
Quamvis S. Thomas inter theologiæ auctores maxime legendus
esset, cum secundum Ecclesiæ statuta « alumnorum in his disci­
plinis institutionem professores omnino pertractare ad Angelici
Doctoris rationem, doctrinam et principia, eaque sancte tenere
debeant1», dolendum sane quod tot studentes, ne dicam professores,
sæpius a longe S. Doctorem respiciant ejusque doctrinam tam
raro in genuinis fontibus hauriant.
Verum causam nullo negotio afferre possunt, cum fere omnes
editiones mole sua ægre revolvi valeant ac frequenter mendis
referciantur. Tantum enim abest ut varietate typorum lectio­
nem tironibus expediant, ut etiam studiosis haud raro moles­
tiam ingerant.
Opportune hisce ultimis annis pleraque opera Angelici Prae­
ceptoris in lucem prodierunt in commodum studentium, non
quod praebeant textum secundum regulas criticas deductum,
sed textum receptum forma qua commodius versari possit,
exhibent.
Inter opera S. Doctoris jam a longo tempore desiderabatur
Scriptum super Sententiis quippe quod immensum emolumentum
afferat theologis necnon historicis medii ævi, sed nullibi fere
inveniebatur nisi in operibus completis, sicubi venumdabant.
Adhortante instanter A. R. P. Petro Mandonnet apud fau­
tores Aquinatis tam optime emeriti, Bibliopola Parisiensis
Glar. D. Lethielleux iterum in lucem edere aggressus est
quatuor libros super Sententiis, ut votis omnium studiosorum
S. Doctoris fieret satis.
Secundum volumen jam prodierat, cum nos qui jamdudum
votis editionem Sententiarum prosequebamur, benigne annuen­
tibus Superioribus, navare operam clar. Editori statuimus.
Gum vero alia omnino ratione opus moliri intendebamus,
Editor plusquam ducentas paginas Tertii voluminis jam typis
exaratas, quamvis summo suo damno, sui immemor, non
cunctanter missas fecit.
Haec nostra editio non absolute critica dicenda est. Tempus
1. Can. 1366, 2°.

Scriptum

super lib. hi sententiarum

enim deerat, nec ullus auderet, ne quidem a longe, vestigia
editorum Leoninæ premere, cum nulla editio cujuscumque
auctoris, ratione critica, editionem Leoninam superare se jactare
praesumat.
Textum vulgatum editionis Sententiarum meliorem facere
unice intendimus, præ omnibus curam habentes ut mendæ
quæ sæpius deturpant præcedentes editiones accurate expun­
gerentur.
Sunt qui putant textum editionis Romanæ (1570-1571) quæ
vulgo Piana audit, gaudere valore quodam fundamentali, ita ut
ægre tantum a lectione Pianæ discedere fas sit. Post diuturnam
collationem non hæremus nostrum facere judicium Bernardi
de Rubeis, saltem quoad Scriptum in Sententias — de aliis
operibus S. Thomæ circa hoc opinionem non habentes — :
« Volis curisque adhibitis haud bene cessit, cum eadem scateat
non. paucis mendis Romana editio, purioresque ferme sini quæ
antea prodierant. Menda nempe intelligo quæ vel incuriam lypothetarum vel eorum qui manuscriptos codices transcribebant
osciianliam aut imperitiam causam habent1. »
Incuria typothetarum sine dubio, sed præcipue imperitia
eorum qui manuscriptos codices transcribebant redarguenda
est. Incuriæ enim typothetarum mederi opus sat facile erat,
sed pravæ lectiones corrigi non poterant nisi recurrendo ad
codices, cum rei periti probe norint correctionem verborum,
si sola critica interna fiat, sæpius verba in alium sensum detor­
quere.
Exempla in medium adducere esset oleum et operam perdere.
Quicumque hanc editionem perlegerit, rem compertam habebit.
Quasi omnes lectiones pravæ quæ per imperitiam editorum
Pianam occupavere, in posterioribus editionibus fideliter retentæ
sunt, quamvis nullum sensum, aut quod pejus est. sensum omnino
alienum a mente S. Doctoris præbeantI.
2.
Non desunt qui asserunt editionem Antwerpiensem (1612)
emendatiorem esse Piana, « quia majore cum diligentia et critica
curata fuit3. » Nos e contra post attentam lectionem explora­
vimus hanc editionem omnibus mendis editionis Pianæ copiam
erratorum propriorum adjunxisse, præsertim incuria typothe­
tarum. Eisdem omnino typis exarata est et plerumque folium
incipit cum eodem vocabulo et desinit in idem ac ed. piana.
Inter omnes editiones facile eminet editio a Patre Nicolai
curata (1660). Margines ornantur innumeris notis, non solum
I. Ed. Leon., t. 1, p. ccxv, dist. xvi, c. i. — 2. Cf. p. 32, nota 6 ; p. 380, nota 1 ;
p. 501, nota 8 : p. 560, nota 5 ; p. 824, nota '1 : p. 1256, nota 5 et alibi sexcenties.—
3. Angelicum anno 1925, p. 86.

doctrinalibus, sed etiam criticis. Haud raro alludit ad impressa
de quibus queritur vehementer. Loquitur etiam de gothico
exemplari ac de Manuscripto quod tunc temporis exstabat in
conventu Sancti Jacobi Parisiensis. Sed nullibi comperimus
textum Sententiarum integre collatum esse cum manuscriptis.
Solum cum critica interna hoc suadebat, ad gothicum exemplar
et ad manuscriptum confugiebat Nicolai. Et quamvis aliquando
genuinam lectionem restituere contigit1, sexcenties etiam
proprio marte adornat mutatque sententiam aut verba Aqui­
natis, cum textus veram latinitatem redolere sibi non satis
videbatur2.
Quantum ad editionem Vivès, licet in fine voluminis quinti
fiat longa enumeratio codicum quibus usus est editor ad reco­
gnoscendum textum, nobis persuasum est D. Frette aliquando
tantum ad codices refugisse, praesertim vero in locis ubi edi­
tiones jam praebebant diversam lectionem.
Anno MCMXXVI R. P. Franciscus Pelster S.
qui una
cum Illustrissimo DD. Martino Grabman curat seriem scholas­
ticam et mysticam in collectione « Opuscula et Textus historiam
Ecclesiae ejusque vitam atque doctrinam illustrantia », secundum
fidem trium manuscriptorum in Bibliotheca Vaticana asserva­
torum denuo edidit Quaestiones de natura Fidei quæ sunt respec­
tive distinctiones XXIII et XXIV praesentis libri. Hunc textum
cum saltem quinque aliis .codicibus diversae omnino ori­
ginis attente collegimus, et quamvis aliquando a lectione
H. P. Pelster recessissemus, plerumque ei assentimus. Sunt
tamen quædam loca in quibus evidenter fallitur R. P., non
tam quod manuscriptum perperam legerit3, sed imprimis
quod praeteriit eum verus ac genuinus sensus doctrinæ S. Thomae4.
Probe novimus autographum Angelici Prieceptoris in Tertium
Sententiarum in Bibliotheca Vaticana asservari. Ipse Pater
Pelster in editione de qua supra hunc codicem non adhibuit,
« tum propter nimiam difficultatem legendi, tum quia hoc auto­
graphum non est redactio definitiva auctoris3. » Facile dictu !
Sed revera prima ratio suppetere videtur ac candide fateri
liceat, nos non videre qua de causa, secunda afferri possit, ubi
adest prima. Editio Leonina simul ac textum autographi in
lucem edet, hanc quæstionem enodabit.
1. Cf. p. 602, nota 1 ; p. 814, nota 3 ; p. 1031, nota 6 ; p. 1179, nota 4 ; p. 1195,
nota 5 ; p. 1186, nota 1 ; p. 1199, nota 1 ; p. 1200, nota 1 ; p. 1218, nota 5 ; p. 1245,
nota 1 ; p. 1257, nota 6 .— 2. Cf. p. 462, nota 10 ; p. 466 nota, 5 ; p. 596, nota 1 ; 1077,
nota 7 ; p. 1186, nota 1. — 3. Cf. tamen p. 761, nota 3 ; p. 764, nota 3 ubi R. P. legit
quidquid loco quodquid et p. 771®. — 4. Cf. p. 761, nota 3 ; p. 764, nota 3 ; p. 765,
nota 7 ; p. 770, nota 3 ; p. 771, notis 2 et 3. — 5. Cf. Opusculum laudatum, p. 6,
linea 9.

Nullus miretur nos Scriptum super Sententiis præsens opus
inscribere et non super Sententias ut plerumque invenitur in
codicibus. Non solum super Sententiis ablativo casu latinius
videtur, sed expresse sic inscribitur in catalogo quem vocant
Officialem operum Aquinatis1.
Textus Magistri Petri Lombardi est textus quem praebet editio
Vivès, at eum attente cum textu critico editorum operum
S. Bonaventuræ (vulgo Quaracchi) collegimus2. Ubi diversa
lectio alicujus momenti discrepat a lectione Vivès, eam sive in
textu, sive in notis sedulo retulimus. Loca recitata accurate
recognovimus. Ubi locus a Quar. tantum recitatur, hoc in notis
indicavimus. Ubi autem in editione Quar. per negligentiam
typothetarum mendum irrepserit, quantum permisit humana
fragilitas, expunximus.
Tandem quo primo intuitu facilius sententiæ proprie dictæ
S. Scripturæ et Patrum a verbis propriis Lombardi discerne­
rentur, sententias typis italicis insignivimus.
Cum vero tempus urgeret ac sæpe sæpius subscriptores apud
Editorem conquererentur, incepimus collationem a duobus manuscriptis recentioris ætatis, cum tunc temporis, hæc duo tantum
ad manus habebantur ; sed non quin prius per integras distinc­
tiones lectiones horum duorum codicum cum codicibus melioris
notai accurate contulissemus, sive Romæ, sive Parisiis, sive
Andegavi ; hanc regulam præ oculis tenentes, salvis paucis
casibus, eam seligere lectionem in qua concordarent duo supradicti codices qui diversæ originis nobis esse visi sunt quosque
post diuturnam collationem comperimus plerumque cum aliis
codicibus contra lectiones editionum consentire.
Sed ne levitatis nota inuri mereremur, lectiones prioris edi­
tionis aut manuscript! quas seponimus in calce paginæ sedulo
retulimus, ut si quis nostram lectionem ægre ferat, semper in
promptu habeat lectiones editionum praecedentium.
Textum editionis Vivès ut fundamentum nostræ editionis
elegimus, at ubi diversa lectio jam notabatur in calce paginæ,
semper ad editionem Pianam, Antwerpiensem, Nicolai, Venetam
secundam a Bernardo de Rubeis curatam et Parmensem
recurrimus.
Cum omnes concordant contra codices, ubi omnes propriis
oculis perlegimus, RANVP. annotamus. Ubi vero plures consen­
tiunt, aut forsan omnes, quin omnes perlustraverimus, ed. notamus, inter quas editiones semper NF. intelligimus et sæpius VP.
insuper innuere intendimus.
1. Cf. Archives d’histoire doctrinale et littéraire du Moyen Age,t. Ill, ρ. 27.— 2.Putri
Lombardi Libri IV Sententiarum, secunda editio ad Claras Aquas, anno 1916.

In hoc omne contulimus studium ut loca Patrum qua fieri
potuit industria ad Patrologiam a Migne editam, loca vero
Aristotelis ad Bekkerianam editionem lectionemque S. Thomæ,
si qua sit, numeris editionum Leoninæ aut Marietti instructam
remitterent1.
Ubi Angelicus remittit ipse ad loca jam explanata vel infra
explicanda, non semper vacavit locum indicare post « ut supra
dictum, est », vel « ut ex supra dictis patet », vel « ut infra patebit »,
præsertim quando remittit ad corpus articuli vel ad solutionem
præcedentem.
In principio articuli vel quæstiunculæ loca quæ parallela
audiunt accurate indicavimus ex aliis operibus S. Thomæ.
Non auderemus asserere omnia loca semper ad rem esse inter
tot auctores toties recitatos — in sola distinctione XXXII l
Aristoteles plusquam centies in medium vocatur — præsertim
in principio voluminis, ubi certam laborandi rationem nondum
assecuti eramus. Textum enim per partes ad Editorem mittere
debebamus, antequam omnem librum recognovissemus.
Haec eadem ratio explicat cur in principio operis usque ad
distinctionem XIV, titulos articulis adhuc præfixerimus. Cum
nullus inveniatur titulus in duodecim codicibus collatis, re
maturius perpensa, statuimus ne titulum ex propriis cudere
argueremur et ne in immensum librum augere teneremur,
solummodo formulam « VIDETUR QUOD etc. » typis capitalibus
insignire. Etenim titulos qui in editionibus præfigebantur
sæpius abs re esse, nemo qui textum attente perlegerit, est
qui non videat. V. g. Distinctione II, articulus 2 in editionibus
sic inscribebatur : « Utrum Filius Dei humanam naturam as­
sumere debuit. » Hic titulus prout jacet, jam non pertinet ad
hanc quæstionem, cum in hoc articulo quæratur a S. Thoma
in quo assumi debuit humana natura2. Sæpe sæpius insuper
titulus prout praebetur in editionibus, non est titulus articuli,
sed primæ quæstiunculæ tantum. Quæ cum ita sint, aut omnino
omittantur tituli, aut si ponantur, præfigantur non solum arti­
culis, sed etiam quæstiunculis, ut expresse habetur in indice
codicum.
In fine voluminis inveniet lector quod a codicibus vocatur :
« Capitula super tertium fratris Thomæ » vel « Rubrica proble­
matum » vel « Tabula quæstionum », scilicet indicem eorum quæ
in hoc libro continentur : ubi non solum indicantur tituli arti­
culorum et quæstiuncularum, sed præcipuorum objectorum
circa —■ non contra, ut perperam legitur in editionibus3, —
1. Quoad litteras quæ sequuntur lectionem S. Thomæ in Commentario super Ethic.,
animadvertere liceat eas desumi ex Ed. Patris Morel, Ο. P. Parisiis (1660).— 2. p 52.
— 3. p. 100, nota 1 ; p. 109, nota 3 etc.

materiam articuli aut quæstiunculæ. In distinctione XXXIII,
ut exemplum in medium afferatur, in editionibus PVF. habentur
tredecim tantum tituli, dum hic praebentur plusquam septua­
ginta. Verum enim vero, cum manuscript! quoad sensum tantum
concordarent in his titulis enunciandis, titulos diversorum
codicum in unum conflavimus, ex textu Divi Thomæ errata
emendando omissaque supplendo, et, quantum licuit, integras
sententias, immo ipsissima verba Angelici Doctofis carpendo.
In hoc etiam nulli pepercimus labori, n. ut typi nitidi et
varii adhiberentur quo textus aperiretur, ita ut theologiæ tirones
opus versarent diligentius sensumque primo intuitu dilucidius
cernerent.
Diversae partes articuli typis majoribus indicantur. AD PRI­
MUM SIC PROCEDITUR — quo incipit articulus in manus­
cripts — SED CONTRA. RESPONSIO. AD PRIMUM. AD
ID QUOD IN CONTRARIUM OBJICITUR.
Sicubi S. Doctor affert divisionem quamdam, nos ope typorum
signamus, ut saepius fit in codicibus rubricis et litteris caeruleatis
vel paragraphes. Principales sententiae diversis typis designantur
et semper argumenta analogica quæ tanti referunt in doctrina
Angelici, italicis typis indicavimus. Sicut...... ita.
Numeri marginales qui per totam distinctionem decurrunt
lectionem expediunt pressiusque definiunt loca recitanda. Hi
numeri enim maximam utilitatem sibi vindicant praecipue
in DIVISIONE TEXTUS et in EXPOSITIONE, ubi numerus
uncinis inclusus qui terminat locum Magistri ab Aquinate
recitatum, remittit ad numerum marginalem textus.
Fateri non pudet hos numeros in textu S. Doctoris, maturiore
consilio, alibi reponi potuisse, quosdam autem superesse ; sed
ne obliviscatur lector, editorem undequaque urgeri ut editio
quantocius proderet !
Juvat hic addere vocem RESPONSIO, non Respondeo
haberi in codicibus. In quibusdam enim manuscriptis vel içnsio,
vel integris litteris RESPONSIO invenimus. Jam statueramus
vocem RESPONSIO loco Respondeo ubique in textu substi­
tuere, cum revolvendo quae scripsit A. R. P. Suerdmondt
in « Rulleiin Thomiste » haec invenimus : « Les mss. portent 99 %
la seule abréviation iÿ°. La vraie leçon complète et authentique
serait : Responsio. Dicendum quod..., nous le prouverons plus
tard objectivement1. »
Operæ pretium erit animadvertere formam articulorum non
esse in libro super Sententiis tam rigidam ac in Summa Theolo1. Anno 1927, p. 47.

gica. Pro objectis non semper adhibetur verbum Prœterea,
sed aliquando Item1.
Insuper, cum in Summa Theologica semper unum VIDETUR
I
QUOD habeatur in unoquoque articulo, non raro in Sententiis,
plura in articulo aut etiam in una quæstiuncula habentur’.
Aliquando etiam in objectis additur quæstiuncula quæ cum
’
paucis absolvi possit, articulo connectitur3.
Sicubi habentur quæstiunculæ in articulo, editiones recentiores post argumenta SED CONTRA, inscribunt SOLU­
TIO I, sed non semper ad rem, cum aliquando habeatur
quædam responsio generalis pro toto articulo et postmodum
tantum detur solutio ad diversas quæstiunculas4.
Tandem omnia nomina et auctoritatum quæ in medium affe­
runtur et opinantium contra sive nominatim recitentur sive
collective sub vocabulo quodam generali, ut Quidam, Alii,
litteris capitalibus designavimus, ut primo aspectu ab aliis
discernerentur, speciatim pro illis qui Historiæ doctrinarum quam
vocant, incumbunt : Philosophus, Magister, Magistri,
Commentator, Philosophi, Sancti, Theologi etc.
Pro sacra Scriptura litteris capitalibus designavimus auctores
quando nominatim adducuntur, libros vero aut epistolas litteris
italicis.
Quando ad aliquod objectum datur duplex vel triplex solutio
:
differens, vel dicendum eisdem typis exaratur ac ipsum ad
ΐ
secundum vel ad tertium etc.
Lectionem quæ in mss. non satis fundari videbatur, aut qua;
}
ex mera conjectura præbetur, uncinis inclusimus.
f
Liceat in fine hujusce prooemii, ex intimo corde gratias persolI
vere omnibus qui quovis modo nos adjuverunt, sive consiliis,
;sive animadversionibus ; sed imprimis nobis cordi est grates
plurimas referre Clar. DD. Bibliothecariis Bibliothecarum Regalis
Bruxellensis, Universitatis Leodiensis, Mazzarineæ et Civitatum
Andegavi et Camberiaci qui magna cum benevolentia codices
nobis transmitti curarunt longiusque solito usui nostro reli­
querunt.
Denique non possumus quin nominatim grati animi sensus
J
exprimamus R. P. Jacobo Ramirez, Professori Theologiæ in
’
Universitate Friburgi Helvetiorum, olim lectori nostro eximio
philosophiæ in Alma Urbe qui non solum animum nostrum
; i
excitavit, sed amice prooemium hoc recognoscere dignatus est ;
ac tandem R. P. Hyacintho Laurent socio Instituti historici

J

1. pp. 13, 19, 20, 21, 24, 29, 32, 35, 36, 39, 716, 717, 783 etc. — 2. pp. 316, 323,
342, 350, 575, 716, 783 etc. — 3. pp. 784, 785, 788 etc. — 4. pp. 54, 65, 73, 80, 85,
98,331.

Fratrum Praedicatorum qui diversas lectiones codicum Bibliothecæ Vatican® nobis caritative collegit.
Animus nos non fallit multa errata pluraque menda nos
præteriisse : quorum veniam lectoribus benevolis ex corde
exposcimus, hoc unum expostulantes ne de his editorem certio­
rem facere dedignentur.
Scribebamus Ravoriæ in Sabaudia
in Studio Generali Sti Alberti Magni Doctoris Universalis
die iv Augusti MCMXXXII

fr. Maria Fabianus Moos,
0. P.

EN SIGLA QUIBUS USI SUMUS IN CONFICIENDA HAC EDITIONE

Pro codicibus

aBhugis, Bibliotheca publica, 205, membr,
)3Bruxellis, Bibi. Regia,
1572,
—
/Parisiis,Bibl. Mazarinea, 841,
—
δ
—
—
842,
—
€
—
—
843, chart.
ζ Andecavi, Bibi, publica,
206, membr.
η Parisiis, Bibl. Nat.
15.539
—
9Civ.Vatican. Ottob.Lat. 190, —
i ! —
—
Lat.
755, —
K —
— Borghes.
Ill, —■
AParisiis,Bibl. Nat.
15.770,
—
μ.
—
—
15.772,
—

Sæc. XV
206 fol. in-fol. r. a.
Sæc. XV (1460)
206 fol. 336 x 225
Sæc. XIV ineunte, 168 fol. 288x205
—
—
148 fol. 321 x 330
Sæc. XV (1449)
272 fol. 300 x 208
Sæc. XIII exeunte 187 fol. 315x225
Sæc. XIII exeunte (olim S. Viet. 348)
—
—
173 fol. 340x232
Sæc. XIV ineunte 162 fol. 340x250
Sæc. XIV ineunte 230 fol. 312x218
Sæc. XIII exeunte (olim Sorb. 578)
—
—
(olim Sorb. 580)

Pro Editionibus

R. Romana (Piana) (1570-1571).
A. Antwerpiana (1612).
N. Nicolai seu Parisiensis prima (1660).
V. Veneta secunda a Bernardo de Rubeis curata (1765-1788).
P. Parmensis (1856-1857).
F. Vivès a D. Fretté curata (1882).
Quar. Editio Sententiarum a collegio S. Bonaventuræad Claras Aquas recognita.
Sigla generalia
ad. = addit.
cor. = corrigit.
om. = omittit.
ed. = editiones.
homol. = homoteleuton.
Loca ( ) inclusa a nobis adduntur et semper sunt loca Patrum vel auctoritatum
quæ in medium afferuntur.
[J indicat lectionem quæ in mss. non satis fundari videbatur, aut quæ ex mera
conjectura præbetur.
Pro locis recitandis

s

G. = Patrologia Græca a Migne edita.
L. = Patrologia Latina a Migne edita. V. gr. (L. 42, 824) = Patrologia Latina,
torn. 42, columna 824. Aliquando etiam post columnam additur littera quæ indi­
cat partem columnæ.

S. THOMÆ AQUINATIS

SCRIPTUM
SUPER LIBRO TERTIO
SENTENTIARUM
DE

INCARNATIONE
ET DE

VIRTUTIBUS ET DONIS
NOBIS PER CHRISTUM COLLATIS

PROLOGUS S. THOMÆ
Ad locum unde exeunt, flumina
revertuntur, ut iterum fluant.
(Eccl. 1, 7.)

Ex verbis istis duo possumus accipere, in quibus hujus
tertii libri materia comprehenditur, scilicet divinæ Incar­
nationis mysterium et ejus copiosum fructum.
Mysterium Incarnationis insinuatur in fluminum reversione,
cum dicitur : « Ad locum unde exeunt, flumina revertuntur. »
Sed Incarnationis fructus ostenditur in iterato fluxu, cum
dicitur : « Ut iterum fluant. »
Flumina ista sunt naturales bonitates quas Deus crea­
turis influit, ut esse, vivere, intelligere et hujusmodi ; de
quibus fluminibus potest intelligi quod dicitur Is., 41, 18 :
« Aperiam in supremis montibus flumina. » Montes enim
supremi sunt nobilissimæ creaturæ in quibus prædicta flu­
mina aperiri dicuntur, quia in eis et copiosissime recipiun­
tur et sine imperfectione ostenduntur.
Sed locus unde ista flumina exeunt, ipse Deus est, de quo
potest intelligi quod dicitur Is., 33, 21 : «Locus fluviorum rivi
latissimi et patentes. » Ac si diceret : in loco ortus fluviorum rivi
naturalium bonitatum eminenter inveniuntur. Unde dicit :
COMMENT. IN LIB. SENTENT. - III. — 2

latissimi, quantum ad perfectionem divinæ bonitatis secun­
dum omnia attributa ; et patentes, quantum ad communi­
cationem indeficientem1, quia ejus bonitas ex qua omnia
fluunt, nec exhauriri nec concludi potest.
Ista flumina in aliis creaturis inveniuntur distincta ;
sed in homine2 quodammodo omnia congregantur. Homo
enim est quasi horizon et confinium spiritualis et corporalis
naturæ, ut quasi medium inter utrasque, utrasque3 bonitates
participet et corporales et spirituales ; unde et « omnis creaturæ
nomine homo inlelligitur»NÎA.n.c., ult., 15, ubi dicitur: « Prædicale Evangelium omni creaturae » ; ut beatus Gregorius
{Hom. 29 in Evang., η. 2; L. 76, 1214) exponit..
Et ideo quando humana natura per Incarnationis myste­
rium Deo conjuncta est, omnia flumina naturalium boni­
tatum ad suum principium reflexa redierunt, ut possit dici
quod legitur Jos., 4, 18:« Reversæ sunt aquæ in alveum suum,
et iterum fluere cæperunt. »
Unde et hic sequitur : « Ut iterum fluant », in quo notatur
Incarnationis fructus. Ipse enim Deus qui naturalia bona
influxerat, reversis quodammodo omnibus per assumptionem
humanæ naturæ in ipsum, non jam Deus tantummodo,
sed Deus et homo, hominibus fluenta gratiarum abundanter
influxit : quia « de plenitudine ejus omnes accepimus, gratiam
pro gratia. » Joan., 1,16. Et de isto influxu legitur Eccli., 39,
27 : « Benedictio illius quasi fluvius inundabit. »
Et sic patet materia tertii libri. In cujus prima parte agitur
de Incarnatione (d. 1-23) ; in secunda de virtutibus et donis
nobis per Christum collatis (d. 23-50).

i|

1. R. A. : « insufficientem ». — 2. RANVP : « inveniuntur quodammodo
aggregata ». — 3. Ed. om. « utrasque ».

DISTINCTIO I
Propter quid

,

)
;
!
;

et quo fine

Filius Dei carnem assumpsit 1

1. —Cum venit igitur plenitudo temporis, ut ait Apostolus GaZat,4,
4, misit Deus Filium suum, factum de muliere, factum sub lege, ut
eos qui sub lege erant redimeret, ut in adoptionem filiorum Dei reci­
peremur.
Tempus aulem plenitudinis dicitur tempus gratiæ, quod ab adventu
Salvatoris sumpsit exordium. IIoc est tempus miserendi (ps. 101, 14),
et annus benignitatis (ps. 64, 12), in quo gratia et veritas per Jesum
Christum facta est (Joan., 1, 17). Gratia, quia per caritatem impletur
quod in Lege praecipiebatur. Veritas, quia per Christi adventum
exhibetur atque perîicitur humanæ redemptionis sponsio, lacta ab
antiquo. Filii ergo missio est ipsa Incarnatio2. Eo enim missus est,
quod in lorma hominis mundo visibilis apparui', de quo supra
(lib. i, d. 15, c. 2) sufficienter dictum est.

i

Quare filius carnem assumpsit non Pater vel
Spiritus sanctus

;

I

(
I

2. — Diligenter vero annotandum est quare Filius, non Pater
vel Spiritus sanctus, incarnatus est. Solus namque Filius hominem
assumpsit.
Quod utique ordine congruo atque alto Dei sapientia fecit consilio,
ut Deus, qui in sapientia sua mundum condiderat, secundum illud
psalm. (103, 24) : Omnia in sapientia fecisti, Domine, per eamdem3
quæ in caelis sunt et quæ in terris restauraret. Hæc est mulier evangelica
quæ accendit lucernam et drachmam decimam (Luc. 15, 8 sq.),4 quæ
perdita fuerat, reperit : Sapientia scilicet Patris, quæ testam humanæ
infirmitatis lumine suæ Divinitatis accendit, perditumque hominem
reparavit, nomine regis et imagine insignitum.
3. — Ideo et5 Filius missus est, et non Pater, quia congruentius
mitti debebat qui est ab alio quam qui est a nullo. Filius autem
a Patre est, Pater vero a nullo est.
Ut enim Augustinus ait in lib. IV De Trinitate (cap. 20, n. 28 et 29, et
1. Hunc titulum ex Nicolaio apponimus. Exempla vetera habent : « Quare
Filius carnem assumpsit, non Pater vel Spiritus sanctus, « quod infra repetitur.
' In textu vero Magistri, qui ad manum est, nullus habetur. F.— 2. Augustinus,
in Joan, tract. 40, η. 6 |L. 35, 1689). — 3. R. A. : « ut eadem » ; Quar. : «in ea­
dem. » — 4. Tota hæc expositio sumpta est ex Gregor., (hom. 34 in Evang.,
n 6 ; I. 76. 1249), ut notat Quar. — 5. Quar. « etiam. »

iterum 28 ; L.42, 907) : Non habet de quo sit. Sicutergo Pater genuit,
Filius genitus est ; ita congrue Pater misit, Filius missus est. Ab illo
enim convenienter mittitur Dei Verbum, cujus est Verbum ; ab illo
mittitur, de quo natum est ; mittitur quod genitum est ; Pater vero qui
misit, a nullo est. Ideoque Pater missus non est ne, si mitteretur,
ab alio esse putaretur.
Missus est ergo primo Filius qui a solo Patre est ; deinde etiam
Spiritus sanctus qui est a Patre et Filio. Sed Filius solus in carne
missus est, non Spiritus sanctus, sicut nec Pater.
4. — Quod ideo factum est, ut qui erat in Divinitate Dei Filius,
in humanitate fieret hominis filius. Non Pater vel Spiritus sanctus
carnem induit, ne alius in Divinitate esset Filius, alius in humanitate ;
et ne idem esset Pater et Filius, si Deus Pater de homine nasceretur.
Unde in Ecclesiasticis dogmatibus (cap. 2 ; L. 58, 981) : NonPater carnem
assumpsit, nec Spiritus sanctus, sed Filius tantum, ut qui erat in
Divinitate Dei Filius, ipse fieret in homine hominis filius ; ne Filii nomen
ad alterum transiret qui non esset irterna nativitate Filius. Dei ergo Fi­
lius, hominis factus est Filius, natus secundum veritatem naturæ ex Deo
Dei Filius, et secundum veritatem naturæ ex homine hominis filius, ut
veritas geniti non adoptione nec appellatione, sed in utraque nativitate
Filii nomen nascendo haberet et esset verus Deus et verus homo, unus
Filius. Non ergo duos Christos nec duos Filios ; sed Deum et hominem
unum Filium quem propterea Unigenitum dicimus, manentem in dua­
bus substantiis, sicut ei naturæ veritas1 contulit, non confusis naturis,
nec mixtis2, sicut Timotheani2 volunt, sed societate unitis.
Ecce habemus4 quare Filius, non Pater vel Spiritus sanctus, carnem
assumpserit.

Utrum Pater

vel Spiritus sanctus potuerit
incarnari vel possit

5. — Si vero quæritur utrum Pater vel Spiritus sanctus incarnari po­
tuerit, vel etiam modo possit, sane responderi potest : et potuisse
olim et posse nunc carnem sumere et hominem fieri tam Patrem
quam Spiritum sanctum. Sicut enim Filius homo factus est, ita Pater
et Spiritus sanctus potuit et potest.

An Filius

qui tantum carnem accepit aliquid fecerit
quod non Pater vel Spiritus sanctus

6. — Sed forte aliqui dicent : Cum indivisa sint opera Trinitatis,
si Filius carnem assumpsit, tunc Pater et Spiritus sanctus ; quia
si Filius carnem assumpsit, nec hoc fecit Pater vel Spiritus sanctus,
non omne quod facit Filius, facit Pater et Spiritus sanctus. At omnia
simul Pater et Filius et amborum Spiritus pariter et concorditer ope­
ratur.
Ad quod dicimus quia nihil operatur Filius sine Patre et Spiritu
sancto, sed una est horum trium operatio indivisa et indissimilis ;
et tamen Filius, non Pater vel Spiritus sanctus, carnem assumpsit.
1. « Unitas » ed. omnes. — 2. Quar. : « immixtis. » — 3. Nempe Timothei
Æluri sectatores, qui et Eutychiani hæretici fuerunt : inter varias enim sectas
in quas hæresis Eutychiana divisa est, una e præcipuis fuit quæ Timotheum
illum ducem habuit et fautorem. Nicolai. — 4. Quar. : « habes. »

Ipsam tamen carnis assumptionem Trinitas operata est, sicut
Augustinus dicit in lib. De fide ad Petrum (c. 2, n. 23 ; L, 40, 766) ;

Reconciliati sumus per solum Filium secundum carnem, sed non soli
Filio secundum Deitatem. Trinitas enim nos sibi reconciliavit per
hoc quod solum Verbum carnem ipsa Trinitas fecit.
Trinitas igitur carnis assumptionem fecit ; sed Verbo, non Patri
vel Spiritui sancto. Si enim Pater sibi et Filius sibi, vel Pater Filio
et Filius Patri carnis assumptionem operatus esset, jam non eadem
operatio esset utriusque, sed divisa. Sed sicut inseparabilis et indivisa
est unitas substanti» trium, ut ait Augustinus in lib. I De Trin.,
(cap. 5, n. 8 ; et iv, cap. 21, n. 30 ; L. 42, 824, 909) ; ita et operatio.
Non tamen eamdem Trinitatem natam de Virgine crucifixam et sepultam catholici tractatores docuerunt, sed tantummodo Filium ; nec
eamdem Trinitatem in specie columbæ descendisse super Jesum, sed
tantum Spiritum sanctum ; nec eamdem dixisse de c.elo : « Tu es Filius
meus » (Luc., ix, 35), sed tantum Patris vocem fuisse ad Filium factam,
quamvis Pater et Filius et Spiritus sanctus, sicut inseparabiles sunt, ita
et inseparabiliter operentur. Hæc et mea fides est, quoniam quidem hæc
est catholica fides.
Licet igitur solus Filius carnem assumpserit, ipsam tamen incarna­
tionem cum Patre et Spiritu sancto operatus est.

DIVISIO TEXTUS

;
<
i

I
I
?
I

7. — Postquam enim Magister in duobus præcedentibus
libris determinavit de rebus divinis secundum exitum a prin­
cipio, in hoc libro incipit determinare de rebus quæ dicuntur
divinæ, secundum reditum in finem, scilicet Deum. Unde divi­
ditur hæc pars in partes duas. In prima determinat istum reditum
in finem ex parte reducentium (III lib.). In secunda, quantum ad ea quæ exiguntur ex parte reductorum, scilicet sacramenta, quæ ad gratiam disponunt : et hoc in IV libro.
Prima dividitur in duas. In prima determinat de
reducente effective, scilicet de Deo incarnato (d. 1-23). In
secunda, de reducentibus formaliler, ut sunt virtutes et dona,
(d. 23-50) : « Cum vero supra sit perhibitum1... »
Prima dividitur in duas. In prima determinat de divina
Incarnatione (d. 1-6). In secunda prosequitur conditiones
ipsius Dei incarnati2, (d. 6-23) : « Ex praemissis autem emergit quæstio etc. »
Prima dividitur in tres partes. In prima determinat de
Incarnatione ex parte assumentis carnem, quis sit (d. 1). In
secunda, ex parte assumpti, quid sit. (d. 2-5) : « Et quia in ho­
mine... » In tertia, ex parte utriusque, cujusmodi sit (d. 5) :
« Praeterea inquiri oportet etc. »
Prima dividitur in ires. In prima ostendit per auctorita­
tem Apostoli, quæ sil persona assumens, quia Filius (1).
In secunda inquirit rationem quare potius Filius quam alia
1. R. A. N. : « præhabitum sit. » —- 2. R. A., : « incarnationis. »

persona, ibi (2) : « Diligenter vero annotandum etc. » In tertia
excludit objectionem, ibi (6) : « Sed forte aliqui dicent. »
« Diligenter vero annotandum etc. » (2) Hic assignat rationem
quare persona Filii carnem assumpsit ; et dividitur in partes
duas. In prima dicit quod magis congruum fuit Filium
incarnari quam Patrem ve!h Spiritum sanctum. In secunda
inquirit utrum possibile fuerit Patrem uel1 Spiritum sanctum
incarnari, ibi (5) : « Si vero quæritur, utrum Pater etc. »
Circa primum assignat tres rationes quare Filius carnem
assumpsit : quarum prima sumitur ex appropriate Filii,
quod est sapientia (2) ; secunda ex origine ipsius, quia est
ab alio, ibi (3) : « Ideo et Filius... » ; tertia 'ex proprio ipsius,
quia Filius est, ibi (4) : « Quod ideo factum est etc. »

Hic est duplex quæstio.
Prima de incarnatione.
Secunda de persona carnem assumente.

QUÆSTIO I

DE INCARNATIONE
Circa primum quæruntur quatuor :

Primo, utrum possibile fuerit Deum incarnari.
Secundo, utrum fuerit congruum.
Tertio, utrum incarnatio fuisset, si homo non peccasset.
Quarto, de tempore incarnationis.
ARTICULUS PRIMUS
Utrum

possibile fuerit

Deum

carnem assumere

8. — AD PRIMUM SIC PROCEDITUR. Videtur quod im­
possibile fuerit Deum carnem assumere.
1. Omne enim quod est unibile alteri, possibile est ad
unionem. Sed omne possibile ad aliquid reducitur ad actum
per motum vel passionem, et ab aliquo alio priori2 agente,
cum non sit idem movens et motum, agens et patiens. Cum
ergo impossibile sit Deum mutari vel pati, nec aliquid eo
prius esse possit, videtur quod carni unibilis non fuit3.
1. Ed. « aut ». — 2. Ed et ζ « primo ». — 3. Ed. « fuerit ».

2. Praeterea. Illud quod est perfectum in esse, non unitur
alicui unione essentiali. Unio enim essentialis est ex actu et
potentia, vel1 forma et materia : quorum utrumque est
imperfectum in esse. Ergo quod omnibus modis perfectum
est, nullo modo alteri uniri potest. Quod enim perfectissimum
est, additionem non recipit cum nihil sibi desit. Sed Deus
est omnibus modis perfectus, quia in se omnem perfec­
tionem præhabet, ut dicit Dionysius cap. v, De diu. nom.,
(n. 4 et 10 ; G. 3,818) et Philosophus etiam et Commentator
in V Mela., (a 16. 1021” 30-33 ; l. 18, n. 1040 ; text. 21.) Ergo
ipse unibilis alteri non est.
3. Praeterea. Infinite distantium non est aliqua proportio.
Quorum autem non est proportio, non est possibilis unio.
Unde non quodlibet cuilibet uniri potest. Cum ergo Deus et
creatura in infinitum distent, videtur quod Deus creaturæ
uniri non possit.
4. Praeterea. Major est distantia Dei et creaturæ quam
duorum contrariorum, cum contraria in genere conveniant
et Deus non contineatur in aliquo genere. Sed duo contraria
non possunt simul esse in eodem. Ergo nec natura divina et
humana possunt esse in una persona. Et sic idem quod prius.
5. Praeterea. Ad infinitatem divinæ potentiæ exigitur
quod neque sit corpus neque virtus in corpore, ut in VIII
Physic, (o 10. 266-267 ; 1. 21, n. 6) probatur. Sed potentia Dei
nunquam potest esse finita. Ergo nunquam potest Deus
•esse corpus vel virtus in corpore. Sed omne- incarnatum est
corpus vel virtus in corpore. Ergo Deus non potest incarnari.

9. — SED CONTRA est quod Deus plus potest facere quam
homo possit3 dicere. Luc., i, 37 : « Non erit impossibile apud
Deum omne verbum. » Sed hoc homo potest dicere, scilicet
Deum humanam naturam assumere, nec contradictionem
implicat, nec aliquem defectum in Deo ponit hoc dictum.
Ergo Deus multo fortius potest hoc facere.
10. — Praeterea. Eorum quæ habent similitudinem facilis est
unio. Sed homo creatus est ad imaginem et similitudinem ·
Dei (Gen., i, 26). Ergo humana natura divinæ aliquo modo
est unibilis in persona.
11. —Praeterea. In creaturis secundum divisionem supposito­
rum dividitur natura. Sed in divinis possunt esse plures personæ in una natura. Ergo et pari4 ratione possunt esse plures
naturæ in una persona. Et sic idem quod prius.
1. Ed. ad. <i ex ».—■ 2. γζ «esse »; F. « omne esse. » — 3. Ed. « potest. » —
4. αγδ « Ergo eadem ratione. »

12. — RESPONSIO. Dicendum quod unio aliquorum duo­
rum vel trium potest esse tripliciter. — Uno modo secundum
quod aliqua non uniuntur ad invicem nisi per conjunctionem
eorum in aliquo uno,-— Quædamvero e converso uniuntur per
conjunctionem eorum ad invicem1 in aliquo uno quod ex
eorum conjunctione constituitur. — Ouædam vero per
conjunctionem eorum ad invicem, sed non in aliquo uno, quia
ex eorum conjunctione nihil resultat.
Primum horum contingit quatuor modis. Quia vel illud
unum in quo conjunguntur est idem numero, sicut duo brachia
conjunguntur in2 pectore, vel duo rami qui se non tangunt
nisi in uno trunco ; vel unum secundum speciem, sicut Socrates
et Plato in homine ; vel unum genere, sicut homo et asinus in
animali ; vel unum analogia seu proportione, sicut substantia
et qualitas in ente : quia sicut se habet substantia ad esse sibi
debitum, Ha et qualitas ad esse sui generis conveniens.
Quæ vero conjunguntur3 ad invicem et in aliquo uno ex
eorum conjunctione constituto, sunt sicut materia et forma :
forma conjungitur materiæ ut perfectio ejus, et ambo conjun­
guntur in natura communi.
Et simile est de partibus quantitativis continuatis ad in­
vicem, ita quod ex eis proveniat aliquod totum4 in quo
duæ partes conveniant.
Ea vero quæ uniuntur ad invicem et non in aliquo uno,
sunt sicut accidens et subjectum, ex quibus non efficitur
unum per se cujus subjectum et accidens partes dici possint,
ut probatur in VIII Mela., (z 5 et 6. 1045 ; 1. 4 et 5).
13. — Et quia, ut dicit Hilarius IDeTrin. (n. 19 ; L. 10, 38) :
« comparatio terrenorum ad Deum nulla est», nec exemplum suf­
ficiens rebus divinis ratio humana præstabit, sciendum est
quod nullus istorum modorum competit ex toto ineffabili unio­
ni qua Deus homini unitus est ; sed tamen aliqui istorum
modorum quantum ad aliquid repræsentant illum modum
unionis.
14. — Sciendum est ergo quod medius modus quo aliqua
conjunguntur ad invicem ut ex eis aliquod tertium resultet,
omnino non potest Deo convenire; quia duo quæ conjunguntur
secundum hunc modum, se habent ad tertium ut partes. Ratio
autem partis, sicut et ratio imperfecti, penitus a Deo removetur.
Primum vero modum et tertium, quantum ad aliquid, possibile
est Deo convenire. In incarnatione enim ex parte assumentis
duo possunt considerari : scilicet ipsa persona et natura. —Si
1. RANVP. ad. « et » ; P. om. « in ». — 2. Ed. ad. « uno ». — 3. Ed. :
junguntur. » — 4. ζ « tertium. »

autem consideremus personam assumentem, sic conjungitur
naturæ humanæ assumptæ tertio modo conjunctionis, quia
persona divina fit persona hujus naturæ humanæ. Sed ex his
duobus non resultat aliquod tertium, sicut etiam in Socrate
ex persona ejus et natura non fit aliquod tertium, sed persona
ejus in humana natura subsistit. — Si autem consideremus
naturam assumentis, sic conjunctio est ejus ad naturam humanam secundum1 primum modum2, inquantum duæ naturæ
in una persona conveniunt quæ in naturalibus proprieta­
tibus nihilominus distinct® sunt.
15. — Et ideo incarnatio insertioni comparatur. Sicut enim
in insertione in eodem trunco in quo erat ramus unus per natu­
ram, fit ramus alius per insertionem ; ita in eadem persona in
qua naturaliter erat divina natura, per unionem est humana
natura. In uno autem genere vel specie Deum et creaturam
convenire impossibile est ; sed per analogiam possibile est.
Sed hoc ex tunc fuit ex quo creaturæ esse coeperunt. Et ideo
de hoc non est ad præsens quæstio.
16. —AD PRIMUM ergo dicendum quod contingit in re­
lativis aliquid relative dici, non quia ipsum referatur,
sed quia alterum refertur ad ipsum, ut dicitur in V Meta.
(a 15.1020% 20 ; 1021% 26-32 ; 1. 17, n. 1026-1029) ; sicut scibile
relative dicitur ad scientiam. Et in talibus aliquid incipit dici
de uno3 quod prius non dicebatur, nulla mutatione facta circa
ipsum, sed circa alterum. Nulla enim mutatione facta circa
scibile, incipit esse a me scitum per mei mutationem. Etsimiliter dicitur res scibilis non per potentiam passivam quæ
sit in ipsa, sed per potentiam quæ est in sciente.
Et sic est in proposito. Non enim potest esse ut Creator ad
creaturam referatur nisi quia creatura ad ipsum refertur, in
qua relatio realiter existit, ut in I lib. d. 30 dictum est. Et ideo
Deus dicitur uniri non per mutationem sui4, sed ejus cui
unitur. Et similiter cum dicitur unibilis, hoc dicitur non per
potentiam aliquam passivam in Déo existentem, sed per
potentiam quæ in creatura est ut uniri possit.
17. — Vel potest dici quod unibile non dicit potentiam
passivam, sed activam. Sed hæc responsio non congruit propter
duo. Primo, ex ipsa significatione nominis ; quia unibile
significat possibile uniri, unitivum vero potens unire. Secundo,
quia cujus est actio, ejus est potentia. Unde cum hæc actio
quæ est unire, conveniat indifferenter toti Trinitati, et unibile,
1. ay. « per. » ■
2. Ed. « sic conjunctio ejus ad naturam humanam est
secundum primum modum conjunctionis ».— 3. α : · novo.»— 4. αγδ « suam. »

si dicit potentiam activam unionis, toti Trinitati indifferenter
conveniet, et non magis congrue Filio, ut in Littera dicitur (6).
18. — Ad secundum dicendum quod illud quod est perfec­
tum in se, non unitur alteri ad acquirendum1 perfectionem,
sed ad communicandum. Et sic Deus homini uniri voluit,
non propter se, quia non habet quo crescat ejus perfectio,
sed propter hominem cui subveniendum erat. Sicut etiam
Deus est in omnibus per essentiam, præsentiam et poten­
tiam, suam bonitatem in omnibus diffundendo : ex quo
tamen nihil sibi accrescit.
19. —■ Ad tertium dicendum quod proportio dicitur dupliciter.
— Uno modo idem est proportio quod certitudo mensurationis
duarum quantitatum. Et talis proportio non potest esse nisi
duorum finitorum, quorum unum alterum2 excedit secundum
aliquid certum et determinatum. — Alio modo dicitur pro­
portio habitudo ordinis. Sicut dicimus esse proportionem
inter materiam et formam, quia materia se habet in ordine
ut perficiatur per formam, et hoc secundum proportionalitatem quamdam. Quia sicut forma potest dare esse, ita
materia potest recipere idem esse. Et hoc modo etiam
movens et motum debent esse proportionalia, et agens
et patiens, ut scilicet sicut agens potest imprimere aliquem
effectum, ita patiens possit recipere eumdem. Nec oportet ut
commensuretur potentia passiva recipientis ad potentiam
activam agentis ; nec secundum numerum, sicut unus artifex
per artem suam potest3 inducere plures formas, ut formam
arcæ et formam serrae, sed lignum non potest recipere nisi
unam illarum ; nec etiam secundum intentionem, quia artifex
per artem suam potest producere pulchram sculpturam,
quam tamen lignum nodosum non potest pulchram4 recipere.
Et ideo non est inconveniens ut hic modus proportionis
inter Deum et creaturam salvetur, quamvis in infinitum
distent. Et ideo possibilis est unio utriusque.
20. — Ad quartum dicendum quod contraria nunquam
possunt uniri hoc modo quod insint eidem secundum idem.
Et sic etiam nec creatura Creatori unitur ; quia secundum
Damascenum, (De fide orihod., lib. Ill, cap. 3; G. 94, 994)
« quod erat increabile mansit increabile, et quod erat creabile
mansit creabile. »
21. — Ad quintum dicendum quod aliquid dicitur esse
virtus in corpore pluribus modis. — Uno modo, quia est forma
1. Ed. præter F. ad. « aliquam ». — 2. Ed. præter F. om. « alterum ». —
3. Ed. præter F. ad « in lignum ». — 4. Ed. præter F. om. « pulchram ».

corporis et non habens1 operationem nisi mediante corpore.
Et sic potentiæ sensitivae et quæ infra eas sunt dignitate,
dicuntur virtutes in corpore. — A lio modo potest dici2 in
corpore, quia est forma dans esse corpori, non tamen
operans mediante corpore, quamvis indigeat corpore ad
suam operationem, per quod repræsentatur sibi suum objec­
tum. Et hoc modo intellectus possibilis est virtus in corpore.
— Alio modo potest3 dici virtus in corpore, quia4 est forma
corporis, quamvis non operetur mediante corpore, nec a
corpore aliquid recipiat. Sicut dixerunt de animabus orbium,
qui posuerunt cælos animatos anima intellectuali tantum.
Et patet, quia esse virtutem in corpore significat vel esse
formam corporis, vel etiam cum hoc dependere aliquo modo
operationem ejus a corpore : quorum neutrum de Deo dicimus,
secundum quod incarnatus est.
Unde ad hoc quod ponamus eum incarnatum, non oportet
quod ponamus eum virtutem in corpore, nec aliquo modo
ad corpus finiri.
ARTICULUS II
Utrum fuerit congruum Deum incarnari
III, q. 1, a. 1 *, IV Cg., c. 40, 49, 53, 54, 55 ; Compend., c. 200, 201.

22.-AD SECUNDUM SIC PROCEDITUR. Videtur quod
non fuerit congruum Deum incarnari, etsi fuerit possibile.
1. Sicul enim bonitati opponitur malitia, ila majestati op­
ponitur infirmitas. Sed summam bonitatem non decet as­
sumere aliquam malitiam. Ergo summæ majestati indecens
est omnis infirmitas. Omnis autem sapiens vitat indecen­
tiam. Ergo cum Deus sit sapientissimus, nullo modo nostram
naturam quæ infirma est, assumere debuit.
2. Praeterea. Peccatum hominis et peccatum angeli fuerunt
unius5 generis, quia uterque per superbiam peccavit. Sed
Deus angelorum peccato non subvenit per alicujus naturæ
assumptionem. Ergo nec peccato hominis subvenire debuit
per incarnationem.
3. Praeterea. Creatio recreationi respondet. Sed Deus ad
creationem hominis nullam creaturam assumpsit. Ergo nec
ad ejus recreationem incarnari eum congruum fuit.
4. Praeterea. Ut in psalm, (cxliv, 9), dicitur : « Miseraiio1. Ed. « habet ». — 2. Ed. ad. « virtus ». — 3. βγε « posset. » — 4. Ed.
quod. » — 5. Ed. « ejusdem. »

nes ejus super omnia opera ejus ». Ergo plus decuit quod Deus
ostenderet immensitatem suæ misericordiæ quam severi­
tatem justitiae. Sed ad magnitudinem misericordiæ per­
tinet ut peccata sine satisfactione remittantur. Unde et nobis
a Deo præcipitur ut debitoribus nostris gratis dimittamus.
Ergo et Deus naturam humanam gratis reparare debuit,
non expetendo satisfactionem. Et ita non fuit opportunum
ut Deus homo fieret, ad satisfaciendum pro hominibus.
5. Praeterea. Nulla crudelitas Deo attribuenda est, quia
summe misericors est. Sed exigere ab aliquo plus quam potest,
est crudele. Ergo Deus non exigit satisfactionem ab homine
quam homo non potest implere. Et ita homo potest per se
satisfacere. Et sic non fuit necessarium quod Deus incarnaretur.
6. Praeterea. Quicumque potest satisfacere pro majori
peccato, potest satisfacere pro minori. Sed mortale peccatum
actuale est majus quam originale, quia habet plus de volun­
tario. Ergo cum homo possit pro mortali satisfacere, potest
multo fortius pro originali satisfacere. Et sic idem quod
prius.
7. Praeterea. In primo parente idem fuit peccatum origi­
nale et actuale. Sed ipse per poenitentiam de peccato actuali
satisfecit. Ergo et de originali potuit satisfacere1. Et sic idem
quod prius.
8. Praeterea. Secundum Dionysium2 (De Eccles, hier., c. 5,
n. 4 ; G. 3,503), lex Divinitatis est ultima per media reducere.
Sed homo per peccatum a Deo abductus3 erat. Ergo cum natura
angelica inter naturam divinam et humanam sit media, ut in
c. 4, Cæl. hier., (n. 2; G. 3, 179), ostenditur, videtur quod,
etsi homo sufficienter satisfacere non poterat, per Angelum
hoc fleri debuit et non per Deum incarnatum.
9. Praeterea. Quodlibet bonum creatum finitum est. Sed
bonum totius naturæ humanæ est creatum. Quolibet autem
finito potest Deus facere aliquid majus. Ergo Deus potest
facere unam creaturam cujus bonitas præponderet bonitati
totius naturæ humanæ. Ergo per illam recompensari posset
corruptio totius humanæ naturæ. Et ita videtur quod non
oportuit ad reparationem humani generis Deum incarnari.
23. —SED CONTRA. Non erat conveniens ut una nobilissima­
rum creaturarum a suo fine totaliter frustraretur. Sed humana
natura est inter nobilissimas naturas. Cum ergo tota corrupta
fuerit per peccatum in primo parente, et ita beatitudine
1. αζ om. « satisfacere. » — 2. Cfr. etiam De ccel. hier. c. 4, n. 3 ; c. 7, n. 3 ;
c. 8, n. 2 (G. 3 -, 182, 210, 239). — 3. Ed. « abjectus. »'

privata ad quam instituta erat, congruum fuit ipsam reparari.
Sed reparatio1 non potest fieri nisi peccatum dimittatur ;
nec justum est ut peccatum sine satisfactione dimittatur.
Ergo oportuit pro peccato totius humanæ naturæ satisfieri.
Sei satisfactio decenter fieri non potest nisi ab eo qui debet
satisfacere et potest2. Sed non debet nisi homo qui pec­
cavit et non potest nisi Deus ; quia quaelibet creatura totum
suum esse Deo debet, necdum ut pro alio satisfacere possit.
Et sic alia3 creatura pro homine non potest satisfacere, nec ipse
pro se, cum peccato indignus reddatur.
24. —- Praeterea. Nullius creaturæ bonum excedit bonum
naturæ humanæ ut recompensationem pro tota natura facere
possit. Ergo opportunum fuit ut Deus homo fieret ad satis­
faciendum pro homine.
25. — Praeterea. Sap., vn, 30, dicitur : « Sapientia vincit mali­
tiam. » Sed per malitiam diaboli et hominis, humana natura
quæ est opus Dei, dejecta est4quantum dejici potuit in culpam
et miseriam. Ergo decuit ut sapientia Dei ipsam exaltaret
quantum exaltari potuit. Ergo cum humana natura sit
assumptibilis in unitatem personæ divinæ, ut prius dictum
est, videtur congruum fuisse ut Deus humanam naturam
assumeret.
26. — Item. Jac., iv, 6 : « Deus superbis resistit. » Sed per
superbiam suam diabolus homini invidens eum servum suum
constituit, et injuste in servitute detinuit cum ad servitium Dei
creatus fuisset5. Ergo decuit ut summe potens Deus nequitiae
· diaboli resisteret, ut non solum hominem de ejus potestate eri„
peret, sed etiam e converso hominem dominum diaboli constitueret.
Sed cum nulla creatura sit superior angelica natura quæ
est in diabolo, hoc non posset esse nisi homo fieret qui6 Angelorum Dominus erat7 : quod soli Deo convenit. Ergo decuit ut
Deus homo fieret, ut sic « innomine Jesu omne genu flectatur
cælestium, terrestrium et infernorum » {Philip., n, 10).
27. — RESPONSIO. Dicendum quod ad ea quæ fidei sunt,
ratio demonstrativa haberi non potest, cum fides de non
apparentibus esse dicatur Hebr., xi, 1, et praecipue in illis quæ
ex mera Dei voluntate proveniunt, cujusmodi est incarnatio.
Et ideo ad incarnationem probandam, ratio demonstrativa
haberi non potest, nec etiam in contrarium ; quia cum demon1. Ed. ad. « humani generis ». — 2. N. V. P. : « ergo sic debuit fieri ». —
3. Ed. « aliqua ». — 4. Ed. « abjecta erat », — 5. Ed. « sit ». ·— 6. F. « qui
faceret » ; N. V. P. « qui hoc faceret ». — 7. N. V. P. « esset ».

ί.-Αί'-"·

stratio scire faciat, scientia autem non nisi verorum sit,
oportet omne quod demonstratur, verum esse et ejus contra­
rium falsum. Et ideo sufficit defendere quod non est impossibile
incarnationem esse, quod in 1 art. ex parte factum est1, et
ostendere aliquam congruentiam ad incarnationem, quod
ad hunc articulum pertinet.
i
28. — Sciendum ergo quod, supposito lapsu humanæ naturæ,
congruentia incarnationis apparet ex tribus : scilicet ex pleni­
tudine divinæ misericordiae, —- ex immobilitate justitiae
ipsius, — et ex decenti ordine sapientiae ejus.
Quia enim2 Deus summe bonus et misericors est, decuit ut
nulli naturæ negaret hoc cujus capax erat. Unde3 cum natura
humana lapsa esset et nihilominus repara bilis foret4, decuit ut
eamrepararet. — Quia etiam justitia ejus immutabilis est cujus
lege sancitum est ut nunquam peccatum sine satisfactione
dimittatur, decuit ut in humana natura institueret eum qui
satisfacere posset ; quia hoc purus homo per se facere non
poterat, ut dicetur. — Sed quia summe sapiens est, convenientissimum modum reparationis adinvenire debuit. Modus
autem convenientissimus est ut natura integre repararetur,
et faciliter ad id quod amiserat, homo pervenire posset. Si
autem hominem per angelum repararet, non integra esset
reparatio ; quia semper homo angelo salutis suæ debitor
esset, et ita in beatitudine ei æquari5 non posset : quod
tamen consecutus fuisset si non peccasset, sicut et nunc
consequuntur homines per gratiam reparationis, ut sint
« sicut angeli Dei in cælo » (Ματ., χχπ, 30). Et ideo decuit
ut non angelus, sed ipse Deus hominem repararet.
29. — Similiter ut esset facilis modus ascendendi in Deum,
decuit ut homo ex his quæ sibi cognita sunt tam secundum
intellectum quam secundum6 affectum, in Deum consurgeret.
Et quia homini connaturale est secundum statum præsentis
miseriae, ut a visibilibus cognitionem capiat7 et circa ea
afficiatur ; ideo Deus congruenter visibilis factus est, humanam
naturam assumendo, ut ex visibilibus in invisibilium amorem
et cognitionem rapiamur. (Præf. Natiu.)
30. — AD PRIMUM ergo dicendum quod majestatem non
decuit infirmitas eam deprimens et quodammodo involvens8.
Nec per incarnationem infirmitas humanitatis diminuit
1. Ed. præter F. « dictum est » et omnes ont. « ex parte ». — 2. Ed. « igitur ».
— 3. Ed. « ergo ». — 4. Ed. « erat ». — 5. Ed. « adæquari ». — 6. Ed. om.
« secundum ». -— 7. Ed. « accipiat ». — 8. NVP. addunt : « talis autem non
fuit illa de qua sermo est. »

potentiam majestatis, quia duæ naturæ in una persona
inconfuse et inalterabiliter sunt unitæ. Nec est similis ratio
de malitia et infirmitate, quia infirmitas de sui ratione non
privat ordinem a fine, et ideo propter aliquem finem assumi
potuit ; sed malitia dicitur secundum deordinationem a fine,
et ita omnem congruitatem tollit. Unde omnino indecens
fuisset ut summa bonitas quocumque modo malitiam assu­
meret.
31. — Ad secundum dicendum quod peccatum hominis
remediabile fuit, non autem peccatum angeli. Cujus ratio
multipliciter assignatur.
Primo ex virtute naturali utriusque. Quia quantum ad
cognitivam, angelus cognoscit in luce plena per intellectum
deiformem, ut possit totum considerare sine inquisitione
quod ad electionem alicujus rei pertinet, ut sic per ignoran­
tiam non excusetur, sicut homo qui cognoscit quæ agenda
sunt deliberando per rationem, quæ est quasi quædam obum­
bratio intellectus, ut Isaac1 dicit in lib. De definitionibus.
Quantum ad affectivam vero, quia voluntas angeli invertibilis
est post electionem, cum sit infra voluntatem divinam quæ
est invertibilis ante et post, et supra voluntatem humanam
quæ est vertibilis ante et post ; ideo angelus malo quod
peccando appetiit, immobiliter inhæret.
32. ■— Secunda ratio assignatur ex natura utriusque. Quia
angelorum natura non propagatur ex uno ex quo vitium
contrahat sicut humana. Ideo nec per unum eam reparari
congruit. Et hoc est quod videtur Apostolus dicere ad Rom.,
v, 12 :«Sicut per unum hominem peccatum in hunc mundum
intravit, et per peccatum mors, et ita in omnes homines mors
pertransiit, in quo omnes peccaverunt. »
33. — Tertia ex peccato utriusque. Et quantum ad genus peccati, quia homo superbivit ex appetitu scientiæ, cujus natura
creata est capax ; angelus vero ex appetitu potentiæ, quam
natura creata non ita perfecte recipere potest sicut scientiam.
Unde et animæ Christi communicata est omniscientia, sed
non omnipotentia. Et etiam quantum ad circumstantiam
peccati, quia homo peccans et de venia cogitavit et in aliquo
deceptus est, ut in II libro d. 22 dicitur, non autem angelus
peccans. Et similiter quantum ad occasionem peccati quam
homo habuit, quia alio suggerente peccavit, non autem
angelus.
1. Isaac ben Salomon Israeli, Judæus gente, medicus et philosophus, qui
ab anno 845 ad an. 940 in Ægypto floruit, et multa scripsit de arte medica et de
philosophia. Ab eo, ex libro de Definitionibus, mutuati sunt scholastici eam quæ
vulgo circumfertur veritatis definitionem : « Adæquatio rei et intellectus. »

34. — Quarta ex justitia divina, quia omnes illi ad quos
corruptio peccati primi hominis devenire1 debebat, nondum
erant in actu, sed in virtute tantum ; et ideo non decebat
ut priusquam essent, ultimam damnationem reciperent,
sicut omnes angeli actu existentes proprio arbitrio peccaverunt.
35. ■— Quinta ex misericordia divina, quia tota humana
natura lapsa erat in uno parente, non autem tota natura
angelica ; et ideo magis indecens erat ut natura humana tota
relinqueretur sub damnatione quam2 natura angelica, quæ
non tota corruerat.
36. — Sexta vero et praecipua est ex parte status utriusque,
quia homo non peccavit in termino viæ suæ sicut angelus, cui
ad propriam electionem status viæ finitus est. Et hoc con­
sonat verbo Damasceni qui dicit (lib. II De fid. orth., cap. 4;
G. 94, 878) quod hoc est hominibus mors quod, angelis casus.
Et de hoc in lib. II d. 7, q. 1, a. 2 dictum est.
37. — Ad tertium dicendum quod in creatione se habet
creatura sicut effectus productus in esse per creationem. Et
ideo non exigitur ut a creatura aliquo modo operatio crea­
tionis exeat, sed quod ad eam terminetur. Sed in recrea­
tione creatura se habet ut satisfaciens, quod sine ejus opera­
tione fieri non potest. Et ideo quamvis creatio sit opus Dei,
non per aliquam creaturam, tamen oportet ut3 recreatio
per modum redemptionis facta, sit opus Dei naturam creatam
assumentis.
38. — Ad quartum dicendum quod quamvis Deus sit summe
misericors, tamen sua misericordia nullo modo justitiæ ejus4
obviat. Misericordia enim quæ justitiam tollit, magis stul­
titia quam virtus dici debet ; et ita Deum non decet. Propter
quod Deus misericordiam infinitam sic manifestare voluit,
ut in nullo justitiæ ejus derogaretur. Quod factum est, dum
pro nobis homo factus est ut pro nobis satisfaceret. In quo
etiam ejus abundantior misericordia ostensa est ad nos
quam si peccatum sine satisfactione dimisisset, inquantum
naturam nostram magis exaltavit et pro nobis mortem
pertulit.
39. Nec tamen est simile de homine et de Deo propter duo.
— Primo, quia ipse Deus est judex omnium ad quem pertinet
justitiæ ordinem servare, non autem homo quilibet. Unde et
judex non debet proprio arbitrio impunita peccata dimittere.
40. —Secundo, quia cum Deus sit ipsa bonitas, ex hoc ipso est
aliquod malum quod contra ipsum est. Et ideo cum poena
1. Ed. « venire ». — 2. αγδζ ad. : « de », sed δ expungit. — 3. Ed. « quod ».—
4. β. Ed. « suæ ».

non debeatur actui nisi quia malus est, decet ut ipse se vin­
dicet, puniendo quod contra ipsum peccatum commissum
est. Secus autem est de homine. Unde homo non debet punire
quasi se vindicans, sed quasi Deum vindicans, si hoc ex
officio habet. Unde dicitur Deui., xxxn, 35 secundum aliam
litteram : « Mihi vindiciam, et ego retribuam. »
41. — Ad quintum dicendum quod quantitas peccati ex
duobus potest pensari, scilicet ex parte Dei in quem peccatur ;
et sic infinitatem quamdam habet, prout offensa Dei est.
quia quanto est major qui offenditur, tanto culpa est gravior :
vel ex parte boni quod corrumpitur per peccatum ; et sic
quantitas culpæ finita est, scilicet inquantum est corruptio
naturæ.
42. — Et ideo ad satisfactionem debitam requiritur actio
hominis quæ proportionetur quantitati culpæ, inquantum
corruptio quædam est, et gratia cujus virtus quodammodo
infinita est, cum sufficiat ad merendum præmium infinitum,
per quam satisfactio proportionatur quantitati culpæ, prout
offensa Dei est. Et ideo ex se non sufficit homo ad satisfa­
ciendum, quia ex se gratiam habere non potest.
Nec tamen Deus crudelis est hanc satisfactionem exigens ;
quia quamvis ex se gratiam habere non possit et ita nec satis­
facere, potest tamen satisfacere per id quod Deus paratus est
dare, scilicet per gratiam.
43. — Ad sextum dicendum quod quantitas originalis et
actualis mortalis1 potest dupliciter attendi : vel quantum ad
principium, vel quantum ad bonum quod per utcumque priva-

turPrincipium
·

autem actualis peccati voluntas propria
est. Principium autem originalis in isto, est origo ejus vitiata.
Unde originale quodammodo est necessarium ; sed actuale
est omnino voluntarium, unde habet plus de ratione culpæ
et vituperabilis.
44. — Bonum autem quod per peccatum actuale corrumpitur, est bonum hujus personæ, cui præponderat bonum
totius naturæ quod per originale corrumpitur ; quia « bonum
geniis est divinius quam bonum unius hominis », ut dicitur I Ethic, {a 1. 19041’, 9-10 ; 1. 2). Unde et originale pejus
erit quam actuale, ut sic possit dici quod actuale est
magis culpa et originale magis2 malum.
45. — Actio autem satisfacientis, ut prius dictum est,
proportionatur quantitati culpæ ex parte boni quod per
culpam corrumpitur. Et ideo3 cum omnis actio sit personæ,
1. Ed. ad. « peccati ». — 2. αζ « majus ». —- 3. F. om. « ideo ».

quia actus singularium sunt, ideo ad satisfactionem pro
actuali sufficit actus cujuscumque hominis cum gratia divina1,
non autem ad satisfaciendum pro peccato originali ; nisi
actio illius hominis plus valeret quam totum bonum naturæ
humanæ. Et hoc non posset esse si esset purus homo. Et ideo
oportuit esse Deum et hominem qui pro originali satisfaceret.
46. — Vel dicendum secundum quosdam, quod etiam
pro actuali peccato non sufficit purus homo satisfacere,
nisi præsupposita satisfactione Christi, ex cujus passione
etiam antiquorum patrum satisfactio efficax fuit, qui in
fide ejus salvabantur.
47. — Ad septimum dicendum quod in peccato primi
hominis persona corrupit naturam. Unde illud peccatum
potest dupliciter considerari. — Vel quantum ad corruptionem
boni personalis. Et sic primus homo pro eo satisfecit adjutorio
gratiæ Dei. — Vel inquantum fuit corruptio naturæ. Et sic
pro eo Adam satisfacere non potuit, nec aliquis antiquorum
patrum, nisi solum inquantum corruptio naturæ in personam
redundabat. Ex hac enim parte originale2 in antiquis patribus
per fidem, decimas, circumcisionem et sacrificia solveba­
tur. Et ideo decedentes nondum ad visionem Dei admit­
tebantur, nisi prius per satisfactionem Christi naturæ cor­
ruptio sanaretur.
48. — Ad octavum dicendum quod ipsa reparatio humani
generis aliquo modo mediantibus angelis facta est. Ipsi enim
nasciturum Dominum annuntiaverunt, ut dicitur Luc., i.
Non tamen sufficiebat angelus reparationem perficere, quia
satisfacere non poterat pro tota humana natura ; nec etiam
debebat, quia ipse non peccaverat. Et ideo oportuit, ut dictum
est, quod per Deum hominem reparatio humani generis
compleretur.
49. — Ad nonum dicendum quod nulla creatura, in quantacumque bonitate crearetur, potest sufficere ad reparationem
corruptionis naturæ humanæ per modum satisfactionis.
Cujus ratio potest esse triplex.
Prima est quia omnis creatura totum quod potest, pro se
Deo debet. Unde non relinquitur sibi ut pro alio satisfacere
possit.
50. — Secunda, quia hoc requiritur in satisfactione, ut quod
satisfaciens reddit, praeponderet ei quod per culpam ablatum
est, vel saltem sit æquale illi. Quamvis autem aliqua natura
creata sit vel possit esse melior natura humana, non tamen
1. F. et plures codices « humana », sed expungunt et ponunt « divina. » —
2 Ed. ad. « peccatum ».

natura in aliqua persona creata considerata potest adæquare bo­
nitatem totius humanæ naturæ. Bonum enim naturæ humanæ
quodammodo infinitum est per comparationem ad suppo­
sita, inquantum natura humana in infinitum per genera­
tionem communicabilis est. Bonum autem cujuslibet natura1
creatæ et in se finitum1 est et finitur, secundum quod consi­
deratur in uno supposito determinato. Et ideo cum actus
sint suppositorum, non potest esse ut operatio alicujus creaturæ valeat tantum quantum est totum bonum humanæ
naturæ, ut possit esse digna satisfactio pro ejus reparatione.
51. — Terlia est quia, ut in II lib. (d. 19, q. 1, a. 4) dictum
est, humana natura in prima sua conditione accepit quædam
per quæ supra statum suis principiis congruentem elevabatur,
sicut immortalitatem quamdam quæ erat gratiæ, non naturæ,
et alia hujusmodi sibi ex pura liberalitate divina collata,
quæ per peccatum amisit. Unde reparare eam erat ad gradum
superiorem ipsam elevare, in quo prius condita fuerat. Non
est autem possibile elevare aliquam naturam ad superiorem
gradum, nisi ei qui naturas condidit et earum gradus ordinavit.
Et ideo soli Deo possibile fuit humanam naturam reparare.
ARTICULUS III

Utrum

si homo non peccasset,

Deus

incarnatus fuisset

III, q. 1. a, 3 ; I ad Tim., c. 1 ; 1. 4.

52. — AD TERTIUM SIC PROCEDITUR. Videtur quod si
homo non peccasset Deus incarnatus fuisset.
1. Ut enim dicitur Dealer., 32, 4 : « Dei perfecta sunt opera ».
Sed perfectio non potest esse, nisi ultimum principio conjun­
gatur, ut sic quasi quidam circulus concludatur et additio
alterius2 fieri non possit. Cum ergo ipse Deus sit principium,
et homo sit ultima creaturarum, decuit ad perfectionem
universi ut, etiamsi homo non peccasset, Deus homo fieret.
2. Praeterea. « Humilitas est perfecta virtus, » ut dicitur in
Glossa Mat. 3, 15, super illud : « Sic decet nos implere omnem
justitiam ». Sed omnis perfectio Deo attribuenda est. Ergo
ipse perfectissimam humilitatem habet. Perfectissimus autem
gradus humilitatis est ut aliquis se inferiori vel conjungat
vel subjiciat. Ergo decuisset ut Deus creaturam aliquam
assumeret, etiamsi homo non peccasset.
3. Item. Rom., i, 20 : « Invisibilia Dei, per ea quæ facta
1. Ed. « infinitum. » — 2. β « ulterius ».

sunt, intellecta conspiciuntur. » Sed potentia, sapientia et
bonitas Dei sunt infinita. Ergo decuit, etiamsi homo non
peccasset, ut in aliquo effectu manifestarentur. Sed potentia
infinita non manifestatur nisi per effectum infinitum, nec
sapientia infinita nisi per decorem infinitum, nec bonitas
infinita nisi per communicationem infinitam. Cum ergo nulla
creatura sit infinita, nec in ea infinitus sit decor resultans
ex forma et proportione partium, nec iterum aliqua creatura
communicationem infinitam1 boni recipiat ; videtur quod
decuerit, etiam homine non peccante, uniri Deum homini,
ut ex parte hominis ratio effectus esset, et ex parte Dei infi­
nitas, et ex conjunctione Dei12 ad creaturam infinitus decor
resplenderet, et infinitum bonum ipsi humanæ naturæ com­
municaretur, scilicet persona incrpata quæ in ea subsisteret,
4. Item. Per peccatum non est in aliquo capacitas humanæ
naturæ ampliata. Sed post peccatum humana natura inventa
est capax tanti boni ut a Deo assumeretur in unitatem per­
son®. Ergo et ante peccatum hujus dignitatis capax fuit.
Sed ad Deum qui infinito amore diligit ea quæ sunt pertinet,
ut nullum bonum creaturæ deneget cujus est capax. Ergo
ipse humanam naturam assumpsisset, etiamsi homo non
peccasset.
5. Item. Non est credendum quod homo ex peccato ali­
quod commodum reportaverit. Sed maxima dignitas humanæ
naturæ est in hoc quod assumpta est in unitatem personæ
divinæ. Ergo hoc per peccatum homo consecutus non est.
Et sic idem quod prius.
6. Item. Cum homo ad beatitudinem creatus sit, ante
peccatum totus3 beatificabilis erat. Sed beatitudo hominis
quantum ad partem sensitivam, erit in aspectu humanitatis
assumptæ, quantum vero ad partem intellectivam, in contuitu
Deitatis assumentis. Sic enim « ingredietur homo et egredietur »,
ut Augustinus4 exponit (in lib. De spir. et anima, c. 9 ; L. 40.
785) « ef5 pascua inveniet, » (Joan., x, 9). Ergo etiamsi homo
non peccasset, humanitas a Deo assumpta fuisset.
7. Praeterea. Bernardus (Serm. i advent., η. 2,3,4; L. 183.
37) illud exponens quod dicitur Jonæ, i : « Si propter me orta
1. Ed. « communicationem boni infiniti. » — 2. Ed. « divinæ naturæ ». —
3. Ed. ad. « homo ». — 4. Cod. :« Augustinus. » Sed nil tale apud Augustinum
occurrit loco ad marginem indicato, scilicet Tr. xlv in Joannem ; licet verba Joannis, ingredietur et egredietur, et pascua inveniet, secundum diversos sensus ibi expo­
nantur. Legitur vero, ut in I libro notatum est, in opere De spiritu et anima,
quod olim Augustino adscribebatur, sed jam Alchero fuit restitutum. F, —
5. A. V. P. : « ut pascua inveniat. »

esl tempestas, etc., » dicit quod diabolus1 vidit rationalem
creaturam assumendam in unitatem persons Filii Dei et
invidit, et hæc invidia fuit causa casus ejus et movens ipsum
ad tentandum hominem. Si autem incarnatio non fuisset
nisi homine peccante, non instigasset diabolus hominem ad
peccandum, quia per hoc promovisset eum ad bonum quod
ei invidebat. Ergo etiamsi homo non peccasset, Deus fuisset
incarnatus.

53. — SED CONTRA. Augustinus in libro De verbis
Apostoli ',serm. 174, c. 2 ; L. 39. 940), exponens illud quod dici­
tur2 Mat., xviii, 11 : « Venit Filius hominis3 quærere et salvum
facere quod perierat, » dicit : « Si homo non peccasset, Filius
hominis non venisset. » Sed ibi loquitur Dominus de adventu
in carnem. Ergo si homo non peccasset, Filius Dei non esset
incarnatus.
54. — Item. I Tim., 1, 15 : « Chrislus Jesus venit in hunc
mundum peccatores salvos facere. » Ubi Glossa Augustini4
dicit5 : « Nulla causa fuit Domino Christo veniendi, nisi
peccatores salvos facere. Tolle vulnera, tolle morbos, et nulla est
causa medicinæ. » Sed remota causa, removetur effectus. Ergo
si peccatum non fuisset, Filius Dei non fuisset incarnatus.
55. — Præterea. Apostolus dicit Hebr., ii, 14 : « Quia
pueri communicaverunt carni et sanguini, et ipse similiter
communicavit eisdem, ut per mortem destrueret eum qui habebat
mortis imperium. » Sed « mors per peccatum in hunc mundum
intravit » (Rom., v, 12). Ergo si peccatum non fuisset, per
incarnationem Deus carni et sanguini non communicasset.
56. —Præterea. Gregorius dicit6 in benedictione cerei pas
chalis : « Nihi l nobis nasci profuit, nisi redimi profuisset. » Sed
1. Non sic omnino Bernardus in loco citato. Sed, dicit diabolum æqualitatem
divinam, quæ Filii est, appetiisse, et ob hanc superbiam a Patre pro Filio zelante
illico præcipitatum fuisse ; homini vero invidisse et ut peccaret suasisse : tunc
dixisse Filium : * Propter me angelos perdidit multos, homines universos... Par
me « recipiat, quos quodammodo propter me amisisse videtur. Si propter me
tempestas hæc orta est, etc. » Unde Bernardus intelligere videtur Filium incarnatum ob reparationem hominis per diabolum ex invidia perditum, non autem
diabolum ob invidiam assumptionis hominis in unitatem personæ Filii Dei
peccasse. —· 2. Ed. om. « quod dicitur ». — 3. Parmensis notat hunc
textum apud Lucam, xix, 10, legi, apud Matthæum autem : « Venit Filius hominis
salvare quod perierat. » Confusio ex Aug textu provenit in quo sine loci indica­
tione habetur : a Attende Evangelium. Venit enim Filius hominis quærere et
salvare quod perierat. » Unde Augustinum ex duobus locis Evangelistarum
f textum unum conflasse patet. F — 4. In Glossa (L. 114, 626), non leguntur nisi
hæc verba: « Nulla causa veniendi fuit Christo, nisi quod peccatores salvos fa­
ceret. » — 5. Ed. ad. « quod ». — 6. Cod. : « Gregorius dicit ; » sed præfatio prædicta non legitur in Sacramentario Gregorii apud Migne edito, et Gregorio
adseribenda non est, cum legatur in ordine Missæ Ambrosianæ. Utrum hunc
auctorem habeat incertum est (L. 78. 335). F.

redemptio non fuisset, si peccati servitus non esset1. Ergo si
peccatum non fuisset, Filius Dei temporaliter natus non esset2.
57. — RESPONSIO. Dicendum quod hujus quæstionis
veritatem solus ille scire potest qui natus et oblatus est quia
voluit. (Is. 53, 7.) Ea enim quæ ex sola voluntate divina3
pendent, nobis ignota sunt, nisi inquantum4 innotescunt
per auctoritates sanctorum quibus Deus suam voluntatem
revelavit.
Et quia in canone Scripturae et in dictis sanctorum expo­
sitorum, hæc sola causa assignatur incarnationis, redemp­
tio scilicet hominis a servitute peccati ; ideo quidam 5 probabi­
liter dicunt, quod si homo non peccasset, Filius Dei homo
non fuisset. Quod etiam ex verbis Leonis Papæ in Sermone
de Trinitate6, (c. 2; L. 54,412) expresse habetur. « Si enim,
inquit, homo ad imaginem et similitudinem Dei factus,
in suo honore mansisset, Creator mundi creatura non fieret,
aut sempiternus temporalitatem subiret, aut æqualis Deo Patri
Dei Filius formam servi assumeret. » Item Augustinus in
oratione ad beatam Virginem : « Ut quid enim nescium peccati
pro peccatoribus pareres, si deesset qui peccasset ? Aut quid
mater fieres Salvatoris, si nulla esset indigentia salutis ? »
Item super illud Mat., i : « Ipse enim salvum faciet populum
suum, » Augustinus7 a: « Si homo non peccasset, Virgo non
peperisset. »
58. — Alii vero dicunt quod, cum per incarnationem Filii
Dei non solum liberatio a peccato, sed etiam humanæ naturæ
exaltatio et totius universi consummatio facta sit, etiam
peccato non existente, propter has causas incarnatio fuisset.
Et hoc etiam probabiliter sustineri potest.
59. — AD PRIMUM ergo dicendum quod universum per­
ficitur in conjunctione ultimi ad principium primum ; non
tamen oportet quod in conjunctione quæ est in unitate personæ, sed in conjunctione quæ est per ordinem ad finem8.
60. — Ad secundum dicendum quod aliquid pertinet ad
perfectionem hominis quod omnino derogat perfectioni Dei.
Unde quamvis humilitas sit perfecta virtus in homine, non
oportet tamen ut in Deo ponatur, si proprie sumatur humi­
litas. Quod patet ex speciebus superbiæ quæ ei opponuntur :
1. Ed. « nisi peccati servitus fuisset ».— 2. Ed. « fuisset ».— 3. Ed. « Dei
voluntate dependent ». — 4. Ed ad. « nobis ». — 5. B. Albert. Magn. III Seni.
d. 20, a. 4 ; Alex. Hal., Sum. Theol., p. m, q. 2, memb. 13. — 6. Id est Ser­
mone de Pentecoste, apud Migne. Paulo plenius in textu S. Leonis.— 7. R. A. N. :
« secundum Augustinum. »— 8. β « sed sufficit conjunctio ordinis ad finem ».

quarum prima est, cum bonum quod habet quis tribuit
sibi ; et hoc quidem in homine vitium est, quia nihil a se habet,
sed' in Deo summæ perfectionis est, qui nihil ab extrinseco habet.
61. — Ad tertium dicendum quod in productione minimae
creaturæ manifestatur potentia infinita et sapientia et bonitas
Dei ; quia quælibet creatura ducit in cognitionem alicujus
primi et summi, quod infinitum est in omni perfectione. Nec
oportet ut potentia infinita per effectum infinitum manifeste­
tur, nec bonitas infinita per communicationem infinitam ;
sed sufficit ad ostendendam bonitatem infinitam hoc quod
unicuique secundum1 suam capacitatem largitur.
62. — Ad quartum dicendum quod capacitas alicujus crealuræ potest intelligi dupliciter. — Vel secundum potentiam
naturalem quæ pertinet ad rationem seminalem. Et sic
nullam capacitatem naturæ2 vacuam Deus dimittit in genere,
quamvis capacitas alicujus creaturæ particularis non impleatur
propter aliquod impedimentum. — Vel secundum potentiam
obedientiæ, secundum quod quælibet creatura habet ut
ex ea possit fieri quod Deus vult. Et hoc modo in humana
natura est capacitas hujus dignitatis, ut in unitatem divinæ
personæ assumatur. Neque oportet ut3 omnem talem capaci­
tatem impleat ; sicut non oportet quod Deus faciat quidquid
potest, sed secundum quod congruit ordini sapientiæ ejus.
63. ■— Ad quintum dicendum quod, sicut dicit Apostolus
Bom., v, 20 : « ubi abundavit delictum, superabundant et gratia. »
Unde non est inconveniens ut aliquod bonum Deus ex peccato
eliciat quod sine peccato non fuisset, ut patet in multis4
virtutibus, ut in patientia, poenitentia et hujusmodi. Et ita
etiam ex peccato hominis hoc optimum bonum5 Deus potuit
elicere, ut Filius Dei incarnaretur. Propter quod dicit
Gregorius6 : « 0 felix culpa, quæ talem ac tantum meruit
habere Redemptorem. »
64. — Ad sextum dicendum quod beatitudo totius hominis
est ex ipsa Divinitate, in quam virtus intellectus immediate
fertur, ex quo redundat gloria in inferiores partes animæ
et in ipsum corpus. In visione autem humanitatis Christi
erit quoddam gaudium accidentale, sicut etiam in victoria
passionis ejus. Et tamen constat apud omnes quod si homo
non peccasset, Christus passus non fuisset.
65. ■— Ad septimum dicendum quod si etiam ponatur quod
1. Ed. « juxta ». ■— 2. Ed. « creaturæ. » — 3. Ed. « quod » — 4. yS « In
aliis, scilicet in virtutibus. » — 5. α ed. om.« bonum ». — G. Videsis n. 3
pag. 22.

diabolus præviderit rationalem creaturam a Filio Dei assu­
mendam, non tamen oportet quod præviderit accidentia1
ad ipsam ; sicut etiam, ut ibidem Bernardus dicit, praevidit
se futurum principem malorum — quod per suum casum con­
secutus est — et tamen suum casum non prævidit, ut in
II lib. (d. 4, textu et q. 1, a. 2) dictum est.
66. - AD EA VERO QUÆ IN CONTRARIUM OBJICIUN­
TUR, potest responderi secundum aliam opinionem, quod
auctoritates illae loquuntur de adventu in carnem passibilem
ad redimendum — redemptio enim non fuisset nisi servitus
peccati præcessisset — et non de adventu in carnem simpli­
citer.
ARTICULUS IV
Utrum Filius Dei incarnationem suam debuerit
TANTUM DIFFERRE

III, q. 1, a. 5 ; IV Wg. c. 53, 55 ; in Is. c. 2 ; ad Gal., c. 4, 1. 2.

67. — AD QUARTUM SIC PROCEDITUR. Videtur quod
Filius Dei incarnationem suam non debuit tantum differre.
1. Tempus enim incarnationis dicitur tempus plenitudinis :
ad Galal., iv, 4 « Cum venii plenitudo temporis misil Deus
Filium suum. » Sed plenitudo perfectionem importat. Cum
ergo perfectio universi consummata sit2 die septima, ut dicitur
Gen., i, videtur quod tunc debuit Filius Dei incarnari.
2. Item. Amor causât donum et celeritatem doni. Sed
Deus ex maxima caritate incarnatus est. Ergo videtur quod
non debuerit tantum incarnationem differre. Prima probatur
per id quod dicitur Prov., 3, 28 : « Ne dicas amico luo : Vade
el revertere, cras dabo tibi, cum statim possis dare. » Secunda,
per hoc quod dicitur Jer., 31, 3 : « In caritale perpetua dilexi
te, ideo attraxi te miserans. »
3. Item. Quanto3 differtur medicina, tanto periculosius
morbus invalescit. Sed est sapientis medici ut periculum
morbi evitet. Ergo videtur quod incarnationem suam Dei
Filius accelerare debuit4.
4. Item./ Tim., 2,4., dicitur quod « vult Deus omnes homines
salvos fieri. » Sed si Christus ante incarnatus fuisset, multis
ad salutem via magis patuisset, ut dicitur Mat., xi, 21 : « Si
1. RANVP « antecedentia. » ■— 2. β ad. « et perfecta ».
« plus ». — 4. β « Ergo incarnatio accelerari debuit ».

—

3. Ed. ad.

in Tyro et Sidone factæ fuissent virtutes quæ faclæ sunt in le,
olim poenitentiam egissent. » Ergo videtur quod Deus ante
incarnari debuit.
5. Praeterea. Ut dicit Boetius, in libro III De consolatione
(prosa 10; L. 63. 765), natura a perfectioribus initium
sumit. Sed opus Dei non est minus ordinatum quam opus
naturae. Cum ergo perfectissimum in operibus Dei sit ipsa
incarnatio, videtur quod circa principium Deus incarnari
debuerit.
68. ■—■ SED CONTRA. Perfectio gratiæ magis assimilatur
perfectioni gloriæ quam perfectioni naturæ. Sed perfectio
gratiæ incarnationi debetur, ut dicit Joan., i, 17 : ■· Gratia
et eerilas per Jesum Christum facta est. » Cum ergo perfectio
gloriæ fini sæculorum debeatur, perfectio vero naturæ prin­
cipio, videtur quod versus finem sæculorum magis quam circa
principium1 Deus incarnari debuerit.
69. — Præterea. Augustinus dicit (lib. VIII Confes.,
c. 3, n. 7 ; L. 32. 752) : « Institutum est ut jam. paclæ sponsae
non stalim tradantur, ne vilem habeat maritus datam, quam non
suspiravit sponsus dilatam. » Sed hoc beneficium, scilicet
incarnationis, debet homo maxime carum habere. Ergo decuit
ut humanum genus ipsum dilatum suspiraret.
70. —Præterea. Perfectio fini debetur. Sed tempus incarna­
tionis est tempus perfectissimum, quia in eo Dominus temporis
natus est ; unde etiam tempus plenitudinis dicitur. Ergo
videtur quod versus finem temporis incarnari debuerit.

71. ■— RESPONSIO. Dicendum quod incarnationi tempus
congruissimum dispensator temporum elegit. Omnia enim
tempus habent, ut habetur Eccl., 3. Hæc autem congruitas
non plene a nobis cognosci potest, qui3 non omnium temporum
proportiones cognoscimus. Sed tamen possunt plures rationes
congruitatis assignari quare hoc tempus ad incarnationem
elegerit.
Prima, quia homo per superbiam peccaverat ; unde oportebat
quod per humilitatem repararetur, ad quam exigebatur ut
defectum suum cognosceret in virtute et in cognitione. —
Defectus autem cognitionis innotuit homini tempore legis
naturæ, quo tempore multi, lumine naturalis rationis non
obstante, in pessimos errores idololatriæ prolapsi sunt, et
in nefandissima opera. — Defectus autem virlulis propriæ
1. β om. it magis quam circa principium ». ·— 2. V. P. : « quod ; » a « quia ».

innotuit homini tempore legis scriptae ; quia tunc per legem
eruditus, nondum tamen peccati jugum excutere potuit.
Et ideo oportuit quod post ista duo tempora quasi praepa­
ratoria Deus homo fieret, ut in eo1 solo spes salutis haberetur.
72. — Secunda ratio est quia naturalis ordo est ut ab imper­
fecto ad perfectum veniatur. Perfectissimum autem in operibus
Dei est ipsa incarnatio per quam creatura Deo unitur in
unitate personæ. Et ideo oportuit ut non in principio humani
generis, sed postmodum versus finem saeculorum compleretur,
ut sic prius esset quod animale est, deinde quod spirituale est,
1 Cor., xv, 4G.
Et hanc causam Augustinus assignat in lib. LXXXIII
Quæst. (q. 44 ; P. L. 40. 28), dicens : « Sicut absurdus est2 qui
juvenilem tantum ælalem vellet esse in homine — evacuaret enim
pulchritudines quæ celeris ælalibus suas vices atque ordines
gerunt — sic absurdus in ipso est qui3 universo generi humano
unam ælalem desiderat. Nam et ipsum, tamquam unus homo,
suas ælales agit. Nec oportuit venire divinitus magistrum,
cujus imitatione in mores optimos formaretur, nisi in1 tempore
juventutis. »
Et ideo Apostolus ad Gal., m, 24-25, dicit homines sub
lege quasi sub pædagogo parvulos custoditos, donec veniret
qui per prophetas promissus erat.
73. — Tertia ratio est quia distantia a principio facit
debilitatem in effectu. Unde et propter longe distare a principio,
aliquæ res perpetuum esse retinere non possunt, ut maneant
semper eædem secundum numerum. -Unde si hoc maximum
remedium, incarnationis scilicet5, in principio saeculorum
fuisset, procedente tempore, effectus ejus in homines minus
carus fuisset, frigescente6 caritate.
Et ideo a principio humani generis7 indita est hominum men­
tibus lex naturalis, per quam homines Deo subjecti essent.
Postmodum vero invalescente consuetudine peccatorum,
lex naturalis adeo tenebrata est in pluribus, ut jam non
videretur ad regimen humani generis sufficere. Et ideo tunc
additum est aliud remedium, scilicet vetus lex et ea quæ
ad ipsam pertinent.
Qua etiam processu temporis in cordibus hominum
debilitata, oportuit aliud perfectius remedium per incarna­
tionem apponi usque ad tempus illud cum multorum caritas re­
frigesceret8 (Mat., xxiv, 12) et tunc succedet per secundum
1. ζ et ed. « Deo ». — 2. V. P. F. : « esset . » — 3. Cod. : « ab universo. » F.
«ipse est qui universo ». — 4. Apud Migne et ,in cod. deest « in. » F. — 5. β
et ed. om. « scilicet». — 6. Ed. « refrigescente ». — 7. β « temporis ». — 8. F.
« refrigescet ».

adventum visio fidei, et status gloriæ statui præsentis Ecolesise. Et ideo Dionysius, dicit c. 5 Eccles, hier., (n. 2 ;
G. 3, 502) quod sicut se habet hierarchia legis ad nostram
hierarchiam, ita se habet nostra ad caelestem.
74. — AD PRIMUM ergo dicendum quod est triplex per­
fectio, scilicet naturæ, gratiæ et gloriæ. — Perfectio autem,
naturæ est quæ fuit in principio sæculorum. — Perfectio
vero1 gloriæ erit in fine sæculorum. — Et quia perfectio gratiæ
media est inter utramque, ideo Christus per quem gratia
facta est, circa medium sæculorum venit. Unde2 dicitur
Habac., hi, 2 : « In medio annorum notum facies. »
75. — Ad secundum dicendum quod amor discretioni
conjunctus, non facit accelerari3 donum antequam expediat
ei cui datur. Non autem expediebat humano generi hoc donum
■; accipere, antequam experimento disceret quantum eo indi. gebat, ut sic acceptum carius haberet.
76. — Ad tertium dicendum quod aliter est in morbo spiri­
tuali quam corporali. Ad sanationem enim corporalis morbi
non exigitur ut infirmus vim medicinæ et periculum morbi
cognoscat : quod tamen maxime necessarium est in morbi
spiritualis sanatione, qui4 per humilitatem et contritionem
spiritus sanatur. Et ideo quamvis medicina corporalis non
differatur, medicina tamen spiritualis differri potest.
Nec tamen ita dilata est ut a principio penitus deesset :
quia « quamdiu fuit morbus, fuit medicina morbi », ut Hugo
de S. Victore5 dicit ; quamvis illa medicina non esset6
omnino sufficiens. Sic enim et medicus corporali7 ægroto
præparatoria quædam medicamenta præbet, antequam per­
fectam medicinam det. Et hic etiam fuit processus Dei in
sanatione humani generis.
77. ■— Ad quartum dicendum quod nullus eorum qui præordiiati erant ab æterno, etiam ante Christi incarnationem
periit, nec etiam aliquis non prædestinatus, quandocumque
incarnatio fuisset, salvatus esset. Si tamen aliquod remedium
præberetur non prædestinato, quod prædestinato datur,
scilicet gratia finalis, ille etiam salvaretur. Sed tamen hoc
antecedens est incompossibile ei quod est eum non esse prædestinatum. Unde sic est vera ista : Si Christus prædicasset
alicui præscito, ille poenitentiam egisset, sicut ista : Si gratia
1. αβ om. « vero ». — 2. β « ideo ». — 3. Ed præter F. « accelerare ». —
4. Ed. « quia ». — 5. N, P. afferunt Serm. 11 de spirituali sanitate, et lib. II De
sacram., part. 2, c. 1 : ex quibus nonnisi implicite haberi potest.— 6. Ed.
præter F. & sit » ; « β fuisset ». — Ί. αβ « corporalis », contra ζ et ed

sibi daretur, pœnitentiam ageret. Sed utriusque antecedens
est incompossibile præscientiæ condemnationis1.
Et ideo, quaerere quare Christus illi non prædicavit vel quare
illi gratiam non apposuit, est idem quod quaerere praedesti­
nationis causam, quæ nulla est nisi voluntas Dei.
78. — Ad quintum dicendum quod perfectum simpliciter
præcedit imperfectum. Sed accipiendo perfectum et imper­
fectum circa idem, imperfectum præcedit perfectum ; quia
motus est de imperfecto ad perfectum, et hoc fit aliquo
perfecto agente, quod oportet prius esse. Et ideo in humano'
genere prius fuit adhibita imperfecta medicina quam perfecta
ab ipso perfecto Deo qui est perfectionis princeps, ut dicit
Dionysius, De divin, nomin., cap. 5 (1. 1 et 2; G. 3, 815).

QUÆSTIO II

DE ASSUMENTE CARNEM
Deinde quæritur de assumente carnem.
Et circa hoc quæruntur quinque :

Primo, utrum una persona possit assumere carnem,
alia non assumente.
Secundo, si sic, quare magis Filius carnem assumpsit.
Tertio, utrum Pater vel Spiritus sanctus potuerint vel
possint assumere carnem.
Quarto, si sic, an2 potuerint eamdem numero naturam
humanam assumere.
Quinio, utrum una persona possit duas numero naturas
humanas assumere.

ARTICULUS PRIMUS

Utrum

una persona sine alia possit carnem assumere
III, q. 3, a. 4 ; IV Cg., c. 39

79. — AD PRIMUM SIC PROCEDITUR. Videtur quod una
persona sine alia non possit carnem assumere.
1. Damascenus dicit3 (lib. IDe fide orlh., cap. 10; G. 94,
838) : « In divinis omnia unum sunt præter ingeneralionem,
1. β « et damnationis ratione ». — 2. α om. ; Ed. « utrum », contra βζ. —
3. Ed. ad. « quod ».

generationem et processionem. » Sed incarnatio nullum horum
«st. Ergo incarnatio communis est tribus1.
2. Item. Sicut est una essentia trium personarum, ita2 una
operatio3. Sed assumere carnem est quædam operatio divina.
Ergo communis est tribus personis.
3. Item. Damascenus dicit (De fide orlhod., lib. Ill, cap. 6 ;
G. 94, 1003) quod « tota natura divina in una hyposlasum
suarum incarnata est ». Sed quidquid dicitur de natura, com­
mune est tribus. Ergo incarnatio communis est tribus personis.
4. Item. Quæcumque sunt unum secundum substantiam
simplicem, cuicumque unitur unum, et reliquum. Sed tres
personæ sunt unum secundum substantiam quæ est commu­
nis simpliciter4. Ergo si carni unitur Filius, necessario et
carni unitur Pater.
5. Item. Major est unio quæ est per gratiam unionis quam
quæ est per gratiam adoptionis. Sed in unione5 per gratiam
adoptionis non unitur menti una persona sine alia. Ergo
nec® una persona assumpsit carnem sine alia.

80. — IN CONTRARIUM videtur quod Dionysius, 2 cap. De
dioin. nomin., (n. 6 ; G. 3, 643 ; 1. 1 et 3) ea quæ ad incarnatio­
nem pertinent, computat inter ea quæ sunt de discreta theologia.
Hæc autem sunt quæ uni personæ conveniunt sine alia. Ergo
incarnatio convenit uni personæ sine alia, et non omnibus,
81. — Item. Incarnatio includit in suo intellectu missio­
nem, ut in Littera dicitur (1). Sed ad hoc quod una persona
mittatur, non sequitur quod omnes personæ7 mittantur. Ergo
una persona sine alia incarnari potest.
82. —Praeterea. Major est distinctio rei et rationis quam
distinctio rationis tantum. Sed rationes diversarum rerum in
divinis non distinguuntur nisi ratione8 ; personæ autem dis­
tinguuntur re et ratione. Ergo major est distinctio persona­
rum in Deo quam rationum idealium. Sed Deus per unam
rationem aliquid operatur quod non operatur per aliam ;
quia alia ratione facit hominem et alia ratione facit equum, ut
Augustinus ait, 1. LXXXIII Quæst. (q. 46, n. 2 ; L. 40, 30).
Ergo multo amplius una persona potest incarnari sine alia.
83. — RESPONSIO. Dicendum quod quamvis tres personæ
sint unum in essentia, non tamen oportet quod si una con­
jungatur carni, quod et9 alia.
1. β. ad. « personis ». — 2. α ad. « et ». —· 3. Ed. ad. « divina ». — 4. Ed.
omnes « et simplex ». — 5. α om. « in unione » ; β « in illa non unitur... ». —
6. β. « nec in ista ».— 7. β ed. om. « personæ ». — 8. β « sunt distinctæ solum
ratione ». — 9. Ed. « etiam » ; β om. « quod ».

Ad cujus evidentiam sciendum est quod, quando aliqua in
aliquo conjunguntur et in aliquo distinguuntur, tunc solum
necessarium est ut simul conjungantur, quando conjunctio
fit secundum illud in quo communicant, sive illud sit idem
numero, sive non. — Sicut patet quod homo et asinus com­
municant in animali ; et ideo quidquid communicat cum
asino in genere, communicat etiam cum homine. Sed quia
homo et asinus differentiis specificis distinguuntur, non opor­
tet quod quidquid convenit cum asino in differentia specifica,
conveniat cum homine similiter. — Et ita etiam est in poten­
tiis animæ, quia omnes radicantur in essentia animæ1 una nu­
mero. Unde cum anima uniatur corpori dupliciter : et secundum
essentiam, ut est forma ejus, et secundum potentiam, ut est
motor ipsius vel operans per ipsum ; necessarium est ut anima
quæ unitur oculo, et quantum ad essentiam animæ, inquan­
tum perficitur oculus in esse specifico, et secundum rationem
visivæ potentiæ, prout efficitur instrumentum videndi, con­
jungatur etiam linguæ quantum ad essentiam animæ, non
quantum ad rationem potentiæ ejusdem. Eadem enim
essentia animæ quæ est in oculo, est in lingua ; sed ibi secun­
dum potentiam visivam, hic secundum potentiam gustativam.
Et quod plus esi, aliqua potentia est quæ nulli parti corporis
conjungitur quantum ad rationem potentiæ, ut intellectus,
sed solum quantum ad2 rationem essentiæ.
84. — Dico ergo quod tres personæ distinguuntur quidem
in personalitate, sed conveniunt3 in natura. Unde quidquid
uniretur Filio in natura, de necessitate uniretur Patri ; non
autem oportet, si aliquid uniatur Filio in persona, quod unia­
tur Patri. Non autem4 ponimus incarnationem Filii esse hoc
modo ut sit facta unio in natura, sed solum in persona.
Et ideo non oportet quod ponamus Patrem incarnatum ;
sicut non oportet, si potentia visiva est actus corporis, quod
intellectus sit actus corporis, quamvis conveniant in una
essentia animæ.

85. —AD PRIMUM ergo dicendum quod incarnatio includit
in se unum illorum trium ; quia incarnatio5 dicit unionem in
persona Filii, cujus proprietas personalis est^generatio.
86. ■— Ad secundum dicendum quod assumere duo importat,
scilicet actionem et terminum unionis. Dicitur enim assumere,
quasi ad se sumere. — Quidquid ergo actionis importatur in
hoc verbo, totum est commune tribus. Verum enim6 est dicere,
1. Ed. om. « animæ ». — 2. β « secundum ».— 3. δ : « conveniunt tamen inessentia vel in natura.» — 4. Ed. « enim ». — 5. β ont. « incarnatio ». —
6. α « Unde verum est ».

quod tota Trinitas univit humanam naturam Filio in per­
sona. — Sed terminus unionis est solum persona Filii et non
Patris. Et ideo Filius carnem assumpsit, et non Pater nec
Spiritus sanctus.
87. — Ad tertium dicendum quod de natura non dicitur
incarnatio secundum se, sed ratione personae, secundum quod
tota natura divina incarnata est in una persona Filii. Et ideo
non oportet quod incarnatio1 de tribus dicatur. Hoc enim est
necessarium in illis quæ dicuntur de natura ratione ipsius
naturæ, non autem2 de illis quæ dicuntur de natura ratione
personæ3; sicut essentia divina est persona Filii, sed tamen
persona4 Patris non est persona Filii.
88. — Ad quartum dicendum quod si esset unio in substantia
vel natura, sequeretur quod tres personæ essent incarnatæ,
si una incarnaretur. Nunc vero5 non est unio in natura facta,
ut scilicet ex natura divina et humana unum fiat, sed in
persona, ut sit una persona in Divinitate et humanitate sub­
sistens. Et ideo ratio non procedit, ut ex prædictis patet.
89. — Ad quintum dicendum quod in unione quæ est per
gratiam adoptionis, consideratur unio per operationem tan­
tum, quia scilicet Deus aliquem effectum in nobis operatur.
Et quia operatio communis est tribus, ideo oportet quod etiam
unio illa communis sit ; quamvis secundum quod ille effectus
appropriatur uni personæ vel alii, dicatur in mentem mitti
Filius vel Spiritus sanctus.
Sed in hac singulari unione Divinitatis ad humanitatem,
non tantum notatur ex parte Dei operatio vel efficientia,
:sed etiam terminus, ut dictum est. Et ideo non est simile.

ARTICULUS II
Utrum magis fuerit conveniens Filium incarnari
quam Patrem vel Spiritum sanctum
IU, q. 3, a. 8 ; IV Cg., c. 42.

90. — AD SECUNDUM SIC PROCEDITUR. Videtur quod
non magis fuerit conveniens Filium incarnari quam Patrem
vel Spiritum sanctum.
1. Sicut enim in mysterio incarnationis monstrata est
sapientia in decentia reconciliationis, ita etiam monstrata est
potentia in hoc quod in infinitum distantia conjuncta sunt,
1. Ed. « incarnari. »— 2. a ed. om. & autem ».— 3. Ed. præter F. : « et hoc
‘propter identitatem essentiæ et personæ ». — 4. Ed. præter F. « non tamen
Epersona Patris est... ». — 5. β « autem ».

et etiam bonitas in hoc quod « non despexit proprii plasmatis
infirmitatem », ut1 dicit Damascenus (lib. III De fide orth.,
cap. 1 ; G. 94, 983). Sed sicut sapientia attribuitur Filio, ita
bonitas Spiritui sancto et potentia Patri. Ergo non magis
decebat Filium incarnari quam Patrem vel Spiritum sanctum.
2. Item. Victoria potentiæ attribuitur. Sed per incarna­
tionem secuta est victoria de hoste. Ergo incarnatio magis
decebat Patrem2 cui potentia appropriatur.
3. Item. Recreatio creationi respondet. Sed creatio appro­
priatur Patri ; unde cum dicitur Gen., i, 1 : « In principio crea­
vit Deus cælum et terram, » Deus creans exponitur Pater. Ergo
et incarnatio per quam recreatio facta est, Patri potissime
conveniet.
4. Item. Incarnatio ordinata est ad hoc ut3 « adoptionem
filiorum reciperemus » ad Gal., iv, 5. Sed adoptare proprium
est Patris. Ergo Patrem incarnari decebat.
5. Item. Videtur

quod magis congruum fuerit

Spiritum

SANCTUM INCARNARI.

Eorum enim quæ magis vicina sunt, decentior est con­
junctio. Sed Spiritus sanctus est persona magis nobis vicino,
ut dicit4 Augustinus,!. V De Trinil., (c. 14, n. 15 ; L. 42, 921).
Ergo Spiritum sanctum magis decebat incarnari quam etiam5
Filium.
6. Præterea. Incarnatio Dei processit ex maxima caritate
quam ad nos habuit. Sed caritas est proprie Spiritus sanctus ;
vel etiam appropriate, si essentialiter sumatur. Ergo Spiritum
sanctum potissime decebat incarnari.
91. ■— SED CONTRA. In mente nostra sunt tria, tres per­
sonas repræsentantia : scilicet mens, quæ repræsentat Patrem ;
et notitia, quæ est verbum mentis repraesentans Filium ;
et amor, qui repræsentat Spiritum sanctum. Sed inter hæc
tria verbum mentis præcipue incorporabile est6, secun­
dum quod exterius per vocem sonat. Ergo et incarnatio
convenientissime Verbum æternum decuit, quod est ipse
Filius Dei.
92. — Item. Secundum Philosophum in II Mela., (a 1.993b,
24-25 ; 1. 2, n. 292-299) « id quod est primum in unoquoque
genere, est causa eorum quæ sunt post ». Sed filiatio primo in
Dei Filio invenitur7 sicut et paternitas in Deo Patre, « ex
1. Ed. « sicut ». — 2. β « Ergo incarnari debuit Pater ».— 3. Ed. ad. « nos ».
— 4. Implicite cum ait Spiritum sanctum posse nostrum dici, ut Joco citato vi­
dere est. F. — 5. β ed. om. e etiam ». — 6. Ed. « maxime est corporale ». —
7. α « reperitur ».

: o omnis paternitas in cælo et in terra nominatur » Ephes.,
15. Ergo decentissime1 Filius Dei incarnatus est, ut per
psum adoptionem filiorum Dei reciperemus.
93. —Præterea. Decentissima conjunctio est sapientiæ et
humilitatis; unde Prov., xi, 2 : « Ubi humilitas, ibi sapien­
tia. » Sed Filio appropriatur sapientia. Ergo ipsum maxime
decuit humilitas incarnationis.

94. ·—■ RESPONSIO. Dicendum quod decentia incarna­
tionis Filii potest attendi et ex propriis, et ex appropriatis
ejus.
In propriis autem ipsius2 possunt quatuor considerari, scilicet
quod Filius est, quod verbum est, quod imago, quod media
in Trinitate persona.
Secundum autem quod imago, convenientiam habet cum
eo qui reparandus erat, scilicet cum homine qui ad ima­
ginem Dei factus est (Gen., i, 27). Unde decuit3 ut imago
imaginem assumeret, increata creatam.
95. —Secundum autem quod Filius est, convenit ad modum
reparationis quæ expleta est per incarnationis et passionis
mysteria. — Secundum enim quod ex alio est, quod quidem sibi
et Spiritui sancto commune est, notatur auctoritas Patris
respectu ipsius. Unde convenit sibi ad Patrem et deprecatio
et satisfactio et alia hujusmodi, quæ auctoritatem in Patre
demonstrant. — Sed secundum illud* quod in Filio inlelligilur
determinatus modus originis, convenit sibi nasci, ut qui in
Divinitate est Dei Filius, in humanitate sit Virginis Filius, et5
non sint plures filii in Trinitate. — Convenit etiam sibi, inquan­
tum Filius naturalis est, ut per eum cujus est naturalis here­
ditas, alii in filios adoptentur et coheredes fiant.
96. —Sed inquantum Verbum est, congruentiam habet ad
officium prædicationis et doctrinæ ; quia verbum manifestat
dicentem et ipse manifestavit Patrem, Joan., xvii, 6 : « Paler,
manifestavi nomen tuum hominibus. »
97. — Inquantum vero esi media in Trinitate persona,
congruit ad ultimum effectum, qui est reconciliatio hominis
ad Deum. Decet enim ut qui est medius, sit etiam mediator.
98. — Inveniuntur etiam quatuor Filio appropriate : scilicet
sapientia et virtus ab Apostolo, I Cor., i, 24 : « Christum
Dei virtutem ei Dei sapientiam » ; æqualitas ab Augustino
(1. VI De Trinit., c. 10, n. 11 ; L. 42, 931) ; species et pulchri­
tudo ab Hilario (1. II De Trinit.; L. 10,51).
1. Ed. « convenientissime ». — 2. a om. « ipsius » ; ζ « ejus ».— 3. ζ « con­
veniens fuit ». — 4. Ed. præter F om. « illud ». — 5. Ed. « ut ».
COMMENT. i.X LIB.

99. — Inquanlum autem sapientia est, congruit restaurationi1,
quia decet ut quæ in sapientia facta2 sunt, per sapientiam
restaurentur ; et etiam servituti a qua homo liberandus
erat, qui in eam seductus quodammodo devenerat, et idee
decebat ut per sapientiam a seductore liberaretur. — Ipse
etiam homo peccavit per appetitum scientiie, unde per sapien­
tiam liberandus erat.
100. —· Inquantum aulem est virtus et brachium Patris,
congruit ad victoriam de hoste capiendam, Luc., 1,51 :uFecil
potentiam in brachio suo. »
101. — Inquanium vero3 est aequalitas, congruit etiam
morbo qui sanandus erat. Uterque enim, homo scilicet
et diabolus, peccaverat appetendo aequalitatem, ille potentiæ,
iste scient ite.
102. — Inquanlum vero species et pulchritudo est, congruit
reparat,ioni, ut per ipsum deturpatio imaginis per peccatum
inducta amoveatur.
103. —Patri vero non convenit incarnatio, præcipue propt er
proprietatem innascibilitatis. Non enim decet ut qui in Deitate
est Pater, in humanitate sit Filius. Sic enim Filius Dei Patris
esset nepos Ahrginis, si ipsa Virgo mater esset Dei Patris.
Similiter* nec Spiritui sancto convenit, ne nomen Filii
in plures personas transferatur.

104. —AD PRIMUM ergo dicendum quod in incarnatione
ostenduntur sapientia, potentia et bonitas ; et ideo efficientia
incarnationis toti Trinitati attribuitur. Sed tamen opus
quod Deo incarnato debebatur, per Filium expleri decuit
rationibus dictis. Et ideo tota Trinitas carnem soli Filio
u nivit.
105. — Ad secundum dicendum quod potentis non est ut
per potentiam minus potentem vincat, — hoc enim videtur
violentum et non laudabile, — sed per justitiam et sapientiam.
Et ideo per Filium debuit Deus5 Pater hostem vincere.
106. — Vel dicendum quod quamvis potentia attribuatur Pa­
tri, eo quod ipse est principium totius Divinitatis, tamen Filius
etiam dicitur virtus Patris, per quam in creatura operatur ;
unde et brachium Palris dicitur, ut exponit Gregorius illud
Job, 40, 4 : « Si habes brachium siculDeus » (lib. XXXII Mor.,
cap. 5, n. 7 ; L. 76, 639). Et ideo decenter per Filium Deus
Pater diabolum vicit.
107. —Ad tertium dicendum quod tria opera tribus personis
1. Ed. α « ad restaurationem ». — 2. β « condila ».
4. ζ Ed. ad. « etiam ». — 5. Ed. om. « Deus ».

—

3. β « autem ». —

appropriantur : creatio, quasi prima, Patri, qui est princi­
pium non de principio ; glorificatio, quæ est ultimus finis,
Spiritui sancto, ratione bonitatis ; recreatio, quæ media
est, Filio, qui est media in Trinitate persona.
108. ■— Ad quartum dicendum quod quamvis Patris sit
adoptare, tamen decenter nos per Filium adoptavit, cujus est
hereditas ; ut sic per verum heredem ipsa adoptatio accepta­
retur et firma ostenderetur ; et ut filii adoptivi haberent1
verum Filium ducem, quem imitarentur illi quos « præscivit
conformes fieri imaginis Filii sui, ut sil ipse primogenitus in
mullis fratribus. » (Rom., 8, 29.)
109. ■— Ad quintum dicendum quod Spiritus sanctus dicitur
persona maxime vicina nobis propter caritatem per quam2
nobis omnia dona donantur. Sed Filius est magis vicinus nobis
quantum ad congruentiam incarnationis, dictis rationibus.
110. — Ad sextum dicendum quod caritas Dei est causa
incarnationis. Et ideo causalitas incarnationis, quamvis3 com­
munis sit tribus personis, appropriatur tamen Spiritui sancto,
ut infra d. 4 dicetur. Non tamen ex hoc sequitur quod Spiritus
sanctus debuerit incarnari.
ARTICULUS III

Utrum Pater

carnem assumere potuerit
III, q. 3, a. 5.

111. — AD TERTIUM SIC PROCEDITUR. Videtur quod
Pater carnem assumere non potuerit.
1. Quia, ut Anselmus, dicit lib. De Incarnat. Verbi (cap. 5 ;
L. 158,27o) : « minimum inconveniens Deo est impossibile ». Sed
si Pater carnem assumeret, sequeretur inconveniens, ut scilicet
essent in Trinitate plures Filii, quod in confusionem quamdam
vergeret personarum. Ergo Pater carnem assumere non potuit.
2. Item. Opposita non possunt jungi in eodem, etiam per
miraculum. Sed in Patre est quædam proprietas quæ dicitur
innascibilitas, secundum quam dicitur non esse ex alio,
cui nascibilitas opponitur. Ergo non potuit Pater de Virgine
nasci : quod diceretur, si carnem assumeret.
3. Item. Ut in Littera (1) dicitur : « Filii missio est ipsa
incarnatio. » Sed Patri non convenit mitti, ut in I lib.,
d. 15 (q. 2, a. 1) habitum est. Ergo nec incarnari potest.
4. Item. Ab eo qui est infinitæ misericordiæ, semper optima
1. β « habeant ». ■— 2.
licet... ».

β

« omnia nobis donavit ». — |3.

β

« causalitas ejus

expectanda sunt quæ contingere possunt. Sed cum totus mun­
dus per incarnationem unius personæ melioratus sit, si etiam
Pater incarnaretur, multo amplius melioraretur1. Ergo si
possibile est Patrem incarnari, hoc expectandum est ;
sicut et antiqui patres incarnationem Filii expectabant2 :
quod est omnino absurdum.
5. Præterea. Non est major Dei potentia quam ejus3 volun­
tas, cum utrumque sit infinitum. Sed Pater nunquam voluit
incarnari. Ergo nec incarnari potest4.
112. — SED CONTRA. Sicut dicit Anselmus, 1. II Cur Deus
homo (c. 18 ; L. 158, 421) :« Omnis necessitas et impossibilitas
Deo sub/ecta est ». Sed ei nihil est impossibile, cujus voluntati
omnis impossibilitas subditur. Ergo Patrem incarnari non
est impossibile.
113. —Item. Eorum quæ æque distant, æque possibilis est
conjunctio. Sed humana natura aequaliter5 a tribus personis
distat : a qualibet in infinitum. Ergo si potuit eam Filius
assumere, potest et Pater6.
114. — Præterea. Quidquid dignitatis convenit Filio, con­
venit et Patri. Sed posse assumere carnem est dignitatis in
Filio. Ergo et Patri attribuendum est.
115. — RESPONSIO. Dicendum quod cum in agentibus ex
libertate voluntatis, executio potentiæ sequatur voluntatis
imperium et ordinem rationis7, considerandum est, quando po­
tentiæ divinæ aliquid adscribitur, utrum attribuatur potentiæ
secundum se consideratæ — tunc enim dicitur posse illud de
potentia absoluta ; — vel attribuatur sibi in ordine ad sapien­
tiam et præscientiam et voluntatem ejus — tunc enim dici­
tur posse illud de potentia ordinata.
116. — Ipsi ergo potentiæ absolutæ, cum infinita sit, necesse est attribuere omne id quod in se est aliquid et quod in
defectum potentiæ non vergit.
Dico autem in se aliquid esse, quia conjunctio affirmationis
et negationis nihil est, nec aliquem intellectum generat
quod dicitur homo et non homo simul acceptum, quasi in
vi unius dictionis. Et ideo ad hoc potentia Dei se non ex­
tendit ut affirmatio et negatio sint simul. Et eadem ratio
est de omnibus quæ contradictionem includunt.
Dico autem in defectum potentiæ vergere quæ passionem8
1. Ed. « meliorabitur ». — 2. Ed. præter F. « expectaverunt ». — 3. Ed.
« sua ». — 4. β « E”gO nunquam potuit ». — 5. Ed. præter F. : « distat...
distat enim » : β > sci.i cet in infinitum ». — 6. αζ « etiam Pater potest ». —
7. αβ ont. « rationis. > — 8. Ed. omnes ad. « potentiæ. »

DISTINCTIO I, QUÆST. II, ART. Ill

37

important. Ex defectu enim potentiæ activæ ad resistendum
contingit quod aliquid vel corrumpatur vel dividatur vel
aliquid hujusmodi ; unde et mollities impotentia naturalis
dicitur propter facilem divisibilitatem. Et ideo non dicimus
Deum in natura Divinitatis1 posse pati vel mori vel aliquid
hujusmodi ; sicut non dicimus eum posse esse impotentem.
117. — Huic autem potentiæ absolute consideratæ quando
attribuitur aliquid quod vult facere et sapientia sua habet ut
faciat, tunc dicitur posse illud secundum potentiam ordinatam ;
quando autem potentia se extendit quantum in se est ad illud
quod sibi attribuitur, quamvis2 non habeat ejus sapientia et
voluntas ut ita fiat, tunc dicitur posse illud de potentia abso­
luta tantum.
Sed in his distinguendum est ; quia in his sunt quaedam
quæ habent in se aliquid divinæ sapientiæ et bonitati repu­
gnans inseparabiliter conjunctum, ut peccare, mentiri et
hujusmodi. Et ista etiam dicimus Deum non posse.
Quædam vero sunt quæ non habent de se inconvenientiam ad
divinam sapientiam, sed solum ex3 ordine aliquo suæ præscientiæ quem Deus in rebus statuit vel prævidit secundum suam
voluntatem, ut quod caput hominis sit inferius et pedes supe­
rius4. Et hujusmodi5 Deus potest facere, quia potest statuere
alium ordinem in rebus secundum quem sit conveniens quod
nunc, secundum istum ordinem qui rebus inest6, inconveniens
videtur.
118. — Sic ergo in his quæ divinæ potentiæ attribui possunt,
est quadruplex distinctio sive ordo. — Quædam enim nec ipsi
potentiæ absolutæ attribuuntur. Unde simpliciter dicendum
est Deum ea non posse, sicut pati et contradictoria esse simul.
■— Quædam vero ex se sapientiæ et bonitati ejus repugnant.
Et ista non dicimus Deum posse nisi sub conditione, scilicet
si vellet. Non enim inconveniens est7 ut in conditional! vera
antecedens sit impossibile. ■— Quædam vero de se repugnan­
tiam non habent, sed solum ab exteriori. Et talia absolute
concedendum est Deum posse de potentia absoluta ; nec
sunt neganda nisi sub conditione, scilicet ut dicatur : Non
potest, si voluntati ejus repugnat. — Quædam vero sunt
quæ attribuuntur potentiæ, ita quod et voluntati et sapientiæ
ejus congruunt. Et hæc simpliciter dicendum8est Deum posse,
et nullo modo ea non posse.
1. yS « Deitatis ». — 2. β « licet ». — 3. R. A. « de » ; NVP « ad ordinem
aliquem ». — 4. β et Ed. om. « et pedes superius ». — 5. Ed. αβ « hæc ». —
6. β « est in rebus ». — 7. β « in conditional! vera antecedens esse falsum vel
impossibile » — 8. β « concedendum ».

38

SCRIPTUM SUPER III LIB. SENTENTIARUM

119. — Dicendum est ergo quod Patrem incarnari non est de
illis quæ potentiæ Dei absolutae non subduntur ; cum neque
contradictionem implicet, neque defectum aliquem incarnatio
in persona incarnata ponat. Est enim eadem dignitas Patris
et Filii1 et ratio eadem personalitatis in utroque2. Nec est
etiam de illis quæ ex se inconvenientiam habent ; sed est
de illis quæ habent inconvenientiam3 propter alium ordinem
a Dei sapientia institutum. Sed Filium incarnari est in quarto
ordine.
Et ideo simpliciter concedendum est quod Pater potuit
carnem assumere et similiter Spiritus sanctus, loquendo
de potentia absoluta.
120. — AD PRIMUM ergo dicendum quod hoc est impossi­
bile, ut4 aliquid faciat Deus et illud5 sit inconveniens ; potest
tamen facere ut illud quod est modo inconveniens secundum
unum ordinem, alio ordine6 fiat conveniens. Sicut potest
carnem hoc modo formando assumere, sicut corpus viri de
terra formavit. Sic enim Filii nomen Patri non conveniret ;
nec etiam si Pater Filius diceretur, esset de se repugnanti; m
habens, cum secundum diversas naturas hæc sibi attribue­
rentur.
121. — Ad secundum dicendum quod secundum idem non
possunt opposita eidem inesse ; sed secundum diversa nihil
prohibet. Unde quamvis7 Patri conveniat innascibilitas secun­
dum naturam divinam, posset tamen inesse sibi8 nativitas
secundum naturam humanam. Sicut Filio secundum natur; m
divinam inest quod sit pater Virginis cujus secundum natur; m
humanam est filius.
122. — Ad tertium dicendum quod incarnatio Filii
missio dicitur, quia Filius ab alio est. Si autem Pater incar­
naretur, ejus incarnatio missio dici non posset. Sicut ostensio
Spiritus sancti in columba missio visibilis ipsius dicitur,
non autem ostensio Patris in sono vocis.
123. — Ad quartum dicendum quod tres personæ non sunt
majoris bonitatis quam una tantum9. Et ideo nihil plus uni­
verso accresceret de incarnatione10 omnium personarum, quam
de incarnatione unius tantum ; unde fuisset superfluum.
Et ideo quamvis sit possibile Patrem incarnari, non tamen
est expectandum.
1. β ad. « et Spiritus
« convenientiam. » — 4.
cundum alium ordinem
inesse ».— 9. β « sola ».

sancti ». — 2. β om. « in utroque ». — 3. δ et ed.
βζ« quod ». — 5. Ed. « hoc ». —- 6 Ed omnes « se­
» -—
7. β « licet ». — 8. β om. « sibi ; ed. « eidem
— 10.Ed. « per incarnationem » contra αβζ.

124. — Ad quintum dicendum quod potentia Dei non est
major quantum ad essentiam quam voluntas ; tamen ad plura
objecta se extendit potentia quam voluntas. Unde non sequi­
tur, si aliquid Deus non vult, quod illud absolute1 non possit.

ARTICULUS IV
Utrum Pater

et

Spiritus

sanctus

possint assumere

UNAM ET EAMDEM NUMERO NATURAM

III, q. 3, a. 6.

125. —AD QUARTUM SIC PROCEDITUR. Videtur quod
( Pater et Spiritus sanctus non possint assumere unam et eam. dem numero naturam2.
. 1. Primo per hoc quod dicit Anselmus in lib. De Conceptu
Virginali (cap. 4, ad fin. ; L. 158, 275-276) : « Plures personæ
non possunt assumere unum eumdemque hominem ». Sed si
unam naturam assumerent, unus homo assumptus esset a
pluribus personis. Ergo primum est impossibile.
2. Item .Assumptio humanæ naturae terminatur ad ali' quam unionem. Non autem ad unionem in natura : quia
oporteret vel alteram tantum remanere, sicut patet in con­
junctione cibi ad cibatum ; vel etiam neutram, ut patet in
conjunctione elementorum. In incarnatione vero utraque
natura manet, ut Damascenus dicit, (lib. III De fide orlh.,
cap. 7 ; G. 94, 1011) et sic patet quod non potest esse unio
in natura3. Ergo oportet quod terminetur ad unionem in
persona. Non ergo possunt esse4plures personæ unam naturam
assumentes5.
3. Praeterea. Ut Damascenus dicit (III De fide orlh., c. 3 ;
G. 94, 994-998) : in incarnatione uniens et unitum commu­
nicant sibi sua idiomata ut quidquid dicitur de Filio hominis
possit dici de Filio Dei. Ergo si eadem natura humana a
tribus personis assumpta esset, demonstrato isto homine,
possemus dicere eum esse Filium Dei et quidquid de Filio
Dei dicitur ; et e converso Filium Dei esse hunc hominem
et natum de Virgine et omnia hujusmodi. Sed stante eadem
positione, possemus dicere quod hic homo esset Pater. Ergo
esse Patrem et quidquid est Patris, posset prædicari de Filio
Dei : quod manifeste confusionem induceret6 personarum.
1. Ed. præter F. « absoluta potentia ». — 2. Ed. « non possunt unam ei
eamdem in numero naturam assumere ». — 3. α «eadem natura » et om.
«in » ;
«unio unius» δ ad. « naturæ» in marg·. — 4. α om. « esse ». —
5. α « numero assumere ». — 6. αγ»δ « duceret ».

4. Præterea. Tres personæ distinguuntur relationibus. Ergo
quod attribuitur alicui personæ primo et per se ratione ejus
quod ad alterum est, nullo modo tribus personis potest esse
commune. Sed assumere humanam naturam convenit Filio
secundum id quod ad alterum est ; quia assumere1 primo et
per se convenit personæ, naturæ autem prout est in persona.
Ergo assumere hanc naturam non potest esse commune
tribus personis.
5. Præterea. Ut in I lib. (d. 8, q. 1, a 1) dictum est, omnis
quidditas vel natura quæ non est suum esse, dividitur secun­
dum divisionem suppositorum in ea subsistentium, quia
esse habet secundum quod in supposito est. Sed natura humana
est quidditas vel natura quæ non est suum esse : hoc enim
solius divinæ naturæ2 est. Ergo oportet quod dividatur
secundum esse ad divisionem suppositorum in ea subsistentium. Sed si tres assumerent humanam naturam, essent tria
supposita in humana natura subsistentia. Ergo essent tres
humanæ naturæ. Non ergo una numero natura humana a
tribus personis assumi potest.
6. Præterea. Si tres personæ unam naturam humanam
assumerent, aut essent unus homo aut plures. Sed non plures,
quia non haberent nisi unam animam et unum corpus. Ergo
esset unus homo, ut3 posset demonstrari dicendo4 : Isle
homo est Pater et Fitius et Spiritus sanctus. Sed iste5 homo
non potest supponere nisi personam Patris vel Filii vel Spi­
ritus sancti. Ergo persona Patris esset Pater et Filius et Spi­
ritus sanctus, vel persona Filii vel persona Spiritus sancti :
quod est impossibile. Ergo impossibile est talem assump­
tionem esse.

126. ·— SED CONTRA. Humanæ naturæ convenit esse
assumptibilem secundum quod est ad imaginem Dei. Sed
eadem numero humana natura est ad imaginem trium per­
sonarum. Ergo humana natura eadem numero a tribus
assumi potest.
127. —Præterea. Major est distantia diversarum potentia­
rum animæ ad invicem quæ etiam in absolutis distinguuntur,
quam divinarum personarum quæ distinguuntur solum in
eo quod ad aliud est. Sed anima unitur eidem membro
secundum diversas potentias : quod patet, quia organa alio­
rum sensuum sunt etiam organa tactus qui per totum cor­
pus diffunditur. Ergo et Deus potest uniri homini, ita quod
1. Ed. om. « assumere ». — 2. RA. « Dei natura est. » NVP. « Dei est. » -—
3. RANVP « et posset ». — 4. RANVP om. « dicendo ». — 5. α Ed. « ille ».

DISTINCTIO I, gUÆST. II, ART. IV

41

tres personæ unam numero humanam naturam assumant.
128. — Præterea. Eorum quæ magis conveniunt, facilior est
unio. Sed humana natura assumpta a Filio non minus convenit
cum Patre, sed etiam magis quam aliqua alia. Ergo si Pater
potuit assumere aliam humanam naturam, ut dictum est
(q. 1. a. 2), multo magis1 eamdem.

129. —RESPONSIO. Dicendum quod tres personas divinas
assumere unam humanam naturam in unitate unius peisonæ,
est impossibile, quia contradictionem implicat.
Cum enim unio Dei et hominis non possit fieri in natura,
ut infra, d. 5 probabitur, oportet quod fiat in persona, ut
scilicet sit eadem personalitas assumentis et assumpti. Unde
ponere unam personam ex parte assumpti et tres ex parte
assumentis, est incompossibile.
130. —Et similiter etiam non potest esse una unitate unius
'hypostasis vel2 suppositi, ad minus quantum ad secundam
opinionem quæ ponitur infra, d. 6, quæ ponit unionem non
tantum in persona, sed etiam in supposito vel3 hypostasi.
131. — Sed quod natura assumpta a tribus personis sit
una unitate singularis naturæ, non est impossibile loquendo
de potentia absoluta, quamvis4 non sit congruum secundum
ordinem divinæ sapientiæ, cum unius personæ incarnatio
ad reparationem mille mundorum sufficiat. — Dico autem
unitatem singularis naturæ, si assumeretur unum corpus et
una anima ei unita, ex quorum unione una humanitas resul­
taret, ut sic tres personæ in una natura assumpta conveni­
rent sicut conveniunt in natura æterna.
Quidam vero5 contrariam opinionem tenent. Et secundum
utramque potest ad objecta responderi.
132. — AD PRIMUM ergo dicendum quod Anselmus ibi6
accipit unum hominem, unam personam humanam : hoc
enim est incompossibile7 ei quod ponitur tres personas assu­
mentes esse.
133. — Ad secundum dicendum quod assumptio illa termina­
retur ad aliquid unum in persona, non ita quod uni tantum
personæ uniretur, sed quia a qualibet trium personarum
assumeretur in unitatem personæ, ut non esset alia persona
hominis assumpti a tribus personis Patris et Filii et Spiritus
sancti, quasi homo per se, inquantum homo, sit persona ;
Î. β potius ». — 2. a « et ». — 3. β « et » item ed. — 4. β « licet ». —
5. Ed. ad « e converso ». — 6. βγδ om. « ibi ». — 7. R. A. œ impossibile ».

esset tamen alia persona Patris, alia Filii, alia Spiritus sancti,
humanitatem eamdem assumentium.
134. — Ad tertium dicendum quod communicatio idiomatum intelligitur respectu alterius naturae. Unde prædicta
positione facta, hic homo non communicaret Filio idiomata
Patris, sed solum idiomata humanæ naturæ.
135. — De isto enim homine unito tria possunt praedicari’ :
scilicet ea quæ sunt humanæ naturæ, ut passibilis et mortalis ;
et ea quæ sunt divinæ naturæ, ut omnipotens ; et ea quæ
sunt personæ, ut genitus, principium Spiritus sancti.
Et hæc tria etiam de Filio Dei praedicantur. -— Sed ea quæ
sunt naturæ divinæ et personæ communicantur homini ex
hoc quod de Filio Dei prædicantur, et non e converso. ■—
Sed ea quæ sunt naturæ humanæ communicat homo assump­
tus personæ assumenti.
Et ideo si una1 humana natura esset assumpta a tribus
personis, non oporteret quod hoc quod homini communi­
catum est a Filio Dei ad personam pertinens, scilicet esse
genitum, homo assumptus, Patri communicaret, sed solum
ea quæ sunt humanæ naturæ. Unde Pater diceretur mortalis
et passibilis, non autem genitus a seipso2.
136. — Ad quartum dicendum quod, sicut in principio3 dic­
tum est, in divinis est duplex communitas4, rei et rationis. Com­
munitate rei nihil est ibi commune nisi absolutum. Sed com­
munitate rationis est ibi commune hoc nomen persona vel
retalio. Et ita per hunc modum communitatis8 potest conve­
nire Patri et Filio et Spiritui sancto ut unusquisque eorum
trahat humanam naturam eamdem numero in unitatem
suæ personæ.
137. — Ad quintum dicendum quod tres personæ non
distinguuntur secundum esse ; imo earum est unum esse,
vivere et intelligere, cum esse non nisi ad essentiam pertineat.
Et ideo non oporteret quod natura humana a tribus personis
assumpta secundum esse multiplicaretur, sicut multipli­
catur in tribus personis humanis quorum non est unum esse.
138. — Ad sextum dicendum quod cum termini substantivi
significentur vel consignificentur pluraliter ex unitate seu
pluralitate formæ significatae6, dicerentur tres imus homo, si
unam naturam humanam assumpsissent, sicut propter unam
naturam divinam dicuntur unus Deus. Et sicut dicitur tota
Trinitas unus solus verus Deus, secundum Augustinum
1. F. om. « una ». — 2. Hæc omnia in RANVP desiderantur, ab his :
« De isto enim homine » (135) . — 3. β « sicut prius » ; γ « sicut primo » ; δ ed.
« sicut supra in I lib. » — 4. β ad. « scilicet ». — 5. γδβ « communiter ». Ed.
præter F. « communitatis potest communiter »— 6. Ed. « signatæ ».

(Super Joan., tract. 39, n. 3 ; L. 35, 1682-83) et Baruch, 3,
36 : « Hic est Deus, et non æstimabitur alius ab illo » ; ita posset
dici : Isle solus homo est Pater et Filius el Spiritus sanctus.
Et tunc iste terminus homo supponeret rem naturæ humanæ
sine distinctione trium personarum, sicut iste terminus
Deus supponit in prædictis locutionibus rem naturæ divinæ
indistincte1. Et hæc est suppositio sua naturalis, et quasi
termini communis respectu trium personarum. Suppositio
autem qua supponit pro Patre vel Filio, est sibi accidentalis
et quasi termini discreti.

139. — AD EA VERO QUÆ IN OPPOSITUM OBJICIUN­
TUR, secundum alios potest responderi quod ad unitatem
naturæ sequeretur aliquo modo unitas suppositi secundum
eos. Et2 hoc esse non potest ut dictum est.
ARTICULUS V

Utrum

una persona possit

DUAS NATURAS HUMANAS ASSUMERE

III, q. 3, a. 7.

140. — AD QUINTUM SIC PROCEDITUR. Videtur quod
una persona non possit duas naturas humanas assumere.
1. Natura enim communis non multiplicatur nisi secun­
dum pluralitatem suppositorum. Sed una persona est tan­
tum unum suppositum, ut infra (d. 6, q. 1, a. 1) patebit. Ergo
non potest in una persona esse duplex natura ejusdem speciei.
2. Item. Si Filius Dei assumeret plures naturas humanas,
vocaretur secundum unam naturam Jesus, et secundum
aliam Petrus3. Inde sic : Supposito Filio Dei, supponitur Jesus ;
et eadem ratione, supposito Filio Dei, supponitur Petrus.
Ergo supposito Jesu, supponitur Petrus. Ergo hæc est vera :
Jesus est Petrus. Sed impossibile est quod duorum hominum
unus de alio prædicetur. Ergo Jesus et Petrus non sunt duo
homines. Sed impossibile est duas naturas humanas numero
differentes esse, nisi per hoc quod sunt in duobus hominibus.
Ergo in Jesu et Petro non erunt duæ naturæ humanæ, sed
una tantum. Ergo ad hanc positionem quod Filius Dei duas
humanas4 naturas assumpserit, sequitur suum contraiium,
scilicet quod sit una tantum numero5 natura humana assump­
ta. Ergo positio illa est impossibilis.
1. β « indefinite ». — 2. β « sed ». — 3. β « Walterus » et sic deinceps.
— 4. jSySc om. « humanas. » — 5. RANV et δ om. « numero ; » β om. « hu­
mana ».

3. Præterea. Plus distat natura humana a divina quam
una humana natura ab alia. Sed Dei Filius quamvis subsis­
tat in duabus naturis, divina scilicet et humana, non tamen
duo, sed unus et unum est. Ergo etsi subsisteret in duabus
naturis humanis assumptis, non tamen duo homines dici
posset. Ergo nec essent duæ humanæ1 naturæ. Et sic idem
quod prius.
4. Præterea. Si Filius Dei duas humanas naturas assump­
sisset, secundum quarum unam diceretur Petrus, et secun­
dum aliam Jesus ; oporteret quod de Jesu et Petro hoc ver­
bum, sum, es, est, singulariter prædicaretur, quia utrumque
esset unum suppositum. Sed de Patre et Filio prædicatur
pluraliter, ut patet Joan., x, 30 : « Ego et Paler unum sumus ».
Ergo major est unitas aliqua quam trium personarum :
quod est impossibile ; ergo et positio prædicta.
5. Præterea. Negatur hæc propositio : Filius Dei assump­
sit hominem, ne videatur personam assumpsisse. Sed sicut
Filius Dei non assumpsit personam, ita Filius Dei non est
duæ personæ. Ergo nullo modo potest dici quod Filius Dei
sit duo homines. Hoc autem sequitur si duas naturas humanas
assumpsit. Ergo est impossibile.
141. — SED CONTRA. Quidquid potest Pater, potest Filius.
Sed Pater potest aliam humanam naturam assumere ab ea
quam Filius assumpsit. Ergo et Filius potest aliam assumere
ab ea quam assumpsit. Ergo una persona potest plures naturas
assumere.
142. — Præterea. Majoris bonitatis et dignationis2 ostensiva
est unio qua Filius Dei humanam naturam in unitate personæ
assumpsit, quam illa qua mentem hominis per gratiam
sibi unit. Sed hæc secunda unio quæ est per gratiam, non
est Filii ad unum tantum, sed ad multos, quia « Sapientia
in animas sanctas se transfert » :Sap. vu, 27. Cum ergo bonum
sit diffusivum et communicativum, videtur quod illa unio
quæ est in unitate personæ, possit esse in persona Filii ad
multas naturas humanas.
143. —Præterea. Potentia Filii per incarnationem in nullo
est minorata. Sed Filius ante incarnationem poterat aliquam
naturam humanam aliam ab ea quam assumpsit assumere.
Ergo et nunc potest. Et sic idem quod prius.
144. — RESPONSIO. Dicendum quod hoc fere ab omnibus
1. βom. « humanæ ».— 2. Ed. omnes « dignitatis

conceditur, quod una persona divina potest plures naturas
humanas assumere. Et rationabiliter.
Non enim est contra rationem divinæ personæ quod ipsa
in pluribus naturis subsistat ; alias non potuisset fieri unio
divinæ et humanæ naturæ in una persona Filii. — Si autem
esset contra rationem personæ ut in pluribus quam in duabus
naturis subsisteret, hoc non posset contingere nisi ita ut1
tota facultas personæ unius quæ in pluribus naturis subsisreret, per naturam secundam advenientem terminaretur et
quodammodo impleretur. Quod est impossibile, quia natura
assumpta adveniens nullo modo commensurabilis est virtuti
divinæ personæ, cum distet ab ea sicut finitum ab infinito.
Unde sicut Deus potest semper novas creaturas condere,
quia ejus potentia per creaturas non exhauritur ; ita etiam2
Filius potest, qualibet natura assumpta, iterum aliam assu­
mere, quia potestas assumendi per naturam assumptam non
terminatur.
145.
AD PRIMUM ergo dicendum quod natura ab eodem
habet ut individuetur et dividatur. Unde cum principium
individuationis sit materia aliquo modo sub dimensionibus
terminatis considerata, ex ejus3 divisione natura humana
dividitur et multiplicatur. Unde si assumpsisset duo corpora
et duas animas, duas humanas naturas assumpsisset. Non
tamen sequeretur quod essent duo supposita, vel duæ hypo­
stases. Non enim materia quolibet modo divisa constituit
diversitatem suppositorum, sed solum quando utrobique
invenitur esse discretum et subsistens per se. Unde non
potest dici quod duæ manus sunt duæ hypostases, sed con­
veniunt in eadem hypostasi hominis. — Ita etiam et duæ
humanæ naturæ, quia non haberent esse discretum, sed uni­
tum in una persona Filii Dei, non esset naturarum illarum
divisio secundum duo supposita, sed solum per divisionem
materiæ.
146. — Ad secundum dicendum quod stante prædicta
positione, Jesus et Petrus non sunt duo supposita, sed unum ;
et hæc est vera : Jesus Petrus est. Et tamen Jesus et Petrus
non sunt unus homo, sed duo homines. Singularitas enim et
pluralitas termini substantivi attenditur secundum unitatem
vel pluralitatem naturæ signiflcatæ per terminum, et non
secundum unitatem vel pluralitatem suppositorum. Quamvis
enim Pater et Filius et Spiritus sanctus sint tria supposita,
tamen propter unitatem divinæ naturæ quam significat
1. Ed. « quod ». — 2. a « et ». — 3. Ed. < ejusdem ».

hoc nomen Deus, dicuntur unus Deus. Ita e contrario, quamvis
Jesus et Petrus essent unum suppositum, tamen propter
pluralitatem naturarum assumptarum dicerentur duo homi­
nes, sed diversitas naturarum, manente unitate suppositi,
non impediret quin de1 invicem praedicarentur ; quia iden­
titas suppositi sufficeret ad veritatem prædicationis.
147. — Ad tertium dicendum quod natura humana assumpta
habet quantum ad aliquid rationem accidentis, quamvis
simpliciter loquendo, unio non sit accidentalis, ut infra (d. 6,
q. 3, a. 2) patebit. Et ideo propter assumptionem illius naturæ,
Filius Dei non potest dici duo, sicut nec Socrates potest dici
duo propter humanitatem et albedinem.
Sed si Filius Dei assumeret duas humanas naturas, quamvis
utraque illarum haberet rationem accidentis in comparatione
ad divinam naturam, tamen neutra haberet rationem acci­
dentis in comparatione ad alteram ; et ita plures homines, et
non unus homo diceretur. Sicut albus et musicus magis pos­
sunt dici duo, quam homo et albus.
148. ■— Ad quartum dicendum quod sicut est in divinis
personis quod propter unitatem essentiæ et pluralitatem per­
sonarum, quidquid ibi prædicatur ad essentiam pertinens,
prædicatur singulariter, ut cum dicimus2 : Pateret Filius sunt
unus Deus ; quod vero ad personam pertinet, pluraliter præ­
dicatur, ut Paler et Filius sunt personæ ; ita e contrario esset
hic : quia quidquid ad naturam pertinet, prædicaretur plu­
raliter ; quod vero ad personam, prædicaretur3 singulariter.
Et quamvis sit summa unitas trium personarum propter
essentiæ simplicitatem, non tamen est inconveniens ut Pater
et Filius ad invicem non habeant aliquam unitatem quæ in
creatura aliqua invenitur, scilicet personalem, cum sint
vere personaliter4 distincti.
149. — Tamen sciendum quod hoc verbum, sum, es, est,
non solum pluraliter prædicatur propter pluralitatem suppo­
sitorum realiter distinctorum, sed etiam propter pluralita­
tem suppositorum locutionis. Dicimus enim in divinis,
quod persona et essentia sint sic vel sic, quamvis persona
et essentia ibi realiter nullo modo differant. Multo igitur5
magis prædicaretur hoc verbum : sum, es, est, de Jesu et
Petro pluraliter, cum differrent secundum rem propter
diversitatem naturarum, quamvis non sint diversa supposita.
150. ·— Ad quintum dicendum quod terminus in prædicato
positus tenetur formaliter, quod non est necessarium de ter1. Ed. ad. se ». — 2. β Ed. « dicitur ». — 3. ed. ont. « prædicaretur ». —
4. RANVP. «particulariter». — 5. Ed. « ergo ».

mino ad quem terminatur actus alicujus verbi. Et ideo cum
dicitur : Filius Dei esi duo homines, importatur pluralitas
formarum seu naturarum. Cum autem dicitur : Filius Dei
assumpsit hominem, li hominem non tenetur formaliter ; unde
magis stat pro supposito hominis quam pro natura suppositi.
Et ideo non est simile.

EXPOSITIO TEXTUS
151. — « Plenitudo temporis, etc. « (1) Sciendum quod tempus
incarnationis dicitur tempus plenitudinis multis de causis.
—ί Primo, propter perfectionem universi ; quia tunc ad maxi­
mum completionem universum venit, quando creaturæ omnes
inpromine ad suum principium redierunt, humana natura
a Deo assumpta1. Ephes., i, 10 : « In dispensatione pleni­
tudinis etc. » — Secundo, propter abundantiam gratiæ quæ
tunc propalata est. Joan., i, 16 : « De plenitudine ejus omnes
accepimus etc. » — Tertio, propter adimpletionem legis.
Mat., v, 17 : « Non veni solvere legem, sed adimplere. » —
Quarto, propter magnitudinem ejus quod in tempore illo
accidit ; quia in tempore illo natus est Dominus temporis,
et ita factum est aliquid majus tempore, quod tempus
implevit. — Quinio, quia in tempore illo impletum est quod
Deus ab æterno prævidit, et quod ante per Prophetas suos
prædixerat [Rom., i, 2.)
152. — « Factum de muliere, etc. » (1) Contra. In symbolo
dicitur : « Genitum, non factum. »
Præterea. Mulier corruptionem importat. Sed Christus
de incorruptissima Virgine natus est. Ergo inconvenienter
dicitur : « Facium de muliere. »
Sed dicendum ad primum quod Filius Dei secundum divi­
nam naturam nullo modo est factus, sed genitus. Sed secun­
dum humanam naturam aliquo modo est factus, quia humana
natura2 quam assumpsit, creatura quædam est. Non tamen
Christus potest dici proprie factus simpliciter loquendo ;
sed dicitur Filius Dei factus homo.
Ad secundum dicendum quod mulier ponitur hic ad desi­
gnationem sexus et non ad significandum3 corruptionem ;
sicut costa assumpta de Adam dicitur formata in mulierem,
quamvis E va tunc virgo facta sit.
153. — « Factum sub lege, etc. » (1) Sed contra. I Tim., i, :
« Non est lex juslo posita. » Sed Christus fuit justissimus.
Ergo non est factus sub lege.
Sed dicendum quod aliquid dicitur esse sub lege tripliciter.
Vel quantum ad motivum. Et hoc modo sunt sub lege quasi
1. Ed. omnes ad. : « sicut ponitur. ».— 2. Ed. om. « aliquo modo est factus
quia humana natura... ». — 3. Ed. omnes « designandum ».

compressi et coacti illi qui timore pœnæ quam lex infligit,
praecepta legis custodiunt. Et hoc modo justus non est sub­
lege, quia amore justitiæ justa1 operatur, etiam si nulla sit
lex, ut dicitur Rom., n.
Alio modo dicitur quis esse sub lege quantum ad causam.
Et sic omnes2 in peccato nati, sub lege sunt quia propter pecca­
tum tollendum sacramenta legis instituta sunt.
Alio medo dicitur aliquis esse sub lege quantum ad obser­
vationem legis. Et hoc modo Christus iactus est sub lege;
quia sacramenta et praecepta legis implevit, non necessitate,
sicut alii, sed sola voluntate.
154. — « Ut eos qui sub lege erant etc. » (1) Contra. I Tim.,
n, 4 : « Qui vult omnes salvos fieri. » Et ita non solum ad redi­
mendum Judæos qui erant sub lege, sed etiam ad redimen­
dum alios venit.
Sed dicendum quod quamvis venerit ad redemptionem
totius humani generis, tamen quodam3 speciali modo operatus
est ad redemptionem filiorum Israel, quia eis personaliter
prædicavit. Unde Mat., xv, 24 : « Non sum missus nisi ad
ores quæ perierunt domus Israel. » Et per eos verbum vitae
in gentes diffusum est. Is.,xxvn, 6 : « Qui egredientur impetu
a Jacob, ei replebunt faciem orbis semine. »
155. — « Hæc est mulier Evangelica etc. (2) » Sciendum
quod divina sapientia mulier dicitur, non propter fragili­
tatem, sed propter fecunditatem. Eeeli., xxiv, 26 : « A gene­
rationibus meis implemini. »
156. —- « Nec eamdem Trinitatem in specie columbæ etc. (6) »
Sed contra. In illa columba nihil fuit quod non toti Tri­
nitati commune esset ; cum non sit assumpta in unitatem
alicujus personæ, quia eam communi operatione tota Trinitas
fecit ; et in ea tota Trinitas fuit, sicut in ceteris creaturis
per essentiam, præsentiam et potentiam. Et ita videtur
quod ad totam Trinitatem pertineat.
Sed dicendum quod columba illa potest considerari dupli­
citer. — Vel inquantum est res quædam, sive fuerit animal, sive
fuerit tantum similitudinem animalis habens. Et sic ad
totam Trinitatem pertinet, ut communis effectus.— Vel secun­
dum quod est signum4·. Et hoc modo tantum ad Spiritum
sanctum pertinet, cujus invisibilis missio per adventum
columbæ designatur. Et de hac missione visibili et aliis
dictum est in I lib., d. 16.

1. β ed. om. . justa ». — 2. β om. « omnes ». — 3. β om. « quodam ». —
4. F. om. « vel secundum quod est signum ».

DISTINCTIO II
ÇUARE TOTAM HUMANAM NATURAM ACCEPIT, ET QUID NOMINE
HUMANITATIS VEL HUMAN® NATUR® INTELLIGENDUM SIT

1. — Et quia in homine tota humana natura vitio corrupta erat,
tctam assumpsit, id est animam et carnem, ut totam curaret et sanc­
ti icaret.
2. — Quod autem humanæ naturæ sive humanitatis vocabulo
arima et caro intelligi debeant, aperte docet Hieronymus1 in Exposil one catholicæ Fidei, dicens : Sic confitemur in Christo unam esse
pe sonam Filii, ut dicamus duas perfectas et integras esse substantias,
Divinitatis et humanitatis, quæ ex anima continetur et corpore,
Ec:e aperte ostendit, nomine humanitatis animam et corpus intellig : quæ duo assumpsisse Dei Filius intelligitur, ubi hominem sive
huinanitatem sive humanam naturam accepisse legitur.
i·. — Errant ergo qui nomine humanitatis non substantiam, sed
priprietatem quamdam a qua homo nominatur, significari con­
tendunt, ubicumque humanitatis Christi memoratur. Ait enim Joannes
Damascenus, lib. Ill, De fide orth. (cap. iv ; P. G. 94, 998) : Sciendun2 quidem, quod Deitatis et humanitatis nomen substantiarum,
scilcet naturarum, est repræsentativum. Natura enim non sic accipitur
in < hristo, ut cum dicitur una natura esse omnium hominum.
Quod evidenter idem Joannes ostendit, differentem rationem dicti
assirnans, cum natura humana in Christo nominatur et cum una
dicitur natura omnium hominum. Ait enim (c. 3; G. 94, 991) : Cum
unar? naturam hominum dicimus, sciendum est, quod non conside­
rantis ad animæ et corporis rationem hoc dicimus^, ut dicamus in singulis
hominibus eamdem esse naturam corporis et animæ : quia alia est natura
animæ, alia corporis. Impossibile enim est unius naturæ dicere Domini
corpus et animam : sic et aliorum hominum? comparata ad invicem. Sed
quia personæ plurimæ hominum sunt, omnes autem eamdem suscipiunèrationem naturæ —■ omnes enim ex anima et corpore compositi
sunt, \t omnes naturam animæ participant, et corporis substantiam pos­
sident— communem speciem plurimarum et differentium personarum
unam\naturam dicimus uniusctijusque personæ, scilicet duas naturas
habenis, et in duabus perfecte naturis existentis : animæ scilicet et
corpors. In Domino autem Jesu Christo non est communem speciem
accipeie, si quid prius fuit6. Neque enim factus est, nec est nec aliquandc fiet alius ; sed Christus, ex Deitate et humanitate, in Deitate et
humantate, Deus perfectus est idem et homo perfectus.
1. Eaylanatio Symboli ad Damasum (L. 30, 176). — 2. « Quamobrem obser­
vandum' est, quod divinitatis et humanitatis nomen, substantias sive naturas
significat » Ex versione Mich. Lequien apud Migne. — 3. « Etsi vero unam ho' minum ese dictitamus, at non anima et corpore spectatis, cum fieri non possit,
etc. » Ex vers. Mich. Leq. ■— 4. Sequentia usque ad « Impossibile... » desunt
in Quar. — 5. « Sic et aliorum hominum » ; desideratur in Quar. ■— 6. « Si
quid priis fuit » desideratur in Quar.

4. —Totam igitur humanam naturam, id est carnem et animam, el
horum proprietates sive accidentia assumpsit Deus, non carnem sine
anima, nec animam sine ratione, ut haeretici voluerunt ; sed et carnem
et animam cum sensibus suis.
Unde Joannes Damascenus, De fide orthod., lib. Ill, (cap. 6 ; G. 9|,
1006), ait : Omnia1 quæ in nostra natura plantavit, Dei Verbum assum fsit, scilicet corpus et animam intellectualem et horum idiomata. Totum
enim totus assumpsit me, ut toti mihi gratificet salutem. Quod enim inafisumptibile est, incurabile est.
j

De unione Verbi

et carnis mediante anima

i

5. —Assumpsit igitur Dei Filius carnem et animam, sed carnem nkediante anima. Unde Joannes Damascenus, ibid. : Unitum est2 cami
per medium intellectum Dei Verbum. Tantæ enim subtilitatis atque
simplicitatis est divina essentia, ut corpori de limo terræ formato
uniri non congruerit, nisi mediante rationali essentia.
6. — Illa autem unio inexplicabilis est, adeo ut etiam JoANNEsjab
utero sanctificatus, id est ab originali mundatus3, se non esse dignum
fateatur solvere corrigiam calceamenti Jesu ; quia unionis illius modum
investigare aliisque explicare non erat sufficiens.
;
7. — Non sunt audiendi igitur qui non verum hominem Filium fdei
suscepisse dicunt, nec natum de femina, sed falsam carnem et imagihem
corporis simulatam ostendisse videntibus1. In quem errorem pror|mpunt, quia timent, quod fieri non potest, scilicet ne humana carnb et
veritas et substantia Dei inquinetur ; et tamen prædicant iitum
visibilem solem radios suos per omnes fæces spargere, et eos mmdos
et sinceros servare. Si ergo visibilia munda a visibilibus immmdis
contingi possunt et non coinquinari, quanto magis incommutabili,s et
invisibilis Veritas per spiritum, id est per intellectum5, animam e'· per
animam corpus suscipiens, totum hominem sine sui contaminatione
assumpsit, et ab omnibus infirmitatibus liberavit ? Ecce hic licit,
Dei Sapientiam per spiritum assumpsisse animam et per animam
corpus. Spiritus enim, scilicet pars animæ superior, majori simili­
tudine Deo propinquat quam anima, scilicet ipsa eadem secuidum
inferiorem partem et anima magis quam corpus. Et ideo non iicongrue anima dicitur assumpta per spiritum et corpus per anjnam.

Ouod Verbum simul assumpsit carnem et animaji ;
NEC CARO PRIUS EST CONCEPTA QUAM ASSUMPTA j

S. — Si autem quæritur utrum Verbum carnem et animamlsimul6
assumpserit, an prius animam quam carnem, vel carnem qu;'m ani­
mam ; et utrum caro illa prius fuerit in utero Virginis conctpta et
postea assumpta ; verissime et absque ulla ambiguitate dicitor, quia
ex quo hominem Deus assumpsit, totum assumpsit, simuhjue sibi
I
J . « Neque enim Deus Verbum quidquam earum, qua·, cum nos initio rerum
fingeret, naturæ nostræ inseruit, non assumptum omisit, etc. » Ex virs. Mich.
Lequien. — 2. Ergo Dei Verbum per intermediam mentem carni uiitum est.
Ex vers. Mich. Lequien. ·— 3. « Id est ab originali mundatus » desileratur in
Quar. ■— 4. August., J)e axone christiano, c. 18, n. 20 iL. 40,300). — 5. « Id
est per intellectum » desideratur in Quar. — 6. Quar. RA. om. : « sinjul. »

univit animam et carnem ; nec caro prius fuit concepta et postmodum
assumpta ; sed in conceptione assumpta, et in assumptione concepta.
Unde1 Augustinus in lib. De fide ad Petrum (cap. 18 ; L. 40, 772) :
Simissime tene, et nullatenus dubites, non carnem Christi sine Divi­
nitate conceptam in utero Virginis, priusquam susciperetur a Verbo;
ted ipsum Verbum Deum suse carnis acceptione conceptum, ipsamque
Carnem Verbi incarnatione conceptam.
Idem in lib. De Trin. ait2 : Non esset Dei hominumque mediator,
r. isi esset idem Deus, idem homo, in utroque unus et verus, quam servi­
li m formam a solo Filio susceptam tota Trinitas, cujus una est voluntas
et operatio, fecit. Non autem in utero Virginis prius caro est suscepta,
et postmodum Divinitas venit in carnem; sed mox ut venit Verbum in
nurum, servata veritate propriæ naturæ, factum est caro et perfectus
hi mo, id est in veritate carnis et animæ natus est.
De hoc etiam Gregorius in Moralibus (lib. XVIII, cap. 52, η. 85;
L 76, 90), ait : Angelo nuntiante et Spiritu adveniente, mox Verbum
in utero, mox intra uterum Verbum caro.

I

DIVISIO TEXTUS

9. — « Et quia in homine tota natura humana etc... » (1)
Postquam determinavit de incarnatione ex parte assu­
mentis, in parte ista determinat ex parte naturæ assumptæ ;
et dividitur in partes 1res. In prima ostendit quid sit assump­
tum. In secunda, quale fuerit illud assumptum, d. 3 : « Quæritur etiam de carne Verbi. » In tertia ostendit quo agente
id quod assumptum est, formatum sit, d. 4 : « Cum vero in­
carnatio Verbi etc... »
Prima dividitur in duas partes. In prima ostendit quid sit
assumptum, quia humana natura integra ex partibus suis3
constans. In secunda determinat ordinem assumptionis, ibi :
« Assumpsit Dei Filius carnem et animam etc. » (5)
Prima dividitur in duas partes. In prima ostendit humanam
naturam integram assumptam esse ratione suarum partium.
In secunda, ratione naturalium proprietatum, ibi : « Totam
igitur hominis naturam etc. » (4)
Circa primum tria facit. Primo ostendit omnes partes
humanæ naturæ assumptas esse per hoc quod humana natura
assumpta est. (1) Secundo ostendit quod per humanam natu­
ram significentur omnes partes ejus, scilicet anima et corpus,
ibi : « Quod autem humanæ naturæ etc. » (2) Tertio excludit
quorumdam errorem, ibi : « Errant, igitur qui nomine huma­
nitatis etc. » (3)
« Assumpsit Dei Filius carnem et animam. » etc. (5) Hic
ostendit quo ordine* partes humanæ naturæ assumptæ sunt :
et dividitur in partes duas. In prima inquirit ordinem naturæ.
1. Cod. : « Augustinus. » F. — 2. Passim et quoad sensum, videsis Quar. —
3. Ed. ad. « scilicet corpore et anima ». — 4. Ed. « quomodo ».

In secunda inquirit ordinem temporis, ibi : « Si autem quæritur
utrum Verbum etc. » (8)
Circa primum tria facit. Primo ostendit ordinem naturæ,
osténdens carnem esse assumptam mediante anima. Secundo
ostendit modum illius unionis esse inexplicabilem, ibi : « Illa
autem unio inexplicabilis est etc. » (6) Tertio excludit quorum­
dam en orem, ibi : ;< von sunt eigo audiendi etc. '>(7)

Hic est duplex quæstio :

Prima de ipso assumpto.
Secunda de ordine assumptionis.

QUÆSTIO I

DE IPSO ASSUMPTO
Circa primum quaeruntur tria :
Primo, utrum, natura humana præ aliis sit assumptibilis.
Secundo, in quo assumi debuit.
Tertio, quid in natura humana assumi debuit.

ARTICULUS PRIMUS
III, q. 4, a. 1 ; IV, Cg. c. 53, 55 ; ad Hebr. c. 2, 1. 4.

Quæstiuncula I
Utrum natura humana

sit magis assumptibilis quam
creatura irrationalis

10. — AD PRIMUM SIC PROCEDITUR. Videtur quod
humana natura non sit magis assumptibilis quam creatura
irrationalis.
1. Sicut enim dicit Augustinus Ad Volusianum (epist.
cxxxvn, c. 2, n. 8 ; L. 33, 519), in rebus mirabilibus tota
ratio facti est potentia facientis. Sed omnium mirabilium
mirabilius est creaturam assumi in unitatem personæ increatæ.
Ergo tota assumptibilitatis ratio est ex potentia ejus qui
assumptionem facit. Sed cum illa potentia sit infinita, ex
parte ipsius æqualiter est humanam naturam vel etiam irra­
tionalem naturam assumere. Ergo non magis debet dici1
natura assumptibilis quam natura irrationalis.
1. Ed. « dicenda est ».

2. Prœterea. Sicul in humana natura est similitudo Dei
ratione imaginis ; ita in creatura irrationali est similitudo
Dei ratione vestigii. Sed similitudo et convenientia aliquoriim ad invicem est causa unibilitatis ipsorum. Ergo sicul
humana natura est Deo unibilis ; ita et irrationalis creatura,
j 3. Praeterea. Illud videtur esse simillimum alteri in quo
Îxime proprietates alterius repræsentantur. Sed, sicut
it Dionysius, c. 15 Cæl. hier., (n. 2 ; G. 3, 327-330) : « In
e inter omnia corporalia magis divinæ proprietates reprae­
sentantur ; » et idem dicit de radio solari in c. 4 De dio. nom.,
(ri. 4; G. 3, 698). Ergo istæ creaturæ videntur Deo simillimæ;
et ita etiam ei magis unibiles quam humana natura.

11. — SED CONTRA. Nobilior creatura nobilioris doni
est capax. Ergo ad illud1 donum quod est nobilissimum
inter dona nobilioris naturæ, inferior natura capacitatem
1 non habet. Sed humana natura est nobilior creatura irra­
tionali. Cum ergo inter omnia quæ humanæ naturæ sunt
collata, assumptio ipsius in unitatem divinæ personæ sit
nobilissimum, videtur quod hujus creatura irrationalis capax
non sit ; et ita non erit assumptibilis.
Quæstiuncula II

Utrum

angelica natura sit minus assumptibilis quam
NATURA HUMANA

12. — ULTERIUS. Videtur quod angelica natura non sit
minus assumptibilis quam natura humana.
1. Deus enim propter suam misericordiam humanam natu­
ram assumpsit, ut humanæ miseriæ subveniret. Sed sicul
est miseria in humana natura, ita etiam in angelica. Cum ergo
summa misericordia sit omni miseriæ subvenire, videtur
quod angelica natura sit assumptibilis sicut et humana.
2. Praeterea. Ea quæ sunt magis similia, facilius uniuntur.
Sed angelica natura2 est divinæ3 similior quam4 humana,
quia, ut Gregorius dicit, {Horn. 34 in Evang., n. 7 ; L. 76,1250)
« quanto in angelo esi natura subtilior, eo magis in illo imago
Dei expressa insinuatur. » Ergo angelica natura est magis
assumptibilis quam humana.
13. — SED CONTRA. Assumptio humanæ naturæ ideo facta
1. Ed. « istud. » — 2. Ed. om. « natura ». — 3. a ad. « naturæ ». —

4. Ed. ad. * natura ».

est, ut peccato hominis remedium praeberet. Sed peccatum
angeli est irremediabile, ut supra dictum est. (1. II, d. 7,
q. 1, a. 2). Ergo angelica natura non est assumptibilis.

Quæstiuncula III
Utrum totum universum sit magis assumptibile quam
HUMANA NATURA

14. — ULTERIUS. Videtur quod totum universum sit1
magis assumptibile quam humana natura.
1. Effectus enim universalis maxime causæ universali assimilatur. Sed universum est effectus universalis Dei qui uni­
versalis causa est. Ergo universum Deo magis assimilatur
quam humana natura, quæ est quidam particularis effectus ;
et ita est magis assumptibile.
2. Præterea. Per assumptionem consummatio totius uni­
versi perfecta est. Sed magis esset universum perfectum si
omnes partes ejus essent assumptæ. Ergo universum est ma­
gis assumptibile.

j

15. — SED CONTRA. Ex hoc est aliquid assumptibile a2
Deo quod ad imaginem Dei est. Sed non potest dici quod
totum universum sit ad imaginem, nisi forte poneretur
totum3 universum animatum anima rationali, sicut Plato­
nici posuerunt : quod a fide alienum est. Ergo universum
non est assumptibile.

16. -— RESPONSIO. Dicendum quod assumptibile dicitur
quod potest assumi. Cum autem dicitur, creatura potest assumi,
non significatur aliqua potentia activa crealuræ; quia sola
potentia infinita hoc facere potuit, ut in infinitum distantia
conjungerentur in unitatem personæ. — Similiter etiam non
significatur potentia passiva naturalis crealuræ, quia nulla
potentia passiva naturalis est in natura1, cui non respondeat
potentia activa alicujus naturalis agentis. — Unde relinquitur
quod dicat in creatura solam polenliam obedienliæ, secundum
quam de creatura potest fieri quidquid Deus vult, sicut
ex5 ligno potest fieri vitulus, Deo operante. Hæc autem poten­
tia obedientiæ correspondet divinæ potentiæ, secundum
quod dicitur, quod ex creatura potest fieri quod Deus ex ea
facere potest.

1
t

1. α « est ». — 2. F. om. « a ». — 3. Ed. om. « totum ». — 4. F. « creatura ». — 5. Ed. « de »

17. — Sed potentia Dei dupliciter consideratur : vel ut absoluta vel ut ordinata. Quod qualiter intelligendum sit, ex dictis
in 1 d. (q. 2, a. 3) patet. — Loquendo autem de potentia Dei
absoluta, Deus potest assumere quamcumque creaturam vult.
Unde secundum hoc, non est una creatura magis assumptibilis
quam altera. —■ Loquendo autem de potentia ordinata, illam
i
creaturam assumere potest quam congruit eum assumere
I
ex ordine suæ sapientiae. Unde illa creatura dicitur assump­
tibilis in qua hujusmodi congruitas invenitur.
18. — Invenitur autem in humana natura congruitas præ
aliis, quantum ad tria quæ in assumptione requiruntur.
Primo, quantum ad similitudinem unibilium. In humana
enim natura invenitur expressior similitudo divina quam in
i aliqua creatura irrationali : quia homo secundum quod
('· habet mentem, ad imaginem Dei factus dicitur ; cum in
5* creaturis irrationalibus non nisi similitudo vestigii inveniatur.
Et etiam quantum ad quædam est in ea divina similitudo
magis quam in natura angelica, ut post dicetur.
19. ■— Secundo, quantum ad terminum assumptionis. Termi­
natur enim assumptio ad unitatem personæ. Personalitas
• ,ΐ
autem non invenitur in irrationalibus naturis, cum persona
sit « rationalis naturæ individua substantia », ut Boetius dicit
in lib. De duab. nat., c. 3 (L. 64, 1343). In angelis vero est
,
quidem persona, sed non secundum originem distincta ; cum
.
unus angelus ab alio non trahat originem. In humana vero
■
natura est persona distincta etiam secundum originem. Et
i
ideo1 convenientissime humana natura in unitatem divinæ
personæ assumitur, quæ distinguitur2 secundum relationem
originis.
20. — Tei lio, quantum ad finem assumptionis. — Si enim
perfectio universi dicatur assumptionis finis præcipuus, ut
quidam dicunt, nulla natura particularis assumi potuisset,
per quam ita universum perfici posset, sicut per assumptio­
nem humanæ naturæ ; tum quia homo est ultima creatura­
rum, quasi ultimo creatus, cujus natura assumpta, ultimum
conjunctum est3 principio per modum circuli, quæ est
figura perfecta ex eo quod additionem4 non recipit ; tum
etiam quia in homine quodammodo omnes naturæ confluunt :
quia « cum omnibus creaturis aliquid commune habet », ut dicit
Gregorius (in Homilia 29, n. 2 ; L. 76, 1214) ; unde homine
unito, quodammodo omnis creatura unita est. — Si vero
finis assumptionis ponatur liberatio a peccato, sic etiam sola
1. R Λ. : « et Deo ». — 2. Ed. præter F. « distinguuntur ». — 3. Ed. ad.
« primo ». ■— 4. Ed. præter F. « additamentum ».

humana natura congrue assumi potuit : quia in irrationali
creatura peccatum non erat ; in angelica vero erat quidem
peccatum, sed irremediabile, ut patet ex dictis in 1 d.
(q. 1, a. 2 ad 2) ; in homine vero erat remediabile. Et ideo
solam humanam naturam congruum fuit assumere. Et sic,
ea reparata, creatura irrationalis, quæ propter ejus1 pecca­
tum quodammodo deteriorata dicitur, secundum quod in
usum hominis cedit, restaurata est.
Solutio I
21. — AD PRIMAM ERGO QUÆSTIONEM dicendum
quod Deus de potentia absoluta creaturam irrationalem assu­
mere potuit. — Nec impedit quod creatura irrationalis perso­
nalitatem non habet : quia personalitas non debetur etiam
humanæ naturæ assumptæ ratione sui, ut infra (d. 6, q. 1.
a. 1 et 2) patebit, sed ratione assumentis ; unde non est ibi
nisi personalitas increata. — Et præterea quamvis in natura
irrationali non inveniatur persona, invenitur tamen in ea
hypostasis et suppositum. Unio autem non tantum facta est
in persona, sed etiam in supposito et hypostasi.
Sed congruum non erat ut assumeretur, et præcipue quia
natura assumpta maxime beatificatur, ut in psalm, (lxiv, 5)
dicitur : « Beatus quem elegisti et assumpsisti. » Beatitudinis
vero, quæ in actu mentis consistit, creatura irrationalis
particeps esse non potest.
22. — Unde patet responsio AD PRIMAM objectionem,
quæ procedit de potentia absoluta, et non de potentia ordinata.
23. -—Ad secundum dicendum quod ad congruitatem assumptibilitatis requiritur similitudo imaginis, quia per hanc crea­
tura rationalis particeps est divinæ beatitudinis. Unde ad
hanc congruitatem non sufficit similitudo vestigii, qualis
in creaturis irrationalibus invenitur.
24. — Ad tertium dicendum quod duplex est similitudo
crealuræ ad Deum. — Una secundum participationem alicujus
divinæ bonitatis, sicut ab eo vivente omnia vitam partici­
pant. Et sic creatura rationalis in qua invenitur esse, vivere
et intelligere, maxime Deo assimilatur. Et hæc similitudo
requiritur ad assumptibilitatem. ■— Alia similitudo est secun­
dum proporlionalitatem2, ut si dicatur similitudo inter Deum
1. Ed. « ipsius ». — 2. Ed. « proportionem »

et ignem, quia sicut ignis consumit corpus, ita Deus consumit
nequitiam. Et hæc similitudo requiritur in figurativis locu­
tionibus et appropriationibus, quam Dionysius in 2 cap.
Cæl. hier., (η. 3; G. 3, 139), vocat « dissimilem similitudinem »
Et de hac similitudine procedit1 objectio.
Solutio II
25. — AD SECUNDAM QUÆSTIONEM dicendum est
quod de potentia absoluta loquendo, Deus potuit angelicam
naturam assumere ; sed natura angelica non habebat aliquam
congruentiam ut assumeretur, praecipue propter duo. —
Primo, quia ejus peccatum non erat remediabile.—Secundo,
quia non decet ut aliquam perfectionem creaturae Deus assu­
mendo auferat. Personalitas autem quædam perfectio creaturæ est. Sed si natura assumpta personalitatem propriam
haberet post assumptionem, non posset esse unio in persona,
quia essent duæ personæ. Unde oportet quod2 illud3 quod
assumptum est, personalitatem non habeat, natum tamen
habere. In angelica autem natura non invenitur potentia
ad personalitatem sine actu, cum non per generationem
in esse procedant4. Et ideo non fuit cqpgruum ut natura
angelica assumeretur.

26. — AD PRIMUM ergo cum objicitur5 quod angelica
natura est Deo similior quam humana, dicendum quod veium
est, si natura divina in se absolute consideretur ; si autem
consideretur secundum quod est in personis per relationes
originis distinctis, sic magis convenit cum homine, ut dictum
est.
Similiter etiam si consideretur secundum quod est exemplar
totius crealuræ. In homine enim invenitur similitudo cum
qualibet creatura, ut dictum est, non autem in angelo.
Similiter etiam si consideretur inquantum gubernat uni­
versum. Sicut enim Deus totus est in qualibet parte universi
per essentiam, praesentiam et potentiam ; sic et anima in
qualibet parte corporis.
27. — Ad secundum dicendum quod causa miseriæ ange­
lorum, id est peccatum, remedium non habet ; et ideo nec
eorum miseriæ congrue subveniri potest.
1. F. « proceditur ». — 2. a « ut ». — 3. Ed. id ». —
dat ». — 5. Ed. « opponitur ».

4. Ed. « proce­

Solutio III
28. — AD TERTIAM QUÆSTIONEM dicendum quod
alicui toti polest convenire aliquid dupliciter ; vel ratione
partis, sicut homo dicitur canus propter capillos ; vel ratione
sui, quod scilicet ipsi toti primo convenit ; et hoc est, ut in
NIPhysic., (SI. 231a, 29-231b ; 1. 1, n. 4) probatur, quod con­
venit toti et omnibus partibus ejus.
Universum ergo polest assumi dupliciter : vel ratione partis,
et sic assumptibile fuit et assumptum est humana natura
assumpta ; vel ratione sui1, et sic assumi non potuit, quia
non omnes partes ejus assumptibiles erant, ut ex dictis patet.
29. — AD PRIMUM ergo circa hoc objectum dicendum quod
quamvis Deus sit causa universalis, est tamen maxime sim­
plex. Et ideo cum eo magis convenit effectus universalis
unitus, scilicet humana natura, in qua omnes naturæ quo­
dammodo congregantur, quam effectus universalis non sim­
pliciter unitus, sicut est universum, ex cujus partibus non
efficitur unum simpliciter, cum remaneant distincte in actu.
30. — Ad secundum dicendum quod non decet in omnibus
partibus universi eamdem perfectionem esse. Et ideo magis
congruum fuit ut, una parte universi assumpta, in totum
universum perfectio redundaret.
ARTICULUS II

Quæstiuncula I
Utrum Filius Dei humanam naturam assumere debuerit
in

omnibus

suppositis humanae

naturae

III, q. 4, a. 5.

31. — AD SECUNDUM SIC PROCEDITUR. Videtur quod
Filius Dei humanam naturam assumere debuit in omnibus
suppositis humanæ naturæ.
1. Quia, ut Damascenus dicit (De fide orlh., lib. Ill, cap.
6 ; G. 94, 1006) : « Quod est inassumplibile2 est incurabile ».
Sed humana natura curabilis est in omnibus suis suppo­
sitis. Ergo in omnibus debuit assumi.
2. Præterea. Bonum est diffusivum et communicativum
1. α ad. « totius ». — 2. « Nam non potuit sanari, quod assumptum non fuit. «
^ex vers. Mich. Lequien,)

sui, ut ex Dionysio patet, cap. 4. De divin, nom., (n. 7 ; G. 3,
703). Cum ergo Deus sit summe bonus et maxime in incar­
natione1 bonitatem suam ostenderit, videtur quod naturam
quæ assumptibilis erat, communiter in omnibus suis suppo­
sitis assumere debuerit.
3. Præterea. Christus venit ad satisfaciendum præcipue
pro peccato naturæ, quod per unum hominem in mundum
intravit. Sed illud2 quod naturæ secundum se debetur, debe­
tur communiter et æqualiter in omnibus suis suppositis.
Ergo Filius Dei naturam humanam in omnibus suis suppo­
sitis assumere debuit.

32. ■— SED CONTRA. Filius Dei ad hoc carnem assumpsit,
ut pro nobis satisfaciendo principium humanæ salutis esset.
Cum ergo principium in quolibet genere unum inveniatur,
videtur quod in uno tantum supposito humanam naturam
assumere debuit.

Quæstiuncula II

'

Utrum

debuerit assumere naturam humanam in aliquo
EX STIRPE AdÆ GENERATO
III, q. 4, a. 6 ; q. 31, a. I ; Compend. Tkeol., c. 217.

' ■*

33. — ULTERIUS, \idetur quod non debuerit assumere
naturam humanam in aliquo ex stirpe Adæ generato.
1. Sicut enim dicit Apostolus ad Hebr., vu, 26 : « Talis
decebat ut nobis esset Pontifex qui esset segregatus a peccaloribus. » Sed magis esset segregatus a peccatoribus, si de
stirpe peccatorum carnem non assumpsisset. Ergo non debuit
carnem assumere de stirpe Adæ.
2. Præterea. Peccatum originale est peccatum naturæ
et non personæ, nisi per accidens. Ergo non requiritur ad
satisfactionem, nisi quod sit aliquis de natura humana. Sed
si aliquis homo fieret non de stirpe Adæ, constat quod ad
humanam naturam pertineret. Ergo congrue pro humana
natura satisfacere posset.

'
ί

i
E
)

ά

34. — SED CONTRA. Medicina in loco vulneris debet
apponi. Sed humana natura est vitiata in his tantum qui
ex genere Adæ descendunt, in quo « omnes moriuntur »
1. β ad. « sua ». — 2. Ed. « id ».

(I Cor·., xv, 22), Ergo in aliquo ad ejus stirpem pertinente,
natura humana assumi debuit.

Quæstiuncula III
Utrum naturam humanam assumere debuerit in ipso
Adam
III, q. 4, a. 6, ad 2.

35. — ULTERIUS Addetur quod naturam humanam assu­
mere debuit in ipso Adam.
1. Assumptio enim carnis ad satisfactionem ordinatur. Sed
decet ut idem qui peccavit, satisfaciat. Ergo humanam
naturam in ipso Adam assumere debuit.
2. Præterea. Talis debuit esse humanæ naturæ reparatio.
ut nihil homini de sua dignitate periret. Sed Adam in primo
statu hoc habuit ut nullius hominis auxilio ad suam salutem indigeret. Hoc autem sibi1 non restituitur in alio homine,
humana natura assumpta, quia beneficio illius hominis
indiget ad suam salutem. Ergo non debuit2 humana natura
in alio quam in ipso Adam assumi,

ί
I

;
I
;

36. — SED CONTRA. Contrariorum non est eadem causa.
Sed Adam causa fuit perditionis humanæ3. Ergo non decuit
ut ipse esset causa salutis humanæ. Hoc autem contingeret,
si humana natura in ipso Adam assumpta esset. Ergo hoc
decens non fuit.

Solutio I

37. — RESPONSIO. AD PRIMAM QUÆSTIONEM dicen­
dum quod non fuit decens quod humanam naturam in omni­
bus suis suppositis assumeret. Et hoc propter quatuor rationes.
Primo, quia omnia supposita humanæ naturae non4 redu­
cerentur ad plus quam ad tria supposita. Cum enim assumens
et assumptum uniantur in® supposito, non possent esse
plura supposita naturæ assumptæ quam naturæ assumentis.
38. — Secundo, propter finem assumptionis. Est enim ad
reparationem humani generis ordinata per modum cujusdam
mediationis inter Deum et hominem. Mediator autem qui
unitatem pacis facere intendit, unus congrue debet esse.
1. β ed. « non sibi ». -— 2. Ed. « decuit humanam naturam ». -— 3. Ed. ad.
« naturæ ». — 4. αβ om. « non ». — 5. Ed. ad. « eodem ».

39. —■ Tertio, propter unitatem ipsius assumentis. Sicut
enim decuit ut divina natura tantum in uno supposito in­
carnaretur, ita decuit ut una natura individua assumeretur.
Sic enim unius ad unum decenter est facta1 conjunctio.
40. ■— Quarto, propter dignitatem ipsius Filii incarnati,
<i ut sit ipse primogenitus in multis fratribus » (Rom., vm 29)
in spirituali generatione, sicut etiam est primogenitus creaturæ in rerum emanatione ab uno principio. Hæc autem primogenitura sibi non competeret, si plures numero humanæ
naturæ assumptæ essent.
41. — AD PRIMUM ergo dicendum quod per incarnationem
proprie assumitur natura, ut infra patebit, (d. 5, t. et q. 1,
t a. 2). Proprie etiam et primo curatur peccatum naturæ.
Unde si aliqua natura assumptibilis non est, curabilis non est.
Non tamen oportet ut si hæc natura individua non assumitur,
> quod suppositum huj’us naturæ non curetur : quia per hoc quod
natura in aliquo individuo assumpta est, præparatur curatio
-, omnibus qui naturam similem habent ; sicut e contra per hoc
quod persona una infecit naturam humanam quæ in ipso erat,
in omnes homines peccatum transmisit.
42. — Ad secundum dicendum quod sicut bonitas divina,
quæ in creatione rerum se manifestat, omnibus se communicat,
non tamen æqualiter ; ita etiam prout se in incarnatione mani­
festat, præcipue quantum ad dilectionem humani generis
•omnibus se communicat, non tamen eodem modo et æqualiter,
sed uni per gratiam unionis, aliis per gratiam adoptionis,
qui gratiæ non repugnant.
43. — Ad tertium dicendum quod aliquid debetur humanæ
naturæ dupliciter : vel ut essentiale sibi, et hoc invenitur com­
muniter in omnibus habentibus naturam humanam ; vel
ut superadditum essentialibus principiis, sive sit per gratiam
acceptum, sive operibus acquisitum ; et hoc non invenitur
■communiter in omnibus2 habentibus naturam. Unde ratio
non procedit.
Quartum concedimus.

Solutio II
44. — AD SECUNDAM QUÆSTIONEM dicendum quod
non fuit decens ut aliunde quam de stirpe Adæ Filius Dei
humanam naturam assumeret, præcipue propter tria.
1. β « est decenter facta ». Ed. « decenter facta est ». — 2.
«communiter ».

αβ

« in omnibus

Primo, ad servandum justitiam satisfactionis. Si enim de
genere Adæ non fuisset, ad eum non pertineret pro peccato
Adæ satisfacere.
45. —■ Secundo, ad perfectam reintegrationem dignitatis
Adæ, qui hoc habuit ut ipse et suum genus nulla alia creatura
indigeret, quasi sustentante et salvante. Et hoc generi ejus
redditum non fuisset, si redemptus fuisset per aliquem qui
ad genus ejus1 non pertineret.
46—Tertio, ad servandum dignitatem specialiter ipsius
Adæ, qui in hoc quodam modo imaginem Dei singulariter ha­
buit, ut sicut Deus, cum sit ens primum, omnium entium princi­
pium est per creationem ; ita etiam Adam, cum sit primus homo,
est principium omnium hominum per generationem : quod
sibi deperiret, si Christus non de ejus genere homo fieret2.

47. — AD PRIMUM ergo quod objicitur quod debet esse
segregatus a peccatoribus, dicendum quod verum est, inquantum peccatores sunt, non inquantum homines sunt. Venit
enim peccatum destruere et naturam salvare. Unde convenien­
tiam habuit in his quæ ad naturam pertinent, sed contrarietatem in his quæ ad peccatum spectant ; quia neque contraxit
neque commisit peccatum.
48. — Ad secundum dicendum quod natura humana non
fuit infecta peccato originali, nisi secundum quod ab Adam
trahitur. Unde si Deus unum hominem denuo3 de limo terræ
formaret, peccatum originale in eo non esset. Et ita4 satis­
factio pro5 originali non pertinebat indifferenter ad quemlibet
hominem, sed ad quemlibet6 de genere Adæ.
Tertium concedimus.

Solutio III
49. — AD TERTIAM QUÆSTIONEM dicendum quod
nullo modo fuit decens ut Filius Dei humanam naturam in
ipso Adam assumeret propter duo :
Primo, quia Adam propria personalitate perfectus fuit.
Unde in unitatem personæ assumi non posset, nisi illa per­
sonalitas destrueretur, quod non decebat, ut supra (a. 1, sol.2)
de angelis dictum est.
50. — Secundo, quia cum per assumptionem fiat com­
municatio proprietatum, ut quidquid de homine dicitur, de
1. α om. « ejus » ; β « suum ». ■— 2. a « Si Christus de ejus genere homo non
fieret ». — 3. β « denovo » RANVP om. « denuo ». — 4. Ed. e ideo » contra
αβγδ€. — 5. Ed. « de » contra αβγδε. — 6. ySe « aliquem ».

Deo dicatur ; sequeretur ut diceretur quod Deus peccasset,
quia Adam peccavit : quod est absurdum.

51. — AD PRIMUM ergo dicendum quod per peccatum
Adæ fuit infectio personalis in ipso et infectio naturæ1 cau­
sata. Et pro infectione personali ipse gratia adjutus satisfacere
potuit secundum quosdam ; sed requirebatur aliquis qui pro
peccato naturæ satisfaceret. Et ideo non oportuit quod esset
idem in persona cum Adam, sëd idem in natura.
52. — Ad secundum dicendum quod non est inconveniens
quod de dignitate personæ illius aliquid pereat ex culpa sua.
Sed inconveniens est ut naturæ aliquid deperiret, quæ cum
bona esset, homo male utendo ipsam corrupit.
Tertium concedimus.
ARTICULUS III

Quæstiuncula I
Utrum Filius Dei carnem assumpserit
'

Infra, d. 4, q. 2. a. 1 ; IV S„ d. 3, a. 3, s. 2, 2m ;
. III. q. 5, a. 2 ; q. 6, a. 5 ; q. 31, a. 1, 1” ; IV Cg„ c. 30 ;
Compend. Theol., c. 208 ; in Joan., c. 2, 1. 1 ; ad Hebr., c. 8, 1. 1.

53. — AD TERTIUM SIC PROCEDITUR. Videtur quod
Filius Dei carnem non assumpserit.
1. Galat., v, 17 : « Caro concupiscit adversus spiritum. »
Sed in Christo talis pugna non fuit. Ergo ipse veram carnem
non habuit.
2. Praeterea. In carne tantum est similitudo vestigii. Sed
similitudo vestigii tantum non sufficit ad assumptibilitatem,
ut supra (a. 1, c.) dictum est. Ergo caro assumptibilis non fuit.
3. Praeterea. Major est gratia unionis quam gratia frui­
tionis. Sed caro nullo modo potest Deo conjungi per fruitio­
nem. Ergo non potest conjungi per unionem.
54. — SED CONTRA. Ad Heb., ii, 16 : « Semen Abrahæ
apprehendit » ; et Rom., i, 3 : « Factus est ei ex semine David
secundum carnem. » Sed semen non pertinet ad animam, sed
ad carnem. Ergo Filius Dei in humana natura non solum ani­
mam, sed etiam carnem assumpsit.
55. — Praeterea. Homo non nascitur ex homine nisi per
traductionem carnis. Sed Christus non solum dicitur homo,
1. RANVP. ad. : « creatæ in ipso et propagandæ ab ipso. »

immo etiam 'Filius hominis, non nisi quia de virgine natus
est. Ergo assumpsit carnem in natura humana.
Quæstiuncula II
Utrum carnem tantum assumpserit et non animam
III, q. 5, a, 3 et 4; IV Cg.f c. 32, 33 ; de Ver.t q. 20, a. 1 ;
Compend. Theol., c. 204, 205 ; in Joan.t c. 1, 1. 7 ; ad Rom., c. 1, 1. 2.

56. — ULTERIUS. Videtur quod carnem tantum1 assump­
serit et non animam.
1. Joan., i, 14 : « Verbum caro factum est ». Non autem
per conversionem in carnem, sed per assumptionem carnis.
Ergo solam carnem assumpsisse videtur.
'2. Præterea. Corpus non indiget ut uniatur sibi anima,
nisi ad hoc ut per ipsam vivificetur. Sed ad hoc ut2 corpus
vivificetur, sufficit quod3 corpori vivificabili principium vitæ
uniatur. Cum ergo Deus, qui est principium vitae, corpus
sibi univerit, videtur quod unio corporis ad animam superflua
fuisset.
3. Præterea. Habito aliquo quod est sufficiens principium
operationis non requiritur ad eamdem operationem aliud
principium ; sicut ad illuminationem aeris, qui illuminatur
lumine solis, non requiritur lumen candelae. Sed Christus
per intellectum divinum sibi unitum sufficienter omnia
cognoscere poterat. Ergo non requirebatur anima cognosscitiva et intellectiva ad unionem illam.
57. — SED CONTRA. Christus curavit naturam nostram
per hoc quod eam assumpsit. Sed principaliter venit ad curan­
dum animas. Ergo animam assumpsit.
58. — Præterea. Mors corporalis non est nisi per sepa­
rationem corporis a principio vitæ. Si ergo in Christo non
fuisset aliud principium vitæ quam ipsa Deitas, cum caro
a Divinitate nunquam sit4 separata, nunquam Christus mor­
tuus fuisset : quod expresse Scripturæ contradicit.
59. —■ Præterea. Sequeretur quod Deus esset immediatus5
motor corporis Christi, si anima caruisset ; et sic Christus
nunquam fuisset fatigatus ex itinere, ut dicitur Joan., iv, 6,
cum fatigatio non accidat nisi ex debilitate virtutis moventis.
1. Ed. om. « tantum ». — 2. Ed. « quod ».— 3. α « ut ». — 4. Ed. « fuerit
—* 5. α « immediatior ».

Quæstiuncula III
Utrum assumpserit formam totius ex compositione
PARTIUM RESULTANTEM

60. — ULTERIUS. Videtur quod non assumpserit formam
totius ex compositione partium resultantem.
1. Forma enim totius est illa in qua sicut in natura communi
. particularia conveniunt. Sed Damascenus dicit (lib. III,
De fide orlh., cap. 3 ; G. 94, 994), et habetur in Littera, (3)
quod « in Domino1 Jesu Christo non est communem speciem
accipere. » Ergo in eo forma totius non fuit.
2. Præterea. Ut dicit Boetius (lib. Ill in Porphyr., cap.
« de specie » ; L. 64, 115), «species est totum esse individuo­
rum. » Sed nihil in Christo fuit ex parte carnis et animæ quod
. totum esse ipsius Christi concluderet, quia habuit esse divi­
num non per animam neque per corpus. Ergo cum forma
totius sit species in potentia, videtur quod in Christo forma
totius non fuerit.
3. Præterea. In Littera (2) dicitur quod nomine humanæ
naturæ corpus et anima intelligitur, cum dicitur Christum
humanam naturam assumpsisse. Sed constat quod neque
corpus neque anima est forma totius, ad minus secundum
opinionem communiorem2. Ergo in Christo forma totius
non fuit.
, 61. — SED CONTRA. Forma totius in rebus animatis resul­
tat ex3 conjunctione animæ ad corpus. Sed in Christo anima
conjuncta corpori fuit ; alias corpus illud vivum non fuisset.
Ergo in Christo fuit forma totius.
62. ·—■ Præterea. Homines conveniunt specie ad invicem
secundum convenientiam in forma totius. Sed Christus fuit
ejusdem speciei cum aliis hominibus ; alias pro hominibus
non satisfecisset. Ergo in Christo fuit forma totius.
63. — RESPONSIO. Dicendum quod secundum Philoso­
VIII Meta., (H 3. 1043», 32 s. ; 1. 3, n. 1722) definitio
in hoc convenit cum numero, quod sicut in numeris contingit
quod semper subtracta vel addita unitate, fit alius numerus ;
ita etiam in definitionibus, si addatur vel subtrahatur aliqua
'differentia, semper fit alia species. Cum ergo omnes4 differentiæ sumantur ex essentialibus principiis, oportet quod si
phum,

1. Ed. ad. « nostro ». — 2. α « secundum communem opinionem ». — 3. Ed.
ad, « unione vel ». — 4. α « communiter > ; β om, contra γ&€ ed.
COMMENT. IN LIB.

SENTENT. - III. — 4

homini1 subtrahatur aliquid de essentialibus ejus, non rema­
neat eadem species.
64. — Cum ergo Christus fuerit ejusdem speciei cum aliis
hominibus — alias enim verus homo non fuisset, sed æquivoce homo diceretur ; nec pro hominibus satisfaceret con­
gruenter — oportet quod omnia essentialia homini in Christo
fuerint, et corpus et anima vegetabilis, sensibilis et rationalis,
et ulterius forma totius resultans ex conjunctione animæ et
corporis, quæ humanitas dicitur. Et quia proprietates naturales
ex principiis essentialibus causantur, oportet quod in Christo2
fuerint omnes naturales proprietates speciem humanam
consequentes.
De aliis autem quæ per accidens speciem humanam conse­
quuntur, sive sint defectus sive perfectiones, infra suo loco
dicetur.
Solutio I
65. ■ AD PRIMAM ERGO QUÆSTIONEM sciendum quod
circa hoc fuerunt duo errores.
Unus fùit Manichæorum, qui dicebant quod Christus
verum corpus non habuit, sed tantum phantasticum.
Et ratio hujus positionis videtur fuisse, quia omnium visibi­
lium auctorem posuerunt diabolum ; et ideo nihil hujus
secundum veritatem in Christo fuit, in quo princeps hujus
mundi nihil habuit, Joan., xiv, 30.
Patet autem quod positio ista falsa est: et quantum ad radicem
positionis ; quia Deum creatorem omnium visibilium et invisi­
bilium et fides tenet et ratio demonstrat, cum a primo ente
oporteat omnia3 esse entia, ut patet ex II Mela., (a 2. 994 ;
1. 2-4). Et etiam in se positio falsa est, quia veritatem huma­
nitatis tollit, ut ex dictis patet. Esset enim invenire aliquam
falsitatem vel simulationem in eo qui de se dicit, Joan., xiv.
6 : « Ego sum via, veritas et vita. »
66. — Alius error fuit Marcionitarum, qui dicebant Chri­
stum corpus de Virgine non assumpsisse, sed de coelo appor­
tasse.
Quod forte ortum habuit ex opinione Platonicorum, qui
dicebant animæ corpus terrestre omnino fugiendum esse,
ut beatitudinem consequatur. Non enim credebant posse
fieri ut anima corpori terrestri unita beata fieret. Ponebant
tamen animas corporibus cælestibus unitas, ut soli, lunæ et
stellis, beatas fore, ut Augustinus recitat in libro X de Civ.
1. α « rei ». — 2. Ed. « ipso». — 3. α ad. « alia »

: Dei (cap. 29, n. 2 ; L. 41, 308-309 ; item Serm. ccxli, c. 7 et 8 ;
L. 38, 1137) ; et ideo animam Christi, quæ summe beata fuit,
non terrestri, sed cælesti corpori unitam putaverunt.
Sed hæc etiam positio veritatem humanitatis tollit ; quia quælibet forma naturalis determinatam materiam requirit. Et
ideo anima humana non ex qualibet materia quam perficiat1
hominem facit, sed inquantum est forma talis corporis,
elementati scilicet et debita proportione complexionati1
2.
Unde si Christus corpus terrestre non habuit, verus homo non
fuit. His autem idem defectus contingit qui et antiquis Phi­
losophis, qui, ut I De anima, (a 3. 407b, 21 ; 1. 8, n. 131) dicitur,
de anima dicentes, nihil de corpore dixerunt, opinantes quam­
libet animam cuilibet corpori aptari3 : quod esse non potest,
' cum propriæ formæ respondeat propria materia, et unicuique
agenti determinata4 instrumenta.
67. — Et ideo fides catholica, quæ Christum verum homi; nem confitetur, eum habuisse corpus ex quatuor elementis
compositum, sicut nos5 habemus, firmiter tenet.
68. — AD PRIMUM ergo dicendum quod concupiscentia
camis contra spiritum non causatur ex ipsa carnis natura, sed
ex vitiosa corruptione ejus, quæ ex peccato primi parentis
provenit, sine qua Filius Dei veram naturam carnis assumpsit.
69. — Ad secundum dicendum quod similitudo attenditur
secundum formam. Corporis autem humani forma est anima
rationalis, in qua imago Dei consistit. Et ideo in corpore
humano non tantum est similitudo vestigii, sed etiam simi­
litudo imaginis, inquantum animam habet. Non enim corpus
humanum habet esse quoddam distinctum ab esse quod
dat sibi anima, quasi ab alia forma per quam sit in eo simi­
litudo vestigii tantum, sicut6 in corporibus inanimatis; quia
sic anima esset ens in subjecto, secundum quod subjectum
nominat ens subsistens in actu : quod ad rationem accidentis
pertinet, ut in II De anima ((31, 412a, 18 ; 1. 1, n. 213-215;
text. 4), Commentator dicit.
70. — Ad tertium dicendum quod conjunctio animæ ad Deum
per fruitionem consistit in operatione intellectus et voluntatis,
in qua corpus nullo modo communicat, quia exercetur talis
operatio sine organo corporali ut probatur in III De anima
(y 4. 429a, 24; 1. 7, n. 677 s.) Et ideo per fruitionem nullo
· modo corpus Deo uniri potest.
1. Ed. « perficit. » — 2, a « talis corporis elementati, scilicet ex debita pro­
portione complexionati; « talis elementati corporis, scilicet cum debita... ».—
3. Ed. « adaptari ». — 4. α « propria ». — 5. a om. « nos ». — 6. Ed. ad.
« est ».

71. — Sed conjunctio unionis est ad esse in persona una :
corpus autem et anima in uno esse communicant, quia
anima est quod quid erat esse hujusmodi corpori, ut in II
De anima, (01. 412b, 11 ; 1. 2, n. 236) dicitur. Et ideo per mo­
dum unionis in'persona una corpus Deo conjungi potest.
Quartum et quintum concedimus.

Solutio II
72. — AD SECUNDAM QUÆSTIONEM sciendum est1
quod circa hoc etiam fuerunt duo errores. Unus fuit Arii et
Eunomii, qui dicebant Filium Dei carnem sine anima assump­
sisse ; quia opinabantur Divinitatem sine anima corpus
ejus vivificare.
Alius fuit error Apollinaris, qui dicebat in Christo corpus
animatum fuisse, tamen12 anima carente sensu et intellectu.
73. — Uterque autem error et veritati humanitatis derogat,
et dignitati corporis Christi.
Non enim potest esse ut materia in aliquo esse perficiatur,
nisi per aliquid quod sit forma ejus. Unde cum Deus nullo
modo forma corporis esse possit —quia oporteret eum esse
partem et non immaterialissimum — sequeretur quod corpus
Christi, si omnino careret anima, esset sicut corpus non vivum ;
et si careret anima sensibili et rationali, esset sicut corpus
plantæ : unde esset multo minus nobile quam corpus nostrum.
74. ·— Similiter etiam cum de ratione hominis sit rationalem
animam habere, si ea Christus caruisset, verus homo non
fuisset.
Hoc autem videtur eis contigisse ex hoc quod credebant
animam corpori non uniri sicut formam, sed magis sicut
indumentum, ut Plato dixit3, secundum quod Gregorius
Nyssenus4 narrat. Per quem modum si Deus corpori uniretur,
homo non diceretur ; præcipue si ponatur, ut quidam dixerunt5
animam de substantia Dei esse. Quæ omnia manifestam falsitatem continent.
75. ·— Et ideo horum et aliorum praedic torum error excludi­
tur in lib. Gennadii De ecclesiasticis dogmatibus (cap. 2 et 3;
L. 42 12141, sic : « Naius est Dei Filius ex homine, non
per hominem, idest viri coitum, ut Ebion dicit; sed carnem de
Virgine trahens non de cælo afferens, sicut Marcion affirmat;
neque in phantasia, sine carne, ut Valentinus dicebat; sed
1.
« dicendum est » ; β« dicendum quod sciendum est» ; ed. «est sciendum ». <—
2. β RANVP. : « cum ». — 3. Ed. « dicit ». — 4. Cod. « Gregorius Nysse­
nus », apud quem legitur in Sermone de anima (G. 45, 215), sed critici tenent
sermonem hunc nihil aliud esse quam c. 2 et 3 operis Nemesii cui titulus : De
natura hominis, cap. 3 (G. 40, 594). F. — 5. Ed. « posuerunt ».

verum corpus, non tamen ex carne, ut Martianus dicit; sed
verus Deus1 ex deitate el verus homo ex carne ; unus Dei Filius2
in deitate Verhum Patris et Deus, in homine anima et caro
non sine sensu et ratione, ut Apollinaris posuit ; neque caro3
ahsque anima, ut Eunomius dixit ; neque sic natus de virgine
ut antequam de Virgine nasceretur, Deus non fuerit, sicut Arte­
mon et Marcellus dixerunt. «

É·
f'

)

ί

76. — AD PRIMUM ergo circa hoc objectum dicendum
quod cum dicitur « Ver bum caro factum est «sumitur ibi4 pars
pro toto, scilicet caro pro toto5 homine ; sicut anima ponitur
aliquando pro toto homine. Gen., xlvi, 27 : « Omnes animæ
quæ ingressæ sunt in Ægyptum, fuere septuaginta. » Ideo autem
carnem, quæ inferior pars est, dicere voluit, ut ostenderet
per locum a minori nihil in hominis natura esse quod Filius
Dei non assumpserit.
77. — Ad secundum dicendum quod ad hoc quod corpus
vivificetur, requiritur quod sibi conjungatur principium vitæ
per modum formæ, ut ex eis efficiatur una natura communis.
Divinitas autem forma corporis esse non potest. Non enim ex
Divinitate et corpore una natura communis resultat. Et ideo
ad hoc ut corpus Christi vivum6 esse possit, requiritur anima
quæ sit forma ejus.
78. ·—■ Ad tertium dicendum quod sicut in II De anima,
(β 2. 414a, 12 ; 1. 4, n. 273), dicitur, illud quo aliquid ope­
ratur primo, est forma rei7. Unde cum intellectus divinus
non possit esse forma in humanitate Christi, oportet quod illud
quo homo sentit et intelligit, sit anima sensitiva et intellectiva,
Alia duo concedimus.
Solutio III

79. ■— AD TERTIAM QUÆSTIONEM sciendum est quod
posuerunt Deum assumpsisse animam et corpus,
non ita quod ex eorum conjunctione aliqua humanitas resul­
taret. Et hæc opinio similiter veritatem humanitatis tollit
et dignitatem corporis Christi. Non enim Christus verus homo
esse potuit, nec corpus ejus vere vivum, nisi anima corpori
unita fuisset ut forma ejus, ita quod ex eis unum quid efficere­
tur. Sed de hac opinione infra dicetur, 3d. (q. 4, a. 2,)
Unde dicendum quod sicut in Christo verum corpus et
quidam

1. RANVP. ont. « cx deitate ». — 2. RANVP. om. « ex carne, unus
Oei Filius ». — 3. RANVP. « sine ». — 4. Ed. om. « ibi ». — 5. β. F.
om. « scilicet caro pro toto » ; P. « id est caro pro toto. » — 6. F. « unum ». —
7. RANVP. : « ejus ».

vera anima fuit ; ila et vera humanitas, id est natura humana,
ex conjunctione utriusque resultans.
80. — AD PRIMUM circa hoc objectum dicendum quod
Damascenus intendit dicere, quod non est unio facta in una
natura, ut Eutychiani posuerunt. Et ideo vult quod ex con­
junctione Divinitatis ad humanitatem non resultet aliqua
natura communis tertia ; quia illa neque esset divinitas neque
humanitas, sicut humanitas neque est anima neque corpus,
unde Christus neque esset Deus neque homo, sed tantum
Christus.
Non autem intendit quod ex conjunctione animæ ad corpus
non resultet forma totius, per quam in specie cum aliis homi­
nibus communicet.
81. — Ad secundum dicendum quod verbum Boetii veri­
tatem habet in quolibet individuo quod subsistit in una1
natura tantum ; quia species comprehendit omnia essentialia
principia subsistentis individui in natura speciei. Et sic etiam
humanitas comprehendit omnia essentialia Christi, secundum
quod in humanitate subsistit.
Sed illa persona hoc singulariter habet ut in duabus naturis
subsistat. Et ideo species humana non colligit omnia quæ illi
personæ essentialiter conveniunt.
82. — Ad tertium dicendum quod cum dicitur, nomine huma­
nitatis corpus et animam intelligi, intelligendum est materia­
liter, sicut nomine totius intelliguntur partes2; non quod
totum proprie loquendo sint suæ partes, sed aliquid ex partibus
constitutum.
Alia duo concedimus.

QUÆSTIO II

DE ORDINE ASSUMPTIONIS
Deinde quæritur de ordine assumptionis.

Et circa hoc quæruntur tria :

Primo, utrum unam partem humanæ naturæ assumpserit
mediante alia.
Secundo, utrum humanam naturam assumpserit mediante
aliquo alio.
Tertio, utrum omnes partes humanæ naturæ simul tempore
assumpserit.
1. a '< propria ». — 2. Ed. zw/. « et ».

ARTICULUS PRIMUS
Quæstiuncula I

Utrum carnem assumpserit mediante anima
Infra d. 21, q. 1, a. 1, s. 1, lm ; III, q. 6, a. 1 ; a. 4, 3m ; q. 50, a. 2, 2m ;
IV Cg., c. 44 ; de Spirit. Creat., a. 3, 5m.

83. — AD PRIMUM SIC PROCEDITUR. Addetur quod
carnem non assumpserit mediante anima.
1. Remoto enim medio quo aliqua conjunguntur, extrema
separantur, sicut patet in tabulis quæ per clavum conjungun» tur. Sed in morte Christi separata est anima a carne ; nec
tamen separata est Divinitas1 a carne. Ergo anima non est
medium quo Divinitas1 unitur carni.
p
2. Praeterea. Unum extremorum quæ conjunguntur per
T medium, magis conjungitur medio quam alteri extremo.
/ Sed caro magis conjungitur animæ quam Divinitati. Est
enim caro ab anima in morte separata, non tamen a Divinitate. Ergo Divinitas non est unita carni mediante anima.
3. Praeterea. Deus in qualibet creatura est immediate per
essentiam, præsentiam et potentiam. Similiter etiam animæ
sanctæ conjungitur per gratiam immediate. Cum ergo major
sit conjunctio unionis quam aliqua prædictarum, videtur quod
quidquid assumitur ad unitatem personæ, immediate Divinitati conjungatur,
84. — SED CONTRA. Augustin us Ad Volusianum (episl.
cxxxvii, n. 8 ; L. 33, n. 519), dicit : « Filius Dei assumpsit animam rationalem, et per eam sibi corpus aptavit. » Et ita videtur
quod mediante anima Filius Dei carnem assumpserit.
85. —Praeterea. Multum distantia non conjunguntur nisi per
medium, quod minus distat ab extremis quam extrema ab2
invicem. Sed corpus plus distat a Divinitate quam anima.
Ergo corpus unitur Divinitati mediante anima.

Quæstiuncula II
Utrum assumpserit animam mediante spiritu
III, q. 6, a. 2.

86. — ULTERIUS. Addetur quod non assumpserit animam
mediante spiritu.
1. Impossibile est enim ut per idem medium uniatur aliquid
1. Ed. « Deitas ». — 2. β ed. « ad ».

superiori et inferiori ; quia illud quo unitur inferiori, est infra
ipsum;illud quo unitur superiori, est supra ipsum. Sed anima
mediante spiritu unitur corpori, quod est infra ipsum, ut
quidam dicunt. Ergo non unitur Deo, qui est supra eam,
mediante spiritu.
2. Præterea. Medium oportet differre ab extremis. Sed
mens quæ spiritus dicitur ab Augustino (XII Super Genes.,
cap. 18, n. 7 ; L. 34, 460), non est extra essentiam animæ, immo
est id quod in anima nostra sublimius est, in qua imago Dei
invenitur, ut idem Augustinus (XIV De Trin., cap. 3 ; L. 42,
1038) dicit. Ergo non assumpsit animam mediante spiritu.
■ 3. Præterea. Spiritus humanus in hoc differt ab angelico
quod est animæ unitus et carni : quod angelo non convenit.
Sed spiritus angelicus non est assumptibilis, ut supra (q. 1,
a. 1, sol. 2) dictum est. Ergo quod spiritus humanus sit
assumptibilis, est ex ratione animæ, vel ex ratione carnis. Ergo
magis assumpsit spiritum mediante carne vel anima, quam
e converso.
87. — SED CONTRA. Ea quæ sunt distantia, per aliquid
utrique proximum conjunguntur. Sed spiritus proximus est
Deo per similitudinem imaginis, quia et ipse « Deus spiritus
est », ut dicitur Joan., vi, 24 ; similiter etiam cum anima
convenit in hoc quod pars quædam animæ est. Ergo Deus
animam mediante spiritu assumpsit.
88. — Præterea. Sicut anima corpore, ita aliis partibus
animæ spiritus superior est. Sed Deus assumpsit corpus
mediante anima. Ergo eadem ratione assumpsit animam
mediante spiritu.
Quæstiuncula III
Utrum assumpserit totum mediantibus partibus
Infra, a. 3, s. 1 ; III» q. 6, a. 5.

89. — ULTERIUS. Videtur quod non assumpserit totum
mediantibus partibus.
1. Illud enim quod convenit toti ratione partium, non solum
convenit toti, sed etiam partibus. Sed Divinitas1 non prædicatur de partibus humanæ naturæ : non enim dicimus quod
anima sit Deus, vel quod corpus sit Deus ; prædicatur autem
de toto cum dicimus Deum hominem esse. Ergo cum per
assumptionem humanæ naturæ prædicetur Deus de homine
1. Ed. « Deitas ».

et e converso, videtur quod partes non assumpserit nisi
mediante toto.
2. Præterea. Alia est singularitas uniuscujusque partis
hominis, et singularitas divinæ personæ vel incommunicabilitas, quia partes sunt plures, sed persona assumens
est una. Est autem eadem1 singularitas personæ assumentis
et hominis totius, quia eadem est hypostasis utriusque, ut
dicit Damascenus (in 1. Ill De fide orth.,c.3; G. 94,994). Ergo
videtur quod partes non assumpserit nisi mediante toto.
3. Præterea. Creaturæ cui est unita Divinitas debetur
honor latriæ, ut infra dicetur, 9 d. Sed aliquibus partibus
corporis Christi, si essent separatæ, non deberetur honor
latriæ. Ergo partibus separatis a toto non est unita Divinitas.
Ergo non est unita partibus nisi mediante toto.
90. —4. SED CONTRA. In morte Christi Divinitas partibus
hominis, scilicet animæ et corpori, unita mansit. Sed tunc ex
partibus, cum conjunctæ non essent, totum non constabat.
Ergo non assumpsit partes mediante toto.
91. — 5. Præterea. Quidquid convenit parti et toti,
per prius parti quam toti convenit. Sed dicimus humanam
naturam assumptam esse et similiter partes ejus, scilicet
animam et carnem. Ergo per prius assumpsit partes quam
totum ; et ita non partes mediante toto assumpsit.

92. — RESPONSIO. Dicendum quod est duplex medium,
scilicet congruentiæ et necessitatis.
Medium congruentiæ est quod facit ad decentem conjunc­
tionem extremorum, quæ tamen nihilominus sine illo esse
posset ; sicut pulchritudo facit ad decentem conjunctionem
matrimonii, qua tamen amissa, matrimonium non solvitur.
Medium autem necessitatis est sine quo conjunctio extre­
morum esse non potest ; sicut lumen conjungitur aeri mediante
diaphano2.
Hoc tamen contingit dupliciter, quia, vel est causa conjunc­
tionis, vel est ad conjunctionem consequens. — Conjunctionis
causa est medium ; sicut aqua3 et aer in visu, quia per aerem
redditur species visibilis ipsi visui. — Consequens autem con­
junctionem. est quod ex dispositione conjunctorum causatur ;
sicut aqua vel aer est medium in tactu, propter hoc extremitates
corporum se tangentium, oportet humectas esse, et ita humiditatem aliquam intermediam esse.
1. Ed. om. « eadem ». — 2. Ed. : « diaphaneitate ». — 3. N. : « Con­
junctionis causa est medium quod ad conjunctionem disponit, vel ad eam per­
ficiendam confert, sicut aqua, etc. »

i

93. — Medium autem quod est causa conjunctionis, est
duplex : quia vel conjungit effective, sicut homo reconcilians
inimicos, dicitur medius inter eos; vel conjungit formaliter,
sicut amor conjungit amicos, ut medium quoddam inter eos.
Sed utrumque horum adhuc dupliciter contingit : quia
medium necessitatis, vel est causa conjunctionis in actu, ut
patet in vinculo quo aliqua colligantur, vel est causa conjungibililatis, sicut siccitas in lignis causât conjungibilitatem ad
ignem.

Solutio I
94. — His ergo1 visis, AD PRIMAM QUÆSTIONEM dicen­
dum est2 quod anima est quodammodo medium quo corpus
Divinitati unitur.
Sed sciendum quod, si anima comparetur ad unionem in
actu, est medium congruentiæ tantum. Non enim decet
ut Divinitas corpori uniatur, nisi habeat animam : — tum quia
anima3 est Deo propinquior, — tum quia pluribus modis est
Deo unibilis quam corpus, quia etiam per gratiam et gloriam ;
— tum etiam quia corpori unitur propter reparationem animæ.
95. ■— Si vero comparetur ad unibilitatem, sic est medium
necessitatis, sicut causans formaliter unibilitatem in corpore.
Non enim corpus est unibile servato ordine ad finem unionis,
secundum quod creatura rationalis assumptibilis præ aliis
dicta est, nisi per hoc quod particeps est imaginis Dei mediante
anima ; unde corpora inanimata unibilia non sunt.

96. — AD PRIMUM ergo dicendum quod si tollatur medium
quod est causa conjunctionis in actu, necesse est unita dissolvi.
Sicut subtracto amore, hominum corda ulterius unum non
erunt. Semper enim ablata causa, aufertur effectus ; subtracto
tamen medio congruentiæ quod ad decentiam unionis faciebat,
non est necessarium unita dissolvi.
97. — Similiter etiam4 non est necessarium ut si tollatur me­
dium, quod est causa conjungibilitatis quod5 unio dissolvatur.
Potest enim esse ut causet conjungibilitatem etiam postquam
abscesserit, dummodo remaneat ordo et possibilitas ad ipsum,
quia forte conjunctio actualis medii non est causa conjungi­
bilitatis ad extremum, sed potius conjungibilitas medii. Sicut
actualis consideratio principiorum est medium quo habitus
conclusionum acquiritur ; non tamen transeunte actuali con1. Ed. « igitur ». — 2. Ed. om. « est ». — 3. Ed. om. « anima ». — 4. Ed.
« autem». —5. Ed. om. «quod ».

DISTINCTIO II, QUÆST. II, ART. I

75

sideratione principiorum, transit habitus conclusionis, eo
quod adhuc manet habilitas ad considerandum principia.
98. — Unde cum anima sit medium congruentiæ, et causans unibilitatem in corpore, non oportet quod abscedente
anima conjunctio Divinitatis ad carnem dirimatur ; quia
adhuc remanet in corpore habilitas et ordo ad animam, ratione
cujus remanet in carne convenientia unionis, et unibilitas
ad Divinitatem.
99. —- Ad secundum dicendum quod aliqua duo possunt esse
magis conjuncta quam alia, dupliciter :
Vel quia pluribus modis conjunguntur. Et sic anima magis
unitur carni quam Divinitas1, quia anima est etiam2 forma
ejus ; et hoc modo est medium formaliter unibilitatem in
ipso causans.
100. — Vel quia fortiori vinculo conjunguntur. Et sic
Divinitas3 magis unitur carni quam anima, quæ unitur ei na­
turali unione, propter quod separabilis est. Divinitas autem
unitur carni per gratiam increatam, quæ immutabilis est. Et
ideo illa unio nunquam separatur.
101. — Ad tertium dicendum quod creatura ex seipsa recep­
tibilis est divini influxus in ipsam. Et ideo non indiget medio
quod faciat eam possibilem ad hoc quod Deus in ea sit per
essentiam, præsentiam et potentiam. Neque etiam indiget
medio congruentiæ, quia decentissimum est ut creatura a
Creatore non deseratur.
102. — Similiter etiam anima secundum naturam suam4
capax est Dei. Corpus autem non est assumptibile per
naturam corporis, sed inquantum est perfectum anima
rationali. Et ideo non est simile.
Solutio II
103. — AD SECUNDAM QUÆSTIONEM sciendum est5
quod, secundum Augustinum (XII Super Genes., cap. 7,
n. 18 ; L. 34, 459), spiritus multiplicités dicitur :
Uno modo, ipsum corpus subtile, ut aer.
Alio modo, corpus animæ omnino subjectum, sicut corpora
sanctorum in resurrectione, I Cor., xv.
Terlio modo, quælibet anima brutorum, Eccl., m, 21 :
« Quis novit... si spiritus jumentorum descendat deorsum ? »
Quarto, virtus imaginaria, I Cor., xiv, 15 : « Psallam spi­
ritu, psallam mente ».
1. Ed. « Deitas ». — 2. Ed. om. « etiam » ; α « etiam anima est ». — 3. Ed.
: ■ Deitas ». — 4. Ed. « sui naturam ». — 5. Ed. « dicendum ».

Quinto, ipsa mens hominis vel angeli, Ephes., iv, 23 : « Benovamini spiritu mentis veslræ. »
Sexto, ipsa divina substantia, Joan., iv, 24 : « Spiritus est
Deus. »
104. — Nunc autem loquimur de spiritu secundum quod
pro mente ponitur. Unde dicendum quod spiritu mediante
Divinitas1 animam assumpsit, sicut anima mediante12, corpus.
Sicut enim corpus non est assumptibile nisi per hoc quod
habet animam ; ita anima non est assumptibilis nisi per hoc
quod mens in ea est, per quam imaginem Dei habet.

105. ■— AD PRIMUM ergo3 circa hoc objectum dicendum
quod ratio illa procedit ex æquivocatione spiritus, ut ex
dictis patet.
106. — Ad secundum dicendum quod quamvis spiritus id est
mens, non4 differat ab anima per essentiam — nisi mens6 dica­
tur potentia animæ, quæ quodammodo ab anima per essentiam
differt, sicut proprietas a subjecto —· tamen anima non ex
hoc quod est anima, assumptibilis est modo prædicto, sed
ex hoc quod mentem habet. Et ideo mens est medium in
anima agsumptibilitatem causans.
107. — Ad tertium dicendum quod quamvis forma materialis
non possit esse sine materia, tamen materia non dat esse
formæ, sed e converso ; ita etiam quamvis spiritus carni
non unitus assumptibilis non sit, magis tamen spiritus cau­
sât assumptibilitatem in corpore quam e converso.
Alia duo concedimus.

Solutio III
108. — AD TERTIAM QUÆSTIONEM dicendum quod
partes originaliter sunt priores toto, quasi constituentes
ipsum. Totum autem completive est prius partibus, quia
ratio naturæ complète invenitur primo® in ipso toto, et ad
partes ejus pervenit mediante toto, inquantum ejus partes
sunt ; unde etiam sunt in genere per reductionem.
109. — Et ideo dicendum est quod quodammodo median­
tibus partibus assumpsit totum, inquantum scilicet partes
originaliter humanam naturam constituebant, cui per se
assumptio debebatur ; quodammodo autem partes mediante
toto7, inquantum ratio humanæ naturæ, quæ per se assump­
tibilis est, per prius invenitur in toto, et per hoc in partibus.
1. a « mediante spiritu Divinitas... » ; ed. « Divinitas mediante spiritu ». —
2. α « mediante anima
3. a om. « ergo ». —4. α om. «non ». — 5. α « cum
mens ibi dicatur ». — 6. Ed. « prius ». — 7. Cfr. ΙΙΓ, q. 6, a. 5.

110. _ AD primum ergo dicendum quod quamvis de par­
tibus humanæ naturæ Deus non prædicetur, tamen partes
illæ causant1 assumptibilitatem in toto. Sicut etiam2 homo
dicitur esse3 animal, non autem corpus vel anima dicitur
i animal, quamvis ex corpore et anima causetur in homine
ut4 animal sit.
111. ■— Ad secundum dicendum quod est duplex singularitas
scilicet singularitas naturæ, ut hæc humanitas ; et singulari­
tas subsistentis in natura, ut hic homo.
Non est autem facta unio in singularitate naturæ, quia naturæ
inalterabiliter unitæ sunt ; sed est facta unio in singularitate5
subsistentis in natura, quia idem Christus in utraque natura
■
subsistit.
112. ■—Singularitas autem partium inquantum partes sunt,
ad naturam pertinet. Et ideo non est eadem singularitas par­
tium hominis et Dei ; sed est eadem persona6 hominis et
Dei; nec tamen sequitur quod partes non causent assump­
tibilitatem in toto.
113. ■— Ad tertium dicendum quod in omnibus partibus quæ
sunt de veritate humanæ naturæ, etiam separatis, manet
ordo ad totam naturam. Et ideo remanet in eis assumptibilitas, et per consequens unio, sicut in corpore Christi remansit
anima separata ; unde et eis latria deberetur.
Si autem separarentur aliquæ partes quæ non essent de ve­
ritate humanæ naturæ, non remaneret in eis ordo ad natu­
ram humanam, cui principaliter assumptio debetur. Et ideo
non remaneret unio, nec debitum latriæ.
114. — Ad quartum dicendum quod sicut corpus remanet
i unitum post animam, quamvis mediante anima uniatur,
propter hoc quod remanet in corpore ordo ad animam ; ita
etiam remanet ordo in partibus ad totum. Et propter hoc,
dissoluto toto, adhuc remanent partes unitæ.
115. — Ad quintum dicendum quod quamvis partes sint
priores toto et causent totum, tamen aliquid est quod non
convenit partibus nisi in ordine ad totum, sicut quod ordinen­
tur in prædicamento. Unde ratio ex falsi^ procedit.

I

1. Ed. ad. * originaliter >. ■— 2. Ed. om. « etiam ». — 3. Ed. om. « esse ».—
4. Ed. « quod ». — 5. Ed. ad « person® ». — 6. β F. om. « persona » contra α
RANVP.

ARTICULUS II
Quæstiuncula I
Utrum natura humana assumpta sit mediante gratia
Infra, d. 13, q. 3, a. 1 ; III, q. 2, a. 10 ; q. 6, a. 6 ; de Ver., q. 29, a. 2 ;
quodl., 9, q. 2, a. 1, S01 ; Comp. Theol., c. 214.

116. — AD SECUNDUM SIC PROCEDITUR. Videtur quod
natura humana assumpta sit mediante gratia.
1. Sicut enim dicit Augustinus1 (in XIII De Trinitate,
cap. 19 ; L. 42, 1033 ; et In Joan,, tract, lxxxii, n. 4 ; L. 35,
1844), « in rebus per tempus exortis summa gratia est quod
Deus in unitate personæ homini nullis meritis praecedentibus
copulatur. » Sed in his quæ fiunt per gratiam, gratia medium
cadit. Ergo natura humana unitur Divinitati mediante gratia.
2. Præterea. Major est unio in persona quam unio animæ
beatæ ad Deum per fruitionem. Sed anima non potest uniri
Deo per fruitionis modum nisi mediante gratia. Ergo nec
natura humana potest assumi in unitatem divinæ personæ
nisi mediante gratia.
3. Præterea. In id2 quod naturæ facultatem excedit, natura
pervenire non potest nisi mediante gratia. Sed assumi in
unitatem divinæ personæ est maxime excedens facultatem
naturæ. Ergo in hoc natura non potest pervenire, nisi per
gratiam elevetur. Et sic idem quod prius.

117. — SED CONTRA. Corpus humanum non est susceptibile
gratiæ, et tamen assumptum est sicut et anima. Ergo assump­
tio humanæ naturæ non est facta mediante gratia.
118. — Præterea. In his quæ miraculose fiunt, non requiritur
aliquod medium disponens. Sed assumptio humanæ naturæ
miraculose facta est. Ergo non oportuit quod esset ibi gratia
aliqua, quasi disponens humanam naturam in unionem3.

1. Ex utroque loco colligitur ; in primo enim : « In rebus per tempus ortis
illa summa gratia est, quod homo in unitate personæ conjunctus est Deus ; » in
secundo vero : « Tantam gratiam et nulla sil major... Neque enim illam suscep·
tionem hominis ulla merita præcesserunt. « Parmensis addit X De civ. Dei, c. xxix,
in quo non expresse, implicite tamen similia leguntur, ut videre est (L. 41, 307;.
— 2. Ed. « illud ». — 3. a ad. « divinæ personæ ».

j
j
|

|

h

DISTINCTIO II, ÇUÆST. II, ABT. II

79

Quæstiuncula II
Utrum Filius Dei assumpserit carnem, mediante
Spiritu Sancto

119. — ULTERIUS. Videtur quod Filius Dei assumpsit
carnem mediante Spiritu sancto.
1. Verbum enim creatum non unitur voci, nisi mediante
Spiritu. Sed sicut verbum mentis humanæ unitur voci, ita
Verbum divinum unitur carni, ut dicit Augustinus (lib.
XV De Trinit., cap. 11 ; L. 42, 1072). Ergo ilia unio facta est
mediante Spiritu sancto.
2. Praeterea. In omni conjunctione quæ fit per gratuitam
voluntatem, amor medium cadit. Sed unio Filii Dei ad huma­
nam naturam est hujusmodi. Ergo in ea Spiritus sanctus
qui est amor, medium est.
3. Praeterea. Secundum Augustinum et Hilarium, inter
tres personas, Spiritus sanctus est nobis propinquior. Sed illud1
quod alicui magis propinquat, est medium quo magis distanti
unitur. Ergo Spiritus sanctus est medium quo humana natura
unitur divinæ2.

120. — SED CONTRA. Medium magis unitur utrique extre­
morum quam extrema ad invicem. Sed Spiritus sanctus non
unitur humanitati in persona. Ergo non est medium unionis.
Qæstiuncula III
Utrum unio cadat medium
inter humanam naturam et divinam

121. — ULTERIUS. Videtur quod nec unio cadat medium
inter naturam humanam et divinam.
1. Nullum enim accidens cadit medium in aliqua unione
substantiali. Sed unio, cum sit relatio, quoddam accidens
est. Ergo cum unio Divinitatis ad humanitatem non sit
accidentalis, sed in substantia quæ hypostasis dicitur, vide­
tur quod in illa qnione medium cadere non possit.
2. Præterea. Si unio illa res aliqua est, aut est æterna,
aut temporalis. Si æterna, cum compositionem non sit intelligere sine compositis3, ut dicit Philosophus, lib. VI Top.
(ζ 13. 150b 23-25 ; Phys, α 4. 187b 11-12; 1. 9, η. 7), oporteret
quod homo ab æterno Deo unitus fuisset. Si temporalis,
1 Ed. « id ».— 2. β « divinæ unitur ». — 3. RANVP. : « componentibus ».

cum unio sit in utroque extremorum, videtur quod aliquid1
temporale in Deo sit : quod est impossibile. Ergo unio non est
aliqua res cadens medium inter humanam naturam et divinam.
3. Præterea. Si sit temporalis, cum omnia temporalia
praecesserint in operibus sex dierum, oportet quod et unio
ista in operibus illis praecesserit : quod non videtur. Ergo
unio non est aliqua res temporalis quæ medium inter Divini­
tatem et humanitatem cadere possit.
122. — SED CONTRA. Relatio cadit medium inter extrema.
Sed unio relatio quaedam est, qua humanitas et Divinitas
uniri dicuntur. Ergo mediante unione, humana natura divinæ
unita est.
123. — RESPONSIO. Supposita distinctione in prædicto
articulo praemissa, sciendum est quod in unione humanæ
naturæ ad divinam nihil potest cadere medium formaliter
unionem causans, cui per prius humana natura conjungatur
quam divinæ personæ.
124. —■ Sicut enim inter formam et materiam nihil cadit
medium in esse, quod per prius sit in materia quam forma
substantialis —■ alias esse accidentale esset prius substantiali :
quod est impossibile — ita etiam2 inter naturam et suppositum, non potest aliquid dicto modo medium cadere, cum
utraque conjunctio sit ad esse substantiale.
125. — Sed sicut adventum formæ in materiam praecedunt
ordine fiendi disponentia formaliter et materialiter, quibus
materia redditur idonea ad susceptionem formæ ; ita etiam
in natura humana inveniuntur quædam superaddita, quibus
redditur decens ut assumatur a divina persona, ut scientiae et
virtutes et hujusmodi. Unde ista possunt quodammodo me­
dium congruentiae dici.

'
j

Solutio I

i

126. — AD PRIMAM ERGO QUÆSTIONEM dicendum,
quod sicut in II lib. d. 26, Magister dicit, gratia dicitur dupliciter : uno modo, ipse Deus gratis dans, vel gratuita voluntas
ejus ; alio modo, donum aliquod gratis datüm.
Primo ergo modo accipiendo gratiam, gratia est medium
unionis quasi unionem efficaciter causans ; quia gratuita sua
voluntate sine meritis praecedentibus carnem assumpsit.
127. — Secundo modo accipiendo gratiam, non cadit ibi

J

1. Ed. « aliquod ».— 2. Ed. om. « etiam ».

medium aliquod habituale donum, sicut unionem vel unibilitatem formaliter causans ; sed solum est sicut medium
congruitatis, sicut etiam scientia et perfectio corporis et
hujusmodi, quæ decuit naturæ assumptæ non deesse.
Nisi forte gratia ipsa unio dicatur, quæ est quoddam donum
gratiæ gratis datum : quæ quomodo sit medium, post dicetur.

I
η
1
1

i'

I
i
;
■i
■

128. — AD PRIMUM ergo dicendum quod, sicut ipsemet se
exponit, assumptio illa ad maximam gratiam pertinet ; quia
tam maximum donum collatum est homini ut esset Filius
Dei, nullis præcedentibus meritis. Unde gratia1 ibi significat
voluntatem divinam, unionem gratis facientem, et non habi­
tum aliquem, quo interveniente unio completa sit.
129. — Ad secundum dicendum quod fruitio operationem
quamdam dicit. Unde per fruitionem anima unitur Deo,
sicut operans operationis objecto. Hoc autem ad rationem
perfectæ operationis pertinet ut a potentia mediante habitu
eliciatur. Et ideo oportet ut2 unio fruitionis mediante habitu
gratuito fiat.
Unio autem in persona est ad unum esse personale ; habitus
autem non est3 principium ad4 esse personæ subsistentis,
sed est ad esse consequens. Et ideo gratia non est medium
in unione personali, sicut unionem formaliter causans.
130. — Ad tertium dicendum quod quamvis assumi in unita­
tem divinæ personæ sit supra facultatem humanæ naturæ,
non tamen exigitur aliquid formaliter humanam naturam
elevans ad talem assumptionem; tum quia quocumque addito,
talis natura a persona divina in infinitum distaret ; tum quia
cum assumi per se naturæ conveniat, omnia autem accidentia
præter rationem naturæ sint5, non poterit humana natura
secundum id quod assumptibilis est, elevari per aliquod
accidens additum ed hoc ut assumptibilior fiat ; sed ad hoc
quod assumatur, exigitur benignitas divina humanam natu­
ram ad tantam dignitatem gratis elevans.

Solutio II
131. — AD SECUNDAM QUÆSTIONEM dicendum quod
Spiritus sanctus non potest dici in illa unione medium, nisi
sicut unionem effective causans : quæ, quamvis effectus totius
Trinitatis sit, tamen Spiritui sancto appropriatur, ut infra
dicetur, d. 4.
1. Ed. ad. « divina ». — 2. Ed. « quod ». — 3. Ed. « potest esse ». — 4. yâe
om. «ad » ; Ed. om. « ad esse ». — 5. Ed. ad. « ideo ».

132. — AD PRIMUM ergo dicendum quod etiam verbum
creatum voci non unitur mediante spiritu, nisi sicut per
medium effectivum unionis ; quia, sicut dicit Philosophus
in II De anima, (p 8. 420» 27-29 ; 1. 18, n. 476) « percussio
respirati aeris ad arteriam est causa vocis »; et per hunc
etiam modum Spiritui sancto appropriatur efficientia carnis,
cui Verbum increatum unitur.
133. — Ad secundum dicendum quod ea quae per voluntatem
fiunt, etiam mediante amore fiunt, sicut efficiente causa ;
et sic etiam est in prædicta unione.
134. — Ad tertium dicendum quod Spiritus sanctus etiam
dicitur propinquior nobis, inquantum per ipsum omnia dona
nobis donantur, ut in I lib., d. 17, dictum est. Et sic in idem
redit cum prædictis.
Solutio III

135. — AD TERTIAM QUÆSTIONEM dicendum est quod
inter humanam naturam et divinam necesse est cadere unio­
nem mediam, non sicut causam, sed sicut effectum conjunc­
tionem naturarum consequentem.
Est enim natura relationis ut in aliis rerum generibus cau­
sam habeat, quia minimum habet de natura entis, ut Com­
mentator, XII Mela., (text. 10), dicit. Unde quamvis relatio
per se non terminet motum, quia in « ad aliquid » non est
motus, ut probatur in V Phys. (e 2. 225», 11 ; 1. 3, n. 7-8),
tamen ex hoc quod motus terminatur per se ad aliquod ens,
de necessitate consequitur relatio aliqua.
136. — Sicut ex hoc quod motus alterationis terminatur ad
albedinem, consequitur relatio similitudinis ad omnia alba ;
similiter etiam ex hoc quod motus generationis terminatur
ad formam, consequitur hæc relatio secundum quam materia
esse sub forma dicitur ; ita etiam ex hoc quod motus assump­
tionis naturæ humanæ terminatur ad personam, consequitur
hæc relatio quæ unio dicitur.
Unde unio est medium, non sicut assumptionem causans,
sed potius sicut eam consequens ; sicut etiam dictum est
supra, quod aqua est medium in actu ex hoc quod tangentia
humecta1 sunt.
137. — AD PRIMUM ergo dicendum quod nihil prohibet
accidens esse medium in conjunctione substantiali sicut con1. Ed. « humectata >»

junctionem sequens ; impossibile est tamen ut sit medium
conjunctionem causans.
138. — Ad secundum dicendum quod unio relatio quædam
temporalis est : quæ quidem realiter est in ipsa natura
assumpta, sed in persona assumente secundum rationem tan­
tum ; sicut et de aliis relationibus ex tempore de Deo dictis,
ut Dominus et hujusmodi, in I lib., d. 30 dictum est.
Et tamen sicut Dominus realiter dicitur Deus, non propter
relationem dominii in ipso existentem, sed propter potes­
tatem coercendi creaturam, ex qua talis relatio causatur ;
ita etiam dicitur realiter unitus, quia in eo realiter est perso­
nalitas, ad quam unio terminatur.
139. — Ad tertium dicendum quod unio illa praecessit in
operibus sex dierum, non in ratione seminali, sed in potentia
obedientiæ tantum. Sicut in costa Adæ fuit ut ex ea Eva
formari1 posset.
ARTICULUS III
OUÆSTIUNCULA

Utrum caro prius

I

FUERIT CONCEPTA

QUAM

ASSUMERETUR

III, q. 6, a. 3 et 4 ; IV Cg., c. 33, 44.

140. — AD TERTIUM SIC PROCEDITUR. Videtur quod
caro prius fuerit concepta quam assumeretur.
1. Quod enim non est, non potest assumi. Sed caro per
conceptionem efficitur ens. Caro ergo prius fuit concepta
quam assumeretur.
2. Praeterea. Motus semper præcedit tempore terminum
motus. Sed conceptio carnis terminata est ad unionem, sicut
motus ad terminum. Ergo conceptio unionem præcessit.
141. — SED CONTRA. Sola unione communicatio proprie­
tatum efficitur, ut quod de homine dicitur, de Filio Dei dica­
tur. Sed concipi proprie carnis est. Si ergo conceptio carnis
unionem præcederet, Filius Dei de Virgine conceptus non esset :
quod est contra symbolum. Ergo conceptio carnis unionem
non præcessit.

1. A. « mari » ; VP « nasci ».

Quæstiuncula II

Utrum

/

caro prius fuerit assumpta quam animata

142. — ULTERIUS. Videtur quod caro prius fuit1 assumpta
quam animata.
1. Quod enim est primum in resolutione, est ultimum in
compositione. Sed anima separata est a carne, adhuc manente
unione carnis ad Divinitatem. Ergo caro prius est assumpta
a Divinitate quam animaretur.
2. Praeterea. Anima, cum sit forma, requirit propriam
materiam, scilicet corpus organicum in quo sit. Hoc autem
fit per conceptionem carnis. Ergo conceptio præcedit anima­
tionem. Sed conceptio carnis simul est cum ipsius assumptione,
ut probatum est. Ergo caro prius fuit assumpta quam animata
anima rationali.
143. — SED CONTRA. Garo unitur Divinitati mediante
anima, ut supra habitum est. Sed extremum non prius extremo
conjungitur quam medio. Ergo caro non prius est Divinitati
unita quam animata.
Quæstiuncula III

Utrum

anima prius sit assumpta quam corpori conjuncta

144. — ULTERIUS. Videtur quod anima prius sit assumpta
quam corpori conjuncta.
1. Extremum enim prius conjungitur medio quam alteri
extremorum. Sed Divinitas unitur carni mediante anima.
Ergo prius unitur animæ quam carni. Sed simul anima et
Divinitas carni uniuntur. Ergo Divinitas prius unitur animæ
quam carni.
2. Praeterea. Persona Christi ex tribus substantiis componi
dicitur, scilicet ex Divinitate, anima et carne : quorum
supremum est Divinitas2, et infimum est caro, anima autem
est medium. Sed divinitas prius fuit quam animæ et carni
uniretur. Ergo si medium cum extremis communicat, videtur
quod anima sit posterior Divinitate, et prior carne. Sed
anima simul creata est et assumpta. Ergo anima prius est
assumpta quam carni uniatur.
145. — SED CONTRA. Anima non est prius assumpta
1. β ed. « fuerit ».— 2. Ed « Deitas ».

quam creata, nec creata quam corpori infusa ; quia creando
corpori infunditur et infundendo creatur. Ergo anima non
prius est assumpta quam carni unita.

r
146. — RESPONSIO. Dicendum quod nulla natura habet
f* 1 esse nisi in supposito suo. Non enim humanitas esse potest
I
nisi in homine. Unde quidquid est in genere substantiæ per
4,
se existens, rationem hypostasis vel suppositi habet. Et quia
I
unio humanitatis et Divinitatis fit in hypostasi, ut dicit
„
Damascenus (lib. Ill, De fide orlh., cap. 2; G. 94, 986), ideo
non potest esse ut quod assumptum est, prius fuerit quam
;
assumeretur ; nisi forte poneretur quod assumptio rationem
hypostasis rei assumptæ tolleret, quod est inconveniens :
,
hoc enim sine corruptione assumpti accidere non posset.
'
147. — Et ideo nullum horum trium est possibile : scilicet
*
neque ut caro concepta prius fuerit, et postmodum assumpta ;
neque ut anima prius creata, et postmodum1 assumpta ;
neque ut homo prius ex suis partibus constitutus sit, et post­
modum assumptus.
Sicut autem ex dictis patet, corpus assumptibilitatem
ab anima habet ; similiter etiam partes essentiales assumpti­
bilitatem habent ex ratione naturæ cujus sunt partes.
Unde etiam ulrumque horum est impossibile, ut scilicet
anima prius sit creata et assumpta, et postmodum corpori
conjuncta ; et etiam quod caro prius sit concepta et assumpta,
et postmodum animæ unita.
Sed hæc quatuor necesse est simul fuisse, scilicet conceptio­
nem carnis, creationem animæ, conjunctionem utriusque
;
et unionem ad Divinitatem2.

Solutio I
148. — Unde patet responsio AD PRIMAM QUÆSTIONEM.
Non enim fuit possibile quod caro prius fuerit concepta, et
postmodum assumpta. Quia si ante assumptionem concepta
fuisset, propriam hypostasim habuisset ; et tunc post assumtionem, vel mansisset illa hypostasis, et sic non potuisset fieri
unio in hypostasi ; vel non mansisset, et hoc sine corruptione
carnis prius conceptæ accidere non posset. Ratio enim hypos­
tasis non est accidentalis rei, ut re eadem numero manente
alia hypostasis esse possit.
149. — AD PRIMUM ergo dicendum quod quamvis illud
1. αδ< loco « et post modum » habent « quam ». —2 Ed. « Deitatem ».

quod non est, non possit assumi, tamen possibile est ut in
eodem instanti in quo esse habet, assumatur, ut sic esse rei
assumptæ non praecedat assumptionem tempore, sed natura.
150. — Ad secundum dicendum quod quamvis motus secun­
dum principium sui vel medium non possit esse simul cum eo
ad quod motus terminatur, tamen ultimum motus potest
simul esse cum eo. Sicut alteratio terminatur ad generationem,
ita quod in eodem instanti in quo alteratio terminatur, forma
substantialis introducitur ; ita etiam in eodem instanti in
quo conceptio terminatur, quando caro primo concepta est,
tunc assumi potest.
Et quia conceptio in instanti facta est, non differebat in ea
primum medium et terminus. Et ideo simpliciter loquendo
conceptio simul fuit cum assumptione.
Solutio II
151. — AD SECUNDAM QUÆSTIONEM patet etiam respon­
sio ex prædictis. Non enim1 est possibile ut caro prius assumpta
sit, et postmodum animata, propter duo, tum quia assumptibilitatem habet ab anima, quam sibi anima conferre non
potest antequam ei uniatur, tum etiam2 quia partes assumptibilitatem habent a toto, ut prius dictum est.

152. — AD PRIMUM ergo dicendum quod corpus assumptibile est, secundum quod ordinem habet ad animam et ad
totum : quem ordinem habere non potest nisi postquam animæ
unitum est, et actu pars humanæ naturæ effectum. Et tamen
separata anima et dissoluto toto, adhuc remanet ille ordo
in corpore secundum spem resurrectionis. Sicut etiam3 habitus
acquisitus, ut virtus politica, causatur per actualem operatio­
nem, et tamen transeunte actuali operatione, remanet habi­
tus.
Unde patet quod corpus non potest assumi antequam
animæ uniatur ; et tamen si anima separetur post unionem,
remanebit caro nihilominus assumpta et Divinitati unita.
153. ■— Ad secundum dicendum quod forma præsupponit
materiam propriam et dispositam, non ordine temporis, sed
ordine naturæ ; quia in eodem instanti in quo materiæ fit
necessitas, id est in ultimo instanti dispositionis, inducitur
forma substantialis. Et ideo non oportet quod prius tempore
•caro sit concepta quam animæ uniatur.
1. α om. « enim ». — 2. α om. « etiam ». — 3. Ed. « et ».

Solutio III
154. — AD TERTIAM QUÆSTIONEM patet responsio
ex prædictis. Non enim potuit anima prius assumi quam
carni uniretur, cum assumptibilis sit per hoc quod est pars
naturæ humanæ.
155. — AD PRIMUM ergo dicendum quod extremum non
semper prius tempore conjungitur medio quam alteri extre­
morum. Simul enim tempore aer patitur a colore, et visus ;
sed tamen aer prius patitur ordine naturæ, quia passio aeris
causât passionem visus.
Similiter etiam1 non est necessarium quod prius tempore
Divinitas2 animæ unita sit quam carni.
156. — Ad secundum dicendum quod anima quamvis sit
dignior corpore, est tamen forma corporis. Formæ autem non
est ut tempore materiam præcedat, sed dignitate tantum.
Divinitas autem non unitur humanæ naturæ ut forma. Unde
non est similis ratio utrobique.

EXPOSITIO TEXTUS
157. — « Quod autem humanæ naturæ etc. » (2). Non est
intelligendum per humanitatem anima et corpus, quasi
proprie dici possit : humanitas est anima et corpus; sed
sicut in toto intelliguntur partes, ut in domo paries et tec­
tum, quæ tamen de toto non prædicantur. Unde etiam in
auctoritate beati Hieronymi3 subditur : « Humanitas,
quæ ex anima continetur et corpore » ; non dicit : Quæ est
anima et corpus.
158. — « Errant igitur qui nomine humanitatis etc. » (3).
Per hanc proprietatem quæ ab eis humanitas dicitur, potest
intelligi forma consequens partium compositionem,4 scilicet
animæ et corporis, in qua sicut in natura communi omnia
individua communicant,
Forte enim qui hoc posuerunt, sapiebant opinionem Pla­
tonis, qui posuit formas universales in actu habere esse in
natura præter materiam. Sic enim secundum eum, ut Philo­
sophus in I Mela.5 dicit, forma hominis erat sine carnibus
et ossibus et sine aliis partibus ejus ; et talem humanitatem
sine corpore et anima isti assumptam ponebant. Et contra
1. α < enim. »
2. Ed. « Deitas ». — 3. Seu potius Pelagii haeretici. F. —
4. αβ om. « scilicet ».— 5. Sic in αβ et Ed ; sed locum invenire non contigit, nisi
forte quoad sensum in A6. 987b J. 10.

tales Damascenus dicit (in lib. Ill, cap. 11; G. 94, 1023) :
« Neque eam1 quæ nuda contemplatione consideratur, naturam
assumpsit : non enim incarnatio esset, sed deceptio et fictio
incarnationis. »
Vel tangit, ut quidam dicunt, opinionem eorum qui dice­
bant Christum, secundum quod est homo, non esse quid,
sed qualiter se habens : quod infra tangetur, d. 6.
159. — « Quod evidenter idem Joannes ostendit etc. » (3).
Sciendum quod Magister accipit verba Joannis Damasceni,
sed non sensum.
Inducit enim Damascenus hæc verba ad confutandum
errorem eorum qui dicebant in Christo unam tantum naturam
esse1
2, quasi confectam ex Divinitate et humanitate ; sicut
una quædam natura conficitur ex anima et corpore — quæ
significatur cum dicitur omnes homines esse unius3 naturæ —
non ita quod in quolibet eorum anima et corpus sint unius
naturæ ad invicem comparata, sed quia ex his duobus una
natura conficitur in qua omnes conveniunt.
Sed non est ita in Christo quod ex humanitate et Divini­
tate una natura communis resultet, quæ sit quasi communis
species prædicata de pluribus, qui Divinitatem et humani­
tatem simul habeant.
Magister autem assumit hæc verba ad impugnandum posi­
tionem eorum qui proprietatem quæ humanitas dicitur,
assumptam dicebant. Humanitas enim4 si consideretur ut5
communis, species est quæ in pluribus invenitur ; secundum
quem modum omnium hominum dicitur una natura. Sic autem
communis species humanitatis in Christo non est. Non enim
humanitas Christi est communis in actu, sed est humanitas
singularis.
160. — « Neque enim factus est, etc. » (3). Videtur quod
. hæc probatio nulla sit. Multæ enim species sunt quæ non
nisi de uno individuo praedicantur, ut sol et luna.
Sed dicendum ad hoc, quod secundum intentionem Magistri
facile est respondere. Omnis enim species quæ participatur
a multis individuis, praedicatur de omnibus eis. Unde si species
humana prout est communis, esset quid subsistens præter
singularia, ipsa de omnibus prædicaretur. Unde, si talem
humanitatem Christus assumpsisset, homo qui est Christus
de omnibus hominibus prædicaretur.
161. —Secundum vero intentionem Damasceni aliter dicendum
est quod omnis natura communis inquantum hujusmodi, in
multis inveniri potest. Sed si aliqua species sit quæ in uno
tantum individuo sit®, hoc est propter aliquid aliud quod non
est de intellectu illius naturæ ; unde possibile est intelligere
plures soles. Sed singulare habet incommunicabilitatem per
1. « Nec naturam quæ sola cogitatione conspicitur accepit, neque enim hoc
incarnatio fuerit, sed impostura et incarnationis larva. » Ex vers. Mich. Lequien. —
2. a om. « esse ». — 3. Ed. « ejusdem ».— 4. β. « autem ». — 5. αβ om. « ut ».
— 6. Ed. « est individuo ».

id quod est de ratione ejus, scilicet per materiam quæ esset
pars definitionis ejus si definiretur, ut ex VIII Mela., (H 1 et 2.
1042a 26-1042a 11 ; 1. 1 et 2) patet. Unde non est possibile
intelligi hunc hominem de pluribus prædicari. Unde patet
quod illud quod nec actu nec intellectu de pluribus prædicari1
potest, est singulare. Hujusmodi autem est Christus. Quare
hoc nomen Christus non significat unam naturam2 resul­
tantem ex unione Divinitatis et humanitatis, sed unam hypostasim subsistentem in utraque natura.
162. — « Omnia quæ in nostra natura etc. » Intelligendum est de his quæ sunt de ratione humanæ naturæ sicut
principia essentialia ipsius, vel etiam3 ea quæ ex principiis
essentialibus consequuntur ut naturales proprietates. Unde
non est instantia de immortalitate quæ gratis primo homini
concessa est (4).
163. — « Et tamen prædicant istum visibilem etc. » (7).
Responsio quare sol non inficitur ex hoc quod radios suos per
fæces spargit, hæc est : quia non communicat cum aliis cor­
poribus in materia, ut simul agens patiatur, sicut ea quæ in
materia communicant, dum agunt, patiuntur, ut in I De
gener., (a7.324a 4-7 ; 1. 20, n. 2) dicitur.
Anima autem communicat corpori in materia, non ex qua
fit anima, sed in qua fit. Et ideo ex conjunctione ad corpus
inficitur.
Divinitas autem non communicat cum corpore neque in
materia ex qua, cum omnino immaterialis sit, neque sicut
in4 materia in qua, cum non uniatur corpori sicut forma ejus.

1. Ed. « dici ». — 2. Ed. ad. « communem ». — 3. α om. « etiam ». — 4. F.
om. « in ».

assumpsit, qualis ante fuerit,

ET QUALIS ASSUMPTA SIT

1. — Quaeritur etiam de carne Verbi, an, priusquam conciperetur,
obligata fuerit peccato ; et an talis fuerit assumpta a Verbo.
2. — Sane dici potest et credi oportet juxta Sanctorum attesta­
tionis convenientiam, ipsam prius peccato fuisse obnoxiam, sicut
reliqua Virginis caro ; sed Spiritus sancti operatione ita mundatam
ut ab omni peccati contagione immunis uniretur Verbo, poena tantum,
non necessitate, sed voluntate assumentis, remanente.
3. — Mariam quoque totam Spiritus sanctus in eam praeveniens1
a peccato prorsus purgavit et a fomite peccati etiam liberavit, vel
fomitem ipsum penitus evacuando, ut quibusdam placet, vel sic
debilitando et extenuando ut ei postmodum peccandi occasio nulla­
tenus exstiterit.
4. —- Potentiam quoque generandi absque viri semine Virgini prae­
paravit. Ita enim verba Evangelii docent, ubi angelus Virginem
alloquens, ait (Luc., i, 35, 38) : Spiritus sanctus superveniet in te,
et virtus Altissimi obumbrabit tibi, et quod nascetur ex te sanctum,
vocabitur Filius Dei. Cui sacra Virgo respondit : Ecce ancilla Domini ;
fiat mihi secundum verbum tuum.
Quod exponens2 Joannes (lib. Ill De fide orth., c. 7 ; G. 94,982), ait:
Post consensum autem sanctæ Virginis, Spiritus sanctus praevenit6
in ipsam secundum verbum Domini quod Angelus dixit, purgans ipsam
et potentiam Deitatis Verbi receptivam praeparans^ simul et generativam. Et tunc obumbravit ipsam Dei altissimi per se Sapientia et Virtus
existens, idesE Filius Dei Patris homousios, id est consubstantialis6,
sicut divinum semen ; et copulavit sibi ipsi ex sanctissimis et puris­
simis ipsius Virginis sanguinibus carnem animatam anima ratio­
nali et intellectiva primitias nostrae conspersionis1 non seminans, sed
per Spiritum sanctum creans. Quare simul caro, simul Dei caro, simul
caro animata anima rationali et intellectu6 simul Dei Verbi caro ani­
mata anima rationali et intellectiva.
5. —- Ex his perspicuum fit quod ante diximus9, carnem scilicet
Verbi simul conceptam et assumptam ; eamdemque, immo Virginem
totam Spiritu sancto praeveniente ab omni labe peccati castificatam,
Cui collata est potentia novo more generandi, ut sine coitu viri,

1. N. F. « superveniens ». — 2. Sic apud Migne, ex vers. Mich. Lequien :
« Quocirca ubi primum B. Virgo assensa est, in eam juxta Domini sermonem,
etc. » — 3. F. « supervenit ». — 4. N. « praebens » corrigens ex græco. —
5. N. : « per se subsistens Dei sapientia et virtus, etc. » — 6. N. ad. : « Patri. »
— 7. Ita ex Damasceno restituit N. ; RA. : « nostræ. antiquæ conspersionis, etc. »
— 8. Quar. « intellectiva ». — 9. Dist. 2. F.

sine libidine concipientis, in utero Virginis celebraretur conceptus Dei
et hominis. (De Fide ad Petrum c. 2 n. 16 ; L. 40,758). Illa enim caro
quam Deus sibi ex Virgine unire dignatus est, sine vitio concepta et
sine peccato nata est. (Ibid. n. 15.) Hanc tamen non cælestis, non
aereæ, non alterius cujuscumque1 putes esse naturæ ; sed ejus cujus est
omnium hominum caro (ibid, immediate superius).

Auctoritate

confirmat ex tunc fuisse

Virginem

IMMUNEM A PECCATO

6. — Quod autem sacra Virgo ex tunc ab omni peccato immunis
exstiterit, Augustinus evidenter ostendit in libro De natura et gratia,
(c. 36, n. 42 ; L. 44 267) inquiens : Excepta Sancta Virgine Maria de
qua propter honorem Domini nullam prorsus, cum de peccato agitur,
haberi volo quaestionem. -— inde enim scimus quod ei plus gratiæ est
collatum ad vincendum ex omni parte peccatum, quod concipere, ac parere
meruit eum2 quem constat nullum habuisse peccatum -— hac igitur
Virgine excepta, si omnes Sancti et Sanctæ congregari possent, et quaere­
retur ab eis, an peccatum haberent, quid responderent nisi quod Joan­
nes ait, I Joan., i, 8 : « Si dixerimus quoniam peccatum non habemus,
nos ipsos seducimus ? »
Illa autem Virgo singulari præventa est gratia atque repleta, ut
ipsum haberet ventris sui jructum quem ex initio habet universitas
Dominum,3.... ut illud quod nascebatur ex propagine primi hominis,
tantummodo generis et non criminis originem duceret. (August. XIII
de Trin. c. 18, n. 23 ; L. 42, 1032).

Quare non fuit Christus decimatus in Abraham sicut Levi,
cum caro quam accepit, in eo fuerit peccato obnoxia
7, — Cum autem illa caro cujus excellentia singularis verbis explicari non potest, antequam esset Verbo unita, obnoxia fuerit peccato
in Maria4 et in aliis a quibus propagatione traducta est, non immerito
videri potest in Abraham peccato subjacuisse, cujus universa caro
peccato subjacebat. Unde quæri solet, quare Levi dicatur decimatus
in Abraham et non Christus, cum in lumbis Abrahæ uterque fuerit
secundum materialem rationem, quando decimatus est Abraham,
id est, decimas dedit Melchisedech.
Tunc enim Apostolus (Hebr., vu, 9) Levi decimatum dicit in
Abraham tanquam in materiali causa.
8. — Quia ea decimatione sicut Abraham minor Melchisedech
ostenditur, cui personaliter decimas solvit ; ita et Leviticus ordo qui in
Abraham secundum rationem seminalem erat, et ex eo per concu­
piscentiam carnis descendit. Christus autem non est decimatus,
quia licet ibi fuerit secundum carnem, non tamen inde descendit
secundum legem communem, scilicet per carnis libidinem, sicut etiam
in Adam omnes peccaverunt, sed non Christus.
1. Quar. « eujusquam ». — 2. Quar. om. « eum ». — 3. Hæc quidem ex lib.
Fulgento De fide ad Petrum, c. 2, n. 17 (L. 40, 680), desumuntur. — 4. RA. :
« in materia. »

Unde Augustinus Super Genes, ad lit., (lib. X, cap. 19, n. 34 :
L. 34, 423) : Sicut Adam peccante, qui in lumbis ejus erant, peccave­
runt ; sic Abraham dante decimas, qui in lumbis ejus erant decimati sunt.
Sed hoc non sequitur in Christo, licet et in lumbis Adæ et Abrahæ fuerit,
quia non secundum concupiscentiam carnis inde descendit. Cum ergo
Levi et Christus secundum carnem essent in lumbis Abrahæ quando
decimatus est, ideo pariter decimati non sunt, quia secundum aliquem
modum non erat ibi Christus quo erat ibi Levi.... Secundum quippe
rationem seminalem illam ibi fuit Levi, qua ratione per concubitum
venturus erat in matrem ; secundum quam rationem non erat ibi Christi
caro, quamvis secundum ipsam ibi fuerit Marise caro. (Ibid. c. 20,
n. 36; L. 34, 424.) Ille ergo decimatus est in Abraham qui sic fuit
in lumbis Abrahæ, sicut ille fuit in lumbis patris sui, id est qui sic est
natus de patre Abraham, sicut ille de suo patre natus est, scilicet per
legem carnis et invisibilem concupiscentiam. (Ibid., n. 36.)
£

Qua ratione Christi caro dicta est in Scriptura non fuisse
PECCATRIX, SED SIMILIS : QUO APERITUR QUARE OBLIGATA
PECCATO NON FUERIT IN CHRISTO.

9. — Quocirca primitiam nostræ massæ recte dicitur assumpsisse
Christus ; quia non carnem peccati, sed similitudinem carnis peccati
accepit.
Misit enim Deus Filium suum, ut ait Apostolus (Rom., vin, 3),
in similitudinem carnis peccati. Assumpsit enim Verbum carnem
peccatrici similem in poena et non in culpa, et ideo non peccatricem.
Cætera vero hominum omnis caro peccati1 est. Sola illius non est
caro peccati, quia non eum mater concupiscentia, sed gratia concepit.
Habet tamen similitudinem carnis peccati per passibilitatem et mor­
talitatem ; quia esuriit, sitiit et hujusmodi. Licet ergo eadem caro
sit ejus quæ et nostra, non tamen ita facta est in utero sicut nostra.
Est enim sanctificata in utero et nata sine peccato, nec ipse in illa
unquam peccavit. In poena ergo similis est nostræ, non in qualitate
peccati, quia pollutionem quæ ex concupiscentiæ motu concepta est,
omnino non habuit, nec ex carnali delectatione nata est. Venit
ergo ad corpus immaculatum (Sap., vm, 20) quod præter libidinis
concupiscentiam conceptum fuit ; nec illud in se habuit vitium quod
in aliis est causa peccati ; nec in eo peccavit. Ideoque vere dicitur
Verbi caro non fuisse in Christo obligata peccato.

Quiddam
EST,

videtur adversari illi sententiæ qua dictum

CARNEM

CHRISTI

NON

PRIUS

CONCEPTAM

QUAM

ASSUMPTAM.

10. —■ Illi autem sententiæ qua supra diximus, carnem Verbi non
ante fuisse conceptam quam assumptam videtur obviare quod Au­
gustinus ait jin lib. LXXXIII Q.Q., q. 56; L. 40, 39), super Joannem,
n, 19 ubi legitur : « Solvite templum hoc, et in tribus diebus excitabo
illud. Dixerunt ergo Judæi : Quadraginta et sex annis ædificatuni est hoc
templum, et tu in tribus diebus excitabis illud ? » Hic, inquit, nume1. Ed. ad. « caro ».

rus1 perfectioni dominici corporis convenit, quia, ut dicunt physici, tot
diebus forma humani corporis perficitur.
Horum occasione verborum, quidam dicere præsumpserunt domi­
nici corporis formam tot diebus, ad modum aliorum corporum per­
fectam et membrorum lineamentis distinctam, et mox Verbum Dei
sibi univisse carnem et animam ; et hoc modo dicunt illum numerum
perfectioni dominici corporis convenire.
11. —Sedalia ratio illius dicti exstitit2, ex qua sana verbi intelligentia oritur. Non enim ideo illud dicit Augustinus quod3 mox ut
caro illa opere Spiritus sancti sanctificata et a reliqua separata fuit,
Verbo Dei cum anima uniretur ut perfectus et verus Deus esset per­
fectus et verus homo ; sed quia membrorum illius dominici corporis
distinctio, in ipso momento conceptionis et unionis Dei et hominis
adeo tenuis erat et parva ut humano visui vix posset subjici. Diebus
autem illis quos memorat Augustinus, perfecta est et notabilis
facta.
Incarnatum est igitur Verbum, ut ait Joannes Damascenus [De
fide orthod., lib. Ill, cap. 7, G. 94, 1011), et a propria incorporalitatei non excessit et totum incarnatum est et totum est incircum­
scriptum. Minoratur corporaliter et contrahitur, et divine est incircum­
scriptum, non coextensa carne ejus cum incircumscripta Divinitate.
...In omnibus igitur et super omnia erat, et in utero sanctæ Genitricis
existebat, sed in ipso actu incarnationis.

12. — « Quæritur etiam <le carne Verbi etc... » (1)
Ostenso quid Filius Dei in humana natura et quo ordine
assumpserit, hic ostendit quale sit quod assumptum est ;
et dividitur in partes duas. In prima5 determinat veritatem.
1. Non sic expresse legitur sed tantummodo : « Dicitur conceptio humana
sic procedere et perfici, ut primis sex diebus quasi lactis habeat similitudinem,
sequentibus novem diebus convertatur in sanguinem, deinde duodecim diebus
solidetur, reliquis decem et octo diebus formetur usque ad perfecta lineamenta
omnium membrorum, et hinc jam reliquo tempore usque ad tempus partus magni­
tudine augeatur. Quadraginta ergo quinque diebus addito uno, quod significat
summam... fiunt quadraginta sex. Qui cum fuerint multiplicati per ipsum senarium
numerum, qui hujus ordinationis caput tenet, fiunt ducenti septuaginta sex, id
est novem menses et sex dies, qui computantur ab octavo calendas aprilis, quo die
Dominus conceptus creditur... usque ad octavum calendas januarias, quo die
natus est. Non ergo absurde quadraginta sex annis dicitur fabricatum esse templum,
quod corpus ejus significabat, ut quot anni fuerunt in fabricatione templi, tot dies
fuerint in corporis Dominici perfectione. » Vides Augustinum non dixisse quod
ait Littera : « numerum perfectioni dominici corporis convenire, quia tot diebus
forma humani corporis perficitur » ; sed, quia quadraginta et sex dies « cum fue­
rint multiplicati per ipsum senarium numerum, fiunt novem menses et sex dies
qui computantur » a die conceptionis ad diem nativitatis Christi. Unde patet Augus­
tinum « perfectionem corporis Dominici » non de formatione consueta per qua­
draginta sex dies, sed de gestatione in alvo matris intellexisse, et sic ruere objec­
tionem. Quod autem talis sit mens Augustini ex 1. IV De Trinit., c. 5, n. 9
(L. 42,893). evidentius constat, in quo nec minime de fœtus formatione, sed tan­
tummodo de gestatione in alvo loquitur.
Quar. notat etiam « Tract. 10 in Joan. », in quo nil simile, ut videre est, n. 11
et 12, (L. 35, 1472). -— 2. Quar. « existit ». — 3. Quar. « quin ». — 4. Edit.
« incorruptibilitate ». — 5. Ed. ad. « parte ».

In secunda movet quasdam dubitationes circa veritatem
determinatam, ibi : « Cum autem illa caro cujus excellen­
tia etc... » (7).
Prima dividitur in duas1. In prima determinat conditionem
carnis assumpiæ2 quæ fuit in ea per operationem Spiritus
sancti. In secunda determinat conditionem matris de qua
assumpta est, ibi : « Mariam quoque totam etc... » (3).
Circa primum duo facit. Primo movet quæstionem. Secundo
determinat eam, ibi « Sane dici potest » (2).
« Mariam quoque totam etc... » (3). Hic ostendit conditionem
matris. Et circa hoc tria facit. Primo determinat conditionem
ejus ante conceptionem carnis assumptæ. Secundo condi­
tionem ipsius in ipsa conceptione, ibi : « Potentiam quoque
generandi etc... » (4). Tertio conditionem ejus post conceptio­
nem, ibi : « Quod autem sacra Virgo etc... » (6).
Circa secundum duo facit. Primo determinat quid collatum
fuerit beatæ Virgini in conceptione Salvatoris. Secundo ex
dictis quamdam conclusionem elicit, ibi : « Ex his perspi­
cuum fit quod ante diximus etc... » (5).

Hic est triplex quæstio.
Prima de sanctificatione beatæ. Virginis.
Secunda de potentia generativa qua Salvatorem concepit.
Tertia de annuntiatione quæ per angelum facta est.
De conditione enim carnis assumptæ in sequenti parte
distinctionis quæretur.

QUÆSTIO I
DE SANCTIFICATIONE BEATÆ VIRGINIS
Circa primum quairuntur duo :

Primo, de tempore sanctificationis.
Secundo, de effectu ipsius.
De sanctificatione enim aliorum quæstio pertinet ad quar­
tum librum, d. 6.

1. Ed. ad. « partes ». — 2, β ad. « scilicet carnis ».

DISTINCTIO

III,

QUÆST. I,

ART.

I

95

ARTICULUS PRIMUS
Quæstiuncula I
Quodl. VI, q. 5, a. 1 ; Compend. Theol. c. 224 ; Expos, in Salut, angel. ;
in Ps. 45 ; in Jerem. c. 1.

Utrum beata Virgo sanctificata fuerit
ANTEQUAM CONCEPTIO CARNIS

EJUS FINIRETUR

13. — AD PRIMUM SIC PROCEDITUR. Videtur quod beata
Virgo sanctifica fuerit antequam conceptio carnis ejus fini­
retur.
1. Sicut enim Apostolus dicit Rom., xi, 16 : « si radix
sancta et rami. » Sed parentes comparantur ad prolem concep­
tam, sicut radix ad ramos. Ergo sanctificatis parentibus Vir­
ginis, sanctificatio ad ipsam pervenisset. Sed si in parentibus
sanctificata esset1, sanctificatio conceptionem ejus præcessisset.
Cum ergo credendum sit ei collatum esse quidquid conferri
potuit2, videtur quod ante conceptionem sanctificata sit.
2. Præterea. Bonum efficacius est ad agendum quam malum,
cum malum non agat nisi in virtute boni, ut ait3 Dionysius,
4 cap. De divin, nom., (η. 32, G. 3, 731). Sed per peccatum
primi parentis infectio originalis peccati in omnes homines
pertransiit. Ergo multo fortius per sanctificationem parentum
beata Virgo sanctificari potuit. Et sic idem quod prius.
3. Præterea. Id quod est meritorium gratiæ sanctificari4
non repugnat. Sed actus matrimonialis meritorius esse potest.
Ergo in ipso concubitu matrimoniali parentum beatæ Virginis
ipsa sanctificari potuit.
14. — SED CONTRA. Quod non est, non potest sanctificari.
Sed beata Virgo non fuit antequam conciperetur in utero
matris suæ. Ergo non potuit ante conceptionem sanctificari.
15. —■ Præterea. Unigenito Dei Filio singularis conceptio et
partus debebatur. Sed Christi conceptio ex Virgine matre fuit
sine commixtione viri. Ergo non decuit ut mater ejus concipe­
retur nisi per sexuum commixtionem. Sed post statum naturæ
corruptæ non potuit esse commixtio sexuum sine libidine.
Cum igitur® libido illa quæ est filia peccati, ex peccato primo­
rum parentum proveniens, sit causa originalis peccati in
1. « a fuisset ».— 2. Nota illud D. Thomæ principium : ex hoc enim rie facil*
immaculata B. V. Mariæ conceptio elicitur. F.— 3. Ed. « dicit ».·— 4. β BAVP.
» sanctificationi. » — 5. Ed. <f ergo ».

prole, ut Augustinus1, dicit in lib. De fide ad Petrum (c. 2,
n. 16), videtur quod non potuit beata Virgo sanctificari
nisi post conceptionem.
Quæstiuncula II

Utrum ante animationem

sanctificata fuerit

III, q. 27, a. 2.

16. — ULTERIUS. Videtur quod ante animationem sancti­
ficata fuerit.
1. Ambrosius enim dicit Luc., i, 15 (n. 33 ; L. 15,
1547), de Joanne Baptista : « Nondum illi inerat spi­
ritus vitæ, et jam inerat spiritus gratiae. » Sed spiritus
vitæ2 anima est. Ergo in Joanne Baptista gratia animam
prævenit. Sed quod Joanni Baptistæ concessum est, dubitari
non debet beatæ Virgini concessum esse. Ergo et ipsa ante
animationem sanctificata fuit.
2. Præterea. Jerem., i, 5, dicitur: « Priusquam3 te formarem
in utero, novi te. » Nec loquitur ibi de simplici4 notitia qua bonos
et malos cognoscit, quia per hoc nulla prærogativa ostenderetur
ipsius Jeremiæ ad quem dicta5 verba proferuntur. Ergo
oportet intelligi de notitia approbationis. Sed hæc notitia est
solum bonorum et habentium gratiam. Ergo Jeremias ante­
quam formaretur, gratiam habuit. Ergo et antequam anima­
retur, quia anima non infunditur nisi formato puerperio.
Ergo multo amplius ante animationem beata Virgo sanctificata
fuit.
3. Praeterea. Anselmus dicit in libro De conceptu Virginali
(cap. 18 ; L. 158, 451) : « Decebat ut illius hominis conceptio
de matre purissima fieret, quæ ea puritate niteret qua major
sub Deo nequit intelligi. » Sed major puritas fuisset in ea, si
anima ejus nunquam infectionem originalis peccati habuisset,
quam si ad aliquod tempus habuerit et postmodum mundata
fuerit. Ergo anima illa nunquam originali peccato infecta
fuit. Aut igitur caro sanctificata fuit ante animationem ; vel
saltem in ipso instanti infusionis6 anima gratiam suscepit
per quam immunis a peccato originali esset.
17. — SED CONTRA. In partibus hominis est talis ordo
quod anima est Deo propinquior quam corpus. Sed virtus
1. Seu potius Fulgentius, (L. 65, 679). P. « Augustinus, XIV De cis>. Dei,
c. xxi », ubi nil tale. De cætero P. post N. eadem ex Fulgentio retulit in II lib.,
d. 31. F.— 2. F. om· « vitæ ». — 3. RANVP. « antequam ». — it. Ed. om.
« simplici ». — 5. a « ista ». — 6. RA. : « confusionis. »

alicujus agentis prius pervenit ad ea quæ sunt sibi propinquiora
et per ea ad magis distantia. Ergo gratia sanctificationis a
Deo venit ad corpus per animam. Ergo antequam animaretur
sanctificari non potuit.
18. — Praeterea. Contraria nata sunt fieri circa idem. Sed
gratia sanctificationis præcipue originali peccato opponitur.
Cum ergo ante animationem in prole peccatum originale esse
non possit, quia proprium subjectum culpæ est anima ra­
tionalis, videtur quod ante animationem beata Virgo sancti­
ficata non fuerit.
«
Quæstiuncula III
Utrum sanctificata fuerit ante nativitatem ex utero
III, q. 27, a. 1.

19. — ULTERIUS. Videtur quod nec etiam ante nativi­
tatem ex utero.
1. Sicut enim dicit Augustinus {Ad Dardanum, ep.
clxxxvii, c. 10 ; L. 33, 844) : « Sanctificatio qua singuli effici­
mur templum Dei, non nisi renatorum est. » Nemo autem
renascitur nisi prius nascatur. Ergo nullus habet gratiam
antequam nascatur. Sed sanctificatio est effectus gratiæ.
Ergo beata Virgo in utero matris sanctificata non fuit.
2. Si dicatur quod est duplex nativitas, scilicet nativitas
in utero quæ conceptio dicitur, et nativitas ex utero quæ
communiter nativitas nominatur, et beatæ Virginis regenera­
tionem sanctificationis praecessit nativitas in utero, sed non
nativitas ex utero.
Contra. Dominus, Jqan., iii, 7, generationem spiritualem,
quæ est ex aqua et spiritu, vocat secundam, dicens : « Oportet
vos nasci denuo. » Sed si duæ nativitates carnales praecessis­
sent, spiritualis, non secunda, sed tertia diceretur. Ergo non
est1 duplex nativitas, ut dictum est.
3. Praeterea. Beatus Hieronymus2 dicit : « Non mihi credas
si libi aliquid dixero quod ex veteri vel novo Testamento haberi
non possit. » Sed de sanctificatione beatæ Virginis in utero
nihil dicitur in veteri vel novo Testamento. Ergo non est
credendum ean^ in utero sanctificatam fuisse.

20. — SED CONTRA. Ecclesia non solemnizat nisi pro
1. α ad. « nisi » in margine. — 2. Locum invenire non contigit. N. innuit
quod sensum: In Aggseum, i, 11 (L. 25, 1398, c.) et In Mat. xxih, 35 (N. 26,
173, c.).
COMMENT. IN LIB. SENTENT. - III. — 5

aliquo sancto. Solemnizat autem nativitatem beatæ Virginis.
Ergo beata Virgo sancta nata fuit. Ergo antequam ex utero
nasceretur, sanctificata fuit.
21. — Praeterea. Lucæ, i, 15, de Joanne Baptista dicitur :
« Spiritu sancto replebitur adhuc ex utero matris suæ. » Sed,
plus gratise collatum est beatæ Virgini quam alicui sanctorum
ut in Littera (6). ex verbis Augustini habetur1. Ergo beata Vir­
go adhuc in utero matris Spiritu sancto repleta fuit ; ergo et
sanctificata.
22. — RESPONSIO. Dicendum quod, sicut dicit Diony­
c. 12,De divin, nom., (η. 2 ; G. 3, 970) : « Sanctitas est ab
omni immunditia libera et perfecta et immaculata munditia. »
Unde cum sanctificari sit sanctum fieri, oportet quod sancti­
ficatio emundationem ab immunditia spirituali ponat, prout
nunc de sanctificatione loquimur. Emundatio autem a spiri­
tuali macula scilicet culpa, sine gratia esse non potest, sicut
et tenebra non nisi per lucem fugatur. Unde sanctificatio
ad eos tantum pertinet qui gratiæ capaces sunt. Et quia
proprium subjectum gratiæ est rationalis natura, ideo
ante infusionem animæ rationalis beata Virgo sanctificari
non potuit.
sius,

Solutio I
23. — AD PRIMAM ERGO QUÆSTIONEM dicendum quod
nullo modo in parentibus sanctificari potuit, neque etiam in
ipso actu conceptionis ejus.
Conditio enim spiritualis2 a parentibus in prolem non trans­
it, nisi sit ad naturam3 pertinens ; ut grammatica patris
in filium non transit, quia perfectio personalis est,
Unde et sanctificatio parentum in beatam Virginem trans­
fundi non potuit, nisi curatum esset in eis non solum id4 quod
personæ est, sed etiam id4 quod naturæ est inquantum hujus­
modi. Quod quidem Deus facere potuit, sed non decuit.
Perfecta enim naturæ curatio ad perfectionem gloriæ pertinet.
Et ideo sic in statu viæ parentes ejus curati non fuerunt ut
prolem suam sine peccato originali conciperent5. Et ideo beata
Virgo in peccato originali fuit concepta, propter quod B. Ber­
nardus Episl. clxxiv ad Lugdunenses (n. 9 ; L. 182,336) scribit
conceptionem illius celebrandam non esse, quamvis in quibus­
dam Ecclesiis ex devotione celebretur, non considerando
1. Ed. « dicitur. » — 2. RANVP. : « specialis personalis. » — 3. RANVP.
ad : « corporalem. » — 4. α « illud ». ■— 5. RANVP. : « concipere possent. »

conceptionem, sed potius sanctificationem. Quæ quando
determinate fuerit, incertum est.
24. — AD PRIMUM ergo dicendum quod si radix sit1 sancta
secundum id quod est radix, et rami sunt sancti ; quia « non
potest arbor bona fructus malos facere. » (Mat., vu, 18.) Unde
Apostolus vult ibi probare quod si antiqui patres sancti
fuerunt per fidem et spem, et populus ex eis secundum carnem
descendens sanctus erit, quando corda filiorum convertentur
ad patres.
Parentes autem beatæ Virginis radix ejus fuerunt per actum
naturæ propagationi deservientem. Unde nisi natura in eis
sanctificata fuisset, non potuit ex eis sancta proles concipi,
sed vitiata propter vitjum naturæ in eis remanens. Non autem
fuit in eis sanctificata natura.
25. — Ad secundum dicendum quod gratia sanctificans non
omnino directe opponitur peccato originali, sed solum prout
peccatum originale personam inficit. Est enim gratia perfectio
personalis, peccatum vero originale directe est vitium naturæ.
Et ideo non oportet quod gratia sanctificans a parentibus
traducatur, si peccatum originale traducatur, sicut et justitia
originalis cui directe opponitur traducta fuisset.
26. — Ad tertium dicendum quod concubitus quo beata Virgo
concepta fuit, meritorius creditur, non per gratiam Omnino
purgantem naturam, sed per gratiam perficientem personas
parentum. Et ideo non oportuit quod in prole concepta
statim sanctitas esset, non propter repugnantiam actus matri­
monii ad sanctitatem, sed propter repugnantiam vitii naturæ
nondum curati.

Solutio II

27. — AD SECUNDAM QUÆSTIONEM dicendum est2 quod
sanctificatio beatæ Virginis non potuit esse decenter ante infu­
sionem animæ, quia gratiæ nondum capax erat, sed nec
etiam in ipso instanti infusionis, ut scilicet per gratiam tunc
sibi infusam conservaretur, ne culpam originalem incurreret.
Christus enim hoc singulariter in humano genere habet ut
redemptione non egeat, quia caput nostrum est ; sed omnibus
convenit redimi per ipsum. Hoc autem esse non posset, si
alia anima inveniretur quæ nunquam originali macula infecta
fuisset. Et ideo nec beatæ Virgini, nec alicui præter Christum
hoc concessum est.
1. Ed. « est ». — 2. Ed. om. « est ».

28. — AD PRIMUM circa hoc objectum1 dicendum, quod
hæc verba de Joanne Baptista dicuntur pro tempore illo
quando ad ingressum matris Dei exultavit in utero, quod fuit
in sexto mense a conceptione ejus, ut verba angeli ostendunt,
Luc., i,36. Unde constat quod tunc animam rationalem habe­
bat. Et ideo vel per spiritum vitæ non intelligitur anima
rationalis, sed respiratio exterioris aeris ; vel dicitur spiritus
vite, si intelligatur de* anima, nondum inesse, quia nondum
manifestabatur per modum quo dicuntur res fieri quando
innotescunt.
29. — Ad secundum dicendum quod loquitur de noiilia appro­
bationis, quæ quamvis sit tantum habentium gratiam, non
tamen est eorum solum quando gratiam habent, sed ab
aeterno. Unde talis notitia potuit esse Jeremiæ ante ejus
formationem ; non tamen sanctificatio, quæ tamen esse
potuit ante egressionem ex utero. Et ideo tempus notitiæ
et sanctificationis distinguit Dominus dicens : « Priusquam
le formarem in ulero, novi le ; et antequam exires de venire,
sanclificavi te. »
30. — Ad tertium dicendum quod hæc puritas soli homini Deo
debebatur, ut ipse quasi universalis2 redemptor humani
generis nulla peccati servitute teneretur, cui competebat
omnes a peccato redimere. Unde non hanc puritatem, sed
sub hac maximam Virgo mater ejus habere debuit.
Solutio III

31. — AD TERTIAM QUÆSTIONEM dicendum est3 quod
beata Virgo ante nativitatem ex utero sanctiflcata fuit :
quod colligi potest ex hoc quod ipsa super omnes alios
Sanctos a peccato purior fuit, ut ex4 Littera (6) habetur,
veluti divinæ Sapientiæ mater electa, in quam « nihil coin­
quinatum incurrit » ut dicitur Sap., vn, 25.
Unde cum hæc puritas in quibusdam fuisse inveniatur
ut ante nativitatem ex utero a peccato mundarentur,
sicut de Joanne Baptista de quo legitur Luc., i, 15 : « Spi­
ritu sancto replebitur adhuc ex utero matris suæ » ; et de
Jeremia de quo dicitur Jerem., i, 5 : « Priusquam exires
de venire, sanclificavi te >» ; non est dubitandum hoc multo
excellentius matri Dei collatum fuisse.
1. Ed. om. « circa hoc objectum » et habent « ergo ». — 2. Ed. « unicus ».
— 3. Ed. om. « est », — 4. F. ad « hac ».

32. — AD PRIMUM ergo dicendum quod verbum Augustini
intelligendum est de regeneratione quæ fit per legem commu­
nem, quod notatur in hoc quod dicit : « Qua1 singuli effi­
cimur templum Dei. » Hæc enim sanctificatio fit per sacra­
menta quæ per ministros Ecclesiæ dispensantur, quorum
operationi qui in çiaternis uteris sunt subjacere non pos­
sunt. Sed Deus gratiam sacramentis non alligavit. Unde
præter hunc modum in maternis uteris aliquos quodam
privilegio sanctificat.
33. — Ad secundum dicendum quod si regeneratio quæ est per
legem communem sumatur, oportet verbum Domini quod
dicitur Joannis, iii, 5 : « Nisi quis renatus fuerit, etc. » intelligi de nativitate eæ utero quæ simpliciter nativitas dicitur.
Et hoc ipse textus sonare videtur, cum dicit2 : « Ex aqua
et spiritu. »
Si autem sumatur pro quacumque regeneratione gratiæ,
sic oportet intelligi de nativitate in utero. Nec3 tamen
oportet quod regeneratio spiritualis quæ est per sacramenta,
secunda dici non possit, quia illæ duæ in uno conveniunt,
secundum quod contra tertiam dividuntur. Utraque
enim illarum naturalis est, hæc vero spiritualis.
34. ■— Ad tertium dicendum quod quamvis sanctificatio
beatæ Virginis in utero expresse in Scriptura veteris et
novi Testamenti non legatur ; tamen pro certo haberi
potest ex his quæ ibi leguntur. Si enim Joannes et Jeremias
qui Christum4 prænuntiaverunt sanctiflcati sunt, multo
magis beata5 Virgo quæ Christum genuit.
ARTICULUS II

Quæstiuncula

I

Utrum per sanctificationem in utero Dei Genitrix
A PECCATO ORIGINALI TOTALITER MUNDATA SIT

Infra sol. 3 (55) ; Expos, textus (125) ; III, q. 27, a. 3 ; a. 4, ad 1 ; a. 5, ad 2 ;
Compend. Theol. c. 224, 225 ; in Jerem, c. 1

35. — AD SECUNDUM SIC PROCEDITUR. Videtur quod
per sanctificationem in utero Dei Genitrix a peccato· ori­
ginali totaliter mundata non sit.
1. Remota enim macula, reatus remanere non potest.
1. F. « quia ». — 2. F. « dicitur ». — 3. Ed. « non ».
generationem ». — 5. Ed. om. « beata ».

— 4. β « Christi

Sed post sanctificationem originalis peccati adhuc reatus
mansit in ea; quia si ante mortem Christi defuncta fuisset,
visione divina caruisset.Ergo per sanctificationem a macula
originali liberata non fuit.
2. Praeterea. Nihil quod ad virtutem promovet ei subtra­
hendum fuit cui virtutis perfectio debebatur. Sed fomes ad
virtutem promovet ; unde et Paulo petenti a se carnis
stimulum amoveri dictum est : « Virtus in infirmitate
perficitur », II Cor., xn, 9. Ergo cum matrem Dei summa
virtutis perfectio deceret, fomes ab ea per sanctificationem
removeri1 non debuit.
3. Praeterea. In Littera (2). Magister dicit quod caro Christi
antequam conciperetur, obnoxia fuit peccato, sicut et reli­
qua Virginis caro. Sed caro non est obnoxia peccato nisi
ratione fomitis. Ergo per sanctificationem in utero fomes
ab ea remotus non fuit.

36. — 4. SED CONTRA. Beatæ Virgini aliquid ultra legem
communem conferendum fuit. Sed sanctificatio quæ fit
per legem communem, aufert culpæ maculam, fomite
remanente. Ergo in beata Virgine fomitem ex toto removit.
37. —■ 5. Præterea. Corruptio fomitis est causa quare dicere
non possumus : « Peccatum non habemus » : hoc enim Adam
in primo statu dicere potuit. Sed, ut ex Littera (6) habetur,
beata Virgo hoc dicere potuit. Ergo in ipsa fomes non
fuit.
Quæstiunculæ II
Utrum per sanctificationem in utero immunitatem
a peccato actuali consecuta sit
IV S., d. 6, q. 1, a. 1, sed. 2 ; IIJ, q. 27, a. 4 ; Expos. Orat. Dom., ad petit. 5^m ;
Expos. Salut. Angel. ; in Mat, c. 12.

38. — ULTERIUS. Videtur quod sanctificationem in utero
immunitatem a peccato actuali consecuta non sit.
1. Sicut enim dicit2 Augustinus (in lib. Quæsl. Vet. et
Nov. Testam., q. Lxxin ; L. 35, 2267) : « Maria per quam
gestum est mysterium incarnationis Salvatoris, in morte
Domini dubitavit, non tamen in dubitatione permansit ».
Sed dubitatio de fide peccatum est. Ergo non fuit a pec­
cato omnino immunis.
2. Præterea.AMBROSiusdicitsuperjlludLuc.,1, 35,«Spiritus
1. α « amoveri ». — 2. Liber Quaestionum Vet: et Nor. Test. Augustino abnuitur. F.

sanctus superveniet in te » : « Superveniens spiritus sanctus
in Virginem, mentem ipsius ab omni sorde viliorum castiflcavit. » Sed sordes vitiorum ex peccato consequuntur.
Ergo beata Virgo post primam sanctificationem peccavit.
3, Praeterea. Augustinus dicitin libro De perfectione justitiae
(cap. 21 ; L. 44, 316) : Esse1 sine peccato, de solo Unigenito
in hac vita dici potest. Ergo de beata Virgine dici non
potest.

39. — SED CONTRA. Bernardus, Epistola clxxiv ad Lug­
dunenses (n. 5; L. 182, 334) dicit : « Puto* quod copiosior
gratia sanctificationis in ipsam descendit, quæ non solum
ortum ejus sanctificavit, sed eam ab omni peccato deinceps
custodivit immunem. » Ergo per primam sanctificationem
immunitatem ab omni peccato consecuta est.
40. —· Præterea. Sap., I, 4, dicitur : « In malevolam ani­
mam non introibit sapientia, nec habitabit in corpore subdito
peccatis. » Sed Dei Sapientia non solum animam Virginis
intravit, sicut et de ceteris dicitur Sap., vu, 27 : « In
animas sancias se transfert » ; sed et corpus ejus inhabita­
vit, carnem de ipsa3 assumens. Ergo in ea nullum peccatum
fuit. Quod etiam4 colligi potest ex eo quod dicitur Cant., iv,
7 : « Tota6 pulchra es, amica mea, et macula non est in te. »
Quæstiuncula III
Utrum per secundam sanctificationem
QUÆ IN CONCEPTIONE SALVATORIS FUIT,

CONFIRMATIONEM

IN

BONO

CONSECUTA

SIT

I, q. 100, a. 2, c. ; III, q. 27. a. 5, ad 2 ; de Ver. q. 44, a. 9, sed contra et ad 2.

41. — ULTERIUS. Videtur quod per secundam sanctifica­
tionem quæ in conceptione Salvatoris fuit, confirmationem
in bono consecuta non sit6.
1. Quod enim quis jam habet, adipisci ulterius non
potest. Sed si beata Virgo ex prima sanctificatione immu­
nitatem a peccato habuit, ex tunc confirmata fuit. Non
enim certitudo impeccabilitatis habetur nisi per justitiam
confirmatam. Ergo per secundam sanctificationem confir­
mationem gratiæ adepta non est.
2. Præterea. In nullo qui purus viator fuerit liberum arbi­
trium co nfirmatum ad justitiam comprobari potest. Poten1. Implicite. — 2. Plenius in textu D. Bernardi. — 3. Ed. « ea ».— 4 Ed.
om. « etiam » ; a in telligi « ». —■ 5. αβ om. « Tota ». — 6. Ed. « fuerit ».

tia enim peccandi et potentia moriendi ex eodem passu
currere videntur, ut non prius tollatur potentia peccandi
quam potentia moriendi. Sed beata Virgo etiam postquam
Salvatorem concepit, ante mortem suam pura viatrix
fuit. Ergo in ea confirmatio justitiæ non fuit.
3. Item. Addetur quod nec tunc penitus a fomite liberata
fuerit. Est enim unus effectus fomitis ut infecti fomite
originalem culpam in prolem generando transfundant. Sed
si per impossibile ponatur beatam Virginem alium post
Christum ex carnali copula generasse, peccatum originale
in illum transfudisset. Ergo in ea aliquo modo post secun­
dam sanctificationem fomes remansit. Sed confirmatio
unius oppositorum non potest contingere quamdiu aliquid
de opposito remanet. Ergo beata Virgo confirmata non
fuit per secundam sanctificationem.
42. — SED CONTRA. Ambrosius dicit in lib. De virginitate
beatæ Virginis (c. 6, n. 44 et 45 ; L. 16, 317) : « Impossibile1
fuit uterum Virginis quem Dei Filius inhabitando conse­
cravit, alienæ copulae coitu incestari. » Sed eadem ratione
nec aliud peccatum in ea esse potuit. Ergo confirmata fuit.
43. — Præterea. Ubi est plenitudo lucis, habilitas ad
tenebram non remanet. Sed in conceptione Christi beata
Virgo tota lumine plena fuit, concipiens illum qui est
« Splendor gloriæ Patris ». (Heb., i, 3). Unde dicitur
Ezech., xliii, 4 et 5 : « Ingressa est gloria Domini tem­
plum et resplenduit. » Ergo post illam sanctificationem
confirmata fuit.

Solutio I
44. — RESPONSIO. AD PRIMAM QUÆSTIONEM dicendum
quod duplex sanctificatio beatæ Virginis esse dignoscitur :
prima qua in utero sanctificate fuit ; secunda in conceptione
Salvatoris. Et quia sanctificatio emundationem a culpa
dicit, quæ sine gratia esse non potest, gratiæ autem est
firmitatem quamdam facere ; ideo effectus sanctificationis
in generali est duplex : scilicet emundare et confirmare.
Et quantum ad utrumque secunda sanctificatio perfecit2
primam.
45. — In prima enim, secundum quod ab omnibus commu1. Non expresse, implicite tamen legitur in dicto libro, cujus est titulus : « De
Institutione Virginis et S. Mariæ virginitate perpetua. » F. — 2. αβ. « perficit ».

niter tenetur1, a peccato originali quantum ad maculam
et reatum purgata fuit. Sed de emundatione ejus a fomite
diversimode opinantur.
46. ■— Quidam enim dicunt quod per primam sanctifica­
tionem fomes ex toto sublatus est : Cui2 contradicit quod
in Littera ex verbis Damasceni3 dicitur, quod in secunda
sanctificatione supervenit in eam Spiritus sanctus eam
purgans. Quod non potest intelligi nisi de purgatione a
fomite, quia peccatum actuale non commiserat, ut dicit
Augustinus (lib. De nat. et grai., cap. 36; L. 44, 267) (4).
47. — Et ideo alii dicunt quod quantum ad aliquid
purgata fuit a fomite in prima sanctificatione, et quan­
tum ad aliquid fomes remansit. Quod etiam diversimode
distinguitur.
Quidam enim dicunt quod subtractus fuit inquantum
inclinans est ad malum ; remansit autem inquantum est
difficultatem præbens ad bonum : quos duos fomitis
effectus Apostolus notat Bom., vu, 19 dicens : « Non
enim quod volo bonum, hoc ago ; sed quod odi malum, illud
facio ».
Hoc autem non videtur posse stare, quia secundum idem ex
quo est pronitas ad unum contrariorum, est difficul­
tas ad alterum : sive sit habitus aut forma aliqua, sicut
gravitas trahit deorsum et facit4 difficultatem in ascensu ;
sive etiam sit privatio seu5 defectus, sicut debilitas virtutis
motivæ facit pronitatem ad casum et difficultatem in
progressu.
Unde non potest esse ut fomes tollatur secundum quod
inclinat in6 malum, et remaneat secundum quod causât
difficultatem ad bonum.
48. — Et ideo alii dicunt quod fomes est corruptio per­
sonæ inquantum impellit ad malum et inquantum facit
difficultatem ad bonum ; et sic penitus in prima sanctifica­
tione subtractus est a beata Virgine.
Est etiam corruptio naturæ, ratione cujus infectio ori­
ginalis per actum naturæ in prolem transit. Et sic remansit
post primam sanctificationem ; sic tamen ab eo purgata
est in secunda, ut prolem sine omni originali peccato
conciperet.
Hoc etiam non videtur conveniens7, quia, sicut dictum est,
in II lib. (d. .31, a. 2), corruptio originalis quantum ad id
1. α « conceditur communiter ». — 2. V.P.F. « quibus », contra a/3, RAN.—
3. Ex Kb. III De fide orth., c. 2 (G. 94, 986). — 4. Ed. « causât ». — 5. β Ed
• sive ». — 6. Ed. « ad ». — 7. Ed. ad. « esse ».

quod culpæ est, transit in prolem a patre ; quantum vero
ad id quod tantum pœnæ est, sicut sunt corporis passibilitatates, transit in prolem a matre quæ materiam ministrat.
Unde non videtur esse causa quare Christus conceptus
sit sine originali, purgatio matris a fomite secundum quod
inficit naturam ejus ; sed magis quia sine virili copula
natus est. Quam causam Anselmus assignat in libro De
conceptu virginali (cap. 12, ; L. 158, 446-447). Defectus
autem poenales, non necessitate sed voluntate assumpsit.
Et praeterea, cum idem fomes per essentiam sit qui est
naturæ et personæ corruptio, si remanet inquantum est
corruptio naturæ, non potest essentialiter tolli fomes
personam corrumpens.
49. ·— Unde relinquitur, ut alii dicunt, quod fomes per essen­
tiam post primam sanctificationem remanserit, sed impe­
ditus1 per gratiam sanctificantem ne in peccatum inclinaret
aut a bono retraheret. Contingit enim habitum aliquando
ligari ne in actum exire possit, sicut scientia per ebrieta­
tem, ut in VII Eihic.
5. 1147% 10-14; 1. 3, h.-? 11, 1152%
15; 1, 10, f.) Philosophus dicit.
50. — Sed in secunda2 sanctificatione essentialiter fomes
ille subtractus est.

51. — AD PRIMUM ergo dicendum quod si beata Virgo
ante passionem Christi3 defuncta fuisset, ad Dei visionem
non admitteretur, sicut nec alii antiqui patres. Quamvis4
enim in eis remotus esset6 reatus ad personam pertinens,
remanebat tamen reatus naturæ, qui per passionem Christi
sublatus est.
52. — Ad secundum dicendum quod fomes non per se pro­
movet in bonum, sed per accidens, inquantum est in natura
corrupta. Ex hoc enim quod inclinat in6 malum —. quæ
quidem inclinatio7 parvum malum est — occasionem præbet vitandi maximum malum, scilicet superbiam.
Si tamen hoc malum aliter vitaretur, simpliciter melius
esset fomitem non esse. Sicut comestio serpentis per
accidens juvat, inquantum aliquam a lepra liberat, cujus
tamen comestio simpliciter homini sano vitanda est.
Et ideo beatæ Virgini quæ simpliciter sanata fuit a
peccato, fomes ad perfectionem virtutis non contulisset,
si ad malum eam inclinasset.
1. Ed. ad « est ». — 2. Ed. « in secunda vero ». — 3. αδ om. « Christi ». —
4. a « antequam ». — 5. α « fuisset ». — 6. Ed. « ad ». — 7. Ed. ad « per­
sonæ ».

DISTINCTIO III, QUÆST. I, ART. II

107

53. — Ad tertium dicendum quod caro Virginis dicitur ante
conceptionem peccato obnoxia fuisse propter fomitem qui
essentialiter remanebat, quamvis impeditus esset, ut dictum
est.
54. ·— Ad quartum dicendum quod illa sanctificatio beatæ
Virginis excellentior fuit sanctificationibus aliorum.
Quod sic patet. In sanctificatione enim quæ fit per legem
communem in sacramentis, tollitur culpa, sed remanet
fomes inclinans ad peccatum mortale et veniale.
Sed in sanctificatis ex1 utero non manet fomes secundum
quod inclinans est ad mortale ; sed tamen remanet incli­
natio fomitis ad venialia, ut patet in Jeremia et Joanne
Baptista qui peccatum actuale habuerunt, non quidem2
mortale, sed veniale.
Sed in beata Virgine inclinatio fomitis omnino ablata3 fuit,
et quantum ad veniale, et quantum ad mortale. Et quod plus
st, gratia sanctificationis, ut dicitur, non tantum repressit
emotus illicitos in ipsa, sed etiam in aliis efficaciam habuit;
ita ut quamvis esset pulchra corpore, a nullo unquam con­
cupisci potuit.
55. — Ad quintum dicendum quod necessitas peccandi
saltem venialiter provenit in4 nobis ex inclinatione fomitis,
quæ in beata Virgine non fuit, fomite ligato, ut dictum est.
Solutio II

56. — AD SECUNDAM QUÆSTIONEM dicendum est8 quod
sicut in prima sanctificatione fuit quædam inchoatio
emendationis, remoto peccato originali quantum ad cul­
pam et ligato fomite ; ita etiam fuit quædam inchoatio
confirmationis, quia per gratiam sanctificantem immuni­
tatem a peccato deinceps consecuta est. Quæ quidem im­
munitas a tribus causabatur6 : scilicet ex ligatione fomitis
qui ad malum non incitabat ; ex inclinationei gratiæ quæ
in bonum ordinabat, quamvis nondum per eam liberum
arbitrium esset in fine ultimo stabilitum, sicut est in beatis
qui ad finem viæ pervenerunt ; et iterum ex conservatione
divinae providentiae quæ eam intactam custodivit ab omni
peccato, sicut et in primo statu hominem ab omni nocivo pro­
texisset.
1. α « in ». — 2. Ed. om. « quidem ». — 3. Ed. « sublata ». — 4. F. om.
« in ». — 5. Ed. om. « est ».— 6. N. « Causatur ».-— 7. α « per infusionem ».

57. ■— AD PRIMUM ergo circa1 hoc objectum dicendum
quod dubitatio quæ sonat infirmitatem fidei, sine peccato
esse non potest. Nec talis dubitatio in beata Virgine fuit
in tempore passionis ; sed in ea remansit fides firmissima,
etiam apostolis dubitantibus.
Sed fuit in ea dubitatio admirationis quædam, dum consi­
derabat eum quem tam digne genuerat, sic ignominiose
tractari.
58. — Ad secundum dicendum quod sordes vitiorum, a
quibus in conceptione Salvatoris beata Virgo castificata
dicitur, non fuerunt aliqua peccata venialia, sed reliquiæ
quædam originalis peccati, sicut recedente habitu adhuc
aliquæ dispositiones manent.
Vel dicendum quod castificatio a sordibus vitiorum
non intelligitur remotio existentium, sed impedimentum
futurarum sordium.
59. — Ad tertium dicendum quod esse sine peccato dicitur
esse proprium Christo2, quia ipse nunquam nec originali nec
actuali macula infectus est. Sed3 Virgo mater ejus fuit quidem
originali peccato infecta, a quo emundata fuit antequam ex
utero nasceretur ; sed a peccato actuali omnino immunis
fuit.
Alia duo concedimus.

Solutio III
60. — AD TERTIAM QUÆSTIONEM dicendum quod in
secunda sanctificatione, et emundatio et confirmatio in bono
quodammodo consummata est secundum perfectionem vitæ ;
sed in assumptione ejus gloriosa, consummata est secundum
perfectionem patries.
61. — Quod sic patet. — In prima enim sanctificatione
ablata fuit inclinatio fomitis remanente essentia ejus. —
In secunda vero fuit extinctus ipse fomes per essentiam,
remanentibus adhuc pœnalitatibus ex peccato causatis,
a quibus plene liberata fuit per gloriam assumptionis.
62. — Similiter etiam est ex parte altera. — In prima
sanctificatione gratia collata fuit ad bonum efficaciter liberum
arbitrium inclinans, quamvis non esset sufficiens ad tollendum
flexibilitatem liberi arbitrii in malum, quam etiam homo in
primo statu habuit. — In secunda vero sanctificatione gratia
1. Ed. « contra ». — 2. N. « Christi ». — 3. a ad. · beata ».

superaddita fuit, quæ ita potentiam liberi arbitrii impleret
ut in contrarium flecti non posset, non quidem naturam liberi
arbitrii1 tollendo, sed defectum. Sicut materia caeli ex eo quod
substat2 formæ quæ omnem privationem ab ea excludit, non
est in potentia ad corruptionem. —· Sed in tertia exaltatione
ejus per gratiam perfectam in gloriam transeuntem, fini con­
juncta est, ex quo perfecta immobilitas causatur.
63. — AD PRIMUM ergo circa3 hoc objectum dicendum
quod in prima sanctificatione consecuta est immunitatem a
peccato, non per gratiam confirmantem, sed per ligationem
fomitis ad malum inclinantis et per custodiam divinæ providentiæ, sine qua, etiam fomite omnino extincto, peccare
potuisset ; sicut et Adam peccavit, nisi esset in ea gratia
consummata.
64. — Ad secundum dicendum quod potentia peccandi
dupliciter aufertur.
Vel per hoc quod liberum arbitrium ultimo fini conjungitur,
qui ipsum superimplet ut nullus defectus in eo remaneat ; et
hoc fit per gloriam. Unde in nullo puro viatore sic potentia
peccandi solvitur ut4 cum hac5 ablatione6 potentiæ peccandi
tollatur7 potentia moriendi, nisi in Christo, in quo dispensative
remansit ad opus redemptionis complendum.
Alio modo aufertur per hoc quod gratia tanta infunditur,
quæ omnem defectum tollat. Et sic in beata Virgine, quando
concepit8 Filium, ablata est peccandi potentia, quamvis
in statu viæ ipsa Virgo remaneret.
65. —Ad tertium dicendum quod si per impossibile ponatur
beatam Virginem post secundam sanctificationem alium
filium ex carnali copula concepisse, ille filius peccatum origi­
nale habuisset, non ex parte matris, sed ex parte patris.
Si vero ponalur illum patrem pari modo sanctificatum
fuisse sicut beata Virgo in secunda sanctificatione, ille filius
peccatum originale non habuisset.
66. — Vel dicendum secundum aliam opinionem, quod
nec3 in secunda sanctificatione fomes remotus fuit a beata
Virgine secundum quod est infectio naturæ ; nec9 hoc prohi­
bet confirmationem ipsius10 in bono. Fomes enim confirmationi
opponitur secundum quod est vitium personæ, ad concupis­
centiam actualem11 inclinans.
1. Ed. « libero arbitrio ». — 2. β RAVPF. « subsistit ». — 3. Ed. « con­
tra ». — 4. αβ « et ».— 5. Ed. om. « hae ». — 6. β « absolutione ». — 7. αβ
« tollitur ». —- 8· Ed. ad. « Dei ». —9. Ed. « neque ».— 10. Ed. « ejus ». —
11. α om. « actualem ».

QUÆSTIO II

DE POTENTIA GENERATIVA BEATÆ VIRGINIS
Deinde quæritur de potentia generativa beatæ Virginis,

Et circa hoc quæruntur duo :
Primo, utrum aliquid ad Christi conceptionem active
operata sit.
Secundo, utrum generatio filii ex ea sit naturalis, vel miraculosa.

ARTICULUS PRIMUS
Utrum beata Virgo aliquid active
in conceptione cooperata sit
III, q. 32, a, 4 ; q. 33, a. 4, ad 2.

67. — AD PRIMUM SIC PROCEDITUR. Videtur quod
beata Virgo aliquid active in conceptione Christi coope­
rata1 sit.
1. Potentia enim pure passiva est receptiva tantum. Sed
Damascenus dicit (lib. Ill De fide, cap. 2 ; G. 94, 986), ut in
Littera (4) habetur, quod non tantum dedit Spiritus sanctus
Virgini potentiam receptivam Verbi, sed simul etiam generatiuam. Ergo oportet quod per potentiam generativam intelligatur virtus activa ipsius ; et ita in conceptione Christi aliquid
active operata sit2.
2. Praeterea. Hoc quod dicitur Luc., i, 35 : « Virtus Altissimi obumbrabit tibi, » intelligitur quantum ad collationem
alicujus virtutis supra eam quam naturaliter habebat. Sed
beata Virgo naturaliter habuit, sicut et aliæ virgines, poten­
tiam ad generandum3 per modum passionis, seu receptionis.
Ergo potentia quam sibi Damascenus per Spiritum sanctum
dicit præparatam, est potentia activa. Et sic idem quod prius.
3. Praeterea. Augustinus dicit (X De Genes, ad lit., cap. 20 ;
L. 34,424) : « Christus secundum hoc est filius matris quod acce­
pit a matre. » Sed dicitur filius matris secundum humanam
naturam. Ergo naturam humanam accepit a matre. Et sic
beata Virgo aliquid in conceptione operata est.
1. α « operata ». — 2. RANVP. : « est. » — 3. Ed. « generandi »·

4. Præterea. Beata Virgo vera mater Christi fuit. Sed non
esset vera mater ejus, si tantum materiam ministrasset.
Non enim dicitur proprie terra mater hominis, quamvis
limus, unde formatur homo, de terra sumptus sit. Nec
similiter potest dici lignum mater scamni, eo quod de eo fit.
Ergo beata Virgo non tantum ministravit materiam ad concep­
tionem Christi, sed aliquid active fecit.
5. Præterea. Commentator, in II De anima (com. 27),
ponit hanc distinctionem potentiarum animæ, quod potentiæ
nutritivæ partis, omnes activæ sunt ; potentiæ vero1 sensitivae,
omnes sunt passivæ. In intellectu autem est aliquid activum,
ut intellectus agens et aliquid passivum, ut intellectus possi­
bilis. Sed potentia generativa ad vegetabilem animam pertinet ;
unde etiam plantis inest. Ergo est potentia activa.
Cum ergo per potentiam generativam mater filium concipiat,
videtur quod aliquid active in conceptione agat. Et sic idem
quod prius.
6. Præterea. Motus naturalis est cujus principium est
intra. Sed generatio filii ex matre est naturalis. Ergo in ipsa
materia quam mater ministrat2 ad formationem conceptus,
est aliquod principium active cooperans ad conceptionem.
Et sic idem quod prius.

68. — SED CONTRA. Beata Virgo non fuit nisi mater Christi.
Sed ad matrem non pertinet nisi ministrare materiam, non
autem aliquid active operari, quod est patris. Ergo beata
Virgo nihil active ad conceptionem Christi operata est.
Media probatur per hoc quod Philosophus dicit, XV De
Animalibus (De gener, anim., a 20. 729a, 9-13) : « Vir dat
formam3 et principium motus ; femina dat corpus et materiam;
sicut accidit in tacte coagulato, quod corpus exit ex lacte et coa­
gulatio ex coagulo ; » et post pauca subdit (21. 729b, 12-17) :
« Manifestum est quod mas est operans, et femina patiens ;
sicut erit scamnum ex carpentario et ligno. »
69. — Præterea. Augustinus dicit (X De Genesi ad litteram,
cap. 20, n. 35 ; L.34, 424) : « Christus visibilem carnis substan­
tiam de carne Virginis sumpsiD ; ratio vero conceptionis non a
virili semine, sed longe aliter ac desuper venit. » Sed virtus
activa in conceptione dicitur ratio conceptionis. Ergo agens
in conceptione Christi fuit tantum desuper, et non in beata
Virgine.
70. — Præterea. Anselmus dicit inlib. De conceptu Virgin.,
(cap. 13 ; L. 158, 447) : « Illud subjectum non creata natura,
1. Ed. om. « vero ». — 2. a, ed, < ministravit. » — 3. Ed. ad. « animam ».
— 4. Ed. « assumpsit ».

non voluntas creaturæ, non ulli data potestas producit aut
seminal. » Ergo in beata Virgine non fuit naturaliter neque
divino dono potentia active1 corpus Christi producens.
71. —Præterea. Nulla virtus creata subito operatur. Sed in
conceptione Christi simul et subito factum est quidquid
ibi factum est de organizatione, animatione et hujusmodi.
Ergo non fuit active nisi per virtutem increatam.

72. — RESPONSIO. Dicendum quod circa hoc diversimode
opinatum est.
Quidam namque2 dicunt in conceptione Christi matrem
aliquid active operatam esse : quorum quidam hoc ponunt
fuisse per naturalem modum, quidam vero per supernaturale
donum.
Cum enim beata Virgo vera mater Christi credatur, oportet
sibi attribuere totum illud quod matris est. Ad officium autem
matris pertinere æstimant ut aliquod principium activum
ad conceptionem ministret, et non materiale tantum.
73. — Hoc tamen diversimode ponitur. Quidam enim in
materia quam mater ministrat, ponunt esse virtutem activam
principaliter. Tum quia ex commixtione seminum conceptio­
nem fieri ponunt. Unde sicut semen viri est activum in gene­
ratione, ita, etiam3 et semen mulieris, quamvis non sit in ea
tanta efficacia ad agendum. Tum etiam quia ponunt conceptam
prolem sensificari et vegetari per animam matris, ut sic etiam
principalior inveniatur in generatione mater quam pater.
74. — Hoc autem Philosophus reprobat in XVDe Anima­
libus (De general, animal., a 21. 729», 8 s.). In his enim quæ
habent vitam perfectam distinguuntur agens et patiens in
generatione propter perfectam generationem in eis.
In plantis autem quæ imperfectam vitam habent, est in
eodem utraque virtus, activa scilicet et passiva ; quamvis
forte in una planta dominetur virtus activa, et in alia4, passiva :
propter quod etiam dicitur una planta masculina et alia
feminina.
Cum igitur impossibile sit illud quod est determinatum
ut patiens, habere virtutem activam respectu ejusdem, oportet
quod femina non sit agens in conceptione, sed tantum
patiens.
75. — Et ideo alii dicunt quod id quod mater ministrat, se
habet in generatione sicut materia naturalis. In materia
autem naturali non est potentia passiva tantum, alias gene1. P. « activa ».— 2. Ed. « enim ». — 3. Ed. om. « etiam ». — 4. Ed. ad.
«■ virtus ».

DISTINCTIO III, QUÆST. II, ART. I

113

tio esset violenta et non naturalis, sed oportet inesse
ateriæ ipsam formam quæ per generationem adducenda
t, in potentia et secundum esse incompletum. Et ideo
m habet perfectam virtutem ad agendum, sed tantum
iperfectam. Et ideo per se1 non potest agere nisi quodamodo excitetur ab agente exteriori, et sic ei cooperetur.

I

1. F. om. « per se ». — 2. F. om. « materia ». — 3. Ed. ad. β îd ». —
4. a « secundum esse perfectum ». —- 5. Ed. « potest ».

-aüt&î

114

SCRIPTUM SUPER III LIB. SENTENTIARUM

divino, ut posset seipsam formare per virtutem superadditam
naturæ. Sed non poterat1 in instanti hoc fieri. Et ideo, quia
decebat conceptionem in instanti esse, praevenit Spiritus
sanctus, subito formationem corporis Christi complens,
quæ tamen2 aliter, licet successive, completa fuisset.
82. — Istud autem non videtur conveniens. ■— Primo,
quia si illa virtus non operata3 est ad formationem corporis
Christi, frustra collata est : quod non contingit in operibus
naturæ et multo minus in operibus miraculosis. — Secundo,
quia beata Virgo non eligebatur ut esset simul mater et pater
Christi, sed ut esset mater tantum. Unde non oportebat ut4 in
materia quam Virgo ministravit, conjungeretur hoc quod in
aliis est ex parte patris et matris. — Tertio, quia secundum
activam vel passivam potentiam generandi nullus dicitur
pater vel mater ; sed secundum quod potentia in actum pro­
cedit. Unde si in materia quam8 Virgo ministravit, fuit virtus6
activa quæ exigitur ad patrem et matrem sine hoc quod
virtus illa operata sit, non diceretur neque pater neque
mater, aut eadem ratione pater et mater : quod absurdum
est. Nisi forte sufficiat ad esse matrem hoc solum quod mate­
riam ministravit, quod non sufficit ad esse patrem, propter
quod mater dicitur et non pater. Et hoc quidem videtur esse
secundum intentionem Philosophi, secundum quam perfec­
tissime salvatur virginitas matris7 et vera maternitas. Unde
et fidei maxime consona est.
83. — Hanc igitur viam tenendo, dicendum videtur quod in
conceptione prolis invenitur triplex actio.
Una quæ est principalis, scilicet formatio et organizatio
corporis. Et respectu hujus actionis, agens est tantum pater,
mater vero solummodo materiam ministrat.
84. —Alia actio est præcedens hanc actionem, et præparaioria
ad ipsam. Cum enim generatio naturalis sit ex determinata
materia, eo quod « unusquisque actus in propria materia fit »,
sicut in II De anima {β 2. 414a, 25 ; 1. 4, n. 277) Philosophus
dicit, oportet ut formatio prolis fiat ex materia convenienti,
et non ex quacumque. Unde oportet esse aliquam virtutem
agentem, per quam præparetur materia ad conceptum. Sicut
autem dici Philosophus in II Phys., (β 2. 1946, 1-8; 1. 4,
n. 8) : « Ars quæ operatur formam, principatur et imperat ei
quæ præparat materiam », sicut ars compaginans navim ei
quæ complanat ligna. Et ideo virtus quæ materiam præparat
1. a <> potuit «. — 2. αβ « non ». — 3. Ed. « cooperata ». — 4. αβ om.
« ut », sed β ad. in margine. — 5. α ad. « beata ». — 6. Ed. « potentia ». ■—
7. α ad. « in beata Virgine ».

ad conceptum, est imperfecta respectu ejus quæ ex materia
præparata prolem format. Hæc autem virtus præparans est
matris, quæ imperfecta est respectu virtutis activæ quæ est
in patre. Unde dicit Philosophus in XV De animalibus (De
gener, anim., α 20. 728a, 17-18; e 3. 784a, 4-6) ; quod muiier
est sicut puer qui nondum potest generare.
85. —- Tertia actio est concomitans, vel sequens principalem
actionem. Sicut enim locus facit ad bonitatem generationis;
ita et bona dispositio matricis operatur ad bonam dispositionem prolis, quasi præbens fomentum1. Et hoc est quod dicit
Avicenna in cap. de diluviis : « Matrix non facit nisi ad meliorationem concepti6. »
86. — Secundum hoc ergo dico quod in principali aclione
formationis corporis Christi nihil fuit ex parte beatæ Virginis
quod esset activum ; sed id quod beata Virgo ministravit, se
habuit materialiter tantum ad hanc actionem. Virtus autem
divina fecit totum quod fit in aliis conceptionibus per virtutem
seminis quod est a patre. Et ideo Damascenus divinam
virtutem dicit quasi divinum semen, ut in Littera (4) habetur.
In secunda vero et tertia actione beata Virgo active operata
est, sicut et3 aliæ matres ; unde4 vere mater fuit.
87. —AD PRIMUM ergo dicendum quod in conceptione Christi
fuit duplex miraculum : unum quod femina concepit Deum,
aliud quod virgo peperit filium.
Quantum ergo ad primum, beata Virgo se habebat ad concep­
tionem secundum potentiam obedientiæ iantum, et adhuc
multo remotius quam costa viri, ut ex ea mulier formaretur.
In talibus autem simul dantur actus et potentia ad actum,
secundum quam dici posset quod hoc est possibile.
Sed quantum ad secundum, habebat beata5 Virgo potentiam
passivam, naturalem tamen, quæ per agens naturale in actum
reduci posset.
Unde quantum ad primum dicit : « Potentiam receptivam6
Dei Verbi ; » quantum vero ad secundum dicit : « Simul autem
et generalivam. » Utramque enim potentiam in actum reduxit
Spiritus sancti virtus.
88. -— Ad secundum dicendum quod potentia passiva potest
accipi dupliciter : vel secundum substantiam potentiæ, et
sic potentia fuerat ante in beata Virgine ; vel secundum quod
potentia passiva operationi suæ conjungitur, et tale posse
non habet patiens nisi ab agente ; sicut dicimus quod visibile
1. In aliis codd. : « locatum. » F. — 2. Α1. : «generati. » F. — 3. Ed. om.
« et ·. — 4- Ed. ad « et ». — 5. Ed. om. « beata ». — 6. F. « acceptivam ».

movendo visum, dat sibi posse videre in actu. Et per hunc
modum Spiritus sanctus potentiam generandi1 Virgini dedit.
89. — Ad tertium dicendum quod Christus accepit naturam
humanam a matre, non tamen sicut a principio agente,
sed sicut a materiam ministrante.
90. — Ad quartum dicendum quod praebere materiam sim­
pliciter ad generationem alicujus non facit matrem ; sed prae­
bere talem materiam sic praeparatam, est id quod matrem
facit.
In ligno enim non est potentia naturalis ut ex eo fiat scam­
num, cum per agens naturale in actum non compleatur ;
similiter nec in limo terræ ut ex ea fiat homo. Unde quod indu­
citur non est simile.
91. — Ad quintum dicendum quod potentia generativa
activa est. Sed hæc potentia est perfecte in viro, unde ejus
actio se extendit usque ad formationem generati. In femina
autem est imperfecte, unde non extendit se ejus actio nisi ad
præparationem materiæ.
92. ·— Ad sextum dicendum quod cujuslibet motus naturalis
principium est in eo quod movetur, non tamen eodem modo,
ut in II Phys. (β 1. 192», 32-33 ; 1. 1, n. 4-5 ; com. 3 et 4) Com­
mentator dicit. In quibusdam enim est principium activum,
ut in motu gravium et levium. In quibusdam vero principium
passivum, ut in generatione simplicium corporum. Unde et
Philosophus naturam, quam principium motus in eo quod
movetur definit (Phys. β 1.192b, 13-14 ; 1.1, n. 5, et 1. 2), statim
subdividit in materiam et formam. Unde non oportet, ut2
quamvis generatio animalis perfecti sit naturalis, quod in
materia quam femina ministrat sit principium activum, sed
passivum tantum.
ARTICULUS II

Utrum

generatio

Christi

ex

Virgine sit

naturalis

III, q. 3.3, a. 4.

93. — AD SECUNDUM SIC PROCEDITUR. Videtur quod
generatio Christi ex Virgine sit naturalis.
1. Filiatio enim nativitatem consequitur. Sed Christus
dicitur naturalis filius matris, sicut et naturalis filius Patris,
ut Augustinus dicit3 in lib. De fide ad Petrum (cap. 2.) Ergo
generatione naturali nascitur ex matre.
2. Praeterea. Virtus naturalis passiva completa ab agente,
1. a ad. « beatæ ». ■— 2. Ed. om, « ut ». — 3. Fulgentius (L. 40, 675).

-naturaliter exit in suam operationem, sicut visus motus a
< colore naturaliter videt. Sed in beata Virgine fuit naturalis
potentia ad generandum, quamvis incompleta, ut ex dictis
patet. Ergo postquam fuit perfecta virtute Spiritus sancti,
naturaliter generavit.
3. Praeterea. In illuminatione cseci quamvis potentia visiva
) miraculose detur, tamen post acceptam potentiam naturaliter
videt. Sed Spiritus sanctus Virgini potentiam generativam
dedit. Ergo postea naturaliter generavit.
4. Praeterea. Si generatio Christi ex Virgine miraculosa esset,
sicut formatio hominis ex1 limo terræ; tunc ita se haberet
materia quam Virgo ministravit ad Christum, sicut limus
de terra sumptus ad Adam. Sed talis materia non sufficit ad
rationem matris, ut prius dictum est. Ergo beata Virgo non
esset vera mater Christi : quod dicere est haereticum.
5. Praeterea. Operatio miraculosa non est ab aliqua crea­
tura. Sed vere dicitur quod Virgo genuit Christum. Ergo
generatio talis non est miraculosa.
94. — SED CONTRA. Dionysius dicit in Epistola iv ad
Caium (G. 3, 1071), de Jesu loquens : « Super hominem», inquit,
« operatur ea quæ sunt hominis ; et hoc monstrat Virgo supernaluraliter concipiens, et aqua instabilis, materialium et terre­
norum pedum sustinens gravitatem ». Sed hoc quod fit supernaturaliter, dicimus esse miraculosum. Ergo conceptio Christi
ex Virgine miraculosa fuit.
95. — Praeterea. Anselmus dicit in lib. De conceplu
virginali (cap. 23 ; L. 158, 455) : « Spiritus sanctus virtus
Allissimi de virgine muliere virum virginem2 mirabiliter pro­
pagavit. » Ergo generatio Christi ex Virgine miraculosa est.
96. — Praeterea. Sicut est contra naturæ ordinem ut cæcus
videat ; ita etiam3 ut virgo manens virgo pariat. Sed illumi­
nationem caecorum dicimus miraculosam esse, Ergo et
conceptio Christi ex Virgine miraculosa est.

97. — RESPONSIO. Dicendum quod præter unionem duarum
naturarum in unam hypostasim quæ completa est in concep­
tione Christi, quæ est miraculum omnium miraculorum, est
etiam aliud miraculum, ut virgo manens virgo concipiat
hominem, necdum hominem4 Deum.
Ad hoc enim quod generatio aliqua naturalis dicatur,
oportet quod fiat ab agente naturaliter, et ex materia naturali
1. Ed. < de ». — 2. ’ virginem » deest apud Migne. — 3. NVP. « et ». —
4. RANVP. ο/n. « necdum hominem » ; F. om. « hominem

ad hoc proportionata. Quodcumque autem horum ibi1 defuerit,
non poterit2 dici generatio naturalis, sed miraculosa, si
virtute supernatural! fiat.
Agens autem naturale, cum sit finitæ virtutis, non potest
ex materia non naturaliter proportionata effectum producere.
Agens vero supematurale, cum sit inlinitæ virtutis, potest
ex utraque materia operari, naturali scilicet et non naturali.
Et ideo duobus modis contingit esse miraculum. — Uno
modo quando neque agens est naturale, neque materia est3
naturaliter proportionata ad talem formam, ut patet in for­
matione hominis de limo terree. — Alio modo quando materia
est naturalis, sed agens est supematurale, ut quando aliquis
miraculose a febre sanatur. Corpus enim hominis est naturalis
materia sanitatis, quæ per supematurale agens ei confertur.
98. ■—Et similiter fuit in conceptione hominis Christi. Materia
enim quam4 Virgo ministravit, fuit materia ex qua naturaliter
corpus hominis formari potuit5 ; sed virtus formans fuit
divina.
Unde simpliciter dicendum est conceptionem illam miraculosam esse, naturalem vero secundum quid. Et propter hoc
Christus dicitur naturalis filius Virginis, quia naturalem mate­
riam ad® ejus conceptum præparavit.

Unde7 patet responsio AD PRIMUM.
99. — Ad secundum dicendum quod quando potentia passiva
completur per operationem agentis naturalis, tunc operatio
sequens est naturalis. Hoc autem non fuit in proposito. Et
ideo ratio non sequitur.
100. —Ad tertium dicendum quod cæco nato illuminato datur
potentia visiva sine omni dispositione contraria visioni. Et
ideo operatio seu visio sequens est naturalis. Sed potentia
generandi data est Virgini manente virginitate, quæ est
dispositio contraria ad conceptum. Et ideo sicut potentia
miraculose data est, ita et actus sequens miraculosus fuit.
101. —Vel dicendum quod8 cæco illuminato datur potentia
passiva, cujus operatio est per hoc quod movetur ab agente
naturali, scilicet colore ; et ideo visio illa9 naturalis est. Sed
Virgini dicitur data potentia generative per hoc quod mota est
ejus potentia passiva ad generandum ab agente supernatural!.
Et ideo operatio sequens est miraculosa.
102. -— Ad quartum dicendum quod formatio hominis ex10
Ί. F. om. « ibi ». — 2. F. « potest ». — 3. Ed. om. « est ». — 4. a ad.
« beata ». — ο. αβ « possit ». — C. F. « ac ».— 7. Ed. « inde ». — 8. F. om.
« quod ». — 9. F. om. « visio ». Ed. « habent ipsa ». — 10. Ed. « de ».

DISTINCTIO HI, QUÆST. Ill, ART. I

119

B limo terræ miraculosa fuit quantum ad agens et quantum ad
E materiam1 ; sed conceptio est miraculosa quantum ad agens
B et non quantum ad materiam. Et ideo non est simile de
E utroque.
E
103.·—Ad quintum dicendum quod beata \’irgo dicitur ge­
is nuisse Christum, non sicut principium activum ad generatio» nem praebens, sed sicut ministrans materiam naturalem. Unde
L non est inconveniens quod generatio illa miraculosa fuerit.
E Operatio vero miraculosa non est alicujus creaturæ sicut
I agentis, est tamen alicujus creaturæ sicut materiæ, ut patet
! ex hoc quod2 miraculose ex aliqua creata materia Deus
t quandoque aliquid facit.

QUÆSTIO III

DE ANNUNTIATIONE FACTA PER ANGELUM
AD BEATAM VIRGINEM
Deinde quæritur de annuntiatione facta per angelum
ad beatam Virginem.

Et circa hoc duo quæruntur :

Primo, de convenientia annuntiationis.
Secundo, de convenientia nuntii.
ARTICULUS PRIMUS
Quæstiuncula I
Utrum oporteret Virgini annuntiari Salvatoris
CONCEPTIONEM

III, q. 30, a. 1.

104. —AD PRIMUM SIC PROCEDITUR. Videtur quod non
oportebat Virgini annuntiari Salvatoris conceptionem.
1. Ipsa enim fidem habebat. Sed semper ad fidem pertinuit
credere incarnationem futuram. Ergo non oportebat ulterius
quod per modum annuntiationis sibi patefieret.
2. Praeterea. Sicut dicit Gregorius (Homil. xxvi in Eoang. ;
1. Sequentia usque ad « Et ideo... ». F. om. per homotel. — Ed. 2. . < eo
quia ».

L. 76, n. 1197) : « Fides non habet meritum cui humana ratio
præbel experimentum. » Sed in collocutione angeli ad Virginem
quædam persuasiva ratiocinatio facta est. Ergo meritum
fidei in ipsa vel evacuavit vel diminuit : quod videtur inconve­
niens.
3. Praeterea. In his quæ sine hominis arbitrio Deus in
homine complet, non requiritur aliquis consensus ex parte
hominis. Sed prophetia prædestinationis est de his quæ
sine nostro complentur arbitrio, ut habetur ex Hieronymo1
in Gloss., Mat., i super illud :« Ecce Virgo in utero habebit »
(L. 114, 71) ; cujusmodi dicit esse hanc prophetiam Isai., vii,
14 : « Ecce Virgo concipiet. » Ergo non requirebatur aliquis
consensus ex parte Virginis, ratione cujus oporteret annuntia. tionem fieri.
105. — SED CONTRA. Majoris sapientiæ ostensivum est mi­
raculum factum in conceptione Christi ex Virgine quam in con­
ceptione Joannis ex sterili. Sed conceptio Joannis per ange­
lum prænuntiata fuit, ne fortuito, sed ex Dei providentia
accidere putaretur. Ergo multo amplius conceptionem Christi
annuntiatio praecedere debuit.
106. — Praeterea. In conceptione Christi factum est quod­
dam matrimonium per indivisibilem conjunctionem divinæ
et humanæ naturæ. Sed in matrimonio requiritur consensus,
qui per verba nuntiorum2 requiritur et conciliatur3. Ergo
et decuit ut Deus per angelum suum consensum exquireret
Virginis, de qua humanam naturam assumeret in unitate
personae4.

Quæstiuncula II

Utrum

annuntiatio fuerit per modum
CORPORALIS VISIONIS

III, q. 30, a. 3.

107. — ULTERIUS. Videtur quod annuntiatio non fuerit per
modum corporalis visionis.
1. Ut enim dicit Augustinus (XII De Gen. ad Iit.,
cap. 24, n. 36 ; L. 34, 474), inter tria visionis genera,
quæ sunt corporale, spirituale et intellectuale, intellectualis
visio præstantior est. Sed quod dignius est, matrem
1. Sub Hieronymi nomine citat Glossa, ut videre est, licet non legatur apud
Hieronymum. — 2. F. ad. « et ». — 3, β et ed. « reconciliatur ». —- 4. RANVP.
om. « in unitate personae ».

Dei magis decet. Ergo per intellectualem visionem et non
per corporalem, facta est annuntiatio.
2. Praeterea. Apparitiones corporales angelorum eo quod
insolitæ sunt et præter communem cursum naturæ, inter
signa et mirabilia computari possunt. « Signa autem data,
sunt non fidelibus, sed infidelibus », ut dicit Apostolus,
/ Cor,, xiv, 22. Cum igitur beata Virgo fidelissima fuerit, non
videtur ad eam apparitionem corporalem angeli fuisse factam1.

108. -— SED CONTRA. Luc, I, super illud : « Quæ cum audissel
turbata est in sermone, etc. » dicit Glossa2 : « Trepidare virginum
esi, ei ad omnem viri ingressum pavere, omnesque viri affatus
vereri. » Non autem hoc virginibus efficitur ex intellectuali
consideratione viri vel3 imaginatione, sed ex corporali aspectu.
Ergo angelus4 corporali visione Virgini apparuit et eam
allocutus est5.
Solutio I

109. — RESPONSIO. Dicendum AD PRIMAM QUÆSTIONEM, quod congruum fuit Virgini annuntiari suam conceptio­
nem multis de causis.
Primo, quia cum mens Deo sit vicinior quam corpus, non
decebat ut Dei sapientia ejus uterum inhabitaret sine hoc quod
mens cognitione summæ sapientiæ resplenderet. Et ideo non
decuit eam ignorare quod in ea fiebat, sed oportuit hoc sibi
annuntiari.
110. — Secundo, quia ipsa futura erat certissima testis inusi­
tate conceptionis. Unde oportuit ut6 de tam magno mysterio
per annuntiationem erudiretur.
111. ■— Tertio, quia Deus non diligit coacta sed voluntaria
servitia, ut qui obsequuntur ex ipso ministerio mereantur.
Unde cum beata Virgo singulariter et excellenter in Dei
ministerium eligeretur, quem7 utero portavit, lacte aluit et
brachiis bajulavit, decuit ut consensus ejus angelo nuntiante
requireretur, quem humiliter præbens, ad obsequium se sedu­
lam ac8 promptam obtulit, dicens : « Ecce ancilla Domini, etc. »

112. — AD PRIMUM ergo dicendum quod non erat deter­
minate sub fide cadens tempus incarnationis, et per quam
virginem hoc esset implendum ; unde de hoc instruenda erat per
1. NVPF. « apparitio corporalis angeli fuisse facta ». — 2. Non legitur in
Glossa apud Migne, sed habetur in Ambrosio, Commentario super Lucam, n. 8,
|L. 159, 1636). — 3. Ed. ad. « ex ». — 4. Ed. ad. « in ». — 5. F. « col­
locutus ». — 6. Ed. « quod ». — 7. Ed. ad. « in ». — 8. Ed. « et ».

annuntiationem. Incarnationem enim futuram esse, quod
antiquorum fidei subjacebat, firmissima fide tenebat.
113. —Ad secundum dicendum quod allocutio angeli non ex
ratione humana persuasit, sed ex omnipotentia divina, cui
fides maxime innititur. Dixit enim : « Non erit impossibile
apud Deum omne verbum. » (Luc., i, 37.)
114. — Ad tertium dicendum quod ea de quibus est prophetia
prædestinationis complentur sine nostro arbitrio causante ;
non tamen oportet quod sine nostro1 arbitrio consentiente.
Solutio II

115. — AD SECUNDAM QUÆSTIONEM dicendum quod
convenientissime per corporalem visionem annuntiatio facta
est.
Primo, ut annuntiatio esset certior. In his enim quæ visi­
biliter cernimus minus decipimur.
116. —Secundo, quia, ut Dionysius dicit in Epistola ix ad
Titum (n. 1 ; G. 3, 1107), hæc est causa quare nobis divina
per figuras corporales proponuntur, ut utraque vita hominis
secundum suam proprietatem divina cognitione illuminetur :
sensitiva scilicet imaginatione figurarum ; intellectiva vero
contemplatione spiritualis veritatis.
Similiter etiam decuit ut Virginis aspectus uterque suo
modo nobilitaretur, interior scilicet per revelationem tanti
mysterii, et exterior per corporalem angeli visionem.
117. — Tertio, quia annuntiatio debebat proportionari
ei quod annuntiabatur. Annuntiabatur autem missio visibilis
Filii Dei in mundum. Unde decenter angelus nuntians cor­
porali visione apparuit.
118. — AD PRIMUM ergo circa2 hoc objectum dicendum
quod, quamvis intellectualis visio sit melior corporali, tamen
utraque simul efficacior invenitur quam altera, propter
connaturalitatem humanæ cognitionis ad sensum.
119. — Ad secundum dicendum quod corporalis apparitio
ad Virginem facta est, non propter confirmationem fidei
ejus3, sed propter significationem mysterii, vel propter digni­
tatem ipsius, ut sibi singulari modo divina panderentur.

1. F. om. « nostro ». -— 2. Ed. « contra ». — 3. Ed. om. « ejus ».

ARTICULUS II
Quæstiuncula I
Utrum annuntiatio per angelum fieri debuerit
III, q. 30, a. 2.

£ 120. — AD SECUNDUM SIC PROCEDITUR. Videtur quod
'· annuntiatio per angelum fleri non debuit.
J 1. Missio enim qua Filius mittitur ut sit homo, est excel­
sa lentior ea qua mittitur ut sit cum homine, ex parte effectus.
.. Sed missio qua mittitur in mentem ut sit cum homine, non
, completur mediante angelo, qui menti non iUabitur, ut in
; II lib., d. 9, (a. 4) dictum est. Ergo nec quando missus est
j ut esset homo, oportuit per annuntiationem angeli fieri.
2. Præterea. Superior non instruitur per inferiorem. Sed
( beata Virgo angelis superior fuit, quia Deo acceptior. Ergo
( non debuit sibi per angelum Christi conceptio nuntiari.
ί
3. Præterea. Ordo reparationis debet respondere ordini
i primæ conditionis. Sed in prima conditione praeceptum
; divinum ad mulierem per virum venit. Ergo et per aliquem
? virum prophetam annuntiari debuit Virgini conceptio filii.
121. — SED CONTRA est quod dicitur in Liltera : « Missus
est Gabriel Angelus, elc. » (Luc., i, 26.)
122. —> Præterea. Ut probat Dionysius, 4 c. Cælesl.
j hierar. (n. 2 et 3 ; G. 3, 179), angeli medii sunt inter Deum
et nos. Sed ab uno extremo in aliud per medium deveni­
tur. Ergo ea quæ beatæ Virgini divinitus nuntianda erant,
per angelum nuntiari decuit.
Quæstiuncula II
Utrum angelus nuntians fuerit de supremis ordinibus
III, q. 30, a. 2, ad 4.

123. ■— ULTERIUS. Videtur quod angelus nuntians fuerit
de supremis ordinibus.
1. Dicit enim Gregorius (in Homil. de centum ovibus,
n. 8; L. 76, 1250) : « Summum nuntium mitti decuit, qui
summum omnium nuntiaret. » Sed illi qui sunt in ordine
Seraphim, sunt summi inter angelos. Ideo per aliquem
eorum annuntiatio facta est.
2. Præterea. Hieronymus dicit (L. 113, 1306) quod ista est

quæstio inferiorum angelorum mysterium incarnationis non
plene cognoscentium, quæ ponitur Isai., lxiii, 1 : « Quis esi
isle qui venit de Edorn ? » Sed non potuit nuntiari incarna­
tionis mysterium nisi per illos quibus plene revelatum est.
Ergo annuntiatio per aliquem de supremis angelis facta est.

124. — SED CONTRA est quod Ecclesia cantat in festo
Purificationis : « Gabrielem archangelum scimus divinitus te
esse affatum. » Ordo autem archangelorum est penultimus
cælestis hierarchiæ, ut patet ex Gregorio, (ubi supra) et ex
Dionysio, (c. 9, n. 2 Cæl. hier. ; G. 3, 258). Ergo angelus nun­
tians non fuit de supremis Ordinibus.

Solutio I
125. — RESPONSIO. Dicendum AD PRIMUM QUÆSITUM,
quod annuntiatio per angelum facta est. Cujus ratio multi­
pliciter accipi potest.
Primo, quia ut dicit1 Hieronymus, « Angelis est cognata
virginitas » ; unde decuit ut ad virginem nuntiandam1
2 angelus
mitteretur.
126. — Secundo, quia perditio humana initium sumpsit
ex hoc quod diabolus mulierem allocutus est. Unde dicit
Beda (in hom. Annunt. ; L. 94, 9) : Congruum apparet humanæ
naturæ reparationis exordium ut angelus Virginem alloquatur3.
127. — Tertio, quia ille annuntiabatur qui est Rex homi­
num et angelorum, et ejus nativitas, sicut in salutem4 homi­
num fuit, ita et in reparationem ruinæ angelicæ. Et ideo
decuit ut tam homines quam angeli huic mysterio minis­
terium exhiberent.

128. — AD PRIMUM ergo dicendum quod quamvis, quando
Filius in mentem mittitur, angelus in mentem non illabatur ;
tamen Filio venienti obsequitur præparans mentem purgando,
illuminando et perficiendo ad divinæ sapientiæ suscep­
tionem.
Ita etiam et quando Filius in carnem missus est, angelus
non venit ut carnem assumeret, sed ut Virginem instrueret,
de qua caro assumenda erat.
129. — Ad secundum dicendum quod quamvis beata Virgo
1. Sic in Serm. de Assumptione, n. 5, (L. 30, 126), inter opera spuria Hieronymi ;
et legitur etiam in Serm. cxliii (L. 52, 583), operum Petri Cjhrysologi. F. —
2. a in marg. « ad virginem concipiendam Filium Dei ». — 3. Ed. « alloquere­
tur ». — 4. α ad. « omnium ».

superior angelis fuerit secundum acceptionem1 divinæ prædestinationis, erat tamen eis inferior quantum ad statum, quia
ipsa in statu viæ erat, angeli autem in statu patriæ. Unde
non est inconveniens quod angelus Virginem instrueret.
130. ■— Ad tertium dicendum quod in prima conditione mulier
prima non accepit divinum præceptum nisi per illum virum
qui erat principium totius carnalis generationis. Unde hoc
solum debetur homini Christo qui est spiritualis regenera­
tionis principium, ut matrem doceat ex qua vita spiritualis
quodammodo in omnes processit.

'1

Solutio II
131. — AD SECUNDAM QUÆSTIONEM ergo2 dicendum

est quod angelus nuntians non fuit de suprema nec de media
hierarchia, sed de infima; nec de primo ordine ejusdem
hierarchiæ, sed de medio qui est ordo Archangelorum. Cujus
ratio multiplex patet.
Primo, quia cum Christus nasceretur ut inordinationem
quæ in angelis acciderat repararet, decuit ut in sua con­
ceptione ordo ille cælestis hierarchiæ maxime servaretur,
ut scilicet supremi angeli mediantibus infimis homines
illuminarent.
132. — Secundo, ut mysterium tantum communius3 esset.
Cum enim inferiores angeli agant secundum id quod a supe­
rioribus recipiunt, et non4 e converso, dum inferiores angeli
nuntiant, annuntiatio per superiores ad inferiores expletur.
Quod non esset5, si superiores immediate annuntiarent.
133. — Tertio, quia sic salvatur proprietas ordinum, sicut
in II lib. d. 9 (a. 3, 4, 7) dictum est. Infima6 hierarchia officium
habet dirigendi homines secundum quamdam limitationem : vel
imius provinciæ, sicut ordo Principatuum; vel unius hominis,
sicut ordines Archangelorum et Angelorum, sed differunt.
Quia ad Angelos pertinet dirigere in actibus alicujus hominis
qui ad ipsum tantum pertinent ; unde dicuntur minima nun­
tiare. Ad Archangelos vero pertinet dirigere in actibus alicujus
hominis qui tamen in totam multitudinem redundant ; unde
•et medii sunt inter Principatus et Angelos quod et eorum
nomen ostendit. Dicuntur enim Archangeli, quasi principes
Angeli.
134. — Quia ergo consensus beatæ Virginis, qui per annun­
1. N. « conceptionem ». — 2. N. om. « ergo ». — 3. RA « ut mysterium
incarnationis tantum conveniens esset »; NVP. om. «tantum»; F. «tantum
mysterium incarnationis communius esset ». ■— 4. A. om. « non ». — 5. α ad.
*« similiter ». — 6. Ed. ad. « enim ».

tiationem requirebatur, actus singularis personæ erat in
multitudinis salutem redundans, immo totius humani generis,
angelus nuntians de ordine Archangelorum esse debuit et
inter eos summus.

135. — AD PRIMUM ergo circa1 hoc objectum dicendum
quod Gregorius non intelligit summum simpliciter, sed
summum inter angelos, secundum quod quilibet Archangelus
summus nuntius dici potest. Quod patet ex hoc quod præmittit : « Archangeti dicuntur quasi summi nuntii. »
136. ■— Ad secundum dicendum quod angeli inferiores non
penitus mysterium incarnationis ignoraverunt ; sed quia non
totam profunditatem divini consilii super salutem generis
humani capere poterant, inquirebant plenius edoceri. Et de
hoc in II lib. d. 11 (a. 4) plenius dictum est.

EXPOSITIO PRIMÆ PARTIS TEXTUS
137. —« Virtus Altissimi obumbrabit libi » (4k Virtus Altissimi, secundum expositionem Damasceni sequentem2, intelligitur Filius de quo I Cor., i, 24 dicitur : « Christum Dei
virtutem et Dei sapientiam » ; ut sic in verbis angeli prænuntietur duarum personarum adventus in Virginem, scilicet
Spiritus sancti ad purgandum et potentiam generativam
præstandam, et Filii ad carnem assumendam. Propter quod
dicit : « Obumbrabit tibi. » Virtus enim Altissimi per suscep­
tionem nostræ infirmitatis obumbrata est.
Vel dicitur : « Obumbrabit tibi, » ad significandum3 extinctionem omnimodam fomitis, quia per adventum Filii in ipsam
omnes reliquiæ fomitis ab ea extirpate sunt. Et hæc extirpatio
obumbratio dicitur, sicut et fomes incendium. Umbra autem4
contra æstum refrigerium præstat.
138. — « Sicut divinum semen » (4). Non dicit simpliciter
semen, ut caveret errorem Apollinaristarum qui ponebant
Spiritum sanctum in uterum Virginis vere sicut semen venisse.
In hoc tamen similitudinem seminis habet quod sicut
semen est activum in generatione, ita et Spiritus sanctus in
conceptione Christi, vel Filius quem virtutem Altissimi
dicit5.
139. — « Nostræ antiquæ aspersionis® » (4) : non quantum
ad vetustatem culpæ, sed pœnæ.
140. — « Per Spiritum sanctum creans.» (4). Contra. Creare
est ex nihilo aliquid facere. Sed corpus Christi de materia
1. Ed. « contra ». — 2. a « frequenter ». — 3. β « designandum ». F. « si­
gnandum ». — 4. NVPF. « enim ». — 5. α « esse dicitur ». — 6. β « cons­
persionis ».

'formatum est. Ergo non est per Spirjtum sanctum in concep­
tione creatum.
Sed dicendum quod creatio hic large accipitur pro qualibet
operatione supernatural!, quæ ipsius Dei tantum est.
141. — «Si dixerimus quia peccatum non habemus, elc...»(6).
I Joan., i, 8. Videtur instantia esse de puero statim1 bapti­
zato, et de adulto qui statim vere confessus est.
Sed dicendum quod ad hoc ut veritatem in omnibus habeat
•dictum Apostoli, dupliciter potest accipi.
Uno modo ut per peccatum non tantum intelligatur macula
et reatus peccati, sed etiam causa et sequela peccati.
In puero enim baptizato et in2 adulto pœnitente, manet fomes
incitans ad peccandum, et ulterius dispositiones aliquæ ex
actuali peccato relictæ.
In Christo autem neutrum horum fuit. Caro enim ejus sine
corruptione fomitis concepta est ; et cum peccatum non fecerit,
reliquiæ peccati in eo non fuerunt.
Similiter nec in beata Virgine, quæ immunis a peccato
actuali fuit. Fomes autem etsi essentialiter in ea remansit
post primam sanctificationem, tamen ut ligatus et non ut
incitans ad peccatum, ut dictum est.
142. ■— Alio modo potest verificari ut intelligatur etiam de
peccato actuali quantum ad3 reatum et maculam. Etsi enim
homo ad breve tempus sine actuali peccato esse possit, non
tamen4 diu sic perseverare potest, ut saltem in veniale pecca­
tum non cadat ; ut sic5 hoc verbum habemus non determi­
natum, sed confusum præsens importet6.
In Christo vero et matre ejus nullo modo peccatum actuale
locum habuit, neque7 mortale neque7 veniale.

DIVISIO SECUNDÆ PARTIS TEXTUS
143. — « Cum autem illa caro etc... >; (7).
Postquam ostendit Magister8 conditionem carnis assumptæ
et matris de qua assumpta est, hic movet quasdam dubita­
tiones circa determinata ; et dividitur in partes duas. In
prima movet dubitationem circa propagationem carnis
Christi ex remotis parentibus, scilicet Abraham et Adam.
In secunda movet dubitationem circa conceptionem carnis
ejus in proxima matre, ibi : « Illi autem sententiæ qua supra
diximus etc... » (10).
Circa primum tria facit. Primo movet dubitationem.
Secundo solvit eam, ibi : « Quia ea decimatione etc... « (8).
1. Ed. om. « statim ». — 2. Ed. om. « in ». — 3. Ed. « quoad ». — 4. F.
« tantum ». -— 5. α ad. « per. » — 6. α « importatur » ;β « importans » ; ySe
·« importat », sed δ expungitin « importet ». — 7. F. « nec ». — 8. αβ. om.
·« Magister ».

Terlio ex solutione elicit quamdam conclusionem, ibi :
« Quocirca primitias nostræ massa. etc... » (9).
Secunda dubitatio dividitur in quæstionem et solutionem.
Solutio incipit ibi : « Sed alia ratio illius dicti etc... » (11).

Hic est duplex quæstio.
Prima de propagatione carnis Christi ex antiquis patribus.
Secunda de propagatione ejus ex matre.

QUÆSTIO IV

DE PROPAGATIONE CARNIS CHRISTI
EX ANTIQUIS PATRIBUS
Circa primum tria quaeruntur :
Primo, utrum caro Christi in antiquis patribus fuerit peccato·
obnoxia, vel ab alia eorum carne secundum differentiam
puritatis et infectionis distincta.
Secundo, utrum caro Christi fuerit in antiquis patribus
secundum quantitatem aliquid determinatum et materialiter
in eis existens.
Tertio, utrum Christus hoc1 singulariter habeat inter Abrahæ·
filios ut in eo decimatus non sit.

ARTICULUS PRIMUS
Utrum caro Christi

in antiquis patribus

PECCATO INFECTA FUERIT

III, q. 31, a. 7 ; a. 8, ad 2 ; in Is. c. 11 ; in Joan. c. 3, 1. 5.

144. — AD PRIMUM SIC PROCEDITUR. Videtur quod
caro Christi in antiquis patribus peccato infecta non fuerit.
1. Corpus enim cæleste non inficitur nec alteratur ex conjunc­
tione ad aliud corpus. Sed corpus Christi naturæ cælestis
fuit. Quod videtur ex hoc quod dicitur de ipso Joan., hi, 31 :
« Qui de cælo venit super omnes est. » Ergo caro Christi in anti­
quis patribus infecta esse non potuit.
'2. Praeterea. In Littera (9) dicitur quod Christus primitias
nostræ carnis assumpsit. Sed caro humana in primo statu
1. Ed. om. « hoc ».

infecta non fuit. Ergo Christus assumpsit carnem nunquam
prius infectam.
3. Præterea. Augustinus (X De Gen. ad lit., cap. 20, η. 36 ;
L. 34, 424) dicit quod natura humana semper habuit
simul cum vulnere medicinam. Sed quod est corruptum, non
potest corruptionis medicina esse. Ergo in natura humana
semper fuit aliquid non corruptum vel infectum unde caro
Christi formata est, quæ medicina facta est totius humani
generis.
4. Præterea. Nihil sanatur a corruptione, nisi in eo aliuuid
incorruptum remanserit ; sicut in ægritudine animalis, cum
cor remaneat sanum, ejus virtute membra prius ægra sanan­
tur. Sed corruptio humani generis sanabilis fuit. Ergo in
humana natura aliquid incorruptum remanserat. Sed nihil
est mundius in humana natura quam caro Christi. Ergo illud
de quo formata est caro Christi nunquam in patribus1 infec­
tum fuerat.
5. Præterea. In divinam Sapientiam « nihil coinquinatum
incurrit, » ut dicitur Sap., vn,25. Sed Christus est «Dei virtus,
et Dei sapientia, » ut dicitur I Cor., i, 24. Ergo caro ejus
nunquam coinquinata fuit.

145. — SED CONTRA est quod Magister in Lillera (7) dicit
carnem Christi, priusquam assumeretur, peccato fuisse
obnoxiam. Et idem habetur ab Hugone de sancto Auctore
(in lib. II De sacramentis, part, i, cap. 7 ; L. 176, 389).
146. —■ Præterea. Caro Christi non processit ab Abraham nisi
per semen ex quo conceptus est Isaac. Sed semen illud prop­
ter carnalem concupiscentiam coitus pollutum est originali
infectione. Ergo caro Christi, antequam assumeretur, infecta
fuit originali peccato.
147. — Præterea. Distinctio qualitatis præsupponit distinctio­
nem naturæ subjectæ ; cum contraria non sint simul in eo­
dem, nec ex2 eisdem principiis causentur. Sed caro Christi non
fuit distincta secundum naturam a carne parentum, a quibus
propagata est. Ergo nec secundum qualitatem puritatis et
impuritatis. Et sic idem quod prius.
148. — RESPONSIO. Dicendum quod circa hoc fuit duplex
hseresis.
Una illorum qui dixerunt corpus Christi non esse formatum
ex eodem ex quo alia caro hominum formatur, sed quod
1. Ed. « fuit ». — 2. a « ab » ; β om. « ex »
COMMENT. IN LIB. SENTENT. - HI. — 6

Filius Dei corpus cæleste secum attulit; et hoc modo per
Uterum Virginis transivit, nihil ex ea sumens.
Hoc autem haereticum es/ dupliciter. — Primo, quia derogat
veritati Scripturæ, quæ Christum ex muliere factum et natum
dicit. Non enim ex ea factus diceretur, nisi ex ea1 traxisset
unde materialiter caro ejus fieret ; et sic nec beata Virgo
mater Dei dici posset2. — Secundo, quia derogat veritati huma­
nitatis Christi. Cum enim omnis forma determinatam mate­
riam requirat, si corpus Christi formaretur ex materia alterius
generis ab illa materia de qua formatur corpus alterius
hominis, non esset corpus ejusdem speciei cum corporibus
aliorum hominum ; et ita homo æquivoce diceretur, cum
corpus3 essentialis pars hominis sit.
149. — Alius error fuit dicentium quod caro Christi secundum
quod in parentibus erat, infecta non fuit. Dicunt enim quod
peccante Adam, Deus conservavit in ipso4 aliquid incorrup­
tum et non infectum, per quod natura humana sanari posset ;
et hoc quidem transfusum est sine aliqua infectione usque ad
beatam Virginem, et exinde formatum est corpus Christi.
Hoc autem erroneum reputatur præcipue propler duo. —
Primo, quia secundum hanc positionem Christus non vere
filius Virginis esset nec vere ex stirpe alicujus patrum pro­
genitus, nisi solum ex Adam. Illa enim pars quæ incorrupta
in humana natura remansit in omnibus5 aliis ab Adam, fuisset
quasi extraneum ab eis, soli autem Adæ connaturale quan­
tum ad primum statum. — Secundo, quia tollitur congruus
satisfactionis ordo. Sicut enim non erat decens ut pro Adam
et ejus successione corrupta aliquis satisfaceret qui ex illo
genere non esset ; ita etiam non esset congruum ut naturam
infectam satisfaciendo sanaret Dei Filius, nisi hoc ipsum
quod prius infectum fuerat, assumpsisset.
150. — Et ideo dicendum est quod caro Christi, secundum
quod fuit in patribus et etiam in ipsa beata Virgine, peccato
infecta fuit antequam6 assumeretur ; sed in ipsa assumptione
ab omni infectione peccati purgata est, ut secundum quod
est actu caro Christi, nihil in ea maculæ inveniatur.
151. — AD PRIMUM ergo dicendum quod Christus dicitur
de cælo venisse, non ratione naturæ assumptæ, quasi anima
vel corpus ejus prius in cælo fuerit assumpta et postmodum
1. Ed. ad, « aliquid ». — 2. a « potuisset ». — 3. Ed. om. « corpus ». —
4. Ed. « illo ». — 5. Ed. « hominibus ». — 6. In alio cod. : <* antequam sa­
nata. » F.

per uterum Virginis ad nos pervenerit ; sed quantum ad
personam assumentem, quæ quidem de cælo ad nos venisse
dicitur, non loci1 mutatione, sed visibilis naturæ assumptione.
152. — Ad secundum dicendum quod Christus dicitur pri­
mitias noslræ carnis assumpsisse, non secundum identitatem
rei, ut scilicet natura carnis quam assumpsit, semper in
conditione primi status remanserit, sed quantum ad simili­
tudinem ; quia caro assumpta, prout consideratur actu caro
Christi, sine infectione culpæ fuit, sicut et caro primi hominis
ante peccatum, ut2 Magister in Littera (9) exponit.
153. — Ad tertium dicendum quod caro Christi in Abraham
non fuit ut medicina vulneris in actu, sed solum in potentia,
secundum scilicet quod ex eo propagari poterat illa caro ex
qua medicina nostri vulneris facta est. Et ideo non oportet
quod fuerit ibi actu sine infectione vulneris, sed solum in
potentia secundum ordinem quo caro Christi ex eo3 propa­
ganda erat.
154. — Ad quartum dicendum quod aliquod corruptum est
reparabile dupliciter.
Vel secundum potentiam passivam tantum. Et sic oportet
ut remaneat in eo aliquid non corruptum, idest non per cor­
ruptionem annihilatum, sicut dicitur contrarium corrumpi per
adventum contrarii. Oportet enim subjectum remanere cum
possibilitate ad salutem quæ recuperanda est.
Vel secundum potentiam passivam ei activam simul, sicut
homo infirmus curabilis est quandoque4 virtute activa naturæ
suæ. Et quia idem non patitur a seipso, necesse est ut in eo
quod sic reparabile est, sit aliqua pars non corrupta, nec
corruptioni subjecta, sicut cor.
155. — Dicendum est ergo quod humana natura non erat
reparabilis nisi secundum potentiam passivam tantum. Et
ideo non oportuit quod in ipsa remaneret aliqua pars corrup­
tioni non subjecta ; sed sufficit quod in ea remanserit id quod
naturæ est cum possibilitate ad reparationem, subjectum
tamen corruptioni.
156. ;— Ad quintum dicendum quod caro Christi aclu exislens
caro Christi, nullo modo fuit infecta. Ejus enim emundatio
a præcedenti infectione saltem intellectu praecedit assump­
tionem. Unde in divinam Sapientiam nihil inquinatum
incurrere potuit.

1. In alio cod. : « non sui mutatione. » F. —· 2. α ad. « etiam »
3. Ed. « ea ». — 4. N. « quacumque »

ARTICULUS II

Utrum

caro

Christi fuerit

in antiquis patribus

SECUNDUM ALIQUID DEMONSTRABILE DETERMINATUM

III, q. 31, a. 6.

157. — AD SECUNDUM SIC PROCEDITUR. Videtur
quod caro Christi fuerit in antiquis patribus secundum ali­
quid demonstrabile determinatum.
1. Ut enim in Littera (8) ex Augustino habetur, caro
Christi fuit in Abraham secundum corpulentam substantiam.
Sed corpulenta substantia nominat aliquid determinatum
demonstrabile. Ergo per hunc modum fuit caro Christi in
Abraham et in aliis.
2. Præterea. In lormatione corporis Christi duo inveniuntur :
scilicet ratio formationis, quæ est principium activum in
conceptione, et materia de qua corpus Christi formatum
est. Sed ratio formationis non descendit ab Adam, ut Augus­
tinus X Super Gen. (cap. 20 ; L. 34, 424) dicit, sed desuper
venit, quia « quod in ea natum est, de Spiritu sancto est. »
Mat., i, 20. Si ergo ista materia demonstrata1 in Adam vel
Abraham non2 fuerit, nullo modo corpus Christi ex primis
parentibus venit3 : quod est inconveniens, quia non pertine­
ret ad eum satisfacere pro peccato Adæ, sicut dictum est.
Ergo oportet carnem Christi fuisse in Abraham et Adam
secundum materiam determinatam.
3. Præterea. Si hæc materia determinata ex qua coqius
Christi formatum est in Adam non fuit, hoc non potest
esse nisi quia ex alimento sumpta est. Alimentum autem
extraneum est a natura humana. Ergo caro Christi non
esset4 vere de natura humana : quod hæreticum est. Videtur
ergo quod materia carnis Christi non sit ex superfluo alimenti
sumpta, sed ex primis parentibus descenderit.
4. Præterea. Ma or est convenientia quæ est secundum
identitatem rei quam quæ est secundum proportionem
principii ad principiatum. Sed si materia corporis Christi
ex superfluo alimenti sumpta est, realiter fuit quandoque5
materia cibi comesti. Non autem potest dici quod realiter
fuerit in avo vel6 proavo, etsi forte dicatur quod ibi fuerit
1. Ed. « determinata ». —· 2. αβ om. « non ». — 3. RANVP. « Si ergo ista
materia determinata in Adam vel Abraham, non fuerit ullo modo, corpus
Christi ex primis parentibus non venit. »— 4. Ed. « est ». — 5. N. « quæcumque ». — 6· α ad. « in ».

sicut principiatum est virtute in suo principio. Ergo major
esset convenientia carnis Christi ad animalia, quorum carnes
in cibum sumptæ sunt, quam ad Adam vel Abraham : quod
est inconveniens. Ergo idem quod prius.
h. Prœteria. Illud - uod in se mundum est, non est natum
inficere aliud contraria infectione. Sed beata Virgo mundata
fuit per primam sanctificationem ab originali infectione.
Ergo virtute animæ ejus nutrimentum assumptum infici
non potuit, nec alias infectum erat tali infectione quæ extra
naturam humanam non invenitur. Ergo caro Christi nec1
in beata Virgine peccato subjacuisset : quod est erroneum,
ut dictum est. Ergo caro Christi ex superfluo alimenti materialiter non fuit. Et sic idem quod prius.

158. — SED CONTRA. Christus non aliquo modo fuit in
parentibus quo alii homines ibi non fuerunt ; sed e converso
alii homines ibi fuerunt aliquo modo quo Christus ibi2 non
fuit. Sed alii homines non fuerunt in primis parentibus secun­
dum materiam determinatam. Ergo nec Christus hoc modo
in eis fuit.
Probatio mediae. Homines alii non descendunt a suis paren­
tibus nisi mediante semine. Semen autem ut Philosophus
probat, XV De animalibus, (De general, animal., a 18.
724b, 34), non est aliquid decisum quod fuerit actu pars, sed
est superfluum alimenti quod est potentia totum. Ergo alio­
rum hominum materia non fuit determinate3 in Adam quasi
actu pars ejus existens.
159. — Praeterea. Generatio secundum naturam in infinitum
possibilis est4 hoc modo quod homo ex homine generatur5. Si
ergo aliqua materia determinata sumatur ex qua omnis
caro decisa sit, oportet quod infinitorum materia in aliquo
' ■ finito fuerit. Hoc autem est impossibile. Ergo impossibile
est quod omnium hominum caro et Christi fuerit in Adam
secundum determinatam vel signatam materiam.
Quod autem impossibile sil, sic probatur. Cujuslibet rei
naturalis materia quantitatem determinatam exigit. Non
enim in quacumque parva materia potest induci quæcumque
forma. Sed infinita non possunt esse in aliquo finito, nisi
secundum quantitatem non determinatam accipiantur, divi­
sione facta® semper secundum eamdem proportionem, ut
scilicet totius sumatur dimidium, et dimidii dimidium, et
sic in infinitum. Sic enim secundum eamdem proportionem

â

1. Ed. « non ». — 2. Ed. om. « ibi ». — 3. F. « determinata ». — 4. Ed
ücZ. « secundum naturam ». -— 5« Ed. « generetur ». — 6. Ed. ad. « sed »

secundo acceptum erit alterius quantitatis quam primo
acceptum. Ergo impossibile est quod infinitorum corporum
naturalium materia sumatur ex aliquo uno finito in actu.
160. — Præterea. In omni generatione naturali1 agens univo­
cum inducit formam suam in materiam quæ prius tali naturæ2
subjecta non erat; sicut ignis in materiam aeris, quæ prius
formæ ignis subjecta non erat. Sed si materia ex qua ille
homo formatur secundum aliquid signatum in Adam fuerit
et in ceteris parentibus, nunquam ejus materia fuisset huma­
nae naturæ non subjecta. Ergo iste modus generationis non
esset conveniens, secundum viam generationis naturalis.
Et sic idem quod prius.

161. — RESPONSIO. Dicendum quod circa hoc sunt
duæ opiniones.
Una opinio dicit quod caro Christi et omnium aliorum
hominum fuit in Adam secundum materiam determinatam,
hoc modo quod aliqua pars corporis Adæ fuerit3 de qua
per multiplicationem quamdam omnium hominum corpora
formata sunt, aut sine permixtione alicujus extranei, ut qui­
dam dicunt, aut permixto illi materiæ aliquo quod ex
alimento conversum est. Et de hoc qualiter improbabile
videatur, in II lib., d. 30, (a. 1 et 2) dictum est.
162. — Alia? opinio est, quæ probabilior videtur, quod alii
homines non fuerunt in primo parente nisi secundum mate­
riam originalem ; et® etiam6 Christus hoc modo in primis
parentibus fuit.
Sed in hoc differt, quod alii homines fuerunt in primo
parente secundum rationem seminalem, Christus autem non.
163. — Quod sic videri potest. In his qui per concubitum
generantur, duo concurrunt ad formationem corporis : sci­
licet principium activum quod est in semine, quod ratio semi­
nalis dicitur ; aliud autem est materia ex qua corpus formatur,
quam mater ministrat. Utrumque autem horum originaliter
reducitur in primum parentem.
164. — Quod enim in semine patris sit virtus activa ad
conceptionem corporis humani, est per virtutem humanæ
naturæ, quam pater prolis procreandæ a patre suo accepit,
et ille ab alio, et sic usque ad Adam. Et sic patet quod ratio
seminalis eorum qui ex semine viri concipiuntur7, originaliter
ab Adam descendit.
1. VPF. « naturale ».— 2. Ed. « formæ ».— 3. β om. « fuerit »; ed. «fuit».
— 4. αβ « aliorum ». — 5. β ad. « sic ». — 6. Ed. om. « etiam ». — 7. Ed.
« eorum qui sunt ex semine viri concepti ».

165. —■ Similiter etiam materia quam mater ministrat,
oportet quod sit præparata per virtutem generativam ejus.
Rei enim naturalis generatio requirit materiam propriam
et determinatam. Virtus autem generativa ipsius matris
originaliter ab Adam descendit, sicut et virtus generativa
viri. Et ideo illi qui ex mare et femina generantur, descendunt
originaliter ab Adam et secundum rationem seminalem
et secundum materiam. Et quia unus modus « essendi in »
est secundum quod dicitur effectus esse in1 causa efficiente,
ut habetur2 IV Phys., (S 3. 210a 16, 22 ; 1. 4, n. 2), ideo homi­
nes sic concepti dicuntur fuisse in Adam et secundum ratio­
nem seminalem et secundum materiam originalem.
166. ■— In conceptione autem Christi virtus activa non
fuit nisi Spiritus sanctus ; materia autem est per3 Virginem
ministrata et4 debito modo præparata. Unde patet quod origi­
naliter materia corporis Christi descendit ab Adam, non
autem ratio activa in conceptione ejus ab Adam descendit
originaliter. Et ideo Christus fuit in Adam secundum mate­
riam originalem, sed non secundum rationem seminalem.
167. — AD PRIMUM ergo dicendum quod, cum dicitnr
Christus fuisse in Adam secundum corpulentam substantiam,
non est intelligendum quod in Adam fuerit per modum corpu­
lente substantiæ ; sed quia ipsa corpulenta substantia corporis
Christi aliquo modo fuerit in Adam sicut in principio originali.
168. ■— Ad secundum dicendum quod materia corporis
Christi, non autem ratio conceptionis ejus fuit in Adam;
non tamen materia illa fuit in Adam in actu, quasi aliqua
determinata pars ejus, sed virtute tantum ; sicut res dicitur
esse in suo principio effectivo unius speciei.
169. — Ad tertium dicendum quod materia corporis Christi
assumpta est ex eo quod de cibis a beata Virgine sumptis
in purissimos sanguines ejus conversum est.
Alimentum autem quamvis in principio sit extraneum et
dissimile, tamen in fine est conveniens et simile, ut in II De
anima {β 4. 416b, 6-7 ; L 9, n. 339) dicitur. Unde non sequitur
quod materia corporis Christi sit extranea naturæ humanæ.
170. — Ad quartum dicendum quod similitudo et conve­
nientia magis attenditur secundum formam quam materiam.
Ut si ignis generet ex aere ignem, ignis generatus magis
convenit cum igne generante, cum quo convenit secundum
formam, quam cum aere ex quo materialiter generatus est.
1. Ed. ad. « sua ». — 2. Ed. « dicitur ». — 3. <z ad. e beatam ». — 4. Ed.
om. « et ».

Similiter etiam materia corporis Christi magis convenit
cum beata Virgine et aliis patribus, quorum virtute effecta
est propria materia corporis humani, quam cum rebus illis
quæ in cibum sumptæ sunt.
171. — Ad quintum dicendum quod per primam sanctifica­
tionem, ut supra dictum est, beata Virgo a fomite mundata
fuit secundum quod inclinat ad actus personales, non autem
remota est illa inclinatio secundum quam fomes est infec­
tivus naturæ ; sed hoc factum est per secundam sanctifica­
tionem, ut quidam dicunt.
Et ideo illud quod erat in beata Virgine ut ordinatum ad
propagationem naturæ, peccato obnoxium erat ; quamvis
esset1 a peccato mundatum secundum quod ad personam
pertinebat.

ARTICULUS III

Quæstiuncula I
Utrum aliquis qui de stirpe Abrahæ descendit,
IN IPSO

decimatus sit

III, q. 31, a. 8 ; IV S. d. 1, q. 2, a. 2, s. ol. 3, ad 2 ; ad Hebr. c. 7, I. 2.

172. — AD TERTIUM SIC PROCEDITUR. Videtur quod
nullus qui de stirpe Abrahæ descendit in ipso decimatus sit .
1. Quia, ut Augustinus dicit, Super Gen. (cap. 20, n. 36 ;
L. 34, 424) « quod in eo decimabatur, curabatur ». Sed nullus
in parentibus curari vel sanctificari potest, ut supra dictum
est. Ergo nullus in Abraham decimari potuit.
2. Praeterea. Sicul post tempora Abrahai in illis qui ex
ejus stirpe descenderunt, valuit circumcisio ad peccati origi­
nalis curationem ; ita etiam2 ante ipsius tempora valuit
ad idem virtus sacrificiorum et3 decimarum et oblationum,
ut in Moral., (lib. IV, cap. 3 ; L. 75, 635) dicit Gregorius.
Sed quando Abraham circumcisus est, non propter hoc
aliquis de stirpe ejus descendens circumcisus fuit ; alias
eos non oportuisset iterum circumcidi. Ergo nec Abraham
dante decimas, ejus filii decimati sunt.
3. Præterea. Decimari aut est decimas dare, aut ad decimas
obligari, aut decima parte privari, sicut dicitur granum
decimatum a quo jam decima pars ablata est.
Sed primo modo non potest dici quod aliquis in patre suo
decimetur. Dare enim decimas est quidam actus personalis.
1. Ed. « erat ». — 2. a om. « etiam ». — 3. Ed. om. « et ».

ί Sed actus personales non transfunduntur a parentibus in
' filios, sicut nec peccata actualia. Ergo Abraham dante decimas,
non propter hoc filius ejus decimatus est quasi decimas dans.
Similiter nec secundo modo. Levitæ enim et sacerdotes
veteris legis ex1 Abrahæ stirpe descenderunt, qui tamen ad
decimas dandas2 non obligabantur, sed eas a populo acci­
piebant. Ergo nec sic omnes Abrahæ filii præter Christum
in eo3 decimati sunt, quasi ad decimas obligati.
Similiter nec tertio modo. Quia decimatio respicit id quod est
in actu distinctum. Unde triticum non potest esse decimatum
ex hoc quod semen decimatum fuit. Sed filii Abrahæ non
erant in eo ut4 actu distincti, sed tantum virtute. Ergo nullo
modo in eo decimari potuerunt.

173. — SED CONTRA est quod Apostolus, ad Hebr. vn
dicit, et in Littera (8) ex verbis Augustini habetur.
174. — Præterea. Decimatio quoddam signum divinæ
servitutis est, cum ad latriam pertineat. Sed proles in pa­
rente ad servitutem obligatur. Servi enim sunt filii, si ex
servis parentibus nascantur. Ergo Abraham dante decimas,
filii ejus decimati sunt.
Quæstiuncula II
Utrum etiam Christus

in

Abraham decimatus sit

175. — ULTERIUS. Videtur quod etiam Christus in
Abraham decimatus sit.
1. Christus enim non habet habitudinem ad Abraham nisi
mediante beata Virgine. Sed beata Virgo decimata fuit in
Abraham. Ergo et Christus.
2. Præterea. Decimatio convenit filiis Abrahæ in8 eo, ut
ex6 Littera (à) habetur, ratione peccati originalis, quia per con­
cupiscentiam ex eo propagandi erant. Sed caro Christi in
Abraham fuit peccato obnoxia, ut in Littera (9) dicitur. Ergo
et in eo Christus decimatus fuit.
3. Præterea. Decimatio est quidam actus figuralis. Sed
Christus maxime videtur per decimam figurari ratione
perfectionis’ quæ denario competit. Ergo Christus præcipue
in Abraham decimatus fuit.
176. -— SED CONTRA. Apostolus, Heb., vn, sacerdotium
1. Ed. « ab ». — 2. Ed. « dandum ». — 3. Ed. « ipso ».— 4. F. om. « ut » .
— 5. Ed. « ex ». — 6, Ed. « in ». — 7. Ed. ad. « Christi ».

Christi præfert sacerdotio Aaron per hoc quod Levi ex cujus
stirpe Aaron descendit, Abraham dante decimas decimatus est.
Sed Christus in hoc nihil amplius haberet quam Aaron, si
in Abraham similiter decimatus esset. Ergo nullo modo in
eo decimatus fuit.
177. — Præterea. Quod multiplicatur miraculose1, non
virtute naturæ, non est decimabile, ut patet IV Regum, iv,
quod2 Elisæus non præcepit viduæ ut de oleo quod mi­
raculose multiplicatum erat, decimas daret. Sed caro Christi
ex Abraham miraculose propagata est. Ergo Christus in Abra­
ham decimatus non fuit.

Solutio I

178. — RESPONSIO. Dicendum AD PRIMAM QUÆSTIO­
NEM, quod illi qui ex Abraham per concubitum descende­
runt, in eo3 decimati sunt. Christus autem in eo decimatus
non est. Cujus ratio est, quia decimatio non tantum erat
actus moralis, sed etiam figuralis.
Est enim actus moralis secundum hoc quod quædam pars
terræ nascentium et aliorum, in usum ministrorum Dei et
pauperum conferebatur, ut esset cibus in domo Domini, ut
habetur Malach. m.
179. — Actus autem figuralis est secundum hoc quod figurat
imperfectionem in eo qui decimas dat, qui perfectionem
ab alio4 expectat.
In numero enim denario est quædam ratio perfectionis,
secundum quod limes quidam est. Unde novenarius imper­
fectionem significat, secundum quod a denario deficit. Et
ideo qui decimas dat, in hoc quod novem sibi retinet et
decem alteri dat, confitetur se imperfectum esse et perfec­
tionem ab altero expectare. Et inde5 est quod etiam decimatio
quodam modo actus sacramentalis erat, secundum quod
dicta realis confessio ex fide Mediatoris procedebat, per
cujus perfectionem sanata6 est humani generis imperfectio
quæ erat per originale peccatum. Hoc enim figurando7 reme­
dium quoddam8 contra originale peccatum præstabat per
modum sacramenti.
180. — Ergo illa decimatio qua Abraham decimas dedit
ostendens se liberatore indigere, ad illos tantum pertinet ex
ejus stirpe descendentes qui imperfectionem originalis peccati
1. Ed. ad. « et ». — 2. Ed. « quia». — 3. Ed. « Abraham ». — 4. Ed. « ab
eo cui dat ». — 5. N. « idem ». — 6. Ed. « ablata ». — 7. NVP. « figura­
bat ». — 8. RANVP. « quod ».

ex eo traxerunt, ut similiter sicut ipse liberationem ab alio
expectarent.
Non autem originale peccatum ab eo traxerunt nisi qui
per concubitum ex eo descenderunt. Solum enim hi naturam
humanam ab eo sicut a principio activo acceperunt. Unde
et in eo secundum rationem seminalem fuisse dicuntur. Et
propter hoc simul cum natura etiam vitium naturæ contraxe­
runt ab Adam vel Abraham.
181. — Christus autem1 ab Adam vel Abraham non per
concubitum descendens materiam humanæ naturæ ab eis
habuit, quæ virtute Spiritus sancti in humanam naturam
formata est. Et ideo non contraxit originale peccatum. Et
ideo non potuit figurari ut imperfectionem habens et libe­
ratore indigens. Et propter hoc non est decimatus in Abraham.
182. ■— AD PRIMUM ergo dicendum quod in verbo Au­
hoc quod dicit « curabatur » non designat curationem
in actu, sed curationis necessitatem. Qui enim sic in eo erant
ut curatione indigerent, in eo decimati sunt.
183. — Ad secundum dicendum quod nullus dicitur circum­
cidi nisi secundum quod actu aliquid patitur. Decimari autem
dicitur aliquis etiam secundum praefigurationem. Unde non
est simile de decimatione et circumcisione.
184. — Ad tertium dicendum quod decimari nullo illorum2
modorum accipitur ; sed decimari nihil aliud est, prout hic
accipitur, quam præfigurali3 liberatione indigere.
Hoc autem praefigurabatur4 Abraham dante decimas de
omnibus qui peccatum originale ab eo contracturi erant,
sicut ipse a parentibus suis contraxerat, ut eadem ratione
imperfectio liberatione indigens in illis5 figuraretur qua in se
eam6 esse per decimarum collationem confitebatur.
Quartum et quintum concedimus.
gustini

Solutio II
185. — AD SECUNDAM QUÆSTIONEM dicendum quod
Christus nullo modo in Abraham decimatus fuit. Cujus
ratio ex prædictis patet.

186. ■— AD PRIMUM ergo circa7 hoc objectum dicendum
quod quia Christus non descendit ab Abraham nisi mediante
beata Virgine ; ideo sicut descendit a beata Virgine, ita
1. Ed. « vero ». — 2. Ed. « horum », — 3. RANVP. « praefigurari ». —
4. Ed. ad. « in ».— 5. F. « aliis». — 6. Ed. om. « eam ». — 7. Ed. « contra ».

descendit ab Abraham. Unde cum a beata Virgine descen­
derit non per concubitum, nec ab Abraham per concubitum
descendit ; quamvis beata Virgo in Abraham per concubitum
descenderit. Unde non sequitur quod si beata Virgo in
Abraham decimata fuit, in eo Christus decimatus fuerit.
187. — Ad secundum dicendum quod id quod est in potentia,
præfigurari potest1. Esse autem mundum vel immundum
non convenit nisi rei actu existenti.
Quia ergo quod in Abraham actu erat, totum peccato sub­
jacebat ; ideo caro Christi in Abraham peccato obnoxia fuit.
Quia vero ex Abraham caro Christi non sic propaganda erat
ut ab2 eo infectionem originalem contraheret ; ideo in
eo Christus decimatus esse non dicitur, cum decimatio,
inquantum figurale quoddam est, referri possit etiam ad illud
quod virtute erat in Abraham.
188. — Ad tertium dicendum quod decima pars quæ Deo
redditur, non dicitur proprie decimari ; sed magis noveni
partes, a quibus decima separatur. Et ideo Christus per decimam signatus3 decimari non dicitur, sed alii imperfectionem
contrahentes per novenarium designati.
Alia duo concedimus.

QUÆSTIO V

DE PROPAGATIONE CARNIS CHRISTI
EX MATRE EJUS
Deinde quæritur de propagatione carnis Christi ex matre
ejus.
Et circa hoc tria quæruntur :

Primo, de materia ex qua conceptum est corpus ejus
Secundo, de tempore conceptionis.
Tertio, de sanctificatione concepti.

1. RANVP. ad. « mundum vel immundum ».— 2.^Ed. » ex ».— 3 β -‘figu
ratus ».

ARTICULUS PRIMUS
Utrum

corpus Christi fuerit formatum solum ex
purissimis sanguinibus Virginis
ΠΙ, q. 31, a. 5.

189. — AD PRIMUM SIC PROCEDITUR. Videtur quod
corpus Christi non fuerit formatum solum ex purissimis
sanguinibus Virginis, sicut Damascenus dicit [De fide,
lib.' Ill, cap. 2 ; G. 94, 986).
1. Eorum enim quæ specie conveniunt, est materia unius1
rationis ; quia forma naturalis materiam determinatam
requirit. Sed aliorum hominum materia est ex eo quod ex
viro et muliere deciditur. Cum ergo Christus, inquantum
homo, fuerit ejusdem speciei cum aliis hominibus, videtur
quod corpus ejus non solum ex sanguinibus Virginis matris
formatum sit.
2. Præterea. Ad Rom., i, 3, dicitur : « Factus est ei ex semine
David secundum carnem. » Sed2 illud3 ex quo fit aliquid, est
materia ejus. Ergo materia corporis Christi non est sanguis,
sed semen.
3. Præterea. In collecta4 dicitur quod Deus « Verbum suum
de5 Virgine carnem sumere voluit ». Sed de illo corpus Christi
formatum est quod de5 Virgine sumpsit. Ergo corporis Christi
materia non est sanguis, sed caro.
4. Præterea. Ut in II De generat, [β 5.3 32a, 31-33 ; I. 5, n. 4),
dicitur : « Quæ magis conveniunt, facilius invicem transmu­
tantur. » Sed caro magis convenit cum carne quam sanguis.
Ergo convenientius est dicere corpus Christi ex carne® Vir­
ginis formatum esse quam ex ejus sanguine.
5. Præterea. Generativa non operatur nisi ex eo quod resi­
duum est nutritivæ virtuti ; cum nutritiva generativæ deser­
viat. Sanguis autem non est residuum ab opere nutritivæ ;
immo est illud7 quo nutritiva indiget in via existens ad nutrien­
dum membra. Ergo sanguis non potest esse materia a vir­
tute generativa ministrata ad conceptionem prolis. Et sic
idem quod prius.

190. — SED CONTRA est quod Damascenus dicit (loc.
jamjam cit.), quod « divina Sapientia ex purissimis sanguini­
bus Virginis carnem sibi copulavit ».
1. Ed. « ejusdem ». — 2. αβ « secundum ». — 3. Ed. « id ». — 4. In festo
Annuntiat. Β. V. — 5. a ad. « beata ». — 6. a ad. « beatæ ». — 7. Ed. om.
• illud ».

191. — Præterea. Corpus Christi non est formatum nisi
ex materia quam Virgo ministravit, talem in natura qualem
aliæ matres ministrant ad conceptum prolis. Sed, ut Philo­
sophus dicit1 XV De animalibus (De general, animal.,
a 20. 728-729a praesertim 729a 28-33)2 « materia ex qua corpus
conceptum formatur, quam mater ministrat, est sanguis qui
menstruum dicitur. » Ergo et corpus Christi ex sanguine
formatum est.
192. — RESPONSIO. Dicendum quod circa materiam de
qua corpus hominis formatum est, variæ sunt opiniones.
Quidam enim dicunt quod corpus humanum formatur ex
commixtione seminum, scilicet patris et matris simul, cum
sanguine menstruo, ita quod totum hoc sit materia corporis.
193. — Hoc autem Philosophus, in XV De animalibus
(De generat, animal., a 19-20. 726-729a) multipliciter destruit,
ostendens quod id quod ex viro decidit3 non est materia
humani corporis sed solum principium activum, et per ratio­
nem, et per4 experimenta sensibilia quæ magis in rebus natu­
ralibus fidem faciunt. Et hoc patet inspicienti verba ejus.
194. — Similiter etiam ostendit quod semen mulieris nihil
facit ad generationem ; unde etiam et quædam mulieres con­
cipiunt sine hoc quod seminent. Sed sanguis qui menstruum
dicitur, est in mulieribus loco seminis in viris.
195. — Et secundum hanc Philosophi opinionem conve­
nientissime salvari potest partus Virginis, si ad conceptionem
humani corporis non nisi sanguis mulieris materialiter requi­
ritur. Non enim credendum est quod materiæ corporis Christi,
quod sine semine viri conceptum est, aliquid- defuerit quod
materialiter ad formationem humani corporis requiratur.
Constat etiam omnibus virginitatem matris confitentibus,
absque omni humano semine conceptionem illam peractam
esse. Et ideo materia ex qua corpus formatur, et in Christo,
et in aliis hominibus est sanguis per virtutem generativam
matris praeparatus. Ille enim sanguis in mulieribus est sicut
semen in viris. Unde et5 eodem tempore hoc in viris et illud
in mulieribus incipit, scilicet apud ortum pilorum et alio­
rum accidentium quæ sunt signa pubertatis. Sed quia in
muliere est calor6 generativæ deserviens diminutus respectu
caloris viri, ideo non potest in mulieribus superfluum alimenti
ad tantam digestionem perduci sicut in viris ; propter quod
remanet in forma sanguinis, sicut deficiens a completa diges1. Ed. « ut in xv... ». — 2. Ed. om. « Philosophus dicit » sed habent hic « di­
citur ». — 3. Ed. « descendit ». — 4. F. om. « per ». — 5. Ed. ad. « in ». —
6 a ad. « virtuti ».

tione seminis. Unde accidit in aliquo multum coeunte ut san­
guinem loco seminis emittat, ut in XV De animalibus [De
general, animal., a 19. 726, s.) dicitur ; quasi natura non suffi­
ciat ad tantum seminis digerendum quantum incontinentia
quærit.

196. —- AD PRIMUM ergo dicendum quod secundum
Philosophum in XV et XVI De animalibus, [De generat,
animal., a 20. 727-729 ; β 1. 731 s.) Illud quod a viro emittitur
non .efficitur materia in generatione, sed lanium activum. Unde
relinquitur quod ex solo sanguine mulieris materialiter cor­
pus humanum formetur, tam in Christo quam in aliis hominibus.
197. ■— Ad secundum dicendum quod Christus ex semine
David dicitur factus secundum carnem, non sicut ex immediata
materia ; sed quia materia ex qua corpus Christi formatum
est, originaliter ex semine David descendit.
198. — Ad tertium dicendum quod assumptio habet duos
terminos, scilicet a quo, et in quem. Dicitur ergo Verbum Dei
carnem assumpsisse ex Virgine, non quantum ad terminum
a quo, quasi pnus esset in specie carnis quam assumeretur ;
sed quantum ad terminum ad quem, quia materia illa simul
assumpta est et in carnem formata.
199. — Ad quartum dicendum quod quamvis caro cum
carne magis conveniat secundum similitudinem speciei ; tamen
sanguis, ex quo formatur corpus, magis convenit cum carne
et reliquis partibus corporis secundum proportionem potentiæ
ad actum, quam caro cum carne.
Sanguis enim ille est potentia lotum, secundum potentiam
passivam ; sicut et semen est potentia totum secundum poten­
tiam activam.
Caro autem non est potentia totum, cum sit actu pars ulti­
mum complementum jam habens per ultimam digestionem.
200. — Hæc autem convenientia præcipue requiritur ad
hoc quod aliquid ex aliquo fiat. Domus enim facilius ex cæmento
et lapidibus construitur specie differentibus, quam ex alia
domo ejusdem speciei, ex qua domus construi non potest,
nisi in lapides resolvatur.
201. — Ad quintum dicendum quod sanguis qui materia
corporis humani ponitur, non est absolute talis qualis primo1
per actum nutritivæ generatur ex cibis2 ; sed hoc3 quod de
illo sanguine residuum est ab ultima digestione nutritiva,
in feminis generativæ ministrat, quæ ipsum præparat ut sit
debita materia humani corporis.
1. Ed. om. « primo ». — 2. Ed. « cibo ». — 3. F. om. « hoc ».

144

SCRIPTUM SUPER III LIB. SENTENTIARUM

ARTICULUS II
Utrum

conceptio

corporis

Christi fuerit subito

vel

SUCCESSIVE COMPLETA

III, q. 33, a. 1 ; IV Cg. c. 44 ; Compend. c. 218 ; in Joan. c. 1,1. 9 ; c. 2,1. 15.

202. — AD SECUNDUM SIC PROCEDITUR. Videtur
quod conceptio corporis Christi non fuerit subito, sed succes­
sive completa.
1. Heb., n, 17, dicitur quod1 Christus « debuit per omnia
fratribus similari ». Sed alii homines qui fratres ejus dicun­
tur ibidem2, successive concipiuntur. Ergo et Christi concep­
tio debuit esse successiva.
2. Præterea. Tempus generationis cujuslibet rei est deter­
minatum secundum speciem suam, ut ex II De generatione,
(β 10. 336b, 9-15 ; 1. 10 n. 5 s.) haberi potest. Sed Christus fuit
ejusdem speciei cum aliis hominibus. Ergo sicut aliorum homi­
num generatio determinato tempore perficitur, ita et Christi.
3. Præterea. Ut in II De anima (β 4. 416a, 16-17; 1. 9,
n. 332) dicitur : « Cuicumque rei naturali debetur determinata
magnitudo ». Sed corpus Christi non potuit in principio
conceptionis suæ habere tantam quantitatem3 quanta4 naturæ
hominis debetur. Alias tempore illo non crevisset in utero
Virginis in quo alii crescunt, vel minori tempore a Virgine por­
tatus esset quam alii5 portantur : quod non tenet Ecclesia.
Ergo in principio suæ conceptionis nondum erat in specie
humana, in qua fuit in termino conceptionis. Ergo principium
conceptionis est aliud a termino ejus. Omnis autem mutatio
quæ habet prius et posterius, est6 successiva. Ergo conceptio
Christi fuit successiva.
4. Præterea. Corpus Christi ex7 sanguinibus Virginis for­
matum est. Aut ergo in eodem instanti fuit sanguis et caro.
Et sic eadem materia simul erit sub duabus formis substan­
tialibus disparatis, quod est impossibile. Aut in alio ets alio
instanti. Sed inter quælibet duo9 instantia est tempus medium
ut in VI Phys., (ζ 4. 235a, 13 s. ; 1. 5, n. 4-5) probatur. Ergo con­
ceptio Christi tempore mensuratur, et non est subito peracta.
5. Præterea. Concipi est qu> ddam fieri, sedlu esse11
conceptum est quoddam factum esse. Nihil autem in
1. Ed. « quia ». — 2. α om. « ibidem ».| — 3. Ed. « magnitudinem ». —
1. F. « quantum ». — 5, Ed. ad. « homines ».— 6. a ad. « etiam ».— 7. β « de »
— 8. Ed. ad. « in ». — 9. Ed. om. « duo ». — 10. Ed. « sicut ». — 11. Ed. om .
« esse ».

permanentibus simul fit et factum est. Alias simul aliquid
esset et non esset. Quod enim fit in permanentibus, non
est ; quod autem factum est, jam est. Ergo in carne Christi
non simul fuit concipi et conceptum esse. Et sic fuit ibi prioris
et posterioris successio.

2)3. — SED CONTRA. Conceptionis principium esse non
potuit antequam conceptionis activum in Virgine esset. Sed
conceptionis1 activum fuit in ipsa divina Sapientia, quæ ex
sanguinibus Virginis carnem sibi copulavit, ut Damascenus
dicit (ubi supra). Ergo non potuit prius conceptio incipere quam
divina Sapientia in uterum Virginis descendisset. Sed, sicut
dicit Gregorius in Moral., « Spirilu adveniente, mox Verbum
in utero, mox intrat uterum2 Verbum caro3 ». Ergo conceptio
carnis incipere non potuit antequam caro esset. Sed ad spe­
ciem carnis terminata est conceptio. Ergo non prius incepit
conceptio quam terminata esset, et ita sine successione fuit.
204. — Præterea. Conceptio Christi facta est virtute di­
vina quæ infinita est. Sed virtutis infinitæ est subito effec­
tum suum producere. Ergo conceptio Christi subitanea fuit.
205. — RESPONSIO. Dicendum quod conceptio Christi
secundum fidem oportet ut4 subito facta fuisse5 ponatur.
Non enim natura humana prius assumpta fuit quam in sua
specie perficeretur, cum partes ejus non sint assumptibiles nisi
ratione totius, ut ex dictis d. 2 (146 s.) patet, nec corpus nisi per
animam*. Proprietates autem et accidentia humanæ naturæ
non dicuntur de Filio Dei ante assumptionem. Ergo quidquid
humanum de Filio Dei dicitur, completionem humanæ naturæ
non praecessit. Conceptio autem de Filio Dei dicitur, ut patet
in Symbolo : « Qui conceptus est de Spiritu sancto, etc. » Oportet
ergo ut conceptio in Christo non præcedat tempore completam
naturam carnis ejus. Et ita relinquitur quod simul concipie­
batur et concepta est. Propter quod oportet conceptionem
illam subitaneam ponere, ita quod hæc in eodem instanti
fuerint7, scilicet conversio sanguinis illius materialis in carnem
et alias partes corporis Christi et formatio membrorum orga­
nicorum et animatio corporis organici et assumptio corporis
animati in unitatem divinæ personæ.
2C6. — In aliis autem hæc successive contingunt, ita quod
maris conceptio non perficitur nisi usque ad quadragesimum
1. α ad. « principium ». — 2. Ed. om. « uterum ». — 3. Ed. ad. « facium ». —
4. Ed. « quod ». — 5. Ed. om. « fuisse ». — 6. Ed. om. « nec corpus nisi per ani­
mam ». — 7. Ed. « fuerunt ».

diem, ut Philosophus in IX De animalibus [De histor.
animal., (173.583”, 2-5) dicit; feminæ autem usque ad nonagesi­
mum. Sed in completione1 corporis masculi videtur Augustinus
superaddere sex dies, qui sic distinguuntur secundum eum2
in Episiola ad Hieronymum : « Semen primis sex diebus quasi
laciis habel similitudinem, novem diebus vertitur in sangui­
nem, deinde duodecim diebus solidatur, decem et octo diebus
formatur usque ad perfecta membrorum lineamenta et hinc jam
reliquo tempore usque ad tempus parius magnitudine auge­
tur. » Unde versus :
Sex in lacte dies, ter sunt in sanguine terni,
Bis seni carnem, ter seni membra figurant.

207. — In Christi autem conceptione materia quam Virgo
ministravit, statim formam et figuram humani corporis accepit
et animam, et in unitatem divinæ personæ assumpta est.
208. — AD PRIMUM ergo dicendum quod Christus per
omnia fratribus assimilari debuit in his quæ necessaria erant
ad eorum reparationem. Hujusmodi autem sunt ea in quibus
veritas humanæ naturæ consistit, scilicet partes essentiales
ejus et proprietates naturales et passiones quibus opus redemp­
tionis explendum erat.
In aliis autem excellere debuit ut hominum salvator.
209. — Ad secundum dicendum quod determinatum tempus
generationis debitum alicui speciei non sequitur veritatem
speciei in re generata, sed virtutem generantis in specie illa.
Et ideo quamvis Christus in veritatem humanæ naturæ con­
ceptus fuit, quia tamen conceptio illa non est facta per actio­
nem alicujus virtutis humanæ, ideo non oportet quod idem
tempus debeatur conceptioni Christi quod conceptionibus
aliorum.
210. — Ad tertium dicendum quod quantitas debita3 ali­
cujus speciei non est determinata secundum aliquid indivi­
sibile, sed habet aliquam latitudinem ; quia in specie humana
invenitur major et minor quantitas, et in eodem individuo
secundum diversa tempora, et in diversis, ut ad sensum patet.
Minimum autem quantitatis in uno individuo est in primo
instanti suæ figurationis et animationis. Quæ quantitas adeo
parva est quod parum excedit quantitatem formicæ, ut dicit
Phiiosophus in IX De anim., (De hist, animal., η 3. 583b, 17-18)
quod in quadragesima die muliere patiente4 abortum, inven1. α « conceptione ». —· 2. In lib. LXXXIII Qq., q· 56 (L. 40, 39). —
3. Ed. « determinata ». — 4. RANVP. « pariente ».

tum est corpus prolis omnia membra distincta habere, quamvis
in quantitate esset sicut magna formica.
Maxima autem quantitas in aliquo individuo est in ultimo
termino augmenti. Et sicut maximum differt in diversis, ita
et1 proportionaliter illud minimum.
211. — Potuit ergo esse ut corpus Christi in primo instanti
conceptionis perfecte figuratum, haberet quantitatem suffi­
cientem2 speciei humanæ3 ; minorem tamen quam sibi debe­
retur in principio suæ humanitatis si naturaliter conceptus
esset, respectu quantitatis quam habuit in completa ætate pro­
portionaliter aliis hominibus ; ita quod usque ad quadrage­
simum aut quadragesimum sextum diem crescendo perve­
nerit usque ad quantitatem illam quæ in eo debuit esse minima
proportionaliter aliis hominibus ; et deinceps crevit sicut
et alii4 crescunt, ita quod totum tempus quo in utero matris
fuit augmento corporis ejus deservivit5, quod in aliis servit
conversioni, figurationi, animationi et augmento.
212. — Ad quartum dicendum quod hoc est universaliter
verum in quolibet motu continuo quod non est accipere ulti­
mum instans in quo id quod movetur distet a termino ad quem,
quamvis possit6 accipi primum instans in quo est in termino
ad quem, ut habetur7 ex VIII Phys., (η 8. 263; 1. 17 n. 11).
Verbi gratia si aliquid movetur de nigredine in albedinem, in
ultimo instanti temporis mensurantis motum illum albedo
inest mobili : ultimus enim8 terminus temporis respondet
ultimo termino motus ; sed in omni eo quod de dicto9 tempore
accipitur ante ultimum instans, mobile ab albedine distat.
Non est autem accipere ante ultimum instans temporis, secundo
ultimum instans ; cum inter quælibet duo instantia sit tempus
medium, ut in10 VI Phys., (ζ 3. 234a, 7-9 ; 1. 5, η. 4-5) pro­
batur ; unde non est accipere ultimum11 instans in quo id quod
fit album sit non album.
213. — Et similiter est in mutationi bus quæ quamvis non sint
motus, tamen aliqhem motum consequuntur ; sicut generatio
sequitur alterationem, et illuminatio motum localem solis.
Non enim est accipere ultimum instans in quo id quod fit
ignis sit non ignis ; neque instans in quo aer qui illumina­
tur, sit tenebrosus : eo quod terminus a quo in istis muta­
tionibus inest transmutato in toto tempore mensurante motum,
1. β om. « et » ; ed. « etiam ». — 2. Ed. ad. « suæ ». — 3. Ed. om.« humanæ ».
—- 4. Ed. ad. « homines ». — 5. Ed. « servivit ». — 6. Ed. « posset ».— 7. Ed. «
patet ». — 8. Ed. « etenim ». — 9. Sic αβ et RANVP. contra F. qui habet
deducto ». —· 10. Ed. om. « in ». — 11. Ed. om. « ultimum ».

cui mutatio nonx conjungitur sicut terminus nisi in ultimo
instanti illius temporis.
214. — Dico ergo2 quod conceptio Christi quamvis non
sit motus, quia successionem non habet ; tamen conjungitur
cuidam motui3, saltem motui locali sanguinis materialis
ad locum generationis, ubi4 undique congregatus est ; et in
ultimo termino illius motus materia illa fuit sub specie corporis
Christi. Et sic est accipere primum instans in quo corpus
Christi fuit5 ; sed in toto tempore6 praecedenti hoc instans7,
erat sanguis ; unde non est accipere ultimum instans in quo
erat sanguis, sed ultimum tempus. Tempus autem continuatur
instanti sine hoc quod cadat aliquod medium, sicut nec inter
lineam et punctum necesse est medium cadere.
Unde forma sanguinis et forma corporis Christi continue
successerunt sibi in materia illa ; neque oportet aliquod medium
tempus ponere, ut conceptio successiva judicetur.
215. — Ad quintum dicendum quod fieri dupliciter potest
accipi.
Uno modo secundum quod pertinet ad motum praecedentem
esse rei quæ fieri dicitur. Et sic oportet quod fieri rei praece­
dat duratione factum esse, ut objectio probat.
216. — Alio modo dicitur fieri ipsa terminatio esse motus
inducentis. Sicut illuminari signatur per modum fieri et hoc
ipsum quod dicitur terminari. Et hujusmodi fieri non præcessit tempore factum esse, nec differt ab eo nisi ratione.
Hoc enim quod est esse illuminatum, si consideretur secun­
dum se, signatur ut factum esse, ut cum dicitur illumina­
tum ; si autem consideretur prout est aliquid motus preecedentis, scilicet terminus, sic signatur ut in fieri, ut cum
dicitur illuminari. Et ideo non est verum hoc dicere nisi in
primo instanti in quo motus praecedens terminatur ; quamvis
semper postea verum sit dicere, hoc factum esse.
217. — Sic aubem accepto8 fieri non oportet quod sit non
esse sed quod sit nunc primo esse. Et prt· hunc modum de
Christo verum est dicere, simul concipi et conceptum esse ;
unde non9 oportet quod conceptio fuerit successiva.

1. αβ om. « non ». — 2. α « igitur ». — 3. Ed. ad. « loeali » — 4. Sic γ et
ed. ; β habet, sed expungit ; αδ om. « ubi ».— 5. α ad. « conceptum ».— 6. α ani.
« sed in toto tempore » contra βδ F. — 7. α ad. « in quo ». — 8. α « conceptum »
contra βδ ; F. « acceptum ». — 9. RAN. om. « non ».

ARTICULUS III
Utrum Christo sanctificari

conveniat

III, q. 34, a. 1.

218. — AD TERTIUM SIC PROCEDITUR. Videtur quod
Christo sanctificari non conveniat.
1. Quia, ut dicitur Hebr., vu, 62 : « Talis decebat ut esset
nobis Pontifex qui non habet necessitatem, quemadmodum sacer­
dos, prius pro suis delictis hostias offerre, deinde pro populi. »
Sed Christus sicul venit orare et hostias1 offerre pro populo,
ita et sanctificare populum. Ergo nec indiguit ut ipse sancti­
ficaretur.
2. Praeterea. In quolibet ordine primum movens est im­
mobile. Sed Christus est principium totius humanæ sancti­
ficationis. Ergo ipse sanctificatus non est.
3. Praeterea. Omne quod iit, fit ex contrario : generationes
enim, secundum Philosophum, VII Physic., (η 7. 261a, 32-34 ;
1. 15, n. 2.) ex contrariis fiunt2 Sed Christus ab omni peccato
quod sanctitati contrariatur, immunis fuit. Ergo Christus
sanctificari non dicitur.
4. Si dicatur quod caro ejus antequam esset assumpta,
obnoxia fuit peccato, ut in Littera (8) dicitur ; unde ratione
emundationis ejus Christus sanctificari dicitur.
Contra. Hoc nomen Christus est nomen3 hypostasis in dua­
bus naturis subsistentis. Ergo nihil potest dici de Christo
quod unionem illam præcessit4. Sed infectio cui in patribus
caro ejus obnoxia fuerat, solum ante unionem fuit. Ergo
ratione illa non potest dici Christus sanctificatus.
219. — SED CONTRA est quod dicitur Joan., x, 36 :
« Quem Paler sanctificavit et misit in mundum. » Ergo Christus
sanctificatus est.
220. — Praeterea. Christus dicitur unctus. Sed spiritualis
unctio causa est sanctitatis. Ergo et sanctificatus dici potest.

221. — RESPONSIO. Dicendum quod sanctificari est
sanctum fieri. Potest autem aliquis sanctus fieri dupliciter : vel
ex sancto ael ex non sancto.
Ex sancto iterum dupliciter : — vel ex minus sancto magis
sanctum, ut dicitur Joan., xvii, 17 : « Paler, sanctifica eos
1. Ed. « hostiam ». — 2. β et ed. « sunt ». — 3. Ed. om. « nomen ». — 4. Ed.
« præcesserit ».

in veritate » ; Apostoli enim tunc sancti erant — vel secundum
continuationem sanctitatis eadem quantitate servata, et hoc
modo Christus potest dici1 sanctifica tus, sicut ipse ibidem,
19, dicit : « Pro eis ego sanctifico meipsum » ; eo quod conti­
nuatio ratione successionis quemdam modum sanctificationis
habet. Sed hic modus loquendi non videtur consuetus ; unde
sic de sanctificatione non loquimur.
222. — Ex non sancto etiam dicitur aliquis sanctus fieri
dupliciter. — Vel ex non sancto contrarie aut privative, sicut
peccator per gratiam sanctificari dicitur. Et hoc modo Chris­
tus non potest dici sanctificatus esse, quia non potest accipi
cum consistentia subjecti defectus sanctitatis in eo fuisse :
simul enim fuit homo et sanctus homo. -— Vel ex non sancto
negative. Et hoc adhuc distinguendum est. Quia vel dicitur
ex non sancto sanctus factus ratione sanctitatis crealæ, quæ
hominis est ; et sic dicitur Christus sanctus factus, sicut et
factus homo. Aut ratione sanctitatis increatæ, et sic dicitur
sanctus factus per modum quo dicitur homo factus est2 Deus :
quæ vel falsa est, vel minus proprietatis habens quam prima,
scilicet Deus factus est homo, ut infra d. 7 patebit3.
Et ita concedi potest in aliquo sensu Christum sanctificatum esse.
223. — AD PRIMUM ergo dicendum quod sicut Christus
non indiguit ut pro se oraret, vel hostias offerret ; ita nec
indiguit ut hoc modo sanctificaretur sicut4 alios sanctificare
venerat, scilicet per purgationem peccatorum.
Per hoc tamen non removetur quin ipse a tota Trinitate
sanctus sit factus homo, cum prius nec homo nec sanctus
homo fuerit.
224. — Ad secundum dicendum quod primum movens in
aliquo ordine mobilium non oportet esse immobile simpliciter,
sed immobile secundum illud5 genus motus. Sicut cælum
quod est primum alterans, movetur quidem, sed non alteratur :
non enim est primum movens simpliciter.
225. — Similiter etiam Christus, secundum quod homo, non
est primum sanctificans simpliciter, sed Deus Trinitas ; est
autem primum sanctificans inquanlum homo, per modum
satisfacientis pro peccato. Et sic sanctificatus non est ; aliquo
tamen modo sanctificatus est.
226. — Ad tertium dicendum quod non oportet omne quod
fit ex contrario fieri, sed solum quod fit per viam generationis
1. Ed. « esse ». — 2. Ed. om. « est ». — 3. α « apparebit ». — 4. Ed. « quo ».
— 5. Ed. « idem ».

et alleralionis. Oportet tamen omne quod fit, ex inconlingenti fieri, ut in I Phys., (a 5. 188b, 31 s, ; 1. 10, n. 4) dicitur,
idest quod non contingit simul inesse. Sic autem incontingens1
est non solum contrarium vel privatio quæ requirunt subjectum,
sed etiam negatio quæ consistentiam subjecti non requirit.
Et sic ex non sancto Christus factus est sanctus, ut dictum est.
Quartum concedimus, quia responsio illa non valet.
EXPOSITIO SECUNDÆ PARTIS TEXTUS
227. — « Obnoxia fuit peccato in Maria et in aliis etc... » (7).
Sed contra. Quod non est, non potest esse peccato obnoxium
Sed caro Christi non fuit nisi in ipso. Ergo falsum est quod
hic2 dicitur.
228. — Sed3 dicendum quod quamvis caro Christi actu
non fuerit nisi in ipso, tamen materialiter fuit in beata Virgine
et in aliis, sed differenter. Quia in beata Virgine præexistebat
materia illa essentialiter, sed in aliis prioribus originaliter
tantum, ut dictum est. Et secundum illum modum quo in
unoquoque fuit, sic peccato obnoxia erat.
229. — « Ita et leviticus ordo etc... « (8) Videtur quod ratio
Apostoli non valeat. Potest enim contingere quod pater
Papæ alicui simplici sacerdoti decimas solverit, tamen nec
propter hoc Papa sacerdote illo minor esset. Et sic non vide­
tur sequi, si Abraham Melchisedech decimas solverit, quod
propter hoc leviticus ordo Melchisedech minor fuerit.
230. — Sed dicendum secundum quosdam, quod Apostolus
procedit ex suppositione hujus quod Abraham tota poste­
ritate sua major fuerit ; unde si Melchisedech major fuerit
quam Abraham, per consequens major fuit quam Levi vel
Aaron.
231. -— Sed quia hæc suppositio vel dubia est, vel falsa,
saltem propter beatam Virginem ; ideo melius dicendum,
quod Apostolus non intendit probare quod Melchisedech
personaliter major fuerit quam Aaron, sed quod sacerdotium
Christi figuratum per sacerdotium Melchisedech, majus est
quam sacerdotium Aaron. Unde virtus rationis Apostoli
fundatur super figuram. Figuravit enim Abraham decimas
Melchisedech dans, quod ipse cum tota sua posteritate minor
esset sacerdotio Christi per Melchisedech figurati.
232. ■— « Secundum rationem seminalem erat etc. » (8) Semen,
ut dicit Philosophus, II Physic, (β 3. 195a, 21-23 ; 1. 5, n. 10)
et V Meiaph., (d 2.1013b, 23-25 ; 1.3, n. 780) est in genere causæ
efficientis. Unde illi dicuntur in Abraham secundum semi­
nalem rationem fuisse qui concepti sunt per virtutem activam
1. RAVPF. « contingens ». — 2. AVP. om. « hi* »> — 3. RANVP. om. « sed ».

scriptum super in lib. sententiarum

ex Abraham originaliter descendentem : quod de Christo
dici non potest, ut ex prædictis1 patet.
233. — «Noneum mater concupiscentia, sed gratia concepit.»
(9) Istud potest intelligi dupliciter. Vel ita quod concupis­
centia et gratia sint nominativi casus. Sic enim concupis­
centia dicitur mater eorum qui per concupiscentiam nas­
cuntur, et gratia mater Christi, quia per gratiam2 natus est.
Vel potest intelligi quod sint ablativi casus, ut intelligatur
quod mater Christi non genuit eum per concupiscentiam, sed
per gratiam. Et sic locutio propria et plana est.
234. — « Quia3, dicunt Physici, tot diebus etc... » (10) Hoc
potest aliter exponi quam Magister infra exponit, ut intelli­
gatur completio corporis humani non solum quantum ad
figuram, sed etiam quantum ad debitam quantitatem, ut per
hos quadraginta sex dies totum tempus usque ad partum
intelligatur. Quadraginta enim et sex si per senarium, qui
numerus perfectus est, multiplicentur, resultant ducenti sep­
tuaginta et sex4. Et tot dies computantur ab octavo kalendas
aprilis quando Christus conceptus est, usque ad octavum
kalendas januarii quando Christus natus est. Et hoc acci­
pitur ab Augustino, lib. LXXXIII, Oa., (q. 46; L. 40,
39-40).

1. Ed. o dictis ».

2. α ad. « etiam ».— 3. Ed. ad. (f ut ».— 4. Ed·. ad « dies.

DISTINCTIO IV
sacra sæpius tribuatur incarnatio,
quæ est opus Trinitatis, Spiritui sancto

Quare in Scriptura

1. — Cum vero incarnatio Verbi, sicut in superioribus (d. 1, n. 6)
tractatum est, operatio vere sit Patris et Filii et Spiritus sancti, investi­
gatione nobis dignum videtur, quare in Scriptura Spiritui sancto
hoc opus sæpius attribuatur1, et de ipso Christus conceptus memo­
retur et natus.
2. — Non enim ideo operatio incarnationis Spiritui sancto sæpius
attribuitur, quod ipse solus eam sine Patre ac Filio fecerit ; sed quia
Spiritus sanctus est caritas et donum Patris et Filii, et ineffabili Dei
caritate « Verbum Dei caro factum est » (Joan., i, 14), et inæstimabili
Dei dono Filius Dei univit sibi « formam servi » (Phil., n, 7). Non igitur
frequens denominatio Spiritus sancti ab illo opere Patrem vel Filium
secludit ; sed potius uno nominato, tres intelliguntur, sicut sæpe fit
in aliis operibus.
Unde Augustinus super hoc movens quæstionem, in hunc modum
eamdem determinat in Enchirid. (c. 38 ; L. 40, 251) ita inquiens :

Propositio textus
3. — Cum illam creaturam quam Virgo concepit et peperit, quamvis
ad solam personam Filii pertinentem, tota Trinitas fecerit — neque
enim separabilia sunt opera Trinitatis — cur in ea jacienda Spiritus
sanctus solus nominatus est ? An etiam2 quando unus trium in aliquo
opere nominatur, universa operari Trinitas intelligitur ? Ita vere est
et exemplis doceri potest.
Audistis propositam quæstionem ejusdemque solutionem vel3 expo­
sitionem.

Quo

sensu

Christus dicatur conceptus
de Spiritu sancto

et natus

4. — Sed non est in hoc diutius immorandum. Illud enim movet,
quomodo dictus est Christus natus de Spiritu sancto, cum filius nullo
modo sit Spiritus sancti (ibid.).
Numquid dicturi sumus patrem hominis Christi esse Spiritum
sanctum, ut Deus Pater Verbum genuerit, Spiritus sanctus hominem ;
ex qua utraque substantia Christus unus esset et Dei Patris filius secun­
dum Verbum, et Spiritus sancti filius secundum hominem, eo quod eum
Spiritus sanctus tamquam pater ejus de Matre Virgine genuisset ?
Quis hoc dicere audebit, cum hoc ita sit absurdum, ut nullæ fidelium
aures id valeant sustinere ? (ibid.)
5. — Proinde cum confiteamur Christum natum de Spiritu sancto ex
1. Quar. « tribuatur ». — 2. Quar. « et ». — 3. Quar. orn. « solutionem vel »

Maria Virgine, quomodo non sit filius Spiritus sancti et sit filius Vir­
ginis, cum1 et de illo et de illa sit natus, explicare difficile est. Procul
dubio non sic de illo ut de patre, sic autem de illa ut de matre natus est.
{Ibid., infra.)
Non est autem concedendum, quidquid de aliqua re nascitur, conti­
nuo ejusdem rei filium nuncupandum. Ut enim omittam aliter de homine
nasci filium, aliter capillum, aliter pediculum vel lumbricum, quorum
nihil est filius : ut ergo hæc omittam, quoniam tantæ rei deformiter com­
parantur ; certe qui nascuntur « ex aqua et Spiritu sancto » non aquæ
filios eos rite2 dixerit quispiam ; sed dicuntur filii Dei Patris et matris
Ecclesiæ. Sic ergo de Spiritu sancto natus est Christus, nec tamen filius
est Spiritus sancti ; sicut e converso non omnes qui dicuntur alicujus
filii, consequens est ut de illo etiam nati esse dicantur, ut illi qui adop­
tantur. Dicuntur etiam « filii gehennæ », non ex illa nati, sed in illam
præparati. (Ench. c. 39 ; L. 40, 252.) Cum itaque de aliquo nascatur
aliquid, et non ita ut sit Filius, nec rursus omnis qui dicitur filius de
illo sit natus cujus dicitur filius.
(>· — Profecto modus iste quo natus est Christus de Maria Virgine3
sicut filius, et de Spiritu sancto non sicut filius, insinuat nobis gratiam
Dei, qua homo nullis præcedentibus meritis, in ipso exordio naturæ
suæ quo esse cæpit, Verbo Dei copularetur in tantam personæ unita­
tem ut1 idem esset Filius Dei qui filius hominis, et filius hominis qui
Filius Dei ; et sic5 in naturæ humanæ susceptione fieret quodammodo
ipsa gratia illi homini naturalis, qua nullum possit admittere peccatum.
Quæ gratia ideo per Spiritum sanctum est significata, quia ipse proprie
sic est Deus ut sit et Dei donum. (Ibid. c. 40.)
Per hoc ergo quod de Spiritu sancto esse nativitas Christi dicitur,
quid aliud quam ipsa gratia demonstratur, qua homo, mirabili et ineffa­
bili modo, Verbo Dei est adjunctus atque concretus5 et divina gratia
corporaliter repletus? (c. 37 et c. 41.)

Alia ratio quare dicatur natus de Spiritu sancto
7. — Potest etiam dici Christus, secundum hominem, ideo natus
de Spiritu sancto quia eum fecit.
Inquantum enim homo est, et ipse factus est, ut ait Apostolus,
(Horn., i, 3.) Conceptus ergo et natus de Spiritu sancto dicitur, non
quod Spiritus sanctus fuerit Virgini pro semine — non enim de sub­
stantia Spiritus sancti semen partus accepit — sed quia per gratiam
Dei et operationem Spiritus sancti de carne Virgine est assumptum
quod Verbo est unitum.
Et in Evangelio (Mat. i, 18), secundum hanc intelligentiam legi­
tur de Maria, quod inventa est in utero habens de Spiritu sancto.
Cujus dicti rationem Ambrosius insinuans in II lib. De Spiritu
sancto, (c. 5, n. 42, s. ; L. 16, 751) ait : Quod ex aliquo est, aut ex
substantia aut ex potestate ejus est : ex substantia, sicut Filius qui a
Patre, et Spiritus sanctus qui a Patre Filioque procedit; ex potestate
autem, sicut ex Deo omnia. Quomodo7 ergo in utero habuerit Maria de
Spiritu sancto ? Si quasi ex substantia, ergo Spiritus in carnem et ossa
conversus est. Non utique. Si vero quasi ex operatione et potestate ejus
Virgo concepit, quis neget Spiritum sanctum dominicæ incarnationis
auctorem ?
1. Ed. « cum et de illa sit natus ». —2. Ed. · recte ». — 3. Quar. om. « vir­
gine ». — 4. Ed. « quod ». — 5. Ed. « sicut ». — 6. Ed. « concreatus ». —
7. Ed. « cum ».

8. — Sed quæri potest, cum nos Salvatorem natum profiteamur,
cur Apostolus (Rom. i, 3) factum eum dicat ex semine David et alio
loco (Gal. iv, 4), factum ex muliere, cum aliud sit fieri, aliud nasci.
Aliquid ergo significavit hoc dicto.
Quia1 enim non humano semine concreta2 est caro Domini in utero
Virginis et corpus effecta, sed effectu et virtute Spiritus sancti ; ideo
Apostolus dicit factam, non natum. Aliud est enim semine admixto
et sanguinis coagulo generare, aliud est non permixtione, sed virtute
procreare. Possunt homines generare filios homines3 sed non facere.
Ecce quare dixit Apostolus factum et non natum ; ne ejus scilicet
nativitas quæ fuit sine viri semine, nostræ similis putaretur quæ
conficitur ex seminum commixtione.
Ideo autem cum factum diceret Apostolus, addidit : ex semine
David ; quia etsi intercessit semen hominis in conceptione Virginis ;
tamen quia ex ea carne Christus formatus est quæ constat ex semine,
recte dicitur quia factus est4.

DIVISIO TEXTUS

« Cum vero incarnatio Verbi etc... » (1)
9. — Postquam determinavit de incarnatione ex parte
assumpti, ostendens quid assumptum est (d. 2) et cujus conditionis fuerit antequam assumeretur (d. 3), in parte ista
determinat de effectivo ipsius assumpti.
Et dividitur in partes duas. In prima ostendit quare eflicientia naturæ assumpta? Spiritui sancto appropriatur. In
secunda movet quamdam dubitationem ex dictis conse­
quentem, ibi : « Sed non est in hoc diutius immorandum etc. » (4)
Circa primum tria facit. Primo movet quæstionem. Secundo
determinat eam, ibi : « Non enim3 operatio incarnationis etc. » (2)
Tertio confirmat per auctoritatem, ibi : « Cum illam creatu­
ram etc. » (3)
« Sed non est in hoc diutius immorandum etc. » (4) Hic
determinat quamdam dubitationem ex prædictis ortam. Si
enim Christus, inquantum homo, de Spiritu sancto natus est,
videtur quod Spiritus sancti filius sit inquantum homo.
Circa hoc ergo duo facit. Primo movet dubitationem. Secundo
determinat eam, ibi : « Proinde cum fateamur etc. » (5)
Circa quod duo facit. Primo ostendit quod Christus non
dicitur natus de Spiritu sancto, sicut de Patre. Secundo exponit
qua ratione de Spiritu sancto natus dicatur, ibi : « Profecto
modus iste etc. » (6)
Et6 circa hoc duo facit. Primo ostendit quod hoc dicitur ad
significandum rationem illius nativitatis, quia per gratiam
1. Ed. « quoniam ». — 2. Ed. « concepta ». — 3. Ed. om, « homines ». —·
4. N. ad. « ex semine ». — 5. Ed. ad. « ideo ». — 6. Ed. om. « et ».

est, ut li de denotet quasi rationem operis. Secundo ostendit
aliam rationem qua hoc dici possit, quia scilicet Spiritus
sanctus fecit1 Christum inquantum est homo, ut li de
denotet habitudinem causæ efficientis, ibi : « Potest etiam dici
Christus etc. » (7)
Circa quod iterum duo facit. Primo prosequitur rationem
secundo assignatam. Secundo movet quamdam quæstionem
circa verbum Apostoli inductum, ibi : « Sed quaeri potest,
cum nos etc. » (8)

Hic est triplex quæstio.
Prima de conceptione Christi in comparatione ad efficien­
tiam Spiritus sancti.
Secunda de ipsa in comparatione ad matrem concipientem.
Tertia de ipsa per comparationem ad gratiam, per quam
conceptio facta dicitur.

QUÆSTIO I

DE CONCEPTIONE CHRISTI IN COMPARATIONE
AD EFFICIENTIAM SPIRITUS SANCTI
Circa primum quæruntur duo.

Primo, utrum efficientia conceptionis Christi Spiritui sancto
appropriari debeat.
Secundo, utrum ratione hujus efficientiæ Christi secundum
quod est2 homo, Spiritus sanctus pater dici possit.
ARTICULUS PRIMUS

Quæstiuncula I
Utrum alicui Personæ illa efficientia appropriari
debeat
I 5., d. 11, a. 1, ad. 4 : III S. d. 1, q. 2, a. 2, ad 6 ; d. 2, q. 2, a. 2, sol. 2 ;
III, q. 32, a. 1, 3 ; IV Cg. c. 46 ; Compend., c. 209 ; Mi. c. 1.

10. — AD PRIMUM SIC PROCEDITUR. Videtur quod
nulli personæ efficientia illa appropriari debeat.
1. Operatio enim Dei est sua essentia. Sed essentia est
communis tribus personis et nulli earum appropriabilis.
1. Ed. « facit ». — 2. F.d. om. « est ».

Ergo nec operatio divina qua conceptio hominis Christi per­
fecta est, alicui personæ appropriari debet.
2. Præterea. Damascenus dicit i cap. Ill libri (De fide,
orlh.; G. 94, 983), quod in1 incarnatione « manifestantur2
simul bonitas, potentia, justitia et sapientia Dei. » Sed sicut
bonitas appropriatur Spiritui sancto, ita potentia Patri et
sapientia Filio. Ergo efficientia carnis assumptæ non magis
uni personæ quam alteri appropriari debet.

11. — SED CONTRA. Omnis operatio3 divina procedit ab
eo secundum rationem alicujus attributi, sicut et operatio
creaturæ procedit ab ea secundum suam formam. Sed quodlibet
attributorum divinorum est alicui personæ appropriabile.
Ergo et quodlibet divinum opus alicui personæ appropriari
debet sicut causæ efficienti ; et ita opus incarnationis.
Quæstiuncula II
Utrum debeat appropriari Patri

12. — ULTERIUS. Videtur quod debeat appropriari Patri.
1. Ipsi enim attribuitur potentia. Potentia autem activa
quæ sola4 in Deo est, est principium efficiendi. Ergo efficientia
omnis Patri præcipue appropriari debet.
2. Præterea. Sicut supra Magister dixit5 (d. 1, 1), « Filii
missio est ipsae incarnatio. » Sed æterna missio Filii attribui­
tur proprie Patri. Ergo et efficientia incarnationis Patri attri­
bui debet.

13. — SED CONTRA. Secundum Origenem7, sicut gene­
ratio Filii æterna est a Patre sine matre, ita generatio ejus
temporalis est a matre sine patrè. Hoc autem non contingeret,
si efficientia incarnationis Patri attribueretur8. Ergo non est
convenienter sibi attribuenda.
Quæstiuncula III

Utrum

,
. ,

? ■>,

sit attribuenda

Filio

14. — "ULTERIUS. Videtur quod sit attribuenda Filio.
1. Sicut enim ex verbis Damasceni, 3 d., (4) habitum est,

Ed. om. « in ». — 2. Ed. « manifestabantur ». — 3. αβγ$ « perfectio ». —
Î1.4. Ed.
« in solo ». — 5. Ed. « dicit ».— 6. Ed. « ejus ».— 7. Ed. habent « tom.

III, in Mat. » sed inveniri non contigit. — 8. Ed. « attribuatur ».
<r

Divina Sapientia, sicut divinum semen, ex purissimis sanguini­
bus1 Virginis sibi carnem copulavit. Sed semen, ut dicit Philo­
sophus in2 II Phys., {β 3.195a, 21-23 ;L 5, n. 10), est principium
activum. Ergo efficientia incarnationis Filio appropriari debet.
2. Præterea. Bernardus in V De consid. (c. 10 ; L. 182,
801), dicit quod Dei Sapientia est illa mulier evangelica,
quæ fermento fidei gloriosæ Virginis tria sata commiscuit,
scilicet novum, antiquum et æternum ; novum in creatione
animæ de nihilo ; antiquum in assumptione corporis de natura
Adæ ; æternum in unione Deitatis. Sed sapientia attribuitur
Filio. Ergo efficientia incarnationis Filio attribuenda est.
15. — SED CONTRA. Inconveniens videtur quod aliqua
res seipsam faciat vel seipsam generet, ut Augustinus3 dicit,
(Lib. I de Trin., c. 1, n. 1 ; L. 42, 820). Sed appropriationes
secundum rationem convenientiæ fiunt. Cum ergo ipse Filius
factus sit homo, non debet sibi efficientia incarnationis
appropriari, sed alteri personæ.
Quæstiuncula IV

Utrum debeat

etiam appropriari

Spiritui sancto, ut

DICATUR DE SPIRITU SANCTO CONCEPTUS

III, q, 32, a. 2 ; Ml, c. 1.

16. — ULTERIUS. Videtur quod non debeat4 etiam appro­
priari Spiritui sancto, ut dicatur de Spiritu sancto conceptus.
1. Spiritus enim sanctus caritas est et donum Dei, ut in
I lib. d. 1, habitum est. Sed non convenienter dicitur Christus
conceptus de caritate vel5 dono Dei. Ergo nec de Spiritu
sancto conceptus dici debet.
2. Præterea. Ut ex verbis Augustini habitum est6
36 d. I libri7 hæc præpositio de notat8 consubstantialitatem.
Unde non dicimus aliquid de aliquo fieri, nisi de substantia
ejus sit. Dicimus enim Filium esse de Patre ; non autem cælum
et terram9 de Deo. Sed Christus secundum hominem non est
consubstantialis Spiritui sancto. Ergo non debet dici de Spi­
ritu sancto natus.
17. ■— SED CONTRA est quod dicitur Mat., i, 20 : « Quod
enim in ea natum est, de Spiritu sancio est. »
1. a ad. « beatæ ». — 2. Ed. om. « in » . — 3. Non « Lib. II de Trin. » ut
omnes ed. — 4. Ed. « debet ». — 5. a « conceptus caritate vel de dono Dei ». —
6. α « dictum est ». — 7. F. om. « I libri ». —* 8. Ed. « denotat ». — 9. a ad.
« esse ».

Solutio I
RESPONSIO. AD PRIMAM QUÆSTIONEM dicendum
quod, sicut dicit Dionysius, c. 2, De div. nom., (η. 1 ; G. 3,
635) : omne nomen Dei operationem in creaturis designans,
communiter1 toti Trinitati convenit. Et ideo in qualibet oberatione divina, appropriata trium personarum osteryluntur,
scilicet potentia, sapientia et bonitas, quæ etiam in operatione
incarnationis ostensa sunt, ut dicit Damascenus, lib. III
(cap. i ; G. 94, 983). Bonitas quidem, inquantum proprii plasma­
tis non despexit salutem2; potentia vero, inquantum maxime
distantia conjunxit; sapientia vero, inquantum convenientem
modum invenit ejus quod impossibile videbatur ; justitia in eo
quod per modum satisfactionis salutem humanam3 reparavit.
Unaquæque tamen operatio divina huic personæ magis
quam illi est appropriabilis, secundum quod in ea magis mani­
festatur attributum quod illi personæ appropriatur.
19. — Bonitas autem dfvina secundum hoc in operatione
Dei manifestatur quod sine sui indigentia ea quæ sunt sua,
creaturæ communicat ; et quanto ea quæ communicantur
minus sunt creaturæ debita4, quasi magis Deo propria, tanto
magis bonitas divina5 ostenditur ; sicut sunt ea quæ gratis
naturæ superadduntur, et propter hoc gratiæ Spiritui sancto
attribuuntur cui bonitas appropriatur.
Cum ergo hoc præcipue supra conditionem humanæ naturæ
sit ut in personæ divinæ unitatem assumatur, hoc opus præ­
cipue Spiritui sancto appropriandum est.

20. — AD PRIMUM ergo dicendum quod attributa
personis appropriata præsupponunt rationem essentiæ ; sed
operationes divinæ præsupponunt attributa secundum intel­
lectum. Et ideo propter appropriationem attributorum, essentia
non appropriatur alicui personæ, sed operatio ; quia judicium
posterioris dependet a priori, et non e converso.
21. — Ad secundum dicendum quod quamvis illa quatuor
in incarnatione ostendantur, tamen præcipue manifestatur
ibi bonitas divina, ut ex dictis patet.
Tertium concedimus.

1. Ed. om. « communiter ». — 2. RANVP. « infirmitatem ». — 3. Ed. « hu­
mani generis ». — 4. Ed. ad. « et ». — 5. Ed. « Dei ».

Solutio II
22. — AD SECUNDAM QUÆSTIONEM videtur dicendum
quod Patri appropriandæ1 sunt illæ operationes divinæ in
quibus praecipue potentia manifestatur, propter quod opus
creationis Patri appropriatur. Attenditur enim potentia2
operantis in productione effectus ; bonitas autem in liberali
collatidne.
In opere igitur3 creationis res in esse productæ sunt, non
aiitem tunc aliquid eis collatum est supra id quod naturæ
ratio exigit, sicut est in opere recreationis, in quo res non
omnino ex non esse producuntur, sed aliquid supra earum
conditionem eis confertur.
Et ideo ea quæ ad recreationem pertinent, Spiritui sancio appropriantur et non Patri.

23. — AD PRIMUM ergo circa4 hoc objectum dicendum
est quod quamvis potentia principium activum per se nomi­
net, tamen in agentibus per voluntatem voluntas est impe­
rans quod potentia exequitur.
Voluntatis autem objectum est bonum. Et ideo principale
in operatione agentis per voluntatem est bonitas, et quasi
secundarium exequens est potentia ; et praecipue quando tota
ratio effectus est bonitas agentis. Et ideo hujusmodi opera
Spiritui sancto appropriantur.
24. — A l secun um dicendum quod in incarnatione
duo sunt, scilicet persona assumens et natura assumpta.
Missio igitur nominat incarnationem ex parte personæ assu­
mentis praecipue. Et quia ad personam Filii assumentem solus
Pater auctoritatem habet, ideo missio activa Patri attribuitur.
Conceptio autem vel nativitas temporalis nominat incarna­
tionem ex parte naturæ assumplæ, cui gratuito collatum est
ut in unitatem talis personæ assumeretur. Et ideo efficientia
conceptionis non Patri sed Spiritui sancto appropriatur.
Solutio III
25. — AD TERTIAM QUÆSTIONEM dicendum quod,
sicut dicit Philosophus in I Mela, (A2. 982a, 17-18; 1. 2,
n. 42), « sapientis est ordinare ». Unde illæ operationes divinæ
1. F. « appropriate ». — 2. Ed. ad. « Patris ». — 3. Ed. « ergo » — 4. Ed.
« contra ».

quæ ad ordinationem Dei pertinent, sicut gubernare1 et hujus­
modi, Filio attribuuntur cui sapientia appropriatur.
In opere autem incarnationis attenditur quædam gratuita
collatio, qua humanæ naturæ datum est in unitatem2 personæ
assumi et omni gratia repleri, sicut primum, et executio illius
doni, sicut secundum, quæ ad ordinationem Dei pertinent.
Et ideo f activum incarnationis esse convenit Spiritui sancio;
sed exequi incarnationis mysterium convenit Filio.

26. — AD PRIMUM ergo circa3 hoc objectum dicendum
quod in naturali conceptione hominis, semen habet rationem
activi et iterum rationem termini, inquantum virtus quæ
est in semine, attrahit sibi id unde nutriatur et in quanti­
tatem perfectam proficiat.
Quantum ergo ad primum operatio seminis appropriatur
Spiritui Sancio ; sed quantum ad secundum appropriatur
Filio, quia conceptio ad hypostasim Filii terminata est.
27. — Ad secundum dicendum quod commixtio illa illo­
rum trium, ordinationem designat4 unionis ipsorum : non
enim ibi proprie commixtio est. Hæc autem ordinatio præsupponit divinam acceptationem qua hoc donum creaturæ dare
voluit, ut per unionem personæ æternæ coordinaretur. Et
ideo quamvis commixtio sapientiæ possit attribui, tamen ipsa
incarnatio principaliter Spiritui sancto approprianda est.
Tertium concedimus.
Solutio IV

28. — AD QUARTAM QUÆSTIONEM dicendum est5
quod ratione jam dicta efficientia incarnationis Spiritui sancto
appropriatur. Et ideo potest dici Christus conceptus de Spi­
ritu sancto sive hæc præpositio de dicat causæ efficientis
habitudinem, sive etiam designet rationem faciendi. Ipsa
enim ratio faciendi incarnationem est bonitas Spiritui sancto
appropriata.
29. — AD PRIMUM ergo circa6 hoc objectum dicendum
quod quamvis Spiritus sanctus sit caritas et donum, tamen
nomine caritatis et doni non significatur ut persona subsistens,
cujus est agere. Et ideo non potest dici Christus conceptus
de caritate vel dono, si li de dicat habitudinem causæ efficientis ;
1. Ed. « gubernatio ». — 2. Ed. ad. « divinæ ». — 3. Ed. « contra ». — 4. Ed.
« signat ». — 5. Ed. om. « est ». — 6. Ed. « contra ».
COMMENT. IN LIB. SENTENT. - III. — 7

quamvis forte posset concedi secundum quod li de signi­
ficat rationem faciendi.
30. — Ad secundum dicendum quod de, largo modo accipi­
tur pro ex.
Tertium concedimus.

ABTICULUS II
Quæstiuncula I

Utrum Christus, secundum quod homo,
Spiritus sancti

I
possit dici filius

Infra, Expos, textus ; III, q. 32, a. 3 ; IV Cg., c. 47 ; Compend., c. 223 ; Mt., c. 1.

31. — AD SECUNDUM SIC PROCEDITUR. Videtur quod
Christus, secundum quod homo, possit dici filius Spiritus
sancti.
1. Humanam enim naturam quam Christus assumpsit, tota
Trinitas per indifferentiam operata est. Sed homo Christus
Jesus convenienter dicitur Filius Dei Patris. Ergo etiam potest
dici filius Spiritus sancti vel totius Trinitatis.
2. Præterea. Secundum Philosophum in XV De animalib.
(De generat, animal. ; a 20. 729a, 9-11 ) in generatione humana
materiam ministrat mater1 ; actio vero ex semine patris est.
Sed omnem actionem quam facit semen hominis2 patris in
generatione humana, fecit3 in conceptione Christi Spiritus
sanctus, et multo efficacius. Si ergo ratione illarum actionum
dicitur unus homo pater alterius, videtur quod Spiritus sanetus possit dici4 pater Christi secundum humanam naturam.
3. Præterea. Ex hoc homo dicitur pater hominis, quia
genuit eum ex matre sua5 similem in natura sua. Sed potest
dici, ut videtur, quod Spiritus sanctus genuit Christum ex
Maria Virgine, sicut etiam dicitur in Glossa Mat., hi, 9
(L. 114, 80,) quod « Deus de Sara genuite filium ». Ergo cum
Christus et Spiritus sanctus sint ejusdem naturæ, videtur
quod Spiritus sanctus possit dici pater Christi.
32. — SED CONTRA est auctoritas Augustini in Lillera. (1)
33. — Præterea. Sicut supra d. 1 (4) dixit Magister, ideo
Filius, et non Pater vel7 Spiritus sanctus, assumpsit carnem, ne
nomen Filii transiret ad aliam personam.
1» β « materia ministratur a matre ». — 2. β om. » hominis ». — 3. β et ed.
« facit ». — 4. Ed. « dicitur ». — 5. RANVP. om « sua ». ·— 6. Ed. « Deus ex
Sara genuerit filium ». — 7, Ed. « aut ».

Sed non est minus inconveniens quod nomen Patris tran­
seat ad aliam personam quam nomen Filii. Ergo nomen Patris
non debet transire ad personam Spiritus sancti, ut dicatur
pater Christi.
Quæstiuncula II

Utrum possit dici Christus

filius

Trinitatis

34. ■— ULTERIUS. Videtur quod possit dici Christus
filius Trinitatis.
1. Christus enim, secundum quod homo, creatura est. Sed
nos dicimur filii Trinitatis per creationem. Deut., xxxii,
6 : « Numquid non ipse est pater tuus ? » Ergo et Christus potest
dici filius Trinitatis, secundum quod homo.
2. Præterea. Hom.,1 yin, 29 : « Ut sit ipse primogenitus in
mullis fratribus. » Glossa : « Secundum humanam naturam,
secundum quam fratres habet ; secundum autem dioinam non
habet. » Sed fratres dicuntur qui ex eodem patre nascuntur.
Cum ergo pater eorum qui dicuntur fratres Christi, sit tota
Trinitas, videtur quod etiam Christi2 secundum humanam
naturam.
3. Præterea. Cujuslibet habentis gratiam dicitur pater
tota Trinitas. Joan., i, 12 : « Dedit eis potestatem fiilios Dei
fieri, etc.3. » Sed Christus plenissime habuit gratiam. Ergo
potest dici filius totius Trinitatis, inquantum est homo.
35. — SED CONTRA. Sicut infra probatur, d. 10. Christus
non est filius nisi naturalis. Sed naturalis Filius non est Tri­
nitatis, sed Patris tantum. Ergo Christus non potest dici Filius
Trinitatis.
36. — Præterea. Secundum Damascenum (lib. I, cap. 8 ;
G. 94, 818) : « Filiatio non determinat naturam, sed personam. »
Sed in Christo quamvis sint duæ naturæ, non est ibi nisi una
persona æterna. Cum igitur secundum personam æternam non
possit dici Filius Trinitatis, nullo modo potest dici Filius
Trinitatis.
Solutio I
37. — RESPONSIO. Dicendum AD PRIMAM QUÆSTIONEM quod secundum Augustinum in Littera, (3-7) Chris­
tus non est Filius neque Spiritus sancti, neque Trinitatis,
1. αβ « Hebr. n ». —■ 2. Ed. ad. « hominis ». — 3. Ed. om. « etc. ».

sod tantum Dei Patris. Sed hoc diversa ratione a diversis
negatur.
Quidam enim1 negant hoc non tanquam simpliciter falsum,
sed tanquam inconvenienter, dictum, utpote præstans occa­
sionem errandi, — et circa eelernani generationem Filii in qua
sequeretur quædam confusio relationum, si Filius dicitur2
filius sui ipsius et Spiritus sancti, — et circa generationem
ejus temporalem, ne videatur Spiritus sanctus de sua sub­
stantia Christum genuisse secundum hominem, si pater
ejus diceretur.
Et sicut non potest dici filius Trinitatis simpliciter, ita nec
per creationem, ut evitetur error Arii qui dixit Christum puram
creaturam ; neque per gratiam, ut evitetur error Nestorii
qui dixit duas personas in Christo, et unionem Divinitatis ad
hominem Christum esse tantum per gratiam, non in persona.
38. — Concedunt tamen aliquid quod potest dici iste homo3
filius Trinitatis per creationem, si li iste homo dicit suppo­
situm, sive individuum hominis, non personam Filii Dei. Nullo
tamen modo Filius Dei potest dici filius Trinitatis propter re­
pugnantiam relationum.
Concedunt etiam quod quantum ad gratiam habitualem,
per quam tota Trinitas habitat in anima Christi, potest dici
iste homo fiilius Dei, etiam secundum quod homo, non tamen
Trinitatis ; quia secundum hoc non habet ipse compara­
tionem ad relationes quibus Trinitas distinguitur, sed quan­
tum ad gratiam unionis dicitur tantum filius Patris naturalis.
39. — Sed hæc opinio non est conveniens dictis Augustini,
qui simpliciter negat dici Christum4 filium Trinitatis aut Spi­
ritus sancti.
Non enim potest hoc esse ad evitandam5 confusionem rela­
tionum. Cum enim confusio sit ex inordinata permixtione
aliquorum, nulla sequeretur confusio si secundum diversas
naturas, oppositas relationes Filio attribueremus vel Spiritui
sancto ratione diversorum, cum etiam de Filio ratione diver­
sarum naturarum sine aliqua inconvenientia® contraria prædicentur, ut quod est passibilis et impassibilis ; et etiam rela­
tiones oppositæ, ut quod est minor et aequalis7 Patri, et etiam
major et minor seipso.
40. — Neque etiam negant hoc ad evitandum errorem qui posset sequi. Non enim magis patrocinatur errori Arii, si dicatur
quod est filius Trinitatis per creationem, quam quod dicatur,
1. Ed. om. « enim ». — 2. Ed. « diceretur ». — 3. a ad. « est ».— 4. Ed. om.
« esse ». — 5. Ed. « vitandum ». — 6. a expungit et ad. « sine aliquo inconve­
nienti ». — 7. a « inæqualis ».

secundum quod homo, creatura : quod tamen conceditur.
Et est simile de aliis erroribus.
41. — Præterea. Hoc quod conceditur iste homo filius
Trinitatis per creationem, secundum quod dicit suppositum
vel individuum hominis, non personam Filii Dei, non convenit
secundte opinioni, quæ ponitur infra, d. 6, secundum quod
iste1 homo non potest2 supponere nisi suppositum æternum.
42. — Similiter etiam quod Christus per gratiam habi­
tualem non comparetur ad relationes distinguentes personas,
non videtur esse ratio quod non possit dici filius Trinitatis ;
quia nos dicimur per gratiam filii Trinitatis, et tamen gratia
quæ in nobis est, est effectus essentiæ divinæ, non habens
respectum ad distinctionem personarum.
43. — Et ideo dicendum est aliter cum aliis, scilicet quod
Augustinus hoc negat tamquam simpliciter falsum et impos­
sibile. Filiatio enim est relatio consequens generationem.
Generatio autem est via ad esse. Esse autem est quid suppositi a forma, sive a natura. Unde cum filiatio secundum Damascenum, (ubi supra) sit determinativa suppositi vel hypos­
tasis, non potest3 aliquis dici alicujus filius, nisi a quo acci­
pit esse. Esse autem Christi est unum, ad minus quantum ad
secundam opinionem, ut infra (d. 6, q. 2, a. 2) dicetur :
hoc autem esse non habet Christus ab aliqua persona divina
nisi a Patre. Unde non potest dici filius nisi Patris.
44. — Similiter etiam non potest dici quod sit filius Trini­
tatis per creationem vel per4 gratiam ; quia quando in aliquo
invenitur perfecta ratio alicujus nominis, nullo.modo recipitur
illud nomen de co cum determinatione diminuente, ut patet
ex verbis Augustini in Littera. (3-7) Sicut planta dicitur
vivens imperfectum propter animam vegetabilem5 ; animal
autem quamvis habeat eamdem animam, non dicitur vivens
imperfectum, quia habet eam cum anima sensibili.
45. — Christus autem habet veram rationem filiationis ad
Deum. Unde non est dicendus filius per creationem neque per
gratiam ; quia per hoc significatur filiatio imperfecta ad Deum,
quæ est secundum quid ét non simpliciter.

46. — AD PRIMUM ergo dicendum quod non est dicendum
Christum secundum6 hominem, esse filium Patris per creatio­
nem, neque ratione formationis corporis Christi, nisi quatenus
illa formatio terminatur ad unionem personalem, per quam
iste homo est filius naturalis Dei Patris.
1. Ed. « ille ». — 2. Ed. « ponitur ».— 3. α &d. « autem ».— 4. Ed. om. « per ».
— 5. Ed. ad. « auia non habet esse cum anima sensibili ». — 6. Ed. om. < sceundum »

47. — Ad secundum dicendum quod Spiritus sanctus facit
illas actiones non mediante semine ex se deciso, quod ad
patrem pertinet, sed quasi artifex operando in materiam exte­
riorem.
48. ■— Ad tertium dicendum quod Spiritus sanctus non
genuit Christum de beata Virgine ; quia secundum Damasce­
num, (lib. I, cap. 8 ; G. 94, 811) : « generare1 esi ex sua sub­
stantia alium producere », et glossa illa sic exponenda est :
genuit, id est jecit ut nasceretur.
Nec iterum Spiritus sanctus est similis Christo in natura
illa quam in utero Virginis formavit ; unde non potest Spiritus sanctus dici pater Christi secundum humanitatem.
Quartum et quintum concedimus.

|
1

Solutio II
49. — AD SECUNDAM QUÆSTIONEM patet responsio
ex dictis.

’

50. —■ AD PRIMUM2 dicendum quod creatura respicit communiter naturam et suppositum ; filiatio autem respicit
tantum suppositum. Unde natura humana in Christo dici­
tur creata, non autem filia ; et ideo Christus3 in quantum
homo, non potest dici filius per creationem, potest autem
dici creatura.
51. — Ad secundum dicendum quod Christus dicitur
« primogenitus in multis fratribus » secundum humanam natu­
ram, non quasi univoce filius cum aliis, sed per analogiam,
quia ipse est filius naturalis propter unionem in persona, alii
autem filii adoptivi per assimilationem ad Deum quæ est per
gratiam ; sicut etiam dicitur « primogenitus crealuræ » inquan­
tum, secundum Basilium, (lib. IV4 Contra Eunomium; G. 29,
702) accipere commune habet cum creatura. Unde non opor­
tet quod ad eumdem patrem omnino Yeferantur.
52. — Ad tertium dicendum quod alii dicuntur filii adop­
tivi, Christus autem dicitur per gratiam unionis filius naturalis ;
per gratiam autem habitualem non potest dici filius adopti­
vus, ut infra dicetur, d. 10, neque etiam naturalis. Unde
nullo modo potest dici filius per gratiam.
Alia concedimus.

1

1. α « generatio ». — 2. Ed. ad. « ergo ». — 3. Ed. om. « Christus ».— 4. Ed..
« Jib. II. »

QUÆSTIO II

I

»

I

I
ί
ί

DE CONCEPTIONE CHRISTI IN COMPARATIONE
AD MATREM CONCIPIENTEM
Deinde quæritur de conceptione Christi in comparatione
ad matrem concipientem.

Et circa hoc quaeruntur duo.

♦

Î
‘

Primo, utrum beata Virgo possit dici mater hominis Christi
Jesu‘
Secundo, utrum beata Virgo debeat dici mater Dei.
ARTICULUS PRIMUS

Utrum

beata

Virgo

possit dici mater illius hominis

Supra d. 3, q. 2, a. 1 ; III, q. 35 a. 3 ; IV C?„ c. 34, 45 ; Gal., c. 4, 1. 2.

53. — AD PRIMUM SIC PROCEDITUR. Videtur quod
beata Virgo non possit dici mater illius hominis.
1. In conceptione enim Christi beata Virgo ministravit
tantum materiam, quia totam actionem fecit Spiritus sanctus.
Sed propter materiam non potest aliquid dici mater, sicut
arbor non est1 mater scamni. Ergo beata Virgo non potest
dici mater illius hominis.
2. Praeterea. Matris est decidere2 semen ad conceptum.
Sed materia conceptionis Christi separata est a reliqua carne
Virginis operatione Spiritus sancti. Ergo non potest dici
mater.
3. Praeterea. Sicul Christi caro operatione Spiritus sancti
formata est de materia sumpta a beata Virgine ; ila Eva
formata est operatione divina de materia sumpta ab Adam.
Sed Adam non potest dici pater3 Evæ, nec4 mater. Ergo nec
beata Virgo potest8 dici mater Christi.
4. Praeterea. Multo plus contulit ad conceptionem Christi
Spiritus sanctus quam beata Virgo, quia agens est præstantior in actione quam® materia. Ergo si Spiritus sanctus non
potest dici pater Christi7, nec beata Virgo potest dici mater
ejus8.
1. α « dicitur ». — 2. RA. « descindere ». — 3. α om. « pater ». — 4. a om.
« nec ». — 5. α ad. « etiam ». — 6. α ad. « patiens ut ». — 7. β ad. « ergo »
—· 8. α « Christi », β om.

5. Præterea. Filiatio, ut dictum est, (50) respicit hypostasim. Sed hypostasis in Christo est una tantum, quæ est
æterna, secundum quam Christus non est a beata Virgine.
Ergo nullo modo potest dici fdius beatæ Virginis.
6. Præterea. In Christo est tantum unum esse ex parte
hypostasis, quam consequitur filiatio. Sed illud esse non
habuit Christus a matre. Ergo non potest dici filius ejus.
54. — CONTRA est auctoritas Evangelii, Mat., i, 18 :
« Cum esset desponsata mater Jesu, etc., » et in pluribus aliis
locis.
55. — Præterea. Sicut supra dictum est, 3d., beata Virgo
in generatione Christi contulit quidquid alia mulier con­
ferre1 debet ad generationem filii sui. Si ergo aliæ mulieres
vere dicuntur matres, et beata Virgo vere potest dici mater
Christi.

56. — RESPONSIO. Dicendum quod beata Virgo vere
potest dici mater Christi, cum quidquid sit de necessitate
generationis ex parte matris inveniatur in beata Virgine ;
maxime secundum opionem Aristotelis in I De gen.,
(a 19. 726b, 30 ; β 4. 738a, 24.) qui vult quod formatio et organizatio corporum non fiat per virtutem activam mulieris,
sed solum per virtutem activam viri ; et quod semen mulie­
ris non est de necessitate conceptionis, quia quandoque con­
tingit imprægnari mulierem sine emissione seminis, per hoc
quod sanguinem menstruum ministrat, qui est materia con­
ceptus.
Et hoc consonat ei quod dicit Damascenus, lib. III
(cap. 2 ; G. 94, 986), quod « ex purissimis sanguinibus2 Vir­
ginis formatum est corpus Christi non seminaliter, sed virtute
divina. »
57. — Sed huic veræ maternitati derogatur per duos errores.
Quorum unus ponit Christum non veram carnem sed phan­
tasticam assumpsisse, et beatam Virginem non mulierem3,
sed angelum fuisse ; unde nec vera mater esset.
Alius vero ponit Christum non carnem nostræ naturæ
assumpsisse, sed cælestem secum portasse4. Et secundum hoc
beata Virgo non vere mater ejus esset, quia quamvis in ea
natus esset, non tamen de ea.
Hi autem errores veram humanitatem Christi negant ;
unde a file catholica sunt alieni.
1. a ad. « potest et », — 2. α ad. « beatæ ». — 3. α « virginem ». —
« apportasse ».

4. α

58. — AD PRIMUM ergo dicendum quod non solum mate­
riam præstitit beata Virgo ad conceptionem Christi, sed mate­
riam convenientem ad producendum aliquid simile in specie et
locum convenientem et nutrimentum conveniens concep­
tioni fetus. Et hoc sufficit ad rationem matris.
59. — Ad secundum dicendum quod secundum Philo­
sophum, (ubi supra) semen mulieris non est de necessitate
generationis, sed sanguis quem femina ministrat ad conceptio­
nem : qui quidem in aliis mulieribus separatur per virtutem
mulieris motam a viro, sed in beata Virgine per virtutem
Spiritus sancti. Nec hoc diminuit rationem matris, quia ista
actio est præambula ad conceptionem.
60. — Ad tertium dicendum quod pater est principium acti­
vum in generatione. Et ideo ad esse patrem non sufficit
quod materiam ministret, sicut sufficit ad esse matrem.
61. — Ad quartum dicendum quod licet Spiritus sanctus
plus fecerit active in conceptione Christi quam beata Virgo,
non tamen potest dici pater ; quia non inveniuntur in eo
conditiones quæ requiruntur ad conditionem1 patris, sicut
quod ex sua substantia et similem sibi in specie filium pro­
ducat et alia hujusmodi.
62. — Ad quintum dicendum quod filiatio respicit hypostasim consequentem ad generationem. Quamvis ergo hyposta­
sis Filii Dei secundum generationem ejus æternam non sit a
Virgine, tamen secundum generationem2 temporalem ex
ea est.
63. — Ad sextum dicendum quod esse geniti est ab agente.
Mater autem non est agens in generatione, sed pater. Unde
non oportet quod esse filii sit a matre, sed a patre. Et ideo
Philosophus dicit in XVI De animalibus (De generat, ani­
mal., a 20. 729a, 9-11) quod in generatione mater dat corpus,
et pater formam a qua est esse.
ARTICULUS II

Utrum

beata

Virgo debeat dici mater Dei

64. — AD SECUNDUM SIC PROCEDITUR. Videtur quod
beata Virgo non debeat dici mater Dei.
1. Non enim est mater nisi secundum quod ab ea accepit
esse. Sed non accepit ab ea Divinitatem, sed humanitatem.
Ergo non debet dici mater Dei, sed mater hominis.
2. Præterea. In Deo non differt Deus et Deitas. Sed non
\

1. α « rationem ». — 2. Ed. ad. « ejus ».

potest dici mater Deitatis. Ergo nec potest1 dici mater Dei.
3. Præterea. Deus est commune tribus personis. Sed beata
Virgo non est mater Patris neque Spiritus sancti. Ergo non
debet dicit mater Dei.
4. Præterea. Sicut naturam assumptam produxit2 Virgo
generando, ita etiam produxit eam Deus creando. Sed ratione
naturæ assumptæ non dicimus Trinitatem creatricem Dei.
Ergo nec debemus dicere Virginem matrem Dei.
5. Præterea. Magis debet concedi id quod est verum per
se quam id3 quod est verum per accidens. Sed in hoc nomine
Christus importatur humana natura, quam generando4
Virgo per se produxit, quæ in hoc nomine Deus non5 impor­
tatur. Ergo magis debet dici mater Christi quam mater Dei.

65. — SED CONTRA. Damascenus in III lib. (cap. 12
G. 94. 1031), dicit : « Θεοτόκον, id est Dei genitricem, vere et
principaliter Virginem, prædicamus. »
66. — Præterea. Secundum Augustinum, (lib. I De Trinit.,
cap. 13, n. 28 ; L. 42, 840) talis fuit illa unio quæ Deum face­
ret hominem, et hominem Deum. Sed Virgo genuit hominem.
Ergo et genuit Deum. Ergo est mater Dei.
67. — Præterea. Propter unionem naturarum in persona una,
vere dicimus Deum passum, quamvis hoc fuerit secundum
humanam naturam tantum ; ergo et quamvis sit natus ex
Virgine secundum humanam naturam, vere potest dici Deus
ex Virgine natus. Ergo etiam Virgo6 mater Dei potest dici.

68. — RESPONSIO. Dicendum quod humanitas Christi
et maternitas Virginis adeo sibi connexa sunt, ut qui circa
unum erraverit, oporteat etiam circa aliud errare.
69. — Unde quia Nestorius circa humanitatem errabat,
asserens aliam esse personam humanitatis et Divinitatis in
Christo, oportebat quod diceret Virginem non matrem
Dei, sed hominis ; quia secundum eum, Deus et homo non
unus est Christus.
70. — Quidam vero moderni errantes dicunt non posse
dici Virginem matrem Dei, ne mater Patris et Spiritus sancti
intelligatur. Concedunt tamen eam esse matrem Filii Dei.
Sed hi trepidant Umore ubi non est timor ; quia quamvis hoc
nomen Deus commune sit tribus personis, potest tamen
reddere locutionem veram pro una persona, secundum quod
1. β « non debet dici ». — 2. α ad. « beata ». — 3. α « i]hid », β om. —
4. α ad. « beata ». — 5. RA. om. « non ». — 6. Ed. om. « virgo ».

dicitur: Deus general; sicut etiam1 dicitur : Homo currit,
etiam2 solo Petro currente.
71. — Unde simpliciter confitendum3 est4 Virginem esse
matrem Dei, sicut confitemur Jesum esse verum Deum.
72. — AD PRIMUM ergo dicendum quod quia una persona
est quæ subsistit in humanitate et Divinitate, ideo naturæ
communicant sibi sua idiomata, id est proprietates, ut dicit
Damascenus, (lib. Ill cap. 4 ; G. 94, 998). Unde sicut dicuntur
Judæi crucifixisse Dominum gloriæ, quamvis non secundum
quod est Dominus gloriæ ; ita debet dici5, Virgo est6 mater
Dei, quamvis7 secundum Divinitatem non genuerit.
73. — Ad secundum dicendum quod quamvis Deitas et
Deus non differant re, tamen differunt secundum modum
significandi; quia Deitas significat divinam naturam in abstrac­
to, unde non potest supponere pro persona ; Deus autem quia
significat naturam divinam per modum concreti, id est haben­
tem Divinitatem, potest reddere locutionem veram pro
persona.8 Et ideo, quia beata Virgo est mater Filii Dei,
potest dici mater Dei, non autem Deitatis9.
74. ■— Ad tertium dicendum quod quamvis Deus sit com­
mune tribus, tamen potest reddere locutionem veram pro uno
eorum, ut dictum est. Sicut cum dicitur : Deus generat, red­
dit locutionem veram pro Patre.
75. — Ad quartum dicendum quod Christum non dicimus
creaturam simpliciter, ut infra patebit (d. 11, q. 1, a. 2) ;
dicimus tamen simpliciter eum natum. Et ideo nativitas
potest transferri ad Deum, non autem creatio10. Et præte­
rea nasci non est contra rationem Deitatis sicut creari.
76. — Ad quintum dicendum quod beata Virgo est vere
mater Christi, non tamen dicimus eam Χριστοτόκον, id est
Christi genitricem, quia hoc nomen inventum est a Nestorio
ad abolendum nomen Θεοτόκον. Cum hæreticis autem nec
nomina debemus habere communia, ut dicit Hieronymus
super Oseæ, π11.

1. Ed. « cum ». — 2. RANVP. om. « etiam ». — 3. Ed. « concedendum ». —
4. α ad. « beatam ». — 5. α « beata ». — 6. α om. α est ». — 7. Ed. ad. « eum ».
— 8. RANVP. « supposito ». — 9. Ed. « Divinitatis ». — 10. Ed. « et non
creatio ». — 11. Quoad ad sensum in vers. 17 (L. 25, 838 d.).

QUÆSTIO III

DE CONCEPTIONE IN COMPARATIONE
AD GRATIAM CHRISTI
Deinde quaeritur de conceptione in comparatione ad
gratiam Christi, per quam facta est conceptio.
Et circa hoc quaeruntur duo.

Primo, utrum illam conceptionem vel unionem aliqua merita
praecessissent1.
Secundo, utrum gratia sit illi homini naturalis.
ARTICULUS PRIMUS

Utrum

antiqui patres incarnationem meruerint
I-II, q. 98, a. 4 ; III, q. 2, a. 11 ; Heb., c. 1, 1. 4.

77. — AD PRIMUM SIC PROCEDITUR. Videtur quod
antiqui patres incarnationem meruerunt.
1. Isa., xxvi, 8 : « In semita judiciorum tuorum sustinui­
mus te. » Sed ad judicium pertinet ut aliquid pro meritis red­
datur. Ergo adventus Filii Dei in carnem quem sancti patres
expectabant, eis pro meritis reddendus erat.
2. Præterea. Ps. xxxu, 22 : « Fiat misericordia tua,
Domine. » Glossa2. (L. 113, 890) : Insinuatur desiderium
prophetæ de incarnatione et meritum impletionis.
3. Præterea. Qui meretur aliquid, meretur et hoc sine quo
illud non potest haberi : alias meritum cassum esset. Sed
sancti patres merebantur vitam aeternam, ad quam perve­
nire non poterant nisi Filio Dei veniente. Ergo merebantur
ejus incarnationem.
4. Præterea. Oratio quæ fit ab aliquo pure et perseveranter,
pro se et ad salutem pertinens, meretur sui impletionem.
Sed sancti patres hoc modo orabant pro incarnatione, ut
patet Isa., lxiv, 1 : « Utinam dirumperes cælos, et venires3. »
Ergo eam merebantur.
5. Præterea. Nos per fidem operantem per dilectionem
quam habemus de vita æterna quam expectamus, meremur
1. Ed. « praecesserint ». — 2. Non expresse, sed tantummodo : « Incarnatio­
nem compleri desiderat., ut perfectus possit esse ». — 3. Ed. « descenderes ».

eam. Sed similiter antiqui patres habebant fidem per dilectionem operantem de incarnatione. Ergo eam merebantur.
6. Præterea. Hoc videtur ad minus de beata Virgine de
qua cantatur : « Quæ Dominum omnium meruisti portare. »
7. Præterea. Bernardus dicit, {Serm. u de naliv. Domini,
n. 4 ; L. 183, 121 et lib. V De consider., c. 10, n. 22; L. 182,
801) quod fermentum quod mulier abscondit sub tribus farinæ satis, est fides beatæ Virginis, quæ tres substantias in
unam personam conjunxit. Sed hoc non potuit facere nisi per
modum meriti. Ergo beata Virgo meruit incarnationem
per eam fieri.

78. — SED CONTRA. Ad Tit., iit, 4 : « Apparuit benignitas
et humanitas Salvatoris nostri Dei non ex operibus justiliee
etc.»Sed benignitatem nominat Apostolus ostensam in Christi
incarnatione. Ergo non est secundum merita.
79. — Præterea. Ad hoc est quod Augustinus dicit in
Littera. (6)
80. — Præterea. Incarnatio Christi est beneficium impen­
sum toti naturæ. Sed meritum nullius hominis praeter meri­
tum Christi extendit se ad totam naturam. Ergo sancti
patres non meruerunt incarnationem1.

;

•

81. — RESPONSIO. Dicendum quod Augustinus vide­
tur intendere in Littera quod nulla merita2 illius hominis
praecesserint, ut Filio Dei in persona uniretur. Nihilominus
tamen verum est quod nulla merita etiam aliorum, Filii
Dei incarnationem meruerunt, proprie loquendo, propter
1res rationes.
82. — Prima est quod meritum puri hominis non extendit
se ad totam naturam, sicut supra, d. 1, (50) dictum est. Unde
cum incarnatio sit quoddam medicamentum totius naturæ,
non potest sub merito alicujus cadere.
83. —Secunda autem3 ratio est, quia illud quod est principium
merendi, non potest cadere sub merito. Incarnatio autem quo­
dammodo est principium omnium meritorum humanorum ;
quia omnia nostra merita a Christo efficaciam habent, per
quam veritas et gratia facta est. (Joan., i, 17.)
84. — Tertia ratio est, quia meritum humanum non se exten­
dit ultra conditionem humanam, quæ in hoc consistit ut quis
mereatur aliquam Divinitatis et beatitudinis participationem.
Sed quod tota plenitudo Divinitatis habitet in homine, hoc
excedit et conditionem et meritum humanum.
1. α ad. « Christi ». — 2. α ad. « etiam ». — 3. a om. « autem ».

174

SCRIPTUM SUPER III LIB. SENTENTIARUM

85. — Unde nullo modo potest cadere sub merito, nisi largo
meritum dicamus omnem præparationem ad aliquid haben­
dum quod præcessit in humano genere.

86. — AD PRIMUM igitur1 dicendum quod per judicium
redditur2 alicui quod primo3 sibi debetur4. Nobis autem non
debebatur Filii incarnatio quasi ex merito, sed ex divina
promissione ; et quantum ad hoc salvatur ratio judicii.
87. — Ad secundum dicendum quod Glossa5, loquitur de
merito congrui, et non de merito condigni quod proprie
dicitur meritum.
88. — Vel dicendum quod completio incarnationis consistit
in ultimo effectu ejus, scilicet in ultima reparatione humani
generis, quæ aliquo modo cadebat sub merito, maxime secun­
dum quod reparationis terminus consistit in perventione ad
vitam æternam.
89. — Ad tertium dicendum quod aliqua sunt sine quibus
vita æterna haberi non potest, quæ sunt concomitantia ipsam,
sicut visio Dei, sicut6 impassibilitas. Et de his verum est quod
meretur ea qui vitam æternam meretur.
Quædam vero sunt quæ sunt ducentia ad vitam aeternam,
sicut principia merendi. Et talia non cadunt sub merito,
sicut gratia et hujusmodi. Et inter illa potest computari
incarnatio Filii.
90. — Vel dicendum quod sine incarnatione poterat perve­
niri ad vitam æternam ; quia fuit alius modus possibilis
nostræ salutis, ut dicunt sancti.
91. ■— Ad quartum dicendum quod ipsi non petebant
incarnationem, quam indubitanter credebant futuram ; sed
petebant accelerationem ejus.
92. — Vel dicendum quod non petebant pro se, quia non
petebant aliquid fiendum in ipsis petentibus.
93. — Ad quintum dicendum quod quamvis mereamur
vitam æternam per fidem operantem per dilectionem, non
tamen oportet hoc dicere de incarnatione ; quia vita æterna
est beneficium præstitum tantum personæ merentis, incarna­
tio autem beneficium præstitum toti humanæ naturæ.
94. — Ad sextum dicendum quod beata Virgo non meruit
incarnationem ; sed præsupposita7 incarnatione meruit quod
per eam fieret, non quidem merito condigni, sed merito
1. β et ed. ergo « ». — 2. Ed. ad. « aliquid ». — 3. Ed. « prius ». — i. Ed
« debebatur ». ·— 5. Ed. ad. « illa ». — 6. Ed « et » — 7. β « supposita .»

congrui, inquantum decebat ut1 Dei mater esset purissima
et perfectissima.
Et per hoc patet etiam solutio ad alia.
ARTICULUS

II

Quæstiuncula I

Utrum

gratia sit illi homini naturalis
III, q. 2, a. 12 ; q. 34, a. 3, ad 2.

95. — AD SECUNDUM SIC PROCEDITUR. Videtur quod
gratia non sit illi homini naturalis.
1. Gratia enim et natura dividuntur ex opposito. Sed
unum oppositorum non denominat aliud2. Ergo gratia non
debet dici naturalis.
2. Praeterea. Naturale est quod ex principiis naturæ cau­
satur, sicut igni ferri sursum. Sed ex natura humana non
causatur gratia. Ergo non oportet3 dici naturalis.
3. Praeterea. Christus est ejusdem naturæ cum aliis homi­
nibus. Sed aliis hominibus gratia non est naturalis. Ergo nec
sibi.
4. Praeterea. Per naturalia non meremur. Sed Christus
meruit per gratiam quam habuit, ut infra dicetur (d. 18,
a. 2-6). Ergo non fuit ei naturalis.
96. — SED CONTRA. Causæ proximæ rerum naturalium
sunt naturales. Sed Christus per gratiam est Filius naturalis.
Ergo gratia est ei naturalis.
Quæstiuncula II

Utrum Christus

divina gratia vel

Divinitate sit

REPLETUS CORPORALITER

III, q. 2, a. 10, ad 2 ; Coloss., c. 2, 1. 2.

97. — ULTERIUS. Videtur quod Christus divina gratia vel
Divinitate non sit repletus corporaliter : quod4 in Liltera
(6) dicitur.
1. Omne enim quod est in aliquo corporaliter, est in eo
per circumscriptionem. Sed Divinitas non potest esse circum1. Ed. « quod ». — 2. Ed. « aliud ». — 3. Ed. α debet ». — 4. α · quia ».

scripta. Ergo non potest habitare in Christo corporaliter.
2. Præterea. Deus magis elongatur a corporeitate quam
angelus, qui in comparatione Dei corporeus est, ut dicit
Damascenus, (lib. II, c. 3 ; G. 94, 867). Sed angelus non est
in aliquo loco vel corpore1 corporaliter ; multo igitur2 minus
Divinitas.
3. Præterea. Divinitas in homine non habitat nisi per
gratiam. Sed gratia non est in corpore. Ergo Divinitas non
potest habitare in aliquo corporaliter.
t

98. — SED CONTRA. Divinitas unita3 est toti humanæ
naturæ. Sed corpus est pars humanæ natura?. Ergo unita est
corpori. Ergo habitat in Christo etiam corporaliter.
Solutio I

99. — RESPONSIO. Dicendum AD PRIMAM QUÆSTIO­
NEM quod de gratia Christi possumus loqui dupliciter : aut
de gratia unionis, aut de gratia habituali qua anima ejus
perfecta est.
Gratia autem unionis dicitur Christo naturalis, quia ordi­
natur ad unionem in persona divina4, secundum quod
ille homo dicitur naturalis Filius Dei5 Patris.
100. — Gratia vero habitualis potest etiam dici Christo
naturalis dupliciter : — uno modo, quia ad modum proprietatum
naturalium se habet, qua? suum subjectum inseparabiliter
consequuntur ; — alio modo, quia ex altera naturarum suarum
causatur, scilicet ex divina6, non autem ex humana.

101. ■— AD PRIMUM ergo dicendum quod gratia unionis
dicitur quidem gratia quantum ad causam, quia eam nulla
merita præcesserunt ; sed dicitur naturalis quantum ad effec­
tum, quod est esse Filium naturalem, ut dictum est.
Gratia autem habitualis dicitur gratia, ratione humanæ
naturæ; naturalis, ratione divinæ, vel ratione humanæ7
inquantum inseparabiliter inest.
Et per hoc patet solutio ad alia.

Solutio II
102. — AD ID QUOD ULTERIUS QUÆRITUR, dicendum
quod plenitudo Divinitatis dicitur corporaliter habitare in
Christo tripliciter.
1. F. om. « corpore ». — 2. Ed. « Ergo multo minus ». — 3. RANVP. « jun­
cta ». ·— 4 Ed. « personam divinam ». — ô. Ed. om. « Dei ». — β. Ed. ad
« natura ». —■ 7. Ed. ad. « naturæ ».

Primo modo, quia Deilas non tantum animæ, sed etiam
carni unita est.
103. ■— Secundo, per similitudinem ad tres dimensiones
corporis, quia Divinitas est tribus modis in Christo. — Uno
modo generali, sicut est in omnibus creaturis, per essentiam,
præsentiam et potentiam ; et in hoc consistit quasi longitudo.
— Alio modo speciali, prout est in sanctis per gratiam;
per quam est latitudo caritatis. ■— Tertio modo in proprio
Filio, scilicet per unionem ; in quo est sublimitas et profun­
dum.
104. — Tejrtio dicitur corporaliter habitare ad similitudinem
corporis, secundum quod dividitur contra umbram. — In
sacramentis enim ceteris legis fuit quasi in umbris et signis.
Heb., x, 1 : « Umbram habens lex futurorum bonorum, etc.1. »
— In Christo autem secundum rem et veritatem. Unde
Christus se habet ad illas figuras sicut corpus ad umbram.

&

105. — AD PRIMUM ergo dicendum quod corporaliter
secundum primam expositionem non dicit modum existendi
in Christo Divinitatem2, sed magis id cui Divinitas conjungitur;
secundum autem alios modos est similitudinarie dictum.
Unde patet solutio ad secundum.
106. —Ad tertium dicendum quod in aliis hominibus sanctis
est Deus per gratiam acceptationis, sive habitualem, quæ est
tantum in anima ; in Christo autem est per gratiam unionis,
quæ est ad animam et corpus.
EXPOSITIO TEXTUS
107. — Uno nominato tres intelliguntur etc. » (2)

Contra. Dicimus Filium Dei incarnatum, quod non intelligitur de Patre et Spiritu sancto.
Et dicendum quod hoc est intelligendum de his quæ ad
essentiam pertinent : quorum si aliquid de una tantum per­
sona dicatur, oportet quod de alia intelligatur.
108. — « Non est autem concedendum etc. » (5)
Sciendum est ergo quod hæc præpositio ex, vel denotat
causam efficientem, vel materialem.
Ad hoc autem quod aliquid natum ex aliquo materialiter
fdiationis nomen accipiat, oportet quod in similitudinem
speciei producatur cum eo ex quo nascitur, sicut filius matri.
Et ideo capilli et lumbricus non dicuntur filii ejus ex quo
materialiter nascuntur.
1. Ed. om. « etc. ». — 2. Ed. « modum existendi divinitatem in Christo ».

109. — Ad hoc etiam quod aliquid natum de alio1 active,
dicatur filius ejus, oportet quod producatur de2 substantia
agentis ■— ei in similitudinem3 speciei — ei* quod non sit
agens instrumentale, sed principale.
Primæ autem duæ conditiones deficiunt in Spiritu sancto.
Unde Christus non potest dici filius ejus.
Secunda autem et tertia deficiunt in aqua, quia renatus
spiritualiter non assumit similitudinem aquæ, sed simili­
tudinem Dei ; et aqua est instrumentum divinæ virtutis
operantis in eo. Tamen Dionysius, c. 2 Eccles, hier., (n. 7 ; G. 3,
395) vocat aquam baptismi matrem filiolitatis, sed non proprie
dicitur.
110. — « Dicuntur filii gehennae. » (5)
Sciendum quod hoc dicitur secundum modum loquendi
consuetum in Scripturis, ut illud quod habet magnam affi­
nitatem ad alterum, filius ejus dicatur. Sicut Isa., v, 1,
dicitur : « In cornu filii olei » ; id est in monte, in quo5
abundat oleum. Et similiter I Reg., xxvi, 16, dixit David
de Abner, quod filius mortis esset, quia mortem valde
merebatur.
111. — « Conceptus et natus de Spiritu sancto etc. » (7).
Quamvis utrumque horum possit dici et de Spiritu sancto
et de matre, tamen magis proprie dicitur conceptus de Spiritu
Sancio, quia conceptionem Spiritus sanctus in instanti ope­
ratus est ; natus autem magis proprie dicitur de matre, quæ
eum ex utero produxit. Unde in Symbolo dicitur « conceptus
de Spiritu sancto, natus ex Maria Virgine ».
112. — « Factum ex semine. » Rom., i, 3. (8)
Contra. Damascenus III lib., (c. 2; G. 94, 986 b) : « Non
seminaliter, sed conditive per Spiritum sanctum. »
Ad quod dicendum quod Damascenus loquitur quantum
ad proximam Christi generationem ex Virgine ; verbum autem
Apostoli est intelligendum quantum ad remotos parentes
ex quibus seminaliter mater Christi processit.
113. — « Cum aliud sit fieri, aliud nasci. » (8)
Contra. Fieri videtur esse commune ad omnem productio­
nem, qua6 aliquid incipit esse.
Ad quod dicendum quod hoc verum est de facere, secun­
dum quod communiter sumitur. Tamen proprie dicitur facere,
aliquam actionem exercere in exteriorem materiam, secun­
dum quod Philosophus dicit in VI Ethic., (ζ 4. 1140a,
21 ; 1. 3) quod « ars est recta ratio factibilium7 ». Unde ad osten­
dendum quod conceptio Christi est ex principio agente extrinseco, non naturaliter agente, sicut est in nostra conceptione,
ideo dicit8 Apostolus eum factum ; quamvis et natus et
conceptus dici possit quantum est ex parte matris.
1. α « aliquo ». — 2. β « ex ». — 3. Ed. ad. « ejusdem ». — 4. αβoir. x et ».
—· 5. Ed. « ubi ». — 6. Ed. « quia ». — 7. αβ et ed. præter N., « Agibilium »,
sed videtur legendum « factibilium ut optime animadvertit N. » — 8. β « di­
xit ».

DISTINCTIO V
Si

persona vel natura personam vel naturam assumpserit
et si natura Dei sit incarnata

1. — Præterea inquiri oportet, cum ex præmissis constet Verbum
Dei et carnem et animam simul assumpsisse in unitatem personæ,
quid horum potius concedendum sit, scilicet quod persona personam,
vel quod natura naturam, vel persona naturam, vel natura personam
assumpserit ; et an ita conveniat dici, divinam naturam esse incar­
natam, sicut Deus incarnatus et Verbum incarnatum sane dicitur.
2. — Hæc inquisitio sive quærendi ratio, juxta sacrarum aucto­
ritatum testimonia partim implicita atque perplexa, partim vero
explicita est et aperta.
Certum est enim et sine ambiguitate verum quod non natura per­
sonam, nec persona personam, sed persona naturam assumpsit.
Quod sanctorum subditis comprobatur testimoniis et astruitur
documentis.
Augustinus enim ait in libro De fide ad Petrum, (c. 2, n. 17 ; L. 40,
758) : Deus unigenitus dum conciperetur, veritatem carnis accepit
ex Virgine ; et cum nasceretur, integritatem virginitatis servavit
in matre.
Et paulo post (n. 18) : Hic Deus humanam naturam in unitatem
personæ suscepit, qui se humilians per misericordiam incorruptae Vir­
ginis uterum ex ea nasciturus implevit. « Formam ergo servi », idest
naturam servi, in suam accepit Deus ille personam.
Item, (c. 17 ; L. 40, 772) : Deus enim Verbum non accepit personam
hominis, sed naturam.
Item (c. 2, n. 17 ; L. 40, 758) : Dei Filius unigenitus, ut carnem
hominis animamque mundaret, susceptione carnis animaeque rationalis
incarnatus est.
His aliisque pluribus auctoritatibus evidenter ostenditur non natu­
ram personam, nec personam personam, sed personam naturam
accepisse.

De parte quæstionis perplexa
3. — De quarto vero quæstionis articulo, utrum scilicet natura
naturam assumpserit, scrupulosa etiam inter doctos quæstio est ;
quia in hæc plurimum dissentire videntur qui in sacra Pagina aucto­
ritate præclari, aliis doctiores1 extiterunt. Nec tantum alii ab aliis,
verum etiam iidem a seipsis dissonare videntur, sicut subjecta capi­
tula docent.
Legitur enim in Concilio Toletano VI, can. i, (L. 130, 487) traditum
sic : Solum « Verbum caro factum est, et habitavit in nobis » ; et cum
tota Trinitas operata sit formationem suscepti hominis — quoniam inse­
parabilia sunt opera Trinitatis — solus tamen Filius accepit hominem
1. Quar. « aliisque doctores ».

in singularitatem, personæ, non in unitatem divinæ naturæ, idest, id
quod est proprium Filii, non quod commune est Trinitati.
Item in Concilio XI Toletano, (in prologo ; L. 130, 559) : Unius
substantiae credimus Deum Patrem et Filium et Spiritum sanctum, non
tamen dicimus ut hujus Trinitatis unitatem Maria Virgo genuerit,
sed tantum Filium, qui solus naturam nostram in unitatem personæ
suæ assumpsit. Incarnationem quoque hujus Filii Dei tota Trinitas
operata esse credenda est : solus tamen Filius jormam servi accepit, in
singularitatem personæ.
His insinuari videtur quod persona tantum naturam, non natura
naturam assumpserit. Si enim quod commune est Trinitati, non accepit
hominem ; ergo non natura divina quæ communis est tribus personis.
4. — Cui videtur obviare quod Augustinus ait in libro De fide ad
Petrum (c. 2, n. 14 ; L. 40, 757) : Nec Divinitas Christi, inquit, aliena
est a natura Patris, secundum id quod « in principio erat Verbum »,
nec humanitas ejus aliena est a natura Matris, secundum id quod « Ver­
bum caro factum est ». Illa enim natura quæ semper genita manet ex
Patre, naturam nostram sine peccato suscepit, ut nasceretur ex Virgine.
Hac auctoritate videtur tradi quod divina natura humanam susce­
pit ; ubi vehementer moveri possumus, quod eam genitam æternaliter ex Patre dicit, nisi forte naturam pro persona hic accipiat ; alioquin, si dixerimus naturam tribus personis communem, genitam
esse, occurrunt nobis ex adverso quæ in tractatu de Trinitate^ disse­
ruimus, ubi diximus non naturam naturam, sed personam personam
genuisse ; quia, si natura genuisset naturam, cum una eademque
sit natura Trinitatis, eadem res seipsam genuisset ; quod Augustinus
(lib. I De Trin., c. i, n. 1 ; L. 42, 820) fieri posse negat.
Sed alibi certum reperimus documentum quo natura naturam
assumpsisse monstratur. Ait enim Augustinus in lib. I De Trin.
(cap. 7, n. 14 ; et c. 11, n. 22 ; L. 42, 828, 836) : Etiam seipso Christo
minor factus est, « formam servi accipiens ». Neque enim sic accepit
jormam servi ut amitteret formam Dei, in qua erat æqualis Patri, ut
et in forma servi et in forma Dei idem ipse sit unigenitus Filius Patris,
quia forma Dei accepit formam servi. Si autem forma Dei formam
servi accepit, sine dubio natura naturam accepit.
Formæ enim nomine natura significatur, ut Augustinus evidenter
docet in lib. De fide ad Petrum (c. 2, n. 19 ; L. 40, 759) : Cum, inquit,
de Christo audis quia in forma Dei erat, oportet te cognoscere2 firmissimeque tenere, in illo formæ nomine naturalem plenitudinem debere
intelligi. In forma igitur Dei erat, quia in natura Dei Patris semper erat,
de quo natus erat.
Hilarius quoque in lib. XII De Trin., (n. 6 : L. 10, 436), ait : Esse
in forma Dei, non alia intelligentia est quam in Dei manere natura.
Didicisti, nomine formæ, intelligentiam fieri naturæ, et audisti
quod forma Dei formam servi suscepit ; unde consequens est quod
natura divina naturam humanam susceperit.
Quod etiam Hieronymus in Explanatione fidei {Ad Damasum,
L. 30, 176) evidenter insinuat, inquiens : Passus est Filius Dei, non
putative sed vere ; secundum illud passus est quod pati poterat ; idest,
non secundum illam substantiam quæ assumpsit, sed secundum illam
quæ assumpta est. Ex quo apparet, divinam substantiam assumpsisse
humanam.
5. — Ex verbis autem Augustini superius positis adhibita dili­
gentia innui videtur, solum Verbum carnem factum, et naturam solum
1. Lib. I, d. 5. *— 2. Quar. « agnoscere ».

DISTINCTIO V

181

suscepisse humanam et divinam naturam eamdem accepisse. Ait
enim (De Fide ad Petrum, c. 2, n. 23 ; L. 40, 760) ; Trinitas nos sibi
reconciliavit per hoc quod solum Verbum carnem ipsa Trinitas fecit.
In quo sic veritas incommutabilis manet divinæ humanæque naturæ,
ut sicut vera semper est ejus Divinitas, quam de Patre habet, ita vera
semper atque incommutabilis ejus sit humanitas, quam sibi unitam
summa Divinitas gerit. Ecce et solum Verbum dixit carnem factum,
et humanitatem Divinitati unitam.
Idem quoque superius (d. 2, 8) dixit, servilem formam a solo Filio
susceptam, quam tota Trinitas fecit.
Jam facile est cognoscere1 quam diversa et multiplicia super quæstione proposita auctores tradiderint2. Ideoque posteriores ea legentes,
varias atque contrarias, ex prædictis occasionem sumentes, promunt
sententias.

Quid de hoc

tenendum sit

6. — Nos autem omnis mendacii et contradictionis notam a sacris
Paginis secludere cupientes, orthodoxis Patribus atque catholicis
doctoribus nulla pravae intelligent!® suspicione notatis consentimus,
dicentes et personam Filii assumpsisse naturam humanam, et natu­
ram divinam humanæ naturæ in Filio unitam, eamque sibi unisse
vel assumpsisse ; unde vere incarnata dicitur. Quod vero dicitur
solus Filius formam assumpsisse servi, per hoc non excluditur divina
natura ab acceptione servilis formæ, sed aliæ duæ personæ, Pater
scilicet et Spiritus sanctus. Item et illud aliud, scilicet : Id quod est
proprium Filii, non quod commune est Trinitati, hominem accepit, (3)
sic oportet intelligi, idest, proprie in hypostasi Filii, non in tribus
communiter personis, divina natura humanam naturam sivi univit.
7. — Qui sensus ex verbis Joannis Damasceni confirmatur, qui
totam divinam naturam in una hypostaseon incarnatam esse eviden­
ter asserit dicens (De fide orth., lib. Ill, cap. 6; G. 94, 1003) : In humanatione Dei Verbi dicimus3 omnem et perfectam naturam Deitatis in
una ejus hypostaseon incarnatam esse, idest unitam humanæ natural,
et non partem parti. Omni enim humanæ naturæ dicimus3 unitam esse,
omnem Deitatis naturam vel substantiam.
Item (coi. 1007) : Eadem est natura in singula hypostaseon, idest perso­
narum ; et quando dicimus naturam Verbi incarnatam esse, secundum
beatos Athanasium et Cyrillum, Deitatem dicimus esse unitam carni,
et unam naturam Dei Verbi incarnatam confitemur. Verbum autem et
quod commune est substantiæ possidet, et quod proprietatis5 est habens
hypostaseos, idest personæ.
Ex his manifeste ostenditur quod natura divina incarnata est.
Unde et eadem vere dicitur suscepisse humanam naturam.

An

divina natura debeat dici caro facta

8. — Sed quæritur, utrum eadem divina natura debeat dici caro
facta, sicut Verbum dicitur caro factum. Si enim idem est incar­
nari quod est carnem fieri, videri potest ita debere dici quod sit caro
facta, sicut dicitur incarnata.
Ad quod dicimus, quia si illud dictum in sacra Scriptura reperi-

1. Quar. « agnoscere ». — 2. Quar. « tradiderunt ». — 3. Quar. « aimus ». —
4. N. « unitam esse humanæ naturæ ». ■— 5. Ed. « proprietates ».

retur, ex eadem intelligentia acciperetur, qua cum dicitur incarnata.
Sed quia illud auctoritas subticuit, atque locutionis modus nimiam
videtur facere expressionem, si natura divina diceretur caro facta ;
melius hoc silere puto vel negare, quam temere asserere ; ne, si illud
dicatur, convertibilitas naturæ in naturam significari putetur.
Ex præmissis indubitabiliter constat quod persona Verbi sive natura,
hominis naturam, scilicet carnem et animam, assumpsit, sed non
personam hominis.
9. — Si autem natura divina naturam hominis accepit, quare non
dicitur facta homo vel esse homo, sicut Verbum Dei ?
Ad quod dici potest, quod Dei Filius dicitur factus homo vel esse
homo, non solum quod hominem assumpsit, sed quod1 ipsum in uni­
tatem et singularitatem sui, idest personæ suæs, accepit. Natura autem
divina hominem quidem accepit, idest hominis formam sibi univit,
sed non in singularitatem et unitatem sui. Servata enim proprietate
ac diversitate duarum naturarum, personæ singularitas exstitit. Ideoque non sic dicitur divina natura esse homo vel facta homo, sicut
Dei Filius.
Quidam tamen indifferenter utrumque concedunt.

Quare non

accepit personam hominis, cum hominem
ACCEPERIT

10. — Ideo vero non personam hominis assumpsit, quia caro illa
et anima illa non erant unitæ in unam personam quam assumpserit,
quia non ex illis constabat persona, quando illis unitum est Verbum.
Nam sibi invicem sunt unita simul, cum Verbo unita sunt. Alia3
tamen unione invicem unita sunt illa duo, scilicet anima et caro,
alia unione À'erbo unita sunt ; quia alia est unio animæ illius ad car­
nem, et alia4 unio Verbi ad animam illam et carnem. Non ergo accepit
Verbum Dei personam hominis, sed naturam, quia non erat ex carne
illa et anima illa composita persona una quam Verbum acceperit,
sed accipiendo univit et uniendo accepit.

Contra hoc oppositio, qua
PERSONAM

j
f
1
i

j
i
j

probare quidam volunt,

ACCEPISSE

!

PERSONAM

11. — Hic a quibusdam opponitur quod persona assumpserit per­
sonam. Persona enim est substantia rationalis individuæ naturæ5
(Boetius, De Una Persona, c. 3 ; 1. 64, 1343) hoc autem est anima.
Ergo si animam assumpsit, et personam.
12. — Quod ideo non sequitur, quia anima non est persona, quando
alii rei est unita personaliter, sed quando per se est. Absoluta enim
a corpore persona est, sicut angelus. Illa autem anima nunquam fuit
quin esset alii rei conjuncta ; ideoque non, ea assumpta, persona
est assumpta.
13. — Aliter quoque nituntur probare Verbum Dei assumpsisse
personam, quia assumpsit aliquem hominem ; assumpsit enim homi­
nem Jesum Christum ; ergo aliquem hominem.
Quod autem hominem Jesum Christum assumpserit, Augustinus

1. Quar. « quia ». — 2. RA. Quar. om. « suæ ». — 3. Quar. « altera ». —
4. Quar. ad. « est ». — 5. Sic RA. Quar. ; NVPF « substantia individua rationalis
naturæ ».

in Expositione Symboli (Sermo 233 ; L. 39, 2176) sub anathemate
tradit, dicens : Si guis dixerit atque crediderit, hominem Jesum Christum a Filio Dei assumptum non fuisse, anathema sit.
Qui etiam in pluribus Scripturæ locis, hujusmodi utitur locutionibus : Ille homo a Verbo Dei est assumptus, ille homo factus est
Christus.
Et Propheta de homine Christo loquens Deo, ait, (ps. lxiv, 5) :
Beatus quem elegisti et assumpsisti.
Ex quibus consequi videtur quod aliquis homo assumptus sit a
Verbo, et ita persona assumpta sit a persona.
14. —· Sed quia hoc nefas dicere est aut sentire, præmissæ locutiones eisque similes secundum hanc intelligentiam sane accipi debent,
ut homo Christus, sive homo ille, sive quidam homo dicatur assumptus
a Verbo, sive unitus Verbo, non quia hominis persona sit assumpta
vel unita Verbo, sed quia anima illa et caro illa assumpta sunt et unita
Verbo, in quibus subsistit Dei et hominis persona, ut ad hominis
naturam, non ad personam respicias, cum assumptum vel unitum,
vel quemdam vel aliquem in hujusmodi locutionibus Scriptura
memorat.
Quocirca, cum quæritur sine proposita auctoritate, an aliquis vel
quidam homo sit assumptus a Verbo, vel unitus Verbo sine distinctione intelligentiæ, non est hic reddenda responsio, quoniam multiplex prænjissa est quæstio ; sed instantiam quærentis ita determinato : Si de hominis persona quæris, respondeo quod non ; si de homi­
nis natura, dico : est.

« Præterea inquiri oportet etc. » (1)
15. — Postquam determinavit Magister circa divinam
incarnationem quid sil assumens (d. 1), et quid assumptum
(d. 2-5) ; hic determinat de utroque simul cujusmodi sil quantum
ad intentiones eorum, utrum scilicet assumens et assumptum
habeant rationem naturæ vel personæ.
Et dividitur in partes 1res. In prima movet quæstionem.
In secunda determinat eam ibi : « Hæc inquisitio, sive quærendi ratio etc. » (2) In tertia movet quasdam dubitationes
circa determinationem ibi : « Sed quæritur utrum eadem
divina natura etc. » (8)
Prima dividitur in partes1 duas. Primo determinat quæstio­
nem quantum ad id quod manifestam habet2 veritatem.
Secundo quantum ad illud3 quod est magis4 dubium in
quæstione ibi : « De quarto vero quæstionis etc. » (3)
Et hæc pars dividitur in très. In prima ponit auctoritates
ad utramque partem dubitationis. In secunda solvit ibi :
« Nos autem omnis mendacii et contradictionis etc. » (6) In
tertia solutionem per auctoritates Damasceni confirmat ibi
« Qui sensus ex verbis Joannis etc. » (7)
Circa primum tria facit. Primo inducit auctoritates ad
1. Ed. om. « partes ». — 2. Ed. « manifestat ». — 3. Ed. « id ». — 4. a om.
magis ».

partem negativam, scilicet quod natura non assumpsit
naturam ; secundo ad partem affirmativam, ibi : « Cui videtur
obviare etc. » (4) Tertio ex auctoritatibus inductis colligit
dubitationem, ibi : « Ex verbis autem Augustini. » (5)
« Sed quæritur utrum eadem etc. » (8) Hic movet quasdam
dubitationes circa prædictam determinationem. Et primo
quantum ad hoc quod dixit naturam1 assumpsisse. Secundo
quantum ad hoc quod dixit personam non esse assumptam
ibi : « Ideo vero non personam hominis assumpsit. » (10)
Circa primum duo facit. Primo quærit utrum natura «divina
possit dici facta caro. Secundo utrum possit dici facta homo,
ibi : « Si autem natura divina. » (9)
« Ideo vero non personam etc. » (10) Hic movet dubitationes
circa hoc quod dictum est personam hominis non esse assump­
tam. Et circa hoc duo facit. Primo assignat hujus dicti causam.
Secundo objicit in contrarium ibi : « Hic a quibusdam oppo­
nitur. » (11)
Et dividitur hæc pars in duas objectiones, quas ponit.
Secunda incipit ibi : « Aliter quoque nituntur. » (13)
Et utraque dividitur in objectionem et solutionem. Prima
solutio incipit ibi : « Quod ideo non sequitur. » (12) Secunda,
ibi : « Quia nefas est hoc dicere aut sentire. » (14)

Hic est triplex quæstio.
Prima est de unione.
Secunda de assumente ad2 unionem.
Tertia de assumpto.

QUÆSTIO I

DE UNIONE
Circa primum quæruntur tria.

Primo, quid sit unio.
Secundo, utrum unio sit facta in natura.
Tertio, utrum sit facta in persona.

1. RANVP. ad. « divinam incarnatam ». — 2. Ed. om. » ad ».

ARTICULUS PRIMUS

Quæstiuncula I
Utrum unio sit aliqua creatura
Supra, d. 2, 138 ; infra, d. 7, 52 sq. ; HI, q. 2, a. 7.

16. — AD PRIMUM SIC PROCEDITUR. Videtur quod
unio non sit aliqua creatura.
1. Unio enim est in eo quod per eam unum dicitur. Sed
divina natura dicitur unita humanæ. Ergo unio est in divina
natura. Sed nihil est in Deo creatum. Ergo unio non est ali­
quid creatum.
2. Praeterea. Unio est relativum æquiparantiæ. Sed hujus­
modi relativa similiter se habent ad utrumque extremum1.
Ergo vel est in divina natura et humana, et sic idem quod
prius ; vel in neutra, et sic nusquam est, et ita non esset crea­
tura.
3'. Praeterea. Nihil creatum, dicitur de Deo nisi vel per
causam, ut cum dicitur aliquid scire, quia facit nos scire ; vel
per assumptionem, ut cum dicitur homo ; vel per similitudinem,
ut cum dicitur leo vel agnus Dei.
Sed divina natura dicitur2 unita humanae naturæ, nec
hoc dicitur per causam tantum3, quia sic Pater diceretur
unitus, quia hanc facit unionem ; nec per assumptionem, quia
si assumpsit unionem, aliqua unio esset Dei ad unionem, et
sic in infinitum ; nec iterum per similitudinem, quia tunc unio
non diceretur secundum veritatem rei, sed secundum meta­
phoram, et sic Deus homo diceretur metaphorice, sicut dici­
tur leo vel agnus4. Ergo unio non est quid5 creatum.
17. — SED CONTRA. Omne quod est et non est creatum,
est æternum. Sed unio est, quia per eam secundum rem unitæ
sunt duæ naturæ in persona una, et non est ab æterno, sed in
tempore incepit6. Ergo est7 creatum.

1. F. « extremorum». — 2. Ed. <i Sed cum dicitur divina natura...». —
3. Ed. « hoc non tantum per causam dicitur... ». — 4. αβ « ignis ». —- ■>. β
« aliquid ». — 6. α « cœpit » ; β « imipit ». — 7. αβ om. « est ».

186

SCRIPTUM SUPER III LIB. SENTENTIARUM

Quæstiuncula II

Utrum

sit minima unionum
HI, q. 2, a. 9.

18. ■— ULTERIUS. Videtur quod sit minima unionum.
1. Quia quanto unita magis distant, tanto1 est minor unio.
Sed divina natura et humana quæ dicuntur unita, maxime
distant. Ergo unio est minima.
,
2. Præterea. Quanto est· major compositio, tanto est2
minor unio. Sed in Christo est maxima compositio ; quia
post omnem3 compositionem quam natura facit in homine,
quæ est maxima inter4 compositiones naturales, est ibi con­
junctio Divinitatis ad humanitatem6. Ergo est6 minima unio,
3. Præterea. Quod est unum omnibus modis, est magis
unum quam quod est quodammodo unum et quodammodo
non. Sed quædam sunt unita et in natura et in persona, sicut
quatuor elementa in corpore humano. Cum igitur in Christo
facta sit unio in persona et non in natura, videtur quod ad
minus multæ uniones sint majores ista unione.

19. — SED CONTRA est quod dicit Bernardus (De consi­
deratione, libro V, cap. 8, n. 19 ; L. 182, 799) quod inter
omnes unitates « arcem tenet unio1 Trinitatis », et post ipsam
est8 dignativa quæ est in Christo. Ergo videtur quod post uni­
tatem divinæ naturæ ista sit maxima.

Quæstiuncula III
Utrum unio differat

ab assumptione

III, q. 2, a. 8.

20. — ULTERIUS. Videtur quod unio9 non differat ab
assumptione.
1. Assumptio enim dicitur quasi ad se sumptio. Sed quid­
quid ad se sumitur, aliquo modo sumenti unitur. Ergo assump­
tio est idem quod unio.
2. Si dicatur quod differunt, quia uniens est unitum,
sed assumens non est assumptum.
Contra. Uniens est agens unionem. Sed non omne agens
1. αβ « necessaria » sed β ad. in marg. manu posteriori « vel tanto ». — 2. Ed.
om. « est ». — 3. Ed. om. « omnem ». — 4. Ed. ad. « omnes ». — 5. Ed. « et hu­
manitatis ». — 6. Ed. ad. « ibi ». — 7. Ed. « unitas ». — 8. Ed. ad. « unitas ».
— 9. α om. « unio ».

unionem est unitum, sicut patet de Patre et Spiritu sancto.
Ergo illa differentia nulla est.
3. Si dicatur quod assumptio præcedit1 unionem.
Contra. Ante primum non potest esse aliquod prius. Sed
in primo instanti suæ conceptionis fuit unio in Christo. Ergo
assumptio non præcedit unionem ; et ita non videtur quod
differant2.

21. — SED CONTRA. Divina natura dicitur unita humanæ.
Non autem dicitur assumpta. Ergo assumptio et unio
differunt.

'

Solutio I

22. — RESPONSIO. Dicendum AD PRIMAM QUÆSTIONEM quod unio relatio quædam est. Omnis autem relatio,
secundum Philosophum, V Mela., (8 15. 1020b, 26-32; 1. 17,
n. 1001-5) fundatur vel supra quantitatem, aut3 quod
reducitur ad genus quantitatis, aut supra actionem et4 pas­
sionem.
Unum autem reducitur ad genus quantitatis quasi princi­
pium quantitatis discretae. Et supra ipsam fundatur identitas,
secundum quod est unum in substantia ; — æqualitas, secun­
dum quod est unum in quantitate ; — similitudo, secundum
quod est unum in qualitate.
23. ■— Unitio autem est quædam actio vel passio qua ex
multis efficitur aliquo modo unum ; et hanc actionem sequi­
tur ista relatio quæ est unio. Relationum autem tam harum
quam illarum — quædam innascuntur ex motu ulriusque;
et tunc oportet quod illæ relationes sint realiter in utroque ex­
tremorum, sicut paternitas et hujusmodi — quædam autem
innascuntur ex motu unius sine immutatione alterius, quo
■ accidit in his quorum unum dependet ad alterum8, et® non
e converso, sicut scientia ad scitum ; et in talibus relatio
est secundum rem in eo quod dependet ad alterum, in altero
vero est secundum rationem tantum.
24. — Cum igitur in incarnatione non sit aliqua mutatio
facta in natura divina, sed in humana quæ tracta est ad uni­
tatem in persona divina, erit hæc relatio, scilicet unio, secun­
dum rem in natura humana, in divina autem secundum ratio­
nem lanium, secundum quod dicit Philosophus in V Meta.,
1. Ed. « praecedat ». -— 2. Ed. « differunt ». — 3. Ed. « secundum ». -—

4. Ed. « vel ». —■ 5. a « ab altero ». — 6. β « sed ».

( 15.1021», 28-29 ; 1. 17, η. 1026 s.) quod « aliqua sunt relativa,
non quia ipsa referuntur, sed quia alia referuntur ad ipsa ».
Um^e unio secundum rem creatura quædam est.

25. — AD PRIMUM ergo dicendum quod unio illa est in
Deo secundum rationem tantum, et non secundum rem.
26. — Ad secundum dicendum quod unio potest esse1 relatio
æquiparanliæ in rebus creatis, sed non in Creatore et creatura ;
quia non eodem modo se habent ad unionem2.
Sicut etiam similitudo non ordinatur in Deo et creatura3
secundum æquiparanliam, sicut dicit Dionysius, c. 9.De div.
nomin., (n. 7; G. 3, 915; 1. 3. p, 581), quamvis in aliis sit
relatio æquiparantiæ.
27. — Ad tertium dicendum quod unio quæ de Deo prædi­
catur non est neque Creator neque creatura ; quia prout in
ipso est, non est aliquid secundum rem, sed secundum ratio­
nem tantum.
Non tamen ratio est falsa, quia fundatur super relationem
creaturæ ad Creatorem ; sicut^ est etiam de aliis relativis quæ
ex tempore de Deo dicuntur, ut Dominus et hujusmodi.

I

·

Solutio II

28. — AD SECUNDAM AUTEM4 QUÆSTIONEM dicendum est5 quod unio ista potest dupliciter considerari — vel
quantum ad id in quo fit unio, — vel quantum ad ipsa®
quæ uniuntur.
Si primo modo, cum unio fiat in persona divina, quæ est
maxime unum et simplicissimum, sic est maxima unio post
unionem essentiæ in tribus personis. Quamvis enim persona
sit ita simplex et unum sicut essentia, tamen quælibet trium
personarum est idem re cum ipsa essentia, in qua uniuntur ;
non tamen7 utraque natura in Christo est idem re cum ipsa
persona in qua fit unio, quia humana natura non est idem re
cum persona divina, quamvis altera natura, scilicet divina,
sit omnino idem re cum ipsa. Et ita unio personarum in una
essentia est major quam unio naturarum in una persona.
Si secundo modo, sic non est maxima unio.
Sed prima consideratio est unionis secundum se, quia
secundum id quod unum est ; hsec autem est consideratio
unionis, nons secundum quod unio.
1. Ed. « est ». — 2. Ed. « in unione ». — 3. Ed. « ad creaturam ». —
4? Ed. om- « autem ». — 5. Ed. om. « est ». — 6. Ed. s ea ».— 7. Ed. « autem »,
— 8. N. om. « non ».

29. — Et ideo dicendum quod unio1 est maxima simpliciter,
quamvis sit non maxima secundum quid.
Et per hoc patet responsio ad ea quæ objiciuntur.
Solutio III

30. — AD TERTIAM QUÆSTIONEM dicendum2 quod
prima differentia assumptionis et unionis est quod assumptio
est actio vel passio ; unio autem est relatio tantum, quamvis
unitio sit etiam actio.
31. — Secunda differentia est quia assumptio dicitur per
comparationem ad terminum a quo separatur vel accipitur3
quod uniendum est ; sed unio dicitur per comparationem ad
terminum sive4 effectum conjunctionis, qui est esse unum.
32. — Et inde sumitur tertia differentia, quod uniens est
unitum ; quia unitum significatur secundum quod jam factum
est unum, assumptum autem secundum quod est in via ad
hoc. Et ideo assumens non est assumptum.
33. —Quarta differentia est, quia assumptio determinat id ad
quod fit conjunctio, in hoc5 quod dicitur assumptio, quasi ad se
sumptio ; unio autem non. Et ideo quicumque facit conjunc­
tionem6, potest dici unire ; non autem potest dici assumere,
nisi sibi conjungat. Unde Pater univit naturam humanam divi­
nae’, non autem assumpsit.
34. — Quinta differentia est quod unio, quantum est de se,
aequaliter respicit utrumque extremorum ; assumptio autem
non, immo requirit esse fixum et stans in uno, ad quod aliud
trahatur. Et inde est quod natura divina potest dici unita
in persona humanæ8, non autem potest dici assumpta.
35. — AD PRIMUM ergo dicendum quod quamvis assump­
tio ordinetur ad unionem, non tamen includit in sua signifi­
catione terminum, qui est fieri unum, sicut includitur in signi­
ficatione unionis.
36. ■— Ad secundum dicendum quod hoc quod dicitur
quod uniens est unitum, intelligendum est de eo quod est
uniens sibi et in se. Pater autem non univit sibi ; nec divina
natura univit in se, sed in persona ; nec humana natura signi­
ficatur ut unitum in persona, sed homo. Et ideo neque Pater
est homo, neque divina natura est humana.
1. aj8 om. « unio ». — 2. Ed. ad « est ». — 3. Ed. ad. « secundum ». —
4. Ed' « vel ». — 5. Ed. « secundum ». — 6. a ad. « et unionem ». — 7. Ed.
« cum divina ». — 8. Ed. ad. « naturæ ».

37. — Ad tertium dicendum quod quamvis in Christo
assumptio non praecedat unionem tempore, præcedil tamen
natura, et secundum modum intelligendi.
ARTICULUS II

Utrum unio

sit facta in natura

III, q. 2, a. 1 ; IV Cg., c. 35, 41 ; De Unione Verbi, a. 1 ; De Ver., q. 20, a. 1 ;
Compend. c. 206 ; Joan., c. 1, 1, 7 ; Rom,, c. 1,1. 2 ; Philip., c. 2,1. 2.

38. — AD SECUNDUM SIC PROCEDITUR. Videtur quod
unio sit facta in natura.
1. Quod enim constat ex duabus naturis, videtur habere
naturam unam mediam inter illa, sicut mixtum quod constat
ex quatuor elementis. Sed Christus constat ex duabus natu­
ris, secundum Augustinum in Enchir., (cap. 35 ; L. 40, 250)
qui dicit quod ex utraque substantia, scilicet divina et
humana, est unus Dei et hominis Filius. Ergo videtur habere
unam naturam ex duabus1 compactam.
2. Praeterea. Natura, secundum quod hic loquimur, « est
unumquodque informans specifica differentia », ut dicit Boe­
tius in lib. De duabus naturis, (c. i ; L. 64, 1341). Sed Philo­
sophus dicit, VIII Meta. (i?3. 1043b36 — 1044a, 3 ; 1. 3,
n. 1727), quod semper una differentia addita mutat speciem,
sicut in numeris quælibet unitas addita facit novam speciem
numeri. Ergo humana natura addita divinæ facit2 novam
naturam secundum speciem.
3. Si dicatur quod non potest una natura constitui ex
duabus, quia oportet utramque naturam servari in incar­
natione.
Contra. Anima et corpus constituunt naturam humanam.
Utrumque tamen3, scilicet anima et corpus, intransmutatum permanet in sua natura. Ergo ex duabus naturis potest
tertia constitui, utraque remanente4.
4. Praeterea. Proprietas sequitur naturam ejus cujus est
proprietas. Sed proprietates divinæ naturæ dicuntur de illo
homine : dicitur enim quod ille homo creavit stellas, et e
converso dicitur etiam8 quod Filius Dei est passus. Ergo
videtur quod aliquid divinæ naturæ est in humana na­
tura, et aliquid humanæ sit in divina. Et sic videtur esse
facta quædam conjunctio naturarum in unam naturam.
5. Praeterea. Quando aliqua duo conjunguntur quorum
1. Ed. « utrisque ». — 2. β ad, « aliam ». —
4. RANVP. ad. : salva ». — 5. Ed. om. « etiam ».

3. α om. « tamen ». —

unum multum superat alterum, hoc quod superatur transit
in naturam superantis ; sicut si gutta vini in mille amphoras
aquæ projiciatur. Sed natura divina in infinitum superat
humanam. Ergo humana natura conjuncta divinæ, tota con­
vertitur in divinam.
6. Praeterea. Hoc videtur per hoc quod caro Christi dicitur
•deificata a sanctis, sicut Damascenus narrat (lib. IV, c. 6 ;
G. 94, 1111).

39. — SED CONTRA. Filiatio requirit similitudinem in
natura. Sed Christus dicitur Filius Dei Patris et Virginis
matris. Ergo est similis in natura utrique1. Sed Virgo et Deus
Pater non communicant in aliqua natura una2. Ergo oportet
Christum ponere duarum naturarum.
40. — Praeterea. Per proprietates naturales in cognitionem
naturæ devenimus. Sed in Christo invenimus proprietates
duarum naturarum, ut divinæ et humanæ. Ergo oportet
Christum duarum naturarum ponere.
’■

41. — RESPONSIO. Dicendum quod ad hujus quæstionis
evidentiam oportet scire quid nomen naturæ significet.
Natura autem a nascendo nomen accepit, quæ proprie
dicitur generatio viventium ex similibus similia in specie
producentium. Unde secundum primam sui institutionem
natura significavit3 generationem ipsam viventium, scilicet
nativitatem.
Item translatum est nomen naturæ ad significandum principium activum illius generationis, quia virtutes agentes ex
actibus nominari consueverunt.
Inde ulterius processit4 nomen naturæ ad significandum
principium activum cujuslibel motus naturalis.
Et ulterius ad significandum etiam principium materiale
cujuslibel generationis.
Et inde etiam ad significandum principium formale, quod
-est terminus generationis.
Sed quia generatio non solum terminatur ad formam, sed
ad substantiam compositam ; ideo translatum est ad significandum quamlibet substantiam, secundum quod dicit Phi­
losophus in V Meta, (δ 4. 1014&, 16-17 ; 1. 5, n. 808), et ad
significandum etiam quodlibet ens, sicut dicit Boetius in
lib. De duab. nat., (c. 1 ; L. 64, 1341).
42. — Substantia autem, præter significationes quibus
1. β « Ergo est simul in natura utrique similis ». — 2. β « una natura » ; ed.
•om. « una ». — 3. β et ed. « significat ».— 4. Ed. « procedit ».

forma vel materia dicitur substantia dicitur duobus modis,
secundum Philosophum, V Mela. (S 8. 1017b, 21-26; 1. 10,
n. 902-903).
Uno modo subjectum ipsum quod dicitur hoc aliquid, et
de altero non prædicatur, ut hic homo, secundum quod Sub­
stantia significatur nomine hypostasis1. Et secundum hanc
significationem substantia dicitur natura secundum quod
natura est quod agere vel pati potest, ut dicit Boetius in
libro praedicto.
Alio modo dicitur substantia quod quid erat esse, idest quidditas et essentia quam significat definitio cujuslibet , rei,
prout significatur nomine ousiæ2. Et sic etiam substantia
dicitur natura, secundum quod Boetius dicit quod « natura
est unumquodque informans specifica differentia » ; quia ultima
differentia est quæ definitionem complet.
43. — Relictis ergo omnibus aliis significationibus naturæ,
secundum hanc tantum significationem quaeritur, utrum in
Christo sit una natura vel plures.
Si autem sit una tantum, vel altera earum tantum, vel com­
posita ex utrisque.
Si altera earum tantum hoc erit dupliciter.
Uno modo nulla adjunctione interveniente unius ad alteram.
Et sic si sit divina tantum, nihil novum accidit in hoc quod
« Verbum caro factum est », et incarnatio nihil est. — Si vero
sit humana tantum non differt Christus ab aliis hominibus,
et perit incarnatio.
Alio modo altera naturarum, transeunte in alteram. Quod
non potest esse : quia quæ non communicant in materia,
non possunt in invicem transire ; divina autem natura
penitus est immaterialis, nedum ut communicet humanae
in materia. —Præterea. Si divina natura transiret in huma­
nam, tolleretur simplicitas et immutabilitas divinæ natura·· ;
.si autem^ humana verteretur in divinam, tolleretur veritas pas­
sionis et omnium quæ corporaliter operatus est Christus.
44. — Si autem esset una natura composita ex duabus,
hoc posset esse dupliciter.
Uno modo, quia lerlia natura poneretur ex duabus naturis
non manentibus, sicut ex quatuor elementis componitur
mixtum. Et secundum hoc poneretur divina natura passibilis
et materialis, quia mixtio non est nisi eorum quæ communi­
cant in materia, et nata sunt agere et pati ad invicem ; et
tolleretur fides confitens Christum esse verum Deum et verum
hominem.
1. ύπόστασις· — 2. ουσία. — 3. Ed. « vero ».

DISTINCTIO V, ρυ/EST. I, ART. II

!
■

;

:
1
ί

193

Alio modo dupliciter.
Uno modo secundum commensuralionem vel continuationis
vel contignationis. Et secundum hoc poneretur divina natura
corporea, quia continuatio et contactus corporum est.
Alio modo secundum informationem, sicut ex anima et
corpore fit unum. Et hoc etiam non potest esse ; quia per
modum istum non fit unum ex duobus actibus nec ex duabus
potentiis, sed ex actu et potentia, secundum Philosophum,
II De anima (β 1. 412°·, 9 ; 1. 1, n. 215) : divina autem natura et
. humana, utraque est ens actu. — Præterea. Divina natura
non habet aliquid potentialitatis, nec esse potest actus veniens
in compositionem alicujus, cum sit esse primum infinitum
per se subsistens.
45. — Patet igitur quod quocumque modo ponatur una
natura in Christo, quod1 sequitur error. Et ideo Eutyches
qui hoc , posuit2, haereticus condemnatus est.

46. — AD PRIMLM igitur dicendum quod aliquid constat3
ex duabus naturis — non tamen in4 duabus, — sicut mixtum
ex elementis5; et in talibus oportet quod sit media natura
constituta ex duabus non manentibus.
Christus autem constat ex duabus naturis ita quod in dua­
bus naturis salvatis subsistit —est enim naturæ divinæ et
f
humanæ ; — et ideo ratio non sequitur.
ί
47. ■— Ad secundum dicendum quod, sicut dicit Avicenna,
'
differentia nominat totam naturam speciei — alias non prædicaretur de specie — sed non nominat ex toto, sed ex parte,
scilicet formali principio : dicitur enim rationale quod habet6
rationem. Genus autem e converso nominat totum ex principio
materiali.
Unde differentia non additur differentiæ per hoc quod natura
;
additur naturæ, sed per hoc quod ulterius principium formale
additur, sicut intellectivum supra sensitivum.
Talis autem additio non est in Christo. Non enim una natura
additur alteri sicut formalis respectu illius, ut dictum est.
48. ■— Ad tertium dicendum quod anima et corpus
(secundum quod sunt partes hominis, proprie loquendo, non
sunt duæ naturæ, prout in proposito de natura loquimur ; sed
■
utrumque est pars naturæ, alterum sicut forma, alterum au­
tem sicut materia ; unde non est instantia7.
49. ■— Ad quartum dicendum quod proprietates humanæ
:

I
7

1. Ed. om. « quod ».— 2. β « condemnatus est hæreticus » ; ed. ad. « ut » ; conαβθικ. — 3. αβ « consistit ». — 4. t et ed. « ex ». — 5. Ed. ad. « quia ». —
6. Ed. « habens ». — 7. F. « distantia ».
COMMENT. IN LIB. SENTENT. * III. — 8

„<:RIPTlJ«i SUPER III ï
'.IB. SENTENTIARUM

'

194

quam dicuntur de di . ,
naturæ nu iamdan, par-ticipatie. vma "«c e converso, nisi se­
cundum q naturæ j hum. nem i sed dicuntur utræque
de habenV'pominen^ et hoc nam vel divinam’ 1uæ si8nificaturhoc nature h
nomine homo. Idem emm est
qui utrasq1^ quint,,m dicendmK
. .
50. —
quod ratio ista2 procedit in
jrimumcant in mate. ·
.
. .
,· .
,
ilhs quæ c‘( ideo I|on est ad Dr,Vla> efc a8unt et patiuntur ad
invicem; G sexti, a·
«positum.
51. — A facta m η*1· u*19 quod caro dicitur deificata,
non quia S1.,, abun-Lfi,., dona^’ Sed qUla facta est Del Car°’
el eliam qi' ita Div;'itati et atti Divinitatis participat ex hoc
quod est u’virtu,
ΐ 7 -«est quasi instrumentum per
quod divi'“1ira ca(S n0S ram \alutem operatur. Tangendo
enim lepr<’,rne moptemvîclt ne ΡθΓ Divinitatis virtutem, et
moriendo <j:q alim m j C1 ?· r virtutem Divinitatis. Virtus
autem age'1'
' '° modo est 1 n instrumento, quo mediante
aliquid agi1
ARTICUL^ UI

Utrum

in

( «HRISTO

sit UNA TA

^ntum

“IT FACTA

persona et sic unio

PERSONA

.·> · i\r

ΠI, q, 2. *

Verbi ,a. 1 ; Philip., c. 2, I. 2.

’°

52. — A1’ TfEi™lUM SIC PI%CEDITUR. Videtur quod in
hll* Llllcl IΟ ΤΊ111ΤΎΊ nAT*^-.
.
..
« _
Christo noi'
tant-uni P’ ^ ^ona, et sic non sit unio facta
in persona „im3 n >.
1. Nulla ' i natur tura'nven‘^.ur sine illis quæ per se con­
sequuntur A,'.im huilam 1 am' Si'^d personalitas per se conse­
quitur nati „,.aiT1 ianam’ Slmll>iter et divinam. Ergo utraque
n .
. i suam personalitate.
natura ten
]yal'
m.
2. Prsete>0| ners<?ra humana est dignior in Christo quam
in Petro, ^mobili-ad. d ignitatem pertinet; unde in
substantiis.,atri h??8. n°n '“'Venitur persona. Ergo sicul
humanitas
'
suam I\ersonalitatem, ita et huma­
nitas Chrir „ rn
3. Prætev.Hncm P®Fsona n0Si videtur aliquid esse nisi
natura, et 'ræ8ir“at'a. S,upp0S itum naturæ ab aliis suppo­
sitis. Sed / npr r,,. Christo
diversæ, et distinctive4 di­
versa ; qui'
'®tiones æte\.nas distinguitur a Patre et
Spiritu sant0’ Γ ’^visionem ai^1|.em materiæ et accidentium
__ 2 β
1. α « animl·
tinguentia ».

' ’"a

θ'

""Sm. « enim ». — 4. α expungit in « dis-

distinguitur ab aliis hominibus. Ergo est ibi duplex persona­
litas.
4. Præterea. Major est convenientia in persona quam
in genere vel specie ; quia illa est in aliquo quod secundum
rem unum est, hoc autem est secundum rationem unam1. Sed
propter maximam distantiam naturæ divinæ et humanæ
non potest esse earum convenientia neque2 genere neque3
specie. Ergo multo minus possunt convenire in una persona.
5. Præterea. Philosophus dicit in V Mela, (δ 9.1018a, 9-11 ;
1. 12, n. 913), quod ad diversitatem in genere sequitur diversitas
in specie, et ad hanc, diversitas secundum numerum. Sed in
Christo invenitur diversitas4 sdcundum speciem ; quia sunt
diversæ naturæ secundum acceptionem illam qua natura dici­
tur «unumquodque informans specifica differentia ».Ergo etiam
secundum numerum differentia invenitur. Sed ubi est eadem
persona, est idem secundum numerum. Ergo in Christo non
est una persona.
6. Præterea. Non minor est affinitas naturæ ad personam
quam formæ ad materiam. Sed secundum diversitatem for­
marum est diversitas materiæ ; quia proprius actus iit in
propria materia. Ergo secundum diversitatem naturarum
est etiam diversitas in persona. Et sic idem quod prius.
53. — SED CONTRA. Ea quæ secundum personam diffe­
runt et naturam, quod dicitur de uno, non dicitur de altero.
Sed ea quæ sunt Dei, in Scripturis attribuuntur homini : psalm.
(lxxxvi, 5) : « Homo natus est in ea et ipse fundavit eam Altissimus »; et quæ sunt hominis, Deo attribuuntur; I Cor.,
Π, 8 : « Nunquam Dominum gloriæ crucifixissent. » Ergo Deus
et homo conveniunt in persona.
54. — Præterea. Quod attribuitur Filio et non Patri,
convenit ei secundum id in quo a Patre distinguitur. Sed unio
'passive accepta convenit Filio et non Patri. Ergo convenit ei
secundum id in quo a Patre distinguitur. Sed5 hoc est in
persona. Ergo unio facta est in persona.
55. — Præterea. Ad hoc quod fiat redemptio humani gene­
ris, oportet quod sit agens satisfactionem unus Deus qui
potest et homo qui debet, ut patet ex dictis in 1 d. (23). Sed
nullo modo duæ personæ possunt dici8 unum agens. Ergo si
sunt duæ personæ, nondum facta est satisfactio. Et ita adhuc
sumus in servitute peccati : quod est contra sacram Scrip­
turam novi Testamenti.
1. Ed. « unum ». — 2. Ed. « in ». — 3. Ed. « vel in ». — 4. α « differentia ».
' ■ 5. β om. « sed ». — 6. Ed. « esse ».

naturæ nunquam dicuntur de divina1 nec e converso, nisi se­
cundum quamdam participationem ; sed dicuntur utræque
de habente naturam, vel humanam vel divinam, quæ signi­
ficatur hoc nomine Deus, et hoc nomine homo. Idem enim est
qui utrasque naturas habet.
50. — Ad quintum dicendum quod ratio ista2 procedit in
illis quæ communicant in materia, et agunt et patiuntur ad
invicem ; et ideo non est ad propositum.
51. — Ad sextum dicendum quod caro dicitur deificata,
non quia sit facta ipsa Divinitas, sed quia facta est Dei caro,
et etiam quia abundantius dona Divinitatis participat ex hoc
quod est unita Divinitati, ef quia est quasi instrumentum per
quod divina virtus nostram salutem operatur. Tangendo
enim leprosum carne sanavit per Divinitatis virtutem, et
moriendo carne mortem vicit per virtutem Divinitatis. Virtus
autem agentis aliquo modo est in instrumento, quo mediante
aliquid agit.
ARTICULUS III

Utrum in Christo sit una tantum persona et sic unio
SIT FACTA IN PERSONA

III» q. 2, a. 2 ; IV Cg., c. 41 ; De Unione Verbi ,a. 1 ; Philip., c. 2t I. 2.

52. — AD TERTIUM SIC PROCEDITUR. Videtur quod in
Christo non sit una tantum persona, et sic non sit unio facta
in persona.
1. Nulla enim3 natura invenitur sine illis quæ per se con­
sequuntur ad naturam illam. Sed personalitas per se conse­
quitur naturam humanam, similiter et divinam. Ergo utraque
natura tenet suam personalitatem.
2. Praeterea. Natura humana est dignior in Christo quam
in Petro. Sed personalitas ad dignitatem pertinet ; unde in
substantiis ignobilibus non invenitur persona. Ergo sicut
humanitas Petri habet suam personalitatem, ita et huma­
nitas Christi.
3. Præterea. In persona non videtur aliquid esse nisi
natura, et distinguentia suppositum naturæ ab aliis suppo­
sitis. Sed naturæ in Christo sunt diversae, et distinctive4 di­
versa ; quia per relationes aeternas distinguitur a Patre et
Spiritu sancto, per divisionem autem materiæ et accidentium
1. α « anima ». — 2. β « illa ». — 3. β om. « enim ». — 4. α expungit in « dis­
tinguentia ».

distinguitur ab aliis hominibus. Ergo est ibi duplex persona­
litas.
4. Præterea. Major est convenientia in persona quam
in genere vel specie ; quia illa est in aliquo quod secundum
rem unum est, hoc autem est secundum rationem unam1. Sed
propter maximam distantiam naturæ divinæ et humanæ
non potest esse earum convenientia neque2 genere neque3
specie. Ergo multo minus possunt convenire in una persona.
5. Præterea. Philosophus dicit in V Mela. (S 9.1018a, 9-11 ;
1. 12, n. 913), quod ad diversitatem in genere sequitur diversitas
in specie, et ad hanc, diversitas secundum numerum. Sed in
Christo invenitur diversitas4 se'cundum speciem ; quia sunt
diversæ naturæ secundum acceptionem illam qua natura dici­
tur « unumquodque informans specifica differentia ». Ergo etiam
secundum numerum differentia invenitur. Sed ubi est eadem
persona, est idem secundum numerum. Ergo in Christo non
est una persona.
6. Præterea. Non minor est affinitas naturæ ad personam
quam formæ ad materiam. Sed secundum diversitatem for­
marum est diversitas materiæ ; quia proprius actus fit in
propria materia. Ergo secundum diversitatem naturarum
est etiam diversitas in persona. Et sic idem quod prius.
53. ■— SED CONTRA. Ea quæ secundum personam diffe­
runt et naturam, quod dicitur de uno, non dicitur de altero.
Sed ea quæ sunt Dei, inScripturis attribuuntur homini : psalm.
(lxxxvi, 5) : « Homo naius esi in ea el ipse fundavit eam Altissimus » ; et quæ sunt hominis, Deo attribuuntur; I Cor.,
n, 8 : « Nunquam Dominum gloriæ crucifixissent. » Ergo Deus
et homo conveniunt in persona.
54. — Præterea. Quod attribuitur Filio et non Patri,
convenit ei secundum id in quo a Patre distinguitur. Sed unio
passive accepta convenit Filio et non Patri. Ergo convenit ei
secundum id in quo a Patre distinguitur. Sed5 hoc est in
persona. Ergo unio facta est in persona.
55. — Præterea. Ad hoc quod fiat redemptio humani gene­
ris, oportet quod sit agens satisfactionem unus Deus qui
potest et homo qui debet, ut patet ex dictis in 1 d. (23). Sed
nullo modo duæ personæ possunt dici6 unum agens. Ergo si
sunt duæ personæ, nondum facta est satisfactio. Et ita adhuc
sumus in servitute jpeccati : quod est contra sacram Scrip­
turam novi Testamenti.
1. Ed. « unum ». — 2. Ed. « in ». — 3. Ed. « vel in ». — 4. α « differentia ».
· 5. β om. « sed ». — 6. Ed. « esse ».

56. — RESPONSIO. Dicendum quod Nestorius qui
ponit duas in Christo personas, ex hoc deceptus fuit, ut dicit
Boetius in lib. De duab. nat., (c. 4 ; L. 64, 1345) quia credidit
idem esse naturam et personam. Unde credidit quod1, cum
sint duæ naturæ in Christo, sint duæ person®.
Et ex eodem fonte processit error Eutychetis qui, cum
audivit unam personam in Christo, æstimavit unam naturam.
Et ex eodem fonte circa2 Trinitatem processit error Arii
et Sabellii.
57. — Sciendum est ergo quod in quibusdam differunt
natura et persona secundum rem, in quibusdam vero se­
cundum rationem tantum.
Natura enim, secundum quod hic loquimur, est quidditas
rei quam significat sua definitio. Persona autem est hoc aliquid
quod subsistit in natura illa. In simplicibus autem quæ carent
materia, ut dicit Avicenna, ipsum simplex est sua quidditas.
Quidditas vero compositi non est ipsum compositum : huma­
nitas enim non est homo.
58. — Cujus ratio est, quia in significatione humanitatis,
seu3 quidditatis, sive naturæ, continentur tantum essentialia
principia hominis, secundum quod est homo ; non autem ea
quæ pertinent ad determinationem materiæ, per quam natura
individuatur, quæ tantum continentur in significatione
Socratis, quia per ea Socrates est hic, et divisus ab aliis.
Et ideo, quia humanitas non includit in sua significatione
totum quod est in re subsistente in natura, cum sit quasi
pars, non prædicatur4; et quia non subsistit nisi quod est
compositum5, et pars a suo toto habetur, ideo humanitas®
non subsistit, sed Socrates, et ipse est habens humanitatem.
59. — Homo autem significat utrumque, et essentialia et
individuantia, sed diversimode ; quia essentialia significat
determinate, individuantia vero indeterminate, vel7 hæc vel
illa. Et ideo homo, cum sit totum, potest prædicari de Socrate
et dicitur habens humanitatem ; sed quia esse indistinctum
est incompletum, quasi ens in potentia, ideo homo non sub­
sistit, sed hic homo cui convenit ratio personæ.
60. — Est ergo ratio personæ quod sit subsistens distinctum
et omnia comprehendens quæ in re sunt ; natura autem
essentialia tantum comprehendit.
61. — In simplicibus autem non differt esse8 re natura et
1. Ed. ponunt « quod » post « Christo ». — 2. Ed. « contra ». — 3. Ed. “ sive ».
— 4. β « non prædicatur, cum sit quasi pars ». — 5. β « suppositum ». —
6. Ed. « anima ». — 7. Ed. om. « vel ». — 8. Ed. om. « esse » ; β « esse in re
persona et natura ».

persona ; quia natura non recipitur in aliqua materia per quam
individuetur, sed est per se subsistens. Tamen inquantum
considerantur essentialia rei, sic dicimus ibi naturam ; inquantum autem invenitur ibi aliquid subsistens, sic dicimus ibi
personam.
62. ·— Patet igitur quod ex quo de ratione personæ est quod
comprehendit omnia quæ in re sunt, si aliquid est extra illud
quod comprehendit persona, hoc non est unitum rei, nisi
forte secundum similitudinem in genere vel in specie vel
accidente. Et ideo, ut Boetius dicit in lib. De duab. nat.,
(c. 4 ; L. 64, 1345) « si non est una persona in Christo, nulla1
unio facta est Divinitatis et humanitatis, nisi secundum simi­
litudinem gratiæ» : quod2 etiam Nestorius posuit. Et hoc non
est novum, neque3 Christo proprium ; nec4 per eum fieri
redemptio potuisset, nec ipse esset verus Deus, sed per
participationem, sicut alii sancti.
Unde simpliciter est concedendum in Christo esse unam
personam.
63. — AD PRIMUM ergo dicendum quod humana natura
in Christo non est sine personalitate, sed est5 in una persona
Verbi cum natura divina.
64. — Ad secundum dicendum quod ex hoc natura Christi
maxime nobilis est quod est in persona divina.
65. — Ad tertium dicendum quod de ratione personæ est
quod comprehendat omnia essentialia et proprietates individuantes simul conjunctorum. Unde non sequitur quod si
sint divers» proprietates et naturæ6, quod7 sint divers»
personæ. Si enim essent naturæ cum suis proprietatibus
seorsum positæ, utrinque esset totalitas quam requirit
ratio personæ. Non est autem nisi una totalitas, quando
conjunguntur ; et ideo est ima persona.
66. ■— Ad quartum dicendum quod ea quæ differunt genere
vel specie, differunt numero essentiæ vel naturæ ; non autem
oportet quod differant numero suppositi vel subjecti, quia
ea quæ secundum se considerata diversorum sunt generum
vel specierum, in unum suppositum vel subjectum congre­
gari possunt ; sicut caro et os ad constituendum corpus, et
albedo et longitudo in eodem subjecto sunt.
Et similiter quamvis divina natura et humana differant
plus quam specie vel genere, in unam tamen personam uniri
possunt.
1. α ad. « etiam ». — 2. a « quam ». — 3. Ed. « nec ». — 4. a « neque ».—
5. Ed. om. « est ». — 6. Ed. « duæ naturæ et diversæ proprietates ». — 7. Ed.
om. « quod »

67. — Ad quintum dicendum quod, sicut dicit Boetius,
(lib. Ill in Porphyr., cap. De specie; L. 64, 99) species
est totum esse individuorum, et etiam genus aliquo modo,
ut dicit Avicenna, secundum quod indistincte significat
totum.
Et quia natura humana non comprehendit totum esse
Christi, ideo non habet in Christo naturam speciei ; et ideo
non sequitur quod in Christo sint diversæ species.
68. — Vel dicendum quod illud Philosophi est intelligendum quando naturæ diversorum generum non conjun­
guntur. Accidens enim et subjectum, quia conjunguntur,
quamvis sint diversa genere non faciunt numerum.
69. — Ad sextum dicendum quod forma adunatur materiæ
informando eam. Et ideo oportet quod ad diversas formas
sint diversæ materiæ dispositæ. Sed ad rationem personæ
requiritur tantum adunatio, quæ potest esse etiam quantumcumque diversorum. Et ideo non oportet quod diversa*
naturæ habeant diversas personas.

QUÆSTIO II

DE ASSUMENTE
Deinde quæritur de assumente.
Et circa hoc tria quæruntur.

Primo, utrum assumere conveniat divinæ personæ.
Secundo, utrum naturæ.
Tertio, utrum naturæ, remota persona.
ARTICULUS PRIMUS
Utrum

personæ conveniat assumere
III, q. 3, a. 1.

70. — AD PRIMUM SIC PROCEDITUR. Videtur quod
personæ non conveniat assumere.
1. Sicut enim dictum est, persona significat aliquid com­
pletum et totum. Sed ultima completione completo non potest
fieri additio. Ergo persona non potest ad se aliquid assumere.
2. Præterea. Quod assumitur ad1 participationem alicujus,
1. Ed. « per ».

I
ί
;

DISTINCTIO V, QUÆST. II, .ART. I

199

aliquo modo communicat illud. Sed de ratione personæ
est omnimoda incommunicabilitas. Ergo non potest persona
assumere ad se aliquid in participationem sui.
3. Præterea. Persona, inquantum supponitur naturæ,
habet aliquam similitudinem materiæ, sicut natura habet
similitudinem formæ. Sed magis elongatur a perfectione
materia quam forma, quæ est pars rei. Si ergo natura divina
propter suam1 perfectionem non potest esse forma alicujus rei,
multo minus persona divina poterit esse persona alicujus
alterius naturæ. Ergo non potest persona naturam assumere.
4. Præterea. Plus repugnat simplicitati diversitas naturæ
et personæ, quam diversitas subjecti et accidentis ; quia2 in
substantiis simplicibus creatis non differt secundum Avicennam persona et3 natura secundum rem, quamvis in eis
differat accidens a substantia. Sed persona divina Verbi
propter suam simplicitatem non potest distingui proprietate
quæ non sit quod ipsa, nec potest esse subjectum alicujus
accidentis. Ergo multo minus potest esse suppositum extraneæ
naturæ.

71. — SED CONTRA. J OAN., i, 14 : « Verbum caro facium
esi » ; idest homo factus est. Sed non nisi per assumptionem.
Cum ergo Verbum sit nomen personale, oportet dicere quod
persona assumat.
72. '— Præterea. Assumptio terminatur ad unionem. Unio
autem est in persona, ut probatum est (62). Ergo persona
assumit4 ; cum assumptio, ut dictum est, dicat terminum
in quo fit unio.

?"

73. — RESPONSIO. Dicendum quod, sicut dictum est,
persona requirit completionem.
In conjunctione autem5 aliquorum aliquando ita est quod
utcumque incomplelum est ; sicut patet in conjunctione6
materiæ et formæ, quorum utrumque non habet esse comple­
tum, el in mixtione, quando utrumque mixtorum partim
corrumpitur. Unde in talibus hæc completio quam requirit
persona, neutri debetur, sed composito.
Aliquando autem unum praeexistit in se completum, el
alterum’’ addilur el completur per completionem ejus ; sicut
cibus qui adjungitur homini jam completo. Unde completio
personalis non debetur cibo, sed homini. Et hoc proprie
1. Ed. « sui ». — 2. β « sed ». — 3. Ed. « a ». — 4. Ed. « assumens est », con­
tra αβθίκ. — 5. αικ « enim ». — 6. Ed. « unione » contra αβθι,κ. — 7. Ed.
• aliud ».

dicitur assumi quod sic in personalitatem alterius trahitur.
74. — Cum igitur divina natura et humana quæ conjun­
guntur, non se habeant æqualiter ad prfectionem, sed divina
natura completionem habeat personalem — in quo differt a
forma — et in ea permaneat incorrupta, — in quo differt ab
his quæ miscentur — oportet, si debet1 fieri conjunctio,
quod humana natura trahatur ad personam divinam virtute
divina : alias essent duæ personæ, et nulla conjunctio.
Et ita concedendum est quod persona assumit.

75. — AD PRIMUM ergo dicendum quod persona non
recipit additionem distinguentium ipsam, et complentium in
esse personæ, secundum quæ completa esse dicitur ; sed alio­
rum quæ personalitatem non causant, non est inconveniens
ut additionem recipiat ; sicut Socrates recipit additionem
scientiae, nutrimenti et hujusmodi2, et tamen hæc non individuant ipsum.
Ita etiam natura humana quæ additur divinæ personæ,
non causât personalitatem in ipsa, sed in3 personalitatem ejus
præexistentem trahitur.
76. ■— Ad secundum dicendum quod triplex incommunicabililas est de ratione personæ : scilicet partis, secundum quod
est completum ; et universalis, secundum quod est subsistens :
et4 assumplibilis, secundum quod id quod assumitur transit
in personalitatem alterius et non habet personalitatem
propriam.
Non est autem contra rationem personæ communicabilitas
assumentis.
77. — Ad tertium dicendum quod persona divina non suppo­
nitur hurnanæ naturæ quasi sub ea posita, sicut forma sub
materia5 ; sed quasi subsistens in ea, inquantum habet eam
sibi unitam ; unde non habet similitudinem materiae.
78. — Ad quartum dicendum quod subjectum subjicitur
accidenti, quod divinæ personæ convenire non potest, cum
non habeat aliquid potentialitatis ; sed non dicitur supponi
naturæ humanæ, quasi ei subjiciatur, ut dictum est.

1. Ed. « debeat ». — 2. F. om. « et hujusmodi » per homot. — 3. Ed. · ad »·
— 4. αβ om. « et ». — 5. Ed. « materia sub forma », contra αββικ.

ARTICULUS II
Utrum naturæ

-W'

-i
j

conveniat assumere

79. — AD SECUNDUM SIC PROCEDITUR. Videtur quod
naturæ non conveniat assumere.
1. Quod enim convenit naturæ divinæ, commune est tribus
personis1. Sed assumere non convenit Patri et Spiritui sancto ;
ergo nec naturæ divinæ.
2. Præterea. Actus personales non dicuntur de natura
sicut generare, ut dictum est lib. I, 5 d. Sed assumere proprie
convenit personæ. Ergo natura non assumit.
3. Præterea. Verbum, secundum hoc quod carnem assump­
sit, dicitur caro factum. Sed natura divina non dicitur caro
facta. Ergo natura divina non assumpsit.
4. Præterea. Ratione assumptionis fit communicatio idiomatum, ut dicit Damascenus (lib. III, c. 3 ; G. 94, 994). Sed
ea quæ sunt humanæ naturæ, non dicuntur de divina : non
enim dicitur passa vel mortua. Ergo ejus non est assumere.
5. Præterea. Assumere est ad se sumere. Sed natura divina
non traxit2 humanam ad se, quia unio non est facta in natura3.
Ergo divina natura non potest dici assumere.

?

'
"

80. — SED CONTRA sunt auctoritates quæ jacent in
Lilieta (7).
81. — Præterea. In Christo quidquid est unitum, potest
dici vel4 assumens vel assumptum. Sed divina natura est
unita humanæ5. Ergo, cum non sit assumpta, debet dici
assumens.

82. — RESPONSIO. Dicendum quod assumere dicitur
Iripliciter.
Uno modo, communiter pro sumere; et sic tota Trinitas
' ‘ * assumpsit humanam naturam Filio.
Secundo6 dicitur proprie, quasi ad se sumere ut sibi quo­
cumque modo uniatur ; et hoc modo natura divina in persona
, Filii assumpsit humanam naturam.
Tertio dicitur propriissime, quasi ad se el in se sumere;
. et sic convenit tantum personæ, in qua facta est unio.

11,-. /

83. ■— AD PRIMUM ergo dicendum quod hoc est verum
E

Ii

î

1. α om. « personis ». — 2. Ed. « ad naturam ». — 3. Ed. ad. « divina ». —

4. Ed. om. « vel ». — 5. α ad. « naturæ ». — 6. a ad, « modo ».

de his quæ conveniunt naturæ secundum se, et non ratione
personæ hujus vel illius, sicut assumere.
84. ·— Ad secundum dicendum quod assumere tertio modo
dictum, est proprium personæ, et sic non convenit naturæ.
85. — Ad tertium dicendum quod natura divina assumit
humanam et unitur ei. Non tamen in nomine naturæ impor­
tatur suppositum, sicut in hoc nomine Deus vel Verbum.
Et ideo dicitur Deus vel Verbum, caro, idest homo, facium,
non per transmutationem naturæ, sed per unionem in suppo­
sito. Non autem potest dici de natura divina.
86. — Ad quartum dicendum quod communicatio idiomatum fit ratione unionis in supposito. Et quia suppositum non
importatur nomine naturæ, sicut hoc nomine Deus vel
Filius ; ideo non potest dici natura passa, sicut Deus passus.
Dicitur tamen natura incarnata ; quia per hoc non impor­
tatur aliqua proprietas humanæ naturæ, sed sola unio ad
ipsam.
87. ■— Ad quintum dicendum quod natura divina sumit
humanam ad se, idest ut sibi uniatur ; non tamen ut in se
fiat unio.
ABTICULUS III
Utrum natura, circumscriptis personis, assumere possit
III, q. 3, a, 3,

88. AD TERTIUM SIC PROCEDITUR. Videtur quod
natura, circumscriptis personis, assumere non possit.
1. Natura enim sine suppositis est nuda in contemplatione1
tantum. Sed quod est tantum in contemplatione, non habet
esse ; et quod non est, non agit. Ergo natura sine personis
assumere non posset.
2. Præterea. Secundum Philosophum in prooemio Mela.,
(A 1.981a 16-17 ; 1. 1, n. 20-21) actiones sunt individuorum
vel2 suppositorum. Sed assumere est actio quædam. Cum
igitur supposita divinæ naturæ sunt ipsæ personæ, videtur
quod natura sine personis assumere non posset3.
3. Præterea. Filius ex hoc quod assumit dicitur mitti.
Sed si non essent personæ distinctæ, non remaneret missionis
ratio ; quia mittitur qui ab alio est, secundum Augustinum,
(IV De Trinit., c. 20 ; L. 42, 906). Ergo sine personis distinctis
non posset esse assumptio.
1. NVP. «in nuda est contemplatione». — 2. Ed. «sive». — 3. Ed.
« possit ».

4. Præterea. Assumptio oportet quod terminetur ad ali­
quam unionem. Sed circumscriptis personis non remaneret
in quo fieret unio, quia in natura non potest fieri. Ergo natura
assumere sine personis non potest.

89. — SED CONTRA. Angelus, Luc. 1,37, probavit incar­
nationem per Dei1 omnipotentiam : quia « non est impossi­
bile apud Deum omne verbum ». Sed circumscriptis personis,
adhuc in essentia remaneret omnipotentia. Ergo adhuc2
poterit3 fieri assumptio.
90. — Præterea. Damascenus dicit in principio III libri4
(c. 1, G. 94; 981) quod propter philanlhropiam, id est amo­
rem hominum, Filius Dei naturam accepit. Sed circums­
criptis personis adhuc poterit esse assumptio.
91. — RESPONSIO. Dicendum quod circumscriptio per­
sonæ a natura divina potest dupliciter intelligi.
Uno modo quod circumscribatur omnis ratio personali­
tatis. Et sic ipsa natura neque erit subsistens in se, neque erit
in aliquo subsistente ; unde5 non habebit esse in re, sed in
intellectu. Et sic non conveniet ei neque assumere, neque
aliquid agere.
92. ■— Alio modo potest intelligi quod circumscribantur
personæ distinclæ quas fides ponit. Eis autem circumscriptis
adhuc remanet6 natura divina subsistens, sicut intelligunt
Deum qui non habent fidem Trinitatis, sine hoc quod intelligant ibi Patrem vel Filium vel Spiritum sanctum ; unde
adhuc remanebit ibi personalitas aliqua.
Et secundum hoc quæstio procedit de circumscriptione
personarum distinctarum, quas fides supponit. Et hoc modo
dicendum quod circumpscriptis personis, adhuc naturæ
divinæ convenit7 assumere.
93. — AD PRIMUM ergo, secundum et quartum patet
solutio, quia procedunt secundum primum intellectum.
94. — Ad tertium dicendum quod missio non est de neces­
sitate incarnationis simpliciter, sed de necessitate incarna­
tionis Filii. Unde supra, 1 d. (3) dixit8 Magister quod
Pater potuit incarnari, qui tamen mitti non potest.

I. α om. « Dei ». — 2. Ed. ad. « in essentia ». — 3. Ed. « poterat ». — 4. β
« principio, in tertio libro ». — 5. Ed. « et sic ». — 6. Ed. « remaneret ». —
7. Ed. « conveniet ». —■ 8. Ed. « Magister dicit ».

QUÆSTIO III

DE ASSUMPTO
Deinde quaeritur de assumpto.
Et circa hoc quaeruntur tria.

Primo, utrum natura humana sit assumpta.
Secundo, utrum anima quæ est assumpta1 sit persona.
Tertio, utrum persona2 sit assumpta.
ARTICULUS PRIMUS

Utrum

humana natura sit assumpta

95. — AD PRIMUM SIC PROCEDITUR. Ridetur quod
natura humana non sit assumpta.
1. Quia, secundum Boetium (in lib. De duab. natur., c. i ;
L. 64, 1341) natura, prout hic loquimur de ea, est « unum­
quodque informans specifica differentia ». Sed differentia
specifica est naturam nudam significans : non enim significat
eam ut in aliquo. Cum ergo secundum Damascenum, (lib. III,
cap. 11 ; G. 94, 1023) non assumpserit Deus naturam qua:
est nuda in contemplatione3, videtur quod non assumpsit
naturam.
2. Præterea. Quod assumitur, oportet præexistere. Sed
humana natura non præextitit unioni, quia simul fuit caro
et Dei Verbi caro. Ergo natura non assumitur.
3. Præterea. Natura est idem quod essentia. Sed non
potest dici quod essentiam assumpsit4, quia essentia dicitur
ab esse5. Esse autem personæ est, quam non assumpsit.
Ergo nec naturam assumpsit.
4. Præterea. Natura humana est ipsa humanitas. Sed
humanitas non potest esse sine homine. Cum igitur id quod
assumptum est, non fuerit homo, ut dicitur in Littera (14),
videtur quod nec humanitas, et ita nec natura humana.
5. Præterea. Assumptio terminatur ad unionem. Sed
humana non est unita, quia uniens est unitum ; natura
autem humana non est Filius Dei. Ergo natura humana
non est assumpta.
1. Ed. om. « quæ est assumpta ». — 2. Ed. ad « hominis ». — 3. RANVP.
« in nuda est contemplatione ». — 4. Ed. « assumpserit ». — 5. Ed. « essendo »

96. — SED CONTRA. Augustinus1 in lib. De fide ad
Petrum (cap. 17 ; L. 40, 772) Deus humanam naturam in
unitatem personæ accepit.
97. — Praeterea. Deus per assumptionem fit homo. Sed non
est homo in quo non sit humana natura. Ergo Deus huma­
nam naturam assumpsit.
98. — Praeterea. Philip., n, 7 .’ « Formam servi accipiens »,
id est naturam.
99. ■— RESPONSIO. Dicendum quod quicumque confitetur
incarnationem, ponit humanam naturam assumptam.
Et quamvis secundum omnes modos quibus dicitur natura
superius positos, possit dici natura assumpta nec2 oportet
discurrere per singula, tamen3 naturam omnes intelligunt4,
qui dicunt naturam humanam assumptam, secundum quod
natura significat quidditatem.

100. —AD PRIMUM ergo dicendum quod sicut genus est
quædam intentio quam intellectus ponit circa formam intel­
lectam ; ita etiam differentia et omnia quæ significant secundas
intentiones. Tamen huic intentioni intellectæ respondet natura
quædam quæ est in particularibus ; quamvis secundum quod
est in particularibus, non habeat rationem generis vel speciei.
101. — Secundum hoc dico quod Boetius non intendit
dicere quod differentia, secundum quod accidit ei intentio
differentiæ, sit natura, sed quantum ad id quod est in re
ipsa, scilicet quidditas rei quam differentia complet.
102. — Ad secundum dicendum quod, quamvis non præexistat tempore, præexistit tamen secundum modum intelligendi,
quia5 hoc sufficit.
103. — Ad tertium dicendum quod essentia non habet se
ad esse sicut consequens ipsum, sed sicut id per quod est esse,
sicut et natura. Unde simpliciter6 concedo quod assumpsit
essentiam sicut quod assumpsit7 naturam, quamvis non
assumpserit suppositum.
104. —Ad quartum dicendum quod, quamvis humanitas non
sit sine homine, tamen est prius naturaliter quam homo,
quia per eam dicitur aliquis esse homo. Unde est eadem ratio
sicut de essentia.
105. —Ad quintum dicendum quod, quamvis natura humana
non sit unita, id est facta unum simpliciter cum divina,
est tamen ei unita in8 aliquo, id est in persona.
1. Fulgentius. F. — 2. Ed. « non ». — 3. Ed. « cum ». — 4. Ed. « intelligant ». — 5. Ed. «et ». — 6. Ed. « similiter ».— 7. F om. per homot. « essen­
tiam sicut quod assumpsit » ; NVP. om. « quod ». — 8. αβ « cum ».

ARTICULUS II

Utrum
•

anima separata sit persona
I, q. 75, a. 4.

106. —AD SECUNDUM SIC PROCEDITUR.Videtur quod
anima separata sit persona.
1. Persona enim, secundum Boetium, De duab.nalur., (c. 4;
L. 64, 1343), est « rationalis naturæ individua substantia ».
Sed hoc convenit animæ separatae. Ergo est persona.
2. Praeterea. « Propter quod unumquodque tale, et illud
magis » (Post. An., «2. 72a,29; 1.6, n. 3). Sed homo dici­
tur propter animam persona ; unde quæ carent anima, non
dicuntur personæ. Ergo anima separata1 est persona.
3. Praeterea. Conceditur quod anima rationalis est hoc
aliquid. Sed hoc aliquid in natura rationali est persona. Ergo
anima separata est persona.
4. Præterea. Angelus et anima separata non videntur
differre nisi per hoc quod anima est unibilis. Sed unibilitas
non impedit rationem personæ. Ergo cum angelus sit per­
sona, et2 anima separata erit persona.
Probatio mediæ. Id quod potest fieri per divinam virtu­
tem, non immutat aliquid de ratione rei ; sicut quod Deus
posset3 assumere aliquem hominem, ut Petrum, non aufert
Petro rationem personalitatis. Sed anima separata non potest
uniri corpori nisi per resurrectionem, quæ non erit naturalis,
sed per divinam virtutem tantum. Ergo anima propter
unibilitatem, rationem personæ non amittit.
5. Præterea. Sola unibilitas qua aliquid potest uniri nobi­
liori, tollit rationem personæ ; alias Verbum non haberet
ab aeterno rationem personæ. Sed unibilitas quæ est in anima
separata, non est respectu alicujus dignioris, immo minus
nobilis. Ergo propter hoc non perdit rationem personæ.

107. — SED CONTRA. Nulla forma est persona. Sed anima
est forma. Ergo non est persona.
108. — Præterea. Persona habet rationem completi et
totius. Sed anima est pars. Ergo anima non habet ratio­
nem personæ.
109. — RESPONSIO. Dicendum quod de unione animæ
ad corpus apud antiquos duplex fuit opinio.
1. αβ om. « separata ». — 2. Ed. « etiam ». — 3. Ed. « possit ».

Una quæ dicit1 quod anima unitur corpori sicut ens completum enti completo, ut esset in corpore sicut nauta in navi.
S' Unde, siput dicit Gregorius Nyssenus2, Plato posuit quod
W homo non est aliquid constitutum ex anima et corpore, sed
W est anima corpore induta3. Et secundum hoc tota persona6
litas hominis consisteret in anima4, adeo5 quod anima sepa­
ls rata posset dici homo vere, ut dicit Hugo de S. Victore
® (lib. II De Sacram., part. 11 ; L. 176, 408, etc.). Et secundum
S hanc opinionem esset verum quod Magister dicit, quod anima
g
est persona quando est separata.
•J|
110. — Sed hæc opinio non potest stare ; quia sic corpus
w
animæ accidenlaliler adveniret. Unde hoc nomen homo de
■
cujus intellectu est anima et corpus, non significaret unum
i
perse, sed per accidens ; et ita non esset in genere substantiæ.
1
111. —Alia opinio est Aristotelis, II De anima (β 2.414a,
£
18 ; 1. 4, η. 275) quam omnes moderni sequuntur, quod anima
i
unitur corpori sicut forma materias. Unde anima est pars huma;
næ naturæ, et non natura quædam per se. Et quia ratio partis
" ' contrariatur rationi personæ, ut dictum est, ideo anima
7
separata non potest dici persona ; quia quamvis separata
ί
non sit pars actu, tamen habet naturam ut sit pars.

1. β et ed. om. « quæ dicit ». — 2. Nemesius, De natura hominis, c. 3 (G. 40,
594) F. — 3. αικ F. « inducta » contra βθ RANVP. — 4. α ad. « separata ». —
5. α « ita ». — 6. Ed. « ex ». — 7. a ad. « natura ». — 8. Ed. ad. « et ». —
9. Ed. om. « nisi ». — 10. β et ed. « naturalem ». — 11. a om. « tamen ».

112. — AD PRIMUM ergo dicendum quod anima separata,
proprie loquendo, non est substantia alicujus naturæ, sed est
pars naturæ.
113. — Ad secundum dicendum quod non tantum ab
anima habet homo quod sit persona, sed ab6 ea et corpore ;
cum ex utrisque7 subsistat.
114. — Ad tertium dicendum quod anima rationalis dicitur
hoc aliquid per modum quo esse subsistens est hoc aliquid,
etiam si habeat naturam partis ; sed ad rationem personæ
exigitur ulterius quod sit totum8 completum.
115. — Ad quartum dicendum quod quamvis unio animæ
separatæ ad carnem non possit fieri nisi per virtutem supernaturalem, tamen in ea est aptitudo naturalis ad hoc. Et
quod non potest unio compleri nisi9 per virtutem supernaturalem10, est ex defectu corporis, non ex defectu animæ.
116. — Ad quintum dicendum quod quamvis anima sit
dignior corpore, tamen11 unitur ei ut pars totius hominis,
quod quodammodo est dignius anima, inquantum est com­
pletius.

ARTICULUS III

Utrum

persona hominis sit assumpta
III, q. 4, a. 2.

117. - AD TERTIUM SIC PROCEDITUR. Videtur quod
persona hominis sit assumpta.
1. Damascenus enim dicit (lib. III, c. 11 ; G. 94, 1023),
quod Deus assumpsit humanam naturam in atomo. Sed
humana natura in atomo, id est in individuo, est natura in
persona. Ergo assumpsit naturam in persona.
2. Praeterea. Christus non est similis matri nisi in hoc
quod accipit1 a matre. Sed est similis matri quantum ad
personam. Unde Cassianus dicit in lib. Contra Nestorium
(De Incarn., lib. VI, c. 13 ; L. 50, 171) quod Christus « propter
personarum diversitatem reddidit utrique parenti similitudi­
nem », scilicet patri et matri. Ergo assumpsit personam.
3. Praeterea. Ponatur quod Christus deponat hoc quod
assumpsit, constat quod Jesus erit quidam homo et persona.
Sed ex separatione nihil acquisitum est ei quod prius non
haberet, nec habuit aliquid ex parte humanitatis nisi assump­
tum. Ergo assumpsit personam.
4. Praeterea. Non consumitur nisi quod est. Sed dicit
Innocentius IIP in Decretali, quod persona consumpsit
personam. Ergo humana natura habuit personalitatem pro­
priam. Sed non ante assumptionem, quia non fuit ante.
Ergo in ipsa assumptione habuit personalitatem propriam.
Ergo persona fuit assumpta.
118. — SED CONTRA. Augustinus3, (lib. De fide ad Petrum
cap. 17 ; L. 40, 772) dicit quod Verbum non accepit personam
hominis, sed naturam.
119. — Praeterea. Quod assumitur, aliquo modo unitur.
Sed persona non unitur personæ ; quia sic essent duæ per­
sonae quod esse non potest, ut supra dictum est (62) ; ve/
una composita ex duabus : quod etiam impossibile est, cum
persona pars esse non possit. Ergo persona non est assumpta.

120. — RESPONSIO. Dicendum quod, sicut supra dictum
est (32), assumens non esi assumptum. Unde si persona Dei as­
sumpsisset personam hominis, persona Dei non esset persona
1. Ed. « accepit ». — 2. Paschasius Diaconus · De Spiritu Sancio, lib. IT, c.
4. (L. 62, 29, c.f — 3. Fulgentius. F.

hominis ; et sic essent duæ personæ, quod est hæreticum.
Unde non conceditur quod persona sit assumpta.
121. ■— EI eliam quod assumitur, trahitur ad aliquod com­
pletius, ipsum incompletum exislens, ut patet ex prædictis ;
et hoc est contra rationem personæ, quæ maximam comple­
tionem importat.
122. — AD PRIMUM ergo dicendum quod humana natura
non præexistit ante unionem ; sed postquam unita est, fuit in
atomo, vel persona Verbi.
123. — Ad secundum dicendum quod hoc quod dicit :
« propter personarum diversitatem, » non esi referendum ad
Christum, sed ad parentes ; quia diversæ sunt personæ patris
et matris ejus.
124. —■ Ad tertium dicendum quod separatio dat utrique
partium totalitatem, et in continuis dat etiam utrique essé1
actu. Unde quia2 supposito quod hominem deponeret, sub­
sisteret homo ille per se in natura rationali3, ex hoc ipso
acciperet rationem personæ.
125. — Ad quartum dicendum quod consumere dicitur
proprie destruere quod exstitit. Et secundum hoc persona con­
sumpsisset personam, si persona Verbi assumpsisset hominem
primo existentem.
Sed improprie etiam dicitur consumi quod impeditur ne fiat.
Et quia persona divina quæ assumpsit humanam naturam
impedit quod humana natura habeat propriam personali. tatem, ideo dicitur consumpsisse personam, quamvis impro­
prie. Unde non est ex hoc extendendum4.

EXPOSITIO TEXTUS
126. — « Nec Divinitas, inquit, Christi etc. » (4)
Contra. Christus communicat cum Patre in una natura
numero, cum matre vero non. Ergo non est recta similitudo.
Et5 dicendum quod non oportet quod sit similitudo quan­
tum ad omnia, sed sufficit quod sit quantum ad aliquid.
127. — « Cum de Christo audis, quod6 in forma Dei etc. » (4)
Sciendum quod divina natura dicitur forma, non quod sit
actus alicujus naturæ, sed quia non habet7 partem sui mate­
riam8 nec aliquid potentialitatis in ipsa est. Natura veru
1. Ed. ad. « in ». — 2. Ed. om. « quia ». — 3. Ed. ad. « et » ; item a, sed se­
cunda manu. — 4. β om. « extendendum » ; α « concedendum ». — 5. Ed. cm
« et ». — 6. Ed. « quia ». — 7. β « habuit » — S. RANVP. « naturam ».

humana dicitur forma, non quia comprehendat1 principia
tantum formalia — comprehendit enim et formam et mate­
riam — sed per modum quo quidditas compositi dicitur forma
totius.
128. «— Solum Verbum carnem ipsa2 Trinitas fecit. » (5)
Pars ponitur hic pro toto, scilicet3 caro pro homine. Et
ponit infirmiorem partem4 de qua minus videtur, ut totam
nostram naturam videatur assumpsisse, et etiam defectus
humanæ naturæ quos decuit.
129. — « Omnem et perfectam naturam Divinitatis. >» (7)
Contra. Omnis signum distributivum est. Natura5 autem
divina est indivisa.
Et® dicendum quod omnis ponitur pro toto, secundum
quod totum dicitur cui nihil deest, et non ex parte illa qua
totum comparatur ' ad partes, quia divina natura non ha­
bet partes.
130. —Ideoque non sic dicitur divina natura esse homo etc. » (9)
Contra. De quocumque prædicatur Filius Dei, prædicatur
homo. Sed natura divina est Filius Dei. Ergo est homo.
131. — Et® dicendum quod differentia est inter nomina
substantiva et adjectiva.
Substantiva enim significant non tantum formam, sed
etiam suppositum formæ, unde possunt prædicari ratione
utriusque. Et quando prædicantur ratione suppositi, dicitur
prædicatio per identitatem. Quando autem ratione formæ,
dicitur per denominationem sive informationem. Et hæc
est magis propria prædicatio, quia termini in prædicato
tenentur formaliter.
132. — Adjectiva autem significant tantum formam. Et
ideo non possunt prædicari, nisi per informationem. Unde
hæc est falsa : Essentia est generans ; quamvis hæc sit vera :
Essentia est Pater.
133. — Cum igitur dicitur : Filius Dei est homo, est præ­
dicatio et7 per informationem et etiam per8 identitatem.
Cum vero dicitur : Essentia "divina est homo, est prædi­
catio per identitatem, quia est idem secundum rem cum
supposito hominis ; non autem per informationem, quia
natura divina non significatur ut suppositum subsistens in
humana natura.
Et ideo dicit Magister quod non est ima vera sicut alia9;
nec tamen dicit eam simpliciter esse falsam.

1. Ed, « comprehendit ». — 2. Ed. om, « ipsa ». — 3. Ed. « quia ». — 4. α
om. «de » ; ed. om. « partem ». — 5. Ed. « sed natura ». —6. Ed. om. « et. » —
7. a « etiam » ; ed. ozn. « et ». — 8. Ed. om. « per ». — 9. Ed. ad. « sed ».

DISTINCTIO VI
De

intelligentia harum locutionum, scilicet Deus fac­
tus est homo, Deus est homo : an his locutionibus
dicatur Deus factus esse aliquid vel non.

1. ---- Ex præmissis autem emergit quæstio plurimum conticens
utilitatis, sed nimium difficultatis atque perplexitatis. Cum enim
constet ex prædictis et ex aliis pluribus testimoniis, dmnesque catho­
lici unanimiter fateantur, Deum esse factum hominem et Jesum1
Christum verum Deum esse et verum hominem ; quæritur an his
locutionibus : « Deus factus est homo, Filius Dei factus est filius
hominis, Deus est homo et homo est Deus » dicatur Deus factus esse
aliquid vel esse aliquid vel aliquid dicatur esse Deus ; et an ita con­
veniat dici : « Homo factus est Deus, et Filius hominis factus est
Filius Dei, » sicut e converso dicitur ; et si ex his locutionibus non
dicitur Deus factus esse aliquid vel esse aliquid, quæ sit intelligentia
harum locutionum et similium.
In hujus profunditatis reseratione et scrupulosæ quæstionis exposi­
tione plurimum differre inveniuntur sapientes.

Prima opinio est eorum qui dicunt in incarnatione
hominem quemdam ex anima et carne constitutum,
et illum hominem factum esse Deum, et Deum illum
hominem2.
2. — Alii enim dicunt in ipga Verbi incarnatione hominem quem­
dam ex anima rationali et humana carne constitutum, ex quibus
duobus omnis verus homo constituitur ; et ille homo coepit esse Deus,
non quidem natura Dei, sed persona Verbi ; et Deus cœpit esse homo
ille. Concedunt etiam hominem illum assumptum a Verbo et unitum
Verbo, et tamen esse À’erbum. Et ea ratione tradunt dictum esse
Deum factum hominem vel esse hominem ; quia Deus factus est, id
est, cœpit esse quædam substantia ex anima rationali et humana
carne subsistens et illa substantia facta est, id est, cœpit esse Deus.
Non tamen demigratione naturæ in naturam, sed utriusque naturæ
servata proprietate factum est ut Deus esset illa substantia, et illa
substantia esset Deus. Unde vere dicitur : « Deus factus est homo,
et homo factus est Deus, et Deus est homo, et homo Deus, et Filius
Dei Filius hominis », et e converso. Cumque dicant illum hominem
ex anima rationali et humana carne subsistere, non tamen fatentur ex
duabus naturis esse compositum, divina scilicet et humana ; nec
illius partes esse duas naturas, sed animam tantum et carnem.

1. Quar. om. « Jesum ». — 2. Titulus partim a Quar. mutuatus.

Auctoritates ponuntur

quibus suam

muniant

SENTENTIAM.

3. — Et ne de suo sensu tantum loqui putentur, hanc sententiam
pluribus muniunt testimoniis.
a. — Ait enim Augustinus in lib. XIII De Trin. (c. 19, n. 24 ;
L. 42, 1033) : Cum legitur « Verbum caro factum est », in Verbo
intelligo Dei Filium verum, in carne agnosco verum hominis Filium,
et utrumque simul in unam personam Dei et hominis ineffabili gratiæ
largitate conjunctum.
b. — Idem1 in Enchir., (cap. 38, n. 12 ; L. 40, 251) : Christus Jesus,
Deus de Deo est ; homo autem natus est de Spiritu sancto ex Maria
Virgine. Utraque substantia, divina scilicet et humana, Filius est unicus
Dei Patris omnipotentis, de quo procedit Spiritus sanctus ; ...utrumque
unus; sed aliud propter Verbum et aliud propter hominem, nec2 duo
filii Deus et homo ; sed unus Dei Filius, Deus sine initio, homo a certo
initio (c. 35, n. 10).
c. — Item in eodem lib. (cap. 36, n. 11) : Quid natura humana
in Christo homine meruit, ut in unitatem personæ unici Filii Dei sin­
gulariter assumpta esset ? Quæ bona voluntas, quæ bona opera praecesse­
runt, quibus mereretur iste homo fieri una persona cum Deo ? Numquid
antea fuit homo, et hoc ei singulare beneficium præstitum est ut singula­
riter promereretur Deum ? Nempe ex quo homo esse coepit, non aliud
coepit esse homo quam Dei Filius, et hic2 unicus ; et propterea Dei Ver­
bum, quod illo suscepto caro factum^ est, utique Deus ; ut quemadmodum
est una persona quilibet homo, anima scilicet rationalis et caro, ita sit
Christus una persona, Verbum et homo.
$
d. — Idem Super Joan., (Tract. 78, η. 3 ; L. 35, 1836) : Agnoscamus
geminam substantiam Christi, divinam scilicet qua æqualis est Patri,
et humanam qua minor est Patre. Utrumque autem simul non duo,
sed unus est Christus, ne sit quaternitas, non trinitas Deus. Ac per hoc
Christus est Deus, anima rationalis et caro.
e. — Idem quoque in lib. De praedestinatione Sanctorum, (c. 15,
n. 30 ; L. 44, 982) : Ille homo, ut a Verbo, Patri coæterno in unitatem
personæ assumptus, Filius Dei unigenitus esset, unde hoc meruit ?
Quod ejus bonum præcessit, ut ad hanc ineffabilem excellentiam perve­
niret ? Faciente ac suscipiente Deo Verbo, ipse homo ex quo Filius Dei
unicus esse ccepit.
f. — Item (ibid. n. 31) : Homo quicumque ita gratia fit Christianus,
sicut gratia homo ille ab initio jactus est Christus.
g. — Idem in lib. XIII De Trinit. (c. 17, n. 22 ; L. 42,1031) : Gratia
Dei nobis in homine Christo commendatur ; quia nec ipse ut tanta uni­
tate Deo Verbo2 conjunctus, una cum illo persona Filius Dei fieret,
ullis est praecedentibus meritis assecutus ; sed ex quo homo esse coepit,
ex illo est et Deus ; unde dictum est, Joan., i, 4 : « Verbum caro factum
est. »
h. — Hilarius quoque in lib. X De Trinit., (n. 57 ; L. 10, 389) ait:
Christum non ambigimus esse Deum Verbum, neque Filium hominis
ex anima et corpore constitisse ignoramus.
His aliisque auctoritatibus utuntur qui hominem quemdam ex
anima rationali et carne compositum Deum factum dicunt ; sed gratia,

1. F. « item ». — 2. Quar. « non ». — 3. Quar. « hoc ». — 4. Quar. «illa
suscepta caro facta est » ; RA. « ab illo suscepta caro facta est. » ■— 5. Quar. RA.
« vero ».

non natura. Sola enim gratia habuit ille homo, non meritis vel natura,
ut esset Deus sive Filius Dei, ut haberet omnem scientiam et potesta­
tem quam habet Verbum, cum quo est una persona. Nec tantum
in superioribus legitur quod homo ille sit una persona cum Verbo
et sit ipsum Verbum, sed etiam quod anima rationalis et caro eadem
persona sit, et Christus sit et Deus.

Secunda opinio est

eorum qui

dicunt

hominem illum

EX TRIBUS SUBSTANTIIS, VEL EX DUABUS NATURIS CONSTARE;
ET HUNC FATENTUR UNAM ESSE PERSONAM, ANTE INCARNATIO­
NEM SIMPLICEM TANTUM, SED IN INCARNATIONE COMPOSITAM1.

4. — Sunt autem et alii qui istis in parte consentiunt, sed dicunt
hominem illum non ex anima rationali et carne tantum sed ex humana
et divina natura, id est ex tribus substantiis2 Divinitate, carne et
anima constare, et hunc Jesum3 Christum fatentur; et unam perso­
nam tantum esse, ante incarnationem solummodo simplicem, sed in
incarnatione factam compositam ex Divinitate et humanitate. Nec
est ideo alia persona quam prius, sed prius cum esset Dei tantum
persona, in incarnatione facta est etiam hominis persona ; non autem4
ut essent duæ personæ, sed ut una et eadem esset persona Dei et
hominis. Persona ergo quæ prius erat simplex et in una tantum natura
existens, in duabus et ex duabus subsistit naturis ; et persona quæ
tantum erat Deus, facta est etiam verus homo subsistens, non tan­
tum ex anima et carne, sed etiam ex Divinitate ; nec tamen persona
illa debet dici persona, quamvis dicatur facta persona hominis. Facta
est igitur illa persona, ut quibusdam placet, quoddam5 subsistens ex
anima et carne, sed non est facta persona vel substantia vel natura.
Et inquantum est illud subsistens, composita est ; inquantum autem
Verbum est, simplex est.

Auctoritates etiam ponit quæ hanc probant
SENTENTIAM

5. — De hoc Augustinus in lib. Sententiarum Prosperi6 ait : Modis
omnibus approbare contendimus, sacrificium Ecclesiæ duobus constare
ac duobus confici : visibili elementorum specie et invisibili Domini
nostri Jesu Christi carne et sanguine ; sacramento et re sacramenti,
id est corpore Christi ; sicut Christi persona constat et conficitur ex Deo
et homine ; cum ipse Christus verus sit Deus et verus homo ; quia omnis
res illarum rerum naturam et veritatem in se continet ex quibus confi­
citur.
De hoc eodem Joannes Damascenus ait (lib. III De fide orth.,
c. 4 ; G. 94, 998) : In Domino nostro Jesu Christo duas quidem naturas
cognoscimus, unam autem hypostasim ex utriusque compositam. (Et
c. 7 ; G. 94, 1010) : Incarnatus est igitur Christus, ex Virgine assu­
mens primitias7 nostræ massae, ut ipsa exstiterit in carne hypostasis
quæ Dei Verbi hypostasis, et composita fuerit quæ prius simplex erat

f

1. Titulus ex parte a Quar. mutuatus. — 2. AI. « subsistentiis ». F. —
3. Quar. om. « Jesum ». — i. Quar. om. « autem ». — 5. Ed. « quiddam » ; F.
« quidam ». — 6. Hæc ex Ivone Carnotensi, Decretum p. 2, c. 9, et Panorrnia
c. 137 (L. 161, 152, 1075) verbotenus sumpta sunt, ut notat Quar. — 7. Quar.
« primitiam ».

Verbi hypostasis ; composita vero ex duabus perfectis naturis : Divini­
tate et humanitate ; et ferat ipsa divinæ Dei Verbi filiationis characteristicum et determinativum idioma, secundum quod divisa est a Patre
et Spiritu sancto ; et carnis characteristica et determinativa idiomata
secundum quæ differat a Matre et reliquis hominibus.
Item (ibid. c. 3 ; G. 94, 994) : Unam hypostasim Filii Dei confi­
temur in duabus naturis perfecte se habentibus, Deitatis et humanitatis,
et incarnatam eamdem hypostasim ; et has duas naturas custodiri et
remanere in Christo1 post unionem, non seorsum et secundum partes po­
nentes singulam, sed unitas invicem in unam compositam hypostasim.
Substantialem enim inquimus unionem, scilicet veram, et non secundum
phantasiam. Substantialem autem, non duabus naturis perficientibus
alteram, scilicet unam compositam naturam ; sed unitas invicem in
unam hypostasim compositam Filii Dei, et manere eamdem substantia­
lem differentiam determinamus. Quod creabile mansit creabile, et quod
increabile, increabile, et mortale, mortale, et immortale, immortale, et
circumscriptibile, circumscriptibile, et incircumscriptibile, incircumscriptibile ; et hoc quidem refulget miraculis, illud subjacet injuriis2.
De hoc etiam Augustinus (in Serm. 238, n. 3 ; L. 39, 2185), ait :
Quemadmodum secundum Deitatem una est Patris Filiique natura ;
ita etiam juxta humanitatem eadem est Matris et Filii natura. Ex utraque
autem substantia, et divinitatis et humanitatis, unus atque idem est
Deus, Dei et hominis Filius, Jesus Christus, ut Deus verus, ita etiam
homo verus.
Item in lib. XIII De Trinit., (c. 17, n. 22 ; L. 42, 1031) : Sic Deo
conjungi potuit humana natura, ut ex duabus substantiis fieret una
persona ac per hoc jam ex tribus, Deo, anima et carne.
His aliisque pluribus se muniunt auctoritatibus qui dicunt, perso­
nam Christi compositam esse vel factam, sive constantem ex duabus
naturis sive ex tribus substantiis.

Tertia opinio

est eorum qui

non solum personam

ex

NATURIS COMPOSITAM NEGANT, SED ETIAM ALIQUEM HOMI­
NEM VEL ALIQUAM SUBSTANTIAM IBI EX CARNE ET ANIMA
COMPOSITAM DIFFITENTUR. RATIONEM INCARNATIONIS SECUN­
DUM HABITUM ACCIPIUNT.

6. — Sunt etiam alii qui in incarnatione Verbi non solum perso­
nam ex naturis compositam negant, verum etiam hominem aliquem,
sive etiam aliquam substantiam ibi ex anima et carne compositam
vel factam diffitentur ; sed sic illa duo, scilicet animam et carnem,
Verbi personæ vel naturæ unita esse aiunt, ut non ex illis duobus vel
ex his tribus aliqua substantia vel persona fieret sive componeretur,
sed illis duobus velut indumento Verbum Dei vestiretur ut morta­
lium oculis congruenter appareret. Qui ideo dicitur factus verus homo,
quia veritatem carnis et animæ accepit. Quæ duo etiam in singula­
ritatem vel unitatem suæ personæ accepisse legitur, non quia illa
duo vel aliqua res ex illis composita, sit una persona cum Verbo
vel sit Verbum ; sed quia illis duobus accedentibus Verbo non est
personarum numerus auctus ut fieret quaternitas in Trinitate ; et quia
ipsa persona Verbi quæ prius erat sine indumento, assumptione indu­
menti non est divisa vel mutata, sed una eademque immutata per­
mansit. Qui3 secundum habitum Deum hominem factum dicunt. Acci­
1 Quar. « ipso ». — 2. RA. Quar. om. « illud subjacet injuriis ». — 3. F.
« quia ».

piendo enim hominem, dictus est Deus factus homo ; et propter
acceptum hominem dicitur Deus verus esse homo, et propter assu­
mentem Deum dicitur homo esse Deus. Nam si essentialiter, inquiunt
illi, Deus esse homo vel homo esse Deus intelligeretur, tunc si Deus
hominem assumpsisset in sexu muliebri, et mulier essentialiter Deus
esset et e converso. At potuit Deus assumpsisse hominem in sexu
muliebri ; potuit igitur mulier esse Deus et e converso.

Auctoritates

inducit quibus hæc sententia
ROBORATUR

7. — Ne autem et isti de suo influere videantur, testimoniis in
medium productis, quod dicunt confirmant.
a. — Ait enim Augustinus in lib.De gratia Nov i Testamenti., (Ep. 140,
c. 4, n. 11 et 12 ; L. 33, 542) : Sicut non augetur numerus personarum,
cum caro accedit animæ, ut sit unus homo ; sic non augetur numerus
personarum, cum homo accedit Verbo, ut sit unus Christus. Legitur
itaque1 Deus homo, ut intelligamus ejus2 personæ singularitatem, non
ut suspicemur in carnem mutatam Divinitatem.
b. — Idem quoque tractans illud verbum Apostoli, Philip, n, 7 :
Habitu inventus ut homo, manifeste ostendit dici Deum factum esse
hominem, vel esse hominem, secundum habitum, in lib. LXXXIII
Quæstionum (q. 73, n. 1 ; L. 40, 84 et sq.), ita inquiens : Multis modis
habitum dicimus : vel habitum animi, sicut disciplinae perceptio­
nem usu firmatam ; vel habitum corporis, sicut dicimus alium alio
validiorem ; vel habitum eorum quæ membris accommodantur
extrinsecus, ut cum dicimus aliquem vestitum, calceatum et hujusmodi.
In quibus^ omnibus generibus manifestum est, in ea re dici habitum
quæ accidit alicui ita ut eam possit etiam non habere. Hoc autem nomen
ductum est ab illo verbo quod est habere. Habitus ergo in ea re dicitur
quæ nobis, ut habeatu^ accedit.
Verumtamen hoc interest, quia quædam eorum quæ accedunt2, ut
habitum faciant, non mutantur sed ipsa6 mutant, in se integra et incon­
cussa manentia ; sicut sapientia accedens homini, non ipsa mutatur,
sed hominem mutat quem de stulto sapientem facit.
Quædam vero sic accedunt7 ut mutent et mutentur ut cibus qui
amittens speciem suam in corpus vertitur, et nos cibo refecti ab exilitate
atque languore in robur atque valentiam mutamur.
Tertium genus est, cum ea quæ accedunt6 nec mutant ea quibus
accedunt, nec ab eis ipsa mutantur, sicut annulus positus in digito :
quod genus rarissime reperitur.
Quartum genus est cum ea quæ accedunt9 mutantur non a sua natura,
sed aliam speciem et formam accipiunt, ut est vestis quæ dejecta atque
deposita, non habet, eam formam quam sumit induta. Induta enim
membris accipit formam quam non habet exuta : quod genus congruit
comparationi huic. Dei10 enim « Filius semetipsum exinanivit » non
formam suam mutans, sed « formam servi accipiens », neque conversus
aut transmutatus in hominem amissa incommutabili stabilitate, sed in
« similitudinem hominum» factus est ipse susceptor11 ; verum hominem
1. Aligne « legitur itaque, Verbum caro facium est, ut etc. ». — 2. Quar. « hu­
jus ». — 3. Ed. « et in omnibus ». om. « quibus ». — 4. Ed. ad. « accidit vel».
— 5. F. ad. « vel accidunt ». ·—■ 6. F. ad. « non » contra RA. et Quar.— 7. F.
ad. «■ vel accidunt ». — 8. F. « accidunt ». — 9. N. « accidunt vel accedunt ».
— 10. F. « Deus ». — 11. NVPF. ad. « et tanquam ».

suscipiendo, « habitu inventus est ut homo » ; id est, habendo hominem,
inventus est ut homo, non sibi sed eis quibus in homine apparuit.
Quod autem dicit « ut homo », veritatem exprimit.
Nomine ergo habitus sane1 significavit Apostolus qualiter dixerit
« in similitudinem hominum factus », quia non transfiguratione in homi­
nem sed habitu (actus est cum indutus est hominem ; quem sibi uniens
quodammodo atque conformans immortalitati æternitatique sociaret.
Non ergo oportet intelligi mutatum esse Verbum susceptione hominis,
sicut nec membra veste induta mutantur, quamvis illa susceptio ineffabiliter susceptum suscipienti copularet.
His verbis aperte innuere videtur Augustinus Deum dici factum
hominem secundum habitum.
c. —■ Qui etiam ipsius incarnationis modum volens exprimere,
quærentibus in IV lib. De Trinit. (c. 21, n. 31 ; L. 42, 910) ait : Si quseritur ipsa incarnatio quomodo facta esP ; ipsum Verbum Dei dico carnem
factum, id est hominem factum. Non tamen in hoc quod factum est,
conversum atque mutatum, sed carne, ut carnalibus congruenter
appareret, indutum. Ita sane factum, ut ibi sit non tantum Verbum
Dei et hominis caro, sed etiam rationalis hominis anima ; atque hoc
totum et Deus dicatur propter Deum, et homo propter hominem. Quod
si difficile intelligitur, mens fide purgetur, a peccatis abstinendo et
bona operando. Difficilia enim sunt hæc.
d. — Idem in libro De fide ad Petrum (c. 2, n. 10 ; L. 40, 756) : De?
Filius, cum sit Deus æternus et verus, pro nobis factus est homo verus
et plenus. In eo verus, quia veram habet ille humanam naturam ; in eo
vero plenus, quia et carnem humanam suscepit et animam rationalem.
e. — Item (ibid., n. 20, 21 ; L. 40, 681) : Non aliud fuit illa Dei
summi exinanitio nisi formæ servilis, id est naturæ humanæ susceptio.
Utraque igitur est in Christo forma, quia utraque vera et plena est in
Christo substantia, divina scilicet et humana.
f. —Idem Augustinus in lib. De fide contra Manichxos (c. 22 ; L. 42,
1145) : Cum esset per seipsum invisibilis, visibilis in homine apparuit,
quem de femina suscipere dignatus est.
g. — Item in eodem (c. 26 ; L. 42, 1147) : Nos Christum Deum
verum hominem suscepisse credimus, et in Christo visibiliter invisibilem
hominibus apparuisse, in ipso inter « homines conversatum fuisse »,
in ipso ab hominibus humana pertulisse, in ipso homines docuisse.
h. — Hilarius quoque in lib. X De Trinit. (n. 22 ; L. 10, 360) ait :
Quomodo Dei Filius ex Maria est, nisi qtiod « Verbum caro factum
est » ? Scilicet quod Filius Dei cum « in forma Dei esset, formam servi
accepit ». Unum tamen eumdemque non Dei defectione, sed hominis
assumptione profitemur, et « in forma Dei » per naturam divinam, et
in « forma servi » ex conceptione Spiritus sancti secundum hominis
habitum repertum fuisse... Non fuit habitus ille tamen1 hominis, sed
ut hominis ; neque caro illa caro peccati, sed in « similitudine carnis
peccati ».
Audistis tres secundum diversos positas sententias, et pro singulis
inducta testimonia.

1. N. Quar. « satis ». — 2 Quar. « sit ». — 3. F « Deus ». — 4. Ed « tantum ».

DIVISIO TEXTUS
« Ex præmissis autem emergit quæstio etc. » (1)
8. — Postquam determinavit Magister de incarnatione Dei,
hic incipit determinare conditiones Dei incarnati.
Dividitur autem haec pars in duas. In prima determinat de
his quæ conveniunt Deo incarnato ratione unionis. In
secunda, de his quæ pertinent ad naturam assumptam
absolute, d. 13, ibi : « Præterea sciendum est, etc. » De his
enim quæ absolute pertinent ad divinam naturam, deter­
minatum est in I lib.
Prima autem pars dividitur in duas. Primo determinat de
his quæ dicuntur de Deo incarnato exprimentia ipsam
unionem, sicut quod dicitur : Deus esi homo, vel jactus est
homo. In secunda determinat de his quæ conveniunt ei
consequenter ad unionem, d. 8, ibi : « Post prædicta, inquiri
debet etc. »
Prima1 in 1res2. In prima movet quæstionem de locutionibus
exprimentibus unionem. In secunda ponit diversas3 opiniones
de modo unionis, ibi : « Alii enim dicunt etc. » (2) In tertia
ostendit quomodo intelliguntur diversimode prædictæ locu­
tiones secundum diversas opiniones, <1. 7 ibi : « Secundum
primam vero dicitur etc.
« Alii enim dicunt etc. » (2) Hic ponit opiniones. Et dividitur
in partes 1res secundum tres opiniones quas ponit. Secunda
incipit ibi : « Sunt autem alii. » (4) Tertia, ibi : « Sunt etiam
alii » (6).
Quælibet autem trium partium dividitur in duas partes,
in opinionem et confirmationem. Confirmatio autem4 primae
opinionis incipit ibi : « Sed5 ne de suo sensu (3). » Secunda
autem ibi : « De hoc Augustinus etc. »(5) Confirmatio autem
tertiee6 ibi : « Ne autem et de suo sensu illi7. » (7)
9. — Ad evidentiam autem eorum quæ hic8 dicuntur, oportet
primo videre tria :
Primo, in quo istæ tres opiniones conveniant.
Secundo, in quo una harum opinionum ab alia differat.
Tertio, quid unaquæque ponat.
In quo tres illæ opiniones conveniunt
QUANTUM AUTEM9 AD PRIMUM sciendum est10 quod
istæ opiniones in quatuor conveniunt.
Primo, quod11 quælibet harum ponit unam personam in_
1. Ed. ad. « dividitur ». — 2. Ed. ad. « partes ». — 3. α om. «■ diversas ». —
4. Ed. om. « autem ». — 5. Ed. « et ». — 6. Ed. « tertii ». — 7. Ed. « isti ». —
8. β et ed. om. « hic ». — 9. Ed. om. « autem ». — 10. Ed. om. « est ». —
11. Ed. « quia ».

Christo, scilicet divinam, per quod recedunt ab hæresi
Nestorii.
Secundo, quod1 ponunt in Christo duas naturas, et tres
substantias, scilicet Divinitatem2, animam et corpus, in3 quibus
duobus dicunt constare naturam humanam, et per hoc rece'
dunt ab errore Eutychetis qui posuit miam naturam in
Christo.
Tertio, has duas substantias in quibus natura humana
consistit dicunt assumptas a Verbo, per quod recedunt ab
errore Manichæi qui negabat carnis assumptionem.
Quarto, hoc quod assumptum est, non præexistit ante
unionem tempore, sed natura solum ; per quod evadunt
errorem quem tangit Damascenus, (IV lib. Fid. orlh., c. 6 ;
G. 94, c. 1111) dicentium quod primo assumpserit intellec­
tum et ex tunc fuisse hominem, postea autem assumpsisse
carnem in utero Virginis : quod videtur esse error Origenis
qui ponebat animas creatas ante corpora.
In

QUO UNA

harum opinionum ab alia differat

10. — QUANTUM VERO4 AD SECUNDUM, scilicet
differentiam harum opinionum, sciendum est quod cum in
Christo sint tres substantiae, invenitur duplex comparatio
harum substantiarum : una animæ et corporis ad invicem,
secundum quod in eis consistit humana natura ; altera vero
harum duarum ad personam divinam, secundum quod illa
assumpsit has duas.
Et quaelibet harum opinionum differt ab altera quantum
ad utramque comparationem.
Differt autem tertia opinio a primis duabus quantum
al comparationem animæ el corporis ; quia primæ duæs
opiniones ponunt aliquid compositum ex anima et corpore,
quod est assumptum ; tertia vero ponit has duas substantias
esse divisas ad invicem, et sine aliqua compositione a parte5
Verbi assumptas esse. Unde cum dicitur natura humana
assumpta a Verbo, sumit naturam humanam materialiter,
id est partes humanæ naturæ, sicut partes domus dicuntur
domus.
Differt etiam6 a primis duabus quantum ad comparatio­
nem harum duarum substantiarum ad tertiam ; quia ponit
has duas substantias conjunctas Acerbo accidentaliter, sicut
vestis conjungitur homini, et siqut Angelus assumit corpus,
ut in eo videatur ; primæ vero duæ opiniones dicunt, non
accidentaliter, sed substantialiter quantum ad esse personale
Verbo conjunctas esse.
Similiter etiam secunda opinio differt a prima secundum
has duas comparationes.
1 Ed. om. < quod ». — 2. RA « divinam. ». — 3. Ed. «
». —— 4. a « au
tem » ; β om. (i vero ». — 5. Ed. « persona ». — 6„ Ed. « autem ».

j
|

j

I

i

5

DISTINCTIO VI, DIVISIO TEXTUS

219

Quantum enim ad comparationem animæ et corporis diffe­
runt in hoc quod cum utraque ponat1 animam et corpus
præexistere secundum intellectum ad unionem, et ex eis
conjunctis effici aliquod unum, non uniusmodi unum ex
eis2 conjunctis constitui utraque dicit. Ex conjunctione
enim3 animæ ad corpus resultat et hic homo et humanitas.
Et hæc duo qualiter differant, potest patere ex prædictis
in præcedenti dist. ; quia hic homo dicit quid subsistens in
natura humana, humanitas autem colligit tantum ea in sua
significatione ex quibus homo habet quod sit homo. — Prima
ergo opinio dicit quod illud unum constitutum ex anima
et corpore quod præintelligitur unioni et assumitur, est hic
homo. — Secunda vero dicit quod est4 humanitas, et hoc
quod sit hic homo non habet ex conjunctione animæ ad
corpus, sed ex conjunctione utriusque ad divinam personam
quæ subsistit in eis.
Differunt etiam quantum ad secundam comparationem
utriusque substantiae ad divinam personam. — Nam secunda
opinio dicit quod istæ duæ substantiæ assumptæ ita conjun­
guntur divinæ personæ quod pertinent ad personalitatem
ipsius ; adeo quod sicut persona Verbi ante incarnationem
subsistebat in natura divina, ita post incarnationem subsistit
in humana et divina. Et ideo ante incarnationem erat simplex,
sed post est composita. — Prima vero opinio dicit quod illa
substantia composita ex anima et corpore non pertinet ad
personalitatem Verbi, ita quod in ea persona Verbi subsistat ;
sed per assumptionem factum est ut persona Verbi esset
illa substantia composita ex anima et corpore, et e converso.
Unde persona Verbi sicut fuit simplex ante incarnationem,
ita est et simplex post incarnationem.
■t
HE

11. — QUANTUM AD TERTIUM autem, scilicet ad positiones quas quælibet opinio ponit, sciendum est quod prima
opinio ex hoc quod ponit duas substantias : scilicet animam
corPus, secundum quod præintelliguntur unioni, esse conjunctas ad constituendum hominem, oportet quod primo
ponat hominem assumptum ; secundo quod homo non signifleet nisi compositum ex duabus substantiis, scilicet anima et
corpore, non autem Deitate.
Et quia hic homo est suppositum vel hypostasis, ideo
ponit tertio in Christo esse duo supposita : unum creatum
quod est homo, et alterum increatum quod est Filius Dei ;
et similiter duas hypostases.
Et quia suppositum prædicatur in recto, non in obliquo,
sicut natura ■— Socrates enim est suppositum humanæ naturæ — ideo quarto dicit‘quod Christus est duo neutraliter ;
unus tamen masculine, propter unitatem.
1. Ed. « ponit ». — 2. Ed. « illis

3. a om. « enim ».— 4. RANVP. « sit »·

Et quia dicit hominem assumptum, et Filius Dei est homo ;
ideo dicit quinto quod assumens est assumptum.
Et quia in Christo dicit duo supposita ; ideo dicit sexto
quod supposito Filio Dei non supponitur hic homo, quamvis
hic homo sit Filius Dei ; sicut supposita essentia non suppo­
nitur Pater, quamvis essentia sit Pater.
Et quia hic homo non supponit suppositum aeternum,
ideo dicit septimo quod sicut Deus factus est homo, ita homo
factus est Deus : quod non posset dici si supponeret suppo­
situm æternum, quia suppositum æternum non incipit esse
Deus.
Et quia proprietates æternæ non determinant suppositum
temporale, nec e converso, ideo dicit octavo quod omnia
nomina adjectiva quæ significant aliqyid æternum, non
possunt dici de Filio Virginis nisi cum implicatione ; ut si
dicatur : Filius Virginis est ælernus, id est, est ille qui est
æternus ; et similiter adjectiva quæ significant aliquod tem­
porale, non possunt dici proprie de Filio Dei. Substantiva
autem hinc inde prædicantur propter unionem ; sicut et
adjectiva personalia non dicuntur de essentia, quamvis
substantiva dicantur de ea.
Secunda vero opinio, quia ponit quod humana natura
quæ est assumptum, non significat quid subsistens, sed potius
in ea subsistit divina persona per unionem ; ideo primo dicit
hominem, quod significat per modum subsistentis, non esse
assumptum, sed humanam naturam.
Et quia hypostasis vel suppositum dicit aliquid per se
subsistens, ideo secundo non ponit in Christo nisi unum
suppositum, vel hypostasim.
Et per consequens ponit tertio quod Christus est unum
tantum, et non solum1 unus.
Et quia humana natura non substantificaturut, subsistat,
nisi per unionem ad divinam personam, ideo homo qui signi­
ficat per modum subsistentis, non solum dicit animam2
et corpus, sed etiam Divinitatem. Et hæc est quarta positio.
Et quia divina persona quæ ante incarnationem subsis­
tebat in una natura, postea3 subsistit in duabus naturis et
tribus substantiis, ideo quinio dicit quod persona Verbi ante
incarnationem fuit simplex, sed post incarnationem est
composita.
Et quia est unum suppositum quod subsistit in duabus
naturis, ideo sexto ponit quod de illo supposito proprie dici
possunt adjectiva significantia proprietates utriusque naturæ,
sive, denominetur per unam naturam4, sive per aliam ; unde
secundum eos proprie dicitur : Iste puer est æternus ; et Deus
est passus.
1. RA. « et solum ». — 2. Ed. « naturam ». — 3. RANVP. « post illam ». —

4. Ed. om. « naturam ».

Tertia vero opinio, quia negat unionem animæ ad carnem
in Christo, ideo primo ponit quod homo non prædicat de Christo
aliquid compositum ex anima et corpore, sed partes humanæ
naturæ ; ut sit sensus : est homo; id est habet animam et
corpus sibi unita accidentaliter.
Et ideo secundo ponit quod homo prædicatur de Christo
accidentaliter, non in quid, sed in quomodo se habet1 ; ut
cum dicitur homo indutus.
Et ideo tertio ponit quod duæ substantiæ non pertinent
ad personalitatem Filii Dei, sed extrinsecus se habent ad
ipsam. Et multa alia ex his opinionibus sequuntur, si quis
radicem opinionum considerat.
Ex praedictis autem patet quod quælibet harum2 opinio­
num convenit cum alia in aliquo in quo differt a tertia.
Pri.mæ enim duæ opiniones conveniunt in hoc quod utra­
que ponit quod homo de Christo prædicatur in quid : in quo
differunt a tertia quæ hoc negat.
Similiter tertia convenit cum secunda in hoc quod
ponit quod3 in Christo non sunt duo supposita, quamvis
differenter ; quia secunda ponit quod supponitur utrique
naturæ substantialiter, tertia vero quod divinæ substan­
tialiter et humanæ accidentaliter ; sicut alhum et homo
non est aliud et aliud suppositum, sed4 idem quod supponit
homo copulat album : in quo differunt a prima quæ ponit
in Christo duo supposita.
Similiter5 prima et tertia conveniunt in hoc quod humana
natura non pertinet ad personalitatem divinæ personæ,
quamvis differenter ; quia prima ponit quod substantificatur
■ per se, tertia autem quod nullo modo. Unde utraque
ponit quod divina persona sicut fuit simplex ante incarna­
tionem, ita est simplex post incarnationem : in quo differunt
a secunda.
His visis, circa veritatem harum opinionum est triplex
■quæstio.

Prima de his quæ dicit prima opinio.
Secunda de his quæ dicit secunda.
Tertia de his quæ dicit tertia.

1. β « habeat » ; F. « habens ». — 2. Ed. ad. « duarum ». — 3. β et F. om.
·« ponit quod ». — 4. α « et ». — 5. Ed. ad. « etiam ».

QUÆSTIO I

DE HIS QUAE DICIT PRIMA OPINIO
Circa primam quæstionem tria quæruntur.

Primo, utrum in Christo sint duæ hypostases.
Secundo, utrum homo sit assumptus.
Tertio, utrum homo significet substantiam compositam ex
duabus substantiis tantum.
ARTICULUS PRIMUS
III, q. 2, a; 3 ; IV Cg. c. 38 ;De Unione Verbi, a. 2 ; Contra Errores Græcor. :
c. 20 et 21 ; De rationibus Fidei, c. 6; Compend., c. 210 et 211 ; QuodL, 9,
q. 2, a. 1 ; Joan., c. 1, I. 7.

Quæstiuncula I
Utrum in Christo

sint duæ hypostases

12. · AD PRIMUM SIC PROCEDITUR. Videtur quod in
Christo sint duæ hypostases.
1. Sicut enim dicit Boetius in lib. De duab. nat., (c. 2 ;
L. 64, 1343) omnis substantia particularis secundum proprie­
tatem vocabuli potest dici hypostasis, quamvis secundum
usum dicatur tantum de substantiis nobilioribus. Sed in
Christo sunt plures substantiae, sicut ab omnibus conceditur,
et non sunt universales, sed particulares. Ergo in Christo
sunt plures hypostases.
2. Præterea. Christus, secundum quod est1 homo, est
hypostasis quædam2 in genere substantiæ ; quia de quocum­
que prædicatur species, et genus. Sed hypostasis Verbi non
est in genere substantiæ. Ergo in Christo est aliqua3 hypostasis
præter hypostasim Verbi. Et ita in Christo sunt duæ hypo­
stases.
3. Præterea. Sicut se habet species ad genus, ita se habet
hypostasis ad speciem. Sed una species non potest esse in
diversis generibus non subalternatis. Ergo una hypostasis
non potest esse in duabus speciebus. Ergo multo minus in
natura divina et humana, quæ plus quam specie differunt.

13. — SED CONTRA est quod dicit Damascenus, (I. III,
c. 5 ; G. 94, 999) duas naturas unitas esse in unam hypostasim.
1. α om. « est ». — 2. α om. « quædam ». — 3. Ed. « alia ».

' 14. — Praeterea. Secundum Boetium (De duab. nat., c. 3 ;
L. 64, 1343) persona est « rationalis naturæ individua substan­
tia ». Hypostasis autem, secundum eumdem, est « individua
substantia ». Ergo persona non addit supra hypostasim nisi
hoc quod est rationalis naturæ. Ergo hypostasis rationalis
naturæ est persona. Humana autem natura et divina utraque
est rationalis. Ergo si sint duæ hypostases harum duarum
naturarum, oportet diversas personas ponere ; et sic erit1
error Nestorii.

Quæstiuncula II
Utrum in Christo

sint duo supposita

15. —■ ULTERIUS quaeritur utrum in Christo sint duo
supposita. Et2 videtur quod sic.
1. Suppositum enim dicit respectum ad naturam commu­
nem. Sed in Christo sunt duæ naturæ. Ergo duo3 supposita.
2. Præterea. Suppositum dicitur quasi sub alio positum.
Sed inconveniens est dicere quod divina persona ponatur
sub humana. Ergo oportet aliud esse humanæ naturæ suppo­
situm quam divina persona4. Sed persona divina est suppo­
situm naturæ divinæ. Ergo in Christo sunt duo supposita.
3. Præterea. Unio ad alterum non tollit alicui rationem
suppositi ; quia etiam pars, ut manus, alicui naturæ com­
muni supponitur, cum sit in specie manus. Sed nihil aliud
potest impedire quin5 humana natura in Christo habeat pro­
prium suppositum nisi unio. Ergo habet proprium suppo­
situm præter suppositum divinæ naturæ. Et sic idem quod
prius.
16. — SED CONTRA. Quod est unitum alteri digniori,
non habet rationem suppositi : alias in Christo essent. tria
supposita secundum tres substantias, vel etiam plura secun­
dum omnes partes corporis. Si ergo in Christo sunt duo
supposita, non erit aliqua unio Divinitatis ad carnem.
Quæstiuncula III
Utrum in Christo sint duo individua

17. — ULTERIUS. Videtur quod in Christo sint duo
individua.
1. Sicut enim dicit Damascenus (lib. III, c. 11 ; G. 94,
1. Ed. « esset ». — 2. Ed. om. « et ». — 3. α ad. « etiam ». — 4. a « divinam
personam ». — 5. Ed. « ne ».

1023), Filius Dei assumpsit humanam naturam in atomo,.
idest individuo. Sed quia natura assumpta est in Christo,
dicimus duas naturas. Ergo et1 dicere possumus in Christo
duo individua.
2. Præterea. Omne quod est, aut est universale, aut particulare. Sed humana natura est in Christo. Ergo cum non
sit universalis, erit particularis. Sed omne particulare est
individuum. Ergo sunt ibi duo individua.
3. Præterea. Secundum Porphyrium, {Isagoge, c. 2, n. 38)
individuum jacit collectio accidentium. Sed accidentia huma­
næ naturae non sunt in persona divina, quæ subjectum acci­
dentis esse non potest. Ergo oportet quod sit ibi aliquod
individuum. Et sic idem quod prius.

»

1

18. — SED CONTRA. Nihil aliud est persona quam « indi­
viduum rationalis naturæ ». Sed in Christo non possunt esse
duæ personæ. Ergo in Christo non sunt duo individua.
Quæstiuncula IV
Utrum sint

ibi duæ res naturæ

19. — ULTERIUS. Videtur quod sint ibi duæ res natural.
1. Res enim naturæ est quod constituitur per naturam.
Sed divina persona non constituitur per humanam naturam.
Ergo persona Verbi non est res humanæ naturæ in Christo,
sed est aliqua res humanæ naturæ in Christo. Ergo in Christo
sunt duæ res naturæ.
2. Præterea. Res naturæ idem videtur esse quod naturale.
Sed naturale, ut dicitur II Phys., {β 1. 192b, 33; 1. 1, η. 4) est
proprietas causata ex principiis naturæ, vel compositum ex
principiis naturalibus. Sed neutrum istorum2 convenit divinæ
personæ. Ergo persona divina non est res naturæ humanæ.
Et sic idem quod prius.
20. — SED CONTRA. Res naturæ est completum subsistens
in natura. Sed nullum tale est assumptibile, quamvis aliud
possit assumi ad ipsum. Ergo si esset in Christo aliqua res
naturæ præter divinam personam, non esset assumpta a
divina persona, et ita nec unita ; et sic non esset in Christo.

Solutio I
21. — RESPONSIO. Dicendum quod cum omne particu­
lare habeat respectum ad naturam communem et ad pro1. α « etiam ». — 2. N. « neutrum autem istorum ».

prietates, potest secundum utrumque respectum nominari,
tum per nomen prime? impositionis, turn per nomen secundæ
intentionis.
Hoc enim nomen, res naturæ, est nomen primæ imposi­
tionis, significans particulare per respectum ad naturam
communem. Hoc vero nomen, suppositum, est nomen secundæ
impositionis, significans ipsam habitudinem particularis ad
naturam communem, inquantum subsistit in ea ; particulare
vero, inquantum exceditur ab ea.
22. — Sed quia accidentia consequuntur naturam, ideo
omne nomen designans particulare secundum respectum ad
proprietates, designat etiam ipsum per respectum ad naturam
communem.
Hoc ergo potest fieri dupliciter : — vel per nomen primæ
impositionis ; et sic est hypostasis communiter in omnibus
substantiis, persona vero in rationalibus substantiis ; — vel
per nomen secundæ impositionis ; et sic est individuum inquantum est indivisum in se, singulare vero inquantum est divisum ab aliis, unde singulare est idem quod divisum.
23. — Est etiam alia differentia attendenda inter ista ;
quia quædam istorum significant communiter particulare in
quolibet genere, sicut particulare, individuum et1 singulare ;
quædam vero tantum particulare in genere subslantiæ, sicut
res naturæ, suppositum, hypostasis et persona.
Quia vero ratio substantiæ est quod per se subsistat, inde
est quod nullum istorum dicitur nisi de re completa per se
subsistenti2. Unde non dicuntur neque de parte neque de
accidente, de quibus alia dici possunt quæ in omnibus gene­
ribus inveniuntur. Quamvis enim hæc albedo vel hæc manus
dicatur individuum vel singulare, non tamen potest dici
hypostasis vel3 suppositum vel res naturæ.
Impossibile est autem quod4 si ponantur duo quorum
utrumque per se subsistat, quod unum sit alterum ; quia
secundum hoc quod numerantur differunt, cum differentia
sit causa numeri ; et non prædicantur de se invicem, nisi
secundum quod unum sunt.
Unde cum persona divina sit quoddam5 per se subsistens,
si etiam ponatur compositum ex anima et carne unum6 quid
completum7 subsistens, quod est homo vel hic homo, impos­
sibile est quod unum prædicetur de altero, ut dicatur : Filius
Dei est hic homo. Et quia hoc ponit prima opinio, ideo non
tenetur modo ab aliquo.

1. β et ed. om. « et ». — 2. Ed. « subsistente ». ·— 3. Ed. om. « vel ». —
4. Ed. om. quod ». — 5. Ed. « quiddam ». — 6. β ad, a tantum tanquam ».
— 1. β ad. « per se ».
COMMENT. IN LIB. SENTENT. - III. — 9

24. — Sed secundum hoc quod est compositum tantum ex
anima et carne, non dicit esse quid subsistens, sed dicit esse
humanam naturam in qua divina persona subsistit. Et ideo
secundum hanc opinionem dicendum est quod omnia illa
nomina quæ significant particulare in quolibet genere possunt
dici esse duo in Christo. Sicut enim hæc manus dicitur in­
dividuum vel singulare vel particulare; ita humana natura
in Christo est individuum, singulare et1 particulare.
Et cum natura humana non sit divina natura neque divina
persona, nihil prohibet dici in Christo duo individua vel duo
singularia vel duo2 particularia, aut etiam plura secundum
numerum partium corporis Christi, quarum quælibet indi­
viduum potest dici, nisi fiat vis in hoc quod in divinis non
proprie inveniuntur hujusmodi nomina. Hæc tamen plura
individua de Christo non praedicantur ; quia de eo non præ­
dicatur humana natura, neque partes ejus. Non autem con­
tingit dicere3 in Christo esse4 duas hypostases vel res naturæ
vel supposita. Natura, enim humana in Christo non est res
naturæ vel suppositum, sed ipsa natura. Nulla enim natura
composita est res vel suppositum sui ipsius. Similiter non
est hypostasis, sed ousia.
25. — Nihilominus tamen sicut dicimus unionem factam
in persona, ita5 dicimus in hypostasi, supposito, re naturæ,
individuo, singulari et® particulari ; quia quamvis hæc tria
ultima possint dici de non per se subsistentibus, nihilominus7
dicuntur etiam de per se subsistentibus. Dicimus enim hypostasim esse individuum. Unde inquantum est unio facta in
hypostasi, est etiam facta in individuo. Et sic possumus
dicere Christum unum individuum, et tamen in eo duo vel
plura individua, sicut etiam8 de quolibet alio homine con­
tingit. Et eadem ratio est de singulari et particulari.
26. — AD PRIMUM ergo dicendum quod substantia,
secundum quod est genus, non proprie prædicatur de parte.
Manus enim si esset substantia, cum sit animata, esset
animal — nihil enim est in genere quasi directe contentum
sub eo9, nisi quod habet naturam aliquam complete — tamen
dicitur manus esse substantia, secundum quod substantia
divitur contra accidens ; et10 similiter dico de natura humana
in Christo.
Cum igitur dicitur quod omnis substantia particularis est
1. Ed. « vel ». — 2. β et ed. om « duo ». — 3. a « dicimus ». — 4. α om.
« in Christo esse ». — 5. Ed. « sic ». — 6. Ed. « vel ». — 7. α ad. « tamen » ; β
» sed ». — 8. Ed. ad. « et ». — 9. Ed. « ipso ». — 10. α om. « et ».

hypostasis, intelligendum est de illis quæ directe recipiunt
generis prædicationem ; et hæc sunt quæ significantur ut res
completæ per se subsistentes.
27. — Ad secundum dicendum quod hypostasis Verbi,
quamvis non sit in genere substantiæ simpliciter, inquantum
est hypostasis Verbi ; tamen inquantum est hypostasis
humanæ naturæ, est in genere substantiæ, sicut est1 in specie
hominis. Non enim hypostasis ordinatur ad genus vel speciem,
nisi per naturam quam habet.
28. — Ad tertium dicendum quod genus quodammodo est
pars speciei similis materiæ. Unde sicut in natura ex pluribus
materiis sufficientibus non ordinatis non fit aliquid unum ;
ita etiam plura genera non possunt venire ad constitutionem
speciei unius.
Sed natura hypostasis non est pars ; unde non est similis
ratio. Dicitur enim hypostasis alicujus naturæ, inquantum
subsistit in ea.

29. — EA2 QUÆ IN CONTRARIUM OBJICIUNTUR
concedimus.
Tamen sciendum est quod prima opinio quamvis poneret
duas hypostases, non tamen posuit duas3 personas. Ex hoc
i enim quod persona est « individuum rationalis naturæ »,
quæ est completissima et ubi stat tota intentio naturæ,
habet quod significet completissimum ultima completione,
post quam non est alia.
Unde cum poneret hominem assumptum unitum4 Verbo,
non dabat ei rationem personæ ; tamen dabat ei rationem hypostasis, inquantum erat subsistens. Nec tamen
ponebat quod homo ille uniretur divinæ personæ in accidente ;
quia sic non diceret quod praedicaret quid, sed quod esset
accidentaliter unitum, sicut dicit tertia opinio. Sed ponebat
quod persona Verbi erat illa hypostasis : quod tamen non
est intelligibile, ut duorum distinctorum unum de altero
prædicetur, ut prius dictum est.

{
X

Solutio II
30. — AD SECUNDAM QUÆSTIONEM dicendum quod
in Christo est tantum unum suppositum ratione jam dicta-;
nisi dicatur suppositum locutionis, quia sic de quocumque
potest fieri sermo dicitur5 suppositum.
1. β et ed. om. « est ». — 2. Ed. « et ». — 3. RANVP. « diversas ». —
4. Ed. « unum ». — 5. Ed. « est ».

31. — AD PRIMUM autem circa1 hoc objectum dicendum
quod, quamvis sint ibi duæ naturæ, tamen est unum habens
respectum ad duas naturas ; et ideo est ibi suppositum unum.
32. — Ad secundum dicendum quod suppositum non impor­
tat suppositionem indignitatis vel potentialitatis — alias
personæ non dicerentur supposita divinæ naturæ, — sed solum
suppositionem quantum ad communitatem, inquantum natura
communis excedit prædicatione suppositum vel actu vel
potentia.
33. — Ad tertium dicendum quod pars, proprie, non habet
genus neque speciem. Unde non convenit sibi proprie suppo­
situm esse, loquendo simpliciter ; nisi forte cum additione,
ut dicatur hæc manus, suppositum manus ; quamvis manus,
proprie loquendo, non sit genus neque species.
Solutio III
34. — AD TERTIAM QUÆSTIONEM dicendum quod
in Christo sunt duo individua, non tamen per se subsistentia ;
et ipse Christus est unum individuum subsistens, ut dictum
est.
35. — AD PRIMUM ergo dicendum quod Damascenus
intendit dicere quod assumpsit humanam naturam particu­
larem, non autem subsistentem, sed quod in ea persona
divina subsistit.
36. — Ad secundum dicendum quod humana natura est
particulare et individuum, non tamen subsistens.
37. ■— Ad tertium dicendum quod quamvis divina natura sit
quoddam individuum in Christo, tamen etiam Christus est
individuum humanæ naturæ.
Nec tamen oportet quod accidentia humanæ naturæ
insint personæ divinæ, nisi natura mediante.

38. — AD ID QUOD IN CONTRARIUM OBJICITUR,
dicendum quod in Christo est aliquod individuum, quod non
est naturæ rationalis individuum, sed ipsa natura rationalis
individua vel pars ejus, sicut manus Christi.
Solutio IV

39. - - AD QUARTAM QUÆSTIONEM dicendum quod
1. Ed. « contra ».

in Christo non sunt duæ res naturæ, sed ipse est res una
duarum naturarum.

40. — AD PRIMUM ergo dicendum quod quamvis Verbum
non sit constitutum per naturam humanam ut sit simpliciter,
tamen per naturam humanam constituitur quod sit homo.
41. ■— Ad secundum dicendum quod res naturæ, per se
loquendo, est quod habet naturam ; sed quod hoc sit compo­
situm, accidit inquantum ipsum compositum ex materia
et forma quæ sunt principia naturæ, non adjungitur alteri
subsistenti simplici. Si autem alteri subsistenti adjungatur1
quod est in se simplex, erit quidem illud simplex ut res sub­
sistens in natura composita, non tamen erit compositum,
nisi per modum qui infra dicetur, secundum quem secunda
opinio ponit personam Verbi incarnati esse compositam.
ARTICULUS II

Utrum Filius Dei

assumpserit hominem

III, q. 2, a. 6 ; q. 4. a. 3 ; Coni. Error. Graec., c. 20 ; Compend., c. 210 ;
c. 1, L 3; Philip., c. 2, 1. 2.

42. — AD SECUNDUM SIC PROCEDITUR. Videtur quod
Filius Dei assumpserit hominem.
1. Psalm, lxiv, 5 : « Beatus quem elegisti et assumpsisti » ;
et loquitur de homine Christo. Ergo homo est assumptus.
2. Præterea. Si Filius Dei est homo, aut ergo2 homo quem
assumpsit, aut homo quem non assumpsit. Si3 homo quem non
assumpsit, ergo non magis Filius Dei4 potest dici homo qui
est Jesus, quam homo qui est Petrus. Si autem homo quem
assumpsit, ergo assumpsit hominem.
3. Praeterea. Filius Dei assumpsit animam et corpus
unita ; quia corpus non unitum animæ est corpus inanimatum,
quod non est assumptibile, ut 2 d. dictum est. Unio autem
illa non est minoris eiïicaciæ in homine Christo quam in
aliis hominibus. Sed in aliis hominibus facit non solum
humanitatem, sed etiam hominem. Ergo et5 in Christo facit
hominem.
4. Praeterea. In Christo non est nisi assumens et assump­
tum. Sed non habet quod sit homo ex parte assumentis,
quia sic ab æterno fuisset homo. Ergo habet ex parte as­
sumpti. Ergo homo est assumptus.
1. Ed. e conjungatur ». —

2. Fd. om. « ergo ». -— 3. α ad. « sit ». —

4. RANVP. om. « Filius Dei ». — 5. Ed. om. « et ».

5. Præterea. Secundum Damascenum (lib. Ill, c. 6 ;
G. 94, 1006), Christus assumpsit quidquid in nostra natura
plantavit. Sed id quod est unitum ex anima et corpore, facit
hominem cum sit1 de naturalibus quæ2 Dei Verbum in nostra
natura plantavit. Ergo hoc assumpsit. Ergo quidquid requi­
ritur ad hominem assumpsit. Ergo assumpsit hominem, quia
posita causa sufficienti ponitur effectus.

43. — SED CONTRA. Assumens non est assumptum. Sed
Deus est homo. Ergo non assumpsit hominem.
44. — Præterea. Si assumpsit hominem, constat quod non
assumpsit hominem universalem. Ergo assumpsit hunc homi­
nem. Sed hic homo est persona. Ergo assumpsit personam :
quod falsum est, ergo et primum.
45. — RESPONSIO. Dicendum quod id quod assumitur,
secundum intellectum præcedit unionem. Si ergo homo
dicatur assumptus, oportet quod intelligatur homo antequam
intelligatur assumptus. Homo autem particularis, quia uni­
versalem non assumpsit, cum non habeat esse in rerum
natura, est quid subsistens habens esse completum.
Quod autem habet esse completum in quo subsistit, non potest
uniri alteri nisi tribus modis* : vel accidentaliter, sicut3 tunica
homini, et hunc modum unionis ponit tertia opinio ; vel
per modum aggregationis, sicut lapis lapidi in acervo ; vel
aliquo accidente, sicut homo unitur Deo per amorem vel
gratiam. Et neutra harum4 est unio simpliciter sed secundum
quid : quarum primam posuit Dioscorus5, alteram Nestorius.
hæretici, ut dicit Damascenus 3 cap. Ill libri; (G. 94, 994).
Unde nullo modo concedendum est quod homo sit
assumptus.
46. — Sciendum tamen quod prima opinio nullum prae­
dictorum modorum unionis ponebat, unde non est hæretica.
Sed ponebat quod erat facta unio secundum hoc quod per­
sona Verbi incepit esse illa substantia : quod quidem non
est intelligibile, ut duorum unum fiat alterum, nisi per
conversionem unius in6 alterum, immo impossibile7, ut prius
dictum est; et ideo non sustinetur.

47. —AD PRIMUM ergo dicendum quod omnes auctoritates
quæ dicunt hominem assumptum exponendæ sunt8, ut pona1. Ed. « fit ». — 2. αβ om. « quæ ». — 3. Ed. « ut. ». — 4. α « istarum ». —
5. α ad. « et ». — 6. Ed. « ad ». — 7. Ed. ad. « est ». — 8. Ed. « exponi de
bent ».

& tur concretum pro abstracto, id est homo pro humana natura,
ι
48. ·—Adsecundum dicendum quod Christus est homo quem
[ non assumpsit, sed cujus humanam naturam assumpsit.
F 49. — Ad tertium dicendum quod non est propter ineffica[ ciam unionis animæ et corporis1 quod eorum conjunctio,
secundum quod præintelligitur unioni ad divinam personam,
is non facit hominem, sed humanam naturam in Christo ; sed est
g ex hoc quod non fuerunt conjuncta ut per se subsisterent,
sed ut divina persona in eis subsisteret.
40. — Ad quartum dicendum quod homo significat huma­
nam naturam, et supponit pro2 subsistente in natura illa :
quorum unum est eX parte assumpti, alterum ex parte
assumentis.
51. — Ad quintum dicendum quod hoc quod facit conjunc­
tum ex anima et corpore esse hominem, non est præter animam
et corpus et unionem aliquid positive. Sed ex hoc ipso quod
ipsum compositum eX anima et corpore non adjungitur
alteri subsistenti in natura composita, sequitur quod con­
junctum sit homo. Unde et3 si Christus humanam naturam
quam assumpsit deponeret, ex hoc ipso esset homo illud
conjunctum ex duabus substantiis tantum4.

ARTICULUS III
,

Utrum homo dicat tantum compositum
EX DUABUS SUBSTANTIIS

52. - AD TERTIUM SIC PROCEDITUR. Videtur quod
homo non dicat nisi compositum ex duabus substantiis.
1. Homo enim prædicatur de Christo et de Petro, et non
æquivoce dicitur. Sed cum dicitur de Petro, nihil prædicatur
nisi compositum ex duabus5 substantiis. Ergo et cum dicitur
de Christo.
2. Præterea. In Symbolo Athanasii6 dicitur : « Sicut
anima rationalis et caro unus est homo, ita Deus el homo unus
est Christus. » Sed anima non includit in sua significatione
carnem, nec e converso. Ergo nec homo dicit7 Divinitatem,
nec e converso.
3. Præterea. In Christo nihil est præter tres substantias.
Si ergo homo dicit8 tres substantias, tunc9 Christus erit
tantum homo : quod est falsum.
'1. Ed. « ad corpus ». — -· Ed ad « supposito ». — 3. a om. « unde « ; ed. om.
« et — 4. RANVP. om. « tantum ». — 5. Ed. ad. « naturis vel ». — 6. Denzinger-Banwart, n. 40. —
a om. « dicit ». — 8. Ed. « diceret ». — 9. a ad.
« etiam ».

4. Præterea. Totum non dicitur uniri parti, sed pars toti
vel parti. Si igitur1 homo diceret tres substantias, videretur
quod non posset dici homo unitus2 Dei Filio.

53. ■— SED CONTRA. Homo est habens humanitatem.
Sed habens humanitatem est divina persona. Ergo cum
humanitate quæ continet duas substantias, hoc nomen homo
dictum de Christo, dicit etiam divinam personam ; et sic
dicit tres substantias.
54. — Præterea. Omne praedicatum substantiale continet
aliquo modo suum subjectum. Sed hoc nomen homo prædicatur de Filio Dei non accidentalitef. Ergo continet
personam Filii Dei. Et sic non dicit tantum compositum
ex duabus substantiis.
55. — RESPONSIO. Dicendum quod in quolibet nomine
est duo considerare : scilicet id a quo imponitur nomen, quod
dicitur qualitas nominis ; et id cui imponitur, quod dicitur
substantia nominis. Et nomen, proprie loquendo, dicitur
significare formam sive qualitatem, a qua imponitur nomen ;
dicitur vero supponere pro eo cui imponitur.
Prima ergo opinio dicit quod hoc nomen homo et3 quantum
ad significatum et quantum ad suppositum, non dicit nisi
constitutum ex duabus1 substantiis ; quia hoc constitutum ex
duabus substantiis est hypostasis subsistens, pro qua potest
fieri suppositio hujus nominis homo.
56. — Secunda vero opinio, quia5 dicit quod constitutum
ex duabus substantiis tantum, non est hypostasis subsistens,
sed6 natura in qua subsistit Acerbum Dei7, non potest ponere
quod constitutum ex duabus substantiis tantum sit sup­
positum cui nomen imponitur, sed forma a qua imponitur,
scilicet humanitas. Id8 vero cui9 imponitur, quod est subsis­
tens in natura humana, est persona Verbi. Et ideo hoc nomen
homo comprehendit tres substantias ; sed duas ex parte
significati, tertiam10 ex parte suppositi.

57. — AD PRIMUM ergo dicendum quod diversitas suppo­
sitionis non facit æquivocationem ; sed diversitas signifi­
cationis.
58. — Ad secundum dicendum quod Athanasius accipit
hominem ex parle naturæ significalæ.
1. Ed. « ergo ». — 2. Ed. « uniri ». — 3. Ed. om. « et ». — k. β et F « diver­
sis » contra α et RANVP. — 5. Ed. om. « quia ». — 6. a om. « sed ». — 7. Ed.
ad. « unde ». — 8. Ed. « illud ». — 9. Ed. ad. « nomen ».— 10. Ed. ad. « vero ».

DISTINCTIO VI, QUÆST. II, ART. I

233

59. — Ad tertium dicendum quod termini in prædicalo
positi tenentur formaliler, in subjecto vero materialiter.
Unde hoc nomen homo supponit suppositum aeternum
quod subsistit in duabus naturis et tribus substantiis, prædicat
vero tantum naturam humanam. Unde si diceretur quod
est tantum homo, excluderetur natura omnis alia ab humana ;
et propter hoc non conceditur quod sit tantum homo.
60. ■— Ad quartum dicendum quod homo dicitur unitus
proprie et simpliciter Filio Dei ; quia dicit id quod unitur
seu conjungitur, scilicet humanam naturam quæ est quasi
pars in hac unione ; et id iri quo fit unio, scilicet suppositum
unum.

QUÆSTIO II

DE HIS QUAE PERTINENT
AD SECUNDAM OPINIONEM
Deinde quæritur de his quæ pertinent ad secundam opi­
nionem.
Et circa hoc quæruntur tria.

Primo, utrum Christus sit unum.
Secundo, utrum habeat unum esse.
Tertio, utrum persona Christi post incarnationem sit1
composita.
ARTICULUS PRIMUS

Utrum Christus

sit duo neutraliter

61. — AD PRIMUM SIC PROCEDITUR. Videtur quod
Christus sit duo neutraliter.
1. Isidorus enim dicit in lib. De Trinit.2, (c. 14, n. 4;
L. 83, 565) : « Mediator Dei et hominum, homo Christus
Jesus, quamvis aliud sit de Patre, aliud de virgine, non tamen2
alius. » Sed ubicumque est aliud et aliud, ibi sunt duo. Ergo
Christus est duo.
2. Præterea. Christus est unum unitate increata, et est
unum unitate creata. Unitas autem creata non est unitas
increata. Ergo Christus est duo.
1. Ed. « fuerit ». — 2. Id est lib. I Sententiarum. — 3. α ad. « est ».

3. Præterea. Sicut in Trinitate sunt tres personæ in una
essentia ; ita in Christo sunt duæ naturæ in una persona.
Sed propter unitatem1 naturæ dicuntur Pater et Filius unum,
quamvis non unus. Ergo et propter unitatem1 personæ Christus
debet dici unus, et non unum, sed duo propter dualitatem
naturarum.
4. Præterea. Christus secundum quod8 Deus est aliquid
quod est Pater, et secundum quod homo est, est aliquid
quod est mater. Sed hoc quod est Pater, non est hoc quod
est mater. Ergo Christus est aliquid et aliquid, et ita est duo.
5. Præterea. Christus est aliquid passibile et aliquid
impassibile. Sed passibile non est impassibile. Ergo Christus
est aliquid et aliquid. Ergo non est unum.
6. Præterea. Secundum Damascenum (lib. III, c. 6 ; G. 94,
1007), Christus totus est ubique, non tamen totum. Sed est
ubique secundum quod est3 Deus. Ergo Christus no i totum
est Deus. Ergo est aliquid præter hoc quod est Deus. Sed ex
hoc quod est Deus, est aliquid. Ergo est aliquid et aliquid.
Et sic idem quod prius.
7. Præterea. Christus non est tantum homo. Sed homo
prædicat aliquid unum de ipso. Ergo Christus non est tantum
unum aliquid ; ergo est duo.
62. — SED CONTRA. Quidquid est, ideo est quia unum
est4. Si ergo Christus non est unum, nihil est : quod falsum
est®.
63. — Præterea. Major est convenientia naturæ humanæ in
Christo ad naturam divinam, quam accidentis ad subjectum.
Sed accidens cum subjecto non facit numerum. Ergo nec
ratione naturæ humanæ et divinæ dicetur Christus esse duo.
64. — Præterea. Ea quæ non sunt unum, non possunt de se
invicem prædicari. Sed Deus prædicatur de homine Christo,
et e converso. Ergo Christus est unum.

65. — RESPONSIO. Dicendum quod neutrum genus est
informe et indistinctum ; masculinum vero est formatum
et determinatum. Unde masculinum genus® non prædicatur
absolute nisi de re perfecta subsistente ; neutrum vero genus
prædicatur7 de re perfecta subsistente et de non perfecta.
Unde non potest dici quod humanitas vel albedo Petri est
aliquis, sed quod est aliquid ; de Petro autem possumus dicere
quod est aliquis et quod est aliquid.
1. αβ om. per homot. « naturæ dicuntur... e usque ad « personæ ». — 2. Ed.
ad. « est ». — 3. a om. « est ». — 4. RANVP. ad. « numero ». — 5. α ad.
a ergo etc. ». — 6. Ed. om. « genus ». — 7. α est ». ; ed. om.

66. ■— Similiter etiam1 in Christo potest dici de persona
quod2 est aliquis et quod est aliquid ; de natura autem
quod est aliquid et non quod est aliquis.
Secundum igitur secundam opinionem de qua agitur,
aliquid quod est natura assumpta, non prædicatur de
Christo ; quia non habet rationem hominis, sed humanitatis.
Aliquid ergo, secundum quod prædicatur de Christo, non
significat tantum naturam, sed suppositum naturæ. Et quia
plurale est geminatum singulare, ideo Christus non posset
dici aliqua, nisi essent in eo duo supposita naturarum : quod
negat secunda opinio et similiter tertia. Et ideo utraque
opinio dicit quod Christus est unum ; sed secunda dicit
quod est unum per se ; tertia vero, quod est unum per accidens, sicut homo albus.
67. — Sed prima opinio dicit quod assumptum non tantum
habet rationem humanitatis, sed etiam hominis. Et tamen non
potest dici aliquis, quia est alteri digniori adjunctum, sed
dicitur aliquid, et illud aliquid prædicatur de persona assumente.
Et ideo sequitur quod Christus sit aliquis, scilicet assumens,
et aliquod, scilicet assumptum ; et quod sit duo neulraliter,
sed non masculine.
68. — AD PRIMUM ergo dicendum quod aliud partitivum est ; unde requiritur aliquod3 a4 quo dividatur. Cum
autem dicitur : Christus est aliud et aliud cum aliud non prædicet naturam tantum, sed suppositum naturæ, quia humana
natura de Christo non prædicatur, requiritur quod sit ibi
aliquid distinctum vel divisum a supposito humanæ naturæ,
quod de Christo prædicetur.
Hoc autem non potest esse secundum secundam opinio­
nem ; quia suppositum divinæ naturæ non est aliud a suppo­
sito humanæ naturæ ; nec divina natura quæ de Christo
prædicatur, est aliud a supposito ejus, nec per consequens
a supposito humanæ naturæ.
Unde secundum hanc opinionem Christus non dicitur
proprie aliud et aliud ; sed exponendum est, alterius et alte­
rius naturæ.
Prima vero opinio quæ distinguit supposita naturarum,
potest dicere quod Christus est aliud et aliud.
69. — Ad secundum dicendum quod termini numerales,
ut in I lib. dictum est, se habent communiter ad personam et
1. Ed. om. « etiam ». ·— 2. Ed. om. « quod ».— 3. β « aliquid ».— 4. α « in ».

naturam. Unde loquendo de unitate personali, est tantum
una in Christo secundum quam dicitur unus Christus ;
loquendo autem de unitate naturali, est duplex unitas.
Non tamen sequitur quod Christus sit unum et unum ;
quia unum quod de Christo prædicatur, non refertur tantum
ad naturam, sed ad suppositum naturæ quod non geminatur.
70. — Ad tertium dicendum quod natura divina prædica­
tur in recto de personis propter rei identitatem. Sed duce
naturæ. quæ sunt in Christo, non prædicantur de eo in recto.
Quamvis enim divina natura prædicetur de eo1 in recto ;
non tamen humana, sicut nec de aliquo alio homine.
Si autem tres personæ differrent secundum rem a natura,
quamvis esset una numero in eis, non tamen posset propter
hoc dici quod tres personæ essent unum simpliciter, sed forte
quod essent unus Deus ; sicut multi homines dicuntur unus
populus.
71. — Ad quartum dicendum quod cum dicitur : Christus
est aliquid quod est mater, li aliquid non prædicat tantum
naturam, sed suppositum naturæ, ut patet ex prædictis.
Relativum autem refert suum antecedens2, non gratia sup­
positi, sed gratia naturæ. Mater enim non convenit cum filio
in supposito, sed in natura. Relativum autem non refert idem
secundum suppositum, sed quandoque idem seeundum
naturam speciei.
Cum vero dicitur : Est aliquid quod est pater, li aliquid
prædicat divinam naturam. Unde ex hoc sequitur quod
humana natura non sit divina natura, non autem quod
Christus sit duo.
72. — Ad quintum dicendum quod cum dicitur : Christus
est aliquid passibile, li aliquid non prædicat naturam, sed
suppositum humanæ naturæ ; quia proprietates naturæ
denominative prædicantur de supposito, quamvis natura
de eo non prædicetur, et etiam proprietates partium. Petrus
enim quamvis non sit capillus, est tamen crispus.
Cum vero dicitur : Christus est aliquid impassibile, li aliquid
prædicat suppositum divinæ naturæ quod non est aliud
quam suppositum humanæ naturæ, vel etiam divinam
naturam quæ non est aliud a suo supposito.
Unde non sequitur quod sit ibi aliud et aliud. Media enim
falsa est quæ dicit quod aliquid passibile non est aliquid
impassibile : idem enim suppositum quod est passibile secun­
dum unam naturam est impassibile secundum aliam.
73. — Ad sextum dicendum quod lotus refertur ad personam,
1. a « ipso ».

RA. « accidens ».

lotum autem ad naturam. Totum autem, secundum quod
hic sumitur, est cui nihil deest. Et quia nihil deest de persona­
litate Filii, quam significat nomen Christi, secundum quod
non sit1 ubique, quia persona est æterna ; ideo dicitur totus
ubique. Deest autem aliquid de natura ei, secundum quod
non est ubique ; sed tamen illud aliquid non prædicatur de
Christo. Unde non sequitur quod Christus sit aliquid et
aliquid, sed quod in eo sit aliquid et aliquid.
74. — Ad septimum dicendum quod termini in prædicalo
positi tenentur formaliter. Unde non conceditur ista quod
Christus sit tantum homo ; quia excluderetur omnis alia
natura. Li aliquid autem, et li unum non determinant ali­
quam formam vel naturam, sed determinatum supposi­
tum, secundum quod de Christo prædicantur ; non enim
determinant nisi illud circa quod ponuntur. Unde si dice­
retur : Christus est tantum unum, vel tantum aliquid, non exclu­
dit aliam naturam, sed aliud suppositum, et ideo hæc est
vera : Christus est tantum aliquid unum. Et est in processu
illo fallacia consequentis, quia aliquid unum est superius
ad hominem. Procedit ergo negative ab inferiori ad superius,
cum dictione exclusiva.

>

ARTICULUS II

Utrum

in

Christo sit tantum unum esse

* Supra, d. 4, 43 1 ; infra,d. li, 27; d. 18, 19.
III, q. 17, a. 2 ; De Unione Verbi, a. 1, ad 10 ; a. 4 ; quodl. 9, q. 2, a. 2 ;
Compend., c. 212.

75. — AD SECUNDUM SIC PROCEDITUR. Videtur
quod in Christo non sit tantum unum esse.
1. Omnis enim forma substantialis dat esse. Sed anima
forma est substantialis; ergo dat esse. Sed non dat esse
divinæ personæ, quia hoc est æternum. Ergo dat aliud esse,
Ergo in Christo non tantum est unum esse.
2. Præterea. Unum est esse2 Filii Dei et Patris. Ergo si
unum est esse hujus hominis et Filii Dei, unum erit esse
hujus hominis et Dei Patris. Sed nulla est major unio quam
ea quæ est aliquorum secundum esse unum. Ergo huma­
nitas est unita Deo Patri.
3. Præterea. In divinis non est esse nisi essentiale. Si ergo
unio humanæ naturæ ad divinam facta est in esse Filii Dei,
facta est in essentia : quod est impossibile.

1. NVP. « est ». — 2. RA. om. « esse ».

4. Præterea. Definitio est oratio significans1 quid est esse2.
Sed homo secundum eamdem definitionem prædicatur de
Christo et de Petro. Ergo est idem esse humanitatis3 illius
hominis cum esse Petri secundum speciem. Sed esse Filii
Dei non est idem specie cum esse Petri. Ergo in Christo
non est tantum unum esse.
5. Præterea. De quocumque potest responderi ad quæstionem factam per an est, habet proprium esse. Sed hæc
quæstio fit non tantum de persona, sed etiam de natura.
Ergo esse non tantum est personæ, sed etiam naturæ. In
Christo autem sunt duæ naturæ. Ergo in Christo sunt duo esse.
76. — SED CONTRA. Omne quod habet per se esse, est
subsistens. Si ergo in Christo est duplex esse, sunt ibi duo
subsistentia, ergo duæ hypostases : quod supra improbatum
est.
77. — Præterea. Quæcumque differunt secundum esse,
unum eorum non prædicatur de altero. Sed Deus est homo,
et e converso. Ergo est esse unum Dei et hominis.
78. — Præterea. Unius non est nisi unum esse. Sed Chris­
tus est unum, ut dictum est. Ergo habet unum esse tantum.

79. — RESPONSIO. Dicendum quod secundum Philo­
V Meta, (δ 7. 1017a, 31-35 ; 1. 9, n. 895-896) esse
duobus modis dicitur.
Uno modo, secundum quod significat veritatem proposi­
tionis, secundum quod est copula ; et sic, ut Commentator
ibidem (text. 6) dicit, ens est prædicatum accidentale. Et hoc
esse non est in re, sed in mente quæ conjungit subjectum cum
prædicato4, ut dicit Philosophus in VI Meta. («4. 102711.
25-27 ; 1. 4, n. 1230-1231). Unde de hoc non est hic quæstio.
Alio modo (1017a, 22-27 ; 1. 9, n. 889-895) dicitur esse quod
perlinet ad naturam rei, secundum quod dividitur secundum
decem genera. Et hoc quidem esse in re est, et est actus
entis resultans ex principiis rei, sicut lucere est actus lucentis.
Aliquando tamen esse sumitur pro essentia, secundum
quam res est ; quia per actus consueverunt significari eorum
principia, ut potentiæ vel habitus.
80. — Loquendo igitur de esse secundum quod est actus
entis, sic dico quod secundum secundam opinionem oportet
ponere unum esse tantum ; secundum autem alias duas oportet
ponere duo esse. Esse·5 enim subsistens est quod habet esse
sophum,

1. Ed. « indicans ». — 2. I Topicorum, aS, 101b. 38. — 3. F. « humanitas ».
— '*■ Ed. « prædicatum cum subjecto ». — 5. NVPF. « ens ».

tanquam ejus quod est, quamvis sit naturæ vel formæ
quasi1 ejus quo2 est. Unde nec natura rei nec partes ejus
dicuntur proprie esse, si esse prædicto modo accipiatur ;
similiter autem nec accidentia, sed suppositum completum
est3, quod est secundum omnia illa. Unde etiam Philoso­
phus dicit in II Meta., (ζ 1. 1028a, 18-20 ; 1. 1. n. 1251) quod
accidens magis proprie est entis quam ens.
81. — Prima ergo opinio quæ ponit duo subsistentia, ponit
duo esse substantialia. Similiter opinio tertia, quia ponit
quod partes humanæ naturæ adveniunt divinæ personæ
accidentaliter, ponit duo esse, unum substantiale et aliud
accidentale.
Secunda vero opinio, quia ponit unum subsistens, et4
humanitatem non accidentaliter divinæ personæ advenire,
oportet quod ponat unum esse.
Impossibile est enim quod unum aliquid habeat duo esse
substantialia ; quia unum fundatur super ens. Unde si sint
plura esse, secundum quæ aliquid dicitur ens simpliciter,
impossibile est quod dicatur unum.
82. — Sed non est inconveniens quod esse unius subsis­
tentis sit per respectum ad plura, sicut esse Petri est unum,
habens tamen respectum ad diversa principia constituentia
ipsum.
Et similiter suo modo unum esse Christi habet duos res­
pectus, unum ad naturam divinam, alterum ad humanam.
83. — AD PRIMUM igitur5 dicendum quod forma facit
esse ; non ita quod illud esse sit maceriæ aut formæ, sed
subsistentis. Quando® igitur7 compositum ex materia et forma
est per se subsistens, acquiritur ex forma illi composito esse
absolutum per se. Quando autem non est per se subsistens,
non acquiritur per formam esse illi composito ; sed subsistenti
cui hoc adjungitur, acquiritur respectus secundum esse
ad hoc quod ei additur,
84. — Sicut si ponamus hominem nasci sine manu et
manum per se separatim fieri et postea miraculose illi8 con­
jungi, constat quod forma manus causabat9 esse ipsius10 manus
per se subsistentis; sed postquam conjungitur homini, ex
forma manus non11 acquiritur aliquod esse manui, quia manus
non habet esse proprium, sed acquiritur homini respectus
ad manum secundum suum esse.
1. Ed. « tanquam ». — 2. F. « quod ». — 3. Ed. om. « est ». — 4. Ed. ad.
« ponit ». — 5. β et ed. « ergo ». — 6. α « cum ». — 7. Ed. « ergo ».— 8. Ed.
« ei ». — 9. Ed. om. « causabit». — 10. Ed. om. «ipsius ». — 11. RA. om.
« non ».

Ila etiam dico quod anima in Christo non acquirit pro­
prium esse humanæ naturæ, sed Filio Dei acquirit res­
pectum secundum esse suum ad naturam humanam, qui
tamen respectus non est alifjuid secundum rem in divina
persona, sed1 secundum rationem, ut dictum est (138) de
unione.
85. — Ad secundum dicendum quod aliud est de Deo et
de aliis omnibus rebus ; quia in Deo ipsa essentia subsistens
est, unde sibi secundum se debetur esse, immo ipsa est suum
esse subsistens. Unde essentia a persona non differt secundum
rem ; et ideo esse essentiæ est etiam personæ, et tamen
persona et essentia ratione differunt.
86. — Quamvis igitur2 unum sit esse, tamen potest3 con­
siderari — vel prout est essentia, et sic non unitur humanitas
in esse divino, unde non unitur Patri ; — vel potest considerari
prout est personæ, et sic unitur in esse divino.
Et per hoc patet solutio ad tertium.
87. — Ad quartum dicendum quod Philosophus ibi accipit
esse pro essentia vel quidditate quam significat definitio.
88. — Ad quintum dicendum quod illa objectio procedit
de esse secundum quod significat veritatem propositionis.
Sic enim potest dici non tantum de his quæ sunt in re, sed
de his quæ sunt in intellectu : de quibus potest locutio
formari4.

ARTICULUS III
Utrum

persona verbi post incarnationem sit composita
ΙΠ, q. 2, a. 4.

89. — AD TERTIUM SIC PROCEDITUR, Videtur quod
persona Verbi post incarnationem non sit composita.
1. Omne enim compositum est melius componentibus ;
quia bonum additum bono facit magis bonum. Sed Divinitate
non potest esse aliquid melius. Ergo ex Divinitate et humani­
tate non potest fieri una persona composita.
2. Praeterea. In Christo non est nisi persona æterna. Sed
nullum æternum est compositum. Ergo persona Christi
nullo modo est composita.
3. Præterea. Ad simplicitatem divinæ essentiæ pertinet
quod non sit composita, nec alteri componibilis. Sed persona
1. Ed. ad. « aliquid ». — 2. Ed. « ergo ». — 3. Ed. ad. « esse ». ■— 4. α « véri­
fie a ri ».

divina est æqualis simplicitatis cum essentia. Ergo nec in
se potest dici composita, nec alteri componibilis.
4. Praeterea. Sicut dicit Philosophus, III Phys., (y 6.
207b, 27 ; 1. 11. n. 7) « pars habet rationem materiæ » et imper­
fecti. Sed omnis imperfectio et materialitas a Deitate est
aliena. Ergo non potest esse pars alicujus. Sed omnis compo­
sitio est ex partibus. Ergo persona Christi non potest esse
composita ex Divinitate et humanitate.

90. — 5. SED CONTRA est quod dicit Damascenus,
(lib. III, c. 3; G. 94, 994), duas naturas unitas1 invicem in
unam compositam hypostasim Filii Dei. (5)
91. — 6. Præterea. Levitici, iv, 20, super illud : « Decimam
pariem ephi », Glossa (L. 113, 313) : « Id est Christi huma­
nitatem ; ephi enim tres modios capiens significat Trinitatem. »
Ergo humanitas Christi est pars alicujus personæ in Trinitate.
92. — 7. Praeterea. Athanasius (Denz., n. 40) in Symbolo :
« Sicut anima rationalis et caro unus est homo ; ita Deus et
homo unus est Christus. » Sed anima rationalis et caro sunt
partes hominis. Ergo Deus et homo sunt partes Christi.
93. — 8. Præterea. Omne totum est compositum ex partibus.
Sed Damascenus dicit (lib. Ill, cap. ult. ; G. 94, 1099)
quod Christus totus fuit in inferno, non tamen totum. Et
similiter ubique est non totum, sed totus ; quia non est ubique
nisi secundum alteram naturam. Ergo duæ naturæ sunt partes
personæ Christi compositæ ex eis.
94. — RESPONSIO. Dicendum quod ad rationem totius
duo pertinent. Unum scilicet quod esse totius compositi
pertinet ad omnes partes ; quia partes non habent proprium
esse, sed sunt per esse totius, ut dictum est. — Aliud est quod
paTtes componentes causant esse totius.
Secundum autem primam et tertiam opinionem neutrum
horum invenitur in Christo ; quia opinio prima dicit quod hic
homo habet suum esse proprium, unde esse personæ divinæ
ad ipsum non pertinet. Similiter tertia opinio dicit quod est
esse superadditum ad esse divinæ personæ accidentaliter;
unde anima et corpus non dicuntur partes personæ, sicut
nec accidentia subjecti. Unde neutra ponit personam Verbi
compositam.
95. — Sed secunda ponit unum esse in Christo. Unde esse
divinæ personæ pertinet ad utramque naturam. Non tamen
1. αβ om. « unitas ».
0

illud esse causatur ex conjunctione naturarum, sicut esse
compositi causatur ex conjunctione componentium.
Unde secundum hanc opinionem persona Christi post incar­
nationem potest dici aliquo modo composita, inquantum salva­
tur ibi aliqua conditio compositi. Non tamen est ibi vera
ratio compositionis, quia deficit ibi altera conditio. Unde
etiam non est in usu modernorum tenentium hanc opinionem,
quod dicant personam compositam.
Nec dicendum est1 quod dicatur composita solum2 secun­
dum expositionem nominis, quasi cum alio posita ; quia sic
prima opinio et tertia ponerent personam compositam
sicut et SECUNDA.
96. — AD PRIMUM ergo dicendum quod in persona com­
posita quamvis sint plura bona quam in persona simplici,
quia est ibi bonum increatum et bonum creatum, tamen
persona composita non est majus bonum quam simplex ;
quia bonum creatum se habet ad bonum increatum sicut punc­
tus ad lineam, cum nulla sit proportio unius ad alterum
■— unde sicut lineæ additum punctum, non facit majus ; ita
nec bonum creatum additum in persona bono increato facit
melius ■— vel etiam quia tota ratio bonitatis omnium bono­
rum in Deo est, unde et ipse dicitur omne bonum3 ; unde
non potest sibi fieri additio alicujus boni quod in ipso non sit.
97. — Ad secundum dicendum quod persona non dicitur
composita quasi esse suum sit ex multis constitutum — hoc
enim est contra rationem æterni — sed quia ad multa se exten­
dit quæ assumuntur in illud esse.
98. — Ad tertium dicendum quod de ratione simplicitatis
summæ est quod neque4 sit composita ex partibus neque*
componibilis alteri tamquam pars. Sic autem persona non
est composita, quia neque est pars neque ex partibus cons­
tituitur5.
99. — Ad quartum dicendum quod quamvis compositio quan­
tum ad aliquid salvetur in incarnatione Verbi, nullo tamen
modo est ibi ratio partis. Divinitas enim pars esse non potest,
propter imperfectionem quæ est de ratione partis. Humana
autem natura similiter non potest esse pars, quia compartem6
non habet, vel etiam quia non causât esse personæ quæ
dicitur composita. Et ideo Magister dicit in sequenti dist., (16)
quod « inexplicabilis est illa compositio quæ non est partium
ratio1 «. Dicitur autem a Magistris unio exigilwa ; quia tot
1. Ed. om. « est ». — 2. Ed. om. « solum ». — 3. αβ om. « unde et ipse dicitur
omne bonum. »—4. Ed. nec.— 5. Ed. « constituta ».— 6. αβ « partem ».— 7. Ed.
« inexplicabilis est illa compositio quæ non est partium. Ratio autem dicitur... »

comprehenduntur in persona1, quot exiguntur ad opus
redemptionis, ut sit Deus qui possit et homo qui debeat
satisfacere.
100. ■—■ Ad quintum dicendum quod Damascenus dicit
compositam hypostasim, inquantum est aliquid ibi de ratione
compositionis, non quod sit simpliciter composita quantum2
ad perfectam rationem compositionis.
101. — Ad sextum dicendum quod allegatio illa sumitur'
quantum ad similitudinem numeri, non quantum ad simili­
tudinem totius et partis.
102. — Ad septimum dicendum quod similitudo illa est
quantum ad aliquid, et non quantum ad omnia, ut ex dictis
patet.
103. — Ad ultimum dicendum quod totum, præter hoc
quod est compositum ex partibus, habet aliud de ratione sui,
scilicet quod ei nihil deest eorum quæ debet habere ; et secun­
dum hoc sumitur a Damasceno.

QUÆSTIO III

DE SIS QUAE PERTINENT
AD TERTIAM OPINIONEM
Deinde quæritur de his quæ pertinent ad tertiam opinionem.
Et circa hoc quæruntur duo.

Primo, utrum ex anima et corpore Christi fuerit aliquid
compositum.
Secundo, utrum anima et corpus fuerint unita personæ
divinæ accidentaliter.

ARTICULUS PHIMUS
Utrum fuerit aliqua compositio animæ et corporis
in Christo
Supra, d. 2, 53 sq. III, q. 2, a. 5 ; IV Cg. c. 37, 41 ;
Compend. c. 209.

104. — AD PRIMUM SIC PROCEDITUR. Videtur quod
non fuerit aliqua compositio animæ et corporis in Christo.
1. Supra enim, d. 2, (2) Magister probavit quod nomine
humanæ naturæ intelligitur anima et corpus ; nec ita acci­
1. F. ad. « ad ». — 2. F, ad. « est ».

pitur in Christo sicut in aliis hominibus1. Cum ergo in aliis
hominibus accipiatur natura humana pro eo quod composi­
tum est ex anima et corpore, videtur quod in Christo acci­
piatur pro partibus non compositis.
2. Praeterea. Damascenus dicit (lib. III, c. 3 ; G. 94, 994.)
quod « in Domino Jesu non est communem speciem accipere ».
Sed ex anima et corpore unitis consurgit natura speciei.
Ergo videtur quod non fuerunt unita in Christo ad invicem.
3. Præterea. Post ultimam compositionem non potest
esse alia compositio. Sed ultima compositio in natura est
animae rationalis ad corpus. Ergo si ista unio esset in Christo,
non posset sequi unio ad divinam personam.
4. Præterea. Anima non conjungitur carni nisi ut vivificet
ipsam. Sed caro poterat vivificari ex unione ad ipsam vitam,
scilicet Verbum. Ergo non oportuit quod carni uniretur.

105. ■ SED CONTRA. Homo univoce dicitur de Christo et
aliis hominibus : alias non esset ejusdem speciei, nec per eum
deberet satisfieri pro peccatis humani generis. Sed de ratione
hominis, secundum quod prædicatur de aliis, est compositio
animæ et corporis. Ergo et in Christo fuit unio animæ et carnis.
106. — Præterea. Corpus non est animatum, nisi anima
conjungatur ei quasi forma. Si ergo anima non fuisset unita
corpori Christi quasi forma, fuisset corpus illud inanimatum ;
et ita non fuisset assumptibile.
107. — RESPONSIO. Dicendum quod unio animæ ad
carnem constituit rationem hominis et omnium partium
ejus. Unde remota anima, non dicitur homo neque2 oculus
neque2 caro3 nisi æquivoce, sicut homo pictus. Et ideo si
tollatur unio animæ Christi ad carnem ejus, sequitur quod
non sit verus homo, neque2 caro ejus vera : quod est contra
articulum fidei. Et ideo hæc opinio tertia non solum est
falsa, sed hæretica et in Concilio a Papa Alexandro4
condemnata.
108. — Tamen ista opinio videtur ex eodem fonte proces­
sisse cum prima, scilicet ex hoc quod credebant omne com­
positum ex anima et corpore habere rationem hominis. Et
ideo, quia prima opinio posuit animam et corpus unita ad
invicem esse assumpta, coacta fuit ponere hominem esse
assumptum et Christum esse duo. Hæc autem opinio, ut
1. Ed. om. hominibus. — 2. Ed. « nec ». — 3. α ad. « Christi ». —
4. NVP. « concilio Epkesino sub Cælestino primo Papa condemnata» et N. in
nota remittit ad can. 2 et 13. Sed hæc opinio potius videtur “condemnata a
Concilio Constantinopolitano II. (Denzinger, 216.) —

hoc negaret, posuit animam et. corpus esse assumpta non
unita. Secunda vero utrumque evitavit1, ut dictum est.
109. — AD PRIMUM ergo dicendum quod non fuit intentio
Magistri dicere quod per naturam humanam in Christo
significentur corpus et anima non unita. Non enim quantum
ad hoc assignat differentiam, sed quantum ad hoc quod
natura humana in aliis consurgit ex omnibus quæ substan­
tialiter in ipsis sunt ; in Christo autem non, sed solum ex
anima et corpore.
110. — Ad secundum dicendum quod Damascenus loquitur
quantum ad unionem Divinitatis ad humanam naturam
ex qua non consurgit tertia natura speciei, non2 quantum
ad unionem animæ ad corpus8.
111. — Ad tertium dicendum quod compositio animæ
rationalis ad carnem est ultima in operibus naturæ ; sed
compositio humanitatis ad personam Verbi non fit operatione
naturæ, sed virtute divina.
112. — Ad quartum dicendum quod Verbum vivificat
carnem Christi active, non autem4 formaliter ; et ideo5 requi­
ritur anima quæ formaliter vivificet.

ARTICULUS II
Utrum

humana natura accidentaliter verbo uniatur

III, q. 2, a. 6 ; IV Cg. c. 34, 37, 41, 49 ; rfe Unione Verbit a. 1 ;
Compend. c. 203, 209, 210 ; Rom. c. 1, 1. 2 ; Philip, c, 2, 1. 21.

113. — AD SECUNDUM SIC PROCEDITUR. Videtur
quod humana natura accidentaliter Verbo uniatur.
1. Ad Philip.., n, 7 : « Habitu inventus ut homo. » Ergo
cum habitus sit genus accidentis, videtur quod Deus fuerit
homo accidentaliter.
2. Præterea. Omne quod advenit post esse completum
est accidens. Sed humana natura advenit Filio Dei post
esse completum ipsius. Ergo advenit ei accidentaliter.
3. Præterea. Secundum Philosophum, (Caleg. 2, la, 24)
« in subjecto dicitur esse, quod est in aliquo non sicut pars ».
Sed humanitas in Christo non est sicut pars, ut dictum est.
Ergo est in eo sicut in subjecto. Sed esse in subjecto est pro­
prium accidentis. Ergo unitur Verbo accidentaliter.
4. Præterea. Accidens est quod adest et abest præter
1. β ct ed. e evitat ». — 2. F. om. « non ». — 3. Vide III, q. 2, a. 5 ad 2 ubi
fusius resolvitur hæc objectio. — 4. Ed. « et non ». — 5. α « ita ».

subjecti corruptionem. Sed humana natura hoc modo se
habet ad personam Filii Dei. Ergo accidentaliter unitur ei.

114. ■— SED CONTRA est Decretalis Alexandri1 Papæ :
(Denz., n. 393) « Cum, inquit, Christus sit perfectus Deus el
perfectus homo ; qua temeritate audent quidam dicere quod
Christus, secundum quod homo, non est aliquid Ί » Sed prædicatum accidentale non prædicat aliquid, sed aliqualiter se
habens. Ergo homo non est prædicatum accidentale.
115. — Præterea. Philosophus2 in I Phys., (a 3. 186b, 41 :
1. 6, n. 8.) dicit : « Quod vere est », id est substantia, « fit acci­
dens nulli ». Sed humanitas est substantia ; ergo non potest,
esse3 accidens alicui4.
116. —Præterea. Si est accidens, oportet quod alicui acci­
dat. Non homini, quia per se convenit ei humanitas. Ergo
accidit Filio Dei : quod est contra Boetium qui dicit quod in
Deo non est aliquod accidens.
117. ·— RESPONSIO. Dicendum quod quamvis hoc quod
est accidens in se, possit esse aliquo modo substantia alicui,
ut color albedini ; tamen quod est in se substantia, non potest
esse accidens alicujus, quamvis conjunctio unius substantia·
ad alteram possit esse accidens, ut sic una substantia alteri
accidentaliter advenire dicatur, sicut vestis homini.
Sed hoc non potest esse nisi dupliciter : vel quod conjun­
gatur ei secundum contactum, sicut vestis homini vel sicut
dolium vino ; aut sicut mobile motori, sicut Angelus conjungitur
corpori quod assumit.
Et cum contactus non sit nisi corporum, oportet dicere,
quod humana natura non potest advenire divinæ personæ
nisi sicut mobile motori5, ut dicatur Christus hoc modo assump­
sisse naturam humanam, sicut Angelus corpus assumit,
ut oculis mortalium videatur, sicut in Littera (6) dicitur ; et
sic Spiritus sanctus visus est in columba.
118. — Hæc autem assumptio non vere facit prædicari
assumpta6 de assumente, neque7 proprietates assumpti vere
transfert in assumentem ; non enim Angelus assumens corpus
ad hominis similitudinem vere est homo, neque7 vere habet
aliquas proprietates hominis ; neque Spiritus sanctus potest
dici minor seipso propter speciem columbæ in qua apparuit,
ut dicit Augustinus.
1. F. om. « Alexandri ». — 2. Ed. « Aristoteles ». — 3. Ed. « dici ». — 4. β
om. « alicui ». — 5. αβ « motor motori ». — 6. Ed. « assumptum ». — 7. Ed.
« nec ».
»·

Unde patet quod hæc opinio non potest dicere quod
Filius Dei vere sit homo vel vere sit passus ; et ideo cum
neget veritatem articulorum, condemnata est quasi haeretica.
119. — Tamen etiam quantum ad hanc positionem procedit
ab eodem fonte cum prima, scilicet ex hoc quod humana
natura non assumeretur ad esse divinæ personæ. Unde
prima1 ponebat quod assumptum esse habebat per se, in
quo subsistebat ; hæc autem tertia2 ponit quod non sub­
sistit assumptum, nec3 persona in eo, sed est esse accidentale
superadditum.
120. — AD PRIMUM ergo dicendum quod natura humana
in Christo habet aliquam similitudinem cum accidente, et
præcipue cüm habitu, quantum ad tria. —Primo, quia advenit
personæ divinæ post esse completum, sicut habitus et omnia
alia accidentia. ■— Secundo, quia est in se substantia et advenit
alteri, sicut vestis homini. — Tertio, quia melioratur ex unione
ad Verbum et non mutat Verbum ; sicut vestis formatur
secundum formam vestientis et non mutat vestientem.
Unde antiqui dixerunt quod vergit in accidens. Et quidam
propter hoc addiderunt quod degenerat in accidens : quod
tamen non ita proprie dicitur ; quia natura humana in Christo
non degenerat, immo magis nobilitatur.
121. — Ad secundum dicendum quod quamvis adveniat
post esse completum, non tamen est accidentaliter adveniens ;
quia trahitur ad unionem in illo esse, sicut corpus adveniet
animæ in resurrectione.
122. ·— Ad tertium dicendum quod quamvis non proprie
posset4 dici pars, tamen aliquid habet de ratione partis, quod
non habet accidens, ut ex dictis patet.
123. ■— Ad quartum dicendum sicut ad secundum.

EXPOSITIO TEXTUS
124. —« Quæritur an his locutionibus etc. » (1) HIC PONIT
TRES QUÆSTIONES.
Prima est : Utrum homo prædicet aliquid de Christo. Et
secundum primam et secundam opinionem prædicat aliquid,
quia de eo prædicatur in quid, quia est unio substantialis ;
secundum vero tertiam5 non prædicat aliquid, sed aliquo
modo se habens.
Secundam quæstionem ponit ibi : « Et an ita conveniat dici
1. Ed. ad. « opinio ». — 2. Ed. ad. « opinio ». — 3. Ed. « neque ». — 4. Ed.
« possit ». — 5. Ed. ad. « opinionem ».

etc. » (1) Utrum homo factus sit Deus sicut Deus factus1
homo : quod prima opinio concedit ; secunda et tertia
non, proprie loquendo, ut in sequenti dist. patebit.
Tertia quæstio est : Si per hujusmodi locutiones non dicitur
Deus factus aliquid, quis erit in his intellectus1
23? Et hanc
ponit ibi : « Et si ex his locutionibus etc. » (1)

125. - - « Alii enim dicunt etc. » (2). HIC PONIT POSITIONES
non omnes, sed quæ sufficiunt ad intel­
lectum ejus.
Et prima positio est radix opinionis, scilicet quod anima
et corpus assumuntur unita, quod est contra tertiam, non
solum ad constituendum humanitatem, sed etiam hominem,
quod est contra secundam, et hoc est quod dicit : « Hominem
quemdam etc. » Et quod ista unio animæ ad carnem, ex qua
constituitur homo, præcedit unionem ad Verbum secundum
intellectum ; et hoc est quod dicit : « Et ille homo cœpit etc. »
non autem tempore ; et hoc est quod dicit : « In ipsa Verbi
incarnatione. »
Secundam positionem ponit ibi : « Concedunt etiam etc. » (2)
Et hoc est quod homo est assumptus, et quod assumens est
assumptum, quod notatur in hoc quod dicit3- : « Et tamen
esse Verbum ». Et quod per assumptionem Deus factus est
homo ; unde dicit : « Et ea ratione etc. »
Tertia est quod homo factus est Deus, et e converso ibi :
« Unde vere dicitur. » (2)
Quarta est quod homo dicit compositum ex duabus sub­
stantiis tantum, ibi : « Cumque dicant etc. » (2)
primæ opinionis,

126. — « Sed4 ne de suo etc. » (8) HIC INDUCUNTUR
AUCTORITATES AD PROBANDUM PRIMAM opinionem.
Et sciendum quod quatuor probant per prædictas aucto­
ritates. Primum est5 quod Christus est duo : quod probant
per primam auctoritatem quæ incipit ibi (3 a.) : « Cum
legitur etc. » ex illo verbo. « Utrumque simul unam personam. »
liem per secundam quæ incipit ibi (b)· « Christus Jesus, »
ex illo verbo, « Utraque substantia, scilicet divina1 et humana »,
et6 ex illo, « Aliud propter Verbum, etc. »
Item per quartam quæ incipit ibi (d) : « Agnoscamus
geminam substantiam » ex illo verbo, « Utrumque autem
simul etc. »
Quod autem dicitur (3 b) : « Utrumque7 Christus » intelligendum est non proprie dici, sed materialiter ; sicut paries
et tectum dicitur domus.
1. Ed. ad. « est ». — 2. αβ loco hujus quæstionis habent « qualiter intelligantur dictæ propositiones ct hoc determinabit in sequenti distinctione ». —
3. Ed. om. « et ». — 4. VPE. « et ». — 5. a om. « est ».— 6. Ed. « om. « et ». —
7. Sic S. Doctor videtur legisse textum (3 b) circa finem. Sed in omnibus editis
habetur : « utrumque unus ; sed aliud propter Verbum et aliud propter hominem ».

Quod vero dicit : « Aliud et aliud », (3) intelligendum est»
alterius et alterius naturæ.
Secundum quod probant, est quod homo factus est Deus.
Et hoc probant per tertiam auctoritatem quæ incipit ibi :
« Quid natura humana etc. » (c) ex illo verbo, « Quibus
mereretur iste homo etc. »
liem ex quinta quæ incipit ibi : « Ille homo, ut a Verbo » (e)
ex illo verbo, « Ex quo ille homo coepit esse Filius Dei esse
cœpit1. »
Item ex sexta quæ incipit ibi : « Homo quicumque » (f)
ex illo verbo, « Homo ille ab initio factus est Christus.
Item ex septima quæ incipit ibi « Gratia Dei nobis etc. » (g)
ex illo verbo : « Una cum illo persona Filius Dei fieret » :
quod qualiter intelligendum sit, in sequenti dist. dicetur.
Tertium est quod homo sit assumptus. Et hoc probant
per quintam auctoritatem quæ incipit ibi : « Ille homo » (e)
quæ expresse hoc dicit. Et hoc in præcedenti dist. solutum
est, quia homo dicitur assumptus, id est natura hominis.
Quartum quod probant est quod homo constat ex duabus
substantiis, per octavam auctoritatem quæ incipit ibi :
« Christum non ambigimus, etc. » (h) quæ expresse hoc dicit ;
sed Hilarius loquitur quantum ad formam significatam,
non quantum ad suppositum.

127. — « Sunt autem et alii. » (4) IN HOC CAPITULO2
PONIT POSITIONES secundæ opinionis. Ponit ergo
duas positiones ejus, in quibus tota consistit. Prima est
quod assumptum est compositum ex anima et corpore per
modum naturæ humanæ. Quod patet ex hoc quod humanam
naturam, ex qua et divina dicit Christum constare, statim
exponit per animam et corpus, ex quibus non constat natura
humana, nisi secundum quod sunt conjuncta ad invicem.
Et quod hoc compositum sit homo, habet ex unione ad
personam divinam. Unde dicit quod homo ille non tantum
constat ex anima et carne3, sed ex his et Divinitate.
Quod autem dicit : « in parte consentiunt », intendit quan­
tum ad hoc quod utraque ponit quod homo de Christo prædicat quid, et quod anima et corpus sint unita ad invicem.
Secunda positio est quod persona Verbi ante incarnatio­
nem fuit simplex, sed post est composita.
Et post hoc removet duo inconvenientia quæ videntur sequi.
— Primum est quod persona Verbi sit alia quam primo :
quod removet ibi : « Nec est ideo alia persona quam prius » ;
— secundum quod persona sit facta : quod removet ibi :
« Nec tamen persona illa debet dici facta persona. »
. 128. — « De hoc Augustinus in lib. Sententiarum Prosperi
i· ■

k

1. Ed. om. « Filius Dei esse coepit ».— 2. Ed. « capite ».— 3. Ed. « corpore ».

ait. » (5) HIC

PONIT AUCTORITATES PROBANTES
Et probant duo : scilicet quod est una
hypostasis — et quod persona post incarnationem est com­
posita : quod satis patet in Littera.
secundam opinionem.

129. — « Sunt etiam alii etc. » (6) HIC PONIT POSITIONES
opinionis. ET PONIT QUATUOR IN QUIBUS
TOTA CONSISTIT. Prima est, quod ex anima et corpore
non fit1 aliquid unum ; et hoc ponitur statim in principio.
Secunda, quod hæc duo adveniunt divinæ personæ accidentaliter sicut indumentum; et hoc ibi : « Sed sic illa duo... » (6)
Et deinde removet duo inconvenientia. Unum quod sequitur
ex prima positione, scilicet quod Deus non sit verus homo ;
et hoc ibi : « Qui ideo dicitur... »
Sed constat quod non potest evitare ; quia remota unione
animæ ad corpus, non invenitur veritas carnis. Et præterea
adhuc si sit vera caro et vera anima, non erit verus homo,
nisi sint unita.
Secundum est quod sequitur ex secunda positione, scilicet
quod si anima et corpus advenerint accidentaliter, non per­
tineant ad singularitatem divinæ personæ : quod removet
ibi : « Quæ duo etiam etc. »
Patet etiam quod non potest hoc inconveniens evitare,
quia non sequitur' : si non addit ad numerum personarum,
ergo pertinet ad singularitatem divinæ personæ ; sicut etiam
columba in qua Spiritus sanctus apparuit non auget numerum
personarum, non tamen pertinet ad singularitatem personæ
Spiritus sancti.
Tertia positio est quod persona Verbi est simplex post
incarnationem sicut ante ; in quo convenit cum prima ; et
hoc ibi : « Et quia ipsa persona Verbi etc. » (6)
Quarta, quod homo de Deo non prædicat quid, sed ha­
bitum ; et hoc ibi : « Qui secundum habitum Deum hominem
factum dicunt. » Et hanc positionem2 probat ad inconveniens
ducendo, ibi : « Nam si essentialiter... » (6) quod tamen patet
non esse inconveniens.
tertiæ

130. — « Ne autem et isti de suo etc. » (7) HIC PONIT
AUCTORITATES PROBANTES HANC TERTIAM OPINIONEM.
Et3 primum quod probant est quod persona ista non fuit
mutata per incarnationem, et quod humana natura non
auget numerum personarum ; et hoc per primam auctori­
tatem. (a)
Sed hoc non est contra secundam opinionem, quæ quamvis
ponat personam compositam, non tamen mutatam. Nec
sufficit ad probandum quod anima et corpus non. pertineant
1. Ed. « sit ». — 2. Ed. « Et hoc probat ». — 3, Ed. « om. « et ».

ad singularitatem divinæ personæ, quia non est auctus
numerus personarum.
Secundum quod probant est quod homo dicitur de Deo
secundum habitum ; et hoc per1 secundam auctoritatem quæ
incipit2 ibi : «Multis modis... » (b) quæ expresse hoc dicere
videtur.
Item per tertiam quæ incipit ibi : « Si quæritur ipsa in­
carnatio » (c) ex illo verbo, « Indutum... ».
Item ex quinta, (e) sexta (f) et septima (g) quæ Deum dicunt
suscepisse hominem aut humanam naturam, ut invisibilis3
visibilis esset. Sed non oportet quod omne quod suscipitur
sit accidens.
Item ex ultima quæ incipit ibi : « Quomodo Filius... » (h)
ex illo verbo : « Non fuit habitus ille tantum hominis » ; id
est puri hominis, « sed ut hominis » ; quia purus homo vide­
batur propter habitum. Sed hæc omnia per similitudinem
dicuntur, et non per proprietatem, sicut ex prædictis patet.
Tertium est quod Christus dicatur homo, quia habuit
animam et corpus sibi unita, ex quarta auctoritate quæ incipit
ibi : « Dei Filius etc. >■ (d) ex illo verbo : « In eo plenus etc. »
Sed hæc auctoritas non negat unionem animæ et corporis,
immo magis ponit per hoc quod dicit veram naturam. Non
enim est natura humana nisi ex compositione animæ et
corporis.

■!H'j λ/1

1. α secundum » — 2. Ed. om. « quæ incipit ». — 3. Ed. om. « invisibilis ».

sententiis, prolatisque testimoniis, intelligen­

tes

PROPOSITARUM LOCUTIONUM EXSEQUITUR SECUNDUM
SINGULAS SENTENTIAS, ET PRIUS SECUNDUM PRIMAM.

1. — Secundum vero primam dicitur : Deus factus homo, et homo
factus Deus ; quia Deus cœpit esse quædam substantia rationalis
quæ ante non fuerat, et illa substantia cœpit esse Deus.
2. — Et hoc1 gratia, non natura vel meritis habuit. Unde recte dici­
tur, (Rom., i, 4) Christus, inquantum homo, prsedestinatus esse Filius
Dei,
3. — Huic autem sententiæ opponitur : Si illa substantia cœpit
esse Deus, et Deus illa, quædam igitur substantia est Deus quæ non
semper fuit Deus ; et quædam substantia est Deus quæ non est divina
substantia ; et Deus est aliquid quod non semper fuit.
4. — Quod et illi concedunt, Origenis testimonio innitentes, qui
ait, (G. 14, 848) : Factus est sine dubio id quod prius non erat; sed
addidit : « secundum carnem » ; secundum Deum vero erat prius, et non
erat quando non erat.
Aliis quoque pluribus modis illi sententiæ potest opponi, quibus
supersedemus, exercitationis studium lectori relinquentes et ad alia
properantes.
HlC

EXPLANAT

SECUNDAM

SENTENTIAM

ET

EARUMDEM

LOCUTIONUM SENSUS

5. —In secunda vero sententia, hujus dictionis2 talis videtur ratio,
ut cum dicitur : Deus jactus est homo, intelligatur coepisse esse sub­
sistens ex duabus naturis vel tribus substantiis ; et e converso, Homo
factus est Deus ; quia subsistens in duabus naturis cœpit esse Deus ;
vel potius homo factus3 Deus, et e converso dicitur, quia Deus assump­
sit hominem et homo assumptus est a Deo.
Unde Augustinus dicit in lib. 1 De Trinit. (c. 13, n. 28 ; L. 42, 840) :
Talis fuit illa susceptio quæ hominem faceret Deum, et Deum hominem.
6. — Variatur autem intelligentia, cum dicitur : Deus est homo
et homo est Deus. Dicitur enim Deus esse persona subsistens in duabus
et ex duabus naturis ; et persona subsistens in duabus et1 ex duabus
naturis dicitur esse Deus, idest Verbum vel natura divina. Potest
enim prædicari persona simplex vel natura de persona composita.
Non est autem, ut ait Joannes Damascenus (1. III De fide orth., c. 3 ;
G. 94, 987), idem dicere naturam vel personam.
Ex QUO SENSU

DICUNT

CHRISTUM

PRÆDESTINATUM

7. — Isti dicunt Christum praedestinatum esse, scilicet personam
illam, inquantum est homo, idest inquantum est subsistens ex duabus
I. Ed. « hæc ». — 2. Ed. « distinctionis ». — 3. Ed. ad. « est ». — 4. Quar. om.
■a in duabus et ».

substantiis, scilicet anima et carne. Nam quantum ad naturam Divi­
nitatis non est ipse prædestinatus. Non ergo inquantum in ea vel ex
ea subsistit, prædestinatus est ; sed inquantum subsistit in aliis duabus
substantiis, idest in anima et carne, hoc est inquantum est homo.
exponuntur auctoritates primæ, quæ
huic videntur obviare sententiæ

Qualiter

8. — Determinant etiam auctoritates quæ primæ conveniunt sen­
tentiæ, et huic contradicere videntur, ut cum legitur Homo ille assump­
tus a Verbo in singularitate personæ, vel factus una persona cum Verbo,
de natura humana intelligitur quæ Verbo unita est in singularitate
personæ, idest, ita quod eadem persona quæ prius erat et simplex
erat, sine incremento numeri et immutata permansit, licet composita.
Compositionis vero hujus aliam dicunt esse rationem quam sit in
aliis hominibus ; quia hujus ex tribus, aliorum ex duabus substantiis
est compositio.
Negant quoque naturam humanam esse personam vel Dei Filium ;
et sicut unum eumdemque dicunt esse hominem et Deum, et filium
hominis et Filium Dei ; ita unum et idem, non aliud et aliud, sicut
nec alium et alium.

Quædam ponit quæ

præmissis videntur
adversari

9. — Sed his videntur adversari quæ subditis continentur capitulis.
Ait enim Augustinus Super Joan. (Tract. 69, η. 3 ; L. 35, 1817) :
Aliud est Verbum Dei, aliud homo ; sed Verbum caro factum est, idest
homo. Non itaque alia Verbi, alia est hominis persona, quoniam utrum­
que est Christus et una persona.
Idem Ad Felicianum1 (c. 11, 12 ; L. 42, 1165 sq.) Aliud Dei Filius
est, aliud hominis filius : sed non alius.
Item : Dei Filius, aliud de Patre, aliud de matre.
Idem in lib. I De Trinit. (c. 10, n. 20 ; L. 42, 834) : Cum Filius sit
et Deus et homo, alia substantia1
2 Deus, alia homo.

Qualiter his respondeant
'i:

i

10. — Hæc autem in hunc modum determinant, quia cum dicitur :
Aliud Verbum Dei, aliud homo ; sive alia substantia Deus, alia homo·
alterius naturæ significatur Christus esse, inquantum est homo, et
alterius, inquantum est Deus ; et aliud natura qua est homo, et aliud
natura qua est Deus.
Ut enim ait Joannes Damascenus (De fide orth., lib. III, c. 3 ;
L. 94, 987) : Inconverse et inalterabiliter unitæ sunt ad invicem naturæ,
neque divina distante a propria simplicitate, neque humana aut conversa
in Deitatis naturam, aut in non existentiam divisa ; neque ex duabus una
facta composita natura. Composita enim natura neutri earum ex quibus
componitur naturis όμοονσιο;, idest consubstantialis, esse potest, ex
1. Liber Contra Felicianum restituendus est Vigilio Tapsensi, dicit F.
2. Migne « alia substantia homo potius in Filio quam Filius in Patre ; sicut, etc. »
in nota vero : « s,c meliores Mss. ; at editi, alia substantia Deus, alia homo,
'homo potius in Filio, etc. ».

alteris perficiens alterum; ut corpus ex quatuor elementis compositum,
nec ignis nominatur, nec aer, nec terra, nec aqua, nec horum aliqui
όμοούσιον dicitur. Si igitur, secundum hæreticos, Christus unius com­
positæ naturæ post unionem exstitit, ex simplici natura conversus est in
compositam, et neque Patri simplicis naturæ existenti, neque Matri est
όμοοόσιος ; et neque Deus neque homo denominabitur, sed Christus
solum ; et erit hoc nomen, scilicet Christus, non personæ ipsius nomen,
sed unius secundum ipsos compositæ naturæ. Nos autem Christum non
unius compositæ naturæ dogmatizamus ; et hoc nomen, scilicet Christus,
nomen personæ dicimus,, non μονοτρόπως, idest uno modo dictum ; sed.
duarum naturarum esse significativum, scilicet Deitatis et humanitatis
Ex Deitate autem et humanitate Deum perfectum et hominem perfectum
eumdem et esse et dici ex duabus et in duabus naturis confitemur.
Sic ergo dicitur aliud esse Filius Dei, aliud filius hominis, quia alterius
est substantiæ vel naturæ inquantum est Filius Dei, alterius inquantum
est filius hominis ; non quod ipse Filius Dei et hominis sit duo illa
diversa, id est duæ diversæ naturæ.

Auctoritate confirmat

determinationem

11. — Aperte enim Hilarius in IX lib. De Trinit. (n. 40 ; L. 10, 313)
ait : Cum non aliud sit filius hominis, neque aliud Filius Dei, — « Verbum
enim caro factum est » — et cum ille qui Filius Dei est, ipse et hominis
sit filius ; requiro quis in hoc Filio hominis sit glorificatus. Evidenter
dicit non aliud esse Filium Dei, et aliud filium hominis. Ex quo præmissa roboratur et approbatur determinatio.

Alia

etiam

verba auctoritatum
determinet

annotat,

ut

12. — Quod etiam dictum est : Utrumque est Christus, et una persona
(9) movere potest lectorem ; sicut et illud quod Augustinus dicit in

lib. I De Trinit., (c. 7, n. 14 ; L. 42, 829) : Quia forma Dei formam servi
accepit ; utrumque Deus utrumque homo. Sed utrumque Deus propter
accipientem Deum, et utrumque homo propter acceptum hominem.
Et illud quod Idem ait in libro De bono perseverantiæ (c. 24, n. 67 ;
L. 45, 1033) : Qui fidelis est, in eo veram humanam naturam credit,
suscipiente Deo Verbo, ita sublimatam, ut qui suscepit et quod suscepit
una esset in Trinitate persona, assumptione illa ineffabiliter faciente
personæ unius in Deo et homine veritatem. Si autem qui suscepit et
quod suscepit, una est persona, ergo natura humana cum Verbo
una est persona.
13. — Sed hæc omnia ex tali sensu dicta fore tradunt, ut utrumque
dicatur esse Christus et una persona, quia in utroque unus Christus,
una persona subsistit. Ita etiam susceptum cum suscipiente una per­
sona dicitur, quia susceptum suscipienti est sociatum in unitate
personæ, idest ita quod unitas personæ permansit, non ita ut caro
et anima sint Deus.
14. — Quia, ut ait Hieronymus (Serm. de assumpt. B. V., c. 13 ;
L. 30, 135), Verbum est Deus, non caro assumpta.
Et Ambrosius in lib. III De Spiritu sancto, ait : (De Incarnationis
Dominicæ sacramento, c. 6, n. 61 ; L. 16, 833) : Aliud est quod assumpsit,
et aliud quod assumptum est.

Hic

quamdam ponit auctoritatem quœ multum
VIDETUR HUIC SENTENTIJE OBVIARE

15. — Est autem et aliud quod huic sententiæ plurimum videtur
Obviare.
Ait enim Augustinus in lib. II Contra Maximinum, (c. 10, n. 2 ;
L. 42, 765) : Christus una persona est geminæ substantiæ, quia et
Deus et homo est. Nec tamen Deus vel homo pars hujus personæ dici
potest : alioquin Filius Dei, Deus, antequam susciperet formam servi,
non erat totus, et crevit cum homo Divinitati ejus accessit. Ecce Deum
dicit non esse partem illius personæ ; unde videtur illa persona non
constare ex Deo et homine.
16. — Ad quod etiam illi dicunt, illam personam non ita constare
ex Deo et homine, quasi totum ex partibus. Ita enim partes alicujus
totius conveniunt, ut ex illis quod non erat constituatur. Non autem
sic divina et humana natura in Christo uniuntur : inexplicabilis enim
est istius unionis, quæ non est partium, ratio.
Quidam tamen nomine Dei ibi personam significari putant, quia de
tribus agebat personis, quarum nullam Trinitatis esse partem dice­
bat, sicut pars istius personæ non est Deus. Quod si de persona intelligitur, manifestum est quia persona non est pars personæ.
Posita est diligenter sententia secunda et ejus explanatio, cui in
nullo vel in modico obviant auctoritates in tertia sententia inductæ,
quæ jam consideranda est.

In

TERTIA SENTENTIA 0UÆ SIT PR7EMISSARUM PROPOSITIONUM
INTELLIGENTIA

17. — In hac igitur sententia sic dicitur : Deus factus homo, quia
hominem accepit ; et sic dicitur esse homo, quia hominem habet,
vel quia est habens hominem ; et homo factus1 Deus, quia assump­
tus est a Deo ; et homo esse Deus, quia habens hominem est Deus.
Cum ergo dicitur : Deus est homo, vel habitus prædicatur vel persona,
sed humanata.
Et quod persona humanata prædicetur, Cassiodobus (cf. Glossa
Lyrani ad Rom. i, 3, sub nomine Obigenis), ostendere videtur dicens :
Factus est, ut ita dixerim, humanatus Deus, qui etiam in assumptione
carnis Deus esse non destitit. Quod tamen varie accipi potest, ut dicatur
Deus factus est humanatus, vel Christus factus est Deus humanatus :
ulrumque enim sane dici potest. Cum ergo dicitur : Factus est Deus
homo, multiplex secundum istos fit intelligentia, ut naturam humanam
accepisse, vel humanum A’erbum esse incepisse intelligatur. Nec
tamen, si incepit esse humanatum Verbum, ideo sequitur quod ince­
perit esse Verbum ; nec si Deus factus est humanatum Verbum, sequi­
tur quod factus sit Verbum ; sicut de aliquo dicitur : Hodie iste cœpit.
esse bonus homo vel factus est bonus homo ; nec tamen hodie coepit
esse homo vel factus est homo.
Quo

SENSU

SECUNDUM ISTOS DICATUR
PRÆDESTINATUS

ClIRISTUS

18. — Secundum istos dicitur Christus, secundum quod homo,
prædestinatus esse Filius Dei, quia est prædestinatum a Deo ab æterno

Ed. ad. « est »,

et in tempore collatum ei per gratiam, ut ipse ens homo sit Filius Dei.
Hoc enim non semper habuit, sed in tempore per gratiam accepit.
Quod videtur Augustinus notasse in lib. (De præd. sanet, c. 15,
n. 31 ; L. 44, 982), ad Prosperum et Hilarium, dicens : Prædestinatus
est Jesus, ut qui futurus erat secundum carnem filius David, esset in
virtute Filius Dei.
19. — Hi1 etiam cum dicitur : Christus minor Patre, secundum
quod homo ; secundum habitum hoc intelligunt dictum, idest inquantum habet hominem sibi unitum.
Unde Augustinus in lib. I De Trinit. (c. 7, n. 14 ; L. 42, 829) :
Deus Filius Deo Patri natura est æqualis, habitu minor. In forma
enim servi minor est Patre : in forma Dei æqualis est Patri.
20. — Et quia secundum habitum accipienda est incarnationis
ratio, ideo Deum humanatum, non hominem deificatum dici tradunt.
Unde Joannes Damascenus (lib. III, c. 2 ; L. 94, 987) : Non homi­
nem deificatum dicimus, sed Deum hominem factum.

Quod

non

debet dici homo

dominicus

21. — Et licet dicatur homo Deus, non tamen congrue dicitur homo
dominicus.
Unde Augustinus in lib. I Retractat, (c. 19, n. 8 ; L. 32, 616) : Non
video utrum recte dicatur homo dominicus, quP est mediator Dei et homi­
num, Christus Jesus, cum sit utique Dominus. Et hoc quidem ut dicerem
apud quosdam legi tractatores catholicos3. Sed ubicumque hoc dixi,
dixisse me nollem. Postea quippe vidi non esse dicendum, quamvis
nonnulla possit ratione defendi.
Secundum istos etiam dicitur persona Filii in duabus et ex duabus
existere naturis, secundum adhærentiam et inhærentiam : altera enim
adhæret ei, altera inest.

Quod prædicta non sufficiunt

ad cognoscendam

HANC QUÆSTIONEM

22. — Satis diligenter, juxta diversorum sententias, supra positam
absque assertione et præjudicio tractavi quæstionem. Verumtamen
nolo in re tanta tamque ad dignoscendum4 difficili, putare lectorem
istam sibi nostram debere sufficere disputationem ; sed legat et alia
forte melius considerata atque tractata, et ea quæ hic movere possunt,
vigilantiori atque intelligentiori, si potest, mente discutiat, hoc fir­
miter tenens quod Deus hominem assumpsit, homo in Deum transivit
non naturæ versibilitate3, sed Dei dignatione ; ut nec Deus mutaretur
in humanam substantiam, assumendo hominem, nec homo in divinam,
glorificatus in Deum ; quia mutatio vel versibilitas6 naturæ diminutionem et abolitionem substantiae facit. (Gennad., De ecclesiast. dogm.,
c. 2 ; L. 58, 981.)

1. F. « Hic ». ■— 2. Ed. » quod ». ■— 3. N. ad. « divinorum eloquiorum ».---6. Quar. « agnoscendum », — 5. Ed. · vertibilitate ». — 6. Ed. « vertibilitas ».

DIVISIO TEXTUS
« Secundum vero primam dicitur, Deus factus homo etc. » (1)
23. — Postquam distinxit Magister tres opiniones de
modo1 unionis, hic secundum eas ostendit qualiter locutiones
quibus unio significatur, sunt intelligendæ.
Et dividitur in partes duas. In prima exponit eas secundum
singulas opiniones. In secunda relinquit auditori judicium
de dictis opinionibus ibi : « Satis diligenter etc. » (22)
Prima2 dividitur in 1res3. In prima exponit didas locutiones
secundum primam opinionem. In secunda secundum secun­
dam ibi : « In secunda vero sententia etc. (5) » In tertia
secundum tertiam ibi : « In hac igitur sententia etc. » (17)
Circa primurn duo facit. Primo exponit propositiones
dictas secundum primam opinionem. Secundo objicit contra
ibi : « Huic autem sententiæ etc. » (3)
Exponit autem illas propositiones in prima parte, in quibus
fit mutua prædicatio Dei et hominis mediante hoc participio factus, quas primo exponit ; et illas in quibus fit
prædicatio mediante hoc participio praedestinatus, quas se­
cundo exponit, ibi : « Et hoc gratia non natura. » (2) Objec­
tionis autem solutionem ponit, ibi : « Quod et illi conce­
dunt. » (4)
« In secunda vero sententia etc. » (5) Hic exponit eas quæ
sunP secundum secundam opinionem. Et primo exponit
propositiones. Secundo solvit ea5 quæ videntur esse contra
hanc opinionem, ibi : « Determinant etc. » (8)
Circa primum tria facit. Primo exponit illas in quibus fit
prædicatio mediante hoc participio factus. Secundo, illas
in quibus fit mediante hoc verbo est, ibi : « Variatur autem
intelligentia etc. » (6) Tertio, illas in quibus fit prædicatio
mediante hoc participio praedestinatus, ibi : « Isti dicunt Chri­
stum. » (7)
« Determinant etiam auctoritates etc. » (8) Hic solvit tria
quæ videntur esse contra hanc opinionem secundam. Et
tria facit circa hoc6. Primo solvit autoritates quæ videntur
probare quod homo sit assumptus. Secundo, illas quæ videntur
probare quod Christus sit duo, ibi : « Sed his videntur
adversari. » (9) Tertio, illas quæ probant quod persona non
sit composita, ibi : « Est autem et aliud quod huic senten­
tiæ etc. » (15)
Secunda pars dividitur in duas3. In prima solvit auctori­
tates quæ dicunt Christum esse aliud et aliud, ex quo sequi­
tur Christum7 esse duo. In secunda solvit illas quæ dicunt
1. Ed. « circa modum ». — 2. β ad. « autem ». — 3. Ed. ad. « partes ». —
4. α om. « quæ sunt ». — β om. « sunt ». — 5. α « ad ea », ed. om.
ea ». —
θ. α om. « circa hoc ». — 7. Ed. « ipsum ».
COMMENT. IN LIB. SENTENT. - III. — 10

Christum esse duo, vel utrumque duorum esse Christum,
ibi : « Quod etiam dictum est : Utrumque Christus... »(12)
Circa primum tria facit. Primo objicit. Secundo solvit
ibi : « Hæc autem in hunc modum. » (10) Tertio solutionem
confirmat ibi : « Aperte enim Hilarius. » (11)
Et similiter dividitur pars secunda, quia primo objicit ;
secundo solvit, ibi : « Sed hæc omnia ex tali sensu etc. » (13) ;
tertio solutionem confirmat ibi : « Quia ut ait Hierony­
mus. » (14)
« Est autem et aliud. » (15) Hic objicit contra positionem
personæ. Et primo objicit. Secundo solvit ibi : « Ad quod
etiam illi dicunt. » (16)
« In hac igitur sententia etc. » (17) Hic exponit dictas
propositiones secundum tertiam opinionem. Et dividitur
in duas partes. In prima exponit propositiones. In secunda
infert corollarium ex dictis, ibi : « Et quia secundum habi­
tum. » (20)
Circa primum tria facit. Primo exponit qualiter1 dicatur
Deus factus homo vel esse homo2. Secundo, quomodo dicatur
Christus prædestinatus, ibi : « Secundum istos dicitur Chri­
stus. » (18) Tertio, quomodo dicatur minor seipso, ibi : « Hi
etiam cum dicitur, etc. » (19)
« Et quia secundum habitum etc. » (20) Hic concludit
ex dictis quod homo potest prædicari denominative de Deo
ut dicatur Deus3 humanatus, non autem Deus de homine.
Et circa hoc duo facit. Primo ostendit quod non potest dici
homo deificatus. Secundo quod non potest dici homo dominieus, ibi : « Et licet dicatur homo etc. » (21)

Hic est quæstio de locutionibus exprimentibus unionem.

Et Primo quaeritur de locutionibus exprimentibus unio­
nem per hoc verbum est simpliciter;
Secundo de his quæ exprimunt unionem cum hoc parti­
cipio factus ;
Tertio de illis quæ exprimunt unionem cum hoc parti­
cipio prædestinatus.

QUÆSTIO I

DE LOCUTIONIBUS EXPRIMENTIBUS
UNIONEM PER HOC VERBUM «EST» SIMPLICITER
Circa primum quæruntur duo :
Primo, de hac : Deus est homo, et e converso ;
Secundo, de hac : Christus est homo dominicus.
1. β « quomodo ». — 2. F. om, « vel esse homo». «— 3. αβ om. « Deus ».

ARTICULUS PRIMUS
L'trum

hæc sit vera

: « Deus

est homo

»

III, q. 16, a. 1-2 ; De rationibus Fidei, c. 6.

24. — AD PRIMUM SIC PROCEDITUR. Addetur quod
hæc sit falsa : Deus esi homo.
1. Magis enim1 conveniunt quæ uniuntur in personam et
naturam unam, quam ea quæ uniuntur in personam et non
in naturam unam. Sed anima et corpus uniuntur in naturam
et personam unam ; Deus autem et homo in personam, et
non in naturam. Cum igitur2 anima non possit praedicari de
corpore, nec e converso, videtur quod Deus non possit praidicari de homine, nec e converso.
2. Præterea. Major est unitas trium personarum in natura
divina quam unitas duarum naturarum in persona Christi.
Sed una persona non prædicatur de alia. Ergo nec homo
prædicatur de Deo, nec e converso.
3. Præterea. Nihil prædicatur univoce de Creatore et
creatura. Sed homo univoce prædicatur in Christo et in nobis.
Ergo non prædicatur de Deo.
4. Præterea. Quidquid prædicatur de Deo, aul est abso­
lutum, aut relativum. Sed homo non est relativum, quia
non dicitur ad aliquid ; et præterea prædicat aliquid secundum
duas opiniones : quod non convenit relativis, qua1, secundum
Augustinum3, non prædicant aliquid, sed ad aliquid. Nec
potest prædicari de Deo tanquam absolutum ; quia absoluta
quæ veniunt in divinam prædicationem dicuntur de tribus
personis : quod non est de hoc nomine homo. Ergo non pos­
sumus dicere quod Deus sit homo.
5. Præterea. Quod prædicatur, aut prædicatur per se,
aul per accidens. Sed homo non prædicatur de Deo per se,
quia sic conveniret omni supposito divinæ naturæ ; nec
iterum prædicatur per accidens, quia Deo nihil accidit.
Ergo homo nullo modo prædicatur de Deo.
6. Præterea. Omnis prædicatio vel est per essentiam
sicut : homo est animal; net per inhærentiam. sicut : homo
est albus; vel per causam sicut4 : dies est sol lucens5 super
terram.
Sed cum dicitur : Deus est homo, non est prædicatio per
1. α om. « enim ». — 2. β et ed, « ergo ».
3. VP. « .scrm. 38 de tempore »
sed ille sermo totus ex Ai.cuim libro de Trinitate, desumitur (L 101 18)_
4. RANVP. « causalitatem ». — 5. NVP « sicut hæc : si dies est sol’ lucet siiper terram ».
’

causam, ut sit sensus, Deus est causa hominis, quia sic posset
dici1 leo vel stella ; nec est prædicatio per inhærentiam, quia
humanitas non accidentaliter inhæret Deo, ut supra dic­
tum est ; nec est prædicatio2 per essentiam, quia alia est
essentia hominis et Dei. Ergo est falsa propositio.
7. Præterea. Secundum artem Philosophi in I Topic.,
(α 4. 101b, 17 s.) quatuor sunt genera prædicatorum ; scilicet
essentiale non conversum, ut genus ; et essentiale conversum
ut definitio ; accidentale non conversum, ut accidens ; acci­
dentale conversum, ut proprium. Sed nullo istorum modorum
se habet homo ad Deum, ut per se patet. Ergo nullo modo
potest praedicari de ipso.
8. Præterea. Propositio dicitur esse in materia remota,
quando formæ significatæ sunt diversæ. Sed formæ signi­
ficatae per hoc nomen Deus et per hoc nomen homo, sunt
diversae maxima diversitate. Ergo hæc propositio : Deus est
homo, est in materia remota. Ergo est falsa, quia in materia
remota omnes affîrmativæ sunt falsæ.
25. — SED CONTRA. Rom., ix, 5 : « Quorum patres ex quibus
est Christus secundum carnem, qui est benedictus in sæcula. «
Sed Christus secundum carnem3 est homo quidam. Ergo
homo est Deus et e converso4.
26. — Præterea. Bernardus dicit, in lib. De consid.,
(V, c. 9, n. 21 ; L. 182, 800) : « Tantam et tam5 expressam vim
unionis in se præfert illa persona quæ Deus et homo unus est
Christus, ut si alterum de allero prædices, non erres. » Ergo
Deus est homo et e converso.
27. —Præterea. Quæcumque uni et eidem sunt eadem, sibi
invicem sunt eadem. Sed Christus est Deus, et ipsemet est
homo. Ergo Deus est homo et e converso6.
28. — Præterea. Quæcumque sunt unum secundum suppo­
situm, unum de altero prædicatur. Sed idem est suppositum
Dei et hominis, ut dictum est supra. Ergo Deus est homo.
29. — RESPONSIO. Dicendum quod hæc propositio,
Deus est homo ab omnibus conceditur, sed diversimode a
diversis.
Secundum enim tertiam opinionem est prædicatio per inhærenliam, sicut cum dicitur : Homo est albus; quiai ponit quod
1. Ed. ad. « Deus est » ; β ad. « est ». — 2. Ed. om. « est prædicatio » ; a om.
« prædicatio ». — 3. Ed. ad. * natus ». — 4. Ed. om. « et e converso ». — 5. F.
om. « tam ». — 6. F. om. « et e converso ».

bus. Unde non proprie potest dici quod anima et corpus
sint homo.

humana natura accidentaliter advenit divinæ. Et adhuc
esi valde impropria ex duabus partibus.

32. — Alio modo potest intelligi ut suppositum divinæ
naturæ sit illa persona simplex secundum rem, et illa persona
simplex sit illud suppositum humanæ naturæ, quod ei advenit
per assumptionem.
Sed hoc est omnino impossibile, cum implicet contradic­
tionem, scilicet quod illud quod advenit, sit distinctum in sua
singularitate, et sit idem illi existenti cui advenit. Idem
enim est, quod est secundum substantiam unum. Unum
autem est indivisum1. Unde suppositum humanæ natura·
quod advenit divinæ personæ, esset distinctum a divina
persona, inquantum est singulare per se ; et esset non distinc­
tum, inquantum est idem ei. Unde persona illa invenitur
habere identitatem cum uno suppositorum, scilicet cum sup­
posito divinæ naturæ, non autem cum supposito humanæ
naturæ.
Et propter hoc expositiva hujus locutionis Deus est homo,
scilicet, ille qui est Deus est homo, est falsa quantum ad
alleram partem ; quia illa2 persona non est homo, quamvis
Deus sit illa persona ; Unde non potest eam verificare.
33. ·— Et ideo sola opinio secunda vera est, quæ verificat
eam. Potest enim ponere quod, cum dicitur : Deus est· homo,
est prædicatio per informationem essentialem, quia li Deus
supponit suppositum personæ Filii ; et hoc idem est suppositum humanæ naturæ per illam naturam informatum, secundum modum intelligendi, inquantum subsistit in ea. Unde
sicut hæc est vera et propria Petrus est homo, ita et ista
Deus est homo3.
34. ·— AD PRIMUM ergo dicendum quod sicut anima et
corpus non prædicantur de se invicem ; sic nec divina natura
et humana. Sed homo et Deus non tantum naturam, sed etiam
suppositum naturæ designant. Et ideo possunt prædicari
de se invicem ; sicut ex illa parte habens animam et habens
corpus prædicantur de se invicem.
35. — Ad secundum dicendum quod secundum hoc quod
personæ divinæ sunt unum, prædicantur de se invicem :
dicitur enim quod natura Patris est natura Filii. Sed quia
1. Ed. « unum autem est in se indivisum et ab aliis distinctum ». — 2. Ed. « ista ».
— 3. αβγ^ζ F. non habent quæ sequuntur in RANVP. : « Est tamen in hoc diffcrentia ; quia in ista Petrus est homo, homo prædicatur inesse subjecto ratione
suppositi et ratione formæ importat® per subjectum ; sed in hac Deus est homo,
prædicatum non inest subjecto ratione formæ significat® per subjectum : non
enim convenit ei ratione Divinitatis, sed ratione suppositi. Hoc autem sufficit
ad hoc quod sit vera, quia propositio non verificatur ratione formæ significat®
in supposito, sed ratione suppositi, sicut patet infra in responsione ad 5. »

non sunt unum in persona, ideo nomina personalia de se invicem non prædicantur.
El similiter hic, quia naturæ sunt diversæ et persona eadem,
nomina quæ significant vel supponunt personas, prædicantur
de se invicem, non autem nomina quæ significant naturas
tantum.
36. — Ad tertium dicendum quod homo univoce prædicatur
de Deo et de1 aliis hominibus. Quod autem dicitur, quod nihil
dicitur univoce de Deo et creaturis, intelligendum est de
illis quæ prædicantur de ipso inquantum est Deus.
37. — Ad quartum dicendum quod cum dicitur : Deus esi
homo, li homo, quantum ad formam significatam esi absolutum, sed quantum ad suppositum habet relationem implicitam :
supponit enim pro persona Filii Dei.
38. — Ad quintum dicendum quod cum dicitur : Deus est
homo, Deus supponit personam Filii et significat Divini­
tatem. Propositio autem non verificatur ratione significati,
sed ratione suppositi. Et cum hoc suppositum sit subsistens
in humana natura, hoc nomen homo per se prædicatur de
ipsa. Unde secundum quod vera2 est, est per se prædicatio,
sicut ista Petrus est homo. Unde non sequitur quod possit
praedicari de omnibus quibus inest forma significata per
hoc nomen Deus ; quia non est per se ex parte formæ significatæ, sed ex parte suppositi.
39. — Et hoc est singulare in materia ista, quia nunquam
alibi invenitur quod sit suppositum unum essentialiter in
duabus naturis subsistens. Et ideo non potest dici quod sit
per accidens, sicut hoc album est homo. Id enim quod est
per se suppositum hominis, non est pars significationis hujus
nominis album. Album enim solam qualitatem significat, cum
nomen significet unum. Ex albedine autem et subjecto non
fit unum simpliciter. Unde hoc nomen, album copulat suum
subjectum quasi extrinsecum.
Deus autem importat suppositum divinæ naturæ, quod
et3 idem est humanæ, non quasi extrinsecum, sed sicut
clausum in significatione hujus nominis homo. Et ideo hæc
non est per accidens Deus est homo, sed habet aliquid simile
cum illis quæ sunt per accidens, inquantum prædicatum
non inest subjecto ratione formæ importatæ per subjectum.
40. — Ad sextum dicendum quod est prædicatio per essen­
tiam, non quod Deitas4 sit humanitas, sed quia suppositum
divinæ naturæ5 essentialiter est suppositum humanæ naturæ.
Et hoc significat locutio.
1. Ed. om. « de ». — 2. a « natura ». — 3. Ed. « ctiam ». — 4. Ed. « Divi­
nitas ». — 5. a « personæ ».

41. — Ad septimum dicendum quod reducitur ad prædicatum de genere, sicut ista Petrus est homo ; quia eadem
est ratio veritatis in utraque.
42. — Ad octavum dicendum quod non est in materia
remota, sed in materia naturali ; quia propositio verificatur
non ratione naturæ, sed ratione suppositi humanæ naturæ.
Nec est simile in hoc ei in aliis ; quia in aliis ad diversi­
tatem naturarum sequitur diversitas in suppositis. Unde si
formæ sunt diversæ quæ significantur per subjectum et praedi­
catum, supposita non possunt esse eadem. In Christo autem
sunt duæ naturæ et unum suppositum.

ARTICULUS II
Utrum Christus possit dici

homo dominicus.

III, q. 16, a. 3.

43. — AD SECUNDUM SIC PROCEDITUR. Videtur
quod Christus possit dici homo dominicus.
1. Augustinus enim dicit in lib. LXXXIII Qq., (q. xxxvi,
n. 2 ; L. 40, 26) : « Monendum est ut illa bona æterna exper­
ientur quæ fuerunt in homine dominico » ; et loquitur de
Christo. Ergo potest dici dominicus.
2. Præterea. Homo Christus Jesus est magis in partici­
patione divinæ bonitatis quam alii sancti. Sed alii sancti
propter participationem divinæ bonitatis dicuntur dominici,
ut patet per Glossam I Reg., i, 20. (L. 113, 541) : « Quis esi
iste1 homo, nisi homo dominicus ? » Ergo multo magis Christus
potest dici homo dominicus.
3. Præterea. Sicut dominicus dicitur denominative a
Domino, ita divinus dicitur denominative a Deo. Sed Diony­
sius frequenter2 nominat3 Christum « divinissimum Jesum».
Ergo et potest dici ille homo4 dominicus.
4. Præterea. Sicut hæc est vera : Deus est homo, Ha ista® :
homo est Deus. Sed dicimus Deum humanatum. Ergo pos­
sumus dicere hominem dominicum.
5. Præterea. Conditio servitutis magis exprimitur nomine
servi quam nomine dominici. Sed Apostolus nomen servi­
tutis in Christo ponit Philip., n, 7, « formam servi accipiens ».
Ergo possumus etiam dicere eum dominicum.
44. — SED CONTRA. Quod prædicatur de aliquo essentia1, α « ille » ; F. om. « iste ». — 2. De Eccl. hier., c. 4, a. 4 (G. 3, 478) et
passim. — 3. α « denominat ». — 4. Ed. om. « homo ». — 5. Ed. « hæc ».

liter, non potest1 praedicari denominative. Sed Deus prædi­
catur de homine Christo essentialiter, quia hæc est vera hic
homo est Deus. Ergo videtur quod non debeat prædicari
denominative.
45. — Præterea. Ad idem est auctoritas Augustini in
Littera (21) posita.
46. — RESPONSIO. Dicendum quod hoc adjectivum
dominicus, duo potest importare. Uno modo id quod habet
aliquam participationem Domini. — Alio modo rem quaest Domini sicut possessio ; vel sicul effectus, sicut dicuntur
verba dominica ; vel sicul pars, sicut dicitur pes dominicus.
47. — Quantum ergo2 ad secundam opinionem pertinet
nullo modo iste3 homo dici dominicus potest4. Homo enim
importat suppositum æternum, cui essentialiter natura dominii
competit, non per participationem. Nec est quasi possessio,
vel effectus vel pars Domini ; sed est ipse Dominus, quia
Dominus Pater, Dominus Filius, Dominus Spiritus sanctus.
48. — Similiter etiam tertia opinio, cum ponit hominem
quasi habitum Dei Filio advenire, non potest ponere quod
homo denominetur per Deum, sed magis Deus per hominem ;
quia habitus denominat habentem, et non convertitur.
Tamen inquantum dominicum dicitur possessive, posset
ponere quod dicitur5 dominicus, sicut dicitur vestis Socratica.
49. — Sed prima opinio posset ponere quod diceretur
dominicus etiam per participationem, inquantum hoc nomine
homo non importatur suppositum æternum secundum eos.
50. — AD PRIMUM ergo dicendum quod Augustinus
illud6 retractavit, sicut in Littera (21) patet7. Et cum dixit,
non intellexit quasi diceretur dominicus ratione suppositi,
sed ratione naturæ, quæ fit in participatione dominii, sicut
et Divinitatis, per hoc quod assumitur in unitatem per­
sonæ Filii Dei qui est Deus et Dominus.
51. — Ad secundum dicendum quod homo ille proprie
loquendo, non participat Divinitatem vel dominium, sed est
plene Dominus ; quia homo importat suppositum æternum, ut
dictum est. Et ideo non est similis ratio de ipso et de aliis.
52. — Ad tertium dicendum quod divinum potest dici
aliquid, etiam si habeat plenam rationem Divinitatis. Dicimus
1. Ed. ad. « de eo ». — 2. β « igitur ». — 3. Ed. « ille ». — 4. Ed. « potest
dici homo dominicus » ; β ad. « homo ». — 5. Ed. ad. « homo ». — 6. a om.
« illud » ; β « hoc ». — 7. Ed. « ponit Magister ».

enim divinam essentiam, divinas personas. Et ideo quia hic
homo est divina persona, potest etiam dici divinus.
Sed dominicus non dicitur de illis qui habent plenam
rationem dominii. Non enim dicimus dominicas personas.
53. — Ad quartum dicendum quod quia natura humana in
Christo habet quamdam similitudinem cum habitu, ut prius
(d. 6, 120) dictum est ; ideo ea quæ pertinent ad humanam
naturam, inveniuntur quandoque prædicari de Christo per
modum habitus, quamvis non ita proprie. Et ideo Cassiodorus addit : « Ut ita dixerim. » Non tamen est similis ratio
ex alia parte, quia divina natura non habet similitudinem
cum habitu.
54. ·— Vel dicendum quod cum dicitur Deus humanatus,
non sumitur humanatus in vi nominis denominativi, sed in vi
participii. Unde tantum valet humanatus quantum homo fac­
tus- Et hoc patet per auctoritatem Damasceni positam in
Littera (10).
55. — Ad quintum dicendum quod Apostolus dicit non
Filium Dei vel Christum1 esse servum, sed quod formam servi
accepit, quia « humana natura Christi si separaretur », ut
dicit Damascenus (lib. III, c. 21 ; G. 94,1086), « subtilibus
intelligenliis a Filio Dei, et serva esi et ignorans est », et ideo2
de natura bene potest dici hoc adjectivum dominicus ut
dicatur natura dominica.

QUÆSTIO II

DE LOCUTIONIBUS QUAE EXPRIMUNT
UNIONEM PER HOC PARTICIPIUM FACTUS
Deinde quaeritur de locutionibus quæ exprimunt unionem
per hoc participium factus.
Et quæruntur duo :

Primo, utrum Deus factus sit homo.
Secundo, utrum homo factus sit Deus.

1. Ed. « non dicit Christum vel Filium Dei ». — 2. αβ oni. « ideo ».

ARTICULUS PRIMUS
Utrum

hæc sit vera

: « Deus

factus est homo

»

56. — AD PRIMUM SIC PROCEDITUR. Videtur quod
hæc sit falsa : Deus factus est homo.
1. Mutari enim genus est ad fieri. Sed Deus nullo modo
potest dici mutatus. Ergo non potest dici factus aliquid.
2. Præterea. Factum esse, terminus est fieri, quod signi­
ficatur esse circa id quod factum dicitiir. Sed circa Deum
qui dicitur factus homo, non potest poni aliquod fieri : suppo­
situm enim factionis esse non potest. Ergo hæc est falsa :
Deus factus est horno.
3. Præterea. Terminus factionis est perfectio ejus quod fit,
quia est finis factionis. Sed cum dicitur : Deus 'factus est
homo, terminus factionis importât® per participium est
homo. Ergo significatur quod esse hominem sit perfectio
Dei qui factus homo dicitur. Hoc autem est impossibile.
Ergo hæc est falsa : Deus factus est homo.
4. Præterea. In hoc nonMne homo non posmnt intel'igi
nisi duo, scilicet natura humana et suppositum naturæ.
Sed dicta propositio non potest cerificari ratione naturæ,
quia Deus nunquam fuit neque est humana natura ; similiter
nec, ex parte suppositi ; quia hoc nomen homo, secundum
quod de Christo prædicatur, non importat nisi suppositum
æternum Filii ; et semper verum fuit dicere quod Deus
est persona Filii. Ergo nullo modo prædicta locutio verificari potest.
5. Præterea. Homo non est conditio diminuens de ratione
factionis. Ergo si Deus factus est homo, possum inferre quod
Deus sit factus. Hoc autem est falsum. Ergo et primum.

57. — SED CONTRA. Joan., i, 14 : « Verbum caro facium
est. » Verbum autem Deus est. Ergo Deus factus est caro, id
est homo.
58. — Præterea. In symbolo Nicæno dicitur de Filio, quod
est « Deus de Deo », et quod « homo factus est ». Ergo Deus
factus est homo.
59. — Præterea. Omne quod est et non fuit prius, dicitur
esse factum. Sed hæc est vera Deus est homo, ut supra dictum
est ; et non fuit semper vera. Ergo Deus factus est homo.
60. — RESPONSIO. Dicendum quod cum dicitur : Deus
factus est homo, hoc participium factus, tripliciter potest se
habere in locutione ista.

Uno modo, quod1 feratur ad totam propositionem, ut sit
sensus : Factum est quod Deus sit2 homo. Et sic vera est,
quamvis hic intellectus non possit haberi secundum proprie­
tatem locutionis ; tum quia non est de illis quæ habent deter­
minare compositionem, sicut necessarium et contingens ;
tum etiam quia, cum sit adjectivum masculini generis, requirit
substantivum.
61. — Secundo, dictum participium potest determinare
alterum extremum compositionis absolute. Et sic, sive determi­
net prædicatum sive subjectum, locutio est falsa.
Omnis enim determinatio potest praedicari de determinato.
Hæc autem est falsa Deus factus est; similiter et ista3 Ille
homo factus est, demonstrato Christo, nisi aliud addatur,
quia supponit suppositum aeternum secundum secundam
opinionem.
62. — Tertio modo, dictum participium potest determinare
subjectum in comparatione ad prædicatum. Et sic locutio vera
esi secundum omnes opiniones.
Et non obstat quod videtur ponere fieri circa Deum ;
quia hoc fieri quod participium importat, non est nisi fieri
rationis4. Dictum est enim supra (d. 2, 138), quod unio qua
Deus dicitur esse homo, est quidem secundum rem in natura
humana, sed secundum rationem in Deo, sicut sunt aliæ
relationes quæ ex tempore de Deo dicuntur.
Et quia non dicitur factus homo nisi secundum quod relatio
unionis de novo advenit ei postquam non fuit ; ideo, sicut
relatio illa non ponit aliquam rem novam in Deo, sed dicitur
secundum rationem tantum intelligentis ; ita etiam5 factus
non importat circa Deum nisi fieri rationis, sicut etiam cum
dicitur psal. lxxxix, 1 : « Domine refugium factus es nobis. »
63. — AD PRIMUM ergo dicendum quod mutari proprie
dicitur per remotionem a termino a quo ; fieri autem dicitur6
per accessum ad terminum ad quem7.
Quia igitur nihil remotum est a Deo neque secundum rem
neque secundum rationem ; aliquid autem advenit ei secun­
dum rationem, etsi non secundum rem ; ideo potest dici
fleri sed non mutari. Sicut etiam sciens quando considerat,
non mutatur proprie loquendo, sed perficitur, ut dicit Phi­
losophus in II De anima (β 5. 417b, 2 s ; 1. 11, n. 365 et seq.).
64. — Ad secundum dicendum quod illud fieri est tantum
1. Ed. « ut ». — 2. Ed. « est ». — 3. Ed. « illa ». — 4. a loco « fieri ratio­
nis » habet « prædicationis ». — 5. Ed. ad. « et ». — 6. Ed. om. « dicitur ». —
7. F. om. « ad quem ».

rationis ; et ideo non est inconveniens quod circa Deum
ponatur.
65. — Ad tertium dicendum quod objectio illa procedit
quando est fieri reale. Tunc enim oportet quod aliquid realiter
adveniat ; et hoc aliquo modo est perfectio ejus cui advenit.
Sic autem non est in proposito, ut dictum est.
66. — Ad quartum dicendum quod dicta locutio verificatur
ratione utriusque simul, scilicet suppositi et naturæ. Quamvis
enim suppositum illud semper fuerit, non tamen semper
fuit suppositum humanæ naturæ, secundum quod signifi­
catur hoc nomine homo.
67. — Ad quintum dicendum quod humana natura habet
similitudinem cum accidente in Christo, inquantum advenit
divinæ naturæ post esse completum.
Non enim sequitur : Petrus est factus albus, ergo est factus ;
quia album diminuit de ratione facti simpliciter. Quod
enim factum est, nunc est et prius non fuit. Non autem
sequitur, si prius non fuit albus, quod non fuerit simpliciter ;
quia album advenit post completum esse.
Et ita non sequitur : Deus factus est homo, ergo1 est factus
simpliciter.
ARTICULUS II

Utrum hæc

sit vera

: « homo

factus est

Deus »

III, q. 16, a. 7 ; q. 33, a. 3 ; Contra error. Græc., c. 21 ; ad Rom., c. 1,1. 2.

68. — AD SECUNDUM SIC PROCEDITUR. Videtur quod
hæc non sit vera : Homo factus est Deus.
1. Dicit enim Damascenus et habetur in Littera (20), quod
« non dicimus hominem deiflcalum ». Sed idem est dicere
hominem factum Deum quod hominem deificatum2. Ergo
homo non est factus Deus.
2. Præterea. Cum dicitur : Homo factus est Deus, aut homo
tenetur pro natura, aut pro persona. Su pro natura, natura autem
humana non est facta Deus, quia nunquam est nec fuit
Deus ; ergo est falsa. Si pro persona, persona autem Filii
Dei semper fuit Deus. Ergo nullo modo hæc est vera : Homo
factus est Deus.
3. Præterea. Secundum Damascenum (lib. III, c. 4; G. 94,
998), homo et Deus communicant sibi idiomata, ut quidquid
dicitur de homine possit dici de Filio Dei. Sed hæc est falsa :
1. Ed. ad. « Deus ». ·— 2. Ed. « Sed idem est dicere hominem deificatum ct
factum Deum ».

J

Filius Dei est factus Deus. Ergo hæc est falsa : Homo est
factus Deus.
4. Præterea. Quia Deus factus est homo, possum arguere
quod Deus sit1 homo recens. Si igitur2 homo factus est Deus,
homo erit Deus recens : quod est contra psalm, i.xxx. 10 :
« Non erit in te Deus recens. »
5. Præterea. Quod dicitur fieri aliquid, secundum intellec­
tum præsupponitur ad hoc quod fieri dicitur. Sed Christus
non prius intelligitur homo quam Deus. Ergo non potest
dici quod homo factus sit Deus.

69. —6. SED CONTRA. Augustinus (lib. I De Trin., c. 13 ;
L. 42, 840 : « Talis fuit illa3 unio quæ hominem faceret Deum,
et Deum hominem. »
70. - - 7. Præterea. Homo est Deus, et non semper fuit
Deus ; ergo factus est Deus.
71. -— 8. Præterea. Factio quæ importatur per participium,
secundum rem non ponitur in Deo, sed in humana natura.
Sed homo significat humanam naturam. Cum ergo4 participium ponat rem suam circa subjectum in comparatione
ad prædicatum, videtur quod magis sit hæc vera Homo
factus est Deus quam hæc Deus factus est homo.

72. — RESPONSIO. Dicendum quod hæc propositio
similiter tripliciter potest accipi sicut præcedens.
Et in primo sensu est vera, sicut et prima5. Sicut enim
factum est ut Deus sit homo, Ha factum est ut homo sit
Deus.
In secundo vero sensu est falsa, sicut et prima, et eadem
ratione ; quia sunt iidem termini, sed conversim positi.
73. — In tertio autem sensu, secundum quod determinat
subjectum in comparatione ad prædicatum, diversimode
judicatur a diversis opinionibus.
Prima enim opinio, quia ponit quod homo supponit
suppositum creatum, dicit quod hæc est vera, sicut et prima ;
quia sicut persona divina non semper fuit illud suppositum,
et modo est6 ; ita illud suppositum non semper fuit persona
divina, et modo est.
Secunda autem opinio et tertia ponunt quod homo,
prout de Christo prædicatur, non habet7 aliud suppositum
quam suppositum æternum. Sed secunda dicit quod homo
1. Ed. « est », — 2. Ed. « ergo ». — 3. Ed. ont. « illa ». — 4. Ed. aft.
c hoc ». — 5. Ed. ad. « et eadem ratione ».— G. Ed. ad. « illud suppositum ». -—
7. Ed. ad. « aliquod ».

supponit suppositum æternum ; tertia autem, quod homo
copulat ipsum, sicut termini accidentales. Et quia illud
suppositum nunquam non fuit Deus, ideo hæc est falsa
secundum hoc : Homo factus est Deus. Concedunt tamen
eam in primo sensu, qui non est proprius sensus ejus.
Ideo secundum has opiniones magis est falsa quam alia.
Secundum autem primam simpliciter est vera.
Quia tamen aliquo modo conceditur, respondendum est
ad utrasque objectiones.

74. — AD PRIMUM ergo dicendum quod Damascenus
loquitur secundum proprietatem propositionis, et sic est
falsa.
75. —-Ad secundum dicendum quod prima opinio diceret
quod tenetur1 pro supposito, non pro persona ; aliæ vero
duæ dicerent quod tenetur1 pro persona : quam tamen non
determinat participium, sed totam locutionem ; quia factum
est ut persona divina in humanitate existens esset etiam
Deus.
76. ■— Ad tertium dicendum quod hoc intelligendum est
de illis quæ conveniunt naturæ secundum se, et non habent
repugnantiam ad alteram naturam. Quod autem dicitur
factus Deus, non convenit naturæ secundum se, sed ratione
unionis. Unde non sequitur : Homo factus est Deus, ergo
Filius Dei factus est Deus ; sicut non sequitur : Homo unitus
est Deo, ergo Deus unitus est Deo.
77. — Ad quartum dicendum quod non sequitur ex virtute
locutionis Deus factus est homo, ergo est homo recens ;
quia si homo assumptus secundum primam opinionem vel
humana natura ab æterno fuisset, nihilominus diceretur :
Deus factus est homo. Unde, sicut in Littera (5) dicitur, non
sequitur quod sit Deus recens ; sed quod Deus sit recenter,
idest de novo. Et hoc non est inconveniens secundum primam
opinionem.
78. — Ad quintum dicendum quod quantum ad tertium
intellectum propositionis prædictæ, procedit illud argumentum. Unde prima opinio, quæ secundum illum intellectum
concedit propositionem, dicit quod homo præintelligitur ad
unionem, ut dictum est (d. 6, 2).
Secundum autem primum sensum, in quo concedit eam
secunda opinio et tertia, non sequitur.
79. — Ad sextum dicendum quod dictum Augustini intel1. Ed. « teneretur ».

ligendum est secundum primum modum ; quia illa unio
fecit ut Deus esset homo, et e converso.
80. — Ad septimum dicendum quod cum dicitur : Homo
non semper fuit Deus, negatio potest negare totam propositio­
nem, ut sit sensus : Homo non semper fuit Deus, idest. non
semper verum fuit dicere quod homo sit Deus. Et secun­
dum hoc sequitur veritas hujus propositionis secundum
primum sensum, scilicet factum est ut homo esset Deus.
Vel potest negare praedicatum a subjecto, et sic falsa e st ;
quia in propositione illa subjicitur suppositum æternum.
quod semper fuit Deus.
81. —Ad octavum dicendum quod factio ponitur secundum
rem circa humanam naturam ; sed hoc nomen homo non
supponit humanam naturam, sed suppositum æternum :
circa quod non ponitur factio secundum rem, sed secundum
rationem tantum, non respectu Dei, quia semper ei infuit,
sed respectu hominis. Et ideo1 dicitur : Deus jactus est homo,
sed non
convertitur.
/

QUÆSTIO III

DE LOCUTIONIBUS EXPRIMENTIBUS UNIONEM
CUM HOC PARTICIPIO « PRAEDESTINATUS »
Deinde quæritur de locutionibus exprimentibus unionem
cum hoc participio praedestinatus.
Et circa hoc quæruntur duo :

Primo, utrum hic homo sit prædestinatus esse Filius Dei.
Secundo, utrum Filius Dei sit prædestinatus.
ARTICULUS PRIMUS

Utrum

homo

Christus

sit prædestinatus

Filius Dei

Infra, q. 11, 73 ; I S. d. 40, q. 2 ; III, q. 24, a. 1 ; ad Rom, c. 1, 1. 3.

82. — AD PRIMUM SIC PROCEDITUR, Addetur quod
homo Christus non sit prædestinatus2 Filius Dei.
1. Quia sicut illud quod semper fuit, non fit; ita3 quod
semper fuit, non prædestinatur, quia prædestinatio importat
1. Ed. ad,

semper ». — 2. Ed. ad. « esse ». — 3. Ed. ad. « id ».

antecessionem. Sed homo1 supponit suppositum æternum
quod semper fuit Filius Dei. Ergo sicut ratione ista non potest
dici quod homo sit factus Deus, ita non potest dici quod sit
prædestinatus Filius Dei.
2. Praeterea. Homo non importat nisi humanam naturam
et suppositum æternum. Sed humana natura non est prædestinata esse Filius, quia nunquam fuit nec est nec erit
Filius Dei. Similiter hæc est falsa : Divina persona quæ est
suppositum æternum, est prædesiinata esse Filius Dei; quia
naturaliter et ab æterno hoc habet. Ergo et hæc est falsa :
Ilie homo est prædestinatus Filius Dei.
3. Præterea. Prædestinatio præcedit id* respectu cujus
est. Sed æternum non præceditur ab aliquo. Ergo non potest
esse prædestinatio respectu æterni. Sed Filius Dei est æternus.
Ergo non potest homo prædestinari3 esse Filius Dei.
4. Præterea. Quidquid est prædestinatum, ab æterno fuit
prædestinatum. Si ergo iste homo est prædestinatus esse4
Filius Dei vel Christus, secundum quod homo ; oportet
quod ab æterno homo fuerit prædestinatus. Ergo ab æterno
fuit homo. Prædestinatus enim est participium praeteriti
temporis ; et hujusmodi participia vel verba restringunt
nomen substantivum sibi adjunctum ad supponendum
pro præteritis.
5. Præterea. Prædestinatio etiam secundum nomen impor­
tat directionem in finem. Sed non potest aliquid5 dirigi in
finem nisi — ad minus secundum intellectum — sit ante
finem illum. Cum igitur secundum secundam opinionem,
etiam secundum intellectum, Christus non prius intelligatur
homo quam Filius Dei ; videtur quod ille homo non possit
dici prædestinatus6 Filius Dei.
83. — SED CONTRA. Rom., i, 4 : « Qui prædestinatus est
Filius Dei in virtute. »
84. — Præterea. Christus est Filius Dei per gratiam unionis,
et hoc est prævisum ab æterno et a Deo propositum. Ergo
Christus est prædestinatus esse Filius Dei.

85. — RESPONSIO. Dicendum quod prædestinatio proprie
accepta tria importat ex parte ejus qui dicitur prædestinari.
Unum est quod hoc ad quod dicitur prædestinari, ali­
quando sibi conveniat. Secundum autem est quod con­
veniat sibi per gratiam. Tertium vero est quod sequatur
A

1. Ed. ad. « Christus ». — 2. Ed. « illud ». — 3. Ed. « esse prædestinatus ».
*— 4. α om. « esse ». — 5. Ed. « aliquod ». — 6. Ed. ad. « esse ».

prædestinationem. Ex hoc enim dicitur prædestinatus quod
est prævisus et præordinatus habiturus aliquid per gratiam.
86. — Quantum ad primum ergo horum, manifeste in Christo
prædestinatio supposito convenit ; quia hic homo est Filius
Dei. Sed hoc non invenitur in natura humana, quæ nunquam
fuit nec est nec erit Filius Dei. Unde non proprie potest
dici prædestinatus1 esse Filius Dei, sed ut assumatur a Filio
Dei : hoc enim ei2 convenit.
87. — Secundum autem invenitur in Christo secundum
secundam opinionem et tertiam, non ratione suppositi,
quod naturaliter est Filius Dei, sed ratione naturæ assumptæ,
quæ per gratiari^ unionis unitur Filio Dei : ex qua unione
contingit hanc esse veram Homo est Filius Dei.
Sed secundum primam opinionem, etiam ratione suppositi ;
quia hoc quod supponitur per hoc nomen homo non habet
per naturam quod sit Filius Dei, sed per gratiam unionis,
quia non est suppositum æternum.
88. — Similiter etiam tertium quantum ad primam opinio­
nem convenit homini ratione suppositi humanae naturæ,
quod quidem non fuit semper Filius Dei.
Secundum autem secundam et tertiam opinionem non
convenit homini ratione suppositi, sed ratione naturæ ; quia
suppositum illud semper fuit Filius Dei, sed non semper in
humanitate existons fuit.
89. ■— Unde quantum ad duas ultimas conditiones magis
propria esi praedicta locutio secundum primam opinionem
quam secundum alias, sed quantum ad primam conditionem
est propria secundum alias non autem secundum primam,
secundum quam, ut prædictum est, (32) non potest homo
proprie prædicari de Deo vel e converso.

90. — AD PRIMUM ergo dicendum quod diversa conside­
ratio nihil variat eorum quæ sunt in re, variat autem ea quæ
pertinent ad actum animæ.
Hoc autem participium factus imponitur ab actu qui est
in re. Et ideo cum3 supposito æterno secundum se non con­
veniat quod sit factus Deus neque conveniet ei secundum
quod consideratur subsistens in humana natura.
Prædeslinalus autem est participium quod imponitur ab
actu animæ, scilicet prævidere vel præordinare. Et ideo
quamvis supposito æterno secundum se non conveniat
prædestinari esse Filium Dei, convenit tamen sibi secundum
l. β « prædestinari ». — 2. Ed. « sibi ». — 3. α « Et ideo licet » : Ed. « Ergo cum ».

L quod est naturæ humanæ suppositum. Sicut si homo fiat
B albus, hæc est falsa : Homo albus incipit esse homo ; sed hæc
potest esse vera : Homo albus incipit cogitari quod sit homo.
‘i
91. — Ad secundum dicendum quod, sicut dictum est,
pi praedestinatio non est neque1 naturæ, neque personæ secundum
! se, sed persona? ratione naturæ assumplæ.
92. — Ad tertium dicendum quod quamvis Filius Dei sit
aeternus, tamen unio ad Filium Dei non est æterna. Et secun. dum hoc potest prædestinari homo esse Filius Dei, sicut Petrus
prædestinatur ut conjungatur Deo æterno per gratiam vel
gloriam.
i 93. — Ad quartum dicendum quod duplici ratione hoc
j participium prædestinatus non cogit hominem stare pro
i præterito.
Primo, quia licet secundum vocem sit præteriti temporis,
tamen includit participium futuri temporis. Prædestinatus
enim est idem quod præscitus habiturus2.
Secundo, quia pertinet ad actum anima?, et ex hoc habet
vim ampliandi ad quodlibet temporis ; sicut cum dicitur :
Homo laudatur, potest intelligi de præsenti vel3 præterito
vel futuro. Actus enim animæ se extendit etiam ad ea qua?
non sunt.
94. — Ad quintum dicendum quod licet homo non præintelligatur ad Filium Dei ratione suppositi, tamen præintelligitur
ratione naturæ.
ARTICULUS II

Quæstiuncula I

Utrum Filius Dei

: ·'·)
?

i

I

sit prædestinatus esse homo

95. — AD SECUNDUM SIC PROCEDITUR. Videtur
quod Filius Dei non sit prædestinatus esse homo.
1. Prædestinatio enim præcedit prædestinatum. Sed Filium
Dei nihil præcedit. Ergo ipse non est prædestinatus esse homo.
2. Præterea. Homo non dicitur æquivoce de Petro et
Filio Dei. Sed Petrus non est prædestinatus esse homo. Ergo
neque4 Filius Dei.
3. Præterea. Hoc dicitur alicui prædestinari quod convenit
ei per gratiam. Sed non est gratia Filio Dei quod sit homo.
Ergo Filius Dei non est prædestinatus esse homo.
1. Ed. om. « neque ». — 2. Ed. ad, « aliquid per gratiam ».
« vel ». — 4. Ed. « nec ».

3. Ed. om.

96. — SED CONTRA. Omne quod est prævisum et ordina­
tum ab æterno est prædestinatum. Sed Filius Dei ab æterno
prævisus est esse Filius hominis. Ergo est prædestinatus esse
filius hominis.

Utrum

hæc sit

Quæstiuncula II
vera : « Filius Dei prædestinatus
esse Filius Dei »

est

97. ■— ULTERIUS. Videtur quod hæc sit vera : Filius
Dei est prædestinatus esse Filius Dei.
1. Quæcumque enim prædicantur de filio hominis, prædicantur de Filio Dei. Sed hæc est vera : Filius hominis est
prædestinatus esse Filius Dei, ut dictum est. Ergo et hæc :
Filius Dei est prædestinatus esse Filius Dei.
2. Præterea. Filius Dei, inquantum est homo, est prædesti­
natus esse Filius Dei. Sed alia quæ prædicantur de Filio
Dei inquantum homo, prædicantur de ipso etiam sine redupli­
catione. Sicut Filius Dei, inquantum homo, est mortuus ;
et tamen hæc conceditur : Filius Dei est mortuus. Ergo
similiter hæc debet concedi : Filius Dei est prædestinatus esse
Filius Dei.
3. Præterea. Ad veritatem locutionis non oportet quod
prædicatum per se subjecto conveniat, nisi circa subjectum
reduplicatio ponatur. Sed esse prædestinatum aliquo modo
convenit Filio Dei, quia inquantum homo. Ergo potest
concedi simpliciter : Filius Dei est prædestinatus esse Filius
Dei ; quamvis non concedatur quod Filius Dei, inquantum
Filius Dei, est prædestinatus esse Filius Dei.

98. — SED CONTRA. Quod semper inest alicui, non prædestinatur ei. Sed esse Filium Dei ab æterno Filio Dei con­
venit. Ergo non prædestinatur ei. Ergo hæc est falsa : Filius
Dei est prædestinatus esse Filius Dei.
Quæstiuncula III

Utrum

hæc sit vera

: « Filius Dei

est prædestinatus

SIMPLICITER »

99. — ULTERIUS. Videtur quod hæc sit vera : Filius
Dei est prædestinatus simpliciter.
1. Sicut enim prædestinatus importat effectum tempora­
lem ; ita mittitur et donatur1. Sed hæc2 conceditur : Filius
1. Ed. « datur », contra αβγδζζ. — 2. a om. « hæc ».

Dei miiiilur el donatur1. Ergo et hæc1
2 debet concedi : Filius
Dei3 est prædestinatus.
2. Præterea. In aliis qui sunt prædestinati ad vitam aeter­
nam, non oportet quod addatur ad quid prædestinati sunt ;
sed sufficit eos dicere esse prædestinatos. Sed Filius Dei
est prædestinatus esse homo. Ergo Filius Dei debet dici
esse prædestinatus simpliciter.
3. Præterea. In Christo non est nisi unum suppositum.
Sed de illo supposito potest dici simpliciter quod sit prædes­
tinatum. Dicitur enim quod homo est prædestinatus. Ergo
potest Filius Dei esse prædestinatus.

100. — SED CONTRA. Æternum non prædestinatur. Sed
Filius Dei est æternus. Ergo non est prædestinatus.

Solutio I
101. — RESPONSIO. AD PRIMAM QUÆSTIONEM
dicendum quod prædestinatio importat ordinem ad finem,
quia prædestinare est mittere vel ordinare in aliquid.
Unde quando simpliciter ponitur, intelligitur præordinatio
ad finem ultimum, qui est in conjunctione ad Deum per gra­
tiam vel gloriam, vel unionem in persona.
Sed quando additur ei aliquid, tunc importat præordinationem tantum in illud quod ei adjungitur. Et per hunc modum
conceditur quod Filius Dei est prædestinatus esse homo,
quia hoc ab æterno præordinatum est.

»
S·

OV

?

102.
AD PRIMUM ergo dicendum quod prædestinatio
non importat antecessionem ad prædestinatum simpliciter,
sed in comparatione ad illud quod sibi prædestinari dicitur.
Quamvis autem Filius Dei sit ab æterno, non tamen ab
æterno fuit homo.
103. — Ad secundum dicendum quod suppositum Petri
non fuit antequam Petrus homo esset ; et ideo non potest
dici quod sit prædestinatus esse homo. Sed suppositum Filii
Dei fuit antequam4 esset homo, et ideo non est similis ratio.
Et iterum Petrus nullo modo habet esse homo per gratiam ;
Filius autem Dei habet esse homo per gratiam unionis, non
quidem sibi factam, sed humanæ naturæ.
104. — Ad tertium dicendum quod quamvis non sit gratia
1. Ed. « Sed conceditur quod Filius Dei est missus et datus » αβγδεζ. —
2. Ed. « Ergo etiam debet concedi quod... » contra αβγδζζ. — 3. β em.
« Filius Dei ». — 4. Ed. ad. « ipse ».

Filio Dei quod sit homo, tamen hoc habet per gratiam unionis.
per quam humana natura assumpta est in unitatem divina·
personæ.

Solutio II
105. — AD SECUNDAM QUÆSTIONEM dicendum quod
in sacra Scriptura dicitur aliquando aliquid fieri, quando
innotescit.
Hoc ergo quod est esse Filium Dei, potest accipi vel secun­
dum rei veritatem, vel secundum evidentiam, prout scilicet
manifestatur.
Si primo modo, tunc falsum est quod Filius Dei sit prædestinatus esse Filius Dei, cum non ponatur in locutione
aliquid respectu cujus possit denotari antecessio quam
importat prædestinatio.
106. — Si autem accipiatur secundo modo, sic Glossa
Œcumenii (G. 118, 326) super illud Rom., i, 4 : « Qui prædestinatus est Filius Dei in virtute », concedit quod Filius Dei
destinatus est1 ut sit Filius Dei, id est ut evidenter appareat :
quod fuit in resurrectione factum. Unde et ipse tunc dixit.
Mat., ult., 18 : «Data est mihi omnis potestas in cælo et in terra ».
Et secundum hunc sensum est ratio eadem de ista sicut de
præcedenti, qua dicitur Filius Dei prædestinatus esse2 homo :
quia prædestinatio importat simpliciter præordinationem.
Quantum ergo ad primum sensum hæc est falsa : Filius
Dei est prædestinatus esse. Filius Dei.

107. — AD PRIMUM ergo dicendum quod eorum quæ
dicuntur de homine, illa tantum dicuntur de Filio Dei quæ
non habent repugnantiam intellectuum ad Filium Dei. Sed
prædestinatus habet repugnantiam, quia Filius Dei est
æternus. Prædestinatio autem importat antecessionem, qua1
non est respectu æterni.
108. — Ad secundum dicendum quod illa quæ prædicantur
de Filio Dei inquantum est homo, non habent aliquam repu­
gnantiam ad Filium Dei. Et ideo non est similis ratio.
Et similiter dicendum2 ad tertium.
Solutio III

109. — AD TERTIAM QUÆSTIONEM dicendum quod
hæc similiter est falsa : Filius Dei est prædestinatus, cum
non ponatur aliquid respectu cujus possit antecessio denotari.
1. Ed. « sit ». — 2. Ed. ad. « est ».

Sed hæc : Filius Dei inquanlum est homo est prædestinatus,
est vera, quia importari potest antecessio respectu hominis
quantum ad naturam.

;

110. — AD PRIMUM ergo dicendum quod missio non
importat temporalitatem in eo qui mitti dicitur, sed magis
in eo ad quem mitti dicitur, in quo per novum effectum inha­
bitat1 persona divina. Sed prædestinatus ponit posterioritatem respectu prædestinationis in eo qui prædestinatur.
Et ideo non est similis ratio.
111. — Ad secundum dicendum quod in aliis prædestinatis potest antecessio importari respectu ipsorum qui
prædestinati dicuntur : quod non est de Filio Dei. Et ideo
non est similis ratio.
. 112. — Ad tertium dicendum quod quamvis non sit nisi
unum suppositum, tamen est duarum naturarum suppo­
situm ; et potest sibi aliquid convenire respectu unius natura:
quod non convenit sibi absolute, sicut esse creaturam.

EXPOSITIO TEXTUS
113. — « Factus est sine dubio id quod prius non erat. » (4)
IHæc locutio est impropria ; quia non potest intelligi neque
de natura, quia Deus non est factus humana natura ; neque
.
de persona sive de supposito, quia illud suppositum fuit
semper, secundum secundam opinionem. Unde exponenda
'„
est : « Id2 quod prius non erat », id est, habens naturam
• ’
quam prius non habebat.
114. — « Quia Deus assumpsit hominem », (5) id est huma1 ;?
nam naturam, ut supra (d. 5) glossavit ; alias esset contra
hanc opinionem quæ dicit, hominem non esse assumptum,
! t·'^
sed humanam naturam.
115. — « Variatur autem etc. »(6) Ratio variationis est quia
divina natura prædicatur de persona Christi, non autem
>
humana.
!
116. — « Quod etiam dictum est utrumque Christus etc. » (12)
. ;
Hoc positum est supra in illo capitulo : « Sed his videntur
!
adversari. » (9)
117. — « Hi etiam cum dicitur : Christus minor est Patre etc. »
" t
(19) Ideo hoc exponit secundum hanc opinionem, quia h.æc
opinio non potest hoc sustinere, cum supra (lib. 1, d. 16) dixerit
'
Augustinus, quod Spiritus sanctus non est minor seipso
t
propter columbam in qua visibiliter apparuit.
I .
118.— « Hoc firmiter tenens quod Deus hominem assumpsit. »
I
(22) Exponendum est ut supra, ut homo ponatur pro humana
I» ’
natura, sicut ipse docuit supra (d. 5) exponere.
9

1. Ed. ad, « et ideo mitti dicitur ». — 2. β et ed. « illud ».

DISTINCTIO VIII
An

divina natura debeat dici nata de

Virgine

1. — Post prædicta inquiri debet utrum de natura divina conce­
dendum sit quod de Virgine sit nata, sicut dicitur de Virgine incarnata.
Et videtur utique non debere dici nata de Virgine, cum non sit nata
de Patre. Quæ enim res non est de Patre genita, non videtur de matre
nata ; ne res aliqua filiationis nomen habeat in humanitate, quæ
illud non teneat in Divinitate.
2. — Videtur tamen posse probari quod sit nata de Virgine ; quia si
hoc est Deum nasci de Virgine, scilicet hominem assumere in utero
Virginis, cum natura divina superius (d. 5, 6) dicta sit hominem
assumpsisse, videtur debere dici nata.
De hoc Augustinus in lib. De fide ad Petrum (c. 2, n. 14 ; L. 40,
757), sic ait : Natura æterna atque divina non posset temporaliter
concipi et nasci ex natura humana, nisi secundum susceptionem veritatis
humanæ, veram temporaliter conceptionem et nativitatem ineffabilis
Divinitas in se accepisset. Sic est Deus æternus veraciter secundum tempus
et conceptus et natus de1 Virgine. Ista auctoritate videtur insinuari
quod natura divina sit nata et concepta de Virgine. Sed si diligenter
notentur verba, potius de persona agi intelligitur, quæ sine dubita­
tione et de Patre et de matre nata esse dici debet.

De gemina nativitate Christi oua bis natus est
3. — Quaeri etiam solet, utrum debeat dici Christus bis genitus,
ut dicitur Dei et hominis Filius.
Ad quod dici potest, Christum bis natum esse, duasque nativitates
habuisse.
Unde Augustinus in lib. De fide ad Petrum (c. 2, n. 10 ; L. 40, 756) :
Pater Deus de sua natura genuit Filium, Deum sibi coæqualem et coseternum.... Idem quoque unigenitus Deus secundo natus est, semel ex Patre,
semel ex matre. Natus est enim de Patre Dei2 Verbum, natus est de matre
Verbum caro factum. Unus igitur atque idem Dei Filius natus est ante
sæcula, et natus in sæculo ; et utraque nativitas unius est Filii Dei,
divina scilicet et humana3.
De hoc etiam Joannes Damascenus ait (in lib. III, c. 7 ; G. 94.
1010) : Duas Christi nativitates veneramur : unam ex Patre ante sæcula,
quæ est super causam et rationem et tempus et naturam ; et unam quæ
in ultimis temporibus* propter nos et secundum nos et super nos :
propter nos, quia propter nostram salutem ; secundum nos, quia natus
est homo ex muliere, et tempore conceptionis, scilicet novem mensium :
super nos, quia non ex semine, sed ex Spiritu sancto et sancta Virgine
supra legem conceptionis.
Ex his manifeste apparet, Christi duas esse nativitates, eumdemque
bis natum fore.

1. Quar. « ex ». — 2. Quar. « Deus Verbum ». — 3. Ibid, paulo inferius. —
4. Quar. om. « temporibus ».

4. — « Post prædicta inquiri debet etc. » (1).
Postquam determinavit Magister de his quæ conveniunt
Deo incarnato, quasi exprimentia unionem, hic determinat
de his quæ conveniunt ei consequentia unionem.
Et dividitur in duas partes. In prima determinat de his
quæ conveniunt uni naturæ ex unione1 ad alteram. In
secunda de his quæ conveniunt personæ ratione naturæ assum­
ptæ, d. 10 ibi : « Solet autem a quibusdam etc. »
Prima dividitur in duas. In prima determinat quid conveniat
divinæ naturæ ex unione ad humanam. In secunda quid
conveniat humanæ ex unione ad divinam, d. 9 ibi : « Præterea
investigari.... >»
Prima dividitur in duos. In prima inquirit utrum divina
natura debeat dici nata in Christo ex unione ad humanam ;
in secunda quomodo Christus dicatur natus, ibi : « Quæri
etiam solet etc. » (3).
Circa primum duo facit. Primo movet quæstionem et solvit,
Secundo objicit in contrarium et solvit, ibi : « Videtur tamen posse probari etc. » (2).

I

Hic quæruntur quinque :

I
P.
Γ
t
f

Primo, quid sit nativitas et quorum sit2 proprie nasci.
Secundo, utrum humana natura in Christo debeat dici nata.
Tertio, utrum natura divina debeat dici nata de Virgine,
Quarto, de duplici Christi nativitate.
Quinto, utrum sint in Christo duæ filiationes.
ARTICULUS I

Utrum

solummodo viventium debeat dici nativitas
I, q. 27, a. 2, c.

5. AD PRIMUM SIC PROCEDITUR. Videtur quod
non solummodo viventium debeat dici nativitas.
1. Natum enim idem videtur quod genitum. Sed generatio
invenitur in omnibus corporibus a lunari globo inferius,
quæ non omnia vivunt. Ergo non solum viventium videtur
quod sit. nativitas.
2. Præterea. Idem videtur esse oriri et nasci. Sed dicimus
ea oriri quæ non vivunt ; sicut dicimus quod sol oritur,
et fons oritur. Ergo nativitas non solum in viventibus reperitur.
1. a ad. « unius ». — 2. Ed. « est ».

3. Præterea. Vivere substantiarum solum est. Sed nasci,
sive oriri, invenitur in accidentibus. Dicimus enim splendo­
rem oriri a sole, et calorem ab igne. Ergo nasci non solum
viventium est.
4. Præterea. Hoc solum est ingenitum quod non est natum.
Sed illa sola dicuntur ingenita quæ semper fuerunt, sicut
Philosophus (De cœlo ; ά 12. 282a, 22 s. ; 1. 26 s.) ponit cælum
ingenitum, quia secundum eum semper fuit. Ergo solum illa
non sunt nata. Ergo quæcumque incipiunt esse, dicuntur
nasci.
6. — 5. SED CONTRA. Videtur quod nec1 omnium viven­
tium sit nasci. Nativitas enim causât filiationem. Sed filiatio
non invenitur in plantis, quæ tamen vivunt. Ergo nec nati­
vitas.
7. — 6. Præterea. Constat quod embria vivunt, nec
tamen dicuntur nata. Ergo non omnium viventium est
nativitas.
8. — 7. Præterea. Sicut corpora inanimata generantur ex
causa extrinseca ; ita etiam animalia generata2 per putrefac­
tionem. Sed inanimata non dicuntur proprie nasci ratione
prædicta. Ergo nec animalia generata2 ex: putrefactione.
9. —· 8. Præterea. Spiritus sanctus procedit a Patre ut
vivens a vivente, nec tamen dicitur nasci. Ergo nec omnis
processus rei viventis est nativitas.
10. — RESPONSIO. Dicendum quod cum generatio sit
communis omnibus corporibus corruptibilibus, tamen in
corporibus animatis est specialis modus generationis ; et
propter hoc etiam habent specialiter inter alias vires animæ
vim generativam.
In viventibus enim primo ex generante deciditur3 aliquid
quod est sufficiens ad generationem quantum ad principium
activum et passivum ; quamvis in quibusdam idem generans
sit quod utrumque ministrat, sicut in plantis quæ non
habent sexum distinctum. — In quibusdam autem, scilicet
quæ habent sexum distinctum, a mare ministratur princicipium activum, a femina principium materiale; et ani­
malia in coitu, secundum Philosophum, De gener, anim.,
(a 23. 731a, 9-15) sunt quasi unum generans, sicut dicitur
Genes., n, 24 : « Erunt duo in carne una. »
Et ideo sequitur secundum, scilicet quod generatio est
1. Ed. « non ». — 2. a homot. « generata... generata ». — 3. αβ « descinditur ».

per modum exitus a generante, quod non est in generatione
inanimatorum.
Tertium autem est quod generatum exiens a generante,
in principio generationis adhæret ei, et est in eo vel per contactum, vel per consolidationem, sicut dicit Philosophus in
V Meta. (8 4. 1014b, 20 s. ; 1. 5, n. 811-815), ut patet in
fructibus qui colligantur plantis, et de embrione qui adhæret
secundum contactum matrici.
11. — Et quantum ad has 1res conditiones res viva, inquan­
tum generatur, habet tria nomina sibi propria. — Secundum
enim quod principia sufficientia suæ generationi ministrantur
a generante, dicitur gigni, vel genita est1. —· Secundum autem
quod generatur per modum exitus, dicitur oriri. — Secundum
autem quod generatur ut conjunctum generanti, dicitur
nasci : sic enim generans et generatum est quasi res una.
Et ideo, cum nomen naturæ a nascendo sumatur2, dicuntur
esse per naturam quorum principium intus est in ipsis.
12. —Et sic patet quod nasci proprie dicitur illud quod egre­
ditur a generante conjunctum ei, habens ab ipso principia
sufficientia generationi.

13. — AD PRIMUM ergo dicendum quod genitum, secun­
dum quod est idem quod natum, non dicitur a generando,
sed a gignendo. Unde quamvis inanimata proprie, dicantur
generata, non tamen proprie dicuntur genita neque nata.
14. — Ad secundum dicendum quod sol et aqua fontis
dicitur per similitudinem oriri, inquantum scilicet egreditur
de occulto in manifestum.
15. — Ad tertium dicendum quod similiter accidentia
inquantum sunt virtute in principiis essentialibus, causantur
per modum exitus. Et ideo dicuntur oriri per similitudinem,
et possunt etiam dici nasci, inquantum adhærent subjecto
quod est causa ipsorum.
16. — Ad quartum dicendum quod, sicut dicit Damas­
cenus8 (lib. I, cap. 8 ; G. 94, 818), « ingenitum » per duplex
« n » scriptum, est idem quod increatum, sive æternum —et sic
accipit Philosophus—«ingenitum» autem per unum « n »
scriptum idem est quod non generatum»— et hic sic loquimur.
17. — Ad quintum dicendum quod ad filiationem requiritur
plus quam ad nativitatem vel ortum, scilicet ut quod exit
per generationem a generante, sit completum in specie gene1. VPF. « esse », contra RAN et a/?. — 2. Ed. ad. « illa ». — j. Seu potius
ordine inverso: «sciendum est vocem αγενητον, cum scribitur cum unico p,
increatum significare, seu quod minime factum est t άγεννητον autem, cum
scribitur cum duplici p, id indicare quod non est genitum. »

284

SCRIPTUM SUPER III LIB. SENTENTIARUM

ranlis. Et ideo fructus arborum et ova avium et capilli et
hujusmodi non habent rationem filiationis, quamvis dicantur
nasci.
18. — Ad sextum dicendum quod genitum exit a generante
dupliciter.
Uno modo secundum quod procedit in esse distinctum a
generante, clausum tamen infra terminos generantis. Et hoc
proprie dicitur conceptio.
Alio modo secundum quod procedit in esse distinctum et
manifestum. Et quia res nominatur secundum id quod appa­
ret, ideo iste1 modus exeundi facit nativitatem, secundum
communem usum loquendi, quamvis et2 primus etiam aliquo
modo faciat nativitatem, secundum quod dicitur duplex
nativitas, scilicet in utero et ex utero.
19. — Et quia in plantis simul aliquid procedit in esse dis­
tinctum et manifestum, ideo non proprie in eis est concep­
tio, sed nativitas.
Et ideo etiam verbum secundum quod distinguitur in intel­
lectu, dicitur concipi ; secundum autem quod extra pronun­
tiatur3, potest dici per similitudinem nasci.
20. ■— Ad septimum dicendum quod in animalibus gene­
ratis ex putrefactione virtus solis et aliorum corporum
cælestium supplet vicem virtutis formativæ quæ est in gene­
ratione eorum quæ ex semine nascuntur.
Et quia hujusmodi virtutes corporum cælestium sunt per
omnia inferiora corpora diffusæ ; ideo dicit Philosophus
in XVII lib. De animal. (III De generat, animal. ;γ!1.
762a, 21) quod omnia plena sunt virtutibus animæ.
Et ideo sicut animalia quæ generantur ex semine se habent
ad feminam, ita ista se habent ad terram, quæ sine semine
generantur. Et sicut illa se habent ad patrem, ita ista se habent
ad corpora cælestia. Propter quod dixit quidam philosophus,
(I De generat, animal.; »2. 716a, 15-17) quod « sol est paler
plantarum, terra vero mater ».
Unde patet quod hujusmodi quæ sine semine generantur,
sive sint plantæ, sive animalia4, proprie nasci et8 oriri et
gigni dicuntur.
21. — Ad octavum dicendum quod quamvis Spiritus sanctus
procedat vivens ex vivente, non tamen hoc convenit ei secun­
dum rationem suæ processionis : procedit enim ut amor.
Amor autem consideratus in genere inquantum amor, non
habet quod sil res viva, sed -operatio vel passio rei viventis.
1. Ed. « ille ». — 2. Ed. om. « et ». — 3. α ad. « et ». —
5. Ed. om. « et ».

4. a « alia »< —-

Habet tamen quod sit res viva et subsistens, inquantum est
amor divinus. Et ideo non dicitur nasci, ut in I lib. (d. 13,
q. 1, a. 3, ad 3) dictum est.

i

•
t

ARTICULUS II

Utrum

t
,ί

i
..

i

'

humana natura sit nata in

Christo

III, q. 35, a. 1.

22. — AD SECUNDUM SIC PROCEDITUR. Videtur
quod humana natura sit nata in Christo.
1. Sicut enim supra dictum est, illa de persona vel suppo­
sito, et non de natura dicuntur, quæ per se existent! solum
conveniunt, sicut hypostasis, res naturæ et hujusmodi. Sed
nasci non est solum per se existentium, cum sit partium :
supra enim (d. 4,108) habitum est quod capillus nascitur. Ergo
nasci non solum est personæ vel suppositi, sed etiam naturæ.
2. Præterea. Id quod est per se intentum a natura gene­
rante, verissime dicitur nasci. Sed natura quamvis generet
hunc hominem, intendit tamen hominem generare, ut dicit
Avicenna. Homo autem naturam communem significat.
Ergo naturæ humanæ maxime convenit nasci.
3. Præterea. Secundum Philosophum, in II Phys., [β 7.
198a, 26; 1. II, n. 2) idem specie est quod generat et quod
generatur. Sed naturæ est generare. Ergo ipsius est etiam
generari sive nasci.
4. Præterea. Christus non dicitur natus de Virgine, nisi
secundum hoc quod de Virgine accepit. Sed non accepit nisi
humanam naturam. Ergo humana natura dicitur nasci.
5. Præterea. Omne quod coepit esse ex1 aliqua materia,
dicitur generari. Sed humana natura in Christo ccepit esse ex
aliqua materia. Ergo humana natura in Christo dicituf nasci.
23. — SED CONTRA est quod dicit Damascenus (lib. IAr,
c. 7 ; G. 94. 1114), quod « nasci est tantum hypostasis ». Ergo non
est naturæ.
24. —■ Præterea. Sicul se habet divina natura Christi
ad æternam ejus generationem, ita et humana2 ad tem­
poralem. Sed natura divina non est nata æterna genera­
tione. Ergo nec humana, temporali.
F. om. « ex ». — 2. Ed. ad. a natura ».

25. — RESPONSIO. Dicendum quod nasci fieri quoddam
est. Nihil autem fit nisi ut sit. Unde secundum quod alicui
convenit esse, ita et convenit sibi1 fieri.
Esse autem proprie subsistentis est ; unde dicitur proprie
nasci et fieri.
Forma autem et natura dicitur esse ex consequenti. Non
enim subsistit, sed inquantum in ea suppositum subsistit
dicitur esse. Unde et ex consequenti convenit ei fieri vel nasci,
non quasi ipsa nascatur2, sed quia per generationem accipitur.
Accidentia autem non dicuntur esse nisi per accidens ;
unde et per accidens fieri dicuntur.
26. — AD PRIMUM ergo dicendum quod est duplex pars.
Est enim pars substantiæ secundum quantitatem. Et hoc
vel subsistit in potentia, ut in continuis ; vel in actu, ut in his
quæ per tactum junguntur. Unde tales partes possunt dici
fieri vel nasci, et præeipue quando adduntur toti præexistenti. Secus autem esset, si generarentur generatione totius ;
quia tunc totum diceretur fieri, et non ipsa.
27. ■— Sunt etiam partes substantiæ, in quas dividitur
totum secundum rationem sicut forma et materia. Et hujus­
modi, cum non subsistant neque in actu neque in potentia,
non dicuntur per se fieri ; nisi forte sit forma subsistens, sicut
est anima quæ dicitur fieri per creationem, præter factionem
qua fit compositum per generationem.
28. — Natura autem humana quæ ut pars significatur,
non est nata subsistere, cum non possit in rerum natura esse
nisi in atomo, idest in suo supposito. Et ideo ipsa non potest
dici nasci.
29. ■— Ad secundum dicendum quod homo non significat
tantum naturam, prout hic loquimur, sicut ex dictis patet
(d. 5, 59) ; et ideo non sequitur ratio. Non enim natura intendit
generare humanitatem, sed hominem.
30. — Ad tertium dicendum quod sicut esse suppositi est,
ita et agere. Et ideo sicut naturæ est generare, non quasi ipsa
generet, sed quia virtute ejus fit generatio3 ; ita non est ipsius
generari, quasi ipsa generetur, sed quia per generationem
accipitur.
31. — Ad quartum dicendum quod sicut Christus dicitur
homo ratione humanæ naturæ, et tamen humana natura non
est homo ; ita etiam dicitur nasci ratione humanæ naturæ
1. Ed, « ei ». — 2. αβ « nascantur » et infra « acci piuntur ». — 3. αβ cd.
« et ».

quam accepit a Virgine, et tamen ipsa humana natura non
generatur.
Sicut enim dicit Dionysius. 2 c. De div. nom. (n. 7 ; G. 3,
931) non oportet quod eodem modo causa et causatum reci­
piant prædicationem alicujus generis vel speciei; sicut calor
est quo aliquis dicitur calidus, et tamen ipse non est calidus,
sed calor.
32. — Ad quintum dicendum quod cum esse non sit naturæ
sed suppositi, humana natura proprie non cœpit esse, sed
Christus ccepit esse in humana natura ; et sic per consequens
natura ccepit esse.

ARTICULUS III
Utrum

natura divina in

Christo

sit nata de

Virgine

33. — AD TERTIUM SIC PROCEDITUR. Videtur quod
natura divina in Christo sit nata de Virgine.
1. Filius enim Dei non dicitur natus de Virgine, nisi inquantum est incarnatus. Sed natura divina dicitur incarnata,
ut supra d. 5 (86) dictum est. Ergo ipsa debet dici nata de
Virgine.
2. Præterea. Quidquid in recto prædicatur de Petro,
dicitur nasci ipso nato. Sequitur enim : Petrus esi natus ;
ergo homo, ergo animal, ergo substantia. Sed natura divina
in recto prædicatur de Filio Dei. Ergo cum Filius Dei sit
natus de Virgine, et1 divina natura debet dici nata de Virgine.
3. Præterea. In Filio Dei non est accipere nisi essentiam
et proprietatem. Sed absurdum esset dicere quod ratione
proprietatis tantum dicatur natus de Virgine ; quia proprietas
illa relatio est secundum quam ad Patrem qui generat sine
matre, refertur. Ergo est natus ratione divinæ naturæ. Et
sic idem quod prius.
4. Præterea. Bernardus dicit {Hom. n sup. Missus est,
n. 9 ; L. 183, 65) quod in incarnatione est fortitudo infirmata2.
Sed infirmari magis est remotum a natura divina quam nasci.
Ergo etiam potest dici nasci.
34.,— SED CONTRA. Natura divina magis convenit cum
generatione æterna Christi quam cum temporali. Sed ipsa
non est nata generatione æterna, ut in I lib. (d. 5, q. 2, a. 3,
1. Ed. « etiam ». — 2. S. Bernardus dicit « infirmitas roborans ».

ad 2 et 3) dictum est. Ergo multo minus est nata generatione
temporali.
35. —· Præterea. Humana natura non proprie dicitur nasci
generatione humana. Ergo multo minus natura divina.

36. —■ RESPONSIO. Dicendum quod natura humana
quamvis non dicatur proprie nasci in Christo de Virgine, eo
quod nasci non est naturæ sed hypostasis ; tamen conse­
quenter ad generationem se habet, quia est per generationem
accepta.
Divina autem natura non est a Christo per generationem
temporalem accepta. Unde nullo modo debet1 dici nata de
Virgine, nec per se, nec per consequens2, si natura proprie
accipiatur, secundum quod pro essentia supponit.
Tamen quia aliquando improprie3 trahitur ad supponendum
pro persona, sicut in I libro (d. δ) dictum est4 ; ideo etiam
aliquando invenitur quod natura divina sit nata, sicut patet
'mLiltera. (2) Unde exponendum est sicut Magister exponit.
37. — AD PRIMUM ergo dicendum quod Filius Dei univit sibi naturam humanam et in se, quia unio terminata est
ad personam. Non autem ita est de divina natura, ut ex dictis
supra (d. 1, q. 2, a. 1) patet. Unde non est simile.
38. —■ Ad secundum dicendum quod natura divina non
habet inquantum est natura, quod prædicetur in recto de
persona Filii Dei, sed ratione simplicitatis divinæ quæ non
permittit aliquam realem diversitatem in ipso ; sed est diffe­
rentia in modo significandi qui facit quod aliquid de persona
dicatur quod de natura dici non potest.
39. — Ad tertium dicendum quod in Filio Dei non solum
est accipere naturam et proprietatem, sed etiam hypostasim
sive personam ; quamvis unum istorum5 ab altero secundum
rem non differat. EI ratione hypostasis dicitur Filius incar­
natus, inquantum sibi carnem sociavit6 in unitate personæ.
40. — Ad quartum dicendum quod fortitudo dicitur infir­
mata id est infirmitatem assumpsisse ; et ideo impropria est
locutio, nec ad consequentiam trahenda.

1. α « dici potest ». — 2. α « per accidens ». — 3. Ed. « proprie », — 4. αβ.
ad. « et ». — 5. Ed. « illorum ». — 6. α « associavit ».

ARTICULUS IV

Qüæstiuncula I
Utrum sint ponendæ duæ Christi nativitates
III, q. 35, a. 2 ; De Unione Verbi, a. 2, ad 16; Compendium Theol. c. 212.

41. — AD QUARTUM SIC PROCEDITUR, Videtur quod
non sint ponendæ duæ Christi nativitates.
1. Nasci enim non est naturæ, sed personæ. Sed in Christo
est tantum una persona. Ergo et una nativitas.
2. Præterea. Cum nativitas sit generatio quædam, per
nativitatem aliquis ad esse tendit. Sed in Christo est tantum
unum esse. Ergo tantum una nativitas.
3. Præterea. Ea quæ non sunt unius rationis, non debent
connumerari, sicut canis cælestis et terrestris non dicuntur
duo canes. Sed generatio Christi temporalis et æterna non
sunt unius rationis. Ergo non debent dici duai nativitates-

42. — SED CONTRA. Nullus dicitur filius alicujus nisi
ratione alicujus nativitatis. Sed Christus dicitur Filius1
Patris et etiam matris. Ergo utrumque est secundum ali­
quam nativitatem, sed2 non secundum eamdem. Ergo in
Christo sunt duæ nativitates.
Ouæstiuncula II

Utrum Christus

debeat dici bis natus

43. — ULTERIUS. Videtur quod Christus non debeat3
dici bis natus.
1. Ratione enim ejus quod advenit alicui post esse comple­
tum, non dicitur aliquis natus ; sicut homo non dicitur nasci
quamvis ei4 capillus per aliquam nativitatem adveniat.
Sed humanitas Christi advenit Filio Dei post esse completum.
Ergo propter hoc non debet ipse dici natus, quod humanam
naturam accepit8.
2. Præterea. Hoc adverbium bis importat successionem
actuum. Sed generationi æternæ non succedit temporalis,
quia æterna semper est ; unde est simul cum temporali.
Ergo ratione duplicis nativitatis non debet dici bis natus.
3. Præterea. Hoc adverbium bis importat interruptio1. RAN « Dei Filius » ; N. ad. « et etiam filius ». — 2. Ed. « et ». — 3. Ed.
« debet ». — 4. Ed. om. « ei ». — 5. Ed. « acceperit ».

nem. Unde qui tota die loquitur, non dicitur bis loqui.
Sed generatio æterna non habet interruptionem. Ergo ratione
ejus non debet dici bis natus.
44. — SED CONTRA. Hoc adverbium bis numerat ac­
tum cui adjungitur. Sed duplex est Christi nativitas. Ergo
secundum eas debet dici bis natus.

Solutio I
45. — RESPONSIO. Dicendum ad PRIMAM QUÆSTIO­
NEM quod Christus processit a Patre aeternaliter, et a matre
temporaliter ; et utraque processio habet rationem nativitatis.
Secundum enim processionem aeternam Filius est de substan­
tia Patris, et exit ab eo in personam distinctam ; et tamen est
conjunctus Patri propter indivisionem substantiae, quia « Ver­
bum apud Deum est. » (Joan. i. 1). Unde patet quod salvantur
suo modo illa tria quæ dicebantur supra (11) esse de ratione
nativitatis ; et propter hoc dicitur oriri et gigni et nasci.
Sed processio ejus temporalis qua procedit a matre, habet
nativitatis rationem, sicut cujuslibet alterius qui ex matre
sua nascitur.
Unde sicut duæ sunt ejus processiones, ut dictum est in
I libro (d. 14, q. 1, a. 2), ita etiam sunt duæ nativitates.
46. — AD PRIMUM ergo dicendum quod quamvis nasci
sit personæ, est tamen ejus ratione naturæ. Unde secundum
duas naturas quas per generationem accipit1, habet duas
nativitates.
47. — Ad secundum dicendum quod quamvis in Christo
sit unum esse, tamen secundum illud habet respectum ad
duas naturas, ut dictum est supra (d. 6, 82). Et ita nati­
vitas est duplex secundum duplicem respectum qui acqui­
ritur personæ ad duas naturas acceptas per generationem.
48. — Ad tertium dicendum quod quamvis non sit una
ratio per univocationem æternæ et temporalis nativitatis,
est tamen una per analogiam.

Solutio II
49. — AD SECUNDAM QUÆSTIONEM dicendum quod
bis, cum sit adverbium, ponit numerum circa actum. Cum
autem motus et actus numerentur tripliciter : — scilicet
1. Ed. « accepit ».

ex subjecto, quia est alius et alius agens ; et ex terminis, quia
est aliud et aliud quod agitur ; et ex mensura actus, quia nunc
et tunc agit, — hoc adverbium bis non importat numerum,
nisi qui causatur ex diversa mensura. Unde non dicitur bis
lectum esse, si duo simul1 legant neque2 si duo libri simul
legantur; sed quando diversis horis legitur.
Quia autem in his quæ aguntur in tempore non est alia
mensura nisi tempus, et hoc non est aliud et aliud, nisi quando
discontinuatur ; ideo bis dicitur factum esse, quando aliquid
cum interruptione factum est.
Æternitas autem et tempus sunt diversæ mensuræ secundum
diversam naturam et non per discontinuationem. Unde
quod fit in aeternitate et in3 tempore, potest dici bis factum
esse ; quamvis id quod aeternum est, non interrumpatur nec
cesset.
50. — AD PRIMUM ergo dicendum quod quamvis humana
natura adveniat Filio Dei post esse completum, tamen Phlius
Dei totus subsistit in utraque natura. Non autem ita est de
toto homine ad capillum. Et ideo ratio non procedit.
51. — Ad secundum dicendum quod ratio illa procedit
de his quæ aguntur in tempore.
Et similiter ad tertium. Et ideo non sunt ad propositum.
ARTICULUS V

Utrum

in

Christo

sint duæ filiationes

III, q. 35, a. 5 ; quodl. 1, q. 2, a. 1 ; 9, q. 2, a. 3 ; Compend. Theol. c. 212.

52. — AD QUINTUM SIC PROCEDITUR. Videtur quod
in Christo sint duæ filiationes.
1. Multiplicata enim causa, multiplicatur effectus. Sed nati­
vitas est causa filiationis. Ergo cum in Christo sint duæ
nativitates, erunt in ipso duæ filiationes.
2. Præterea. Relativa sunt quorum esse est ad alterum1
se habere (Arist. Categ. 7. 6a, 36). Sed esse filiationis æterna:
non est ad matrem Christi se habere. Ergo per eam non refer­
tur ad matrem. Sed aliqua filiatione refertur ad matrem.
Ergo in Christo sunt duæ filiationes.
3. Præterea. Relativa posita se ponunt5, interempta se
interimunt. Sed maternitate interempta a Ahrgine, non
interimitur filiatio æterna. Ergo oportet ponere aliam filia1. Ed. om. « simul ». — 2. Ed. « nec ».
« aliud ». — 5. Ed. ad. « et ».

—

3. Ed. om. « in ». — 4. Ed

tionem, quæ ponatur posita maternitate et interimatur
ea remota.
4. Præterea. Motus diversificatur per terminos. Sed sicut
motus habet speciem a terminis, ita relatio. Ergo cum Christus
sit filius Patris et matris, oportet quod alia filiatione ad utrum­
que referatur.
5. Præterea. Philosophus in V Meta. (8 15. 1021a, 29-33 ;
1. 17, n. 1026 s.) probat quod scientia non refertur ad scientem ;
quia cum referatur ad scibile — et hoc sit suum esse inquantum
ad aliquid est — oporteret, si diceretur ad scientem, quod habe­
ret duplex esse. Si ergo filiatione refertur Christus ad Patrem
et ad1 matrem, oportet quod sint duæ filiationes secundum
esse.
6. Præterea. Sicut supra (d. 1, 5) dixit Magister, Pater
posset carnem assumere. Sed si de Virgine carnem assumpsis­
set, Filius Virginis diceretur. Non autem referretur ad Virgi­
nem filiatione aeterna, quia eam non habet. Ergo filiatione
temporali2. Ergo eadem ratione oportet in Christo ponere
filiationem temporalem.

53. — SED CONTRA. Filiatio est proprietas personalis.
Sed in Christo est tantum una persona ; ergo tantum una
filiatio.
54. —■ Præterea. Sicut Christus est Filius Patris et ma­
tris, ita quilibet alius homo. Sed non alia filiatione refertur
homo ad patrem et ad matrem. Ergo nec in Christo
sunt duæ filiationes.
55. —· Præterea. Duo accidentia ejusdem rationis non
possunt esse in eodem subjecto ; unde eadem paternitate homo
refertur ad multos filios. Sed suppositum filiationis in Christo
est unum tantum. Ergo in eo non possunt esse plures filia­
tiones, sed una tantum.
56. — Præterea. Quodlibet continuum est majus omnibus
partibus suis. Sed in quolibet continuo sunt infmitæ partes in
potentia. Ergo ad hoc quod aliquid referatur ad diversa per
diversas relationes, oportet quod sint infmitæ relationes in
aliquo continuo : quod est inconveniens ; et iterum quod3 in
quolibet continuo sint tot æqualitates quot rebus æquale est.

57. — RESPONSIO. Dicendum quod, sicut in I lib. (d. 26,
q. 2, a. 2) dictum est, relatio non habet ex hoc quod ad alte­
rum dicitur, quod sit aliquid in rerum natura ; sed hoc habet
1. E<1. om. « ad ».— 2. α om. « ergo filiatione temporali ».— 3. α om. « quod »

I

ex eo quod relationem causât, quod est in re quæ ad alterum
dicitur.
Et quia ex eo res habet unitatem et multitudinem ex quo
habet esse ; ideo secundum id in quo relatio fundatur, de
ea judicandum est, utrum sit secundum rem una vel plures.
58. — Sunt ergo quædam relationes quæ fundantur super
quantitatem, sicut æqualitas quæ fundatur super unum in
quantitate. Et cum unitas quantitatis non sit nisi una in re
una, inde est quod per unam æqualitatem est res æqualis
omnibus quibus æqualis dicitur.
59. — Aliæ vero relationes fundantur super actionem, et
passionem. Et in istis considerandum est quod una passio
respondet duabus actionibus, quando neutrum agens sufficit
per se ad actionem complendam ; sicut est in eo qui una
nativitate nascitur ex patre et matre. Unde in patre sunt duæ
relationes secundum rem, sicut et duæ actiones ; sed in nato
est una relatio secundum rem, secundum quam refertur
ad patrem et1 matcem, sicut et passio una.
Item considerandum est quod quædam relationes non innas­
cuntur ex actionibus secundum quod sunt in actu, sed magis
secundum quod fuerunt ; sicut aliquis dicitur pater postquam
ex actione est effectus consecutus. Et tales relationes fundan­
tur super id quod in actione ex agente relinquitur, sive sit
dispositio sive habitus sive aliquod jus aut potestas vel
quidquid aliud est hujusmodi.
Sed quia hoc quod relinquitur ex actionibus unius speciei,
non potest esse nisi unum ; inde est quod tales relationes etiam
secundum rem non multiplicantur secundum diversas actiones,
sed magis sunt unum secundum id quod ex actione relin­
quitur. Et propter hoc non sunt diversæ relationes secundum
rem in patre uno qui generat plures filios, nec in magistro
uno qui docet plures discipulos.
Si autem sint actiones plures secundum speciem, causant
etiam plures relationes specie differentes.
60. — Unde cum Christus non per unam generationem passi­
vam se habeat ad generationem activam Patris et ad gene­
rationem activam matris, sed per aliam et aliam ; et hæ duæ
generationes non sint unius generis, necdum2 unius speciei ;
nihil, ut videtur, impediret quin in Christo possent esse
duæ filiationes secundum rem differentes, nisi immediatum
subjectum filiationis esset suppositum : quod quidem, secun­
dum secundam opinionem, non est nisi3 æternum in Christo.
1. Ed. ad. « ad ». —- 2. Ed. « nedum ». — 3. Ed. ad. « suppositum

Et quia ex nullo temporali advenit rei æternæ aliqua relatio
realis, sed rationis tantum ; ideo filiatio quæ consequitur
Christum ex generatione temporali, non est realis, sed rationis
tantum. Et tamen realiter Filius est ; sicut et Deus realiter
Dominus est ex hoc quod creatura realiter refertur ad ipsum.
61. — Unde concedo quod in Christo non est nisi filiatio
una realis qua refertur ad Patrem, et respectus quidam
rationis quo ad matrem refertur.
Tamen prima opinio quæ ponit duo supposita, posset
ponere duas filiationes ; nec tamen poneret duos filios mas­
culine, sed1 duo filia neutraliter, si latine diceretur.

62. — AD PRIMUM ergo dicendum quod nativitas tempo­
ralis sive generatio passiva Christi est quædam passio2 qua·
secundum rem fundatur in natura humana ; et ex hoc nomi­
natur natus, sicut et homo. Sed filiationis suppositum3 non
potest esse natura, cum sit ejus quod habet complementum
speciei, ut supra dictum est. Et ideo duæ nativitates causant
quidem4 duas filiationes ; sed unam secundum rem et alte­
ram5 secundum rationem tantum.
63. — Ad secundum dicendum quod Philosophus non
accipit6 esse secundum quod dicitur actus entis — sic enim
relatio non habet esse ex eo ad quod dicitur, sed ex subjecto,
sicut omnia alia accidentia ■— sed accipit esse pro quiddilate
vel ratione quam significat definitio. Ratio autem relationis
estex respectu ad alterum. Unde ex hoc quod Filius Dei refer­
tur ad matrem, non oportet quod habeat aliam filiationem
secundum rem, sed alium respectum relationis.
64. — Ad tertium dicendum quod maternitas posita ponit
alium respectum in Christo, et remota removet illum respec­
tum ; sed non oportet quod ponat aliam filiationem realem.
65. — Ad quartum dicendum quod omnis motus est aliquid
secundum rem, non autem omnis relatio. Unde7 quamvis ex
terminis multiplicentur respectus relationis, non tamen
oportet quod multiplicentur relationes secundum rem, sicut
motus secundum rem multiplicantur ex diversitate termino­
rum.
66. — Ad quintum dicendum quod respectus scientiæ ad
scientem et ad scibile non est unius rationis ; sed respectus
ejus ad scientem inest ei ex hoc quod est accidens ; respectus
autem ejus ad scibile inest ei ex hoc quod scientia est. Unde
1. a ad. « tantum ». — 2. RANVP. « relatio ». — 3. RANVP α subjectum ».
— 4. Ed. om. « quidem ». — 5. RNAVP. « aliam ». — 6. Ed. « accepit ». —
7. Ed « ergo ».

si referretur, inquantum est scientia, ad utrumque, oporteret
quod essent respectus diversi secundum speciem. Sed respectus
filii ad patrem et ad matrem est ad term inos unius rationis
Unde non oportet quod sit diversa relatio neque1 secundum
speciem, neque secundum rem.
67. ■— Ad sextum dicendum quod si Pater carnem assump­
sisset de Virgine, esset filius Virginis, non quidem per aliquam
realem filiationem, cujus suppositum æternum subjectum
esset, sed per respectum rationis tantum.

EXPOSITIO TEXTUS
68. — ;< Hoc est Deum nasci de Virgine. » (2)
Verum est, si humana natura dicatur homo ; et si assu­
mere dicatur ad se sumere et2 in se : quod divinæ naturæ non
convenit.

1. Ed. om « neque ». — 2. Ed. « vel »

DISTINCTIO IX
De adoratione humanitatis Christi : an eadem
adoratio humanitati et Divinitati exhibenda

sit

1. — Præterea investigari oportet utrum caro Christi et anima
una eademque cum Verbo debeant adoratione adorari, illa scilicet
quæ latria dicitur. Si enim animæ vel carni Christi exhibetur latria,
quæ intelligitur servitus sive cultus soli Creatori debitus, cum anima
Christi vel caro creatura tantum sit, creaturæ exhibetur quod soli
Creatori debetur : quod facienti in idololatriam deputatur
2. — Ideo1 quibusdam videtur non illa adoratione quæ latria est
carnem Christi vel animam esse adorandam, sed ea quæ dulia est, cujus
duas species vel modos esse dicunt. Est enim cujusdam modi dulia
quæ creaturæ cuilibet exhiberi potest ; et est quædam soli humanitati
exhibenda, non alii creaturæ ; quia Christi humanitas super omnem
creaturam est veneranda et diligenda ; non tamen adeo ut cultus
Divinitati debitus ei exhibeatur : qui cultus in dilectione et sacrificii
exhibitione atque reverentia consistit, qui latine dicitur pietas, græce
autem θτοαόβιια id est Dei cultus, vel ενσόβεια id est bonus cultus2.
3. — Aliis autem placet Christi humanitatem una adoratione cum
Verbo esse adorandam, non propter se, sed propter illum3 cujus est
scabellum, cui est unita. Nec ipsa humanitas sola vel nuda, sed cum
Verbo cui est unita, nec propter se, sed propter illum est adoranda.
4. — Nec qui hoc facit, idololatriæ reus judicari potest ; quia nec
soli creaturæ, nec propter ipsam, sed Creatori cum humanitate et in
humanitate sua servit.
5. — De hoc Joannes Damascenus ita ait (De fide orthod., lib. III,
c. 8 ; G. 94, 1014) : Duæ sunt naturæ Christi, ratione et modo differentiæi, unitæ vero secundum hypostasim. Unus igitur Christus est Deus
perfectus et homo perfectus quem adoramus cum Patre et Spiritu sancto5
una adoratione cum incontaminata ejus carne, non inadorabilem carnem
dicentes — adoratur enim in una Verbi hypostasi quæ hypostasis generata
est — non creaturæ venerationem præbentes. Non enim ut nudam car­
nem adoramus, sed ut unitam Deitati, in unam hypostasim Dei Verbi
duabus reductis naturis. Timeo carbonem tangere, propter ligno copula­
tum ignem. Adoro Christi Dei6 mei simul utramque naturam'1, propter
carni unitam Divinitatem. Non enim quartam appono personam in
Trinitate, sed unam personam confiteor Verbi et carnis ejus.
a. — His verbis insinuari videtur Christi humanitatem una adora­
tione cum Verbo esse adorandam.
De hoc etiam Augustinus ex sermone Domini, ubi dicit : Non

1. Ed. « ideoquc ». — 2. Jn textu Magistri ex his quæ sequuntur, specialis
instituitur paragraphus cum hoc titulo : « Aliorum sententia qui unam adora­
tionem utrique exhibendam tradunt. » F. — 3. Quar. « illtyl ».— 4. Ed. « difïe.
entes ». In textu græco habetur » δνο γάρ eioiv ai φύσεις τον χριστόν, λόγω
καί τρόπω της διαφοράς ». — 5. Quar. om. « sancto ». — 6. Quar. om. « Dei ».
— 7. Quar. habet tantum « simul utraque ».

turbetur cor vestrum, ita dicit (Serm. 246, n. 5, de verbis Domini ; L. 39,
2200) : Dicunt hæretici Filium non natura esse Deum, sed creatum.
Quibus respondendum est, quia si Filius non est Deus natura, sed crea­
tura, nec colendus est omnino, nec ut Deus adorandus, dicente Apostolo
Rom., i, 25 : « Coluerunt et servierunt potius creaturæ quam Creatori. »
Sed illi adhuc replicabunt et dicent : Quid est quod carnem ejus,
quam creaturam esse non negas, simul cum Divinitate adoras et ei non
minus quam Divinitati deservis ?
Ego dominicam carnem, immo perfectam in Christo humanitatem,
ideo adoro, quod a Divinitate suscepta et Deitati unita est ; ut non alium
et alium, sed unum eumdemque Deum et hominem, Dei Filium esse con­
fitear. Denique si hominem separaveris a Deo, illi nunquam credo nec
servio ; velut si quis purpuram vel diadema regale jacens inveniat,
numquid ea conabitur adorare ? Cum vero ea rex fuerit indutus, pericu- i
lum mortis incurrit, si ea cum Rege adorare quis contempserit. Ita etiam
in Christo Domino humanitatem non solam vel nudam, sed Divinitati
unitam, scilicet unum Filium Deum verum et hominem verum, si quis
adorare contempserit, æternaliter morietur.
b. — Idem1 Super psalm, xcviu, ubi dicitur : « Adorate scabellum
pedum ejus quoniam sanctum est » (n. 9 ; L. 37, 1264) : Sciendum est2,
quia in Christo terra est, idest caro, quæ sine impietate adoratur. Suscepit
enim de terra terram, quia caro de terra est ; et de carne Mariæ carnem
accepit, Hæc sine impietate, a Verbo Dei assumpta, adoratur a nobis,
quia carnem ejus nemo manducat, nisi prius adoret ; sed qui adorat,
non terram intuetur, sed illum potius cujus scabellum est, propter quem
adorat.
His auctoritatibus præmissæ investigationis absolutio explicatur.

DIVISIO TEXTUS
« Præterea investigari oportet etc. » (1)
6. — Postquam determinavit Magister quid conveniat
divinæ naturæ ex unione ad humanam, hic determinat quid
conveniat humanæ ex unione ad divinam, quod scilicet adoratur
adoratione latriæ.
Dividitur autem hæc pars in duas partes. In prima movet
quæstionem. In secunda determinat eam, ibi : « Ideo quibus­

dam etc. » (2)
Et hæc dividitur in duas secundum quod duas opiniones
ponit. Secunda incipit ibi : « Aliis autem placet. » (3)
Et hæc dividitur in 1res. In prima ponit solutionem. In
secunda respondet ad objectionem factam in contrarium,
ibi : « Nec qui hoc facit. » (4) In tertia solutionem confirmat,
ibi : « De hoc Joannes Damascenus ita ait... » (5)

l
1. Ed. « Item ». — 2. Quar. om. « est ».

Hic est duplex quaestio.
Primo enim quæritur de latria.
Secundo, de dulia.

QUÆSTIO I

DE LATRIA
Circa primum tria quæruntur.

Primo, quid sit latria.
Secundo, cui debetur ; et habito quod soli Deo,
Tertio, quæritur qualiter sit ei exhibenda.
ARTICULUS I

Quæstiuncula I
Utrum latria sit virtus
I-Π, q. 60, a. 3 ; II-II, q. 81, a. 2.

7. - AD PRIMUM SIC PROCEDITUR. Videtur quod
latria non sit virtus.
1. Omnis enim virtus in libera voluntate consistit. Sed
servitus libertati opponitur. Cum ergo latria sit servitus, ut
in Littera (1) dicitur, videtur quod non sit virtus.
2. Præterea. Omnis virtus principaliter consistit in actu
voluntatis. Sed latria consistit in actu exteriori, scilicet in
exhibitione sacrificiorum. Ergo videtur quod non sit virtus3. Præterea. Ad latriam pertinet reverentiam Deo exhi­
bere. Hoc autem ad donum timoris pertinet. Ergo latria
est, donum et non virtus.
4. Præterea. Latria dicitur alio nomine pietas, ut habetur
ex Littera. (2) Sed pietas est donum. Ergo latria non est
virtus, sed donum.
8. — SED CONTRA. Laudabile, secundum Philosophum,
I Eih. (a 12. 1101b, 11 s. ; 1. 18) est proprium virtutis. Sed
actus latriai est maxime laudabilis. Ergo latria est virtus.
9. — Præterea. Omnis actus qui cadit in praecepto legis, est
actus virtutis ; quia intentio legislatoris est inducere hominem
ad virtutem, ut dicitur II Eth., {β 1. 1103b, 3-5 ; 1. 1). Sed

actus latria· præcipitur per prirnum mandatum. Ergo latria
est virtus.
Quæstiuncula II
Utrum sit virtus generalis
II-II, q. 81, a. 4 ; In Boet, de Trin., q. 3, a. 2.

10. — ULTERIUS, Videtur quod sit virtus generalis.
1. Augustinus enim dicit, X De civ. Dei (c. 6 ; L. 41, 283) :
« Verum sacrificium est omne opus quod geritur, ut sancta
societate Deo jungamur. » Sed hujusmodi est omne opus vir­
tutis. Ergo omne opus virtutis est verum sacrificium. Sed
sacrificium Deo offerre proprie pertinet ad latriam. Ergo ad
ipsam pertinent omnes actus virtutum. Et sic ipsa est virtus
generalis.
2. Præterea. Per omne opus virtutis Deo servitur, Luc.
xvii, 10 : « Sic et vos, cum omnia bona feceritis quæ præcepta
sunt vobis, dicite : Servi inutiles sumus. » Sed latria est servitus
Deo debita. Ergo omne opus virtutum pertinet ad latriam.
Et sic idem quod prius.
3. Præterea. Quicumque facit aliquid ad gloriam alicujus,
exhibet ei reverentiam. Sed Apostolus, I Cor., x, 31 docet
omnia in gloriam Dei facere. Ergo per omnia opera virtutis
recte facta exhibetur Deo reverentia. Sed reverentiam Deo
exhibere pertinet ad latriam. Ergo ipsa est virtus generalis.

11. — SED CONTRA. Virtus generalis non præcipitur
speciali præcepto legis, sed tota lege, sicut patet de justitia
legali. Sed latria præcipitur speciali præcepto, scilicet per
primum primæ tabulæ. Ergo est virtus specialis.
12. — Præterea. Vitio speciali opponitur virtus specialis.
Unde Philosophus, V Eth. (c 2. 112Sa, 25 s. ; 1. 1 et 2) probat
justitiam esse specialem virtutem, propter hoc quod oppo­
nitur ei avaritia quæ est speciale vitium. Sed latriæ opponitur
speciale vitium, scilicet idololatria. Ergo est specialis virtus.
Quæstiuncula III
Utrum sit virtus theologica
II-II, q. 81, a. 5 ; Virtut., q. 1, a. 12, ad 11 ; in Boet, de Trin., q. 3, a. 2.

13. — ULTERIUS. Videtur quod sit virtus theologica.
1. Augustinus enim dicit in lib. Enchir., (cap. 2-3 ; L. 40.
232) : « Si quæratur quomodo colitur Deus, respondetur : fide,

spe ei caritate. » Sed latria dicitur cultus Dei, ut ex Littera (1)
habetur. Ergo latria'est fides, spes et caritas quæ sunt virtutes
theologicæ.
2. Præterea. Virtus theologica dicitur1 quæ hafeet Deum
pro objecto, sicut fides qua creditur Deus ; et sic de aliis.
Sed latria habet Deum pro objecto, quia ea colitur. Ergo
latria est virtus theologica.
3. Præterea. Omnis virtus cardinalis tenet medium inter
superfluum et diminutum. Sed latria, non est hujusmodi
quia Deus non potest nimis coli. Ergo latria non est virtus
cardinalis, sed theologica.

14. — SED CONTRA. Nulla virtus theologica habet actum
exteriorem. Sed latriæ actus est sacrificium offerre, qui est
actus exterior. Ergo non est virtus theologica.
Quæstiuncula IV
Ad

quam virtutum cardinalium reducatur
II-II, q. 81, a. 1.

15. — ULTERIUS. Quæritur ad quam virtutum cardina­
lium reducatur. Et videtur quod non ad justitiam, de qua
magis videtur.
1. Justitia enim secundum quod est specialis virtus una
de quatuor cardinalibus, consistit, secundum Philosophum,
V Eth. [e 5. 1130b, 30 s.; 1. 4) in communicatione activæ
vitæ. Sed in præsenti vita non est nobis communicatio cum
Deo. Unde dicitur Danielis, ii, 11 : « Exceptis diis, quorum
non est cum hominibus conversatio. » Ergo non potest nobis esse2
justitia ad Deum, sed latriam Deo exhibemus. Ergo non est
species justitiæ.
2. Præterea. Secundum Philosophum, V Eth. (e 10.
1134b, 9s. ; 1.11) non est justitia proprie dicta inter dominum
et servum sicut nec alicujus ad se : quia servus quod est et
quod habet, domini est ; similiter nec patris ad filium, qui
est quasi pars ejus. Sed nos habemus nos ad Deum sicut
servi- ad dominum, et filii ad patrem. Ergo non est justitia
nostri ad Deum. Et ita latria non est pars justitiæ.
3. Præterea. Justitia proprie in æqualitate consistit, sicut
dicit Philosophus, V Eth. (e 5. 1130b, 7s; 1.4). Sed non
est possibile nos æquari Deo secundum opus nostrum. Ergo
1. Ed. (i est ». — 2. Desunt plura verba ex homot. in F. Ed. enim habent
« Ergo non potest esse species justitiæ ».

non potest esse justitia nostra ad Deum. Et sic idem quod
prius.

16.·— SED CONTRA. Tullius in Rhetor, (ad Heren. de
invent., lib. II, c. 53), ponit religionem speciem justitiæ.
Sed religio, secundum quod ipse accipit, est idem quod latria ;
quia « religio, secundum eum, est quæ cuidam, superiori naturæ,
*
quam divinam vocant, cultum cæremoniamque affert. » Ergo
I;
latria est species justitiæ.
17. —Præterea. Reddere debitum, est actus justitia1. Sed
■ . . latria est cultus Deo debitus ; unde exhibet Deo quod ei
debetur. Ergo latria est pars justitiæ.

h
j

18. — RESPONSIO. Dicendum AD PRIMAM QUÆS­
TIONEM quod quando aliquid commune in multis invenitur,
si in aliquo eorum secundum specialem modum inveniatur,
habet etiam nomen speciale ; sicut nasus curvus dicitur simus.
Similiter cum obsequium diversis possit exhiberi, speciali
quodam et supremo modo Deo debetur, quia in eo est suprema
ratio majestatis et dominii. Et ideo obsequium vel servitium
quod ei debetur, speciali nomine nominatur et dicitur latria.
19. — Hoc autem nomen tripliciter sumitur : quandoque
enim pro eo quod Deo in obsequium exhibetur, sicut sacri­
ficium, genuflexiones et hujusmodi ; quandoque autem pro
ipsa exhibitione ; quandoque vero pro habitu quo exhibetur
obsequium.
Et primo modo latria non est virtus, sed materia virtutis.
Secundo modo est actus virtutis.
20. — Tertio vero1 modo est virtus. Et nominatur hæc
virtus quatuor nominibus. — Dicitur enim pietas quantum
ad effectum devotionis, quod primum occurrit. —■ Dicitur
etiam theosebeia, id est divinus cultus, vel eusebeia, id est
bonus cultus, quantum ad intentionem attentam. Illud enim
coli dicitur cui studiose intenditur, sicut ager vel animus
vel quidquid aliud. — Dicitur etiam latria, id est servitus,
quantum ad opera quæ exhibentur in recognitionem dominii
quod Deo competit ex jure creationis. — Dicitur etiam religio
quantum ad determinationem operum ad quæ homo se obli­
gando in cultum Dei2 determinat. ·
Quibus tamen omnibus3 nominibus una et eadem virtus
nominatur secundum diversa quæ ad ipsa concurrunt.
21. — AD PRIMUM ergo dicendum quod secundum
1. Ed. om. « vero ». — 2. α « divinum ». — 3. Ed. om. « omnibus ».

Philosophum in principio Mela, (a 2. 982b, 25-28 ; 1. 3, n. 5859) « liber esi qui causa sui est ». Unde servus dicitur qui causa
alterius est, et servitium quod causa alterius agitur.
Sed causa alterius agi dicitur1 dupliciter : vel sicul finis,
sicut servus non lucratur sibi sed domino ; vel sicul moventis,
sicut servus non proprio motu, sed motus sicut instrumentum
domini operatur.
Servitium ergo quantum ad hoc secundum tollit libertatem
voluntatis, et per consequens virtutem ; sed quantum ad pri­
mum non, quia potest propter alterum operari quod sibi2
debet, etiam propria voluntate. Et secundum hoc latria
dicitur servitus.
22. — Ad secundum dicendum quod quamvis’virtus habeat
quod sit virtus ex actu interiori, scilicet3 electione, tamen
quod sit determinata virtus, habet ex actu exteriori ; quia
nostra electio determinatur per actum exteriorem qui eli­
citur, secundum quem attingit virtus proprium objectum
vel materiam, ex quo specificatur actus et4 habitus. Ideo
virtutes quædam habent actus exteriores, non solum inte­
riores, sicut patet de fortitudine et justitia.
23. — Ad tertium dicendum quod revereri, inquantum
hujusmodi, est actus timoris ; sed exhibere reverentiam, inquan­
tum est Deo debitum, est proprie latriæ ; unde non sequitur
idem esse latriam et timoris donum. Sicut etiam pugnare
viriliter est actus fortitudinis, inquantum hujusmodi ; sed
pugnare in acie regis inquantum miles — hoc debet ei prop­
ter feudum quod tenet ab eo5 — est actus justitiæ.
24. ■— Ad quartum dicendum quod pietas, secundum quod6
donum, consistit in quadam benevolentia supra modum
humanum ad omnes; sed pietas, secundum quod hic accipitur.
consistit in quadam devotione ad Deum, cui latria exhibetur.
Et hoc infra in tractatu de donis melius patebit, (d. 34).

Solutio II

Illi

25. — AD SECUNDAM QUÆSTIONEM dicendum quod
aliqua virtus dicitur generalis quatuor modis.
Uno modo, quia prædicatur de qualibet virtute, sicut justitia
legalis quæ convertitur cum virtute, et est idem subjecto,
ratione differens, ut dicit Philosophus, V Elh. (e 3. 1130a,
9-14 ; 1. 2) ; et sic dicitur generalis quantum ad essentiam suam.
Secundo modo dicitur generalis, inquantum ab ea dependent
1. Ed. « est », — 2. Ed. « ei ». — 3. Ed. ad. « ex ». — 4. Ed. « vel ». —
5. Ed. ad. « ei ·». — G. Ed. « inquantum ».

aliæ virtutes participantes ejus actum. Et hoc modo prudentia
dicitur generalis, quia ex ea omnes aliæ virtutes morales
rectitudinem electionis participant, et sic ejus actus immis­
cetur actibus omnium aliarum virtutum. Nihilominus ipsa
i n se est specialis secundum quod habet specialem rationem
objecti, scilicet eligibile ad opus.
Terlio modo dicitur generalis, inquantum operatur circa
actus omnium virtutum, ita quod omnes cedunt ei pro materia ;
sicut magnanimitas quai operatur magna in omnibus virtu­
tibus, ut dicitur in IV Elh., (δ 7. 1123b, 27-30 ; 1. 8), est tamen
in se specialis virtus1, quia rationem specialem objecti in
omnibus attendit, scilicet dignum magno honore.
Quarto dicitur aliqua virtus generalis, inquantum ad eam
concurrunt diversæ virtutes, quia scilicet actus ejus præexigit actus multarum virtutum ; sicut etiam ad magnani­
mitatem præexiguntur aliæ virtutes, quia nullus potest se
dignificare2 magnis nisi virtuosus sit.
Prima ergo generalitas est quasi universalis ; secunda
quasi causæ dantis esse ; tertia quasi moventis per imperium ;
quarta quasi totius integralis comprehendentis multa.
26. — Sic ergo dicendum est quod latria in se considerata
esi specialis virtus, quia habet specialem rationem objecti
et actus, ut scilicet exhibeatur aliquid Deo in recognitionem
servitutis, sicut feudatarius aliquid reddit domino suo in
recognitionem dominii. Unde actum et objectum habet for­
maliter unum et specialem quantum ad prædictam rationem,
quamvis materialiter sint multi actus et multa objecta.
27. — Potest autem dici generalis quantum ad duos modos
ultimos. Potest enim uti actibus aliarum virtutum materia­
liter sub praedicta ratione proprii objecti. Et iterum ad
ejus actum præexiguntur multæ aliæ virtutes, sicut fides
quæ ostendit cui exhibenda sit latria, et caritas quæ afficit
ad eum cui est exhibenda ; et sic possunt multæ aliæ concur­
rere.
Quamvis autem utatur materialiter actibus aliarum virtu­
tum sub ratione proprii actus, tamen utitur quibusdam actibus
qui non sunt proprii alicujus alterius virtutis elicitive, sicut
offerre sacrificia, facere protestationes et hujusmodi ; nisi
forte sicut imperantur a caritate et ostenduntur a fide, non
autem eliciuntur. Et isti videntur esse proprii3 actus latriæ.
28. — AD PRIMUM ergo dicendum quod offerre sacrifi1. Ed. « ot tamen in se specialis « virtus est. n — 2. Ed. « dignificare ». — 3. Ed
Et isti videntur proprie actus esse latriæ ».

cium1 est tantum de illis quæ pertinent ad latriam elicitive.
Unde hoc quod dicitur, omne opus quo Deo jungimur esse
sacrificium, est metaphorice dictum ; inquantum Deum placa­
bilem reddit ad quod sacrificium offertur.
29. — Ad secundum dicendum quod aliud est Deo seroire, et
aliud exhibere aliquid in recognitionem seroilulis. Primum
enim omnis virtutis commune est ; secundum autem proprium
est latriæ. Unde latria includit servitium in ratione sui objecti ;
et propter hoc per se inest ei et a serviendo nominatur.
Aliis autem virtutibus accidit, et non pertinet ad proprias
rationes ipsarum.
30. — Ad tertium dicendum quod secundum quod actus
aliarum virtutum in gloriam Dei fiunt, sic materialiter assu­
muntur a latria, ut dictum est.

Solutio III
31. — AD TERTIAM QUÆSTIONEM dicendum quod
virtutes theologicæ dicuntur proprie illæ qua: habent Deum
pro objecto et fine. Unde nulla virtus theologica habet actum
circa rem creatam proprie loquendo : caritas enim nihil in
homine diligit nisi Deum.
32. — Objectum autem circa quod agit latria est id quod
reddit Deo in recognitionem servitutis, quod non est Deus.
Unde non est virtus theologica, sed ad cardinales reducitur.

33. — AD PRIMUM ergo dicendum quod dicitur Deus
coli fide, spe et caritate, non quasi cultus his virtutibus
eliciatur, sed quia dictæ virtutes ordinant ad cultum, vel
etiam quia actus dictarum virtutum materialiter cedunt
in cultum modo prædicto.
34. ■— Ad secundum dicendum quod cum dicitur, colo vel
adoro Deum, quamvis actus videatur transire in Deum sicut
in objectum, transit tamen in rem aliam sicut in objectum,
et in Deum sicut in finem ; quia colere Deum est aliquid exhi­
bere Deo in protestationem servitutis.
35. — Ad tertium dicendum quod superfluum et diminu­
tum, inter quæ mediat2 virtus moralis, non attenditur secun­
dum quantitatem absolutam, sed in comparatione ad rationem
rectam ; ut scilicet fiat aliquid, secundum quod debet quantum
ad omnes circumstantias.
Unde contingit quod quantum ad aliquam circumstantiam
virtus aliqua ponit in maximo, sicut magnanimitas quæ
1. Ed. « sacrificia. » — 2. F. « media ».

est circa maximos honores, et magnificentia quæ circa maxi­
mos sumptus est.
36. — Unde et in latria superfluum est non quod Deus
colatur nimis, sed quantum ad has1 circumstantias : exhibere
cultum latriæ cui non debet cultus exhiberi, et sic est idolo­
latria ; vel quomodo2 non debet, et sic est superstitio quæ est
religio supra modum observata.

Solutio IV

37. — AD QUARTAM QUÆSTIONEM dicendum quod
secundum Philosophum, V Elh. (e 5. 1130·>, 30, s. ; 1. 4)
justitia, secundum quod est specialis virtus, consistit in bonis
quibus homines sibi invicem communicant in vita ista, sicut3
pecunia, honores et hujusmodi, secundum quod unus alteri4
communicare potest : in quibus judex secundum legem
aequalitatem constituit, ut unusquisque habeat quod sibi
debetur, non plus et® minus. Et in hac6 aequalitate consistit
justitia. Unde justitia sic accepta, ut ipse dicit, non est nisi
in illis qui nati sunt regulari eadem lege, et sub eodem prin­
cipe esse, et aequaliter principari.
38. — Unde secundum ipsum, talis justitia non est domini
ad servum, nec patris ad filium ; quia servus et filius res eorum
sunt. Unde non est ad eos justitia, sicut nec ad seipsum ;
tamen est ibi quidam modus justitiae, secundum quod dominus
reddit servo quod sibi debetur, vel e converso : quod appellatur dominatum7 justum. Et hoc modo se habet ad justitiam
latria, quia consistit in hoc quod redditur8 Deo quod sibi
debetur. Unde reducitur ad justitiam non quasi species ad
genus, sed sicut virtus annexa ad principalem, quæ participat
modum principalis.
39. — Et per hoc patet responsio AD DUO PRIMA quæ
secundum istam viam procedunt.
40. — Ad tertium autem® dicendum quod prædictus modus
justitiæ, qui est filii ad patrem et hominis ad Deum, non
requirit aequalitem ut exhibeatur secundum dignitatem ejus
cui exhibetur, sed secundum possibilitatem reddentis. Unde
dicit Philosophus in VIII Eth.' 'Θ 16. 1163b, 15-17; I. 14)
quod « non in omnibus reddendum esi quod est secundum dignitalem, quemadmodum in his qui ad deos et parentes honoribus.
Nullus enim secundum dignitatem alteri10 retribuit. >> Secundum
potentiam11 autem famulans justus videtur esse.
1. α « omnes ». — 2. Ed. « quando ». — 3. Ed. ad. « sunt ». — 4. Ed. ad.
« hujusmodi ». — 5. F.d. e nec. »— 6. α ad. « quoque ».— 7. β« dominativum ».
— 8. Ed. « reddit ». — 9. β om. « autem ». — 10. β « aliquando ».— 11. a «potestatem ».

ARTICULUS II
Quæstiuncula I
Utrum

humanitati

Christi

sit latria exhibenda

Infra, 74 ; 100 ; III, q. 25, a. 1 et 2 ; q. 58, a. 3 ;
Ver., q. 29, a. 4 ad 4 ; Galat., c. 4, 1. 4.

41. - AD SECUNDUM SIC PROCEDITUR. Videtur
quod humanitati Christi non sit latria exhibenda.
1. Dicitur enim in Glossa super illud ps. xcvm, 5 :
« Adorate scabellum pedum ejus » : « Caro Christi non est ado­
randa illa adoratione latriæ, quæ soli Deo debetur. »
2. Præterea. Ea quæ ad naturam pertinent in Christo
distincta sunt. Sed reverentia non solum debetur personæ,
sed naturæ. Cum igitur natura humana 'sit alia a divina, alia
reverentia sibi debetur. Ergo non debetur sibi latria, quæ
tantum Deo debetur.
3. Præterea. Sicut dictum est, latria exhibetur Deo, inquantum ipse est Dominus per creationem. Sed creare non con­
venit humanitati Christi. Ergo ei non est exhibenda latria.

42. — SED CONTRA. « Sicut anima rationalis et caro
unus est homo, ita Deus et homo unus est Christus. » (Denzing.,
40.) Sed eadem reverentia1 exhibetur animæ hominis et carni
ejus. Ergo eadem reverentia1 exhibenda est Filio Dei et
humanitati assumptæ. Et sic adoranda est latria.
43. Præterea. Hoc idem patet per exempla et auctori­
tates in Littera (5) posita.
Quæstiuncula II
Utrum imaginibus Christi sit latriæ cultus exhibendus
II-II, q. 81, a. 3, ad. 3 ; q. 94, a. 2, ad 1 ; III, q. 25, a. 3 ; a. 4 ; a. 5, ad 2.

44. — ULTERIUS. Videtur quod nec imaginibus Christi
sit latriæ cultus exhibendus.
1. Exod., xx, 4 : « Non facies tibi imaginem2 neque ullam
similitudinem. » Ergo multo minus licet adorare imaginem
Christi.
2. Præterea. De nullo alio irridentur in Scripturis idololatræ, nisi quia opera manuum suarum adoraverunt, quibus
1. F. homol. « reverentia... reverentia ». — 2. Ed. « sculptile ».

ipsi facientes meliores erant. Sed similiter imagines quas
Ecclesia adorat, sunt opera manuum hominum. Ergo videtur
in similem derisionem incidere.
3. Præterea. In cultu divino non sunt exhibenda nisi ea
quæ per legem Dei determinantur. Sed non invenitur in
sacra Scriptura1 institutum de imaginum adoratione. Ergo
videtur nimis præsumptuosum fuisse imaginum adoratio­
nem inducere.
45. — SED CONTRA. Imago, inquantum hujusmodi,
inducit2 in imaginatum. Sed imaginatum harum imaginum
quas adoramus, est Christus qui est adorandus adoratione
latriæ. Ergo et imago ejus.
46. —- Præterea. Basilius (lib. de Spiritu Sancto, c. 18.
n. 45 ; G. 32, 150) dicit quod « honor imaginis ad prolotypum
refertur », id est ad principalem figuram, scilicet ad imagi­
natum. Ergo3 idem honor utrique exhibendus est. Et sir
idem quod prius.
QUÆSTIUNCULA

III

Utrum beatæ Virgini sit latria exhibenda
Infra, d. 22,165 ; Π-Π, q. 103, a. 4, ad 2 ; III, q. 25, a. 5.

47. — ULTERIUS. Videtur quod beatæ Virgini sit latria
exhibenda.
1. Quia Damascenus dicit quod « honor matris refertur
ad filium ». Si ergo filius latria est adorandus, similiter et
mater.
2. Præterea. De ipsa cantatur ; « Secumque faciet matrem
participem Patris imperii. » Et ab omnibus dicitur domina
mundi et regina angelorum. Sed Deo exhibetur latria, inquan­
tum est dominus et rex. Ergo et Virgini matri oportet latriam
exhiberi.
3. Præterea. Augustinus in sermone De assumptione beatae
Virginis (c. 3, etc., L. 40, 1144), probat4 quod corpus Vir­
ginis non est incineratum, quia est ejusdem naturæ cum
corpore filii quod ex suo sumptum est. Ergo si corpus filii
est adorandum adoratione latriæ, videtur quod similiter
mater.
48. ■— SED CONTRA. Beata Virgo est pura creatura.
1. Ed. « Sacris Scripturis ». — 2. β « inducitur » ; ed. « ducit ». — 3. α « igi­
tur ». — 4. F. « probatur ».

Sed latria soli Creatori debetur. Ergo ei non debetur latria.
49. — Præterea. Ipsa adorat Deum latria. Sed non est
ejusdem latriam exhibere et recipere, sicut nec creare et1
creari. Ergo latria non est exhibenda beatæ Virgini.

Quæstiuncula IV

Utrum

sit exhibenda cruci

II-II, q. 103, a. 4, ad 3 ; III, q. 25, a. 4.

50. — ULTERIUS. Videtur quod non sit exhibenda cruci.
1. Sicut enim secundum humanitatem passus est in cruce,
ita secundum Divinitatem cælum est sedes ejus. Sed cælum
propter hoc non est adorandum latria. Ergo multo minus crux,
cum latria debeatur Christo ratione Divinitatis, non ratione
humanitatis.
2. Præterea. Res inanimata indignior est homine. Sed
honor latriæ non est exhibendus ab homine nisi ei qui est
supra hominem. Ergo crux non debet latria adorari.
3. Præterea. Majorem affinitatem habet ad Christum
beata Virgo quam crux ejus. Sed beata2 Virgo non adoratur
latria. Ergo multo minus crux.
51. — SED CONTRA. Reliquiæ aliorum sanctorum hono­
rantur eodem honore quo ipsi sancti. Sed crux est de reliquiis
Christi. Ergo est adoranda latria sicut Christus.
52. — Præterea. Crux est imago Christi crucifixi. Sed imago3
Christi est adoranda latria. Ergo et crux.

Quæstiuncula V
Utrum viris sanctis sit exhibendus

honor latriæ

53. — ULTERIUS. Quaeritur utrum viris sanctis sit exhi­
bendus honor latriæ, et videtur quod sic.
1. Quia latria exhibetur Deo ratione Divinitatis. Sed sancti
participatione dicuntur dii. Ergo eis debet latria exhiberi.
2. Præterea. Imago impressa divinitus est nobilior quam
quæ facta est humanitus. Sed imagines Dei quas homo fecit,
adorantur latria. Ergo multo fortius viri sancti, in quibus
Deus suam imaginem impressit et reformavit.
3. Præterea. Abraham, ut legitur Gen., xvm, tres viros
qui angeli erant, ut Augustinus dicit, (lib. XVI De civ. Dei,
1. β « nec creare, nec creari ». — 2. Ed. om. « beata ». — 3. Ed. ad- « crin i
(ixi »

cap. 29, L. 41, 508) adoravit adoratione latriæ. Ergo vide­
tur quod et aliis sanctis latria exhiberi possit.

54. — SED CONTRA st quod legitur Act. xiv, 10-18 de
Paulo et Barnaba, qui prohibuerunt illos qui1 sacrificare
volebant. Et in Esther, xiii, legitur de Mardochæo quod
noluit adorare Aman, ne honorem Dei videretur ad homines
transferre.

t·

Quæstiuncula VI

Utrum sine peccato alicui craturæ possit latria exhiberi

55. —■ ULTERIUS. Videtur quod sine peccato alicui
creaturæ possit latria exhiberi.
1. Legitur enim Apoc., ult., 8-9, quod Joannes voluit
angelum adorare et prohibitus est ab eo. Non autem prohibuisset, si eum dulia adorare voluisset, quia hæc angelis
sanctis debetur. Ergo volebat eum adorare latria. Et ita
hoc potest fleri sine peccato, ut videtur.
2. Præterea. Opus secundum intentionem judicatur. Sed
aliquis adorans angelum qui in forma Christi apparet,
habet intentionem bonam, credens ipsum esse Christum. Ergo
adorando non peccat.
3. Præterea. Aliquis adorat hostiam non consecratam
adoratione latriæ, credens ipsam esse consecratam. Et2 non
peccat, quia ignorantia facti excusat eum. Sed tamen idolola­
tria est, quia Decretalis (extra De celebratione missarum,
cap. « De homine »), dicit quod sacerdos qui non consecrat
et fingit se consecrare, facit populum idololatrare. Ergo
videtur quod homo possit creaturæ latriam exhibere sine
peccato.
56. — SED CONTRA. Si aliquis hoc quod debet temporali
domino in recognitionem dominii, alteri exhiberet, reus esset
infidelitatis apud ipsum. Ergo multo amplius peccat, si cultûm Deo debitum creaturæ impendat.

Quæstiuncula VII
Utrum si creaturæ exhibeatur, univoce dicatur
CUM

EA

QUÆ EXHIBETUR

DEO

57. — ULTERIUS. Videtur quod si creaturæ exhibeatur,
univoce dicatur cum ea quæ exhibetur Deo.
Ed. ad, « eis » — 2. α ad. « ideo ».

1. Materia enim non diversificat speciem. Sed cultus exhi­
bitus Deo et creaturæ non differt, ut videtur, nisi materiali­
ter. Ergo non differt secundum speciem, et ita dicitur univoce.
2. Præterea. Univoce dicitur beatitudo, quamvis a qui­
busdam quæratur ubi est, scilicet in Deo, a quibusdam ubi
non est, scilicet in divitiis. Ergo1 similiter latria dicetur
univoce, sive exhibeatur cui est exhibenda, sive cui non
est exhibenda.
3. Præterea. Omnis cultus Deo debitus est latria. Sed
idololatria est cultus Deo debitus, idolo exhibitus. Ergo
est latria. Et sic idem quod prius.

58. — SED CONTRA. Idem univoce sumptum non potest
esse virtus et vitium. Sed latria quæ Deo exhibetur virtus2
est ; quæ autem creaturæ3, vitium. Ergo non univoce dicitur.
59. — Præterea. Deus non univoce dicitur de Deo vero et
idolo. Sed uterque movetur ex divinitate ejus cui latriam
exhibet. Ergo videtur quod nec latria univoce dicatur.
Solutio I

60. — RESPONSIO. Dicendum AD PRIMAM QUÆSTIO
NEM quod duplex est modus quo aliquid honoratur : hono­
ratur enim aliquid ralione sui, et ratione alterius.
Secundum Philosophum enim in I Elh., (a 12. 1101b.
10 s. ; 1. 18) laus et honor in hoc differunt quod laus debetur
alicui propter bonitatem quam habet ex ordine ad alterum,
ut quando facit actum congruentem fini ; honor autem debe­
tur alicui propter bonitatem quam habet secundum se.
Unde, secundum ipsum, laus debetur homini propter actus
virtutum qui ordinantur ad felicitatem ; honor autem debe­
tur Deo et divinis. Unde sicut laus non debetur nisi actui,
vel agenti qui est dominus actus, quasi per electionem agens ;
ita etiam nec honor, quamvis etiam honor non4 ita debeatur
actui sicut laus, sed magis agenti.
Ergo ralione sui honoratur illud cujus est per electionem
agere, sed ratione alterius honoratur quod5 honorati est.
Unde parti hominis secundum se consideratæ non debetur
honor nisi ratione alterius. Id autem cujus est agere, persona
est vel suppositum ; quia actiones6 individuorum sunt.
61. — Unde quantum ad primum modum honoris non
debetur humanitati Christi honor separatim a persona divina.
1. Ed. « igitur ». — 2a ad. « qua dam ». — 3. Ed. ad. « est ». -- 4. F, on,.
“ non ». — 5. Ed. ad. « de ratione ». — 6. Ed. « actus ».

sed et1 in ipsa et cum ipsa adoratur, sicut manus cum homine.
Et ideo secundum hoc debetur sibi honor lalriæ.
Quantum autem ad secundani modum honoris qui partibus et
etiam rebus inanimatis exhibetur, debetur sibi per se reve­
rentia et honor. Et ideo non debetur sibi latria, sed dulia
excellens, propter singularem modum dignitatis quem habet
ex unione ad Verbum.
Patet ergo quod honor quo aliquid honoratur ratione sui,
ad humanitatem Christi non pertinet ut per se consideratam,
sed solum ut honoratur uno honore cum supposito in quo
est ; et sic debetur ei latria. Sed honor qui debetur ei ratione
alterius, pertinet ad eam etiam in se consideratam ; et sic
debetur ei dulia.
Et quia secundum primum modum proprie dicitur ali­
quid honorari magis quam secundum secundum modum ; ideo
magis proprie dicitur quod adoretur latria quam dulia Christi
humanitas, et hoc secundum secundam opinionem. Sed
secundum primam2 magis proprie diceretur quod sit adoranda
dulia, quia prima opinio ponit humanitati aliud suppositum
agens præter suppositum æternum, cui debetur latria.
62. — AD PRIMUM ergo dicendum quod humanitas
Christi3 potest dupliciter considerari.
Vel prout inlelligilur non conjuncta Verbo. Et sic non
debetur sibi latria, sed hæc consideratio est in intellectu
tantum.
Vel prout inlelligilur unita Verbo. Et sic potest honorari
honore uno cum Verbo, et sic debetur ei latria ; vel alio, et
sic debetur ei dulia. Et sic loquitur prædicta Glossa.
63. — Ad secundum dicendum quod honor non debetur
alicui ratione sui, nisi personæ. Unde ratio procedit ex falsis.
64. — Ad tertium dicendum quod quamvis creare non sit
humanitatis Christi, est tamen personæ Verbi, cum qua simul
adoratur.
Solutio II

65. — AD SECUNDAM QUÆSTIONEM dicendum quod
imago potest dupliciter considerari : vel secundum quod est
res quædam, et sic nullus honor ei debetur, sicut nec alii
lapidi vel ligno ; vel secundum quod est imago.
Et quia4 idem motus est in imaginem inquantum est imago,
1. Ed. om. « et n. — 2. Ed. ad. « opinionem ». — 3. Ed. om. « Christi ».
4. α ad. « secundum ».

et in imaginatum ; ideo unus honor debetur imagini et e i
cujus est imago. Et ideo cum Christus adoretur latria, simi­
liter et ejus imago.

1*11

66. — AD PRIMUM ergo dicendum quod ante incarna­
tionem Christi, cum Deus incorporeus esset, non poterat
imago poni, sicut dicitur Is., xl. Et ideo prohibitum est in
veteri lege ne imagines fierent ad adorandum ; et præcipue
quia proni erant ad idolatriam ex hoc quod totus mundus
idolatriæ insistebat. Sed postquam Deus factus est homo,
potest habere imaginem, cum habeat, ratione humanitatis
assumptæ quæ simul cum eo adoratur, figuram corporalem.
Et ideo permissum est in1 nova lege imagines fieri.
67. — Ad secundum dicendum quod idololatræ credebant
in ipsis imaginibus aliquod numen esse, quod ex vi syllabarum
ipsis imaginibus acquireretur, sub quibus fiebant imagines ;
sicut Hermes dixit quod datum erat hominibus facere deos,
ut Augustinus narrat in lib. De civ. Dei, (VIII, c. 23 ; L. 41.
247). Unde deserviebant imaginibus non solum ut imagi­
nibus, sed ut rebus ; et præterea non solum ut imaginibus
Dei, sed ut imaginibus creaturarum vel2 solis vel3 lunæ.
Unde patet quod non est simile.
68. ■— Ad tertium dicendum quod multa Apostoli tradi­
derunt quæ scripta non sunt in canone, inter quæ unum est
de usu imaginum. Unde et4 Damascenus5 dicit (lib. IV.
cap. 16 ; G. 94 1174) quod Lucas depinxit imaginem Christi
et beatæ Virginis, et Christus suam imaginem Abagaro6
Regi direxit, ut dicitur in ecclesiastica historia7.
Fuit autem triplex ratio institutionis imaginum in Ecclesia.
— Primo ad instructionem rudium, qui eis quasi quibusdam
libris edocentur. — Secundo ut incarnationis mysterium et
sanctorum exempla magis in memoria nostra8 essent, dum quo­
tidie oculis repræsentantur. — Tertio ad excitandum devo­
tionis affectum qui ex visis efficacius incitatur quam ex auditis.

L Ed. om. « in ». — 2. Ed. om. « vel ». — 3. Ed. « aut ». — 4. β « etiam »
; ed. om. — 5. Damascenus, in dicto loco, non meminit imaginum a D. Luca
depictarum, sed solummodo imaginis Christi Abagaro regi direct®. F. —
G. Nomen commune regulis quibusdam Edessie in Mesopotamia et aliarum
civitatum vel congregationum populi in regione illa. Abagaro autem isto non
solum imaginem suam divinitus depictam, sed etiam litteras Christus direxerat.
Id negant Natalis Alexander et Dupinjus cum multis ; pro vero tamen tuentur
Tillemontius et alii. F. — 7. Evagrius, antiquissimus scriptor, 1. IV Hister..
c. xxvii, (G. 86) hujus imaginis meminit ; item Eusebius Pamph. in 1. VII. 1·'.
— 8. Ed. om. « nostra ».

Solutio III

69. — AD TERTIAM QUÆSTIONEM dicendum quod
cum beata Virgo sit per se quædam persona agens, ei debetur
honor per se. Unde alia adoratione adoratur quam filius ejus.
Unde non potest adorari latria, sed dulia.
Quia tamen non solum honoratur ratione sui, sed etiam
ratione filii, ut mater Dei ; ideo adoratur1 inquantum perti­
net ad Christum2, hyperdulia.
70. — AD PRIMUM igitur» dicendum quod honor matris
refertur ad filium, non sicut'ad subjectum4, ut sit unus motus
in matrem et in filium, sicut est in imaginibus ; sed refertur
in filium sicut in finem, quia propter filium mater honoratur.
71. — Ad secundum dicendum quod Deus est Dominus
et Rex quasi Creator ; sed Virgo, non quasi5 creatrix, sed
quasi Creatoris mater. Unde non oportet quod latria adoretur.
72. — Ad tertium dicendum quod incorruptio quæ oppo­
nitur incinerationi, debetur Christo etiam ratione carnis quam
assumpsit de Virgine, non autem latria. Et ideo non est
similis ratio.

Solutio IV
73. — AD QUARTAM QUÆSTIONEM dicendum quod
crux Christi, etiam ipsa in qua Christus pependit, potest
dupliciter considerari.
Vel inquantum* imago crucifixi ; et sic adoratur eadem
adoratione sicut crucifixus, scilicet latria. Unde eam allo­
quimur sicut crucifixum, dicentes : « 0 crux ave spes unica. »
Vel inquantum est res quædam ; et sic cum non pertineat
ad personam Verbi quasi7 pars ejus, non potest eadem
adoratione adorari cum Verbo, sed adoratur inquantum
est res quædam Christi ratione ipsius, hyperdulia8. Sed aliæ
cruces non adorantur nisi ut imago ; et ideo adorantur tan­
tum latria9.
74. ■— AD PRIMUM ergo dicendum quod quamvis cælum
sit sedes Dei, non tamen unitum est Deo in persona, sicut caro
1. Ed. om. « adoratur ». — 2. Ed. ad. « honoratur ». — 3. Ed.’ om. « igitur»;
β « ergo », —· 4. Ed. ad. « scilicet ». — 5. Ed. « est ». —■ 6. α ad. « est ». —
7. Ed. « sicut ». — 8. Ut in III, q. 25, a. 4, n. 2, optime animadvertit Cajetanus, ibi S. Thomas magnificavit doctrinam hic traditam, cum crucem illam in
qua pependit Christus, qua res quædam Christi per contactum, hic hyperdulia,
ibi latria adorandam esse contendat. — 9. α « dulia ».

Christi. Unde cælum nec latria nec hyperdulia honoratur nec
etiam dulia, cum non sit res viva. Sed humanitas Christi vel
latria vel hyperdulia adoratur ; et similiter ea quæ ad huma­
nitatem Christi referuntur, ut crux et vestis et hujusmodi.
75. — Ad secundum dicendum quod crux, inquantum
est res quædam in se considerata, est indignior homine ; nec
ratione sui adoratur, sed ratione alterius qui in ea crucifi­
xus est.
76. — Ad tertium dicendum quod si consideretur honor
qui exhibetur cruci inquantum est res quædam, ratione Christi
non est tantus quantus ille qui exhibetur Virgini ; sed cruci
exhibetur quidam honor, inquantum est imago, qui non
exhibetur matri.
Solutio V

77. — AD QUINTAM QUÆSTIONEM dicendum quod
Deus est principium et finis omnium. Et inquantum est
principium, adoramus eum latria ; inquantum vero finis
ultimus, fruimur eo.
In redeundo autem ad ipsum juvamur per alias creaturas
rationales, scilicet homines et angelos. Et ideo, quamvis
solo Deo fruendum sit, tamen possumus frui homine in
Deo, sicut dicit Apostolus, Rom,. xv, et Augustinus,
(De doctrina christ, lib. I, c. 32, etc., ; L. 34, 32).
Sed in exeundo ab ipso sicut a principio creante, non juvamur
per aliquam creaturam, quia immediate creavit nos. Et
ideo honor latriæ est sibi soli exhibendus, non alicui in ipso,
quantumcumque sit in participatione suæ bonitatis, nisi
honoretur uno honore cum ipso1, sicut caro Christi et imagines.
78. — AD PRIMUM ergo dicendum quod viri sancti2
per participationem illam non efficiuntur primum principium
nostri esse, et ideo non debetur eis latria.
79. — Ad secundum dicendum quod homines sunt imagines
Dei per participationem suæ bonitatis facientem expressam
similitudinem, et hoc dat rei bonitatem in se3. Ideo ratione
hujus est res ipsa secundum se honoranda.
Sed imagines pictæ non sunt imagines per similitudinem in
natura, sed per institutionem ad significandum. Unde et ex
hoc non acquiritur eis nisi honor relatus ad alterum.
80. ·—■ Ad tertium dicendum quod angeli illi4 non appa­
ruerunt Abrahæ in propria natura, sed in quibusdam corpo1. Ed. « eo ». — 2. αβ om « viri sancti ». ■— 3. Ed. ad. « et ». — 4. α « isti ».

ribus quasi imaginibus assumptis. Unde inquantum erant
imagines repræsentantes Trinitatem, poterant adorari latria ;
non autem inquantum repræsentabant ipsos angelos.
Solutio VI

81. — AD SEXTAM QUÆSTIONEM dicendum quod
cum creaturæ non sit exhibenda latria, si exhibetur ei, est
exhiberi eam cui non est exhibenda. Et hoc facit vitium
contrarium latriæ sicut superfluum medio. Unde sine peccato
fieri non potest.
82. — AD PRIMUM ergo dicendum quod Joannes volebat
angelum adorare dulia, sed prohibitus fuit propter tria.
Primo ad ostendendum dignitatem ipsius Joannis, qui multis
angelis dignior fuit. — Secundo ad evitandum speciem idolo­
latriae. — Tertio ad ostendendum exaltationem humanæ
naturæ super angelos in homine assumpto.
83. ■— Ad secundum dicendum quod qui adorat hostiam
non consecratam, adorare eam cum conditione oportet1,
scilicet si est consecrata.
Non tamen oportet quod hæc conditio semper sit actu
explicita, sed sufficit si2 habitu teneat illam. Unde non
peccat adorans eam, quia non adorat puram creaturam,
sed Christum secundum intentionem suam.
Sacerdos autem quantum in se est, facit populum idololatrare, quia offert ei puram creaturam ad adorandum.
84. — Ad tertium dicendum quod non potest diabolus in
specie Christi apparens sine peccato adorari, nisi sit conditio
actu explicita3 ; quia ipsa novitas rei insolitæ considerationem
et attentionem requirit ; sicut dicitur de beata Virgine,
Luc., i, 29, quod « cogitabat qualis esset ista salutatio ».

Solutio λ-ΤΙ
85. — AD SEPTIMAM QUÆSTIONEM dicendum quod
quandocumque aliquod nomen imponitur alicui actui vel
accidenti secundum quod determinatur ad aliquod unum,
non potest dici de alio nisi improprie vel metaphorice. Sicut
simitas imponitur curvitati nasi. Unde non potest dici quod
crux sit simum, vel lignum quod est curvum, nisi metaphorice.
Similiter cum latria sit nomen impositum servituti divinæ,
non potest quæcumque alia servitus alteri · exhibita dici
1. β « debet ». — 2. Ed. « quod ». ·—

Ed. ad « non enim sufficit solo habitu »

latria nisi improprie vel metaphorice. Unde latria non dici­
tur univoce de cultu Dei veri et de idololatria.

86. — AD PRIMUM ergo dicendum quod materia quæ
includitur in ratione speciei, bene diversificat speciem et
impedit univocationem ; sicut patet in exemplo posito de cur­
vitate nasi. Et ita est in proposito.
87. ·— Ad secundum dicendum quod hoc nomen beati­
tude significat aliquid propter quod omnia alia sunt eli­
genda, et ipsum propter se tantum eligatur omnis boni suffi­
cientiam habens, sine hoc quod concernat aliquam materiam.
Et ideo semper remanet béatitude1 univoce dicta, quamvis in
diversis rebus quæratur.
Sed non est sic in proposito, quia nomen latriæ mate­
riam concernit.
88. — Ad tertium dicendum quod, cum dicitur2 : idololatria
est3 cultus Deo debitus idolo exhibitus, hoc quod dicitur,
idolo exhibitus, diminuit de ratione præcedenti. Unde non
sequitur : ergo est latria. Sicut aratio est4 scissio quæ debe­
tur terræ. Si quis autem vomere scindit aquam, illa scissio
est terræ debita, non tamen dicitur aratio nisi æquivoce.
ARTICULUS III
OUÆSTIUNCULA

I

89. — AD TERTIUM SIC PROCEDITUR. Videtur quod
Deo RATIONE POTENTIÆ.
1. Servitus enim dominium respicit. Sed Deus dicitur
Dominus propter potentiam coercendi subditam creaturam,
ut dicit Boetius, (De Trinitate, c. 5, L. 64, 1253-1254). Cum
igitur latria sit servitus, videtur quod debeatur Deo ratione
potentiæ.
LATRIA DEBEATUR

90. —-2. Item. Videtur quod ratione sapientiæ. Debetur
enim sibi5 latria inquantum est Deus. Sed Deus, secundum
Damascenum (lib. I, cap. 9 ; G. 94, 838), dicitur « ex hoc
quod omnia videt » : quod ad sapientiam pertinet. Ergo vide­
tur quod debeatur ei latria ratione sapientiæ.
91. — 3. Item. Videtur quod ratione

bonitatis.

Quia

1. RANV. « habitudo ». — 2. Ed. ad. « quod ». — 3. Ed. « sit ». — 4. Ed.
« dicitur ». — 5. Ed. « Deo ».

latriam ei exhibemus, inqu'antum ab ipso sumus. Sed « quia
bonus est, sumus », ut dicit Augustinus (lib. I De doctrina
christ., cap. 32, L. 34, 32). Ergo latria ei debetur ratione
bonitatis.
Quæstiuncula II
Utrum alia latria debeatur Patri et alia Filio

92. — ULTERIUS. Videtur quod alia latria debeatur
Patri et alia Filio.
1. Latriam enim dirigit fides. Sed fides alium articu­
lum habet de Patre et alium de Filio. Ergo alia et alia1 latria
est utrique exhibenda.
2. Præterea. Honor, ut dictum est, debetur personæ agenti.
Sed Pater et Filius sunt duæ personæ. Ergo duplex honor
eis debetur.
3. Præterea. Humanitati Christi exhibetur unus honor
qui et Verbo. Sed non potest intelligi hoc, ut videtur, ratione
naturæ ; quia naturæ distinct® sunt. Ergo intelligitur ratione
personæ. Séd alia est persona Patris, alia Filii. Ergo alius2 et
alius honor utrique3 debetur.
93. — SED CONTRA. Remota distinctione personarum,
adhuc debetur Deo latria. Ergo debetur ei ratione naturæ. Sed
t adhuc debetur Deo latria. Ergo debetur ei ratione naturæ.
Sed natura est una. Ergo et latria est una.
Quæstiuncula III
Utrum debeat Deo exhiberi latria secundum aliquos
CORPORALES RITUS

94. ·— ULTERIUS. Videtur quod non debeat ei* exhiberi
latria secundum aliquos corporales ritus.
1. Sicut enim dicit Apostolus ad Galai., iv, 1-3, homines
in veteri lege sub elementis hujus mundi servientes, erant
quasi pueri sub pædagogo positi. Sed, sicut ipse dicit, (iv, 4)
veniente plenitudine temporis jam non sumus sub pædagogo.
Ergo non debemus Deo latriam exhibere secundum corpo­
rales actus.
2. Præterea. Joan., iv, 24, dicitur : « Spiritus est Deus ;
et eos qui adorant eum, in spiritu et veritate adorare oportet. »
1. Ed. om. « et alia ». — 2. β et ed. om. « alius ». — 3. Ed. « utrisque ». —
4. Ed. « Deo ».

Ergo non oportet quod eum colamus1 corporalibus actibus,
vel genuflectendo2 vel cantando.
3. Præterea. Deus ubique est. Ergo non magis debemus ad
orientem adorare quam ad aliam partem.
95. —■ SED CONTRA. Nos et spiritum et corpus habemus
a Deo. Sed3 secundum hoc quod ab eo sumus eum adoramus.
Ergo4 et spiritualiter et corporaliter eum adorare debemus.

Solutio I

96. — RESPONSIO. Dicendum AD PRIMAM QUÆSTIONEM quod latria profitetur servitutem quam debemus
Deo, quia fecit nos. Unde debetur sibi latria inquantum
Creator, secundum quod ipse est finis et origo prima nostri
esse. Et hoc est quod dicit Glossa super illud ps. vu, 2 :
'< Domine Deus meus, in te speravi » : « Deus per creationem,
cui debetur latria. »
Et quia ipse creator est, inquantum bonus, sapiens et
potens et secundum omnia hujusmodi ; ideo ratione omnium
debetur sibi latria, et non secundum unum horum tantum.
Unde patet responsio ab objecta.
Solutio II

97. — AD SECUNDAM QUÆSTIONEM dicendum quod
quia Pater et Filius et Spiritus sanctus sunt unus creator,
ideo debetur eis una latria, cum Deo debeatur latria inquan­
tum creator.
98. — AD PRIMUM ergo dicendum quod fides debetur
Deo, inquantum est res cogitabilis. Et quia quaecumque
secundum rem distinguuntur, possunt seorsim cogitari, sed
non convertitur5; ideo tres personæ quæ sunt tres res6, diver­
sos articulos fidei habent. Sed omnes tres personæ sunt
unus creator ; unde et una latria eis debetur.
99. — Ad secundum dicendum quod natura divina est
per se subsistens, etiam circumscriptis personis distinctis quas
fides supponit. Unde agere competit ei etiam7 circumscripta
distinctione personarum, et latria per consequens.
100. — Ad tertium dicendum quod quamvis duæ naturæ
sint distincte secundum se, tamen sunt unite in persona. Et
1. Ed. « adoremus ». — 2. α « genua flectendo ». —3. Ed. « et ». —- 4. α « ergo ».
— 5. α ad. « et ». — 6. Ed. ad. diverses ». —■ 7. Ed. « et ».

quia unus honor debetur divinæ naturæ et personæ1 ; ideo
per consequens unus honor debetur divinæ naturæ et humanæ,
cui debetur unus honor qui et personæ divinæ.

Solutio III
101. — AD TERTIAM QUÆSTIONEM dicendum quod
in nobis est triplex bonum : scilicet spirituale, corporale et
extrinsecum.
Et quia hæc omnia in nobis a Deo sunt, ideo secundum
omnia debemus Deo latriam exhibere. Et secundum spi­
ritum exhibemus ei debitam dilectionem; secundum corpus
autem2 prostrationes et cantus ; secundum exteriora autem,
sacrificia, luminaria et hujusmodi : quæ Deo non prop­
ter ejus indigentiam exhibemus, sed in recognitionem quod
omnia ab ipso habemus3. Et sicut ex omnibus eum reco­
gnoscimus, ita etiam ex omnibus eum honoramus.

4

102. — AD PRIMUM ergo dicendum quod corporalia erant
in veteri lege pure corporalia, quia gratiam non continebant ;
erant tamen signa spiritualium.
Sed corporalia quæ nos Deo exhibemus non sunt pure cor­
poralia ; sed sunt sacramenta continentia gratiam et sacramentalia.
Unde non est simile de nova et veteri observantia.
103. — Ad secundum dicendum quod quamvis Deus sit
spiritus, tamen est creator corporis. Et ideo principaliter ei in
spiritu servire debemus ; secundario autem et4 in corpore.
Et ideo etiam vocaliter oramus, ut sibi non solum spiritus,
sed etiam lingua carnis obsequatur, et5 ut nos ipsos et alios
ad laudem Dei excitemus.
104. — Ad tertium dicendum quod quamvis Deus ubique
sit, tamen institutum est ab Ecclesia ut sacrificium Missæ ei
offeratur versus orientem, propter 1res rationes6.
Primo, propter significationem ; quia a Deo est nobis men
tis illuminatio, sicut lumen corporale ab oriente.
Secundo, quia est nobilior pars orbis ; et omne7 quod est
nobilius apud nos, debemus Deo.
Tertio, propter opera quædam notabilia ipsius in oriente :
quia ipse movet cælum, cujus motus ab oriente incipit ;
ipse etiam paradisum in oriente constituit ; ipse etiam ab
oriente ad judicium veniet, sicut ad orientem ascendit.

i
1. αβ ad. « et ». — 2. Ed. om'. « autem ». — 3. α « debemus habere ». — 4. Ed.
om. « et ». — 5. Ed. om. « et ». — 6. Ed. « tria ». — 7. αβ « esse nobilius quod
est apud nos ».

QUÆSTIO II

DE DULIA
Deinde quæritur de dulia.

Et circa hoc quæruntur tria.
•
Primo, quid sit.
Secundo, utrum habeat diversas species.
Terlio, cui debeatur.
ARTICULUS PRIMUS

Utrum

dulia sit idem quod latria
II-II, q. 103, a. 3-4 ; in ps. xl.

105. — AD PRIMUM SIC PROCEDITUR. Videtur quod
dulia sit idem quod latria.
1. Deo enim non debetur nisi unus honor. Sed debetur
ei dulia et latria, sicut dicit Glossa super illud ps. vii, 2 :
« Domine Deus meus, in le speravi » : «Dominus omnium per
potentiam, cui debetur dulia; Deus omnium per creationem,
cui debetur latria. » Ergo dulia et latria sunt idem.
2. Præterea. Eadem virtus caritatis est qua diligitur Deus
et proximus. Sed latria honoratur Deus, dulia autem1 pro­
ximus. Ergo est eadem virtus.
3. Præterea. Differentia secundum materiam non diversificat speciem, ut dicitur X Meta., (e 3. 1054», 28-29 ; 1. 4,
2108-9). Sed honor qui debetur Deo et proximo non differunt
nisi secundum materiam. Ergo non sunt diversi in specie. Et
sic idem quod prius.
4. Præterea. Magis et minus non diversificant speciem.
Ergo quamvis sit Deus magis honorandus quam proximus,
non propter hoc sunt diversæ species.

106. — SED CONTRA. Sapientia et scientia sunt diversa
dona ; quia unum est de æternis, alterum de temporalibus.
Ergo simili ratione latria et dulia sunt diversæ virtutes.
107. — Præterea. Habitus distinguuntur per actus, et
actus per objecta. Sed dulia et latria habent diversa objec­
ta. Ergo sunt diversæ virtutes.
1. Ed. om» « autem ».

108. — RESPONSIO. Dicendum quod honor debetur alicui
ratione excellentiæ qua; in ipso est. Non est autem unius
rationis excellentia divina et humana, et ideo non est honor
unius rationis. Unde oportet quod latria et dulia differant
specie.
109. —AD PRIMUM ergo dicendum quod dulia dicit, quan­
tum ad proprietatem vocabuli, servitutem communiter, cui­
cumque debeatur. Et quia Deo debetur servitus vel honor
secundum modum perfectiorem ; ideo nomen duliæ commune
contrahitur et quodammodo appropriatur ad honorem crea­
turae, quia non addit aliquam differentiam ad dignitatem perti­
nentem supra commune. Sicut nomen proprium trahitur
ad conversum accidentale ; conversum autem essentiale
proprio nomine dicitur definitio.
Et quia in Deo est omnis ratio honoris qui invenitur in
creatura, sed non convertitur ; ideo latria debetur sibi secun­
dum id quod esi sibi proprium ; dulia autem secundum id quod
est commune sibi et creaturae per analogiam.
110. — Ad secundum dicendum quod objectum carilalis,
cum sit virtus theologica, est bonitas divina, qua: eadem est,
sive in se, sive in altero consideretur. Et ideo dilectio Dei
et proximi ad unam virtutem pertinent.
Sed honor exhibetur excellentiæ absolutæ, quæ non est
unius rationis in Deo et creaturis, sed variatur.
111. — Ad tertium dicendum quod hæc non est tantum
materialis differentia, sed formalis ; qui alia ratio reverentiæ et
honoris invenitur in Deo et in homine, et ideo causatur diver­
sitas secundum speciem.
112. — Ad quartum dicendum quod magis et minus non
causant diversitatem secundum speciem, sed aliquando conse­
quuntur eam, quando scilicet magis et minus causantur ex
diversitate eorum quæ speciem diversificant.

ARTICULUS II
Utrum

dulia habeat diversas species
II-II, q. 103, a. 4.

113. — AD SECUNDUM SIC PROCEDITUR. Videtur
quod dulia non habeat diversas species.
1. Dulia enim dividitur contra latriam. Sed latria non divi­
ditur per species. Ergo nec dulia.
2. Præterea. Dulia attendit bonitatem vel excellentiam
creatam. Sed hoc invenitur communiter in omnibus quibus
debetur dulia. Ergo non habet diversas species.
COMMENT. IN IIB. SENTENT. - III. — 12

3. Præterea. Sicul dulia respicit debitum honoris ; iia
etiam1 obedientia debitum præcepti. Sed obedientia non dif­
fert specie secundum diversos quibus debetur. Ergo nec dulia.
4. Præterea. Cum dulia debeatur diversis secundum infi­
nitos gradus excellentiae, si secundum diversos quibus debe­
tur, diversas species haberet, essent infmitæ species duliæ.
Sed hoc est impossibile. Ergo dulia non habet plures species.

n

114. — SED CONTRA. Dulia debetur Deo et creaturæ,
ut ex dictis patet. Sed non est eadem ratio honoris in utroque.
Ergo est ibi diversa species duliæ.
1’5. —■ Præterea. Dulia exhibetur rebus inanimatis, sicut
cruci et reliquiis et etiam hominibus. Sed in his non potest
esse una ratio honoris. Ergo dulia habet diversas species.
116. — RESPONSIO. Dicendum quod habitus diversificantur per actus et actus per objecta. Unde ubi invenitur
diversa ratio objecti, oportet quod sint actus et etiam2 habitus
specie differentes.
117. — Cum ergo honor debeatur alicui ratione excellentiæ quam habet, et non sit ejusdem rationis excellen­
tia in diversis ; ideo oportet quod sit alia ratio honoris,
et alia virtus3 secundum speciem quæ diversos honores
exhibet. Non enim idem honor debetur patri et4 regi et magis­
tro, et sic de aliis, ut dicit Philosophus in IX Eth., (»2.
1165», 21-29; 1. 2).
Inter omnes autem alias rationes excellentiæ illa est præcipua qua creatura honoratur ratione unionis ad Creatorem,
sicut humanitas Christi et quæ ad ipsam pertinent. Et ideo
speciali nomine hyperdulia nominatur, quasi super duliam ad
latriam accedens.

118. — AD PRIMUM ergo dicendum quod excellentia
Creatoris est unius rationis ; et ideo lalria quæ hoc attendit
est una tantum.
Nec est simile de dulia, cum in creaturis sint diversæ
rationes excellentiæ.
119. — Ad secundum dicendum quod excellentia creata
non est unius rationis in specie, licet sit una secundum genus.
Ideo et5 dulia per species dividitur.
120. — Ad tertium dicendum quod obedientia respicit
1. Ed. om. « etiam ». — 2. Ed. om « etiam ». — 3. RA « virtutis ». — 4. Ed.
om. « et ». — 5. Ed. « Et ideo etiam ».

♦
dominum, secundum hoc quod servus est quasi instrumentum
domini et movetur ad imperium ejus.
Sed (Eulia non considerat unam rationem excellentiæ tantum, sed omnes.
121. — Ad quartum dicendum quod gradus excellentiæ
possunt accipi dupliciter : vel secundum quantitatem tantum, et
sic sunt infiniti et non diversificant speciem dulia; ; vel secun­
dum rationem, et sic diversificant et non sunt infiniti.

ARTICULUS III
122. — AD TERTIUM SIC PROCEDITUR Videtur quod
PECCATORES NON DEBEANT HONORARI DULIA. 1. ΗοηΟΓ enim

duliæ ut dicit Philosophus in I Eth., (a 3. 1095», 26-29 ; 1. 5.—
δ 7. 1123», 35 ; 1. 8), « esi reverentia exhibita alicui in testimonium
'virtutis ». Sed peccatores, etiam prælati, non habent virtu­
tem. Ergo qui eos honorant, falsum testimonium perhibent :
quod est peccatum.
2. Præterea. Gregorius in Pastorali (part, i, cap. 2 ; L. 77,
16) dicit quod « in exemplum culpa1 vehementer extenditur,
dum2 pro reverentia ordinis peccator honoratur. » Hoc autem
fieri non debet ut in exemplum culpa trahatur. Ergo nec3
prælatus peccator debet honorari.
3. Præterea. Subditus bonus magis est Deo similis quam
prælatus malus. Sed honor non exhibetur homini, nisi inquan­
tum habet Dei similitudinem ; quia rebus divinis4 debetur6,
ut dicitur in6 I Eth., (a 12. 2011», 30 ; 1. 18. - - a 7. 1123»,
18 ; 1. 8). Ergo minus honorandus est prælatus malus quam
. subditus bonus.

123. — 4. SED CONTRA est quod Abraham honoravit pecca­
tores habitantes in Sichem, quando voluit emere speluncam
duplicem.
124. — Item. \7idetur quod dæmonibus dulia debeat
5. Quia in eis manet divina imago, quia bona natu­
ralia eis data manent lucidissima, ut dicit Dionysius, (De div.
nom., c. 4, n. 23 ; G. 3, 726). Sed ratione imaginis, homini
dulia exhibetur. Ergo et dæmoni est exhibenda.
125. — Item. Videtur quod irrationabilibus. 6. Quia in
eis est vestigium, quod est similitudo Dei sicut imago, etsi non
exhiberi.

1. F. « culpæ ». — 2. Ed. « quando ». ■— 3. Ed. « neque ». — ό. Ed. ad.
« tantum ». — 5. Ed. ad. « honor ». — 6. Ed. « ut dicit Philosophus ».

adeo expressa. Magis autem et minus non diversificant spe­
ciem. Ergo debetur eis dulia.

126. — SED CONTRA. Videtur quod nec etiam homi­
Quia dulia servitus est. Sed non omnibus bonis1
hominibus servitutem debemus. Ergo nec duliam.
nibus bonis.

127. ■— RESPONSIO. Dicendum quod dulia reverentiam
et honorem importat quæ creaturæ exhiberi potest. Cum
autem honor, ut dicit Philosophus, I Eth., (ubi supra),
non debeatur nisi rebus divinis, non debetur proprie et
directe nisi habenti gratiam et virtutem quæ divinos facit.
128. — Sed habet aliquis virtutem multipliciter. Vel sicut
actu virluosus. Et huic directe debetur et proprie et secun­
dum se honor.
Vel sicut habens aptiludinem naturalem ad virtutem. Et sic
cuilibet habenti imaginem est exhibendus honor, nisi sit
confirmatus in malo, quia ligatus est in illo ordo ad virtutem.
Vel sicut ordinatus ad inducendum vel conservandum vir­
tutem. Et sic debetur omnibus praelatis, qui ad hoc ordinati
sunt ut alios dirigant in virtutem.
129. — AD PRIMUM ergo dicendum quod peccatores
quamvis non habeant virtutem in actu, tamen habent in habi­
litate. Et prælati habent etiam in hoc quod sunt ordinati ad
ipsam causandam vel conservandam.
130. — Ad secundum dicendum quod praelato, dum est
in actu peccati, non debet exhiberi dulia, quia apparet in eo
aliquid contrarium honori. Sed ante vel post potest sibi
exhiberi, quia nescitur in quo statu sit.
131. —■ Ad tertium dicendum quod subdito bono secun­
dum se debetur major reverentia ; sed ratione prælationis debe­
tur major malo prælato.
Et est triplex ratio. — Primo, quia prælatus gerit vicem
Dei, unde Deus in ipso honoratur. — Secundo, quia ipse est
persona publica, et honoratur in ipso bonitas Ecclesiæ
vel Reipublicæ, quai est major quam merita unius singu­
laris personæ. — Tertio, quia prælatio se habet ad virtu­
tem sicut causa faciens2 in aliis virtutem. Et dignius est alte­
rius virtutis causam existere, inquantum hujusmodi, quam
virtuosum esse, ut dicit Philosophus, IX Eth. (a 8. 1169a.
33-34 ; 1. 9).
Quartum concedimus.
1. F. om. « omnibus bonis ». — 2. Ed. « efficiens ».

132. — Ad quintum dicendum quod in dæmonibus est
ligata aptitudo naturalis ad virtutem ; et ideo non debet
eis dulia exhiberi.
133. — Ad sextum dicendum quod similitudo vestigii
non ponit aptitudinem ad virtutem, sicut similitudo imaginis ;
et ideo dulia non debetur ei.
134. — Ad septimum dicendum quod sanctis non servimus
quasi obnoxii eis, sed servitute reverentiæ ; quia sunt nostri
ductores vel per doctrinam vel per administrationem vel per
intercessionem et exemplum. Et salvatur in hoc ratio servi­
tutis quantum ad hoc quod est causa alterius agere, sicut
finis ; non autem sicut moventis per coactionem vel imperium.

EXPOSITIO TEXTUS
135. — « In dilectione, sacrificii exhibitione et reverentia. » (2)
Dilectio refertur ad honorem interiorem Deo exhibitum ;
sacrificia ad bona exteriora quæ in ejus honorem assumuntur ;
reverentia, secundum quod corpus nostrum ei in obsequium
damus, sicut in prostrationibus et hujusmodi.
136. — « Una adoratione cum incontaminata carne ejus. etc. »
(5 a) Ergo videtur quod Filius sit magis adorandus quam
Pater vel1 ipsemet ante incarnationem.
Et2 dicendum quod humanitas ejus non adoratur latria
nisi propter Divinitatem3 : ideo non facit ipsum magis adora­
bilem, sed plura in ipso adorari ; quia hoc quod additur, ut
supra dictum est, non additur ad bonitatem divinam.
137. — « Nemo carnem ejus manducat, nisi prius adoret. »
(5 b) Loquitur de manducatione spirituali, quæ sine reverentia
esse non potest : non autem de sacramentali, quia potest
aliquis irreverenter manducare.
Vel dicendum quod loquitur quantum ad id quod debet
fieri secundum institutionem Ecclesiæ, quæ prius proponit
carnem Christi adorandam quam tribuat manducandam ; et
non secundum quod abusive potest fieri.

1 Ed. cui « quam ». — ‘2. Ed. om. « et ». — 3. Ed. ad. « et ».

DISTINCTIO X
An Christus, secundum

quod homo, sit persona

VEL ALIQUID

1. — Solet etiam quæri a quibusdam utrum Christus, secundum
quod homo, sit persona vel etiam sit aliquid.
Ex utraque parte quæstionis argumenta concurrunt.
2. — Quod enim persona sit, his edisserunt rationibus. Si secundum
quod homo aliquid est : vel persona vel substantia vel aliud est.
Sed aliud non : ergo vel persona vel substantia. Sed si substantia est,
vel rationalis vel irrationalis. Sed non est irrationalis substantia :
ergo rationalis. Si vero, secundum quod homo, est rationalis substantia :
ergo persona ; quia hæc est definitio personæ : Substantia rationalis
individuas1 naturæ. Si ergo, secundum quod homo est aliquid, ei
secundum quod homo persona est.
3. — Sed e converso si secundum quod homo persona est, vel tertia
in Trinitate persona2, vel alia. Sed alia non : ergo3 tertia in Trinitate
persona. At si, secundum quod homo, persona est tertia in Trinitate,
ergo Deus.
4. — Propter hæc inconvenientia et alia, Quidam dicunt Christum
secundum hominem non esse personam nec aliquid, nisi forte « secun­
dum » sit expressivum unitatis personæ. « Secundum » enim multi­
plicem habet rationem. Aliquando enim exprimit conditionem vel
proprietatem naturæ divinæ vel humanæ ; aliquando unitatem per­
sonæ ; aliquando notat habitum ; aliquando causam. Cujus distinc­
tionis rationem diligenter lector animadvertat atque in sinu memoria*
recondat, ne ejus confundatur sensus, cum de Christo sermo occurrit.

Etsi Christus, secundum quod homo, dicatur esse sub­
stantia RATIONALIS, NON INDE TAMEN
PERSONA SIT SECUNDUM QUOD HOMO.

SEQUITUR

QUOD

5. — Illud tamen non sequitur quod in argumentatione superiori
inductum est, quod si Christus, secundum quod homo, est substantia
rationalis, ergo persona. Nam et modo anima Christi est substantia
rationalis, non tamen persona, quia non est per se sonans, immo alii
rei conjuncta. Illa tamen personæ descriptio non est data pro tribus
illis personis.

Alia

probatio quod

Christus

sit persona

6. — Sed adhuc aliter nituntur probare, Christum secundum hominem
esse personam, quia Christus, secundum quod homo, prædestinatus
est ut sit Filius Dei. (Rom. i, 4.) Sed illud est quod ut sit, prædesti1. Hæc est definitio Boetii in schola trita : «Persona est naturæ rationalis indi­
vidua substantia. y> (De Persona et duabus naturis, c. 3 ; L. 64, 1343.) — 2, Quar.
om. « persona ». — 3. Ed. « igitur».

natus est. Ergo si prædestinatus est Christus1, secundum quod homo,
ut sit Filius Dei ; et secundum quod homo est Filius Dei.
7. — Ad quod dici potest, Christum esse id quod ut sit, prædesti­
natus est. Est enim prædestinatus ut Filius Dei sit, et ipse est vere
Filius Dei. Sed secundum hominem prædestinatus est ut sit Filius
Dei, quia per gratiam hoc habet secundum hominem ; nec tamen
secundum hominem est Filius Dei, nisi forte « secundum » unitatis
personæ sit expressivum ; ut sit sensus : Ipse qui homo est, est Filius
Dei. Ut autem ipse ens homo sit Filius Dei, per gratiam habet. Sed si
causa notetur, falsum est. Non enim quo homo est, eo Dei Filius est.

An Christus secundum quod

homo vel alio modo
sit adoptivus filius

8. — Si vero quæritur an Christus sit adoptivus filius, secundum
quod homo, an2 alio modo ; respondemus Christum non esse adoptivum filium aliquo modo, sed tantum naturalem ; quia natura Filius
est, non adoptionis gratia.
Non autem sic Filius dicitur natura, ut dicitur Deus natura. Non
enim eo Filius est quo Deus3 ; quia proprietate nativitatis Filius est,
natura Divinitatis Deus est ; et tamen dicitur natura, vel naturæ
Filius, quia naturaliter est Filius, eamdem scilicet habens naturam
quam ille qui genuit.
Adoptivus autem filius non est, quia non prius fuit, et postmodum
adoptatus est in filium ; sicut nos dicimur adoptivi filii, quia cum
nati fuerimus iræ filii, per gratiam facti sumus filii Dei. (Ephes., n,
3.) Christus vero nunquam fuit non Filius ; et ideo non est adoptivus
filius.
9. — Sed ad hoc4 opponitur sic. Si Christus filius hominis est, id est
Virginis, aut gratia aut natura vel utroque modo. Si vero natura ;
aut divina, aut humana. Sed divina non : ergo aut humana natura
aut non natura est filius hominis. Si non natura, ergo gratia tantum ;
et si5 natura humana, non ideo minus per gratiam. Si ergo gratia
filius Virginis est, adoptivus filius esse videtur, ut idem sit naturalis
Filius Patris et adoptivus filius Virginis.
10. — Ad quod dici potest, Christum filium Virginis esse et natura6
vel naturaliter, et gratia ; nec tamen adoptivus filius Virginis est :
qiiia non per adoptionem, sed per unionem filius Virginis esse dicitur.
Filius enim Virginis dicitur, eo quod non in Virgine accepit hominem
in unitatem personæ ; et hoc fuit gratiæ, non naturæ.
Unde Augustinus Super Joannem (Tract. 74, n. 3 ; L. 35 1828) :
Qu d Uni enitus- est æqualis Patri, non est rratiæ, sed naturæ; quod
autem in unitatem pesonæ Uni eniti assumptus est homo, : raliæ est,
non naturæ. Christus ergo nec Dei nec hominis est adoptivus filius ;
sed Dei naturaliter, et hominis naturaliter et gratia filius.
11. — Quod vero naturaliter sit hominis filius Augustinus ostendit
in lib. De fide ad Petrum (c. 2, n. 14 ; L. 40, 757) : Ille, scilicet Deus,
factus est naturaliter hominis filius, qui est naturaliter Filius unigenitus
Dei Patris.
12. — Quod autem non sit adoptivus filius, et tamen gratia sit filius,
ex subditis probatur testimoniis.V
1. Quar. om. « Christus ». — 2. Quar. « sive ». — 3. Quar. ad. « est ». —
4. F « adhuc ». — 5. Quar. ad. « etiam ». — 6. Quar. « filium Virginis natura
«ss·1 ».

Hieronymus Super epistolam, ad Ephesios (c. 1, 5 ; L. 26, 448) ait:
De Christo Jesu scriptum est, quia semper cum Patre fuit et nunquam
eum ut esset, voluntas paterna prsecessit... et ille quidem natura Filius
est, nos vero adoptione. Ille nunquam Filius non fuit ; nos, antequam
essemus, prædestinati sumus, et tunc Spiritum adoptionis accepimus,
quando credidimus in Filium Dei.
Hilarius quoque in lib. III De Trin. (n. 11 ; L. 10, 82) ait : Dominus
dicens : (Joan., xviii, 1) « Clarifica Filium tuum », non solo nomine con­
testatus est se esse Filium Dei, sed et proprietate. Nos filii Dei sumus ;
sed non talis hic Filius. Hic enim verus et proprius est Filius origine,
non adoptione ; veritate, non nuncupatione ; nativitate, non creatione.
Augustinus etiam Super Joannem (Tract.
n. 4 ; L. 35, 1844)
ait : Nos sumus filii gratia, et non natura ; Unigenitus autem natura,
non gratia. An hoc etiam in ipso Filio ad hominem referendum est ?
Ita sane.
Ambrosius quoque in libro I De Trinitate (c. 19, n. 126 ; L. 16,557)
ait : Christus Filius est, non per adoptionem sed per naturam. Per
adoptionem nos filii dicimur ; ille vero per veritatem naturæ est.
Ex his evidenter ostenditur quod Christus non sit filius gratia adop­
tionis. Illa enim gratia intelligitur, cum Augustinus eum non esse
filium gratia asserit. Gratia enim, sed non adoptionis, immo unionis,
Filius Dei est filius hominis, et e converso.

Utrum persona

vel natura priedestinata sit

13. — Deinde, si quæritur utrum prædestinatio illa quam comme­
morat Apostolus, sit de persona an de natura ; sane dici potest, et
personam Filii, quæ semper fuit, esse prædestinatam secundum
hominem assumptum, ut ipsa scilicet, ens homo, esset Dei Filius ;
et naturam humanam esse prædestinatam, ut Verbo Patris persona­
liter uniretur.

DIVISIO TEXTUS
« Solet etiam a quibusdam quæri. » (1)
14. — Postquam determinavit Magister quid conveniat
vel non conveniat uni naturæ ex hoc quod est alteri sociata in
persona Christi, hic determinat quid conveniat ipsi persona’
Christi ratione humanæ naturæ. Quid enim sibi conveniat
ratione divinæ natura:, dictum est in I lib. ·
Dividitur autem hæc pars in duas. Primo quierit utrum
conveniant Christo ratione humanæ naturæ illa1 quæ ad
dignitatem humanæ naturæ pertinere videntur. In secunda
de illis quærit quæ pertinent ad defectum, d. 11, ibi : « Solet
etiam quæri. »

Prima in duas. Primo inquirit de illis quæ pertinent ad digni­
tatem naturalem humanæ naturæ, sicut est personalitas.
Secundo, de his quæ pertinent ad dignitatem gratiæ, ibi :
« Si vero quæritur, an Christus. » (8)
1. Ed. « ea ».

Circa primum duo facit. Primo movet quæstionem. Secundo
objicit ad utramque partem et solvit, ibi : « Quod enim
persona sit. » (2)
Et hæc pars dividitur in duas, secundum duas vias1 quibus
ad propositam quæstionem argumentatur. Secunda incipit
ibi : « Sed2 aliter nituntur. » (6)
Circa primum duo facit. Primo ponit objectionem. Secundo
solvit, ibi : « Propter hæc inconvenientia. » (4)
Circa primum duo facit. Primo objicit ad partem affirma­
tivam. Secundo, ad partem negativam, ibi : « Sed contra3.
Si secundum quod homo. » (3)
« Propter hæc inconvenientia. » (4) Hic solvit. Et circa hoc
duo facit. Primo respondet ad quæstionem. Secundo ad
objectum, ibi : « Illud tamen non sequitur. » (5)
« Sed aliter nituntur. » (6) Hic ponit aliam objectionem.
Et primo objicit. Secundo solvit, ibi : « Ad quod dici potest. » (7)
Si vero quæritur etc. » (8) Hic inquirit de illis quæ perti­
nent ad dignitatem gratiæ. Et primo, de filiatione secundum
adoptionem. Secundo, de prædestinatione, ibi : « Deinde si
quæritur etc. » (13)
Circa primum duo facit. Primo ostendit quod Christus non
sit filius adoptivus. Secundo objicit in contrarium, ibi :
«|Sed ad hoc opponitur. » (9)
)*?Et circa hoc tria facit. Primo ponit objectionem. Secundo
solutionem4 ibi : «Ad hoc dici potest ».(10) Tertio solutionis
confirmationem quantum ad duo : primo quantum ad hoc
quod Christus est naturalis filius Virginis, ibi : « Quod vero
naturaliter » ; (11) secundo, quantum ad hoc quod non sit
filius per adoptionem, ibi : « Quod autem non sit filius adop­
tivus. » (12)

U«

Hic est triplex quæstio.'
Prima quid conveniat Christo, secundum quod homo.
Secunda de adoptione.
Tertia de prædestinatione.

QUÆSTIO I

QUID CONVENIAT CHRISTO,
SECUNDUM QUOD HOMO
Circa primum quaeruntur duo.
Primo, utrum Christus, secundum quod homo, sit Deus.
Secundo, utrum Christus, secundum quod homo, sit persona.
1. Ed. ad. « in ». — 2. Quar. et ed. ad. « adhuc ». — 3. Quar et ed. « e converso ». — 4. Ed. « solvit ».

ARTICULUS 1

Quæstiuncula I
Utrum Christus, secundum quod

homo, sit

Deus

III, q. 16, a. 2.

15. — AD PRIMUM SIC PROCEDITUR. Videtur quod
Christus, secundum quod homo, sit Deus. Philip., n, 9 :
« Dedil illi nomen quod esi super omne nomen. » Glossa :
« Inquantum homo, assumpsit nomen Dei non usurpative, sed
vere. » Sed nomen quod habet vere, vere dicitur de eo. Ergo
vere dicitur quod Christus, secundum quod homo, est Deus.
2. Præterea. Christus est Deus per gratiam unionis. Sed
gratia unionis non convenit ei nisi secundum quod est homo.
Ergo est Deus secundum quod homo.
3. Præterea. Christus, secundum quod homo, dimittit
peccata, ut patet Mat., ix, 6 : « Ut autem sciatis quia Filius
hominis habet potestatem in terra dimittendi peccata. » Sed hoc
est tantum Dei, ut dicitur Is., xliii, 25 : « Ego sum qui deleo
iniquitates tuas propter me. » Ergo secundum quod homo, est
Deus.
16. ■— SED CONTRA. Christus, secundum quod Deus,
fuit ab æterno. Si igitur secundum quod homo est Deus,
secundum quod homo fuit ab æterno : quod falsum est.
17. — Præterea. Deus et homo significant naturas dispa­
ratas. Sed in talibus' non potest unum eorum secundum alte­
rum alicui convenire. Ergo Christus non est Deus secundum
quod homo.

Quæstiuncula II
Utrum

sit

Deus,

secundum quod iste homo

18. — ULTERIUS. Videtur quod non sit Deus, secundum
quod iste homo.
1. Omne enim quod praedicatur de altero secundum quod
aliquid, oportet quod sit definitio vel pars definitionis
aut per se accidens illius secundum quod praedicatur ; sicut
cum dicitur : Petrus, secundum quod homo, est animal ratio­
nale mortale, vel secundum quod homo, est risibile. Sed Deus
nullo dictorum modorum se habet ad istum hominem. Ergo
hæc est falsa : Christus, secundum quod iste homo, est Deus.

2. Præterea. Christus, secundum quod Deus, caret matre.
Si igitur1 secundum quod iste homo, est Deus, Christus secun­
dum quod iste homo, caret matre : quod falsum est.
3. Præterea. Remoto eo secundum quod aliquid alicui
convenit, ulterius ei non convenit. Sed remoto a Christo quod
sit hic homo, adhuc convenit sibi esse Deum ; quia ab æterno
fuit Deus : non autem ab æterno fuit hic homo. Ergo Christus,
secundum quod iste2 homo, non est Deus.
19. — SED CONTRA. Sicut supra (d. 7, 33) dictum
est, hæc3 propositio : Iste homo est Deus, non est prædicatio
accidentalis, sed essentialis. Sed prædicatum essentiale
potest prædicari de subjecto quocumque cum reduplicatione
subjecti4 ; sicut Socrates in quantum est homo, est animal,
quia animal per se de homine prædicatur. Ergo hæc est vera :
Christus, secundum quod esi hic homo, est Deus.
20. — Præterea. Hic homo demonstrat suppositum æternum. Sed hæc est vera : Christus, secundum quod est suppo­
situm æternum, est Deus. Ergo et hæc5 « Christus, secundum
quod hic homo, est Deus.
Quæstiuncula III

%.

'

4
c
'
"
ς
I
j
f

Utrum Christus sit prædestinatus secundum ouod homo

21. — ULTERIUS. Videtur quod Christus non sit præ­
destinatus secundum quod homo.
1. Quod enim convenit Petro secundum quod homo,
oportet quod cuilibet homini conveniat. Sed esse prædestinatum non convenit cuilibet homini. Ergo nec convenit
Christo secundum quod homo.
2. Præterea. Effectus prædestinationis conformiter respondet prædestinationi : alias esset prædestinatio falsa. Sed
cum Christus sit prædestinatus esse Filius Dei, effectus hujus
prædestinationis est esse Filius Dei. Si ergo Christus, secun­
dum quod homo, non est Filius Dei, nec secundum quod
homo est prædestinatus.

22. — SED CONTRA. Christus est prædestinatus, ut
Apostolus dicit Rom., i, 4. Sed non secundum quod Deus,
ut ex dictis 7 d., patet. Ergo secundum quod homo.

23. — RESPONSIO. Dicendum quod id quod in aliqua
1. Ed. « ergo » et aci. « Christus ». — 2. Ed. « hic ». — 3. Ed. « ista ». —
k. Ed. om. « subjecti ». — 5. Ed. ad. « est vera ».

propositione reduplicatur cum hoc quod dico, secundum
quod, est illud per quod praedicatum convenit subjecto.
Unde oportet quod aliquo modo sit idem cum1 subjecto et
aliquo modo idem cum1 praedicato. Sicut medius terminus
in syllogismo affirmativo ad prædicatum quidem habet compa­
rationem sicut ad id quod per se consequitur ipsum — nihil
enim convenit alicui secundum quod est animal, nisi illud
animali per se conveniat secundum quemcumque modum
dicendi per se ; — ad subjectum autem comparatur sicut2 id
quod aliquo modo3 includitur in subjecto.
Includitur autem in subjecto ipsa substantia subjecti, et
antecedentia, sicut causae, et consequentia, sicut accidentia.
Substantia autem subjecti est et ipsum subjectum et natura
ejus. Et ratione omnium istorum potest aliquid attribui
Christo et cuilibet homini.
24. — Si enim aliquid attribuatur4 homini ratione princi­
piorum præcede>ntium ; sic dicimus quantum ad causam
materialem, quod homo, secundum quod est compositum ex
contrariis, est corruptibilis ; quantum ad causam formalem
dicimus quod homo, secundum quod habet animam ratio­
nalem, est ad imaginem Dei ; quantum vero ad causam effi­
cientem dicimus quod Petrus, secundum quod natus de tali
patre, est ejus heres ; quantum autem ad5 finalem dicimus
quod homo, secundum quod est ad beatiludinem ordinatus,
oportet quod sit immortalis quantum ad animam.
25. — Si autem attribuatur aliquid6 homini ratione acci­
dentium, sic dicimus, quod homo, secundum quod est colo­
ratus, est visibilis7.
26. — Si autem attribuatur aliquid ratione ipsius8 suppo­
siti, sic dicimus quod Socrates, secundum quod Socrates,
est individuum ; si autem ratione naturæ, sic dicimus quod
homo, secundum quod homo, est animal.
Solutio I
27. — Secundum hoc ergo dicendum AD PRIMAM QUÆS­
TIONEM quod cum dicitur : Christus, secundum quod homo
est Deus, li homo potest replicari ratione naturæ. Et sic est
falsa, quia naturæ humanæ non per se convenit, inquantum
talis natura, ut divinæ uniatur.
1. F. homot « idem cum... idem cum. » — 2. Ed. « ad id » ; β « illud ». —
3. α « in subjecto intellectum est et includitur ; aut in subjecto ipsa substantia
subjecti et antecedentia... » — 4. Ed. « attribuitur ». — 5. Ed ad. « causam ».
— 6. αβ om. « alicui » ; α om. etiam « homini ». — 7. Ed. ad. « sibi ». — 8. Ed.
om. a ipsius ».

Si autem replicatur ratione suppositi, cum suppositum
humanæ naturæ in Christo sit suppositum æternum, cui per
se convenit esse Deum, erit vera.
Quia tamen hoc nomen homo non importat aliquod deter­
minatum suppositum humanæ naturæ, nisi per demonstra­
tionem adjunctam, et solum cuidam1 supposito humanæ
naturæ convenit2 per se esse Deum ; ideo nisi aliquid aliud
addatur vel intelligatur, simpliciter non est concedenda3 :
Christus, secundum quod homo, est Deus.
28. ■— AD PRIMUM ergo dicendum quod assumptio, ut
supra d. 5 (30) d ctum est, significatur per modum motus.
Cui autem convenit per se ad aliquid moveri, non convenit
per se4 esse illud ; sicut nigro convenit per se moveri ad albedinem, non tamen convenit ei per se esse album.
Similiter assumere nomen Dei, potest convenire Christo
secundum quod homo ; et tamen esse Deum non convenit ei
secundum quod homo.
29. — Ad secundum dicendum quod hoc nomen Christus
significat personam in duabus naturis. Unde non convenit ei
per gratiam quod sit Deus, sed ab aeterno. Sed quod sit simul
Deus et homo, hoc est per gratiam unionis.
30. ■— Vel dicendum quod quamvis gratia unionis faciat
hominem Deum, non tamen ad idem refertur gratia unionis
et esse Deum ; quia esse Deum convenit huic homini ratione
personæ, gratia autem fit ei ratione naturæ.
Unde secundum quod homo, habet gratiam unionis, si
fiat reduplicatio ratione humanæ naturæ ; non autem secundum quod homo, est Deus, sed secundum quod talis persona.
31. — Ad tertium dicendum quod dimittere peccata est
dupliciter. Vel per auctoritatem ; et sic, cum sit solius Dei,
non est Christi inquantum est homo, si fiat reduplicatio
ratione naturæ. Vel per ministerium ; et sic convenit Christo
etiam ratione humanæ naturæ.

Solutio II
32. — AD SECUNDAM QUÆSTIONEM dicendum quod
ad hoc quod aliqua prædicatio sit per se, non oportet quod
prædicatum per se conveniat subjecto secundum omne5 quod
in nomine subjecti implicatur ; sed sufficit si secundum ali­
quid eorum sibi per se conveniat. Sicut ratiocinari per se
1. Ed. ad. « determinato ». — 2. αβ a conveniat ». — 3. Ed. « concedendum
quod ». — 4. Ed. om. « per se ». — 5. αβ « esse ».

convenit homini, non inquantum habet corpus, sed inquan­
tum habet animam ; unde hæc est per se : Homo ratiocinatur.
33. — Cum autem dicitur : Iste homo, demonstrato Christo,
includitur ex vi demonstrationis determinatum supposi­
tum humanæ naturæ, quod est suppositum æternum, secun­
dum secundam opinionem : cui supposito per se convenit
esse Deum. Unde hæc est per se secundum secundam opi­
nionem : Iste homo est Deus.
Et quia ad veritatem hujusmodi locutionum non exigitur
nisi quod prædicatum per se conveniat ei quod replicatur ;
ideo hæc est vera : Christus secundum quod iste homo, est
Deus.
34. — AD PRIMUM ergo dicendum quod sicut aliquid
est de definitione speciei quod non est de definitione generis ;
ita aliquid de definitione individui esset, si definiretur, quod
non est de definitione speciei, sicut pars materiæ, ut dicit
Philosophus in VII Meta, (ζ 3. 1029», 2 ; 1. 2, n. 1276 s.).
Unde licet Deus non sit pars definitionis hominis, esset
tamen pars definitionis hujus hominis Christi, si definiri
posset ratione personæ Verbi. Unde patet quod est per se.
35. — Ad secundum dicendum quod cum dicitur : Iste
homo, demonstratur suppositum duarum naturarum ; qua­
rum utraque caderet in definitione ejus, si definiri posset. Et
ideo ea quæ sunt utriusque naturæ, per se ei conveniunt.
Et ideo Christus, secundum quod iste homo, est Deus ; et
secundum quod iste homo, est homo. Et similis ratio est de
illis quæ consequuntur ad alterutram1 naturam. Unde secun­
dum quod iste2, est habens matrem et carens matre. Nec
unum excludit aliud, cum non sint opposita, quia non se­
cundum idem conveniunt.
36. — Ad tertium dicendum quod remoto a Christo toto hoc
quod importatur cum dicitur : Iste homo, non conveniet ei
esse Deum ; quia includitur ibi natura divina et humana,
ut dictum est.
Sed remota altera, scilicet humana natura, sequitur quod
Filius Dei non possit3 dici iste4 homo. Ratione tamen illius,
scilicet humanæ naturæ, non verificatur prædicta locutio.
Fit est simile sicut si dicatur : Petrus, inquantum homo,
sentit ; quia remoto rationali per intellectum, non erit homo
et, remanebit sentiens, ut dicitur in libro De causis (lect. 1 :
I. 194'.
I. Ed. « alteram ». — 2. Ed. ad. « homo ». — 3. β « posset ». -— 4. α « ille ».

Solutio III
37. — AD TERTIAM QUÆSTIONEM dicendum quod
quia prædestinatio importat antecessionem, ideo per con­
sequens includit factionem ; quia omne quod est, postquam
non fuit, dicitur factum. Unde dicitur aliquis prædestinatus,
inquantum praevisus est fieri beatus.
Omnia autem quæ factionem1 et motum important, con­
veniunt per se ei quod accedit ad terminum, cui tamen per
se non convenit esse in termino ; sicut moveri ad albedinem,
per se convenit non albo, cui non convenit esse album.
38. — Prædestinatio autem quæ de Christo dicitur, est
respectu gratiæ unionis, secundum quam factum est ut homo
esset Deus : cujus factionis terminus est esse Deum.
Accedens autem ad terminum est quod assumitur ad unio­
nem, scilicet humana natura ; et ideo ratione humanæ naturæ
convenit Christo esse prædestinatum, non autem esse Deum.
Unde hæc est vera : Christus secundum quod homo, est præ­
destinatus ; hæc autem est falsa : Christus secundum quod
homo, est Deus.
39. — AD PRIMUM ergo dicendum quod ratio illa procedit
de illis quæ conveniunt alicui ratione humanæ naturæ secun­
dum rationem speciei. Sed prædestinari convenit Christo
ratione humanæ naturæ particulatæ in ipso. Unde objectio
non est ad propositum.
40. ·— Ad secundum dicendum quod effectus prædestinationis prædestinationi respondet conformiter quantum ad id
de quo est prædestinatio, non autem quantum2 ad conditio­
nes prædestinationis ; quia prædestinatio est æterna, effectus
autem3 temporalis.
Et sic est in proposito ; quia Christus non est prædestinatus
ut sit secundum quod homo Filius Dei, sed ipsa prædesti­
natio convenit ei secundum quod homo.
Unde patet quod hujusmodi locutiones sunt duplices, ex
hoc quod implicatio potest ferri ad hoc quod est prædesti­
natum , vel ad hoc quod est esse Filium Dei, de quo est præ­
destinatio.

1. F. · actionem »♦ — 2. β « quoad ». — 3. Ed ad. · est n.

336

SCRIPTUM SUPER III LIB. SENTENTIARUM

A BT IC ULUS II
OuÆSTIUNCULA

I

Utrum Christus, secundum quod homo, sit persona
III, q. 16, a. 12 ; Bom., c. 1, 1. 3.

41. — AD SECUNDUM SIC PROCEDITUR. Videtur quod
Christus, secundum quod homo, sit persona.
1. Persona enim, ut dicit Boetius, (lib. De duab. natur.,
el una persona Christi, c. 3, L. 64, 1343), « est rationalis
naturæ individua substantia ». Sed Christus, secundum quod
homo, est hujusmodi. Ergo secundum quod homo est persona.
2. Præterea. Quod convenit alicui secundum quod homo,
convenit omni homini secundum quod est homo. Sed Petrus,
secundum quod est homo, est persona. Ergo et Christus.
3. Præterea. Dicimus quod Christus, secundum quod homo,
aliquid operatus est, sicut quod comedit ; et similiter secun­
dum quod Deus, sicut quod mortuum suscitavit. Nec sequi­
tur quod Christus propter hoc sit duo. Ergo videtur similiter
quod si dicamus, Christum, secundum quod hominem, esse
personam, et similiter secundum quod Deum, non sequitur
ipsum esse duo ; et ita nullum aliud inconveniens.

.

42. — SED CONTRA. Quidquid convenit Christo secundum
quod homo, hoc est assumptum. Sed persona non est assumpta,
ut ex 5 d. (120), patet. Ergo Christus non est persona
secundum quod homo.
43. — Præterea. Impossibile est quod idem numero con­
veniat alicui secundum duas naturas diversas. Sed in Christo
est tantum una persona. Ergo cum secundum naturam divi­
nam conveniat ei esse personam, secundum humanam naturam
non conveniet ei1. Et sic non erit persona inquantum est
homo.

Quæstiunculæ II
Utrum sit, secundum quod homo, individuum

44. — ULTERIUS. Addetur quod sit, secundum quod homo,
individuum.
1. Christus enim, secundum quod homo, est aliquid. Sed
1. β om. « ei ».

non est aliquid universale. Ergo est aliquid particulare. Ergo
secundum quod homo, est individuum.
2. Præterea. In individuo nihil est nisi natura speciei
et accidentia individuantia ipsam1. Sed Christus, secundum
i quod homo, habet naturam humanam et accidentia indiviI duantia ipsam. Ergo, secundum quod homo, est individuum.
■3. Præterea. Quidquid convenit humanæ naturæ, convenit
Christo inquantum2 homo, sicut esse passibile et mortale.
ISed humana natura in Christo est quoddam individuum.
Ergo Christus, inquantum homo, est individuum.

45. — SED CONTRA. Individuum in genere rationalis
naturæ nihil aliud est quam persona. Sed Christus, secundum
quod homo, non est persona. Ergo nec individuum.
Quæstiuncula III
Utrum Christus, secundum quod homo, sit suppositum
VEL RES NATURÆ

46. — ULTERIUS. Videtur quod Christus3, secundum
quod homo, sit suppositum vel res naturæ.
1. Suppositum enim vel res naturæ dicitur aliquis ex hoc
quod habet humanam naturam. Sed Christus, secundum
quod homo, habet humanam naturam. Ergo, secundum quod
homo, est suppositum vel res naturæ.
2. Præterea. Humana natura ita vere est in Christo sicut
accidentia humanæ naturæ. Sed Christus, secundum quod
homo, est subjectum accidentium humanæ naturæ. Ergo,
et secundum quod homo, est suppositum vel res naturæ4.
3. Præterea. Christus, secundum · quod homo, est res
quædam. Sed non est res nullius naturæ. Ergo est, secundum
quod homo, res naturæ.

47. — SED CONTRA. Suppositum humanæ naturæ est
idem quod hypostasis vel persona. Sed Christus, secundum
quod homo, non est persona vel hypostasis. Ergo nec suppo­
situm vel res naturæ.
48. —Præterea. In Christo est tantum unum suppositum.
Sed Christus, secundum quod Deus, est suppositum. Ergo
non secundum quod homo, est suppositum.

4.

1. β om. « ipsam ».
otn. « naturæ ».

— 2. Ed. ad. « est ». —

3. β om.

« Christus ». —

Solutio I

49. — RESPONSIO. Dicendum AD PRIMAM QUÆSTIO­
NEM quod in Christo non est nisi una persona quæ est
persona æterna1. Nullum autem æternum convenit Christo,
secundum quod homo, proprie loquendo, ut patet ex prædictis.
(16). Unde -hæc non est vera : Christus, secundum quod
homo, esi persona; nisi replicetur suppositum hominis, ut
dicatur : Christus, secundum quod iste homo, est persona :
hoc enim verum est.
50. — AD PRIMUM ergo dicendum quod Christus, secun­
dum quod homo, est substantia rationalis naturæ. Sed secun­
dum quod iste homo, est individua substantia rationalis
naturæ. Unde secundum quod iste homo, est persona ; sicut
secundum quod iste homo, est Deus.
51. — Ad secundum dicendum quod etiajn nec Petrus,
inquantum homo, est persona, sed inquantum2 iste homo ;
quia hæc non est per se : Homo est persona ; sed hæc : Iste
homo est persona.
52. — Ad tertium dicendum quod ex hoc quod Christus
operatus est secundum quod homo et secundum quod Deus,
sequitur quod in Christo sint duæ operationes. Ita etiam si
Christus esset persona secundum quod homo et secundum
quod Deus, sequeretur quod essent in ipso3 duæ personæ.

Solutio II
53. — AD SECUNDAM QUÆSTIONEM dicendum quod
sicut supra 6 d. (23) dictum est, individuum invenitur et4 in
substantiis et in8 accidentibus.
Secundum autem quod in substantiis est, habet de ratione sui
quod sil subsistens : non autem secundum quod in accidentibus
invenitur. Et utroque modo invenitur in Christo ; tamen
altero tantum modo prædicatur.
Humana enim natura in Christo est quoddam individuum ;
sed Christus non est illud individuum, sed est individuum
subsistens. Et hoc modo accipiendo individuum, secundum
quod de Christo prædicatur, est in Christo unum tantum indi­
viduum sicut et una persona.
Unde sicut Christus non est persona secundum quod homo,
ita nec individuum.
1. Ed. « ab æterno », loco « persona æterna ». — 2. Ed. « secundum quod »
— 3. α « in Christo ».— 4 Ed. om. α et ». — 5. Ed. om. « in »,

54. — AD PRIMUM ergo dicendum quod Christus, secundum quod homo, est aliquid ; non tamen sequitur : ergo
secundum quod homo, est aliquid universale vel aliquid1
particulare ; quia homini accidit esse universale et2 particu­
lare.
l
Unde hæc est per accidens : Homo est aliquid particulare;
hæc autem per se : Iste homo est aliquid particulare. Unde
Christus non est aliquid particulare secundum quod homo, sed
secundum quod iste homo.
55. — Ad secundum dicendum quod de ratione individui,
secundum quod de Christo prædicatur, est quod sit per se
subsistens. Et hoc non convenit Christo secundum quod homo.
sed secundum quod hic homo. Unde non oportet quod sit
individuum secundum quod homo. Unde non oportet quod sit
individuum secundum quod homo.
I 56. — Ad tertium dicendum quod ea quæ conveniunt
(humanæ naturæ, non oportet quod eodem modo quo de natura
prædicantur, de Christo prædicentur ; quia ipsa natura de eo
non prædicatur in recto et in abstracto, sed oblique vel concretive.
Unde non sequitur, si humana natura est individuum, quod
Christus, secundum quod homo, sit individuum ; sed quod
habeat individuam naturam.

Solutio III

57. —· AD TERTIAM QUÆSTIONEM dicendum quod in
propositionibus per se aliter est ex parte subjecti et px
parte prædicati ; quia ex parte subjecti sufficit quod secun­
dum unum tantum eorum quæ in subjecto continentur, prædicatum per se conveniat subjecto ; ex parte autem prædicati
oportet quod quidquid est in prædicato, per se subjecto
conveniat. Unde hæc non est per se : Homo est animal album ;
hæc autem est per se : Homo albus est animal.
58. —· Secundum hoc dico, quod in hoc quod dico suppo­
situm vel res naturæ, duo importantur, scilicet : respectus ad
naturam communem, et aliquid3 subsistens cui inest respectus
ille. Quorum unum inest Christo secundum quod homo, scilicet
respectus ad naturam communem ; non autem alterum, ut
patet ex prædictis. Et ideo hæc est falsa : Christus, secundum
quod homo, est suppositum vel res naturæ; tamen magis
accedit ad veritatem quam aliqua prædictarum, inquantum
1. β « et aliquid » ; ed. om. « aliquid ». — 2. Ed. « vel ». — 3. Ed. « a’iud »

ista nomina imponuntur a respectu1 ad naturam communem.
Unde si suppositum sumatur adjective, est vera. Christus
enim, secundum quod homo, supponitur humanæ natur,æ
vel est aliquod suppositum humanæ naturæ. Et hoc etiam
valet ad ea quæ dicta sunt de persona et individuo.

Et per hoc etiam patet solutio AD PRIMUM.
59. ■— Ad secundum dicendum quod quia accidentia non
pertinent ad esse rei sicut natura communis, ideo in nomine
subjecti non includitur nisi respectus ad accidens ; non autem
ratio per se existentis, ut significatum ejus, sed sicut præsuppositum. Et ideo non est similis ratio de subjecto et sup­
posito.
60. — Ad tertium dicendum quod Christus, secundum quod
homo, est res quædam, et etiam secundum quod homo,
est alicujus naturæ. Non tamen sequitur quod sit res naturæ
secundum quod homo ; quia plus est in significatione compo­
siti quam in significationibus componentium : quod multis2
in istis accidit ; sicut non omnis arma gerens est armiger.
Et sic est in proposito3.

QUÆSTIO II

DE FILIATIONE PER ADOPTIONEM
Deinde quæritur de filiatione per adoptionem.

Et circa hoc quaeruntur duo.

Primo, quæritur de ea ex parte adoptantis.
Secundo, ex parte adoptati.
ARTICULUS I

Quæstiuncula I

Utrum Deo

competat aliquem in filium adoptare

61. — AD PRIMUM SIC PROCEDITUR. Videtur quod
Deo non competat aliquem in filium adoptare.
1. Adoptio enim est alicujus extraneæ personæ in filium
vel nepotem, vel deinceps assumptio legitima. Sed Deo non
1. Ed. « per respectum ». — 2. Ed. « ct ». — 3. Ed. om, « Et sic est in
proposito

est aliqua persona extranea, quia omnes ipse condidit. Ergo
non competit ei adoptare.
2. Præterea. Apud nos adoptans non est principium essendi
adoptato. Sed Deus est omnibus principium essendi. Ergo
non competit ei aliquem adoptare.
3. Præterea. Ille qui filios naturales habet, non adoptat
i aliquem, nisi ut condividat hereditatem cum filiis naturalibus,
i Sed hereditas Dei Patris indivisibilis est, quia est ipsemet.
Ergo cum ipse habeat naturalem Filium, non competit ei
adoptare aliquem.

62. —· SED CONTRA. Adoptio contingit ex benignitate
adoptantis ad adoptatum. Sed Deus maxime benignus et ama­
tor est hominum. Ergo ipsi maxime competit adoptare.
63. — Præterea. Quicumque facit aliquos filios per gratiam,
adoptat. Sed hoc Deo competit. Joan., i, 12 : « Dedii eis
s potestatem filios Dei fieri. » Ergo ipse adoptat.

Quæstiuncula II
Utrum
i
*

i

adoptare sit tantum

Dei Patris

64. — ULTERIUS. Videtur quod adoptare sit tantum
Dei Patris.
I. Quia secundum leges, illius est adoptare cujus est
filios generare. Sed solius Patris in Trinitate est Filium gene­
rare naturalem. Ergo ejus solius est filios adoptare.
2. Præterea. Per adoptionem efficimur fratres Christi.
Horn., vin, 29 : « Ut ipse sit primogenitus in mullis fratribus. »
Sed Christus non est Filius nisi Dei Patris, ut supra d. 4,
(34 s.) dictum est. Ergo et nos per adoptionem solius Patris
filii sumus.
3. Præterea. Sicut supra d. 1 (95) dictum est, ideo solus
Filius incarnatus est, ut1 nomen Filii non2 transiret ad
alterum. Sed non est magis inconveniens nomen Filii transire
ad aliam personam quam nomen Patris. Ergo non debet dici
adoptare nisi Deus Pater, ne nomen Patris ad aliam personam
transeat.

65. — SED CONTRA. Omne nomen significans effectum
in creatura, dictum de Deo, toti Trinitati commune est. Sed
adoptare importat effectum in creatura. Ergo toti Trinitati
competit.
1. Ed. « ne ». — 2. Ed. om. « Don "

66. — Præterea. Secundum hoc quod adoptamur in fdios Dei
et1 Deus pater noster dicitur. Sed tota Trinitas dicitur pater
noster, sicut in I Lib. d. 18 dictum est. Ergo totius Trinitatis
est adoptare.

Quæstiuncula III
67. — ULTERIUS. Videtur quod

per

Filium

tan­

tum fiat adoptio.

1. Per hoc quod dicitur ad Galal., iv, 4 : « Misit Deus
Filium suum jactum ex muliere..., ut adoptionem filiorum
reciperemus »
2. Præterea. Secundum Philosophum, II Mela., (a 1. 993b.
24-26 ; 1. 2, n. 292-293), illud quod est primum in quolibei
genere, est causa eorum quæ sunt post. Sed filiatio primo
invenitur in Filio. Ergo per ipsum omnes efficimur filii, sicut
per bonitatem2 Dei omnes efficimur boni ; et sic ex Patre
cælesti « omnis paternitas in cælos et in terra nominatur »,
ad Ephes., m, 15.
68. ■— Sed videtur quod fiat per Spiritum sanctum.
3. Per hoc quod dicitur Rom., vni, 15 : « Accepistis
spiritum adoptionis filiorum, in quo clamamus, Abba, paler. »
4. Præterea. Per caritatem efficimur filii Dei : I Joan.,
hi, 1 : « Videte qualem caritatem dedit nobis Paler, ut filii Dei
nominemur et simus. » Sed caritas est Spiritus sanctus. Ergo
per ipsum adoptamur.
,

Solutio I

69. — RESPONSIO. Dicendum AD PRIMAM QUÆSTIO­
NEM quod adoptatio transfertur ad divina ex similitudine
humanorum.
Homo enim dicitur aliquem in filium adoptare, secundum
quod ex gratia dat alicui4 jus percipiendæ hereditatis suæ,
cui per naturam non competit. Hereditas autem hominis
dicitur illa qua homo dives est.
Id autem quo Deus dives est, est per fruitionem5 sui ipsius,
quia ex hoc beatus est, et ita hæc est hereditas ejus. Unde
inquantum hominibus qui ex naturalibus ad illam fruitionem
pervenire non possunt, dat gratiam per quam homo illam
beatitudinem meretur, ut sic ei competat jus in hereditate
illa, secundum hoc dicitur aliquem in filium adoptare.
1. Ed. om. « et ». — 2. Ed. ad. « filii ». — 3. Ed. « cadis ». — 4. N. « ei » ;
F. om. — 5. Ed. « perfruitio ».

70. — AD PRIMUM ergo dicendum quod quamvis nulla
persona sit sibi1 extranea quantum ad esse quod ab eo participat, est tamen sibi2 extranea aliqua persona quantum ad
jus percipiendæ hereditatis.
71. ■— Ad secundum dicendum quod ex hoc ipso quod
aliquis homo ex alio nascitur, habet jus in hereditate paterna ;
unde non est extraneus, ut adoptari possit.
Sed non ex hoc quod aliquis habet esse a Deo, competit sibi
jus in hereditate cælesti. Et ideo potest qui habet esse a Deo
per creationem, ab eo per gratiam in filium adoptari.
72. — Ad tertium dicendum quod accidit adoptioni quæ
est apud nos, ut per eam dividatur hereditas, inquantum a
multis simul et3 tota haberi non potest. Sed hereditas cælestis
tota simul habetur a patre adoptante, et ab omnibus filiis
adoptatis ; unde non est ibi nec4 divisio nec successio.

Solutio II
*
73. — AD SECUNDAM QUÆSTIONEM dicendum quod
adoptare convenit toti Trinitati, quia una est operatio totius
Trinitatis, sicut et una essentia ; sed tamen potest appropriari
Patri, inquantum habet similitudinem cum proprio ejus.
74. — AD PRIMUM ergo dicendum quod quamvis sit
solius Patris Filium generare qui sit Deus, tamen est totius
Trinitatis filios per creationem producere. Et ideo est etiam
totius Trinitatis per gratiam filios adoptare.
75. —■ Ad secundum dicendum quod ex adoptione quæ est
per gratiam, efficimur fratres Christi, inquantum per hoc
efficimur filii Dei Patris; non autem inquantum efficimur
filii Christi vel Spiritus sancti.
76. — Ad tertium dicendum quod filiatio est relatio ejus
quod est a principio ; paternitas autem est relatio principii,
Tota autem Trinitas est principium creaturæ. Unde magis
potest trahi nomen paternitatis ad alias personas respectu
creaturæ, quam nomen filiationis.

ά

Solutio III

77. — AD TERTIAM QUÆSTIONEM dicendum quod hæc
præpositio per potest notare5 duplicem causam : scilicet
agentem mediam ; et sic sumus adoptati a Deo Patre per
1. αβ « ibi ». — 2. α « ibi ». — 3. Ed. om. « et ». —
5. Ed. « denotare ».

Ed. om. « nec ». —-

Filium, ut appropriate loquamur, quia per eum Deus Pater
multos filios in gloriam adduxit, ut dicitur ad Hebr., n, 10,
secundum quod eum misit in mundum Salvatorem.
Potest etiam notare formalem causam ; et hoc dupliciter :
vel inhærentem vel exemplarem.
Si inhærentem, sic adoptati sumus per Spiritum sanctum
cui appropriatur caritas, secundum quam formaliter meremur.
Ideo dicitur Ephes., i, 13 : « Signati estis Spiritu promissionis
sancto, qui est pignus hereditatis nostrae. »
Si vero designat causam exemplarem formalem, sic sumus
adoptati per Filium. Unde dicitur1 Rom., vm, 29 : « Quos
præscivii conformes fieri imaginis Filii sui, ut sil ipse primo­
genitus in multis fratribus. »
Et per hoc patet responsio ad objecta.

ARTICULUS II
Quæstiuncula I
Utrum

omnibus creaturis conveniat adoptari
III, q. 23, a. 3.

78. — AD SECUNDUM SIC PROCEDITUR. Videtur quod
omnibus creaturis conveniat adoptari.
1. Deus enim dicitur pater noster, quia creavit nos, sicut
dicitur Deui., xxxn, 6 : « Numquid non ipse est pater tuus ? »
Sed non est pater creaturarum per naturam, quia sic solius
Christi pater est. Ergo est pater per adoptionem. Ergo omnibus
creaturis convenit adoptari.
2. Præterea. Ex hoc quod Deus aliquid creat, assumit
ipsum2 in communicatione suorum bonorum ex mera sua
bonitate. Sed nihil aliud videtur esse adoptio. Ergo cuilibet
creaturæ convenit adoptari.
3. Præterea. Ex ipsa creatione Deus imprimit rationali
creaturæ imaginem suam, secundum quam dicitur filius Dei.
Sed non adoptat nos nisi inquantum nos filios suos facit.
Ergo ex ipsa creatione ad minus homines adoptat.
79. ·— SED CONTRA. Sicut ex prædictis3 patet, adoptio
filiorum fit per Spiritum sanctum. Sed non datur ratione
creationis Spiritus sanctus. Ergo nec adoptio est ratione
creationis tantum.
1. Ed. om « dicitur ». — 2. Ed. « illud ». — 3. Ed. « dictis ».

Quæstiuncula II

Utrum angelis

conveniat adoptari

III, q. 23, a. 3, ad 2.

80. — ULTERIUS. Videtur quod nec angelis conveniat
adoptari.
1. Quia illi convenit adoptari qui non est in domo patrisfamilias et in ipsam inducitur. Sed angeli semper fuerunt in
domo Dei, quia in cælo empyreo creati sunt. Ergo eis non
convenit adoptari.
2. Præterea. Sicut in Littera (8) dicitur, « nos ideo filii Dei
adoptivi dicimur, quia cum nati fuerimus filii iræ, per gratiam
facti sumus filii Dei. » Sed angeli nunquam fuerunt filii
iræ. Ergo unquam neque1 fuerunt non filii, ad minus secundum
illos qui dicunt quod angeli fuerunt creati in gratia. Ergo
angelis non convenit adoptari.
3. Præterea. Galat., iv, 4, dicitur : « Misit Deus Filium
suum... ut adoptionem filiorum reciperemus. » Sed ad angelos
non fuit missus Dei Filius ; quia non est factus angelus sicut
est factus homo, secundum quem modum ad homines missus
dicitur. Igitur2 angelis non convenit adoptari.

81. — SED CONTRA. Per Spiritum sanctum, qui hominibus
datur, dicuntur homines adoptari, ut ex dictis patet. Sed
Spiritus sanctus habitat in angelis, sicut etiam in hominibus.
Ergo angeli, sicut et homines, dicuntur adoptari.
82. — Præterea. Angeli dicuntur fratres et consortes nostri ;
sed3 non4 nisi secundum quod ab eodem patre et ad eamdem
hereditatem nobiscum sunt adoptati. Ergo eis convenit
adoptari.
Quæstiuncula III
Utrum Christus

etiam sit filius adoptivus

Supra, d. 4, (31 s.) ; d. 11, (53) ; III, q. 23, a. 4 ; IV Cg., c. 4 ;
Ver., q. 29, a. 1, ad 1.

83. — ULTERIUS. Videtur quod etiam Christus sit filius
adoptivus.
1. Quia Hilarius (lib. II De Trinit., n. 27 ; L. 10, 68)
dicit : « Potestatis dignitas non amittitur dum carnis humilitas5
1. Ed. « nunquam ». — 2. Ed. « ergo ». — .9, Ed. ad. « hoc ». — 4. Ed. ad,
est ». — 5. αβ « humanitas »

adoptatur. » Et loquitur de humanitate Christi. Ergo Christus,
secundum quod homo, est filius adoptivus.
2. Præterea. Non videtur sequi aliquod inconveniens,
si dicamus Christum filium adoptivum. Neque enim sequitur
quod fuerit filius iræ, neque quod1 aliquando fuerit non filius ;
quia angeli nunquam filii iræ fuerunt, et tamen dicuntur
filii adoptivi. Ergo nihil prohibet Christum dicere filium
adoptivum.
3. Præterea. Major est dignitas filii adoptivi quam servi.
Sed Christus, secundum quod homo, dicitur servus, ut patet
Philip., ii, 7. Ergo multo fortius potest dici filius adoptivus.
4. Præterea. Per inhabitationem Spiritus sancti homo
efficitur filius adoptivus. Sed super Christum requievit
Spiritus sanctus, ut dicitur Is., xi, 2. Ergo ipse debet dici
filius adoptivus.
■j. Præterea. Augustinus in lib. De vocatione Sanctorum
(cap. 16, n. 31, L. 44, 982), dicit : « Ea gratia fit ab initio
fidei2 homo quicumque Christianus qua gratia ille homo3
factus est Christus. » Sed quicumque homo fit ab initio
Christianus fit per gratiam adoptionis4. Ergo et ille homo
factus est Christus per gratiam adoptionis4, et ita est filius
adoptivus.

84. — SED CONTRA. Super illud5, Rom., i, 4 : « Qui prae­
destinatus est Filius Dei in virtute », dicit Ambrosius : « Volvi
et revolvi Scripturas ; Christum nunquam filium adoptivum
inveni. » Ergo non est dicendus filius adoptivus.
85. — Præterea. Adoptare totius Trinitatis est. Si ergo
Christus esset filius adoptivus, esset filius Trinitatis : quod
non potest esse, ut supra d. 4 (54) dictum est.
Solutio I

86. — RESPONSIO. Dicendum AD PRIMAM QUÆSTIONEM quod sicut supra d. 8 (17) dictum est, de ratione filia­
tionis est ut filius producatur in similitudinem speciei ipsius
generantis.
Homo autem inquantum per creationem producitur in par­
ticipationem intellectus, producitur quasi in similitudinem
speciei ipsius Dei ; quia ultimum eorum secundum qua·
natura creata participat similitudinem naturæ increatæ,
est intellectualitas. Et ideo sola rationalis creatura dicitur
1. Ed. om. « quod ». — 2. Ed. ad. « suæ ». — 3. Ed. ad. « ab initio suo ».—
4. αβ homotel. « adoptionis... adoptionis ». — 5. Ed. « super illo ».

ad imaginem, ut in II lib., d. 16, dictum est. Unde sola ratio­
nalis creatura per creationem filiationis nomen adipiscitur.
87. — Sed adoptio, ut dictum est, requirit ut adoptato
acquiratur jus in hereditatem adoptantis. Hereditas autem
ipsius Dei est ipsa sua beatitudo, cujus non est capax nisi
rationalis creatura, nec ipsi acquiritur ex ipsa creatione, sed
ex dono Spiritus sancti, ut dictum est.
Et ideo patet quod creatio creaturis irrationalibus nec adop­
tionem nec filiationem dat ; creaturæ autem rationali dat qui­
dem filiationem, sed non adoptionem.
88. — AD PRIMUM ergo dicendum quod filiatio per adop­
tionem addit supra filiationem per creationem sicut perfectum
supra diminutum, et sicut gratia super naturam. Unde per
creationem homo non efficitur filius naturalis neque adoptivus,
sed tantum dicitur filius creatione ; creaturæ autem irratio­
nales nullo modo.
89. ■— Ad secundum dicendum quod communicatio quo­
rumcumque bonorum non sufficit ad adoptionem, sed commu­
nicatio hereditatis. Unde nec aliqua creatura dicitur adoptari
ex hoc quod sibi aliqua bona communicantur a Deo, nisi
communicetur ei hereditas quæ est divina beatitudo.
Ad tertium dicendum sicut ad primum.
Solutio II

90. — AD SECUNDAM QUÆSTIONEM dicendum quod
beata fruitio sicut excedit naturam humanam, ita et1 naturam
angelicam. Unde sicut hoc homini datur ex gratia et non
ex debito suæ naturæ ; ita et2 angelis. Et propter hoc sicut
competit3 homini adoptari ; ita et angelis.
91. — AD PRIMUM ergo dicendum quod domus Dei,
in quam4 filii adoptivi inducuntur, non dicitur cælum empyreum, sed ipsa beatitudo divina, secundum quam Deus in
se ipso8 quiescit et facit alios in se quiescere. Et in hac domo
non semper fuerunt, quia non fuerunt creati beati.
92. — Ad secundum dicendum quod accidit adoptioni
quod adoptatus fuerit filius iræ vel quod fuerit prius tempore
non filius. Unde ponitur in Littera (8) magis ad evidentiam
adoptionis quam ad necessitatem.
Sed hoc est de necessitate adoptionis ut prius natura
1. α « excedit ». — 2. Ed. om. « et » — 3. β « convenit ». — 4. F. «inquantum ». — 5. Ed. « semctipso »

sit non filius quam filius, ut filiatio sibi ex natura sua non
competat, sed ex gratia quacumque collata. Et hoc bene
invenitur in angelo.
93. ■— Ad tertium dicendum quod quamvis missio Filii
in carnem non fuerit facta ad angelos ; fuit tamen ad eos
facta missio quæ est in mentem, ut in I lib., d. 3, dictum est.

Solutio III
94. — AD TERTIAM QUÆSTIONEM dicendum quod
Christus nullo modo est dicendus filius adoptionis ; quia ei
competit ex natura sua, secundum quam aeternaliter a Patre
nascitur, habere jus in hereditate paterna ; quia omnia quæ
habet Pater, sua sunt, ut dicitur Joan., xvi, 16. Unde hoc
jus non acquiritur ei per gratiam advenientem, ut dici
possit1 adoptivus.
95. — AD PRIMUM ergo dicendum quod humanitas adop­
tatur non in ipso capite, sed in membris ejus. Et sic intelligendum est verbum Hilarii.
96. — Vel dicendum quod etsi adoptio aliquo modo possit
dici de natura creata, quæ per gratiam trahitur in partici­
pationem divinæ bonitatis in unitate divinæ personæ ; non
tamen oportet quod supposito conveniat, cui naturaliter
convenit esse beatum.
97. — Ad secundum dicendum quod sequitur hoc2 incon­
veniens, quod Christus, ad minus natura vel intellectu, esset
prius non filius quam filius, sicut est de angelis : quod nullo
modo stare potest quantum ad secundam opinionem quæ
ponit quod nullum suppositum præintelligitur unioni ; nec
filiatio potest convenire nisi supposito perjeclo.
98. — Ad tertium dicendum quod Christus cum dicitur
servus, importat subjectionem tantum. Unde Christus, secun­
dum quod homo, dicitur servus, sicut et minor Patre. Non
autem importat acquisitionem per gratiam ejus quod ei con­
venit per naturam, sicut filius adoptivus.
Et ideo nomen servitutis aliquo modo conceditur in Christo,
non autem nomen adoptionis.
99. — Ad quartum dicendum quod aliis hominibus per
Spiritum3 inhabitantem acquiritur jus in hereditate cælesti
de novo, quia4 eis non competit per naturam, sicut Filio
1. Ed. ad. « filius ». — 2. Ed. om. « hoc ». —■ 3. Ed. ad. « sanctum ». — 4. Ed« quod ».

Dei competit. Unde per Spiritum inhabitantem non dicitur
adoptari.
100. ·— Ad quintum dicendum quod est similitudo quantum
ad rationem gratiæ, quia utraque est sine meritis praeceden­
tibus ; non autem quantum ad effectum, quia illa est gratia
unionis, secundum quam efficitur naturalis filius. Sed gratia
qua homo fit Christianus non facit filium naturalem, sed facit
tantum adoptivum.

QUÆSTIO III

DE PRAEDESTINATIONE CHRISTI
Deinde quaeritur de praedestinatione Christi.

ARTICULUS UNICUS

Quæstiuncula I
Utrum prædestinatio Christi sit de natura an de persona

101. — ET VIDETUR quod non sit de natura sed de1 per­
sona.
1. Prædestinatio enim Christi est ad filiationem, quia
« prædestinatus est Filius Dei in virtute, » Rom., i, 4. Sed filiatio
non competit naturæ. Ergo prædestinatio non est de natura.
2. Præterea. Ejus videtur praedestinari cujus est agere,
quia ejus est etiam felicitari. Sed agere est suppositi et non
naturæ. Ergo prædestinatio non est de natura.
3. Præterea. Humana natura est unius rationis in Christo
et in aliis hominibus. Sed in aliis hominibus prædestinatio
non est de natura. Ergo nec in Christo.

102. —SED CONTRA. Rom., 1,4, dicit Glossa quod« præ­
destinatio est uno modo de eo quod non semper fuit ». Sed nihil
est in2 Christo, quod non semper fuerit, nisi humana natura.
Ergo prædestinatio est de natura.
103. — Præterea. Ex hoc aliquis prædestinatur quod
prævidctur Deo uniendus per gratiam3. Sed humana natura
ab æterno est prævisa Deo unienda per gratiam unionis.
Ergo humana natura est prædestinata in Christo.
1. F. om. « natura sed de » per homot. ■— 2. Ed. ad. « ipso ».
< unionis »

3. Ed. ad.

Quæstiuncula II
Utrum

prædestinatio

Christi

sit conformis

PRÆDESTINATIONI NOSTRÆ

104·. — ULTERIUS. Videtur quod prædestinatio Christi
non sit conformis prædestinationi nostræ.
1. Quia, secundum Augustinum, prædestinatio qua nos
prædestinamur, est « propositum miserendi1 ». Sed hoc non
competit prædestinationi Christi, quia ipse nunquam fuit
miser. Ergo prædestinatio sua et nostra non est2 unius
rationis.
2. Præterea. Effectus prædestinationis est gratia. Sed
gratia Christi est alterius rationis quam gratia nostra, quia
nostra gratia non est unionis in persona, sicut sua. Ergo
nec prædestinatio ejus cum3 nostra est unius4 rationis.
3. Præterea. Operationes differunt penes terminos. Sed
filiatio naturalis ad quam terminatur prædestinatio Christi,
non est unius rationis cum filiatione adoptionis ad quam
terminatur nostra prædestinatio. Ergo non sunt unius ratio­
nis prædestinationes.

105. — SED CONTRA est quod utrique prædestinationi
competit una definitio, scilicet « prædestinatio est praeparatio
gratiæ in præsenli et gloriæ in futuro ». Ergo sunt unius
rationis.
106. — Præterea. Bom., i, dicit5 Glossa (L. 114, 470) quod
« praeclarissimum exemplar nostræ prædestinationis præcessit
in Christo ». Ergo est unius rationis, quia exemplar et exem­
platum sunt unius rationis.
Quæstiuncula III

107. — 1. ULTERIUS. A'idetur quod prædestinatio ejus
sit causa efficiens nostræ prædestinationis. Ephes., i.
·>, dicitur : « Praedestinavit nos in adoptionem filiorum per
Jesum Christum. » Sed per denotat causam efficientem, quando
dicitur Pater operari per Filium. Ergo ejus prædestinatio
causa est efficiens nostræ prædestinationis.

108. — 2. Item. Videtur

quod causa exemplaris sit.

1. Colligitur ex lib. de Prædestinatione Sanctorum, c. 3 (L. 44, 965) ; c. 17 (44.
985-6) et passim ut înad Simplicianum lib. 2, q. 2 (L 40,138), et contra duas Epist..
Pelag. lib. 2, c. 9-10 (L. 44, 586). — 2. Ed. « sunt ». — 3. β et ed. « et ». —
4. Ed. « sunt ejusdem ». — 5. Ex Augustino, lib. de Prsedestinatione Sanctorum,
c. 15 (L. 44, 981).

per id1 quod dicitur Rom., vm, 29. « Quos praedestinavit
conformes fieri imaginis Filii sui. » Sed imago ad exemplaritatem pertinet. Ergo est causa exemplaris nostræ prædesti­
nationis ; sicut etiam sua resurrectio, nostrae resurrectionis.
109. — 3. liem. Videtur quod finalis. Quia videtur esse
ordinata nostra prædestinatio ad impletionem corporis
Christi, ut patet Ephes., iv, 12. Unde ipse videtur esse finis
nostræ salutis. Ergo et ejus prædestinatio nostræ prædesti­
nationis.

110. — SED CONTRA. Æternum non habet causam. Sed
, prædestinatio nostra est æterna. Ergo non habet causam
Christi prædestinationem.
111. — Præterea. Christus non est prædestinatus nisi
secundum quod homo. Sed ipse, secundum quod homo,
non est causa nostri, sed secundum quod Deus. Ergo prædestinatio ejus non est causa prædestinationis nostræ.

Solutio I
112. — RESPONSIO. Dicendum AD PRIMAM QUÆSTIONEM quod prædestinatio accipitur communiter et proprie.
Communiter pro præscientia et præordinatione cujuscumque. Et sic patet quod prædestinatio potest esse de
■■ natura.
’·
Secundum autem quod proprie accipitur importat ordi­
nem prædestinati ad gratiam. Gratia autem2 creaturæ facit
unionem ad Deum. Quæ quidem duplex est : scilicet per
operationem, secundum quod3 nos unimur Deo cognoscendo
C et amando ipsum ; et in persona, et secundum hoc humana
natura fuit unita Deo. Et ideo, cu’m prædestinatio Christi
4 ordinetur ad gratiam unionis in persona, potest dici quod
natura est prædestinata, vel persona ratione naturæ.

“
-

r

113. — AD PRIMUM ergo dicendum quod prædestinatio
Christi primum effectum habet ipsam unionem. Unde cum
unio sit naturæ potest etiam dici prædestinata ; quamvis
sibi4 filiatio non conveniat, quia filiatio non est primus effectus
prædestinationis, sed consequitur ad unionem.
114. —■ Ad secundum dicendum quod ratio illa procedit
de felicitate creaturæ ex hoc quod Deo unitur per operationem ;
sed ipsa natura beatificatur ex hoc quod Deo unitur in persona.
115. — Et per hoc etiam patet responsio ad tertium ; quia
1. Ed. « illud ». — 2. β « enim ». — 3. Ed. « quam ». — 4. β om. « sibi ».

prædestinatio aliorum hominum non est ad unionem in per­
sona, sed ad unionem per operationem.

Solutio II

116. — AD SECUNDAM QUÆSTIONEM dicendum quod
multa requiruntur in prædestinatione et ex parte prædeslinantis et ex parte praedestinati, et secundum terminum a quo
et secundum terminum ad quem, secundum quod potest
attendi diversitas inter praedestinationem Christi et nostram1.
Ex parte autem prædeslinantis, qui Deus est, non est diver­
sitas inter praedestinationem Christi et nostram.
Est autem differentia ex parte prædestinali ; quia in nobis est
de persona, in Christo autem de natura, ut dictum est.
Similiter2 est differentia ex parte termini a quo ; quia in
nobis est ut liberemifr a peccato, sicut dicit Glossa super illud
Horn., vni, 30 : « Quos praedestinavit, hos vocavit » : in Christo
autem non ; quia nec3 contraxit, nec fecit peccatum.
117. — Sed neutra istarum differentiarum diversificat
rationem praedestinationis ; sed solum illa quæ est essentialis
et specifica. Specifica autem differentia cujuslibet motus vel
operationis, accipitur penes terminum ad quem.
Idi autem ad quod est prædestinatio, non est unius rationis
in Christo et in nobis ; quia prædestinatio Christi est8 ad
unionem in persona, prædestinatio autem nostra est6 ad unio­
nem per operationem aut per habitum assimilantem. Et ha·
duæ uniones non sunt unius rationis, sed se habent secundum
prius et posterius, et perfectum et diminutum.
Et ideo prædestinatio Christi et nostra non est7 unius rationis
secundum univocationem, sed secundum analogiam.
Et per hoc facile est respondere ad objecta.

Solutio III
118. — AD TERTIAM QUÆSTIONEM dicendum quod
in ipsa prædestinatione duo sunt : unum æternum, scilicet
ipsa Dei operatio ; et aliud temporale, scilicet prædestinationis
effectus.
Prædestinatio ergo nostra quantum ad illud quod est
æternum in ipsa, non habet causam ; sed quantum ad effec1. αβ om. « secundum quod potest attendi diversitas inter prædestinationem
Christi et nostram ». — 2. β ad. « autem ». — 3. Ed. « neque ». — 4. Ed.
« illud ». — 5. β om. « est ». —■ 6. Ed. om. « est ». — 7. β « sunt ».

DISTINCTIO X, EXPOSITIO TEXTUS

353

tum potest habere causam, inquantum scilicet ejus effectus
producitur mediantibus aliquibus causis creatis.
119. — Et secundum hoc prædestinationis nostræ causa
est prædestinatio Christi, et efficiens inquantum ipse est
mediator nostræ salutis ; el formalis, in quantum in filios
Dei ad imaginem ejus prædestinamur ; el finalis, inquantum
nostra salus in ejus gloriam redundat.
Et per hoc patet solutio ad objecta.
EXPOSITIO TEXTUS

120. — « Christum secundum hominem non esse personam, nec
aliquid. » (4).
Primum horum conceditur ab omni opinione ; secundum
autem non, sed tantum a tertia ; quia duæ primæ opiniones
dicunt quod Christus secundum quod homo1, est aliquid.
Hoc autem negare est error.
121. —■ « Secundum enim multiplicem habet rationem » (4).
Ista divisio accipitur ex comparatione replicationis ad sub­
jectum propositionis ; quia potest fieri replicatio vel ejus quod
antecedit subjectum, et sic notat causam ; vel ejus quod
sequitur, et sic notat habitum, aut quodcumque aliud2 acci­
dens, sed specialiter nominat habitum propter rationem
tertiæ opinionis ; vel ipsius subjecti, et hoc vel quantum
ad naturam, et sic exprimit conditionem natural ; vel quantum
ad suppositum, et sic notat unitatem personæ in Christo.
122. — « Illa tamen personæ descriptio. » (5).
Sed3 contra est quod Boetius directe ponit eam in materia
ista in lib. De duab. nat.
Et4 dicendum quod Magister verum dicit, si capiantur
stricte ea quæ in divisione ponuntur ; sed Boetius large
accipit. Et hoc patet in I lib. d. 25.
123. — « Non autem sic dicitur Filius natura. » (8).
Dicitur enim Deus natura quasi formaliter ; sed dicitur Filius
natura6 quantum ad modum originis, quia per modum naturæ
procedit.
124. — « Christus nunquam fuit non6 filius ; » (8) nec
prius tempore, sicut nos, nec prius natura aut intellectu,
sicut angeli7 in gratia creati sunt.
125. —- « Christum filium Virginis esse natura et gratia. » (9)
Contra. Natura et gratia ex opposito dividuntur. Ergo
quod est per gratiam, non est per naturam.
Præterea. Christus est filius matris, sicut et quilibet alius
homo. Sed alii homines non sunt filii matrum suarum per
gratiam. Ergo nec Christus.
1. Ed. « secundum quod Christus est homo ». - · 2. Ed. « aliquid ». — 3. Ed.
om. « sed ». — 4. Ed. om. « et ». — 5. Ed. ad. « uon formaliter sed ». — 6. F. om.
* non ». — 7. Ed. ad. » si ».
COMMENT. IN LIB. SENTENT. - HI. — 13

• Et dicendum ad primum quod gratia unionis non oppc
nitur contra naturam ; quia per eam una persona fit duarum
naturarum. Et sic quod inest per gratiam unionis, inest per
alterutram naturarum naturaliter.
Ad secundum dicendum quod Christum nasci ex matre,
inquantum homo est1, non fuit gratiæ2 ; sed nasci simul Deum
et hominem3 hoc fuit per gratiam unionis.
1L6. — « Non talis hic filius. »(12).
Ergo videtur quod filiatio dicatur æquivoce.
Et dicendum quod nec4 univoce nec æquivoce, sed analo­
gice, sicut et alia quæ dicuntur de Deo et creaturis.
127. — « Origine, non adoptione. » (12).
Hoc dicitur contra Nestorium, qui cum poneret in Christi ·
duas personas, nont potuit ponere unionem nisi per gratiam
Et s'c sequeretur quod persona hominis non sit FiliuDei3 nisi per gratiam habitualem adoptionis sicut et nos.
lr8. — « Veritate, non nuncupatione. » (12).
Hoc dicitur contra Sabellium qui ponebat’ personas dis
Lingui tantumnominaliter.
129. — « Nativitate, non creatione. » (12).
Et hoc dicitur contra Arium, qui dicebat Filium Dei eas··
creaturam.

I. Ed. · inquantum hominem nasci ex matre » — 2. Ed · p. r 'Tatiam ·
.1. Ed. ad. . et ». — i. Ed. « non ». — 5. «β
,, nef;, _1 t; j.pa_ „ ‘vel ,/
7. Ed. < posuit ’.

1. —■. Solet etiam quæri utrum debeat simpliciter dici atque con­
cedi Christum esse factum vel creatum vel creaturam1.
2. — Ad quod dici potest quod2 hoc simpliciter et absque deter­
minatione minus congruenter dicitur3 ; et si quandoque brevitatis
causa simpliciter enuntietur4, nunquam tamen simpliciter debet intelligi ; quia, ut Augustinus, in I lib. De Trin., (c. 13, n. 28 ; L. 42, 840)
ait : cum de Christo loquimur, quid, secundum quid et propter quid dica­
tur, prudens et diligens ac pius lector intelligere debet.
3. —■ Qui Christum vel Dei Filium non esse factum vel creaturam5,
in lib. I De Trinit., (c. 6, n. 9 ; L. 42, 825) ostendit ita inquiens : « In
principio erat Verbum ; et Verbum caro jactum est ; et omnia per ipsum
facta sunt. » Neque dicit omnia, nisi quæ jacta sunt, scilicet^ omnem
creaturam. Unde liquido apparet ipsum factum non esse per quem facta
sunt omnia ; et si factus non est, creatura non est. Si autem creatura non
est, ejusdem cum Patre substantiae est. Omnis enim substantia quæ Deus
non est, creatura est ; et quæ creatura non est, Deus est. Sed si Filius non
ejusdem substantiae est cum Patre1, ergo facta substantia est ; et si jacta
substantia est, non omnia per ipsum facta sunt. At omnia per ipsum
facta sunt. Facta igitur substantia non est, sed una cum Patre injecta
substantia est.
a. — Item in eodem (c. 6, n. 12; L. 42, 827) : Si vel Filium fecit
Pater quem non fecit ipse Filius, non omnia per Filium facta sunt.
At omnia per Filium jacta sunt. Ipse igitur factus non est, ut cum Patre
_ faceret omnia quæ facta sunt,
. b. — Idem in lib. LXXXIII Quaestionum (q. 67, n. 1 : L. 40, 66) :
Dicitur creatura quidquid fecit Pater Deus per Filium, qui non potest
appellari creatura, quoniam per ipsum facta sunt omnia.
c. — Ambrosius in lib. I De Trinitate (c. 14, n. 86 ; L. 16, 549) ait :
Probemus creaturam non esse Dei Filium. Audivimus enim inEvangelio
(Marc., XVI, 15) Dominum mandasse discipulis : « Prædicate Evange­
lium universæ creaturæ.» Qui universam creaturam dicit, nullam excipit.
Et ubi sunt qui creaturam Christum appellant ?
Nam si creatura esset, sibi mandaret Evangelium praedicari, et sub­
jectus esset vanitati quia, testante Apostolo (Rom. vm, 20). « Omnis
_ creatura vanitati subjecta est. « Non igitur Christus creatura est, sed
Creator, qui docendæ creaturæ discipulis mandat officium8.
Arii hæc fuisse perfidia legitur, ut Christum creaturam fateretur.
(Ambros. I De fide, c. 19, n. 123 ; L. 16, 556) Ideo effusa sunt Arii vis­
cera, atque crepuit medius, prostratus in faciem, ea quibus Christum
negaverat, fœda ora pollutus.
1. F. om. » vel creaturam ».— 2. Quar. om. ' quod ». — 3. Quar. > dici».
4. F. « denuntietur ». — 5. F. « creatum ». — 6. Quar. « id est ».
7. Qu,ar..
« cujus Pater ». -- S. F. ad. titulum » de Perfidia et pœna Arii ».

His aliisque pluribus testimoniis instruimur, non debere fateri sim­
pliciter Christum esse factum vel creaturam.
4. — Sed addita determinatione, recte dici potest, ut si dicatur
factus secundum carnem, vel secundum hominem, ut factura humani­
tati, non Deo attribuatur.
Ut enim ait Ambrosius in lib. I De Trinitate (ibid. c. 14, n. 93 sq. ;
L. 16, 673) : Non Deus factus est, sed Deus Dei Filius natus est ; postea
vero secundum carnem homo factus ex Maria est. « Misit enim Deus
Filium suum factum ex muliere, factum sub Lege», (Galat., iv, 4j.
Filium, inquit, suum, scilicet non unum de multis. Cum dicit suum,
generationis seternæ proprietatem significavit. Postea factum ex mulier,
asseruit, ut factura non Divinitati, sed assumptioni corporis ascribere­
tur. Factum igitur ex muliere dicit, propter carnis susceptionem ;
sub Lege, propter observantiam Legis.... Generatio generationi non prscjudicat nec caro Divinitati. (De Incarnat., c. 5, n. 36; L. 16, 827).
Deus enim seternus incarnationis sacramentum suscepit, non dividuus,
sed unus et in utroque unus, scilicet Divinitate et corpore. Non enim alter
ex Patre, alter ex Virgine, sed idem aliter ex Patre, aliter ex Virgine
(n. 35) qui factus est secundum nostrse susceptionem naturæ, non secun­
dum seternæ substantiam vitæ (n. 37) ; quem legimus primogenitum
et unigenitum: primogenitum quia nemo ante ipsum ; unigenitum quin
nemo post ipsum (De Fide, c. 14, n. 89 ; L. 16, 545).
Ex his evidenter traditur qua intelligentia accipiendum sit, cum
dicitur Christus factus vel simpliciter, vel cum additamento, ut fac­
tura scilicet vel creatura non ad assumentem Deum, sed ad assump­
tum hominem referatur.
In Deo autem1 creatura esse non potest, ut ait Ambrosius in I lib
De Trinit., (c. 16, n. 105 sq. ; L. 16, 552 sq.) : Numquid dicto factus est.
Christus ? Numquid mandato creatus est Christus ? Quomodo autem
creatura in Deo esse potest ? Etenim Deus naturæ simplicis est, non conjunctæ atque composites cui nihil pccidat, sed solum quod divinum est.
in natura sua habeat.
5. — Etsi ergo Christus secundum hominem dicitur creatura, non
tamen Christus simpliciter prædicandus est creatura. Nec ex eo quod
Christus secundum hominem dicitur esse creatura, potest quis progredi
sic argumentando : Si, secundum quod homo, Christus est creatura :
vel rationalis, vel irrationalis2; vel quæ est Deus, vel non ; nitens per
hoc probare Christum esse aliquid non divinum ; quia quod ipse est
secundum hominem, ipse est. Et ideo, si secundum hominem, est
aliqua substantia non divina, est utique aliquid non divinum.
Sed ex tropicis locutionibus non est recta argumentationis processio.
Illa autem locutio tropica est, qua Christus dicitur creatura vel simpli­
citer vel cum adjunctione3.

DIVISIO TEXTUS

6. — < Solet etiam quæri utrum debeat simpliciter con­
cedi etc. » (1).
Postquam determinavit Magister, qualiter ea quæ sunt
L Quar. « enim ». ·— 2, Quar. loco « vel irrationalis » habet « vel non ».
— 3. Quar. ad. in fine hujus distinctionis primam partem (1-3) distinctionis st qucntis. ■—

dignitatis in humana natura de Christo dici possunt vel
non possunt : hic determinat quomodo de ipso1 dici possunt
ea quæ ad defectum naturæ humanæ pertinent.
Et dividitur in duas partes. In prima inquirit utrum
nomen creaturæ quod de humana natura dicitur, de Christo
dici possit. In secunda, utrum illi defectus qui consequun­
tur ipsam, inquantum creatura vel alio modo ipsi con­
venire possint, d. 12, ibi : « Post prædicta quæritur, etc. ».
Prima in 1res. In prima movet quæstionem. In secunda
determinat eam, ibi : « Ad quod dici potest etc. » (2). In
tertia excludit objectiones quæ fieri possunt contra solutio­
nem, ibi : « Etsi ergo2 Christus secundum hominem... » (5)
Circa secundum3 duo facit. Primo determinat propositam
quæstionem. Secundo confirmat determinationem ; et primo
quantum ad hoc quod Christus non possit simpliciter dici
creatura, ibi : « Oui Christum vel Dei Filium etc. » (3) ; secundo
quantum ad hoc quod possit dici creatura cum determina­
tione, scilicet inquantum est horno ibi : « Sed addita deter­
minatione » (4).

Hic quæruntur quatuor.

Primo, utrum Filius Dei sit creatura.
Secundo, utrum Christus vel iste homo, possit dici creatura.
Tertio, utrum sit creatura secundum quod homo.
Quarto, utrum omnia quæ humanæ naturæ conveniunt
de Christo possint prædicari.
ARTICULUS I

Utrum Filius Dei sit

creatura

j
I

7. — AD PRIMUM SIC PROCEDITUR. Videtur quod
Filius Dei sit creatura.
1. Eccles., xxiv, 14 : « Ab initio et ante sæciila creata sum. »
Et loquitur de Dei4 sapientia. Sed Filius Dei est Dei sapientia.
Ergo ipse est creatura.
2. Præterea. Omne quod est subjectum Deo vel minus
eo, est creatura. Sed Filius Dei est hujusmodi, ut patet
Joan., xiv, 28 : « Pater major me esi » ; et I Cor., xv, 27
dicitur quod Filius erit subjectus Patri, qui subjecit ei omnia.
Ergo Filius Dei est creatura.
3. Præterea. Hoc modo se habent actiones ad invicem.
sicut termini actionum. Sed esse5, quod est terminus créa-

I
’

1. Ed. « Deo ». — 2. αβ « igiiur ». — 3. Ed. « primum ». — 4. Ed. « di\i~
na ». —5. a « omne ».

tionis, est prius quacumque alia forma ad quam terminantur
aliæ actiones. Ergo creatio est prior omnibus aliis actionibus
vel productionibus. Sed posterius semper præsupponit prius,
t’.um igitur1 generatio conveniat Filio Dei, secundum quam
dicitur natus, videtur quod etiam creatio conveniat ei, ut
dicatur creatus.
4. Præterea. Ut probat Avicenna in sua Meta., id cujus
essentia est suum, esse, est per se necesse esse. Sed quod est
hujusmodi, non habet esse ab alio ; quia hoc quod est necesse
esse absolute, non est propter aliquid aliud, ut etiam dicit
Philosophus in V Meta., (δ 5. 1015t>, 11-15; 1. 6, n. 840l
Ergo id cujus essentia est suum esse, non habet esse ab alio.
Ergo non est necesse esse2 ; neque3 sua essentia est suum esse.
Ergo est creatura.
5. Præterea. Omne quod habet causam sui esse, est
creatura. Sed Filius habet causam sui esse, quia « Paler esi
causa Filii », ut Chrysostomus dicit, et omnes Græci doc
tores concedunt. Ergo Filius est creatura.
6. Præterea. Omne quod gignitur, ad hoc gignitur ut sit
Sed quod est, non gignitur ut4 sit, quia jam est. Ergo omne
quod gignitur, antequam gignatur non est. Sed omne quod
non fuit et postea est, creatum est. Ergo omne quod gigni­
tur creatum est5. Ergo Filius, cum genitus sit, creatus est.
7. Præterea. Omne quod habet aliquid ab alio, in se consi­
deratum non habet illud ; et caret illo, si sibi relinquatur.
Sed Filius habet esse ab alio. Ergo in se consideratus non
habet esse ; et si sibi relinquatur, non esset. Sed hæc est condi­
tio creaturæ, secundum quam dicitur vertibilis in nihilum ;
quia omnia in nihilum vergerent6, nisi ea manus conditoris
contineret7. Ergo Filius est creatura.

8. — SED CONTRA. Nulla creatura, est consubstantiali-.
Creatori. Sed Filius est consubstantialis Patri, ut dicitur
■Joan., x, 30 : « Ego et Pater unum sumus. » Ergo Filius non
est creatura.
9. — Præterea. Omnis creatura portatur per potentiam Crea
foris. Sed id quod omnia portat non portatur. Ergo id quod
omnia portat, non est creatura. Sed hoc est Filius : Hebr., i.
3 : « Portans omnia Verbo virtutis suæ. » Ergo Filius non est
creatura.
1. Ed, « ergo ». — 2. F. om. « esse ». — 3 . Ed. « nec ». — 4. Ed. « ad htx
quod ». — 5. Ed. om. per homct. * ergo omne quod gignitur creatum est ». —
6. Ed. * reverterentur ». — 7. RANVP. « teneret »

10. — Præterea. Nihil est in Deo quod sit creatura. Sed Filiu^
-est in Deo Patre, cum sit Verbum ejus, et omne verbum
est in dicente. Ergo Filius non est1 creatura.
11. —Præterea. Omne quod dicitur per similitudinem, redu
-citur ad id quod proprie dicitur. Sed homines dicuntur filii Dei
- per assimilationem ad unicum Filium Dei2 : Rom., vin, 29 :
ii conformes fieri imaginis Filii sui. » Ergo ipse proprie Filius
dicitur. Sed nullus proprie dicitur filius alicujus nisi habeat
i eamdem naturam specie quam habet pater, et vere. Ergo
: Filius est vere Deus. Sed nulla creatura est hujusmodi. Ergo
Filius non est creatura.

12. -- RESPONSIO. Dicendum quod Filius naturaliter a
Patre procedit. Hoc enim ipsum nomen filiationis demonstrat,
si vera filiatio sit : quod oportet maxime esse in illa filiatione
et paternitate ex quo3 omnis paternitas et filiatio in cælo
et in terra nominatur. Eph., in, 15. « Maxime enim veru
sunt quæ sunt causa esse veritatis in aliis » ut dicitur in4
II Meta., (a 1. 993», 25 ; 1. 2, n. 294).
13. — Omne autem quod naturaliter procedit ab altero,
duo habet.
Unum est quod æqualur ei a quo procedit, quia natura
non postponit facere opus suum, nisi sit ex defectu agentis.
Qui quidem defectus est in eo quod agens naturaliter non habet
perfectam virtutem ad agendum, sicut pueri ad generandum ;
vel in eo quod agit per transmutationem exterioris materiæ,
unde effectus non ^equitur nisi in fine transmutationis, et
sic oportet quod5 duratione sequatur suam causam agentem :
quæ longe sunt a Deo, cujus virtus non augetur, nec® materiam ex qua operetur requirit.
Restat ergo quod omne quod naturaliter a Deo procedit,
coæternum sit ei. Et ita Filius est ab ælerno.
14. — Aliud est quod oportet esse in eo quod naturaliter
procedit ab altero, quod sil simile ei a quo procedit, quia
natura intendit sibi simile producere quantum7 potest.
Unde quod aliquid naturaliter procedens non habeat perfectam similitudinem ad id quo8 procedit, contingit — vel ex
defectu virtutis agentis, sicut in semine in quo debilitatur
calor naturalis, unde non sufficit ad generandum masculum,
sed feminam ; — vel ex defectu materiæ quæ non potest reci­
pere totam virtutem agentis, sicut accidit in partubus mon­
struosis.
1. α ad. « in ». — 2. Ed. om. « Dei ». — 3« Ed. « qua ». — 4. Ed. om. « in ».
-— 5. α ad o in ». — 6. Ed. « neque ».— 7. Ed. « inquantum ».— 8. Ed. « ejus
a quo », loco « ad id quo ».

15. — Hæc autem duo a Deo longe sunt, ut dictum est.
Iinde oportet quod1 hoc quod naturaliter a Deo procedit,
perfectam similitudinem ad eum habeat2. Perfecta autem
similitudo esse non potest ubi non est eadem natura secuiidum speciem. Natura autem divina non potest esse eadem
specie nisi sit eadem numero, cum omnino sit immaterialis.
Unde oportet quod Filius qui naturaliter a Deo Patre pro­
cedit, habeat eamdem numero naturam cum ipso, et per con­
sequens idem esse ; et ita ei omnibus modis3 erit æqualis. Et quia natura et esse Dei Patris nullo modo dependet ad
nihil vel ad non esse, ut scilicet non esse præcedat eam
tempore vel natura ; ideo nec natura et1 esse Filii ad nihil
aliquo modo dependet.
16. — Ex quo patet quod Filius nullo modo potest esse
creatura, neque secundum quod fides de creatione loquitur.
secundum quam ponimus quod non esse5 duratione creatu­
ram praecedit6 ; neque'1 secundum quod Quidam philosophi
posuerunt creationem, dicentes illud creari quod esse habel
post non esse, non tempore, sed natura. Et hoc est cujus esse
dependens est ad non esse, quia in se consideratum et sibi
relictum non est, cum solum ab altero esse habeat. Et8 d<·
hoc in prima dist. II lib. dictum est plenius.
17. — AD PRIMUM igitur9 dicendum quod verbum vet
intelligiiur de sapientia creata, scilicet angelica natura, qua
est ante sæcula temporalia10, etsi non duratione, tamen
ordine naturæ ; vel intelligiiur de Filio Dei quantum ad natu­
ram assumptam, quæ etsi ante sæcula creata non fuerit,
fuit tamen ab æterno prævisa creari.
18. — Ad secundum dicendum quod sicut Augustini. docet in I De Trin., (c. 7-8 ; L. 42, 828 sq.), omnia qua·
minorationem aut subjectionem circa Filium Dei ponere
videntur, vel referenda sunt ad naturam assumptam secundum
quam minor est Patre, in forma Dei manens æqualis Patri,
ut dicitur, ad Philip., n, 6 ; vel referendum est ad commenda­
tionem principii. Secundum quod Pater dicitur principium
Filii, secundum hoc dicitur major, quamvis Filius non si!
minor ut dicit Hilarius (De Trin., lib. IX, n. 54 et 55 :
L. 10, 324 sq.).
19. — Ad tertium dicendum quod secundum Basilium,
accipere a Patre Filius habet commune cum omni creatura :
sed habere per naturam est sibi proprium. Unde processio
1. β om. « quod ». — 2. β >< ipsum habere
3. β « in omnibus modis ei... ·
- 4. Ed. » nec
5. F. om. « esse ». — 6. Ed. « præcessit ». — 7. Ed. « ne*·*·
— 8. Ed. '* sed ». —- 9, β ed. « ergo ». — 10. Ed. tempora sæcnlarin ».

DISTINCTIO XI, ART. 1

K

361

■; ' Filii a Patre in aliquo convenit cum processione quæ est in
f creaturis communitate analogiae, et in aliquo differt.
Convenit quidem in respectu originis, qui est esse ab aliquo :
r differt autem in hoc quod processio Filii a Patre est per natu­
ram, aliorum autem per voluntatem.
20. — Et ex hoc sequitur triplex differentia, ut ex dictis
patet. Prima, quod Filius est consubstantialis1 ; secunda,
I quod est coæternus ; tertia, quod esse suum nullo modo depen­
det ad nihil : et hæc sequitur ex prima.
21. — Unde considerandum est quod omnia nomina vel
verba quæ important respectum originis absolute, recipiuntur
in processione divina2, sicut procedit, exit, est ab alio; illa
autem quæ important aliquid contrarium tribus prædictis, nullo modo dicuntur ; sicut factus, quod repugnat
~ .'consubstantialitati, quia facere dicimus3 proprie secundum
. , operationem quam agens exercet in id quod extra est ; et
similiter verbum incipiendi repugnat coæternitati ; et simi, liter verbum creandi importat dependentiam ad non esse.
22. — Sed nativitas ad respectum originis absolute addit
aliquid pertinens magis ad consubstantialitatem quam ad
■idifferentiam substantiæ; quia, sicut supra d. 8 (12) dictum
< est, nascitur proprie illud4 quod procedit conjunctum ei
.. '&a quo procedit. Et ideo omnia illa quæ pertinent ad generas^tionem vivorum, quorum est nasci, dicuntur in processione
’ζ® Filii, sicut oriri et nasci, gigni et generari. Et hæc est causa
rAequare5 processio Filii potuit habere nomen proprium, non
ίί-autem processio Spiritus sancti qui non procedit per modum
ïnascentis.
23. — Unde generatio vel nativitas non transumitur ad divina
^secundum quod præsupponit creationem, sed secundum quod
i,importat consubstantialitatem.
® 24. ·— Ad quartum dicendum quod ratio illa sequitur de
eo quod est ab alio, habens aliam naturam ab ipso : quia sic
' ï naturæ ejus quod6 est ab alio, non debetur esse ex se ipsa ;
& unde ipsa non est suum esse, ut habeat necessitatem essendi
*ex se.
f-,ΐ 25.—Sed Filius est a Patre, habens eamdem naturam nu< .pluero. Unde sicut1 natura Patris est suum esse, ac per hoc
necesse esse ; ita et natura Filii. Nec esse ejus est dependens
I ’ ’ aliquo modo ad nihil, sicut nec esse Patris.
l. Ed. ad. a Patri ». — 2. Ed. « in processionem divinam ». — 3. Ed. u di-

eitur ». — 4. Ed. om. « illud ». — 5. α « quia ». — 6. αβ « quæ ». — 7. a ad.
• illa ».

26. — Ad quintum dicendum quod esse Filii non est causa
tum1. Unde Filius non habet causam sui esse, neque suum,
esse habet principium. Quamvis enim secundum nos ipse
Filius habeat principium a quo est, non tamen causam ;
quia secundum nos nomen principii importat relationem
originis absolute : nomen autem causæ importat respectum
originis per comparationem ad esse rei quod a causa procedit.
Unde terminus a quo dicitur principium motus, tamen
non dicitur2 causa.
27. — Sed secundum Græcos nomen causas importat formæ
simplicem originem, sicut nomen principii secundum nos.
Et tamen3 quamvis dicamus Patrem principium Filii, non
tamen dicimus Filium principiatum a Patre ; quia nomine
principiati non utimur nisi in his quæ sunt constituta in esse
per principium. Unde linea non dicitur esse principiatum
puncti, sicut nec motus termini a quo ; sed tamen dicitur
esse a principio.
28. ■— Ad sextum dicendum quod Filius non habuit esse
antequam generaretur. Sed quia generatio ejus est aeterna,
et esse ejus est æternum4.
29. — Ad septimum dicendum quod sicut creatura non
habet esse nisi a Deo, ita nec Filius habet esse nisi a Patre.
Sed in hoc est differentia, quod creatura non est illa relatio
secundum quam dicitur esse a Deo, per quam habet esse.
Et ideo potest considerari in se, sine respectu ejus ad Deum :
et sic invenitur non habens esse.
Sed Filius5 est ipsa relatio secundum quam habet esse a
Patre, et ipsa relatio est ipsum esse. Et ideo non potest Filius
considerari sine respectu ad Patrem, ut inveniatur in se non
habens esse, vel potens in nihilum decidere.

ARTICULUS ll
Utrum Christus sit creatura

30.
AD SECUNDUM SIC PROCEDITUR. Videtur
quod Christus sit creatura.
1. Leo Papa* : « Nova et inaudita conventio : Deus qui erat
et1 est, fit creatura. » Sed illud quod Deus fit, potest de Christo
prædicari. Ergo Christus est creatura. Damascenus etiam8
1. Ed. « creatum », contra αβζ. — 2. Ed. om. « dicitur ». — 3. Ed. om. « ta­
men ».—
αγδε om. hanc responsionem ; β habet, sed sic terminatur « et osse
æternum est a principio ; δ ad. in nota. Si lectio β esset genuina, facile omissi»’
per homot. explicaretur. — 5. Ed. ad. « Dei ». — 6, Append. Op. Augustini,
serm. 128 de Nat. Dom. n. 25. (L. 39, 1998.)—7. Ed. ad. «qui».~8. α « enim ».

dicit de Christo, quod « non scandalizabitur ad nomen creaturæ. »
: 2. Præterea. be quocumque prædicatur superius et inferius.
Sed creatura est superius ad hominem. Ergo cum homo
prædicetur de Christo, creatura de ipso prædicabitm·1.
' 3. Præterea. Omne quod est, vel est creatum2 vel increa­
tum. Si eigo Christus esi. homo, vel erit homo creatus vel
homo3 increatus. Sed non4 homo mcreatus, sicut nec homo
æternus, quia omne increatum æternum5 est. Ergo est homo
creatus. Ergo est creatura.
4. Præierea. Id quod convenit parti, transumitur ad prædicationem totius ; sicut homo dicitur crispus propter capillos.
Sed humana natura est quasi pars personæ composite, pro
qua supponit hoc nomen Christus. Ergo cum humana natura
sit creatura, Christus potest dici creatura.
5. Præterea. Principalior pars hominis Christi est anima
quam corpus. Sed ratione corporis quod de Virgine· traxit,
simpliciter dicitur natus de Virgine. Ergo ratione animæ
quæ creata est a Deo, debet dici creatura.
6. Præterea. Sicul repugnat nomen creaturæ Filio increato ;
ita repugnat temporaliter nasci æternaliter nato. Sed tamen
dicimus Christum temporaliter natum. Ergo et possumus
ipsum dicere simpliciter creaturam.

■ \ 31. — SED CONTRA. Creatura non potest prædicari de
: ”■·’■ aliquo æterno. Sed Christus supponit suppositum æternum.
Ergo non potest dici creatura.
. 32. — Præterea. Γη Christo nihil est creatum, nisi hurqana
jÿ,.; natura. Sed humana natura non prædicatur de Christo. Ergo
Christus non potest dici creatura.
£■
33.—Præterea. Omnis creatura rationalis6 est filius. Tri: . nitatis per creationem. Sed Christus si est creatura, est
.j
creatura rationalis. Ergo est filius Trinitatis per creationem :
quod supra d. 4, (50) improbatum est.
34. — RESPONSIO. Dicendum quod creatio proprie
respicit esse rei. Unde dicitur in lib. De causis, (lect. 18
op. I, 273) quod esse est per creationem, alia vero per infor­
mationem.
Esse autem simpliciter et per se est suppositi subsistentis ;
alia vero dicuntur esse, inquantum suppositum in eis subsistit,
1. a sic desinit « prædicabitur etiam creatura »; β hæc habet : « Ergo cum
creatura prædicatur de homine et homo de Christo et creatura de Christo prædi­
cabitur. »— 2. α « creatura ». — 3. Ed. om. « homo ». — 4. Ed. ad. « est ». -5. F. om. « æternum ». — 6. F. om. « rationalis ».

net essentialiter, sicut forma et materia et1 natura ipso
dicitur esse ; vel accidenlaliter, sicut accidentia2 dicuntur
esse.
Esse ergo dictum simpliciter de supposito significat esse
personale ipsius ; esse vero, secundum quod convenit parti
vel accidenti, non dicitur simpliciter de supposito, sed suppo­
situm dicitur esse in eo. Unde cum dico : Christus est, signi
ficatur esse ipsius suppositi3, non autem esse ipsius natura·
vel accidentis aut4 partis.
35. — Cum autem fiat unio® naturarum in esse suppositi
secundum secundam opinionem, esse, secundum quod Chri­
stus simpliciter dicitur esse, est esse increatum. Unde non
potest dici creatura, non tantum ad vitandum6 errorem Arii.
ut Quidam dicunt, sed etiam ad vitandum falsitatem.
36. — Potest tamen dici quod aliquid creatum est in
Christo, scilicet natura humana; quia esse quamvis sit unum,
tamen respectum habet ad humanam7 naturam et ad partes
ejus, secundum quas humana natura dicitur esse in Christo,
vel partes aut accidentia ejus, ut supra d.6 (80) dictum est.
Unde sicut esse aliquo modo ad naturam pertinet et ad
partes et accidentia ejus, ita et creatio.
37. — AD PRIMUM ergo dicendum quod verba illa intelligenda sunt cum determinatione, ut Magister dicit in
Littera (2) ; quamvis illa determinatio causa brevitatis
intermittatur.
38. — Ad secundum dicendum [quod creatura non est
superius ad hominem, quia creatio magis respicit esse quam
naturam. Esse autem non est genus, nec inducitur in signi­
ficatione alicujus generis, ut dicit Avicenna, cum ea qua·
sunt in uno genere, non conveniant in uno esse, sed in natura
communi8.
39. — Vel dicendum quodl creatura non est superius ad
hominem, significans quid est homo ; quia creatio non respicit,
naturam vel essentiam nisi mediante actu essendi qui est
primus terminus creationis.
Humana autem natura in Christo non habet aliud esse
perfectum quod est esse hypostasis, quam esse divinæ per­
sonæ. Et ideo, simpliciter loquendo, creatura dici non potest,
quia intelligeretur quod esse perfectum hypostasis Christi
per creationem esset acquisitum.
1. Ed. ad. « sic ». — 2. a « actus ». — 3. F. om. « suppositi ». — 4, Ed.
( vel ». — 5. a ad. « duarum ». — 6. Ed. « evitandum ». — 7. F om. « huma
nam ». — 8. Hæc pars solutionis omittitur a
F, contra RANVP. ; F. in­
cipit a « Vel dicendum » : αβγδεζ oni. sed loco « vel dicendum », habent « ad se­
cundum dicendum ».

40. — Ad tertium dicendum quod cum dicitur Christus esi
, homo1 creatus, locutio est duplex, ex eo quod hoc participium
creatus potest determinare prædicatum in comparatione ad
subjectum, et sic potest esse vera, sicut et ista : Christus est
. factus homo.
Si autem determinat absolute prædicatum, tunc est falsa ;
■ quia in homine non intelligitur tantum natura, sed supposi­
tum æternum cui non convenit esse creatum.
41. — Quod enim determinat prædicatum in ordine ad
subjectum, est determinatio ipsius inquantum est prædicatum. Unde oportet quod respiciat prædicatum formaliter,
Λ quia termini in prædicato ponuntur formaliter. Determinatio
autem quæ determinat absolute ponitur circa prædicatum,
? sicut circa subjectum quoddam. Unde magis respicit suppof situm quam formam.
42. — Similiter autem2 hæc est falsa : Christus est homo
increatus, quia privatio creationis ponitur circa prædicatum
ratione utriusque ; et ideo utraque falsa est, nec sibi contra•I- dicunt ; sed hæc est vera : Christus est homo qui non est creatus sed æternus ex parte Divinitatis3, non tamen æternus homo,
■ ut æternitas determinet prædicatum in comparatione4 ad
I’ subjectum.
v
43. — Ad quartum dicendum quod totum denominatur a
proprietate partis, quando illa proprietas nullo modo nata est
convenire nisi parti illi, sicut crispitudo capillis et claudi? catio pedi.
44. — Sed creatio non tantum naturæ, sed etiam persona;
nata est convenire, et etiam personæ vels supposito magis
•*i proprie. Et ideo non potest dici de supposito quod sit creatum,
”· quia natura est creata.

À

45. — Et per hoc patet solutio ad quintum ; quia nasci ex6
matre non est natum convenire supposito hominis, nisi per
hoc quod corpus traducatur7 a matre. Unde non habet
repugnantiam temporaliter nasci ad æternaliter nasci, quia
··. unum naturam humanam respicit, et alterum divinam :
quarum unam habet Christus a Patre æternaliter, alteram
a matre temporaliter.
Sed creatum et increatum utrumque potest respicere
suppositum ratione esse quod est suppositi.
Unde patet responsio8 ad sextum.
1. α ad. « etiam ». — 2, Ed. « etiam ». — 3. Ed. « Deitatis ». — 4. Ed.
q ordine ». — 5. Ed. « et ». — 6. Ed. « de ». — 7. Ed. « traducit ». — 8. Ed.
* solutio ».

ARTICULUS III
Utrum Christus

possit dici creatura secundu.m
QUOD HOMO

Supra, d. 4, 50; III, q. 16, a 10.

46. — AD TERTIUM SIC PROCEDITUR. Videtur quod
Christus non possit dici creatura secundum quod homo.
1. Quidquid enim prædicatur de altero secundum quod
ipsum est, prædicatur de eo simpliciter. Sed quod prædi­
catur de Christo secundum quod homo, prædicatur de eo
secundum quod ipsum est, quia ipse1 est essentialiter homo.
Ergo cum esse creaturam non prædicetur de Christo2 sim­
pliciter, non potest prædicari de eo secundum quod homo.
2. Præterea. Magis est esse filium adoptivum quam esse
creaturam. Sed non potest dici quod Christus, secundum quod
homo, sit filius adoptivus. Ergo multo minus potest dici
quod Christus3 secundum quod homo, sit creatura.
3. Præterea. Secundum quod Magister dicit in Littera (5),
hæc est tropica locutio : Christus est creatura. Ergo si Christus,
secundum quod homo, sit creatura4, hæc etiam erit impropria :
Christus est homo : quod falsum est.
4. Præterea. Nihil est creatum in .Christo nisi natura
humana. Sed hæc est falsa : Christus, secundum quod homo,
est natura humana. Ergo et hæc : Christus secundum quod
homo, est creatura.
5. Præterea. Ista se compatiuntur, ut Christus sit homo
et sit Deus. Ergo qüod non· compatitur secum hoc quod est
esse Deum, non potest prædicari de Christo secundum quod
homo, sicut hoc quod est carere Divinitate. Sed esse crea­
turam non compatitur secum hoc quod est esse Deum. Ergo
Christus non est creatura, secundum quod homo.
47. — SED CONTRA. Omne quod non est æternum, est
creatum. Sed Christus, secundum quod homo, non est æter­
nus, sicut nec Deus. Ergo secundum quod homo, est creatura.
48. ·— Præterea. Omne quod est factum, est creatum Sed
Christus, secundum quod homo, est factus. Ergo Christus,
secundum quod homo, est creatus.
49. — Præterea. Omnis conditio alicujus naturæ potest præ­
dicari de aliquo secundum nomen significans naturam illam.
Î. Ed. om. « ipse ». — 2. Ed. om. α de Christo », — 3. Ed, om. « Christus
4. Ed. ad. « et ».

Sed homo significat naturam humanam, cujus conditio est quod
sit creatura. Ergo Christus potest dici creatura secundum
quod homo.

z

’

50. — RESPONSIO. Dicendum quod natura humana se
habet ad personam compositam Christi sicut pars ; quamvis
proprie pars dici non possit, sicut1 nec proprie persona com­
posita, ut supra d. 6, (q. 2, a. 3) dictum est.
-Pars autem aliquando habet aliquam dispositionem quæ
nata est convenire toti ; aliquando autem2 aliquam3 quæ
non est nata convenire toti. Sicut albedo quæ inest capil­
lis, potest etiam toti convenire ; crispitudo autem ita convehit
capillis quod nullo modo toti, vel alicui alteri parti.
[Ergo4] secundum dispositiones illas quæ insunt tantum
parti, denominatur totum simpliciter et proprie per dispo­
sitionem partis, nullo addito ; sicut dicitur homo crispus.
Sed quantum ad illas dispositiones quæ natæ sunt et5 toti
et parti convenire, non6 denominatur totum a parte simpliciter, sed addita parte, ut cum dicitur albus homo secun­
dum capillos ; nec hoc7 proprie, sed figurative per synec­
dochen.
51. — Unde patet quod cum creatio naturæ et personæ
nata sit convenire, sicut et esse, utrique aliquo modo con­
venit. Non [tamen8] potest dici de Christo quod sit crea­
tura, quia humana natura creata est, nisi fiat additio, ut9
dicatur : secundum hominem, oel secundum quod homo ; et
tunc etiam est tropica vel10 figurativa, ut Magister di«t (5), sicut et hæc : Æthiops est albus secundum dentem.

52. — AD PRIMUM ergo dicendum quod illa ratio procedit
in his quæ prædicantur proprie et per se ; sed hæc non est
propria prædicatio, ut dictum est.
53. — Ad secundum dicendum quod esse filium adoptivum,
nullo modo natum est convenire nisi personæ. Et ideo non
potest dici filius adoptivus secundum humanam naturam,
sicut dicitur creatura ; quia creaturæ nomen et personæ et
naturæ aptatur.
54. — Ad tertium dicendum quod quando cum redupli­
catione est propria prædicatio, tunc prædicatum per se con­
venit ei quod replicatur ; sicut Christus, secundum quod homo,
est animal. Hæc enim est per se et proprie ; Homo est animal.
1. Ed. om. « sicut ».— 2. Ed. « vero ».—3. Ed. « aliam ».— 4.cq8 om. « ergo »
— 5. Ed. om. « et ». — 6. β « nec ». — 7. Ed. om. « hoc ». — 8. αβ om. « ta­
men ». — 9. Ed. ad. « sic ». — 10. Ed. « et ».

Et ideo simili modo prædicatum et reduplicatio· de subjecto
prædicatur.
Hæc autem reduplicatio non est nota per se prædicationis. Hæc enim non est propria : Hic homo, scilicet Christus,
est creatura, nec est etiam per se, quia creatura non est supe­
rius ad hominem, significans quid est homo, ut dictum est.
Et ideo non oportet quod si creatura improprie dicatur de
Christo quod1 etiam ipse improprie dicatur homo.
55. — Ad quartum dicendum quod natura humana in
abstracto non prædicatur de Christo secundum quod homo ;
sed conditiones ejus2 in concreto possunt de Christo, secun­
dum quod homo, prædicari vel proprie vel improprie. Crea­
tura autem in concretione dicitur, quia omne creatum est
creatura.
56. — Ad quintum dicendum quod quamvis illud quod
convenit parti, aliquo modo possit dici de toto, non tamen
oportet ut quod removetur a parte, removeatur a toto.
Unde quamvis Æthiops secundum dentem habeat albedinem, non tamen potest dici quod sit carens nigredine ;
quia quod non convenit sibi secundum unam partem, potest
sibi convenire secundum aliarti.
57. —Et similiter quamvis Christus sit creatura, secundum
quod homo, non tamen potest dici quod, secundum quod
homo, careat Divinitate quæ sibi competit per aliam naturam.

ARTICULUS IV
Utrum

ea quæ sunt humanæ naturæ possint dici de
Filio Dei
Supra, d. 5, 49 ; Cor, c. 2, 1. 2 ; III, q. 10, a. 1,
q. 16, a. 4 ; contra Græcos c. G.

;

58. - AD QUARTUM SIC PROCEDITUR. Videtur
quod ea quæ sunt humanæ naturæ non gossunt3 dici de
Filio Dei.
1. Omnis enim4 proprietas vel accidens humanæ naturæ,
est quid creatum. Sed Filius Dei non informatur aliquo
creato. Ergo non potest prædicari de Filio Dei aliquod acci­
dens naturæ humanæ.
2. Præterea. Quod proprietates divinæ naturæ dicuntur
de Filio Dei contingit ex hoc quod Filius Dei est natura divina.
Sed Filius Dei non est natura humana. Ergo proprietates
humanæ naturæ non prædicantur de Filio Dei.
1. Ed. om, « quod ». —- 2. Ed. ad, g et ». —
enim ».

3. Ed. α possint ». — 4. a om.

3. Præterea. Naturæ humanæ convenit assumi a Filio Dei,
et homini convenit esse unitum. Sed hoc non convenit Filio
Dei. Ergo non oportet quod ea quæ conveniunt natura·
humanæ dicantur de Filio Dei.
4. Præterea. Hæc est vera : Isle homo esl prædestinatus.
Sed hæc est falsa : Filius Dei esl prædestinatus. Ergo idem
quod prius.
5. Præterea. Omnis proprietas humanæ naturæ est quid
creatum. Sed creatura non prædicatur de Filio Dei. Ergo nec
proprietates1 humanæ naturæ.
6. Præterea. Ea quæ prædicantur de Christo secundum
quod homo non prædicantur de ipso secundum quod Filius
Dei. Ergo videtur eadem ratione quod ea quæ prædicantur
de homine non prædicentur de Filio Dei.

: ■

59. —■ 7. SED CONTRA. De quocumque prædicatur aliquid,
prædicantur2 omnia consequentia ad ipsum, etiamsi sit prædicatio accidentalis ; sicut si homo est albus, sequitur quod
sit coloratus. Sed homo prædicatur de Deo. Ergo quidquid
prædicatur de homine, prædicatur de Filio Dei.
CO. — 8. Præterea. Quæcumque consequuntur naturam,
prædicantur de suppositis illius naturæ. Sed Filius Dei est
suppositum humanæ naturæ. Ergo consequentia humanam
naturam possunt prædicari de Filio Dei.
61. — 9. Præterea. Christus est persona subsistens in
duabus naturis scilicet3 divina et humana. Sed omnia qua·
conveniunt divina: naturæ, possunt prædicari de Christo.
Ergo pari ratione ea omnia quæ conveniunt humanæ naturæ.
62. — 10. Præterea. Nihil magis repugnat divinæ naturæ
quam mori. Sed dicitur quod Filius Dei est mortuus. Ergo
et alia omnia possunt dici de Filio Dei quæ conveniunt
naturæ humanæ.
63. — RESPONSIO. Dicendum quod natura et suppositum
naturæ in quibusdam differunt re et ratione, sicut in com­
positis ; in quibusdam autem ratione et non re, sicut in
divinis.
64. — Sed differentia quæ esi secundum rationem, est differentia oppositionis ; quia natura et suppositum habent
intentiones oppositas. Et ideo ea4 quæ pertinent ad rationem
naturæ, nullo modo prædicantur de supposito neque in
abstracto neqire in concreto, neque in divinis neque in huma1. RANVP. « proprietas ». — 2. Ed. ad. « de eo ». — 3. β ed. om. « scilicet ».
— 4. α om. « ea ».

nis ; sicut Pater non dicitur commune tribus, nec Petru^
dicitur forma totius.
65. — Differentia autem quæ est secundum rem, non est
oppositionis, sed est sicut principii formalis ad formatum.
Et ideo quæ secundum rem ad naturam pertinent, possunt
prædicari de supposito ; sicut natura prædicatur, scilicet
in concreto.
66. — Quia autem unio facta est in supposito, ut scilicet
sit unum et idem suppositum divinæ et humanæ naturæ ;
ideo de illo supposito possunt prædicari ea quæ consequuntur
secundum rem utramque naturam, sicut et ipsæ natura·
de ipso prædicantur. Quia enim divina natura prædicatur
de Filio Dei in concreto et in abstracto ; ideo et1 proprieta­
tes ejus possunt utroque modo prædicari de ipso. Quia vero
humana natura prædicatur in concreto tantum ; ideo natura·
humanæ proprietates in concreto tantum prædicantur.
67. —■ Nec differt utrum fiat prædicatio de supposito
secundum nomen quod significat divinam naturam, ut Ver­
bum ; vel humanam, ut Jesus ; vel utrumque, sicut Chris
tus ; quia per omnia supponitur idem suppositum ; sed tamen
hoc suppositum non constituitur per naturam humanam,
sed natura humana advenit ei jam ab æterno præexistenti
in alia natura.
68. — Unde duo singulariter inveniuntur in compositione
humanæ naturæ ad istud suppositum, scilicet quod unitur
ei et quod se habet ad ipsum per modum partis, secundum
quod istud2 suppositum in duabus naturis subsistit.
69. — Et ideo a prædicta generalitate excluduntur ca
quæ unionem important, et iterum ea quæ nata sunt de se
et personæ et naturæ'conjunct®3, quæ non possunt prædi­
cari de supposito nisi cum additione, sicut ea quæ sunt
partis ex4 toto.
70. — AD PRIMUM ergo dicendum quod proprietates
creatæ dicuntur de Filio Dei, non quasi ipsa persona æterna
his informetur, sed quia natura assumpta informatur eis ;
sicut proprietates quibus informantur partes, prædicantur
de toto,
71. -—Ad secundum dicendum quod illa ratio concludit,
quqd proprietates humanæ naturæ non prædicantur in abstrac­
to8 de Christo .: quod et verum est.
72. —■ Ad tertium dicendum quod assumi est de illis quæ
1. Ed. om. « et ». — 2. α « illud ». —- 3. RANVP. « convenire » loco « conjunctæ ». — 4. Ed. « de ». — 5. a « abstractione ».

unionem important, et ideo non oportet quod dicatur de
Filio Dei.
73. — Ad quartum dicendum quod prædestinatio Christi
est respectu unionis; unde prsedeslinalus includit unionem
\ sicut terminum praedestinationis. Et ideo sicut homo dicitur
unitus, ita et prædestinatus uniri ; non autem Filius Dei.
Et præterea prædestinatus includit factionem, ut patet
ex prædictis. Unde sicut esse factum non dicitur de Filio
Dei absolute, ita nec esse prædestinatum.
74. ■— Ad quintum dicendum quod sicut natura humana
,
est creatura, et tamen cum praedicetur de Christo in concreto,
non sequitur quod Christus s:t creatura ; ita etiam nec1
sequitur propter hoc quod proprietates humanæ natura·
in cbncreto de Christo praedicentur, quod Christus sit creatura.
75. — Ad sextum dicendum quod ad veritatem propositionis
sufficit quod prædicatum conveniat subjecto2 quocumque
modo. Sed ad hoc quod propositio sit per se, oportet quod
conveniat sibi ratione formæ importâtes per subjectum. Unde
hæc est vera : Deus est passus ; non tamen est per se. Et
quia reduplicatio exigit locutionem per se veram, ideo non
est similis ratio de replicationibus8 et propositionibus quo·
sunt sine replicatione4.
76. — Ad septimum dicendum quod aliqua consequuntur
humanam naturam, non secundum quod prædicatur de
1
Filio Dei ; et illa non oportet quod de Christo prædicentur.
:
Et ex dictis patet solutio ad consequentia.

\
\
> \
\

-4 \

EXPOSITIO TEXTUS

'
*

:

77. — « Omnia per ipsum facta sunt. » (3).
Videtur hoc non esse ad propositum quia Augustinus
intendit de Filio Dei, inquantum est Filius Dei.
Et dicendum quod quia non est in v.hristo aliud supposi­
tum nisi persona Filii Dei ; ideo sicut de Filio Dei dici non
potest quod sit creatura, ita nec de Christo.
78. — « Nam si creatura esset, sibi mandaret Evangelium
prædicari « (3 c).
Videtur quod hoc non sequitur5, quia angeli et lapides sunt
creaturæ quibus non est Evangelium prædicandum.
Et® dicendum quod intelligitur de creaturis quæ sunt homi­
nes, quibus hominibus7 Evangelium prædicandum est, vel
1. Ed. « non ». — 2. Ed. « subjectis ». — 3. Ed. « reduplicationibus ». —
4. Ed. « reduplicatione ». — 5. Ed. « sequatur ». — 6. Ed. om. « et ». — 7. Ed
om. « hominibus ».

ut emundentur vel ut perficiantur vel ut conserventur.
Christus autem homo est.
79. — « Vanitali subjecta est1 » (3 c). Intelligitur de illa
vanitate secundum quam omnia in nihil tenderent, nisi
manu omnipotentis continerentur.
80. — « Non unum de multis » (4).
Contra. Rom. vm, 29 : « Ut sit ipse primogenitus in mullis
fratribus. >>
Et dicendum quod unum est de multis quantum ad simili­
tudinem filiationis, secundum quod etiam dicitur primo
genitus ; sed non unum de multis proprietate nativitatis,
secundum quod dicitur unigenitus.
81. — « In Deo creatura esse non potest » (4).
Contra. Rom., xi, 36 : « In ipso sunt omnia. »
Et dicendum quod sunt in ipso creaturæ non per essen­
tiam, sed sicut in causa, per similitudines idéales quæ
secundum quod in Deo sunt, creaturæ non sunt.
82. — « Sed ex tropicis locutionibus » (5). Cujus ratio est.
quia non sunt simpliciter veræ, sed secundum quid. Unde
etiam Dionysius dicit in Epistola ad Titum, (G. 3, 1105'
quod symbolica theologia non est argumentation.

1. Ed. om. « est ». —

DISTINCTIO XII
An

‘

'

homo ille semper fuerit vel cœperit esse

1. — Post prædicta quæritur utrum homo ille cœperit esse vei
semper fuerit, sicut simpliciter enuntiamus Christum vel Dei Filium
semper fuisse nec cœpisse.
2. — De hoc Augustinus dicit ita Super Joan., (tract, cvi, c. 17,
n. 5 ; L. 35, 1910) : Habuit aliquando Dei Filius quod nondum habuit
idem ipse homo Filius, quia nondum erat homo.
Item in eodem (Tract, cv, n. 7 ; L. 35, 1907) : Prius quam mundus
esset, nec nos eramus, nec ipse mediator Dei et hominum homo Christus
Jesus.
Item Super psal., (lxxx, n. 13 ; L. 37, 1039) : Christus noster, etsi
forte homo recens est, tamen est aeternus Deus.
Alibi vero legitur quod puer ille creavit stellas ; et Christus dicit
(Joan., vhi, 25, 58) se esse principium et esse ante Abraham.
3. — His ergo auctoritatibus in nullo reluctantes1, dicimus homi­
nem illum inquantum homo est* cœpisse, et inquantum Verbum est
semper fuisse.
Hic enim absque distinctione non est ferenda3 responsio. Nam et
ipse Augustinus hujusmodi utitur distinctione in pluribus locis4;
dicens, per Christum omnia esse facta inquantum est Verbum ; secun- dum id vero quod homo est, ipsum esse factum et glorificatum. Si igitur
ad personam respicias, confidenter dic hominem illum semper fuisse ;
si vero ad naturam hominis, concede eum cœpisse5.

Si

Deus

alium hominem assumere potuerit vel
ALIUNDE QUAM DE GENERE ADÆ

' '

·'

‘

E
I
Γ ■*"

■

4. — Solet etiam quæri utrum alium hominem, vel aliunde homi­
nem quam de genere illius Adæ, Deus assumere potuerit.
Ad quod sane dici potest ipsum ete aliam animam et aliam carnem
potuisse assumere, quia gratia tantum assumpta est anima illa et
caro a Verbo Dei. Ut enim ait Augustinus (üb. XIII De Trin., cap.
19, n. 24 ; L. 42, 1033) : In rebus per tempus ortis illa summa gratia est
qua homo in unitate personæ conjunctus est Deo. Potuit igitur Deus
aliam animam et aliam carnem assumere, et carnem utique aliunde
quam de genere Adæ.
Unde Augustinus in lib. XIII De Trin., (cap. 19, n. 24 ; L. 42
1032) : Poterat utique Deus hominem aliunde suscipere, in quo esset
mediator Dei et hominum, non de genere illius A dee qui peccato suo genus

II. Quar.
J.

!<,

i resultantes λ. — 2. F. ad. « esse n. — 3. Ed. « referenda ». —

4. In Evang. Joan, tract. 105, η. 2 et 4 ; tract. 1, n. 9 et sq. (L. 35, 1905, 1384) ;
l Contra Maximin. c. 17 ; II, c. 17 n. 2 (L. 42, 756), et Episl. 187 (alias 57) c. 3,
n. 8 (L. 33, 835) : quæ Joca secundum Quar. recitantur. — 5. Hæc prima par.
distinctionis in Quar. est cap. 3, dist. 11—6. Quar. om. « et ».

obligavit humanum ; sicut ipsum quem primo creavit, non de genere ali­
cujus creavit. Poterat ergo vel sic vel alio quo vellet modo, creare unum
alium1 de quo vinceretur victor prioris. Sed melius judicavit et de ipso
quod victum fuerat genere assumere hominem, per quem hominis vinceret
inimicum, et tamen ex Virgine, cujus conceptum Spiritus, non caro,
fides, non libido prsevenit ; nec interfuit carnis concupiscentia qua celeri
concipiuntur qui originale trahunt peccalum ; sed credendo, non concum­
bendo sancta est fecundata virginitas.
Ex his aperte ostenditur et alium et aliunde hominem Deum assu­
mere potuisse.

Si homo ille potuerit peccare vel non esse Deus

5. — Ideo non immerito quæritur utrum homo ille potuerit peccare
vel non esse Deus. Si enim potuit peccare, potuit et damnari. Si potuit
damnari, potuit non esse Deus. Ergo si potuit peccare, potuit non esse
Deus ; quia esse Deum et posse2 velle iniquitatem, simul esse nequeunt.
6. — Hic distinctione opus est, utrum de persona an de natura
agatur. Si enim de persona agitur, manifestum est quia peccare non
potuit nec Deus non esse potuit. Si vero de natura, discutiendum
est utrum agatur de ea ut Verbo unita, an de fea tanquam non unita
Verbo et tamen enti, id est an de ea secundum quod fuit unita Verbo,
an de ea secundum quod esse potuit et non unita Verbo. Non est enim
ambiguum animam illam entem unitam Vërbo peccare non posse ; et
est sine ambiguitate3 verum eamdem, si esset et non unita4 Verbo, posse
peccare.

Quorumdam

oppositio quod potuit etiam unita
Deo peccare5
,

.

7. — Quidam tamen probare conantur eam, etiam unitam Verbo,
posse peccare; quia liberum arbitrium habet, et ita potest flecti in
utramque partem.
Quod frivolum est, cum et Angeli liberum arbitrium habeant et
tamen in® gratia a Deo sunt confirmati, ut peccare nequeant. Quanto
magis ergo ille homo, cui Spiritus sanctus est datus sine mensura ?
(Joan, iii, 34)
8. — Inducunt quoque auctoritatem ad probandum idem. Scrip­
tum est enim in lib. Sapientia; (Eccli., xxxi, 10) : Qui potuit transgredi
et non est transgressus, jacere malum et non fecit. Sed hoc accipien­
dum est secundum membra, vel partim de Capite partim de membris.
De Capite : Non est transgressus, et non fecit malum ; de membris :
Potuit transgredi et facere malum.

Si Deus

potuit assumere hominem in sexu muliebri

9. — Solet etiam quæri, quamvis curiose, a nonnullis, si Deus huma­
nam naturam potuit assumere secundum muliebrem sexum.
10. — Quidam arbitrantur eum potuisse assumere hominem in
1. Ed. « hominem ». — 2. Ed. ad. a aut ». — 3. Quar. « ambiguo », —
4. Ed. « non esset unita ». — 5. Quar. om. titulum. — 6. Quar. om. « in »

i

femineo sexu, ut assumpsit in virili ; sed opportunius atque convenien­
tius factum est, ut de femina nasceretur et virum assumeret ; ut ita
utriusque sexus liberatio ostenderetur.
Unde Augustinus in lib. LXXXIII Quæstionum (q. 11 ; L. 40, 14;.
Hominis liberatio in utroque sexu debuit apparere. Ergo quia virum
oportebat suscipere, qui sexus honorabilior est, consequens erat ut feminei
sexus liberatio hinc appareret, quod ille vir de femina natus est. Sapientia
ergo Dei quæ dicitur unigenitus Filius, homine suscepto in utero
et de utero Virginis, liberationem hominis indicavit.

DIVISIO TEXTUS

■

[
'

i
■
Γ
f
'
■

11. ---- >< Post prædicta quæritur etc. » (1).
Postquam ostendit Magister quod nomen creaturæ non
prædicatur de Christo simpliciter, sed cum determinatione,
hic inquirit de dejectibus qui consequuntur naturam humanam,
secundum quod creatura est.
Et dividitur in partes duas. Primo inquirit de defectu
qui communiter consequitur omnem creaturam, scilicet incipere esse. Secundo de defectibus qui consequuntur specia­
liter humanam naturam ibi : « Solet etiam quæri utrum
alium hominem etc. » (4).
Circa primum tria facit. Primo movet quæstionem. Secundo
objicit ad utramque partem ibi : « De hoc Augustinus inquit
ita >» (2) Tertio determinat eam ibi : « His ergo auctoritatibus
bus... /3) »
« Solet etiam quæri etc. » (4) Hic prosequitur de defectibus
qui pertinent ad humanam naturam tantum. Et dividitur in
duas partes. Primo inquirit de defectu culpæ; secundo de
defectu naturæ, qui est sexus femineus, ibi : « Solet etiam
quæri quamvis curiose... » (9).
Circa primum duo facit. Primo quærit1 de defectu culpa·
quantum ad originem, scilicet utrum aliunde quam de peccatoribus carnem assumere potuisset ; secundo de defectu,
culpæ quantum ad actum, utrum scilicet peccare potuisset
ibi : « Ideo non immerito quæritur... » (5).
Et circa hoc tria facit. Primo movet quæstionem. Secundo
determinat, ibi : « Hic distinctione opus est.. » (6). Tertio
objicit contra determinationem, ibi ; « Quidam tamen pro­
bare etc. » (7).
Et primo objicit per rationem ; secundo, per auctoritatem
ibi : « Inducunt quoque auctoritatem... » (8). Et utrumqw
solvit, ut patet in Littera.
« Solet etiam quæri, etc. » (9). Hic inquirit de defectu
naturæ, qui est sexus femineus. Et primo movet quæstionem.
Secundo solvit, ibi : « Quidam arbitrantur etc. » (10).
1.

β

« inquirit >.

Hic tria quæruntur.

Primo, de inceptione.
Secundo, de potentia peccandi.
Tertio, de congruitate assumptionis respectu sexus femi­
nei.
De congruitate [enim1] assumptionis respectu generis Adæ,
d. 2, dictum est.

QUÆSTIO I

DE INCEPTIONE
Circa primum duo quæruntur.
Primo, utrum iste homo, demonstrato Christo, incepit
esse.
Secundo, utrum incepit esse Deus.

ARTICULUS I
(jTRUM HÆC SIT VERA : « ISTE HOMO INCEPIT ESSE »

III,

q. 16, a. 9 ; Rom., c. 1, I. 3;

12. — AD PRIMUM SIC PROCEDITUR. Videtur quod
hæc sit vera : Iste homo incepit esse.
1. Omne enim quod non semper fuit et est, incepit esse.
Sed sicut dicit Augustinus in Littera : (2) « Mediator Dei
et hominum, homo Christus, prius non fuit quam mundus
esset ». Ergo incepit esse.
2. Præterea. Iste homo2 demonstrat suppositum utriusque
naturæ, scilicet divinæ et humanæ. Sed ratione divinæ natu­
ræ potest dici : Iste homo semper fuit. Ergo cum incipere
conveniat humanæ naturæ, sicut3 esse ab æterno, divinæ,
ratione humanæ naturæ potest dici : Iste homo incepit esse4.
3. Præterea. Antequam mundus fieret, erat verum
dicere : Nullus homo est. Ergo hæc erat falsa : Aliquis homo
est, vel iste homo est. Nunc autem est vera. Ergo iste homo
incepit6 esse.
4. Præterea®. Nasci temporaliter est mutari de non esse
1. Videtur legendum « enim » quamvis α F. « tantum»,/3RANVP. «tamen» ha­
beant. Quam facile unum pro alio scribatur, cuique forms litterarum medii «vi
perito pateti — 2. Ed. om. «homo ». — 3. Ed. ad. « etiam » contra αβζ. —
•4. a ad. « homo ». — 5. Ed. « cœpit ». — 6. In ed. præter F. intervertitur ordo
objectionum 4 et 5, sed præpostere ut ex mss. et ex ordine responsionum
apparet.

in esse. Sed iste homo est natus in tempore. Ergo est mutatus de non esse in esse. Sed omne tale incepit esse. Ergo iste
homo incepit esse.
5. Præterea. Quod incipit1 esse in aliqua specie, incipit1
esse simpliciter. Sed iste homo incepit esse in specie humana.
Ergo incepit esse simpliciter.
6. Præterea. Iste homo supponit personam compositam.
Sed persona composita non fuit ab æterno ; quia quando
non est compositio, non potest esse aliquod compositum.
Ergo iste homo non fuit semper ; ergo incepit esse.

13. - SED CONTRA. Nullum æternum incepit esse. Sed
iste homo supponit suppositum æternum. Ergo non incepit
esse.
1’4.
Præterea. Omne quod incepit esse est creatura. Sed
iste homo non est creatura, ut dictum est supra, d. 11 ia. 3;.
Ergo iste homo non incepit esse.
15. — Præterea. Joan., vm, 58, dicit ille homo de quo
loquimur : « Antequam Abraham fieret, ego sum », et simili
ratione potuisset vere dicere : Antequam mundus fieret, ego
sum. Sed nullum tale incepit esse. Ergo iste homo non inc<·pit esse.
16. —- RESPONSIO. Dicendum quod Quidam distinguunt istam : Iste homo incepit esse, ex hoc quod pronomen
iste potest demonstrare personam Verbi rei singulare homi­
nis. Et primo modo est falsa, secundo2 est vera.
Sed cum dicitur : Iste homo, hoc pronomen iste non potest
demonstrare nisi id quod supponitur per hoc nomen homo.
Suppositum autem per hoc nomen homo non est aliud quam
persona Verbi secundum secundam opinionem. Unde secundum eam non potest stare ; quia quamvis ponat in Christo
esse aliquid singulare praeter personam \rerbi, scilicet humanam naturam ; tamen illud singulare non supponitur per hoc
nomen homo, nec prædicatur de Christo, sicut 6 d. (q. 1, a. 1 ;
dictum est. Et ideo patet quod ista distinctio est secundum
primam opinionem bona.
17. — Et ideo hac omissa, Quidam dicunt quod hoc verbum incipit, potest notare inceptionem respectu suppositi
simpliciter ; et sic est falsa, quia suppositum illud est æternum :
oel respectu suppositi ratione formo· significalæ ; et sic est
vera, et ponunt exemplum de hac : Scutum album incipit
esse hodie, supposito quod scutum3 heri factum hodie dealbetur.
1.

Ed. « incepit ». — 2. Ed. tid « modo ». — 3. Ed.

ad.

« ab ».

18. — Sed hoc dictum non videtur habere efficaciam prop­
ter duo.
Primo, quia etsi humana natura habeat aliquid simile
accidenti in Christo, tamen hoc nomen homo non est adjec­
tivum, sed substantivum, etiamsi natura humana esset
pure accidentaliter adveniens ; et in talibus plus facit modus
significandi quam proprietas rei significata.
Secundo, quia dato quod esset adjectivum, oporteret1
quod prædicatum conveniret ei quod copulatur vel suppo­
nitur per nomen positum in subjecto, vel ratione sui vel ra­
tione2 alicujus quod in eo est. Illa autem prædicata quæ nata
sunt ipsi supposito convenire, non prædicantur simpliciter
de eo ratione alicujus quod in eo3 est, vel partis vel acci­
dentis vel naturæ4, nisi ei secundum se conveniant ; quia tunc
sequeretur quod affirmatio et negatio verificarentur® de eodem,
si ratione alicujus existentis in ipso de eoe verificaretur quod
ratione sui de eo vere negatur.
19. — Et hoc patet in proposito. Ei enim quod supponi
tur cum dicitur : Iste homo7, convenit esse semper ; undes
de eo non potest verificari negatio, ut dicatur : non fui!
semper, simpliciter loquendo ; et per consequens nec aliquid
quod negationem dictam implicet, sicut verbum incipiendi.
20. — Unde dicendum est quod hæc est simpliciter falsa :
Iste homo incepit esse; et est secundum quid vera, scilicet
cum determinatione humanæ naturæ ; sicut et hæc : Isle
homo est creatura, est falsa, nisi* determinatio addatur ;
et tunc etiam est tropica, ut supra dixit Magister. (5) Unde
hic non intendit eam distinguere tamquam multiplicem,
sed dicere quomodo potest esse vera et falsa.
21. — AD PRIMUM ergo dicendum quod secundum
regulam a Magistro in10 praecedenti distinctione (2) datam,
intelligenda est illa auctoritas cum determinatione etiam11,
quamvis causa brevitatis non apponatur.
22. — Ad secundum dicendum quod quamvis illud suppo­
situm sit utriusque naturæ suppositum, tamen quantum ad
aliqua se habet aliter ad naturam divinam quam ad huma­
nam ; quia est idem re cum natura12 divina et constitutum
in esse per ipsam secundum modum intelligendi. Unde
quandocumque fuit natura divina, fuit ipsum suppositum.
1. F, « oportet ». —
F. om. per homoi. « sui vel ratione ». — 3. Ed
« ipso ». — 4. Ed. « neque secundum partem, neque secundum accidens, am
naturam ». — 5. Ed. « verificentur ». — 6. Ed. om. « de eo ». — 7. Ed. « isti
homini ». — 8. RA. om. « unde ». — 9. Ed. ad. « ei ». — 10. Ed. om. < in ». 11. NVP. om. e etiam ». — contra αβ RA. — 12. Ed. om. « natura ».

Non autem ita se habet ad naturam humanam. Et ideo
non oportet quod incipiente humana natura, ipsum incipiat.
23. — Ad tertium dicendum quod ab æterno fuisset verum
dicere : Nullus homo est, quia suppositum aeternum nondum
erat suppositum humanæ naturæ ; unde non poterat sumi
sub dicta distributione, sicut nunc potest propter unionem.
Unde quamvis ab æterno non esset1 verum dicere : Ali­
quis homo est æternus, modo tamen est verum dicere : Ali­
quis vel iste homo esi ab æterno.
24. — Ad quartum dicendum quod nasci temporaliter
ex matre non est natum convenire supposito nisi ratione
corporis, ut supra dictum est ; et ideo ratione ejus verificatur simpliciter de supposito. Sed incipere esse non potest
verificari de eo ratione corporis simpliciter, sed cum determi­
natione.
Et ideo hæc est vera simpliciter : Iste homo est natus tempo­
raliter ; non tamen ista : Iste homo incepit esse ; sed2 est vera
secundum quid.
25. — Ad quintum dicendum quod in aliis suppositis quæ
sunt supposita tantum unius naturæ, sequitur quod si inci­
piunt illa3 esse in aliqua specie quod incipiant4 esse simpliciter.
Sed non est ita in proposito. Unde quantum ad hoc habet
similitudinem humana natura in Christo cum accidente.
Et ideo sicut non sequitur : iste incipit5 esse albus, ergo inci­
pit esse; ita non6 sequitur : iste incipit esse homo, ergo
incipit esse.
26. — Ad sextum dicendum quod quia compositio non
semper fuit, ideo hæc est falsa : Persona semper fuit composita ;
sed tamen hæc est vera : Persona composita semper fuit ;
quia ad veritatem propositionis sufficit quod prædicatum
conveniat subjecto ; nec oportet quod conveniat ei ratione
formæ signifïcatæ vel appositæ7, nisi sit prædicatio per se.
Et ideo, quia personæ convenit semper fuisse, quamvis non
ratione compositionis, hæc est simpliciter vera : Persona
composita semper fuit..
Sed ad veritatem propositionis exigitur quod totum quod
est in praedicato, conveniat subjecto. Et ideo quia8 compo­
sitio quam significat hoc nomen compositum, non convenit
ab æterno personæ8 ideo hæc est falsa : Persona ista semper
fuit composita.
,..1. Ed. « erat ». — 2. αβ ad. « hæc ». — 3. Ed. om. « illa ». — 4. RANVl’.
« incipiunt » ; F. —- 5. Ed. « incepit ». — 6. Ed. « nec ». ·— 7. α « suppo sit tn » —
8. VPF. om. .<· qUia n. — 9. Ed. ad. ·.< et » : N. am. « <'t ideo ».

ARTICULUS II
Utrum

incepit esse

Deus

III, q. 16, a. 7 ; contra errores Græcor., c. 21 ; Rom., c. 1, 1. 2.

27. — AD SECUNDUM sciendum1 quod idem judicium
est de ista : Homo incepit esse Deus, et homo factus est Deus, ef
caedem rationes utrobique fieri possunt. Et ideo requira­
tur2 supra, d. 7., (q. ‘2, a. 2) ubi inquisitum est : Utrum
homo factus sit Deus.

QUÆSTIO II

DE POTENTIA PECCANDI
Deinde quæritur de potentia peccandi.
Et circa hoc quæruntur duo.

Primo, utrum iste homo potuerit3 peccare.
Secundo, utrum habuerit4 potentiam peccandi.
ARTICULUS 1

Utrum

potuerit peccari:

III, q. 15, a. 1; q. 31, a. 7.

28. — AD PRIMUM SIC PROCEDITUR. \ idetur quod
potuerit peccare.
1. Bernardus enim dicit (Serm. lx de diversis; L. 183,
083) quod tantum descendit5 Filius Dei, quantum descen­
dere potuit præter peccatum. Sed ultimus gradus circa pec­
catum est posse peccare. Ergo ipse potuit peccare.
2. Præterea. Nihil laudis Christo homini subtrahendum
est. Sed in laudem viri justi dicitur Eccli., xxxi, 10 : « Qui
potuit transgredi et non esi transgressus. » Ergo hoc Christo
convenire debet.
3. Præterea. Sicut peccatum requirit voluntatem, ita et
meritum. Sed secundum Augustinum, (I lib. Retract., c. 9.
n. 5 ; L. 32, Γ>97) nullus peccat in eo quod non vitare potest.
J. Ed. omnes « Ad septimum dicendum » et sic non habetur articulus secundus,
β sic incipit « Et propterea ad secundum sciendum est quod » ; aySe£ habeni
ut supra. — 2. Ed. « requiritur ». — 3. Ed. ■< potuit. ». -- 4. Ed. « habuit ». —
5. <* Descendit quo inferius non decuit ». —

Ergo etiam nullus meretur vel laudatur de hoc quod dimit­
tere non potest. Si ergo Christus non potuit peccare, non est
laudandus de hoc quod non peccavit.
4. Præterea. Philosophus dicit in IV Top., (δ 5. 126a,
34-39) quod « potest Deus et studiosus praua agere. » Sed in
Christo non invenitur aliquid quare non potuerit peccare,
nisi quia est Deus et quia fuit bonus perfecte. Ergo potuit
peccare.
5. Præterea. Joan., viii, 55, dicitur a Christo : « Si dixero
quia non novi eum, ero similis vobis mendax. » Sed potuit
illa verba dicere sine additione, sicut cum additione dixit.
Ergo potuit mentiri. Ergo et peccare.
29. — SED CONTRA Hebr., n, 9 : « Eum (pii paulominus
quam Angeli minoratus csl, videmus Jesum... gloria et honore
coronatum; » dicit Glossa1 : « Ouia natura humanæ mentis
quam Deus assumpsit et quæ nullo modo peccato depra­
vari potuit, solus Deus major est. » Sed quicumque potest pec­
care, mens ejus potest peccato depravari. Ergo Christus
non potuit peccare.
30. — Præterea. Hæc est perfectio naturæ glorificatæ ut
jam peccare non possit. Sed Christus ab instanti conceptionis
suæ verus comprehensor fuit. Ergo nunquam peccare potuit.
31. — Præterea. Quidquid fecit ille homo, potest dici
Deus fecisse. Si ergo ille homo peccasset, sequeretur quod Deus
peccasset : quod est impossibile. Ergo et primum.
•

;
i (/
£
I

"
i

32. — RESPONSIO. Dicendum quod simpliciter loquendo,
Christus nullo modo peccare potuit. Unde Damascenus dicit
in III lib. (c. 20 ; G. 94, 1082) quod impeccabilis est Dominus1
23 Jesus Christus. Potest enim considerari3 ut viator et4
ut comprehensor et ut Deus.
33. — Ut viator quidem, dux noster est5, dirigens nos secundum viam rectam. In quolibet autem genere oportet primurn
regulans torqueri non posse, quia alias esset error in omnibus
quæ ad ipsum regulantur. Et ideo ipse Christus tantam gratiæ6 plenitudinem habuit, ut etiam inquantum viator peccare non posset ; unde etiam et illi qui proximi sibi fuerunt
confirmati sunt—ut Apostoli etiam viatores existentes —ut7
peccare mortaliter non potuerint, quamvis potuerint peccaro
venialiter.
34. — Secundum vero quod fuit comprehensor, mens ejus
1. Ex Augustino desumpta, lib. II contra Maximin., c. 25 (L. 42, 803). —
2. RA : « Deus ». — 3. β ad. « et ». — 4. Ed. « vel. » — 5. Ed. « videtur esse
-— 6. RANVP. « gloriæ ». -— 7. Ed. om ·■< ut », contra αβθικ.

totaliter est conjuncta1 fini, ut agere non posset nisi secundum
ordinem ad finem, sicut in II lib., d. 7, dictum est de angelis
confirmatis2.
35. — Secundum autem quod fuit Deus, et3 anima ejus ef
corpus fuerunt quasi organum Deitatis, secundum quod,
ut dicit Damascenus (lib. III, c. 18 ; G. 94, 1074) : Deitas
regebat animam, et anima corpus. Unde non poterat pecca­
tum attingere ad animam ejus, sicut nec Deus potest peccare.
36. — Tamen sub conditione potest concedi quod peccari1
potuit, scilicet si voluisset ; quamvis hoc antecedens sit impos­
sibile, quia ad veritatem conditionalis non requiritur neque
veritas antecedentis neque veritas4 consequentis, sed neces­
saria habitudo unius ad alterum.

37. — AD PRIMUM ergo dicendum quod sicut non
potuit Deus descendere ad hoc quod peccaret, et ideo
Christus nunquam peccavit ; ita Deus5 non potuit descendere
ad hoc quod6 peccare posset, et ideo Christus etiam nun­
quam peccare potuit. Et etiam si Deus ad hoc descendere
potuisset, non tamen conveniebat; quia'hoc magis impe­
diebat finem incarnationis, secundum quam est dux et rex
nostrorum operum, quam juvaret.
88. — Ad secundum dicendum quod aliquid potest perti­
nere ad laudem inferioris, quod superiori attributum magis
est in vituperium, ut dicit Dionysius, cap. 4 De dio. nom.
'n. 25; G. 3, 727 ; 1. 20) ; sicut furibundum laudabile est in
cane, sed vituperabile in homine.
Unde etiam Philosophus dicit in X Eth., (a 12. 1101b,
18-20 ; 1. 18. —«8. 178b, 10 s. ; 1. 12), quod laudes hominum
translatae in7 deos, derisiones videntur.
89. —■ Tamen hoc quod posse peccare pertinet ad laudem,
est per accidens, inquantum ostendit opus quod laudatur
ex necessitate factum non esse. Sed quamvis removeatur
a Christo potentia peccandi, non tamen ponitur coactio,
quæ voluntario contrariatur et laudis rationem tollit.
40. — Ad tertium dicendum quod impotentia coactionis
quæ opponitur voluntario tollit rationem meriti et demeriti,
non impotentia quæ est ex perfectione8 in bonitate vel
malitia ; quia hoc voluntarium non tollit, sed ponit volun­
tatem confirmatam ad unum.
41. — Ad quartum dicendum quod, sicut dicit Rabbi
1. αβ « adjuncta fuit ». — ‘2. β orn. « confirmatis ». — 3. β oui. » et ». 4. Ed. om. a ver tas — 5. Ed. « etiam ». — 6, a « ut ». — 7. a « ad ». —
8. a « imperfectione » et om « in » et « veJ ». —

Moyses (in lib. Perplexorum), verbum Philosophi intelligendum est cum conditione, quia scilicet posset, si vellet.
42. — Ad quintum dicendum quod Christus potuisset
illa verba exprimere, si voluisset ; sed velle non potuit.
ARTICULUS II

■

Utrum Christus habuerit

potentiam peccandi

43. - AD SECUNDUM SIC PROCEDITUR, Videtur quod
Christus non habuit potentiam peccandi.
1. Secundum enim quamlibet potentiam est aliquis potens.
Sed Christus non potuit peccare. Ergo non habuit peccandi
potentiam.
2. Præterea. Potentia peccandi, secundum Anselmum,
{Dial, de lib. arbil., c. i ; L. 158, 489), non est libertas
arbitrii nec pars libertatis, sed diminuit libertatem. Sed in
'
, Christo libertas1 non fuit diminuta. Ergo ipse non habuif
potentiam peccandi.
3. Præterea. Potentia peccandi est radix et principium
peccati. Sed in Christo non fuit aliquod principium vel2
radix peccati. Ergo ipse non habuit potentiam peccandi.
4. Præterea. Christus, etiam secundum quod homo, fuit
maxime Deo similis. Sed Deus non potest peccare nec poten\
tiam peccandi habet. Ergo nec Christus secundum quod homo.

/

'·

44. ■— 5. SED CONTRA. Philosophus dicit (IV Top.,
i 5. 126a, 37) quod polestales pravorum sunl eligendae. Sed
omnia bona hominum Christus habuit. Ergo habuit3 poten­
tiam peccandi.
45. — 6. Præterea. Sicut dicit Damascenus : (lib. III c. 6 ;
G. 94, 1006) Filius Dei assumpsit quidquid in noslra nalura
plantavit. Plantavit autem in ea potentiam peccandi ; quia
potentia peccandi a Deo est, quamvis voluntas peccandi
non sit ab eo. Ergo potentiam peccandi habuit,
46. — 7. Præterea. Potentia peccandi est potentia qua pecca­
tur. Hoc autem est liberum arbitrium. Cum igitur Christus
habuerit liberum arbitrium secundum quod homo, ut dicit
Damascenus, (lib. III, c. 18 ; G. 94, 1071) oportet quod habue­
rit potentiam peccandi.
47. — 8. Præterea. Anima Christi creatura est. Sed secundum
Damascenum, (lib. II, c. 3 ; G. 94, 867) omnis creatura
vertibilis est vel4 secundum electionem vel secundum subi. S ad. <■ arbitrii . -

Ed. < et ". —■ ·!. Ed. ■

». — 4. n om. ■ v<) -.

stantiam. Ergo anima Christi vertibilis est secundum electio
nem, cum vim electivam habeat. Sed vertibilitas electionis
est potentia peccandi. Ergo Christus habuit potentiam
peccandi.

48. — RESPONSIO. Dicendum quod actus se habet ad
potentiam dupliciter : quia actus egreditur a potentia, et ite­
rum per actus specificatur potentia. Et ideo cum dicitur
potentia aliquid faciendi1, ut potentia videndi, potesl
dupliciter intelligi : quia potest designari oel ordo potentin·
ad actum, secundum quod actus sumitur ut effectus potentia- :
rei designatur potentia ipsa specificata per actum, secundum
quod actus sumitur loco differentiae specifics ipsius potentiae2.
Et3 primo modo non potest dici quod ille qui habet visum
impeditum, habeat potentiam videndi, sicut non potest
dici quod possit videre.
Sed4 secundo modo potest dici quod habet*potentiam videndi,
sicut quod habet potentiam visivam.
49. — Hæc autem distinctio, ut ex dictis patet, habet
locum in illis actibus quibus specificantur potentiae. Hujus­
modi autem sunt actus ad quos potentia? ordinantur. Sed
liberum arbitrium non ordinatur ad peccandum6, imnm
peccatum incidit ex defectu ejus ; unde peccare non specificat potentiam liberi arbitrii. Et ideo cum dicitur quod
aliquis habet potentiam peccandi, non intelligitur quod habeat
liberum arbitrium, sed quod habeat ipsum ordinatum ad
peccandum, ita ut peccare possit.
50. — Et ideo sicut de Christo non dicitur quod possit
peccare, ita nec quod potentiam peccandi habeat, proprie
loquendo et secundum se ; sed potest concedi sub hoc sensu
ut dicatur habere potentiam peccandi, quia habet potentiam
quæ in aliis est potentia peccandi.
Et hoc modo sustinendo, facile est respondere’ AD
PRIMAS quatuor rationes.
51. — Ad quintum autem8 dicendum quod potestates
malorum sunt eligenda? per accidens, non quia sunt malorum,
sed quia eædem sunt ad bona ; magis autem9 essent eli­
genda?, si essent bonorum tantum.
52. — Ad sextum dicendum quod potentia peccandi,
inquantum peccandi, non est a Deo, ut in II lib. d. ultima
dictum est; sed quantum10 ad subjectum potentiæ tantum.
1. Ed. « agendi ». — 2. F. om. «. speciûcæ ipsius potentiæ ». — 3. om. « et
4. Ed om. « sed ». — 5. Ed. « habeat », —· 6. Ed. « peccatum ». — 7. Ed.
• respondetur ». — 8. Ed. om. « autem ». ■— 9. β om. « autem «. — 10. F. α in­
quantum ».

53. — Ad septimum dicendum quod liberum arbitrium,
ut ex dictis patet, non potest dici simpliciter potentia peccandi, nisi in his qui peccare possunt.
54. — Ad octavum dicendum quod illa vertibilitas in Christo
perficitur per gratiæ plenitudinem ; sicut et potentia materiæ
terminatur per actum formæ totam potentialitatem materiæ
tollentis, ut patet in cælo.

QUÆSTIO III

DE CONGRUITATE QUANTUM AD SEXUM
Deinde quæritur de congruitate quantum ad sexum.

Et circa hoc quæruntur duo.
Primo, in quo sexu humanam naturam assumere debuit.
Secundo, de quo sexu, utrum scilicet de viro vel de muliere.

ARTICULUS I
Quæstiuncula I

tx-

Utrum Christus debuerit aliquem sexum accipere

55. — AD PRIMUM SIC PROCEDITUR. Videtur quod
non debuerit sexum aliquem accipere.
1. Quia ipsum corpus Christi verum præsignat1 corpus
mysticum. Sed in corpore mystico quod est Ecclesia, non est
differentia sexuum ; quia, sicut dicit Apostolus Galat., ni,
28, « in Christo non esi masculus et2 femina ». Ergo nec ipse
sexum assumere debuit.
2. Præterea. Sexus ordinatur ad generationem carnalem.
Sed Christus non venerat ut esset principium humani generis
qg i per generationem carnalem, sed spiritualem. Ergo sexum
assumere3 non debuit.
.3
3. Præterea. Spiritus creatus indifferenter se habet ad
utrumque sexum. Sed plus distat spiritus increatus a diffe’ ,i rentia sexuum quam4 creatus. Ergo ipse Deus se habet indifferenter ad utrumque sexum. Ergo vel utrumque assumere
'
debuit vel neutrum.

I

1. α « signat ». —·
« spiritus ».

U-,

2. Ed.

« neque ». —

3. Ed.

COMMENT. IN LIB. SENTENT. - ITT.

« sumere ».

56. — SED CONTRA. Christus « debuit fratribus assimilari »
quantum ad naturalia, ut dicitur Hebr., n, 17. Sed sexus est
de naturalibus hominis. Ergo debuit sexum assumere.
57. — Præterea. « Quod est inassumptibile, est incurabile »,
ut dicit Damascenus, (lib. III, c. 6 ; G. 94, 1006). Sed
sexus praecipue curatione indigebat, in quo maxime pec­
catum originale regnat. Ergo debuit assumere sexum.

Quæstiuncula II
Utrum . debuerit assumere femineum
III, q. 31, a. 4, ad 1.

58. — ULTERIUS. Videtur quod debuit assumere femi­
neum.
1. Reparatio enim respondet ruinæ. Sed prima ruina fuit
per feminam. Ergo et principium reparationis debuit esse
per feminam. Hoc autem est Christus. Ergo, etc.
2. Præterea. Christus assumpsit defectus nostræ naturæ.
Sed fragilitas sexus feminei est quidam defectus. Ergo debuit
assumere ipsum.
3. Præterea. In quodam Sermone de virginibus1 dicitur :
Quanto infirmius vasculum quod reportat ab hoste triumphum,
tanto magis Deus laudatur. Sed in victoria Christi est Deus
maxime laudandus. Ergo decuit quod sexum infirmiorem,
scilicet femineum, assumeret.
59. — SED CONTRA. Christus fuit caput Ecclesiæ. Sed
mulier non est caput viri, sed e converso, secundum Aposto­
lum (I Cor., xi, 3). Ergo non debuit esse mulier.
60. — Præterea. Christus, ut esset Doctor Ecclesiæ, promit­
titur Joel, (ii, 23). Sed mulieri non convenit docere in Ecclesia,
ut patet / Cor., (xiv, 35). Ergo Christus non debuit sexum
femineum assumere.

Solutio I
61. — RESPONSIO. AD PRIMAM QUÆSTIONEM quod
Christus venit ad reparandam humanam naturam quam per
assumptionem reparavit. Et ideo oportuit quod quidquid
per se consequitur ad humanam naturam assumeret, scilicet*
1. Quoad sensum textus invenitur in II nocturno Communis Unius Sanctse
Martyris tantum, 1. 4 S. Joanni Chrysostomo attributus, ut habetur in Brev. Fra­
trum Prædicatorum. — 2. α « secundum ».

omnes proprietates et partes humanæ naturæ, inter quas est
etiam sexus. Et ideo decuit quod sexum assumeret.
62. — AD PRIMUM ergo dicendum quod in corpore

i

mystico non1 dicitur non esse masculus et2 femina3, quia non
sit sexuum differentia, sed quia indifferenter se habet ad
ipsum corpus mysticum uterque sexus ; quia corpus mysti­
cum non est una persona, sicut est4 ipse Christus. Unde in
eo non potuit esse uterque sexus, quia hoc esset monstruosum
et innaturale.
63. — Ad secundum dicendum quod non assumpsit sexum
ad usum, sed ad perfectionem naturæ ; sicut etiam erit in
sanctis post resurrectionem, quando neque nubent neque
nubentur.
64. — Ad tertium dicendum quod æqualiter se habet
quantum ad potentiam, sed non quantum ad congruentiam.

i

Solutio II

65. — AD SECUNDAM QUÆSTIONEM dicendum quod
non loquimur hic de polenlia Dei, quia ipse potuit assumere
quale corpus voluit.
66. — De congruitote autem loquendo, quia Christus venit ut
doctor et rector5 et propugnator humani generis : quæ mulieri
non competunt ; ideo nec competens fuit quod sexum femi­
neum assumeret.
67. — AD PRIMUM ergo dicendum quod reparatio debet
respondere ruinæ per oppositum. Unde sicut principium perdi­
tionis fuit natura fragilior ; ita principium reparationis debet
esse natura fortior, sicut sanatio in corpore hominis est per
cordis virtutem quod habet fortiorem sanitatem.
68. — Vel dicendum quod per mulierem non intravit
peccatum originale in mundum, sed per virum, sicut in
fib. II dictum est, quamvis a muliere initium habuit
peccatum ; ita etiam per virum habuit perfici opus salutis
nostræ, quod aliquo modo initiatum est per mulierem, scilicet
per® beatam Virginem.
69. — Ad secundum dicendum quod Christus assumpsit non
omnes defectus, sed illos qui conveniebant ad finem assump­
tionis, scilicet ad opus redemptionis, ut infra dicetur.
70. — Ad tertium dicendum quod laus Dei non tantum
1. Ed. om. « non ». —· 2. Ed. « aut ». — J. Ed. ad. « non » loco « non » supe­
rius. — 4. a « et ». — 5. α om. « et rector » ; β om. « ct d. — 6. Ed. om. <t per

est ex infirmitate victoris, sed etiam ex magnitudine victoria·
et ex1 congruentia pugnæ, secundum quæ in victoria Christi
Deus maxime laudatur.
ARTICULUS II

Quæstiuncula I
Utrum debuerit ab utroque sexu carnem assumere

71. — AD SECUNDUM SIC PROCEDITUR. Videtur quod
debuit ab utroque sexu carnem assumere.
1. Quia, ut dicit Apostolus Hebr., n, 17. « debuit per
omnia fratribus assimilari », et præcipue in naturalibus
Sed naturaliter alii homines generantur ab utroque sexu
Ergo et Christus ab utroque sexu carnem accipere3 debuit.
2. Præterea. Illa solum videntur in humana natura Christo
repugnare quæ ad peccatum pertinent. Sed commixtio sexuum
potest esse sine omni peccato et sine omni corruptela, cum
in paradiso ante peccatum fuisset, secundum Augustinum
(lib. IX De Gen. ad liti., c. 3 sq. ; L. 34, 395). Ergo debuit
per commixtionem sexuum carnem assumere.
3. Præterea. Christus præcipue venit ad tollendum origi­
nale peccatum. Sed per commixtionem sexuum traducitur
originale. Ergo debuit per commixtionem sexuum carnem
assumere.
72. — SED CONTRA. Anselmus dicit, De concept, virg.,
{c. 18. L. 158, 451) quod « decuit ut mater Christi ea puritate
niteret qua major sub Deo non potest inlelligi ». Sed maxima
puritas est virginalis. Ergo de virgine nasci debuit, et ita
non per commixtionem sexuum.
73. — Præterea. Sequeretur quod Christus haberet duos
patres, quod nusquam invenitur.
Quæstiuncula II

Utrum

debuerit assumere corpus de viro tantum
III, q. 31, a. 4.

74. — ULTERIUS. Videtur quod debuit assumere corpus
de viro tantum.
1. Quia reparatio debet respondere conditioni. Sed in
1. Ed. om. « ex ».

Ed. « assumere ».

conditione humani generis est aliquid formatum ex viro
tantum. Ergo et sic debuit esse in reparatione.
2. Præterea. Generans est simile generato. Sed Christus
debuit esse masculini sexus. Ergo de masculo debuit corpus
ejus assumi.

75. — SED CONTRA. Christus venit utrumque sexum
salvare. Sed ipse fuit vir. Ergo debuit ex muliere carnem
assumere.

Solutio I

76. — RESPONSIO. Dicendum AD PRIMAM QUÆSTIO­
NEM quod nullo modo1 congruebat quod per commixtionem
sexuum carnem assumeret.
Primo, propter dignitatem matris, ut purissima esset et ita
virgo.
Secundo, propter dignitatem Patris, ut non esset alius pater
sui Filii.
Tertio, propter dignitatem concepti, quia non decuit ut illa
caro formaretur nisi a Spiritu sancto.
Quarto, propter unitatem personæ, ad quam caro illa
assumpta est.
77. — Unde decuit ut sicut per virtutem infinitam assumpta
est ; ita etiam2 formaretur per virtutem infinitam. Hoc autem
esse non potuisset, si per commixtionem sexus concepta
fuisset, quia vel semen viri fuisset ibi pro nihilo vel fuisset
agens in conceptione.
78. — AD PRIMUM ergo dicendum quod debuit fratribus
assimilari in his quæ non derogant dignitati ejus vel perfec­
tioni naturæ assumptæ, vel quæ faciunt ad opus redemptionis.
Sed hoc non est hujusmodi.
79. — Ad secundum dicendum quod commixtio sexuum,
quamvis possit esse3 sine peccato, tamen non potest esse in
statu naturæ corruptæ sine vitiosa libidine quæ est princi­
pium peccati.
Christus autem non venerat reparare naturam tunc quan­
tum ad actum naturæ, quia hoc erit in resurrectione gloriosa,
sed quantum ad actum personæ.
80. — Ad tertium dicendum quod sicut Christus per suam
innocentiam nostram culpam abstulit ; ita purissimum
oportuit esse ejus conceptum, qui conceptionis vitium tol­
lere venerat.
1. F. om, « modo ». — 2. Ed. om. « etiam ». — 3. Ed. « fieri ».

Solutio II
81. — AD SECUNDAM QUÆSTIONEM dicendum quod
decuit ut de muliere carnem assumeret.
Primo, ut uterque sexus glorificaretur Christi incarnatione,
ut in objectione tactum est.
Secundo, ad completionem universi ; quia generatio viri
de muliere tantum nunquam1 fuerat ; sed mulieris de viro
fuerat, scilicet in Eva ; et viri de utroque, sicut in Abel et
aliis ; et viri de neutro, sicut in Adam.
Tertio, ut naturalem habitudinem haberet ad genus huma­
num. Si enim ex viro fuisset non per actionem viri, filius
ejus non esset, nec naturalis nepos Abrahæ ; sicut est naturalis
filius Virginis ex hoc solo quod carnem ab ea sumpsit2.
82. — AD PRIMUM igitur’ dicendum quod non oportet
quod per omnia reparatio similis sit conditioni, sed quantum
attinet ad finem reparationis.
83. — Ad secundum dicendum quod non oportet quod
assimiletur sexu generans genito1, sed in natura speciei.

EXPOSITIO TEXTUS
84. ■— « Hic distinctione opus est » (6).
Hoc non dicit Magister, quin5 locutio sit simpliciter falsa,
sed ut ostendat quantum potest habere de veritate.
85. — « An de ea secundum quod esse potuit, et non unita
Verbo » (6).
Patet quod hoc quod potuit esse aliter, non mutat aliquid
de veritate ejus quod est nec ista consideratio naturæ huma­
næ, ut non unitæ, est in re, sed in intellectu tantum.
86. — « Quidam arbitrantur, etc. » (10).
Hoc dicit sub dubitatione propter inconveniens ad quod
tertia opinio ducebat, ut supra 6 d. habitum est.
Et tamen simpliciter concedendum est quod potuit assu-»
mere sexum femineum de potentia absoluta loquendo,
quamvis non fuisset ita congruum.
a

1. Ed. « nusquam ». — 2. α « assumpsit », — 3. β ed. « ergo ». — 4. α « ge­
nerato » ; ed. « in sexu generans assimiletur genito ». — 5. F. « quia ».

DISTINCTIO XIII
Si Christus secundum naturam hominis in
SAPIENTIA ET GRATIA PROFICERE POTUIT VEI. PROFECIT1

1. — Præterea sciendum est, Christum, secundum hominem, ab
ipsa conceptione, gratiæ plenitudinem recepisse, cui Spiritus datus est
non ad mensuram (Joan., hi, 34) et in quo plenitudo Divinitatis
habitat corporaliter, (Coloss., n, 9).
Ita vero habitat, ut ait Augustinus, [Epist. clxxxvii), ad Darda­
num (c. 13, n. 40 ; L. 33, 847) quod omni gratia plenus est. Non ita habi­
tat in Sanctis. Ut enim2 in corpore nostro inest sensus singulis membris
sed non quantum in capite — ibi enim et visus est et auditus et olfac­
tus et gustus et tactus -— ita et in Christo habitat omnis plenitudo
Divinitatis, quia ille est caput in quo est omnis sensus. In Sanctis vero
quasi solus tactus est3, quibus spiritus datus est ad mensuram, cum de
illius plenitudine acceperunt (Joan., i, 16). Acceperunt autem de
illius plenitudine, non secundum essentiam, sed secundum similitu­
dinem; quia nunquam illam eamdem essentialiter, sed similem acce­
perunt gratiam. Puer ergo ille plenus sapientia et gratia (Luc. n,
40) fuit ab ipsa conceptione.
Unde Jeremias (cap. xxxi, 22) recte dicit : Novum faciet Dominus
super terram : mulier circumdabit virum ; quia in utero Virginis per­
fectus vir exstitit, non solum propter animam et carnem, sed etiam
propter sapientiam et gratiam qua plenus erat.

Auctoritatem ponit

quæ videtur obviare4

2. — Huic autem sententiæ videtur obviare quod in Evangelio
Lucæ, (cap. n, 40) legitur : Jesus proficiebat sapientia et ætate et gra­

tia apud Deum et homines. Si enim proficiebat sapientia et gratia, non
videtur a conceptione habuisse plenitudinem gratiæ sine mensura.
3. — Ad quod sane dici potest, ipsum, secundum hominem, tantam
a conceptione accepisse sapientiæ et gratiæ plenitudinem, ut Deus ei
plenius conferre non potuerit ; et tamen vere dicitur profecisse sapien­
tia et gratia, non quidem in se, sed in aliis qui de ejus sapientia et
gratia proficiebant, dum eis sapientiæ et gratiæ munera secundum pro­
cessum ætatis, magis ctf' magis patefaciebat.
4. — Unde Gregobius in quadam homil.6 ait : Juxta hominis
naturam proficiebat sapientia, non quod ipse sapientior ex tempore esset,
qui a prima conceptionis hora spiritu sapientiæ plenus permanebat ;
sed eamdem qua plenus erat sapientiam, ceteris ex tempore paulatim
demonstrabat. Juxta hominis naturam proficiebat ætate de infantia
ad juventutem ; juxta hominis naturam proficiebat gratia, non ipsi
1. Quar. « De sapientia el gratia Christi hominis, an in eis proficere potuerit *.
— 2. Quar. « et in ». — 3. N. « in cætc.ris vero solus est tactus ». — 4. Quar. om.
titulum. — 5. Quar, om. « ct ». — 6. Sic in cod. ; sic etiam Glossa ; sed colligi­
tur ex Beda. Hom. in dominicam I post Epiph. (L. 94, 67). 1'.

quod non habebat per accessum temporis accipiendo ; sed pandendo gra­
tiæ donum quod habebat. Apud Deum et homines proficiebat1, quia
quantum, proficiente ætate, patefaciebat hominibus dona gratiæ quæ
sibi inerant, et sapientiæ, tantum eos ad laudem Dei excitabat; et sic Deo
Patri ad laudem et hominibus ad salutem proficiebat. In aliis ergo, non
in se, proficiebat sapientia et gratia. Unde in eodem Evangelic (Luc.,
n, 40), puer ille plenus sapientia et gratia perhibetur. Sic ergo dicitur
profecisse sapientia et gratia, ut aliquis rector ecclesiasticus dicitur
proficere in cura sibi credita, dum per ejus industriam alii proficiunt.
PRÆDICTIS VIDETUR ADVERSARI QUOD AMBROSIUS AIT

5. — Alibi tamen scriptum reperitur quod secundum sensum
hominis profecerit, sicut aetate hominis profecit.
Ait enim Ambrosius in lib. III De Spiritu sancto2, sic : Deus
perfectionem naturæ assumpsit humanæ. Suscepit sensum hominis,
sed non sensu carnis fuit inflatus. Sensu hominis animam dixit contur­
batam3 ; sensu hominis esurivit et rogavit ; sensu hominis profecit,
sicut scriptum est (Luc ii, 52) : Jesus proficiebat ætate. et sapientia
et gratia. Quomodo proficiebat sapientia Dei ? Profectus eetatis et pro­
fectus sapientiæ, non divinæi, sed humanæ est. Ideo ætatem commemo­
ravit, ut secundum hominem crederes dictum. Ætas enim non Divinitatis,
sed corporis est. Ergo si proficiebat ætate hominis, proficiebat hominis
sapientia. Sensus autem hominis5 profecit ; et6 quia sensus, ideo sapien­
tia. Quis sensus proficiebat ? Si humanus, ergo ipse per incrementum'1
susceptus est. Si divinus, ergo mutabilis per profectum. Quod etiam pro­
ficit, mutatur in melius. Sed quod divinum est, non mutatur. Quod ergo
mutatur, non est divinum. Sensus igitur proficiebat humanus. Sensum
ergo suscepit humanum.
Non poterat confortari virtus Dei, nec crescere Deus, nec altitudo
sapientiæ Dei impleri. Quæ igitur implebatur, erat non Dei, sed nostra
sapientia. Nam quomodo implebatur, qui, ut « omnia impleret, descen­
dit » ? [Ephes., iv, 10). Per quem autem sensum dixit Isaias, quod patrem
puer nesciebat, aut matrem ? Scriptum enim est, (Is., vin, 4) : « Priusquam
sciat puer8 matrem aut patrem, accipiet spolia Samariae. » Sapientiam
enim Dei futura et occulta non fallunt. Expers autem agnitionis infantia,
per humanam utique imprudentiam, quod adhuc non didicit, ignorat. Sed
verendum est, inquam, ne si duos principales sensus aut geminam
sapientiam Christo tribuamus, Christum dividamus. Numquid cum et
Divinitatem ejus et carnem adoramus, Christum dividimus ? Numquid
cum in eo imaginem Dei crucemque veneramur, dividimus eum ? Apos­
tolus, certe qui de eo dixit, (II Cor., xm, 4), « quoniam, etsi crucifixus
est ex infirmitate nostra, vivit tamen ex virtute Dei » ipse dixit
(I Cor., i, 13), quia « non divisus est Christus ». Numquid etiam quod
dicimus, quia animam rationalem et9 intellectus nostri suscepit capacem,
dividimus eum ? Non enim ipse Deus Verbum pro anima rationali et
intellectus capaci in carne sua fuit; sedanimam rationalem et intellectus
nostri capacem, et ipsam humanam, et ejusdem substantiæ cujus nostræ19
animæ, et carnem nostree similem, ejusdemque cujus caro est nostra substantiæ, suscipiens, perfectus etiam homo fuit (c. 7, n. 71-76).
1. Quar. om. « proficiebat ». — 2. Lib. De Incarnationis Dominicæ sacramento,
c. 7, n. 71, 72 (L. 16, 836). -— 3. Quar. « turbatam ». — 4. Quar. om. « non divinæ ». — 5. Quar. om. « hominis ». -— 6. Quar. om. « et ». — 7. Quar. om. « per
incrementum ». — 8. Ed. ad. » vocare ». — 9. Ed. om. « et ». — 10. Ed. ad.
« sunt ».

De

intelligentia praemissorum verborum1

6. — Hæc verba Ambrosii pia diligentia inspicienda sunt, quæ
ex parte, hominis ignorantiam instruunt et illuminant ; ex parte,
errandi fomitem male intellecta ministrant. His2 enim evidenter
traditur duos in Christo esse principales sensus, sive geminam sapien­
tiam. Neque ideo unitas et singularitas personæ dividitur, sed juxta
duas naturas, duas habet sapientias : unam non creatam, sed genitam
quæ ipse est ; alteram non genitam, sed creatam et per gratiam ei collatam. Nam et3 Isaias de eo prætestatur4, (cap. xi, 2) : Requiescet
super eum spiritus sapientiæ et intellectus, etc. Spiritu ergo sapientiæ
et intellectus, idest sapientia et intelligentia per Spiritum sanctum
gratis data, Christus erat sapiens secundum animam ; secundum Deum
vero sapiens erat sapientia æterna5 quæ ipse est. Et sicut inquantum
Deus est, bonus est bonitate naturali, quæ ipse est ; et justus justitia
naturali quæ ipse est ; ita sapiens est6 sapientia naturali quæ ipse est.
Anima vero ejus sicut bona est et justa, bonitate vel justitia gratis data
quæ ipse vel ipsa non est ; ita est sapiens sapientia gratis data quæ
ipsa non est. Et licet in Christo gemina sit sapientia, una tamen eademque persona est, quæ inquantum Deus est vel inquantum divina
natura est, sapiens est sapientia æterna.
[Scilicet sapientia ingenita quæ est Pater, et sapientia quæ non est
ingenita qu» communis est tribus personis ; non tamen gemina sapien­
tia, quia non alia et alia sapientia, sapientia ingenita quæ tantum Filius
est, et sapientia quæ communiter Pater est et Filius et Spiritus sanctus7.]
Inquantum vero eadem persona homo est, idest, secundum hominem
acceptum, vel inquantum est subsistens ex anima et carne, sapiens est
sapientia gratuita. Sapiens est igitur humano sensu et divino.

Quomodo intelligendum sit illud ■; <> Sensus
ciebat humanus8 »

profi­

7. -— Sed ex qua causa illius dicti, intelligentia, scilicet : Sensus
proficiebat humanus, assumenda est ? Aperte enim videtur Ambro­
sius innuere quod Christus secundum humanum sensum profecerit
et quod infantia ejus expers cognitionis fuerit et patrem et matrem
ignoraverit : quod nec Ecclesia recipit nec præmissæ auctoritates pa­
tiuntur sic intelligi.
Sed ita sane potest accipi, ut quantum ad visum hominum et sui
sensus ostensionem, Christus profecisse dicatur. Proficiebat ergo huma­
nus sensus in eo secundum ostensionem et aliorum hominum opinio­
nem. Ita etiam patrem et matrem dicitur ignorasse in infantia, quia
ita se habebat et gerebat, ac si agnitionis expers esset.

DIVISIO TEXTUS
8. — Præterea sciendum est Christum, secundum homi­
nem... » (1).
Postquam Magister determinavit de his quæ conveniunt
1. Quar. om. titulum.. — 2. F. « hic ». — 3. Quar. om. « et ». — 4. Ed.
« protestatur ». — 5. Quar. « genita ». — 6. Quar. om. « est ». — 7. Hæc uncis
inclusa, secundum Quar., omittuntur a mss. — 8. Quar. om. titulum.

Deo incarnato ratione unionis, hic determinat ea quæ cotise
quuntur ipsum secundum alteram naturam.
Et quia de his quæ conveniunt ei ratione divinæ natura
quæ in incarnatione minorata non est, determinatum est in
I libro ; restat ut hic determinetur de his quæ conveniunt
Christo secundum naturam quæ per incarnationem est exaltata.
Dividitur autem hæc1 pars in partes 1res. In prima determi­
nat de his quæ cum natura humana assumpsit. In secunda
de his quæ per naturam humanam operatus est, d. 17 : « Post
prædicta etc. » In tertia de morte quam in natura humana
sustinuit, d. 21 : « Post prædicta considerandum etc. ».
Prima dividitur in duas2. Primo determinat de perfectio­
nibus3 quas cum natura humana assumpsit. Secundo de defec­
tibus cum eadem assumptis, d./ 15 : « Illud quoque etc. »
Prima dividitur in duas. Primo determinat de perfectio­
nibus3 cum natura humana assumptis, quantum ad earum
plenitudinem. Secundo, per comparationem ad perfectionem
divinæ naturæ, d. 14, ibi : « Hic quæri opus est. »
Prima in duas. Primo determinat plenitudinem perfectionis
quantum ad gratiam affectus et scientiam intellectus, quam
Christus ab4 instanti conceptionis accepit. Secundo objicit
in contrarium, ibi : « Huic autem sententiæ videtur obvia­
re » (2).
Et hæc dividitur in duas. In prima objicit in contrarium
per auctoritates canonis. In secunda per auctoritates Sancto­
rum, ibi : « Alibi tamen scriptum reperitur » (5).
Circa primum tria facit. Primo facit5 objectionem. Secundo
eam solvit, ibi : « Ad quod sane dici potest » (3). Tertio solu­
tionem per auctoritatem confirmat et explanat, ibi : « Unde
Gregorius etc. » (4).
·
« Alibi tamen scriptum etc. » (5). Hic objicit per auctori­
tatem® Ambrosii et facit tria. Primo ponit auctoritatem.
Secundo exponit et ostendit quomodo proposita auctoritate
partim ædificatur fides, parlim potest sumi errandi materia,
ibi : « Sed7 verba Ambrosii » (6). Tertio ostendit quomodo
exponenda sit, ne error8 sequatur9, ibi : « Sed ex qua causa
illius dicti » (7).
Hic incidit10 quæstio de gratia Christi, quia de scientia
ejus in sequenti distinctione quæretur.
Et quæruntur tria.

Primo, de gratia ejus secundum quod est singularis
homo.
Secundo, de gratia secundum quod est caput Ecclesiæ.
Tertio, de gratia unionis.
1. β · ista ». — 2. Ed. ad. « partes ». — 3. F. om. per twmol. ex « perfectionibus... » usque ad « perfectionibus ». — 4. Ed. « in ». — 5. α « ponit ». —
6, αβ « auctoritates ». — 7. Textus habet « hæc ». — 8. Ed. ad. « inde ». —
9. α « consequatur ». — 10. Ed. « incipit ».

DE GRATIA CHRISTI
SECUNDUM QUOD EST SINGULARIS HOMO
Circa primum duo quæruntur.
Primo, utrum in eo sit gratiam habitualem ponere qua
anima ejus perficiebatur, quæ dicitur gratia1 singularis
hominis.
Secundo, de plenitudine illius gratiæ.

ARTICULUS I

Utrum in Christo

dicta gratia fuerit

III, q. 7, a. 1 ; Ver. q. 29, a. 1 ; Compend., c. 213, 214 ; Joan., c. 3, 1. 6.

9. — AD PRIMUM SIC PROCEDITUR. Videtur quod in
Christo dicta gratia non fuerit.
1. Sicut enim se habet filiatio adoptionis ad filiationem
naturalem, ita se habet bonitas gratuita ad bonitatem natu­
ralem. Sed Christus, sicut ex2 unione habuit quod esset
Filius naturalis, ita habuit quod esset naturaliter bonus.
Ergo sicut non ponitur in eo filiatio adoptionis, ita non
debet poni bonitas gratuita.
2. Præterea. Gratia datur hominibus ut assimilentur
Deo. Sed Christus nunquam fuit dissimilis Deo. Ergo non3
indiguit gratia.
3. Præterea. Ubi est lux solis non indigetur lumine candelæ, quia major lux offuscat minorem. Sed in Christo fuit
lux divinitatis, quasi lux solaris. Ergo non oportuit in eo
ponere lumen gratiæ.
4. Præterea. Damascenus dicit (in III lib., c. 15 ; G. 94,
1050) quod sicut anima regit carnem et operatur per eam
sicut per instrumentum, ita Divinitas regebat animam Christi.
Sed instrumentum non indiget aliquo habitu quo regatur in
opere, quia regitur per agens principale. Ergo et anima Christi
non indigebat habitu gratiæ4.
5. Præterea. Gratia ad hoc datur hominibus, ut per eam
peccata vitent et gloriam adipiscantur5. Sed ex hoc ipso
1. Ed. om. « gratia ». — 2. α om. « ex ». — 3. Ed. « nunquam ». — 4. Ed. om.
« gratiæ ». — 5. Ed. « peccatum vitetur et gloria adipiscatur », contra αβ.

quod Christus fuit Deus, habuit quod peccare non posset,
ut in præcedenti distinctione dictum est ; et iterum habuif
plenum jus in gloria divina, ut dictum est, 10 d. Ergo gratia
non indiguit.

10. — SED CONTRA. Sicut anima est perfectio corporis,
ita gratia est perfectio animæ. Sed non minus debuit habere
animam perfectam quam corpus perfectum. Ergo sicul
assumpsit corpus cum anima, ita assumere debuit animam
cum gratia.
11. —Præterea. Omne meritum est per gratiam. Sed Christus
meruit sibi et nobis, ut infra, 18 d., dicetur. Ergo ipse habuit
gratiam.
12. —Præterea. De ipso in psal. (xliv, 3), dicitur : « Diffusa
est gratia in labiis tuis » ; et (vers. 8) : « Unxit te Deus1 oleo
lætitiæ » : quæ omnia gratiam in ipso ostendunt. Ergo et
ipse habuit gratiam.

13. — RESPONSIO. Dicendum quod gratia principa­
liter duo facit in anima. — Primo enim perficit ipsam formaliter in esse spirituali, secundum quod2 Deo similatur ; unde
et vita animæ dicitur. —■ Secundo perficit eam ad opus, secun­
dum quod a gratia emanant virtutes sicut vires ab essentia
animæ3 ; quia non potest esse operatio perfecta, nisi progre­
diatur a potentia perfecta per habitum.
14. — Et propter hæc duo oportet ponere gratiam in anima
Christi. Cum enim4 sit perfectissima in esse spirituali, oportet
quod sit aliquid perficiens ipsam5 formaliter in esse illo. Deitas
autem non est formaliter, sed effective perficiens ipsam.
Unde oportet aliquam® formam creatam in ipsa7 ponere
qua formaliter perficiatur ; et hæc est gratia.
Similiter etiam, cum alia sit ejus operatio secundum huma­
nitatem et secundum Divinitatem, sicut et alia natura, oportet
quod operatio ejus humana habeat habitum perficientem ;
alias esset imperfecta. Et ideo oportet ponere in Christo
gratiam et virtutes.
15. — AD PRIMUM ergo dicendum quod filiatio refertur
ad personam. Et quia extraneitas respectu divinæ gloriæ,
quam nomen adoptionis importat, nullo modo convenit
personæ illi, ideo nomen adoptionis de Christo non conceditur.
Sed gratia est perfectio naturæ, cum subjectum ejus sit
anima quæ est pars humanæ naturæ et8 ideo quamvis gratia
1. Ed. om. « Deus ».— 2. Ed. « quam ». — 3. Ed. om. « animæ ». — 4. Ed.
« quia, cum... ». «— 5. Ed. «illam ». — 6. Ed. « aliam ». — 7. Ed. « ipso ». —
S. Ed. om. « et ».

importet aliquid etiam non naturaliter inhærens, tamen
potest ratione humanæ naturæ Christo convenire.
16. — Ad secundum dicendum quod gratiæ est facere
Deo similem ; nec oportet ut de dissimili faciat similem, sed
de non simili similem ; nec ita quod semper negatio simili­
tudinis similitudinem tempore præcedat, sed natura ; sicut
potentia estante actum [et1] sicut sol præcedit lucem suam.
17. ■— Ad tertium dicendum quod lux solis et lux candelæ
utrumque est active illuminans, sed Divinitas2 et gratia
non sic se habent ; sed unum illuminat active, alterum for­
maliter. Et ideo sicul solem et lumen solis causatum3 in
aere necesse est esse simul, et unum alterum efficit et non
offuscat ; ila ex Divinitate Christi sequitur ipsa gratia et
non offuscatur.
18. — Ad quartum dicendum quod, sicut Philosophus
in VIII Eth. (β 13. 1161b, 4 ; 1. 11) dicit, duplex est instru­
mentum, scilicet inanimatum et animatum ; inanimatum sicut
securis ; animatum autem4 sicut servus qui movetur ad impe­
rium domini.
Instrumentum igitur5 inanimatum ita agitur quod non agit­
et dico® inanimatum anima rationali — et ideo non indiget
habitu regente in opere’.
19. — Sed instrumentum animatum eis agit et agitur. Unde
sicut servus indiget habitu ad hoc ut imperium domini sui
debito modo exequatur ; ila etiam anima Christi ad hoc
quod perfecte divina operaretur9.
20. — Ad quintum dicendum quod sicut omnis forma est
perse ordinata ad perficiendum — quod autem abjiciat contra­
rium est ei per accidens — ila etiam est de gratia respectu
peccati.
21. — Unde quamvis Christus nunquam peccaverit, nec
peccare potuisset etiamsi gratiam habitualem non habuisset
ex unione ad Verbum, tamen gratia indiguit ad perfectionem,
ut dictum est.
22. — Et iterum, quamvis ex hoc ipso quod Deus erat
sibi10 gloria debebatur, tamen oportebat11 quod esset aliquid
perficiens formaliter ipsam animam ad actus gloriæ. Et htec
fuit gratia ; quia gratia consummata in anima, est idem quod
gloriæ lumen et etiam perficiens eam ad actus viæ12.

1. αβ om. « et ». — 2. Ed. « Deitas ». — 3. Ed. om. « causatum ». — 4. Ed.
om. « autem ». — 5. Ed. « ergo ». — 6. Ed. « dicitur ». — 7. Ed. « operatione ».
— 8. Ed. om. « et ». — 9. F. « operatur». — 10. N. « et ». — 11. Ed. « opor­
tuit ». — 12. N. « vit® ».

ARTICULUS II

Utrum Christus

habuerit gratiæ plenitudinem

Infra, d. 15, q. 1, 5m ; III, q. 7, a. 9 ; Compcnd., c. 213, 214 ; Joan., c. 1, L £.

23. - AD SECUNDUM SIC PROCEDITUR. Videtur quod
Christus non habuit gratiæ plenitudinem.
1. Christus enim non habuit fidem nec spem, sicut infra
(d. 26, q. 2, a. 3) determinabitur ; nec iterum poenitentiam,
quia nunquam peccavit. Sed hæc omnia ad gratiam perti­
nent. Ergo ipse non habuit gratiæ plenitudinem.
2. Præterea. Philosophus dicit in X Eih., (ζ 8. 1178*»,
10 sq. ; 1.12) quod virtutes morales non sunt in diis. Sed Chri­
stus fuit verus Deus. Ergo non habuit morales virtutes,
scilicet temperantiam, etc.
3. Præterea. Virtutes ordinantur ad actum. Sed actus
quarumdam virtutum Christo non conveniunt, sicut magni­
ficentia quæ consistit in magnis sumptibus, quia pauper
pro nobis factus est. Ergo non habuit omnes virtutes ; et ita
nec gratiæ plenitudinem.

24. — SED CONTRA. Joan., i, 14 : « Vidimus1 plenum
gratiæ et veritatis. »
25. — Præterea. Major gratia fuit in Christo quam in aliquo
alio2 homine. Sed de quibusdam aliis legitur quod fuerunt
gratia pleni, sicut de matre ejus Luc. i, 28 et de3 Stephano
Ad., vi, 8. Ergo multo magis Christus gratiæ plenitudinem
habuit.
26. — Præterea. Spiritus sanctus in homine per gratiam
inhabitare dicitur. Sed Luc. iv, 1, dicitur quod Christus « f tenus
Spiritu sando regressus est a Jordane ». Ergo ipse habuit
gratiæ plenitudinem.
Quæstiuncula II
Utrum gratia ejus fuerit infinita
I S. d. 17, q. 2, a. 4, 3“ ; III, q. 7,.a. 11 ; Ver., q. 29, a. 3 ; Compend., c. 215 ;
Joan., c. 3, 1. 6.

27. — ULTERIUS. Videtur quod gratia ejus fuerit infinita.
1. Joan., hi, 34 dicitur quod « non ad mensuram dat ei
Deus Spiritum » sanctum. Sed omne finitum mensuram habet.
Ergo cum Spiritus sanctus dicatur dari hominibus secundum
I. Ed. ad. a eum ». — 2. α om. « alio ». — 3. α ad. « beato ».

quod gratiam accipiunt, videtur quod gratia ejus fuerit infinita.
2. Præterea. Omni finito potest aliquid majus intelligi,
et Deus aliquid majus facere. Sed in Littera (3) dicitur
quod Deus majorem gratiam illi conferre non potuit, ne<·
potest plenior intelligi. Ergo est infinita.
3. Præterea. Omne finitum multoties sumptum æquatur
alteri finito vel excedit ipsum. Si igitur1 gratia Christi fuit
finita, tunc gratia alterius hominis posset tantum augeri
quod æquaretur gratiæ Christi vel excederet ipsam : quod
est inconveniens. Ergo gratia Christi est infinita.
4. Præterea. A causa finita non est effectus infinitus.
Sed meritum Christi fuit infinitum, quia sufficiens ad redemp­
tionem totius humani generis quod est infinitum potentia.
Ergo et gratia quæ est causa meriti fuit infinita.

28. — SED CONTRA. Nullum creatum est infinitum.
Sed2 gratia Christi fuit creata. Ergo non fuit infinita,
29. — Præterea. Nullo infinito est aliquid majus. Si igitur
Christus, secundum quod homo, habuisset gratiam infinitam ;
secundum quod homo, non fuisset minor Patre : quod est contra
fidem.
Quæstiuncula III
Utrum gratia illa potuerit augmentari
I S. d. 15, q. 5, a. 1, sol. 4 ; d. 17, q. 2, a. 4, 3m ; III, a. 7, q. 12.

30. — ULTERIUS. Videtur quod gratia illa potuit3 aug­
mentari.
1. Omni enim finito4 possibilis est additio. Si ergo gratia
Christi finita5 fuit quia creata est, potuit ei fieri additio,
et ita potuit augeri.
2. Præterea. Quantumçumque additur intellectuali naturæ
de perfectione, tanto magis augetur ejus capacitas. Unde
secundum Philosophum in III De anima, (y 4. 429a, 30;
1. 7, n. 688) quanto intellectus magis intelligit difficilia, plus
etiam potest intelligere. Sed capacitas amplioris gratiæ facit
possibilitatem ad augmentum. Ergo quantumçumque homo
habeat perfectam gratiam, remanet possibilitas ad augmen­
tum. Et ita videtur quod Christus potuit proficere in gratia.
3. Præterea. Missio visibilis est signum missionis invisi­
bilis. Sed ad Christum facta est missio visibilis Spiritus
1. Ed. « ergo ». — 2. α N. om. </. sed ». — 3. Ed. « potuerit ». — 4. α « quia
omni finito » : RAV « omni infinito » N. om. « enim ». — 5. RAV. α facta ».

sancti1 in trigesimo anno, ut supra, Luc., ni, 22. Ergo tunc
fuit ei facta invisibilis missio Spiritus sancti. Sed Spiritus
sanctus non mittitur invisibiliter2 ad aliquem nisi ae/3
ratione nov;e gratia? datae, vel ratione augmenti gratia*.
Ergo Christus crevit in gratia, cum primum gratiam habuerit.
4. Praeterea. Sicut requirebatur in Christo4 perfectio
animæ, Ha et perfectio corporis. Sed ipse crevit in perfec­
tione corporis. Ergo et crevit quantum ad gratiam quæ est
perfectio animæ.
31. ■— SED CONTRA est quod dicitur Jeremiæ5 (xxxi, 22) :
Mulier circumdabit virum ». Ubi dicunt Sancti quod Chri­
stus ab initio conceptionis fuit plenus omni gratia. Ergo
gratia non crevit in ipso6.
32. ■— Præterea. Ipse7 fuit ab instanti conceptionis sua?
perfectus comprehensor. Sed comprehensores sunt in statu,
non in augmento gratiæ. Ergo gratia in ipso non crevit.

Solutio I

33. — RESPONSIO. Dicendum AD PRIMAM QUÆSTIO
NEM quod illud plene haberi dicitur quod secundum omnes
differentias et modos et effectus suos habetur. Et secundum
hoc Christus plenitudinem gratiæ habuit.
Hæc autem plenitudo potest attendi secundum rationem
causæ finalis et8 efficientis et formalis.
34. — Finis autem gratiæ est ut conjungat nos Deo. Quia
igitur Christus, secundum quod homo, conjunctus fuit Divi­
nitati non solum per cogmtionem et amorem et fruitionem,
sed etiam per unionem in persona ; ideo gratia ipsius ple­
nissime consecuta est finem suum. Et hæc est plenitudo
causæ finalis.
35. — Item videmus quod aliquid habet lucem corporalem
tantum ut luceat9 ; aliquid autem ut alia illuminet10; aliquid
autem ut alia illuminantia faciat ; aliquid autem ut omnis
illuminatio ab ea11 sit, sicut est de sole.
Ita etiam est et de gratia Christi, quia ipse12 habet gratiam
per quam in se perfectus est et ex ipso in alios redundat.
Et eorum in quos redundat, quosdam facit cooperatores
Dei, ut et ipsi alios per ministerium ad gratiam inducant,
1. a cui. « scilicet ». —2. RANVP. « visibiliter ». — 3. Ed. om. « vel ».— 4. Ed.
« ipso ». — 5. Ed. « dicit Jeremias ». — 6. F. om. < in ipso ». — 7. Ed. « Chris­
tus ». -— 8. Ed.. om. « et ». — 9. RANVP. ad. : « sicut quidam vermes et putre­
dines quercus ve] carbunculus». — 10. RANVP. ad. : « sicut lumen candelas ».
et omittit : « aliquid autem ut alia illuminantia faciat ». — 11. Ed. α eo ». —
12. F. « ipsa ».

ut dicitur I Cor., ni ; et iterum ex ipso in omnes redundat*
quia « de plenitudine ejus omnes nos1 accepimus » (Joan.,
i, 16). Et hæc est plenitudo causæ efficientis.
36. — Similiter etiam aliqui formaliter gratia perfecti
sunt quantum ad omnes virtutes et quantum ad expulsio­
nem omnium peccatorum mortalium. Et hæc est plenitudo
sufficientias, quæ fuit in Stephano et aliis sanctis, secundum
quam2 aliquis impletur Deo, ita ut nihil in eo a Deo aversum
remaneat3.
In tota autem Ecclesia est plenitudo copiæ ; quia nulla
gratiarum ei deest, quin sit in aliquo membrorum suorum :
de qua plenitudine dicitur Ephes., iv, 16 : « ut adimpleret1
omnia ».
Alicui autem5 data est gratia quæ non solum omnia
mortalia, sed etiam venialia repelleret. Et hæc est plenitudo
specialis prærogativæ, quæ fuit in beata Virgine, secundum
quam plena Deo fuit, ut, nihil in ea esset quod ad Deum non
ordinaretur.
37. — Sed Christo ulterius data est gratia perficiens ipsum
non solum quantum ad omnes virtutes8, sed etiam quantum
ad omnes usus virtutum, et quantum ad omnes effectus
gratiæ gratis datæ, et iterum ad omnis peccati remotionem,
non solum actualis, sed etiam originalis, et potentiæ pec­
candi. Et hæc est plenitudo singularis Christi secundum
rationem causæ formalis.
38. ■— Prima igitur plenitudo respicit gratiam unionis ;
secunda, gratiam capitis ; sed7 tertia, gratiam singularem
ipsius8.
39. — AD PRIMUM ergo dicendum quod illæ virtutes
habent aliquid perfectionis, et hoc in Christo præcipue est ;
et aliquid imperfectionis, et secundum hoc Christo non con­
veniunt. Sed hoc infra melius patebit.
40. — Ad secundum dicendum quod virtutes morales
Christo non conveniunt quantum ad usus quosdam qui in
nobis sunt, sicut quod per eas domantur passiones, quibus
caro contra spiritum concupiscit : quod in Christo non fuit ;
sed quantum ad alios usus, secundum quos erunt in patria,
plenissime in Christo fuerunt ; et etiam quantum ad quosdam
usus viæ, qui ejus perfectioni non derogabant, inquantum
erat verus9 viator et comprehensor.
1. Ed. om.
ret». — 5.
omnes usus
— 9. F. om.

« nos ». — 2. Ed. « quod ».— 3. Ed. « maneat ».— 4. Ed. «imple­
Ed. « etiam ». — 6. F. om. « virtutes, sed etiam quantum ad
virtutum » per homot. — Ί. Ed. om. « sed ». — 8. α ad. « Christi ».
« verus ».

41. -— Ad tertium dicendum quod non est de necessitati
magnificentiae, secundum quod a Philosopho accipitur, quod
homo multas divitias habeat ; sed ut sic sit dispositus, quod
quando oportet et decet, optime eas dispensare velit. Ef
hoc in Christo perfecte fuit.

Solutio II
42. — AD SECUNDAM QUÆSTIONEM dicendum quod
gratia dicitur donum gratis1 collatum. Donum autem hujus­
modi Christo sine meritis praecedentibus collatum fuit el
creatum et increatum.
43. ·— Increatum fuit ipse Spiritus sanctus, quia in ejus
anima requievit, ut dicitur Is., n : et ipsa persona Verbi, quia
datum est naturæ humanæ ut persona Verbi esset ejus :
et secundum hoc est ei datum « nomen2 super omne nomen »,
Philip., n, 9, et sic simpliciter gratia Christi est infinita.
44. — Creatum autem donum ejus esl ipsa gratia qua forinaliter anima ejus perficiebatur. Et hæc quodammodo fuit
finila et quodam modo infinita ; quia secundum essentiam
finita fuit, sed infinita tribus modis potest dici.
45. — Uno modo ex conjunctione ad Divinitatem, inquantum concurrit ad eumdem actum cum ipsa, ut actus gratia
illa informatus non tantum sit actus hominis, sed etiam
Dei.
46. —? Secundo quantum ad rationem gratiæ. In his enim
quæ mole magna non sunt, non est accipere finitum et infini­
tum secundum numeralem vel dimensivam quantitatem, sed
secundum quod aliquid est limitatum et non limitatum.
Limitatur autem aliquid ex capacitate recipientis ; unde
illud quod non habet esse receptum in aliquo, sed subsistens,
non habet esse limitatum, sed infinitum, sicut Deus.
47. — Si autem esset aliqua forma simplex subsistens quæ non
esset suum esse, haberet quidem finitalem quantum ad esse,
quod esset particulatumad formam illam; sed illa forma non
esset limitata, quia non esset in aliquo recepta ; sicut si
intelligatur calor per se existens. Et3 secundum4 hoc etiam
formæ universales intellect® habent infinitatem.
48. — Sed si forma talis sit recepta in aliquo, de necessi­
tate limitata esi quantum ad esse debitum illi formæ, non solum
quantum ad esse simpliciter ; quia non solum non habet
plenitudinem essendi simpliciter, sed nec8 totum esse quod
naturæ illius est possibile fore.
1. Ed. ad. «homini». — 2. Ed. ad. «quod est». — 3. Ed. «sed». —
4. α « per ». — 5. Ed. om. « nec ».

49. — Sed possibile esi ut non sii limilala quantum ad
rationem illius formæ, ut scilicet habeat illam formam
secundum omnem modum completionis ipsius, ut nihil sibi
desit de pertinentibus ad perfectionem formæ illius; et
hoc erit, si ex parte recipientis non sit defectus vel ex jiarte
agentis.
Et hoc modo gratia Christi dicitur infinita ; quia quidquid
ad perfectionem gratiæ pertinere potest, totum in ipso1 fuit.
50. — Tertio quantum ad effectus ; quia non limitatur ad
aliquos determinatos effectus, sed potest per gratiam infi­
nitis2 operari redemptionem ; sicut dicitur in lib. De causis,
(1. 16, op. I, 267) quod virtus intelligentiæ est infinita inferius.
51. — Et hic modus respicit gratiam capitis ; secundus
autem gratiam singularis hominis ; sed primus gratiam
unionis.
52. — AD PRIMUM ergo dicendum quod videtur intelligi
illa auctoritas quantum ad secundum modum dictum. Hoc
enim intendit dicere quod in Christo non est gratia limitata
quantum ad aliquem modum perfectionis ejus, sed habet
ipsam quantum ad omnes.
Vel intelligitur de gratia unionis per quam elevatur ad
infinitum bonum, ut scilicet sit verus Deus.
53. — Ad secundum dicendum quod verba illa intelligenda
sunt quantum ad rationem gratiæ ; quia omne quod pertinet
ad perfectionem gratiæ, collatum ei fuit. Unde multa alia
posset Deus facere, sed non pertinerent ad rationem gratiæ ;
sicut posset homini multas alias perfectiones naturales et
essentiales addere, sed hæc non essent de ratione hominis,
et esset tunc alia species et non homo.
54. ■— Vel dicendum quod licet, quantum esi in se, posset
facere majorem gratiam, quantum ad essentiam, quam sit
gratia3 Christi, tamen nulla major posset esse, cujus capaci­
tas creata sit capax ; nec posset facere aliquam capacitatem
quæ non esset creata.
55. — Ad tertium dicendum quod diversis speciebus aptan­
tur diversæ quantitates. Et hoc palet de quanlalibus dimensivis ; quia est aliqua quantitas determinata homini ultra
quam non invenitur aliqua quantitas hominis major ; sed
invenitur quantitas arboris major illa quæ, quamvis finita
sit, nullo modo ad eam pertingere potest homo, quantumcumque crescat.
1. Ed. « Christo ». — 2. α « infinitatis » ;
9 gratia ».

β

« in infinitos ». — 3. Ed.

ont.

56. — Similiter est in quantitatibus victualibus ; quamvis
enim caliditas ignis non excedat in infinitum caliditatem
aeris, tamen est aliquis terminus caliditatis aeris, quem non
transgreditur manens aer ; unde nullo modo potest tantum
intendi quod æquetur caliditati ignis, nisi aer fiat ignis.
57. — Et similiter est in omnibus qualitatibus quæ conse­
quuntur aliquas1 perfectiones vel disponunt ad eas ; quia
diversis perfectionibus secundum speciem respondent diversi
gradus perfectionum vel dispositionum.
58. — Perfectio autem ad quam disponit gratia, est con­
junctio ad Deum ; et hæc est multiplex : scilicet in ænigmale
et per speciem. Unde quantumcumque crescat gratia via­
toris, non potest esse similis gratiæ comprehensoris secundum
actum, quamvis virtute possit esse major. Et eadem ratione,
quantumcumque crescat gratia creaturæ puræ, non potest
pervenire ad2 gratiam quæ debetur3 creaturæ assumptæ
in unitatem personæ, quæ ad unionem disponit quodammodo,
nisi et ipsa assumeretur.
59. — Et quia non est altior modus possibilis creaturæ,
quo conjungatur Deo, quam per unitatem personæ ; ideo
dictum est supra quod capacitas creata non potest amplio­
rem gratiam suscipere4.
60. -— Ad quartum dicendum quod infinitas efficaciæ
quæ est in merito, contingit ex hoc quod ad actionem iliam
concurrit divina persona, quia non est tantum hominis actio,
sed Dei et hominis ; secundum quod Dionysius actionem
Christi nominat deivirilem.
Solutio III
61. — AD TERTIAM QUÆSTIONEM dicendum quod
augmentum non competit rei secundum quod est in termino,
sed secundum quod est in via ad terminum', quia secundum
quod res est in termino, tota potentialitas ejus capacitatis
est impleta ex fine implente, et ideo non habet ulterius quo
crescat.
62. — Et quia anima Christi fuit ab initio conceptionis fini
ultimo unita, non solum per fruitionem perfectam, sed etiam
communicando in persona Verbi, ideo gratia ejus crescere
non potuit.
63. — AD PRIMUM ergo dicendum quod cuilibet finito
1 Ed « alias », — 2. Ed. < in ». — 3. Ed. om. a quæ debetur ». -r- 4. Ed.
« recipere ».

potest fieri additio, mathematice loquendo ; quia ratio quan­
titatis, quam solam mathematicus considerat, non prohibet
quin possit infinito aliquid addi.
64. — Prohibet autem additionem talem forma quam
considerat naturalis. Et ideo secundum naturalem non est
verum, sed secundum imaginationem tantum.
65. — Ei similiter est in proposito, ut ex dictis patet ;
quia nec gratia potest esse major quam comprehensoris,
nec gloria major quam creaturæ Deo in persona unitæ.
66. — Ad secundum dicendum quod hoc intelligendum
est de capacitate intellectualis naturæ circa conjunctionem ad1
finem, ultra quam nulla capacitas alicujus rei extenditur ;
sicut intellectus in statu viæ, quantumcumque proficiat,
nunquam pervenit ad modum intelligendi qui erit in patria.
67. —■ Ad tertium dicendum quod missio visibilis signum
fuit invisibilis missionis, non tunc factæ, sed ab initio concep­
tionis.
68. — Ad quartum dicendum quod Christus non assumpsit
corpus gloriosum, ita quod esset in ultima sua2 perfectione ;
accepit autem animam gloriosam. Et ideo secundum corpus
proficere poterat3, non autem secundum animam.

QUÆSTIO II

DE GRATIA CAPITIS
Deinde quæritur de gratia capitis.
Et circa hoc quæruntur duo.

Primo, utrum Christus, secundum quod homo, habeat
talem gratiam quod sit caput.
Secundo, quorum sit caput.
ARTICULUS I
Utrum Christus sit

caput

Ecclesiæ, secundum quod homo

ΙΠ, q. 8, a. 1 ; Ver., q. 29, a. 4, 5 ; Compend., c. 214 ; I Cor., c. 11, 1. 1 ;
Ephes., c. 1, 1. 8 ; Coloss., c. 1, 1. 5,

69. - - AD PRIMUM SIC PROCEDITUR. Videtur quod
Christus non sit caput Ecclesiæ secundum quod homo.
1. A capite enim spiritus animalis ad membra diffunditur.
1. Ed. om. « conjunctionem ad » — 2. Ed «sui ». — 3. Ed. « potuit ».

Sed Spiritus Sanctus non diffunditur a Christo in Ecclesiam
inquantum1 homo, sed inquantum Deus ; quia, ut dicit Augus­
tinus in XV De Trin., (c. 19; L. 42, 1083) ipse accepit
Spiritum sanctum2 ut homo et effudit ut Deus. Ergo ipse
non est caput ut homo, sed ut Deus.
2. Præterea. Sensus et motus traducuntur a capite in
membra. Sed gratia quæ motum vitæ facit in corpore Ecclesiæ, non est per traductionem ab uno in alium. Ergo Chris­
tus, secundum quod homo, non est caput Ecclesiæ3.
3. Præterea. Gratia a solo Deo causatur4 in nobis ; quia,
secundum Augustinum5, (LXXXIII Qq., q. 51, n. 4; L. 40,
33) natura mentis humanæ immediate a Deo formatur. Sed
vita Ecclesiæ est per gratiam. Cum igitur de ratione capi­
tis sit ut membra quantum ad aliquem actum vivificet,
videtur quod Christus, secundum quod homo, non possit dici
caput Ecclesiæ.
4. Præterea. Capitis non est aliud caput. Sed « caput Christi
est Deus », I Cor., xi, 3. Ergo Christus non est caput.
5. Præterea. Caput recipit influentiam ab alio membro,
scilicet a corde. Sed Christus non recipit influentiam ab alio
membro Ecclesiæ. Ergo Christus non debet dici caput.
6. Præterea. Caput potest dici membrum totius corporis
et commembrum aliis membris. Sed Christus, ut videtur,
non potest dici membrum Ecclesiæ ; quia sic virtus ejus
haberet partialitatem respectu totius Ecclesiæ et Ecclesia
esset perfectior Christo. Ergo Christus non debet dici caput.
70. — AD OPPOSITUM est Eph., t, 22 et 23 : « Ipsum dedit
caput super omnem Ecclesiam, quæ est corpus ejus ». Ergo cum
Ecclesia sit corpus ejus secundum humanam naturam, prout
sibi conformis est, videtur quod ipse secundum humanam
naturam sit caput.
71. — Præterea. Rex dicitur esse caput regni, et Pontifex
Ecclesiæ sibi commissae. Sed Christus, secundum quod homo,
est Rex et Pontifex totius humani generis. Ergo ipse, secundum quod homo, est caput.
72. — Præterea. Illud quod est dignissimum in quolibet
genere, dicitur caput, sicut leo est caput animalium. Sed
Christus, etiam secundum naturam humanam, praecellit omnes
homines. Ergo etiam secundum quod homo est caput totius
Ecclesiæ.
1. Ed. « secundum quod ». — 2. α om. « sanctum ».— 3. α om. « Ecclesiæ ».—
4. Ed. « creatur ». — 5. RAV. « X Super Gen., c. 3, 4, 5 ».

73. — RESPONSI3. Dicendum quod Christus dicitur
caput Ecclesiæ per similitudinem capitis naturalis.
Inveniuntur enim in capite naturali tres conditiones respectu
aliorum membrorum singulariter.
Prima est quod excellit ea dignitate in iribus, scilicet in
altitudine siius ; in nobilitate propriae virtutis, quia scilicet
nobiliores vires, ut1 imaginatio2, memoria et hujusmodi,
habent locum in capite ; et etiam in perfectione, quia in capite
congregantur omnes sensus, cum in aliis membris sit solus
tactus.
Secunda est quod a capite sunt omnes vires animales in
aliis membris ; et sic dicitur esse principium aliorum mem­
brorum, dans aliis sensum et motum.
Tertia est quod dirigit alia3 membra in suis actibus,
propter imaginationem et sensus qui in eo formaliter
abundant,
Habet autem quartam proprietatem communem cum aliis
membris, quod est conformis4 eis in natura.
74. — Ratione igitur6 primæ proprietatis, scilicet perfec­
tionis, omne quod est perfectissimum in quacumque natura
dicitur caput, sicut leo in animalibus. — Ratione autem secun­
dae, omne6 principium dicitur caput, sicut fons dicitur7 caput
fluminum8 ; et sicut dicitur caput libri vel caput viæ. —
Ratione autem tertiae proprietatis, dicitur omnis rector caput,
sicut rex vel8 dux vel pontifex.
75. — Quantum igitur ad has tres proprietates capitis,
potest dici caput Christus et secundum humanam naturam,
et secundum divinam ; quia secundum divinam naturam
in eo est « plenitudo omnis Divinitatis », ut dicit Aposto­
lus Coloss., n, 9 ; unde « est super omnes Deus benedictus
in saecula », Rom., ix, 5 ; et similiter ab ipso, inquantum
Deus, est nobis omnis spiritualis gratia ; item inquantum
Deus dirigit nos in seipsum.
Sed etiam hæc conveniunt ei secundum humanam naturam
quæ in Christo dignissima est ratione altitudinis, quia est
usque ad unionem in persona divina exaltata ; ratione
propriae [operationis10,] quia dignissimum actum habuit in
Ecclesia, scilicet redimere ipsam et ædificare11 eam12 san
guine suo ; et etiam ratione perfectionis, quia omnis
gratia in eo est, sicut omnis13 sensus in capite.— Similiter
1. Ed. « scilicet ».— 2. Ed. ad. « et ».— 3. Ed. «omnia». — 4. α « conforme » ;
F. ad. « cum ». — 5. Ed. « ergo ». — 6. a ad, « quod est ». — 7. Ed. om.
'< dicitur ». — 8. α « fluviorum ». — 9. Ed. om. « vel ». — 10. αβ « exaltationis ».
— 11. α « reædificare ». — 12. Ed. ad. « in ». — 13. Ed. « omnes ».

etiam dicitur caput ratione secundæ proprietatis, quia per
ipsum sensum fidei et motum caritatis accepimus, quia « gra­
tia et veritas per Jesum Christum facta est »; Joan., i, 17. —
Et similiter direxit nos doctrina et exemplo, quia « coepit
Jesus facere et docere », Act., i, 1.
Sed quarta conditio convenit Christo secundum humanam
naturam tantum, et hæc complet in ipso rationem capitis ;
quia Christus secundum humanam naturam habet perfectio­
nem homogeneam aliis, et est principium quasi univocum,
et est regula conformis et unius generis.
76. — Unde communiter loquendo, Christus secundum
quod Deus, potest dici caput Ecclesiæ simul cum Patre et
Spiritu sancto ; sed proprie loquendo est caput secundum
humanam naturam. Et dicitur gratia capitis, secundum
quam prædictæ proprietates ei conveniunt praecipue secun­
dum quod influit aliis membris.
77. — AD PRIMUM igitur1 dicendum quod dare Spirirum sanctum est2 dupliciter : scilicet auctoritate et minis­
terio. Auctoritate quidem tantum Dei est ; sed ministerio
dicuntur etiam homines dare, inquantum scilicet per minis­
terium eorum datur a Deo, sicut Paulus dicit Galat., m,
: « Qui tradidit nobis3 spiritum », ut supra in I lib. (d. 15) dixit
Magister. Et hoc modo Christus, secundum quod homo,
Spiritum sanctum ministerio dare potuit, ut dicitur Rom.,
xv, 8 : « Dico* Christum Dei5 ministrum fuisse circumci­
sionis. »
78. — Ad secundum dicendum quod in hoc quod de pleni­
tudine Christi omnes accepimus, est aliquid simile traduc­
tioni, quamvis non sit proprie traductio.
Est igitur similitudo quantum ad ipsum Spiritum sanctum
increatum, qui idem numero est in capite et in membris, et
aliquo modo a capite ad membra descendit, non divisus,
sed unus.
Est autem dissimilitudo quantum ad ipsum donum, secun­
dum quod Spiritus sanctus in nobis inhabitat, quia istud non
traducitur de subjecto in subjectum.
79. — Ad tertium dicendum quod in actione aliqua potest
aliquid esse medium dupliciter : scilicet quantum ad perfectio­
nem, et quantum ad dispositionem tantum ; sicut natura est
medium in operatione qua Déus producit animam sensibi­
lem, quia® perfectio ultima fit mediante natura ; sed in ope1. β ed. « ergo ». — 2. Ed. « contingit ». — 3. Ed. « vobis ». —■ 4. Ed. ad.
« enim ». — 5. Ed. « Jesum ». — 6. Ed. ad. <· ipsa ».

ratione qua producit animam rationalem, natura non est
medium, nisi quantum ad dispositionem.
80. — Similiter dico quod Deus immediate informat1
mentem nostram quantum ad ipsam perfectionem gratiæ2,
tamen potest ibi cadere medium disponens ; et sic gratia
fluit a Deo mediante Christo homine. Ipse enim disposuit
totum humanum genus ad gratiæ susceptionem ; et hoc
tripliciter :
Uno modo, secundum operationem nostram in ipsum ; quia
secundum quod credimus ipsum Deum et hominem, justiiicamur. Hom., in, 25 : « Quem posuit Deus propitiatorem
per fidem etc. »
Alio modo, per operationem ipsius3, inquantum scilicet
obstaculum removet, pro peccatis totius humani generis
satisfaciendo ; et etiam inquantum nobis gratiam et gloriam
suis operibus meruit ; et inquantum pro nobis interpellat
ad4 Deum.
Tertio modo, ex ipsa affinitate ejus ad nos ; quia ex hoc ipso
quod naturam humanam assumpsit, humana natura est
magis Deo accepta.
81. — Ad quartum dicendum quod caput Christi dicitur
Deus, non secundum completam rationem capitis — est enim
caput ipsius secundum quod est ejus principium, principium
autem ejus est secundum Divinitatem et secundum humani­
tatem — sed inquantum est principium ejus5 secundum
humanitatem. Et sic deficit quarta conditio capitis, quæ est
conformitas in natura. Inquantum autem est principium ejus
secundum Divinitatem, sic deficit prima [conditio6,] quia sic
non habet majorem dignitatem.
82. — Ad quintum dicendum quod cor est principium
virium vitalium in toto corpore, et sic7 est primum princi­
pium membrorum quantum ad esse, ut dicit Philosophus
(De generatione animalium, β 6. 743b, 25 sq.) ; sed caput
est principium aliarum8 virium quæ pertinent ad sensum
et9 motum.
Et quia cum dicimus Christum esse principium membro­
rum Ecclesiæ, non intendimus quantum ad esse naturale,
sepundum quod sunt homines, sed quantum ad fidem et caritatem, per quam membra Ecclesiæ uniuntur ; ideo accommodatius dicitur caput quam cor.
83. — Ad sextum dicendum quod in nomine capitis imporf
1. Ed. « format ». —- 2. Ed. ad. « ct ». — 3. Ed. ad. α in nos ». — 4. Ed.
« apud ». — 5. β om. « ejus ». — 6. αβ om. « conditio ». — 7. Ed. om. « sic ». —
8. Ed. « virium animalium » — 9. Ed. ad. « ad ».

tatur principium et origo alicujus rei ; in nomine autem mem­
bri importatur partialitas, quæ repugnat rationi primæ ori­
ginis, quia in prima origine sunt omnia virtute quæ inve­
niuntur in originatis ; et ideo non potest dici membrum,
quia non recipit ab aliquo alio influentiam.
84. — Quia in corpore naturali caput non solum influit
aliis membris, sed etiam ab aliis recipit, ut nutrimentum
et alia obsequia, ideo et caput et commenbrum1 dicitur; sed
Christus, secundum quod homo, non recipit aliquid ab aliis
membris Ecclesiæ, sed a solo Deo ; unde non potest dici
membrum2, secundum quod caput Ecclesiæ dicitur ipse secun­
dum humanitatem.
85. — Potest autem dici membrum secundum humanitatem,
secundum quod ipse est caput Ecclesiæ secundum Divini­
tatem ; et sic dicit Apostolus, / Cor., xu, 26 : « Vos estis
corpus ejus et membrum de membro. »
ARTICULUS IJ

Quæstiuncula I
Utrum Christus, secundum quod homo, sit caput
Angelorum
IV S„ d. 9, a. 2; 801. 5 ; d. 49, q. i, a. i, 5 ; III, q. 8, a. 4 ; Ver., q. 29, a. 4 ;
Compend. c. 214 ; I Cor.t c. 11, L 1 ; Ephes,, c. 1, 1. 8.

86. — AD SECUNDUM SIC PROCEDITUR. Videtur
quod Christus, secundum quod homo, non sit caput angelorum.
1. De esse3 enim capitis est conformitas ad membra, ut
dictum est. Sed Christus non est conformis angelis in natura :
quia « nusquam angelos apprehendit », ut dicitur Heb., u. 16.
Ergo non est caput angelorum.
2. Præterea. Christus dicitur Hebr., u, caput hominum,
secundum quod ab eo4 aliquam influentiam recipiunt. Sed
angeli, cum sint beati, non indigent ut aliquid eis influatur.
Ergo Christus, secundum quod homo, non est caput angelo­
rum.
3. Præterea. Sicut dicitur in lib. De motu cordis3 : « intelligentiæ sunt receplioæ earum illuminationum quæ sunt a
Deo, prima receptione ; anima: autem secunda. » Sed quod
recipit prima receptione, non recipit ab eo quod recipit secunda
receptione. Ergo angeli qui intelligent!» dicuntur, non reci1. a om. « et caput » ; ed. « et caput dicitur et commembrum ». — 2. Ed.
« commembrum. » — 3. Ed. n ratione ». ... 4. Ed. « ipso ». — 5. Averrots
liber.

piunt ab aliqua anima ; et ita nec a Christo secundum quod
homo. Ergo Christus, secundum quod homo, non est caput
angelorum.

87. — SED CONTRA. Coloss., n, 10 : « Qui est caput omnis
Principatus et Potestatis »; et loquitur de Christo secundum
quod homo. Et ita Christus, secundum quod homo, est caput
angelorum.
88. — Præterea. Dionysius dicit, 7 cap. Cæl. hier., (η. 3:
G. 3, 210) quod Seraphim ab ipso1 Jesu quaerunt et discunt et
illuminantur. Ergo influit angelis. Et ita videtur esse caput
eorum.
89. — Præterea. Ecclesia est una constituta ex angelis et
hominibus. Sed2 unius corporis non sunt duo capita. Ergo
Christus etiam est caput angelorum.

Quæstiuncula II
Utrum sit caput omnium hominum
III, q. 8, a. 3.

£0. ■— ULTERIUS. Videtur quod non sit caput omnium
hominum.
1. Caput enim unum refertur ad corpus unum. Sed omnes
homines non conveniunt in aliquo uno secundum numerum,
quia et ipsi differunt ; et fides et spes et caritas, qua connectuntur ad invicem, numero diversæ sunt in diversis. Ergo
Christus3 non est caput omnium hominum.
2. Præterea. Corpus Christi verum est figura corporis4
mystici. Sed in corpore [vero5] non est aliquod membrum
impurum. Ergo cum multi homines sint corrupti per peccata,
videtur quod eorum non sit Christus caput.
3. Præterea. Corpus Christi verum totum fuit glorificatum. Sed sunt multi etiam in gratia existentes, qui nunquam
erunt in gloria, quia non persistent. Ergo Christus non est
caput omnium.
4. Præterea. Caput, cum sit principium membrorum, non
sequitur alia membra. Sed multi sancti praecesserunt Christi
incarnationem. Ergo Christus, secundum quod homo, non
est caput omnium hominum.

91. — 5. SED CONTRA. Christus satisfecit pro tota
1. Ed. « a Christo ». — 2. α « ergo ». — 3. Ed. om. « Christus s. —
« Christi ». — 5. αβ « mystico ».

Ed. ad

natura humana. Sed omnes homines communicant in natura
humana. Ergo Christus omnibus influit. Et ita videtur quod
ipse sit caput omnium.
92. — 6. Præterea. Per Christum omnes resurgemus. Sed
hoc non esset, nisi esset caput omnium. Ergo ipse omnium
est caput, secundum quod homo.

Quæstiuncula III
Utrum sit caput tantum animarum
III, q. 8, a. 2.

93 — ULTERIUS. Videtur quod sit caput tantum anima­
rum.
1. Quia capitis ad membrum oportet esse continuationem.
Sed corpora aliorum hominum non continuantur ad corpus
Christi. Ergo1 ipse non est caput hominum2 quantum ad
corpus, sed quantum ad animas tantum.
2. Præterea. Ipse influit sensum spiritualem, secundum
quod est caput. Sed hujusmodi sensus non sunt susceptiva
corpora. Ergo Christus, secundum quod homo, non est
caput corporum3.
3. Præterea. Secundum corpus non differimus a brutis,
sed solum secundum animam rationalem. Sed Christus non
dicitur caput irrationalium, secundum quod homo. Ergo
ipse non est caput nostrum quantum ad corpora.
94. — SED CONTRA. Philip., m, 21 : « Reformabit
corpus humilitatis nostræ, configuratum corpori claritatis suæ ».
Et sic influit nobis quantum ad corpus. Ergo ipse non est
tantum caput animarum.
95- — Præterea. Ipse est caput nostrum secundum quod
est conformis4 in natura. Sed natura humana non consistit
solum in anima, sed in anima et corpore simul. Ergo Chris­
tus est caput nostrum secundum corpora, et non5 secundum
animas tantum.

Solutio I

96.
RESPONSIO. Dicendum AD PRIMAM QUÆSTIO
NEM quod Christus, secundum quod homo, est caput
angelorum ; non tamen ita proprie, nec eodem modo sicut
hominum propter duas conditiones8.
'1. Ed ad. « et ». — 2. a « omnium ». — 3. RANVP. * hominum quantum ad
corpus, sed quantum ad animas tantum». — 4. Ed. ad. « nobis ». — 4. F om.
<·■ non ». — 6. α « sicut hominum est caput quantum ad duas conditiones » ; β
■< et. eodem modo quo est caput hominum ».

Primo quantum ad conformitatem naturæ; quia cum homi­
nibus convenit1 in natura secundum speciem ; cum angelis
autem non secundum speciem, sed secundum genus intellect
tualis naturæ.
Secundo, quantum ad influentiam; quia non influit angelis
removendo prohibens, aut merendo gratiam, aut orando
pro eis, quia jam beati sunt ; sed in his quæ ad actus hierarchicos pertinent, secundum quod unus angelus illuminat
alium, purgat et perficit, ut in II lib., 9 d., (a. 2) dictum est :
hoc enim multo eminentius a Christo recipiunt.

97. — AD PRIMUM igitur2 dicendum quod quamvis
non sit eis conformis in natura speciei, est tamen eis confor­
mis in natura generis, ut dictum est.
98. — Ad secundum dicendum quod beatitudo angelorum
non excludit quin unus ab alio recipiat, vel etiam a Christo,
sed excludit indigentiam recipiendi ; quia præsto est eis
omne id quo indigent, ne alicujus rei penuriam patiantur.
99. ■— Ad tertium dicendum quod hoc intelligitur quantum
ad receptionem naturalem3 ; et tamen anima Christi, inquan­
tum Deo unita fuit, etiam quantum4 ad naturalia, lumen ab
angelis non recipit, sed immediate a Deo.
Solutio II

100. — AD SECUNDAM QUÆSTIONEM dicendum quod in
corpore naturali invenitur quadruplex unio membrorum ad
invicem. — Prima est secundum conformitatem naturæ, quia
omnia membra constant ex eisdem similibus partibus et sunt
unius rationis, sicut manus et pes ex carne et osse ; et sic
dicuntur membra unum sicut5 generevel specie. — Secunda
est per colligationem eorum ad invicem per nervos et juncturas,
et sic dicuntur unum continuatione.— Tertia est, secundum
quod diffunditur vitalis spiritus et vires animæ per totum
corpus. — Quarta est, secundum quod omnia membra perfi­
ciuntur per animam quæ est una numero in6 omnibus
membris.
101. — Et hæ quatuor uniones inveniuntur in corpore mys­
tico. Prima est, inquantum omnia membra ejus sunt unius
naturæ vel genere vel specie. Secunda est, inquantum colli­
gata sunt ad invicem per fidem, quia sic continuantur in
uno credito. Tertia est, secundum quod vivificantur per
f

A■»

1. Ed. ad. « etiam ». — 2. β ed. « ergo ». —· 3. Ed. α naturalium ». — 4.
·« quo ». — 5. NVP. om. <■<. sicut ·>. — 6. α « cum ».

gratiam et caritatem. Quarta est, secundum quod in eis est
Spiritus sanctus1, qui est2 ultima perfectio et principalis
totius corporis mystici3, quasi anima in corpore naturali.
102. —Prima autem dictarum unionum non est unio simpliciter ; quia illud in quo est unio hæc, non est unum numero,
sicut est in iribus sequentibus, quia per fidem et caritatem
in uno credito et amato secundum numerum uniuntur ;
similiter Spiritus sanctus unus numero omnes replet.
103. — Homines igitur infideles non pertinent ad unionem
corporis Ecclesiæ, secundum quod est unum simpliciter.
Et ideo respectu horum Christus caput non est nisi in potentia,
secundum scilicet quod sunt unibiles corpori.
104. ■— Homines autem fideles peccatores pertinent quidem
aliquo modo ad unitatem Ecclesiæ inquantum continuantur
ei per fidem, quæ est unitas materialis ; non tamen possunt
dici membra proprie, nisi sicut4 membrum mortuum, [scili­
cet5] æquivoce. Et ideo6 quia unitas corporis ex membris
consistit, ideo Quidam dicunt quod non pertinent ad uni­
tatem corporis Ecclesiæ, quamvis pertineant ad unitatem
Ecclesiæ. Et sicut operationes quæ sunt ad alterum, possunt
aliquo modo fieri per membra arida, ut percutere vel aliquid
hujusmodi, non tamen operationes quæ sunt animæ in
membris ; ita nec mali recipiunt operationem7 spiritualis
vitæ a Spiritu sancto8 ; tamen Spiritus sanctus per eos9 ope­
ratur spiritualem vitam in aliis, secundum quod aliis
sacramenta ministrant vel alios docent.
105. — Sed homines fideles in gratia exislenles uniuntur
secundum tertiam unionem, quæ est formalis respectu hhjus
secundæ ; et iterum secundum quartam, quæ est completiva
totius. Et ideo horum proprie dicitur Christus caput.

106. —AD PRIMUM igitur10 dicendum quod sicul in corpore
naturali vires diffusæ per omnia membra11, differunt numero
secundum essentiam, sed conveniunt in radice una secundum
numerum, et præter hoc habent formam ultimam unam
numero ; ita etiam omnia membra corporis mystici habent
pro ultimo complemento Spiritum sanctum qui est unus
numero in omnibus. Et ipsa caritas diffusa in eis per Spiri­
tum sanctum, quamvis differat in diversis secundum essentiam, convenit tamen in una radice secundum numerum.
1. α om. « sanctus d. — 2. a om. “ est ». — 3. a ad. « est ». — 4. a « nec » ·
β « sicut nec ». — 5. αβ « nisi ». — 6. NVPF. om. « ideo ». — 7. F. « opera­
tiones ». — 8. Ed. ad. « sed ». — 9. α om. « per eos ». — 10. β ed. « ergo ». —
11. α om. « membra ».

Radix autem operationis proprie est ipsum objectum ex quo
speciem trahit. Et ideo, inquantum est idem numero amatum
et creditum ab omnibus, secundum hoc unitur omnium fides
et caritas in una radice secundum numerum, non solum
prima quæ est Spiritus sanctus, sed etiam proxima1 quæ est
proprium objectum.
107. — Ad secundum dicendum quod per verum Christi
corpus significantur ea quæ vere2 sunt membra corporis
mystici ; non autem ea quæ sunt membra æquivoce, et3
secundum similitudinem tantum et situm.
108. —-Ad tertium dicendum quod membrum non judicatur
secundum id quod de eo potest fieri, sed secundum id quod est.
Unde manus, antequam abscindatur, membrum est, quamvis
sit futura abscindi. Et similiter qui est in gratia, est membrum,
quamvis postea4 abscindatur.
109. — Ad quartum dicendum quod quamvis Christus
nondum fuisset incarnatus tempore patrum veteris Testa­
menti secundum rem, erat tamen jam incarnatio ipsa in
Dei ordinatione et in fide ipsorum, secundum quam fidem
justificabuntur ; quia tempora mutata sunt, et5 non fides, ut
Augustinus dicit (in Exposil. psalm, l, n. 17 ; L. 3G, 596;.
Sed tamen non fuit tanta influentia ante Incarnationem
quanta est modo ; quia tunc nondum6 erat remotum obsta­
culum, nec sacramenta gratiæ erant exhibita, sicut modo sunt.
110. — Ad quintum dicendum quod Christus satisfecit
pro tota humana natura sufficienter, non tamen efficienter ;
quia non omnes illius satisfactionis participes fiunt : [quod7]
ex eorum [importunitate8] est, non ex ipsius insufficientia
satisfactionis.
111. — Ad sextum dicendum quod resurrectio ad vitam
naturalem erit omnibus communis, non autem ad vitam
gloria1 ; quia mali in vita naturali tantum conformitatem
habuerunt9 cum membris Ecclesiæ, non autem in vita gratiæ.
Unde10 ex hoc non sequitur quod sint membra, proprie lo­
quendo.

Solutio III

112. — AD TERTIAM QUÆSTIONEM dicendum quod
Christus est caput11 hominum et12 quantum ad animas et quan­
tum ad corpora ; sed principaliter animarum et secundario
1. α om. « et ». — 2. Ed. om. « vere ». — 3. Ed. « idest ». — 4. α om. « pos­
tea ». — 5. α N. om. « et ». — 6. Ed. « non ». — 7. αβ « quia ». — 8. αβ « inopportunitate ». N. « impedimento». — 9. α «habent». — 10. α « ergo». —
Η. α ad. « omnium », — 12. Ed. om. « et ».

corporum — tum ratione conformitaiis ad membra quæ per
assumptionem humanæ naturæ est, quia anima mediante
corpus assumpsit — tum etiam ratione spiritualis influentiaquæ pervenit ad corpus mediante anima, inquantum corpus
est instrumentum animæ operantis secundum gratiam ; et
ex hoc relinquitur ordo in corpore ad gloriosam resu-rectionem.
113. — AD PRIMUM ergo dicendum quod corpora nostra
aliquo modo habent continuationem ad corpus1 Christi,
non quidem secundum quantitatem, aut secundum2 perfec­
tionem naturalem, sed inquantum Spiritus sanctus habitat
in nobis, qui plenissime fuit in Christo, I Cor., vi, 19 : « Nescitis
quoniam membra vestra templum sunt Spiritus sancti. »
114. — Ad secundum dicendum quod quamvis non recipiat
influentiam spiritualem corpus immediate, recipit tamen me­
diante anima, ut dictum est.
115. — Ad tertium dicendum quod etiam secundum cor­
pora a brutis differimus, inquantum corpora nostra sunt
perfecta anima rationali, non autem brutorum corpora.

QUÆSTIO III

DE GRATIA UNIONIS
Deinde quæritur de gratia unionis.
Et circa hoc quæruntur duo.

Primo, utrum gratia unionis sit aliqua gratia creata.
Secundo, de comparatione istius gratiæ ad alias gratias
Christi.

ARTICULUS I
Utrum gratia unionis

sit creata

Supra d. 2. 138; d. 5, 23-24; d. 7, 62; III, q. 2,

7.

116.
AD PRIMUM SIC PROCEDITUR. Videtur quod
gratia unionis non sit creata.
1. Gratia enim creata est gratia habitualis. Sed habitus
ordinatur ad operationem. Cum igitur3 unio in persona non
1. Ed. « cum corpore ··. — 2. a ont, ■ secundum ». — 3. Ed. « ergo ».

sit secundum operationem, sed secundum esse, videtur quod
gratia unionis non sit gratia creata.
2. Præterea. Quilibet nostrum Deo unitur per gratiam
creatam. Si igitur gratia unionis in Christo fuisset gratia
creata, tunc non alio modo esset Deo unitus quam nos ; et
sic sequeretur error Nestorii.
3. Præterea. Unio est humanitatis ad Divinitatem secun­
dum corpus et animam. Sed corpus non est susceptivum
gratiæ creatæ. Ergo gratia unionis non est aliqua gratia
creata.
4. Præterea. In his quæ fiunt per miraculum, non requi­
ritur aliqua dispositio ex parte facti, sed totum1 ex parte
infinite virtutis agentis ; ita enim2 Deus potuit de lapide
sicut de aqua vinum facere. Sed unio humanitatis ad Divini­
tatem est maxime miraculosa. Ergo non requiritur aliqua
gratia creata quæ disponat ad hanc unionem.
5. Præterea. Inter personam et naturam non cadit aliquod3
accidens medium, sicut nec inter materiam et formam ; quia
secundum formam substantialem et materiam est esse substan­
tiale, quo non est prius aliquid esse accidentale. Sed unio
humanæ naturæ ad Deum est sicut naturæ ad personam.
Ergo non cadit aliquod4 medium. Sed gratia creata est acci­
dens. Ergo gratia unionis non est gratia creata.

117. — 6. SED CONTRA. Augustinus dicit (in Enchiridio
c. 35, 36 ; L. 40, 249), quod quidquid convenit Filio Dei per
naturam, convenit Filio hominis per graliam. Sed esse Deum
convenit Filio Dei per naturam ; ergo Filio5 hominis per gra­
tiam. Et hæc est gratia unionis quæ non semper fuit ; ergo
est gratia creata.
118. — 7. Præterea. Major est unio in persona quam per
fruitionem. Sed natura humana non potest exaltari ad
unionem fruitionis nisi per gratiam habitualem. Ergo multo
minus ad unionem in persona.
119. — 8. Præterea. Cum Deus6 sit in qualibet creatura per
essentiam, præsentiam et potentiam, et in animabus sanctis
per gratiam ; aut in anima Christi est alio modo, aut non.
Si non. Ergo non est magis assumpta a divina persona
quam anima Petri.
Si autem alio modo. Sed Deus quantum in se est, habet
se eodem modo ad omnia, sed res diversimode se habent ad
1. Ed. ad. « est ». — 2. F. om. « enim ». — 3. F. « aliquid ». — k. F.
« aliquid ». — 5. Ed. om. « Dei per naturam : ergo Filio » per homot. — 6. Ed.
om. « Deus >
COMMENT. IN LIB. SENTENT. - III, — 15

ipsum, ut dicitur in libro De causis, (1. 20, op. I, 280) ; et
secundum hoc quod diversimode diversa se habent ad ipsum,
secundum hoc ipse diversimode diversis comparatur. Ergo
oportet quod in Christi anima sit aliqua alia dispositio per
quam Deus est in eo per unionem. Ergo oportet ponere ali­
quam1 gratiam creatam.
120. ■— 9. Præterea. Cum Spiritus sanctus datur hominibus,
aliquis novus effectus in creatura intelligitur. Ergo et simi­
liter secundum quod persona Filii carni unitur, oportet
aliquem effectum de novo intelligi. Et ita videtur quod gratia
unionis sit aliquid2 creatum.
121. —· RESPONSIO. Dicendum quod, sicut Magister dixit
supra, lib. II, 26 d., gratia dupliciter dicitur. — Uno modo.
gratia gratis dans, quod est ipsa gratuita Dei voluntas aliquid
sine meritis dans. — Alio modo dicitur gratia donum aliquod
gratis datum.
Secundum igitur3 primum modum, gratia unionis dicitur
ipsa divina voluntas sine aliquibus meritis naturam humanam
Filio Dei uniens in persona ; et sic gratia unionis est gratia
increata.
Si autem dicatur gratia donum aliquod gratis datum,
sic gratia unionis potest intelligi dupliciter.
Uno modo potest dici ipsa unio quæ quiddam4 creatum est,
ut supra, 5 d, (a. 1) dictum est.
Alio modo potest intelligi gratia unionis, aliqua qualitas
ad unionem disponens. Sed aliquid potest disponere ad ali­
quam perfectionem tripliciter.
122. — Uno modo, ita quod cadat medium inter subjectum
et perfectionem illam, quasi instrumentum perfectionis illius,
sicut diaphaneitas disponit ad lucem.
Et hoc modo non potest aliquid naturam disponere ad
unionem, quia natura personæ uritur immediate quantum
ad esse.
123. — Alio modo disponit ad formam aliquid, sicut præparando materiam ad receptionem formæ, ita quod præcxistat
in materia ante formam ordine flendi, non ordine essendi ;
sicut calor disponit ad formam ignis, non quia cadit medium
inter formam et materiam, sed materia appropriatur ad for­
mam ignis per adventum caloris.
Et sic etiam non potest aliquid disponere naturam ad
unionem in persona ; quia natura humana, secundum id quod
est talis natura, assumptibilis est a divina persona.
1. Ed. ad. « aliam ». — 2. Ed. « quid ». — 3. Ed. « ergo ». — 4. Ed. « quid ».

124. — Tertio modo aliquid disponit aliud ad perfectionem
aliquam, sicut quod facit ad bonitatem et decentiam perfectionis
illius ; sicut decor personæ facit ad dignitatem regiam, secun­
dum quod dictum est (a Porphyrio in cap. de specie) :
« Priami species digna est imperio1. »
Et hoc modo gratia unionis potest dici [omne2] illud quod
decet naturam humanam Deo unitam sive sit3 ex parte
corporis, sive4 ex parte animæ. Et sic etiam gratia unionis
est quid creatum.
125. — Tamen, Sancti loquentes de gratia unionis, videntur
intelligere secundum primum modum, prout gratia dicitur
voluntas divina gratis et sine meritis dans. Et sic secundum
diversas vias, ad argumenta utriusque partis respondere
oportet.
126. — AD PRIMUM ergo dicendum quod gratia creata
disponit ad operationem sicut operationis principium ; sed ad
unionem non quasi principium unionis, sed sicut faciens ad
congruentiam unionis.
127. ■— Ad secundum dicendum quod unio nostri ad Deum
est per gratiam habitualem creatam sicut per causam, et sicut
per5 id in quo est unio ; quia in ipsa similitudine gratiæ
anima Deo conformatur et unitur. Sed si gratia unionis dica­
tur aliquid creatum, ipsa non est id in quo est unio, cum unio
sit in persona, non6 solum in aliqua similitudine ; neque
etiam facit unitatem, sed consequitur unitatem in persona,
secundum quod ipsa unio gratia unionis dicitur ; vel est id
quod naturam [unitam7] decet, si gratia habitualis, grati
unionis dicatur. Et ideo non est simile de Christo et de nobis.
128. — Ad tertium dicendum quod gratia illa habitualis
etiam quodammodo redundat in corpus, secundum quod est
instrumentum animæ, ut dictum est supra (112). Unde sicut
in corpore perfecto anima rationali, manet post mortem
ordo ad resurrectionem et ulterius ad gloriam, si anima
quæ fuit ejus perfectio gratiam habuit ; ita etiam corpus
Christi, inquantum est in8 tali anima perfectum, habet
quemdam ordinem ad Unionem.
129. — Ad quartum dicendum quod ratio illa procedit
de dispositione secundum medium modum.
130. -— Ad quintum dicendum quod illa ratio procedit
secundum primum modum dispositionis, ut patet per se.
1. Porphyrius habet : « Primum quidem species digna est imperio », quod
vertit ex græco versu : «πρώτου μίν etSoç αξιον τνράννώος. » Vide Boet., (L. 64,
99).
2. αβ « esse ». — 3 Ed. «sic». — 4. Ed. « sicut ». — 5. a om. « per»
— 6. a « nec », ed. « et non ». —7. αβ om. « unitam ». — 8. Ed. om. « in.

131. — Ad sextum dicendum quod cum dicitur, quod esse
Deum convenit Filio hominis per gratiam unionis : vel gratia
unionis intelligitur ipsa unio gratis facta, quæ non semper
fuit et creata est ; vel intelligitur ipsa Dei gratuita voluntas,
quæ quidem in se semper fuit, sed effectus ejus non semper
fuit.
132. — Ad septimum dicendum quod unio quæ est per
fruitionem, est unio per operationem ; et quia ad operationem
perfectam non potest natura humana nisi mediante aliquo
habitu ; ideo oportet esse1 aliquam habitualem gratiam quæ
sit principium illius unionis.
133. — Sed unio in persona, est unio ad esse. Quia autem2
inter humanam naturam et esse quod habet in persona non
potest cadere aliquod3 medium quod sit principium illius
esse ; ideo non potest esse ibi alia gratia quæ sit principium
illius unionis vel sicut perficiens vel sicut4 disponens, nisi per
modum dictum.
134. -— Ad octavum dicendum quod hoc quod Deus est
in anima Christi vel in natura assumpta alio modo quam in
aliis creaturis, non est per aliquam dispositionem adve­
nientem, sed per ipsum esse personæ divinæ quod5 commu­
nicatur naturæ humanæ.
135. — Ad nonum dicendum quod Spiritus sanctus dari
dicitur de novo, non secundum mutationem suam, sed secun­
dum mutationem creaturæ, quæ est in perceptione doni ipsius.
Ita etiam et Filius Dei dicitur uniri naturæ humanæ, non per
mutationem Filii Dei, sed per mutationem naturæ humanæ,
sive exaltationem ipsius non ad aliquid donum creatum, sed
ad ipsum increatum esse divinæ personæ.
ARTICULUS II

Quæstiuncula I
Utrum gratia unionis sit idem quod gratia capitis
III, q. 8, a. 5 ; Ver., q. 29, a. 5.

136. — AD SECUNDUM SIC PROCEDITUR. Videtur quod
gratia unionis sit idem quod gratia capitis.
1. Christus enim dicitur caput Ecclesiæ, secundum quod
de « plenitudine ejus omnes accepimus ». Sed plenitudo ejus
est secundum quod ipse est unigenitus a Patre, ut dicitur
1. P. ad. « ibi ».— 2. RA. « quod autem », NVPP « inter humanam autem
naturam ». — 3. Ed. om. « aliquod ». — 4. Ed. om. « perficiens vel sicut » ex homot. — 5. αβ « quia ».

Joan., I. Cum igitur sit unigenitus a Patre per gratiam
unionis, videtur quod gratia unionis sit idem quod gratia
capitis.
2. Præterea. Medium communicat cum extremis. Sed
Christus, secundum quod est caput Ecclesiæ, medium est inter
Deum et homines ; quia « caput viri Christus, caput Christi
Deus. » (I Cor., xi, 3). Ergo est caput secundum quod commu­
nicat cum utroque. Sed hoc habet per gratiam unionis per
quam est Deus et homo. Ergo gratia unionis est gratia capitis.
3. Præterea. Christus est caput Ecclesiæ secundum
quod homines excedit. Sed excedit humanam naturam per
gratiam unionis. Ergo est caput per gratiam unionis.
137. — SED CONTRA. Gratia capitis convenit Christo
in comparatione ad alios. Sed gratia unionis1 in seipso tantum.
Ergo una non est alia.
138. — Præterea. Gratia capitis operata est a constitutione
mundi, ex quo homines membra ejus esse coeperunt. Non
autem gratia unionis. Ergo una non est alia.
Quæstiuncula II
Utrum sit eadem gratia capitis et etiam gratia
SINGULARIS IPSIUS
III, q. 8, a. 5 ; Ver.t q. 29, a. 5.

139. ■— ULTERIUS. Videtur quod sit eadem gratia capitis
et etiam2 gratia singularis ipsius.
1. Quia eadem scientia est qua quis est sciens, et alios
docens. Et secundum Philosophum, V Eth., (e δ. 1130ο,
30 sq. ; 1. 4) idem3 per essentiam est virtus qua quis in se
perfectus est, et justitia legalis qua perficitur in ordine ad
bonum commune. Ergo similiter eodem habitu Christus fuit
in seipso perfectus et in alios perfectionem influens.
2. Præterea. Gratia est vita animæ. Sed unius subjecti
est vita una. Ergo et gratia una. Et sic idem quod prius.
3. Præterea. Sicut caput comparatur ad alia membra,
ila alia membra comparantur4 ad caput. Sed non distinguitur
in membris Christi gratia per quam perficiuntur in se, a5
gratia secundum quam sunt membra. Ergo nec in Christo
debet distingui gratia per quam est caput, a gratia singulari
ipsius secundum quam perficitur in se.
1. N. ad « ei convenit ». — 2. Ed. om. « etiam ». — 3. Ed. « eadem ·. —
4. Ed. om « comparantur ». —- 5. a « et ».

422

SCRIPTUM SUPER III LIB. SENTENTIARUM

140. — 4. SED CONTRA. Sicut per Adam intravit peccatum
in mundum ; ita per Christum gratia et justitia. Rom., v.
Sed in Adam distinguitur aliud peccatum actuale quod
est singulare ipsius, [et1] originale quod transfudit in pos­
teros. Ergo et2 in Christo debet alia et alia gratia distingui.
141. — 5. Præterea. Ad diversos actus diversi habitus
ordinantur.Sed alius actus est bene operari et alius influere;
ergo3 et alius habitus gratiæ. Et sic idem quod prius.

Quæstiuncula III
HI, q. 6, a. 6 ; q. 7, a. 13 ; Compend., 214.

142. — ULTERIUS. Videtur quod

gratia singularis

PERSONÆ PRÆCEDAT GRATIAM UNIONIS.

1. Quia gratia singularis personæ facit ad congruitatem
unionis. Sed anima quæ facit ad congruitatem unionis cor­
poris, prius intelligitur uniri corpori, quam ipsa unita ad
invicem intelligantur uniri divinæ personæ. Ergo similiter
prius4 secundum intellectum est gratia personæs singularis
in natura humana quam gratia unionis.
143. — Item. Videtur quod sit prius gratia capitis.
2. Quia prius consideratur aliquid in se perfectum quam
alteri perfectionem largiens. Sed gratia singularis est qua in se
perfectus est ; gratia autem capitis secundum quam alteri
perfectionem largitur. Ergo gratia singularis est prior quam
gratia capitis.
144. — Item. Abdetur quod gratia unionis sit prior
QUAM GRATIA CAPITIS.

3. Quia ex hoc est caput quod justificat. Sed per fidem
incarnationis justificat, ut dictum est supra. Ergo incar­
natio præcedit gratiam capitis.

145. — 4. SED CONTRA. Gratia capitis operata est ante
incarnationem; non autem gratia unionis nec gratia6 singu­
laris personæ. Ergo gratia capitis est prior illis duabus.
146. — Item. Videtur quod gratia unionis sit prior
QUAM GRATIA SINGULARIS.

5. Quia ex hoc quod fuit « uni genitus a Patre
plenus
gratia et veritate ». Sed unigenitus a Patre fuit per gratiam
unionis. Ergo gratiam singularis personæ habuit per gratiam
unionis ; et sic illa est prior.
1. αβ om. « et ». — 2. Ed. om. « et ». — 3. α « unde ». — 4. Ed. ad. « etiam ».
— 5. Ed. om. « personæ ». — 6. F. om. per homot. « unionis, nec gratia »

Solutio I
147. — RESPONSIO. Dicendum AD PRIMAM QUÆSTIO­
NEM quod si gratia unionis dicatur habitualis gratia quo­
dammodo ad unionem disponens, sic eadem est per essentiam
gratia unionis, capitis et singularis illius hominis, solum
ratione differens ; quia — inquantum perficiebat animam
Christi ad actus meritorios, gratia illius singularis hominis
dicitur — inquantum vero tanta erat hujus gratiæ copia
ut in alios redundare posset, dicitur gralia capitis — inquanium vero gratiam tam plenam decebat inesse naturæ assump­
tae, potest dici quodammodo gratia unionis.
Si vero1 dicatur voluntas Dei gratuita, sic iterum constat
quod est una.
Aliis autem modis accipiendo gratiam unionis, constat quod
per essentiam differt2, nisi quatenus intelligitur caput ut
Deus.
148. — AD PRIMUM ergo dicendum quod quamvis ex
hoc quod est unigenitus habeat plenitudinem capitis, non
tamen ipsa unio est illa plenitudo.
149. — Ad secundum dicendum quod secundum aliam
rationem Deus dicitur caput Christi, et Christus viri, ut supra
(81) dictum est. Et præterea ipse, secundum quod est homo,
est3 medium, et sapit naturam extremorum, inquantum est
Deo similior aliis hominibus per majorem gratiam quam habet.
150. — Ad tertium dicendum quod non solum excedit
alios homines secundum quod Deus, sed secundum quod
pleniorem gratiam creatam omnibus aliis habet.

Solutio II
151. — AD SECUNDAM QUÆSTIONEM patet solutio ·
ex dictis.

Et similiter AD DUO PRIMA argumenta quæ procedunt
de unitate secundum essentiam.
152. — Ad tertium dicendum quod quamvis gratia membri
habeat diversas operationes ; non tamen ex hoc quod est mem­
brum requiritur aliqua abundantior plenitudo. Et ideo non
distinguitur gratia membri a gratia singulari.
153. — Ad quartum dicendum quod peccatum actuale
Adæ fuit causa originalis in ipso et in aliis. Et iterum4 non
1. Ed. ad. « gratia ». — 2. N. ad. « a gratia capitis ». ·— 3. αβ om. per homol.
« homo est ». — 4. NVP. ad. « duo illa peccata ».

sunt respectu ejusdem ; sed unum est per se naturæ, alterum
est per se personæ, ut in II lib. (d. 31, q. 1, a. 1) dictum est.
154. — Non sic autem est in proposito; quia neutra
gratia est causa alterius et utraque1 respicit personam Christi
mediante humana natura ; et ideo non oportet quod differant per essentiam.
155. — Ad quintum dicendum quod secundum illos actus
cuilibet2 meruit et3 in alios influxit ; quia merendo pro
aliis satisfecit et aliis gratiam meruit, secundum quod caput
nostrum dicitur.

*

Solutio III
156. — AD TERTIAM QUÆSTIONEM dicendum quod
istæ tres gratiæ Christo attribuuntur secundum diversas
considerationes ipsius. Potest enim considerari in se, vel in
comparatione ad alios.
Si in se consideratur* : vel inquantum Deus, et sic
ei attribuitur gratia unionis ; vel inquantum homo, et sic
ei attribuitur gratia singularis.
Si aulem in comparatione ad alios, sic attribuitur ei gratia
capitis.
157. ■— Et quia prius consideratur aliquis in se quam in
comparatione ad alios, ideo gratia secundum quam est caput,
sequitur alias duas gratias.
Et quia omnis gratia et perfectio humanitatis ex hoc sibi
debetur, quia Deo unitus est homo ille in persona ; ideo
gratia unionis præcedit secundum ordinem naturæ et
intellectus gratiam singularem, quamvis simul in eodem
tempore sint istæ tres gratiæ5.
158. — AD PRIMUM igitur6 dicendum quod anima com­
plet rationem humanæ naturæ. Et ideo præintelligitur
unio animæ ad carnem, unioni humanæ naturæ ad Divi­
nitatem7, quia prius est considerare aliquid in se quam
alteri unitum. Sed gratia nihil facit ad rationem humanæ
naturæ, quia inquantum hujusmodi assumptibilis est. Et
ideo non est simile.
Secundum et tertium patet.
159. — Ad quartum dicendum quod etiam in antiquis
1. RA. « et utrumque », —► 2. αβ RAV. « quilibet », sed V. ad. in nota « forte
sibimet ». — 3. Ed. ad. « etiam ». — 4. Ed. ad. « sic ». — 5. a « quamvis simul
sint in eo tempore tres istæ gratiæ » ; β « quamvis in eo sint simul tempore
istæ tres gratiæ ». — 6. β ed. « ergo ». — 7. Ed. « Deitatem ».

!

patribus non operabatur gratia capitis, nisi secundum quod
præsupponebatur in fide ipsorum gratia unionis, quia per
fidem incarnationis justificabantur.
Quintum patet.

EXPOSITIO TEXTUS

160. — « In Sanctis vero quasi solus tactus est (1) ».
Videtur hoc esse falsum ; quia Ori genes Super Levit. (homil.,
in, n. 7 ; G. 12, 432), distinguit quinque sensus spirituales,
dicens quod visus spiritualis est ut videamus Deum ; auditus
autem ut audiamus qui loquitur ; odoratus, per quem odoramus
bonum odorem Christi ; gustus, ut gustemus ejus dulcedi­
nem ; tactus, ut palpemus cum Joanne Verbum vitae. Hæc
autem omnia1 sunt in omnibus sanctis. Ergo non habent solum
tactum.
Et2 dicendum quod sensus spirituales possunt distingui
per similitudinem ad actus sensuum corporalium, et sic sunt
in omnibus Sanctis, ut dicit Origenes : vel per similitudinem
ad quasdam proprietates sensuum, secundum quod tactus est
necessarius, alii autem non ; et sic, quia in aliis Sanctis sunt
omnia quæ sunt de necessitate salutis, in Christo autem omnia
simpliciter quæ pertinent ad perfectionem gratiæ ; ideo in
Christo dicuntur omnes sensus esse, in aliis autem solus
tactus.
161. — « Quibus datus est spiritus ad mensuram » (1).
Contra. Jac., i, 5 : « Qui dat omnibus affluenter* », dicit
Glossa : « Omnia dat non in mensura, quia dona ejus non
sunt ad mensuram. »
Et dicendum quod4 mensura dari potest accipi vel
! ex largitate dantis ; et sic nulli dat cum mensura, quia
omnibus dat ex largitate infinita : vel ex capacitate recipientis ;
et sic dat cuilibet cum mensura, quia nulli dat ultra quam
capax sit : vel secundum rationem dati ; et sic Christo non dat
cum mensura, quia gratia ejus5, non est limitata quantum
ad rationem gratiæ ; sed aliis dat cum mensura, ut patet ex
dictis.
162. ■— « Non secundum essentiam, sed secundum similitu­
dinem. » (1)
Contra. Ergo pari ratione Petrus potest dici caput, quia
quilibet sanctus est alii similis in gratia.
Et2 dicendum quod sumitur ibi similitudo active, inquan­
tum scilicet Christus sibi alios assimilât in gratia, ut dictum
est : quod alii non convenit.
1. α om. « omnia ». — 2. Ed. om. « et ». — 3. N. ad. « super quo ». — 4. Ed.
d. « cum ». — 5. α « Christi »: N. «hujus».

163..— « ut quantum ad visum hominum etc. » (7)
Videtur quod hæc non fuit intentio Ambrosii, quia per hoc
nihil probaret : sic etiam1 Dei sapientia proficit, secundum
quod magis se ostendit.
Et2 dicendum quod quamvis sapientia Dei se magis quam
prius ostendat3 in aliquibus effectibus, tamen ipsa semper
creditur esse æqualis : quod non fuit de sapientia Christi,
[qui4] videbatur quandoque sapientior quam prius fuisset.
Et ideo duo dicit : « Ad visum hominum et sensus ostensio­
nem (7) ».
Tamen utrum aliquo® modo profecerit in sapientia, in
sequenti distinctione dicetur.

»

>1

1. RA. « sicut etiam » ; NVP. « nam sic etiam » ; f. « s;c en;ra etiam ». —
2. Ed. om. « et ». — 3. Ed. » ostendit ». — ί. αβ , quia _ 5. Ed ad
a alio ».

I
J

DISTINCTIO XIV
Si anima

cum

Christi habuerit
Deo, et si omnia

sapientiam parem
scit, quæ Deus

1. — Hic quæri opus est, cum anima Christi esset sapiens sapientia
gratuita, utrum habuerit sapientiam æqualem Deo sive omnium rerum
scientiam habuerit vel habeat, id est utrum omnia sciat quæ Deus
scit.
2. — Quibusdam placet quod nec parem cum Deo habeat scien­
tiam, nec omnia sciat quæ Deus ; quia in nullo creatura æquatur Crea­
tori. Cum igitur anima illa creatura sit, in nullo æquatur Creatori,
ergo nec in sapientia ; non ergo habet cum Deo æqualem sapientiam,
nec scit omnia quæ1 Deus.
Item. Si anima illa æqualem habet cum Deo sapientiam, non ergo
Deus in omni bono majorem habet sufficientiam quam ejus creatura.
Inducunt etiam auctoritates ad idem probandum. Ait enim Pro­
pheta ex persona Hominis assumpti, (psal. cxxxvm, 6) : Mirabilis
facta est scientia tua ex me : confortata est2, et non potero ad eam. Quod
exponens Cassiodorus, ait : Veritas humanæ conditionis ostenditur,
quia homo assumptus divinæ substantix non potest coxquari in scientia
vel in alio.
Apostolus etiam {I Cor., n, 10), ait : Nemo novit quæ sunt Dei, nisi
Spiritus Dei qui solus scrutatur omnia, etiam profunda Dei.
His aliisque pluribus rationibus et auctoritatibus nituntur, qui
animam Christi asserunt nec parem cum Deo habere scientiam, nec
omnia scire quæ Deus scit® ; quia si omnia scit quæ Deus, scit ergo
creare mundum, scit etiam creare seipsam.

Responsio

quæstionum definitivam continens
sententiam.

3. —■ Quibus respondentes dicimus, animam Christi per sapientiam
gratis datam in Verbo Dei, cui unita est, quod et4 perfecte intelligit,
omnia scire quæ Deus scit ; sed non omnia posse quæ potest Deus. Nec
ita clare ac perspicue omnia capit ut Deus. Et ideo non æquatur Crea­
tori suo in scientia, etsi omnia sciat quæ et ipse. Nec est ejus sapientia
æqualis sapientiæ Dei ; quia illa multo est dignior, digniusque et per­
fectius omnia capit quam illius animæ sapientia. Ergo et in scientia
majorem habet sufficientiam Deus quam illa anima, quæ dignior est
omni creatura.
4. — Illud vero Apostoli quod inducunt : Nemo novit quæ Dei
sunt, nisi Spiritus Dei, qui solus scrutatur omnia, pro nobis facit. Mox
enim ait Apostolus (loc. cit., 12) : Nos autem Spiritum Dei habemus ;
ut per Spiritum quem habebat, Dei profunda se scire ostenderet. Sed
anima illa præ omnibus Spiritum Dei habuit cui Spiritus non est datus

1. Quar. ad. « scit ». — 2. Quar. om. « confortata est ». — 3
. « scit ». —- 4. Quar. om. « et » et asserit alias ed. ad. « etiam ».

Quar. om

ad mensuram, ut ait Joannes Evangelista (c. in, 34). Dona igitur Spi­
ritus sancti sine mensura habuit ; ergo1 et sapientiam. Omnia ergo
scivit anima illa. Si enim quædam scivit2, et quædam non, non sine
mensura scientiam habuit. Sed sine mensura scientiam habuit. Scit
igitur omnia.
5. — Fulgentius etiam in sermone quodam3 multa inducit
quibus asserit animam illam rerum omnium scientiam habere, utens
auctoritate Apostoli dicentis (Coloss., n, 3) : In quo sunt omnes
thesauri sapientiæ et scientix absconditi.
6. — Quod etiam ratione potest probari sic : Nihil scit aliquis quod
ejus anima ignoret. Sed Christus, secundum omnium concessionem,
omnia scit. Ergo4 anima ejus omnia scit.
7. — Ad id vero quod dicunt : Si scit omnia, igitur5 scit creare mun­
dum vel seipsam : respondemus quod scientiam habet creandi mun­
dum, sed non potentiam et creandi animam ; et scit quomodo Deus®
ipsam creaverit. Habet ergo scientiam sui creatæ, non sui creandæ ;
quia non est creanda, sed creata.

Quare Deus

non dedit illi potentiam omnium, ut
SCIENTIAM

8. — Si vero quæritur, quare Deus non ei dederit potentiam faciendi
omnia, ut scientiam, responderi potest, quia naturaliter capax est
scientiæ ; et ideo id ei congrue datum est sine mensura, cujus ipsa natu­
raliter capax est. Non est autem ei datum posse facere omnia quæ
Deus fecit, ne anima’ omnipotens et per hoc Deus putaretur. Verumtamen forte nec potentiam faciendi omnia ei Deus præstare potuit,
etsi potentiam faciendi aliqua quæ non potest facere8. Scit igitur et8
anima Christi omnia quæ scit10, in Verbo Dei, quod liquidius et præsentius omni creatura contemplatur, ut ei unita, in quo etiam angeli et
quæ Dei sunt et quæ futura sunt, cognoscunt.

Quomodo intelligenda sunt verba Ambrosii
super Lucam11
9. — Sed si anima illa non habet tantam potentiam quantam et
Deus, nec homo assumptus12quantam et Deus, quomodo ergo intelligitur illud Ambrosii super Lucam13, ubi Angelus de nascituro Filio
Virginis ait, (i, 32) : « Hic erit magnus, et Filius Altissimi vocabitur ? »
Non ideo, inquit, erit magnus, quod ante partum Virginis magnus non
fuerit, sed quia potentiam, quam Dei Filius naturaliter habet, homo erat
ex tempore accepturus, ut una sit persona homo et Deus. Ecce aperte dicit,
quod homo erat accepturus ex tempore potentiam, quam habuit Dei
Filius naturaliter.
Sed si homo accepturus illam potentiam erat, ergo vel persona vel
natura hominis. Sed persona non, quia semper habuit et habet. Ergo
natura. Si natura, ergo anima. Nam de carne constat quod accipere non
potest.

1. Ed. « igitur ». — 2. N. om. per homol. « quædam scivit, et ». — 3. Ep. 14
ad Ferrandum, respons. ad q. 3, n. 29 (L. 65, 418). — 4. Quar. « igitur ». —
5. Quar. « ergo ». — 6. Quar. ad. « se ». — 7. Quar. « omnia quæ Deus facit,
ne omnipotens... » -— 8. F. « quæ potest non facere ». — 9. Quar. om. « et ».—
10. Quar. « Deus ». — 11. Quar. om. « titulum ». — 12. Quar. ad. « tantam po­
tentiam ». — 13. Beda, Homil. in Annum. (homil. 1 ; L. 94, 11) : « Apud Lyrannum, inquit Quar., ad hunc locum Luc, i, 32, sub nomine Ambrosii ».

10. — AJ quod dicimus, illud esse accipiendum de persona, sed non
inquantum est Dei, immo inquantum est hominis persona. Una est
enim persona Dei et hominis, Filii Dei et Filii hominis, quæ, inquantum
est Dei persona, semper1 naturaliter omnipotentiam habuit sed inquan­
tum est hominis, non semper fuit. Illa ergo persona quæ semper fuerat.
Dei, futura erat hominis persona ; et secundum hoc quod futura erat
hominis persona2, acceptura erat ex tempore potentiam quam natu­
raliter et semper habuerat, in quantum Dei persona.
Secundum hanc distinctionem, illud et similia sane accipi possunt.
Quæ distinctio in pluribus quæstionum articulis est necessaria adversus
quorumdam perplexam verbositatem. Sed cum de rebus constat, in
verbis frustra habetur controversia.

DIVISIO TEXTUS
11. — « Hic quæri opus est, etc. » (1).
Postquam determinavit Magister de plenitudine perfec­
tionis Christi quantum ad gratiam et scientiam, hic comparai
perfectionem Christi secundum quod est homo, ad perfectio­
nem divinam.
Et dividitur in duas partes. Primo comparat perfectio­
nem animæ Christi ad perfectionem divinam quantum ad
scientiam. Secundo, quantum ad potentiam, ibi : « Si vero
quæritur quare » (8).
Prima dividitur in duas. Primo movet quæstionem. Secundo
determinat eam, ibi : « Quibusdam placet » (2).
Et hæc pars dividitur in duas. Primo ponit determinationem
aliorum. Secundo determinationem suam, ibi : « Quibus
respondentes dicimus » (3).
Et circa hoc tria facit. Primo respondet ad quæstionem
et solvit rationes pro prima determinatione positas. Secundo
confirmat suam determinationem, tum per rationem ab aliis
inductam quæ est contra eos, ibi : « Illud vero Apostoli
etc. » (4) ; tum etiam per auctoritatem, ibi : « Fulgentius etc. »
(5) ; tum3 ex ratione, ibi : « Quod etiam ratione potest
ostendi4 » (6). Tertio docet evitare quoddam inconveniens,
ad quod illi inducebant, si anima Christi omnia sciret, ibi :
« Ad id vero quod dicunt » (7).
« Si vero quæritur etc. » (8). Hic. comparat animam Christi
ad Deum secundum potentiam ; et tria facit. Primo deter­
minat veritatem. Secundo objicit in contrarium, ibi : « Sed
si illa anima etc. » (9). Tertio solvit, ibi : « Ad quod dicimus (10).

1. Quar. ad. « et. » — 2. F. om. per homot. « et secundum hoc quod futura
erat hominis persona ». — 2. ayS ad « etiam ». — 4. In textu Lombardi
« probari ».

Hic quæruntur quatuor.

Primo, quam scientiam habuit.
Et quia habuit divinam et humanam, et1 de divina in
I libro dictum est ; propter hoc quæritur hic
Secundoi de perfectione humanæ scientiæ ipsius qua videt
Verbum ;
Tertio, de perfectione scientiæ ipsius qua videt res in
proprio genere ;
Quarto, de potentia ipsius.
ARTICULUS I
Quæstiuncula I
III, q. 9, a. i ; Ver., q. 20, a. 1 ; Compend., c. 216.

in

12. - AD PRIMUM SIC PROCEDITUR. Videtur
Christo non sit aliqua scientia creata.

quod

1. Ubi enim est cognitio perfecta, non indigetur3 cognitione
imperfecta ; sicut qui scit aliquid per demonstrationem, non
indiget scire illud per syllogismum dialecticum. Sed omnis
cognitio creata est imperfecta respectu scientiæ divinae
Ergo cum in Christo sit scientia Dei increata, videtur quod non
oportet in ipso ponere aliquam aliam scientiam.
2. Præterea. Luminare minus offuscatur per luminare
majus. Sed scientia non solum se habet ut lux, sed ut luminare
illuminans. Ergo scientia minor offuscatur per scientiam
majorem. Et ita scientia creata non debet in eodem esse cum
increata scientia Dei.
3. Præterea. Omnis perfectio est nobilior perfectibili. Sed
omnis scientia est perfectio scientis. Cum igitur nihil creatum
sit nobilius anima Christi, nulla scientia creata est in eo,
ut videtur4.

13. — SED CONTRA. Plus convenit natura sensitiva et
intellectiva in homine, quam natura humana et divina in
Christo. Sed cognitio intellectiva in homine non excludit
sensitivam quæ est minus perfecta. Ergo nec divina cogni­
tio5 in Christo excludit humanam.
1. Ed. om. « et ». — 2. Ed. « propter hoc secundo quæritur ». >— 3. Ed.
« est opus ». — 4. Ed. om. « ut videtur ». — 5. α ad. « perfecta ».

14.—Præterea. « Non esi substantia sine sua operatione», ut
dioit Damascenus (lib. II, c. 23 ; G. 94 , 950) et Philo­
sophus (II Cæli et mundi β 3. 286a, 8 ; I. 4, n. 5 et 11). Sed
in Christo est intellectus creatus, scilicet anima rationalis.
Ergo et cognitio creata quæ est ejus operatio.

Quæstiuncula II
III, q. 11, a. 5; Ver., q. 20, a. 2.

15. — ULTERIUS. Videtur

ouod si est in eo aliqua

COGNITIO CREATA, ILLA NON SIT HABITUS, SED ACTUS TANTUM.

1. Ad Hebr., n, dicit Glossa1 quod « natura mentis hamanæ in Christo nihil esti.
2* excellentius ». Sed quædam crea·
turæ propter sui perfectionem non indigent aliquo habitu
ad cognoscendum, sicut angeli ; ut dicit Maximus super Cæl.
hier. Dionysii, (c. 7; G. 4, 65). Ergo multo minus anima
Christi.
2. Præterea. Anima Christi est nobilior quam intellectus
agens alicujus alterius hominis. Sed intellectus agens non
facit operationem suam mediante habitu aliquo. Ergo nec
anima Christi aliqua habituali scientia cognoscit.
3. Præterea. Vires naturales non exeunt in actum mediante
aliquo habitu, uta patet in calore ignis ; et4 similiter nec Deus.
Sed anima Christi magis accedit ad Dei similitudinem quam
aliqua res creata. Ergo et ipsa non habet operationem cog­
nitionis mediante aliquo habitu.

16. — SED CONTRA. Christus assumpsit integre naturam
nostram. Sed de integritate naturæ est intellectus possibi­
lis. Ergo assumpsit intellectum possibilem. Sed possibilis
intellectus non intelligit perfecte nisi per habitum5 perfi­
ciatur. Ergo cum Christus perfecte intellexerit, in eo fuit
habitualis scientia.
17. —■ Præterea. Christus vere dormivit, nec tunc ali­
quid amisit eorum quæ scivit. Cum igitur6 scientia dor­
mientis sit scientia in habitu, videtur quod Christus habuit
habitualem scientiam.
i. Ex Augustino, II Contra- Maxim., c. 25 (L. 42, 803). —- 2. V ad. « altius
ve]_ y, — 3. Ed. « sicut ». — 4. Ed. om. « et ». — 5. Ed. « aliquo habitu ». -—
6. Ed. « ergo ».

Quæstiuncula III
Ver.,

q. 20, a. 2.

18. — ULTERIUS. Videtur quod anima Christi me­
diante ALIQUO HABITU NON COGNOVERIT VERBUM.
1. Ad cognitionem enim non requiritur aliud nisi ut
cognoscibile cognoscenti uniatur. Sed Verbum unitum est
animæ Christi non mediante aliquo habitu. Ergo Verbum
cognovit non per aliquem habitum.
2. Præterea. Habitus scientiæ consistit ex speciebus
quæ sunt similitudines ipsarum1 rerum cognitarum. Sed anima
Christi non videt Verbum per aliquam similitudinem, sed
per seipsum. Ergo non cognoscit ipsum per aliquem habitum
creatum.
3. Præterea. « Propter quod unumquodque, illud magis. »
(Z Post, a 2. 72a, 29 ; I. 6, n. S'.) Si igitur cognoscit anima
Christi Verbum mediante aliquo2 habitu, ille habitus magis
cognoscit Verbum et erit ei proximius3 quam anima Christi :
quod est inconveniens.

19. — SED CONTRA. Gloria respondet4 gratiæ. Sed in
Christo fuit habitus gratiæ. Ergo et habitus gloriæ. Sed
gloria tota consistit in visione Verbi, ut dicit Augustinus
(in psalm. xcs, n. 13 ; L. 37, 1170). Ergo anima Christi
aliquo habitu cognoscit Verbum.
20. — Præterea. Ejusdem naturæ est anima Christi et anima
nostra. Sed anima nostra non potest pertingere per natu­
ralia sua ad videndum Deum. Ergo nec anima Christi.
Et ita oportet quod sit aliquid superadditum naturæ quo
videt Deum. Ergo videt mediante aliquo habitu.
Quæstiuncula IV
Ver., q. 20, a. 2.

21. — ULTERIUS. Videtur quod oporteat alium ha­
bitum SCIENTIÆ PONERE QUO COGNOSCIT VERBUM ET QUO
COGNOSCIT RES IN VERBO.

1. Ed. om. « ipsarum ». — 2. RA. « alio » ; N. : « mediante aliquo alio, ille
alius magis, etc. ». — 3 Ed. « magis proximus » ; α « proximior » contra βγ&. —■
4. Ed. « corresponde! ». — 5. Cf. etiam in ps. 36, n. 8 (L. 37, 368).

1. Verbum enim repræsentat res quæ in eo cognoscuntur,
sicut speculum species in eo resultantes. Sed qui videt speculum, non tantum in eo imprimitur similitudo speculi,
sed etiam rerum similitudines in speculo resultantes. Ergo
et1 in eo qui videt res in Verbo, oportet ponere alium habitum specierum rerum visarum in Verbo, et ipsius Verbi.
2. Praeterea. Omnis scientia est secundum similitudinem2
scientis ad rem scitam, ut dicunt Philosophi. Si ergo3 aliquis
videt res aliquas4 in Verbo, oportet quod intellectus assi­
miletur illis rebus. Et sic cum habitus cognitivus consistat
in assimilatione prædicta quæ est per species intellectuales,
sequitur idem quod prius.
3. Praeterea. Ponamus quod aliquis videns in Verbo,
desinat videre Verbum, sicut Paulo contigit ut dicitur : constat quod iste non obliviscitur eorum quæ vidit in Verbo.
Ergo cognoscit ea non in Verbo, quia non videt5 Verbum.
Ergo cognoscit ea in speciebus propriis. Et sic idem quod
prius.

22. ■— SED CONTRA. Ubi unum propter alterum, ibi
unum tantum, ut dicit Philosophus (III Top., γ 2. 117a,
18 sq.) Sed qui videt res in Verbo, non cognoscit eas nisi
per Verbum cognitum. Ergo non est ibi nisi unus habitus.
23. —-Praeterea. Ubi est unus actus, non sunt plures habitus.
Sed eodem actu cognoscit anima Verbum et ea quæ videt in
Verbo. Ergo non est ibi quantum ad hoc diversus habitus.

Quæstiuncula

V

III, q. 9, a. 3 ; q. 12, a. 1 ; Ver., q, 20, a. 2, 3 ; Compend., c. 216.

24. — ULTERIUS. Videtur quod præter hanc scien­
tiam QUA COGNOSCIT RES IN VERRO, NON HABEAT ALIAM
SCIENTIAM DE REBUS.

1. Unius enim et secundum idem et respectu ejusdem,
est tantum una perfectio. Sed Christus secundum humanam
naturam habet cognitionem in Verbo de rebus creatis.
Ergo ipse secundum humanam naturam non habet earumdem
rerum aliam cognitionem vel scientiam.
2. Præterea. I Cor., xm, 10 : « Cum venerit quod perfec­
tum est, evacuabitur quod ex parte est. » Sed cognitio qua cog­
1. β om. < et ». — 2. Ed. « assimilationem ». ■— 3. Ed. « igitur ». — 4. Ed.
«alias ». — 5. Ed. « vidit ».

noscuntur res in Verbo, est perfecta respectu alterius modi
cognitionis rerum. Ergo cum ipsa non est alia in Christo
cognitio.
3. Præterea. Propter hoc quod Christus habet visionem
comprehensoris, non ponitur in eo fides quæ est viatoris
cognitio divinorum. Sed scientia rerum in Verbo est pro­
prium1 comprehensoris. Ergo cum ea non oportet ponere
aliam cognitionem quæ competit viatoribus.
25. — [SED]2 CONTRA. Cognitio matutina in angelis,
qua cognoscunt res in Verbo, non excludit vespertinam3
qua cognoscunt res in propria natura. Sed anima Christi
est perfectior in cognoscendo quam aliquis angelus. Ergo et
ipsa habet duas cognitiones.
26. — Præterea. Plus distat a perfectione cognitionis in Verbo
cognitio sensitiva quam cognitio intellectiva in proprio genere.
Sed cognitio in Verbo non excludit in Christo sensitivam
cognitionem. Ergo multo minus cognitionem rerum in pro­
prio genere.

Solutio I
27. — RESPONSIO. Dicendum AD PRIMAM QUÆS­
TIONEM quod cum in Christo sit una persona et duæ naturæ,
considerandum est utrum ea quæ attribuuntur Christo,
pertineant ad rationem personæ vel ad rationem naturæ.
Et si quidem ad rationem personæ, sic oportet in Christo
illud unum tantum ponere, sicut unum esse, unum4 supposi­
tum, unam hypostasim et sic de aliis.
28. — Si autem pertinet ad naturam : aut ad alteram tan­
tum, aut ad utramque. — Si autem5 ad alteram lanium, sic6
est unum tantum ; sicut una immensitas et una anima. ·—
Si autem ad utramque, sic, quia naturæ in Christo sunt
integræ, oportet ponere talia esse duo ; sicut duas voluntates,
duo libera arbitria.
Unde cum scientia pertineat ad naturam humanam et divi­
nam, oportet in Christo ponere duas scientias, unam creatam
et aliam increatam.

29. — AD PRIMUM igitur dicendum quod scientia est
de his quæ consequuntur naturam humanam, secundum ani­
mam quæ est pars ejus. Unde licet in Christo sit scientia
1. Ed. « propria ». — 2. αβ om. « sed ». — 3. α « matutinam ». —4. αβδ om.
per homot. « tantum esse, unum »; ed. ad. « tantum » ante « esse ». — 5. c Ed
om. autem ». — 6. Ed. ad. « iterum ». — 7. β ed. « ergo ».

divina quæ est perfectissima, tamen ea non formaliter perfi­
citur humana natura. Et ideo oportet creatam cognitionem
vel scientiam in ea ponere.
30. ■— Ad secundum dicendum quod diversa luminaria
per radios suos sunt nata informare easdem res et sunt ejus­
dem rationis in illuminando. Unde effectus minoris lucis
non perficitur, quia sensus impletur1 luce majori.
Sed scientia creata et increata non sunt unius rationis,
nec idem informant. Et ideo non est simile.
31. — Ad tertium dicendum quod nihil prohibet aliquid
esse dignius alio secundum quid, quod est indignius simpli­
citer. Sicut etiam color corporis Christi secundum quid est
dignior ipso corpore, inquantum se habet ad ipsum sicut
actus ad potentiam, cum sit forma accidentalis ipsius ;
tamen corpus Christi est dignius simpliciter.
Et similiter se habet scientia creata ad animam Christi.

Solutio II
32. — AD SECUNDAM QUÆSTIONEM dicendum quod
nulla potentia passiva potest in actum exire nisi completa
per formam sui2 activi per quam fit in actu ; quia nihil
operatur nisi secundum quod est in actu.
Impressiones autem activorum possunt esse in passivis
dupliciter. — Uno modo per modum passionis, dum scilicet
potentia passiva est in transmutari ; — alio modo per modum
qualitatis el formæ, quando impressio activi jam facta est
connaturalis ipsi passivo ; sicut etiam Philosophus in Prædicamenlis, (c. 8. 9a, 28) distinguit passionem et passibilem
qualitatem.
33. — Sensus autem potentia passiva est ; quia non potest
esse in actu omnium ad quæ se extendit sua operatio per
naturam potentiæ. Non enim potest esse aliquid quod actu
habeat omnes colores. Et ideo oportet quod visus sit cognoscitivus omnium colorum, secundum quod est potentia omnes
colores quodammodo3, et sic patiendo a coloribus fit in actu
et eis assimilatur et cognoscit eos.
34. — Similiter etiam intellectus est cognoscitivus omnium
entium ; quia ens et verum convertuntur, quod est objec­
tum intellectus. Nulla autem creatura potest esse in actu
totius entitatis, cum sit ens finitum : hoc enim est solius Dei,
qui est fons omnium entium, omnia quodammodo in se
1. Ed. « repletur ». — 2 Ed. om. «sui». — 3. Ed. om. per homot. < Et ideo
oportet quod visus sit cognoscitivus omnium colorum, secundum quod est
* potentia omnes colores quodammodo ».

præhabens, ut dicit Dionysius, De diu. nom., (c. 5, n. 1 ;
G. 3, 815 ; lect. 1, p. 475). Et ideo nulla creatura potest intelligere sine aliquo intellectu qui sit potentia passiva, idest
receptiva. Unde nec sensus nec intellectus possibilis possunt
operari, nisi per sua activa perficiantur vel moveantur.
35. — Sed quia sensus non sentit nisi apud1 præsentiam
sensibilis, ideo ad ejus operationem perfectam sufficit impres­
sio sui activi per modum passionis tantum.
36. ■— In intellectu autem requiritur ad ejus perfectionem
quod impressio sui activi sit in eo non solum per modum pas­
sionis, sed etiam per modum qualitatis et formæ connaturalis
perfects : et hanc formam habitum dicimus. Et quia quod
est naturale, firmiter manet, et in promptu est homini
uti sua naturali virtute, et est eidem delectabile quod2
est naturæ conveniens ; ideo habitus est difficile mobilis,
sicut scientia ; et eo potest homo uti cum voluerit, et reddit
operationem delectabilem.
37. — Sicul autem in sensu visus est duplex activum :
unum quasi primum agens et movens, sicut3 lux ; aliud quasi
movens motum, sicut color factus visibilis actu per lucem ;
ita in intellectu est quasi primum agens lumen intellectus
agentis ; et quasi movens motum , species per ipsum facta
intelligibilis actu. Et ideo habitus intellectivæ partis confi­
citur ex lumine et specie intelligibili illorum4 quæ per spe­
ciem cognoscuntur.
38. — Quia igitur intellectus Christi perfectissimus fuit
in cognoscendo, oportebat quod in Christo habitus esset quo
cognosceret ; ut sic impressio activi non solum esset in
ipso per modum passionis, sed etiam per modum formæ.
39. — AD PRIMUM igitu r5 dicendum quod homo indiget
ad intelligendum lumine intellectuali et in naturali cognitione
rerum naturalium, ut per ipsum fiant intelligibiles actu,
cum sint intelligibiles® potentia ; et in cognitione supernalurali, ut per lumen infusum ad ea quæ sunt supra se elevetur.
40. — Angelus autem non indiget habitu’ in cognitione
naturali, quia8 non abstrahit a phantasmatibus species,
sed habet eas innatas ; indiget tamen eo in cognitione supernalurali. Unde dicitur Job xxv, 3 : « Numquid est numerus
militum ejus, et super quem non fulget lumen illius ? » Et ideo
angeli in9 cognitione naturali non indigent habitu, secundum
1. Ed. « ad ». — 2. β « quoniam ; ed. « quia ». — 3. Ed. « ut ». — 4. Ed.
» eorum », — 5. β et ed. « ergo ». ■— 6. Ed. ad. « in ». — 7. /3 « lumine » ; γ8
om. — 8, αβι » quæ » contra γ&θκ RANVPF. — 9. a om. « in ».

quod ad habitum requiritur lumen ; exigitur autem secundum’
quod requiritur species rerum, propter hoc quia habent esse
limitatum. Unde dicitur in libro De causis (lect. 10; I,
247) quod omnis intelligentia est plena formis.
41. — Anima autem Christi, quod1 sit superior angelis
non habet ex natura animæ, — quia sic quaelibet anima esset
superior angelo, sicut nec corpus ejus habet ex natura
corporis quod sit nobilius nostris animabus ; — sed habet
ex unione.
Unde omnia quæ superadduntur a Deo in anima Christi
et in angelis, sunt eminentius in anima Christi quam in
angelis.
42. ■— Ad secundum dicendum quod anima intellectiva
comparatur ad res intelligendas dupliciter :
Uno modo, ut faciens eas intelligibiles actu ; quia non omnes
res, prout sunt in sui2 natura, sunt actu intelligibiles, sed
solum res immateriales. Unde et res materiales intelligibiles
efficiuntur per hoc quod abstrahuntur a materia particulari et a
conditionibus ejus, ut sic quodammodo intellectui qui
immaterialis est, assimilentur.
Alio modo comparatur ad res ut cognoscens eas. Et secundum
hoc oportet quod sit similis ipsis rebus, ut per propriam
rationem cujuslibet rei de ea determinatam cognitionem
habeat.
43. — Ad hoc autem quod aliquid assimilet sibi mulla,
sufficit quod habeat in actu illam solum4 formam secundum
quam dicitur esse similitudo ; sicut per calorem, ignis multa
sibi assimilât. Sed ad hoc quod aliquid sit simile multis, oportet
quod actu omnium illorum multorum formas habeat ; sicut
si in pariete sint similitudines diversarum rerum.
44. — Et ideo anima intellectiva potest facere omnia
intelligibilia per unam naturam luminis quam in5 actu habet
sine hoc quod aliquid6 ab alio recipiat. Et ideo potentia
quæ hæc efficit est simpliciter activa, et dicitur intellectus
agens, qui non operatur aliquo habitu mediante. Sed cum
essentia animæ sit limitata, non potest per eam assimilari
omnibus quidditatibus rerum intellectarum. Unde oportet
quod ista assimilatio compleatur per hoc quod aliquid aliunde
recipit7. Et ideo potentia qua hoc8 perficitur, quasi
passiva est, secundum quod omne recipere dicitur pati,
1. a « cum ». — 2. Ed. « sua ». — 3. RA. om. « sibi ». —- 4. Ed. « solam ».—
5. Ed. om. « id »» — 6. Ed. ad. « aliud ». — 7. α « accipit ». — 8. Ed. om.
< hoc ».

et vocatur possibilis intellectus qui operatur aliquo habitu
mediante.
45. — Quamvis autem possibilis intellectus in Christo sit
nobilior simpliciter ex unione quam intellectus agens in
nobis, tamen non est nobilior ex ratione potentiæ ; sicut nec
sensus ejus nobilior est intellectu nostro ex ratione potentia».
Unde non sequitur quod si intellectus agens in nobis non est
subjectum alicujus habitus, nec possibilis intellectus in
Çhristo.
46. — Ad tertium dicendum quod potentiæ naturales
operantur circa aliqua determinata. Unde possunt secundum
suam naturam esse in actu simpliciter respectu illorum.
Et ideo non oportet quod eis aliquid addatur ad producendum
suum effectum.
47. — Sed anima humana habet operationem circa ens
simpliciter. Et ideo, cum habeat possibilitatem in suo esse,
oportet quod ejus possibilitas perficiatur per aliquid additum,
ad hoc quod operetur.

Solutio III
48. ■— AD TERTIAM QUÆSTIONEM dicendum quod
habitus scientias ex duobus constat, ut dictum est : scilicet ex
lumine intelligibili1 et ex similitudine rei cognitæ. In cogni­
tione autem qua anima Christi vel quælibet alia2, videt
Verbum per essentiam, non potest esse habitus quantum ad
speciem, quæ sit similitudo cogniti.
49. — Cum enim omne quod recipitur in aliquo, sit in eo
per modum recipientis, essentiæ divinæ similitudo non potest
in aliqua creatura recipi, quæ perfecte repræsentet ipsam,
propter infinitam distantiam creaturæ ad Deum. Et inde est
quod illud quod in Deo est unum et simplex, creaturæ diver­
sis formis et perfectionibus repræsentant, unaquaque earum
deficiente a perfecta repræsentatione essentiæ divinæ.
Similitudo autem alicujus rei recepta in vidente non facit
eum videre rem illam, nisi perfecte eam repræsentet ; sicut
similitudo coloris in oculo existens, non facit videre lucem
perfectam, quia in colore non est nisi quædam obumbrata
participatio lucis.
Et ideo quicumque intellectus cognosceret Verbum per
similitudinem aliquam, non diceretur videre essentiam Verbi.
Et ita palet quod anima Christi et quælibet alia anima quæ
1. Ed. « intellectuali ». — 2. Ed. « anima ».

videt Verbum per essentiam, non videt eum1 mediante aliqua
similitudine.
50. — Similiter non potest ex parte luminis in visione illa
esse habitus quantum ad effectum2 lucis intellectualis, qui3
est intelligibilia facere in actu ; quia res immateriales secundum
se sunt intelligibiles in actu, sed oportet quod sit ibi quantum
ad alium effectum, qui est perficere intellectum possibilem
ad cognoscendum : quod in nobis faciunt species illuminata;
lumine intellectus agentis.
Sed quia illa visio excedit omnem facultatem naturæ4
creatæ, ideo ad illam visionem non sufficit lumen naturæ, sed
oportet ut superaddatur lumen gloriæ.
51. — AD PRIMUM ergo dicendum quod non est eadem
unio qua unitur Verbum animæ Christi in persona, et qua uni­
tur ei ut visibile videnti ; quia unitur corpori in persona, non
tamen videtur a corpore.
Et ideo licet in illa unione qua unitur anima Verbo in per­
sona, non cadat aliquod medium ; non tamen oportet quod
in visione non cadat aliquod medium — non quidem dico
medium sicut in quo videtur, ut speculum vel species ;
sed sicut sub quo videtur, sicut lumen.
52. — Ad secundum dicendum quod habitus scientiæ non
tantum consistit in speciebus, sed etiam in lumine, ut dictum
est.
53. — Ad tertium dicendum quod illud lumen non est
quid subsistens, ut possit uniri Verbo, quasi cognoscens
Verbo ; sed est illud quo assimilatur anima Verbo formaliter, ut possit in visionem Verbi. Sicut in gratia est similitudo
quædam animæ ad Deum ; et hæc est similitudo5 nobilior
anima secundum quid, et non simpliciter, ut dictum est.
Solutio IV

54. — AD QUARTAM QUÆSTIONEM dicendum quod
illud in quo aliquid videtur, est ratio cognoscendi illud quod
in eo videtur. Ratio autem cognoscendi est forma rei inquan­
tum est cognita, quia per eam fit cognitio in actu. Unde sicut
ex materia et forma fit® unum esse ; ita ratio cognoscendi
et res cognita sunt unum cognitum ; et propter hoc utriusque,
inquantum hujusmodi, est una cognitio secundum habitum
et secundum actum. Et ideo7 non est alius habitus quo cognos­
1. Ed. « ipsum ». — 2. αδ « officium ». — 3. a quod », ed. « cujus ». — 4. α
ad. « humanæ ». ■— 5. Ed. om. « similitudo ». — 6. Ed. « est ». — 7. Ed. « ita ».

citur Verbum et ea quæ in Verbo videntur ; sicut nec alius
habitus quo cognoscitur medium demonstrationis et con­
clusio, secundum quod medium ad conclusionem ordinatur.

55. — AD PRIMUM ergo dicendum quod quando videntur
res in speculo, species istarum rerum non imprimuntur a
rebus in sensum, sed a speculo. Unde imprimuntur omnes
istæ species in sensum, ut conclusæ in una specie speculi,
non quia sit alia species speculi et alia species rei visæ in
speculo.
56. ·—Sed in visione Verbi non imprimitur aliqua similitudo
a Verbo in animam, per quam videatur, ut dictum est ; sed
ipsum per essentiam suam animæ unitur. Et ideo in ipsa essen­
tia Verbi videntur aliæ res, quia essentia Verbi habet ratio­
nem speculi et rationem similitudinis speculi1 quæ fit in visu
a speculo.
57. — Ad secundum dicendum quod anima assimilatur
rebus quas cognoscit in Verbo, non per aliquas formas illa­
rum rerum impressarum in anima, sed per hoc quod Verbum
ipsum efficitur ut forma animæ videnti, inquantum videtur
ab ea, et ipsum Verbum est similitudo omnium illarum
rerum.
58. ■— Ad tertium dicendum quod sicut abeuntibus rebus
sensibilibus remanent impressiones rerum, secundum quas
est imaginatio ; ita etiam abeunte Verbo, in ipso qui desinit
videre Verbum, remanet impressio a Verbo in anima ejus,
per quam cognoscuntur ea quæ in Verbo viderat per species
illarum rerum ; et hæc erit quasi reliquiæ2 præteritæ visionis.
Solutio V

59. — AD QUINTAM QUÆSTIONEM dicendum quod
secundum Philosophum in III De anima (y 4. 429b, 30;
1. 9, n. 722), intellectus possibilis est in potentia ad omnia
intelligibilia. Omne autem quod est in potentia ad formam
aliquam, remanet imperfectum, nisi illa forma fiat in eo. Unde
cum intellectus Christi non sit imperfectus, oportet quod
formæ rerum ad quas intellectus possibilis est in potentia,
sint descriptæ in eo. Sed secundum quod cognoscit Verbum,
non depingitur in eo neque similitudo Verbi, neque res quæ
videntur in Verbo, ut dictum est. Unde oportet quod præter
visionem qua videt res in Verbo, habeat aliam scientiam
1. RANVP. om. per homot. « et rationem similitudinis speculi », inde NVP,
emendaverunt textum sic α rationem speciei. » — 2. Ed. « reliquia »

de rebus, secundum quod cognoscit eas per proprias simi­
litudines in propria natura.
60. — Et sic habemus 1res scientias Christi. Una est divina,
quæ est increata. Alia qua cognoscit res in Verbo et Verbum
ipsum, quæ est scientia comprehensoris. Alia1 qua cognoscit
res in propria natura, quæ competit ei secundum quod est
homo in solis naturalibus consideratus.

61. — AD PRIMUM ergo dicendum quod istæ duæ scientiæ
ultimæ non sunt unius rationis, nec unius speciei ; et ideo non
est incongruum2 quod sint in eodem3, ratione ejusdem.
62. — Ad secundum dicendum quod verbum Apostoli
intelligendum est de perfecto et imperfecto in eadem specie.
Et ideo non4 est inconveniens quod in eodem sint diversæ5
perfectiones diversarum specierum quarum una sit major
altera.
63. — Vel dicendum quod scientia rerum in proprio genere
non habet aliquam imperfectionem ex parte cognoscentis ;
unde etiam in beatis est, quamvis sit inferior illa scientia qua
videntur res in Verbo propter ignobilius medium cognoscendi.
Unde non est simile de fide, quæ importat imperfectionem
ex parte credentis.
Et per hoc patet responsio ad tertium.

ARTICULUS II
Quæstiuncula I
IU, q. 10, a. 1 ; Ver., q. 20, a. 4, 5 ; Compend., c. 216 ; I Tim., c. 6, 1. 3.

64. — AD SECUNDUM SIC PROCEDITUR. Videtur
ÇUOD ANIMA CHRISTI VERBUM VIDENDO

COMPREHENDERIT.

1. Sicut enim dicit Isidorus (I Sentent., c. 3, η. 1 ;
L. 83, 543) : Trinitas sibi soli nota est et homini assumpto.
Sed visio qua Deus videtur, soli Deo6 conveniens et nulli
alii creaturæ purae7, est visio comprehensionis. Ergo homo
assumptus comprehendit Trinitatem.
2. Præterea. Magis8 est uniri Deo quantum ad esse per­
sonæ quam quantum ad visionem. Sed, sicut dicit Damas­
cenus (lib. III, c. 6 ; G. 94, 1003) : tota natura divina unita
1. Ed. « tertia ». —■ 2. Ed. « inconveniens »; β « congruum ». — 3. Ed. ad'
« non ». —« 4. Ed. « non tamen ». —· 5. Ed. om. « diversæ ». —» 6. Ed. ad
« est ». — 7. Ed. ad. « quia ». — 8. Ed. « majus. »

esl carni in persona Filii. Ergo multo fortius tota divina
natura unita est animæ per modum visibilis. Et ita anima
Christi comprehendit Divinitatem1 Verbi.
3. Præterea. Verbum est simplex, non divisibile. Sed
simplex non potest ab aliquo capi quin comprehendatur,
quia non potest esse partim intra capientem et partim extra.
Cum igitur anima Christi Verbum videndo capiat, videtur
quod ipsum comprehendat.

65. ■— SED CONTRA. Secundum Augustinum (lib. De
videndo Deum seu Epist. cxlvii ad Paulinam, c. 9 ; L. 33,
G06), illud proprie comprehenditur cujus fines conspiciuntur.
Sed Verbi, cum sit infinitum, fines conspici2 non possunt.
Ergo non potest comprehendi ab anima Christi.
66. —Præterea. Nulla potentia substantiæ finitæ est infinita.
Sed anima Christi, cum sit creata, est substantia finita. Ergo
omnis virtus ejus est finita ; ergo et capacitas ejus. Sed capa­
citas finita non comprehendit infinitum. Cum igitur Ver­
bum sit infinitum, non potest comprehendi ab anima Christi.
Quæstiuncula II
III, q. 10, a. 2, 3 ; Ver., q. 8, a. 4 ; q. 20, a. 4, 5 ; Compend., c. 216 ;
Quodl., hi, q. 2, a. 1.

67. — ULTERIUS. Videtur
gnoscat

OMNIA

OUÆ

quod

COGNOSCIT

in

Verbo

non

co­

VERBUM.

1. Marci, xiii, 32 : « De die illa nemo scit, neque Filius,
sed solus Paler. » Sed non loquitur de Filio secundum divinam
naturam, secundum quam habet eamdem scientiam cum
Patre. Ergo loquitur de Filio secundum humanam naturam.
Ergo Christus secundiim animam non omnia scit quæ scit
Deus.
2. Præterea. Deus scit infinita. Sed anima Christi, cum
sit finita, non potest comprehendere infinita. Ergo non omnia
scit quæ scit Deus.
3. Præterea. Ex infinitate3 divinæ potentiæ est quod
potest infinita facere. Sed anima Christi non comprehendit
infinitatem divinæ potentiæ. Ergo non comprehendit omnia
quai Deus potest facere. Sed Deus scit omnia quæ potest
facere. Ergo anima Christi non habet scientiam omnium quæ
Deus scit.
1. Ed. « Deitatem ».

α « inspici ». — 3. ayâ « divinitate ».

4. Præterea. Quanto aliquis intellectus est altior, tanto
ex uno potest plura cognoscere. Et propter hoc dicitur scientia superiorum esse universalior quam inferiorum in lib.
De causis, (lect. 4; 1,212), et a Dionysio, (c. 13, Cælesl.
hier., n. 3 ; G. 3, 299). Sed intellectus divinus est altior
in infinitum quam anima Christi. Ergo in infinitum plura ex
seipso potest cognoscere quam anima Christi ex visione
unius divinæ essentiæ.

68. — SED CONTRA. Apoc., v, 12 : « Dignus esi agnus qui
' occisus est accipere Divinitatem et sapientiam. » Glossa
(L. 114, 721) : « id est omnem cognitionem. » Ergo cum agnus
sit occisus secundum humanam naturam, videtur quod
Christus secundum humanam naturam omnem cognitio­
nem habeat.
69. — Præterea. Nullum bonum est quod anima Christi non
amet, quia habet perfectam caritatem. Sed non amatur nisi
cognitum. Ergo nullum bonum est quod non cognoscat.
Sed omne quod est, inquantum est, bonum est. Ergo cognos­
cit omnia.
Quæstiuncula III
Ver., q. 20, a. 4 ; Compend., c. 216.

70. — ULTERIUS. Videtur quod
Deus.

cognoscat omnia ita

limpide ut

1. Limpiditas enim visionis impeditur per obscuritatem
potentiæ videntis aut ipsius medii. Sed in potentia intel­
lectiva Christi non est aliqua obscuritas, cum ejus anima sit
speculum clarissimum et mundissimum ; medium autem est
idem in quo videt Deus et ipsa anima Christi, scilicet ipsa
essentia divina. Ergo anima Christi non minus limpide videt
quam Deus.
2. Præterea. Si Deus magis limpide cognoscit1 quam
anima Christi, limpiditas in infinitum limpiditatem excedit.
Sed inter infinite distantia possunt esse infinita media. Ergo
possunt esse infinitæ creaturæ magis limpide cognoscentes
quam anima Christi.
3. Præterea. Defectus limpiditatis in intelligendo con­
tingit ex hoc quod virtus intellectiva non potest sufficienter
supra rem intelligendam, sive contingat ex excellentia rei
1. RANVP. : « videt ». —

intelligendæ, ad quam non attingit2 intellectus ; sive ex
defectu ejus, quia intellectus agens non potest ei dare per­
fecte potentiam intelligibilem3 ; sicut4 ea quæ non habent
esse perfectum, sicut tempus et motus.
Sed anima Christi sufficienter potest super omnem naturam
creatam. Ergo omnia quæ in Verbo videt, videt in termino
limpiditatis. Ergo Deus non magis limpide videt quam anima
Christi.
71. — SED CONTRA. Quanto magis8 visus est acutior,
tanto visio limpidior. Sed visus divinus est in infinitum acu­
tior et potentior in intelligendo quam visus animæ Christi.
Ergo in infinitum limpidius videt.
72. — Præterea. Major lux majorem claritatem visionis
causât. Sed lux increata qua videt Deus, est in infinitum
major quam lux creata intellectus Christi. Ergo Deus in
infinitum limpidius videt.

Quæstiuncula IV
73. — ULTERIUS. Videtur quod anima Christi
UNO

INTUITU

OMNIA

VIDEAT

QUÆ

IN

VERBO

non

COGNOSCIT.

1. Quia, sicut dicit Philosophus (II Top., β 10. 114”, 35) :
scimus plura, inlelligimus vero unum. Sed non videt anima
Christi aliqua in Verbo nisi intelligendo. Ergo non potest
uno intuitu omnia videre.
2. Præterea. Anima Christi in Verbo videt omnia quæ
videt Verbum. Sed Verbum videt infinita. Ergo et anima
Christi videt infinita. Si igitur simul actu omnia videret quæ
ibi videt, esset pertransire actu infinita : quod non contingit.
3. Præterea. Quantitas virtutis commensuratur opera­
tioni. Sed anima Christi eSt finita. Ergo non potest in ope­
rationem infinitam nec in infinitas operationes simul. Sed si
omnia infinita videt anima Christi simul diversis operatio­
nibus secundum diversa objecta, habet infinitas operationes
simul. Si autem una operatione, habet infinitam operationem :
quod est impossibile. Ergo non videt omnia actu simul quæ
videt in verbo.
4. Præterea. Angeli beati non6 vident simul actu quæ2. Ed. « pertingit ». — 3. Ed. « rationem intelligibilis. » — 4. Ed. ad.
« sunt. » — 5. NVP. om. « magis ». — 6. α om. « non ».

cumque1 vident in Verbo ; unde et unus alium illuminat,
Sed visio qua anima Christi videt in Verbo, est similis illi
visioni. Ergo non omnia simul videt in Verbo.
74. — SED CONTRA. Philosophus dicit in I Elh., (a 9.
1099a, 1 ; 1. 12), quod felicitas non consistit in habitu, sed in
operatione. Sed Christus est perfecte felix et beatus. Ergo
est in actu omnium eorum quæ cognoscit.
75. —Præterea. Quæcumque cognoscuntur, cognoscuntur vel
actu vel habitu. Sed Christus non videt per aliquem habitum
specierum ea quæ videt in Verbo. Si ergo non videt actu,
nullo modo cognoscit nisi in potentia.
76. — Præterea. Quæcumque videntur in una specie simul
videntur, sicut homo simul videt quantitatem et colorem.
Sed omnia quæ videt anima Christi in Verbo, videt in una
essentia Verbi quasi in una specie. Ergo anima Christi
omnia simul videt.

Solutio I

77. — RESPONSIO. Dicendum AD PRIMAM QUAESTIO­
NEM quod illud proprie comprehenditur quod attingitur
ab intellectu secundum totam rationem suæ cognoscibilitatis, et hoc est fines ejus conspici : non quidem rei, quia
sic Deus seipsum non comprehenderet, quia fines non habet ;
sed quia secundum omnem rationem qua est cognoscibilis
seipsum cognoscit, ideo comprehendere seipsum dicitur.
Et quia unumquodque est cognoscibile secundum quod est
ens, ideo dicta comprehensio contingit quando adæquatur
ad essentiam rei efficacia intellectus in intelligendo.
78. — Cum autem intellectus duo habeat in intelligendo :
scilicet lumen intellectuale quo intelligere potest, et simi­
litudinem rei intellectae qua sua intellectualis operatio deter­
minatur ad hanc rem cognitam ; quodcumque horum exce­
datur a re secundum quod est2 in suo esse, intellectus illam
rem non comprehendet3.
79. — Sed in hoc differt. Quia si excedat res similitudinem
intellectus qua4 ipsam intelligit, tunc intellectus non attin­
git ad videndam essentiam illius5 rei ; quia, ut dictum est, per
similitudinem illam intellectus6 determinatur ad rem cogni­
tam. Sicut si species intelligibilis repræsentaret7 hominem
inquantUm est sensibilis et non inquantum est rationalis,
1. Ed. « quidquid ». — 2. α « hoc », seda in marg. habet « quod est ». —.
3. βγ& « comprehendit. » — 4. Ed. ad. « rem ». ■—·5. γακ « ipsius ». — 6. αβγδ om
* « illam », α insuper om. « intellectus » contra θικ et ed. — 7. F. «repræsentet. »

tunc enim non videtur essentia hominis. Quocumque enim
subtracto de essentialibus rei, remanet1 essentia alterius
speciei.
80. — Si autem res excedat lumen intellectus et non speciem ;
tunc videbitur quidem essentia rei, sed non modo perfecto
ut cognoscibilis est, eo quod, ut dictum est, ex lumine
intellectuali est efficacia intelligendi.
81. — Sed quia esse quod recipitur in creatura, deficit ab
eminentia8 esse Creatoris, ideo omnis intellectus creatus
cognoscens Deum per similitudinem aliquam sive impressam,
sive a rebus acceptam3, non videt essentiam Dei ; sed ad
hoc quod videat Deum, oportet quod ipsa Dei essentia
conjungatur intellectui ut forma qua cognoscit determinate :
quod est in omnibus beatis.
82. ·— Sed quia lumen intellectuale facit intelligentem
simpliciter, ideo oportet quod omnis intellectus intelligat
per lumen quod sit in ipso. Unde4 lumen intellectuale quod
est in intellectu creato receptum, quo Deum videt, defi­
cit ab esse divino. Et ideo, quamvis essentiam Dei videat,
non tamen perfecto modo videt. Et propter hoc intellectui
creato communicari non potest quod Deum comprehendat.

83. — AD PRIMUM ergo dicendum quod Isidorus loquitur
de perfecta cognitione Trinitatis, quia® Trinitas de seipsa
perfectam habet cognitionem simpliciter ; sed anima Christi6
habet de ea perfectam cognitionem in genere creaturæ.
84. — Vel dicendum quod non loquitur de comprehensione
ipsius Trinitatis secundum se, sed quantum ad omnia quæ in
seipsa’’ Trinitas cognoscit; quia omnia illa cognoscit in ipsa8
anima Christi, non autem aliqua alia creatura.
Ve] si intelligatur de comprehensione Trinitatis in se;
tunc homini assumpto convenit, non ratione naturæ humanæ,
sed ratione divinæ.
85. — Ad secundum dicendum quod sicut nihil est de divina
natura quod non sit humanæ8 unitum in' persona Verbi,
nec10 tamen humana11 adæquatur divinæ naturæ, propter
quod divina natura tota unita dicitur humanæ naturæ.
non tamen12 conclusa in humana natura ; similiter quia nihil
est de natura Verbi quod anima Christi non videat, nec tamen
ei adæquatur, potest dici quod anima Christi totam naturam
Acerbi videt, non tamen eam comprehendit, quia eam non
totaliter videt.
1» Ed. « manet. — 2. αβ « essentia ». —* 3. α « distinctam vel acceptam ». —
4. Ed. ad. « per ». —5. Ed. « quæ ».— 6. βγδ cm. « Christi ». — 7. a « ipsa ».—
5. Ed. « ea ». — 9. Ed. ad. « naturæ ». — 10. Ed. « non ». — 11. Ed. ad.
« natura ». — 12. Ed. om. « tamen ».

86. — Id1 enim totaliter videtur cujus visibilitas non exce­
dit modum videntis, ut scilicet videns ita perfecte videat
sicut res perfecte visibilis est. Unde qui habet opinionem
tantum de quo scientia haberi potest, non totaliter cognoscit
illud.
87. — Et ideo nullus intellectus creatus potest essentiam
Dei totaliter videre, quia ejus efficacia in intelligendo non
est tanta quanta est veritas sive claritas divinæ essentiæ
secundum quam visibilis est : quod solius divini est intellec­
tus ; et ideo ipse solus seipsum totaliter cognoscit.
88. ■— Ad tertium dicendum quod non negatur Verbum
ab anima Christi comprehendi, quia partem ejus videat et
partem ejus non videat, sed quia non ita perfecte videt sicut
visibile est. Sicut etiam duorum qui unam conclusionem
sciunt, unus perfectius2 scit, non quia alter conclusionis
partem sciat et partem ignoret, sed quia unus scit per medium
efficacius quam alter.

Solutio II
89. — AD SECUNDAM QUÆSTIONEM dicendum quod
Quidam dixerunt omnem intellectum videntem Deum videre
omnia quæ videt Deus.
Sed hoc non est necessarium ; quia cum res videntur3 in
Deo, Deus est quasi medium cognoscendi illas res. Non est
autem necessarium quod qui cognoscit medium aliquod,
cognoscat omnia4 quæ per medium illud cognosci possunt,
nisi plenarie medium illud, secundum totam virtutem suam
cognoscat.
90. — Et ideo ipse Deus, qui seipsum comprehendit,
omnia quæ in eo sunt qualitercumque, cognoscit, sed diver­
simode. Quia ea quæ sunt vel5 erunt, vel fuerunt secundum
quodcumque tempus, scit scientia visionis ; quia illud proprie
videtur quod habet esse extra videntem. Et quamvis essentia
per quam videt sit una ; tamen quia per distinctas rationes
ideales ea videt, ideo distinctam cognitionem de eis habet,
dum unumquodque cognoscit secundum propriam ideam,
sicut bonum ; vel per oppositi ideam, sicut malum. Distinc­
tio autem6 harum rationum est ex diverso respectu exempla­
ris, scilicet divinæ essentiæ, ad res visas.
91. — Sed ea quæ nec sunt nec erunt nec fuerunt, et tamen
potuissent esse vel fuisse vel futura esse, cum in seipsis non sint,
1. Ed. « Illud ». — 2. Ed. « perfecte ». — 3. αβγ3 « videtur ». — 4. Ed. ad.
illa ». — 5. Ed. om. « vel ». — 6. α om. « autem ».

nullam in seipsis distinctionem habent, nec sunt nisi in poten­
tia ipsius Dei, in qua unum sunt. Unde non possunt esse
respectus diversi secundum quos distinguantur rationes
horum possibilium. Et ideo hæc non cognoscit Deus per ideas
distinctas, sed per cognitionem suæ potentiæ, in qua sunt.
Et ideo dicitur hæc cognoscere simplici inlelligentia, quia
intelligere1 est concipere etiam ea quæ non sunt extra
concipientem2.
92. — Sed quia omne quod agit aliquid vel potest agere,
agit illud secundum quod est ens actu ; ideo impossibile
est quod aliquis sciat omnia quæ ex aliqua causa possunt
produci, nisi comprehendat entitatem ejus. Et quia nullus
creatus intellectus comprehendit essentiam divinam, ideo
nullus intellectus creatus potest scire omnia quæ Deus
facere potest. [Et hæc sunt illa quæ Deus scit simplici intelligentia3.]Sed ea quæ sunt vel4 erunt vel fuerunt, deficiunt
ab infinitate divinæ potentiæ, quia plura facere posset.
Unde non prohibetur aliquis intellectus creatus cognoscere
ea omnia ; sed unusquisque tanto plura eorum in Verbo
cognoscit, quanto perfectius Verbum intuetur.
93. — Et quia anima Christi perfectissime inter creaturas
Verbum intuetur, ad terminum hujus cognitionis pervenit,
scilicet quod scit omnia quæ sunt5, erunt vel fuerunt, non
solum facta, sed cogitata vel dicta. Et quia comprehendit
quamlibet essentiam creatam, ideo scit omnia quæ sunt in
potentia seminali creaturæ cujuscumque, eo modo quo
Deus scit quæ sunt in potentia sua. Sic igitur6 dicendum est
quod videt in Verbo omnia quee videt Verbum7.

94. — AD PRIMUM ergo dicendum quod dicitur Filius
nescire, quia non facit nos scire, ex eo quod ad nos mittitur.
Similiter nec Spiritus sanctus, sed solus Pater scire dicitur,
quia ipse non mittitur. Unde scientia Patris intelligitur
quantum ad hoc quod in se scit, a qua scientia non exclu­
ditur Filius et Spiritus sanctus ; ut sic intelligatur de Filio
non solum inquantum homo, sed etiam inquantum Deus.
Vel potest intelligi de Filio secundum humanam naturam
secundum eumdem modum loquendi.
95. — Ad secundum dicendum quod Deus infinita non scit
1. Ed. « intelligent!» », contra αββικ. — 2. αβγ « ex concipiente ». —
3. αγδοιη. « et hæc eunt illa quæ Deus scit simplici intelligentia ». —4. Ed. om.
« vel ». — 5. Ed. om, « sunt ». — 6. Ed. « ergo ». — 7. RANVP. ad. « scientia
visionis ».

per visionis scientiam ; sciret tamen si generatio in futurum
nunquam cessaret : quod Deo possibile est.
Et hac positione facta, anima Christi sciret infinita scien­
tia visionis, ut Quidam dicunt ; nunc autem scit infinita
simplici intelligentia, inquantum scit omnia quæ possunt
fieri per potentiam creaturæ, quæ infinita sunt, ad minus
secundum numerum.
96. — Nec hoc impeditur per hoc quod infinita sciret1,
propter duo :
Primo, quia ista infinita quæ sciret, si generatio semper
duratura esset, non cognosceret per infinita, sed per unum
scilicet Verbum. Nec tamen comprehenderet illud Verbum ;
quia ex illo uno possent adhuc multo plura educi : posset
enim aliquas [alias2] species facere.
Ea autem infinita quæ sunt3 in potentia creaturæ4 item®
cognoscit comprehendendo ipsas creaturas, quæ infinitæ non
sunt. Virtus autem cognoscentis6 proportiondtur medio
cognoscendi magis quam ipsis cognitis.
97. — Secundo, quia contingit aliquam virtutem limita­
tam esse quantum ad esse, sed non quantum ad rationem
illius virtutis ; sicut supra (d. 13, q. 1, q. 2, sol. 2) de gratia
dictum est. Et quia ratio virtutis determinatur ad objectum,
ideo contingit aliquam virtutem finitam quantum ad essen­
tiam, posse in infinita objecta, sed non operari modo infi­
nito ; quia efficacia infinita in agendo non potest esse nisi
ab essentia infinita, cum unumquodque agat secundum
quod est ens actu. Sicut virtus solis est ad producendum
infinitas herbas, quia quotcumque7 producat, nunquam
virtus sua exhauritur ; non tamen agit efficacia infinita.
Ita etiam anima Christi, quamvis sit finita in essentia, non
tamen prohibetur quin possit infinita cognoscere ; sed quod
non possit cognoscere ea limpiditate infinita.
98. — Ad tertium dicendum quod Deus potest facere multa
quæ nunquam faciet ; et illa Deus scit scientia simplicis
nolitiæ, non autem scientia visionis.
Scientia autem animæ Christi non pacificatur8 etiam in
numero scitorum scientiæ Dei9 quæ est simplicis notitiæ,
sed solum scientiæ visionis, ut dictum est.
99. — Ad quartum dicendum quod Deus scit ex ipsa
sua essentia omnia10 quæ potest11 facere, quæ tamen anima
1. yS om. « sciret » ; β « quod est infinita » ; ed. per hoc qnod est ejus sub­
stantia finita ». —2. αβ om. « alias ». —3. θι ad. « infinita. » — 4. Ed. « crea­
turarum ». — 5. βγδ et ed. « iterum » contra αβικ. — 6. β « cognoscibilitatis ».
•— 7. β « quandocumque »; ed. quantumcumque ». — 8. a « perficiatur»;
β et RA. « perficitur ». — 9. Ed. : « divinæ ». — 10. Ed. om. « omnia » — 11. Ed.
ad. « Deus ».
COMMENT. iN LIB. SENTENT. - III. — 16

Christi non scit. Et ideo quantum ad hoc Deus plura scit.
100. — Praeterea. Hoc habet locum in illis quæ minor intel­
lectus non comprehendit. Si enim1 comprehendit, tunc
omnia scit inferior intellectus in illis quæ scit2 superior, non
tamen ita bene.
Et ideo cum anima Christi comprehendat3 creaturas,
scit omnia quæ sunt in creatura vel actu vel potentia ipsius,
non tamen ita limpide ut4 Deus.
Solutio III
101. — AD TERTIAM QUÆSTIONEM dicendum quod
claritas vel limpiditas visionis contingit ex tribus. — Primo,
ex efficacia virtutis visivæ ; quia qui sunt fortioris visus, magis
limpide vident. — Secundo, ex claritate lucis sub qua claritate
visibile videtur ; sicut clarius videtur aliquid in lumine solis
quam in lumine lunæ. — Terlio, ex comparatione visibilis,
vel ejus in quo aliquid videtur, ad videntem ; quia quod a
remotiori videtur, minus clare videtur.
102. — Et propter hæc tria non potest anima Christi ita lim ­
pide videre ea quæ videt in Verbo, sicut ipsum Verbum. —
Primo, ex hoc quod5 non habet tantam virtutem in intelligendo. — Secundo, quia lumen sub quo videt, deficit a lumine
increato. — Terlio, quia essentia divina quæ est exemplar
rerum in quo res videntur, est magis conjuncta sibi6 quam
alicui creaturæ, quia est idem ei7 secundum rem.

103. — AD PRIMUM igitur8 dicendum quod anima Christi
est speculum clarissimum respectu creaturarum; non tamen
pertingit ad claritatem divinam. Nec ex hoc sequitur quod
sit in eo aliqua obscuritas, sicut nec in minus albo est aliqua
nigredo, sed albedo minus intensa.
104. ■— Ad secundum dicendum quod quamvis limpiditas
cognitionis divinæ in infinitum excedat limpiditatem cogni­
tionis animæ Christi ; non tamen sequitur quod possit esse
aliqua9 creatura limpidius cognoscens quam anima Christi,
quia pervenit ad ultimum gradum creaturæ possibilem,
sicut supra dictum est de gratia ejus.
105. — Ad tertium dicendum quod limpiditas intelligendi
non tantum est ex parte intelligibilis, sed etiam ex parte
intelligentis. Unde quamvis aliqua res ab anima Christi scia­
tur secundum omnem suam cognoscibilitatem, tamen melius
cognoscitur ab ipso Deo quantum ad modum intelligentis ; eo
1. Ed. ad. « omnia ». — 2. Ed. om. « scit ». — 3. F. « comprehendit ». —
4. Ed. « sicut ». — 5. Ed. « quia ». — 6. β ed. « Deo ». — 7. β ed. om. « ei ».
— 8. β ed. « ergo ». — 9. Ed. « alia ».

quod minimum intelligibile intelligit claritate infinita, sicut
etiam1 rem parvam creat potentia infinita.

Solutio IV
106. — AD QUARTAM QUÆSTIONEM dicendum quod
ratio quam assignant Philosophi, quare intellectus noster
non potest plura simul2 intelligere, hæc est, quia3 oportet
quod intellectus figuretur specie rei intelligibilis. Impos­
sibile est autem quod simul figuretur pluribus speciebus,
sicut impossibile est quod corpus simul figuretur pluribus
figuris. Et ita4 si aliqua cognoscuntur per unam speciem, illa
nihil prohibet simul cognosci ; sicut homo intelligens quidditatem hominis, simul intelligit animal et5 rationale. Et
propter hoc etiam intelligens propositionem, simul intelli­
git prædicatum et subjectum, quia intelligit ea ut unum.
107. ■— Et ideo anima Christi cum6 intelligit omnia quæ
sunt in uno, scilicet Verbo, etiam7 simul in uno8 intuitu
omnia simul cognoscit actu9.
108. ·— Et similiter esi de aliis bealis quantum ad omnia
quæ in Verbo vident ; secus autem est de illis quæ vident per
species diversas, qua: simul videre non possunt.

109. ■— AD PRIMUM ergo dicendum quod quando plura
intelliguntur in uno10, omnia illa sunt ut unum intelligibile ;
et per hoc servatur verbum Philosophi.
110. — Ad secundum dicendum quod Verbum non videt
omnia11 per scienliam visionis, ut dictum est. Et de hac12 ve­
rum est quod anima Christi videt quaecumque videt
Verbum. Si tamen infinita videret, dicta13 positione facta
quod14 generatio semper duraret, non sequeretur quod tran­
siret in infinita ; quia non videret ea pertranseundo de uno
in aliud, sed in uno simplici tam Deus quam anima Christi.
111. — Ad tertium dicendum quod omnia quæ videt in
Verbo anima Christi, videt una operatione ; non tamen illa
operatio infinita est in se, sed materialiter, quia transit
super infinita, prædicta positione stante de duratione mundi,
sicut etiam dictum est de virtute intelligendi.
1. α « et ». — 2. αβ ad. « comprehendere vel ». — 3. β « quod ». — 4. Ed.
« ideo ». — 5. α om. « et ». — 6. θκ om. « eum », θικ ad. « quæ ». — 7. βι et
ed. « et ». — 8. α ο/η. per homot. « scilicet Verbo... uno. » — 9. κ et ed. om.
« simul »αβ om. « actu ». — 10. a om. « in uno ». — 11. Ed. « infinita » a ad.
in marg. « vel infinita ». —12. F. « hoc ». — 13. Ed. « prædicta ».
14. a/fyS
ad. « si ».

112. — Ad quartum dicendum quod unus angelus non illu­
minatur ab alio de his quæ illuminatus videt in Verbo, sed
de his quæ non videt, quæ superior videt1 vel in Verbo vel
in lumine alterius angeli2 magis3 proportionato, in quo
sunt formæ magis particulatæ4. Sicut inferiores angeli illu­
minantur a mediis de his quæ ipsi in Verbo non vident ;
medii autem vident vel in Verbo, vel per illuminationem supe­
riorum6 angelorum.
AHTICULUS III

Quæstiuncula I
III, q. 11, a. 1 ; q. 12, a. 1 ; Ver., q. 20, a. 6 ; Compend., c. 216.

113. —AD TERTIUM SIC PROCEDITUR. Videtur quod
illam scientiam qua anima Christi scit

secundum

RES® IN PROPRIA NATURA, SCIAT OMNIA.

1. Omnis enim potentia quæ non est reducta ad actum,
est imperfecta. Sed intellectus possibilis animæ Christi est
in potentia ad omnia intelligibilia, quia est quo est7 omnia
fieri, ut dicitur8 in III De anima (γ 5. 430», 14 ; 1. 10, n. 728).
Ergo si non omnia sciret per proprias similitudines, remaneret
imperfectus.
2. Præterea. Hæc est natura intellectus per quam differt
a sensu, ut dicitur in III De anima, [γ 4. 429b, 3 ; 1. 7, n. 688;
quod quanto intellectus plura et difficiliora intelligit, tanto
magis potest intelligere alia leviora. Sed quod est hujusmodi,
nihil prohibet quin omnia capere possit9. Ergo anima Christi
etiam in propria natura omnia cognoscit.
3. Præterea. Magis impediunt se opposita, ut non possint
esse simul, quam quælibet alia. Sed species oppositorum non
impediunt se quin simul sint in anima, quia simul habet
homo scientiam albi et nigri. Ergo multo minus aliquæ
species impediunt se invicem ut non possint simul esse.
Et sic idem quod prius.

114. — SED10 CONTRA. Non possunt omnia cognosci in
quo non sunt omnia. Sed omnia non possunt esse in uno habitu
creato. Ergo cum scientia quam habet Christus de rebus in
propria natura sit per aliquem habitum creatum, non potest
per istam11 scientiam omnia cognoscere.
1. α om. « quæ superior videt ». — 2. βγ om. « angeli ». — 3. Ed. ad. « sibi ». —
4. RANVP. « particulares ». — 5. β et F. « supremorum ». — 6. β om. « res ». —
7. Ed. « quodammodo ». — 8. F. « dicit ». — 9. Ed. « posset ». — 1Q. α om.
■f sed. ». — 11. γ3 om. « istam » ; ed. « illam ».

115. — Præterea. Per istam1 scientiam Christus confor­
matur nobis. Sed nos non possumus omnia scire. Ergo nec
Christus secundum hanc scientiam omnia scivit.

Quæstiuncula II
Supra, a. 1, 40 ; III, q. 11, a. 2, 4, 5 ; Ver., q. 20, a. 4; Compend. c. 226.

116. — ULTERIUS. Videtur quod
Christus habuit minorem angelis.

S

hanc scientiam

1. Quia quanto intellectus est simplicior, tanto scientia
ejus naturalis est major. Sed intellectus angelicus est sim­
plicior quam anima Christi, quia intellectus Christi non exce­
dit terminos humanæ naturæ ultra quos est simplicitas intel­
lectus angelici. Ergo angelicus8 intellectus habet majorem
scientiam quam3 scientia naturalis animæ Christi.
2. Præterea. Quanto intellectus est magis propinquus
, materiæ, tanto est debilior in cognoscendo. Sed intellectus
Christi, cum forma naturalis sit corporis4, magis propin­
quus est materiæ quam intellectus5 angelicus. Ergo debi­
lius cognoscit. Et sic idem quod prius.
3. Præterea. Sicut dicit Isaac : aratio oritur in umbra intelligenliæ. » Intelligentiam autem vocat angelum. Ergo cum
Christus habeat intellectum rationalem, videtur quod ejus
scientia sit minor quam angelorum.

117. — SED CONTRA. Hebr., n, 9, dicitur quod Christus
minoratus est ab angelis solum propter passionem. Ergo scien­
tiam habet potiorem eis.
118. — Præterea. Sicut dicit Dionysius 7 cap. Cœl. hier.
(η. 3 ; G. 3, 210) : ipse Christus secundum quod homo, docet
angelos. Ergo majorem scientiam habet quam illi.
Quæstiuncula III
III, q. 11, a. 3, 5 ; Ver., q. 20, a. 3, lm.

119. — ULTERIUS. Aûdetur quod
scientiam per modum collationis.

Christus

non habuit

1. Quia, sicut dicit Damascenus (lib. II, c. 22 ; G. 94,
1. Ed. « illam». — 2. RA. om. « angelicus ». — 3. Ed. ad. « est ». — 4. Ed.
« materialis » et ad. « Christi ». — 5. Ed. om. « intellectus ».

947) : « In Christo non inquirimus consilium neque electionem ».
Sed hæc pertinent ad collationem practicam. Ergo eadem
ratione non fuit in eo collatio quantum ad speculativam.
2. Præterea. Discursus rationis opponitur deiformitati.
Sed anima Christi tota fuit deiformis. Ergo non habet scien­
tiam collativam.
3. Præterea. Discursus rationis contingit, ut dicit Isaac,
ex hoc quod habet lumen obumbratum. Sed in anima Christi
nulla fuit obumbratio nec obscuritas. Ergo nec habuit scien­
tiam per modum collationis.
120. — SED CONTRA. Christus assumpsit omnia naturalia
quæ consequuntur humanam naturam. Ergo assumpsit ratio­
nem. Sed rationis actus est inquirere et conferre. Ergo ipse
habuit scientiam collativam.
121. — Præterea. Opponere et respondere pertinent ad
scientiam collativam. Sed Christus exercuit officium oppo­
nentis et respondentis, ut dicitur Luc., π. Ergo ipse habuit
scientiam collativam.

Quæstiuncula IV
III, q. 11, a. 6.

122. - - ULTERIUS.

VlDETUR

quod per plures habitus

HÆC SCIENTIA DIVISA FUERIT.

1. Quia scientia sua fuit univoca scientiæ nostræ. Sed nos­
tra scientia est de omnibus quæ Christus scivit, per plures
habitus. Ergo et scientia Christi.
2. Præterea. Sicut dicit Philosophus, III De anima
(y 8. 431b, 24 ; 1. 13, n. 788) : « scientiæ secantur sicut et
res ». Sed Christus habuit scientiam de diversis rebus. Ergo
habuit diversos habitus scientiarum.
3. Præterea. Scientiæ dividuntur secundum diversas ratio­
nes cognoscendi. Sed quantum ad hanc scientiam pertinet,
ipse non eadem specie sive ratione omnia cognovit, sed plu­
ribus. Ergo non habuit unum tantum habitum scientiæ,
sed plures.
123. ■— SED CONTRA. Scientia Christi fuit perfectissima.
Sed scientia quanto magis est una, tanto magis est perfecta,
ut patet per Dionysium, (De cæl. hier., c. 12 ; G. 3, 291;,

et librum De causis, (lect. 10; I, 247). Ergo1 scivit omnia
per unum habitum.
124. — Præterea. Scientia regitiva plurium artium non diversificatur per illas artes, sed est unus habitus ; sicut patet de
militari respectu omnium2 quæ sub ea sunt. Sed scientia
Christi fuit regitiva et quasi architectonica, respectu omnium
humanarum scientiarum. Ergo ipse per unum habitum omnia
scivit quæ ad hanc scientiam pertinent .

Quæstiuncula V
III, q. 12, a. 2 ; q. 15, a. 8 ; Compend., c. 216 ; Joan., c. 4,1.1 ; Hebr., c. 5,1. 2,

125. — ULTERIUS. Videtur

quod

in ista scientia

PROFECERIT.

1. Hebr., v, 8 : « Didicit ex iis quæ passus est, obedientiam. »
Sed discere est in scientia proficere. Ergo in scientia profecit.
2. Præterea. Non proficere in eo quo3 quis proficere potest
est magnus defectus. Sed in omni scientia qua quis non
omnia scit, potest proficere. Ergo cum Christus secundum
hanc scientiam non omnia sciverit, videtur quod potuerit
proficere, et ita quod Christus4 profecerit in ea.
3. Præterea. Intellectus agens abstrahebat species in ipso
a phantasmatibus, quia5 hic est actus ejus, alias frustra
assumpsisset eum. Sed species abstracta a phantasmatibus
recipitur in intellectu possibili. Ergo semper in Christo plures
species recipiebantur in intellectu possibili ejus. Ergo pro­
ficiebat in scientia.
4. Præterea. Hoc patet per auctoritatem Ambrosii supe­
rius inductam. (9)

126. —■ SED CONTRA. Damascenus dicit (lib. III c. 22 ;
G. 94, 1087) : « Qui dicunt Christum proficere sapientia et
ætale8 ut additamentum suscipientem, non eam quæ secundum
hypostasim7 unionem venerantur. » Sed illa unio omnino
veneranda est. Ergo non debemus dicere quod in scientia
profecerit.
127. ■— Præterea. Perfecti non est proficere. Sed Chri­
stus secundum animam perfectus fuit. Ergo non profecit8.
1. Ed. ad. « magis ». — 2. Ed. ad. « scientiarum ». — 3. Ed. « his quæ ». —
4. Ed. om. « quod Christus ». — 5. γ « sed », ed. « et ». — 6. NVP. « et gra­
tia », loco « et aetate ». — 7. Ed. ad. « est ». — 8. Ed. om. totum argumentum.

456

SCRIPTUM SUPER III LIB. SENTENTIARUM

Quæstiuncula VI
Supra, d. 13, q. 2, 102 ; JH, q. 12, a. 4 ; q. 30, a. 2, lm.

128. — ULTERIUS. Videtur

QUOD AB

ANGELIS QUAN­

TUM AD HANC SCIENTIAM ACCEPIT1

1. Dionysius enim, 4 cap. Cæl. hier., (η. 4 ; G. 3, 182) dicit :
« Per angelos videmus eum sub paternis legibus ordinatum. »
Sed quod ordinatur, aliquid ab ordinante accipit. Ergo
Christus aliquid ab angelis accepit.
2. Præterea. Luc., χχπ, 43, dicitur quod « apparuit
angelus Domini confortans eum ». Sed confortatus a confor­
tante accipit aliquid. Ergo et Christus ab angelo.
3. Præterea. Christus, dum fuit in terra, voluit subdi
legalibus ordinationibus, « faclus sub lege», Galat., iv, 4. Sed
legalis observantia minoris est dignitatis quam cælestis hierarchia. Ergo et ordini cælestis hierarchiæ subdi debuit. Hæc
autem est lex cælestis hierarchiæ ut homines ab angelis sus­
cipiant, ut dicit Dionysius (4 cap. Cælest. hi er.,no 3 ; G. 3, 179).
Ergo ipse ab angelis suscepit.
4. Præterea. Corpus ejus impressionem suscepit a corpori­
bus cælestibus. Ergo pari ratione anima a spiritibus cælestibus.

129. — SED CONTRA. Superioris non est ab inferiori reci­
pere. Sed Christus etiam secundum humanam naturam ange­
lis superior fuit, et caput, ut supra dictum est (d. 13, q. 2,
a. 2, sol. 2). Ergo ab eis non recepit.
130. — Præterea. Quod immediate recipit2 a Verbo non habet
necesse ab angelis recipere3. Sed anima Christi immediate
recipit4 a Verbo sibi unito. Ergo non recipit ab angelis.
Solutio I

131. — RESPONSIO. Dicendum5 AD PRIMAM QUÆS­
TIONEM quod cognitio rerum in proprio genere et cognitio
rerum in Verbo differunt, non quantum ad res cognitas,
sed quantum ad medium cognoscendi quod est id in quo res
cognoscitur; quia cognitio quæ est rerum in Verbo, habet
medium cognoscendi ipsum Verbum ; cognitio autem rerum
in proprio genere, habet medium cognoscendi similitudines
rerum quæ sunt in intellectu.
132. — Medium autem cognoscendi quod est lumen sub
quo videtur res, utrobique creatum est. Hoc autem6 vel est
1. α « recepit ». — 2. Ed. « accipit ». — 3. Ed. « accipere ».—■ 4. Ed. « accipit ». — 5. Ed. « Respondeo ad primam quæstionem dicendo ». — 6. Ed. « enim ».

lumen naturale, sicut in his quæ cognoscuntur per rationem
naturalem ; vel lumen gratiæ, sicut in his quæ cognoscuntur per
fidem et revelationem. Christus autem perfectus fuit secundum
animam, et in natura et in gratia1. Non autem perfectio
animæ quantum ad naturam esset in ipso, nisi omnia cog­
nosceret2 hoc genere cognitionis quæ per rationem naturalem
cognosci possunt ; nec3 esset perfectus in gratia, nisi
omnia quæ ad revelationem gratiæ pertinent in hominibus
sive in angelis cognovisset ; el ideo hujusmodi hoc genere
cognitionis cognovit*.
133. ■— Sed quia similitudo creata deficit a repræsentatione
substantiæ increatæ5 ideo hoc genere cognitionis non cogno­
vit ipsam essentiam increatam, nec alia omnia® quæ ad
perfectionem partis intellectivæ non pertinent, neque secun­
dum naturam neque secundum gratiam, sicut sunt gesta
particularium hominum et hujusmodi : quæ tamen omnia
cognovit in Verbo. Et ideo dicendum quod hoc genere
cognitionis non cognovit omnia simpliciter.
134. — AD PRIMUM igitur’ dicendum quod ex hac ratione
non concluditur nisi quod cognoverit omnia8 quæ per ratio­
nem naturalem cognosci possunt. Quia sicut materia prima
est in potentia naturali tantum ad illas formas quæ per agens
naturale produci possunt, quamvis Deus alia ex materia
illa facere possit9 ; ita etiam intellectus possibilis10 est in
potentia naturali eorum tantum quæ per lumen intellectus
agentis cognosci possunt. Et11 si hæc tantum cognosceret,
imperfectus non esset ; sed Deus ex liberalitate sua infun­
dit amplius lumen gratiæ, per quod etiam plura intellectus
possibilis cognoscit.
135. — Ad secundum dicendum quod per ea quæ intellectus
(intelligit, non ampliatur12 capacitas, nisi respectu eorum
intejligibilium quæ sunt ejusdem generis ; sicut quantumcumque homo fuerit13 instructus in scientiis physicis, nun­
quam perveniet14 ad cognitionem eorum qua' sunt fidei,
vel prophetiæ, nisi amplius lumen addatur. Et ita quantumcumque amplietur capacitas ejus ad intelligendum15 res in
proprio genere, nunquam perveniet16 ad videndum divinam
essentiam, et17 res aliquas in ea.
1. Ed. « secundum naturam et secundum gratiam ». — 2. β « recognovisset »
yS « cognovisset ». — 3. Ed. ad. « etiam ». — 4. Ed. « et ideo anima ejus hoc genere
cognitionis omnia cognovit».— 5. α ad. « et ». — 6. α ad. « creata », — 7. β ed.
« ergo ». — 8. α om. « omnia ». — 9. a « posset ». ·— 10. α om. « possibilis ». —
11. RA. « sed ». ·— 12. α « amplificatur ». — 13. Ed. « sit ». — 14. Ed. « per­
venit ». — 15. αγδ « cognoscendum ». — 16. α « pertinet ». — 17. RANVP.
« vel ».

136. — Ad tertium dicendum quod non negatur omnia
cognoscere hujusmodi cognitionis genere anima Christi, quia
species se invicem in intellectu impediant ; sed quia quædam
cognoscibilia excedunt omnem speciem creatam, sicut essen­
tia divina ; quorumdam vero similitudines et cognitiones
non sunt de perfectione intellectus humani.

Solutio II
137. — AD SECUNDAM QUÆSTIONEM dicendum quod
ad cognitionem intellectivam tria requiruntur : scilicet
potentia intellectus, lumen quo intelligit et similitudo rei per
quam cognitio rei determinatur. Et secundum hæc tria potest
aliqua cognitio esse altera potior tripliciter''. :
138. — Primo, quantum ad efficaciam cognoscendi sive cer­
titudinem cognitionis sive limpiditatem, quod idem est,
quæ ex ipso lumine consequitur. Et sic cum Christus abun­
danter lumen gratiæ habuerit magis quam angeli, habuit
limpidiorem cognitionem quam angeli.
139. — Secundo potest esse altqua cognitio alia potior
quantum ad similitudinem cognitorum, quæ attenditur secun­
dum speciem.1 Et secundum hoc etiam Christus perfectiorem
cognitionem habuit quam angeli, quia plurium species sibi
infusæ fuerunt quam angelis concreatæ et infuste. Unde
etiam de his qua? ad illuminationes hierarchicas pertinent,
Christus angelos illuminavit, ut dicit Dionysius De cæl.
hierar., T2 c. (n. 3 ; G. 3, 210).
140. — Tertio potest esse aliqua cognitio altera nobilior quan­
tum ad genus cognitionis quod consequitur naturam potentiæ
intellectivæ. Et quia Christus cognovit intellectu possibili,
cujus est objectum phanstasma, ideo cognovit ea cum con­
tinuo et tempore, utens phantasmatibus quasi objectis
intellectus, non quidem sicut ab eis species3 accipiens,
sed sicut species circa eas ponens ; sicut in eo contingit
qui habet habitum et actu aliqua considerat. Hoc autem
genere cognitionis angeli non cognoscunt ; sed alio4 altiori
modo5 secundum ordinem naturæ, scilicet sine continuo et
tempore.
141. — AD PRIMUM igitur « dicendum quod ista cognitio
non fuit solum in Christo secundum proportionem virtutis
quæ debetur humanæ naturæ, sed secundum quod humana
natura perfecta est7 per gratiam, quæ fuit potior in Christo
1. Ed. « species. » — 2. β « vu cap. de di. no. » — 3. Ed. « speciem ». —4.
Ed. « aliquo ». — 5. Ed. om. « modo ». — 6. β ed. « ergo ». — 7. βγ& om. « est ».

quam in angelis ; unde et1 perfectiorem scientiam habuit
simpliciter.
142. — Ad secundum dicendum quod ex hoc quod intellec­
tus possibilis est propinquus2 materiæ, non habet defectum
in cognoscendo, nisi quantum ad genus cognitionis ; quia
enim est talis natura ejus ut corpori uniatur ut forma, ideo
tali genere cognitionis cognoscit, utendo scilicet corporis
instrumentis.
Sed multitudo cognitorum non est ex natura intellectus
possibilis, sed ex speciebus intelligibilibus ; limpiditas vero
ex lumine intellectus agentis vel ex aliquo superiori lumine.
143. — Ad tertium dicendum quod obumbratio illa intelligitur quantum ad hoc quod intelligit cum continuo et tempore.

Solutio III
144. — AD TERTIAM QUÆSTIONEM dicendum quod ex
hpc ipso quod noster intellectus accipit a phantasmatibus,
sequitur in ipso3 quod cognitionem4 collativam habeat in­
quantum ex multis sensibus fit una memoria et ex multis
memoriis unum experimentum et ex multis experimentis
unum universale principium ex quo alia concludit ; et sic
acquirit scientiam, ut dicitur in principio Mela. (A 1. 980b,
29 sq. ; 1. 1, n. 17), et in fine Posteriorum (β 19. 100a, 3 sq.).
Unde secundum quod se habet intellectus ad phantasmata,
secundum hoc se habet ad collationem.
145. — Habet autem se ad phantasmata dupliciter : —
Uno modo sicut accipiens a phantasmatibus scientiam,
quod est in illis qui nondum scientiam habent, secundum
motum qui est a rebus ad animam. — Alio modo secundum
motum qui est ab anima ad res, inquantum phantasmatibus
utitur quasi exemplis in quibus inspicit quod considerat,
cujus tamen scientiam prius habebat in habitu.
146. — Similiter etiam5 est duplex collatio : — Una qua
homo procedit ex notis ad inquisitionem ignoli ; et talis collatio
non fuit in Christo. — Alia secundum quam homo ea quæ habitu
tenet, in actum ducens6, ex principiis considerat conclusio­
nes sicut ex causis effectus ; et sic’ collativa scientia fuit in
Christo.

147. — AD PRIMUM igitur8 dicendum quod Damas1. β « etiam ».— 2. RAPF. « propinquius », N. «propinquior ». — 3. αβοηι.
« in ipso ». — 4. Ed. « scientiam » ; α « cognitionem intellectivam ». — 5. a ont,
« etiam ». ■— 6. α « deducens ». — 7. Ed. « talis ». — 8. β ed. « ergo ».

-

genus loquitur quantum ad primum, modum collationis :
unde subdit : « Non enim habuit ignorantiam. »
148. — Ad secundum dicendum quod discursus rationis
non opponitur deiformitati quæ est per gratiam, sed quæ est
per ordinem naturæ. Deus enim non accipit cognitionem a
phantasmatibus. Unde anima recedit a Dei similitudine quan­
tum ad hoc magis quam angeli, inquantum est forma corporis.
149. — Ad tertium dicendum quod umbra illa, ut dictum
est, refertur ad genus cognitionis, non ad limpiditatem in
cognoscendo.

Solutio IV
150. — AD QUARTAM QUÆSTIONEM dicendum quod
ex limpiditate cognitionis contingit quod scientia est magis
unita et simplex ; quia quanto limpidius videt intellectus,
tanto ex paucioribus potest cognoscere plura. Unde cum
anima Christi habuerit limpidissimam cognitionem inter
omnes creaturas, scientia ejus fuit magis unita et per formas
magis universales quam aliqua scientia creaturæ.
151. — Divisio autem habituum in diversis rebus cognos­
cendis contingit in nobis ex hoc quod formæ intelligibiles
in nobis sunt minime universales. Unde oportet quod diversas
res per diversas species cognoscamus. Et diversæ species
secundum genus faciunt diversos habitus scientiarum. Et
propter hoc angeli qui habent scientiam magis universalem,
utpote non acceptam a rebus, non habent cognitionem de
rebus per diversos habitus.
152. — Quia ergo anima Christi habuit scientiam magis
universalem quam aliquis angelus1, ideo non habuit diversos
habitus quibus cognosceret, sed uno habitu omnia cognovit
quæ ad hanc scientiam pertinent, quamvis diversis speciebus.

153. — AD PRIMUM igitur^ dicendum quod scientia
Christi, etiam rerum in proprio genere, fuit multo altior
quam nostra scientia.
154. — Ad secundum dicendum quod non omnis diver­
sitas rerum facit diversas scientias, sed diversitas quæ requi­
rit diversam rationem cognoscendi, sicut naturalia distinguuntur
a mathematicis.
Sed ratio cognoscendi in Christo fuit magis universalis3
quam in nobis ; et ideo per unam rationem potuit plura
cognoscere.
1. α « angelorum ». — 2. β ed. « ergo ». — 3. Ed. « unibilis ».

155. — Ad tertium dicendum quod non quælibet specierum
diversitas facit diversum habitum — alias oporteret quod quot
sunt res, tot essent scientiæ — sed diversitas1 specierum quæ
non reducuntur ad eumdem modum cognitionis secundum
genus : quæ quidem diversitas contingit ex hoc quod lumen
intellectus nostri est perturbatum12 et debile ; et ideo in Christo
non fuit talis divisio habituum, propter luminis claritatem.
Solutio V

156. — AD QUINTAM QUÆSTIONEM dicendum quod
cum eminentia scientiæ, ut dictum est, consistat3 in tribus,
scientia Christi nunquam crevit quantum ad genus cognitionis,
quia illud genus cognitionis sequitur naturam humanam,
quæ in ipso semper permansit ; nec iterum quantum ad nu­
merum scitorum, quia omnia scivit a primo instanti suæ con­
ceptionis quæ ad hanc scientiam pertinent ; crevit autem
quantum ad aliquem modum certitudinis.
157. — Cum enim anima nostra secundum naturam sit media
inter intellectum purum, qualis est in angelis, et sensus,
dupliciter certificatur4 de aliquibus. — Uno modo ex lumine
intellectus, qualis est certitudo in demonstrationibus eorum5
quæ nunquam visa sunt. — Alio modo ex sensu, sicut cum
aliquis est certus de his quæ videt sensibiliter. Et talis cer­
titudo acquiritur alicui, etiam quantumcumque per certissi­
mam demonstrationem aliquid sciat, quando videt sensi­
biliter quod prius non viderat — unde anima delectatur in
visis etiam quæ scivit — et hæc vocatur certitudo experimentalis.
158. — Et quantum ad hanc crevit scientia Christi inquan­
tum quotidie aliqua videbat sensibiliter quæ prius non
viderat ; non autem crevit quantum ad essentiam67
.

159. — AD PRIMUM igitur? dicendum quod illud discere
est referendum ad experientiam.
160. ■— Ad secundum dicendum quod anima Christi quamvis
hoc genere cognitionis non omnia scivisset, non tamen poterat
quantum ad ea proficere ; — tum quia quædam sunt quæ
1. Ed. « diversitates ». — 2. Ed. « particulatum ». — 3. β « consistit ».
— 4. A. « testificatur ». — 5. Ed. « illorum ». —· 6. Circa hanc solutionem
sedulo animadvertendum est S. Doctorem propriam mutavisse sententiam in
III, q. 12, a. 2, cum ibi aliquem habitum scientiæ qui per abstractionem specierum potuerit augmentari, in anima Christi fuisse probet, quamvis inconve­
nienter quidam ut S. Albertus Magnus, Halensis, S. Bonaventura et ipsis­
simus S. Doctor hic, in resp. ad 2 et infra d. 8, a. 3, ad 5, aliter sentiant. —
7. β ed. « ergo ».

hoc genere cognitionis cognosci non possunt, sicut1 essentia
Dei ; — tum quia quædam contingentia singularia non sunt
de perfectione scientiæ, ut dictum est.
161. — Ad tertium dicendum quod per lumen intellectus
agentis in Christo non fuit aliqua species de novo recepta in
intellectu possibili ejus, sed fuit facta conversio nova ad
species quæ erant in phantasia, sicut est in eo qui habet
habitum scientiæ2 eorum quæ imaginatur vel videt.
162. — Ad quartum dicendum quod Ambrosius intelligit
profectum scientiæ Christi quantum ad experientiam secun­
dum novam conversionem ad sensibile præsens, vel sicut
supra (10) Magister determinavit.

Solutio VI
163. — AD SEXTAM QUÆSTIONEM dicendum quod
secundum doctrinam Dionysii in Cgl. hier., (c. 7, n. 3:
G. 3, 210), angeli a quibus alii cognitionem accipiunt, abundantiori lumine pleni sunt, quasi propinquius claritatem
divinam contemplantes.
Oportet enim recipiens esse3 potentia respectu ejus a qim
recipit et ita minus in actu ejus quod recipere debet.
164. — Unde cum anima Christi abundantius intellectuale
lumen habuerit quam angeli, ut patet ex dictis4, constat
etiam quod Christus5 mortale corpus gerens nihil cognitio­
nis ab angelis accepit, sed ipse non solum secundum Divini­
tatem6, sed etiam secundum animam angelos omnes illumi­
navit sicut etiam7 nunc illuminat. Non enim minoris gloriæ
erat illa anima aut minoris cognitionis in statu illo quam
modo sit, cum a principio suæ conceptionis perfectus comprehensor fuerit.
165. — AD PRIMUM igitur8 dicendum quod sicut ipsemet
Dionysius se ibidem exponit, dicitur Christus « per angelos
ordinatus », non quia ipse ab eis illuminationem acceperit9, sed
quia de his quæ ad ipsum pertinebant circa ipsum gerenda10, per
angelos alii instruebantur, sicut Joseph de fuga in Ægyptum et de reditu de Ægypto, ut patet11 Mat., ii : ipse enim
per se in his eos instruere non volebat, ut exterius12 ab aliis
1. α « ut yS «cum ». — 2. Ed. « sciendi ». — 3. NVPF. ad. « in » contra αβ
RA. — 4. Ed. « prædictis ». — 5. a ad. « habuit ». — 6. Ed. « Deitatem ».
— 7. βγδ « et ». —8. β ed. « ergo ». — 9. F. « accipit ». — 10. N. uti solet pro­
prio marte mutat constructionem : « circa ipsum gerendis » et addit in margine:
« ut sit planior sensus, non sicut prius perturbata constructione quam sciolus
aliquis depravavit. » — 11. RAVPF. « dicitur » ; N. « dicit. » — 12. RA
« ulterius » ; NVPF. om. « exterius ».

pueris non1 differret, et2 ut veritas naturæ assumptæ pro­
baretur.
166. — Ad secundum dicendum quod quamvis angeli
Christum non illuminarent, tamen ei ministraverunt, ut patet
Mat., iv, 11. Et ad hoc ministerium illa confortatio pertinebat.
Non enim confortabatur instruendo, sed eo modo quo ex
colloquio et præsentia amicorum et familiarium homo natu­
raliter confortatur in tristitiis, ut in hoc quoque veritas
naturæ assumptæ appareret.
167. —■ Ad tertium dicendum quod Christus3 venerat nos
liberare, sicut a morte, ita et a legis onere. Et ideo sicui
mortem subiit pro nobis, ut nos a morte liberaret ; ila et
legalia in seipso recepit « ut eos qui sub lege erant, redimerei »
(ad Gal., iv, 5.) Non autem venit ut nos ab ordine cælestis
hierarchiæ educeret. .Et ideo non est similis ratio.
168. — Et præterea. Christus a legalibus nihil accepit
secundum animam ; sed tantum in corpore ejus gerebantur
exterius, sicut circumcisio et hujusmodi. Sed leges cælestis
hierarchiæ ad animam pertinent ; Christi autem anima
non subjacebat alicui imperfectioni, sicut corpus subjacebat
passibilitati.
169. — Et per hoc patet solutio ad quartum. Quia enim
corpus ejus nondum erat glorificatum, poterat aliquam impres­
sionem a corporibus cælestibus accipere. Anima autem quæ
glorificata erat et super angelos exaltata, nihil poterat ab
eis accipere.
ARTICULUS IV
Supra, d. 1 (33) ; I S., d. 43, q. 1, a. 2, 2m ; III, q. 13, a. 1.

170. — AD QUARTUM SIC PROCEDITUR. Videtur
QUOD

ANIMA

CHRISTI

HABUIT

OMNIPOTENTIAM,

SICUT

ET

OMNEM4 SCIENTIAM.

»

1. Primo per hoc quod dicitur Mat., ult., 18 : « Data est
mihi omnis potestas in cælo et in terra », et loquitur secundum
humanam naturam. Ergo secundum humanam naturam
habuit omnipotentiam.
2. Præterea. Christus habuit omnem4 scientiam. Sed
'1. β om. « non ». — 2. NVP. ad. « ulterius »; F. « exterius ». — 3. Ed.
« Deus ». — 4. Ed. « omnium. »

scientia est pratica et speculativa. Ergo et ipse habuit de
omnibus rebus scientiam practicam. Sed scientia practica
est secundum quam aliquis scit facere aliquid et potest facere :
quia scientia practica est causa rerum. Ergo anima Christi
habuit omnipotentiam.
3. Præterea. Humana anima est imago Trinitatis per
potentiam, voluntatem et scientiam. Sed anima Christi,
inquantum fuit imago Dei, capax fuit omnis scientiæ. Ergo
pari ratione capax fuit1 omnipotentiae.
4. Præterea. Sicut potentia Dei est infinita, Ha et scientia.
Sed infinitas scientiæ non prohibet quin omnium scientia
Christo communicata sit. Ergo nec infinitas potentiæ prohi­
bet quin sibi omnipotentia communicata sit.
5. Præterea. Sicut in anima humana est possibilitas ad
recipiendum omnia per intellectum possibilem, « quo est
omnia fieri » ; ita est in ea possibilitas ad faciendum omnia
per intellectum agentem, « quo est omnia facere ». Sed Christo
est communicata omnium scientia, inquantum [anima ejus2]
est receptiva omnium. Ergo similiter debuit sibi commu­
nicari omnipotentia.

171. — SED CONTRA. Potentia habet rationem principii,
ut dicitur in V Meta., 12. 1019«, 15 ; 1. 14, n. 955). Sed non
potuit communicari animæ Christi quod esset principium
omnium ; quia sic esset primum principium, quod est solius
Dei. Ergo non potuit sibi3 communicari omnipotentia.
172. — Præterea. Per potentiam Dei, anima Christi conserva­
tur in esse. Sed non potuit communicari sibi ut ipsa seipsam
conservaret in esse, quia sic non esset creatura. Ergo non
potuit sibi omnipotentia communicari.
173. —Præterea. Nullius substantiæ finitæ est virtus activa
infinita. Sed anima Christi est finita substantia. Ergo non
potuit sibi communicari infinita potentia, quæ est omnipo­
tentia.
174. ·— RESPONSIO. Dicendum quod unumquodque est
activum, secundum quod est ens actu. Unde quanto aliqua
habent deficientius esse, tanto minus sunt activa ; sicut patet
de materia prima in qua non est activa potentia, quia tenet
ultimum gradum in entibus. Et ideo potentia activa commensuratur esse4.
175. — Et propter hoc, sicut animæ Christi non potuit
1. Ed. om. «capax fuit ». —2. αβγδ « ipsa ». loco « anima ejus ».— 3. Ed. om.
« sibi ». «— 4. Ed. « essentiæ ».

Κ>|·
I \
\

•

i

i
.
"
■

►

> .

‘

DISTINCTIO XIV, ART. IV

465

communicari ut1 haberet infinitatem essentiae, ita nec omni­
potentia sibi communicari potuit nec alicui creaturæ communicari potest.
176. — Credo tamen quod omnis potentia quæ alicui
creaturæ communicari potest, sibi communicata fuit multo
abundantius, ut scilicet materia elementaris magis obediret
sibi ad nutum quam activis qualitatibus, vel etiam virtuti
cælesti ; et quod magis potuisset movere cælum quam aliquis angelus, si tamen angeli movent orbes.

I

177.— AD PRIMUM ergo dicendum quod omnipotentia2
data est Christo quantum ad personam ab æterno, sed quan­
tum ad naturam humanam in ipsa conceptione — non quod
natura humana vel aliqua pars ejus omnipotentia informe­
tur3, ut omnipotens dici possit ; sed secundum modum quo
et alias proprietates communicant sibi naturæ propter unitatem hypostasis — tamen in resurrectione manifestata est.
Et ideo tunc data dicitur, secundum illum modum loquendi
quo « dicitur res fieri, quando innotescit ».
178. — Ad secundum dicendum quod Christus habuit
omnium rerum scientiam, non tantum speculativam, sed
etiam praeficam ; non quidem qua ipsas res faceret, sed scivit qualiter a Deo sunt factæ.
179. — Scientia enim4 practica, quamvis sit quodammodo
causa operationis, inquantum dirigit in opere, non5 pst
sufficienter causa, quia ab ipsa non producitur res, nisi adsit
potentia activa rei. Unde Christus habuit scientiam omnium6
practicam quidem, sed non practice, quia non ordinavit ad
opus.
180. — Ad tertium dicendum quod universalitas possibi­
lium Deo, commensuratur divinæ essentiæ ; quia secundum
hoc infinita potest, quia habet esse non limitatum. Sed uni­
versalitas eorum quæ scit scientia visionis, non commen­
suratur essentiæ ejus, etiamsi mundus semper duraret,
per hunc modum quo7 modo est ; quia semper plura posset
facere secundum unumquodque tempus quam illa8 quæ
fecit et plures species et plura rerum genera et plures mundos.
181. — Et ideo quamvis omnium scientia quæ9 Deus scit
scientia visionis sit communicata animæ Christi, non tamen
omnipotentia qua Deus potest facere, sibi communicari potuit.
sicut nec essentia infinita.
182. — Ad quartum dicendum quod in omnipotentia inclu­
1. Ed. « quod ». — 2. F. « omnis potentia. » — 3. Ed. « informaretur ». —
4. Ed. « autem » contra αβθικ.— 5. κ et ed. ad. « tamen. »— 6. Ed. «omnem ».
— 7. α « quodam ». — 8. Ed. om. « illa ». — 9. α « et » ; ed. « qua » contra βγδ.

duntur omnia ad quæ divina potentia se extendit ex infi­
nitate suæ essentiæ, secundum quam est activa infinitorum
secundum quemlibet modum ; sed in scientia omnium quæ
dicitur Christo communicata, non includuntur omnia quæ
Deus potest facere, ut dictum est.
Et ideo omnipotentia communicari non potuit nisi habenti
essentiam infinitam, sicut nec scientia omnium simpliciter
quæ Deus facere potest, nisi comprehendenti [essentiam1]
infinitam, ut prius dictum est.
183. — Ad quintum dicendum quod potentia intellectus
agentis non est ut faciat omnia simpliciter, sed ut faciat
omnia esse intelligibilia. Et ideo ratio non est ad propositum.

EXPOSITIO TEXTUS

184. — « In nullo creatura Creatori æquatur etc. ». (1).
Intelligendum est quantum ad rationem rei habitæ et quan­
tum ad modum habendi ; quia etsi aliquid idem conveniat
Deo et creaturæ, non tamen secundum modum eumdem vel
rationem eamdem.
185. — « Nemo novit quæ sunt Dei etc. » (2).
Non excluditur2 per hoc3 Pater et Filius, quia4 habent
eamdem cognitionem quam et Spiritus sanctus.
186. — « Naturaliter capax est scientiæ ». (8).
Est enim facta anima ad cognoscendum omnia, non au­
tem ad faciendum omnia5.

1. αβγδθικ « scientiam. » — 2. RAVPF. « excluduntur. »—- 3. a om. κ per hoc ».
4. Ed. « qui ». — o. N. « Est enim facta hæc anima quidem ad cognoscendum
omnia, non autem similiter ad faciendum omnia. » N. ut sexcenties proprio marte
mutat adornatque sententiam S. Doctoris.

1. — Illud quoque prætermittendum non est quod Dei Filius naturam
hominis accepit passibilem, animam passibilem, carnem passibilem et
mortalem. Ut enim probaretur verum corpus habere, suscepit defectus
corporis, scilicet1 famem et sitim et hujusmodi ; et ut veram animam probaretur habere, suscepit defectus animæ, scilicet tristitiam, timorem,
dolorem et hujusmodi.
Omnis autem sensus animæ est : non enim caro sentit, sed anima utens
corpore velut instrumento.
Unde Augustinus Super Genes., in lib. XII (c. 24, n. 51 ; L. 34, 475) :
Non corpus sentit, sed anima per corpus, quo velut nuntio utitur ad forman­
dum2 in seipsa quod extrinsecus nuntiatur. Sicut3 ergo anima quod foris
est, per corpus tanquam per instrumentum videt vel audit, ita etiam per
corpus quædam sentit mala quæ sine corpore non sentiret, ut famem et
sitim et hujusmodi ; unde non immerito defectus corporis dicuntur. Quæ­
dam autem non per corpus, immo etiam sine corpore sentit, ut est timor
et hujusmodi. Sentit igitur anima dolores, sed quosdam per instrumentum
corporis, quosdam vero non.
Suscepit autem Christus sicut veram naturam hominis, ita et veros
defectus hominis, sed non omnes. Assumpsit enim defectus pœnæ, sed non
culpæ ; nec tamen omnes defectus pœnæ, sed eos omnes quos eum assumere
homini expediebat, et suæ dignitati non derogabat. Sicut enim propter1
hominem homo factus est, ita propter4 eum hominis defectus suscepit.
. Suscepit enim de nostro, ut de suo nobis tribueret, et ut nostrum tolleret0
Suscepit enim nostram vetustatem, ut suam nobis infunderet novitatem.
Simplam accepit ille vetustatem, id est pœnæ, ut nostram duplam con­
sumeret6, id est pœnæ et culpæ.
2. — Tradit auctoritas7, quod Dominus noster in se suscepit omnia
infirmitatis nostræ præter peccatum. Quod nisi accipiatur de illis tantum
quæ eum sumere pro nobis oportuit et decuit8, falsum esse probabitur.
Non enim assumpsit ignorantiam aliquam, cum sit ignorantia quædam
quæ defectus est, neque peccatum est, scilicet ignorantia invincibilis.
Nam vincibilis peccatum est, si tamen dc his est quæ nobis expedit scire.
Sunt enim quædam quorum scientia non affert vel i gnorantia non impedit
salutem ; et forte talium rerum ignorantia defectus non est. Constat autem
in nobis esse ignorantiam, atque difficultatem volendi vel faciendi bonum,
quæ ad miseriam nostram pertinent.
Unde Augustinus in lib. III De lib. arb., (c. 18, n. 52 ; L. 32, 1296) :
Approbare, inquit, falsa pro veris, ut erret invitus, et resistente atque tor-

I

1. Quar. om. « scilicet ». — 2. Quar. « confirmandum ». — 3. F. « si ». — 4. Ed.
præter Quar. « per ». — 5. Quar. om. « et » ; ed ad. « defectum ». — 6. Cfr. Av­
IV de Trin. c. 3, n. 5 et 6 (L. 42, 889) ; serm. de Symbol, c. 5 (L. 40, 1193). —
7. Verbotenus apud Joan. Damascenum occurrit, qui sic ait in III lib. de fide
orthod. ; c. 20 : «Όλοv γάρ τον άνθρωπον, και πάντα τά του ανθρώπου ανέλαζε,
ιτλήν Tfjs αμαρτία!» (G. 94,1081). Quar. .— 8. Quar. « nec dedecuit ».
gust.

quente dolore carnalis vinculi, non posse a libidinosis operibus temperare
non est natura instituti hominis, sed pœna damnati... Ex qua miseria
peccantibus justissime inflicta liberat Dei gratia, quia sponte homo libero
arbitrio cadere potuit, non autem1 surgere. Ad quam miseriam pertinet igno­
rantia et difficultas quam patitur omnis homo ab exordio nativitatis suae nec
ab isto malo quisquam nisi gratia Dei liberatur. (Retract, c. 9, n. 6 ; L. 32,
598.) Ecce evidenter dicit hic Augustinus, ignorantiam qua quisque2
invitus falsa pro veris approbat, et difficultatem qua non potest temperare
se a malo, ad miseriam nostram pertinere et poenam esse hominis. Hæc
autem Christus non habuit. Non igitur accepit omnes defectus nostræ
infirmitatis præter peccatum.

Quod ignorantia talis et difficultas non sit
PECCATUM.

3. — Sed forte aliquis dicet, illa esse peccatum.
Cui obviat illud quod Augustinus tradere videtur,

hæc scilicet
Deum inculpabiliter ante peccatum in exordio conditionis homini potuisse
tradere3, ut essent ei naturalia, in lib. I Retract., (loc. cit.) ita inquiens :
1 gnorantia et difficultas etiamsi essent hominis primordia naturalia, nec sic
culpandus Deus, sed laudandus esset. Sed si hæc homo in primordio natura­
liter habuisset, numquid in eo essent defectus et pœnæ ? Si defectus et
pœna ei indita fuisset ante peccatum, injuste cum eo agi videretur, si
ante culpam sentiret poenam.
Ob hoc sane dicimus, illa non fuisse defectus vel poenas, si homini natu­
raliter infuissent sicut non fuit homini ante peccatum nondum gratiam
adepto, defectus sive pœna non posse proficere. Sed postquam gratiam
recepit, per quam proficere potuit et ad tempus etiam profecit, eamque
culpa sua post amisit, simulque proficiendi facultatem perdidit, defectus
fuit ei et pœna non posse proficere, scilicet malum declinare et bonum
facere. Omnes igitur defectus nostros suscepit Christus præter peccatum,
quos ei conveniebat suscipere et nobis expediebat.
4. — Sunt enim plura ægritudinum genera et corporis vitia, a quibus
omnino immunis exstitit. Quos enim defectus habuit, vel ad ostensionem
veræ humanitatis, ut timorem et tristitiam, vel ad impletionem operis ad
quod venerat, ut passibilitatem et mortalitatem, vel ab immortalitatis
desperatione spem nostram erigendam, ut mortem, suscepit.

Quod

sola voluntate illos defectus suscepit, non
NECESSITATE CONDITIONIS SUiE.

5. — Hos autem defectus, non conditionis suæ necessitate, sed mise­
rationis voluntate suscepit. Veros quidem habuit defectus, sicut et nos, sed
nem ex eadem causa. Nos enim ex peccato originali hos defectus contra­
himus4, sicut Apostolus insinuat dicens (Rom., vm, 10) : Corpus quidem
propter peccatum mortuum est, idest, necessitatem moriendi habet in se.
Christus autem non ex peccato hujusmodi habuit defectus, quia sine pec­
cato est conceptus et natus et in terris conversatus (Bar. iii, 38) ; sed ex
sola miserationis voluntate de nostro in se transtulit veram infirmitatem,
sicut veram carnem accepit quam sine omni infirmitate assumere potuit,
sicut eamdem absque culpa accepit5.
1. Quar. « etiam. » — 2. Quar. « quis ». — 3. Quar. « indere ». — 4. Quar. « tra­
himus ». — 5. Quar. « suscepit ».

Auctoritatibus probat Christum secundum
hominem, vere dolores sensisse et timuisse.
6. — Sed quia jNonnulli1 de sensu in passione humanitatis Christi male
sensisse inveniuntur, asserentes similitudinem atque imaginem passionis
et doloris Christum hominem pertulisse, sed nullum omnino dolorem vel
passionem sensisse, auctoritatum testimoniis eos convincentes, indubita­
bile faciamus quod supra diximus.
Propheta Isaias dicit (liii, 4) : Vere languores nostros ipse tulit et dolores
nostros ipse portavit.
Et Veritas ipsa in Evangelio ait (Mat., xxvi, 38) : Tristis est anima mea
usque ad mortem: ubi etiam legitur (Marc., xiv, 33) : Ccepit Jesus pavere
et tædere.
Propheta etiam ex persona Christi ait, [psalm, lxxxvii, 4) : Repleta est
malis anima mea : quod exponens Augustinus (L. 37, 1110) ait2 : Non
vitiis et peccatis, sed humanis malis, id est doloribus, fuit repleta anima
Christi, quibus ipsa compatitur carni. Non enim dolor corporis potest esse
sine anima ; dolere autem anima, etiam non dolente corpore potest. Hos autem
humanæ infirmitatis defectus3, sicut ipsam carnem ac mortem, noti condi­
tionis necessitate, sed miserationis voluntate suscepit.
Ambrosius etiam in lib. Π De Trinitate (c. 5, n. 43, 44 ; L. 16, 568),
sic ait : Scriptum est (Mat., xxvi, 39) : « Pater, si possibile est, transeat
a me calix iste. » Timet ergo Christus ; et dum Petrus non timet, Christus
timet. Petrus dixit (Joan., xiii, 37) : « Animam meam pono pro te. »
Christus dicit (ibid., xii, 27) : " Anima mea turbatur. » Utrumque verum
est et rationis plenum, quod et ille qui est inferior, non timet ; et ille qui
superior est, gerit timentis affectum.
Idem in eodem (c. 7, n. 56 ; L. 16, 571) Ut homo turbatur, ut homo flet,
ut homo crucifigitur... per naturam hominis et tædiavit et resurrexit Christus
(c. 8, n. 59). ...Non turbatur ejus virtus, non turbatur ejus Divinitas, sed tur­
batur anima, secundum humanæ fragilitatis assumptionem turbatur.
Nam qui suscepit animam, suscepit etiam animæ passionem : non enim eo
quo Deus erat, aut turbari aut mori posset (c. 7, n. 56).
Idem in eodem (c. 7, n. 53, 54) : Suscepit tristitiam meam. Confidenter
tristitiam nomino, qui crucem prædico. Ut homo habuit tristitiam quam
meo suscepit affectu, mihi compatitur, mihi tristis est, mihi dolet. Ergo
pro me dolet5. Ergo pro me et in me doluit, qui pro se nihil habuit quod
doleret... Doles igitur, Domine Jesu, mea vulnera, non tua, quia tu non pro
te, sed pro me doles.
Hieronymus quoque in Explanatione fidei (Ad Darn., L. 30, 176)
ait : Nos ita dicimus hominem passibilem a Dei Filio susceptum, ut Deitas
impassibilis permaneret. Passus est enim Dei Filius non putative, sed
vere, omnia quæ de illo Scriptura testatur5, secundum illud quod pati poterat,
scilicet secundum substantiam assumptam. Licet ergo persona Filii susce­
perit passibilem hominem, ita tamen ejus habitatione secundum suam
substantiam nihil passa est ut tota Trinitas, quam impassibilem necesse
est confiteri.
His aliisque auctoritatibus perspicuum fit Christum vere passibilem
assumpsisse hominem, atque in eo defectus et affectus nostræ infirmitatis
suscepisse, sed voluntate, non necessitatis conditione.

1. Cfr. August., De hæresibus, n. 21 loquens de Cerdonianis ; n. 46, de Manicbæis
n. 14, de Mahcione (L. 42, 29, 34, 28). Quar. — 2. Quar. « inquit. » — 3. Quar
« affectus. » — 4. Quar. om. « ergo pro me dolet ». — 5. F. ad. « sed. »

Hic

ponit quæ prædictis adversari videntur.

7. — Quædam tamen reperiuntur in Sanctorum tractatibus quæ præmissis adversari videntur.
Nam super illum locum psalmi (xxi, 3) : Clamavi, et non exaudies. Augu­
stinus (Enar. u in Ps. 21, n. 3 ; L. 36, 167) tradere videtur, Christum nec
vere timuisse nec vere tristatum esse, sic dicens : «Quomodo hoc dicit, « cpii
peccatum non fecit, nec inventus est dolus in ore ejus ? » (I Petr., n, 22.1
Sed de nobis corpore suo hoc dicit ; corporis enim sui, id est Ecclesiæ, gerebat
personam ; sicut et alibi cum dixit (Mat., xxvi, 39) : « Transeat a me
calix iste » pro nobis loquitur, nisi forte putetur timuisse mori. Sed non vere
timebat Dominus pati, tertia die resurrecturus, cum arderet Paulus « dissolvi,
et esse cum Christo » {Phil., i, 23.) Non enim fortior est miles quam imperator.
Miles ergo coronandus gaudet mori, et Dominus coronaturus timet mortem ?
Sed infirmitatem nostram repraesentans, pro suis infirmis qui timent mori,
hoc dixit. Vox illorum erat.
Hiebonymus {in Mat. xxvi, 1 ; L. 26, 190) etiam ait : Erubescant qui
putant salvatorem timuisse mortem, et passionis pavore dixisse : « Transeat
a me calix iste. »

Determinatio auctoritatum1
8. — Ne autem in sacris litteris aliqua adversa diversitas esse putetur,
harum auctoritatum verba in hunc modum accipienda dicimus, ut non
veritatem timoris et tristitiæ vel propassionem, sed timoris et tristitia?
necessitatem et passionem a Christo removisse intelligantur.
Habuit enim Christus verum timorem et tristitiam in natura hominis.
at2 non sicut nos, qui membra ejus sumus. Nos enim causa peccati nostri,
his defectibus necessario subjacemus, et in nobis sunt isti defectus secun­
dum propassionem et passionem, sed in Christo non nisi secundum pro­
passionem. Sicut enim in peccatis gradus quidam notantur passio et pro­
passio, ita et in his affectibus poenalibus. Afficitur enim quis interdum
timore et tristitia, ita ut mentis intellectus non inde moveatur a rectitu­
dine vel a Dei contemplatione et tunc propassio est. Aliquando vero
movetur et turbatur et tunc passio est. Christus vero non ita fuit turbatus
in anima timore vel“tristitia, ut a rectitudine vel a Dei contemplatione
aliquatenus declinaret. Secundum quem modum intelligitur cum dicitur
vel3 timuisse, vel tristis fuisse.
’
Unde Hieronymus Super Mat., (c. 26, 37 ; L. 26, 197), ubi legitur :
« Coepit contristari et mœstus esse». Ut veritatem, inquit, probaret hominis
assumpti, vere contristatus est. Sed non passio efus dominatur animo, verum
propassio est. Unde ait : « Coepit contristari. » Aliud est enim contristari,
aliud incipere contristari, quod est, aliter contristatur quis per propassio­
nem, aliter per passionem. Ideoque secundum hanc distinctionem ali­
quando dicitur Christus non vere timuisse, aliquando vere timuisse, quia
verum timorem habuit et tristitiam, sed non secundum passionem, neque
ex necessitate conditionis.
9· — Unde Augustinus {In ps. 93, n. 19; L. 37,1206) ex his causis
volens assumi dictorum intelligentiam, dicit Christum non vere timuisse
vel tristatum esse et4 in continenti, veram tristitiam habuisse, his verbis :
Infirmos in se praefigurans Dominus ait (Mat., xxvi, 39) : « Pater, si fieri
potest, transfer a me calicem istum. » Non enim vere Umebat Dominus pati,
1. Quar. « De propassione et passione timoris vel tristitiæ ». — 2. Quar. « sed ». —
3. Quar. « non ». —■ 4. F. ad. « subjungit ».

tertia die resurrecturus, cum arderet Paulus « dissolvi et esse cum Christo »
(Phil., i). Iste gaudet coronandus et tristis est Dominus conoraturus ?
Ecce hic videtur tristitiam et timorem a Christo removere.
Continuo autem subjunxit : Sed tristitiam sic assumpsit, quo modo car­
nem. Fuit enim tristis, ut Euangelium dicit. Si enim non tristis fuit, cum
Evangelium dicat (Mat., xxvi, 38) : « Tristis est anima mea usque ad mor­
tem » ; ergo et quando dicit, dormivit Jesus, non dormivit ; vel quando dicit
manducasse, non manducavit ; et ita nihil sanum relinquetur, ut dicatur
etiam quia corpus ejus non erat verum. Quidquid ergo de illo scriptum est,
verum est, et factum est. Ergo et tristis fuit. Sed voluntate tristitiam suscepit
veram, quo modo voluntate carnem veram.
Ecce1 aperte noscis eumdem sibi in his verbis contradicere, nisi varias
dictorum discerneret causas, ex quibus intelligentia verborum assumenda
est. Si enim discernatur intelligent!» causa prædictorum verborum, nihil
occurrit contradictionis.

De quibusdam Hilarii

capitulis valde obscuris,

QUÆ VIDENTUR COMMUNI SENTENTIÆ OBVIARE2

10. — Verumtamen magis movent ac difficiliorem afferunt quæstionem
verba Hilarii, quibus videtur tradere, ictus et vulnera et hujusmodi, sic
in Christum incidisse, ut passionis dolorem non incuterent. Sicut telum
tractum per aquam vel ignem vel aera, ea facit quæ et cum trahitur per
corpora animata, quia perforat et compungit, non tamen dolorem ingerit,
quia non sunt illæ res doloris capaces ; ita et corpus Christi sine sensu pœnæ
vim pœnæ excepisse dicit, quia sicut corpus nostrum non habet talem
naturam ut valeat calcare undas, ita corpus Christi dicit non habuisse
naturam nostri doloris, quia non habuit naturam ad dolendum.
Ait enim3 Hilarius in X lib. De Trin., (n. 23 ; L. 10, 361) : Unigenitus
Deus hominem verum secundum similitudinem nostri hominis, non deficiens
a se Deo, sumpsit ; in quemJ quamvis aut ictus incideret, aut vulnus descen­
deret, aut nodi concurrerent, aut suspensio elevaret, afferrent quidem
hæc impetum passionis, non tamen dolorem passionis inferrent : ut telum
aliquod aquam perforans vel ignem compungens vel aera vulnerans, omnes
quidem has passiones naturæ suæ infert, ut perforet5, ut compungat, ut vul­
neret ; sed naturam suam in hoc passio illata non retinet, dum in natura non
est vel aquam forari, vel compungi6 ignem, vel aera vulnerari, quamvis natu­
rae sit teli et vulnerare et compungere et forare. Passus invenitur7 quidem
Christus dum cæditur, dum suspenditur, dum moritur ; sed in corpus i-ruens
passio nec non fuit passio, non tamen naturam passionis exercuit, dum et
poenali ministerio pania desœvit, et virtus corporis sine sensu pœnæ vim
pœnæ in se desævientis excepit. Habuit sane illud Domini corpus doloris
nostri naturam, si corpus nostrum id naturæ habet ut calcet undas, et de­
super eat fluctus, nec clausæ domus obstaculis arceatur. At vero si Domini
corporis solum ista natura sit, ut sua virtute6 feratur in humidis et sistat in
liquidis et exstructa9 transcurrat ; quid per naturam humani corporis carnem
ex Spiritu sancto conceptam judicamus ? Caro illa de cœlis est, et homo ille
de Deo est, habens ad patiendum corpus : et passus est, sed naturam non habens
ad dolendum.

1. Quar. om. « ecce ». — 2. Quar. « quibus a carne Christi passionis dolores sub­
moveri videntur ». — 3. Quar. « sic ». — 4. Quar. « quo ». — 5. Quar. « foret ». —
6. Quar. « pungi ». — 7. Quar. « est ». — 8. Quar. om. « sua virtute. » —· y. Quar
v structa. »

Idem in eodem (n. 26, coi. 366) : Videamus an ille passionis ordo infir­
mitatem in Domino doloris permittat intelligi. Dilatis enim causis, ex quibus
metum Domino hxresis ascribit, res ipsas ut gestee sunt conferamus. Nec
enim fieri potest ut timor ejus significetur in verbis, cujus fiducia contineatur
in factis. Timuisse igitur haeretice1 passionem videtur ? Sed ob ignorantia;
hujus errorem Petrus et satanas et scandalum est. An ne timuit qui armatis
obvius prodiit ? Et in corpore ejus infirmitas fuit ad cujus occursum cons­
ternata persequentium agmina supinatis corporibus conciderunt ? Quam
igitur infirmitatem dominatam hujus corporis credis, cujus tantam habuit
natura virtutem ? Sed forte dolorem vulnerum timuit ? Quem, rogo, o tu Domi­
nicae infirmitatis assertor, penetrantis carnem clavi habuit terrorem qui
excisam aurem solo restituit attactu ? Producens autem2 hæc manus clavum
dolet, et sentit vulnus qui alteri dolorem vulneris non reliquit ? Pungendae
carnis metu tristis cujus tactu3 caro post caedem sanatur ?
Item (n. 35 ; L. 10, 371) : Collatis igitur dictorum gestorumque virtutibus
demonstrari non est ambiguum, in natura corporis ejus infirmitatem cor­
poreae naturæ non fuisse, et passionem illam, licet illata corpori sit, non tamen
naturam dolendi corpori intulisse, quia licet forma corporis nostri esset in
Domino, non tamen vitiosas infirmitatis nostrae forma erat in corpore, quod
ex conceptu Spiritus sancti Virgo progenuit.
Audisti, lector, verba Hilarii, quibus dolorem excludere videtur.
11. — Sed si, excussa sensus et impietatis hebetudine, præmissis4
diligenter intendas atque ipsius scripturæ circumstantiam inspicias,
dictorum rationem atque virtutem percipere utcumque poteris, et inteliigentiam arguere non attentabis. InteJJigitur enim ea ratione dixisse
dolorem passionis in Christum non incidisse, et virtutem corporis Christi
excepisse vim pœnæ sine sensu pœnæ, quia causam et meritum doloris
in se non habuit. Quod videtur notasse uhi ait : Non habens naturam ad
dolendum. Et ideo non judicanda est caro illius secundum naturam nostri
corporis. Nec in eo etiam dominium habuit passio. Ita etiam non habuit
naturam ad timendum vel tristandum, quia non habuit talem naturam
in qua esset causa timoris vel tristitiæ. Itaque necessitas timendi non
fuit in eo, sicut est in nobis ; nec natura doloris fuit in eo sicut est
in nobis.
Tilstitiam tamen in eo fuisse consequenter asserit ; sed causam ejus
exstitisse non suam mortem, sed defectum Petri et aliorum Apostolorum.
Dicit enim Christum non propter mortem, sed usque ad mortem tristem
fuisse, his verbis (n. 36) : Interrogo quid sit tristem esse « usque ad mortem ».
Non enim ejusdem significationis est, tristem esse propter mortem, et « usque
ad mortem», quia ubi propter mortem tristitia est, illic mors causa tristitiae est ;
ubi vero tristitia « usque ad mortem » est, mors non tristitiæ causa est, sed
finis... Adeo autem non propter mortem suscepta est tristitia, ut sit destituta
per mortem... Non ergo sibi tristis est, sed illis qui in scandalo per infirmi­
tatem carnis erant futuri, quos monet orare, ne « inducantur in tentationem »,
qui ante polliciti erant se non scandalizari (n. 37).
12. Hilabws in lib. De synodis (n. 49 ; L. 10, 516) : Cum hæc passionum genera
infirmitatem carnis afficiant, Deus tamen Verbum caro factus non potuit ad se demutabilis
esse patiendo, Verbum enim quocfi caro factum est, licet se passioni subdiderit non tamen
demutatum est passibilitale patiendi. Nam pati potuit, et passibilis esse non potuit, quia
possibilitas naturæ infirmæ significatio est ; passio autem eorum est quæ sunt illata,
perpessio.

1. Ed. « hæretico ». — 2. Quar. « producens hæc aurem ». — 3. Quar. · attactu »
— 4. F. « præmissa ». — 5. Ed. « quia ».

13. — « Illud quoque prætermittendum non est etc. » (1)
Postquam determinavit Magister . de his quæ Christus
cum natura humana assumpsit ad dignitatem pertinentia, hic
determinat de his assumptis quæ pertinent ad defectum ipsius1.
Et dividitur in duas partes. Primo determinat de defectibus
quos Christus cum natura humana assumpsit. Secundo determinat
modum quo hujusmodi defectus in Christo fuerunt, d. 16,
ibi : « Hic oritur quæstio ex prædictis, etc. »
Prima in duas. Primo determinat veritatem. Secundo excludit errorem, ibi : « Sed quia nonnulli » (6).
Prima in duas. Primo ostendit quos defectus cum natura
humana Christus assumpsit. Secundo ostendit quæ fuit causa
assumptionis, ibi : u Hos autem defectus, etc. » (5).
Prima iterum in duas2. Primo ostendit quod Christus in natura
nostra accepit defectus poenales, et non culpæ. Secundo ostendit
quos de poenalibus defectibus non assumpsit, ibi : « Tradit aucto­
ritas quod Dominus, etc. » (2).
Circa quod duo facit. Primo ostendit quos defectus corporales
non suscepit ex parte animæ, secundo quos defectus corporales
non suscepit, ibi : « Sunt enim plura ægritudinum genera etc. » (4).
Circa primum duo facit. Primo ostendit quod Christus non
suscepit ignorantiam, aut difficultatem ad bonum faciendum.
Secundo ostendit quod hæc non sunt culpa, sed pcena, ibi :
« Sed forte aliquis dicet » (3).
« Sed quia nonnulli etc. » (6). Hic excludit errorem, et facit
duo. Primo objicit contra errantes. Secundo solvit illa quæ
pro se illi inducebant, ibi : « Quædam tamen reperiuntur » (7).
Et hæc dividitur in duas. Primo solvit objectiones de passio­
nibus quas dixerant esse animæ tantum, sicut tristitia et hujus­
modi. Secundo solvit de illis quæ sunt animæ per corpus, sicut3
dolor sensibilis, ibi : « Verumtamen magis movent etc. » (10).
Circa primum tria facit. Primo ponit objectionem. Secundo
solvit, ibi : « Ne autem in sacris litteris... » (8). Tertio solutionem
confirmat, ibi : « Unde Augustinus ex his causis etc. » (9).
« Verumtamen magis movent etc. » (10). Hæc pars etiam4
dividitur in duas. Primo ponit objectionem. Secundo solvit, ibi :
« Sed si excussa etc. » (11).

Hic est duplex quæstio.
Primo de his defectibus in generali.
Secundo specialiter de passionibus animæ.
1 Ed. om. « ipsius ». — 2. Ed. ad. « partes ». — 3. Ed. ad. * est ». — 4. α om
* etiam ».

QUÆSTIO I

DE HIS DEFECTIBUS IN GENERALI
Circa primum tria quæruntur.

Primo, utrum Christus debuerit assumere naturam humanam
cum hujusmodi infirmitatibus.
Secundo, utrum omnes defectus nostros suscipere debuerit.
Teriio, utrum hos defectus quos assumpsit, contraxerit.
ARTICULUS I
III, q. 14, a. 1 ; Cg. c. 53, 55 ; Compend., 226.

14. - AD PRIMUM SIC PROCEDITUR. Videtur quod
Christus naturam humanam cum infirmitatibus hujus­
modi DEFECTUUM SUSCIPERE NON DEBUIT.

1. Christus enim per suam incarnationem votis antiquorum
patrum satisfecit. Sed1 Isaiæ, li, 9, dicitur ad exprimendum
desiderium patrum sanctorum : « Consurge, consurge ; induere
fortitudinem brachium Domini. » Ergo non debuit venire indutus
infirmitate carnis.
2. Præterea. Defectus hujusmodi pœnæ sunt2. Sed pœna
non est justa nisi ubi est culpa. Cum igitur Christus3 absque
omni culpa fuerit, videtur quod poenales' defectus suscipere
non debuit.
3. Præterea. Contraria contrariis curantur. Sed Christus
venerat curare nostras infirmitates. Ergo debuit contraria assu­
mere. scilicet robur et fortitudinem.
4. Præterea. Jpse venerat ad vincendum diabolum. Sed vin­
cere est opus fortitudinis. Ergo non debuit infirmitatem assumere.
5. Præterea. Sicut culpa derogat justitiæ, ita infirmitas
derogat virtuti. Sed Christus non debuit suscipere4 defectus
culpa1, ne derogaretur divinæ justitiæ. Ergo similiter nec debuit
suscipere infirmitates pœnales, ne derogaretur divinæ virtuti.
6. Præterea. Ipse venerat ad hoc quod homines in divinam
cognitionem adduceret. Sed per infirmitates magis a sui cogni1. Ed. om. « sed ». — 2. α « hujusmodi pœnæ defectus sunt ». — 3. Ed. om
« Christus ». — 4. Ed. « assumere ».

tione abducebat1, ut dicitur Is., mi, 2 : «. Vidimus eum.......
despectum » ; et sequitur : « unde nec reputavimus eum. » Ergo
non debuit hujusmodi infirmitates assumere.

15. — SED CONTRA. Hebr., n, 18 : « in eo in quo passus est
et lentatus, potens est et his qui lentantur auxiliari. » Sed Christus
ad auxiliandum hominibus venerat. Ergo debuit eorum defectus
suscipere2.
16. — Præterea. Christus venerat ad redimendum genus huma­
num. Sed opus redemptionis congrue compleri non poterat nisi
per passionem, ut infra dicetur. Ergo debuit defectus assumere
secundum quos passibilis fuit.
17. — Præterea. Christus ad hoc venerat ut esset mediator
inter nos et Deum. Ergo debuit communicare cum utroque. Sed3
cum Deo communicavit in justitia. Ergo nobiscum debuit communicare in pcena.
18. —■ RESPONSIO. Dicendum quod Christus ad hoc venit
ut humanum genus in Deum reduceret, a quo per peccatum
abductum erat. Et ideo sicut mediator ea quæ Dei sunt in nos
transfundit, scilicet gratiam et justitiam, et ea quæ nostra sunt,
quodammodo in Deum — non autem nostra quæ a nobis tan­
tum sunt, non a Deo, scilicet peccata, quia per hæc ad Deum
non ordinamur, sed magis deordinamur ab eo — sed ea quæ
in nobis a Deo4 sunt, quæ omnia in se ordinata sunt et ad ipsum
nos ordinantia.
Et ideo ea quæ fecit in nobis Deus, in Deum transtulit, non
quidem in naturam divinam, sed in personam, ea5 assumendo.
Fecit autem Deus in nobis naturam et perfectiones naturæ et
defectus pœnalçs et etiam quosdam naturales, sicut indigentiam
cibi quam homo etiam in statu innocentiæ6 habuisset. Et ideo
hos defectus simul cum natura in sua persona suscepit : hæc
enim in sua persona suscipere, est Deo ipsa repræsentare ad pla­
candum ipsum nobis.
19. —AD PRIMUM igitur7 dicendum quod desiderium sanc­
torum patrum fuit ut veniret in fortitudine spirituali, scilicet
gratiæ8, scientiæ et virtutis, quæ per hujusmodi9 defectus
quos Christus assumpsit non impeditur.
20. —; Ad secundum dicendum quod quamvis culpa non
præcesserit10 in Christo11, tamen præcessit culpa12 in natura
1. α « deducebat ». — 2. ay8 « assumere ».—3. Ed.om. « sed ». — 4. Ed. «a Deo
in nobis ». — 5. α « eam » ; β om. « ea », — 6. a ad. « non ». — 7. β ed. « ergo ».
— 8. αδ et ed. ad. « et ». — 9. Ed. « hos ■« — 10. αχδ « praecessisset ». — 11. Ed.
« ipso ». — 12. Ed. om. « cu’pa ».

humana1 quam Deo reconciliare venerat. Et ideo inquantum
consideratur ut gerens vicem totius naturæ in satisfaciendo pro
ipsa, quidquid in natura humana habet2 ad defectum pertinens,
rationem pœnæ justæ, in ipso etiam habuit.
21. —Ad tertium dicendum quod infirmitas curatur optime
per curationem suæ causæ, et per consequens per contraria causæ. Causa autem horum defectuum in nobis est culpa. Et ideo
per contraria culpæ hos defectus curare debuit, scilicet per
gratiam et virtutes.
22. — Ad quartum dicendum quod venerat vincere for­
tem per justitiam, satisfaciendo. Et ideo oportuit quod haberet
defectus, secundum quos3 satisfaceret.
El præterea. Per iortitudinem oppositam istis4 defectibus non
vincitur diabolus, sed per fortitudinem virtutis et gratiæ.
23. — Ad quintum dicendum quod culpa non solum repu­
gnat Deo, quia in ipsum non cadit, sed etiam quia ab ipso sepa­
rat ; quia est perversitas voluntatis secundum quam anima nata
est Deo conjungi. Sed infirmitas quamvis in Deum non cadat,
tamen non separat a Deo. Et ideo non est similis ratio.
24. — Ad sextum dicendum quod Christus non venerat
manifestare se secundum humanam naturam, sed secundum
divinam. Unde dixit : (Joan., v, 30) : « Ego non gloriam meam
quæro, sed ejus qui me misil. » Gloriam autem Dei magis clarificavit per infirmitatem assumptam inquantum inventum est
quod id quod infirmius est Dei, potentius est hominibus. I Cor.,
i, 25.

ARTICULUS II
Infra, d. 22, q. 2, a. 1, sol. 1 ; III, q. 14, a. 4 ; Compend., c. 226, 231.

25. — AD SECUNDUM SIC PROCEDITUR. Videtur quod
Christus debuit omnes defectus præter peccatum assu­
mere.
1. Heb., n, 17, dicitur quod « debuil per omnia fratribus
assimilari ut misericors fieret ». Sed misericordia respicit omnem
miseriam. Ergo debuit omnes defectus nostros assumere.
2. Præterea. Sicut dicit Damascenus (lib. III, c. 6 ; G. 94,
1006) : « Quod est inassumptibile, est incurabile ». Sed ipse vene­
rat defectus nostros omnes curare. Ergo debuit omnes susci­
pere.
1. a om. « humana ». — 2. Ed. om. hic « habet », sed ponunt post « pœnæ
justæ ». «— 3. Ed. « quod ». — 4. α « his ».

3. Præterea. In susceptione nostrorum defectuum manifes­
tatur Christi humilitas. Sed ipse humiliatus est quantumcumque humiliari potuit, ut dicit Bernardus (Serm. lx de
diversis ; L. 183, 683). Ergo ipse debuit omnes defectus nostros
suscipere.
4. Præterea. Omnes defectus æqualiter dedecent Dei majes­
tatem. Si ergo aliquos suscepit, eadem ratione et1 omnes sus­
cipere debuit.
5. Præterea. Ipse curavit nostram naturam per gratiam
et infirmitatem quam accepit. Sed ipse accepit omnem gratiam.
Ergo et2 omnem defectum suscipere debuit.
26. — SED CONTRA. Christus qui totam humanam naturam
curare venerat, debuit integram naturam3 habere. Sed qui­
dam defectus sunt qui integritati naturæ repugnant, sicut
cæcitas et defectus membrorum. Ergo non omnes defectus debuit
habere.
27. — Præterea. Christus debuit esse perfectus in gratia. Sed
quidam defectus sunt qui perfectioni gratiæ repugnant, sicut
ignorantia et difficultas ad bonum. Ergo non omnes defectus
habere debuit.
28. — Præterea. Contraria non sunt nata fieri in eodem. Sed
quædam infirmitates sunt sibi contrariæ ex contrariis causis
causatæ. Ergo non potuit omnes infirmitates nostras habere.
29. — RESPONSIO. Dicendum quod, sicut dicit Damascenus
(lib. III, c. 20 ; L. 94, 1082) : « Christus habuit in se omnes natu­
rales et indetraclibiles passiones ».
Dicuntur autem passiones naturales quæcumque universa­
liter naturam humanam consequuntur, sive ex conditione
naturæ, sicut indigentia cibi et hujusmodi4, sive quæ pro peccato
primi parentis in totam naturam devenerunt ex principiis natu­
ræ sibi relictæ causata, sicut fames, sitis, labor, dolor et hujus­
modi.
Indelractibiles autem passiones sunt quæ defectum gratiæ
non important, sicut importat pronitas ad malum et difficul­
tas ad bonum et hujusmodi, quæ ex carentia gratiæ vel perfetionis contingunt. Ex hoc enim laus Christi minueretur, si per­
fectus in virtutibus non fuisset, secundum quas est laus et vituperium sive detrectatio secundum earum opposita.
30. — Unde duo genera defectuum non assumpsit, illa scili­
cet quæ non universaliter humanam naturam consequuntur, sicut
1, Ed. om. « et ». —· 2. α « igitur » ; ed. om. « et ». — 3. F. om. « naturam ». —
4. Ed. « potus ».

lepra, cæcitas, febris et hujusmodi — contingunt enim ex par­
ticularibus corruptionibus in singulis personis — et hos defectus
assumere non debuit, quia ad curandum naturæ morbum venit.
liem illa non assumpsit quæ ad imperfectionem gratiæ per­
tinent, sicut ignorantiam, difficultatem ad bonum et hujusmodi :
quia ipse venerat ad hoc quod1 de plenitudine suæ gratiæ omnes
acciperemus.
31. - - AD PRIMUM ergo dicendum quod debuit fratribus
assimilari quantum ad illa in quæ omnes fratres conveniunt,
quæ ad defectum gratiæ non pertinent. Non enim fuit fratri­
bus similis nisi in natura speciei ; et ideo quantum ad actus et
defectus qui consequuntur totam speciem, debuit fratribus
assimilari.
32. —■ Ad secundum dicendum quod sicut Deus curavit omnes
in hoc quod assumpsit naturam, in qua omnes conveniunt ;
ita curavit omnes defectus in hoc quod assumpsit illos2 defectus
in quibus omnes conveniunt, ex quibus quasi primordialibus
causis etiam3 alii oriuntur. Ex passibilitate enim naturæ quam
assumpsit, sequitur et4 febris et omnia hujusmodi.
33. ■— Ad tertium dicendum quod humiliari debuit quantum3
potuit decenter. Non autem fuit decens ut qui venerat alios in
gratiam adducere, defectum vel imperfectionem gratiæ pate­
retur ; neque qui naturam in aliis integrare6 venerat, ipse in
his in quibus alii integri sunt, defectum pateretur.
34. — Ad quartum dicendum quod quamvis omnes defectus
æqualiter indecentes sint divinæ majestati quantum ad suam
naturam, non tamen quantum ad naturam assumptam, ut patet
ex dictis.
35. — Ad quintum dicendum quod aliqui defectus sunt qui
plenitudini gratiæ repugnant. Et ideo ex hoc quod habuit omnem
gratiam, magis debet concludi quod non habuit omnes defec­
tus quam quod habuit.
36. -—Vel dicendum quod quia alios’reintegrare venerat, debuit
in perfectionibus potentior esse, non in defectibus, quia plus
indiguisset ipse reformari quam reformare. Et8 ideo habuit
omnem gratiam, non tamen omnem defectum.

1. Ed. « ut *. —- 2. a 8 aliquos ». — 3. Ed. om. » etiam ». ■— 4. Ed. om. » et ». —
5. Ed. ■ inquantum ». — 6. α « regenerare ». — 7, α « aliquos ». — 8. α om. « et ».

ARTICULUS HI
Infra d. 21, q. 1, a. 2 ; III, q. 14, a. 3 ; Compend., c. 226.

•

37. -

AD TERTIUM SIC PROCEDITUR. Videtur

HUJUSMODI DEFECTUS

s

quod

CONTRAXERIT.

1. Illud enim proprie contrahitur quod cum alio trahitur.
Sed ipse hos defectus cum natura traxit. Ergo contraxit eos.
2. Præterea. Id quod ex ratione originis habetur, proprie
contrahitur. Sed ex suæ originis ratione Christus habuit istos1
defectus ; quia ex ratione suæ originis matri similis natus est
quæ his defectibus subjacuit. Ergo ipse istos defectus contraxit.
3. Præterea. Id2 cum natura contrahitur quod ex principiis
naturæ causatur. Sed hujusmodi defectus, ut fames, sitis et
hujusmodi, ex principiis naturæ causantur, quia ex actione3
contrariorum in invicem, ex quibus naturaliter homo constat4.
Ergo hos defectus5 contraxit.
4. Præterea. Verbum contrahendi, secundum quod hic loqui­
mur, videtur traductionem importare. Sed Christus habuit
hujusmodi defectus per traductionem corporis ex corpore, non
ex conditione animæ. Ergo Christus hos defectus contraxit.
5. Præterea. Sicut culpa originalis contrahitur a patre, ita
istæ pcenalitates ex matre contrahuntur, sicut dictum est in
II lib. Sed Christus ex matre passibili® natus est, quamvis
non ex patre peccatore. Ergo hujusmodi pcenalitates contraxit.

38. — SED CONTRA. Quod voluntarie assumitur, non con­
trahitur. Sed Christus voluntarie assumpsit hujusmodi7 defectus,
sicut et ipsam naturam. Ergo non contraxit eos. '
39. — Præterea. Nos dicimur contrahere hos8 defectus quia
propter culpam originalem nobis debentur. Sed in Christo culpa
originalis non fuit. Ergo Christus hos defectus non contraxit.
. 40. — RESPONSIO. Dicendum quod illud proprie contrahitur
quod ex necessitate alio tracto trahitur. Et quia ex hoc ipso quod
naturam humanam trahimus exs parentibus per vitiatam
originem, sequitur de necessitate quod hos defectus habeamus ;
ideo dicimur hos defectus contrahere.
41. — Christus autem potuit naturam humanam sine his
defectibus assumere, sicut et10cum defectibus assumpsit. Et
1. Ed. « hos ». — 2. Ed. « illud ». ■— 3. Ed. « actibus ». — 4. a « consistit ». —
5. α <zd. « omnes ». — 6. Ed. « passibilis ». — 7. Ed. « hos ». — 8. α/δ « istos ». —
9. αρδ ad. « primis ». — 10. Ed. om. « et ».

ideo non fuerunt in eo ex hoc ipso quod naturam humanam a
parentibus traxit, sed sicut voluntarie assumpsit naturam
humanam, ita et hos defectus ; et propter hoc dicitur assump­
sisse hos defectus, non contraxisse.
42. - AD PRIMUM igitur1 dicendum quod hæc conjunctio
con2· non solum notat simultatem temporis in hoc quod dicitur
aliquid contrahi, sed ordinem necessariæ consecutionis unius
ad alterum.
43. — Ad secundum dicendum quod generatum assimilatur, inquantum hujusmodi, ei quod generat ipsum active,
quia agens similat sibi patiens. Quod autem aliquando natus
assimilatur matri, ex qua generatur materialiter3, est ex defectu
virtutis activæ quæ non potest materiam contrahere ad sui
similitudinem ; unde vincunt motus materiæ, et assimilatur
filius matri.
44. — Neutro istorum modorum fuit necessarium quod Chris­
tus matri assimilaretur : tum. quia mater non fuit agens in
generatione, sed solum materiam ministravit ; tum quia non
fuit aliquis defectus ex parte virtutis agentis, scilicet Spiritus
sancti. Et ideo quod matri assimilatus est in his defectibus,
hoc fuit ex sola ejus voluntate.
45. — Ad tertium dicendum quod ex principiis naturæ sibi
relictæ, idest privatæ illo gratiæ dono quod naturæ primo
conditæ datum fuerat, ut in II lib. dictum est, hujusmodi
defectus causantur.
Sed Christus poterat naturam humanam accipere1 cum, illa
perfectione quam gratis in sua conditione natura humana
acceperat, Et ideo non de necessitate contraxit, sed volun­
tarie assumpsit.
46. — Ad quartum dicendum quod non solum traductionem
importat verbum contrahendi, sed necessarium ordinem ad aliud
tractum, ut dictum est. (42)
47. — Ad quintum dicendum quod illud5 habet veritatem in
illis qui secundum legem naturæ nascuntur. Christus autem non
sic ex Virgine natus est, sed supra naturam. Et ideo ratio non
sequitur.

1. β ed. « ergo ». — 2. α « cum ». — 3. ayS « naturaliter ». — 4. ayS « recipere » ϊ
β i assumere ». — S. ayS « istud ».

QUÆSTIO II

DE PASSIONIBUS QUAS ASSUMPSIT

EX PARTE ANIMAE
i
t

Deinde quaeritur de passionibus quas assumpsit ex parte
animæ.
Et circa hoc quæruntur tria.

’(

Primo, si anima Christi fuerit passibilis, et cujus proprie
sit pati.
Secundo, de passionibus animalibus1 quæ consequuntur
ex· interiori apprehensione, sicut2 tristitia et hujusmodi.
Tertio, de passionibus quæ sunt secundum sensum corporalem,
sicut est dolor.
ARTICULUS I

Quæstiuncula I
48. — AD PRIMUM SIC PROCEDITUR. Videtur
OMNE

CORPUS

POSSIT

quod

PATI.

1. Omne enim quod movetur, patitur ; quia motus in eo quod
movetur est passio, ut dicitur in III Phys. (γ 3. 202b, 21 ; 1. 5,
n. 13). Sed omne corpus movetur. Ergo omne corpus patitur.
2. Praeterea. Omne quod recipit, patitur, cum pati dicatur
a patin3, quod est recipere. Sed corpora cælestia aliquid
recipiunt, scilicet illuminationem. Ergo patiuntur ; ergo et
aha multo magis quæ sunt sub eis.
3. Præterea. Omne quod est potentius, natum est agere in
minus potens. Sed omni corpore est aliquid potentius, et etiam4
omni substantia creata. Ergo omnis creaturæ est pati.

49. -— SED CONTRA. Omne passibile est corruptibile, « quia
passio magis facta abjicit a substantia », ut dicitur in Top.
(ζ 6. 145a, 3-4). Sed non omne corpus est corruptibile. Ergo
non omne corpus est passibile.
1. ayS « aliis ». — 2. Ed. « ut ». — 3. N. παθεΐν ; VPF. α patim ». ■— 4. Ed. om
« etiam »; β om. « et ».
COMMENT. IN MB. SENTENT. ‘III. — 17

50. — Præterea. Sicut dicitur in I De generatione (a 7. 324a,
3 sq. ; 1. 19, n. 6) : omne agens est contrarium patienti. Sed non
omne corpus habet contrarium. Ergo non1 omne patitur.
Quæstiuncula II
IV

d. 49, q. 3, a. 1, sol. 2, lm ; I ,q. 20, a. 1, lra ; 1-11, q. 22, a. 1-3 ; Ver., q. 26,
a. 1-3 ; Div. nom., c. 2, 1. 4; II Elh., 1. 5.

51. — ULTERIUS. Quæritur

UTRUM

ANIMA

SIT

PASSI­

BILIS. Et videtur quod non.

1. Sicul enim2 formæ est agere, ita materiæ est pati. Sed anima
non est composita ex materia, ut in I lib., d. 8 (q. 5, a. 12),
dictum est. Ergo non potest pati.
2. Si dicatur quod patitur per accidens ad passionem corporis.
Contra. Passionis terminus est corruptio. Sed anima non
corrumpitur corrupto corpore. Ergo etiam non patitur corpore
patiente.
3. Præterea. Ex hoc anima movetur per accidens localiter
ad motum corporis, quia est in loco corporis per accidens. Sed
nullo modo habet qualitatem corpoream, neque per se neque
per accidens. Ergo nullo modo alteratur, per accidens alterato
corpore. Sed passio proprie dicitur in motu alterationis, ut dici­
tur in I De generat., (a 4. 319b 6 sq. ; 1. 10). Ergo anima non
patitur per accidens passo corpore.

52. — SED CONTRA. Ad motum totius, per accidens movetur
pars. Sed anima est pars totius compositi quod patitur. Ergo et
ipsa aliquo modo patitur.
Quæstiuncula III
Infra, d. 33, Expos, textus ; III, q. 15, a. 4 ; Ver., q. 26,
a. 8 ; Compend.. c. 232 ; Joan., c. 12, 1. 5 ; c. 13, 1. 4.

53. — ULTERIUS. Videtur

quod

anima

Christi

non

possit pati.

1. Quia nihil est dignius quam anima Christi. Sed agens est
dignius patiente, secundum Augustinum XII Super Genes.
(c. 16, n. 33 ; L. 34, 467). Ergo anima Christi non fuit pas­
sibilis.
2. Præterea. Virtus animam quietam reddit a passionum
1. Ed. ad. e etiam ». — 2. F. « etiam »

tumultibus. Et quanto virtus est perfectior, tanto passiones
Ifc minus dominantur in animam. Sed in Christo fuit perfectissima
■|P virtus. Ergo nullo modo fuit in anima ejus passio.
■L
3. Præterea. Impassibilités est de ratione beatitudinis ; unde
®
ponitur inter dotes corporis. Sed anima Christi fuit beata. Ergo
non fuit passibilis.
! ‘W
■ *
54. — SED CONTRA. Joannes Damascenus dicit (lib. III,
.·,
c. 26 ; G. 94, 1094) quod anima corpore1 inciso dolet et compatitur ; et hoc est, quia unitur corpori passibili. Sed anima Christi
* ' conjuncta fuit2 corpori passibili. Ergo anima ejus fuit passi'■£' bilis, quia nihil compatitur quod non est passibile.
i ·..
55. — Præterea. Christus assumpsit in natura nostra defectus
„,· qui totam naturam consequuntur, qui imperfectionem gratiæ
j
non important. Sed passibilitas animæ est hujusmodi. Ergo
*
Christus animam passibilem assumpsit.
56.—Præterea. Christus magis venit curare defectus animæ
'M*' in nobis quam defectus corporis. Sed ipse suscepit naturam
.
passibilem 't impassibilitatem nobis acquireret. Ergo debuit
’ 'i? - assumere animam passibilem, ut per hoc impassibilitatem
animæ acciperemus.

<4

Solutio I

57. — RESPONSIO. Dicendum AD PRIMAM QUÆSTIONEM
quod cum dicat3 Damascenus (lib. II, c. 22; G. 94, 941) quod
i' « passio esi motus ab uno in aliud » , non quilibet motus est passio,
sed solum alleralio, proprie loquendo, ut dicit Philosophus in
s I De generat, (a 4. 319b, 10 sq. ; 1. 10, n. 2 sq.), quia in hoc solo
) motu aliquid a re abjicitur et aliquid imprimitur, quod est
de ratione passionis.
/
Motus enim localis est secundum id quod est extra rem, quod
est locus ; motus autem4 augmenti5, secundum hoc quod ex eo
quod jam est, scilicet nutrimento, producitur in majorem
- quantitatem augmentatum.
58. ·— Ad hoc autem quod sil alteratio, requiritur ex parte
alterati quod sit res per se subsistens, aliter enim subjectum
motus esse non posset ; et quod sit corpus, quia solum tale move­
tur, ut in VI6 Phys. (ζ 4. 234”, 10; I. 5, n. 10),probatur ; et ulte­
rius quod habeat naturam conlrarielali subjectam, quia alteratio
est motus inter contrarias qualitates.

,

1. Ed. « corpori ». — 2. Ed « est ». — 3. Ed. « dicit. » — 4. ayS « enim »· —
5. Ed. ad. « est ». — 6. γ PF. « V », cf. Θ 5.257b, 1 ; 1. 10, n. 2. Ipse S. Doctor hæc
habet in principio Phys. : « Omne mobile esse corpus probatur in isto libro, ·>·
(I lib. lect. I, n. 4.)

Ex parte vero terminorum alterationis requiritur quod una
qualitate expulsa alia introducatur : sic enim de qualitate in
qualitatem transitur.
59. ■— Sed ulterius ad rationem passionis requiritur quod qua­
litas introducta sit extranea, et qualitas abjecta sil connaiuralis.
Quod contingit ex hoc quod passio importat quamdam victo­
riam agentis super patiens. Omne autem quod vincitur, quasi
trahitur extra terminos proprios ad terminos alienos. Et ideo
alterationes quæ contingunt præter naturam alterati, magis
proprie passiones dicuntur, sicut ægrotationes quam sanationes,
sicut patet per Damascenum in II lib.1, (c. 22 ;G. 94, 941) et per
Philosophum, in2 V Meta., (8 21. 1022b, 15; 1. 20, n. 1067).
60. ■— Unde patet quod illorum tantum corporum est proprie
pati quæ possunt extra naturam suam trahi ; et hæc sunt
corruptibilia.

61. ■— AD PRIMUM ergo dicendum quod non omne moveri
est pati, nisi communiter et large loquendo, sicut etiam omne
moveri quoddam corrumpi est secundum Augustinum et3
secundum Philosophum in VIII Phys., (Θ 1. 252a, 1 sq. ; L 2,
n. 15).
62. ■— Ad secundum dicendum quod in illuminatione non
abjicitur aliqua qualitas, sed tantum4 recipitur ; et ideo non
est passio.
63. — Ad tertium dicendum quod Deus qui est superior
omni substantia creata, influit rebus ad perfectionem naturæ
ipsarum. Et® ideo secundum quod ab ipso recipiunt, non dicuntur
proprie pati neque secundum quod corporalia a quibuscumque
spiritualibus recipiunt.
Solutio II

64. — AD SECUNDAM QUÆSTIONEM dicendum quod ex
dictis de facili potest patere qualiter in anima possit esse passio.
Quia cum anima sit quid incorporeum, sibi proprie non accidit
pati, nisi secundum quod corpori applicatur. Applicatur autem
corpori et secundum essentiam suam, secundum quod est forma
corporea, et secundum operationem suarum potentiarum, prout
est motor ejus.
65. —■ Secundum autem quod applicatur corpori ut forma, sic
non consideratur ut quid subsistens, sed ut adveniens alteri.
Unde sic non patitur per se, sed per accidens, sicut aliæ formæ
moventur motis subjectis compositis.
1. αβγό RANV « III lib ». — 2. Ed. om. « in ». — 3. F. om. « secundum Augusti­
et ». -— 4. RA. « in quantum ». — 5. F. om. « et ».

num

66. — In viribus autem animæ quantum ad operationem appli­
cantur corpori solum vires partis sensitivæ et partis1 nutritivæ.
Sed quia operatio virium nutritivæ partis est in movere, non2
in moveri ; ideo secundum eas anima non patitur, sed magis
agit.
67. — Relinquitur ergo quod pati proprie sit animæ secundum
partem sensitivam, ut dicitur in VII Phys.,
3. 248a, 6 sq. ;
I. 6, n. 7). Sed quia hujusmodi vires non sunt subsistentes, sed
formæ organorum corporalium, ideo non dicuntur pati per se,
neque3 anima secundum eas, sed per accidens, inquantum com­
positum patitur, ut dicitur4 in I De anima [a 4. 408a, 30 sq. ;
1. 9, n. 145).
68. ■— Sed quia potentiæ apprehensivæ sensitivæ sunt tan­
tum in recipiendo speciem — quæ quidem non recipitur in
sensu per modum rei, sed per modum intentionis, ■— ideo in
operatione harum virium est quidem aliquo modo pati, quantum
ad hoc quod sunt vires materiales et quantum ad hoc quod
aliquid recipitur. Et propter hoc dicitur in II De anima, {β 11.
424a, 1 ; 1. 23, n. 547) quod sentire est pati quoddam.
69. — Sed quia sensus non movetur a sensibili secundum
conditionem moventis, cum forma sensibilis non recipiatur
ins sensu secundum esse materiale prout est in sensibili, sed
secundum esse spirituale, quod est proprium sensui — unde non
habet contrarietatem ad sensum, sed est perfectio ejus, nisi
secundum quod excedit proportionem sensus6 ■— ideo non proprie
dicitur pati secundum has vires7, nisi secundum quod excel­
lentia sensibilium corrumpit sensum, aut debilitat.
70. — Relinquitur ergo quod passio proprie dicatur secundum
vires appetitivas sensitivas, quia hæ vires et materiales sunt et
moventur a rebus secundum proprietatem rei, quia non est appe­
titus intentionis, sed rei ipsius ; et secundum hoc habet res con­
venientiam ad animam vel contrarietatem. Et ideo dicit Philo­
sophus in II Eth., (β 4. 1105b, 23 ; 1. 5, b.), quod passio est quam
sequitur delectatio vel tristitia ; et Remigius dicit quod passio
est motus animæ per suspicionem8 boni vel mali9.
71. — Sed quia accidit delectatio secundum conjunctionem
convenientis et connaturalis, ideo adhuc magis proprie dicun­
tur passiones illæ affectiones sensitivæ ad quas sequitur tristi­
tia, vel etiam quæ sunt cum vehementia sive delectationis
1. Ed. om. « partis ». — 2. ayS ad. « enim ». — 3. yS « in », ed. « nec ». — 4. β
« dicit ». — 5. a « a ». — 6. a ad. <■< et ». -— 7. Ed. om. « secundum has vires ». —
8. a « suspicationem » ; ed. « susceptionem ». — 9. Locum Remigii invenire non
contigit, sed in I-II, q. 22, a. 3, sed contra, hæc definitio recitatur sub nomine Da­
masceni apud quem de facto rcperitur in De fide orthodoxa, lib. II, c. 22 (G. 94, 939).

sive tristitiae, ut dicit Philosophus, V Meta., (8 21. 1022”,
20 ; L 20, n. 1067), quia sic trahitur anima extra modum suum
naturalem. Et sic loquimur hic de passionibus.
12. — Sed in viribus intellectivae partis, quamvis non sit pro­
prie passio, quia immateriales sunt, tamen est ibi aliquid de
ratione passionis, quia in apprehensione intellectus creati est
receptio ; et secundum hoc dicitur in III De anima, (y4. 429a,
13-15 ; 1. 7, n. 675-676) quod « inlelligere est pati quoddam ».
73. —In appetitu autem intellectivo, est adhuc plus de ratione
passionis, quia voluntas movetur a re secundum quod est bona
vel mala, quæ sunt conditiones rei ; intellectus autem movetur
secundum apprehensionem veri vel falsi, quæ non sunt rei per
se, sed secundum quod sunt in anima ; quia bonum et malum
sunt in rebus, verum et falsum sunt in anima, ut dicitur in VI
Meta., (e 4. 1027», 25-27 ; 1. 4, n. 1230-1240).
74. ■— Unde magis recipit anima a re secundum affectum, et
vehementius movetur quam secundum intellectum. Et sic1 dicit
Dionysius, 2 cap. De div. nom. (n. 9 ; G. 3, 647), quod « Hierotheus ex2 patiendo divina3 didicit divina », idest4 ex affectu in8
divina in® intellectum devenit.
75. — Et quia movetur affectus a re secundum proprietatem
rei quam res habet in se ipsa, ideo per hunc modum contingit
quod res habeat7 contrarietatem et8 convenientiam ad animam ;
sed secundum quod apprehenditur ab intellectu, omnis res habet
convenientiam, inquantum apprehenditur ut verum. Et ideo in
[operatione9] apprehensivæ semper est delectatio, in operatione
autem affectivæ est delectatio et tristitia. Et sic etiam tristitia
magis proprie adhuc dicitur passio, sicut et10 in affectu sen­
sibili dictum est. Et sic11 accipitur hic passio.
76. — De passione autem animæ secundum quod ab igne
infernali patitur, dicendum est in IV libro ; sic enim anima
per se patitur.

77. — AD PRIMUM igitur12 dicendum quod ratio illa pro­
cedit de passione proprie dicta, et concludit quod anima hoc modo
passionis non patitur per se, sed per accidens.
78. — Ad secundum dicendum quod quamvis per corruptio­
nem corporis13, anima non corrumpatur simpliciter quantum
ad substantiam ; corrumpitur tamen compositio, secundum
quam actu est forma corporis ; et etiam vires affixæ organis,
ut Quidam dicunt.
1. Ed. « sicut », γδ « iv cap. ». — 2. Ed. om. « ex ». — 3. Ed. om. « divina ». —
4. αδ ad. « quod». — 5. α « ad », ed. « circa ». — 6. α ad. « eorum ». — 7. F. « ha­
bet ». — 8. Ed. « vel ». — 9. αβγά « apprehensione ». — 10. Ed. om. « et ». —
11. Ed. « similiter ». — 12. β ed. ad. « ergo ». — 13. Ed. « corporum ».

79. ■— Ad tertium dicendum quod anima dicitur esse in loco
per accidens, inquantum est pars compositi, quod est in loco
per se ; et sic movetur per accidens in loco.
Et sic etiam valetudo quæ est compositi, est animæ per acci­
dens, inquantum est pars ejus ; et sic etiam per accidens patitur
ad passionem corporis.
Solutio III
80. — AD TERTIAM QUÆSTIONEM dicendum quod anima
Christi media fuit inter Divinitatem et carnem. Et quia béati­
tude inerat1 illi animæ ex Divinitate, corpus autem ejus erat
passibile ; ideo passibilitas inerat illi animæ ex narte illa qua conjungibilis erat corpori, beatitudo autem ex pane illa qua Divi­
nitati conjungebatur.
81. — Conjungebatur autem corpori dupliciter : scilicet secun­
dum essentiam, inquantum est forma ; et secundum potentias,
non tamen omnes, sed quasdam.
Unde anima Christi secundum essentiam tota patiebatur ex
corporis læsi passione ; sed quantum ad potentias patiebatur
quidem passiones2 imperfectionis, secundum operationes virium
affixarum organis.
Secundum alias vero vires quibus anima in Deum conver­
tebatur, qualiter pateretur dicetur infra 3 articulo.

82. — AD PRIMUM ergo dicendum quod quamvis anima
Christi nihil sit dignius, non tamen impedit quin per accidens
pati possit alio patiente.
83. —Ad secundum dicendum quod perfecta virtus non omnino
tollit animales passiones, quia et3 aliquando utitur eis, sicut
fortitudo ira, ut dicit Philosophus in III Elh., (y 11. 1116”,
30-31 ; 1. 17, b) ; sed facit ut nulla passio4 surgat quæ ratio­
nem impediat.
In Christo autem amplius fuit, quia in eo5 fuit perfecta obedientia virium inferiorum ad superiores ; ideo nulla passio in
eo surgebat nisi ex ordine rationis.
84. ■— Ad tertium dicendum quod anima Christi habuit
utrumque statum, et6 viatoris et comprehensoris ; unde secun­
dum aliquid fuit bèata, et secundum aliquid non fuit beata.
Ex illa enim parte qua nata est anima corpori conjungi, non
erat beatificata ; alias ex anima in corpus claritas gloriæ descen1. a « erat ». — 2. Ed. « passione ». — 3. Ed. « etiam ». — 4. Ed. ad. · in eo »
—- 5. y8 «quasi enim », ed. « quia enim». — 6. Ed. « scilicet ».

disset, sicut erit1 in aliis glorificatis. Et ideo ex parte ista poterat
pati et habebat statum viatoris.
Sed ex parte illa qua conjungebatur Verbo per fruitionem,
erat glorificata et habebat statum comprehensoris.
ARTICULUS II
Quæstiuncula I
Infra, Expos. textus ; III q. 15, a. 6 ; Ver., q. 26, a. 8 ; Compend., c. 232 ; Mat., c. 26.

85. — AD SECUNDUM SIC PROCEDITUR. Videtur puoD
Christus non habuerit tristitiam.
1. Isa., xlii, 4, de eo dicitur : « Non erit tristis, neque turbu­
lentus. »
2. Præterea. Omnis tristitia est perturbatio quædam. Sed
in sapientem non cadit perturbatio. Ergo nec2 in Christo
qui fuit maxime sapiens, fuit tristitia.
Secundam probat Seneca tripliciter (Epist. lxxxv). Primo
sic. Fortius non perturbatur a debiliori. Sed virtus est fortior
malitia. Ergo ab ea non perturbatur ; nec a virtute, quia virtus
non est virtuti contraria ; ergo nullo modo3.
Secundo sic. Nullus perturbatur nisi de eo quod bonum suum
perdit vel diminuitur4. Sed sapiens non perdit bona sua, nec ei
possunt auferri quæ sunt bona animæ, quia bona corporis non
reputat sua. Ergo non peturbatur5.
Tertio sic. Quia fortuna nihil eripit nisi quod dedit. Sed non
dedit virtutem. Ergo ipsam auferre non potest. Et sic idem quod
prius.
3. Præterea. Philosophus6 in m Top. (γ 2. 117a, 24) : « Idem
sine tristitia quam cum tristitia magis eligendum est7. » Sed
Christus, cum fuerit sapientissimus, optime scivit eligere.
Ergo non elegit aliquid pati cum tristitia.

86. ■— SED CONTRA. Mat., xxvi, 38 : « Tristis esl anima mea
usque ad mortem. »
87. — Præterea. Fletus est signum tristitiæ. Sed Christus
flevit : Joan., xi, 35. Ergo ipse tristis fuit.
1. rôF. « erat ». -— 2. Ed. « neque ». — 3. a ad. « in Christo fuit perfectior et
fortior in virtute fuit tristitia ». — 4. F. « diminuit. »~ 5. a om. « ergo non pertur
batur ». — 6. β ad. a dicit quod ». — 7. ayS om. « est ».

Quæstiuncula II
III, q. 15, a. 9 ; Compend., c. 232.

88. — ULTERIUS. Videtur quod in Christo non fuerit ira.
1. ’Ira enim vitium est. Sed in Christo nullum fuit vitium,
sed summa mansuetudo ; Mat., xi, 29 : « Discite a me, quia
mitis sum et humilis corde. » Ergo in Christo non fuit ira.
2. Præterea. Sicut dicit Gregorius (lib. V Moral., cap. xlv,
n. 82; L. 75, 726) : « Ira per vitium eæcæcat oculum mentis, ira
per zelum turbat. » Sed in Christo oculus mentis non1 fuit excæcatus neque perturbatus. Ergo in Christo non fuit ira.
3. Præterea. Secundum Philosophum (II Bhetor., β 2.1378a,
31) et Damascenum (lib. II, c. 16; G. 94, 931) : « Ira est appe­
titus vindictes. Sed Christus non fecit aliquid ad vindictam.
Ergo in Christo non fuit ira.

89. — SED CONTRA. In Christo fuit ira per zelum, ut patet
Joan., ii, 17. Ergo fuit in eo ira.
90. ·— Præterea. Nulla virtus defuit Christo, nec aliqua vir­
tutis perfectio. Sed de perfectione aliquarum virtutum est ira,
sicut fortitudinis, ut dicitur in III Eth., [γ 11. 1116b, 30-31 ;
1. 17, b). Ergo ira fuit in Christo.
Quæstiuncula III
Infra Expos, textus ; III, q. 15, a. 7 ; Ver., q. 26, a. 8 ; Compend. c. 232.

91. ■— ULTERIUS. Videtur quod in Christo non fuerit
*' timor.
1. Timor enim maxime fortitudini opponitur. Sed in Christo
fuit perfectissima fortitudo. Ergo in ipso2 non fuit aliquis timor.
2. Præterea. Augustinus dicit in lib. LXXXIII Quæstionum,
(q. 36; L. 40, 25) quod signum perfectionis est absque timore
esse. Sed Christus fuit perfectissimus. Ergo in eo non fuit passio
timoris.
3. Præterea. Si dicatur quod timor inerat ei secundum sen­
sualitatem.
» Contra. Timor est de futuro malo. Sed sensualitas in Christo
non poterat futurum comprehendere. Ergo in Christo non
poterat esse timor, sed tantum dolor de præsenti.
92. ■— SED CONTRA. Maro., xiv, 33 : « Cœpit Jesus iædere
et pavere. Ergo, etc.
1. Ed. « neque ». — 2. ayâ « Christo » ; β « eo ».

93. — Præterea. Ejusdem est dolor et timor. Sed in Christo
fuit verus dolor. Ergo et verus timor.

Solutio I
94. — RESPONSIO. Dicendum AD PRIMAM QUÆSTIONEM
quod hic quæritur de tristitia secundum quod est passio animalis
in parte sensitiva. Et ideo dicendum quod quia Christus volun­
tarie assumpsit nostram naturam, ut per eam nos redimeret,
ideo talem assumpsit qualem oportuit esse ad finem redemptionis
nostrse.
95. — Unde quamvis in aliis1 beatis per quamdam redundan­
tiam ex2 glorificatione superiorum virium glorificentur etiam
inferiores et ex gloria animæ descendat gloria corporis, tamen
in Christo non fuit sic ; quia gloria ejus quæ inerat ei secundum
fruitionem Dei, non impediebat passibilitatem animæ ejus,
secundum quod erat pars humanæ naturæ.
96. — Et similiter laetitia quæ inerat in superiori parte3 per
fruitionem, non redundabat in inferiores. Et ideo cum acci­
debat aliquid contrarium delectationi inferiorum partium, erat
de eo tristitia. Sed tamen aliter in ipso et in nobis.
Quia in nobis inferiores vires non sunt perfecte subjectæ
rationi; et ideo quandoque præter ordinem rationis insurgunt
in nobis passiones tristitiæ, quas quidem virtus refrenat in
virtuosis, sed in aliis etiam rationi prævalent.
Sed in Christo nunquam surgebat motus tristitiæ nisi
secundum dicta men superioris rationis quando scilicet
dictabat ratio quod sensualitas tristaretur secundum con­
venientiam naturæ suæ ; et ideo in eo neque4, fuit tristitia
rationem pervertens, neque5 fuit necessaria, sed voluntaria
quodammodo.
97. ■— AD PRIMUM ergo dicendum quod per illam auctori­
tatem Isaiæ excluditur a Christo tristitia rationem impediens.
98. — Ad secundum dicendum quod perturbari dicitur ex
toto turbari ; et hoc est quando turbatio inferioris partis ad
superiorem pervenit, ut ejus ordo turbetur. Et hoc non est in
aliquo sapiente, nec in Christo fuit. Et sic concludunt rationes
Senecæ.
99. ·— Ad tertium dicendum quod omnis tristitia, ut dicitur
in VII Eth.6, (y 14. 1153”, 2 ; 1. 13, a) inquantum in se est,
1. α « viris » ; β « substantiis ». — 2. ayS « in ». — 3. a « inorat superiori parti ».
— 4. Ed. « non », — 5. Ed. « nec ». — 6. αβγδ « in vm Eth. » ; cf. etiam κ 2.
1172\ 20 ; 1. 2, c.

fugienda est inquantum hujusmodi. Potest tamen eligi tristitia
inquantum ad aliquod bonum ordinat, sicut tristitia pœnitentis
ad salutem. Et ita etiam Christus elegit tristitiam, inquantum
utilis erat ad redemptionem humani generis.

Solutio II

i

100. — AD SECUNDAM QUÆSTIONEM dicendum quod ira
tripliciter dicitur.
Quandoque enim ira ponitur pro habitu vel actu vitii, quod
opponitur mansuetudini, quod in IV Eth., (δ 11. 1126a, 13;
L 13, h), irascibilitas dicitur : quod contingit ex hoc quod virtus,
ut in II Eth., (β 8. 1109a, 2 ; L 10, f) dicitur, quandoque magis
opponitur uni extremorum, sicut mansuetudo superfluitati iræ
magis'quam diminution! ; et ideo oppositum vitium nominatur
ira. Ét sic ira in Christo non fuit.
101. — Alio modo dicitur ira voluntas vindicandi aliquod malefactum. Et sic ira non est passio, proprie loquendo, nec est in1
irascibili, sed in voluntate. Et sic ira est in Deo et beatis et
fuit in Christo.
102. — Tertio modo dicitur proprie ira quædam passio vis
irascibilis, quæ contingit ex hoc quod appetitus sensibilis2 tendit
ad destructionem ali cujus quod apprehenditur contrarium volito
vel3 desiderato ; et si quidem sit ex ordine rationis insurgens‘
vel ordinata ratione, sic dicitur ira per zelum, et sic fuit in
Christo; si autem sit inordinata, sic erit ira per vitium quæ in
Christo nullo modo fuit.
103. — AD PRIMUM igitur4 dicendum quod ratio illa procedit
de ira secundum primum modum dicendi, sic enim opponitur
mansuetudini ; secundum autem quod est passio, non oppo­
nitur, sed est materia ejus circa quam, quia etiam mitis irascitur
quando oportet.
104. — Ad secundum dicendum quod sicut in Christo delectatio
superioris partis non tollebat tristitiam sensitivae partis, ita
etiam et ira sensitivae partis non impediebat in aliquo usum
rationis ; quia quando5 Divinitas permittebat unicuique partium
humanitatis Christi agere quae sunt ei propria, ut dicit Damas­
cenus, (lib. III, c. 19 ; G. 94, 1079) una pars aliam non impe­
diebat, sicut in nobis accidit quod6 una pars impedit aliam.
105. — Ad tertium dicendum quod ira inordinata sistit7 in vin­
dicta ; sed ira ordinata vindictam ad justitiam ordinat, ut
1. αγδ ad. « vi ». — 2. Ed. « vis irascibilis ». — 3. α « et ». — 4, Ed. « ergo ». —·
5. α « tamen ». — 6. αγ « quia ». — 7. Ed. « consistit ».

scilicet vindictam non quaerat, sed justitiam, et tantum puniat
quantum justitiæ ordo permittit.

Solutio III
106. —AD TERTIAM QUÆSTIONEM dicendum quod timor
etiam multipliciter dicitur.
Uno modo nominat habitum vel doni vel vitii quod opponitur
fortitudini, et dicitur timiditas in III Eth., (y 10. 11151’;
34 sq. ; 1. 15, g — γ 15. 1119®, 21 ; 1. 22, a.). Et Et sic habitus
doni fuit in Christo, non autem habitus vitii.
Alio modo sumitur pro actu vel doni vel vitii ; et sic similiter
dicendum ut prius.
107. — Alio modo dicitur quædam passio in vi1 irascibili, quæ
consurgit ex hoc quod appetitus sensitivus refugit aliquod noci­
vum apprehensum. Et sic loquimur hic de Umore.
Unde dicendum quod hoc modo timor fuit in Christo per
eumdem modum sicut et de tristitia et ira dictum est, inquantum
scilicet ex dictamine rationis et Divinitatis2 adjuncts, appetitus
sensibilis refugiebat ea quæ sibi erant3 contraria.

108. —AD PRIMUM igitur4 dicendum quod ratio illa procedit
de timore secundum quod est vitium, quia passio timoris est
materia circa quam est fortitudo.
109. —Ad secundum dicendum quod omnis timor ex aliqua
imperfectione est, quia ex imperfectione est quod aliquid ab ali­
quo possit lædi.
Christus autem quamvis fuerit secundum animam perfec­
tissimus, tamen lædi poterat ex parte corporis ; et ideo ex parte
ista imperfectionem patiebatur et timere poterat.
110. ·— Ad tertium dicendum quod in homine appetitus sensi­
bilis movetur ex apprehensione imaginationis aut® æstimationis
immediate ; sed mediate etiam ex apprehensione rationis, inquan­
tum ejus conceptio in imaginatione imprimitur. Et ideo quando
ratio in Christo prævidebat læsionem corporis, fiebat species læsivi
in imaginatione, et' appetitus sensibilis ad timorem movebatur.
ARTICULUS III
Quæstiuncula I
Infra, Expos, textus ; III, q. 15, a. 5 ; Ver., q. 26, a. 8, ad 7, 8 ; Compend. c. 232.

in

111. — AD TERTIUM SIC PROCEDITUR. Videtur quod
Christo non fuerit verus dolor in sensu.
1. Quantumcumque enim est vis resistens læsivo, tantum

1. Ed. om. « vi ». — 2. Ed. « Deitatis ». — 3. Ed. « sunt ». — 4. β ed. « ergo »
— 5. γδ om. « aut », sed δ ad. supra; ed. « sive ».

dolor diminuitur ex læsione proveniens. Sed in Christo fuit infi­
nita vis ad resistendum læsivo, scilicet virtus Divinitatis. Ergo
in eo dolor esse non poterat.
2. Præterea. Dolor non est de re voluntaria. Sed Christus
voluntarie passionem sustinuit. Ergo in eo dolor passionis non fuit.
3. Præterea. Christus magis perfecte videbat Deum quam
Paulus. Sed Paulus in raptu propter visionem Dei non sentiebat
ea quæ in corpore gerebantur. Ergo nec Christus dolorem habe­
bat ex corporis læsione.
112. ·— SED CONTRA. Isa., lui, 4 : « Vere dolores noslros ipse
tulit. »
113. — Præterea. Ad veritatem doloris non requiritur nisi
læsio et sensus læsionis1. Sed corpus Christi læsum fuit et
sensum læsionis habuit. Ergo fuit in eo verus dolor.

Quæstiuncula II
III, q. 46, a. 7 et 8 ; Ver., q, 26, a. 9 ; Compend., c. 232,

114. ■— ULTERIUS. Videtur quod dolor usque ad supe­
riorem rationem non pervenerit.
1. Judicare enim de dolore non est pati dolorem. Sed in
Sanctis est tantum judicium de doloribus secundum rationem,
ut patet per Dionysium in Epistola ad Joannem Euangelistam.
(G. 3, 1118). Ergo cum Christus in sanctitate perfectus fuerit,
ipse secundum superiorem partem rationis non habuit dolorem.
2. Præterea. Secundum Philosophum, (De anima, γ 4.
429a, 22 sq. ; 1. 7, n. 677-686) intellectus nullius partis corporis
est actus. Sed dolor passionis non est in anima nisi ex conjunc­
tione ad corpus. Ergo in parte intellectiva non fuit dolor pas­
sionis.
3. Præterea. Secundum Philosophum, (I Top., a 15. 106a,
38) delectationi quæ est secundum intellectum, non est aliquid
contrarium. Sed dolor est contrarius delectationi. Ergo non
est in parte intellectiva.
4. Præterea. Tunc anima perturbatur, quando usque ad
rationem pervenit passio. Sed in Christo nulla fuit perturbatio.
Ergo dolor non pervenit usque ad rationem.
5. Præterea. Impossibile est eidem secundum idem contraria
inesse. Sed dolor est delectationi contrarius. Ergo impossibile
est quod secundum superiorem partem, qua gaudebat de Dei
visione, doleret.
1. F. om. « læsionis ».

115. — SED CONTRA. Major est colligatio potentiarum animæ
ad invicem quam membrorum. Sed uno membro patiente alia
compatiuntur : I Cor., xu, 26. Ergo multo fortius una potentia
animæ patiente, aliæ compatiuntur.
116. Præterea. Major est affinitas potentiarum animæ ad
essentiam1 quam animæ ad corpus. Sed anima secundum es­
sentiam suam [compatitur2] patienti corpori. Ergo et omnes
potentiae patiuntur simul cum essentia.
117. ■— Præterea. In ps. (lxxxvii, 4) : « Repleta esi malis
anima mea, » dicit Glossa exponens de Christo :« Id est dolo­
ribus. » Ergo secundum omnes partes animæ dolor inerat.
Quæstiuncula III
III, q. 46, a. 6.

118. — ULTERIUS. Videtur

QUOD DOLOR

CHRISTI

NON

FUERIT MAJOR OMNIBUS DOLORIBUS.

1. Quia quanto poena est acerbior et diuturnior, tanto poena
ex dolore resultans est major. Sed aliqui Sancti diuturniorem
et acerbiorem poenam perpessi sunt, sicut patet de3 Laurentio
et Vincentio. Ergo Christi dolor non fuit maximus.
2. Præterea. In aliis sanctis dolor passionis4 mitigabatur ex
divina contemplatione et amore, sicut de Stephano8 cantatur :
« Lapides torrentis illi dulces fuerunt. » Sed in Christo fuit maxima
caritas et perfecta Dei contemplatio. Ergo dolor ejus maxime
mitigabatur ; et ita fuit minimus.
3. Præterea. Innocentia patientis minuit dolorem pœnæ.
Unde pueri qui sunt in limbo, non affliguntur de carentia divinæ
visionis, quia eis redditur non pro culpa quam ipsi commiserunt.
Sed Christus sine culpa passus est. Ergo videtur quod dolor
suus fuit mitissimus.
4. Præterea. Quanto major est recompensatio de bono amisso,
tanto levius damnum amissionis portatur. Sed Christus habebat
maximam recompensationem de amissione corporalis vitæ per
passionem, scilicet salutem humani generis. Ergo dolor ille
fuit minimus.
5. Præterea. Quanto est pretiosius quod amittitur, tanto
est major dolor de amissione. Sed Deus, quem homo per pecca­
tum amittit, est dignior quam vita corporalis Christi. Ergo dolor
1. αγ3 « ad invicem ». — 2. αβγδ « compatiebatur ». — 3. αγ8 ad. « beato ». —
4. Ed. om. « passionis ». — 5. In ejus officio, II antiphona Laudum.

qui est de amissione Dei, est major quam dolor Christi de amis­
sione vitæ corporalis.
6. Præterea. Quanto aliquid est magis dispositum ad patien­
dum, tanto minus dolet de passione. Sed corpus Christi magis
fuit dispositum ad patiendum quam corpus Adæ. Ergo Adam
magis doluisset, dato quod læsus fuisset.
7. Præterea. Quanto natura est perceptibilior, tanto est
major dolor. Sed natura animæ est perceptibilior quam natura
cujuslibet corporis. Ergo dolor animæ de passione inferni,
quam in seipsa1 patitur ab igne, est major quam dolor Christi.
119. — SED CONTRA, Thren., i, 12 dicitur in persona Christi2 :
« 0 vos omnes qui transitis per viam, attendite et videte si est dolor
sicut dolor meus » ; quasi diceret3, non. Ergo dolor suus fuit
maximus omnium dolorum.
120. — Præterea. Christus fuit optime complexionatus : quod
patet ex hoc quod4 habuit nobilissimam animam, cui respondet
æqualitas complexionis in corpore. Sed quanto homo habet
meliorem complexionem5, tanto magis sentit læsiones corporis,
quia habet meliorem tactum. Cum ergo6 dolor sit sensus læsionis, videtur quod in Christo fuerit maximus dolor.
121. — Præterea. Virtuosi hominis est suam vitam diligere.
Unde et peccatores seipsos odiunt in tantum quod se7 interfi­
ciunt, ut probat Philosophus in IX Eth., (t 4. 1166b, 12-13 ;
1. 4, p.) Sed Christus fuit virtuosissimus. Ergo maxime suam
vitam dilexit. Ergo dolor de amissione vitæ suæ fuit maximus.

Solutio I
122. — RESPONSIO. Dicendum AD PRIMAM QUÆSTIONEM
quod sicut delectatio sensibilis causatur ex conjunctione con­
venientis secundum sensum ; ita dolor sensibilis causatur ex
conjunctione ejus quod est non conveniens sensui.
Sed inter8 alios sensus solus tactus est discretivus eorum
ex quibus consistit temperamentum corporis. Unde quod est
conveniens secundum tactum, est conveniens ipsi temperamento
sola perceptione tactus.
Et similiter illud quod est inconveniens tactui, est contrarium
temperamento corporis. Et ideo Philosophus dicit in III De
anima (y 13. 435b, 7 sq. ; 1. 18, n. 869-872), quod corrumpentia
tactum corrumpunt animal, non autem corrumpentia auditum,
nisi simul contingat ex accidenti et tactum corrumpi. Et ideo
1. β « se ». — 2. Ed. om. « dicitur in persona Christi ».— 3. α « dicat »
« q. d. ». —
4. Ed. «quia».— 5. Ed. ad- « in corpore ». — C. Ed. «igitur». — 7. a et ed. « seipsos »,
contra j9yS. — 8. Ed. ad. « omnes ».

496

SCRIPTUM SUPER LIB. Ill SENTENTIARUM

in solo tactu est dolor qui accidit ex læsione temperamenti
ipsius corporis.
123. —■ Unde cum in corpore Christi fuerit vera læsio — quia
fuit divisio continui per clavos — et fuerit ibi verus tactus,
de necessitate oportet dicere quod fuerit1 ibi verus dolor.
Qualiter autem exponenda sint verba Hilarii, in fine dicetur.
(175).

124. — AD PRIMUM igitur^ dicendum quod quamvis in
corpore Christi esset vis Divinitatis3 infinitam4 ad resistendum
potestatem habens non tamen resistebat, sed dimittebat car­
nem pati quæ propria5, ut dicit Damascenus (lib. III, c. 14
et 15 ; G. 94, 1059) ; et ideo fuit ibi læsio et per consequens
dolor.
125. — Ad secundum dicendum quod voluntas rationis non
excludit dolorem sensus. Sicut aliquis vult secundum rationem
comburi, ut sanetur, sed tamen in combustione dolorem sensi­
bilem experitur ; et ita fuit in Christo.
126. ■— Ad tertium dicendum quod non potest esse tanta vis
contemplationis quod dolorem sensibilem ex læsione corporis
tollat, si corpus lædatur, nisi per eam abstrahantur vires infe­
riores omnino a suis actibus, per modum quo una potentia intense
operans abstrahit aliam a suo actu. Et hoc® accidit in raptu
Pauli.
127. — Sed in Christo una vis non tollebat aliam a suo actu
nisi secundum quod ratio et Divinitas’ conjuncta ordinabat.
Et ideo perfectio contemplationis dolorem sensibilem non
tollebat.

Solutio II
128. — AD SECUNDAM QUÆSTIONEM dicendum quod in
dolore et tristitia duo inveniuntur : scilicet conlrarielas contris­
tantis et dolorem inferentis ad contristatum et dolentem8,
et perceptio ejus ; et quantum ad hæc duo tripliciter differunt.
Primo quantum ad conlrarielatem : quæ quidem in dolore
attenditur quantum ad ipsam naturam dolentis quæ per læsivum corrumpitur ; sed in tristitia quantum ad repugnantiam
appetitus ad aliquid quod quis odit.
Secundo quantum ad perceptionem : quæ quidem in dolore
semper est secundum sensum tactus, ut dictum est ; in tristitia
autem secundum apprehensionem interiorem.
1. α « fuit ». — 2. Ed. « ergo ». — 3. Ed. « Deitatis. » — 4. F. «infinita ». —
5. Ed. « quidquid proprium ». — 6. Ed. ad. « modo ». — 7. Ed. « Deitas. » —
8. yS A. « dolorem ».

Tertio, quantum ad ordinem istorum duorum, quia dolor inci­
pit in læsione et terminatur in perceptione sensus, ibi enim
completur ratio doloris ; sed ratio tristitiae incipit in apprehen­
sione et terminatur in affectione. Unde dolor est in sensu sicut
in subjecto, sed tristitia in appetitu. Ex quo patet quod tristi­
tia est passio animalis, sed dolor est magis passio corporalis.
129. — Quandoque tamen tristitia, large loquendo, dolor
dicitur. Unde1 Augustinus {in psalm, xlii, n. 6 ; L. 36, 480),
distinguit dolorem animæ secundum se qui proprie dicitur
tristitia, et dolorem animæ per corpus qui proprie dicitur dolor.
130. —· Loquendo igitur de dolore proprie dicto, sic quantum
ad læsionem quæ est materiale in ipso, se extendit in Christo
ad omnes potentias animæ, secundum quod in essentia animæ
radicantur, ad quam etiam læsio corporis pervenit, secundum
quod est forma ejus ; sed quantum ad perceptionem laesionis quæ
est formale in dolore, sic consistit in solo tactu cujus solius2 est
percipere læsivum inquantum lædit, scilicet inquantum corpo­
raliter conjungitur.
131. — Loquendo autem de dolore secundum quod large3,
etiam tristitia dolor dicitur, sicut ex dictis patet; tristitia non
potest esse in ratione sicut in subjecto, sed solum sicut in osten­
dente id quod est voluntati repugnans ; nisi ratio accipiatur
prout comprehendit vim apprehensivam et affectivam, in qua
est tristitia sicut in subjecto, quamvis non tristitia quæ est
passio quæ solum est in parte sensitiva, ut prius dictum
est.
132. — Nulla autem virtus apprehensiva ostendit nisi objec­
tum suum. Objectum autem superioris rationis sunt bona
æterna, ex quibus nihil erat contrarium voluntati Christi.
Unde in ratione superiori, secundum quod ad objectum suum
comparatur, non poterat esse tristitia in Christo ; poterat autem
esse4, quantum ad rationem inferiorem cujus objectum sunt
res temporales in quibus aliquid contrarium voluntati ejus
aliquo modo accidere poterat, ut infra, 17 d. (q. 1, a. 2, sol. 2)
patebit. Sicut5 ipsa læsio corporis6 erat contra aliquam volun­
tatem Christi, qua naturaliter mortem refutabat, et similiter
etiam mala humani generis ei displicebant. Unde in ratione
inferiori poterat esse tristitia etiam, secundum quod ad objecta sua
comparatur.
133. — Et quia unaquæque potentia ad naturam pertinet
secundum quod in essentia animæ radicatur quæ est essentia1. β ad. « et. » — 2. F. « cujus est solum ». — 3. α ad. « sumitur ». — 4. α ad.
* tristitia in Christo ». — 5. Ed. « sic ». —■ 6. F. om. « corporis ».

Iis pars totius naturæ, rationem autem potentiæ habet secundum
comparationem ad objecta ; ideo dicitur a Quibusdam quod
passio doloris perveniebat1 usque ad superiorem rationem
inquantum est natura, secundum quod læsio corporis ad essen­
tiam animæ perveniebat1 ; et ulterius ad omnes potentias,
secundum quod in essentia animæ radicantur ; non autem,
perveniebat ad eam inquantum est ratio, quia secundum quod
ad objectum suum comparatur, nullum detrimentum ex pas­
sione corporis sentiebat, cum in contemplatione divinorum
non impediretur.
134. — Et hoc etiam Quidam aliis verbis dicunt, scilicet
quod patiebatur ut est natura corporis, non autem ut est prin­
cipium humanorum actuum. Et sic etiam dicunt quod inferior
ratio patiebatur2 et ut est natura et ut est ratio.
135. —■ Quamvis etiam aliter possit intelligi distinctio qua
distinguitur ratio ut natura et ratio3 ut ratio ; quia ratio ut
natura dicitur secundum quod judicat de eo quod est secundum
se bonum vel malum, naturæ conveniens vel noxium ; ratio autem
ut ratio, secundum quod judicat de eo quod est bonum vel
malum in ordine ad alterum.
Contingit enim quandoque aliquid in se consideratum esse
naturæ noxium, quod tamen in ordine ad finem aliquem est
eligendum, sicut ustionem quæ est propter sanitatem.
136. ■—· Et sic etiam mors Christi erat in se quidem mala,
inquantum erat nocumentum naturæ ; in ordine autem ad
finem redemptionis humani generis erat optima. Et sic etiam
ratio inferior ut ratio non tristabatur de morte, sed solum ut
natura. Et sic dicta distinctio erit de ratione secundum quod
comparatur ad objectum.
137. — AD PRIMUM igitur4 dicendum quod intentio Dio­
fuit dicere quod Sancti nullo modo quantum ad rationem
moventur a rectitudine rationis, quod omnium virtuosorum est ;
et etiam a tranquillitate mentis, quod perfectorum est. Et
ideo dicit eos quantum ad rationem non pati, non quin expe­
rientia doloris usque ad rationem aliquo modo perveniat.
Et hanc experientiam judicium de passionibus nominat.
138. ■—Ad secundum dicendum quod intellectus potest dupli­
citer considerari.
Vel ut est potentia quædam. Et sic quia5 potentia determinatur
ad actum [et6] cum Operatio intellectus non exerceatur mediante
nysii

1. a « pertingebat ». — 2. Ed. «compatiebatur ». — 3. Ed. om. « ratio ». —
4. Ed. « ergo ». — 5. Ed. om. « quia ». — 6. βγδ om. « et » ; ed. « quia ».

aliquo organo corporali, dicitur quod intellectus non est actus
alicujus partis corporis.
139. — Vel potest considerari inquantum hæc polenlia radi­
catur in essentia animæ. Et sic, cum anima secundum essentiam
suam sit forma corporis ; et intellectus et omnes animæ1 vires
sunt actus corporis, et per accidens ad passionem2 corporis
patiuntur dupliciter, tum ex ordine rationis ad essentiam, tum
ex ordine intellectus ad alias potentias quæ operantur per orga­
num corporale, ex quarum impedimento accidit impedimentum
in operatione intellectus, sicut in phreneticis patet.
140. ■— Ad tertium dicendum quod delectatio intellectus
dicitur dupliciter.
Uno modo ita quod sit3 intellectus quantum ad subjectum el
quantum ad objectum. Et hæc est illa delectatio qua intellectus
delectatur de4 hoc quod intelligit. Et quia utrumque contra­
riorum intelligitur secundum quod est intelligibile et perfec­
tio intellectus, nec aliquam læsionem intellectui afferre potest,
sicut in sensu accidit, ideo tali delectationi non est tristitia
contraria.
141. — Alio modo intellectus delectatio dicitur quantum ad
subjectum, sed non quantum ad objectum ; quia non delec­
tatur per hoc quod intelligit, sed de aliquo apprehenso delec. tabili,’ quando scilicet intellectiva pars delectatur de aliquo
quod in ipsis rebus accidit consonum voluntati. Et sic hæc
delectatio non est de uno contrariorum secundum quod est
in anima, secundum quod non habet contrarium — quia inten­
tiones contrariorum in anima non sunt contrarias, cum sint
simul — sed secundum quod est in re, secundum quod habet contrarietatem. Unde et tali delectationi rationis potest esse tris­
titia contraria in parte intellectiva existens, sicut est in dæmonibus et animabus damnatorum.
142. ■— Ad quartum dicendum quod homo dicitur perturbari,
quando pervenit passio usque ad rationem, immutans ipsam a
sui æquabilitate ; non autem quando pervenit experientia
passionis5 ad rationem.
143. — Ad quintum dicendum quod fruitio Divinitatis6 et gau­
dium consequens, erant in superiori parte rationis in ordine ad
suum objectum ; dolor autem non perveniebat ad rationem supe­
riorem, ut dictum est, nisi secundum quod fundatur in essentia
animæ ; sed in ratione inferiori et in sensualitate et in sensu
erat tristitia vel7 dolor, etiam secundum comparationem ad
1. Ed. « a]iæ ». — 2. ay8 « passiones ». — 3. ayS « erat ». β RA. « erit ». — 4. βγ3
« et dc » ; ed. « in ». — 5. ayS « rationis. », sed δ expungit et ad. cum ed. « doloris vel
• passionis ». -— 6. Ed. « Deitatis ». — 7. Ed. « et ».

objecta, inquantum secundum has potentias dolebat de poena
corporis et aliis hujusmodi : qui tamen dolor erat quodammodo
materia gaudii fruitionis, inquantum gaudium illud se extendit1
ad omnia2 illa quæ apprehenduntur ut Deo placita.
144. — Et sic patet quod dolor qui erat in anima Christi,
nullo modo gaudium fruitionis impediebat, neque per modum
contrarietatis, neque per modum3 redundantiae. Tristitia enim
contrarium gaudium impedit, sicut quodlibet contrarium impe­
ditur a suo contrario. Tristitia autem quæ erat in anima Christi,
nullo modo gaudio fruitionis contraria erat : quod patet ex
Iribus.
Primo, quia non erat4 eidem secundum idem, sed vel in
diversis potentiis erat, vel in eadem secundum diversam opetionem ; — secundo, quia non erat de eodem ; ■— tertio quia
unum erat materia alterius, sicut accidit in pœnitente qui dolet
et de dolore gaudet.
145. — Sed ulterius omnis tristitia, secundum Philosophum
inVII Eth., (η 14. 1153b, 2s ; 1. 13,), impedit omnem delectatio­
nem per quamdam redundantiam, secundum quod nocumentum
unius potentiæ redundat in aliam. Talis autem redundantia,
ut dictum est, non fuit in Christo, nisi quando ipse volebat5.
Unde gaudium quod erat in ratione superiori secundum6 com­
parationem ad objectum, non redundabat in vires inferiores
ut ab eis dolor et tristitia tollerentur ; neque ulterius in corpus
ut læsione immune esset7 et8 per consequens nec8 in animam
nec in potentias secundum quod in essentia animæ radicantur,
prout læsio corporis ad essentiam animæ et ad potentias in ea
radicatas pertingit.
.

Solutio III

146. ■— AD TERTIAM QUÆSTIONEM dicendum quod
magnitudo doloris sensibilis Christi potest ex iribus considerari.
Primo ex ipsa natura passionis ; et sic habuit magnam acer­
bitatem : tum ex complexione patientis quæ erat temperatissima ;
unde habebat optimum tactum et per consequens erat in eo
vehemens sensus læsionis ■— bonitas enim tactus attestatur
etiam10 bonitati complexionis et bonitati mentis, ut dicitur in
II De anima (β 9. 421a, 215 ; 1. 19, n. 483-486) ; — tum etiam ex
genere pœnæ, quia in locis maxime sensibilibus fuit læsus, sci­
licet in manibus et pedibus ; tum etiam ex multitudine passionum,
quia per totum corpus læsionem sustinuit.
1. Ed. « extendebat ». — 2. α « plura » γ « omnia qua? », δ « ad plura objecta ». —
3. F. om. per homot. « contrarietatis; neque per modum ». — 4. α et ed. « inerat »,
contra βγδ. —- 5. α « voluit ». — 6. Ed. « per ». — 7. α » erat ». — 8. Ed. « nec ». —
9. Ed. om. « nec ». — 10. αγδ « et ».

147. — Secundo ex puritate doloris ; quia in aliis patientibus
mitigatur dolor sensibilis ex influxu superiorum virium in
inferiores, vel1 propter contemplationem quæ abstrahit inferiores
vires aliqualiter a suis actibus, vel etiam propter complacentiam
voluntatis ex amore ejus propter quod patitur.
In Christo autem non fuit talis habitudo potentiarum ad
invicem, ut dictum est ; immo unicuique permittebatur agere
quæ propria sibi erant, ut dicit Damascenus (ubi supra)
et ideo dolor suus fuit absque omni admixtione alicujus2 miti­
gantis.
148. ·— Tertio ex voluntate patientis ; quia enim voluntarie
patiebatur ut satisfaceret pro peccato totius humani generis,
ideo dolorem excedentem omnes alios dolores assumpsit.
149. —■ Similiter3 etiam dolor animalis qui tristitia dicitur,
qui erat in appetitu sensitivo vel in ratione ut natura, ex istis4
duobus ultimis habebat magnitudinem ; etB terlio6 ex turpitu­
dine mortis, et ex7 dilectione vitæ corporalis quæ optima erat,
et ex ingratitudine 8 eorum qui eum lædebant, et ex defectibus
humani generis quibus ex maxima caritate compatiebatur.

I

150. — AD PRIMUM igitur9 dicendum quod potest inve­
niri passio alicujus sancti quæ fuit10 magis dolorosa quantum
ad aliquid, [vel quantum11] ad diuturnitatem, vel aliquid hujus­
modi ; sed non simpliciter, omnibus pensatis.
151. ■— Ad secundum dicendum quod in Christo non refun­
debatur gaudium contemplationis in sensum, sicut in aliis
accidit, ut dictum est.
152. — Ad tertium dicendum quod innocentia patientis
minuit quidem dolorem secundum numerum, quia non dolet de
tot, sicut peccator qui dolet12 de pœna et de læsa conscientia ; sed
addit dolorem quantum ad intensionem pœnæ, per se loquendo,
et inquantum apprehendit eam ut magis indebitam.
Sed pueri non affliguntur de carentia divinæ visionis, quia
non est carentia alicujus eis proportionati, ut in II lib. (d. 33,
q. 2, a. 2) dictum est, cum gratiam non habeant, nec ex eis fuit
qûod non habuerunt.
153. — Ad quartum dicendum quod recompensatio facit
gaudium in ratione ut ratio13 considerata, quæ apprehendit hoc
malum in ordine ad aliud14 bonum ; et inquantum gaudium ejus
1, Ed. om. « vel ». — 2. α « alterius ». — 3. α « et similiter ». — 4, Ed. α his ». —
5. α « sed ». — 6. β « quarto ». — 7. β ad. e illa delectatione vel ». — 8. Ed. « ma­
gnitudine ».— 9. Ed. <: ergo ».—10. Ed. « fuerit ». — 11. α « ut » βγδ om.— 12. αγδ
ed» « et ». — 13. NV. « ut ratione ». ■—14. a« illud».

refunditur in alias vires, secundum hoc mitigatur dolor aliarum
virium.
In Christo autem1 hoc non fuit. Et ideo ratio2 non sequitur.
154. ■— Ad quintum dicendum quod sicut gaudium comprehensoris superat omne gaudium viatoris ; ita dolor vel tris­
titia damnati superat omnem dolorem viatoris.
Unde cum Christus non assumpserit nisi dolorem viatoris,
dolor damnati, sive quem habet3 quantum ad poenam damni,
sive quem habet4 quantum ad pœnam sensus, est major quam
fuerit dolor Christi ; quia ille dolor facit damnatum miserum :
quod absit ut de Christo dicatur.
Sed dolor quem habet aliquis viator de peccato, non est tan­
tus quantus est dolor Christi : tum quia mitigatur ex spe veniæ ;
tum quia non est tanta perceptibilitas dolentis, quamvis sit
majus bonum amissum.
155. — Ad sextum dicendum quod quamvis in Christo fuerit
major dispositio ad patiendum quam in Adam fuisset, tamen in
eo etiam fuit major sensus laesionis quam in Adam fuisset,
et ideo major dolor.
Ad septimum dicendum sicut ad quintum.
EXPOSITIO TEXTUS
156. ■— « Non sentit corpus, sed anima » (1).
Contra5. Sentire est conjuncti, secundum Philosophum. (De
Somno ei vigilia, cap. 1. 454a, 7). Ergo neque corporis neque
animae, sed hominis6.
Et7 dicendum quod eorum quæ sunt conjuncti, quædam
insunt loti ratione animæ, sicut8 sentire et hujusmodi ; et hæc
attribuuntur animæ eo modo loquendi quo dicitur calor cale­
facit9, quia est principium calefaciendi ; quædam autem insunt
toti ratione corporis, ut dormire et hujusmodi ; et hæc attri­
buuntur corpori et non animæ.
157. — « Quædam autem non per corpus, immo etiam sine
corpore » (1).
Contra. In I De anima10 (a 4. 408b, 27 ; 1. 10, n. 165) : «.Destruc­
to corpore, anima non reminiscitur neque amat » ; et similis ratio
est de illis quæ hic inducuntur.
Et11 dicendum quod amor, timor et hujusmodi, omnia
æquivoce sumuntur12. Quandoque autem13 nominant passionem
1. α « vero ». — 2. β et ed. om. « ratio ». — 3. α om. « quem habet ». — 4. a cm.
« quem habet ». — 5. ayS « sed contra ». — 6. RAVP. « omnis » ; N. « communis ». —
7. Ed. om. '< et ». — 8. Ed. « ut ». -— 9· Ed. « calefacere ». — 10. Ed. ad. dicitur « ».
— 11. Ed. om. « et ». — 12. a « dicuntur ». — 13. Ed. « enim ».

proprie dictam ; et sic sunt in parte sensitiva1 et ideo2 non
possunt esse sine corpore. Quandoque autem sumuntur pro actu
voluntatis aliquid eligentis vel repudiantis ; et sic possunt esse
sine corpore sicut et voluntas.
158. — « Suscepit nostram vetustatem » (1).
Contra. Simile non consumit suum3 simile. Ergo vetustas
vetustatem consumere non potuit.
Et4 dicendum quod duplex est vetustas, scilicet [culpæ
et pœnæ5] quæ ad veterem hominem pertinent. Veluslas ergo
pœnæ non opponitur novitati gratiæ, immo materialiter se habet
ad ipsam, inquantum meritum consistit in poena decenter tole­
rata. Et ita vetustas pœnæ cum novitate gratiæ, opponitur
vetustati culpæ et delet eam et per consequens vetustatem pœnæ
quæ ex vetustate culpæ causatur consumet in statu gloriæ.
Et6 propter hoc simplex vetustas potuit delere duplam : quod
dupla vetustas non potuisset, quia non habuisset novitatem
adjunctam.
159. — « Non enim assumpsit ignorantiam » (2).
1. Contra. Damascenus (lib. III, c. 21 ; G. 94, 1083) : « Naturam ignorantem et servilem accepit. »
2. Præterea. Leo Papa in Serm. IV Epiphan., (c. 3 ; L. 54,
247) : « Adoraverunt infantem in nullo ab aliis pueris segregatum. »
Ergo ignorans est7 sicut alii.
160. ■— Et8 dicendum ad primum quod ipsemet Damascenus
seipsum exponit. Dicit enim naturam assumptam ignorantem,
si secundum intellectum separetur assumptum ab assumente :
idest, si consideretur illa natura assumpta quasi non fuisset
assumpta ; et tunc ignorans fuisset, sicut est in aliis hominibus.
161. — Ad secundum dicendum quod intellligitur quantum ad
corporalia vel secundum apparentiam.
162. — « Numquid 'in eo essent defectus ? » (3). Scilicet cul­
pæ, alias auctoritas non probaret intentionem Magistri.
163. — « Quos enim defectus habuit... » (5).
1. Et videtur quod causa prima non valeat ; quia vera huma­
nitas potuit esse sine his defectibus, sicut fuit in primo statu et
erit in ultimo.
2. Item. Videtur quod nec secunda ; quia opus redemptionis
ad quod venerat, per mortem implevit. Ergo non oportebat
quod famem et8 sitim et alia hujusmodi assumeret.
3. Item. Videtur quod nec tertia ; quia magis videtur desperationem salutis inducere9 infirmitas ejus qui salvare venerat.
164. ■— Ad primum ergo10 dicendum quod veritas humanitatis
necessarium erat quod ostenderetur ; quia exigebatur ad redemp­
tionem quod esset Deus et11 homo ; nec humanitas secundum
1. F. om. « et sic sunt in parte sensitiva ». — 2. αγδ om. « ideo ». — 3 . a om.
« suum ». — 4. Ed. om. « et. » — 5. αβγδ « pœna et culpa ». — 6. Ed. om. « et ».__
7. γδ ed. « ignorantem » .— 8. Ed. om. « et ». — 9. RA. « desperationem inducere
infirmitas salutis ejus ». N. «includere ». — 10. αδ om. « ergo ». — 11. αδ om. « et ».

statum primum et ultimum erat nota nobis1, sed secundum
statum secundum. Et ideo oportuit quod assumeret defectus
qui nobis secundum statum istum insunt.
165. ■— Ad secundum dicendum quod alii defectus quos
assumpsit, fundantur super eamdem causam, scilicet supra passibilitatem naturæ. Et ideo simul cum defectibus quibus opus
redemptionis completum est2 assumpti fuerunt.
166. — Ad tertium dicendum quod infirmitas carnis despe­
rationem non inducit, propter Divinitatis virtutem adjunctam,
sed magis spem erigit ; quia sicut in ipso, ita et in nobis infir­
mitas tolletur.
167. — « Doles ergo, Domine Jesu... » (6).
1. Contra. Etiam vulnera sua doluit ut dictum est.
2. Item. Quæritur, si sua et nostra vulnera doluit, quis fuerit
major dolor.
168. — Et3 dicendum ad primum quod ratio ut ratio non
dolebat de suis vulneribus propter bonum quod sequebatur ;
dolebat autem sensualitas et ratio ut natura considerata.
169. ■— Ad secundum dicendum quod non sunt unius rationis
dolor corporalis de passione4 Christi et dolor animalis qui tristi­
tia dicitur, secundum quem compatiebatur defectibus5 nostris :
et ideo non sunt comparabiles.
Si autem sumatur dolor passionis animalis, tunc dicendum
quod major fuit dolor compassionis quam passionis6 ; quia
caritas qua de malis nostris dolebat, præponderat æqualitati
suæ complexionis7, secundum quam8 dolebat de passione sua ;
et iterum9 pretiosior ei erat honor divinus qui lædebatur cul­
pis10 nostris, quantum ex nobis erat, quam vita sua corporalis ;
et etiam in hujus signum illum dolorem sustinuit, ut istum
tolleret.
170. ·— « Aut contristatur quis per passionem » (8).
1. Videtur quod in Christo non fuit propassio11. Mat., v, 28,
dicit Glossa (L. 114, 94) quod propassio esi subitus molus cui
non consentitur. Hoc autem est veniale peccatum.
2. Item. Tristitia semper videtur esse passio, quia est in genere
passionis.
3. Item. Videtur quod nunquam sit passio, ut dicit Damas­
cenus, (lib. II De fide, c. 22 ; G. 94, 939) « sed passionis sensus ».
171. — Et12 dicendum quod passio importat immutationem
patientis. Non autem dicitur aliquis immutari simpliciter,
quando id quod est principale in ipso immutatum permanet.
Et ideo simpliciter loquendo, quando ratio non immutatur a
sui æqualitate vel æquitate, non dicitur passio, sed propassio,
quasi imperfecta passio13. Et hoc modo fuit in Christo.
1. RA. « in nobis ».— 2. Ed. ad. « illi ».— 3. Ed. om. « et. » — 4. Ed. orn. « de »
et habent « passionis. » —■ 5. a « fratribus ». — 6. α ad. « cujus ratio est » ; β « quod
est ». — 7. β « contemplationis ». — 8. Ed. « qua ». — 9. α « ideo ». — 10. ayS « cun­
ctis malis ». — 11. ay « passio ». — 12. Ed. om. « et ». — 13. βγ$ « propassio ».

172. — Et ideo dicendum ad primum quod propassio1 proprie
loquendo, est immutatio inferioris partis tantum ; et ideo2
quando talis immutatio in nobis accidit, non praeordinatur
a ratione, ideo Glossa secundum statum potentiarum in nobis
loquens, dicit propassionem subitum motum.
In Christo autem aliter fuit, ut ex dictis patet. Nec tamen
est verum quod omnis subitus motus sensualitatis sit peccatum
veniale ; sed tunc tantum quando est in illicitum tendens :
quod in Christo nullatenus fuit.
173. — Ad secundum dicendum quod dicitur non esse passio
quia non est perfecta passio, quamvis sit de genere passionis ;
sicut ea quæ parva sunt, quasi pro nihilo reputantur ; sicut
dicit Damascenus (loc. cit.) : « passio proprie est, quando habet
aliquam magnitudinem perceptibilem. »
174. — Ad tertium dicendum quod Damascenus loquitur
de passionibus corporalibus, non animalibus.
175. — « Unigenitus Deus hominem verum... » (10).
Verba hæc Hilarii videntur a Christo dolorem passionis
et timorem excludere : quæ tripliciter solvuntur.
Quidam enim3 dicunt Hilarium hoc retractasse4.
Et hoc videtur probabile ex his auctoritatibus quas in Littera
Magister inducit : quarum una incipit, ibi :« Interroga quid sit »
!111 ; alia est notula quæ incipit ibi : « Cum hæc passionum genera »
12) quibus expresse dicit humanitatem Christi his5 infirmi­
tatibus subjacuisse : quod tamen Littera negat, ut videtur.
176. — Alii dicunt quod loquitur de Christo quantum ad
Divinitatem8 ; quia disputat contra illos in his verbis qui
Filium Dei creaturam dicebant.
Sed huic non consonant verba auctoritatis quæ mentionem
faciunt de Christi carne.
177. ■— Solutio autem Magistri consistit in hoc quod non7
simpliciter voluit8 removere a Christo dolorem, sed tria quæ sunt
circa dolorem. — Primo dominium doloris : quod patet ex hoc
quod dicit : « Quam igitur infirmitatem dominatam» (10). — Se­
cundo autem9 meritum doloris : quod patet ex hoc quod dicit :
« Non tamen vitiosae infirmitatis nostrae forma erat in corpore. »
(10)— Tertio necessitatem doloris : quod patet ex hoc quod
dicit : « Videamus an ille ordo passionis infirmitatem in Domino
doloris permittat inlelligi » (10).
178. — Et secundum hoc solvuntur tria difficilia quæ in verbis
ejus esse videntur.
1. Ed. om. « propassio ». — 2. Ed. om. « ideo » ; β « quia ». — 3. α « vero. » — 4. Sic
βθ ; sed i ad. in marg. « Et hoc dicebat Willelmus episcopus Parisius sibi scriptum
fuisse a quodam qui legerat epistolam retractationis. αγ$κ ad. eadem verba cum
« Parisiensis » loco « Parisius », post « quæ tripliciter solvimtur ». Ed. autem hæc ad­
dunt « Et hoc dicebat. Willelmus episcopus Parisiensis quod viderat epistolam retrac­
tationis et fuerat sibi scriptum a quodam qui eam legerat. » — 5. α om. « his ». — 6. Ed.
« deitatem ». — 7. Ed. om. « non ». — 8. Ed. « noluit ». — 9. Ed. om. « autem ».

Primum est quod1 : « Pœna in eo desævil sine sensu pœnæ »
(io); et hoc nominat supra naturam passionis quæ scilicet
sensum pœnæ infert qui est dolor : quod non potest intelligi
de sensu exteriori, quia sic poneretur corpus illud insensibile
esse ; sed oportet quod intelligatur quantum ad sensum rationis
qui non fuit immutatus per hujusmodi passiones a sua æqualitate2.
Et propter hoc dicitur quod pœna in ipso dominium non habuit
vel etiam quod ipsum Verbum non est affectum hujusmodi pas­
sionibus secundum secundam solutionem, ut videtur dicere in
notula affixa. (12)
179. — Aliud difficile est3 quod dicit4 : « Non habens naturam
ad dolendum » (10) ; et hoc dicitur, quia non erat in natura
illa ordo ad dolorem ex aliquo merito peccati, sicut est in nobis ;
et per hunc modum dixit5 supra quod « dominici corporis islr>
esi natura, ut feratur in undis » (10) : hoc enim non est de natura
corporis in se considerati, sed ex virtute adjunct® Divinitatis.
180. — Tertium difficile est quod dicit : « Nec6 enim fieri potest»
(10) : ubi videtur ab ipso excludere timorem et tristitiam
consequenter. Sed vel hoc7 solvendum est sicut in supra dicta8
auctoritate, scilicet quod loquitur de timore prout est passio,
et9 non prout est propassio.
181. — Vel dicendum quod excludit necessitatem timoris.
Habebat enim in ratione unde timorem et tristitiam a sensua­
litate excluderet, si voluisset ; quia, ut supra dictum est,
sensualitas nata est moveri ad tristitiam et timorem et ad oppo­
sita, non solum ex apprehensione imaginationis10, sed etiam ex
apprehensione rationis.
182. — « Pati potuit, et passibilis esse non potuit » (12).
Contra. Philosophus in lib. De somn. et vigil.,11 (c. 1. 454», 9) :
« Cujus est potentia, ejus est actus. » Ergo quod patitur est passi­
bile.
183. — Et12 dicendum quod pati significat passionem per
modum actus, unde ad suppositum refertur, secundum quod
suppositum est cujuscumque naturæ ; et quia passio inest
sibi ratione humanæ naturæ, ideo dicitur quod pati potuit.
Passibile autem significat potentiam ad patiendum ut infor­
mantem illud13 de quo dicitur. Et quia Verbum secundum se
non informabatur14 potentia patiendi15, ideo dicit16 quod passi­
bile esse non potuit, scilicet secundum se, quamvis passibile
fuerit ratione naturæ assumptæ.

1. Ed. ad. « dicit ». — 2. α « qualitate ».
3. α om. est « ». — 4. αγ « dixit ». —·
5 α. « dicit ». — 6. β et ed. « neque ». — 7. β « vel et hoc ». — 8. α- « superiori dic­
tum est » ; βγ « in supra inducta ». — 9. α « sed ». — 10. αχδ « imaginis ». — 11. α
ad. « dicit ». — 12. Ed. om. « et ». —- 13. Ed. «id ». — 14. Ed. « informatur ». —
15. a « ad patiendum ». — 16. Ed. « dicitur ».

DISTINCTIO XVI
An in Christo necessitas fuerit patiendi et
MORIENDI, QUÆ EST DEFECTUS GENERALIS.

1. — Hic oritur quæstio ex prædictis ducens originem. Dictum est
enim supra (d. 15), quod Christus in se nostros defectus suscepit præter
peccatum. Est autem hominis quidam generalis defectus qui peccatum
non est, scilicet necessitas patiendi vel moriendi. Unde corpus nostrum
non tantum mortale, sed etiam mortuum dicitur, quia non tantum aptitudinem moriendi, sed etiam necessitatem habet. Ideo quæritur utrum
necessitas talis in Christi corpore fuerit.
De aptitudine enim moriendi, quod in eo fuerit, ambiguum non est ;
quæ etiam ante peccatum in homine fuit, quando aliquis in eo defectus
non fuit. Nec igitur mortalitas illa tunc in eo fuit defectus, quia naturæ
ei1 erat. Unde etiam Quidam talem mortalitatem in nobis non esse defec­
tum non improbe tradunt, sed necessitatem moriendi vel patiendi, quæ
etiam mortalitas dicitur vel passibilitas. Dicitur enim homo nunc passi­
bilis vel mortalis non modo propter aptitudinem, sed propter necessitatem.
Sed numquid hic defectus fuit in Christi carne ? Anima quoque ejus,
! cum passibilis exstiterit ante mortem, numquid necessitatem patiendi
habuit ? Si enim necessitas patiendi vel moriendi fuit in Christo, non vide­
tur sola voluntate miserationis defectus nostros accepisse.
2. — Ad quod dici potest Christum voluntate non necessitate suæ
naturæ hos defectus sicut alios suscepisse, scilicet necessitatem patiendi
in anima, simul autem patiendi et moriendi in carne.
Verum hanc necessitatem non habuit ex necessitate suæ conditionis,
quia a peccato immunis fuit2, sed ex sola voluntate accepit de nostra in­
firmitate, ponens tabernaculum suum in sole l.ps. xvm, 16) scilicet sub
temporali mutabilitate et labore.
3. — Unde Super epistolam ad Hebræos auctoritas3 dicit quod sicut
omnibus aliis jure et lege naturæ statutum est semel mori ; ita4, Christus ea­
dem necessitate et jure naturæ semel oblatus est, et non seepe. Nec ideo dicit
jure naturæ quod ex natura suæ conditionis hunc defectum contraxerit5,
qui etiam non provenit nobis ex natura secundum quod prius est nobis6
instituta, sed ex ea peccato vitiata. Et ideo dicitur hic defectus naturalis,
quia quasi pro natura inolevit, in omnibus diffusus.

De

statibus hominis, et quid de singulis
accepit.

Christus

4. — Est hic notandum Christum de omni statu hominis aliquid acce­
pisse, qui7 omnes venit salvare. Sunt enim quatuor status hominis. Pri­
mus ante peccatum, secundus post peccatum et ante gratiam, tertius sub
gratia, quartus in gloria.
De primo statu accepit immunitatem peccati. Unde Augustinus8
1. Ed. « ejus ». — 2. Quar. om. « fuit ». — 3. Glossa in c. ix, 27 (L. 114, 659).—
4. Quar. ad.t « et ». — 5. Quar. « traxerit ». — 6. Quar. om. « nobis ». — 7. Ed.
« quod ». — 8. Cod. « Augustinus », sed Glossa (L. 114, 369) sub nomine Alcuini
optime refert. F.

illud Joannis Evangelist» exponens, (cap. ni, 31) : Qui desursum venit,
super omnes est ; dicit Christum venisse desursum, id est de altitudine
humanæ naturæ ante peccatum, quia de illa altitudine assumpsit Dei Verbum
humanam naturam, dum non assumpsit culpam, cujus assumpsit peenam. Sed
poenam assumpsit de statu secundo, et alios defectus ; de tertio vero gratiæ
plenitudinem ; de quarto, non posse peccare et Dei perfectam contempla­
tionem. Habuit enim simul bona viæ quædam, et bona patriæ, sicut et
quædam mala viæ.

DIVISIO TEXTUS
5. — « Hic oritur quæstio ex prædictis... » (1)
Postquam determinavit Magister de defectibus quos Chri­
stus cum natura assumpsit, hic inquirit per quem modum illi
defectus in Christo fuerunt, utrum scilicet in Christo fuerit
necessitas patiendi vel moriendi.
Et dividitur in duas partes .Primo determinat quæstionem,
ostendens quod Christus necessitatem moriendi assumpsit. Et
quia necessitas moriendi ad secundum statum pertinet, ideo
gratia hujus, secundo ostendit quod Christus de singulis statibus
accepit1, ibi : « Et est hic notandum ». (4)
Circa primum tria facit. Primo ponit dubitationem. Secundo
solvit, ibi : « Ad quod dici potest » (2). Tertio solutionem confirmat, ibi : « Unde super Epistolam ad Hebræos auctoritas
dicit, etc. » (3).

<
i

Hic oritur duplex quæstio.
Primo de necessitate moriendi quam Christus ex secundo
statu assumpsit.
Secundo de his quæ Christus habuit de ultimo statu.
De immunitate enim peccati, et de gratiæ plenitudine quæ
ad alios status pertinet, supra dictum est.

QUÆSTIO I

DE NECESSITATE MORIENDI
Circa primum tria quæruntur.

Primo, utrum necessitas moriendi sit tantum ex peccato,
vel etiam ex natura.
Secundo, utrum in Christo fuerit necessitas moriendi.
Tertio, utrum ista necessitas fuerit sub voluntate humana.
1. Ed. « aliquid ».

>
‘
>

ABTICULUS I
[I S., d. 30, q. 1, a. 1 ; IV S.f Prol., d. 4, q. 2, a. 1, sol. 3 ; I-Π, q. 85, a. 5-6 ;
q. 164, a. 1 ; IV Cg., c. 52 ; Mai., q. 5, a. 4-5 ; Compend., c. 193 ; Rom., c. 5, 1. 3 ;
Hebr., c. 9, 1. 5.

6. — AD PRIMUM SIC PROCEDITUR. Videtur quod
NECESSITAS MORIENDI SIT TANTUM HOMINI EX PECCATO.

1. Rom.., vm, 10 : « Corpus quidem mortuum est propter pec­
catum » id est necessitati mortis addictum. Ergo etc.1.'
2. Præterea. In humana natura est mors consecuta culpam.
Rom., v, 12;«Per peccatum mors etc.8. » Sed necessitas peccati
inducta est homini per peccatum tantum. Ergo et necessitas
moriendi.
3. Præterea. Materia debet esse secundum naturam propor­
tionate formæ. Sed forma corporis humani, anima scilicet
rationalis, est incorruptibilis. Ergo et ipsum corpus humanum.
Ergo necessitas moriendi non est ex natura, sed ex peccato.
4. Præterea. Corpus hominis3 maxime ad æqualitatem com­
mixtionis pervenit, sicut Philosophi tradunt. Sed ubi est æqualitas commixtionis, unum contrarium, cum non prædominetur
alteri, non potest agere ad corruptionem commixti4. Ergo corpus
hominis per naturam est incorruptibile. Et sic idem quod prius.
5. Præterea. Pœna non est inducta nisi propter peccatum.
Sed mors et necessitas moriendi quædam pœna est, quia omne
terribile pœna est5, finis autem terribilium mors, ut dicitur
in III Eth., (y 9. 1115a, 26 ; 1. 14, g.) Ergo sunt tantum ex
■ péccato.

7. — SED CONTRA. Omne compositum ex contrariis est
secundum naturam necessitatem habens ad corruptionem. Sed
corpus humanum est hujusmodi. Ergo ex natura habet necessi­
tatem moriendi.
8. ■— Præterea. Sicut probatur in I Cœli et mundi, (a 12.282b,
9 sq. ; 1. 28) generabile naturaliter est corruptibile et corrup­
tionis necessitatem habens. Sed corpus hominis3 est generatum
per naturam. Ergo naturaliter est necessitatem corruptionis
habens.
9. — Præterea. Elementa quæ sunt in corpore humano,
sunt ejusdem speciei cum aliis elementorum partibus. Sed ele1. Ed. om. « etc. ». — 2. Ed. om. « etc. ». — 3. Ed. «humanum». — 4. Ed.
< mixti ». — 5. RANVP « quia omne terribile pœnale est » ; a om. per homoi.

menta in commixtionem aliorum corporum venientia, sunt de
necessitate corruptibilia secundum naturam. Ergo et elementa
quæ sunt in corpore humano. Sed corruptis componentibus
corrumpitur compositum. Ergo corpus hominis secundum
naturam habet necessitatem moriendi.

10. ■— RESPONSIO. Dicendum quod necessitas moriendi
partim homini est1 ex natura, partim ex peccato.
Ex natura quidem, quia corpus hominis compositum est ex
contrariis quæ nata sunt agere et pati ad invicem, ex quo acci­
dit dissolutio compositi. Sed tamen in statu innocentiæ donum
quoddam a Deo gratis datum animæ inerat, ut ipsa præter
modum aliarum formarum, secundum modum suum vitam
indeficientem corpori2 largiretur, sicut ipsa incorruptibilis est
et non secundum modum corporis corruptibilem, quamdiu
ipsa manebat Deo subdita et corpus ei omnino subdebatur,
nec aliqua dispositio in corpore accidere poterat quæ vivifi­
cationem animæ impediret.
11. — Sed propter peccatum istud donum ablatum est ; et ideo
relicta est natura humana, ut Dionysius dicit in Eccl. hier.,
(c. 3, n. 11 ; G. 3, 439) in statu qui debetur3 ei ex natura suorum
principiorum, secundum quod dictum est ei \ Gen., in, 19) :
« Terra es et in terram ibis. »
12. — Et ideo post peccatum, necessitas moriendi inest homini
ex peccato, sicut ex removente prohibens, quod erat gratia
innocentiæ ; ex natura autem materiae, sicut ex eo quod per se
necessitatem mortis inducit.
13. — AD PRIMUM igitur4 dicendum quod hoc dicitur,
inquantum per peccatum prohibens mortem remotum est.
14. — Ad secundum dicendum quod peccatum non inest
homini ex aliquo principiorum naturalium, immo est contra
naturam rationis. Unde non est simile de peccato et morte quæ
ex principio materiali consequitur.
15. ·—Ad tertium dicendum quod materia debet esse propor­
tionate formæ, non ut habeat conditiones formæ, sed ut sit
disposita ad recipiendum formam secundum modum suum.
Unde non oportet, si anima hominis est immortalis, quod etiam
corpus secundum naturam sit immortale.
16. — Ad quartum dicendum quod impossibile est quod
complexio perveniat ad tantam æqualitatem, quin alterum
contrariorum prædominetur ; quia alias non fieret mixtio,
1. α « contingit », β « inest », δ om. ·— 2. α om. « corpori ». — 3. α « debebatur ». —

nisi unum in alterum ageret dominans ad medium reducendo,
altero resistente. Et præcipue hoc oportet in corpore humano
quod calor dominetur propter operationes animæ quæ indigent
calore sicut instrumento, ut dicitur in II De anima {β 4. 416b,
29 ; 1. 9, n. 348).
17. ·—Ad quintum dicendum quod mors vel necessitas moriendi
dicitur esse pœna per comparationem ad statum innocentiæ, in
quo inerat ei posse non mori.
Si tamen in principio conditionis1 humanæ, dictum donum
gratiæ humanæ naturæ collatum non fuisset, necessitas quidem
moriendi fuisset, sed tamquam2 naturalis defectus, non poena,
ut supra probavit Magister ex verbis Augustini in præcedenti distinctione. (3)
Et ideo, quia Philosophi illud donum non cognoverunt, dixit
Seneca quod « mors esl hominis natura, non pœnaz ».

ARTICULUS II
III, q. 14, a. 2.

in

18. — AD SECUNDUM SIC PROCEDITUR. Videtur quod
Christo non fuerit necessitas moriendi.

1. Necessitas enim coactionem importat. Sed quod est in
potestate alicujus constitutum non est coactum. Cum igitur
Christus de seipso dicat, Joan., x, 18 : « Potestatem habeo ponendi
animam meam etc. », non fuit in eo, ut videtur, necessitas
moriendi.
2. Præterea. Christus mortuus est quia voluit, ut dicitur
Is., lui, 7. Sed non fuit in eo necessitas volendi. Ergo nec neces­
sitas moriendi.
3. Præterea. Necessitas moriendi venit ex peccato. Rom.,
Vili, 10 : « Corpus quidem mortuum est propter peccatum », Glossa
(L. 114, 495) : « Idesl, necessitati mortis addictum. » Sed in Christo
non fuit peccatum. Ergo nec necessitas moriendi.
4. Præterea. Supra dixit Magister, in præcedenti distinc­
tione (10), quod Hilarius a Christo necessitatem dolendi
removit. Sed dolorem passionis secuta est mors. Ergo nec in eo
fuit necessitas moriendi.
5. Præterea. Potentius non de necessitate patitur ab aliquo
minus potente. Sed Christus fuit potentior quolibet alio4 passio1. Ed. ad. « naturæ ». —- 2. β om. « sed tanquam ». — 3. N. notat hæc verha :
«Morieris : ista hominis natura est, non pœna » inveniri in appendice operum Senecæ
sed ejusdem non esse. — 4. αγ om. « alio ».

512

SCRIPTUM SUPER LIB. Ill SENTENTIARUM

nem vel mortem1 inducente. Ergo ipse non habuit necessitatem
moriendi vel patiendi.

19. — SED CONTRA. Rom., vin, 3 : « Deus misit Filium
suum in similitudinem carnis peccati. » Sed conditio carnis pec­
cati est quod habeat necessitatem moriendi, quæ tamen pecca­
tum non est. Ergo fuit in carne Christi.
20. ·— Præterea. Hebr., n, 17, dicitur quod ipse in passione
assimilatus est fratribus, idest aliis hominibus. Sed mater de
qua Christus carnem sumpsit, et alii homines habent necessi­
tatem moriendi et patiendi. Ergo et2 in Christo talis necessitas
fuit.
21. — Præterea. Necessitas moriendi vel patiendi est defectus
totam naturam humanam consequens, nec est culpa nec3 diminutionem gratiæ importans, quia est tantum ex parte corporis.
Sed omnes tales defectus assumpsit, ut supra (d. 15, q. 1, a. 1)
dictum est. Ergo assumpsit necessitatem moriendi.

22. — RESPONSIO. Dicendum quod secundum Philosophum,
(II Periher., 13. 22b, 5-6 ; 1. 10, n. 9) necessarium idem est quod
impossibile non esse. Unde necessitas excludit potentiam ad
oppositum. Hæc autem potentia ad oppositum excluditur
triplici ratione.
Prirrtb ex hoc quod talis potentia repugnat naturæ illius rei,
sicut potentia deficiendi repugnat naturæ divinæ. Et ideo
dicimus Deum necessario æternum. Et hæc est necessitas abso­
luta.
Secundo impeditur4 ex aliquo impediente. Et sic est neces­
sitas coactionis.
Tertio, quia hoc cujus dicitur esse potentia, repugnat fini
intento ; sicut non curari repugnat ei quod est sanari. Unde
dicimus quod non potest non curari, si debeat sanari. Et hæc
est necessitas ex conditione finis.
23. — Necessitas autem® patiendi vel moriendi, dupliciter6
potest attribui Christo. Quia potest removere potentiam non
moriendi a natura humana ; et sic vere ei attribuitur, quia natura
humana, quantum ad statum suæ passibilitatis, in quo statu
Christus eam assumpsit, non habet potentiam non moriendi.
Unde in Christo quantum ad naturam humanam fuit neces­
sitas moriendi.
Item potest removere potentiam non moriendi a Christo
ratione personæ ; et sic falso ei attribuitur, quia virtus Divini1. ayS om. « vel mortem » sed yad. in marg. eadem manu. —■ 2. Ed. « etiam ». —
3. Ed. om. « nec ». — 4. NVPF. « excluditur ». — 5. βγ « ergo » δ om. — 6. α om.
n dupliciter ».

tatis Christi repellere poterat omne inducens mortem vel passio­
nem.
24. — Erat tamen in Christo necessitas patiendi, etiam ratione
personæ, ex conditione finis, scilicet si humanum genus redi­
mendo liberare vellet. Et ideo1 Quidam dicunt Christum habuisse
necessitatem patiendi, attendentes naturam humanam; Quidam
vero dicunt non habuisse aliam2 necessitatem, nisi ex conditione
finis, attendentes personam divinam.
25. ■— Sed quia mors inest Christo ratione humanæ naturæ,
ideo sicut simpliciter concedimus quod Christus mortuus est,
ita similiter concedere possumus simpliciter quod necessitatem
moriendi habuit, non solum ex causa finali, sed etiam necessi­
tatem absolutam, ut moreretur, etiam si non occideretur, ut
Quidam dicunt3. Et cum hoc necessitatem coactionis habuit
quantum ad mortem violentam quam sustinuit.

j
*
i

26. — AD PRIMUM ergo dicendum quod, sicut infra Magister
dicit 21 d., hoc Christus dixit4 de potestate in se manentis
Divinitatis.
27. ■— Ad secundum dicendum quod cum dicitur : [Christus6]
mortuus est6, quia voluit, li quia potest dicere causam : et hoc
vel respectu mortis absolute, et sic referendum est ad voluntatem Divinitatis ; vel respectu mortis violenter illatæ, et sic potest
referri ad voluntatem humanam per quam voluntarie se persecutoribus obtulit.
Potest etiam dicere concomilanliam, et sic refertur etiam
ad voluntatem humanam per quam mortem acceptavit. Et
hoc non7 excludit necessitatem moriendi, quia8 hoc idem
accidit in Petro et in aliis Sanctis.
28. — Ad tertium dicendum quod necessitas moriendi non
solum venit in humanam naturam ex peccato, sed etiam alias
potuisset9 esse in humana natura, ut supra dictum est ; et
, Jdeo Christus potuit hunc defectum assumere sine peccato et
alios hujusmodi.
29. ·— Ad quartum dicendum quod Magister supra voluit
excludere a Christo necessitatem patiendi ratione personæ.
30. — Ad quintum dicendum quod corpore Christi fuit secun­
dum quid potentius10 clavus et lancea : inquantum scilicet cla­
vus fuit durus, quod pertinet ad potentiam naturalem, et caro
1. RA. « Et sic ideo ». — 2. NV. ad. « talem ». — 3. NVP. ad. : « Unde Augus­
tinus (J. II De peccat, merit, et remis., c. 29 ; L. 44, 180) : « Si non occisus fuisset, natu­
rali morte dissolutus fuisset » ; et idem opus redemptionis fuisset, quod per passionem
fecit. — 4. α « dicit ». — 5. αβγδ om. « Christus ». — 6. α om. « est ». — 7. PF. om.
« non ». — 8. α « quia ». — 9. a ad. « etiam ». — 10. Ed. « potentior »
COMMENT. IN LIB. SENTENT. - III. — 18

514

SCRIPTUM SUPER LIB. III SENTENTIARUM

Christi mollis, quod pertinet ad naturalem impotentiam, secun­
dum Philosophum in prædicamentis (c. 8, 9a, 25).

ARTICULUS III
Compend., c. 230.

31. — AD TERTIUM SIC PROCEDITUR. Videtur

quod

NECESSITAS PATIENDI VEL MORIENDI SUBFUERIT IN CHRISTO
VOLUNTATI HUMANÆ.

1. Nihil enim sequitur ad voluntatem præcedentem, nisi
quod voluntati subest. Sed Damascenus dicit in III lib., (c. 20 ;
G. 94, 1083) quod « naturalia in Christo sequebantur ad volun­
tatem. ». Ergo si necessitas moriendi fuit in Christo aliquo modo
naturalis, suberat Christi voluntati.
2. Præterea. Sicut inferiores vires sunt sub ratione, ita
corpus est sub anima. Sed inferiores vires in Christo obediebant
et omnino subjiciebantur voluntati rationis. Ergo et corpus
quantum ad omnia quæ in ipso accidere poterant subdebatur
voluntati animæ.
3. Præterea. Avicenna dicit in VI lib. De naturalibus, quod
animæ alicujus spiritualis viri magis obedit materia quam con­
trariis agentibus in natura. Sed anima Christi maxime fuit spi­
ritualis. Ergo cum mors in corpore ejus acciderit ex aliquo con­
trario agente, videtur quod voluntas ejus humana poterat
mortem repellere in passionibus illis inductis1.
4. Præterea. Ex voluntate sua humana per gratiam sanita­
tum2, quam abundantissime habuit, aliis salutem3 conferebat,
sicut Mat., viii, 3, dicit leproso : « Volo. Mundare. » Sed non
minus poterat in corpus proprium quam in alienum. Ergo et
poterat secundum humanam suam voluntatem præservare
corpus a morte et læsione.
5. Præterea. Major virtus fuit in anima Christi quam in qua­
libet alia4 creatura. Sed aliqua virtus creaturæ potest præser­
vare corpus a morte, sicut lignum vitae. Ergo multo fortius
poterat hoc anima Christi.
6. Præterea. Moyses ex vi contemplationis divinæ jejunavit
quadraginta diebus, quibus, ut videtur, conservabatur corpus
a consumptione ex virtute animæ. Sed in Christo fuit anima
multo potentior quam in Moyse, quia « amplioris gloriæ præ Moyse
habitus est »,ut dicitur Heb., ni, 3. Ergo anima ejus poterat con­
servare corpus immune ab omni corruptione.
1. NVP, « inductam », — 2. Ed. « sanitatis ». — 3. Ed. « sanitatem ». — 4. αδ
'· in aliqua » y « in aliqua alia ».

32. — SED CONTRA. Corpus humanum non præservatur
omnino a morte, nisi per gratiam innocentiæ sicut in primo statu,
vel per gloriam sicut in ultimo statu. Sed utrumque istorum
dare solius Dei est. Ergo anima Christi corpus suum non poterat
a corruptione praeservare ; et ita necessitas moriendi sibi non
subdebatur.
33. — Præterea. Secundum naturam corruptibile non potest
fieri incorruptibile. Sed anima Christi non poterat in ea quæ
sunt supra naturam. Ergo cum corpus suum esset corrupti­
bile, non poterat eam a corruptione præservare.
34. — Præterea. Facere miracula est signum omnipotentiae.
Sed anima Christi non habuit omnipotentiam. Ergo non potuit
propria virtute aliquod1 miraculum facere. Sed quod corpus
corruptibile non corrumpatur, est maximum miraculum. Ergo
hoc non subjacebat voluntati animæ Christi.
35. — RESPONSIO. Dicendum quod ejus solius est immutare
cursum et legem naturæ impositum, qui naturam instituit et
ordinavit : quod solus Deus fecit. Et ideo neque aliqua2 corpo­
ralis virtus, neque3 spiritualis, aut animæ aut angeli, nec etiam
animæ Christi, potuit ad immutationem legis naturæ impositæ
divinitus, nisi per modum orationis et4 intercessionis. Et ideo
hoc fuit signum Divinitatis5 Christi, quod imperando signa
perficiebat, et non orando sicut alii Sancti.
36. — Et ideo cum secundum legem et cursum naturæ mors
Christi corpus consequeretur, ut dictum est, et ut Magister dicit
in Littera (2), dicendum quod necessitas moriendi in Christo
non subdebatur voluntati ejus humanæ, sed solum divinæ, ut
una opinio dicit.
37. ■— AD PRIMUM ergo dicendum quod verbum Damasceni
intelligendum est de voluntate divina quæ fuit illius personæ.
38. — Ad secundum dicendum quod vires sensibiles natæ
sunt obedire rationi ; et quanto ratio magis fuerit6 in virtute
perfecta, tanto magis sibi [obedient7].
Et quia Christus perfectissimam virtutem habuit, ideo hujus­
modi vires omnino sibi subdebantur quantum ad rationem.
Sed vires naturales vel animæ vegetabilis vel etiam corporis,
non sunt natæ8 obedire rationi. Et ideo non est similis ratio.
39. — Ad tertium dicendum quod Avicenna ponit quod
mundus factus est a Deo mediantibus angelis. Unde ponit quod
1. αγδ om. « aliquod ». —2. a om. « aliqua ». — 3. Ed. « nec ». —4, Ed. « aut s. —
5. Ed. « Deitatis». — 6. αβγδθκΙϊΑ.. « fuit », contra iNVPF ; RANVP. om. « in ». —
7. o/JySitaRA. « obedivit », yô cor. in « obediunt », NVPF. « obediet ».— 8. α « nata ».

spiritui angelico materia obedit ad nutum et per consequens
animæ inquantum angelis assimilatur.
40. — Hæc autem repugnant fidei et dictis aliorum Philoso­
phorum, qui dicunt quod angeli non possunt in hæc inferiora
effectum aliquem nisi mediante motu cæli : quod etiam fidei
repugnat1 quantum ad aliqua quæ possunt angeli facere utendo
virtutibus rerum naturalium in2 movendo inferiora, ut dictum
est in3 II lib., d. 8 (q, 2, a, 5). Unde in hoc non est standum
auctoritati Avicennæ.
41. — Ad quartum dicendum quod Christus etiam miracula
sanitatis non poterat facere virtute humanitatis, sed Divini­
tatis sibi conjunct®.
42. ■— Ad quintum dicendum quod lignum vitæ non poterat
immortalitatem conferre principaliter ; sed removebat quoddam
ex quo sequitur corruptio, scilicet extraneitatem a cibo assumpto
ut in II lib., d. 19, dictum est.
43. ■— Ad sextum dicendum quod Moyses quamvis4 non affli­
geretur ex jejunio quadraginta dierum, quia vires sensibiles erant
suspensæ propter contemplationem Dei, tamen calor naturalis
agebat et flebat deperditio, quamvis non tanta ; quia quando5
vires intellectivæ vehementer contemplantur, etiam6 vires natu­
rales in suis actibus impediuntur.
Vel si nulla fiebat consumptio, hoc non fuit nisi virtute divina
per miraculum.

QUÆSTIO II

DE HIS QUÆ PERTINENT
AD STATUM GLORIÆ CORPORIS
QUAM OSTENDIT IN TRANSFIGURATIONE
Deinde quæritur utrum cum necessitate moriendi potuit
habere ea quæ pertinent ad statum gloriæ. Et quia supra dictum
est de his quæ pertinent ad gloriam animæ ; ideo quæritur de
his quæ pertinent ad statum gloriæ corporis quam ostendit
in transfiguratione Mat., xvii, 1-10.
Et’ circa hoc quæruntur duo :

Primo, utrum illa claritas fuerit vera vel imaginaria.
Secundo, utrum fuerit gloriosa.
1. Ed. « repugnant ». — 2. a « et ». — 3.
« ut in T1 d. 8, dictum est » ; ed. « ut
patet ex... ». — 4. β « licet », — 5. α « cum ». — 6. α « et ». — 7. α om. « et ».

ARTICULUS I
44. __ ad PRIMUM SIC PROCEDITUR. Videtur quod
CLARITAS ILLA NON FUERIT VERA.

1. In id1 dicitur aliquid transfigurari quod non secundum
veritatem ei inest, sicut dicitur II Cor., xi, 14, quod « angelus
satanse transfigurat se in angelum lucis ». Sed Christus dicitur
transfiguratus, secundum quod illam claritatem demonstravit,
ut patet Mat., xvii. Ergo claritas illa non secundum veritatem
ei inerat.
2. Præterea. Luc., ιχ, 27 : « Non gustabunt mortem nisi
videant regnum Dei. » Glossa Bedæ2 : « Id est glorificationem
corporis in imaginaria repræsenlalione fuluræ beaiitudinis. »
Sed quod est imaginarium, non est verum. Ergo illa claritas
non secundum veritatem ei inerat.
3. Præterea. Impossibile est quod idem corpus sit simul
opacum et lucidum. Sed secundum veritatem rei corpus Christi
opacum erat. Ergo claritas non inerat ei secundum rei veritatem.
4. Præterea. Claritas sensibilis maxime corrumpit visum.
Sed claritas illa fuit maxima, quia super illud Mat., xvii, 2 :
« Resplenduit facies ejus sicut sol », dicit Glossa Hieronymi3. :
« Deus non potest in hac vita tam clarum quid facere. » Ergo cum
oculi Apostolorum non fuerint læsi ex4 visione illius claritatis,
non fuit illa claritas sensibilis, sed solum imaginaria.
5. Præterea. Testes transfigurationis transfigurationi conformantur. Sed super illud Lucæ, ix : « Apparuerunt Moyses et
Elias, » dicit Glossa (L. 114, 280) : «Sciendum est, non corpora vel
animas Moysi vel5 Elise ibi apparuisse ; sed in6 subjecta creatura
illa corpora fuisse formata. Potest etiam1 credi ut angelico ministerio hoc factum esset, ut angeli eorum personas assumerent. »
Ergo nec ipsa claritas secundum quam fuit facta transfiguratio,
fuit vera, sed imaginaria.

‘f
1

45. — SED CONTRA. Augustinus dicit, et habitum est supra,
dist. praec., (9) quod si unum eorum quæ Evangelium de Christo
dicit, verum non fuit, nec alia oportet dicere vera fuisse. Si

■

1. 5 ad. in marg. « enim aliquid », ed. « In illud enim ». — 2. Prius : « Marci, viii »,
sed ibi nil simile nec in Glossa, nec in textu Bedæ:, legitur tantummodo in Glossa
interlin. Lucæ ix, sine Bedæ nomine; in cujus commentario non occurrit. Colligi
vero potest ex lib. I Ilomiliar., hom. xvin (L 94, 98), ad hæc verba : « Et transfi­
guratus est. » Ex F. — 3. Apud Hieronymum in ejus commentario non habetur ;
sed sjc in Glossa (L. 114, 143) : « Deus in hac vita tam. claras nequit facere, quia nullus
sine peccato. » Ex F. — 4. Ed. « in ». — 5. Ed. « et ». — 6. Ed. « ex ». — 7. α « enim ».

ergo non fuit vera claritas, cum Evangelium hoc dicat, relin­
quitur quod non vere comederit nec vere passus sit : quod est
haereticum.
46. — Præterea. In operibus veritatis non est credendum
aliquid falso1 et praestigiose factum. Sed si illa claritas non fuisset
vera, fuisset quoddam praestigium illudens oculos. Ergo nullo
modo hoc dicendum est.
47. — Præterea. Super illud Luc., ix, 33 : « Faciamus hic
tria tabernacula », dicit Glossa quod Moyses et Elias fuerunt
testes de cælo. Sed non fuissent veri testes, nisi ibi vere fuissent.
Ergo ibi vere fuerunt ; et sic vere etiam2 ibi claritas fuit.

48. ■— RESPONSIO. Dicendum quod claritas illa fuit claritas3
sensibilis, secundum veritatem in corpore Christi existens, ad
ostensionem claritatis quam promiserat in Sanctis post resur­
rectionem futuram, dicens : « Fulgebunt justi tamquam sol in
regno patris eorum, » Ματ., χιπ, 43.

49. — AD PRIMUM igitur4 dicendum quod figura dupliciter
dicitur. Uno modo dicitur5 qualitas resultans ex terminatione
quantitatis. Et sic non dicitur transfiguratus Christus, quia
eadem lineamenta corporis in ipso erant.
Et quia figura alicujus rei signum ipsius ponitur, sicut patet
de imaginibus quæ præcipue fiunt secundum repræsentationem
figuræ ; inde translatum est nomen figuræ ut ponatur pro quo­
libet signo quod6 instituitur ad aliquid7 significandum, secundum
assimilationem ad aliud. Hoc autem potest fieri et de eo quod est
in rei veritate sicut una res est imago vel figura alterius vel8 de
eo quod est in imaginatione tantum.
50. — Dicitur autem Christus transfiguratus9, quia clari­
tatem sibi veraciter inhærentem assumpsit ad tempus, in figu­
ram futuræ claritatis quæ erit in Sanctis.
51. — Ad secundum dicendum quod Be da dicit imaginarium
non quod est tantum in imaginatione, sed quod est imago et
figura alterius.
52. ■— Ad tertium dicendum quod non est inconveniens id
quod est in se opacum in intrinsecis, habere claritatem in super­
ficie vel extensione, sicut æs politum, vel etiam alio10 extrinseco
superinducto, sicut ex reverberatione solis vel alicujus hujusmodi.
Et sic fuit claritas in Christo, non quidem superinducta ex aliquo
corpore superlucenti, sed miraculose ab ipso Deo.
1. Ed. « false ». — 2. Ed. om. « etiam ». — 3. Ed. om. « claritas ». — 4. β et ed.
« ergo ». — 5. α « potest dici ». — 6. ayS « et ». — 7. αδ om. « aliquid ». — 8. Ed.
« et ». — 9. Ed. « figuratus ». — 10. α « vel et alio » ; ed. « vel ex aliquo », contra βγδβι,κ.

53. — Ad quartum dicendum quod claritas illa erat similis
claritati corporis gloriosi quæ visum non corrumpit, sed demul­
cet. Unde Apoc., xxi, 11, comparatur claritati jaspidis quæ visum
demulcet et delectat. Et hoc quidem contingit, quia est alterius generis quam ista claritas naturalis : provenit enim ex
claritate spirituali animæ, quæ quidem non corrumpit propor­
tionem oculi ad vim animæ, sed magis confortat.
54. —- Unde hoc quod dicit Hieronymus, quod Deus non
posset in hac vita tam clarum quid facere, intelligendum est
ideo dictum esse, quia claritas hujus vitæ, scilicet naturalis,
non est proportionabilis claritati patriæ, sed alterius generis
existens.
55. ■— Ad quintum dicendum quod illa Glossa punctata est
a Magistris. Unde dicendum quod uterque illorum ibi vere appa­
ruit ; sed Elias in anima et corpore, Moyses autem in anima
tantum : quæ apparere potuit vel per aliquod corpus assumptum,
sicut angeli apparent, vel quia est potens, maxime Dei ordinante,
facere aliquam in oculis speciem, illum hominem cujus est
anima, repræsentantem.

ARTICULUS II
III, q. 4, 5, a. 2; Mal., c. 17.

r

56. — AD SECUNDUM SIC PROCEDITUR. Videtur ouod

'

CLARITAS ILLA NON FUIT GLORIOSA.

'

1. Mat., xvii, 2, super illud : « Transfiguratus est, etc. » Glossa
Bedæ1 dicit : « In corpore mortali ostendit non immortalitatem,
sed claritatem similem futurae immortalitati. » Sed claritas glo­
riosa est claritas immortalitatis. Ergo illa claritas non fuit
gloriosa.
2. Præterea. Idem non potest esse subjectum pœnalitatis et
gloriæ. Sed corpus Christi erat subjectum pcenalitatibus. Ergo
non poterat in eo esse claritas gloriosa.
3. Si dicatur quod claritas illa redundabat ex gloria animæ.
Contra. II Cor., m, 7, tanta erat claritas in facie Moysi quod non
poterat inspici nisi velaretur. Et Mat., i, 25, super illud : « Non
cognoscebat eam donec peperil, » dicit Glossa (L. 114, 72) : « Joseph
Mariam facie ad faciem videre non poterat, quam Spiritus saneiüs repleverat. » Sed Maria et Moyses non habebant animam
glorificatam. Ergo non est verum quod illa claritas ex glori­
ficatione animæ processit.
1. Sic Glossa vetus, sine auctoris nomine; expresse legitur apud Bedam. F

4. Præterea. Proprietas corporis gloriosi non solum est claritas,
sed1 agilitas et impassibilitas et subtilitas. Si igitur2 assumpsisset
claritatem quæ est corporis gloriosi proprietas, debuisset
etiam alias proprietates assumere.
5. Præterea. Claritas gloriosa non videtur ab oculo non glo­
rificato. Sed oculi Apostolorum qui viderunt Christi clarita­
tem, non erant glorificati. Ergo illa claritas non fuit gloriosa.
6. Præterea. Claritas gloriosa non est corpori naturalis. Sed
claritas illa fuit corpori Christi naturalis : quod patet per verba
Hilarii superinducta, ubi dicit : « Si Domini corporis solum
ista natura sit ut sua virtute feratur in humidis et sistat in liqui­
dis el extracta transcurrat, quid per naturam humani corporis car­
nem ex Spiritu sancio conceptam judicamus ?» Et Glossa Mat.,
xvii, (L. 114, 143) dicit : « Speciem quam habebat per naturam
ostendit, non amittens carnem quam assumpserat voluntate. »
Ergo claritas illa non fuit gloriosa.
7. Præterea. Claritas illa non solum fuit in corpore Christi,
sed etiam in vestibus ejus, ut patet ex textu Evangelii. (Mat.
xvii, 2). Sed in vestimentis non potest esse gloriosa claritas.
Ergo nec in corpore Christi tunc fuit.
57. — SED CONTRA. Philip., m, 21, super illud : « Configu­
ratum corpori claritatis, » dicit Glossa3 : « Assimilabimur cla­
ritati quam habuit in transfiguratione. » Sed assimilabimur
claritati, gloriosæ. Ergo tunc habuit claritatem gloriosam.
58. — Præterea. Mat., xvii, dicit Glossa4 quod « apparuit
in ea claritate quam habebit peracto judicio ». Sed tunc habebit
claritatem gloriæ. Ergo et in ea tunc apparuit.
59. ■— Præterea. Claritas non5 gloriosa non ostendit gloriam
resurrectionis. Sed ad hoc Christus transfiguratus est ut glo­
riam resurrectionis ostenderet, ut dictum est. Ergo erat cla­
ritas gloriosa.

60. ■— RESPONSIO. Dicendum quod Hugo de sancto Vic­
dicit quod Christus assumpsit omnes proprietates seu
dotes corporis glorificati adhuc corpus passibile gerens, quamvis
in Christo7 non proprie habeant8 rationem dotis ; sicut sub­
tilitatem in nativitate, quando est egressus de utero virginali,
claustris pudoris clausis manentibus ; agilitatem autem, quando
tore6

1. Ed. ad. « etiam ». — 2. αδ « ergo ». — 3. Glossa interlinearis. F. — 4. Sic vetus
interlin. In ord. Glossa apud Migne (L. 114, 143) legitur : « In exemplum futuræ bealitudinis et claritatis quam videbunt justi, prius sublatis impiis. » Sic F. — 5. α om. « non ».
—6. Hugo de S. Victore non habet integram notationem de quatuor dotibus, sed
bene Innocentius III, sive in de Mysterio Missæ, lib. IV, c. 12 (L. 217, 864) ; sive in
Serm. XIV de tempore (L. 217, 382). — 7. αδ « ipso ». — 8. Ed. « habebant ».

super undas maris ambulavit ; claritatem, in transfiguratione ;
impossibilitatem in ccena, quando corpus suum ad edendum
discipulis sine hoc quod divideretur dedit.
61. — Et hoc quidem non potest intelligi quantum ad ipsas
qualitates sive habitus gloriosi corporis, quia contrariantur
conditionibus et proprietatibus corporis passibilis. Christus autem
semper ante resurrectionem corpus passibile habuit. Nec hoc
quod corpus ejus a discipulis edentibus non dividebatur, fuit
propter impassibilitatem ; sed quia non in propria specie come­
debatur, sed in specie panis in qua fiebat fractio. Unde cum
contraria non sint simul in eodem, non poterat tunc habere
qualitates corporis gloriosi ; sed actus illarum proprietatum
fuerunt in eo non quidem procedentes ex aliquo inhærente, sed
supernaturaliter divino miraculo, ut Dionysius dicit in Epis­
tola iv ad Caium, (G. 3, 1071) : « Super hominem operatur ea
quæ sunt hominis ; et hoc monstrat Virgo supernaturaliter conci­
piens et aqua instabilis materialium et terrenorum pedum sus­
tinens gravitatem. »
62. ■— Dicendum igitur1 quod ille fulgor non fuit proveniens
ex aliqua proprietate corporis gloriosi existente in corpore
Christi, sed fuit miraculose et divinitus inductus in corpore
Christi. Fuit tamen ille fulgor ejusdem generis cum fulgore cor­
porum glorificatorum, non tamen ita perfectus ; sicut caritas
viæ assimilatur caritati patriæ2.
63. — In Moyse autem fuit claritas similis claritati patriæ
sicut fides visioni, non ejusdem generis ; et ideo aspectum
intuentium offendebat : quod non fuit de claritate Christi.
Ei hujus ratio est, quia anima Christi glorificata erat, non
autem anima Moysi ; unde et corpori ejus poterat convenienter
attribui claritas gloriosa, non autem corpori Moysi, ne prius
esset gloria in corpore quam in anima.

64. — AD PRIMUM igitur3 dicendum quod ex Glossa ista
habetur quod non fuerit habitus claritatis sicut in corporibus
immortalibus, sed fuit actus splendoris similis ex divino miraculo.
Per quod4 patet etiam solutio ad secundum.
65. — Ad tertium dicendum quod non potest esse quod claritas
ista® fuerit in corpore ex animæ gloria, quia anima Christi adhuc
erat passibilis ex illo respectu quod est forma corporis ; unde
gloriam in corpus non transfundebat, ut dictum est.
66. — Ad quartum dicendum quod etiam actus® aliarum
dotium in se’ Christus ostendit, sed alibi8, ut dictum est. Sed9
1. Ed. « ergo ». — 2. RA. : « Sic claritas viæ assimilatur claritati patriæ. » — 3. β
et ed. « ergo ». — 4. ayS « Et per hoc ». — 5. Ed. om. « ista ». — 6. F. « actum ». —
7 Ed. om. « in se ». — 8. Ed. « aliter ». — 9. a om. « sed ».

tamen secundum illa non dicitur transfiguratus ; quia aliæ dotes
non pertinent ad aspectum, secundum quem praecipue de figura
alicujus judicamus, sicut claritas, per quam aliquid in seipso
videtur.
67. — Ad quintum dicendum quod hoc intelligitur quando
corpus gloriosum non vult se ostendere.
68. ·— Ad sextum dicendum quod claritas illa dicitur sibi
fuisse naturalis, inquantum corpus illud ordinatum erat ad
illam claritatem habendam, sicut virtutes dicuntur animæ natu­
rales ; vel inquantum erat conformis claritati animæ ; vel ratione
Divinitatis.
69. — Ad septimum dicendum quod in vestibus erat splendor
ex claritate corporis procedens.
EXPOSITIO TEXTUS
70. —■ « Sicut aliis hominibus1 etc. » (3) Similitudo attenditur
inquantum aliis hominibus inest necessitas moriendi ex natura ;
non inquantum est ex peccato.
71. — « Sunt enim quatuor status hominis... » (4).
Contra. Boetius (in lib. De duabus naturis et una persona
Christi, c. 8 ; L. 64, 1353), assignat tres.
Et2 dicendum quod Boetius assignat status humanæ naturæ
quantum ad conditiones corporis principaliter : quod quidem2
in primo statu erat animale, in secundo corruptibile, in terlio
spirituale. Magister autem4, principaliter5 quantum ad condi­
tiones animæ, ut patet.
72. — « Immunitatem peccati. » (4) Non quantum ad poten­
tiam peccandi, sed quantum ad actum. Boetius vero dicit
quod de primo statu accepit ea quæ ad vitam animalem pertinent,
scilicet comedere, dormire et hujusmodi.

1. In textu « sicut omnibus aliis ». — 2. Ed. om. « et ». ■— 3. αβ om. « quidem »
contra γδ et ed. — 4. Ed. ad. « assignat ». — 5, Ed. ad. « quatuor status ».

DISTINCTIO XVII
Si omnis Christi oratio vel voluntas impleta sit
1. — Post prædicta considerari oportet utrum Christus aliquid volue­
rit vel oraverit quod factum non sit.
Hoc enim existimari potest per hoc quod ipse ait (Mat., xxvi, 39) :
Pater, si possibile est, transeat a me calix iste ; verumtamen non sicut
ego volo sed quod tu vis. Hic namque voluntatem suam a Patris voluntate
discernere videtur.
2, — Quocirca ambigendum non est, diversas in Christo fuisse volun­
tates, juxta duas naturas, divinam scilicet voluntatem et humanam.
Et humana voluntas est affectus rationis, vel affectus sensualitatis ;
et alius est affectus animæ secundum rationem, alius secundum sensua­
litatem ; uterque tamen dicitur humana voluntas. Affectu autem rationis
id volebat quod voluntate divina, scilicet pati et mori ; sed affectu sensua­
litatis non volebat, immo refugiebat.
Nec tamen in eo caro contra spiritum vel contra Deum concupiscebat
quia, ut ait Augustinus [De civ. Dei, lib. XIX, cap. 4. n. 3 ; L. 41, 629) :
nonnullum est vitium, cum « caro concupiscit adversus spiritum ». (Et Super
Gen. ad lit., lib. X, cap. 12, n. 20 et 21 ; L. 34, 416) : Caro autem dicta est
concupiscere, quia hoc secundum ipsam agit anima, sicut anima per aurem
audit et per oculum videt. Caro enim nihil nisi per animam concupiscit.
Sed concupiscere dicitur, cum anima carnali concupiscentia spiritui reluc­
tatur, habens carnalem delectationem de carne et a carne adversus delectatio­
nem quam spiritus habet. Ipsius autem carnalis concupiscentiae causa non est
in anima sola nec in carne sola : ex utroque enim fit, quia sine utroque
delectatio talis non sentitur^.
'Talis igitur rixa talisque concertatio in anima Christi nullatenus esse
potuit, quia carnalis concupiscentia ibi esse nequivit. Dei etiam2 voluntas
erat et rationi placebat, ut id secundum carnem vellet, quatenus veritas
humanitatis in eo probaretur. Nam qui hominis naturam suscepit, quæ
ipsius sunt subire debuit. Ideoque sicut in nobis duplex est affectus, men­
tis scilicet et sensualitatis, ita et in eo debuit esse geminus affectus, ut
mentis affectu vellet mori, et sensualitatis affectu nollet, sicut in viris
sanctis fit. Petro enim ipsa Veritas dicit (Joan., xxi, 18) : Cum senueris,
extendes manus tuas, et alius te cinget et ducet te quo tu non vis, scilicet ad
mortem. Quod exponens Augustinus (In Joan., tract. 123, η. 5 ; L. 35,
1969) dicit quod Petrus ad illam molestiam nolens est ductus, nolens ad eam
venit sed volens eam vicit, et reliquit affectum infirmitatis, quo nemo, vult
mori, qui adeo est naturalis ut eum Petro nec senectus abstulerit. Unde etiam
Dominus ait (Mat., xxvi, 39) : « Transeat a me calix iste » ; sed vicit eum
vis amoris. Ergo et in Christo secundum humanitatem, et in membris
ejus geminus est affectus : unus rationis caritate informatus, quo propter
Deum quis mori vult ; alter sensualitatis, carnis infirmitati propinquus et
ideo conjunctus, quo mors refugitur. Ut enim ait Augustinus (Epist. cxl,
1. Cf. etiam De Continentia, c. 8, n. 19 (L. 40, 361). — 2. Ed. « enim ».

cap. 6, n. 16 ; L. 33, 544) Pius3 mentis ratione cupit «. dissolvi et esse cum
Christo2 » ; sensu autem carnis refugit et recusat. Hoc habet humanus
affectus, quoniam diligit vitam, odit mortem. Secundum affectum istum
Christus noluit mori, nec obtinuit quod secundum istum affectum petiit.

Auctoritatibus

probat diversas in

Christo

VOLUNTATES.

3. — Ex affectu igitur humano quem de Virgine traxit, volebat non
mori, et calicem transire orabat.
Unde Beda (In Mare., xiv, 36 ; L. 92, 276) : Orat transire calicem, quia
homo est dicens? : « Pater, si fieri potest, transeat a me calix iste4. » Ecce habes
voluntatem humanam expressam. Vide jam rectum cor : « Sed non quod5
ego volo, sed quod tu vis. » Unde alibi (Joan., vi, 38). « Non veni facere
voluntatem meam », quam scilicet temporaliter sumpsi de Virgine, « sed
voluntatem ejus qui misit me », quam scilicet æternus habui cum Patre.
Hic aperte dicit duas in Christo fuisse voluntates, secundum quas diversa
voluit.
Hieronymus6 quoque super illum locum (Mat., xxvi, 41) : Spiritus
promptus est, caro autem infirma, dans intelligi hic duas voluntates exprimi,
ita ait : Hoc Contra Eutychianos, qui dicunt in Christo unam tantum volun­
tatem. Hic7 ostendit humanam quæ propter infirmitatem carnis recusat
passionem, et divinam quæ prompta est perficere dispensationem.
Augustinus etiam duas in Christo asserit voluntates, dicens (Enarrat. 2
in Ps. xxxii, serm. 1, n. 2 ; L. 36, 277). : Quantum distat Deus ab homine,
tantum voluntas Dei a voluntate hominis. Unde hominem gerens Christus
ostendit privatam quamdam hominis voluntatem, in qua et suam et nostram
figuravit qui3 caput nostrum est, et ad eum sicut membra pertinemus. « Pater »
inquit (Mat., xxvi, 39), « si fieri potest, transeat a me calix iste9 ». Hæc
humana voluntas erat proprium aliquid et tamquam privatum volens. Sed
quia rectum vult esse hominem et ad Deum dirigi, subdit : « Non quod ego
volo, sed quod tu vis » ; ac si diceret : Vide te in me, quia potes aliquid proprium velle, ut Deus aliud velit. Conceditur hoc humanæ fragilitati.
Idem alibi (in psal. xlii, 15, super illud : Quoadusque justitia convertatur in judicium, n. 19, 1206 L. 37), : Christus etiam in passione sua duas
expressit in se voluntates, secundum duas naturas. Ait enim : « Pater, si
fieri potest, transeat a me calix iste ». Ecce habes hominis voluntatem
quam ad divinam continuo dirigens10 ait : « Verumtamen non sicut ego volo,
sed sicut tu visI11 ».
Ambrosius etiam12 in lib. II De Trinitate (c. 5, n. 41, 42 ; L. 16, 567) :
Scriptum est : « Pater, si possibile est13, transfer a me calicem hunc14. »
Verba Christi sunt. Sed quomodo et in qua forma dicantur adverte : Hominis
substantiam gerit, hominis assumpsit affectum. Non ergo quasi Deus, sed
quasi homo loquitur. ...Suscepit quidem voluntatem meam. Mea est voluntas,
quam suam dixit cum ait : « Non sicut ego volo, sed sicut tu vis. » (ibid. c. 7,
n. 53 : L. 16, 570). Cum autem dixit (Joan., xvi, 15). « Omnia quæ habet
Pater,mea sunt», quia nihil excipitur, sine dubio, quam Pater habet, eamdem

|
|

I
|
’
|

,
’

I

1. Ed. « Paulus ». — 2. Philip., i, 23. — 3. F. om. « dicens ». — 4. F. « transfer a
me calicem istum ». — 5. F. « ut ». — 6. Apud Hieronymum non invenitur, sed
hæc verba sunt ex Beda, ad hunc locum (Marc, xiv, 38) collecta (L. 92, 277) ; prae­
cise invenitur in Glossa ibidem ». Quar. — 7. Quar. ad. « autem ». — 8. F. « quia ».
— 9. F. « transfer a me calicem istum ». — 10. F. a dirigit ». — 11. Quar. om. « vis ».
— 12 F. om. « etiam ». — 13. F. e fieri potest ». — 14. F. « istum ».

et Filius habet voluntatem, (c. 6, n. 51)... Eadem enim Christi voluntas est1
quæ paterna {ibid, parum superius) ...Una ergo voluntas Patris2 et Filii
est(n. 50)... Sed alia voluntas hominis, alia Dei, ut scias vitam in voluntate
hominis esse, passionem autem Christi in voluntate divina, ur pateretur pro
nobis {ibid. c. 7, n, 52).
His testimoniis evidenter docetur, in Christo duas fuisse voluntates :
quod quia negavit Macarius3 Archiepiscopus, in metropolitana Synodo
condemnatus est.
Et ex affectu humano, sensualitatis quidem, non rationis, illud voluit
et petiit quod non impetravit. Nec ideo petiit ut impetraret, quia sciebat
Deum non esse facturum illud ; nec illud fieri volebat affectu rationis, vel
voluntate Divinitatis.

«

Quare oravit

illud4

Ad quid igitur® petiit ? Ut membris formam præberet, imminente per­
turbatione6, clamandi ad Dominum et subjiciendi voluntatem suam divinæ
voluntati, ut si pulsante molestia turbantur7, pro ejusdem amotione orent ;
sed si nequeunt vitare, dicant quod ipse Christus. Non ergo ad insipien­
tiam fuit quod Christus clamans non auditur ad salutem corporalem. Bo­
num quidem petiit, scilicet ut non moreretur ; sed melius erat ut morere­
tur : quod et factum est.

De eo quod Ambrosius dicit, Christum dubitasse
AFFECTU HUMANO

4. — Ceterum non parum nos movent verba Ambrosii, quibus signi­
ficare videtur, Christum secundum humanum affectum de potentia Patris
dubitasse, sic dicens in Π8 libro. De Trinitate2, (cap. 5, n. 43-42 ; L. 16,
568) :De quo dubitat ? De se, an de Patre ? De eo utique cui dicit : « Trans­
fer », dubitat hominis affectu. Nam Deus de Patre non dubitat, nec de morte
formidat. Propheta etiam non dubitat, qui nihil « Deo esse10 impossibile »
asserit, (Job., xxii, 17)11. Num infra homines constitues Deum ? Propheta
non dubitat, et Filium dubitare tu credis ? Ut ergo homo dubitavit12, ut homo
locutus est13.
His verbis innui videtur quod Christus, non inquantum Deus est vel
Dei Filius, sed inquantum homo, dubitaverit affectu humano. Quod ea
ratione dictum accipi potest, non quia ipse dubitaverit, sed quia modum
gessit dubitantis et hominibus dubitari videbatur.
Verba Hilarii longe diversam exprimentia
SENTENTIAM A PRÆMISSA.

5. — Illud etiam ignorandum non est quod Hilarius (lib. X De
Trin., n. 29, et 30 ; L. 10 n. 368) asserere videtur Christum non sibi, sed
suis orasse, cum dixit (Mat., xxvi, 39) : « Transeat a me calix iste » ; sicut
nec sibi, sed suis timuit ; nec eum voluisse ut sibi non esset passio, sed ut
1. Quar. s eadem est Christi voluntas quæ paterna ». — 2. Quar. om. « est ». —
3. De Macario, patriarcha Antiocheno, videsis (L. 128, 807), ex Quar. — 4. Quar.
om. « titulum ». ■— 5. Quar. « ergo ». — 6. Quar. « turbatione. » — 7. Quar. « tris­
tantur ». — 8. F. a III ». — 9. Ed. » Fide ». — 10. F. om. · esse ». — 11. F. om.
« Job... » et ad. « psalm. 134, 6 : Omnia quæcumque voluit fecit. »—-12. Quar. adubitat».
— 13. Cf. Abæl. Sic et non, c. 80 (L. 178, 1457 sq.). Quar.

a suis transiret calix passionis ; ita inquiens : Si passio honorificatura eum
erat, sicut Juda exeunte, ait (Joan., xiii, 31) : « Nunc honorificatus est filius
hominis » : quomodo tristem eum metus passionis effecerat ? Nisi forte tam
irrationabilis fuerit ut1 mortem timuerit, quae patientem se glorificatura
erat2. Sed forte timuisse usque eo aestimabitur3, ut transferri a se calicem
deprecatus sit dicens (Luc., xxii, 42) : « Pater transfer calicem hunc* a me. »
Quomodo enim per patiendi metum transferri deprecaretur3 a se quod per
dispensationis studium festinaret implere ? Non enim convenit ut pati nolit
quod pati velit ; et cum pati eum velle cognosceres, religiosius fuerat hoc con­
fiteri, quam ad id impiae stultitiae prorumpere, ut eum assereres, ne pateretur,
orasse, quem pati velle cognosceres... Non ergo sibi tristis, neque sibi orat
transire calicem, sed discipulis, ne in eos calix passionis incumbat, quem a
se transire orat, ne in his scilicet maneat [ibid., n. 37 ; L. 10, 373)... Non
enim rogat ne secum sit, sed ut a se transeat. Deinde ait : « Non sicut ego volo,
sed sicut tu vis. » Humanæ in se sollicitudinis significans consortium, sed
non discernens sententiam sibi communis cum Patre voluntatis (coi. 372)...
Pro hominibus ergo vult transire calicem, per quem omnes tentandi erant
discipuli ; et ideo pro Petro rogat3 ne deficiat fides ejus (n. 38 ; L. 10, 373)...
Sciens igitur hæc omnia post mortem suam desitura, usque ad mortem tristis
est et scit hunc calicem non posse transire, nisi biberit ; ideo ait : « Pater mi,
si non potest transire calix iste, nisi bibam illum, fiat voluntas tua », sciens,
consummata in se passione, metum calicis transiturum, qui nisi eum bibisset,
transire non posset nec finis terroris nisi consummata passione terrori succe­
deret, quia post mortem ejus per virtutum gloriam, apostolicæ infirmitatis
scandalum pelleretur (n. 39 ; L. 10, 374).
Intende, lector, his verbis pia diligentia, ne sint tibi causa mortis.

DIVISIO TEXTUS

6. -— « Post prædicta considerari oportet... » (1).
Postquam Magister7 determinavit de his quæ[Christus8]cum
natura humana assumpsit, hic determinat de his quæ per natu­
ram humanam fecit.
Operis autem humani voluntas principium est, sine quo
opus nec meritorium nec laudabile est ; et ideo dividitur hæc
pars in duas partes. Primo determinat de voluntate Christi.
Secundo de merito ejus quod ex voluntate processit, 18 d., ibi :
« De merito quoque Christi... »
Prima in duas3. Primo determinat de voluntate Christi.
Secundo removet quædam dubia quæ ex dictis oriri possent, ibi :
« Ceterum non parum nos movent » (4).
Prima in ires. Primo ponit dubitationem de efficacia volun­
tatis Christi et orationis quæ est signum voluntatis. Secundo
solvit, distinguendo voluntatem Christi, ibi : « Quocirca ambi­
gendum non est » (2). Tertio solutionem confirmat, ostendens
1. Quar ad. « pa.ti ». — 2. Quar. « esset ». — 3. F. « æstimabatur », — 4. F. « is­
tum ». — 5. F. « deprecatur ». —■ 6. Quar. « rogatur ». —· 7. α om. « Magister ».—
8. αβγό om. « Christus ». ■— 9. a ad. « partes ».

diversas voluntates esse in Christo, ibi : « Ex affectu igitur1
humano » (3).
« Ceterum non parum » (4). Hic removet quædam quæ possent
esse ex dictis dubia. Et primo removet dubium quod oritur ex
dictis Ambrosii. Secundo dubium quod oritur ex dictis Hilarii,
ibi (5) : « Illud etiam non est ignorandum ».
Hic quæruntur quatuor.

Primo, de pluralitate voluntatum Christi.
Secundo de conformitate vel contrarietate earum ad invicem.
Tertio de oratione quæ voluntatem exprimit.
Quarto, de dubitatione quam Ambrosius ponit in Christo
quantum ad aliquam voluntatum2 Christi.
ARTICULUS I

Quæstiuncula I
IU, q. 18, a. 1 ; IV Cg., c. 36 ; Compend., c. 212 ; Mal., c. 26 ; Joan., c. 6, I. 4.

7. — AD PRIMUM SIC PROCEDITUR. Videtur quod in
Christo non sit nisi3 voluntas4 divina.
1. Velle enim, cum sit agere, personæ est. Sed in Christo est
tantum una persona, scilicet divina. Ergo et tantum una volun­
tas, scilicet divina.
2. Præterea. Voluntatis est ducere et non duci. Sed in Christo
affectus humanus divina voluntate ducebatur, quæ eo sicut
instrumento® utebatur, ut dicit Damascenus (lib. III, c. 15 ;
G. 94). Ergo affectus humanus non debet dici voluntas in Christo.
3. Præterea. Quanto aliquis homo est magis sanctus, tanto
voluntas sua magis unitur divinæ, quia « qui adhærel Deo, unus
spiritus est ». I Cor., vi, 17. Sed Christus homo fuit sanctissi­
mus. Ergo voluntas sua humana fuit perfecte una cum volun­
tate divina.

8. — SED CONTRA. Christus assumpsit naturam nostram ut
eam curaret, quia « quod est inassumptibile, est incurabile »,
ut dicit Damascenus (lib. Ili c. 6 ; G. 94, 1006). Sed volun­
tas nostra per quam peccatum intraverat, maxime curatione
indigebat. Ergo ipsam assumpsit. Ergo est in Christo aliqua
voluntas præter voluntatem divinam
1. Ed. « ergo ». — 2. ANVP. « voluntatem ». — 3. Ed. ad, « una ». —4. Ed.. ad.
« scilicet ». — 5. Ed. « ministro ».

9. — Præterea. Sicut se habet unitas voluntatis ad unitatem
naturæ, ita se habet pluralitas ad pluralitatem. Sed in tribus
personis est una voluntas, quia est una natura. Ergo et in Christo
sunt plures voluntates, quia sunt plures naturæ, quamvis
sit una persona.

Quæstiuncula II
III, q. 18, a, 2.

10. — ULTERIUS. Videtur quod in Christo non sit
aliqua voluntas humana præter voluntatem rationis.
1. Quia, sicut dicit Damascenus in III lib., (c. 14 ; G. 94,
1034) « voluntas naturam sequitur ». Sed in Christo sunt tantum
duæ naturæ. Ergo et tantum duæ voluntates. Ergo non est
tertia præter voluntatem divinâm et rationis.
2. Præterea. Sicut ratio est alia virtus apprehensiva a sensi­
tiva apprehensione, ita sensus interior a sensu exteriori. Sed
non est alia voluntas consequens apprehensionem sensus exte­
rioris ab ea quæ consequitur apprehensionem sensus interioris.
Ergo non oportet ponere aliam voluntatem quæ consequatur
apprehensionem rationis et sensitivæ partis.
3. Præterea. Philosophus dicit in III De anima, (y 9. 432», 5 ;
1. 14, n. 802-803) et Damascenus (lib. II c. 22; G. 94, 943)
quod « voluntas solum in ratione est; in sensibili autem desi­
derium et animus, idest irascibilis et concupiscibilis ». Sed sen­
sualitas est a ratione discreta, ut patet d. 24, II lib. Ergo non
est aliqua voluntas sensualitatis.
4. Præterea. Sensualitas significatur per serpentem, in qua
est primus motus peccati. Sed in Christo non est aliquid ser­
pentinum, nec aliquod peccatum. Ergo in ipso non est volun­
tas sensualitatis.
5. Præterea. Motus sensualitatis sunt subiti. Sed in Christo
non fuit1 aliquid subitum, quia totum ab ipso fuit prævisum.
Ergo in Christo2 non fuit voluntas sensualitatis.

11. — SED CONTRA. Sensualitas est medium inter corpus
et rationem. Sed positis extremis ponitur medium. Cum igitur in
Christo fuerit corpus humanum et anima3 rationalis, oportet
quod in ipso fuerit sensualitas.
12. — Præterea. Philosophus dicit in II De anima (β 3. 414b,
1. Ed. « est ». — 2. Ed. « ipso ». — 3. a ad. « etiam ».

20 sq. ; 1.5, n. 295-298) : « Sicut trigonum in tetragono et tetragonum
in pentagono, sic nutritivum in sensitivo et sensitivum in intel­
lectivo. » Sed in Christo fuit anima intellectiva. Ergo in Christo
fuit sensitiva quantum ad omnes sui partes : ergo et voluntas
sensualitatis quæ est pars sensitivæ.
«
Quæstiuncula III
III, q. 18, a. 3.

13. ■— ULTERIUS. Videtur

quod in

Christo

sint plures

VOLUNTATES RATIONIS.

1. Quia Damascenus in II lib., (c. 22 ; G. 94, 943) distinguit
duas voluntates rationis, scilicet thelisin, quæ est voluntas
naturalis et boulisin, quæ est1 voluntas rationalis. Sed nihil
eorum quæ ad perfectionem humanæ naturæ pertinent, Christo
defuit. Ergo in Christo fuit duplex rationis voluntas.
2. Præterea. Peccatum proprie est in voluntate. Dicitur
autem aliquando esse in superiori ratione, aliquando autem in
inferiori. Ergo utrique rationi respondet sua voluntas, quas
oportet in Christo ponere.
3. Præterea. Philosophus in VI Eth., (ζ. 2. 1139a, 11-12 ;
1. 1, k) ponit diversas potentias apprehensivas in parte intellec­
tiva ; scilicet scientificum quod cognoscit necessaria, et ratio­
cinativum sive opinativum per quod comprehendimus contin­
gentia operabilia a nobis. Sed apprehensionem sequitur suus2
appetitus. Ergo in parte intellectiva sunt plures voluntates.
4. Præterea. Omnis .virtus humana est in ratione, ex qua
habet homo quod sit homo. Sed dicitur a Magistris quod est
quædam irascibilis et concupiscibilis humana. Ergo oportet
eas ponere in ratione. Sed [hæc3] pertinent ad voluntatem. Ergo
in ratione sunt plures voluntates.
5. Præterea. In parte intellectiva est liberum arbitrium,
quod est electivum eorum quæ sunt ad finem, et voluntas quæ
est finis, ut dicitur in III Eth., (y 4. 1111”, 26 sq. ; 1. 5, m.).
Neutrum autem4 eorum quæ sunt ad finem Christo defuit5.
Ergo idem quod prius.
6. Præterea. Hugo de sancto Victore (in lib. De 4 volunt,
in Christo ; L. 176, c. 841) ponit in Christo præter voluntatem
sensualitatis et rationis et divinam, voluntatem pietatis. Pietas
1. Θΐλησιν et βονλησιν. RA. « id est ». — 2. a om. « suus ». — 3. ayS om. « hæc » et
β habet in marg. « quæ sunt in ratione ». — 4. αγ am. « autem ». — 5. Ed. « horum
defuit Christo ».

autem in ratione est. Ergo videtur quod sint plures voluntates
in ratione.

14. — SED CONTRA est quod1 Philosophus in III De anima,
(γ 9. 432b, 5 ; 1. 14, n. 802-803) voluntatem rationis non dis­
tinguit, siqpt distinguit appetitum partis sensitivae.
15. — Præterea. Homo dicitur minor mundus, quia assimilatur universo. Sed in universo est tantum unus primus motor.
Ergo et in homine. Sed primus motor est voluntas rationis
quæ movet omnes alias vires secundum Anselmum2 (in lib.
De casu diaboli, c. 1 ; L. 158, 325). Ergo oportet ponere tantum
unam voluntatem rationis in Christo, et in8 aliis hominibus.
Solutio I

16. — RESPONSIO. Dicendum AD PRIMAM QUÆSTIONEM
quod voluntas consequitur naturam humanam’: quod quidem
Damascenus in III lib., (c. 14 ; G. 94, 1038) quinque rationibus
probat. —Primo, quia quælibet natura habet motum proprium :
motus autem naturæ rationalis proprius est ut libere in aliquid
tendat, quod voluntatis est. — Secundo, quia nullus addiscit
velle, sicut nec alia naturalia. —■ Terlio, quia natura in homine
non ducit sicut in aliis, sed ducitur ; unde oportet homini liber­
tatem inesse in suo motu, et hoc est voluntatis. — Quarto, quia
homo secundum naturam suam ad imaginem Dei factus est :
consistit autem imago in memoria, intelligentia et voluntate. —
Quinto, quia invenitur in omnibus habentibus naturam. Unde
cum Christus nostram naturam integre4 assumpserit, — alias
non esset verus homo — constat quod voluntatem assumpsit.
Et ita in Christo est voluntas humana et divina : non quidem
componentes unam voluntatem, sicut Eutyches dixit, quia
tunc neutra esset in eo ; sed utraque distincta in ipso manens,
et sic in Christo sunt duæ voluntates.
17. ■— AD PRIMUM igitur® dicendum quod quamvis velle
sit personæ, tamen hoc est per potentiam naturalem quæ est
principium illius actus. Et ideo, quia in Christo sunt duæ natu­
ræ, sunt duæ voluntates ; tamen est unus volens propter uni­
tatem personæ.
18. — Ad secundum dicendum quod voluntas divina non
ducit humanum affectum cogendo ipsum, sed dirigendo ; et hoc
non excludit rationem voluntatis.
1. α om. « quod » et habet « qui » post « Philosophus ». — 2. Ut in II lib., d. 24,
q. 1, a. 3, c., jam dictum est. — 3. Ed. ad. « omnibus ». — 4 Ed. « integram ». —

19. ■— Ad tertium dicendum quod voluntas dicitur Iribus
modis. Aliquando ipsa potentia volendi ; aliquando autem1 ipse
actus volendi ; aliquando, ipsum volitum ; et quantum ad hoc
unitur voluntas sancti hominis voluntati Dei, non autem quan­
tum ad duo prima.
Solutio II

20. — AD SECUNDAM QUÆSTIONEM dicendum quod in
Christo fuerunt omnia quæ sunt de perfectione humanæ naturæ.
Sicut autem de perfectione humanæ naturæ, inquantum homo
est homo, est rationis voluntas; ita de perfectione hominis,
inquantum animal, est appetitus sensibilis ; et ideo oportet
appetitum sensitivæ partis in Christo ponerè. Sed iste appe­
titus in aliis animalibus non habet rationem voluntatis, quia
aguntur instinctu naturæ potius quam agant, ut dicit Damascenus (loc. cit. ; G. 94, 1038), et ita non habent liberum motum
quem voluntas requirit. Tamen in homine potest etiam dici vo­
luntas appetitus sensibilis2, inquantum est obediens rationi, ut
dicitur in I Eth., (a 13. 1102b, 30 ; 1. 20, g.) ; et ideo participat
aliqualiter libertatem voluntatis, sicut et rectitudinem rationis,
ut possit dici voluntas participative, sicut et3 dicitur ratio per
participationem.
Et ita in Christo quantum ad humanam naturam dicimus
duas voluntates, scilicet sensualitatis ei rationis.

i

21. — AD PRIMUM igitur1 dicendum quod in Christo sunt
duæ naturæ integræ quarum una non est pars alterius, ex qui­
bus immediate persona componitur ; sed tamen altera natura> rum, scilicet humana, dividitur in multas partiales naturas,
sicut in naturam corporis et animæ, in sensitivam et rationalem ;
et secundum hoc etiam voluntas humana in duas voluntates
dividitur.
1
22. ■— Ad secundum dicendum quod sicut appetitus rationis
i
non sequitur quamlibet apprehensionem rationis, sed quando
f
aliquid apprehenditur ut bonum ; ita et appetitus sensibilis
<
non surgit nisi quando apprehenditur ut conveniens. Hoc autem
;
non fit per sensum exteriorem qui apprehendit formas sensibiles,
)
sed per æstimationem quæ apprehendit rationes5 convenien, tis et nocivi quas® sensus exterior non apprehendit. Et ideo in
parte sensitiva non7 est nisi unus appetitus secundum genus,
5
»
; ».

1. Ed. om. « autem » hic, sed habent post secundum « aliquando ». — 2. α « Ta­
men potest in homine dici voluntas appetitus sensibilis » ; ed. « Tamen appetitus
sensibilis potest in homine dici voluntas ». — .3. Ed. om. « et ». — 4. Ed. « ergo ».
— 5. Ed. « rationem ». — 6. Ed. « quam ». — 7. a om. « non ».

532

SCRIPTUM SUPER LIB. III SENTENTIARUM

qui tamen dividitur, sicut in species, in irascibilem et concu­
piscibilem, quarum utraque sub sensualitate computatur.
23. — Ad tertium dicendum quod voluntas per essentiam,
est in ratione per essentiam ; et voluntas participative, est in
ratione per participationem.
24. — Ad quartum dicendum quod sensualitas dicitur serpens
et principium peccati, non quantum ad naturam potentiae
quam Christus assumpsit, sed quantum ad corruptionem fomi­
tis quæ in Christo non fuit.
25. — Ad quintum dicendum quod in Christo aliquid accidit
non prævisum a sensu exteriori vel interiori, quamvis praevisum
ab eo per rationem vel per scientiam divinam ; et ideo in ipso
motus sensualitatis fuit quidem subitus respectu sensus, sed non
respectu rationis vel Divinitatis.
Solutio III

26. — AD TERTIAM QUÆSTIONEM dicendum quod dis­
tinctio potentiarum attenditur secundum diversas rationes.
Objectum autem voluntatis est bonum secundum rationem boni.
Unde cum ista ratio sit communis omnibus, non potest esse quod
appetitus rationis secundum diversas potentias distinguatur.
Et ideo in Christo et in aliis hominibus est tantum una poten­
tia voluntatis. Possunt autem esse diversi respectus illius volun­
tatis, secundum quos aliquando invenitur distingui voluntas
rationis.
Magister autem attendens ad naturam potentiæ, volunta­
tem rationis in Christo non distinguit.
27. — AD PRIMUM igitur1 dicendum quod thelisis secundum
Damascenum est voluntas naturalis, quæ scilicet in modum
naturæ movetur in aliquid secundum bonitatem absolutam
in ipso2 consideratam ; boulisis autem est appetitus rationalis
qui movetur in aliquod bonum ex ordine alterius. Et hæc duo
aliis nominibus a Magistris3 dicuntur voluntas ut ratio et
voluntas ut natura : secundum quæ tamen non diversificatur
potentia voluntatis, quia ista diversitas est ex, eo quod move­
mur* in aliquid sine collatione vel cum collatione.
Conferre autem non est per se voluntatis, sed rationis. Unde
illa divisio voluntatis non est per essentialia ipsius8, sed per
accidentalia. Et propter hoc non sunt diversæ potentiæ, sed
una differens secundum respectum ipsius ad apprehensionem
1. Ed. < ergo ». -— 2, RA. « Christo » ; NVPF. « eo ». — 3. Ed. « Magistro ». —
4. F. * movetur ». — 5. Ed. om. « ipsius ».

DISTINCTIO XVII, ART. I

533

f. ■. praecedentem, quæ potest esse cum collatione vel sine collatione,
i
Tamen utraque istarum in Christo fuit, scilicet voluntas ut
I
natura quæ est thelisis, et voluntas ut ratio quæ est boulisis.
28. — Ad secundum dicendum quod peccatum dicitur esse
in ratione, non quia in ipsa completur, sed in voluntate conse­
quente rationem.
Ratio autem superior et inferior non sunt diversæ potentiæ,
quia non distinguuntur secundum rationem objecti, ut in II lib.
24 d., (q. 2, a. 2) dictum est ; sed illa distinctio est rationis secun­
dum ordinem ad diversos habitus, secundum quod ex diversis
mediis ad idem procedit, scilicet rationibus æternis et tempora­
libus.
Medium autem ex quo proceditur ad aliquid, pertinet ad
rationem, non ad voluntatem ; unde quamvis in ratione faciat
aliquam diversitatem vel distinctionem, saltem per officia, in
voluntate nullam distinctionem causât.
29. ■— Ad tertium dicendum quod objectum intellectus est
verum, cujus differentiæ sunt necessarium et contingens ; non
autem sunt differentiæ boni inquantum hujusmodi, quod est
;
objectum appetitus. Et ideo necessarium et contingens magis
possunt diversificare intellectum quam voluntatem.
30. ■— Ad quartum dicendum quod objectum appetitus sen­
sibilis non est bonum simpliciter, sed est1 bonum particulare.
Et quia aliam rationem particularis boni habet delectabile et
arduum, ideo penes has duas rationes boni dividitur appeti­
tus sensibilis, non autem2 rationalis qui habet pro objecto
bonum simpliciter. Unde irascibilis et concupiscibilis non sunt
humanæ per esséntiam, sed per participationem.
31. ■— Ad quintum dicendum quod voluntas quæ est finis
et liberum arbitrium, non sunt diversæ potentiæ, sicut in II
lib. (d. 24, q. 1, a. 3) dictum est ; sed differunt boïilisis et thelisis, quia ad liberum arbitrium pertinet eligere aliquid in ordine
ad finem, voluntas autem3 est de fine absolute.
32. — Ex his quæ dicta sunt, potest videri quomodo distin­
guatur voluntas in Christo.· Voluntas enim aliqua, vel attri­
buitur ei4 ratione suæ personæ, vel ratione membrorum quorum
peftonam in se transfert.
Si autem ratione personæ suæ, aut secundum divinam natu­
ram aut secundum humanam.
Si secundum humanam, aut sensualitatis aut rationis.
Si rationis, aut secundum absolutam, aut secundum colla­
tivam.
1. α om. « est ». — 2. Ed. » et non ». — 3. αγ « enim ». — 4. Ed. « sibi ».

534

SCRIPTUM SUPER LIB. Ill SENTENTIARUM

33. — Ad sextum dicendum quod voluntas pietatis est voluntas
ut natura, inquantum refugit ea quæ sunt nociva sibi vel aliis,
non considerato ordine rerum ad finem.
ARTICULUS II

Quæstiuncula I
HI, q. 18, a. 5 ; q. 21, a. 4 ; IV Cg. c. 36.

34. — AD SECUNDUM SIC PROCEDITUR. Videtur
VOLUNTAS HUMANA IN CHRISTO
CONFORMABATUR1 IN VOLITO.

SEMPER DIVINÆ

quod

VOLUNTATI

1. Quanto enim est major conformitas voluntatis2 humanæ
ad divinam, tanto est major rectitudo voluntatis quæ in hoc
consistit, sicut patet per Glossam3 super illud psalm, (xxxii, 1)
« Rectos decet collaudatio. » Sed Christus habuit rectissimam
voluntatem. Ergo conformabatur divinæ voluntati etiam quan­
tum ad volita.
2. Præterea. Voluntas beatorum conformatur Deo quantum
ad volitum4, quia omnia habent quæ volunt. Sed Christus fuit
verus comprehensor. Ergo quantum ad volitum divinæ volun­
tati ejus voluntas conformis erat.
3. Præterea. Ex hoc licet nobis aliud velle quam Deus vult,
quia nescimus quid Deus velit in aliquibus. Sed Christus scie­
bat in omnibus quid Deus vellet. Ergo quantum ad omnia
volita voluntatem humanam divinæ8 conformabat.

35. — SED CONTRA. Christus flevit de destructione Jeru­
salem. Ergo volebat eam non destrui. Sed Deus volebat eam
destrui. Ergo voluit aliquid quod Deus non voluit.
36. — Præterea. Ipse dicit6 Luc., xxii, 42 : « Non mea volun­
tas, sed tua fiat. » Ergo volebat secundum voluntatem humanam
aliquid quod non volebat secundum divinam.

1 α « conformetur ». — 2. « F. om. « voluntatis ».— 3. Ex Augustino desump­
ta (L. 35, 277). — 4. a ed. « volita » ; α om. « quia omnia habent quæ volunt ». ■—
5. α « Deo ». — 6. Ed. « dixit ».

Quæstiuncula II
III, q. 18, a. 6; Compend., c. 232.

37. ·— ULTERIUS. Videtur

quod voluntas sensualitatis

SIT CONTRARIA VOLUNTATI RATIONIS IN CHRISTO.

1. Sicut enim dicit Augustinus in lib. De Trinit1., volunta­
tum contrarietas est ex contrarietate volitorum, non ex contrarietate naturarum, ut Manichæi dicunt. Sed volita2 sensua­
litatis et rationis in Christo fuerunt contraria, quia sensua­
litas refutabat mortem quam ratio eligebat. Ergo contraria■ ' batur voluntas sensualitatis voluntati rationis in Christo.
';
2. Præterea. Sicut dicit Damascenus (lib. III, c. 15 ; G. 94,
1059), in Christo unicuique potentiæ permittebatur operari3
quod est4 sibi proprium et naturale. Sed naturale est appeti­
tui sensitivo® ut appetat hoc quod est delectabile secundum
sensum. Ergo hoc appetebat in Christo. Sed ex hoc est pugna
sensualitatis contra rationem in nobis quod6 sensualitas appetit
delectabilia secundum sensum. Ergo in Christo hujusmodi
pugna fuit.
3. Præterea. Quicumque affligitur in hoc in quo alius delec­
tatur, habet contrariam voluntatem illi. Sed voluntas rationis
Christi delectabatur7 in jejunio, sicut in opere virtutis, in quo
sensualitas affligebatur, quia « esuriit », ut8 dicitur Mat., iv, 2
Ergo sensualitas rationi contrariabatur in Christo.

38. — SED CONTRA. In rebellione sensualitatis ad rationem
consistit primus motus qui est peccatum veniale. Sed in Christo
non fuit aliquod peccatum. Ergo in ipso® non fuit contrarie­
tas sensualitatis ad rationem.
39. — Præterea. Augustinus Super Gen. dicit10 : « Omne
animal fuit in arca Nae, quia omnes motus fuerunt pacati11 in
Christo. » Sed hoc non contingit in illis in quibus est pugna
sensualitatis contra rationem. Ergo in Christo talis pugna
non12 fuit.

1. In lib. de Trinitate nihil tale occurrit, etsi passim hunc errorem Manichaeorum
Augustinus refellat. Aliquid ad sensum hujus sententiæ pertinens lib. de Herœsibus
n. 46 (L. 42, 34), prope finem insinuat. Ex N. — 2. α « voluntas.— 3. Ed. « agere ».
— 4. Ed. « erat ». —- 5. Ed. « sensualitatis ». — 6. α « quia ». — 7. αβ « delecta­
tur » contra γδ ed. —■ 8. aS « sicut ». — 9. Ed. « in Christo ». — '10. Nec ibi, nec alibi
occurrit. Insinuat de justis vetus Glossa. N. ; a ad. « quod ». — 11. F. « peccati ». —
12. V. om. « non ».

Quæstiuncula III
III, q. 18, a. 6 ; Compend., c. 232.

40. — ULTERIUS. Videtur

quod

voluntas

rationis

ERAT SIBI CONTRARIA.

1. Medium enim communicat cum utroque extremorum
Sed voluntas rationis media erat in Christo inter voluntatem
divinam et sensualitatem. Ergo conformabatur utrique. Sed
sensualitas volebat contrarium ejus quod Deus volebat. Ergo
voluntas rationis volebat contraria.
2. Præterea. Voluntas ut natura vult illud quod est ad
conservationem naturæ. Sed voluntas ut ratio in Christo vole­
bat mortem et alia hujusmodi quæ ad corruptionem naturæ
pertinent. Ergo in voluntate rationis erat contrarietas in Christo.
41. ·— 3. SED CONTRA. Contraria non possunt esse in eodem
simul. Sed voluntas rationis est tantum una potentia, ut dic­
tum est. Ergo non potest esse in ea aliqua contrarietas.
42. — 4. Præterea. Voluntas sequitur apprehensionem rationis
Sed in ratione Christi non fuit aliqua contrarietas, sed fuit
determinata ad unum. Ergo nec in voluntate.
43. — 5. Præterea. Sicut dicit Augustinus in lib. Con­
fess., (vni, c. 9 ; L. 32, 758) contrarietas voluntatis causatur ex
imperfectione voluntatis, quia voluntas non est perfecta neque
hujus1 neque illius. Sed in Christo non fuit voluntas imper­
fecta. Ergo voluntas rationis non contrariabatur sibi.

Solutio I
44. - RESPONSIO. Dicendum AD PRIMAM QUÆSTIONEM
quod cum voluntas sequatur rationem, processus voluntatis
proportionatur processui rationis.
Ratio autem habet aliquod principium per se notum, ad quod
resolvendo reducit illud cujus cognitionem quærit ; et quando
ad illud reducere poterit2, habet certitudinem de re et senten­
tial quod ita est. Sed antequam ad istud3 principium reducere
possit, movetur aliquibus verisimilitudinibus ; et si quidem4
illis detineatur tanquam certis, decipitur et errat quandoque5 ;
si autem illis non detineatur, tunc habet opinionem unius partis
cum formidine alterius.
1. Ed. « istius ». — 2. Ed. « potuerit » contra αβγ^θικ. — 3. Ed. « illud ». — 4. Ed.
ad. « rationibus ». — 5. Ed. om. « quandoque ».

45. — Finis autem, ut dicit Philosophus, VII Elh.,
(η 9.1151a, 16 ; 1.8, g.), se habet in voluntariis sicut principium
in speculativis. Unde quando voluntas reducit aliquod1 considiabile in finem in quo totaliter quiescit, sententialiter2 acceptat
' illud ; si autem reducat in finem in quo non totaliter quiescit,
trepidat inter utrumque.
Sed si consideretur hoc quod est ad finem sine ordine ad finem,
movetur voluntas in ipsum secundum bonitatem vel malitiam
quam absolute in eo inveniet3. Sed quia voluntas non sistit
in motu quem habet circa hujusmodi, cum non feratur in ipsum
sicut in finem ; ideo non sententiat flnaliter secundum prae­
dictum suum motum de illo4, quousque finem in quem ordinat
• illud, non consideret ; unde voluntas non simpliciter vult illud,
sed vellet, si nihil5 repugnans inveniretur.
J 1 46. ■— Voluntas autem ut natura movetur in aliquid absoute, ut dictum est (art. præced. sol. 3). Unde si per rationem non
ordinetur in aliquid aliud acceptabit illud absolute, et erit
illius tamquam finis ; si autem ordinet6 in finem, non acceptabit
. aliquid absolute circa hoc7, quousque perveniat ad considerationem finis quod facit voluntas ut ratio.
Patet igitur quod volunlas ut natura imperfecte vult aliquid,
V' et sub conditione, nisi feratur in ipsum sicut in finem ; sed eorum
Squæ ordinantur ad finem, habet volunlas ut ratio ultimum judi­
cium et perfectum.
47. — His visis, potest patere qualiter voluntas rationis,
% divinæ voluntati in Christo conformatur in volito ; quia voluntas ut natura nunquam in Christo movebatur in aliquid sicut in
7' finem, nisi quod Deus vult. Et cum volunlas ut ratio nunquam
moveatur in aliquid nisi ex ratione finis, patet quod etiam volunj tas ut ratio conformabatur divinæ voluntati in volito.
‘
Sed volunlas ut natura, mota in aliquid non sicut in finem —
\ quod quidem non eodem modo se habet in bonitate et malitia
, secundum se consideratum et8 in ordine ad finem — non con­
formabatur divinæ voluntati in volito ; quia sic9 Christus
volebat non pati. Deus autem mori eum volebat ; mors autem
secundum se mala erat, sed relata ad finem, bona. Hoc autem,
Ά ut dictum est, non est perfecte velle aliquid, sed sub condiÿ tione ; unde et10 a Magistris velleitas appellatur.
'
48. — Patet igitur quod secundum voluntatem rationis confor« mabatur divinæ voluntati in volito quantum ad omne quod

U
<·;

ί

i

1. Ed. « aliquid ». — 2. αβ « finaliter » contra yS ed.— 3. β « invenit ». — 4. α ad
« nisi ». — 5. Ed. « nil ». — 6. β « ordinetur ». — 7. Ed. om. « circa hoc ». — 8. α
om. « et ». — 9. NVP. om. « sic » ; RA. « si ». ■— 10. Ed. om. « et ».

perfecte et absolute volebat, non autem quantum ad illud1 quod
volebat imperfecte.
Similiter etiam nec voluntas sensualitatis conformabatur divi­
næ voluntati in volito in his quæ erant nociva naturæ ; quia
sensualitatis non est ordinare ad finem, ex quo illa habebant quod
essent bona et Deo accepta. Tamen sensualitatis voluntas et
rationis conformabatur divinæ voluntati in actu volendi, quam­
vis non in volito ; quia quamvis Deus non vellet hoc quod sen­
sualitas vel voluntas ut natura volebat in Christo, tamen vole­
bat illum actum utriusque, inquantum, secundum Damasce­
num (lib. III c. 15 ; G. 94, 1059 b.) « permittebat unicuique
partium animæ pali et agere quod sibi erat naturale et proprium,
quantum expediebat ad finem redemptionis et ostensionem veri­
tatis naturæ. »

49. — AD PRIMUM ergo dicendum quod conformitas quæ
est in volito2, non facit rectitudinem voluntatis, quia aliquis
potest peccando velle illud volitum quod Deus vult, et meretur
in hoc quod illud non3 vult, ut in fine I lib. (d. 48) dictum est.
Sed rectitudo voluntatis causatur ex conformitate in modo
volendi, ut scilicet velit ex caritate sicut Deus ; et itterum in
causa finali, ut propter idem velit ; et iterum in causa'efficiente,
ut scilicet Deus velit eum4 velle, ut dictum est.
50. — Ad secundum dicendum quod in beatis qui sunt solum
comprehensores, quia5 erunt6 dotati impassibilitate, nihil eis
quantum ad sensitivam pariem læsivum occurret ; et ideo non erit
aliquid in quo eorum sensualitas a divina voluntate discordet.
Secus autem fuit in Christo qui simul beatus et passibilis fuit.
Et similiter nec voluntas ut natura, quantum ad ea quæ ad
ipsos pertinent, quia ob omni malo liberati erunt.
Sed mala damnatorum vellent imperfecte7 modo prædicto,
scilicet voluntate conditionata, non esse ; in quo etiam, quamvis
non conformentur quantum ad volitum divinæ voluntati conse­
quenti, conformantur tamen divinæ voluntati antecedenti
quæ vult omnes homines salvos fieri.
Et quantum ad hoc est similitudo inler voluntatem hominis
Christi et voluntatem beatorum.
51. — Ad tertium dicendum quod quamvis Christus sciret
quid Deus vellet in quolibet, non tamen qualibet sua vi appre­
hendebat divinam voluntatem, nec rationem quare Deus id vellet
secundum ordinem ad finem aliquem. Et ideo non oportebat
quod quælibet vis ejus conformaretur divinæ voluntati in volito.
1. Ed. « id ». — 2. RANVP. « in volitione ». — 3. RA. om. « non ». — 4. Ed,
« ipsum ». — 5. Ed. « quando ». — 6. a om. « erunt ». — 7. α « imperfecto ».

Solutio II

52. — AD SECUNDAM QUÆSTIONEM dicendum quod
pugna sivp contrarietas sensualitatis ad rationem, in nobis
causatur ex Iribus. Primo ex diversitate volitorum ; secundo quia
sensualitas in suum volitum effrenate et sine regimine rationis
fertur ; lerlio ex hoc quod sensualitas effrenata tendens in suum
volitum, retardat motum rationis et impedit vel in toto vel
in parte. El hæc duo ultima in Christo non fuerunt, quia nun­
quam motus sensualitatis1 in aliquid ferebatur nisi præordinaretur a ratione.
53. — [Et2] sic quamvis voluntas rationis non vellet illud voli­
tum in quod sensualitas tendebat, volebat tamen quod sen­
sualitas in illud’ tenderet, sicut dictum est de voluntate divina
et humana.
Similiter nec motus sensualitatis impediebat motum rationis,
quia non erat violenta refusio de potentia in potentiam in Christo.

54. — AD PRIMUM igitur4 dicendum quod contraria nata
sunt fieri circa idem. Unde motus sensualitatis et rationis quam­
vis in contraria tendant, non5 sunt contrarii, nisi quatenus ex
sensualitate redundat in rationem aliquod impedimentum :
vel quantum ad actum quo regit alias potentias, et hoc est quando
effrenate sensualitas in suum objectum fertur ; vel quantum ad
actum proprium rationis, et hoc est quando sensualitas retardat
vel extinguit motum rationis : quæ duo in Christo non fuerunt,
sicut in nobis sunt. Et ideo nulla fuit in Christo pugna vel con(trarielas sensualitatis ad rationem.
55. — Ad secundum dicendum quod naturale est sensualiI
tati humanæ quod feratur in delectabile sensus secundum®
I < regimen rationis ; sed quod immoderate feratur, hoc facit cor!
ruptio fomitis, et hinc est peccatum veniale in sensualitate.
I
56. ■— Ad tertium dicendum quod illa ratio probat diversiI
tatem volitorum tantum.
i
j
Solutio III

I

I

57. — AD TERTIAM QUÆSTIONEM dicendum quod secun­
dum voluntatem rationis, Christus diversa volebat, non tamen
uno modo, sed alterum absolute, alterum autem sub conditione
et imperfecte. Et ideo non erat contrarietas in voluntate, quia
contrarietas in habitu vel in7 actu est ex contraria ratione
1. β ad. v. ejus ». — 2. α$δ « ut ». — 3. Ed. « id ». — 4. Ed. « ergo ». ·— 5. Ed. ad.
« tamen ». — 6. α « ad ». — 7. a « ex » ; β om. « in ».

objecti. Ratio autem secundum quam unum contrariorum
volebat voluntas ut ratio, et alterum volebat1 ut natura, non
habet contrarietatem. Quod enim aliquid ex ordine ad finem
bonitatem habeat, quod sine illo ordine in se malum esset, non
habet aliquam repugnantiam secundum quam, ut dictum est,
in diversa ferantur voluntas ut ratio et voluntas ut natura.
58. — Unde patet responsio ad DUAS PRIMAS rationes quæ
concludunt diversitatem volitorum.
59. ·— Et similiter ad tertiam quæ est ad oppositum, quæ
concludit de contrarietate voluntatis.
60. ·— Ad quartum dicendum quod sicut in Christo erat ratio
determinata ad unum, quantum ad ultimum judicium ; ita et
voluntas erat2 determinata tantum3 ad unum, quantum ad
ultimum consensum et absolutum. Tamen in ratione erat appre­
hensio diversarum et contrariarum rationum circa eamdem
rem diversimode consideratam ; et sic etiam erat de motu
voluntatis.
61. ■— Ad quintum dicendum quod Augustinus loquitur
quando voluntas tendit in duo quantum ad ultimum et abso­
lutum consensum : quod in Christo non fuit.
ARTICULUS III

Quæstiuncula I
III, q. 21, a. 1.

62. — AD TERTIUM SIC PROCEDITUR. Videtur
Christo4 orare competens non fuerit.

quoD

1. Quia, sicut dicit Damascenus (lib. III, c. 24; G. 94, 1090) :
« oratio est ascensus intellectus in Deum ». Sed ascendere in Deum,
cum sit distantis a Deo, non competit intellectui Christi, qui sem­
per Deo conjunctus erat. Ergo Christo non competit orare.
2. Præterea. Nullus petit aliquid a seipso. Sed, sicut Damas­
cenus dicit : « oratio est petitio decentium a Deo ». Cum igitur5
Christus sit Deus et non sit alius Deus præter eum, ad eum6
orare non pertinet.
3. Præterea. Oratio est expressio voluntatis, quia est de eo
quod quis absolute vult ; alias est fictio. Sed Christus quidquid
1. α « voluntas ». — 2. α om. « erat ». — 3. α om. « tantum ». — 4. α RA. « in
Christo ». — 5. Ed. « ergo ». —6. Ed. « ipsum ».

I

absolute volebat, hoc sciebat Deum velle. Ergo1 non oportebat quod de hoc ipsum2 rogaret.

!

63. — SED CONTRA. Ejus qui non potest omnia de se est
orare. Sed Christus, secundum quod homo, omnia non poterat,
ut supra, 14 d. (q. 1, a. 4), dictum est. Ergo ejus, secundum
quod homo, est orare.
64. — Præterea. Officium pontificis est preces ad Deum
fundere. Sed Christus est pontifex, ut dicitur, Hebr., u, 17.
Ergo ejus est orare.

1

Quæstiuncula II
III, q. 21, a. 3.

65. — ULTERIUS. Videtur quod

non

sit ejus orare

PRO SE, SED TANTUM PRO ALIIS.

1. Officium enim sacerdotis est eodem modo orare et hos­
tias offerre. Sed Christus obtulit hostiam non pro se, sed pro
aliis, ut dicitur Hebr., vu, 27. Ergo nec pro se oravit.
2. Præterea. In quolibet genere moventium est devenire
ad primum movens quod non movetur secundum illum motum ;
sicut alterantia reducuntur ad primum alterans non alteratum.
Sed Christus est primus inter orantes. Ergo ipse est orans et
pro eo non oratur.
3. Præterea. Nullus sapiens orat contrarium ejus quod vult.
Sed in Christo nihil accidebat nisi quod ipse volebat. Ergo ipse
non pro se oravit.
66. ■— SED CONTRA. Oratio fit non tantum contra infirmi­
tatem culpae, sed etiam contra infirmitatem pœnæ. Sed Christus
circumdatus erat infirmitate pœnæ, quamvis non infirmitate
culpæ. Ergo pro se orare poterat.
67. — Præterea. Per orationem aliquis sibi3 meretur. Sed
Christus sibi meruit claritatem corporis. Ergo Christus pro se
orare potuit.

Quæstiuncula III
III, q. 21, a. 2 ; Compend., c. 233.

68. ■— ULTERIUS. Videtur çuod oratio qua pro se ora­
vit, fuit actus sensualitatis.
1. α « igitur ». ·— 2. Ed. « ipso ». — 3. ayâ om. « sibi ».

1. Ejus enim est orare, cujus est velle. Sed non mori in Christo
absolute non volebat nisi sensualitas. Ergo oratio qua mortem
petebat a se1 excludi, erat actus sensualitatis.
2. Præterea. Magister dicit in Liltera (3) quod « ex affectu3
humano quem ex3 Virgine contraxit calicem transire orabat. Sed
affectum rationis non traxit ex Virgine, quia anima rationalis
fit per creationem et non ex traduce. Ergo hoc oravit per affec­
tum sensualitatis.
3. Præterea. « Catuli leonum quærunl a Deo escam sibi » et
« pulli conorum invocant eum », ut dicitur in psalm, (cm, 9 et
cxLvi, 21.) Sed in eis non est nisi affectus sensualitatis. Ergo
et Christus orare potuit per sensualitatem tantum.

69. — SED CONTRA. Ejus est orare, cujus est Deum cognos­
cere. Hoc autem est tantum rationis. Ergo rationis est tantum
orare in Christo.
70. — Præterea. Oratio ad vitam contemplativam pertinet.
Sed vita contemplativa non habet aliquam communitatem
cum sensualitate. Ergo oratio in Christo4 non fuit actus sen­
sualitatis.
Quæstiuncula IV
III, q. 21, a. 4 ; Compend., c. 233 ; Ps. 21 ; Joan., c. 11,1. 6 ; c. 12,1. 5 ;
Heb., c. 5, 1. 1.

71. ·— ULTERIUS. Videtur quod

non

omnis

Christi

(

ORATIO FUIT EXAUDITA.

[

1. Per id quod dicitur in psalm, (xxi, 3) : « Clamabo per diem,
et non exaudies », quod Glossa (L. 113, 873) exponit de Christo5.
2. Præterea. Oravit ut discipuli servarentur a malo, ut
patet Joan., xvii, 15, et omnes qui credituri erant per verbum
eorum in ipsum. Hoc autem non fuit impletum nec quantum
ad ipsos Apostolos, nec quantum ad alios credentes ; nec de malo
culpæ, nec de malo pœnæ. Ergo non omnis Christi oratio fuit
exaudita.
3. Præterea. Ut dicitur Lucæ, xxiii, 34, oravit pro crucifixoribus, ut peccatum eis non imputaretur, vel6 parceretur. Sed
non omnibus remissum fuit illud peccatum, quia non omnes
conversi sunt ad fidem, sine qua non est peccatorum remissio.
Ergo oratio sua non fuit exaudita.

i

1. a om. « a se ». — 2. αβ RA. « defectu ». ■— 3. α ad. « beata ». — 4. Ed.
« Christi ». — 5. De Christo personam Ecclesiæ gerente, ut videre est. — 6. δ om.
vel parceretur », ed. « sed ut ».

4. Præterea. Oravit ut calix ab eo transferretur, ut patet
Ματ., xxvi, 39. Hoc autem non fuit factum. Ergo, etc.

72. ■— SED CONTRA. Heb., v, 7 : « Exauditus esi pro sua
reverentia. »
73. — Præterea. Oratio sua non fuit minus efficax quam
aliorum Sanctorum. Sed aliis Sanctis ipse dicit : « Petile et acci­
pietis ». Joan., xvi, 24. Ergo et ipse quod petiit accepit.
74. — Præterea. Joan., xi, 42 : « Ego autem sciebam quia
semper me audis. »

Solutio I

(
:
'

75. — RESPONSIO. AD PRIMAM QUÆSTIONEM dicendum
quod Christo secundum quod Deus, non competit orare nec
obedire, nec aliquid quod in1 minorationem sonat, aut quod
ad diversitatem voluntatis pertinet ; sed secundum quod homo,
competit sibi orare propter tria, ut dicit Damascenus (loc.
cit. G. 94, 1900 sq.).
Primo propter veritatem humanæ naturæ insinuandam, secun­
dum quam minor est Patre et obediens ei et orans ipsum.
Secundo ad exemplum orando nobis præbendum ; quia omnis
ejus actio nostra est instructio, cum sit nobis datus quasi exem­
plum virtutis.
Terlio ad ostendendum quod a Deo venerat et sibi contrarius
non erat, dum eum orando principium recognoscebat.

76. — AD PRIMUM igitur3 dicendum quod ascendere est
proprie tendere in aliquid quod supra ipsum erat. Intellectus
autem Christi non tendit in aliquid quod supra ipsum esset
quantum ad contemplationem, quia quidquid de Deo3 contem­
platus est unquam, hoc contemplatus est a primo instanti
conceptionis; et secundum hoc dicit Damascenus (loc. cit.),
quod « intellectus Christi ascensione quæ est in Deum non indi­
gebat » ; sed tamen potentia divina quam orando implorabat,
supra ipsum erat ; et sic ascendens in Deum orabat.
77. ■— Ad secundum dicendum quod in aliis hominibus est
una intellectualis voluntas cujus est orare, quæ habet etiam
imperium super alias vires in ipso4 existentes ; et ideo ejus non
est orare, sed imperare respectu eorum quæ per ipsum8 fieri pos­
sunt.
Sed non omnia quæ erant in Christo, erant subjecta rationi
1. Ed. om. « in ». — 2. β ed. « ergo ». — 3. a s eo ». — 4. Ed. « ipsis », contra
αργ&θικ et N. — 5. N. « ipsam » ; VPF. « ipsos » contra αβγδθικ.

et voluntati rationis, sed aliquid supra ipsam, scilicet Divini­
tas1. Unde sicut in aliis hominibus ratio et voluntas imperant
aliis viribus ; ita in Christo orabant Divinitatem2.
78. — Ad tertium dicendum quod aliquid oravit Christus
quod absolute fieri rationis voluntate volebat, quamvis non
omnia, ut dicetur; et quamvis sciret hoc esse in Dei voluntate,
nihilominus orabat, quia sciebat f)eum velle hoc impleri per suam
orationem ; sicut etiam Deus vult aliquem salvare orationibus
alicujus Sancti, unde non est superfluum quod ille Sanctus
orat pro eo.

Solutio II
79. — AD SECUNDAM QUÆSTIONEM dicendum quod oratio
semper esi ad supplendum aliquem defectum. Christus autem non
patiebatur aliquem defectum quantum ad bona spiritualia
quia beatus erat ; patiebatur autem defectum, inquantum erat
passibilis in anima et in corpore.
Unde omnis oratio Christi quæ erat pro bonis spiritualibus,
non erat pro se, sed pro aliis ; sicut illud : « Ut sint unum in
nobis sicut et nos unum sumus », Joan., xvii, 21.
Sed oratio quæ erat pro his quæ perlinent ad corpus, erat etiam
ipsi pro seipso, sicut patet per illud psal. (xl, 111) : « Resuscita
me, et retribuam eis » : quæ quidem oratio, etsi sit pro se, idest
ut ipse resuscitaretur, tamen est pro aliis, inquantum ad aliorum
salutem tendit, quia « resurrexit propter justificationem nostram »,
Rom., iv, 25, et instructionem, quia ejus exemplo ab ipso Deo
petere3 discunt.
80. — AD PRIMUM igitur4 dicendum quod oratio effunditur
pro quolibet defectu amovendo ; sed hostia præcipue contra
peccatum offertur, ut per eam Deus placatus, aliquid conce­
dat. Christus autem quamvis aliquem defectum pœnæ habue­
rit, non tamen habuit defectum culpæ ; et ideo pro se oravit,
non autem pro se hostiam obtulit.
81. ·— Ad secundum dicendum quod orans pro quo non oratur,
est ipse Christus, secundum quod beatus, non autem secundum
ea quæ ad statum viatoris pertinent.
82. — Ad tertium dicendum quod in Christo non erat aliquid
1. Ed. « Deitas ». — 2. Ed. « Deitatem ». — 3. αβ “ et instructionem, quia ejus
exemplo discunt Deo petere ab ipso » ; γδθι « et instructionem, quia ejus exemplo ab
ipso petere discunt Deo » ; RANVP. « et ad instructionem, quia ejus exemplo ab ipso
Deo petere debemus » ; F. « quia ejus exemplo ab ipso discunt Deo petere » contra k.
— 4. β ed. « ergo ».

quod voluntate rationis et1 absolute et simpliciter non vellet
in se tunc esse ; erat tamen in ipso passibilitas quam volebat,
peracto redemptionis opere, per gloriam resurrectionis a se
removere ; et erat in eo aliquid, scilicet passio imminens quam
volebat etiam tunc non inesse, voluntate sensualitatis et ratio­
nis ut natura2.
Solutio III

83. — AD TERTIAM QUÆSTIONEM dicendum quod actus
sensualitatis dicitur dupliciter.
Uno modo sensualitatis sicut principii elicientis actum ; et sic
oratio non potest esse actus sensualitatis in Christo, ut probant3
rationes secundo inductæ.
Alio modo dicitur sensualitatis ut objecti, idest de eo quod
sensualitas volebat ; et sic erat aliqua ejus oratio sensualita­
tis, quia ratio orans erat4 quasi advocatus sensualitatis, propo­
nens Deo sensualitatis appetitum. Hoc autem non faciebat
quasi ratio vellet hoc quod pro sensualitate petebat, sed ut
doceret omnem hominis voluntatem Deo subdendam esse, et
in omnibus necessitatibus ad eum recurrendum ; unde subdit :
« Non mea voluntas, sed tua fiat. » Luc., xxn, 42.
84. — AD PRIMUM igitur5 dicendum quod quando aliquis
orat propter suam utilitatem, ratio non petit nisi hoc quod vult ;
et ideo tunc cujus est orare ejus est velle.
Sed Christus hoc non petebat propter suam utilitatem, ut
scilicet ipse effectum hujus petitionis consequeretur, sed propter
utilitatem aliorum, ut dictum est. Et ideo ratio non petebat
hoc, secundum quod ipsa volebat, sed secundum quod sensua­
litas appetebat.
85. ■— Ad secundum dicendum quod ex sensualitate oravit,
quamvis sensualitas non oraret ; quia appetitus sensualitatis
erat causa quare ratio6 orationem7 proponebat.
86. ■— Ad tertium dicendum quod illud quærere et invocare
non designat orationem proprie dictam, sed ordinationem quæ
est in his sicut et in omnibus aliis creaturis, ad recipiendum a
Deo ea quæ ad conservationem sui pertinent.
Solutio IV

87. — AD QUARTAM QUÆSTIONEM dicendum quod omnis
oratio quam Christus obtulit hac intentione ut ipsam impe1. Ed. om. « et ». — 2. VP. « naturæ ». — 3. a « probabant ». — 4. a « oratio
orantis orat ». — 5. β ed. « ergo ». — 6. Ed. om. « ratio » ; α « tunc ».— 7. F. « oraione ».
COMMENT. IN LIB. SENTENT. - III. — 19

traret, fuit exaudita. Sed cum aliquis impetrare non intendat
quod absolute non vult ; hæc sola oratio Christi exaudita fuit
quæ erat de eo quod Christus absolute voluit.
Hoc autem dicitur aliquis simpliciter et absolute velle in quo
ultimus ejus consensus stat. Ultimus autem consensus est
secundum supremam partem appetitus in homine. Appetitus
autem rationis est supra appetitum sensus, et in appetitu ratio­
nis est supremum quod in finem tendit vel in aliquid conjunc­
tum fini. Et ideo hoc solum Christus absolute voluit quod secun­
dum rationem voluit ut1 finem, vel2 in ordine ad finem ; et
omnis talis sua oratio fuit exaudita.
88. — Quod autem secundum sensualitatem voluit, absolute
non voluit. Et ideo ratio non ad3 hoc orando proposuit ut impe­
traret. Nec tamen simulatio fuit, quia appetitum sensualitatis
exprimebat ratione jam dicta.
Similiter quod volebat ratio ut natura, si in eo non sicut in
fine quiescebat, non simpliciter volebat, ut prius dictum est ;
et ideo hæc etiam non ad hoc proposuit orando ut impetraret.
Ei propter hoc hujusmodi orationes non fuerunt exauditæ.

89. — AD PRIMUM igitur4 dicendum quod hoc dixit Christus
in persona Ecclesiæ, ut dicit Glossa.
Vel loquitur de oratione exprimente voluntatem sensuali­
tatis, aut velleitatem rationis ut natura6.
90. ■— Ad secundum dicendum quod voluntas rationis ut
natura, est de eo quod habet in se bonitatem, non conside­
rato ordine ejus ad aliud. Unde voluntas talis in [Christo®] fuit
de salute omnium hominum, sicut voluntas antecedens7 in
Deo ; sed secundum hanc non8 simpliciter et absolute dicitur
aliquis velle. Hanc autem voluntatem Hugo de sancto Vic­
tore (in lib. De 4 volunt., in Christo; L. 176, 841) dicit voluntem pietatis.
91. — Sed voluntas ut ratio, est de eo quod habet bonitatem
etiam in ordine ad aliud. Et secundum hanc voluntatem non
volebat Christus omnes salvari, sicut nec Deus voluntate conse­
quente ; et secundum hanc dicitur aliquis simpliciter et absolute
velle. Et ideo oratio Christi quæ fuit secundum hanc volun­
tatem, fuit exaudita ; non autem quæ fuit secundum primam.
Et ideo dicit Hieronymus quod Christus exauditus est pro
prædestinatis, non autem pro non prædestinatis.
Et similiter dicendum est ad tertium.
1. F. « in ». — 2. Ed. « et ut ». — 3. NVP. om. « ad ». — 4. β ed. « ergo ». —
S. Ed. « naturam ». — 6. ayâ « Deo » ; β « eo ». — 7. Ed. om. « antecedens ». et ad.
« fuit ». — 8. R.A. om. « non ».

92. ■— Ad quartum dicendum quod in illa oratione ratio
expressit motum sensualitatis, et non suum ; unde illud quod
orabat, non simpliciter voluit.
ARTICULUS IV

93. — AD QUARTUM SIC PROCEDITUR. Videtur
Christus, secundum quod homo, dubitavit.

quod

1. Per hoc quod dicit Ambrosius in Littera. (4) quod ut homo,
dubitat1.
2. Præterea. Quicumque nescit omnia, potest dubitare. Sed
Christus secundum aliquam scientiam nescivit omnia, ut supra
14 d., (q. 1, a. 3) dictum est. Ergo secundum illam potuit dubitare.
3. Præterea. Ubicumque est timor2, est dubitatio. Sed in
Christo fuit verus timor, ut supra dictum est, 15 d. (q. 2, a. 2).
Ergo in Christo fuit dubitatio.
4. Si dicatur quod dubitabat secundum sensualitatem eta
non secundum rationem.
Contra. Sensualitas sequitur apprehensionem sensitivæ partis.
Sed futurum periculum de quo erat passio, non præsciebat sensus.
Ergo sensualitas de ipso non dubitabat, sed ratio.
5. Si dicatur quod sensualitas dubitabat ex apprehensione
rationis vel ex scientia Divinitatis4.
Contra. Christus non magis præscivit tunc5 sibi futuram pas­
sionem quam a principio. Sed a principio sensualitas in ipso
non trepidabat. Ergo nec tunc.

ί

94. ■— SED CONTRA. Dubitare est ignorantis. Sed in Christo
non fuit ignorantia, sicut supra dictum est. Ergo nec dubitatio.
95. ·—Præterea. Dubitatio ligat rationem ne possit procedere,
sicut dicitur in III Meta., {β 1. 995a, 31 ; 1. 1, n. 339). Sed in
Christo non fuit ratio ligata. Ergo non fuit in ipso dubitatio
rationis.
96. — Præterea. Ubi est summa securitas, ibi non est aliqua
dubitatio. Sed in Christo fuit summa securitas, psal. (xxvi,
3) : « Si consistant adversum me castra, non timebit cor meum. »
Ergo in ipso non fuit dubitatio.

t
I

97. ■— RESPONSIO. Dicendum quod dubitatio dupliciter
dicitur. ·— Primo enim et principaliter significat motum rationis

l
!

t. Ed. « dubitabat ». — 2. Ed. ad. « ibi ». — 3. δ/ F. om. « et ». — 4. Ed. « Deita­
tis ». — 5. α om. « tunc ».

super utraque parte contradictionis cum formidine determi­
nandi alterum1. — Secundo translatum fuit hoc nomen ad signi­
ficandum formidinem affectus in aggrediendo vel sustinendo
aliquod terribile.
98. ■—■ Primo autem modo dicta dubitatio contingit ex defectu
medii sufficientis ad veritatem inveniendam ; et ideo contingit ex
defectu scientiæ ; et propter hoc in Christo non fuit.
Secundo autem modo dicta contingit ex infirmitate ejus quod
læsivum imminens evadendi facultatem non videt.
Et quia Christus habebat infirmitatem in carne, ut supra
dictum est, et læsivum mortis imminens, sensualitas trepidabat ;
ideo erat talis dubitatio in Christo quantum ad sensualitatem,
quamvis esset summa securitas quantum ad rationem quæ
auxilium divinum imminere videbat : quod sensualitas appre­
hendere non poterat.

99. ·—AD PRIMUM ergo dicendum quod Ambrosius loquitur
quantum ad sensualitatis timorem : quem dum ostendit, videba­
tur hominibus etiam dubitare quantum ad rationem.
100. ·— Ad secundum dicendum quod non omnis nescientia
dubitationem causât, sed quando aliquis rationem ejus quod
quærit et de quo contraria apparent, videre non potest ; et
ideo in Christo non fuit talis dubitatio.
101. ■— Ad tertium dicendum quod dubitatio prout pro timore
ponitur, in Christo fuit quantum ad sensualitatem.
102. ·— Ad quartum dicendum quod sensualitas movetur
etiam ex his quæ ratio apprehendit, quia formantur formæ par­
ticulares in imaginatione ex quibus sensualitas nata est moveri.
103. ■— Ad quintum dicendum quod quamvis mors a prin­
cipio conceptionis esset prævisa, non tamen prævidebatur ut
mminens ; et ideo dubitationem non faciebat, sed solum quando
jam imminebat.
Alias2 concedimus, quia procedunt de dubitatione rationis.
EXPOSITIO TEXTUS
104. — « Anima per aurem audit... » (2) : idest est principium
audiendi homini per aurem.
105. ■— « Sicut in viris sanctis fit3... » (2).
Videtur quod magis fuit in impiis, quia seipsos interficiunt
1. Ed. « Iterum ». — 2. α ad. « rationes », contra βγδ : ed. « alia ». — 3. Ed. « fuit ».

Æ
i' suorum peccatorum pondere afflicti, ut dicitur in IX Elh. (i 4.
1166* 12; 1. 4, p.).
Et1 dicendum quod voluntas sensualitatis semper refugit
mortem, similiter voluntas rationis ut natura. Sed voluntas
rationis ut ratio quandoque appetit mortem ; et hoc dupliciter :
vel propter amorem futuræ vitæ, et hoc est in sanctis ; vel prop. ter remorsum læsæ conscientise, et hoc fit in peccatoribus.
106. — « Pius mentis affectus... » (2).
ί
Contra. II Cor., v, 4 ; « Nolumus expoliari, sed supervestiri. «
4
Et2 dicendum quod pius affectus bonorum refugit vestitum
t corporis quantum ad corruptionem, sed amat quantum ad
naturam.
Vel dicendum quod non vult expoliari propter se, sed ut cum
Christo sit ; cum quo si esse posset non expoliatus, sed superves" titus, melius vellet.
107. — « Sed quia modum gessit dubitantis... » (4).
Contra est quod supra dixit Augustinus, d. 15 (9) quia3 eadem
ratione omnia quæ de Christo dicuntur, non fuerunt vera.
Et1 dicendum quod erat vera dubitatio quantum ad sensuali­
tatem quæ faciebat apparere dubitationem in ratione, in qua
dubitatio non erat.
108. ■— « Intende, lector... » (5). Verba Hilarii sunt exponenda
secundum quod ratio pro se, non pro sensualitate proponebat :
sic enim non pro se, sed pro suis orabat. Secundum autem quod
pro sensualitate proponebat, sic orabat pro se, ut5 dictum est

<

1. Ed. om. « et ».— 2. Ed. om. « et ». 3. β α Contra est quod dixit Augustinus
supra d. 15 quod eadem... » — 4. Ed. om. « et ». — 5. Ed. ad. «jam ».

Si Christus

meruerit sibi et nobis, et quid sibi

et

quid nobis

1. — De merito etiam Christi praetermittendum1 non est, de quo Qui­

dicere solent quod non sibi, sed membris tantum meruerit.
Meruit quidem membris redemptionem a diabolo, a peccato, a poena,
et regni resurrectionem, ut, amota ignea romphæa2, libere pateret introitus.
Sed et sibi meruit impassibilitatis et immortalitatis gloriam secundum
carnem3, sicut ait Apostolus (Phil., n, 8) : Christus factus est pro nobis
obediens usque ad mortem, mortem autem crucis; propter quod etDeus exalta­
vit illum et dedit illi nomen quod est super omne nomen. Aperte dicit Apo­
stolus, Christum propterea exaltatum per impassibilitatis gloriam, quia
est humiliatus per passionis obedientiam. Humilitas ergo passionis meri­
tum fuit exaltationis, et exaltatio præmium humilitatis.
Unde Augustinus exponens praemissum capitulum, ait [Super Joan.,
tract. 104, η. 3, L. 35, 1903) : Ut Christus resurrectione clarificaretur,
prius humiliatus est passione. Humilitas claritatis est meritum, claritas humi­
litatis est præmium. Sed hoc totum factum est in forma servi : in forma enim
Dei semper fuit et erit claritas.
Item Ambrosius [super Ep. ad Phil, u, 9 ; L. 17, 409) ait : Quid et
quantum humilitas mereatur, hic ostenditur.
His testimoniis evidens fit quod Christus per humilitatem et obedien­
tiam passionis meruit clarificationem corporis ; nec id solum, sed etiam
impassibilitatem animæ. Anima enim ipsius ante mortem erat passibilis,
sicut caro mortalis ; sed post mortem merito humilitatis et anima impas­
sibilis facta est, et caro immortalis.
2. — Utrum autem anima facta sit impassibilis quando caro facta est
immortalis, scilicet ipso resurrectionis momento, de auctoritate nobis
certum non est ; sed vel mox post carnis separationem anima impassibilitate donata est, aut in resurrectione quando caro refloruit [Ps. xxvn, 7).
dam

Quod

a conceptu meruit

Christus

sibi hoc quod

MERUIT PER PASSIONEM.

3. — Nec solum hæc4 meruit Christus quando Patri obediens crucem
subiit, sed etiam ab ipsa conceptione, ex quo homo factus est, per carita­
tem et justitiam et alias virtutes, in quarum plenitudine fuit secundum
hominem conditus, sibi tantum meruit, quantum post per martyrii tole­
rantiam. Tanta enim plenitudo spiritualium charismatum in eo fuit quod
in eis proficere non potuit. Et ideo melior ipsius anima fieri non potuit
quam ab initio suæ conditionis exstitit, quia proficere in meritis non
valuit.
Unde5 Gregorius [Hom. 6 in Ezech., η. 8 ; L. 76, 832) ait : Non habuit
omnino Christus juxta animæ meritum quo potuisset proficere. In membris
autem quæ nos sumus, quotidie proficit.

1. Quar. « prætereundum ». ·— 2. Cf. Gen. m, 24. Quar. ■— 3. Quar. om. ■ secunum carnem ». — 4. Ed. om. « hæc ». — 5. Quar. « Ut. enim ».

DISTINCTIO XVIII

551

Non ergo plus meruit sibi per crucis patibulum quam a conceptione
meruit per gratiam virtutum. Non igitur profecit secundum animæ meri­
tum quantum ad virtutem meriti ; profecit tamen quantum ad numerum
meritorum. Plura enim habuit merita in passione quam in conceptione ;
sed majoris virtutis non exstiterunt in merendo plura quam ante fuerant
pauciora. Meruit ergo a conceptione non modo gloriam impassibilitatis et
immortalitatis corporis, sed etiam impassibilitatem animæ. Per quid ?
Per obedientiam et voluntatem perfectam quam non tunc primum habuit,
nec majorem cum pati coepit et mori. Obediens enim perfecte et bonus
exstitit secundum hominem, ex quo fuit homo.
Habuit igitur anima illa aliquod1 bonum in se post mortem quod non
habuit ante. Num igitur melior vel beatior fuit quam ante ? Absit quod
melior fuerit, quia non sanctior, nec2 gratia cumulatior ; nec etiam bea­
tior fuit in Dei contemplatione, in quo præcipue beatitudo consistit.
Potest tamen dici in hoc fuisse beatior, quia ab omni miseria immunis :
ex quo nequit inferri simpliciter quod beatior fuerit.

De eo quod scriptum est : « Donavit illi nomen
QUOD EST SUPER OMNE NOMEN. »

4. — Nec tantum gloriam impassibilitatis et immortalitatis meruit,

sed etiam donari sibi nomen quod est super omne nomen {Philip, n, 9),
scilicet honorificentiam, quod vocatur Deus. Hoc tamen nomen ante mor­
tem habuit. Habuit enim hoc nomen Dei Filius, inquantum Deus est ab
æterno per naturam ; inquantum vero est homo factus, habuit ex tempore
per gratiam.
Verum Augustinus dicit (lib. I Contra Maxim., c. 5 ; L. 42, 686 ; et lib.
Π, c. 2 ; coi. 759) : homini donatum esse illud nomen, non Deo, quia
illud nomen habuit cum in forma Dei tantum erat. Sed cum dicitur : « Prop­
ter quod Deus illum exaltavit, et dedit illi nomen quod est super omne
nomen », satis apparet propter quid exaltaverit, scilicet propter obedientiam, et
in qua forma exaltatus sit. In qua enim forma crucifixus est, in ea exaltatus est,
et in ea donatum est ei nomen, ut cum ipsa « forma servi » nominetur unigeni­
tus Filius Dei. Hoc illi donatum est ut homini quod fam habebat idem ipse
Deus. Hoc igitur per gratiam accepit, ut ipse ens homo, vel subsistens in
forma servi, id est in anima et in3 carne, nominetur et sit Deus.
Sed numquid hoc meruit ? Supra enim (d. 7) dictum est, quia hoc tan­
tum bonum homo ille non meruit. Quomodo ergo hic dicitur : Propter
obedientiam donatum est ei hoc nomen ?
Secundum tropum illum in Scriptura creberrimum hoc accipiendum est,
quo dicitur res fieri quando innotescit11; Post resurrectionem vero, quod ante
erat, in evidenti positum est, ut scirent homines et dæmones. Manife­
stationem ergo illius nominis donavit ei Deus post resurrectionem ; sed
illam meruit per obedientiam passionis, qui eo quod obedivit patiendo,
exaltatus est resurgendo, et per hoc manifestatum est nomen.
Hoc eodem tropo Dominus5 usus est etiam post resurrectionem dicens
(Mat., xxvih, 18) : Data est mihi omnis potestas in cælo et in terra ; non
quod tunc primo acceperit ; sed quam ante habebat, tunc manifestata est
potestas.
Ceterum Ambrosius dicit {in Philip., u, 9 ; L. 17, 410) nomen illud dona­
tum esse Deo, non homini : et videtur secus6 verborum superficiem oppo, situs Augustino ; sed intelligentia non obviat, licet diversum sapiat. Nam
1. F. « aliquid ». — 2. Quar. « non ». — 3. Quar. om. « in ». :— 4. Ita Gualtervs a
s. Vict.f?) Quæst. in Ep. ad Phil. q. 9 (L. 175, 578). Quar. — 5. Quar. om. « Domi­
nus ». — 6. F. « secundum ».

Ambrosius de naturali donatione id dictum intelligit, qua aeternaliter Pater
generando dedit Filio nomen quod est super omne nomen, scilicet esse
Deum per naturam, quia genuit ab æterno Filium plenum et sibi aequa­
lem Deum : quod tamen nomen Apostolus propter passionis obedientiam Christo donatum dicit. Sed praemisso locutionis modo accipiendum
est.
Si Christus sine omni merito habere valuit
QUOD MERITO OBTINUIT.

5. — Si vero quæritur iitrum Christus illam immortalitatis et impassi
bilitatis gloriam et nominis Dei manifestationem sine omni merito haber
potuerit ; sane dici potest, quia humanam naturam ita gloriosam suscipere
potuit sicut in resurrectione exstitit, nomenque suum etiam1 aliter horni'
nibus manifestare potuit ; sed homo passibilis esse non potuit, sicut fuit’
et ad illam gloriam sine merito pervenire.
Potuit quidem pervenire ad illam sine merito passionis, quia potuit,
consumpta mortalitate, immortalitatis gloria vestiri, sed non sine merito
justitiæ et caritatis, aliarumque virtutum. Non enim Christus homo esse
potuit in quo plenitudo virtutum et gratiæ non fuerit ; nec virtutes ei inesse
potuerunt cilicio mortalitatis induto, quin per eas mereretur. Habens
igitur has virtutes secundum hominem passibilem ac mortalem, non potuit
non mereri gloriam immortalitatis. Non potuit igitur2 factus mortalis sine
merito gloriam impassibilitatis et immortalitatis ac manifestationem Dei
nominis consequi. Potuit tamen hoc3 assequi sine merito passionis, quia
per passionem nil sibi meruit quod non ante per virtutes sibi meruerit.

De causa mortis et passionis Christi.
6. —■ Ad quid ergo voluit pati et mori, si ei virtutes ad merendum illa

sufficiebant ? Pro te, non pro se. Quomodo pro me ? Ut ipsius passio et
mors tibi esset forma et causa. Forma virtutis et humilitatis ; causa gloriæ
et libertatis ; forma Deo usque ad mortem obediendiet causa tuæ libera­
tionis ac beatitudinis. Meruit enim nobis per mortis ac passionis toleran­
tiam, quod per praecedentia non meruerat, scilicet aditum paradisi
et redemptionem a peccato, a poena4, a diabolo ; et per mortem ejus hæc
nos adepti sumus, scilicet redemptionem et filiorum gloriæ adoptionem.
Ipse enim moriendo factus est hostia nostræ liberationis.
Sed quomodo per mortem nos a diabolo et a peccato redemit et aditum
gloriæ aperuit ?
7. — Decreverat Deus in mysterio, ut ait Ambrosius {In Ep. ad Rom.,
v, 14 ; L. 17, 94) propter primum peccatum non intromitti hominem in
Paradisum, scilicet5 ad Dei contemplationem non admitti, nisi in uno
homine6 tanta existeret humilitas quæ omnibus suis proficere7 posset, sicut
in primo homine tanta fuit superbia quæ omnibus suis nocuit. Non est
autem inventus inter homines aliquis qui8 id posset implere, nisi Leo de
tribu Juda, qui aperuit librum et solvit signacula (Apoc., v, 5) implendo in
se omnem justitiam (Mat., hi, 15) id est consummatissimam humilitatem,
qua major esse non potest. Nam omnes alii debitores erant, et vix uni­
cuique sua virtus sufficiebat et humilitas. Nullus ergo eorum hostiam pote­
rat offerre sufficientem nostræ redemptioni vel reconciliationi. Sed Christus
homo sufficiens et perfecta fuit hostia, qui multo amplius est humiliatus,
amaritudinem mortis gustando, quam ille Adam superbierit9per esum ligni
1. Quar. « et ». ■— 2. Quar. « ergo ». ·— 3. Quar. « hæc ». — 4. F. ad. « et ». —
5, Quar. « idest ». — 6. Quar. « hominum ». — 7. Quar. « sufficere ». — 8. Quar.
« quo ». —■ 9. Quar. « superbiit ».

noxia delectatione perfruendo. Si igitur illius superbia omniurn exsti­
ti tit ruina, ipsum de Paradiso mittens foras, aliisque occludens1 januam ;
‘"4 multo magis Christi humilitas qua mortem gustavit, ingressum regni
V» caelestis omnibus suis, impleto Dei decreto, aperire valuit, atque decreti
delere chirographum (Coloss., ii, 14).
Ut enim ait Ambbosius2 : Tantum fuit peccatum nostrum, ut salvari
non possemus, nisi unigenitus Dei Filius pro nobis moreretur debitoribus
. mortis. Sed sic dignos nos fecit testamenti et promissx hereditatis. Quod non
ita intelligendum est, quasi non alio modo salvare nos potuerit quam per
• mortem suam ; sed quod per aliam hostiam non potuit nobis aperiri regni
aditus et fieri salus, nisi per mortem Unigeniti, cujus tanta fuit, ut dictum
est, humilitas et patientia, ut ejus merito pateret credentibus in eum aditus
regni. Magna ergo in morte Unigeniti præstita sunt nobis ut liceat nobis
redire in patriam ; sicut olim in morte summi Pontificis his qui ad civitatem
refugii confugerant, secure ad propria remeare licebat3.
Ecce aliquatenus ostensum est, qualiter per Christi mortem aditus regni
sit nobis paratus.

DIVISIO TEXTUS

·
!
1
1

'
■■■ '■

.
i
' .

8. —· « De merito Christi etiam etc. » (1)
Postquam determinavit Magister de voluntate Christi
quæ est principium merendi, hic determinat de merito ipsius.
Dividitur autem hæc pars in duas. Primo determinat de merito4
Christi secundum quod ordinatur ad consecutionem boni. Secundo,
secundum quod ordinatur ad remotionem mali, 19 d., ibi : « Nunc
igitur quaeramus. »
Prima adhuc dividitur in duas. Primo determinat de merito
Christi, secundum quod sibi aliquid meruit. Secundo de merito
ipsius prout nobis meruit, ibi : «Ad quid ergo pati voluit?» (6)
Prima in duas. Primo ostendit quid sibi Christus5 meruit.
Secundo inquirit utrum hoc sine merito habere potuisset, ibi :
« Si vero quæritur, utrum Christus, etc. » (5)
Prima in duas. Primo ostendit quid sibi Christus6 meruit in
seipso. Secundo quid sibi7 meruit in aliis quia manifestationem8
ibi : « Nec tantum gloriam impassibilitatis etc. » (4)
Prima in duas. Primo ostendit quomodo Christus sibi meruit
glorificationem corporis et impassibilitatem animæ et corporis
ab9instanti10 conceptionis. Secundo ostendit quomodo hoc meruit
per passionem, ibi : « Nec solum meruit. » (3)
Circa primum duo facit. Primo determinat veritatem. Secundo
movet quamdam dubitationem, ibi : « Utrum autem anima
etc. » (2)
■· 1. Quar. « accludens ». — 2. In Glossa ad Hebr. jx, 15 apud Lyranum, sumpta
ex Alcuino (ibid.), qui, paucis mutatis, eam sumpsit ex S. Chyrsostomo (ad eumdem locum). Amrbosius autem (in P$. xlvii, n. 17), tantum dicit : « Ut sanguine
euo mundum lavaret, cujus peccatum nullo alio modo potuisset aboleri. » (L. 14,
1152.) Quar. — 3. Quar. « secure ad propria remanere ».— 4. Ed. ad. «ipsius ».—
5. Ed. om. a Christus ». — 6. Ed. om. « Christus ». — 7. Ed. om. « sibi ».
om. < quia manifestationem ». — 9. Ed « in ». «— 10. Ed. ad. « suæ ».

8. Ed.

« Ad quid ergo1 ? etc. » (6) Hic ostendit quid nobis meruit per
passionem : circa quod duo facit. Primo enumerat utilitates quæ
nobis ex passione Christi proveniunt. Secundo prosequitur
unam quæ pertinet ad consecutionem boni, ibi : « Decreverat
Deus etc. » (7)

Hic quaeruntur sex.

Primo, utrum in Christo sit aliqua operatio præter divinam.
Secundo, utrum per illam potuit mereri.
Tertio, utrum ab instanti conceptionis meruit.
Quarto, quid sibi meruit.
Quinto, utrum per passionem mereri potuerit2.
Sexto, utrum nobis meruerit2 apertionem januæ.

ARTICULUS 1
ΠΙ, q. 19, a. 1 ; IV Cg., c. 36 ; Ver. q. 20, a. 1, ad 2 ; de Unione Verb. Incarn., q. 1,
a. 1, ad 16 ; a. 5 ; Compend., c. 212.

in

9. — AD PRIMUM SIC PROCEDITUR. Videtur ρυοϋ
Christo sit tantum una actio.

1. Dionysius enim (Ep. iv ad Caium, G. 3, 1071) actionem
Christi vocat3 theandricam1, id est deivirilem. Hoc autem non
diversas actiones,’ sed unam significat. Ergo® in Christo est tan­
tum una actio Divinitatis et humanitatis.
2. Præterea. Actiones, ut dicit Philosophus (in prologo
Mela., A 1. 981a, 17 ; 1. 1, n. 21), suppositorum singularium sunt.
Sed in Christo est tantum unum suppositum. Ergo tantum una
actio.
3. Præterea. Cujus est esse, ejus est agere. Sed in Christo
propter unitatem hypostasis est tantum unum esse. Ergo et6
tantum una actio.
4. Præterea. Instrumenti et principalis agentis est tantum
una actio. Sed, sicut7 dicit Damascenus (lib. III c. 19; G. 94,
1079) : « caro est instrumentum Divinitatis ». Ergo una est actio
Christi secundum Divinitatem et humanitatem.
5. Præterea. Ubi est idem actum8, est eadem actio, quia
actiones diversificantur penes terminos. Sed in Christo est
idem opus operatum Divinitatis et humanitatis; sicut munda­
tio leprosi quem Divinitas9 tactu corporali mundavit, ut dici­
tur Mat., vii, 3. Ergo etiam10 in ipso est tantum una actio.
1. Ed. « igitur ». — 2. Ed. « potuit » et « meruit ». — 3. Ed. « nominat ». — 4. « 0car3ρικήν. ». — 5. « icitur ». — 6. Ed. om. « et ». ·— 7-/3 « ut ». — 8. Ed. « activum ».
— 9. Ed. « Divinitatis ». — 10. Ed. om. « etiam ».

10. — SED CONTRA. Sicut se habet unitas actionis ad unita­
tem naturæ, ita pluralitas ad pluralitatem. Sed in diversis per­
sonis propter unitatem naturæ est una actio. Ergo et in persona
Christi propter diversitatem naturarum est diversa actio.
11. — Præterea. Magis distant divina natura et humana
in Christo quam diversæ potentiæ animæ in Christo. Sed diversarum potentiarum in Christo sunt diversæ actiones. Ergo
multo fortius duarum naturarum sunt diversæ actiones.
12. — Præterea. Actio divinæ naturæ est ipsa divina essentia,
et est æterna1. Actio autem humanæ naturæ in ipso est accidens,
et aliquid tempore mensuratum. Ergo sunt duæ actiones in
Christo.

13. -— RESPONSIO. Dicendum quod Quidam negaverunt in
' Christo duas esse actiones. Et ad hoc ponendum diversis rationibus moti sunt.
Quidam enim ut2 Eutychiani dicebant in Christo3 unam
tantum naturam esse, compositam ex divina et humana4, et
ideo sequebatur quod etiam Christus haberet tantum unam
actionem compositam. Sed ex hoc sequitur5 quod actio sua6 non
fuerit neque divina neque humana, neque nobis neque Patri
conformis ; et ita frustratur opus redemptionis ad quod exigi­
tur divina actio et humana. Unde hoc est haereticum sicut et
primum, ut dicitur, d. 5. (q. 1, a. 1).
14. — Alii vero negaverunt duas actiones in Christo, dicentes
in comparatione ad divinam, humanam operationem7 non esse
dicendam actionem, sed potius passionem : quod refellit Damas­
cenus, in III libro8 (loc. cit.). Quia si propterea humana operatio
• Christi non est dicenda actio, quia divina est actio, eadem
ratione, quia natura divina est bona9, humana non esset bona :
non enim oportet quod10 si divina natura11 excedit humanam
in bonitate, quod propter hoc humana sit mala aut non bona.
;;
15.— Alii12 viderunt quod actio dependet a natura quæ est
principium actionis, et a persona quæ agit ; et13 ideo voluerunt
non esse dicendum in Christo unam actionem, ne unitatem
naturæ ponere videantur ; similiter nec esse plures, ne ponere
videantur personarum pluralitatem.
Sed ex hoc sequitur, ut dicit Damascenus, quod Christus
. non sit neque unius neque duarum naturarum : quod absurdum
est.
1. ζ om. « et est æterna ». — 2. Ed. om. « ut ». — 3. ζ om. « in Christo ».— 4. α
ad. « natura ». — 5. α « habetur ». — 6. Ed. « sua actio ». — 7. ζ om. « operationem ».
•— 8. F. om. « in III libro ». — 9. Ed. ad. « natura ». — 10. NVPF. om. « quod ». ■—
11. Ed. om. « natura ». — 12. Ed. ad. « vero ». — 13. Ed. om. « et ».

16. — Et dicendum propter hoc, quod simpliciter in Christo
oportet concedere duas actiones ; quia ad diversitatem causa­
rum sequitur diversitas in effectibus. Causa autem actionis
est species, ut dicitur in III Phys., (y 2. 202a, 9 ; 1. 4, n. 6) ;
quia unumquodque agit ratione formæ alicujus quam habet.
Et ideo ubi sunt diversæ formæ, sunt etiam diversæ actiones ,
sicut ignis qui1 desiccat et calefacit per caliditatem et sicci­
tatem ; et homo audit et videt per visum et auditum. Et simi­
liter Christus ratione diversarum naturarum habet diversas
actiones.

17. — AD PRIMUM ergo dicendum quod actionem Christi
dicit Dionysius deiuirilem, non quia sit simpliciter una actio
Divinitatis2 et humanitatis in Christo ; sed quia actiones dua­
rum naturarum quantum ad tria uniuntur.
Primo quantum ad ipsum suppositum agens actionem divinam
et humanam, quod est unum.
Secundo quantum ad unum effectum qui dicitur opus opera­
tum, vel apotelesma secundum Damascenum, (loc. cit.) sicut
mundatio leprosi.
Tertio quantum ad hoc quod humana3 actio ipsius Christi
participabat aliquid de perfectione divina4 sicut intellectus
ejus aliud eminentius intelligebat ex virtute divini intellectus
sibi in persona conjuncti ; quamvis divina actio in nullo infir­
maretur ex consortio humanæ.
18. — Ad secundum dicendum quod quamvis agere sit suppo­
siti, tamen forma sive natura5 est principium vel causa agendi6
supposito, sicut et aliarum proprietatum in supposito existentium. Unde sicut idem suppositum est subjectum proprieta­
tum diversarum propter diversa principia ejus7 causantia
proprietates illas ; ita idem suppositum habet diversas actiones
propter diversas formas sive naturas.
19. ·— Ad tertium dicendum quod unitas rei consequitur
esse suum. Unde eodem modo prædicatur de re ens et unum
quod convertitur cum ente. Non autem ex actione sua habet
res unitatem. Et ideo non potest esse quod sit suppositum
unum, et esse ejus non sit unum. Potest autem esse quod sit
suppositum unum et actio ejus non [sit8] una.
20. — Ad quartum dicendum quod non potest esse eadem
actio numero per essentiam principalis agentis et instrumenti,
quia idem accidens non est in diversis subjectis; sed dicitur
una secundum quid9, inquantum scilicet instrumentum non agit
1. Ed. om. « qui ». — 2. Ed. « Deitatis ». — 3. ζ ad. « natura in actione ». —
4. ayS et ed. « divinæ » ; ed ad. e naturæ ». — 5. αζ « sine materia ». — 6. F. ad.
« in ». — 7. βζ om. « principia ejus ». — 8. αβγ8 « est ». — 9. a om. « secundum quid ».

nisi motum principali agente, et agit in virtute principalis agentis.
Et hoc modo in ipsa actione humanitatis Christi est aliqua virtus, inquantum ipsa humanitas est instrumentum Divinitatis1.
■ ‘!
21. — Ad quintum dicendum quod actionis unitas non solum
. dependet ex termino, sed etiam ex multis aliis causis. Et ideo
non oportet quod2 si sit idem actum3 quod sit eadem actio.
Contingit autem quod idem actum ex diversis actionibus cau'i satur quadrupliciier.
Uno modo, quando unum agens non est sufficiens ad com­
plendum effectum, sed multi simul ; sicut multi simul trahunt
navem, quam nullus per se trahere posset ; et tunc omnes illi
sunt quasi unus agens non simpliciter, sed congregationis4
' '
unitate ; et similiter actio eorum non est una simpliciter, sed
?
quasi una congregata ex multis.
22. — Alio modo, quando unus agens potest perficere effectum,
‘. sed non simul una operatione, sed multis operationibus succes­
sivis ; sicut est in generatione habituum acquisitorum. Et tunc
ultima actio5 complens effectum agit in virtute omnium prae­
cedentium dispositionum6 ad illum7 effectum.
Et his duobus modis non fuerunt in Christo plures actiones
ad unum8 effectum.
23. — Tertio modo, quando effectus non est unus simpli­
citer, sed unus subjecto, sicut vulnus adustum, et ideo actiones
causantes sunt diversæ simpliciter, conveniunt tamen in sup­
posito, scilicet incisio et adustio ; et a diversis formis per essen­
tiam causantur, scilicet ab acumine ferri et9 caliditate.
24. — Quarto modo, quando duæ actiones sunt diversorum
agentium ordinatorum, quorum scilicet10 unum movet aliud11,
■te et unum est instrumentum alterius.
Et hi duo ultimi modi sunt in Christo, secundum quod diversæ
ejus actiones ad idem opus operatum terminabantur.

Î

ARTICULUS II
III, q. 19, a. 3 ; Ver., q, 29, a, 6 ; Compend., c. 231.

ï.

25. — AD SECUNDUM SIC PROCEDITUR.
Christus non meruerit.

Videtur

quod

1. Christus enim semper fuit comprehensor. Sed comprehensoris qui est in termino, non est mereri, quia meritum est
via ad terminum. Ergo Christus non meruit.
1. Ed « Deitatis ». — 2. Ed. om. « quod ». — 3. Ed. α activum ». ·— 4. Ed.
« aggregationis ». — 5. F. om. « actio ». — 6. Ed. « disponentium ». ·— 7. αζ om.
« ilium ». — 8. ζ om. « unum ». — 9. Ed. ad. « a ». — 10. Ed. om. « scilicet ». —
11. a < alterum » ; ζ « alium ».

2. Præterea. Non potest esse idem meritum et præmium,
sicut nec causa et causatum. Sed actus caritatis perfects est
præmium, quia est ipsa fruitio. Ergo cum in Christo fuerit
caritas consummata, per ipsam mereri non potuit ; et ita1
nullo modo merebatur, cum omnis meriti principium sit caritas.
3. Præterea. Anima Christi a principio suæ conceptionis
fuit beata, sicut modo est. Sed modo non meretur. Ergo nec
unquam mereri potuit.
4. Præterea. Quicumque meretur, merendo proficit quantum
ad illud quod est principium merendi ; quia caritas per meritum
augetur. Sed caritas Christi augeri non potuit, nec ipse in spi­
ritualibus bonis proficere. Ergo ipse non merebatur.
5. Præterea. Naturalibus non meremur, propter hoc quod
sunt determinata ad unum. Sed liberum arbitrium in Christo
erat determinatum ad bonum. Ergo ipse per liberum arbitrium
mereri non potuit ; et ita nullo modo, cum omne meritum
sit ex libero arbitrio.
6. Præterea. Nullus meretur id quod suum est. Et propter
hoc apud homines filii non merentur a patribus, sed servi ;
quia ea quæ patrum2 sunt, hereditario jure competunt filio. Sed
omnia quæ Patris sunt, Christi sunt, ut dicitur Mat., xi, 27
et Joan., xvi, 15. Ergo ipse apud Patrem non merebatur.
7. Præterea. Nullus meretur a seipso. Sed quicumque meretur,
meretur aliquid a Filio Dei. Cum ergo Christus sit Filius Dei,
ipse nullo modo mereri poterat.

26. ■— SED CONTRA. Super illud psal. (xv, 1) : « Conserva me,
Domine, quoniam speravi in te », Glossa : « Ecce meritum
quo servari debet », et loquitur de Christo. Ergo Christus aliquid
meruit.
27. ■— Præterea. Omnis viator habens caritatem meretur.
Sed Christus fuit hujusmodi. Ergo, etc.3
28. ■— Præterea. L’bicumque est difficultas in operatione
virtutis4, ibi est meritum. Sed Christus habuit difficultatem in
operibus virtuosis, non quidem ex parte animæ, sed ex parte
corporis quod affligebatur. Ergo ipse merebatur.
29. ·— RESPONSIO. Dicendum quod in justitia duæ personæ
requiruntur, scilicet faciens justitiam et patiens justitiam. ■—
Facientis autem justitiam, reddere unicuique quod suum est
actio propria est. — Patientis autem justitiam actio propria
est facere sibi debitum quod est ei per justitiam reddendum :

1. ζ « ideo ». ■— 2. Ed. « patris », contra
« virtutum ».

αβγδζ. —3.

Ed. om. « etc. ». — 4. Ed.

et hoc proprie mereri est. Unde et id quod secundum justitiam
■ * redditur, merces dicitur.
30. —- Sed quia justitia reddit unicuique quod ei debetur
et in bonis et in malis ; bona autem simpliciter sunt ea quæ ad
f
vitam æternam pertinent, et mala simpliciter ea quæ ad mise'
riam æternam1 ; inde est quod secundum Theologos meritum
> j proprie dicitur respectu horum ; quamvis magis proprie respeciu
'
bonorum dicatur meritum, demeritum vero respectu malorum.
i
31. — Ad hoc igitur quod aliquis mereatur, tria necessaria sunt
1 scilicet agens qui meretur, actio per quam meretur et merces
* quam meretur.
Et ideo ad meritum tria requiruntur.
;
Primum est secundum comparationem merentis ad mercedem,
ut scilicet ille qui meretur sit in statu acquirendi mercedem. Et
propter hoc illi qui sunt omnino in termino, nihil merentur,
quia nihil acquirere possunt.
Secundum est ex comparatione agentis ad actionem, ut scilicet
- sit dominus suæ actionis; alias per actionem suam non dignificatur ad aliquid habendum, nec laudatur. Et ideo ea quæ
agunt per necessitatem naturæ vel etiam per violentiam, non
merentur.
Tertium est secundum comparationem actionis ad mercedem, ut
scilicet æquiparetur mercedi, non quidem secundum æqualitatem quantitatis — quia hoc requiritur in justitia commutativa
quæ consistit in emptionibus et venditionibus ·— sed secundum
æqualitatem proportionis quæ requiritur in justitia distributiva,
secundum quam Deus præmia æterna partitur.
32. — Actio autem3 proportionata ad vitam æternam est
v actio ex caritate facta ; et ideo per ipsam3 ex condigno meretur
quis ea quæ ad vitam æternam pertinent. Opera autem bona
' quæ non sunt ex caritate facta, deficiunt ab ista proportione ;
et ideo per ea ex condigno non meretur quis vitam æternam,
sed improprie his4 dicitur aliquis mereri, secundum quod habent
similitudinem aliquam cum operatione informata5 caritate.
Et si quidem sit similitudo6 in substantia actus et in inten­
tione, ut cum aliquis in peccato existens mortali dat eleemosy­
nam propter Deum, dicitur meritum congrui. Si vero sit simi­
litudo in substantia actus et non in intentione, sic dicitur meri­
tum interpretatum, sicut cum quis dat pauperi eleemosynam
propter inanem gloriam.
33. — Et hæc tria in Christo reperiuntur. Ipse enim quamvis
1. Ed. ad. « pertinent ». — 2. ζ « vero ». — 3. Ed. « eam », — 4. F. om. « his
5. Ed. ad. « a. » — 6. Ed. ad. « illa ».

quantum ad aliquid in termino perfectionis fuerit, scilicet i
quantum ad operationes animæ quibus beatus erat et compre- j
hensor ; tamen quantum ad aliquid defectum patiebatur
eorum quæ ad gloriam pertinent, inquantum scilicet erat passi- 1
bilis anima et corpore et inquantum erat corpore mortalis ;
et ideo secundum hoc erat viator in statu acquirendi.
Similiter et omnis actus ejus informatus erat caritate.
Et iterum actus sui dominus erat per libertatem voluntatis.
Et ideo1 omni actu suo meruit.
34. — AD PRIMUM igitur2 dicendum quod quamvis esset
comprehensor quantum ad aliquid, erat etiam viator quantum
ad aliquid ; et sic mereri potuit.
35. ·— Ad secundum dicendum quod non potest esse idem
præmium et meritum respectu ejusdem et secundum idem.
Unde ipse motus caritatis in quo consistit præmium3 hominis
Christi quantum ab beatitudinem animæ, potest esse meritum
respectu beatitudinis corporis : quod in aliis beatis non con­
tingit, quia non sunt in statu acquirendi secundum aliquid
sui ; et ideo nec sibi nec aliis merentur, quia quod impetrant
modo nobis, contingit ex hoc quod prius dum viverent, merue­
runt ut hoc impetrarent.
36. — Ad tertium dicendum quod Christus modo est tantum
comprehensor. Tunc autem erat et viator et comprehensor
et ideo tunc mereri potuit, nunc autem non.
37. ·—Ad quartum dicendum quod ille qui meretur non oportet
quod proficiat quantum ad rationem merendi — hoc enim
accidit ei4 ex hoc quod radix merendi, scilicet caritas, non est
in suo termino5 ■— sed oportet quod omnis qui meretur, profi­
ciat quantum ad mercedem quam meretur, ut scilicet eam
sibi debitam faciat vel simpliciter, vel quantum ad aliquem mo­
dum quo sibi prius debita non erat.
38. — Ad quintum dicendum quod liberum arbitrium Christi
non est6 determinatum ad unum secundum numerum, sed ad
unum secundum genus, scilicet ad bonum, quia in malum non
potest ; sed tamen potest hoc facere et non facere ; et hoc
non excludit libertatem arbitrii, quia « posse peccare non est
libertas arbitrii nec pars libertatis », ut dicit Anselmus (in Dia­
logo de lib. arbii., c. 1 ; L. 158, 489). Et hæc quidem determi­
natio7 ex perfectione liberi arbitrii contingit secundum quod per
habitum gratiæ et gloriæ terminatur in eo ad quod est natu­
raliter ordinatum, scilicet in bono ; quia liberum arbitrium,
1. αβ ad. « in ». — 2. β ed. « ergo ». — 3. Ed. ad. « ejus ». — 4. Ed. « sibi ».
— 5. Ed. « in ipsius merito » contra αβγδζ. — 6. Ed. « erat ». — 7. αβδ « terminatio ».

quamvis in nobis se habeat ad bonum et ad mqlum, non tamen
est propter malum, sed propter bonum.
39. ■— Vel dicendum quod si etiam determinatum esset ad
unum numero, sicut ad diligendum Deum -— quod non facere
non potest — tamen ex hoc non amittit libertatem aut rationem
laudis sive meriti, quia in illud non coacte, sed sponte tendit ;
et ita est sui actus dominus.
40. — Ad sextum dicendum quod Christus non meretur secun­
dum Divinitatem, secundum quam habet quod omnia sunt sua ;
sed meretur secundum humanitatem, ex qua non habet quod
omnia sua sunt.
41. ·— Et per hoc patet solutio ad septimum; quia a Filio
Dei meremur ratione Divinitatis suæ, ex qua parte ipse non
merebatur.
ARTICULUS III
III, q. 34, a. 3; Ver,, q. 29, a. 8.

42. — AD TERTIUM SIC PROCEDITUR. Videtur quod
Christus non potuerit mereri in instanti suæ concep­
tionis.
1. Nullus enim meretur nisi agendo. Sed prius est esse rei
quam ejus agere. Ergo in primo instanti conceptionis, quando
Christus primo esse habuit secundum humanam naturam,
mereri non potuit.
2. Præterea. Opus meritorium cum deliberatione est, cum
sit ex electione liberi arbitrii quæ sequitur consilium. Sed deli­
beratio, cum sit quidam motus, requirit tempus. Ergo in1
instanti conceptionis mereri non potuit.
3. Præterea. Quidquid Christus habuit in primo instanti
suæ conceptionis, habuit ab alio2, non a se. Sed meriti sui ipse
causa fuit. Ergo3 in primo instanti conceptionis non meruit.
4. Præterea. Sicut meritum est per liberum arbitrium, ita
et peccatum. Sed diabolus non potuit peccare in primo instanti
suæ creationis. Ergo nec anima Christi in primo instanti suæ
creationis mereri potuit. Sed primum instans conceptionis
fuit primum instans creationis animæ. Ergo in illo instanti
mereri non potuit.
5. Præterea. Christus quantum ad corpus, in pueritia
similis erat aliis pueris. Sed alii pueri propter imbecillitatem
1. Ed. ad. α primo ». — 2. αχδζ « aliquo ». — 3. Ed. «igitur ».

organorum corporalium non habent perfectam imaginationem,
nec usum liberi arbitrii ; per consequens ergo nec Christus.
Et ita tunc, ut videtur, mereri non potuit.
43. — SED CONTRA. Christus in primo instanti suæ concep­
tionis fuit vir. Jerem., xxxi, 22 : « Novum faciet Dominus super
terram : femina1 circumdabit virum. » Sed perfecti viri est mereri.
Ergo Christus in primo instanti suæ conceptionis mereri potuit.
44. ■— Præterea. Perfectior est anima perfecta prima et secunda
perfectione, quam perfecta solum prima perfectione. Sed Christo
non accrevit aliqua spiritualis perfectio. Ergo cum operatio
sit perfectio secunda et habitus perfectio prima, quandocumque habuit habitum virtutis, habuit actum ejus. Sed actu
virtutis merebatur. Ergo Christus in instanti conceptionis2
merebatur.
45. — RESPONSIO. Dicendum quod Christo attribuere
debemus secundum animam, omnem perfectionem spiritua­
lem quæ sibi potest attribui. Unde, cum possibile sit ipsum
in primo instanti suæ conceptionis actum meritorium perfe­
cisse, dicendum est Christum in3 primo instanti4 conceptionis
meruisse.
46. — Quod enim aliqua res in primo instanti6 quo est non
possit suam actionem habere, non potest contingere nisi tri­
bus modis.
Primo, ex hoc quod deest sibi aliqua perfectio quæ requiri­
tur ad agendum ; sicut catulus in primo instanti suæ nativi­
tatis non potest videre, quia non habe# organum videndi com­
pletum.
Alio6 modo, propter aliquod impediens extrinsecum ; sicut
aqua generata in aliquo loco, conclusa7 ut non possit motu pro­
prio moveri.
Tertio, ex natura operationis quæ successionem habet ; et
tunc in primo instanti quo res est, incipit illam actionem, non
tamen illa actio est in illo instanti, sed in tempore ; sicut patet
quod primum instans in quo ignis est ignis, quod est ultimum
instans suæ generationis, est primum instans motus sui sursum ;
sed tamen motus ejus non est in illo instanti, quia motus suc­
cessivorum est.
47. — Constat autem quod in Christo non deficiebat aliqua
perfectio ex parte ipsius agenlis, quæ est necessaria ad meri­
torium actum. Et iterum nihil erat quod impedire posset. Ipse
'1. α « mulier ». — 2. α ad. « suæ ». — 3. α et F. om. « in ». — 4. Ed. ad. « suæ ». —
5. Ed. ad. « in ». — 6. α « secundo ». — 7. Ed. « concluso impeditur. ».

etiam motus caritatis quo movebatur indivisibilis erat et1
! non successivus ; et ideo in ipso instanti [conceptionis2] mereri
potuit.
48. — Quidam autem dicunt quod in ipso3 instanti concep­
tionis non meruit quantum ad usum virtutum ; sed solum
habuit meritum in radice, scilicet in habitu caritatis et alia­
rum virtutum ex quibus dignus fuit gloria ; sed quantum ad
usum virtutum non meruit in ipso instanti, sed post ipsum in­
stans. Et ad hoc moventur rationibus inductis in objiciendo.
Sed prima opinio mihi magis placet, et secundum eam res­
pondeo4 ad argumenta in contrarium facta.
49. — AD PRIMUM igitur^ dicendum quod esse est prius
quam agere natura, non tempore de necessitate.
50. ·— Ad secundum dicendum quod deliberatio et consilium,
ut dicit Philosophus, III Elh., (y 5. 1112b, 11 ; 1. 8, a.) « non
sunt de fine sed de6 his quæ sunt ad finem », quando non est cer­
tum quæ expediunt’ ad finem intentum. In ipsa autem inten­
tione finis aliquis meretur. Unde non exigitur deliberatio ad
meritum, etiam in aliis hominibus, quantum ad appetitum
finis.
51. — Et præterea. In Christo non exigebatur deliberatio etiam
quantum ad ea quæ sunt ad finem, quia de his certus erat.
52. ■— Ad tertium dicendum quod illud quod Christus habuit
in primo instanti suæ conceptionis, scilicet meritum, et ab alio
habuit, scilicet inquantum ad meritum8 exigitur gratia, et a
seipso habuit, inquantum meritum procedit ex libero arbitrio.
Non enim semper necessarium est ut causa causatum tempore
præcedat, sed quandoque sufficit quod præcedat natura.
53. ■—Ad quartum dicendum quod motus voluntatis in bonum
finem, est sibi naturalis ; unde in primo instanti creationis suæ
potest habere motum in bonum finem, quia ad finem natura­
liter desideratum appetendum non indigemus deliberatione ;
et in hoc potest esse meritum.
Sed peccatum contingit ex hoc quod voluntas movetur in
aliquid quod non competit fini naturaliter desiderato ; unde
oportet quod contingat ex falsa collatione illius ad finem. Et
ideo requiritur ad peccatum collatio ejus quod habet apparen­
tem bonitatem ad id quod est per se bonum naturaliter desi­
deratum.
Unde in primo instanti creationis non potest mens peccare.
54. — Ad quintum dicendum quod Christus non habebat
1. F. om. « et ». — 2. αβγδζ om. « conceptionis ». — 3. α « primo ». — 4. Ed « respon­
dendum est, » contra αβγδζ. — 5. βο ed. « ergo ». — 6. F. om. « fine sed de » per homot.
■— 7. Ed. « expediant ». — 8. F. om. « ad meritum ».

acceptam a sensibus scientiam, sed infusam. Et ita habitus
scientiæ perfectæ poterat esse etiam cum infirmitate organorum.
Et iterum dictum est quod infirmitas corporis in ipso non refun­
debatur in mentem, sicut nec gloria mentis corporis infirmitatem
tollebat. Et ideo imperfectio organorum corporalium usum
mentis1 non tollebat in ipso.

;

ARTICULUS IV

Ï

III, q. 19, a. 3 ; Ver., q. 29, a. 6 ; Compend., c. 231.

;

Quæstiuncula I

55. — AD QUARTUM SIC PROCEDITUR. Videtur quod
Christus non meruerit sibi immortalitatem corporis.

1. Mereri enim2 est extranei, cui non debetur merces nisi per
meritum ; sicut et adoptari est extranei, cui non debetur here­
ditas nisi per adoptionem. Sed Christus ad bona Patris quæ
sunt sua, non dicitur adoptari quasi extraneus. Ergo nec eadem
ratione immortalitatem vel aliquid hujusmodi meruit.
2. Præterea. Præmium est dignius merito. Sed bonus motus
animæ Christi quo merebatur, est dignior quolibet corporali. Ergo
non merebatur immortalitatem3.
3. Præterea. Christus non erat debitor mortis, quia peccatum
non habebat quod mortis debitores facit. Ergo cum nullus
mereatur illud malum evitare cujus non est debitor, videtur
quod ipse immortalitatem non meruit.

&
'

56. ·— SED CONTRA est quod in Littera (1) dicitur quod
claritas corporis est præmium humiliationis. Sed immortalitas
corporis ad claritatem corporis pertinet. Ergo etiam immor­
talitatem meruit.
57. — Præterea. Bona gloriæ nulla creatura habet sine merito.
Sed immortalitas pertinet ad gloriam. Ergo ipsam Christus
meruit.

Quæstiuncula II
58. ■— ULTERIUS. Videtur
Christus non meruit.
1.

quod impassibilitatem animæ

Id enim quod nobis est naturale, non meremur. Sed anima

1. Ed. « rationis ». — 2. α « autem ». — 3. RANVP. ad. a corporis »,

>

1· 1 secundum suam naturam est impasssibilis. Ergo impassibili­
us· tatem non meruit.
2. Præterea. Omne quod inest alicui per accidens, ex hoc
ipso quod accidens removetur, ei non inest. Sed anima patitur
sicut et movetur per accidens, scilicet per corpus. Ergo ex hoc
ipso quod separatur a corpore, fit impassibilis. Sed Christus
non meruit animam a corpore separari, quia meritum mortis
peccatum est, ut dicitur Rom., vi, 23. Ergo non meruit impassibilitatem animæ.
3. Præterea. Impassibilitas animæ pertinet ad beatitudinem
animæ, sicut impassibilitas corporis ad beatitudinem corporis.
Sed anima Christi a principio fuit beata. Ergo impassibilitatem
animæ non meruit.

59. — SED CONTRA. Anima Christi post resurrectionem
fuit impassibilis. Sed ante passibilis fuit. Ergo sicut gloriam
resurrectionis, ita et impassibilitatem animæ meruit.
60. ·— Præterea. Animæ damnatorum sunt passibiles quia
impassibilitatem non meruerunt. Ergo cum anima Christi non
fuerit passibilis post resurrectionem, videtur quod impassi­
bilitatem meruerit.

Quæstiuncula III
61. ■— ULTERIUS. Videtur quod

non meruerit exalta­

tionem.

1. Quia ex hoc ipso quod humana natura assumpta fuit,
exaltata est et nomen Divinitatis sibi debetur1. Sed assump­
tionem non meruit, ut supra, d. 4, (101) dictum est. Ergo nec
exaltationem.
2. Præterea. Nomen quod est super omne nomen, est nomen
in quo omne genu flectitur. Sed hoc est nomen Jesu, ut dicitur
Philip., u, 9. Cum igitur2 hoc nomen non meruerit, sed ante
conceptionem sibi impositum fuerit, videtur quod non merue­
rit nomen3 super omne nomen.
3. Si dicatur quod meruit quantum ad manifestationem.
Contra. Hoc etiam ante manifestum erat ; unde daemones ante
eum confessi erant4, et pueri et prophetæ prædixerunt. Ergo
ipse hoc non meruit.
4. Præterea. Meritum ordinatur ad præmium. Sed facere
aliquid propter æstimationem hominum pertinet ad inanem5
gloriam quæ in Christo® non fuit. Ergo exaltationem quantum
ad manifestationem hominum non meruit.
1, ζ « debebatur ». ·— 2. Ed. « ergo ». — 3. Ed. ad. « quod est. ». — 4. Ed.
« fuerunt ». — 5. Ed. « vanam ». — 6! Ed. « ipso »

62. — SED CONTRA. Luc.xiv, 11 : « Qui se humiliai, exallabilur. » Sed Christus se humiliavit. Ergo exaltari meruit.
63. — Praeterea. Ipse se fecit dignum tali exaltatione quæ
est in manifestatione ad homines per ea quæ gessit. Ergo meruit
ipse hanc exaltationem.
Quæstiuncula IV
64. — ULTERIUS. Videtur quod etiam1 præmium sub­
stantiale ANIMÆ, SCILICET FRUITIONEM DIVINAM, IPSE ME­
RUERIT.

1. Majoris enim meriti majus est præmium. Sed meritum
Christi fuit majus omnibus aliis meritis sanctorum2. Ergo et
major fuit merces quam meruit. Nihil autem majus cadit sub
merito. quam fruitio Dei quam sancti merentur. Ergo ipse
etiam meruit ipsam.
2. Præterea. Gloriosius est habere aliquid per seipsum quam
ab alio habere omnia. Sed quod quis meretur, quodammodo
habet per seipsum. Cum igitur Christus fruitionem divinam
gloriosissime habuerit, videtur quod eam meruerit.
3. Præterea. Secundum illos qui ponunt angelos in solis
naturalibus creatos, simul in eis fuit meritum et præmium.
Sed nihil prohibet Christum meruisse divinam fruitionem,
nisi quia ab initio suæ conceptionis eam habuit. Ergo videtur
quod in ipso3 instanti4 conceptionis mereri potuerit ut simul
in eo esset meritum et præmium.

65. — SED CONTRA. Nullus meretur secundum quod est
comprehensor. Sed Christus quantum ad fruitionem erat comprehensor. Ergo nunquam fruitionem meruit.
66. ·— Præterea. Ex hoc ipso quod intellectus ejus erat Deo
conjunctus in persona, sibi debebatur fruitio. Sed unionem non
meruit. Ergo nec fruitionem.

Solutio I
67. — RESPONSIO. Dicendum AD PRIMAM QUÆSTIONEM
quod, sicut prædictum est (29), meritum secundum se est operatio
ejus qui justitiam patitur, secundum quam facit5 suum id quod
sibi reddendum est. Non autem datur aliquid alicui qui habet
illud eo modo quo habet, nec aliquis facit suum quod suum est
1. αζ om. « etiam » ; β « videtur etiam quod ». — 2. Ed. « fuit majus omnium sanc­
torum meritis ».— 3. α « primo ». — 4. Ed. ad. « suæ ». — 5. αζ « faciat ».

eo modo quo suum est. Unde ad meritum, secundum quod
Theologi de ipso loquuntur in ordine ad ea quæ sunt bona
simpliciter, quatuor requiruntur quantum ad illud1 quod aliquis
mereri dicitur.
Primum est quod illud sit de pertinentibus ad beatitudinem.
Secundum est quod illud sit non habitum quod per meritum
acquiritur reddendum justitia mediante.
Tertium est quod illud sit non debitum quod merendo quis
sibi debitum facit.
Quartum est2 quod illud quod quis mereri dicitur, sequatur
ad minus ordine naturæ ad ipsum meritum ; et ideo gratia
quæ est principium merendi et alia naturalia quæ exiguntur ad
meritum, sub merito non cadunt.
68. — Hæc autem quatuor in Christi immortalitate inveniun­
tur. Quia est de his quæ pertinent ad beatitudinem corporis.
Item non fuit ab eo semper habitum, quia a principio mortale
corpus assumpsit. Item non fuit sibi debitum ratione naturæ,
quamvis esset sibi debitum ratione personæ. Item immortali­
tas non exigitur ad merendum.
Et propter hoc immortalitatem meruit.

69. — AD PRIMUM igitur3 dicendum quod quamvis immorta­
litas et omnia alia bona quæ sunt in potestate Patris, essent in
potestate Filii quantum ad divinam personam, non tamen
ratione humanæ naturæ. Unde nos merendo facimus nobis
debitum de eo quod non erat debitum neque personæ neque
naturæ. Christus autem fecit merendo debitum naturæ de
non debito naturæ, quamvis esset debitum personæ.
70. — Nec est simile de adoptione ; quia adoptio respicit per­
sonam, sicut et filiatio ; meritum autem in operatione consis­
tit, quæ variatur secundum varietatem naturæ, ut prius dictum
est.
,
71. — Ad secundum dicendum quod quamvis actus mentis
quo Christus merebatur, sit simpliciter melius quam immor­
talitas corporis ; tamen illa est melior quantum ad statum,
inquantum scilicet pertinet ad statum beatitudinis ; actus
vero mentis, secundum quod in eo consistit meritum, pertinet
ad statum viatoris.
72. — Vel dicendum quod hoc habet veritatem in præmio
substantiali animæ, et non in aliis.
73. ■— Ad tertium dicendum quod Christus quamvis non haberet
necessitatem moriendi ex peccato, tamen habebat ex princi­
1. Ed. « id ». — 2. Ed. om. « est ». — 3. βδ ed. « ergo ».

piis1 naturalibus, ut supra (d. 16, q. 1, a. 2) dictum est ; et ideo
naturæ humanæ in ipso2 immortalitas non erat debita.
74. ■— Vel dicendum quod privatio culpæ quamvis auferat
meritum mortis, non tamen dat immortalitatem qua impossibile
est mori, qualis est immortalitas quam meruit Christus; sicut
patet in Adam quantum ad primum statum, in quo non erat prædicta immortalitas.

Solutio II
75. — AD SECUNDAM QUÆSTIONEM dicendum quod
anima dupliciter dicitur passibilis.
75. ■— Uno modo secundum justitiam divinam, sicut patitur in
inferno ab igne corporali ; et hic est communis animæ et omni
spiritui creato in suis tantum naturalibus considerato.
76. — Alio modo dicitur anima passibilis secundum naturam ;
et hoc vel per accidens ex passione corporis, sicut3 supra (d. 15,
q. 2, a. 3) dictum est quod læsio corporis ad animam pertingit
quodammodo, inquantum est forma ejus ; vel per operationem
propriam ; sive illa sit communis animæ et corpori, sicut in
delectationibus et tristitiis quæ sunt secundum partem sensi­
tivam ; sive sit propria ipsius4 animæ, sicut in delectationi­
bus et tristitiis intellectivæ partis.
77. — Quia autem3 anima est6 secundum suam naturam
forma corporis, formæ autem est ut sit materiæ proportionata ;
ideo in ipsa natura animæ etiam sine corpore existentis, est ut
sit nata pati ad passionem corporis, quamvis non patiatur
actu7 sine corpore quantum ad illas passiones quæ naturaliter
ei inesse possunt vel ex corpore vel cum corpore.
78. — Hæc autem aptitudo non tollitur per id per quod
natura per gratiam reformatur. Quamvis enim homo refor­
metur quantum ad actus personales per gratiam, tamen non
reformatur quantum ad naturam nisi per gloriam quæ omnes
defectus naturæ tollit : cujus signum est quod reformati per
gratiam, in actu naturali defectum patiuntur, quia in origi­
nali peccato generant.
79. — Unde oportet quod istam aptitudinem naturalem ab
anima habitus gloriæ tollat, per quem anima perficitur non solum
in potentiis quantum ad actus personales, sed inquantum est
natura quædam ; unde ex ipsa glorificata in corpus gloria trans­
funditur.
Per habitum etiam gloriæ excluditur et tristitia intellecti1. β om. « principiis ». — 2. Ed. « Christo ». — 3. Ed. « ut ». — 4. Ed. « ipsi ». ■—
5. aS om. « autem ». — 6. Ed. « Quia autem anima secundum suam naturam est ». —
7. F. om. « actu ».

væ partis, et iterum possibilitas peccandi, per quam est possibilitas ad passionem ex justitia divina.
80. — Unde constat quod impassibilitas animæ ad gloriam
pertinet ; et quod Christus gloriam animæ, inquantum est natura
corporis, non habuit a principio suæ conceptionis — quia cor­
pus passibile fuit ■— quamvis haberet animam gloriosam quan­
tum ad operationes quibus Deo fruebatur. Ideo sicut meruit
immortalitatem corporis, ita etiam meruit impassibilitatem
animæ.

I
■
>

J

x

.

81. — AD PRIMUM igitur1 dicendum quod anima secundum
suam naturam est impassibilis, ut pati non possit, quantum ad
passiones proprie dictas de quibus loquimur, sine corpore.
Est tamen secundum suam naturam passibilis, id est potens
pati has passiones in corpore et per corpus.
Unde hæc determinatio per naturam, potest determinare
passibilitatem vel2 quantum ad potentiam3, sic falsa est propo­
sitio ; vel quantum ad actum4, sic vera est, quia passibile est
potens pali.
82. ■— Ad secundum dicendum quod quamvis per accidens
inesset animæ passio, non tamen per accidens aptitudo ad patiendum simul cum corpore. Et ideo quamvis5 separata a cor­
pore, tollatur passio secundum actum, non tamen tollitur apti­
tudo patiendi.
Unde si iterum corpori uniretur, non faceret conjunctum
sibi corpus impassibile, sed in eo per accidens pateretur, sicut
et6 prius, nisi quando glorificata est : tunc enim si corpori uni­
tur, corpus impassibile facit.
83. — Ad tertium dicendum quod impassibilitas animæ per­
tinet ad beatitudinem animæ, inquantum est7 natura et forma
corporis. Et talem beatitudinem anima Christi non habuit a
principio8 conceptionis, sed beatitudinem quæ consistit in actu
fruitionis.

Solutio III

\

84. — AD TERTIAM QUÆSTIONEM dicendum quod, sicut
dicit Philosophus in I Elh., (a 10. 1099b, 25 s ; 1. 14, g. — 11.
1100b, 8 s. ; 1. 16, a.), in felicitate aliquid invenitur essentiale
ipsius, sicut virtutes quæ faciunt operationem perfectam ;
aliquid autem quod facit ad bene esse felicitatis, sicut divitiæ
et amici et hujusmodi.
1. βύ ed. « ergo ».— 2. α « et ». — 3. Ed. ad. a et », contra αβγύζ. — 4. αζ ad. « et ».
— 5. Ed. ad. « ea ». — 6. ζ om. « et ». — 7. F. om. « est ». — 8· Ed. ad. « suæ ».

85. —Similiter dico quod aliqua sunt quæ sunt de substantia beatiludinis, sicut dotes animæ et corporis ; aliquid autem quod
est de bene esse ipsius, sicut manifestatio beatitudinis ad alios :
in quo etiam gloria consistit, quia gloria est « clara cum laude no­
titia1 » : Glossa Rom. ull. 27 ; sicut etiam Philosophus dicit
(/ Eth., a 11. 1101», 1 s. ; 1. 17, e.) quod de bene esse ipsius
felicitatis est ut felix etiam post mortem vivat in memoriis
hominum.
86. — Quia igitur12 in Christo debuit esse completissima bea­
titude, ideo non solum in seipso beatificatus est, sed ad perfec­
tionem beatitudinis suæ etiam sua beatitudo aliis ostensa
fuit. Et secundum hoc dicitur exaltationem meruisse : quæ
quidem exaltatio in tribus consistit ; scilicet in notitia cordis,
secundum quod dicitur « nomen super omne nomen » accepisse,
quia nomen de re notitiam facit ; item in reverentia corporis,
quantum ad genuflexionem ; item in confessione oris, et hoc est
quod dicit Apostolus, Philip., n, 11 : « et omnis lingua confi­
teatur, etc. »
87. — AD PRIMUM igitur3* dicendum quod quamvis fuerit
exaltatus ab initio suæ conceptionis, non tamen sua exaltatio
fuit tunc manifesta. Et res in sacra Scriptura tunc fieri dicitur,
quando innotescit*.
88. ■— Ad secundum dicendum quod nomen super omne nomen
dicitur esse vel quantum ad id a quo imponitur ; et sic est nomen
Jesus vel Christus, quia utrumque imponitur5 ex unione
humanæ naturæ ad divinam, quia secundum hoc unctus dicitur
quod Deo est unitus, et secundum hoc etiam a peccatis salvos
potest facere : — vel quantum ad id cui nomen imponitur ; et sic
hoc nomen Deus est super omne nomen, quia ifnponitur sibi
secundum divinam naturam.
Et hæc omnia quamvis fuerint in eoe secundum rei verita­
tem a principio conceptionis suæ7 non tamen erant in notitia
hominum.
89. ■— Ad tertium dicendum quod ante resurrectionem erat
quidem manifesta Christi exaltatio non omnibus, sed paucis
et quibusdam etiam non per certitudinem, sed per quamdam
conjecturam, sicut dæmonibus et aliquibus Judæis. Sed post
resurrectionem sua8 altitudo toti mundo innotuit et® per cer­
titudinem fidei.
1. Hæc definitio est Augustini lib. II Contra Maximinum, c. 13, n. 2 (L. 40, 770)* —
2. Ed. « ergo ». — 3. β ed. « ergo ». — 4. cfr. Litteram, 4. — 5. RA. « exponitur »._
6. ζ « ipso i. — Ί. β « suæ conceptionis » ; ed. om. « suæ ». — 8. NVP. « suam ». __
9. γ et ed. om. « et ».

90. —■ Ad quartum dicendum quod meritum non fit propter
præmium, nisi ad quod ordinatur principaliter : hoc autem
est illud quod est de substantia beatitudinis. Unde etiam quamvis honor civilis sit quo praemiatur virtus civilis, tamen cives
non operantur propter illum honorem virtutis opera, sed prop­
ter bonum ipsius virtutis.

i’

'

Solutio IV
91. — AD QUARTAM QUÆSTIONEM dicendum quod gloria
animæ consistit in hoc quod anima ipsi Deo unitur per visionem
et amorem. Et quia posterior unio præsupponit priorem, sicut
hoc quod Déus est in sanctis per gratiam præsupponit hoc
quod est in omnibus per essentiam, præsentiam et potentiam ;
ideo eadem ratione unio quæ est in persona — quæ est ultima
et completissima ■— præsupponit omnem aliam unionem ad
Deum. Unde ex hoc ipso quod anima Christi erat Deo in persona
conjuncta, debebatur sibi fruitionis unio, et non per operationem
aliquam est1 ei facta debita. Et ideo, quia meritum consistit in
operatione quæ facit nobis aliquid debitum, Christus fruitionem
non meruit.
92. ■— Secus auiem esi de gloria corporis, quia2 gloria corporis non consistit in unione ad Deum ; unde sine ea corpus
Divinitati unitum esse potuit et fuit dispensative propter opus
redemptionis implendum.
Et. propter hoc fruitionem in qua consislil gloria animæ, Chris­
tus semper habuit et ipsam non meruit, sicut meruit gloriam
corporis.
93. — AD PRIMUM igitur3 dicendum quod hoc quod Christus
sibi beatitudinem quæ est in fruitione non meruit, non fuit ex
insufficientia meriti, sed ex perfectione merentis.
94. — Ad secundum dicendum quod Christus magis habuit ex
seipso quod ex unione habuit, quam aliquis habeat id quod ex
operatione acquirit, quia habuit illud naturaliter ; et ideo
etiam gloriosius habuit fruitionem quam aliquis alius.
95. ■— Ad tertium dicendum quod secundum illam opinionem,
angeli non semper habuerunt beatitudinem, nec iterum aliquid
erat in eis unde eis deberetur ; et ideo mereri potuerunt simul
quando gratiam acceperunt, ut in II lib., d. 54 (q. 2, a. 2), dic­
tum est.
Non est autem ita de Christo, qui semper beatus secundum
animam fuit, et cui ex ipsa unione debebatur gloria.
1. Ed. om. « est ». — 2. F. ad. « de ». — 3. β ed. « ergo ». — 4. αβγδζ « dist. 6 ».

ARTICULUS l’
III, q. 49, a. 6 ; Ver , q. 26, a. 6, ad 4 in contrar., Compend., c. 240.

96. — AD QUINTUM SIC PROCEDITUR. Videtur quod
Christus per passionem non meruerit sibi.
1. Mereri enim est aliquid sibi debitum facere. Sed qui sibi
semel aliquid debitum fecit, puta emendo, non ulterius emit
illud. Ergo et qui meretur1 aliquid semel, ulterius non potest
mereri illud. Sed Christus ab instanti conceptionis meruit
sibi ea quæ dicta sunt. Ergo per passionem nihil sibi meruit.
2. Præterea. Meritum facit vel de non debito debitum, vel
de debito magis debitum. Sed ea quæ Christus sibi2 meruit,
non fuerunt sibi magis debita post3 passionem quam ante, quia
per primum meritum fuerunt sibi sufficienter facta debita.
Ergo per passionem Christus nihil sibi meruit.
3. Præterea. Passio in corpore Christi fuit. Sed meritum
non est nisi in anima. Ergo per passionem Christus nihil4 meruit.
4. Præterea. Meriti principium est in nobis, quia est volun­
tarium cujus principium est intra, ut dicit Philosophus5 in
III Eth. (γ 3. lllla, 22-23; 1. 4, a.) Sed principium passionis
non est in patiente, sed in agente. Ergo Christus per passionem
non meruit.
5. Præterea. Meritum omne consistit in caritate. Sed pati
passiones laudabiliter, non est opus caritatis, sed patiCntiæ
vel fortitudinis. Ergo Christus per passionem non meruit.

97. ■— SED CONTRA est quod dicitur in Littera (1), quod
« passio claritatis est meritum ».
98. —· Præterea. Actibus virtutum meremur. Sed Christus ex
maxima caritate passus est. Joan., xv, 13 : « Majorem carita­
tem, etc. » Ergo ipse per suam passionem meruit.
99. — Præterea. Passio sua fuit major passionibus aliorum
sanctorum, ut supra, d. 15 (q. 2, a. 3, sol. 3) dictum est. Sed alii
sancti suis passionibus meruerunt. Ergo et Christus per suam
passionem meruit.
100. ■— RESPONSIO. Dicendum quod mereri, sicut dictum
est, est facere aliquid sibi debitum. Hoc autem contingit tri­
bus modis.
Uno modo, quando aliquis facit de non debito debitum ;
1. Ed. « meruit ». — 2. Ed. om. « sibi ». — 3. F. « per ». — 4. Ed. ad. « sibi ». —
5. Ed. « dicitur ».

sicut aliquis primo motu caritatis meretur vitam æternain,
faciens eam debitam sibi, quæ prius ei debita non erat.
Alio modo, quod erat minus debitum faciendo sibi magis debitum : quod contingit in eo quod caritas augetur.
Tertio modo1 contingit, quando aliquid quod est uno modo
debitum sibi, facit alio modo debitum sibi ; sicut puer baptizatus cui debetur vita æterna ex habitu gratiæ in baptismo
infusæ, quando usum liberi arbitrii habere incipit, facit sibi
debitam eam ex actu.
101. — Primo igitur modo Christus meruit in primo instanti
suæ conceptionis claritatem corporis : quæ quidem non erat
ei debita neque ex conditione naturæ in sco considerate, neque
consequebatur ex necessitate unionis, sicut gloria fruitionis,
ut dictum est.
Seeundo autem modo Christus mereri non potuit, quia cari­
tas non est augmentata in Christo.
102. — Tertio modo meruit in omnibus actibus suis post pri­
mum instans suæ conceptionis, quia fecit sibi debitum aliqui­
bus actibus quod prius ex2 aliis actibus debebatur. Actus autem
quo quis meretur, est ille cujus agens est dominus, ut dictum est
supra, et qui est proportionatus mercedi. Est autem homo
dominus suorum actuum per voluntatem, quam quia caritas
perficit in ordine ad ultimum finem, ideo actum fini proportionatum facit, scilicet beatitudini quæ proprie est merces
nostrorum meritorum. Et ideo omnis actus voluntarius cari­
tate informatus, meritorius est.
Cum igitur Christus passionem suam voluntarie sustinuerit,
« oblatus enim est quia3 voluit », Is., lui, 7, et voluntas ista
caritate fuerit informata, non est dubium quod per passionem
suam meruerit.
103. —AD PRIMUM igitur4 dicendum quod emptio princi­
paliter est propter habendam rem quæ emitur ; et ideo post­
quam semel empta est, ulterius non emitur. Sed actio qua
quis meretur non est principaliter propter præmium conse­
quendum, sed propter bonum caritatis. Unde homo habens
caritatem5 operaretur etiamsi nulla retributio sequeretur;
■unde etiam postquam meruit aliquid operatur ; et id quod primo
sibi uno modo debebatur, postea alio modo sibi debetur.
104. ■— Ad secundum dicendum quod non oportet quod faciat
sibi magis debitum, quia hoc est secundum intensionem cari­
tatis quæ est radix merendi ; sed facit sibi pluribus modis
debitum.
1. Ed. om. « modo ». ·— 2. αγδζ om. « ex ». — 3. Ed. ad. « ipse ». — 4. βδ ed. « ergo. ,»
— 5. α ad. « bonum ».

105. — Ad tertium dicendum quod quamvis passio sit in cor­
pore, tamen voluntas acceptans passionem fuit in anima.
106.* — Ad quartum dicendum quod passio, inquantum passio,
non est meritoria, quia sic principium ejus est extra ; sed est
meritoria inquantum est acceptata per voluntatem, sic enim est
voluntaria, et principium ejus est intra.
Acceptatur autem passio a voluntate dupliciter : — vel sicut
voluntarium absolute, sicut in Christo qui se voluntarie passioni
obtulit, ut nostræ redemptionis opus expleretur ; — vel sicut
voluntarium mixtum, sicut quando aliquis etsi vellet non pati,
tamen magis vult sustinere passionem quam aliquid contra
Deum faciat.
»
107. ■— Ad quintum dicendum quod quamvis meritum sit in
caritate sicut in radice, non tamen meremur sola caritate, sed
etiam aliis virtutibus inquantum earum actus sunt a caritate
imperati.

ARTICULUS VI
Quæstiuncula I
I-II, q. 114, a. 6 ; III, q. 19, a. 4 ; q. 48, a. 1 ; Ver., q. 29, a. 7 ; Compend., c. 231.

108. — AD SEXTUM SIC PROCEDITUR. Videtur Suod
Christus noe^s mereri non potuit.
1. Sicut enim laus requirit voluntarium, ita et meritum.
Sed propter hoc quod laus requirit voluntarium in laudato,
ideo unus non laudatur^propter1 actum alterius. Ergo similiter
nec unus alteri mereri potest ; et sic Christus nihil nobis meruit.
2. Præterea. Ezech., xviii, 4, dicitur : « Anima quæ pecca­
verit, ipsa morietur. » Ergo eadem ratione anima quæ opera­
bitur2 ipsa praemiabitur ; et ita videtur quod Christus nobis
mereri non potuit.
3. Præterea. Christus non meruit secundum quod Deus,
sed secundum quod homo habens caritatem. Sed unus homo3
habens caritatem non meretur alteri nisi e congruo: quod
non est per se loquendo meritum. Ergo, etc.

109. — SED CONTRA. Christus, secundum quod homo, est
caput nostrum. Ergo nobis aliquid influit. Sed nonnisi meritorie.
Ergo Christus nobis aliquid meruit.
110. — Præterea. Nullus pervenit ad gloriam sine merito.
1. αβγζ · per » contra δ et ed. — 2. RANVP. » operatur ». — 3. Ed om. « homo ».

Sed pueri baptizati perveniunt1 ad gloriam. Ergo cum non per­
veniant per meritum proprium, perveniunt per meritum Christi ;
et ita Christus nobis aliquid meruit.

>

Quæstiuncula II
III, q. 49, a. 5 ; Symbol., a, 4.

111. — ULTERIUS. Videtur

quod non meruit nobis

JANUÆ APERTIONEM.

1. Quia Enoch et Elias ante Christi incarnationem in para­
disum introierunt. Ergo ante Christum janua erat aperta.
2. Præterea. Quicumque paradisum meretur, meretur etiam
apertionem januæ paradisi. Sed antiqui patres meruerunt
paradisum, cum haberent caritatem ita perfectam sicut et nos,
et cum propter paradisum omnia operarentur. Ergo meruerunt
apertionem januæ paradisi.
3. Præterea. Posita causa sufficienti non requiritur aliquid
aliud ad effectum. Si ergo Christus sufficienter meruit nobis
apertionem januæ paradisi, videtur quod non oporteat nos
aliquid propter paradisum operari : quod falsum est. Ergo
et primum.

112. — SED CONTRA. Ante Christum nullus in paradisum
intravit, quia sancti patres ad limbum descendebant. Sed postea
homines in paradisum intraverunt, sicut dicitur Luc., xxm,43:
« Hodie mecum eris in paradiso. » Ergo paradisi apertionem
Christus nobis2 meruit.
113. — Præterea. Per peccatum Adæ clausa est janua paradisi,
ut patet Gen., m, 23-24. Sed 'Christus pro peccato Adæ satis­
fecit. Ergo ipse apertionem januæ nobis meruit.
Quæstiuncula III
Infra, d. 22, q. 3, a. 1, ad 4 ; IV S. d. 4, q. 2, a. 2, sol. 6 ; III, q. 39, a. 5, ad 3 ;
q. 49, a. 5 ; Symbol., a. 4.

114. ■— ULTERIUS. Videtur quod non tantum per pas­
sionem APERTIONEM JANUÆ NOBIS MERUIT.
1. Caritas enim ejus in passione non fuit major quam ante.
Si ergo per passionem meruit et3 ante etiam meruit.
2. Præterea. In baptismo « cæli aperli sunt super eum* ».
1. Ed. « pervenient ». — 2. RANVP. om. nobis ». — 3. Ed. om. « et ». — 4. Vers.
Respons. II matutitini Epiphaniæ.

Sed baptismus passionem præcessit. Ergo ante passionem cæli
apertionem nobis meruit.
3. Præterea. Videtur quod per ascensionem : per id
quod dicitur Mich., ii, 13 : « Ascendit1 pandens iter ante eos. »
115. — SED CONTRA. Christus satisfaciendo, nobis januam
aperuit. Sed satisfecit per passionem. Ergo per passionem2 januæ
apertionem meruit.
116. ■— Præterea. Clausio januæ fuit decretum quod erat
contrarium nobis. Sed hoc « tulit Christus de medio affigens
illud cruci ». Coloss., u, 14. Ergo per passionem Christus3
apertionem januæ nobis meruit.

Solutio I

117. — RESPONSIO. Dicendum AD PRIMAM QUÆSTIONEM
quod, sicut dicit Damascenus in III lib., (c. 15 ; G. 94, 1005)
caro Christi et anima erat quasi instrumentum Divinitatis4.
Unde quamvis esset alia operatio Dei et hominis, tamen
operatio humana habebat in se vim Divinitatis sicut instru­
mentum agit vi5 principalis agentis. Et propter hoc dicit Damas­
cenus quod « ea quæ hominis sunt, supra hominem agebat. »
Unde et actio Christi meritoria, quamvis esset actio humana,
tamen agebat in virtute divina ; et ideo erat potens6 supra
totam naturam ; quod non poterat esse de aliqua operatione
puri7 hominis quia homo singularis est minus dignus quam
natura communis ; quia divinius est bonum geniis quam bonum
unius hominis (I Eth., a 1. 1094b, 9-10 ; 1. 2, g) ; et quia omnes
homines sunt unus homo in natura communi », ut dicit Por­
phyries (in Isag. cap. 2, de specie).
118. — Inde est quod meritum Christi, quod ad naturam se
extendebat, etiam ad singulos se extendere poterat. Et ita aliis
mereri potuit.
119. ■— AD PRIMUM igitur8 dicendum quod Christum mereri
pro alio dicitur dupliciter. Aut ita quod ipse mereatur loco
alterius, idest quod pertinet ad aliud ut® mereatur ; et sic Chri­
stus pro aliis non meruit, quia meritum oportet quod procedat
ex voluntate merentis, ut objectio procedebat.
Aut ita quod ipse aliquid alteri mereatur quod sub merito
illius10non cadit; et sic Christus aliis meruit ea quæ ipsi sibi
mereri non potuerunt.
1. Ed. « ascendet ». — 2. α « eam ». — 3. Ed. om. « Christus ». — 4. Ed. « Deitatis ».
— 5. αζ « in virtute ».— 6. RANVP. « potestas ei ». — 7. αγ8ζ « pura». — 8. β ed.
«r ergo ». — 9. NVP. « ad alium », F. om. « ut ». — 10. ζ « ipsius ».

120. — Ad secundum dicendum quod membra et caput ad
eamdem personam pertinent ; unde cum Christus fuerit caput
nostrum propter Divinitatem1 et gratiæ plenitudinem in alios
redundantem, nos autem simus membra ejus, meritum suum
non est extraneum a nobis, sed in nos redundat propter unitatem
corporis mystici.
121. — Ad tertium dicendum quod Christus « ea quæ sunt
hominis supra hominem agebat », ut dictum est.

Solutio II
122. — AD SECUNDAM QUÆSTIONEM dicendum quod
sicut clausio januæ est obstaculum prohibens ab ingressu do­
mus ; ita per similitudinem dicitur janua paradisi clausa, inquan­
tum est aliquod obstaculum prohibens ab introitu paradisi.
Obstaculum autem potest esse duplex : unum ex parte personæ,
quod est per peccatum actuale ; aliud ex parte naturæ, quod est
per peccatum originale.
123. ■— Primum quidem obstaculum non est commune omni­
bus, sed tantum peccatoribus ; sed secundum obstaculum est om­
nibus commune. Et hoc quidem obstaculum auferri non potuit
nisi per eum cujus operatio2 in totam naturam potuit, scilicet
Christum. Et ideo3 ipse nobis quantum ad hoc apertionem januae
meruit, quæ per peccatum primi hominis toti vitiatæ naturæ
clausa erat.

124. — AD PRIMUM igitur4 dicendum quod est duplex para­
disus, scilicet terrestris et cælestis quæ est ipsa beata® visio
Dei. Per peccatum6 hominis autem clausa fuit janua paradisi
terrestris in signum quod humanæ naturæ claudebatur ostium
paradisi cælestis. Enoch igitur’ et Elias, quamvis paradisum
terrestrem ante passionem ingressi sint, non tamen paradisum
cælestem, de cujus janua hic loquimur8.
125. ■— Ad secundum dicendum quod antiqui patres merue­
runt introitum paradisi quantum ad id quod personæ est, sicut
et nos ; tamen quod removeretur impedimentum quod erat ex
parte natura?, mereri non potuerunt ; et ideo semper remanebat
eis janua clausa.
126. ·— Ad tertium dicendum quod quamvis remotum sit
impedimentum quod ex parte naturæ erat per Christum, tamen
oportet quod per actum meritorium efficiatur homini paradi­
sus debitus quantum ad id quod est personæ ; et ideo oportet
quod homo agat ad hoc9 ut paradisum intrare mereatur.
1. ζ « dignitatem ». — 2. RA. « apertio ». — 3. F. om. « ideo ». — 4. β ed. « ergo ». —
5. Ed. om. « beata » , a « ipsa visio Dei beata », contra βζ. — 6. Ed. ad. « primi ». —
7. γζ « enim », ed. « ergo ». ·— 8. F. « loquitur ». — 9. ζ om. « ad hoc ».
COMMENT. IN LIB. SENTENT. - HI. — 20

Solutio III
127. — AD TERTIAM QUÆSTIONEM dicendum quod
obstaculum quod januam paradisi claudebat, ut dictum est,
fuit peccatum totam naturam inficiens. Et ideo1 quia peccatum
per satisfactionem tollitur, nec2 satisfactio potuit congrue
aliter fieri, ut infra dicetur, nisi per passionem Christi ; ideo
per passionem ipsius tantum aperta est nobis janua et non per
alia3 quæ prius operatus est.
Tamen per alia4 quæ prius operatus est meruit nobis conver­
sionem ad ipsum, inquantum meruit se nobis manifestari, per
quam nos proficimus et non ipse.

128. ■— AD PRIMUM igitur5 dicendum quod meritum, satis­
factionis non consistit tantum in caritate, sed requirit passionem
Christi, ut infra dicetur. Per satisfactionem autem oportebat
nobis januam aperiri.
129. — Ad secundum dicendum quod in baptismo aperti sunt
cæli, quia baptismus est id per quod efficimur participes passionis
Christi,» consepulti cum ipso in mortem ».Rom., vi,4. Unde bap­
tismus non aperit januam nisi supposita passione.
130. ■— Ad tertium dicendum quod ascensio non aperuit
fanuam quantum ad id quod est essentiale in paradiso, scilicet
visionem Dei — quia etiam ante ascensionem Deum viderunt
sancti educti de limbo —· sed quantum ad locum congruentem
beatis.
EXPOSITIO TEXTUS

131. —«Ut amota ignea rhomphæa... » (1) quæ quidem posita
in paradiso terrestri significabat impedimentum quod prohibe­
bat ingressum paradisi cælestis.
132. — « Sed vel mox post carnis etc. » (2) Hoc probabilius
est ; quia etiam aliæ animæ sanctorum quæ nihil purgabile
habent, mox post separationem a corpore impassibiles fiunt.
133. — « In qua forma crucifixus est, in ea exaltatus. » (4)
Contra. Exaltatio est usque ad æqualitatem Patris : quod non
convenit sibi secundum humanam naturam in qua crucifixus
est.
Ete dicendum quod exaltatio potest dupliciter intelligi aut
quantum ad cognitionem nostram ; et sic debetur personæ ratione
utriusque naturæ : aut quantum ad rem ; et sic cum exaltatio
1. F. om. « ideo ». — 2. Ed. « neque ». — 3. α « aliqua ». — 4. α « aliqua ». —
5. βδ ed. « ergo ». — 6. Ed. om. α et ».

duo importet, scilicet1 terminum ad quem et motum ad ipsum ;
terminus convenit personæ secundum quod dicitur exaltari
usque ad æqualitatem Patris, naturæ autem assumptæ secun­
dum quod dicitur exaltari ad potiora bona Patris ; motus autem
convenit tantum naturæ. Et ideo exaltatio convenit personæ
ratione naturæ.
134. —« Non est autem inventus inter homines aliquis » (7).
Quia meritum unius puri hominis non poterat in totam naturam.
135. — « Vix unicuique sua etc. » (7) quia justitiæ nostræ
imperfectionem habent admixtam ; et ideo vix valent quantum
ad personale meritum, nullo autem modo ad merendum pro
tota natura.
136. — « Impleto Dei decreto... » (7) Decretum dicitur Dei
præceptum, quod Adam transgressus est, quod Christus obediendo implevit.
Vel decretum dicitur sententia mortis, quam in Adam tulit ;
•et hoc etiam decretum Christus implevit quando mortem sus­
tinuit.
Chirographum autem dicitur memoria prævaricationis Adæ
sive reatus ipsius, quod Christus pro nobis satisfaciendo delevit.
137. —■ « Tantum fuit peccatum nostrum. » (7) De hoc infra,
d. 20, quæretur2.

1. Ed. om. « scilicet ». — 2. RANVP. a quære ».

a diabolo et a peccato redemit
NOS PER MORTEM.

1. — Nunc igitur quæramus quomodo per mortem ipsius a diabolo et
a peccato et a pœna redempti sumus.
A diabolo igitur et a peccato per mortem Christi liberati sumus, quia,
ut ait Apostolus (Rom., m, 24, 25), in sanguine ipsius justificati su­
mus, et in eo quod sumus justificati, id est a peccato soluti, a diabolo
sumus liberati, qui nos in vinculis peccatorum tenebat.
2. — Sed quomodo a peccatis per ejus mortem soluti sumus ? Quia
per ejus mortem, ut ait Apostolus (Rom., v, 8, 9), commendatur in nobis
caritas Dei, id est, apparet eximia vel commendabilis caritas Dei erga
nos, in hoc quod Filium suum tradidit in mortem pro nobis peccatoribus.
Exhibita autem tantæ erga nos dilectionis arrha, et nos movemur accendimurque ad diligendum Deum, qui pro nobis tanta1 fecit ; et per hoc jus­
tificamur, id est soluti a peccatis, justi efficimur. Mors igitur Christi nos
justificat, dum per eam caritas excitatur in cordibus nostris.
Dicimur quoque et aliter per mortem Christi justificari, quia per fidem
mortis ejus a peccatis mundamur.
Unde Apostolus (Rom., m, 22) : Justitia Dei est per fidem Jesu Christi.
Et Idem ibidem2 (25) : Quem Deus proposuit propitiatorem per fidem in
sanguine ipsius, id est per fidem passionis ipsius3, ut olim aspicientes in
serpentem æneum in ligno erectum, a morsibus serpentum sanabantur
(Num., xxi, 9).
3. — Si ergo rectæ fidei intuitu in illum respicimus qui pro nobis
pependit in ligno, a vinculis diaboli solvimur, idest a peccatis ; et ita
a diabolo liberamur ut nec post hanc vitam in nobis inveniat quod pu­
niat. Morte sua quippe, uno verissimo sacrificio, quidquid culparum erat,
unde nos diabolus ad luenda supplicia detinebat, Christus extinxit (Augus­
tinus IV De Trin., c. 13, n. 17 ; L. 42, 899), ut in hac vita nos tentando
nobis4 non prævaleat. Licet enim nos tentet post mortem Christi quibus
modis ante tentabat, non tamen vincere potest, sicut ante vincebat. Nam
Petrus, qui ante Christi mortem voce ancillæ territus negavit (Luc., xxir,
56 sq.), post mortem, ante reges et præsides ductus, non cessit. Quare ? Quia
fortior, id est Christus, veniens in domum fortis, id est in corda nostra, ubi
diabolus habitabat, alligavit fortem, id est a seductione compescuit fide­
lium (Luc., xi, 22), ut tentationem quæ ei adhuc permittitur, non sequa­
tur seductio.
Itaque in Christi sanguine, qui solvit quæ non rapuit (Ps. lxviii, 5),
redempti sumus a peccato, et per hoc a diabolo. Nam, ut ait Augustinus
(De agone christ., c. 2, n. 2 ; L. 40, 291), in ipso vincuntur inimicæ nobis
invisibiles potestates, ubi vincuntur invisibiles cupiditates. Fuso enim san­
guine sine culpa, omnium culparum chirographa deleta sunt, quibus debito­
res qui in eum credunt, a diabolo ante tenebantur. Unde (Mat., xxvi,
1. Quar. « tantum ». — 2. Quar. loco « et idem ibidem », habet « item ». — 3. Quar.
om. « ipsius ». — 4. Ed. om. « nobis ».

DISTINCTIO XIX

28) : « Qui pro multis effundetur. » (Aug. De peccat, meritis et remiss, c. 30,
η, 49 ; L. 44,49). Per ilium ergo redempti sumus in quo princeps mundi
(Joan., xiv, 30) nihil invenit.
4. — Unde Augustinus1 causam et modum nostræ redemptionis
insinuans, ait : Nihil invenit diabolus in Christo, ut moreretur, sed pro
voluntate Patris mori Christus voluit ; non habens causam mortis de pec­
cato, sed de obedientia et justitia mortem gustavit, per quam nos redemit
a servitute diaboli. Incideramus enim in principem hujus sæculi, qui sedu­
xit Adam et servum jecit, cœpitque nos quasi vernaculos possidere. Sed
venit redemptor, et victus est deceptor. Et quid fecit Redemptor captivatori
nostro ? Tetendit ei muscipulam suam, posuit ibi quasi escam sangui­
nem suum. Ille autem sanguinem fudit non debitoris, per quod
recessit a debitoribus. Ille quippe ad hoc sanguinem fudit ut peccata nostra
deleret. Unde ergo nos diabolus tenebat, deletum est sanguine Redemptoris.
Non enim tenebat nos nisi vinculis peccatorum nostrorum ; istse erant catense captivorum. Venit ille, « alligavit fortem » vinculis passionis suæ ; in­
travit in « domum ejus », idest in corda eorum2, ubi ipse habitabat, et « vasa »
ejus, scilicet nos, diripuit3 quæ ille impleverat amaritudine sua. Deus autem
noster vasa ejus eripiens et sua faciens, fudit amaritudinem et implevit dul­
cedine, per mortem suam a peccatis redimens, et adoptionem gloriæ filio­
rum largiens.

J

Cur Deus

homo mortuus.

5. — Factus est igitur homo mortalis, ut moriendo diabolum vinceret.
Nisi enim homo esset qui diabolum vinceret, non juste sed violenter homo ei
tolli videretur, qui se illi sponte subjecit. Sed si eum homo vicit, jure manifesto
hominem perdidit. Et ut homo vincat, necesse est ut Deus in eo sit, qui eum a
peccatis immunem faciat. Si enim homo per se esset, vel angelus in homine,
facile peccaret, cum utramque naturam per se constet cecidisse^. Ideo Dei
Filius hominem passibilem sumpsit, in quo et mortem gustavit ; quo cæ­
lum nobis aperuit et a servitute diaboli, id est a peccato — servitus
enim diaboli peccatum est — et a poena redemit.
6. — A qua poena ? Temporali et æterna. Ab æterna quidem, relaxando
debitum ; a temporali vero penitus nos liberabit in futuro, quando novis­
sima mors inimica destruetur (I Cor., xv, 26). Adhuc enim expectamus
redemptionem corporis (Rom., vm, 23), secundum animas5 vero jam
redempti sumus ex parte, non ex toto ; a culpa, non a poena, nec omnino
a culpa : non enim ab ea sic redempti sumus, ut non sit, sed ut non dominetur (Rom., vi, 14).

,

Quomodo

>

‘

pœnam nostram portavit.

7. — Peccata enim6 nostra, id est pœnam peccatorum nostrorum,
dicitur in corpore suo super lignum portasse (I Petri, n, 24), quia per ipsius
poenam quam in cruce tulit, omnis pœna temporalis quæ pro peccato
conversis7 debetur, in baptismo penitus relaxatur, ut nulla a baptizato
exigatur, et in poenitentia minoratur. Non enim sufficeret illa pœna qua
pœnitentes ligat Ecclesia, nisi Christi poena cooperaretur, qui pro nobis
1. Ita verbotenus in Glossa ad Hebr. II, 14 ( apud Lyranum), quam Beda (ibid)
sumpsit ex August., Serm., 130, n. 2 (L. 38, 726) ; et II De peccator, meritis etc. c. 31,
n. 51 (L. 44, 181) Quar. — 2. F. « nostra ». — 3. Quar. « eripuit ». — 4. Glossa
ad Hebr., II, 11, apud Lyranum. Quar. — 5. F. «animam ». — 6. Quar. « quoque ».
— 7. Quar. « converso »

solvit. Unde peccata justorum qui fuerunt ante adventum, in sustenta­
tione Dei fuisse usque ad Christi mortem, dicitArosTOLus (Rom., m, 26),
ad ostensionem ejus justitiee in hoc tempore.
Ecce ex parte expositum est quomodo et quid Christus per mortem nobis
meruit et impetravit.
Si

solus

Christus debeat

dici redemptor, ut

SOLUS DICITUR MEDIATOR.

8. —■ Unde ipse vere dicitur mundi redemptor, Dei et hominum1 mediator.
Sed mediator in Scriptura dicitur solus Filius2 ; redemptor vero aliquando
etiam Pater vel Spiritus sanctus ; sed hoc propter usum potestatis, non
propter exhibitionem humilitatis et obedientiæ. Nam secundum potes­
tatis simul et obedientiæ usum Filius proprie dicitur redemptor, quia et
in se explevit per quæ justificati sumus, et ipsam justificationem est ope­
ratus potentia Deitatis cum Patre et Spiritu sancto. Est igitur redemptor,
inquantum est Deus, potestatis usu, et inquantum homo, humilitatis
effectu. Et sæpius dicitur redemptor secundum humanitatem, quia
secundum eam et. in ea suscepit et implevit illa sacramenta quæ sunt causa
nostræ redemptionis. Proprie igitur Filius dicitur redemptor.
DE

MEDIATORE.

9. — Qui solus dicitur mediator, non Pater vel Spiritus sanctus.
De quo Apostolus (Z Tim., n, 5) : Unus mediator Dei et hominum,
homo Christus Jesus, idest, per hominem, quasi in medio, arbiter est ad
componendam pacem, idest ad reconciliandum homines Deo. Hic est
arbiter quem J ob desiderat3 (ix,33) : « Utinam esset nobis arbiter»! (August.
in Ps. 103, serm. 4, n. 8 ; L. 37, 1383). « Reconciliati enim sumus Deo, ut
ait Apostolus (Rom., v, 10), per mortem Christi ». Quod non sic intelligendum est, quasi nos ei sic reconciliaverit Christus, ut inceperit1 amare quos
oderat, sicut reconciliatur inimicus inimico, ut deinde sint amici qui ante9
se oderant ; sed jam nos diligenti Deo reconciliati sumus. Non enim ex quo
ei reconciliati sumus per sanguinem Filii, nos cœpit diligere, sed ante mun­
dum, priusquam nos aliquid essemus (August, in Joan., tr. 110, n. 6 ; L.
35, 1923). Quomodo igitur diligenti nos Deo sumus reconciliati ? Propter
peccatum cum eo habebamus inimicitias, qui habebat erga nos caritatem,
etiam cum inimicitias exercebamus adversus eum operando iniquitatem
(August, ibid.). Ita ergo inimici eramus Deo, sicut justitiee sunt inimica
peccata. Et ideo, remissis peccatis, tales inimicitiæ finiuntur, et reconcilia­
mur9 justo quos ipse justificat (August., XIII De Trin., c. 16, n. 21 ; L.
42, 1030).
Christus ergo dicitur mediator, eo quod medius inter Deum et homines,
ipsos reconciliat7 Deo. Reconciliat autem, dum offendicula hominum
tollit ab oculis Dei, idest dum peccata delet quibus Deus offendebatur
et nos inimici ejus eramus.
10. — Sed cum peccata deleat non solus8 Filius, sed et® Pater et Spi­
ritus sanctus, quorum deletio est nostra ad Deum reconciliatio, quare
solus Filius dicitur mediator ? Nam de Patre legitur quod reconcilia­
verit sibi mundum. Ait enim Apostolus (II Cor., v, 19) : Deus erat in
Christo mundum sibi reconcilians. Cum igitur reconciliet, quare non dicitur
mediator ?
1. Quar. « hominumque ». — 2. I ad Tim., n, 5 ; Gal. m, 20 ; Is., xli, 14. — 3. F.
ad. « dicens ». — 4. Quar. « inciperet ». — 5. F. om. « ante ». — 6. Quar. « reconcilian­
tur». — 7. Ed. « reconciliavit ».— 8. Ed. « non solum Deus ». — 9. F. om. « et ».

Quia nec medius est inter Deum et homines, nec in se habuit ilia sacra­
menta quorum fide et imitatione justificamur1, idest reconciliamur2 Deo.
Reconciliavit igitur nos tota Trinitas virtutis usu, scilicet dum peccata
delet ; sed Filius solus impletione obedientiæ, in quo patrata sunt secun­
dum humanam naturam per quæ credentes et imitantes justificantur.

Secundum

quam naturam sit mediator.

11. — Unde et mediator dicitur secundum humanitatem, non secun­
dum Divinitatem.
Non est enim mediator inter Deum et Deum, quia tantum? unus est Deus ;
sed inter Deum et hominem, quasi inter duo extrema, quia medius esse non
potest nisi inter aliqua (August., in ep. ad Gal., n. 24 ; L. 35, 2122).
Mediator est igitur inquantum homo ; nam inquantum Deus non mediator,
sed æqualis Patri est, hoc idem quod Pater, cum Patre unus Deus. Mediat
ergo inter homines et Deum Trinitatem secundum hominis naturam in
qua suscepit illa per quæ reconciliamur Deo Trinitati ; et secundum eam­
dem habet aliquid simile Deo et aliquid simile hominibus : quod media­
tori congruebat, ne per omnia similis hominibus longe esset a Deo, aut
per omnia Deo similis longe esset ab hominibus, et ita mediator non esset.
Verus igitur mediator Christus inter mortales peccatores et immortalem
justum, apparuit mortalis cum hominibus, justus cum Deo, per infirmi­
tatem propinquans nobis, per justitiam Deo. Recte igitur mediator dictus
est, quia inter Deum immortalem et hominem mortalem est Deus et
homo4, reconcilians hominem Deo, intanlum mediator, inquantum est
homo ; inquantum autem Verbum, non est medius, quia unus cum Patre
Deus5.
Si ergo Christus secundum vos, o hæretici, unam tantum habet naturam,
unde medius erit ? Et® nisi ita sit medius, ut Deus sit propter naturam
Divinitatis, et homo propter humanitatis naturam ; quomodo in eo
humana reconciliantur divinis7 ? Nam ipse veniens prius in se humana
sociavit divinis per utriusque naturæ conjunctionem in una persona.
Deinde omnes fideles per omnia reconciliavit Deo, dum sanati sunt ab
impietate, quicumque humilitatem Christi credendo dilexerunt, et dili­
gendo imitati sunt.
SUMMATIM INTELLIGENTIÆ PR7EMISSA PERSTRINGIT.

Ecce hic aliquatenus insinuatur, quare Christus solus dicitur mediator
Dei et hominum ; et secundum quam naturam mediet, scilicet huma­
nam ; et cui mediet, scilicet Deo Trinitati. Trinitati enim nos reconciliavit
per mortem, per quam etiam nos redemit a servitute diaboli. Nam, ut
Petrus ait, (I Ep., i, 18-19) non corruptibilibus auro vel argento redempti
sumus, sed pretioso sanguine Agni immaculati.

Ί. Quar. « justificemur ». — 2. Quar. « reconciliemur ». — 3. Quar. om. » tantum ».
— 4. Quar. « Deus homo ».— 5. Quæ præcedunt, secundum sensum, retentis pluribus
verbis, Magister contraxit ex August., X Confess., c. 42 ct 43, n. 67 ac 68 (L. 32,
807 et seq.) Inveniuntur etiam in Glossa ad I Tim., ii, 5, apud Lyranum. Cfr. Acgust., i de Consnsu Evangelist. c. 35, n. 53 (L. 34, 1069). Quar. — 6. Quar. om. «et».
— 7. Quæ præcedunt sumpta esse videntur ex Vigilio Tarsensi, lib. V. Contra
Eutycheten, u. 15 (L. 62, 145). Quar.

584

SCRIPTUM SUPER LIB. III SENTENTIARUM

DIVISIO TEXTUS

12. — « Nunc igitur quæramus etc. » (1)
Postquam determinavit Magister de merito Christi secun­
dum quod ordinatur ad bonum consequendum sibi et nobis,
hic determinat de merito ipsius secundum quod ordinatur ad
remotionem mali in nobis. Ipse enim in se neque1 subjectus est
culpae neque debitor est pœnæ.
Dividitur autem in partes duas. In prima ostendit quomodo
per passionem Christi liberamur a malis ; in secunda de causa
passionis Christi, d. 20 ibi2 : « Si vero quæritur etc. »
Prima in duas. Primo ostendit quomodo per meritum passio­
nis Christi sumus liberati a malo. Secundo determinat de his
quæ dicuntur de Christo ratione hujus liberationis, ibi : « Unde
et’ ipse vere dicitur.... » (8)
Prima in duas. Primo* ostendit quomodo per Christi passionem
liberati sumus a malo culpæ et a potestate instigantis ad cul­
pam, scilicet dæmonis. Secundo ostendit quomodo per dictam
passionem sumus liberati a malo pœnæ, ibi : « A pœna redemit.
A qua pœna etc. » (6).
Circa primum duo facit. Primo ponit intentum. Secundo
exequitur propositum, ibi : « Sed quomodo a peccatis... » (2)
Circa quod duo facit. Primo prosequitur modum quo per Christi
passionem et mortem liberati sumus a peccato. Secundo quo­
modo sumus liberati a potestate diaboli, ibi : « Et a diabolo
liberamur5. » (3)
Circa quod tria facit. Primo ostendit quantum ad quid libe­
rati sumus a potestate diaboli. Secundo exponit modum libe­
rationis, ibi : « Unde Augustinus causam et modum... » (4). Tertio
quod hoc fieri non poterat nisi per Deum et hominem ibi :
« Factus est igitur homo mortalis » (5).
«Et a pœna redemit6 etc. » (6) Hic ostendit quomodo sumus
liberati a pœna per Christi passionem. Circa quod duo facit.
Primo ostendit a qua pœna nos liberavit. Secundo modum libe­
rationis, ibi : « Peccata quoque nostra... » (7).
« Unde ipse vere mediator dicitur. » (8) Hic determinat
de his quæ dicuntur de Christo ratione dictæ liberationis :
et circa hoc7 duo facit. Primo ostendit8 quare dicatur redemptor ;
secundo quare dicatur mediator, ibi : « Qui solus dicitur media­
tor. » (9)
Circa quod tria facit. Primo ostendit rationem quare dicitur
mediator. Secundo ostendit quod ipse solus est mediator, non
Pater vel Spiritus sanctus, ibi : «Sed cum peccata deleat... » (10)
Tertio ostendit secundum quam naturam ipse sit mediator,
ibi : « Unde et mediator dicitur... » (11)
1. Ed. « nec ». — 2. α ad. « determinat d. 20 ibi » ; ed. om. « ibi ». — 3. Ed. om.
« et ». — 4. β « In prima ». — 5. Paulo post initium sententiæ. — 6. In fine sententiæ
praecedentis. » — 7. ζ « quod », omisso « et ». — 8. α ad. « rationem ».

Hic quæruntur quinque.
Primo, utrum per passionem Christi simus1 liberati a pec­
cato.
Secundo, utrum per ipsam2 simus liberati a potestate diaboli.
Tertio, utrum per ipsam simus liberati a pœna.
Quarto, utrum ratione illius liberationis, [Christus3] dicendus
sit redemptor.
Quinto, utrum eadem ratione sit mediator.

ARTICULUS I
Infra Expos, textus ; III, q. 49, a. 1 ; q. 69, a. 1, ad 2 et 3 ; Compend., c. 239 ; Symb. a. 4.

Quæstiuncula I

13. — AD PRIMUM SIC PROCEDITUR. Videtur

quod

PER PASSIONEM CHRISTI NON SIMUS LIBERATI A PECCATO.

1. Christus enim non est passus secundum divinam naturam
sed secundum humanam. Sed peccata delere solius est Dei, ut
patet Is., xliii, 25, quia ipsius solius est gratiam dare per quam
delentur peccata. Ergo per passionem Christi, peccata nostra
deleri non potuerunt.
2. Praeterea. Corporale non potest agere in spirituale. Sed
passio Christi fuit quoddam corporale. Ergo non potuit agere
in animas nostras ad delenda peccata.
3. Praeterea. Liberatio a peccato dicitur esse justificatio.
Sed hæc attribuitur resurrectioni. Rom., iv, 25 : « Resurrexit
enim propter justificationem nostram. Ergo liberatio a peccato
non debet attribui passioni, sed resurrectioni.
4. Praeterea. Sicut passio Christi excitat in nobis caritatem,
ita et alia beneficia Dei, quia ipse nobis temporalia et spiri­
tualia bona tribuit. Similiter etiam sanctorum exempla nos ad
caritatem excitant. Et tamen non dicitur quod per omnia bene­
ficia Dei a peccato liberemur. Ergo neque debet dici quod per
passionem liberamur4 a peccato quia nos ad caritatem excitat,
ut dicit Magister. (2)
5. Præterea. Sicut habemus fidem de passione, sic et5
habemus fidem de creatione mundi. Et tamen non dicitur quod
per bona creationis a peccatis6 mundemur, quamvis fides corda
purificet, ut dicitur Act., xv, 9. Ergo videtur quod nec etiam ista
1. αζ hic et infra « sumus ». —■ 2. β ed. « ipsum ». — 3. αβγδζ om. " Christus ». —

4. Ed. « liberemur ». — 5. α om. « et », ed. « etiam ». — 6. Ed. « peccato >.

ratione dicendum sit quod per passionem a peccato1 liberati
simus2, ut dicit Magister (1).
14. — SED CONTRA. Apoc., i, 5 : « Lavil nos a peccatis nostris
in sanguine suo. » Sanguinem autem in passione fudit. Ergo per
passionem a peccatis nos liberavit.
15. — Præterea. Signum respondet signato. Sed ritus veteris
legis fuit signum et figura Christi. Cum igitur in veteri lege
non fuerit sine effusione sanguinis remissio, ut dicitur Hebr.,
ix, 22, nec peccatorum remissio fit nisi per sanguinis Christi
effusionem.

Quæstiuncula II
16. — ULTERIUS. Videtur quod
Christi mortem deleta sint.

non omnia peccata per

1. Nullus enim damnatur nisi pro peccato. Sed multi post
Christi passionem damnantur. Ergo non quidquid culparum
erat, delevit.
2. Præterea. Quod semel deletum est, ulterius deleri non
potest. Sed peccata præcedentium patrum deleta erant et quan­
tum ad actualia per poenitentiam, et per circumcisionem quan­
tum ad originale. Ergo per Christi passionem non omnia peccata
humani generis deleta sunt.
3. Præterea. Peccatum non potest deleri antequam fiat,
quia tunc nunquam fieret. Sed multa peccata facta sunt post
Christi passionem. Ergo non omnia peccata delevit.
4. Præterea. Poenitentia et baptismus et alia bona opera
nobis indicuntur ad peccatorum remissionem. Hoc autem non
esset, si omnia peccata per mortem Christi deleta essent. Ergo
videtur quod non omnia deleta fuerunt.
5. Præterea. Eorum quæ sunt æqualîa, unum non destruit
alterum. Sed quantum bonum fuit passio Christi ex parte pa­
tientis, tantum malum fuit occisio ipsius ex parte occidentium,
quia occidebatur Deus qui erat infinitum bonum. Ergo videtur
quod illud peccatum per Christi mortem expiari non potuit.

17. — SED CONTRA. Coloss., u, 13 : « Vivificavit nos cum
illo, donans nobis omnia delicia. » Sed donare delicta est debita3
demittere. Ergo per Christum omnia peccata sunt dimissa.
18. — Præterea. Passio Christi, quantum in se est, se habet
1. Ed. « peccatis ». — 2. αβζ « sumus », contra yâ et ed. — 3. α « delicta », ed. « re­
mittere peccata ».

æqualiter ad omnia peccata delenda. Si ergo aliqua peccata
non delevit, nulla delevit : quod absurdum est.

Solutio I
19. — RESPONSIO. Dicendum AD PRIMAM QUÆSTIONEM
quod delere peccatum dicitur dupliciter.
Uno modo formaliter, sicut albedo dicitur delere nigredinem
per hoc quod advenit in subjecto ; et sic gratiæ est delere pecca­
tum.
20. — Alio modo dicitur effective. Ei hoc contingit tripliciter,
secundum tria genera causæ efficientis.
Dicitur enim1 efficiens uno modo perficiens effectum, et hoc est
principale agens inducens formam. Et sic Deus solus peccatum
delet, quia ipse solus gratiam infundit.
21. — Alio modo dicitur efficiens, disponens materiam ad reci­
piendum formam. Et sic dicitur peccatum delere ille qui meretur
peccati deletionem, quia ex merito efficitur aliquis dignus
quasi materia disposita ad recipiendum gratiam, per quam
peccata deleantur2.
Hoc autem contingit dupliciter : vel sufficienter, vel insufficienter. — Sufficienter quidem disposita est materia, quando
fit necessitas ad formam. Et similiter sufficienter aliquis per
meritum disponitur ad aliquid, quando illud sibi efficitur debi­
tum ; et hoc est meritum condigni.
Et sic nullus homo neque sibi neque alteri potest gratiam
mereri vel peccati deletionem. Sibi non, quia antequam gratiam
habeat, non est in statu merendi, ut patet ex prædictis3. Aliis
non, quia actio unius non sufficienter potest in alterum transire
nisi inquantum habet aliquam communitatem cum illo, quæ
potest esse vel per communionem in natura vel per conjunctio­
nem affectus. Sed prima conjunctio est essentialis, secunda
autem accidentalis.
Purus autem homo non potest in naturam, quia, ut supra
(d. 18, q. 2, a. 6, sol. 1) dictum est, est inferior quam natura.
Et ideo non potest actio ejus in alium hominem transire secundum
quod conjungitur ei in natura, sed solum quantum ad conjunc­
tionem affectus, quæ est conjunctio accidentalis. Et propter
hoc non potest sufficienter mereri, sed ex congruo.
22. ■— Solus autem Christus aliis potest sufficienter mereri
quia in naturam potest, inquantum Deus est, et caritas sua
quodammodo infinita est, sicut et gratia, ut supra (d. 13, q. 1,
a. 2, sol. 2) dictum est. In hoc autem pro tota natura meruit
1. Ed. ad. « causa ». — 2. αζ « delentur ». —- 3. Ed. « dictis ».

in quo debitum naturæ, scilicet mortis quæ pro peccato ei
debebatur, exsolvit ipse peccatum non habens ; ut sic non pro se
mortem solvere teneretur, sed pro natura exsolveret1. Unde
satisfaciendo pro natura tota, sufficienter meruit deletionem2
peccatorum aliis qui peccata habebant.
23. ■—■ Terlio modo dicitur agens instrumentale. Et hoc modo
sacramenta peccata delent, quia sunt instrumenta divinæ misericordiæ salvantis.
24. — AD PRIMUM igitur3 dicendum quod ea quæ hominis
erant, Christus4 supra hominem faciebat, secundum quod ejus
actio habebat virtutem ex divino consortio, ut supra dictum est.
Et· ideo quamvis passio esset ejus secundum quod homo, tamen
per passionem peccata delevit, sicut per tactum5 corporalem
leprosum mundavit.
25. — Ad secundum dicendum quod quamvis esset passio
in corpore, tamen erat in spiritu acceptare passionem. Et ideo
per passionem meruit spirituum nostrorum emundationem.
26. — Ad tertium dicendum quod Christus est unius naturæ
nobiscum ; unde ejus actio in nos est aliquo modo univoca, idest
similitudinem habens cum effectu. Quamvis autem in justi­
ficatione peccata deleantur, tamen justificatio6 nominat illam
mutationem de culpa in gratiam secundum terminum ad quem ;
peccati autem deletio secundum terminum a quo.
Et ideo attribuitur peccati deletio morti quæ vitam passi­
bilem, vitæ peccatrici similem in poena, a Christo ademit ;
justificatio autem, resurrectioni per quam nova vita in Christo
inchoata est.
Et hoc est quod Apostolus dicit, Rom., iv, 25, quod « resur­
rexit propter nostram justificationem et traditus est propter nostra
delicta ».
27. ■— Ad quartum dicendum quod Christus, inquantum
nobis influxit per meritum, dicitur caput nostrum, ut supra
d. 13, dictum est. Ex capite autem non recipitur influxus in
membris divisis, sed in membris conjunctis capiti, quantumcumque caput in7 se sit sufficiens ad influendum. Unde quam­
vis meritum Christi sit sufficiens ad delendum peccata, tamen
ad efficientiam deletionis requiruntur ea quæ capiti conjun­
gunt8. Hujusmodi autem sunt fides et caritas.
Et ideo Magister assignat fidem® et caritatem quasi
causas efficientiæ deletionis culpæ ; causam tamen sufficientia:
1. Ed. « solveret ». — 2. Ed « peccatorum remissionem ». — 3. δ ed. « ergo ». —
4. aom. « Christus ». — 5. Ed. « contactum ». — 6. α « illa ». — 7. Ed α ex » —
8. α « sunt conjuncta » ;
« conjunguntur » ; ζ « uniuntur ». — 9. Ed. ad. passionis ».

assignat in hoc quod dicit quod mors Christi est verum sacrifi­
cium, per quod peccata delentur. (3)
28. —■ Unde quamvis ex aliis divinis1 beneficiis et sanc­
torum exemplis caritas excitetur, non tamen conjungit merito
sufficienti ad culpæ deletionem inquantum ex illis2 excitatur,
sed inquantum excitatur ex3 passione Christi.
Et4 similiter dicendum ad quintum de fide.
Solutio II
29. — AD SECUNDAM QUÆSTIONEM dicendum quod ad
hoc quod aliquid in alterum effectum inducere possit, duo
requiruntur : unum5 ex parte ipsius6 ut scilicet7 habeat virtutem
sufficientem ad inducendum illum effectum ; alterum ex parte
recipientis, ut scilicet sit dispositum ad suscipiendum actionem
agentis.
30. — Ex parte autem ipsius Christi8 qui nobis meruit dele­
tionem peccatorum, invenitur sufficientia ad delendum omnia
nostra peccata ex duobus : scilicet ex actione, in qua meritum
consistit, quæ agit in vi9 divina, eo quod est actio Dei et homi­
nis, ut dictum est ; et ex hoc habet infinitam in merendo effi­
caciam ; —· et iterum ex eo quod passio abstulit, scilicet animam
Deo unitam quæ etiam habebat infinitum valorem ex hoc
quod est Deo unita ; et ex hoc est infinita efficacia in satisfa­
ciendo.
31. ·— Ex parte autem nostra requiritur ut nos præparemus
ad meriti Christi effectum in nobis suscipiendum per fidem intel­
lectus et caritatem affectus et per imitationem Operis : quod qui­
dem non contingit in omnibus.
Et ideo quoad sufficientiam satisfactionis et meriti, omnia
peccata per Christi passionem deleta sunt, non autem quantum
ad efficientiam.

32. — AD PRIMUM igitur10 dicendum quod in illis qui dam­
nantur, est indispositio ad recipiendum effectum meriti Christi ;
unde ex hoc contingit quod eorum peccata non delentur, non ex
insufficentia meriti passionis Christi.
33. — Ad secundum dicendum quod etiam in sanctis qui fuerunt
ante incarnationem, habuit effectum passio Christi, inquantum
fidem habebant passionis ipsius per quam justificabantur.
Quia autem passio nondum erat in rerum natura, sed in
1. ζ « ex his beneficiis ». — 2. Ed. « eis ». — 3. α « a. ». —· 4. Ed. om. « et ». — 5. β
ad. « scilicet ». — 6. Ed. « agentis ». — 7. Ed. om. « ut » et ad. hic « quod ». — 8. P.
om. « agentis. Ex parte autem ipsius Christi » — 9. βγ « ex vi » ; ed. « ut ». — 10. δ ed.
« ergo ».

fide eorum, inquantum personali actione in Christum credebant ·
ideo illa justificatio qua per fidem passionis Christi justifica­
bantur, non se extendebat nisi ad removendum personale
impedimentum, non autem ad removendum impedimentum
naturæ.
Et propter hoc ipsi quidem a peccato mundabantur, sed
paradisi januam non intrabant, quia nondum erat amotum
impedimentum naturæ.
34. — Ad tertium dicendum quod passio Christi quantum ad
sufficientiam potest delere peccata etiam antequam fiant, sed
efficientia deletionis non est nisi postquam aliquis a peccato
commisso avertitur ; sicut medicina sufficiens ad sanandum
paratur interdum etiam1 antequam aliquis infirmetur, sed non
sanatur per ipsam actu, nisi postquam2 infirmus fuerit.
35. — Ad quartum dicendum quod baptismus, poenitentia
et alia sacramenta exiguntur ad deletionem peccatorum, sicut
instrumentaliter agentia ad deletionem culpæ ; unde agunt in
virtute dominicæ passionis et ipsam passionis virtutem quo­
dammodo in nos transfundunt.
36. — Ad quintum dicendum quod quamvis ille qui occide­
batur esset Deus, non tamen cognoscebant occisores ipsum esse
Deum, quia « si cognovissent, nunquam Dominum gloriæ cruci­
fixissent », I Cor., n, 8 ; unde eorum peccatum ex ignorantia
minuitur, quamvis non ex toto excusetur.
Et etiam quamvis habeant æqualitatem eorum peccatum
et meritum Christi secundum quid, scilicet quantum ad objec­
tum actus — quia vitam corporalem quam Christus carita­
tive dedit, illi nequiter extinxerunt — ; non tamen habent æqua­
litatem quantum ad molivum3, quia multo major fuit caritas
ex parte Christi animam ponentis quam nequitia ex parte illo­
rum qui animam illam nequiter extorserunt, et iterum bonum
est efficacius quam malum quod non nisi virtute boni agit, ut
dicit Dionysius 4 cap. De divinis nominibus, (n. 31-32 ; G. 3,
731).

ARTICULUS II
III, q. 48, a. 4 ; q. 49, a. 2 ; Hebr., c. 2,1. 4.

37. — AD SECUNDUM SIC PROCEDITUR. Videtur quod
Christi passionem non simus4 a diabolo liberati.

per

1. Libertas enim in hoc consistit quod cogi non potest. Sed
sicut nunc liberum arbitrium cogi non potest a diabolo, ita nec5
1. Ed. om. « etiam ». — 2. a « priusquam ».— 3. Ed. « modum ».— 4. a « sumus >
— 5. α ad. « et ».

ante Christi passionem. Ergo passio Christi non liberavit nos
a potestate dæmonis.
2. Præterea. Diabolus non habuit potestatem in res ipsius
Job nec1 in carnem ejus, nisi cum accepit eam a Deo. Sed modo
etiam accepta potestate a Deo, potest homines affligere et2
in rebus et in personis. Ergo in nullo sumus modo magis liberi
ab ejus potestate quam ante.
3. Præterea. Ante passionem Christi, dæmon non aliter
hominibus nocebat, nisi tentando quantum ad animas3 et vexando
quantum ad corpora. Sed hoc etiam quotidie facit. Ergo in nullo
ejus virtus est diminuta.
4. Præterea. Illi proprie sub servitute diaboli detinentur qui
ipsi servitutem latriæ impendunt. Sed adhuc hodie sunt multi
idololatrae. Ergo humanum genus non est liberatum a servitute
diaboli.
&. Præterea. Apostolus dicit, II Tim., nx, 1,2, quod « in novis­
simis diebus instabunt tempora periculosa, et erunt homines seipsos amantes, etc. » ; et etiam tempore Antichrist! magis praevalebit
quam nunquam fecerit. Ergo videtur quod per passionem Christi
non sit virtus dæmonis extincta.
38. — SED CONTRA. Joan., xii, 31, Dominus dixit instante
passione : « Princeps hujus mundi ejicietur foras. » Ergo per
passionem Christi sui principatus dominium amisit.
39. —- Præterea. Victoris est adversarium4 a potestate dominii
ejicere. Sed Christus per passionem victor fuit. Apoc., v, 5:
« Ecce® vicit leo de tribu Juda. » Ergo potestatem dæmonibus
abstulit.
40. — Præterea. Diabolus per peccatum homini dominatur.
Sed Christus per passionem homines a peccato liberavit. Ergo et
a potestate dæmonis.
41. — RESPONSIO. Dicendum quod potestas dæmonis in
duobus consistit, scilicet in impugnando, et delinendo devictos.
Ex eo autem quod quis impugnatur, nondum servus factus
est, sed ex eo quod victus est, ut patet II Pelr., n, 19. Devicerat
aptem diabolus lotum genus humanum in primis parentibus
et eis dominabatur, dum eos ad hoc secundum suum votum
deduxerat ut nullus paradisi januam introiret. Devincit etiam
unumquemque singulariter, dum eum ad peccatum inclinat,
quia « qui facit peccatum, servus est peccati », Joan., viii, 34.
42. — Potestatem igitur diaboli qua victos detinet, Christus per
1. Ed. « neque ». — 2. Ed. om. « et ». — 3. Ed. « animam ». — 4. α adt « suum ». —
5. Ed. om. « ecce ».

passionem ex toto amovit quantum ad sufficientiam, quamvis1
non quantum ad efficientiam nisi in illis2 qui vim passionis
suscipiunt per fidem et3 caritatem et sacramenta ; et per hoc
dicitur dominium diaboli evacuasse.
43. — Sed potestatem qua impugnat, non ex toto evacuavit,
sed debilitavit, dum ipsum hostem vicit, et dum4 hominibus
auxilia multa ad resistendum tribuit, sicut sacramenta, gratiam
abundantiorem et alia hujusmodi.
44. — AD PRIMUM igitur dicendum quod quamvis ante
passionem Christi non posset cogere liberum arbitrium, sicut nec
modo, tamen poterat magis inclinare, inquantum homo erat
debilior ad resistendum.
45. — Ad secundum dicendum quod hoc quod homines in
rebus et personis affligit, vel est ex merito culpæ ipsorum, vel
ad probationem ipsorum® justorum et exercitium patientiae
ipsorum ; et non est ex insufficientia passionis Christi.
46. — Ad tertium dicendum quod quamvis modo tentet sicut
et ante, non tamen ita de facili superat, inquantum homo plura
remedia habet.
47. — Ad quartum dicendum quod hoc quod idololatra'
adhuc sub servitute daemonis manent, contingit ex hoc quod
auxilia quæ sunt ex passione Christi, accipere negligunt.
48. — Ad quintum dicendum quod multitudo malorum qui
erunt in ultimis temporibus, non erit ex hoc quod virtus passio­
nis Christi deficiat, sed quia armaturam Dei qua armati sunt per
passionem Christi abjicient vel® contemnent, quia « refrigescet
caritas multorum » Mat. xxiv, 12 ; et ideo non est mirum, si
devincantur.
ARTICULUS III

Quæstiuncula I
III, q. 48, a. 6, ad 3 ; q. 49, a. 3 ; Symbol., a. 4.

49. — AD TERTIUM SIC PROCEDITUR. Videtur quod
PER PASSIONEM CHRISTI NON SUMUS LIBERATI A PŒNA ÆTERNA.

1. Pœna enim æterna est pœna inferni. Sed « in inferno nulla
est redemptio'1 ». Igitur a pœna æterna passio Christi non liberat.
2. Præterea. Si Christus non fuisset passus, nullus in infer1. Ed. « licet ». — 2. F. « aliis ».— 3. Ed. om. « et ». — 4. Ed. om. « dum ». — 5. Ed.
om. « ipsorum ». — 6. a « et ». — 7. vu Respons. officii Defunctorum.

num ivisset, nisi mortaliter peccasset. Sed nunc etiam1 Christo
passo, solum mortaliter peccantes in infernum vadunt. Ergo
passio Christi2 non liberavit nos a pœna æterna.
3. Præterea. Pœna quæ finiri potest, æterna non fuit. Sed
pœna a qua Christus homines liberavit, finita est. Ergo a pœna
æterna non liberavit.
50. — SED CONTRA. Peccatum est causa mortis æternæ.
Sed Christus liberavit3 a peccato. Ergo et a pœna æterna.
51. — Præterea. Zach., ix, 11 : « Tu autemi in sanguine
testamenti eduxisti vinctos5 de lacu, etc. »
Quæstiuncula II

52. — ULTERIUS. Videtur

QUOD NON

LIBERAVIT NOS A

PŒNA TEMPORALI.

1. Quia adhuc pro peccatis pœna temporalis injungitur
pœnitentibus. Ergo ab ea per Christum liberati non sumus.
2. Præterea. I Petr., π, 21 : « Christus passus est pro nobis,
vobis6 relinquens exemplum, ut sequamini vestigia ejus. » Hoc au­
tem non est nisi patiendo. Ergo Christus per suam passionem
nos obligavit ad patiendum poenam temporalem, magis quam
ab ea liberavit.
3. Præterea. Per resurrectionem mortuorum liberamur ab
omni pœna temporali. Sed etiam si Christus non fuisset passus,
mortui resurgerent, quia resurrectio mortuorum est articulus
fidei. Ergo passio Christi non liberat nos a pœna temporali.
4. Præterea. Posita causa sufficienti ponitur effectus. Sed
adhuc in illis qui vim passionis Christi omnibus modis in se
excipiunt, manet temporalis pœna. Ergo passio Christi non libe­
rat a pœna temporali.

z

53. — SED CONTRA. Per claves Ecclesiæ remittitur pœna
temporalis. Sed claves Ecclesiæ virtutem habent a passione
Christi. Ergo per passionem Christi tollitur pœna temporalis.
54. ■—Præterea. Deus non punit bis in idipsum : Nahum, i, 12.
Sed Deus posuit in Christo iniquitates omnium nostrum, dum
« ipse dolores nostros portavit ». Is., liii, 4. Ergo nos a pœna
temporali per suam passionem liberavit.

1. ζ om. « etiam ». — 2. βγ om. « Christi ». — 3. a ad. ~ nos ». — 4. ζ « vero ». —
5. ζ « me ». — 6. ζ om. « vobis.

Solutio I

55. — RESPONSIO. Dicendum AD PRIMAM QUÆSTIONEM
quod pœna æterna dicitur per oppositum ad vitam aeternam ;
unde poena per quam vita æterna privatur1, dicitur pœna æterna.
Homo autem vitam, aeternam amittere potest dupliciter : scilicet
per peccatum naturæ, scilicet originale, cujus pœna est carentia
visionis divinæ, et per peccatum personale actuale, scilicet mor­
tale.
56. — Pœnam igitur æternam, secundum quod ex peccato2
originali consequitur, omnes incurrerunt ; sed quidam secundum
reatum tantum, sicut qui adhuc vivebant in carne ; quidam
autem secundum experientiam illius pœnæ, sicut qui jam mortui
erant.
Similiter in3 pœnam æternam quæ debetur peccato actuali,
non omnes incurrerant4, sed quidam vel quantum ad reatum
tantum sicut existentes in mortali, vel quantum ad experientiam
sicut damnati.
57. Christus igitur per passionem suam a pœna æterna quæ
debetur originali quod omnes contrahunt, dupliciter absolvit :
scilicet auferendo reatum quantum ad illos qui participes effi­
ciebantur redemptionis ejus et adhuc vivebant ; et auferendo
pœnam quantum ad illos qui mortui erant, ab omnibus quidem
quantum ad sufficientiam, sed quantum ad efficientiam ab
illis in quibus nullum impedimentum® inveniebatur.
58. — Sed a pœna debita mortali actuali dupliciter absolvit :
uno modo, præbendo auxilia6, ne aliquis reatum illius7 incurre­
ret ; alio modo etiam præbendo medicamenta quibus reatus posset
auferri ab illis qui in se vim passionis ejus receperunt.
Sed quod a pœna illa jam actualiter suscepta aliquis libe­
retur, esse non potest ; quia non est in statu viatoris ut gratiam
suscipere possit et caritatem, per quam vis passionis Christi
in homines transfunditur.
59. — AD PRIMUM igitur8 dicendum quod pœna æterna
non solum dicitur pœna inferni in qua sunt damnati, a qua non
potest esse redemptio, quia illi nec gratiam habent nec gratiæ
capaces sunt, ut possit eis continuari passio Christi ; sed dicitur
pœna æterna etiam pœna6 limbi, in qua10 erant sancti patres,
a qua poterat esse redemptio propter gratiam et caritatem
1. Ed. « privantur ». ■— 2. Ed. om « peccato ». — 3. Ed. « etiam ». — 4. Ed. « incur­
rerunt ». — 5. Ed. om. « impedimentum ». — 6. α et ed. « auxilium », contra βγ8ζ. —
Ί. β « ejus », ed. « illum ». — 8. Ed. « ergo ». — 9. Ed. om. « pœna ». — 10. Ed. « quo »

quæ in illis sanctis erat per quam eis passio Christi continua­
batur.
60. — Ad secundum dicendum quod quamvis illi qui peccant
mortaliter post passionem Christi in infernum vadunt, tamen
passio Christi poterat eos præservare a peccato et etiam sanare
vulnus peccati in ipsis ; et ideo quantum in se est, a pœna infer­
nali liberat.
61. — Ad tertium dicendum quod pœna inferni dicitur æterna,
tum quia in eo qui punitur non est virtus ad liberandum se
a pœna illa, tum quia non est dispositio ut virtus libérans in eo
effectum possit habere ; et ideo nullo modo terminari potest.
62. — Sed pœna limbi erat æterna inquantum deficiebat in
punito virtus ad liberandum ; unde in æternum durasset, nisi
liberatio affuisset, quamvis esset dispositio ad recipiendum effec­
tum liberantis, et ideo terminari poterat.
63. — Sed pœna purgatorii neutro modo est æterna, quia per
virtutem gratiæ quam habet ille qui punitur, pœna illa purgat
et terminatur purgatione completa.
Solutio II
64. — AD SECUNDAM QUÆSTIONEM dicendum quod pœna
temporalis dicitur per quam privatur aliquod bonum temporale,
quia bonum temporale non est natum semper manere. Hæc
autem temporalis pœna in homine est duplex.
Quædam quæ universaliter in tota natura invenitur humana,
sicut necessitas moriendi, passibilitas, inobedientia carnis ad
spiritum et hujusmodi. Et hæc quidem pœna naturæ huma­
næ ex peccato originali debetur. Nihilominus hujusmodi1 ex
principiis naturæ consequuntur gratia innocentiæ destitutæ.
65. — Has igitur pœnas per suam passionis pœnam Christus
sufficienter ab omnibus exclusit, quamvis non efficaciter ab
omnibus, scilicet illis qui ejus passionis participes non sunt ;
nec tamen ita quod statim post passionem ab omnibus auferantur
vel ita quod auferantur ab illis qui passionis ejus sacramentum2
percipiunt, statim post perceptionem sacramenti ; sed in fine
mundi ab omnibus sanctis simul auferentur, quia istæ pœnæ
naturæ debentur, in qua omnes unum sunt ; unde tunc non
solum hominum, sed totius mundi natura per resurrectionem
reparabitur, quia « et ipsa creatura liberabitur a servitute cor­
ruptionis in libertatem gloriæ filiorum Dei. » Rom., vni, 21.
66. — Aliæ vero3 pœnæ sunt quæ aliquibus hominibus spe­
cialiter infliguntur ; et hæ pœnæ dupliciter ad eos comparantur.
1. RA « hujus ». — 2. Ed. « sacramenta ». —· 3 Ed « autem ».

Uno modo ut vindicantes culpam, secundum quod culpa
facit debitum hujus pœnæ. Et hoc modo Christus omnes istas
poenas sua morte quantum ad sufficientiam abstulit, removendo
causam.
67. — Sed ad hoc quod aliquis his pcenis quantum ad effi­
caciam liberetur, exigitur quod passionis Christi particeps fiat :
quod quidem dupliciter contingit.
Primo quidem per sacramentum passionis, scilicet baptismum,
in quo consepelimur Christo in mortem, ut dicitur Rom., vi,
4, in quo divina virtus operatur salutem1 quæ inefficaciam
nescit ; et ideo omnis talis pœna in baptismo tollitur.
68. — Secundo aliquis fit particeps passionis2 Christi per realem
conformilalem ad ipsam3, quando scilicet cum4 Christo patiente
patimur : quod quidem fit per poenitentiam.
69. — Et quia hæc conformatio fit per nostram operationem,
ideo contingit quod est imperfecta et perfecta. — Et quando
quidem est perfecta conformatio secundum proportionem ad
reatum culpæ, tunc pœna totaliter tollitur, sive hoc sit in contri­
tione tantum, sive etiam sit in aliis partibus pœnitentiæ. —
Quando autem non est perfecta conformatio, tunc adhuc manet
obligatio ad aliquam poenam vel hic vel in purgatorio. Non tamen
oportet quod sit conformatio ad passionem Christi secundum
experientiam tantæ pœnæ ad quantam5 aliquis obligatur ex
culpa, quia passio capitis in membra redundat ; et tanto plus,
quanto est ei aliquis magis conjunctus per caritatem. Unde ex
vi passionis Christi diminuitur quantitas debitæ pœnæ ; et
secundum hoc dicitur has pœnas auferre, inquantum eas
diminuit.
70. — Alio modo dictæ pœnæ comparantur ad eos quibus
infliguntur, ut medicinæ, quia « pœnæ sunt medicinæ quædam »
ut dicitur in II Eth., (j8 2. 1104”, 17 ; 1. 3 d.), vel sibi, inquantum
scilicet præservant a culpa vel6 ad virtutem promovent ; vel aliis,
inquantum scilicet est aliis exemplum, [ut7] unus pro aliis aliqua­
liter satisfaciat8. Et hoc modo per passionem Christi pœna tempo­
ralis non est neque totaliter ablata, neque diminuta, sed ma­
gis augmentata caritate crescente, quantum ad præsentem
statum, in quo et peccare possumus et proficere nobis et aliis ;
sed in futuro, quando erit terminus viæ, omnino pœna tolletur
per virtutem passionis Christi.
71. — AD PRIMUM igitur9 dicendum quod pœna temporalis
1. NVPF. « divina virtus quæ inefficaciam nescit, operatur salutem », Nicolai pro­
prio marte mutavit sententiam. — 2. Ed. om. « passionis ». — 3. Ed. « ipsum ». ■—
4. Ed. « scilicet inquantum », om. « cum ». — 5. ζ « quam ». — 6. Ed « seu ». — 7. αβγδζ
et ». — 8. αδ « satisfacit ». — 9. β ed. « ergo ».

injungitur —■ vel ut satisfacloria ; et hoc fit ut aliquis passioni
Christi per imitationem conformetur, unde ubi est conformitas
per sacramentum baptismi, non injungitur aliqua pœna satisfactoria —· vel etiam injungitur ui medicina præservans vel promovens, et non tamquam debita.
Et per hoc patet etiam solutio ad secundum.
72. — Ad tertium dicendum quod sicut causalitas justifica­
tionis attribuitur resurrectioni quantum ad terminum ad quem,
passioni autem quantum ad terminum a quo ; ita glorificationis
causalitas attribuitur resurrectioni quantum ad gloriam quæ
dabitur, sed passioni quantum ad pœnalitates quæ tolluntur.
73. — Ad quartum dicendum quod in causis quæ agunt ex
ordinatione sapientiæ, non est necessarium quod posita causa
statim ponatur effectus ; sed tunc effectus ponitur, quando
sapientiæ ordo requirit. Et taliter agit passio Christi.

ARTICULUS IV
Quæstiuncula I
ΙΠ, q. 48, a. 4 ; a. 6, ad 3 ; Rom.t c. 3,1. 3.

74. — AD QUARTUM SIC PROCEDITUR. Videtur

quod

RATIONE PRÆDICTÆ LIBERATIONIS CHRISTUS NON DEBEAT DICI

Redemptor.

1. Redemptio enim emptionem significat iteratam. Sed
Christus nos nunquam alias emerat. Ergo nec redimere dicendus
est ex hoc quod nos liberavit.
2. Præterea. Nullus quod suum est emit, nisi forte solvendo
pretium ei qui injuste detinebat. Sed diabolus injuste nos
detinebat ; ei autem Christus proprii sanguinis pretium non
solvit. Ergo nullo modo nos redemit.
3. Præterea. Ab eo qui aliquid usurpavit, non oportet quod
suum est emere, sed violenter auferre, si facultas adsit. Sed
Christo nos liberandi de potestate diaboli facultas non defuit.
Ergo non liberavit nos per modum emptionis.

"

«

75. — [SED1] CONTRA2. Apoc., v3, 9, « Redemisti nos Deo* in
sanguine tuo », dicitur Christo8. Ergo® ipse est redemptor.
76. — Præterea. Ubicumque est aliqua commutatio, ibi
videtur emptio. Sed in passione Christi fuit quædam commutatio ; quia accepit mortem et largitus est vitam. Ergo fuit ibi
emptio.
1. ayS om. « sed ». — 2. RAN. ad. « dicitur Christo », et om. infra ; P. « dicitur de
Christo ». — 3. αβγδζ « iv ». — 4. δ « Domine ». — 5. F. « et dicitur de Christo ; ζ
« dicitur Christus ». — 6. αγ « igitur ».

Quæstiuncula II
III, q. 48, a. 5.

77. — ULTERIUS. ATdetur
Redemptor.

QUOD NON SOLUS

Filius

SIT

dicendus

1. Ejus enim est redimere cujus est pretium dare. Sed
Deus Pater dedit nobis Filium in pretium redemptionis Gal.,
iv, 4 : « Misit Deus Filium suum... factum sub lege, ut eos qui
sub lege erant redimeret. » Ergo Deus Pater redemit.
2. Præterea. Ejus est redimere ab hoste cujus est hostem
vincere. Sed Christus per potentiam quam habet simul cum
Patre, hostem qui nos detinebat vicit. Ergo Pater nos redemit.
3. Præterea. Omne nomen significans1 effectum in creatura,
est commune totius Trinitatis2. Sed redemptor est hujusmodi3.
Ergo etc.

78. — SED CONTRA. Redempti sumus per passionem Christi :
I Pelr., i, 18 : « Redempti estis pretioso sanguine Agni etc. »
Sed solus Filius passus est. Ergo solus ipse4 nos redemit.
79. — Præterea. Ad hoc incarnatus est, ut nos redimeret.
Solus autem Filius incarnatus est. Ergo ipse solus5 est redemptor.

Solutio I

80. — RESPONSIO. Dicendum AD PRIMAM QUÆSTIONEM
quod per peccatum primi parentis lotum humanum genus alie­
natum erat a Deo, ut dicitur Ephes., π, 12, non quidem a potes­
tate Dei, sed a visione faciei ejus6, ad quam filii et domes­
tici admittuntur ; — et iterum in potestatem diaboli usurpantis
deveneramus, cui consentiendo homo se subdiderat, quantum in
ipso erat, quamvis de jure non posset, quia suus non erat, sed
alterius.
81. — Et ideo per passionem suam Christus duo fecit : libera­
vit enim nos a potestate hostis, ipsum vincendo per contraria
eorum quibus hominem vicerat, scilicet7 humilitatem et8 obedientiam et austeritatem pœnæ quæ delectationi cibi vetiti
opponitur ; — et iterum, satisfaciendo pro culpa, Deo conjunxit
et domesticos Dei et filios fecit.
82. — Unde ista liberatio duas rationes habuit emptionis :
inquantum enim a potestate diaboli eripuit, dicitur nos redemisse,
sicut Rex regnum occupatum ab adversario, per laborem cer­
1. a ad. « vel denotans ». — 2. Ed. « toti Trinitati », contra αβγδζ. —■ 3. RA
« hujus ». —- 4. Ed. « Filius ». — 5. PF. om. « solus ». — 6. Ed. « Dei ». — 7. α ad
« per ». — 8. Ed. om. « et ».

taminis1 ; inquantum vero Deum nobis placavit, dicitur nos rede­
misse, sicut pretium solvens suæ satisfactionis pro nobis, ut
a pœna et a peccato liberemur.

83. — AD PRIMUM igitur2 dicendum quod iteratio importata
per præpositionem, non refertur ad actum emptionis, quasi alias
empti fuerimus ; sed ad terminum actus, quia alias sui fueramus
in statu innocentiae. Emere enim est aliquid suum facere.
84. —■ Vel dicendum quod dicitur3 redemptio habito respectu
ad illam venditionem .qua nos diabolo per consensum peccati
* vendideramus : a qua venditione hæc emptio secunda est.
85. ·— Ad secundum dicendum quod pretium sanguinis sui
non diabolo, sed Deo obtulit, ut pro nobis satisfaceret. A dia­
bolo autem nos per victoriam suæ passionis eripuit, ut dictum
est.
86. — Ad tertium dicendum quod quamvis diabolus injuste nos
usurpaverit, nos tamen juste4 in ejus potestatem devenimus ex
quo ab eo victi sumus. Et ideo oportuit etiam ut ipse vincere­
tur per contraria eorum quibus vicit : non enim violenter vicit,
sed ad peccatum fraudulenter inducens.

Solutio II
87. — AD SECUNDAM QUÆSTIONEM dicendum quod
effectus redemptionis potest attribui causæ proximæ et causae
remotæ.
Si attribuatur causæ proximæ, sic Christus nos redimit per ea
quæ in humana natura fecit et sustinuit ; quibus et Patri satis­
fecit pro omnibus hominibus et hostem vicit, ejus tentationibus
resistendo.
88. — Si autem referatur ad causam primam et remotam, sic
attribuitur toti Trinitati, inquantum tota Trinitas acceptavit
nostram redemptionem et Filium dedit nobis redemptorem,
ets inquantum per virtutem Divinitatis habuit passio effica­
ciam ad satisfaciendum pro toto humano genere.
89. — Sed quia ille proprie dicitur emere qui emptionis pre­
tium solvit, magis quam ille qui emptorem mittit ; ideo proprie
loquendo dicitur Christus tantum redemptor, quamvis et6 tota
Trinitas possit dici redemptor7.
Et per hoc patet solutio8 ad utramque partem.

1. NVP. ad. « redimit ». — 2. β ed. « ergo ». — 3. α om. « dicendum quod » et ad.
« etiam ». — 4. PF. om. « juste ». — 5. Ed. om. « et ». — 6. Ed. « etiam ». —-7. N.
« redemptrix ». — 8. α ad. « ad rationes ».

ARTICULUS V
OUÆSTIUNCULA

I

I Tim., c. 2, I. 1.

90. — AD QUINTUM SIC PROCEDITUR. Videtur quod
Christus non reconciliaverit nos Deo : quod Mediatoris
EST OFFICIUM.

1. Nullus enim diligenti reconciliatur, sed odienti. Sed Deus
Pater nos diligebat, quia ipse « diligit omnia quæ sunt et nihil
odit eorum quæ fecit ». Sap., xi, 25. Ergo Christus nos ei1 non
reconciliavit.
2. Præterea. Joan., hi, 16 : « Sic Deus dilexil mundum, ut
Filium suum unigenitum daret. » Ergo magis amor Patris est
causa passionis quam e converso. Et ita videtur quod per mor­
tem Christi non sumus Deo reconciliati.
3. Præterea. Mat., xxii2, dicitur quod homo rex cujus filium
vineæ cultores occiderant, veniens « perdidit homicidas illos »,
sed3 per illum hominem significatur Deus pater, cujus filius occi­
sus est4. Ergo per mortem Christi magis sunt inimicitiæ auctæ
quam ablatæ.

91. — SED CONTRA. Rom., v, 10 : « Cum inimici essemus,
Deo reconciliati sumus per mortem Filii ejus. »
92. ■— Præterea. Per satisfactionem Deo reconciliamur.
Sed Christus per passionem suam pro nobis satisfecit. Ergo nos
Deo reconciliavit.

Quæstiuncula II
ΠΙ, q- 26, a. 2 ; Ver., q. 29, a. 5, ad 5 ; I Tim., c. 2, I. 1.

93. — ULTERIUS. Videtur

quod ipse non sit

Mediator

SECUNDUM HUMANAM NATURAM.

1. Non enim est idem extremum et medium. Sed humana
natura est extremum istius reconciliationis quæ fit hominis
ad Deum. Secundum ergo quod homo, Christus non est media­
tor.
1. α « Deo ». — 2. Hic S. Doctor verba : « perdidit homicidas illos » desumit non
ex parabola de vinitoribus homicidis, sed ex parabola de nuptiis regis. Cæterum bæc
ultima parabola narratur apud S. Mat., cap. χχπ ; prima autem non cap. xxii, ut
RANVP. sed cap. xxi. Ex F. — 3. Ed. « et ». — 4. Sic Hieronymus interpretatur in
Mat., xxi (L. 26, 157) et Hilarius, c. xxii in Mat., (L. 9, 1041).

2. Præterea. Medium compositum est ex extremis. Sed
compositum ex humana natura et divina non est in Christo nisi
persona. Ergo non ratione naturæ humanæ, sed ratione compositæ personæ est mediator.
3. Præterea. Secundum hoc est mediator1 quod nos Deo
conjunxit. Sed non potuisset nos Deo conjungere, nisi inquantum
est Deus. Ergo secundum quod Deus, est mediator.

94. — SED CONTRA. Mediator non est unum cum his inter
quos mediat. Sed Christus, secundum quod Deus, est unum cum
Patre. Joan., xi, 29. Ergo secundum quod Deus, non est media­
tor.
95. — Præterea. Secundum hoc est mediator secundum quod
est redemptor. Sed redemit nos secundum humanam naturam.
Ergo et secundum ipsam est mediator.
V

OUÆSTIUNCULA

III

IV S., q. 48, q. 1, a. 2 ; III, q. 26, a. 1 ; Gai., c. 3, 1. 7 ; 7 Tim., c. 2, 1. 1.

96. — ULTERIUS. ÂhüETUR
Mediatorem.

QUOD NON SOLI CHRISTO

CON­

VENIAT2 esse

1. Ille enim est mediator qui inter nos et Deum pacem facit.
Hic autem est Spiritus sanctus qui est amor, quo Deus nos
diligit et in quo nos Deum diligimus, quantum ad caritatis
donum in quo ipse nobis datur. Ergo videtur quod Spiritus
sanctus debeat dici mediator.
2. Præterea. Medium est quod convenit cum extremis.
Sed dæmones conveniunt cum Deo in hoc quod sunt immor­
tales, nobiscum autem in hoc quod sunt miseri. Ergo dæmones
sunt3 mediatores4, non solum Christus.
3. Præterea. Angeli beati conveniunt etiam nobiscum et
cum Deo : cum Deo quidem, inquantum sunt immortales et
beati ; nobiscum vero, inquantum sunt creaturæ. Ergo et ipsi
sunt mediatores.
4. Præterea. Dionysios probat in 4 cap. Cæl. hier. (η. 2 et 3 ;
G. 3,179), quod divinæ illuminationes non deferuntur ad nos nisi
mediantibus angelis. Ergo ipsi sunt mediatores.
5. Præterea. Sacerdos est medium inter Deum et populum ;
et similiter alii sancti, inquantum pro peccatoribus intercedunt.
Ergo non solum Christus est mediator.

97. ■— SED CONTRA. Officium mediatoris est reconciliare
1. Ed ad. « secundum ». — 2. Ed. a convenit ». — 3. α ad. « etiam ».— 4. β ad. « et »
y8 « nec ».

discordes. Sed solus Christus inimicitias quæ erant inter nos et
Deum solvit. Coloss., i, 21. Ergo ipse solus est mediator.
98. — Præterea. Ex hoc dicitur mediator, quia pro nobis
satisfecit. Sed solus Christus pro natura humana satisfecit. Ergo
ipse solus est mediator.

Solutio I

99. — RESPONSIO. Dicendum AD PRIMAM QUÆSTIONEM
quod dilectio Dei ad nos secundum effectum judicatur1. Cum
enim ipse, quantum in se est, ad omnes aequaliter se habeat,
secundum hoc aliquos dicitur diligere secundum quod eos
suæ bonitatis participes facit. Ultima autem participatio suæ
bonitatis et completissima consistit in visione essentiæ ipsius,
secundum quam ei convivimus socialiter, quasi amici, cum in ea
sua vita et2 beatitudo consistat. Unde illos simpliciter dicitur
diligere quos admittit ad dictam visionem vel secundum rem
vel secundum causam, sicut patet in illis quibus dedit Spiritum
sanctum quasi pignus illius visionis.
100. — Ab hac igitur participatione divinæ bonitatis, scilicet a
visione essentiæ ipsius, homo per peccatum amotus erat ; et
secundum hoc homo dicebatur privatus Dei dilectione.
Et ideo inquantum Christus per passionem suam satisfa­
ciens pro nobis ad visionem Dei homines admitti impetravit,
secundum hoc dicitur nos Deo reconciliasse.
101. — AD PRIMUM igitur3 dicendum quod omnes creaturas
diligit quantum ad aliquem modum quo communicat eis boni­
tatem suam ; sed illas simpliciter dicitur diligere quibus seipsum communicat videndum. Joan., xiv, 21 : « Ego diligam eum,
et manifestabo ei me ipsum. »
102. — Ad secundum dicendum quod sicut Deus dicitur dili­
gere creaturas quando jam sunt, inquantum eis actu suam bo­
nitatem communicat, quas antequam essent, dilexit secundum
propositum communicandi eis suam bonitatem ; ita etiam
dicitur Deus homines dilexisse quantum ad4 propositum commu­
nicandi vel concedendi hominibus suam visionem, ex qua dilec­
tione Filium dedit.
Sed per mortem Filii dilexit eos quasi actualiter ad visionem
sui admittens, remoto impedimento quod nos® a visione Dei
impediebat.
1. αβ8 et ed. « indicatur », contra γ. N. etiam JegiI « judicatur », in ms. quod præ
oculis habebat », — 2. β suavitas », Ed. « suavitate », contra αζ. — 3. β ed. « ergo ». —
4. Ed. « secundum ». — 5. Ed. « cos », contra αβγ8ζ.

103. —■ Ad tertium dicendum quod ex parle illorum qui Chris­
tum occiderunt, non fuit aliquid quod misericordiam provo­
caret, sed magis iram ; sed ex parie Chrisli qui pro nobis mortem
sustinuit, fuit immensa caritas quæ fecit passionem ex parte
patientiæ Deo acceptam ; et sic per ipsam sumus reconciliati.

Solutio II

104. — AD SECUNDAM QUÆSTIONEM dicendum quod in
medio est duo considerare, scilicet rationem quare dicatur
medium et actum medii. Dicitur autem aliquid medium ex hoc
quod est inter extrema. Actus autem medii est extrema conjun­
gere. Mediator igitur1 dicitur aliquis ex hoc quod actum medii
exercet in2 conjungendo disjunctos.
Non potest autem actum medii exercere nisi aliquo modo
natura medii in ipso inveniatur, ut scilicet sit inter extrema.
Esse autem inter extrema convenit quantum ad duo : scilicet
— quantum ad hoc quod medium participat utrumque extremo­
rum ; — et secundum ordinem, inquantum est sub primo et
supra ultimum ; et hoc exigitur ad rationem medii proprie
dicti,'quia medium dicitur secundum respectum ad primum
et ultimum, quæ ordinem dicunt.
105. — Christo autem secundum humanam naturam hæc tria
conveniunt. ■— Ipse enim secundum humanam naturam3 pro
hominibus satisfaciens, homines Deo conjunxit. — Ipse etiam ab
utroque extremorum aliquid participat, inquantum homo : a Deo
quidem beatitudinem, ab hominibus autem infirmitatem.
— Ipse etiam inquantum homo, supra homines fuit per pleni­
tudinem gratiarum et unionem, et infra Deum propter naturam
creatam assumptam.
Et ideo, proprie loquendo ratione humanæ naturæ est me­
diator.
106. — Ratione vero4 compositæ personæ potest etiam dici
mediator quantum ad duas dictarum conditionum, scilicet inquan­
tum conjunxit homines Deo, et inquantum utrique extremorum
communicat in natura plenarie, non participative ; sed tertia
conditio deficit, quia secundum personam non fuit minor Patre.
107. — Sed quantum ad divinam naturam nullo modo competit
sibi ratio mediatoris, quia secundum naturam divinam, neque
est inter extrema participative, neque secundum ordinem,
neque iterum conjungit ut causa proxima, sed ut causa prima,
ut dictum est.
1. ζ « autem ». — 2. Ed. om. « in ». — 3. ζ ad. · passus est et ». — 5. α om.« vero ·.
ed. « autem ».

108. — AD PRIMUM igitur1 dicendum quod humana natura
prout est in Christo, non est extremum, quia ipsa non eget
reconciliatione, cum in ipsa peccatum non sit.
Ad secundum patet solutio per id quod dictum est.
109. ■— Ad tertium dicendum quod quamvis nos conjungere
Deo non potuisset nisi Deus fuisset, quia natura humana ex
divina sibi conjuncta in persona majorem efficaciam habebat,
tamen satisfactionem qua Deo reconciliati et conjuncti sumus,
non exhibuit nisi per humanam naturam ; et ideo secundum ipsam
est proxima causa conjunctionis.
110. — AD TERTIAM QUÆSTIONEM dicendum quod
quantum ad hanc reconciliationem qua humana natura recon­
ciliata est Deo, solus Christus mediator est; quia in ipso solo est
reperire conditiones mediatoris prædictas.

111. — AD PRIMUM igitur2 dicendum quod Spiritus sanctus
quamvis conjungat sicut causa prima, non tamen est medium
inter extrema nec conjungens proximum ; et ideo non est,
proprie loquendo, mediator.
112. — Ad secundum dicendum quod dæmones communicant
cum Deo in immortalitate, nobiscum autem in miseria5 ; unde
ad hoc se medios interponunt ut nos ad immortalitatem et aeter­
nam miseriam adducant ; et hoc faciunt, a Deo sejungendo1,
non autem ipsi conjungendo. Et quia recedendo ab uno primo
invenitur multitudo ; ideo ipsi non sunt unus sed plures medii,
non mediatores sed separatores.
113. ■— Christus autem cum Deo habuit communem beatitudi­
nem, nobiscum autem mortalitatem ; et ideo ad beatitudinem nos
ducit aeternam, mortalitate quam ad tempus habuit consumpta ;
et hoc est secundum Augustinum5 IX De civ. Dei, (c. 15 ; L. 41,
268).
114. —1 Ad tertium dicendum quod angeli sunt beati et immor­
tales ; unde non conveniunt nobiscum6 in hoc quod a nobis
amovendum est per actum mediatoris. Non enim7 ad hoc datur
mediator, ut faciat nos non esse creaturas. Et ideo quamvis
conveniant nobiscum in hoc quod sunt creaturæ, non tamen
eis competit ratio mediatoris.
115. — Ad quartum dicendum quod illud quod angeli nobis a
Deo deferunt, quasi medii inter nos et Deum, non est hoc per
1. β$ ed. « ergo.». ■— 2. β ed. « ergo >». — 3. RANVP. « miseriis » ; F. « miserias ». —
4. RANVP. « nos sejungendo et non conjungendo ». — 5. Ed. « et hoc est quod dicit
Augustinus ». — 6. α om. « nobiscum ». — 7. α « autem ».

quod Deo conjungimur — quia gratia non est ab angelis nobis
nec satisfactio — sed illa transfusio conjunctionem præsupponit
vel ad1 eam præparat ; et ideo ipsi non sunt mediatores, sed
eorum officium sequitur vel disponit ad officium mediatoris ;
et ideo ipsi sunt ministri mediatoris.
116. —Ad quintum dicendum quod aliquis sanctus2 non potest
esse mediator conjungens totam humanam naturam Deo,
quamvis unam specialem personam Deo conjungere possit, non
quidem merendo ei gratiam ex condigno, sicut Christus fecit,
sed ex congruo et iterum3 ipiducendo ad bonum.

f
EXPOSITIO TEXTUS

117. ·—«Morte quippe sua una verissima satisfecit4. » (3) Hic est
tertius modus quo per passionem a peccatis liberamur. Duo
enim prius positi pertinent ad efficientiam5 justificationis ex
parte nostra ; hic autem pertinet6 ad sufficientiam ex parte
sua, quia sua satisfactio fuit sicut quoddam sacrificium ad delen­
da7 omnia peccata, quantum in se est, sufficiens.
118. ■— «Culparum chirographa. » (3) Chirographum dicitur a
chiros3, quod est manus, et grapha9 quod est scriptura ; quasi
scriptura manualis, quæ memoriam debitorum facit et obliga­
tionem ad solvendum.
Dicuntur autem chirographa nostrorum peccatorum per mor­
tem Christi deleta, inquantum memoria delictorum nostrorum
amota est, secundum quod Deus eorum non recordatur ad punien­
dum, vel inquantum obligatio pœnæ sive reatus amotus est.
119. — « In baptismo penitus laxatur. » (7)
Contra. Requiritur gemitus interior.
Et10 dicendum quod non requiritur inquantum est pœna,
sed inquantum11 consequitur ex displicentia veteris vitæ : cujus
si non pœniteat, non potest novam vitam inchoare, sed fictus
accedit12.
120. ■— « Implevit illa sacramenta... » (8) Sacramentum hic dici­
tur, non sacrum signum, sicut baptismus et hujusmodi, sed sacra­
mentum13 sacrum secretum, sicut passio, incarnatio et hujusmodi.
121. — « Si ergo Christus secundum vos, o haeretici, » (11)
Hæc sunt verba [Vigilii14] qui ponit Christum mediatorem ratio­
ne personæ compositæ, ut dictum est.
1. Ed. om. « ad ». — 2. Ed. « sanctorum ». — 3. Ed. « ex congruo tantum «. —
4 Sic in αβγδζ, aliter in littera, ut videre est — 5. α « efficaciam ». — 6. F. « hi autem
pertinent ». — 7. Ed. « delendum » contra αβζ. — 8. χειρ, χςιρος. — 9. Ed. « gra­
phes ». — 10. Ed. om. « et ». — 11. F. om. per hotnoi. « est poena, sed inquantum ».
— 12. Ed. « victus abscedit ». — 13. Ed om. « sacramentum » contra αβζ.
— 14. αβγδζ et omnes codd. dicit F. habent « Vigilantii », sed absque dubio

Possumus tamen dicere quod si haberet humanam naturam
tantum, secundum illam non esset sufficiens mediator, quia
non haberet unde satisfaceret pro tota natura humana sicut nec
alii qui sunt puri homines.

legendum est « Vigilii ». Agitur enim de Vigilio Tapsensi in Africa. Hic episcopus
Bysacius vergente sæculo quinto floruit. Inter multa quæ scripsit, supersunt tan­
tummodo Contra Arianos dialogus et Contra Entychetem,, ù quo ultimo opusculo,
lib. 5, n. 15. (L. 62, 145) reperiuntur verba hic a S. Doctore explanata.

DISTINCTIO XX
Quod

alio modo potuit liberare hominem
ET QUARE POTIUS ISTO.

1. — Si vero quæritur utrum alio modo posset Deus hominem liberare
quam per mortem Christi, dicimus et alium modum juisse possibilem Deo,
cujus potestati cuncta subjacent ; sed nostræ miseriez sanandæ convenientiorem modum alium non juisse, nec esse oportuisse. Quid enim mentes
nostras tantum erigit et ab immortalitatis desperatione liberat quam quod
tanti nos fecit Deus, ut Dei Filius immutabiliter bonus, in se manens quod
erat et a nobis accipiens quod non erat, dignatus est1 nostrum inire consortium,
ut2 mala nostra moriendo perferret ? (August., XIII De Trin., c. 10, n. 13 ;
L. 42, 1024).
2. — Est et alia ratio quare isto potius modo quam alio liberare voluit ;
quia sic justitia superatur diabolus, non potentia (ibid. c. 13, n. 17, coi. 1028)
Et quomodo id factum sit, explicabo ut potero (ibid. c. 11, n. 15). Quadam
justitia Dei in potestatem diaboli traditum est genus humanum, peccato
primi hominis in omnes originaliter transeunte et illius debito omnes obli­
gante. Unde omnes homines ab origine sunt sub principe diabolo. Unde
Apostolus (Ephes., iv, 3) : « Eramus natura filii iræ » ; natura scilicet ut
est depravata peccato, non ut est recta creata ab initio. Modus autem ille quo
traditus est homo in diaboli potestatem, non ita debet intelligi, tamquamDeus
hoc fecerit aut fieri jusserit ; sed quod tantum permiserit, juste tamen. Illo
enim3 deserente peccantem, peccati auctor illico invasit. Non tamen Deus
« continuit in ira sua miserationes suas » (Ps. txxvi, 10), nec hominem a
lege suæ potestatis emisit, cum in diaboli potestate esse permisit, quia nec
diabolus a potestate Dei est alienus, sicut nec a bonitate. Nam qualicumque
vita diabolus vel homo non subsisteret, nisi per eum qui vivificat omnia
(Aug., loc. cit., c. 12, n. 16). Non ergo Deus hominem deseruit, ut non se
illi exhiberet Deum ; sed inter mala poenalia etiam malis multa præstitit
bona. Et tandem hominem quem commissio peccatorum diabolo subdidit,
remissio peccatorum per sanguinem Christi data, a diabolo eruit, ut sic
justitia vinceretur diabolus, non potentia.
Qua justitia sit victus diabolus.
3. — Sed qua justitia ? Jesu Christi. Et quomodo victus est ea ? Quia
in eo nihil dignum morte inveniens^, occidit eum tamen. Et utique justum
est ut debitores quos tenebat, liberi dimittantur in eum credentes quem sine
ullo debito occidit (Aug. loc. cit., c. 14, n. 18; L. 42, 1028). Ideo autem
potentia vincere noluit, quia diabolus vitio perversitatis suæ, amator est
potentiæ, et desertor oppugnatorque justitiæ ; in quo homines eum magis
imitantur, qui neglecta vel etiam perosa justitia, potentiæ magis student
ejusque vel adeptione lætantur, vel cupiditate inflammantur. Ideoque placuit
Deo ut non potentia, sed justitia vincens hominem erueret, in quo homo eum
1. Quar. om. « est ». — 2. Quar. om. « ut ».— 3. Quar. om. « enim ». — 4. Cfr. Luc.
xxiii, 15. Quar

imitari disceret (ibid., c. 13, n. 17). Post vero in resurrectione secuta est
potentia, quia revixit mortuus, nunquam postea moriturus (ibid., c. 14
n. 18). Sed nonne jure æquissimo vinceretur diabolus, si potentia tantum
Christus cum illo agere voluisset ? Utique. Sed postposuit Christus quod
potuit, ut prius ageret quod oportuit, (ibid, parum superius).
Justitia ergo humilitatis hominem liberavit, quem sola potentia æquissime liberare potuit.

De

causa inter

Deum et hominem et diabolum.

4. — Si.enim tres illi in causam venirent, scilicet Deus, homo et1 diabolus,
diabolus et homo quid adversus Deum dicerent, non haberent. Diabolus enim
de injuria Dei convinceretur, quia servum ejus, scilicet hominem, et fraudu­
lenter abduxit et violenter tenuit. Homo etiam injuriosus2 Deo convinceretur,
quia præcepta ejus contempsit et se alieno domino mancipavit. De hominis
injuria etiam convinceretur diabolus, quia illum et prius fallaci promis­
sione decepit, et post mala inferendo læsit. Injuste igitur diabolus, quantum
ad se, hominem tenebat, sed homo juste tenebatur ; quia diabolus nunquam
meruit habere potestatem super hominem, sed homo meruit per culpam pati
diaboli tyrannidem (Hugo, lib. de Sacram., p. 8, c. 4 ; L. 176, 307).
Si igitur Deus, qui utrique præerat, potentia hominem liberare vellet,
sola jussionis virtute hominem poterat rectissime liberare ; sed ob causam
praemissam justitia humilitatis uti voluit. Qui dum in carne mortali cru­
cifixus est, justificati sumus, idest per remissionem peccatorum eruti de
potestate diaboli : et ita a Christo justitia diabolus victus est, non potentia.
Quomodo autem in ejus sanguine nobis peccata sint dimissa, supra (d. 19)
expositum est.

De traditione Christi quae dicitur facta a Patre,
a Filio, a Juda et a Judæis.
5. — Christus ergo est sacerdos, idemque hostia et pretium nostræ
reconciliationis, qui se in ara crucis non diabolo, sed Deo Trinitati obtulit,
pro omnibus quantum ad pretii sufficientiam, sed pro electis tantum
quantum ad efficientiam3 ; quia prædestinatis tantum salutem effecit.
De quo etiam4 legitur quod sit traditus a Patre, et quod seipsum tradidit,
et quod Judas tradidit eum, et Judæi. Ipse se tradidit, quia sponte ad
passionem accessit ; et Pater eum tradidit, quia voluntate Patris, immo
totius Trinitatis passus est ; Judas tradidit prodendo et Judæi instigando.
Et fuit actus Judæ et Judæorum malus, et actus Christi vel Patris
bonus. Opus Christi et Patris bonum, quia bona Patris et Filii voluntas ;
et3 malum fuit opus Judæ et Judæorum, quia mala fuit intentio. Diversa
fuerunt ibi façta sive opera, idest diversi actus, et una res sive factum,
scilicet passio ipsa.
Ideoque6 Doctores aliquando uniunt in facto illo Patrem, Filium, Judam et Judæos7 ; aliquando disjungunt. Respicientes enim ad passionem,
unum opus illorum dicunt ; attendentes intentiones et actus, facta diversa
discernunt.
Unde Augustinus (Tract, vu in ep. Joan., n. 7 ; L. 35, 2032) : Facta
est, inquit, traditio a Patre, facta est traditio a Filio, facta est traditio a
Juda. Una res facta est. Quid ergo discernit inter eos ? Quia hoc Pater et
Filius in caritate et ex caritate6 ; Judas vero in proditione. Videtis quia

1. Quar. om. « et ».— 2. Quar. « injurius ».— 3. Quar. « efficaciam ».— 4. Quar. « et ».
1— 5. Quar. om. « et ».— 6. Quar. « ideo ».— 7. Loco « et Judæos », Quar. « Judæum ».
■— 8. Quar. om. « et ex caritate ».

non quid faciat homo, sed qua voluntate, considerandum est. In eodem facto
invenimus Deum quo Judam ; Deum benedicimus, Judam detestamur. Quia
cogitavit Deus salutem nostram, Judas cogitavit pretium quo vendidit Dominum, Filius pretium quod dedit pro nobis. Diversa ergo intentio diversa facta
facit, cum tamen sit una res ex diversis.
Ecce unam dicit rem ibi fuisse et diversa facta, quia ibi una fuit passio,
sed diversi actus ; et actus quidem Judæ ac Judæorum mali, quibus ope­
rati sunt Christi passionem, quæ bonum est et opus Dei est.

I
»

Quod Christi

passio dicitur opus
et quomodo.

Dei et Judæorum

6. — Passio ergo Christi et opus Judæorum dicitur, quia ex actibus
eorum provenit ; et opus Dei, quia eo auctore, idest eo volente fuit.
Unde Augustinus (lib. De unitate Trin. ad Optatum, c. 14 ; L. 42,1169) :
Nemo aufert animam Christi ab eo, quia « potestatem habet ponendi eam et
sumendi » (Joan., x, 18) : ecce habes auctorem operis. Ponet animam :
ecce habes opus auctoris. Et ut generaliter concludam : quoties in carne
Christus aliquid patitur, opus auctoris est, quia enim sua voluntate, non alio
cogente perpetitur, ipse auctor est operis.

Si Judæi sunt ibi operati bonum.
7. — Cum autem passio Christi opus Dei sit, et ideo bonum est1,
eamdemque2 operati sint Judas et Judæi, quæritur an concedendum sit
Cos operatos ibi esse bonum.
Hic distinguendum est. Potest enim dici quod operati sunt bonum, quia
ex actibus eorum provenit bonum, idest passio Christi ; et iterum3 quod
operati non sint bonum, sed malum, quia actio eorum non fuit bona, sed
mala.

>

DIVISIO TEXTUS

'

8. — « Si vero quæritur utrum alio modo etc. » (1)
Postquam determinavit Magister quomodo per passionem
Christi liberamur a malis, hic determinat de causis passionis.
Dividitur autem in duas partes. Primo assignat passionis
congruentiæ causam. Secundo determinat de causa ipsius effi­
ciente, ibi : « Christus ergo est sacerdos etc. » (5)
Prima in duas. In prima assignat causam congruentiæ ex
utilitate nostra; secundo*, ex decentia justitiæ ipsius, ibi : « Est
et alia ratio... » (2)
Et circa hoc tria facit. Primo assignat congruentiam passio­
nis ex justitia Dei. Secundo prosequitur justitiæ ordinem, ibi :
« Sed quia justitia... » (3) Tertio ostendit quod, etiam isto ordine
prætermisso, nulli injuria fieret ; ut sic justitiæ processus com­
mendabilior appareat inquantum non fuit necessarius, ibi :
« Si enim tres illi etc. » (4)
1. Quar. om. « est ». — 2. Quar. « eamque ». — 3. Quar. « item ». — 4. Ed. « in se­
cunda ».
COMMENT. IN LIB. SENTENT. - ΠΙ. — 21

« Christus ergo est sacerdos et hostia. » (5) Hic determinat
de causa efficiente passionis : et primo quantum ad ipsam
operationem causæ efficientis ; secundo quantum ad opus ope­
ratum, ibi : « Passio ergo Christi... » (6)
Et circa hoc duo facit. Primo ostendit quomodo opus opera­
tum ex diversis causis processit. Secundo inquirit utrum ipsum
opus operatum sit licitum vel malum, ibi : « Cum autem passio
Christi... » (7)

Hic quæruntur quinque.
Primo, de reparabilitate humanæ naturæ.
Secundo, an alius quam Christus satisfacere potuerit1 pro
humana natura.
Tertio, utrum satisfactio convenienter facta sit per Christi
passionem.
Quarto, utrum potuerit2 humanum genus alio modo liberari.
Quinto, de passione Christi per comparationem ad causam
efficientem.

ARTICULUS I
Quæstiuncula

I

9.—AD PRIMUM SIC PROCEDITUR. Videtur quod hu­
mana NATURA NON FUERIT REPARANDA.

1. Peccatum enim hominis non fuit gravius quam peccatum
angeli. Sed post peccatum angeli, bona naturalia ipsius3 integra
remanserunt, ut dicit Dionysius, 4 c. De divin, nom., (η. 23 ;
G. 3, 726). Ergo et4 in homine natura integra permansit, et ita
reparatione non indiguit.
2. Præterea. Illud5 quod consequitur naturam humanam,
invenitur in omnibus habentibus naturam humanam. Sed non
omnes homines erant reparandi, cum multi fuerint prævisi
damnari6. Ergo naturæ humanæ reparatio non debetur.
3. Præterea. Natura angelica non est minus pretiosa quam
natura7 humana. Sed natura angelica post peccatum reparata
non fuit. Ergo nec humana8 reparanda erat.
4. Præterea. Homo primus per peccatum meruit ut ipse et
sua posteritas in æternum a divina visione separaretur. Sed
ad justitiam Dei pertinet ut reddat unicuique secundum sua
merita. Ergo hoc reddere debuit, ut in æternum excluderetur
1. Ed. « potuit ». — 2. Ed. « potuit ». — 3. α om. « ipsius ». — 4. Ed. om. « et ». —
■j Ed. « id ». — 6. N. « damnati ». — 7. F. om. « natura ». — 8. Ed. ad. « natura ».

humana natura et humanum genus a divina visione. Et sic
reparari non debuit humana natura.

10. — SED CONTRA. Non decet divinam Sapientiam ut aliqua
creatura suo fine frustretur, quia tunc vane facta esset. Sed
finis ad quem facta est humana natura, est ut videat Deum
et fruatur eo. Cum igitur1 ad2 hunc finem pervenire non potuisset
nisi reparata fuisset — quia per peccatum primi hominis ab
hoc fine- deordinata fuit —· congruum3 fuit ut4 repararetur.
11. — Præterea. Non est decens ut aliqua perfectio universo
deesset. Sed de perfectione universi est creatura rationalis5
composita ex anima et corpore. Ergo congruum fuit ad perfec­
tionem universi quod natura talis, scilicet humana, repa­
raretur ad beatitudinem a qua per peccatum abducta erat6.

Quæstiuncula II
12. — ULTERIUS. Videtur quod

non debuerit per sa­

tisfactionem REPARARI.

1. Per eadem enim res reparatur per quæ constituitur. Sed
humana natura instituta fuit solo verbo Dei, quia « dixit et
facta sunt. » (Ps. cxlviii, 5). Ergo solo veibo Dei7 debuit repa­
rari et mandato ; et non per aliquam satisfactionem creaturæ.
2. Præterea. Sicut in opere conditionis maxime manifestatur
potentia, ita in opere reparationis maxime manifestatur divina
misericordia. Sed majoris misericordiae est peccatum absque
omni pcena satisfactionis dimittere quam satisfactionem requi­
rere. Ergo absque omni satisfactione humana natura debuit
reparari.
3,. Præterea. Ejus est pro peccato satisfacere cujus est pecca­
tum facere. Sed humana natura non est corrupta per actum
quem natura fecit, sed per actum quem persona fecit. Ergo satis­
factio non debet aliqua exigi pro natura, sed solum pro persona.

13. — SED CONTRA. Culpa ordinatur per poenam. Sed si
peccatum remitteretur absque omni satisfactione, remaneret
culpa sine pœna. Ergo remaneret aliquid inordinatum in uni­
verso : quod est inconveniens.
14. ■—Præterea. Satisfactio est medicina peccati. Sed dimittere
morbum absque medicina, non est sapientis medici. Ergo non
decuit8 Deum naturam humanam sine satisfactione reparare.
1. β « ergo ». — 2. α « in ».
3. α ad. « etiam ». — 4. β « quod ». — 5. Ed. ad.
beata » contra αβγδζ. — 6. a « fuit ». — 7. F. om. « Dei ». - 8. F. « debuit ».

Quæstiuncula III
15. — ULTERIUS. Videtur QUOD NON FUERIT NECESSA­
RIUM NATURAM HUMANAM REPARARI MODO DICTO.
1
1. Solus enim Deus naturam humanam1 reparare potuit2.
Sed in Deum non cadit necessitas, sicut nec coactio. Ergo non
fuit necessarium humanam naturam reparari modo dicto.
2. Præterea. Quanto aliquid est magis necessarium, tanto
est minus voluntarium ; et quanto est minus voluntarium,
tanto est minus gratiarum actione dignum. Sed opus repara­
tionis humanæ3 est maxime dignum unde gratias Deo agamus.
Ergo nullo modo est necessarium.
3. Præterea. Ad misericordiam Dei pertinet ut peccatum
citra condignum puniat, aliquid de pœna peccato debita dimi­
nuens. Sed per quam rationem dimittit partem, per eamdem
potest dimittere totum. Ergo non est necessarium quod per
satisfactionem humanam naturam reparaverit.
4. Præterea. Eadem ratione dona gratis dantur et debita
gratis remittuntur. Unde sicul judex non potest rem unius alteri
dare, ita non potest4 offensam alteri factam sine pœna dimittere.
Princeps autem cujus sunt omnia, potest pcenas relaxare. Sed
Deus gratis dat dona hominibus, nec ex hoc aliqua inordinatio
sequitur. Ergo et potest poenas debitas dimittere, præcipue cum
pœna ex hoc debeatur, quia per culpam ipse offenditur.

16. — SED CONTRA. Impossibile est aliquid esse frustra
factum a sapiente et omnipotente et optimo artifice. Sed si natura
humana non repararetur, esset frustra facta. Ergo necesse est
eam reparari.
17. — Præterea. Impossibile est aliquid esse inordinatum in
universo. Sed si culpæ humanæ naturæ non adhiberetur pœna
vel satisfactionis vel condemnationis, esset aliquid inordinatum
in universo. Ergo necessarium est, si a damnatione humana
natura reparatur, quod hoc fiat per modum satisfactionis,
cum culpa per pcenam ordinetur.
Solutio I
18. — RESPONSIO. Dicendum AD PRIMAM QUÆSTIONEM
quod congruentissimum fuit humanam naturam, ex quo lapsa
fuit, reparari.
Fuit enim conveniens quantum ad ipsum Deum, quia in hoc
1. Ed. om. « humanam. » — 2. Ed. « potest ». — 3. a ad. a naturæ » ; F. « et « loco
e est ».— 4. β om. « non potest ».

manifestatur misericordia Dei, potentia et sapientia : miseri­
cordia quidem sive bonitas, quia « proprii plasmatis non despexit
in/irmi7afem » (Damascenus, III lib., c. i ; G. 94,984); potentia
vero inquantum ipse omnium defectuum nostrorum sua virtute
vicit ; sapientia autem inquantum nihil frustra fecisse invenitur.
Conveniens etiam fuit quantum ad humanum naturam, quia
generaliter lapsa erat1.
Similiter etiam2 ex perfectione universi, quod totum quodam­
modo ad salutem hominis ordinatur.

19. — AD PRIMUM igitur3 dicendum quod naturale dicitur
dupliciter.
Uno modo id quod consequitur ex principiis speciei ; et hoc
non mutatur per peccatum nec in homine nec in dæmone,
sicut nec species.
Alio modo dicitur naturale id ad quod natura est ordinata ; et
quantum ad hoc, naturale per peccatum tollitur, inquantum
aufertur beatitudo ad quam natura est ordinata, et diminuitur
habilitas ad ipsam ; et sic natura humana4 corrupta erat, quia
non poterat perveniri5 ad beatitudinem ab aliquo illius naturæ
corrupt®, nisi natura reparata esset.
20. ■— Ad secundum dicendum quod hoc quod omnes homines
non reparantur, non est ex insufficientia medicinæ reparantis,
cum sit sufficiens, quantum in se est, ad reparandum omnes
qui naturam humanam habent vel habere possunt, sed ex
defectu eorum qui reparationis effectum in seipsis impediunt ;
sicut etiam carentia visus qui hunlRnam naturam consequitur,
causatur in cæcis natis ex defectu materiæ.
21. ■— Ad tertium dicendum quod natura angeli non tota
corruerat ; et iterum angelus peccans, statim in malo confir­
matus fuit, non autem homo. Et ideo natura humana reparari
debuit, non autem6 angelica. De hoc etiam sunt plura notata
supra 1 d., 2 art.
22. -— Ad quartum dicendum quod exclusio a visione Dei potest
dici æterna propter duo. Aut quia in eo qui excluditur, non
est virtus ad finiendum istam exclusionem, neque dispositio
ad recipiendum effectum alicujus terminantis. Et sic efficitur
æterna in obstinatis qui sunt in inferno, unde ipsi nunquam
reparabuntur.
Aul dicitur æterna, quia non est virtus in excluso ad termi­
nandum exclusionem, quamvis sit in eo dispositio ad recipiendum
effectum alicujus terminantis. Et sic homo per peccatum ori­
1. a om. « erat ». — 2. α om. « etiam ». ·— 3. βδ ed. « ergo ». — 4. δ et ed. om. «hu.
mana ». — 5. Ed. « perduci », contra αβγδθικ. — 6. Ed. ad. « natura ».

ginale et per peccatum1 etiam actuale mortale meretur exclu­
sionem æternam, quamdiu est in vita ista. Sed quando transit
a vita ista, si sine gratia transit, efficitur æterna secundum
primum modum.

Solutio II

23. — AD SECUNDAM QUÆSTIONEM dicendum quod
congruum etiam fuit quod humana natura per satisfactionem
repararetur.
Primo ex parte Dei, quia in hoc divina justitia manifestatur
quod culpa per pœnam diluitur.
Secundo ex parte hominis, qui satisfaciens, perfectius integratur.
Non enim tantæ gloriæ esset post peccatum, quantæ erat in
statu innocentiæ, si non plenarie satisfecisset ; quia magis est
homini gloriosum ut peccatum commissum satisfaciendo ple­
narie expurget, quam si sine satisfactione dimitteretur. Sicut
etiam magis homini gloriosum est quod vitam æternam ex
meritis habeat, quam si sine meritis ad eam perveniret ; quia
quod quis meretur, quodammodo ex se habet, inquantum illud
meretur2. Similiter satisfactio facit ut satisfaciens sit quodam­
modo causa suæ purgationis.
Tertio etiam ex parte universi, ut scilicet culpa per pœnam
satisfactionis ordinetur, et sic nihil inordinatum in universo
remaneat.
24. — AD PRIMUM igitur3 dicendum quod esse rei præcedit
operari ipsius ; et ideo non potest esse quod aliquis per suam
operationem in esse constituatur, nec quod sit aliquo modo causa
sui ipsius ; sed sicut homo est causa suæ corruptionis peccando,
ita et decens est ut sit quodammodo causa suæ purgationis
satisfaciendo.
25. ■— Ad secundum dicendum quod in hoc quod Deus per
satisfactionem hominem reparari voluit, maxime manifestatur
ejus misericordia ; quia non tantum culpam ab eo voluit remo­
vere, sed etiam ad pristinam dignitatem humanam naturam
integraliter reducere : quæ quidem dignitas perpetuo in natura
manet, sed pœna ad modicum transit. Unde magis manifestatur
misericordia in perducendo ad perpetuam4 dignitatem, quam
in dimittendo temporalem culpam.
26. ·— Ad tertium dicendum quod naturæ, prout consideratur
nuda contemplatione5, non est agere ; sed agere6 est personæ
1. F. om. per homot. « originale et per peccatum ». — 2. Ed. « meruit ». — 3. δ et ed.
ergo ». — 4. Ed. « æternam ». — 5. Ed. «in nuda contemplatione ». : quæ vox originem
ducit a Joan. Damasceno, III De Fide Orthodoxa, c. 11 (G. 94, 1021-24) ubi recurrit
«i/fiXjj θεωρίφ, εν τρ
θεωρία. » — 6. N. om. « agere ».

subsistentis in natura. Sicul igitur peccatum naturae inductum
est exactione personæ peccantis, ita oportet quod actus personæ
satisfacientis, pro natura satisfaciat.

i

■

Solutio III

•

27. —· AD TERTIAM QUÆSTIONEM dicendum quod reparatio
humanæ naturæ a Deo facta est ; unde potest dupliciter considerari :
scilicet ex parte Dei — et ex parte ipsius naturæ reparandæ.
Ex parte autem Dei potest attendi triplex necessitas. — Una
est necessitas coactionis ; et hæc respectu nullius potest Deo
attribui, quia non potest in eo aliquid violentum esse, neque
extra naturam, cum sit immutabilis, ut Philosophus dicit,
V Mela., (δ 5. 1015»>, 14 ; 1. 6, n. 841.)
28. — Alia necessitas est absoluta ; et hæc quidem cadit in
Deo respectu ipsorum1 quæ in ipso sunt, quæ scilicet naturam
suam consequuntur, quia impossibile est ea aliter se habere,
sicut necessarium est Deum esse, vel esse bonum et alia hujus­
modi. Sed hæc necessitas non est Dei respectu alicujus effectus,
quia non agit ex necessitate naturæ, sed ex libertate voluntatis.
29. — Terlia necessitas esl ex suppositione, non quidem finis,
quia non est dubium quin Deus ad aliquem finem posset indu­
cere multis aliis viis etiam quam illis2 quæ modo determinate
sunt ad finem aliquem ; sed ex suppositione alicujus quod est
in ipso, scilicet præscientiæ vçl3 voluntatis, quæ mutari non pos­
sunt : secundum quem modum dicitur quod necessarium est
prædestinatum salvari ; et hæc dicitur necessitas immutabili­
tatis a Quibusdam. Et per hunc modum necessarium fuit ex
parte Dei humanam naturam reparari, quia ipse præviderat
et ordinaverat reparandam.
Sed hæc necessitas, ut dictum est, est necessitas conditionis,
non absoluta ; sive consequentis?, non consequentis.
30.’ ·— Et similiter ex parte hominis potest considerari triplex
necessitas. — Una necessilasi absoluta quæ est respectu eorum
quæ naturaliter homini insunt ; sicut hominem necessarium
est esse risibilem et alia hujusmodi. Et sic non est necessarium
humanam naturam reparari, quia reparatio non consequitur5
ex principiis naturalibus.
31. — ff/ia est necessitas coactionis; et hæc quidem est res­
pectu illorum6 quæ homo majori virtute coactus facit et invo­
luntarius simpliciter vel secundum quid. Et talis necessitas non
fuit in natura humana respectu reparationis, quia Deus ad
virtutem non cogit.
1. Ed. « illorum ».— 2. α om. « etiam quam illis ». — 3. α om. « vel ». — 4. ά « una.
est » ; β om. « necessitas ». — 5. Ed. « sequitur ». — 6. Ed. « eorum ».

32. — Tertia vero necessitas est ex suppositione finis, sicut
necessarium est homini habere navem, si debet ire ultra mare.
Et hac necessitate necessarium fuit humanam naturam reparari,
si scilicet ad visionem Dei admitti debuit.
33. — AD PRIMUM igitur1 dicendum quod non omnis necessi­
tas est coactionis, ut patet ex dictis ; et ideo in processu est
fallacia consequentis.
34. — Ad secundum dicendum quod necessitas quæ est ex
suppositione voluntatis immutabiliter aliquid volentis, non
minuit rationem voluntarii, sed auget tanto magis quanto
ponitur firmius inhærens volito ut moveri non possit.
35. — Ad tertium dicendum quod quantum est de potentia Dei,
Deus posset peccatum absque omni pœna dimittere, nec injus­
tus esset, si hoc faceret. Sed quantum est ex parte istius2 qui
peccavit, secundum ordinem quem nunc Deus rebus imposuit,
non potest peccatum congrue sine pœna dimitti.
36. — Nec sequitur, si congrue pars pœnæ dimittitur, quod
etiam congrue tota dimittatur, propter duo.
Primo, quia effectus habet aliquid et3 ab agente et a recipiente.
Unde sicut in collatione divinorum donorum, donum colla­
tum4 ex parte dantis elevat recipientem supra statum suum,
ex parte autem recipientis est infra modum quo Deus influit ;
ita in remissione peccatorum oportet quod sit aliquid ex parte
misericordiæ remittentis, ut aliquid de pœna debita dimittatur,
et aliquid ex parte recipientis, ut scilicet in aliquo puniatur.
37. — Secundo, quia remissio pœnæ quæ fit aliis homini­
bus — præcipue pœnæ satisfactoriæ — fundatur supra virtutem
satisfactoriam Christi quæ superabundavit ad amovendas omnes
pœnas quantum in se fuit. Unde oportet quod particulata satis­
factio fundetur supra satisfactionem Christi condignam, sicut
imperfectum in quolibet genere oritur ex perfecto.
38. — Ad quartum dicendum quod in eo cui Deus dat sua
dona gratis, non est aliquid quod donis illis repugnet, faciens
collationem donorum indecentem. Sed in eo qui peccavit, est
aliquod quod repugnat impunitati ; et ideo ex parte creaturæ
non est simile.
ARTICULUS II

39. — AD SECUNDUM SIC PROCEDITUR. Videtur QUOD
ALIQUA PURA CREATURA SATISFACERE POTERAT PRO HUMANA
NATURA.
1. Ed. “ ergo ». — 2. Ed. « illius ». — 3. α om. « et ». — 4. Ed. om. « collatum ».

1. Sicui enim pro peccato debetur satisfactio, ita pro bene­
ficio debetur gratiarum actio. Sed sufficit Deo gratiarum actio
quantum homo potest sibi reddere, etiam si non sit suis bene­
ficiis æqualis ; quia, ut dicit Philosophus in1 VIII Eth., (Θ 16.
1163η, 16-18 ; 1. 14, g), « secundum polenliam famulans homo diis
ei pairibus, videtur justus esse, quamvis ad æqualia non possit. »
Ergo videtur quod similiter sit sufficiens satisfactio quam homo
potest reddere ad expiandum peccatum.
2. Praeterea. Bonum potentius est ad agendum quam malum ;
quia malum agit in2 virtute boni, ut dicit Dionysius, 4 c. De
div. nom., (n. 31 et 32 ; G. 3, 731). Sed una pura creatura potuit
per malum actum totam naturam humanam inficere. Ergo multo
fortius potest per unum bonum actum pro tota humana natura
satisfacere una3 pura creatura.
3. Præterea. Magnæ crudelitatis in judice vel in domino
videtur esse4 exigere ab aliquo plus quam possit. Sed a Deo
longe est omnis crudelitas. Ergo non exigit ab aliquo plus quam
possit. Ergo satisfactionem quam Deus ab homine requirebat,
purus homo facere poterat.
4. Præterea. Natura non reparatur nisi in individuis, ut supra
dictum est. Sed unus homo est ita bonus sicut humana natura
quæ est in ipso. Ergo unus5 homo satisfacere poterat6 pro natura
humana quæ in ipso est, et omnes pro humana natura in
omnibus individuis existente.
5. Præterea. Natura angelica est supra humanam. Sed quod
melius est, potest accipi pro recompensatione minus boni. Ergo
angelus poterat pro humana natura satisfacere.
40. ■— SED CONTRA. Ille solus potuit reparare qui potuit
condere. Sed solus Deus humanam naturam condere potuit.
Ergo ipse solus potuit reparare. Ergo ad hoc quod naturam
aliquis satisfaciendo repararet, oportuit quod esset Deus.
41. ■— Præterea. Homo in instanti suæ conditionis tantæ
erat dignitatis quod nulli creaturæ debitor erat ratione suæ
beatitudinis. Sed est debitor et obnoxius ratione suæ beatitudinis ei qui ipsum ad beatitudinem reparavit. Ergo si per ali­
quam puram creaturam facta esset reparatio, non esset homo
pristinæ redditus dignitati.
42. ■— Præterea. Nullus pro alio reddere potest quod pro
se ipso debet. Sed quælibet creatura7 totum quod est, Deo debet.
Ergo nulla creatura pura potest pro alia sufficienter satisfacere.

43. — RESPONSIO. Dicendum quod, sicut dictum est, opor1. Ed. om. « in ». — 2. Ed. om. « in ». — 3. F. om. « una ». — 4. Ed. « videtur esse
i n domino vel judice ». — 5. α om. * unus ». — 6. a « potuit ». — 1. aad « pura ».

tebat quod pro naturæ humanæ peccato fieret condigna satis­
factio : tum quia aliter homo non restitueretur pristinæ digni­
tati ; tum quia conveniens est esse unum primum in genere
satisfactionis perfectum, supra quod omnes aliæ satisfactio­
nes imperfectæ fundentur.
Ad hoc autem quod satisfactio esset condigna, oportebat quod
haberet virtutem infinitam ; quia peccatum pro quo fiebat satis­
factio, infinitatem quamdam habebat ex tribus.
Primo, ex infinitate divinæ majestatis, inquantum offensa
fuerat per contemptum inobedientiæ. Quanto enim major est
in quem peccatur, tanto est gravior culpa.
Secundo, ex bono quod per peccatum auferebatur, quod est
infinitum, idest1 ipse Deus cujus participatione fiunt homines
beati.
Tertio, ex ipsa natura quæ corrupta erat, quæ quidem infini­
tatem quamdam habet inquantum in ea possunt supposita in
infinitum multiplicari.
44. — Actio autem puræ creaturæ non potest habere effi­
caciam infinitam ; et ideo nulla pura creatura poterat suffi­
cienter satisfactionem facere.
45. — AD PRIMUM igitur2 dicendum quod impossibile est
ut homo ad hoc perducatur ut semper Deo debitor non sit
gratiarum actionis, quasi ab eo habens totum quod est ; ideo
non exigitur in gratiarum actione ut sit æquivalens donis per­
ceptis.
Sed possibile est hominem esse in tanta dignitate, quanta
fuit in statu innocentiæ. Et ideo ad perfectam reparationem,
per quam totum reparatur quod reparari potest, exigitur quod
satisfactio sit æquivalens culpæ.
46. — Ad secundum dicendum quod comparando bonum
et malum ad effectus ejus proportionaliter3 respondentes, bonum
potentius est quam malum ; quia bonum agit virtute sua,
malum autem nonnisi per virtutem boni.
Sed tamen homo potest facilius in actum malum quam in
actum perfecte bonum ; quia plura requiruntur ad bonum
quam ad malum, quod ex uno singulari defectu contingit4.
Et ideo primus6 homo potuit in actum malum qui erat proportionatus ad corrumpendum totam humanam naturam ; non
autem potuit in actum bonum ita perfecte quod esset proportionatus ad reparationem.
47. — Ad tertium dicendum quod esset crudelitas in domino
1. N. « scilicet ». — 2. δ ed. « ergo ». — 3. Ed. «proportionabiliter. » — 4 Cfr. Dio­
de Div. Nom.t c. 4, n. 30 ; 1. 22 (G. 3, 730). — 5. RAV « prius » NP « purus ».

exigere plus quam possit, nisi cum hoc etiam servo daretur1
unde solvere quod exigitur possit. Unde in hoc maxime ejus
misericordia commendatur quod ab homine perfectam satis­
factionem exegit8, ut perfecte reparetur ; et quia hoc per se
non poterat, ei Filium suum qui posset, dedit.
48. ■— Ad quartum dicendum quod quamvis natura non sit
corrupta nec reparatione indigens, nisi secundum quod est in
persona ; tamen aliqua corruptio debetur naturæ, non secundum
quod est determinata in hac persona, sed secundum hoc quod
est in omnibus illis qui per vitiatam originem ab Adam natu­
ram humanam accipiunt3. Unde pro ista communi corruptione
non potest unus solus satisfacere nec etiam simul omnes ; quia
natura etiam excedit omnes illos qui naturam humanam habent,
cum ad plures se extendere possit.
49. ·— Ad quintum dicendum quod angelus quamvis sit homine
superior quantum ad naturam, non tamen est4 quantum ad
gloriam, in qua æquales angelis erimus. Et ideo angelus ad
gloriam reparare naturam humanam non potest ; et etiam,
cum sit creatura, quidquid potest, Deo debet.
ARTICULUS III
III, q. 48. a. 2 ; a. 6, ad. 3 ; IV Cg. c. 55, ad 23, 24.

50. — AD TERTIUM SIC PROCEDITUR. Videtur

quod

SATISFACTIO NON DEBUIT FIERI PER PASSIONEM CHRISTI.

,1. Minus enim peccatum non expiatur per majus, sed magis
aggravatur. Sed majus fuit peccatum occidentium Christum
quam comestio pomi vetiti, qua natura humana corrupta est.
Ergo corruptio humanæ naturæ non potest expiari per passio­
nem Christi.
2. Præterea. Nihil corporale est æquivalens rei spirituali.
Sed vita Christi quam per passionem Christus dedit, fuit vita
corporalis. Ergo non fuit sufficiens ad recompensandum vitam
spiritualem quæ per peccatum amissa erat.
3. Præterea. Peccatum primi hominis, per quod natura
humana est corrupta, fuit peccatum superbiæ, ut in II lib. d. 22,
(q. 1, a. 1) dictum est5. Sed major fuit humilitas Christi in
assumptione humanæ naturæ, quando « exinanivit semetipsum,
formam, servi accipiens (Phil., π, 7). » quam superbia Adæ. Ergo
ex ipsa assumptione humanæ naturæ sufficienter satisfactum
1. Ed « detur ». — 2. Ed. « exigit ». — 3. Ed. « acceperunt ». — 4. δ et ed. om·
< est ». — 5. α « fuit ».

fuit pro peccato hominis ; et ita non fuit conveniens quod
Christus pateretur.
4. Præterea. Bernardus dicit quod una gutta sanguinis
Christi fuit sufficiens pretium nostræ redemptionis. Sed aliquid
de sanguine Christi effusum est in circumcisione. Ergo non opor­
tebat quod ulterius pateretur.
5. Præterea. Tanta potest esse contritio in nobis peccantibus
quod totum peccatum dimittatur et quantum ad pœnam et
quantum ad culpam. Sed in Christo ab instanti suæ conceptio­
nis fuit perfectissima caritas quæ contritioni vim tribuit expur­
gandi peccatum. Ergo Christus ab instanti suæ conceptionis
sufficienter satisfecit pro omnibus peccatis nostris ; et ita non
oportuit quod per passionem mortis satisfaceret.
6. Præterea. Pœna qua quis punitur, quantitatem accipit,
quantum ad virtutem satisfaciendi, ex conditione patientis.
Sed Christus, inquantum est Deus et homo, habet infinitam
dignitatem. Ergo quælibet pœna quam sustinuit, scilicet fames,
fatigatio et hujusmodi, fuit sufficiens ad satisfactionem1 pro toto
humano genere ; ergo non oportuit quod mortem pateretur.

51. — SED CONTRA. Hebr., ii, 10 : « Decebat eum... per
passionem consummari. »
52. — Præterea. Homo erat debitor mortis. Ergo si debuit
pro aliis satisfacere recompensando, oportuit quod ipse mor­
tem quam non debebat, exsolveret.
53. ■— Præterea. Christus non solum debuit hostem vincere,
sed etiam exemplum nobis vincendi dare. Ergo debuit in diffi­
cillimis victor existere. Sed difficillimum est mortem sustinere.
Ergo debuit per passionem mortis nos liberare.

54. — RESPONSIO. Dicendum quod Christi satisfactio fuit
non pro uno homine tantum, sed pro tota humana natura ;
unde duas conditiones concernere debuit : scilicet ut2 esset uni­
versalis respectu omnium satisfactionum quodammodo ; et ut
esset exemplaris omnium satisfactionum particularium.
55. — Universalis autem erat non per prædicationem de mul­
tis, quasi per multas satisfactiones particulares multiplicata,
sed habens virtutem respectu omnium. Unde non oportebat
quod ipse omnes pœnas quæ ex peccato quocumque modo conse­
qui possent, assumeret in seipso, sed illam ad quam omnes ordi­
nantur et quæ continet in se virtute omnes pœnas, quamvis non
actu.
«Finis autem omnium terribilium esi mors, » ut dicit Philoso1. Ed. « satisfaciendum ». — 2. αββικ « sicut > ed. om. «scilicet».

Phus in1 III Eth., (y 9. 1115», 26 ; 1. 14, g.) ; et ideo per passio­
nem mortis debuit satisfacere.
56. — Inquantum vero fuit exemplaris respectu nostrarum
satisfactionum, debuit habere magnitudinem excedentem omnes
alias satisfactiones, quia exemplar debet esse præstantius
exemplato ; et ideo secundum maximam poenarum debuit satis­
facere, scilicet mortem.

57. — AD PRIMUM igitur2 dicendum quod passio Christi
non fuit satisfactoria ex parte occidentium Christum, sed ex
parte ipsius patientis, qui ex maxima caritate pati voluit ;
. et secundum hoc Deo accepta fuit.
58. — Ad secundum dicendum quod vita corporalis Christi
habebat quemdam infinitum valorem ex Divinitate conjuncta3,
inquantum non erat vita puri hominis, sed Dei et hominis ;
et ideo poterat esse sufficiens recompensatio vitæ spiritualis, et
præcipue ratione caritatis eximiæ ex qua offerebatur.
59. — Ad tertium dicendum quod in peccato Adæ non solum
fuit superbia, sed delectatio ; et ideo in satisfactione non solum
debuit esse humilitas, quod in incarnatione factum est, sed etiam
acerbitas doloris, quod in passione accidit.
60. ■— Ad quartum dicendum quod quamvis gutta sanguinis
quam in circumcisione fudit, esset sufficiens ad omnem satis­
factionem considerata conditione personæ, non tamen quantum
ad genus pœnæ, quia pro morte ad quam humanum genus
obligatum erat, oportebat quod mortem exsolveret.
61. —Ad quintum dicendum quod contritio non tantum habet
vim ex caritate, sed etiam ex dolore ; et ideo ratione caritatis
delet culpam, ratione autem doloris computatur in satisfac­
tionem pœnæ.
62. — Ad sextum dicendum quod aliæ pœnæ quas Christus
sustinuit, quamvis essent sufficientes ad satisfactionem4 pro
humana natura, considerata conditione patientis, non tamen
considerato genere pœnæ ; quia in pœnis illis non continebantur
omnes aliæ pœnæ, sicut in passione mortis continentur.

ARTICULUS IV
63. — AD QUARTUM SIC PROCEDITUR. Videtur

quod

ALIUS MODUS NON FUERIT POSSIBILIS.

1.

Hebr., n, 10 : « Decebat enims eum per passionem... con­

1. Ed. om. « in ». — 2. β ed. « ergo ». — 3. RA. « conjunctum ». — 4. δ ad. « hu­
manam », ed. « satisfaciendum ». — 5. Ed. om. < enim ».

summari etc. » dicit Glossa (L. 114, 647) : « Nisi Christus pate­
retur, homo non redimeretur. »
2. Præterea. Anselmus in I lib. Cur Deus homo (c. 10 ; L. 158,
375): « Non potuit1 transire [calix2] nisi biberet', non quia mortem
vitare nequiverit, sed quia aliter mundus salvari non posset. »
Ergo videtur quod alius modus possibilis non fuit.
3. Præterea. Minimum inconveniens est Deo impossibile3.
Sed inconveniens est peccatum dimittere sine debita satisfac­
tione, ut dictum est. Cum igitur debita satisfactio non potuerit
esse nisi per modum istum, videtur quod alius modus possibi­
lis non fuit.
4. Præterea. Fidei non potest subesse falsum. Sed antiqui
patres crediderunt Christum passurum. Ergo non potuit aliter
esse.
64. — SED CONTRA. Gregorius lib. Moral., (XX, c. 36 ;
L. 76, 179) : « Qui fecit nos de nihilo, revocare etiam sine morte et
passione sua* nos potuit. »
65. ■— Præterea. Luc, i, 37 : « Non erit5 impossibile apud
Deum omne verbum. » Ergo quocumque alio modo potuisset nos
liberare.
Quæstiuncula II

66. ·— ULTERIUS. Videtur

quod

alius

modus

fuisset

CONVENIENTIOR.

1. Si enim Christus mortem subiisset naturalem, nihilominus
genus humanum redemptum fuisset, quia mortem solvisset
quam non debebat. Ete hoc fuisset sine omni7 peccato alicujus.
Ergo videtur quod hic fuisset modus convenientior, quia unum­
quodque tanto est convenientius, quanto ad ipsum pauciora
inconvenientia sequuntur.
2. Præterea. Diabolus omnino nos injuste invaserat, nec ali­
quod jus in nobis habebat. Sed nihil est convenientius quam
quod vis vi repellatur. Ergo convenientissimus modus fuisset
ut per potentiam nos eriperet a potestate diaboli, non8 redimendo.
3. Præterea. Ipse venerat a daemonis potestate hominem
liberare, non autem a potestate hominis. Ergo convenientius
fuisset quod a dæmone passus fuisset, quam ab homine.
4. Præterea. Christus ad hoc venit ut homines ad se traheret.
Sed plures eum sequerentur, si per viam deliciarum incessisset,
1. β « poterat » ; N. «potuisse ». — 2. αβγά, RAN. « calicem ». — 3. α « Minimum in­
conveniens Deo est homini impossibile ». — 4. α om. « sua ». — 5. α « fuit ». — 6. Ed.
« sed ». — 7 Ed. om. « omni ». — 8. N. « nos «.

quam quod per viam passionis de hoc mundo exivit. Ergo videtur
quod ille fuisset convenientior modus.
67. — SED CONTRA. Super illud psalm. xxi,3 : « Et non ad
insipientiam mihi », dicit Glossa : « Nullus convenientior modus
nostræ redemptionis fuit, quam quod homo qui per superbiam
ceciderat, per humilitatem resurgeret. »
68. — Praeterea. Optimi est optima adducere. Si igitur Deus
est optimus, modum optimum nostræ liberationis elegit.
Solutio I

»

69. — RESPONSIO. Dicendum AD PRIMAM QUÆSTIONEM
quod quantum est ex parte Dei, fuit alius modus possibilis
nostræ liberationis, quia ejus potentia limitata non est : quem
si elegisset, convenientissimus fuisset, non tamen habuisset
rationem redemptionis, sed liberationis tantum, quia liberatio
non fuisset facta per solutionem pretii.
70. — Ex parte autem hominis non fuit alius modus possi­
bilis nisi quem Deus ei dedit ; quia per se satisfacere non poterat,
sed solum divino munere.
Sed ex parte nostra simul et Dei fuit quidem alius modus
possibilis, sed nullus ita conveniens.
71. — AD PRIMUM igitur1 dicendum quod homo si alio modo
liberaretur, non redimeretur ; quia redemptio sufficientem satis­
factionem importat. Sed tamen alio modo liberari potuit.
72. — Ad secundum dicendum quod Anselmus loquitur
quantum est ex parte nostra, supposita Dei ordinatione.
73. ■— Ad tertium dicendum quod quamvis sit inconveniens
ex parte nostra secundum, ordinem quem Deus rebus posuit, ut
peccatum sine satisfactione dimittatur ; tamen si ipse faceret,
convenientissimum esset, quia> ipse simul cum hoc faceret,
aliquam convenientiam in re poneret2.
74. ■— Ad quartum dicendum quod fides antiquorum fuit de
passione Christi futura, praesupposita Dei ordinatione quod ita
fieret ; ex cujus suppositione passio Christi necessitatem habet,
ut dictum est.

Solutio II
75. — AD SECUNDAM QUÆSTIONEM dicendum quod
quantum est ex parte nostra, convenientior modus esse non
potuit. Sed tamen Deo non aufertur potentia, quin potuisset
1. δ et ed. « ergo ». — 2. A. « aliquam convenientiam in re ut oportet. »

alium convenientiorem modum fecisse, cujus potentia limitata
non est. Sed hoc esset secundum alium ordinem rebus impositum.

76. — AD PRIMUM igitur1 dicendum quod Christus pro omni­
bus peccatis quantum ad sufficientiam debuit satisfacere, non
solum pro originali, sed etiam pro actuali, pro quo infligitur
violenta mors ; et ideo, ut sua satisfactio omnem comprehenderet,
decens fuit ut morte turpissima quantum ad genus mortis
moreretur, ut sic non solum sub angelis descenderet per mortem,
sed etiam sub hominibus per genus mortis, quantum ad acer­
bitatem simul et turpitudinem. Nec peccatum aliorum aliquid
de convenientia satisfactionis adimit ; quia satisfactio non est
ex passione ex parte infligentium passionem, sed ex parte
patientis.
77. — Ad secundum dicendum quod quamvis diabolus nos
injuste detineret, tamen nos juste ab ipso detinebamur, ejus
tyrannidem propter nostram culpam patientes. Unde ex parte
nostra fuit congruum ut satisfaciendo nos eriperet ; ut non solum
ipse juste nos liberaret, quod esset etiam2 si violentia uteretur,
sed etiam nos juste liberaremur.
78. — Ad tertium dicendum quod sicut peccatum hominis
fuit commissum ab homine, instigante diabolo ; ita etiam con­
veniens fuit ut medicina morbo responderet, quod Christus
occideretur ab homine suadente diabolo.
79. ■— Ad quartum dicendum quod satisfactio debet esse
poenalis ; et ideo, ut pro nobis satisfaceret, oportuit ut3 in hoc
mundo poenas sustineret et non deliciis uteretur.
80. — Vel dicendum quod Christus ad hoc venit ut a terrenis
bonis pro quibus homines a Deo recesserant, ad caelestia nos
revocaret ; et ideo decuit ut terrena dona abjiceret, quatenus
ea contemnendi nobis exemplum daret.
ARTICULUS V

Quæstiuncula I
III, q. 47, a. 3 ; IV Cg. c. 55, ad 16 ; Joan., c. 3, 1. 3 ; Rom., c. 8, 1. 6.

81. — AD QUINTUM SIC PROCEDITUR. Videtur quod
Deus Pater Filium non tradiderit ad passionem.
1. Maxima enim crudelitas est Filium innocentem tradere.
Sed Christus innocentissimus fuit. Ergo cum crudelitas non sit
1. Ed. « ergo ». — 2. Ed. om. · etiam ». — 3. Ed. « quod ».

in Deo, videtur quod ipse Christum ad passionem non tradi­
derit.
2. Præterea. Si Pater Christum in mortem tradidit, hoc non
fuit nisi quia Christus ex obedientia ad Patrem mortuus est.
Sed quicumque facit aliquid ex obedientia, facit ex debito. Ergo
Christus debitor mortis fuit, et sic non fuit mors ejus Deo gra­
tissima : debitum enim diminuit de gratitudine actus.
3. Præterea. Si Pater tradidit Filium, ergo voluit eum mori.
Sed hoc etiam voluerunt Judæi. Ergo conformaverunt volunta­
tem suam voluntati divinæ, et ita non peccaverunt.
4. Præterea. Philosophus dicit in VI Eth., (£ 10. 1142b,
22 sq. ; 1. 8, n.) quod pervenire ad finem bonum per mala media
est mali consiliatoris. Sed consilium divinum est optimum.
Ergo si ex consilio voluntatis Patris Christus esset mortuus,
non esset hoc consilium expletum mediantibus malis actibus
Judæorum : quod tamen falsum est. Ergo Pater Filium ad passio­
nem non tradidit.

82. — SED CONTRA. Rom., viii, 32 : « Proprio Filio suo
non pepercit, sed pro nobis omnibus tradidit illum. »
83. — Præterea. Omnis poena est a Deo. Sed passio Christi
quædam poena fuit. Ergo fuit a Deo.
Quæstiuncula II

84. ■— ULTERIUS. Videtur quod

passio

Christi

non

fuerit bona.

1. Quia, secundum Boetium1 : cujus generatio est bona,
corruptio est mala. Sed Christi generatio optima fuit. Ergo pas­
sio mortis ipsius fuit pessima.
2. Præterea. Omne injustum est2 malum. Sed Christus
injuste passus est. I Pelr., n, 23 : « Tradebat autem judicanti
se injuste. » Ergo passio3 illa mala fuit.
3. Præterea. Sicut eadem materia non potest esse in natu­
ralibus sub contrariis formis, ita unus actus in moralibus non
potest esse bonus et malus. Sed opus Judæorum, ut dicitur in
Littera, (5) fuit passio Christi. Ergo cum opus Judæorum fuerit
malum, passio Christi non potest dici bona.
85. — SED CONTRA. Nihil est Deo acceptum nisi bonum.
Sed mors Christi fuit Deo acceptissima, quia ipse « tradidit
1. Æquivalenter recolligi ex lib. I De Topicis Aristot^ c. in, prope finem, et ex
lib. III, c. iv, circa medium, dicit N. Videsis (L. 64, 912) etc. F. — 2. αγδ om. « est ».
— 3. Ed. ad. « Christi ».

semetipsum pro nobis oblationem et hostiam Deo in odorem suavitatis ». Ephes., v, 2. Ergo passio Christi fuit bona.
86. — Præterea. Omne quod est ex caritate, est bonum. Sed
Christus ex maxima caritate fuit mortuus et passus. Ergo passio
sua fuit optima.

Solutio I
87. — RESPONSIO.Dicendum ADPRIMAMQUÆSTIONEM

|
&

quod in passioneChristi fuit tria considerare. — Unum ex parte
patientis, quia scilicet voluntarie passus est ex caritate. — Aliud
autem ex parte occidentium, qui ex iniqua voluntate eum occiderunt. — Tertium est ex parte ipsorum pro quibus passus est,
scilicet effectus salutis in toto humano genere.
88. — Et secundum hoc tripliciter Deus Pater, immo tota
Trinitas, eum tradidit. — Uno modo, praeordinando passionem
ejus ad salutem humani generis. — Secundo, Christo homini
voluntatem dando, et caritatem ex qua pati voluit. ■— Tertio,
dando potestatem, et non cohibendo voluntatem occidentium,
sicut dicitur Joan., xix, 11 : « Non haberes in me potestatem, nisi
fuisset Ubi data desuper. »

1

89. — AD PRIMUM igitur1 dicendum quod Deus Pater non
tradidit Christum in mortem, quasi cogendo ipsum mori, sed
dando ei voluntatem bonam qua mori vellet ; et ideo non sequi­
tur quod fuerit aliqua crudelitas in Deo.
90. — Ad secundum dicendum quod Christus non fuit debitor
mortis ex necessitate, sed ex caritate ad homines, qua hominis2 sa­
lutem voluit, ei ex caritate ad Deum qua ejus voluntatem implere
voluit, sicut dixit3 Mat., xxvi, 39 : « Non sicut ego volo, sed
sicut tu visi ; » et hoc debitum non diminuit aliquid de gratitudine actus.
91. ■— Ad tertium dicendum quod conformitas voluntatis
humanae ad divinam, non est simpliciter in volendo quod Deus
vult, sed in volendo eo5 modo, id est ex caritate, sicut Deus vult,
vel ad eumdem finem ; vel in volendo id quod Deus vult nos velle ;
et hoc modo Judæi voluntatem suam divinæ non6 conformave­
runt, quia Christum ex nequitia occiderunt et7 ad impediendam
salutem quam ex ejus prædicatione sequi videbant.
92. — Ad quartum dicendum quod facere aliquod malum
propter bonum finem consequendum, est mali consiliatoris ; sed
uti malitia aliorum, quam ipse non facit, ad bonum fmem, hoc
est summæ sapientiæ.
1. βδ ed. « ergo ». — 2. a « hominum ». — 3. α « dicitur ». — 4. Ed. om, « vis ». —
5. Ed. « eodem ». — 6. a om. « non ». — 7. Ed. om. « et ».

Solutio II

93. — AD SECUNDAM QUÆSTIONEM dicendum quod
judicium absolutum est de re, quando consideratur ipsa secundum
quod est actu in rerum natura existens ; et hoc est quando consi­
deratur cum omnibus circumstantiis quæ sunt in ipsa.
Sed quando consideratur res secundum aliquid quod in re
est sine consideratione aliorum, judicium illud non est de re
simpliciter, sed secundum quid.
94. — Si igitur consideretur passio secundum quod est in
patiente cum omnibus quæ circumstant, scilicet caritate Christi
et efficacia ipsius, sic est bona simpliciter dicenda.
Si autem consideretur secundum quod est passio tantum, scili­
cet inquantum adimit vitam, nihil aliud considerando, sic est
malum in genere mali naturæ ; unde dicenda est bona sim­
pliciter et mala secundum quid.
95. — AD PRIMUM igitur1 dicendum quod passio Christi,
inquantum est corruptionis inductioa, sic est mala ; et hoc est
considerare ipsam secundum quid.
Sed inquantum est passio volita et ad humanam salutem
ordinata, sic est optima.
96. ■— Ad secundum dicendum quod injuste illata est ex parte
occidentium ; sed ex parte ipsius patientis ex justissima volun­
tate procedit.
97. — Ad tertium dicendum quod opus operans Judæorum
est malum simpliciter ; sed passio quæ est opus operatum, est
quidem simpliciter bona, secundum quod est in patiente ;
quamvis possit dici mala secundum quod est in actione illorum
sicut in causa et secundum quod est corruptiva naturæ ; et
ita non est ponere contraria circa idem.

EXPOSITIO TEXTUS
98. — « Quia sic justitia superatus est diabolus, non poten­
tia. » (2)
Contra. Justitia Dei non potest2 esse sine potentia, neque3
e converso.
Et4 dicendum quod intelligendum est : « non potentia »
tantum. Sed si etiam potentia tantum diabolum superasset,
1. 8 et ed. « ergo ». — 2. α « poterat ». — 3. δ et ed. « nec ».— 4. Ed om. « et».

adhuc esset justitia ex parte Dei liberantis quamvis non esset
ex parte1 nostra.
99. —· « Peccantem peccati auctor2 illico invasit. » (2)
Contra. Magis peccavit diabolus quam homo. Ergo magis
debuit invadi ipse quam homo.
Et3 dicendum quod ambos invasit sententia judicis secundum
culpæ modum, sed hominem invasit etiam4 peccati auctor ;
tum quia homo illi se subdidit, tum quia homo ex ordine naturæ
sub angelis erat ; unde etiam homini ad exercitium datur.
100. — « Prædestinatis tantum efficit8 salutem. » (5)
Contra. Aliqui etiam non prædestinati gratiam accipiunt.
Et’ dicendum quod loquitur de salute finali, per quam homo
ab omni malo liberatur.
101.— « Hic distinguendum est » (7), quia potest intelligi
de opere operante, et sic malum operati sunt ; vel de opere operato,
et sic bonum operati sunt.

1. αβ « Dei habentis*» F.^om. ex hom. < Dei liberantis, quamvis non esset es
parte ». — 2. γδ « actor ». — 3. Ed. om. » et ». — 4. Ed. « et ». — 5. χδ et ed. « effecit ».

DISTINCTIO XXI
Si in

Christo

divisio in morte fuit
carnis a Verbo.

animae vel

1. — Post prædicta considerandum est utrum in morte Christi1 a
Verbo sit separata anima vel caro.
2. — Quidam putaverunt tunc2 carnem sicut ab anima, ita a Divini­
tate in morte fuisse divisam. Si enim, inquiunt, anima media Divinitas
carnem sibi univit, sicut superius (d. 2) prætactum3 est ; ergo quando
, divisa est caro ab anima, divisa est etiam a Divinitate, quia non potuit
ab anima sejungi, per quam Verbo erat unita, quin a Verbo divideretur.
Fuit autem divisa ab anima in morte, alioquin vera mors ibi non fuisset,
quia, ut ait Augustinus (In ps. xlviii, serm. 2, n. 2 ; L. 36, 556), mors
quam timent homines, separatio est animæ a carne ; mors autem quam
non timent, separatio est animæ a Deo. Utraque vero diaboli suasionibus*
homini propinata est. Si ergo in Christo homine vera mors fuit, divisa
est ibi anima ac per hoc Divinitas a carne.
3. — Huic suæ probabilitati addunt auctoritatis testimonium.
Ambrosius enim (In Luc, x, n. 127 ; L. 15, 1836) tractans de Christi
derelictione, qui in cruce voce magna clamans dixit (Mat., xxvii, 46) :
« Deus, Deus meus, quare5 me dereliquisti ? » ait : Clamat homo separatione
Divinitatis moriturus. Nam cum Divinitas mortis libera sit, utique ibi mors
esse non poterat, nisi vita discederet, quia vita Divinitas est. Hic videtur
tradi quod Divinitas separata sit in morte ab homine, quæ nisi discessisset,
homo ille mori non posset. Quod illi ad carnem referunt, quam dicunt a
Deo separatam.
4. — Quibus respondemus illam separationem sic esse accipiendam,
sicut intelligitur derelictio quæ illis verbis significatur : Ut quid me
dereliquisti ? Quomodo igitur Christus® erat derelictus a Patre, cum in
cruce se derelictum clamabat ? Non recesserat Deus ab homine, ita quod
esset soluta unio Dei et hominis : alioquin fuit quoddam tempus quando
Christus adhuc vivus homo erat et non Deus ; quia adhuc vivus se dere­
lictum clamabat, non derelinquendum. Si ergo derelictio illa, unionis
intelligatur solutio, ante facta fuit solutio Dei et hominis quam Christus
mortuus esset. Sed quis hoc dicat ? Fateamur igitur Deum quodammodo
illum hominem in morte deseruisse, quia potestati persequentium eum
exposuit ad tempus ; non suam potentiam exercendo illum defendit, ut
non moreretur. Separavit se Divinitas, quia subtraxit protectionem, sed
non solvit unionem. Separavit se foris, ut non adesset ad defensionem,
sed non intus defuit ad unionem. Si non ibi cohibuisset potentiam, sed
exercuisset, non moreretur Christus. Mortuus est Christus Divinitate rece­
dente, idest effectum potenti® in defendendo non exhibendo7. Hic est
hircus apopompæus8 qui, altero hirco immolato, in solitudinem mitte­
batur, ut legitur in Levitico (c. xvi, 6.-10) : Duo enim hirci humanitas et
1. Quar om. « Christi ». — 2. Quar. om. « tunc ». — 3. Quar. « prætaxatum ». —.
4. Quar. « suasu ». — 5. Quar. « ut quid ».— 6. F. om. « Christus ». —7. Quar. « exhi­
bente ». — 8. F. om. » apompœus ».

Divinitas Christi intelliguntur. Humanitate igitur immolata, Divinitas in
solitudinem abiit, idest in cælum. Unde Hesychius (In Lev. ; G. 93,992) :
In solitudinem, idest in cælum, tempore passionis Divinitas abiisse dicitur,
non locum mutans, sed quodammodo virtutem cohibens, ut possent impii
consummare passionem. Abiit ergo, idest virtutem cohibuit, et « portavit
iniquitates nostras », (Is. lui, 11) non ut haberet, sed ut consumeret. « Deus
enim ignis consumens est. » (Deut., iv, 24.)
Ex his satis ostenditur, præmissa verba Ambrosii sic esse accipienda,
ut prædiximus.

Aliam

ad idem inducunt auctoritatem.

5. — Alii1 quoque auctoritati2 innituntur qui asserunt Divinitatem
in morte recessisse ab homine secundum carnem.
Ait enim Athanasius : Maledictus qui totum hominem quem assumpsit
Dei Filius, denuo assumptum vel liberatum tertia die a mortuis resurrexisse
non confitetur. Fiat, fiat. Si, inquiunt, denuo assumptus est homo in resur­
rectione quem assumpserat in incarnatione, deposuit ergo eum in morte.
Separata ergo fuit Divinitas in morte ab humanitate.
6. — Quibus respondemus quod si his verbis assumptio talis intelligatur quæ sit secundum unionem, non carnem tantum, sed totum
hominem, id est animam et carnem, denuo sibi univit in ressurectione, quia
non simpliciter hominem, sed totum hominem assumptum dicit. Totum
igitur hominem in morte deposuit, id est animam et carnem. Sed quis
nisi hostis veritatis, dicat animam a Verbo depositam? Et tamen, nisi
hoc fateantur, quod totus homo sit assumptus, non pro eis facit illa
auctoritas quæ totum dicit assumptum.
7. — Sciendum est igitur Athanasium id dixisse contra illorum per­
fidiam qui resurrectionem Christi negabant, putantes in4 morte detineri,
qui solus inter mortuos liber (ps. lxxxvii, 6) est. Ideo illum maledicit qui
non confitetur totum hominem denuo assumptum resurrexisse, id est,
Christum animam corpori denuo conjunxisse et in illis duobus denuo
conjunctis, in resurrectione vere secundum hominem vixisse, sicut ante
mortem.
Nam in morte separata est anima a carne, unde vere dicitur Christus
mortuus ; sed neutrum separatum est a Verbo Dei.

Astruit

carnem a

Verbo in morte separatam
non ESSE.

8. — Sicut Augustinus Super Joan, (tract, xlvii, n. 11 ; L. 35, 1738)
docet, tractans illud Domini5 verbum : Ego pono animam meam, ut iterum
sumam eam. Nemo tollit eam a me, sed pono eam a meipso. Potestatem habeo
ponendi eam et iterum sumendi eam. Hic animam dicit emissam. A quo
emissa est ? A seipsa non est emissa, quia seipsam non posuit ; nec
Verbum animam posuit vel carnem. Caro enim6 animam posuit, sed potes­
tate in se manentis Deitatis. Potentia ergo Deitatis anima divisa est a carne,
sed neutrum a Verbo Dei.
Unde Augustinus (ibid.) : Verbum, ex quo suscepit hominem, idest
carnem et animam, nunquam deposuit animam, ut esset anima a Verbo
separata ; sed caro posuit animam quando exspiravit, qua redeunte resurrexit"1.
1. Ed. « aliis ». — 2. Ed. « auctoritatibus ».— 3. Apud Vigilium Taps., lib. VI De
Trin., (L. 42, 237), — 4. Quar, om. « in ». —- 5. F. om. * Domini ». — 6. Quar.
« ergo ». —■ 7. Quar. « surrexit ».

Mors ergo ad tempus carnem et animam separavit, sed neutrum a Verbo
Dei. Caro igitur ponit et sumit animam non potestate sua, sed potestate
inhabitantis carnem Deitatis. Hic evidenter traditur, nec animam nec
carnem a Verbo Dei in morte divisam, ut aliquo modo soluta fuerit unio.
Unde Augustinus Contra Felicianum (De Unitate Trin., c. 14 ; L. 42,
1109) : Absit ut sic Christus senserit mortem, ut quantum in se est, vita
vitam perdiderit. Si enim hoc ita esset, vitæ fons aruisset. Sensit igitur
mortem participatione humani affectus, quem sponte susceperat ; non naturæ
suæ perdidit potentiam, per quam cuncta vivificat. Sic in sepulcro Christus1
carnem suam commoriendo non deseruit, sicut in utero Virginis connascendo
formavit. Mortuus est ergo non discedente vita, sicut passus est non pereunte
potentia. Nemo tollit animam ejus ab eo qui2 potestatem habet ponendi et
sumendi. Ecce et hic habes Christum non deseruisse carnem in morte,
et vitam non discessisse a mortuo, et quod sponte tradidit spiritum,
non alius extorsit.
Unde Ambrosius (De Incarn. dom. sacram., c. 5, n. 39 ; L. 16, 828) :
Emisit Christus spiritum, et tamen quasi arbiter eruendi suspendendique
corporis emisit spiritum, non amisit. Pendebat in cruce et omnia commo­
vebat... Sed unde emisit ? Ex carne. Quo emisit ? Ad Patrem. (Hugo, lib. II
de Sacram, p. 1, c. 11 ; L. 176, 401.)

Qua

ratione dicitur

Christus

mortuus et passus.

9. — Decedente vero anima, mortua est caro Christi. Et quia caro mortua

est, mortuus est Christus. Sicut enim mortuus dicitur Deus, quando mortuus
est homo ; ita mortuus dicitur homo, quando mortua est caro. Separatio
animæ, mors carnis fuit. (Hugo, loc. cit.) Propter carnem ergo unitam
Verbo, quæ mortua est, dicitur Deus mortuus ; et propter carnem et ani­
mam, quæ utraque dolorem sensit, dicitur Deus passus, cum Divinitas
omnis doloris expers existeret.
Unde Augustinus (In psal. cxxx, n. 10 ; L. 37, 1711). Verbum caro
factum est, ut per carnem panis caelestis ad infantes transiret ; et secundum
hoc, ipsum Verbum crucifixum est, sed non est mutatum in homine ; homo
in illo mutatus est, ut melior fieret quam erat. Per id ergo quod homo erat,
mortuus est Deus ; et per id quod Deus erat, homo excitatus est et resurrexit.
Quidquid passus est homo, non potest dici non passus Deus, quia Deus
erat homo. Quomodo non3 potes dicere te non esse1 passum injuriam, si
vestis tua conscindatur, quamvis vestis tua non sis tu ? Multo magis ergo
quidquid patitur caro unita Verbo, debebat dici pati Deus, licet Verbum nec
mori nec corrumpi nec mutari potuerit. Sed quidquid horum passus est, in
carne passus est.
De hoc etiam Ambrosius in III lib. De Spiritu sancto (De Incarn.
dominicæ sacram., c. 5, n. 44 ; L. 16,829 sq.) ait : Quod Verbi caro patie­
batur manens in carne Verbum in se pro corporis assumptione referebat
ut pati diceretur, quia caro patiebatur, sicut scriptum est, « Christo in carne
passo » (I Pet., iv, 1.) Hic docetur qua ratione Deus vel Dei Filius passus
vel mortuus dicitur, non quia mortem senserit, inquantum Deus est,
sed quia caro ei unita mortua est.
Secundum quam rationem dicit Augustinus (Serm. 233, n. 2 ; L. 39,
2176) : Si quis dixerit atque crediderit Filium Dei Deum passum, anathe­
ma sit.
Cujus dicti causam ex qua intelligentia sumenda est aperiens, in eodem
(ibid. n. 3) subdit : Si quis dixerit quod dolorem in passione sentiebat Filius
I. Quar. om. « Christus ». —■ 2. Quar. « quia ». — 3. F. om. « non ». — 4. Quar
om. « esse ».

Dei Deus, et non caro tantum cum anima quam sibi acceperat, anathema sit.
Sane igitur dici p otest quod mortuus est Deus et non mortuus, passus
est Dei Filius et non passus, passa est tertia persona et non passa, cruci­
fixum est Verbum et non crucifixum : secundum alteram naturam passus
est, secundum alteram impassibilis.
Unde Ambrosius (loc. cit., c. 5, n. 35 ; L. 16, 827 sq.) : Generalis est
ista fides, quia Christus est Dei Filius et natus ex Virgine, quem quasi
gigantem Propheta describit, (ps. xvui, 6), eo quod biformis1 geminæque
naturæ unus sit, consors Divinitatis et corporis... Idem ergo patiebatur et
non patiebatur ; moriebatur et non moriebatur ; sepeliebatur et non sepe­
liebatur ; resurgebat et non resurgebat ; resurgebat secundum carnem quæ
mortua fuerat, non secundum Verbum quod apud Deum super manebat
(ibid., n. 36).

DIVISIO TEXTUS

10. — « Post prædicta considerandum est etc. » (1)
Postquam determinavit Magister de his quæ Christus cum
humana natura assumpsit, scilicet gratia et2 scientia et defec­
tibus, et de his quæ per humanam naturam operatus est, scilicet
de meritis ; hic determinat de morte quam in humana natura
sustinuit.
Dividitur autem hæc pars in duas. Primo determinat ea
quæ ad mortem Christi pertinent. Secundo ea quæ ad mortem
Christi consequuntur, d. 22, ibi : « Hic quæritur, utrum in illo... »
Prima dividitur in duas. Primo inquirit utrum mors fuerit
in Christo secundum separationem Divinitatis a carne. Secundo,
supposito quod non, ostenditur qua ratione Christus mortuus
dicatur ibi : « Recedente vero anima,.. » (9)
Circa primum duo facit. Primo movet quæstionem. Secundo
eam determinat, ibi : « Quidam putaverunt.... » (2)
Et circa hoc duo facit. Primo excludit errorem. Secundo veri­
tatem confirmat, ibi : « Sicut Augustinus super Joan. » (8)
Circa primum duo facit. Primo excludit probationem erro­
ris sumptam ex ratione et auctoritate Augustini ; secundo
probationem sumptam ex auctoritate Athanasii, ibi : « Alii
quoque auctoritati... » (5)
Circa primum tria facit. Primo ponit rationem ipsorum ; secun­
do auctoritatem quæ videtur pro eis facere, ibi : « Huic suæ pro­
babilitati,.. » (3) ; tertio solvit, ibi : « Quibus respondemus... »
« Alii quoque etc. » (5) Hic tria facit. Primo ponit objectionem
ex auctoritate Athanasii. Secundo ostendit quod auctoritas
illa non facit pro eis, ibi : « Quibus respondemus... » (4) Tertio
auctoritatem Athanasii exponit, ibi : «Sciendum est igitur... » (7)

Hic est duplex quæstio.
Prima de morte Christi.
Secunda de resurrectione ejus.
1. Ed. « deiformis ». — 2. a om. « et >

QUÆSTIO I

>

DE MORTE CHRISTI

;

Circa primum tria quæruntur.

■
*
i
I
i

Primo, utrum in morte Christi separata fuerit Divinitas ab
humanitate.
Secundo, utrum corpus Christi fuerit dissolutum vel incineratum.
Tertio, utrum debeat simpliciter concedi quod Christus vel
Filius Dei sit mortuus.

«

ARTICULUS I
Quæstiuncula I
Supra, d. 2, 98, 100, 114, 152 ; III, q. 50, a. 2 ; q. 53, a. 1, ad 2 ; Spirit. Creat.,
a. 3, ad 5 ; Quodl. n, q. 1, a. 1.

11. — AD PRIMUM SIC PROCEDITUR. Videtur quod
Christi Divinitas1 a carne separata sit.

in

s

morte

*■

1. Remoto enim medio separantur extrema quæ per medium
conjunguntur. Sed sicut 2 d. (q. 2, a. 1, sol. 1) dictum est, Divinitas conjungebatur carni mediante anima. Ergo separata anima
a carne, separatur etiam Divinitas.
2. Præterea. Sicut in2 2 d. (q. 1, a. 3, sol. 2) dictum est, cor­
pus insensibile non est assumptibile. Sed separata anima, caro
remanet quoddam corpus insensibile. Ergo non potuit remanere
Divinitati3 unita, cum nihil possit esse unitum quod non est
assumptibile.
3. Præterea. Nulla res est mortua quæ habet in se vitam.
Sed si Divinitas4 in morte a carne separata non fuisset, habuisset
in se vitam quæ etiam est fons indeficiens vitæ. Ergo mortua
non fuisset.
4. Præterea. Unio humanæ naturæ ad divinam est per gra­
tiam. Sed corpus non est capax gratiæ nisi mediante anima.
Ergo corpus, separata anima, non potest Divinitati5 unitum
remanere.

'

12. — SED CONTRA. Filius dicitur jacuisse in sepulcro; alias
I
I

1. Ed. « Deitas ». — 2, F. om. « in ». — 3. Ed. « Deitati ». — 4. Ed. « Deitas ». —
5. Ed. « Deitati ».

- de hoc non esset fides quæ habet objectum veritatem increatam.
Sed hoc non dicitur nisi quia corpus in sepulcro fuit. Ergo Divi­
nitas1 a corpore separata non fuit.
13. — Præterea. Leo papa (Serm. lviii ; L. 54, 373) dicit :
« Tania fuit unio Dei el hominis, ul nec supplicio posset diminui
nec morle distingui. » Sed supplicium pati et mori est corporis.
Ergo corpus in morte a Divinitate non est separatum.

III,

Quæstiuncula II
q. 50 a. 3 ; Quodl. ii, q. 1,

a. 1.

14. — ULTERIUS. Videtur quod Divinitas2

sit sepa­

rata AB ANIMA.

1. Ulraque enim mors, ut dicitur in Littera, (2) scilicet qua
separatur corpus ab anima et qua sepaiatur anima a Deo,
diaboli suasu homini propinata est. Sed Christus in se accepit
mortem qua separatur corpus ab anima, ut a nobis excluderet
quod suasu dæmonis in nos devenit3. Ergo simpliciter debuit
pati mortem quæ est separatio animæ a Divinitate.
2. Præterea. Quicumque deponit aliquid, illud a se separat.
Sed Filius Dei dicit de seipso, Joan., x, 17 : « Ego pono animam
meam. » Ergo eam a se separavit.
3. Præterea. Sicut supra, d. 5 (q. 1, a. 1, sol. 3) dictum est,
uniens est unitum sicut4 ratione unionis Deus est homo. Si igitur
anima esset Deo unita post mortem, posset dici quod Deus esset
anima.
4. Præterea. Ratione unionis Dei ad hominem est commu­
nicatio idiometum, ut dicit Damascenus. Sed animæ idiomata
non dicuntur de Filio Dei : non enim potest dici quod Filius
Dei sit forma corporis. Ergo non remanet post mortem anima
Verbo unita.
5. Præterea. Si esset Verbum unitum animæ et corpori,
cum illa sint ab5 invicem divisa, essent duæ uniones Verbi
ad illa duo. Sed ante mortem erat tantum una unio. Ergo aliqua
unio facta est de novo in morte Christi : quod est inconveniens.
6. Præterea. Anima et corpus separata fuerunt duo quædam.
Si ergo Verbum utrique unitum remansit, videtur quod fuerint6
duo vel tria Christus in morte, quia uniens est unitum.

15. — SED CONTRA. Major est conjunctio animæ ad Deum
per unionem in persona quam quæ est per fruitionem. Sed anima
1. Ed. « Deitas ». — 2. Ed. « Deitas ». — 3. RANVP. « in nobis devenit » ; sed.
V. ad. « forte in nobis evenit, vel in nos devenit » .— 4. α « sed ». — 5. Ed. « ad ». —
6. Ed. « fuerunt ».

conjuncta Deo per fruitionem, nunquam ab ipso separatur.
Ergo multo minus conjuncta ei per unionem in persona.
16. — Præterea. Filius Dei dicitur descendisse ad inferos.
Sed hoc non convenit sibi nisi ratione animæ. Ergo Filius Dei
post mortem habuit animam sibi unitam.

Solutio I
17. — RESPONSIO. Dicendum AD PRIMAM QUÆSTIONEM
quod corpus Christi in morte non fuit separatum a Divinitate1 :
cujus ratio ex tribus potest accipi.
■ Primo ex parte Dei, quia, cum sit immutabilis, ei quod sibi
perfecte conjunctum est incommutabilitatem præstat, ut sci­
licet immutabiliter ei adhæreat.
18. ■— Secundo ex parte ipsius assumpti, quod2 per mortem,
quam ex obedientia Patris sustinuit, non debuit suam dignita­
tem amittere, sed magis debuit3 clarificari.
19. — Tertio ex fine assumptionis, quia ea quæ post mortem
ipsius circa ipsum acta sunt, salutaria nobis non fuissent, nisi
Divinitas4 adjuncta5 esset.
20. — AD PRIMUM igitur5 dicendum quod sicut supra,
2 d. (q. 2, a. 1, sol. 1) dictum est, anima quantum ad unibilitatem corporis, esl medium necessitatis, quia corpus non esset unibile nisi inquantum est animatum ; sed quantum ad unionem in
actu, est medium congruentiæ, quo remoto, non necessario7 unio
tollitur, ut supra d. 2. (ibid.) dictum est. Et ideo, quia separata
anima a corpore, adhuc in corpore remansit ordo ad animam,
et unibile remansit et unitum.
21. — Ad secundum dicendum quod quamvis esset actu
insensibile, tamen hoc habebat supra alia corpora insensibilia
quod inerat ei ordo ad animam humanam.
22. — Ad tertium dicendum quod Divinitas8 non potest esse
forma corporis. Ad hoc autem quod corpus sit vivum, oportet
quod sit aliquid vivificans formaliter.
23. ·— Ad quartum dicendum quod corpus non est susceptivum gratiæ habitualis, quia illa ordinatur ad actus spirituales
qui non possunt corpori communicari. Hæc autem gratia est
medium congruentiæ ad unionem ex parte animæ.
24. — Sed gratia unionis quæ est ipsa unio gratis facta, potest
esse in corpore, quia ista gratia ordinat ad esse in persona divina,
cujus particeps est corpus sicut et anima; ideo et9 corpus potest
1. Ed. « Deitate ».— 2. Ed. « quia ».— 3. RANVP. om. « debuit » ; RA. « clarificare ».
-— 4. Ed. « Deitas ». — 5. F. « abjuncta ». — 6. Ed. « ergo ». — 7. α ad. « etiam «. —
8. δ et ed. « Deitas ». — 9. β « et ideo ». ed. « corpus etiam ».

remanere unitum, anima separata, in quo etiam manet aliquis
ordo ad gloriam ex eo quod fuit instrumentum animæ habentis
gratiam, ut dictum est ; ut sic etiam habitualis gratia quodam­
modo in corpus redundet, ut supra, d. 13, dictum est.
Solutio II

25. — AD SECUNDAM QUÆSTIONEM dicendum quod
propter easdem rationes anima a Verbo in morte Christi sepa­
rata non fuit, et adhuc amplius, inquantum anima immedia­
tius et pluribus modis Verbo unitur quam corpus.
26. — AD PRIMUM igitur1 dicendum quod mors animæ
est secundum separationem animæ a Deo per peccatum, opposita
conjunctioni quæ est per caritatem : quam mortem Christum
assumere non decuit sicut nec peccatum, ut supra, d. 15 (q. 1,
art. 1) dictum est ; et ideo hæc ratio non est ad propositum, quia
etiamsi esset facta2 separatio animæ a Verbo quantum ad
conjunctionem quæ est in persona, adhuc anima non esset mortua
sed viva, inquantum remaneret Deo per caritatem conjuncta.
27. — Ad secundum dicendum quod Filius Dei dicitur animam ponere, non quidem a se, sed a carne, a qua in morte separata fuit.
28. — Ad tertium dicendum quod anima non nominat per­
sonam, sed partem naturæ. Unde anima non est unita Verbo
sicut importans id in quo facta est unio, sicut est de hoc nomine
homo. Et ideo non potest dici quod3 Filius Dei sit anima, si­
cut potest dici quod sit homo secundum quod est habens ani­
mam.
29. — Ad quartum dicendum quod sicut ea quæ dicuntur de
natura humana secundum rationem naturæ non possunt prae­
dicari de Filio Dei, ut quod dicitur esse communis Christo et
aliis hominibus ; ita etiam ea quæ praedicantur de anima Christi
inquantum est pars naturæ, non possunt dici de Filio Dei, sicut
quod est forma vel aliquid hujusmodi. Ea autem quæ prædicantur de ipsa in quantum est quid subsistens, possunt de Filio
Dei praedicari, sicut quod descendit ad inferos et alia hujusmodi.
30. — Ad quintum dicendum quod sicut supra, d. 8 (q. 1, a. 5)
dictum est, relationes secundum rem multiplicantur secundum
multiplicationem illorum supra quæ fundantur relationes. Unde
contingit quod relatio ex parte unius extremorum4 est una, quæ
ex parte alterius multiplicatur ; sicut de illo qui una paternitate

■
;
[
l,
>

1. Ed. « ergo ». — 2. Ed. « perfecta ». — 3. α homot. « quod... sit homo ». — 4. Ed.
« extremi ».

ad multos filios refertur, qui ad ipsum multis filiationibus
referuntur.
31. —· Ita etiam est hic1 ; quia ex parte ipsius Filii Dei est una
tantum, quamvis non sit ex parte ipsius relatio realis sed ratio­
nis tantum ; ex parte autem assumptorum quæ divisa sunt,
sunt duæ uniones in actu post mortem — ante autem erat una
in actu, et multæ in potentia ■— unde non oportet quod2 aliqua
unio fiat ibi de novo, sicut nec in divisione continui fit aliquid
de novo, inquantum id quod prius erat multa potentia, unum
autem actu, fit3 actu plura.
32. ■— Ad sextum dicendum quod sicut humana natura non
est hypostasis in Christo, quamvis possit4 dici singulare et indi­
viduum, ut supra d. 6. (q. 1, a. 1.) dictum est ; ita etiam anima
et corpus sunt duæ non completæ hypostases, sed unitæ uni
hypostasi Filii Dei, quamvis possint dici duo singularia vel duo
individua.
Sed non sequitur ex hoc quod Christus sit duo, quia neutrum
illorum de Christo praedicatur vel de Filio Dei.

“

'

ARTICULUS II
ΙΠ, q. 51, a. 3 ; q. 53, a. 1, ad 1 ; Compend., c. 234 ; Joan., c. 2, 1. 3.

33. — AD SECUNDUM SIC PROCEDITUR. Videtur quod
Christi post mortem debuit dissolvi sive incinerari.

corpus

'

1. Hebr., n 17, dicitur quod5 « Christus debuit per omnia fra­
tribus assimilari ». Sed alii homines qui dicuntur fratres Christi,
secundum corpus incinerantur. Ergo et corpus Christi incine­
rari debuit.
2. Præterea. Sicut separatio animæ a carne fuit inflicta
homini propter peccatum primi parentis, ita etiam incineratio,
quia dicitur Genes., m, 19 : « Terra es, et in terram ibis. » Sed
Christus pro nobis sustinuit mortem, ut debitum naturæ sol­
veret. Ergo similiter corpus ejus incinerari debuit.
3. Præterea. Humilitas est meritum exaltationis, Philip.,
n, 8. Sed corpus Christi fuit maxime exaltandum. Ergo debuit
usque ad incinerationem humiliari.
4. Præterea. Omne compositum ex contrariis, naturaliter
est dissolubile in contraria. Corpus autem6 Christi fuit ex con­
trariis compositum, quia fuit ejusdem naturæ cujus sunt corpora
nostra. Ergo cum incineratio nihil aliud sit quam resolutio
1. F. « hoc ». — 2. αγ « ut ». — 3. α « fiat ». — 4. αβ « posset contra yS et ed.
— 5. Ed. om. 9 quod ». — 6. Ed. « Sed corpus ».

corporis ad1 contraria ex quibus constituitur, videtur quod
corpus Christi incinerari debuit.
5. Præterea. Anima non recedit a corpore quamdiu in cor­
pore manet æqualitas complexionis quæ requiritur ut dis­
positio in corpore animato ; quia per hanc dispositionem mate­
ria fit necessitas2 ad talem formam. Sed in morte Christi anima
recessit a corpore. Ergo in corpore non remansit illa æqualitas
quæ exigitur ad corporis3 animationem. Sed ablata æqualitate
complexionis, unum contrarium superat aliud et corrumpit
illud4 et sic sequitur corporis dissolutio et incineratio. Ergo cor­
pus Christi fuit corruptum et incineratum.

34. — SED CONTRA. Ps., xv, 10 : « Non dabis sanctum tuum
videre corruptionem. » Hoc autem non potest intelligi de corrup­
tione mortis, quia ipse mortuus fuit. Ergo intelligitur de corrup­
tione incinerationis.
35. — Præterea. Corpori non debetur incineratio nisi propter
corruptionem fomitis. Sed in Christo nunquam fuit corruptio
fomitis, quia fuit conceptus et natus sine originali. Ergo corpus
Christi non debuit incinerari.
36. — Præterea. Anima conjuncta corpori prohibet ipsum5
ab incineratione. Sed virtus divina est major quam virtus ani­
mæ. Ergo cum corpori sit conjuncta Divinitas6, videtur quod
non debuit incinerari.
37. ·—■ RESPONSIO. Dicendum quod mors et incineratio et
hujusmodi defectus sunt pœnæ originalis peccati. In Christo
autem nunquam fuit originale. Unde Christus non contraxit
hujusmodi defectus ex necessitate suæ originis, quia sine ori­
ginali conceptus fuit.
38. — Nec in eo fuerunt quia ipse esset debitor eorum, quia
peccatum in eo nunquam fuit sed voluntarie defectus humanæ
naturæ assumpsit ad complendum opus nostræ redemptionis
et ut in his nobis mereretur.
39. ·— Unde cum opus redemptionis esset in passione com­
pletum, quia dixit : « Consummatum esi, » Joan., xix, 30, et
corpus sine anima non est in statu merendi, ideo corpus ejus
incineratum non fuit.

40. — AD PRIMUM igitur’ dicendum quod assimilatio illa
intelligitur quantum ad illa quæ sunt de veritate naturæ et
quantum ad ea quæ pertinent ad opus redemptionis.
1. Ed. « in ». — 2. Ed. « necessaria » contra αβγ3θικ. — 3. Ed. « corpoream », con­
tra αβγδθικ. — 4. Ed. om. « et corrumpit illud », contra άβγδθικ. — 5. Ed. α ipsum
servat ». — 6. Ed. « Deitas ». — 7. δ et ed. « ergo ».

41. — Ad secundum dicendum quod per passionem qua separata est anima a carne, removit a nobis et1 mortem et omnes
alios defectus naturæ humanæ, quantum ad sufficientiam causæ ;
et ideo non oportuit quod ad removendum incinerationem
corpus ejus incineraretur.
42. ·— Ad tertium dicendum quod humilitas illa fuit neces. saria ante opus redemptionis, et quando Christus erat in statu
merendi, non autem post mortem2, ut dictum est.
43. — Ad quartum dicendum quod compositum ex contra­
riis, necessario in ipsa resolvitur, nisi sit aliquid prohibens.
In Christo autem erat aliquid prohibens, scilicet virtus. Divi­
nitatis et puritas a corruptione fomitis.
44. — Ad quintum dicendum quod quamvis illa temperies
complexionis quæ est necessitas ad formam animæ, fuerit amota
in morte ; non tamen inde secuta est dissolutio et putrefactio
corporis, ratione prædicta.

ARTICULUS III
45. — AD TERTIUM SIC PROCEDITUR. Videtur
Christus vel Filius Dei non debeat dici mortuus.

quod

1. Ea enim quæ habent repugnantiam intellectuum ad Filium
Dei, de eo non prædicantur. Sed cum Dei Filius sit vita, sicut
dicitur Joan., xiv, 6, mortuum esse habet repugnantiam intel­
lectus cum ipso. Ergo non debet dici quod sit mortuus.
2. Præterea. Esse creaturam3 convenit alicui secundum quod
est a Deo, sed corrumpi secundum quod est ex nihilo. Ergo magis
pertinent ad defectum creaturæ ea quæ corruptionem important,
quam nomen creaturæ. Sed nomen creaturæ non dicitur de
Christo, ut supra, d. 11, dictum est. Ergo multo minus potest
dici quod sit mortuus.
3. Præterea. Filius Dei est divina essentia. Sed non potest
dici quod divina essentia sit mortua. Ergo non debet dici quod
Filius Dei sit mortuus.
4. Præterea. Contradictoria non sunt vera de eodem. Sed
de Filio Dei vere dicitur quod est immortalis, et per consequens
non est mortuus. Ergo non potest dici quod fuerit4 mortuus.
5. Præterea. Illud quod est partis, non prædicatur de toto.
Sed mori est corporis a quo anima separatur. Ergo videtur
quod Christus non possit dici mortuus.
46. — SED CONTRA est quod dicitur in Symbolo : « Cruci­
fixus, mortuus et sepultus. »
1. Ed. om. « et ». — 2. Ed. om « mortem ». — 3. VPF. « creatum ». — 4. α « sit ».

47. ■— Præterea. Nullus humo dicitur mortuus nisi ex eo quod
anima ejus a corpore separata est. Sed anima Christi est a cor­
pore separata. Ergo ipse est mortuus.
48. — Præterea. Sicut supra dictum est, redemptio non potuit
convenienter fieri nisi per mortem Filii Dei. Ergo si ipse non est
mortuus, videtur quod non simus adhuc redempti : quod est
haereticum.
49. —- RESPONSIO. Dicendum quod sicut supra, d. 11, (q. 1,
a. 4) dictum est, ea quae solum ad naturam pertinent, simpliciter
et sine determinatione dici possunt de Christo.
Mors autem in nobis est secundum separationem animæ a
corpore, et passio est secundam læsionem corporis vel etiam secun­
dum immutationem animæ, quæ sunt partes humanæ naturæ.
Et ideo simpliciter concedendum est quod Christus mortuus
est et passus.
50. — AD PRIMUM igitur1 dicendum quod non est ibi ali­
qua repugnantia intellectuum2, quia mors, cum sit conditio
naturæ, refertur ad humanam ; unde non opponitur divinæ vitæ.
51. ·— Ad secundum dicendum quod nomen creaturae non magis
se habet ad naturam quam ad personam, et ideo non potest
dici simpliciter ratione naturæ, sicut supra dictum est — præcipue
cum creatio respiciat esse, quod magis videtur ad suppositum
quam ad naturam pertinere — et ideo quod magis vel minus
ad defectum pertineat, nihil’ facit ad propositum.
52. ■— Ad tertium dicendum quod unio non est facta in natura,
sed in persona. Et ideo ea quæ sunt naturæ, possunt prædicari
de persona, non autem de alia natura.
53. ■— Ad quartum dicendum quod hæc est simpliciter vera :
Filius Dei vel Christus est immortalis ; et similiter : Filius Dei
est mortuus ; quia ea quæ sunt utriusque naturæ, possunt affir­
mari de persona.
Sed tamen hæc : Christus non est mortuus, est vera secundum
quid et falsa simpliciter ; quia ad veritatem affîrmativæ sufficit
quod secundum aliquam naturam conveniat quod de persona
dicitur, sed ad veritatem negativæ oportet quod secundum
neutram conveniat. Unde hæc est falsa simpliciter: Christus
non est animal, et vera secundum quid, scilicet secundum divi­
nam naturam4. Non est autem inconveniens quod unum contra­
dictoriorum dicatur de aliquo simpliciter, et alterum secundum
quid.
1. Ed. « ergo ». — 2. α om. « intellectuum ». — 3. Ed. « non ». — 4. Ed. om.
« naturam ».

54. — Ad quintum dicendum quod ea quæ sunt partis tantum
et parti nata convenire, dicuntur de toto ratione partis ; sicut
homo dicitur crispus propter capillos. Et ita mors quæ est
conditio corporis, de persona potest praedicari.
Tamen sciendum1 quod sicut generari est compositi, ita et
corrumpi ; quamvis subjectum generationis et corruptionis sit
materia.

QUÆSTIO II

DE CHRISTI RESURRECTIONE
Deinde quæritur de Christi resurrectione.
Et circa hoc quæruntur quatuor.

Primo, de necessitate resurrectionis.
Secundo, de tempore.
Tertio, de argumentis resurrectionis in communi.
Quarto, de eis in speciali.

ARTICULUS I
Ill, q. 53, a. 1,

55. — AD PRIMUM SIC PROCEDITUR. Videtur

QUOD NON

FUERIT NECESSARIUM CHRISTUM RESURGERE.

1. Quia, sicut dicit Damascenus, (lib. IV, cap. 27; G. 94,
1219), resurrectio est ejus quod cecidit et dissolutum est, iterata
surrectio. Sed Christus non cecidit per peccatum, nec ejus corpus
dissolutum est. Ergo non debetur ei resurrectio.
2. Præterea. Augustinus dicit {Tract. 23 in Joan., n. 6;
L. 35, 1585) quod per \?erbum Dei fit resurrectio animarum,
per Verbum incarnatum fiet2 resurrectio corporum. Sed Verbum
caro factum est in incarnatione. Ergo non fuit necessaria resur­
rectio neque ad resurrectionem corporum neque ad resurrectio­
nem animarum.
3. Præterea. Post ultimam consummationem non est ali­
quid necessarium. Sed ultima consummatio facta est in· passio­
ne, quia tunc dixit : « Consummatum est. » Joan., xix, 30.
Ergo non oportuit quod postea resurgeret.
4. Præterea. Ad hoc Christus naturam nostram3 assumpsit,
1. y « dicendum », ed ad. « est ». — 2. Ed. « (it ». — 3. Ed. « humanam natu­
ram », om. « nostram.
COMMENT. IN LIB. SENTENT. - ΠΙ. — 22

ut ipsam restauraret. Sed plena restauratio facta est in pas­
sione1, et janua aperta est, et liberati sumus a peccato, pœna
et servitute diaboli. Ergo non oportuit ut iterato corpus assu­
meret.
56. — SED CONTRA. I Cor., xv, 17 : « Si Christus non resur­
rexit, inanis esi fides nostra. » Sed sine fide non justificamur.
Ergo necessarium fuit Christum resurgere.
57. — Præterea, Gregorius2 dicit quod « vitam nostram resur­
gendo reparavit. » Ergo necessarium fuit quod Christus resur­
geret.
58. — RESPONSIO. Dicendum quod necessitas resurrec­
tionis Christi ex tribus apparet.
Primo ex ipsa conditione naturæ assumptæ. Anima enim et
corpus sunt partes humanæ naturæ : omnis autem pars est
imperfecta respectu totius, ut patet per Philosophum in III
Phys., (y 6. 207a, 27 ; 1. '11, n. 7). Unde nec corpori sine anima
nec animæ sine corpore potest inesse3 omnis perfectio quam
nata sunt habere. Et quia naturæ assumptæ debebatur omnis
perfectio quam contingit in natura reperire, ideo ei debebatur
quod corpus animæ semper conjunctum esset. Quod autem ad
tempus separata fuerunt, hoc fuit propter necessitatem nostræ redemptionis.
59. —Secundo ex merito passionis ejusf quia ex humilitate
passionis meruit gloriam resurrectionis.
60. — Tertio ex parte nostra, ut scilicet in capite gloriosa
resurrectio inchoaretur, quæ in membris futura erat. Et iterum
ut illis qui sunt in patria, non solum sit gloria de visione Divi­
nitatis, sed etiam de visione humanitatis glorificatæ in Christo
quantum ad corpus et quantum ad animam.
61. — AD PRIMUM igitur5 dicendum quod illa definitio est
resurrectionis secundum quod in aliis hominibus invenitur ;
sed resurrectio Christi potest sic proprie definiri : Resurrectio
esi corporis facti incorruptibilis ad animam iterata unio.
62. — Vel potest dici quod quamvis Christus non ceciderit
per peccatum, cecidit tamen a vita naturæ per mortem ; et cor­
pus quamvis non sit dissolutum per incinerationem, est tamen
facta dissolutio animæ et corporis.
63. — Ad secundum dicendum quod Verbum caro factum6
non7 est proxima dispositio ad resurrectionem nostram, sed
Verbum caro factum et a morte resurgens.
1. Ed. ad. « quia ». — 2. Prœfat. paschali (L. 78, 92). — 3. Ed. « inest ». — 4. α ad.
et ». — 5. α om. « igitur ». — 6. αγ ad. « est ». — 7. RA. om. « dod ».

1

643

DISTINCTIO XXI, OUÆST. II, ART. II

■
,

64. — Ad tertium dicendum quod in morte Christi facta est
consummatio omnium eorum quæ exigebantur ad satisfactio­
nem : quæ quidem per resurrectionem non est facta, sed magis
novæ vitæ inchoatio.
65. ■—Ad quartum dicendum quod quamvis Christus naturam
nostram ad hoc assumpsit ut eam repararet ; non tamen sequi­
tur quod, reparata natura, debeat eam vel aliquam ejus partem
abjicere, sed magis perpetuo tenere, sicut perpetua est reintegratio in natura facta.
66. — Vel dicendum quod quamvis per passionem proprie
loquendo sit facta reparatio quantum ad amotionem mali,
tamen per resurrectionem oportuit quod consummaretur quan­
tum ad perfectionem in bono.

ARTICULUS II
IV S., d. 43, a. 3, sol. 1, ad 1 ; III, q. 51, a. 4 ; q. 53, a. 2 ; Compend., c. 236 ;
Symbol., a. 5 ; Ps.t 15 ; Joan., c. 2, 1. 3.

67. — AD SECUNDUM SIC PROCEDITUR. Videtur
Christus non debuit tertia die resurgere.

quod

1. Caput enim est conforme membris in natura. Sed per
resurrectionem natura reparatur quantum ad passibilitatem
et mortalitatem. Ergo Christus debuit simul cum aliis resurgere,
et non tertia die.
2. Praeterea. Ut dicit Glossa Hebr., xi : « Ad hoc est dilala
resurrectio omnium in finem mundi, ul simul resurgeniibus sit
majus gaudium. » Sed de nullius sancti resurrectione est tantum
gaudium sicut de resurrectione Christi. Ergo ipse etiam debuit
usque ad finem mundi differre suam resurrectionem et non tertia
die resurgere.
3. Praeterea. Separatio animæ a corpore in Christo non fuit
facta nisi propter redemptionem humanæ naturæ. Sed in in­
stanti mortis, redemptio soluto pretio completa est. Ergo debuit
statim resurgere.
4. Præterea. Plus conferendum fuit Christo quam alicui
alteri homini. Sed quidam homines qui vivi invenientur in
fine mundi, statim post mortem resurgent. Ergo multo magis
Christus statim resurgere debuit, et non in tertium diem resur­
rectionem differre.
5. Præterea. Mat., xii, 40, Dominus dicit : « Sicut fuit Jonas
in venire ceti... sic erit Filius hominis in corde lerræ Iribus diebus
et Iribus noctibus1. » Sed non fuit in corde terræ nisi quamdiu
1. Ed. om. « tribus diebus et tribus noctibus ».

mortuus fuit. Ergo tribus diebus et tribus noctibus mortuus
fuit. Ergo non resurrexit tertia die, sed magis quarta vel quinta.
6. Præterea. Nox contra diem dividitur. Sed Gregorius
videtur dicere in Homil. paschae (n. 7 ; L. 76, 1173), Christum de
nocte resurrexisse, sicut Samson de nocte portas Gazae tulit.
Ergo Christus non resurrexit tertia die, immo magis secunda
nocte.
68. ■— SED CONTRA. In Symbolo dicitur : « Resurrexit lerlia
die secundum Scripluras. »
69. ■— Præterea. Rom., νι, 6, dicit Glossa (L. 114, 488):
« Quievil in sepulcro una die et duabus noctibus, quia nostram dupli­
cem vetustatem sua simpla consumpsit. » Ergo tertia die resur­
rexit.
70. — Præterea. Conveniens erat ut veritas mortis nobis
manifestaretur. Sed « in ore duorum vel trium testium slal omne
verbum»; II Cor., xm, 1. Ergo conveniens fuit ut tertia die
resurgeret.

71. — RESPONSIO. Dicendum quod, sicut dictum est,
Christus non sustinuit mortem quia esset debitor mortis,
sed ut mortem nostram sua morte destrueret.
Ad hoc autem quod mors nostra destrueretur, duo require­
bantur : unum scilicet ut ipse non debitor mortis mortem quam
nos debebamus, pro nobis solveret ; aliud est ut nos virtutem
mortis ipsius cognosceremus ut1 per fidem mortis, virtus mor­
tis in nobis effectum haberet.
Unde non oportuit quod morte detineretur nisi quantum con­
gruebat ad ostendendam mortis veritatem : quæ sufficienter
manifestata fuit et congruenter per hoc quod tertia die surrexit2;
lum quia sua morte duas nostras mortes destruxit, ut tangit
Glossa inducta ; lum quia confirmatio quæ fit per testes, ter­
nario testium approbatur ; tum quia perfectio in ternario con­
sistit, ut dicitur in I Cæli et mundi5, {a 1. 268a, 10 sq. ; 1. 2, n. 3).
Alias etiam4 congruentias non difficile est assignare.

72. — AD PRIMUM igitur5 dicendum quod alii homines
debitores mortis erant, et mors in eis non fuit6 ex necessitate
finis, sed ex necessitate culpæ ; non autem sic est in Christo.
Et ideo non oportuit quod Christi resurrectio usque in finem
mundi differretur.
73. — Vel dicendum quod illud quod est ultimum in opera1. Ed. « et ». — 2. Ed. « resurrexit ». — 3. Ed. « de ('celo et Mundo ». — 4. a « Et
alias ». — ο. δ ed. « ergo ». — 6. α « erat ».

tione, oportet esse primum in intentione, unde oportet quod
resurrectionem quam in fine consequemur1, primo intendamus.
Intentio autem et dirigitur et excitatur et roboratur1
2 ex inspectione alicujus exemplaris, in quo finis secundum rem praecedat.
Unde sicut intentio nostra qua intendimus in gloriam animæ,
excitatur ex inspectione divinæ gloriæ quæ est exemplar
nostræ beatitudinis futuræ ; ita oportuit quod gloria resur­
rectionis in aliquo exemplari nobis proponeretur, ad cujus
conformitatem tenderemus ; et hoc est resurrectio Christi.
Unde dicitur Philip., ili, 21 : « Reformabit corpus humilitatis
nostræ configuratum corpori claritatis suæ. »
74. — Ad secundum dicendum quod gaudium de resurrec­
tione Christi movet ut exemplar ex quo dirigimur in finem ; non
autem ita est de aliis sanctis. Et ideo non est simile de Christo
et de illis.
75. — Ad tertium dicendum quod non solum oportebat
quod per mortem fieret redemptio ; sed ad hoc quod redemptio­
nis ejus participes essemus, oportuit quod3 veritas mortis nobis
ostenderetur. Et hoc non fuisset, si statim post mortem resur’ rexisset.
76. — Ad quartum dicendum quod mortis aliorum hominum
cognitio non est nobis necessaria ad salutem, sicut fides de morte
Christi. Et ideo resurrectio non est similis de ipso et de illis
qui vivi invenientur in fine mundi.
77. ■—Ad quintum dicendum quod dies, ut in II lib.4, d. 13,
dictum est, diversis modis accipitur. Aliquando enim pro die
naturali quæ continet spatium viginti quatuor horarum ; unde
includit diem et noctem. Aliquando autem pro die artificiali qui
est latio solis super terram.
78. ·— Loquendo igitur de die artificiali5, sic Christus fuit mor­
tuus una die integra, scilicet die sabbati et duabus noctibus
integris, scilicet præcedente diem sabbati et sequenti, et adhuc
plus per quamdam partem sextæ feriæ ; et sic loquitur Glossa
Rom., vi.
Si autem loquamur de die naturali, sic6 accipiendo partem pro
toto, fuit mortuus tribus diebus et tribus noctibus. Illa enim
pars diei passionis Christi a nona7 et deinceps computatur pro
tota die naturali cujus est pars, unde computatur pro una8
die artificiali et pro una nocte. Similiter nox post sabbatum
computatur pro tota die naturali sequente ; et sic computatur
pro una die et una nocte artificiali : quibus si conjungatur una
1. αβ « consequimur», γ « consequamur », ed. « in fine mundi consequemur ». —
2. F. om. « et roboratur ». — 3. Ed. « ut ». — 4. F. « 1 lib ». — 5. Ed. om. per homol.
« qui est latio solis super terram. Loquendo igitur de die artificiali ». — 6. a om. « aie ».
— 7. a om..« a nona ». — 8. Ed. « tota ».

dies integra, scilicet dies sabbati, et una nox integra, scilicet
nox praecedens, invenitur quod Christus fuit mortuus1 tribus
diebus et tribus noctibus.
79. ■— Ad sextum dicendum quod Christus creditur resur­
rexisse in sepulcro quando adhuc est lux tenebris permixta.
Et ideo aliquando dicitur resurrexisse in dic et aliquando in
nocte.

ARTICULUS III
III, q. 55, a. 5, 6 ; Compend., c. 238.

80. — AD TERTIUM SIC PROCEDITUR. Videtur quod
Christus resurrectionem suam argumentis probare non
DEBUIT.

1. Ambrosius enim dicit (lib. I De fide, c. 13, n. 84; L. 16,
570) : « Tolle argumenta ubi fides quæritur. » Sed de resurrectione
quæritur fides. Ergo argumenta fieri ad resurrectionem non
debuerunt2.
2. Præterea. Aut illa argumenta fuerunt sufficientia ad
probandum resurrectionem, aut non.
Si non, hoc videtur in imperfectionem argumenta inducentis
redundare.
Si autem fuerunt sufficientia — et argumentum sufficiens facit
scientiam vel agnitionem, quæ non stat simul cum fide quæ est
de non apparentibus — videtur quod evacuaverunt fidem et
abstulerunt meritum ejus.
3. Præterea. Sicut est fides de resurrectione, ita et de aliis
articulis. Sed ad alios articulos non induxit aliqua argumenta
probantia. Ergo nec3 ad resurrectionem inducere debuit.
4. Præterea. Argumenta ex quibus contrarium videtur sequi
potius confundunt intellectum quam elucident4. Sed in argu­
mentis a Christo ostensis quasi contraria innuebantur. Per hoc
enim quod comedit, ostendit5 in se animalem vitam ; per hoc
autem quod januis clausis intravit, ostendit spiritualem vitam.
Ergo videtur quod argumenta incongruenter adducta fuerint.
5. Præterea. Sicut subtilitas est de gloria resurrectionis ;
ita et claritas. Sed Christus gloriam resurrectionis solum per
subtilitatem probavit quando intravit ad discipulos januis
clausis. Ergo videtur quod insufficienter ostenderit.

81. — SED CONTRA est quod dicitur Ad., i, 3 : « Præbuit
1. a ad. « scilicet ». — 2. Ed. « debent ». — 3. Ed. « neque ». — 4. Ed. « eluci­
dant >. -— 5. Ed. « ostendebat ».

seipsum vivum post passionem suam in mullis argumentis, etc. »
82. — Præterea. Apostoli debebant esse testes resurrectio­
nis. Sed nullus potest esse idoneus testis eorum de quibus certi­
tudinem per visum et audiCum non habet. Ergo videtur quod
ipse eis argumenta præbere debuit, quibus certificarentur de
sua resurrectione.
83. — Præterea. Magis necessarium erat quod apostoli habe- ■
rent fidem de resurrectione quam alii homines, quia ipsi erant
qui fidem prædicare debebant. Sed aliis hominibus facta est
fides de resurrectione Christi per argumenta miraculorum :
Marc., ultim., 20 : « Sermonem confirmante sequentibus signis. »
Ergo apostolis per argumenta aliqua fides de resurrectione
fieri debuit.

84. — RESPONSIO. Dicendum quod lumen divinum non reci­
pitur 'in nobis, ut1 dicit Dionysius, 1. cap. Cælest. hierar.
(G. 3, 119), nisi secundum nostram proportionem. Fides autem
causatur in nobis ex influentia divini luminis. Et ideo opor­
tet quod istud divinum lumen secundum nostram proportio­
nem in nobis recipiatur. Cognitio autem nostra naturaliter ex
sensu oritur et per principia rationis procedit. Unde licet illa
quæ fides tenet sint supra rationem et sensum inquantum
sunt fidei subjecta — ratione cujus exigitur ad eorum cognitio­
nem quod infundatur altius lumen, fidei scilicet — tamen
ex parte nostra fuerunt aliqua adminicula fidei exhibenda.
85. — Attenditur autem triplex gradus in credendo.
Primus est ut aliquis raiionem transcendens his quæ non viden­
tur nec sensu nec ratione, assenlire paratus sit. Et sic admini­
culantur fidei miracula, quæ ex eo quod humana ratione non
comprehenduntur, ostendunt aliquid supra rationem esse ei
incomprehensibile.
Secundus gradus est ut homini ea quæ credenda sunt, determi­
nentur. Et quia fides non innititur nisi veritati primae, inde est
quod quantum ad hoc adminiculatur fidei auctoritas, per quam
ostenditur divinitus esse dictum2.
Tertius est gradus ut fidem quam habet, aliis teslificetur. Et
quantum ad hoc requiritur sensibilis cognitio eorum quæ testi­
ficanda sunt ; alias non esset idoneum testimonium.
86. — Primum gradum ascendunt qui de novo ad fidem con­
vertuntur ; et ideo signa infidelibus data sunt, I Cor., xiv, 22.
Secundum autem gradum ascendunt qui in fide instruendi sunt ;
et ideo eis ex auctoritate fides confirmatur.
1. Ed. « sicut ». — 2. a “ objectum.

Sed apostoli testes fuerunt fidei; et ideo prius inducti sunt ad
credendum per miracula, sicut dicitur Joan., ii, 11 : « Hoc ini­
tium signorum etc. » postea instructi sunt per auctoritatem,
ut patet in discipulis euntibus in Emaus, Luc., ult., et deinde
per visibiles apparitiones idonei testes effecti sunt. I Joan., i,
3 : « Quod vidimus et audivimus etc. »
87. — Sed quia ad resurrectionem, cum sit quædam mutatio,
exigitur quod idem sit quod de uno extremo ad alterum1 tran­
sivit, ideo Dominus duo per apparitiones probare voluit, scilicet2
identitatem resurgentis et conditionem resurrectionis.
Conditionem autem resurrectionis probavit quantum ad tria :
scilicet quantum ad veritatem vitæ per hoc quod cum eis locu­
tus fuit3, similiter4 quantum ad veritatem corporis per hoc quod
eis se palpabilem præbuit, et quantum ad gloriam per hoc quod
januis clausis intravit.
88. — Identitatem etiam probavit et quantum ad naturam per
hoc quod comedit, et quantum ad personam per hoc quod se eis
visibilem præbuit in eadem effigie in qua prius eum soliti erant
videre, et quantum ad accidentia per hoc quod eis cicatrices
ostendit.

89. — AD PRIMUM igitur5 dicendum quod intentio Ambro­
est dicere quod fides non assentit alicui vel dissentit propter
argumenta, sed propter veritatem primam ; non autem quin
possint induci adminiculantia fidei argumenta.
90. — Ad secundum dicendum quod argumenta illa sufficienter
probabant illud ad quod probandum inducebantur, ut dictum
est. Sed fides non est directe de illo quod probatur6 sicut de
objecto, sed de Divinitate quæ probari non potest homini in
via. Unde Thomas de quo dictum est Joan., xx, 29, « Quia
vidisti, credidisti », hominem7 vidit et Deum confessus est ;
et propter hoc argumenta illa ex suppositione fidei procedebant,
quod scilicet homo ille, in quo naturæ humana;8 veritas vel
aliquid hujusmodi ostendebatur, esset Deus ; unde non tolle­
batur neque meritum neque ratio fidei.
91. — Ad tertium dicendum quod articuli fidei, quidam sunt
de Divinitate tantum ; et isti non potuerunt9 ad sensum probari,
sed vel per miracula vel per auctoritates, et sic probata sunt.
Quidam autem sunt de humanitate unita Divinitati ; et isti ad
sensum etiam omnes probati sunt.
Sed quia passio et10 ascensio in seipsa visa11 est, resurrectio
sii

1. Ed. « aliud »- — 2. Ed. « idest. » — 3. Ed. « comitatus est ». — 4. d « sed ». —
5. δ ed. « ergo ». — 6. Ed. « probabatur ». — 7. RA. om. « hominem ». — 8. Ed. om.
« humana' ». — 9. Ed. « possunt ». — 10. αγδ om. « et ». — 11. α oin. « visa ».

autem non, ideo signa resurrectionis visibiliter ostendi oportuit,
ex quibus conferendo ad veritatem resurrectionis perveniretur ;
et propter hoc ista probatio dicta est argumenlativa, non autem
probatio ascensionis vel passionis.
92. — Ad quartum dicendum quod non erat1 in argumentis
aliqua contrarietas2 ; quia comestio referebatur ad naturam
et introire januis clausis referebatur ad gloriam, et ita3 non erat
respectu ejusdem.
93. — Ad quintum dicendum quod in aliis corporibus etiam
secundum naturam invenitur claritas et impossibilitas, sicut in
corporibus caelestibus ; sed subtilitas in nullo naturali corpore
invenitur. Agilitas autem ostendi visibiliter non potest, quia
sensus particularium est, agilitas autem4 est ut possit undecum­
que velit moveri ; et præterea loca multum distantia videri
non poterant5 ; et iterum quia simile agilitati in radio6 solis
invenitur.
Unde dicendum quod discipulis euntibus in Emaus agilita­
tem demonstravit in hoc quod ab oculis eorum statim evanuit.
Luc., ult, 31.
ARTICULUS IV

Quæstiuncula I
III, q, 55, a. 5 et 6 ; Compend. 238.

94. — AD QUARTUM SIC PROCEDITUR. Videtur
ARGUMENTUM SUMPTUM EX VISIBILI
RIT7 CONVENIENS.

APPARITIONE NON

quod
FUE­

1. Quia ad veritatem resurrectionis exigitur quod sit verum
corpus humanum quod resurgit. Sed angeli qui non habent vera
humana corpora, apparuerunt multis in veteri Testamento.
Ergo8 per apparitionem visibilem non ostenditur veritas resur­
rectionis.
2. Præterea. Omne corpus videtur secundum formam quam
habet. Sed forma corporis Christi est forma gloriosa. Si igitur*
eis apparuit in forma gloriosa, ipsum viderunt. Sed claritas
gloriosi corporis non est proportionata oculo non glorificato,
cum sit major claritate solis. Ergo Christus a discipulis videri
non potuit.
3. Præterea. Discipuli euntes· in Emaus viderunt eum in
1. Ed. « erant ». — 2. Ed. « aliquæ contrarietatcs ». — 3. Ed. om. « ita ». — 4. a
« quæ ». — 5. Ed. « possunt ». — 6. Ed. « radiis ». — 7. Ed. « fuit ».— 8. α « igitur ».—
9. Ed. « ergo ».

’ effigie peregrini. Aut igitur1 illa effigies inerat ei secundum verita­
tem, aut erat tantum in oculis videntium. Si erat in corpore
Christi, cum in ipso2 esset effigies propria, tunc duæ effigies
erant simul in uno corpore : quod est impossibile. Si autem erat
tantum in oculis videntium, ergo erat præstigiosa apparitio.
Sed ea quæ praestigiose apparent, non demonstrant veritatem
rei. Ergo per hoc non poterat demonstrari veritas resurrectionis.
95. — SED CONTRA. Inter omnes sensus majorem certitu­
dinem facit visus, ut dicitur in principio3 Mela., (A 1. 980a, 26 ;
1. 1, n. 5-9). Sed apostoli qui erant testes resurrectionis debe­
bant habere certissimam fidem de resurrectione. Ergo debuit
eis fieri argumentum ex visu.
96. — Præterea. Hoc patet per illud4 quod dicitur I Joan.,
i, 3 : « Quod vidimus et audivimus etc. »

Quæstiuncula II
III, q. 55, a. 6, ad 3 ; Compend., c. 238.

97. — ULTERIUS. Videtur quod

non debuit se eiss pal­

pabilem EXHIBERE.

1. Palpabile enim incorruptibili contrarium est, ut dicit
Gregorius. {Hom. 26 in Evang., η. 1 ; L. 76, 1198). Sed con­
traria non possunt esse in eodem. Cum igitur corpus Christi
esset incorruptibile, videtur quod non debuit6 ipsum palpabile
exhibere.
2. Præterea. Differentiæ tangibiles sunt calidum et’ fri­
gidum et hujusmodi contraria. Sed in corporibus glorificatis
non erunt hujusmodi contraria; qualitates8, ut dicitur, nec etiam
in elementis post mundi innovationem. Ergo corpus Christi
palpari non potuit.
3. Præterea. Hoc solum palpabile est quod est resistens tac­
tui et cui tactus resistit ; unde aer quamvis sit tangibilis, non
tamen est palpabilis. Sed corpori Christi non resistebat aliud
corpus, quia januis clausis intravit. Ergo palpari non potuit.
4. Præterea. Spiritus angeli vel daemonis posset assumere
corpus solidum quod palpari posset9. Ergo per palpationem non
sufficienter probatur corporis veritas.
5. Præterea. Alii sensus sunt magis spirituales quam tactus.
Ergo magis per eos debuit resurrectionis veritatem probare
quam per tactum.
1. Ed. « ergo ». — 2. Ed. « eo ». — 3. Ed. « 1° ». — 4. γ « hoc », δ ed. « id ». —
5. Ed. « se ipsis ». — 6. Ed. «t debuerit ». — 7. α om. « et ».— 8. Ed. « contrarietates ».
— 9. α « possit ».

98. — SED CONTRA. Luc., ult. 39 : « Palpate el videte etc. »
99. ■— Præterea. Inter alios sensus homo certissimum
habet tactum, ut dicitur in II De anima, {β 9. 421a, 19 sq. ;
1. 19, n. 482). Igitur cum cognitio resurrectionis debuerit esse
certissima in apostolis, per tactum debuit eis ostendi.
Quæstiuncula III
III, q. 55, a. 5, ad 2 ; Compend., c. 238 ; Joan, c. 21, 1. 6, η. 2.

100. — ULTERIUS. Videtur QUOD NON
CICATRICES SUAM RESURRECTIONEM PROBARE.

DEBUERIT PER

1. Quia per suam resurrectionem Christus nostram demons­
travit. Sed a resurgentibus omnis corruptio removebitur. Cum
igitur cicatrix sit quædam corruptio, videtur quod Christus
per cicatrices suam resurrectionem probare non debuit.
2. Præterea. Status resurgentium est status immutabilis.
Ergo Christus in seipso non debuit demonstrare nisi quod semper
in se futurum erat. Sed cicatrices non semper in Christo debe­
bant remanere, quia dicit Damascenus (lib. IV De fide, c. 18 ;
G. 94, 1190) quod tantum secundum dispensationem fuerunt
in Christo. Ergo cicatrices ostendere non debuit.
3. Præterea. Hieronymus dicit ad Marcellum, (Ep. 120,
ad Hedibiam, c. 5 ; L. 22, 990) quod non meretur tangere Chris­
tum qui resurrectionem ejus non credit ; proptei quod dictum
est Magdalenæ : « Noli me tangere. » Joan., xx, 17. Sed Thomas
resurrectionem non credebat. Ergo Christus cicatrices vulnerum
ei palpabiles exhibere non debuit.

101. — SED CONTRA. Leo Papa1, (S. Augustini
serm. 162, n. 1 ; L. 39, 2064) : « Quis dubitet a mortuis rediisse
Salvatorem, cujus præsentiam agnovit oculus, attrectavit manus,
digitus perscrutatus est ? » Ergo cum omnem dubitationem suæ
resurrectionis auferre debuerit, videtur quod cicatrices digito
perscrutandas praebere debuit.
102. -— Præterea. Decet victorem insignia suæ victoriæ et
. habere et ostendere. Sed, sicut dicit Augustinus in lib. De
civitate Dei (lib. xxii, c. 19, n. 3 ; L. 41, 781) : cicatrices vulnerum
Christi fuerunt victoriæ suæ indicia. Ergo decuit ut eas haberet
et ostenderet.

1. F. innuit sicut et Ed. « Serm. i de ascens., » (L. 54, 395).

Quæstiuncula IV
III, q. 55, a. 5, ad 2 ; Compend., c. 238 ; in Joan., e. 21,1. 2, n. 5.

103. — ULTERIUS. Videtur QUOD NON DEBUIT
MANDUCATIONEM SUAM RESURRECTIONEM OSTENDERE1.

PER

1. Comestio enim spectat ad vitam animalem. Sed per resur­
rectionem non3 transitur ad vitam animalem2, ut dicunt Sara­
ceni et Judæi. Ergo Christus per comestionem resurrectionem
probare non debuit.
2. Præterea. Cibus comestus convertitur in corpus come­
dentis. Sed in corpus Christi non potuit aliquid converti, quia
jam erat extra statum generationis et corruptionis. Ergo videtur
quod comedere non debuit.
3. Præterea. Angeli qui apparuerunt Abrahæ manduca­
verunt, nec tamen in eis fuit veritas humanæ naturæ. Ergo
per comestionem veram resurrectionem naturæ humanæ pro­
bare non debuit.

104. — SED CONTRA. Ad., x3, 40 : « Dedit eum notum fieri
non omni populo, sed nobis, qui manducavimus et bibimus cum
eo, postquam resurrexit a mortuis » ; et per hoc testificatus est
Petrus resurrectionem. Ergo et hoc argumentum exhibere
debuit suæ resurrectionis.
105. — Præterea. Veritas incarnationis probatur per illud4
quod est infimum in partibus hominis, scilicet per carnem ;
unde dictum est : « Verbum caro factum est. » Joan., i, 14. Ergo
veritas etiam naturæ humanæ debuit probari in Christo per id
quod est infimum in operationibus5 animæ. Hæ autem sunt ope­
rationes vegetabilis animæ, quarum prima in animalibus est
comestio. Ergo per hoc veritatem resurrectionis probare debuit.

Solutio I
106. — RESPONSIO. Dicendum AD PRIMAM QUÆSTIONEM
quod ad veritatem resurrectionis exigitur quod idem numero
resurgat. Individuatio autem, secundum quam est aliquid unum
numero, ex diversis accidentibus manifestatur, quorum col­
lectio in alio non invenitur.
Et quia visus, ut dicit Philosophus in principio Meta., (A 1.
98(Ja, 27 ; 1. 1, n. 5-8), plures rerum differentias nobis ostendit6,
ideo quod sit idem numero, nunquam melius quam per visum
1. ayS « demonstrare ». — 2. RA. om. « non » ; A. « ad vitam in animalem ». —·
3. F. « ix ». — 4. Ed. « id ».— 5. Ed. « operibus ». — 6. α « demonstrat ».

cognoscitur1 ; et ideo visibilis apparitio fuit unum de argumentis
1 resurrectionis.

107. — AD PRIMUM igitur3 dicendum quod apparitio visi­
bilis non inducebatur ad probandum veritatem carnis, quia hoc
per alia argumenta probabatur, sed ad probandum identitatem
suppositi, supposita veritate corporis.
108. — Ad secundum dicendum quod secundum opinionem
Phæpositini3 quæ probabilior videtur, corpus glorificatum est
omnino in potestate anima? quantum ad omnes actiones ejus ;
visibile autem videtur secundum quod agit in visum ; et ideo
dicebat quod in potestate corporis gloriosi est quod videatur
vel non videatur ; et iterum quando videtur, quod videatur
sub forma gloriæ vel non.
Cum enim sit in eo forma naturalis corporis et forma gloria:,
potest secundum unam tantum immutare visum vel secundum
utramque ; et immutare visum secundum formam gloriæ secun­
dum proportionem visus, ut non corrumpatur, sed delectetur,
sicut ex visibili proportionato.
109. — Alii vero dicunt quod non potest videri nisi per mira­
culum.
Sed primum probabilius esi.
110. — Ad tertium dicendum quod discipulis illis4 Christus
formam naturalem sui corporis ostendit qua est quodammodo
corpus coloratum, et non formam claritatis gloriæ.
Quod autem ipsi eum non cognoverunt, fuit ex interiori eorum
dispositione, quia eum resurrexisse non credebant. Unde non
ponebant se ad perquirendum judicia propria, quibus possent
ipsum cognoscere ; sicut etiam accideret, si videremus aliquem
quem mortuum crederemus, quamvis notus nobis fuisset, et
maxime si videremus illum in alio habitu. Unde quam cito eis
ostendit signum fractionis panis speciale sibi, cognoverunt eum
propter specialem modum frangendi ; quia, ut dicitur, sua
fractio erat similis incisioni cultelli. Et hac infidelitate vel
dubitatione tenebantur oculi eorum ne eum agnoscerent5 ; et
ista detentio dicitur8 aorasia7, de qua dicitur in Glossa, Gen.,
xix, 11 ; (L. 214, 130) ; non quod esset aliquod impedimentum ex
parte visus corporalis in discipulis sicut potuit esse in sodomitis.
111. — Vel potest dici quod quamvis visui repræsentaretur
propria species, in qua soliti erant videre Christum8 ; tamen divina
1. Ed. « manifestatur ». — 2. Ed. « ergo ». — 3. Ed. « Præpositivi ». — 4. Ed. om.
« illis ». — 5. Ed. « cognocerent ». — 6. yS « vocatur ». — 7. αβγδ « aurisia » ex græco
αορασια ~ cæcitas. Cfr. August, χχιγ. De Civit. Dei c. 19, η. 2 ; L. 41, 782. —
8. Ed. « eum videre ».

virtute impediebantur vires interiores, ne sequerentur judicium
de persona illa quæ esset ; et sic ea quæ exterius agebantur, con­
formarentur1 his quæ interius contingebant in ipsis, ut præsentem haberent et non cognoscerent ; quia amabant, sed dubi­
tabant, ut dicit Gregorius (Hom. 23 in Evana., η. 1 ; L. 76,
1182).
Solutio II

112. — AD SECUNDAM QUÆSTIONEM dicendum quod prop­
ter vehementiam imaginationis contingit aliquando quod illud
quod imaginatio apprehendit, videtur esse præsens in visu,
non solum in dormiendo, sed etiam in vigilando.
Similiter etiam contingit quod ex oppositione aliquorum
corporum videntur quædam2 effigies, ac si essent3 hominum,
vel aliorum animalium.
Iterum etiam apparitiones visibiles dæmonum et etiam ange­
lorum consueverunt fieri per corpora aerea inspissata ; unde
statim cum volunt, dissolvuntur.
113. ■— Et ideo Dominus ad ostendendum veritatem resurrec­
tionis, palpationem visui adjunxit, ut excluderetur visio per
immutationem visus ab imaginatione, et visio umbrarum,
et visio spirituum apparentium.
114. — AD PRIMUM igitur4 dicendum quod omne corpus
tangibile est per naturam corruptibile ; unde secundum Phi­
losophos cælum est visibile, sed non tangibile. Sed quod est
per naturam corruptibile, potest esse per gloriam incorrupti­
bile. Unde quamvis corruptibile et incorruptibile sint contra­
ria simpliciter, propter quod dicit Gregorius (Homil. 26 in
Evang., η. 1 ; L. 76, 1198) quod ostendit in se duo contraria;
tamen corruptibile per naturam et incorruptibile per gratiam
non sunt contraria.
115. — Unde sicut corpus gloriosum habet in potestate sua
quod possit videri et non videri, ita habet in potestate quod
possit palpari et non palpari, et utrumque sine miraculo ; sed
palpatur per naturam corporis, non palpabile autem est, inquan­
tum corpus est instrumentum animæ gloriosæ.
116. — Ad secundum dicendum quod palpatio non pertinet
ad sensum tactus inquantum est discretivus calidi et frigidi
et hujusmodi contrariorum ; sed inquantum est discretivus
corporum solidorum quæ habent potentiam naturalem resis1. Ed. « conformabantur ». — 2. Ed. «videtur aliqua». — 3. Ed. «esset». —
4. Ed. om. « igitur ».

\tendi dividenti. Et hæc quidem soliditas est in corporibus
gloriosis, etsi non sint qualitates illae contrariæ.
y 117. — Ve] dicendum quod qualitates illæ sint in corpore
glorioso et erunt in elementis quantum ad substantiam, sed
j .
non quantum ad actionem, qua1 unum agat in alterum : continebuntur enim per formam gloriæ ne agant, sicut continentur
per formam naturalem ne dissolvant conjunctum.
118. — Ad tertium dicendum quod quamvis corpori glorioso
nullum corpus non gloriosum possit resistere ; tamen corpus
gloriosum potest resistere cuilibet alteri corpori, et secundum
hoc potest palpari quando vult.
119. — Ad quartum dicendum quod quamvis spiritus possit
corpus solidum accipere, non tamen potest assumere corpus
solidum in quo appareant omnes operationes vitæ, sicut per­
fecte in corpore Christi apparebant ; quia opus artis non potest
esse simile operi2 naturæ.
Unde quamvis statim non perciperetur deceptio, si spiritus*
corpus solidum assumpsisset, tamen ex longa mora qualem
contraxit Christus cum discipulis, non potuisset latere ; quia
ista4 quæ fiunt per artem dæmonis præter viam naturæ, non
sunt diuturna.
120. — [Ad quintum dicendum quod per tactum cognoscimus
calidum et frigidum, durum et molle et hujusmodi qualitates,
ex quibus naturaliter constituitur corpus ; et ideo quamvis
tactus sit minus spiritualis inter alios sensus, tamen per eum
veritas naturæ resurgentis certius probari potuit5.]

I

l
1 (
>

<

Solutio III
121. — AD TERTIAM QUÆSTIONEM dicendum quod cica­
trices signa erant mortis Christi. Unde secundum hoc accidens
ostendebatur quod ille idem qui mortuus fuerat resurrexit.

122. — AD PRIMUM igitur6 dicendum quod secundum Augus­
XXII De civ. Dei, (c. 19, n. 2 et 3 ; L. 41, 781) hujusmodi
cicatrices vulnerum remanserunt in victoribus et in Christo
remanserunt ad decorem quasi insignia victoriæ suæ8, non
quod aliqua corruptio vel defectus ex istis cicatricibus in eis sit.
Unde etsi aliquibus sanctis sunt amputata aliqua membra,
non oportet quod sine illis resurgant, sed quod in loco incisio­
nis aliquod vestigium ad decorem gloriæ remaneat.
123. — Ad secundum dicendum quod cicatrices istæ, ut pro­
tinum7,

1. RA. « quod ». — 2. Ed. « operationi ». — 3. Ed. « Christus ». — 4. Ed. « illa ».—5. αβγδ om. totam responsionem. — 6. β et ed. « ergo ». — 7. α « Augustinus xx. De
Civit. Dei » γδ « xx ». — 8. Ed. ad. a et ».

babilius videtur, semper in corpore Christi remanebunt ad
decorem.
Quod autem dicuntur dispensative assumpiæ, hoc est, non quia
ad tempus assumptæ sunt, sed quia non est de necessitate mate­
riæ quod in Christo remaneant, sicut accidit in nobis, sed propter
aliquem finem : in omnibus quidem victoribus propter decorem,
'in Christo autem propter hoc et propter alia quatuor. Primo ut
veritatem resurrectionis astrueret ; secundo ut eas Patris1 cons­
pectui2 præsentaret, pro nobis implorans ; tertio ut nobis suæ
caritatis et misericordiae monstraret indicia ; quarto ut in judi­
cio impiis per eas ostenderet quam juste damnentur.
124. ■— Ad tertium dicendum quod Thomas ad solum aspec­
tum vulnerum credidit ; unde dictum est ei3, Joan., xx, 29 :
« Quia vidisti me, credidisti. » Sed tamen tetigit eum, ut a nobis
omnem dubitationem excluderet, quia testis erat futuræ resur­
rectionis. Unde Leo Papa dicit : « SuffeciP ad fidem propriam
quod viderat ; sed nobis operatus est, ut tangeret quod videbat. »
Gloriosa autem Magdalena non eligebatur ut testis resurrectio­
nis in populis5, quia non decet mulierem docere in Ecclesia,
I Cor., xiv, 34 ; et ideo non est permissa tangere.
Solutio IV

125. — AD QUARTAM QUÆSTIONEM dicendum quod per
comestionem ostendit veram remansisse naturam humanam ex
illis vitai operibus quæ sunt infima, ut prius dictum est.
126. — AD PRIMUM igitur dicendum quod magis difficile
erat ad credendum veritatem5 resurrectionis quam gloriam7
resurgentis resurrectione supposita ; et ideo maxime facta sunt
argumenta ad probandam8 veritatem naturæ9 quæ manet in
statu gloriæ quantum ad omnes potentias et membra, ut sit
natura integra, quamvis non remaneant omnes usus potentiarum
vel10 membrorum, quia non inest necessitas. Et ideo ista comes­
tio non fuit necessitatis, sicut est in animali vita, sed magis fuit
potestatis, idest naturalis potentiæ ostensiva.
127. — Ad secundum dicendum quod fuit ibi comestio quan­
tum ad divisionem cibi et quantum ad trajectionem in ventrem
non autem quantum ad conversionem in humores. Cibus autem
ille, ut dicit Augustinus, (Ep. cu, q. i, n. 6 ; L. 33, 372) in
spiritualem naturam conversus est, idest in vaporem resolutus,
sicut aqua per radium solis.
1. Ed. ad. « ejus ». — 2. Ed. « aspectui ». — 3. a om. « ei ». — 4. Ed. « suffecerat ».
— 5. α ad. « fuerit ». — 6. Ed. « veritas — 7. Ed. « gloria ». — 8. Ed. «probandum ».
— 9. Ed ad,. « humanæ ». ·— 10. Ed. « et ».

\ 128. ■— Ad tertium dicendum quod in angelis non est comestio
ad ostendendam1 potentiam naturalem nutritivam, quia eam
nqn habent, sicut Christus eam habuit ; et ideo non est simile.
Et\ quamvis unum istorum argumentorum ex se non sufficeret,
tan^en omnia simul certitudinem faciebant ; et ideo etiam
argumenta multiplicata sunt.

EXPOSITIO TEXTUS
129. - « Nemo tollit eam a me.... » (8)
Contra. Ergo Christus non fuit per violentiam crucifigen­
tium occisus.
t
Et2 dicendum quod illi quantum erat in eis3, violentiam
intulerunt ; quamvis Christo violentia inferri non potuerit*
ex parte personæ, sed solum ex parte corporis humani5.
130. — « Homo in illo mutatus est... » (9)
Contra. Naturæ manserunt utrinque immutatæ6.
Et7 dicendum quod natura humana in Christo per hoc quod
est assumpta in unitatem divinæ personal non est mutata a
sua conditione naturali ; sed accepit ampliorem perfectionem,
secundum quam facta est melior.

1. Ed. « ostendendum ».— 2 Ed. om. « et ». — 3. α « illis ».— 4. RANVP. « potuit ».
•— 5. Ed. ad. « Item ». — 6. Ed. « in unitate ». — 7. Ed. om. « et ».

DISTINCTIO XXII
Si Christus in morte fuit homo.
1. — Hic quaeritur utrum in illo triduo mortis Christus fuerit homo.
2. — Quod non videtur Quibusdam, quia mortuus erat, et homo mor­

tuus non est homo.
Addunt etiam : Si tunc erat homo, vel mortalis vel immortalis. Sed
mortalis non, quia mortuus ; nec immortalis, quia tantum post resurrec­
tionem. Ergo non erat homo.
3. — Quibus respondemus, quia licet homo mortuus fuerit, erat tamen
in morte Deus homo ; nec mortalis quidem nec immortalis ; et tamen
vere erat homo. Illæ enim et hujusmodi argutiæ in creaturis locum habent,
sed fidei sacramentum a philosophicis argumentis est liberum.
Unde Ambrosius (lib. I De fide c. 13, n. 84 ; L. 16, 548) : Aufer argu­
menta, ubi fides quæritur. In ipsis gymnasiis suis jam dialectica taceat ;
piscatoribus creditur, non dialecticis.
Dicimus ergo in morte Christi Deum vere fuisse hominem, et tamen
mortuum ; et hominem quidem nec mortalem nec immortalem, quia
unitus erat animæ et carni sejunctis. Alia enim ratione dicitur Deus homo,
vel homo Deus, quam Martinus vel Joannes. Homo enim dicitur Deus
et e converso, propter susceptionem hominis, idest animæ et carnis.
Unde Augustinus (lib. I De Trin., c. 13, n. 28 ; L. 42, 840) : Talis erat
illa susceptio, quæ Deum hominem faceret, et hominem Deum.
Cum ergo illa susceptio per mortem non defecerit, sed Deus homini
et homo Deo, sicut ante, unitus erat vere ; et tunc Deus erat homo et
e converso, quia unitus animæ et carni ; et homo mortuus erat, quia anima
a carne divisa erat. Propter separationem animæ a carne homo1 mortuus,
sed propter utriusque semper2 secum unionem, homo. Non autem sic erat
homo ut ex anima et carne simul junctis subsisteret, ex qua ratione dicitur
aliquis alius homo. Et ipse forte ante mortem hoc etiam modo erat homo,
et post resurrectionem fuit ; in morte vero homo erat tantum propter
animæ et carnis secum unionem, et mortuus propter inter illa duo divi­
sionem.

Si Christus in morte erat homo alicubi, et si
ubicumque est, homo sit.

4. — Hic quæritur, si Christus in morte alicubi erat homo, et si ubi­
cumque est, homo sit.
Ad quod dicimus, quia non ubicumque erat, homo erat, nec modo
ubicumque est, homo est ; quia ubique est secundum Deitatem, nec ubi­
que homo, quia non ubique homini unitus ; sed ubicumque est secundum
hominem, ibi homo est. Tempore autem mortis et ubique erat secundum
Deum, et in sepulcro secundum hominem, et in inferno secundum homi­
nem ; sed in inferno secundum animam tantum, et in sepulcro secundum
carnem tantum3. In sepulcro ergo erat homo, quia humanitati erat4
1. Quar. om. « homo ». — 2. Quar. om. « semper ». — 3. Quar. om. « tantum ». —
4· Quar. om. « erat ».

unitus, etiamsi1 non toti, quia carni tantum ; et in inferno erat, quia
humanitati junctus, sed non toti, quia animæ tantum.
Sed si in inferno animæ tantum, et in sepulcro carni tantum unitus
erat, ergo nec in inferno unitus erat animæ et carni, nec in sepulcro.
Quomodo ergo hic vel ibi homo esse dicitur ? Quæ est ratio dicti ?
Q\iia una eademque unione unitus erat animæ in inferno, et carni in
sepulcro ; et sic erat illis duobus tunc separatis unitus sicut ante sepa­
rationem, idest ante mortem.
Ad hoc autem opponitur : Si Christus animam tantum vel carnem
tantum assumpsisset, non fuisset verus homo. Sed propter utriusque
assumptionem verus homo fuit. Sic ergo ubi carnem et animam sibi uni­
tam non habebat, verus homo ibi non exsistebat2. Sed tempore mortis
nusquam illa duo unita habebat, quia nec in sepulcro nec in inferno
nec alibi. Nusquam ergo erat homo.
Ad quod dicimus, quia Christus utique verus homo non fuisset, si car­
nem et animam non assumpsisset. Sed tamen ex quo assumpsit, neutrum
deposuit ; sed cum utroque eamdem unionem indesinenter tenuit quam
assumendo contraxit. Ideo non incongrue ubicumque animæ vel carni,
vel utrique unitus est, ibi homo esse dicitur, quia ibi humanatus est. Ergo
et in sepulcro erat homo, et in inferno erat homo ; qui in utroque3 humana­
tus erat Christus, et unam eamdemque cum anima et carne, licet separatis,
habebat unionem ; et uno eodemque tempore in sepulcro jacuit Christus,
et ad infernum descendit. Sed in sepulcro jacuit secundum solam carnem,
et in infernum descendit secundum solam animam.
Unde Augustinus (In Joan., tract, lxxviii, n. 3 ; L. 16, 1836) : Quis
non est derelictus in inferno ? Christus, sed in anima sola. Quis jacuit in
sepulcro ? Christus, sed in carne sola ; quia in his singulis Christus est,
Christum in his omnibus et singulis confitemur.
Ex his evidenter ostenditur quod carni jacenti in sepulcro unitus
efat Christus, sicut animæ in inferno. Alioquin si carni mortuæ non esset
Unitus, non in ea diceretur jacuisse in sepulcro. Anima igitur ad infernum
descendit, caro in sepulcro jacuit, sapientia cum utroque permansit,
quæ in inferno positis, ut ait Ambrosius (lib. De Ineam. Dominicæ
sacram., c. 5, n. 41-42 ; L. 16, 828 sq.), lumen vitæ fundebat æternæ. Radia­
bat illuc1 lux vera Sapientiæ, illuminabat infernum, sed in inferno nonclaudebatur. Quis enim locus est Sapientiæ, de qua scriptum est (Job xxviii,
12 sq.) « Nescit homo vias ejus, nec inventa est inter homines » : de qua
« abyssus dicit : Non est in me ; mare dicit ; Non est mecum ». Ergo
nec in tempore nec in loco Sapientia est, cui nec mors tribuenda est... In ligno
enim caro, non illa operatrix omnium substantia divina pendebat (c. 6,
n. 50).
Confitemur tamen Christum pependisse in ligno et jacuisse in sepulcro,
sed in carne sola5 ; et fuisse in inferno, sed in anima sola.

Quod Christus ubique totus est, sed non totum ;
ut totus est homo vel Deus, sed non totum.
5. — Et utique totus eodem tempore erat in inferno, totus in cælo,
totus ubique. Persona enim illa æterna non major erat, ubi carnem et
animam simul unitam sibi habebat, quam ubi alterum tantum ; nec
major erat ubi utrumque simul vel alterum tantum unitum habebat,

1. Quar. « etsi ». — 2. Quar. « erat. » — 3. Quar. « utrubique >. — 4. Quar. « illic ».
— 5. Quar. om. « sola ».

quam ubi erat neutrum habens unitum. Totus ergo Christus et perfectus
ubique erat.
Unde Augustinus (De unit. Trin. ad Optatum, c. 14 ; L. 42,1170) : Non
dimisit Patrem Christus cum venit in Virginem. Ubique totus, ubique
perfectus. Uno igitur et eodenP tempore totus erat in inferno, totus in cælo :
erat apud inferos resurrectio mortuorum, erat super cælos vita viventium ;
vere mortuus, vere vivus, in quo et mortem susceptio mortalitatis excepit,
et vitam Divinitas non perdidit... Mortem igitur Dei Filius et in anima non
pertulit et in majestate non sensit ; sed tantum2 participatione infirmitatis
Rex gloriæ crucifixus est.
Ex his apparet quod Christus eodem tempore totus erat in sepulcro,
totus in inferno, totus ubique, sicut et modo totus est, ubicumque est,
sed non totum.
Nec in sepulcro nec3 in inferno totum erat, etsi totus ; sicut Christus
totus est Deus, totus homo, sed non totum, qui non solum est Deus vel
homo, sed Deus et homo est. Totum enim ad naturam refertur, totus
autem ad hypostasim ; sicut aliud et aliquid ad naturam, alius vero et
aliquis ad personam referuntur.
Unde Joannes (Damascenus, lib. III, De fide orth., c. 7 ; G. 94, 1011) ’·
Totus Christus est Deus perfectus, non autem totum Deus est. Non enim solum
Deus est, sed et homo ; et totus homo perfectus, non autem totum homo ;
non solum enim homo, sed et Deus. « Totum » enim naturæ est repræsentativum, « totus » autem hypostaseos ; sicut « aliud » quidem est naturæ, « alius »
autem hypostaseos ; sic et hujusmodi.
Si EA QUAE DICUNTUR DE DEO VEL DE FlLIO DEI,
POSSINT DICI DE ILLO HOMINE VEL DE FILIO HOMINIS.

6. — Solet etiam quæri, si congruenter dici possit filius hominis vel ille
homo descendisse de cælo, vel ubique esse, sicut dicitur Filius Dei vel
Deus de cælo venisse vel4 ubique esse.
Ad quod dicimus. Si ad unitatem personæ referatur dicti intelligentia,
sane dici potest ; si vero ad distinctionem naturarum, nullatenus conce­
dendum est.
Unde Augustinus (lib. II, Contra Maximinum, c. 20, n. 3 ; L. 42,
789) : Una est persona Christus, Deus et homo. Ideo dicitur (Joan.,iii, 13) :
« Nemo ascendit in cælum, nisi qui descendit de cælo, etc. » Si ergo attendas
distinctionem substantiarum, Filius Dei descendit, et filius hominis cruci­
fixus est; si vero unitatem personæ, et Filius hominis descendit, et Filius
Dei crucifixus est. Propter hanc unitatem personæ non solum Filium hominis
descendisse de cælo, sed etiam dixit esse in cælo, cum loqueretur in terra...
Propter hanc eamdem dicitur « Deus gloriæ crucifixus », qui tamen ex forma
servi tantum crucifixus est, non secundum hoc quod Deus gloriæ est, cU
secundum hoc quod glorificat suos ; et tamen dicitur « Deus gloriæ crucifixus »,
recte quidem non ex virtute Divinitatis, sed ex infirmitate carnis. Quid ergo
propter quid, et quid6 secundum quid dicatur, prudens et diligens et pius
lector intellegat (lib. I De Trin., c. 13, n. 28 ; L. 42, 840).
Hæc de corrigia calceamenti Domini sufficiant, ne ossa Regis Idumeæ
consumantur usque in cinerem7.

1. Quar. « eodemque ». — 2. lid. « tamen ». — 3. Quar. « vel ». — 4. F. « et ». —
5. F. « vel ». — 6. F. om. « quid ». — 7. Amos, n, 1.

7. — « Hic quæritur utrum in illo triduo etc. « (1)
Postquam determinavit Magister de his quæ pertinent ad
mortem Christi, scilicet secundum quam rationem dicatur
mortuus, hic determinat ea quæ consequuntur ad mortem Christi.
Dividitur autem in partes1 duas. In prima determinat de
morte Christi per comparationem ad ejus humanitatem absolute; secundo per comparationem ad locum, ibi : « Hic quæritur si Christus in morte... » (4)
Circa primum tria facit. Primo movet quæstionem, utrum
Christus in triduo fuerit homo. Secundo ponit aliorum opinio­
nem, ibi : « Quod non videtur quibusdam... » (2) Tertio ponit opi­
nionem suam, ibi : « Quibus respondemus, etc. » (3)
« Hic quæritur si Christus... » (4). Hic inquirit de morte Christi2
per comparationem ad locum in quo erat ; et facit duo. Primo
ostendit quod erat secundum humanitatem in sepulcro et in
inferno, et secundum Divinitatem ubique. Secundo inquirit
utrum de illo homine possit prædicari esse ubique, ibi : « Solet
etiam quæri... » (6)
Circa primum duo facit. Primo ostendit quod Christus erat
in diversis locis secundum diversa. Secundo inquirit utrum esset3
in illis locis totus, ibi : « Et utique totus etc. » (5)

S
,
'J %
;
"

Hic est triplex quæstio.
Prima de morte Christi per comparationem ad ejus huma­
nitatem.
Secunda de descensu ad inferos.
Tertia de ascensione ejus in cælum.

QUÆSTIO I

DE MORTE CHRISTI
PER COMPARATIONEM AD EJUS HUMANITATEM
Circa primum quæruntur duo.

Primo, utrum Christus in illo triduo mortis homo fuerit.
Secundo, utrum ubique fuerit homo tunc, vel etiam ante,
vel nunc.

1. β om. « partes ». — 2. Ed. om. « Christi ». — 3. Ed. « fuerit ».

ARTICULUS [
III, q. 50, a. 4 ; Quodl. n, q. 1, a. 1 ; m, q. 2, a. 2 ; Compend., c. 229.

8. AD PRIMUM SIC PROCEDITUR. Videtur quod Chri­
stus IN ILLO TRIDUO FUERIT HOMO.

1. Rationale enim est differentia completiva hominis. Sed
Christus poterat dici rationalis in illo triduo propter animam
rationalem sibi unitam. Ergo poterat dici homo.
2. Præterea. Omnis persona subsistens in natura humana
potest dici homo. Sed persona Filii Dei subsistebat in natura
humana, quia habebat omnes partes humanæ naturæ sibi uni­
tas. Ergo poterat dici homo.
3. Præterea. Ad hoc quod aliquis dicatur homo oportet
quod anima et corpus sint1 unita. Sed in illo triduo anima
et corpus Christi2 erant unita in unam hypostasim Filii Dei.
Ergo poterat dici homo.
4. Præterea. Omnis sacerdos est homo. Sed3 Christus in
illo triduo sacerdos erat4, quia ei dictum est, ps. (cix, 4) :
« Tu es sacerdos in- seternum. » Ergo Christus in illo triduo erat
homo.
5. Præterea. Cum omnia esse desiderent, ut dicit Philoso­
phus in II De generatione (β 10. 336b, 27 ; 1. 10, n. 7), nullus
desiderat non esse, sed semper verius esse. Sed sancti desiderant
mori, ut patet Philip., i, 23 : « Cupio dissolvi, etc. » Ergo per
mortem non desinunt esse id quod fuerant, sed verius esse inci­
piunt ; et ita post mortem possunt homines dici.
6. Præterea. Pelrus est nomen cujusdam singularis in natura
humana. Sed post mortem Petri invocamus eum dicentes :
« Sancte Petre, ora pro nobis. » Ergo post mortem potest5 dici
homo ; et sic videtur quod6 eadem ratione Christus.
7. Præterea. Philosophus dicit in IX Eih., (i 8. 1168b,
31 ; 1. 9 d.) quod homo est intellectus suus. Sed intellectus homi­
nis manet post mortem. Ergo post mortem potest dici homo.

9. — SED CONTRA. Pars non prædicatur de toto, nec e
converso7. Sed post mortem Christi manserunt tantum partes
humanæ naturæ. Ergo ratione illarum partium Christus non
poterat dici homo.
10. — Præterea. Homo est nomen speciei. Sed species et
genera sumuntur a forma totius ; forma autem totius resultat
1. Ed. ad. « sibi ». — 2. Ed. om. « Christi ». — 3. Ed. om. « sed ». — 4. Ed. « fuit »
— 5. α ad. « etiam ». — 6. β ad. « etiam », yS om. « quod ». -— 7. Ed. « e contra ».

ex compositione partium. Ergo cum anima et corpus non fuerint
in illo triduo ad invicem composita, Christus non poterat dici
homo.
11. ■—■ Præterea. Vivum est superius ad hominem, ut dici­
tur in lib. De causis (]ect. 1 ; I, 192). Mortuum autem oppo­
nitur vivo. Sed Christus erat mortuus. Ergo non erat homo.

12. — RESPONSIO. Dicendum quod opinio fuit Magistri
et etiam Hugonis de sancto Victore, (lib. II De sacramentis,
part. I, c. 11 ; L. 176, 401) quod Christus in illo triduo fuerit1
homo ; sed ad hoc movebantur diversis viis.
Hugo enim dicebat quod tota personalitas hominis est in
anima et2 ipsa erat homo proprie loquendo ; et ideo anima post
mortem potest dici homo non solum in Christo, sed etiam in
aliis hominibus.
13. — Hæc autem positio non potest esse vera ; quia postquam
aliquid est completum in specie, sua et personalitate, non potest
ei advenire aliquid, ut componat cum eo naturam aliquam ;
sed vel adjungitur ei in persona, et non in natura, quod est
' singulare in Christo ; vel adjungitur ei accidentaliter.
Unde ex hac positione sequitur quod vel ex anima et corpore
non efficiatur una natura et sic anima non erit forma corporis,
nec vivificabit corpus formaliter ; vel3 iterum quod anima
adjungatur4 corpori accidentaliter, ut nauta navi, vel5 homo
vestimento, sicut dicebant antiqui Philosophi, quorum Plato,
ut Gregorius Nyssenus6 narrat, dicebat quod homo non est
aliquid compositum ex anima et corpore ; sed est [anima7] utens
corpore.
14. — Et quia hæc inconvenientia sunt, ideo Magister non
voluit quod alii post mortem essent homines, sed solum hoc
voluit de Christo ; quia etiam post mortem anima et corpus
aliquo modo manent unita in Christo, inquantum utrumque
manet unitum Verbo.
15. —Sed hæc etiam positio non potest stare, si proprie acci­
piatur hoc nomen homo, propter duas rationes. — Primo, quia
ad hoc quod sit homo, oportet quod sint anima et corpus con­
juncta ad constituendum naturam unam : quod fit per hoc quod
informatur anima, quod in illo triduo non fuit. — Secundo,
quia recedente anima, illa caro non dicebatur nisi æquivoce
caro ; unde nec illud corpus erat humanum corpus, nisi æqui­
voce.
1. α « erat », ed. « fuit ». — 2. Ed. ad. « in ». — 3. α « et ». — 4. αβ8 « adjungitur >.
— 5. αδ « et ». — 6. Nemesius in lib. De nat. hom., c. 3, (G. 40, 594). — 7. αβγδη «homo ».

16. — Et ideo omnes Moderni tenent quod Christus in triduo
non fuerit homo.
17. — Sciendum tamen quod Magister non vcluit quod Chris­
tus in triduo illo1 diceretur homo, nisi æquivoce ; unde dicit
quod non secundum eamdem rationem dicebatur homo post
mortem, sicut ante, vel sicut alii homines. Et secundum hoc
ex opinione Magistri non sequitur aliquod inconveniens secun­
dum rem ; quia secundum Philosophum in2 IV Mela., (y 4.
1106b, 13 s. ; 1. 7, n. 616 s.) non est inconveniens ut quod nos
dicimus hominem alii dicant non hominem quantum ad con­
venientiam nominis ; sed solum est improprietas in modo loquendi
quia non est in usu hujus nominis homo quod significet animam
et corpus divisa3.

18. - AD PRIMUM igitur* dicendum quod rationale secun­
dum quod est differentia, compositi est5, ut dicit Avicenna,
quamvis sumatur ab anima ; et ideo post mortem sicut non erat
homo, ita non erat rationale secundum quod rationale nomi­
nat differentiam hominis, sed solum secundum quod nominat
potentiam animæ.
19. — Ad secundum dicendum quod non subsistebat in natura
humana, quia non erant omnes partes humanæ naturæ : non
enim erat caro et os, nisi æquivoce, ut dictum est ; et iterum non
erat unio animæ ad corpus.
20. — Ad tertium dicendum quod ad hoc quod sit homo,
non solum oportet quod anima et corpus uniantur in persona,
sed etiam ad constitutionem naturæ unius.
21. — Ad quartum dicendum quod Christus dicitur sacerdos
in aeternum, quia ejus sacerdotio aliud sacerdotium non succedit.
22. — Vel aliter dicendum quod Christus, ut dicitur Heb.,
ix, 11, erat « assistens Pontifex futurorum bonorum» quæ sunt
spiritualia6 ; et ideo illud sacerdotium est etiam animæ Christi
separatae a corpore.
23. — Ad quintum dicendum quod desiderabat Paulus verius
esse quantum ad animam, quod erat nobilius, quam esse in
mortali corpore.
24. — Ad sextum dicendum quod illa· locutiones sunt synecdochicæ, quia ponitur totum pro parte.
25. — Ad septimum dicendum quod Philosophus loquitur
figurative, et non proprie. Unde ipse dicit quod ita dicitur homo7
intellectus sicut civitas rex, quia totum quod est in civitate
dependet ex voluntate regis.
1. α om. * in triduo illo ». — 2. Ed. om » in «. —3. RANVP. « divisam et corpus ». —
4. γ et ed. «ergo». — 5. Ed. « est ipsius compositi».— 6. Ed. « spiritualium». — 7. RA.
om. « homo ».

ARTICULUS II

26. — AD SECUNDUM SIC PROCEDITUR. Videtur quod
Christus ubique fuerit homo.
1. Secundum Damascenum enim (lib. III, c. 3 ; G. 94, 994),
naturæ communicant sibi sua idiomaia. Sed Christus ubique
est Deus. Ergo ubique est homo.
2. Præterea. Ouæcumque sunt unum1 supposito, ubicumque
est unum, eta aliud. Sed homo et Filius Dei sunt idem8 in4
supposito. Ergo cum Filius Dei sit ubique, et5 ubique etiam erit
homo.
3. Præterea. Sicut Petrus vere est homo, ita et Christus.
Sed ubicumque est Petrus, ibi est homo. Ergo et6 ubicumque
est Christus, ibi est homo. Sed7 est ubique. Ergo ubique est homo.
4. Præterea. Omne quod est, aut est homo aut non homo.
Si ergo Christus non est ubique homo, erit alicubi non homo :
quod falsum est.
5. Præterea. Esse ubique, non magis est remotum a creatura8
quam æternitas. Sed dicimus quod iste9 homo fuit ab æterno.
Ergo similiter dicere possumus quod ubique est homo.
6. Præterea. Totalitas rei dicitur respectu illorum ex quibus
res componitur. Sed totus Christus dicitur esse ubique, ut
in Littera (5) dicitur et ut Damascenus dicit. Cum igitur totus
ad personam pertineat, et persona sit composita ex Divi­
nitate et humanitate, videtur quod humanitas Christi sit ubique ;
et sic ubique est homo.
27. — SED CONTRA. Humanitas Christi non consistit nisi
in anima et carne. Sed neque corpus Christi neque anima sunt
ubique. Ergo ipse secundum humanitatem non est ubique.
28. — Præterea. Omne quod movetur de loco ad locum, habet
locum determinatum et non est ubique. Sed Christus, secundum
quod homo, movebatur de loco ad locum. Ergo non erat ubique.
29. — Præterea. Esse ubique solius Dei est. Sed nullum
tale convenit Christo secundum quod homo. Ergo non est ubique
secundum quod homo.

30. — RESPONSIO. Dicendum quod humana natura Christi
non est ubique, neque quando anima et corpus fuerunt divisa,
neque quando sunt conjuncta ; sed persona illa ratione sui et
ratione divinæ natura* est ubique.
1. αχδ ad. « in ». — 2. Ed. « est ». — 3. β « unum ». — 4. γδ et ed. om. « in ». —
5. Ed. om. « et ». — 6. γ et ed. om. « et ». — 7. Ed. ad. « Christus ». — 8. Ed. « creaturis ». — 9. α « ille ».

31. — Ad veritatem autem locutionis, ut supra dictum est1
(d. 10, 57 ; d. 12, 26), exigitur quod prædicatum secundum se
totum conveniat subjecto ; sufficit autem quod conveniat ei
ratione suppositi.
Et ideo, quia homo significat2 suppositum humanæ naturæ
et ipsam humanam naturam, inde est quod hæc est falsa : Chris­
tus est homo ubique, quia non convenit sibi ubique habere huma­
nitatem.
Adverbium autem ubique3 determinat esse hominem in
prædicato positum ad id totum quod in homine importatur,
et magis etiam quantum ad naturam, secundum quod termini
in prædicato positi tenentur formaliter.
Sed hæc est vera : Iste homo est ubique, quia esse ubique con­
venit4 personæ. Hæc autem : Christus, secundum quod homo,
est ubique, potest esse vera et falsa. Secundum5 enim potest
importare conditionem naturæ, et6 sic falsa est ; vel7 veritatem
suppositi, et sic est vera.
32. — AD PRIMUM igitur8 dicendum quod idiomatum
communicatio fit secundum quod naturæ uniuntur in persona
vel9 supposito. Et ideo oportet quod ista communicatio attendatur
secundum quod nomen significans utramque naturam, in sub­
jecto ponitur, et non secundum quod ponitur in prædicato10.
Non enim sequitur : Est factus homo ; ergo est factus Deus. Et
similiter non sequitur : Est ubique Deus; ergo est ubique homo.
33. — Ad secundum dicendum quod ubicumque est Deus,
hic homo est in illo11 loco, non tamen ibi est humana natura;
et ideo non oportet quod ibi sit homo.
34. — Ad tertium dicendum quod Petrus non habet nisi
humanam naturam ; et ideo ubicumque ipse est, oportet quod
sit illa natura.
Sed Christus habet plures naturas, et ideo non oportet quod
ubicumque est, ibi habeat utramque naturam ; sicut non opor­
tet quod ubicumque est totum, quod12 ibi sint omnes partes
ejus, sed est13 in uno loco secundum manum et in alio secundum
pedem.
35. — Ad quartum dicendum quod cum dicitur : Filius Dei
non est ubique homo, locutio non verificatur secundum quod
negatio fertur absolute ad hominem, sed secundum quod
fertur ad hominem cum hoc quod est esse ubique ; sed quando
additur sibi per compositionem, negatio non fertur extra ter1. α in marg. et NVP. ad. « non ». — 2. Ed. « signat ». — 3. α « Hoc adverbium
ubique ». — 4. α ad. «■ etiam ». — 5. Ed. ad. « quod ». —■ 6. Ed. om. « et ». — 7. F.
« sed ». — 8. Ed. « ergo ».— 9. Ed. ad. « in ». — 10. F. « prædicto ». — 11. F. om« illo ». — 12. Ed. om. « quod ». — 13. Ed. om. « est ».

minum illum ; et ideo removet humanitatem absolute et non
respectu ejus quod dicitur ubique vel alicubi. Et propter hoc
hæc1 est falsa ; Christus alicubi esi non homo ; sed hæc est vera :
Non est ubique homo.
36. — Ad quintum dicendum quod similiter est de hoc sicut
de æterno. Hæc enim est vera : Iste2 homo fuit ab æterno ;
sed hæc est falsa : Christus fuit ab aeterno homo, sicut et de3
ubique dictum est.
37. ■—Ad sextum dicendum quod persona non proprie dicitur
composita ex naturis, ut supra dictum est ; unde totus non fer­
tur4 ad personam, secundum quod totum dicitur quod habet
partes, sed secundum quod totum dicitur perfectum cui nihil
deest. Et secundum hoc dicitur totus ubique, quia nihil deest
sibi de sua personalitate, secundum quod5 ubique est : totus
enim, cum sit masculini generis, ad personam pertinet.
Deest autem ei aliquid de his quæ ad naturam Christi6 pertinent
secundum quod est ubique ; quia secundum humanam naturam
non est ubique. Et ideo dicitur quod non est totum ubique ;
quia lotum, cum sit neutrius generis, ad naturam pertinet.

QUÆSTIO II

DE DESCENSU CHRISTI AD INFEROS
Deinde quæritur de descensu Christi ad inferos7.

Et circa hoc quaeruntur duo.
Primo, de descensu Christi ad inferos.
Secundo, de effectu8 quem ibi fecit.
ARTICULUS I

Quæstiuncula I
III, q. 52, a. 1 ; Compend., c. 235 ; Symbol., a. 5.

38. — AD PRIMUM SIC PROCEDITUR. Videtur quod
stus AD INFERNUM NON DEBUIT DESCENDERE.

Chri­

1. Sicut enim dicit Augustinus ad Dardanum (Epist. 187,
n. 5-6; L. 33, 834), nomen inferni in Scriptura semper in malo
1. α om. « hæc ». — 2. α « Ille ». ·— 3. a om. « de ». — 4. α « refertur ». — 5. α
« quam ». — 6. Ed. « humanam naturam ».— 7. α « de descensu ad inferos, scii. Chris­
ti ». —- 8. α ad. « scilicet ».

accipitur. Sed id quod semper in malo accipitur, Christo non
competit. Ergo neque1 descendere ad infernum.
2. Præterea. Christus non descendit in mundum, nisi ut mun­
dum liberaret. Sed per passionem non solum liberavit eos qui
in mundo erant, sed etiam eos qui in inferno detinebantur2, solu­
to pretio pro peccato pro quo detinebantur. Ergo videtur
quod ad infernum descendere non debuit.
3. Præterea. Descendere ad infernum importat pcenam dam­
nationis pro peccato. Sed in Christo nullum peccatum fuit.
Ergo nec aliqua damnatio sibi competit. Ergo ad infernum des­
cendere non debuit.

39. — SED CONTRA est quod dicitur in Symbolo : « Descendit
ad inferos etc.3 »
40. ■— Præterea. Act., n, 24 : « Quem Deus suscitavit solutis
doloribus inferni. » Ergo videtur quod in inferno fuerit.
Quæstiuncula

II

III, q. 52, a. 2.

41. — ULTERIUS. Videtur

QUOD DESCENDERIT USQUE AD

INFERNUM DAMNATORUM.

1. Ipse enim non solum sua morte humanum genus a peccato
originali liberavit, sed etiam ab actuali. Sed infernus damnato­
rum est locus pcenalis respondens peccato actuali, sicut limbus
patrum locus debitus pro peccato4 originali. Ergo videtur quod
etiam in illum infernum descendere debuerit, sicut in limbum
descendit.
2. Præterea. Christi ascensio respondet suo descensui, quia
qui descendit ipse, esi et qui ascendit, Eph., iv, 10. Sed ipse ascen­
dit super omnes cælos. Ergo debuit etiam usque ad inferiorem
infernum descendere.
3. Præterea. Eccli., xxiv, 45, dicitur : « Penetrabo omnes
inferiores parles terree et inspiciam omnes dormientes. » Sed infe­
riores partes terræ sunt infernus damnatorum, in quo aliqui
de dormientibus, idest mortuis, sunt. Ergo videtur quod ipse
in illum infernum descenderit.

42. — SED CONTRA. Luc., xvi, 26, dicitur : « Diter nos et
vos chaos magnum firmatum esi, ut illi qui volunt illuc ex nobis
transire, non possint. » Sed istud11 chaos magis erat firmatum inter
1. Ed. « nec ». — 2. a homol. «■ detinebantur... Ergo ». — 3, Ed. om. « etc ». —
4. α om. « peccato ». — 5. Ed. « illud ».

Christum qui jam erat comprehensor, et1 damnatos, quam inter
sanctos qui erant in limbo expectantes beatitudinem2 et illos
qui erant in inferno. Ergo Christus ad illos non descendit.
43. — Præterea. Sicut cælum empyreum est locus æternæ
gloriæ, ita infernus est locus æternæ miseriæ. Sed nullus dam­
natus potest esse in cælo empyreo. Ergo nulli beato competit
esse in illo3 inferno, et sic nec Christo.

Quæstiuncula III
III, q. 52, a. 4.

44. — ULTERIUS. Videtur quod in limbo illo moram
NON CONTRAXERIT4.

1. Ad hoc enim descendit in infernum, ut sanctos qui ibi
detinebantur liberaret. Sed statim illic5 descendens sanctos
liberavit. Ergo videtur quod moram illic trahere non debuit.
2. Præterea. Sicut per peccatum aliquis a cælo excluditur,
ita per emundationem a peccato aliquis ab inferno liberatur.
Sed diabolus, statim ut peccavit, de cælo cecidit. Ergo videtur
quod sancti statim ut mundati fuerunt a peccato, de inferno
educti sunt6, et ita Christus etiam statim exivit.
3. Præterea. Anima Christi non potuit simul esse in diversis
locis. Sed Christus in die mortis suæ fuit in paradiso, quia latroni
dixit, in cruce pendens, Luc., xxui, 43 : « Hodie mecurn eris
in paradiso. » Ergo videtur quod illa eadem7 die de inferno
exierit.

45. — SED CONTRA. Act., n, 24 dicitur8 : « Quem Deus
suscitavit solutis doloribus inferni. » Ergo videtur quod in inferno
fuerit usque ad horam resurrectionis suæ.
46. — Præterea. Locus animæ separatæ est infernus vel cælum.
Sed anima Christi ante diem ascensionis in cælum non ascendit,
et ita ante resurrectionem in cælo non fuit. Ergo mansit in
inferno usque ad diem resurrectionis.

Solutio I
47. — RESPONSIO. Dicendum AD PRIMAM QUÆSTIONEM
quod Christus, ut nos ab omnibus defectibus liberaret, in se
nostros defectus qui universaliter omnium erant et in defectum
gratiæ non vergebant, accipere voluit.
1. α ad. « inter ». — 2. α om. « beatitudinem ». — 3. Ed. om. « illo ». — 4. N. om.
« illo » ; P. « ullam moram non traxerit ». -— 5. Ed. «illuc ». — 6. αβ « sunt d·
inferno educti » contra νδ ed. — 7. α om. » eadem ». —8. Ed. om. « dicitur ».

Hoc autem erat omnibus hominibus commune ante Christi
passionem quod pro debito originalis peccati ad infernum
descendebant.
48. —■ Sed in nomine inferni duo importantur, scilicet locus,
et pœna vel damni vel sensus, scilicet afflictiva.
Pœna autem damni, scilicet carentia divinæ visionis, vergebat
in defectum gratiæ, quia scilicet non poterat in eis esse gratia
consummata, scilicet gloria.
Similiter· etiam pœna sensus post hanc vitam non est satisfactoria, quia illi non sunt in statu merendi ; sed est vel pur­
gativa' vel damnativa. Purgatio autem debetur alicui impuri­
tati et damnatio debetur peccato mortali. Unde etiam pœna
sensus post hanc vitam in defectum gratiæ vergit.
49. — Et ideo Christo fuit competens in infernum descendere
secundum quod infernus importat locum, non autem secundum
quod importat pœnam.
50. — AD PRIMUM [ergo1 dicendum quod nomen inferni
secundum quod importat locum, non sonat in malum tantum, et
sic potest competere Christo ; secundum autem quod importat
pœnam damni vel sensus, sic Christo competere non potest,
quia sic sonat etiam in malum culpæ.
51. — Vel] dicendum2 quod descendere ad infernum, quasi
sub potestate infernalium deductus3, in malum sonat ; sed des­
cendere in infernum ad expoliandum ipsum per modum dominiP
sonat in maximam dignitatem ; et sic Christo competit.
52. —■ Ad secundum dicendum quod per passionem ejus solu­
tum erat pretium, unde amotum erat impedimentum quo
sancti prohibebantur a visione Dei, et ideo statim Deum vide­
runt ; sed tamen oportuit quod in infernum localiter descende­
ret quantum ad liberationem eorum a loco pœnali, et iterum
ut in se omnes defectus acciperet.
53. ■—■ Ad tertium dicendum quod secundum quod nomen
inferni importat pœnam sensus vel damni, sic Christus non dici­
tur in infernum descendisse ; sed secundum quod tantum locum
nominat.
Solutio II
54. — AD SECUNDAM QUÆSTIONEM dicendum quod
quadruplex est infernus.
' Unus est infernus damnatorum, in quo sunt tenebræ et quan­
tum ad carentiam divinæ visionis et quantum ad carentiam5
1. γ « igitur ». — 2. αβγδ « Ad primum dicendum quod descendere etc ». om. præcedentia per homot. γ ad. « igitur ». — 3. Ed. « deduci ». — 4. Ed. « domini ». —- 5; F.
om. per homot. « divinæ visionis et quantum ad carentiam ».

distinctio

j-

.

xxii, QuæsT. n,

art. i

671

gratiæ, et est ibi pœna sensibilis ; et hic infernus est locus damnatorum.
55. -— Alius est infernus supra istum, in quo sunt tenebræ
et propter carentiam divinæ visionis et propter carentiam gra­
tiæ, sed non est ibi pœna sensibilis ; et dicitur limbus puerorum.
56. — Alius supra hunc est1, in quo est tenebra2 quantum ad
carentiam divinæ visionis, sed non quantum ad carentiam gra­
tiæ, sed est ibi pœna sensus ; et dicitur purgatorium.
57. — Alius magis supra est, in quo est tenebra quantum ad
carentiam divinæ visionis, sed non quantum ad carentiam
gratiæ, neque est ibi pœna sensibilis ; et hic est infernus sanc­
torum patrum ; et in hunc tantum Christus descendit quantum
ad locum, sed3 non quantum ad tenebrarum experientiam.

58. — AD PRIMUM igitur4 dicendum quod Christus libe­
ravit sua passione a peccato mortali eos qui in via sunt, ut vel
non committant vel a commisso absolvantur, si velint ; non
autem eos qui jam cum peccato mortali decesserunt, quibus
debetur ille infernus damnatorum.
59. — Ad secundum dicendum quod ascensio congruit Christo
ratione sui, et ideo quia ipse est altissimus, super omnes5 ascen­
dere debuit ; sed descendere non competit sibi nisi pro nobis
et6 ideo tantum descendit quantum nostræ liberationi ex> pediebat et non sub omnibus simpliciter.
60. — Ad tertium dicendum quod inferiores partes terræ
dicuntur etiam illa loca in quibus sancti patres erant ; et qui
ibi continebantur, dormientes dicebantur, propter spem gloriosæ resurrectionis ; non autem illi qui damnati erant in inferno.
Solutio III

61. — AD TERTIAM QUÆSTIONEM dicendum quod cum
anima et corpus sint proportionalia7, tantum debuit stare
anima in inferno quantum corpus in sepulcro, ut per utrumque
fratribus suis similaretur, et ut in resurrectione novam vitam
inchoaret et quantum ad animarum liberationem, et quantum
ad corporum resurrectionem in suo corpore inchoatam.
62. — AD PRIMUM igitur8 dicendum quod liberare Christus
nos voluit, defectus nostros in se portando; et ideo quamdiu
mortuus fuit, voluit secundum animam in inferno esse, sicut
secundum corpus in sepulcro.
1. a om. « est ». — 2. Ed. « in quo sunt tenebræ ». — 3. α « et ». — 4. β ed. « ergo »
— 5. Ed. ad. « cœlos ». — 6. Ed. om. « et ». — 7. Ed. ’proportionabilia ». — 8. Ed.
« ergo ».

63. — Ad secundum dicendum quod dispensative factum est
ut Christus tamdiu mortuus esset, ut veritas mortis ostende­
retur ; et tamdiu debuit anima ejus esse in inferno et corpus
in sepulcro, quamdiu mortuus fuit, sicut et de aliis1 ante ejus
resurrectionem fuit.
64. — Ad tertium dicendum quod paradisus est triplex. Unus,
corporalis2 terrestris, in quo Adam positus est ; alius corporalis
cælestis, scilicet cælum empyreum ; alius spiritualis, scilicet
gloria de visione Dei, et de isto paradiso intelligitur quod Do­
minus latroni dixit, quia statim peracta passione et ipse latro
et omnes qui in limbo patrum erant Deum per essentiam vide­
runt.

ARTICULUS II
Quæstiuncula I
III, q. 52, a. 5 ; Compend., c. 235 ; Symbol., a. 5 ; Ephes., c. 4, 1. 3.

65. — AD SECUNDUM SIC PROCEDITUR. Videtur quoo
Christus limbum patrum non illuminaverit.

1. De ratione enim inferni videtur esse tenebra, sicut de ratione
paradisi lux. Ergo inferno non competit illuminari.
2. Præterea. Si locus aliquis illuminatur, omnes qui sunt
in loco illo lumen percipiunt. Sed aliqui erant in inferno qui
non debebant percipere lumen Christi, sicut dæmones. Ergo3
videtur quod locum illum non illuminaverit.
3. Præterea. In ps., (cvi, 14,) dicitur : « Eduxit* eos de tene­
bris et umbra mortis. » Sed si Christus locum illum illuminasse!,
tenebræ ibi non fuissent. Ergo Christus locum illum non illu­
minavit.
66. — SED CONTRA. Damascenus dicit (lib. III, c. 29 ;
G. 94, 1102, a.) : « Descendit ad infernum anima deificata, ut
quemadmodum his qui in terra sunt, ortus est sol justitiæ, ita et
his qui in inferno et tenebris et umbra mortis sedent, superlucescat. »
67. ·— Præterea. Ambrosius dicit in Litlera (4) quod5 : « In
inferno lumen viiæ fundebat æternæ. »

1. RA. « eis ». —- 2. Ed, « paradisus ». — 3. Ed. « igitur ». — 4. a « eduxisti ».—
5. Ed. « ubi supra in textu ».

Quæstiuncula II
III, q. 52, a, 7 ; Symbol., a. 5.

Λ

68. — ULTERIUS. Videtur quod Christus animas extra­
xerit ETIAM DE INFERNO DAMNATORUM.

v
i'

>i-

5

1. Ipse enim dicit1, ps. (lxxxv, 13) : «.Eduxisti2 animam meam
ex3 inferno inferiori, » et Job xvii, 16 dicitur4 : « In profundissimum. infernum descendent omnia5 mea. » Sed profundissimum
inferni in quod descendit Job et de quo fuit eductus, constat
quod fuit infernus damnatorum. Ergo animas eduxit de inferno
damnatorum6.
2. Præterea. Zachar., ix, 11 super illud7 : « Tu aulem9 in
sanguine testamenti etc. » dicit Glossa9 : « Eos qui tenebantur vincti
[zn10] carceribus, ubi nulla misericordia eos refrigerabat quam dives
ille petebat, tu liberasti. » Sed tales erant damnati in inferno.
Ergo ipsi11 fuerunt liberati.
3. Præterea. Sap., vu, 30, dicitur : « Sapientia vincii mali­
tiam. » Sed hoc non esset, si non omnes qui per malitiam in
infernum descenderant, per Sapientiam quæ Christus est,
liberati sunt. Ergo omnes sunt liberati, etiam de inferno dam­
natorum.
4. Præterea. Is., xxn, 22 : « Congregabuntur congregatione
unius fascis in lacum, et claudentur in carcerem12, et post multos
dies visitabuntur » ; et loquitur ibi de damnatis, quod patet per
hoc quod ipse praemisit de militia cæli. Ergo videtur quod etiam
damnati per Christum visitati et liberati sunt.

69, — SED CONTRA. Is., ult.,24: «Ignis13 eorum non morietur».
7θ· — Præterea. In inferno nulla est redemptio. Ergo inde
aliqui liberati non sunt.
Quæstiuncula III

71.— ULTERIUS. Videtur quod

liberaverit illos14 qui

ERANT IN LIMBO PUERORUM.

1. Quia ipsi non detinentur15 nisi pro peccato originali,
1. Ed. « dixit ». — 2. Ed. « eruisti ». — 3. αη «■ de ». — 4. Ed. om. « dicitur ». -—
, 5. Ed. « ossa ». — 6. β « Ulterius videtur quod Christus extraxit etiam animas ex
inferno dammatorum. Ipse enim dicit : « Eduxisti animam meam ex inferno infe­
riori. » Et Jon, χιό dicitur : «Zn profundissimum inferni descendent omnia mea.» Sed
Christus descendit in profundissimum infernum in quem descendit Job. Sed constat
quod Job fuit eductus de inferno in quem descenderat. Infernus autem inferior et pro­
fundissimus est infernus damnatorum. Ergo animas eduxit de inferno damnatorum. ».
— 7. Ed. om. « super illud ». — 8. Ed « quoque » — 9. Ex Hieronymo desumpta
(L. 25, 1485 b.). —10. αβγ8η om. « in », et legunt l< victis », aut « vinctis ». — 11. a om.
« ipsi ». — 12. Ed. « carcero. ■— 13. α « vermis ». — 14. αβ « illos ». ·— 15. Ed.
« detinebantur ».
COMMENT. IN LIB. SENTENT. - HI. — 23

sicut et1 patres sancti. Sed illi sunt educti. Ergo et pueri.
2. Præterea. In eis non est peccatum nisi per alium. Ergo
et1 per alium liberari debuerunt.
3. Præterea. Impotentia maximam meretur indulgentiam.
Sed pueri non potuerunt peccatum originale vitare. Ergo ipsi
maxime debuerunt consequi liberationem.

72. ·— SED CONTRA. Nullus liberatur per Christum nisi
membrum Christi. Sed pueri nunquam fuerunt membrum
Christi2neque per sacramentum fidei, neque per fidem. Ergo per
Christum non sunt liberati.
73. — Præterea. Post hanc vitam non datur gratia alicui,
nisi habenti. Sed pueri non habuerunt gratiam cum decesserunt.
Ergo non potest eis dari post vitam ; et ita non possunt educi
ad gloriam.
Quæstiuncula IV
III, q. 52, a. 8.

74. — ULTERIUS. Videtur quod liberaverit illos

qui

ERANT IN PURGATORIO.

1. Quia majus erat impedimentum peccati originalis quam
peccati venialis. Sed ab impedimento peccati originalis libera­
vit trahens de limbo. Ergo multo fortius ab impedimento pec­
cati venialis ; et ita videtur quod a purgatorio animas eduxerit.
2. Præterea. Passio Christi non minorem habet efficaciam
quam sacramentum passionis. Sed per [sacramentum3] passio­
nis Christi, scilicet per4 baptismum, aliquis liberatur ab omni
pœna quæ debetur in purgatorio. Ergo videtur quod multo am­
plius per passionem Christi illi qui ibi erant, liberati sunt.
3. Præterea. Christus quos6 curavit in hac vita, totaliter
curavit. Sed illos qui erant in purgatorio, curavit Christus a
reatu peccati6 originalis. Ergo similiter curavit a reatu peccati
venialis ; et ita videtur quod a purgatorio eos liberavit.

75. — SED CONTRA. Passio Christi aequalem virtutem habet
nunc quam tunc habuit. Sed nunc virtute passionis non libe­
rantur omnes qui sunt in purgatorio. Ergo nec tunc.
76. ■— Præterea. Pro peccato7 quod per se quis commisit,
per se debet purgationem pati. Sed pœnam purgatorii sustinet
1. Ed. om. « et ». — 2. α om. per homot. « Sed pueri nunquam fuerunt membrum
Christi ». — 3. αβγ^-ηλ « sacramenta ». — 4. β om. « per ». — 5. F. « quod ». — 6. Ed.
om. « peccati ». — 7. Ed. « peccati ».

homo pro peccatis quæ ex seipso commisit. Ergo per pœnam quam
S. ipse sustinet debet purgari, et non per pœnam tantum Christi.
||

Solutio I

■'

77. — RESPONSIO. Dicendum AD PRIMAM QUÆSTIONEM
quod cum tenebræ exteriores inferni tenebris interioribus
respondeant, ex quo Christus a patribus qui erant in limbo
omnes tenebras interiores expulerat per demonstrationem suæ
Divinitatis1, congruum etiam fuit per præsentiam suæ humanitatis quantum ad animam etiam tenebras exteriores ab eis
excluderet2, locum illum3 illuminando.

,:
A
;

78. —■ AD PRIMUM igitur4 dicendum quod jam ille infernus
evacuandus erat, quia post tempus illud nullus ad illum limbum
descendit ; et ideo decens fuit ut aliquid in eo fieret quod est
contra rationem inferni.
79. — Ad secundum dicendum quod sicut pœna quæ est
ignis5 inferni, inquantum agit ut instrumentum divinæ justitiæ, non affligit nisi illos qui habent reatum pœnæ, etiam si
aliquis alius ibi esset ; ita lux illa ut instrumentum divinæ misericordiæ agens, illos tantum illuminabat exterius qui interius
illuminati erant.
80. ■— Ad tertium dicendum quod eduxit eos de tenebris
dum eos illuminavit; et educens eos de loco illo, dicitur de tene­
bris eduxisse quas locus ille de sui natura prius habuerat.

rf'
>

<
■ ï.
.*
'·

Solutio II
•

■

s?

81. — AD SECUNDAM QUÆSTIONEM dicendum quod pœna
non potest tolli manente culpa. Illi autem qui sunt damnati
in inferno, sunt obstinati in malitia, sicut dæmones. Et ideo de
pœna illi liberari non potuerunt. Et hoc non fuit ex insufficientia
liberantis, sed ex indispositione ipsorum.
82. —■ AD PRIMUM igitur6 dicendum quod limbus
patrum dicitur infernus inferior, non simpliciter, sed respectu
hujus habitationis de quo anima David vel etiam Christi deducta7
fuit.
83. — Similiter etiam ille locus potest dici profundissimum
inferni comparative ; ut profundum sit respectu cæli aer caligi­
nosus in quo sunt dæmones ; profundius locus nostrai habita­
tionis ; profundissimum autem limbus patrum de quo Job libe­
ratus fuit.
1. Ed. « Deitatis ». — 2. Ed. α excludere ». — 3. Ed. om. « illum ». —4. β el; ed.
« ergo ». ■— 5. α om. « ignis ». — 6. Ed. « ergo ». — 7. Ed. « educta ».

84. — Ad secundum dicendum quod Glossa illa est impro­
pria : loquitur enim de inferno communiter, secundum quod com­
prehendit omnes praedictas distinctiones inferni ; unde inferno
aliquid attribuit ratione unius partis, aliquid ratione alterius.
85. — Quod autem dicitur : « Nulla eos misericordia refrige­
rabat», intelligitur quantum ad eos qui erant in alia parte inferni ;
vel dicitur1 de misericordia omnino absolvente quam etiam
dives magis desiderabat, quamvis aliam peteret.
86. — Ad tertium dicendum quod quantum in se est, Sapien­
tia omnem malitiam vincit ; sed quod in aliquibus non vincit2,
est ex eorum indispositione.
87. ■— Ad quartum dicendum quod loquitur de visitatione
quæ erit in generali resurrectione, quando educentur de inferno,
iterum in perpetuum includendi.
Solutio III
88. — AD TERTIAM QUÆSTIONEM dicendum quod redemp­
tio Christi non habuit locum nisi in illis qui fuerunt membra
Christi. Unde cum pueri qui erant in limbo, nunquam fuerint
membra Christi neque per propriam fidem, neque per fidei
sacramentum — quod nunc est baptismus, tunc autem erat
circumcisio vel sacrificium — constat quod ipsi liberati non
fuerunt.
89. — AD PRIMUM igitur3 dicendum quod in patribus
erat gratia quæ non erat in pueris, per quam patres erant membra
Christi ; et ideo effectum redemptionis perceperunt, quod non
fuit de pueris.
90. — Ad secundum dicendum quod puerorum peccatum
quamvis esset per alium expiabile quantum ad genus peccati,
tamen non habebant in se fidem et caritatem per quam conjun­
gerentur illi per quem potuissent4 liberari quantum ad genus
peccati.
91. ■— Ad tertium dicendum quod quamvis quantum ad
genus peccati esset eorum peccatum propitiabile5, tamen ex
indispositione6 eorum, propitiationis participes esse non potue­
runt ; sicut etiam patet de veniali in illis qui peccaverunt mor­
taliter.

Solutio IV
92. — AD QUARTAM QUÆSTIONEM dicendum quod quamvis
hoc non inveniatur determinatum a Sanctis, tamen potest dici
1. α om. « dicitur ». — 2. γ et ed. « vincitur ». — 3. Ed. « ergo. » — 4. a « possent »
— 5. RA. « proportionabile... proportionationis ». — 6. RAVP. « dispositione ».

quod illi qui erant in purgatorio, non fuerunt liberati ; quia cum
pœna purgatorii debeatur peccato actuali, oportet quod expietur per proprium actum vel passionem illius qui peccavit vel
alterius specialis1 personæ agentis pro ipso.
In purgatorio autem non potest culpa expiari per actum ali­
quem meritorium, quia non sunt in statu merendi. Unde opor­
tet quod expietur eorum culpa per pœnam quam ipsi sustineant,
nisi per suffragium2 eorum qui sunt in statu merendi, liberentur.
’
93. — Passio autem Christi immediate removet impedimentum
. · ex peccato originali proveniens, quod ex altero contractum est ;
sed ad removendam3 pœnam debitam actuali peccato, quod
quisque ex seipso commisit, pertingit ejus efficacia mediante
aliquo sacramento circa personam exhibito, aut aliquo actu
ipsius personæ vel alterius ad ipsam relati4 ; et ideo non dece­
bat ut per solam Christi passionem a purgatorio liberarentur.
94. — Nisi dicatur quod in vita sua hoc meruerunt ut per
passionem Christi liberarentur, vel hoc5 ex speciali gratia fuit
'
quod illi qui in purgatorio inventi fuerunt, absoluti sint per
passionem Christi ; quamvis nunc illi qui sunt in purgatorio,
I
non consequantur effectum plenæ liberationis ex sola passione
I
Christi.

3F
ΉΓ
7
F
’

; -'F 95. — AD PRIMUM igitur® dicendum quod quamvis impedi» mentum peccati originalis sit gravius, tamen est solubile per
alium totaliter; quod non est de impedimento venialis peccati
>7 ratione prædicta.
;
98. —Ad secundum dicendum quod pœna nunquam dimittif
tur virtute passionis7, nisi inquantum aliquis passioni conformatur : quod potest esse tripliciter. Uno modo sacramentaliter,
sicut fit in baptismo ; alio modo per meritum dilectionis et fidei
‘f’ ex passione surgentis ; tertio modo per pœnæ similitudinem.
·$·, 97. — Primi autem duo modi non possunt esse in purgatorio, quia
e non sunt in statu lecipiendi sacramentum neque in statu merendi.
■
Unde oportet, si passio a veniali eos liberet, quod conformentur
/ Christo passo per pœnæ passionem.
98. ■— Ad tertium dicendum quod quidquid erat in eis curabile
per alium, totum curavit ; sed pœna purgans non erat eis per
alium totaliter remissibilis, ut dictum est.
AD EA QUÆ OBJICIUNTUR IN OPPOSITUM, patet solu­
tio ex praedictis8.
1. RA. « spiritualis ». — 2. Ed. « suffragia». — 3. Ed. « removendum ». —
4. Ed. « relato ». — 5. α om. « hoc ». — 6. β et ed. « ergo ». —- 7 Ed. ad. « Christi ». —
8. Ed. « dictis ».

QUÆSTIO III

DE ASCENSIONE CHRISTI
Deinde quæritur de ascensione Christi.
Et circa hoc quæruntur tria.

Primo, an1 Christus ascenderit.
Secundo, de modo ascensionis.
Tertio, de termino ipsius.

ARTICULUS I
III, q. 57, a. 1 ; Compend., c. 240 ; Symbol., a. 6.

99. — AD PRIMUM SIC PROCEDITUR. Videtur
Christus ν·ν ascenderit.

quod

1. Omnis enim motus, cum sit exitus de potentia ad actum,
est actus imperfecti et est propter indigentiam. Sed ascensio
motus est. Cum igitur in Christo jam glorificato totaliter per
resurrectionem non fuerit aliqua imperfectio vel indigentia,
videtur quod ipse non ascenderit.
2. Præterea. In Christo non est nisi duplex natura, scilicet
divina et humana. Sed secundum divinam naturam Christo
non competit ascendere neque localiter*, cum ipse, secundum
quod Deus, sit ubique ; neque secundum dignitatem3, cum Divini
tas proficere non possit ; neque iterum secundum humanam
secundum locum; quia ipsa4de caelo non descendit, dicitur autem
Joan., ni, 13 : « Nemo ascendit in cadum, nisi qui descendit de
caelo ; » neque iterum secundum dignitatem, quia gloria sua post
resurrectionem gloriosam non crevit. Ergo videtur quod Chris­
tus nullo modo ascenderit.
3. Præterea. Aliis sanctis competit ascendere ad cælum
empyreum, quia per locum illum congruenter5 gloriæ auge­
tur suum gaudium8. Sed gaudium anima· Christi non potuit
aliquo modo crescere, sicut nec gratia vel gloria. Ergo videtur
quod ipse non ascenderit.·
4. Præterea. Omne quod Christus in carne assumpta propter
nos fecit, in nostram utilitatem cedere debuit. Sed per ascen­
sionem nihil nobis accrevit ; quia ante per passionem et descen­
sum ad inferos omne impedimentum remotum fuit et janua per
1. Ed. « utrum ». — 2. α ad. « moveri ». — 3. Ed. « divinitatem ». — 4. F. « ipse ».—
5 ltd. « congruentem » et ad. « suat ». — 6. β '■< gloria augetur sive gaudium ».

passionem aperta est, et similiter per baptismum, quando cæli
aperti sunt. Èrgo non fuit necessarium quod Christus ascenderet.
5. Præterea. Omnis actio Christi ad nostram salutem ordi­
natur. Sed magis esset ad salutem nostram ejus præsentia
corporalis quam ejus absentia, Ergo videtur quod a nobis per
ascensionem discedere non debuit.

100. — SED CONTRA est quod in Symbolo dicitur : « Ascen­
dit ad coelos. »
101. — Præterea. Corpori nobilissimo debetur locus nobi­
lissimus. Sed coelum empyreum est locorum nobilissimus1. Ergo
corpus Christi quod est nobilissimum, ad locum illum ascendere
debuit.
102. ·— Præterea. In Christo præmonstrata est gloria resur­
rectionis quæ membris ejus promittitur. Sed promittitur etiam
membris Christi locus cælestis, unde lucifer cecidit. Ergo vide­
tur quod ipse prius ascendere debuit « pandens iter ante eos », ut
dicitur Mich., ii2 13.
103. — RESPONSIO. Dicendum quod ascendere in cælum
fuit congruum et ipsi Christo et nobis.
?·,
Christo quidem, quia3 ei omne quod ad gloriam pertinet,
■ debebatur. Unde cum cælum empyreum sit locus congruus glo4’ riæ et aliquod quasi præmium accidentale, Christo etiam debe­
batur ut ad locum illum ascenderet.
"
104. — Nobis autem congruum fuit quantum ad tria. — Primo
\ ut nos quasi in corporalem possessionem induceret cæli, quam
;; nobis pretio sui sanguinis emerat. ■— Secundo ut spem nostram
’i- ad cælum erigeret ; quia « dum humanam conditionem sideriÇ bus importat, credentibus cælum posse* patere monstravit » ;
I ut dicit Leo Papa (append. Serm. S. Augustini ; serm., 176,
n. 1 ; L. 39, 2081). — Tertio ut jam Christum non secundum car/ nem cognoscentes5, spiritualiter tantum ipsi conjungamur ;
t et sic idonei efficiamur ad dona Spiritus sancti accipienda, secun*! dum quod dictum est, Eph., iv, 8 : « Ascendit6 in altum, dedit
dona hominibus. »

”

105. — AD PRIMUM igitur7 dicendum quod motus localis,
ut dicit Philosophus in VIII Phys., (e 7. 261a, 20 ; 1. 14, n. 10)
non mutat aliquid de eo quod est intra rem, sed solum est secundum id quod est extra. Unde motus8 localis non ponit exitum
1. αβ om. per homot. « Sed cælum empyreum est locorum nobilissimus » contra y3
et ed. — 2. F. perperam « xi ». — 3. Ed. « quoniam ». — 4. α « post se ».— 5. α « agnos­
centes » ; β « secundum carnem non cognoscentes ». — 6. αγδη « ascendens ». —
7. γ ed. « ergo ». — 8. RA. « ul motus ».

680

SCRIPTUM SUPER LIB. Ill SENTENTIARUM

de potentia ad actum aliquem intraneum rei, sed ad actum
extrinsecum. Et propter hoc non ponitur per motum localem
aliqua imperfectio per hoc quod desit aliquid eorum quæ debent
inesse ; sed ponit imperfectionem secundum quid per hoc quod
dum est in loco isto non est in alio.
106. — Similiter dicendum est quod ascensio Christi non fuit
propter aliquam indigentiam qua indigeret ipse ex parte sua1 in
seipso habere, sed propter nostram indigentiam et ut esset in
loco sibi convenienti, in quo nondum erat.
107. — Ad secundum dicendum quod ascendere et descendere
possunt dici proprie, et sic significant motum localem ; unde
non conveniunt Christo secundum divinam naturam, sed secun­
dum humanam, secundum quam descendit ad inferos et ascen­
dit localiter ad caelos.
108. — Dicitur2 etiam3 metaphorice : et sic dicitur descendisse
secundum divinam naturam inquantum se exinanivit formam servi
accipiens, Phil., n,. 7, et inquantum per novum effectum fuit
in terris, secundum quem ibi ante non fuerat ; ascendisse autem
quantum ad notitiam aliorum.
Similiter quantum ad humanam naturam, ascendit secundum
quod exaltatus est ad gloriam resurrectionis et notitiam popu­
lorum ; descendit autem secundum passionis ignominiam.
109. — Quod autem dicitur : « Nemo ascendit, nisi qui descen­
dit, » ad personam referendum est, cui secundum naturam
unam convenit descendere de cælo, scilicet secundum divinam
inquantum sibi carnem in persona copulavit ; et secundum aliam,
scilicet humanam, ascendere.
110. — Ad tertium dicendum quod Christo in ascensione non
accrevit aliquod gaudium neque quantum ad intensionem,
neque quantum ad numerum eorum de quibus gaudendum
erat, quia Christus4 perfectum gaudium de omnibus ab
instanti suæ conceptionis habuit ; sed accrevit novus modus
gaudendi sibi5, quia de illo de quo prius gaudebat ut de
futuro, tunc gaudebat ut de præsenti.
111. — Ad quartum dicendum quod per passionem Christi
omnia impedimenta fuerunt a nobis amota et omnia bona data
quantum ad meritum, quia scilicet per passionem Christus
nobis meruit praedicta ; sed oportuit ut per effectum in illa
bona per eum induceremur, quasi in corporalem possessionem
eorum quæ jam nobis emerat.
112. — Dona autem gloriæ in iribus consistunt. Primo in
1. NVP. ad. « aliquid ». — 2. F. « dicuntur ». — 3. A. « enim »; RANVP. « dicitur
etiam metaphorice descendisse ».— 4. yS « secundum », ed. om. « Christus ». — 5. Ed.
« sed accrevit sibi novus modus gaudendi ».

divina visione, quæ est beatitudo animæ ; et hoc per effectum
contulit descendendo ad inferos. Secundum est gloria corporis ;
et hoc inchoavit in sua resurrectione. Tertium est locus congruus ;
et hoc præstitit in sua ascensione.
113. — In baptismo autem cæli aperti sunt in signum quod
per baptismum quem tunc inchoabat, in quo passio ejus ope­
ratur, plenarie cæli aditus pateret nobis.
114. — Ad quintum dicendum quod corporalis præsentia
Christi in duobus poterat esse nociva. — Primo quantum ad
fidem ; quia videntes eum in forma in qua erat minor Patre,
non ita de facili crederent eum æqualem Patri, ut dicit Glossa1
Super Joqnnem. - Secundo quantum ad dilectionem ; quia eum
non solum spiritualiter, sed etiam carnalitcr diligeremus con­
versantes cum ipso corporaliter, et hoc est de imperfectione
dilectionis.

ARTICULUS II
Quæstiuncula I
Utrum motus ascensionis

fuerit violentus

III, q. 57, a. 3 ; Compend., c. 240.

115. AD SECUNDUM SIC PROCEDITUR. Videtur

quod

MOTUS ASCENSIONIS FUERIT VIOLENTUS.

5
;
(
,

1. Act., i : « Elevatis manibus ferebatur in cælurn 1
2». Sed latio,
ut dicitur VII Phys., [η 2. 243a, 10 ; 1. 3, n. 2 s.), est species
motus violenti. Ergo ascensio sua fuit motus violentus.
2. Præterea. In corpore suo, cum esset solidum, domina­
batur terra. Sed omne tale naturaliter movetur deorsum, et per
violentiam sursum. Ergo illa ascensio erat violenta.
3. Præterea. Omnis motus naturalis causatur ex motu cæli.
Sed caelum non habebat aliquam causalitatem supra corpus
Christi. Ergo motus ille non erat naturalis.
4. Præterea. Omnis motus qui est in locum peregrinum
mobili, est motus innaturalis. Sed ascensio Christi fuit hujusmodi ; quia Gregorius dicit {Hom. ix in Evang.) super illud
Mat., xxv, 14, « Homo quidam peregre proficiscens etc.» (L. 76.
1106, b.) : « Caro ad peregrinandum ducitur, dum per Redemplorem in cælo collocatur. » Ergo illa ascensio fuit motus violentus,

116. — SED CONTRA. Omnis motus violentus inducit lassi­
tudinem. Sed ascensio Christi non fuit talis. Ergo non fuit motus
violentus.
1. Ex Augustino, Tract. 94-95 in Joan., xvi, 7 seq. (L. 35, 1869 seq.
2. Nullibi in Actibus ; sed « ferebatur in ccelum », est Lucæ xxiv, 51.
i
i
Κύ

*

de potentia ad actum aliquem intraneum rei, sed ad actum
extrinsecum. Et propter hoc non ponitur per motum localem
aliqua imperfectio per hoc quod desit aliquid eorum quæ debent
inesse ; sed ponit imperfectionem secundum quid per hoc quod
dum est in loco isto non est in alio.
106. — Similiter dicendum est quod ascensio Christi non fuit
propter aliquam indigentiam qua indigeret ipse ex parte sua1 in
seipso habere, sed propter nostram indigentiam et ut esset in
loco sibi convenienti, in quo nondum erat.
107. ·—Ad secundum dicendum quod ascendere et descendere
possunt dici proprie, et sic significant motum localem ; unde
non conveniunt Christo secundum divinam naturam, sed secun­
dum humanam, secundum quam descendit ad inferos et ascen­
dit localiter ad cælos.
108. — Dicitur2 etiam3 metaphorice : et sic dicitur descendisse
secundum divinam naturam inquantum se exinanivit formam servi
accipiens, Phil., n,. 7, et inquantum per novum effectum fuit
in terris, secundum quem ibi ante non fuerat; ascendisse autem
quantum ad notitiam aliorum.
Similiter quantum ad humanam naturam, ascendit secundum
quod exaltatus est ad gloriam resurrectionis et notitiam popu­
lorum ; descendit autem secundum passionis ignominiam.
109. — Quod autem dicitur : « Nemo ascendit, nisi qui descen­
dit, » ad personam referendum est, cui secundum naturam
unam convenit descendere de caelo, scilicet secundum divinam
inquantum sibi carnem in persona copulavit ; et secundum aliam,
scilicet humanam, ascendere.
110. — Ad tertium dicendum quod Christo in ascensione non
accrevit aliquod gaudium neque quantum ad intensionem,
neque quantum ad numerum eorum de quibus gaudendum
erat, quia Christus4 perfectum gaudium de omnibus ab
instanti suæ conceptionis habuit ; sed accrevit novus modus
gaudendi sibi5, quia de illo de quo prius gaudebat ut de
futuro, tunc gaudebat ut de præsenti.
111. — Ad quartum dicendum quod per passionem Christi
omnia impedimenta fuerunt a nobis amota et omnia bona data
quantum ad meritum, quia scilicet per passionem Christus
nobis meruit prædicta ; sed oportuit ut per effectum in illa
bona per eum induceremur, quasi in corporalem possessionem
eorum quæ jam nobis emerat.
112. — Dona autem gloriæ in tribus consistunt. Primo in
1. NVP. ad. « aliquid ». — 2. F. « dicuntur ». — 3. A. « enim »; RANVP. « dicitur
etiam metaphorice descendisse ».— 4.
l( secundum », ed. om. « Christus ». — 5. Ed.
« sed accrevit sibi novus modus gaudendi ».

divina visione, quæ est beatitudo animæ ; et hoc per effectum
contulit descendendo ad inferos. Secundum est gloria corporis ;
et hoc inchoavit in sua resurrectione. Tertium est locus congruus ;
et hoc praestitit in sua ascensione.
113. — In baptismo autem cæli aperti sunt in signum quod
per baptismum quem tunc inchoabat, in quo passio ejus ope­
ratur, plenarie cæli aditus pateret nobis.
114. — Ad quintum dicendum quod corporalis præsenlia
Christi in duobus poterat esse nociva. — Primo quantum ad
fidem ; quia videntes eum in forma in qua erat minor Patre,
non ita de facili crederent eum æqualem Patri, ut dicit Glossa1
Super Joannem. — Secundo quantum ad dilectionem ; quia eum
non solum spiritualiter, sed etiam carnaliter diligeremus con­
versantes cum ipso corporaliter, et hoc est de imperfectione
dilectionis.

ARTICULUS II
Quæstiuncula I

Utrum

motus ascensionis fuerit violentus
III, q. 57, a. 3 ; Compend., c. 240.

115. — AD SECUNDUM SIC PROCEDITUR. Videtur quod
motus ascensionis fuerit violentus.

1. Act., i : « Elevatis manibus ferebatur in cælum 1
2». Sed latio,
ut dicitur VII Phys., (η 2. 243a, 10 ; 1. 3, n. 2 s.J, est species
motus violenti. Ergo ascensio sua fuit motus violentus.
2. Præterea. In corpore suo, cum esset solidum, domina­
batur terra. Sed omne tale naturaliter movetur deorsum, et per
violentiam sursum. Ergo illa ascensio erat violenta.
3. Præterea. Omnis motus naturalis causatur ex motu cæli.
Sed cælum non habebat aliquam causalitatem supra corpus
Christi. Ergo motus ille non erat naturalis.
4. Præterea. Omnis motus qui est in locum peregrinum
mobili, est motus innaturalis. Sed ascensio Christi fuit hujus­
modi ; quia Gregorius dicit (Horn, ix in Evang.) super illud
Mat., xxv, 14, « Homo quidam peregre proficiscens etc. » (L. 76.
1106, b.) : « Caro ad peregrinandum ducitur, dum per Redemp­
torem in cælo collocatur. » Ergo illa ascensio fuit motus violentus,

116. — SED CONTRA. Omnis motus violentus inducit lassi­
tudinem. Sed ascensio Christi non fuit talis. Ergo non fuit motus
violentus.
1. Ex Augustino, Tract. 94-95 in Joan., xvt, 7 seq. (L. 35, 1869 seq. ).
2. Nullibi in Aclibus ; sed « ferebatur in cælum », est Lucæ xxiv, 51.

117. ■— Præterea. Nullus motus violentus est propria virtute
mobilis. Sed Christus propria virtute ascendit, sicut1 patet
Is., lxiii, 1 : « Gradieris in multitudine uirtuiis2 suæ. » Ergo ejus
ascensio non fuit motus violentus.
Quæstiuncula II

118. ULTERIUS. Videtur

quod ascensionis motus fue­

rit subitus.

1. Quia Augustinus dicit in quæstionibus de resurrectione,
(Ep. en, q. 1, n. 6, L. 33, 372) quod tales sunt motus corporum
glorificatorum, sicut motus radii solis. Sed motus radii est in
instanti. Ergo et motus corporis Christi gloriosi.
2. Præterea. Corpus Christi gloriosum, omnino erat sub­
jectum voluntati spiritus. Sed voluntas in instanti potest moveri
de loco ad locum. Ergo et corpus Christi glorificatum.
3. Præterea. Potentia corporis Christi glorificati est improportionabilis3 potentiæ alicujus corporis mobilis non glorifi­
cati. Sed secundum proportionem virtutis moventis est propor­
tio temporis in quo fit motus, quia major virtus in minori tem­
pore movet. Ergo si aliqua virtus movet in tanto tempore, vir­
tus corporis Christi glorificati movebat4 in instanti ipsum cor­
pus, quod instans tempori non proportionatur.

119. — SED CONTRA. Corpus Christi, cum sit divisibile,
habet partem post partem. Sed ubi est una pars, ibi non est
alia pars5. Ergo oportet quod parti succedat pars. Ergo motus
ille non est subito.
120. — Præterea. Motus subitaneus non potest percipi.
Sed apostoli viderunt Christi ascensionem. Ergo non fuit subita.
Quæstiuncula III
III, q. 57, a. 1, ad 4.

121. — ULTERIUS. Videtur quod statim post resur­
rectionem ASCENDERE DEBUERIT.
1. Quia ascensio sua est exemplar aliorum sanctorum. Sed
alii sancti post resurrectionem corporum futuram ascendent.
Ergo et Christus statim post resurrectionem ascendere6 debuit.
2. Præterea. Sicut debuit probari veritas resurrectionis,
ita debuit probari veritas mortis. Sed ipse, ut probaret verita1. y ed. « ut ». — 2. Ed. « fortitudinis ». — 3. ayS « improportionalis ». — 4. Ed. * mo­
vebit ». — 5. Ed. om. « pars ». — 6. Ed. om. « statim post resurectionem ascendere »?

tem mortis, distulit resurrectionem usque in1 tertiam2 diem.
Ergo3 similiter debuit ascendere tertia die post resurrectionem.
3. Præterea. Non est aliquis locus animarum, nisi infernus
vel cælum. Sed animæ sanctorum patrum qui erant in limbo,
Christo resurgente eductæ sunt de inferno. Ergo statim ascen­
derunt in cælum. Sed nullus debuit in cælum ascendere ante
Christum, sicut nullus ante ipsum resurgere. Ergo et Christus
statim post resurrectionem debuit ascendere.
122. — SED CONTRA. Act., i, 3 : « Præbuil se4 vivum per
dies quadraginta. »
123. — Præterea. Consolationes divinæ excedunt tribula­
tionem humanam. Sed apostoli fuerunt in angustia post mortem
Christi per tres dies. Ergo multo amplius debuerunt esse in
gaudio propter ipsius resurrectionem.
Solutio I

124. — RESPONSIO. Dicendum5 quod motus naturalis
dicitur cujus principium est natura. Natura autem dicitur
dupliciter : scilicet de forma quæ est principium activum motus
ei de materia quæ est principium passivum.
125. ·— Secundum hoc igitur dupliciter dicitur aliquis motus
naturalis.
Uno modo quia in ipso® quod movetur est principium acti­
vum motus ; et sic corpora gravia et levia moventur naturaliter.
Alio modo quia in eo quod movetur est dispositio naturalis
per quam aliquid est mobile ab aliquo7 movente ; et hoc contingit
dupliciter. — Quia vel est8 ista aptitudo ad hoc quod moveatur
ab illo movente cum inclinatione ad contrarium9 motum,
sicut est in corpore animalis ; et10 tunc motus ille11 dicitur vio­
lentus quantum ad naturam corporis, inquantum est corpus ;
naturalis autem quantum ad naturam corporis, inquantum est
animatum, ut dicit Philosophus in12 VIII Phys., (0 4. 254”,
18 ; 1. 7, n. 3).
Aut non est aptitudo ad contrarium inclinans, sicut patet
in motu corporum13 cælestium quæ moventur a substantia sepa­
rata, et tamen dicuntur moveri naturaliter, ut dicit Commen­
tator in I Cæli et mundi (text. 89).
126. — Et14 hoc modo motus ascensionis Christi fuit naturalis;
quia cum corpus glorificatum omnino sit subjectum animæ,
1. α « ad ». — 2. γ ed. « tertium ». — 3. α ad « et ». — 4. Ed. « seipsum ». —
5. αβγδηλ et ed. om. « ad primam quæstionem ». — 6. Ed. « eo ». — 7. α ad. « etiam ».
— 8. Ed. « inest ». — 9. F ad. « et », — 10. F. om. « et ». — 11. β om. « ille ». —
12. Ed. om. « in ». — 13. Ed. om. « corporum ». — 14. Ed. om. « et ».

non potest esse aliqua inclinatio ad contrarium ejus quod ani­
ma vult ; unde removetur in eis1 inclinatio gravitatis et levi­
tatis repugnans voluntati, sicut inclinatio calidi et frigidi, qua?
est ad mutuam corruptionem.
127. — Quidam autem2 dicunt quod fuit etiam motus natu­
ralis ex hoc quod principium activum fuit in corporis natura,
sicut in motu gravium et levium ; quia in corpore glorificato
regnat natura cæli empyrei, quæ et est de compositione cor­
pora humani.
128. — Quod est impossibile. Quia si aliquid de cælo empyreo
esset pars corporis nostri, oporteret quod esset commixtum3
elementis ; alias4 esset distinctum ab eis, et non esset pars,
quia non esset unum nisi aggregatione.
129. —Præterea. Si esset pars, non inclinaret ad motum rec­
tum sed ad nullum ; quia de natura cæli empyrei non est quod
moveatur nisi ad motum circularem qui est naturalis quintie
essentiae.

130. — AD PRIMUM igitur6 dicendum quod ferebatur qui­
dem ab angelis in obsequium dignitatis, non in adjutorium
necessitatis, sicut reges etiam feruntur6 et episcopi ; unde non
sequitur quod fuerit motus violentus.
131. — Ad secundum dicendum quod motus ille non erat7
naturalis corpori inquantum corpus, sed inquantum instrumen­
tum animæ glorificate, per quam tollebatur inclinatio quali­
tatum contrariarum ad actiones et motus suos.
132. — Ad tertium dicendum quod hoc intelligitur de corpo­
ribus quamdiu sunt in statu generationis et'corruptionis, et non
de corporibus gloriosis.
133. — Ad quartum dicendum quod locus ille est peregrinus
carni inquantum est caro, non autem inquantum est instru­
mentum animæ gloriosæ.
Solutio II
134. — AD SECUNDAM QUÆSTIONEM dicendum quod illa
opinio est facilior ad sustinendum quæ ponit quod corpus Christi
in ascensione movebatur tempore perceptibili quidem sua volun­
tate, sed poterat8 tempore imperceptibili moveri, non autem
in instanti ; quia oportebat quod corpus Christi in ascensione
transiret per media, cum per suam substantiam determinaretur
ad locum, et impossibile est quod sit in diversis locis simul;
1. VP. » eo », — 2. α « tamen » γ om. autem ». — 3. α « conjunctum ». — 4. α ad.
« autem ». — 5. Ed. « ergo ». — 6. α om. « feruntur ». — 7. Ed. « est ». — 8. β ad. « in ».

et ita oportebat quod in mediis locis esset in diversis instantibus,
et sic oportebat motum illum esse successivum.

135. — AD PRIMUM igitur1 dicendum quod similitudo
quantum ad imperceptibilitatem, et non quantum ad genus
motus attenditur ; quia motus radii est motus alterationis, ut
dicitur in lib. De sensu et sensato, (c. 6. 446b, 27 ; 1. 16, n. 240, s.)
unde potest esse subitus2 ; motus autem corporum glorificatorum est motus localis, et ideo oportet quod sit successivus.
136. — Ad secundum dicendum quod quamvis corpus sit
subjectum spiritui, tamen esse non potest ut corpus ad naturam
spiritus convertatur.
137. ·— Ad tertium dicendum quod ratio illa procedit de vir­
tute movente ex necessitate naturæ, non autem de virtute mo­
vente per voluntatem, quæ movet secundum exigentiam mobilis.
Solutio III

138. -- AD TERTIAM QUÆSTIONEM dicendum quod ea
quæ circa Christum acta sunt, dispensative facta sunt prop­
ter aliquam utilitatem.
Et ideo ad ostendendam^ veritatem suæ resurrectionis oportuit
quod non statim post resurrectionem ascenderet, sed diu cum
apostolis conversaretur, ut ex magna familiaritate omnis dubi­
tatio tolleretur ; quia si tantum apparuisset semel, potuisset
videri esse aliqua illusio, et ideo pluries in illis quadraginta
diebus illis apparuit.
139. — Fuit etiam dilata ascensio ad consolationem discipulorum* qui de morte contristati fuerunt. Et ideo dicit Glossa
Aci., i, 3, (L. 114, 426) quod sicul quadraginta horæ fuerunt
mortis Christi, ita quadraginta diebus cum eis conversatus est
post resurrectionem, quia consolatio divina excedit tristitiam
humanam.
140. — AD PRIMUM igitur5 dicendum quod aliorum sanc­
torum non oportebit resurrectionem probare, quia omnibus
manifesta erit ; et ideo non oportet quod differatur.
141. — Ad secundum dicendum quod major poterat esse
dubitatio de resurrectione quam de morte ; et ideo oportuit quod
longiori tempore confirmaretur.
142. — Ad tertium dicendum quod interim animæ sancto1. β ed. « ergo. » — 2. RANV. « quia motus radii est motus alterationis..., unde non
potest esse subitus# PF. « quia motus radii non est motus alterationis..., unde po­
test esse subitus ». — .3 Ed. « ostendendum ». —4. Ed. « apostolorum ». — 5. Ed.
« ergo ».

rum erant cum Christo, ut de ejus corporali præsentia gauderent ;
vel erant in paradiso terrestri, quamvis locus ille non sit locus
spirituum proprie ; sed erant ibi dispensative ad tempus.

ARTICULUS III
OUÆSTIUNCULA

I

Supra, 59 ; III, q. 57, a. 4 ; IV Cg., c. 87.

143. — AD TERTIUM SIC PROCEDITUR. Videtur quod
Christus non ascenderit supra omnes cælos.

i

1. Corpus enim Christi necessario est in loco. Sed extra omnes
cælos non est locus, secundum Philosophum lib.11 Cæli ei mundi,
(a 9. 279a, 9 ; 1. 21, n. 1). Ergo supra2 omnes cælos ascendere
non potuit.
2. Præterea. Duo corpora non possunt esse in eodem loco.
Cum igitur mon possit fieri motus de extremo in extremum nisi
per medium, videtur quod supra omnes cælos ascendere non
potuit nisi cadum divideretur : quod est impossibile.
3. Præterea. Cælum empyreum est locus spirituum. Sed
diversorum diversa sunt loca. Ergo nec corpus Christi nec aliud
corpus3 cælum empyreum ascendit, quod est cælum ultimum.

144. ■— SED CONTRA. Hebr.. vii. 26 : « Excelsior cœlis Jactus. »
145. — Præterea. Ephes., vi, 1 : « Ascendens in alium » ;
Glossa : « loco ei dignitate. »
OUÆSTIUNCULA

r
I
|

!

II

III,q. 58, a. 1-3 ; Compend., c. 240, 246 ; Symbol., a, 6 ; Ephes., c. 1, L 7 ;
Hebr., c. 1, I. 2, 6 ; c. 8, 1. 1 ; e. 10, 1. 1.

146. — ULTERIUS. Videtur
Patris.

quod non ascenderit ad dex­

teram

1. Dextera enim vel sinistra sunt differentiae situs vel positionis. Sed Deus, cum sit summe spiritualis, non habet situm.
Ergo non habet dexteram et sinistram.
2. Præterea. Metaphorice Filius ipse dicitur dextera Patris,
psA. « Manus tua confregit inimicum. » Sed hæc præpositio
ad denotat distinctionem, quia præpositiones transitivæ sunt.
1. y ad. « in », δ « in 1° », cd. om. « lih. ». — 2. a « super ». — 3. F. om. per homot.
« Christi nee aJiud corpus » ; αβ ad. « ad ». ■— 4. Nullibi in psalmis, sed Exod. xvi, 6 :
« Dextera tua percussit inimicum ».

ί

I
|
,

Cum ergo Filius a seipso non distinguatur, videtur quod ei
non conveniat ad dexteram Patris sedere.
3. Præterea. Proverb., in, 16, dicitur; « In dextera ejus1 longi­
tudo dierum; el in sinislra illius diviliæ el gloria2·. » Sed omnium
bonorum Patris Christus habet plenitudinem. Ergo non magis
debet dici sedere ad dexteram quam ad3 sinistram.
4. Præterea. Ipse dicitur esse in sinu Patris, Joan., i, 18.
Ergo non est ad dexteram.

147. — SED CONTRA. Heb., i, 3 . « Sedet ad dexteram majes­
tatis in excelsis. »
148. — Præterea. In Symbolo dicitur ; « Ascendit ad caelos,
sedet ad dexteram Dei Patris omnipotentis. »
Quæstiuncula III
III, q. 58, a. 4.

149. — ULTERIUS. Videtur quod non soli
veniat AD DEXTERAM PATRIS SEDERE.

'

Christo con­

1. Eph., ii, 6 ; « Consedere nos fecit Christo in caelestibus1. »
Si eigo Christus sedet ad dexteram, et nos ad dexteram sedere
faci et.
2. Præterea. Ephes., i, 20 : « Constituens illum ad dexteram. »
Glossa (L. 114, 590 b.) : « Id est aeternam beatitudine.m. » Sed
omnibus sanctis communicatur æterna beatitudo. Ergo omnibus
sanctis convenit ad dexteram sedere, et non soli Christo.
2. Præterea. Beatæ A irgini convenit esse in potioribus donis
Dei, quæ est super omnes choros angelorum exaltata ; unde
et in ps. (xliv, 10), a dextris astare5 dicitur ; « Astitit Regina
a dextris tuis etc.6. » Ergo non soli Christo convenit sedere ad
dexteram.
4. Præterea. Dextera Patris est æqualitas Patris7. Sed Spi­
ritus sanctus est æqualis Patri, sicut Filius. Ergo ipsi8 convenit
sedere ad dexteram.

150. ■— SED CONTRA. Sedere ad dexteram convenit Christo
secundum humanam naturam et divinam. Sed in nullo alio
invenitur natura divina et humana simul. Ergo nulli convenit
sicut Christo.
1. Ed. om. « ejus ». — 2. F. « Longitudo dierum in dextera et in sinistra illius divitiae
et gloria ». — 3. Ed. om. « ad ». — 4. F. « Consedere nos fecit in coelestibus in Chris­
to » ; V. om. « In ». — 5. Ed. « stare ». — 6. Ed. om. « etc. ». — 7. β om. « Patris ». —
8. Ed. « sibi, »

151. — Præterea. /Equalitas est in Filio, ut dicit Augus­
in lib. LXXXIII Qq. (q. 74 ; L. 40- 85) per appropriatio­
nem. Sed dextera importat æqualitatem. Ergo videtur quod
sedere ad dexteram soli Filio convenit1.
tinus

Solutio I
152. — RESPONSIO. Dicendum AD PRIMAM QUÆSTIONEM
quod terminus ascensionis Christi est et locus et dignitas, non
quam2 tunc de novo acceperit, sed quæ3 tunc innotuit.
Secundum aulem quod terminus est locus, sic est exaltatus
usque ad supremum locorum corporalium ; non quod non possit
inde moveri, sed secundum congruentiam debetur sibi locus
altissimus etiam ubicumque sit ; sed ad illud4 quod sibi secundum
congruentiam debetur, tunc actu exaltatus fuit.

153. — AD PRIMUM igitur5 dicendum quod non dicitur ascen­
disse super cælos quia extra cælum empyreum sit, sed quia in
altissimam partem cæli empyrei ascendit.
154. — Ad secundum dicendum quod quamvis de natura
corporis non sit quod possit esse in eodem loco cum alio corpore, ·
tamen potest hoc Deus facere per miraculum ; sicut et6 fecit
-ut7 corpus Christi de clauso utero virginali exiret8, ut dicit Gregorius (Homilia xxvi in Evang., L. 76, 1197, d.).
155. — Ad tertium dicendum quod quamvis corporalis natura
sit citra naturam spiritus, tamen natura corporis Christi transcendit omnes spiritus, inquantum Divinitati unita est, quæ est
major et dignior unio quam ea quæ est per fruitionem ; et ideo
altior locus debetur corpori Christi quam etiam9 ipsis spiri­
tibus creatis. Unde Glossa Hebr., vn, 26, super illud : « Excelsior
cælis factus est, » dicit : « Id est omni rationali creatura. »

Solutio II

156. — AD SECUNDAM QUÆSTIONEM dicendum quod
dextera est nobilior pars corporis ; unde qui alteri ad dexteram
sedet, nobilissimo modo ei conjungitur.
Modus10 autem secundum quem aliquis Patri conjungitur, vel
est nobilissimus simpliciter, et sic est esse aequalem sibi, ei hoc
convenit Filio secundum divinam naturam ; vel est nobilissimus
quantum possibile est creaturæ ; et hoc est conjungi ei in unione
1. Ed. « conveniat. ». — 2. α « quod » ; β « quem ». — 3. β « qui ». — ό. Ed. « id ». —
5. δ ed. « ergo ». — 6. Ed. « etiam ». — 7; Ed. om. α ut ». — 8. Ed. « exire ». — 9. α « et ».
— 10. Ed. « Nobilissimus autem modus ».

personæ Filii ejus, el sic sedere ad dexteram convenit Christo
V\ secundum humanam naturam : significat enim sessio firmiΌ ' tatem illius conjunctionis.

157.
AD PRIMUM igitur1 dicendum quod non dicitur
proprie dextera, sed metaphorice.
158. — Ad secundum dicendum quod non est inconveniens
quod Filius dicatur dextera et sedere ad dexteram secundum
diversas similitudines, quia metaphorice utrumque dicitur.
Dextera enim dicitur secundum quod per ipsum Pater opera­
tur ; sed2 sedere ad dexteram3, ratione jam dicta.
159. ·— Ad tertium dicendum quod quamvis sint Christi et
majora et minora bona Patris, tamen ipse in majoribus est collo­
catus ; et ideo dicitur ad dexteram sedere.
160. ■— Ad quartum dicendum quod Christus inquantum exit
a Patre per generationem, dicitur in sinu Patris sedere, per quem4
significatur generative potentia ; sed inquantum est æqualis
Patri et ei conregnat, dicitur ad dexteram ejus sedere.
Solutio III

161. — AD TERTIAM QUÆSTIONEM dicendum quod nulli
creaturæ convenit esse æqualem Patri, neque conjungi Filio
ejus in unitate personæ, secundum quod dicitur Christus ad
dexteram sedere ; et ideo nulli creaturæ convenit.
162. — AD PRIMUM igitur5 dicendum quod fecit nos conse­
dere inquantum nos gloria stabilivit et judiciariam potestatem
dedit ; non autem consedere6 ad dexteram.
163. —Vel dicendum quod nos consedere fecit etiam ad dexte­
ram, sed non in nobis, sed in Christo, inquantum ipse est unius
naturæ nobiscum, quam, prout est in Christo, ad dexteram
Patris collocavit.
164. — Ad secundum dicendum quod non quælibet beatitudo potest dici dextera simpliciter, sed quæ debetur illi naturæ
assumptae.
Vel si quælibet beatitudo dicatur dextera, hocnon erit secundum
excellentissimum modum possibilem creaturæ, sed possibilem
creaturæ non unitæ ; et hoc est secundum quid.
165. ■— Ad tertium dicendum quod quamvis beata Virgo
sit super angelos exaltata7 non est tamen exaltata usque ad
æqualitatem Dei8 vel unionem in persona ; et ideo non dicitur
1. Ed. « ergo ». — 2. α « et ». — 3. α et ed. ad. « dicitur » contra βγ$· —
Ed.
« quod ». — 5. β om. « igitur », cd. « ergo ». — 6. Ed. « sedere ». — 7. α ad. « usque
ad æqualitatem ». — 8. a om. & Dei ». —

sedere ad dexteram sed astare a1 dextris, inquantum honor
Filii aliquo modo participative, non plenarie, redundat in ipsam.
inquantum dicitur mater Dei, sed non Deus.
166. — Ad quartum dicendum quod Spiritus sanctus potest
dici sedere ad dexteram Patris, inqüantum est æqualis Patri
secundum veritatem ; sed non appropriatur ei æqualitas, sed
Filio, et ideo nec sessio dextera?.

EXPOSITIO TEXTUS

167. — « Fidei argumentum a philosophicis argumentis est
liberum, » (3) quia per ea nec probari nec improbari potest.
168. — « Et ipse forte ante mortem... » (3)
Hoc dicit propter tertiam opinionem quæ nondum erat suo
tempore damnata quæ dicebat quod etiam ante mortem erat
hoc modo homo.
169. — « Quia una eademque unione... » (4) est2 quantum ex
parte ipsius assumentis, non quantum ex parte assumptorum
170. — « Ad quod dicimus. » (4) Hoc dicit, non quia præmissæ locutiones simpliciter sint concedendae, sed ut ostendat
quam causam veritatis habeant.
171. — «Nemo ascendit...» (6) Ergo alii homines in cælum non
ascendunt.
Et3 dicendum quod alii non propria virtute scandunt, quod
est ascendere.
Vel loquitur decælo sanctæ Trinitatis, ad quod ascendit ratione
divinæ naturæ.
Vel dicendum quod loquitur secundum quod caput et membra
sunt una persona.
172. — « Hæc de corrigia calceamenti... » (6)
Calceamentum est humanitas tegens pedem, scilicet Verbum
quo quasi omnia portantur, Heb., i, 3. Corrigia, ipsa4 unio. Rex
Idumææ, Christus, qui communicavit carni et sanguini ; Hebr.,
Π, 14. Idumæa enim sanguinea interpretatur. Ossa ejus sunt
fortiora et difficiliora ad intelligendum de mysteriis humanitatis
ejus, quæ non sunt igne curiosi studii usque ad minima inqui­
renda, quod est ossa in pulverem redigere ; sed sunt silentio
honoranda, quasi intellectum excedentia. Et sumitur de Amos
ii. 1.

1. Ed. om. < a ». — 2. Ed. om» « est ». — 3. Ed. om. « et ». — 4. Ed. ad. « est ».

Si Christus habuit fidem et spem, ut caritatem
1. — Cum vero1 supra (d. 13) perhibitum sit Christum plenum gratia
luisse, non est supervacuum inquirere, utrum fidem et spem, sicut cari­
tatem, habuerit. Si enim his caruit, non videtur plenitudinem gratiarum
habuisse.
Ut autem hæc quæstio valeat apertius explicari, de his singulis aliqua
in medium proferenda sunt ; et primum de fide, secundum mensuram
cujus præcipit Apostolus (Rom., xn, 3) unicuique sapere.

Quid sit fides
2. — Fides est virtus qua credunturquæ non videntur (August. Enchir.,
c. 8 ; L. 40, 234).
3. — Quod tamen non de omnibus quæ non videntur, accipiendum est,
sed de his tantum quæ credere, ut ait Augustinus, (Enchir., c. 9, n. 3 ;
L. 40, 235) ad religionem pertinet. Multa enim sunt quæ si Christianus
ignoret, nihil metuendum est, quia non ideo a religione deviat.

Quot modis dicitur

fides

4. ■— Accipitur autem fides tribus modis: scilicet pro eo quo creditur,
et est virtus ; et pro eo quod2 creditur, et non est virtus : et pro eo quod3
creditur, quod aliud est ab eo quo creditur.
Unde Augustinus (lib. XIII De Triait., c. 2, n. 5 ; L. 42, 1016) inquit :
Aliud sunt ea quæ creduntur, aliud fides qua creduntur : illa enim in rebus
sunt, quæ vel esse vel fuisse vel futura esse creduntur ; hæc autem in animo
credentis est, et tantum conspicua cujus est.
Et tamen nomine fidei censetur utrumque ; et illud scilicet quod cre­
ditur, et id quo creditur.
Id quod creditur dicitur fides, sicut ibi {Symbol. Athan. Denz., 40) :
Hæc est fides catholica quam nisi quisque fideliter firmiterque crediderit,
salvus esse non poterit.
Fides autem qua creditur, si cum caritate sit, virtus est, quia caritas,
ut ait Ambrosius, (in Epist. ad Rom., xiv, 1 : L. 17, 167) mater est omnium
virtutum, quæ omnes informat, sine qua nulla vera virtus est. Fides ergo
operans per dilectionem virtus est, qua non visa creduntur.
Hæc est fundamentum quod mutari non potest, ut ait Apostolus,
[1 Cor., m, 11) qi æ posita in fundamento neminem perire sinit.
Unde Augustinus (De fide et operibus, c. 16, n. 27 ; L. 40, 215.) : Fun­
damentum est Christus Jesus, id est^ Christi fides, scilicet quæ per dilec­
tionem operatur, (Galat., v, 6) per quam Christus habitat in cordibus,
(Ephes., m, 17) quæ neminem perire sinit.
Alia vero non est fundamentum : Fides^ enim sine dilectione inanis est.

1. Quar. om. « vero ». — 2. F. « pro eo in quod ».— 3. F.«pro eo in quod», sed
videtur legendum :« Accipitur autem fides duobus modis: scilicet pro eo quo creditur,
et est virtus ; et pro eo quod creditur ·— quod aliud est ab eo quo creditur ■— ct
non est virtus ». — 4. F. om. « Christus Jesus, id est ». — 5. Cfr. etiam tract. 10 in
ep. Joan., n. 2 (L. 35, 2055.)

Fides cum dilectione Christiani est ; alia dæmonis est : nam et « dæmones
credunt et contremiscunt, » (Jacob., ii, 19.)

Quid

sit credere

Deum, vel Deo, vel in Deum

Sed multum interest, utrum quis credat Christum vel Christo vel in
Christum; nam ipsum esse Christum dæmones crediderunt, nec tamen in.
Christum crediderunt. (August. Serm., 144, c. 2, n. 2 ; L. 38, 788).
5. — Aliud enim est credere in Deum, aliud credere Deo, aliud credere.
Deum. Credere Deo, est credere vera esse quæ loquitur, quod et mali jaciunt ;
et nos credimus homini, sed non in hominem. Credere Deum, est credere
quod ipse sit Deus, quod etiam mali faciunt. Credere in Deum, est cre­
dendo amare, credendo in eum ire, credendo ei adhærere et ejus membris
incorporari1.
Per hanc fidem justificatur impius, ut deinde ipsa fides incipiat per
dilectionem operari2. Ea enim sola bona opera dicenda sunt quæ fiunt
per dilectionem Dei. Ipsa enim dilectio opus fidei dicitur. Fides igitur
quam dæmones et falsi Christiani habent, qualitas mentis est, sed informis,
quia sine caritate est. INam et malos fidem habere, cum tamen caritate
careant, Apostolus ostendit dicens. (I Cor., xni, 2) : Si habuero omnem
fidem etc..., caritatem autem non habuero. Quæ fides etiam donum Dei dici
potest, quia et in malis quædam Dei dona sunt.

An

illa informis qualitas mentis quæ in malo
est, fiat virtus cum fit bonus

Christiano

6. -— Si vero quæritur utrum illa informis qualitas qua malus chri·
stianus universa credit qu/e bonus Christianus, accedente caritate, rema­
neat et fiat virtus, an ipsa eliminetur et alia qualitas succedat quæ
virtus sit; utiumlibet sine periculo dici potest. Mihi tamen videtur
quod qualitas illa quæ prius erat, remaneat et accessu caritatis virtus fiat.
Quo SENSU dicatur una fides
7. — Cumque diversis modis diçatur fides, fatendum est tamen unam
esse fidem, ut ait Apostolus (Ephes., iv, 5) : Unus Dominus, una fides.
Sive enim accipiatur fides pro eo quod creditur, sive pro eo quo creditur,
■ ecte dicitur una fides. Si enim3 pro eo quod creditur accipiatur, ex hac
intelligentia dicitur una fides, quia idem jubemur credere, et4 unum idemque
est quod creditur a cunctis fidelibus ; unde fides catholica dicitur, idest
universalis. Si vero accipiatur fides pro eo quo creditur, ea ratione dicitur
una esse fides, non quia sit una numero in omnibus, sed genere, idest
similitudine.
Unde Augustinus (lib. XIII De Trinit., c. 2, n. 5 ; L. 42, 1016) :
Fides, quam qui habent fideles vocantur et qui non habent infideles, communis
est omnibus fidelibus ; sicut pluribus hominibus facies communis esse
dicitur, cum tamen singuli suas habeant. Non enim fides numero est una,
sed genere; quæ cum sit in uno, est5 et in aliis, non ipsa, sed similis, el
propter similitudinem magis unam dicimus esse quam multas ; sicut idem
volentium dicitur voluntas una, cum tamen6 cuique sit sua voluntas ; et
duorum simillimorum dicitur facies una.

1. August., serm. De symb., c. 1 (L. 40, 1190) et Enarrat, in ps. 77, n. 8 (L. 36,
988) et in Joan., tract. 29, η. 6 (L. 35, 1630.) Quar. — 2. August. Enarrat, in ps. 67,
n. 41 (L. 36, 838.). — 3. Quar. om. « enim. ». — 4. Ed. « quia. ». ,— 5. F. om.
« est » hic, sed ad. post « aliis. ». — 6. Quar. om. « tamen ».

8. — Notandum quoque est quod fides proprie de non apparentibus
tantum est.
Unde Gregorius (Lib. II in Evang. homil. 26, n. 8 ; L. 76, 1201) :
Apparentia non habent fidem, sed agnitionem.
Idem (lib. IV Dial., c. 6 ; L. 77, 329) : Cum Paulus dicat [Hebr., xi, 1) :
« Fides est substantia rerum sperandarum, argumentum non apparen­
tium » ; hoc veraciter dicitur credi quod non valet videri. Nam credi jam non
potest quod videri potest... Thomas aliud vidit, et aliud credidit : hominem
vidit, et Deum confessus est, dicens (Joan., xx, 28) : « Deus meus et Domi­
nus meus. »
De hoc etiam Augustinus ait (lib. De Trinit., c. 1, n. 3 ; L. 42, 1014) :
Fidem ipsam videt quisque in corde suo esse, si credit ; vel non esse, si non
credit ; non sicut corpora quæ videmus oculis corporeis, et per ipsorum
imagines quas memoria tenemus, etiam absentia cogitamus ; nec sicut ea
quæ non vidimus, ex his quæ vidimus cogitatione utcumque formamus, et
memorise commendamus ; nec sicut hominem, cujus animam etsi non vide­
mus, ex nostra conjicimus, et ex motibus corporis hominem, sicut videndo
didicimus, intuemur etiam cogitando. Non sic videtur fides in corde, in
quo est, ab eo cujus est, sed eam tenet certissima scientia. Cum igitur ideo
credere jubeamur, quia id quod credere jubemur, videre non possumus,
ipsam tamen fidem, quando est in nobis, videmus in nobis, quia et rerum
absentium præsens est fides, et rerum quæ foris sunt, intus est fides et rerum
quæ non videntur videtur fides ; et ipsa temporaliter fit in cordibus hominum ;
et si ex fidelibus infideles fiunt, perit ab eis.
His1 evidenter traditur, fidem ipsam in coi de hominis ab ipso homine
videri non corporaliter, non imaginarie, sed intelleçtualiter ; et ipsam
tamen absentium et eorum quæ non videntur, esse.
Ut enim Augustinus alibi [In Joan., tract. 40, η. 9 ; L. 35, 1690) ait :
Credimus, ut cognoscamus ; non cognoscimus, ut credamus. Quid est enim
fides, nisi credere quod non vides ? Fides ergo est quod non vides credere;
veritas, quod credidisti videre.
Unde recte fides dicitur argumentum, vel convictio rerum non appa­
rentium, quia si fides est, ex eo convincitur et probatur aliqua esse non
apparentia2, cum fides non sit nisi de non apparentibus.

Descriptio fidei
9. — Ait enim Apostolus (Hebr., xi, 1) : Fides est substantia rerum
sperandarum, argumentum vel confictio non apparentium ; quia per fidem
subsistunt in nobis etiam modo speranda et subsistent in futuro per ex­
perientiam. Et ipsa est probatio et convictio non apparentium, quia
si quis de eis dubitet, per fidem probantur; ut adhuc probatur futura
resurrectio, quia ita crediderunt Patriarchæ et alii Sancti ; vel probatio
est et certitudo, quod sint aliqua non apparentia, ut supra dictum est.
Proprie autem fides dicitur substantia rerum sperandarum, quia spe­
randis substat, et quia fundamentum est bonorum quod nemo mutare
potest.
Si ILLA DESCRIPTIO SPEI CONVENIAT

10. — Si vero quæritur an hæc descriptio spei conveniat, sane concedi
potest utrumlibet. Si autem dicatur convenire, sunt et alia plura, quibus
1. Ed. ad. < verbis. ». — 2. F. ad.‘< quia si quis de eis dubitet, per fidem probantur.

differunt fides et spes. Sed non improbe dici potest soli fidei conveniri ,
non spei ; quia fides sola fundamentum dicitur, non quia fides virtus
possit esse sine spe et caritate.
Unde AccvsTiJTs (Enchir., c. 8 ; L. 40, 235) : Fides operans per dilc-elionem utique sine spe non potest esse, nec amor sine spe, nec sine amore spes,
nec utcumque sine fide ; et fides sine amore nihil pirodest.
Potest tamen credi aliquid quod non speratur ; nihil autem potest
sperari quod non creditur. Ideoque credere quod est actus fidei, natura
liter præcedit sperare quod est actus spei; quia nisi aliquid credatur·,
non potest sperari ; creditur autem quod non speratur. Inde est quod in
Scriptura plerumque reperitur quod fides præcedit spem,et spes sequitur
fidem : non quod virtus fidei præcedat virtutem spei tempore vel causa ;
sed quia actus fidei naturaliter præcedit actum spei. Quod etiam Quidam
concedunt de ipsa virtute fidei, ut naturaliter præcedat spem, non tempore.

Quare sola fides dicitur fundamentum1
Unde ct recte ea sola dicitur fundamentum omnium virtutum, et boncrum operum.
Non autem fundamentum est caritatis, quia non ipsa caritatis2, sed
caritas ipsius virtutis fidei causa est. Caritas enim causa est et mater
omnium virtutum : quæ si desit, frustra habentur cetera; si autem adsit,
habentur omnia. (August. in Joan., tract. 9, η. 8 ; L. 35, 1462). Caritas
enim Spiritus sanctus est, ut in superioribus (Lib. I, d. 17) prætaxatum3
est. Ipsa est ergo causa omnium virtutum, non ipsius aliqua virtutum
causa est, quia omnia munera excellit.
Unde Augustinus (Enarrat., in ps. 103, serm., 1, n. 9 ; L. 37, 1343)
Hespice ad munera Ecclesiæ, et universis excellentius caritatis munus cognos­
ces... quæ ut oleum non potest premi in imo, sed supere.rsilit. (In Joan.,
tract, 6, η. 20 ; L. 35, 1435). Non ergo ejus causa’ vel fundamentum fides
■st.
Gregorius tamen Super Ezechielem (Libr. II, hom., 4, n. 13; L. 76, 981)
dicit, quia nisi prius fides teneatur, nullatenus ad spiritualem amorem attin­
gitur : non enim caritas fidem, sed fides caritatem præcedit, quia nemo
potest amare quod non crediderit, sicut nec sperare.
Sed hoc accipi potest dictum de fide quæ virtus non est; ipsa enim spem
et caritatem frequenter præcedit, vel de actu fidei qui forte naturaliter
actum caritatis præcedit, sicut actum spei : quod verba præmissa dili­
genter notata innuunt, et ea etiam quæ addit dicens : Nisi ea quæ audis,
credideris, ad amandum ea quæ audis, non in flammaberis ; quæ tantum
de non visis est, ut ante diximus.
Unde Chrysostomus (bom., 21 in ep. ad Hebr., n. 2 ; G. 63, 151).
Fides in anima nostra facit subsistere ea quæ non videntur, de quibus proprie
fides est ; de visis enim non est fides, sed agnitio.

DIVISIO TEXTUS

11. — « Cum vero supra sit habitum etc. » (1).
Postquam determinavit Magister de his quæ ad Christum
pertinent, quibus nos effective reparavit, hic incipit determinare
1. F. om. titulum. — 2. F. om. « quia non ipsa caritatis », per homot.— 3. F
« praetactum ».

yT de reparantibus formaliler, quæ sunt habitus gratuiti animam
informantes.
jS
Dividitur autem hæc pars in duas. In prima determinat de
’P8’8 habitibus gratuitis ; in secunda de praeceptis quibus habitus
* ipsi in suos actus diriguntur, 37 d., ibi : « Sed jam distributio
v* decalogi, etc. »
Prima dividitur in duas1. In prima determinat de ipsis habitibus secundum se per singula. In secunda determinat connexio·%'. nem eorum ad invicem, 36 d., ibi : « Solet etiam quæri, utrum
virtutes etc. »
Prima in duas. In prima determinat de habitibus virtutum ;
A in secunda de donis, 34 d., ibi : « Nunc de septem donis. »
Prima in duas2. In prima determinat de virtutibus theologicis,
in secunda de virtutibus cardinalibus, 33 d., ibi : « Post praedicta
i, ■ de3 virtutibus etc. »
Prima dividitur in tres*. In prima determinat de fide ; in
secunda de spe, 26 d., ibi : « Est autem spes virtus etc. » In tertia
t
determinat5 de caritate, 27 d. ibi : « Cum autem Christus fidem
et spem etc. »
, ,
Prima in 1res. In prima determinat de fide secundum se ; in
secunda de fide per comparationem ad ea quæ creduntur, 24 d.
■f.
ibi6: «Hic quæritur, si fides... »; in tertia de ipsa per compara­
tionem ad eos qui credunt, 25 d. ibi : « Prædictis adjiciendum
est etc. »
C
Circa primum duo facit. Primo continuat se ad praecedentia.
'f1
Secundo prosequitur propositum, ibi : « Fides est virtus etc. « (2).
Et hæc pars dividitur in duas7, secundum quod duas defini'
tiones fidei ponit. Secunda incipit ibi : « Notandum quoque8
quod fides etc. » (8).
Circa primum tria facit. Primo definit fidem. Secundo exponit
definitionem quantum ad hanc particulam, « quæ non videntur »,
ibi : « Quod tamen non de omnibus etc. » (3) ; quantum autem9
*
ad hanc particulam, « virtus », ibi : « Accipitur autem fides » (4) ;
quantum vero ad hanc particulam, « qua‘° creduntur, » ibi :
,
« Aliud est credere in Deum:» (5). Tertio manifestat11 quædam
quæ possunt esse dubia ex prædictis, quæ duo sunt : primum12
ibi : «Si vero quæritur utrum illa etc... » (6), secundum ibi : « Cum­
que diversis modis... » (7)
« Notandum quoque est quod fides etc. » (8). Hic ponit aliam
definitionem fidei. Et circa hoc tria facit. Primo venatur defini­
tionem. Secundo definit, ibi : « Ait enim Apostolus etc. » (9) Tertio
movet quamdam13 quæstionem circa praedictam definitionem,
,
ibi : « Si vero quæritur etc. » (10)
1. Ed. ad. « partes. ». — 2. Ed. « Prima dividitur in duas partes. ». — 3. Ed. ad.
« quatuor. » — 4. Ed. ad. « partes. ». — 5. Ed. om. « determinat. ». — 6. Ed. om.
« ibi ». — 7. Ed. ad. « partes ». — 8. Ed. ad. « est » ■— 9. 0 u vero ». — 10. pelster « que ».— il. NVPF. «manifestantur. », contra αβθίκ.— 12. Pelster ad. « est»
— 13. αβθ om. « quamdam », contra γδηικ et ed.

696

SCRIPTUM SUPER LIB. Ill SENTENTIARUM

Hic est triplex quæstio.

Prima de virtutibus in generali.
Secunda de fide communiter.
Tertia de formatione et informitate fidei.

QUÆSTIO I

DE VIRTUTIBUS IN GENERALI
Circa primum quæruntur quinque.

Primo, de necessitate habituum.
Secundo, quomodo habitus qui sunt in nobis cognoscamus1.
Tertio, utrum virtutes sint habitus.
Quarto, de divisione virtutum in intellectuales, morales et theo­
logicas.
Quinio, de numero virtutum theologicarum.
ARTICULUS I
I-Π, q. 49, a. 4 ; Ver. q. 20, a. 2 ; Viri, com., a. 1.

12. — AD PRIMUM SIC PROCEDITUR. Videtur

quod ha

BITIBUS NON INDIGEAMUS IN OPERIBUS HUMANIS.

1. Potentiæ enim rationales, quae sunt hominis inquantum
homo, sunt nobiliores potentiis naturalibus. Sed potentiæ
naturales non indigent habitibus ad suos actus producendos.
Ergo nec potentiæ rationales humanæ.
2. Præterea. Potentiæ per se ordinantur ad actum proprium,
et non per accidens. Sed habitus sunt accidentia. Ergo non
ordinantur ad suos actus proprios mediantibus habitibus.
3. Præterea. Nihil est tam facile quam id quod in sola volun­
tate consistit. Sed actus morales ad minus in sola voluntate
consistunt. Cum igitur habitus ponat facilitatem operationis,
videtur quod saltem ad dictos actus habitibus non indigeamus.
4. Præterea. Difficultas cooperatur ad meritum. Sed habitus
tollit difficultatem. Ergo ad actus illos quibus meremur, non
sunt dandi nobis habitus.
5. Præterea. Scientia quæ est habitus, nihil aliud videtur
esse quam generatio specierum intelligibilium. Sed species non
sunt in parte affectiva, sed in intellectiva tantum. Ergo ad minus
in parte affectiva habitibus non indigemus.
1. & « cognoscimus.

DISTINCTIO XXIII,

QUÆST. I, ART. I

697

13. · — SED CONTRA. Augustinus dicit in libro De bono
conjugali (c. 21 ; L. 40, 390) : « Habitus est quo quis agit cum
iempus afjueril ; » et Commentator dicit in III De anima (text.
18), quod « habitus est quo quis agit cum voluerit >;; et quasi in
idem redit. Sed hoc valde est necessarium homini. Ergo indi­
gemus habitibus.
14. — Praeterea. Ad hoc quod bonum opus operemur, oportet
quod in ipso opere delectemur, quia « nullus est /ustus, qui non
gaudeat justa operatione, » ut dicit Philosophus I Eth., (a 9. 1099a,
18 ; I. 13, e.) Sed delectationem in opere1 facit habitus, quia
« signum oportet2 accipere habitus fientem in opere delectationem »,
ut dicitur II Eth., (/$2.1104», 4 ,· 1. 3, a.) Ergo habitibus indigemus.
15. ·— Præterea. Bonitas hominis in bonis operationibus
consistit ; unde ex eis laudatur. Sed impossibile est semper agere »,
ut dicitur in lib. De somno et vigil., (c. 1. 454b, 8.), nec sufficit ad
laudem quod actus sit tantum in potentia ; quia quod est in
potentia bonum, non est bonum simpliciter, sed secundum quid.
Ergo indigemus habitibus.
16. ·— Præterea. Oportet quandoque ex impræmeditato3
bene agere. Sed hoc non contingit nisi in eo qui habet habitum,
sicut de forti dicit Philosophus in III Eth., (y 11. 1117a, 16 sq. ;
1. 17, g.). Ergo indigemus habitibus.
17. — RESPONSIO. Dicendum quod in omnibus quæ habent
regulam et mensuram4, eorum bonitas et rectitudo consistit in
conformitate ad suam regulam vel mensuram ; malitia autem,
secundum quod ab ea discordant.
Prima autem mensura et regula omnium est divina Sapientia.
Unde bonitas et rectitudo sive veritas5 uniuscujusque consistit
secundum quod attingit ad hoc ad6 quod ex divina Sapientia
ordinatur, ut Anselmus dicit {Dial, de veritate, c. 10 ; L. 158,
478). Et similiter est etiam de aliis secundis regulis, quod in
conformitate ad ipsas, bonitas et rectitudo regulatorum consistit.
18. — Sunt autem quasdam potentiæ limitatae ad determinatas
actiones vel passiones ; et secundum quod illas implent, suæ
regulæ conformantur, quia per divinam Sapientiam ad talia
sunt ordinatæ. Et quia naturæ inclinatio semper est ad unum,
ideo tales potentiæ cx ipsa natura-potential rectitudinem suffi­
cienter habere possunt et bonitatem ; malitia autem in eis con­
tingit ex defectu potentiæ.
19. — Potentiæ vero altiores et universaliores, cujusmodi sunt
1, ayS « operatione ». ■— 2. α « debet ». — 3. RANV « ex præmcditato ». — 4. a ad.
< oportet ut, » et infra habet « consistat ». — 5. α et ed. « virtus », contra βγδηλ. —
6. F. otn. « ad ».

rationales potentiæ, non1 sunt limitate ad aliquid unum vel ob­
jectum vel modum operandi ; quia secundum diversa et diver­
simode rectitudinem habere possunt. Et ideo ex natura potentia:
non potuerunt determinari ad rectum et bonum ipsarum ; sed
oportet quod rectificentur, rectitudinem a sua regula recipientes.
Hoc autem contingit dupliciter.
20. — Uno modo ut recipiatur per modum passionis, sicut in hoc
ipso quod regulata potentia a regulante movetur. Sed quia in
hoc quod aliquid patiatur et nihil ad actum conferat, violentiæ
definitio consistit, ut patet in III Elh. (γ 1. 1110% 2 ; 1110b, 16 :
1. 1, d. 1.), violentia autem et difficultatem et tristitiam habet,
ut in V Meta., (δ 5. 1015a, 26 s. ; 1. 6, n. 829-830) dicitur ; ideo
prædicta receptio rectitudinis non sufficit ad perfectam rectificationem potentiæ regulatæ.
21. — Oportet ergo ut alio modo recipiatur, scilicet per modum
qualitatis inhaerentis, scilicet2 ut rectitudo regulæ efficiatur forma
potentiæ regulatæ ; sic enim faciliter et delectabiliter quod
rectum est operabitur, sicut id quod est conveniens suæ formæ.
Et hæc quidem qualitas sive forma, dum adhuc imperfecta est,
dispositio dicitur ; cum autem jam consummata est et quasi in
naturam versa, habitus nominatur, qui, ut ex II Elh. (β 4:
1105», 25 ; 1. 5, d.) et V Mela., (δ 19. 1022», 10 ; 1. 20, n. 1064)
accipitur, est secundum quem nos habemus ad aliquid bene vel male.
Et inde est quod in Prædicamentis (c. 8. 9a, 8-10) dicitur
dispositio facile mobilis, et habitus difficile mobilis; quia quod
naturale est non cito transmutatur. Inde est3 quod habitus
ad unum inclinant4, sicut et natura, ut dicitur in5 V Elh.,
(e 1. 1129% 14 ; 1. 1, d.)
Et propter hoc etiam6, signum generati habitus esi delec­
tatio in opere facta, ut dicitur in II Elh. {β 2. 1104b, 4 ; 1. 3, a.) ;
quia quod est naturæ conveniens, delectabile est et facile.
Et propter hoc habitus a Commentatore in III De anima
(text. 18) definitur, quod « esl quo quis agit cum voluerit »,
quasi in promptu habens quod operandum est. Et ideo habitus
possessioni comparatur in I Elh., (a 9. 1098b, 31 s. ; 1. 12, i.)
secundum quam res possessæ7 ad nutum habentur ; operatio
vero usui.
22. — Patet ergo quod potentiæ naturales, quia sunt ex seipsis
determinate ad unum, habilibus non indigent.
Similiter etiam nec apprehensivæ sensitivæ, quia habent deter­
minatum modum operandi, a quo non deficiunt nisi per potentia·
defectum.
1. F. om. « non ». — 2. Ed. om. « scilicet ». — 3. Ed. ad. « etiam ». — 4. α « in­
clinat ». —5. Ed. om. «in ». — 6. Ed. om. « eliani ». — 7. RA. «rei possessæ »;
NVP. « res possessa ».

Similiter etiam nec voluntas humana, secundum quod est deter­
minata naturaliter ad ultimum finem et ad bonum, secundum
quod est objectum ejus1.
Similiter etiam nec intellectus agens, qui habet determinatam
actionem, scilicet2 facere intelligibilia in actu; sicut lux facere
visibilia in actu.
Similiter etiam3 nec in ipso Deo est aliquis habitus, cum ipse
sit prima regula ab alio non regulata ; unde essentialiter bonus
est, et non per participationem rectitudinis ab alio ; nec malum
in ipso incidere potest.
23. — Sed intellectus possibilis qui de se indeterminatus est,
sicut materia prima, habitu indiget quo participet rectitudinem
suæ regulæ : ei naturali quantum ad ea quæ ex ipso4 lumine
intellectus agentis qui est ejus regula, statim determinantur,
sicut sunt principia prima ; et acquisito, quantum ad ea quæ ex
his principiis educi possunt ; et infuso, quo participat rectitu­
dinem primæ regulæ in his quæ intellectum agentem excedunt.
24. — Similiter etiam in voluntate quantum ad illa ad quæ ex
natura non determinatur, et in irascibili et in concupiscibili,
indigemus habitibus, secundum quod participant rectitudinem
rationis quæ est eorum regula, vel rectitudinem primæ mensuræ
in his quæ naturam humanam excedunt, quantum ad habitus
infusos.
25. — Et similiter in corpore animato est habitus sanitatis,
prout participat ab anima dispositionem qua potest opus suum
recte perficere ; quia oculus sanus dicitur qui opus oculi recte
perficere potest ut X De animal. (« 1. 633», 20), dicitur.
26. — Unde patet quod hujusmodi qualitates quas habitus
dicimus, in rebus animatis inveniuntur, et præcipue in habenti­
bus electionem, ut in V Mela, (δ 14. 1020b, 23-25 ; I. 16,
n. 1000 dicitur.)
27. —AD PRIMUM ergo dicendum quod potenliæ naturales
sunt delerminatæ ex seipsis ad unum, et ideo non indigent ali­
quibus habitibus determinantibus ; nec facit hoc dignitas, sed
indignitas earum, inquantum ad pauciora se extendunt.
28. ·—Ad secundum dicendum quod ad actum proprium per se
rei potest res ipsa ordinari mediante aliquo accidente, non qui­
dem extraneo, sed quod consequitur ex principiis rei ; quia
inter accidentia propinquius est substantia', unum quam aliud,
sicut qualitas quam actio, et ideo ignis mediante calore calefacit.
Et similiter erit in proposito, quia virtutes conformantur
principiis naturalibus.
1. α om. « ejus ». — 2. γδηλ om. «■ stili«.Ή ». — 3. a om. « etiam ». — 4. Ed. « naturali ».

29. ■— Ad tertium dicendum quod quamvis producere talem
actum sit in potestate voluntatis, tamen non est in voluntate
tantum, sed etiam in inferioribus viribus ex quibus potest
accidere repugnantia et difficultas ; et ideo indigemus habitibus
quibus omnis difficultas tollatur.
30. — Ad quartum dicendum quod, sicut dicitur in II Mela.,
(a 1. 993ο, 7 ; 1. 1, n. 279) difficultas potest esse ex nobis et ex
rebus, et similiter facilitas. Facilitas ergo quæ est ex ratione
actuum, qui non sunt magni pondeiis, diminuit, quantum est
in se, rationem meiiti ; sed facilitas quæ est ex prompliludine
operantis, meritum non diminuit respectu præmii essentialis,
sed auget ; quia quanto caritate majori facit, tanto facilius
tolerat et magis meretur.
Et similiter quanto delectabilius operatur propter habitum
virtutis, tanto actus ejus est delectabilior et magis merito­
rius.
31. ■— Ad quintum dicendum quod perfectiones porportionantur suis perfectibilibus ; quia proprius actus est in propria
potentia, ut dicitur in II De anima1 (β 2.414a, 25 ; 1. 4, n. 277). Et
ideo non oportet quod habitus cognitivæ et affectives partis sint
unius modi, sicut nec ipsæ potentiæ quæ eis perficiuntur.

!

ARTICULUS II
I, q. 87, a. 2 ; Ver., q. 10, a. 9 ; Quodl. vm, a. 4.

32. — AD SECUNDUM SIC PROCEDITUR. Videtur quod
HABITUS IN NOBIS EXISTENS COGNOSCI NON POSSIT.

1. Inter alios enim habitus præcipuus est caritas. Sed habens
caritatem nescit se habere eam, quia « nemo scit utrum dignus
odio vel amore2 sil », ut dicitur Eccle., ix, 1. Ergo nec alios habitus
potest aliquis3 cognoscere.
2. Præterea. Magis sunt spirituales habitus virtutum quam4
angeli, quia ipsi per habitus virtutum spirituales efficiuntur.
Sed angelos in via cognoscere non possumus quantum ad eorum
essentiam. Ergo nec habitus virtutum.
3. Si dicatur quod habitus cognoscuntur per hoc quod sunt
præsentes in anima, non autem angeli.
Contra. Per essentiam suam præsentialiter non sunt in intellectu, sed in affectu, habitus virtutum. Sed affectus non est
cognoscere. Ergo hujusmodi habitus cognosci non possunt per
præsentiam.
1. αβ « n Phys. » γύηλ « in II Phys. «. — 2. Ed. « an amure vel odio dignus sit ».
— 3. Ed. « quis ». — 4. λ ed ad. « etiam ».

4. Præterea. Multi sunt qui habent virtutes et de eis nihil
cognoscunt : nesciunt enim quid sit virtus. Quidam etiam non
habentes virtutem sciunt multa de eis. Ergo non cognoscuntur
per sui præsentiam.
5. Si dicatur quod cognoscuntur per hoc quod habent sui
similitudinem in intellectu.
Contra. Similitudo quæ est in intellectu, fundatur in simili­
tudine quæ est in imaginatione vel sensu ; quia nequaquam sine
phantasmate intelligit anima, ut dicitur in III De anima (y 8. 432a,
8 ; 1. 13, n. 791.) Sed hujusmodi habitus non habent similitu­
dinem in imaginatione vel sensu. Ergo non possunt cognosci per
suam similitudinem.
6. Præterea. Similitudines rerum sunt magis spirituales
quam res a quibus abstrahuntur. Sed ea quæ sunt in intellectu
non sunt magis spiritualia quam ea quæ sunt in affectu. Ergo
ab habitibus existentibus in affectu non abstrahit intellectus
similitudines, ut per eas cognoscat ; et sic habitus illos nullo
modo cognoscit.
33. — SED CONTRA. Augustinus dicit in Littera (8) quod
« fidem ipsam quisque videt esse in corde suo, si credit. » Ergo
eadem ratione et alios habitus.
34. — Præterea. Philosophus dicit in lib. Poster, {β 19.
99s, 26 sq.) quod inconveniens est nos habere habitus princi­
piorum et nos lateant1. Ergo eadem ratione2 alios habitus.
35. — Præterea. Omne illud cujus est accipere signum, est
cognoscibile. Sed « habituum est accipere signum fientem in opere
delectationem », ut dicitur in II Eth. (β 2. 1104s, 4; 1.3, a.).
Ergo habitus cognosci possunt.

36. ·— RESPONSIO. Dicendum quod aliqua res potest cognosci
dupliciter. Uno modo secundum id quod est ; alio modo quantum
ad ea quæ ipsam consequuntur.
37. — Cognitio autem de re secundum id quod est potest
dupliciter haberi : scilicet dum cognoscitur quid est et an est.
Quid autem res est cognoscitur, dum ipsius quidditas compre­
henditur3 : quam quidem non comprehendit sensus, sed solum
accidentia sensibilia ; nec imaginatio, sed solum imagines corpo­
rum ; sed est proprium objectum intellectus, ut dicitur in III De
anima (y 4. 429b, 10 sq. ; 1. 8, n. 717-18). Et ideo Augustinus
dicit quod intellectus cognoscit res per essentiam suam, quia
objectum ejus est ipsa essentia rei.
1. Ed. « latere ». — 2. Ed. ad. « et ». — 3. α « apprehenditur » et inîra « appre­
hendit ».

Essentiam autem alicujus rei, intellectus noster tripliciter
comprehendit.
Uno modo comprehendit essentias rerum quæ cadunt in sensu,
abstrahendo ab omnibus individuantibus, sub quibus cadebat
in sensu et1 imaginatione ; sic enim2 remanebit pura essentia
rei, puta hominis, quæ consistit in eis3 quæ sunt hominis inquan­
tum est homo.
Alio modo essentias rerum quas non videmus, cognoscimus per
causas vel effectus eis proportionatos, cadentes in sensu. Si
autem effectus non fuerint proportionati causæ, non facient
causam4 cognoscere quid est, sed quia est tantum, sicut patet de
Deo.
Terlio modo cognoscit essenlias artificialium nunquam visorum,
investigando ex proportione finis ea quæ exiguntur ad illud
artificiatum.
38. — Similiter an res sit, tripliciter cognoscit.
Uno modo quia cadit sub sensu.
Alio modo ex causis et effectibus rerum cadentibus sub sensu,
sicut ignem ex fumo perpendimus.
Tertio modo cognoscit aliquid in seipso esse ex inclinatione
quam habet ad aliquos actus : quam quidem inclinationem
cognoscit ex hoc quod super actus suos reflectitur, dum cognoscit
se operari.
39. ■— Loquendo autem de cognitione habituum, qua cognos­
cuntur quid sint, eorum cognitio ex duobus ultimis modis com­
miscetur5 ; ' quia habitus ipsos per actus cognoscimus, sicut
causam per effectum. Et quia nos sumus causa actuum, ideo
actus cognoscimus per actum rationis investigantis quid sit
necessarium in actu illo ex proportione objecti boni et finis,
sicut dictum est de artificialibus.
40. — Similiter cognitio qua cognoscitur an habitus sint, ex
duobus ultimis modis est ; quia enim cognoscere quid est est
principium ad sciendum quia est, ideo aliquis prædicto modo
cognoscendo quid sit aliquis habitus, ex hoc quod videt talem
actum exire qualis requiritur ad illum habitum, cognoscit quod
ille habitus est in aliquo, etiam si ipse illum habitum non
habeat; sed ille qui habet habitum, prater hunc modum, tertio
modo cognoscit.se habere habitum, inquantum percipit incli­
nationem sui ad actum, secundum quam se habet aliqualiter
ad actum illuni. Et hoc quidem cognoscit homo per modum
reflexionis, inquantum scilicet cognoscit se operari quæ operatur.
Et ideo dicit Augustinus quod hujusmodi habitus cognos­
cuntur per suam prasentiam6 quantum ad hunc modum.
4. γ ed. ad. « in ». — 2. Ed. « et sic remanebit » ; α « manchit ». — 3. I'd. « his n.
— 4. α « essentiam ». — 5. α « cognoscitur ». — 6. Ed. » potentiam,».

41. ·— Ea vero quæ consequuntur ad habitus, id est proprie­
tates et accidentia ipsorum, cognoscuntur partim ex cognitione
naturæ habituum, secundum quod cognitio quid est est principium
ad cognoscendum quia est ; partim vero ex eorum actibus, secun­
dum quod conditiones causarum in effectibus repræsentantur.
42. — AD PRIMUM ergo dicendum quod caritas bene potest
cognosci quid1 est ex hoc quod homo scit quid requiritur ad
actum caritatis ratione instructa auctoritate et fide ; sed an sil
caritas, non potest certitudinaliter cognosci neque ab habente,
neque ab alio ; quia cum ad actum caritatis requiratur aliquid
per quod sit meritorius vitæ æternæ, an hoc sit in actu, videri
non potest pro certo, sed ex aliquibus signis et de se et de alio
potest aliquis conjecturare quod caritatem habeat.
43. ■— Ad secundum dicendum quod angelorum essentiam
non comprehendimus2, nisi3 quia cognoscimus eos per actum
nostri intellectus, qui est improportionatus 4 actui intellectus
ipsorum, cum multo altiori modo cognoscant ; sed actus nostri
sunt proportionali habitibus ex quibus educuntur.
44. — Ad tertium dicendum quod animam reflecti per cogni­
tionem supra seipsam, vel supra ea quæ ipsius sunt, contingit
dupliciter.
Uno modo secundum quod potentia cognoscitiva cognoscit
naturam sui, vel eorum quæ in ipsa sunt; et hoc est tantum
intellectus cujus est quidditates rerum cognoscere.
Intellectus autem, ut dicitur in III De anima, (y 4. 429», 26 ;
L 9, n. 724) sicut alia, cognoscit seipsum, quia scilicet per speciem
non quidem sui, sed objecti, quæ est forma ejus ; ex qua cognos­
cit actus sui naturam, et ex natura actus naturam potentiæ
cognoscentis, et ex natura potentiæ naturam essentiæ, et per
consequens aliarum potentiarum. Non quod habeat de omnibus
his diversas similitudines, sed quia in objecto suo non solum
cognoscit rationem veri, secundum quam est ejus objectum,
sed omnem rationem quæ est in eo, unde et rationem boni ; et
ideo consequenter per illam eamdem speciem cognoscit actum
voluntatis et naturam voluntatis, et similiter etiam alias poten­
tias animæ et actus earum.
45. — Alio modo anima reflectitur super actus suos cognos­
cendo illos actus esse. Hoc autem non potest esse ita quod aliqua
potentia utens organo corporali reflectatur super actum pro­
prium, quia oportet quod instrumentum quo cognoscit se,
caderet medium inter ipsam potentiam et instrumentum quo
1. Ed.« quia est ». —2. Ed. « apprehendimus ». — 3. PF om. « nisi » αβ RANV.
« comprehendimus, quia non», γόη non quia ». —4. β RANV. «proportionatus »;
PF. « qui non est proportionatus ».

primo cognoscebat. Sed una potentia utens organo corporali
potest cognoscere actum alterius potentiæ inquantum impressio
inferioris potentiæ redundat in superiorem, sicut sensu communi
cognoscimus visum videre.
Intellectus autem cum sit potentia non utens organo corporali,
potest cognoscere actum suum, secundum quod patitur quo­
dammodo ab objecto et informatur per speciem objecti ; sed
actum1 voluntatis percipit per redundantiam motus voluntatis
in intellectum2 ex hoc quod colligantur in una essentia animæ
et secundum quod voluntas quodammodo movet intellectum,
dum intelligo quia volo ; et intellectus3 voluntatem, dum volo
aliquid quia intelligo illud esse bonum. Et ita in hoc quod cog­
noscit intellectus actum voluntatis, potest cognoscere habi­
tum in voluntate existentem.
46. — Ad quartum dicendum quod illi qui non habent virtu­
tem, habent apud se aliqua principia ex quibus possunt cognos­
cere naturam virtutum modo prædicto, et esse virtutes non in
se, sed in aliis, dum vident aliquos operari tales actus quales
sunt actus4 virtutum, et eo modo quo virtuosi debent operari.
47. ■— Ad quintum dicendum quod, sicut dictum est, tota
cognitio qua cognoscit intellectus ea quæ sunt in anima, fundatur super hoc quod cognoscit objectum suum, quod habet
phantasma sibi correspondons. Non enim oportet quod solum
in phantasmatibus cognitio stet, sed quod ex phantasmatibus
sua cognitio oriatur et quod imaginationem in aliquibus relinquat.
48. ·— Ad sextum dicendum quod non cognoscit voluntatem
et ea quæ ad ipsam pertinent, per aliquam similitudinem ab
eis abstractam, sed solum per similitudinem objecti sui, ut
dictum est.

ARTICULUS III
Il S. d. 27, a. 1 ; I-II, q. 55, a. 1-3 ; Virt. com., a. 1 ; II Eth., 1. 5.

Quæstiuncula I
49. — AD TERTIUM SIC PROCEDITUR. Videtur quod
VIRTUTES NON SINT HABITUS SED POTENTIÆ.

1. Nulla enim res habet esse per habitum, sed per potentiam
naturalem. Sed omnis res habet3 virtutem essendi vel semper vel9
1. α ad. « etiam ». — 2. Ed. « intellectu ». — 3. α ad. « movet ». — 4. Ed. om.
« actus ». -— 5. Ed. « omnes res habent ». — 6. F. om. « semper vel ».

determinato tempore, ut dicitur in I Cæli et mundi (α 12. 283a, 7 ;
1. 29, η. 3). Ergo virtus non est habitus.
2. Præterea. Eadem est proportio potentiarum animæ ad
suos actus, et potentiarum naturalium ad suos ; quia utrobique
potentia est principium actus. Sed ipsæ potentiæ naturales
virtutes dicuntur. Ergo et virtutes sunt ipsæ potentiæ.
3. Præterea. [Nomen1] virtutis a vi sumitur. Sed potentiæ
animæ dicuntur vires. Ergo ipsæmet sunt virtutes.
50. ■— SED CONTRA. Ex virtutibus laudamur, non autem2
ex potentiis. Non enim laudatur quis3 quod potest ab ira abs­
tinere, sed quod moderate abstineat. Ergo virtutes non sunt
potentiæ.
51. -— Præterea. Potentia; sunt a natura et omnibus com­
munes : quod de virtutibus non contingit. Ergo etc.·
Quæstiuncula II
i
52. — ULTERIUS. Videtur quod virtutes
siones.

sint

pas­

1. Medium enim et extrema sunt unius generis. Sed quædam
virtutes sunt medium in passionibus, ut in II Eth., dicitur (β 5.
1108a, 30 sq., ; 1. 9, i.). Ergo ad minus illae sunt passiones.
2. Præterea. Laudabile est proprietas virtutis. Sed quædam
passiones sunt laudabiles, sicut verecundia, poenitentia et hujus­
modi. Ergo ad minus aliquæ virtutes sunt passiones4.
3. Præterea. Contraria sunt in eodem genere. Sed quædam
passiones, sicut primi motus, sunt peccata. Ergo et aliquæ
virtutes sunt passiones.

53. ■— SED CONTRA. In omnibus virtutibus requiritur volun­
tarium, cujus principium est in nobis, ut dicitur in III Eth.,
(r 3. 11 lla, 21 ; 1. 4, a.). Sed principium passionum non est in
nobis. Ergo virtutes non sunt passiones.
54. Præterea5. Secundum virtutes dicimur6 boni, non autem
secundum passiones : non enim qui irascitur, sed qui recte
irascitur, laudatur. Ergo etc.

1. αβγδηλ « subjectum ». — 2. Ed. « tamen ». — 3. α « aliquis ». β om. —
RANVP.
« Ergo ad minus aliquæ passiones sunt virtutes ». — 5. RANVP. « sed ». — 6. Ed.
« dicuntur ».

Quæstiuncula III
55. — ULTERIUS. Videtur quod virtutes

non

sint

HABITUS, SED ACTUS.

1. Solis enim virtutibus meremur. Sed non meremur nisi
actibus : « non enim optimi et fortissimi coronantur, sed agonizantes qui vincunt », ut dicitur in I Eth., (a 9. 1099a, 3 sq. ; 1.12, k.)
Ergo virtutes sunt actus.
2. Præterea. Virtus est ultimum potentiæ, ut dicitur in
I Cæli et mundi (a 11.281a, 7 sq. ; 1.25, n. 4). Sed ultima perfectio
potentiæ est actus. Ergo virtus est actus.
3. Præterea. Sicul non laudamur ex hoc quod sumus potentes
irasci vel non irasci ; ita nec ex hoc solo quod sumus habiles
ad hoc vel ad illud. Sed ex dicta ratione Philosophus in II
Eth., (β 4. 1106a, 11 ; 1. 5, 1.) probat quod « potentiæ non sunt
virtutes. » Ergo habitus virtutes dici possunt eadem ratione ;
et sic relinquitur quod sint actus.
56. —SED CONTRA est quod dicit Philosophus in II Eth.,
(β 5. 1106b, 36 ; 1. 7, b.), quod virtus est habitus voluntarius.
57. ■— Præterea. Augustinus dicit (lib. IV Contra Julianum
c. 8, n. 48 ; L. 44, 762) quod « virtutes solus Deus in nobis
operatur. » Sed nostrorum actuum etiam nos causa sumus.
Ergo virtutes non sunt actus.

Solutio I
58. — RESPONSIO. Dicendum AD PRIMAM QUÆSTIONEM
quod nomen virtutis, secundum sui primam impositionem,
videtur in quamdam violentiam sonare. Unde in III Cæli et
mundi, (γ 2. 301b, 18 ; 1. 7, n. 5) dicitur quod motus accidentalis,
idest violentus, est qui esi a virtute, idest a violentia, non cum
auxilio naturæ.
Sed quia non potest aliquid alteri violentiam inferre
nisi per potentiam perfectam, secundum quam agat et non
patiatur ; inde tractum est nomen virtutis ad significan­
dum omnem potentiam perfectam, sive qua1 potest aliquid
in seipso subsistere, sive qua1 poi^pst2 operari. Et sic dicitur
in I Cæli et mundi, (a 11. 281a, 7 sq. ; 1. 25, n. 4), quod virtus est
ultimum potentiæ, quia perfectio potentiæ mensuratur ex ultimo
et maximo quod quis potest.
Et quia malum in actu contingit ex defectu potentiæ exigitur
1. αγδ « quo », sed δ expungit in « qua ». — 2. β ad. ' aliquid ».

quod bene operetur in genere suo. Et propter hoc dicitur in
II Elh., (β 5. 1106a, 15-16 ; 1. 6, b.) quod virtus est quæ bonum
facit habentem et opus ejus bonum reddit ; et in VI1 Phys., (η .3,
246b, 23 ; 1. 5, n. 6) dicitur quod virtus est dispositio perfecti
ad optimum, eorum scilicet ad quæ potentia se extendit.
Et quia de virtutibus humanis loquimur ; ideo virtus humana
erit quæ perficiet humanam potentiam ad actum bonum et opti­
mum.
59. — Cum autem homo ex hoc sit homo quod2 habet ratio­
nem et intellectum, illæ potentiæ humanæ sunt quæ aliqualiter
rationales sunt, vel per essentiam, sicut quæ sunt in parte intel­
lectiva, vel per participationem, sicut quæ in parte sensitiva
sunt rationi obedientes.
Hæc autem potentiæ, ut prius dictum est, ex natura potentiæ
non possunt esse determinatæ ad actus bonos, nec perfecte
determinantur nisi per habitus. Unde virtutes humanæ de
quibus loquimur non sunt potentiæ, sed habitus.

'

<

.

60. — AD PRIMUM ergo dicendum quod potentia naturalis
qua quis potest esse, est determinata ad unum, scilicet ad esse ;
ideo ipsius perfectio secundum ipsam naturam potentiæ esse
potest, et ideo ipsa potentia virtus dicitur.
Et similiter dicendum est de aliis potentiis naturalibus.
Secus autem est de3 potentiis naturalibus quæ ad plurima se
extendunt.
Et per hoc etiam4 patet responsio ad secundum.
61. ■— Ad tertium dicendum quod vis accipitur pro omni
eo quod est principium opprationis et non solum operationis6
perfect®, quod importat nomen virtutis. Unde potentiæ animæ
magis possunt dici vires quam virtutes, et illæ præcipue quæ
habent ordinem ad actus qui exercentur per corporalia instru­
menta.

Solutio II
62. — AD SECUNDAM QUÆSTIONEM dicendum quod
ratio passionis contrariatur rationi virtutis, quia virtus in perfectionem potentiæ sonat, ut dictum est. Omnis autem passio
contingit ex hoc quod passum vincitur ab agente et trahitur
ad terminos ejus. Unde passio virtus dici non potest.
Sed in hoc perfectio potentiæ consistit quod non permittat6
1. αβγδ « vu ». — 2. Ed. « Cum autem homo ex hoc quod sit homo habet... » χδλ
ad. « quod » ante « habet ». — 3. a ad. « aliis ». — 4. Ed. om. « etiam ». — 5. λ ed.
om. « et non solum operationis ». — 6. Ed. « permittit ».

se trahi ad aliud nisi secundum quod ei congruit. Unde virtutis
est potentiam continere, ne per passiones immoderate distra­
hatur. Et ideo virtus non est passio, sed passionum ordinatrix.

63. — AD PRIMUM ergo dicendum quod virtus dicitur
medium in passionibus active, inquantum passiones ad medium
reducit ; unde non oportet quod sit in genere passionum.
64. — Ad secundum dicendum quod laudabile non solum
debetur ei quod habet plenam rationem virtutis, sed etiam
ei quod participat aliquid virtutis — sicut laudantur actus
virtutem praecedentes, si ordinati sint —; et hoc modo
verecundia, misericordia et hujusmodi passiones laudantur,
inquantum ex bona voluntate consequuntur, quæ turpia vitat
et aliorum mala quasi sua reputat.
Bona autem voluntas est eorum quæ ad virtutem exiguntur.
65. — Ad tertium dicendum quod peccatum sonat in defec­
tum potentiæ operantis. Unde passio magis potest esse pecca­
tum quam virtus ; nec tamen plenam rationem peccati habere
potest, inquantum non ex electione procedit. Unde primi motus
non sunt peccata mortalia quæ directe virtutibus opponuntur,
sed venialia ; non tamen ut habitus, sed ut actus.

Solutio III
66. — AD TERTIAM QUÆSTIONEM dicendum quod virtus
proprie loquendo includit respectum ad aliquid cujus princi­
pium sit, sicut currendi vel essendi. Et quia actus, inquantum
hujusmodi, cum sit ultimum, non ordinatur ad aliquid sicut
principium sed magis sicut alicujus1’ effectus ; ideo actus virtus
dici non potest nisi eo modo loquendi quo habitus per actus
nominantur, sicut causæ per effectus ; et de hoc in II, 1., 27 d.
plenius dictum est.

67. — AD PRIMUM ergo dicendum quod meremur et habi­
tibus et actibus ; sed actibus quasi instrumentis merendi, quia
merita essentialiter sunt actus ; sed habitibus12 quasi principiis
meritorum, et sic virtutibus mereri dicimur.
68. — Ad secundum dicendum quod virtus dicitur ultimum
potentiæ in eodem genere, quod est genus principii respectu
ejus cujus dicitur potentia vel virtus ; sed actus est ultimum
extra genus illud. Et ideo non oportet quod actus sit virtus. ·
69. ■— Ad tertium dicendum quod habitus sunt determinati
1. PF. om. « principium sed magis sicut alicujus » ; RANV om. « alicujus ». —
2. Ed. « habitibus autem ».

ad actus laudabiles, potentiæ autem non, sed sunt contrariorum,
ut dicitur in V Elh., (e 1. 1129a, 13 ; 1. 1, d.). Et ideo non est
ratio eadem de habitibus et potentiis.

ARTICULUS IV
Quæstiuncula I
l-Π, q. 57, a. 1 ; Virt. com., a. 7.

70. — AD QUARTUM SIC PROCEDITUR. Videtur

quod

HABITUS INTELLECTUALES NON POSSINT DICI VIRTUTES.

1. Virtus enim, ut dicitur1 II Eth., (βΐ). 1106b, 36; 1. 7, b.)
est habitus voluntarius, et circa voluptates et tristitias optimo­
rum operativa. {β 2. 1104b, 27 sq. ; 1. 3, e.). Sed hoc habitibus
intellectualibus non competit. Ergo non sunt virtutes.
2. Præterea. Philosophus in IV Top., (8 2. 12P, 37) dividit
scientiam contra virtutem, quasi diversa genera non subalternatim posita. Sed talium generum unum non prædicatur de alio.
Ergo scientia non est virtus, et eadem ratione neque alii habitus
cognitivi.
3. Præterea. Ahrtus dicitur per ordinem àd bonum, quia
virtus esi quæ bonum facit etc. [β 5. 1106a, 15-16 ; 1. 6, b.), ut
prætactum est. Sed habitus cognitivi et præcipue speculativi
non ordinantur ad bonum sed ad verum, ut dicitur in II Meta.,
(α 1. 993b, 21 ; 1. 2, n. 290). Ergo prædicti habitus non sunt vir­
tutes.
4. Præterea. Virtutes ordinantur ad operandum, quia ipsa
est quæ « opus bonum reddit », ut dictum est. Sed prædicti
habitus ncn crdinantur ad operandum, sed ad cognoscendum.
Ergo non sunt vi i tui es.

71. — SED CONTRA. Vita contemplativa est nobilior quam
activa. Si ergo habitus morales qui perficiunt in vita activa
dicuntur virtutes, multo fortius habitus intellectuales qui per­
ficiunt in contemplativa virtutes dici debent.
72. — Præterea. « Propter quod unumquodque2, et illud magis. »
(I Post, a 2. 72a, 29 ; 1. 6, n. 3.) Sed secundum Philosophum
in VI Elh., [ζ 13. 1144», 12; 1. 11, a.) temperantia, fortitudo
et hujusmodi, non possunt proprie dici virtutes, nisi intellec­
tum accipiant.3 Ergo intellectuales habitus debent dici virtutes.
1. α ad. « in ». —· 2. a ad. « tale ». — 3. Ed. « in intellectu accipiantur ».

Quæstiuncuia II
I-II, q. 58, a. 1-2 ; Viri, com., a. 12 ; I Elh., 1. 20 ; II, 1. 1.

73. ·— ULTERIUS. Videtur quod virtutes morales
intellectualibus non distinguantur.

ab

1. Morales enim virtutes a more dicuntur : qui videtur idem
quod consuetudo vel parum differre, ut dicitur in II Elh., [β 1.
1103a, 17 ; 1. l·, a.) Sed consuetudo facit facilitatem, ut dicit
Victorinu s. Et hoc patet tam in agendis quam in considerandis.
Ergo virtutes morales ab in tellectualibus distingui non debent.
2. Præterea. Ad scientiam moralem nihil pertinet nisi morale.
Sed ad eam pertinent virtutes intellectuales, unde de eis1 Phi­
losophus in VI Elh. (ζ 6 sq. ; 1. 5 sq.) determinat. Ergo intel­
lectuales virtutes sunt morales.
3. Præterea. Prudentia in VI Elh., (ζ 5. 1140b;4, 1. 4, e.)
inter intellectuales ponitur. Numeratur etiam et ipsa inter
morales, cum sit una de quatuor cardinalibus. Ergo idem quod
prius.
4. Præterea. Omnis virtus moralis consistit in medio. Sed
medium determinatur secundum rationem rectam, ut dicitur in
II Elh. (β 6. 1107a, 1 ; 1. 7, b.) Cum igitur2 per intellectuales
virtutes rectiflcetur, videtur quod ipsæ intellectuales virtutes
sint morales.

74. — SED CONTRA est quod Philosophus in3 II Elh.
(β 1. 1103a, 14 sq. ; 1. 1,), morales contra intellectuales dividit.
75. — Præterea. Diversorum perfectibilium diversæ sunt
perfectiones. Sed virtutes intellectuales perficiunt rationale per
essentiam, virtutes autem morales rationale4 per participatio­
nem. Ergo dictæ virtutes ad invicem distinguuntur.

Quæstiuncula III
I-II, q. 62, a. 1-2 ; Ver., q. 14, a. 3, ad. 9 ; de Virt. com., a. 10, 12.

76. — ULTERIUS. Videtur

quod virtutes theologic/e

NON DEBEANT DISTINGUI AB UTRISQUE.

1. Ad ea enim ad quæ potentia est naturaliter determinata,
non indiget aliquo habitu superinducto. Sed cognitio Dei omni­
bus naturaliter est inserta, ut dicit Damascenus (lib. I. c. 1 ;
G. 94, 790) ; et similiter desiderium summi boni, ut dicit Boetius,
1. Ed. « de quibus ». — 2. Ed. « ergo ». — 3. Ed. om, « in ». — 4. α ad. « per­
ficiunt ».

IV De consolat, (pros. 2 ; L. 63, 792). Ergo non indigemus ali­
quibus virtutibus quæ Deum habeant pro objecto : quod dicitur
ad virtutes theologicas pertinere.
2. Præterea. Sicut nos ponimus fruitionem divinam finem
omnium actuum humanorum, ila Philosophi posuerunt felici­
tatem. Sed ipsi non posuerunt aliquas virtutes quæ haberent
felicitatem pro objecto. Ergo nec nos indigemus aliquibus virtu­
tibus quæ Deum habeant pro objecto.
3. Præterea. Ad eumdem habitum pertinet cognoscere prin­
cipia et quæ ex principiis cognoscuntur. Sed finis est princi­
pium. in operabilibus, ut dicit Philosophus in VII Elh., (ij 9.
1151 % 16 ; 1. 8, g.) et II Phys., (β 2. 200*, 22. 1. 15, n. 5). Ergo
virtutes theologicæ quæ habent finem ultimum1 pro objecto,
non debent distingui a cardinalibus quæ dirigunt nos in his
quæ sunt ad finem.
4. Præterea. Perfectiones perfectibiiibus proportionantur.
Sed in nobis non est aliqua potentia perfectibilis per virtutem
humanam nisi rationale per essentiam quod perficitur virtute
intellectuali, et rationale per participationem quod perficitur
•■’virtute morali. Ergo non2 potest esse aliud genus virtutum
præter prædicta duo genera.

77. — SED CONTRA est quod Apostolus I Cor., xm, 13,
ponit has virtutes, fidem, spem et caritatem, quæ nec sunt
intellectuales nec morales, ut patet discurrendo per singulas
viitutes quæ a Sanctis et Philosophis numerantur. Ergo
oportet ponere tertium genus virtutum quæ theclogicæ dicuntur.
78. — Præterea. Magis distat Deus a creaturis quam quævis
creaturæ ab invicem. Sed diversitas aliquarum creaturarum
requirit diversitatem habituum. Ergo virtutes quæ* habent
Deum pro objecto, ab aliis distinguuntur.

Solutio I

79. — RESPONSIO. Dicendum AD PRIMAM QUÆSTIONEM
quod, sicut ex prædictis (58) patet, virtus est habitus perficiens
potentiam humanam ad bonum actum.
Contingit autem aliquem actum3 dici bonum dupliciter :
uno modo formaliter et per se ; alio modo materialiter et per
accidens.
Ouia enim actus a proprio objecto formam recipit4, ille actus
jormaliler bonus dicitur cujus objectum est bonum secundum
1. Ed. om. « ultimum. » — 2. Ed. « nec ». — 3. F. om. « aliquem actum ». —
4. α « accipit ».

rationem boni. Et quia bonum est objectum voluntatis, ideo
per modum istum actus bonus dici non potest nisi actus volun­
tatis, aut appetitivæ partis.
Materialiter autem actus bonus dicitur qui congruit potentia'
operanti, quamvis objectum ejus non sit bonum sub ratione
boni, sicut cum quis recte intelligit et oculus clare videt.
80. —■ Et inde est quod voluntas imperat actus1 aliarum poten­
tiarum inquantum actus earum materialiter se habent ad
rationem boni, quod est voluntatis objectum. Et secundum
hoc aliquid de formali bonitate voluntatis pervenit ad alios
actus qui a voluntate imperantur, secundum quam laudabiles
et meritorii sunt ; ut cum quis ex recta intentione considerat
vel ambulat.
Tamen ista bonitas est præter propriam rationem actus secun­
dum suam speciem. Contingit enim actum alicujus potentiæ
non appetitivæ esse bonum bonitate voluntatis, non autem
bonitate sui generis ; sicut cum quis propter Deum ambulat
claudicando vel ex bona intentione considerat ea in quibus
hebes est.
81. — Sic ergo virtus potest dici dupliciter. Uno modo habitus
perficiens ad actum bonum potentiæ humanæ, sive sit bonus
materialiter sive formaliter ; et sic habitus intellectuales et
speculativi virtutes dici possunt, quibus intellectus et ratio
ad verum determinantur, cujus consideratio bonus actus ipso­
rum est ; et sic loquitur Philosophus in Eth., de virtute.
82. —■ Alio modo potest dici virtus magis stride, et secundum
quod est in usu loquendi, habitus perficiens ad actum qui est
bonus non solum materialiter, sed2 formaliter ; et sic solum
habitus respicientes appetitivam partem virtutes dici possunt,
non autem intellectuales, et specialiter speculativi.

83. — AD PRIMUM ergo3 dicendum quod verba illa intelliguntur de virtute morali, de qua Philosophus ibi agit, quai
secundo modo virtus dicitur ; ét sic etiam accipit virtutem in
IV Top. (δ 2. 121b, 25 sq.)
Ex quo patet solutio ad secundum.
84. ·—Ad tertium dicendum quod ipsa veritas4 est materialiter
bonum intellectus, cum sit finis ejus : finis enim habet rationem
boni, ut dicitur in5 III Meta, (β 2. 996a, 24 ; 1. 4, n. 374).
85. ■— Ad quartum dicendum quod ipsa6 consideratio veri
est quædam operatio intellectus, ad quam virtus intellectualis
ordinatur ; sed habitus qui operativi dicuntur, ordinantur
1. α < aliis actibus » ; RA. « importat ». — 2. Ed. ad. « etiam ». — 3. β « igitur ».
— 4. Ed. « virtus ». — 5. Ed. om. » in ». — 6. Ed. om. « ipsa ».

ulterius ad exteriorem operationem quæ dicitur factio, secundum
quod transit in exteriorem materiam transmutandam, ut patet
in operibus mechanicis, et dicitur actio secundum quod sistit1
in operante, prout ejus operationes et passiones modificantur,
quod contingit in operibus virtutum moralium. Et ideo prudentia
quæ in eis dirigit, dicitur in VI Eth., (ζ 4. 1140a sq., 1. 3) recta
ratio agibilium ; ars vero mechanica, recta ratio factibilium.
Solutio II

86. — AD SECUNDAM QUÆSTIONEM dicendum quod
mos dupliciter dicitur.
Uno modo est idem quod consuetudo. Consuetudo autem impor­
tat frequentiam quamdam circa ea quæ facere vel non facere
in nobis est. Naturalia enim et quæ semel2 fiunt, consueta
non dicuntur.
87. — Sed quia3 per voluntatem contingit aliquid esse4 in
nobis facere vel non facere, inde tractum est nomen moris ad
significandum actus voluntarios vel appetitivæ partis, secundum
inclinationem appetitus ad hujusmodi actus : quæ quidem
inclinatio quandoque est ex natura, quandoque ex consuetudine,
quandoque ex infusione. Unde et dicuntur mores animalium ea
quæ proveniunt in ipsis ex passionibus appetitivæ partis, sicut
quod sollicitantur circa filios et quod repugnant et hujusmodi ;
sicut patet in IX De animal. (Hist, animal, i 1. 608a, 10 sq.) ;
quamvis mores in eis dicantur magis secundum similitudinem
quam secundum proprietatem, quia non agunt quasi dominium
suorum actuum habentia, sed magis a natura aguntur, ut dicit
Damascenus (Lib. II, c. 22 ; G. 94, 946).
88. — Et sic etiam apud Gp.æcos hoc nomen ethos, dupliciter
sumitur5 : et secundum quod importat diuturnitatem quamdam,
dicitur febris ethica; secundum autem quod importat morem
secundo modo acceptum dicitur6 scientia ethica, quam nos mora­
lem dicimus.
89. ■— Sic ergo loquendo de more, actus noster7 ita se habet
ad hoc quod sit moralis, sicut se habet ad voluntatem et appe­
titum.
Sunt enim aliqui actus a parte appeliliva eliciti, sicut velle,
eligere, concupiscere et hujusmodi ; et tales actus essentialiter
morales sunt.
Alii vero actus sunt a parte appeliliva non eliciti, sed imperati
sicut ambulare, considerare et hujusmodi ; et isti non sunt
1. α « consistit » γ « constat ».— 2. Ed. « vel quæ semper fiunt ». — 3. Ed. om.
* quia ». — 4. Ed. om. « esse ».— 5. α ad. « vel dicitur »δ « dicitur ».— 6- uyS
ad. « inde ». — 7. Ed. om. « noster ».

morales quantum ad speciem suam, sed solum quantum ad usum
eorum, prout imperantur a voluntate.
90. — Et ita virtutes quæ perficiunt appetitivam partem,
proprie dicuntur morales.
Virtutes autem perficientes intellectivam, perficiunt eam ad
actus perfectos in genere cognitionis, non autem secundum ordi­
nem ad imperium voluntatis. Per scientiam enim non fit ut
aliquis recta intentione consideret, sed ut verum in singulis
videatur ei. Et ideo virtutes morales ab intellectualibus distin­
guuntur.
•
91. — AD PRIMUM ergo patet solutio ex æquivocatione
moris.
92. ·— Ad secundum dicendum quod virtutes intellectuales
non pertinent ad scientiam ethicam quasi essentialiter mora­
les sint, sed inquantum earum usus moralis est, secundum1
quod a voluntate imperatur.
93. — Ad tertium dicendum quod, sicut Commentator dicit
in VI Eth., (£ 5. 1140», 31 sq. ; 1. 4) prudentia media est inter
morales et intellectuales virtutes2 : est enim essentialiter intel­
lectualis, cum sit habitus cognitivus, et rationem perficiens;
sed est moralis quantum ad materiam, inquantum est directiva
moralium virtutum, cum sit « recta ratio agibilium », sicut
dictum est.
94. — Ad quartum dicendum quod medium determinatur per
virtutem intellectualem scilicet3 prudentiam et moralem, sed
diversimode ; quia prudentia determinat medium per modum
dirigentis et ostendentis ; sed virtus moralis per modum exequentis et inclinantis in medium ; unde dicit Tullius (II lib.
De inveni.) quod operatur per modum naturæ. Et in hoc defecit
Socrates, morales ab intellectualibus non distinguens. Posuit
enim omnes virtutes esse scientias quasdam, ut dicitur in VI Eth.
(i 13. 1144», 28 sq ; 1. 11, c.)
Solutio III
95. — AD TERTIAM QUÆSTIONEM dicendum quod in
omnibus quæ agunt propter finem oportet esse inclinationem
ad finem, et quasi4 quamdam inchoationem finis5 : alias nunquam
operarentur propter finem.
‘
Finis autem ad quem divina largitas hominem ordinavit vel
prædestinavit, scilicet fruitio sui ipsius, est omnino supra facul­
tatem naturæ creatæ elevatus ; quia « nec oculus vidit nec auris
1. RANVP. om. a secundum ».— 2. Ed. om. « virtutes ».— 3. Ed. « secundum ».
— 4. Ed. om. < quasi ». — 5. a < ad finem ».

audivit, nec in cor hominis ascendit, quæ præparavit Deus diligentibus se », ut dicitur I Cor., n, 9.
Unde per naturalia tantum homo non habet sufficienter
inclinationem in1 finem illum; et ideo oportet quod superad­
datur homini aliquid pér quod habeat inclinationem in finem
illum, sicut per naturalia habet inclinationem ad2 finem sibi
connaturalem ; et ista superaddita dicuntur virtutes theologicæ
ex iribus.
96. — Primo quantum ad objectum; quia3 cum finis ad
quem ordinati sumus, sit ipse Deus, inclinatio quæ præexigitur, consistit in operatione quæ est circa ipsum Deum.
Secundo quantum ad causam ; quia sicut ille finis est a Deo
'/ nobis ordinatus non per naturam nostram, ita inclinationem
in finem operatur in nobis solus Deus ; et sic dicuntur virtutes
theologicæ, quasi a solo Deo in nobis creatæ.
Tertio quantum ad cognitionem naturæ, quia cum finis sit
supra cognitionem naturæ4, inclinatio in finem non potest per
rationem naturalem cognosci, sed per revelationem divinam ;
» . et ideo dicuntur theologicæ, quia divino sermone sunt nobis
manifestatæ, unde Philosophi nihil de eis cognoverunt.
,

'i

97. — AD PRIMUM ergo5 dicendum quod quamvis homo
naturaliter ordinetur ad Deum et per cognitionem et per affec­
tionem, inquantum est naturaliter ejus particeps, tamen quia
est quædam ejus participatio supra naturam, ideo requiritur®
quædam cognitio et affectio supra naturam ; et ad hanc exi­
guntur virtutes theologicæ.
98. ·— Ad secundum dicendum quod felicitas illa quam Phi­
losophi posuerunt, est ad quam per vires naturales homo
pervenile potest ; et ideo ex seipso habet inclinationem natura­
lem in finem illum. Unde non præexiguntur aliquæ virtutes
inclinantes in finem, sed solum diligentes in operibus quæ sunt
ad finem. Non sic autem est in proposito.
99. — Ad tertium dicendum quod principia speculativa cognos­
cuntur per alium habitum naturalem quam conclusiones, scilicet
per intellectum; conclusiones vero per scientiam.
Sed in ajfeclu non præcedit aliquis habitus naturalis, sed ex
ipsa natura potentiæ est inclinatio ad finem ultimum naturæ
proportio natum, ut dictum est.
Sed ad finem supra naturam elevatum oportet habitum gra­
tuitum præcedere alios habitus et in intellectu, ut fidem, et in
affectu, ut caritatem et spem ad quam naturalis inclinatio non
pertingit7.
1. Ed. « ad. ». — 2. Ed. « in ». — 3. α om. « quia ». — 4. F. om. per homol.
« quia cum finis sit supra cognitionem naturæ ». — 5. a om. « ergo » γ « igitur ». —
6. Ed. « quæritur ». -— 7. α « attingit ».

100. ·— Ad quartum dicendum quod habitus non solum dis­
tinguuntur ex subjectis, sed etiam ex objectis. Virtutes ergo
morales et intellectuales distinguuntur ab invicem ex parte sub­
jecti, ut dictum est ; sed virtutes theologicae distinguuntur
ab utrisque ex parte objecti, quod est supra naturale posse
utriusque partis. Unde theologicarum virtutum aliqua respicit
cognitionem, sicut fides, et habet communionem quamdam cum
intellectualibus virtutibus ; et aliqua respicit affectionem, sicut
caritas, et habet communionem cum moralibus.
ARTICULUS V
Infra, d. 26, 115 ; I-II, q. 62, a. 3 ; II-II, q. 17, a. 6 ; Virt. com., a. 10,
12 ; I Cor., c. 13, ]. 2, 4.

101. — AD QUINTUM SIC PROCEDITUR. Videtur

quod

SINT PLURES VIRTUTES THEOLOGICÆ QUAM TRES.

1. Quia virtus theologica, ut dictum est, habet Deum pro
objecto. Sed timor Dei habet Deum pro objecto. Ergo est theolo­
gica virtus.
2. Præterea. Sapientia est de divinis, scientia autem de crea­
turis. Ergo sapientia etiam est virtus theologica.
3. Præterea. Latria colit Deum. Sed colere Deum habet
Deum pro objecto. Ergo latria est virtus theologica.
4. Præterea. Fides habet Deum pro objecto, inquantum est
prima veritas1 ; spes vero, inquantum est summa largitas vel
majestas; caritas autem, inquantum est summa bonitas. Cum
ergo sint plura alia2 attributa3 Deo, videtur quod sint etiam
plures virtutes theologicæ.
102. — SED CONTRA. Videtur

quod sint tantum duæ.

5. Quia ad operationem finis non præexigitur nisi cognitio
finis, quod facit fides; et desiderium finis, quod facit caritas.
Ergo videtur quod sint tantum duæ virtutes theologicæ.
103. — Item. Abdetur quod sola una.

6. Quia sola caritas Deum attingit. Sed omnis virtus attingit
suum objeclum. Ergo sda caritas habet Deum pro objecto
et ita sola4 debet dici virtus theologica.
1. RA. « virtus ». — 2. Ed. præter F. om. « alia ». — 3. NVPF. ad. « in ». —
4. α ad. < caritas ».

104. — Item. Videtur quod très.
Per hoc quod dicitur I Cor., xm, 13 : « Nunc aulern manent
fides, spes, caritas, tria hæc. »
105. ■— Præterea. Per virtutes theologicas conformamur
Trinitati. Ergo debent esse tres.

106. ■— RESPONSIO. Dicendum quod, sicut dictum est,
virtutes theologicæ faciunt in nobis inclinationem in finem,
scilicet in Deum.
In omni autem agente propter finem quod agit per volunta­
tem, duo præexiguntur quæ circa finem habeat1, antequam ad
finem operatur : scilicet cognitio finis et intentio perveniendi
ad finem.
Ad hoc autem quod finem intendat, duo requiruntur ; scilicet
possibilitas finis, quia nihil movetur ad impossibile; et bonitas
ejus, quia intentio non est nisi boni.
107. — Et i deo requiritur fides, quæ facit finem cognitum ; et
spes, secundum quam inest fiducia de consecutione finis ultimi,
quasi de re possibili sibi ; et caritas, per quam finis reputatur
bonum ipsi intendenti, inquantum facit quod homo afficiatur
ad finem ; alias nunquam tenderet2 in ipsum.
108. ■— AD PRIMUM ergo dicendum quod limor non dicit
motum in Deum, sed magis fugam ab ipso, inquantum homo
ex ipsius majestatis consideratione per reverentiam resilit in
propriam parvitatem ; et ideo non dicit aliquid quod præexigatur ad motum in finem.
109. — Ad secundum dicendum quod sapientia est de divinis
in statu viæ per rationem creaturarum3 ex quibus Creatorem
cognoscimus ; unde non est circa Deum secundum id quod in
seipso est ut finis supra posse naturæ elevatus, sicut fides.
110. — Ad tertium dicendum quod lalria non habet Deum
pro objecto, sed illud4 quod Deo exhibet tamquam debitum5.
Deum autem habet pro fine proximo ; unde non est virtus
theologica sed cardinalis.
111. — Ad quartum dicendum quod virtutes theologicæ non
distinguuntur penes attributa divina, sed penes ea quæ exi­
guntur in eo qui operatur propter finem, antequam propter
finem operetur.
112. — Ad quintum dicendum quod cognitio et affectio finis
non sufficiunt ad hoc quod homo incipiat operari propter finem
1. Ed. « habet ». — 2. α « intenderet ». — 3. RA « creaturæ ». —4. Ed. « id »,
γ « perhibet ». — 5. Ed. ad. « Deo ».

nisi habeat fiduciam de consecutione finis ; quia alias nunquam
inciperet operari, et præcipue quando finis est elevatus supra
naturam operantis.
113. — Ad sextum dicendum quod caritas conjungit quodam­
modo realiter Deo, et sic attingit ipsum realiter : quod non
facit fides et spes. Nec hoc requiritur1 ad operationem quæ est
circa Deum, sed quod operans uniatur ei quasi objecto opera­
tionis, sicut visus2 visibili etiam distanti.

QUÆSTIO II

DE FIDE
Deinde quæritur specialiter de fide.
Et circa hoc quæruntur quinque.
Primo quid sit fides.
Secundo, de actu ejus.
Tertio, de subjecto.
Quarto, an3 sit virtus.
Quinto, de ordine ejus ad alias virtutes.

ARTICULUS 1
II-II, q. 4, a. 1 ; Ver., q. 14, a. 2 ; Hebr., c. 11, ]. 1.

114. - AD PRIMUM SIC PROCEDITUR. Apostolus Hebr.,
xi, 1, dicit quod « fides est substantia sperandarum rerum, argu­
mentum non apparentium ». Et videtur quod inconvenien­
ter DEFINIAT FIDEM.

1. Nullus4 habitus est substantia. Fides est habitus. Ergo
non est substantia.
2. Præterea. Definitio debet dari ex prioribus et ex his quæ
per se sunt. Sed objectum per se fidei non est res speranda,
sed res credenda ; et spes est posterior fide. Ergo debuit dicere
rerum credendarum et non rerum sperandarum3.
3. Et6 præterea. Sicut ad fidem sequitur spes, ita et caritas ;
quia caritas est magis propinqua fini7 quam spes. Ergo debuit
dicere quod est substantia rerum diligendarum magis quam
rerum8 sperandarum.
1. α « Et hoc requiritur non ». — 2. N. ad. « unitur ». — 3. Ed. « utrum », con­
tra αβγ&θικ. — 4. Ed. ad. « enim». — 5. Ed. « non sperandarum ». — 6. Ed. om.
«et ». — 7. α « fidei ». — 8. Ed. om. « rerum ».

4. Præterea. Fides est de his quæ sunt supra rationem. Sed
argumentum est actus rationis. Ergo fides non est argumentum.
5. Præterea. Idem non debet poni in diversis generibus. Sed
argumentum est aliud genus quam substantia. Ergo male defini­
tur1 per utrumque.
6. Præterea. Ea quæ sunt vera et non apparentia, sunt dubia.
Sed non apparentia possunt esse vera ignota. Ergo cum fides
sit cognitio quædam, videtur quod magis debuit dicere dubio­
rum quam non apparentium.
7. Præterea. Cognitio præcedit affectionem. Sed hoc quod
dicit « argumentum non apparentium », pertinet ad cognitio­
nem; quod autem dicit substantia rerum sperandarum, pertinet
ad affectionem. Ergo male ordinavit partes definitionis.
8. Præterea. Unius rei una est definitio sicut unum esse. Sed
de fide dantur multæ aliæ definitiones. Ergo hæc non videtur
esse sufficiens.
115. — RESPONSIO. Dicendum quod dicta assignatio Apostoli
est recta et propria definitio fidei quantum ad ea quæ exiguntur
ad definitionem, quamvis non quantum ad modum definitionis
quem2 auctores et Philosophi3 neglexerunt, sicut etiam et
formam syllogismi prætermittunt ponentes ea ex quibus syllo­
gismus formari potest.
Habitus autem quilibet per actum cognoscitur et actus ex
objecto specificatur et ex fine bonitatem habet. Et ideo Apos­
tolus definit fidem per duo, scilicet per comparationem ad objec­
tum, quod est res non apparens, scilicet secundum naturalem
cognitionem ; et per comparationem ad finem, in hoc quod dicit :
« substantia rerum sperandarum ».
116. ■— Quamvis enim idem sit objectum et finis fidei, tamen
non secundum eamdem rationem. Est enim Deus objectum ejus,
inquantum est prima veritas supra posse naturale nostri intel­
lectus elevata. Et sic dicitur non apparens. Est vero finis
ejus secundum quod est quoddam4 bonum sui5 altitudine facul­
tatem humanam excedens, sed sua liberalitate seipsum commucabilem præbens. Et exe hoc dicitur res speranda.
117. — AD PRIMUM ergo’ dicendum quod fides dicitur « sub­
stantia », non quia sit in genere substantiæ, sed quia quamdam
proprietatem habet substantiæ. Sicut enim substantia est fun­
damentum et basis omnium aliorum entium, ita fides est fun­
damentum totius spiritualis ædificii. Et per hunc modum dici1. Ed. « definit ». — 2. Ed. « quam ». — 3. Ed. ad. « etiam ». — 4. Ed.
• quodammodo ». — 5. Ed. « sua ». — 6. Ed. om. e< ».— 7. α « igitur ».

tur etiam quod lux est hypostasis coloris, quia in natura lucis
omnes colores fundantur.
118. — Ad secundum dicendum quod in hoc quod dicit « rerum
sperandarum » non intendit ponere objectum fidei, sed finem.
Finis autem fidei ultimus quamvis sit ipsa veritas, cujus visio
per fidem creditur1 : non tamen verum dicit rationem finis. Sed
cum spes designet quemdam motum tendentis in finem, res
speranda importat terminum illius motus et ita importat
rationem finis. Finis autem quantum ad intentionem primus’
est in omnibus habitibus qui ad voluntatem pertinent, quamvis
sit posterius3 in adeptione.
119. — Ad tertium dicendum quod amor est communiter et
rei jam adeptæ et rei adipiscendae ; spes autem est tantum rei
adipiscendæ, quia « quod videt quis, quid sperat ? » Rom., vm, 24.
Unde cum fides sit de non visis, res speranda importat relatio­
nem ad finem proprium, secundum statum in quo est fides, non
autem res diligenda. Et ideo magis dicit rerum sperandarum,
quam diligendarum, quia definitio ex propriis debet dari.
120. —■ Ad quartum dicendum quod argumentum proprie
dicitur processus rationis de nolis ad ignota manifestanda, secun­
dum quod dicit Boetius (lib. 1 De differentiis topicis, L. 64,
1174) quod « est ratio rei dubiæ faciens fidem ».
Et quia tota vis argumenti consistit in medio termino, ex
quo ad ignotorum probationem proceditui; ideo dicitur ipsum
medium argumentum sive sit signum sive causa sive effectus.
Ei quia in medio termino ve) in principio ex quo argumen­
tando proceditur continetur viitute totus piocessus argumen­
tationis ; ideo tractum est nomen argumenti ad hoc quod quælibet
brevis prælibalio fuluræ narrationis dicatur argumentum, sicut
in epistolis Pauli singulis praemittuntur argumenta.
Et quia medium vel principium dicitur ai gumen tum inquan­
tum habet virtutem manifestandi conclusionem, et hoc verius
inest ei ex lumine intellectus agentis, cujus est instrumentum,
quia « omnia quæ arguuntur a lumine manifestantur », ut dicitur
Ephes., v, 13 ; ideo ipsum tumen quo manifeslanlur principia,
sicut principiis manifestantur conclusiones, potest dici aigumentum ipsorum principiorum.
121. — Et his tribus modis ultimis potest dici fides argumen­
tum.
Primo, inquantum ipsa fides est manifestativa alterius, sive
inquantum unus articulus manifestat alium, sicut resurrectio
Christi resurrectionem futuram ; sive inquantum ex ipsis arti1. Ed. « pro fide redditur ». αβγδι « pro fide creditur ». — 2. RA. « praevius ». —
5. β « posterior ».

culis quædam alia in theologia syllogizantur ; sive inquantum
fides unius hominis confirmat fidem alterius.
Secundo potest dici argumentum, inquantum est praelibatio
futuræ visionis, in qua veritas plenarie cognoscitur.
Tertio inquantum lumen infusum, quod est habitus fidei,
manifestat articulos, sicut lumen intellectus agentis manifestat
principia naturaliter cognita1.
Sed esse argumentum secundum primum modum accidit
fidei. Et ideo in definitione2 ponitur argumentum secundum
alterum duorum ultimorum modorum.
122. — Ad quintum dicendum quod argumentum et substantia non ponuntur in definitione fidei quasi3 genera, sed quasi
actus, sicut consuetum est quod habitus definiuntur per actus,
quia ex eis cognoscuntur ; et4 illorum actuum unus importat
comparationem fidei ad objectum, alius comparationem ejus
ad finem ultimum, ut dictum est.
123. ·— Ad sextum dicendum quod dubietas tollit firmitatem
adhæsionis, quod non tollit hoc quod dicitur non apparens ;
sed tollit tantum visionem rei creditæ. Et ideo non potuit dici
dubiorum, quia fides habet firmam adhæsionem ; sed dicitur
non apparentium, quia non habet visionem plenam.
124. ■— Ad septimum dicendum quod cognitio fidei ex volun­
tate procedit, quia nullus credit nisi volens. Et ideo non est
mirum, si in definitione fidei ea quæ ad affectionem pertinent,
his quæ pertinent ad cognitionem praeponantur5.
>
125. ■— Ad octavum dicendum quod si definitio de re aliqua
daretur quæ complete comprehenderet omnia principia rei, non
esset unius rei nisi una definitio. Sed quia in definitionibus
quibusdam6 ponuntur quædam principia sine aliis, ideo con- tingit variari definitiones de una et eadem re. Definitio ergo7
fidei data ab Apostolo comprehendit omria principia fidei ex
quibus habitus consueverunt definiri, scilicet finem, objectum
et actum. Ex quibus etiam intelligitur genus et subjectum,
quia ex actu cognoscitur quæ potentia sit subjectum fidei; et
iterum ex actu cognoscitur habitus, quod est genus fidei remo­
tum ; et ex fine cognoscitur virtus, quod est genus proximum.
126. — Et hoc etiam ponit Damascenus in IV lib. (c. 10 ;
G. 94, 1127), dicens quod « fides est rerum quæ sperantur
hypostasis, rerum quæ non videntur redargutio. » Et addit quod­
dam accidens fidei, scilicet certitudinem, subdens : « Injudicabilis species ei certa et'quæ comprehendi non potest eorum quæ a Deo
1. Ed. « nota ». — 2. Ed. ad. « fidei ». — 3. Ed. « sicut ». — 4. β « unde »,
Pelster « istorum » γλ « ultimorum ». — 5. Ed. « praeponuntur ». — 6. β om. « qui­
busdam ». — 7. Ed. « autem ».

nobis annuntiata sunt, el petitionum nostrarum fruitionis, »
idest adimpletionis. Facit enim fides certitudinem et de credendis,
secundum quod est « argumentum », et de adipiscendis, secun­
dum quod est « substantia rerum sperandarum ».
127. — Dionysius autem in libro De divin, nom. (c. 7, n. 4 ;
G. 3, 872; 1.5, p. 536), definit fidem dicens : fides est « manens
credentium collocatio, quæ justos collocat in virtute et in eis veri­
tatem1 ». Et hoc est idem quod Apostolus dicit : « substantia
rerum sperandarum ».
128. — Augustinus autem (Quæst. Evang. lib. II, n. 39;
L. 35, 1352) dicit quod fides est « virtus qua creduntur quæ
non videntur. » Et hoc est idem quod Apostolus dicit : « argu­
mentum non apparentium. Et etiam2 in idem redit quod
Damascenus dicit (lib. IV, c. 11; G. 94, 1128) quod « fides
est non inquisitus3 consensus », quia per hoc quod dicit, « non
inquisitus3 », ostenditur4 quod ea quæ fidei sunt, non sunt
pervia rationi inquirenti.
129. — Hugo autem de Sancto Victore (lib. I De sacram.,
part. 10, c. 2 ; L. 176, 330) definit fidem per accidens quoddam5
ejus, scilicet certitudinem, dicens quod « fides est certitudo quæ­
dam animi de absentibus supra opinionem et infra scientiam
constituta. » Et hoc etiam accidens fidei potest haberi ex defini­
tione Apostoli ex hoc quod fides est « argumentum non appa­
rentium » : « argumentum » enim importat certitudinem ; unde
ponit scientiam supra opinionem : « non apparentium » vero
importat absentiam cognoscibilis, per quod ponitur fides sub
scientia.
Unde patet quod definitio Apostoli includit omnes alias defini­
tiones de fide datas.

ARTICULUS II
Quæstiuncula I
II-II, q. 2, a. 1 ; Ver., q. 14, a. 1 ; Hebr., c. 11, 1. 1.

130. — AD SECUNDUM SIC PROCEDITUR. Videtur quod
« cum assensione cogitare », ut Augustinus
dicit (De prædesl. sanet., c. 2, n. 5 ; L. 44, 963).
credere non sit

1. Assentire enim voluntatis esse videtur, sicut consentire.
Sed credere ad cognitionem pertinet. Ergo credere non est
ass entire.
1. Ed. om. « et in eis veritatem ». — 2. Ed. om. « etiam ».— 3. NVPF. « inquisitivus ». — 4. Ed. « ostendit ». — 5. Ed. « aliquod ».

DISTINCTIO XXIII, QUffiST. II, ART. II

723

2. Præterea. Cogitare inquisitionem importat, quia cogitare
est simul cogitare. Sed fides, ut Damascenus dicit (ubi supra)
« est non inquisitus1 consensus ». Ergo credere quod est actus
fidei, magis est assentire sine cogitatione quam cum cogitatione.
3. Præterea. Cogitare est actus cogitativæ potentiæ quæ
ponitur a Philosophis in parte sensitiva, cum habeat organum
determinatum. Sed ea quæ fidei sunt, solus intellectus percipit.
Ergo credere non habet cogitationem adjunctam.
4. Præterea. Si credere est cum assensione cogitare, et scire
etiam est hujusmodi2. Ergo scire est idem quod credere : quod
falsum est.
Quæstiuncula II
II-II, q. 2, a. 2 ; Ver., q. 14, a. 7, ad 7 ; Joan., c. 6, 1. 3 ; Rom., c, 4. 1. 1.

131. ■— ULTERIUS. Videtur quod inconvenienter mul­
tiplicetur CREDERE, SECUNDUM QUOD EST ACTUS FIDEI.
1. Unius enim habitus unus est actus, ex quo habitus per
actus discernuntur. Sed fides est unus habitus. Ergo tantum
unus actus debet assignari.
2. Præterea. De eo quod demonstratur ncn est fides, sed
scientia ; quia quod demonstratur, non est non apparens. Sed
Deum esse, demonstrative probatur etiam a Philosophis. Ergo
actus fidei non est credere Deum esse.
3. Præterea. In actu fidei discernitur fidelis ab infideli. Sed
nullus est ita infidelis quin credat quod Deus non3 loquitur
nisi verum. Ergo credere vera esse quæ Deus loquitur non est
actus fidei, sed magis credere vera esse quæ nuntius Dei loquitur.
Et sic credere homini magis est actus fidei quam credere Deo.
4. Præterea. Fides et caritas sunt virtutes distincte. Sed
amare Deum est actus caritatis. Ergo credendo amare non est
actus fidei.
5. Præterea. Per hoc quod homo Deum amat, in eum tendit
et adhæret ei et membris ejus incorporatur. Ergo videtur quod
superflue ponatur ista verborum conculcatio4.

Quæstiuncula III
II-II, q. 4, a. 8 ; Ver., q. 10, a. 12, ad 15 ; q. 14, a. 1, ad 7 ; Boet, de Trin.,
q. 13, a. 1, ad 4 ; Joan., c. 4, 1. 5.

132. ■— ULTERIUS. Videtur

quod actus

fidei

habeat

MINOREM CERTITUDINEM QUAM ACTUS SCIENTIÆ.

1. Quia, ut dicit Hugo de Sancto Victore : (ubi supra)
1. NVPF. « inquisitivus ». — 2. Ed. « est scire et hujusmodi. » — 3. F. om.
« non ». — 4. NVPF. α inculcatio »

« fides est certitudo de absentibus infra scientiam, et supra opi­
nionem. » Ergo sicut fides est certior quam opinio, ita est minus
certa quam scientia.
2. Præterea. Certius est quod est1 dubitationi impermixtius,
sicut albius est quod est nigro impermixtius. Sed ea quæ sunt
scita nullo modo possunt habere dubitationem ; ea autem quæ
sunt credita possunt habere aliquem motum dubitationis salva
fide. Ergo fides non habet tantam certitudinem sicut scientia.
3. Præterea. Omnis certitudo nostræ cognitionis procedit
vel2 ex visione sensus, vel ex visione intellectus. Sed fides
est de his quæ non videntur a sensu neque intellectu.
Ergo fides non habet aliquam certitudinem, ut videtur.

133. — SED CONTRA. Augustinus dicit (lib. XIII De Trin.,
c. 1, n. 3 ; L. 42, 1014) quod nihil est certius homini sua fide.
134. — Præterea. Quanto ratio quæ facit fidem firmior est,
tanto fides fit3 certior. Sed scientiam facit ratio humana, quæ
in infinitum deficit a ratione divina quæ facit fidem4. Ergo
fides est multo certior quam scientia.

Solutio I
135. — RESTONSIO. Dicendum AD PRIMAM QUÆSTIO­
NEM quod, sicut dicit Philosophus in III De anima, (7 6.430a,
25 sq. ; 1. 11, n. 746) duplex est operatio intellectus.
Una quæ comprehendit quidditates simplices rerum, et hæc
operatio vocatur a Philosophis formatio vel simplex i nielli genita.
Et huic intellecto5 respondet vox incomplexa significans hunc
intellectum. Unde sicut in voce incomplexa non invenitur veritas
et falsitas, ita nec in hac operatione intellectus. Et ideo sicut
vox incomplexa propter hoc quod non est in ea veritas et falsitas, non conceditur nec negatur, ita secundum hanc opera­
tionem intellectus non assentit nec6 dissentit. Et propter hoc
in hac operatione non potest inveniri fides, cujus est assentire.
136. — Sed in alia operatione qua intellectus componit et
dividit, in qua jam invenitur verum et falsum, sicut in enuntia­
tione. Et propter hoc intellectus in hac sua operatione assentit
vel dissentit, sicut et enuntiatio conceditur aut negatur. Et ideo
in hac operatione invenitur fides, quæ habet assensum.
137. — Cum autem ab assentiendo sententia dicatur, quæ ut
dicit Isaac, est determinata acceptio alterius partis contradictionis,
1. αγ&ηκ om. « quod est », l om. « est ». — 2. Ed. om. « vel ». — 3. Ed. « est >». —·
4. F. « quæ finem facit ». — 5. Ed. « intellectui ». -— 6. Ed. « vel ».

oportet quod qui assentit, intellectum ad alteram partem con­
tradictionis determinet. Quod quidem contingit tripliciter,
secundum triplicem intellectus nostri considerationem.
138. — Potest enim uno modo1 considerari intellectus noster
secundum se. Et sic determinatur ex præsentia intelligibilis,
sicut materia determinatur ex præsentia formæ. Et hoc quidem
contingit in his quæ statim lumine intellectus agentis intelligibilia fiunt, sicut sunt prima principia quorum est intellectus ;
et similiter determinatur judicium sensitivæ partis ex hoc quod
sensibile subjacet sensui2 quorum principalior et certior est
visus. Et ideo prædicta cognitio intellectus vocatur visio.
139.—A lio modo potest considerari intellectus noster secundum
ordinem? ad rationem quæ ad intellectum terminatur, dum
resolvendo conclusiones in principia per se nota, earum certitu­
dinem efficit. Et hic est assensus scientiæ.
140. — Tertio modo consideratur intellectus in ordine ad volun­
tatem , quæ quidem omnes vires animæ ad actus suos movet. Et
hæc quidem4 ad aliquid quod neque per se ipsum videtur, neque
ad ea qua; per se videntur resolvi potest, intellectum5 determinat,
ex hoc quod dignum reputat illi esse adhærendum propter
aliquam rationem qua bonum videtur et illi rei6 adhærere;
quamvis illa ratio ad intellectum terminandum non sufficiat
propter imbecillitatem intellectus, qui non videt per se hoc cui
assentiendum ratio judicat, neque ipsum ad principia per se
nota resolvere valet. Et hoc assentire proprie7 vocatur credere.
Unde et fides captivare dicitur intellectum, inquantum non
secundum proprium motum ad aliquid deteiminatur, sed secun­
dum imperium voluntatis. Et sic in credente ratio per se intel­
lectum non terminat, sed mediante voluntate.
141. — Quando vero ratio quæ movet ad alteram partem,
neque8 sufficit ad intellectum terminandum, quia non resolvit
conclusionem9 in principia per se nota ; neque sufficit ad volunta­
tem terminandam10, ut bonum videatur illi parti adhærere ;
tunc homo opinatur illud cui adhæret, et non terminatur intel­
lectus ad unum, quia semper remanet motus ad contrarium.
Accipil enim unam pariem cum formidine alierius. Et ideo
opinans non assentit.
142. — Quando vero homo non habet rationem ad alteram11
partem magis quam ad alteram, vel quia ad neutram habet
— quod nescientis est ■— ; vel quia ad utramque habet, sed
1. Ed. « Potest enim intellectus noster considerari uno modo». — 2. Ed. « sensi­
bus ». — 3. α « in ordine ». — 4. Ed. ad. « voluntas determinat intellectum ». —
5. Ed. om. « intellectum », et habent « posse ». — 6. α om. « illi rei ». — 7. F. «pro­
prio ». — 8. θι « non ». — 9. Ed. « conclusiones ».— 10. Ed. « terminandum ».—
11. a « unam ».

æqualem— quod dubitantis est; —tunc nullo modo assentit,
cum nullo modo determinetur ejus judicium, sed æqualiter ad
diversa1 se habeat.
143. — Palet ergo ex prædictis quod cum assensione cogitare
separat credentem ab omnibus aliis.
Cum enim cogitatio discursum rationis importet, inlelligens2
assensum sine cogitatione habet, quia « intellectus principiorum
est. quæ3 quisque statim probat audita », secundum Boetium
in lib. De hebdomadibus (L. 64, 1311 ; lect. l,p. 169).
Sciens autem et assensum et cogitationem habet ; sed non
cogitationem cum assensu, sed cogitationem ante assensum,
quia ratio ad intellectum resolvendo perducit, ut dictum est.
Credens autem habet assensum simul et cogitationem, quia
intellectus ad principia per se nota non perducitur. Unde, quan­
tum est in se, adhuc habet motum ad diversa, sed ex4 extrinseco
terminatur5 ad unum, scilicet ex voluntate.
Opinans autem habet cogitationem sine assensu perfecto ;
sed habet aliquid assensus, inquantum adhæret uni magis
quam alii.
Dubitans autem nihil habet de assensu, sed habet cogitationem.
Nesciens autem neque assensum neque cogitationem habet.
144. — AD PRIMUM ergo dicendum quod6, quia sensus
non habet se ad multa, sed determinate unum accipit, quia non
confert’ ; ideo determinatio potentiæ, etiam superioris, a sensu
denominatur8, sed differenter ; quia determinatio cogitationis
ad aliquid dicitur assensus, quia aliquid non praecedit ; determi­
natio autem voluntatis ad unum, dicitur consensus, quia cogita­
tionem præsupponit, cum qua simul sentit, dum in illud tendit
quod ratio bonum esse judicat.
Et ideo consentire dicitur voluntatis, sed assentire intellectus.
145. — Ad secundum dicendum quod per hoc quod dicit
Damascenus quod« fides est non inquisitus consensus9 », exclu­
ditur inquisitio rationis intellectum terminantis, non inquisi­
tio voluntatem inclinans. Et ex hoc ipso quod intellectus termi- .
natus non est, remanet motus intellectus1 °, inquantum naturaliter
tendit in sui determinationem. Unde fides consistit media inter
duas cogitationes, una quarum voluntatem inclinat ad creden­
dum, et hæc præcedit fidem; alia11 vero tendit ad intellectum
eorum quæ jam credit, et hæc est simul cum assensu fidei. Unde
dicitur Is. vu, 9 ; « Si non credideritis, non inlelligetis. »
Ed. « diversas ». — 2. βθκ « intellectus ». — 3. α « quo ».— 4. Ed. « ab ».
— 5. Ed. « determinatur ». — 6. a om. « quod ». — 7. αγδηι ad. α et ». — 8. α
« determinatur ». — 9. Ed. « inquisitivus assensus ». — 10. RAVPF. « intellectui ». —
11. Ed. «illa ».

146. — Ad tertium dicendum quod ifia potentia quæ a Phi­
dicitur cogitativa, est in confinio sensitivæ et intellectivæ partis, ubi pars sensitiva intellectivam attingit. Habet enim
aliquid a parte sensitiva, scilicet quod considerat1 formas parti­
culares et habet aliquid ab intellectiva, scilicet quod confert2.
Unde et in solis hominibus est. Et quia pars sensitiva notior est
quam intellectiva, ideo sicut determinatio intellectivæ partis3
a sensu denominatur, ut dictum est, ita collatio omnis intel­
lectus a cogitatione nominatur.
147. — Ad quartum dicendum quod jam patet ex dictis quod
illa assignatio soli credenti convenit.
losophis

Solutio II

148. — AD SECUNDAM QUÆSTIONEM dicendum quod
sicut ex prædictis patet, actus credentis ex Iribus dependet, scilicet
ex intellectu, qui terminatur* ad unum ; ex voluntate, quæ deter­
minat intellectum per suum imperium5 ;ex ratione, quæ inclinat
voluntatem. Et secundum hoc 1res actus assignantur fidei.
149. — Ex hoc enim quod intellectus terminatur ad unum,
actus fidei est credereDeum, quia objectum fidei Deus est, secun­
dum quod in se consideratur vel aliquid circa ipsum vel ab
ipso.
Ex hoc vero6 quod intellectus determinatur a voluntate,
secundum hoc actus fidei est credere inDeum7, idest amando in
eum tendere. Est enim voluntatis amare.
Secundum autem quod ratio voluntatem inclinat8, actus
fidei est credere Deo. Ratio enim quare9 voluntas inclinatur ad
assentiendum his quæ non videt, est quia10 Deus ea dicit; sicut
homo in his quæ non videt, credit testimonio alicujus boni viri
qui videt11 quæ ipse non videt.
150. — AD PRIMUM ergo12 dicendum quod per omnia prædicta non nominatur nisi unus actus completus fidei ; sed ex
diversis quæ in fide inveniuntur diversimode nominatur. Illo
enim actu quo credit Deum, credit Deo et credit in Deum13.
151. — Ad secundum dicendum quod, quamvis Deum esse
simpliciter possit demonstrari, tamen Deum esse trinum et
unum et alia hujusmodi quæ fides in Deo credit, demonstrari
non possunt : secundum quæ est actus fidei credere Deum.
1. Ed. « consideret ». — 2. Ed. « conferat ». — 4. Ed. ad. « a sensu ». — 4. α « de­
terminatur ». — 5. Ed. ad. « et ». — 6. Pelster « enim ». — 7. α « Deo ». — 8. Ed. ad.
« ad ». — 9. Ed. « qua ». — 10. Θ « quod ». — 11. Ed. ad. « ea », Pelster « quod ». —
12. Pelster « igitur ». — 13. Θ et ed. « Illo enim actu quo credit in Deum, credit
Deo et credit Deum ».

152. — Ad tertium dicendum quod fidelis credit homini non
quia1 homo, sed inquantum Deus in eo loquitur : quod ex certis
experimentis colligere potest. Infidelis autem non credit Deo in
homine loquenti.
153. ■— Ad quartum dicendum quod amare simpliciter est
actus caritatis, sed amando credere est actus fidei per caritatem
motæ ad actum suum.
154. ·— Ad quintum dicendum quod illa quatuor pertinent
ad fidem secundum ordinem ad voluntatem, ut dictum est.
Voluntas autem est finis. Et ideo ista quatuor distinguuntur
secundum ea quæ exiguntur ad consecutionem finis. — Præexigitur enim primo affectio ad finem ; et ad hoc pertinet credendo
amare. — Ex amore autem et desiderio finis, aliquis in finem
moveri incipit ; et ad hoc pertinet credendo in eum ire. — Motus
autem ad finem perducit ad hoc quod aliquis fini conjungatur ;
‘et ad hoc pertinet credendo ei adhserere. — Ex conjunctione
autem ad finem aliquis in participationem perfectionum finis
perducitur ; et ad hoc pertinet credendo membris ejus incorporari.
Solutio III

155. — AD TERTIAM QUÆSTIONEM dicendum quod
certitudo nihil aliud est quam determinatio intellectus ad unum.
Tanto autem major est certitudo, quanto est fortius quod deter­
minationem causât.
Determinatur autem intellectus ad unum tripliciter, ut dic­
tum est. — In intellectu enim principiorum causatur determi­
natio ex hoc quod aliquid per lumen intellectus sufficienter
inspici per ipsum potest. -— In scientia vero conclusionum cau­
satur determinatio ex hoc quod conclusio secundum actum
rationis in.principia per se visa resolvitur. ■— In fide vero ex
hoc quod voluntas intellectui imperat.
156. — Sed quia voluntas hoc modo non determinat intellec­
tum ut faciat inspici quæ creduntur, sicut inspiciuntur principia
per se nota vel quæ in ipsa resolvuntur, sed hoc modo ut intel­
lectus firmiter uni2 adhæreat ; ideo certitudo quæ est in scientia
et intellectu,est exipsa evidentia eorum quæcerta esse dicuntur;
certitudo autem fidei est ex firma adhæsione ad id quod creditur.
157. — In his ergo quæ per fidem credimus, ratio voluntatem
inclinans, ut dictum est, est ipsa veritas prima sive Deus cui
creditur, quæ habet majorem firmitatem quam lumen intellec­
tus humani in quo conspiciuntur principia, vel ratio humana
secundum quam conclusiones in principia resolvuntur. Et ideo
1. Ed. « inquantum ». — 2. Ed. om. « uni ».

fides habet majorem certitudinem quantum ad firmitatem adhae­
sionis, quam sit certitudo scientiæ vel intellectus, quamvis
in scientia et intellectu sit major evidentia eorum quibus assentitur.
158. — AD PRIMUM ergo1 dicendum quod certitudo fidei
dicitur media inter certitudinem scientiæ et opinionis non
intensive per modum quantitatis continuæ, sed extensive per
modum numeri.
Certitudo enim scientiæ consistit in duobus, scilicet in evidentia,
et firmitate adhæsionis. — Certitudo veroi.
2 fidei consistit in
uno tantum, scilicet in firmitate adhæsionis. — Certitudo vero
opinionis in neutro. Quamvis certitudo fidei de qua loquimur,
quantum ad illud unum sit vehementior quam certitudo scientiæ
quantum ad illa duo.
159. — Vel dicendum quod loquitur de fide quæ est opinio
firmata rationibus, non autem de fide infusa.
160. ■— Ad secundum dicendum quod credenti accidit aliquis
motus3 dubitationis ex hoc quod intellectus ejus non est
terminatus secundum se in sui intelligibilis visione sicut est in
scientia et intellectu, sed solum ex imperio voluntatis. Et ideo
sciens quantum ad id4 recedit a dubitante5 magis quam credens ;
sed credens secundum unum scilicet6 firmitatem adhæsionis
magis recedit quam sciens secundum illa duo.
161. — Ad tertium dicendum quod ratio illa ex insufficienti
procedit, ut dictum est.
ARTICULUS III

Quæstiuncula I
1I-II, q. 4, a. 2 ; Ver., q. 14, a. 4.

162. — AD TERTIUM SIC PROCEDITUR. Videtur

çuod

FIDES SIT IN VOLUNTATE SICUT IN OBJECTO.

1. Quia, secundum Hugonem de S. Vict. (Jib. 1 De sacramentis
part. 10, c. 3 ; L. 176, 3.31), fides habet in cognitione7 materiam,
sed in affectu substantiam. Sed illud est subjectum accidentis
ubi est sua essentia quæ substantia dicitur. Ergo fides est in
affectu sicut in subjecto.
2. Præterea. Sicut certitudo scientiæ est ex intellectu, Ha
i. Θ « igitur », contra αβγδικ et ed. — 2. Ed. » autem». — 3. αβδθικλ «modus ».
— 4. α Ed. ad. « non ». — 5. Ed. « dubietate ». — 6. Ed. om. « unum scilicet ». —
7. Ed. « cogitatione »

certitudo fidei est ex voluntate ; quia credere non potest homo,
nisi velit, ut dicit Augustinus (In Joan., tract. 26, n. 2 ; L. 35,
1607). Sed subjectum scientiæ est intellectus. Ergo eadem
ratione subjectum fidei est voluntas.
3. Præterea. Meritum in voluntate1 consistit. Sed actus fidei
est meritorius. Ergo est actus voluntatis.
4. Præterea. Opposita sunt circa idem. Sed infidelitas est in
voluntate, quia, secundtim quod est in intellectu, habet ignoran­
tiam quæ non est peccatum, sed excusat. Ergo et2 fides est in
voluntate.

f
i

163. — SED CONTRA. Objectum habitus concordat objecto
potentiæ quæ est ejus subjectum. Sed objectum fidei est verum
quod est objectum intellectus, non autem bonum quod est
objectum voluntatis. Ergo subjectum fidei non est voluntas sed
intellectus.
164. — Præterea. Ad eamdem vim pertinet fides et id quod
fidei succedit in gloria. Sed id quod fidei succedit, scilicet visio,
pertinet ad intellectum. Ergo et fides.

|

Quæstiuncula II
I-II, q. 56, a. 3, c. ; q. 58, a. 3, c. ; II-II, q. 4, a. 2, 3m ; q. 9, a. 3, c. ; Ver., q. 14, a. 4 ;
Virt. com., q. 1, a. 7, c. ; Rom., c. 12, 1. 3.

165. — ULTERIUS. Videtur quod pertineat ad intel­
lectum practicum.

1. Sicut enim dicit Philosophus in III De anima (γ 9. 432»,
27 ; 1. 14, n. 813) intellectus speculativus nihil dicit de3 fugiendo
vel imitabili4. Sed per fidem instruimur quid facere et quid vitare
debeamus. Ergo fides est in intellectu practico.
2. Præterea. Intellectus speculativus proportionaliter res­
pondet imaginationi, sicut intellectus practicus æstimationi
quæ est in parte sensitiva. Sed imaginatio non facit confiden­
tiam et terrorem, ut dicitur in II De anima, (γ 3. 427b, 23 ; 1. 4,
η. 634) immo per eam nos habemus ad terribilia ac si essemus
in pictura considerantes. Ergo nec intellectus speculativus. Sed
fides est principium spei et facit tremorem; quia « dæmones credant et contremiscunt », ut dicitur Jacob., ii5. 19. Ergo fides non
est in intellectu speculativo.
3. Præterea. Intellectus speculativus non permiscetur volun­
tati, sed practicus. Fides autem consistit in voluntate et intel1. RA. « veritate ». -— 2. Ed. om. « et ». — 3. α/δ£0ικλ « nisi ». — 4. β N. « immuta­
bili », F. « amabili ». — 5. αβγδθικ « 1 ».

lectu, ut dictum est. Ergo subjectum ejus non est intellectus
speculativus sed practicus.

166. — SED CONTRA. Intellectus practicus est contingentium operabilium a nobis. Sed fides est æternorum. Ergo
fides non est in intellectu practico.
167. — Præterea. Cognitio practica est causa cognitorum.
Sed fides non est causa rerum quæ creduntur. Ergo non est in
intellectu practico.

Quæstiuncula III
Infra a. 4, sol. 1, c. ; Ver., q. 14, a. 3, 9m ; Rom., c. 4, I. 1.

168. — ULTERIUS. Videtur quod

sit virtus

intellec­

tualis.

'

’

1. Virtus enim intellectualis est quæ habet pro subjecto1
intellectum. Sed fidei subjectum est intellectus. Ergo est virtus
intellectualis.
2. Præterea. Articuli fidei quorum est fides, sunt sicut principia in aliis scientiis, ex quibus theologia procedit. Sed intel­
lectus principiorum est virtus intellectualis, ut patet per Philo­
sophum in VI Elh. (ζ 6. 1141a, 7 ; 1. 5, a). Ergo et fides articu­
lorum est virtus intellectualis.
3. Præterea. Virtus intellectualis, ut dicit Philosophus in
VI Elh., (ζ 3. 1139b, 15 ; 1. 3, a) est per quam non dicitur
nisi verum. Sed fidei falsum subesse non potest. Ergo fides
est virtus intellectualis.
169. ·— SED CONTRA est quod Philosophus dicit in VI
Elh., (ζ 3. 1139b, 17; 1. 3, a) quod suspicio non est virtus intel­
lectualis, sicut nec opinio ; et eadem ratione nec fides quæ est
ex eorum genere.
170. — Præterea. « Virtus est ultimum in re de potentia »,
ut dicitur in I Cæli ei mundi2 (ali. 281a, 7 sq. ; 1. 25, n. 4). Sed
fides non ponit intellectum in ultimum sui, quia per ipsam
intellectus non terminatur in aliqua visione. Ergo fides non est
virtus intellectualis.

Solutio I
171. — RESPONSIO. Dicendum AD PRIMAM QUÆSTIONEM
quod voluntas importat actum intellectus sicut etiam3 actum
irascibilis et concupiscibilis. Ad hoc autem quod actus irascibilis
1. αγικλ « objecto ». — 2. Ed. « de coelo et inundo ». — 3. Ed. « et ».

732

SCRIPTUM SUPER LIB. Ill SENTENTIARUM

et concupiscibilis sit perfectus, oportet quod non solum sit
aliquis habitus in voluntate vel ratione imperante1, sed etiam
quod sit aliquis habitus in irascibili vel2 concupiscibili exequente,
ut faciliter actum exequatur. Unde et oportet aliquem habitum
esse in intellectu ad hoc quod voluntati faciliter obediat in his
quæ supra rationem sunt. Et hic3 est habitus fidei. Et ideo
subjectum fidei est intellectus.

172. — AD PRIMUM ergo dicendum quod substantia non
sumitur ibi pro essentia, sed pro forma. Fidei autem forma
quodammodo est caritas, ut infra patebit (203 sq.), quæ in
voluntate est.
173. — Ad secundum dicendum4 quod scientia et intellectus
habent certitudinem per id quod ad cognitionem pertinet,
scilicet evidentiam ejus cui assentitur. Fides autem habet certi­
tudinem ab eo quod est extra genus cognitionis, in genere affec­
tionis existens. Et ideo scientia et intellectus est sicut in subjecto
in eo a quo habet certitudinem, non autem fides.
174. — Ad tertium dicendum quod meritum consistit in
voluntate sicut in causa, inquantum ipsa semper importat
actum meritorium ; non autem semper in ipsa est sicut in sub­
jecto, quia actus meritorius quandoque elicitur ab aliis potentiis.
175. — Ad quartum dicendum quod est infidelitas etiam
in intellectu sicut in subjecto ; in voluntate autem sicut in
imperante infidelitatis actum. Et5 est actus infidelitatis demeritorius.

Solutio II
176. — AD SECUNDAM QUÆSTIONEM dicendum quod
intellectus speculativus et practicus in hoc differunt, quod
intellectus speculativus considerat6 verum absolute, practicus
autem considerat verum in ordine ad opus.
Contingit autem quandoque quod verum ipsum quod in se
considerabatur, non potest considerari ut regula operis, sicut
accidit in mathematicis et in his quæ a motu separata sunt.
Unde hujusmodi veri consideratio est tantum in intellectu specu­
lativo.
177. — Quandoque autem verum quod in se7 consideratur,
potest ut regula operis considerari. Et tunc intellectus specula­
tivus fit practicus per extensionem ad opus.
1. αβγδκλ « operante ». — 2 Ed. « et », β ad. « in ». — 3. Ed et Pelst. « hoc ». — 4. α
« sciendum ».
5. NVI’. « ut ». — 6. F. om. per homot. « verum absolute, practicus
autem considerat ». — 7. F. « re ».

Hoc autem contingit dupliciter. Quia1 aliquando illud verum
quod utroque modo potest considerari non habet magnam
utilitatem, nisi inquantum ordinatur ad opus ; quia cum sit
contingens, non habet fixam veritatem, sicut est consideratio
de operibus virtutum. Et tunc talis consideratio, quamvis possit
esse et speculativi et practici intellectus, tamen principaliter
est practici intellectus.
178. —- Aliquando autem2 illius veri consideratio habet in se
quamdam dignitatem, etiam si nunquam ad opus ordinetur,
sicut accidit in consideratione divinorum quorum cognitio
dirigit in opere. Et tamen visio Dei est finis ultimus operis. Et
tunc illa consideratio principaliter est in intellectu speculativo,
et secundario in practice.
179. — Cum ergo fidei objectum proprium sit veritas prima,
quæ, inquantum est finis operis, regulat in opere, fides princi­
paliter erit in intellectu speculativo et3 secundario in practice ;
quia intellectus practicus et speculativus non sunt diversæ
potentiæ, sed differunt fine, ut dicitur in II Mela, (a 1. 993b, 21 ;
1. 2, n. 290) et in4 III De anima (y 10. 433», 15 ; 1. 15, n. 820),
inquantum practicus ordinatur ad opus, speculativus autem5
ad veritatis inspectionem tantum.

180. — AD PRIMUM ergo dicendum quod fides inclinat ad
operandum et fugiendum, inquantum illud verum quod in
se potest considerari, accipitur ut regula operis.
181. ■— Ad secundum dicendum quod inquantum verum
quod fides considerat, accipitur ut conveniens vel contrarium,
secundum hoc fides inducit vel tremorem6 vel spem vel aliquid
hujusmodi.
182. — Ad tertium dicendum quod conjunctio intellectus ad
voluntatem non facit intellectum practicum, sed ordinatio ejus
ad opus ; quia voluntas communis est et speculativo et practico.
Voluntas enim est finis. Sed finis invenitur in speculativo et
practico intellectu7.

Solutio III
183. — AD TERTIAM QUÆSTIONEM dicendum quod,
cum virtus ponat potentiam in ultimo quantum ad actum, non
sufficit ad rationem virtutis quod potentia per actum ponatur
in ultimo quantum ad objectum, sed oportet quod ponalur in
ultimo quantum ad modum agendi, ut scilicet actus8 sit bonus
1. a ad. « etiam ». — 2. Ed. « vero ». — 3. α om. «et ». — 4. Ed. om. « in ». —
5. α om. « autem ». — 6. Θ « timorem ». — 7. α « sed finis invenitur et in speculativo
intellectu et ia practico ». — 8. F. « actu ».

non solum ex eo quod bonum est quod fit, sed eo quod bene fit,
sicut patet in virtutibus moralibus.
184. — Bonum autem intellectus est verum, quod est
finis et perfectio ejus. Unde non sufficit ad rationem virtutis
intellectualis quod per eam cognoscatur verum ; sed oportet
quod actus quo verum consideratur sit perfectus etiam ex modo,
ut bene quis intelligat. Bene autem operari intellectum1 non
contingit ex hoc quod ex bona voluntate ejus operatio procedit2,
ut dictum est, sed ex3 efficacia intellectus ad objectum· proprium
conspiciendum vel in4 se vel per resolutionem ad id quod in se
conspicitur.
185. — Fides autem per actum suum ponit intellectum in
ultimo quantum ad objectum, inquantum facit assentire primæ
veritati, non autem quantum ad modum proprium ipsius intel­
lectus ; quia intellectus noster non est per fidem tantæ effîcaciæ
ut id quod credit, inspicere per se possit vel ad ea quæ inspicit
reducere. Et ideo fides non est virtus intellectualis.

186. - AD PRIMUM ergo dicendum quod non omnis habitus
qui habet pro subjecto intellectum potest dici virtus intellec­
tualis, nisi perficiat intellectum et quantum ad objectum et
quantum ad modum actus.
187. — Ad secundum dicendum quod ad principia aliarum
scientiarum videnda sufficit lumen intellectus agentis. Et ideo
habitus illorum principiorum est virtus. Sed ad visionem arti­
culorum neque lumen intellectus agentis sufficit, neque lumen
fidei. Et ideo non est virtus intellectualis.
188. ·— Ad tertium dicendum quod hoc quod fides non errat,
sed semper verum dicit, non est ex modo perfecto intelligendi,
sed magis ex alio quod est extra intellectum, scilicet ex ratione
infallibili quæ dirigit voluntatem.
ARTICULUS

IV

Quæstiuncula I
Infra, 238-9 ; I-II, q. 65, a. 4, ; Ver., q. 14, a. 3, 6 ; Viri, com., a. 7 ;
Rom., c. 1, 1. 6,

189. — AD QUARTUM SIC PROCEDITUR. Videtur

quod

FIDES NULLO MODO SIT VIRTUS.

1. Nulla enim virtus præter intellectualem habet verum pro
objecto, nec est habitus cognitivus, sed operativus. Sed fides est
1. a « intellectui ». — 2. α « procedat ». — 3. Θ et ed. om. « ex ». —

Θ « per ».

habitus cognitivus habens1 verum pro objecto. Ergo cum non
sit virtus intellectualis, videtur, quod nullo modo possit dici
virtus.
2. Præterea. Credere videtur univoce dici, secundum quod
credimus articulos et secundum quod12 dicimur alia3 credere.
Sed fides aliorum non est virtus. Ergo nec fides articulorum.
3. Præterea. Omne quod est contra rationem est vituperabile,
quia malum hominis esi contra rationem esse, ut dicit Dionysius
4 cap. De divin, nomin., (n. 32 ; G. 3, 731 ; 1. 22, p. 467). Sed
fides cum faciat abnegare rationem, videtur contra rationem
esse. Ergo credere est vituperabile. Ergo fides non est virtus.
4. Præterea. Sicut per fidem cognoscimus ea quæ supra
rationem sunt, ita et per prophetiam. Sed prophetia non dicitur
virtus. Ergo nec fides.
5. Præterea. In Deo dicuntur virtutes exemplares esse. Sed
fides non habet exemplar in Deo. Ergo fides non est virtus.

*> '

190. ·— SED CONTRA. Nihil justificat nisi virtus, sed fides
justificat. Rom., v, 1 : « Justificati ergo ex fide. » Ergo fides est
virtus.
191. —Præterea. Vita spiritualis est per virtutem. Est autem
vita spiritualis per fidem4, ut dicitur Rom., i et n. Ergo fides est
'virtus.
192. — Præterea. Per virtutem5 efficimur filii Dei. Hoc autem
. fit per fidem. Joan., i, 12 : « Dedit eis potestatem filios Dei fieri,
his qui credunt in nomine ejus. » Ergo fides est virtus. .

Quæstiuncula II
II-II, q. 4, a. 6 ; Ver., q. 14, a. 12 ; Ephes., c, 4, 1. 2.

193. — ULTERIUS. Videtur quod

fides non sit

una

virtus.

1. Quidam enim articuli fidei sunt de æternis, ut qui pertinent
ad Trinitatem personarum ; quidam vero de temporalibus,
sicut qui pertinent ad Incarnationem Christi. Sed scientia et
sapientia sunt diversa dona per hoc quod sunt de temporalibus
et æternis. Ergo fides non est una virtus.
2. Præterea. Spes et timor differunt per hoc quod spes est
de bonis futuris, timor vero de malis. Sed fides est de utrisque,
quia est de suppliciis et præmiis. Ergo fides non est una virtus.
3. Præterea. Ad fidem pertinent multa quæ sunt moralis
1. Ed. « et habet ». — 2. F. ont. « credimus articulos et secundum quod », per homot.
— 3. Ed. « aliis ».— 4. 0 « sed vita spiritualis est per fidem ».— 5. Ed. « per virtutes «.

philosophiae, sicut fornicationem esse mortale peccatum ; el,
quæ sunt naturalis, sicut mundum non esse æternum ; et quæ
sunt primæ philosophias, sicut1 Deum habere curam de actibus
humanis. Ergo videtur quod fides non sit unus habitus.
194. — SED CONTRA. Ephes., iv, 5 : « Una fides. »
195. ·— Præterea. Sicut prudentia dirigit intentionem in
politicis, ita fides in gratuitis, ut dicit Augustinus (Enarr. in
ps. 31, n. 4 ; L. 36, 259). Sed prudentia est una, quamvis in
diversis intentionem dirigat. Ergo et fides.

Solutio I
196. — RESPONSIO. Dicendum AD PRIMAM QUÆSTIONEM
quod, sicut supra dictum est, cum virtutis sit reddere opus
bonum, operatio potest dici bona vel formaliter, inquantum
procedit ex potentia quæ movetur in bonum secundum ratio­
nem boni ; vel materialiter, secundum quod est congrua8 et
connaturalis potentiæ.
197. — Et utroque modo actus fidei est bonus ; quia el congruit
intellectui inquantum est verorum ; et iterum procedit a volun­
tate imperante quæ movetur in bonum quasi in objectum.
Ex parte autem intellectus, quamvis habeat bonitatem ratione
objecti, non tamen habet perfectionem, quia deficit modus, ut
dictum est, eo quod non habet3 conspicuam veritatem cui
adhæret.
Sed ex parte voluntatis potest habere perfectionem, inquan­
tum voluntas perfecta in appetitu boni firmitatem et certitudi­
nem facit in fide. Et ideo Bernardus dicit (lib. V De consideraratione, c. 3, n. 6 ; L. 182, 791) quod « fides est voluntaria quæ­
dam et certa prælibatio nondum propalatae veritatis. »
198. — Unde patet quod fides est virtus, non quidem intellec­
tualis, sed eo modo quo communiter loquimur de virtute quæ
producit actum bonum ex bonitate voluntatis procedentem.
199. — Nec tamen est virtus moralis, quia non est ordinativa
appetitus sensibilis, ut consistat circa delectationes et tristitias
et operationes, sicut circa materiam vel4 objectum ; sed est virtus
theologica quod quidem genus Philosophi non cognoverunt.
200. — AD PRIMUM ergo dicendum quod prima propositio
habet veritatejn de virtutibus quas Philosophi cognoverunt
qui præter intellectuales, nullas virtutes nisi morales posuerunt.
1. α « ut ». — 2. αχδλ et Pelster « congruus ». — 3. Ed. « habeat ». — 4. Ed. « et ».

201. — Ad secundum dicendum quod ratio inclinans volun­
tatem ad credendum articulos, est ipsa veritas prima quæ est
infallibilis; sed ratio quæ inclinat voluntatem ad credendum
alia, est vel aliquod signum fallibile vel dictum alicujus scientis
qui et falli et fallere potest. Unde voluntas non dat infallibilem
veritatem intellectui credenti alia credibilia, sicut dat infallibilem veritatem [credenti1] articulos fidei. Et propter hoc hæc
fides est virtus et non alia.
202. — Ad tertium dicendum quod fides non est contra ratio­
nem, sed supra rationem. Et ideo non dicitur quod facit2 abne­
gare rationem quasi rationem veram destruens, sed quia3 eam
captivans « in obsequium Christi, » ut dicit Apostolus II Cor., x.
203 — Ad quartum dicendum quod prophetia nullo modo^
potest esse virtus : neque intellectualis, cum non perficiatur per
eam operatio intellectus secundum modum intellectui connaturalem, quia ea quæ per prophetiam revelantur non possunt re­
solvi ad principia naturaliter cognita ; neque est virtus theologica,
quia non habet Deum pro objecto, sed res temporales; neque
iterum actus intellectus per prophetam a voluntate imperatur.
204. — Ad quintum dicendum quod fides habet exemplar
in Deo quantum ad id quod perfectionis in ipsa est, scilicet cogni­
tionem et certitudinem, sed non quantum ad id quod est imper­
fectionis : ex hoc enim non habet rationem virtutis.

Solutio II

205. — AD SECUNDAM QUÆSTIONEM dicendum quod
habitus multitudinem et unitatem habet ex objecto. Objectum
autem fidei est veritas prima, quæ est simplex et invariabilis.
Et ideo in fide invenitur duplex unitas : ex hoc enim quod unum
et simplex est cui fides innititur, habitus fidei in habente non
dividitur in plures habitus ; ex hoc autem quod veritas est,
habet potentiam uniendi diversos habentes fidem in similitu­
dinem unius fidei quæ attenditur secundum idem creditum,
quia, sicut dicit Dionysius, 7 cap. De div. nom., (n. 3 ; G. 3, 871 ;
1. 5, p. 538) : «veritas habet vim colligendi et uniendi ; e contra­
rio error et ignorantia divisiva sunt. »
206. — AD PRIMUM ergo dicendum quod fides non est de
aliquo temporali sicut de objecto ; sed inquantum pertinet ad
veritatem æternam quæ est objectum fidei, sic cadit sub fide ;
sicut fides credit passionem, inquantum Deus est passus5.
1. αβγδθικ « credendi ». — 2. F. om. « quod facit ». — 3. Ed. « quasi ». — 4. F.
om. « modo ». — 5. α om. « est ». cd. « Deus passus est ».
COMMENT. JN MB. SENTENT. - III. — 25

207. — Ad secundum dicendum quod spes et timor ad affec­
tum pertinent, cujus proprium objectum est bonum et malum,
inquantum hujusmodi ; et ideo diversificantur secundum diffe­
rentiam boni et mali.
Sed bonum et malum non differunt in ratione veri. Et ideo
fides cujus objectum est verum, non distinguitur ex hoc quod
aliquo modo est de bonis et malis.
208. — Ad tertium dicendum quod fides considerat omnia
illa diversa sub una ratione, scilicet secundum quod innituntur
veniali primæ. Et ideo fides non diversificatur penes ea, quamvis
scientiæ diversæ sint de eis, quæ ea considerant1 sub2 rationibus
propriis quæ diversæ sunt.
ARTICULUS V
I-Π, q. 62, a. 4 ; II-II, q. 4, a. 7 ; Ver., q. 14, a. 2, 3m.

209. — AD QUINTUM SIC PROCEDITUR. Videtur quod
FIDES NON SIT PRIOR ALIIS VIRTUTIBUS.

1. Omnes enim virtutes simul infunduntur. Sed eorum quæ
sunt simul, unum non est post alterum. Ergo fides non est
prior aliis virtutibus.
2. Præterea. Fundamentum est prima3 pars ædificii. Sed
J .uc., xii, 4 : super illud « Dico vobis amicis meis, ne terreamini »,
dicit Glossa (L. 114, 294) : « Fortitudo est fundamentum fidei. »
Et Bernardus dicit (lib. V De Consider., c. 14, n. 32 ; L. i82,
806) quod in humilitate fundantur aliæ virtutes.
Et similiter timor videtur esse fundamentum, quia dicitur,
ps., (cx, 2) : « Initium sapientiæ timor Domini. » Ergo videtur
quod fides non sit prima.
3. Præterea. Virtutes theologicæ, ut prius dictum est, ad
hoc sunt ut fiat quædam hominis ordinatio ad finem. Sed spes
et caritas propinquiores sunt fini quam fides, quia habent finem
pro objecto sub ratione finis. Ergo fide priores sunt.
4. Præterea. Super ps. (xxxvi, 1) « Noli æmulari etc. », dicit
Glossa quod spes introducit ad fidem. Ergo spes est prior fide.
5. Præterea. Secundum ordinem potentiarum est ordo habi­
tuum. Sed fides est in intellectu secundum quod est motus a
voluntate, ut ex prædictis patet. Cum ergo caritas sit in voluntate
videtur quod caritas sit prior fide. Et sic fides non est prima.
6. Præterea. Fides est principaliter in intellectu speculativo.
Sed speculativa vita sequitur activam, quia nullus pervenit ad
1. 6 Pelster « quæ considerantur ». — 2. Ed. om. « sub ». — 3. α om. « prima «.

contemplativæ otium, nisi prius depuretur mens per exerci­
tium activae. Ergo virtutes morales quæ pertinent ad vitam
activam, sunt prius1 fide.

210. — SED CONTRA. Cognitio praecedit affectionem, quia
nihil diligitur nisi cognitum, ut Augustinus dicit (lib. VIII De
Trinit., c. 4, n. 6 ; L. 42, 951). Sed fides est in cognitione, cete­
rae autem virtutes in affectione consistunt. Ergo fides aliis
prior est.
211. ■— Præterea. In omnibus virtutibus requiritur recta
intentio. Sed fides intentionem dirigit, ut dicit Augustinus (Enarr.
in ps. 31, n. 4 ; L. 36, 259). Ergo fides est ante alias virtutes.
212. — Præterea. Per omnes virtutes homo accedit ad Deum.
Sed « accedentem ad Deum2 oportet credere », ut dicitur Heb.
xi, 6. Ergo fides est ante alias virtutes.
213. ·— RESPONSIO. Dicendum quod aliquid potest dici
prius altero et tempore et natura. — Tempore quidem omnes
virtutes simul sunt, quia simul divinitus infunduntur ; — sed
secundum naturam ordo virtutum pensandus est ex actibus,
sicut et ordo potentiarum quæ simul in anima concreantur.
214. — Actus autem fidei consistit in cognitione veri quam
præsupponit affectioboni quæ in omnibus aliis virtutibus exigitur.
Et ideo fidos, quantum ad id quod fidei est, prior est omnibus
aliis virtutibus secundum naturam.
215. — AD PRIMUM ergo dicendum quod objectio illa pro­
cedit de ordine temporis.
216. ■— Ad secundum dicendum quod fundamentum dicitur
in spiritualibus metaphorice ad similitudinem fundamenti mate­
rialis. Potest autem ista similitudo attendi quantum ad duo :
scihcet quantum ad ordinem, quia fundamentum praecedit
alias partes3 ; et etiam4 quantum ad virtutem fundamenti, quia
fundamentum totum ædificium sustentat : quorum utrum­
que in fide per similitudinem invenitur, quia ipsa5 omnibus aliis
naturaliter prior est et aliæ in ipsa firmantur, quia « sine ipsa
impossibile est placere Deo », Hebr., xi, 6.
217. — Fortitudo autem dicitur fundamentum quantum ad
alterum, inquantum scilicet spirituale ædificium contra adversa
firmum reddit6 ; humilitas contra prospera quæ sunt occasio
culpae ; sed timor contra ipsam culpam, quia « timor Domini
1. RANV. « priores ». — 2. Ed. « Sed credere oportet accedentem ad Deum » —
3. α ad. « ratione fundamenti ». — 4. β om. « etiam ». — 5. RA. ad. « in ». — 6. α
facit ».

expellit peccatum », Eccli., i, 27 ; et præterea1 timor præcedit alia
quæ ad affectionem pertinent, cum caritatem introducat, ut Au­
gustinus dicit (In Ep. I Joan., tract. 9, η. 4 ; L. 35, 2048).
218. — Ad tertium dicendum quos spes et caritas sunt pro­
pinquiores fini quantum ad consecutionem, quia caritas quodam­
modo attingit finem. Unde ex hoc non habent quod sint secun­
dum naturam prius fide ; sed consequuntur eam, quia eis finem
ostendit.
219. ■— Ad quartum dicendum quod sicul finis est prior in
intentione et posterior in esse ; ita quanto aliquid est propin­
quius fini est prius in proposito, quamvis sit posterius in esse
vel tempore vel natura. Et ideo spes, secundum quod magis
propinquat ad consecutionem finis quam fides, præcedit fidem
in proposito, sed non in esse. Et secundum hoc dicitur spes intro­
ducere ad fidem, non quæ jam sit, sed quæ proponitur futura ;
sicut cum alicui proponuntur bona æterna, primo vult ea, secundo
vult eis inhærere per amorem, et tertio vult sperare ea, et quarto
vult credere ea, ut credens possit jam sperare et amare et habere.
I nde in essendo fides prior est.
220. ·— Ad quintum dicendum quod quamvis fides præsupponat voluntatem, non tamen præsupponit voluntatem jam
amantem, sed amare intendentem, inquantum est fides ; quia
non potest affectus firmari in aliquo per amorem in quo intel­
lectus firmatus non est per assensum ; sicut etiam non potest
tendere in aliquod per desiderium quod prius intellectus non
apprehendit.
221. — Unde iste3 est naturalis ordo actuum, quod prius
apprehenditur Deus—quod pertinet ad cognitionem praecedentem
fidem — deinde aliquis vult ad eum pervenire, deinde amare
vult, et sic deinceps, ut prius dictum est.
222. — Ad sextum dicendum quod fides non pertinet tantum
ad vitam contemplativam ; immo est principium et activæ et
contemplativæ, inquantum ostendit finem utriusque.

1. RA. om. « et præterea », NVPF. « unde ». — 2. α « ille ».

QUÆSTIO III

DE FORMATIONE FIDEI
Deinde quaeritur de formatione fidei.
Et circa hoc quaeruntur quatuor.
Primo, utrum fides per caritatem formetur.
Secundo, utrum fides informis sit donum Dei.
Tertio, utrum sit in daemonibus.
Quarto, utrum remaneat caritate adveniente.

ARTICULUS I

J»
> W'
JlL
'K

Quæstiuncula I
II-II, q. 4, a. 3 ; q. 23, a. 8 ; Ver., q. 14, a. 5 ; Car., a. 3.

223. — AD PRIMUM SIC PROCEDITUR. Videtur quod

®

FIDES NON FORMETUR PER CARITATEM.

Wi

1. Formæ enim est praecedere, cum sit principium rei. Sed
caritas est posterior fide, ut dictum est. Ergo fides non formatur
per caritatem.
2. Præterea. Omnis res habet speciem a propria forma.
Sed fides secundum speciem suam differt a caritate. Ergo caritas
non est forma fidei.
3. Præterea. Unius rei non sunt diversæ formæ. Sed fides
formatur per gratiam. Ergo non formatur per caritatem.

. W*

224. ■— SED CONTRA. Fides sine caritate non potest elicere
actum meritorium quem caritate veniente elicit. Ergo caritas dat
fidei aliquam vim. Et ita videtur aliquo modo eam formare.
225. ·— Præterea. A1 forma rei est decor ejus. Sed fides fit
decora, ut Deus eam acceptet, per caritatem. Ergo caritas
format fidem.
1. Ed. om. « a ».

Quæstiuncula II
I-II, q. 62, a. 3, 2m ; q. 65, a. 4 ; II-II, q. 4, a. 5 ; Ver., q. 14, a. 3 et 6 ;
Spe, a. 3, 8m ; Quodl., vi, a. 6.

226. —■ ULTERIUS. Videtur quod

fides informis sit

virtus.

1. Quia Augustinus dicit in lib. de vera Innocentia1, quod
ceteræ virtutes præter caritatem possunt inesse bonis et malis.
Ergo fides secundum quod est virtus, potest esse in malis. Sed
fides quæ est in malis, est fides2 informis. Ergo fides informis
est virtus.
2. Præterea. Virtus est circa difficilia et ex hoc habet laudem,
ut dicit Philosophus, II Eth. (β2. 1105® 12 ; 1. 3, i. —β4. 1106a,
1 ; 1. 5, f.) Sed difficillimum est credere articulos fidei. Unde
Augustinus dicit et habetur in sequenti distinctione3 (1) (Zn
Joan., tract. 79, η. 1 ; L. 35, 1837) quod « laus fidei est credere
quod11 non videt. » Ergo videtur quod fides informis quæ omnes
articulos credit, sit virtus.
3. Præterea. Nihil opponitur vitio, nisi5 virtus aut vitium.
Sed infidelitatis vitio opponitur fides informis. Cum ergo fides
informis non sit vitium, videtur quod6 sit virtus.

227. ■— SED CONTRA. Fides informis est mortua, ut dicitur
Jac., ii7, 26. Sed nihil mortuum habet rationem virtutis. Ergo
fides informis non est virtus.
228. —Præterea. « Virtute nullus male utitur», ut dicit Augustinus (lib II De lib. arb., c. 19 ; L. 32, 1268). Sed fide informi
aliquis male utitur. Ergo fides informis non est virtus.

j
;
i
i
1

Quæstiuncula III
II-II, q. 4, a. 4 ; Ver., q. 14, a. 7 ; Rom., c. 1, 1. 6.

.

229. — ULTERIUS. Videtur quod fides formata et in­
formis DIFFERANT SPECIE.
1. Quia, ut dicit Philosophus in8 V Meta., (1.12. —18. 1058a,
25 ; 1. 10 n. 2124 sq.) quæcumque differunt genere, differunt et
specie. Sed fides formata et informis differunt genere, quia
fides formata est virtus, non autem fides informis. Ergo fides
formata et informis differunt specie.
1. Id est Sententiae Prosperi Aquitani quæ sic incipiunt : « Innocentia vera est etc. »
(sent. 7 ; L. 45, 1859). ■— 2. Ed. om. « fides » contra βγ$, a « potest esse fides infor­
mis ». — 3. Ed. om. « et habetur in sequenti distinctione ». — 4. Ed. « quæ ». —
5. Ed. ad. « sit ». ■— 6. β ad. « non ». — 7. αβγδ « I ». — 8. Ed. om. « in ».

2. Præterea. Species rei est de forma sua. Sed fidei forma
est caritas. Ergo fides informis non est illius speciei cujus est
fides formata.
3. Præterea. Ejusdem formæ secundum speciem est idem
actus secundum speciem. Sed fidei format® actus est credere in
Deum, non autem fidei informis. Ergo fides formata et informis
differunt specie.
230. — SED CONTRA. Habitus diversificantur ex actibus et
objectis. Sed fides informis et formata non differunt quantum
ad objectum proprium fidei, quod est veritas una. Ergo fides
• informis et formata non differunt specie.
231. ■— Præterea. Illud quod est extra essentiam rei, non
variat speciem ; sicut lumen adveniens aeri in corpore lucenti.
Sed caritas est habitus separatus a fide per essentiam. Ergo fides
formata caritate non differt specie a fide informi.

Solutio I
232. — RESPONSIO. Dicendum AD PRIMAM QUÆSTIONEM
quod in agentibus ordinatis fines agentium secundorum ordi­
nantur ad finem agentis primi sicut totum universum ordinatur
ad bonum quod Deus est, ut Philosophus dicit in XI Mela.,
(λ 10. 1075a ; 12 sq. ; 1. 12, n. 2629 sq.) quasi1 exercitus ad
bonum ducis. Et ideo actio primi agentis est et prior et posterior.
Prior in movendo2, quia actiones omnium secundorum agen­
tium fundantur super actionem primi agentis, quæ cum sit una,
communiter omnes firmans, specificatur ejus effectus in hoc et
in illo secundum exigentiam illius ; sicut uno præcepto ducis
præcipientis bellum unus accipit gladium, alius parat equum,
et sic de aliis.
Esi aulem posterior2 utendo aliorum actibus ad finem pro­
prium ; et sic omnes actiones aliorum agentium modificantur
per actionem primi agentis.
233. — Cum ergo4 in viribus animæ voluntas habeat locum
primi motoris, actus ejus est prior quodammodo actibus alia­
rum virium, inquantum imperat eos secundum intentionem
finis ultimi et utitur eis in consecutione ejusdem. Et ideo vires
motæ a voluntate, duo ab ea recipiunt.
Primo formam aliquam ipsius secundum quod omne movens
et agens imprimit suam similitudinem in motis et patientibus
ab eo. Hæc autem forma vel est secundum formam ipsius volun1. Ed. « sicut ». — 2. β « modificando ». — 3. Ed. ad. « in ». — 4. β « igitur».

talis, secundum quod1 omnes vires motæ a voluntate liberta­
tem2 ab ea participant ; vel est secundum habitum perficientem
voluntatem qui est caritas ; et sic omnes habitus qui sunt in
viribus motis a voluntate caritate3 perfecta, participant for­
mam caritatis. Hæc tamen forma quam a voluntate vires mota·
participant est omnibus communis. Unde præter eam habitus
qui sunt perfectiones earum, habent speciales4 formas, secun­
dum quod congruit potentiæ quam perficiunt, per compara­
tionem ad actus et objecta5.
Secundo recipiunt a voluntate consummationem in fine.
Et sic caritas dicitur finis aliarum virtutum, inquantum per
eam. fini ultimo conjunguntur.
234. — Quia ergo fides, ut dictum est, est in intellectu secun­
dum quod movetur a voluntate ; ideo per caritatem quæ est
perfectio voluntatis, formatur forma communi6 sibi et aliis
virtutibus ; tamen præter eam habet formam specialem ex ratione
proprii objecti et potentiæ in qua est ; et similiter consumma­
tionem per caritatem recipit.
235. — AD PRIMUM ergo dicendum quod fides præcedit
simpliciter caritatem, quia velle quod ad fidem exigitur, sine
caritate esse potest ; sed fides formata caritatem sequitur.
236. ■— Ad secundum dicendum quod omnes virtutes conve­
niunt in fine ; unde earum actus non differunt secundum modum
illum quem recipiunt ex ordine ad finem — quem modum dat
eis caritas — sed secundum modum quem habent ex natura
potentiæ et objecto proprio. Et ideo secundum hanc etiam for­
mam distinguitur fides a caritate ; et secundum hanc non for­
matur ab ea.
237. — Ad tertium dicendum quod fides formatur a gratia
mediante caritate ; quia inquantum actus fidei est ex caritate,
secundum hoc est Deo acceptus.

Solutio II
238. — AD SECUNDAM QUÆSTIONEM dicendum7 quod
virtutis est facere actum perfectum. Actus autem potentiæ
motæ ab alia potentia non potest esse perfectus nisi et superior
potentia sit perfecta per habitum ut non deficiat in dirigendo
vel movendo, et inferior, ut non deficiat in exequendo ; sicut
patet in actu concupiscibilis, qui ad hoc quod sit perfectus,
1. β « quam ». — 2. β « libertates ». — 3. Ed. om. « caritate ». — 4. RA. « spiritua­
les ». — 5. RA. « nec comparationem ad actus objecta». — 6. F. « communis ».—
7. β om. « dicendum ».

requiritur quod concupiscibilis sit perfecta per habitum temperantiæ et ratio per habitum prudentiæ : quod si desit prudentia
in ratione, quantumcumque sit dispositio in concupiscibili ad
actum temperantiae, virtutis rationem non habebit, ut dicit
Philosophus in VI Eth. (ζ 13. 1143», 15 sq. ; 1. 10 et 11).
239. — Quia ergo credere est actus intellectus, secundum
quod est motus a voluntate, ad hoc quod iste actus perfectus
sit, oportet quod intellectus sit perfectus per lumen fidei, et volun­
tas sit perfecta per habitum caritatis. Et ideo informis fides non
habet actum perfectum et ideo non potest esse virtus.
240. ■— AD PRIMUM ergo dicendum quod Augustinus large
accipit nomen virtutis pro quacumque dispositione inclinante
ad actum quo bonum agitur.
241. ·— Ad secundum dicendum quod ad hoc quod sit virtus
non solum oportet quod homo faciat ea quæ sunt virtutis, ut
quod faciat justa vel fortia, sed quod faciat eo modo quo virtuosus
facit ; quamvis etiam aliquo modo ex hoc quod facit ea quæ
virtutis sunt laudari possit.
Hic autem modus, ut1 ex dictis patet, deficit in actu fidei
informis ; et ideo non est virtus.
242. ·— Ad tertium dicendum quod etiam dispositio ad virtu­
tem opponitur vitio. Unde non oportet quod fides informis quæ
infidelitati opponitur sit virtus.
,

Solutio III.
243. — AD TERTIAM QUÆSTIONEM dicendum quod
differentia habituum pensanda est ex actibus. Contingit autem
aliquos actus dupliciter considerari : vel secundum speciem natu­
ræ, vel secundum speciem moris. Et quandoque conveniunt
secundum speciem quantum ad unum dictorum et differunt
secundum aliud ; sicut occidere nocentem et innocentem non
differunt secundum speciem naturæ, sed secundum speciem moris,
quia unum est actus vitii, scilicet homicidii, alterum actus
virtutis sive justitiæ ; sed occidere lationem et liberare inno­
centem, sunt actus diversi secundum speciem naturæ et con­
veniunt secundum speciem moris, quia sunt actus justitiæ.
244. — Si ergo actus fidei formatæ et informis considerentur
secundum speciem naturæ, sic sunt idem specie, quia speciem
naturalem habet actus ex objecto proprio.
Si autem considerentur secundum esse moris, tunc differunt
1. Ed. « qui ».

secundum completum et incompletum in eadem specie ; sicut
actus quo quis1 facit justa non ut justus, et qui2 facit justa ut
justus.
245. — Et similiter fides formata et informis in specie na­
tures sunt penitus idem ; sed in specie moris differunt, non quasi
in diversis speciebus existentes, sed sicut perfectum et im­
perfectum in eadem specie, sicut dispositio et habitus virtutis.

246. — AD PRIMUM ergo dicendum quod virtus est genus
fidei secundum esse moris : a quo tamen non penitus fides
informis est aliena, sed est sicut imperfectum in illo genere.
247. -— Ad secundum dicendum quod a forma quam habet
virtus ex ratione potentiæ et objecti proprii, habet speciem
naturæ ; sed speciem moris habet a forma quam habet a potentia
movente et dirigente. Et ideo non sequitur quod differant
specie, nisi sicut dictum est.
248. ■— Ad tertium dicendum quod, sicut supra dictum est,
per illa tria unus numero actus designatur quantum ad diversa.
Unde aliquid est in actu fidei formatæ quod non est in actu
fidei informis ; non tamen est penitus alius.

ARTICULUS II
ΙΙ-Π, q. 6, a. 2.

249. -

AD

QUOD FIDES
ACQUISITUS.

SECUNDUM SIC PROCEDITUR. Videtur
NON SIT DONUM DeI, SED HABITUS

INFORMIS

1. Augustinus enim dicit (lib. XIV De Trin., c. 1, n. 3; L. 42,
1037) quod per scientiam « fides acquiritur, nutritur et defenditur. »
Sed nullus habitus acquisitus per scientiam aliquam est donum
Dei, quasi habitus infusus. Ergo fides informis non est habitus
infusus.
2. Præterea. Rom., x, 17, dicitur quod « fides ex auditu »
est ; et Joan., xx, 29, dicitur Thomæ : « Quia vidisti me, credi­
disti » ; et Joan., iv, 16 : « Voca virum tuum·», Glossa et Augus­
tinus dicit (In Joan., tract. 26, η. 2 ; L. 35, 1607) quod nullus
credit nisi volens. Ex quibus omnibus habetur quod fides est
ex aliquo quod in nobis est. Sed omne tale est habitus acquisitus.
Ergo fides est habitus acquisitus.
3. Præterea. Philosophi crediderunt Deum omnipotentem.
Sed non habuerunt habitum infusum. Ergo fides non est habitus
infusus.
1. F. om. « quis ». — 2. Ed. « quo ».

4. Præterea. Habitus per seipsum est sufficiens ad movendum
potentiam in actum. Sed in actum fidei homo fidelis non potest,
nisi instruatur. Ergo fides est habitus acquisitus.
5. Præterea. « Dei perfecta sunt opera » Deui., xxxn, 4. Sed
fides informis est imperfectum quid. Ergo non est a Deo.
6. Præterea. Actio peccati non dicitur esse a Deo, propter
deformitatem quam habet annexam, quæ a Deo non est. Sed
ex hoc ipso quod fides informis est, habet quamdam deformi­
tatem. Ergo fides informis non est a Doo.
250. — SED CONTRA. I Cor., xiii, 2 : « Si habuero omnem
fidem », dicit Glossa quod « fides quæ est sine caritate, donum
Dei est » ; quia etiam in malis sunt multa dona Dei. Ergo
fides informis est a Deo infusa.
251. ■— Præterea. Nullus potest in his quæ sunt supra naturam,
nisi per aliquid divinitus datum. Sed aliquis habens fidem
informem assentit his quæ sunt supra naturam. Ergo oportet
quod hoc fiat per aliquid divinitus infusum.
252. -— Præterea. Altiora sunt ea de quibus est fides, quam
ea de quibus est prophetia. Sed prophetia non potest esse sine
lumine infuso, sicut in bonis similiter in malis. Ergo multo
minus fides.
253. — RESPONSIO. Dicendum quod, sicut supra dictum
est, habitus ad hoc sunt necessarii, ut potentiæ quæ per naturam
non sunt determinatae ad actum perfectum, determinentur per
habitum.
Contingit autem quandoque quod inferior potentia non est
determinata ad illum actum perfectum, sed superior potentia
determinatur1 ad ipsum ; sicut concupiscibilis non est deter­
minata ad tenendum medium in delectatione2 ex propria
natura, sed ratio determinatur per naturam suam ad [illud3],
et ideo habitus temperantiae acquiritur in concupiscibili ex vi
superioris potentiæ.
254. ·— Nulla autem potentia secundum naturam suam deter­
minatur ad illa quæ sunt supra naturam rationis nostræ, quo­
rum est fides. Et ideo ad hunc actum indigemus habitu qui
non est acquisitus : qui quidem in duobus nos adjuvat: in hoc
scilicet quod intellectum facit facilem ad credendum credenda
contra duritiem, et discretum ad refutandum non credenda
contra errorem.
255. — AD PRIMUM ergo dicendum quod habitus infusus
1.

β « determinat eam ». —

2.

β « delectationibus ». —

3.

αβγδηλ

«illum ».

similis est habitui innato ; quia sicut naturalis habitus datur
in creatione, ita infusus in reparatione.
Naturalis autem habitus, sicut intellectus principiorum, indiget
ut cognitio determinetur per sensum, quo acquisitus non indi­
get ; quia dum acquiritur, per actum1 determinationem recipit.
256. — EI similiter oportet quod fidei habitus determinatio­
nem recipiat ex parte nostra, et quantum ad istam determina­
tionem dicitur fides acquiri per scientiam theologicam2 quæ
articulos distinguit ; sicut habitus principiorum dicitur acquiri
per sensum quantum ad distinctionem principiorum, non quan­
tum ad lumen quo principia cognoscuntur.
257. -— Ad secundum dicendum quod in fide quatuor conside­
rantur : scilicet ipsum quod credendum est, ratio voluntatem
determinans ad credendum, voluntas intellectui3 imperans,
et4 intellectus exequens.
Et secundum hoc fides quantum ad ejus determinationem
et quantum ad ejus actum qui ex5 nobis est, quamvis habitus
sit infusus, dicitur esse ex quatuor quæ in nobis sunt.
Quia quantum ad ipsum credendum dicitur esse ex auditu,
quia determinatio credendorum fit in nobis vel6 per locutionem
interiorem qua Deus7 nobis loquitur, vel per8 vocem exteriorem.
Quantum vero ad rationem quæ inducit voluntatem ad cre­
dendum, dicitur esse ex visione alicujus quod ostendit Deum esse
qui loquitur in eo qui fidem annuntiat.
Quantum vero ad imperium voluntatis dicitur fides esse ex
voluntate.
Quantum autem ad execuiionem intellectus, dicitur esse actus
fidei ex intellectu.
258. ■—■ Ad tertium dicendum quod Philosophi, [proprie
loquendo9 non10] crediderunt Deum esse11 omnipotentem, sed
sciverunt, quia demonstrative illud probaverunt. Quod12 si aliqui
sine demonstratione illud crediderunt, non crediderunt illud quasi
Deo dicenti hoc, sed alicui signo ex quo illud conjeci urati sunt.
259. — Ad quartum dicendum quod non potest habitus
infusus fidei in actum exire, nisi fides determinetur vel a Deo
per revelationem vel ab homine per doctrinam. Et simile est de
habitu principiorum.
260. — Ad quintum dicendum quod perfectio divinorum
operum est ex ipso ; sed quod sit in eis aliqua imperfectio, hoc
accidit ex parte recipientis.
1. β ad. «rationis ». — 2. Ed. « theologiæ ». —3. αβ RA. « intellectum» contra
γδηλ NVPF. — 4. Ed. om. « et ». — 5. Ed. « in ». — 6. a et ed. om. « vel ». — 7. αγδ
ad. « in ». — S. a et ed. om. « per ». — 9. αβγ&ηλ « secundum eloquentiam ». —
10. α,βγ&ηλ om. « non ». — 11. Ed. om. « esse », a « omnipotentem esse ». —12. Ed.
« sed ».

261. —Ad sextum dicendum quod in actu peccati non solum
est defectus debitæ circumstantiæ, sed est ibi positio indebitae;
et ideo non tantum est imperfectus, sed est etiam malus. Et
ideo non dicitur peccatum a Deo esse.
262. — Sed in aclu fidei informis est defectus alicujus quod
debet1 esse ; non autem est ibi positio alicujus quod esse non
debeat. Et ideo actus ille est imperfectus, non autem malus. Et
propter hoc a Deo est actus, non autem defectus.

*
j.

ARTICULUS 111
Quæstiuncula I

>·

Infra d. 26, 162 ; II-II, q. 5, a. 2 ; q. 18, a. 3, ad 2 ; Ver., q. 14, a. 9, ad 4,

263. — AD TERTIUM SIC PROCEDITUR. Videtur quod
FIDES INFORMIS NON SIT IN DÆMONIBUS.

1. Visio enim fidei est « in speculo et in ænigmate », ut dicitur
I Cor., xiii, 12. Sed ænigmatica et specularis cognitio est in
nobis ex hoc quod per sensum naturaliter cognitionem acci­
pimus : quod non est in daemonibus. Ergo in eis non potest
esse fides informis.
2. Præterea. Fides informis est donum gratuitum, ut dictum
est. Sed post peccatum, angelo non est infusum aliquod donum
gratuitum ; ante autem in eis fides non erat, sed visio. Ergo non
habent fidem informem.
3. Præterea. Actus fidei2 ex voluntate est. Sed nullus actus
dæmonum ex voluntate deliberata procedens bonus est, ut in
II lib. d. 7, dictum est. Ergo cum actus fidei informis sit bonus,
videtur quod non habeant fidem informem.

>

264. — SED CONTRA. Jac., ii3, 19 : « Dæmones credunt
et contremiscunt. »
265. ■— Et4 præterea, Rom., i, 17, super illud : « Ex fide in
fidem », dicit Glossa : « Fides informis dæmonum est. »

Quæstiuncula II
II-II, q. 5, a. 3 ; Ver., q. 14, a. 10, ad 10 ; Car., a. 13, ad 6 ; Quodl., vi, a. 4.

,

266. — ULTERIUS. Videtur
*

QUOD IN HÆRETICIS MANEAT

FIDES INFORMIS.

1.

Ipsi enim credunt Deum trinum et unum et Deum factum

1. β homot. « debet... debeat ». — 2. Ed. « dæmonum ». — 3. αβδγ « i », F. « xi ».
— 4. Ed. om. « et ».
1

hominem. Sed hæc sunt supra naturam. Cum ergo ea quæ sunt
supra naturam non possint credi sine habitu fidei infuso, vide­
tur quod in eis maneat fides infusa.
2. Præterea. In scientiis ita est quod qui obliviscitur unum
scibilium quæ pertinent ad unam scientiam, adhuc manet
habitus quantum ad alia scibilia. Sed fides est habitus
articulorum. Ergo si aliquis hæreticus discredit unum articulum,
adhuc manet fides in eo quantum ad alium articulum.
3. Præterea. Fides informis est principium timoris servilis
qui est in dæmonibus1. Ergo fides informis est in eis.

267. — SED CONTRA. Omnis habitus infusus expellitur per
actum contrarium, sicut patet inducendo in aliis. Sed hæreticus
habet actum oppositum fidei. Ergo habitus fidei in eo non manet.
268. ■— Præterea. Esset simul fidelis et infidelis : quod est
impossibile.

Solutio I
269. — RESPONSIO. Dicendum AD PRIMAM QUÆSTIONEM
quod de ratione fidei est quod credens assentiat aliquibus quæ
non videt nec secundum se, nec resolvere ea potest ad ea quæ
videt, sed inclinatur ad credendum ex aliqua ratione quæ sufficit
ad determinandum assensum in illud2 quod creditur, quamvis
non sufficiat ad inducendum3 visionem ejus quod creditur.
Ratio autem hæc inducens ad credendum potest sumi vel ex
aliquo creato, sicut quando per aliquod signum inducimur ad
aliquod credendum vel de Deo4 vel de aliis rebus ; vel sumitur
ab ipsa veritate increala, sicut credimus aliqua quæ nobis divi­
nitus dicta sunt per ministros.
270. -— Et primo modo dicta fides cogit intellectum ad creden­
dum per hoc quod non apparet aliquid contrarium ; sed secundo
modo intellectus non cogitur, sed ex voluntate inclinatur.
271. ■— Et primo modo est fides in dæmonibus, inquantum
ex ipsa naturali cognitione simul et ex miraculis quæ vident
supra naturam esse multo subtilius quam nos, coguntur ad
credendum ea quæ naturalem ipsorum cognitionem excedunt ;
non autem secundo modo.

272. ■— AD PRIMUM ergo dicendum quod quamvis in intel­
lectu dæmonis non sit obscuritas quæ est in nobis ex sensu,
est tamen alia obscuritas per hoc quod non possunt per natura1. Ed. ad. « vel hæreticis ». — 2. Ed. « id. ». — 3. Ed. ad. « ad. ». — 4. β « eo ».

.

lem1 cognitionem ad visionem veritatis pertingere, quam credere
per aliqua signa compelluntur.
273. — Ad secundum dicendum quod fides quæ est in eis non
est habitus infusus, sed ex naturali cognitione procedit.
274. ■— Ad tertium dicendum quod in eis intellectus cogitur
ad assentiendum ; unde non omnino ex libera voluntate pro­
cedit.
Solutio II

275. — AD SECUNDAM QUÆSTIONEM dicendum quod,
sicut supra dictum est, fidei habitus infusus in duobus nos adju­
vat, scilicet ut credamus quæ credenda sunt, et ut eis quæ non
sunt credenda nullo modo assentiamus.
Primum autem homo potest ex ipsa æstimatione sine habitu
infuso ; sed secundum, scilicet ut discrete in hæc et non in illa
inclinetur, est ex habitu infuso lanium : quæ quidem discretio
est secundum quam non credimus omni spiritui, quæ quia in
hæretico non est, constat quod habitus fidei in ipso non manet.
Et si aliqua credenda credat, hoc est ex ratione humana : si
enim habitu fidei ad hæc credenda inclinaretur, contraria fidei
refutaret, sicut omnis habitus renititur eis quæ contra illum
habitum sunt.
276. — AD PRIMUM ergo dicendum quod quamvis credant
aliquid quod est supra naturam, tamen non credunt illud per
habitum infusum quo dirigantur, sed per æsiimationem huma­
nam.
277. ·— Ad secundum dicendum quod habitus scientiæ inclinat
ad scibilia per modum rationis2. Ideo potest habens habitum
scientiæ aliqua ignorare quæ ad habitum illum pertinent.
Sed habitus fidei cum non rationi innitatur, inclinat per mo­
dum naturæ, sicut et habitus moralium virtutum et sicut habitus
principiorum ; et ideo quamdiu manet, nihil contra fidem credit.
278. ■—Ad tertium dicendum quod ex illa æstimatione humana
etiam causatur in eis timor servilis sicut in dæmonibus.

1. RA « quod possunt per cognitionem naturalem » ; VP. quod possunt per cognitio­
nem supernaturalem ». — 2. Ed. ad. « et ».

ARTICULUS IV
Π-ΙΙ, q. 4, a. 4 ; Ver., q. 14, a. 7 ; Hom., c. 1, 1. 6.

Quæstiuncula I

279. — AD QUARTUM SIC PROCEDITUR. Videtur

quod

FIDES INFORMIS EVACUETUR CARITATE ADVENIENTE.

’

1. 1 Cor., xiii, 10 : « Cum venerit quod perfectum est, evacuabitur quod ex parte est », sicut veniente visione evacuabitur
fides. Sed fides informis est imperfecta respectu fidei formatæ.
Ergo fides informis tollitur adveniente formata.
2. Præterea. Fides informis est principium timoris servilis.
Sed adveniente caritate tollitur timor servilis. Ergo et fides
informis.
3. Præterea. Gratia adveniens non habet minorem efficaciam
in fideli quam in infideli. Sed in infideli totum fidei habitum
causal. Ergo et in fideli qui habet fidem formatam. Sed fides
formata et informis est ejusdem1 speciei, ut ex dictis patet.
Ergo cum duæ formæ unius speciei non possunt esse simul
in eodem subjecto, oportet quod adveniente caritate et gratia,
fides informis tollatur.

i
!
;
J

280. ·— SED CONTRA. Dona infusa sunt permanentiora quam
acquisita. Sed gratia adveniens non tollit habitus acquisitos.
Ergo multo minus tollit habitum infusum fidei.
281. -— Præterea. Nihil corrumpitur nisi a suo contrario. Sed
informis non contrariatur gratiæ ; quia habitus boni non sunt
contrarii ad invicem, sed solum mali seu malus bono2. Ergo
fides informis non tollitur secundum habitum adveniente cari­
tate.
Quæstiuncula II

282. — ULTERIUS. Videtur quod etiamsi maneat quan­
tum ad habitum, non manet3 quantum ad actum.
1. Per actum enim fidei informis etsi aliquid fiat quod est
bonum, non tamen aliquid bene. Sed per actum fidei formatæ
aliquid bene fit. Ergo fides informis non manet quantum ad
actum suum adveniente caritate.
2. Præterea. Lumen minus non illuminat præsente majore
1. β ed. « sunt », a et ed. « unius ». — 2. Ed. «bonus malo ». — 3. Ed. « ma­
neat », αγλ « quod non manet ».

i

lumine. Sed fides informis est minUs lumen quam caritas. Ergo
præsente caritate actus fidei informis non manet.
3. Præterea. Unusquisque virtuosus operatur quanto melius
potest, sicut et natura. Sed actus fidei formatæ quam1 virtuosus
habens caritatem exercet, est melior actu fidei informis. Ergo
in eo actus fidei informis vacat ; sicut ille qui potest aliquid
per demonstrationem2 cognoscere, non curat per syllogismum
dialecticum illud considerare.

283. ■— SED CONTRA. In moralibus multo minus est aliquid
frustra quam in naturalibus, et præcipue quantum ad habitus
infusos. Sed habitus sine actu frustra est, cum actus sit finis
ejus, sicut et potentiæ. Ergo non est habitus fidei sine actu.
284. ■— Præterea. Actus fidei informis est credere Deo vel
Deum. Sed hoc3 manet veniente4 caritate. Ergo actus fidei infor­
mis non evacuatur.
Quæstiuncula

III

285. — ULTERIUS. Videtur quod fides informis
possit fieri fides formata.

non

1. Fides enim informis mortua est, ut dicitur Jac., ii5, 26.
Sed opus mortuum non vivificatur. Ergo nec fides informis
vivificatur6 per formam caritatis.
2. Præterea. Fides est accidens. Sed « accidentia, ut dicit
Boetius, (lib. I In Arislot. categor. ; L·. 64, 199) variari non
possunt. » Ergo videtur quod illa eadem fides quæ fuit informis,
non possit fieri formata.
3. Præterea. Ex duobus accidentibus non fit unum. Sed gratia7
adveniens est unum accidens. Ergo ipsa non format fidem infor­
mem prius, sed novum habitum fidei formatæ causât.

286. ■— SED CONTRA. Natura semper operatur via brevis­
sima. Ergo similiter et gratia. Sed hæc via est magis brevis, ut
habitus prius informis formetur quam novus habitus infundatur.
Ergo illa fides quæ prius erat informis, formatur8.
287. — Præterea. Habitus infusus plus convenit cum gratia
quam potentia naturalis. Sed potentia naturalis imperfecta
et informis per gratiam advenientem formatur. Ergo multo
fortius habitus fidei informis.
1. Ed. « quem ». — 2. Ed. « per syllogismum demonstrativum ».— 3. Ed. « hæc ».—
4. Ed. « adveniente ». — 5. αβγδ « i ». — 6. F. homot. « ergo nec fides informis vivifi­
catur ».— 7. F. «gratiæ». — 8. Ed. « informatur ».

Solutio I
288 — RESPONSIO. AD PRIMAM QUÆSTIONEM dicendum
quod remoto eo quod non pertinet ad speciem rei, non oportet
quod substantia rei tollatur ; sicut si ab aere tollatur tenebra,
adhuc manet aer. Informitas autem fidei non perlinet ad speciem
fidei ; qui a species fidei est per modum quem habet ex natura
potentiæ, in qua est sicut in subjecto per relationem ad objectum
suum. Dicitur autem formata et informis per relationem ad
aliquid extrinsecum, scilicet ad voluntatem, ut dictum est ;
sicut aer formatur lumine per oppositionem luminosi corporis.
Et ideo patet quod informitas non pertinet ad speciem fidei.
Cum ergo caritas adveniens non tollat nisi informitatem a
fide, constat quod substantia habitus fidei adhuc manet.
289. ·— AD PRIMUM ergo1 dicendum quod imperfectio
quam habet fides respectu visionis est secundum genus cogni­
tionis et ideo pertinet ad speciem fidei ; et propter hoc visio
adveniens fidem evacuat. Non autem ita est in proposito, ut
dictum est.
290. ■— Ad secundum dicendum quod etiam timor servilis
non tollitur quantum ad habitum sed quantum ad servilitatem.
291. ·— Ad tertium dicendum quod gratia in habente fidem
non causât alium habitum fidei. Et hoc non est per inefficaciam
gratiæ, sed accidit ex parte subjecti quod non potest recipere
id quod jam habet.

Solutio II
292. — AD SECUNDAM QUÆSTIONEM dicendum quod
sicut manet habitus fidei informis sine informitate, ita et actus
sine informitate ; quia « habitus est quo quis agit, cum tempus
affuerit », ut dicit Augustinus (in lib. De bono conjug., c. 21 ;
L. 40, 390).

293. ·— AD PRIMUM ergo2 dicendum quod hoc quod ali­
quis per fidem informem3 faciat bonum, pertinet ad substan­
tiam habitus ; et ideo hoc manet. Sed quod faciat non bene, hoc
pertinet ad informitatem ; et ideo non manet.
294. -— Ad secundum dicendum quod lumen fidei informis
et caritatis non sunt unius rationis ; et ideo unum non offuscat
aliud, sed perficit illud, cum unum sit materiale respectu alterius.
295. ■— Ad tertium dicendum quod actus fidei informis deficit
1. α « igitur ». — 2. α « igitur ». — 3. « informetur ».

ab actu fidei formatæ ratione informitatis, et secundum hoc
non manet.

Solutio III
296. — AD TERTIAM QUÆSTIONEM dicendum quod, sicut
dicit Philosophus in VI Elh. (ζ 13. 1144», 16; 1. 11, a.) in
homine ante completum esse virtutis moralis, existit quædam
naturalis inclinatio ad virtutem illam quæ dicitur virtus natu­
ralis ; et hæc eadem virtutis rationem sumit, secundum quod a
superiori potentia, scilicet ratione, perfectionem accipit.
297. — Et similiter fides informis præexistit in intellectu ante
completum esse virtutis ; sed rationem virtutis accipit ex perfec­
tione superioris potentiæ, scilicet voluntatis. Unde una et eadem
fides quæ prius erat informis, postea fit formata. Nec est alia
fides quæ advenit ; quia fides formata et informis non diffe­
runt specie, ut ex dictis patet. Duæ autem formæ unius speciei
simul esse non possunt, quia formæ diversificantur secundum
numerum ex diversitate materiæ vel subjecti.
298. — AD PRIMUM ergo dicendum quod opus mortuum
transit et non potest idem numero iterum sumi, et ideo vivificari
non potest ; sed habitus informis manet, et ideo potest formari.
299. — Ad secundum dicendum quod accidens non variatur
quasi subjectum variationis, sed quia secundum ipsum, subjec­
tum diversimode se habet, quod subjectum variationis est,
sicut patet in intensione et remissione caloris.
300. — Ad tertium dicendum quod ex gratia et fide non fit
unum accidens ; sed modus caritatis participatur ad perfec­
tionem fidei, sicut modus prudentiæ participatur ad perfec­
tionem virtutis moralis. Et ideo caritas adveniens dicitur for­
mare fidem præexistentem.

EXPOSITIO TEXTUS
301. — «Accipitur autem fides etc. » (4) Fides proprie dicitur
ex hoc quod aliquis assentil eis quæ non videt. Hoc autem1 con­
tingit dupli' iter.
Uno modo secundum quod homo inducitur per rationem
humanam. Et sic dicitur fides opinio vehemens.
Et adhuc magis extenso nomine omnis certitudo quæ fit per
rationem humanam, etiamsi ad visionem inducat, dicitur fides,
secundum quod argumentum dicitur2 « rei dubiæ faciens fidem ».
1. β « et hoc ». — 2. Ed. ad. « ratio ».

Dicitur autem et veraciias hominis fides, inquantum est causa
quod etiam credat quis de his quæ non videt. Et sic dicit Tullius
(lib. I De offic., cap. 8) quod « fides est fundamentum justitiæ »,
fidem pro fidelitate accipiens.
Et ulterius ipsa conscientia secundum quam aliquis hanc
veracitatem tenet, dicitur fides. Rom., xiv, 23 : « Omne quod non
est ex fide », Glossa : id est ex conscientia.
Alio modo secundum quod homo inducitur per rationem divi­
nam. Et sic dicitur fides ipse habitus quo creditur, sive sit for­
matus sive informis, et actus et objectum et sacramentum,
inquantum est causa et signum hujus fidei, et quælibet certitudo
quæ habetur de divinis, extenso nomine, dicitur fides etiamsi
videantur.
302. — « Non sicut corpora1... » (8) Sciendum quod hic2
experimentalem cognitionem quam quis habet de fide sua, sepa­
rat Augustinus a quatuor generibus visionum : scilicet a visio­
ne exteriori per hoc quod dicit : « sicut corpora etc. » ; et α visione
imaginationis qua· ex ipsa relinquitur in hoc. quod dicit : « et
per ipsorum imaginationem etc. » ; et α visione imaginalivæ
quæ ex diversis imaginibus rerum visarum format aliquam rem
nunquam visam in hoc quod dicit : « non sicut ea quæ non vide­
mus etc. » ; et α visione intellectuali eorum quæ sunt extra nos
per hoc quod dicit3': « nec sicut hominem etc. »
303. — « Quid est fides nisi credere quod non vides ? » (8)
Hic definit habitum fidei per actum proprium.

1. a. ad. « etc ». -— 2. Ed. ad. « Augustinus », om. infra. — 3. Ed. » dixit ».

Quomodo intelligitur quod scriptum est :
« Ut, cum factum fuerit, credatis »
1. — Hic quæritur, si tantum fides de non visis est, quomodo Veritas
Apostolis ait (Joan., xiv, 29) : Nunc dico vobis priusquam fiat, ut, cum
factum fuerit, credatis ? Ubi innui videtur quod fides illis fuerit de factis et
visis.
Super quo Augustinus [In Joan, tract., 79, η. 1 ; L. 35, 1837) movet
quæstionem et absolvit, ita inquiens : Quid sibi vult : « Ut, cum factum
fuerit, credatis ? » Hæc est laus fidei, si quod creditur non videtur. Nam et
Thomas cui dictum est (Joan., xx, 29) : « Quia vidisti me, credidisti, »
non hoc credidit quod vidit. Cernebat enim et tangebat carnem viventem, quam
viderat morientem ; et credebat Deum in carne ipsa latentem. Credebat ergo
mente quod non videbat per hoc quod sensibus corporis apparebat. Si
vero dicuntur eredi quæ videntur, sicut dicit unusquisque oculis suis cre­
didisse, non ipsa est quæ in nobis ædificatur fides ; sed ex rebus quæ viden­
tur, agitur in nobis, ut ca credantur quæ non videntur.
Ex his aperte intelligitur quod proprie fides non apparentium esf ;
nec illa est fides in qua Christo ædificamur, qua dicimus usitata locutioninos ea credere quæ videmus.
Alibi tamen (Lib. II, Quæst., evangelic., q. 39, n. 1 ; L. 35, 1352) dicil
Augustinus fidem esse de rebus præsentibus : quod erit in futuro, cum
per speciem Deum præsentem contemplabimur : quæ tamen non proprie
dicitur fides, sed veritas : Est, inquit, fides qua creduntur ea quæ non viden­
tur; sed tamen etiam est rerum fides, quando non verbis, sed rebus ipsis
præsentibus creditur : quod erit cum per speciem manifestam se contemplan­
dam sanctis præbebit Dei Sapientia. Sed non proprie hæc dicitur fides
immo fidei merces, ad quam credendo pervenietur, ut ex fide verborum
transeat justus in fidem rerum.

Si Petrus habuit fidem passionis, quando vidit
HOMINEM ILLUM PATI

2. — Si vero quæritur utrum Petrus fidem passionis habuerit, cum
hominem Christum pati oculis cernebat, dicimus eum fidem passionis
habuisse, non in eo quod credebat hominem pati, quia hoc videbat, sed
in eo quod credebat Deum .esse qui patiebatur. Non enim virtus fidei erat
quod credebatur homo pati et mori, quod Judæus cernens credebat ;
sed quod credebatur Deus esse qui patiebatur.
Unde Augustinus super illum locum psalmi (c. 1, 24) : Respondit ei in
via virtutis suæ, (Enar., in ps. ci, serm. 2, n. 7 ; L. 37, 1308) : Laus fidei
est, non quia credit hominem illum mortuum, quod et paganus credit ; sed
quia credit illum glorificatum et verum Deum. Credit igitur fides Deum
mortuum et glorificatum hominem. Non igitur fuit Petro fides credere
hominem illum mori, quod oculis cernebat, sed credere Deum esse qui
moriebatur. Nec nobis etiam fides in hoc meretur quod credimus hominem

illuni mortuum, quod et Judæus credit, sed quia credimus hominem Deum
mortuum esse1.
Si ALIQUA SCIUNTUR QLJE CREDUNTUR

3. — Post hocquæri solet, cum fides sit de non apparentibus et non visis,
utrum sit etiam de incognitis tantum. Si enim de incognitis tantum est,
de his videtur tantum esse quæ ignorantur.
Sed sciendum est quod cum visio alia sit interior, alia exterior, non est
lides de subjectis exteriori visioni ; est tamen de his quæ visu interiori
utcumque capiuntur. Et quædam utique hic2 sic capiuntur, ut intelligantur, etsi non ut in futuro ; quædam autem non, quia cum fides sit ex
auditu nonmodo exteriori, sed interiori, non potest esse de eo quod omnino
ignoratur, quia3 ipsa ad sensum corporis non pertinet, ut ait4 Augus­
tinus (XIII De Trin., c. 2, n. 5 ; L·. 42, 1016) dicens : Quamvis ex
auditu fides in nobis sit, non tamen ad eum sensum corporis pertinet qui
dicitur auditus, quia non est sonus ; nec ad ullum sensum corporis, quoniam
cordis est res ista, non corporis. Quædam ergo fide creduntur quæ intelli­
guntur naturali ratione ; quædam vero quæ non intelliguntur.
Unde Propheta (Is., vii, 9) : Nisi credideritis, non intelligetis* : quod
Augustinus [Enar., in ps. cxvm, 73, serm. 18, n. 3 ; L. 37, 1552) aperte
distinguit : Alia sunt, inquit, quæ nisi intelligamus, non credimus ; alia,
quæ nisi credamus, non intelligemus. Nemo tamen potest credere in Deum
nisi aliquid intelligat, cum fides sit ex auditu prædicationis.
Idem in lib. De Trin., (IX, c. 1, n. 1 ; L. 42, 961) : Certa fides utcumque
inchoat cognitionem ; cognitio vero certa non perficitur nisi post hanc vitam.
Ambrosius quoque ait [Serm. 10 in ps. cxvm, n. 31, L. 15, 1342) :
Ubi fides, non statim cognitio ; ubi cognitio est.6, fides præcedit.
Ex his apparet aliqua credi quæ non intelliguntur vel sciuntur, nisi
prius credantur; quatdam vero intelligi aliquando, etiam antequam cre­
dantur.
Nec tamen sic intelliguntur modo, ut in futuro sciantur ; et nunc etiam
per fidem qua mundantur corda, amplius intelliguntur, quia, nisi per
fidem diligatur Deus, non mundatur cor ad eum sciendum.
Unde Augustinus (VIII De Trin., c. v, n. 6 ; L. 42, 951) : Quid
est Deum scire, nisi mente eum conspicere, jirmeque percipere ? Sed et prius
quam valeamus perspicere et percipere Deum sicut percipitur a mundis
cordibus, nisi per fidem diligatur, non poterit cor mundari, ut ad eum
videndum sit aptum. Ecce hic aperte habes quia non potest sciri Deus,
nisi prius diligendo credatur.
Supra (3) autem dictum est quod nemo potest credere in Deum, nisi
aliquid intelligat7. Unde colligitur non posse sciri et intelligi credenda
quædam, nisi prius credantur ; et quædam non credi, nisi prius intelligantur ; et ipsa per fidem amplius intelligi. Nec ea quæ prius creduntur
quam intelligantur, penitus ignorantur, cum fides sit ex auditu. Ignorantur
tamen ex parte, quia non sciuntur. Creditur ergo quod ignoratur, sed non
penitus ; sicut etiam amatur quod ignoratur.
Unde Augustinus (ubi supra) : Sciri aliquid et non diligi potest ;
diligi vero quod nescitur*, quæro utrum possit. Si non potest, nemo diligit
Deum antequam sciat. Ubi autem sunt illa tria, spes8, fides, caritas, nisi

1. Quar. om. « esse ». — 2. Quar. om. « hic ». -—3. Quar. « quæ ». — 4. Quar. « ut
Augustinus tradit dicens ». — 5; Quar. « nisi credideris, non intelleges ». — 6. Quar
om. « est »■ — 7. Quar. « intelligatur ». — 8. F. «nesci». — 9. F. «spes, fides et.
caritas ».

.
in animo credente quod nondum scit, et sperante et amante quod credit ?
Amatur ergo et quod ignoratur, sed tamen creditur.

DIVISIO TEXTUS
4. — « Hic quæritur si fides tantum de non visis est. » (1)
Postquam determinavit Magister de fide secundum suam
substantiam, hic déterminai de ea in comparatione ad suum
objectum. Et introducitur pars ista1 occasione definitionis
fidei ab Apostolo datæ, qua fidem « argumentum non appa­
rentium » dicit.
Dividitur autem pars hæc in duas. In prima inquirit utrum
fides sit de non visis ; in secunda utrum sit de incognitis, ibi :
« Post hoc2 quæri solet etc. » (3)
Circa primum duo facit. Primo ostendit fidem, proprie loquendo,
de non visis esse. Secundo removet quamdam instantiam quæ
fieri posset, ibi : « Si vero quæritur utrum Petrus etc.3 » (2)
Hic tria quæruntur.
Primo, quid sit objectum fidei.
Secundo, qualiter se habeat ad nostram cognitionem.
Tertio, de merito et laude fidei.

ARTICULUS I
Quæstiuncula I
II-II, q. 1, a. 1, ; Ver., q. 14, a. 8 ; De Spe, a, 1.

5. — AD PRIMUM SIC PROCEDITUR. Videtur

QUOD

VERITAS INCREATA NON SIT OBJECTUM FIDEI.

1. Fides enim est de his quæ sub Symbolo continentur, quod
est collectio credendorum. Sed in Symbolo continentur quæ­
dam quæ ad creaturam pertinent, sicut passio et hujusmodi.
Ergo objectum fidei non est veritas increata.
2. Præterea. Fides, ut Augustinus dicit (L. 40, 1304), per
sanciam Scripturam instruitur. Sed in ea multa de creaturis
continentur. Ergo fidei objeclum non est tantum veritas increata.
3. Præterea. Fides a prophetica revelatione initium sumpsit.
Sed prophetia est de rebus creatis, cum contineat differentias
temporis quibus creatura subjacet. Ergo et fides.
1. α ad. « ex ». — 2. Ed. « hæc ». — 3. Ed. om. « etc. ».

4. Præterea. Forma universalis non est principium operandi,
quia est a motu remota. Unde ratio universalis quæ est forma­
rum universalium non movet, sicut patet per Philosophum
in III De anima (γ 11. 434a, 19-20 ; 1. 16, n. 846). Sed veritas
prima est magis a materia et motu remota quam aliqua forma
universalis. Cum ergo fides sit operativus habitus quodammodo,
quia per dilectionem operatur, ut dicitur Galat., v, 6, videtur
quod objectum fidei non possit esse veritas prima.
o. Præterea. Virtutes theologicæ, ut supra dictum est, ordi­
nant nos in finem. Sed finis noster non tantum est Deus, sed
etiam gloria creata. Ergo et fides etiam circa veritatem creatam
est1.
6. ·— SED CONTRA est quod dicit Dionysius, 7 cap. De
dio. nom., (n. 4 ; G. 3, 871 ; 1. 5, p. 538) quod «divina fides esi
circa simplicem ei semper exislenlem veritatem. » Hoc autem est
veritas increata. Ergo objectum fidei est verum increatum.
7. ■— Præterea. Ab eodem res denominatur a quo recipit
speciem. Sed habitus speciem recipiunt ab objecto. Cum
ergo fides dicatur a Deo theologica virtus, videtur quod objec­
tum proprium ejus est veritas increata.
Quæstiuncula II
7 S. d. 41, Expos. textus ; II-II, q. 1, a. 2 ; Ver., q. 14, a. 8, ad 5 et 12 ; a. 12.

8. ■— ULTERIUS. Videtur quod fides non sit circa
VERUM COMPLEXUM.

'

1. Quia, ut dictum est, objectum fidei est simplex veritas.
Sed in simplici non cadit aliqua complexio. Ergo non est circa
verum complexum.
2. Præterea. Fidei succedit visio. Sed visio patriæ erit de
incomplexo. Ergo et fides.
3. Præterea. Fides formatur caritate. Sed caritas habet pro
objecto bonum incomplexum. Ergo et fides verum incomplexum.
4. Præterea. Sicut dicit Philosophus in III De anima
(y 5. 430b, 1 ; 1. 11, n. 751), in compositione intellectuum2 cadit
tempus. Sed de substantia fidei non3 videtur esse tempus ;
alioquin nullus fuisset tempore nativitatis Christi fidelis, nisi
qui credidisset eum tunc nasci. Ergo fides non est circa verum
complexum.
5. — Præterea. Fides eadem est semper. Sed enuntiabilia
1. α om. « Ergo et fides etiam circa veritatem creatam est ». — 2. F. «intellectum ». —
3. RA. om. « non ».

non manent eadem, quia nos credimus Christum natum quem
patres crediderunt nasciturum. Ergo fides non est enuntiabilium.

9. ■— SED CONTRA. Fides est media inter opinionem et
scientiam. Sed tam scientia quam opinio est enuntiabilium.
Ergo et fides.
10. ·— Præterea. Per fidem differt fidelis ab infideli. Non
autem differt per incomplexum sed per complexum1, quia Judæus
credit adventum Christi sicut et nos ; sed in hoc distinguimur,
quia nos credimus eum venisse quem ipsi expectant venturum.
Ergo fides est de complexis.
Quæstiuncula III
II-II, q. 1, a. 3.

11. — ULTERIUS. Videtur

quod

fidei

possit

subesse

FALSUM.

1. Omne enim verum contingens potest esse falsum. Sed
fidei subest aliquod verum contingens, sicut2 passio Christi,
quia fuit voluntaria et ex libero arbitrio tam Christi quam Judieorum dependens. Ergo fidei potest subesse falsum.
2. Præterea. Simus3 in tempore ante Christi passionem,
postquam credidit Abraham passionem Christi futuram, cons­
tat4 quod possibile fuit tunc Deo alio modo genus humanum
liberare : quod si fuisset, fides Abrahæ falsificata fuisset. Ergo
fidei potest subesse falsum.
3. Præterea. Spei potest subesse falsum, quia aliquis sperat
se habiturum vitam æternam qui nunquam habebit ; et simi­
liter caritati, quia aliquis promittit aliquid ex caritate quod non
faciet, sicut de Apostolo patet I Cor.5, i. Ergo ei fidei5.
4. Præterea. Latria per fidem dirigitur. Sed in actu latriæ
aliquis potest errare, sicut qui credit esse7 hostiam consecratam
quæ non est consecrata et eam adorat. Ergo et fidei potest
subesse falsum.

12. ■— SED CONTRA. Fides est certior quam scientia, ut
supra dictum est. Sed scientiæ non subest falsum. Ergo mullo
minus fidei.
13. 1— Præterea. Per nullam virtutem producitur actus malus,
quia bonus usus potentiæ est actus virtutis, ut Augustinus
1. F. om. per honiot. « sed per complexum ». — 2. Ed. « scilicet ». — 3. αβγδίζβικ
habent verbum quoddam ante « in tempore », contra ed. ; c « sumus » ; β « simus »,
sed corrigit in « scimus » ; δ ad. in marg. « posito supple. ». — 4. β ad. « autem ». —
5. Forsan Bom., xv, 24-28. — 6. α ad. « potest subesse falsum ». — 7. α om. < esse ».

dicit (De lib. arb., lib. II, c. 19, n. !)0 ; L. 32, 1268). Sed opinari
falsum est malus usus intellectus. Ergo cum fides sit virtus,
non contingit fidei subesse falsum.
Solutio I
14. — RESPONSIO. Dicendum AD PRIMAM QUÆSTIONEM
quod in objecto alicujus potentiæ contingit1 tria considerare :
scilicet id quod est formale in objecto et id quod est materiale
et id quod est accidentale ; sicut patet in objecto visus, quia
formale in ipso est lumen quod facit colorem actu visibilem,
materiale vero ipse color qui est potentia visibilis, accidentale
vero, sicut quantitas et alia hujusmodi quæ colorem concomitantur2.
Et quia unumquodque agit secundum quod est in actu et per
formam suam, objectum autem est activum in virtutibus passi­
vis, ideo ratio objecti ad quam proportionatur potentia passiva,
est id quod est formale in objecto. Et secundum hoc diversificantur potentiæ et habitus, qui ex ratione objecti speciem reci­
piunt.
15. — Et hæc tria est invenire in objecto fidei. Cum enim
fides non assentiat alicui nisi propter veritatem primam credi­
bilem, non habet quod sit actu credibile nisi ex veritate prima,
sicut color est visibilis ex luce. Et ideo veritas prima est formale
in objecto fidei et a qua est tota ratio objecti. Quidquid autem
esi illud quod de Deo creditur, sicut est passum esse vel si quid3
hujusmodi, hoc est materiale in objecto fidei. Ea autem quæ ex
istis credibilibus consequuntur, sunt quasi accidentaliai.
Et ideo concedendum est quod objectum fidei, proprie loquendo,
est veritas prima.

16. ■— AD PRIMUM ergo dicendum quod passio et alia hujus­
modi quæ continentur in Symbolo, se habent materialiter ad
objectum fidei.
17. — Ad secundum dicendum quod in sacra Scriptura ins­
truitur fides quantum ad essentialia fidei, sicut sunt quæ de Deo
in ipsa dicuntur, el quantum ad accidentalia, sicut sunt gesta
patrum et alia hujusmodi quæ ad fidem pertinent, inquan­
tum divinitus sunt inspirata et dicta.
18. — Ad tertium dicendum quod prophetia et fides quamvis
sint5 de eodem, sicut de passione Christi, non tamen secundum6
1.
est».— 2. Ed.« comitantur». —3. κ et ed. « vel aliquid », contra αβγδθι.
k. Ed. « accidentaliter ».------- 5. Ed. « sunt ». — 6. ad om. « secundum », t et Pelster
« sunt ».

idem ; quia fides respicit formaliier passionem ex parte ilia
qua subest aliquid æternum. scilicet inquantum Deus est passus, hoc autem quod est temporale respicit materialiter; sed
prophetia e contrario.
19. ■— Ad quartum dicendum quod formae universales non
movent secundum quod in sua universalitate considerantur,
sed secundum quod applicantur ad aliquid particulare. Et
similiter veritas prima movet ad operandum, inquantum appli­
catur ad hunc vel ad1 illum, sicut dum consideratur quod est
finis ad quem iste vel ille pervenire potest.
20. -— Vel dicendum quod formæ universales non sunt sub­
sistentes in rerum natura ; et ideo ad operationem se habere
non possunt2 neque sicut principium neque sicut terminus.
Et ideo non est similis ratio de Deo, qui3 in seipso subsistit4.
21. ■— Ad quintum dicendum quod beatitudo creata consistit
in operatione nostra ad Deum. Operatio autem ex objecto cognos­
citur. Unde principaliter est fides de ipso Deo et secundario
de beatitudine creata.

Solutio II
»

22. — AD SECUNDAM QUÆSTIONEM dicendum quod,
sicut Augustinus dicit, (De Prædest. sanctor., c. 2, n. 5 ; L. 44,
963) credere esi cum assensione cogitare. Assentire autem non
potest aliquis nisi ei quod verum est. Veritas autem non consis­
tit nisi in complexione vel intellectuum vel vocum. Ets ideo
fidei objectum oportet quod sit verum complexum.
Et hoc patet per hoc quod Quidam philosophi illam opera­
tionem intellectus qua componit et dividit, appellaverunt
fidem.
23. — Unde Illi qui dixerunt quod fidei objectum est incomplexum, propriam vocem ignoraverunt. Quod enim dicitur
credo incarnationem, non potest intelligi in formando6 concep­
tionem incarnationis, quia sic quilibet qui intelligit quid signi­
ficatur per nomen, crederet incarnationem. Unde sensus est :
Credo incarnationem esse vel fuisse. Patet ergo quod fidei inquan­
tum est fides, convenit circa verum complexum esse.
24. — Convenit etiam sibi ex ipsa ratione objecti proprii,
quod est veritas prima, de qua non potest sciri quod est, ut
intellectus7 in ejus cognitione formatione utatur, sed cognoscitur
quia est : quod fit per intellectum componentem et dividentem.
1. α om. « ad ».— 2. αγδθικ « et ideo ad operationem se habere non possunt ad ac­
tionem », sed δ expungit : « ad operationem », β om. « ad actionem » quod forsan prius
exstabat in margine ut alia lectio; ed. «ad operationem vel ad actionem se habere
non possunt ». — 3. β « quia ». — 4. α « consistit ». — o. Ed. om. « et ». — 6. δ « in­
formando de conceptione», RA. Pelster « informando ». ·— 7. F. « intellectum ».

25. — AD PRIMUM ergo dicendum quod quamvis
prima veritas sit simplex secundum rem, tamen in ea inve­
niuntur multa secundum rationem, prout intellectus diversas
conceptiones veras1 de ipso2 format. Et secundum hoc etiam
illas conceptiones diversas potest componere et dividere et
enuntiationem de Deo formare.
26. — Ad secundum dicendum quod operatio intellectus
componentis et dividentis resolvitur ad operationem ejus qua
respicit aliquod incomplexum ; quia quod quid3 est, est princi­
pium demonstrandi an est simpliciter et quia est hoc4. Et ideo
etiam illud quod fidei succedit, in quo fides consummabitur,
erit visio incomplexi.
27. — Ad tertium dicendum quod objectum caritatis est
bonum quod, secundum Philosophum in VI Meta., (e 4. 1027b,
2<> ; 1. 4, n. 1230) est in rebus. Objectum autem fidei est verum,
quod completur per operationem animæ. Et quia compositio
et divisio quæ est in enuntiabilibus, non est nisi per animam ;
ideo complexum est objectum fidei, quamvis incomplexum
sit objectum caritatis.
28. *— Ad quartum dicendum quod tempus determinatum
est de his quæ accidentaliter se habent ad fidem, sicut etiam se
habet5 accidentaliter ad prædicatum et subjectum, quæ com­
ponit et dividit intellectus.
Ea autem quæ se habent accidentaliter ad fidem, non sunt de
necessitate salutis, nisi postquam determinata sunt per prædicationem et doctrinam.
29. ·— Ad quintum dicendum quod sustinentium fidem esse
circa verum complexum. Quidam dixerunt quod est idem enuntiabile quod secundum tria tempora variatur : quod in I libro,
42 d., (a. 5, c.) improbatum est.
Et propter hoc Alii dixerunt quod articuli fidei non sunt idem
quantum ad essentiam, sed quantum ad utilitatem : quod etiam
non bene dictum est, quia sic fides non esset eadem simpliciter
sed secundum quid.
30. ■— Et ideo dicendum est quod in ipso articulo quod6 est
objectum fidei complexum, est aliquid materiale scilicet ipsa
passio, et aliquid formale scilicet res divina, et aliquid accidentale
scilicet ipsum tempus. Unde fides variatur quantum ad accidens,
non quantum ad essentiam7.
1. Ed. om. « veras ». — 2. Ed. « ipsa », contra αβθικ. — 3. ιό ni. unum « est »,
Pelster ■ quia quidquid est principium demonstrandi an, est simpliciter... ! »
— 4. Ed. om. « hoc ». — 5. αβγ « habent ». — 6. Ed. « qui ». — 7. Ed. « Unde
fides variatur non quantum ad essentiam, sed quantum ad accidens ».

Solutio III
31. — AD TERTIAM QUÆSTIONEM dicendum quod fides
nnititur veritati primæ. Unde cum illa sit infallibilis, fidei non
potest subesse falsum.

i

32. - - AD PRIMUM ergo dicendum quod contingens non
potest esse objectum fidei nisi secundum quod stat sub divina
præscientia ; et secundum hoc habet necessitatem consequentiae,
et sic cadit sub fide. Unde sicul præscientia non potest falli,
ita1 nec fides.
33. — Ad secundum dicendum quod post tempus Abrahæ
Deus poterat2 alio modo genus humanum liberare quam per
passionem Christi, loquendo de potentia absoluta, sed non
secundum quod consideratur in ordine ad præscientiam. Non
enim poterat Deus ut aliquid præscitum ab eo sit, et postmodum
non fiat, sicut non potest falli vel mutari. Et sic fides Abrahæ
fuerat de passione Christi, secundum quod stat sub divina præ­
scientia3.
34. — Ad tertium dicendum quod spes non tendit in beatitudinem nisi ex suppositione meritorum ; alias esset praesumptio
et non spes. Unde si deficientibus meritis iste ad beatitudinem
non pervenit ut speravit, spes non decipitur4.
Ei similiter nec caritas decipitur quia semper vult illud5 quod
Deo placitum est. Unde si aliquis postea comperiat aliquid6
non esse Deo placitum quod prius placitum aestimabat, aestima­
tio humana fallitur, non caritas.
35. ■— Ad quartum dicendum quod fides non est de hac hostia7
rite consecrata. Sed quod hæc hostia sit rite consecrata, hoc est
humanæ aestimationis. Et ex hac parte potest accidere error in
latria.
ARTICULUS II

Quæstiuncula I
II-II, q. 1, a. 4 ; Ver., q. 14, a. 9 ; Hebr., c. 11, 1. 1.

36. — AD SECUNDUM SIC PROCEDITUR. Videtur

quod

FIDES SIT DE VISIS.

’

1. I Cor., xiii, 12 : « Videmus nunc per speculum in aenigmate »,
et loquitur ibi de fide ; ideo fides est visio. Ergo credita sunt visa.
1. α · sic ». — 2. RANF. « potuit », VP. « potest ». — 3. Ed. « subsistit divinæ præscientiæ ». — 4. Θ et Pelster ad. « Sed si starent merita et non obtineretur vita
ætcrna sperata tunc subesset falsum ». — 5. Ed. « id ». — 6. Ed. om. « aliquid ». —
7. Ed. et Pelster ad. « nisi ».

2. Præterea. Lumen fidei se habet ad articulos sicut lumen
naturale ad principia naturaliter cognita. Sed lumen naturale
facit videre principia perse nota. Ergo et lumen fidei facit videre
articulos.
3. Præterea. Intelligere videre est. Sed oportet eum qui audit
intelligere quæ dicuntur, ad hoc quod credat. Ergo fides quæ
ex auditu est, de visis est.
4. Præterea. Prophetia visionis causa est. Sed fides et pro­
phetia in idem concurrunt, ut supra dictum est. Ergo fides de
visis est.
5. Præterea. Illud1 quod est materiale in objecto fidei, est
res creata, ut dictum est. Sed res illa creata visui humano subjacet
etiam sensibili, sicut passio. Ergo cum fides sit de toto objecto
suo, fides de visis erit.
37. — SED CONTRA. Hebr., xi, 1 : « Fides esi argumentum
non apparentium. » Ergo non est de visis.
38. ·— Præterea. « Deum nemo vidit unquam. » Joan., i, 18.
Sed fides proprie est de Deo. Ergo fides est de non visis2.
39. — Præterea. Fides gignit spem. Glossa Mat., i. Sed
spes est de non visis. Rom., vm, 24. Ergo et fides.
Quæstiuncula II
I-II, q. 67, a. 3 ; II-II, q. 1, a. 5 ; Ver., q. 14, a. 9 ; Hebr., c. 11, 1. 1.

40. ■— ULTERIUS. Videtur quod

fides possit esse

de

scitis.

1. Deum3 esse est creditum. Sed hoc est scitum, quia demons­
trative est probatum. Ergo fides est de scitis.
2. Præterea. Unum de generantibus scientiam est doctrina.
Sed fides, quantum ad distinctionem credendorum, est per
doctrinam, quia « fides ex auditu » est. Rom., x, 17. Ergo fides
est de scitis.
3. Præterea. Omne illud ad quod habetur ratio probans,
est [scitum1.] Sed ad ea quæ sunt fidei, potest haberi ratio pro­
bans. I Pelr., in, 15 : « Parali semper ad reddendum rationem de
ea quæ in nobis est fide et spe >». Et Commentator supra i De
divin, nom. dicit quod « ratio est prior auctoritate ». Et Richardus de sancto Victore dicit (in I De Trinit., c. 4 ; L. 196, 892)
quod « ad nullam veritatem probandam deficit ratio. » Ergo fides
est de scitis.
4. Præterea. Omnis5 probatio convincens intellectum ad
1. Ed. « id ». — 2. βδ om. hoc argumentum, sed habent infra. — 3. Θ « quia Deum »,
ed. « Deum enim ». — 4. αβγδθικ, RA. Pelster « creditum ». — 5. α om. « omnis ».

assentiendum, facit scientiam. Sed ad assentiendum his qua·
sunt fidei, convincitur. intellectus per miracula, sicut supra
dictum est de daemonibus. Ergo fides est de scitis.

41. — SED CONTRA. Scientia ex intellectu principiorum
causatur. Sed de his quae fides credit non possumus habere intellectum fide manente, scilicet in statu viæ. Ergo fides non potest
esse de scitis.
42. ·— Præterea. Scientia est effectus rationis. Sed ea de quibus
est fides sunt supra rationem. Ergo de his quæ sunt fidei non
potest esse scientia1.
Quæstiuncula III

£.1 '

I, q, 12, a. 13, ad 3 ; II-II, q. 1, a. 5, ad 1·

j
i
■
:
!
(
"*

43. — ULTERIUS. Videtur QUOD EA DE QUIBUS EST
’
1. Quia secundum Gregorium, (Hom. 26 in Evang., n. 8;
L. 76, 1202) «.apparentia non habent fidem, sed agnitionem ». Sed
ea quæ non habent agnitionem sunt ignota. Ergo ea quæ fidem
habent ignota sunt.
2. Præterea. I Cor., n, 9 : « Oculus non vidit et auris non
audivit et in cor hominis non ascendit quæ præparavit Deus dili­
gentibus se. » Sed quæcumque cognoscuntur in cor ascendunt.
Ergo fides quæ est de praedictis, de ignotis est.
3. Præterea. Omnis nostra cognitio ortum habet a sensu,
secundum Philosophos. Sed ea quæ cadunt sub fide nullo modo
possunt reduci ad cognitionem sensibilem. Ergo de eis non est
cognitio aliqua.
4. Præterea. Omne quod cognoscitur est præsens aliquo
modo cognoscenti. Sed fides, ut dicit Augustinus, !Ep. 147 ad
Paulin., c. 2 ; L. 33, 599) est de absentibus. Ergo ea quæ sunt
fidei sunt ignota.
FIDES, SINT IGNOTA.

>
j

44. — SED CONTRA. Omnis habitus in potentia cognitiva
existens facit cognoscere suum objectum. Sed fides est in poten­
tia cognitiva existens sicut in subjecto, ut prius (d. 23, 171)
dictum est. Ergo ea quæ sunt fidei aliquo modo cognoscuntur.
45. -— Præterea. Infidelitas est ignorantia, ut patet I Tim.,
i, 13 : « Misericordiam consecutus sum, quia ignorans feci in

I
i

1. /33 et ed. ad. « Præterea. « Deurn nemo vidit unquam. » Joan. I. Sed fides proprie de
Deo est. Ergo de non visis est etc. » ; sed jam habetur hoc argumentum in quæstiun.
cula præcedenti, et ad rem.

*

incredulitate mea. » Ergo fides est cognitio, et ita credita sunt
cognita.
Solutio I
46. — RESPONSIO. Dicendum AD PRIMAM QUÆSTIONEM
quod visio, proprie loquendo, est actus sensus visus.
Sed propter nobilitatem istius sensus translatum est nomen
visionis ad actus aliarum potentiarum cognitivarum secundum
similitudinem ad sensum visus.
47. Potest ergo attendi similitudo quantum ad genus cognitionis
lanium. Et sic largo modo et1 improprie omnis cognitio visio
dicetur ; et secundum hoc2 fides est de visis utcumque, sicut3
Magister dicit, non quidem visu exteriori, sed interiori.
48. — Potest etiam ulterius attendi hæc similitudo non
solum quantum ad genus cognitionis, sed etiam quantum ad
modum cognoscendi. Modus autem quo sensus visus4 videt, est
inquantum species visibilis facti5 in actu per lumen formatur in
’ visu. Unde transferendo nomen visionis ad intellectum, proprie
intelligendo videmus, quando per lumen intellectuale ipsa forma
intellectualis fit in intellectu nostro ; sive illud lumen sit naturale,
sicut cum intelligimus quidditatem hominis aut aliquid hujus­
modi ; sive sit supernaturale, sicut quo Deum in patria videbi­
mus.
49. — Et ulterius videri per intellectum dicuntur illa complexa
quorum cognitio ex prædicta visione consurgit ; sicut per lumen
naturale videmus principia prima quæ cognoscimus statim ut
terminos cognoscimus6 ; sive per lumen supernaturale, sicut est
visio prophetiæ.
50. ■— Et ulterius etiam ea quæ in ista principia resolvere
possumus per rationem dicuntur videri, sicut ea quæ scimus
demonstrative probata.
51. — Et secundum hoc patet quod fides non potest esse de
visis, quia forma illa intelligibilis quæ principaliter est objectum
fidei, scilicet7 Deus, formationem intellectus nostri subterfugit
et non est ei pervius in statu viæ, ut Augustinus dicit (Ep. 92
et 147 ; L. 33, 318 sq. ; 596 sq.). Nec iterum ea quæ sunt fidei,
ad principia visa reducere demonstrando possumus.
52. — AD PRIMUM ergo dicendum quod visio ibi large acci­
pitur secundum primum modum.
53. — Ad secundum dicendum quod termini principiorum
1. Ed. om. « et ».— 2. δ “ et sic ».— 3. β « ut », a ail. « etiam ».— 4. F. om. « visus ».
— 5. Ed. om. « facti ». — 6. Ed. om. « cognoscimus ». — 7. Ed. « idest ».

naturaliter notorum sunt comprehensibiles nostro intellectui ;
ideo cognitio quæ consurgit de illis principiis, est visio. Sed
non est ita de terminis articulorum. Unde in futuro, quando
Deus per essentiam videbitur, articuli erunt ita per se noti et
visi, sicut modo principia demonstrationis.
54. —Ad tertium dicendum quod fidem1 præcedit intellectus,
quo intelligimus quid significatur per nomen et non quo intelligimus quid sit res ipsa ; quia nomina ex effectibus Deo2 impo­
nuntur.
55. — Ad quartum dicendum quod prophetia respicit tempo­
rale quasi proprium objectum quod intellectu comprehendi
potest ; et ideo prophetia est visio.
56. — Ad quintum dicendum quod de eo quod est materiale
in objecto fidei, scilicet incarnatio, non est fides, nisi secundum
quod stat sub illo formali ; sicut visus non est de colore nisi
secundum quod stat sub lumine. Et sic non cadit sub visu corpo­
rali, nec intellectuali.

.

Solutio II

57. — AD SECUNDAM QUÆSTIONEM dicendum quod
fides, ut dictum est, comparatur ad aliquid dupliciter, scilicet
per se et per acccidens.
Et quod per se pertinet ad fidem, pertinet ad eam semper et
ubique ; ideo quod pertinet ad fidem ratione hujus vel illius, non
est fidei per se, sed per accidens.
58. — Sic3 ergo quod simpliciter humanum intellectum excedit
ad Deum pertinens, nobis divinitus revelatum ad fidem per se
pertinet.
59. — Quod autem excedit intellectum hujus vel illius et non
omnis hominis, non per se, sed per accidens ad fidem pertinet.
60. — Ea autem quæ omnem intellectum humanum excedunt
non possunt per demonstrationem probari, quia demonstratio in
intellectu principiorum fundatur ; et ideo hujusmodi non possunt
esse scita.
61. ■— Sed quædam quæ sunt præcedentia ad fidem, quorum
non est fides nisi per accidens, inquantum scilicet excedunt
intellectum hujus4 hominis et non hominis simpliciter, possunt
demonstrari et sciri, sicut hoc quod est Deum esse : quod quidem
est creditum quantum ad eum cujus intellectus ad demonstra­
tionem non attingit ; quia fides, quantum in se est, ad omnia
quæ fidem concomitantur vel sequuntur vel præcedunt suffi­
cienter inclinat.
1. Θ Pelster « fidei », F. om. « fidem ». — 2. Ed. om. « Deo ». — 3. F. om. «■ sic ». —
4. Ed. «illius».
COMMENT. IN LIB. SENTENT. - III. — 26

Et per hoc patet solutio AD PRIMUM.
62. — Ad secundum dicendum quod fides determinatur per
auditum doctrinæ proponentis quid1 tenendum sit, sed non
probantis propositum. Et ideo scientiam talis doctrina non facit.
63. — Ad tertium dicendum quod ratio humana præcedit
auctoritatem humanam et ratio divina præcedit auctoritatem
divinam cui fides innititur. Unde fides nostra ila se habet ad
rationem divinam qua Deus cognoscit, sicul se habet fides illius
qui supponit2 principia subalternatæ scientiæ a scientia subal­
ternante quæ per propriam rationem illa probavit.
Unde Apostolus non monet rationem humanam inducere ad
probandum fidem, sed3 divinam, ut quid Deus dixit4 ; humanam
aulem ad defendendum, ut per eam ostendatur quod ea quæ
fides supponit5 non sunt impossibilia ; non autem ita quod suffi­
cienter per rationem humanam ea quæ sunt fidei probari pos­
sunt6.
Et ideo verbum Richardi intelligendum est de probatione
non sufficienti, sed aliquo modo persuadenti.
64. — Ad quartum dicendum quod argumenta quæ cogunt
ad fidem, sicut miracula, non probant fidem per se, sed pro­
bant veritatem annuntiantis fidem. Et ideo de his quæ fidei
sunt scientiam non faciunt.
Solutio III

65. — AD TERTIAM QUÆSTIONEM dicendum quod ad
perfectam rationem cognitionis intellectivæ tria requiruntur.
Primo quod id quod cognoscitur, intellectui proponatur ; secundo
quod intellectus illis7 adhæreat ; tertio quod ea videat.
66. — Ea ergo quae fidei sunt, intellectui proponuntur non
quidem in seipsis, sed quibusdam verbis quæ ad eorum ex­
pressionem non sufficiunt, et quibusdam similitudinibus ab
eorum repræsentatione deficientibus ; et ideo8 dicuntur cognosci
« in speculo et in aenigmate. » Et propter hoc non videntur, pro­
prie loquendo, sed tamen intellectus assentit eis. Et propter
hoc imperfecte cognoscuntur, nec omnino ignorantur.
67. — AD PRIMUM ergo dicendum quod Gregorius loquitur
de agnitione perfecta quæ visionem includit.
68. — Ad secundum dicendum quod in cor ascendit quod
1. Ed. ad. « evitandum sit et quid ». — 2. F. « ponit ». — 3. Pelster contra αβγ^ΐθικ
< L ed. « scilicet ». — 4. VP. « ut ostendatur quod Deus dixit », Pelster ad. in notula :
« Sed videtur addendum esse cognoscatur, vel tale quid. ». — 5. Ed. « præsupponit ». —
G. Ed. « possint ». — 7. α « his ». — 8. RA. om. « ideo », Θ om. « et ».

per operationem cordis formari potest ; et hoc est1 quod videtur.
Et per istum modum quæ præparavit Deus diligentibus se, in
cor hominis non ascendunt.
69. ■— Ad tertium dicendum quod cognitio fidei ortum habet
a sensu, inquantum significationes nominum quæ proponun­
tur, a sensibilibus cognovit2. Sed hæc3 deficiunt a representatione ejus circa quod est fides proprie. Ideo fides non habet cogni­
tionem perfectam.
70. — Ad quartum dicendum quod illud proprie dicitur prae­
sens cujus essentia intellectui vel sensui praesentatur. Et ideo4
quia hoc facit visionem, ideo dicit Augustinus quod videntur
præsenlia sed creduntur absentia. Et propter hoc etiam fides
similatur5 auditui, quia de absentibus est, sicut auditu cognos­
cimus quæ, cum sint absentia, nobis recitantur.

ARTICULUS III
Quæstiuncula I
II-II, q. 2, a. 3 ; I Cg., c. 5 ; III, c. 118,152 ; Ver., q. 14, a. 10 ; Expos. Symboli ;
In Boet, de Trin., q. 3, a. 1.

71. ■

AD TERTIUM SIC PROCEDITUR. Videtur

quod

NON SIT NECESSARIUM QUOD HOMO CREDAT ALIQUID CUJUS
NON HABET6 SCIENTIAM NEQUE VISIONEM, JSUFER NATURALEM
RATIONEM EXISTENS.

1. Nulli enim rei perfecte providetur nisi sibi conferantur ea
per quæ potest in finem suum devenire. Sed naturae humanae
sufficienter in sui7 creatione divina providentia providit. Ergo
ei tribuit ea per quæ possit in finem suum tendere. Et ita videtur
quod ratio naturalis sufficienter hominem in finem ordinet8;
et ita non oportet quod aliqua supra rationem credat.
2. Præterea. L'ltimus finis nostræ vitæ est Deus, inquantum
est summum bonum. Sed aliquid esse summum bonum, est pro­
batum per rationem naturalem. Ergo non oportuit aliquid aliud
credere supra rationem naturalem ad ordinationem hominis in
finem.
3. Præterea. Sapientia divina in infinitum nostram rationem
excedit. Ergo infinita sunt in sapientia Dei quæ rationem
nostram excedunt. Sed non de omnibus illis possumus habere
1. RA. om. « est ». — 2. RANVP. Pelster : « in quantum significationes nominum
quæ proponuntur a sensibus, cognovit », contra αβγδεζι. — 3. Pelster « hoc », sed
sine dubio legendum esi « hæc ». — 4. Ed. om. « ideo ». -— 5. Ed. « assimilalur ». —
6. α « habeat ». — 7. Ed. « sua ». — 8. α « ordinat ».

cognitionem. Ergo pari ratione nec de aliquibus quæ supra
rationem sunt, quia de similibus est idem judicium.
72. — SED CONTRA. Ubi est altior vita debet esse altior
operatio vitæ. Sed vita gratiæ est altior quam vita naturæ.
Ergo et cognitio gratiæ debet excedere cognitionem naturæ,
cum cognitio sit operatio vitæ.
73. —Præterea. .« Fides est substantia rerum sperandarum»,
Hebr., xi, 1. Sed ea quæ speramus sunt supra rationem, quia
« oculus non vidit nec auris audivit nec in cor hominis ascendit
quæ præparavit Deus iis qui diligunt illum. » I Cor., u, 9. Ergo
et fides debet esse de his quæ sunt supra rationem.

Quæstiuncula II
II-II, q. 2, a. 9 ; III, q. 7, a. 3, ad. 2 ; Ver,. q. 14, a. 3 ; Pol., q. 6, a. 9 ; Hebr.,
c. 11, 1. 1.

74. — ULTERIUS. Videtur

quod credere his quæ non

VIDEMUS, NON SIT LAUDABILE NEQUE MERITORIUM.

1. Quia i.: qui cito credit levis est corde», ut dicitur Eccli., xix,
4. Sed qui credit his quæ nullo modo videt, nimis cito credit.
Ergo magis est vituperandus quam laudandus.
2. Præterea. Abnegare rationem quæ est nobilissimum eorum
quæ in nobis sunt, est vituperabile. Sed qui credit ea quæ non
sunt rationi consona, rationem abnegat. Ergo est vituperabilis.
3. Præterea. Discretio est illa quæ facit omne opus hominis
laudabile. Sed cum omnis nostra discretio sit per rationem, in
his quæ præter rationem sunt, non habemus aliquid quo discer­
namus. Ergo hoc credere non est laudabile, quia ita potest
aliquis credere falsis sicut veris.
75. — SED CONTRA est quod dicitur Joan., xx, 29 : « Beati
qui non viderunt et crediderunt. »
76. — Præterea. Omnis actus virtutis est laudabilis et meri­
torius, quantum in se est. Sed credere quæ non videntur, est
actus fidei quæ virtus est. Ergo est laudabile et meritorium.
Quæstiuncula III
II-II, q. 2, a. 10 ; q. 55, a. 5, ad 3 ; I Cg., c. 8.

77. — ULTERIUS. Videtur

quod ratio

humana dimi­

nuat MERITUM FIDEI.

1. Ratio enim sufficienter probans totaliter meritum fidei

evacuaret ; quia, ut dicit Gregorius : (Hom. 26, in Evang., n. 1 ;
L. 76, 1197) « Fides non habet meritum cui humana ratio præbet
experimentum. » Ergo ratio aliqualiter persuadens meritum fidei
diminuit.
2. Præterea. Illud quod inducit ad corruptionem fidei, dimi' nuit meritum fidei. Sed ratiocinationes1 et disputationes indu­
cunt corruptionem fidei, ut dicit Averroes in III2 Phys.,
(in prologo) ex hoc quod homo audit alia et ex hoc minus adhae­
ret illis3 quæ consuevit audire, et dubitare incipit. Ergo videtur
quod ratio humana meritum fidei diminuat.
3. Præterea. Opus quod pure propter Deum fit magis est
meritorium quam quando cum hoc fine admiscetur aliquid aliud
temporale. Ergo pari ratione humana ratio fidei admixta meri­
tum fidei diminuit.

78. — SED CONTRA. Per rationes humanas fides elucidatur.
Sed elucidantibus vita æterna promittitur, ut patet Eccli.,
xxiv, 31 : « Qui elucidant me, vitam æternam habebunt » : quod
non esset, si per elucidationem meritum fidei diminueretur.
Ergo videtur quod ratio humana meritum fidei non diminuit.
79. — Præterea. Quanto virtus est magis propinqua fini,
tanto est magis meritoria. Sed finis fidei, est intelligentia veritatis
ad quam homo propinquat per rationes humanas. Ergo ratio
humana fidei meritum non diminuit, sed auget.
Solutio I

80. — RESPONSIO. Dicendum AD PRIMAM QUÆSTIONEM
quod in fide sunt quædam quæ sunt supra rationem humanam
simpliciter, de quibus essentialiter est fides ; et quædam quæ sunt
supra rationem humanam alicujus, quamvis non supra rationem
cujuslibet hominis. Et ad uraque fuit nectssarium dari fidem.
81. — Quia enim homini Deus providit finem qui est supra
naturam hominis, scilicet plenam participationem suæ beatitudinis ; oportet autem eum qui in finem tendit, si libero arbitrio
agat, cognoscere finem ex cujus consideratione dirigitur in his
quæ sunt ad finem ; ideo oportuit ut homo alicujus rei cogni­
tionem haberet quæ rationem naturalem4 ejus excedit : quæ
quidem cognitio homini per gratiam fidei datur.
82. — Sicut autem est in gratia perficiente allectum quod
præsupponit naturam, quia eam perficit ; ita et fidei subster­
nitur naturalis cognitio quam fides præsupponit et ratio pro1. Ed. « rationes ». — 2. αβγό « iv ». — 3. Ed. « his ». — 4. Ed. « naturalem cogni­
tionem ».

bare potest ; sicut Deum esse et Deum esse unum, incorporeum,
intelligentem et alia hujusmodi. Et ad hoc etiam sufficienter
fides inclinat, ut qui rationem ad hoc habere non potest, fide
eis assentiat : quod quidem necessarium fit propter quinque, ut
dicit Rabbi Moyses (in prima parte, c. 30).
83. ■— Primo, propter altitudinem materiæ secundum eleva­
tionem a sensibus, quibus vita nostra connutritur. Unde non
est facile sensum et imaginationem deserere : quod tamen est
necessarium in cognitione divinorum et spiritualium, ut Boetius
dicit (lib. De Trinit., c. 2; L. 64, 1250; q. 6, a. 1).
84. — Secundo, quia quamvis intellectus hominis naturaliter
sit ordinatus ad divina cognoscenda, non tamen potest in
actum exire per seipsum. Et quia non cuilibet potest adesse
doctor paratus, ideo Deus lumen fidei providit quod mentem ad
hujusmodi elevet.
85. — Tertio, quia ad cognitionem divinorum per viam ratio­
nis multa præexiguntur, cum fere tota philosophia ad cogni­
tionem divinorum ordinetur : quæ quidem non possunt nisi
pauci cognoscere. Et ideo oportuit fidem esse ut omnes aliquam
cognitionem de divinis haberent.
86. ■— Quarto, quia quidam naturaliter sunt hebetes et tamen
cognitionem divinorum indigent qua in vita dirigantur.
87. ■— Quinto, quia homines occupantur circa necessaria vita?
et retrahuntur a consideratione divinorum diligenti.

88. — AD PRIMUM igitur1 dicendum quod finis humanae
vitæ est cognitio Dei etiam secundum Philosophos (X Eth.,
K Ί. 1177a, 19 sq. ; 1. 10 c.) qui ponunt felicitatem ultimam in
actu sapientiæ secundum cognitionem nobilissimi intelligibilis.
Cognitio autem Dei quædam excedit nostram naturam, sicut
visio quæ est per essentiam. Et ad istum finem non potuit suffi­
cienter nobis provideri per nostra naturalia. Et ideo necessaria
fuit fides eorum quæ essentialiter ad fidem pertinent.
89. — Alia autem cognitio Dei est commensurata nostræ naturæ,
scilicet per rationem naturalem. Sed quia hæc habetur in ultimo
humanæ vitæ, cum sit finis, et oportet humanam vitam regulari
ex cognitione Dei, sicut ea quæ sunt ad finem ex cognitione
finis, ideo etiam per naturam hominis non potuit sufficienter
provideri quantum etiam ad hanc cognitionem Dei. Unde2
oportuit quod per fidem a principio cognita fierent, ad quæ
ratio nondum poterat pervenire ; et hoc quantum ad ea quæ
ad fidem3 præexiguntur.
90. ■— Ad secundum dicendum quod bonum ut dicit Diony1. βδ ed. « ergo ». —· 2. a « non ». — 3. F. « finem ».

sius (cap. 4, De div. nom., G. 3,694 ; lect. 1, p. 331) est difïusivum
sui1. Unde ubi cognoscitur alia ratio diffusionis, cognoscitur
alia ratio bonitatis. Per rationem ergo naturalem potest cognosci
summum bonum secundum quod diffundit se communicatione
naturali, non autem secundum quod diffundit se communicatione
supernaturali. Et secundum hanc rationem summum bonum
est finis nostræ vitæ : de quo oportet haberi fidem, cum ratio in
illud non possit.
91. — Ad tertium dicendum quod ea quæ sunt ad finem, debent
proportionari fini. Unde cum finis humanæ vitæ ultimus sit supra
facultatem2 naturæ et per consequens rationis -— quæ ratio3
ex his quæ sunt ad finem, de fine conjectat — oportet quod etiam
ea1 quæ sunt ordinata ad finem illum, supra facultatem huma­
næ naturæ sint et supra rationem.
Et ita non omnia quæ in divina sapientia supra rationem sunt
ad fidem pertinent, sed solum cognitio finis supernaturalis et
eorum quibus in finem illum supernaturaliter ordinamur.

f'

✓·
V
φ
'
■ Wv

3·

3
-1'·
. y

r)

'

Solutio II
92. — AD SECUNDAM QUÆSTIONEM dicendum quod,
sicut Philosophus dicit, I Eth., (a 12. 1101», 12 sq.; 1. 18)
laus proprie secundum respectum ad alterum quod dignius est
attenditur; sicut videmus quod actus concupiscibilis laudatur
inquantum ordinate se habet ad rationem ; actus vero rationis
inquantum ordinate se habet ad intellectum quo dirigitur ;
et actus etiam supremarum potentiarum secundum quod convenienter se habent ad finem.
Et propter hoc illa quæ sunt optima, non laudantur, sed hono­
rantur. Et quia « virtus est dispositio perfecti5 ad optimum», ut
dicitur in VII Phys.,
3. 216b, 23; 1. 5, n. 6) ideo proprie
virtutis actus laudabilis est.
93. — Nostra autem naturalis cognitio se habet ad divinam
sicut ad superiorem. Et ideo cum ratio nostra divinæ consentit,
actus laudabilis est, sicut cum irascibilis rationi subditur. Et
ideo credere veritati primæ in his quæ non videntur, laudabile
est et6 meritorium et opus virtutis.
94. — AD PRIMUM ergo dicendum quod credere homini
absque ratione probabili est nimis cito credere ; quia cognitio
unius hominis non est naturaliter ordinata ad cognitionem alte1. αγδ om. « sui ». —2. α ad. « humanæ ». — 3. ayô om. « ratio ». — 4. Ed. « illa ». —
5. α « perfecta ». — 6. Ed. ad. « opus ».

rius, ut per ipsam reguletur. Sed hoc modo est ordinata ad veri­
tatem primam.
95. — Ad secundum dicendum quod homo dum credit, ratio­
nem non abnegat quasi contra eam faciens ; sed eam transcendit
altiori dirigenti innixus, scilicet veritati primæ ; quia ea quæ
fidei sunt, etsi supra rationem sint, tamen non sunt contra
rationem.
Ea autem quæ supra hominem1 sunt quærere, non est vitu­
perabile sed laudabile ; quia homo debet se ad divina erigere
quantumcumque potest, ut dicit Philosophus, X Elh., (« 7.
1177», 2G sq. ; 1. 11, b.).
96. — Ad tertium dicendum quod discretionem credendorum
habet homo per lumen fidei, sicut discretionem spirituum per
aliquam gratiam gratis datam. Unde homo lumen fidei habens
non consentit his quæ contra fidem sunt, nisi inclinationem fidei
derelinquat ex sua culpa.

Solutio III

I

97. ■— AD TERTIAM QUÆSTIONEM dicendum quod quan­
titas meriti ex duobus potest attendi : scilicet ex parte operis et ex
parte operantis
Opus quidem oportet quod2· sit virtuosum. Et quia virtus est
circa difficile et bonum, oportet quod habeat difficultatem et
bonitatem quantum in se est. Et ideo quod addit ad alterum
eorum addit ad meritum, quantum est ex parte operis.
98. — Ex parte vero operantis requiritur voluntas. Unde quanto
magis quis voluntarie3 facit, tanto magis meretur. Et semper
quantitas meriti attenditur secundum radicem caritatis. Hæc
autem quantitas est quasi formale respectu alterius. Unde se­
cundum eam certius est judicium de quantitate meriti.
99. — Ratio ergo4 naturalis dupliciter5 potest induci in his
quæ fidei sunt : vel cum fide6, vel contra fidem.
Ratio autem inducta contra fidem addit ad7 difficultatem actus
quantum in se est. Unde manente eadem voluntate credendi,
magis meretur qui credit3 ad quod videt multas rationes natu­
rales in contrarium, quam qui eas non videt ; sicut qui cum tentatur vehementius de luxuria, si resistat9 æquali voluntate,
magis10 meretur.
100. — Ratio autem quæ secundum fidem inducitur non facit
1. α « rationem ». — 2. Ed. « ut ». — 3. F. « voluntate ». — 4. ay « autem ». — 5. α
duplex ». — 6. β « vel pro fide », ed. « vel cum ratio inducitur secundum fidem ». —
7. Ed. om. « ad ». — 8. α ad. « illud ». — 9. Ed. « resistit ». — 10. Ed. « plus ».

videri illud1 quod creditur, et ideo difficultatem operis, quantum
in se est, non minuit2 ; sed quantum in se est, facit voluntatem
magis promptam ad credendum, et ex parte ista potest augere3
meritum fidei, sicut habitus virtutis qui inclinat ad actum in se
difficilem, quem4 facilem reddit operanti.
101. — Unde patet quod tam causa rationalis5 pro fide
inducta, quam contra fidem, quantum in se est, meritum fidei
auget, quamvis possit etiam diminuere utrumque ex defectu
credentis.
102. — AD PRIMUM ergo dicendum quod ratio praebens
experimentum sufficienter fidei facit visionem ; et ideo difficul­
tatem credendi evacuat. Sed talis ratio de his quæ per se ad
fidem pertinent, non potest haberi.
103. ·— Ad secundum dicendum quod ex disputationibus
corrumpitur fides in eo qui fidem firmam non habet, ex culpa
ipsius.
104. — Ad tertium dicendum quod ratio humana adducta
non facit ut homo non6 pure propter Deum credat, quia ea
remota7 nihilominus crederet ; unde quantum in se est, non
diminuit meritum fidei8 nisi ex culpa credentis.

EXPOSITIO TEXTUS

105. — « Quæ non proprie dicitur fides, sed veritas. » (1)
Contra. Hic dividit fidem contra veritatem. Ergo fides
veritatem non habet.
EtB dicendum quod hic accipit veritatem manifestam quæ
succedit fidei.
106. — « Ex fide verborum etc.10 » (2)
Contra. Nunc etiam non credimus tantum verbis ; quia cum
apud diversas gentes sint diversa verba, esset diversa fides.
Et dicendum quod non dicitur esse fides verborum ut eorum
in quæ credatur ; sed quia ea quæ credenda sunt nobis per verba
proponuntur, insufficienter nobis res creditas ostendentia.
107. ■— « Cum fides sit ex auditu etc. » (3)
Contra. Auditus interior a visu non differt.
Et11 dicendum quod utrumque dicitur in intellectu per simili­
tudinem. Unde proprie de illis rebus intellectus visio habetur
quarum formæ se ei offerunt sed auditus de illis quæ non videt.
1. Ed. « id ». — 2. Ed. « diminuit ». — 3. α « augeri ». — 4. α « quam ». — 5. ay
« voluntas », β « ratio ». — 6. β om. «non». — 7. Ed. « qua remota ». — 8. Ed. om.
«fidei ». — 9. Ed. om. « et ». — 10. Ed. om. « etc ». — 11. Ed. om. « et ».

108. — « Alia sunt quæ non intelligimus etc.1 » (3) Sicut prin­
cipia naturaliter cognita.
109. ■— « Alia quæ non credimus2 etc. » (3) sicut ea qua^
supra rationem sunt. Et accipit hic credere communiter pro omni
assensu. (3)
110. — « Nisi aliquid intelligat » scilicet quid3 significatur
per nomen.

1. F. « quæ nisi intelligamus non credimus ». — 2. F. « quæ nisi credamus, non
intelligemus ». — 3. Ed. « quod ».

DISTINCTIO XXV
De fide antiquorum

1. ·— Prædictis adjiciendum est de sufficientia fidei ad salutem.
Illis enim qui præcesserunt adventum Christi et qui sequuntur, videtur
profecisse fides secundum temporis processum, sicut profecit cognitio.
Fides quippe magna dicitur cognitione et articulorum quantitate, vel
constantia et devotione. Est autem quædam fidei mensura sine qua
nunquam potuit esse salus. Unde Apostolus (Hebr., xi, 6) : Oportet
accedentem credere quia est, et quod remunerator est sperantium in se. .
2. — Sed quæritur utrum hoc credere ante adventum vel ante legem
ad salutem suffecerit. Nam tempore gratiæ constat certissime hoc non
sufficere. Oportet enim universa credi quæ in Symbolis1 continentur.
Sed nec ante adventum nec ante Legem videtur hoc suffecisse, quia sine
fide Mediatoris nullum hominem vel ante vel post fuisse salvum, Sancto­
rum auctoritates contestantur.
Unde Augustinus Ad Optatum (Epist. cxc, c. 2, n. 5 et 6 ; L. 33 858) :
Illa fides sana est, qua credimus nullum hominem sive majoris sive parvulæ
ætatis liberari a contagione2 mortis et obligatione peccati quod prima nativi­
tate contraxit, nisi per « unum mediatorem Dei et hominum Christum
Jesum » (7 Tim., n, 5), cujus hominis ejusdemque Dei saluberrima fide
etiam illi justi sunt salvi facti qui priusquam veniret in carnem, credide­
runt in carne venturum. Eadem enim fides est et illorum et nostra... Proinde
cum omnes justi sive ante incarnationem, sive post, nec vixerint5 nec vivant
nisi ex fide incarnationis Christi, profecto quod scriptum est (Act., iv, 12) :
« Non est aliud nomen sub cælo in quo oporteat salvari nos », ex illo
tempore valet ad salvandum genus humanum ex quo in Adam vitiatum -est
(ibid., n. 8).
Idem (lib. De corrept. et grat., c. 7, n. 11 ; L. 44, 923) : Nemo liberatur a
damnatione quæ facta est per Adam, hisi per fidem Jesu Christi.
Idem (lib. II De nuptiis et concup., c. 11, n. 24 ; L. 44, 450) : Eadem fides
Mediatoris quæ nos salvat, salvos justos faciebat antiquos, pusillos cum
magnis, quia sicut credimus Christum in carne venisse, ita illi venturum ;
et sicut nos mortuum, ita illi moriturum ; et sicut nos resurrexisse, ita illi
resurrectu um ; et nos et illi ad judicium vivorum et mortuorum venturum.
Gregorius Super Ezechielem, (lib. II, hom. 5, n. 2 ; L. 76, 985) : « Et qui
præibant et qui sequebantur clamabant, dicentes : Hosanna, filio Dei,
etc.* » (Marc., xi, 9) : Quia omnes electi qui in Judæa esse potuerunt, sive qui
nunc in Ecclesia sunt, in MediatoremDei et hominum crediderunt et credunt5.
His aliisque pluribus testimoniis perspicue docetur, nulli unquam salu­
tem esse factam nisi per fidem Mediatoris. Oportet ergo accedentem credere
quæ supra dixit Apostolus, sed non sufficit.

De fide simplicium

3. — Quid ergo dicetur de illis simplicibus quibus non erat revelatum
mysterium Incarnationis, qui pie credebant quod eis traditum fuit ?
1. Ed. « symbolo ». —2. Quar. « contagio ». ·—■ 3. Ed. « viverint ».— 4. F. «Ho­
sanna, Benedictus etc ». — 5. Ed. om. « et credunt ».

Dici potest nullum fuisse justum vel salvum, cui non esset facta revela­
tio vel distincta vel velata, vel1 in aperto vel in mysterio. Distincta, ut
Abrahæ et Moysi aliisque majoribus, qui distinctionem articulorum fidei
habebant ; velata, ut simplicibus, quibus revelatum erat ea esse credenda
quæ credebant illi majores et docebant ; sed eorum distinctionem apertam
non habebant. Sicut et in Ecclesia aliqui minus capaces sunt qui articulos
Symboli distinguere et assignare non valent ; omnia tamen credunt qua·
in symbolo continentur; credunt enim quæ ignorant, habentes fidem
velatam in mysterio ; ita et tunc minus capaces ex revelatione sibi facta
majoribus credendo inhærebant, quibus fidem suam quasi committebant.
Unde Job (i, 14) : Boves arabant, et asinæ pascebantur juxta eos. Simplices
et minores sunt asinæ pascentes juxta boves, quia humilitate majoribus
adhærendo, in mysterio credebant quæ et illi in mysterio docebant, qualis
forte fuit vidua Sareptana. (Ill Reg., xvn, 10 sq.).

Quæ ante

adventum credere de

Mediatore

SUFFICIEBAT

4. — Sed quæritur, cum sine fide Mediatoris antiquis non fuerit salus
sicut nec modernis, utrum oportuerit illos credere omnia illa de Mediatore
quæ nunc credimus.
Quibusdam videtur quod suffecerit illis quatuor tantum credere,
scilicet nativitatem, mortem, resurrectionem et adventum ad judicium :
quod ex praunissis verbis Augustini colligunt, ubi ista quatuor posuit.
Aliis autem videtur, habita fide Trinitatis, id de mysterio Incar­
nationis fidei suffecisse, ut crederetur Dei Filius nasciturus de homine
et judicaturus ; qui de Joanne Baptista documentum hujus rei assumunt,
qui de morte Christi et descensu ad inferos in Evangelio dubitasse vide­
tur, secundum expositionem Gregorii, (Lib. i in Ezech., hom. 1, n. 5 :
L. 76, 788 ; et Homil. 6 in Evang., n. 1 ; L. 76, 1096) quando inter­
rogavit per discipulos (Luc., vu, 20) : «Tu es qui venturus es, an alium
expectamus » ? quasi diceret2 : Es tu per leipsum descensurus ad infer­
num ? an alium ad hæc sacramenta missurus es ?
. Quidam tamen dicunt eum non dubitasse de ignorantia, sed de pietate;
id est, dubitare se ostendisse, non quia ignoraverit, sed pietatis affectu
compassum esse Christo, et ejus humilitatem admirando insinuasse.

De

fide

Cornelii

5. — Solet etiam quæri de Cornelio, utrum fidem Incarnationis habuerit,
cum dictum est ei per Angelum (Act., x, 31) : Acceptæ sunt eleemosyna;
tuæ, et exauditæ sunt orationes tuæ. Si enim fidem Incarnationis non habe­
bat, tunc ergo sine fide Incarnationis erat ei justitia, quia de illo scriptum
est (Act., n, 22) quod justus erat et timens Deum. Si vero Incarnationis
fidem habebat, ad quid ergo missus est ad eum Petrus ?
Sane dici potest eum, sicut fidem unitatis, ita et Incarnationis habuisse
Dei revelatione ; sed incarnatum jam esse Dei Filium ignorasse. Et ideo
missus est ad eum Petrus, ut jam natum Dei Filium et annuntiaret et
sacramentum regenerationis ei conferret. Habebat igitur fidem Incarna­
tionis, sed an facta an futura esset, non noverat ; et ita per fidem venit ad
opera et per opera amplius est solidatus in fide. Per fidem enim, ut ait
Gregorius, (Lib. II in Ezech., hom. 7, n. 9; L. 76, 1018) venitur ad
opera. Cornelius etiam per fidem venit ad opera. Deum enim unum cre1. Quar. om. « vel ». —■ 2. Quar. om. « diceret ».

débat, sed Filium ejus nesciebat incarnatum. Per fidem placuerunt Deo
opera ejus : sine fide enim impossibile est placere Deo. (Hebr. xvi, 6).
Augustinus vero dicit (in c. 7 De præd. Sanet., n. 12 ; L. 44, 970),
Cornelio dictum esse per Angelum (Act., x, 31) : « Acceptæ sunt eleemosynæ
tuæ et orationes tuæ », antequam in Christum crederet ; nec tamen sine
aliqua fide donabat et orabat. Nam quomodo invocabat in quem non credebat ?
Sed si posset sine fide Christi esse salus, non ad eum mitteretur architectus
Ecclesise Petrus.
Attende quod ait, sine fide Christi non posse esse salutem, et tamen
Cornelium exauditum, antequam crederet in Christum : quod ita potest
intelligi,scilicet antequam sciret Christum incarnatum, in quem credebat
in mysterio.

De

ægUALITATE FIDEI, SPEI, CARITATIS ET OPERIS

6. — Illud etiam non est praetermittendum, quod fides, spes, caritas
et operatio, secundum aliquid æqualia sunt in præsenti.
Unde Gregorius (Lib. II in Ezechiel., hom. 10, n. 17 ; L. 76, 1068) :
Fidem, spem, caritatem atque operationem, dum in hac vita vivimus, æquales
sibi esse apud nos invenimus, quia quantum credimus, tantum amamus ;
et quantum amamus, tantum de spe præsumimus. Quisque enim fidelis
tantum credit quantum sperat et amat, et tantum operatur quantum credit
et amat et sperat. Sed tamen major fide et spe caritas dicitur, quia, cum ad
Dei speciem pervenitur, spes et fides transit, sed caritas permanet ; et quia
caritas mater est omnium virtutum. (Hieron., ep. 82 ad Theophil., n. 11 ;
L. 22, 742) quæ non ideo post fidem et spem ponitur, quod ex eis oriatur,
sed quia post illa remanebit aucta : Caritas enim nunquam excidit, I Cor.,
xili, 83. Præmissa autem æqualitas proprie secundum interiorum1 actuum
intensionem consideranda est.
7. — Huic vero quod hic et superius dictum est, scilicet quod caritas
non est ex fide et spe sed e converso, videtur obviare quod ait Apostolus
(ITim.,i, 5) : Finis præcepti est caritas de corde puro et conscientia bona et
fi.de non ficta progrediens : quod exponens Augustinus (Lib. I de doctr.
christ., c. 40, n. 44 ; L. 34, 36 et Enchir., c. 121, n. 32 ; L. 40, 288) cor
accipit pro intellectu et conscientiam pro spe : Qualis, inquit, caritas est
« finis præcepti » procedens « de corde puro », id est de puro intellectu, ut
nihil nisi Deus diligatur; « et conscientia », id est de spe bona ; α et fide non
ficta», id est simulata. Non igitur caritas fidem vel spem, sed fides et spes
caritatem præcedere videntur.
Hoc ergo ea ratione traditum intellige, non quod fides et spes causa vel
tempore caritat em omnium bonorum matrem præcedant; sed quia caritas
sine illis in aliquo esse non potest, sed illæ sine caritate possunt esse,
quamvis non sit pia fides vel spes sine caritate. Ideo igitur ex fide et spe
procedere dicitur caritas, quia nulli provenit sine istis.

DIVISIO TEXTUS
8. — « Prædictis adjiciendum est. etc. » (1)
Postquam determinavit Magister de fide quantum ad
suam essentiam quæ per definitionem cognoscitur, et de objecto
fidei ; hic determinat de ipsa per comparationem ad habentem
1. F. om. «interiorum ».

782

SCRIPTUM SUPER LIB. III SENTENTIARUM

ratione quantitatis, secundum quam crescit in habente fidem.
Dividitur autem hæc pars in duas. In prima determinat de
fide prout comparatur ad credentes secundum quantitatem quam
habet ex numero credibilium ; in secunda secundum quantitatem
quam habet ex intensione habitus, ibi : « Illud etiam non est
prætermittendum etc.1. » (6)
Circa primum tria facit. Primo ostendit quod fides sufficiens
ad salutem, se extendit ad cognitionem Divinitatis2 ; secundo
quod se extendit ad cognitionem Redemptoris, ibi : « Sed quæ­
ritur utrum hoc credere etc.1. » (2) Tertio ostendit ad quos arti­
culos Redemptoris fides se extendit, ibi : « Sed quæritur, cum
sine fide mediatoris, etc.1. » (4)
« Sed quæritur, utrum hoc credere etc.1. » (2) Hic duo facit.
Primo ostendit propositum. Secundo removet quamdam quæs­
tionem ex dictis, ibi : « Quid ergo dicetur etc.1. » (3)
« Sed quæritur, cum sine fide etc.1. » (4) Hic etiam duo facit.
Primo ostendit propositum. Secundo movet quæstionem, ibi :
« Solet etiam quæri etc1. » (5)
« Illud etiam non est prætermittendum etc.1. » (6) Hic ostendit
quod fides secundum quantitatem quam habet ex intensione
habitus, æquatur spei, caritati et operationi. Et circa hoc duo
facit. Primo ostendit propositum. Secundo solvit dubitationem
ibi : « Huic vero quod hic3 etc.1. » (7)
Hic est duplex quæstio.

Prima de definitione articulorum.
Secunda de explicita eorum cognitione.

QUÆSTIO I

DE DEFINITIONE ARTICULORUM
Circa primum quæruntur duo.
Primo, de articulo secundum se.
Secundo, de distinctione articulorum ab4 invicem.

1. F. om. « etc ». — 2. α « veritatis », ed. « Deitatis ». — 3. αβγά « hic vero quod
hic », RA. « hic vero quod hæc etc ». — 4. Ed. « ad

ARTICULUS I
Quæstiuncula I
Infra, 42 ; 11-11, q. a, a. 6 ; I Cor., c. 15, 1. 1.

9. — AD PRIMUM SIC PROCEDITUR. Et PONITUR1 DEFINITIO
Richardi de Sancto Victore2 quæ talis est : « Articulus est
indivisibilis veritas de Deo, arctans nos ad credendum. » Videtur
AUTEM QUOD SIT3 INCOMPETENS.

1. Quia indivisibilis veritas est veritas incomplexi. Sed fides
est de complexis, ut supra dictum est. Ergo articulus fidei non
est « indivisibilis veritas. »
2. Praeterea. Inter articulos fidei ponuntur aliqua quæ non
pertinent ad Deum nisi4 sicut ad causam, sicut carnis resurrectio5.
Sed hoc non sufficit ad hoc quod dicatur veritas esse de Deo,
quia sic omnis veritas a Deo est, non tamen omnis veritas ad
articulum fidei pertinet. Ergo videtur quod inconvenienter
dicatur « veritas6 de Deo. »
3. Praeterea. Arctatio necessitatem importat. Sed fides
voluntaria est, quia « nullus credit nisi volens », ut dicit Augusti­
nus {In Joan., tract. 26,η. 2 ; L. 35, 1607). Ergo male dicit quod
est « arctans ad credendum ».
4. [Item7.] Ponitur alia definitio Isidori8 : « Articulus est
perceptio divinae veritatis tendens in ipsam. »
Contra. Ipsa9 perceptio divinæ veritatis est etiam per ratio­
nem naturalem, sicut quod scimus Deum esse ; et tamen de
hoc non est articulus. Ergo male definit articulum.
5. Item. Objicitur de definitione Hugonis de Sancto
Victore10 : « Articulus est natura cum gratia. »

Quia articulus est res credita. Sed natura cum gratia est cre­
dens. Ergo, cum credens non sit creditum, articulus male defi­
nitur.

1. Ed. « exponitur ». — 2. Sine auctoris nomine refertur in II-II, q. 1, a. 6; sed
de facto est Guillelmi Antissiodorensis, Summa Aur., lib. Ill, tract, 3, cap. 2, q. 1.
— 3. a. « esse ». — 4. RA. om. « nisi ». — 5. αβγ8 « resurrectionem ». — 6. Ed. om.
«veritas». —7. ayS om. « Item », β habet « Præterea ». — 8. «Locus non' ocurrit ». — 9. γ8 ed. « Quia perceptio ». — 10. Locus non occurrit.

Quæstiuncula II
II-II, q. 1, a. 6 ; I Cor., c. 15,1. 1.

10. — ULTERIUS. Videtur

QUOD ARTICULUS

POSSIT

DICI

FORMATUS ET INFORMIS.

1. Objectum enim proportionatur habitui. Sed fidei1 objectum
est articulus. Cum ergo fides sit formata et informis, videtur
quod etiam articulus2.
2. Præterea. Tendere in Deum est actus fidei formats. Sed
articuli est tendere in Deum, ut patet per alteram definitionum
assignatarum. Ergo articulus potest esse informis et formatus.
3. Præterea. Unus articulus est : « Credo in Deum. » Sed hic
est actus fidei formatae. Ergo articulus est etiam formatus et
informis.

11· — SED CONTRA. In articulis fidei non differt peccator
et justus. Differt autem secundum formationem et informitatem.
Ergo formatio et informitas non pertinent ad articulos.
12. ■— Præterea. Mutare articulos non est in potestate hominis.
Sed informitas est in potestate hominis3 inquantum ex peccato
causatur. Ergo informitas non consideratur circa articulum.
Quæstiuncula III
II-Π, q. 1, a. 9.

13. — ULTERIUS. Videtur quod
Symbolo.

articuli non

debue­

runt colligi in

1. Quia tota fides sufficienter per sacram Scripturam instrui­
tur. Ergo superfluum fuit symbolos4 condere.
2. Præterea. Symbolum proponitur ut regula fidei, cujus
actus est assentire. Sed, sicut dicit Augustinus (Epistola
lxxxii ad Hieronymum, n. 3 ; L. 33, 277) : solis Apostolis et
Prophetis est hic honor exhibendus, ut quæcumque dixerunt,
hæc ipsa vera esse credantur. Ergo post symbolum Apostolo­
rum non debuerunt alia symbola fieri.
3. Præterea. Quæritur quare Symbolum Apostolorum el
Nicænum dividitur in5 partes secundum tres personas ; Symbo­
lum autem Athanasii secundum Divinitatem et humanitatem
partitur.
1. F. « fides ». — 2. Ed. « articuli ». — 3. RA. om. per homot. « sed informitas est in
potestate hominis ». — 4. P. « symbolum ». — 5. Ed. ad. « tres ».

4. Præterea. Quæritur quare Symbolum Apostolorum dicitur
submisse in Prima et Completorio ; alia vero duo dicuntur1
alte, unum post evangelium, alterum in Prima2.

14. — RESPONSIO. Dicendum AD PRIMAM QUÆSTIONEM3
quod articulus nomen græcum est et importat indivisionem.
Unde membra quæ non dividuntur in alia membra dicuntur
articuli.
Et secundum istum modum conclusiones quæ inquiruntur in
aliqua scientia vel in4 aliquo tractatu dicuntur articuli ; quia
ex eis, sicut ex quibusdam principiis indivisibilibus, consurgit
collectio quæ tractatum perficit.
Et sic in judiciis ea quæ per testes probata sunt vel probanda,
dicuntur articuli.
15. — Fides autem non inquirit sed supponit ea quæ fidei
sunt ex testimonio5 Dei ea dicentis. Unde illud quod habet spe­
cialem difficultatem in fide et cujus suppositio non dependet ab
alio supposito, proprie dicitur articulus fidei.
16. ·— Et ideo in definitione prædicta Richardus secutus est
.etiam6proprietatem nominis, dicens quod est « indivisibilis veritas»,
et etymologiam, secundum quod sonat in lingua latina, dicens
quod « arctat nos ad credendum ».
17. AD PRIMUM ergo dicendum quod in incomplexis,
per se loquendo, non est veritas nisi æquivoce. Unde indivisi­
bile inlelligendum est non simpliciter, sed in genere complexo­
rum.
18. ■— Ad secundum dicendum quod articuli fidei dicuntur
esse de Deo, aut quia pertinent ad divinam naturam, aut quia ad
personam sive7 ratione sui sive ratione naturæ assumptæ,
aut quia effectus proprius ejus8 qui non potest fieri aliqua virtute creata nec percipitur ratione humana ; et ideo objectio cessat.
19. — Ad tertium dicendum quod articulus dicitur' arctare
ad credendum non de necessitate coactionis, sed de necessitate
finis ; quia sine fide articulorum non potest esse salus.
20. — Ad quartum dicendum quod perceptio divinæ veritatis
quæ fit per rationem naturalem tendit, sicut in id cui innititur,
in intellectum principiorum ; sed perceptio divinæ veritatis quæ
est articulus tendit in primam veritatem non solum sicut
1. Ed. om. « dicuntur ». — 2. α « post Primam ». — 3. F. ad. « ad ». ■— 4. Ed. om.
«in». — 5. Ed. « testimoniis». — 6. Ed. « et ». — 7. Ed. om. «sive ». — 8. αβ
« est ».

finem vel objectum, sed sicut in id in quod resolvitur sicut in
causam suæ credulitatis.
21. ■— Ad quintum dicendum quod Hugo non intendit defi­
nire articulum, sed ostendere quæ sunt ea de quibus est fides ;
quia est de operibus conditionis quibus instituta est natura et de
operibus reparationis quibus collata est Dei1 gratia.
Solutio II
22. — AD SECUNDAM QUÆSTIONEM dicendum quod
articulus nominat id quod credendum est quasi objectum fidei.
Diversa autem dispositio operantis nihil variat in objecto opera­
tionis ; nec objectum denominatur ex dispositione operantis,
sed magis e converso ; sicut color non denominatur ex diversa
dispositione videntis, secundum quod quidam habent lippos
oculos et quidam claros.
23. — Unde cum formatio fidei et informitas ad dispositionem
credentis pertineant — nec etiam secundum id quod est pro­
prium intellectus in quo est fides, sed secundum relationem
ejus ad voluntatem in qua est caritas — non potest proprie
dici quod articulus sit formatus vel2 informis.

24. ■— AD PRIMUM ergo dicendum quod objectum proportionatur habitui in his quæ ad naturam habitus pertinent, non
in his quæ ex dispositione habentis habitum accidunt.
25. — Ad secundum dicendum quod illa definitio est data
de articulo per actum fidei ; unde dicit : « perceptio divinæ veri­
tatis. » Et ideo ex parte actus accidit ibi id quod est fidei forma­
tae, non ex parte objecti.
Et similiter dicendum ad tertium.

Solutio III
26. — AD TERTIAM QUÆSTIONEM dicendum quod nomen
symboli similitudinem et collectionem importat. Unde a quatuor
collectionibus nomen symboli imponitur. Primo, a collectione
multorum hominum in unam fidem. Secundo, a collectione
prædicantium fidem ; quia omnes Apostoli collecti hanc regu­
lam fidei ediderunt, unusquisque quod suum est3 apponens.
Tertio, quia ex diversis locis sacræ Scripturæ colliguntur ea
quæ credenda sunt, ut in promptu habeantur. Quarto, quia omnia
beneficia nobis4 divinitus collata ibi colliguntur. Unde Diony­
sius, 35 cap. Eccl. hierar., (G. 3. 423), dicit quod religionis sym1. α « divina ». — 2. α « et ». — 3. α « erat ». — 4. Ed. om. « nobis ». — 5. F. « iv ».

787

I·?

DISTINCTIO XXV, QUÆST. I, ART. I

f

bolum congruentius potest appellari hierarchia eucharistica, quasi
bona gratia.

-

27. — AD PRIMUM ergo dicendum quod oportuit ea quæ
in diversis locis sacræ Scripturæ tradita sunt in unum locum
colligi, ut fides magis in promptu haberetur.
28. — Ad secundum dicendum quod Patres qui alia symbola
post Apostolos ediderunt, nihil de suo apposuerunt ; sed ex sacris
Scripturis ea quæ addiderunt, exceperunt.
Et quia quædam difficilia sunt in illo Symbolo Apostolorum,
ideoad ejus explanationem editum est Symbolum Nicænum quod
diffusius fidem quantum ad aliquos articulos prosequitur.
Et quia quædam implicite continebantur in illis symbolis,
quæ oportebat propter insurgentes hæreses explicari, ideo additum est Symbolum Athanasii qui specialiter contra hæreticos
se opposuit.
29. — Ad tertium dicendum quod quia tempore Athanasii
specialiter hæreses insurrexerunt contra personam Filii quantum
ad utramque naturam, ideo secundum duas naturas symbolum
illud in duas partes dividitur.
Alia autem symbola quæ non sunt ex principali intentione
contra hæreticos facta, sed ad doctrinam fidei proponendam1
et2 elucidandam dividuntur per'1 tres personas, in quibus prin­
cipaliter fides nostra fundatur.
30. — Ad quartum dicendum quod Symbolum Apostolorum
fuit editum quando fides nondum erat propalata, et ideo in
secreto dicitur. Et quia editum fuit ad proponendum fidei
doctrinam, ideo quotidie dicitur et in Prima et in Completorio,
quasi in principio diei et noctis, in signum quod omnis nostra
operatio a fide debet accipere initium, et quia per ipsam contra
adversa et in prosperis protegimur.
Alia autem symbola edita fuerunt tempore fidei jam propalatæ
et ideo publice cantantur. Et quia non ad proponendum fidem,
sed ad defendendum vel elucidandum edita fuerunt, ideo non
in singulis diebus dicuntur, sed in illis in quibus homines maxime
ad Ecclesiam venire consueverunt et in4 quibus fit aliqua solemnizatio de illis quæ ad articulos pertinent.
Et quia5 symbolum Nicænum editum est ad manifestationem
fidei, ideo dicitur statim post Evangelium, quasi expositio ipsius.
Symbolum autem Athanasii quod contra hæreticos editum est,
in Prima dicitur, quasi jam pulsis hæreticorum tenebris.

!

I

·.
I

(

1. α et ed. « propalandam », contra βγ$. — 2. Ed. « vel ». — 3. Ed. «in». —
4. Ed. ad. « illis in ».— 5. aom. «quia».

ARTICULUS II
II-II, q. 1, a. 9.

31. — AD SECUNDUM SIC PROCEDITUR. Videtur quod
INCONVENIENTER ARTICULI DISTINGUANTUR IN SYMBOLO.

1. Tres enim personæ sunt æquales. Sed articuli pertinentes ad
personam Filii et Spiritus sancti ponuntur plures. Ergo similiter
debent plures poni pertinentes ad personam Patris.
2. Praeterea. Deum esse unum est probabile per demonstra­
tionem, et similiter Deum esse creatorem rerum ; unde etiam1
quidam philosophi, ut Avicenna, hoc, demonstratione moti, con­
cedunt. Sed articuli qui essentialiter ad fidem pertinent non
possunt demonstratione2 probari, ut ex dictis patet. Ergo incon­
venienter ponuntur in symbolis pro articulis.
3. Præterea. Sicul potentia appropriatur Patri, ita sapientia
Filio. Ergo sicul fit mentio in Symbolo de omnipotentia, ita
debet mentio fieri de sapientia et de3 aliis etiam attributis.
4. Præterea. In Symbolo debet exponi fides quantum ad
omnes credentes. Sed non omnibus credentibus convenit credere
in Deum, sed tantum habentibus fidem formatam. Ergo videtur
quod male dictum sit : « Credo in unum Deum » ; et quod habens
fidem informem, hoc dicens peccet mentiendo.
5. Præterea. Cum dicitur credere in Deum, designatur finis
fidei. Sed solus Deus est finis fidei. Ergo cum in Symbolo con­
tineatur aliquid quod est pure creatum, sicut4 Ecclesia catholica,
videtur quod inconvenienter ponatur iste modus loquendi.
6. Præterea. Sicut Incarnationis sacramentum incepit in
conceptione et terminatum est in nativitate, ita et mysterium
Passionis incepit in passione et terminatum est in sepultura.
Sed assignatur alius articulus de conceptione et nativitate. Ergo
et alius articulus debet assignari de passione et sepultura.
7. Præterea. Sicul Patri appropriatur aliquod opus et Spi­
ritui sancto, ita et Filio. Ergo sicul cum fide de Patre ponitur
aliquod opus divinum sicut creatio, et cum articulo Spiritus
sancti opus remissionis peccatorum ; ita et cum articulis Filii
deberet aliquod opus divinum poni.
8. Præterea. In Nicseno Symbolo nulla fit mentio de descensu
ad inferos. Ergo videtur insufficienter articulos continere.
9. Præterea. Quæritur quare in Nicæno Symbolo dicitur, non
creatorem, sed « factorem ».
1. a om. «etiam». — 2. Ed. « per demonstrationem». — 3. Ed. om. « de. ». —■
4. α ad. in marg. « est ».

10. Præterea. Fides de corpore Christi in sacramento altaris
maximam habet difficultatem. Cum ergo in nullo symbolorum
de hoc dicatur aliquid, videtur quod insufficienter in eis fides
tradatur.

32. — RESPONSIO. Dicendum quod articuli fidei distinguun­
tur dupliciter. Uno modo quantum ad ipsa credibilia ; et sic
sunt quatuordecim. Alio modo quantum ad ipsos qui articulos
distinxerunt ; et sic sunt duodecim secundum numerum duodecim
Apostolorum.
Quia autem articulus est veritas de Deo, hoc contingit esse
dupliciter ; quia aut est de ipso Deo tantum aut de Deo ratione
naturæ assumptæ.
33. — Si primo modo, hoc1 contingit esse tripliciter ; quia aul
est de eo ratione naturæ aul ratione personarum aut ratione
effectus proprii.
Si ratione naturæ, sic habemus primum articulum : « Credo
in unum Deum. »
Si rationæ personæ ; aul ratione personæ Patris, et sic habemus
secundum : « Patrem omnipotentem » ; aut ratione Filii ; et sic
habemus tertium : « Et in Jesum Christum Filium ejus » ; aul
ratione personæ Spiritus sancti, et sic habemus quartum : « Credo
in Spiritum sanctum. »
Si ratione effectus ; aul pertinet ad conditionem naturæ, et sic
est quintus : « Creatorem cæli et lerræ » ; aut ad bonum gratiæ
et sic habemus sextum : « Sanctam Ecclesiam catholicam, sanc­
torum communionem, peccatorum remissionem » ; aut ad perfec­
tionem2 gloriæ, et sic habemus septimum : « Carnis resurrectio­
nem, vitam æternam. »
Quidam autem aliter distinguunt hos tres articulos ; quia
opus creationis includunt in primo articulo qui pertinet ad veri­
tatem essentiae ; et ultimum opus dividunt in duos articulos,
scilicet « carnis resurrectionem » unum articulum dicentes3, et
« vitam æternam » alium.
Sed prima distinctio melior videtur, quia Apostolus expresse
ponit unum articulum de creatione. Hebr., xi, 3 : «Fide credimus
aptata esse etc.4. » Et iterum completio vitæ æternæ et gloriæ
includit conjunctionem animæ et corporis.
34. — Item sciendum quod opus creationis conjungitur arti­
culo de persona Patris, quia pertinet ad potentiam quæ appro­
priatur Patri.
Duo autem alia opera adjunguntur articulis de Spiritu sancto
I. Ed. om. « hoc ». — 2. Ed. « de perfectione ». — 3. α om. « dicentes ». — 4. F. ad.
sæcula verbo Dei ».

quia pertinent ad bonitatem quæ appropriatur Spiritui Sancto1.
Unde sibi appropriatur unio Ecclesiæ, quæ importatur per hoc
quod dicitur : « Sanctam Ecclesiam catholicam, remissionem pec­
catorum », et communicatio bonorum operum quæ est per
caritatem, ut bonum unius alteri prosit.
35. — Articuli autem pertinentes ad naturam assumptam
sunt etiam septem. Primus pertinet ad conceptionem : « Qui
conceptus est ex12Spiritu sancto. » Secundus ad nativitatem : «Natus
ex Maria Virgine3. » Tertius ad passionem : « Passus sub Pontio
Pilato, crucifixus, mortuus et sepulius. » Quartus ad descensum
ad inferos : «Descendit ad inferos1. » Quintus ad resurrectionem :
« Tertia5 die resurrexit a mortuis. » Sextus ad ascensionem :
« Ascendit in cælos, sedet ad dexteram Dei Patris. » Septimus ad
adventum ad judicium6 : « Inde venturus est judicare vivos et
mortuos. »
36. — Horum autem articulorum tres Petrus in unum com­
plexus est, scilicet articulum de unitate essentiæ, de omnipotentia
Patris et de opere creationis, ideo quia opus creationis propter
potentiam quam indicat, Patri appropriatur qui etiam est fons
totius Deitatis ; et ideo competit Petro qui est caput Apostolo­
rum, sicut Pater Trinitatis. Posuit autem Joannes articulum
de persona Filii. Articulum autem de conceptione et nati­
vitate conjunxit in unum Jacobus Zebedæi. Articulum autem
de passione posuit Andreas. Descensum ad inferos posuit
Philippus. Resurrectionem Thomas. Ascensionem Bartholo­
meus. Adventum ad judicium Matthæus. Articulum de Spi­
ritus sancti persona Jacobus Alphæi. Opus gratiæ diviserunt
duo Apostoli. Nam Simon posuit effectum gratiæ in consecu­
tione boni scilicet : « Sanciam Ecclesiam catholicam, sanctorum
communionem » ; Judas Jacobi quantum ad remotionem mali,
scilicet « peccatorum remissionem ». Effectum gloriæ posuit Mat­
thias, vel iterum Thomas, ut Quidam dicunt.
Alii autem aliter articulos prædictos attribuunt Apostolis.
Sed in hoc non est magna vis.

37. — AD PRIMUM ergo dicendum quod Pater non est
missus sicut aliæ personæ ; et ideo eis propter effectum missionis
plures articuli appropriantur quam Patri.
38. ■— Ad secundum dicendum quod Deum esse simpliciter
non est articulus; sed Deum esse sicut fides supponit, scilicet
habentem curam de omnibus, remunerantem et punientem ut
1. F. om. «quia pertinent ad bonitatem quæ appropriatur Spiritui Sancto ». —
2. y et ed. « de. ». — 3. Ed. om. « Virgine ». —■ 4. Ed. « inferum ». — 5. Ed. « tertio ». —
6. RA. om. « ad judicium ».

patet par Apostolum Hebr., χι ; quia sic determinat quia est
et quia est remunerator.
Similiter Deum esse creatorem non cognoverunt Philosophi,
, sicut fides ponit, ut scilicet postquam non fuerunt, in esse pro­
ducta sunt1 ; sed secundum alium modum accipiunt creationem,
ut II2 lib., (d. 1), dictum est.
39. — Ad tertium dicendum quod omnes articuli, præcipue
qui pertinent ad opera divina, probantur per omnipotentiam
Dei sicut etiam3 angelus probavit incarnationem4 ad Virginem.
Luc., i, 37 : « Quia non erit impossibile apud Deum omne verbum »,
et ideo ponitur præcipue omnipotentia quasi fidei radix.
40. ■— Ad quartum dicendum quod in Symbolo proponitur
nobis regula fidei ad quam omnes debent pertingere. Non autem
debent pertingere solum ad actum fidei informis, sed etiam ad
actum fidei formatæ, et ideo ponitur in symbolis actus fidei
1 formatæ. Nihilominus habens fidem informem dicens symbolum
non peccat, quia hoc dicit in persona Ecclesiæ.
41. ■— Ad quintum dicendum quod Leo Papa5 dicit quod
non debet ibi addi hæc præpositio in, ut dicatur : « et in unam
sanctam catholicam et apostolicam Ecclesiam1* », sed debet dici :
« et unam sanctam, etc. »
-- '
Anselmus7 vero dicit quod potest dici : « In unam etc.8 »,
~
inquantum in isto effectu intelligitur veritas increata, scilicet
ut sit sensus « In unam sanciam etc.9 », id est in Spiritum sanc­
tum unientem Ecclesiam.
42. — Ad sextum dicendum quod, sicut prædictum10 est,
articulus est : « indivisibilis veritas supra rationem exislens », et
ubi occurrunt diversæ difficultates quibus hoc quod dicitur est
supra rationem, oportet ponere diversos articulos.
Ponere autem Deum sepullum, non habet aliam difficultatem
quam ponere eum passum vel mortuum ; et ideo totum hoc
comprehenditur sub uno articulo.
Sed nativitas habet aliam difficultatem præter difficultatem
conceptionis ; quia in conceptione est difficultas ex hoc quod
Deus homo factus est et quod est facta conceptio sine virili
semine ; in nativitate autem ex hoc quod clauso Virginis utero
exivit. Et ideo sunt duo articuli.
>
43. — Ad septimum dicendum quod ex parte potentiæ Filii
ponitur opus quod in natura assumpta operatus est quantum ad
septem articulos, ut dictum est.

’’

'

i

1. Ed. « sint ». — 2. F. « I lib. ». — 3. Ed. «et». — 4. Ed. ad. «veniens». —
5. Apud Rufinum, comment, in Symbol., n. 36 ; L. 21, 373. — 6. Ed. om. « et apostoli,
cam ecclesiam ». — 7. Locum invenire non contigit. — 8. Ed. om. « etc ». — 9. a om.
« sanctam ». — 10. Ed. « dictum ».

44. — Ad octavum dicendum quod, sicut dicit Innocentius
tertius, Nicæna synodus praecipue congregata fuit contra
Arium qui negabat Filium esse Deum verum ; et ideo descensus

ad inferos suppressus fuit in quo maxime videbatur derogari
Divinitati Filii.
45. — Vel dicendum quod quia illud symbolum editum est
ad manifestandum fidem contra haereticos ; nullus autem error
accidit1 de descensu ad inferos ; ideo illum articulum explicare
non curaverunt, sed implicite posuerunt in articulo de resurrec­
tione in quo intelligitur terminus a quo resurrexit. Sicut in
articulo conceptionis implicite tradiderunt articulum nativitatis,
quia non fuerat de nativitate aliquis specialis error.
46. — Ad nonum dicendum quod quia Quidam philosophi
posuerunt mundum creatum a Deo et tamen ab aeterno fuisse,
ut Augustinus dicit, XI lib. De civ. Dei, (c. 4, n. 2 ; L. 41, 319)
ideo Symbolum Nicænum quod specialiter ad evacuandos errores
editum fuit, posuit « factorem », quod magis ostendit initium
durationis mundi, et quod est a Deo agente per voluntatem,
non per necessitatem naturæ.
47. — Ad decimum dicendum quod fides de corpore Christi et
de omnibus sacramentis et de clavibus et de omnibus hujusmodi
includitur in articulo qui est de effectu gratiæ, qui est : « sanc­
iam Ecclesiam catholicam etc.2 »; et ideo in Nicæno Symbolo
additum est : « Confiteor unum baptisma. »
Quidam vero3 dicunt quod reducitur ad articulum de pas­
sione. Sed primum est probabilius.

QUÆSTIO II

DE EXPLICATIONE FIDEI
Deinde quæritur de explicatione fidei.
Et circa hoc quæruntur duo.

Primo, de necessitate explicationis.
Secundo, quantum ad quæ oportet esse fidem explicitam.

1. Ed. « acciderat ». — 2. Ed. om. « etc ». — 3. Ed. « tamen ».

ARTICULUS I
T

Quæstiuncula I

j

1 S., d. 33, a. 5 ; II-II, q. 2, a, 5 ; Ver., q. 14, a. 11.

I

I

48.— AD PRIMUM SIC PROCEDITUR. Videtur
FIDEM

I

•

i

ESSE

EXPLICITAM

NON

SIT

DE

NECESSITATE

quod

SALUTIS.

1. Ad salutem enim sufficit gratia et liberum arbitrium. Sed
ad explicationem fidei non sufficit habitus gratuitus fidei infu­
sus, nec etiam liberum arbitrium gratia informatum ; sed oportet
quod adveniat1 doctrina fidei determinans, quia « fides ex auditu »
est, Rom., x, 17. Ergo explicatio fidei non est de necessitate
salutis.
2. Præterea. Nullus damnatur ex hoc quod vitare non potest.·
Sed aliquis natus in silvis vel inter infideles, non potest distincte
de fidei articulis cognitionem habere, quia doctor fidei non
adest nec unquam de fide audivit mentionem. Ergo iste non
damnatur et tamen non habet fidem explicitam. Ergo videtur
quod explicatio fidei non sit de necessitate salutis.
3. Præterea. Explicita cognitio de articulis fidei non potest
esse nisi in eo qui usum liberi arbitrii habet. Sed multi salvantur
qui usum liberi arbitrii non habent, sicut pueri baptizati morientes.
Ergo explicatio fidei non est de necessitate salutis.
4. Præterea. Simplicibus non sunt proponenda subtilia, sicut
patet per Apostolum I Cor., m, 1-2. Sed nihil est subtilius his
quæ supra rationem sunt, qualia sunt ea quæ ad fidem pertinent.
Ergo simplicibus non e=t explicanda fides, et tamen ipsi sal­
vantur. Ergo explicatio fidei non est de necessitate salutis.
49. — SED CONTRA. Heb., xi, 6 : « Accedentem ad Deum
oportet credere quia est, et quia diligentibus se remunerator est. »
Sed accedere ad Deum est de necessitate salutis. Ergo et
habere fidem explicitam quantum ad aliqua.
50. — Præterea. Nullus sine spe salvatur. Sed ad spem opor­
tet adesse explicitam cognitionem rerum quæ sperantur, quia
« fides est substantia rerum sperandarum », Hebr., xi, 1. Ergo
habere fidem explicite de aliquibus est de necessitate salutis.

Ed. « veniat ». —

Quæstiuncula II
I S.t d, 33, a. 5 ; ΙΙ-Π, q. 2, a. 5 ; Ver., q. 14, a. 11.

51. — ULTERIUS. Videtur QUOD QUILIBET TENEATUR
HABERE FIDEM EXPLICITAM DE OMNIBUS QUÆ AD FIDEM PER­
TINENT.
1. Omnes enim articuli fidei æqualiter ad fidem pertinent.
Si ergo de aliquibus oportet habere cognitionem explicitant!, pari
ratione de omnibus.
2. Præterea. Secundum id quod in universali scitur, non
distinguitur unus homo ab alio ; quia cognitio universalium prin­
cipiorum omnibus hominibus est innata. Sed habere fidem impli­
cite de aliquo articulo est habere fidem in universali in illo1
articulo. Ergo per hoc quod habet fidem tantum implicitam de
aliquo articulo, non differt quantum ad illum articulum a non
credente. Ergo oportet habere fidem explicitam de omnibus
articulis.
3. Præterea. Sicut per præcepta legis vitantur peccata mor­
talia, iia per articulos fidei2 vitantur errores hæresum. Sed ali­
quis ita tenetur servare præcepta legis ut omnia peccata vitet.
Ergo et ita tenetur cognoscere articulos fidei ut omnes errores et
bæreses evitet2. Sed hoc non potest facere nisi quia4 habet fidem
explicitam de omnibus articulis, quia qui scit aliquid implicite
et in universali potest errare in particulari. Ergo habere fidem
explicitam de omnibus articulis est de necessitate salutis.

52. — SED CONTRA. Explicita cognitio de5 articulis fidei
non habetur nisi per studium. Sed studere non est de necessitate
salutis. Ergo explicita cognitio de omnibus articulis fidei non
est de necessitate salutis.
53. — Præterea. Secundum hoc pauci essent qui haberent
fidem, cum vix inveniatur aliquis qui possit explicare articulos
quantum ad omnia quæ in articulis implicite continentur.
Quæstiuncula III
IV S., d. 24, q.1, a. 3, sol. 2 ; Π-ΙΙ q. 2, a. 6 ; Ver., q. 14, a. 11 ; Hebr., c. 11, 1. 2.

54. — ULTERIUS. Videtur
TENEANTUR

QUAM

quod majores

non

magis

MINORES.

1. Quia homines simplices examinantur de difficilibus arti1. NVP « de illo ». — 2. Ed. om. « fidei ». — 3. Ed. « vitet ». — 4. Ed. « qui ». —
5. α ad. « omnibus ».

«
He

distinctio

7lJ5

xxv, quæst. ii, art. i

culis et damnantur hæretici, si male respondeant. Hoc autem
non esset, nisi illos scire tenerentur. Ergo minores non minus
tenentur scire quam majores.
2. Præterea. Nullus tenetur ad plura quam alius, nisi inquan­
tum ad illa se obligavit. Sed majores non obligaverunt se ad
articulos sciendos explicite, ut videtur. Ergo non magis tenentur
quam minores.
3. Præterea. Videntur majores illi qui magis sciunt. Si ergo
ad plura credenda obligarentur, videtur quod ex sua scientia
incommodum reportarent.

B
I

55. ■— SED CONTRA. Majores debent docere fidem minoribus.
Sed qui docet debet plenius scire. Ergo tenentur magis explicite
scire quam minores.
56. ■— Præterea. Ei cui plus est commissum plus exigitur1
ab eo. Sed majoribus plus est commissum quam minoribus.
Ergo plus ab eis exigetur de fidei cognitione.

L
■

.
? 'Q

i ;
;

Quæstiuncula IV
:,

!

II-IÏ, q. 2. a. 6 ; Ver., q. 14, a. 11 ; Hebr., e. 11. I. 2.

57. — ULTERIUS. Videtur

quod minores

non

habent2

FIDEM IMPLICITAM IN FIDE MAJORUM.

‘

I ’
i

1. Sicul enim est fides implicita et explicita, ita et scientia.
Sed scientiam habet quis implicitam, non in aliquo sciente, sed
in universali rei scibilis. Ergo nec fidem habet unus implicitam
in fide alterius.
2. Præterea. Illud in quo implicatur cognitio alicujus habentis
cognitionem implicitam est regula suæ cognitionis. Sed regula
nostræ fidei non est cognitio humana quæ potest decipi sed
cognitio divina quæ falli non potest3. Ergo videtur quod homo
non debeat habere fidem implicitam in fide alterius hominis,
sed in cognitione Dei.
3. Præterea. Nullus peccat si se conformet suæ regulæ. Sed
majores sunt prælati vel etiam doctores. Si ergo simplices debent
habere fidem implicitam in fide majorum non peccaret aliquis
simplex dicens aliquid contra fidem, si ab aliquo prælato vel
magistro prædicaretur : quod falsum videtur.
4. Præterea. Illud in quo implicatur cognitio alicujus oportet
esse notum ; sicut qui habet scientiam alicujus particularis
implicitam in universalibus principiis oportet quod illa princi1. Ed.« exigetur ». — 2. αγδ « habeant ». — 3. α « quæ non potest decipi ».

pia cognoscat. Ergo homo non debet habere fidem implicitam
in cognitione alterius hominis.

58. ·— SED CONTRA. Omnis addiscens habet fidem implici­
tam in cognitione docentis ; quia, secundum Philosophum,
(I Elench., a 2.165b, 3) « oportet credere addiscentem. » Sed majores
sunt positi ad docendum fidem minoribus. Ergo minores debent
habere fidem implicitam in cognitione majorum.
59. — Præterea. Hoc patet per auctoritatem inductam in
Littera. (2).

Solutio I
60. — RESPONSIO. Dicendum AD PRIMAM QUÆSTIONEM
quod ad salutem aliquis dupliciter pervenit.
Quidam enim non perveniunt merito proprio, sed merito
alieno, sicut pueri et stulti baptizati, quibus suffragatur meritum
Christi, cui1 facti sunt participes in perceptione sacramenti,
quia meritum proprium habere non possunt, cum non habeant
usum liberi arbitrii : quod ad meritum exigitur.
61. — Quicumque autem usum liberi arbitrii habent, tenentur
ad merita Christi etiam2 meritum proprium addere. Meritum
autem consistit in actu virtutum3. Unde ad salutem ipsorum
oportet quod sit et actus et habitus virtutum.
Actus autem omnium virtutum dependent4 ab actu fidei,
quæ intentionem dirigit. Unde in omni qui habet liberum arbi­
trium exigitur ad salutem ejus quod habeat actum fidei et non
solum habitum.
Fides autem non potest exire in actum, nisi aliquid determi­
nate et explicite cognoscendo quod ad fidem pertineat. Et ideo
omni ei qui habet usum liberi arbitrii, habere fidem explicitant
quantum ad aliquid est de necessitate salutis.
62. — AD PRIMUM ergo dicendum quod in his quæ sunt
necessaria ad salutem nunquam Deus homini quærenti salutem
suam deest vel defuit, nisi ex culpa sua remaneat. Unde expli­
catio eorum quæ sunt de necessitate salutis vel divinitus homini
provideretur per prædicatorem fidei, sicut patet de Cornelio,
Aci., x ; vel per revelationem : qua supposita, in potestate liberi
arbitrii est ut in actum fidei exeat.
63. ■— Ad secundum dicendum quod si talis faceret quod in
se est de quærendo salutem, Deus illi aliquo dictorum modorum
provideret de salute sua.
1. Ed.«cujus». — 2. Ed. «et». — 3. ahomot. « virtutum... Actus ». — 4. Ed.
« dependet ».

Ad tertium patet solutio per ea quæ dicta sunt.
64. ■— Ad quartum dicendum quod ea quæ sunt supra rationem ad fidem pertinentia non proponuntur hominibus simpli-cibus ita quod res ipsa discutiatur, sed in verborum ænigmate
quibus assentiant ; et ideo dicitur esse fides verborum, ut supra
dictum est, dist. præcedenti.

■r
!-

■c
1

Γ
.·

Solutio II

65. — AD SECUNDAM QUÆSTIONEM dicendum quod actus
fidei ad hoc necessarius est ad salutem, quia intentionem dirigit
in omnibus actibus aliarum virtutum. Et ideo tantum oportet
habere unicuique1 de fide explicita, quantum sufficit ad dirigendum ipsum in finem ultimum. Unde non est de necessitate
salutis ut homo omnes articulos fidei explicite cognoscat, quia
sine aliquorum explicatione potest homo habere rectam intentionem in finem.
Et per hoc patet responsio AD PRIMUM quia non est eadem
ratio de omnibus articulis.
66. — Ad secundum dicendum quod principia universalia in
quibus implicatur cognitio particularium conclusionum, sunt
homini nota per lumen naturale. Et ideo quantum ad implici­
tam cognitionem scientiæ non distinguitur unus homo ab alter >
Sed lumen fidei, secundum quod habetur cognitio implicita,
est lumen infusum quod uni infunditur et alii non. Et ideo non
est similis ratio.
67. — Ad tertium dicendum quod ad præcepla negativa tenemur semper et ad semper ; et per hoc sufficienter vitantur pec­
cata transgressionis. Sed ad præcepla affirmativa tenetur homo
semper, sed non ad semper, sed loco et tempore determinato.
Præcepla autem affirmativa sunt de actibus virtutum. Ergo2
ad actum virtutis semper exercendum homo non tenetur, nec
quantum ad omnes modos quibus potest ille actus3 exerceri,
sed sufficit quod homo tempore debito operetur.
68. — Et ideo etiam non oportet quod homo habeat explicitam
cognitionem de omnibus articulis fidei, sed de aliquibus qui
sunt necessarii secundum tempus illud ; et per hoc sufficienter
vitantur omnes errores et dubitationes, quia sicut habitus temperantiæ inclinat ad resistendum luxuriæ, ita habitus fidei
inclinat ad resistendum omnibus quæ sunt contra fidem.
69. —■ Unde in tempore quando emergit necessitas explicite
cognoscendi vel propter doctrinam contrariam quæ imminet vel
propter motum dubium qui insurgit, tunc homo fidelis ex incliα « unumquemque ». — 2. α « et ». — 3. Ed. om. « actus », β « actus ille ».

natione fidei non consentit his quæ sunt contra fidem, sed differt
assensum, quousque plenius instruatur.
Solutio III
70. — AD TERTIAM QUÆSTIONEM dicendum quod expli­
care articulos fidei contingit dupliciter. Uno modo quantum ad
ipsorum articulorum substantiam, secundum quod ipsos arti­
culos distincte scit. Alio modo quantum ad ea quæ in articulis
continentur implicite : quod quidem contingit dum homo scit ea
quæ ex articulis consequuntur et vim veritatis ipsorum articulo­
rum per quam possunt defendi ab omni impugnatione.
71. — Ad primam quidem explicationem totalem1 tenentur
omnes qui habent officium docendi fidem sive ex dignitatis
gradu sicut sacerdotes, sive ex revelatione sicut prophète, sive
ex ministerio sicut doctores et prædicatores ; non autem alii
quibus non incumbit officium docendi fidem, quia cum ipsi non
habeant nisi seipsos regulare, eis sufficit illos articulos cognoscere2
per quos possint propriam intentionem dirigere in finem
debitum3.
72. — Ad secundam autem explicationem articulorum non
tenetur aliquis totaliter4 ut sciat omnia explicare quæ in articulis
de salute continentur, quia hoc non potest esse nisi in patria
ubi ipsa articulorum veritas plene videbitur, sed unusquisque,
cui incumbit officium instruendi alios de fide, qui majores dicuntur
tenentur5 tantum scire de ista explicatione quantum pertinet
ad officium suum. Sed ad hanc explicationem minores quibus
officium docendi non incumbit non tenentur.
73. — AD PRIMUM ergo dicendum quod non condemnantur
simplices pro haereticis, quia nesciunt articulos, sed quia perti­
naciter defendunt ea quæ sunt contraria articulis : quod non
facerent, nisi per hæresim fidem corruptam haberent.
74. — Ad secundum dicendum quod ex® hoc ipso quod aliquis
officium docendi assumit, obligatur ad sciendum ea quæ docere
debet.
75. ■—■ Ad tertium dicendum quod majores non dicuntur qui
magis sciunt, sed quibus incumbit officium docendi fidem ; qui
quandoque peccatis exigentibus minus sciunt, quibus dicitur
Os., iv, 6 : « Quia scientiam repulisti, repellam te et ego, ne sacer­
dotio jungaris mihi.» Nec tamen ex scientia quæ ab eis exigitur,
aliquod incommodum reportant, quia habere scientiam eis
honorificum est.
1. NVP. « totaliter ». -— 2. afiom. «cognoscere». ■— 3. Ed. « ultimum ». — 4. α/3δ
ad. « nisi ». — 5. Ed. « tenetur ». — 6. F. om. « ex ».

Solutio IV

— AD QUARTAM QUÆSTIONEM dicendum quod illi
> incumbit officium docendi fidem, sunt medii inter Deum
aines ; unde respectu Dei1 sunt homines, et respectu homiunt dii, inquantum divinæ cognitionis participes sunt per
am Scripturarum vel per revelationem, ut dicitur Joan.,
: « Illos dixit deos ad quos sermo Dei factus est.» Et ideo
t quod minores qui ab eis de fide doceri debent, habeant
implicitam in fide illorum non inquantum homines2,
quantum sunt participatione dii.

I

Nec per ignorantiam subditus excusatur a toto, quia habitus
fidei facit inclinationem ad contrarium, cum unctio1 doceat
de omnibus quæ pertinent ad salutem, I Joan., ii, 27.
Unde si homo non sit nimis facilis ad credendum omni spiritui
quando aliquid insolitum prædicatur non assentiet, sed aliunde
requiret vel Deo se committet in ejus secreta supra suum mo­
dum non se ingerendo.
82. — Ad quartum dicendum quod ad hoc datum est homi­
nibus facere miracula, ut ostendatur quod Deus per illos loquitur.
Nec oportet quod in tali homine revelationem habenti2 ali­
quis suam fidem implicet, quousque talis homo ad ejus notitiam
deveniat vel divinitus vel per famam humanam.

ARTICULUS II
Quæstiuncula I
Π-Π, q. 1, a. 7 ; q. 2, a. 7 ; q. 174, a. 6 ; Ver., q. 14, a. 12.

83. —

AD SECUNDUM SIC PROCEDITUR. Videtur

QUOD PER SUCCESSIONEM TEMPORUM FIDES NON PROFECERIT
QUANTUM AD EA QUÆ EXPLICITE SUNT CREDENDA.

1. Fides enim, ut in Littera (6) dicitur, caritati proportionatur.
Sed caritas est eadem et æqualis per omnia tempora. Ergo et
fides.
2. Praeterea. Quod in scientiis crevit humana cognitio hoc
est propter imperfectionem eorum qui primitus artes adinvenerunt imperfecte, ut dicitur in II Eleneh. (cap. 33. 183b, 17 sq).
Sed fidei doctrina non habet principium ab inventione humana,
sed ab inspiratione Dei, in quo non cadit aliqua imperfectio.
Ergo non debuit per incrementa temporum proficere.
3. Præterea. Fides quantum ad substantiam semper eadem
manet. Si ergo cognitio fidei secundum diversa tempora proficit,
oportet quod in primo tempore habeatur, saltem implicite
tantum, quod in sequenti etiam explicite cognoscitur. Sed mino­
rum est habere fidem in cognitione majorum. Ergo quandocumque fuit fides implicita alicujus articuli in aliquo homine, fuit
ejusdem articuli fides explicita in aliquo homine. Hoc etiam3
secundum omne tempus convenit, quod aliqui articuli a qui1. RAF. « necessario ». — 2. Ed. « habente ». — 3. N. om. « etia m », VP. « autem. »

busdam implicite et ab aliquibus explicite cognoscantur. Ergo
fides non crevit per successionem temporum.
4. Præterea. « Articulus est indivisibilis veritas. » (9) Sed quod
est indivisibile non potest ulterius distingui. Ergo cum semper
fuerit fides contenta sub aliquibus articulis, videtur quod non
potuerit magis distingui, ut articuli explicite cognoscerentur.
5. Præterea. Per hoc videtur quod etiam modo eadem ratione
possent articuli multiplicari per successionem temporum :
quod falsum esse videtur.
84. — SED CONTRA. Exod., in, 6, Dominus dixit ad Moysem :
« Ego sum Deus Abraham, Deus Isaac et Deus Jacob ; et nomen
meum Adonai non manifestavi eis. » Ergo Moysi fuit aliquid
revelatum de Deo quod patribus revelatum non fuerat. Similiter
etiam David dicit, psal. (cxviii, 10 : « Super senes intellexi. »
Et Petrus suo tempore completum asserit, Aci., u1 17, quod
dicitur Joelis, ii, 28 : « Effundam de spiritu meo. »
85. ■—Præterea. Gregorius dicit (In Ezbch., lib. II hom., 4,
n. 12; L. 76, 980) quod per successiones temporum crevit divinæ
cognitionis augmentum.
Quæstiuncula II
Infra, 124 ; IV S., d. 6, q. 2, a. 2, sol. 1 ; II-II, q. 2, a, 7 ; Ver., q. 14, a. 11 ;
Hebr.,c. 11,1. 2.

86. — ULTERIUS. Videtur
EXPLICITAM

FIDEM

HABERE

DE

QUOD NON OPORTUIT SEMPER
REDEMPTORE.

1. Non enim cognoverunt homines de Deo2 per fidem quod angeli
ignoraverunt, quia cognitio fidei per revelationem quæ est a
Deo est mediantibus angelis, ut dicit Dionysius, 4 cap. Cæl.
hier. (η. 2 etc ; G. 3, 179). Sed angeli mysterium redemptionis3
non cognoverunt. Unde Apostolus dicit Ephes., m, 9, quod
« erat absconditum in Deo*. » Ergo nec homines de hoc; fidem
explicitam habuerunt.
2. Præterea. Adam suum casum non præscivit. Sed si non
peccasset, humana redemptio non fuisset. Ergo homo non semper
explicite cognovit mysterium redemptionis humanæ.
3. Præterea. Sicut Dionysius dicit, 9 cap. Cael, hier., (n. 3 ;
G. 3, 262), multi etiam de gentilibus ante Christi adventum
salvati sunt. Sed illi non habebant fidem explicitam de redemp­
tione, quia eis revelatio non fuerat facta ; ps., (cxlvii, 20) :
1. F. « xi ». — 2. Ed. « eo ». — 3. R. « Redemptoris ». — 4. A. « a Deo ». —
5. Ed. « eo ».
COMMENT. IN LIB. SENTENT. - ΙΠ. — 27

802

SCRIPTUM SUPER LIB. III SENTENTIARUM

« Non fecit taliter omni nationi. » etc.1. Nec iterum in fide Judæorum suam fidem implicitam habebant. Ergo fides Redemptoris
non fuit necessaria ad salutem secundum omne tempus.
4. Præterea. Adventus Redemptoris non est de dictamine
legis naturalis. Sed qui erant in lege naturali salvabantur implen­
tes ea quæ erant de dictamine legis naturalis, sicut tempore legis
scriptæ est de his quæ dictat lex scripta. Ergo non fuit semper
necessarium habere fidem explicitam de Redemptore.
87. — SED CONTRA. Christus est caput totius Ecclesiæ.
Nullus autem salvatus est extra Ecclesiam. Ergo nullus salvatus
est qui non est membrum Christi vel non fuit. Sed nullus fuit
membrum Christi qui in Christum non credidit. Ergo nullus
salvatus est unquam sine fide Christi.
88. -— Præterea. Sicut Creator est principium essendi in natura
condita, ita et2 Redemptor est principium reparationis naturæ
lapsæ. Sed nullus potest salvari sine reparatione, sicut nec esses
sine esse naturali. Cum ergo fides de Creatore semper fuerit
necessaria ad salutem, pari ratione et fides Redemptoris sem­
per fuit necessaria ad salutem post casum hominis.

Quæstiuncula III
II-II, q. 2, a. 7 ; Ver., q. 14, a. 11 ; Hebr., c. 11, 1. 2.

89. — ULTERIUS. Videtur QUOD NON OPORTUIT DE
Redemptore istos articulos credere quos Magister tan­
git in Littera.
1. Quia Joannes Baptista inter majores fuit qui tenebantur
fidem habere explicitam secundum tempus illud. Sed ipse dubi­
tavit de morte Christi, ut dicit Magister in Littera. (4) Ergo
non videtur quod de morte Christi habuerunt4 fidem explicitam
antiqui patres.
2. Præterea. Conceptio nativitatem præcedit. Sed non dicitur
quod necessarium fuerit eos habere fidem explicitam de concep­
tione. Ergo necs fuit necessarium quod haberent fidem expli­
citam de nativitate.
3. Præterea. Sicut resurrectio est causa nostræ resurrectionis,
ita ascensio causa nostræ ascensionis. Sed salus nostra consistit
in resurrectione corporum et in ascensione ad locum gloriæ.
Ergo fuit necessarium credere ascensionem, sicut et resurrec­
tionem.
I. Ed. om. « etc ». — 2. Ed. « etiam ». — 3. α ad. « etiam ». — 4. Ed. « habue­
rint ». — 5.
« non ».

4. Præterea. Per descensum ad inferos nos ab inferis retraxit.
Hoc autem est necessarium ad salutem. Ergo et credere Christum
ad inferos descendisse.
5. Præterea. Salus homini esse putatur1 sine hoc quod Christus
ad judicium veniret quia per hoc Christus nihil nobis meretur.
Ergo videtur quod non fuerit necessarium credere Christum ad
judicium venturum.
Quæstiuncula IV
Infra, 122 ; IV, d. 6, q. 2, a. 2, sol. 1 ; II-II, q. 2, a, 8 ; Ver.,
q. 14, a. 11.

90. · - ULTERIUS. Videtur QUOD NON FUERIT NECESSA­
RIUM HABERE COGNITIONEM TRINITATIS EXPLICITAM.
1. Quia Hebr., xi, 6, dicitur quod de Deo « oporlel credere
quia est, etc.2. » Ergo videtur quod non oportuit cognoscere
distinctionem personarum.
2. Præterea. Cognitio fidei est necessaria inquantum nos in
finem dirigit. Sed Deus est finis noster inquantum est summum
bonum, quod ad essentiam pertinet. Ergo videtur quod suffi­
ciebat de Deo credere essentialia.
3. Præterea. Sacra Scriptura est regula fidei. Sed in Scrip­
tura veteris Testamenti non fuit expressa mentio facta de ·
Trinitate. Ergo non erat necessaria ad credendum.

91. — SED CONTRA. Magis est salutifera cognitio de Christo
inquantum est Deus quam inquantum est homo. Sed necessa­
rium fuit habere cognitionem de humanitate ipsius. Ergo multo
fortius de Divinitate3. Sed secundum quod est in sua Divinitate3
y est Filius Patris. Ergo necessarium fuit habere cognitionem de
Patre et Filio.
92. ■— Præterea. Missio divinarum personarum semper fuit
de necessitate salutis. Sed Augustinus dicit (VI De Trin.,
cap. 20, n. 29 ; L. 42, 908) quod « mitti est cognosci quod ab alio
- sil. » Ergo semper fuit necessarium cognoscere in Deo quod sit
! ibi aliquis ab alio, et ita cognoscere Trinitatem per fidem.

Solutio I
93. —RESPONSIO. Dicendum AD PRIMAM QUÆSTIONEM
quod fides cognitio quædam est. Quantitas autem cognitionis

i''
I
1

1. NVP. < hominum », NVP « poterat», contra a/fySRAF. — 2. « F. om. « etc. »,
et ad. et « inquirentibus se remunerator sit ». — 3. Ed. « Deitate ».

dupliciter attenditur : scilicet secundum objecta, et secundum
efficaciam actus circa objectum.
94. ■— Quia autem habitus specificatur ex objecto, ideo prima
quantitas est habitui essentialis. Et secundum hanc attenditur
magnitudo fidei, quæ est secundum articulorum quantitatem.
Et ideo secundum hanc quantitatem fides non crescit nec deficit,
cum semper eadem maneat.
95. — Efficacia autem in agendo est ex conditione agentis.
Et ideo quantum ad alias tres magnitudines potest fides pro­
ficere, iusa eadem manente secundum diversas hominum condi­
tiones.
In actu autem fidei tria inveniuntur secundum quæ potest
efficaciæ1 quantitas attendi : duo secundum naturam propriam :
scilicet cogitare, et secundum hoc dicitur fides magna cognitione ;
et assentire, et secundum hoc dicitur fides magna constantia,
quia assensus certitudinem et determinationem importat, ut
supra, d. 23, dictum est ; tertium autem est in actu fidei secun­
dum quod informatur caritate, et secundum hoc dicitur fides
magna devotione.
96. — Sed quia certitudo fidei est ex voluntate determinante
intellectum ad unum, et similiter formatio ex caritate quæ est in
voluntate ; voluntas autem est domina sui actus etiam secundum
quodcumque tempus ; ideo per se loquendo magnitudinis fidei
quæ est secundum constantiam vel2 devotionem attenditur
profectus secundum promptitudinem voluntatis quæ est ex
gratia, non3 ex successione temporum nisi per accidens, inquan­
tum in aliquo tempore sit plenior influentia gratiæ quam in alio
quantum ad communem statum, quamvis non quantum ad
omnes personas. Sed cogitare ad intellectum pertinet, cujus
virtutes experimento indigent et tempore, ut dicitur in4 II Eth.,
(β 1. 1103% 15 ; 1. 1, a).
Et ideo quantitas fidei quæ est secundum cognitionem articu­
lorum, per se loquendo, crescit secundum diversitatem temporis.

97. ■— AD PRIMUM ergo dicendum quod caritas in volun­
tate est. Ea autem quæ ad voluntatem pertinent non indigent
experimento et tempore, sicut ea quæ in intellectu sunt in quo
est fides, nisi quatenus oportet quod per exercitium acquiratur
habitus, quod de caritate non est.
Et ideo profectus caritatis non attenditur, proprie loquendo,
secundum diversa tempora, nisi per accidens, inquantum tem­
pore redemptionis plenior gratia infunditur quantum ad commu1. Ed. ad. « fidei ». — 2. Ed. « et ». — 3. α om. « non ». — 4. Ed. om. « in ».

nem statum, non autem quantum ad omnes singulares personas.
98. — Ad secundum dicendum quod hoc quod scientiae pro­
fecerunt per successionem temporum non tantum est ex imper­
fectione inventorum, sed etiam ex impotentia addiscentium qui
a principio totum capere non possunt.
Et ita in his quæ fidei sunt accidit quod oportuit paulatim
humanum intellectum assuefieri ad ea quæ fidei sunt. Propter
quod Dominus discipulis dixit :« Multa habeo vobis dicere quæ1
non potestis porlaremodo. » Joan., xvi, 12.
99. ■— Ad tertium dicendum quod illi qui immediate a Deo
cognitionem fidei receperunt, quantum ad ea quæ eis non expli­
cabantur, non habebant fidem implicitam in fide alterius
hominis, sed in cognitione ipsius Dei cui reponebant id quod
de secretis divinæ sapientiæ eis fuerat revelatum.
100. — Ad quartum dicendum quod articulus dicitur « indi­
visibilis veritas » quantum ad id quod actu explicatur in
articulo ; sed est divisibilis2 quantum ad ea quæ potentia con­
tinentur in articulo, secundum quod qui dicit unum, quodammodo dicit multa. Et hæc suntea quæ præcedunt ad articulum
et consequuntur ad ipsum; et quantum ad hoc potest explicari
et dividi articulus fidei.
101. ■— Ad quintum dicendum quod aliquid quod in articulo
continetur explicari polest dupliciter.
Uno modo secundum quod unus articulus continetur quandoque
in alio, vel duo in uno communi, sicut resurrectio mortuorum
continetur quodammodo in resurrectione Christi ; et passio et
incarnatio in hoc communi quod est mysterium redemptionis.
Et sic fidis implicita explicatur in articulis fidei determinatis.
Et hæc explicatio completa est per Christum; unde ejus doctrinæ quantum ad essentialia fidei nec diminuere nec addere
licet, ut dicitur Apoc., ult., 18-1'J. Sed ante Christi adventum
non erat completa; unde etiam quantum ad majores crescebat
secundum diversa tempora.
102. ~ Alio modo id quod in articulo continetur non est articulus, sed aliquid concomitans articulum ; et quantum ad hoc
quotidie potest fides explicari et per studium Sanctorum magis
explicata fuit.

Solutio II

103. — AD SECUNDAM QUÆSTIONEM dicendum quod
ad fidem Redemptoris tripliciter se habet humanum genus secun­
dum diversa tempora.
‘

“Sed ». — 2. αβ « indivisibilis » contra yS ed.

In primo enim statu ante peccatum non oportebat ab aliquo
homine haberi fidem explicitam de Redemptore, quia nondum
servitus erat inducta ; sed sufficiebat haberi1 fidem implicitam
in2 cognitione Dei, ut scilicet homo crederet quod Deus ei provi­
deret in eis quæ necessaria essent ad salutem.
104. — In secundo autem statu post peccatum ante adventum
Christi, quidam habebant fidem explicitam de Redemptore qui­
bus revelatio facta erat, qui majores dicebantur ; quidam autem,
ut minores, filem implicitam habebant in fide majorum, unde
et3 eis sacramentum redemptionis sub signis sacrificiorum, propo­
nebatur.
105. — In tertio autem statu post adventum Christi, quia jam
mysterium redemptionis impletum est corporaliter et visibiliter
et prædicatum, omnes tenentur ad explicite credendum; et sit
aliquis instructorem non haberet, Deus ei revelaret, nisi ex sua
culpa remaneret.
106. ■— AD PRIMUM ergo4 dicendum quod angeli primitus
Incarnationis mysterium sunt edocti quam homines, ut dicit
Dionysius, 4 cap. Cælest. hierar., (n. 4 ; G. 3, 182) quantum
ad ipsam substantiam ejus quod credendum est, quamvis non
quantum ad omnes circumstantias articulorum quas postea
rebus evenientibus cognoverunt. Et de hoc plenius dictum est
in5 II lib. d. 11.
107. ·— Ad secundum dicendum quod auctoritates inducta·
in Littera loquuntur post peccatum, sive ante legem sive post.
108. — Ad tertium dicendum quod quamvis aliis gentibus
non esset data lex divinitus communiter omnibus sicuti Judæis,
ex quibus Christus nasciturus erat, et sic oportebat in eis potius
fidem vigere ; tamen multis etiam gentilibus6 revelationes per
angelos factæ sunt etiam de Christo, sicut patet de Sybilla quæ
expresse de Christo prophetavit, (ut refert Isidor.7 in VIII
Etymol., c. 8, n. 7 ; L. 82, 310).
In historiis Romanis8 etiam legitur quod temporibus Cons­
tantini imperatoris inventum fuit in Græcia quoddam corpus
in sepulcro quoddam habens laminam auream supra pectus, in
qua scriptum erat : « Christus nascetur ex Virgine et credo in
eum. O sol sub3 Irenæ10 et Constantini temporibus iterum me
videbis. »
1. Ed. « habere ». — 2. Ed. om. «in ». — 3. Ed. om. « et ». — 4. aom. «ergo», y
« igitur ». — 5. yâ ed. om. « in ». — 6. Ed. « gentibus ». — 7. Cf. etiam August., XIII
Contra Faust., c. 15 ; L. 42, 290. — 8. Cf. August., lib. XVIII de civ. Dei, c. 23 ;
L. 41, 579 et Lactantium, IV Institutionum, c. 18 ; L. 6, 506, et Theophan. Chronog. Ed. Acad, Litt. Reg. Bor. vol. I, p. 704. Ultimuin locum indicavit ed. Léonin;)
— 9. Ed. om. « sub ». — 10. RA. « Helenæ », al. ed. « Irenes ».

109. — Illi etiam quibus specialis revelatio facta non fuerat,
potuerunt1 salvari, etiam si nihil de lege Moysi audissent neque
aliquid de ea scirent, quia lex illa non erat omnibus data, sed
tantum Judæis; unde alii non peccabant si observantias legis
non servarent. — Secus autem est de lege Christi quæ omnibus
pronuntiata est. — Salvabantur tamen fide implicita Redempto­
ris, implicando fidem suam in cognitione Dei vel eorum qui a Deo
edocti2 erant, indeterminate, quicumque illi essent ; sicut et3
majores Judæorum quantum ad ea quæ eis nondum fuerant
revelata, dum tamen4 contrarium pertinaciter non tenerent
contra prædicantem fidem.
110. ■— Ad quartum dicendum quod quamvis ad cognitionem
Redemptoris non sufficeret natura per se, sufficiebat tamen cum
lege scripta tempore legis ; ante legem vero adjuta per gratiam.
Solutio III
111. — AD TERTIAM QUÆSTIONEM dicendum quod fides
explicita ad hoc necessaria est quod in finem ultimum intentionem
dirigat. Et quia per peccatum homo a fine illo5 abductus fuerat6,
non poterat reduci nisi per Mediatorem Dei et hominum7
Jesum Christum. Ideo post peccatum oportuit haberi cogni­
tionem explicitam de Redemptore et præcipue quantum ad ea
quibus nos in finem reduxit victo hoste8 quo captivi detinebamur.
112. — Ad hoc autem quod nos in finem reduceret, quatuor
requirebantur. Primum est quod propugnator noster institue­
retur9 : quod factum est in nativitate. Secundum est quod
pugnaret10 : quod factum est in passione. Tertium est quod
vinceret : quod factum est in resurrectione quando æternitatis
aditum devicta morte reseravit. Quartum11 quod victoriæ suæ
omnes suos12 participes faceret : et hoc erit in judicio, quando
bonis bona et malis mala reddet. Et ideo ista præcipue require­
bantur ut de Redemptore explicite scirentur.
113. ·— Tamen possibile est quod secundum diversa tempora
horum distinctio ante Christi adventum creverit, ut quanto
adventui Salvatoris viciniores existèrent, tanto sacramenta
salutis plenius perceperint, ut Gregorius dicit (In Ezech., Jib. II
hom., n. 9 sq. ; L. 76, 979). Et se.undum hoc utraque opinio in
Littera posita13 potest habere veritatem : prima quantum ad
propinquos, secunda quantum ad remotos.
1. Ed. « poterant ». — 2. Ed. « docti ». — 3. Ed. om. « et ».— 4. Ed. ont. « tamen ».
~ 5. Ed. « ab illo fine ». — 6. Ed. ad. « et ». — 7. Ed. ad. « Dominum ». — 8. γ “ dexicto », ed. ad « a ».
9. RA « instrueretur ». — 10. Ed. « propugnaret ». — 11. Ed
« quarto ». — 12. a om. « suos ». — 13. Ed. om. « posita ».

114. —AD PRIMUM ergo dicendum quod Joannes Baptista hos
articulos plenissime scivit ; unde de his non dubitavit. Potuit
autem dubitare sine praejudicio salutis de alio articulo passionis
implicito tunc temporis, scilicet de descensu ad inferos, non
pertinaciter : quod patet, quia doceri quaerebat.
115. —Vel dicendum, ut Alii dicunt quod ipse non dubitavit,
sed quasi dubitasse visus est inquantum quævisit non propter
se, sed propter suos discipulos instruendos.
Vel fuit dubitatio non ignorantiae sed admirationis et pietatis.
116. ·— Ad secundum dicendum quod articulus conceptionis
implicite continebatur in articulo nativitatis in quantum est
via ad nativitatem ; articulus autem de descensu ad inferos, in
articulo de passione ; articulus autem de ascensione in articulo
de resurrectione, quia ibi terminatur victoria resurgentis.
Unde patet responsio ad tertium et quartum.
117. -— Ad quintum dicendum quod in judicio Christus nihil
nobis merebitur, sed id1 quod prius meruit reddet.

Solutio IV
118. — AD QUARTAM QUÆSTIONEM dicendum quod per
missiones divinarum personarum in nos, homo in finem ulti­
mum ducitur non solum post peccatum, sed etiam ante pecca­
tum2. Et ideo explicita cognitio de Trinitate fuit necessaria
non solum post peccatum, sed etiam ante peccatum.
Non tamen eodem modo ante adventum Christi et post;
quia ante adventum soli majores de ho< fidem explii itam habue­
runt ; post Incarnationem vero omnes fidem explicitant de tribus
personis habere tenentur, sicut et de mysterio Incarnationis
quod cognosci non potest, nisi cognoscatur personarum distinctio,
et quia sacramenta salutis cum invocatione Trinitatis confe­
runtur.

119. — AD PRIMUM ergo dicendum quod Apostolus posuit
illa quæ oportuit credi explicite a quolibet homine in quocumque
statu ; hoc autem non fuit cognitio Trinitatis.
120. — Ad secundum dicendum quod ad dirigendum in finem
non solum oportet cognoscere finem, sed etiam ea sine quibus
in finem iri non potest et ideo oportuit habere explicitam
cognitionem de fide Trinitatis, quia sine earum missione in
finem beatitudinis veniri non potest.
1. α « illud ».— 2. α homot. « peccatum... Non tamen...

121. — Ad tertium dicendum quod quia non erat necessa­
rium ut explicite omnes cognoscerent, ideo non fuit positum
mysterium Trinitatis manifeste in veteri Testamento, sed velate
ut sapientes capere possent1.
EXPOSITIO TEXTUS

122. —«Sicut in Ecclesia aliqui sunt minus capaces etc. »(3)
Contra. Modo non sufficit ad salutem ut etiam explicite
mysterium Incarnationis credatur.
Et2 dicendum quod est similitudo non quantum ad omnia
sed quantum ad quaedam de articulis ; quia nesciunt eos distin­
guere, quamvis explicite cognoscant illud quod in articulis con­
tinetur.
Tenentur autem præcipue3 illos4 articulos explicite scire de
quibus Ecclesia solemnizat et facit continuam mentionem, sicut
de Trinitate.
123. — « Credunt hoc quod ignorant. » (3)
Hoc est contra id5 quod supra6 dictum est, quod fides non est
de ignotis.
Et2 dicendum quod sicut implicite creditur, ita et implicite
cognoscitur. Dicitur autem ignorari quod nescitur explicite.
124. ■— « Solet etiam quadri de fide Cornelii etc7. » (5)
Sciendum quod Cornelius habebat fidem explicitam de
mysterio Incarnationis, quamvis suffecisset ei ad salutem, etiamsi
de hoc fidem implicitam habuisset ; sed non habebat fidem
distinctam de tempore incarnationis ; et ideo, quia hoc jam
incipiebat esse necessarium ad salutem, missus fuit ad eum
instruendum Petrus.

125. — « Illud etiam non est prætermittendum, etc. » (6)
De hac æqualitate habituum et operatione dicetur8 infra.
d.36B.
Hic tamen sciendum est quod operationem hic videtur nomi■ nare virtutes regulantes in opere exteriori, sicut sunt virtutes
cardinales quæ etiam habent actus interiores, secundum quos10
oportet istam aequalitatem attendi.
126. — Vel si loquitur de operationibus11 exterioribus, atten­
denda est æqualitas quantum ad formationem12 operationis13
magis quam secundum quantitatem actus ; quia interdum
aliquis ex majori caritate facit opera ex suo genere minora quam
alius majora.
1. F. « possunt ». — 2. Ed. om. « ct ». — 3. Ed. om. « præcipue ». — 4. Ed. om.
«illos».— 5. Ed. «illud ». — 6. Ed. «superius». — 7. Ed. om. « etc ». — 8. Ed.
«dicitur». — 9. Ed. om. « d. 36 ». — 10. F. « quas ». — 11. Ed. «operibus». —
12. RA. « confirmationem ».— 13. Ed. « operis ».

127. — « Non ideo post fidem etc. » (6)
Contra. Mat., i, 2 : « Abraham genuit Isaac, Isaac Jacob » :
id est, fides spem, spes caritatem.
Et1 dicendum quod intelligitur quantum ad actus non quantum
ad habitus.
128. — « Non quod fides et spes causa vel tempore etc. » (7).
Contra. Aliquis habet fidem qui non habet caritatem, sicut
qui ficte accedit ad baptismum fidem tantum habens.
Et1 dicendum quod loquitur de fide et spe secundum quod
est virtus.

I. Ed. om. « Et ».

DISTINCTIO XXVI
De

spe, quid sit

1. —Est autem spes virtus qua spiritualia et æterna hona sperantur,
id est cum fiducia expectantur. Est enim spes1 certa expectatio futuræ
beatitudinis, veniens ex Dei gratia et ex præcedentibus meritis vel ipsam
spem, quam natura præit caritas, vel speratam rem, idest beatitudinem
æternam. Sine meritis enim aliquid sperare non spes, sed præsumptio
dici potest.

De quibus

sit spes

2. ■— Et sicut fides, ita et spes est de invisibilibus.
Unde Augustinus {Enchir., c. 8 ; L. 40, 235) : Fidem appellamus

earum rerum quæ non videntur. De spe quoque dicitur (Rom., vm, 24) :
« Spes quæ videtur, non ed spes : quod enim videt quis, quid sperat ? » Quod
attinet ad non videre vel quæ creduntur vel quæ sperantur, fidei speique
commune est.

Quo differant Fides et Spes
3. — Distinguitur tamen fides a spe sicut vocabulo, ita rationabili
differentia.
Est enim fides malarum rerum et bonarum ; quia et bona creduntur
et mala ; et hoc fide bona, non mala.
Est etiam fides et præteritarum rerum et præsentium et futurarum :
credimus enim mortem Christi, quæ jam præteriit ; credimus sessionem,
quæ nunc est ; credimus venturum ad judicandum, quod futurum est.
Item fides et suarum rerum est et alienarum : nam et se quisque credit
esse coepisse nec fuisse utique sempiternum, et alia atque alia non modo
de aliis hominibus multa quæ ad religionem pertinent, verum etiam de
angelis credimus.
Spes autem non nisi bonarum rerum est2, nec nisi futurarum rerum et
ad eum pertinentium qui earum spem gerere perhibetur. (Enchir., c. 8 ;
L. 40, 234.)

Si in Christo fuerit fides vel spes

4. — Post hæcs superest investigare utrum fides et spes in Christo
fuerint, unde tractatus ille sumpsit exordium.
Quibusdam non indocte videtur, fidem-virtutem et spem in eo non
fuisse, sicut in sanctis jam beatificatis, vel in angelis non sunt; et tamen
sancti credunt et sperant resurrectionem futuram, et angeli eamdem
credunt; nec tamen in eis fides vel spes-virtus est, quia et Deo per
speciem contemplando fruuntur, et in Dei Verbo resurrectionem futuram
1. Quar. om. «spes ». — 2. Quar.

om. « est ». — 3. Ed. « hoc ».

sive judicium, non per speculum et1 in ænigmate (I Cor., xm, 12), sed
præclarissime inspiciunt. Si enim quia credunt resurrectionem futuram,
ideo verum est eos fidem habere, ergo ea consummata post judicium
similiter et fidem habere dicentur, quia credent eam præteritam. Sed
sicut tunc credent, nec tamen fidem quæ fideles facit, habebunt — quia
non credent absque scientia, quæ non erit ænigmatica, sed per speciem
— ita et modo credunt et sperant resurrectionem ; nec tamen fidem habent,
quia credendo cognoscunt. Venit enim eis quod perfectum est, et evacua­
tum est quod ex parle est. (I Cor., xin, 10.) Venit enim cognitio, et evacua­
ta est fides ; venit species, et desiit spes. Ita Christus in quo fuerunt
bona patriæ, credidit quidem et speravit resurrectionem tertia die futu­
ram, pro qua et Patrem oravit ; nec tamen fidem-virtutem vel spem
habuit, quia non perfectius eam cognovit præteritam quam intellexit
futuram. Speravit tamen Christus, sicut in psalmo (xxx, 1) : In te Domine,
speravi ; nec tamen fidem vel spem-virtutem habuit, quia per speciem
videbat ea quæ credebat.

Si

IN INFERNO JUSTI FIDEM ET SPEM HABUERUNT

5. — De antiquis vero patribus qui2 apud inferos usque ad passionem
tenebantur, non incongrue dici potest quod fidem et spem-virtutem
habuerint, quia credebant et sperabant se visuros Deum per spetlem,
qualiter eum tunc non videbant ; quia eis non patuit cognitio Dei per
speciem ante passionem Christi, qua consummata a fide transierunt
ad speciem.

DIVISIO TEXTUS
6. — « Est autem spes virtus etc. » (1)
Postquam determinavit Magister de fide, hic secundo deter­
minat de spe.
Et dividitur in partes duas. In prima determinat de spe.
In secunda ostendit in quibus spes inveniatur3, ibi : « Post hoc
superest investigare, etc.4 » (4)
Circa primum duo facit. Primo determinat de spe secundum se :
secundo de spe per comparationem ad fidem, ibi : « Et sicut
fides, etc. » (2)
Et circa hoc duo facit. Primo ostendit convenientiam inter
fidem et spem ; secundo differentiam, ibi : « Distinguitur tamen
etc. » (3)
« Post hoc superest investigare, etc. » (4) Hic ostendit quo­
rum sit habere fidem.
Et circa hoc duo facit. Primo inquirit utrum in Christo fuerit
fides5. Secundo utrum in antiquis patribus in limbo existentibus ibi : « De antiquis vero6 patribus, λ (5)

Hic duo quæruntur.
Primo de spe secundum quod est passio.
Secundo de ipsa secundum quod est virtus.
1. Quar. om. « et ». -— 2. F. « quia ». — 3. Ed. « invenitur ». — 4. F. om. « etc. », ei
prosequitur textum. — 5. NVPF. ad. « vel spes », contra αβγδ. — 6. Ed. om. « vero ».

QUÆSTIO I

DE SPE SECUNDUM QUOD EST PASSIO
Circa primum quæruntur quinque.

Primo, utrum spes sit passio.
Secundo, in quo sit.
Tertio, de differentia ejus ad alias passiones.
Quarto, utrum sit una de quatuor principalibus passionibus.
Quinto, utrum possit esse in parte intellectiva.
ARTICULUS I
I-II, q. 25, a. 3 ; q. 40, a. 2, 3.

7. — AD PRIMUM SIC PROCEDITUR. Videtur

quod

SPES NON SIT PASSIO.

1. Spes enim est expectatio. Sed expectatio dicit immobili­
tatem. Cum ergo omnis passio in motu consistat, videtur quod
spes non sit passio.
2. Præterea. Opposita sunt in eodem genere. Sed Philosophus
in1 VII Phys., (η 3. 247a, 9 sq. ; 1. 6, n. 4) dividit spem contra
memoriam, dividens delectationes2 utriusque ad invicem. Cum
ergo memoria non sit passio, nec spes passio erit.
3. Præterea. Exspectare a spectando dicitur. Spectare autem
videre est. Cum ergo videre non sit passio animalis secundum
quod proprie loquimur de passionibus animæ, videtur quod
spes quæ est expectatio non sit passio.
4. Præterea. passio animæ in parte sensitiva est, ut dicit
Philosophus in VII Phys. (^3. 248a, 8 sq., 1. 6, n. 7). Sed spes,
cum sit de futuro bono, non potest esse in parte sensitiva, quia
sensus præsentium tantum est. Ergo spes non est passio.
5. Præterea. Nihil patitur nisi ex præsentia agentis. Sed
spes non est de præsentibus, sed de futuris. Ergo non est passio.

8. — SED3 CONTRA. Spes contra timorem dividitur. Sed
timor est passio. Ergo et spes.
9. ■— Præterea. Spes ad appetitivam potentiam pertinet,
quia habet bonum pro objecto. Sed motus appetitivæ partis
dicitur passio animæ, quia ad eum sequitur delectatio et tristitia
1. Ed. om. « in ». — 2. Ed. « actiones ». — 3. α om. « Sed ».

quod proprium est passionum, ut dicitur in II Eth. (β 4. 1105,
3 sq. ; 1. 5, b.). Ergo ut prius.
10. — Præterea. Præsens et præteritum non diversificant
genus. Sed gaudium quod est de præsenti bono, est in genere
passionis. Ergo et spes quæ est de bono futuro.

11. — RESPONSIO. Dicendum quod, sicut prius, d. 15 (50)
dictum est, quamvis omnis operatio potentiarum animæ quæ
per sua. objecta in actum reducuntur, sicut intellectus possibilis,
sensus et appetitus, possint dici passiones, tamen proprie loquen­
do passio est in operationibus appetilus partis sensiliore, secun­
dum quod Damascenus dicit in II libro, (c. 22 ; G. 94, 939)
quod « passio est motus appetitivæ virtutis sensibilis1, ex imagina­
tione boni vel mali. »
12. - Spes autem dicit extensionem appetitus in illud quod
appetibile est. Invenitur autem non solum in hominibus, sed etiam
in aliis animalibus : quod patel, quia inveniuntur animalia
operari propter aliquod futurum bonum æstimatum possibile,
sicut aves faciunt nidum propter filiorum educationem ; nec
propter finem aliquid facerent nisi in finem illum quasi eis possi­
bilem tenderent, quia naturalis appetitus non est impossibilium.
Similiter etiam palet quod unum animal aggreditur aliud non
nisi ex spevictoriæ.
Patet ergo quod spes sit in appetitu sensitivæ partis quæ nobis
et brutis communis est ; et ita sequitur quod sit passio.

ί
b i

13. — AD PRIMUM ergo dicendum quod appetitivæ partis
duplex est motus : scilicet prosecutio et fuga.
Objectum autem spei quod est bonum difficile vel2 arduum,
ratione suæ bonitatis natum est movere ad prosecutionem ;
sed ratione suæ difficultatis natum est movere ad fugam.
Hic tamen motus retardatur per spem. Et i^eo spes importat
motum primum, in quo salvatur ratio passionis, tamen cum
quiete privante3 secundum motum, qui est fuga.
14. — Ad secundum dicendum quod dividitur spes contra
memoriam non quantum ad essentiam suam, sed quantum ad
.affectum qui communis est memoriæ et spei, scilicet delectatio ;
unde non sequitur quod in genere conveniant.
15. — Ad tertium dicendum quod frequenter nomina impo­
nuntur rebus occultis ex suis signis, sicut differentia essentiales
ex accidentibus nominantur. Signum autem alicujus quiescentis
1. Ed. ad. « qui est ». — 2. Ed. « et ». — 3. αβ RAF. « privative », RA. « in » loco
« cum. » Sed absque dubio legendum est « privante », cum non solum N. hoc legat in
inanuscripto S. Jacobi 1’arisiensis, sed etiam ipse S. Thomas infra (48) habeat
« privante. ».

cum extensione appetitus in aliquid desideratum solet esse
quod frequenter visum dirigit in illud, ut videat si ex aliqua
parte ad ipsum accedat. Et ideo dispositio prædicta quietis
cum motu dicitur expectatio.
16. — Ad quartum dicendum quod sicut animalia cognoscunt
rationem convenientis et nocivi non per inquisitionem rationis,
ut homo, sed per instinctum naturæ qui dicitur æstimatio ; ita
etiam cognoscunt aliquid quod futurum est, sine hoc quod
cognoscant rationem futuri, non conferendo præsens ad
futurum, sed ex instinctu naturali, secundum quod aguntur ad
aliquid agendum vel ex impulsu naturæ interioris vel exterioris ;
sicut quando agunt aliquid ad præcavendum de futuris quæ
dependent ex motu cæli, quasi ex eo impulsa.
Unde ex eorum operibus homines possunt aliquid scire de
hujusmodi futuris, sicut nautæ præsciunt tempestatem futuram
ex motu delphinorum ad superficiem aquæ ascendentium1 ;
et formica- veniente pluvia reponunt granum in cavernis.
17. ■— Ad quintum dicendum quod id quod est futurum secun­
dum rem, potest esse præsens in imaginatione. Et quia bonum
est natum movere appetitum secundum quod est imaginatum
vel intellectum, ut dicitur in III De anima, (y 10. 433b, 11 ; 1. 15,
n. 830) ideo ex tali præsentia potest sequi passio in appetitu.

ARTICULUS II
I-II, q. 23, a. 1 ; q. 40, a. 2.

18. — AD

SECUNDUM SIC PROCEDITUR.

Videtur

QUOD SPES NON SIT IN ALIA VI QUAM IN CONCUPISCIBILI.

1. Arduum enim vel difficile non addit aliquam rationem
appetibilis supra bonum, quia difficile magis habet rationem
fugibilis quam appetibilis. Arduum autem2 non differt a bono non
arduo nisi secundum magis et minus. Sed vis concupiscibilis est
(boni quod desideratur. Cum ergo objectum spei sit bonum arduum
vel difficile, videtur quod spes sit in concupiscibili.
I
2. Præterea. Sicut voluntas est boni3 appetibilis in parte
■
intellectiva, ita concupiscibilis in parte sensitiva. Sed in parte
intellectiva omne quod ad appetitum pertinet, est voluntas.
Ergo et in parte sensitiva omne quod ad appetitum pertinet
■
est vis concupiscibilis ; et ita, cum spes ad appetitum pertineat,
ut dictum est, videtur quod sit in concupiscibili.
3. Præterea. Gaudium et delectatio in concupiscibili sunt..
1. y ed. « descendentium ». — 2. α « enim ». — 3. RAV. « bonum ».

Sed spes facit gaudium, Rom., xn, 12 « : spe gaudentes » ; et
delectationem, ut dicit Philosophus in VII Phys., (η 3. 247a,
9 sq. ; 1. 6, n. 4). Ergo spes est in concupiscibili.
4. Præterea. Præsens et futurum non diversificant poten­
tiam appetitivam, cum accidant appetibili inquantum hujus­
modi. Sed gaudium et spes non differunt nisi secundum id quod
gaudium est de bono præsenti, spes autem de bono futuro.
Ergo cum gaudium sit in concupiscibili, et spes in eodem erit.
5. Piœterea. Ejusdem est moveri ad terminum et in termino
quiescere. Sed spes importat motum in aliquem terminum in quem
cum aliquis devenerit, gaudet. Cum ergo gaudere sit concupisci­
bilis, et sperare erit concupiscibilis.

19. ■— SED CONTRA. Concupiscibilis, per se loquendo, non
ordinatur ad arduum, sed magis irascibilis. Cum ergo objectum
spei sit arduum, oportet quod spes non sit in concupiscibili, sed
in irascibili.
20. — Praeterea. Idem est subjectum contrariorum. Sed spei
opponitur timor. Cum ergo timor sit in irascibili1, non in concu­
piscibili, sicut et audacia quæ iterum timori opponitur ; videtur
quod spes etiam sit in irascibili.
21. — Præterea. Ira sine spe esse non potest, ut Avicenna dicit
in VI De naturalibus. Unde ex offensa illa de cujus vindicta non
est spes, sicut cum2 quis a rege offenditur, non est ira, sed magis
odium et3 timor. Ergo cum ira non sit in concupiscibili, nec spes.
22. ■— RESPONSIO. L icendum quod potentiæ passivæ varian­
tur secundum quod sunt natæ moveri a diversis activis, per se
loquendo. Proprium autem motivum appetitivæ virtutis est
bonum apprehensum. Unde oportet quod secundum diversas
virtutes apprehendentes sint etiam diversi appetitus : scilicet
appetitus rationis qui est de bono apprehenso spcundum ratio­
nem vel intellectum, unde est de tono apprehenso simplici­
ter et in universali ; et appetitus sensitivus qui est de appre­
henso secundum vires sensitivas, unde est de bono particulari
et ut nunc.
23. — Sed quia potentia passiva non extendit se ad plura
quam virtus sui activi, secundum quod dicit Commentator in
IX Mela., quod nulla potentia passiva est in natura cui non res­
pondeat sua potentia activa naturalis; ideo appetitus sensitivus
ad illa bona tantum se extendit ad quæ se extendit appre­
hensio sensitiva.
24. — Quia autem, ut dicit Dionysius, 7 cap.De divin, nomin.,
1. α ad. « et ». — 2. α om. « cum ». — 3. γ ed. « vel ». — 4. α « respondet ».

;

\n. 3; G. 3, 871; 1. 4, p. 536), «divina sapientia conjungit fines
primorum principiis secundorum », quia omnis natura inferior
in sui supremo attingit ad infinitum naturæ superioris, secun­
dum quod participat aliquid de natura superioris, quamvis deficienter ; ideo tam in apprehensione quam in appetitu sensi­
tivo invenitur aliquid in quo sensitivum rationem attingit.
25. ■— Quod enim animal imaginetur formas apprehensas per
sensum, hoc est de natura sensitivæ apprehensionis secundum se ;
sed quod apprehendat illas intentiones quæ non cadunt sub sensu
sicut amicitiam, odium et hujusmodi, hoc est sensitivæ partis
secundum quod attingit rationem. Unde pars illa in hominibus,
in quibus est perfectior propter conjunctionem ad animam ratio­
nalem, dicitur ratio particularis, quia confert de intentionibus
particularibus ; in aliis autem animalibus, quia non confert,
sed ex instinctu naturali habet hujusmodi intentiones appre­
hendere, non dicitur ratio, sed æsiimatio.
26. —Similiter etiam ex parte appetitus, quod animal appetat1
ea quæ sunt convenientia sensui, delectationem facientia, secun­
dum naturam sensitivae2 est et pertinet ad vim concupiscibilem;
sed quod tendat3 in aliquod bonum quod non facit delectatio­
nem in sensu, sed magis natum est facere tristitiam ratione suæ
difficultatis, sicut quod animal appetat4 pugnam cum alio
animali, vel aggredi quamcumque aliam difficultatem, hoc est
in appetitu sensitivæ5 secundum quod natura sensitiva attingit
intellectivam ; et hoc pertinet ad irascibilem.
27. ■— Et ideo sicut æstimatio est alia vis quam imaginatio,
ita irascibilis est alia vis quam concupiscibilis. Objectum enim
concupiscibilis est bonum quod natum est facere delectationem
in sensu ; irascibilis autem bonum quod difficultatem habet. Et
quia quod est difficile, non est appetibile inquantum hujusmodi,
sed vel in ordine ad aliud delectabile, vel ratione bonitatis quæ
difficultati admiscetur—conferre autem unum ad aliud et discerneie intentionem difficultatis et bonitatis in uno et eodem, est
rationis ; — ideo proprie istud bonum appetere est rationalis
appetitus, sed convenit sensitivæ, secundum quod attingit
per quamdam imperfectam participationem ad rationalem,
non quidem conferendo vel discernendo, sed naturali instinctu
movetur6 in illud, sicut dictum est de æstimatione.
28. — Et propter1 hoc palet etiam quod irascibilis est altior
quam concupiscibilis et propinquior rationi. Et ideo incontinens
propter concupiscentiam, qui nulla lege utitur, magis est turpis
1. α « appetit ». — 2. α « secundum naturalem modum sensitivæ partis est », Ed.
« secundum naturam sensitivam est ». — 3. α « tendit ». — 4. aS « appetit».— 5. a ad.
« partis », ed. « sensitivo ». — 6. /?RA. « movet », NVPF. « movendo se ». — 7. Ed.
« per ».

i

quam iracundus qui utitur legibus, sed perversis, ut dicitur1 VII
Eth. (i/ 7. 1149a, 24; 1. 6, a.). Unde etiam vilia quæ sunt in
concupiscibili, sunl majoris infamise quam ea quæ sunt in irascibili.
29. — Ex his ergo jam planum est videre quæ passio sit in irascibili, et quæ in2 concupiscibili. Omnis enim passio de cujus
intellectu est appetitus in bonum vel conveniens simpliciter,
est in concupiscibili, sicut amor3, delectatio et hujusmodi et
opposita horum4.
30. — Omnis autem passio de cujus intellectu est motus5
in bonum cum circumstantia difficultatis, est in irascibili ; et
hujusmodi sunt omnia illa quæ important bonum vel malum cum
determinatione alicujus quantitatis, sicut ira quæ non ex qualibet
læsione consurgit, sed ex ea quam potest aliquis vindicare et
tamen non habet in promptu vindictam. Timor etiam non est
de quolibet malo, sed de malo cui non potest resisti vel difficulter
resistitur. Spes aulem importat motum appetitus in aliquod
bonum commensuralum appetenti ; non enim est de bono tanto
ad quod nullo modo possit perveniri, nec iterum de tam6 parvo
quod pro nihilo habeatur, sed de eo quod est possibile haberi et
tamen est difficile ad habendum, propter quod dicitur arduum.
Unde patet quod spes, secundum quod est passio, est in iras­
cibili.
31 ·— AD PRIMUM ergo dicendum quod difficile vel arduum
addit quamdam specialem rationem bonitatis, scilicet pretiosi­
tatem quamdam, ex hoc ipso quod non de facili habetur, sicut
dicitur omne rarum carum.
32. — Ad secundum dicendum quod natura rationalis ex
seipsa habet conferre et discernere ; unde bonum quod est ex
seipso appetibile vel quod indiget collatione et discretione ad
hoc quod appetatur, secundum naturam rationalis apprehen­
sionis appetitum rationalem movet ; et ideo ex hoc non diversificatur appetitus rationalis, sed dicitur voluntas universaliter.
Non sic autem est de appetitu sensitivæ7 ut ex dictis patet..
33. ■— Ad tertium dicendum quod in quantum spes est de
difficili3 arduo non delectat sed magis affligit, cum ex hoc ipso
sit distans ; sed inquantum est de bono possibili acquiri sic facit
delectationem, quia sicut quod est in potentia jam habet inchoa­
tionem sui esse, ita quod apprehenditur ut possibile adipisci,
apprehenditur ut jam quodammodo præsens. Et ideo spes
1. Ed. ad. « in ». — 2. αχδ om. « quæ in ». — 3. Ed. ad. « et ». — 4. Ed. « eorum ». —
5. Ed. « appetitus ». — 6. α « tanto ». — 7. Ed « sensitivo », β ad. « partis ». —

delectationem facit; et hæc delectatio non est in concupiscibili,
sed in irascibili.
34. — Quælibet enim potentia appetit sibi conveniens et de
eo delectatur, ut infra (d. 27, 38 seq.) dicetur. Bonum autem
arduum ex hoc ipso quod est possibile adipisci est conveniens1
irascibili, unde in ipsum tendit.
35. ■— Ad quartum dicendum quod objectum irascibilis est
bonum difficile : quod autem habetur, non est jam difficile, sed
tantum dum non habetur. Et ideo'2 omnes passiones irascibilis
sunt futuri, sicut timor et spes.
36. ■— Ad quintum dicendum quod objectum irascibilis est
bonum difficile, quod quandoque habet bonitatem ex ordine ad
aliud. Unde in actu vel motu irascibilis est duplex terminus.
Primus est proximus, secundum quod terminatur in objectum
proprium, ut quando consequitur victoriam. Et quia objectum
proprium irascibilis habet difficultatem, ideo non est delectabile
alicui simpliciter, sed est delectabile ei secundum hanc vim,
cujus actus est perfectus per hoc quod pertingit ad objectum
proprium quod jam consecutum est ; sicut quando aliquis delec­
tatur de hoc quod vincit, quamvis simpliciter sensibilem dolo­
rem de vulneribus sustineat et de fatigatione tristitiam habeat ;
et ideo hæc delectatio non est concupiscibilis, sed est proprie
irascibilis, sicut delectatio quæ est3 in actu videndi est propria
ipsius visus.
37. — Secundus terminus est ultimus finis in quem objectum
proprium ordinatum est. Hoc autem est aliquid quod secundum
seipsum est conveniens et delectabile, sicut quod animal post­
quam vicit4 aliud animal utitur ad libitum voluntate propria ;
et hæc delectatio pertinet ad concupiscibilem.
Irascibilis enim ad conservationem concupiscibilis ordinatur,
ut scilicet propter difficultatem intervenientem delectatio con­
veniens non praetermittatur. Et ideo dicit Damascenus in II lib.
(c. 16; G. 94, 931), quod « ira est audax concupiscentiæ vindex»;
et propter hoc etiam dicit Philosophus in VIII5 De anima (Θ 12.
596b, 20), quod animalia pugnant ad invicem propter cibum ei
propter coitum, quia circa has delectationes praecipue est con­
cupiscibilis.

1. RA. « inconveniens ». — 2. Ed. ad. «non ». — 3. Ed. ad. « propria ». — 4. Ed.
« vincit». — 5. Ed. « vi ».

ARTICULUS III
I-II, q. 23, a. 2, 3, 4 ; q. 25, a. 1 ; q. 40, a. 1 ; Spe, a. 1 ;
Compend., p. 2, c. 7.

38. — AD TERTIUM SIC PROCEDITUR. Videtur

quod

SPES NON DIFFERAT AB ALIIS PASSIONIBUS.

1. Spes enim importat expectationem. Sed omnis appetitus
motus videtur esse expectatio, quæ nihil aliud dicit quam pro­
tensionem in aliquod bonum. Ergo spes non distinguitur ab
aliis passionibus quæ ad appetitum pertinent.
2. Praeterea. Expectatum bonum est objectum spei quæ est
expectatio. Sed « expectatum bonum concupiscentiam constituit ».
ut Damascenus dicit1, II lib. (c. 12 ; G. 94, 930). Ergo concu­
piscentia est idem quod spes.
3. Praeterea. Idem motus est a termino et in terminum. Sed
timor dicit motum appetitus a malo, spes autem dicit motum
ejusdem in bonum. Ergo idem est timor et spes.
4. Præterea. Sicut se habet album et nigrum ad visum, ita
se habet bonum et malum ad appetitum. Sed album et nigrum
non diversificant neque potentiam visivam neque passiones ejus.
Ergo nec bonum et malum diversificant passiones appetitus ;
et ita timor et spes non sunt diversæ passiones, quamvis sint
de bono et malo.
5. Præterea. Spes, ut dictum est, dicit protensionem appetitus
in aliquod arduum. Sed hoc idem invenitur in audacia, confidentia
sive fiducia et ira. Ergo omnia ista sunt idem quod spes.

39. — SED CONTRA. Quorum definitiones sunt diversæ, et
ipsa differunt. Sed definitio spei non convenit aliis passionibus.
Ergo et spes ab aliis passionibus distinguitur.
40. ■— Præterea. Quæcumque sunt idem, unum non potest
esse2 sine altero. Sed spes potest esse sine aliis. Ergo spes ab
aliis differt.
41. ■— Præterea. Motus differunt penes terminos. Sed non
est idem terminus seu objectum spei et aliarum passionum ;
quia speratum bonum est objectum spei, non autem, per se
loquendo, aliarum passionum. Ergo spes differt ab aliis passio­
nibus.

42. ■— RESPONSIO. Dicendum quod passiones animæ de
quibus loquimur, primo distinguuntur ex hoc quod quædam
important bonum et malum absolute, et hæ3 pertinent ad concu­
1. a ad. « in ». — 2. α om. « esse ». — 3. F. » hæc ».

piscibilem ; quædam vero important aliquam mensuram boni
vel mali, ut ex prædictis patet, et hæ pertinent ad irascibilem.
43. — Passionum ergo in < oncupiscibili existentium quædam
important habitudinem concupiscibilis ad suum objectum ;
quædam vero motum ipsius respectu objecti ; quædam vero
impressionem relictam in ipsa ex præsentia objecti.
Cum autem objectum appetitus sit bonum et1 malum, quod­
libet istorum per hæc duo dividitur.
Amor enim importat habitudinem concupiscibilis ad bonum,
odium vero ad malum ; quia amor amatum ponit connaturale et
quasi unum amanti, cujus contrarium odium facit. Et quia
hæc habitudo perficitur ex præsentia objecti, ideo amor secun­
dum perfectam sui rationem est habiti, ut Augustinus dicit (In
Psal. cxvm, serm. 8 ; L. 3G, 1518).
Motus autem concupiscibilis in bonum, dicitur desiderium;
in malum autem innominatus est, sed dicatur fuga.
Impressio vero relicta in concupiscibili ex præsentia boni,
dicitur delectatio vel gaudium ; sed ex2 præsentia mali dicitur
tristitia vel dolor.
Qualiter autem tristitia et dolor differant, supra 15 d. dictum
est. Eodem etiam3 modo differunt delectatio sensibilis et gau­
dium.
Lætilia autem dicit effectum gaudii in dilatatione cordis ;
unde dicitur lætitia quasi latitia ; exaltatio autem effectum ipsius
in signis exterioribus, inquantum gaudium interius ad exteriora
prorumpens, quodammodo exilit.
44. — Quia autem irascibilis propter concupiscibilem est
animalibus data, ut non deficiat in suo actu ; ideo passiones
irascibilis ex passionibus concupiscibilis originem habent. Adju­
vat autem concupiscibilem irascibilis et in bono et in4 malo.
In bono quidem, ut delectabile concupiscibili conveniens non
obstante difficultate prosequatur ; in malo autem, ut nocivum
difficile repellatur5.
Passio ergo irascibilis vel oritur ex passione concupiscibilis
quam facit apprehensio appetibilis, vel quam facit præsentia
ipsius.
Si primo modo, vel respectu boni, et hoc vel possibilis consequi
in quod tendendum est, et sic est spes ; vel non possibilis, quod
dimittendum est, et sic est desperatio ; aut respectu mati, et hoc
vel possibilis repelli6, cui resistendum est, et sic est audacia;
vel non possibilis repelli, quod fugiendum est, et sic est timor.
1. Ed. « vel ». — 2. Ed. om. « ex ». — 3. α « autem ». — 4. Ed. om. « in ». — 5. Ed.
«repellat».— 6. a homot. « repelli... quod fugiendum est... ».

Si autem ex præsentia appetibilis, hoc non potest esse respectu
boni ; quia ex quo concupiscibilis suo delectabili fruitur non
indiget irascibili, quia non habet difficultatem in illo ; sed est
respectu mali quod repellendum est1 difficultatem habens ; et
sic causatur ira si est possibile repelli, alias passio in concupis­
cibili sistit. Et ideo ira non habet passionem contrariam, neque
secundum contrarietatem boni vel mali, sicut gaudium et tris­
titia, quæ contrarietas est propria passionum concupiscibilis ; vel2
secundum contrarietatem possibilis et non possibilis, sicut spes
et desperatio, quæ contrarietas est propria passionum irascibilis.
Sciendum tamen quod ira causatur non solum ex re corporali3
inconvenienti præsenti, sicut cum quis irascitur de vulneratione,
sed etiam de4 inconvenienti animali5 præsenti, sicut cum quis
irascitur ex injuriis illatis et etiam ex apprehensione incon­
venientis habiti ; et ideo6 causatur ex dolore quantum ad pri­
mum, et ex tristitia ut dicit Damascenus (lib. II, cap. 16 ;
G. 94, 931), quantum ad secundum. Sic ergo passiones animæ
per essentiales differentias dividuntur.
45. ■— Inveniuntur etiam diversificari nomina passionum
per differentias accidentales : quæ quidem accidunt vel ipsi
passioni, ut intentio ejus ; vel ex objecto.
Si primo modo, sic concupiscentia dicit intensionem desiderii,
zelus intensionem amoris non patiens consortium in amato,
abominatio intensionem odii, exaltatio intensionem gaudii, ut
in signo exteriori prorumpat generaliter, et similiter hilaritas
quantum ad signum quod ostenditur in facie, et jucunditas
quantum ad signa quæ ostenduntur etiam in actibus, acedia‘:
autem intensionem tristitiæ, intantum ut immobilitet hominem,
actionem retardans, unde dicitur a Damasceno quod est tris­
titia aggravans, idest immobilitans, vel achos inquantum pro­
hibet locutionem, quia, ut dicit Damascenus (Lib II, c. 14 ;
G. 94, 931), est vocem auferens, præsumptio autem intensionem
spei, audacia autem excessum confidentiæ in aggrediendo terri­
bilia, furor autem intensionem iræ.
46. ■— Cum autem objectum proprium et per se istarum passio­
num sit bonum vel malum apparens, ea quæ accidentaliter se
habent ad hæc faciunt accidentalem differentiam in passionibus
ex parte objecti ; sicut tristitia quæ est de malo quod est appa­
rens malum tristanti ; hoc autem accidit esse bonum alteri
vel malum. Si ergo tristitia sit de malo quod est malum alteri,
et per hoc apprehenditur malum ipsi tristanti sic est misericordia.
1. Ed. ad. « et ». — 2. RVPF. « neque » contra αβ RA. — 3. y ed. om. « corporali ». -—
4. Ed. « ex ». — 5. Ed. « aliquando ». —6. Ed. ad. « ira ». —7. Codices et Ed. præter
N. «accidia».

Si autem sit bonum alteri, et per hoc apprehenditur ut malum
proprium, sic est invidia quæ est tristitia de prosperitate bono­
rum, vel nemesis quæ est tristitia de prosperitate malorum, ut
dicitur II Eth., (β 7. 1108b, 15 sq. ; 1. 9, k.).
47. — Similiter et1 timor distinguitur ; quia malo difficili
superanti facultatem timentis accidit aliquid2 dupliciter : vel
ex parte ipsius mali, vel ex parte timentis.
Primo modo accidit sibi turpitudo; et hoc vel in se, et sic est
verecundia quæ est de turpi actu ; vel in opinione, et sic est
erubescentia quæ est« limor de convicio », ut dicit Damascenus,
(lib. II c. 15 ; G. 94, 931, 1) ; vel verecundia de turpitudine culpæ,
erubescentia de turpitudine pœnæ.
Ex parte autem timentis sumuntur accidentales differentiatimoris hoc modo ; quia terribile vel excedit facultatem timentis
in agendo, et sic est segnities vel ignavia quæ est timor futuræ
operationis, ut dicit Damascenus, (ubi supra) ; vel in cognos­
cendo et hoc tripliciter : vel propter cognoscibilis altitudinem,
et sic est admiratio quæ est timor ex magna imaginatione ; vels
propter ejus inconsuetudinem, et sic est stupor qui est timor
ex inassueta4 imaginatione ; vel propter incertitudinem et
sic est agonia quæ est timor infortunii et hoc idem dicitur tre­
pidatio vel dubitatio.
Sic ergo patet quomodo spes ab aliis passionibus differat, et
quomodo etiam omnes aliæ5 passiones ab invicem distinguantur.
48. ■— AD PRIMUM ergo dicendum quod, sicut supra (13, 15)
dictum est, expectare importat protensionem appetitus in aliquid
cum quiete privante fugam vel recessum. Hæc autem quies con­
tingit ex difficultate ejus in quod motus appetitus tendit, sed non
in promptu est ut habeatur : quod enim in promptu est6, sine
mora acquiritur. Et quia bonum cum difficultate proprie est
objectum irascibilis, ideo expectare proprie ad irascibilem pertinet
tendentem in aliquod bonum. Habet autem se ad spem sicut
commune ad proprium in quantum spes addit certitudinem
circa expectationem.
49. ■— Ad secundum dicendum quod Damascenus loquitur
large; accipit enim expectatum bonum pro bono quod nondum
habetur : quod quidem est commune concupiscentiæ et spei.
50. ■— Ad tertium dicendum quod motus a termino et in
terminum quandoque sunt contrarii, quandoque idem, quandoque
disparati. Si enim termini a quo et in7 quem sunt contrarii ;
1. Ed. « etiam ». — 2. α om. « aliquid ». — 3. α homot. « vel... propter incertitudi­
nem ». — 4. RA. « assueta ». — 5. α om. « aliæ ». — 6. F. om. per homot. « ut habea­
tur : quod enim in promptu est ». — 7. Ed. « ad ».
j

sic motus est idem1 sicut a nigredine in albedinem. Si autem sit
idem terminus a quo et in quem ; sic motus sunt diversi et con­
trarii2 sicut motus ab albedine in albedinem. Si autem sint
diversi, non contrarii ; sic sunt motus diversi disparati, sicut
motus ab albedine ad calorem.
51. — His modis ultimis spes et timor se habent, quia contra­
rietas quæ attenditur in irascibili est secundum facile et diffi­
cile, sive possibile et impossibile ; non autem circa bonum vel3
malum, quia4 hoc est concupiscibilis.
Unde si consideretur propria ratio objecti irascibilis tantum5,
sic timor contrariatur spei, quia timor est a difficili, ad quod est
spes. Si autem consideretur ratio difficilis, sic sunt disparata,
quia timor est a® difficili in genere malorum ; spes autem ad
difficile7 in genere bonorum.
52. ■— Ad quartum dicendum quod passiones cognitivarum
virtutum sunt a rebus secundum esse spirituale. Et quia secun­
dum hoc esse non habent contraria8 contrarietatem, ideo non
causantur contrariæ passiones ex contrariis in potentiis cogni­
tivis. Sed passiones appetitivæ sunt ex rebus secundum esse
suum naturale ; quia appetitus est de bono et malo quæ sunt in
rebus, ut dicit Philosophus in VI Meta., (e 4. 1027h, 26 ; 1. 4,
n. 1230) et ideo cum secundum esse naturale contrarietatem
habeant, contrarias passiones c; usant.
53. — Ad quintum dicendum quod cum arduum sive difficile
sit proprium objectum irascibilis, dilïerentiæ facientes opposi­
tiones in passionibus irascibilis sunt difficile facultatem superans,
vel non superans ; et9 utrumque vel est bonum vel malum.
Fiducia ergo1 seu confidentia, importat motum irascibilis in id
quod æstimatur ut facultatem non excedens, quod quidem
specialiter circa bona importat ‘pes, circa mala autem audacia,
nisi quod audacia excessum importat quandoque, unde in
malum quandoque accipitur.
Motus autem appetitus in id quod æstimatur ut superans facul­
tatem sive in bonum sive in malum, est diffidentia. In bonum
autem specialiter est desperatio, in malum autem limor. Ira
autem est passio composita ex audacia et tristitia1 et spe, ut ex
dictis patere potest.

1. Ed. « contrarius », cf. etiam tabulam auream verbo contrarius 28. — 2. Ed. < sic
motus sunt idem ». — 3. Ed. « et ». — 4. Ed. ad. « circa ». — 5. Ed. om. « tantum ».
— 6. β « de ». — 7. Ed. « a difficili ». — 8. N. om. « contraria ». — 9. α om. « et ». —
10. α « autem ». — 11. Ed. « vel dolore ».

ARTICULUS IV

;

I-II, q. 25, q. 4 ; q. 84, a. 4, ad 2 ; II-II, q. 141, a. 7, ad 3 ;
Ver., q. 26, a. 5.

54. — AD QUARTUM SIC PROCEDITUR. Videtur quod
SPES NON SIT PRINCIPALIS PASSIO.

*
I
1
,

,

»

1. Amor enim vehementius affectionem immutat quam spes ;
unde hominem extra se facit, ut dicit Dionysius, 4 cap. De
dio. nom. (n. 13 ; G. 3, 711 ; 1. 10. p. 395). Sed amor non ponitur
una de principalibus passionibus. Ergo nec1 spes.
2. Præterea. Concupiscere est de futuro bono, sicut et spes.
Sed concupiscentia vel desiderium, non ponitur passio princi­
palis. Ergo nec spes.
3. Præterea. Denominatio semper fit a principaliori. Sed
irascibilis denominatur ab ira. Ergo est principalior spe quæ
est in irascibili.
4. Præterea. Objectum irascibilis est difficile et arduum.
Sed audacia tendit in arduum magis quam spes vel non minus.
Ergo audacia est magis principalis quam spes.
5. Præterea. Sicul spes est de futuro, iia pcenitentia est de
præterito. Sed præteritum est certius quam futurum. Ergo cum
pcenitentia non ponatur principalis passio, nec spes principalis
passio debet poni.

55. — SED CONTRA est quod Boetius in lib. I De consolat.,
(metr. vu ; L. 63, 657) dicit :
«
«
«
«

Gaudia pelle,
Pelle timorem ;
Spemque fugato,
Nec dolor adsit. »

Et ita spes connumeratur aliis passionibus principalibus.
56. — Præterea. Spes opponitur quodammodo timori. Sed
timor est principalis. Ergo et spes.
57. -— Præterea. Passio quæ est in concupiscibili de bono
est principalis sicut gaudium. Ergo eadem ratione passio quæ
est de bono in irascibili est principalis. Hac autem est spes.
Ergo spes est principalis passio.
i

58. ■— RESPONSIO. Dicendum quod principalitas passionis
in duobus consistit : quorum unum est ex parte objecti, ut scili­
cet2 passio sequatur secundum rationem et aptitudinem objecti,
ut scilicet bonum prosequatur et malum fugiat ; secundum est
1. Ed. « neque ». — 2. a homot. « ut scilicet... bonum ».

ex parte ipsius passionis, ut scilicet motus ille sit perfectus
quantum possibile est secundum genus illud.
Et ideo in concupiscibili sunt duæ principales passiones tantum,
scilicet gaudium et tristitia ; quia motus concupiscibilis terminatur
in ipsa re conjuncta quæ facit gaudium et tristitiam, et iterum
bonum de sua ratione natum est facere gaudium, inquantum
est conveniens, et malum1 tristitiam inquantum est nocivum.
59. ■— In irasci bili etiam sunt tantum2 duæ, scilicet timor et
spes, quia in his perficitur motus irascibilis quantum est possi­
bile in genere illo ; [ unde non important motum perfectum simpli­
citer, sed inquantum possibile est in genere irascibilis3], quia
motus irascibilis, inquantum huj usmodi, non perficitur ad præsens,
ut prius dictum est (art præc.), sicut concupiscibilis ; sed perfi­
citur in certitudine inclinationis respectu sui objecti4. [ Unde timor
et spes habent quamdam certam inclinationem ad objectum
suum ; timor ad non posse fugere malum, spes ad posse consequi
bonum ; ] unde confidentia non dicitur principalis passio, quæ
habeat certitudinem, nec importat. Similiter etiam timor conse­
quitur ex malo inquantum est malum, qui.i dénatura sui habet
ut fugiatur; spes autem ex ratione boni inquantum est bonum,
quia de natura sui habet ut expectetur.
60. — Et ideo consuevit numerus principalium passionum
hoc modo accipi. Quia aut sunl de præsenti, in quo perficitur motus
concupiscibilis5 ; aut de fuluro in quo consistit6 motus irasci­
bilis, inquantum est de difficili.
Si primo modo : aut de bono, et sic est gaudium ; aut de malo,
et sic est trisiilia.
Si secundo modo : aut de bono, et sic est spes ; aut de malo, et sic
est timor.
61. — AD PRIMUM ergo dicendum quod amor non dicit
terminum in motu concupiscibilis, cum non sequatur ex conjunc­
tione rei, sicut delectatio7.
62. — Ad secundum dicendum quod moins concupiscibilis
potest ulterius terminari quantum ad futurum, et ideo concupis­
centia et desiderium non sunt passiones principales. Motus
autem irascibilis non et ideo in futuro terminatur. Et propter
hoc spes ei timor sunl principales passiones.
63. ■—· Ad tertium dicendum quod potentia in qua est spes
1. Ed. om. « malum ». — -.a om. « tantum ». — 3. αβγ om. « unde non important mo­
tum perfectum simpliciter, sed inquantum possibile est in genere irascibilis ». —
4. αβγ om. per hoinot. « Unde timor ct spes... unde ». ■— 5. α « in quo accipitur motus
concupiscibilis aut perficitur ». — 6. α « si sit », βγ « sistit ». — 7. F. « delectanti »
, RANVP. ad. « vel gaudium ».

DISTINCTIO XXVI,

QUÆST. I, ART. V

827

denominatur ab ira, quia est ultimum in passionibus ejus. Deno­
minatio autem consuevit fieri ab his quæ ultima sunt in re. Non
tamen est principalis, quia habet motum in nocivum, non qui­
dem fugiendum quod est de ratione mali et nocivi, sed aggre­
diendum.
64. ■— Ad quartum similiter dicendum1 de audacia quod timor
qui fugam importat, consequitur ex ratione mali quod de se
fugibile est, non autem aggressibile quod audacia facit ; et ideo
non est principalis passio.
65. — Ad quintum dicendum quod paniteniia continetur
sub tristitia. Unde sciendum est quod omnes prædictæ passiones
ad has principales passiones reducuntur vel sicut species ad genus,
sicut admiratio ad timorem; vel sicul imperfectum ad perfectum,
sicut concupiscentia ad gaudium ; vel sicut effectus ad causam el
participans ad participatum, sicut audacia et ira ad spem, quia
spes tendit in arduum bonum quod de se est tale ut in illud
debeat tendi, audacia autem et ira tendunt in arduum nocivum
repellendum, quod quidem non est tale ut in ipsum tendi debeat,
sed magis ut fugiatur ; tendunt tamen in ipsum inquantum par­
ticipat aliquid de ratione boni quod est victoria ipsius ; et ideo
etiam spes participatur quodammodo in audacia et ira, sicut
quod est per se, in eo quod est per accidens.
ARTICULUS V
Infra, 101 ; II-II, q. 18, a. 1 ; Spe, a. 2.

66. — AD QUINTUM SIC PROCEDITUR. Videtur quod
SPES NON POSSIT ESSE IN PARTE INTELLECTIVA.

1. Quia passiones sunt tantum in parte sensitiva, ut dicit
Philosophus in2 VII Phys., (η 3. 248a, 8 sq. ; 1. 6, n. 7). Sed
spes est passio. Ergo est in parte sensitiva.
2. Præterea. Ea3 quæ sunt in parte intellectiva, sunt ipsius
animæ secundum se sine hoc quod communicat corpori. Sed
spes4 non est ipsius animæ secundum se, sed cum conjunctione
corporis, eadem ratione qua gaudium et amor, ut dicit Philoso­
phus in5 I De anima [a 1. 403a, 17 ; 1. 2, n. 22). Ergo spes
non est in parte intellectiva.
3. Præterea. Subjectum spei est irascibilis. Sed irascibilis
non est in parte intellectiva, sed in sensitiva quæ animus dicitur
in III De anima, (y 9. 432b, 6 ; 1. 14, n. 802-807). Cum ergo passio
non excedat subjectum suum, nec spes erit in rationali.
1. γ ad. « quod », ed. « est ». — 2. Ed. om. « in ». — 3. α om. « ea ». — 4. Ed. « spes
vero ». — 5. Ed. « ut dicitur I De anima ».

4. Præterea. Sicut dicit1 Philosophus in lib. De memor., (cap.
1. 450a, 14 sq. ; 1. 2, n. 320) memoria non est in parte intellectiva,
quia concernit determinatam temporis differentiam, scilicet
præteritum. Sed sicut memoria concernit præteritum, ita spes
concernit futurum. Ergo spes non potest esse in parte intel­
lectiva.
5. Præterea. In parte intellectiva non sunt contrariae pas­
siones, quia delectationi quæ est secundum intellectum nihil est
contrarium, ut dicit Philosophus2 I Top., (a 15. 106a, 9.).
Cum ergo spes sit passio contrarietatem habens ad timorem et
desperationem, videtur quod non possit esse in parte intellectiva.

67. ■— SED CONTRA. Quidquid invenitur communiter in Deo
et in nobis de operibus" animæ, ad partem intellectivam pertinet
quæ solum est immaterialis, et in hoc Deo similis. Sed delectatio
convenit non solum nobis, sed etiam4 Deo, ut dicit Philo­
sophus5 in VII Eth., (η 15. 1154b, 26; 1. 14, c.) « quia ipse
simplici operatione gaudet. » Ergo delectatio est in nobis etiam
in parte intellectiva ; et ita eadem ratione8 spes quæ est de
delectatione futura.
68. ■— Præterea. Quidquid permanet in nobis post separatio­
nem animæ a corpore, hoc ad partem intellectivam pertinet
quæ sola separabilis est secundum Philosophum, II De anima,
(β 2. 413b, 26 ; 1. 4. n. 268). Sed spes est hujusmodi, quia erat in
illis patribus qui in limbo erant, ut dicitur in Littera (b). Ergo
spes est in parte intellectiva.
69. — Præterea. Ad quamcumque potentiam pertinet objectum
passionis, et passio. Sed objectum spei est bonum arduum
quod etiam ad partem intellectivam pertinere potest. Ergo spes
potest esse in parte intellectiva.
70. ■— RESPONSIO. Dicendum quod operationes sensitivæ’
sunt nobis magis notæ quam operationes partis intellectivæ,
quia cognitio nostra incipit a sensu et terminatur ad intellectum.
Et quia ex notioribus minus nota cognoscuntur, nomina autem
ad innotescendum rebus imponuntur, ideo nomina operationum8
sensitivæ partis transferuntur in9 operationes intellectivæ partis
et ulterius ex humanis in divina.
71. ■— Et hoc patet in apprehensivis operationibus, quia illud
quod certitudinaliter quasi præsens tenemus per intellectum,
dicimur sentire et10videre; et imaginari dicimur, cum quidditatem
1. Ed. om. « dicit ». — 2. βγ ad. « in ». — 3. α « operationibus ». —· 4. α om. « etiam ».
·». Ed. « ut dicitur ». — 6. a ad. « et ». — 7. α ad. « partis ». — 8. α om. « opera­
tionum ». — 9. Ed « ad ». — 10. Ed. « vel ».

rei intellectu concipimus ; et sic de aliis, quamvis ista diversimode
intelligantur, cum dicantur1 de apprehensione sensitiva quæ
apprehendit materialiter et in particularibus2 ; et de intellectiva,
quæ apprehendit immaterialiter et in universali. Et ideo etiam
imponitur aliquod3 nomen intellectivæ operationi, per quod
discernitur a sensitiva, sicut intelligere et scire et4 hujusmodi.
72. — Similiter nomina operationum appelitivæ sensibilis
partis transferuntur in operationes appetitivæ intellectivæ partis ;
tamen in sensitiva parte sunt per modum materialis passionis,
in parte autem intellectiva per modum simplicis actus non mate­
rialiter ; et ideo etiam aliqua nomina imponuntur appetitui intel­
lectivo quæ distinguunt ipsum ab aliis, sicut velle, eligere et
hujusmodi.
73. -— Sic ergo spes in parte sensitiva nominat quamdam pas­
sionem materialem, in parte autem® intellectiva simplicem ope­
rationem voluntatis immaterialiter tendentis in aliquod arduum.

74. — AD PRIMUM ergo dicendum quod spes, secundum
quod est in appetitu rationali, scilicet6 voluntate, non est passio
proprie loquendo, ut patet ex his quæ dicta sunt in7 [13] d. (39)
75. ■— Ad secundum dicendum quod Philosophus loquitur ibi
de istis secundum quod3 sunt passiones sensitivæ partis, et ita
indigent corpore materialiter ; vel secundum quod sunt in parte
intellectiva quæ indiget corpore, inquantum accipit a sensibus
vel a sensitivis potentiis, quantum ad statum viæ.
76. ■— Ad tertium dicendum quod Quidam distinguunt irascibilem humanam et brutalem, similiter et concupiscibilem ; et
dicunt quod brulalis est in parte sensitiva, hujnana autem in
parte intellectiva.
Sed hoc non est verum, quia appetitus rationalis non dividitur
per irascibilem et concupiscibilem, ut prius (32) dictum est. Unde
irascibilis dicitur humana, non per essentiam, sed per participa­
tionem, sicut dicit Philosophus in I Eth., (a 13. 1102n, 30 ; 1. 20,
g.) et etiam Damascenus in II lib. (c. 12 ; G. 94, 927).
Unde quod objicitur quod spes in irascibili est, verum est de
spe secundum quod est passio.
77. ■— Ad quartum dicendum quod intellectiva apprehensio
est secundum motum a rebus ad9 animam. Et quia in anima intel­
lectiva recipitur aliquid abstractum ab omnibus conditionibus
materialibus individuantibus, ideo nulla apprehensio intellec­
1. Ed. « dicuntur m. — 2. Ed. « particulari ». —-3. Ed. om. « aliquod ». — 4. aom.
por homot. « scire et ». — 5. Ed. « sed in parte ». — 6. α ad. « in », γ om. « scilicet ». —
7. Ed. om. « in » αβγ8 et ed. « 15 d. ». — 8. F. « quad ». — 9.. Ed. « in ».

tiva concernit aliquod tempus determinate, quamvis possit
esse de quolibet tempore ; unde in1 componendo et dividendo
implicat tempus, ut dicitur in III De anima (y 6. 430b, 1 ; I.
11, n. 749-752) ; et ideo etiam memoria quæ est pars imaginis,
cum sit in parte intellectiva, est omnium temporum, ut
dictum est in2 I lib., 3 d.
78. — Operatio autem appetitus est secundum motum ab anima
in res ; et ideo quia3 res per se cadunt sub hic et nunc, ideo et
operatio intellectivi appetitus potest aliquod tempus concernere.
79. ·— Ad quintum dicendum quod delectatio, ut prius dictum
est, ex duobus consurgit.
Uno modo ex ipso actu qui est conveniens potentiæ; et hoc modo
delectationi intellectus non est aliquid contrarium. Cum enim
intelligibile omnino immaterialiter in intellectu recipiatur, non
potest aliquam læsionem intellectui inferre, sicut sensibile
excellens, quod corrumpit sensum. Et ideo omnis actus intellec­
tus est conveniens intellectui et delectabilis, quidquid sit illud
quod intelligitur. Et sic delectationi intellectus non est aliquid
contrarium.
Alio modo consurgit delectatio ex conjunctione rei conve ientis,
circa quam est operatio. Et quia id quod apprehenditur potest
esse conveniens intelligent! vel inconveniens inquantum est res
quadam, licet inquantum intellectum semper sit conveniens ;
ideo ex parte ista, delectationi quæ est in parte intellectiva potest
esse tristitia contraria, non quæ sit passio, ut dictum est.

i
'·

QUÆSTIO II

DE SPE SECUNDUM QUOD EST VIRTUS
Deinde quæritur de spe secundum quod est virtus.

’

Et circa hoc quæruntur quinque.

Primo, utrum spes vit virtus.
Secundo, utrum sit virtus4 theologica.
Tertio, quomodo se habeat ad alias5 virtutes theologicas.
Quarto, de certitudine ipsius.
Quinto, quorum sit habere spem.

l

i
i

1. Ed. om. « in ». — 2. Ed. om. « in ». — 3. αγ ad. « in ». — 4. Ed. om « virtus ». —
5. F. om. « alias ».

«

ARTICULUS I
II-II, q. 17, a. 1 ; Spe, a. 1.

80. — AD PRIMUM SIC PROCEDITUR. Videtur

quod

SPES NON SIT VIRTUS.

1. Spes enim dividitur contra timorem, gaudium et tristitiam.
Sed nullum aliorum1 ponitur in genere virtutis ; quinimmo
tristitia ponitur in genere vitii, quantum ad acediam ct invidiam ;
ct ponitur etiam inter sacramenta quantum ad poenitentiam ;
gaudium, autem in genere fructus, ut patet Gal., v ; limor autem
in genere doni ut patet2 Is., xi. Ergo nec,' spes debet esse virtus.
2. Præterea. Sicut virtutes infusæ ordinantur ad aliquod
arduum quod est4 vita æterna ; ita et virtutes acquisitæ ad5
arduum quod est felicitas civilis vel contemplativa. Sed Philo­
sophi tractantes de virtutibus acquisitis non posuerunt spem
esse virtutem. Ergo apud Theologos spes non debet poni virtus.
3. Præterea. Nulla virtus ex meritis provenit, quia virtutem
Deus operatur in nobis sine nobis, ut Augustinus ait6 {In Ps.
cxvm, 121 ; L. 32, 598). Sed spes provenit ex meritis, ut in Lit­
tera (1) dicitur. Ergo spes non est virtus.
4. Præterea. Nulla virtus opponitur alicui bono, quia bonum
bono non est contrarium, sicut malum malo, ut dicitur in prædicamenlis. (Categ. 11. 13b, 36 sq.). Sed spes opponitur timori,
quod est bonum et laudabile. Ergo spes non est virtus.
5. Præterea. Nulla virtus habet actum mercenarium, quia
virtus operatur bonum propter seipsum. Sed spes habet actum
mercenarium, cum intendat in remunerationem. Ergo spes non
est virtus.
»
81. ·— SED CONTRA. Nihil inducit ad vitam æternam nisi
virtus. Spes autem7 inducit ad vitam æternam, ut patet in ps.,
(v, 12) : « Laetentur omnes qui sperant in te : in ælernum exalta­
bunt8. » Ergo spes est virtus.
82. — Præterea. Spes est propinquior caritati quæ est mater
omnium virtutum quam fides, quia est in affectu. Sed fides est
virtus. Ergo et spes.
83. ·— Præterea. Nihil est meritorium, nisi actus virtutis.
Sed spei actus est meritorius, quia a confusione9 liberat. Ps.
(xxx, 1) : « In te Domine speravi : non confundar in ælernum. »
Ergo spes est virtus.
L α NVP. « istorum ». — 2.Ed. « dicitur ».— 3. Ed. « neque ».— 4. ayS RA. ad. « in ».
— 5. Ed. ad. « aliquod ». — 6. a « ut dicit Augustinus ». — 7. Ed. « Sed spes ».—
8. Ed. ad. « et habitabis in eis ». —9. F. « confessione ».

84. -— RESPONSIO. Dicendum quod sicut supra d. 23 (58)
dictum est, virtus secundum communem usum loquendi dicitur
habitus inclinans ad actum; qui est bonus dupliciter, scilicet
secundum convenientiam ad potentiam agentem et secundum objec­
tum quod habet rationem boni, inquantum est objectum talis
actus.
85. — Haec autem duo sunt in actu spei. Cum enim spes in
appetitiva parte sit, oportet quod objectum ejus sit bonum sub
ratione boni ; et sic habet bonitatem actus spei ex ratione objecti.
Similiter etiam spes supra expectationem addit certitudinem,
ut patet per definitionem in Littera (1) positam. Certitudo autem
importat determinationem respectu ejus ad quod dicitur certi­
tudo. Unde cum certitudo spei sit de bono expectato, importat
determinationem ad bonum. Et ex hoc aliquis actus est perfec­
ts potentiæ conveniens, quod ad bonum ipsius determinationem
habet ; sicut actus scientiæ qui determinat intellectum ad verum
quod est bonum intellectus ; non autem actus opinionis quæ
est veri et falsi : propter quod scientia est virtus et non opinio,
ut dicitur in VI Elh., (ζ 3. 1139b, 17 ; 1. 3, a).
Unde patet quod spes virtus debet dici etiam secundum com­
munem usum loquendi.
86. —AD PRIMUM ergo dicendum quod spes, secundum quod
est passio, non est virtus, sed secundum quod est in appetitu
intellectivæ partis. Nec aliarum passionum nomina ita convenien­
ter ad virtutes transumi possunt sicut nomen spei, quia spes
dicitur in ordine ad bonum ; et propter hoc importat motum
appetitus in bonum tendentis, et sic habet quamdam similitu­
dinem cum electione et intentione boni quæ requiruntur in
omni virtute.
87. — Timor autem dicitur in ordine ad malum. Recedere autem
a malo, quamvis ad virtutem pertineat, non tamen in hoc con­
sistit perfectio virtutis, sed in electione boni.
88. — Gaudium autem et tristitia magis dicunt impressionem
boni et mali in appetitum quam motum appetitus in ea ; unde
non habent similitudinem cum electione virtutis.
89. — Ad secundum dicendum quod illud arduum in quod
ordinant virtutes acquisitæ, est finis proportionatus facultati
naturæ. Et ideo natura per seipsam determinata est ad speran­
dum illum finem; unde non1 indiget aliquo superaddito, per
quem determinetur in illud.
Sed hoc arduum2 quod est vita æterna, excedit facultatem
1. β om. « non ». — 2. a ad. « in quod ordinant virtutes infusa1 », γ ad. « in »

DISTINCTIO XXVI,

i

QUÆST. II, ART. I

833

naturæ. Unde cum ex se natura non sit determinata ad sperandum
illud, oportet quod determinetur per aliquem habitum infusum ;
et hic1 est spes quæ est virtus.
90. — Ad tertium dicendum quod spes mullis modis dicitur.
Quandoque enim nominat passionem; et sic non est virtus.
Quandoque nominat habitum, inclinantem ad actum voluntatis
similem spei quæ est in parte sensitiva, quæ est passio ; et sic est
virtus. Quandoque vero nominat2 ipsum actum; et sic est actus
virtutis. Quandoque vero3 nominat ipsam rem speratam. Tit., n,
13 : « Expectantes beatam spem » ; et sic est objectum virtutis.
Quandoque autem nominat certitudinem quæ sequitur4 spem.
Rom., v, 4 : « Probatio vero spem », id est spei certitudinem ;
et sic nominat statum perfectionis in virtute5 quantum ad certi­
tudinis intentionem.
91. —Habitus ergo spei quæ est virtus, ex meritis non procedit,
sed objectum, id est ipsa res sperata, pro meritis redditur. Et
ideo6 actus spei in suum objectum tendit ex præsuppositione
meritorum ; et secundum hoc dicitur ex meritis provenire ratione
sui actus.
92. — Ad quartum dicendum quod spes quæ est virtus, non
opponitur timori qui est donum, quia spes extendit se in Deum
ex consideratione divinæ largitatis, timor vero dicit resilitionem
ex consideratione propriæ parvitatis. Et ita non est secundum
idem resilitio timoris et extensio spei ; unde non sunt contraria.
93. — Ad quintum dicendum quod facere aliquid propter
aliquod commodum temporale facit actum mercenarium, non
autem facere propter remunerationem æternam ; quia « conti­
nentia non sibi sufficit ad salutem, si pro solo amore pudiciliæ
retinetur, » ut dicitur in lib. De eccles. dogmat. (c. 31 ; L. 42, 1219) ;
et eadem ratio est de aliis humanis actibus.
94. — Vel dicendum quod actus dicitur esse mercenarius
qui propter mercedem fit, non autem qui est circa mcrcedem.
Quamvis ergo actus spei sit expectare beatitudinem quæ est
merces, non tamen eam expectat propter mercedem ipsam,
sed ex inclinatione habitus, sicut et in aliis virtutibus contingit.
El præterea. Non expectat eam inquantum est merces, sed
inquantum est quoddam summum arduum : habet enim Deum
pro principali objecto.

1. Ed. « hæc ». — 2. a hoinol. « nominat... ipsam rem ». — 3. Ed. « autem ». — i. Ed.
« consequitur ». — 5. F. « virtutem ». — G. Ed. ad. « etiam ».
COMMENT. IN L1B. SENTENT. - HI. — 28

ARTICULUS II
I-Π, q. 62, a. 3 ; II-II, q. 17, a. 5 ; Spe, a. 1, ad 6, 7.

95. — AD SECUNDUM SIC PROCEDITUR. Videtur
SPES NON'

quod

SIT VIRTUS THEOLOGICA.

1. Omnis enim virtus theologica habet Deum pro objecto.
Sed irascibilis objectum Deus esse non potest, quia cum sit
appetitus sensitivæ partis, non extendit se ultra bonum sensi­
bile. Cum ergo spes ad irascibilem pertineat, videtur quod spes
non sit virtus theologica.
2. Præterea. Is., xxx, 15, dicitur : « In spe erit fortitudo vestra. »
Sed fortitudo non est virtus theologica, sed carnalis. Ergo et
spes. Et praecipue cum eadem extrema videantur habere, scilicet
timiditatem et audaciam.
3. Præterea. Expectare est longanimitatis. Gal., v, 22 :
Longanimitas expectationis. Similiter videtur esse patientiae.
Rom., vin, 25 : « Si quæ non videmus speramus, per patientiam
expeclamus. » Ergo cum spes sit expectatio, videtur quod spes
sit idem quod patientia vel longanimitas : quæ quidem non sunt
virtutes theologicæ ; ergo nec spes.
4. Præterea. Spei est in arduum tendere. Sed hoc est magna­
nimitatis quæ maxime magnum attendit. Ergo spes est idem quod
magnanimitas. Sed magnanimitas est virtus moralis et non theo­
logica. Ergo et1 spes.

96. — SED CONTRA. Spes dividitur ex opposito aliis virtuti­
bus theologicis. I Cor., xm, 13 : « Nunc autem manent fides, spes,
caritas, tria hæc. » Ergo est virtus theologica.
97. ·— Præterea. Omnis virtus quæ habet finem ultimum pro
objecto, est virtus theologica. Talis autem est spes, cum sit
expectatio futuræ beatitudinis. Ergo spes est virtus theologica.
98. -— Præterea. Omnis virtus moralis est circa passiones,
ut dicitur in II Eth. (β 2. 1104”, 9 ; 1. 3, a.). Hoc autem non
competit spei. Ergo non est virtus moralis. Nec2 est intellectualis,
quia non pertinet ad cognitionem, ut prius dictum est. Ergo est
virtus theologica.

99. — RESPONSIO. Dicendum quod spes de ratione sua
dicit extensionem appetitus in aliquod arduum quod non omnino
excedit facultatem sperantis. Ea enim quæ excedunt et velut
1. RA « est ». — 2. Ed. «neque».

excedentia apprehenduntur, desperationem magis quam spem
faciunt. Unde secundum hoc quod inest alicui facultas in aliquod
arduum, secundum hoc est inclinatio in illud arduum.
Et ideo in illud arduum quod proportionatur facultati naturæ
sensitivæ, inclinatio sensitivi appetitus spem facit quæ est passio.
In illud vero arduum quod proportionatur naturæ intellec­
tivae, inclinatio illius facit spem qua; est actus voluntatis.
Sed quia est aliquod arduum quod excedit facultatem naturæ ad
quod homo per giatiam potest pervenire, scilicet ipse Deus,
inquantum est nostra beatitudo ; ideo oportet quod ex aliquo
dono gratuito naturæ supperaddito fiat inclinatio in illud arduum.
Et illud donum est habitus spei. Et quia habet objectum ipsum
Deum, ideo oportet quod sit virtus theologica.
100. — Et ideo in secunda definitione spei quam Magister
ponit (1), exprimitur tota ratio spei secundum quod est virtus
theologica. « Expectatio » enim, ut ex dictis patet, proprie loquendo
dicit extensionem appetitus in aliquod arduum ; « certa » autem
dicit completionem1 prædictæ extensionis et quasi determina­
tionem ; et in hoc completur ratio spei absolute. Objectum autem
quod facit spem esse theologicam virtutem est« futura beatitudo. »
Illud autem unde2 est facultas perveniendi in finem istum, est
« gratia et merita », sive accipiatur gratia pro divina liberalitatc,
sive pro3 dono gratuito.
101. — AD PRIMUM ergo dicendum quod Quidam dicunt
quod etiam appetitus rationis dividitur per irascibilem et concu­
piscibilem ; et secundum hoc propositio habet falsitatem. Sed
quia omnes auctores distinguentes irascibilem a concupiscibili,
sive Sancti sive Philosophi, ponunt irascibilem et concupisci­
bilem in appetitu sensitivo ; ideo dicendum quod subjectum spei,
prout dicitur virtus theologica, non est vis irascibilis, sed voluntas,
inquantum actus ejus spes dici potest ; nisi forte ipsam volunta­
tem inquantum habet actus similes actibus irascibilis, irasci­
bilem dicamus ; sed tunc irascibilis et concupiscibilis non erunt
diversæ potentiæ, sed nominabunt eamdem potentiam, scilicet
voluntatem, secundum diversos actus.
102. — Ad secundum dicendum quod, sicut supra dictum est,
quod4 extendi in aliquod arduum est dupliciter, quia vel est bonum
in quod extenditur ut acquiratur, et sic extendi est spei ; vel in
aliquod arduum ut repellatur, et hoc est audaciæ.
Et similiter resilire ab aliquo arduo est dupliciter, quia vel est
1. α « explet ionem ». — 2. α « l’ndc illud ex quo est facultas ». — 3. α om. « pro ».
4. Ed. om. « quod ».

bonum quod propter difficultatem1 dimittitur, et sic est despe­
ratio; vel est malum quod propter difficultatem fugitur, et sic
est timor.
Et sic patet quod spes non inter audaciam et timiditatem est,
sed inter præsumptionem et desperationem.
103. — Fortitudo autem quæ habet pericula pro objecto est
infra2 audaciam et timiditatem. Et ideo spes et fortitudo non
est idem. Nec fortitudo potest esse virtus theologica, quia Deus
qui est objectum virtutis theologicæ non habet rationem
periculi quamvis habeat rationem ardui.
104. — Sed quia ex fine diriguntur ea quæ sunt ad finem3,
ideo virtutes theologicæ quæ habent finem ultimum pro objecto,
non solum operantur circa ipsum secundum se, sed ut est directivum aliarum4 quæ sunt ad finem ; et ideo sunt quodam nodo
principia'aliarum virtutum.
105. — Sicut fides non solum cognoscit verum primum, sed
etiam alia quæ ex veritate prima manifestantur ordinantia in
ipsam ; unde et in articulis fidei multa continentur quæ ad
creaturas pertinent.
Similiter et caritas non solum facit diligere Deum, sed etiam
proximum propter Deum.
Similiter et spes non solum5 facit tendere in ipsum Deum ut
quoddam arduum consequendum, sed etiam ut ex ipso est auxi­
lium in omnibus aliis arduis, vel bonis acquirendis, vel malis6
vitandis. Unde qui habet spem, sperat Deum consequi, speratque
per ipsum omnia necessaria, quantumcumque sint difficilia,
obtinere ; sperat omnia nociva, quantumcumque sint difficilia,
repellere.
106. — Et secundum hoc spes est principium in homine omnium
operationum quæ ad bonum arduum ordinantur, sicut caritas
omnium quæ in bonum tendunt, et sicut fides omnium quæ ad
cognitionem pertinent. Unde fides est in gratuitis, sicut intellectus
principiorum in naturalibus et acquisitis. Unde secundum hoc
dicitur : « In spe erit fortitudo vestra » ; non quasi spes sit ipsa
fortitudo, sed quia est principium7 fortitudinis.
107. — Ad tertium dicendum quod expeclalio palienliæ est
expectatio divini auxilii in periculis ; expeclalio autem longani­
mitatis est expectatio divini auxilii in laboribus actionis tendentis
in aliquod bonum arduum obtinendum.
Unde patet ex prædictis quod expectatio patientiæ et longani­
mitatis est per participationem expectationis a spe, secundum
quod virtutes posteriores participant aliquid a prioribus ; sicut
1. RA « facultatem ». — 2. Ed. « inter ». — 3. a ad. « et ». — 4. Ed. « aliorum ». —
5. Ed. om. « solum ». — G. α om. « malis ». — 7. Ed. ad. « ipsius ».

omnes morales a prudentia, et omnes aliæ virtutes participant
aliquid a caritate, scilicet desiderium summi boni propter
quod operantur.
108. — Ad quartum dicendum quod magnanimitas magis
accedit ad spem quam aliqua dictarum virtutum, quia est secun­
dum extensionem appetitus in aliquod bonum arduum obtinen­
dum, et ideo circa spem-passionem1 versatur et ejus opposita,
ut sic sint in irascibili 1res virtutes quantum ad tria genera
passionum. Magnanimitas quidem quantum ad genus spei et
aliarum passionum circumstantium ipsam, quæ habent bonum
arduum expectatum pro objecto ; fortitudo autem circa timorem
et audaciam ; mansuetudo autem2 circa iram.
Sed tamen magnanimitas non est idem quod spes3-virtus,
quia est circa arduum quod consistit in rebus humanis, non
circa arduum quod est Deus ; unde non est virtus theologica,
sed moralis participans aliquid a spe.

ARTICULUS III
Quæstiuncula I
II-II q. 17, a. 6 ; Spe, a. 3, ad 9.

109. — AD TERTIUM SIC PROCEDITUR. Videtur quod
SPES NON SIT VIRTUS DISTINCTA AB ALIIS VIRTUTIBUS THEOLO­

GICIS.

1. Virtutes enim distinguuntur per actus et4 objecta. Sed
spes est expectatio futuræ beatitudinis quæ est etiam objectum
omnium virtutum theologicarum. Ergo spes non distinguitur
ab aliis virtutibus theologicis.
2. Præterea. Virtutes theologicæ ordinant nos immediate
ad Deum. Sed aliquis sufficienter ordinatur per hoc quod cognos­
cit eum et amat ipsum : quod facit fides et caritas. Ergo spes
non distinguitur ab utraque.
3. Præterea. Expectare est actus spei. Sed5 pertinet ad
fidem, quia in Symbolo dicitur. : « Expeclo resurrectionem mortuo­
rum. » Ergo spes non differt a fide.
4. Præterea. Ahdetur quod nec a caritate. Quia spei est ten­
dere in Deum, quod est proprium caritatis. Ergo spes non differt
a fide et caritate.
1. α « passio ». — 2. a om. « autem ». — 3. a ad « qua· est ». — 4. α ad. « actus
per ». — 5. Ed. ad. « expeclare ».

110. — SED CONTRA. I Cor., xm, 13, spes connumeratur
aliis duabus. Ergo differt ab eis.
111. — Praeterea. Spes in voluntate dicitur ad similitudinem
spei quæ est in irascibili, ut prius dictum est. Sed spes quæ est
passio irascibilis, differt a cognitione quæ est1 fidei et amore qui
est caritatis. Ergo spes quæ est in voluntate, differt a fide et
caritate.
Quæstiuncula II
I-Π, q. 62, a. 4 ; II-II, q. 17, a. 8 ; Car., a. 3, 15- ; Spe, a. 3.

112. -

ULTERIUS. Videtur

QUOD

SPES NON POSSIT ESSE

NISI FORMATA CARITATE.

1. Spes enim præsupponit merita, ut patet ex definitione
ipsius (1). Sed meritum non potest esse in habente virtutem ali­
quam informem. Ergo spes non potest esse informis.
2. Praeterea. Ex hoc ipso quod fides tendit in Deum, est
fides formata. Sed spes habet in Deum tendere. Ergo spes semper
est formata.
3. Praeterea. Augustinus dicit (lib. XIV De civ. Dei, c. 19,
n. 1 ; L. 41, 413) quod omnis affectio ex amore est. Sed spes
est affectio quædam. Ergo est ex amore. Sed omne quod est ex
amore est formatum, quia caritatis est formare alias virtutes.
Ergo spes semper est formata.

i

j

113. ■— SED CONTRA. Sicut timor est suppliciorum æternorum, ita2 spes præmiorum. Sed timor potest esse formatus et
informis. Ergo et spes.
114. — Praeterea. Quicumque non habet spem est desperatus.
Sed quicumque peccat mortaliter non habet spem foi matam.
Si ergo omnis spes esset formata, quicumque peccat mortafiter
esset desperatus. Sed desperatio est peccatum in Spiritum sanc­
tum. Ergo quicumque peccaret mortalitei peccaret in Spiritum
sanctum : quod falsum est.

Solutio I
115. — RESPONSIO. Dicendum AD PRIMAM QUÆSTIONEM
quod, sicut supra, d. 23 (106-7) dictum est, virtutes theologicæ
sunt ad ordinandum nos in finem ultimum. Ad hoc autem quod
aliquis incipiat operari propter finem aliquem, oportet primo
quod cognoscat finem illum, et secundo quod desideret ipsum.
1. α ont. « quæ est ». — 2. Ed. ad. « et ».

ed quia voluntas est possibilium et impossibilium, neque aliquis
operatur propter aliquid quod est impossibile adipisci, quamvis
illud appetat ; et ideo oportet quod voluntas ad hoc quod operari
incipiat tendat in illud sicut in possibile. Et hæc inclinatio volun­
tatis tendentis in bonum ælernum quasi possibile sibi per gratiam
est actus spei.
116. — Et ideo spes est aliquid distinctum a fide et caritate,
quia fides facit cognitionem de fine, inquantum ostendit finem
bonum esse, et sic insurgit motus caritatis ; inquantum vero
ostendit finem esse possibilem, sic insurgit motus spei ; quia
fides est fundamentum omnium virtutum, praecedens omnes
quantum ad naturalem ordinem actuum.

117. — AD PRIMUM ergo dicendum quod idem secundum
rem est objectum omnium virtutum theologicarum, sed differt
secundum rationem ; quia inquantum est primum verum, est
objectum fidei ; inquantum est summum bonum, est objectum
caritatis ; inquantum est altissimum arduum, est objectum spei.
Et quia béatitude nominat maxime arduum, cum sit « status
omnium bonorum aggregatione completus », ut dicit Boetius
(III De consol., pros, n ; L. 63, 724), ideo in definitione spei præ­
cipue ponitur beatitudo.
118. ■— Virtus autem et potentia non differunt ex objectis
secundum differentiam realem objecti, sed secundum diversas
rationes objecti : quæ quidem rationes formaliter complent
objectum ipsum.
119. — Ad secundum dicendum quod illa duo non sufficiunt
ad hoc quod aliquis operari incipiat propter finem, ut dictum est.
120. ■— Ad tertium dicendum quod fides dicitur expectare
inquantum est origo expectationis, ostendendo illud quod est
expectandum ex se possibile acquiri.
121. — Ad quartum dicendum quod tendere in appetibile
est tam irascibilis quam concupiscibilis, sed differenter; quia
tendere in aliquod bonum ut est bonum simpliciter est concupis­
cibilis, sed tendere in aliquod1 ut est arduum et difficile est iras­
cibilis. Et per hunc modum diversimode etiam tendit in Deum
spes et caritas.
Solutio II

f

122. — AD SECUNDAM QUÆSTIONEM dicendum quod,
sicut dictum est supra (43), desiderium et amor in hoc differunt
quod amor2 importat quamdam convenientiam et connaturalitatem ad amatum, quod quidem perficitur dum amatum aliquo
I. α om. « in aliquod » γ ad. « bonum ». — 2. Ed. ad. « quodammodo ».

modo habetur; desiderium autem importat motum in ipsum
amabile nondum habitum. Unde motus appetitus incipit in
desiderio et terminatur in amore completo. Et ideo desiderium
est quædam inchoatio amoris et quasi quidam amor i mperfectus.
123. —Sed quia primum habere rei est secundum quod est in
potentia—quia quod est in facultate habentis, quasi jam haberi
reputatur — ideo primum quod amorem inducit, est facultas
habendi id quod desideratur. Et ideo amor rei distantis quæ actu
non habetur, præsupponit spem. Sed quia spes non est nisi boni,
et primus motus appetitus in1 bonum, est desiderium ; ideo
spes præsupponit desiderium et est media inter amorem et
desiderium.
124. — Et hoc rationabiliter accidit. Quia enim irascibilis est
propter concupiscibilem, ideo actus irascibilis a concupiscibili
incipit et in concupiscibili terminatur. Amor enim et desiderium
in concupiscibili sunt, spes autem in irascibili ; et similis est eorum
ordo secundum quod sunt2 in voluntate. Unde patet quod actus
fidei præcedit desiderium, quia omnis actus affectivae præsup­
ponit actum cognitivæ ; desiderium autem præcedit spem, spes
autem amorem.
125. — Et ideo sicut fides potest esse informis, quia actus ejus
præcedit actum amoris ; ita et spes.
126. - - AD PRIMUM ergo dicendum quod spes non præsup­
ponit merita in actu, sed in proposito. Non enim aliquis3 sperat
propter merita, quasi merita existentia producant actum spei,
sed quia per merita quæ proponit ad beatitudinem se pervenire
sperat.
127. — Ad secundum dicendum quod fides formata tendit
in Deum ex amore ; sed spes informis non est ex amore, sed ex
desiderio.
128. — Ad tertium dicendum quod ibi accipitur amor large
pro amore imperfecto, quod est desiderium, quod est primus
motus appetitivæ virtutis. Desiderium autem non sufficit ad
formandum actus virtutum.

ARTICULUS IV
II-II, q. 18, a. 4 ; Spe, a. 2, ad 4.

129. — AD QUARTUM SIC PROCEDITUR. Videtur
QUOD SPES NON HABEAT CERTITUDINEM IN SUO ACTU.

1. Certitudo enim ad cognitionem pertinet, quia dubitationi
1. ayS om. « in ». — 2. Ed. « est ». — 3. a om. « aliquis ».

DISTINCTIO XXVI, QUÆST. II, ART. IV

i

,
*

841

opponitur. Sed spes non pertinet ad cognitionem, sed ad affec­
tionem. Ergo ad spem non pertinet1 certitudo.
2. Præterea. De eo quod nunquam erit, non potest esse certitudo. Sed aliquis habet spem de vita æterna quam nunquam
habebit. Ergo spes non habet certitudinem.
3. Præterea. Omne quod dependet ex contingenti non potest
habere certitudinem nisi quando jam est. Sed hunc habere vitam
æternam dependet ex meritis quæ sunt ex libero arbitrio quod
est maxime contingens causa. Ergo non potest esse certitudo de
hoc quod iste habeat vitam æternam. Ergo cum spes sit de hoc,
videtur quod spes non habeat certitudinem.
4. Præterea. Non potest esse de eodem certitudo seu securitas
et timor. Sed homo quamdiu in vita ista2 est, habet timorem
castum de separatione a Deo. Ergo non potest habere certitudi­
nem de habendo vitam æternam.
5. Præterea. Nullus habebit vitam æternam nisi habeat
caritatem et gratiam. Sed nullus scit se habere gratiam et carita­
tem, necdum ut finaliter habeat. Ergo non potest esse in spe
certitudo de vita æterna.
130. — SED CONTRA. II Tim., n3 12 : « Scio cui credidi et
certus sum quia potens est depositum meum servare in illum diem. »
Sed hoc ad spem pertinet. Ergo spes habet certitudinem.
131. — Præterea4. Philosophus dicit (II Eth., β .·. 1106*»,
14 ; 1. 6, h.) quod virtus est certior omni arte. Sed spes est virtus.
Ergo habet certitudinem.
132. — Præterea. Sicut fides innititur veritati primæ, ita
spes innititur5 summæ largitati, quia ex gratia provenit, ut in
Littera ( ) dicitur. Sed summa largitas non potest alicui deficere,
sicut neque prima veritas aliquem decipere. Ergo sicut fides habet
certitudinem, ita et spes.
133. —■ RESPONSIO. Dicendum quod Quidam dixerunt ouod
spes non habet aliam certitudinem nisi a fide ; sed in hoc diffe­
runt quod certitudo fidei est in universali, sicut quod quilibet
bonus habebit vitam æternam ; certitudo autem spei est in particulari, sicut quod iste, si bene facit, habebit vitam æternam.
Et ideo certitudo fidei est universalis et absoluta, certitudo
autem spei particularis est e£ conditionata.
1. α ad. in marg. « esse ». — 2. Ed. « in hac vita ». — 3. Ed. « I ». — 4. 8 om.
« totum argumentum per homot. — 5. Ed. om. « innititur ».

Sed hoc non potest stare ; quia universale et particulare non
diversificant essentiam neque habitum. Unde secundum hoc spes
a fide non differret secundum habitum, neque in alia potentia
esset : quod omnino est falsum.
134. ■— Et ideo aliter est dicendum quod certitudo proprie dicitur
firmitas adhaesionis virtutis cognitivae in suum cognoscibile. Sed
omnis operatio et motus cujuscumque tendentis in finem est ex
cognitione dirigente, vel conjuncta, sicut in agentibus per volun­
tatem, vel remota, sicut in agentibus per naturam.
Quia vero non tenderet determinate in finem suum nisi ab
aliqua cognitione praecedente in ipsum ordinaretur, inde est
quod opus naturæ est simile operi artis, inquantum per determi­
nata media tendit in suum finem. Et hoc habet ex determinatione
divinæ Sapientiæ instituentis naturam.
135. — Et ideo nomina quæ ad cognitionem pertinent, ad
naturales operationes transferuntur ; sicut dicitur quod natura
sagaciter operatur et infallibiliter ; et sic etiam dicitur certitudo
in natura tendente in finem.
136. — Et quia virtus in modum naturæ operatur inclinando
in determinatum finem, ideo virtus dicitur esse certior arte ;
sicut et natura inquantum inclinat infallibiliter, quantum ex
eis1 est, in finem. Et talis est certitudo spei, aliter tamen quam
in aliis virtutibus.
137. — Quia enim spes supponit facultatem in finem perve­
niendi quæ quidem est ex liberalitate divina2 et ex meritis,
secundum quæ omnes virtutes in finem ultimum perveniunt ;
ideo certitudo spei causatur ex liberalitate divina ordinante nos
in finem et etiam ex inclinatione omnium aliarum virtutum et
etiam ex inclinatione ipsius habitus ; et ideo præter certitudinenf
quam habet ut quædam virtus, includit certitudinem quæ est
in omnibus aliis virtutibus et ulterius certitudinem divinæ or­
dinationis.
138. — AD PRIMUM ergo dicendum quod certitudo primo
et principaliter est in cognitione ; sed per similitudinem et par­
ticipative est in3 operibus naturæ et virtutis.
139. — Ad secundum dicendum quod certitudo cognitionis
est ex seipsa ; certitudo autem naturæ est ex alio ordinante in
finem. Et ideo certitudo cognitionis nunquam deficit, sed cer­
titudo naturæ deficit quidem non per se, sed per accidens,
quia talis defectus non est ex ipso directivo in finem ex quo habet
certitudinem, sed ex aliquo accidente ; sicut ignis habet certi­
tudinem absolutam calefaciendi et tamen deficit quandoque ex
aliquo impedimento. Et similiter est de spe. Unde etiam ipsa
1. Ed. « ea ». — 2. Ed. ad. « ordinante nos in finem ». — 3. Ed. ad. « omnibus ».

certitudo inclinationis naturæ spes dicitur, ut patet Rom., iv, 18 :
« Qui contra spem in spem1 credidit. »
Et similiter dicendum2 ai tertium.
140. — Ad quartum dicendum quod quamdiu in hac vita
sumus, potest esse accidentale impedimentum ne spes quæ de se
certitudinem habet, finem suum consequatur. Et ideo nunc cum
spe adjungitur timor separationis ; sed in futuro quando non
poterit esse accidentale impedimentum, tunc non erit timor
separationis neque etiam spes, quia quod sperabatur tunc habe­
bitur.
141. ■— Ad quintum dicendum quod licet nesciam utrum
finaliter habiturus sim caritatem, tamen scio quod caritas et
merita quæ in proposito habeo ad vitam æternam certitudinaliter perducunt.
142. ■— Ex prædictis patet quod certitudo fidei et spei in qua­
tuor differunt.
Primo, in hoc quod certitudo fidei est intellectus, certitudo
autem spei est affectus.
Secundo, quia certitudo fidei non potest deficere, sed certitudo
spei per accidens deficit.
Tertio, quia certitudo fidei est de complexo, certitudo spei3
de incomplexo quod est objectum appetitus.
Quarto, quia certitudini fidei opponitur dubitatio, spei autem
certitudini opponitur diffidentia vel·1 hæsitatio.
Ideo sciendum est quod certitudo spei, quantum ad incli­
nationem habitus, est major in habente spem formatam, etiam
præscito ad mortem, quam in prædestinato habente spem infor­
mem ; sed inquantum includit certitudinem quæ est ex Dei
ordinatione et ex meritis quæ sunt in proposito, est æqualis
in utroque.

ARTICULUS V
Quæstiuncula I
Supra, d. 13, 39 ; I-Π, q. 65, a. 5, ad 3 ; II-II, q. 18, a. 2, ad 1.
III, q. 7, a. 4 ; a. 6, ad 1 ; a. 8, ad 2 ; a. 9, ad 1 ; Ver., q. 29, a. 4, ad 15 ;
Spe, a. 1, ad 12 ; a. 4, ad 16 ; in Ps. xv, xxx ; Hebr., c. 2, 1. 3.

i
in

143. — AD QUINTUM SIC PROCEDITUR. Videtur 0uod
Christo fuerit spes.

1. Ps. (xxx, 1) : « In te Domine speravi »; et exponitur in
persona Christi. Ergo habuit spem.
1. α om. « in spem », β « in spe ». — 2. a ad « est ». — 3. Ed. « certitudo autem spei
. est ». — 4. β « et ».

2. Præterea. Deerat aliquid ei ad beatitudinem, scilicet gloria
corporis. Ergo potuit illam sperare, cum spes sit expectatio
beatitudinis.
144. ■— SED CONTRA. Spes est de non visis. Rom., vm,
24. Sed Christus videbat bona aeterna quorum est spes. Ergo
non habuit spem.
Quæstiuncula II
Infra, d. 31, q. 2, a. 1, sol. 2 et 3 ; I-II, q. 67, a. 4 et 5 ; II-II, q. 18, a 2 ; q. 19,
a. 11, ad 3 ; Spe, a. 4 ; Viri. card., a, 4, ad 10.

145. — ULTERIUS. Videtur

QUOD ANGELI ET ANIMÆ SANC­

TORUM SPEM HABEANT.

1. Angelis enim accrescit gaudium ex salute illorum quos
custodiunt, Luc., xv, 10 : « Gaudium esi angelis Dei1 super uno
peccatore penilenliam agente » ; et similiter etiam Sancti gaudent
de bonis aliorum quæ quotidie fiunt. Ergo habent aliquid quod
sperent2.
2. Præterea. Animæ sanctorum expectant stolam corporis ;
unde dictum est eis, Apoc., vi, 11, ut expectorent adhuc3 modicum
tempus1. Sed expectatio est spei. Ergo ipsi habent spem.

146. — SED CONTRA. « Cum venerit quod perfectum esi,
evacuabitur quod ex parte est». I Cor., xm, 10. Sed spes ex parte
est, quia est de non habitis. Ergo cum sanctis venerit quod per­
fectum est, videtur quod spem non habeant.

Quæstiuncula III
IV S., d. 45, q. 1, a. 2, sol. 3, c.

147. — VIDETUR

QUOD NEC PATRES QUI ERANT IN LIMBO.

SPEM HABUERUNT5.

1. Quia « spes quæ differtur affligit animan », ut dicitur in
Prov., xm, 12. Sed in sanctis patribus qui erant in limbo, non
erat aliqua afflictio. Ergo non habebant spem.
2. Præterea. Spes procedit ex meritis. Sed ipsi non erant in
statu merendi ; similiter nec illi qui sunt in purgatorio. Ergo
non habent spem.
1. α om. « Dei ». — 2. α « sperant ». — 3. α om. « adhuc ». —- 4. Ed. ad. « donec
compleantur conservi eorum ». — 5. Ed. « habuerint ».

148. — SED CONTRA. Quicumque cupit aliquid quod nondum habet, expectat illud. Sed patres qui erant in limbo cupie­
bant beatitudinem quam nondum habebant. Ergo expectabant illam. Ergo habebant spem.

Quæstiuncula IV
II-II, q. 18, a. 3.

149. — ULTERIUS. Videtur

ouod

etiam damnati

et

DÆMONES HABENT1 SPEM.

1. Job, xi, 28, dicitur de ipso2 : « Spes ejus frustrabili r eum. »
Ergo habet spem.
2. Præterea. Sicul fides est informis, ila et spes. Sed habent
fidem informem. Ergo et spem.
150. — SED CONTRA. Spes non est de impossibili. Sed
dæmones et damnati cum sint in malitia obstinati, non possunt
pervenire ad vitam æternam. Ergo non possunt habere spem.

Solutio I

151. — RESPONSIO. Dicendum AD PRIMAM QUÆSTIONEM
quod Christus non hahuit spem; quia spes imperfectionem
importat, cum fundetur supra cognitionem3 ænigmaticam ;
nihil autem imperfectionis ex parte perfectionum animæ fuit
in Christo ; et ideo non fuit in ipso spes4.
152. — AD PRIMUM igitur dicendum quod spes sumitur
ibi pro expectatione præmii accidentalis de quo non est proprie
spes quæ habet Deum pro objecto. Et ideo non sequitur quod
Christus proprie spem habuerit.
153. — Et similiter dicendum ad secundum, quia gloria
corporis non est principale6 in beatitudine.

Solutio II
X

154. — AD SECUNDAM QUÆSTIONEM dicendum quod
angeli et animæ beatorum spem non habent, proprie loquendo ;
et hoc patet ex duobus.
Primo quia cum spes sit virtus theologica, habet Deum pro
1. Ed. « habeant ». — 2. RA « de scipso ». — 3. Ed. « agnitionem ». — 4. α « in
Christo non fuit spes ». — 5. δ ed. « ergo ». — 6. Ed. « principalis ».

objecto. Et ideo1'quia gaudium eorum quod de Deo habent, crescere
non potest, ideo illud quod2 eis accrescit, non pertinet ad spem.
155. — Secundo, quia est de arduo et difficili. Et3 quia habenti
gloriam essentialem quæ in visione Dei consistit, quidquid
aliud creatum4 est, est parvum ; et ideo non potest esse spes
neque de gaudio quod de salute aliorum eis accrescit, neque
de gaudio quod accrescit animæ de gloria corporis; sed potest
esse de eis desiderium, et hoc desiderium expectatio large dicitur.
Et per hoc patet solutio ad objecta.

Solutio III

’

i
'

i

156. — AD TERTIAM QUÆSTIONEM dicendum quod
illi qui sunt in purgatorio et patres qui erant in limbo habebant
spem, quia spes non evacuatur nisi secundum hoc quod aliquis
actu habet id quod speravit ; sicut fides evacuatur per id quod
videt illud quod credidit.
Illi autem qui in limbo patrum erant et qui sunt modo in purga­
torio nondum habent bealitudinem de qua est spes ; et ideo spes
eorum quam in hac vita5 habebant, non est evacuata.
157. ■— AD PRIMUM ergo dicendum quod dilatio spei antiquis patribus non faciebat afflictionem, quia afflictionis capaces
non erant.
158. -—Vel aliter6 dicendvm quod spes quamvis ratione absen­
tiae speranti afflictionem faciat, tamen ratione certitudinis delec­
tationem facit. Et quia certitudo spei in eis deficere non poterat,
ideo delectatio quæ ex certitudine causabatur, absorbebat om­
nes7 afflictiones quæ ex absentia contingere possent.
159. — Ad secundum dicendum quod quamvis non sint in
statu merendi, tamen prius meruerunt, et ex illis meritis spes
eorum provenit.

,

Solutio IV
160. — AD QUARTAM QUÆSTIONEM dicendum quod
spes fundatur super facultatem perveniendi ad illud quod spera­
tur, vel veram vel æstimatam. In daemonibus autem et damnatis
non est facultas ad beatitudinem perveniendi neque in rei veritate neque in eorum æstimatione, quia suæ damnationis ignari
non sunt ; et ideo in eis spes futuræ beatitudinis esse non potest.
1. Ed. om. « ideo ». — 2. α ad. «■ in ». — 3. α om. « et ». — 4. α « causatum » in
marg. — 5. α « quam ibi ». — 6. F. om .« aliter ». — 7. RANVP. « omnem aiïictionem quæ... posset ».

161. — AD PRIMUM ergo dicendum quod spes ibi improprie
sumitur pro expectatione dilationis judicii ; unde etiam1 Christo
dicebant, Ματ., viii, 29 : « Venisti ante tempus torquere nos. »
162. — Ad secundum dicendum quod fides est non tantum de
illis quæ pertinent ad se, sicut spes ; et ideo fidem possunt habere
de Deo et de aliis, non autem spem de seipsis.
163. —Vel aliter2 dicendum quod fides informis nullo modo
facit tendere in Deum, sicut facit spes etiam informis aliquo
modo, ut prius dictum est ; et ideo non est simile de" fide et spe.
EXPOSITIO TEXTUS

164. — « Quia spiritualia æterna4 ». (1)
Contra. 1. Æternum est unum tantum. Ergo non debuit
pluraliter dicere « æterna ».
2. Præterea. Spes est de futuro. Omne autem futurum5 tem­
porale ; nullum temporale æternum6. Ergo’ spes non est de
æternis.
3. Præterea. Nullum temporale æternum. Ergo superfluit
quod dixit « spiritualia. »
165. — Et dicendum quod illud quod per se est æternum, est
unum tantum ; sed ejus æternitas participatur quantum ad
multa bona in beatis, scilicet quantum ad diversas dotes. Et
hæ participationes8 dicuntur bona æterna, non quia careant
principio, sed quia carent fine.
Vel referendum est ad pluralitatem attributorum.
166. — Ad secundum9 dicendum quod illud quod est in se
aiternum est futurum speranti ; et sic de eo10 potest esse spes.
167. — Ad tertium dicendum quod « spiritualia » dicit propter
dotes corporis, quæ corporalia sunt et quodammodo æterna,
inquantum in perpetuum durabunt.
168. — Vel dicendum quod utrumque posuit, ut quasi gradatim ad objectum proprium spei perveniretur ; quia est de
bono spirituali neque de quolibet, sed de æterno11, quod est Deus.
169. — « Est enim spes etc12. » (1) Hæc definitio datur per
actum ut dictum est. Prima autem data fuit per genus.
170. — « Natura13 præit caritas etc. » (1) Verum est ut14 est
virtus, quod non habet nisi secundum quod est informata
caritate.
Vel « natura præit», sicut perfectum imperfecto prius est natura,
tempore posterius.
1. α om. « etiam ». — 2. F. om. « aliter ».— 3. α ad. « illis scilicet ».— 4. F. « Qua
spiritualis et æterna bona sperantur ».— 5. Ed. ad. « est ».— 6. N. om. « nullum tem­
porale æternum ».— 7. a om. per homot. « ergo [spes non est... ergo] superfluit ». —
8. Ed. « hac participatione ». — 9. RA. « ad tertium » et mox « ad quartum ». —
10. Ed. « Deo ». — 11. Ed. « neque quolibet sed de æterno », a « sed æterno ». —
12. Ed. om. « etc ». — 13. Ed. « Quam natura ». — 14. Ed « secundum quod ».

171. — « Spes est de invisibilibus. » (2)
Contra aliquis sperat pecuniam quam videt.
Et1 dicendum quod spes, proprie loquendo, est de non habitis.
In spiritualibus autem et aeternis ea videre, est ipsa habere ;
non autem in corporalibus. Et ideo dicitur esse de invisibilibus.
172. ■— Vel dicendum quod dicitur esse de invisibilibus, in­
quantum est de futuris ; quia pecunia etsi' videatur in se, non
tamen videtur ut possessa. Et hoc modo spes in ipsam tendit.
173. ■— « Spes autem non nisi bonorum2 etc. » (3)
1. Contra. Luc., xxrv, ‘21 : « Nos autem sperabamus quod
ipse redempturus esset Israel. » Ergo spes etiam est3 de alienis.
2. Praeterea. Aliquis desperat de aliquo alio sicut dicit Augus­
tinus {In psal. xxxvi ibi : « Peccatores peribunt, » n. 11 ; L. 36,
370), quod « de nemine est desperandum, quamdiu est in vita ista4 ».
Ergo et sperari potest de alienis.
3. Praeterea. Sicut homo expectat bonum proprium, ita etiam5
per invidiam malum alienum. Ergo spes est etiam de malis.
4. Praeterea. Beatitudo nec in se est futura, sed æterna ;
nec respectus praesciti, quia nunquam habebit eam. Ergo spes
non est semper de futuris.
174. — Et dicendum ad primum quod spes est de re aliqua,
sicut dicitur : spero bealiludinem ; et sic non est nisi de pertinen­
tibus ad se. Est etiam de eventu, sicut dicimus : spero quod hoc
eveniat; et sic est de illis quæ ad alios pertinent, tamen de hoc
eventu non est spes nisi inquantum æstimatur ut bonum speranti.
Et per hoc patet solutio ad secundum.
175. — Ad tertium dicendum quod malum alterius invidus
aestimat bonum suum ; unde est de malo alieno sicut de bono suo.
176. — Ad quartum dicendum quod quamvis præscitus non
sit habiturus vitam æternam et ita non sit ei futura in rei veri­
tate6; est tamen ei futura quantum ad suam æslimalionem, alias
autem7 non speraret ; et iterum inquantum est in ordine divinæ
largitatis et possibilitatis istius vel ad recipiendum gratiam et8
merendum ; sicut dicitur illud futurum ad cujus eventum sunt
causæ ordinata? in natura, quamvis nunquam eveniat, secundum
quod dicit Philosophus II De gener., {β 11. 337b, 7 ; 1. 11, n. 2)
quod « futurus quis incedere non incedet. »

1. Ed. om. « et ». — 2. Ed « bonarum rerum ». — 3. Ed. om. « est ». — 4. Ed. « in
hac xita ». — 5. Ed. « et ». — 6. Ed. « Quamvis præscitus non sit habiturus vitam
æternam in rei veritate, et ita non sit ci futura. » — 7. NVPF. om. « autem ». _
8. Ed. « vel ».

De

caritate qua diligitur

in

Christo

vel

Deus

et proximus, quæ

etiam in nobis est

1. — Cum autem Christus fidem et spem non habuerit, dilectionem
tamen habuit, inquantum homo, tantam1 qua major esse non valet, qui
! ex caritate eximia animam posuit pro amicis et inimicis. Habuit enim
1 in corde caritatem, quam2 opere nobis exhibuit, ut exhibitionis forma nos
a <i diligendum instrueret3.
Hic aliquid dicendum est de caritate et modo et ordine diligendi Deum
<‘l proximum.

i

;

'
I

Quid

sit caritas

2. — Caritas est dilectio qua diligitur Deus propter se et proximus
propter Deum vel in Deo.
Hæc habet duo mandata : unum pertinens ad dilectionem Dei, quod est
maximum in Lege mandatum, et alterum pertinens ad diligendum proximum, illi simile. Primum est : Diliges Deum ex toto corde, ex tota mente,
ex tota anima; quod scriptum est in De uter., (vi,5). Secundum est (Mat.,
xxii, 39) : Diliges proximum tuum sicut te ipsum. In his duobus præceptis
tota Lex pendet et Prophetæ. Finis enim præcepti est dilectio. (I- Tim., i, 5) et
ea est4 gemina, id est Dei et· proximi.
Si EADEM CARITATE DILIGITUR DEUS ET PROXIMUS

'

3. — Hic quæritur, si ex5 ipsa dilectione diligitur Deus qua diligitur
proximus, an alia sit dilectio Dei et alia proximi.
Eadem sane est dilectio qua diligitur Deus et proximus, quæ Spiritus
sanctus est, ut supra (lib. I, d. 17) dictum est, quia x Deus caritas est ».
Unde Augustinus (lib. VIII De Trinit., c. 8 ; L. 42, 958) : Joannes
ait (epist. i, cap. ιν,ΙΟ) :«Non potest Deum diligere quem non videt, qui
fratrem quem videt non diligit. » Sed si eum quem videt humano visu,
spirituali caritate diligeret, videret Deum qui est ipsa caritas, visu interiori
quo videri potest. Qui igitur fratrem quem videt non diligit ; Deum qui est
dilectio, qua caret qui fratrem non diligit, quomodo potest diligere ? Ex una
enim eademque caritate Deum proximumque diligimus, sed Deum propter
Deum, nos vero et proximum propter Deum.
Si vero una eademque caritas est Dei et proximi, quare dicitur gemina ?
Propter duo dilecta, id est Deum et proximum. Etsi enim una sit caritas,
duo tamen diversa ea diliguntur, scilicet Deus et homo vel angelus. Pro
quo etiam et duo sunt mandata, quia, cum eadem caritas utroque com­
mendetur, diversa tamen diligi praecipiuntur.
1. Ed. « tantum ». — 2. Ed. ad. « ex ». — 3. Ed. « institueret ». — 4. Quar. om.
« est ». — 5. Quar. ad. « ea ».

Unde Augustinus (Serrn., 265, c. 8, n. 9; L. 38, 1223) : Arbitror ideo
Spiritum sanctum bis datum, semel in terra et iterum de cælo, ut commendarentur nobis duo præcepta caritatis, scilicet Dei et proximi. Una caritas est
et duo præcepta, unus Spiritus et duo data, quia alia caritas non diligit
proximum, nisi illa quæ diligit Deum. Qua ergo caritate proximum diligimus, ipsa Deum diligimus. Sed quia aliud est Deus, aliud est proximus, etsi
una caritate diliguntur, ideo forte duo præcepta dicuntur, et alterum majus, .
et alterum minus ; vel propter duos motus qui in mente geruntur, dum
Deus diligitur et proximus. Movetur enim mens ad diligendum Deum,
movetur ad diligendum proximum et multo magis erga Deum quam
erga proximum.
De

modo diligendi

4. — Consequenter modum utriusque dilectionis advertamus.
Hæc regula, ut ait Augustinus, (/Doclr. christ., c. 22, n. 21 ; L. 34,
27) dilectionis divinitus constituta est, ut Deum propter se toto corde et1
proximum propter Deum diligas sicut teipsum, idest ad quod et propter
quod teipsum diligere debes. In bono enim et propter Deum teipsum
diligere debes. In bono ergo diligendus est proximus, non in malo, et
propter Deum.
Proximum vero omnem hominem oportet intelligi, quia nemo est cum
quo sit operandum male. Qui ergo amat homines vel quia justi sunt vel
ut justi sint amare debet, hoc est, in Deo vel propter Deum. Sic enim et seipsum amare debet, scilicet in Deo vel propter Deum, idest quia justus est, vel
ut justus sit. Qui aliter enim se diligit, injuste se diligit, quia ad hoc se
diligit ut sit injustus, ad hoc ergo ut sit malus; non ergo jam se diligit :
« qui enim diligit iniquitatem, odit animam suam » (Ps. x, 6. August.,
VIII de Trin.,..e. 6, n. 9 ; L. 42, 956).
Sic condita est mens humana, ut nunquam sui non meminerit, nunquam
se non intelligat, nunquam se non diligat. Sed quoniam2 qui odit aliquem,
nocere illi studet, non immerito et mens hominis, quando sibi nocet, se odisse
dicitur. Nesciens enim sibi vult male, dum non putat sibi obesse quod vult.
Sed tamen male sibi vult, quando id vult quod obsit sibi, secundum illud :
« Qui diligit iniquitatem odit animam suam » {ps. x, 6). Qui ergo diligere
se novit, Deum diligit; qui vero non diligit Deum, etiamsi se diligit, quod
ei naturaliter inditum est, tamen non incongrue se odisse dicitur, cum id
agit quod sibi adversatur, et seipsum tamquam suus inimicus insequitur.
(August., XIV de Trin., c. 14, n. 18 ; L. 42,1049).
Modus ergo diligendi præcipiendus est homini, id est, quomodo se diligat,
ut prosit sibi. Quin autem se diligat et prodesse sibi velit, dubitare dementis
est. (August., I Doctrin. christ., c. 25, n. 26 ; L. 34, 29).
Modus autem præcipitur, cum ait : Sicut teipsum, ut proximum diligas
ad quod teipsum... Si ergo te non propter te diligere debes, sed propter
illum, ubi dilectionis tuæ rectissimus finis est, non succenseat alius aliquis
homo, si et ipsum propter Deum diligis. Hujus dilectionis modum Veritas
insinuat dicens (Joan., xiii, 34) : Mandatum novum do vobis, ut diligatis
invicem, sicut dilexi vos, id est, ad quod dilexi vos3, scilicet ut filii lucis sitis,
et* vitam habeatis.

1. Ed. « om. et. » — 2. Ed. « quomodo ». ■— 3. F. om. « id est, ad quod dilexi
vos ». — 3. Quar. α ut ».

5. — Dilectionis autem Dei modus insinuatur cum dicitur : Extoto corde,
id est ex toto intellectu ; ex tota anima, id est voluntate ; ex tota mente, id
est memoria1, ut omnes cogitationes et omnem vitam et omnem intellectum
in illum conferas a quo haltes ea quæ confers. (August., lib I, Doctr. christ.,
c. 22, n. 21 ; L. 34, 27). Hæc dicens nullam partem vitæ nostræ reliquit quæ
vacare debeat, sed quidquid venerit in animum2, illuc rapiatur quo dilec­
tionis impetus currit, (ibid.) Et diligere Deum propter se modus est dili­
gendi Deum. Et sunt isti duo modi diligendi Deum, ut Quibusdam placet.
De impletione

illius mandati

6. — Illud autem præceptum non penitus impletur ab homine in hae
mortali vita, sed ex parte, non ex toto ; quia ex parte diligimus
sicut ex parte cognoscimus. (I Cor., xm, 9.) In futuro autem implebitur
ex toto.
Unde Augustinus (lib. De perf. humanae justitiae, c. 8, n. 19 ; L. 44,
101) : Cum adhuc est aliquid carnalis concupiscentiae, non omnino ex tota
anima diligitur Deus. Caro tamen non dicitur concupiscere, nisi quia carnaliter anima concupiscit. « Cum autem venerit quod perfectum est, ut des­
truatur quod ex parte est, » (J Cor., xiu, 10) id est jam non ex parte sit
sed ex toto, caritas non auferetur, sed augebitur et implebitur. In qua plenitu­
dine illud præceptum caritatis implebitur : « Diliges Dominum Deum tuum
ex toto corde tuo etc. » Tunc erit justus sine peccato, quia nulla erit lex
repugnans menti ; tunc prorsus « toto corde, tota anima, tota mente dili­
gens3 Deum » : quod est summum præceptum.
Quæstio de præcepti ratione

7. — Sed cur praecipitur homini ista perfectio, cum in hac vita eam
nemo habeat ? Quia non recte curritur, si quo currendum est nesciatur.
Quomodo autem sciretur, si nullis praeceptis ostenderetur ? (ibid).
Ecce habes cur illud præceptum est quod hic penitus impleri non potest.
Impletur tamen ex parte, scilicet secundum perfectionem viæ. Alia est
enim perfectio currentis, alia pervenientis. Facit hoc mandatum, ut cursor,
qui Deum ante omnia et præ omnibus diligit, nec tamen omnino perficit.
Quod alterum

mandatum in altero est

8. — Cum autem duo sint præcepta caritatis, pro utroque sæpe unum
ponitur, nec immerito... (Aug., VIII de Trin., c. 7, n. 10; L. 42, 956), quia
nec Deus sine proximo, nec proximus sine Deo diligi potest. Unde Apostolus,
(Rom., xm, 9,) omne mandatum Legis dicit instaurari, id est contineri
et impleri in hoc verbo : « Diliges proximum tuum sicut te ipsum »... (In
Evang. Joan, tract. 65, η. 2 ; L. 35, 1809). Et Christus dilectionem proximi
specialius commemorat dicens (Joan., xiu, 34) : « Mandatum novum do
vobis, ut diligatis invicem sicut dilexi vos; ubi illud majus mandatum
dilectionis Dei videtur praetermissum ; sed bene intelligentibus utrumque
invenitur in singulis; quia qui diligit Deum, non potest eum contemnere
quem Deus praecepit diligi ; et qui diligit proximum, quid in eo diligit nisi

1. Aug. üb. I Doctr. christ., c. 25, n. 26 ; L. 34, 29. — 2. Ed. « animam ». —
3. Ed. « diligemus ».

Deum? Ipsa est dilectio ab omni mundana dilectione discreta, quam distin­
guens Dominus ait : « Sicut dilexi vos ». Quid enim nisi Deum dilexit in
nobis ? Non quem habebamus, sed ut haberemus. Sicut medicus ægrotos dili­
gere dicitur1. Et quid in eis diligit, nisi salutem quam cupit revocare, non
morbum quem venit expellere ? Sic et nos invicem diligamus, ut quantum
possumus invicem, ad habendum Deum in nobis ex dilectione attrahamus.
(August., loc. cit.).

Quæ

CARITATE DILIGENDA

sint

9. — Sed quæ hac dilectione diligenda sint, jam inquiramus.
Non enim omnia, ut ait Augustinus (lib. I De doctr. christ., 23. n. 22 ;
L. 34, 27),quibus utendum est d ligenda sunt; sed ea sola quæ vel nobiscum
societate quadam referuntur in Deum, sicut est homo vel angelus, vel ad nos
relata beneficio Dei per nos indigent, ut corpus,... quod ita praeceptum est
diligi, ut ei ordinate prudenterque consulatur, (ibid, c, 25, n. 26).

DIVISIO TEXTUS

10. — « Cum autem Christus fidem et spem non habue­
rit etc. » (1)
Postquam determinavit Magister de fide et spe, hic tertio
determinat de caritate.
Dividitur autem hæc pars in duas. In prima determinat de
caritate qua nos diligimus Deum ; in secunda de caritate qua
Deus diligit nos, 32 d. : « Præmissis adjiciendum est etc. »
Prima in duas. In prima determinat de ipsa caritate ; in secunda
de caritatis duratione, 31 d2. : « Illud quoque non est praeter­
mittendum etc. »
Prima in duas. In prima determinat de ipsa dilectione cari­
tatis ; in secunda de his quæ per caritatem diliguntur, 28 d.3 :
« Hic quæri potest, etc. »
Prima in 1res partes. In prima continuat se ad præcedentia.
In secunda prosequitur suam intentionem, ibi : «Caritas est dilec­
tio etc. » (2) In tertia continuat se ad sequentia, ibi : « Sed quæ
hac dilectione etc. » (9)
Secunda harum partium dividitur in duas. In prima determinat
de dilectione caritatis secundum quod duobus præceptis impe­
ratur. In secunda ostendit quod illa duo præcepta mutuo se
includunt, ibi : « Cum autem duo sint præcepta, etc. » (8)
Prima in duas. In prima determinat de dilectione caritatis,
secundum quod per duo præcepta in duo diligenda dirigitur,
scilicet Deum et proximum. In secunda inquirit modum dilec­
tionis quantum ad utrumque diligibile, ibi : « Consequenter
modum etc. » (4)
Circa primum duo facit. Primo ostendit quod4 per caritatem
Deus et proximus diligitur. Secundo ostendit quod eadem5
caritate, ibi : « Hic quæritur, si ex eadem... » (3)
1. Quar. « sicut medicus ægros ». — 2. Ed. ad. «ibi». — 3. Ed. ad. « ibi ». —
i. a homot. « ostendit quod... eadem ». — 5. Ed. « ex eadem caritate ».

« Consequenter modum etc. » (4) Hic ostendit modum prædictæ dilectionis. Et primo quantum ad dilectionem proximi ;
secundo quantum ad dilectionem Dei, ibi : « Dilectionis autem
Dei. » (5)
Et circa hoc Iria facit. Primo ostendit modum dilectionis
nostræ respectu Dei. Secundo ostendit ubi modus ille observari
possit, ibi1 : « Illud autem praeceptum etc. » (6) Tertio movet
quamdam quæstionem, ibi : « Sed cur præcipitur homini ista
perfectio. » (7)
Hic est triplex quæstio.

Prima de amore in generali.
Secunda de caritate.
Tertia de actu et caritatis modo.

QUÆSTIO I

DE AMORE IN GENERALI
Circa primum quaeruntur quatuor.

Primo, quid sit amor.
Secundo, in quo sit.
Tertio, de comparatione ejus ad alias animi affectiones.
Quarto, de comparatione ejus ad ea quæ in cognitione sunt.

ARTICULUS I
I, q. 20, a. 1 ; I-Π, q. 28 ; de div. nom., c. 4, I. 12.

11. — AD PRIMUM SIC PROCEDITUR. Dionysius, 4 cap.

De div. nom. (n. 15 ; G. 3, 714 ; 1. 12, p. 405), sic definit amorem :
« Amor virtus est unitiva et concretiva2 movens superiora ad provi­
dentiam minus habentium, » idest inferiorum : « coordinala autem»,
idest æqualia «rursus ad communicativam alternam habitudinem,
subjecta » idest inferiora, « ad meliorum » idest superiorum, « con­
versionem. » Sed videtur quod inconvenienter definiatur
HIC AMOR.

1. Nulla enim passio est virtus, ut dicitur in3 II Eth., ( 4.
1105b, 28 ; 1. 5, e.). Sed amor est passio. Ergo non est virtus.
2. Præterea. Augustinus dicit (Serm. vm in ps. cxvm ;
L. 37, 1521) quod amor est jam habili. Sed illud quod jam habi­
1. α om. « ibi ». — 2. Ed. om. « et concretiva ». — 3. Ed. om. « in. ».

tum est, quodammodo est unitum. Ergo amor non est virtus
unitiva, sed unionem sequens.
3. Præterea. Illud quod magis salvatur in dissimilitudine
quam in similitudine1 non habet vim uniendi. Sed amor magis
salvatur in dissimilitudine. Videmus enim quod artifices unius
artis, sicut figuli, corrixantur ad invicem ; cum aliis autem aitificibus pacifice vivunt. Similiter stomachus vacuus cibum amat
quem plenus abhorret. Ergo amor non habet vim uniendi.
4. Præterea. Dionysius2 7 cap. Cæl. hierar. (n. 1 ; G. 3,
206) inter proprietates amoris ponit acutum et fervidum ; et
etiam liquef actio amoris effectus ponitur. Cani, v, 6 : « Anima mea
liquefacta est, ut dilectus locutus est3. » Dionysius etiam, 4 cap.
De div. nom. (n. 13 ; G. 3, 711 ; 1.10, p. 394), ponit effectum amoris
extasim, idest extra se positionem. Hæc autem omnia ad divi­
sionem pertinere videntur, quia acuti est penetrando dividere,
fervidi vero per exhalationem resolvi ; liquefaclio etiam4 divisio
quædam, est congelationi opposita ; quod est etiam5 extra se
positum, a seipso dividitur. Ergo amor magis est vis divisiva
quam unitiva.
5. Præterea. Omnis concretio est unio quædam. Ergo super­
fluum fuit utrumque ponere in definitione amoris, unitivum et
concrelivum.
6. Præterea. Amor est passio. Sed passionis non est movere,
immo motionis et actionis effectum esse. Ergo amor non est
movens superiora, ut ipse dicit.
7. Præterea. Superiora inclinantur ad agendum in inferiora
ex propriis formis. Sed agendo in ipsa eis provident. Ergo
non est amoris movere superiora ad providendum inferioribus,
sed naturæ.
8. Præterea. Omne quod communicat aliquid alicui præfertur
illi. Ergo non est æqualium ut sibi mutuo per amorem commu­
nicent.
9. Præterea. Omne quod fit ex amore, procedit ex principio
intrinseco quod est voluntarium. Sed conversio inferiorum ad
superiora est ex principio extrinseco, scilicet ex ipsa actione
superiorum qua sibi ea assimilant. Ergo amor inferiora non
convertit ad superiora.

12. — RESPONSIO. Dicendum quod amor ad appetitum
pertinet. Appetitus autem est virtus passiva. Unde in III De
anima, (γ 10. 433b, 15 sq. ; 1. 15, n. 831) dicit Philosophus quod
1. Ed. om. « quam in similitudine. » sed ad. infra ». — 2. α om. « Dionysius ». —
3. Ed. om. « ut dilectus locutus est ». — 4. Ed. « autem ». ■— 5. Ed. « quod
etiam est... »

appetibile movet sicut movens1 non motum, appetitus autem sicut
movens motum. Omne autem passivum perficitur secundum
quod formatur2 per formam sui activi et in hoc motus ejus ter­
minatur et quiescit.
Sicut intellectus, antequam formetur per formam intelligibilis,
inquirit et dubitat : qua cum informatus3 fuerit, inquisitio cessat
et intellectus in illo figitur ; tunc et dicitur intellectus firmiter
illi rei inhærere.
Similiter quando affectus vel appetitus omnino imbuitur forma
boni quod est sibi objectum, complacet sibi in illo et adhaeret
ei quasi fixum in ipso ; et tunc dicitur amare ipsum.
Unde amor nihil aliud est quam quædam transformatio affectus
in rem amatam.
f
13. — Et quia omne quod efficitur forma alicujus, efficitur
unum cum illo ; ideo per amorem amans fit unum cum amato,
quod est fa tum forma amantis. Et ideo dicit Philosophus in4
IX Elh., (t 4. 1166a, 32 ; 1. 4, I.) quod « amicus est alter ipse » ;
et I Cor., vi, 17 : « Qui adhæret Deo unus spiritus est. »
14. ■— Unumquodque autem agit secundum exigentiam su;e
formæ quæ est principium agendi et regula operis. Bonum autem
amatum est finis. Finis autem est principium in operabilibus
sicut principia prima in cognoscendis. Unde sicut intellectus
formatus per quidditates rerum ex hoc dirigitur in cognitione
principiorum quæ scitis terminis cognoscuntur, et ulterius in
cognitionibus conclusionum quæ notae fiunt ex principiis ; ita
amans cujus affectus est informatus5 ipso bono quod habet
rationem finis, quamvis non semper ultimi, inclinatur per amorem
ad operandum secundum exigentiam amati. Et talis operatio®
est sibi maxime delectabilis, quasi formæ suæ conveniens.
15. — Unde amans quidquid facit vel patitur pro amato
totum est sibi delectabile et semper magis accenditur in amatum
inquantum majorem delectationem in amato experitur in his
quæ propter ipsum facit vel patitur. Et sicut ignis non potest
retineri a motu qui competit sibi secundum exigentiam suæ for­
mæ, nisi per violentiam ; ila nec7 amans quin agat secundum
amorem. Et propter hoc dicit Gregorius (Hom. xxx in Evang.,
n. 2 ; L. 76, 1221) quod « non polest esse otiosus, immo magna
operatur, si est. »
16. — Et quia « omne violentum est trisiabile, quasi voluntati
repugnans », ut dicitur V Meta. (8 5. 1015a, 28 ; 1. 6, n. 829-30),
1. F. homot. « quod appetibile movet sicut movens... motum ».— 2. Ed. « informa­
tur ». — 3. α « formatus ».— 4. Ed. om. « in». — 5. ayS « cujus affectus informa­
tus ipso bono » ;
cujus affectus formatus est ipso bono ».— 6. α ad. « ejus ». —
7. Ed. « neque ».

ideo etiam est pœnosum contra inclinationem amoris operari
vel etiam præter eam ; operari autem secundum eam est operari
ea quæ amato competunt. Cum enim amans amatum assum­
pserit quasi idem sibi, oportet1 ut quasi personam amati amans
gerat in omnibus quæ ad amatum spectant ; et sic quodammodo
amans amato inservit, inquantum amati terminis regulatur.
17. — Sic ergo Dionysius completissime amoris rationem in
prædicta assignatione ponit. Ponit enim ipsam unionem amantis
ad amatum quæ est facta per transformationem affectus amantis
in amatum, in hoc quod dicit amorem esse unitivam et concrelivam virtutem. Et ponit inclinationem ipsius amoris ad ope­
randum ea quæ ad amatum spectant, sive sit superius, sive
inferius, siv4æquale, in hoc quod dicit : « movens superiora, etc. »

18. — AD PRIMUM ergo dicendum quod virtus hic non
sumitur pro habitu, sicut in II Eth., (β 4. 1105», 25; 1. 5, d.)
sed communiter pro omni eo quod potest esse principium opera­
tionis alicujus vel motus. Et quia amor inclinationem facit ad
operandum, ut dictum est, ideo amorem virtutem dicit.
19. — Ad secundum dicendum quod amor dicitur esse habiti2,
sicut formatum habet suam formam : quam quidem formatio­
nem desiderium3 præcedit in ipsam tendens, sicut' ratio intel­
lectum vel scientiam ; et ideo dicitur esse non5 habiti. Unde
amor dicitur virtus uniiiva formaliter, quia est ipsa unio vel
nexus vel transformatio qua amans in amatum transformatur
et quodammodo convertitur in ipsum.
20. ■— Vel dicendum quod quietatio affectus in aliquo quam
amor importat non potest esse nisi secundum convenientiam
unius ad alterum : quæ quidem i onvenientia est secundum quod
ab uno participatur id quod est alterius ; et sic amans6 quodam­
modo habet amatum. Unde conjunctio quæ in habere impor­
tatur est conjunctio rei ad rem et præcedit unionem rei ad affec­
tum quæ est amor.
21. — Ad tertium dicendum quod amoris radix, per se loquendo,
est similitudo amati ad7 amantem, quia est ei bonum et conve­
niens. Contingit autem per accidens dissimilitudinem esse8
amoris et similitudinem esse odii causam9 tripliciter.
22. — l no modo, quando affectus amantis non sibi complacet
neque quiescit in conditione vel aliqua proprietate sui ipsius,
sicut cum quis aliquid in se ipso odit. Et tunc oportet quod
diligat ipsum qui est sibi in hoc dissimilis, quia ex hoc ipso quod
1. α om. « oportet ». — 2. β. homot. « habiti... Unde amor ». — 3. α « desiderat
el ». — 4. F « scilicet ». — 5. α « jam ». — 6. α om. « amans », β « amor ». —
7. a ad. « amatum seu ad ». *— 8. Ed. om. « esse ». — 9. αδ om. « causam » sed
δ ad. in marg

sibi est dissimilis in conditione, edicitur similis affectui suo et
e contrario odit illum qui sibi similatur et affectui suo non
similatur.
23. — Secundo, quando aliquis ex ipsa similitudine impe­
dit amantem ab amati fruitione. Et hoc invenitur in omni­
bus rebus quæ non possunt simul a multis haberi, sicut sunt res
temporales. Unde qui amat lucrum de aliqua re vel delecta­
tionem, impeditur a fruitione sui amati per alium qui sibi vult
similiter illud appropriàre. Et hinc oritur zelotypia quæ non
patitur consortium in amato, et invidia inquantum bonum alter
rius æstimatur impeditivum boni proprii.
24. — Tertio1 secundum quod dissimilitudo præcedens facit
percipi amorem sequentem. Quia enim sentimus in hoc quod
sensus movetur, quæ quidem motio cessat quando sensibile
jam effectum est forma sentientis, ideo ea quæ consuevimus non
ita percipimus ; sicut patet de fabris quorum aures plenæ sunt
sonis malleorum. Et propter hoc2 magis sentitur, quando affectus
de novo per amorem ad aliquid transformatur. Et ideo etiam
quando aliquis non habet præsentiam sui amati, magis fervet
et arctatur de amato, inquantum magis amorem percipit, quam­
vis apud præsentiam amati non sit amor minor, sed minus per­
ceptus3.
25. — Ad quartum dicendum quod in amore est unio amantis
ad amatum, sed est ibi triplex divisio.
Ex hoc enim quod amor transformat amantem in amatum,
facit amantem intrare ad interiora amati et e converso4, ut
nihil amati amanti remaneat non unitum ; sicut forma pervenit
ad intima formati et e converso. Et ideo amans quodammodo
penetrat in amatum, et secundum hoc amor dicitur acutus.
Acuti enim est dividendo ad intima rei devenire. Et similiter ama, tum penetrat amantem ad interiora ejus perveniens. Et propter
hoc dicitur quod amor vulnerat, et quod transfigit jecur.
26. — Sed quia nihil potest in alterum transformari nisi secun­
dum quod a sua forma quodammodo recedit, quia unius una
est forma, ideo hanc divisionem penetrationis præcedit alia
divisio qua amans a seipso separatur in amatum tendens. Et
secundum hoc dicitur amor extasim facere et fervere, quia quod
fervet extra se ebullit3 et exhalat.
27. — Quia vero nihil a se recedit nisi soluto eo quod intra
seipsum continebatur, sicut res naturalis non amittit formam
1. « α tertium ». —
N V P. ad. « amor », N. « et propter hoc magis amor senti­
tur ». — 3. tRANVP. ad. Unde Augustinus, X De Trinit., capil. ult. : « Amor ipse
non ita sentitur cum eum non prodit indigentia, quoniam semper præsto est quod ama­
tur ». — 4. Ed. « contra ». — 5. Ed. « bullit ».

nisi solutis dispositionibus quibus forma in materia retine­
batur, ideo oportet quod ab amante terminatio illa qua infra
terminos suos tantum continebatur, amoveatur. Et propter hoc
amor dicitur liquefacere cor, quia liquidum suis terminis1 non
continetur ; et contraria dispositio dicitur cordis duritia.
28. — Ad quintum dicendum quod unio est duplex :
Quædam quæ facit Unum secundum quid, sicut unio congrega­
torum se superficialiter tangentium ; et talis non est unio amoris,
cum amans in interiora amati transformatur2, ut dictum est.
Alia est unio quæ facit unum simpliciter, sicut unio continuo­
rum et formæ et materiæ ; et talis est unio amoris, quia amor
facit amatum esse formam amantis ; et ideo supra unionem
addidit3 concretionem ad differentiam primæ unionis, quia
concreta dicuntur quæ simpliciter unum sunt effecta ; unde
et alia littera habet continualiva'h
29. — Ad sextum dicendum quod appetitus, ut dictum est,
movet motus. Unde passio, quia movetur ab amato, est ulterius
movens secundum exigentiam amati.
30. — Ad septimum dicendum quod ipsa inclinatio superio­
rum ad providendum inferioribus, quæ est eis ex formis propriis,
amor eorum dicitur, ut infra patebit. (32)
31. — Ad octavum dicendum quod non est inconveniens
æqualium simpliciter, unum altero quoad quid majus esse, secun­
dum quod unum indiget altero.
32. ■— Ad nonum dicendum quod conversio qua inferiora
ad superiora convertuntur, est ordinatio eorum in5 finem a supe­
rioribus intentum. Et quamvis hujusmodi ordinatio sit [a prin­
cipio extrinseco6] inquantum ab ipsis superioribus inferiora
ordinantur in fines superiorum, nihilominus est et a principio
intrinseco inquantum in inferioribus est quædam inclinatio
ad hoc, oel ex natura sicut est in naturali amore, vel ex volun­
tate sicut est in amore animali. Et propter hoc dicitur Deus
omnia suaviter disponere, inquantum singula etiam ex seipsis
faciunt hoc ad quod ordinata sunt.

I. αβδ « qui liquidum sui interius non continetur » sed δ cor. — 2. Ed. « transfor­
metur ».— 3. Ed. « addit », — 4. Littera nempe Scoti Euigena·: « unitivam quandain
et continuativam » (L. 1 22, 1137) : « Τον ίρωτα... ζνωτικήν τινα και σνγκρατικην
έννοήσωμςν δύναμ,ιν... » sic legitur in textu Dtonysït. ((1. 3, 713 b). — 5. Ed.
« ad. » —■ 6. αβγ8 « principium sit ab extrinseco » : RA. « sit principium ab intrinseco »,

ABTICULUS II
Supra, d. 26, q. 2, a. 1 ; I-II, q. 26, a. 1.

33. — AD SECUNDUM SIC PROCEDITUR. Videtur

quod

AMOR NON SIT TANTUM IN CONCUPISCIBILI.

1. Dionysius enim, 4 cap. De div. nom., (n. 15 ; G. 3, 714 ;
1. 12, p. 404) ponit amorem esse divinum, angelicum, intellec­
tualem, animalem1, naturalem. » Sed quidquid est in nobis per­
tinet ad intellectum vel animalitatem vel naturam. Ergo in
omnibus quæ sunt in nobis, invenitur amor.
2. Præterea. Commentator ibidem ponit duas definitiones
amoris. Prima est hæc : « Amor est connexio vel vinculum quo
omnium rerum universitas ineffabili amicitia insolubilique unitate
copulatur. )>
Secunda est : « Amor est naturalis motus omnium rerum quæ
in motu sunt, finis quietaque statio, ultra quam nullius creaturae
progreditur motus. » Ex quibus est accipere quod amor in rebus
omnibus2 invenitur. Ergo et in omnibus quæ in nobis sunt, sive
sint animæ partes sive corporis.
3. Præterea. Omnis potentia delectatur in conjunctione
sui convenientis. Sed delectatio non est nisi in re amata3. Ergo
et cuilibet potentiæ inest amor sui convenientis.
4. Præterea. Sicut prædictum est4 (12) et ex prædicta defini­
tione colligitur, amor est finis et quieiatio appelilivi motus. Sed
cuilibet potentiæ quæ in nobis est, inest appetitus proprii boni
et tendit in ipsum. Ergo et5 in qualibet potentia est invenire
amorem.
5. Præterea. Ad minus irascibilis ad partem appetitivam
pertinet. Appetitivæ autem partis universale objectum est bonum.
Cum ergo amor sit boni, videtur quod amor non sit tantum in
concupiscibili sed etiarri6 in irascibili.

34. — SED CONTRA est quod Philosophus dicit in II Top.,
(β 7. 113b, 2) quod amor est in concupiscibili.
35. ■— Præterea. Ordo partium animæ proportionatur ordini
partium corporis. Sed in partibus corporis unum membrum
solum officium suum exercet respectu omnium membrorum,
sicut pes non solum se, sed omnia alia membra portat. Ergo et
concupiscibilis non solum sibi, sed omnibus aliis concupiscit
et amat ; et ita7 amor eorum quæ ad omnes potentias pertinent,
in concupiscibili esse videtur.
1. F om. « animalem ». — 2. α om. « omnibus ». — 3. Ed. « animata ». — 4. α
« Sicut supra dictum est ». — 5. Ed. om. « et. » — 6. α om. « etiam. » — 7· α
om. « ita ».

36. ■— Præterea. Amor non est nisi cogniti. Si ergo in omnibus
viribus esset amor proprii boni, pari ratione in omnibus esset
cognitio proprii boni : quod falsum est.
37. — Præterea. Objectum concupiscibilis est bonum concu­
piscenti conveniens absolute. Sed quidquid est bonum secundum
unamquamque potentiam est concupiscenti conveniens. Ergo
appetere bonum uniuscujusque potentiæ pertinet ad concupis­
cibilem, et eadem ratione amor ; et ita amor non erit nisi in
concupiscibili.
Probatio primæ. Si enim objectum concupiscibilis non esset
bonum conveniens concupiscenti simpliciter, esset objectum
ejus bonum conveniens solum vi1 concupiscibili.
Bonum autem conveniens unicuique potentiæ est per compa­
rationem ad suum actum, sicut bonum conveniens visui, id
quod est bonum ad videndum. Ergo secundum hoc objectum
concupiscibilis esset bonum sub hac ratione quia2 est bonum
ad concupiscendum.
Sed hoc est impossibile, quia concupiscere id quod est bonum
ad concupiscendum sequitur reflexionem concupiscibilis supra3
suum actum, set undum quod concupiscit se concupiscere vel
bene concupiscere. Illud enim ad quod aliquid est bonum per
prius desideratur, cum sit finis. Sed reflexionem potentiæ supra4
suum actum praecedit naturaliter simplex actus ipsius potentiæ
in suum objectum directe tendens, sicut per prius video colorem
quam videam me videre. Ergo objectum concupiscibilis non
potest esse aliquid sub hac ratione quod est bonum ad concu­
piscendum ; quia concupiscere hoc esset naturaliter prius et
posterius reflexione concupiscibilis supra suum actum : quod est
impossibile.
Ergo necessarium est alterum dare, scilicet quod bonum con­
veniens concupiscenti absolute sil objectum concupiscibilis.
38. ■—■ RESPONSIO. Dicendum quod omne quod consequitur5
aliquem finem, oportet quod6 fuerit determinatum aliquo modo
ad finem illum ; alias non magis in hunc finem quam in alium
perveniret. Illa autem determinatio oportet quod proveniat7
ex intentione finis8 non solum ex natura tendente in finem, quia
sic omnia essent casu, ut Quidam philosophi posuerunt. Inten­
dere autem finem impossibile est, nisi cognoscatur finis sub
ratione finis, et proportio eorum quæ sunt ad finem in finem
ipsum. Cognoscens autem finem, et ea quæ sunt ad finem,
1. y RA '< în », Νλ’ΡΙ·’. om. « vi. » — 2. Ed. « qua ». — 3. Ed. « super ». _
4. Ed. « super ». — 5. yS ed. « sequitur ». — 6. β ad « ante ». — 7. F. « sit ». _
8. αβ RA « extra intentionem tinis. ».

non solum seipsum in finem dirigit, sed etiam alia, sicut sagit­
tator emittit sagittam ad signum.
39. ■— Sic ergo dupliciter aliquid lendit in finem. Uno modo
directum in finem a seipso, quod est tantum in cognoscente
finem et rationem finis.
Alio modo directum ab alio ; et hoc modo omnia secundum
suam naturam tendunt in fines proprios et naturales, directa a
sapientia instituente naturam.
Et secundum hoc invenimus duos appetitus : scilicet appeti­
tum naturalem qui nihil aliud est quam inclinatio rei in finem
suum naturalem qui est ex directione instituentis naturam,
et iterum appetitum voluntarium qui est inclinatio cognoscentis
finem et ordinem ad finem1 illum.
Et inter hos duos appetitus est medius unus, qui procedit
ex cognitione finis sine hoc quod cognoscatur ratio finis et pro­
portio ejus quod est ad finem, in finem2 ipsum ; et iste est
appetitus sensitivus.
40. ■— Et hujusmodi duo appetitus inveniuntur tantum in
natura vivente et cognoscente.
Omne autem3 quod est proprium naturæ viventis, oportet
quod ad aliquam potentiam animæ reducatur in habentibus
animam ; et ideo oportet unam potentiam animæ esse cujus
sit appetere, condivisam contra eam cujus est cognoscere, sicut
etiam substantiæ separatæ dividuntur in intellectum et volun­
tatem, ut dicunt Philosophi.
41. — Sic ergo patet quod in hoc differt appetitus naturalis
et voluntarius quod inclinatio naturalis appetitus est ex princi­
pio extrinseco, et ideo non habet libertatem, quia « liberum est
quod est causa sui » ; inclinatio autem voluntarii appetitus est
in ipso volente, et ideo habet libertatem voluntas4.
42. — Sed inclinatio appetitus sensitivi partim est ab appetente,
inquantum sequitur apprehensionem appetibilis, unde dicit
Augustinus quod animalia moventur visis ; partim ab objecto,
inquantum deest cognitio ordinis in finem, et ideo oportet
quod ab alio cognoscente finem, expedientia eis provideantur.
Unde ad ea naturali inclinatione moventur5. Et propter hoc non
omnino habent libertatem, sed participant aliquid libertatis.
43. — Omne autem quod est a Deo, accepit6 aliquam naturam
qua in finem suum ultimum ordinetur. Unde oportet in omnibus
creaturis habentibus aliquem finem inveniri appetitum naturalem
etiam in ipsa voluntate respectu finis ultimi. Unde naturali
1. δ ed. « in finem ». — 2. α om. « in finem ». —-3. F om. « autem ». - 4. α « vo­
luntatis » ; ed. « voluntas libertatem ».— 5. Ed om. « Unde ad ea naturali inclinatione
moventur ». -— 6. γ ed. « accipit ».

appetitu vult homo beatitudinem et ea quæ ad naturam volun­
tatis spectant.
Sic ergo dicendum est quod appetitus naturalis inest omnibus
potentiis animæ et partibus corporis respectu proprii boni ;
sed appetitus animalis qui est boni determinati, ad quod non
sufficit naturæ inclinatio, est alicujus potentiæ determinatæ
vel voluntatis vel concupiscibilis vel irascibilis1.
44. — Et inde est quod omnes aliæ vires animæ coguntur a
suis objectis præter voluntatem ; quia omnes aliæ habent appe­
titum naturalem tantum respectu sui objecti ; voluntas autem
habet præter inclinationem naturalem aliam cujus est ipse volens
causa.
45. — Et similiter dicendum est de amore qui esi terminatio
appelilivi motus ; quia amor naturalis est in omnibus potentiis et
in2 omnibus rebus ; amor autem animalis, ut ita dicam, est in
aliqua potentia determinata, vel voluntate, secundum quod dicit
terminationem appetitus intellectivae partis, vel in concupis­
cibili, secundum quod dicit terminationem3 sensitivi appetitus.
46. -— AD PRIMUM ergo dicendum quod Dionysius accipit
amorem communiter ad naturalem, sensitivum quem animalem4
dicit, et intellectivum quem dicit intelligibilem, quantum ad
homines ; angelicum et divinum, quantum ad substantias separaratas.
Et ponit hæc quinque, quia non possunt esse plures gradus
appetitus ; quia in Deo est voluntarius appetitus tantum, quia
ipse determinat omnia et non determinatur ab aliquo ; in angelis
autem voluntarius cum naturali, inquantum determinatur a
Deo ad aliquid volendum naturaliter ; in homine autem volun­
tarius cum spirituali5 et naturali ; in animalibus sensibilis cum
naturali ; in aliis naturalis tantum.
47. ■— Et similiter etiam6 dicendum ad secundum quod
Commentator definit amorem, secundum quod se habet ad
omnes communiter.
48. — Ad tertium dicendum quod delectatio causatur ex
conjunctione convenientis. Conveniens enim adveniens perficit id
cui advenit et quietat inclinationem in illud. Et hæc quietatio
secundum quod est percepta, est delectatio. Unde Plato (Eth.,
v 12. 1152», 13 ; I. 11, f. - «2. 1172U 28 ; 1. 2 g.) dixit quod
delectatio est « generatio sensibilis, » idest incognita, « in natu­
ram », idest connaturalis. Unde in his quæ cognitionem non
habent, non est delectatio aliquo modo.
1. Ed. om. « vel irascbilis ».— 2. Ed. om. « in ».— 3. Ed. « determinationem ».—
ό. RA. « naturalem ». — 5. NVP. « animali ». — 6. α < est ».

49. — In quodlibet autem conveniens non habenti cognitio­
nem est duplex inclinatio : scilicet appetitus naturalis et appe­
titus animalis. Et utraque inclinatio quietatur per rem præsentem, et utraque etiam quietatio percipitur ; unde ex utraque
parte delectatio causatur. Delectatio ergo quæ est quietatio appe­
titus naturalis, invenitur in omni potentia cui conjungitur
suum objectum ; delectatio vero quæ est quietatio appetitus
animalis, est tantum in concupiscibili vel voluntate. Prima
autem delectatio dicitur tantum delectatio, proprie loquendo,
et opposita passio dolor1 ; secunda delectatio habet etiam
nomen2 gaudii et opposita passio dicitur tristitia. Unde
quamvis delectatio et dolor sint aliquo modo in omnibus
potentiis animæ, tamen gaudium et tristitia sunt tantum in con­
cupiscibili vel voluntate.
50. ■— Ad quartum dicendum sicut ad primum ; quia ratio
procedit de appetitu naturali.
51. — Ad quintum dicendum quod amor animalis non per­
tinet ad irascibilem, quia objectum amoris est bonum sine ad­
junctione ardui vel difficilis, quod est proprium objectum iras­
cibilis.

ARTICULUS III
I, q. 20, a. 1 : 1-1J, q. 25, a. 2 ; q. 27, a. 4 ; III Cg. e. 19 ; T«·., q. 26, a. 4 : Spe,
a. 3 : de. div. nom.. c. 4, 1. 9.

52. — AD TERTIUM SIC PROCEDITUR. Videtur

quod

AMOR NON SIT PRIMA ET PRINCIPALIS INTER OMNES ALIAS ANI­

MÆ AFFECTIONES.

1. Motus enim præcedit terminum. Sed amor est determinatio
appetitivi motus, ut ex dictis patet. (12) Ergo amor sequitur
desiderium quod motum ipsum appetitus importat.
2. Præterea. « Propter quod unumquodque tale3, illud magis »
[Post, a 2. 72b, 29; 1.6, n. 3). Sed amoris causa est delectatio;
unde et quædam amicitia super delectabili fundatur. Ergo
delectatio est principalior affectio quam amor.
3. Præterea. Augustinus dicit in lib. LXXXIII Qq. (q. 36,
n. 1 ; L. 40, 25)4: « nemo est qui non magis dolorem fugiat quam
appetat voluptatem. » Sed fuga doloris facit amorem. Ergo odium
est vehementior passio quam amor.
4. Præterea. Illud quod vincitur ab alio est minus potens.
1. δ ed. ad. « sed » γδ om. h etiam ». — 2. a « rationem ». — 3. δ ed. om. « talo »
— 4. Ed. ad. « quod ».

Sed amor vincitur ab ira, quia ira odium parit, ut dicit Augus­
Ergo ira est vehementior passio quam amor.
5. Praeterea. Illud propter quod agunt quæcumque agunt
est efficacissimum. Sed sicut dicit Dionysius in lib. De divin,
nom.., (cap. 11, η. 1 ; G. 3, 947 ; 1. 1, ρ. 600) « propter pacem
agunt quæcumque agunt1 ». Ergo pax inter omnes affectiones
est efficacissima, etiam respectu amoris.
tinus.

53. — SED CONTRA est quod Augustinus dicit (XIV De
civit. Dei, c. 9, n. 1 ; L. 41, 413) quod omnis affectio ex amore est.
54. ·— Præterea. Bonum est objectum affectus. Sed illud
quod primo respicit ad bonum, est amor. Ergo amor est prin­
cipium totius affectionis, et principalior passio.
55. ■—■ Præterea. Amor igni comparatur et etiam morti, ut
patet Gant., vin, 6. Sed his nihil est vehementius. Ergo nulla
passio vehementior est amore.
56. ■— Præterea. Chrysostomus dicit : « Magnum2 amor,
nec est aliquid quod ejus impetum sustinere possit. »
57. — RESPONSIO. Dicendum quod inter alias affectiones
animæ amor est prior. Amor enim dicit terminationem affectus
per hoc quod informatur suo objecto.
58. — In omnibus autem hoc invenitur quod motus procedit
a primo immobili quieto. — Quod quidem patet in naturalibus ;
quia primum movens in quolibet genere est non motum illo
genere motus, sicut primum alterans est non alteratum. —
Similiter patet in3 intellectualibus ; quia motus rationis discur­
rentis procedit a principiis et quidditatibus rerum, quibus intel­
lectus informatus terminatur.
59. — Cum ergo affectus informetur amore et terminetur,
sicut intellectus principiis et quidditatibus, ut prius dictum est ;
oportet quod omnis motus affectivæ procedat ex quietatione et
terminatione amoris. Et quia omne quod est primum in aliquo
genere est perfectius, sicut intellectus principiorum in demons­
trabilibus, et motus cæli in naturalibus ; ideo oportet quod amor
inter alias4 affectiones etiam sit vehementior, ut patebit per
singula.

60. — AD PRIMUM ergo dicendum quod sicut in operatione
intellectus concluditur quidam circulus, ita et in operatione
affectus.
Intellectus enim ex certitudine principiorum quibus immobiliter
1. Ed. om. « agunt ».— 2. α ad. « quid est », β ad. « bonum ». — 3. Ed. « de ».
— 4. Ed. « ceteras ».

assentit, procedit ratiocinando ad conclusiones in quarum cogni­
tione certitudinaliter quiescit, secundum quod resolvuntur in
prima principia quæ in eis sunt virtute.
61. — Similiter etiam1 affectus ex amore finis qui est quasi2
principium, procedit desiderando in ea quæ sunt ad finem, quæ
prout accipit ut finem in se aliquo modo continentia per amorem
in [eis]3 quiescit; et ideo desiderium sequitur amorem finis,
quamvis præcedat amorem eorum quæ sunt ad finem.
Est etiam amor vehementior affectio quam desiderium, inquan­
tum dicit terminationem et formationem4 affectus per appe­
tibile ad quod movetur desiderium.
62. — Ad secundum dicendum quod amor naturaliter praecedit
delectationem. Delectatio enim contingit ex conjunctione rei con­
venientis realiter ; amor autem facit quod amatum sit amanti
conveniens et quasi connaturale, inquantum unit5 affectum aman­
tis amato, ut dictum est ; et ideo ex amati reali præsentia consur­
git delectatio.
Sed quia delectatio6 etiam potest amari ut quoddam bonum,
ideo contingit per accidens ut aliquis amor ex delectatione causetur, sicut actus ab7 objecto vel fine. Qui enim aliquid propter
delectationem amat, delectationem ipsam præcipue amat.
Quamvis ergo quædam delectatio quodam amore sit prior,
tamen amor delectatione simpliciter prior est. — Similiter etiam
vehementior ; quia amor est per informationem appetitus ab appe­
tibili, delectatio autem per conjunctionem rei ex re præsente sibi
conveniente. Non autem est tanta conjunctio rei ad rem quanta
conjunctio8 appetitus ad appetibile ; quia res adveniens quæ
delectationem causât, non conjungitur secundum naturam, quia
hoc non fit illud ; unde est ibi quasi conjunctio contactus, sed
appetitus est ipsius appetibilis secundum suam naturam et sub­
stantiam. Unde quando appetitus informatur per appetibile,
est quasi conjunctio continuitatis et concretionis. Unde amor
plus unit quam delectatio, quia facit quod amans sit secundum
affectum ipsa res amata ; delectatio autem est per participationem
alicujus ab illo, secundum quod est realiter præsens.
63. — Sciendum autem quod quando amatum est præsens
realiter, secundum quod possibile est, tunc est delectatio, sicut
ex conjunctione maxime convenientis. Quando autem est omnino
absens secundum rem, tunc maxime affligit ; sicut ex divisione
continui sequitur dolor, quia amor est continuativa vis, ut dic­
tum est ; et inde dicitur quod amor languere facit. Quando autem
1. α « et ». — 2. Ed. om. « quasi ». — 3. αβγύ « ea ». - 4. Ed. « informa,
tionem ». — 5. RA. « vult ». — 6. Ed. « delectabile ». — 7. α « ex ». — 8. Ed.
1 oco e quanta conjunctio », habent « sicut ».
COMMENT. IN LIB. SENTENT. - ΙΠ. — 29

est secundum aliquid præsens et secundum aliquid absens, tunc
habet delectationem admixtam afflictioni.
64. — Ad tertium dicendum quod bonum est vehementius
in agendo quam malum ; quia bonum non habet de necessitate
admixtionem1 mali, sicut malum habet de necessitate admix­
tionem boni. Et2 iterum bonum agit in virtute propria, sed malum
agit in virtute boni, ut dicit Dionysius, 4 cap. De diuin. nomin.,
n. 31 et 32 ; G. 3, 731 ; 1. 22 et 23), unde magis amatur bonum
quam odiatur malum illi oppositum.
Sed dolor corporalis est magis malum quam delectatio quæ­
dam sit bonum; quia delectatio de qua Augustinus ibi3 loquitur
contingit ex superadditione perfectionum secundarum, sicut in
cibis vel in venereis ; sed tristitia vel dolor, propter quæ dimitti­
tur delectatio talis, contingit ex subtractione primarum4 quæ
pertinent ad esse rei, sicut ex divisione continui5.
Unde si acciperetur tristitia opposita delectationi illi, magis
appeteretur delectatio quam fugeretur tristitia ; sicut si ali­
quis6 appeteret delectationem in cibo, ut postea pateretur7
tristitiam quæ est de subtractione cibi vel alicujus hujusmodi.
65. — Ad quartum dicendum quod amor est prior ira et
vehementior. Ira enim ex8 tristitia causatur, ut prius dictum est,
sicut omnes passiones irascibilis ex passionibus concupiscibilis9.
Et ideo, cum amor sit prior et vehementior passionibus concupis­
cibilis, erit prior et vehementior passionibus irascibilis. Quamvis
autem ira odium pariat, non tamen amorem destruit ; sed amo­
ris destructionem sequitur, quia non posset appetitus moveri in
nocumentum alicujus, nisi antea affectus ab amore separatus10
esset.
66. ■— Ad quintum dicendum quod pax non distinguitur ab
amore, sed est aliquid amoris — dicit enim quasi quietationem
appetitus — sed amor dicit ulterius transformationem et quam­
dam conversionem ipsius in amatum. Unde pax est medium inter
desiderium et amorem.

ARTICULUS IV
I-II, q. 3, a. 4, ad. 4.

67. — AD QUARTUM SIC PROCEDITUR. Videtur

quod

COGNITIO SIT ALTIOR AMORE.

1. Quia altissimæ potentiæ est altissimus actus. Sed intellec1. PF. homot. « admixtionem... boni ». — 2. a om. » et ». — 3. χδ « hic ». —4. Ed.
ad. « perfectionum ». — 5. RANV. « communiter ». ·— 6. Ed. « qui. » — 7. α « pe­
teret ». — 8. PF. « et ».— 9. PF. om. « ex passionibus concupiscibilis ». — 10. P.
« superatus ».

lus esi ollissima potentia in nobis, ut dicit Philosophus1 X Eth.,
(k 7. 1177a, 13 sq. ; I. 10, a.). Ergo cognitio est altissima operatio
eorum quæ in nobis sunt, et ita dignior amore.
2. Præterea. Sicut Boetius dicit in libro de consolai. (III,
pros, x, L. 63, 765), natura a perfectis sumpsit originem. Sed
cognitio præcedit amorem. Ergo cognitio est alti or quam amor.
3. Præterea. Illud quod est proprium homini est nobilius
quam illud in quo convenit2 cum brutis. Sed intelligere est
proprium hominis, in amore autem cum brutis convenit. Ergo
scientia et intellectus sunt digniora quam amor.
4. Præterea. Vita contemplativa est nobilior quam3 activa
et altior. Sed scientia pertinet ad vitam contemplativam. Amor
autem videtur ad praxim pertinere, quia objectum ejus est bonum.
Ergo scientia est altior quam amor4.
5. Præterea. Objectum amoris est bonum simpliciter. Sed
verum est melius quam bonum simpliciter, quia verum est sum­
mum in genere bonorum ; sicut et optimus homo est melior
quam homo simpliciter. Ergo scientia et cognitio est altior quam
amor.
6. Præterea. Quanto aliquid est spiritualius tanto est altius.
Sed cognitio est spiritualior quam amor ; quia secundum motum
a rebus ad animam est cognitio, secundum autem motum ab
anima ad res, amor. Ergo cognitio est nobilior quam amor.
7. Præterea. Præmium est præstantius merito. Sed cognitio
est præmium amoris. Joan., xiv, 21 : Qui diligit me, diligetur a
Paire meo ; et ego manifestabo ei me ipsum. » Et Augustinus
dicit {In psal. xc, n. 13 ; L. 37,1170) quod « visio est lota merces. »
Ergo cognitio præeminet amori.
68. — 8. SED CONTRA est quod dicitur Ephes., in, 19 :
« supereminentem scientiæ caritatem Christi. »
69. ■—· 9. Præterea. I Cor., xm, 13, dicitur quod caritas est
major fide. Ergo eadem ratione quilibet amor est major et dignior
cognitione sibi respondente.
70. —10. Præterea. Hugo de Sancto Victore (L. 175,1038 d.)
super illud Dionysii, « Mobile et acutum etc. » 7 cap. Cæl. hier.5,
dicit :« Dilectio supereminet scientiæ et major est inielligentia, plus
enim diligitur quam inlelligilur, et6 intrat dilectio ubi scientia
foris est. » Ergo amor excedit scientiam.
71. — 11. Præterea. Finis in unaquaque re est potissimum.
Sed objectum amoris est bonum quod habet rationem finis.
1. Ed. ad. « in ». — 2. Ed. « communicat ». — 3. Ed. ad. « vita ». — 4. F. om.
per homot. lotum argumentum. — 5. Ed. habent « 7 cap. Cœl. hier. » ante « mobile
et acutum ». — 6. Ed. « quia ».

Ergo cum operationes distinguantur penes objecta, amor inter
omnes operationes animæ est potior1.
72. — 12. Præterea. Sicut se habet potentia ad potentiam,
ita se habet operatio ad operationem. Sed voluntas est altior
omnibus aliis potentiis animæ ; quia movet omnes alias et non
cogitur. Ergo et amor, qui est2 operatio voluntatis, præeminet
omnibus aliis animæ operationibus3.
73. — 13. Præterea4. Sicut dicit Dionysius, 5 cap. De div.
nomin., (G. 8, 815 ; 1. 1) illud quod in pluribus invenitur sim­
plicius et nobilius est ; sicut esse nobilius est 5 quam vivere, quam­
vis viventia sint nobiliora quam existentia tantum, inquantum
etiam viventia nobilius esse participant. Sed amor pluribus par­
ticipatur quam cognitio, quia in omnibus aliquo modo est amor,
ut prius dictum est, non autem cognitio. Ergo amor est præstantior cognitione. Ridiculum enim est dicere quod in lapidibus
sit cognitio naturalis, sicut amor vel appetitus naturalis.

74. — RESPONSIO. Dicendum quod in rebus omnibus duplex
perfectio invenitur : una qua in se subsistit, alia qua ad res alias
ordinatur. Et utraque perfectio in rebus materialibus finita et
terminata est ; quia et formam unam determinatam habet
per quam in una tantum specie est; et etiam per det rminatam
virtutem ad res quasdam sibi proportionatas habet inclinatio­
nem et ordinem, sicut grave ad centrum.
75. — Ex utraque autem parte res immateriales infinitatem
habent quodammodo, quia sunt quodammodo omnia : sive in­
quantum essentia rei immaterialis est exemplar et similitudo
omnium, sicut in Deo accidit ; sive quia habet similitudinem
omnium vel actu vel potentia, sicut in angelis et animabus acci­
dit ; et ex hac parte accidit eis cognitio.
Similiter etiam6 ad omnes res inclinationem et ordinem habent,
ex qua parte7 accidit eis voluntas, secundum quam omnia placent
vel displicent vel actu vel potentia Et secundum quod aliquam
immaterialitatem participant, secundum hoc cognitionis et volun­
tatis participativa fiunt8. Unde et animalia cognoscunt, inquan­
tum species sensibilium immaterialiter in organis sensuum reci­
piuntur et secundum intentiones spiritualiter ex rebus perceptas
per appetitum sensibilem ad diversa inclinantur.
76. — Patet ergo quod cognitio pertinet ad perfectionem co­
gnoscentis qua in seipso perfectum est ; voluntas autem pertinet
1. α « potentior ». - - 2. a om. « movet omnes alias ut non cogitur. Ergo et amor
qui est». — 3. α « præeminet omnibus aliis animæ potentiis vel operationibus. Ergo,
ole. »L — 4. a « Item ». — 5. α om. « est ». — 6. α « et ». — 7. a om. « parte ».
— £. Ed. « sunt ».

ad perfectionem rei secundum ordinem ad alias res ; et ideo objectum cognoscitivæ virtutis est verum quod est in anima, ut
dicit Philosophus, in1 VI Meta., («4. 1027b 18 sq. ; 1. 4) objectum autem appetitivæ bonum quod est in rebus, ut ibidem dicitur.
77. — Potest ergo comparari potentia cognoscitiva ad appeliiivam tripliciter.
Primo, secundum ordinem ; et sic cognitiva potentia naturaliter
prior est, quia prius est perfectio rei in seipsa quam secundum
ordinem ad aliam.
78. -—Secundo, quantum ad capacitatem ; et sic sunt æquales2,
quia sicut cognoscitiva3 est respectu omnium, ita et appetitiva ;
unde etiam mutuo se includunt, quia intellectus et4 voluntatem
cognoscit et voluntas ea quæ ad intellectum pertinent appe­
tit vel5 amat.
79. — Tertio possunt comparari secundum eminentiam vel digni­
tatem ; et sic se habent ut excedentia et excessa, quia si con­
sideretur intellectus et voluntas et quæ ad ipsa pertinent,
ut quædam proprietates et accidentia ejus in quo sunt, sic intellec­
tus est præstantior, et quæ ad ipsum pertinent.
Si autem considerentur ut potentiæ, id est secundum ordinem
ad actus et objecta ; sic voluntas et quæ ad ipsam pertinent
excedit.
Si autem quæratur quid harum6 simpliciter dignius sit,
dicendum quod res quædam sunt anima superiores et quæ­
dam inferiores.
Unde cum per voluntatem et amorem homo in ipsas res volitas
et amatas quodammodo trahatur, per cognitionem autem e
converso res cognitæ in cognoscente efficiantur per sui’ simili­
tudines ; earum8 quæ sunt supra animam, est nobilior et altior
amor quam cognitio ; illarum vero quæ sunt infra animam,
est cognitio potior. Unde etiam multarum rerum quarum est
malus amor, est bona cognitio.

80. — AD PRIMUM ergo dicendum quod Philosophus
loquitur de potentiis secundum quod sunt proprietates quæ­
dam ejus in quo sunt.
81. — Vel dicendum quod Philosophus sub intellectu com­
prehendit voluntatem intellectui respondentem, sicut et sub
ratione quandoque comprehenditur. Et ideo non est ibi com­
paratio intellectus ad voluntatem, sed intellectus ad inferiores
vires.
1. Ed. om. « in ». - 2. RA. « et sunt æquales », NVP. « et secundum lioc sunt
æquales ». — 3. α « cognitiva ». — 4. Ed. om. « et ». — 5. Ed. « et ». — 6. Ed.
. - horum ». — 7. Ed. « suas ». — 8. Ed. « respectu carum rerum ».

82. — Ad secundum dicendum quod quamvis primum prin­
cipium in quolibet genere sit perfectissimum, non tamen opor­
tet quod omne quod est prius sit perfectius, cum aliquid sit
prius in via generationis quod imperfectius est, sicut puer viro
et addiscens sciente. Et ita etiam cognitio amorem quodammodo
præcedit.
83. — Ad tertium dicendum quod illa ratio procedit de volun­
tate et intellectu secundum respectum ad id in quo sunt.
Vel dicendum quod intellectu aliquo modo alia animalia
participant per quamdam obscuram resonantiam, inquantum
sentiunt ; sicut et voluntate participant, inquantum habent appe­
titum sensualem ; unde et in brutis voluntarium invenitur, ut
dicit Philosophus III Eth., (y 4. 1111”, 8 ; 1. 4, b.) non quod
simpliciter voluntatem habeant.
84. — Ad quartum dicendum quod a vita contemplativa
non excluditur voluntas et amor, sicut nec intellectus a vita activa
et ideo non potest harum gradus distingui secundum gradus
duarum vitarum.
85. ·— Ad quintum dicendum quod particulare non habet
rationem et naturam sui universalis nisi secundum quod natura
universalis in ipso invenitur. Unde impossibile est quod ratio
universalis magis sit in particulari quam in ipso universali, quam­
vis ratio alicujus alterius possit inveniri magis in particulari quam
in universali ; sicut homo non potest esse magis animal quam
animal commune ; potest tamen esse magis bonum vel aliquid
hujusmodi ; et ideo neque verum neque aliquod1 bonum [particu­
lariter2] acceptum potest dici præstantius quam ipsum bonum.
86. — Ad sextum dicendum quod ratio illa procedit quantum
ad res illas quæ sunt infra animam, quæ sunt minus spirituales
quam anima.
87. — Ad septimum dicendum quod visio illa non erit sine
amore in præmio, sicut nec amor fuit sine cognitione in merito ;
ideo tamen præmium magis attribuitur cognitioni, meritum vero
amori, quia præmium est secundum receptionem qua aliquis
in seipso perficitur, meritum vero secundum operationem qua
aliquis in renumerationem se extendit et ei se conjungit.
88. ■— Et quia oportet etiam ad alia respondere, ideo3 dicen­
dum ad octavum et nonum quod illæ rationes procedunt de
cognitione Dei quæ est supra animam ; unde amor ejus cogni­
tionem de ipso excedit.
89. — Ad decimum dicendum quod amor magis intrat ad
rem quam cognitio ; quia cognitio est de re secundum id quod
1. αβγό « aliquid ». — 2. αβγό

particulare ». — 3. α ad. « etiam ».

recipitur in cognoscente ; amor autem est dum1 ipse amans in
rem ipsam transformatur, ut dictum est prius.
In hac autem via qua anima perficitur in ordine ad res alias,
dictum est quod voluntas cognitionem excedit, ad quam viam
pertinet esse magis vel minus intimum rei.
90. — Ad undecimum dicendum quod finis ratio proprie
respicit motum et operationem et ordinem rei ad rem, et non
esse rei2 absolute. Unde in mathematicis in quibus non est ope­
ratio et motus, non invenitur finis, ut dicitur in III Mela., (β 2.
996a, 29 ; 1. 4, n. 374-375). Et ideo etiam hæc ratio procedit
secundum illum modum quo voluntas dicitur intellectui præeminere.
91. ■— Ad duodecimum dicendum quod movere alias vires et
non cogi ab objecto, pertinet ad voluntatem secundum quod
ipsa est primum determinans alias potentias humanas in ordine
ad res illas3 circa quas operantur, et ipsa non determinatur ab
alio.
Unde quantum ad hoc ad quod a Deo determinatur1 naturali
inclinatione, quodammodo libertatem non habet, sed quasi cogi­
tur naturali inclinatione, sicut respectu beatitudinis quam nullus
non velle non potest.
Ex hac autem parte qua homo ab alio ordinatur, dictum est
quod amor cognitionem excedit.
92. ■— Ad tertium decimum dicendum quod amor, proprie
loquendo, non est nisi in illis in quibus est cognilio ; sed amoris
nomen transumitur ad ea ad quæ cognitionis nomen extendi non5
potest ; quia amor dicitur secundum quod amans ad rem aliam6
ordinatur, aliquid autem ad alterum ordinari potest etiam ab
exteriori ordinante. Et ideo illa quæ ad aliquid ordinantur ab
habentibus cognitionem, quorum proprie est amor, inquantum
ex seipsis ad amata ordinantur, nomen amoris vel appetitus
recipere possunt.
93. — Cognitio autem dicitur secundum quod res cognita fit
in cognoscente per modum cognoscentis, scilicet secundum esse
spirituale et immateriale. Dispositio autem talis non inest alicui
nisi ex proprietate suæ naturæ. Unde nomen cognitionis ad alia7
quæ talem naturam non habent, extendi non potest, ut dicantur
insensibilia naturaliter cognoscere sicut naturaliter amant vel
appetunt.

J. Ed. « amor autem de re inquantum ». — 2. α ad. « ad rem ». — 3. Ed. « alias .»
-— 4. a « determinetur ». — 5. RA. om. « non ». — 6. a « illam ». _ 7. Ed. « ani­
malia ».

QUÆSTIO II

DE CARITATE
Deinde quæritur de caritate.
Et circa hoc quæruntur quatuor.
Primo, quid sit caritas.
Secundo, utrum sit virtus.
Tertio, in quo sit sicut in subjecto.
Quarto, de comparatione ipsius1 ad alias virtutes.

ARTICULUS I
I-II, q. 65, a. 5 ; Π-Π, q. 23, a. 1.

94. — AD PRIMUM SIC PROCEDITUR. Videtur quod
CARITAS SIT IDEM QUOD CONCUPISCENTIA.

1. Augustinus (III De doctr., christ, c. 10, n. 16; L. 34, 72)
enim dicit quod caritas est virtus qua Deum videre perfruique
eo desideramus. Hoc autem concupiscentias est. Ergo caritas est
concupiscentia.
95. — Item. Videtur quod sit idem quod amor.

2. Quia sicut dicit Dionysius, 4 cap. De div. nom., (η. 12, G. 3,
710 ; 1. 9, p. 92) « dilectio est idem quod amor. » Sed in Littera (2)
dicitur quod caritas12 3est
4 dilectio qua diligitur Deus propter se et
proximus propter Deum. » Ergo caritas est idem quod amor.
96. —Item. Videtur quod sit idem

quod benevolentia.

3. Benevolentia enim est qua alicui aliquod bonum optamus. Sed
hoc facit caritas, quia optat sibi et aliis vitam æternam, secun­
dum quod dicitur habens caritatem diligere proximum sicut
seipsum. Ergo caritas est idem quod benevolentia.

97. —Præterea. Videtur

quod sit idem quod concordia.

4. Quia caritas unitatem Ecclesiæ facit, quæ in hoc consistit ut
1, Ed. e ejus ». — 2. Ed. « amor ».

idem dicamus omnes et « non sinl in nobis schismala », ut dicitur
I Cor., i, 10. Hoc autem ad concordiam pertinet. Ergo caritas
est idem quod concordia.
’

98. — Præterea. Videtur

quod

sit idem quod benefi­

centia.

]

5. Quia modus caritatis est ut diligamus, non lingua tantum,
« sed opere ei veritate ». I Joan., m, 18. Sed diligere per effectum
ad beneficentiam pertinet. Ergo caritas videtur esse idem quod
beneficentia.
99. —-Præterea. Videtur quod

sit idem quod pax.

6. Caritas enim est vinculum faciens spirituum unitatem. Hoc
autem paci attribuitur. Ephes., iv, 3 : « Solliciti servare unitatem
spiritus in vinculo pacis. » Ergo caritas est idem quod pax.
100. ■—■ Præterea. Videtur

quod sit idem quod amicitia.

7. Quia ut dicit Philosophus in IX Eth., (ι4. 1166b, 1 ; 1.4, m.),
« amicitia superabundant^ amoris similatur. » Sed caritas habet
superabundantissimum amorem ; unde et caritas dicitur, eo
quod sub inæstimabili pretio quasi carissimam rem ponat ama­
tum. Ergo caritas est idem quod amicitia.

101. 8. — SED CONTRA. Amicitia, ut dicit Philosophus
(VIII Eth., Θ 3. 1156a, 8 sq. ; 1. 3, a.), est redamantium. Sed caritas
est etiam ad inimicos. Ergo non est idem quod amicitia.
102. ·— 9. Præterea. Amiticia est eorum qui conveniunt1
ad invicem et communicant in eisdem operibus. Sed caritas est
ad Deum et ad angelos quorum conversatio non est cum homi­
nibus. Ergo caritas non est amicitia2.
103. — 10. Præterea. Amicitia est non latens. Sed caritas
maxime latet. Ergo non est amicitia.
104. — 11. Præterea. Amicitia quaerit maxime colloqui et
videre amicum ut dicit Philosophus (IX3 Eth., 111.1171a, 27 sq.
1.13). Sed hoc non quaerit caritas, ut dicit Hieronymus (Ep. 53
ad Paulin., n. 1 ; L. 2, 540) in prologo Bibliæ. Ergo non est idem
quod amicitia.
105. — 12. Præterea. Amicitia non est nisi ad paucos et virtuo­
sos. Sed caritas est ad omnes, etiam malos. Ergo caritas non est
idem quod amicitia.
1. Ed. « convivunt ». — 2. Objectio 10 in αβγό et ed. præcedit objectionem 9,
sed ne mutetur ordo responsionum qui tantum in β est præposterus, proprio marte
ordinem hic immutavimus. — 3. Ed. « xi ».

106. — RESPONSIO. Dicendum quod amor est quædam
appetitus1 quietatio, ut supra (12) dictum est. Unde sicut appe­
titus invenitur in parte sensitiva et intellectiva, ita et amor.
Ea autem quæ ad sensitivum appetii um pertinent ad intellec­
tivum transferuntur, sicut nomina passionum. Quod autem appe­
titus intellectivi est proprium, sensitivo appetitui non convenit,
ut nomen voluntatis. Et ideo amor in utroque appetitu invenitur.
Et secundum quod invenitur in appetitu sensitivo, proprie dicitur
amor eo quod passionem importat ; secundum autem quod inve­
nitur in intellectiva parte, dicitur dilectio quæ electionem includit
quæ ad appetitum intellectivum pertinet.
(
Nihilominus nomen amoris etiam ad superiorem partem trans­
fertur ; nomen autem dilectionis ad inferiorem nunquam. Omnia
autem alia nomina2 quæ ad amorem pertinere videntur, vel
includuntur ab istis, vel includunt ea quasi addentia aliquid
supra dilectionem et amorem.
107. — Quia enim amor unit quodammodo amantem amato,
ideo amans se habet ad amatum, quasi ad seipsum, vel ad id
quod est de perfectione sui. Ad seipsum autem et ad ea quæ sui
sunt, hoc modo se habet ut primo velit sibi præsens esse quidquid
de perfectione sua est. Et ideo amor includit concupiscentiam
amati qua desideratur ipsius3 præsentia. Secundo, homo alia in
seipsum retorquet per affectum et sibi appetit quæcumque sibi
expediunt. Et secundum quod hoc ad amatum efficitur, amor
benevolentiam includit, secundum quam aliquis bona amato
desiderat. Tertio, homo ea quæ sibi appetit, operando sibi acqui­
rit. Et secundum quod hoc ad alium exercetur, beneficentia in
amore includitur. Quarto, homo ea quæ sibi bona videntur implere
consentit. Et secundum quod hoc ad amicum fit, amor concor­
diam includit, secundum quam aliquis consentit in his quæ
amico videntur : non quidem in speculativis, quia « concordia
in his, secundum Philosophum4, IX Eth., (<■ 6. 1167a, 25 ; 1. 6, b.)
ad amicitiam non perlinet », et discordia in eisdem esse potest
sine amicitiæ præjudicio, eo quod in his concordare vel discor­
dare voluntati non subjacet, cum intellectus ratione cogatur.
Amor tamen super quatuor prædicta aliquid addit, scilicet
quietationem appetitus in re amata, sine qua quodlibet prædictorum quatuor5 esse potest.
108. — Sunt etiam quædam quæ super amorem vel dilec­
tionem aliquid addunt. Amatio enim addit super amorem inten­
1. Ed. om. « appetitus ». — 2. α om. « nomina «. — 3. Ed. « ejus ». — 4. a ml.
« in ». — 5. a om. « quatuor ».

sionem quamdam amoris, quasi fervorem quemdam. Amicilia
vero addit duo : quorum unum est societas quædam amantis1
et amati in amore, ut scilicet mutuo se diligant2 et mutuo3 se dili­
gere sciant; aliud est ut ex electione operentur, non tantum ex
passione. Unde Philosophus (Θ 7.11571,28-29 ; 1.5, g.) dicit quod
amicitia similatur habitui, amatio autem passioni. Sic ergo patet
quod amicitia est perfectissimum inter ea quæ ad amorem perti­
nent, omnia prædicta includens. Unde in genere hujusmodi po­
nenda est caritas, quæ est quædam amicitia hominis ad Ceum
per quam homo Deum diligit et Deus hominem ; et sic efficitur
quædam associatio hominis ad Deum, ut dicitur4 I Joan., i, 7 :
« Si in luce ambulamus, sicul et ipse in luce est, societatem habe­
mus ad invicem. »
109. ■—■ AD PRIMUM ergo dicendum quod amicitia quælibet
concupiscentiam seu desiderium includit, et aliquid super eam
addit, ut dictum est.
110. ■— Ad secundum dicendum quod caritas addit aliquid
supra dilectionem et amorem.
111. ■— Et similiter dicendum ad tertium de benevolentia et
ad quartum de concordia et ad quintum de beneficentia.
112. ■— Ad sextum dicendum quod pax ad concordiam redu­
citur, nisi quod pax magis dicitur quantum ad remotionem discordiæ, concordia autem quantum ad ipsam unionem.
113. — Ad septimum dicendum quod caritas est amicitia,
sed aliquid addit supra ipsam, scilicet determinationem amici ;
quia est amicitia ad Deum5 omnibus pretiosior6 et carior.
114. — Ad octavum dicendum quod amicus non tantum diligit
amicum ad quem amicitiam habet, sed omnia quæ ad ipsum per­
tinent, quamvis ab illis non ametur, sicut filios ejus7, fratres et
hujusmodi.
Similiter et caritas diligere facit principaliter Deum qui amantes
se amat et in amando prævenit8 ; homines autem9 inquantum
illius sunt.
Unde quod dicitur quod amicitia est redamantium, intelli­
gitur quantum ad eos inter quos principaliter est amicitia.
115. — Ad nonum dicendum quod inquantum homines per
caritatem deiformes efficiuntur, sic supra homines sunt et eorum
conversatio in cælis est. Et sic10 Deo et angelis ejus conveniunt,
inquantum ad similia se extendunt, secundum quod Dominus
1. αγδ « societatem quamdam amoris ». — 2. αγδ diligerent ». — 3. Ed. homot.
« mutuo se... diligere sciant ». — 4. Ed. om. « dicitur ». — 5. Ed. ad. « quæ ». —
6. Ed. ad. <· est ». — 7. α ad. « et ». — 8. P. ad. « et ». — 9. Ed. om. « autem ».
— 10. Ed. ad. « cum ».

docet (Mat., v, 48) : « Estote perfecti, sicut el Pater vester perfec­

tus est. »
116. — Ad decimum dicendum quod amicitia dicitur esse
non latens, non quod per certitudinem amici amor cognoscatur,
sed quia per signa probabilia amor mutuus habentium colligitur.
Et talis manifestatio potest esse de caritate inquantum per ali­
qua signa potest aliquis1 probabiliter æstimare se habere cari­
tatem2.
117. ■— Ad undecimum dicendum quod amicitia vera desi­
derat videre amicum et colloquiis mutuis gaudere facit, ad quem
principaliter est amicitia ; non autem ita quod delectatio quæ
est ex amici3 visione et perfruitione, finis amicitias ponatur, sicut
est in amicitia delectabilis. Et hoc intendit removere Hiero­
nymus, scilicet quod non est amicitia caritatis principaliter ad
homines, sed « est Christi glutino copulata » et quod delectatio
principaliter de amicis non est quærenda,
118. — Ad duodecimum dicendum quod objectio illa procedit
quantum ad illum ad quem attenditur principaliter amicitia,
et non de illis qui diliguntur inquantum ad amicum principaliter
pertinent, quia sic multorum est.

ARTICULUS II
II-II, q. 23, a. 3 ; Car., a. 2.

119. — AD SECUNDUM SIC PROCEDITUR. Videtur

ouod

CARITAS NON SIT VIRTUS.

1. Caritas enim, ut dictum est, est quædam amicitia hominis
ad Deum. Sed amicitia a Philosophis non ponitur4 virtus, sed

habet virtutem pro fundamento, quia est5 propter bonum hones­
tum quod est virtus. Ergo caritas non est virtus.
2. Præterea. Præcepta legis sunt de actibus virtutum. Sed
« finis præcepti est caritas. » I Tim., i, 5. Ergo caritas est finis
virtutum. Sed finis virtutum non est virtus sed felicitas. Ergo
caritas non est virtus.
3. Præterea. « Virtus est ultimum potentiæ », ut dicitur in
lib. Cæli et mundi6 (a 11. 281a, 11 ; I, 1. 25, n. 4). Sed delectatio
est magis ultimum quam amor, quia ipsa est ex ipsa conjunc­
tione rei amatæ quam amor quaerit. Ergo delectatio magis debet
esse virtus quam amor. Cum ergo delectatio non ponatur virtus,
nec7 caritas virtus dici debet.
1. α RA. om. « aliquis ». — 2. β immutat ordinem responsionum præponendo
decimam nonæ. ·— 3. Ed. « unici ». — 4. α « dicitur ». — 5. α ad. « bonum ». —
6. Ed. « I de Cælo et mundo ». — 7. Ed. « neque ».

4. Præterea. Ad illud ad quod natura sufficit, non oportet
quod per virtutem elevetur. Sed diligere Deum super omnia, quod
est actus caritatis, potest etiam1 homo per naturalia, inquantum
naturali ratione potest cognoscere ipsum esse summum bonum.
Ergo non oportet superaddi aliquam virtutem caritatis6.
5. Præterea. Ad hoc quod tendamus in finem, sufficit ipsum
cognoscere et desiderare. Sed caritas plus facit, quia facit ipsum3
amare et amicitiam ad ipsum habere. Ergo non fuit necessarium quod caritas esset virtus theologica, sed suffecisset4 desi­
derium.
6. Præterea. « Virlus esi circa difficile », ut dicitur II Elh.
(0 2. 1105a, 9; 1. 3, i). Sed amare non est difficile, immo amor
omnia difficilia levigat. Ergo caritas non est virtus.
120. ■— SED CONTRA. Præcepta legis sunt de actibus virtu­
tum. Sed caritas est quæ implet omnia præcepta legis, quia « ple­
nitudo legis esi dilectio. » Rom., xm, 10. Ergo caritas est virtus.
121. — Præterea. Esse spirituale est a virtute. Sed non
est sine caritate. Unde Apostolus dicit I Cor., xm, 2 : «Si habuero
omnem fidem... caritatem autem non habeam, nihil sum. » Ergo
caritas est maxima virtutum.
122. — Præterea. Nihil expellit peccatum nisi virtus. Hoc
autem maxime facit caritas quæ « operit universa delicia », ut
dicitur Prov., x, 12. Ergo caritas est virtus.

123. — RESPONSIO. Dicendum quod finis humanæ vitæ
est felicitas. Unde secundum diversas vitas etiam diversæ feli­
citates distinguuntur. Qui enim sunt extra vitam civilem, ad
felicitatem civilem non possunt pervenire quæ attingit summum
illius vitæ. Similiter ad hoc quod ad felicitatem contemplativam
quis perveniat, oportet quod illius vitæ particeps fiat. Unde
felicitas ad quam homo per sua naturalia potest devenire, est
secundum vitam humanam ; et de hac Philosophi locuti sunt ;
unde in5 I Eth., (a 11. 1101a,20 ;1. 16, g.), dicitur : « beatos autem6
ul homines. »
124. ■— Sed quia nobis promittitur quædam felicitas in qua
erimus angelis æquales, ut patet Mat., xxii, 30, quæ non solum
vires hominis sed etiam angelorum excedit qui per gratiam
etiam’ ad hanc perducuntur sicut et8 nos ·— soli autem Deo est
naturalis — ideo oportet ad hoc quod ad felicitatem illam
divinam homo perveniat quod divinæ vitæ particeps fiat.
1. Ed. om. » etiam ». — 2. F. « caritati ». — 3. α ad. « cognoscere ». _ 4. F
« subjecisset ».— 5. Ed. om. « in ». — 6. ay ad. « homines ». — 7. Ed. om. « etiam ».
■— 8. Ed. om. « et ».

Illud autem quod ad alterum convivere facit, maxime ami­
citia est; quia, ut dicit Philosophus1 IX Eih., (» 12. 1172a,
5 ; 1. 14, d.) « unusquisque conversatur cum amico suo in illis
quæ maxime diligit, et quæ suam vitam reputat, quasi amico
convivere volens. » Unde quidam simul venantur, quidam simul2
potant, quidam philosophantur, et sic de aliis.
Et ideo oportuit haberi quamdam amicitiam ad Deum, ut3
sibi conviveremus ; et hæc est caritas, ut dictum est. Hæc autem
communicatio divinæ vitæ facultatem naturæ excedit, sicut et
felicitas ad quam ordinatur. Et ideo oportet quod per aliquod
bonum superadditum natura in hoc perficiatur ; et hæc est ratio
virtutis. Unde oportet dicere caritatem esse4 virtutem theolo­
gicam quæ diffunditur « in cordibus nostris per Spiritum sanctum
qui datus est nobis. » Rom., v, 5.

i
j

125. — AD PRIMUM ergo dicendum quod amicitia de qua
Philosophus tractat, causatur vel ex inclinatione naturæ quan­
tum ad amicitiam delectabilis et utilis ; vel ex inclinatione habitus
virtuosi præsupposita inclinatione naturæ quantum ad amicitiam
honesti, inquantum omne quod facit similitudinem cum aliquo,
inclinat ad amorem illius. Et ideo non ponitur aliqua virtus, sed
quiddam consequens ad virtutes.
126. ■— Sed amicitia quam habemus ad Deum, non potest habere
aliquod hujusmodi fundamentum, cum naturæ metas excedat ;
et ideo oportet quod per speciale donum in dictam amicitiam
elevemur ; et hoc donum dicimus virtutem.
127. — Ad secundum dicendum quod caritas non dicitur
esse finis præcepti quasi ultimus finis virtutum, sed sicut id quo
omnes aliæ virtutes in finem ultimum ordinantur. Et excludit
ibi Apostolus tria a caritate quæ veræ amicitiæ repugnant :
quorum primum est fictio, sicut est in simulantibus amicitiam
cum non sint amici : quod removet per hoc quod dicit : « fides
non ficta », fidem pro fidelitate accipiens. Secundum est malum
fundamentum, sicut eorum qui communicant in peccato et ex
hoc fiunt amici. Et ad hoc removendum dicit : « conscientia bona. »
Tertium, obliquata intentio, sicut cum quis diligit amicum propter
lucrum. Et hoc excludit per hoc quod dicit : « de corde puro. »
128. ■— Ad tertium dicendum quod actus virtutum cum sint
laudabiles, oportet quod habeant principium in nobis. Delec­
tatio autem cum sit ex conjunctione rei convenientis, in quamdam
receptionem sonat, et ita in passionem cujus principium est ab
1. α ad. « in ». — 2. Ed. om. « venantur, quidam siinul ». — 3. Ed. « qua ». [
4. Ed. om. a esse ».

agente ; et ideo magis se tenet ex parte præmii. Sed dilectio1 dicit
extensionem appetitus in rem amatam et hoc operationem impor­
tat. Et ita caritas ponitur virtus ; sed fruitio quæ delectationem
importat, ponitur dos.
129. — Ad quartum dicendum quod caritas, ut ex prædictis
patet, amicitiam et amorem et desiderium includit.
Desiderium autem naturale non potest esse nisi rei quæ natu­
raliter haberi potest. Unde desiderium naturale summi boni
inest nobis secundum naturam, inquantum summum bonum
participabile est a nobis per effectus naturales.
Similiter amor ex similitudine causatur. Unde naturaliter
diligitur summum bonum super omnia, inquantum habemus
similitudinem ad ipsum per bona naturalia.
Sed quia natura non potest pervenire ad operationes ejus
quæ sunt sua vita et sua2 beatitudo, scilicet visio suæ3 essentiæ ;
ideo etiam ad amicitiam non pertingit quæ facit amicos convi­
vere4 et in omnibus communicare ; et ideo oportet superaddi
caritatem per quam amicitiam ad Deum habeamus et ipsum
amemus assimilati5 ei per participationem spiritualium dono­
rum, et desideremus6 ut participabilem per gloriam ab amicis
suis.
130. ■— Ad quintum dicendum quod non sufficit desiderium,
sed oportet esse communicationem in vita, ut dictum est (107).
131. — Ad sextum dicendum quod difficultas quæ est7 in
operibus virtutum, non8 semper est laboris vel alicujus contris­
tantis ; sed proprie ea quorum est virtus dicuntur habere diffi­
cultatem, inquantum supra vires elevantur eorum qui virtutem
non habent.
ARTICULUS III
I-II, q. 56, a. 6 ; II-II, q. 24, a. 1 ; Viri, com., a. 5.

132. — AD TERTIUM SIC PROCEDITUR. Videtur

quod

SUBJECTUM CARITATIS SIT RATIO.

1. Omnis enim virtutis, ut in I Elh., (a 13. 1103a, 3 ; 1. 20, k)
dicitur, subjectum est rationale per participationem, vel rationale
per essentiam. Sed caritas est virtus, ut dictum est. Cum ergo
subjectum ejus non sit rationale per participationem, quia sic
esset virtus moralis, videtur quod subjectum ejus sit rationale
per essentiam.
1. a RAN. « delectatio ». — 2. Ed. om. « sua ». — 3. Ed. « divinæ ». — 4. RA.
« convenire ». — 5. Ed. « et desideremus assimilai! ». — 6. Ed. om. « et deside­
remus » — 7. a om. « quæ est ». — 8. α ad. « tantum ».

2. Præterea. Ea quæ mutuo se expellunt oportet esse in
eodem. Sed caritas et peccatum mortale mutuo se expellunt.
Cum ergo omne peccatum mortale sit vel in ratione supe­
riori vel inferiori, ut II lib., d. 30, dictum est ; videtur quod
etiam caritas sit in ratione.
3. Præterea. Sicut caritas est principalis1 in gratuitis virtu­
tibus, ita prudentia in moralibus. Sed prudentiæ subjectum
est ratio. Ergo et caritatis2.
4. Præterea. Cum caritas sit virtus theologica, non potest
esse in parte sensitiva cujus objectum Deus esse non potest.
Ergo oportet quod sit in parte intellectiva. Sed non esi in libero
arbitrio ; quia objectum ejus est contingens operabile a nobis ;
caritas autem est finis ultimi, supra quod" non cadit contingentia,
nec * opera nostra3, neque electio. Similiter non potest esse in
voluntate ; quia voluntas non habet determinatum actum,
sed imperat omnes actus6 animæ. Unde si caritas esset in volun­
tate, eadem ratione quælibet alia virtus. Ergo restat quod sit
in ratione.
5. Præterea. Philosophi de virtutibus tractantes nullam
virtutem in voluntate posuerunt, ponentes intellectuales in
rationali per essentiam, morales vero in rationali per partici­
pationem, cujusmodi est irascibilis et concupiscibilis ut patet
ex I Eth. (a 13. 1103% 5 ; 1. 20, k). Cum ergo caritas sit virtus,
videtur quod non sit in voluntate.
133. — SED CONTRA. Objectum rationis est verum ; caritatis
autem non, sed magis bonum. Ergo caritas est in voluntate,
non in ratione.
134. — Præterea. Amor ad appetitum pertinet. Sed ratio
pertinet ad cognitionem7. Ergo caritas non est in ratione.

135. — RESPONSIO. Dicendum quod ad sciendum in qua
potentia est aliqua virtus, oportet considera e cui p tentiæ
actus ejus competat. Actus autem caritatis principalis est
Deum diligere ; qui quidem rationis est quasi dirigentiss, sed
appetitus quasi exequentis. Unde oportet quod ad appetitum
reducatur. Non potest autem hunc actum exequi appetitus sen­
sitivus, quia ejus objectum Deus esse non potest. Ergo oportet
quod ad appetitum intellectiv ■ partis pertineat, non inquan­
tum est electivus8 eorum quæ sunt ad finem, sed inquan1. α « principalis est », β « principatur ». — 2. BA. « caritas ». — 3. Ed. « quem».
— 4. Ed. « neque ». — 5. Ed. « nostra operatio ». — 6. α » omnibus actibus ».
— 7. α loco « sed ratio... », habet « et non ad rationem » — 8. α « diligentis ». —
9. a « elicitivus ». F « intellectivus ».

tum se habet ad ipsum ultimum finem ; et hoc est voluntatis.
Unde proprium subjectum caritatis est voluntas.
1-6. — Quidam autem dicunt caritatem in concupiscibili
esse : quod esse non1 potesl ; quia concupiscibilis pars appetitus
sensitivæ partis est. Et si dicatur concupiscibilis humana, hoc
non est3 nisi per participationem rationis ; nisi forte ipsam
voluntatem æquivoce irascibilem et concupiscibilem vocare
velint3.
137. — AD PRIMUM ergo dicendum quod pars rationalis
per essentiam non dicitur solum ipsa ratio, sed etiam appetitus
rationi annexus, scilicet voluntas. Unde Philosophus dicit in
III De anima (γ 9. 432b, 5 ; L 14, n. 802) quod « voluntas in ratione
est ».
Et ideo caritas non est virtus moralis quia4 non est circa pas­
siones quæ sunt in appetitu sensitivo, qui est rationalis5 per
participationem ; neque est virtus intellectualis : non enim est
,in ratione per essentiam quantum ad vires apprehensivas,
sed est virtus theologica.
138. ■— Ad secundum dicendum quod peccatum mortale
non semper dicitur esse in ratione sicut in subjecto, cum quando­
que sit in irascibili, quandoque in concupiscibili ; sed est semper
in ratione sicut in dirigente et,in voluntate seu libero arbitrio,
sicut imperante et eligente6 actum ejus. Et sic etiam caritas
habet rationem quasi dirigentem in actu suo, vel magis intellec­
tum7.
139. ■— Ad tertium dicendum quod prudentia est principalis
in virtutibus moralibus, inquantum est directiva omnium, et
ideo ad rationem pertinet ; sed caritas est principalis per modum
imperantis et conjungentis8 fini et informantis : quod pertinet
ad voluntatem.
140. — Ad quartum dicendum quod nec appetitus sensitivus,
nec liberum arbitrium, proprie loquendo, est subjectum carita­
tis ; sed voluntas, quæ quamvis habeat se ut causam9 quodam­
modo ad omnes actus humanos, non tamen eodem modo se habet
ad omnes. Quosdam enim actus ipsa elicit, inquantum est quædam
specialis10potentia, sicut velle; quosdam11 vero imperat, ut est
universalis motor virium animæ.
141. ·— Unde virtutes perficientes ad actus quos12 voluntas
tantum imperat non sunt in voluntate quasi13 in subjecto, sed
1. F. om. «
—- 5. RA. ad.
« contingentis
busdam ». —

non ». — 2. Ed. « habet ». — 3.
« moralis ». — 6. Ed. « dirigente ».
». — 9. Ed. « causa ». — 10. RA.
12. α « quibus ». — 13. Ed. « sicut

Ed. « vellent ». — 4. a « quæ ».
— 7. α « in alterum ». —8. α
« spiritualis ». ■— 11. α « qui­
».

in illis1 potentiis quæ illos actus eliciunt ; sed virtutes perficientes
ad actus quos voluntas elicit sunt in voluntate quasi in subjecto,
et sic non est eadem ratio de omnibus.
142. —Diligere autem est actus a voluntate elicitus, cum impor­
tet quietationem voluntatis et transformationem quamdam in
rem amatam. Et ideo caritas quæ ad hunc actum perficit, in
voluntate est sicut in subjecto.
143. — Ad quintum dicendum quod virtutes, ut supra dictum
est, sunt nobis necessariæ ad hoc quod potentiæ naturales deter­
minentur ad bonum. Unde in illis in quibus potentiæ naturales
sunt ex sui natura ad bonum determinate, non requiruntur aliæ
virtutes.
144. — Voluntas autem habet bonum quod est finis pro objecto ;
unde quantum in se est, naturaliter est determinata ad bonum
quod est finis humanæ naturæ proportionates. Et ideo in volun­
tate respectu finis ultimi, Philosophi nullam virtutem posue­
runt.
145. — Tamen oportet ponere aliquam virtutem acquisitam,
in voluntate secundum quod est eorum quæ sunt ad finem, sci­
licet justitiam, ut infra (d. 33, 233 s.) dicetur, quæ est circa bona
quæ in usum vitæ veniunt et tamen inter morales computatur ;
quia voluntas quamvis secundum essentiam suam in rationali
per essentiam sit, tamen quantum ad similitudinem actus con­
venit cum irascibili et concupiscibili quæ dicuntur rationales
per participationem ; et ipsa etiam voluntas aliqualiter rationem
participat, inquantum a ratione apprehensiva dirigitur.
146. — Sed2 secundum doctrinam fidei ponitur finis ultimus
naturalem inclinationem excedens. Et ideo secundum Theologos
oportet ponere virtutem aliquam in voluntate ad elevandum in
prædictum finem ; et hanc dicimus caritatem.

ARTICULUS IV
Quæstiuncula I
II-II, q. 23, a. 5 ; Car., a. 4.

147. — AD QUARTUM SIC PROCEDITUR. Videtur

QUOD

CARITAS NON SIT UNA VIRTUS.

1. Habitus enim distinguuntur per actus et actus per objecta.
Sed caritas habet duo objecta maxime distantia, scilicet Deum
et proximum. Ergo non est una virtus.
1. a « aliis ». — 2. RA. « et ». NVPF. « at ».

2. Præterea. Virtutes theologicæ a moralibus distinguuntur ;
quia virtutes morales dirigunt in his quæ sunt ad finem, theolo­
gicæ autem sunt de ipso fine. Sed caritas est et de fine, inquantum
peream diligitur Deus ; et de his quæ sunt ad finem, inquantum
per eam diligitur proximus. Ergo caritas continet duas virtutes1
quarum una est moralis et alia theologica.
3. Præterea. Xirtutes ad actus aliquos ordinantur quia
virtus est optimorum operativa, ut dicitur in II Eth., (β 5. 1106b,
22 ; 1. 6, i) ; et modum aliquem in suis actibus ponunt, quia virtus
est in hoc quod non solum bona sed bene fiant2 ; et iterum actus
virtutum per præcepta legis imperantur. Sed caritas habet duos
actus et duos modos et duo præcepta. Ergo non est una virtus.
148. — SED CONTRA. Motor in quolibet genere est unus
tantum. Sed caritas movet omnes alias virtutes ad suum finem
per actus proprios. Ergo caritas est una virtus.
149. — Præterea. Objectum caritatis est Deus, cum sit
virtus theologica. Sed Deus est summe unus. Ergo caritas est una
tantum virtus.

Quæstiuncula II
ΙΙ-Π, q. 23, a. 4; Mal.·, q. 8, a. 2; q. 11, a. 2; Car., a. 5.
I

( '

150. — ULTERIUS. Videtur

QUOD NON SIT DISTINCTA AB

1

ALIIS VIRTUTIBUS.

;

1. Quidquid3 cadit in distinctione virtutis non distinguitur a
virtutibus. Sed caritas est hujusmodi. Unde Hieronymus
(August. Ep., 168 ad Hieron., c. 4, n. 15 ; L. 33, 739) dicit :
« Ut breviter omnem virtutis definitionem complectar, virtus est
caritas qua diligitur Deus et proximus » ; et Augustinus dicit
(De civ. Dei, lib. xv, c. 22 ;L. 41, 467) quod «virtus est ordo amo­
ris ». Ergo caritas non distinguitur ab aliis virtutibus.
2. Præterea. Virtutes distinguuntur per actus. Sed actus
omnium aliarum virtutum caritati attribuuntur, ut patet I Cor.,
xiii. Ergo caritas non est virtus distincta ab aliis virtutibus.
3. Præterea. Quælibet virtus specialis habet speciale objectum.
Sed caritas non habet speciale objectum, sed omnibus commune,
scilicet bonum. Ergo caritas non est specialis virtus.
4. Præterea. Præcepta legis sunt de actibus virtutum. Sed
præceptum quod ad caritatem pertinet non distinguitur ab aliis
præceptis ; sed omnia alia præcepta complectitur. Ergo et caritas
non distinguitur ab aliis virtutibus.

.

1. a om. « virtutes ». — 2. α « non solum bona fiant, sed ut bene fiant ». — 3. Ed.
ad. « enim ».

151. — SED CONTRA. Omne quod condividitur1 contra
alia est distinctum ab illis. Sed caritas distinguitur contra alias
virtutes theologicas, ut patet I Cor., xm, et per Gregorium,
qui dicit (I Moral., c. 27 ; L. 75, 544) quod caritas significatur2
per unam de filiabus Job. Ergo est virtus specialis.
152. — Præterea. Philosophus in3 V Eth., (e 4. 1130, 14 ;
1. 3, b.) probat justitiam esse specialem virtutem per hoc quod
habet aliquod vitium speciale sibi tantum oppositum. Sed caritas
habet aliquod4 vitium speciale5 sibi tantum oppositum, scilicet
odium. Ergo caritas est virtus specialis.

Quæstiuncula III
Il S. d. 26, a. 4, ad. 5 ; supra, d. 23, 232 ; II-II, q. 23, a. 8, Ver. q. 14, a. 5 ;
Mal. q. 8, a. 2 ! Car., a. .3.

153. — ULTERIUS. Videtur quod

caritas non sit forma

ALIARUM VIRTUTUM.

1. Omnis enim forma vel est exemplaris vel intrinseca. Sed
caritas non est forma exemplaris virtutum, quia tunc in eamdem
speciem traherentur aliæ virtutes ; nec iterum est forma intrin­
seca, quia daret esse et speciem aliis virtutibus ; et sic omnes
virtutes essent eædem specie et essent in eodem subjecto ubi
est caritas nec ab ipsa distinguerentur. Ergo caritas nullo
modo est forma virtutum.
2. Præterea. Caritas a gratia differt. Sed gratia dicitur esse
forma omnium virtutum [quia6] facit actum meritorium. Ergo
caritas non est forma.
3. Præterea. Sicut se habet potentia ad potentiam, ita habitus
ad habitum. Sed ratio imponit modum omnibus aliis viribus.
Ergo et habitus existens in ratione omnibus aliis habitibus7.
Et ita fides est magis forma virtutum quam caritas ; vel etiam
prudentia quæ etiam ponitur a Philosophis quasi forma omnium
aliarum virtutum.
4. Præterea. Forma et efficiens ets finis non incidunt in idem
numero, ut dicitur9 II Phys. (β 7. 198a, 25; 1. 11, n. 2). Sed
caritas est finis præcepti et ita virtutum ; est etiam et1 “motor,
inquantum imperat actus eorum. Ergo ipsa non est forma.
5. Præterea. Habitus judicantur11 per actus. Sed unaquæque
virtus ponit suum modum vel formam in actu suo, secundum
1. Ed. « dividitur ».— 2. Ed. « signatur ».— 3. Ed. om. « in ». — 4. a « unum »
— 5. α om. « speciale ». — 6. αβγδηλ « quæ ». — 7. a ad. « modum imponit ». —
8. Ed. om. « et ». — 9. Ed. ad. « in ». ·— 10. Ed. om. « cl .» — 11. Ed. « indican­
tur ».

quem1 justus juste facit et fortis fortiter. Ergo virtutes non
formantur per caritatem, sed per seipsas formatæ sunt.
154. —■ SED CONTRA. Ambrosius (Ambrosiast., I ad Cor.,
vili, 2; L. 17, 226) dicit quod caritas omnes alias virtutes
informat et est mater earum.
155. ■— Præterea. Illud quod est principale etiam in corpo­
ralibus, est formale respectu aliorum ; sicut ignis est quodammodo
forma aeris, aer aquæ et aqua terræ, ut dicitur IV Phys. (δ 5.
213a, 1 sq. ; 1. 8, n. 7). Sed caritas est principalis inter alias vir­
tutes. Ergo ipsa est forma aliarum virtutum.

Quæstiuncula IV
I-Il, q. 65, a. 2, 4 ; ΙΙ-ΙΙ, q. 23, a. 7.

156. — ULTERIUS.

V IDETUR

QUOD

CARITAS

POSSIT

ESSE

INFORMIS.

1. Sicut enim fides est in eo qui non operatur bene, ita etiam2
et dilectio qua Deus diligitur, quia etiam peccatores et infi­
deles Deum diligunt. Sed fides quæ est sine operibus est informis
Ergo similiter caritas.
2. Præterea. Nullus scit se habere gratiam. Potest autem
aliquis scire se habere dilectionem. Ergo dilectio Dei potest esse
sine gratia ; et ita potest esse informis.
3. Præterea. Ex fide oriuntur et3 timor et amor. Sed timor
potest esse informis, ut patet de timore servili. Ergo et4 amor.

157. — SED CONTRA. Spiritus sanctus non potest esse sine
gratia. Sed caritas Dei diffunditur « in cordibus nostris per Spiri­
tum sanctum qui datus est nobis5. » Rom., v, 5. Ergo caritas non
potest esse informis.
158. Præterea. Forma non potest esse informis. Sed caritas
est forma omnium aliarum virtutum. Ergo ipsa non potest esse
informis6.

Solutio I
159. — RESPONSIO. Dicendum AD PRIMAM QUÆSTIONEM
quod virtus specificatur ex objecto suo secundum illam rationem
qua principaliter in ipsum tendit. Unde cum caritas diligat
1. α « quam ». — 2. Ed. om. « etiam ». — 3. Ed. om. « et ».— 4. F. « est ».
— 5. Ed. om. « qui datus est nobis ». — 6. αβ om. totum argumentum, forsan ex
homol. contra γδηλ ed.

Deum principaliter et omnia alia non diligat nisi inquantum
sunt Dei, constat quod ex unitate divinæ bonitatis quam caritas
primo respicit, unitatem recipit2 et est una virtus.
160. — AD PRIMUM ergo dicendum quod proximus non est
objectum principale ipsius caritatis, ut dictum est.
161. — Ad secundum dicendum quod virtutes etiam theolo­
gicae dirigunt in his quæ sunt ad finem, non quidem secundum
proprias rationes rerum quæ sunt ad finem sed secundum ratio­
nem finis ; sicut fides facit etiam quædam credere de creaturis
propter veritatem priinam, a qua accipit ; similiter etiam2
caritas facit diligere homines inquantum sunt participabiles
divinæ bonitatis, quæ est ultimus finis.
162. — Ad tertium dicendum quod materialis diversitas
objectorum sufficit ad diversiflcandum actum secundum nume­
rum ; sed secundum speciem actus non diversificantur nisi ex
formali diversitate objecti. Formalis autem objecti diversitas
est secundum illam rationem quam principaliter attendit vel
habitus vel potentia.
163. —Et ideo diligere Deum et proximum sunt quidem diversi
actus, sed ad eumdem habitum pertinent ; sicut etiam ’ videre
album et nigrum, et propinquum et distans, sunt4 diversæ visiones
secundum numerum et diversos modos habent, et tamen ad unam
potentiam visivam pertinent. Et sic etiam5 de actibus caritatis
dantur diversa præcepta secundum diversos modos quos habent.
Solutio II

164. — AD SECUNDAM QUÆSTIONEM dicendum quod, ut
dictum est, habitus specificantur ex objectis suis secundum
rationem quam principaliter attendunt. Ratio autem objecti
sumitur secundum proportionem rei circa quam est operatio
habitus vel potentiæ, ad actum animæ in qua sunt habitus vel
potentiæ. Quia autem per operationem animæ dividuntur quan­
doque quæ secundum rem conjuncta et summe unum sunt ; ideo
contingit quod ubi est res eadem, sunt diversæ rationes objecti,
sicut eadem res objectum est liberalitatis, ut est [donabilitas5,]
et justitiæ, ut habet rationem debiti.
Et similiter ubi res est communis, est ratio objecti particularis
et propria ; sicut philosophia prima est specialis scientia, quam­
vis consideret ens secundum quod est omnibus commune, quia
1. RA. « respicit ». — 2. Ed. « et ». — 3. a « et ». — 4. α om. « etiam ». —
5. αβγδηλ « damnabilitas » sed δ cor. in marg.

specialem rationem entis considerat secundum quod non dependet
a materia et1 motu.
165. — Ei similiter est in proposito. Objectum enim caritatis
proprium et principale est bonitas divina. In omnibus autem aliis
virtutibus est aliquod bonum divinum ; sed tamen hoc quod
est commune secundum rem, habet specialem rationem. Et ideo
caritas est specialis virtus ab omnibus aliis distincta.
166. — AD PRIMUM igitur 2 dicendum quod sicut in scientiis
est quod una scientia ab aliis distincta specialis3, scilicet philo­
sophia prima1, omnibus aliis scientiis perfectionem impartitur,
inquantum objectum suum est commune secundum ratio­
nem objectis omnium aliarum scientiarum ; ita etiam est in
virtutibus, ut5 illud quod ad aliquam virtutem pertinet, potest
poni in definitione virtutis communis.
167. — Sicut palet de prudentia quæ perficit rationem vir­
tutis in omnibus virtutibus moralibus ; et ideo ratio recta, quæ
ad prudentiam pertinet, ponitur in definitione virtutis, ut patet
II Eth., {β 6. 1106b, 36 ; 1. 7, a.) : « Virtus est habitus electivus in
medietate6 consistens determinata ratione prout sapiens deter­
minabit. »
Nec ex hoc habetur quod prudentia non sit specialis virtus,
sed quod est generalis regula omnium virtutum.
168. — Ei ita etiam caritas quæ perficit omnes alias virtutes,
ponitur in definitione virtutis ; nec ex hoc habetur quod sit gene­
ralis virtus, sed generalis perfectio virtutum. Tamen hoc quod dicit
Augustinus (L. 41, 467) quod « virtus est ordo amoris », potest
dupliciter accipi : et7 pro ipso amore caritatis et tunc prædicta responsio tenet ; vel8 pro amore in communi, et sic amor
sumitur pro amore naturali qui inest cuilibet potentiæ respectu
sui objecti quem9 virtus determinat, quia est ordinatio affec­
tionum animæ.
169. — Quidam autem non attendentes differentiam naturalis
amoris vel appetitus, ad amorem et appetitum animalem,
intantum erraverunt quod posuerunt concupisbibilem non esse
specialem vim, sed diffusam in omnibus aliis viribus et simi­
liter caritatem indistinctam ab aliis virtutibus.
170. — Ad secundum dicendum quod actus aliarum virtutum
non attribuuntur caritati quasi ipsa eos eliciat, sed quia ipsa eos
imperat. Habet autem specialem actum quem elicit, scilicet'11
diligere Deum.
1. Ed. « a ». — 2. γ ed. « ergo ». — 3. α '< specialiter », ed. t( Sicut est in scien­
tiis quod una scientia specialis, ab aliis distincta...» — 4. αβ ad. « quæ ».— 5. NVP.
« ubi ». — 6. Ed. « mediocritate ». — 7. Ed. « vel » -— 8. α om. « vel ». — 9. αβ
« quam ». — 10. Ed. om. « scilicet ».

171. — Ad tertium dicendum quod non quodlibet bonum est
objectum caritatis, sed bonum divinum ; et hoc etiam quamvis
sit in omnibus bonis aliqualiter, tamen habet specialem ratio­
nem ut dictum est.
172. — Ad quartum dicendum quod praeceptum ad caritatem
pertinens non comprehendit omnia alia præcepta sicut universale
ad illa, sed per quamdam reductionem, quia omnia præcepta ad
illud ordinantur, sicut etiam actus omnium aliarum virtutum ad
actum caritatis, inquantum omnes imperat. Unde ex hoc non
ostenditur quod caritas sit generalis virtus, sed quod est1
generalis motor omnium virtutum.

Solutio III
173. — AD TERTIAM QUÆSTIONEM dicendum quod
caritas ad omnes alias virtutes comparatur et ut molor et ut finis
et ut forma.
Quod aidem motor sit omnium aliarum virlulum ex hoc patet
quia ipsum bonum quod est objectum caritatis sub ratione finis,
est finis virtutum.
In omnibus autem potentiis vel artibus2 ordinatis ita accidit
quod ars vel potentia qu <· est circa finem, ordinat aliarum actus
ad finem proprium ; sicut militaris quæ est propter victoriam ad
quam om ie officium bellicum ordinatur, ordinat equestrem et
navalem et omnia hujusmodi in suum finem.
Ei ideo dicitur caritas mater aliarum, virlulum, inquantum
earum3 actus producit ex conceptione finis qui4 habet se per
modum seminis, cum sit « principium in operabilibus », ut dicit
Philosophus (Eth., η'.). 1151a, 16; VII5,1.8, g.) ; et secundum hoc
dicitur imperare actus inferiorum virtutum, secundum quod facit
eas operari propter finem suum ; et secundum hoc movet alias
artes inferiores ad finem suum. Unde caritas etiam omnes alias
virtutes ad suum finem movet, et secundum hoc dicitur earum
actus imperare.
Hoc enim interest inter elic 're actum et 'mpera^e, quod habitus
vel potentia elicit illum actum quem producit circa suum6 objec­
tum nullo mediante ; sed imperat actum7 qui producitur mediante
potentia vel habitu inferiori circa objectum illius potentiæ.
Sic ergo caritas est motor aliarum virtutum.
1. α « sit ». — 2. αβ « actibus ». — 3. αβγ « eorum ». — 4. RA. « inquantum »,
NVP. "inquantum ipse finis». ■— 5. Ed. habent « vm Elhic. ». ■— 6. Ed. om.
« suum ». — 7. a ad. « illum ».

174. — Similiter etiam est1 finis ; quia hoc commune est in
3 omnibus virtutibus quod actus ipgarum sunt proximi fines earum,
® cum actus sit perfectio2 secunda et habitus perfectio prima ;
et minus completum ordinatur ad magis completum sicut ad
finem. Finis autem inferioris potentiæ vel habitus ordinatur ad
finem superioris, sicut finis militaris ad finem civilis. Unde actus
omnium aliarufn virtutum ordinantur ad actum caritatis sicut
_. ad finem ; et propter hoc dicitur caritas finis præcepti.
,,
175. — Similiter etiam patet3 quod est forma perficiens unam* quamque virtutem in ratione virtutis. Inferior enim potentia non
( habet perfectionem virtutis nisi secundum quod participat perfectionem potentiæ superioris ; sicut habitus qui est in irascibili
a, non habet rationem virtutis, ut dicitur in VI4 Eth., (ζ 1.3.
1144”, 1 sq. ; 1. 11, b.) nisi inquantum intellectum recipit et
discretionem a ratione quam perficit prudentia ; et secundum
hoc prudentia ponit formam et modum in omnibus aliis mora­
libus virtutibus.
Omnes autem5 virtutes quæ sunt meritoriæ vitæ æterna1,
secundum quod nunc loquimur de virtutibus, sunt in potentiis
> voluntati subjectis ; quia nullus actus alicujus potentiæ potest
esse meritorius nisi inquantum habet aliquid de voluntario :
> quod contingit ex hoc quod voluntas movet et imperat actus
; aliarum potentiarum. Unde non potest esse quod aliquis habitus
ς existens in aliqua potentia animæ habeat rationem virtutis
■ loquendo de virtutibus meritoriis, de quibus hic loquimur, nisi
secundum hoc quod in illa potentia participatur aliquid de per­
fectione voluntatis quam caritas perficit.
j
Et ideo caritas est forma aliarum virtutum omnium, sicut
prudentia moralium. Et hic est unus modus quo caritas est forma
aliarum virtutum. Alii autem duo modi possunt accipi ex hoc
quod ipsa est motor et finis, inquantum movens ponit modum6
suum in instrumento, et ea quæ sunt ad finem diriguntur ex
ratione finis. Et ita modus caritatis participatur in aliis virtutibus,
inquantum moventur a caritate, et inquantum ordinantur in
ipsam sicut in finem.

176. — AD PRIMUM ergo dicendum quod caritas est forma
exemplaris virtutum ; sed forma exemplaris est duplex.
Una ad cujus repræsentalionem aliquid fit, et ad hanc non exi­
gitur nisi similitudo tantum ; sicut dicimus res veras pictura­
rum esse formas exemplares.
1. Ed. om. « est ». — 2. PF. homot. « perfectio... prima ». — 3. α ■< oportet ». —■
4. Ed. « IV Eth. ». — 5. Ed. ad. « aliæ ». — G. Ed. « motum ».

177. — Alio modo dicitur forma exemplaris ad cujus similitudinem
aliquid fit et per cujus1 participationem esse habet ; sicut divina
bonitas est forma exemplaris omnis bonitatis, et divina sapientia
omnis sapientiæ. Et talis forma exemplaris non oportet quod sit
unius speciei cum causatis ; quia participantia non semper parti­
cipant per modum participati. Et hoc modo prudentia est forma
aliarum virtutum moralium, inquantum [sigillatus2] ordo quidam
prudentiæ in inferioribus viribus dat habitibus qui ibi sunt,
rationem virtutis.
Et similiter est de caritate respectu omnium aliarum virtutum.
178. ■— Ad secundum dicendum quod inferiores vires non
perficiuntur perfectione virtutis, nisi per participationem perfec­
tionis a superioribus. Cum autem superiora sint formalia res­
pectu inferiorum quasi perfectiora, quod participatur a superio­
ribus in inferioribus formale est. Unde ad perfectionem virtutis
in aliqua potentia tot formæ exiguntur quot superiora sunt res­
pectu illius potentiæ. Sicut ratio superior est quam concupisci­
bilis quasi ordinans ipsam. Et ideo prudentia quæ est perfectio
rationis, est forma temperantiae quæ est virtus concupiscibilis.
179. — Similiter voluntas est superior ratione, secundum quod
actus rationis consideratur ut voluntarius et meritorius. Et ideo
caritas est forma prudentiæ et temperantiae.
180. — Similiter essentia animæ est superior voluntate, inquan­
tum ab essentia et voluiitas et omnes aliæ3 vires animæ fluunt.
Et ideo gratia quæ est perfectio essentiæ animæ, constituens
ipsam in esse spirituali, est forma et caritatis et prudentiæ ei
temperantiae. Nec caritas esset virtus si esset sine gratia, sicut
nec prudentia si est4 sine caritate, loquendo de virtutibus
infusis ordinatis ad merendum, neque temperantia sine cari­
tate et prudentia.
181. — Quidam autem dicunt quod caritas et gratia sunt
• idem per essentiam. Et5 de hoc dictum est in® II lib. d. 26.
182. -— Ad tertium dicendum quod ratio imponit modum
omnibus viribus quæ sunt sub ipsa, et voluntas similiter omnibus
viribus inferioribus ea. Sed ideo non posuerunt Philosophi virtu*’ tem nisi a prudentia formari, quia in voluntate prout est finis
ultimi et in essentia animæ non posuerunt aliquam perfectionem
superadditam naturæ. Naturalis autem perfectio constat quod
in omnibus virtutibus participatur.
183. — Ad quartum dicendum quod forma exemplaris incidit ,
in idem numero cum agente et fine, sicut patet in Deo ; non autem
forma intrinseca.
1. α om. « cujus ». —- 2. αβγδλ « sigillatio ». ,— 3. Ed.
« esset ». — 5. Ed. « sed ». — 6. Ed. om. « in ».

odi.

« aliæ ». — 4. Ed.

184. — Ad quintum dicendum quod inferiora participant
perfectiones superiorum secundum modum suum ; et ideo partici­
pationes determinantur in participantibus ex capacitate et natura
participantium. Et ideo unaquæque virtus quæ est in inferiori
potentia habet quamdam formam quæ est virtus, ex participa­
tione perfectionis superioris potentiæ ; sed formam quæ est hæc
virtus habet ex natura propriæ potentiæ per determinationem
ad proprium objectum, et hanc formam et modum ponit una­
quæque virtus circa suum actum, et iterum illam formam vel
modum quem habet ex superiori ; sic temperantia in actu suo
ponit modum proprium et prudentiæ et caritatis et gratiæ.

Solutio IV

, .
I
'

1

&

185. — AD QUARTAM QUÆSTIONEM dicendum quod caritas
nunquam potest esse informis. Et in hoc omnes concordant.
186. — Hoc autem contingit secundum Quosdam ex hoc quod
caritas nihil est aliud quam Spiritus sanctus ; sed1 hoc in I lib.
(d. 17, q. 1, a. 1 et 2), destructum est.
187. — Secundum Alios vero caritas est idem quod gratia :
quod in II lib. (d. 26, a. 4), reprobatum est.
188. — Et ideo oportet alias rationes assignare. Potest autem
hujusmodi ratio ex jam dictis haberi duplex.
Prima ratio accipitur ex effectu caritatis ; quia cum caritas sit2
amicitia quædam quæ requirit convictum inter amatos, non
potest esse caritas, nisi sit participatio divinæ vitæ quæ3 est per
gratiam. Et4 ideo caritas sine gratia esse non potest.
189. — Secunda ratio potest assignari ex hoc quod ipsa est
molor omnium virtutum et forma. Unde omne peccatum caritatem
tollit, inquantum opponitur actui alicujus virtutis. Et quia gra­
tia non potest tolli nisi per peccatum, ideo caritas tollitur ablata
gratia.

190. — AD PRIMUM ergo dicendum quod fidei non oppo­
nitur omne peccatum, sed omnis infidelitas. Et ideo sicut per hoc
quod homo errat in uno articulo, tollitur habitus fidei, ut supra
dictum est ; ita per hoc quod fit quodcumque peccatum quod
caritati opponitur, tollitur totaliter habitus caritatis. Unde in
caritate nihil manet informe, sicut in aliis virtutibus.
191. — Ad secundum dicendum quod de dilectione quam
aliquis scit se habere, nescit utrum sit dilectio caritatis ; unde
sicut homo nescit se5 habere gratiam, ita nescit se habere cari­
tatem.
1. α om. « sed ». — 2. α
om. « se ».

est ». — 3. a « quod ». — 4. Ed. om. « et ». — 5. F.

192. — Ad tertium dicendum quod timor non requirit parti­
cipationem divinæ vitæ, sicut amor caritatis ; et ideo non est simile
de timore et amore.

QUÆSTIO III

DE ACTU CARITATIS
Deinde quæritur de actu caritatis, secundum [quem1] diligitur2
Deus ; quia de dilectione proximi infra erit locus quærendi.

Quæruntur autem quatuor.
Primo, utrum Deus immediate per essentiam suam possit
amari.
Secundo, utrum possit totaliter amari.
Tertio, utrum dilectio qua Deum diligimus, habeat modum.
Quarto, utrum ille modus qui in præcepto de caritate impli­
catur, scilicet « ex loto corde, etc. » possit in via servari.

ARTICULUS I
11-11, q. 27, a. 4 ; Ver., q. 10, a. 11, ad 6 ; Car., a. 2, ad 11.

193. — AD PRIMUM SIC PROCEDITUR. Videtur QUOD
Deus non possit a nobis in statu viæ immediate amari.
1. Intellectus enim velocior est quam affectus. Unde dicit
Augustinus quia3 « præcedit intellectus, sequitur tardus aut
nullus affectus. » Sed intellectus noster in statu viæ non potest
Deum immediate videre. Ergo nec affectus amare.
2. Præterea. Amor non potest esse incogniti et non visi.
Unde Philosophus dicit4 in IX Eth., (i 5. 1167, 4 ; 1. 5, e) :
« nullus amare incipit specie non prædelectatus. » Sed nos5 in statu
viæ non videmus essentiam divinam. Ergo nec ipsum immediate
per essentiam amare possumus.
3. Præterea. Cognitio patriæ excedit cognitionem viæ, in­
quantum homo in patria videt Deum per essentiam immediate.
Si ergo in via homo Deum immediate amaret, caritas patriæ
non excederet caritatem viæ.
4. Præterea. Ex hoc contingit quod Deum in statu viæ
immediate videre non possumus, quia ex visibilibus in invisibiI. αβ RA « quod ». — 2.RA. « intelligitur ». — 3. Ed." quod ». — 4. Ed. «Undo
Philosophus in IX Eth. dicit quod ».— 5. Ed. ont. nos ».

lium cognitionem devenimus. Sed similiter devenimus ex amore
visibilium in amorem invisibilium. Unde Gregorius dicit in
quadam Homil. (xi ii Evang. n. 2 ; L. 76, 1114) : « Cælorum
regnum rebus terrenis simile dicitur, ut per hoc quod animus
novit diligere, discat et incognita amare »; et in Præfatione (nativit.
Dom.; L. 78,31) dicitur : « Ut dum visibiliter1 Deum cognoscimus,
per hunc in invisibilium amorem rapiamur. » Ergo similiter in
statu viæ non diligimus Deum immediate.
5. Præterea. X^oluntas quæ est prima radix peccati, magis
debuit corrumpi per peccatum quam aliqua alia potentiarum
animæ. Sed intellectus non potest actum suum qui est videre,
exercere circa Deum immediate. Ergo nec2 voluntas actum
dilectionis3.

194. -—■ SED CONTRA. Augustinus in lib. Confessionum
(II Lib. arb. c. 16, n. 43 ; L. 32, 1264) : « Væ illis qui diligunt nutus
tuos pro te. » Nutus autem divini dicuntur partipatio divinæ
bonitatis in creatura4. Ergo Deus a sanctis amatur in statu viæ
immediate, non solum secundum quod ejus bonitas in creaturis
participatur.
195. — Præterea. Cognitio viæ propter hoc quod Deum
mediantibus creaturis cognoscit, evacuatur et est ænigmatica.
Sed «caritas nunquam excidii », I Cor., xm, 8. Ergo non diligit
Deum mediante creatura.
196. — Præterea. Illud quod est medium cognoscendi est
ratio cognitionis ; et similiter debet esse de dilectione. Sed ratio
diligendi Deum non sunt creaturæ, immo magis5 e converso,
maxime de dilectione caritatis loquendo. Deus ergo immediate
per essentiam amatur.
197. — RESPONSIO. Dicendum quod in potentiis ordinatis
ita est quod ubi terminatur operatio prioris potentiæ, ibi incipit
operatio sequentis ; sicut patet quod sensus terminatur ad ima­
ginationem quæ est motus factus a sensu secundum actum.
Et intellectus in termino imaginationis incipit, quia phantas­
mata accipit pro objecto, ut dicitur in III6 lib. De anima, (y 7.
430a, 15 sq. ; 1. 12, n. 770-772). Et ideo illarum rerum quæ non
habent phantasmata, cognitionem non potest accipere, nisi ex
rebus quarum sibi repræsentantur phantasmata. Unde in statu
viæ in qua accipit a phantasmatibus, non potest immediate
Deum videre ; sed oportet ut ex visibilibus quorum phantas­
mata capit in- ejus cognitionem deveniat. Quamvis autem ipsam
1. a« invisibilem », β « visibilium ». ·— 2. Ed. « neque ». — 3. Ed. « delectatio­
nis ». — 4. Ed. « creaturis ». —· 5. Ed. « potius ». — 6. Ed. « II ».

essentiam non videat immediate, tamen cognitio intellectus ad
ipsum Deum terminatur, quia ipsum esse ex effectibus appre­
hendit.
[Unde cum ad intellectum affectus sequatur, ubi terminatur
operatio intellectus ibi incipit operatio affectus sive voluntatis.
Dictum est autem quod operatio intellectus, scilicet ejus cognitio
ad ipsum Deum terminatur quem esse ex effectibus apprehendit]1.
198. — Unde operatio voluntatis circa ipsum Deum immediate
esse potest, nullo medio interveniente quod ad voluntatem perti­
neat ; multis tamen mediis præcedentibus ex parte intellectus
quibus in Deum cognoscendum pervenit.

199. — AD PRIMUM ergo dicendum quod intellectus est
velocior quantum ad hoc quod praevenit affectum ; sed affectus
in amando magis pertingit ad intima, ut supra dictum est.
200. — Ad secundum dicendum quod oportet quod amor
sit cogniti et visi aliqualiter, sed non2 cogniti et visi in se ; unde
illud quod cognoscitur in alio, potest in seipso amari.
201. — Ad tertium dicendum quod quanto bonum plenius
cognoscitur tanto magis est amabile, et præcipue illud bonum
quod est finis et in quo non invenitur aliquid3 quo offendatur
affectus. Et ideo, quia Deus plenius cognoscetur in patria quam
nunc, etiam plenius amabitur.
Sed ista diversitas ex parle cognitionis erit per id quod est
proprium cognitioni, scilicet cognoscere per se, non in alio4,
et ideo non erit unius rationis cognitio.
In affectu autem erit per diversitatem, non ejus quod per se
ad ipsam pertineat, sed per diversitatem cognitionis ; et tamen
erit eadem ratio amoris, sed differet5 amor per magis et minus.
202. — Ad quartum dicendum quod hoc quod amor ex visibi­
libus in6 invisibilia tendat, non est ex parte sui, sed ex parte
cognitionis scilicet7 præcedentis. Unde in utraque auctoritate
inducta fit mentio de cognitione.
203. — Ad quintum dicendum quod per peccatum non est
ablata potentiarum animæ natura, nec illud quod eas secundum
naturam suam consequitur.

1. ajSySA et F. om. textum uncinis inclusum. —2. a ad. « oportet quod ». —3. Ed.
« aliquod ». — 4. a « non alio modo », y8A ed. « non alio ». — 5. Ed. « differt ». —
G. Ed. « ad. » —■ 7. Ed. om. « scilicet ».

DISTINCTIO XXVII; QUÆST. Ill, ART. II

895

ARTICULUS II
II-II, q. 27, a. 5 ; Car., a. 10, ad 5.

204. — AD SECUNDUM SIC PROCEDITUR. Videtur
Deus non possit totaliter diligi.

quod

1. Dilectio enim cognitionem præsupponit. Sed Deus non
totaliter cognoscitur etiam in patria a sanctis. Ergo nec ab aliqua
creatura potest totaliter diligi.
2. Præterea. Divina lux est infinita et divina bonitas1. Sed
lux divina ratione suæ infinitatis comprehendi non potest intel­
lectu, ut totaliter videatur. Ergo nec divina bonitas comprehendi
potest affectu, ut totaliter diligatur.
3. Præterea. Deus seipsum non diligit plusquam totaliter.
Si ergo aliqua creatura Deum totaliter diligere posset, dilectio
alicujus creaturæ adæquaretur divinæ dilectioni : quod falsum
est.
205. — SED CONTRA. Deui., vi, 5 : « Diliges Dominum Deum
iuum etc.2 ; Hoc servabitur ad minus in patria. Ergo Deus
potest ab homine totaliter diligi.

206. — RESPONSIO. Dicendum quod ad dilectionem tria
concurrunt : scilicet diligens, dilectio et dilectum ; et cuilibet
horum respondet suus modus. Habet enim res dilecta modum
quo est diligibilis ; et diligens modum quo est dilectivus, id est
natus diligere. Sed dilectionis modus attenditur in comparatione
diligentis ad dilectum, quia dilectio media est inter utrumque.
Et similiter etiam est de visione.
207. —Si ergo totaliter dicat modum rei dilectae et visæ, sic
sancti qui sunt in patria, totaliter vident et totaliter diligunt
Deum; quia sicut nihil est de essentia sua quod non videant
et diligant, propter quod dicuntur totum videre et diligere, ita
etiam nihil de modo quo Deus est, remanet ab eis non visum
aut non dilectum ; unde totaliter vident et diligunt, quia vident
et diligunt totum quod Deus est.
208. ■— Similiter etiam si totaliter dicat modum diligentis ;
quia secundum totum modum suum, scilicet secundum totum
suum posse diligent et videbunt, nihil suæ potentiæ subtrahentes
divinæ visioni et dilectioni ; et sic Deus intelligitur diligi ex
toto corde.
I. Ed. « sicut divina lux... ita et divina bonitas ».
tuo », loco « etc. », et NVPF. ad. insuper « ubi Glossa ».

2. Ed. ad, «. ex toto corde

209. — Si autem1 dicat modum dilectionis, sic nec2 totaliter
diligent nec2 totaliter videbunt ; quia modus dilectionis et visio­
nis, ut dictum est, attenditur in comparatione diligibilis ad dili­
gentem et visibilis ad videntem3. Modus autem quo Deus diligi­
bilis est et visibilis, excedit modum quo homo diligere et4 videre
potest, quia lux et bonitas ejus est infinita ; et ideo non totaliter
videtur et diligitur ab aliis, quia non diligitur ita intense et fer­
venter nec videtur ita clare, sicut est diligibilis et visibilis, nisi
a seipso ; et ita ipse solus se comprehendit amando et videndo.
Et per hoc patet solutio ad omnia objecta5.
ARTICULUS III
II-II, q. '27, a. 6 ; Car., a. 2, ad 13 ; liom. e. 12, 1. 1.

210. — AD TERTIUM SIC PROCEDITUR. Videtur
DILECTIO

QUA DEUM

DILIGIMUS,

QUOD

MODUM HABEAT.

1. Omne enim finitum habet mensuram. Sed modus6 ex
mensura causatur, sicut7 dictum est I Lib. d. 3. Cum ergo dilec­
tio qua Deum diligimus, finita sit, oportet quod modum habeat.
2. Præterea. Sicut dicit Bernardus (Gvillelmus abbas; in c.2,
n. 5 de natur, amor.; L. 184, 383). « caritas in sapientiam pro­
ficit. » Sed sapientia habet modum. Rom., xii, 3 : « Non plus
sapere quam oportet. » Ergo dilectio habet modum.
3. Præterea. Omnis actus virtutis moderatus est, quia quod
immoderatum est, vituperabile et vitiosum est. Sed dilectio
qua Deum diligimus est actus præcipuæ virtutis. Ergo habet
modum.
4. Præterea. Omnes actus aliarum virtutum ex caritate fiunt.
Si ergo caritas in suo actu non habet modum, nec aliæ virtutes
modum habebunt8.

211. ■— SED CONTRA. Bernardus9 in lib. De diligendo Deum,
(c. 1, n. 1 ; L. 182, 974) : « Causa diligendi lanium10 Deus est,
modus sine modo diligere. »
212. — Præterea. Dilectio mensuranda est ad diligibile.
Sed divina bonitas est immensa. Ergo dilectio ipsius non habet
modum.

213. — RESPONSIO. Dicendum quod modus mensurationeni
1. NVPF. ad. « totaliter ». — 2. Ed. « neque ». — 3. Ed. « attenditur in compa­
ratione diligibilis et visibilis ad diligentem et videntem ».— 4. α « vel ».— 5. RANVP.
om. « Et per hoc patet solutio ad omnia objecta ». — 6. Ed. « motus ». — 7. Ed.
« ut ». —· 8. α ed.« habent ». — 9. β « Sed contra est quod Bernardus dicit ». — 10. Ed.
« Deum ».

quamdam importat. Actus autem mensuratur ab eo quod est
ratio agendi ; sicut misericordia accipit mensuram in subventione
misero facienda ex quantitate miseriae quæ misericordiam movet.
214. — Causa autem diligendi Deum divina bonitas est quæ
infinita est. Actus autem creaturæ est finitus, cum ex potentia
finita procedat ; et ideo non potest esse commensuratus rationi
dilectionis. Et propter hoc in dilectione Dei non ponitur aliquis
modus ultra quam non oporteat progredi ; sed quantumcumque
diligat semper ad ulteriora se extendit. Et propter hoc dicitur
quod non habet modum, scilicet præfixum, ultra quem non opor­
tet progredi.

■
'

215. — AD PRIMUM ergo dicendum quod quia dilectio qua
Deum diligimus est finita, ideo habet quemdam modum ad quem
pertingit ; non autem habet modum in quo sistat vel sistere
debeat, sicut est ab aliis virtutibus.
216. —Ad secundum dicendum quod sicut supra (79) dictum
est, per cognitionem quodammodo res trahitur ad cognoscentem.
Et ideo ea quæ ad cognitionem pertinent ex potentia cognoscentis
sunt mensurata, quamvis veritas cognitionis ad rem mensuretur.
217. — Sed per amorem amans trahitur ad ipsum amatum.
Et ideo amor1 [mensurandus est2] ad ipsam rem amatam magis
quam ad amantem.
218. — Ad tertium dicendum quod quantumcumque Deus
diligatur, actus non erit immoderatus, quia non excedit propor­
tionem sui objecti.
219. — Ad quartum dicendum quod hoc quod dicitur quod
caritas non habet modum, intelligitur quantum ad actum quem
caritas elicit, non quantum ad actus quos imperat ; quia illi
modos suscipere3 debent ex ratione proprii objecti circa quod
fiunt.

!

ARTICULUS IV

i,

II-II, q. 44, a. 6 ; Car., a. 10 ; de Perf. vitæ spirit., c. 4 et 5.

220. — AD QUARTUM SIC

PROCEDITUR. Videtur

QUOD MODUS ILLE QUI IN PRÆCEPTO IMPLICATUR POSSIT IN VIA
■

t

SERVARI.

1. Quia Hieronymus dicit (in Expos, cath. fid.) : « Qui dicit
Deum aliquid impossibile praecepisse homini, anathema sit. »
1. α « amans ». — 2. αγδλ RA. « mensuratus est » ; β « mensuratur ». — 3. Ed.
« accipere ».

Sed hoc Deus praecepit omnibus in statu viæ existentibus.
Ergo haereticum est dicere quod non possit in via observari.
2. Præterea. Caritas est magis necessaria virtus quam aliae.
Sed praecepta1 data de actibus aliarum virtutum, in via possunt
impleri. Ergo et praeceptum datum de actu caritatis.
3. Præterea. Omne praeceptum legis ligat, quia lex a ligando
dicitur. Sed nullus potest dimittere illud ad quod obligatus est,
quin peccet. Si ergo lex aliquid praecipiat quod observari non
possit, non solum occasionaliter, ut dicit Apostolus, sed etiam
directe occideret ; et sic erit mala : quod est inconveniens.

221— SED CONTRA. Non possumus in hac vita sine peccato
manere, sicut patet / Joan., i. Sed cum quis peccat, non diligit
Deum ex toto corde. Ergo illud praeceptum non potest totaliter
in via impleri.
222. ■—Præterea. Homo non potest simul cor ad multa habere.
Sed oportet, dum in hac vita sumus, quod cor rebus tempora­
libus aliquando apponamus. Ergo non potest homo in hac vita
Deum ex toto corde diligere.
223. — RESPONSIO. Dicendum quod totum et perfectum
idem est, ut dicit Philosophus (X Mela., <■ 4, 1055a, 12 ; 1. 5,
n. 2028). Ratio autem perfecti in hoc consistit ut nihil ei desit.
Sed hoc contingit dupliciter : aut ila quod nihil desit eorum quæ2
natum est3 habere, aut ita quod nihil desit eorum quæ debet
habere ; sicut aliquis habet perfectam quantitatem, quando
habet tantam quantitatem quantam requirit humana natura,
etsi non habeat quantitatem gigantis quam possibile est esse in
humana natura.
224. — Prima ergo perfectio humanæ naturæ est in statu
gloriæ, quando homo habebit totum hoc quod possibile est esse
in humana natura; sed secunda perfectio est naturæ conditae,
quando scilicet homo habuit totum hoc quod debebat habere
secundum tempus illud.
225. — Et secundum hoc etiam duplex totalitas in dilectione
Dei attenditur.
Una, qua nihil deerit de his quæ homo potest expendere in
amorem Dei, quin in dilectione ponat. Et hæc quidem perfectio
seu totalitas, non praecipitur ut facienda, sed magis ostenditur
ut sciatur quo perveniendum est, ut Augustinus4 dicit (7). Et
per hanc5 perfectionem seu totalitatem' excluditur omne quod
etiam ad tempus actum dilectionis intercipere6 posset.
1. RA. om. « prajcepla ».-— 2. a homot. eorum qua·... debet habere ».— 3. β « de­
bet ». — 4. Ed. ad. « in Littera ».— 5. RA. « Et propter hanc ».— 6. Ed. « interrum­
pere ».

226. — Alia secundum quam nihil homo subtrahit de his quæ
debet ponere secundum tempus illud in amore Dei. Et hæc per­
fectio seu totalitas ponitur in præcepto etiam ut nunc implenda,
ut scilicet nihil omittat eorum quæ debet ponere in amore Dei.
Et hæc totalitas excludit omne illud quod est contrarium1
repugnans dilectioni divinæ, non autem illud quod ad tempus
actum dilectionis intercipit ; quia semper agere secundum actum
virtutis non est nisi eorum qui sunt in statu beatitudinis, quia
perfectio felicis est in operatione ; perfectio autem virtutis est
in habitu.

227. — AD PRIMUM ergo dicendum quod id2 quod præcipit
lex ut faciendum impleri potest et impletur ab omnibus in statu
salutis.
228. — Ad secundum dicendum quod actus aliarum virtutum
non sunt finis præcepti, quemadmodum caritatis actus. Et
ideo actus caritatis habet aliquem modum qui competit uno
modo fini, et alio modo viæ. Non autem ita est in aliis virtutibus.
229. — Ad tertium dicendum quod secundum hoc quod
ponitur ut legis præceptum, secundum hoc ligat ad id quod
implendum est in via ; quantum vero ad id quod impletur de
ipso in patria, magis ponitur ut documentum fidei quam ut
præceptum legis.
Ad alia etiam patet solutio per ea quæ dicta sunt.
EXPOSITIO TEXTUS

230. ■— « Non ergo jam se-diligit. » (4)
Contra. Omne peccatum, secundum Augustinum, (XIV De
civ. Dei, c. 28; L. 41, 436) est ex amore sui. Ergo videtur etiam
quod immoderate se diligat.
Et3 dicendum quod diligit in se naturam exteriorem quam
se æstimat esse, non autem naturam intellectivam, secundum
quam vere est id quod est ; et ita diligit id quod4 se esse æstimat5,
non autem id quod vere est ; quia « unaquæque res proprie est
id quod est potissimum in ipsa, sicul civitas rex6 », sic ut dicit
Philosophus in7 IX Elh., (t 8. 1168b, 31 ; 1. 9, d).
231. — « Sic condita est mens humana etc. » (4)
De his quæ in hac notula dicuntur, dictum est in I lib. d. 38.
1. Ed. ad. « ct ». — 2. γ ed. « illud ». — 3. Ed.o/n. « et ». — 4. α ad. « secundum ».
— 5. Ed. « existimat ». — G. Ed. « sicut civitas sic rex».-— 7. Ed.om. « in». ■—8. Ed.
om. « d. 3 ».

232. — « Ex loto corde, etc. » (5)
Sciendum quod ad caritatem aliquid exigitur tripliciter : uno
modo sicut subjectum caritatis quod est ipsa voluntas ; alio modo
sicut praecedens ad caritatem, sicut memoria et intelligentia ;
tertio modo1 sicut consequens ad caritatem, quemadmodum
irascibilis et concupiscibilis et etiam membra corporalia quæ
imperium caritatis exequuntur. Quia ergo actum caritatis oportet
esse perfectum, sicut actum2 cujuslibet virtutis ; ideo præceptum de actu caritatis includit perfectionem omnium praedictorum
secundum diversas expositiones, ut scilicet neque in voluntate
neque in omnibus præcedentibus aut sequentibus aliquid sit
quod caritati obsistat quantum ad perfectionem viæ, vel quod
actum earitatis intercipere3 possit quantum ad perfectionem
patriæ.
233. — Et ideo secundum unam expositionem dicitur : « Ex
tota mente », idest ex tota memoria, ut absit oblivio ; ex toto corde »,
idest intellectu, ut desit error.; a ex lota anima », idest voluntate
ut tollatur omnis contraria affectio.
234. — Alio modo exponitur : « ex loto corde », quantum ad
concupiscibilem ; « ex tota anima », quantum ad irascibilem ut
nulla passione sensitivi appetitus dilectio Dei impediatur ; « ex
tota mente », quantum ad rationalem quæ includit intellectum et
voluntatem.
235. — Item Gregorius Nyssenus {Tract, de creatione hominis,
c. 8 ; G. 35, 143) exponit : « Ex toto corde », quantum ad animam
vegetabilem ; « ex lota anima, » quantum ad sensibilem ; « ex
tola mente », quantum ad rationalem. Sed Deui., vi, 5, ponitur :
« ex tota fortitudine », quod referendum est ad membra exteriora
quæ imperium caritatis exequuntur ; vel etiam ad irascibilem,
ut Quidam dicunt ; vel ponitur circumstantia dilectionis, ut
scilicet sit firma.i.

i. Ed.

om. « modo ». — 2. Ed. om. « actum ·> — 3 Ed. « interrumpere ».
1

!

DISTINCTIO XXVIII
Si

illo præcepto jubemur diligere totum

PROXIMUM

1. — Hic potest quæri utrum illo mandato dilectionis proximi totum
proximum, id est animam et corpus, nosque ipsos totos diligere præcipiamur.
Ad quod dicimus omne genus diligendarum rerum illis duobus mandatis
contineri :
Quatuor enim diligenda sunt, ut ait Augustinus (lib. I De doctr.
christ., c. 23, n. '2'2. L. 34, 27) : Ununaquod supra nos est, scilicet Deus ;
alterum quod nos sumus ; tertium quod juxta nos est, scilicet proximus ;
quartum quod infra nos est, scilicet corpus. De secundo et quarto nulla præ­
cepta danda erant, scilicet ut. diligeremus nos vel corpus nostrum. Præ­
cipitur autem Deus diligi et proximus. Ut autem quisque se diligat, præ­
cepto non est opus, (c. 26, n. 27), quantumlibet enim homo excidat a veritate
remanet illi dilectio corporis sui ; quia « nemo unquam carnem suam odio
habuit » (Ephes., v, 29). Nam viri justi qui corpus suum cruciant, non cor­
pus, sed corruptionem ejus et pondus oderunt, (c. 23, n. 24).
2. — Hic videtur Augustinus tradere quod ex præcepto non teneamur
diligere nosmetipsos vel corpus nostrum. Quod si est, non omne genus
diligendarum rerum illis duobus præceptis continetur, quia1 cum et nos
ipsos et corpus nostrum diligere debeamus, ad quid necessarium est prae­
ceptum, cum scriptum sit (ps. x, 6) : Qui diligit iniquitatem odit animam
suam ?
Sed speciale de hoc praeceptum non erat dandum, nec speciali præ­
cepto opus erat id tradi, ut quisque se vel corpus suum diligeret, quia hoc
in illo præcepto continetur : Diliges proximum tuum sicut teipsum (Mat.,
xix, 19). Ibi enim et proximum totum et te totum intelligere debes.
Unde Augustinus in eodem (lib. i de doctrin. christ, c. 26, n. 27 ; L. 34,
29) : Si te telum diligas, id est animam et corpus, et proximum totum, id
est animam et corpus — homo enim ex anima constat et corpore — nullum
rerum diligendarum genus in his duobus præceptis prætermissum est.
Cum enim præcurrat dilectio Dei, ejusque dilectionis modus præscriptus
appareat et sequatur dilectio proximi, de tua dilectione nihil dictum videtur.
Sed cum dictum est : « Diliges proximum tuum sicut te ipsum », simul et
tui abs te dilectio praetermissa non est. Ecce hic aperte dicit in illo præ­
cepto non tantummodo2 proximi, sed etiam mei contineri dilectionem
et totius proximi totiusque mei.
Ex quo apparet quod dictum est de secundo et quarto, id est de dilec­
tione nostri et corporis nostri, nulla præcepta esse danda, ita esse intelligendum, scilicet specialia et divisa, quia in illo uno totum continetur.
Et quia id quod sumus et quod infra nos est, ad nos tamen pertinens, naturæ
lege diligimus, quæ etiam in bestiis est, ideo3 et de illo quod supra nos et de
illo quod juxta nos est, divisa præcepta sumpsimus ; in quorum altero ejus
quod sumus et illius quod infra nos est, dilectio continetur.
1. Quar. om. « quia ». — 2. Quar. « modo ». — 3. Quar. « ideoque ».

Si IN ILLO PRÆCEPTO CONTINEATUR DILECTIO ANGELORUM

3. — Oritur autem hic de angelis quæstio, utrum ad illud praeceptum
dilectionis proximi etiam dilectio pertineat angelorum. Nam quod nullum
hominem exceperit qui præcepit proximum diligere, Dominus in parabola
semivivi derelicti ostendit, eum dicens proximum qui erga illum extitit
misericors. Deinde subdit (Luc., x, 36) : «Vade, et tu faC similiter » ut
eum proximum intelligamus cui vel exhibendum est officium misericordia·,
si indiget, vel exhibendum esset, si indigeret. Nullum vero exceptum esse,
cui misericordiæ negandum sit officium, quis non videat ? cum usque ad
inimicos porrectum sit, Domino dicente (Mat., v, 44) : « Diligite inimicos
vestros benefacite his qui oderunt vos».... (loc. cit.) Manifestum est igitur
præcepto dilectionis proximi omnem hominem esse deputandum proximum.
(ibid. n. 32).
Quod

hoc nomen

« proximum » ad aliquid est

Proximi vero nomen ad aliquid est, nec quisquam esse proximus nisi pro­
ximo potest, (loc. cit. n. 31).
Unde consequens est, et cui praebendum et a quo praebendum est officium
misericordiæ, recte proximum dici. Manifestum est igitur praecepto dilectio­
nis proximi etiam sanctos angelos contineri, a quibus tanta bonis misericor­
diae impenduntur officia.
Ex quo et Dominus proximum nostrum se dici voluit, ut in parabola saucii
(Luc. x) significat. Et in Propheta, (ps. xxxix, 14) : « Quasi proximus
et quasi fratrem nostrum sic complacebam. » Sed quia excellentior ac
supra nostram naturam est divina substantia, praeceptum dilectionis
Dei a proximi dilectione distinctum est. (n. 33).
Ideoque*licet Deus omnia nobis impendat beneficia, non tamen nomine
proximi includitur in illo præcepto, quem non sicut nos diligere debemus,
sed plusquam nos toto corde et anima.
Christum vero, inquantum homo est, sicut nos diligere debemus, ejusque
secundum hominem dilectio illo continetur mandato ; quem etiam secun­
dum hominem magis quam nos, sed non quantum Deum debemus
diligere, quia inquantum est homo, minor est Deo.
Quibus

modis dicitur proximus

4. — Hic notandum est proximum dici diversis modis, scilicet condi­
tione primae nativitatis, spe conversionis, propinquitate cognationis, ratione
beneficii exhibitionis. (Glossa, in ps. xi, 3, apud Lyranum.)

DIVISIO TEXTUS
5. — « Hic quæri potest utrum illo mandato etc. » (1)
Hic determinat1 de carilale per comparationem ad ipsum dili­
gibile. Et dividitur in partes duas. In prima inquirit quid sit
per caritatem diligendum ; in secunda quo ordine, distinet, xxix,
ibi : « Post praedicta de ordine caritatis.... »
Et2 prima in tres. In prima ostendit ad quos se extendit
1. α

ad. '< Magister ». — 2. Ed. om. ‘et ».

praeceptum caritatis quantum ad homines ; in secunda quantum
ad angelos, ibi : « Oritur autem hic quæstio1. » (3) In tertia
elicit ex dictis quamdam distinctionem, ibi : « Hic notandum est,
etc. » (4)
Circa primum duo facit. Primo determinat veritatem. Secundo
removet dubitationem quamdam2, ibi : « Hic videtur Augustinus
tradere, etc. » (2)

Hic quaeruntur septem.
Primo, utrum ex caritate diligendæ sint virtutes.
Secundo, utrum inanimata3.
Tertio, utrum angeli.
Quarto, utrum dæmones.
Quinio, utrum mali homines.
Sexto, utrum homo ex caritate seipsum diligere possit.
Septimo, utrum proprium corpus.

ARTICULUS I
I S„ d. 17, q. 1, a. 5 ; II-II, q. 25, a. 2 ; Rom., c. 12, 1. 2.

6. — AD PRIMUM SIC PROCEDITUR. Videtur quod
VIRTUTES EX CARITATE

SINT DILIGENDÆ.

1. Augustinus enim dicit (VIII De Trin., c. 8 ; L. 42,
957) : Qui diligit fratrem, dilectionem qua diligit magis diligat*.
Sed dilectio qua proximus diligitur, est virtus caritatis. Ergo
virtutes ex caritate sunt diligendæ, cum proximus ex caritate
diligatur.
2. Præterea. « Propter quod unumquodque5 et illud magis. »
(Post, a 2. 72a 29 ; 1. 6, n. 3). Sed amicitia vera diligit
amicum propter honestum. Ergo diligit honestum etiam magis
quam amicum. Ergo et caritas quæ est amicitia quædam, ut
(d. 27, 108) dictum est, magis est virtutum quam etiam pro­
ximorum dilectiva8.
3. Præterea. Actus primi et actus reflexi super eos ad eamdem
potentiam pertinent, quia sunt ejusdem rationis ; sicut intel­
ligere aliquod intelligibile et intelligere se intelligere. Sed ad
actus ejusdem rationis perficit7 eadem virtus. Ergo cum per
caritatem diligatur proximus, per caritatem diligetur8 dilectio
qua diligitur proximus ; et eadem ratione aliæ virtutes.
1. αδ ad. « ctc ». — 2. Ed. om. « quamdam ». — 3. RA. « animata «. — 4. Ed. «di­
ligit ». — 5. αβ ad. « tale » ; ed. om. «et». — 6. Ed. «magis est dilectiva virtutum
quam etiam proximorum ». — 7. Ed. « pertinet ». — 8. F. om. per homot. « proximus
per caritatem diligetur ».

4. Præterea. Ex caritate diligenda sunt illa quæ ad beatitudinem referuntur. Sed virtutibus in beatitudinem ducimur, et
nobiscum manent in beatitudine. Ergo virtutes ex caritate sunt
diligendæ.
5. Præterea. Caritas est dilectio finis ultimi. Sed ultimus
finis nostræ vitæ est beatitudo. Ergo beatitudinem ex caritate
diligere debemus. Sed virtutes et gratiae, cum consummantur,
in beatitudinem transeunt. Ergo et1 virtutes diligendæ sunt ex
caritate.
7. — SED CONTRA est quod Augustinus sufficienter enu­
merat ea quæ diligenda sunt ex caritate, et nullam mentionem
facit de virtutibus, ut patet in Littera. (1)
8. — Præterea. Illud quod propter nos tantum diligimus,
non diligitur ex caritate ; quia « caritas non quærit quæ sua sunt ».
I Cor., xiii, 5. Sed virtutes propter nos tantum diligimus, quia
in seipsis non subsistunt, cum accidentia sint ; unde nec2 boni­
tatem habent, nisi secundum quod in nobis sunt. Ergo non sunt3
diligendæ ex caritate.
9. — Præterea. Illa sola sunt ex caritate diligenda quæ nobis­
cum participant beatitudinem. Sed virtutes, cum sint acci­
dentia, non sunt capabilia1 beatitudinis nec etiam vitæ. Ergo
non sunt ex caritate diligendæ.

10. — RESPONSIO. Dicendum quod cum caritas amorem
includat et aliquid addat, diligi aliquid ex caritate contingit
dupliciter.
Uno modo, sicut id ad quod amicitia caritatis terminatur ;
et hoc modo non diligitur ex caritate nisi illud ad quod nata est
amicitia esse.
Amicitia autem non potest esse ad virtutes nec ad aliqua acci­
dentia propter duo.
Primo, quia amicitia facit ut homo velit amicum esse et bona
habere. Accidentia autem non habent esse per se, nec bonita­
tem per se5, sed eorum esse et bene esse est eis in substantiis.
Unde quod volumus virtutes et accidentia esse, hoc ad subs­
tantiam refertur quam volumus sub illis accidentibus esse
vel bene esse habere.
Secundo, quia amicitia consistit in quadam societate, secun­
dum quod amati seipsos redamant et eadem operantur et simul
conversantur. Unde amicitia non potest esse nisi ad aliquid
1. Ed. om. « et ». — 2. Ed. « neque ». — 3. α om. per homot. « Ergo non sunt ». —
4. RA. : capacibilia », NV. « capacia ». — 5. β om. « per se ».

quod sit natum agere. Et quia agere non est accidentium, sed
substantiarum, ideo non potest esse amicitia ad virtutes nec1
ad aliqua2 accidentia ; et3 ideo non possunt virtutes diligi ex
caritate, sicut ad quæ caritas terminetur.
11. — Alio modo potest dici4 aliquid diligi ex caritate sicut
ad quod terminatur amor seu dilectio5 qui in caritate inclu­
ditur, quamvis ad illud amicitia non sit ; et hic amor ordinatur
ad amorem alicujus quod principaliter amatur et concupiscentiæ dilectio dicitur, sicut amicus dicitur amare sanitatem
amici sui ; et hoc modo virtutes ex caritate diliguntur.
12. — AD PRIMUM ergo dicendum quod Augustinus loqui­
tur de dilectione quæ Deus est, qua diligitur proximus effective
et exemplariler.
13. — Ad secundum dicendum quod virtus vel honestum
non est causa Analis quare amicus diligatur, sed formaliter facit
eum diligibilem ; unde non sequitur quod virtus sit magis dili­
gibilis vel eadem ratione diligibilis ; sicut non sequitur quod
albedo sit magis alba quam corpus album.
14. — Ad tertium dicendum quod diligere dilectionem ad cari­
tatem pertinet, sed non sicut ad quod caritas terminetur6.
15. — Ad quartum dicendum quod caritas terminatur ad illa
quæ ad beatitudinem referuntur sicut possibilia participare
beatitudinem. Sic autem non refertur ad beatitudinem virtus,
quia virtus beata fieri non potest.
16. — Ad quintum dicendum quod finis ad quem principaliter
terminatur caritas, est ipsa beatitudo increata. Sed de beatitudine creata est eadem ratio et de virtutibus.
ARTICULUS II
II-II, q. 25, a. 3 ; Car., a. 7.

17. — AD SECUNDUM SIC PROCEDITUR. Videtur

QUOD

CREATURÆ IRRATIONALES EX CARITATE DILIGENDÆ SINT.

1. Omnis7 dilectio meritoria ad caritatem pertinet. Sed ali­
quis potest meritorie diligere aliqua irrationalia, sicut cum quis
diligit ea referendo in Deum, vel quia8 factæ sunt a Deo, vel
quia juvant tendentes in Deum. Ergo creaturæ irrationales
sunt diligendæ ex caritate.
2. Præterea. Caritas facit hominem conformem Deo in dili1. α ed. « neque ». — 2. Ed. « alia ». — 3. Ed. om. « et ». — 4. NVP. om. « dici ».
■— 5. NV om. « scu dilectio ». — 6. Ed. « terminatur ». — 7. Ed. ad. « enim ». —
8. F. ad. sunt e Deo, vel quia ».

gendo. Sed Deus ex caritate diligit creaturas irrationales.
Sap., xi, 25 : « Diligis omnia quæ sunt ». Ergo et homo ex cari­
tate creaturas irrationales diligere debet.
3. Præterea. Creaturæ rationales sunt ex caritate diligendæ,
quia in ipsis est similitudo Dei. Sed in creaturis irrationalibus
invenitur aliqua similitudo Dei, licet non tanta sicut in rationa­
libus. Ergo irrationalia sunt ex caritate diligenda.
4. Præterea. Fides est virtus theologica, sicut et caritas.
Sed fides extendit se etiam1 ad irrationales creaturas, secundum
quod homo eas a Deo creatas credit et divina providentia regi.
Ergo et caritas.
18. — SED CONTRA. Augustinus dicit (lib. I De doctr. christ.,
c. 23, n. 22 ; L. 34, 27) quod « illa sola sunt ex caritate diligenda
quæ nobiscum societate quadam referuntur in Deum ». Sed irra­
tionalia non sunt hujusmodi. Ergo non sunt ex caritate diligenda.
19. ■— Præterea. Caritas includit benevolentiam, ut supra
dictum est. Sed benevolentia non potest esse ad irrationalia, ut
Philosophus dicit in VIII Eih. (β 2. 1155b, 27 ; 1. 2, f.) Ergo
nec caritas.
20. -— RESPONSIO. Dicendum quod ad res irrationales non
potest esse amicitia eisdem rationibus quibus nec ad accidentia.
Quamvis enim esse habeant in quo subsistant et operationes
aliquas habeant, non tamen nobiscum in vita communicant
humana neque quantum ad esse neque quantum ad operatio­
nes2 vitæ ; et ideo non est ad ea benevolentia, secundum quam
volumus amicum esse et habere bona : quod irrationalibus non
volumus, nisi secundum quod ad hominem referuntur ; neque
concordia, secundum quod eadem volumus et agimus amicis :
quod ad irrationalia esse non potest, cum nobiscum in eisdem
operibus non possunt communicare.
Et ideo non possunt diligi ex caritate, sicut ad quæ caritas
terminatur.
21. —Possunt autem3 diligi ex caritate, sicut ea ad quæ amor
quem caritas includit terminatur, qui est amor concupiscentia· ;
sicut amicus amat et4 possessiones et alia amici sui, non tamen
ad ea amicitiam habet. Nec ista dilectio est tantum imperata
ex caritate, sed etiam elicita ; quia caritas elicit actum dilec­
tionis non tantum ad ea ad quæ principaliter est caritas, sed
etiam ad alia quæ in illa ordinantur. Et sic diliguntur ex
caritate inanimata, inquantum ordinantur ad ea ad quæ prin­
cipaliter et directe est caritas.
1. aom. « etiam ». — 2. Ed. « operationem». — 3. a ed. « tamen ». —4. Ed. om.« et ».

22. —■ AD PRBMUM ergo dicendum quod dilectio inanima­
torum ad caritatem pertinet non sicut ad quæ caritas habeatur1.
23. — Ad secundum dicendum quod Deus diligit ex caritate
creaturas, non tamen habet caritatem nisi ad creaturas ratio­
nales quas ad beatitudinem creavit per quam efficiuntur suæ
vitæ participes.
24. — Ad tertium dicendum quod similitudo imaginis quæ
est in creaturis rationalibus, facit eas cum Deo et ad invicem
capaces unius et ejusdem vitæ, scilicet gloriæ, ad quod non suf­
ficit similitudo vestigii quæ est in aliis creaturis ; unde non est
simile.
25. — Ad quartum dicendum quod fides non importat aliquam
associationem [credentis2] ad creditum, sicut caritas amantis ad
amatum ; et ideo non est similis ratio utrobique.
ARTICULUS III
II-II, q. 25, a. 10 ; Car., a. 7, ad 9 ; Rom., c. 13, 1. 2.

26. — AD TERTIUM SIC PROCEDITUR. Videtur

QUOD

ANGELI NON SINT DILIGENDI EX CARITATE.

1. — Quia, ut dictum est (20), caritas non est hominis ad ea
quæ vitam humanam non participant. Sed angeli non vivunt vita
humana. Ergo caritas non facit angelos ab hominibus diligi.
2. Præterea. Caritas, cum sit amicitia, est inter eos qui
ad invicem nati sunt conversari. Sed angelorum qui dicuntur
dii, conversatio non est cum hominibus, ut dicitur Daniel.,
ii3, 11. Ergo angeli ex caritate non sunt diligendi.
3. Præterea. Caritas, cum sit amicitia, æqualitas quædam est.
Sed angeli sunt nobis multo superiores. Ergo ad eos caritas vel
amicitia haberi non potest.
4. Præterea. Plus distant a nobis angeli, cum sint incorporei
et ita alterius generis, quam animalia irrationalia quæ sunt
^inius generis nobiscum. Sed animalia irrationalia non possumus
diligere ex caritate. Ergo multo minus angelos.

27. — SED CONTRA. Proximi diligendi sunt ex caritate.
Sed angeli sunt nobis proximi, ut in Littera (3) dicitur. Ergo
sunt ex caritate diligendi.
1. N. ad. in marg. « Sic tantum in omnibus Exemplaribus quæ ad manum sunt,
etiam manuscriptis ; quamvis hiante (ut videtur) ac imperfecto sensu, qui sic suppleri
potest : Dileclio inanimatorum ad charitatem pertinet, sicut eorum quæ aliis volumus,
tanquam bona ex charitate, non sicut ad quæ charitas habeatur. » Ex fine corp. art. 3,
q. 25, II-II. — 2. αβγδλ « credendi » sed δ cor. — 3. PF. « xi ».

scriptum super lib. hi sententiarum
28. — Præterea. Amicitia facit amicos idem velle, et ejusdem

amicos esse. Sed Deus ex caritate diligit angelos, sicut et nos.
Ergo et nos debemus ex caritate angelos diligere.
28. ~~~ I^ESP^IffSI^I. Dicendum1 quod, sicut dictum est (20),
caritas non potest esse sicut nec amicitia, nisi inter eos qui
eamdem vitam participant.
Vita autem hominis et angeli est duplex.
Una quæ competit eis secundum naturam suam. Et sic homines
et angeli non communicant in eadem vita ; sed homines ad invi­
cem et angeli ad invicem, quia convenit2 circa easdem opera­
tiones occupari.
30. — Alia vita utriusque est per gratiam, secundum quam
fiunt participes divinæ vitæ ; et in hac vita communicant et ad
invicem et3 cum Deo. Et ideo secundum hanc vitam potest esse
amicitia eorum4 ad invicem et hæc amicitia est caritas5.
31. — AD PRIMUM ergo dicendum quod vita humana dicitur

dupliciter : vel quæ est secundum humanam naturam, et sic non
communicant angeli in vita humana ; vel quæ est hominis secun­

dum participationem divinæ vitæ, et sic communicant in humana
vita.
32. — Ad secundum dicendum quod nati sunt ad invicem
conversari homines et angeli in patria, quando erimus æquales
angelis, ut dicitur Mat., xxii, 30 ; et etiam6 in hac vita aliquo
modo cum angelis conversamur, inquantum angelicam vitam
in terris ducimus.
33. — Ad tertium dicendum quod amicitia non requirit æqualitatem æquiparantiæ, sed æqualitatem proportionis, ut scilicet
unus amicorum operetur ad alterum secundum suam propor­
tionem, ut dicitur in VIII Eth., (Θ 7-8.1157b, 26 sq. 1.6-7) ; tamen
magna inæqualitas amicitiam solvit, quando scilicet non communicant in eadem vita.
34. — Ad quartum dicendum quod cum angelis magis commqnicamus quam cum brutis quantum ad animam ; sed cum
brutis quantum ad corpus et ad virtutes corporeas. Homo autem,
ut dicit Philosophus in IX Eth., (i 18. 1168b 30, sq. ; 1. 9) magis
est id quod est ex parte animæ quam ex parte corporis ; quia « unumquodque est id quod est potissimum in ipso »; et7 ideo, simpliciter
loquendo, magis distamus a brutis quam ab angelis.
1. α ad. « est », — 2. Ed. ad. « eis ». — 3. α om. « et ». -— 4. V. ad. in nota « forte
supplendum : et nostrum », PF. « forte supplendum : et hominum ». — 5. α om. " et
hæc amicitia est caritas ». — 6. Ed. « sic ». — 7. a om. « et ».

ARTICULUS IV
Il S. d. 7, q. 3, a. 2, ad 2 ; II-1I, q. 25, a. 6 ; Car. a. 8} ad 8, 9 ; Deduobus præcept.
cap. de dilectione prox. ; Gal., c. 6, 1. 2.

35. — AD QUARTUM SIC PROCEDITUR, Videtur

olod

AD MALOS HOMINES CARITATEM HABERE NON POSSIMUS.

1. Caritas enim exigit communicationem in divina vita quæ
est per gratiam, ut dictum est. (Lib. II, d. 27, q. 2, a. 2). Sed hæc
vita non est in peccatoribus. Ergo non sunt ex caritate diligendi.
2. Præterea. Sicut similitudo est causa dilectionis, ita dissi­
militudo est causa contrarii. Sed mali sunt dissimiles bonis.
Ergo non sunt ab eis ex1 caritate diligendi.
3. Præterea. Sicut Philosophus dicit IX Eth., (t3. 1165b, 27;
1. 3, i), impossibile est amicitiam esse inter eos qui non eisdem
gaudent. Sed boni et mali non gaudent eisdem sed contrariis,
Ergo non potest esse amicitia eorum ad invicem.
4. Præterea. Amicitia esl redamantium, ut Philosophus dicit
(VIII Eth. ; 6 2.1155% 28 ; 1. 2, f. — c. 3, 1156% 8, 1. 3, a). Sed
mali non redamant bonos2, sed odiunt bonos. Ergo nec boni
ex caritate debent diligere malos.
5. Præterea. Amicorum est ad3 eumdem amicitiam habere.
Si ergo boni ex caritate diligunt malos, et mali seipsos diligent.
Hoc autem falsum est ; quia Philosophus probat in IX Eth.,
(<■ 4. 1166b, 17 sq. 1. 4, q) quod nullus malus sui ipsius amicus est.
Ergo mali non sunt ex caritate diligendi.

36. ·—SED CONTRA. Mat., v, 44 : « Diligite inimicos vestros».
Sed omnis qui inimicatur, malus est. Ergo mali ex caritate
sunt diligendi.
37. — Præterea. Quibuscumque est benefaciendum, illi sunt
ex caritate diligendi. Sed malis debemus benefacere, convertendo
eos et in necessariis subveniendo eis. Ergo mali sunt ex cari­
tate diligendi.
38. — RESPONSIO. Dicendum quod in malis est duo consi­
derare : scilicet naturam qua homines sunt et malitiam qua mali
sunt.
Quia ergo secundum naturam suam sunt ad imaginem Dei
et vitæ divinæ capaces sunt, ideo secundum naturam suam1
sunt ex caritate diligendi.
1. A « in ». — 2. ySA ed. « nos ». — 3. α « eamdem » et supra ad. « invicem
— i. Ed. om. « suam ».

Malitia autem ipsorum est contrarium divinæ vitæ1, et ideo
ipsa in eis odienda est. Unde Augustinus [Sentent. Prosper.,
c. 2 ; L. 10, 1859) dicit : «Sic diligendi sunt homines, ut eorum non
diligantur errores.
39. - AD PRIMUM ergo dicendum quod caritas non exigit
communicationem in divina vita in actu, sed sufficit ut sit in
potentia, quia quod est in potentia quodammodo est.
40. — Ad secundum dicendum quod illud secundum quod
nobis dissimiles sunt, odire debemus in eis et destruere quan­
tum possumus ; et hoc est eorum naturam diligere, quia eorum
malitia bonitati naturæ repugnat.
41. — Ad tertium dicendum quod quamvis quantum ad id
quod nunc est, non gaudeant eisdem, possibile tamen est ut
eisdem gaudeant. Et ideo dicit Philosophus in IX Eth., (t 3.
1165b, 18 sq. ; 1. 3, fg.) quod non confestim dissolvenda est
amicitia ad eum qui ex bono factus est malus, sed multo plus
adjuvandi sunt ad recuperandam bonitatem virtutis quam recu­
perandam possessionem temporalium bonorum.
42. ·—Ad quartum dicendum quod quamvis actu non redament,
tamen nati sunt redamare, et præcipue in vita futura cujus
vitæ conjunctionem præcipue attendit caritas ; unde bene potest
esse etiam inter eos qui se in hac vita non cognoscunt.
43. — Ad quintum dicendum quod malus in seipso divisus est,
quia per affectum malitiæ impugnat bonitatem naturæ ; et
secundum hoc dicitur seipsum odire. Nos autem malos quan­
tum ad naturam quam habent diligere debemus, non quantum
ad malitiam.
ARTICULUS V
Infra, d. 31, 129 ; Π-Π, q. 25, a. 11 ; Car., a. 8, ad 9 ; Rom., c. 13,1. 2.

44. — AD QUINTUM SIC PROCEDITUR. Videtur

quod

DÆMONES EX CARITATE SUNT12 DILIGENDI.

1. Lev. xix, 18 : « Dilige proximum tuum ». Glossa : « Pro­
ximus non propinquitate sanguinis intelligendus est, sed societate
rationis. » Sed dæmones et damnati nobiscum habent societa­
tem in ratione. Ergo sunt ex caritate diligendi.
2. Præterea. Dictum est quod malos debemus diligere ratione
naturæ quæ in eis bona est. Sed, sicut dicit Dionysius, 4 cap.
1. RAN. « contrarium divinæ bonitati », VP, « contraria divinæ bonitati ».
2. δ ed. « sint ».

—

De divin., nomin., (n. 23 ; G. 3, 726 ; 1. 19, p. 441 sq.) in dæmonibus est etiam natura bona, quia bona naturalia per peccatum
non amiserunt. Ergo sunt ex caritate diligendi.
3. Præterea. Omnem creaturam rationalem quam Deus
diligit, ex caritate diligit. Sed Deus diligit dæmones, quia diligit
omnia quæ fecit. Ergo ex caritate diligit eos, cum sint rationales
creaturæ. Ergo et nos ex caritate debemus eos diligere.
4. Præterea. Quod facit ad cumulum nostri meriti et ad Dei
gloriam, debemus ex caritate diligere. Sed dæmones, inquan­
tum nos tentant, nobis proficiunt, sicut in II libro d. 61 dictum
est ; et iterum gloria Dei in eis manifestatur. Ergo sunt ex ca­
ritate diligendi.

45. — SED CONTRA. Cum amicis communicandum est.
Sed omnis communicatio ad dæmones est nobis interdicta.
Is., xxviii2, 14 sq. reprehenduntur illi qui dicuntur cum morte
et inferno pactum iniisse. Ergo dæmones non sunt ex caritate
diligendi.
46. — Præterea. Augustinus dicit in Littera (3) quod pro­
ximus ex caritate diligitur quia vel justus est, vel ut justus sit.
Sed dæmones neque justi sunt, neque justi esse possunt. Ergo
non ex caritate diligendi sunt3.

47. — RESPONSIO. Dicendum quod sicut prædictum est, ex
caritate diligitur aliquid dupliciter : uno modo sicut id ad quod
habetur caritas ; alio modo sicut id ad quod terminatur aliquo
modo amor quem includit caritas, inquantum ordinatur ad
aliquid4 eorum ad quæ habetur caritas.
48. — Primo igitur5 modo dæmones non sunt ex caritate dili­
gendi, quia non communicant nobiscum in vita divina neque
actu neque potentia ; et similiter est etiam de damnatis. Unde
Philosophus dicit in IX Eth., (i 3. 1165” 18, 36 ; 1. 3 g. 1.)
quod « amicitia est dissolvenda ad illos qui sunt insanabiles propter
malitiam abundantem ». Hæc autem insanabilitas quamvis
in hac vita contingat in quibusdam, consideratis humanis
viribus, non tamen contingit nisi post hanc vitam, considerato
ordine divinæ misericordiae.
Caritas autem attendit quod divinum est, sed amicitia quod
humanum est6 ; et ideo amicitia politica dissolvitur ad illos qui se­
cundum humanas considerationes insanabiles sunt effecti — quod
etiam in hac vita quandoque contingit ; — sed caritas non dissol­
1. Ed. om. in textu « in libro II, d. 6 ». — 2. NVPF. ad. « unde », et ed. habent /s\
xxxvin. » — 3. Ed. « Ergo ex caritate diligendi non sunt ». — 4. Ed. « aliquod »’ —
5. β « ergo ». — 6. Ed. om. « est. »

,912

SCRIPTUM SUPER LIB. III SENTENTIARUM

vitur ad aliquem in hac vita quantumcumque sit malus, quia
adhuc secundum ordinem divinæ misericordiæ manet possibilitas
ad vitam gratiæ1, sed post hanc vitam non manet ; et ideo per
modum prædictum neque damnati neque dæmones sunt ex
caritate diligendi.
Quantum autem ad secundum modum, dæmonum natura ex
caritate diligi potest, inquantum est creatura Dei ; non autem
dæmones, quia hoc nomen vitium principaliter ipsorum designat.
49. — AD PRIMUM ergo dicendum quod intelligendum est
de societate rationis in qua manet ordo ad vitam gratiæ, cujusmodi communicationem requirit caritas.
50. — Ad secundum quod in peccatoribus quamdiu in hac
vita sunt, adhuc ratione naturæ, manet possibilitas2 ad gratiam,
non autem in damnatis et dæmonibiis. Et ideo non est similis
ratio3.
51. — Ad tertium dicendum quod Deus diligit naturam
dæmonum, non quasi ad eam caritatem habeat, sed inquantum
est effectus ejus; et hoc modo etiam nos eam debemus diligere.
52. — Ad quartum dicendum quod hoc quod dæmones prosint
nobis ad meritum et quod eorum actus et vita in gloriam Dei
cedant est per accidens, præter intentionem eorum ; et ex eo
quod est secundum accidens, non est sumendum judicium
de re aliqua.

ARTICULUS VI
II-II, q. 25, a. 4 ; Car., a. 7.

53. — AD SEXTUM SIC PROCEDITUR. Videtur

quod

HOMO NON DEBEAT SEIPSUM DILIGERE EX CARITATE.

1. Quia, sicut dicit Gregorius, {Horn, xvn in Evang. n. 1 ;
L. 76, 1139) « caritas minus quam inter duos haberi non potest ».
Ergo non potest esse alicujus ad seipsum.
2. Præterea. Amicitia redamationem exigit et communica­
tionem in vita et alia hujusmodi quæ non sunt hominis ad
seipsum. Sed caritas amicitia quædam est. Ergo caritas non est
hominis ad seipsum.
3. Præterea. Caritas amor quidam est. « Amor autem, ut
dicit Dionysius, 4 cap. De dio. nom. (n. 15, ; G. 3, 714, ; 1. 12,
p. 404) est unitiva virtus ». Cum ergo unio non sit nisi diverso­
rum, videtur quod caritas non possit esse ad seipsum.
1. Ed. « gloriæ ». — 2. Ed. « potestas ». — 3. F. om. totam responsionem.

4. Præterea. Amicitia in æqualitate consistit, sicut justitia,
ut dicitur VIII Elh. (0 8. 1158b 1 ; 1.6, n. — 911. 1159*, 26;
1. 9 a). Sed justitia non est ad seipsum, proprie loquendo, ut
Philosophus dicit in V Elh. (e 15, 1138a, 5 sq., 1. 17). Ergo nec1
amicitia seu2 caritas.
5. Præterea. Nihil vituperabile est3 ex caritate. Sed amare
seipsum est vituperabile, ut patet II Tim., m, 2 : « Erunt
homines seipsos amantes ». Ergo ex caritate homo seipsum non
diligit.

54. — SED CONTRA. Homo debet diligere proximum sicut
seipsum. Sed proximum debet ex caritate diligere. Ergo et
seipsum.
55. —■ Præterea. Misericordia ex caritate causatur. Sed homo
sibi ipsi potest misericors esse. Ergo et seipsum potest ex cari­
tate diligere.

-

56. — RESPONSIO. Dicendum quod processus amoris se
habet ad similitudinem processus cognitionis.
In cognoscilivis autem invenitur aliquid ubi primo figitur
intellectus cognoscentis, sicut in primis principiis, et ex his ad
alia derivatur ; et ipsa quidem cognitio, secundum quod stat in
principiis, accipit nomen intellectus ; secundum autem quod
derivatur ad conclusiones quæ ex principiis cognoscuntur, acci­
pit nomen scienliæ. Sed quia cognitio principiorum est in con­
clusionibus sicut causa in causato, et e converso cognitio conclu­
sionum4 etiam5 est6 in principiis sicut causatum in causa ; ideo7
dicimur et intelligere conclusiones et scire principia8.
57. — Similiter etiam9 affectus amantis primo figitur in ipso
amante et ex eo derivatur ad alios. Undel° Philosophus dicit in
IX Eth., (i 4. 1166a, 1 ; 1. 4, a) quod ex his quæ sunt hominis ad
' seipsum venerunt ea quæ sunt hominis ad amicum, dum scilicet11 se
habet ad amicum sicut ad seipsum. Propter quod etiam in præcepto
legis est ut quis proximum sicut seipsum diligat12. Nec est mirum,
quia unita ad similitudinem se habent eorum quæ sunt unum.
Et quamvis nomen13 amicitiæ imponatur proprie secundum quod
amor ad alios se diffundit, tamen etiam amor quem quis habet
ad seipsum amicitia et caritas potest dici, inquantum amor
quem quis habet ad alterum, procedit a similitudine amoris
quem quis habet ad seipsum.
1. Ed. « neque ». — -. β « nec ». — 3. βγδ ed. «d. « diligendum». -— 4. Ed. « conclusionis ». — 5. Ed. om. « etiam ». — 6. a om. « est ». — 7. Ed. ad. « etiam ». —
8. « ideo etiam dicuntur intelligi conclusiones et sciri principia ». — 9. Ed. « et ». —■
10. Ed. « ut ». — 11. Ed. om. « scilicet ». — 12. Ed. om. « Propter quod etiam in
præcepto legis est ut quis proximum sicut seipsum diliga ». — 13. αδ « natura ».

58. — AD PRIMUM ergo dicendum quod Gregorius loquitur
quantum ad primam impositionem nominis caritatis.
59. — Ad secundum dicendum quod ratio illa procedit de
amicitia secundum quod importat amorem diffusum ad alios.
60. — Ad tertium dicendum quod illa quæ sunt unum secundum
naturam1, possunt adhuc uniri per affectum ; et ideo potest
esse amor, etiam proprie dictus, ad seipsum.
61. — Ad quartum dicendum quod amicitia consistit in adæquatione quantum ad affectum; sed justitia in adæqualione
rerum. Sed per operationem animæ possunt accipi sicut diversa
ut unum, ita idem ut plura : quod contingit quando actus ani­
mæ in ipsum agentem reflectitur. Et ideo amicitia magis potest
esse ad se quam justitia, quamvis etiam justitia possit esse
hominis ad seipsum metaphorice dicta2, inquantum in homine
etiam diversa secundum rem inveniuntur, scilicet diversæ vires
quarum adæquatio in eo quod unicuique competit, justitiam
metaphoricam facit, iit in V Eth., (e 15. 1138b, 6; 1. 17, q.)
dicitur.
62. — Ad quintum dicendum quod amare seipsum quantum
ad exteriorem hominem nimis est vituperabile ; sed amare
seipsum quantum ad hominem interiorem est valde laudabile,
et hoc est caritatis.
ARTICULUS VII
il-II q. 52, a. 5 ; Car., a. 7.

63. — AD SEPTIMUM
OUOD

CORPORA

NOSTRA

NON

SIC
SINT

PROCEDITUR.
EX

CARITATE

Videtur
DILIGENDA.

1. Caritas enim non refugit conversationem cum eo ad quem
est caritas. Sed caritas facit refugere communicationem ad corpus,
ut patet Rom., vn3, 24 : « Quis me liberabit de corpore mortis
hujus. » Ergo corpus non est ex caritate diligendum.
2. Præterea. Philosophus dicit in4 IX Eth. (<■ 8. 1168”, 15 ; 1.8, i)
quod « vituperabile est hominem seipsum diligere quantum ad
id quod est exterius in seipso ». Sed corpus nostrum est maxime
exterius. Ergo vituperabile est corpus nostrum diligere. Ergo non
diligitur ex caritate.
3. Præterea. Beatitudo nostra erit in fruitione Dei. Sed illius
fruitionis corpus nostrum particeps esse non potest. Ergo non
est particeps nostræ beatitudinis. Ergo non est caritate dili­
gendum.
1. Ed. « numerum ». — 2. Ed. ' dictum ». — 3. αβγό « vm ». — 4. Ed. om. « in »
γδ x ».

4. Præterea. Pars non1 ponitur in numerum contra totum.
Sed corpus nostri pars est. Ergo non debet poni aliud diligi­
bile corpus nostrum quam nos ipsi.
5. Præterea. Proximum debemus diligere sicut nos. Sed non
ponitur aliud diligibile proximus et corpus proximi. Ergo non
debet poni aliud diligibile nos ipsi et corpus nostrum.
64. — SED CONTRA. Eph. v, 28, viri debent diligere uxores
suas sicul corpora sua2. Sed uxores debent diligere3 ex caritate.
Ergo et corpora.
65. — Præterea. Omne beatificabile est ex caritate diligendum.
Sed corpus nostrum est beatificabile. Ergo est diligendum ex
caritate.
66. — RESPONSIO. Dicendum quod corpus nostrum est unum
de quatuor quæ sunt ex caritate diligenda. Dilectio enim caritatis
habet pro fundamento communicationem beatæ vitæ principa­
liter, ut ex dictis patet, et vitæ gratiæ secundum quod ordi­
nat4 ad ipsam. Hæc autem vita tripliciter habet relationem
ad habentem caritatem.
Est enim uno modo in aliquo sicut in principio diffundente
vitam istam in aliis, et sic est in Deo.
Est autem in ipso amante sicut in participante vitam istam ;
et hoc dupliciter : quia secundum animam principaliter, et per
quamdam redundantiam secundum corpus.
Est etiam in aliis sicut in6 comparticipantibus ; et sic est in
proximo.
Et ideo quatuor sunt ex caritate diligenda, scilicet Deus, pro­
ximus, nos et corpus nostrum.

67. — AD PRIMUM ergo dicendum quod caritas non refugit
communicationem corporis secundum quod est capax gloriæ,
sed secundum quod est subjectum miseriæ quæ impedit ad glo­
riam.
68. — Ad secundum dicendum quod hominem diligere seipsum
secundum exteriorem naturam in his quæ repugnant rationi,
est vituperabile ; sed in his in quibus natura exterior interiori con­
cordat, est laudabile.
69. — Ad tertium dicendum quod quamvis corpus non fruatur
Deo immediate, tamen ex anima fruente erit quædam redun­
dantia gloriæ in corpus.
1. α om. « non ». — 2. Ed. om. « sua ». — 3. α « diligi ». — 4. Ed. « ordinatus ».
— 5. α NVPF. « etiam », contra
RA. — 6. Ed. om. « in ».

70. ·— Ad quartum dicendum quod unusquisque homo1 proprie
dicitur esse id quod est nobilissimum in eo, ut dicit Philoso­
phus in IX Eth. («8. 1168°, 31-33 ; 1. 9, d.). Unde dilectio sui
ipsius intelligitur quantum ad ea quæ ad animam pertinent ; et
ideo dilectio corporis dividitur contra dilectionem sui ipsius, non
sicut pars contra totum, sed sicut pars contra partem.
71. — Ad quintum dicendum quod corpus proximi et anima
in eadem relatione se habent ab habentem caritatem respectu
beatæ vitæ, scilicet ut simul participans; et ideo non distin­
guitur diversum diligibile penes animam et corpus proximi.
EXPOSITIO TEXTUS

72. — « De secundo et quarto nulla praecepta etc. » (1)
1. Contra. Lex debet universaliter hominem de omnibus ordi­
nare quæ ad virtutes pertinent.
2. Præterea dilectio Dei similiter erat omnibus insita naturaliter.
Et dicendum quod sicut se habent scientiæ speculativæ ad
cognoscenda, ita se habet lex ad operanda. Unde sicut in scientiis
speculativis non traditur doctrina de principiis per se notis, quia
per naturam cognoscuntur, sed tantum de conclusionibus quæ
per ea cognoscuntur ; ita necs lex determinat explicite de dilectione
sui ipsius ad quam natura inclinat, sed de dilectione proximi
quæ ex illa oritur, sicut conclusiones ex principiis.
73. — Dilectio autem Dei, quamvis nobis naturaliter insit,
non tamen hoc modo quo per caritatem diligitur, ut supra
dictum est. Ex hoc autem ipso quod præcipitur Deus diligi spiritualiter3, docemur nos ipsos spiritualiter diligere.
74. — « Nemo unquam carnem suam odio habuit (1).
Contra. Multi seipsos interficiunt, ut dicit Philosophus in
IX Eth., (i 4. 1166b, 8-9; 1. 4, p.) propter abundantem
malitiam.
Et dicendum quod vitam suam corporalem quilibet diligit
naturaliter ; sed quod aliqui ad mortem suam corporalem anhe­
lant, hoc contingit per accidens : vel inquantum retardantur
ab aliquo bono magis amato per vitam corporalem, sicut in4
quærentibus aliam vitam accidit ; vel inquantum5 corporalem
vitam ipsorum aliquo modo consequuntur aliqua mala, quibus
carere melius æstimant quam vitam corporalem habere.
75. ■— « Oritur autem hic quæstio etc.6. » (3)
Videtur quod dilectio angelorum et beatæ Virginis et
Christi secundum quod homo, non contineatur in dilectione
proximi, sed magis debeat reduci ad dilectionem Dei, quia supra
nos sunt.
1. β om. « homo ». — 2. Ed. « neque ». — 3. « specialiter ». — 4. αδ om. « in ». —
5. Ed. ad. « per ». — 6. Ed. om..« etc. ».

Et dicendum quod Deus est supra nos quasi influens nobis
æternam vitam ; sic autem neque angeli neque homo virtuosus
neque Christus secundum quod homo supra nos sunt ; quia
sicut sola Trinitas nos creavit ad vitam naturæ, ita ipsa sola nos
sanctificat vita gratiæ et beatificabit vita gloriæ. Sed sunt dili­
gendi sicut simul nobiscum participantes a Deo vitam æternam ;
et in hoc juxta nos sunt, quamvis sint supra nos in hoc quod
plenius participant.

DISTINCTIO XXIX
De ordine diligendi, quid

prius, quid posterius

1. ■— Post prædicta de ordine caritatis agendum est, quia dicit sponsa
li ant., n, 4) : Introduxit me Rex in cellam vinariam et ordinavit in me
caritatem. Videamus ergo ordinem, quid prius, quid posterius1 esse debeat.
Peccat enim qui præpostere agit : nam scire quid facias, et nescire ordi­
nem faciendi, non perfect® cognitionis est ; ordinis namque ignorantia
conturbat meritorum formam.
Ordinem autem diligendi Augustinus insinuat (lib. I De doct. christ.,
c. 27, n. 28 ; L. 34, 29) dicens : Ipse est qui ordinatam habet dilectionem, ne
aut diligat quod non diligendum est, aut non diligat quod diligendum est,
aut amplius diligat quod minus est diligendum2, aut æque diligat quod minus
vel amplius diligendum est, aut minus vel amplius' quod æque diligendum
est. Omnis peccator, inquantum est peccator, non est diligendus ; et omnis
homo, inquantum est homo, diligendus est propter Deum ; Deus vero propter
seipsum. Et Deus propter se omni homine amplius diligendus est ; et amplius
quisque debet Deum diligere quam seipsum. Item amplius alius homo dili­
gendus est quam corpus nostrum, quia propter Deum omnia ista diligenda
sunt, et potest nobiscum Deo homo3 perjrui, quod non potest corpus, quia cor­
pus per animam vivit qua fruimur Deo.
Audisti aliqua de ordine caritatis, ubi expressum est nos amplius debere
diligere Deum quam omnes homines vel nos ipsos, et amplius animam
alterius hominis quam corpus nostrum.
In enumeratione etiam quatuor diligendorum superius posita prius
ponitur quod supra nos est ; secundo quod nos sumus ; tertio quod juxta
nos est ; quarto quod infra nos est. Ubi ordo diligendi insinuari videtur ex
ratione enumerationis. Non est autem apertum, utrum omnes homines
pariter debeamus diligere et tantum quantum nos4, vel minus.

An

omnes homines pariter diligendi sint

2. — Unde et super hoc sæpe movetur quæstio, quam perplexam
faciunt Sanctorum verba varie prolata.
Quidam enim tradere videntur quod pari affectu omnes diligendi sunt ;
sed in effectu, idest in exhibitione obsequii, distinctio observanda sit.
Unde Augustinus (lib. 1 De doct. christ., c. 28, n. 29 ; L. 34, 30) : Omnes
homines æque diligendi sunt ; sed cum omnibus prodesse non possis, his
potissime consulendum est, qui pro locorum et temporum vel quarumlibet
rerum opportunitatibus constrictius tibi quasi quadam sorte junguntur.
Pro sorte enim habendum est, quo quisque tibi temporaliter colligatius adhæret, ex quo legis potius illi dandum esse.
Idem Super Epistolam ad Galat., (c. vi, 10, n. 61 ; L. 34, 2146) : « Ope1. Quar. « post ». — 2. Quar. om. « aut amplius diligat quod minus est diligen­
dum ». — 3. Quar. om.« homo ». ·— 4. Ed. « tantum quantum et nos ».

remur bonum ad omnes, maxime autem ad domesticos fidei », idest ad
Christianos : Omnibus enim pari dilectione vita æterna optanda est, etsi
non omnibus eadem possunt exhiberi dilectionis officia, quæ fratribus maxime
sunt exhibenda, quia sunt invicem membra quæ habent eumdem patrem.
His aliisque testimoniis1 innituntur qui dicunt omnes homines pariter
diligendos esse caritatis affectu, sed in operis exhibitione differentiam
faciunti.
2.
QUÆ HIS REPUGNARE VIDENTUR

3. — Quibus obviat illud præceptum Legis (Exod., xx, 12), de dili­
gendis parentibus : Honora patrem tuum et matrem tuam, ut sis longævus
super terram. Ut quid enim specialiter illud acciperetur de parentibus,
nisi majori dilectione forent diligendi ?
Sed hoc illi referendum dicunt ad exteriorem exhibitionem, in qua præponendi sunt parentes. Unde honora dixit, non dilige.
Obviat etiam illis illud quod Hieronymus Super Ezechielem (cap. xliv,
25), ait, scilicet ut ordine caritatis, sicut scriptum est : « Ordinavit in me
caritatem », post omnium patrem Deum carnis quoque pater diligatur et
mater, et filius et filia3, frater et soror.
Ambrosius4 quoque diligendi exprimens ordinem, super illud Cant. :
« Ordinavit in me caritatem », 2 capitulo, ait : Multorum caritas inordinata
est. Quod in primo est, ponunt tertium vel quartum. Primo Deus diligendus
est, secundo parentes, tertio5 filii, post domestici ; qui si boni sunt, malis filiis
praeponendi sunt. Secundum hoc in Evangelio ad cujusque dilectionem pro­
prium ponit. (Marc., xii, 30 et 31) : « Diliges Dominum Deum tuum ex
toto corde tuo et ex totis viribus tuis, et proximum tuum sicut teipsum »,
et inimicos non ex tota virtute, non sicut te ipsum, sed simpliciter. Sufficit
enim quod diligimus, et non odio habemus.
Ecce hic6 ex præmissis aperte insinuatur quæ in affectu caritatis dis­
tinctio sit habenda, ut differenti affectu, non pari, homines diligamus,
et ante omnia Deum, secundo nos ipsos, tertio parentes, inde filios et
fratres, post domesticos, demum inimicos diligamus.
4. — Sed inquiunt illi, quæ de ordine dilectionis supra dicuntur, esse
referenda ad operum7 exhibitionem, quæ differenter proximis exhibenda
sunt : primo parentibus, inde filiis, post domesticis, deinde inimicis ;
Deum vero tam affectu quam obsequii exhibitione ante omnia diligendum.
Quod ALIQUI ILLORUM TRADUNT, TANTUM PROXIMUM
QUANTUM NOS ESSE DILIGENDUM

5. — Quorum etiam Nonnulli tradunt, affectu caritatis tantum pro­
ximos esse diligendos, quantum nos ipsos diligimus.
Quod confirmant auctoritate Augustini qui ait (lib. VIII De Trin.,
c. 8, n. 12 ; L. 42, 959) Nec illa jam quæstio moveat, quantum caritatis
fratri debeamus impendere, quantum Deo. Incomparabiliter plus Deo quam
nobis, fratri vero quantum nobis. Nos autem tanto magis diligimus, quanto
magis diligimus Deum.
Ex hoc et ex præmissis testimoniis Augustini asserunt, omnes homines
pariter esse diligendos a nobis, et tantum quantum nos ; Deum autem plus
ί
j
>
I

i.
L»

;
1. Ed. ad. « vel auctoritatibus ». — 2. Quar. om. « faciunt ». — 3. Ed. ad. « et »,
— 4. Sic in Glossa (L. 113, 1137) sub nomine Ambrosii, sed est ex Origene (hom. 2.
n. 8). — 5. Quar. « inde ». — 6. Quar. om. « hic ». — 7. F. operis ».

quam nos, corpus vero nostrum minus quam nos vel proximos. Nec in
enumeratione præmissa quatuor diligendorum, ordinem diligendi assi­
gnari dicunt, sed tantum quæ sunt diligenda.
Secundum alios non pari

affectu omnes diligendi sunt

6. — Verum quia præmissa verba Ambrosii ordinem diligendi secun­
dum affectum magis quam secundum effectum diligenter intuentibus expli­
care videntur, non indocte alii dicunt non solummodo exhibitione operis,
sed etiam in affectu caritatis ordinem differentem esse statutum, ut
ante omnia diligamus Deum, secundo nos, tertio parentes, quarto filios
vel fratres et hujusmodi, postea domesticos, demum inimicos.

Determinatio

auctoritatum

quæ

videntur

adversari

Quod vero Augustinus dicit pariter omnes esse diligendos, et pari
dilectione omnibus vitam optandam, ita accipi potest, ut paritas non ad
affectum referatur, sed ad bonum quod eis optatur, quia caritate1 omnibus
optare debemus, ut paria bona mereantur, sicut Apostolus dicit (7 Cor.,
vu, 7) : Volo omnes homines esse sicut me. Optanda est enim minoribus per­
fectio majorum, ut ipsi fiant perfecti et sic parem mereantur beatitudinem ;
vel pari dilectione, id est eadem dilectione omnes diligendi sunt.
Item quod ait : Ut tantum diligamus fratres quantum nos, ita intelligi
potest, id est, ad tantum bonum diligamus fratres ad quantum nos, ut
tantum bonum eis optemus in æternitate quantum nobis, etsi non tanto
affectu : vel ibi quantum similitudinis est, non quantitatis.
Quæstio

de parentibus malis

et aliis bonis

7. — Solet quæri, si parentes nostri mali sint, vel filii, vel fratres, an
magis vel minus diligendi sint aliis bonis hac ratione nobis non copulatis.
Videtur quod magis sint diligendi boni qui nobis carne non sunt con­
juncti, quam alii4 carne conjuncti, quia nobis sunt conjuncti corde, glutino
caritatis. Sanctior est enim copula cordium quam corporum.
Unde Beda (/n Luc., vili, 19 ; L. 92, 433) : « Mater mea et fratres mei
hi sunt qui verbum Dei faciunt », ait : Non injuriose negligit matrem, nec
mater negatur, quæ etiam de cruce agnoscitur, sed religiosiores monstrantur
copulæ mentium quam corporum.
Verumtamen latebrosa quæstio est hæc, nec a nobis plene absolvenda
properantibus ad alia.
Movemur enim super illis verbis (Origenes, sub nomine Ambrosii ;
L. 113,1137) : Inimicos non ex tota virtute, non sicut teipsum jubet diligere,
sed simpliciter : sufficit enim quod diligimus, et non odio habemus6.
Quod non ita est accipiendum, quasi sufficiat tibi diligere inimicum
et non sicut teipsum, quia omnes et amicos et inimicos sicut teipsum
diligere debes. Sed ad ostendendum gradus diligendi Deum et proximum
et inimicum, qui tamen proximus est, propria* Dominus ponit cum ait
(Mat., xxii, 37) : Diliges Deum ex tota virtute, et proximum tuum sicut teip­
sum6. Non ait : ex tota virtute, ut ostendat proximum diligendum minus

1. Ed. « caritatem ». — 2. Quar. « mali ». — 3. Quar. « habeamus ». — 4. Ed.
« quos ». — 5. Quar. « te ».

quam Deum. Dicit etiam (Luc., vi, 27) : Diligite inimicos vestros, nec addit :
ex tota virtute, nec : sicut teipsum, sed simpliciter. Sufficit enim quod dili­
gimus et non odio habemus, id est, sufficit dicere, ut diligamus et1 non odio
habeamus, non quin eos diligere debeamus sicut nos, quia proximi sunt ;
sed sufficit si eos minus diligimus quam alios proximos : quod dilectionis
genus innuit.
Quæstio Augustini

in libro

Retractationum

8. — Quæri etiam solet, cur Dominus praeceperit diligere inimicos,
cum alibi praecipiat odio habere parentes et filios. (August, lib. I Retract,
c. 19, n. 5 ; L. 32, 615).
Ad quod dicendum est, duo esse diligenda in homine, naturam et vir­
tutem, vitia vero et peccatum esse 2 odiendum. Et parentes ergo, inquantum
mali sunt, odiendi sunt ; et inimici diligendi, inquantum homines. Diliga­
mus ergo inimicos lucrandos regno Dei, et odiamus vitia in propinquis,
quæ nos3 impediunt a regno Dei, et in omnibus communiter naturam dili­
gamus quam Deus fecit.
De gradibus caritatis

9. — Sciendum quoque est diversos esse gradus caritatis. Est enim
caritas incipiens, proficiens, perfecta et perfectissima.
Unde Augustinus [Tract, v in Epist, i Joan., c. 3, n. 4 ; L. 35, 2014) :
Perfecta caritas hæc est, ut quis paratus sit pro fratribus etiam mori. Sed
numquid mox ut nascitur, etiam prorsus perfecta est ? Immo ut perficiatur,
nascitur ; cum fuerit nata, nutritur; cum fuerit nutrita, roboratur ; cum
fuerit roborata, perficitur ; cum ad perfectionem venerit, dicit [Philip., i, 23) :
« Cupio dissolvi et esse cum Christo etc. »
Hic aperte progressus et perfectio caritatis insinuatur, quam perfectio­
nem etiam Veritas commendat dicens (Joan., x, 12) : Majorem hac dilec­
tionem nemo habet, quam ut animam suam ponat quis pro amicis suis
Quod utique dictum est de opere dilectionis, quia major dilectionis effec
tus non est quam ponere animam pro aliis. Nec te moveat quod ait :
pro amicis, qui enim ponit animam pro amicis, et pro inimicis ponit,
ad hoc ut et ipsi fiant amici.

DIVISIO TEXTUS

ί
i

10. — « Post prædicta de ordine caritatis etc. » (1)
Postquam determinavit Magister quid esset ex caritate
diligendum hic determinat de ordine caritatis.
Dividitur autem hæc pars in duas. In prima determinat
ordinem caritatis respectu diligibilium quantum ad quantitatem
dilectionis ; in secunda quantum ad quantitatem meriti, d. 30,
ibi : « Hic quæri solet... »
Prima pars dividitur in duas. In prima determinat de ordine
caritatis quantum ad diversos gradus diligibilium ; in secunda
1. Ed. « ut » — 2. Quar. om. « esse ». — 3. Quar. « si impediunt ».

quantum ad diversos gradus1 respectu status ipsius diligentis,
ibi : « Sciendum quoque etc. » (9)
Prima in duas. In prima determinat ordinem caritatis res­
pectu diligibilium. In secunda movet quasdam quæstiones circa
determinata, ibi : « Solet2 quæri, etc. » (7)
Circa primum duo facit. Primo ostendit caritatem habere
ordinem. Secundo ostendit secundum quid attendendus sit
ordo iste, ibi : « Unde et super hoc sæpe etc. » (2)
Et circa hoc duo facit. Primo ponit diversas circa hoc opi­
niones. In secunda3 determinat quid sibi videatur, ibi « Ve­
rum quia præmissa... » (6)
Circa primum duo facit. Primo ponit opiniones4 diversas, et
rationes earum. Secundo ostendit quomodo prima opinio ratio­
nibus alterius partis respondet, ibi: «Sed inquiunt illi, etc. » (4)
Circa primum duo facit. Primo ponit opinionem illorum qui
dicunt ordinem caritatis attendendum esse solum secundum
effectum ; secundo illorum qui dicunt etiam secundum affectum
attendendum esse, ibi : « Quibus obviat etc. » (3)
« Sed inquiunt illi, etc. » (4) Hic ostendit quomodo prima opi­
nio rationibus alterius partis respondet. Et circa hoc duo facit.
Primo ostendit quomodo prima opinio respondet rationibus
secundae. In secunda5 ostendit quomodo prima opinio addit [aequa­
lem6] dilectionem esse impendendam proximo quantum ad
affectum7, sicut et sibi ipsi, ibi : Quorum etiam nonnulli etc. » (5)
« Solet autem quæri, etc. » (7) Hic movet quasdam quæstio­
nes circa veritatem determinatam. Et dividitur in duas partes
secundum duas quæstiones quas movet. Secunda incipit ibi :
« Quæri etiam solet, etc. » (8)

Hic quæruntur octo.

Primo, utrum caritatis sit habere ordinem.
Secundo, utrum ille ordo sit attendendus secundum affectum
vel8 effectum simul, vel secundum affectum tantum.
Tertio, utrum Deus super omnia diligendus sit.
Quarto, utrum ejus dilectio admittat intuitum alicujus mer­
cedis
Quinio, utrum proximos quantum nos ipsos diligere debeamus.
Sexto, utrum inter proximos propinqui extraneis præferendi
sint.
Septimo, de ordine propinquorum ad invicem.
Octavo, de perfectione caritatis, et9 gradibus enumeratis.
1. Ed. om. « gradus », unde V. ad. in nota « forte omittendum « respectu », vel legendum
« respectus ». — 2. Ed. ad. « etiam ». — 3. α « secundo ». — 4. Ed. « quæstiones ».
5. a « secundo ». — 6. αβγδ RA. « inaequalem ». — 7. γ RA. « effectum ». —
y. 5VPF. « et ». — 9. α « in ».

II-II, q. 26, a. 1 ; Car., a. 9.

11. — AD PRIMUM SIC PROCEDITUR. Videtur

quod

CARITAS ORDINEM NON HABEAT. .

d

,

A»

)

1. Bernardus1 enim dicit quod amor gradum nescit, digni­
tatem non considerat. Sed omnis ordo habet aliquem gradum.
Ergo in caritate non est aliquis ordo.
2. Præterea. Philosophus dicit (VIII Eih., Θ 7. 1157ft, 36 ;
1. 5, k.) quod « amicitia aequalitas quaedam est. » Sed æqualitas
est uniformis diversitatem non patiens, sicut nec unitas divi­
sionem. Ergo caritas non habet ordinem.
3. Præterea. Ordinare rationis est cujus est conferre. Sed
caritas non est in ratione, sed in voluntate quæ non est vis
collativa. Ergo in caritate non est ordo.
4. Præterea. Ordo distinctionem requirit. Sed caritas
est magis unitiva inter alias virtutes. Cum ergo in aliis virtuti­
bus non assignetur ordo, nec2 in caritate assignari debet.
5. Præterea. Omne illud quod pertinet ad actum virtutis
sicut circumstantia quædam necessaria, cadit sub præcepto®.
Sed ordo dilectionis non cadit sub præcepto ; quia ex quo im­
pendo alicui quod debeo, lex non prohibet quin illi cui non teneor
plus impendam. Ergo ordo dilectionis non est circumstantia
debita in caritate.

12. — SED CONTRA. Sicut dicit Dionysius, 4 cap. De divin,
nomin., (n. 32 ; G. 3, 734 ; 1. 22, p. 468) malum hominis est contra
bonum rationis esse4. Sed malum hominis est contra virtutem
esse. Ergo in qualibet virtute oportet bonum rationis esse.
Sed bonum rationis est quod homo ordinate faciat unumquodque
quod facit. Cum ergo caritas sit virtus, oportet quod ordinem
habeat.
13. — Præterea. Actus virtutum variatur secundum exigen­
tiam objectorum. Sed objectum caritatis quod est bonum ordi­
nem habet, cum quoddam sit melius altero. Ergo et caritas
debet ordinem habere.
14. —■ Præterea. Ubicumque unum est propter alterum, ibi
est aliquis ordo. Sed caritas diligit aliquid propter alterum, sicut
omnia propter Deum. Ergo caritas ordinem habet.
1. Quoad sensum in Serm. 64 in Cani., n. 10, (L. 183, 1088) ; serni. 79, n. 1 (L. 182,
1163) ; serm. 83, n. 3 (L. 182, 1182.) — 2. Ed. « neque ». —■ 3. β homot. « præcepto...
quia ex quo ». — 4. α homot. « esse... Sed bonum ».

15. ■— RESPONSIO. Dicendum quod in quolibet actu virtutis
oportet esse modum, quia non est justus aliquis1 nisi justa
juste faciat. Modus autem in actu virtutis est ex commensuratione potentiæ ad objectum, ut ab eodem a quo speciem habet
mensuram recipiat. Objectum autem caritatis bonum est hoc
modo quod « bonum simpliciter, ut dicit Philosophus in
VIII Elh., (Θ 7. 1157b, 26 ; 1. 5, f.), est amabile simpliciter2,
unicuique autem proprium bonum. » Unde cum in hoc contingat
esse magnam diversitatem et gradus diversos, secundum quod
unum est altero melius vel magis propinquum, oportet quod etiam
et actus dilectionis ordinem habeat ad hoc quod sit virtuosus.
16. — AD PRIMUM ergo dicendum quod in amore potest
accipi duplex gradus. Unus diligibilis ad diligibile, et de hoc
gradu loquimur ; alius gradus diligentis ad diligibile, et de hoc
loquitur Bernardus.
■ Hunc tamen gradum quodammodo scit amor, quodammodo
nescit. Scit quidem quantum ad exteriorem effectum, quia non
eadem superioribus et æqualibus impendit ; sed nescit quantum
ad affectum, inquantum unit amantem amato ; et interdum
aliquid de affectu in effectu relucet, ut scilicet ad superiores nos
magis confidenter habeamus et ad inferiores magis socialiter.
17. ■— Ad secundum dicendum quod amicitia non consistit
in æqualitate æquiparantiæ solum, quia potest esse ad superiores,
inferiores et æquales ; sed consistit in æqualitate proportionis :
quæ quidem æqualitas diversitatem non refugit quantitatis ;
sicut eadem proportio, scilicet sexquialtera, est trium ad duo
et sex ad quatuor, quamvis inæqualis sit quantitatis excessus.
18. — Ad tertium dicendum quod actus rationis dilectionem
præcedit. Priora autem aliquid sui in posterioribus relinquunt
et ita3 ordo quem facit ratio in dilectione invenitur, ut dilectio
sit ordinata ; non quod ipsa ordinem faciat, sed quia in ordinata
bona per rationem accepta ordinate tendit.
19. — Ad quartum dicendum quod aliæ virtutes ordinant
hominem in seipso, sicut fides, temperantia et hujusmodi. Justitia
vero ordinat ad alium, secundum quod æquatur ei quantum ad res
circa quas est justitia. Sed caritas ordinat ad alium secundum
quod unit per affectum quantum ad ipsum ; et ideo proprium
objectum caritatis est ipsa rationalis natura5 ad quam caritas
habenda est in qua plurimi gradus inveniuntur. Et ideo magis
assignatur ordo in caritate quam in aliqua alia virtute.
20. — Ad quintum dicendum quod in uno genere non potest
I. β « quis ». — 2. α om. « simpliciter ». — 3. F. om. « ita ». — 4. β « creatura ».

DISTINCTIO XXIX, ART. II

925

esse nisi unum summum. Et ideo si diligo aliquid quasi ultimum
finem, non possum Deum diligere quasi ultimum finem. Ex hoc
ergo ipso quod alterum quod est minus diligendum æquiparo
in dilectione ei quod diligendum est magis, non totum dilectionis
quod debeo impendo ei quod magis diligendum est ; et similiter
etiam patet in aliis. Unde ordo caritatis est in præcepto ; et
« peccat qui præposlere agit », ut in Littera (1) dicitur.
ARTICULUS II

21. — AD SECUNDUM SIC PROCEDITUR. Videtur

ouod

ORDO CARITATIS NON SIT ATTENDENDUS SECUNDUM AFFECTUM,

SED SECUNDUM EFFECTUM TANTUM.

1. Sicut enim prima veritas cui innititur fides, est una in
omnibus ; ita summa bonitas cui innititur caritas, una est. Sed
fides æqualiter certa est de omnibus quæ ex fide creduntur.
Ergo et caritas æqualiter afficitur ad omnia quæ ex caritate
diligit.
2. Præterea. Actus mensuratur secundum rationem objecti.
Sed quamvis plura sint quæ ex caritate diligantur1, tamen in
omnibus est una dilectionis ratio, scilicet divina bonitas quæ est
objectum caritatis. Ergo ad omnia quæ ex caritate diliguntur
est æqualis affectio.
3. Præterea. Quanto aliquis ad alterum magis afficitur tanto
majus bonum ei desiderat. Sed omnibus quæ ex caritate dili­
gimus idem bonum optamus, vel de habito complacet nobis,
scilicet vita æterna. Ergo æquali affectione omnes diliguntur.
4. Præterea. Ordo caritatis est in præcepto. Non autem est
in præcepto quantum ad affectum, quia dum exhibeam unicuique
quod sibi debeo, etiamsi sine affectu faciam, non sum reus præcepti. Ergo ordo caritatis non attenditur secundum affectum
sed secundum effectum2 tantum.
5. Præterea. Ubi est major affectus est etiam majus meritum,
quia meritum secundum radicem caritatis3 mensuratur. Sed
non magis meretur homo in dilectione propinquorum quam alio­
rum4, vel etiam sui ipsius quam aliorum. Ergo ordo amoris non
est accipiendus secundum affectum.

22. ·— SED CONTRA. Gregorius dicit (Hom. xxx in Evang.,
n. 1 ; L. 76, 1220) quod « probatio dilectionis est exhibitio operis. »
Î. Ed. « diliguntur ». — 2. Ed. om. « sed secundum effectum ». — 3. F. « caritas ».
— 4. α homol. « aliorum... Ergo ordo ».

Si ergo secundum effectum est ordo, oportet quod etiam sit
secundum affectum.
23. ■— Præterea. Bonum est objectum caritatis quantum ad
affectum. Sed ordo caritatis, ut dictum est (15), attenditur secun­
dum diversitatem bonorum. Ergo caritas habet ordinem non
solum secundum effectum, sed etiam secundum affectum.
24. — Præterea. Sicut caritas principaliter respicit affectum,
ita beneficentia respicit effectum. Si ergo ordo esset solum
secundum effectum, non esset hæc ordinatio caritatis, sed solum
beneficentiæ : quod est contra auctoritatem Canticorum in
Littera (3) inductam.

25. — RESPONSIO. Dicendum quod effectus exterior non
pertinet ad caritatem nisi inquantum ex affectu procedit, in quo
primo est caritatis actus. Unde si esset ordo in effectu tantum
attendendus, ordo ille nullo modo ad caritatem pertineret,
sed ad alias virtutes magis, sicut ad liberalitatem vel mise­
ricordiam. Unde cum caritas ordinata perhibeatur, oportet
quod ordo, in affectu observetur et ex affectu in effectum pro­
deat1 ; non hoc modo quod ei qui plus ex affectu diligitur magis
in effectu impendatur ; sed quod homo sit paratus magis impen­
dere, si necesse foret, quia quandoque qui diliguntur nostris
auxiliis non indigent.
Et hoc etiam patet per simile in natura ; quia unicuique rei
naturali tantum inditum est a Creatore2 de amore naturali erga
aliquid, quantum necessarium est ut effectum circa id exhibeat.
Et similiter secundum gradum qui necesse est ut observetur
in effectu, ordo affectus lege divina imperatur.

26. — AD PRIMUM ergo dicendum quod objectum fidei non
est veritas prima secundum quod est in re existens tantum, sed
secundum quod est nobis divinitus annuntiata, quia fides ex
auditu est. Et ideo quia omnia quæ sunt fidei annuntiata sunt
nobis eodem modo, ideo æqualis certitudo de eis habetur. Sed
caritatis objectum est bonum, secundum quod est in rebus ; et
ideo cum in diversis rebus diversimode1 divina bonitas inveniatur,
oportet quod diversimode affectio nostra in illa transeat.
27. — Ad secundum dicendum quod quamvis sit eadem ratio
communis diligendi in omnibus, tamen illa ratio non æqualiter
participatur in singulis ; et ideo nec æqualis affectio eis debetur.
28. — Ad tertium dicendum quod intensio actus, præcipue
in actibus animæ quæ non necessario secundum totum suum;
1. Ed. « procedat ». — 3. RA. « inductum est a causatore ».

posse agit sicut naturalia, non mensuratur ad quantitatem objecti
tantum, sed ad efficaciam agentis et conatum in agendo. Unde
non melius videt qui majorem rem intuetur, sed qui clarius videt.
Ideo etiam non oportet quod æqualiter afficiar ad illud cui æquale
bonum desidero.
29. — Ad quartum dicendum quod ille qui impendit quod
debet alicui sine affectu, quamvis non sit reus præcepti quod est
de actu justitiæ, est tamen reus præcepti quod est de caritate ;
unde Rom., i, 31, sicut vitium reputatur « sine affectione » esse.
30. ■—■ Ad quintum dicendum quod de quantitate meriti
diligibilium diversorum quæstio erit in sequenti dist., et ideo
ibi reservetur.
ARTICULUS III
ΙΪ-Π, q. 26, a. ‘2; Car., n. 4 ad 2;

31. — AD TERTIUM SIC PROCEDITUR. Videtur
Deus NON SIT SUPRA OMNIA DILIGENDUS EX CARITATE.

ouod

1. Quia sicut dicit Dionysius, 4 cap. De div. nom. (n. 15 ;
G. 3, 714 ; 1. 12, p. 405), « amor est uniliva virtus. » Sed magis
est sibi unusquisque unitus quam Deo. Ergo magis ex caritate
debet se diligere quam Deum.
2. Præterea. Philosophus dicit in VIII Eth., [Θ 7. 1157b,
27 ; 1. 5, f.) quod « unicuique est amabile quod est sibi bonum. »
Sed quidquid diligitur2 propter hoc quod est sibi bonum, prop­
ter seipsum diligit3 homo. Ergo quidquid diligit propter seipsum
diligit. Ergo se magis diligit omnibus quæ diligit ; et ita non
diligit Deum supra omnia.
3. Præterea. Philosophus dicit in IX Eth., (t 4. 1166a, 1 sq. ;
1. 4) quod amicabilia quæ sunt ad alterum veniunt ex amicabilibus
quæ sunt ad seipsum. Sed primum in quolibet genere est potis­
simum. Ergo amor quem quisque habet ad seipsum, est potior
amore quem habet ad alterum ; et ita quisque plus seipsum
quam Deum diligit secundum naturam, et ita etiam secundum
caritatem, cum gratia naturam non destruat.
4. Præterea. Sicut dicit Gregorius, [Hom. xxx in Evang.,
n. 1 ; L. 76, 1220) « probatio dilectionis est exhibitio operis ».
Sed tantum quisque facit pro gratia conservanda sive beatitudine creata habenda, quantum pro Deo. Ergo tantum diligit
quis gratiam vel beatitudinem creatam, quantum Deum. Sed
1. Ed. om. « diversimode ». — 2. Ed. » diligiL ». —· 3. a
Sc magis. ».

homot t diligit.... Ergo

dilectio qua dicimur diligere virtutem vel aliquod accidens, refer­
tur ad ipsum subjectum accidentis cui desideratur illud acci­
dens. Ergo tantum quisque diligit se habens caritatem, quan­
tum Deum.
5. Præterea. Tantum quisque diligit proximum quantum
diligit Deum in ipso ; sed quantum quisque diligit Deum in se
tantum diligit Deum in proximo vel in seipso1, quia Deus non est
melior in se quam ubicumque est. Ergo tantum quisque diligit
vel2 seipsum vel proximum quantum diligit Deum ; et ita non
diligitur Deus ex caritate super omnia.

32. — SED CONTRA. Finis magis diligendus est his quæ sunt
ad finem. Sed Deus est finis omnium diligibilium ex caritate.
Ergo ipse est maxime diligendus.
33. — Præterea. Unicuique est diligibile proprium bonum,
secundum Philosophum. Sed Deus est majus bonum quam ali­
quid aliud, et est proprium magis alicui quam aliquid aliud ;
quia est magis intimum animæ quam etiam ipsa sibi, ut dicitur
in libro De spiritu et anima (c. 14 ; L. 40, 789). Ergo Deus super
omnia diligendus est.
34. — Præterea. Quod est causa aliorum in unoquoque genere,
maximum est in genere illo, ut dicitur in II Meta., (a 1. 993r',
24; 1. 2, n. 292). Sed Deus est causa et ratio quare omnia ex
caritate diligantur, quia diyina bonitas est per se objectum cari­
tatis. Ergo magis diligendus est Deus quam aliquid aliud.
35. — RESPONSIO. Dicendum quod cum objectum amoris
sit bonum, dupliciter aliquis tendere potest in bonum alicujus rei.
Uno modo, ita quod bonum illius rei ad alterum referat, sicut
quod bonum unius rei optet alteri, si non habet ; vel complaceat
sibi, si habet ; sicut amat quis vinum in quantum dulcedinem
vini peroptat3, et in hoc gaudet quod eo fruatur, non quod vinum
ipsum habeat ; et hic amor vocatur a quibusdam amor concupiscentiæ. Amor autem iste non terminatur ad rem quæ dicitur amari,
sed reflectitur ad rem illam cui optatur bonum illius rei.
36. — Alio modo amor fertur in bonum alicujus rei ita quod ad
rem ipsam terminatur, inquantum bonum quod habet complacet
quod habeat, et bonum quod non habet optatur ei ; et hic est
amor benevolentiae qui est principium amicitiæ, ut dicit Philo­
sophus in IX Eth. (i 5. 1167a, 3 ; 1. 5, e).
Unde gradus caritatis secundum hunc modum amoris atten1. Ed. « Tantum quisque diligit Deum in proximo vel in seipso... ». — 2. Ed. om
« vel » — 3. β « praioptat. ».

dendi sunt, quia caritas1 amicitiam includit, ut supra (d. 27, 108)
dictum est.
37. — Bonum autem illud unusquisque maxime vult salvari
quod est sibi magis placens ; quia hoc est appetitui informato
per amorem magis conforme ; hoc autem est suum bonum. Unde
secundum quod bonum alicujus rei est vel æstimatur magis bonum
ipsius amantis, hoc amans magis salvari vult in ipsa re amata.
Bonum autem ipsius amantis magis invenitur ubi perfectius est.
Et ideo, quia2 pars quælibet imperfecta est in seipsa, perfectio­
nem autem habet in suo toto, ideo etiam naturali amore pars
plus tendit ad conservationem sui totius quam sui ipsius. Unde
etiam naturaliter animal opponit brachium ad defensionem capitis
ex quo pendet salus totius. Et inde est etiam quod particulares
homines seipsos morti exponunt pro conservatione communi­
tatis cujus ipsi sunt pars.
38. ■— Quia ergo bonum nostrum in Deo perfectum est, sicut
in causa universali prima et perfecta bonorum, ideo bonum in
ipso esse magis naturaliter complacet quam in nobis ipsis. Et
ideo etiam amore amicitiae naturaliter Deus ab homine plus seipso
diligitur. Et quia caritas naturam perficit, ideo etiam secundum
caritatem Deum supra seipsum homo diligit et super omnia alia
particularia bona. Caritas autem supra naturalem dilectionem
ipsius addit quamdam associationem in vita gratiæ ut supra
(d. 27, 108) dictum est.
39. — Quidam autem dicunt quod aliquis naturaliter amore
concupiscentiæ Deum plus seipso diligit, inquantum divinum
bonum est sibi delectabilius ; sed amore amicitiæ plus seipsum
naturaliter quam Deum diligit, dum plus se vult esse et vivere
et habere aliqua bona quam Deum ; sed caritas ad hoc naturam
elevat ut etiam per amicitiam aliquis plus Deum diligat quam
seipsum.
40. — Sed prima opinio probabilior est ; quia inclinatio naturæ
hominis inquantum est homo, nunquam contratendit3 inclina­
tioni virtutis, sed est ei conformis.

41. — AD PRIMUM igitur dicendum quod amor non est unio
ipsarum rerum essentialiter, sed affectuum. Non autem est incon­
veniens ut illud quod est minus conjunctum secundum rem, sit
magis conjunctum secundum affectum, dum plerumque ea quæ
realiter nobis conjuncta sunt, nobis displiceant et ab affectu
maxime discordent. Sed amor ad rerum unionem inducit, quan­
tum possibile est4. Et ideo amor divinus facit hominem, secun1. F. « caritatis. » — 2. RA. om. « quia ». — 3. α ed. conlradicil ». — 4. a h<>mot. « possibile est... non sua vita ».

comment, tn lib. sentent. - ru. — 31

1

dum quod possibile est, non sua vita, sed Dei, vivere, sicut Apos­
dicit Gal., n1,20 : « Vivo ego, jam non ego, vivit vero in me

tolus

Christus. »
42. — Ad secundum dicendum quod quamvis unicuique sit
amabile quod sibi est bonum, non tamen oportet quod propter
hoc sicut propter finem ametur, quia est sibi bonum, cum
etiam amicitia non retorqueat ad seipsum bonum quod ad
alterum optat. Diligimus enim amicos, etiamsi nihil nobis
debeat inde fieri.
43. — Ad tertium dicendum quod amicabilia quæ sunt ad
alterum venerunt ex amicabilibus quæ sunt ad seipsum, non
sicut ex causa finali, sed sicut ex eo quod est prius in via gene­
rationis. Quia sicut quilibet sibi prius est notus quam alter,
etiam2 quam Deus ; ita etiam dilectio quam quisque habet ad
seipsum est prior ea dilectione quam habet ad alterum, in via

generationis.
44. — Ad quartum dicendum quod opera nostra, proprie
loquendo non proportionantur affectioni qua Deum3 in seipso
diligimus, quia ex nostris operibus nihil ei accrescit vel accres­
cere potest. Sed si esset possibile quod ex nostris operibus aliquid
ei accresceret, habens caritatem multo plura faceret propter
beatitudinem ei conservandam quam propter eam sibi adipis­
cendam.
45. — Ad quintum dicendum quod Deus ubique æqualiter
diligitur ; tamen divinum bonum esse in isto, non est tantum
amabile sicut ipsum esse in Deo, quia non æque perfecte in omni­
bus est.

ABTICULUS IV
JI-II, q. 27, a. 3.

46. — AD QUARTUM SIC PROCEDITUR. Videtur quod
Df.I NON POSSIT HABERI RESPECTUS AD ALIQUAM

IN DILECTIONE

MERCEDEM4.

1. Quia Joan., x, mercenarius vituperatur. Sed mercenarius
dicitur qui mercedem quærit. Ergo dilectio Dei ex caritate non
admittit respectum mercedis.
2. Præterea. Augustinus (in Serm. ccclxxxv, c. 4 ; L. 38,
1692) dicit : « Deo licet sine præmio serviri non possit, tamen sine
1. F. « xi ». — 2. Ed. « et ». -— 3. aySA RA « ipsum », β « ipsum Deum ». —
4. a « Et quod in dilectione Dei haberi respectus ad aliquam mercedem non videtur
posse fieri. »

intuitu præmii serviendum est1. » Sed. præmium nihil aliud est
quam merces laboris. Ergo sine respectu mercedis Deo servien­
dum est.
3. Præterea. Amicitia civilis quamvis habeat multas delec­
tationes2 et utilitates, tamen ad eas non respicit, sed supra hones­
tum fundatur. Sed amicitia caritatis magis est honesta quam ami­
citia civilis. Ergo nec ipsa ad aliquam utilitatem respicit.
4. Præterea. Merces est finis eorum quæ propter mercedem
fiunt. Sed finis diligitur magis quam ea quæ sunt ad finem. Si
ergo Deus propter aliquam mercedem diligeretur, aliquid aliud
magis diligeretur Deo : quod est contra rationem caritatis.
5. Præteiea. Sicut per caritatem homo adipiscitur præmium,
ita etiam fugit pœnam. Sed caritas expellit timorem pœnæ,
maxime si sit perfecta (I Joan., n, 18). Ergo videtur quod etiam
excludat3 intuitum mercedis.

47. — SED CONTRA. Sicut dicitur in4 Glossa Ματ., i,
« spes generat caritatem. » Sed spes est expectatio mercedis.
Ergo caritas potest esse cum intuitu mercedis.
48. — Præterea. Hebr., xi, 26, dicitur de sanctis patribus quod
aspiciebant in remunerationem. Sed constat quod ipsi diligebant
Deum ex caritate. Ergo dilectio Dei ex caritate compatitur intui­
tum mercedis.
49. — Præterea. Amicorum est quod quærunt invicem perfrui.
Sed nihil aliud est merces nostra quam perfrui Deo, videndo
ipsum. Ergo caritas non solum non excludit, sed etiam facit
habere oculum ad mercedem.
50. — RESPONSIO. Dicendum quod merces proprie dicitur
præmium quod quis ex labore vel opere aliquo meretur. Præmium
autem est quod alicui in bonum ejus redditur5. Unde merces,
inquantum hujusmodi, importat aliquid referibile per amorem
ad id cui merces redditur. Mercedem enim aliquis propter seip­
sum amat. Non tamen est de ratione mercedis quod sit inten­
tionis finis, quia plerumque aliquis mercedem ex opere non quaerit,
cuie merces datur.
51. ■— Ea autem quæ propter se aliquisxdiligit, vel sunt perfec­
tiones illius formaliter, sicut sanitas, virtus, operatio, dilectio
et hujusmodi ; vel sunt effectiva vel conservativa horum, aut
contrariorum prohibitiva.
1. Implicite in dicto loco. Expressius autem Bernardus in lib. De diligendo Deo,
e. 7, n. 17 (L. 182, 894) : « Non enim sine praemio diligitur Deus, etsi absque præmii
intuitu diligendus sit. » — 2. Ed. « dilectiones ». — 3. Ed. '<■ excludit ». — 4. a.
« dicit Glossa ». — 5. a homot. « redditur... Mercedem enim ». — 6. α ad. « tamen ».

Unde si aliquis amat aliquid extra se propter seipsum, illud
potest dici merces, inquantum ex eo aliquid in ipso relinquitur
vel conservatur. Sed, sicut supra dictum est, de ratione amicitiæ est
quod amicus sui gratia diligatur. Unde amicus non habet in ami­
citia rationem mercedis, proprie loquendo, quamvis ea quæ ex
amico in nobis fiunt, rationem mercedis habere possint, sicut
delectationes et utilitates quas ex ipso amans consequitur,
ratione quarum1 ipse amicus merces dicitur quasi causaliter,
sicut dicitur Deus merces nostra ratione eorum quæ ex ipso in
nobis sunt.
52. — Patet ergo quod ponere mercedem aliquam finem amoris
ex parte amati, est contra rationem amicitiæ. Unde caritas per
hunc modum oculum ad mercedem habere non potest : hoc enim
esset Deum non ponere ultimum finem, sed bona quæ ex ipso
consequitur.
Sed ponere mercedem esse finem amoris ex parte amantis, non
tamen ultimum, ut2 scilicet ipse amor est quædam operatio aman­
tis, non est contra rationem amicitiæ ; quia ipsa amoris i/peratio
cum sit quoddam accidens, non dicitur amari nisi propter suum
subjectum, ut ex dictis patet. Et inter ea quæ propter se aliquis
diligit, potest esse ordo, salva amicitia. Unde et ipsam operarationem amoris possum amare, non obstante amicitia, propter
aliquid aliud.
Erit tamen contra rationem virtutis, si yirtutis operatio
propter aliquid aliud virtute inferius, cujusmodi sunt tempo­
ralia bona, diligatur.
53. — Patet ergo quod habens caritatem non potest habere oculum
ad mercedem, ul ponat aliquid quodcumque finem amati, scilicet
Dei — hoc enim esset contra rationem caritatis, ut est amicitia
quædam — nec iterum ut ponat aliquod bonum temporale finem
ipsius amoris; quia hoc est contra rationem caritatis, ut est
virtus.
Potest lamen habere oculum ad mercedem, ut ponat beatitudinem
creatam finem amoris, non autem finem amati : hoc enim nec3
est contra rationem amicitiæ, neque contra rationem virtutis,
cum beatitudo virtutum sit finis.

54. — AD PRIMUM ergo dicendum quod mercenarius ibi
dicitur qui opus spirituale propter mercedem temporalem exercet.
55. — Ad secundum dicendum quod sine intuitu præmii ser­
viendum est, ita quod præmium non ponatur finis ejus quod
amatur et cui servitur, sed quod ponatur finis ipsius servitii
vel amoris.
1. αβγόηλ « quorum ». — 2. Ed. « prout ». —· 3. Ed. « neque ».

56. ·—■ Ad tertium dicendum quod amicitia non respicit delec­
tationes et utilitates amicorum quasi finem, propter quem amicus
amat.
Ad quartum patet solutio per ea quæ dicta sunt.
57. — Ad quintum dicendum quod bonum de quo est spes,
magis est consonum amori quam malum de quo est timor. Et
ideo quamvis perfecta caritas foras mittat1 timorem pœnæ,
non tamen oportet quod foras mittat intuitum mercedis. 1
ARTICULUS V
II-II, q. 26, a. 4 ; q. 44, a. 8, ad 2 ; Car. a. 9 ; II Tim., c. 3, 1. 1.

58. — AD QUINTUM SIC PROCEDITUR. Videtur

quod

HOMO EX CARITATE NON DEBEAT SEIPSUM MAGIS QUAM PROXIMUM

DILIGERE.

1. Illud enim propter quod aliud2 relinquitur, magis amatur.
Sed caritas facit hominem seipsum relinquere quodammodo et
amato inhærere ; quia Dionysius dicit (De div. nom., c. 4, n. 13 ;
G. 3, 711 ; 1. 10, p. 395) quod amor ponit hominem extra se et
collocat eum in amato. Ergo plus amat amicum quam se.
2. Præterea. Deum magis quam nos ipsos diligimus, inquan­
tum bonum nostrum perfectius in eo quam in nobis invenitur.
Sed similiter perfectius invenitur in aliquo proximorum quam in
nobis ; [quia3] bona quæ nos habemus perfectius habent. Ergo
debemus magis proximum quam nos ipsos diligere.
3. Præterea. Illud quod aliquis maxime in seipso diligit est
vivere et esse. Sed caritas facit ponere vitam corporalem pro
fratribus. Quidam autem4 gentiles pro amore amicorum se morti
exposuerunt sine aliqua spe vitæ æternæ. Ergo amicitia et cari­
tas facit magis diligere proximum quam seipsum.
4. Præterea. Illos magis diligimus quorum bona magis opta­
mus et mala magis vitamus. Sed, sicut dicit Philosophus
in IX Eth., (ili. 1171b, 15 sq. ; 1. 13, i k) in tristitiis6 amicos
tarde vocandum, ad eorum autem tristitias prompte eundum ;
in læliliis autem e converso, quia eos prompte vocandum, difficulter
ad eorum laetitias6 se ingerendum. Ergo caritas facit magis amare
proximos quam seipsos.
5. Præterea. Beneficentia est effectus caritatis. Sed magis
laudantur qui sunt benefici ad amicos quam qui sunt benefici
ad seipsos. Ergo caritas facit magis amare proximos quam seip­
sum.
1. αβ « mittit ». — 2. a « aliquid ». — 3. αβγ&ηλ « qui ». — 4. Ed. « enim ». —
D. Ed. « tristitia ». — 6. Ed. » lætitiam ».

6. Præterea. Amicitia facit hominem gaudere de conversa­
tione cum amicis. Sed homo magis delectatur de conversatione
ad amicos quam de conversatione sui ad seipsum. Ergo plus amicos
et proximos quam seipsum diligit.

59. — SED CONTRA. Quanto quis amat salutem alicujus,
tanto vitat peccatum ejus. Sed homo magis debet vitare peccatum
suum quam peccatum alterius. Ergo magis debet amare vitam
suam quam salutem alterius.
60. — Præterea. Misericordia ex amore causatur. Sed homo
debet incipere misereri a seipso1, secundum quod dicit Augus­
tinus (in Serm. cvi, c. 4 ; L. 38, 626). Ergo et a seipso2 debet
incipere amorem.
61. — Præterea. Illud quod est naturale vehementius est
quam illud quod est voluntarium tantum. Sed amor sui est ex
inclinatione naturæ ; amor autem aliorum est ex voluntate ratio­
nis tantum. Ergo ex caritate homo plus seipsu.m quam alios diligit.
62. — RESPONSIO. Dicendum quod sicut aliquid invenitur
perfectius in causa perfecta in universali quam in effectu parti­
culari ; ita aliquid perfectius invenitur in re quam in sui simi­
litudine. Unde cum bonum proprium alicujus inveniatur in Deo
sicut in causa3 universali, in se autem sicut in effectu, in proximo
autem sicut in similitudine ; sicut Deum plus quam seipsum dili­
gere debet benevolentiæ dilectione, ita etiam plus se quam pro­
ximum.
63. — Sed sciendum quod, cum in homine sit duplex natura,
scilicet interior, videlicet rationis quæ dicitur homo interior ;
et exterior, scilicet natura sensualis quæ dicitur homo exterior ;
plus homo debet diligere se quantum ad naturam interiorem
quam quantum ad naturam exteriorem. Et ideo ea quæ sunt bona
naturæ interioris, plus debet optare quam ea quæ sunt bona sibi
secundum naturam exteriorem.
64. — Omnia autem opera virtutis sunt sibi bona secundum
interiorem naturam, inter quæ etiam sunt illa quæ quis ad amicum
operatur ; et ideo plura bona exteriora sunt impendenda amicis
quam nobis ipsis, inquantum consistit in hoc bonum virtutis
quod est nostrum maximum bonum ; sed de bonis spiritualibus
semper plus nobis quam amicis impendere debemus et velle, et
similiter etiam1 de malis vitandis.

65. — AD PRIMUM ergo dicendum quod in amore amatum
1. α Quid est, facite misericordiam ? Si intelligis, a te incipe ». — ‘2. α ad. « secun­
dum quod dicit Augustinus ». — 3. α om. « causa ». — 4. β « est ».

ut amatum potius est quam amans ut1 amans. Sed quia, ut2
amans est etiam amatum a seipso ; ideo potius potest esse in
amore, inquantum est amatum, quam amatum extrinsecum,
et magis collocatur in ipso affectus amantis quam in exteriori
amato.
66. — Ad secundum dicendum quod quamvis bonum quod
ego habeo possit in proximo perfectius inveniri quam in meipso,
tamen in me semper invenitur perfectius ut proprium ; quia
bonum quod est in ipso non est meum nisi per similitudinem.
Bonum autem quod est in Deo est meum etiam secundum causam.
67. — Ad tertium dicendum quod tradere seipsum morti
propter amicum est perfectissimus actus virtutis ; unde hunc
actum magis appetit virtuosus quam vitam propriam corpora­
lem. Unde quod aliquis vitam propriam corporalem propter
amicum ponit, non contingit ex hoc quod aliquis plus amicum
quam seipsum diligat ; sed quia in se plus diligit quis bonum vir­
tutis quam bonum corporale.
68. — Ad quartum dicendum quod in hoc ipso quod homo
non vult esse onerosus3 amico, tristitias suas communicando
eidem, sed magis beneficus et delectabilis, secundum virtutem
operatur ; et ita spirituale bonum plus sibi quam amico tribuit.
69. — Ad quintum dicendum quod de bonis spiritualibus
magis nobis impendimus quam amicis ; de corporalibus autem
magis amicis quam nobis, ratione jam dicta.
70. — Ad sextum dicendum quod conversatio cum amicis
est nobis delectabilis, inquantum cognoscimus bonum ipsorum
quod nobis quasi nostrum complacet. Et quia per visum melius
cognoscuntur res quam per alium sensum, ideo amici magis se
videre desiderant. Et quia magis potest homo cognoscere quæ4
alterius quam quæ propria5, ideo magis delectatur in conversando
ad amicum quam etiam ad seipsum6, quamvis virtuosus ad
seipsum delectabiliter conversetur, inquantum in seipso consi­
derat memoriam et propositum et spem bonorum quæ ei delec­
tationem ingerunt, ut dicitur in IX Eth. (i 4. 1166a, 3 sq.
1· 4, i.)

1- β homot. « amans ....... est etiam ». — 2. ay8 om. « ut ». —-3. F. « operosus ».
•—4. Ed. ad. « sunt ». — 5. F. « proprie ». — 6. F. « ad scriptum ».

ARTICULUS VI
II-II, q. 26, a. 7 ; Car., a. 9, ad 12, 14.

71. — AD SEXTUM SIC PROCEDITUR. Videtur QUOD
HOMO EX CARITATE MAGIS DEBEAT DILIGERE EXTRANEOS QUAM
PROPINQUOS.
1. Caritas enim, sicut et amicitia, fundamentum habet hones­
tum. Sed major honestas vel virtus invenitur quandoque in
extraneis quam in1 propinquis. Ergo magis sunt diligendi
ex caritate extranei quandoque2 quam propinqui.
2. Præterea. Caritas facit conformitatem hominis ad Deum.
Sed Deus plus diligit extraneos nostros quam propinquos, si
sunt meliores. Ergo et nos magis eos diligere debemus.
3. Præterea. Effectus respondet affectui. Sed in aliquibus
debemus majorem effectum3 amoris ostendere ad extraneos
quam ad propinquos, sicut in collatione beneficiorum ecclesias­
ticorum, si extranei meliores sint. Ergo magis sunt diligendi etiam
ex affectu quandoque extranei quam propinqui.
4. Præterea. Concordia in caritate importatur et ex caritate
efficitur. Sed aliquando magis concordandum est extraneis quam
propinquis, sicut in bellis magis obediendum est duci exercitus
quam patri. Ergo magis sunt diligendi extranei quam propinqui.
5. Præterea. Illud quod est debitum, præponendum est ei
quod non est debitum. Sed reddere retributionem beneficio­
rum est debitum ; benefacere autem propinquis non est debitum
quandoque. Ergo magis benefaciendum est extraneis quam
propinquis ; et ita, ad minus quantum ad effectum amicitia/,
extranei proponendi sunt.

72. SED CONTRA. Galat., vi, 10 : «Operemur bonum ad omnes,
maxime autem ad domesticos fidei ». Ergo propinqui præferendi
sunt extraneis.
73. ■—Præterea. I Tim., v4, 8, dicitur : « Qui suorum et maxime
domesticorum curam non habet, fidem negavit et est infideli dete­
rior». Ergo magis habenda est cura propinquorum quam aliorum.
74. ■— Præterea. Magis homo debet seipsum diligere quam
alios. Ergo quanto. aliqui sunt sibi magis propinqui, magis
debet eos diligere.
75. — RESPONSIO. Dicendum quod, sicut dictum est (70), pro1. Ed. om. « in ». — 2. Ed. om. « quandoque ».— 3. F. « affectum ».— 4. αβγ&η « m ».

ximos diligimus, inquantum in eis bonum nostrum per simili­
tudinem invenitur, loquendo de amore benevolentiae. Hæc autem
similitudo attenditur secundum quod cum eis communicamus.
Unde et secundum diversas communicationes, diversas ami­
citias Philosophus distinguit.
Est enim communicatio alia quidem naturalis, secundum quod in
naturali origine aliqui communicant ; et in ista communica­
tione fundatur amicitia patris et filii et aliorum consanguineo­
rum.
Alia vero communicatio est oeconomica, secundum quam homi­
nes sibi in domesticis officiis communicant.
Alia1 vero communicatio est politica, secundum quam homines
ad concives suos communicant.
Quarta communicatio est divina, secundum quam omnes
homines communicant in uno corpore Ecclesiæ vel actu vel
potentia ; et hæc est amicitia caritatis quæ habetur ad omnes,
etiam ad inimicos.
76. — Quia ergo caritas benevolentiam importat quæ amicis
bona optat et operatur bonum ad ipsos ; et2 ideo secundum
unamquamque prædictarum amicitiarum amandi sunt amici quan­
tum ad bona pertinentia ad communicationem illam super quam
amicitia fundatur. Unde ad patrem et consanguineos amicabiliter
nos habere debemus in eis quæ ad conservationem naturæ ·
pertinent3 ; ad domesticos in his quæ ad dispensationem domus
pertinent ; ad concives in his quæ civilem vitam spectant, sicut
est simul conversari et morari in operibus civilibus ; ad omnes
autem homines in his quæ ad Deum spectant ut omnibus opte­
mus vitam æternam et operemur ad salutem ipsorum secundum
modum nostrum.
77. — Tamen simpliciter loquendo secundum illam amicitiam
major debet esse dilectio quæ magis accedit ad id quod magis
diligendum est. Maxime autem diligendus est Deus ; et post hoc
maxime debet homo seipsum diligere, ut dictum est. Et quia
ultima dictarum amicitiarum, scilicet caritas, magis appro­
pinquat ad dilectionem Dei ; ideo si ab illa priores amicitiæ
separantur, potior simpliciter esset ipsa4 sine aliis quam alia·
sine ipsa. Non autem separantur quantum ad aliquem qui in
hac vita vivat5 ; sed post mortem separentur, ab amicitia cari­
tatis damnati. Unde plus debeo diligere hominem Christianum
quam patrem meum infidelem defunctum, simpliciter loquendo ;
quamvis liceat secundum affectum naturalem in illud magis ferri
1. α « Tertia ». — 2. Ed. ont. « et ». — 3. Ed. ad. « et ». — 4. α « illa ». — 5. α
« vivit ».

quod magis secundum naturam nobis conjunctum est. Prima
autem1 amicitia magis proxima est ei qua aliquis seipsum diligit,
quam secunda ; et secunda quam tertia ; et tertia similiter2 quam
quarta tantum.
78. — Et ideo Ambrosius (super illud Canlic., cap. n : Ordi­
navit in me caritatem; L. 113, 1137) hunc ordinem dilectionis
ponit, ut primo diligantur consanguinei ad quos habetur prima
amicitia ; secundo domestici ad quos habetur secunda, quantum
ad illos qui in domo conversantur nobiscum ; et tertia quantum
ad illos qui nobis in civilibus et honestis actibus familiares sunt ;
tertio [inimici3], ad quos solum quarta amicitia habetur; et hoc
intelligendum est simpliciter loquendo.
Sed secundum quid potest ordo iste mutari, ut scilicet magis
amicabiliter me habeam ad familiarem qui mihi convenit in
operibus honestis quantum ad societetam in istis, quam ad
patrem si4 in istis non communicat ; et sic intelligendum de aliis.
79. —· AD PRIMUM ergo dicendum quod amicitia politica
fundamentum habet communicationem in operibus honestis in
quibus simul aliqui conversantur ; sed amicitia naturalis habet
fundamentum communicationem naturalem et hæc communi­
catio propinquior est illi qua homo sibi communicat.
Unde sicut homo simpliciter debet se ipsum magis diligere
quoad naturam, etiam si malus sit, quam alium bonum ; ita etiam
naturam patris sui magis debet diligere, simpliciter loquendo,
quam alium bonum ; non quidem inquantum malus, sed ad hoc
ut bonus sit.
80. — Ad secundum dicendum quod in hoc Deo conformamur
quod diligimus eos magis qui nobiscum magis5 communicant,
sicut et ipse eos qui secum magis communicant, magis diligit,
quamvis non sint iidem qui nobiscum et cum eo magis commu­
nicant.
81. -— Ad tertium dicendum quod in illis quæ non pertinent
ad communicationem naturalem quam cum patre vel consangui­
neis habemus, non oportet quod magis consanguineis benefa­
ciamus, sed illis qui magis conjuncti sunt nobis secundum illam6
communicationem ad quam illa bona pertinent. Et ideo beneficia
ecclesiastica non sunt danda magis consanguineis, sed eis qui
magis sunt idonei ad regimen Ecclesiae, quia illi, quantum ad hoc
quod dispensatores divinorum sumus, magis nobiscum com­
municant. Sed de patrimonio proprio et de his quæ homo pro­
prio et licito lucro acquirit, potest benefacere’ consanguineis
1. Ed. om. « autem ». — 2. Ed. «simpliciter ». — 3. αβγδηλ « inimicos ». —
4. Ed. « qui ». — 5. α om. « magis ». — 6. α « suam ». — 7. a « facere bonum ».

potius quam aliis, et debet, nisi ex alia parte sit aliquid quod1
præponderet, vel2 indigentia, vel utilitas.
82. — Ad quartum patet solutio per jam dicta ; quia ad unum­
quemque magis amicabiliter nos debemus habere in eis quæ
ad communicationem illam pertinent, secundum quod amicitia
nobis junguntur.
83. —- Ad quintum dicendum quod his quæ ad conservationem
naturæ pertinent, magis sumus debitores parentibus a quibus
naturam accepimus, quam aliquibus aliis, et consanguineis
consequenter ; et ideo magis liberare debemus patrem a morte
quam extraneum, etiamsi ille nos in casu simili liberasset. Sed
in aliis beneficiis possumus nos quandoque magis amicabiliter
habere ad extraneos quam ad propinquos.
ARTICULUS VII

De

ORDINE PROPINQUORUM AD INVICEM3

II-II, q. 26, a. 8-12 ; Car. a. 9 ; Ephes., c. 5, 1. 10 ; VIII Eth., 1. 12 ; IX, 1. 7.

84. — AD SEPTIMUM SIC PROCEDITUR. Videtur

QUOD

PATER NON SIT MAXIME DILIGENDUS.

1. Effectus enim affectui respondet et ipsum demonstrat.
Sed magis ostendere debemus effectum amoris filiis quam patri­
bus ; non enim debent filii parentibus thesaurizare sed e con­
verso. II Cor., xii, 14. Ergo filii magis amandi sunt quam
parentes.
2. Præterea. Caritatis ordo naturæ ordini non repugnat,
cum caritas naturam non destruat, sed perficiat. Sed naturaliter
homo plus diligit filium quam patrem ; sicut etiam naturaliter
plus diligit beneficians4 beneficiatum quam e converso, inquantum
relucet in eo suum bonum magis, ut dicitur in ÏXElh. (i7. 1167°,
17 sq. ; 1. 7). Ergo et secundum caritatem filii parentibus hunt
magis amandi.
3. Præterea. Unusquisque debet seipsum plus diligere quam
aliquem alium post Deum. Sed uxorem debet homo diligere sicut
seipsum, cum sint unum corpus5. Ergo debet magis uxorem
quam aliquem alium diligere.
4. Præterea. Magis diligere debemus eos qui nos magis dili­
gunt. Sed matres magis diligunt filios quam patres. Ergo et
filii magis debent diligere matres quam patres.
5. Præterea. Similitudo est causa amicitiæ. Sed filiæ magis
1. β ad. « magis ». — 2. Ed. « ut i>.— 3. Titulus bic sumitur ex divisione articulo­
rum data in principio distinctionis post divisionem textus. — 4. PF. om. « beneiicians ». — 5. Ed. « cum sit unum » et ad. « cum ea ».

similantur matribus quam patribus. Ergo ad minus filiæ debent
plus amare matres quam patres et sorores quam fratres ; et
ita ordo qui ponitur in Littera (3) non est universalis.
6. Præterea. Fratres Petri sunt propinquiores patri ejus quam
filii sui. Si ergo pater esset super omnes alios diligendus, fratres
essent magis diligendi quam filii : cujus contrarium in Littera
(3) dicitur.

85. — SED CONTRA. Super omnia debemus diligere Deum.
Sed amor quem habemus ad patrem, magis similatur1 amori
quem habemus ad Deum, qui est pater noster. Ergo patrem
super omnes alios magis debemus amare.
86. — Præterea. Ille cui nunquam sufficienter potest retribui
maxime est amandus. Sed, sicut dicit Philosophus in VIII Eth.,
(Θ 14. 1162a, 2 sq. ; 1. 12 o) nunquam sufficienter possumus retri­
buere patribus a quibus esse, nutrimentum et disciplinam accepi­
mus. Ergo maxime inter proximos debemus patrem amare.
87. ■— Præterea. Quanto major est amor, tanto firmior2. Sed
est amor filii ad patrem firmior quam e converso ; quia filii non
possunt abnegare parentes, sicut possunt3 patres filios abnegare
et eos propter aliquod crimen4 accusare et expellere a se, ut
dicitur VIII Eth. (0 16. 1163b, 18 sq. ; 1. 14, h.). Ergo magis
sunt diligendi patres quam filii.

88. — RESPONSIO. Dicendum quod amicitia propinquorum,
ut dictum est, fundatur super communicatione naturali. Omnis
autem communicatio naturalis fundatur super originem, secun­
dum quam est pater et filius. Fratres enim dicuntur5 aliqui
in hoc quod ab eodem patre nascuntur et sic deinceps. Unde tota
amicitia propinquorum fundatur super amicitia patris ad filium ;
et ideo hæc amicitia est major quam aliqua alia propinquorum.
In hac autem amicitia quodammodo filii praeponuntur parenti­
bus, quodammodo parentes filiis, secundum duplicem modum
amoris. Amatur enim aliquid ut res distincta, sicut amo homi­
nem ; et aliquid ut alterius existens, sicut amo manum meam
vel aliud membrum uno amore quo amo me ipsum.
89. — Loquendo ergo de amore alicujus rei in se, sic magis
amantur parentes quam filii. Loquendo autem de amore quo
aliquid amatur in allero, sic filii magis diliguntur quam parentes.
Cujus ratio est, quia unumquodque tanto magis diligitur, quanto
nobis magis propinquum est. Propinquius autem est aliquid
alicui quod habet ordinem essentialem ad illum, quam quod acci1. α « assimilatur ». — 2. Ed. « est. » — 3. Ed. « possent ». — 4. α « vitium ». —
5. α « sunt ».

dentaliter ad ipsum ordinatur. Causa autem essentialis est effectui
sicut genus speciei ; sed effectus ad causam accidentaliter se
habet, quia sequitur esse ejus sicut species ad genus, nisi effec­
tus sit aliquid causæ ; quia sic effectus comparabitur ad causam
per modum partis integralis quæ est actu et essentialiter in
toto ; secundum autem quod est aliquid causæ, non est distin­
ctum ab ea, sed est unum cum ipsa.
90. — Considerando ergo patrem et filium ut sunt personæ in
se distinct®, sic pater magis amatur, cum sit causa, quam filius,
qui est effectus. Sed quia filius est quædam res patris, et non e
converso ; ideo filius diligitur alia dilectione, inquantum res
patris est, diligentis ut membrum ipsius. Unde Philosophus
dicit IV Eth., (0 14. 1161b 19 sq. ; 1. 12 g.) quod illud quod est
ex aliquo genitum, est propinquius, sicut membrum, puta
pes vel dens. Et quia hoc modo quasi una dilectione diligitur
cum illa qua aliquid seipsum diligit ; ideo secundum hoc filius
magis quam pater cfiligitur.
91. — Et secundum hanc viam assignat Philosophus 1res
rationes quare filii magis diliguntur parentibus.
Prima est quia filii sunt sicut membrum patris ; unde aliquis
diligit filium sicut seipsum.
Secundo, quia patres sciunt magis aliquos esse suos filios
quam e converso.
Tertio, quia bonum patris in filios1 refulget, sicut bonum
causæ in effectu ; unde naturaliter quilibet artifex diligit opera
sua sicut filios. Sed quia amor quo diligitur aliquid in seipso,
magis habet de ratione benevolentiæ quæ est principium amicitiæ et radix; ideo amiticia magis habetur ad patrem quam
ad filium, et caritas similiter, quamvis aliquo modo amor sit
magis ad filium.
92. — Quidam autem dicunt quod amantur magis filii affectu
naturali, sed patres affectu caritatis.
Sed hoc non placet mihi ; quia nihil naturalium inordinatum
est; esset autem inclinatio inordinata, si inclinaret in diligendum
magis quod minus diligendum est. Unde caritas ordinem naturæ
non mutat, sed perficit.
93. — Præterea. In quibusdam homo magis inclinatur natu­
raliter ad amorem patris quam ad amorem filii ; sicut homo
facilius expejlit a se filium quam patrem, quem non expellit
nisi propter superabundantem2 malitiam, ut Philosophus dicit
in VIII Eth., (0 16. 1163» 25, 1. 14, k).
94. — Similiter etiam quædam animalia3 inclinantur magis
1. Ed. « filio ». -— 2. Ed. « abundantem ». — 3. RA. « alia ».

ad parentes quam ad filios inclinatione naturali in quibusdam,
sicut narrat Basilius in Hexameron, lib. VIII, (Horn., vin,
n. 5; G. 29, 175) de ciconiis quæ parentes suos ætate confectos
fovent plumis, alimenta ministrant et in volatu supportant.
Unde constat quod etiam secundum naturalem inclinationem
et secundum caritatem distinctione opus est.

95. — AD PRIMUM ergo dicendum quod pater causa est1
filii ; causæ autem est influere in causatum, et non e converso.
Unde amor naturalis ad filium attenditur secundum inclina­
tionem naturalem affectus ab benefaciendum sibi2, sed amor
fdii ad patrem attenditur secundum inclinationem naturalem
ad subjiciendum se ei ; et hæc inclinatio non est minor quam prima,
immo major. Unde majorem malitiam oportet advenire ad
hoc quod homo avertatur ab ista inclinatione quam a prima.
Quamvis autem aliquando3 in casu pater sit inferior filio, inquan­
tum indiget auxilio ejus ; hoc tamen non cènvenit patri inquan­
tum pater est, quia inquantum pater est semper est superior et
causa. Et ideo4, quia natura semper inclinat ad illud quod semper
est et per se, non ad illud quod accidit in casu ; ideo non est
tanta inclinatio naturalis ad benefaciendum patri sicut ad be­
nefaciendum filio.
Sed hanc inclinationem facit ratio quæ in hominibus supplet
illud ad quod natura non sufficiebat. In aliis autem animalibus,
in quibus hoc frequenter contingit quod patres propter senec­
tutem indigent filiorum auxilio, quia rationem non habent,
indidit natura inclinationem filiis ut patribus providerent, sicut
e converso, ut dictum est de ciconiis.
96. — Ad secundum dicendum quod ratio illa procedit de
amore filii, secundum quod diligitur ut bonum patris ; sic enim
beneficiatum naturaliter plus diligitur quam beneficians, inquan­
tum est factura beneficiantis5.
97. — Ad tertium dicendum quod uxor in actum generationis
assumitur ; unde videtur in eodem gradu ponenda esse, quan­
tum ad amorem benevolentiæ, cum filiis.
98. — Ad quartum dicendum quod matres naturaliter plus
diligunt filios quam patres propter 1res rationes.
Primo, quia magis laborant in eorum generatione, unde ponunt
magis ibi de suo.
Secundo, quia magis sciunt quod sunt sui fdii ^uam patres.
Terlio, quia statim natos secum tenent et nutriunt, non autem
patres. Sicut et consanguineos cum quibus conversati sumus
1. α ad. « influential ». — 2. N. om. « sibi ». — 3. NVP. « aliquo ». — 4. NVPF.
om. « ideo ». — 5. RANVP. « benefacientis » et ad. « quia relucet in eo opus suum ».

magis diligimus, quia amicitiæ naturali adjungitur amicitia
socialis ; et hoc totum redit ad hoc quod plus de suo ponit mater
in filio quam pater.
Sed plus de eo quod est filii ponitur a patre quam a matre,
quia pater dat formam et mater dat materiam. Et ideo natura­
liter homo plus diligit patrem et consanguineos ex parte patris
quam ex parte matris.
99. — Ad quintum dicendum quod filia in his quæ ad perfec­
tionem pertinent quæ ipsa magis in se diligit plus similatur
patri quam matri ; sed in his quæ pertinent ad defectus plus
similatur matri quam patri, et hoc non est dilectionis ratio.
Et ideo etiam homo plus diligit naturaliter fratres quam sorores,
inquantum perfectius imitantur patrem quam sorores.
100. — Ad sextum dicendum quod quamvis fratres sint pro­
pinquiores patri, tamen filii sunt propinquiores1 nobis. Nos au­
tem debemus nosipsos magis diligere quam patres, et ideo
magis filios quam fratres2.
ARTICULUS VIII

Quæstiuncula I
II-IJ, q. 24, a. 9 ; Is., c. 44.

101. — AD OCTAVUM SIC PROCEDITUR. Videtur QUOD
INCONVENIENTER DISTINGUANTUR ISTI GRADUS CARITATIS.
1. Quia perfectio caritatis consistit in hoc quod Deus ex toto
corde diligatur. Sed hoc non est possibile in via, ut supra
dictum est. Ergo caritas in via non potest esse perfecta.
2. Præterea. Illud quod est semper in augeri non potest
esse perfectum. Sed caritas, quamdiu in hac vita sumus, sem­
per potest augeri, ut in I lib. 17 d., dictum est. Ergo non potest
esse perfecta.
3. Præterea. In quolibet motu possunt accipi infinita media
inter primum et ultimum. Sed caritas incipiens est quasi prin­
cipium motus, terminus autem perfectio caritatis est. Ergo pos­
sunt infiniti gradus assignari.
4. Præterea. Quando incipit, etiam est proficiens. Ergo non
debet distingui proficiens ab incipiente.

102. — SED CONTRA. Vita spiritualis similatur vitæ natu1. F. om. per horn. « patri, tamen filii sunt propinquiores ». — 2. Ed. ad. « dili­
gimus ».

rali. Sed in profectu naturalis vitæ assignantur determinati
gradus ætatum. Ergo et in caritate, secundum quam est spi­
ritualis vita animæ, debent determinati gradus assignari.
Quæstiuncula II
Car., a. 11. a. 1.

103. — ULTERIUS. Videtur
CARITATEM

QUOD OMNES TENEANTUR

AD

PERFECTAM.

1. Quia « slave in via Dei, ut dicit Bernardus, (Epist. ccliv,
ad abbatem Garinum n.4et5; L. 182, 460-461) retrocedere est. »
Sed omnis qui procedit in via Dei ad perfectionem tendit. Ergo
omnes tenentur ad perfectionem caritatis tendere.
2. Præterea. Quilibet tenetur magis diligere proximum quam
corpus proprium. Sed ponere vitam corporalem pro fratribus
est perfect® caritatis. Ergo quilibet tenetur ad perfectam
caritatem.
3. Præterea. Illi qui negaverunt Deum propter timorem
mortis, a peccato non excusantur. Sed non peccassent nisi tene­
rentur ad hoc. Ergo quilibet tenetur ad moriendum pro Christo :
quod est perfect» caritatis.
4. Præterea. Philosophus dicit in VIII Eth., (Θ 16. 1163b, 16;
1. 14, g.) quod in honoribus qui sunt ad parentes et ad Deum,
non possumus reddere æquivalens ; sed justitia attenditur in
hoc quod reddit [illis1] quod potest. Sed ad opus justitiæ omnes
tenentur. Ergo quilibet debet pro Deo facere totum quod potest.
Potest autem ad opera perfectionis se extendere. Ergo tenetur
ad illa.

104. — SED CONTRA. Quilibet peccat omittens id ad quod
tenetur. Si ergo omnes tenentur ad perfectam caritatem, omnes
imperfecti damnarentur : quod falsum est.
Quæstiuncula III
II-II, q. 186, a. 2 ; Car., a. 11, ad 12 ; Quodl. i, q. 7, a. 2 ; Contra impugn., c. 2.

105. — ULTERIUS.
PERFECTAM

V IDETUR

TENEANTUR

AD

QUOD

OMNIA

HABENTES

QUÆ

SUNT

CARITATEM

PERFECTIONIS.

1. Quia, sicut dicit Gregorius (Homil. ix in Evang., n. 1, ;
L. 76, 1106) «cum crescunt dona, rationes etiam crescunt dono­
rum ». Et Luc. xii, 48, dicitur : « Cui plus committitur, plus
1. αβγδλ « aliquis ».

«6 eo exigitur ». Sed ei qui habet perfectam caritatem, plus
committitur. Ergo et ad1 plus tenetur secundum exigentiam
doni accepti ; et ita2 videtur quod teneatur ad ea quæ perfectionis
sunt.
2. Præterea. Sicut se habet imperfectus ad communia, ita se
habet perfectus ad ea quæ perfectionis sunt. Sed imperfectus
tenetur ad communia. Ergo et perfectus ad ea quæ perfectio­
nis sunt.
3. Præterea. Apostolus tenebatur ad evangelizandum, quia
dicit I Cor., ix, 16 : « Si non evangelizevero, væ mihi ed ; neces­
sitas enim mihi incumbit » : quod est perfectionis, nonnisi
quia habebat perfectam caritatem. Ergo illi qui habent perfec­
tam caritatem, tenentur ad ea quæ perfectionis sunt.

106. — SED CONTRA. Quanto aliquis plus habet de caritate,
plus habet de libertate, quia « ubi Spiritus Domini, ibi libertas ».
II Cor., m, 17. Sed habens perfectam caritatem potissime habet
[libertatem3]. Ergo minus habet de obligatione. Ergo obliga­
tus est ad minora quam alii.
107. — Præterea. Perfectionis est lingua non offendere et
peccata venialia vitare. Sed hoc nullus facit4, etiam Apostoli.
Ergo perfecti non obligantur ad ea quæ perfectionis sunt.

Solutio I
108. — RESPONSIO. Dicendum AD PRIMAM QUÆSTIONEM
quod sicut in augmento corporali distinguuntur diversæ ætates
secundum diversos effectus notabiles in quos natura proficit
quos prius exercere non poterat ; ita etiam in augmento spiri­
tuali assignantur gradus diversi caritatis secundum aliquos
notabiles effectus quos in habente caritatem caritas relinquit.
109. — Primus ergo effectus caritatis est ut homo a peccato
discedat et ideo mens caritatem habentis in primis circa hoc
maxime occupatur ut a peccatis præteritis emundetur et a
futuris præcaveat ; et quantum ad hunc effectum dicitur caritas
incipiens.
110. ■— Secundus effectus est ut jam fiduciam de liberatione
peccatorum habens ad bonum adipiscendum se extendat ; et
quantum ad hunc effectum dicitur caritas proficiens, non quin
in aliis statibus proficiat, sed quia in hoc statu præcipua cura
est de adipiscendis bonis, dum homo semper ad perfectionem
anhelat.
111. — Tertius effectus est ut homo jam ad ipsa bona quasi
1. Ed. om. « ad ». — 2. F. « vita ». — 3. αβγδηλ « caritatem ». — 4. a NVP. ad.
« nec ».

connutritus, quodammodo sibi1 naturalia2 habeat ipsa et in [eis3]
quiescat et delectetur ; et hoc ad perfectam caritatem pertinet.
112. ■— Status autem medius duo habet : unum secundum quod
comparatur ad primum statum, quia roboratur contra mala de
quibus caritas incipiens sollicita est ; aliud quod nutritur,
secundum quod tendit in statum tertium, semper magis ac
magis bona quasi sibi incorporando.
113. — Similiter etiam perfecta caritas duos habet gradus :
unus est secundum quod in bonis communibus quasi jam
secura4 conquiescit et secundum hoc dicitur perfecta ; alius secun­
dum quod ad quælibet difficilia manum mittit, et secundum hoc
dicitur perfectissima, vel perfecta quantum ad statum viæ,
perfectissima quantum ad statum patriæ.
114. — AD PRIMUM ergo dicendum quod praeceptum illud
quodammodo servatur in via quantum ad perfectionem viæ,
quodammodo in patria quantum ad perfectionem patriæ.
115. — Ad secundum dicendum quod quamvis caritas semper
augeatur quantum ad intensionem circa eosdem effectus, non
tamen augetur ut addantur ei aliqui notabiles effectus qui prius
non fuerunt.
116. — Ad tertium dicendum quod quamvis possint accipi
infinita media, non tamen habent notabilem diversitatem.
117. — Ad quartum dicendum quod quamvis incipiens pro­
ficiat, magis tamen occupatur mens ejus circa remotionem malo­
rum quam circa profectum in bona ; et ideo non dicitur proficiens
quantum ad statum, quia moralia denominantur a fine.

Solutio II
118. — AD SECUNDAM QUÆSTIONEM dicendum quod

quantitas caritatis5 dupliciter potest attendi : uno modo secundum
intensionem caritatis ; alio modo secundum objecta ; sicut est
etiam de quantitate cujuslibet virtutis vel moralis vel naturalis.
Et secundum hoc etiam potest attendi duplex perfectio caritatis :
una secundum intensionem, scilicet ut perfecte diligat6, alia
secundum objecta vel effectus, ut perfecta faciat.
119. — Unaquaeque autem harum perfectionum potest
dupliciter attendi in caritate.
.
Habet enim perfectionem quantum ad esse suum, secundum quod
est perfecta in specie sua ; et hæc est perfectio safficienliæ,
et ad hanc omnes tenentur’, sicut ad caritatem ; quia caritas
1. PF. « ibi ». — 2. γλ PF. « connaturalia ». — 3. αβγδηλ RA. « ea ». — 4. α ad,
'< mens ». — 5. β om. « caritatis ». — 6. F α diliget ». — 7. Ed. « tenemur ».

habet quantitatem determinatam utroque modo citra quam
non porrigitur ; et in hoc stat perfectio essentialis ipsius.
120« — Habet etiam perfectionem quantum ad bene esse. Et
in hac perfectione distinguendum est quia ad perfectionem quæ
est per intensionem tenetur tendere, quamvis non teneatur
eam habere; sed ad perfectionem quæ est secundum objecta non
tenetur simpliciter quis neque1 tendere, neque eam habere, sed
tenetur eam non contemnere nec contra eam se obfirmare.
Et ratio est, quia præmium essentiale ad quod tendere tenemur,
mensuratur secundum intensionem caritatis, non secundum
magnitudinem factorum; quia Deus magis pensat ex quanto
quam quantum fiat.
121. — Sed tamen tenentur in casu ad aliqua opera perfectionis operibus similia, ut dicetur.
122. — AD PRIMUM ergo dicendum quod intelligitur de
profectu qui est secundum intensionem, in quem debet homo
semper conari.
123. — Ad secundum dicendum quod cum scimus fratrem
posse liberari per mortem corporis a morte animæ sine periculis
animæ nostræ, tunc tradere animam pro fratribus non est per­
fectionis, sed necessitatis ; alias autem est perfectionis.
124. ■— Et similiter dicendum ad tertium quod perfectionis
est quod homo persecutionibus se offerat, quando incumbit
periculum fidei ; sed quod comprehensus non neget, hoc neces­
sitatis est.
125. — Ad quartum dicendum quod in illis quæ non sunt
determinata ad unum, non potest tota potentia obligari ad ali­
quid unum ; quia periret ratio contingentiæ, secundum quam
aliquid deficere potest in minori parte. Cum ergo homines
in statu isto non habeant liberum arbitrium determinatum,
non exigitur quod totum posse expendatur in servitium Dei —
hoc enim erit in patria, quando jam defectus incidere non poterit
— sed sufficit quod nihil de posse nostro contra Deum expenda­
mus et illa quæ nobis determinata sunt faciamus ; alias periret
ratio nostri status. Unde sicut Deus non exigit a nobis quantum
ipse dedit nobis, quia non possumus ; ita non exigit a nobis
quantum possumus, quia hoc esset contra rationem nostri
status.

Solutio III

t
h

126. — AD TERTIAM QUÆSTIONEM dicendum quod habens
caritatem perfectam potest intelligi dupliciter.
1. β om. « neque ».

I

l

j

I
•

948

SCRIPTUM SUPER LIB. Ill SENTENTIARUM

Uno modo quantum ad perfectionem caritatis quæ est penes
objecta ; sicut dicuntur perfecti illi quibus competit opera perfectionis facere vel ex voto, sicut religiosis, vel ex officio, sicut
prælatis ; et sic ex debito non tenentur tales perfecti ad1 quæ alii
non teneantur, nisi ad illa quæ voverunt, vel quæ officio suo sunt
annexa. Unde nec prælati nec religiosi tenentur ad omnia
consilia.
127. — Alio modo quantum ad perfectionem caritatis quæ
est secundum intensionem sicut aliquis sæcularis laicus fervens
in caritate ; et talis non obligatur ad opera perfectionis nisi
sicut alii, et2 obligatur ad intensius Deum diligendum pro bonis
acceptis et ad hoc ex habitu caritatis perfecto inclinatur.
128. ■— AD PRIMUM ergo dicendum quod tenetur ad plus
diligendum Deum, id est intensius3 et perfectius agendum, sed
non ad opera alia facienda ex commisso ; quamvis alius forte
plus teneatur ex dimisso. Sed commissum multo magis4 est
quam dimissum ; quia bonum est magis bonum quam malum
sit malum5. Tamen ille qui est debitor ex dimisso, tenetur
ad aliqua ad quæ iste non tenetur, sicut ad satisfaciendum.
129. — Ad secundum dicendum quod illa ratio falsum suppo­
nit, nisi intelligatur de perfectis qui voverunt aliqua perfectio­
nis opera ad quæ tenentur præ aliis.
130. — Ad tertium dicendum quod Paulo competebat hoc
propter officium prælationis.
Sciendum tamen quod ratio facta ad oppositum, minus
concludit; quia perfecti non minus tenentur sed minus ex
debito moventur, quia amor magis eos quam debitum movet,
etiam in his quæ debent ; et quantum ad hoc dicitur major in
eis esse libertas.

EXPOSITIO TEXTUS

’

131. — « Multorum caritas inordinata est. » (3) Caritatem hic
large pro dilectione vel amicitia ponit.
132. — « Qui si boni sint, malis filiis præponendi sunt (3)
non in illis quæ ad naturalem communicationem pertinent, sicut
est hæreditatis dimissio, educatio et hujusmodi ; nisi forte superabundans malitia filiorum eos indignos paterno beneficio faciat.

■

1. β ad. « aliqua ad ». — 2. Ed. « sed ». — 3. Ed. om. !( diligendum Deum id
est intensius ». — 4. Ed. « majus ». — 5. a ad. « et ».

133. — « Perfecta caritas est, ut quis sit paratus pro fratribus
mori. (9)
Contra. Imperfectus non est paratus pro Deo mori. Ergo
perfectus magis diligit proximum quam imperfectus Deum.
Et dicendum quod hoc contingit ex hoc quod perfectus
minus amat vitam corporalem quam imperfectus. Et iterum
perfectus hoc facit ex superabundantia1 divinæ caritatis. Non enim
potest esse ut aliqua caritas tantum diligat proximum quantum
aliqua Deum. Sed hæ duæ dilectiones non sunt2 unius generis ;
sed una est ut finis et causa diligendi, alia ut ejus quod est ad
finem et ut ejus quod rationem diligendi ex alio sortitur; unde
non sunt comparabiles.
134. — « Cum ad perfectionem pervenerit, etc. » (9)
Instantiam videtur habere in beato Petro cui Dominus dixit,
Joan., xxi, 18 : « Extendes manum luam et alius ducet te quo
non ois ». Et in beato Martino qui vivere non recusavit.
135. — Ad primum ergo3 dicendum quod illud intelligitur de
voluntate naturali ; hoc autem de voluntate rationis.
136. — Ad secundum dicendum quod perfecta caritas, inquan­
tum habet aliquid de amore concupiscentiæ, sic vult potissime
frui Deo ; sed secundum quod consistit principalius in benevo­
lentia, sic facit appetere id quod est Deo placitum ; et secundum
hoc loquebatur beatus Martinus1.
De augmento autem caritatis dictum est in I lib., d. 17. (q. 2,
a. 1-4).

1. αβ « abundantia ». ·— 2. Ed. ad. « nisi ». — 3. αβ om. « ergo. » — 4. Cum
imminente morte dicebat: «Domine, si adhuc populo luo sum necessarius, non recuso
laborem », ut in ejus officio videre est. F.

l·

DISTINCTIO XXX
Si melius

est diligere inimicos quam amicos

1. — Hic solet quæri quid potius sit plurisque meriti, diligere amicos
an diligere inimicos.
2. — Sed hæc comparatio implicita est. Si enim conferatur dilectio
amicorum tantum dilectioni amicorum et1 inimicorum, perspicua est
absolutio. Sed si in aliquo uno homine qui diligit simul amicum et inimi­
cum, quid horum potius sit quæratur, obscura est responsio, quia de2
motu mentis3 agitur de quo non est nobis facile judicium, an unus et idem
motus sit erga amicum et inimicum, sed erga amicum intensior; an duo,
unus erga inimicum, qui dicitur difficilior, alter erga amicum, qui videtur
ferventior. Nec incongrue putatur melior qui est ferventior. Vel si unus
idemque est, inde4 potior ubi est ardentior, non improbe æstimatur.
3. — Augustinus tamen sentire videtur majus esse diligere inimicum
quam amicum, quia5 perfectorum esse dicit diligere inimicos et benefacere
eis ; neque hoc a tanta multitudine impleri quanta exauditur in oratione
dominica, cum dicitur, (Mat., vi, 12) : Dimitte nobis debita nostra sicut
ei nos dimittimus debitoribus nostris. Illam enim sponsionem dicit a multis
impleri qui nondum diligunt inimicos. Ait enim sic (Enchir. c. 73, L. 40,
266) :Magnum est erga eum qui tibi nihil mali fecerit, esse benevolum vel*
beneficum. Illud multo grandius et magnificentissimae bonitatis est, ut tuum
quoque inimicum diligas, et ei qui tibi vult malum, et si potest, facit, tu sem­
per velis bonum faciasque quod possis, audiens dicentem Jesum (Mat., v,
44) : « Diligite inimicos vestros, et benefacite his qui oderunt vos, et
orate pro persequentibus et calumniantibus vos. » Sed quoniam perfecto­
rum filiorum Dei est istud, quo quidem se debet omnis fidelis extendere et
humanum animum ad hunc affectum orando Deum secumque agendo luctandoque perducere ; tamen quia hoc tam magnum bonum tantæ multitu­
dinis non est quantam credimus exaudiri, cum in oratione dicitur : « Dimitte
nobis debita nostra, sicut et nos dimittimus debitoribus nostris » ; proculdubio verba sponsionis hujus implentur, si homo qui nondum ita profecit
ut etiam diligat inimicum, tamen quando rogatur ab homine qui peccavit
in eum, ut ei dimittat, dimittit ex corde ; qui etiam sibi roganti vult dimitti
cum orat, et dicit : « Sicut et nos dimittimus debitoribus nostris »... Qui­
cumque vero rogat hominem in quem peccavit, si peccato suo movetur ut roget,
non est adhuc deputandus inimicus, ut eum diligere sit difficile sicut erat
quando inimicitias exercebat. Quisquis vero roganti et pœnitenti non dimittit,
non æstimet a Domino sua peccata dimitti, quia mentiri Veritas non potest,
quæ cum docuisset orationem, hanc in ea sententiam positam commendavit
dicens (Mat., vi, 14) : « Si dimiseritis hominibus peccata eorum, dimittet1
et vobis Pater vester7. Si vero non dimiseritis, nec Pater vester dimittet
vobis peccata vestra. » (August., ibid., c. 74.)
Ecce hinc haberi videtur quod et prætaxavimus, scilicet majoris
1. Quar. ad. « etiam ». — 2. F. om « de ». — 3. F. ad. « id ». — 4. Ed. « idem »
— 5. Quar. « qui ».— 6. Quar. « et ».— 7. Ed. « dimittentur et vobis peccata vestra »,

virtutis esse diligere inimicum et benefacere ei, quam illum qui nihil
mali nobis fecit1 vel amicum.
4. — Quod si quis concedere simpliciter noluerit dicens : Intensius
diligitur amicus quam inimicus, et ideo illud potius isto ; determinet ista
secundum praemissam intelligentiam dicens, ibi comparationem1 factam
inter dilectionem qua tantum diligitur amicus, et illam qua amicus et
inimicus diligitur.
5. — Illud vero quod sequitur, magis nos movet, quod scilicet dicit
non esse tantæ multitudinis diligere inimicos, quanta exauditur cum dici­
tur : Dimitte nobis, etc. : ubi dat3 intelligi quod alicui a Deo dimittantur*
peccata non diligenti inimicum, si tamen fratri roganti qui in se pecca­
vit, dimittat. Sed cum peccata non dimittantur alicui adulto nisi carita­
tem habeat, sequitur ut caritatem habeat qui non diligit inimicum.
Quo modo ergo nomine proximi omnis homo intelligitur in illo mandato
(Mat., xxii, 39) : Diliges proximum tuum sicut teipsum ? Si enim omnis
bomo proximus est, tunc et5 inimicus. Praecipimur ergo inimicos diligere.
Et quia illud præceptum generale est, omnibus præcipitur omnes homines
diligere, etiam inimicos.
6. — Quidam quod hic dicitur, simpliciter tenere volentes, illud præ­
ceptum determinant dicentes, illic perfectis dari in præceptum diligere
omnem hominem, etiam inimicos6; minoribus vero in consilium, in præ­
ceptum vero eos diligere qui nihil mali fecerunt eis, et inimicos non odire.
7. — Sed melius est ut intelligatur omnibus illo mandato præcipi cunc­
tos diligere etiam inimicos : cui sensui attestantur auctoritates superius
positæ et ahæ multæ.
Illud vero Augustini novissime positum, de perfecta caritate dictum
intelligitur, quæ tantum perfectorum est, qui non solum amicos, sed inimicos perfecte diligunt eisque bene faciunt : quæ perfectio dilectionis
non est tantæ multitudinis quanta exauditur in oratione dominica. Et
hoc revera grande est et eximiæ bonitatis, scilicet perfecte diligere ini­
micum. Ita et cum dicit impleri verba illius sponsionis ab homine qui
non ita profecit ut diligat inimicum, de dilectione perfecta accipiendum
est.

DIVISIO TEXTUS

8. —· « Hic quæri solet quid potius sit etc. » (1)
Postquam determinavit Magister de ordine caritatis res­
pectu diversorum diligendorum quantum ad quantitatem dilec­
tionis, hic determinat ordinem quantum, ad efficaciam merendi.
Dividitur autem hæc pars in duas. In prima prosequitur suam
intentionem. In secunda movet quamdam dubitationem ex dic­
tis, ibi : « Illud vero quod sequitur, etc. » (5)
Prima in duas. In prima ponit quæstionem. In secunda deter­
minat eam, ibi : « Sed hæc comparatio etc. » (2)
Et circa hoc tria facit. Primo determinat quæstionem. Secundo
objicit in contrarium, ibi : « Augustinus tamen sentire videtur
etc. » (3) Tertio solvit, ibi : « Quod si quis simpliciter etc. » (4)
1. Ed. « fuit ». — 2. Ed. ad. « esse ». — 3. Ed. « datur ». — 4. Ed. « dimittun­
tur ». — 5. Quar. om. « et ». — 6. Quar. « inimicum ».

« Illud vero quod sequitur, etc. » (5) Hic Iria facit. Primo ponit
dubitationem. Secundo ponit quamdam falsam solutionem, ibi :
« Quidam quod hic dicitur, etc. » (6) Tertio ponit opinionem pro­
priam, ibi : « Sed melius est ut intelligatur etc. » (7)
Hic quæruntur quinque.

Primo, utrum omnes diligere teneantur inimicos.
Secundo, utrum teneantur eis signa dilectionis exhibere.
Tertio, quid sit majoris meriti, diligere inimicum vel diligere
amicum.
Quarto, quid sit majoris meriti, diligere Deum vel proximum.
Quinio, utrum tota virtus merendi penes caritatem consistat.
ARTICULUS I
II-ÏI, q. 25, a. 8 ; q. 83, a. 8 ; Car., a. 8 ; De duob. prcecept., cap. de dilect. prox. ; De
perfeci, vitæ spir., c. 14 ; Rom., c. 12, 1. 3.

9. — AD PRIMUM SIC PROCEDITUR. Videtur quod non
OMNES TENEANTUR AD DILIGENDUM

INIMICOS.

1. Ματ., v, 44:« Diligite inimicos
ronymi (L. 26, 41) « Hoc perfectorum

vestros»; dicit Glossa Hie­
est. » Sed ad ea quæ sunt
perfectionis non omnes tenentur, ut supra dictum est. Ergo
non tenentur omnes inimicos diligere.
2. Præterea. Non tenentur ad plura homines in nova lege
quam in veteri, ut patet Mat., xiv [ubi]1, super illud : « Et acci­
piens panes etc.2 » dicit Glossa : (L. 114, 136) : « Non alia quam
quæ scripta erant prædicat, sed Legem et Prophetas gravia esse de­
monstrat. » Sed in veteri lege non tenebantur homines ad dili­
gendum inimicos. Mat., v, 43 :« Dictum est antiquis : Diliges
amicum iuum, el odio habebis inimicum tuum ». Ergo nec modo3
tenemur ad dilectionem inimicorum.
3. Præterea. Natura non inclinat in aliquid contrarium cari­
tati. Sed omnis natura inclinat in detestationem contrarii.
Cum ergo inimicus, inquantum hujusmodi, sit contrarius nobis,
videtur quod non teneamur ex caritate inimicos diligere.
4. Præterea. Illos quibus malum4 optamus et de quorum
malis gaudemus, non diligimus. Sed licet optare mala inimicis et
de eorum malis gaudere. Unde in Scriptura sacra frequenter
ponuntur imprecationes contra inimicos ; et in consolationem
fidelium inducitur hostium destructio. Ergo non tenemur ini­
micos diligere.
1. αβγδηλ om. « ubi ». — 2. Ed. « acceptis quinque panibus etc. ». — 3. Ed.
« non ». — 4. PF. om. « malum. ».

5. Præterea. Caritas facit voluntatem hominis voluntati
divinae conformari. Sed Deus odit aliquos, sicut dicitur Malach..
i, 2 ’. « Esau odio habui ». Ergo licet inimicos odio habere.
6. Præterea. Hoc videtur expresse in ps. (cxxxvm, 22) :
« Perfecto odio oderam illos. » Sed omnis perfectio" ex caritate est.
Ergo caritas facit inimicos odire, non solum quod non faciat
eos diligere.

10. — SED CONTRA. Levit., xrx, 18 : « Non quæras ultionem,
nec memor eris injuries civium tuorum. »
11. — Præterea. Prov., xxiv, 17 : « Si ceciderit inimicus
, tuus, ne gaudeas. »
12. ■— Præterea. Caritas attendit in homine1 imaginem Dei.
secundum quam possibiles sunt ad communicandum nobiscum
in vita gratiæ, ut supra dictum est. Sed hoc invenitur in inimi­
cis. Ergo tenentur diligere inimicos ex caritate.

13. — RESPONSIO. Dicendum quod secundum hoc tenemur
aliquem diligere secundum quod nobiscum aliquam communi­
cationem habet. Inimicus autem noster habet quidem2 nobiscum
communicationem in natura, secundum quam est possibilis ad
communicandum nobiscum in divina vita. Et ideo in his quai
pertinent ad naturam suam et ad gratiam habendam, debemus
eum diligere ; sed inimicitiam suam quam adversus nos habet,
non debemus diligere, quia secundum eam nobiscum non com­
municat, nec etiam sibi ipsi, sed magis contrariatur ; sicut
etiam de aliis peccatis dictum est.

14. — AD PRIMUM ergo dicendum quod diligere inimicos
quantum ad ostensionem signorum benevolentiae, hoc perfectio­
nis est, et ad hoc non omnes tenentur ; sed quod homo inimico
suo optet gratiam Dei et vitam æternam, quod specialiter cari­
tas respicit, hoc necessitatis est.
15. ■—Ad secundum dicendum quod in veteri lege etiam homines
tenebantur ad dilectionem inimicorum, sicut patet per auctori­
tatem Levitici inductam. Unde quod dicitur : « Odio habebis ini­
micum tuum », non est ex lege sumptum, quia nusquam hoc
in littera invenitur ; sed est additum ex prava3 interpretatione
Judaeorum, qui ex quo praecipiebatur dilectio proximi, conclu­
debant quod inimici essent odiendi. Additum autem est consi­
lium4 in nova lege de ostensione signorum5 benevolentiæ ad ini­
micum.
1. N. « hominibus ». — -. Ed « quamdam ». — 3. α ad. « intentione seu ». —
4. F. « concilium ». — 5. β om. « signorum ».

16. — Ad tertium dicendum quod natura inclinat ad odien­
dum inimicum, non inquantum est similis secundum conve­
nientiam in natura aut in perceptibilitate gratiæ, sed inquan­
tum est dissimilis. Hoc autem contingit, inquantum est ini­
micitias exercens : quod summopere nobis displicere debet.
17. —Ad quartum dicendum quod caritas attendit1 ad quædam
bona per se, scilicet ad bona gratiæ ; ad quædam autem per
accidens, inquantum ad ista ordinantur.
Bona autem temporalia quæ per accidens caritas attendit et ex
consequenti, possunt se invicem in diversis impedire, quia prospe­
ritas unius inducit adversitatem alterius. Unde quia caritas
ordinem habet, et plus debet diligere quisque se quam alium,
et propinquos quam extraneos, et amicos quam inimicos, et bo­
num commune multorum quam bonum privatum unius ; potest
aliquis salva caritate optare malum temporale alicui et gaudere
si contingit, non inquantum est malum illius, sed inquantum
est impedimentum malorum alterius quam plus tenetur diligere,
vel communitatis vel2 Ecclesiæ. Similiter de malo etiam ejus
qui in malum temporale incidit, secundum quod per malum
pœnæ impeditur frequenter malum culpæ ejus.
18. ■— Sed bona gratiæ mutuo se non impediunt, quia spiri­
tualia bona a pluribus integre possideri possunt. Et ideo quan­
tum ad hoc, nullus salva caritate potest malum alteri optare
vel de malo gaudere nisi inquantum in malo culpæ vel damna­
tionis alicujus relucet bonum divinæ justitiæ, quam3 plus tene­
tur diligere quam aliquem hominem. Sed hoc non est per se de
malo gaudere, sed de bono quod adjunctum est malo.
19. — Ad quintum dicendum quod Deus etiam non vult
malum alicujus, loquendo de malo culpæ, sed permittit, et hæc
permissio bona est. Malum autem pœnæ cujus ipse est auctor4,
vult non inquantum malum — quia non delectatur in poenis —
sed inquantum justum.
20. — Ad sextum dicendum quod non oderat eos perfecto
odio, nisi inquantum Deo inimici erant. Hoc autem est inquantum peccabant. Unde non odiebat in eis quos perfecto odio
oderat, nisi peccatum.

ARTICULUS II
duob. precept., cap. de dilectione proa·. ;
De perfect, vitæ spir., c. 14.

Il-II, q. 25, a. 9 ; q. 83, a. 8 ; Car., a. 8 ; De

21. — AD SECUNDUM SIC PROCEDITUR. Videtur quo d
OMNES TENEANTUR AD OSTENDENDUM SIGNA AMICITIÆ INIMICIS.

1. Signa enim amicitiæ sunt præcipue beneficia ad amicos.
Sed homo tenetur benefacere inimicis. Proe., xxv, 21 : « Si
esurierit inimicus tuus, ciba illum ». Ergo tenetur ostendere signa
amicitiæ ad inimicos.
2. Præterea. Ecclesia orat pro inimicis, ut patet per Glossam
Mat., v, et in Collecta1 : « Pietate tua », ubi dicit : « Amicis et
inimicis nostris veram caritatem largire. » Sed oratio est præcipuum beneficium quod alicui impendi potest. Cum ergo actus
Ecclesiæ cuilibet membro Ecclesiæ conveniat, videtur quod qui­
libet qui est membrum Ecclesiæ, teneatur inimicis beneficus
esse.
3. Præterea. Nullus debet habere simulatam dilectionem. Sed
dilectio quæ non ostendit se in opere, non est vera dilectio ;
quia « probatio dilectionis est exhibitio operis » ut Gregorius
dicit {Hom. Pentec., η. 1 ; L. 76, 1220) et I Joan., in, 18, dicitur ;
« Non diligamus lingua el verbo, sed opere et veritate ». Ergo cum
quilibet debeat inimicum diligere, quilibet tenetur opera
dilectionis ad illum extendere.
4. Præterea. Simul præcipitur Mat., v, diligere inimicos
et benefacere eis. Ergo eadem ratione homines obligantur
ad utrumque. Sed ad primum omnes tenentur. Ergo et ad secun­
dum.
5. Præterea. Abnegare homini signa familiaritatis et sua
beneficia, quædam vindicta est. Sed homo tenetur non se vin­
dicare, sicut patet Rom., xn, 19 : « Non vosmelipsos vindicantes ».
Ergo tenetur non subtrahere sua beneficia inimicis.

22. — 6. SED CONTRA. Mat., v, dicit Glossa quod
benefacere inimicis et orare pro eis, est cumulus perfectionis.
Sed ad illa quæ sunt perfectionis, non omnes tenentur. Ergo
nec12 ad præstandum inimicis beneficia.
23. — 7. Præterea. In veteri lege [frequenter filiis Israel
præceptum fuit ut persequerentur hostes suos et non inirent
cum eis fœdus. Ergo non tenebantur benefacere eis ; ergo nec
modo.
1. In missali O. P. inter orationes votivas addiversa, or. 36, « Pro vivis et defunctis «. —
2. Ed. « neque ».

24. — 8. Præterea. Videmus quod etiam modo Ecclesia
indicit bella contra tyrannos et infideles. Ergo licet inimicis
mala facere. Multo igitur1 minus non oportet eis benefacere.

25. ■— RESPONSIO. Dicendum quod effectus caritatis debet
affectui respondere. Unde secundum, quod tenetur quis affec­
tum caritatis ad inimicum habere, ita et effectum ad eum
extendere. Caritas autem, ut dictum est (17), respicit bona
gratiæ quæ sunt communia omnibus viventibus vel actu vel
potentia. Et ideo est communior et2 latior quam aliqua alia
amicitia quæ ad pauciores se extendit, inquantum fundatur
super communicatione aliqua3 quæ non ad omnes est.
In omnibus autem illud quod est commune vehementius est,
sed illud quod est proprium plura complectitur actu ; et perfec­
tio communis est in hoc quod se extendit ad illa quæ complec­
titur proprium, ut genus perficitur per additionem differenti®.
Sicut esse vehementius inhæret quam vivere, et tamen vivere
aliquid complectitur actu quod esse non habet nisi in potentia ;
unde perfectio esse est secundum quod se extendit ad vitam.
26. — Sic ergo caritas vehementius optat alicui bona gratiæ
circa quæ est principaliter, quam aliqua alia amicitia bona
correspondentia illi amicitiæ ; tamen non est de necessitate
caritatis, sed de perfectione, quod ad illa bona se extendat. Et
ideo quilibet ex necessitate tenetur odienti se optare bona æterna,
non autem bona temporalia ; sed hoc est de perfectione caritatis
ut etiam ad ista se extendat.
27. — Sed quia remotio mali præcedit ordine generationis
adeptionem boni, ideo affectus nulli optat aliquod bonum cui
aliquod malum, inquantum est malum, optat. Unde quamvis
sit de perfectione caritatis ut bona temporalia optemus inimicis,
tamen est de necessitate11 ut mala eis non optemus vel optemus
non inquantum mala, sed per accidens, ut prius dictum est.
28. — Et similiter est de effectu, quia cooperari in his quæ
sunt ad vitam æternam pro loco et8 tempore et modo suo,
tenetur homo etiam inimico, saltem orando in communi, ut
eum a suis orationibus non excludat, quamvis forte specialem
mentionem de eo non faciat ; sicut nec oportet quod de omni­
bus ad quos caritatem habet, specialem orationem faciat, sed
communem.
29. .·— In aliis autem bonis non tenetur ei cooperari, nisi
necessitas incumbat ; sed est de perfectione caritatis. Sed tenetur
non facere ei malum, nisi inquantum est impedimentum majoris
a om. « igitur ». βδη « ergo ». — 2. Ed. « vel ». — 3. α om. « aliqua ». —
4. RANVP. ad. « salutis », RANV. homot. » ut mala eis... optemus » ; undo V. ad
in nota « forte deest aliquid ». — 5. Ed. om. « et ».

mali, vel promotivum majoris boni, ut justitiæ vel alicujus
hujusmodi.
30. — AD PRIMUM ergo dicendum quod beneficia amicabilia
procedunt ex liberalitate1 non ex debito. Necessitas autem facit
omnia communia ; et ideo in2 necessitate subveniendum est
etiam inimicis. Sed hic est magis effectus justitiæ quam
amicitiæ.
31. ·— Ad secundum dicendum quod oratio est de his bonis
quæ pertinent ad communicationem spiritualis vitæ quæ cari­
tas principaliter attendit ; et ideo non est simile de hoc et de
aliis.
32. ■— Ad tertium dicendum quod non est simulata dilectio,
quando tantum exhibetur in opere quantum habetur in affectu.
33. ■— Ad quartum dicendum quod illa duo æquali passu
currunt, ut dictum est.
34. — Ad quintum dicendum quod negare homini signa fami­
liaritatis quando necessitas expeteret, esset vindicta, vel etiam
quando veniam peteret, vel quando se ille qui hostis habetur
ad familiaritatem ingereret, si habeatur præsumptio quod non
simulate vel irrisorie faciat3 ; quia tunc diligit et inter amicos
deputandus est. Sed quod aliquis ultro se ad familiaritatem
inimico ingerat, hoc perfectionis est.
35. -— Ad sextum dicendum quod Glossa loquitur de illo
beneficio quod sequitur caritatem perfectam, secundum quod
procedit in illa quæ sunt aliarum specialium4 amicitiarum.
36. — Ad septimum dicendum quod præceptum fuit antiquis
ut persequerentur hostes et' cum eis fcedus non inirent, inquan­
tum per eorum amicitiam in idololatriam pertrahebantur et
inquantum erant executores divinæ justitiæ ex præcepto ejus
qui auctoritatem habebat ; non autem ita quod ex vindicta
facerent.
37. — Et similiter dicendum ad octavum quod Ecclesia hoc
’ modo movet bella adversus iniquos, ce/ ut justitiam faciat
vel ut majus malum evitet at.il majus bonum inducat.

ARTICULUS III
II-II, q. 27, a. 7 ; Car., a. 8.

38. — AD TERTIUM SIC PROCEDITUR. Videtur quod
MAJORIS MERITI SIT DILIGERE INIMICUM QUAM AMICUM.

I.

Ματ.,

v,

46, Dominus dicit5 : « Si dilexerilis eos qui vos

1. F. « liberatione ». — 2. F. om. « in ». — 3. Ed. « facit ». — 4. RA. « spiritua­
lium ». — 5. β « dixit ».

diligunt, quam mercedem habebitis ? » Sed meritum dicitur res­
pectu mercedis. Ergo majoris meriti est diligere inimicum quam
amicum.
2. Præterea. Illud quod est perfectionis est majoris meriti,
quia caritas perfecta plus meretur quam imperfecta. Sed dili­
gere inimicum est caritatis perfect®, diligere autem amicum
non. Ergo diligere inimicum est majoris meriti.
3. Præterea. Ubi est major difficultas, ibi est1 majus meritum,
quia magis pertinet ad virtutem quæ est circa difficile. Sed
diligere inimicum est difficilius quam diligere amicum. Ergo
est majoris meriti.
4. Præterea. Secundum Gregorium, servilia tanto sunt magis
accepta quanto minus debita. Sed minus est debitum diligere
inimicum quam diligere2 amicum. Ergo magis Deo acceptum
et magis meritorium.
5. Præterea. Virtus merendi est ex gratia. Sed ad dilectionem
inimicorum movet tantum gratia, ad dilectionem amicorum
movet simul natura cum gratia. Ergo magis est meritorium dili­
gere inimicum quam diligere amicum.

39. ·— 6. SED CONTRA. Quanto aliquis actus est3 magis
bonus, tanto est magis meritorius. Sed melius est diligere
amicum quam inimicum, quia est actus magis cadens supra
debitam materiam. Ergo melius est diligere amicum quam inimi­
cum.
40. — 7. Præterea. Minus bonum dimittendum est pro magis
bono, si necessitas incumbit. Sed dilectio inimicorum dimit­
tenda esset magis quam dilectio amicorum : quod patet ex effec­
tu qui affectui proportionatur, quia quando non possumus amicis
et inimicis in extrema necessitate existentibus subvenire, tene­
mur magis subvenire amicis quam inimicis. Ergo diligere ami­
cum est magis4 bonum quam diligere inimicum.
41. — 8. Præterea. Illud quod est commune et principium5,
melius est quam illud quod superadditur, sicut esse melius6
quam vivere si sine esse consideretur, ut dicit Dionysius, 5 cap.
De divin, nom. (η. 3 ; G. 3,818 ; 1.1 ; p. 481). Sed diligere amicum
est commune et primum fundamentum caritatis, cui superad­
ditur dilectio inimicorum. Ergo diligere amicum est melius7
quam diligere inimicum.

42. — RESPONSIO. Dicendum quod prædicta comparatio
1. β et ed. ont. « est ». — 2. a om. « diligere ». — 3. ayâÀ om. « est ». — 4. a « ma­
jus ». — 5. 5VPF. « primum ». — 6. Ed. ad. « est ». — 7. Ed. ad. « et magis meri­
torium ».

dilectionum potest intelligi dupliciter, scilicet quantum ad actus
et quantum ad habitus.
Si quantum ad actus, sciendum est quod quando quæritur
de duobus actibus qui1 sit melior et magis meritorius, oportet
quod quæstio intelligatur de illis per se loquendo secundum
genus suum. Contingit enim quod illud quod secundum genus
est minus bonum vel meritorium, aliquo adveniente efficiatur
magis bonum vel meritorium, sicut parvum opus ex magna cari­
tate factum magis est meritorium quam magnum ex parva.
43. — Bonitas autem actus ad duo mensuratur ex quibus
bonitatem recipit ; scilicet ex termino vel objecto, et ex prin­
cipio quod est voluntas. Ex termino autem2 habet speciem boni­
tatis, sed ex voluntate habet rationem merendi, quia secundum
hoc est in potestate facientis quod ex voluntate procedit.
44. — Si ergo comparemus dilectionem amici et inimici quan­
tum ad terminos sive objecta, cum objectum magis competens
dilectioni sit amicus quam inimicus, sic melius est diligere
amicum quam inimicum.
45. -— Si vero comparemus duas prædictas dilectiones ad prin­
cipium quod est voluntas, sic ubi est major conatus voluntatis,
ibi oportet esse majus meritum ; quia quanto est major conatus
voluntatis, tanto est ferventior voluntas de fine propter quem
attentat illud quod secundum se sibi est magis repugnans, quam­
vis sit magis remissa quandoque circa id ad quod magis conatur.
Meritum autem consistit ex hoc quod voluntas ad finem affi­
citur.
46. — Et ideo si comparemus actus talium dilectionum, dilec­
tio inimici est magis meritoria inquantum hujusmodi ; quia
secundum quod hujusmodi exigit majorem conatum et majorem
fervorem circa finem, quamvis dilectio amici sit magis intensa circa
objectum ; sed dilectio amici est melior quantum ad bonitatem
essentialem quæ consequitur speciem actus quia3 specificatur ex
objecto.
47. — Si autem comparentur prædictæ dilectiones quantum
ad habitus, sic oportet quod vel intelligatur de dilectione ini­
micorum quæ est necessitatis, et sic nulla est comparatio, quia
idem habitus est æqualis respectu utriusque ; vel de dilectione
inimicorum quæ est perfectionis, et sic dilectio inimicorum inclu­
dit dilectionem amicorum et non e converso, et sic dilectio inimieorum melior est.
48. — AD PRIMUM ergo dicendum quod dilectio qua tan­
tum amici diliguntur non procedit ex gratia et ideo non potesti

i

I. Ed. « quis ».

- 2. α om. « autem ». — 3. Ed. ad. c actus ».

960

SCRIPTUM SUPER LIB, III SENTENTIARUM

esse meritoria, nec mercedem habere ; sed tamen si actus dilec­
tionis qua amicos diligimus sit gratia informatus, meritorius
est et mercedem habet.
49. ■— Ad secundum dicendum quod diligere inimicum non
omnibus modis perfectionis est ; sed inquantum perfectionis est,
efficitur magis meritorium secundum quod exigit majorem
conatum.
50. ■— Ad tertium dicendum quod difficultas non facit ad
meritum nisi inquantum facit majorem inclinationem et cona­
tum voluntatis in aliquid.
51. ·— Ad quartum dicendum quod debitum non diminuit
rationem meriti, nisi quatenus diminuit rationem voluntarii
secundum quod quamdam necessitatem importat. Sed si volun­
tarie debitum reddatur, nihilominus ibi erit tantum meriti
quantum est ibi de ratione voluntarii.
52. ■—■ Ad quintum dicendum quod natura non est contraria
gratiæ. Unde admixtio naturæ ad gratiam non facit remissio­
nem in effectibus gratiæ, quæ causatur ex permixtione contrarii.
53. — Ad sextum dicendum quod actus habet bonitatem ex
objecto et ex fine, et bonitas quæ est ex objecto est materialis
respectu illius quæ est ex fine quam voluntas attendit, et penes
istam potius consistit meritum.
54. -— Ad septimum dicendum quod in illis quæ se habent
secundum additionem unius ad alterum, est consequentia in
contrario, non consequentia in ipso ; sicut patet in homine
et animali. Sicut enim se habet homo ad animal, ita se habet non
animal ad non homo.
Unde quia conatus qui est in dilectione inimicorum se habet
ex additione ad illum qui est in dilectione amicorum ; ideo sicut
diligere inimicum est meriti secundum quod est major conatus,
ita dimittere dilectionem amicorum est magis malum.
55. ■— Ad octavum dicendum quod ratio illa procedit de boni­
tate quam actus habet ex propria ratione suæ speciei quæ
est ex objecto.

ARTICULUS IV
II-II, q. 27, a. 8.

56. — AD QUARTUM SIC PROCEDITUR. Videtur
DILIGERE

PROXIMUM

SIT

MAGIS

MERITORIUM

QUAM

quod

DILIGERE

Deum.
1. Naturalibus enim non meremur. Sed diligere Deum est
naturale, quia amor summi boni omnibus naturaliter inest, ut
dicit Dionysius, 4 cap. De divin, nomin. (n. 10 ; G. 3, 707 ;

1. 9, p. 384). Ergo diligere Deum est minus meritorium quam
diligere proximum quod non est adeo naturale.
2. Præterea. Illud quod est fructuosius videtur esse magis
meritorium. Sed ea quæ pertinent ad vitam activam sunt magis
laboriosa et fructuosa quam ea quæ pertinent ad contempla­
tivam. Ergo sunt magis meritoria. Sed dilectio proximi pertinet
ad vitam activam, dilectio autem Dei ad contemplativam. Ergo
est magis meritorium proximum diligere quam diligere Deum.
3. Præterea. Sicut diligere inimicum ponitur in ultimo gradu,
ita diligere Deum ponitur in primo gradu caritatis. Sed diligere
inimicum est magis meritorium quam diligere amicum. Ergo
eadem ratione diligere proximum quam diligere Deum.
4. Præterea. Illud quod præsupponit aliud et non convertitur
videtur esse perfectius. Sed dilectio proximi præsupponit dilec­
tionem Dei, quia Deus1 est ratio diligendi proximum. Ergo
dilectio proximi est magis meritoria quam dilectio Dei.
5. Præterea. Actus in quo exigitur major conatus, oportet
quod sit magis meritorius. Sed major conatus exigitur ad dili
gendum inimicum quam ad diligendum Deum. Ergo dilectio
proximi, ad minus quantum ad dilectionem inimicorum, est
magis meritoria quam dilectio Dei.

57. ■— SED CONTRA. « Propter quod unumquodque tale et
illud magis ». (/ Post, a 2. 72a, 29 ; 1. 6, n. 3). Sed dilectio pro­
ximi non est meritoria nisi inquantum ordinatur ad Deum actu
vel habitu. Ergo dilectio Dei est magis meritoria.
58. ·— Præterea. Quanto caritas est magis intensa, magis erit
meritoria. Sed intensius diligit caritas Deum quam proximum.
Ergo in hoc magis meretur.
59. -— Præterea. Quælibet virtus efficacius operatur circa
objectum suum, quanto est sibi magis proprium et per se. Sed
objectum per se caritati^ est Deus, proximus autem non nisi
consequenter ; sicut magnitudo visus consequenter, color per
se. Ergo cum mereri sit effectus caritatis, videtur quod sicut
visus melius cognoscit colorem quam magnitudinem, quia circa
colorem non decipitur sicut circa magnitudinem, Ha caritas magis
mereatur in dilectione Dei quam in dilectione proximi.
60. ■— Præterea. Quod est difficilius videtur esse magis meri­
torium. Sed diligere Deum videtur difficilius quam diligere proxi­
mum. Dicitur enim I Joan., iv, 20 : « Qui proximum quem videt,
non diligit ; Deum quem non videt, quomodo potest diligere ? »
Ergo dilectio Dei est magis meritoria quam dilectio proximi.
1. F.

om.

« Deus ».
COMMENT. IN LIB. SENTENT. - HI. — 32

61. — RESPONSIO. Dicendum quod dilectio Dei est causa et
ratio dilectionis proximi. Unde dilectio Dei includitur virtute
in dilectione proximi sicut causa in effectu, et dilectio proximi
includitur in dilectione Dei sicut effectus in causa1 potestate.
Nihilominus tamen alius est motus dilectionis qui terminatur
ad2 proximum et qui sistit in Deo, sicut alius actus est quo
considerantur principia et conclusiones, quamvis prædicto
modo mutuo se includant.
62. — Comparando ergo duos hos motus ex duabus partibus, ut
supra dictum est, invenimus dilectionem Dei potiorem quam
dilectionem proximi, scilicet et quantum, ad objectum quod est
competentius dilectioni, et quantum ad voluntatem quæ inten­
sius et promptius afficitur in Deum quam in proximum. Et ideo
motus dilectionis in Deum est melior et magis meritorius quam
motus dilectionis in proximum, nisi dilectio proximi procedat ex
majore dilectione Dei quam sit dilectio quæ fertur in Deum
immediate in aliquo actu : quod quidem aliquando contingit,
sed non semper, quia minima dilectio caritatis in Deum sufficit
ut extendat affectum in proximum.
63. — AD PRIMUM ergo3 dicendum quod illa quæ sunt pure
naturalia, non sunt meritoria ; sed illa quæ procedunt ex natura
perfecta caritate et gratia sunt meritoria, nec natura rationem
meriti diminuit, ut dictum est.
64. — Ad secundum dicendum quod supposito quod actus
activæ, vitæ sit magis meritorius quam actus contemplativæ —
quod forte non est verum, ut infra (d. 35, 90 s.) dicetur — non opor­
tet quod dilectio proximi sit magis meritoria quam dilectio
Dei, quia dilectio Dei est principium eorum quæ ad utramque
vitam pertinent, ut dictum est.
65. ■—Vel aliter dicendum quod dilectio Dei et proximi, quantum
ad actum interiorem, pertinet ad vitam contemplativam. Unde
Gregorius dicit super Ezec.h. (lib. II, hom. n, n. 8 ; L. 76, 953),
quod contemplativa vita insistit dilectioni Dei et proximi.
Sed quantum ad actus exteriores utraque ad vitam activam per­
tinet, quamvis hujusmodi actus in proximos extendantur4, quia
Deus operum nostrorum non eget.
66. ■— Ad tertium dicendum quod dilectio inimici non erat
magis meritoria nisi inquantum procedebat ex fortiori virtute :
quæ fortitudo attendebatur, secundum quod voluntas inten­
sius Deo adhærebat. Unde non sequitur quod dilectio proximi
sit magis meritoria, nisi magis etiam® Deus diligeretur®.
1. α ad. « etiam ». - - - 2. δ ed. « in ». — 3. α ·<
tur ». — .5. α « et ». - 6. α « diligalur ».

Inr ». — 4 αβ RA. » ex pendan­

67. — Ad quartum dicendum quod dilectio proximi præsup­
ponit dilectionem Dei, non sicut perfectius minus perfectum
sicut erat in aliis gradibus, sed sicut effectus causam. Et ideo
ratio non sequitur.
68. — Ad quintum dicendum quod ille conatus voluntatis
non est nisi ex hoc quod vehementius ad Deum afficitur, ut dic­
tum est prius, quia nullus [conatur1] ad aliquid, nisi secundum
desiderium finis.
69. —HOC AUTEM QUOD IN CONTRARIUM OBJICITUR
quod diligere Deum est difficilius, intelligendum est non de
dilectione naturali, qua omnia ipsum amant, sed de dilectione
gratuita. Et hæc etiam dicitur difficilior, non quasi laboriosior
cum sit dulcior, sed quia magis vires naturæ excedit, quia est
in2 altius objectum.

ARTICULUS V
IV. S. d. 49. q. 1, a. 4, sol. 4 ; q, 5, a, 1 ; I-1I, q. 114, a. 4 ; Ver., q. 14, a. 5, ad 5 ;
Pot., q. 6, a. 9 ; Rom., c. 8, 1. 5 ; I Tim., c. 4, 1. 2 ; Hebr.t c. 6, 1. 3.

70. — AD QUINTUM SIC PROCEDITUR. Videtur quod
meritum non consistat in caritate principaliter.
1. Gratia enim dicitur esse3 principium merendi. Sed caritas
non est idem quod gratia. Ergo non consistit meritum princi­
paliter penes caritatem.
2. Præterea. Actus est meritorius per ordinem ad finem sicut
et laudabilis. Sed cujuslibet virtutis est facere actum lauda­
bilem, ergo et facere meritorium. Et ita videtur quod meritum
non consistat penes caritatem.
3. Præterea. Nullus meretur nisi justificatus. Sed fidei est
justificare, ut patet Rom., v, 1. Ergo apud ipsam præcipue est
virtus meritoria.
’
4. Præterea. Illud quod facit ad diminutionem meriti, non
videtur esse radix merendi. Sed caritas4 facit diminutionem
meriti, quia facit omnia facilia non solum inquantum est habitus,
sed etiam5 inquantum est amor, ut ex prædictis patet. Cum
ergo difficultas faciat ad meritum, videtur quod caritas non
sit radix merendi.
5. Præterea. Si caritas esset radix merendi, ubicumque esset
æqualis caritas, esset æqiiale meritum. Sed aliquando aliquis
habens parvam caritatem, facit aliquem actum in quo magis
1. αβγδηλ « amatur ». —■ 2. αβ om. « in ». —3. α om. « esse ». — 4. n ad. « non ».
— 5. α om. « etiam ».

, meretur quam ille qui habet magnam caritatem in aliquo parvo
actu quem facit. Ergo caritas non est radix merendi.

71. — SED CONTRA. Illud videtur esse radix merendi
sine quo nullum meritum valet. Sed caritas est hujusmodi,
ut patet I Cor., xm. Ergo caritas est radix merendi.
72. ·— Præterea. Illud videtur esse radix merendi quod oppo­
nitur omni demerito. Sed caritas est hujusmodi. Ergo ipsa est
radix merendi.
73. ■—■ Præterea. Ex hoc meremur quod Deo conjungimur.
Sed hoc facit caritas. Ergo ipsa est radix merendi1.
74. ■—■ RESPONSIO. Dicendum quod sicut supra dictum est,
meritum proprie dicitur quod aliquis exhibet ad hoc quod faciat
aliquid suum, quod est præmium meriti. Unde ad meritum
requiruntur duo principaliter. Unum est quod sit exhibitum
et non extortum. Et quia nihil potest exhiberi nisi quod in
potestate exhibentis est, ideo requiritur quod sit voluntarium,
quia voluntas facit nos esse dominos nostrorum actuum. Aliud
requiritur ut hoc quod exhibetur sit sufficiens ad faciendum
suum illud quod exhibetur.
-75.—Et ex ulraque parte principalitas merendi est ex caritate.
Ipsa enim est in voluntate, sicut in subjecto, ipsam perficiens
quantum ad primum actum ejus et principalem. Et iterum cum
sit amor Dei, faci amatum ipsum quod est primum, esse
suum, inquantum unit ei. Et ideo principalitas meriti est in
caritate, in aliis autem secundum quod caritate informantur.
76. — AD PRIMUM ergo dicendum quod gratia facit meritum
sicut principium remotum constituens nos in esse spirituali,
sine quo non possumus mereri aliquid2 spirituale ; sed caritas
est sicut principium proximum.
77. ·— Ad secundum dicendum quod-fides non justificat nisi
per caritatem sit formata. Ideo autem specialiter fidei attri­
buitur justificatio, quia primum in quo distinguitur justus ab
injusto est actus fidei ; sicut primum in quo distinguitur vivum
a non vivo est actus nutritivæ potentiæ, et ideo dicitur vivere
secundum illam potentiam et sentire secundum tactum qui est
primus sensuum, ut dicitur II De anima (β2. 413», 4 ; 1.3, n. 260).
78. — Ad tertium dicendum quod actus aliarum virtutum
non sunt meritorii nisi inquantum sunt informati caritate ;
sicut nec actus virtutum sunt laudabiles nisi inquantum sunt
voluntarii.
1. α om. totum argumentum ex homot ».

‘2. Ed. « aliquod ».

79. ■— Ad quartum dicendum quod difficultas non facit ad
meritum, nisi forte dimissionis pœnæ per modum cujusdam
commutationis ; sed ad meritum quod ordinatur ad consecu­
tionem boni ad quod proprie ordinem habet, non facit, nisi
secundum quod exigitur major conatus qui est secundum majo­
rem inclinationem voluntatis in illud. Et quia habitus et amor
ex hoc faciunt facilitatem, quia faciunt majorem inclinationem
voluntatis, ideo talis facilitas non diminuit rationem meriti.
80. — Ad quintum dicendum quod habitus virtutum quamvis
inclinent voluntatem, tamen non cogunt. Et ideo potest esse
quod habitum majorem habens, quandoque minorem intensio­
nem inducit in actu, sicut etiam1 quandoque nullam, et tunc
actus ex majori caritate procedens minus intensus est magis meri­
torius respectu præmii accidentalis quod respicit ipsum actum,
sed minus respectu præmii essentialis quod respicit capacitatem
quæ est ex habitu caritatis.
EXPOSITIO TEXTUS

81. ■— « An unus et idem motus etc. » (2) Hoc est impossibile,
nisi unus propter alterum diligatur et actuali consideratione
referatur in illud.
82. ■— « Erga amicum ferventior... » (2)
Hoc intelligendum respectu ipsius objecti ; sed respectu finis,
ille qui habet majorem conatum, inquantum hujusmodi, est
ferventior.
83. — « Cum dicitur in oratione : Dimitte nobis etc. » (3)
Videtur secundum hoc quod quicumque servat rancorem,
peccat dicendo hanc2 orationem.
Et dicendum quod non peccat, quia non dicit eam in
persona sua, sed in persona Ecclesiæ ; vel si in persona sua, non
quantum ad id quod agit, sed quantum ad id ad quod optat
pervenire.

1. α om. « sicut etiam». —· 2. a

L·

om. « hanc ».

caritas semel habita amittatur

1. — Illud quoque non est praetereundum quod Quidam1 asserunt,
caritatem semel habitam ab aliquo non posse excidere, nullumque dam­
nandum hanc aliquando habere : qui hanc traditionem subditis muniunt
testimoniis2.
Apostolus ait (7 Cor., xm, 8) : Caritas nunquam excidit.
Augustinus {De salutar. documentis, c. 7 ; L. 40, 1049) etiam inquit :
Caritas quæ deseri potest, nunquam vera fuit.
Item (in ps. cui, v. 3, L. 37, 1344) : Caritas est fons proprius et singularis
bonorum, cui non communicat alienus. Alieni sunt omnes qui audituri sunt :
« Non novi vos ». (Mat., vu, 23) De hoc fonte Scriptura ait : « Fons aqua·
vivæ sit tibi proprius, et nemo alienus communicet tibi. » (Prov., v, 18).
Si autem alieni sunt qui audituri sunt illam vocem, non ergo huic fonti
communicant damnandi.
Item Augustinus Super Epistolam Joannis (tract. 8, n. 9 ; L. 35,
2041) : Radicata est caritas, securus esto ; nihil mali procedere potest.
Item Gregorius in Moralibus (X, c. 21, n. 39 ; L. 75, 942) : « Valida
est ut mors dilectio » (Cant., νπι, 6). Virtuti enim mortis dilectio comparatur,
quia nimirum mentem quam semel ceperit, a dilectione mundi funditus
occidit. (Cant, vm, 6).
Item Augustinus Super Epistolam Joannis (tract. 3, n. 12 ; L. 35,
2004) : Unctio invisibilis caritas est, quæ in quocumque fuerit, radix illi
erit, quæ ardente sole arescere non potest : nutritur calore solis, non arescit.
Item Bed* Super Joannem (in cap. i, 33 ; L. 92, 650) : Quserendum est
quomodo speciale Filii Dei agnoscendi signum fuerit, quod super eum des­
cenderit et manserit Spiritus. Quid majus est Filio Dei, quod in ipso manere
Spiritus astruatur3 ? Notandumque quod semper in Domino manserit
Spiritus, in Sanctis vero, quamdiu mortale corpus gestaverint*, partim sem­
per maneat, partim rediturus secedat. Manet enim apud eos, ut bonis insis­
tant actibus ; recedit vero ad tempus, ne semper infirmos curandi, mortuos
suscitandi, dæmones ejiciendi, vel etiam prophetandi habeant facultatem.
Manet ergo semper ut possint habere virtutes, uts mirabiliter ipsi vivant ;
venit ad tempus, ut etiam aliis per miraculorum signa quales sint intus
effulgeant.
Item Gregorius (I in Ezech., hom. 5, n. 11 ; L. 76, 825) : Zn sancto­
rum cordibus secundum quasdam virtutes semper permanet Spiritus, secun­
dum quasdam recessurus venit et venturus recedit. In his virtutibus, sine
quibus ad vitam non pervenitur, in electorum suorum cordibus permanet ;
in his vero per quas sanctitatis virtus ostenditur, ut in exhibitione miracu­
lorum, aliquando adest, aliquando se subtrahit.
1. Cfr. Hugos, de S. Vict., II De Sacram., p. 13, c. 11 (L. 176, 539 sq) ; Abælard,
Sic et non, c. 138 (L. 178, 1574 sq.). ■— 2. « Hæc et fere omnia testimonia quæ se­
quuntur, leguntur in Decreto Gratiani, Pe Poeni!., d. 2. Sed apud Gratianum alio
ordine occurrunt, ac plerique textus sunt longiores ». Quar. — 3. Quar. « astrui­
tur ». — 4. F. « gestant ». :— 5. F. « et ».

Item Ambrosius (in II Cor., vi, 6 ; L. 17, 300) : Ficta caritas est
quæ in adversitate deserit.
Hæc innuere videntur1 quod caritas semel habita non amittatur. Ideo
Quidam in prætaxatam prosilierunt audaciam, dicentes caritatem a
damnandis non haberi, nec a quoquam habitam posse amitti.
2. — Quos ratio vincit et auctoritas. Quidam enim ad tempus sunt boni
qui postea fiunt mali et e converso. Unde quorumdam nomina Christus
dicit (Luc., x, 20) scripta in libro vitæ, qui tamen postea abierunt retro
(Joan., vi, 27). Sed scripta dicit non secundum praescientiam, sed secun­
dum præsentem justitiam cui deserviebant, quia digni tunc illo bono
erant quod habituri sunt præscripti2 secundum præscientiam.
Unde Ambrosius (in Epist. ad Rom., ix, 13-14 ; L. 17, 135) : Quibusdam
gratia data est in usum, ut Sauli, Judæ et illis discipulis quibus Dominus
dixit (Luc., x, 20) : Ecce nomina vestra scripta sunt in cœlis, et postea
« abierunt retro ». Sed hoc dixit propter justitiam cui deserviebant, quia boni
erant. Frequenter enim ante sunt mali qui futuri sunt boni, et aliquoties
prius sunt boni qui futuri sunt et permansuri mali : secundum quod dicun­
tur scribi in libro vitæ et deleri.

Determinatio auctoritatum prædictarum3

3. — Quod vero Apostolus ait (I Cor., xm, 8) : Caritas nunquam
excidit, nullatenus pro illis îacit. Dignitatem enim caritatis ostendens,
dicit eam non excidere, quia hic et in futuro erit ; sed fides et spes eva­
cuabuntur et scientia1.
Item quod dicitur caritas nunquam fuisse vera quæ deseri potest, non ad
essentiam caritatis refertur, sed ad efficientiam, quia non efficit caritas
quæ deseritur, hominem vere beatum, nec perducit ad verum bonum.
Huic etiam fonti alieni, idest damnandi, non communicant, scilicet
in fine, quia non perseverant.
Potest tamen hoc et cetera quæ de caritate dicta sunt, de perfecta intelligi, quam soli perfecti habent, quæ semel habita non amittitur. Exor­
dia vero caritatis aliquando crescunt, aliquando deficiunt. Sunt enim
virtutis exordia et profectus et perfectio : quos gradus ille discernit
qui parabolam illam intelligit (Marc., iv, 26) : Sic est regnum Dei quemad­
modum si jactet5 homo semen in terra et dormiat, et exurgat semen et germinet
et crescat, etc. Etsi ergo perfecta caritas sic radicata est ut amitti nequeat,
incipiens tamen et provecta amitti potest, et sæpe amittitur ; sed6 dum
habetur, non sinit habentem criminaliter peccare.
Quod Augustinus (Serm. cctxx, n. 1 ; L. 39, 2248) ostendit ita inquiens : Quia « radix omnium malorum cupiditas » est, (I Tim., vi, 10) et
radix omnium bonorum est caritas; simul arnbæ esse non possunt. Nisi
una radicitus evulsa fuerit, alia plantari non potest. Sine causa1 aliquis
conatur ramos incidere, si radicem non contendit evellere.
Quare

fides, spes et scientia dicuntur evacuari, et
NON CARITAS, CUM ET EA EX PARTE SIT

4. — Advertendum etiam est, quomodo fides, spes, et scientia dican­
tur evacuari, quia ex parte sunt (I Cor., xm, 8) ; et non caritas, cum et
1. F. « hoc innuere videtur ». — 2. Quar. « scripti ». — 3. Quar. om. titulum. —
4. Hugo, toc. cil (L. 176, 541 sq.) Quar. — 5. Ed. « jaciat ». — 6. F. « et ».— 7. N.
ad. n ergo .

scriptum super lib. hi sententiarum

ipsa ex parte sit. Ex parte enim, idest imperfecte, diligimus, sicut ex parte
scimus, ut ait Hesychius Super Leviticum, (lib. I, n, 2; G. 93, 806).
Cum ergo omne quod ex parte est evacuetur, cur caritas excipitur quæ
dicitur nunquam excidere ?
Caritas quidem etiam ex parte est, ut sæpe Sancti docent, quia ex parte
diligimus nunc ; et ideo ipsa evacuabitur, inquantum ex parte est, quia
tolletur imperfectio et addetur perfectio, remanebitque ipsa aucta et actus
ejus et modus diligendi, ut diligas Deum propter se ex toto corde, et pro­
ximum tuum sicut te1, sed imperfectionis modus eliminabitur. Fides
vero et spes penitus evacuabuntur ; scientia vero secundum actum
et modum suum, qui nunc est, non secundum sui essentiam tolletur :
ipsa enim virtus scientiæ remanebit, sed alium tenebit usum et modum.

Si Christus

ordinem caritatis præscrjptum servaverit2

5. — Nunc autem3 superest investigare, si Christus, secundum quod
homo, ordinem diligendi præscriptum servaverit. Quod si est, omnem
hominem sicut seipsum dilexit. Omnibus ergo vitam optavit, omnesque
salvos fieri voluit. (I Tim., n, 4). Sed non omnes salvi sunt; et ita non
est factum quod optavit.
Sed non est ignorandum in eo fuisse caritatem juxta modum patria*,
non viæ, eumque ordinem diligendi implesse qui servatur in patria, non
in via. Qui enim in patria sunt, idest jam beatificati sunt, adeo justitiæ
Dei addicti sunt ut nihil eis placeat nisi quod Deo placet ; ac per hoc illo­
rum tantum salutem volunt quos Deus salvari voluit, eosque solos sicut
se diligunt. Ita et Christus electos tantum sicut se dilexit, eorumque
salutem optavit.

DIVISIO TEXTUS

6. — « Illud quoque non est praetereundum etc. » (1)
Postquam determinavit Magister de caritate, hic determinat

de ejus duratione.

Dividitur autem in partes duas. In prima parte determinat de
duratione caritatis quantum ad suam essentiam ; in secunda
de duratione ejus quantum ad ordinem ejus, ostendens qualis
in Christo fuerit et in beatis futurus sit, ibi : « Nunc autem super­
est investigare etc. » (5)
Prima in duas. In prima determinat de duratione caritatis ;
in secunda de duratione aliorum habituum, ibi : « Advertendum
etiam4 est, etc. » (4)
Circa primum tria facit. Primo ponit opinionem falsam quo­
rumdam qui dixerunt caritatem non posse amitti, et rationes
opinionis illius. Secundo objicit in contrarium, ibi : « Quos ratio
vincit, etc. »(2) Tertio solvit rationes in contrarium inductas, ibi :
« Quod vero Apostolus ait, etc. » (3)
1. F. « teipsum ». — 2. F. « habuerit ». — 3. Quar. « jam ». — 4. ayb om.
« etiam ».

Hic est duplex quæstio.
Prima de evacuatione caritatis per peccatum.
Secunda de evacuatione ejus per gloriam.

QUÆSTIO I

DE EVACUATIONE CARITATIS PER PECCATUM
Circa primum quæruntur quatuor.

Primo, utrum caritas semel habita possit amitti.
Secundo, utrum aliquis possit de libro vitæ deleri.
Tertio, utrum minima caritas possit cuilibet tentationi resis­
tere.

Quarto, de quantitate caritatis in resurgente.
ARTICULUS I
II-II, q. 24, a. 11 et 12 ; IV Cg., e. 70 ; Car., a. 6, 12, 13 ; Rom.,
c. 8, I. 7. ; I Cor., c. 13, 1. 3.

7. — AD PRIMUM SIC PROCEDITUR. Videtur

quod

HABENS CARITATEM NON POSSIT EAM AMITTERE.

1. Omnis enim qui habet caritatem, est natus ex Deo, quia
caritas facit filios Dei. Sed omnis qui natus est ex Deo non pec­
cat, ut dicitur I Joan., iii, 6. Ergo1 omnis qui habet caritatem
non peccat ; et ita caritas semel habita non potest amitti.
2. Præterea. In quolibet habente caritatem est meritum
vitæ æternæ, quia caritas est principium merendi, ut dictum
est. Sed injuste agitur cum aliquo, si non reddatur ei quod meruit,
quia hoc est ei debitum. Ergo cuilibet habenti aliquando cari­
tatem dabitur vita æterna. Sed nulli dabitur æterna nisi finaliter habeat caritatem. Ergo quicumque habet caritatem, fmaliter habebit eam ; et ita ad minus' finaliter non potest amitti,
ut videtur.
3. Præterea. Illud quod est fortissimum, non potest vinci
a debilissimo. Sed caritas est fortissima, quia est « fortis ut mors »,
ut dicitur Cani., ult. ; peccatum autem est debilissimum, quia
malum est infirmum et pigrum, ut dicit Dionysius, 4 cap.
De diuin. nom. (n. 32 ; G. 3, 731 ; 1. 22, p. 466). Ergo caritas
1. F. om. « ergo ».

non potest per peccatum expelli. Sed nullo alio modo potest
amitti. Ergo caritas semel habita non potest amitti.
4. Præterea. Radix omnis mali est cupiditas : I Tim., vi, 10.
Sed caritas non compatitur secum cupiditatem ad minus per­
fecta, ut dicit Augustinus in1 lib. LXXXIII Qq. (q. 26, n. 1 ;
L. 40, 25). Ergo qui habet caritatem non potest incidere in
aliquod malum et ita non potest [eam2] amittere.
5. Præterea. Si peccatum expellit caritatem, aut peccatum
quod est, aut peccatum quod non est. Sed non peccatum quod
est, quia illud caritatem non superat ; nec illud quod non est.
quia illud quod non est non potest agere. Ergo peccatum nullo
modo expellit caritatem.
6. Præterea. Illud quod est in minori parte magis distat ab
eo quod est in pluribus, quam ab eo quod est ad utrumlibet.
Sed ex eo quod est ad utrumlibet, non potest aliquid procedere,
ut dicit Commentator in II Phys. Ergo multo minus ab eo quod
est in minori parte. Sed caritas quamvis non faciat neces­
sitatem ad bonum ut semper fiat, facit tamen inclinationem
ut pluries fiat. Ergo non potest ille qui habet caritatem facere
malum ad quod non3 se habet nisi sicut in minori parte ; et ita
non po.est peccare vel caritatem amittere.
7. i-ræterea. Amor caritatis est fortior quam amor naturalis.
Sed amor naturalis non amittitur per peccatum. Ergo nec amor
caritatis.
8. Præterea. Caritas est major fide, et utrumque est donum
Dei. Cum ergo fides non tollatur per peccatum mortale, vide­
tur quod nec caritas.
8. — SED CONTRA. Apoc., u, 4 : « Habeo adversum, le
pauca, quia caritatem primam reliquisti. » Ergo caritas potest

amitti.
9. — Præterea. In eo qui cadere non potest non est necessa­
ria cautela. Sed stanti per caritatem necessaria est cautela ;
I Cor., x4, 12 : « Qui stat videat ne cadat. » Ergo caritas po­
test amitti.
10. — Præterea. David caritatem prius habuit, alias non sibi
reddendam lætitiam salutarem peteret ; et tamen peccavit et
caritatem amisit quam sibi restitui petit5 (ps l). Ergo caritas
semel habita potest amitti.
11. — Præterea. Quicumque non potest peccare habet liberum
arbitrium confirmatum. Sed non omnis qui habet caritatem
1. α om. « in ». — 2. αβγό om. « eam ». — 3. NVP. om. « non ». — 4. αβ « II
Cor., ix ». — 5. αβ « petiit ».

habet liberum arbitrium confirmatum. Ergo aliquis habens
caritatem potest peccare et ita caritatem amittere.
12. — RESPONSIO. Dicendum quod opinio ponentium cari­
tatem non posse amitti propter suam firmitatem, est similis
opinioni Socratis qui posuit quod habens scientiam non potest
peccare propter nobilitatem et certitudinem scientiae1, ut dicit
Philosophus in VII Eth. (η 2. 1145”, 25 ; 1. 2, b.) Et ideo
utriusque similis est et probatio et improbatio et probationis
solutio. Utraque enim potissime per experientiam improbatur ;
probatur autem per firmitatem2 scientiae et caritatis.
13. ■— Solvit autem Philosophus prædictam probationem de
scientia per hoc quod scientia principaliter in universali consis­
tit, operationes autem circa singularia sunt. Et ideo concupis­
centia quæ in particulare bonum tendit nisi reprimatur, deduc­
tionem scientiæ universalis ad particulare impedit, conside­
rationem scientiæ in particulari operabili absorbens3, ita ut
quamvis incontinens in fervore concupiscentiæ constitutus
universale recte consideret et non tantum habitu teneat — ut
quod omnis fornicatio fugienda4 — tamen quando ad hoc par­
ticulare descenditur per concupiscentiam, habitu rationis rectæ
ligato, in actum rectæ considerationis circa particulare homo
prodire non potest.
14. ■— Similiter etiam caritas principaliter est circa bonum
æternum ; unde facit universalem conceptionem haberi, quia
nihil contra Deum faciendum est ; sed quando ad particulare
descenditur, tentatio aliqua inclinationem prædictam caritatis
absorbet, ut dictum est de scientia. Sed quia caritas vehementius
diligit Deum quam aliqua concupiscentia diligat aliquod com­
mutabile bonum, si aliquis affectum quem habet ad Deum ad
opus particulare extenderet ut ad regulam operis, nunquam
incideret in peccatum. Sed quia in potestate nostra est uti caritatis
actu vel non uti, cum caritas voluntatem non cogat, ideo affec­
tio commutabilis boni prævalet et inducit peccatum. Et propter
hoc patet quod omne peccatum est ex errore et ex contemptu
negligentiæ. Unde Boetius dicit, in I De consol, (prosa n ; L. 63,
599) : « Talia tibi contuleramus arma quæ nisi prior^ abjecisses,
inoicta te firmitate tuerentur ».
15. ■— Sic ergo homo in peccatum lapsus caritatem amittit
quia per peccatum a Deo dividitur, cum sibi alium finem cons­
tituat, cum non possint duo esse fines ultimi. Unde cum caritas
habeat causam conjunctionem6 ad Deum, statim amittitur
unico7 actu.
1. α om. « scientiæ ». ·— 2. αδ «infirmitatem ». — 3. Ed. ad. « et rationem ». —
4. Ed. ad. « est ». — 5. Migne « prius ». — 6. Ed. « conjunctam ». — 7. α « uno ».

Ei hoc invenitur in omnibus accidentibus quæ habent causam
extra subjectum, quia nihil potest permanere separatum a sua
causa essentiali, sicut patet de lumine. Secus autem est de habi­
tibus qui habent causam in subjecto, quia illi non totaliter des­
truuntur per unum actum peccati.
16. — AD PRIMUM ergo dicendum quod hoc intelligendum
est, si velit uti gratia per quod filius Dei est : per eam enim potest
peccato resistere.
17. — Ad secundum dicendum quod Quidam dixerunt quod
caritas nunquam meretur, nisi finalis.
Sed hoc falsum est ; quia caritas finalis non potest dici nisi
quæ est in ultimo termino vitæ ; et tunc forte homo nihil meretur,
sed dormit.
18. ■— Unde dicendum quod quolibet actu caritatis meretur
vitam æternam et efficit eam sibi debitam. Sed quando peccat,
jam efficitur quodammodo alius, ut Philosophus dicit IX Elh.,
(i 3. 1165b. 2'z ; 1. 3, g.) quia transmutatur ab eo quod erat
sibi conveniens secundjm naturam in id qaod est prætcr1
nataram ; et idee non oportet quod ei reddatur, sicut etiam id
quod est debitum reddi sano non redditur furioso.
19. — Ad tertium dicendum quod non est ex defectu caritatis
quod a peccato vincatur, sed ex defectu habentis caritatem,
quia caritate non utitur, ut dictum est.
20. -— Ad quartum dicendum quod quamvis cupiditas non
sit in actu in eo qui habet caritatem, tamen est in radice, et
caritatem potest impedire ne in actum prorumpat ; et quando
non impeditur, tunc germinat et caritatem expellit.
21. — Ad quintum dicendum quod in eodem instanti in quo
peccatum advenit, caritas expellitur ; et sicut illud est primum
instans in quo peccatum esse incipit, ita illud est primum in quo
caritas non esse incipit, sicut patet in naturalibus2 de duabus
formis contrariis.
22. — Ad sextum dicendum quod illud quod est ad utrum­
libet, inquanium ex alia causa intrinseca movetur, sic deter­
minatur ad alterum et sic potest ab eo effectus procedere. Unde
quando non est determinatum totaliter ab aliquo uno, potest
etiam determinari ad oppositum. Et sic ab eo quod est in pau­
cioribus respectu ipsius jam determinati per primum, potest
contrarium accidere ut in paucioribus propter aliud determinans
quod est contrarium illi determinanti ut in pluribus.
Et sic est in proposito ; quia sicut caritas, quantum est in se,
ut in pluribus inclinat ad bonum, ita affectio sensibilis inclinat
1. A. « propter ». — 2. α ad. « et ».

ad delectabile sensui, et ab hoc sicut ex quodam habitu incli­
natur voluntas ad peccatum.
23. — Ad septimum dicendum quod amor naturalis est secun­
dum voluntatem totaliter determinatam ad unum ; non autem
sic est de amore caritatis, nisi in illis qui jam confirmati sunt.
24. — Ad octavum dicendum quod per peccatum non totaliter
separatur homo a Deo, quia sic esse desineret ; sed quantum
ad ultimam et perfectam conjunctionem quam facit caritas.
Et ideo non oportet quod fides per peccatum tollatur, sicut
caritas. Sicut per interpositionem nubis aer radios solis amittit,
non tamen omnimodam claritatem, sicut quæ est ex reverberatione qualis apparet etiam ubi non sunt radii solis.

ARTICULUS II

Quæstiuncula I
I S. d. 40, q. 1, a. 2, ad 5 ; I, q. 24, a. 1 ; Ver., q. 7, a. 1, 4 : Philip., c. 4, 1. 1.

25. — AD SECUNDUM SIC

PROCEDITUR.

Videtur

QUOD LIBER VITÆ SIT QUID CREATUM.

1. Eccli., xxiv, 32 : « Hæc omnia liber vitæ ». Glossa : « Hic
liber esi velus et novum Testamentum. » Hoc autem est quid crea­
tum. Ergo et liber vitæ.
2. Præterea. Apoc., xx, 12: « Alius liber apertus est, qui esi1
vitæ. » Glossa (L. 114, 745) : « Christus qui tunc apparebit omni­
bus patens2. » Sed non apparebit omnibus nisi secundum huma­
nam naturam. Cum ergo3 humana natura in Christo creata sit,
videtur quod liber vitæ sit quid creatum.
3. Præterea. Liber inquantum scriptura in eo fit, est receptivus
extraneæ impressionis. Sed res increata non suscipit peregri­
nam impressionem. Ergo non est quid increatum, sed creatum.

26. — Item. Videtur quod

sit proprium

Filii.

4. Quia4 ps. (xxxix, 9) : « In capite libri scriptum est de me. »
Glossa (L. 113, 903) : « In Patre, qui est caput mei5 ». Sed illud
in Divinitate cujus caput est Pater, est Filius. Ergo liber vitæ
est Filius.

27. — Item. Videtur

quod

Spiritus

sanctus.

5. Quia Spiritui sancto attribuitur vivificatio et in Symbolo
et Joan., vi, 64 : «Spiritus est qui vivificat. «Ergo cum liber vitæ
1. a ad. « liber ». — 2. Migne « potens ». — 3. α « igitur ». — 4. a ad. « in ». __
5. Migne « Apud Deum Patrem qui est caput mei », ed. « nostrum ».

ordinetur ad vitam, conveniet Spiritui sancto vel proprie vel
per appropriationem.

28. — SED CONTRA. Augustinus, XX1 De civil. Dei (c. 15 ;
L. 41, 681) : « Liber vitæ est præscientia Dei, quæ falli non
potest. » Sed præscientia est quid increatum essentiale et
appropriabile Filio. Ergo et liber vitæ.
Quæstiuncula II
I, q. 24, a. 2 ; Ver., q. 7, a. 5, 6, 7.

29. — ULTERIUS. Videtur quod liber
Dei.

vitæ sit2 res­

pectu

1. Ps. (lxvii 29) : « Deleantur de libro viventium ». Glossa3
(L. 113, 950) : Liber viventium est Dei notitia. Sed Deus de
se habet maximam4 notitiam. Ergo liber vitæ est respectu Dei.
2. Præterea. Ipse est fons vitæ cujuslibet. Si ergo est aliorum
quæ habent vitam participative, multo amplius est sui ipsius
qui habet vitam originaliter.

30. — Item. Videtur quod sit

omnium creaturarum.

3. Quia præscientia est omnium. Sed liber vitæ est divina
præscientia, ut supra dictum est. Ergo erit omnium.
4. Præterea. Joan., i, 3: « Quod factum est in ipso vita erat. »
Sed omnis creatura est facta. Ergo omnis creatura in libro vitæ
scribitur.
31. — Item5. Videtur

quod sit etiam de malis.

5. Luc., x, 20, super illud : « Nomina vestra scripta sunt in cselis »,
dicit Glossa (L. 114, 296) : « Sive6 cælestia sive terrestria opera
[gesserit ]quis7, per hoc quasi litteris annotatus, apud Dei memoriam
æternaliter est affixus. » Sed gerere8 terrestria opera est malorum.
Ergo cum nihil aliud sit liber vitæ quam reservatio divinæ
memoriæ, videtur quod liber vitæ sit etiam malorum.
6. Item. Liber vitæ ordinatur ad vitam. Sed vita naturæ
est communis bonis et malis, vita autem gratiæ communis
præscitis et prædestinatis. Ergo liber vitæ est bonorum et malo­
rum, et prædestinatorum et præscitorum.
32. — SED CONTRA. Illud dicitur esse scriptum in Deo quod
habet exemplar in ipso. Sed mala inquantum hujusmodi, non
habent exemplar in ipso. Ergo non sunt ibi scripta.
1. αβγ8 « xxi ». — 2. αβ ad. « in ». — 3. Ex Cassiodoro. — 4.
ed.
« maxime »,— 5. γδλ « Praiterea ». ■— 6. a om. « sive ». — 7. αβγ&ηλ « gessit », a om.
« quis ». — 8. F. « genere ».

Quæstiuncula III
1 S., d. 40, q. 1, a. 2, ad 5 ; q. 3, ad 3 ; Philip., c.

1. 1.

33. — ULTERIUS. Videtur QUOD NIHIL 0U0D
SCRIPTUM DEBEAT DICI INDE DELERI.

SIT

IBI

1. Quia liber vitæ est divina praedestinatio, ut dicit Glossa
Philip., iv, (L. 114, 607). Sed a praedestinatione non dicitur
aliquis excidere. Ergo nec a libro vitæ deleri.
2. Praeterea. Liber in quo potest aliquid describi et deleri est
mutabilis. Sed liber vitæ est immutabilis, quia est quid increatum.
Ergo non potest inde aliquis1 deleri.
3. Præterea. Illud2 quod est secundum opinionem tantum,
cum sit secundum quid, non debet enuntiari simpliciter. Sed
Glossa super illud ps. (lxviii, 29) « Deleantur de libro viven­
tium » (L. 113, 950), dicit : hoc accipiendum forte tantum secun­
dum spem illorum qui ibi3 se esse scriptos putabant. Ergo videtur
quod non debeat dici aliquem inde deleri.

34. — SED CONTRA. Exod., xxxii, 33 : « Qui peccaverit mihi,
delebo eum de libro meo ». Sed multi peccant. Ergo multi
delentur.
35. — Praeterea. Nullus simul est scriptus in libro vitæ et
damnatus. Sed multi qui prius fuerunt scripti in libro vitæ
postea damnantur, sicut patet de discipulis Christi quibus dictum
est Luc., x, 20 : « Gaudete, quia nomina vestra scripta sunt
in libro vitæ » : ex quibus tamen multi abierunt retrorsum, ut
dicitur Joan., vi, 67, Ergo aliqui qui prius fuerunt ibi scripti
delentur.

Solutio I
36. — RESPONSIO. Dicendum AD PRIMAM QUÆSTIONEM
quod liber vitæ de quo nunc loquimur, metaphorice dicitur. Unde
oportet quod ejus significatio accipiatur secundum similitudinem
libri materialis de cujus ratione videtur esse quod contineat
figuras aliquas quasi similitudines aliquas illorum qui per librum
illum cognoscuntur. Unde et liber vitæ dicetur4, quia continet
similitudines quibus potest cognosci vita.
Non est autem sufficienter liber vitæ, quasi perfectam cogni­
tionem de vita faciens, nisi contineat similitudines de vita cujuslibet in particulari, quia cognitio in universali est imperfecta
et in potentia.
1. αβ « aliquid ». — 2. Ed. om. « illud ». — 3. Ed. om. « ibi ». -— 4. Ed. « dici­
tur ».

37. — Sed habere hoc modo similitudines omnium habentium
vitam determinate, non est nisi divinæ mentis, in qua sunt
exemplaria rerum omnium propria.
Et ideo liber vitæ non est quid creatum, sed est divina notitia
de vita non solum in universali, sed in particulari quantum ad
omnes in quibus invenitur vita.
38. — Et quia notitia est essentiale et appropriatum Filio,
ideo liber vitæ essentiale quiddam est in divinis, et Filio appropriatur.

39. —AD PRIMUM ergo dicendum quod vetus et novum Tes­
tamentum dicitur liber vitæ, quasi faciens cognitionem de vita
in1 universali et docens præcepta quibus pervenitur ad vitam,
non tamen facit notitiam de vita uniuscujusque ; et ideo aliquo
modo potest dici liber vitæ, sed non secundum completam ratio­
nem.
40. — Ad secundum dicendum quod Chrislus secundum
humanam naturam dicitur liber vitæ, quasi exemplar universalis*
vitæ, sed non quasi similitudo particulariter faciens cognoscere
vitam uniuscujusque.
41. — Ad tertium dicendum quod similitudines vel figuræ
istius libri non sunt aliquid additum essentiæ ejus, quia rationes
exemplares, ut in I (libro) dictum est, sunt ipsa divina essentia ;
et ideo non oportet quod recipiat peregrinas impressiones.
42. — Ad quartum dicendum quod Pater dicitur caput libri,
idest Filii, secundum quod liber appropriatur Filio.
43. — Ad quintum dicendum quod quamvis vita approprietur
Spiritui sancto, tamen notitia de vita appropriatur Filio.

Solutio II
44. — AD SECUNDAM QUÆSTIONEM dicendum quod
liber vitæ dicitur notitia Dei. Quia autem liber proprie est illo­
rum quorum notitiam facit per figuras et similitudines existentes
in libro, ideo illorum solum notitia dici potest liber quæ cognoscit
Deus per similitudinem.
Mala autem non cognoscit Deus per similitudines existen­
tes malcrum in.se, sed cognoscuntur per modum privalicnis.
Similiter etiam Deus seipsum non cognoscit per similitudinem
sui ipsius, sed per hoc quod sibi secundum essentiam suam præ­
sens est. Unde neque notitia quam habet Deus2 de seipso neque
notitia quam habet de malis potest dici liber vitæ. nisi de malis
1. Ed. om. « in ». — 2. Ed. * universale ». — 3. Ed. om. « Deus ».

pœnæ, inquantum sunt justa et bona, secundum quod dicitur
liber morlis.
Vita autem inter bona computatur. Unde oportet quod
liber vitæ intelligatur respectu vitæ quæ in creaturis invenitur.
Et quamvis Deus habeat notitiam de vita naturæ et gratiæ
et gloriæ, unde respectu cujuslibet dictarum vitarum posset dici
Dei notitia liber vitæ, tamen perfecta ratio vitæ non invenitur
nisi in vita gloriæ quæ permixtionem mortis non patitur ; et
ideo liber vitæ secundum propriam sui acceptionem esl notitia
Dei quam habet de vita gloriæ uniuscujusque.
- —Sic ergo dijjerl liber vitæ ascientia Dei quæ est de tempo­
45.
ralibus et æternis1 ; a præscientia quæ est de bonis et malis ; et
etiam a prædestinalione, quia prædestinatio proprie de futuris
est et providentia directionem in finem importat, cum sit
propositum miserendi.
Sed liber vitæ simplicem notitiam de vita importat et non
determinat aliquod tempus ; unde et2 scripti in libro dicuntur et
cfui vitam habent et qui habituri sunt.
Et per hoc patet solutio ad omnia objecta.

Î

Solutio III

;
I

*

t
,
;

i
j
'
v
f

I

II

46. — AD TERTIAM QUÆSTIONEM dicendum quod liber
vitæ, ut dictum est, est notitia Dei de vita gloriæ alicujus hominis.
Res autem aliqua dupliciter habet esse, scilicet in se et in causa sua :
in se quidem est simpliciter ; in causa autem sua habet esse
secundum quid. Causa autem gloriæ est gratia sufficiens quantum in se est. Unde qui habet gratiam, habet jam vitam
gloriæ secundum quid.
47. — Cognitio ergo de vita gloriæ alicujus habetur a Deo3
dupliciter. Uno modo inquantum Deus scit ipsam vitam gloriæ in
isto esse vel futuram esse simpliciter ; et tunc talis1 dicitur esse
scriptus in libro vitæ simpliciter vel adscriptus, ut Quidam
dicunt, ad similitudinem illorum qui adscribuntur ad militiam
vel aliquod officium.
48. — A lio modo, inquantum Deus scit vitam gloriæ inesse
isti vel futuram esse in eo in causa sua quæ est gratia ; et talis
dicitur secundum quid scriptus in libro vitæ vel annotatus,
ut Quidam dicunt.
49. — Quia ergo non potest esse ut scientia Dei fallatur, ideo
quemcumque scit habiturum vitam æternam, habebit eam.
Unde iste qui simpliciter scriptus est vel adscriptus in libro vitæ
non potest inde deleri.
1. Ed. ad. « et ». — 2. Ed. om. « et ». — 3. RA. « de Deo ». — 4. F. « aliis ».

50. — Sed quia gratia quæ est causa gloriæ in eo qui habet
præsentem justitiam, quando ipse a justitia per peccatum decidit,
desinit esse gloriæ causa in eo, ideo notitia Dei de gratia istius
non est ut de causa gloriæ ; unde jam ista cognitio gratiæ istius
quam Deus habet non pertinet ad librum vitæ gloriæ. Et secun­
dum hoc dicitur deleri de libro vitæ, non aliqua mutatione facta
in libro, sed in ipso ex parte cujus accidit quod gratia non est
jam causa gloriæ. Et Deus dicitur aliquem de libro vitæ delere,
inquantum permittit eum a juslilia excidere per peccatum.
51. — AD PRIMUM ergo1 dicendum quod prædeslinatio
importat directionem in finem quod non importat liber vitæ,
ut dictum est. Et ideo non potest dici prædestinatus ille qui
habet præsentem justitiam tantum ; potest autem aliquo modo
dici scriptus in libro vitæ, ut dictum est.
52. ■— Ad secundum patet solutio per id quod supra dictum est.
53. ■—■ Ad tertium dicendum quod Glossa illa loquitur de scrip­
tura qua aliquis scriptus est in libro vitæ simpliciter.
ARTICULUS III
III, q. 62, a. 6, ad 3 ; q. 70, a. 4, c. ; Car., a. 10, ad 4.

54. — AD TERTIUM SIC PROCEDITUR. Videtur

quod

NON QUÆLIBET CARITAS POSSIT RESISTERE CUILIBET TENTATIONI.

1. Sicul enim caritas obsistit peccato, ita et ratio, ut supra
dictum est. Sed non quælibet ratio potest tentationi resistere,
sicut patet in incontinentibus qui habent rationem rectam
et vincuntur, ut dicit Philosophus, VII Eth. {η 9. 1151a, 20 ;
1. 8, h.). Ergo non quælibet caritas potest tentationi cuilibet
resistere.
2. Præterea. Major est difficultas in resistendo malo quam in
operando bonum simpliciter. Sed caritas minima non potest
in quodlibet bonum. Ergo nec potest cuilibet tentationi resistere.
3. Praeterea. In resistendo maximæ tentationi est maximum
meritum, cum sit ibi maxima pugna quæ coronam meretur.
Sed minima caritas non potest in maximum præmium. Ergo nec
resistere maximæ tentationi.
4. Præterea. Caritas imperfecta non resistit venialibus. Sed
major est impugnatio mortalium quam venialium. Ergo non
resistit maximæ tentationi.
5. Præterea. I Cor., x, 13 : « Fidelis Deus qui non patietur
1. Ed. « igitur. ».

vos ienlari supra id quod potestis ». Sed illi quibus scribebatur
habebant gratiam, sicut patet in principio epistolæ. Ergo aliqua
tentatio est supra posse habentis gratiam vel caritatem.
55. — SED CONTRA. Non potest evitari omne peccatum, nisi
omni tentationi resistatur. Sed minima caritas potest vitare1
omne peccatum, cum etiam homo hoc2, in puris naturalibus
existens, potuisset. Ergo caritas quælibet potest omnem
tentationem vincere.
56. — Præterea. Plus diligit caritas legem Dei quam cupiditas
millia auri et argenti, ut dicit Glossa super ps. cxvm. Sed
major dilectio minori tentationi resistere potest. Ergo quæli­
bet caritas resistere potest cuilibet tentationi.
57. — Præterea. Nullus peccat in eo quod i; il ari·'· non potest,
ut'Augustinus4 dicit (III Lib. arb., c. 18, n. 50 ; L. 32, 1295).
Si ergo habens caritatem non posset cuilibet tentationi resis­
tere, videtur quod tentationi consentiens non peccaret.
58. — RESPONSIO. Dicendum quod resistere tentationi
dicitur dupliciter. Uno modo ut quis a tentatione non vin­
catur, alio modo ut quis tentationem vincat.
Dicitur enim aliquis a tentatione vinci, quando a proposito
bono trahitur per tentationem in consensum peccati ; sicut
est in incontinente qui habet rationem rectam, sed deducitur.
Qui enim non habet bonum propositum, ut intemperatus
sive luxuriosus, non vincitur, quia libenter id agit.
Vincit autem qui non solum a tentatione superveniente in
actum peccati non deducitur, sed etiam ex magnitudine vir­
tutis quasi nihil tentationem parvipendit.
Qui vero difficultatem a tentatione patitur, sed non deducitur ;
resistit quidem tentationi cum non consentit, sed non vincit
proprie loquendo.
59. — Loquendo ergo primo modo de resistentia peccati, sic
quælibet caritas potest resistere peccato propter liberum arbi­
trium liberatum5 a servitute peccati, quamvis difficultatem
patiatur propter tentationis impulsum.
60. — Loquendo vero de tentatione secundo modo, sic caritas
quæ est parva in principio tentationis potest tentationibus resis­
tere, quia in fine tentationis fit magna, cum Deus pugnanti
auxilium semper administret.
1. αβ « evitare ». ■— 2. Ed. « cum etiam homo iu puris naturalibus existens
hoc potuisset ». — 3. Ed. «vitare». — 4. « Quis enim peccat in eo quod nullo
modo caveri potest ? » Et in libro de duabus anim., c. 12 (L. 42, 108) : « Si ita cogun­
tur ut resistendi potestas nulla sit, non peccat ». ·— 5. F. om. « liberatum ».

Si tamen ponatur quod semper parva maneret, non posset,
per modum dictum tentationi resistere.
61. — AD PRIMUM ergo dicendum quod non est simile de
incontinente et habente caritatem ; quia habens caritatem1
habet jam habitum virtutis quem2 non habet incontinens ;
et præterea incontinens etiam non vincitur quin3 posset
resistere, si vellet ratione recta quam habet uti, ut supra dic­
tum est.
62. — Ad secundum dicendum quod quamvis sit major
difficultas laboris, non tamen est major difficultas quæ atten­
ditur secundum excessum operis ad potentiam, quæ attenditur
in virtutibus, ut dictum est (d. 30, 80).
63. —[Ad tertium4] potest dici quod etiam minima caritas potest
in magnum meritum respectu praemii5 accidentalis, non autem
respectu præmii substantialis, ut supra dictum est6.
64. — Ad quartum dicendum quod venialibus etiam resistere
posset, si aliquis caritate contra venialium tentationem utere­
tur, non ut vitaret omnia, sed quia potest singula vitare.
65. — Ad quintum dicendum quod Apostolus loquitur quan­
tum ad id quod homo potest sustinere sine animi perturbatione7 :
quod non potest nisi caritas perfecta, ut in magnis tribulatio­
nibus æquanimitatem servet.

ARTICULUS IV
HI, q. 89, a. 2 et 3.

Quæstiuncula I
66. — AD QUARTUM SIC PROCEDITUR. Abdetur quod
HOMO SEMPER IN MINORI CARITATE RESURGAT.

1. Amos, v, 2 : « Virgo Israel cecidit, etc. » Glossa8. Non
negat ut resurgat, sed ut resurgere virgo possit ; quia semel aber­
rans etsi reportetur humeris pastoris, non habet tantam gloriam
quantam qui nunquam aberravit. Sed gloria commensuratur cari­

tati. Ergo homo post peccatum non habet tantam caritatem
resurgens, quantam primo.
2. Praeterea. Ezech., xliv, 10 : « Levitæ qui recesserunt a me...
nunquam appropinquabunt mihi, ut sacerdotio fungantur ». Sed
1. α «qui habet jam habitum virtutis » om. « habens caritatem ». ■— 2. Ed.
« quam n. — 3. Ed. « quando non ». — 4. α.βγδηλ « vel potest dici » loco « Ad ter­
tium ». — 5. α homot. « præmii... substantialis ». — 6 α ad. « et per hoc patet solutio
ad tertium ». — 7. α « turbatione ».— 8. Desumitur hæc glossa ex Hieron. (L. 25
1036.)

aliquis quantum ad spirituale sacerdotium appropinquat Deo
per caritatem. Ergo non habet tantam caritatem qui aliquando
recessit a Deo per peccatum, quantam ante.
3. Præterea. Caritas incipiens nunquam est tanta quanta
proficiens et perfecta. Sed aliquis quando cecidit, habuit cari­
tatem proficientem vel perfectam ; quando autem resurgit,
habet caritatem incipientem. Ergo non tantam caritatem
quantam prius.
4. Præterea. Nunquam potest tantum disponere se ad reci­
piendum divini luminis influentiam qui est sine caritate, quan­
tum cum caritate. Sed secundum quod aliquis disponit1 se ad
gratiam Deus illi gratiam infundit. Ergo semper magis recipit
de influentia gratiæ aliquis permanens in caritate, quam de novo
caritatem accipiens. Et sic idem quod prius.

67. ·— SED CONTRA. In Malach., m, 4 ; « Placebit Deo
sacrificium Juda etc.2. Sed caritas facit omnia nostra Deo esse
accepta. Ergo aliquis post lapsum resurgens potest habere
tantum de caritate, quantum prius.
<

I
i

Quæstiuncula II
68. — ULTERIUS. Videtur quod

semper resurgat

in

majori.

1. Gen., i, 5 : « Factum est vespere ei mane dies unus. » Glossa :
« Vespertina lux a qua quis cecidit, matutina in qua resurgit ».

Sed lux matutina est major quam vespertina. Ergo et gratia
vel caritas in qua quis resurgit, illa quam prius habebat.
2. Præterea. Rom., v3, 20 : « Ubi abundavit delicium, superabundavil et gratia ». Sed ubi superabundat gratia, est1 major
caritas. Ergo, etc.
3. Præterea. Peccatum vincit primam caritatem. Vincitur
autem a secunda. Ergo secunda caritas est fortior et major quam
prima.
i

69. — SED CONTRA. Innocens non est minus aptus ad reci­
piendum gratiam quam peccator. Sed primam gratiam accepit5 innocens, secundam accepit6 peccator. Ergo non oportet
quod secunda sit major quam prima.

1. Ed. « disposuit ». — 2. Ed. ad « et Jerusalem, sicut dies saeculi et anni antiqui ».
— 3. αβ « vi ». — 4. Ed. ad. « ibi ». — 5. Ed. « accipit ».

Quæstiuncula III

70. — ULTERIUS. Videtur

.QUOD

AD

MINUS

SEMPER

SIT

ÆQUALIS.

1. Rom., vin, 28 : « Diligentibus Deum omnia cooperantur in
bonum ». Glossa : « etiam casus in peccatum ». Sed hoc non esset,
si in majori caritate resurgeret. Ergo nunquam in minori,
sed semper in æquali resurgit.
2. Præterea. Ambrosius dicit quod pcenitentia omnia ablata
restituit. Sed hoc non esset si non resurgeret ad minus in æquali
caritate. Ergo semper resurgit aliquis in æquali caritate.
3. Præterea. Debet contritio proportionari pra cedenti peccato.
Sed peccatum proportionatur quodammodo gratiæ quam expel­
lit. Ergo et gratia vel caritas per quam homo conteritur, debet
esse æqualis gratiæ præcedenti.
4. Præterea. Pœnitentia vivificat merita per peccata mortificata. Ergo pœnitens tantam habebit gloriam quantum ante
peccatum meruerat. Sed tantum meruerat quantum de cari­
tate habuerat. Ergo gloria quam pœnitens habebit propor­
tionatur caritati quam ante peccatum habuit. Proportionatur
autem caritati in qua in morte invenitur post poenitentiam,
quia lignum ubi ceciderit, ibi erit. Eccles., penult. 3. Ergo caritas
in qua resurgit pœnitens, est æqualis caritati a qua cecidit.

71. — SED CONTRA. Minima contritio sufficit ad deletio­
nem omnium peccatorum. Sed secundum quantitatem contri­
tionis attenditur quantitas caritatis in qua quis resurgit. Ergo
cum potuerit, quando prius habuit gratiam, ex magna præparatione gratiam accepisse, videtur quod possibile sit quod recipiet
minorem gratiam et caritatem quam prius habuit.

Solutio I
72. — RESPONSIO. AD PRIMAM QUÆSTIONEM dicendum
quod mensura caritati præfigitur a Deo secundum suam volun­
tatem et aliquo modo commensuratur ad conatum illius qui
gratiam recipit. Unde cum aliquis post peccatum2 possit mul­
tum et parum conari ad recipiendum caritatem, et divinæ liberalitati non ponatur terminus per peccatum, cum ipse quan­
tum in se est sit paratus omnia peccata totaliter delere, oportet
1. Non occurrit apud Ambrosium. N. dicit colligi posse ex Hypognost. Jib. 3. r. 9
(L 4.c, 1631} ex his verbis : « Pienilerdia res est optima et perfecta quæ defectos revocat
ad perfectum ». — 2. RA. « per peccatum ».

dicere sicut et communiter dicitur quod aliquis post peccatum
potest in majori et in1 minori et æquali caritate resurgere.

73. — AD PRIMUM ergo dicendum quod loquitur de gloria
præmii accidentalis quæ non commensuratur caritati, sed actui
vel statui ; quia post peccatum virgo aureolam non habebit,
et similiter nec peccator resurgens gaudium de innocentia con­
tinuata2.
74. ·— Ad secundum dicendum quod ab officio dignitatis aliquis
repellitur propter peccatum commissum etiam si pcenitentiam egerit, sicut propter homicidium repellitur a sacerdotio ;
et hoc est propter hoc quod non reducitur ad statum tantæ
dignitatis, quamvis reducatur ad æqualem caritatem.
75. — Ad tertium dicendum quod loquendo de una et eadem
caritate, verum est quod caritas incipiens minor est quam profi­
ciens vel perfecta ; sed una incipiens potest esse major quam
alterius qui est in statu proficientis3, sicut aliquod animal sta­
tim natum est majus quam aliud etiam perfectum.
76. — Ad quartum dicendum quod ceteris paribus semper ille
qui habet caritatem recipit plus de influentia divini luminis,
sed ille qui non habet caritatem potest plus conari et magis
recipiet.

Solutio II

77. — AD SECUNDAM QUÆSTIONEM dicendum quod
non est necessarium quod semper in majori caritate resurgat,
quia etiam minor praeparatio vel4 æqualis sufficit ad hoc quod
gratia infunditur.
78. — AD PRIMUM igitur dicendum quod similitudo illa
attenditur non quantum ad quantitatem lucis, sed quantum
ad ordinem lucis ad tenebras.
79. — Ad secundum dicendum quod Apostolus loquitur de
gratia redemptionis quæ superabundavit ad delictum primi
hominis, et non loquitur universaliter.
80. — Ad tertium dicendum quod peccatum non vincit cari­
tatem propter ejus debilitatem, sed quia ille qui peccat non
utitur auxilio caritatis. Et ideo ratio non sequitur.

Solutio III
81. — AD TERTIAM QUÆSTIONEM dicendum quod etiam
in minori caritate potest homo resurgere ; quia quantum1. α om. « in ». — 2. Ed. « continua ». — 3. Ed. « proficientium ». — 4. α «et »

cumque1 de peccato doleat et ad gratiam se præparet, dummodo
ad terminum contritionis perveniat qua plus displicet ei a Deo
recessisse quam aliquod temporale commodum2, gratiam habebit
etiamsi non tantum præparet se quantum prius, dum fuit
innocens, praeparavit.
82. — AD PRIMUM ergo3 dicendum quod hoc intelligitur
non semper quantum ad majorem quantitatem caritatis, sed
quantum ad majorem diligentiam vel humilitatem in qua
pcenitens resurgit, ad minus actualem4. Minus autem malum
est ut caritas diminuatur quam ut totaliter amittatur ; et minus
malum computatur pro magis bono, ut dicitur V Eth. (« 2.
1129b, 12; 1. 1, k). Et ideo in bonum diligentis Deum cedit
peccatum, etiamsi in minori caritate resurgat, quia per humili­
tatem et cautelam ab omnimoda gratiæ amissione curatur5.
83. — Ad secundum dicendum quod poenitentia omnia resti­
tuit, sed non oportet quod æqualia.
84. — Ad tertium dicendum quod quantitas peccati non
proportionatur gratiæ quam exclusit ; quia parvum peccatum
potest maximam caritatem expellere, sicut e converso parva
caritas8, maxima peccata delere, quia pendet ex conatu homi­
nis potius quam ex quidditate habitus.
85. — Ad quartum dicendum quod sicut ex prædictis patet,
per priora merita merebatur sibi tantam gloriam quantam cari­
tatem habebat. Sed ipse per peccatum factus est alter et non
plenarie ad pristinum gradum restitutus. Et ideo non plenarie
recipiet effectum7 priorum meritorum, [nisi8] quantum ad præ­
mium accidentale quod mensuratur actibus magis quam habitu9
caritatis.

QUÆSTIO II

DE EVACUATIONE CARITATIS PER GLORIAM
Deinde quæritur de evacuatione caritatis per gloriam.
Et circa hoc quæruntur quatuor.

Primo, utrum fides et spes evacuentur gloria adveniente.
Secundo, utrum caritas.
Terlio, utrum ordo caritatis.
Quarto, utrum scientia.
1. NVPF. « quantulumcumque ». — 2. Ed. « placuit ». — 3. Ed. « igitur ». —
4. γ ed. « actuali ». — 5. αβ « tueatur ». — 6. Ed. ad. « dicitur ». — 7. F. « affec­
tum ». — 8. αβγδλ « non » sed γδ cor. — 9. αβ « habitui ».

ARTICULUS I
Quæstiuncula I
I-II, q. 67, a. 3 ; II-II, q. 4, a. 4, 1“ ; III, q. 3, a. 3, 3m ;
q. 18, a. 2, c. ; Spe, a. 4, 14m ; Virt. card., a. 4, 10m.

86. — AD PRIMUM SIC PROCEDITUR. Videtur

QUOD

FIDES NON EVACUATUR1.

.

1. Fides enini est fundamentum spiritualis ædificii. Sed
fundamentum immobile manet, quidquid superædifîcetur. Ergo
fides non evacuatur adveniente gloria.
2. Præterea. Nihil expellitur nisi a suo contrario. Sed gloria
non est contraria fidei. Ergo adveniente gloria non evacua­
tur fides.
3. Præterea. Perfectum et imperfectum circa ea quæ sunt
diversa specie bene se compatiuntur, sicut quod homo habeat
perfectam geometriam et imperfectam grammaticam. Sed
visio gloriæ et fides sunt alterius speciei. Ergo visio gloriæ non
expellit fidem.
4. Præterea. Opinio et scientia habent se sicut cognitio perfecta
et imperfecta ; et similiter cognitio matutina et vespertina in
angelis. Sed in hominibus2 manent simul scientia et opinio,
et in angelis simul cognitio matutina et vespertina. Ergo fides
manet cum visione patriæ.

87. — SED CONTRA est quod Apostolus dicit I Cor., xm.
88. — Præterea. Fides est non apparentium. Sed in patria
nihil eritnon apparens eorum quorum est fides. Ergo ibi fides
non erit.
Quæstiuncula II
Supra, d. 26, 154 ; I-Π, q. 67, a. 4 ; ΪΡΠ, q. 18, a. 2 ; Spe, a. 4.

89. — ULTERIUS. Videtur

QUOD

Virt. card., a. 4, 10m .

NEC ETIAM3

SPES

EVA­

CUETUR.

1. Quia sicut se habet spes ad bona, ita se habet timor4 ad mala.
Sed in damnatis semper manebit timor servilis. Ergo et simili­
ter in beatis manebit spes.
2. Præterea. Eccli., xxiv, 29 : « Qui edunt me adhuc esurient » ;
1. Ed. « evacuetur ». — 2. α « omnibus ». — 3. Ed. om. « etiam ». — 4. a
« servilis ».

ad.

et loquitur de fruitione divinæ sapientiæ quæ erit etiam1 in patria.
Sed esuriens expectat aliquid in futurum. Ergo Sancti expectabunt aliquid in futurum etiam de præmio substantiali.
3. Præterea. In fide quæ evacuatur invenitur aliquid commune
fidei et gloriæ, scilicet visio. Sed non invenitur aliquid in spe
quod possit in patria esse, quia id quod est substantia spei est
expectatio quæ non manebit in patria. Ergo videtur quod spes
non evacuatur.

90. — SED CONTRA. Rom., vin, 24 : « Quod videt quis quid
sperat ? » Sed Sancti videbunt in patria quidquid expectaverunt. Ergo spes in eis non erit.
91. — Præterea. Spes est expectatio futuræ beatitudinis. Sed
beatitudo in patria jam non erit futura. Ergo nec2 spes erit
ibi.

Quæstiuncula III
I-U, q. 67, a. 5 ; Viri, card., a. 4. 10™.

92. — ULTERIUS. Videtur

QUOD

DE

ALIQUID

SUBSTANTIA

HABITUS FIDEI ET SPEI REMANEBIT IDEM NUMERO.

1. Quia in omni mutatione oportet esse aliquid commune
utrique terminorum. Sed fides et spes mutantur in bona gloriæ.
Ergo oportet quod aliquid de substantia habitus fidei et spei
maneat idem numero.
2. Præterea. Sicut caritas adveniens opponitur fidei informi
non secundum substantiam fidei, sed secundum informitatem ;
Ha gloria adveniens opponitur fidei non secundum substantiam
visionis, sed secundum imperfectionem tantum. Sed caritas
adveniens3 tollit informitatem et remanet idem habitus numero
fidei quantum ad substantiam, ut supra (d. 23, 288) dictum
est. Ergo et similiter gloria adveniens tollit tantum imperfec­
tionem et dimittit eamdem substantiam habitus numero.
3. Præterea. Quando scientia imperfecta crescit in perfec­
tam, non tollitur substantia scientiæ ; similiter nec substantia
corporis, quando ex puero fit vir, sed manet idem homo. Sed
Apostolus evacuationem fidei comparat perfectioni scientiæ
et ætatis. Ergo substantia fidei manet eadem numero.

93. ■— SED CONTRA. Forime quando destruuntur, sicut ex
nihilo totaliter sunt, ita totaliter in nihilum tendunt. Sed fides
et spes cum sint habitus, formæ quædam sunt. Ergo cum adve1. Ed. om. « etiam ». — 2. Ed. « neque ». — 3. α ad. «

».

niente gloria destruantur, ut dicit Apostolus, videtur quod nihil
ipsarum maneat secundum numerum idem.
94. — Præterea. Impossibile est quod aliquid sit idem numero
quod non sit idem specie, sicut Philosophus dicit de fide et
opinione in IV Top. (8 5. 125”, 36). Sed visio patriæ et
fides differunt specie multo plus quam fides et opinio. Ergo
visio fidei et patriæ non est idem numero.
Solutio I

95. — RESPONSIO. Dicendum AD PRIMAM QUÆSTIONEM
quod in fide est cognitio quædam et modus cognoscendi, quia
cognoscit in1 speculo et in ænigmate ; modus autem imperfectionis est et obscuritatem importat. Unde cum gloria adveniens
omnem imperfectionem et obscuritatem tollat, tollet quidem
modum fidei quantum ad modum cognoscendi, sed remanebit
cognitio eorum quorum est fides, non quidem jam ænigmatica,
sed clara.
96. — AD PRIMUM ergo dicendum quod quantum ad id quod
habet de cognitione fides est fundamentum, non2 quantum ad
id quod habet de ænigmate ; unde quantum ad id quod est
fundamentum manebit.
97. — Ad secundum dicendum quod quamvis gloriæ visio
non sit contraria fidei quantum ad id quod habet de cogni­
tione est tamen sibi contraria quantum ad id quod habet de
ænigmate, et ex hac parte eam expellit.
98. ■— Ad tertium dicendum quod perfectio et imperfectio
cognitionis circa diversa bene se compatiuntur, sed non circa
idem. Et ideo aliquis potest habere simul imperfectam cogni­
tionem de his quæ pertinent ad unum et perfectam de his quæ
pertinent ad aliud. Sed non est simile in proposito, quia fides
et visio gloriæ est de eodem.
99. — Ad quartum dicendum quod opinio ei scientia, quamvis
sint de eodem, non tamen secundum idem medium, sed secun­
dum diversa, et ideo possunt esse simul ; sed fides et visio
patriæ sunt de eodem et secundum idem medium, quia fides
assentit veritati primæ propter se et similiter visio gloriæ, et
ideo perfectio unius non patitur imperfectionem alterius.
100. — Cognitio autem matutina et vespertina quamvis sint de
eodem secundum rem non tamen sunt de eodem secundum idem
esse, quia cognitio matutina est de re secundum quod habet
1. F. om. & in ». — 2. α ad. « tamen » .

esse in Verbo, cognitio autem vespertina de re secundum quod
habet esse in propria natura ; et ideo non est simile.

Solutio II
101. — AD SECUNDAM QUÆSTIONEM dicendum quod
de habitibus oportet ex actibus judicium sumere. Est autem
duplex actus ; scilicet1 qui est actus imperfecti inquantum hujus­
modi, sicut motus ; et actus qui est actus perfecti inquantum
hujusmodi, sicut operatio consequens formam.
Contingit autem quandoque quod actus perfecti inveniantur
in imperfecto secundum quod jam participat aliquid de per­
fectione, sicut aliquid de actu albi est in pallido. Quando ergo
imperfectum ad perfectionem venit, actus qui est ejus inquantum
habet aliquid de perfectione in quam tendebat, manet quantum
ad id quod est de substantia actus, sed tollitur quantum ad id
quod erat de imperfectione actus ; sicut loquela balbutientis
pueri tollitur quando venit ad perfectam ætatem, quantum ad
id quod imperfectionis erat in ipso ; manet autem quidquid
erat de perfectione et de substantia loquelæ.
Sed motus qui est actus imperfecti, quando pervenitur ad ter­
minum motus, non manet quantum ad aliquid substantiæ actus,
sed quantum ad radicem secundum quam motus inerat, quæ
erat proportio quædam et ordo imperfecti ad perfectionem.
102. ·— Cognitio autem, inquantum hujusmodi, importat actum
perfecti ; et ideo cognitio quæ habetur in statu imperfectionis,
manet quantum ad id quod cognitionis est, imperfectione sublata.
103. -—Spes autem inquantum tendit in arduum quod est non­
dum habitum et futurum expectatum, est sicut actus imperfecti,
cum sit quasi quidam motus ; et ideo cum ad perfectum venerit
non manet id quod expectationis aut spei est, sed hoc tantum
in quo hæc expectatio radicabatur, scilicet ordo et proportio
ipsius hominis ad illa jam habita, quorum, dum non habeban­
tur, erat spes. Et ideo non ponitur aliquid speciale succedens
spei, sed tentio sive comprehensio beatitudinis quæ dicit ordi­
nem hominis ad Deum jam habitum cujus non habiti erat spes,
unde ordo iste communis est utrobique2. Quantum ad hunc
ordinem spes manet, sed quantum ad naturam actus sui transit.

104. — AD PRIMUM ergo2 dicendum quod illi qui erunt in
pcenis, cum sint remoti a participatione æternitatis, erunt sem­
per in motu et successione ; et propter hoc poterit esse timor
futuri mali.i.
i. Ed. ad. « actus ». — 2. Ed. ad. « el ». — 3. a ora. » ergo » : y rd. « igitur ».

Sed illi qui erunt in patria, erunt maxime quantum ad prærnium substantiale in participatione æternitatis. Et ideo secun­
dum hoc non erit in eis aliquid de præmio futuri, sed totum
simul habent. Unde non remanet in eis spes.
105. — Ad secundum dicendum quod illa fames non importat
expectationem futuri, sed aufert fastidium jam habiti. Unde
respectu præmii substantialis non erit ibi expectatio, sed fruitio
plena. Sed respectu aliquorum accidentalium1 vel etiam stolæ
corporis, poterit ibi esse expectatio sed non spes, ut supra,
‘20 d. (155) dictum est.
106. ■— Ad tertium dicendum quod etiam in spe invenitur
aliquid quod manet in patria, scilicet ordo et proportio ad expectatum bonum. Sed iste ordo erit perfectus in patria, in via autem
imperfectus propter absentiam ejus ad quod est.
Solutio III
107. — AD TERTIAM QUÆSTIONEM dicendum quod
ablatio alicujus quod est de substantia rei inducit corruptio­
nem rei illius, non autem sublatio alicujus quod se habet accidentaliter ad rem illam.
Imperfectio autem illa quam tollit gloria a fide est substantia
fidei2 et ad speciem ejus pertinens : quod patet ex hoc quod acci­
pitur secundum rationem objecti a quo fides speciem recipit.
Obscuritas enim quam ænigma importat, ad genus cognitionis
pertinet. Et ideo oportet quod, remota ista imperfectione,
substantia et species fidei destruantur, sicut si ab asino remo­
veatur sua irrationabilitas3.
Quia autem fides forma quædam est accidentalis simplex,
non composita ex materia et forma, ideo ipsa destructa non rema­
net aliquid fidei idem numero, sed idem genere ; sicut patet
quod quando ex albo fit nigrum vel e converso, manet id quod
coloris est non idem numero color, sed idem genere ; sed manet
eadem lux numero cum est perfecta et imperfecta, quia illa imper­
fectio vel perfectio non pertinet ad speciem lucis, sed acciden­
talis est.
108. — Et similiter est dicendum de spe, in qua etiam quod
dictum est, magis apparet.

109. — AD PRIMUM ergo dicendum quod commune quod
manet in mutatione, idem numero est subjectum, sed idem genere
manet4 natura generis ; et ita in hac transmutatione manet5
idem6 numero anima, sed visio vel cognitio idem genere.
1. α « accidentium ». — 2. F. « fide ». — 3. a « irrationalitas ». —- 4. Ed. ud.
« in ». —■ 5. a « remanet ». — 6. Ed. « eadem ».

110. — Ad secundum dicendum quod informitas illa non est
de pertinentibus ad speciem fidei, sicut cognitio1 ænigmatica ;
et ideo non est simile.
Et similiter dicendum ad tertium.

ARTICULUS II
I-Π, q. 67, a. 6 ; Ver., q. 27, a. 5, 6m ; Spe, a. 4, 7m, 13m, 14m ; Virt. card., a. 4,
10m ; I Cor., c. 13, 1. 3.

111. —AD SECUNDUM SIC PROCEDITUR. Videtur

quod

CARITAS VIÆ EVACUETUR.

I Cor., ΧΙΠ, 10 : « Cum venerit quod perfectum est, evacuabi­
tur quod ex parte est ». Sed caritas est ex parte, quia illud
præceptum : « Diliges Domitium Deum tuum ex toto corde tuo »,
non totaliter impletur in via, ut supra (d. 27, 225) dictum est.
Ergo caritas evacuabitur.
2. Præterea. Destructa causa destruitur effectus. Sed fides
generat caritatem, sicut dicitur Mat., i, in Glossa. Cum ergo
fides evacuetur, et caritas evacuabitur.
3. Præterea. Sicut fides est ænigmatica, ita et caritas, quia
caritas movet affectum in id quod non per speciem videtur.
Sed fides quia2 est ænigmatica, evacuabitur. Ergo et caritas.
4. Præterea. Motus cessat cum perventum fuerit ad terminum.
Sed caritas est quidam motus mentis in Deum. Ergo cum ad
terminum pervenietur, caritas cessabit.
5. Præterea. Ea quæ sunt unius rationis, unum potest in
alterum proficere, si differant secundum perfectum et imper­
fectum. Sed caritas viæ quamvis possit crescere, nunquam
tamen potest pervenire ad modum caritatis patriæ. Ergo caritas
viæ et patriæ non sunt unius speciei. Et ita videtur quod caritas
evacuetur.

112. — SED CONTRA. I Cor., xm, 8 : « Caritas nunquam
excidit. »
113. ■— Præterea. Præsentia amati non tollit amorem, sed auget.
Caritas autem est amor Dei. Ergo quando Deum3 præsentem videbimus, non tolletur caritas, sed magis augebitur.

114. — RESPONSIO. Dicendum quod amor secundum ratio­
nem suæ speciei non importat aliquid imperfectionis, sed
magis perfectionem, inquantum importat terminationem affec­
1. a et ed. « imperfectio », yA « perfectio vel cognitio », δ « cognitio peiii i tio », sed expungit « cognitio ». — 2. Ed. « quæ ». — 3. a ad. « etiam ».

tus et quamdam informationem in re amata. Unde gloria adve­
niens nihil de his quæ ad speciem caritatis pertinent tollet,
ei ideo caritas non destruetur.
115. — AD PRIMUM ergo dicendum quod illa imperfectio
est accidentalis caritati ; et ideo ea remota, nihilominus caritas
eadem numero remanebit.
116. — Ad secundum dicendum quod fides est causa caritatis
ratione cognitionis ; cognitio autem manebit, ut dictum est. (94)
117. — Ad tertium dicendum quod ænigma est essentiale
fidei, quia pertinet ad rationem proprii objecti, sed est acciden­
tale caritati. Et ideo non est similis ratio.
118. — Ad quartum dicendum quod amare non dicit motum
qui sit actus imperfecti, sed qui est actus perfecti, sicut sentire et
intelligere, ut dicit Philosophus in III De anima {γ 7. 431a,
4 sq. ; 1. 12, n. 765-767). Et ideo ratio non sequitur.
119. — Ad quintum dicendum quod hoc quod caritas viæ
manens in via non potest pervenire ad perfectionem caritatis
patriæ est propter statum viatoris, et non quantum ad id
quod est de ratione caritatis, inquantum viator non possidet
perfecte quod amat.

ARTICULUS III
11-11, <J. 26, a. 13 ; Car., a. 9, 12m.

Quæstiuncula I
120. — AD TERTIUM SIC PROCEDITUR. Videtur quod
o«do dilectionis qui modo est, non fuerit in Christo nec
in Sanctis qui sunt in patria, quantum ad dilectionem
inimicorum.

1. Quia inimici Sanctorum, ad minus post diem judicii non
erunt nisi dæmones et damnati. Sed ad illos non est habenda
caritas, ut supra (d. 28, a. 5) dictum est. Ergo non diligent
inimicos.
2. Praeterea. In eis erit summa conformitas voluntatum1 ad
Deum. Sed Deus inimicos Sanctorum non diligit, sed odit. Ergo
nec Christus et beati suos inimicos diligent.
3. Præterea. Quicumque diligit aliquem ex caritate, vult ei
bonum vitæ æternæ. Sed hoc Christus non voluit inimicis, nec
beati, quia si vellent, et2 fieret. Ergo non diligunt inimicos ex
caritate.
1. α « voluntatis ». — 2. Ed. « etiam ».

121. — SED CONTRA. Diligere inimicum ad perfectionem
caritatis pertinet. Sed in Christo et in beatis est perfectissima
et amplissima caritas. Ergo ipsi inimicos diligunt.
122. — Praeterea. Christus1 ex caritate dilexit illos pro quibus
mortuus est Joan., xv, 13 : « Majorem hac dilectionem2 etc. »
Sed mortuus est pro inimicis. Bom., v. Ergo dilexit inimicos ;
et eadem ratione beati.

Quæstiuncula II
123. — ULTERIUS. Videtur QUOD IN EIS NON SIT ORDO
CARITATIS QUANTUM AD SE ET PROXIMUM ET PROPINQUOS ET
EXTRANEOS.

1. Augustinus in libro De vera religione (c. 48 ; L. 34, 164) :
« Perfecta caritas3 est, ut plus poliora bona et minus minora diliga­
mus*. » Sed in patria erit perfecta. Ergo proximum meliorem
se plus diliget aliquis quam seipsum, et similiter extraneum
quam propinquum secundum carnem.
2. Praeterea. In patria erit perfecta conformitas humanæ
voluntatis ad Deum. Sed Deus plus diligit meliorem. Ergo et qui­
libet plus diliget meliorem se5 quam seipsum.
3. Præterea. Ille plus diligitur cui majus bonum optatur.
Sed quilibet homo majus bonum vult meliori se quam sibi
in patria ; quia unicuique vult bonum quod habet nec appetit
alicui quod non habet, quia6 sic desiderium non esset quieta tum.
Ergo plus diligit meliorem se quam seipsum.
124. ·— SED CONTRA. Gloria perficit naturam. Sed ordo iste7
est a natura hominis progrediens, ut homo se plus altero diligat.
Ergo et gloria hunc ordinem non aufert.
125. ■— Præterea. Si aliquis salutem suam negligeret pro
salute alterius, peccaret. Sed in patria non erit aliquid inordina­
tum. Ergo homo ibi semper plus diliget salutem suam quam
alterius ; et ita plus amabit se quam alterum.
Quæstiuncula III
I, q. 20, a. 4.

126. ■— ULTERIUS. Quæritur quem Christus plus dilexerit, utrum Petrum vel Joannem.
Et videtur quod Joannem.
1. Joan., ultim., 28 : « Vidit illum discipulum quem diligebat
1. β om. « Christus ». — 2. β « caritatem ». — 3. Ed. « justitia ». — 4. Migne
« Et hæc est perfecta justitia qua potius poliora et minus minora diligimus ». -—
5. Ed. om. « se ». — 6. a « et ». — 7. a « ille ».

Jesus, sequentem ». Hoc autem non dicitur quia illum tantum
diligeret1. Ergo propter eminentiam dilectionis ad ipsum.
2. Præterea. Dilectio in qua affectus effectui2 vel signis
dilectionis non respondet, est dilectio simulationis. Cum ergo
Christus majorem familiaritatem Joanni exhibuerit quam Petro
et ejus dilectio nullo modo fuerit simulata, videtur quod Joan­
nem plus Petro dilexerit.
127. — SED CONTRA. Prov., vm, 17 : « Ego diligentes me
diligo ». Sed plus dilexit Petrus, ut patet Joan., ultim. Ergo
et plus diligebatur.

Solutio I
128. — RESPONSIO. Dicendum AD PRIMAM QUÆSTIONEM
quod inimici Christi possunt accipi dupliciter; vel quantum
ad finalem exitum, sicut damnati ; vel in actu vel in prævisione
divina ; vel quantum ad præsentem statum tantum, sicut Saulus3
tunc erat.
129. — Quantum ergo ad primos inimicos est eadem ratio
dilectionis in Christo quæ in nobis ad illos quos scimus damnatos ;
quia naturam ipsorum diligimus, et considerata natura tantum
eis vitam aeternam vellemus, sed considerata justitia divina et
eorum meritis, eis hoc non volumus, quia justitiam divinam plus
diligimus quam eorum naturam. Et prima voluntas est volun­
tas antecedens*, secunda est volunlas consequens.
Et ita Christus diligebat inimicos qui erant damnati vel dam­
nandi, volens eis bonum yoluntate antecedente quæ non semper
impletur5, sed non consequente, sicut nec Deus.
Et eadem ratio esi de aliis beatis quantum ad illos qui actu
sunt damnati. Sed de damnandis forte nesciunt de omnibus qui
sunt.
130. — Sed quantum ad alios inimicos, secundum præsentem
statum tantum diligebat et ad eos bona operabatur quod6
pro eis mortem subiit.
Solutio II

131. — AD SECUNDAM QUÆSTIONEM dicendum quod
circa hoc est duplex opinio. Quidam dicunt quod in patria
erit Deus omnia omnibus et mens tota in [Deo7]quiescens, totam
rationem dilectionis habebit8 Deum. Et ideo Deum super
1. α « dilexerat ». — -■ a « affectioni ». - 3. Ed. « Paulus ».
i. R. « volun­
tas accidens ». —5. αβγλ ad. « etiam Dei voluntas antecellens ».— C. d ed. « quia ».
— 7. αβγ&ηλ « Deum ». — 8. β ad. « ad », ed. ad. « in ».
COMMENT. IN LIB. SENTENT. - III. — 33

omnia diliget et alios tanto plus quanto Deo erunt proximiores,
etiam alios plus quam se, si sunt1 meliores.
132. — Sed illud non videtur rationabiliter dictum, quia unus­
quisque tantum amabit Deo frui, quantum diliget Deum. Unde
cum Deum super omnia diliget, super omnia volet Deo frui ;
et ideo frui Deo plus optabit sibi quam alii. Unde videtur quod
magis se quam alium diliget.
133. — Et2 præterea. Affectus dilectionis non quiescit in aliquo
nisi in proprio objecto. Sicut autem proprium objectum amoris
est bonum, Ha proprium objectum2 amoris istius hominis est
bonum istius ; unde et Deum summe diliget, inquantum est
summum bonum suum4. Unde non oportet quod tanto ali­
quem plus diligat quanto est simpliciter Deo proximior5, sed
quanto est Deo proximior, inquantum est bonum suum.
134. — Et ideo videtur probabilius quod Alii dicunt quod qui­
libet ibi plus diliget se quam proximum.
135. — Sed de comparatione propinquorum ad extraneos credo
quod simpliciter loquendo, plus unusquisque diliget extraneum
meliorem quam consanguineum minus bonum, quia plus atten­
ditur ordo dilectionis quantum ad proximitatem ad Deum quam
quantum ad proximitatem ad seipsum, quamvis utrumque
oportet quod attendatur.
Unde de æqualiter bonis plus diliget6 proximiorem, sed de ineequalibus diliget6 meliorem.
136. — AD PRIMUM ergo dicendum quod7 intelligendum
est quod plus diligit magis bona quæ etiam sibi sunt magis bona,
sicut bona spiritualia quam corporalia.
137. — Ad secundum dicendum quod in hoc ipso voluntas
nostra voluntati divina; conformabitur quod sequetur motum
naturaliter sibi impositum a Deo.
138. ■—■ Ad tertium dicendum quod voluntate consequente vult
majus8 bonum alteri quam sibi, sibi autem intensius ; sed
voluntate antecedente vult sibi majus.
Sed9 hoc non impedit quietem desiderii10, quia hæc voluntas
non est voluntas simpliciter, sed conditionata, vel velleitas
quædam, ut Quidam dicunt.

Solutio III
139. — AD TERTIAM QUÆSTIONEM dicendum quod,
sicut dicitur, Petrus plus dilexit Christum dilectione quæ ab
1. α « sint ». — 2. ltd. om. « et ». — 3. Ed. - subjectum ». - ζι. α om. « suum ».
— j. α homot «proximior... incpiantum». - G. Ed. ''diligit». 7.— α homol. «quod...
plus ». — 8. β « magis ». — 9. β « lit ». —- 10. E. « Sed Ime non est impedii desi­
derii ».

ipso in membra diffunditur, sed Joannes plus dilexit dilectione
quæ in Christo sistit. Et ideo Petro Dominus commisit curam
membrorum, Joanni autem curam matris qua? ad personam
ipsius1 specialius spectabat.
140. — Unde et Petrus a Christo plus diligebatur quantum
ad effectum2 interiorem, quia donum majoris caritatis erat
ei tunc collatum.
Sed Joannes magis diligebatur quantum ad signa exterioris
familiaritatis, et hoc propter quatuor causas.— Primo, quia per
Joannem significatur vita contemplativa quæ familiorem habet
Deum, quamvis activa sit fructuosior et laboriosior, quæ signi­
ficatur in Petro. —Secundo, propter ætatem, quia juvenis erat.
— Tertio, propter castitatem. — Quarto, propter ingenitam man­
suetudinem .
Et per hoc patet solutio ad objecta, quia uterque plus dili­
gebat et quodammodo plus diligebatur.

ARTICULUS IV
IV S. d. 50, q. I, a. 1,2:1, q. 89, a. 1, 5 ; I-li, q. 67, a. 2 : II Cg. c. 81 ;
Ver. q. 19, a. '1 ; De anima, a. 15 ;
Quodl., in, q. 9, a. I ; xii, q. 9, a. 1 ; I Cor., c. 13, 1. 3.

141. — AD QUARTUM SIC PROCEDITUR. Videtur

quod

SCIENTIA QUAM MODO HABEMUS, TOTALITER TOLLETUR.

1. I Cor., xm, 8 : « Scientia destruetur ». Sed accidens quod
destruitur totaliter tollitur. Ergo scientia totaliter tolletur.
2. Præterea. Fides est magis spiritualis quam scientia. Sed
fides tolletur. Ergo et scientia.
3. Præterea. Consideratio scientiæ est de delectabilibus maxime.
Si ergo scientia hic acquisita remanet, aliquis magnus clericus
habebit plus de gaudio quam aliqua vetula quæ erit majoris
caritatis : quod esse videtur impossibile.
4. Præterea. Illi qui sunt in patria cognoscunt omnia quorum
scientiam habuerunt et multo plura et melius in Verbo. Si ergo
scientia non est nisi ad cognoscendum, frustra in eis præterita
scientia remaneret.
5. Præterea. Habitus ordinatur ad actum. Ergo ubi actus
non remanet nec3 habitus remanere potest, quia frustra remaneret.
Sed actus scientiæ qui modo est non remanebit in patria ; quia
consideratio scientiarum est in intelligendo cum phantasmate
non solum in accipiendo scientiam, sed etiam in considerando
1. Ed. ' ejus ». — '2. E<1. " idïpclimi

-u

— 3. Ed. « ocquu ».

996

SCRIPTUM SUPER LIB. III SENTENTIARUM

ea quæ jam aliquis didicit. Unde læso organo imaginationis,
impeditur operatio intellectus etiam in aliis quæ prius sciebat.
Ergo nec scientia remanebit.
6. Præterea. Scientiæ quam nunc habemus consideratio est
collativa. Sed iste modus conferendi non erit in patria, quia
tunc sequeretur quod esset ibi studium et disputatio : quod
est absurdum. Ergo scientia hic acquisita non remanebit in
patria.

142. — SED CONTRA. Magister in 1 d. II lib. dixit et
Philosophi etiam plures dicunt quod anima posita est in cor­
pore, ut scientiis perficiatur. Sed frustra poneretur ad hoc, ,
nisi post corpus ei scientia remaneret. Ergo scientia remanebit.
143. — Præterea. Constat quod illi qui sunt in inferno aliquid
cognoscunt esse de his quæ prius cognoverunt, sicut patet de
divite qui suorum memoriam habebat. Sed eis non addetur
alia cognitio quam hic habuerunt. Ergo1 prior scientia in eis
remanebit.
144. — Præterea. Si scientia destruatur cum corpore, erit
bonum temporale ; et ita studium scientiæ computabitur inter
sollicitudines rerum temporalium : quod videtur absurdum.
145. — RESPONSIO. Dicendum quod in scientia quam modo
habemus est tria considerare : scilicet habitum, actum et modum
agendi.
Modus autem agendi est ut intelligat cum phantasmate, quia
in statu via- verum est quod dicit Philosophus in III De anima
(y 7. 431 a, 16 sq. ; 1. 12, n. 772), quod nequaquam sine phantas­
mate intelligeret anima non solum quantum’ ad acquirendam
scientiam, sed etiam quoad considerationem eorum quæ quis
jam scit ; quia phantasmata se habent ad intellectum sicut
sensibilia ad sensum.
Actus autem scientiæ proprius est ut cognoscat conclusiones,
resolvendo eas ad principia prima per se nota.
Habitus autem est quædam qualitas hominem2 habilitans ad
hunc actum.
146. —■ Modus autem intelligendi prædictus accidit humanæ ani­
mæ ex duobus.— Uno modo ex hoc quod anima humana est ultima
secundum naturæ ordinem in gradibus intellectus. Unde se habet
intellectus ejus possibilis ad omnia intelligibilia, sicut se habet
materia prima ad omnes formas sensibiles ; propter hoc non potest
in actum exire prius quam recipiat species : quod fit per sensum
et imaginationem. — Alio modo ex hoc quod est forma cor1. α « igitur ». — 2. F. « hominum

poris. Unde oportet quod operatio1 ejus sit operatio totius homi­
nis. Et ideo communicat ibi corpus non sicut instrumentum per
quod operatur, sed sicut repræsentans objectum, scilicet phan­
tasma. Et inde contingit quod anima non potest intelligere sine
phantasmate etiam ea quæ2 prius novit.
147. -— In anima ergo separata a corpore remanebit natura ani­
mæ, sed non remanebit unio ad corpus3 in actu. Et ideo ea con­
siderata in natura sua tantum, non indigebat phantasma­
tibus quantum ad considerationem eorum quæ prius scivit, sed
solum quantum ad considerationem eorum quæ de novo debet
scire. Et ideo ea quæ prius scivit poterit considerare non quidem
utendo phantasmate, sed ex habitu scientiæ prius habito. Ea
vero quæ ante nescivit non poterit scire nisi quatenus ex his quæ
scit elici possunt4 vel inquantum aliæ species ei divinitus infun­
duntur.
148. ·— Dicere enim quod secundum id quod modo anima habet
in natura sua, non possit intelligere sine corpore aliquo modo,
est valde familiare illis qui ponunt animam cum corpore deficere ;
quia, ut dicitur in I De anima, (a 1. 403a, 1 ; 1. 2, n. 21) si nulla
operationum quas habet potest esse sine corpore, nec ipsa sine
corpore esse posset, cum operatio naturalis consequatur natu­
ram.
149. — In actu autem scientiæ prædicta duo considerantur :
scilicet motus inquisitionis et rationis discurrentis ; et terminus,
scilicet certitudo quæ habetur de conclusionibus secundum
quod jam sunt reductæ in prima principia.
Motus autem ille imperfectionis est quantum ad necessi­
tatem discurrendi ut causetur certitudo. Et ideo in beatis non
remanebit actus scientiæ quantum ad necessitatem motus, sed
quantum ad certitudinem tantum.
150. ■— Et ideo videtur dicendum secundum quod Quidam
dicunt quod in patria, quantum ad animas separatas, erit
alius modus intelligendi, quia sine phantasmate considerabunt ;
sed post resurrectionem poterit esse ulerque modus, inquantum
anima non subjacebit corpori, sed ex toto ei dominabitur.
Actus autem mutabitur, quia remanebit quantum ad terminum
sed non quantum ad discursum in Sanctis. — In damnatis autem
non est remotum quin etiam collationis necessitas remaneat ; et
ideo remanet habitus scientiæ quantum ad substantiam.
151. — Dicere enim quod habitus remaneat et actus nullo
modo, videtur absurdum, quia habitus nihil est aliud quam habi­
litas ad actum. (145)
1. F. honwl operatio... totius hominis ». —
« etiam ». — 4. a « possint ».

2. F. om. <'■ qua* ». —

3. α

152. — AD PRIMUM ergo dicendum quod destruetur scientia
quantum ad modum, et quantum ad actum mutabitur, sed quan­
tum ad habitum remanebit, ut dictum est.
153. — Ad secundum dicendum quod modus imperfectionis
est essentialis fidei et de ratione ejus ; sed modus cognoscendi
per phantasmata non est de ratione scientiae, sed accidit ei
ex conditione subjecti.
154. — Ad tertium dicendum quod non est inconveniens quod
ille qui habet minorem caritatem habeat plus de gaudio quan­
tum ad aliquem actum, cum tamen habeat minus gaudium de
Deo quod est præmium essentiale.
155. —Ad quartum dicendum quod cognoscere aliquid pluribus
modis non est frustra ; sicut etiam Christus habuit scientiam
naturalem eorum quæ1 in Verbo cognoscebat.
156. — Ad quintum dicendum quod ille modus cognoscendi
accidit scientiæ ex statu ejus in quo est. Non enim phantasma
est objectum propinquum et proprium intellectus, cum sit
intelligibile in potentia, non2 actu ; sed species intellecta est
per se objectum ejus.
157. — Ad sextum dicendum quod non erit actus scientiæ
quantum ad discursum, sed quantum ad terminum certitudinis.
Et præterea. Non oportet ibi esse studium vel disputationem
quantum ad bonos, quia omnium illorum quæ considerare3
vellent in Verbo cognitionem possent accipere vel per illumi­
nationem superiorem habere.
Damnatis autem non vacabit disputare pœnarum pondere
pressis.
EXPOSITIO TEXTUS

i
I
ji
l'
i

158. — « Caritas autem quæ deseri potest. »(1)
Verum est, si posset deseri propter debilitatem amoris, ut
scilicet aliquis minus diligeret Deum quam rem illam pro qua1
peccat : tunc enim non esset vera caritas.
159. ■— « De perfecta intelligitur. » (3)
Perfecta dicitur quæ est in confirmatis vel in via vel in
patria.
Vel inlelligilur non quod non possit amitti, sed quia difficile
est quod5 amittatur.
_______
! RA. « sicut Christus habuit scientiam naturalium rerum quas ». — 2, Ed. ad.
« in ». — 3. F. om. « considerare ». — 4. Ed. ad. ·' tunc ». — 5. α « ut ».

DISTINCTIO XXXII
De

caritate

Dpi

1. — Præmissis adjiciendum est de dilectione Dei qua ipse diligit nos,
quæ non est alia quam illa qua diligimus eum.
Dilectio autem Dei divina1 usia est ; eademque dilectione Pater et
Filius et Spiritus sanctus se diligunt et nos, ut supra (lib. I, d. 10 ; d. 17)
disseruimus. Cumque ejus2 dilectio sit immutabliis et æterna, alium
tamen magis, alium vero minus diligit.
Unde Augustinus [Trad, ex in Joan., n. 6 ; L. 35, 1923) : Incompre­
hensibilis est dilectio atque immutabilis, qua Deus in unoque nostrum amat
quod fecit, sicut et odit quod fecimus. Miro igitur et divino modo, etiam quando
odit, diligit nos. Et hoc quidem in omnibus intelligi potest. Quis ergo digne
possit loqui3, quantum diligat membra Unigeniti sui et quanto amplius
Unigenitum ipsum ? De ipso etiam dictum est (Sap., xi, 25) : « Nihil odisti
eorum quæ fecisti. »
Ex his percipitur quod Deus omnes creaturas suas diligat, quia scriptum
est : Nihil odisti eorum qux fecisti, et item4 [Genes., i, 31) : Vidit Deus
cuncta quæ fecerat, et erant valde bona. Si omnia quæ fecit bona sunt et
omne bonum diligit, omnia igitur diligit quæ fecit et inter ea magis dilinit rationales creaturas et de illis eas amplius quæ sunt membra Unigegiti sui et multo magis ipsum Unigenitum.
Quomodo Deus

dicitur magis diligere vel minus
hunc vel illum

2. — Cum autem dilectio Dei immutabilis sit, et ideo non intenditur
vel remittitur ; si quæritur quæ sit ratio dicti, cum dicitur magis vel minus
diligere hoc quam illud, et cum dicitur Deus5 omnia diligere, dicimus
dilectionem Dei, sicut pacem Dei6, exsuperare omnem sensum humanum
[Phil., iv, 7), ut ad tantæ altitudinis intelligentiam vix aliquatenus aspi­
ret humanus sensus7.
3. — Potest tamen sane intelligi ea ratione dici omnia diligi a Deo quæ
fecit, quia omnia placent ei, omnia approbat, inquantum opera ejus sunt ;
nec tunc prius vel amplius placuerunt ei cum facta sunt ; sed ante­
quam fierent, immo ab æterno, omnia placuerunt ei non minus quam
postquam esse coeperunt.
Quod vero rationales creaturas, id est homines vel angelos, alios magis,
alios minus diligere dicitur, non mutabilitatem caritatis ejus significat,
sed quod alios ad majora bona, alios ad minora dilexit, alios ad meliores
usus, alios ad minus bonos. Omnia enim bona nostra ex ejus dilectione
nobis provreniunt. Electorum ergo alios magis, alios minus dilexit ab æterno
et diligit etiam nunc ; quia aliis majora, aliis minora ex dilectione sua
præparavit bona, aliisque majora et aliis minora bona confert in tempore ;
unde magis vel minus dicitur hos vel illos diligere.
I. N. om. >■< divina ». — 2. Ed. om. « ejus ».— 3. Quar. « eloqui ».— i. Ed. « ite­
rum ». — 5. iiuar. om. “ Deus ». — 6. Quar. om. « Dei ». — ■ /. Quar om. » liuinumis sensus ». —

Quod duobus modis

inspicienda est dilectio

Dei1

4. — Consideratur enim duobus modis dilectio Dei : secundum essen­
tiam et secundum efficientiam. Non recipit magis et2 minus secundum
essentiam, sed tantum secundum efficientiam, ut magis dilecti dicantur
quibus ex dilectione ab æterno majus bonum præparavit et in tempore
tribuit, et minus dilecti quibus non tantum. Unde etiam est quod aliqui
quando convertuntur et justificantur, dicuntur tunc incipere diligi a
Deo, non quod Deus nova dilectione quemquam possit diligere — immo
sempiterna dilectione dilexit «ante mundi constitutionem » {Ephes., i, 4)
quoscumque diligit — sed tunc dicuntur incipere diligi ab eo, {Hugo de
S. V., Sum. Sent., tract. 4, c. 8 ; L. 176, 126) cum æternæ Dei dilectio­
nis sortiuntur effectum, scilicet gratiam in præsenti vel gloriam in
futuro3.
Unde Augustinus (V De Trin., c. 16, n. 17 ; L. 42, 924) : Absit ut
Deus temporaliter aliquem diligat, quasi nova dilectione quæ in ipso ante
non erat, apud quem nec preeterita transierunt et futura jam jacta sunt.
Itaque omnes Sanctos suos ante mundi constitutionem dilexit, sicut prae­
destinavit. Sed cum convertuntur et inveniunt illum, tunc incipere ab eo
diligi dicuntur, ut eo modo dicatur quo potest humano affectu capi quod
dicitur. Sic etiam cum iratus malis dicitur et placidus bonis, illi mutantur,
non ipse. Ut lux infirmis oculis aspera, firmis lenis est, ipsorum scilicet
mutatione, non sua... Ita cum aliquis per justificationem incipit esse amicus
Dei, ipse mutatur, non Deus.
Si

quis magis vel minus diligatur a

Deo

uno tempore

QUAM ALIO

5. — Si vero quæritur de aliquo uno utrum magis diligatur a Deo uno
tempore quam alio, distinguenda est dilectionis intelligentia. Si enim refe­
ratur ad dilectionis effectum, concessibile est ; si vera ad dilectionis essen­
tiam, inficiabile est.
Si Deus ab æterno dilexit reprobos

6. — De reprobis vero qui præparati non sunt ad vitam, sed ad mortem,
si quæritur utrum debeat concedi quod Deus ab æterno dilexit* eos, dici­
mus de electis solis simpliciter hoc esse concedendum quod Deus ab
æterno eos dilexit quos ad justitiam et coronam præparavit. De non
electis vero simpliciter est concedendum quod odio habuit, id est repro­
bavit, sicut legitur (Malach., i, 3) : Jacob dilexi, Esau. odio habui. Sed non
est simpliciter intelligendum quod dilexit, ne prædestinati intelligantur,
sed cum adjectione : dilexit eos, inquantum opus ejus futuri erant, id
est quos et quales eos facturus erat.
DIVISIO TEXTUS

7. — « Præmissis adjiciendum est etc. » (1)
Postquam determinavit Magister de dilectione caritatis qua
diligimus Deum, hic determinat de dilectione qua Deus diligit nos.
1. Quar. om. titulum. » — 2. Quar. « vel ».
« in fuluro. » — 4. Quar. « diluxerit ».

3. Quar. om. « in præsenti » et

I

Et dividitur in partes duas. In prima ostendit quomodo Deus
omnem creaturam diligit. In secunda movet quæstionem de
reprobis quos diligere non videtur, ibi : « De reprobis vero etc. » (6)
Prima in duas. In prima determinat de dilectione Dei, secun­
dum quod absolute dicitur creaturam diligere. In secunda deter­
minat de gradibus divinæ dilectionis, secundum quod unum
plus et1 alium minus dicitur diligere, ibi : « Cum autem dilectio
Dei etc. » (2)
Et dividitur hæc pars in duas. In prima determinat de ordine
divinæ2 dilectionis quantum ad diversos ; in secunda quantum
ad eumdem, ibi : « Si vero quæritur etc. » (5)
Circa primum Iria facit. Primo movet quæstionem. Secundo
determinat eam, ibi : « Potest tamen sane, etc. (3) » Tertio
confirmat solutionem, ibi : « Consideratur enim duobus modis
etc. » (4)

>

Hic quaeruntur quinqùe.

■

Primo, utrum Deus creaturam diligat.
Secundo, utrum omnem creaturam.
Tertio, utrum ab æterno3.
Quarto, utrum omnia æqualiter.
Quinto, quid plus et quid minus sive æqualiter.

ARTICULUS I
I, q. 20, a. 1; q. 82, a. 5, lm; 1 Cg., c. 91; Dio. nom., c.

1. 9.

8. — AD PRIMUM SIC PROCEDITUR. Videtur
Deo non competat creaturam amare.

quod

1. Amor enim quamdam passionem animi importat. Sed
aliæ passiones animæ4, ut ira et hujusmodi, non sunt in Deo,
nisi secundum effectum et per similitudinem. Ergo nec amor
est in ipso.
2. Præterea. Inter multum distantia non potest esse amor.
Unde amici non optant amicis maxima bonorum, ne amicitia
dissolvatur, ut Philosophus dicit in5 IX Eth. (Θ 9. 1159a, 6 ;
1. 7, 1.). Sed nulla est tanta distantia quanta Creatoris a
creatura. Ergo non potest esse amor Dei ad creaturam.
3. Præterea. Amor transfert amantem in amatum, ut vivat
jam vita amati, ut dicit Dionysius in lib. De divin, nom.
(c. 4, n. 13 ; G. 3, 711 ; 1. 10, p. 395). Sed Deus non transfertur
I

7
L

1. α om. « el. ». —- 2. Ed. om. « divinæ ». — 3. F. om. hic hanc quæstionem :
unde habentur hic tantum quatuor quæsita, quarto et quinto loco tertii et quarti
positis. — 4. Ed. « animi ». — 5. ay8 om. « in ».

in aliquid aliud, cum sit immobilis ; sed omnia ad se trahit, ut
dicitur Joan., xii. Ergo ipse non amat creaturam.
4. Præterea. Amans quodammodo subjicitur amato, inquan­
tum affectus amantis amato informatur, ut supra dictum est.
Sed Deus nullo modo creaturæ subjicitur. Ergo nullo modo amat
creaturam.
5. Præterea. Omnis nostra perfectio a divina perfectione
exemplatur. Sed omnis virtus perfectio mentis est. Ergo cum
quædam aliæ virtutes non sint in Deo, ut temperantia et hujus­
modi, videtur quod nec caritas.
9. ■— SED CONTRA. Sicut essentia sua est exemplar omnis
creaturæ, ita bonitas sua est causa omnis bonitatis in creatura.
Sed Deus1 cognoscendo essentiam suam2, cognoscit omnia quæ
ab ipsa exemplantur. Ergo amando bonitatem suam, amat omnia
quæ ab ipsa bonitatem participant.
10. — Præterea. Joan., hi, 16 : « Sic Deus dilexit mundum
etc.3 »
11. — Præterea. Dionysius dicit (4 cap. De div. nom., η. 10 ;
G. 3, 707 ; 1. 9, p. 388) quod4 divinus amor non permisit ipsum

sine germine esse.
12. — RESPONSIO. Dicendum quod unicuique habenti
cognitionem amabile est proprium bonum non solum amore
naturali, sed amore animali sive intellectuali. Unde cum in
Deo sit sui perfecta cognitio, amat suam bonitatem. Bonum
autem alicujus non solum dicitur secundum hoc quod in ipso
est, sed etiam5 secundum quod in alio est per similitudinem.
Unde cum bonitas quæ est in creatura sit similitudo divinæ
bonitatis, sequitur quod ipse creaturam diligat.

13. — AD PRIMUM ergo dicendum quod passiones quædam
important in sui ratione aliquam materialem transmutationem ;
et ideo non possunt transferri in Deum, nisi per similitudinem,
sicut ira. Et similiter illæ quæ important defectum, ut tristitia
et etiam ira secundum quod ex tristitia causatur.
14. — Quædam vero passiones sunt quæ de ratione sui non im­
portant aliquid materiale vel aliquem defectum, sicut delectatio.
Unde etiam in operatione intellectuali delectatio est, non solum
in corporali operatione, ut Philosophus probat in VII Eth.
(, 14. 1154», 8 sq. ; 1. 14).
1. Ed. om. « Deus ». — 2. Ed. om. « suam ». — 3. y§ om. « etc. », ed. ad. « ut
Filium suum unigenitum daret ». — 4. α ad. « unus ». — 5. δ ed. om. « etiam >.

15. — Et propter hoc delectatio potest in Deo poni non quidem
ut passio, sed operationem suam simplicem et sine motu conse­
quens per modum intelligendi, ut Philosophus dicit in VII Eih.
ίη 15. 1154», 26 ; 1. 14, o.) quod « Deus simplici operatione1
gaudet ».
Et similiter etiam2 de amore dicendum est.
16. ·— Ad secundum dicendum quod inter multum distantia
bene potest esse amor, sed non amicitia, quia non conversantur
simul : quod est proprium amicit) æ. Deus autem quamvis in
infinitum distet a creatura, tamen operatur in omnibus et in
omnibus est ; et ideo potest salvari etiam ratio amicitiæ.
17. — Ad tertium dicendum quod amor omnis transfert
quodammodo amantem in amatum, sed diversimode. Uno
modo secundum quod amans transfertur in participandum ea
quæ sunt amati ; alio modo ut communicet amato ea quæ sunt
sua.
18. — Primo ergo modo Deus non transfertur in amatum quod
est creatura, sed secundo modo, inquantum bonitatem suam
ei communicat ; et sic3 dicit Dionysius, 4 cap. De div. nom.
(n. 13 ; G. 3, 711 ; 1. 10, p. 397-8) quod4 ipse Deus est per amo­
rem extasim passus.
19. ■— Ad quartum dicendum quod potentia passiva informatur
ex objecto suo, sed potentia activa ponit formam suam circa
objectum, sicut patet de intellectu agente et possibili. Unde
sicul intellectus divinus non informatur rebus quas cognos­
cit per essentiam suam, ita nec voluntas ejus informatur rebus
quas amat, quia eas per bonitatem suam amat et amando
communicat eis suam bonitatem.
20. — Ad quintum dicendum quod virtutes quæ habent
materiam determinatam circa actus et passiones corporales,
vel quæ important aliquem defectum, sicut fides, non possunt
habere exemplar in natura divina, ita scilicet quod illæ virtutes
in Deo sint ; sed habent exemplar in intellectu divino, sicut
habent reliquæ res materiales. Et ideo cum caritas nullum defec­
tum nec aliquod materiale importet, invenitur in Deo præ qui­
busdam aliis virtutibus.

1. Ed. « simplici gaudet delectatione ». In textu habetur : « διό o Θεός aei μιαν
χαίρει ηδονην ». — 2. αλ om. « etiam ». — 3. α om. « et » et habet « sicut ». — 4. aySA
ad. » etiam ».

ARTICULUS II
II S., d. 26, a. 1 ; I q. 20, a. 2 ; q. 23, a. 3, 1“ ; I-II, q. 110, a. 1 ; 7 Cg„ c. 91 ;
Car. a. 7, 2m ; Joan., c. 5, 1. 3 ; Div. nom., c. i, 1. 9.

21. — AD SECUNDUM SIC PROCEDITUR. Videtur quod
Deus non diligat omnem creaturam.
1. Quidquid enim Deus diligit, ex caritate diligit. Sed crea­
turæ irrationales non diliguntur ex caritate, ut supra (d. 21,
q. 1, a. 2) dictum est. Ergo eas non diligit.
2. Præterea. Sicut dicit Philosophus in VII Elh., (0 2. 1155b,
3 sq. 1. 2. f.) creaturæ inanimate non diliguntur nisi amore
concupiscentiæ, sicut patet de vino. Sed Deus non diligit
aliquid1 amore concupiscentiæ, quia ipse bonorum nostrorum
non eget. Ergo creaturas inanimatas nullo modo diligit.
3. Præterea. Dilectio est causa electionis2. Sed Deus non
omnes etiam homines eligit. Ergo non omnes diligit.
4. Præterea. Quicumque diligit aliquid vult ei bonum. Sed
Deus non vult reprobis bonum quod est perfectum bonum,
scilicet vitam æternam ; quia si vellet, haberent. Ergo Deus
non diligit omnem creaturam.
5. Præterea. Non potest esse ejusdem ad idem amor et odium.
Sed Deus aliquam creaturam odit Malach., i, 5 : « Esau odio
habui ». Ergo non omnem creaturam diligit.

22. - SED CONTRA. Sap., xi3, 25 : « Diligis omnia quæ
sunl et nihil odisti eorum quæ fecisti.
23. ■— Præterea. Dionysius dicit (cap. 4. De dio. nom., n. 13 ;
G. 3, 711 ; 1. 10, p. 397) quod etiam amor divinus movet superiora
in providentiam inferiorum. Sed Deus habet providentiam de
omnibus. Ergo ipse omnia diligit.
24. —Præterea. Gen., ι, 31, dicitur : « Vidit Deus cuncta quæ
fecerat et erant valde bona ». Et Augustinus4 dicit (De Gen.
ad lilter. imperfect, lib., n. 22 ; L. 34, 228) quod per hoc signi­
ficatur quod omnia approbavit. Sed nihil approbatur nisi quod
amatur. Ergo Deus omnia amat.

25. ·— RESPONSIO. Dicendum quod amicitia, sicut dictum
1. δ ed. om. « aliquid ». -— 2. A. « dilectionis ». — 3. Ed. « II ». — 4. F. indicat
« in I lib. Contra adversarium legis et Prophetarum, c. 6 (L. 42, 608), ubi in hoc ver­
bum « Vidit Deus lucem quia bona est » hæc habet : « Quid autem mirum est quia dis­
plicet humanæ stultitiæ, quod opera sua placent divinæ sapientiæ ? Quid est enim
aliud, Vidit lucem quia bona est, nisi quia placuit ei ?» In loco autem citato hæc legun­
tur in idem verbum : « Ista sententia non quasi insoliti boni laetitiam, sed approbatio­
nem operis significari, oportet intelligi ».

est1 (d. 27, q. 2, a. 1), addit aliquid supra amorem, quia ad
rationem, amoris sufficit quod homo velit bonum quodcumque
alicui ; ad rationem autem amicitiæ oportet quod aliquis velit
ei bonum quod vult sibi, ut scilicet velit conversari cum ipso
et convivere in illis quæ maxime amat.
26. — Sic ergo Deus, communiter loquendo de dilectione,
diligit omnia, inquantum vult eis bonum aliquod, scilicet2
naturale ipsorum ; sed bonum quod ipse3 sibi vult, scilicet
visionem sui et fruitionem qua ipse beatus est, vult quidem
omni creaturæ rationali voluntate antecedente, sed voluntate
consequente solum electis, quæ est voluntas simpliciter. Et
ideo solos electos diligit amore amicit·æ, alia4 autem diligit
amore communiter dicto, inquantum sunt bona.
27. — AD PRIMUM ergo dicendum quod Deus5 omnia, id
est creaturas irrationales, ex caritate diligit, non sicut caritatem
habens ad illa, sed sicut6 ordinans ea ad illa ad quæ7 caritatem
habet.
28. — Ad secundum dicendum quod quamvis nos non dili­
gamus creaturas inanimatas amore benevolentiæ, quia eorum
bonum non est a nobis ; Deus tamen eas diligit amore benevo­
lentiæ, quia per hoc quod eis bonum vult, sunt et bonæ sunt.
Tamen Deus quamvis non amet aliquid8 concupiscendo sibi,
amat tamen8 concupiscendo alteri, ut non fiat vis in verbo
concupiscentiæ quæ anxietatem, non proprietatem desiderii
importat.
29. — Ad tertium dicendum quod dilectio amicitiæ est illa
quæ electionem causât ; et hanc non habet ad omnia.
30. — Ad quartum dicendum quod Deus omnibus creaturis
irrationalibus vult bonum eis proportionatum et cujus sunt
capaces. Et ideo simpliciter loquendo potest dici quod Deus eas
diligat.
Sed reprobis voluntate consequente, secundum quam simpli­
citer dicitur aliquid velle, vult quidem bonum naturæ, non
autem bonum cujus sunt capaces, scilicet gratiæ et gloriæ.
nisi voluntate antecedente. Et ideo non est dicendum quod diligat9
eos simpliciter, sed secundum quid, scilicet inquantum sunt
creaturæ.
31. — Ad quintum dicendum quod non odit reprobos inquantum creaturæ suæ10sunt, sed inquantum mali sunt: quod ah
ipso non est.
1. a « prædictum est », ed. ad. « supra ». — 2. NVPF. ad. « bonum ». — 3. a om.
« ipse ». — 4. α « alios ». — 5. αδ om. « Deus ». — 6. a ad. « directe ». — 7. Ed. ad.
• ille ». — 8. Ed. ad. « in ». — 9. Ed. ad. « Deus ».— 10. Ed. om. « suæ ».

ARTICULUS III
I, q. 20, a. 2, 2ra ; IV

Cg., c. 23 ; Rom., c. 9, 1. 2 ; Ephes., J. 1, e. 1.

32. — AD TERTIUM SIC PROCEDITUR. Videtur
Deus ab æterno non dilexerit creaturas.

quod

1. Dilectio enim non est nisi boni. Sed creaturæ non fuerunt
bonæ ab æterno. Ergo non diligit eas ab æterno.
2. Præterea. Dilectio significat divinam essentiam et connotât
effectum in creatura. Sed ea quæ important effectum in crea­
tura dicuntur de Deo ex tempore, sicut Dominus et Salvator
et hujusmodi. Ergo et diligere creaturas non dicitur de Deo
nisi ex tempore.
3. Præterea. Dilectio unit amantem amato. Sed res non
potuerunt conjungi vel uniri Deo antequam essent. Ergo non
potuerunt1 ab æterno amari ab eo.
4. Præterea. Eorum quæ similiter se habent, est una ratio
amoris. Sed creaturæ antequam essent, in nullo distinguebantur.
Ergo non erat in uno quare diligeretur magis quam in alio. Et
ita ab æterno non dilexit electos, nisi forte sicut alia.
5. Præterea. Amans vult esse amatum. Sed Deus non volebat
esse creaturas antequam essent, quia si voluisset eas esse, fuissent.
Ergo non amabat eas antequam essent.

33. —■ SED CONTRA. Ephes., i, 4 : « Elegit nos ante mundi
constitutionem. » Sed electio erat2 ex dilectione. Ergo etiam
ab æterno dilexit creaturas.
34. ■—■ Præterea. Dionysius dicit, 4 cap. De dio. nomin.,
(n. 10 ; G. 3, 707 ; 1. 9, p. 387) quod divinus amor fuit causa
quare res fecit. Ergo amor rerum fuit in Deo antequam res essent,
et ita ab æterno.
35. — Præterea. Affectus boni sequitur cognitionem de bono.
Sed Deus ab æterno cognovit quidquid boni est in creaturis.
Ergo ab æterno dilexit creaturas.

36. — RESPONSIO. Dicendum quod illa sola nomina ex
tempore de Deo dici possunt quæ in principali significato impor­
tant aliquid quod in Deo secundum rem non est ; sicut ea quæ
important relationem Dei ad creaturam in principali significato,
ut Dominus et hujusmodi: quæ quidem relatio secundum rem
est in creatura, sed in Deo est secundum rationem tantum ;
similiter ea quæ important in principali significato actionem
1. Ed. « Ergo non poterant amari ab eo ab æterno ». — 2. NVPF. « est ».

divinam terminatam ad aliquid extra se, sicut causare et
hujusmodi.
37. — Amor autem non importat in principali significato
relationem, sed operationem1 voluntatis : cujus operationes2,
sicut et operationes intellectus proximæ et ab eis elicitæ, in
operante manent et non transeunt ad constituendum aliquid in
exteriori materia. Et ideo amor .Deo ab aeterno convenit.

38. ■— AD PRIMUM igitur dicendum quod quamvis creaturæ
ab æterno non fuerint bonæ in propria natura, fuerunt tamen
bonæ in Dei praescientia.
39. ■— Ad secundum dicendum quod non connotât effectum
in3 actu, sed in habitu. Et hoc est, quia operationes animæ
non terminantur ad aliquid extra operantem ; unde possunt
extendi etiam ad id quod non est in actu.
40. — Ad tertium dicendum quod amor non unit secundum
rem semper, sed est unio affectus : quæ quidem unio potest
haberi etiam ad illud quod est absens aut penitus non ens4.
41. — Ad quartum dicendum quod quamvis non differrent
secundum id quod non erant in propria natura, tamen diffe­
rentiam habebant in Dei præscientia, secundum quod eorum
diversitates futuras præsciebat.
42. — Ad quintum dicendum quod Deus volebat ab æterno
creaturas esse, sed non eas esse ab æterno, sed secundum ordi­
nem suæ sapientiae.
ARTICULUS IV
Supra, d. 19, 99 s. ; 11 S., d. 26, a. 1, 2m ; I, q. 20, a. 3 : 1

Cg., c. 91.

43. — AD QUARTUM SIC PROCEDITUR. Videtur
Deus omnia æqualiter diligat.

quod

1. Quia providentia, ut dicit Dionysius, (4 cap. De div. nom.,
n. 12 ; G. 3, 710 ; 1. 9, p. 393-4) est effectus amoris. Sed æqualiter
est illi cura de omnibus, Sap., vi. Ergo æqualiter omnia diligit.
2. Præterea. Dilectio Dei ad creaturas significat habitu­
dinem ipsius ad creaturas. Sed Deus æqualiter se habet ad
omnia, ut Philosophus6 dicit, quamvis omnia inæqualiter se
habeant ad ipsum. Ergo ipse æqualiter omnia diligit.
1. a « comparationem ». — 2. a homot. « operationes intellectus ». — 3. α ad',
« creatura ». — 4. Ed. « existens ». — 5. Quoad sensum invenitur in De mundo κ G.
400b, 28 : « Ισοκλινης νόμος ημΐν d Θεός » ; vel in libro de Causis, prop. 24, p. 289
« Causa prima existit in omnibus rebus secundum unam dispositionem ». — Forsan
enim S. Thomas tunc temporis (1254-1256), ignorabat adhuc auctorem hujus libri.,
sicut jam noverat anno 1269.

3. Præterea. Sicut diligit omnia, ita cognoscit omnia. Sed
æqualiter cognoscit omnia. Ergo æqualiter omnia diligit.
4. Præterea. Idem actus non potest esse intensior et remissior
nisi secundum diversas sui partes. Sed eodem actu simplici
diligit omnia. Ergo non diligit unum plus altero.
5. Præterea. Qua ratione diligit unum plus altero, eadem
ratione diligit aliquem quandoque plus quandoque minus ;
quia sicut una res est melior altera, ita idem secundum diversa
tempora est melius seipso. Sed Deus non diligit aliquem quan­
doque plus, quandoque minus ; quia sic amor suus esset mutabilis :
quod est impossibile. Ergo non diligit unum plus altero.

44. — SED CONTRA. Prov., xvi, 4 : « Universa propter seipsum operatus est Dominus. » Et similiter etiam dicitur quod
omnia fecit propter hominem. Sed illud propter quod aliquid
fit, plus diligitur. Ergo Deus magis diligit se quam alia, et inter
alia magis amat unum quam aliudh
45. ·— Præterea. Caritas est boni inquantum bonum. Ergo
magis2 bonum magis amat.
46. — Præterea. Ordo caritatis est de perfectione ipsius. Sed
caritas Dei perfectissima est. Ergo secundum ordinem diligit
unum plus alio.
47. —RESPONSIO. Dicendum quod amor dupliciter mensuratur.
Uno modo ex suo principio ; et sic dicitur magis amari illud ad
quod amandum voluntas efficacius inclinatur. Et sic Deus æqua­
liter omnia diligit, quia in dilectione sua respectu cujuslibet
rei habet infinitam efficaciam in diligendo.
48. — Alio modo ex parte objecti, secundum quod dicitur
quis3 magis diligere illud cui vult majus bonum. Et sic Deus
dicitur magis diligere unum quam aliud inquantum vult ei
majus bonum ; et ex hoc etiam habet majorem effectum in illo,
quia voluntas ejus est causa rerum.
49. — AD PRIMUM ergo dicendum quod æqualiter est ei
cura de omnibus ex parte sollicitudinis ipsius, sed non ex parte
eorum quæ eis providentur.
50. -— Ad secundum dicendum quod dilectio non tantum
importat id quod est ex parte Dei, sed etiam id quod est ex
parte creaturæ, cujus4 bonum, prout est a Deo volitum, in dilec­
tione Dei includitur. Et ideo5 quia creaturæ non se habent æqua­
liter ad Deum nec possunt æqualiter bonitatem ejus partici­
pare, ideo non æqualiter omnia diligit.
I. a ad. « scilicet hominem ». — 2. a « majus ». — 3. Ed. « aliquis ». — 4. Ed.
« cujusmodi ». — 5. Ed. om. « ideo ».

51. — Ad tertium dicendum quod cognitio est secundum
motum rei ad animam, amor autem secundum motum animæ
ad res. Et ideo cognitio mensuratur tantum ex parte cognos- .
centis, sed amor est ex parte utriusque. Non enim dicitur magis
cognoscere, qui1 majorem rem inesse alicui cognoscit, sicut
dicitur magis diligere cui majus bonum inesse vult. Unde non
est simile de dilectione et cognitione.
52. — Ad quartum dicendum quod non dicitur magis diligere
quia intensius diligit, sed quia majus bonum vult.
53. — Ad quintum dicendum quod quantum ad affectum2
dilectionis semper eumdem æqualiter diligit, quia semper vult
ei idem bonum fmaliter, quamvis non velit quod semper habeat
æquale bonum vel idem; et ideo secundum [effectum3] non est
æqualis dilectio4.
ARTICULUS V
I, q. 20, a. 4.

Quæstiuncula I

54. — AD QUINTUM SIC PROCEDITUR. Videtur quod
Deus diligat plus justum præscitum quam peccatorem
PRÆDESTINATUM.

’* 1. Prou., vin, 17 : « Ego diligentes me diligo. » Sed iste peccator
prædestinatus non amat Deum quem amat justus præscitus.
Ergo plus diligit justum præscitum quam peccatorem præ­
destinatum.
2. Præterea. Magis5 bonum Deus magis diligit. Sed iste
justus est magis® bonum quam ille peccator. Ergo magis a Deo
diligitur.
3. Præterea. In Littera (1) dicitur quod magis diligit membra
Unigeniti sui quam alios. Sed peccator prædestinatus non est
membrum Christi. Ergo minus a Deo diligitur quam justus
præscitus qui est membrum Christi.

55. — SED CONTRA. Dilectio causa est electionis. Sed pecca­
torem prædestinatum Deus elegit. Ergo magis diligit eum quam
justum præscitum, quem non elegit.
56. — Præterea. Illud magis diligit cui majus bonum vult.
Sed peccatori prædestinato vult majus bonum, quia vitam
æternam. Ergo magis eum diligit.
1. Ed. « quia ». — 2. F. « effectum ». — 3. αβγδλ « affectum ». — 4. RANVP
om. « dilectio ». ·—-5. α « majus ». — 6. β a « majus ».

Quæstiuncula II

57. — ULTERIUS. Videtur quod magis

diligat pœniten-

TEM QUAM INNOCENTEM.

1. Quia gaudium ex amore consequitur. Sed plus gaudet
de pœnitente, ut patet Luc., xv. Ergo plus eum amat.
2. Præterea. Ubi homo magis operatur, magis diligit : propter
quod, ut1 Philosophus dicit IX Eth., (i 7. 1168®, 25; 1. 7, k.)
matres plus diligunt filios quam patres. Sed Deus plus operatur
ad salutem pcenitentis quam innocentis. Ergo plus eum amat.
3. Præterea. Affectus amoris ex effectu pensatur. Sed major
amoris effectus2 videtur revocare inimicum ad amicitiam quam
amicum in amicitia conservare. Ergo plus diligit pœnitentem
quam innocentem.

58. — SED CONTRA. Quod est diuturnius est magis eligendum
et diligendum. Sed bonum innocentis est diuturnius. Ergo magis
diligitur a Deo.
59. — Præterea. Supra (d. 31, 74) dictum est quod resurgens
nunquam redit ad tantam dignitatem, quamvis redire possit
ad tantam caritatem. Ergo Deus plus diligit innocentem quam
pœnitentem.
Quæstiuncula III

60. — ULTERIUS. Videtur

QUOD

DILIGAT

PLUS HOMINEM

QUAM ANGELUM.

1. Quia nunquam3 angelos apprehendit, sed semen Abrahæ
apprehendit » Hebr., n4, 16. Et sic plus fecit pro hominibus

h

quam pro angelis. Ergo magis diligit eos.
2. Præterea. Homines pluribus modis sunt membra Christi
quam angeli, scilicet quantum ad naturæ conformitatem. Sed
membra Christi magis diligit, ut in Littera (1) dicitur. Ergo
homines plus diligit quam angelos.
3. Præterea. Homines supra angelos collocavit, scilicet
Christum et beatam Virginem. Ergo plus homines angelis diligit.

61. — SED CONTRA. Dilectio causatur ex convenientia
[amantis5] cum amato. Sed angeli sunt Deo similiores, ut dicit
Gregorius (lib. XXXII Morat., c. 23 ; L. 76, 655). Ergo angelos
plus diligit.
1. α om. « ut » et ad. « quod » post « dicit IX Eth. ». — 2. a « affectus ». — 3. Ed.
« nusquam » — 4. a^ySA «In. — 5. αβγδλ « amati ».

62. — Præterea. Angelis in principio gloriam1 contulit, non
autem hominibus., Ergo angelos magis2 hominibus diligit.
Quæstiuncula IV

63. — ULTERIUS. Videtur

QUOD MAGIS DILIGAT HUMANUM

GENUS QUAM CHRISTUM.

1. Quia ipsum pro redemptione humani generis dedit, ut
patet Joan., hi, 16.
2. Præterea. « Bonum commune esi divinius quam bonum
unius ». (Z Eth., a 1. 1094», 9-10; 1.2, g.). Sed bonum humani
generis est bonum commune, bonum autem Christi est bonum
unius singularis personæ. Ergo plus diligit humanum genus
quam Christum.
64. — SED CONTRA. Per Christum totum humanum genus
fit Deo acceptum. Ergo Christum magis diligit.
65. ■— Præterea. Datus est ei spiritus non ad mensuram,
Joan., hi, 34. Ergo plus eum diligit.

Solutio I
66. — RESPONSIO. Dicendum AD PRIMAM QUÆSTIONEM
quod Deus, simpliciter loquendo, majus bonum vult peccatori
prædestinato quam justo præscito3 ; sed ut nunc vult justo
præscito. Hæc autem determinatio ut nunc non cadit ex parte4
dilectionis, sed magis ex parte objecti, quia dilectio Dei non
variatur per tempora : ab æterno enim isti prædestinato voluit
majus bonum. Unde simphciier concedendum est quod magis
diligit prædestinalum quam præscitum.
Et per hoc patet responsio ad objecta, quia procedunt ut
nunc.

Solutio II
67. — AD SECUNDAM QUÆSTIONEM dicendum quod
quantum ad bonum præmii essentialis æqualiter diligit pœni­
tentem et innocentem, si æqualem habeant caritatem, vel illum
magis qui majorem caritatem habet ; sed quantum ad praemium
accidentale plus diligit innocentem propter dignitatem innocentiæ
ad quam non potest pervenire pcenitens.
1. y et ed. « gratiam vel quasi gloriam ». — 2. α « plus ». — 3. a homot.
« præscito... Hæc autem ». ·— 4 a homoi. « ex parte... objecti... ».

1012

SCRIPTUM SUPER LIB. III SENTENTIARUM

68. — AD PRIMUM ergo dicendum quod quamvis pœnitens
resurgat in æquali caritate, et ita bonum quod sibi vult Deus
sit æquale consideratum in se, est tamen majus in compara­
tione ad ipsum cui datur ; sicut quanto aliquis est magis indi­
gens, magis sibi impensum reputatur beneficium. Et propter
hoc dicitur Deus et angeli plus gaudere de conversione ejus ;
sicut homo plus gaudet de modico signo sanitatis alicujus infir­
mantis quam de integra sanitate, dum eam habebat.
69. — Vel dicendum quod hoc dicitur ex hoc1 quod pœnitens
frequenter magis humilis et fervens et cautus resurgit.
70. — Ad secundum dicendum quod Deus non magis operatur
in eo cui de novo infundit gratiam quam in eo in quo eam con­
tinuat ; sicut nec sol illuminans aerem tenebrosum plus quam
continuans lumen. Nihil enim potest subsistere, nisi Dei operatio
continuetur in ipso.
71. — Ad tertium dicendum quod quamvis sit majus respectu
illius qui liberatur, non tamen est majus simpliciter.
Solutio III

72. — AD TERTIAM QUÆSTIONEM dicendum quod
quantum ad bonum naturæ plus diligit Deus angelum quam homi­
nem ; sed quantum ad bonum gloriæ se habent ut excedentia
et excessa ; quia quosdam homines plus et quosdam angelos
plus et quosdam æqualiter ; quia homines erunt æquales angelis
et quidam etiam superiores angelis, et unicuique providit
secundum exigentiam naturæ et status sui.
73. — Et per hoc patet responsio ad objecta. Non enim plus
diligit pater filium infirmum quam sanum, quia ei2 impendit
remedia quæ non impendit sano.

Solutio IV
74. — AD QUARTAM QUÆSTIONEM dicendum quod
Christum diligit non solum plus quam homines, sed etiam plus
quam totam creaturam, non solum quantum ad divinam natu­
ram, sed etiam quantum ad humanam, inquantum eam prae­
destinavit ad majus bonum, scilicet ad unionem divinae personae.
75. — AD PRIMUM ergo dicendum quod in hoc etiam quod
Christus pro hominibus fuit datus, maximum bonum ipsi Christo
fuit, secundum quod in hoc virtus sua manifesta fuit et causa
fuit salutis humanæ : quod est sibi valde honorificum.
1. α « de hoc ».

β om. « ex hoc ». — 2. α^γδηλ ad. hic « non » et om. infra.

76. — Ad secundum dicendum quod quamvis sit singularis
persona Christi, tamen est. universalis causa salutis humani
generis ; et causa præstantior est causato.
EXPOSITIO TEXTUS
77. ■— « Præmissis adjiciendum est etc. » (1)
Videtur quod hoc in primo libro determinare debudrit.
Et dicendum quod etiam in primo libro poni convenienter
potuit, inquantum divina dilectio est divina essentia ; et hic
poni congruenter potest, inquantum est exemplar nostræ dilec­
tionis.
78. — « Dilectio Dei usia est. etc. » (1) Est enim essentia et
dilectio in Deo idem re, sed differt ratione tantum, ut in
primo libro dictum est.

-i

DISTINCTIO XXXIII
De quatuor

virtutibus principalibus

1. ---- Post prædicta, de quatuor virtutibus quæ principales vel cardi­
nales vocantur disserendum est, quæ sunt justitia, fortitudo, prudentia
et temperantia.
2. — De quibus Augustinus ait (lib. XIV De Trin., c. 9, η. 12 ; L. 42,
1046) : Justitia est in subveniendo miseriis, prudentia in præcavendis
insidiis, fortitudo in perferendis molestiis, temperantia in coercendis delec­
tationibus pravis.
De his dicitur in libro Sapientiæ (vm, 7) : Sobrietatem et prudentiam
docet, justitiam et virtutem. Sobrietatem vocat temperantiam et virtutem
vocat fortitudinem.
3. — Hæ virtutes cardinales dicuntur1, ut ait Hieronymus2, quibus
in hac mortalitate bene vivitur, et post ad æternam pervenitur.
4. — Quæ in Christo plenissime fuerunt et sunt, de cujus plenitudine
nos accepimus (Joan., i, 12), in quo habuerunt usus eosdem quos in
patria habent, et quosdam etiam viæ.
5. ■— Verumtamen an hæ virtutes ■— cum ipsæ in animo esse incipiant,
qui cum sine illis prius esset, tamen animus erat — desinant esse cum ad
æterna perduxerint, nonnulla quæstio est.
6. — Quibusdam visum est esse desituras ; et de tribus quidem, prudentia
scilicet, fortitudine et temperantia, cum hoc dicitur, non nihil videtur dici.
Justitia enim immortalis est et magis tunc3 perficietur in nobis quam esse
cessabit, cum beate vivemus contemplatione naturæ divinæ quæ creavit omnes
cæterasque instituit naturas, qua nihil melius et amabilius est, cui regenti
esse subditum, justitiæ est. Et ideo immortalis est omnino justitia, nec in
illa beatitudine esse desinet, sed talis ac tanta erit ut perfectior ac major esse
non possit.
Fortassis et alise tres virtutes : prudentia sine ullo jam periculo erroris,
fortitudo sine molestia tolerandorum malorum, temperantia sine repugnantia4,
libidinum, erunt in illa felicitate, ut prudentiæ ibi sit nullum bonum præponere Deo vel æquare, fortitudinis ei firmissime cohærere, temperantiæ
nullo defectu noxio delectari.
Quod vero nunc agit justitia in subveniendo miseriis, quod prudentia in
præcavendis insidiis, quod fortitudo in perferendis molestiis, quod tempe­
rantia in coercendis delectationibus pravis, non erit ibi omnino ubi nihil
mali erit. Ista igitur virtutum opera huic mortali vitæ necessaria, sicut
fides, ad quam referenda sunt, in futuro habebuntur. (Aug. ubi supra)
Ecce aperte dicit Augustinus quod prædictæ virtutes in futuro erunt ;
sed alios usus tunc habebunt quam modo.
Cui Beda consentit super Exodum (xxvi, 32 ; Glossa, L. 113, 275),
ita dicens : Columnæ, ante quas expansum est velum, potestates cæli sunt
quatuor eximiis virtutibus præclaræ, id est fortitudine, prudentia, temperan­
tia, justitia, quæ aliter in cælis servantur ab angelis et animabus sanctis,
quam hic a fidelibus. Et consequenter assignat Beda usus illarum vir­
1. F. «vocantur». — 2. Augustinus potius loe. cit. Quar. ad. « cfr. xxn. De civ.
Dei, c. 24, n. 3 (L. 41, 789). — 3. F. om. « tunc ». — 4. Quar. « repugnatio ».

tutum secundum præsentem et futurum statum, imitans Augustinum
in præmissis assignationibus.

DIVISIO TEXTUS
7. — « Post prædicta de quatuor virtutibus etc. » (1)
Postquam determinavit Magister de virtutibus theologicis,
hic determinat de virtutibus cardinalibus.
Et dividitur in partes duas. In prima determinat de ipsis
cardinalibus virtutibus secundum se. In secunda ostendit in
quibus esse habeant, ibi : « Quæ in Christo plenissime etc. » (4)
Prima dividitur in tres. In prima enumerat eas. In secunda
ostendit actus earum, ibi : «De quibus Augustinus ait etc. » (2)
In tertia ostendit qualiter cardinales dicantur ibi : « Hæ virtutes
cardinales. » (3)
« Quæ in Christo etc. » (4) Hic ostendit in quibus sunt
virtutes cardinales. Et dividitur in duas partes. Primo ostendit
quod sunt et fuerunt in Christo. Secundo inquirit, utrum futuræ
smt in patria, ibi : « Verumtamen an hæ virtutes etc. » (5)
Et circa hoc duo facit. Primo movet quæstionem. Secundo
determinat eam, ibi : «Augustinus autem1 XIV lib. De Trin.2 » (6)

Hic est triplex quæstio
Prima de virtutibus moralibus in communi.
Secunda de virtutibus cardinalibus.
Tertia de partibus earum.

QUÆSTIO I

DE VIRTUTIBUS MORALIBUS IN COMMUNI
Circa primum quæruntur quatuor.

Primo, de distinctione moralium virtutum ab invicem. Qua­
liter enim ab intellectualibus et theologicis distinguantur,
supra d. 23 (q. 1, a. 4) dictum est.
Secundo, quæritur de causa efficiente earum, utrum scilicet
sint a natura vel per infusionem vel per acquisitionem.
Tertio, de medio quod in eis requiritur.
Quarto, utrum in patria evacuentur.
1. α om. «
tamen verba
lib. de Trin.

autem ».— 2. Hæc verba ad litteram non sunt in textu Magistri, sed
quæ incipiunt a « Quibusdam visum est... » sunt Augustini in XIV

ARTICULUS I

Quæstiuncula I
I-II, q. 60, a. 1.

8. — AD PRIMUM SIC PROCEDITUR. Videtur

quod

OMNES VIRTUTES MORALES SINT UNA VIRTUS.

1. Augustinus enim dicit (in lib. De morib. Ecclesiæ, c. 15 ;
L. 32, 1322) : « Nihil virtutem esse assignaverim, nisi summum
amorem Dei. » Sed amor Dei qui est caritas, est una virtus,
ut ex dictis patet. Ergo omnes virtutes sunt tantum una virtus.
2. Præterea. Ubi est unum formale, non potest esse diversitas
nisi materialis. Sed omnes virtutes morales conveniunt in uno
formali, quia completivam rationem virtutis habent, secundum
quod intellectum et rationem accipiunt, ut in VI Eth. (ζ 13.
1144b, 26; 1. 11, e). Ergo non differunt nisi materialiter, et1
non differunt secundum speciem.
3. Præterea. Potentiæ apprehensivæ magis diversificantur,
vel non minus, quam appetitivæ. Ergo et habitus similiter,
cum potentiis proportionentur. Sed unus habitus cognoscitivus
est omnium quæ ad virtutes morales pertinent, sicut patet de
scientia morali, et de ipsa prudentia quæ est recta ratio omnium
agibilium, ut dicitur in VI Elh.lt, 5. 1140b, 4 sq. ; 1. 4, e. h.).
Ergo et virtutes morales non debent esse distincte secundum
speciem.
9. — SED CONTRA. Per se accidentia secundum speciem
distinguuntur ex sola differentia subjectorum quæ in eorum
definitionibus ponuntur. Sed virtutes morales sunt etiam in
diversis subjectis, cum quædam sint in rationali, quædam in
concupiscibili, quædam in irascibili ; et semper in eisdem,
quia temperantia nunquam est in irascibili et sic de aliis2.
Ergo videtur quod virtutes morales specie distinguantur.
10. — Præterea. Plures formæ unius speciei non possunt
esse in eodem subjecto. Sed plures virtutes morales sunt3 in
eodem etiam secundum partem eamdem animæ, sicut forti­
tudo et mansuetudo sunt simul in irascibili. Ergo differunt
specie.

1. α ad. « sic », β « ita » contra
sunt esse ».

et ed. — 2. Ed. « et ca·teris ». — 3. Ed. « pos­

Quæstiuncula II
JI-II, q. 47, a. 5.

11. ■— ULTERIUS. Videtur QUOD ALIÆ VIRTUTES MORALES
A PRUDENTIA NON DISTINGUANTUR.

l

!

1. Eorum enim quæ ex opposito dividuntur, unum non ponitur
in definitione alterius. Sed prudentia est recta ratio, quæ ponitur
in definitione moralium virtutum, ut patet in II Elh. {β 2. 1103b,
32 ; 1. 2, d.). Ergo morales virtutes a prudentia non distin­
guuntur.
2. Praeterea. Ad virtutis actum non exigitur nisi cognitio et
operatio. Sed totum hoc prudentia facit ; quia prudens non
solum cognitivus sed etiam activus est, ut in VI Eth. (ζ 5. 1140b,
5 ; 1. 4, e.) et1 λ^ΙΙ (η 3. 1146a, 8 ; 1. 2, h.) dicitur. Ergo idem
quod prius.
3. Præterea. Sicut prudentia est recta ratio agibiliutn, ita
ars est recta ratio faclibilium, ut dicitur in2 VI Eth. [ζ 4. 1140,
21 ; 1. 3, 1.). Sed in factibilibus non distinguuntur aliqui habitus
exequentes ab artibus quæ sunt habitus dirigentes. Ergo nec in
agibilibus morales virtutes quæ sunt exequentes, sunt distinguendæ a prudentia dirigente.

12. ■— SED CONTRA. Virtutes morales ab intellectualibus
distinguuntur, ut supra dictum est. Sed prudentia3 est intellectualis virtus, ut in VI Eth. (ζ 2-3. 1139», 10 sq. ; 1. 2 fin., 1. 3)
patet. Ergo a virtutibus moralibus distinguitur.
13. — Præterea. Habitus distinguuntur per actus. Sed
Augustinus assignat alium actum prudentiæ et aliis virtutibus
moralibus, ut patet in Littera (5). Ergo distinguuntur ab invicem.
Quæstiuncula III
I-II, q. 61, a. 4 ; II-[I, q. 123, a. 2 ; q. 141, a. 2 ; Virt. com., a. 12, ad 23 :
Virt. card., a. 1, ad 1 ; II Eth., 1. 8.

14. — ULTERIUS. Videtur
in Littera positis

virtutibus

QUOD

NEC AB

reliquæ

ALIIS

TRIBUS

morales virtutes

DISTINGUANTUR.

x
I

1. Pars enim non dividitur contra totum. Sed harum aliæ
omnes partes esse dicuntur a Tullio (lib. II De inveni., c. 5354). Ergo ab eis non distinguuntur.
1. αγ ad. « iu ». —- 2. αδ
tia vero ».

om. » in ». ·— 3. α loco « sed prudentia », habet pruden­

2. Præterea. Proprietates rerum spiritualium ex earum nomi­
nibus investigantur, ut patet per Dionysium. Sed nomen temperanliæ temperiem et modum quemdam importat ; similiter
autem nomen fortitudinis indeficientiam respectu difficilium ;
nomen autem justitiæ æqualitatem vel rectitudinem, unde
justum æquale dicimus et quasi regulatum, ut ex V Eth. (« 2.
1129®, 33 ; 1. 1, h.) patet. Cum ergo hæc requirantur in qualibet
virtute morali, videtur quod aliæ virtutes morales ab istis non
distinguantur nec ipsæ ab invicem.
3. Præterea. Omne peccatum non expellitur nisi per omnem
virtutem. Sed per justitiam expellitur omne peccatum, ut
patet in justificatione impii. Ergo ad minus ab ipsa aliæ virtutes
morales non distinguuntur.
15. — SED CONTRA. Nihil est principale respectu sui ipsius.
Sed hæ virtutes dicuntur cardinales vel principales respectu
aliarum. Ergo ab eis distinguuntur.
16. —· Præterea. Habitus distinguuntur per actus et objec­
ta. Sed istis virtutibus assignantur diversæ materiæ speciales,
ut infra patebit. Ergo sunt speciales virtutes, ab aliis et a se
invicem distinctæ.

Solutio I
17. — RESPONSIO. Dicendum AD PRIMAM QUÆSTIONEM
quod cum unumquodque quod est ad finem determinetur secun­
dum exigentiam finis, potentiæ et habitus qui ordinantur ad
actus sicut ad ultimam perfectionem oportet quod secundum
actus diversos distinguantur, sicut etiam potentiæ materiæ
distinguuntur per relationem ad diversas formas.
18. — Non autem quælibet diversitas actuum facit diffe­
rentiam potentiarum et habituum, sed illa tantum quæ est ex
diversitate objectorum, a quibus actus speciflcantur, sicut motus
a terminis1. Solum autem illa differentia terminorum facit
diversam speciem motus quæ attenditur secundum illam ratio­
nem secundum quam terminat motum. Unde quod descensus
terminetur ad aquam vel ad terram, non facit diversam speciem
motus localis ; quia motus localis non erat ad terram vel aquam
inquantum hujusmodi, sed inquantum deorsum sunt. Genera­
tiones autem differunt secundum speciem quæ terminantur ad
formas aquæ et terrae.
19. — Et similiter objecta diversa non diversificant actus
secundum speciem, nisi sit diversitas secundum illam rationem
t. c.

motus allfiius ».

secundum quam est objectum. Videre enim album et nigrum
non sunt diversi actus secundum speciem ; quia utrumque
est objectum visus secundum unam rationem, inquantum scilicet
sunt colorata visibilia actu per lucem. Et inde contingit quod
quanto aliqui habitus vel potentiæ sunt immaterialiores, tanto
sunt universaliores et minus distinguuntur, quia attendunt uni­
versaliorem rationem objecti ; sicut quinque1 sensibus propriis
respondet2 unus sensus communis et una imaginatio.
20. — Sciendum tamen quod cum plures habitus quandoque
sint in una potentia, aliqua diversitas sufficit ad distinguendum
habitus quæ non sufficit ad distinguendum potentiam ; quia
potentia alio modo comparatur ad actum quam habitus ; unde
et secundum alteram2 rationem objectum utrique respondet.
Potentia enim est principium agendi absolute, sed habitus
est principium agendi prompte et faciliter ; et ideo objectum
secundum illam rationem qua se habet ad actum simpliciter
respondet potentiæ, sed secundum quod se habet ad facilitatem
actus respondet habitui. Et ideo diversitas materiæ vel objecti
in ordine ad ea quæ faciunt facilitatem in actu, facit diversi­
tatem habitus et non potentiæ.
• 21. ■— Et inde est quod in speculativis diversitas materiæ,
secundum quod est determinabilis per diversa media et prin­
cipia ex quibus est facilitas considerationis, facit diversas
scientias4, sicut naturalis quæ ex effectibus5 et his quai apparent
in sensu demonstrat, a mathematica differt quæ circa suam
materiam ex eisdem principiis et mediis procedere non potest.
22. ■— Sicut autem in speculativis est principium demon­
strationis et medium ; ita fines sunt in operationibus6, ut dicitur
in VII Eth. [η 9. 1151a, 16 ; 1. 8, g.). Ex eorum enim intentione
procedimus in ea quæ sunt ad finem, sicut ex dignitatibus in
conclusiones. Et ideo secundum relationem ad finem omnes
morales habitus distinguuntur, ex quo prima sumpta est diffe­
rentia boni et mali ; quia bonum importat finem, ut dicitur in
X Metad (i 4. 1055a, 10 s. ; 1. 5, n. 2027 s.), malum autem
deordinationem a fine. Et secundum hoc virtutes a vitiis distin­
guuntur. Et in virtutibus ubi invenitur diversa ratio8 boni
sunt diversae virtutes secundum speciem.
Bonum autem ad quod humanæ virtutes proxime ordinantur,
est bonum rationis, contra quam esse est9 malum hominis, ut
dicit Dionysius in lib. De divin, nom. (c. 4, n. 32 ; G. 3, 734 ;
1. a om. « quinque ».
2. Ed. <> correspondet ». - 3. ayâ « aliam ». — 4. α om.
« facit diversas scientias ». — 5. α ad. hic « facit diversas scientias ».-- 6. Ed. « op<i-ativis ». — 7- Cfr. etiam β 2. 996a, 24 ; lib. 111, lect. 4, n. 374 ; λ 7.11)721» : Iret. 7. —
S. α « divcTsificatio ». — 9. F. nwn « est ».

1. 22, p. 460). Et quia non in omnibus materiis moralibus eodem
modo invenitur rationis bonum, ut patet; ideo oportet diversas
virtutes morales esse specie differentes.
23. — AD PRIMUM igitur1 dicendum quod, sicut supra dic­
tum est, duplex est amor. Unus naturalis, et hic2 invenitur in
omnibus viribus3. Unde talis amor non appropriatur caritati,
sed est communis omnibus virtutibus. Et si de hoc amore loquitur
Augustinus, patet quod non probatur quod sit tantum una
virtus.
24. ■— Alius autem esl amor animalis qui, secundum quod est
in superiori appetitu et gratuitus, ad virtutem caritatis pertinet.
Et hic quidem amor invenitur in omnibus virtutibus, non quasi
idem per essentiam eis, sed inquantum participatur ab ipsis4
prout sunt a caritate imperatæ.
25. — Ad secundum dicendum quod id quod est rationis et
intellectus non eodem modo participatur in materiis omnium
moralium virtutum, cum in diversis materiis diversimode medium
rationis rectæ inveniatur. Et ideo talis materiæ diversitas diver­
sitatem formæ et speciei causât ; sicut etiam accidit in natura­
libus, quando diversæ materiæ non sunt proportionatæ ad reci­
piendum formam unius rationis.
26. — Ad tertium dicendum quod in omnibus moralibus inve­
nitur una ratio veri, quod est verum contingens in hominis
actione consistens ; et ideo ad unum actum cognoscitivum
pertinent.
Invenitur autem5 in eis ratio boni diversa, secundum quod in
diversis diversimode ordo rationis constituitur. Et ideo ex parte
appetitivæ oportet quod sint diversi habitus, qui dicuntur
virtutes morales.

Solutio II
27. — AD SECUNDAM QUÆSTIONEM dicendum quod sicut
speculativa ratio dicitur esse recta secundum quod se conformiter
ad prima principia habet ; ita etiam ratio praciica dicitur esse
recta6 secundum quod se habet conformiter ad rectos fines.
Inclinatio autem ad finem ad appetitum pertinet. Et ideo
in VI Eth. (ζ 2. 11393·, 24 ; 1. 2, e.), dicitur quod veritas et recti­
tudo rationis practicæ est secundum quod se habet conformiter
ad appetitum rectum. Appetitus autem respectu alicujus est
rectus naturaliter, sicut respectu finis ultimi, prout quilibet
L Ed. ' ergo ». — 2. Ed. « hoc ». — 3. Ed. « virtutibus », contra αβγό.
« i psi - 5. RA. “ enim ». — 6. Ed. « dicitur recla ratio » om. <' esse ».

naturaliter vult esse felix ; sed respectu aliorum rectitudo appe­
titus ex ratione causatur, secundum quod appetitus aliqualiter
ratione participat, ut dicitur in II Eth. (a 13. 1102b, 15-16 :
1. 20, d.).
28. — Et quia prudentia facit rationem rectam, ideo præter
prudentiam requiruntur aliæ virtutes morales quæ faciunt
appetitum rectum in his in quibus naturaliter rectus non est.
Et quia bonum rationis non eodem modo invenitur in ipsa
ratione et in his quæ rectitudinem rationis participative habent ;
ideo secundum ea quæ prius dicta sunt, morales virtutes sunt alii
habitus secundum speciem quam prudentia.
29. — AD PRIMUM ergo1 dicendum quod quando aliqua
condividuntur, aequaliter recipientia communis praedicationem,
tunc unum non ponitur in definitione alterius ; sed quando
commune prædicatur de eis per prius et posterius2, tunc3
primum ponitur in definitione aliorum, sicut substantia in defi­
nitione accidentium.
30. — Et propter hoc prudentia ponitur in definitione aliarum
virtutum, in qua per prius bonum rationis, et per consequens
ratio virtutis invenitur ; quia prius est quod est per essentiam
quam quod est per participationem.
31. ■— Ad secundum dicendum quod prudens est activus,
adinveniendo ea quæ ad finem rectum perducunt. Sed præter
hoc oportet esse virtutes morales quæ faciant rectam intentionem
et inclinationem in finem, quæ etiam exigitur ad hoc quod homo
sit activus.
32. '— Ad tertium dicendum quod bonum artis consistit in re
exteriori quæ per actum artis ad perfectum perducitur ; sed
bonum moris consistit in ipso operante.
Et ideo in artificialibus, dummodo aliquis bonum perficiat,
non differt quantum ad rationem artis qualitercumque operans
se secundum voluntatem ad operandum habeat, sive sit firmus
in proposito vel delectabiliter operetur aut non ; refert autem
t/uantum ad perfectionem virtutis moralis. Et ideo oportet esse in
moralibus habitus facientes4 appetitum rectum, non autem in
artificialibus.

Solutio III
33. — AD TERTIAM QUÆSTIONEM dicendum quod, sicut
dictum est, habitus virtutum moralium ex bono rationis diver1. Ed. « igitur ». — 2. α ad. « recipiunt prædicationern communis ». —- 3. α ad.
« unum » —- 4. β « faeicns ».

sificantur : quod quidem in ipso rationis judicio essentialiter
consistit, quod ad prudentiam pertinet ; in his vero quæ per
rationem disponuntur, participative, quod ad morales virtutes
spectat.
34. — Moralem autem materiam, idest actus et passiones
humanas, ratio quantum ad tria ordinat sive disponit.
Primo ordinando ipsas passiones per actiones secundum se,
prout eas ad medium reducit secundum quamdam commensu rationem ; et sic dicitur modum in eis ponere, quia modus mensurationem importat.
Secundo ordinando subjectum ad ipsas actiones et passiones
primo modo ordinatas, ut scilicet homo firmiter inhæreat his
quæ ratio ordinavit.
Tertio in ordine ad aliquid extra, ad quod oportet actus
nostros proportionari, sive sit finis sive alius homo sive quidquid
extrinsecum ; et secundum hoc causatur rectitudo vel æqualitas
in virtute.
Hæc igitur tria, scilicet modus1, firmitas et recliludo, in omnibus
virtutibus moralibus invenientur.
35. — Sed in quibusdam materiis virtutum, bonum rationis
attenditur præcipue secundum unum istorum ; in quibusdam
vero secundum aliud, secundum quod naturalis potentia quam
perficit habitus virtutis, magis deficit in hoc vel in illo. Unde
tota intensio rationis et virtutis ad hoc fertur ubi natura deficit.
36. — Sicut patet quod delectationes corporales sunt nobis
connaturales, et ideo in his difficillimum est modum tenere ;
et propter hoc virtus quæ est circa eas, scilicet temperantia,
præcipue modum sibi adscribit, unde et nomen accepit.
37. ■— Similiter etiam2 naturaliter homo mortem fugit,
unde et difficillimum est in periculis mortis firmitei persistere ;
et ideo fortitudo quæ circa hujusmodi est, firmitatem sibi
adscribit, et inde nominatur.
38. — Et similiter rectitudo præcipue in communicationibus
ad alterum quæritur ; et ideo justitia quæ circa has est, a recti­
tudine nomen habet.
Lt sic etiam est in aliis virtutibus moralibus, quia3 secundum
speciem distinguuntur, prout bonum rationis quantum ad aliquid
prædictorum diversimode in eis invenitur secundum conditionem
suæ4 materiæ.

39. — AD PRIMUM igitur dicendum quod aliæ virtutes
non dicuntur partes subjectivæ harum vel intégrales : quod non
1. Ed. ad. « et ». — 2. Ed. « Et similiter ». — ·5. α <■ quit· », βγδ « quod ». —
'i. Ed. ont. « sua* ».

impedit earum distinctionem ab istis : quod infra (q. 3) melius
patebit.
40. — Ad secundum dicendum quod istæ virtutes denomi­
nantur ab hoc quod est principale in eis. Aliquid autem est prin­
cipale in1 uno quod non est principale in altero, ut ex dictis
patet ; et ideo nihil prohibet eas esse distinctas.
41. — Tamen advertendum quod Sancti et Philosophi inve­
niuntur dupliciter loqui de istis virtutibus. Quandoque secundum
quod sunt speciales virtutes habentes determinatam materiam,
sicut quod temperantiæ attribuunt delectationes Venereas cohi­
bere. Quandoque autem secundum quod habent quamdam generalitalem, prout illud a quo nomen accipiunt et in quo perfectio
earum principaliter consistit, ad alias materias et virtutes
transfertur. Sicut cum fortitudini attribuunt fortiter persistere
non solum in periculis mortis, sed etiam in quibuscumque periculis.
Sed primum dicitur proprie, secundum autem appropriate
vel per reductionem.
42. —Ad tertium dicendum quod justitia quædam est generalis,
quædam autem specialis.
Specialis quidem est secundum quod habet materiam deter­
minatam2 communicationes3 quæ ad alterum sunt secundùm
rationem debiti ; et sic ponitur hic una de quatuor cardinalibus
virtutibus.
43. ■— Alio modo dicitur generalis ; et hoc dupliciter. Uno
modo secundum quod est quædam habitudo recta ipsius animæ,
prout homo debito modo ordinatur et in seipso et ad alia ; et
sic dicitur justificari impius. Alio modo, prout est idem quod
omnis virtus ratione differens, prout actum virtutis quis ordinat
ad bonum commune, secundum imperium legis : quod contingit
in actibus omnium virtutum, ut Philosophus dicit, V Elh.,
o 3. 1129b. 12 s. : 1. 2,c.) et hoc infra (q. 2 et 3) melius patebit.
ARTICULUS II

Quæstiuncula I
1 S. d. 17, q. 1, n. 3 ;// d. 39, q. 2, a. 1 ; 1-11, q. 55, a. I ; q. 63, a. 1 ; 1er. q. 11, a. 1 ;
Virt. com,, a. 8; II F.th., I. 1.

44. — AD SECUNDUM SIC PROCEDITUR. Videtur quod
VIRTUTES MORALES INSINT NOBIS A NATURA.

1. Damascenus4 dicit in III lib. (c. 14; G. 94, 1046) : « Natu1. a homot « in... altero ». — 2. NVPF. ad. < in ». — 3. RA « communicationis » ‘
NVP. « communicationibus » ; α ad. « auleru ». — 4. α om. « dicit ». ed. ad. « enim ».

rales sunt virtutes, ei naturaliter et æqualiter insunt omnibus ·>.
Hoc idem etiam1 dicit Antonius (in ejus vita, c. 20 ; G. 26,
871), in Exhortatione ad monachos.
2. Præterea. Secundum Philosophum in II Phys, {β 1. 192b,
35 ; 1.1, η. 7), quæ ex principiis naturalibus causantur, a* natura
sunt. Sed ratio est de principiis naturalibus hominis. Cum ergo
virtutes ex ratione procedant, videtur quod sint naturales.
3. Præterea. Homo est perfectior inter alia animalia. Sed
aliis animalibus a natura inest dispositio ad agendum ea qua;
eis competunt, sicut hirundini ad faciendum nidum. Cum ergo
virtutes nihil aliud sint quam inclinationes ad opera convenientia
homini, videtur quod virtutes naturales3 sint homini indita·.

45. — SED CONTRA. Secundum Dionysium, 4 cap. De
divin, nom. (η. 23 ; G. 3, 726 ; 1. 19, p. 441), bona naturalia non
amittuntur per peccatum. Sed virtutes amittuntur. Ergo non
sunt naturales.
46. — Prætèrea. Ea quæ sunt a natura, non assuefacimus.
Sed in operibus virtutum plurimum4 valet assuefactio. Ergo
virtutes non sunt a natura.
Quæstiuncula II
II S. d. U, q. 1, a. 1, a.l 6 ; I-II, q. 51, a. 2 : q. 63, a. 2 : 17/1. com., a. 9 ; II Eth. I. L

47. — ULTERIUS. Videtur quod non possint

acquiri

EX ACTIBUS.

1. Continentia enim secundum Philosophum in VII Eth.5
(η 1. 1145a, 35 s. ; 1. 1, g.), est aliquid minus virtute. Sed conti­
nentiam non possumus ex actibus nostris acquirere. Sap., vm,
21 : « Scio quod non possum esse continens, nisi Deus det ». Ergo
multo minus aliæ virtutes ex actibus acquiri possunt.
2. Præterea. In nulla re per aliquam actionem aliquid acqui­
ritur, nisi per actionem6 aliquid res illa recipiat7. Sed operans,
inquantum operatur, nihil recipit, immo magis operationem a
se emittit. Ergo ex hoc quod operatur, non acquiritur in ipso
aliqua virtus.
3. Præterea. Nihil agit ultra suam speciem, quia effectus
non potest esse nobilior causa. Sed operationes quæ fiunt ante
virtutem, non sunt virtutum, sed potentiarum naturalium tan­
tum. Cum ergo virtus sit nobilior quam operatio, quæ est ex

i

1. αβ « El hoc idem » γ <> hoc diam idem », δ '< hoc idem ». — 2. F. om. « a. >. —
3. a « naturaliter ». — A. F. om. « plurimum ». — 5. Cfr. diani δ 15. 1128&, ’ ·“>
1. 17, ni. — 6. Ed. « actiones ». — 7. Ed. « accipiat ».

potentia naturali tantum, videtur quod per hujusmodi opera­
tiones virtutes acquiri non possunt1.
4. Præterea. Una operatio non potest habitum virtutis
causare, sicut Philosophus dicit in I Eth. (a G. 1098a, 16 s. ;
1. 10, fg.), similiter nec plures, ut videtur, quia plures opera­
tiones non sunt simul, et quod non est, non agit. Ergo nullo
modo ex actibus virtutes acquiruntur.

48. — SED CONTRA. Philosophus12, in libro De memoria
el reminiscentia (2. 452a, 27 ; L 6, n. 383) : consuetudo est quasi
natura. Ergo a3 consuetudine efficitur aliquid homini connaturale et facile. Sed nihil aliud virtus est quam quædam facilitas
et inclinatio per ’modum naturæ ad bonum rationis, ut dicit
Tullius (lib. II, De inventione, c. 53). Ergo ex consuetudine
acquiritur aliqua virtus.
49. ■—Præterea. Malum non est fortius in agendo quam bonum.
Sed ex4 malis operibus acquiritur aliquis habitus vitiosus.
Ergo ex bonis operibus acquiritur aliquis habitus virtuosus.
Quæstiuncula III
I-II, q. 51, a. 4 ; q. 63, a. 3 ; Viri,

corn., a. 10.

50. - - ULTERIUS. Videtur quod non oporteat ponere
aliquas virtutes morales infusas.
1. Ea enim quæ per principia naturalia possunt causari,
non oportet quod divinitus præter naturalia principia causentur,
nisi aliquando miraculose fiat ; sicut quod sanitas restituitur
quam etiam natura posset restituere, licet non statim. Sed ad
virtutes morales possumus pervenire per naturalia principia,
ut probatum est. Ergo non indigemus quod virtutes nobis infun­
dantur.
2. Præterea. Ad actum quantumcumque perfectum non
requiritur nisi quod sit actus rectus, et meritorius. Sed ad
faciendum actum rectum sufficit virtus acquisita, ad faciendum
autem meritorium sufficit caritas. Ergo non indigemus virtu­
tibus moralibus infusis.
3. Præterea. Virtutes quas Deus in nobis sine nobis operatur,
sunt mentis qualitates, ut dicit Augustinus, (lib. IV Contra
Julian., c. 3, n. l.> ; L·. 44, 743 et lib. II De tib. arbil., c. 19 ;
L. 32, 1268, etc.) et non in viribus organis affixæ. Sed aliqua*
moralium virtutum, ut dictum est, sunt in irascibili et concu1. Ed. « possint ».— 2. Ed.

ad. « dicit ». — 3. F. om. « a ».— 4. F. om. » ex ».

piscibili quæ non sunt partes mentis, cum sint1 vires organis
affixæ. Ergo virtutes istæ ad minus non possunt esse infusæ.
4. Præterea. Virtutes morales a consuetudine dicuntur,
ut patet II Eth. (β 1. 1003a, 17 ; 1. 1, a.). Sed quod est ex consue­
tudine, non est infusum. Ergo virtutes morales non possunt
esse infusæ.

51. — SED CONTRA. Sap.. vm, 7 : « Sobrietatem et pru­
dentiam docet2, justitiam et virtutem » ; et tanguntur ibi istæ
quatuor cardinales virtutes, ut in Littera (2) Magister dicit,
quæ sunt virtutes morales. Sed sapientia Dei non solum docet
intellectum instruendo, sed etiam affectum movendo. Ergo
istæ8 virtutes etiam sunt infusæ.·
52. ■— Præterea. In pueris baptizatis et in contritis de pec­
catis, sunt omnes virtutes. Sed non possunt esse acquisitæ ;
quia pueri4 actum virtutis non participant, ut dicitur in5 I Eth.
(a 10. 1100a, 1 s. ; 1. 14, k.J, neque etiam unus actus contritionis
sufficere potest ad acquirendum omnes virtutes. Ergo omnes
virtutes morales etiam sunt infusæ.
Quæstiuncula Ιλ’
J-l.l, q. 63, a. 4 ; Virt. com., a. 10, ad 7, 8, 9 ; Viri, card., a, 4.

53. — ULTERIUS. Videtur ouod

etiam non

differant

SPECIE INFUSÆ AB ACQUISITIS.

1. Agens enim, cum sit extra rem, non diversificat speciem.
Unde ejusdem speciei est oculus quem Deus cæco nato restituit
et quem in aliqua creatura creat1. Sed virtutes infusæ differunt
ab acquisitis penes agens primum. Ergo non differunt specie.
2. Præterea. Habitus specificantur ex actibus et objectis.
Sed idem objectum et idem actus est temperantiæ infusæ et7
acquisitæ. Ergo non differunt specie.
3. Si dicatur quod actus differunt, inquantum sunt meritorii
actus infusarum non autem actus acquisitarum8.
Contra. Actus virtutis cujuslibet non est meritorius, nisi
inquantum est formatus a caritate. Sed formatum et informe
in virtutibus non facit differentiam speciei, sicut patet in fide,
cum sit differentia penes extrinsecum. Ergo virtutes infusæ
ab acquisitis non differunt specie.
4. Si dicatur quod infusæ propter Deum operantur, non autem
acquisitæ.
Ί. α « non sunt >. - 2. Ed. ad. « el ». — 3. a ·■< illa* ». -RA. « pium »,
IS VP. « proprium ». ■ — 5. Ed. om. in ». — 6. Ed. *■ causal ». — 7. Ed. « ae ». -—
8. a ad. « sed ».

Contra. Deus non est objectum cardinalium virtutum, sed
theologicarum. Cum igitur virtutes non recipiant speciem a
fine ultimo, sed ab objecto et actu, videtur quod adhuc per hoc
non differant specie virtutes acquisitæ et1 infusæ.

54. — SED CONTRA. Quælibet pars posita in definitione,
facit differre secundum speciem. Sed infusio ponitur in defini­
tione virtutis ab Augustino, secundum quam Deus in nobis
operatur sine nobis. Ergo infusa differt specie ab acquisita.
55. ■— Præterea. Duæ formæ ejusdem speciei non possunt
esse in uno subjecto. Sed virtus infusa est simul cum virtute
acquisita, ut patet in adulto qui habens virtutem acquisitam
ad baptismum accedit, qui non minus recipit de infusis quam
puer. Ergo virtus acquisita et infusa differunt specie.
Solutio I
56. — RESPONSIO. Dicendum AD PRIMAM QUÆSTIONEM
quod sicut in naturalibus posuerunt Quidam formas omnes
existere in materia, et quod agens naturale extrahit eas de
occulto ad manifestum, inquantum removet ea quæ prohibebant
formam illam apparere2 ; ita etiam dixerunt Quidam3 de habi­
tibus animæ. Unde Plato4 dixit5 quod omnes scientiæ sunt in
anima a natura, et addiscere non est aliud quam recordari.
Et similiter videtur dicere Damascenus (lib. Ill De fide, c. 14 ;
G.94,1046), de virtutibus [quod6] insunt nobis a natura et per
exercitium tolluntur impedimenta virtutum ; sicut ferri æruginem
auferentes, videmur7 claritatem, quæ naturaliter ei inest, indu­
cere.
57. — Omnes autem istæ cpiniones secundum aliquid vera'
sunt, et secundum aliquid falsæ.
Veræ quidem sunt, inquantum praedictorum aliqua8 inchoatio
est in9 natura, sicut forma existit in potentia materiæ et scientia
conclusionum in principiis universalibus ; quia quod in parti­
culari discitur, prius in universali sciebatur ; et virtutes præexistunt in naturali ordinatione ad bonum virtutis, quæ est in ratione
cognoscente hujusmodi bonum, et etiam in voluntate natu­
raliter appetente illud, et etiam quandoque in inferioribus viribus,
inquantum sunt naturaliter subjects rationi ; et in quibusdam
ex ipsa complexione est minus de resistentia ad bonum rationis,
1. RA « sed ». —- 2. α ad. « et ». — 3. It de Anaxdiand ko eL Anaxagora indicalurin I
(a 4. 187b ; L 8, n.4-5.) - 4. Cfr. I Post. i a 1. 71 a, 29 s ; 1. 3). — 5. α
« dicit». — C». αβγδ " quæ ». — 7. αβ » x idenius » contra γ8 <t ed. 8. a om.
i: aliqua ». — 9. Ed. « a »,

secundum quod Philosophus dicit in λΤ Elh. (ζ 13. 1144», 5 ;
1. 11, a.), quod quidam confestim a nativitate sunt fortes et
temperati. Et ideo a Tullio dicitur quod seminaria virtutum,
sive initia, sunt naturalia.
58. ■— Falsæ autem sunt prædictæ opiniones inquantum com­
plementum formarum, secundum quod sunt in actu, est ab
agente extrinseco ; scientiæ vero complementum est ex doctrina
vel inventione ; virtutum autem ex assuefactione vel infusione.
Et hoc est quod Philosophus II Eth., {β 1. 1103a, 25 ; 1. 1, b.j
dicit « innatis nobis eas suscipere, perfectis vero per assuefactionem ».
Et per hoc patet responsio ad auctoritatem Damasceni.
59. ·—Ad secundum autem1 dicendum quod ratio et est natura
hominis et est ratio. Unde ex hoc quod est ratio, addit aliquem
modum causandi supra modum quo aliquid ex altero causatur
naturaliter ; et secundum hunc modum ratio est principium
virtutum.
60. ■— Ad tertium dicendum quod homo propter hoc quod
habet rationem quæ collativa est, se habet ad multas opera­
tiones quarum ratio principium est. Et ideo non providentur
homini2 a natura necessaria ad tegumentum et defensionem,
sicut aliis animalibus3 pili et ungues ; quia non posset aliquod
instrumentum determinatum competere ad tam varias et diversas
operationes. Et ideo dantur sibi manus, per quas possit sibi
facere necessaria secundum quod ei competit ex ratione.
61. — Et similiter non potuit esse in homine complementum
ex natura, quia non est idem conveniens omnibus. Oportet
enim medium virtutis in diversis diversimode accipi.
Solutio II
62. — AD SECUNDAM QUÆSTIONEM dicendum est quod
Quidam philosophi quos sequitur Avicenna, posuerunt omnes
formas esse a datore, et quod agens naturale non facit nisi dispo­
sitionem ad formas illas.
Et similiter etiam dicit Avicenna quod scientia et virtus
sunt a datore, et per studium et exercitium disponitur anima
ad recipiendum influxum dictorum habituum.
63. ·—· Hæc autem positio tollit naturalem virtutem quæ inest
cuilibet principio naturali ad faciendum sibi simile, secundum
quod materia in quam agit est receptiva suæ similitudinis.
Quod quidem necessarium est ex hoc quod omne quod agit,
!. Ed.

ont. « aulcm ». — *2. F. <' hominis ». —- ·>. Ed. ad. 1 ut ».

agit ex hoc quod est in actu. Unde oportet quod omne quod
est in actu aliquid, aliquo modo possit esse activum illius. Et
ideo omne naturale principium natum est inducere suam simi­
litudinem per actum suum.
64. — Cum igitur principia scientiarum et virtutum sint natu­
raliter nobis indita, ut dictum est, oportet quod per actiones1
ex illis principiis prodeuntes, virtutum et scientiarum habitus
compleantur. Et huic quidem attestatur experientia; quia ex
consuetudine efficitur aliquid facile et delectabile quod prius
erat difficile ; et hoc est signum habitus generati, scilicet delec­
tatio operis (II Eth., β 2. 1104b, 4 ; 1. 3, a.).
65. — AD PRIMUM igitur dicendum quod nullum bonum
potest homo habere, nisi Deus det ; sed quædam habentur a
Deo non cooperantibus nobis, sicut ea quæ sunt infusa ; et
quædam nobis cooperantibus, sicut acquisita ; et quædam coopé­
rante natura, sicut naturalia.
66. —- Ad secundum dicendum quod in operibus animæ est
quidam gradus, secundum quod una potentia alteri subjacet.
Et in eadem potentia est invenire2 superius et inferius, secundum
quod ad diversa objecta comparatur. Inferius autem natum est
recipere a superiori ; et ideo per operationes egredientes a ratione
naturali et voluntate, in quibus præexistunt seminaria virtutum,
acquiritur habitus in3 irascibili et concupiscibili ; et per opera­
tionem voluntatis et rationis, inquantum sunt finis et principio­
rum primorum, acquiritur in eis, quantum ad ea quæ sunt ad
finem, et quantum ad conclusiones, habitus scientiæ et virtutis ;
et sic habitus acquititur per operationem quæ ab operante
egreditur, secundum quam inferior pars a superiori recipit.
In superiori autem parte non est habitus, nisi vel naturalis
vel infusus.
67. — Ad tertium dicendum quod sicut principia sunt potiora
conclusionibus et virtute eas continentia, ita seminaria virtu­
tum quæ sunt in suprema parte animæ, sunt digniora virtutibus,
quæ sunt in partibus inferioribus et continent eas virtute ; et
ideo operationes procedentes ex illis principiis, sunt similes
operibus virtutum et possunt habitum virtutis perficere ; sicut
ex consideratione principiorum adgeneratur4 scientia conclu­
sionum.
68. — Ad quartum dicendum quod sicut multæ guttæ cavant
lapidem, inquantum ultima agit in virtute omnium præcedentium, quæ tantum habilitabant materiam ad cavationem,
1. Loco « per actiones >, α « operationes ». — 2. Ed. « inveniri ». c in ». — 4. Ed. « generatur ».

3. Ed.

odi.

nihil cavantes ; ita ultima operatio agens1 in virtute omnium
præcedentium, habitum virtutis causât.

Solutio III
69. — AD TERTIAM QUÆSTIONEM dicendum quod sicut
dictum est, seminaria virtutum quæ sunt in nobis, sunt ordi­
natio voluntatis et rationis ad bonum nobis connaturale. Cum
autem sit homo ex divina liberalitate ordinatus ad quoddam
bonum supernaturale, scilicet æternam gloriam ; ex prædictis
virtutum seminariis non possunt virtutes causari fini prædicto
proportionate. Unde oportet virtutes quæ vitam nostram ordi­
nant ad finem illum, ex eo causari ex quo est nobis inclinatio
in finem illum. Hoc autem est per Dei gratiam. Unde oportet
nos aliquas virtutes morales infusas habere.

70. — AD PRIMUM igitur dicendum quod sanitas per mira­
culum restituta, non est ad aliud ordinata quam sanitas qua·
fit ex natura. Et ideo illis qui habent sanitatem ex naturalibus
principiis, non est necessaria sanitas quæ est per miracula. Et
ideo non est simile de sanitate et virtutibus infusis, quæ ad aliud
ordinant quam acquisite, ut dictum est.
71. —■ Ad secundum dicendum quod rectitudo actus est ex
proportione ad finem ; ad diversos autem fines diversimode
accipitur actus proportio. Unde aliquis actus est rectus propor­
tionates bono civili, qui non est rectus proportionates gloriæ
æternæ. Unde oportet quod sint aliæ virtutes infusæ, quæ
faciant actus rectos ex proportione ad fiâem.
72. — Ad tertium dicendum quod virtutes infusæ et acquisite
non sunt in irascibili et concupiscibili nisi secundum quod parti­
cipant aliqualiter rationem ; et ex hac parte non habent depen­
dentiam ab organo corporali, sed continentur sub mente, sicut
et sub ratione, inquantum ipsam participant.
73. — Ad quartum dicendum quod mos secundum quem dicitur
moralis virtus, importat inclinationem quamdam appetitus
ad bonum vel malum faciendum. Et quia hæc inclinatio fre­
quenter est ab assuefactione, ideo mos sic dictus2, a more prout
consuetudinem importat, descendit. Sed dicta inclinatio non
semper est ab assuefactione, sed quandoque a natura, sicut
dicuntur mores brutorum in VIII De animal. (Hisl. ani­
mal., t 1. 608a, 24), vel etiam ex Dei dono; et sic virtutes
infusæ morales dici possunt.
i

Solutio IV
74. — AD QUARTAM QUÆSTIONEM dicendum quod vir­
tutes acquisitæ et infusæ differunt specie, fortitudo scilicet a
fortitudine et temperantia a temperantia et sic de aliis ; quia,
ut dictum est, fines sunt sicut principia in operativis.
Si autem esset aliqua scientia quæ non posset reduci ad prin­
cipia naturaliter cognita, non esset ejusdem speciei cum aliis
scientiis, nec univoce scientia diceretur.
75. ■— Unde cum fines virtutum infusarum non præexi stant
in seminariis naturalibus virtutum, sed naturam humanam
excedant ; oportet quod virtutes infusæ a virtutibus acquisitis
quæ ab illis seminariis procedunt, differant specie. Unde et in’
alia vita hominem perficiunt2, acquisitæ quidem in vita civili,
sed3 infusæ in vita spirituali quæ est ex gratia, secundum quam
homo virtuosos est membrum Ecclesiæ.
76. — AD PRIMUM ergo4 dicendum quod effectus proportionatus agenti differt specie secundum diversitatem agentis.
Unde animalia generata ex semine et ex putrefactione non sunt
ejusdem speciei. Virtus autem divina, quamvis possit super
omnes effectus ets in infinitum eos excedat, tamen aliqui effectus
sunt qui non possunt esse nisi ex virtute divina ; et tales effectus
non sunt proportionati aliis. Unde tales effectus differunt
specie ab illis effectibus qui etiam ab illis causis produci possunt,
quamvis et divina virtus illos possit producere.
77. — Ad secundum dicendum quod quamvis sit idem actus
virtutis acquisitæ et infusæ materialiter, non tamen est idem
actus formaliter ; quia per virtutem acquisitam collimitantur
circumstantiæ secundum proportionem ad bonum civile, sed
per virtutem infusam secundum proportionem ad bonum æternæ
gloriæ. Unde etiam aliquid superfluum secundum virtutem
civilem est moderatum secundum virtutem infusam, sicut quod
homo jejunet et se voluntarie morti offerat propter defensionem
fidei.
78. — Ad tertium dicendum quod penes hoc quod est esse
meritorium, non differunt specie, nisi inquantum virtutes
[infusæ]6 sunt magis propinquæ ad meritum propter finem ad
quem ordinantur7.
I. β om. · in ». — 2. α « perficient >. — 3, Ed. om. « sed ».— 4. Ed. « igitur ».—Λ. a om. « et ». - - 6. αβγδθι,κ et ed. præter N. « acquisita' ». Sed ut probe animadver­
ti I N. «Sic reponendum satis aperte constat, non sicut prius acquisitæ. Quomodo enim
ad meritum propinquiores acquisitæ dicantur quam infusæ ? Ac ita quidem propter
finem ad quem ordinantur ; cum ordinari ad altiorem finem videantur infusæ quam
ordinari possint acquisita· : licet in manuseripto ipso et in Gothico sic legatur : sed
quonam sensu ? ». ■—■ 7. β « ordinant ».

79. — Ad quartum dicendum quod quamvis finis ultimus
non faciat identitatem in specie, facit tamen diversitatem, sicut
generis diversitas facit diversitatem in specie.
Tamen sciendum quod relatio actualis ad remotum finem
non facit praedictam differentiam, sed originalis relatio ad ipsum,
secundum scilicet1 quod ex diversitate finis fit diversa proportio
in actu et habitu.
ARTICULUS III

Quæstiuncula I
I-II, q. 64, a. 1 ; II-II, q. 17, a. 5, ad 2 ; Virt. ccnu, a. 43 ; 6/,e, a 1, ad. 7 ;
1. 6, 7.

80. ■

II Eth.

AD TERTIUM SIC PROCEDITUR. Videtur

quod

VIRTUTES MORALES NON CONSISTANT IN MEDIO.

1. In nullo enim indivisibili est accipere medium et extrema.
Sed passiones et operationes circa quas sunt virtutes morales,
sunt indivisibiles. Ergo non sunt in medio.
2. Præterea. Medium æqualiter distat ab extremis. Sed
quædam virtutes plus appropinquant uni extremo quam alteri,
sicut fortis plus assimilatur audaci quam timido, ut dicit Philo­
sophus in III Eth.* (y 10. 1115”, 28; 1116% 5-10; 1. 15, f. i. k.)
Ergo virtutes morales non sunt in medio.
3. Præterea. Non est idem medium et extremum. Sed virtus
est extremum, quia est ultimum potentiæ, ut dicitur in I Cæli
el mundi (a 1.281a,11 ; 1. 25, n.4). Ergo non est in medio.
4. Præterea. Quandocumque bonum consistit in medio,
malum consistit in extremo3. Sed in quibusdam virtutibus
nunquam malum consistit in extremo, ad minus uno. Sicut in
castitate quantumcumque homo abstineat a venereis, non
peccat ; similiter et in magnanimitate quæ est extremum in
veritate, quia non potest homo nimis verum dicere. Ergo videtur
quod bonum virtutis non consistat in medio.
5. Præterea. Si virtus sit medium, non est medium nisi inter
duo vitia. Sed aliqua virtus est quæ non est inter vitia, sicut
justitia ; quia si plura accipiat, peccat ; si minus autem ei detur,
non peccat. Ergo non omnis virtus moralis consistit in medio.

81. — SED CONTRA est quod dicit Philosophus in II Eth.
(β 5. 1106”, 13-17 ; 1. 6, h. ; β 6. 1107% 17 ; 1. 7, c.).
1. α om. « scilicet ». — 2. Cfr. etiam II Eth. (β S. U09a, J0-11 ; 1. 10. g ). —
3. Ed. hornot. « in extremo... ad minus uno ».

82. ·—Præterea1. Siait se habet ars ad factibilia, iia se habet
virtus ad agibilia2. Sed ars corrumpitur ex superfluo et diminuto.
Ergo et virtus. Ergo est in medio.

Quæstiuncula II
I-IJ, q. 64, a. 2 ; 11-11, q. 58, a. 10 ; Viri, corn., a. 13. Quodl. vi, q. 5, a. 4.

83. — ULTERIUS. V IDETUR

QUOD

IN

JUSTITIA

NON

SIT

MEDIUM BEI.

1

,
<

, ..

I

1. Definitio enim generis debet salvari in qualibet specierum.
Sed in definitione virtutis ponitur quod est medium secundum
rationem. Ergo in justitia est medium rationis et non medium
rei.
2. Præterea. Propter hoc in aliis virtutibus dicitur esse medium
rationis et non medium rei, quia diversimode determinatur
medium secundum diversas conditiones ; sicut aliquid est
multum ad comedendum uni, quod non est multum ad comedendum alteri. Sed diversa conditio etiam observatur in justitia ;
quia justitia distributwa non æqualiter tribuit omnibus, sed
unicuique secundum quod dignus est ; similiter etiam in commatativa non tantum punitur qui percutit3 privatum hominem
quantum qui percutit principem. Ergo in justitia non est
medium rei, sicut nec in aliis virtutibus.
3. Præterea. In illo accipiendum est medium virtutis quod
per virtutem rectificatur et perficitur. Sed finis virtutum non
est rectificatio rei exterioris, sed operantis secundum rationem ;
quia eupraxia, idest bona operatio, est finis in omnibus virtutibus, ut dicit Philosophus in VI Eth. (ζ 2. 1139”, 3 ; 1. 2, h.).
Ergo non est ibi medium rei, sed rationis tantum.

84. — SED CONTRA. Medium quod accipitur secundum
proportionem rei ad rem, est medium rei. Sed medium justitiæ
accipitur secundum proportionem rei ad rem, ut geometricam
in justitia distributiva, vel arithmeticam in commutative, ut
dicit Philosophus in V Eth. (« 6. 1131b, 13 — «7. 1132a, 1 ; 1. 5
et 6). Ergo est ibi medium rei.
85. — Præterea. Justitia est æqualitas quædam. Sed æqualitas est etiam secundum rem medium inter plus et minus.
Ergo etiam in justitia est medium rei.

1. a om. « Præterea ». — 2. αβγδθικ « adibilia ». — 3. F. homot. « percutit...
principem ».

Quæstiuncula III
ΙΊΙ, q. 64, a. 3 ; Virt. corn., a. 13 ; Spe, a. 1, ad 7.

86. — ULTERIUS. Videtur

QUOD IN VIRTUTIBUS INTELLEC­

TUALIBUS NON SIT MEDIUM.

1. Medium enim accipitur in passionibus, secundum quod
mensurantur1 ad rationem. Sed in virtutibus intellectualibus
non est accipere aliquid superius ad quod mensurantur8. Ergo
in eis non est accipere medium.
2. Præterea. Medium virtutis est inter contrarias passiones.
Sed in intellectualibus non sunt contrariæ passiones, quia ra­
tiones contrariorum in intellectu3 non sunt contrariæ. Ergo in
intellectualibus virtutibus non est accipere medium.
3. Præterea. Ubicumque est accipere medium, est accipere
extrema quæ corrumpunt medium. Sed in intellectu non est
accipere extrema corrumpentia medium ; quia intellectus non
corrumpitur neque ex magno intelligibili neque ex parvo, ut
dicitur in III De anima {γ 4. 429», 3 ; 1. 7, n. 688). Ergo in virtu­
tibus intellectualibus non est medium.

87. ■— SED CONTRA. In virtutibus moralibus non invenitur
medium nisi secundum quod participant rationem rectam. Sed
ratio recta per prius invenitur in intellectualibus quam in mora­
libus. Ergo verius est medium in intellectualibus quam in mora­
libus.
88. — Præterea. Ars est intellectualis virtus, ut patet in VI Eih.
(ζ 3. 1139b, 16 ; 1. 3, a). Sed Philosophus in II Eih. (β 5. 1106b,
13 ; 1. 6, h.), per medium artis probat medium virtutis. Ergo
virtus intellectualis habet medium.
Quæstiuncula IV
I-Π, q. 64, a. 4 ; ΙΙ-Π, q. 17, a. 5, ad 2 ; Viri, com., a. 13 ; Car., a. 2, ad 10, 13 ;
Spe, a. 1, ad 7 ; Rom., c. 12, 1. 1.

89. — ULTERIUS. Videtur

QUOD

ETIAM

THEOLOGIC.ffi

VIRTUTES MEDIUM HABEANT.

1. In moralibus enim virtutibus est medium, secundum quod
earum actus ex ratione recta procedunt. Sed virtutum theolo­
gicarum actus non sunt contra rationem. Ergo4 sunt in medio.
2. Præterea. Spes est medium inter præsumptionem et des1. F. «mensuratur».— 2. Ed. « mensurentur ».— 3. F. « intellectus».— 4. KAr
ad. non ».

perationem. Sed spes est virtus theologica. Ergo virtutes sunt
medium inter vitia.
3. Præterea. Fides vadit inedia inter duas hæreses, scilicet
Nestorii et Eutychis. Sed fides est virtus theologica. Ergo
virtutes theologicæ in medio consistunt.
90. — SED CONTRA. Bernardus dicit (in Tract, de dili­
gendo Deo, c. 1, n. 1 ; L. 182, 974) quod modus caritatis est
non habere modum. Sed virtutes dicuntur in medio esse, inquan­
tum sunt modificatae. Ergo caritas non est in medio, et eadem
ratione nec aliæ duae.
91. — Præterea. Ubi nunquam contingit æquale reddere,
ibi non potest esse superfluum. Sed in illis quæ sunt ad Deum,
non contingit æquale reddere, ut etiam Philosophus in VIII
Eth., (0 16. 1163a, 16 ; 1. 14, g.) dicit. Ergo non contingit super­
fluum in virtutibus theologicis quæ Deum habent pro objecto
accipere : et ita non sunt in medio.

Solutio I
I

1
'

92. — RESPONSIO. AD PRIMAM QUÆSTIONEM dicendum
quod omnes virtutes morales in medio constitutae sunt1. Virtutes
enim morales sunt circa passiones et operationes, quas oportet
dirigere secundum regulam rationis. In omnibus autem regu­
latis consistit rectum, secundum quod regulæ æquantur. Æqua
litas autem media est inter majus et minus. Et ideo oportet
quod rectum virtutis consistat in medio ejus quod superabundat et ejus quod deficit a mensura rationis rectæ2.
93. — AD PRIMUM igitur3 dicendum quod actiones et pas­
siones quamvis sint indivisibiles4 per essentiam, sunt tamen
per accidens divisibiles, vel secundum intentionem, vel secun­
dum tempus, vel secundum locum5, vel secundum objecta,
vel secundum aliquid hujusmodi ; et ideo etiam secundum
hoc est in eis medium accipere.
94. — Ad secundum dicendum quod medium accipitur in
aliquo dupliciter. Uno modo ex comparatione ad extrema ejusdem
rei, sicut medium in circulo ; et tale medium oportet quod
æque distet ab extremis.
95. — Alio modo ex comparatione ad aliquam regulam extra ;
et tunc non oportet quod medium æque distet ab extremis,
sed quod æquetur regulæ — sicut patet quod quando secatur
1. α homot. * sunt... circa ». — 2. P. « recta ». ■— 3. Ed. « ergo ». — 4.
« indivisibiles... vel secundum intentionem ». — 5. α « loca ».

i

1

β homot.

lignum ad aliquam regulam, non semper tantum aufertur
quantum dimittitur — et tale medium est medium virtutis mo­
ralis quæ habet rectam rationem pro regula ; unde quandoque
appropinquat plus Uni extremo quam alteri, secundum quod
competit rationi rectæ.
96. ■— Ad tertium dicendum quod virtus est extremum quo
ad contrarietatem boni et mali ; quia bonum hominis in ratione
consistit, et ita in medio1 æqualitatis ad rationem ; sed quantum
ad contrarietates circa quas est, virtus est in medio, sicut dicit
Philosophus in II Elh. (β 6. 1107®, 17 ; 1. 7, c.).
97. — Ad quartum dicendum quod medium virtutis salvatur
secundum adæquationem omnium circumstantiarum simul ad
rationem. Contingit autem in aliquibus virtutibus, quod ada­
quatis omnibus aliis circumstantiis, non potest accipi extremum
in altero ; quia superfluum non potest accipi in illo nisi ex
comparatione aliarum circumstantiarum, sicut in veritatis
virtute patet, quia non potest homo nimis verum dicere,
salvato quod dicat verum quod debet, et quando et ubi et cui
et' sic de aliis3. Sed superfluum4 in hac circumstantia accipitur
secundum excessum in aliis. Qui enim dicit verum quod non
oportet, etiam nimis verum dicit. Et similiter etiam5 in magna­
nimitate est ratione quanti ; et similiter etiam in castitate6,
quia non potest homo nimis abstinere, dummodo salventur
aliæ circumstantiae.
98. — Ad quintum dicendum quod virtus dicitur medium
dupliciter.
Uno modo ratione materise circa quam est, inquantum adæquat
eam rationi rectæ ; et hoc per se convenit omni virtuti morali,
et sic est medium per participationem extremorum.
Alio modo dicitur medium ratione habitus, inquantum scilicet
habitus virtutis est medium inter habitus duarum malitiarum :
et hoc est medium per abnegationem extremorum; et hoc
accidit virtuti, nec oportet quod sit in omnibus virtutibus ;
et propter hoc non oportet quod justitiae habitus sit medius
inter duas malitias, ut in'V Eth. (e 9. 1133», 31-32 ; 1. 10, b.)
dicitur, sed quod medium attingat in materia sua.

Solutio II

99. — AD SECUNDAM QUÆSTIONEM dicendum quod in
justitia oportet esse non soltm medium rationis, sed etiam
rei : cujus ratio est, quia justitia est circa operationes7, secun1. RANVP. « extremo ». — 2. α om. « cui et ». — 3. Ed. loco « et sic de aliis ».
« et ceteris ». — 4. α ad. « etiam ». — 5. a om. « etiam ». ■— 6. α ad. « quanti ». —
7. Ed. ad. « et ».

dum ordinem ad alterum ; unde ilium ad quern sunt operationes
justitiae, accipiunt quasi regulam. Et ideo sicul passiones circa
quas sunt aliæ virtutes oportet quod æquentur rationi ; ila
oportet quod operationes circa quas est justitia, adæquentur
illi ad quem est justitia : quod non potest esse, nisi secundum
rem tantum reddatur quantum ei debetur : et ideo ibi est
medium rei.
100. — Sed inter aliquos duos potest constitui æqualitas
dupliciter.
Uno modo secundum quod utrisque aliquid reddendum est ;
et in hoc constituit ei aequalitatem justitia distributiva quae non
dat æquale utrique secundum quantitatem, sed secundum
proportionem, quia utrique dat quantum sibi debetur. Et ideo
medium in justitia distributiva dicitur esse secundum proportionaliiatem1 geometricam, in qua salvatur eadem proportio,
sed non eadem quantitas ; sicut sex est2 medium inter quatuor
ct novem ; quia in qua proportione se habet ab quatuor, scilicet
in sesquialtera, in ipsa se habet noveni ad ipsum ; quamvis
novem excedant sex in tribus, et sex quatuor in duobus.
101. " - A lio modo constituitur æqualitas justitiae inter aliquos,
inquantum unus debet recipere ab alio propter hoc quod ille
prius recipit ab isto ; et ad hoc est justitia commuiaiiva. Et quia
tantum debet secundum quantitatem aliquis ab altero recipere
quantum ei tribuit, ideo in hac specie justitiæ salvatur medium
secundum proportionem arithmeticam (V Eih. e 7. 1132a, 1 ;
1. 6, d.) in qua salvatur eadem quantitas ; sicut tria est medium
inter quatuor et duo, quia utrinque est excessus in unitate.

102. — AD PRIMUM ergo3 dicendum quod in justitia est
medium rationis, quod et idem est medium rei.
103. ■— Ad secundum dicendum quod in justitia non conside­
ratur conditio personæ, nisi inquantum ex conditionibus personæ
variatur quantitas rei. Qui enim percutit principem, majoreip
offensam facit ; et ideo plus debet puniri. Et similiter etiam
patet in justitia distributiva, quod diversitas personarum in
diversitatem rei redundat.
104. — Ad tertium dicendum quod in justitia incidit in idem
rectificatio operationis et rectificatio rerum, sicut4 dictum est.

Solutio III
105. — AD TERTIAM QUÆSTIONEM dicendum quod
bonum virtutum intellectualium consistit in hoc quod verum
dicatur. Veritas autem consistit in quadam adæquatione intel1. Ed. « proportionabiJilateni » — 2 α « sunt » — 3. Ed. « igitur ».— 4. Ed. « ut ».

lectus1 vocis ad rem. Et quia æqualitas est medium inter majus
et minus, ideo oportet quod' bonum virtutis intellectualis in
medio consistat, ut scilicet dicatur de re hoc quod est. Si autem
excedat vel in plus vel in minus, erit falsum quod se habet ad
virtutes intellectuales, sicut vitium ad morales ; et hoc inquantum
intellectus absolute aliquid2 considerat ; inquantum vero de
uno in aliud discurrit, accipitur medium non solum secundum
commensurationem ad rem, sed secundum commensurationem
conclusionum ad principia, vel eorum quæ sunt ad finem in
opera tivis.
106. — AD PRIMUM eigo3 dicendum quod, sicut dicit
Philosophus in X1 Mela. 1. 1053\ 31-33 ; 1. 2, n. 1956-1960),
mensura intellectus nostri esi res. Et ideo secundum quod adæquatur rei, est rectum ipsius. Nihilominus et principia sunt regula
conclusionum, et intelligens est quodammodo regula princi­
piorum.
107. — Ad secundum dicendum quod contrarietas passio­
num accedit ad medium virtutis moralis ; unde circa iram
quæ non habet passionem oppositam, est medium virtutis
moralis secundum plus et minus in ipsa eadem passione.
108. —■ Ad tertium dicendum quod extrema in virtutibus
intellectualibus non accipiuntur secundum magnum et parvum
intelligibile ; sed extremum in plus est, quando attribuitur
aliquid alicui quod non inest ei ; extremum autem in minus,
quando removetur ab eo quod ei inest. Utroque autem modo
falsum contingit ; verum autem, quando dicitur inesse5 quod
inest, aut non inesse quod non inest ; et hæc extrema corrum­
punt non substantiam, sed veritatem intellectus.

Solutio IV
109. — AD QUARTAM QUÆSTIONEM dicendum quod
medium in omnibus virtutibus quæ habent medium, accipitur
ex hoc quod virtus attingit in materia propria illud quod est
æquale et competens mensura. Unde si esset aliqua virtus quæ
haberet mensuram ipsam pro materia, non essent ibi extrema
nec medium ; sed bonum illius virtutis esset simpliciter attin­
gere mensuram illam, sicut si alicujus virtutis materia esset
veritas.
110. — Omnium autem prima mensura est ipse Deus, sicut
etiam6 Philosophus in X7 Meta. (<■ 1.1053a, 31 s. ; 1.2, n. 1959),
1. NVP. ad. « et ». — 2. Ed. om. « aliquid ». — 3. Ed. «igitur».— 4. α « ix ».
— 5. a homot « inesse... quod ». — 6. Ed. ad. « ipse ». — 7. α.γ8 « ix ».

dicit. Unde virtutes théologieæ quæ habent Deum pro objecto,
qui est ultimus finis a quo omnia mensurantur, non possunt
habere rationem medii, cum in materia illa non sit accipere
extrema : sicut etiam in his quæ conjuncta sunt1 malo fini,
non potest accipi medium.

111. — AD PRIMUM igitur* dicendum quod ratio recta
non est ad hoc quod in materia illa vitentur extrema, in qua
superfluum esse non potest.
112. — Ad secundum dicendum quod fides est virtus theolo­
gica, inquantum adhæret primæ veritati ; et ex hac parte non
potest in ipsa medium esse, non enim potest nimis Deo adhærere ;
sed ex parte illa qua aliquid affirmat vel negat primæ veritati
adhærens, est ibi medium, quia secundum hoc habet similitu­
dinem cum virtutibus intellectualibus.
113. — Et similiter dicendum ad tertium quod spes non habet
medium, secundum quod Deo adhæret, sed ex parte subjecti.

ABT1 CULUS IV
I-II, q. t>7, a. 1 ; II-ÏI, q. 136, a. 1, ad i ;

Virt. card., a. 4;

114. — AD QUARTUM SIC PROCEDITUR. Videtur quod
VIRTUTES

MORALES

NON

MANEANT

IN

PATRIA.

1. Fides enim et spes sunt nobiliores quam virtutes morales.
Sed fides et spes evacuantur. Ergo et morales virtutes.
2. Præterea. Virtutes morales perficiunt in vita activa. Sed
hæc vita cessabit in patria, in qua erit tantum contemplatio.
Ergo et virtutes morales non erunt in patria.
3. Præterea. Airtutes morales quædam sunt circa passiones.
Sed hæ non erunt in patria. Ergo nec virtutes morales3.
4. Præterea. Fortitudo et temperantia sunt in irascibili et
concupiscibili. Sed, secundum Quosdam, vires sensibiles non
remanebunt in anima separata. Ergo nec temperantia et forti­
tudo.
5. Præterea. In patria erimus « sicut angeli Dei ». Ματ., xxii, 30.
Sed derisibiles videntur qui ponunt castitatem et sobrietatem in
angelis, quos deos nominat Philosophus in X Mela. (A 8. 1074»,
1 s. ; 1. 10, n. 2597). Ergo nec in nobis erunt.
6. Præterea. Patientia est valde nobilis virtus, quia ipsa
opus perfectum habet. Sed non remanebit in patria nisi quantum
1. F.

om. « sunt ». — 2. β ed. « ergo ». — 3. F. om. « morales ».

ad fructum, ut Augustinus dicit in lib. De patientia (c. 29 ;
L. 40, G2G). Ergo nec aliæ morales virtutes.

115. — SED CONTRA. Istæ virtutes plenissime fuerunt in
Christo. Sed illa* virtutes quæ evacuantur in patria, non fuerunt
in Christo, ut fides et spes. Ergo virtutes istæ1 non evacuantur.
116. — Praeterea. Sap., i, 15 : « Justitia esi perpetua ei immor­
talis ». Sed non minus est necessaria ordinatio hominis ad seip­
sum quam ordinatio ad alterum quæ est per justitiam. Ergo
et aliæ virtutes morales manent in patria.
117. ■— Præterea. In patria erunt homines Deo conformes.
Sed hæ virtutes in Deo sunt exemplares, ut dicit Macrobius
(lib. I Super somnium Scipionis, c. 81. Ergo et in Sanctis erunt
aliquo modo."
118. ·— RESPONSIO. Dicendum quod quælihet virtutum prædictarum habet duos actus : unum quem exercet circa propriam
materiam ; alium quem habet quando pervenit ad finem.
Sicut fortis dum est in periculo pugnæ, exercet actum qui est
circa materiam propriam, scilicet timores et audacias ; sed quando
jam domum victor revertitur, habet hunc actum qui est gaudere
de victoria per pugnam præcedentem adepta.
119. -— Dictum est autem (q. 3, a. 2) quod virtutes morales
quædam sunt infusæ et quædam acquisitæ, et quod acquisita;
dirigunt in vita civili, unde habent bonum civile pro fine.
Et quia hæc civilitas non manebit'2 in patria, ideo non3 remanebit
eis aliquis actus, nec circa finem, nec circa materiam propriam,
secundum quam tendunt ad finem ; et ideo habitus tollentur.
120. — Virtutes autem infusæ morales perficiunt in vita
spirituali, secundum quam homo est civis civitatis Dei, et mem­
brum corporis Christi quod est Ecclesia ; et hæc quidem civili­
tas in futuro non evacuabitur, sed perficietur. Unde remanebunt
istis virtutibus actus qui sunt ciica finem proximum uniuscu­
jusque virtutis, et ideo remanebunt habitus virtutum moralium
infusarum.

121. — AD PRIMUM igitur dicendum quod fides et spes sunt
nobiliores moralibus^ virtutibus ratione objecti. Sed quia habent
essentialiter annexam imperfectionem respectu sui objecti5,
1. a « illæ ». — 2. Ed. « remanebit ».— 3. PF. om. per homol. «manebit in patria,
ideo non ». — 4. F. om. « moralibus ». — 5. N. ad. in nota : « Nempe quantum ad
modum attingendi objectum quia lides in illud fertur sub ratione revelati obscure tantum, spes autem illud ut futurum respicit. Annon tamen dicendum sic potius quod
respectu subjecti etc. ? Sed manuscriptum ipsum habet ut hic ».

quæ non est annexa virtutibus moralibus ; ideo non oportet
quod morales evacuentur, sicut spes et fides.
122. ·— Ad secundum dicendum quod virtutes quæ perficiunt
in vita activa, etiam acquisitæ, non oportet quod tollantur,
cum aliquis se transfert ad vitam contemplativam ; sed habent
alios actus, in quantum pertingunt ad finem proximum, quia
contemplativa vita est finis activæ. Et ideo distinguit Macro­
bius (loc. cit.) harum virtutum tres gradus, secundum quod
sunt in hominibus. Sunt enim politicæ, secundum quod homo
per eas in civilibus operibus rectiflcatur ; purgatoriæ autem,
secundum quod civilibus utens ad quietem contemplationis
aliquis anhelat ; sed dicuntur purgati animi, inquantum aliquis
abjecto omni exercitio civilis vitæ, quieti contemplationis totum
se tribuit. Et in hoc statu dicit quod actus temperantiæ est
cupiditatem non jam refrenare, sed penitus oblivisci ; fortitudinis
autem passiones ignorare, non vincere ; et sic de aliis.
123. — Ad tertium dicendum quod quantum ad actus quos
habent circa materias proprias, non remanebunt, sed secundum
actus quos habent in fine adepto, qui est a passionum tumul­
tibus quietari.
124. ■— Ad quartum dicendum quod qui1 dicunt quod vires
sensibiles non manent actu in anima separata, dicunt tamen
quod manent in essentia animæ sicut in radice. Et similiter
etiam manent habitus virtutum inferioris partis, sicut in radice,
in virtutibus quæ sunt in ratione et in ipsa gratia.
125. ■— Ad quintum dicendum quod istæ virtutes sunt in
angelis alio modo quam in hominibus, etiam in patria ; quia
homines perpessi sunt hujusmodi passiones quæ per dictas
virtutes refrenantur, vel naturam habuerunt2 ut perpeti possint :
quod non est de angelis. Unde in angelis et in Deo sunt sicut
exemplares ; in hominibus autem sicut virtutes purgati animi
in patria.
126. — Tamen sciendum est3 quod Philosophus loquitur
de virtutibus acquisitis quæ perficiunt hominem in vita civitatis
terrenæ, in qua vita non habemus aliquam communicationem
cum angelis4 ; unde non est simile de illis virtutibus quæ perfi­
ciunt in vita civili5 civitatis6 quæ constituitur ex angelis et
hominibus.
127. — Ad sextum dicendum quod patientia dicitur non manere
quantum ad actum quem habet circa mala tolerabilia ; manet
tamen habitus, et actus quem habet in quiete finis proprii.
1. Ed. « quidam ». —- 2. Ed « habent ». — 3. γ8 RANV. om. « est ». — 4. β « in
qua vita habemus aliquam cum malo communicationem » — 5. VP. om. « civili ». —
6. RANVP. ad. « Dei ».

1042

SCRIPTUM SUPER LIB. III SENTENTIARUM

QUÆSTIO II

DE VIRTUTIBUS CARDINALIBUS
Deinde quaeritur specialiter de virtutibus cardinalibus.
Primo, quæ et quot debent dici cardinales.
Secundo, de materiis et objectis earum.
Terlio, de actibus.
Quarto, de subjectis.
Quinto, quæ ipsarum sit principalior.

ARTICULUS I

Quæstiuncula I
l-II, q, 61, a. 1, ;

Viri. com., a. 12, ad 24 ; Virt. card., a.'l, e. et ad 5, 12.

128. — AD PRIMUM SIC PROCEDITUR. Videtur

quod

NULLÆ VIRTUTES DEBEANT1 DICI CARDINALES.

1. Quia eaedem virtutes quæ2 cardinales dicuntur, dicuntur
etiam generales ; unde et Tullius (lib. II De inveni., c. 53-54)
eis partes assignat. Sed virtutes sunt distinctae ab invicem, ut
dictum est. Ergo videtur quod non debeant dici cardinales.
2. Præterea. Ea quæ dividuntur ab invicem, sunt simul,
secundum Philosophum (Categ. 13. 14u, 33) ; et ita unum non
est principalius altero. Sed virtutes condividunt ab invicem
genus virtutis. Ergo una [non3] est principalior altera ; et ita nec
una debet dici cardinalis respectu alterius.
3. Præterea. Virtutes dividuntur contra vitia. Sed vitia
principalia non dicuntur cardinalia, sed capitalia. Ergo virtutes
principales debent dici capitales et4 non cardinales6.
4. Præterea. Si dicuntur cardinales, quia eis pervenitur ad
vitam æternam, ut dicitur in Littera (3), eadem ratione omnes
virtutes sunt dicendæ cardinales, quia omnibus vitam æter­
nam6 meremur.

129. — SED CONTRA est quod dicitur in Littera. (1)

1. α « debent ». — 2. α « et ». — 3. αβγά ont. « non ». —
5. a om. « et non cardinales ». — 6. F. om. « æternam ».

β om. » et ». —

Quæstiuncula II
Ι-H., q. 61, a. 1 : q. 66, a. 4 ; Virt. com., a. f2-, ad 24 ; Virt. card., a. 1.

130. — ULTERIUS..

Videtur quod

morales

virtutes

NON DEBEANT DICI CARDINALES, SED ALIÆ.

1. Quia theologicæ virtutes propinquiores sunt fini, quia
habent finem ultimum pro objecto. Cum ergo finis sit principium
in operativis secundum Philosophum, VII Eth. (i) 9. 1151a,
16; 1. 8, g.), virtutes theologicæ erunt principaliores; et ita
ipsæ magis debent dici cardinales.
2. Præterea. Caritas dicitur radix virtutum [Eph. iv, 17),
fides autem fundamentum [Coi. i, 23), spes vero anchora (Heb.,
vi, 19). Sed quæ est proportio radicis ad arborem, et fundamenti
ad domum, et anchoræ ad navem, eadem est proportio cardinis
ad ostium. Ergo virtutes theologicæ possunt dici cardinales,
sicut et morales.
3. Præterea. Virtutes intellectuales sunt nobiliores virtutibus
moralibus, quia perficiunt in vita contemplativa quæ est nobilior
activa. Ergo virtutes intellectuales magis debent dici cardinales
quam morales.

131. — SED CONTRA. Una sola de cardinalibus hic enume­
ratis intellectualis est, scilicet prudentia, quæ moralis est aliquo
modo. Ergo virtutes cardinales magis sunt in genere moralium
virtutum quam intellectualium.
Quæstiuncula III
I-Π., q. 61, a 2 ; q. 66, 1. 4 ;

Virt. com., a. 12, ad 25 ; Virt. card., a. 1 ; Il Eth., 1. 8.

132. — ULTERIUS. Videtur ouod non debeant
tot virtutes cardinales in hoc numero.

I
i

ii

dici

1. Quia virtutes istæ sunt in tribus viribus animæ. Sed inter
eas est una tantum principalis, scilicet rationalis. Ergo et inter
virtutes est tantum una cardinalis.
2. Præterea. Si virtutes dicuntur eædem generales et cardina­
les ; generales autem sunt tantum duæ, scilicet justitia et pru­
dentia, ut dictum est prius ; videtur etiam quod tantum duæ
sint1 cardinales.
3. Præterea. In qualibet vi est aliquid principalissimum
invenire eorum quæ ad illam vim pertinent. Si ergo vires sunt
1.

β < sunt ».

tres, in quibus sunt virtutes, videtur quod etiam tantum tres
debeant esse virtutes cardinales.

133. — SED CONTRA. Videtur

QUOD DEBEANT ESSE PLURES

QUAM QUATUOR.

4. Quia virtutes vitiis opponuntur. Sed vitia capitalia sunt
septem. Ergo et virtutes cardinales debent esse septem.
5. Prœteiea. In rationali ponuntur duæ virtutes cardinales
prudentia scilicet et justitia. Ergo similiter in qualibet aliarum
virium debent poni duæ virtutes cardinales ; et ita, cum vires
sint tres, erunt sex cardinales virtutes.
6. Præterea. Sicut prudentia est perfectio rationis practicæ,
ita et ars. Sed rationis practicæ rectitudo et veritas consistit,
ut dicitur in VI Eth. {ζ 2. 1139a, 24 ; 1. 2, e.), in conformitate ad
appetitum rectum : quod fit per virtutes morales, ut dictum est.
Ergo sicut prudentia inter virtutes morales ponitur cardinalis
virtus, ita et ars mechanica poni debet.
Quæstiuncula IV
I-Π, q. 61, a. 3 ;

Vit i, com., a. 12, ad 26 ; Viri. card., a. 1 ; II Eth., 1. 8.

134. —· ULTERIUS. Videtur quod aliæ virtutes magis
DEBEANT ESSE CARDINALES QUAM ISTÆ.

1. Quia unumquodque denominatur a principaliori quod in
ipso est, ut dicit Philosophus in II De anima (β 9. 421 a, 16 s. ;
1. 19, n. 481). Sed vis irascibilis denominatur ab ira. Ergo cum
mansuetudo sit circa1 iram, fortitudo.autem circa2 timores et au­
dacias quæ sunt etiam passiones irascibilis ; videtur quod
mansuetudo sit magis virtus cardinalis quam fortitudo.
2. Præterea. Illud quod est magnum in quolibet genere, est
principalius in illo genere. Sed magnanimitas operatur magna
in omnibus virtutibus, ut dicit Philosophus in IV Eli!.2 (δ 7.
1123”, 30; 1. 8, m.). Ergo videtur quod magnanimitas sit magis
cardinalis quam fortitudo, quia utraque est in irascibili.
3. Præterea. Virtus cardinalis dicitur in qua aliæ virtutes
firmantur. Sed humilitas est firmamentum omnium virtutum ;
quia, sicut dicit Gregorius {Hom. 7 in Evang., η. 4 ; L. 76, 1103),
« qui celeras virtutes sine humilitate congregat, quasi paleam11
in ventum portat5 ». Ergo videtur quod humilitas præcipue
esse debeat cardinalis.
1. Ed. « contra ». — 2. Ed. « contra ». — 3. F. om. « Eth. ». — 4. Ed. « pub e­
rem ». — 5. Migne « Qui enim sine humilitate virtutes congregat, in ventum pulvcrem portat ».

4. Præterea. Pœnitentia omnes defectus ad perfectum revocat.
Sed aliæ virtutes defectus singulares removent. Ergo, cum poeni­
tentia sit quædam virtus, ut dicit Ambrosius (in ps. cvin,
serrn. 22, n. 3 ; L. 15, 1512), videtur quod ipsa potissime debeat
dici cardinalis.
5. Præterea. Magis est laudabile dare aliquid de proprio
quam reddere alienum. Sed liberalitas propria largitur, justitia
autem .unicuique quod suum est reddit. Ergo liberalitas magis
debet esse1 cardinalis virtus quam justitia.

Solutio I
135. — RESPONSIO. Dicendum AD PRIMAM QUÆSTIONEM
quod virtutes quatuor quæ hic. enumerantur, dicuntur et2
generales et principales et cardinales.
Quia enim principium cujuslibet rei est potissima pars ejus,
etiam plus quam dimidium3, ut dicitur in I Elh. (a 7. 10981’,
7 ; 1. 11, g.) ; ideo illud quod est potissimum in quolibet genere
dicitur principale in genere illo. Et quia habitus pensatur4
ex actibus et5 actus ex objectis sive materia, ideo virtutes prin­
cipales dicuntur quæ sunt circa illud quod est potissimum in materia
vel materiis virtutum.
Sicut potissimum in illis quæ ad concupiscibilem pertinent
sunt delectationes secundum tactum. Unde temperantia quæ est
circa illas delectationes est virtus principalis ; et eulrapelia
quæ est circa delectationes quæ sunt in ludis est virtus secundaria.
Sicut ars ad quam pertinet finis navis qui est navigatio, sci­
licet gubernaloria, est principalis respectu illius artis quæ facit ·
navem, quia finis est potissimum in unoquoque ; et in arte
quæ facit navem est principalior illa quæ inducit formam quam
quæ præstat materiam.
136. — Et quia ad illud quod est potissimum in qualibet re,
ordinantur omnia quæ sunt illius rei6, ideo virtutes et artes
principales movent secundum suum imperium virtutes et artes
secundarias ad actus proprios. — Sicut ars gubernaloria imperat
ei quæ facit navem ; et ex hoc dicitur architectonica respectu
ejus, quasi princeps ipsius.
Et quia actus moti fundantur super actione moventis, ideo
actus secundariæ virtutis fundantur super actione principalis7,
sicut fundatur super cardinem ostii motus. Et ideo virtus prin­
cipalis dicitur esse cardinalis, et virtus secundaria dicitur adjuncta
illi.
1. α « dici ». — 2. Ed. om. « et ». — 3. α ad. « totius esse ». — 4. αγδ « pensan­
tur ». — 5. α om. « et ». — 6. α om. « rei ». — 7. Ed. « principali ».

137. — Omne autem quod movetur ab aliquo, agit in virtute
moventis sicut instrumentum ejus. Et ideo etiam motus virtutis cardinalis participatur quodammodo in virtutibus adjunctis,
El secundum hoc virtus cardinalis dicitur generalis, inquantum
pluribus virtutibus adjunctis modum suum communicat :
virtus autem adjuncta1 dicitur pars ejus, inquantum modum
suum participat.

138. — Ad PRIMUM igitur dicendum quod non dicuntur
generales per prædicationem, sed per quamdam participationem,
ut dictum est. Unde eis non assignantur species, sed partes.
139. ■— Ad secundum dicendum quod ea quæ dividunt aliquod commune univocum, simul sunt quantum ad intentionem
generis, quamvis unum possit esse causa alterius quantum ad
esse, sicut motus localis est causa aliorum motuum contra
quos dividitur.
140. — Sed ea quæ dividunt aliquod commune analogum se
habent secundum prius et posterius, etiam quantum ad intentionem communis quod dividitur, sicut patet de substantia
et accidente. Unde ex hoc quod una virtus condividitur alteri,
non oportet quod una non sit altera principalior.
141. — Ad tertium dicendum quod perfectio peccatorum
non est per ordinem ad finem, sed magis per aversionem a fine
debito. Unde motus peccatorum non assimilantur ostio, per quod
intratur in domum. Et ideo peccata principalia non assimilantur cardini ; unde non dicuntur cardinalia, sed capitalia
tantum, ex hoc quod important quosdam actus aliorum.
142. — Ad quartum dicendum quod quamvis omnes virtutes gratuitæ introducant ad regnum cælorum, ex hoc tamen
non nanciscuntur nomen cardinis, sed ostii.
Illæ aulem virtutes quibus ad æternam vitam pervenitur et
super eas aliarum virtutum motus fundantur, dicuntur proprie
cardinales.

Solutio II
!
H
I

I
Ii
I

143. — AD SECUNDAM QUÆSTIONEM dicendum quod
virtutes cardinales dicuntur, ut dictum est, ad similitudinem
cardinis, in quo motus ostii firmatur. De ratione autem ostii
est ut per ipsum interiora domus adeantur. Et ideo illud per
quod non est motus in aliquid ulterius, non habet rationem
ostii.
1. RAVP.

om. per homot « adjunctis modum suum communicat : virtus autem ».

144. — Virtutes autem theologicæ, cum sint circa finem
ultimum, non est aliquid aliud ulterius ex parte objecti in quod
tendant. Unde in virtutibus theologicis non invenitur ratio
ostii, et propter hoc non possunt dici cardinales. Similiter nec
in virtutibus intellectualibus, quia perficiunt in vita contempla­
tiva quæ non ordinatur ulterius ad alteram vitam, sed activa
ad ipsam ordinatur.
145. — Unde cum1 virtutes morales perficiunt2 in vita activa
et habent3 actus suos non circa finem ultimum, sed circa
objectum, ex utraque parte manet in eis ratio ostii. El propter
hoc cardinales virtutes inveniuntur solum in genere moralium.

146. — AD PRIMUM igitur dicendum quod quamvis possint
dici principales, non tamen dicuntur cardinales ratione jam
dicta.
147. — Ad secundum dicendum quod fundamentum, anchora
et radix nominant id in quo aliquid firmatur quantum ad suam
quietem. Et ideo competunt illa nomina virtutibug quæ habent
finem pro objecto, in quo est quies.
148. — Sed cardo dicit aliquid in quo alterum firmatur quantum
ad motum, ut dictum est. Et ideo convenit hoc nomen virtutibus
quæ sunt circa ea quæ sunt ad finem, per quæ est transitus in
finem.
Ad tertium dicendum4 sicut ad primum.

Solutio III

I

i

149. — AD TERTIAM QUÆSTIONEM dicendum quod non
sunt nisi quatuor virtutes cardinales. Cujus ratio est, quia cum
moralium virtutum materia sint ea quæ ad appetitum pertinent
— in quibus etiam ratio dirigit — prædicta materia potest du­
pliciter considerari.
Uno modo prout habet rationem consiliabilis et eligibilis, secun­
dum quod ratio circa eam operatur. Et sic est prudentia quæ
est media inter morales et intellectuales, ut supra dictum est
23 d. (q. 1, a. 3).,
Alio modo secundum quod habet rationem boni appetibilis.
Ad appetitum autem duo pertinent, scilicet actio et passio.
Passio autem est in irascibili et concupiscibili. Circa actiones
ergo est justitia; circa passiones irascibilis fortitudo; circa
passiones concupiscibilis temperantia. Et sic sunt quatuor
virtutes cardinales.
1. γ « sicut », δ om. — 2. Ed. « perficiant ». — 3. Ed. « habeant ». ■— 4. Ed. ad.
< est »

L

150. — AD PRIMUM igitur1 dicendum quod cardo est illud
in quo proxime firmatur motus ostii. Unde virtutem cardi­
nalem oportet esse circa id quod est principale in singulis materiis,
et non solum circa id quod est principale principium : quod
ad rationem pertinet8.
151. ·— Ad secundum dicendum quod justitia et prudentia
dicuntur generales respectu omnium virtutum ; temperantia
autem et fortitudo non respectu omnium, sed respectu virtu­
tum tantum quæ eis adjunguntur. Et hæc generalitas sufficit
ad cardinalem virtutem, prima3 autem non requiritur.
152. — Quamvis justitia, secundum quod est idem quod omnis
virtus, non sit virtus cardinalis, ut dictum est, prudentia etiam11
non est generalis quantum ad essentiam, cum contra alias divi­
datur, sed quantum ad materiam, quia in omnibus moralibus
dirigit.
153. ■— Ad tertium dicendum quod ratio quandoque compre­
hendit duaS'potentias, scilicet vim cognitivam in qua est pruden­
tia, et vim affectivam quæ voluntas dicitur in qua est justitia,
ut infra dicetur (a. 4, sol. 3).
Concupiscibilis autem et irascibilis sunt tantum appetitivæ.
Et ideo non est ratio similis.
154. — Ad quartum dicendum quod quamvis virtutes vitiis5
opponantur, non tamen oportet quod virtus principalis oppo­
natur vitio principali, quia principalitas virtutis attenditur
penes id quod est principale simpliciter ; cum idem sit judicium
de re absolute et secundum quod comparatur ad virtuosum,
ut Philosophus dicit (I Eih., a 9. 1099 % 22-23 ; 1. 13, f.).
155. ■— Sed principalitas vitii est secundum id quod magis est
natum movere a rectitudine rationis. Et hoc quidem in aliqui­
bus consonat, in aliquibus autem non. Unde aliquod vitium
capitale opponitur cardinali virtuti, sicut luxuria et gula temperantiæ ; aliquod autem non opponitur principali, sicut ira
mansuetudini.
156. ■— Ad quintum dicendum quod irascibilis et concupis­
cibilis non sunt6 cognitivæ sed appetitivæ tantum. Et ideo in
eis non potest esse7 duplex virtus cardinalis, sicut in ratione
dictum est.
157. — Ad sextum dicendum?quod [ appetitus [dicitur rectus
dupliciter. Uno modo in se, secundum quod ea quæ in appeti­
tu sunt, ordinata sunt ; et hanc rectitudinem facit virtus
moralis. Et quia prudentia conformat rationem practicam
1. β ed. « ergo ». — 2. β om. « principium : quod ad rationem pertinet ». — 3. RA
« prudentia », NVP « præccdens », F. « primo ». ■— 4. γ ed. « autem ». — 5. F. om.
« vitiis ». — 6. a « est ». — 7. α ad. « nisi ».

appetitui sic directo, ideo cum moralibus virtutibus in materia
communicat et in eamdem operationem concurrunt1 : propter
quod inter morales computatur.
158. — Alio modo dicitur appetitus rectus a rectitudine quæ
est extra ipsum ; et hoc est materialiter, inquantum scilicet
tendit in aliquid rectum extra se faciendum, cujusmodi est
rectitudo quæ est in artificiatis. Et sic conformat rationem appe­
titui recto ars mechanica ; ideo non computantur inter morales
virtutes.
Solutio IV

Î

T
j

ί '
I

159. — AD QUARTAM QUÆSTIONEM dicendum quod,
sicut ex dictis patet, omnis materia moralis ad quatuor redu­
citur quæ vel re vel ratione differunt — hoc enim sufficit ad
differentiam habituum, ut prius dictum est — scilicet passio
concupiscibilis, passio irascibilis, actio. Et hæc, omnia secundum
quod subjiciuntur rationi, sic omnia2 induunt rationem unius
objecti vel materiæ.
160. — Inter passiones autem concupiscibilis præcipuæ sunt
delectationes secundum tactum, ut ex supra3 dictis4 in 2Ii <1.
(q. 1, a. 4) patet, circa quas est temperantia. Et ideo in hac
materia ipsa est cardinalis virtus.
161. — In passionibus autem irascibilis præcipuæ sunt illa·
quæ sunt ex difficili, quod natum est mortem incutere. Et ideo
fortitudo quæ est circa hujusmodi passiones, est in hac materia
cardinalis virtus.
162. — In actionibus autem quæ sunt circa res quæ in usum
vitæ veniunt, quibus ad invicem communicamus, præcipuæ
sunt illae actiones quibus hujusmodi res distinguuntur, quia prædicta distinctio est communicationis principium. Et ideo justitia
quæ tribuit unicuique quod suum est, est cardinalis virtus in
hac materia.
163. — Inter autem ea quæ ratio circa moralia operatur, præeipuum est praeceptum de agendis, ad quod consilium omnia
hujusmodi ordinantur. Et ideo prudentia quæ est praeceptiva,
ut in VI Elh. (ζ 11. 1143a, 3 ; 1. 9, d.) dicitur, est cardinalis in
ista materia.
164. — AD PRIMUM ergo dicendum quod non idem requi­
ritur ad hoc quod aliqua passio sit principalis et ad hoc quod
1. NV.PF. « concurrit ». — 2. F. « omni ». -— 3. α
(lietis ».

om. « supra » — 4. α « piu■-

sit, materia principalis virtutis et ad hoc quod denominet poten­
tiam.
Quia enim denominatio "fit ex completo et ultimo et manifes­
tiori, ideo potentia irascibilis denominatur a passione iræ quæ
est ultima aliarum passionum quæ sunt in irascibili, et compo­
sita passio, sicut supra dictum est.
165. — Sed ad hoc quod sit principalis passio, requiritur
quod afficiatur appetitus secundum conditionem appetibilis
moventis, ut scilicet bonum prosequatur et malum fugiat.
Et ita in irascibili timor et spes sunt principales passiones.
166. — Sed ad hoc quod sit materia principalis virtutis, requi­
ritur quod sit passio excedens per modum intensionis alias
passiones existentes in illa vi, sicut circa maximas delectationes
concupiscibilis est temperantia. Magis autem intensam passionem
facere natum est malum corruptivum imminens, sicut sunt mortis
pericula, quam bonum expectatum vel quam vindicta deside­
rata de malo illato. Et ideo circa audacias et timores quæ sunt
circa hujusmodi pericula, est principalis virtus, non autem
circa spem vel circa iram.
167. — Ad secundum dicendum quod illud circa quod est
principalis virtus, non solum debet esse principalius secundum
intensionem, sed etiam secundum dependentiam, ut scilicet
illud principale non dependeat ab aliis, sed alia quodammodo
ordinentur ad ipsum ; sicut delectationes tactus non dependent
ah aliis delectationibus, sed magis aliæ ordinantur ad ipsas :
alias enim non salvaretur ratio cardinalis virtutis.
168. ■— Magnum autem quod attendit1 magnanimitas dependet
ex aliis virtutibus, quia operatur magnum in actibus aliarum
virtutum, et ideo præsupponit alias virtutes, ut Philosophus
dicit in IV Eth. (8 7. 1123b, 30 ; 1. 8, m.). Et propter hoc magna­
nimitas non potest esse cardinalis virtus.
169. — Ad tertium dicendum quod humilitas dicitur conser­
vatio et fundamentum aliarum virtutum in esse suo, inquantum
removet prohibens, scilicet superbiam quæ « bonis operibus
insidiatur ut pereant », sicut dicit Augustinus (in Regula, n. 2;
L. 32, 1379) ; non autem propter principalitatem materiæ ad
quam aliarum virtutum materiæ reducuntur, ut sic aliarum
virtutum motus in humilitate firmentur, quod facit cardinalem
virtutem.
170. -— Humilitas autem habet idem pro materia quod magna­
nimitas, quamvis sub diversis rationibus ; quia humilitas ratio­
nem parvi ex consideratione propriæ fragilitatis, sed magnam’1. a " intendil ».

mitas rationem magni ex consideratione1 divini auxilii vel divini
doni vel gratuiti vel naturalis, sicut est rationis bonum.
171. — Ad quartum dicendum quod dato quod poenitentia
sit specialis2 virtus, non erit cardinalis virtus, eo quod præsup­
ponit aliarum virtutum materias3, sicut et magnanimitas. Poeni­
tentia enim est dolor de peccatis. Peccatorum autem et virtutum
eadem est materia.
172. —■ Ad quintum dicendum quod liberalilas etiam præsup­
ponit justitiam ; quia nullus posset aliquid de proprio dare,
nisi aliquid suum haberet, et hoc facit justitia. Unde actus
liberalitatis actum justitiæ præsupponit. Et ideo non est cardi­
nalis virtus, sed justitiæ annexa.
ARTICULUS II

Quæstiuncula I
I-II, q. 57, a. 4 ; II-II, q. 47, a. 4, ad 2 ; a. 5 ; Viri, com., a. 12 ; VI Eth.. I. 4

173. — AD SECUNDUM SIC PROCEDITUR.

Videtur

QUOD PRUDENTIA NON HABEAT ALIQUAM MATERIAM SPECIALEM.

1. Quia Quidam Philosophus dicit4 quod sub prudentia
comprehenduntur physica, dialectica, rhetorica ei politica. Sed
nihil est in mundo quod ad aliquid istorum quatuor non redu­
catur ; quia physica est de his quæ sunt a natura, dialectica
autem est.de operibus rationis, politica de civilibus operibus.
Ergo prudentia non habet aliquam materiam determinatam.
2. Præterea. Secundum Philosophum in VI Eth. (ζ 5. 1140a
28 ; 1. 4, c.), prudens est totaliter consiliativus. Sed consilium est
etiam in his quæ ab artibus etiam5 mechanicis fiunt. Ergo circa
omnia illa est prudentia.
3. Præterea. Dicit Philosophus in VI Eth. (ζ 5. 1140b, 4 ;
1. 4, h.), quod « prudentia est recta ratio agibilium ». Sed agibilia
sunt omnia quæ ad alias virtutes pertinent. Ergo non habet
materiam distinctam ab aliis virtutibus.

174. — SED CONTRA. Omnis res6 in cujus definitione'ponitur
materia, habet specialem et determinatam materiam. Sed materia
aliqua ponitur in definitione prudentiæ ; quia est « recta ratio
agibilium?». Ergo habet materiam determinatam.
175. — Præterea. Est virtus specialis. Ergo habet objectum
speciale.
1. RA. om. « rationem magni ex consideratione ». — 2. RAF. om. >' spiritualis ». —
3. a om. « eo quod præsupponit aliarum virtutum materias. ». — 'i. Androni*ts
βιιωιιι. — 5. NVP. om. « eliam ». — G. Ed. « virtus ».

Quæstiuncula II
II-II, q. 123, a. 3 ; q. 141, a. 3 ; II

176. — ULTERIUS. Videtur

Eth., 1. 8 ; III, 1. 14, 19, 21.

quod passiones

non

sunt1

MATERIA TEMPERANTIÆ ET FORTITUDINIS.

1. Materia enim salvatur in omnibus quæ ex materia vel
circa materiam fiunt. Sed prædictæ virtutes sunt quietantes a
passionibus. Ergo passiones non sunt materia earum.
2. Præterea. Illud penes quod distinguuntur virtutes, debet
assignari materia virtutum, quia habitus per objecta distin­
guuntur. Sed virtutes prædictæ et eis annexæ distinguuntur
penes res exteriores ; quia quædam sunt circa pericula mortis,
quædam circa delectabilia venerea, quædam circa honores, et
sic de aliis. Ergo res exteriores, et non passiones, sunt earum
materia.
3. Præterea. Illud quod est commune omni virtuti, non debet
assignari materia alicui speciali virtuti. Sed delectatio invenitur
in omnibus specialibus virtutibus, quia « oporiei accipere signum
generali habitus flentem in opere delectationem » (II Elh. β2. 1104b,
■4 ; 1. 3, a.). Ergo delectatio et aliæ passiones non sunt materia
alicujus determinate virtutis.

177. ■— SED CONTRA. Philosophus dicit in III Eth.
iy 11. UlGa. 11 s. ; 1. 14, a. — 12. 1117”, 25; 1. 19, b.), quod
fortitudo est circa timores et audacias, temperantia autem
circa concupiscentias. Hæ autem passiones nominant. Ergo
videtur quod materia harum virtutum sint passiones.
178. -—Præterea. Id2 est materia rei circa quod ponitur forma
ipsius. Sed forma prædictarum virtutum est medium. Ergo cum
medium ponatur in passionibus, videtur quod passiones sint
materia prædictarum virtutum.

Quæstiuncula III
Infra, 373 sq. ;

IV S. d. 15, q. 1, a. 1, sol. 2, ad 2 : 1-JI, q. 60, a. 2 ; 11-11, q. 58,
a. 8, 9 ; V Eth., ]. 1, 3.

179. — ULTERIUS. Videtur quod

justitia non sit circa

OPERATIONES.

1. Non enim potest esse idem materia, et actus circa materiam.
Sed actus justitiæ est quædam operatio. Ergo operationes non
possunt esse materia justitiæ.
1 δ et ed. « sint » uonlra

αβγ. — 2. a « idem », δ ed. «illud».

2. Præterea· Operationes etiam exteriores ex interioribus
passionibus oriuntur. Sed justitia non dicitur esse circa passiones,
sed magis aliæ virtutes. Ergo non est circa operationes.
3. Præterea. Virtus quæ circuit omnes virtutes, non habet
aliquam specialem materiam. Sed justitia est hujusmodi, ut
dicitur in Glossa Genes., n, etiam1 specialis ; quia inter com­
mutationes, circa quas est commutativa justitia quæ est species2
specialis justitiæ, ponit Philosophus in V Eth. (e 5. 1131a,
6-7 ; 1. 4, d.) mœchiani quæ est circa materiam temperantiae,
et occisionem-dolo quæ est circa materiam mansuetudinis.
Ergo videtur quod justitiæ non sit attribuenda aliqua specialis
materia.
180. — SED CONTRA est quod dicit Philosophus in prin­
cipio V Eth. (e 1. 1129% 2 ; 1. 1, a.), quod justitia est circa ope­
rationes.
181. — Præterea. Ipsa est circa aliquid circa quod non est
aliqua alia virtus, scilicet circa lucrum pecuniarum. Ergo habet
aliquam specialem materiam.
Solutio I
182. — RESPONSIO.Dicendum AD PRIMAMQUÆSTIONEM
quod prudentia circa illa est de quibus est consilium, eo quod ad
prudentem pertinet bene se habere circa consilia, consiliando,
judicando et præcipiendo. Consilium autem est de contingentibus
operabilibus a nobis ; undes circa hoc oportet prudentiam esse.
Et quia prudens dicitur bene consiliaiivus simpliciter, oportet
quod consilietur de his quæ sunt ordinata ad bonum hominis
simpliciter. Hoc autem consistit in animæ perfectione cujus
ultima perfectio est debita operatio potentiarum animæ. Et ideo
de his in quibus bonum operantis consistit, est prudentia ; et
hæc agibilia dicuntur.
183. — Ea enim quæ transeunt in exteriorem materiam ad
perficiendum eam, dicuntur factiones magis quam actiones,
et circa eas est ars mechanica prædicta.
Ergo agibilia, secundum quod sunt consiliabilia, sunt propria
materia prudentiæ.

184. — AD PRIMUM igitur1 dicendum quod physica et dia­
lectica5 non continentur sub prudentia quantum ad ea de
quibus sunt, sed quantum ad usum et exercitium earum.
1. RA. ad. n circa quas ». β « circa quas est ». — 2. 2! otii. « species ». — 3. Ed. ad.
« etiam ». —- 4; β ed. ■< erge ». — 5. N. ad. '< et rotborira ».

185. — Ad secundum dicendum quod operationes artis mecha­
nic® ordinantur ad perfectionem exterioris materiæ et non
ad perfectionem operantis, nisi per accidens, inquantum scilicet
utitur eis quæ facit ; sed hoc accidit arti. Et ideo bene consiliari
de his, non est bene consiliari simpliciter, sed ad finem aliquem.
Et propter hoc secundum hoc non dicitur aliquis prudens sim­
pliciter, sed prudens in hoc.
186. ■— Ad tertium dicendum quod sicut idem secundum rem
est objectum intellectus inquantum est verum et voluntatis
inquantum est bonum ; ita etiam idem secundum rem diversa
ratione potest esse materia prudentiæ et aliarum moralium
virtutum : prudentiæ quidem inquantum est consiliabile, alia­
rum autem virtutum inquantum est agibile.

Solutio II
187. — AD SECUNDAM QUÆSTIONEM dicendum quod,
sicut dictum est, materia prudentiæ.est bonum operabile a nobis,
pertinens ad perfectionem animæ. Operatio autem animæ recta,
in qua perfectio ejus consistit quantum ad vitam activam
pertinet, in duobus consistit, scilicet in moderatione passio­
num animæ et in usu debito exteriorum rerum.
Quia ergo oportet virtutes morales haberi ad exsequendum
illud quod prudentia decrevit, oportet quod sint aliquæ virtutes
circa utrumque prædictorum. Circa passiones ergo moderandas
est temperantia et fortitudo et alia hujusmodi. Unde propria
materia temperantia* sunt passiones circa delectabilia tactus ;
fortitudinis autem timores et audaciæ in maximis terribilibus.

188. — AD PRIMUM igitur1 dicendum quod virtutes non omni­
no extinguunt passiones, sed moderant eas. Unde Philosophus
dicit in II Eth. (β2. 1104&. 24 ; 1. 3, e.), quod « quidam deter­
minant virtutes impassibilitales et quietes ; non bene autem. »
189. — Ad secundum dicendum quod virtutes istæ non dis­
tinguuntur ex rebus exterioribus, nisi quatenus circa eas contingit
animam diversimode passionibus allici. Unde passiones sunt
proxima materia, res autem exteriores sunt materia remota,
inquantum sunt objecta ipsarum passionum.
190. ■— Ad tertium dicendum quod aliæ virtutes non sunt
circa delectationes sicut circa materiam ; sed magis delectat io
est consequens actum virtutis.

1. β ed. « ergo ».

i

Solutio III
i
I

'

191. — AD TERTIAM QUÆSTIONEM dicendum quod non
solum oportet hominem moderari circa passiones interiores,
sed etiam circa actiones exteriores. Sed moderatio in eis potest
esse duplex.
Uno modo per ordinem ad agentem. Et sic eadem est ratio
moderandi actiones exteriores et interiores passiones. Unde hoc
pertinet ad alias virtutes quæ sunt circa passiones.
192. — Alio modo per ordinem ad alium cum quo est convi­
vendum. Et sic habet specialem rationem moderationis. Et ideo
requiritur specialis virtus. Unde ad hoc est justitia et illa quæ
ad justitiam reducuntur.
193. — Propria ergo materia justitiæ sunt operationes exte­
riores secundum quod ordinantur ad alterum. Bes autem exte­
riores, ut pecunia1 vel aliquid hujusmodi, sunt materia justitiæ
inquantum in usum veniunt; et ideo sunt materia remota.

»194. — AD PRIMUM igitur dicendum quod actus virtutum
primi et principales sunt actus interiores. Unde si ponimus
exteriores operationes materiam justitiæ, non erit idem actus
et materia.
Ad secundum patet solutio per id quod dictum est.
195. — Ad tertium dicendum quod, sicut ex dictis patet,
duplex est materia virtutum : scilicet remota, ut res exteriores quæ
veniunt in usum vitæ ; et proxima, ut passiones et operationes.
196. — Justitia igitur, secundum quod est specialis virtus,
ordinat materiam omnium aliarum virtutum remotam ; quia illæ
eædem res quæ sunt natæ inferre passiones violentas, possunt
assumi ut materia operationis ad alterum. Tamen quædam
assumuntur ut materia operationis ad alterum, quæ non multum
natæ2 sunt inferre passionem, sicut pecuniæ et hujusmodi.
Et ideo quidquid est materia exterior aliarum virtutum,
potest esse materia exterior justitiæ, sed non convertitur. Quan­
tum autem ad materiam proximam justitiæ specialis non circuit
materiam aliarum virtutum, quia ad ipsam non spectat qualiter
homo irascatur3, dummodo non percutiat.

i

1, RA « patientia ». -- -.

a « nata ». — .3. α « irascitur ».

ARTICULUS III
II-II, q. 47, a. 6-8 ; Viri. com., a. 12, ad 26 ; Virt. card., a. 1 ; lïorit., c. 8,1. 1 ;
VI Eth., I. 9.

197. AD TERTIUM SIC PROCEDITUR. Videtur quod
PRUDENTIA NON HABEAT ACTUM DISTINCTUM AB ALUS VIRTU­
TIBUS.

1. Quia, ut Philosophus dicit VI Eth. (£11. 1143% 3 ; 1. 9, d. %
« prudentia praeceptiva est ». Sed praecipere de operandis idem
videtur quod electio, quæ est actus virtutis moralis, ut dicit
Philosophus in VI Elh. (ζ 2. 1139% 22 ; 1. 2, e.). Ergo prudentia
non habet distinctum actum ab aliis virtutibus.
2. Præterea. Medium invenitur secundum rationem rectam
quæ pertinet ad prudentiam. Sed attingere medium in qualibet
materia est actus virtutis quæ est circa materiam illam. Ergo
actus prudentiæ non distinguitur ab actu aliarum virtutum.
3. Præterea. Ejusdem est operari circa finem et circa ea
quæ sunt ad finem. Sed aliæ virtutes faciunt rectam electionem
de propriis finibus. Ergo etiam dirigunt in hujusmodi quæ suiit
ad finem. Sed hoc pertinet ad prudentiam, ut dicitur in1 VI Eth.
(ζ 13. 1144% 8 ; 1. 10, i.). Ergo prudentia non habet actum dis­
tinctum ab aliis virtutibus.
4. Præterea. Secundum Philosophum in VI Eth. (ζ 2. 1139",
3 ; 1. 2, h. — 1140b, 7; 1. 4, f.), finis proximus virtutis est bona
operatio. Sed prudentia dirigit ad bonam operationem. Ergo
dirigit ad finem virtutis. Sed hoc pertinet ad alias virtutes2,
nt dicit Philosophus (II Elh. βζ>. 1106% 10 s. ; 1. 6, i.). Ergo
actus prudentiæ non distinguitur3 ab actibus aliarum virtutum.
5. Item. Videtur quod inconvenienter ponantur in Littera (2)
actus virtutum. Quia subvenire miseris est actus misericordiæ ;
præcavere autem insidias pertinet ad cautionem, quam Quidam
ponunt prudentiæ partem.
6. Item4. Perferre molestias non videtur actus fortitudinis essa.
Tum quia aggredi difficilia videtur esse virtuosius, et ita magis
ad fortitudinem pertinere5. Tum quia perferre non videtur
dicere actum, sed magis immobilitationem. Tum quia etiam5
perferre molestias videtur esse etiam aliarum virtutum actus,
ut patientiæ et caritatis quæ omnia sustinet, et mansuetudinis.
Tum etiam quia non circa quaslibet molestias est fortitucjo.
ut Philosophus probat in III Elh. (r 9. 1115% 6-7 ; 1. 14, a.
1.
om. « in ». — 2. α om. per homot. « Sed hoc pertinet ad alias virtutes *. 3. α « distinguuntur
4. Λ. « Turn etiarn ». — 5. α ad. ■ \ idetur ».—6 . δ Ν\ΊΊ■'·
om. « etiam ».

198. — RESPONSIO. Dicendum quod ad perfectionem virtutis
moralis tria sunt necessaria. Primum est præstitutio finis ;
secundum autem est inclinatio ad finem præstitutum ; tertium. est
electio eorum quæ sunt ad finem.
Finis autem proximus humanæ vitæ est bonum rationis in
communi. Unde Dionysius dicit in 4 cap. De diu. nomin. (n. 32 :
G. 3, 734 ; 1. 22, p. 468), quod malum hominis est contra ratio­
nem esse. Et ideo est intentum in omnibus virtutibus moralibus,
ut passiones et operationes ad rectitudinem rationis reducantur.
Rectitudo autem rationis naturalis est. Unde hoc modo præsti­
tutio finis ad naturalem rationem pertinet et præcedit pruden­
tiam, sicut intellectus principiorum scientiam. Et ideo dicit
Philosophus, VI Elh. (ζ 13. 1144», 31 ; 1. 10, m.), quod prudentia
habet principia fines virtutum.
199. — Sed hoc bonum rationis determinatur secundum quod
constituitur medium in actionibus et passionibus per debitam
commensurationem circumstantiarum : quod facit prudentia.
Unde medium virtutis moralis, ut in II Eth. (β 5. 1106b, 28 ;
1. 6, i.) dicitur, est secundum rationem rectam quæ est prudentia.
Et sic quodammodo prudentia præstituit finem virtutibus
moralibus et ejus actus in earum actibus immiscetur. Sed inclinatio in finem illum pertinet ad virtutem moralem quæ consentit
in bonum rationis per modum naturæ. Et hæc inclinatio in
finem dicitur electio, inquantum finis proximus ad finem ulti­
mum ordinatur. Et ideo dicit Philosophus (II Eth. β 6. 1106b,
36 ; 1. 7, b.), quod virtus moralis facit electionem redam.
200. — Sed discretio eorum quibus hoc bonum rationis consequi
possumus et in operationibus et in passionibus, est actus pru­
dentiæ. Unde præstitutio finis præcedit actum prudentiæ et
virtutis moralis ; sed inclinatio in finem, sive recta electio
finis proximi, est actus moralis virtutis principaliter, sed pru­
dentiæ originaliter.
Unde Philosophus dicit quod rectitudo electionis est in aliis
virtutibus a prudentia, sicut rectitudo in intentione1 naturæ
est ex sapientia divina ordinante naturam. Et secundum hoc
actus etiam prudentiæ immixtus est actibus aliarum virtutum.
Sicut enim inclinatio naturalis est a ratione naturali, ita incli­
natio virtutis moralis a prudentia. Electio autem eorum quæ
sunt ad finem, secundum quod electio importat præceptum
rationis de his prosequendis. Sed actus prudentiæ sibi proprius
est* distinctus ab actibus aliarum virtutum.
1. α « intentionis ».
contra αβγ8θικ.

— 2. Ed. « Sed actus prudentia1 proprius sibi est ct...
COMMENT. IN LIB. SENTENT. - III. — 35

201. — AD PRIMUM (ergo1 dicendum quod electio finis pro­
ximi pertinet ad virtutem moralem quantum ad hoc quod electio
ad appetitum pertinet ; sed electio eorum quæ ad illum finem
ordinantur, pertinet ad prudentiam quantum ad id quod cogni­
tionis est (VI Eth. ζ 13. 1144a, 8; 1. 10, i.). Electio enim aliquid
habet de cognitione et aliquid de appetitu.
202. —■ Ad secundum dicendum quod eligere medium, est
actus uniuscujusque virtutis in propria materia; sed praefigere
medium hoc, est actus prudentiæ.
203. — Ad tertium dicendum quod virtutis moralis inclinatio
convenit quodammodo cum inclinatione naturæ, et quodammodo
differt
Convenit quidem in hoc quod2 utraque inclinatio est in finem
determinatum. Differt autem in hoc quod in naturalibus sicut est
finis determinatus, ita et ea quæ sunt ad finem ; sed in virtuti­
bus moralibus est finis determinatus, non autem viæ ad finem,
quia potest medium inveniri in diversis diversimode.
Et quia naturalis inclinatio est semper uno modo, ideo3
inclinatio virtutis moralis non sufficit in ea quæ sunt ad finem,
sed oportet quod determinetur per virtutem cognitivam, scilicet
prudentiam.
204. — Ad quartum dicendum quod non quælibet operatio
est finis moralis virtutis, sed illa qua attingitur medium in quo
est bonum rationis. Sed operationes illæ in quibus quæruntur
debitæ circumstantiae ut inveniatur medium, sunt operationes
quæ sunt fines.
205. — Ad quintum dicendum quod Augustinus intendit
ponere actus virtutum secundum quod habentur hic differenter
quam in patria. Et ideo ponit actus virtutum respectu mali :
quod non erit in patria. Nec curat utrum sint actus principales
virtutis cui assignantur, dummodo ad ipsam vel ad aliquam
virtutem ei annexam, pertineant.
206. — Ad sextum dicendum quod perferre, secundum quod
dicitur actus fortitudinis, non dicit immobilitatem, sed elec­
tionem immorandi in molestiis propter bonum virtutis sine
perturbatione immoderati timoris. In quo differt ab aliis virtu­
tibus ; quia caritas facit imperturbatum contra odium, mansue­
tudo contra iram, patientia contra tristitiam.
Et hic4 quidem, ut Philosophus dicit in III Eth. (y 12. 1117a,
32-35 ; 1. 18, b.), est magis actus fortitudinis quam aggredi
difficilia, quanto est difficilius præsentia mala non fugere
1. Ed. « igitur ». — 2. Ed. « quia

-- 3. a nd. « illa ». — 4. a ont. « hic ».

quam insurgere in mala quæ nondum afficiunt. Quamvis autem1
fortitudo sit contra molestias mortis principaliter, tamen etiam
secundario est circa2 omnes alias molestias3, quia in omnibus
foriis bene se habet, ut dicit Philosophus in III Eth. (γ 12.
1117“, 29 s. ; 1. 18, a.).
ARTICULUS IV

Quæstiuncula I
1-11, q. 56, a. 1, 3 ; Virt. com., a. 3, 7.

207. — AD QUARTUM SIC PROCEDITUR. Videtur quod
NULLA POTENTIA ANIMÆ SIT

SUBJECTUM

ALICUJUS

VIRTUTIS.

1. Forma enim simplex, ut dicit Boetius (lib. De Trinit.,
c. 2 ; L. 64, 1250), subjectum esse non potest. Sed potentiæ animæ
sunt formæ simplices. Ergo non possunt esse subjectum virtutis.
2. Præterea. Cujus est operatio, ejus est habitus. Sed potentiæ
non est operatio, sed suppositorum. Ergo potentiæ animæ non
sunt subjecta habituum virtutum.
3. Præterea. Virtute recte vivitur, secundum Augustinum
(1. II De lib. arbr., c. 19, n..50; L. 32, 1268). Sed vita non est
per potentiam animæ, sed magis per essentiam. Ergo virtutes
non sunt in potentiis sicut in subjecto.
208. ■— SED CONTRA. Virlus est ultimum potentiæ, secundum
Philosophum in D Cæli et mundi (ali. 281 », 11 ; 1. 25, n. 4). Sed
ultimum est in eo cujus est ultimum. Ergo virtus est in potentia
animæ sicut in subjecto.

Quæstiuncula II
I-IJ, q. 56, a. 4 ; a. 5, ad 1 ; Fer, a. 24, a, 4, ad 9 ; Virt. com., a. 4 ; a. 10, ad 5.

209. — ULTERIUS. Videtur quod temperantia et for­
titudo non sint in irascibili et concupiscibili.
1. Quia, secundum Philosophum, (II Eth., β 9. 1109», 20 ;
1. 11, a.), virtus moralis facit electicnem rectam. Sed electio
non est actus irascibilis et6 concupiscibilis, sed liberi arbitrii.
Ergo non sunt in irascibili et concupiscibili sicut in subjecto,
sed in libero arbitrio.
2. Præterea. Illud quod est perpetuæ corruptionis, non potest
1. αβ RA. « etiam ", contra y80tK ISVPF. — 2. Ed. « contra » confia
3. a ad. « et ». — 4. αβγδ « principio ». — 5. F. om. « et ».

αβγΰ. —■

esse subjectum virtutis. Sed sensualitas, cujus partes sunt
irascibilis et concupiscibilis, perpetuæ corruptionis est ; unde
significatur1 per serpentem. Ergo irascibilis et concupiscibilis non
sunt subjectum alicujus virtutis.
3. Præterea. Irascibilis et concupiscibilis sunt imperatæ a
ratione. Sed inconveniens est ponere quod actus virtutum
imperentur a naturali ratione. Ergo non sunt aliquæ virtutes
in irascibili et concupiscibili2.
4. Præterea. Virtutes humanæ debent esse in eo per quod
homo ab aliis distinguitur. Sed hoc est ratio. Ergo omnes sunt
in ratione et3 non in irascibili et4 concupiscibili.
5. Præterea. Contraria nata sunt fieri circa idem. Sed pecca­
tum mortale opponitur virtuti. Cum ergo ejus subjectum non
possit esse nisi ratio vel voluntas, quia omne peccatum in volun­
tate est, nec virtus poterit esse in irascibili et concupiscibili.
6. Præterea. Sicul appetitiva sensibilis deservit voluntati
et rationi ; ita apprehensiva sensibilis intellectui. Sed in apprehensivis sensitivæ partis non ponitur aliqua virtus. Ergo nec in
appetiva sensibili.

210. — SED CONTRA. Philosophus in I Elh. (a 13. 1103a,
20-22 ; 1. 20 k.), distinguit virtutes morales et intellectuales ;
et morales distinguit secundum rationale per essentiam et per
participationem. Sed rationale per partipationem est in irasci­
bili et concupiscibili. Ergo, etc.
211. — Præterea. Philosophus (VII Elh., η 11. 1152a,
1 ; 1. 9, n.j, assignat differentiam inter continentem et tempe­
ratum ; quia continens patitur et non deducitur, temperatus
autem non patitur. Sed hoc non potest esse nisi in temperato
sit aliquid in illa vi in qua sunt natæ esse passiones. Cum ergo
passiones in irascibili et concupiscibili sint, videtur quod in
irascibili et concupiscibili sit aliqua virtus.

Quæstiuncula III
l,-q. 21, a. 2, ad I ; 1-11, q, 56, a. 6 ; Il-II, q. 58, a. 4 ; a. 8,ad 1 ; Mal. q. 4, a. 5,
ad 4 ; Virt. com., a. 5 ; V Elh., 1. 1.

212. ·— ULTERIUS. Videtur quod justitia sit etiam in
irascibili .et concupiscibili.
1. Quia justitia est moralis virtus, cujus subjectum est ratio­
nale per participationem, quod est irascibilis et concupiscibilis.
Ergo justitia est5 in irascibili et concupiscibili.
1. Ed. «signatur).- 2. Ed. om. « et concupiscibili »
« et ». — 4. β « aut ». - 5. a « erit ».

y ad. «in». — 3. Ed. om.

2. Præterea. Tres sunt vires motivæ : rationalis, irascibilis
et concupiscibilis. Sed justitia non est in rationali, quia non
est virtus cognitiva. Ergo est in irascibili vel concupiscibili.
3. Præterea. Voluntas se habet aequaliter ad omnia opera
virtutum, quia omnes virtutes sunt habitus voluntarii. Ergo
eadem ratione vel omnes virtutes sunt in voluntate, vel nulla.
Non autem omnes virtutes sunt in voluntate, quia fortitudo
est in irascibili, temperantia in concupiscibili. Ergo justitia non
est1 in voluntate nec in ratione, ut dictum est ; ergo est in irasci­
bili vel concupiscibili.
4. Præterea. In illa vi2 est virtus aliqua sicut in subjecto ad
quam pertinet materia virtutis. Sed materia justitiæ pertinet
ad irascibilem et concupiscibilem, quia quantum ad materiam
exteriorem circuit actus aliarum virtutum, ut dictum est. Ergo
est in irascibili et3 concupiscibili.
213. — SED CONTRA. Anselmus dicit {Dial, de verit., c. 12 ;
L. 158, 482) quod « justitia est rectitudo voluntatis propter se
servata ». Sed rectitudo voluntatis est in voluntate sicut in sub­
jecto. Ergo justitia est in voluntate, et non in irascibili et4
concupiscibili.
214. —Præterea. Justitia consistit in ordine ad alium. Sed
ordinare non est nisi rationis. Ergo justitia non est in irascibili
ets concupiscibili, sed in ratione.

Quæstiuncula IV
I-II, q. 56, a. 2, ad 3 ; a. 3 ; ΙΙ-Π, q. 47, a. 1, 2 ; VI Eth., 1. 4.

215. — ULTERIUS. Videtur

QUOD PRUDENTIA NON SIT

IN

RATIONE.

1. Quia, sicut dicit Philosophus in VI Eth. (ζ 11. 1143a, 8 ;
1. 9, d.), prudentia præceptiva est. Sed praecipere pertinet ad
voluntatem, quæ est motor omnium virium, ut dicit Anselmus.
(De Concord. Præsc. Dei cum lib. arb. ; cap. 11 s. ; L. 158, 534.)
Ergo prudentia est in voluntate sicut in subjecto.
2. Præterea. Eligere videtur esse actus prudentiæ. Sed elec­
tio non® est actus rationis, sed liberi arbitrii, quod est idem
quod voluntas. Ergo prudentia non est in ratione sicut in sub­
jecto, sed in voluntate.
3. Præterea. Habitui qui est in ratione sicut in subjecto,
magis opponitur error involuntarius quam error voluntarius,
1. F. om. « est ». — 2. α « potentia ve] vi ». — 3. α « vel ». —- 4. α « vel ». —
5. α · vel ». — 6. a « Electio vero ».

sicut magis est vituperabilis grammaticus si involuntarius
solæcizet quam si voluntarius. Sed magis opponitur prudentia*
peccatum quod quis voluntarie committit, quam illud quod
quis involuntarius facit. Ergo prudentia non est in ratione
sicut in subjecto, sed magis in voluntate.
216. ■— SED CONTRA est quod Philosophus dicit in VI Eth.
(ζ 5. 1140b, 4 ;) quod « prudentia est reda ratio operabilium ».
217. — Præterea. Partes prudentiae, secundum Tullium
(lib. II De inveni., c. 53), assignantur memoria, inielligenlia.
providentia. Sed hæc non pertinent ad voluntatem, sed ad ratio­
nem. Ergo prudentia non est in voluntate, sed in ratione.

Solutio I
218. - RESPONSIO. Dicendum AD PRIMAM QUÆSTIONEM
quod substantia quæ est subjectum omnium recipit quædam
accidentia mediantibus aliis, et quædam causantur ex principiis
substantiae, mediantibus aliis accidentibus ; sicut colorem
recipit mediante superficie, et ex principiis corporis mixti
causatur sapor mediante calido et frigido.
Unde subjectum alicujus accidentis potest dupliciter assignari.
Uno modo substantia quæ est primum fundamentum acciden­
tium. Et sic habitus virtutum non sunt in potentiis sicut in
subjecto, sed magis in ipsa anima vel etiam conjuncto.
219. — A lio modo dicitur accidens quo mediante inest alterum
accidens substantiae, esse subjectum illius, sicut superfieres
coloris. Et hoc1 modo habitus virtutum dicuntur esse in potentiis
sicut in subjecto ; quia habitus ordinantur ad actus, actus autem
egrediuntur ab essentia animæ mediante potentia.
220. — AD PRIMUM igitur2 dicendum quod forma quæ neque3
habet materiam ex qua neque in qua, nullo modo potest esse sub­
jectum. Forma autem quæ habet materiam in qua, quamvis
non habeat materiam ex qua, potest esse subjectum non sicut
primum sustinens accidens, sed sicut id quo mediante accidens
substantiæ inest.
221. — Ad secundum dicendum quod quamvis operatio non
sit potentiæ sicut operantis, est tamen potentiæ sicut principii
operationis quo quis operatur.
222. — Ad tertium dicendum quod vivere uno modo dicitur
esse viventis (De an. β 4. 415b, 13 ; 1. 7, n. 319). Et hoc modo vivere
non est per potentias, sed per essentiam animæ.
1. F.

om. « hoc ». ■— 2. β ed. « ergo ». — 3. α « non ».

Alio modo dicitur vivere operatio viventis. Et sic vivere est
per potentias quæ sunt operationum vitæ principia.

Solutio II
223. ■— AD SECUNDAM QUÆSTIONEM dicendum quod
virtutes humanæ sunt quibus opus hominis bonum redditur.
Unde in omni potentia quæ est principium humani operis
oportet esse habitum virtutis quo opus ejus bonum redditur
(II Eth. β5. 1106a, 15; 1. 6, b.l ; alias non esset sufficienter
homo per virtutem perfectus.
224. ■— Principium autem humani operis est omnis potentia
in qua aliquid rationis invenitur, a qua homo habet quod homo
sit. Unde cum in irascibili et concupiscibili quæ sunt partes
sensibilis appetitus, sit aliquid rationis participative, inquantum
rationi obedire possunt — quod non est de potentiis nutritivæ
partis — oportet quod in irascibili et concupiscibili sint aliquæ
virtutes sicut in subjecto, quibus efficitur ut facile rationi obediant illæ potentiæ in quibus sunt : quod quidem contingit
inquantum passiones reprimuntur ut non rationeiq. perturbent.
Unde in illo qui passiones vehementiores patitur, sed non
deducitur, est quidem habitus in ratione qui tenet eam ne dedu­
catur, non autem in viribus illis in quibus sunt passiones ; sicut
patet in continente. Et ideo continens seu abstinens, non est
perfecte virtuosus, sed temperatus vel mitis, in quo non solum
superior pars est perfecta ut deduci non possit, sed etiam inferior
moderata ut passiones vehementes non insurgant.
225. — Et ideo in quacumque potentia est passio circa quam
est virtus aliqua, illa potentia est subjectum illius virtutis ;
sicut concupiscibilis, temperantiæ ; fortitudinis autem et man­
suetudinis, irascibilis.
226. ■— AD PRIMUM igitur dicendum quod electio, secundum
Philosophum in VI Eth. (ζ 2. 1139b, 4 ; 1. 3), est appetitus et
intellectus sive rationis1 — completur enim in appetitu, præcedente inquisitione rationis. ■— Unde omnis appetitus ad quem
potest pervenire rationis imperium, particeps electionis esse
potest, inquantum hujusmodi ; et præcipue illius electionis
quæ est de fine, quamvis non sit electio de qua loquitur Philo­
sophus.
227. — Ad secundum dicendum quod sensibilis appetitus,
secundum quod in natura sua consideratur, dicitur sensualitas,
et sic est perpetuæ corruptionis et secundum ipsum non differt
4. α

homot. « rationis... Unde ».

homo a brutis nec potest esse subjectum virtutis ; non oulem
secundum quod est participans aliqualiter ratione, et ideo nihil
prohibet sic in eo esse virtutem sicut in proximo subjecto.
228. — Ad tertium dicendum quod virtutes quædam sunt
acquisitæ et quædam gratuitae.
Virtutibus autem acquisitis nobilior est naturalis ordinatio
in ratione et voluntate ad bonum. Unde non est inconveniens,
si a naturali potentia earum actus imperentur, cum ex hoc sint
virtutes in inferioribus partibus quod superioribus in eo quod
naturale est eis, obediunt.
Sed virtutes infusæ sunt nobiliores potentiis naturalibus. Eis
tamen omnibus nobilior est caritas quæ est in voluntate, qua
mediante ratio inferioribus viribus præcipit. Et ideo non est
inconveniens quod a caritate motus aliarum virtutum etiam
imperentur.
229. — Ad quartum dicendum quod homo distinguitur a
brutis non solum in eo quod est rationale essentialiter, sed etiam
in eo quod est rationale per participationem.
230. — Ad quintum dicendum quod non dicitur peccatum
mortale semper esse in ratione quasi omnis actus peccati mortalis
sit actus rationis elicitive, cum etiam in actibus exteriorum
membrorum possit esse mortale peccatum ; sed quia nullus
actus peccati mortalis rationem accipit, nisi consensus adveniat.
Et similiter nullus actus potest esse virtutis, nisi a ratione ordi­
netur. Et hoc est esse virtutem in inferioribus potentiis, inquan­
tum participant ratione.
231. — Ad sextum dicendum quod apprehensivæ sensitivæ
aliter serviunt intellectui quam appetitivæ sensitivæ rationi
et voluntati. Apprehensive enim sensitiva servit intellectui
ministrando ei suum objectum, et ideo magis intellectus parti­
cipat aliquid a sensu quam e converso ; sed appetitiva sensibilis
servit voluntati et rationi quasi moventi et sic participat aliquid
ab ea ; et ideo est aliqualiter rationalis, scilicet participative,
non autem vis apprehensiva sensibilis. Et propter hoc apprehen­
sive sensibilis non potest esse subjectum virtutis, sicut appeti­
tiva sensibilis.
Solutio III

I ί
I
1 î
ï ί

232. — AD TERTIAM QUÆSTIONEM dicendum quod
justitia non potest esse in irascibili et concupiscibili sicut in
subjecto, cum non sit circa passiones. Ad ipsam enim non
pertinet moderari passiones, sed exteriores actiones quæ sunt1
ad alterum.
1.

a ad «circa ipsum»

233. — Unde oportet quod sit in illa potentia sicut in subjecto
ad quam pertinet usus rerum exteriorum in ordine ad alterum.
Uti autem actus1 voluntatis est secundum Augustinum (X de
Trin., c. 11 ; L. 42, 982) ; sed non absolute secundum quod
voluntas est finis, sed secundum quod præsupponit collationem
rationis ordinantis ad alterum. Et ideo in voluntate hoc modo
accepta, est justitia sicut in subjecto.
234. — In voluntate enim, secundum quod est finis, non potest
esse aliqua virtus moralis, quia ad bonum civile et naturale
hominis, voluntas naturalem inclinationem habet sicut in pro­
prium objectum2. Sed secundum quod voluntas est eorum
quæ sunt ordinata ad finem, sic in voluntate potest esse moralis
virtus, scilicet justitia, sicut et prudentia in ratione cognitiva.
235. — Hoc autem quod dictum est de subjecto justitiæ,
consonat omnibus quæ dicuntur ab3 Aliis de subjecto justitiæ.
Quidam enim4 dicunt eam esse in ratione : quod non potest esse5
secundum quod ratio est cognitiva potentia, sed secundum quod
ratio comprehendit et cognitionem et affectionem : secundum
quod dicitur quod voluntas in ratione est.
236. ■—Alii vero dicunt quod est in tota anima : quod quidem
verificatur inquantum voluntas est universalis motor omnium
virium animæ. Unde etiam Commentator in V Eth., (cap. ult.,)
dicit quod est in rationali et concupiscibili.
237. — Et similis ratio est de omnibus virtutibus quæ non6
sunt circa passiones, sed circa operationes, sicut liberalitas,
magnificentia et hujusmodi.
238. — AD PRIMUM igitur dicendum quod rationale per
participationem non solum dicitur irascibilis et concupiscibilis,
sed universaliter appetitus, ut ibidem dicit. Et ideo voluntas
quamvis per essentiam sit in parte intellectiva, tamen quantum
ad actum aliqualiter7 ratione participat, et præcipue secundum
quod est eorum quæ sunt ad finem, in quæ intendit secundum
quod a ratione præordinata sunt ; et ideo potest esse subjectum
virtutis moralis.
239. — Ad secundum dicendum quod rationale comprehendit
non solum rationem cognitivam, sed etiam voluntatem ; et sic
justitia est in rationali sicut in subjecto.
240. — Ad tertium dicendum quod quamvis voluntas æqualiter habeat imperium super omnes materias8 et actus virtutum ;
1. RA. « Ubi jam actus ». —■ 2. Ed. « subjectum ». — 3. α « de ». — 4. αβ «con­
donat omnibus quæ dicuntur ab Aliis. De subjecto enim justitiæ Quidam dicunt...»
— Ô. F. om. per homol. « in ratione : quod non potest esse ». — 6. F. om. « non ». —
7. RA. « æqualiter ». — 8. a « naturas ».

tamen materiæ quarumdam virtutum, sicut passiones, pertinent
etiam ad alias potentias immediatius. Et ideo virtutes quæ
sunt principaliter circa passiones, sunt in illis potentiis sicut
in subjecto.
Sed materiæ quarumdam virtutum non pertinent ad aliam
potentiam nisi ad voluntatem. Et ideo virtutes quæ sunt circa
illas materias, sunt in voluntate sicut in subjecto.
241. — Ad quartum dicendum quod materiæ aliarum virtu­
tum possunt esse materia justitiæ non secundum quod passio­
nem inferunt, sed secundum quod veniunt1 in usum operationis
ad alterum.
Solutio IV
242. — AD QUARTAM QUÆSTIONEM dicendum quod
prudentia est in ratione cognitiva practica sicut in subjecto.
Sed sciendum quod sicul in voluntate non potest esse virtus
moralis ex parte illa qua est finis, propter naturalem inclinatio­
nem, ila etiam nec in ratione ex parte illa qua8 est de fine,
quia finis est principium in operativis. Unde sicul in ratione
speculativa sunt innata principia demonstrationum, ila in
ratione practica sunt innati fines connaturales homini ; unde
circa illa non est habitus acquisitus aut infusus, sed naturalis,
sicut synderesis, loco cujus Philosophus in VI Elh. ({2. 1139a.
18 ; 1. 2, b.), ponit intellectum in operativis. Relinquitur igitur
quod prudentia sil in ratione practica secundum quod nego­
tiatur de illis quæ sunt ad finem.
243. — Sed quia naturalis inclinatio ad finem aliquem est ex
præstituente naturam qui talem ordinem naturæ tribuit, ideo
naturalis inclinatio voluntatis ad finem non est ex ratione, nisi
forte secundum naturalem communicantiam qua fit ut appetitus
rationi conjunctus naturaliter tendat ad conformandum se
rationi sicut regulæ ; et ex hoc est quod voluntas est naturaliter
inclinata ad finem, qui naturaliter est rationi inditus. Unde
cum negotiatio de his quæ sunt ad finem, præsupponat naturalem
cognitionem finis, quæ sequitur naturalem inclinationem volun­
tatis in finem ; oportet quod habitus perficiens rationem nego­
tiantem de his quæ sunt ad finem, præsupponat inclinationem
appetitus in3 finem : quæ quidem inclinatio in appetitu superiori.
scilicet4 voluntate, est naturalis ; in appetitu autem inferiori
est ex assuetudine5, vel ex Dei dono, quantum ad sui comple­
mentum ; sed aliqua ejus inchoatio etiam est a natura, inquantum
est naturaliter obaudibilis rationi.
1. α « conveniunt ». — 2. αβ « quæ », contra γδύικ et ed. — 3. Ed. « ad ». —
4. a ad. « a », β ad. « in ». — 5. a « assuefactione ».

244. — In hoc igitur differt prudens a continente ; quia con­
tinens habet perfectam rationem de his quæ sunt ad finem,
præsupposita tamen naturali inclinatione voluntatis ad finem ;
prudens autem1 præsupposita inclinatione quæ est ex virtute
acquisita vel infusa in potentiis inferioribus. Et ideo prudentia,
ut dicit Philosophus, VI Eth. (ζ 13. 1144a, 31 ; 1. 10, m.)
habet sua principia in aliis virtutibus moralibus.
245. ■— AD PRIMUM igitur dicendum quod ratio etiam
præcipit mediante voluntate, inquantum sentential aliquid esse
faciendum.
246. ■— Ad secundum dicendum quod eligere est actus prudentiæ quantum ad id quod est de cognitione in electione.
247. — Ad tertium dicendum quod hoc convenit prudentiæ,
inquantum præsupponit inclinationem voluntatis et inferiorum
virium.
ARTICULUS V
ΙΙ-ΙΙ, q. 47, a. 6.

248. — AD QUINTUM SIC PROCEDITUR. Videtur

quod

ALIÆ VIRTUTES CARDINALES NON REDUCANTUR AD PRUDENTIAM
SICUT AD PRINCIPALIOREM ET CAUSAM.

1. « Scire enim, ut dicit Philosophus in II Eth. (β 3. 1105b,
2 ; 1.), parum aut nihil facit ad virtutem. » Sed « prudentia quædam
scientia esi », ut in2 IV Top. (2. 122a, 31) dicitur. Ergo ipsa
minimum habet de ratione virtutis.
2. Præterea. Per virtutes morales sanantur animæ passiones.
Sed ad hoc quod aliquis corporaliter sanetur, non est necesse
quod ipse scientiam medicinæ habeat, sed sufficit quod aliquis
alius habeat ; et ipsa sanatio melius valet quam scientia medi­
cinæ, quia finis ejus est. Ergo non est necessarium ad virtutem
quod aliquis prudentiam habeat ; et etiam ipsa est minus prin­
cipalis inter alias virtutes.
3. Præterea. Secundum Philosophum in II Mela, (a 1. 993b,
24-25 ; 1. 2, n. 292, s.), eorum quæ communicant in nomine et
definitione, illud cui per prius convenit nomen, est maximum
in illo genere et causa aliorum. Sed nomen virtutis, secundum
Boetium, ad alias virtutes a fortitudine derivatur. Unde et
Sap., vin, per virtutem fortitudo intelligitur. Ergo fortitudo
est principalior inter omnes alias virtutes, et non prudentia.
1. αβ RA. « etiam », contra yS NVPF. — 2. β om. « in ».

4. Præterea· Illud propter quod intermittitur aliud, est prin­
cipalius eo. Sed propter justitiam intermittuntur omnes aliæ
virtutes, ut probat Tullius in I De officiis (c. 10). Ergo ipsa est
principalior et non prudentia.
5. Præterea. Si1 oppositum in opposito, et propositum in pro­
posito2, ut docet Philosophus in II Top. {β 8. 114», 3 s.). Sed
oppositum temperantiæ est maxime vituperabile et turpe, ut
dicit Philosophus in III3 Eth. (y 15. 1119», 25 s. ; 1. 22, c.).
Ergo temperantia est maxime laudabilis, et non prudentia.
6. Præterea. Philosophus dicit in VI4 Eth. (ζ 13. 1144», 31 ;
1. 10, m.), quod principia prudentiæ sunt in virtutibus moralibus.
Sed principia sunt potiora his quæ sunt ex principiis. Ergo aliæ
virtutes morales sunt prudentia digniores.
249. — SED CONTRA. In quolibet genere illud quod dirigit,
nobilius est. Sed ad prudentiam pertinet dirigere in omnibus
virtutibus moralibus, ut patet per definitionem virtutis in II Eth.
(β 6. 1106b, 36 s. ; 1. 7, b.) positam. Ergo ipsa est nobilior aliis
virtutibus.
250. —Præterea. Habitus proportionatur potentiis in quibus
sunt. Sed ratio, in qua est prudentia, est superior aliis viribus,
in quibus sunt aliæ virtutes. Ergo prudentia est nobilior aliis
virtutibus.
251. — Præterea. Gregorius dicit (I Morat., c. 32, n. 45;
L. 75, 547) : « Virtus quæ plus se posse conspicit, ea sine mode­
ramine rationis deterius in præceps ruit5. » Sed moderatio rationis
ad prudentiam pertinet. Ergo sine prudentia aliæ virtutes quanto
majores sunt, tanto magis nocent ; et ita videtur quod prudentia
sit potissima inter alias virtutes.

252. ■— RESPONSIO. Dicendum quod prudentia inter alias
virtutes cardinales principalior est, et ad ipsam reducuntur
omnes aliæ quasi ad causam. Unde Antonius dicit (in Vitis
Patrum, lib. IV, c. 42 ; L. 73,841. Collai. Patrum, 2, cap. 2 ; L. 49,
526) quod discretio quæ ad prudentiam perlinet est genitrix et
custos et moderatrix virtutum.
253. — Et hoc sic patet. Virtus enim, ut dicit Tullius (II De
Invent.5, c. 53); movet in modum naturæ, scilicet per quamdam
inclinationem affectus. Omnis autem naturæ inclinatio præexi1. /ÏF. « sicut » contra ay§ et RANVP. — 2. Cfr. Mal. q. 4, a. 6, arg. 6 ; q. 13,
a. 4, sed contra 2. — 3. αβγά « iv ». — 4. αβγδ « vu ». — 5. Migne : « quo plus s*·
posse conspicit, eo virtus sine rationis moderamine deterius in præceps ruit ». Ed.
a eo... qua... ». — 6. F. « Rhet. lib III ».

git aliquam cognitionem quæ et finem præstituat et in finem
inclinet et ea quibus ad finem pervenitur provideat : hæc enim
sine cognitione fieri non possunt. Propter quod etiam a Philo­
sophis dicitur opus naturæ esse opus intelligentiæ ; alias ea
quæ natura fiunt1, a casu acciderent.
254. — Et per hunc modum oportet quod per rationem quam
perficit prudentia et rectam facit, præstituatur finis aliis virtu­
tibus1 non solum communis, sed etiam proximus qui est attin­
gere medium in propria natura. Medium autem secundum ratio­
nem rectam determinatur, ut in II Elh. (ββ. 1107a, 1 ; 1. 7, b.),
dicitur.
255. —Secundo, per rationem rectam est inclinatio earum in
finem proprium, quæ est intentio finis in virtutibus acquisitis,
inquantum ex operibus ratione regulatis habitus virtutis prædictam inclinationem causans inducitur ; et quantum ad hoc
dicitur genitrix virtutum.
256. — Tertio per prudentiam rectificatur via unicuique virtuti
quæ tendit in finem, inquantum per consilium et electionem segre­
gantur utilia a nocivis respectu finis virtutis ; et quantum ad hoc
dicitur mediatrix et custos virtutum.
Unde Gregorius, II Moralium (c. 463 ; L. 75, 588) dicit :
« Nisi virtutes reliquæ ea quæ appetunt, prudenter agant, virtutes
esse nequaquam possunt. »
257. — AD PRIMUM igitur1 dicendum quod est duplex
scientia. Una in universali. Et hæc quidem facit ad virtutem
vel parum’ si sit de operibus virtutis ; vel nihil, si sit de aliis quæ
ad virtutem non pertinent.
258. — Alia scientia est directiva in particulari operatione, quam
corrumpit delectatio5 faciens ignorantiam electionis. El hæc
scientia multum facit ad virtutem, immo sine hac non est virtus
nec hæc sine virtute, et hæc pertinet ad prudentiam ; quia, ut
Philosophus dicit in V Eth. (ζ 5. 1140», 13 s. ; 1. 4, h.), existi­
mationem prudentiæ corrumpit delectatio.
259. ■— Ad secundum dicendum quod sanitas corporalis non
indiget arte medicinæ ad perficiendum opera sani hominis ; et
ideo sic ad sanitatem habendam non indiget homo ut ipse medi­
cinam habeat.
Sed actum virtuosi non potest homo facere nisi per prudentiam;
quia quanto virtus est intensior, tanto est magis nociva, nisi
adsit discretio prudentiæ, ut dicit Philosophus (VI Eth. ζ 13.
1144», 9 ; 1. 11, a.), et patet ex auctoritate Gregorii inducta.
1. α « sunt vel fiunt ». — 2. α ad. « et ». — 3. N. « cap. 25 ». — 4.
5. RANV « dilectio ».

β « ergo ». —

260. —■ Ad tertium dicendum quod virtus est nomen generis ;
sed virtus humana vel virtus moralis, est nomen speciei. Quamvis
ergo id8 quod est virtutis2, inquantum est virtus, sit principalius
in fortitudine propter difficultatem, tamen quod sit virtus
moralis vel humana hoc habet a ratione per quam homo est
homo et electionem habens suorum operum, ut dicitur in VI Elh.
(C 2. 1139b, 4 ; 1. 2, i.).
261. ■— Ad quartum dicendum quod hoc quod dicit Tullius
intelligendum est de justitia legali quæ attendit bonum com­
mune : de qua etiam dicit Philosophus, in V Elh. (e 3. 1129»,
26-28 ; 1. 2, d.), quod est lucidior aliis virtutibus, sicut lucifer
aliis stellis. Hoc autem non dicitur per comparationem virtutis
ad virtutem, sed per comparationem privati boni quod attendit
virtus simpliciter, ad commune bonum.
262. — Ad quintum dicendum quod in contrariis non semper
est consequentia in ipso, sed quandoque consequentia e contrario :
quod contingit præcipue in illis quæ sunt ordinata ad invicem
secundum perfectum et magis perfectum ; et ideo illud quod de
perfectione majoris boni diminuit, est minus malum quam hoc
quod etiam ipsum parvum bonum quod restat, tollit.
263. — Ad sextum dicendum quod sicut ratio speculativa
procedit ad conclusionem ex principiis per se notis, ita ratio
prudentias procedit ad electionem et consilium de his quæ sunt
ad finem, ex fine ; et ideo dicuntur fines aliarum virtutum esse
principia prudentiæ.
Hi tamen fines præexistunt in ratione essentialiter ; quia ad
hoc tendit virtus moralis ut appetitus rationi concordet. Unde
his finibus maxime3 prudentia quæ rationem perficit, est affinis.

QUÆSTIO III

DE PARTIBUS VIRTUTUM CARDINALIUM
Deinde quæritur de partibus virtutum cardinalium.

Et circa hoc quæruntur quatuor.
Primo, de partibus prudentiæ.
Secundo, de partibus temperantiæ.
Tertio, de partibus fortitudinis.
Quarto, de partibus justitiæ.
1. Ed. «illud ». — 2. Ed. « virtus ». — 3. RA. « maxima ».

DISTINCTIO XXXIII, QUÆST. Ill, ART. I

1071

ARTICULUS I

Quæstiuncula I
I, q. 22, a. 1 ; II-II, q. 48 ; q. 49, a. 1, 2, 6 ; Ver. q. 5, a. 1 ; de Mem., 1. 1, n. 298-299

264. — AD PRIMUM SIC PROCEDITUR. Videtur

ouod

PARTES PRUDENTIÆ A TuLLIO MALE ASSIGNENTUR.

1. Dividit enim (lib. II De inveni., c. 53) prudentiam in memo­
riam praeteritorum, intelligentiam præsenlium et providentiam
faturorum, Prudentia1 enim, secundum Philosophum in VI Eth.
(ζ 8. 1141b, 8-9 ; 1. 6, f.), non se extendit ultra humana bona.
Sed inlelligenlia est etiam divinorum. Ergo non potest esse
pars prudentiæ.
2. Præterea. Ad prudentem ut dicitur in VI Eth., (ζ 8. 1141b, 9 ;
1. 6, f.), præcipue pertinet bene consiliari. Sed consilium non
est de præteritis. Cum igitur2 memoria sit praeteritorum, videtur
quod memoria non sit pars prudentiæ.
3. Præterea. Providentia idem videtur quod prudentia.
Ergo non debet ei assignari ut pars.

Quæstiuncula II
I, q. 22, a. 1 ; II-II, q. 48 ; q. 49, a, 3 ; a. 6-8 ;

q. 5, a. 1.

265. ------ ULTERIUS. A Quibusdam assignantur partes pru­
dentiæ providentia, cautio, circumspectio, docilitas.
Et videtur quod male.

1. Quia ad quemlibet actum prudentiæ oportet omnia præ­
dicta concurrere. Sed habitus distinguuntur per actus. Ergo
non sunt virtutes distinctæ ab invicem.
2. Præterea. Docilitas est ex natura. Sed prudentia est virtus
acquisita, vel infusa. Ergo non debet poni pars ejus.
3. Præterea. Cavere oppositum pertinet ad quamlibet
virtutem. Ergo cautio non debet poni magis pars prudentiæ
quam aliarum virtutum.
Quæstiuncula III
II-II, q. 51, a. 1-4.

266. — ULTERIUS. Philosophus in VI Elh. (ζ 10-13 ;
1. Ed. « providentia », -— 2. α « ergo ».

1142», s. ; 1. 8-9), adjungit prudentiæ tres, scilicet eubuliam,
synesim et gnomen1.
Et videtur quod male.
1. Quia ipse dicit in eodem lib. (ζ 5. 1140a, 30-31 ; 1. 4, c.),
quod « prudens est totaliter consiliativus ». Sed eubulia, ut ipse
dicit, est bona consiliatio. Ergo eubulia idem est quod prudentia,
et non pars ejus.
2. Præterea. Synesis est bona dijudicatio. Sed judicium in
operabilibus est ipsa electio. Cum igitur eligere recte sit prudentiæ
proprium, videtur quod synesis sit idem quod prudentia.
3. Præterea. Damascenus, in III lib. (De fide, c. 14; G. 94.
1046), dicit quod gnome2 idem est quod sententia. Sed sententia
ad judicium pertinet. Ergo videtur quod synesis et gnome non
differant.

Quæstiuncula IV
. 11-11, q. 47, a. 11 ; q. 48 ; q. 50 ; VI Eth., 1. 7.

267. — ULTERIUS. A quodam Philosopho græco8 attri­
buuntur prudentiæ partes decem, scilicet eubulia, solertia,
providentia, regnativa, militaris, politica, œconomica, dialectica,
rhetorica, physica.
ET VIDETUR QUOD MALE.

1. Quia physica scientia quædam est de necessariis et de his
non est prudentia, ut dicit Philosophus in VI Eth. (i 6. 1141 »,
1 ; 1. 5, a.). Ergo physica non est pars prudentiæ.
2. Præterea. Dialectica et rhetorica artes quædam sunt et
scientiæ. Sed prudentia dividitur contra, scientiam et artem in
VI Eth. (ζ 6. 1140b, 34; 1. 5, a.). Ergo non sunt partes ejus.
3. Præterea. Philosophus dicit in VI Eth. (loc. cit.), quod
politica est idem quod prudentia. Ergo non debet poni pars
ejus.
4. Præterea. Multa alia exercitia sunt in civitatibus quam
militaris Ergo non debet magis ipsa poni pars prudentiæ quam
alia civitatis officia, sicut est gubernatoria, negotiativa et
hujusmodi.
5. Præterea. Urbanitates, ut dicit Philosophus in VIII Eth.
(Θ 12. 1160a, 31 s. ; 1. 10, a.), sunt tres, scilicet regnum quando
unus præsidet ad utilitatem populi, leges condens ; arislocralia,
quando plures principantur in diversis officiis propter virtutem ;
1. αβ « gnomin » hic et ubique. — 2. αβ « gnomi » hic et ubique. — 3. Androni­
Rhodii in libro nepirrαθών quem præ manibus habere non contigit.

cus

limocratia1 quando divites æqualiter præsunt. In omnibus
autem istis est aliquid prudentiæ. Ergo non magis debuit ponere
regnalivam quam alias duas.

Solutio I

268. —RESPONSIO. Dicendum AD PRIMAM QUÆSTIONEM
quod omne totum ad tria genera reducitur, scilicet universale,
integrate et potentiate.
El similiter pars triplex invenitur dictis tribus respondens.
Integralis enim pars intrat in constitutionem totius, sicut
paries* domus. Universalis vero totius pars suscipit prædicationem totius, sicut homo animalis. Potentialis vero pars neque
prædicationem totius recipit, neque in constitutionem ipsius
oportet quod3 veniat, sed aliquid de potentia totius participat,
sicut patet in anima. Rationalis enim anima tota anima dicitur,
eo quod in ipsa omnes animæ potentiæ congregantur. Sensi­
bilis vero in brutis et in plantis vegetabilis dicuntur partes
animæ, quia aliquid de4 potentia animæ habent, sed non totum.
Unde dicitur in lib. I De plantis, (a 2. 817b, 24) quod non habent
animam, sed partes animæ.
269. ■— Et secundum hunc modum tripliciter assignantur partes
prudentiæ et aliis virtutibus. Uno enim modo assignantur ei
partes quasi integrates, cum scilicet partes virtutis alicujus
ponuntur aliqua quæ exiguntur ad virtutem, in quibus perfectio
virtutis consistit. Et hæ partes, proprie loquendo non nominant
per se virtutes, sed conditiones unius virtutis integrantes ipsam.
Alio modo, per modum partium subjectivarum. Et sic partes
illæ nominant quidem virtutes et ad invicem distinctas, sed non
quidem a toto cujus partes assignantur, quia illud de eis præ­
dicatur.
Tertio modo, per modum lotius potentialis, inquantum scilicet
aliquæ virtutes participant aliquid de modo qui principaliter
et perfecte invenitur in aliqua virtute. Et hoc patebit per
singula.
270. — Sic igitur dico quod partes quas assignat Tullius
prudentiæ, sunt partes intégrales. Quia enim prudentia circa
particularia operabilia est, in quibus universalia principia
dirigunt propter eorum contingentiam et varietatem, oportet,
sicut dicitur de scientiis in libro Post, (a 7. 75a, 38 s.), ex eodem
genere principia accipere, ut ex similitudine aliorum factorum
1. α « cyrogaticia », $R.A. « cyrocartia ». — 2. a ad. « in constitutione ». — 3. α
«ut ». — 4. α « ex ».

de his quæ facere oportet, recte ratiocinetur prudens ; et ideo
indiget experientia et tempore, ut ex his quæ fuerunt quæ
memoria tenet, et ex his quæ intelligentia respicit, de futuris
provideat.
Memoria enim est, secundum ipsum, per quam animus repetit
illa1 quæ fuerunt ; intelligentia per quam prospicit2 ea quæ sunt ;
providentia per quam aliquid facere3 videtur antequam factum
sit.
Unde providentia esi completiva et formalis pars prudentiæ ;
aliæ vero quasi materiales ad ipsam reducuntur.

271. — AD PRIMUM igitur4 dicendum quod intelligentia
hic dicitur5 cognitio eorum quæ ad opus eligibile accommodata
sunt. Et quia intelligentia proprie est universalium quæ sub
tempore non cadunt et ita quodammodo præsentis formam
retinent ; ideo intelligentia dicitur præsentium non solum univer­
salium quibus indiget prudens ad recte ratiocinandum de agendis,
sed etiam singularium quæ nunc sunt.
272. — Ad secundum dicendum quod memoria præteritorum
indiget prudens non propter se, sed in ordine ad priora eligi­
bilia6, ut dictum est.
273. — Ad tertium dicendum quod providentia7 est formalis
pars et completiva prudentiæ8, et ideo etiam quodammodo
prudentia illa complectitur ex quibus ratio procedit in provi­
sionem futurorum.

Solutio II
274. — AD SECUNDAM QUÆSTIONEM de partibus aliis
assignatis a Quibusdam dicendum quod etiam illæ sunt sicut
partes intégrales. Requiruntur enim ad prudentiam, secundum
quod de futuris conjectat non9 ex parte præteritorum et præsen­
tium, ex quibus procedit. Oportet enim prudentem viam accom­
modam ad finem intentum invenire·— quod per [providentiam10]
facit quæ est præsens notio futurum pertractans eventum ■— et
iterum prohibentia removere.
275. — Contingit autem providentiam tripliciter impediri.
Uno modo ex parte ipsius viæ inveniendæ, quæ quandoque vide­
tur bona et non est ; et hoc impedimentum cautio aufërt, cujus
est a11 virtutibus vitia virtutum speciem præferentia discernere.
1. α « ea ». — 2. α « respicit ». — 3. NVP « futurum ». — 4. β ed. « ergo ». —
5. α « accipitur ». — 6. α « intelligibilia » ; NV « ad præsentia eligibilia ; » al. « ad plura
eligibilia ». — 7. Ed. « prudentia ». — 8. Ed. « providenti® ». — 9. Ed. om. « non »
contra αβγδθίκ. -— 10. αβγδ RANVPF. « prudentiam », contra V.— 11. Ed. « ex ».

276. — Alio modo ex ordine ipsius in finem, ne scilicet via quæ
de se apta1 est ad finem, aliquo extrinseco impediatur ne in
finem ducere possit ; et hoc ad circumspectionem pertinet quæ
est cautela vitiorum contrariorum, quibus præcipue prudentia
impeditur.
277. — Tertio modo ex parte ipsius hominis tendentis in
finem qui vias accommodas ad finem intentum invenire non
potest. Unde oportet quod per doctrinam ab aliis accipiat
quia oportet principia operabilia vel a se habere prudentem
vel ab alio faciliter accipere. Qui autem neutrum habet, hic
inutilis est vir, ut dicitur in I Eth. («2. 1095b, 10-14 ; 1. 4, f.).
Et sic est docilitas passive dicta2. Si autem docilitas accipiatur
active, tunc pertinebit ad prudentiam secundum suum perfec­
tissimum esse, prout scilicet non solum sibi, sed etiam aliis
quæ sunt utilia ad finem invenit ; et sic dicitur prudentia eru­
diendi imperitos.
278. — AD PRIMUM ergo dicendum quod non est contra
rationem partium quasi integralium virtutis quod omnes con­
currant ad actum unum.
279. ■— Ad secundum dicendum quod quamvis docilitas habeat
principium in naturali dispositione, tamen complementum
habet per gratiam vel per assuefactionem3, ut Philosophus
dicit I Eth. (a 2. 1095», 45 ; 1. 4, f.), quod « oportet consuetudi­
nibus duci de civilibus ; quia talis principia operabilium habet
vel suscipit*1 faciliter ».
280. — Ad tertium dicendum quod quia prudentia regulat
omnes alias virtutes, ideo omnes participant aliquid prudentiæ ;
sicut irascibilis et concupiscibilis participant aliqualiter ratio­
nem. Unde illud quod ad alias virtutes pertinet participative,
cautio scilicet, ad prudentiam pertinet essentialiter.

Solutio III
281. — AD TERTIAM QUÆSTIONEM de partibus quas
ponit Philosophus in VIs Eth. (£10-13. 1242», 31 s. ; 1. 8-9),
sciendum est quod sunt partes quasi potentiates, eo quod sunt
virtutes et ab invicem et a prudentia distinctae, sicut ipse vult.
Ad rationem enim pertinet præcipere8 quod faciendum est,
quia aliæ vires obediunt aliqualiter rationi. Ratio autem non
præcipit nisi prius in se perfecta sit quantum ad id quod est
sui ipsius, sicut nec aliqua res movet ante sui perfectionem.
1. α ad. « nata ». — 2. a om. « Et sic est docilitas passive dicta ». — 3. Ed. e con­
suetudinem ». — 4. Ed. « suscipere potest ». — 5. αβ « vn ». — 6. a « percipere ».

Perfectio autem rationis practicæ, sicut et speculativae, consistit
in duobus, scilicet in inveniendo et judicando de inventis.
282. — Inventio autem in agendis consilium est. Et ideo
oportet haberi virtutem per quam ratio consilietur ; et hæc
est eubulia, quæ secundum Philosophum in VI Eth. (ζ 10.1142»,
16 ; 1. 8, 1.), est rectitudo consilii, qua bonum inquiritur conve­
nientibus mediis secundum debitum tempus et alias circums­
tantias.
283. — Et oportet haberi virtutem qua bene judicet de consi­
liatis ; et hæc est synesis et gnome, quæ qualiter differant
dicetur.
284. — Et oportet haberi virtutem quæ bene præcipiat ;
et hæc est prudentia quæ, ut Philosophus dicit ibidem,
præceptiva est.
285. — Sed quia in operabilibus cognitio ordinatur ad opus,
ideo et consilium et judicium de consiliatis ad præceptum
de opere reducitur sicut ad finem ; et propter hoc prudentia est
usualis et principalis respectu aliarum, et aliæ participant
modum ipsius, sicut supra dictum est.

286. — AD PRIMUM igitur1 dicendum quod et consilium
et judicium pertinent ad prudentem, non sicut principales
actus ejus, sed sicut ea quibus utitur ad suum actum.
287. — Ad secundum dicendum quod judicium consistit adhuc
in cognitivis terminis, sed electio est applicatio cognitionis ad
opus ; unde judicium præcedit electionem.
288. — Ad tertium dicendum quod ad synesim pertinet recte
judicare in illis ad quæ se extendunt legis præcepta communiter,
unde synesis est habitus judicativus agibilium ; sed ad gnomen
pertinet rectum judicium de illis in quibus lex deficit quæ
specialem habent difficultatem in quibus epieikia2 dirigit,
ut dicetur3 (407) (VI Eth. ζ 11. 1143a, 20 ; 1. 9, f.) ; unde gnome
secundum Philosophum est rectum judicium epieikios*.
Solutio IV
289. — AD QUARTAM QUÆSTIONEM de partibus decem
quas assignat Philosophus græcus, dicendum est quod non
sunt partes unius rationis ; unde divisio est minus5 artificialis.
Sciendum enim est quod prudentia potest dupliciter consi­
derari. Uno modo secundum esse absolutum ; alio modo secun­
dum perfectum esse ipsius. Salvatur autem ratio prudentiæ
1. β « ergo ». — 2. AL « epiceia », vel « epieicia ». ·— 3. Ed. « dicitur VI Eth. »
— 4. AI. « epiceios », vel « epicieios ». — 5. α « unius », contra βγδ et ed.

in his quæ ad ipsum prudentem pertinent, sed completum esse
ejus1 secundum quod etiam ad alios se extendit.
290. — Primo igitur’ modo considerando prudentiam sic pro­
videntia est pars ejus quasi integratis formalis, ut dictum est ;
quæ secundum ipsum est « habitus viam3 facere potens ad majus »,
id est melius, « ut fiat sicut oportet » ; unde ipsa ponitur loco
omnium aliarum partium ejusdem rationis.
291. — Eubulia autem est pars ejus quasi polentialis ; quæ
secundum ipsum est « scientia conferentium, » id est utilium ad
finem de quibus est consilium ; et quia ipsa est prima, ideo ponitur
loco aliarum quæ consequuntur et sunt unius rationis.
292. — Solertia autem eodem modo reducitur ad prudentiam,
sicut eubulia ; sed in hoc differunt, quia eubulia invenit medium
conveniens ad opus ratiocinando et inquirendo, quia « consilium
quæstio est », ut dicitur in4 III Eth. (ζ 10.1142»; 1, 1. 8, b.) :
sed solertia invenit quasi subito. Est enim habitus ex repentino
inveniens quod convenit, vel ut in I Post, (a 34. 89», 10) dicitur,
« subtilitas quædam in non prospecto tempore medii » ; non tamen
ponitur virtus in VI Eth. (ζ 10. 1142», 5 ; 1. 8, d.), sicut eubulia :
tum quia eubulia se habet ad bonum tantum, solertia autem ad
bonum et5 malum ; tum quia solertia magis dependet ex naturali
ingenio quam ex assuetudine,.
293. — Sciendum etiam quod solertia est inventio medii
sine perspecto tempore tam in operativis quam in speculativis,
tam in necessariis quam in contingentibus ; sed eustochia est
tantum in operativis, quæ est bona conjectaralio6 de contin­
gentibus.
294. — Si autem consideretur prudentia secundum quod ad
alios se extendit, sic non assignantur ei intégrales aliæ quam
etiam prudentiæ absolute consideratæ ; subjectivæ autem et
potentiales aliæ. Potest enim aliquis coordinari alii dupliciter.
Uno modo ad aliquem actum specialem, sicut scholares in his
quæ ad studium spectant, milites in his quæ ad pugnandum.
Unde talis adunatio non remanet, sed quamdiu actus talis
exercetur. Et respectu talis coordinationis ad alterum7 ordinat
militaris quæ est habitus speculativus et practicus exercitui
conferentium.
295. — Alio modo coordinatur8 aliquis alicui in vita simpli­
citer. Unde talis coordinatio nata est semper manere, nisi per
accidens dissolvatur. Hæc autem vel est respectu eorum quæ
sunt in domo una, et sic est oeconomica quæ est habitus specu1. α « ipsius ». — 2. β ed. « ergo ». — 3. RA. » vitam ». — 4. α om. < in ». —
5. Ed. ad. « ad ». — 6. RA. « continuatio », VNP « conjectatio ». — 7. NVP. « sed
quamdiu actus talis exercetur respectu talis coordinationis ad alterum. Et sic ordi­
nat ». — 8. α « ordinatur ».

lativus, id est1 considerativus et practicus, id est activus, domui
conferentium ; vel est respectu eorum quæ sunt in eadem civi­
tate, et sic est politica quæ est habitus2 speculativus et practi­
cus civitati conferentium. Unde hæ sunt partes subjectivae
prudentiae.
296. — Sed quia in qualibet multitudine est duplex ordo, ut
in XII3 Mela. (A 10. 1075a, 12 s. ; 1. 12), dicitur : unus quo ordi­
natur tota multitudo ad finem communem ; alius quo singula­
riter partes multitudinis ordinantur ad invicem secundum
fines proprios ; ideo politica habet duas partes : unam quæ regi
civitatis competit, cujus est bonum commune totius multitu­
dinis conjectare, et hæc dicitur regnativa, quæ est « experientia
ejus quod esi gubernare multitudinem innocue », vel legis — positiva,
ut in VI Eth. (£ 8. 1141b, 25; 1. 7, a-c.), dicitur. Atia est quæ
competit cuilibet de civitate, secundum quod ad bonum commune
ordinatur ; et hæc politica dicitur, nomen commune retinens.
Et ideo dicit Philosophus in VI Eth. (C 8. 1141*>, 25 ; 1. 7, c.),
quod « legis — positiva est architectonica », quia fines proximi
ordinantur ad finem communem.
»
297. —- Et similiter potest dividi militaris in ductivami
quæ competit duci exercitus, et5 militarem simpliciter, et simi­
liter oeconomica in paternam quæ competit patrifamilias,
et oeconomicam simpliciter.
298. ■— Partes autem prudentiae sic acceptae potentiates, sunt
omnes artes et disciplinae, quia politica de omnibus ordinat a
quibus et quantum sunt addiscendæ vel exercendæ, ut dicitur
in I Eth. (a 1. 1094 a, 27 s ; 1. 2, d.). Et ideo physica quæ est de
operibus quæ non sunt a nobis, quia est scientia eorum quæ
circa naturam sunt ; et dialectica quæ est ex operibus quæ sunt
a nobis ordinatis ad sciendum, cum sit scientia bene disputandi ;
et rhetorica quæ est de his quæ sunt a nobis ordinatis ad oran­
dum, cum sit scientia bene dicendi ad persuadendum, dicuntur
partes prudentiæ, ut dictum est.

299. ■— AD PRIMUM ergo dicendum quod physica ponitur
pars prudentiæ, inquantum de ipsa ordinat et præcipit pruden­
tia, ut dictum est ; non autem ita quod sit pars ejus subjectiva
vel integralis.
Similiter autem est dicendum ad secundum de dialectica et
rhetorica.
300. ■— Ad tertium dicendum quod politica est prudentia
quædam qua homo dirigitur in his quæ ad alium spectant ;
1. β * vel ». — 2. Ed. ad. « et ». — 3. αβ « xi ».— 4. α « ducitivam ».— 5. α ad.
« in ».

DISTINCTIO XXXIII, QUÆST. Ill, ART. II

1079

unde nominat prudentiam completam. Et quia non omnis
prudentia habet istam completionem, ideo ponitur pars ejus.
Tamen in eo quo completum habet esse, prudentia non differt
secundum substantiam habitus prudentiæ et politicae, sed ratione
tantum.
301. ·— Ad quartum dicendum quod militare exercitium maxime
pertinet ad conservationem communitatis, et ideo militaris
potius ponitur quam aliæ, ut negotialis et hujusmodi : per eam
enim intelliguntur ; sicut etiam per artes liberales quas tangit
dicuntur etiam1 intelligi mechanicæ quæ simili modo sunt partes
prudentiæ.
302. — Ad quintum dicendum quod regnum inter alia regi­
mina dignius est, ut Philosophus in VIII Eth. ΙΘ 12. 1160s,
35 ; 1. 10, b.) dicit, et ideo potius regnum quam alia posuit.

ARTICULUS II
Il II, q. 143

Quæstiuncula I

303. — AD SECUNDUM SIC PROCEDITUR. Videtur

in
prima Rhetorica {De invent., lib. II c. 54). Dicit enim quod
partes temperantiæ sunt continentia, clementia et modestia.
QUOD PARTES TEMPERANTIÆ MALE ASSIGNENTUR A TULLIO

Et

VIDETUR QUOD MALE.

1. Quia continentia, ut dicit Philosophus in VII Eth., (η 1.
1145s, 15 s ; 1. 1, a.) dividitur contra virtutem universalem.
Ergo non debet poni pars alicujus virtutis.
2. Præterea. Clementia, ut dicit Tullius (loc. cit.), est virtus

« per quam animus concitatus in odium alicujus, benignitate reti­
netur». Hoc autem videtur ad mansuetudinem pertinere. Mansue­
tudo autem non est pars temperantiæ, cum sit in irascibili,
temperantia autem in concupiscibili. Ergo videtur quod nec
l clementia debeat poni pars temperantiæ.
3. Præterea. A modo observando modestia dicitur. Sed hoc
. est necessarium’ in qualibet virtute. Ergo modestia non est
pars alicujus virtutis, sed consequitur omnem virtutem.
4. Præterea. Tullius dicit (ibid. c. 54) quod « modestia est

pudor honestatis, puram et stabilem comparans auctoritatem ».
Pudor autem videtur idem esse quod verecundia. Cum ergo
verecundia non sit virtus, sed passio, ut dicit Philosophus in
1. α «’enim », ed.^om. « etiam ». — 2. ay « Et hoc est necessarium », βδ « hoc au­

tem est necessarium/.

IV Elh, (8 15. 1128b, 10 s ; 1. 17, a. b.) videtur quod modestia
non debeat poni pars virtutis.
Quæstiuncula II

304. ■— ULTERIUS. A Quibusdam ponuntur partes temperantiæ sobrietas et castitas ; et potest haberi ex III Eth. (7 13.
1118% 23 s. ; 1. 19 1.).
Et videtur quod insufficienter1.
1. Quia sobrietas est circa delectationes gustus, castitas
autem circa delectationes tactus. Cum igitur etiam alii sensus
habeant suas delectationes, videtur etiam quod circa eas de­
berent* -assignari aliquæ virtutes.
2. Præterea. Contingit peccare non solum in delectationibus
sensuum exteriorum, sed etiam in delectationibus sensuum
interiorum, et etiam intellectus, sicut patet de curiositate.
Similiter etiam in delectationibus et concupiscentiis* exte­
riorum rerum, ut honoris, pecuniæ et hujusmodi quæ secun­
dum se videntur eligibilia, contingit esse peccatum per super­
abundantiam, ut dicitur in VII Eth. (η 15. 1154b, 21 s. ; 1. 14,
η. — δ 10. 1125b, 6 s ; 1. 12, b.).
Sed virtus est vitium sunt circa idem. Ergo et circa illas delec­
tationes debet aliqua virtus poni.
3. Præterea. Virtus est circa difficile et bonum. Sed magis
sunt difficilia ad quæ non omnes tenentur, sicut virginitas
et abstinentia etiam ciborum necessariorum, quam sobrietas
et castitas. Ergo magis debent poni partes virtutis.
Quæstiuncula III

305. — ULTERIUS. Quidam PHILOSOPHUS GRÆCUS4 ponit
septem partes temperantiae, scilicet austeritatem, continentiam,
humilitatem, simplicitatem, ornatum, bonam ordinationem, perse-sufjicientiam.
Et videtur quod male.
1. Austeritas enim, ut ipse dicit, « est habitus secundum quem
aliqui neque afferunt aliis delectationes collocutionum, neque
ab aliis recipiunt. » Hoc autem videtur esse vitiosum et con­
trarium amicitiæ quæ maxime collocutionibus amicorum gau­
det. Ergo austeritas non debet poni pars virtutis.
2. Præterea. Humilitas superbiæ opponitur. Sed superbiam
1. RA. « sufficienter ». — 2. Ed. « debeant ». — 3. Ed. « concupiscentia ». —
ό. Andronicus Rhodii.

Philosophus ponit inter vitia quæ opponuntur fortitudini,
ut patet in III Eth. (y 10. 11151’, 29; 1. 15, f.). Ergo humilitas
non est adjuncta temperantiæ, sed fortitudini.
3. Præterea. Ipse dicit quod humilitas est habitus non superabundans in sumptibus et præparationibus. Sed quicumque
non superabundat, est contentus illis quibus oportet. Ergo cum
ipse dicat quod hoc pertinet ad per-se-sufflcientiam, videtur
quod idem sit humilitas quod per-se-sufficienlia.
Solutio I

306. — RESPONSIO. Dicendum AD PRIMAM QUÆSTIONEM
quod illæ partes quas Tullius ponit, partes potentiates sunt,
inquantum participant modum temperantiæ. Sicul enim in
scientiis modum oportet secundum materiam inquirere, ut
dicitur in I Eth., (a 1. 1094>>, 11 s ; 1. 3, a.) ita et in virtutibus.
Materia autem virtutum moralium actiones et passiones huma­
næ sunt. In passionibus autem quædam sunt in quibus passio­
nem inferens de sui ratione natum est in prosecutionem mo­
vere, sicut delectabile quod concupiscibili passionem1 infert ;
et in his difficile est retrahi a prosecutione et facile est prose­
qui. Unde temperantia quæ circa principalia delectabilia est,
modum habet in retrahendo. Et propter hoc temperatus plus
assimilatur insensibili qui superabundat in fuga, quam intem­
perato qui superabundat in prosecutione talium delectabi­
lium.
307. — In passionibus autem in quibus passionem inferentia
nata sunt ad fugam movere, sicut sunt timores et audaciæ,
difficile est prosequi vel sustinere, facile autem fugere. Unde
modus fortitudinis quæ circa timores et audacias maximorum
terribilium est, modus est in aggrediendo. Et ideo fortis magis
similatur audaci qui superabundat in aggrediendo, quam timi­
do qui superabundat in2 fugiendo.
308. — In actionibus autem non consideratur inclinatio
affectus magis ad unum quam ad aliud nisi per accidens, inquan­
tum convincitur passionibus. Et ideo justitiæ quæ circa ac­
tiones est, modus est æqualitas, sicut fortitudinis superextensio, et temperantiæ refrenatio et diminutio.
309. — Omnes igitur virtutes in quibus difficultas consistit
in refrenando prosecutionem, conveniunt in modo cum tem­
perantia : hoc autem contingit in omnibus in quibus est incli­
natio ad prosequendum. Hæc autem inclinatio duplex est.
ί. Ed. « passiones ». ·- 2. a om. per homot « aggrediendo quam timido qui supera*
bundat in ».
,

Una qua affectus inclinatur per passionem ; alia qua ex pas­
sionibus ipsius est inclinatio ad exteriores gestus, quæ sunt
signa interioris passionis.
310. —■ Affectus autem inclinat ad prosequendum vel bonum
proprium ; et hanc inclinationem refrenat continentia quæ,
ut dicit Tullius, (c. 54) est « per quam cupiditas consilii guber­
natione regitur ; » vel malum alienum, inquantum est contra­
rium bono proprio ; et hanc inclinationem refrenat clementia
quæ, ut dicit Tullius (ibid.), est virtus « per quam animus in
odium alicujus concitatus, benignitate retinetur. »
311. — Inclinationem autem quæ ad exteriores gestus est,
quibus interior affectus ostenditur, refrenat modestia, ut nihil
in eis immoderatum sit, quæ est virtus per quam pudor hones­
tatis puram et stabilem comparat auctoritatem.
312. — Sed quia difficillimum est refrenare a delectationibus
tactus, ideo iste modus in temperantia quæ est circa hujusmodi
delectationes consistit principaliter et quasi integraliter, in
aliis autem participative.
313. — AD PRIMUM igitur1 dicendum quod continentia
tripliciter dicitur.
Uno modo secundum quod aliquis habet rationem rectam,
quæ a passionibus2 excellentibus nondum edomitis refrenat ;
et est circa eadem3 temperantia, ut in VII Elh., (■>? 11. 1151b,
33 s. ; 1. 9, 1.) dicitur : sic enim Philosophus continentiam
accipit. Et differt a temperantia in hoc quod temperatus hujus­
modi passiones non patitur. Et secundum hoc continentia
non est virtus, quia operatur quod bonum est, non delecta­
biliter et faciliter, quod requiritur ad virtutem ; et ita reducitur
ad temperantiam sicut imperfectum ad perfectum et ut pars
polentialis.
314. — A lio modo dicitur continentia secundum quam homo
se refrenat non solum ab illicitis delectationibus, sed etiam a
licitis. Et sic dicit quemdam perfectum statum temperantiæ
sicut et virginitas. Unde reducitur ad temperantiam per modum
partis subjectivæ.
315. — Tertio modo dicitur continentia per quam retinetur4
animus a quibuslibet concupiscentiis. Et hanc acceptionem
ponit etiam Philosophus in VII Eth. (v 11. 1151b, 35 ; 1. 7, m.)
Et sic videtur eam accipere Tullius, ut patet per definitionem
positam. (310) Unde sic ponitur pars temperanti;/· inquantum
participat modum temperantiæ, etiam circa alienum.
•1. β ed « ergo ». — 2. α ad. « nondum ». — S.Ed. ad. « ac ». — 4. RA « reducitur ».

316. — Ad secundum dicendum quod dementia non est
omnino idem quod mansuetudo ; quia mansuetudo refrenat
a concitatione, ut scilicet quis per iram non incitetur — est
enim secundum Philosophum græcum virtus irascibilis, secun­
dum quam ad iras sumus difficile mobiles — clementia autem
refrenat ab executione vindicte etiam post concitationem1 ;
et sic clementia magis est circa actiones ; et sic est pars justitiae
epieikia, quia epieikes est diminutivus poenarum, ut dicit Phi­
losophus in V Eth. (e 14. 1138a, 1 ; 1. 16, i.).
317. —■ Tamen possunt ratione prædicta clementia et man­
suetudo sicut partes potentials ad temperantiam reduci ;
quia partes potentiales virtutum non oportet quod commu­
nicent cum eis in materia et subjecto, sed in modo.
318. — Ad tertium dicendum quod modestia non dicitur ex
hoc quod imponat modum in qualibet materia secundum quod
hic accipitur, sed tantum in exterioribus gestibus, ut scilicet
in eis maturitas debita observetur.
319. — Et hujus virtutis pars potissima est eulrapelia, quam
Philosophus ponit (V Eth., 8 14. 1128», 10 s. ; 1. 16, d.), quia
etiam in ludicris, in quibus est difficilius, modum debitum non
excedit.
320. ■— Ad quartum dicendum quod pudor non ponitur hic
pro passione verecundiae, sed pro quadam exteriori compo­
sitione cujus pudor causa esse potest ; sicut etiam castitas
interdum pudor dicitur, quia contrarium ejus maxime est turpe
quod2 verecundia timet.
Similiter contrarium modestiæ est maxime apparens ; et sic
est natum confusionem inducere, quam pudor timet.

Solutio II
321. - AD SECUNDAM QUÆSTIONEM dicendum de aliis
partibus, scilicet sobrietate et castitate, quod sunt partes sub­
jectivae’ temperantiæ; quia castitas est circa delectabilia tactus
absolute quæ4 sunt in venereis ; sobrietas autem circa delec­
tabilia gustus, prout est tactus quidam, quæ sunt in cibis et
potibus.

322. — AD PRIMUM igitur5 dicendum quod delectationes
aliorum sensuum non sunt vehementes sicut delectationes
tactus, eo quod non sunt per conjunctionem rei, sed speciei. Unde
difficultas refrenandi istas delectationes non est ex impetu earum.
1. RA. « communicationem », NVP « comminationem ». — 2. α « quia ■>. — 3. α
inductivæ ». — 4. Ed. « quia ». — 5. β f*d. ergo ».

Et idëo non oportet quod sit aliqua virtus in parte affectiva
circa eas, sed sufficit ad hoc prudentia quæ est in ratione.
Ad secundum dicendum similiter de aliis delectationibus.
323. — Ad tertium dicendum quod virginitas et hujusmodi
non sunt virtutes sed nominant statum virtutis ; et ideo de eis
non fit mentio.
Solutio III

324. — AD TERTIAM QUÆSTIONEM de aliis partibus
quas Philosophus græcus ponit, dicendum est quod accipiun­
tur eodem modo sicut partes Tullii, nisi quod clementiam
omittit. Continentiam1 enim ponit, et videtur eam accipere
sicut Philosophus in VII Eth. (η 6. H47b, 21 s. ; 1. 4, b.). Unde
dicit quod « continentia esl habitus invidus a delectatione ».
325. — Sed modestiam in multa dividit secundum diversa
exteriora in quibus oportet hominem modum imponere. Ex­
teriora enim in quibus modestia modum imponit, sunt tria.
Primum est collocutiones ad eos quibus convivimus ; et in
his ponit modum austeritas cujus definitio in objiciendo supra
(305) posita est.
326. — Secundum est bona exteriora, ut vestes, equi et hujus­
modi. Et2 in his ponit modum humilitas quantum ad quanti­
tatem in usu ; unde secundum ipsum, humilitas est « habitus
non superabundans in sumptibus et praeparationibus ; » sed
simplicitas quantum ad modum quærendi, quæ secundum
ipsum est « habitus contentus his quæ contingunt, non enim
multum sollicitus est de talibus. »
327. — Tertium est actiones propriæ quæ ad corpus perti­
nent; et in his ponit modum quantum ad ipsum2 agentem,
ornatus* qui secundum ipsum est « scientia circa decens in motu
et habitudine » ; quantum autem ad exteriora, quæ consideranda
sunt ut5 debito tempore et loco et hujusmodi, ordinatio quæ
secundum ipsum est « experientia separationis ei discretionis
actionum6, ut scilicet7 sciat loqui verum in tempore suo ; quan­
tum vero ad instrumenta vel auxilia quibus indigemus ad actio­
nem, est per-se-sufficientia quæ secundum ipsum est « habitus
contentus quibus oportet. »
328. — AD PRIMUM igitur8 dicendum quod austeritas,
secundum quod ponitur virtus, non omnino aufert delectatio1. Ai. « conscientiam » dicit F. — 2. F. om. « et ». — 3. Ed. om. « ipsum ». —
4. α « ordinatus ». — 5. V. dicit « forte supplendum : fiant ». - - 6. β « actionis »
ed. « actuum ». — 7. Ed. om. « scilicet ». — 8. β ed. « ergo ».

nem quæ est in colloquiis, sed aufert superabundantiam in
illa. Et quia major difficultas accidit in abstinendo ab his,
ideo a defectu hæc virtus nomen accepit.
329. ■— Ad secundum dicendum quod superbus, inquantum
. se superextendit ad ea quæ supra ipsum sunt, sic habet aliquid
de modo audacis ; et ideo reducitur aliquo modo ad vitia oppo­
sita fortitudini ; quamvis proprie loquendo, secundum quod
communiter de superbia loquimur, magis sit excessus magna­
nimitatis.
330. — Humilitas autem, inquantum diminutio est, habet
aliquid de modo temperantiæ ; et ideo ad ipsam reducitur sicut
pars potentialis.
Ad tertium dicendum quod differentia humilitatis et per-sesufficienlise patet ex his quæ dicta sunt.
ARTICULUS III
H-II, q. 128.

Quæstiuncula I

331. — AD TERTIUM SIC PROCEDITUR. Videtur

quod

54).
Assignat enim has partes : magnificentiam, fidentiam, pa­
tientiam, perseverantiam.

PARTES FORTITUDINIS

MALE ASSIGNENTUR A TuLLIO

(c.

1. Magnificentia enim, ut dicit Philosophus, IV Elh.,
(8 4. 1122a, 29; 1122b, 10; 1. 6, d et k.) est idem liberalitati. Sed liberalitas ad justitiam reducitur. Ergo et magni­
ficentia.
2. Præterea. Fiducia ad spem pertinet. Sed materia forti­
tudinis non est spei passio, sed timor et audacia, ut dicit Phi­
losophus in III Elh. (7 9. 1115a, 6 ; 1. 14). Ergo pars fortitu­
dinis non est fiducia.
3. Præterea. Philosophus in lib. IV1 Top. (8 5. 125b, 23),
reducit in idem mitem et abstinentem, qui videtur idem quod
patiens ; quia abstinens est qui patitur et non deducitur, mitis
qui non patitur. Sed mansuetudo sive clementia ponitur pars
temperantiæ. Ergo et patientia.
4. Præterea. Ad perseverantiam pertinere videtur immobiliter
operari. Sed hoc in omni virtute requiritur, ut dicit Philoso1. a om. « iv » ; v « in HI° » ; δ « in ili lib. ».

phus in II Eth. (β 3. 1105b, 32-33 ; 1. 4, c.). Ergo perseveranti;,
non debet poni pars fortitudinis.

Quæstiuncula II

332. — ULTERIUS. A Macrobio (In somnio Scipionis
lib. I, c. 8), ponuntur septem partes fortitudinis, scilicet ma­
gnanimitas, fiducia, securitas, magnificentia, constantia, tole­
rantia, firmitas.
Et videtur quod male.
1. Magnanimitas1 est circa magnos honores qui inter bona
computantur, ut dicitur in IV Elh., (δ 7. 1123®, 34 s. ; 1. 8) ;
fortitudo autem est circa audacias et timores quæ sunt magno­
rum malorum. Ergo magnanimitas non est fortitudinis pars,
cum sit circa oppositam materiam.
2. Præterea. Unum vitium non opponitur duabus virtu­
tibus. Sed timiditas opponitur securitati et fiduciæ. Ergo non
sunt duæ virtutes, sed una.
3. Præterea. Constantia mutabilitati opponitur, similiter
autem2 et firmitas. Ergo non debent poni duæ partes fortitu­
dinis.

Quæstiuncula III
333. — ULTERIUS. Philosophus in III Eth. (γ 11. 111(5«,
17 s ; 1. 16), ponit quinque modos adjunctos fortitudini veræ,
scilicet civilem, militarem, illam quæ ex furore vel tristitia, illam
quæ procedit ex experientia quæ facit spem vincendi propter
frequenter vicisse, et illam quæ procedit ex ignorantia.
Et videtur quod male.

1. Quia istæ virtutes cardinales sunt virtutes politicæ. Sed
genus additum speciei non contrahit in partem speciei. Ergo
civilis fortitudo non est pars fortitudinis.
2. Præterea. Militaris sub politica ordinatur, ut dicit Philo­
sophus in I Eth. (« 1, 1094b, 2; 1. 2, d. e.). Ergo non debet
dividi militaris fortitudo contra civilem.
3. Præterea. Ignorantia excusat a peccato propter hoc quod
tollit voluntarium. Sed voluntarium requiritur ad virtutem,
sicut ad peccatum. Ergo non debet poni aliqua pars virtutis
per ignorantiam.

1. Ed. ad. « enim ».— 2. Ed. « etiam ».

Quæstiuncula IV

334. — ULTERIUS. Quidam PHILOSOPHUS GRÆCUS1 ponit
septem annexa fortitudini, scilicet eupsychiam, lemam2, magna­
nimitatem, virilitatem, perserverantiam, magnificentiam, andragathiam.
Et videtur ouod male.
1. Quia, ut ipse dicit, eupsychia dicitur « robur animæ ad per­
ficiendum opera ipsius. » Hoc autem in omnibus virtutibus
requiritur. Ergo non est pars alicujus virtutis.
2. Præterea. Lema secundum ipsum est « habitus promptos
tribuens ad conari qualiter oportet et suptinere quæ ratio dicit ».
Sed promptitudo idem videtur esse quod facilitas, quæ relin­
quitur ex quolibet habitu. Ergo lema est magis genus virtutis
quam species alicujus virtutis.
3. Præterea. Ipse dicit quod andragalhia est « viri virtus
adinventiva communicabilium operationum ». Sed opera communicabilia sunt materia justitia1. Ergo hæc virtus non debet
poni pars fortitudinis, sed magis justitiæ.

Solutio I
335. - RESPONSIO. Dicendum AD PRIMAM QUÆSTIONEM
quod partes quas Tullius assignat, sunt partes potentiales
inquantum participant aliquid de materia fortitudinis. Forti­
tudo enim, ut dicit Philosophus in IIP Elh. (y 9. 1115®, 6-7;
1. 14, a.), proprie loquendo est circa pericula mortis et maxime
quæ in bellicis est, quia in his4 est maxime dillicultas. Unde for­
titudo, secundum Græcum prædictum, est virtus irascibilis
non facile obstupescibilis5 a timoribus qui sunt circa8 mortem,
circa quæ habet duos actus, scilicet aggredi et sustinere sine
stupore ; et hoc est ejus magis proprium, ut ipse dicit. Et quam­
vis principaliter sit fortis circa ista', tamen in omnibus aliis
periculis et arduis etiam bene se habet et in aggrediendo et in
sustinendo.
336. — Et ideo omnes virtutes in quibus consistit difficultas
ex aggressione alicujus ardui, vel ex sustinentia difficilis, aliquid
de fortitudinis modo participant, et ad ipsam reducuntur sicut
1. Andronicus Rhodii.
2. αβ, non yS \ iib-nlur habere « leniam « sicut NVPF,
sio) sine dubio perperam, quidquid dicat N. Non possum quin verba fus releram
< Perperam autcrn pro lenia qua· mox explicabitur, prius intrudebatur lema quæ ocu­
lorum albuginem lacrimabilem vel humorem ex gra-co λήμη dicit, quam extraneo
sensu et inepto ! » Quam gratis N. asserat lema ex λημη originem ducere nemo linguæ græcæ peritus est qui non videat, cum a λήμα originem trahat. — 3. αβγδ
« vi ». — 4. Ed. « illis ». — 5. Ed. « obstupcfaclibilis ». — G. RA. « contra ».

partes potentiates, eo quod non est tanta difficultas in illis
periculis circa quæ est fortitudo.
337. — Arduum autem in cujus aggressione consistit diflicultas, est aut1 ad aliquod magnum opus faciendum ; et sic est
magnificentia quæ secundum ipsum, est « rerum magnarumi.
2*,
excelsarum cum animi ampla quadam” et splendidissima propo­
sitione1 cogitatio atque ministratio.
338. — Aut est ad aliquod bonum magnum consequendum
et sic est fidentia quæ est certa spes perducendi ad finem rem
inchoatam vel magis consequendi rem speratam. Et secundum
hanc acceptionem credo quod magnanimitas est idem quod
fidentia.
339. — Id vero quod facit difficultatem in sustinendo, vel est
bonum laboriosum, et circa hoc est perseverantia quæ « est5
in ratione bene considerata stabilis el perpetua permansio, » et
præcipue ut quis a ratione recta propter tristitiam quæ in
laboribus accidit, non recedat ; quia sicut continentia facit in­
victum a delectationibus, ita perseverantia a tristitiis, ut dici­
tur VII» Eth. 8. 1150a, 14, 33; 1. 7, b.e.).
340. — Vel est malum nocivum, et sic est patientia qua;
secundum Tullium est « honestatis aut utilitatis causa rerum
arduarum el terribilium voluntaria ac diuturna passio7 ».

341. -— AD PRIMUM igitur8 dicendum quod quamvis
magnificentia communicet cum liberalitate in materia, quia
magna facta magnis sumptibus fiunt, tamen communicat cum
fortitudine in modo.
342. ·—· Ad secundum dicendum quod quamvis fortitudo non
sit circa spem sicut circa materiam, sed magis magnanimitas ;
tamen habet spem concomitantem, quia fortis optimæ spei est
circa materiam suam. Unde fidentia et aliæ supradictæ partes,
etiam in fortitudine secundum quod est specialis virtus, inve­
niuntur quantum ad id quod est difficillimum in eis, ut quae­
dam conditiones fortis ; et sic etiam possent dici aliquo modo
partes quasi integrates fortitudinis.
343. ■— Ad tertium dicendum quod malum nocivum 1res pas­
siones natum est generare : scilicet timorem, tristitiam et iram.
Unde 1res virtutes faciunt sustinere hujusmodi nociva. Forti­
tudo, ut homo non perturbetur® per timorem ; patientia, ut non
i. Ed. otn. « aut ». — 2. Ed. ad. « et », euntia αβγδθικ. — 3. E. « quædam ». RAVPF. « proportione » et ad « cognitio vel ». N. ex Tullio sic restituit textum :
« propositione agitatio vel cogitatio atque ministratio». — 5. N. ad. «secundum
Tullium ». — G. a « vi ». — 7. Ed. >< perpessio » contra αβγθδικ : 8 solum expungit
« passio » in « perpessio ». — 8. β od. « ergo «. — 9. α « turbetur ».

perturbetur per tristitiam immoderatam ; et similiter perse­
verantia quæ facit ut propter tristitiam homo a rationis operi­
bus non discedat, sicut patientia1 non permittit propter tris­
titiam discedere ab æquanimitate mentis. Unde Gregorius2
(Hom. 25 in Evang., η. 4 ; L. 76, 1261) : « Vera patientia est mala
aliena, » id est ab aliis illata, « æquanimiter perpeti. » Mansue­
tudo autem facit ut homo non perturbetur per iram. Unde abs­
tinens de quo loquitur Philosophus in IV Top., (8 5. 125b,
23) non est idem quod patiens, sed se habet ad fortem et mi­
tem, similiter et3 ad patientem, sicut continens ad temperatum.
344. — Unde non oportet, si mansuetudo reducitur4 ad tem­
perantiam, quod et patientia, quia passio tristitiae est ex victo­
ria nocivi® sicut et timor ; et ideo difficultas in patientia et
fortitudine est etiam in non vinci a nocivis. Unde patientia
participat modum fortitudinis ; sed ira est ad victoriam supra6
nocivum, unde difficilius est in refrenando : propter quod
mansuetudo participat modum temperantiæ.
345. — Ad quartum dicendum quod perseverantia uno modo
dicit continuationem virtutis, et sic est actus omnium virtutum.
Alio modo dicit propositum persistendi, et sic est specialis
virtus, quia habet specialem rationem objecti, scilicet laborio­
sum opus prout natum est tristitiam inferre.
Solutio II
346. — AD SECUNDAM QUÆSTIONEM de partibus quas
Macrobius ponit, dicendum quod sunt ejusdem rationis cum
partibus quas ponit Tullius, nisi quod duas illarum7 dividit
in duas species, scilicet fidentiam quam ponit Tullius, dividit
in magnanimitatem quæ est in sperando magna consequenda,
ut magnos honores, et fiduciam quæ est in consequendis hono­
ribus mediocribus ac hujusmodi : quam Philosophus inno­
minatam dicit (IV Eth., 8 10. 1125», 1 ; 1. 12, a.).
347. — Item perseverantiam dividit in firmitatem quæ facit
permanentium in opere et constantiam quæ facit permanentiam8
in proposito animi9. Addit etiam unam, scilicet securitatem
quæ timori opponitur ; unde propinquius se habet ad veram
fortitudinem, sed tamen differt a fortitudine, quia reprimit
timorem non solum circa maxima terribilia quemadmodum
fortitudo, sed etiam circa quæcumque. Tolerantia vero est idem
quod patientia. Magnificentiam autem proprio nomine ponit.
1. RA. « potentia ». — 2. Ed. « secundum Gregorium ». — 3. αγ om. «et». —
4. α « reducatur ». — 5. F. « nocivia ». — 6. Ed. « contra ». — 7. Ed. « harum ».—
8. PF. om. per homot. « in opere et constantiam quæ facit permanentiam ». — 9. Ed.
ad. « et »,
COMMENT. IN L1D. SENTENT. ~ IJI. — 36

348. — AD PRIMUM igitur1 dicendum quod magnanimitas,
quamvis non conveniat in materia cum fortitudine, convenit
tamen in modo, ut dictum est.
349. ·— Ad secundum dicendum quod limidilas opponitur
securitati, non autem fiduciæ, sed magis desperatio.
350. —■ Ad tertium dicendum quod constantia opponitur
mutabilitati animi, sed firmitas opponitur mutabilitati1 in
facto aliquo.

Solutio III
351. — AD TERTIAM QUÆSTIONEM de partibus quas
Philosophus ponit in III Eth., fo 11. 1116a, 17 s. ; 1. 16), scien­
dum quod sunt etiam partes potentiates, aliter tamen quam
prædictæ. Prædiclæ enim paries a fortitudine deficiunt quan­
tum ad difficultatem materiæ, sed illæ quas Philosophus
ponit, quantum ad rectitudinem motivi ; et ideo non sunt vir­
tutes, sed participant aliquid de virtute fortitudinis.
Motivum autem ad actum fortitudinis potest esse triplex.
Uno modo intentio boni vel honesti. Et sic fortitudinis virtus
est vel alicujus temporalis boni vel honoris vel alicujus hujus­
modi ; et sic deficit a ratione virtutis et est fortitudo quam nomi­
nat politicam.
352. — Alio modo ex hoc quod removetur faciens difficulta­
tem in actu fortitudinis, scilicet magnitudo periculi. Et hoc
quidem removetur per ignorantiam, et sic est ultimus modus ;
et per spem vincendi quæ potest ex duobus consurgere : vel
ex arte sive exercitio, et sic est militaris fortitudo ; vel ex3
experientia victoriæ, sicut illi qui alias talia pericula evaserunt4,
et sic est penullimus modus.
353. — Tertio modo ex passione furoris vel tristitiæ illatæ vel
etiam timoris vel desperationis, et sic est tertius modus.

354. — AD PRIMUM igitur5 dicendum quod fortitudo politica
dicitur ex motivo, quia scilicet aliquod bonum quod a civita­
tibus præstari fortibus solet, ad actum fortitudinis movet. Sic
autem non dicuntur politicæ virtutes cardinales, sed inquan­
tum in vita civili perficiunt.
355. —Ad secundum dicendum quod militaris fortitudo dicitur
quia eam consueverunt habere milites qui habent exercitium
et artem bellandi ; unde æquivocatur in militari et politica.
1. β ed. « ergo ». — 2. PF. om. per homot. « animi, sed firmitas opponitur muta­
bilitati ». — 3. F. om. « ex ». — 4. a « invaserunt ». ■— 5. β ed. « ergo ».

356. —-Ad tertium dicendum quod non est ignorantia de peri­
culo omnino, sed de quantitate periculi ; et ideo non tollit tota­
liter rationem fortitudinis, sed diminuit aliquid de laude ejus.
Solutio IV

357. — AD QUARTAM QUÆSTIONEM de partibus quas
GRÆC.US ponit, sciendum quod sunt fere
eædem cum illis quas ponit Macrobius. Magnanimitatem enim
et magnificentiam et perseverantiam proprio nomine ponit,
et eas sic definit : Magnanimitas est « habitus plus faciens com­
muniter accidente pravis et studiosis. » Magnanimus enim non
est contentus vitare prava et facere bona secundum quod com­
muniter sufficit, nisi excellentius hoc faciat ; et ideo dicitur
in IV Eth., (8 7. 1123a, 34 s. ; 1. 8) quod operatur magnum in
omnibus virtutibus.
358. — Magnificentia vero est « habitus superferens habentes
ipsum et elatione adimplens, » inquantum scilicet effert propo­
situm ejus ad aliqua sumptuosa et magna facienda.
359. — Perseverantia vero est « scientia vel habitus eorum
quibus immanendum1 », idest bonorum, « ei non immanendum1 »,
idest’ malorum, « et3 neutrorum, » idest indifferentium.
360. — Eupsychia autem, quæ secundum ipsum est « robur
animæ ad perficiendum opera' ipsius, » videtur idem esse quod
constantia, et præcipue in spiritualibus quæ sunt opera anima·.
361. — Lema autem, quæ secundum Philophum est « habitus
promptos tribuens ad tolerare et sustinere quæ ratio dicit, » vide­
tur idem quod patientia.
362. — Virilitas autem videtur idem quod fiducia, q'iam
diximus difïerie a magnanimitate in hoc quod est communium
bonorum vel hujusmodi, cum magnanimitas sit magnorum et
quæ sunt ultra necessitatem virtutis. Virilitas autem secundum
ipsum est « habitus per se sufficiens in his quæ sunt secundum
virtutem et de necessitate virtutis. »
363. — Et sicut differt virilitas a magnanimitate ; ita ponit
andragathiam4 quæ est « virtus adinventiva communicabilium
operum communiter », scilicet juxta magnificentiam qua;
tendit ad magna in communitatibus facienda. Et in hoc.
differt a Macrobio qui hanc definitionem non ponit prop­
ter hoc quod videtur esse idem liberalitati, nisi quod intanalius philosophus

1. α « commanendum ». — 2. α « scilicet ». — 3. Ed. « vel ». — 4. Ed.
differt virilitas a magnanimitate. Item ponit andragathiam » sed perperam
contra αβγδθικ et sensum sententiæ in qua hanc proportionalitatem statuit
tor « sic se habet andragathia ad magnificentiam, sicut virilitas sc habet ad
nimitatem ».

« et sir
omnino
S. Doc­
magna­

tum differat quod liberalilas respicit bonum singulare, sed
andragalhia bonum commune. Unde magis accedit ad ma­
gnificentiam ; quia ea quæ indigent magnis sumptibus, maxime
sunt ea quæ ad communitatem pertinent.
Sed dictus Philosophus omittit securitatem quam Macro­
bius ponit ; quia securitas videtur intrinseca forrtitudini, ut
dictum est.

364. — AD PRIMUM igitur1 dicendum quod, sicut dictum
est supra de perseverantia, quod potest esse specialis virtus,
inquantum respicit specialem rationem objecti, quamvis forte
illa ratio possit inveniri in actibus diversarum aut omnium
virtutum, sicut esse de magno quod respicit magnanimitas :
ita etiam est dicendum de constantia et eupsychia, quod idem est.
365. — Ad secundum dicendum quod promptitudo illa intel­
ligitur, ut homo propter difficultatem terribilium non turbe­
tur, quod ad patientiam pertinet ; unde sicut patientia specia­
lis virtus est, ita et lema quæ idem est.
366. — Ad tertium dicendum quod quamvis communicet
cum justitia quantum ad materiam, convenit tamen cum forti­
tudine quantum ad modum, sicut et magnificentia.
ARTICULUS IV
J-1I, q. 60, a. 3 ; Π-Π, q. 80.

Quæstiuncula I

367. — AD QUARTUM SIC PROCEDITUR. Videtur quod
justitiæ male assignentur a Tullio {De invent.,
lib. II, c. 53).
Assignat enim justitiæ sex species quæ sunt, religio, pietas,
gratia, vindicatio, observantia, veritas.
Et videtur ouod male.
partes

I

j

I

I

il
I
!
I

1. Quia Philosophus dicit in VIII2 Eth. {Θ 13. 1161b, 3 ; 1.11,1. j
quod servi ad dominum non potest esse justitia. Sed Deus maxi­
me Dominus est. Ergo cum religio sit hominis ad Deum, videtur
quod non sit pars justitiæ.
2. Præterea. Sicut latria debetur Deo, ita etiam dulia debetur
homini. Ergo sicut religio, quæ est idem quod latria, ponitur
pars justitiæ, ita debet poni et dulia.
3. Præterea. Supra d. [93], (24) dictum est quod pielas est
1.

β « ergo ». —

2.

αβγά « vi

». — 3. Ed. el codices « 11 ».

idem quod latria ; latria autem idem quod religio. Ergo pietas
non debet dividi contra religionem.
4. Præterea. Vindicatio videtur pertinere ad vitium iræ
quæ est appetitus vindictæ. Ergo non debet poni pars virtutis.
Quæstiuncula II

368. — ULTERIUS. A Macrobio, (lib. I De somnio Scipionis,
c. 8) ponuntur hæ partes : Innocentia, amicitia, concordia,
religio, pietas, [humanitas1,] affectus2.
Et videtur quod male.

-■

1. Quia innocentia omni peccato opponitur. Sed omni pec­
cato non opponitur nisi virtus communis. Ergo et innocentia
vel est virtus communis, vel sequens omnem virtutem ; ergo
non debet poni pars justitiæ.
2. Præterea. Illud quod consequitur ad omnes virtutes,
non debet poni alicujus virtutis pars. Sed amicitia est hujus­
modi, quia verae amicitiæ fundamentum est honestum. Ergo
non debet poni pars justitiæ.
3. Præterea. Philosophus in IX Eth. fi 5-7. 1116b, 29 s. ;
1. 5-7), ponit circa amicitiam tria, scilicet beneficentiam, bene­
volentiam et concordiam, a quibus omnibus dicit amicitiam
differre. Ergo sicut posuit concordiam, ita debuit ponere alia duo.
4. Præterea. Affectus in omnibus moralibus requiritur.
Ergo non3 debet poni pars alicujus virtutis.

Quæstiuncula III

i-

369. — ULTERIUS. Quidam ponunt quinque partes, quæ
sunt obedienlia respectu superioris, disciplina respectu inferioris,
æquitasi respectu parium, fides et veritas respectu omnium.
Et videtur quod male.
1. Quia justitia generalis, ut dicitur in V5 Eth., (e 5. 1130b,
22; I. 3, 1. m.), attendit præcepta legis. Sed obedire est attendere
præceptum. Ergo est idem quod justitia generalis ; ergo non
est pars justitiæ quæ est specialis virtus, sed magis e converso.
2. Præterea. Bigor ad justitiam pertinet, sicut et æquilas6.
Ergo sicut ponunt æquitatem, ita ponere debent rigorem.
3. Præterea. Fides est virtus theologica. Ergo non debet
poni pars justitiæ quæ est virtus cardinalis.
1. αβγά RA. « bonitas ». — 2. F. « effectus ». — 3. RA. om. « non ». — 4. RA.
«æquitatem, fidem et veritatem ». — 5. αχδ « vu ». — 6. NF. om. per homot. « et
æquitas. Ergo sicut. »

4. Præterea. Veritas ad intellectum pertinet; justitia autem
magis ad voluntatem, quia, ut dicit Anselmus (Dial, de oer..
c. 12 ; L. 158, 482), est « rectitudo voluntatis propter se servata. >
Ergo videtur quod veritas non sit pars justitiæ.

Quæstiuncula IV

370. — ULTERIUS. Quidam1 dividunt justitiam in liberalilatem et severitatem : quam dividunt in benignitatem et bene­
ficentiam ; benignitatem vero in septem partes, scilicet religionem,
pielatem, innocentiam, amicitiam, reverentiam, concordiam1, mise­
ricordiam.
Et videtur quod non bene3.
1. Quia, ut dicit Philosophus, V Eth., (e 14. 1138a, 1 ; 1. 10.
)i. virtuosus est diminutivus poenarum. Sed severitas dicit
hujusmodi4 oppositum. Ergo non est pars virtutis.
2. Præterea. Liberaliias dat alicui quod est proprium dantis.
Sed justitia dat alteri quod suum est et ei debitum. Ergo liberalitas non est pars justitiæ.
3. Præterea. Misericordia passio est, ut dicit Philosophus
in II Eth. (β 4. 1105b, 23 ; 1. 5, b.). Sed nulla passio est virtus,
nec pars virtutis. Ergo misericordia non est virtus, nec ejus pars.
Quæstiuncula V
I, q. 21, a. 1 ; I-II, q. 60, a. 3, ad 3 ; II-II, q. 61, a. 1 ; V Eth., 1. 11.

371. — ULTERIUS. Philosophus in V Eth., (c 2. 1129».
33 ; 1. 1, h.) dividit justitiam in legalem et specialem quæ est
æqualitas quædam in bonis et malis exterioribus ; quam dividit
in distribulivam et commulativam5. (e 5. 1130b, 30 s ; 1. 4).
Dividit etiam justum in politicum, paternum et uxorium
[e 10. HSd”, 25 s. ; 1. 11) ; politicum autem in legalem et natu­
ralem. Ponit etiam circa justitiam, epieikiam6 et justitiam metaphoricam.
Et videtur quod male.
1. Species enim non debet dividi contra genus. Sed justitia
particularis est species justitiæ legalis. Ergo non debet dividi
contra eam.
2. Præterea. Justitia dirigimur in his quæ ad alterum sunt
Sed omnis operatio unius ad alterum commutatio7 quædam
1. Andronicus Rhodii. — 2. a ad. « et m. — 3. α « Et videtur quod male ». —
4. α om. « hujusmodi ». — 5. RA. « communicativam ». — 6. Ed. « epiceiam
vel « epiciam ». — 7. αβγ$ et RA. « communicatio » et « communicativa », Hic <■’
postea.

est. Ergo justitia commulativa non debet. poni pars justitia1
specialis, sed idem ei.
3. Præterea. Justum politicum videtur ad justitiam legalem
pertinere. Ergo non debet poni pars justitiæ specialis.
4. Præterea. Paternum et dominatuum et uxorium non viden­
tur differre nisi secundum materiam. Ergo non debet distingui
justum per prædicta.
5. Præterea. Epieikia ut ipse dicit, est aliquid melius justitia.
Ergo magis debet justitia poni pars ejus quam e converso.

Quæstiuncula VI
II-II, <[. 80.

372. — ULTERIUS. Quidam PHILOSOPHUS GRÆCUS1 dicit
quod familiares justitiæ sunt liberaliias, benignitas, vindicaliva,
eugnomosyne, eusebia, eucharistia, sanctitas, bona commutatio,
legis-posiliva.
Et videtur quod male.
1. Ipse enim2 dicit quod eugnomosyne « esi voluntaria justi­
ficatio ». Sed hoc necessarium est in omni justitia3, ut volens quis
operetur, ut dicitur in V Eth. (< 11. 1136a, 19 ; 1. 14, d.). Ergo
' non est pars justitiæ, sed idem ipsi4.
2. Præterea. Ad eucharistiam, secundum ipsum, pertinet
. quibus sit facienda gratia et a quibus accipienda. Sed hoc
videtur ad liberalitatem pertinere, cujus est gratis tribuere.
Ergo non debet dividi contra liberalitatem.
3. Præterea. Secundum ipsum, sanctitas « est scientia faciens
fideles et servantes quæ ad Deum sunt justa ». Sed hoc ad eusebiam pertinet sive5 religionem. Ergo non debet dividi contra
eusebiam.
4. Præterea. Philosophus ponit in VI Eth., (ζ 8. 1141”, 25 ;
1. 7, c.) legis-positivam speciem politicæ quam ponit idem pru­
dentiæ. Ergo legis-positiva magis pertinet ad prudentiam quam
ad justitiam.

Solutio I
373. — RESPONSIO. AD PRIMAM QUÆSTIONEM sciendum
quod6 justitia in hoc differt a temperantia et fortitudine quod
1. Andronicus Rhodii quem Peripateticus vocat ipse S. Doctor in II-IT, q. 80,
a. 1, arg. 4. — 2. Ed. ad. « et ». — 3. α ad. « quod »βγ « quia ». — 4. Ed. « sibi ». —
5. Ed. ad. « ad », β α sed hoc ad eusebiam seu religionem pertinet ». — 6. RA. « Res­
pondeo dicendum ad primam quæstionem. Sciendum quod » ; NVP « Respondeo
dicendum » sed om. « sciendum ».

illæ moderant passiones intrinsecas, sed justitia modérai intrin­
secas operationes. Unde Philosophus dicit (V Eth., e 1. 1129“.
2; 1. 1, a.) circa operationes justitiam esse.
374. — In adulterio enim, secundum quod est contra justitiam
attenditur usus inordinatus, scilicet rei alienæ ; secundum autem
quod opponitur temperanlise, attenditur concupiscentia non re­
frenata sub debito rationis.
375. — Moderatio autem actionum exteriorum ex duobus
regulatur. Primo per comparationem operationis ad ipsum ope­
rantem ; et sic est1 ejusdem rationis regulatio exteriorum ope­
rum2 et interiorum et passionum quæ ad exteriores inclinant
operationes.
Alio modo per comparationem ad alium ; et in hoc est jam
alius modus regulandi, et ideo exigitur alia virtus ; et hoc pro­
prie ad justitiam pertinet.
Unde ab eodem actu, scilicet percussione alicujus, retrahit
mansuetudo, scilicet3 secundum quod4 procedit ex passione
interiori, et justitia in ordine ad alium.
376. — In omni autem moderatione oportet quod illud quod
moderatur mensuræ sive regulæ alicui adæquetur. Unde sicut
moderatio passionum est adæquatio ipsarum ad rationem ;
ita moderatio exteriorum actuum secundum quod sunt ad al­
terum, est quod adæquentur illi ex comparatione ad quem
moderantur. Et hæc quidem adæquatio est quando ei redditur
quod et quantum ei debetur ; et hæc adæquatio proprius modus
justitiæ est.
377. — Unde ubicumque invenitur ista adæquatio complete,
et justitia quæ est virtus specialis et omnes virtutes in quibus
salvatur, sunt partes subjecliuæ justitiæ.
Ubi autem ista5 adæquatio non secundum totum salvatur,
sed secundum aliquid, reducitur ad justitiam ut pars potentialis, aliquid de modo ejus participans.
378. — Ista autem adæquatio tria complectitur, ut ex dictis
patet : scilicet ut sil ordinatum ad alterum ; ut sit ei debitum :
alias superexcederet actio eum ad quem fit ; et ut lanium reddatur
quantum debetur6 : alias deficeret in minus.
379. — Sunt autem quædam virtutes quibus redditur alteri
quod debetur ex necessitate legis, non tamen tantum, quia
impossibile est ; sicut in honore qui est ad Deum, quod facit
religio ; et qui ad parentes et ad patriam, quod facit pietas. Unde
istæ virtutes deficiunt quidem a justitia et sunt partes ejus
potentiates et propinquissime se habent ad ipsam.
1. Ed. ad. «et». — 2. Ed. «operationum». — 3. a om. « scilicet». —4. α ad.
« retrahit et ». — 5. Ed. « ipsa ». — 6. a « debeatur ».

380. — Quædam vero sunt quibus redditur alteri quod debetur
. non ex necessitate legis, sed quadam honestate, sicut Philo­
sophus dicit in VIII Eih. (9 15. 1162», 31-36; 1. 13, h.) ; sicut
gratia quæ est retributio beneficiorum, secundum Tullium,
misericordia et hujusmodi. Et hæ virtutes aliquantulum magis
distant a vera justitia.
381. — Quædam autem virtutes sunt quibus hoc circa quod
principaliter est virtus, ordinatur ad alterum, non tamen secun­
dum rationem debiti, sicut liberalitas et hujusmodi1 ; et’ hæ
adhuc magis distant a vera justitia.
382. — Quædam vero hoc circa quod est virtus, non princi­
paliter, sed secundario ordinant ad alterum ; sicut quando
fortitudo actum exteriorem circa quem secundario est, ordinat
ad alterum ut ad bonum gratiæ, et sic induit quodammodo
formam justitiæ et sic omnis virtus potest reduci ad justitiam ;
unde justitia legalis dicitur3 idem quod omnis virtus in V Eth.
(e 3. 1129», 30 s. ; 1. 2, e.).
383. — Quantum autem4 ad passiones circa quas principaliter
sunt illæ virtutes, nihil possunt habere de modo justitiæ, eo
quod per passiones immediate homo non ordinatur nisi ad
seipsum ; tamen per quamdam similitudinem est ibi quædam
forma justitiæ, secundum quod divers» vires computantur ut
diversæ personæ. Unde sic est justitia metaphorica de qua
Philosophus loquitur in V Eih. (« 15. 1138t>, 6 s ; 1. 17 q.).
384. —- Ex dictis igitur potest patere de facili qualiter omnes
partes a Philosophis assignat» sunt partes justitiæ ; quia inter
partes quas Tullius (c. 53) ponit, vindicatio et observantia sunt
parles subjectivæ ver» justitiæ, quia vindicatio reddit malum
debitum, observantia autem bonum ad quod se obligavit.
Vindicatio enim, secundum eum, est virtus « qua vis aut6
injuria, ete omnino7 omne quod obfulurum est, defendendo et
ulciscendo propulsatur. »
385. —-Religio autem quæ est ad Deum et pietas quæ est ad
parentes et conjunctos sanguine vel patria, sunt paries potentiates,
sed propinqu»; quia reddunt quod debent et ex obligatione
legis, sed non quantum, quia impossibile est.
Has autem sic definit : « Religio8 est quæ superiori cuidam
naturæ quam divinam vocant, curam cæremoniamque affert » ;
et dicitur a religando secundum Isidorum (lib. VIII Elymol.,
c. 2, n. 2 ; L. 82, 295), vel secundum Augustinum (X De civ.
1. Ed. om. « et hujusmodi ». — 2. α om. « et ». — 3. Ed. « est ». — 4. α om.
« autem », ed. β « Quantum ad passiones autem » contra
— 5. β « et », contra
αγ8 et ed. —- 6. a om. « et ». — 7. Ed. om. « omnino » quod non tantum invenitur
in αβγδθικ, sed etiam in textu Tullii. — 8. α ad. «autem».

Dei, c. 3, n. 2 ; L. 41, 281), a reeligendo Deum quem amiseramus.
Pietas vero est « per quam sanguine conjunctis patriæque bene­
volis1 officium et diligens tribuitur cultus. »
386. — Gratia autem et veritas reddunt quod debent ex qua­
dam honestate, qua fit ut homo beneficio gratiam impendat,
quamvis non possit ad hoc2 in judicio cogi, et quod talem se
in dictis et factis exhibeat qualis est, quod ad veritatem per­
tinet : de qua Philosophus etiam determinat in IV Eth. (8 13.
1127a, 32 s. ; 1. 15, h. i.). Est enim gratia « in qua amicitiarum el
obsequiorum alterius memoria et remunerandi voluntas continetur*. >
387. — AD PRIMUM igitur4 dicendum quod objectio ilia
probat quod religio non sit pars subjectiva justitiæ, non autem
quod non sit pars potentialis propinqua.
388. — Ad secundum dicendum quod sicut pietas quæ prin­
cipaliter debetur parentibus, se extendit ad omnes sanguine
conjunctos, inquantum ex eisdem parentibus descenderunt, et
ulterius ad compatriotas, inquantum communicant in natali
solo; ita religio quæ Deo debetur, se extendit quodammodo
ad eos qui Dei imagine sunt insigniti, unde religio et dulia sunt
in proximo genere ; et ideo sub una comprehenditur a Tullio
altera.
Ad tertium dicendum quod pietas alio modo sumitur hic quam
ibi.
■ 389. — Ad quartum dicendum quod vindicare ex pœna
desiderio, vitiosum est ; sed ex sola justitia et secundum ordi­
nem juris, justitiæ est.

Solutio II
390. AD SECUNDAM QUÆSTIONEM de partibus quas
ponit Macrobius, sciendum quod una est pars subjectiva jus­
titiæ proprie dictæ, scilicet innocentia ut nullus alteri quod suum
est auferat ; êt condividitur contra illam partem quæ unicuique
reddit quod debet.
391. — Aliæ vero sunt partes potentiates, quarum duæ8 sunt
respectu superioris, scilicet religio et pietas, ut reddant debitum
sed non tantum.
392. — Aliæ vero quatuor reddunt debitum ex honestate :
et hoc vel æquali et sic est amicitia, de qua Philosophus loqui­
tur6 in IV Eth., (8 12. 1126b, 11 s ; I. 14) qua nostnis operibus
1. β « benevole », RA « henevolentiæ » conlra aySfleic. — 2. Ed. « id ». — 3. Ed.
« continentur ». — 4. β ed. « ergo ». — 5. F. « quæ ». -— 6. Ed. om. « loquitur ».

congruenter ad alios utimur ; et concordia qua1 operibus2 alio­
rum auxilia præstamus : et’ respectu inferiorum, quibus quan­
tum ad effectum [exteriorem4] impendimus ex debito honesta­
tis humanitatem., et quantum ad interius5 affectum* subven­
tionis7.

v

393. —AD PRIMUM igitur8 dicendum quod innocentia hic
sumitur stricte secundum quod privat nocumentum alteri
illatum.
394. — Ad secundum dicendum quod amicitia sumitur hic
non sicut in VIII Eth. (0 2. 1155b, 17 s ; 1. 2) quæ consistit prin­
cipaliter in affectu, sed ut in IV (8 12, 1126b, 115 ; 1. 14) quæ
consistit principaliter in affabilitate exteriori, quæ habetur etiam
ad extraneos.
395. ■— Ad tertium dicendum quod beneficentia includitur
in humanitate, benevolentia autem in affectu.
396. ■— Ad quartum dicendum quod affectus hic sumitur
stricte pro affectu subventionis et compassionis ad alterum.

Solutio III
397. — AD TERTIAM QUÆSTIONEM de partibus aliis
sciendum est quod videntur esse subjectivae justitiæ proprie
dictæ quia ex obligatione legis tenetur homo ut superiori
obediai, ut inferiori suæ curæ commisso disciplinam exhibeat,
et ad æquales etiam, et ad omnes servet aequalitatem in rebus,
fidem in factis, quæ est idem quod observantia, et veritatem
in dictis, si tamen veritas sumatur ea quæ est in confessionibus
judicii.
Alias si sumeretur sicut supra, esset9 pars polentialis justitiæ.
398. ■— AD PRIMUM ergo dicendum quod obedientia, secun­
dum quod attendit principaliter rationem præcepti, est specialis
virtus, unde etiam obedit in illis quæ ad alias virtutes non per­
tinent ; sed secundum quod ex consequenti respicit præceptum
et bonum virtutis principaliter in eo quod facit, sic est consequens
ad omnem virtutem10.
1. R. ad. « ex — 2. α ad. « congruenter ». — 3. Ed. « vel », contra αβγδθικ RA.
— 4. Ed. « affectum », contra αβγδθίκ ; ed. et codices « interiorem ». — 5. Ed. « exte­
rius », contra αβγδθικ- —* 6. N. « effectum, ».— 7. In 1Ι-Π, q. 80, a. 1, ad 2, S. Doctor
Paulo aliter distribuit virtutes a Macrobio positas : « Duo videntur pertinere ad
æquales : scilicet amicitia in exteriori convictu, et concordia interius. Duo vero
pertinent ad superiores : pictas ad parentes, et religio ad Deum. Duo vero ad
inferiores : scilicet affectus, inquantum placent bona eorum, et humanitas, per quam
subvenitur eorum defectibus ». — 8. β et ed. « ergo ». — 9. a « dictum est ». —
10. Ed. « omnes virtutes ».

399. — Ad secundum dicendum quod hic sumitur æquitas
secundum æqualitatem simpliciter quæ est in rebus communicabilibus1 ; unde includit severitatem sive rigorem, inquantum
servat formam legis in his ad quæ legis intentio se extendit,
et æquitatem quæ, dimissa forma legis, intentionem ipsam sequi­
tur.
400. — Ad tertium dicendum quod fides hic sumitur pro
fidelitate, non secundum quod est virtus theologica.
401. — Ad quartum dicendum quod veritas hic sumitur
secundum quod est in signo exteriori, vel verbo vel quocumque
alio.

Solutio IV
402. - AD QUARTAM QUÆSTIONEM de aliis partibus a
Quibusdam assignatis, sciendum est quod in idem incidunt
cum partibus prius tactis ; quia severitas, secundum quod hic
accipitur, idem est quod vindicatio. Et dividitur contra omnes
alias partes justitiæ, quia ipsa sola malum reddit.
403. — Liberalilas autem valde large sumitur pro qualibet
boni exhibitione, vel debiti vel non debiti, vel in affectu vel in
effectu ; unde dividitur in beneficentiam et benevolentiam, et
hic etiam largissime accipiuntur hujusmodi.
Unde dividitur beneficentia in septem partes quæ omnes
comprehensæ sunt in superioribus partibus ; quia misericordia
comprehenditur in affectu, reverentia vero, quæ videtur idem quod
dulia, comprehenditur sub religione, ut prius dictum est, et
etiam sub pietate. ■

404. — AD PRIMUM igitur8 dicendum quod virtuosus dimi­
nuit poenam quam debet3, servata intentione legis, non tamen
contra legem.
405. — Ad secundum dicendum quod liberalilas large hic
accipitur4, ut dictum est.
406. ·— Ad tertium dicendum quod aliquæ passiones, quamvis
non5 proprie loquendo., sint virtutes, tamen inquantum sunt
laudabiles, habent aliquid de ratione virtutis ; sicut miseri­
cordia et verecundia ; et præcipue secundum quod est ibi
electio.

1. NV. « commutabilibus ». — 2. β et ed. « ergo ». — 3. αβγδθι RAF. « dicit "
contra κ NVP. — 4. α « sumitur ». «— 5. Ed. « quamvis, proprie loquendo, non
sint virtutes», contra αβγδθικ.

Solutio V

407. — AD QUINTAM QUÆSTIONEM de aliis partibus quas
Philosophus ponit in V Eth. (371) dicendum quod divisio
Philosophi complectitur omnia ad quæ vera justitia se habet
extendere ; et ideo ponit justitiam metaphoricam in qua salvatur
similitudo tantum justitiæ, et legalem quæ ordinat ad alterum
etiam circa illud1 quod non principaliter est virtus, si illud
sit ordinatum a lege ; et in idem reducitur epieikia quæ differt
a justitia legali in hoc quod servat intentionem legis in his ad
quæ forma legis se non extendit ; et similiter dominativum et
paternum justum in quibus redditur debitum, sed non tantum ;
et iterum distributiva et commutativa quæ sunt partes subjectivæ justitiæ specialis. Legale autem et principale justum non
dividunt2 justitiam ; sed illud ex quo est obligatio debiti et
justitiæ, quia vel est jus naturale vel positivum.

408. — AD PRIMUM igitur3 dicendum quod species potest
dividi contra genus divisione quæ est nominis æquivoci in sua
significata4.
409. — Ad secundum dicendum quod commutatio5 proprie
est, quando ex mutuis operibus fit6 aliquid alicui debitum ;
sicut ex hoc quod unus laboravit in vinea alterius, alter consti­
tuitur debitor in tanto7, quantum valet labor ejus ; et in his
dirigit commutativa8 justitia. Est enim in ea æqualitas commuta­
tionis, quia quantum unus dedit alteri debet tantum ab eo reci­
pere ; et propter hoc etiam commutativa dicitur.
410. — Sed in distributiva non attenditur æqualitas recipientis
ad eum qui dat, sed ad alium qui etiam recipit ; unde non est
ibi æqualitas commutationis, sed distributionis ; et propter hoc
dicitur distributiva, non commutativa.
411. — Ad tertium dicendum quod politicum Iribus modis
dicitur.
Uno modo secundum quod respicit civilem vitam ; et sic
omnes virtutes morales quandoque dicuntur politicæ.
412. — Alio modo secundum quod in vita civili ex civili ordi­
natione dirigitur quis ; et hoc modo dicitur etiam justitia parti­
cularis politica, inquantum dirigit9 in commutationibus secun­
dum civilia statuta ; et tunc dividitur politicum justum contra
dominativum et uxorium et hujusmodi, quia lex se extendit ad
1. Ed. « id. ». — 2. α « dividens ». — 3. β et ed. « ergo ». — 4. F. « in suo signi­
ficato ». — 5. a^RA. « communicatio » hic et postea. — 6. F. « sit ».— 7. a om. « tan­
to ». — 8. ajSRA. hic et deinceps « communicativa ». — 9. α « dirigitur ».

dirigendum in his, cum servus sit res domini et filius patris
et uxor viri. Unde directio in his magis est secundum oeconomi­
cam prudentiam, quam secundum civilia statuta.
413. — Tertio modo dicitur politicum a vita civili et civilibus
statutis et ulterius ex intentione communis boni1 ; et sic politi­
cum pertinet ad justitiam legalem.
414. ■— Ad quartum dicendum quod in his tribus est diversa
ratio regendi, secundum quod ille ad quem est justitia, minus vel
magis est in potestate alterius ; et ideo uxorium justum magis
convenit cum justo politico quam paternum, et paternum quam
dominativum, quia magis appropinquat ad æqualitatem uxor
viri quam filius patris et quam servus domini. Unde non est
differentia tantum secundum materiam, sed etiam aliquo modo
formalis.
415. — Ad quintum dicendum quod epieikia* adjungitur
legali justitiæ et circa eadem est, quamvis non ex eodem diri­
gat3 ; quia legalis dirigit ex4 scripto legis, sed epieikia ex inten­
tione legislatoris ; et quamvis sit excellentior quam justitia lega­
lis, non tamen po.test dici cardinalis : tum quia est in supple­
mentum legalis justitiæ, et etiam quodammodo præsupponit
illam ; lum quia est idem omni virtuti aliqualiter, sicut et lega­
lis justitia.

Solutio VI

416. — AD SEXTAM QUÆSTIONEM de aliis partibus scien­
dum5 est quod assignatio illius Philosophi non differt a præ­
dictis assignationibus nisi in duobus.
Primo, quia dividit religionem in eusebiam quæ ordinat
ad Deum in cultu qui exhibetur in protestatione servitutis, sicut
sacrificia et hujusmodi, unde dicit quod est « scientia Dei
famulatus» ; et sanctitatem quæ ordinat ad Deum in omnibus aliis
operibus vitæ, unde dicit quod sanctitas est « scientia6 faciens
fideles et servantes quæ ad Deum justa sunt. »
417. ·— Secundo, quia assignat partes subjectivas justitiæ
alio modo ; quia justitia et est in judice sicut in regulante, et
est in aliis sicut in regulatis.
Ad judicem autem duo pertinent : unum est quod æqualitates
in aliis faciat, et ad hoc est legis-positiva ; aliud est ut inæqualitatem facientes puniat, et ad hoc est vindicaiiva.
418. — Ex parte autem aliorum similiter duo requiruntur ad
1. α om. per homot. « et ulterius ex intentione communis boni ». — 2. AI. « epivi­
cia, epieia ». — 3. Ed. « dirigit ». — 4. Ed. « in ». — 5. a « dicendum ». — 6. α om.
« scientia ».

justitiam. Unum est quod æqualitatem in commutando ser­
vent, quia æqualitatem justitiæ distributivæ servare non est
subditorum qui recipiunt, sed superioris qui distribuit ; et ad
hoc est bona commutatio. Aliud est quod si quando æqualitatem
prætereunt, ad eam voluntarie revertantur ; et ad hoc est eugnomosyne, id est voluntaria justificatio.
419. — Aliæ autem partes supra positae sunt : liberalitas
quidem et benignitas etiam per nomina ; eucharistia autem
idem est quod gratia, quæ etiam supra posita1 est : est enim’
secundum ipsum eucharistia « scientia ejus quod est, quibus et
quando impendendum3 gratiam, et qualiter et a quibus sumendum. »
420. — Ponitur autem in definitione dictarum virtutum
scientia, secundum quod omnes virtutes morales participant
aliquid rationis et prudentiæ ; unde Socrates omnes virtutes
dicebat esse scientias, ut dicitur VI Eth. {ζ 13. 1144b, 17-18 ;
1. 11, b. c.)

421. — AD PRIMUM igitur1 d icendum quod voluntaria jus­
tificatio accipienda est hic non quælibet, sed in determinato
modo, ut dictum est.
422. ·— Ad secundum dicendum quod impendere gratiam
accipitur hic pro rependere ratione beneficii accepti, et sic patet
quod non est idem quod liberalilas.
423. — Ad tertium dicendum quod jam patet distinctio sanc­
titatis et eusebiæ ex his quæ dicta sunt. Unde sanctitas eodem
modo comparatur ad omnes virtutes, sicut et justitia legalis® :
quia sicut justitia legalis operatur actus omnium virtutum propter bonum commune, ita sanctitas propter Deum.
424. -— Ad quartum dicendum quod politica æquivocatur et
ad cognitionem prudentiæ et ad executionem justitiæ ; et simi­
liter legis-positioa quæ est pars politicae, ut ipse ibidem dicit.
EXPOSITIO TEXTUS

425. — « In quo habuerunt usus eosdem. » (4) Virtutes enim
quæ consistunt circa passiones illatas, habuerunt eumdem usum
in Christo quem in nobis propter passibilitatem corporis. Habue­
runt etiam usum quem habent in patria propter perfectionem
animæ.
Sed de virtutibus quæ sunt circa passiones innatas secus est ;
quia istæ passiones in Christo non fuerunt ut necessarium esset
1. F. « positas ». — 2. a « etiam ». — 3. jSS
5 α om « sicut et justitia legalis ».

ad. « est ». — 4. β ed. « ergo ». —

eas per virtutem cohibere. Unde etiam tentari potuit ab hoste,
sed non a carne.

426. — « Sed alios usus habebunt. » (6)
Ergo sunt aliæ virtutes, quia habitus distinguuntur per actus.
Et dicendum quod sicul motus ad terminum et quies in ter­
mino pertinent ad eamdem virtutem naturalem ; ila quies in
fine non requirit alium habitum quam motus tendens in finem
ipsum. Et hoc modo diversificantur actus virtutum in via et
in patria.

DISTINCTIO XXXIV
DE SEPTEM DONIS SPIRITUS SANCTI

1. — Nunc de septem donis Spiritus sancti agendum est, ubi prius
considerandum est an hæc dona virtutes sint ; secundo an in futuro
desitura sint, vel omnia, vel horum aliqua ; deinde an in Christo fuerint
cuncta hæc dona.
Hæc dona virtutes esse nec in futuro desitura, Ambrosius ostendit
(lib. \De Spiritu sancto, c. 16, n. 158; L. 16, 740), ea septem fore virtutes
dicens et in angelis abundantissime esse, sic : Civitas Dei illa Jerusalem
cælestis, non meatu alicujus fluvii terrestris abluitur1 sed ex vitæ fonte
procedens Spiritus sanctus, cujus nos brevi satiamur haustu, in illis cseles\ tibus spiritibus redundantius videtur effluere, pleno septem virtutum spiriI tualium fervens meatu. Si enim fluvius riparum crepidinibus editis superI fusus exundat, quanto magis Spiritus omnem supereminens creaturam,
(um nostræ mentis arcana2 tamquam inferiora perstringat, cælestem illam
\angelorum naturam effusiore quadam sanctificationum ubertate lætificat ?
Deinde sanctificationes exponens, subdit : His autem sanctificatio­
nibus significatur plenitudo septem spiritualium virtutum?, quas numeravit
Isaias (cap. xi, 2) dicens : « Spiritus sapientiæ et intellectus et consilii
et fortitudinis et scientiæ et pietatis et timoris Domini4. » Unum est ergo
flumen, sed multi spiritualium donorum meatus... (n. 179). Quamvis ergo
multi dicantur spiritus, ut spiritus sapientiæ et intellectus, etc., unus
est tamen Dei Spiritus, suæ libertatis arbiter, omnia pro auctoritate volun­
tatis « dividens singulis. » (c. 16, n. 179 et c. 12, n. 140). Hic expresse
Iraditum est septem dona et virtutes esse sanctificationesque fidelium
mentium, et in futuro non desitura, cum sint et in angelis.
Quod

in

Christo

fuerint

illa septem dona

2. — In Christo etiam hæc eadem fuisse Isaias ostendit dicens (cap. xi,
1) : Egredietur virga de radice Jesse, et flos de radice ejus ascendet, et requiescet
super eum spiritus Domini, spiritus sapientiæ et intellectus, spiritus con­
silii et fortitudinis, spiritus scientiæ et pietatis, et replebit eum spiritus
timoris Domini.
Quod videtur obviare præmissis

3. — His autem videtur obviare quod Beda de timore Domini dicit
Super parabolas (Super Prov., i, 7 ; L. 91, 939), scilicet quod omnis timor
in futuro cessabit. Ait enim sic super illum locum : « Timor Domini prin­
cipium sapientiæ5 » : Duo sunt timores Domini : servilis qui principium est
sapientiæ j et amicalis qui perfectionem sapientiæ comitatur. Servilis prin1. F. « alluitur ». — 2. F. « arva ». -— 3. Quar. om. « significatur plenitudo septem
spiritualium virtutum ». — 4. Quar. « Dei ».
5. F. om. « super illum locum... sa­
pientiae ».

1106

SCRIPTUM SUPER LIB. Ill SENTENTIARUM

cipium sapientiæ est, quia qui post errata sapere incipit, primo timore
corripitur divino, ne puniatur ; sed hunc « perfecta caritas foras mittit ».
(I Joan., iv, 18). Succedit huic « timor Domini sanctus permanens in
sæculum sæculi » (Ps. xviu, 10), quem non excludit caritas, sed auget ;
quo timet filius, ne vel in modico oculos ornatissimi patris offendat. Uterque
in futuro cessabit, caritas vero « nunquam excidet » [1 Cor., xm, 8).
Augustinus quoque super locum psal. (v, 8, n. 9 ; L. 36, 87) « Adorabo
ad templum sanctum tuum in timore tuo », timorem Dei desiturum dicit,
sic : Ί imor Domini est magnum præsidium proficientibus ad salutem, sed
pervenientibus foras mittitur. Non enim timent jam amicum, si ad id quod
repromissum1 est, perducti fuerint.
Ex his auctoritatibus significatur quod timor non erit in futuro.
Si autem timor non fuerit in futuro2, ergo nec septem dona erunt, nec
modo sunt in angelis vel3 in animabus sanctis.
4. — Ad quod dicimus, auctoritatum4 præmissarum quæ videtur
repugnantiam dirimentes, quod septem dona illa et in angelis modo sunt
et in animabus sanctis feliciter viventibus, et in nobis erunt in futuro,
sed non habebunt omnino hos usus sive hæc officia quæ nunc habent.
Ut, verbi gratia, timor filialis modo facit timere ne offendamus quem
diligimus et ne separemur ab eo, facit etiam nos revereri eumdein ; in
futuro vero faciet nos revereri, quando non timebimus separari vel offen­
dere. Non ergo metus separationis vel offensionis nunc est in angelis
vel5 in animabus sanctis, nec in nobis erit in futuro ; sed reverentia quæ
est mixta cum subjectione dilectio : quæ etiam in Christo fuit, sicut
Apostolus dicit in Epistola ad Hebræos (cap. v, 7) loquens de Christo :
Qui exauditus est pro sua reverentia.
Quidam tamen secundum effectum timorem in Christo et in angelis
tantum esse contendunt.
Plena timorum distinctio

5. — Et quia de timore tractandi nobis occurrit locus, sciendum est
quatuor esse timores : scilicet mundanum sive humanum, servilem, ini­
tialem, castum vel filialem sive amicalem.
Humanus timor est, ut ait Cassiodorus [Super ps. cxxvu ; L. 70, 931),
quando timemus pericula carnis pati, vel perdere bona mundi, propter
quod delinquimus. Hic timor malus est, qui in primo gradu cum mundo
deseritur, quem Dominus prohibet in Evangelio (Mat., x, 28), dicens :
Nolite timere eos qui occidunt corpus, etc.
Timor autem servilis est, ut ait Augustinus [Super psalm, cxxyn.
n. 7 et 8 ; L. 37, 1680), cum per timorem gehennæ continet se homo a
peccato, quo præsentiam judicis et pœnas metuit, et timore facit quid­
quid boni facit, non timore amittendi æternum bonum quod non amat,
sed timore patiendi malum quod formidat. Non timet ne perdat amplexus
pulcherrimi sponsi, sed timet ne mittatur in gehennam. Bonus est timor
iste et utilis, licet insufficiens, per quem fit paulatim consuetudo justitiæ.
Et succedit initialis timor, quando incipit quod durum est amari ;
et sic incipit excludi servilis timor a caritate.
Et succedit deinde timor castus, sive amicalis, quo timemus ne sponsus
tardet, ne discedat, ne offendamus, ne eo careamus. Timor iste de amore
1. F. « promissum ». ·— 2. F. om. per homot. : « Si autem timor non fuerit in futuro ».
— 3. Quar. « sive ». — 4. F. « auctoritatem ». — 5. F. » et ».

-venit. Ille quidem servilis est utilis, sed non s permanens in aeternum » ut1
iste ; timor divinus comes est per omnes gradus.
Collectio

prædictorum

6. — Et attende quod quatuor hic distinguuntur timores, cum supra
Beda dixerit duos esse. Sed Beda humanum timorem prætermisit, et

nomine servilis duos quos hic distinguimus2, complexus fuit, scilicet
servilem et initialem ; amicalem vero castum dicit.
Augustinus quoque servilem timorem et castum aperte discernit,
dum Epistolae ad Romanos illum locum (vm, 15) exponit : Non enim
accepistis spiritum servitutis iterum in timore, sed accepistis3 spiritum
adoptionis filiorum Dei ; ita dicens : Duo timores hic insinuantur : unus
qui est in perfecta caritate, scilicet timor castus ; alter qui non est in caritate,
id est servilis ; in quo quamvis credatur Deo, non tamen in Deum ; et si
bonum fiat, non tamen bene. (L. 35, 1842). Nemo enim invitus bene facit,
eliarn si bonum est quod facit. (August. De Spiritu et littera, c. 32, n. 56 ;
D. 44, 236.)
De

7. — De his eisdem timoribus latius disputat (Augustinus in Tr. ix,
in 1 Joann., n. 2 ; L. 35, 2406), dicens : Coepit aliquis credere diem judicii.
Si coepit credere, coepit et timere. Sed qui adhuc timet, nondum habet fiduciam
in die judicii, nondum est in illo perfecta caritas... Si perfecta in illo esset
caritas, non timeret. Perfecta enim caritas faceret perfectam justitiam, et
non haberet quare Umeret, immo haberet quare desideraret, ut transeat
iniquitas et veniat regnum Dei. Ergo timor non est in caritate. Sed in qua
caritate ? Non in4 inchoata. In qua ergo ? In perfecta. Et « perfecta,
inquit, caritas foras mittit timorem ». (I Joan., iv, 18). Ergo incipiat
limor, quia « initium sapientiæ timor Domini » [Eccli., i, 16). Timor quasi
locum præparat caritati. Cum autem coeperit caritas habitare, pellitur
timor qui ei praeparavit locum. Quantum enim illa crescit, ille decrescit ;
et quantum illa fit interior, timor pellitur foras. Major caritas, minor limor ;
minor caritas, major timor. Si autem nullus est timor, non est quo intret
caritas ; sicut videmus per setam introduci linum quando aliquid suitur ;
seta prius intrat, et nisi exeat, non succedit linum. Sic timor primo occupat
mentem, non autem ibi remanet timor, quia ideo intravit, ut introduceret
caritatem (Ibid., n. 4).
Quid

'·

’’,
v
■■■■:

casto et servili plenius agit, tangens de initiali

videtur prædictis adversari

8. ■— Est autem sententia quæ videtur esse contraria huic si non habet
pium intellectorem. Dicitur enim in psal. (xvm, 10) : « Timor Domini castus
permanet in sæculum sæculi. » Æternum quemdam timorem nobis ostendit,
sed castum. Quod si ostendit ille nobis æternum timorem, numquid contradicit illi ista Epistola quæ dicit : « Timor non est in caritate ; sed perfecta
caritas foras mittit timorem » ? Hoc enim dictum est per Joannem (/ Joan.,
iv, 18), illud dictum est per David. Sed nolite putare alium esse spiritum.
Si enim unus flatus inflat duas tibias, non poterit unus spiritus implere
duo corda et agitare duas linguas ? Si spiritu uno, id est uno flatu implente
t. F. « et iste timor ». — 2. F. « distinximus ». ■— 3. F. om. « accepistis. » — 4. F.

om. « in ».

duæ tibiæ consonant, impletæ duæ linguæ spiritu Dei dissonare possunt ?
Immo est ibi quædam consonantia, est quædam concordia ; sed auditorem
desiderat studiosum, non otiosum. Ecce movit duas linguas Spiritus Dei,
et audivimus ex una : « Timor non est in caritate » ; audivimus ex alia :
« Timor Domini castus permanet in sæculum sæculi. » Quid est hoc ?
Dissonant ? Non. Excute aures, intende melodiam. Non sine causa hic
addidit « castus », illic non addidit, quia est timor aliquis qui dicitur castus,
est autem alius timor qui non dicitur castus. Discernamus istos duos timores,
et intelligemus consonantiam tibiarum. Quomodo discernimus ? Attendat
caritas vestra. Sunt homines qui propterea timent Deum ne mittantur in
■gehennam, ne forte ardeant cum diabolo in igne æterno. Ipse est timor qui
introducit caritatem ; sed sic venit ut exeat. Si enim propter pœnas timeas
Deum, nondum amas quem sic times ; non bona desideras, sed mala caves.
Sed ex eo quia mala caves, corrigis te et incipis bona desiderare : quæ1
cum desiderare coeperis, erit in te timor castus. Quid est timor castus ?
Timere ne amittas illa bona, timere Deum ne recedat a te. Cum autem times
Deum, ne te deserat præsentia ejus, amplecteris eum, ipso frui desideras
(Ibid., n. 5).
Quomodo

distent

DUARUM

duo

timores,

MULIERUM

per

similitudinem

OSTENDIT

9. — Non potes melius explanare quid intersit inter hos duos timores,
quam si ponas duas mulieres maritatas : quarum unam constituas volen­
tem facere adulterium, sed timet ne damnetur a marito. Timet maritum,
quia adhuc amat nequitiam. Huic non est grata, sed onerosa mariti præ­
sentia. Et2 si forte vivit nequiter, timet maritum ne veniat. Tales sunt qui
timent diem judicii. Fac alteram amare virum, debere illi castos amplexus,
nulla se adulterina immunditia maculare velle; ista optat praesentiam, viri.
Ista timet, et illa timet. Jam ergo interrogentur quare timeant. Illa dicet :
Timeo virum ne veniat ; ista dicet : Timeo virum ne discedat. Illa dicet ;
Timeo virum ne damnet ; ista dicet : Timeo virum ne deserat. Pone hoc
in animo3, et invenies timorem quem « foras mittit caritas », et alium timo­
rem castum permanentem in sæculum sæculi (Ibid., η. 6)... Illum timorem
« peifecta caritas foras mittit » ; quia ille timor tormentum habet ; torquetur
conscientia peccatorum, nondum jacta est justificatio. Est ibi quod titillet
mentem, quod pungat, quod stimulet. Stimulat ille timor, sed intrat caritas
quæ sanat quod vulnerat timor (In Ep. Joan., loc. cit., n. 4 ; L. 36, 2048).
Timor castus facit securitatem in animo.
Audivimus duas tibias consonantes, scilicet fjavid et Joannem. Illa de
timore Dei dicit quo timet anima ne damnetur ; illa de timore quo timet
anima ne deseratur. Ille est timor quem caritas excludit ; ille est timor qui
« permanet in sæculum sæculi ». (Ibid., η. 8)
1
Ecce his verbis prædictis aperte ostendit Augustinus quis sit timor
castus et quis servilis, et qualiter differant.
10. — In quibus etiam initialem timorem significavit, qui nec ex
toto est servilis, nec ex toto est castus, sed tamquam medius aliquid
de servili et aliquid de casto timore habet. Facit enim servire partim
timore pœnæ, partim amore justitiæ, per quem timemus puniri et timemus
offendere. Iste timor est in inchoata caritate non in perfecta ; et quantum
1. Quar. om. « quæ ». — 2. F. « sed ». — 3. August, ad. « Christianorum ».

crescit caritas, tantum decrescit iste timor quantum ad metum1 pœnæ,
idest quantum ad id quod facit timere pœnam, et quantum ad tormen­
tum ''conscientia; ; nam quanto magis diligimus, tanto minus timemus.
Iste timor notatur in illis verbis Augustini ubi non negat timorem esse
in caritate inchoata, sed perfecta. Quod non posset dici de servili, quia,
ut ipse supra dixit, servilis timor non remanet veniente caritate ; nec
intrat caritas, nisi prius ille timor exeat ; nec in illo timore aliquis credit
in Deum etsi credat Deo ; nec bene facit etiam si bonum est quod facit.
Non est ergo ille timor in caritate etiam inchoata, quia omnis qui cari­
tatem habet, licet non perfectam, et in Deum credit et bona opera facit.
Quare servilis non est timor ille quem in caritate inchoata fore concessit,
et quem crescente caritate decrescere dixit ; sed ille est timor initialis,
quem non negat esse in caritate, nisi perfecta sit.
Quod timor servilis et

initialis dicitur initium sapientiæ

SED DIFFERENTER

11. — Sciendum tamen est quod uterque timor, scilicet servilis et
initialis, in Scripturae diversis locis2 dicitur initium sapientiæ; et ita comperies, si diligenter annotaveris loca Scripturae in quibus de timore
Domini fit mentio. Ex alia tamen ratione et causa diversa dicitur servilis
initium sapientiæ, et ex alia initialis.
Servilis enim ideo dicitur initium sapientiæ, quia praeparat locum sa­
pientiæ et ducit ad sapientiam ; sed tamen non remanet cum ea, immo
foras exit.
Initialis vero dicitur initium sapientiæ, quia est in3 inchoata sapientia ;
quem cum quis habere incipit, sapientiam et caritatem habere incipit.
Inde etiam4 est quod uterque timor dicitur initialis : quod invenire pote­
ris per diversa Scripturæ loca. Uterque etiam timor interdum dicitur
servilis, quia et ipse initialis qui est in caritate inchoata, aliquid habet
de servili, scilicet angorem pœnæ, sicut et aliquid habet de casto, scilicet
quod timet offendere ac separari.
De hoc quod Augustinus
ESSE

dicit, castum timorem

ffiTERNUM

12. — Illud quoque diligenter est notandum quod in superioribus
Augustinus dicit, castum timorem esse æternum ; per quod confirmatur

praemissa sententia, scilicet quod spiritus timoris erit in futuro, sicut
et alia dona Spiritus sancti. Sed non habebit omnem illum usum quem
modo habet. Faciet enim nos tunc revereri Deum, non timore separari vel
carere.
Fuit ergo in Christo® timor ille, sed juxta illum usum quem habebit
in futuro in Sanctis. Non enim timuit Christus separari vel offendere
Deum ; sed eum præ omnibus reveritus est.
An

timor pœnæ: in

Christo

fuerit servilis, initialis, vel alius

13. — Cum autem fuerit in Christo timor pœnæ, quæritur an iste
timor fuerit mundanus vel servilis vel initialis.
1. Ed. « meritum ».— 2. Ps. cx, 10 ; Prov., i, 7 ; ix, 10 ; Eccli., i, 16 ; ex Quar.—
3. Ed. « cum ». — 4. F. om. « etiam ». — 5. Cf. Hebr., v, 7.

Ad quod dicimus1 nullum eorum fuisse in Christo, quia timor2 mun­
danus malus est, ut supra dictum est, et in primo gradu cum mundo
deseritur ; servilis vero vel initialis in perfecta caritate non est. Nullus
ergo timor istorum in Christo fuit.
Quis ergo fuit timor ille quo pœnam timuit ? Potest timor ille diei
naturalis sive humanus qui omnibus hominibus inest, quo horretur mors
ct® formidatur pœna. Et dicitur timor iste naturalis, non quod acces­
serit homini ex natura, secundum quod prius fuit instituta, quia non
fuit iste timor concretus4 homini, nec de bonis naturalibus, sed quia
ex corrupta natura per peccatum omnibus advenit, cui corruptio ino­
levit, tamquam esset naturalis. Et est timor iste effectus peccati, ut dic­
tum est.

DIVISIO PRIMÆ PARTIS TEXTUS
14. — « Nunc de septem donis, etc· ». (1)
Postquam determinavit Magister de virtutibus, hic incipit
determinare de donis.
Dividitur autem hæc pars in partes 1res. In prima determi­
nat de donis in communi ; in secunda de quodam donorum,
scilicet de timore, quod specialem difficultatem habet propter
sui multiplicitatem, ibi : « Et quia de timore etc. » (5) In tertia
ostendit differentiam aliquorum donorum ad invicem propter
maximam eorum convenientiam, d. 35, ibi : « Post præmissa
diligenter... »
Prima dividitur in duas. Primo determinat de donis secundum
veritatem. In secunda movet quamdam dubitationem contra
veritatem prædeterminatam, ibi : « His autem videtur obviare. »
(3)
Circa primum duo facit. Primo ostendit dona virtutes esse
et in patria permanere. Secundo ostendit quod in Christo ple­
nissime fuerunt, ibi : « In Christo etiam, etc. » (2)
« His autem videtur obviare etc. » (3) Hic movet dubitationem
contra determinata. Et primo objicit. Secundo solvit, ibi : « Ad
quod dicimus, etc. » (4)

QUÆSTIO I

DE DONIS IN COMMUNI
Hic quæruntur sex.

Primo, utrum dona sint virtutes.
Secundo, de numero donorum.
Tertio, utrum maneant in patria.
Quarto, quomodo se habeant ad beatitudines.
Quinto, quomodo se habeant ad fructus.
Sexto, quomodo se habeant ad petitiones.
î. F. « dicamus ». — 2. Quar. om. « timor ». — 3. Quar. « ac ». — 4. NVPF. «con­
creatus ».

ARTICULUS 1
MI, q. 68, a. 1 ; Is., c. 11 ; Gal., c. 5, J. 6.

15. — AD PRIMUM SIC PROCEDITUR. Videtur

'
quw

s

**-*W t'

DONA SINT VIRTUTES.

1. Gregorius enim dicit in Moralibus, (lib. I, c. 27, n. 38 ;
L. 75, 544) quod per septem filios Job, septem virtutes intelliguntur, scilicet sapientia, intellectus, scientia, consilium etc.
Hæc autem dicuntur septem dona Spiritus sancti. Ergo dona
sunt virtutes.
2. Præterea. Jacob., i, dicit Glossa (L. 114, 672) quod per
donum perfectum quod dicitur esse desursum descendens a
patre luminum, intelliguntur bona1 gratuita. Sed virtutes inter
bona gratuita continentur, cum Deus sine meritis praecedenti­
bus eas nobis infundat, ut Augustinus dicit. Ergo virtutes sunt
dona.
3. Præterea. Per nomina in proprietates rerum spiritualium
oportet devenire. Sed fere omnia nomina donorum ad aliquas
virtutes pertinent ; quia pietas ad justitiam pertinet, fortitudo
autem una de quatuor cardinalibus est, consilium autem perti­
net ad prudentiam, ut dicit Philosophus, in VI Eth. (ζ 5.
1140a, 25 ; 1. 4, b.), scientia autem et intellectus et sapientia
ponuntur a Philosopho virtutes intellectuales. Ergo dona a
virtutibus non distinguuntur.
4. Præterea. Cuicumque convenit definitio et definitum. Sed
definitio virtutis2, quam ponit Augustinus3, (II De libero
arbitrio, c. 19, n. 50 ; L. 32,1268): « Virtus est bonaqualitas mentis,
qua recte vivitur, qua nullus male utitur, quam Deus in nobis
sine nobis operatur, » convenit donis. Et similiter etiam quæcumque aliæ definitiones1 de virtutibus communiter afferuntur*.
Ergo dona sunt virtutes.
5. Si dicatur quod dona differunt a virtutibus quia donum
est aliquid perfectius virtute.
Contra. Secundum Apostolum (Z ad Cor., xm) et Augus­
tinum6 (lib. XV De Trinit., c. 18 ; L. 42, 1082,) inter omnia
alia dona Dei excellentius donum est caritas. Sed caritas ponitur
virtus. Ergo donum non est perfectius virtute.
6. Præterea. Macrobius (in I De somnio Scipionis, c. 8)
distinguit quatuor gradus virtutum, scilicet politicas, purga­
torias, purgativas7 et exemplares, et unus gradus est super alium.
1. F. a dona ». — 2. α om. « virtutis ». — 3. α ad. « scilicet ». — 4. Ed. ad. «quæ *.
— 5. δ « afferantur ». ed. « assignantur ». — 6. αβ « Secundum Augustinum et Apos~
telum «contra y8 et ed. — 7. NVPF. « purgati animi » contra a/?RA.

In omnibus tamen gradibus nomen virtutis servatur. Ergo
dona non possunt differre a virtutibus pro eo quod sunt supra
virtutes.

16. — SED CONTRA. Ea quæ ex opposito dividuntur non
sunt idem. Sed Gregorius in I1 Moral, (c. 27, n. 38 ; L. 75, 544),
dividit dona contra virtutes, dicens per septem filios Job signi­
ficari septem dona, per tres filias significari virtutes. Ergo dona
non sunt virtutes.
17. ·— Praeterea. Ea quæ non sunt unius divisionis, non sunt
eadem. Sed virtus alio modo dividitur in suas species quam do­
num. Ergo virtus non est idem quod donum.
18. ■— Praeterea. Timor ponitur inter septem dona. Non tamen
potest dici quod sit virtus, quia nec theologica nec cardinalis.
Ergo dona non sunt virtutes.
19. — RESPONSIO. Dicendum quod circa hanc quæstionem
diversimode determinatum est a diversis.
Quidam enim moti ex diversitate nominum, hanc differentiam
assignaverunt inter virtutes et dona, quod dona dicuntur per
comparationem ad Deum dantem, virtutes autem per comparatio­
nem ad opera specialia et speciales2 materias ; et ideo ponunt
dona in superiori parte animæ, virtutes autem in inferiori.
20. ■— Sed hoc non potest stare ; quia comparatio donorum
ad Deum dantem non potest esse nisi vel sicut ad efficientem,
vel sicut ad objectum, vel finem.
Comparatio autem ad Deum sicut ad objectum3, non potest
diversificare dona a virtutibus ; quia non omnia dona habent
Deum pro objecto, cum scientia de temporalibus sit, fortitudo
etiam circa difficilia ; virtutes autem theologicæ magis habent
Deum pro objecto quam dona.
21. — Similiter eliam nec comparatio ad Deum sicut ad causam
efficientem vel finem, quia hoc commune est omnibus habitibus
infusis, et secundum commune non attenditur differentia. Non
enim potest dici quod immediatius a Deo procedant dona quam
virtutes, quia caritas quæ est virtus, est donum in quo omnia dona
alia nobis donantur.
22. — Et ideo Alii dicunt quod dona'sunt magis4 in ratione, sed
virtutes sunt magis in voluntate, quia de virtutibus tantum
duæ inveniuntur in ratione sive intellectu, scilicet fides et pruden­
tia ; de donis autem quatuor®.
1- αβγδ et ed. « principio — 2. RA. « spiritualia et spirituales ». — .3. a «sub­
jectum ».— 4. a homol. «magis... in voluntate»,— 5. β ad. in marg. « scilicet sapientia, intellectus, consilium et scientia ».

23. — Sed hoc iterum non potest stare ; quia eadem est differentia quæ est divisiva generis et constitutiva speciei. Unde
si habitus infusus dividitur in virtutem et donum per hoc quod
est in ratione vel voluntate esse, oportet quod esse in ratione
sit differentia constitutiva vel quasi constitutiva doni et esse in
voluntate virtutis ; et ita oportet1 quod salvetur in omnibus
quæ continentur sub eis, et non in pluribus : quod patet esse
falsum.
24. — Et ideo Alii dicunt quod virtutes sunt ad bene operan­
dum, sed dona ad resistendum tentationibus.
25. — Sed hoc iterum nihil est ; quia sicut eadem qualitas natu­
ralis est qua ignis calefacit et qua resistit omni infrigidanti ;
ita idem habitus est quo quis bona operatur et contrariis ope­
ribus repugnat, quia unicuique, secundum Philosophum,
II Eth. (β2.1104b, 5 s. ; L 3, a) delectabilis est operatio secundum
proprium habitum et contrarium est quod illi operationi repu­
gnat.
26. — Et ideo Alii dicunt quod virtutes sunt ad expurgandum
animam a peccatis, sed dona ad sanandum animam a sequelis
peccati, innitentes verbo Gregorii qui dicit (in II Mor., c. 49,
n. 77 ; L. 75, 592) quod sapientia datur contra stultitiam, intel­
lectus contra hebetudinem et sic de aliis2 quæ non nominant
peccata, sed sequelas peccati.
27. — Sed3 hoc iterum, ut videtur, non sufficit ; quia ad actum
peccati consequitur macula et reatus quæ per gratiam removentur,
et iterum dispositio vel habitus, qui per habitus contrarios tol­
luntur. Et sic videtur quod dona non possunt esse ad hoc spe­
cialiter quod sequelas peccati removeant.
28. — Et præterea. Omnia illa quæ Gregorius dicit tolluntur
per virtutes, quia præcipitationem tollit prudentia4, superbiam
tollit humilitas et sic de aliis ; et sic5 non potest6 esse differentia
propria inter virtutes et dona.
29. — Et ideo Alii dicunt quod virtutes sunt ad conformandum
nos Christo in his quæ bene operatus est, sed dona sunt ad con­
formandum ipsi in his quæ fortiter passus est.
30. — Sed hoc iterum nihil videtur esse dictu, quia in passione
Christi præcipue a Sanctis proponuntur nobis imitanda caritas,
humilitas, patientia quæ sunt virtutes, et magis quam sapientia
et scientia quæ sunt dona. Unde videtur adinventio quædam esse
et rei7 non concordat.
1. Ed. ad. « dicere ». — 2. Ed. « ceteris ».— 3. α Λ et ». -- 4. Ed. ad. « vel pro­
videntia ». —5. Ed. om. per homot. « de aliis et sic ». — 6. Ed. ad. « secandum hoc ».
—- 7. NVP. « rationi ».

31. ■— Et ideo Alii dicunt quod dona dantur ad altiores actus1
quam sint actus virtutum.
32. ■— El hæc opinio inler omnes vera videtur. Unde ad hujus
intellectum sciendum quod cum virtus in omnibus rebus inve­
niri possit, secundum quod habent aliquas proprias operationes,
in quibus ad bene operandum ex propria virtute perficiuntur,
loquentes tamen in morali materia de virtute, intelligimus de
virtute humana quae quidem ad operationem humanam bene
exequendam perficit.
33. ■— Operatio autem hominis potest dici tripliciter. Primo
ex potentia eliciente vel imperante operationem ; sicut operatio
rationis vel alicujus potentiæ quæ obedit rationi, quia a ratione
habet homo quod sit homo ; nutriri autem et videre et hujus­
modi3 non sunt operationes hominis inquantum est homo, sed
inquantum est vivum vel animal. Et secundum hoc omnes habi­
tus perficientes ad operationes aliquas in quibus non communi­
cat homo cum brutis, possunt dici virtutes humanæ.
34. — Secundo dicitur operatio humana ex materia sive objecto,
sicut illæ quæ habent pro materia passiones sive operationes
humanas. Sic enim virtutes morales proprie virtutes humanæ
dicuntur. Unde dicit Philosophus in3 X Eth. (« 7. 1177b, 28 s. ;
I. 11, b. c.) quod opus spcculativæ virtutis magis est divinum
quam humanum, quia habet necessaria et æterna pro materia,
non autem humana.
35. — Tertio dicitur humana ex modo, quia scilicet in opera­
tionibus humanis vel primo vel secundo modo, etiam modus
humanus servatur. Si autem ea quæ hominis sunt, supra huma­
num modum quis exequatur, erit operatio non humana simpli­
citer, sed quodammodo divina. Unde Philosophus in VII
Eth. (τ; 1- 1145a, 20 ; 1. 1, c.) contra virtutem simpliciter dividit
virtutem heroicam quam divinam dicit, eo quod per excellentiam
virtutis homo fit quasi Deus.
36. ■— Et secundum hoc dico quod dona a virtutibus distin­
guuntur in hoc quod virtutes perficiunt ad actus modo humano,
sed dona ultra humanum modum : quod patet in fide et intellectu.
37. — Connaturalis enim modus humanæ naturæ est ut divina
non nisi per speculum creaturarum et ænigmate similitudinum
percipiat ; et ad sic percipienda divina perficit fides, quæ virtus
dicitur.
38. — Sed intellectus donum, ut Gregorius dicit (in I Moral.,
<·. 32, n. 44 ; L. 75, 547), « de auditis mentem illustrai, ut homo
etiam in hac vita prælibalionem futuras manifestationis accipiat. »
1. a ont . per hotnol. « quam sint actus ». — 2. Ed. om. « et hujusmodi ». -- 3. Ed.
om. c in »

39. — Et ad hoc etiam consonat nomen doni. Illud enim proprie
donum dici debet quod ex sola liberalitate donantis competit
ei in quo est, et non ex debito suæ conditionis.

>

"

40. AD PRIMUM igitur1 dicendum quod dona possunt dici
virtutes, inquantum perficiunt ad bene operandum, et humana',
secundum quod operationes quæ ex donis eliciuntur non sunt
communes hominibus et brutis ; sed sunt supra virtutes, inquan­
tum ultra humanum modum perficiunt.
41. — Ad secundum dicendum quod ratio doni non salvatur
in virtutibus etiam infusis, quantum ad omnia, secundum quod
salvatur in donis prædictis ; quia modus operandi qui est in
virtutibus, est secundum conditionem humanam, quamvis
substantia habitus sit ex divino munere ; et ita aliquo modo
potest virtus dici donum.
42. — Ad tertium dicendum quod quia ea quæ sunt supra
nos non possumus cognoscere nisi ex his quæ secundum nos
sunt, ideo nomina donorum sumuntur ex his quæ virtutibus
conveniunt, quamvis in donis illa quæ sunt virtutum, sint modo
eminentiori quam in virtutibus. Unde æquivoce piædicta nomina
de virtutibus et donis dicuntur.
43. — Ad quartum dicendum quod in omnibus definitionibus
datis de virtutibus humanis vel exprimitur aliquid quod ad
modum humanum pertinet, vel in ipso actu ex quo sumitur
definitio virtutis intelligitur modus agendi homini proportio­
natus. Unde definitiones illæ non conveniunt donis secundum
quod de virtutibus dantur.
44. — Ad quintum dicendum quod voluntas non habet aliquam imperfectionem de ratione sua in nobis quantum ad modum
suæ operationis, sicut intellectus qui cognoscit accipiendo a
phantasmatibus. Unde in statu viæ Derm per essentiam amamus, non autem videmus. Et ideo non potest accipi supra illam
virtutem quæ est in voluntate, aliquid donum perficiens ad
agendum nobiliori modo quam sit modus virtutis.
Et ideo cum donum non sit supra virtutem nisi de* ratione
modi, non erit inconveniens quod virtus perficiens voluntatem
quantum ad sui3 supremum, dignior sit quolibet dono.
45. — Ad sextum dicendum quod dona de quibus nunc loqui­
mur sunt virluies divinae ; unde reducuntur ad virtutes exempla­
res quas ponit in Deo quæ non sunt idem specie cum virtutibus
politicis, sed sunt supra eas, ut dicit Philosophus in VII Eth.
(t, 1-H45a, 24 s. ; 1. 1, c.)
1. β ed. « ergo ». — 2. δ et ed . otn. « de ». — 3. α vm. « sui ■>.

ARTICULUS II
I-II, q. 68, a. 4 ; II-II, q. 8, a. 6 ; Is., c. 11

46. — AD SECUNDUM SIC PROCEDITUR. VIDETUR QUOD
PLURA DEBEANT ESSE DONA QUAM SEPTEM ASSIGNATA.
1. Dona enim perficiunt ad modum albiorem quam virtus.
Ergo singulis virtutibus debent respondere singula dona. Sed
inter theologicas virtutes soli fidei videntur dona aliqua1 res­
pondere sicut intellectus et sapientia. Ergo videtur quod debeant
esse alia dona quæ respondeant spei et caritati.
2. Præterea. Circa ea quæ sunt temperantiæ magis homo
infirmatur quam circa materiam alicujus alterius virtutis’.
Sed dona dantur ad tollendam imperfectionem quæ est in vir­
tutum actibus ex conditione humanæ naturæ. Ergo temperantiæ
debet respondere aliquod donum.
3. Præterea. Inter ista dona ponuntur tria quæ pertinent ad
executionem, ut pietas, fortitudo et timor. Sed fortitudini
adjungitur suum motivum, scilicet consilium, pietati vero
scientia. Ergo timori debet aliquod motivum3 alterum assi­
gnari.
4. Præterea. Ad justitiam reducuntur sicut partes, pietas,
latria, amicitia et multa alia, ut supra dictum est. Ergo qua
ratione pietas ponitur donum, eadem ratione omnes aliæ partes
justitiæ.
5. Præterea. Ad prudentiam pertinet non solum consilium,
sed etiam judicium, sicut supra dictum est. Ergo sicul consi­
lium ponitur donum, ila et judicium.

47. — SED CONTRA.

V IDETUR QUOD

DEBEANT

ESSE

PAU­

CIORA.

6. Quia quanto aliqua cognitio est altior, tanto magis univer­
salis et minus multiplex. Sed dona sunt supra virtutes. Cum igitur
virtutes ad cognitionem pertinentes sint fides et prudentia, non
debent eis quatuor dona ad cognitionem pertinentia respondere.
48. — 7. Præterea. Donum, ut dictum est, videtur aliquid
altius quam bonum virtutis esse. Sed timor non videtur sonare
in aliquam eminentiam. Ergo non videtur quod debeat inter dona
computari.
49. — 8. Præterea. Non potest esse species altior suo genere,
neque aliquid altius seipso. Sed donum est aliquid altius vir1. a. om. « aliqua ». — 2. Ed. om. « virtutis ». — 3. α <■ defoctivum
vum », contra βγδ.

cd. « directi-

tute. Cum ergo pietas sit pars justitiæ et fortitudo sit quædam
virtus cardinalis, videtur quod neutra debeat dici donum.

W
V

50. — RESPONSIO. Dicendum quod, sicut ex prædictis patet,
tria sunt genera virtutum. Sunt enim virtutes intellectuales,
theologiae et morales : in quibus omnibus hoc commune invenitur
quod perficiunt ad actus suos secundum humanum modum.
Unde cum donum elevet ad operationem quæ est supra huma­
num modum, oportet quod circa materias omnium virtutum
sit aliquod donum quod habeat aliquem modum excellentem
in materia illa ; nec tamen oportet quod tot sint dona quot sunt
virtutes, quia1 in unoquoque genere in quo multa continentur,
convenit esse unum summum ; et ita respectu multarum vir­
tutum quæ sunt unius coordinationis, potest unum donum
excellentiam importare.
51. — Sicut etiam supra dictum est quod2 multae virtutes,
etiam3 quæ sunt circa diversas materias, assignantur partes
unius virtutis, secundum quod in materia ejus communicant.
52. — Operatio autem humana, ad quam humano modo virtus
perficit, vel perlinet ad contemplationem, secundum quam conspiciuntur necessaria et æterna ; vel perlinet ad actionem, secundum
quam disponuntur contingentia quæ libero arbitrio sunt subjecta.
53. — In contemplatione autem humana duplex est via. —
Una secundum quam proceditur ad agnitionem necessariorum et
æternorum, quæ pertinet ad inventionem. — Alia secundum quam
ex principiis primis alia ordinantur, quæ pertinet ad judicium.
54. — In prima autem via proceditur humano modo ex sensu
in memoriam, ex memoria in experimentum et4 ex experimento
in prima principia quæ statim notis terminis cognoscuntur. Et
hunc processum perficit intellectus, qui est habitus principiorum.
55. — Ulterius in eadem via proceditur inquirendo ex istis
principiis in conclusiones. Et ad hoc perficit alia virtus intellec­
tualis quæ dicitur scientia, quantum ad ea quæ rationi subjacent ;
in his autem quæ super rationem sunt, perficit fides quæ est
inspectio divinorum in speculo et in ænigmate.
56. — Quod autem spiritualia quasi nuda veritate capiantur,
supra humanum modum est ; et hoc facit donum intellectus,
qui « de auditis per fidem mentem illustrat », ut dicit Gregorius
(1 Mor., c. 32, n. 44 ; L. 75, 547).
57. — In alia autem via contemplationis modus® humanus
est ut ex simplici inspectione primorum principiorum et altis-

1. β om. « quia » et habet « in unoquoque enim genere ». — 2. Ed. om. « quod ». —
3. α 8 et ». — 4. α om. « et ». — 5. F. « motus ».

simarum causarum homo de inferioribus judicet et ordinel.
Et hoc fit per sapientiam quam ponit Philosophus intellectua­
lem virtutem in VI Eth. (ζ 3. 1139b, 16 ; 1. 3, a. — 7. 1141“, 9s ;
1. 5 et 6), quia « sapientis est ordinare », ut in principio Meta.
(A 2. 282», 18 ; 1. 2, n. 42) dicitur.
58. — Sed quod homo illis causis altissimis uniatur trans­
formatus in earum similitudinem, per modum « quo qui adhærei
Deo, unus spiritus est», I Cor., vi, 17, ut sic quasi ex intimo sui de
aliis judicet et ordinet non solum cognoscibilia, sed etiam actio­
nes humanas et passiones, hoc supra humanum modum est ;
et hoc per sapientiæ donum efficitur.
59. — Ex parte autem actionis duo inveniuntur : scilicet
dirigere quod pertinet ad cognitionem, et exequi quod est
affectionis.
In cognitione autem practica quæ dirigit in operibus morali­
bus, invenitur duplex via, sicut et in contemplationis cognitione,
scilicet inventio et judicium.
60. — In inventione autem modus humanus est quod procedatur
inquirendo1 et conjecturando ex his quæ solent accidere ; quia
ex talibus et circa talia est moralis consideratio, ut Philosophus
dicit. Et hæc inventio secundum hunc modum perficitur per
eubuliam quæ est bona consiliatio.
61. — Sed quod homo accipiat hoc quod agendum est, quasi
per certitudinem a Spiritu sancto edoctus, supra humanum
modum est ; et ad hoc perficit donum consilii.
62. — In via autem altera modus humanus est quod ex his
quæ frequenter solent accidere, homo de inventis per consilium
judicet probabiliter, quod fit per gnomen et synesim ; et ulterius
ordinem hujus judicii imponat inferioribus, quod fit per pruden­
tiam quæ præceptiva est.
63. —Sed quod homo certitudinaliter sentiat2 de hisquæ agenda
occurrunt, supra hominem est, et hoc fit per donum scientiæ
quæ docet conversari in medio pravæ et perversæ nationis ; unde
et ipsum nomen certitudinem importat.
64. —■ Executio autem activæ vitæ in duobus consistit :
scilicet in operationibus, quibus fit communicatio ad alterum,
et in passionibus, quibus homo ad seipsum disponitur.
65. ■— Operationes autem quibus fit communicatio ad alte­
rum secundum humanum modum regulantur vel ex eo ad quem
est communicatio, sicut cum ei aliquid exhibetur quod ei debe­
tur’ : quod facit justitia ; vel ex ipso qui ad alterum sua commu­
nicat, inquantum bonum ejus relucet in tali communicatione,
1. α « acquirendo ». — 2. α « sentential. » — 3. Ed.
quod ».

om. per homot. «ei debe lui*

ar ut mensura harum communicationum : quæ quidem communiÇ catio vel est in hoc quod homo sua tribuit, quod îacit liberalilas
:
in mediocribus et magnificentia in maximis donis vel sump! * tibus ; vel in eo quod seipsum alteri exhibet sive1 cognitionem,
I X. ut scilicet cognoscatur talis qualis est2 per dicta et facta quod
i
facit virtus quædam quæ a Philosopho (Eth., β 7. 1108a, 18I > 24 ; L. 9, e, s.) dicitur veritas ; sive3 affectionem, inquantum
I '■
se delectabilem exhibet sociis, ut in ludis, quod facit eutrapelia;
vel in communi vita, quod facit amicitia quæ a Philosopho4
( IV Eth., δ 12. 1126b, 9 s. ; 1. 14) virtus ponitur per quam homo
ad unumquemque decenter se habet in dictis et factis.
66. ■— Sed quod ratio communicationis quantum ad omnia
prædicta non attendatur ex bono communicantis vel ejus ad
quem est communicatio, ut in his terminis includatur, ut homo
alteri tantum tribuat quantum debet, vel quantum ei expedit
£
qui tribuit ; sed quantum est Deo acceptum divinum bonum quod
in se vel in proximo relucet, hoc supra humanum modum est;
A·
et hoc Fit per donum pietatis.
I'
67. ■— Passiones autem vel pertinent ad concupiscibilem vel
“
ad irascibilem.
In passionibus ergo irascibilis dirigendis secundum humanum
modum accipitur pro mensura vel regula, rationis bonum.
Passiones enim irascibilis ad tria reducuntur.
68.—Primum est spes quæ est respectu ardui boni consequendi :
quæ quidem dirigitur per hoc quod homo pensatis viribus propriis secundum earum5 mensuram ad ardua virtutis opera se
j
extendat ; et hoc facit magnanimitas quæ est circa magnos
J
honores, et quædam virtus innominata quæ est circa medio$
eres. Honor enim virtuti debetur .
||
69. ■— Secundum autem est timor et audacia quæ sunt resξ
pectu mali difficilis imminentis ; et in his passionibus dirigimur,
ut secundum quantitatem suarum virium quis hujusmodi
aggrediatur vel fugiat, quod ad fortitudinis virtutem pertinet.
"
70. — Tertium est6 ira quæ consurgit ex læsione præcedente,
in qua dirigimur ut homo non insurgat in vindictam ultra quan­
titatem offensæ et ordinem juris, quod facit mansuetudo.
71. — Sed quod homo in omnibus his pro mensura accipiat
divinam virtutem, ut scilicet ad ardua virtutis opera se extendat,
,
ad quæ scit se suis viribus non sufficere, et pericula quæ vires
suas excedant non formidet divino auxilio innixus, et de illatis
injuriis non solum vindictam non requirat, sed etiam gloriam
1. β ad. « secundum » ed. ad. '< per »>, contra ay8 — 2. F. om. « est ». — 3. β ad.
« secundum » ed. ad. « per », contra ayS. — 4. Ed. « viit Eth. ». — 5. Ed. « eorum »
— 6. Ed. om. « est ».

habeat in remunerationem intendens, supra humanum modum
est ; et hoc totum efficitur per donum fortitudinis.
72. — In passionibus autem concupiscibilis quæ sunt concu
piscentia, amor et delectatio, secundum humanum modum diri­
gimur ad honum rationis, ut scilicet tantum homo ad tempo­
ralia bona afficiatur quantum indiget : quod fit per temperan­
tiam quæ est circa maximas delectationes et concupiscentias,
et secundum alias ei annexas.
73. — Sed quod homo ex reverentia divinæ majestatis omnia
hæc ut stercora arbitretur, supra humanum modum est ; et hoc
per donum timoris perficitur1. Unde in Ps. cxvm, 120, dicitur :
« Confige timore luo carnes meas. »
74. — Quidam vero accipiunt numerum donorum secundum
pronitates ad peccatum, eo quod donum est ad auferendum
defectum potentiæ in qua est virtus. Unde dicunt quod contra
proniiatem ad superbiam est timor ad humilitatem inclinans ;
conlra proniiatem ad invidiam quæ proximo compati nescit,
est pietas ; conlra avariliam scientia cujus est bene conversari
cum hominibus, unicuique reddendo quod suum est, quod avaritiæ opponitur ; conlra accidiam, fortitudo ; contra iram quæ
agit omnia in præcipitio2, consilium; conlra gulam quae sensus
hebetat, intellectus ; conlra luxuriam sapientia, quia gustato
spiritu desipit omnis caro.
75. — Alii vero accipiunt numerum donorum secundum ea
quæ in Christo exigebantur ad patiendum : quæ quidem fuerunt
quatuor : scilicet reverentia ad Patrem mittentem, et sic est
timor ; compassio vel misericordia ad eos pro quibus patiebatur,
et sic est pietas ; virilitas ad passiones sustinendas, et sic est
fortitudo ; et fructus passionis consideratio et sic est intellec­
tus. Consilium autem3 fortitudinem dirigit, scientia pietatem,
sapientia intellectum.
76. — Alii vero accipiunt secundum ea quæ ex peccato con­
sequuntur. Consequuntur enim in concupiscibili duritia, ut non
subveniatur proximo, et conlra hanc est pietas ; in irascibili
timiditas, conlra quam esi fortitudo ; et prsesumptio, sive auda­
cia conlra quam est timor. In rationali vero respectu finis,
hebetudo ut non cognoscatur, conlra quam esi intellectus :
et stultitia, ut non afficiatur aliquis debite ad finem, et conlra
hanc est sapientia. Sed respeclu eorum quæ sunt ad finem, igno­
rantia, qua scilicet homo nescit quid expediat ad prosecutionem
finis, et conlra hanc est scientia ; et praecipitatio per quam
1. α « efficitur ». — 2. NVPF. « in præcipiti ».— 3. N. « Adduntur autem tria, quia
consilium fortitudinem dirigit... ».

homo ex impetu passionis magis ducitur in his quæ sunt agenda,
quam ex electione, et contra hanc est consilium.
77. — Alii vero aliter accipiunt, dicentes quod dona pe.ficiunt in duplici vita.
In contemplativa quidem sapientia per modum gustus expe­
rientis, intellectus per modum visus inspicientis.
In activa autem quantum ad recessum a malo, timor ; quan­
tum ad operationem boni ad quod omnes tenentur, pietas ut
exequens et scientia ut dirigens ; quantum vero ad operationem
boni ad quod non omnes tenentur, fortitudo ut exequens et
consilium ut dirigens.

78. - Sed prima assignatio magis videtur accepta secundum
proprias rationes donorum.
79. — AD PRIMUM igitur dicendum quod fides est in intel­
lectu, spes autem et caritas in voluntate, ut prius dictum est.
Intellectus autem humanus ex sua natura habet imperfectio­
nem in modo intelligendi, quia spiritualia non potest percipere
nisi deveniens in ea ex sensibilibus ; sed voluntas non habet
ex sui natura aliquem modum imperfectionis, ut dictum est.
Et ideo caritati et spei non respondet aliquod donum quod per­
fectiori modo operetur : imperfectio enim quæ est in actu spei,
non est ex modo operandi, sed magis ex distantia objecti.
80. — Ad secundum dicendum quod perfectio temperantia’
consistit in retrahendo a delectationibus1 circa quæ est, unde
et nomen accepit ; perfectio autem fortitudinis in sustinendo
vel aggrediendo ; fustitiæ in operando quæ ad alterum sunt.
Et ideo justitiæ respondet donum quod est ad operandum,
scilicet pietas ; et fortitudini donum quod est ad sustinendum
et aggrediendum, quod eodem nomine nominatur ; temperantiae
autem donum quod sonat in recessum ab aliquo, scilicet timor,
ut prius dictum est.
81. ■— Ad tertium dicendum quod idem est directivum in
recessu a termino et in accessu ad alium terminum. Et ideo
timor qui sonat in recessum, non habet aliquod speciale directi­
vum praeter ea quæ dirigunt in aliis exequentibus quæ perti­
nent ad accessum ad terminum.
82. ■— Ad quartum dicendum quod quia donum elevat homi­
nem ad id quod est supra se, ideo convenienter donum respon­
dens justitiæ ex illa parte justitiæ sumitur quæ2 ei quod maxime
supremum est, debetur. Hujusmodi autem est pietas quæ debe­
tur Deo et patri carnali vel etiam patriæ.
1.

a

« delectabilibus ». — 2. F. « qua ».
COMMENT. IN LIB. SENTENT. - Ili. — 37

83. —· Ad quintum dicendum quod judicium prudentiæ per
donum scientiæ perficitur, sicut et consilium per donum con­
silii.
84. — Ad sextum dicendum quod multæ aliæ virtutes perti­
nent ad cognitionem quam fides et prudentia, sicut patet de
omnibus intellectualibus. Et ideo ratio procedit ex falsis.
85. ■— Ad septimum dicendum quod timor sonat in quamdam
subjectionem hominis per quamdam reverentiam. Quanto autem
creatura magis creatori subjicitur, tanto altior est. — Sicut
materia quanto magis subjicitur formæ, tanto perfectior est. —
Et ideo timor in excellentiam sonat, secundum quod importat
reverentiam ad Deum ; sic enim maxime donum est.
86. — Ad octavum dicendum quod pieias quæ est donum est
supra justitiam et supra omnes partes ejus, ut ex prædictis patet ;
et ideo non est idem cum pietate quæ est pars justitiæ.
ARTICULUS III
ΙΙ-Π, q. 68, a 6.

87. — AD TERTIUM SIC PROCEDITUR. Videtur

quod

DONA NON MANEANT1 IN PATRIA.

1. Donum enim fortitudinis videtur esse contra difficultates
ordinatum. Sed in patria non erit aliqua difficultas. Ergo ibi
non erit fortitudinis donum.
2. Præterea. Pietas est ad compatiendum proximo. Sed in
patria non erit compassio. Ergo nec pietas donum.
3. Præterea. Timor est ad retrahendum a malo et ex fide
consequitur. Sed in patria evacuabitur fides, et omne malum
cessabit. Ergo non erit ibi timor.
4. Præterea. Secundum Damascenum, (lib. II De fide orth.,
c. 22 ; G. 94, 946), consilium est de dubiis2. Sed in patria non erit
dubitatio. Ergo nec consilium.
5. Præterea. I Cor., xm, 8 : « Scientia destruetur ». Ipsa enim
docet conversari in medio pravæ et perversæ nationis : quod in
patria penitus non erit. Ergo neque donum scientiæ erit in patria.
6. Præterea. Dona omnia, ut dictum est, tollunt imperfec­
tionem quæ est in virtutibus quantum ad modum operandi.
Sed in patria non erit imperfectio. Ergo donis non indigebimus,
sed ipsæ virtutes perfecte sufficient.

88. — SED CONTRA. Christus fuit simul verus viator et
1. Ed. « remaneant ». — ?.

«.'Αγνοιας γαρ ζστι το βονλςύεσθαι, ».

comprehensor. Sed in Christo fuerunt dona excellentissime1, ut
patet per illud’ quod dicitur Is., xi, 2. Ergo per comprehensio­
nem gloriæ non excluduntur, et ita remanebunt in patria.
89. — Præterea. Dona sunt perfectiora virtutibus cardi­
nalibus. Sed illæ manent in patria. Ergo multo fortius dona.
90. ·— Præterea. Per donum elevatur homo supra humanum
modum, sicut patet ex dictis. Sed hoc præcipue erit in patria,
quando erimus æquales angelis Dei, ut dicitur Mat., xxii, 30.
Ergo dona permanebunt in patria.

91. — RESPONSIO. Dicendum quod modus unicuique rei
ex propria mensura præfigitur. Unde modus actionis sumi­
tur ex eo quod est mensura et regula actionis. Et ideo cum dona
sint ad operandum supra humanum modum, oportet quod dono­
rum operationes mensurentur ex altera regula quam sit regula
humanæ virtutis, quæ est ipsa Divinitas ab homine participata
suo modo, ut jam non humanitus, sed quasi Deus factus partici­
patione, operetur, ut ex prædictis patet. Et ita omnia dona
communicant in mensura operationis.
92. — Differunt autem in materia circa quam operantur. Illa
enim quæ in vita activa3 perficiunt, habent materiam communem
cum moralibus virtutibus. Illa vero quæ perficiunt in vita con- '
templativa, habent materiam communem cum theologicis et
intellectualibus virtutibus, eo quod præcipuum objectum con­
templationis Deus est qui est objectum theologicarum vir­
tutum.
93. ·—Dona igitur illa quæ perficiunt in vita activa non manent
quantum ad actus quos habent circa propriam materiam, sicut
nec virtutes cardinales ; quia nec timor a noxiis retrahit, nec
fortitudo difficilia sustinere facit ; sed manebunt4 quantum ad
actus quos habent circa Deum qui est mensura operationis
in illis, sicut timor hominem per reverentiam Deo subjiciet.
94. — Dona autem illa quæ perficiunt in vita contemplativa
remanebunt quantum ad actus quos habent circa propriam mate­
riam et quantum ad actus quos habent circa propriam men­
suram, sed perficientur quantum ad modum8; quia quantumcumque dona ad altiorem modum elevent quam sit commu­
nis homini6 modus, nunquam tamen in via ad modum patriæ
pertingere possunt.
95. — Et per hoc patet responsio AD PRIMA QUINQUE
1. F. « excellentissima ». — 2. Ed. « id. ». — 3. A. om. « activa ». — 4. Ed. « re­
manebunt ». — 5. RA. « motum ». -— β. α « hominum ».

quæ procedunt de donis perficientibus in vita activa secundum
actus quos habent circa propriam materiam.
96. -— Ad sextum dicendum quod dona illa quæ communi­
cant cum virtutibus in objecto quod in patria remanebit non
remanebunt in patria a virtutibus illis distincta, a quibus non
distinguuntur nisi ex imperfectione et perfectione in modo ope­
rationis : quod patet de intellectu et fide, quia visio quæ fidei
succedit, ad intellectus donum perfectum pertinet, ut patet
in Glossa Mat., v.
97. — Et similiter est de sapientia per quam filii Dei vocabimur
in comparatione ad spem quæ ad hanc celsitudinem aspirat.
98. — Sed dona illa quæ communicant cum virtutibus morali­
bus in materia quæ in patria non remanebit1, non remanebunt
quoad actus quos habent circa materiam illam in qua cum vir­
tutibus communicabant, sed quantum ad actus quos habent
circa mensuram in qua non communicant cum virtutibus. Et
ideo actus illorum donorum remanebunt distincti ab acti­
bus virtutum qui erunt in patria, et erunt actus horum donorum
medii inter actus virtutum theologicarum et actus moralium
virtutum2 qui in patria remanebunt ; quia actus virtutum, theo­
logicarum erunt circa Deum secundum se, sicut caritatis3 in dili­
gendo ipsum. Actus vero doni erunt circa Deum, inquantum est
regula dirigens ad operandum in omnibus aliis ; sicut timor reve­
rentiam ad Deum habebit, ex qua in hac vita omnia mundi
prospera contempsit.
99. — Actus vero virtutis cardinalis erit circa finem proprium,
quem quis consecutus est ex meritoriis actibus virtutum ;
sicut [actus4] temperantiæ nullo defectu5 noxio delectari,
ut in praecedenti distinctione dictum est.
ABTICULUS IV
l-II, q 69, a 1 ; Il-ll, q 8, a. 7 ; q. 9, a. 4 : q. 19, a. 12 ; q. 52, a. 4 ; q. 121, a. 2 ; q. 139,
a. 2 ; Is., c. 11 ; Mat., e. 5;

100. — AD QUARTUM SIC

PROCEDITUR.

Videtur

QUOD BEATITUDINES NON RESPONDEANT SINGULIS DONIS.

1. Sicut enim supra dictum est, singulis virtutibus non res­
pondent singula dona. Sed beatitudines sunt virtutes, ut dicit
Glossa super illud ps. (xi, 7), « purgatum septuplum ». « In ser­
mone, inquit, Domini septem præmillunlur virlules quæ et bealitu'1. RA. « remanebunt ». — 2. Ed. ad. « sicut ». — 3. αβγ " caritas », contra δ et ed.
— 6. αβγδ RA. om. « actus ». — 5. N. ad. « vel aftectu ».

dines dicuntur, quia perfectos et beatos1 faciunt. » Ergo beatitudines
et dona2 non respondent sibi invicem.
2. Præterea. In via non potest esse beatitudo rei, sed spei
tantum. Sed quilibet actus meritorius facit sperare beatitudi­
nem, quia spes est ex meritis proveniens, ut supra 26 d. dictum
est. Ergo non oportet quod beatitudines correspondeant’ donis
quæ sunt supra modum humanum perficientia, sed virtutibus,
quantumcumque imperfectis.
3. Præterea. Beatitudines ponuntur geminatæ, sicut patet
Mat., v, 3 : « Beati pauperes spiritu, quoniam ipsorum est regnum
cælorum. » Hoc totum ad unam beatitudinem pertinet. Dona
autem ponuntur singillatim. Ergo dona et beatitudines non cor­
respondent sibi invicem.
4. Præterea. Inter dona [primo1] computatur sapientia. Sed
sapientiae non correspondet paupertas spiritus quæ prima inter
beatitudines ponitur. Ergo beatitudines non recte respondent
donis.
5. Præterea. Dona sunt tantum septem, beatitudines autem
octo. Ergo non respondent sibi invicem.
6. Præterea. Inter dona ponuntur quatuor ad cognitionem
pertinentia. Sed inter beatitudines una tantum pertinet ad cogni­
tionem, illa scilicet qua dicitur (Mat., v, 8) : « Beati mundo corde,
quoniam Deum ridebunt. » Ergo non respondent beatitudines
donis.
7. Præterea. Scientia in omnibus actibus5 qui ad vitam acti­
vam pertinent, videtur dirigere. Ergo scientiæ non magis cor­
respondet illa beatitudo : «Beati qui lugent », ut Glossa (L. 114,
90) dicit, quam aliqua aliarum.
101. ■— SED CONTRA est quod dicitur in Glossa Mat., v :
ibi enim singulæ beatitudines singulis donis adaptantur.
102. ·— Præterea. Beatitudo, sive felicitas, secundum Phi­
losophum (X ΕΙΙι.,κ Ί. 1177a, 12 s. ; 1. 10, a.) est operatio secun­
dum perfectam virtutem. Sed dona sunt perfectissimæ virtu­
tes, ut ex dictis patet. Ergo® beatitudines donis correspondent.
103. — Præterea. Dona a Magistris ponuntur media inter
virtutes et beatitudines. Sed dona respondent virtutibus, ut
ex dictis patet. Ergo et beatitudines respondent donis.

104. — RESPONSIO. Dicendum quod Quidam dicunt quod
beatitudines sunt quidam habitus perfectiores donis sicut
dona sunt perfectiora virtutibus. Unde dicunt quod virtutes
' J. '< Ed. bonos ». — 2. F. « bona ». — <3. Ed. « respondeant ».
pi diter VP. » proprie ». — 5 α « artibus ». — 6. Ed ad. « et ».

4. Cod. et ed.

perficiunt ad actus primos, dona autem ad actus secundos, sed
beatiludines ad actus tertios.
Sed non de facili potest assignari differentia inter actus beatitudinum et donorum, quæ sufficiat ad differentiam habituum :
quod patet ex differentia quam assignant, quæ non est nisi
secundum intensionem et remissionem, quod non sufficit ad
diversificandum habitum.
105. — Et ideo aliter1 dicendum quod beatitudines non sunt
habitus distincti a virtutibus et donis ; sed sunt operationes
virtutum perfectarum ex adjunctione donorum, sive potius2
ipsorum donorum.
106. — EI hoc consonat dictis Sanctorum qui beatitudines
virtutes nominant eo modo loquendi quo virtus dicitur actus
virtutis.
107. — Consonat etiam ipsi Evangelio, quod inter beatitu­
dines multa enumerat quæ manifeste ad dona vel virtutes
pertinent.
108. — Consonare etiam videtur ad hoc Magister, qui de beatitudinibus specialem tractatum non facit, sicut de virtutibus
et donis.
109. — Consonat etiam Philosophorum dictis, qui felicitatem
dicunt etiam esse operationem secundum perfectam virtutem.
Perfectio autem virtutis potest tripliciter, accipi.
Primo quantum ad speciem virtutis, sicut prudentia quæ diri­
git alias virtutes morales, et sapientia quæ dirigit alias intel­
lectuales. Unde a Philosopho, (X Eth., κ 8. 1178a, 9 s ; 1. 12)
felicitas civilis ponitur operatio prudentiæ ; felicitas autem con­
templativa, sapientiæ.
110. — Secundo quantum ad statum perfectionis, ad quam
perfectionem virtus pervenit per augmentum ; et hæc etiam
perfectio requiritur ad felicitatem secundum Philosophum in
I Eth. (a6. 1098a, 18-19; 1. 10, g.), quia sicut una dies non facit
ver, ita nec3 beatum.
111. — Tertio quantum ad modum ; et sic dona possunt dici
perfect® virtutes, ut ex dictis patet, vel etiam virtutes quibus
dona adjunguntur, secundum quod unus habitus ex additione
alterius adjuvatur ; et sic beatitudines de quibus Dominus
loquitur, Mat., v, dicuntur operationes perfect® virtutis.
112. — Et quia dona, ut dictum est, habent duplices actus,
quosdam qui pertinent ad viam4 et quosdam qui pertinent ad
patriam5 ; ideo in singulis beatitudinibus duo ponuntur : unum
pertinens ad statum viæ, aliud autem ad statum6 patriæ.
1. a ad. « est ». — 2. NV. ad. « operationes ». — 3. a ad. « ana dies ». —
« ad patriam ». —- 5. a <·'■ ad viam ». — 6. A. om. « ad statum ».

\. a.

Differt tamen in his quæ pertinent ad vitam activam et
contemplativam.
113. — Vita enim contemplativa et hic incipit, et in futuro
consummatur. Unde actus qui erunt perfecti in patria, quodammodo in hac vita inchoantur, sed imperfecti sunt. Donum
autem intellectus cujus est spiritualia apprehendere, in patria
ad ipsam divinam essentiam pertinget, eam intuendo ; unde
in sexta beatitudine quæ ad donum intellectus pertinet, ponitur
quantum ad statum patriæ : « quoniam ipsi Deum videbunt. »
114. — Sed in statu viæ spiritualia, et præcipue Deum, magis
videmus cognoscendo quid non est, quam apprehendendo quid
est ; ei ideo quantum ad statum viæ ponitur1 munditia non solum
a passionum illecebris — quam munditiam donum intellectus
non facit, sed præsupponitur per vitam activam perfectam — sed
etiam ab erroribus et phantasmatibus et spiritualibus formis
a quibus omnibus docet abscedere Dionysius in lib. De mystica
theologia, (c. 1, n. 1 ; G. 3, 998) tendentes in divinam contempiationem.
115. — Similiter etiam donum sapientiæ, cujus est spiritualia
quæ intellectus apprehendit judicare sive ordinare sive approbare, infallibiliter et recte judicabit et ordinabit de omnibus
quæ ei subduntur, sive sint apprehensiones [sive affectiones2] sive
operationes ; et in hoc quædam similitudo Divinitatis3 in homine
apparebit, cum Deus a providendo et judicando nomen acceperit, secundum quam homo filius Dei manifeste ostendetur.
Unde in septima beatitudine quæ ad sapientiam4 reducitur,
dicitur : « quoniam filii Dei vocabuntur. »
116. ■— In statu autem viæ magis operatur6 removendo
impedimenta quæ prædictam ordinationem6 perturbare possunt, quam eam assequatur ; et ideo « pacificatio » ponitur in
septima beatitudine quantum ad statum viæ, per quam per­
turbantia pacem quæ est ordinationis prædictæ terminus, quietare conatur et in seipso et etiam quantum ad alios qui quocumque modo ei obediunt.
117. — Activæ autem viæ finis est non cognitio, sed operatio.
Et ideo actus consilii et scientiæ quæ in vita activa dirigunt,
non computantur inter beatitudines; sed tamen beatitudines
quæ sunt actus donorum exequentium, in Glossa Mat., v,
ei attribuuntur inquantum actus habitus exequentis est etiam
quodammodo habitus dirigentis.
118. — Ad donum autem timoris, ut dictum est, pertinet omnia
temporalia bona ex reverentia divinæ majestatis despicere :
1. Ed. ad. « cordis ». — 2.
et ed. om. « sive affectiones ». -— 3. Ed. » Deita­
tis ». -— 4. a. « septimam ». — 5. Ed. ad. « in ». — 6. α « ordinem ».

quorum quædam sunt exlrinseca, sicut divitiæ et honores, et
horum contemptus ad primam beatitudinem pertinet qua dici­
tur : « Beati pauperes spiritu ». Paupertas enim spiritus, ut dicit
Glossa, duas habet partes : scilicet rerum abdicationem, et spi­
ritus, id est superbiæ, contritionem. In patria enim non erit
actus timoris circa temporalia bona, sed circa id quod erat ratio
contemnendi ista temporalia. Et ideo1 in hac beatitudine poni­
tur quantum ad statum patrite, « dominium regni cælorum »,
in quo divitiæ et honores cælestes comprehenduntur, ex quorum
consideratione temporalia contemnebantur.
119. — Alia vero temporalium bonorum intrinseca sunt
homini, scilicet2 deliciæ ; et horum contemptus pertinet ad
tertiam beatitudinem qua dicitur : « Beati qui lugent » ; et ponitur
quantum ad statum patriæ consolatio futura, ex cujus respectu
consolatio temporalis despiciebatur.
120. — Et quia circa difficiliora magis rationis directione
indigemus ; ideo tertia beatitudo attribuitur dono dirigenti,
scilicet scientiæ; prima autem dono exsequenti, scilicet timori :
difficilius enim abnegantur intrinseca quam extrinseca bona.
121. ■— Ad donum autem fortitudinis pertinet omnia difficilia
sustinere cum gaudio. Est autem duplex difficultas.
Una in labore operationum, et talis sustinentia ad quartam
beatitudinem pertinet qua dicitur : « Beati qui esuriunt et sitiunt
justitiam » ; id est, qui quælibet laboriosa et difficilia in pro­
secutione operationum justitiæ sustinent.
Sed quantum ad statum patria; ponitur3 « saturitas11 », in qua
comprehenditur omne illud quod laborantes recreare solet.
122. ' — Alia difficultas est in passionibus illatis tolerandis,
cujus sustinentia ad octavam beatitudinem pertinet qua dicitur :
« Beati qui persecutionem patiuntur propter justitiam ». Sed quia
ista justitia est manifestativa omnium præcedentium, ideo nec
speciale sibi præmium redditur, sed reditur ad caput, idest ad
præmium positum in prima beatitudine, ut per hoc ostendatur
quod omnium beatitudinum præmia ei5 debentur ; et propter
hoc etiam non attribuitur alicui speciali dono. Sed quarta attri­
buitur dono fortitudinis.
123. ■— Ad donum autem pietatis pertinet perficere in his quæ
ad alterum sunt. Ad alterum autem aliquis bene se habet dupli­
citer.
Uno modo, ut molestiæ ei non inferantur, etiam si ipse prius
intulerit ; et hoc pertinet ad secundam beatitudinem, qua dici­
tur : « Beati mites » ; Glossa : « Qui cedunt improbis, et vincunt
e
1. a om. » ideo ». — 2. A.ôm. «scilicet».— 3. αβ « perlinet », sed α cor. in mars·.
— 4. a « secuj’itas. »— ύ. RA. om. « ei ».

in bono malum. » Et quia impugnatio proximi plerumque con­
tingit propter pacificam possessionem1 temporalium bonorum,
ideo2 in hac beatitudine ponitur quantum ad statum patriæ,
« possessio lerræ », scilicet viventium.
124. — Alio modo aliquis se habet bene ad alterum, ut benefi­
cia ei3 exhibeat; et hoc pertinet ad quintam beatitudinem qua
dicitur : « Beati misericordes », et ponitur pro praemio liberatio4
ab omni miseria, cujus intuitu aliquis miserias aliorum relevat.
Sed quia difficilius est benefacere quam non nocere ; ideo secunda
beatitude attribuitur dono exsequenti, scilicet pietati5 ; quinta
autem dono dirigenti, scilicet consilio, quod ad alterum est, sicut
et pietas. Scientia enim non dicit ordinem ad alterum, sicut nec
timor.
125. — Ordo autem harum beatitudinum accipitur secundum
quod ab exterioribus homo magis ad interiora progreditur;,
quia maxime extrinseca sunt bona temporalia exteriora ; post
hoc autem proximus6 ; post hoc autem passiones innatae ; post
hoc operationes proprie exteriores ; tamen quia7 in his est labor,
post hoc compassio interior ; post hoc apprehensio ; post hoc
ordinatio. Passio vero illata8 ponitur ultimo9, quasi aliorum
manifesta tiva.

126. — AD PRIMUM igitur dicendum quod beatitudines
dicuntur virtutes, inquantum sunt actus perfectarum virtutum,
scilicet donorum. Et ideo beatitudines respondent donis sicut
operationis habitibus.
127. ■— Ad secundum dicendum quod virtus imperfecta
facit sperare beatitudinem futuram solum merendo ipsam ; sed
virtus perfecta per meritum et assimilationem ad ipsam ; sicut
etiam pueros bonæ indolis dicimus felices secundum Philoso­
phum in I Eth., (a 10. 1100a, 1 s ; 1. 14, k) inquantum in eis quod­
dam indicium futuræ felicitatis apparet.
128. — Ad tertium dicendum quod habitus donorum sunt
idem in via et in patria ; actus autem non, et ideo beatitudines
geminantur, non autem dona.
129. — Ad quartum dicendum quod dona sunt tantum a
Deo, et ideo præordinantur secundum quod sunt perfectiora :
sic enim sunt Deo propinquiora. Sed operationes donorum quæ
sunt etiam beatitudines, sunt etiam a nobis ; et ideo ordinantur,
secundum quod sunt priora quoad nos, quibus est ascensus ab
inferioribus ad superiora, et de imperfectis ad perfecta.
1. α » passionem ». — 2. α om. « ideo ».— 3. F. om. « ei ». — 4. RA. « liberativo ».
— 5. F. « pietatis ». — 6. Ed. om. « post hoc proximus ». — 7. Ed. « tum quia », N.
ex propriis supplet « tum quia sunt priores et manifestiores quoad nos ». — 8. yS
om. « illata », sed δ supplet. — 9. Ed. « ultima »

130. — Ad quintum dicendum quod non oportet quod singu­
lis donis singulæ beatitudines respondeant ; quia alicui dono1
respondent duæ beatitudines, et alicui beatitudini duo dona,
unum sicut dirigens, alterum sicut exsequens, ut ex dictis
patet. Sed secundum hoc dicuntur beatitudines donis respon­
dere, quia non est aliqua béatitude quæ directe non respondeat
alicui dono, neque aliquod donum cui non respondeat aliqua2
beatitudo.
131. ·— Ad sextum dicendum quod vitæ activæ finis non est
cognitio ; et ideo cum beatitudo finem quemdam nominet3,
non potest poni in vita activa aliqua beatitudo pertinens ad
cognitionem, sed solum in vita contemplativa cujus perfectio
in cognitione consistit.
Sed dona nominant habitus, qui non sunt fines. Et ideo non
est similis ratio de donis et beatitudinibus.
132. — Ad septimum dicendum quod quamvis scientia et
consilium dirigant in omnibus actibus activæ, tamen qui­
dam eorum magis per quamdam appropriationem reducuntur
ad scientiam vel consilium quam alii, ut ex dictis patet.
ARTICULUS V
I-II, q. 70, a. 3 ; II-II, q. 8, a. 8 ;

Gal., c. 5, 1. 6.

133. — AD QUINTUM SIC PROCEDITUR. Videtur quod
FRUCTUS NON CORRESPONDEANT DONIS.

1. Quia, ut dicit Ambrosius4 (1) virtutes fructus dicuntur,
quia suos possessores sancta et sincera delectatione reficiunt.
Sed virtutes non respondent donis, sed praecedunt ea. Ergo nec
fructus.
2. Præterea.. Fructus videtur in praemium sonare. Sed dona
non tantum ad præmium, sed ad statum etiam5 meriti perti­
nent. Ergo donis fructus non respondent.
3. Præterea. Fructus a fruendo dicitur. Sed Deo solum
fruendum est, ut Augustinus dicit (lib. I De doctr. Christ..
c. 5 ; L. 34, 21). Ergo videtur esse tantum unus fructus, sicut una
fruitio ; et ita non possunt fructus correspondere donis qu;e
sunt septem.
4. Præterea.. Fructus distinguuntur secundum diversos sta­
tus virtutum, ut patet Mat., xiu, in Glossa6 (L. 114, 132) :
quia fructus tricesimus debetur conjugatis, sexagesimus autem’
1. F. om. « dono ». — 2. F. « aliqui ». — 3. α « nominat ». — 4. F. ad
Littera ». — 5. F. om. « etiam ». — 6. Ex Rabano. — 7. α om. « autem ».

viduis, sed1 centesimus virginibus. Dona autem non distinguun­
tur secundum diversos status, quia in omnibus statibus possunt
aliquo modo dona haberi. Ergo fructus non respondent donis.
5. Præterea. Gal., v, ponuntur multo plures fructus quam
septem. Cum ergo2 dona sint tantum septem8, videtur quod
fructus non respondeant donis.

134. ■— SED CONTRA. Beatitudines respondent donis. Sed
beatitudo continet fructum, cum non sit sine delectatione, ut
dicitur I Elh. (a 9. 1099a, 10, s ; 1. 13). Ergo fructus donis res­
pondent.
&
135. ·— Præterea. Sap., ιιι“, 15, dicitur : « Bonorum laborum
gloriosus esi fructus. » Sed non sunt aliqui labores digniores
quam in operibus donorum. Ergo fructus donis respondent.
136. ■— Præterea5. Delectationes virtutum dicuntur fructus,
ut patet ex auctoritate Ambrosii inducta. Sed non minor est
delectatio in donorum actibus quam in actibus virtutum.
Ergo fructus respondent donis.
137. ■— RESPONSIO. Dicendum quod nomen fructus a cor­
poralibus ad spiritualia transfertur. Dicitur enim in corporalibus
fructus quod de terræ nascentibus expectatur. Et ideo omne
illud quod de re aliqua quis consequitur, quasi mercedem labo­
ris circa illam impensi, dicitur fructus. Hoc autem est et illud
quod de re aliqua principaliter expectatur ; et sic fructus omnis6
nostri operis Deus est. Et iterum illud quod quis consequitur ex
opere7, non principaliter propter hoc operans, dicitur fructus ;
et sic delectationes quæ in bonis operibus sunt, sunt quidam
fructus bonorum operum ; et hoc modo in auctoritate prædicta
accipit Ambrosius fructum, dicens ipsas virtutes esse fructus,
inquantum delectant.
138. — Secundum Philosophum autem in8 III Eth., (y 6.
1113a, 31 ; 1. 10, g.) omnis operatio procedens ex habitu per­
ficiente naturam, habet delectationem annexam. Unde cum feli­
citas vel beatitudo sit operatio secundum virtutem perfectam,
quoddam formale completivum beatitudinis est ipsa delectatio ;
et ideo fructus qui delectationem nominant, beatitudinibus
respondent, sicut beatitudines donis.
139. ■— Inter fructus autem computantur quidam qui sunt
1. α om. (| sed ». — 2. β ad. « dicta ». — 3. Ed. ad. « fructus autem duodecim »
contra αβγδθικ — k. αβγδ « iv ». — 5. F. dicit in nota « argumentum illud invenimus
in uno codice decimi quarti sæculi, sed in codd. decimi tertii sæculi desideratur ». —■
6. β om. « omnis », F. « omnia ». — 7. Ed. « operatione ». — 8. α om. « autem » ;
γ et ed. om. « in », contra α$δ.

essentialiter delectatio, ut « gaudium » quantum ad unionem
et præsentiam bonorum ; et « pax » quantum ad remotionem impe­
dimentorum perturbantium delectationem ; et ideo1 hi duo fruc­
tus respondent omnibus donis et beatitudinibus.
Quidam vero ponuntur quasi ratio delectationis et causa. Est
autem delectatio in operibus activæ et contemplativæ vita·.
140. ■— In operibus autem activæ vitæ ratio delectationis est
duplex.
Uno modo ex remotione impedientium veram delectationem
spiritus : delectatio enim ex operatione non impedita causatur,
secundum Philosophum (VII Eth., η 14. 1153b, 10 ; 1. 13, d.j
Alio modo ex præsentia bonorum spiritui convenientium.
141. — Impeditur autem spiritualis2 delectatio vitæ activæ
dupliciter.
Uno modo per delectationes contrarias, scilicet bonorum
temporalium. Sicut enim operationes contraria1 sunt, ita et
delectationes, ut dicit Philosophus in X Eth. (K 5. 1175h,
24, s ; 1. 8). Temporalis autem delectatio vel est in bonis exterio­
ribus, scilicet divitiis et honoribus ; et hanc delectationem
cohibet « modestia » quæ fructus ponitur, et respondet pauper­
tati spiritus : vel etiam in delectationibus carnis ; et sic expri­
muntur3 vel abstinendo ab illicitis, quod facit « castitas », vel
etiam a licitis, quod facit « continentia » secundum Glossam4 ;
et hi duo fructus respondent beatitudini luctus ; et per conse­
quens hi tres fructus respondent dono timoris quasi exequenti.
Vel aliter secundum Philosophum in VII Eth. (η 11. 1151»,
34 s ; 1. 9, 1. o.), potest distingui castitas a continentia, ut per
continentiam sic reprimantur concupiscentiæ ut non dominentur, per castitatem autem ut etiam subjiciantur.
142. — Alio modo impeditur delectatio spiritualis per exte­
riores difficultates : quæ quidem5 consistunt vel in labore actio­
num quem vincit « longanimitas », unde hic fructus respondet
quartæ beatitudini8 et dono fortitudinis ; vel etiam in dolore
passionum.
143. — Et hoc7 dupliciter vincitur. Uno modo ut per eas cons­
tantia animi non frangatur quantum ad seipsum ; et hoc facit
« patientia » ; et hic fructus respondet octavæ beatitudini 8 :
« Beati qui persecutionem patiuntur etc.9 », et dono fortitudinis.
Alio modo ut homo ab inferente non turbetur ad nocendum ei ;
et hoc facit « mansuetudo » ; et hic fructus respondet mititati
quæ est secunda beatitudo, et dono pietatis. Bonum autem con1. a om. « ideo ». — 2. F. » spiritualia ».— 3. Ed. « reprimuntur », contra αβγδθικ.
— 4. « interlincaris » dicit F.— 5. α ad. « difficultates simul ». — 6. N. ad « quia est
justitia ». — 7. F. « hic ». — 8. α ad. « qua dicitur ». — 9. F. om. « etc. »

veniens secundum activam vitam, quod delectationem facit,
es^ e^am
a//e^u, secundum quod homini omne bonum complacet et sui et alterius : hoc enim est hominem dulcem habere
animum, et sic est « bonitas », Glossa1 « dulcedo animi » ; ei in
ordine ad effectum, secundum quod homo est bene communicativus suorum ad alios ; et sic est « benignitas » ; et hi duo fructus respondent beatitudini quintæ quæ est de misericordia, et
a
dono pietatis. Omnes autem prædicti fructus respondent donis
consilii et scientiæ quasi dirigentibus.
i
144. ■— In vita autem contemplativa non potest esse aliquid
delectationem impediens, nisi ex parte activæ vitæ2; quia secun­
dum Philosophum3, (I Top., a 15. 106a, 38) delectationi quæ
est in considerando, non est contrarium. Unde non est ibi ratio
delectationis nisi ex præsentia boni in quo mens quiescit ; et
hoc dupliciter.
Uno modo per cognitionem spiritualium sine dubitatione,
J
et sic est « fides », Glossa, « de invisibilibus certitudo » ; et
respondet sextæ beatitudini et dono intellectus.
‘
Alio modo per intimam unionem ad spiritualia, ex quo potest
judicare de omnibus aliis, quia spiritualis omnia judical, I Cor.,
<■ n, 15, et sic est « caritas » ; et respondet septimæ beatitudini,
■
scilicet4 « Beati pacifici5 », et dono sapientiæ.

145. — AD PRIMUM igitur6 dicendum quod virtutes dicun­
tur fructus non ratione habituum, sed quia in operibus delec­
tationem annexam habent ; unde et virtutes quæ inter fructus
nominantur, sicut castitas, mansuetudo et hujusmodi, non ponun­
tur inquantum sunt virtutes, sed inquantum habent aliquam
rationem delectandi.
146. — Ad secundum dicendum quod sicut peccatum habet
suam poenam annexam aliquam7 quia « omnis inordinatus ani­
mus sibi est pœna », ut dicit Augustinus in lib. I Confess.,
(c. 21; L. 32, 670), ita etiam8 meritum habet suum fructum adjunc­
tum : qui tamen fructus in futuro complebitur, sicut et malorum
poena ; et ideo donis respondent fructus etiam quantum ad actus
quos in via habent.
147. — Ad tertium dicendum quod frui aliquo, proprie est
ipsum ut fructum habere. Hoc autem habet aliquis ut fructum
quem expectat principaliter ex suo opere. Unde illo quod conse­
quitur ex opere non principaliter expectatum8, non proprie dici1. « interlincaris » dicit F. — 2. α om. « vitæ ».— 3. F. « XIII Top. ».— 4. a « qua
dicitur ». — 5. α ad. « etc. ». — 6. β « ergo ». — 7. F. dicit « forte : aliqualiter »,
V. notat « forte superfluit vox aliquam». —8. Ed. *< et ». — 9. Ed. « expcclato »,
contra αβγΰ.

tur aliquis frui, sed solum illo quod principaliter expectatur,
quod est solum Deus. Et ideo quamvis sit una tantum fruitio,
sunt tamen multi fructus ; quia quidquid consequitur, etiamsi
non principaliter expectatur, potest dici fructus.
148. — Ad quartum dicendum quod distinctio fructuum fit
dupliciter.
Uno modo secundum intensionem et remissionem ; et sic
fructus distinguuntur in Evangelio, quia de quibusdam operi­
bus majus erit gaudium quam de aliis.
Alio modo quantum ad diversas rationes gaudendi ; et sic
dividitur quasi essentialiter et per se, et hoc modo distinguitur
Galal., v, et sic donis respondent fructus, ut dictum est.
149. — Ad quintum dicendum quod eidem dono possunt
respondere multi fructus, secundum quod habet multos actus,
ut dictum est ; et ideo non oportet quod sint tot fructus quot
dona.
ARTICULUS VI
II-Il, q. 83, a. 9 ;

Compend. p. II, c. 4, s. ; Expos. Orat. Dom. ; Mat., c. 6.

150. — AD SEXTUM SIC PROCEDITUR. Videtur

QUOD

PETITIONES DONIS NON RESPONDEANT.

1. Augustinus enim dicit in Ench. (c. 115 ; L. 40, 285), quod
tribus primis petitionibus æterna poscuntur, reliquis vero quatuor
temporalia. Sed unumquodque donorum pertinet ad præsentem
vitam in qua temporaliter vivitur, et ad futuram in qua ad
æternitatem pervenimus, ut ex dictis patet. Ergo donis peti­
tiones non respondent.
2. Præterea. Augustinus in Epistola ad Probam (c. 12 ;
L. 33, 502) dicit : « Quisquis dicit petendo scilicet quod ad istam
evangelicam precem1 pertinere non possit, etiam si non illicite
orat, carnaliter orat. » Sed multa alia possunt peti Deo non carnaliter quam septem dona, sicut septem virtutes et gratia et
necessaria vitæ. Ergo petitiones dominicæ orationis septem donis
non respondent.
3. Præterea. Omnia dona sunt quædam bona a Deo donata.
Sed petitiones orationis dominicæ non tantum sunt ad conse­
cutionem boni, sed etiam ad remotionem mali. Ergo dona peti­
tionibus non respondent.
4. Præterea. In donis sunt quatuor quæ ad cognitionem
pertinent. Sed in petitionibus nulla videtur ad cognitionem
pertinere. Ergo petitiones donis non respondent.
1. RA. « partem e.

5. Præterea. Petitiones ad impetrandum ordinatæ sunt. Sed
impetrare aliquid a Deo non est nisi habentis virtutem. Cum
igitur dona simul cum virtutibus infundantur, videtur quod petitiones non ordinentur ad dona.
6. Præterea. Augustinus in Ench. (c. 116; L. 40, 286) dicit
quod hoc totum est una petitio : « Et ne nos inducas in lenlatio' nem ; sed libera nos a malo » ; quod patet ex hoc quod non ponitur ibi : « et libera nos a malo », sed ponitur ibi : « sed ». Similiter
dicit quod tertia petitio, scilicet, « Fiat voluntas tua », conclu­
ditur in duabus primis ; et ita videtur quod non sint nisi quinque
'
petitiones, sicut etiam Lucas ponit. Sed dona sunt septem. Ergo
petitiones non respondent donis.
'
7. Præterea. Secunda petitio, secundum Augustinum ibi­
dem, pertinet ad resurrectionem corporis. Sed nullum donum
. ad resurrectionem pertinet. Ergo petitiones donis non respon­
dent.

151. ■— SED CONTRA. Idem est quod a Deo petitur et ab
ipso accipitur. Unde dicitur Joan., xvi, 24 : « Petite, el accipietis »
Sed dona sunt quæ proprie a Deo accipiuntur. Ergo et ipsa
sunt quæ1 per petitiones petuntur ; et ita petitiones et dona
mutuo sibi correspondent.
152. —-Præterea. In Glossa Mat., vi, dicitur : « In precibus
est ut impetremus dona, in donis ut operemur ; de operatione bealitudines consequentur. » Ergo sicut beatitudines respondent donis,
ita dona respondent petitionibus.
153. — Præterea. Sicut eadem Glossa dicit, septem petitio­
nibus omnia dona præsentis vitæ vel futuræ continentur. Sed in
his omnibus etiam dona perficiunt, ut ex dictis patet. Ergo dona
et petitiones sibi correspondent.
154. — RESPONSIO. Dicendum quod reductio petitionum
ad dona non intelligitur hoc modo quod in petitionibus solum
habitus donorum petantur, sed quia petitur per quamlibet peti­
tionem aliquid eorum quæ ad aliquod donorum pertinent.
155. — Hæc autem reductio potest attendi dupliciter.
Uno modo in generali, ut scilicet quidquid ad dona pertinet,
etiam ad petitiones pertineat, et e converso. Et sic fit reductio
eorum ad invicem non solum per appropriationem sed etiam per
proprietatem ; quia sicut dona sufficienter perficiunt in omnibus
quæ sunt activæ et contemplativæ vitæ sive in præsenti sive in
futuro, ila et in omnibus per petitiones divinum auxilium im­
ploratur.
1. F. om. per homoi. « proprie a Deo accipiuntur. Ergo et ipsa sunt quæ ».

156. — Alio modo in speciali. Et sic per proprietatem non potest
fieri reductio singulorum donorum ad singulas petitiones ; quia
ea quæ in diversis petitionibus postulantur possunt pertinere
ad unum donum et e converso, sed per appropriationem quam­
dam, inquantum singulas petitiones habent aliquam similitudi­
nem cum singulis donis, sicut et de beatitudinibus dictum est.
157. — Est enim alia ratio distinguendi dona et petitiones.
Cum enim dona sint habitus ordinati ad operandum, oportet
quod distinguantur secundum objecta1 quibus diversificari
oportet actus secundum speciem. Sed petere oportet omnia qui­
bus indigemus ad operandum, quæ non possumus nisi a Deo
habere. Unum autem donum ad sui operationem indiget pluri­
bus auxiliis, et idem auxilium valet ad actus multorum dono­
rum. Indigemus autem auxilio divino tam in operibus conlemplalivæ quam in operibus aclivæ.
158. ■— In operibus autem contemplativae indigemus duplici
auxilio.
Unum est ut ipsorum contemplabilium2, scilicet divinorum,
majestas et dignitas appareat ; alias contemplatione et admira­
tione3 quæ contemplationem allicit digna non essent, et hoc auxi­
lium petitur per primam petitionem « : Sanctificetur nomen
tuum » ; in qua petitur « ut nomen ejus quod semper sanctum est
etiam apud homines sanctum habeatur, hoc est, non contemnatur »,
ut Augustinus dicit Ad Probam (c. 11 ; L. 23, 502). Unde idem
est4 petere hoc quod illud Eccli. xxxvi, 4 : « Sicut in conspectu
eorum sanctificatus es in nobis ita et in conspectu nostro magni­
ficare in eis ». Et quia ex hoc quod homo hujus excellentiæ
particeps fit, ordinare et judicare habet, quod est sapientiæ ;
ideo hæc petitio ad sapientiam reducitur et ad seplimam beati­
tudinem.
Aliud autem auxilium est ut in contemplatione horum magna­
lium nostram beatitudinem cognoscamus, ut sic magis his con­
templandis homo5 inhærescat; et hoc auxilium petitur per
secundam petitionem : « Adveniat regnum tuum », Glossa (inv. 10 ;
L. 114, 101) : « Id est6, manifestetur hominibus », « ut scilicet in
nobis veniat, et in ipso7 regnare mereamur », secundum Augus­
tinum Ad Probam (ubi supra). Unde idem est hoc petere, ut Idem
dicit, (c. 12) quod dicere : « Ostende8 faciem luam, et saloi eri­
mus » (Ps. lxxix, 8). Et ideo hæc petitio reducitur ad sextam
beatitudinem, et donum intellectus.
159. — In operibus autem activée indigemus duplici auxilio.
1. Ed. ad. «- iis ». — 2. ay « contemplatorum ». — 3. RA. om. « et admiratione »
— 4. Augustinus ibid. c. 12 .— 5. αγ om. « homo ». — 6. α « ut ». — 7. Ed.
« Christo ». — 8. a ad. « Domine ».

DISTINCTIO XXXIV, QUÆST. I, ART. VI

1137

■MVPrimum est ut bona nobis conferantur, quibus ad bene operan; dum adjuvemur. Secundum est ut mala impedientia removeantur. ,
Mb
Bonum autem duplex est nobis necessarium ad vitam actiW vam•H
Unum quod est directe ad opus virtutis ordinans, sicut ipsum
>Λ honestum bonum ; et hoc petitur in tertia petitione : « Fiat
% ' voluntas tua, etc.1» In qua, secundum Augustinum (ubi supra)
« petimus obedientiam ad Deum, ut sic fiat a nobis voluntas ejus
in terris, sicut fit ab angelis in cælis ». Unde secundum ipsum,
w (c. 12) idem est hoc petere quod dicere : « Gressus meos dirige
&· secundum eloquium luum » (Ps. cxviii, 133) ; et hoc reducitur
a<t pintam beatitudinem quæ est de misericordia, quia misericordiam præcipue nobis Deus præcepit ; et per consequens ad
· donum consilii.
®
Aliud esi organice ad virtutem serviens, sicut temporalia subsidia
quibus homo ad bene operandum juvatur ; et hoc pertinet ad
æj •quartam petitionem qua dicitur : « Panem nostrum quotidiaW ) num, etc.2 », quia, secundum Augustinum ibidem, « per hoc
Sr quod dicitur hodie significatur hoc tempus, ubi vel sufficientiam
® illam petimus a Patre quæ superexcellit, in nomine panis lotum
w
significantes3, vel Sacramentum fidelium ; » et hoc est idem
W quod petitur Prov., xxx, 8 : « Divitias ei paupertatem ne dederis
W' mihi, sed tantum victui meo tribue necessaria » ; et hæc petiK, tio reducitur ad quartam beatitudinem, quia hujusmodi subsidia
vitæ sunt quæ nos in laboribus hujus vitæ sustentant, et per consequens ad donum fortitudinis.
f
160. ■— Impediens autem operationem activæ vitæ est trii
plex.
M 1
Primo malum culpæ, præteritum quidem in actu, sed manens
4 in reatu, macula et inquinatione4. Et contra hoc malum peti­
ts' tur auxilium per quintam petitionem qua dicitur : « Dimitte
Φ nobis debita nostra, etc.5 », ubi, ut dicit Augustinus ibidem,
4
« nos admonemur et quid petamus et quid faciamus ut accipere
mereamur ». Et hoc idem.petiit® qui dixit (Ps. vu, 5) : « Si
reddidi retribuentibus mihi mala, etc.7 ». Et hoc reducitur ad ter­
tiam beatitudinem quæ est de luctu, quia ea remittuntur peccata,
et per consequens ad donum scientiæ.
Secundum est malum futurum, quia timemus inclinans ad pec­
catum. Et contra8 hoc petitur auxilium in sexla petitione, cum
dicitur : «Et ne nos inducast etc9. » ; in qualû, secundum Augus1. Ed. ad. « sicut in cælo et in terra ». — 2. Ed. ad. « da nobis hodie ». — 3. RA.
« signantes ». — 4. α « inclinatione ». ■— 5. Ed. ad. « sicut et nos dimittimus debi­
toribus nostris ». — 6. αγδ « petivit». — 7. Ed. ad. « decidam merito ab inimicis
meis inanis ». — 8. Ed. « circa ». ■—- 9. Ed. ad « in tentationein ».— 10. F. «quia».

tinum petimus1 « ne deserti divino auxilio alicui tentationi vel
consentiamus decepti vel cedamus afflicti. » Et hoc idem peti­
tur Eccli. ΧΧΙΠ, 6 : « Aufer a me ventris concupiscentias ». Et hoc
reducitur ad secundam beatitudinem et hoc2 est de militate,
quia praecipue tentationes ad malum, sunt molestiæ quæ a pro­
ximis inferuntur, quibus provocamur ut eis noceamus, quas
tentationes per illam beatitudinem vincimus ; et per consequens
ad donum pietatis.
Tertium est malum præsens, quodcumque sit illud. Et contra
hoc petitur auxilium per septimam petitionem qua dicitur :
« Sed libera nos a malo ». Unde Augustinus dicit quod « homo
christianus in qualibet tribulatione constitutus in hac petitione
gemitus edit ; » et hoc idem petivit qui dixit (Ps. lviii, 1) « Erue3
mei ab inimicis meis, etc.5»; et hoc reducitur ad beatitudinem
primam6 quæ est paupertas spiritus, quia ejus est in tribula­
tione auxilium petere ; et per consequens ad donum timoris.
161. ■— Possunt autem très ullimæ petitiones aliter distingui
secundum Augustinum, ut prima earum petatur auxilium contra
malum culpae, secunda autem contra inclinantia in culpam, tertia
vero contra malum pœnæ.

162. — AD PRIMUM igitur’ dicendum quod8 obedientia
ad Deum quæ omne honestum actionis complectitur, et contem­
plationis bona in hac vita incipiunt et9 in futura consummantur.
Et quantum ad hanc consummationem Augustinus dicit
quod per 1res primas petitiones petimus bona æterna ; in aliis
autem petitionibus petimus ea quæ tantum in hac vita sunt.
163. ■— Ad secundum dicendum quod in hac oratione non
solum petuntur habitus donorum; quia petitio10horum habituum,
quantum ad intellectum et sapientiam, comprehenduntur in
primis duabus petitionibus; sed11 quantum ad omnes habitus
donorum vel virtutum qui dirigunt12 in vita activa, petuntur in
tertia petitione, quia omnes habitus operativi non sunt nisi ad
obediendum Deo ; sed per singulas petitiones petuntur ea quæ
aliquo modo pertinent ad omnia dona.
164.·— Ad tertium dicendum quod quamvis dona sint13 quæ­
dam bona a Deo data, tamen ad hoc quod possint habere debi­
tas operationes, oportet quod a malis homo liberetur.
165. — Ad quartum dicendum quod duæ petitiones perti­
nent ad cognitionem contemplativam ; sed ad cognitionem prac1. F. om. « petimus ». — 2. NVPF. « quæ ». — 3. γ et ed. « Eripe ». — 4. a ad.
« Domine ». — à. Ed. ad. « Deus meus ». — 6. Ed. om. « primam ». ·— 7. β « ergo ».
— 8. NVPF. ad. u in » contra αβγά et BA.— 9. a om. « et ».— 10. Ed. «petitiones ».
— 11. a om. « sed ». ■— 12. A. « diligunt ». — 13. a « sunt ».

ticain non ponuntur aliquæ petitiones pertinentes, eadem ratione
qua nec aliquæ beatitudines, ut dictum est.
166. — Ad quintum dicendum quod quamvis homo non habens
virtutes, non possit dona impetrare ea merendo, potest tamen
impetrare per modum dispositionis ad illa ; et iterum aliquis
habens virtutes et dona potest impetrare perseverantiam in eis.
167. — Ad sextum dicendum quod, simpliciter loquendo,
sunt septem petitiones, ut dictum est ; tamen non est inconve­
niens ut earum una aliquo modo includatur in alia, sicut ali­
quid est in alio in1 potentia.
168. — Ad septimum dicendum quod quia in resurrectione
corporis præcipue et totaliter participes erimus regni divini ;
ideo dicit Augustinus quod [secunda petitio2] pertinet ad resur­
rectionem corporum, non quia directe corporis resurrectio
petatur.

EXPOSITIO PRIMÆ PARTIS TEXTUS
169. — « Spiritus sapientiæ el intellectus etc, » (1) Ratio ordi­
nis ex prædictis patet. Combinationis autem ratio hæc est, quia
simul combinantur dona duo, quorum unum dirigit alterum,
sicut sapientia dirigit intellectum, proprie loquendo ; consilium
autem fortitudinem per quamdam appropriationem ; quia sicut
præcipue consilio indigemus in operibus3’ supererogationis, ita
et in fortitudine : scientia pietatem, quia neutrum sonat nisi in4
id ad quod omnes tenentur. Timor autem, quia est recessus a
malo, ideo non indiget proprio directive, ut ex dictis patet ;
tamen proprie loquendo, consilium et scientia dirigunt in omnibus
tribus donis exsequentibus.
170. — « Spiritus timoris. » (2) Hic specialiter dicitur Christum
replevisse, quia propter suam imperfectionem minus in ipso esse
videbatur et5 ideo quia principaliter ad patiendum venerat,
quod per humilitatem est completum quæ pertinet ad donum
timoris Domini.
171. — « Quidam tamen secundum effectum etc. » (4) Hoc est
verum de timore secundum actum affectus qui est timere sepa­
rationem, et non quantum ad quemlibet actum affectus, ut
postea dicetur.

1. a « est in aliqua ». — 2. αβγδ RA. om. « secunda petitio ». — 3. Ed. « operatio·
nibus ». — 4. Ed. om. « in ». — 5- Ed. om. « et ».

172. — « Et quia de timore tractandum etc. » (5)
Postquam determinavit de donis in generali, hic determinat de
dono Umoris, qui propter sui multiplicem acceptionem, specia­
lem difficultatem habet.
Dividitur autem hæc pars in duas. Primo determinat de timore
in generali ; secundo autem de timore Christi specialiter, ibi :
« Cum autem fuerit in Christo... » (13)
Prima in duas. In prima ponit distinctionem timoris. In
secunda ponit comparationem eorum ad invicem, ibi : « De his
equidem » (7).
Circa primum duo facit. Primo ponit distinctionem timoris.
Secundo1 solvit quamdam contrarietatem, ibi : « Et attende
quod quatuor, etc. » (6)
« De his equidem2 » (7). Hic ponit comparationem timorum3
ad invicem. Et circa hoc duo facit. Primo comparat timores ad
invicem. Secundo ex dictis quamdam conclusionem infert,
ibi : « Illud quoque diligenter etc. » (12)
Circa primum duo facit. Primo comparat timorem filialem
ad servilem ; secundo initialem ad utrumque, ibi : « In quibus
etiam timorem initialem... » (10)
Circa primum autem tria facit. Primo ponit proprietatem
timoris servilis. Sec.undo ostendit differentias timoris casti
vel filialis ad ipsum, ibi : « Est autem alia sententia. » (8) Tertio
per similitudinem differentiam manifestat, ibi : « Non potens4
melius... » (9)
« In quibus etiam initialem timorem... » (10) Hic comparat
timorem initialem ad alios duos. Et circa hoc duo facit. Primo
ostendit distinctionem ejus ab utroque dictorum. Secundo
ponit quamdam convenientiam ipsius ad timorem servilem,
ibi : « Sciendum autem est quod uterque timor etc. » (11)
Hic est duplex quæstio.
Prima de timore de quo agitur hic.
Secunda autem de aliis donis exsequentibus : scilicet pietate
et fortitudine.

1. Ed. om. per homol, « ponit comparationem eorum ad invicem, ibi : «De his equi­
dem. Circa primum duo facit. Primo ponit distinctionem timoris. Secundo... »— 2. Ed.
« eisdem ». — 3. F. « timorem ». — 4. Ed. « potes ».

QUÆSTIO II

DE TIMORE
Circa primum quæruntur tria.

Primo de timore in generali.
Secundo, de timore servili.
Tertio, de timore filiali.
ARTICULUS I

Quæstiuncula I
I-IT, q. 44, a. 1.

173. — AD PRIMUM SIC PROCEDITUR. Videtur quod
Damascenus inconvenienter timorem definiat, dicens
(lib. III De fide, c. 23 ; G. 94, 1087) : « Timor est desiderium secun­
dum systolem movens1. »
1. Desiderium enim ad concupiscibilem pertinet, timor
autem est in irascibili. Ergo timor non est desiderium.
2. Præterea. Desiderium est respectu boni. Sed objectum
timoris est malum. Unde Philosophus dicit in III Eth. (γ 9.
1115a, 9 ; 1. 14, b.) quod « limor est expectatio mali ». Ergo timor non
est desiderium.
3. Præterea. Desiderium ad persecutionem pertinet. Sed
« limor est fuga mali », ut dicit Glossa Joan., x, 12, (L. 414,
387). Ergo timor non est desiderium.
4. Præterea. Secundum systolem movere, est movere secun­
dum contractionem. Sed contractio1
2, cum sit motus corporalis
cordis, non est in omnibus in quibus est timor scilicet in angelis
Ergo male definit timorem.

Quæstiuncula II

\

II-1I, q. 19, a. 2 ;

Rom.f c. 8, 1. 3.

174. — ULTERIUS. Videtur quod
distinguat timoris partes.

Magister

hic

male

1. Quia secundum Philosophum in I Top. (α 15. 107a, 34),
« si unum oppositorum dicitur multipliciter, et reliquum. » Sed
1. « κατά φυσι,ν
2. Ed. « tractio ».

δζιλία earl δΰναμι? κατά συστολήν του ovros ανθεστικη »■

1142

SCRIPTUM SUPER LIB. Ill SENTENTIARUM

timor et spes sunt opposita. Cum igitur spes non dicatur mul­
tipliciter, nec timor distingui debet.
2. Præterea. Passiones et actus et habitus diversi fleantur
secundum objecta. Sed idem est objectum timoris mundani,
servilis et initialis, scilicet poena. Ergo videtur quod non debeant
ad invicem distingui.
3. Præterea. Perfectum et imperfectum circa amorem non
diversifleant caritatem. Sed timor initialis et castus non diffe­
runt nisi secundum perfectum et imperfectum. Ergo non debent
distingui ad invicem.

175. — SED CONTRA. Videtur

quod debuerit plures

partes timoris assignare.

4. Timor enim ex concupiscentia1 causatur. Sed concupiscen­
tia carnis contra concupiscentiam oculorum quæ est con­
cupiscentia12 mundi, dividitur I Joan., ii3 16. Ergo timor mun­
danus, quo timemus mundi bona perdere, debet distingui
contra timorem carnis quo timemus carnis pericula pati.
176. ■— 5. Præterea. Magister ponit in fine lectionis (13) timo­
rem quemdam naturalem qui differt, secundum ipsum, ab om­
nibus aliis. Ergo videtur quod insuflicienter assignet tantum
quatuor timores.
■ 177. — 6. Præterea. Damascenus in4 II lib. [De fide, c. 15 ;
G. 94, 931), assignat plures differentias timoris5*
, « scilicet segni­
tiem, erubescentiam, verecundiam, admirationem, stuporem, agoniam5
Ergo videtur quod hæc divisio quæ hic ponitur sit
insufficiens7.
Quæstiuncula III
Infra,

Expos, textus ; II-II, q. 19, a. 3, 9 ; Rom., c. 8, 1. 3.

178. — ULTERIUS. Videtur

QUOD

TIMOR

NON

DEBEAT

INTER DONA COMPUTARI.

1. Timor enim ponitur una de quatuor principalibus passio­
nibus. Sed nulla aliarum ponitur donum, immo spes ponitur
virtus, gaudium ponitur8 fructus, dolor ponitur pars pœnitentiæ,
scilicet contritio. Ergo nec timor similiter deberet poni donum9.
2. Præterea. Dona dantur nobis in adjutorium humanæ
infirmitatis. Sed ipse timor infirmitatem importat. Ergo non debet
dici donum.
1. F. « concupiscentiis ».— 2. F. om. per homoi. « oculorum quæ est concupiscentia ».
— 3. a/3 « 111 ». — 4. Ed. om. « in ». — 5. Ed. om. « timoris ». — 6. « dtaiporcu δέ
και ό φόβος €ΐς
€ΐς οκνον, εις αιδώ, εις αισχύνην, εις κατά πληξιν, εις
εκπληξιν, εις αγωνίαν ». — 7. RA. « suflîciens ». ■— 8. α om. « ponitur ». — 9. Ed.
« debet », P. « bonum ».

3. Præterea. Augustinus dicit, XIV De civit. Dei (c. 7, n. 2 ;
L. 41, 410) : « Timor est amor fugiens quod ei adversatur ». Sed
amor non est donum, immo virtus. Ergo nec timor donum debet
poni.
179. —■ SED CONTRA est quod dicitur Is., xi, ubi timor
inter alia dona1 Spiritus nominatur.
180. — Præterea. Illud quod est principium salutis, non est
a nobis, sed donum Dei est, ut dicit Augustinus2. Sed timor
est salutis principium. Is., xxvi, 18 : « A timore tuo, Domine,
concepimus... spiritum salutis. » Ergo timor est donum Spiritus
sancti.

Solutio I
181. — RESPONSIO. Dicendum AD PRIMAM QUÆSTIONEM3
quod definitio data secundum Damascenum, convellit omni
timori. Sed quia nomina passionum a passionibus sensitivæ
partis ad operationes superioris partis transferuntur, ut supra
dictum est, ideo videamus primo qualiter dicta definitio competat
timori qui est passio sensitivæ partis.
Quælibet autem illarum passionum pertinet ad appetitivam
partem, sed inter eas est differentia, secundum Avicennam in
VI De naturalibus, (c. 7) quia dispositiones cordis in quibusdam
passionibus sunt quasi activæ, in quibusdam quasi passivæ.
182. —Dispositio autem cordis activa est vel secundum perfec­
tionem cordis in seipso sicut est amplitudo et dilatatio cordis,
quæ est in gaudio ; vel secundum4 perfectionem cordis ad aliquid
agendum vel patiendum vel obtinendum5, sicut est fortitudo
cordis quæ requiritur in audacia et spe.
183. — Dispositio autem passiva cordis per oppositum est,
vel secundum defectum ipsius in seipso, quæ dicitur coangustatio quæ requiritur in tristitia ; vel secundum defectum ipsius
per comparationem ad aliquid agendum vel patiendum vel
obtinendum5, quæ dicitur debilitas cordis quæ requiritur in
timore et desperatione.
184. — Contractio autem significat motum alicujus ab alio,
a quo retrahitur in seipsum, ubi quodammodo congregatur ;
et ideo importat dispositionem cordis quæ est debilitas, per
quam aliquis6 ab alio deficit, in seipso consistens.
185. — Sic igitur patet intellectus definitionis Damasceni,
1. Ed. ad. « sancti ». — 2. Cf. I de Eccles, dogm., c. 21 ; L. 42,1216. — 3. F. om.
« ad primam quæstionem ». — \. Ed. ad. « etiam ». — 5. F. om. « vel patiendum vel
obtinendum ». — 6. F. « aliquas ».

quia dixit « desiderium » ad significandum genus timoris qui est
actio vel motus appetitus. Quod autem dixit, « secundum systolem movens », differentiam propriam significavit1, quæ a causa
materiali ejus sumitur. Et per hanc similitudinem dicitur etiam
timor in spiritualibus, dum motus voluntatis ab aliquo resilit
et in seipso consistit.
186. — AD PRIMUM igitur* dicendum quod desiderium
ponitur3 ibi large pro appetitu qui communis est irascibili
et concupiscibili.
Et per hoc patet solutio ad secundum.
187. ■— Ad tertium dicendum quod etiam in fuga est appetitus
fugiendi qui hic desiderium dicitur.
188. ■— Ad quartum dicendum quod in spiritualibus est con­
tractio per similitudinem, ut dictum est.

Solutio II
189. - AD SECUNDAM QUÆSTIONEM dicendum quod
timor hic distinguitur secundum ordinem timentis ad Deum
cui per unum timorem magis appropinquat vel distat quam per
alium. Cum enim timor in fuga mali consistat, malum autem
est pœnæ et culpæ, erit timor quidam qui consistit in fuga mali
culpæ tantum per quam homo a Deo separatur, scilicet timor
castus vel filialis ; alius autem qui consistit in fuga mali pœnæ.
190. — Pœna autem est duplex. Una pro cujus vitatione
peccatum quandoque committitur, sicut sunt temporales pœnæ ;
et hanc pœnam refugit timor mundanus vel humanus.
191. — Alia est pro cujus vitatione nunquam fit peccatum,
sed magis vitatur, sicut pœna quæ erit post hanc vitam ; et hanc
pœnam fugit timor servilis.
192. ■— Alius autem timor est qui fugit ulrumque malum,
pœnæ scilicet et culpæ, scilicet initialis4 qui habet oculum ad
utrumque, et ideo est medius inter servilem et castum.

193. — AD PRIMUM igitur5 dicendum quod malum contin­
git multifariam, bonum autem uno modo, secundum Diony­
sium (De div. nom., c. 4, n.-30 ; G. 3, 730 ; 1. 22, p. 459) et Phi­
losophum (II Eth. β 5. 1106b, 28; 1. 7, a.) Et ideo spes quæ res­
picit bonum, non ita dividitur sicut timor qui respicit malum.
194. — Ad secundum dicendum quod non eadem pœna est
quam respicit timor mundanus et servilis, ut ex dictis patet.
1. α « signavit », ed. « assignavit », contra βγδ.
nunt ». — 4. F. « initiali ». — 5. β « ergo ».

—

2.

β «

ergo ». —

3. Ed. « po­

Servilis vero et initialis eamdem pœnam respiciunt, sed servi­
lis tamquam principale objectum, initialis autem non, sed magis
malum culpae. Unde magis se tenet cum casto timore quam cum
servili.
195. ■— Ad tertium dicendum quod timor initialis distingui­
tur a casto, non secundum quod imperfecte se habet ad id ad1
quod perfecte se habet castus timor ; sed quia se habet etiam
ad aliud objectum, quamvis ex consequenti, ut dictum est.
196. — Ad quartum dicendum quod timor mundanus secun­
dum speciem naturæ ab humano distinguitur ; sed in eodem
gradu ponuntur secundum propinquitatem ad meritum et deme­
ritum, secundum quod hic timores distinguuntur.
197. —■ Ad quintum dicendum quod natura salvatur et'4 in
riierito et demerito ; et ideo timor naturalis non ponit aliquem gra­
dum distantiae vel propinquitatis ad meritum vel demeritum ;
et propter hoc de ipso non facit mentionem in divisione prima.
198. — Ad sextum dicendum quod illæ partes timoris assi­
gnantur secundum objecta. Sic autem non intendit hic dividere
timorem, sed sicut dictum est.

Solutio III
199. — AD TERTIAM QUÆSTIONEM dicendum quod
limor mundanus el humanus, cum sint inordinati, non possunt
esse donum Spiritus sancti ; sed sunt vel passiones, vel electiones
similes passionibus·, aul etiam habitus, secundum quod habitus
nomine operationis vel passionis nominantur.
200. — Similiter etiam limor servilis non pertingit ad perfec­
tionem doni, sicut nec fides informis ad perfectam rationem virtu­
tis. In omni enim3 virtute hoc est commune, secundum Phi­
losophum (y 11. 1116a, 27 ; 1. 16, c. ■—δ 15. 1128», 28 s ; 1. 17, i),
quod virtuosus operatur boni gratia vel propter turpis vitationem.
201. — Timor autem servilis operatur bonum non propter
fugam turpis, sed propter fugam tristis ; unde deficit a perfec­
tione virtutis, et multo amplius a perfectione doni quod est
virtute perfectius.
202. — Timor autem castus et initialis secundum quod parti­
cipat timorem castum, habet rationem doni. Cujus ratio est
quod altiori mensura suos actus modificat quam sit4 mensura
humana. Mensura enim5 humanorum6 operum est rationis bonum.
Unde virtuosus abstinet a malis, fugiens et timens inconveniens
rationis quod est turpe ; et iste timor est annexus cuilibet
virtuti.
« 1, F. om. « ad
2. Ed. « eliain ». — ut ». — 4. F. « iit—
igitur ». — 6. ayâ « hurnana ».

5 a ».a«3 α .

203. — Sed timor qui est donum facit abstinere a malis propter
fugam inconvenientis, quod est in separatione a Deo ; et ideo
ipsum Deum habet pro mensura suæ operationis. Et quia modus
a mensura causatur, ideo operatur supra humanum modum
et propter hoc est donum.
,204. ■— AD PRIMUM igitur dicendum quod limor secundum
quod est passio, non est donum, sed secundum quod est1 habi­
tus quidam a Deo infusus.
Similiter etiam neque spes secundum quod est passio, est vir­
tus, sed secundum quod est habitus quidam perficiens ad actum
similem passioni quæ est spes.
Dolor autem qui est passio sensitivae partis, non est pars pœnitentiæ, quamvis etiam talis possit esse pœnitentiæ adjuncta ;
sed dolor in rationali parte consistens, qui est operatio magis
quam passio.
Gaudium etiam quod est in parte sensitiva animæ non est
fructus ; sed [quod2] est in ratione, non potest dici passio, proprie
loquendo, quamvis aliquid habeat de similitudine passionis.
205. ■— Ad secundum dicendum quod timor eorum quæ sunt
sub homine, ad infirmitatem hominis pertinet; sed timor Dei
qui est supra hominem, non est infirmitatis, sed maximæ per­
fectionis in ipso ; quia in3 hoc ipso inferius perfectissimum est
quod suo superiori maxime subditur.
206. — Ad tertium dicendum quod timor dicitur4 amor,
non essentialiter loquendo, sed per causam, quia amor est causa
timoris.
ARTICULUS II
Quæstiuncula

I

II-]], q. 19, a. 4 ; Horn., c. 8, I. 3.

207. —AD SECUNDUM SIC PROCEDITUR. Videtur

quod

TIMOR SERVILIS NON SIT A SPIRITU SANCTO.

1. Quidquid enim est a Spiritu sancto, potest esse simul cum
ipso. Sed timor servilis non habetur simul cum Spiritu sancto,
qui sine caritate non habetur, cum qua non5 est timor servilis.
Ergo timor servilis non est a Spiritu sancto.
2. Præterea. Sicut Deus propter seipsum amandus est, ita
propter seipsum timendus est. Sed amor mercenarius quo quis
amat Deum propter bona temporalia, non est a Spiritu sancto,
1. a ml. « castus ». —- 2. αβγδ <( qui ». — 3. αδ
'< l)» i est ». — 5. α « nec ».

om. « in », γ om. « quia ». — 4. Ed.

DISTINCTIO XXXIV, QUÆST. II, ART. II

\

■

1147

cum sit illicitus ; quia plus amantur illa bona temporalia quam
Deus. Ergo et timor servilis quo Deus propter pœnas timetur,
' non est a Spiritu sancto.
3. Præterea. Illud quod nascitur ex radice peccati, non est
a Spiritu sancto. Sed timor servilis ex timore nascitur qui est
radix peccati ; unde super illud Job ιιι, 11 : « Quare non in
vulva mortuus sum1 ? » dicit Gregorius (IV Moral., c. 37, n. 50 ;
L. 75, 662) : « Cum ex peccato præsens pœna metuitur, et amissa
Dei facies non amatur, timor ex timore2 est, non3 ex humilitate. »
Ergo videtur quod timor servilis non sit a Spiritu sancto.

208. —SED CONTRA. Rom., vili, 15 : « Non accepistis spiri­
tum servitutis, etc. »; Glossa (114, 496) : « Unus Spiritus est,
qui facit duos timores, scilicet servilem el castum. » Sed castus timor
constat quod est a Spiritu sancto. Ergo et servilis.
209. ·— Præterea. Non minus est timere Deum quam credere.
Sed fides, etiam informis, est a Spiritu sancto. Ergo et timor
servilis est a Spiritu sancto.
Quæstiuncula II
ΙΙ-ΙΙ, q. 19, a. 4 ; Rom., c. 8, I. 3.

210. — ULTERIUS. Videtur quod usus timoris

servilis

non sit bonus.

1. Usus enim4 bonus est quo fit bonum, et bene. Sed secun­
dum Augustinum5 super illud Rom., vm, 15, « Non accepistis
spiritum servitutis, etc. » : « in timore servili etiam si aliquid
fiat bonum, non tamen bene. » Ergo usus ejus est malus.
2. Præterea. Omnis actus timoris ex aliquo amore procedit.
Sed actus timoris servilis non procedit ex amore caritatis.
Ergo procedit ex amore libidinoso. Ergo est6 malus.
3. Præterea. Una circumstantia indebita facit totum actum
malum. Sed actus timoris servilis videtur esse serviliter timere,
quæ est circumstantia turpis. Ergo usus timoris servilis est
malus.
211. — SED CONTRA. Cujus usus malus est, ipsum etiam
malum est ; quia « non potest arbor bona fructus malos facere ».
Mat., vu, 18. Sed timor servilis est bonum, cum sit a Deo. Ergo
usus ejus bonus est.
1. Ed. ad. « etc ». — 2. Ed. « tumore » contra αβγδ et Migne— 3. Ed. ad. « au­
tem » contra αβγά et Migne — 4 α om. « enim ». — 5. Reiert ex August. Heda in
eum locum ; colligitur autem ex / Sentent. Prosp., c. 172 ; L. 45, 1873. F. — G. α ad.
«etiam ».

212. — Præterea. Usus timoris servilis est abstinere a peccato
et ad sapientiam introducere. Hoc autem est bonum. Ergo usus
servilis timoris est bonus.
Quæstiuncula III
II-II, q. 19, a. 6 ; a. 8, ad. 2, 10 ; Ver., q. 14, a. 7, ad 2 ; a. 28, a. 4, ad 3.

213. ·— ULTERIUS. Videtur ouod timor servilis non
TOLLATUR ADVENIENTE CARITATE.

1. Timor enim servilis a fide informi consurgit. Sed fides
informis manet secundum substantiam habitus, et formatur
caritate quæ advenit. Ergo et timor non expellitur caritate
adveniente.
2. Præterea. Per caritatem advenientem non tollitur nisi
peccatum et quod est ex peccato introductum. Hoc autem non
est timor servilis, cum sit a Deo. Ergo non expellitur caritate
adveniente.
3. Præterea. Ouod se habet ex additione ad aliud, includit
illud et non tollit. Sed timor initialis se habet ex additione ad
servilem, quia timet poenam sicut servilis et ulterius separatio­
nem. Ergo timore initiali adveniente, non expellitur timor
servilis. Ergo nec adveniente caritate, sine qua non est timor
initialis.

214. — SED CONTRA est quod dicit Augustinus in Littera
(7) quod adveniente caritate pellitur timor servilis.
215. ■— Præterea. Libertas non compatitur secum servitutem.
Sed caritas adveniens libertatem facit, quia « ubi Spiritus Do­
mini » qui sine caritate non est, « ibi libertas », II Cor., m, 17.
Ergo timor servilis expellitur adveniente caritate.
216. — Præterea. Nullus principaliter timens pœnàm, habet
caritatem. Sed quicumque habet timorem servilem, est hujus­
modi. Ergo, etc.

Solutio I
217. — RESPONSIO. Dicendum AD PRIMAM QUÆSTIONEM
quod secundum Philosophum in I Mela. (A 2. 982b, 26 ; 1. 3,
n. 58), liber dicitur1 qui sui causa est ; servus autem per contra­
rium intelligendus est qui alterius causa est et non sui. Sumus
autem causa eorum quæ ad nos pertinent per voluntatem.
Unde illud dicitur aliquis facere libere quod spontanea volun­
tate facit ; illud autem serviliter ad quod faciendum sibi2 volun1. Ed. « est ». — 2. α ont. x sibi ».

tas deest. Facit autem illud coactus ab alio violentia vel metu ;
et ideo cum tristitia, quia omne coactum est contra voluntatem
et triste, ut dicitur in V Mela. 5. 1015a, 28 ; 1. 6, n. 829-831).
Et secundum hoc dicitur aliquis ex libertate spiritus aliquid1
facere, quod2 beneplacito suae voluntatis delectabiliter facit ;
timore autem servili, quod facit coactus metu pœnæ et per conse­
quens cum tristitia : mallet enim non facere, nisi poena timeretur.
218. — Patet igitur3 quod servilitas ex illa parte consequitur
timorem qua ad aliquid faciendum vel dimittendum inclinat.
Hæc autem inclinatio non intrat essentiam timoris, sed est effec­
tus ejus. Essentiam vero suam habet ex comparatione ad pro­
prium objectum, quod est pœna æterna quam fides indicat.
Unde servilitas est accidens timoris et non intrat essentiam
ejus ; et ideo essentia ejus bona est, quia refugere pœnas æternas non est nisi bonum. Unde servilis timor secundum essentiam
suam est a Spiritu sancto non tamen11 donum Spiritus sancti,
nisi communiter loquendo, ut dicimus, omne quod a Spiritu
sancto datur, donum ejus5 esse. Sic autem non loquimur de donis.
Sed illa servilitatis conditio quæ includit privationem volunta­
tis justitiæ, non est a Spiritu sancto.
219. — AD PRIMUM igitur dicendum quod quædam sunt a
Spiritu sancto quæ non sunt cum Spiritu sancto, sicut fides
informis et timor servilis : quod quidem non est nisi propter
defectum comitantem ; quædam vero sunt a Spiritu sancto
et cum ipso sunt6, sicut caritas ; quædam vero cum ipso, sed non
ab ipso, sicut peccatum veniale ; quædam vero nec ab ipso nec
cum ipso, sicut mortale.
220. ■— Ad secundum dicendum quod objectum amoris est
bonum ; sed objectum timoris, prout nunc loquimur, est malum
quod fugitur. In Deo autem est bonitatem invenire, et ideo est
propter seipsum et non propter aliud diligendus. Sed nullum
malum in ipso est ; est autem ab ipso aliquod malum, scilicet
malum pœnæ, et ideo propter poenam quam infligit Deum timere,
non est malum secundum se.
Quomodo autem timore reverentiæ bonum excellens timea­
tur, infra (a. 3, sol. 4) dicetur.
221. — Ad tertium dicendum quod Gregorius loquitur
de timore ratione servilitatis, inquantum scilicet peccatum
voluntatem retinet : quod patet ex hoc quod præmissis verbis
subjungit : « Superbit quippe qui peccatum, si liceat non puniri,
non deserit. »
1. β orn. « aliquid » — 2. Ed. <- quia ». — 3.
« est ». — 6. β om. "■ surit ».

β « ergo ». — 4. a ad. « esi ». — 5. α

222. ■— Vel dicendum quod timor ille ex quo nascitur timor
servilis pœnæ, quantum ad actum suum non est timor inordi­
natus qui est radix peccati ; sed est timor naturalis quo quis
omne nocivum naturaliter refugit1.

Solutio II
223. — AD SECUNDAM QUÆSTIONEM dicendum quod
quidquid est de substantia habitus, oportet quod in actu ejus
relucescat12, eo quod quales sunt habitus, tales actus reddunt,
ut dicitur in II Eth. (β 1. 1103b, 21 ; 1. 1, e. f.). Non autem opor­
tet quod omne quod accidit alicui habitui, semper in actu ejus
manifestetur ; sicut fidei informi accidit habere aliquid repu­
gnans caritati ; non tamen oportet quod semper in actu ejus
caritati repugnans aliquid inveniatur.
224. — Cum igitur servilitas timoris habitui accidat ex
imperfectione subjecti, ut ex dictis patet, non oportet quod actus
ejus semper conditionem3 servilitatis in se habeat ; sed poterit
habere bonitatem proportionatam substantiæ sui habitus, non
scilicet meritoriam, sicut nec habitus habet bonitatem gratui­
tam. Et quia habitus perfectam rationem bonitatis non habet,
ideo defectus alicujus debitæ bonitatis in actu sive deordinatio4
aliqua, non repugnat substantiæ habitus, sicut repugnat omnis
actus inordinatus habitui virtutis qui habet bonitatem perfec­
tam.
225. — Et propter hoc virtutis usus semper est bonus, pec­
cati autem semper est malus ; sed timoris servilis actus potest
esse et bonus et malus.
226. - - AD PRIMUM ergo dicendum quod Augus­
loquitur quando aliquid fit timore servili ratione suæ
servilitatis.
227. — Ad secundum dicendum quod actus timoris servilis
quando bonus est, non est ex amore gratuito, neque ex amore
libidinoso, sed ex amore naturali quo quis vult consistentiam
et bene esse sui subjecti ; et ideo horret omnem pœnam, sire
quam experientia docet, sicut in naturali timore, sire quam
fides demonstrat, sicut in servili.
228. — Ad tertium dicendum quod non semper timere ser­
viliter est actus timoris servilis, ut ex dictis patet.
tinus

1. αδ om. secundam partem responsionis ad 3. γ « omne nocivum deserit »
2. Ed. « elucescat ». — 3. Ed. » conditiones ». -— 4. α « ordinatio ».

—

Solutio III
229. — AD TERTIAM QUÆSTIONEM dicendum quod timor
servilis manet adveniente caritate quantum ad substantiam,
sed non quantum ad serviliialem.
230. — Constat enim quod homo caritatem habens timet pœnas
æternas, quod erat proprium objectum ejus quantum ad sub­
stantiam habitus : quod enim hæc plus quam alia timeat, non est
de ratione habitus, sed de ratione servilitatis.
Et per hoc patet solutio1 ad utramque partem locutionis2.
ABTICULUS III

Quæstiuncula I
II-II, q. 19 a. 5.

Videtur

— AD TERTIUM SIC PROCEDITUR.

231.
QUOD

TIMOR

CASTUS

SIT

IDEM

IN

SUBSTANTIA

CUM

TIMORE

SERVILI.

1. Sicut enim se habet timor servilis ad'fidem informem, ita
timor castus se habet ad fidem formatam. Ergo commutatim,
sicut se habet fides informis ad fidem formatam, ita se habet timor
servilis ad castum. Sed fides formata est idem in substantia cum
fide informi. Ergo et timor castus cum servili.
2. Præterea. Separatio a Deo quam timet timor castus,
includitur in pœna æterna quam timet timor servilis. Sed sicut
se habent objecta, ita se habent habitus. Ergo timor castus inclu­
ditur in timore servili, et ita non differunt secundum substan­
tiam.
3. Præterea. Ea quorum unum est ratio alterius, ad eun­
dem habitum pertinent, sicut dilectio Dei et proximi. Sed sepa­
ratio a Deo est ratio omnis æternæ pœnæ. Ergo ad eumdem habi­
tum pertinent. Ergo timor castus ct servilis non differunt secun­
dum substantiam habitus.
232. ■— SED CONTRA. Plus distat a perfectione doni timor
servilis quam virtus quæ est timore servili perfectior, ut dictum
est. Sed donum timoris differt secundum substantiam habitus a
virtute. Ergo multo fortius a timore servili.
233. ·—Præterea. Habitus diversificantur per actus et objecta.
1. α ad. « ad objeci a ». ■— 2. a ont. « locutionis
num », contra βγδ.
*■

RA. « ra lionis »,

VPF. « ratio­

Sed inhonestum vel turpe quod timet timor castus, et triste
sive pœnale quod timet servilis timor, non dicuntur malum una
ratione neque univoce. Ergo timor servilis et castus non sunt
idem habitus.

Quæstiuncula II
II-II, q. 19, a. 8.

234. — ULTERIUS. Videtur

QUOD

INITIALIS

DIFFERAT

SECUNDUM SUBSTANTIAM A CASTO.

1. Initialis enim1 includit servilem, quia timet pœnam. Sed
servilis secundum substantiam habitus differt a casto. Ergo et
initialis.
2. Præterea. Idem non dividitur contra seipsum. Sed timor
castus in Lillera (7) dividitur contra initialem. Ergo non est
idem secundum substantiam cum ipso.
3. Præterea. Sicul initialis est perfectior servili, ila castus
est perfectior initiali. Sed initialis non est idem cum servili.
Si enim sit idem, non erit quidem cum casto, qui differt secundum
substantiam a servili, ut probatum est. Ergo et castus non est
idem cum initiali.

235. — SED CONTRA. Perfectum et imperfectum non variant2
substantiam habitus. Sed timor castus et initialis differunt secun­
dum perfectum et imperfectum. Ergo non differunt secundum
substantiam habitus.
236. ■—Præterea. Habitus distinguuntur per actus et objecta.
Sed idem est objectum quod principaliter respicit timor initialis
et castus, ut probatum est. Ergo sunt idem secundum substan­
tiam habitus.
Quæstiuncula III
II-II, q. 19, a. 10.

237. — ULTERIUS. Videtur quod timor
nuatur CARITATE CRESCENTE.

castus

dimi­

1. Timor enim initialis et castus, ut probatum est, sunt
idem secundum substantiam. Sed timor initialis decrescit cari­
tate crescente, ut in Lillera (7) dicitur. Ergo et timor castus.
2. Præterea. Omnis timor habet pœnam, ut dicitur I Joan.,
iv, 18. Sed caritas perfecta non habet pœnam. Ergo quanto
crescit caritas, tanto quilibet timor decrescit.
I. a « etiam ». -— 2. RANVP « variat

F. « variet ».

3. Præterea. Ubi est impossibilitas separationis, ibi non est
timor separationis. Ergo quanto aliquis difficilius separatur
a Deo, tanto minuitur separationis timor. Sed quanto caritas
magis crescit, tanto aliquis difficilius a Deo separatur, quia stric­
tius ei colligatur. Ergo quanto magis crescit caritas, tanto magis
decrescit separationis timor qui dicitur1 castus.

238. ·—SED CONTRA. Timor castus est donum Spiritus sancti.
Sed omnes virtutes et dona simul crescunt, sicut et simul infun­
duntur. Ergo crescente caritate, crescit timor castus.
239. — Præterea. Amor est timoris causa. Sed crescente
causa crescit effectus. Ergo crescente caritate crescit timor.

Quæstiuncula IV
I-II, q. 67, a. 4, ad 2 ; II-II, q. 19, a. 11 ; Spe, a. 4, ad 2.

240. — ULTERIUS. Videtur quod timor evacuetur
gloria adveniente.

1. Ratio enim timoris est possibilitas ad malum. Sed in illis
qui sunt in gloria, non est possibilitas ad malum aliquod quod est
timoris objectum. Ergo non erit ibi timor aliquis.
2. Præterea. Spes videtur esse majoris perfectionis quam
timor ; quia spes perficitur per fortitudinem cordis, timor autem
per debilitatem, ut dictum est. Sed spes non manet in patria.
Ergo multo minus timor.
3. Præterea. Omne quod est perfectionis, est in Deo. Sed
timor non est in Deo. Ergo non est perfectionis. Ergo excluditur
adveniente gloria.

241. — SED CONTRA. Ps. xvm, 10 : « Timor Domini sancitis
permanet in sæculum sæculi. »
242. ■— Præterea. Timor debetur summæ majestati. Ma­
uch., i, 7 : « Si ego Dominus, ubi est timor meus ? » Sed in futuro
exsolvemus Deo quidquid ei debemus. Ergo timebimus ipsum.
Solutio I

243. — RESPONSIO. Dicendum AD PRIMAM QUÆSTIONEM
quod duplex est malum : quoddam quod consistit in voluntate
ejus cui inest, quod dicitur malum culpæ ; quoddam vero est
malum contra voluntatem ejus cui inest, quod dicitur malum
pœnæ.
1. a ad. « timor ».
COMMENT. IN. LIB. SENTENT. - Hl. — 38

244. — Malum autem culpæ abhorret quis vel ex hoc quod
declinat a rectitudine rationis, et sic est timor inhonesti contra­
rii, inditus cuilibet virtuti ; vel ex hoc quod declinare facit ab
ipso Deo, et sic pertinet ad donum Umoris.
245. — Horror autem declinationis a regula aliqua, est prop­
ter amorem regulæ. Unde timor qui est donum causatur ex amore
Dei ; et ideo dicitur timor amicabilis vel filialis, inquantum Deus
dicitur pater noster ; vel etiam castus, inquantum Deus dicitur
metaphorice sponsus animarum nostrarum.
246. — Timor autem servilis, ut supra1 dictum est, inclinat
ad aliquid faciendum contra voluntatem. Unde oportet quod
illum malum habeat quasi objectum proprium quod est contra
voluntatem, ex hoc2 rationem mali habens quod est malum
pœnæ.
247. — Et ita servilis timor3 et castus non habent idem objec­
tum, sed diversa ; et propter hoc differunt secundum substantiam
habitus.

248. ·— AD PRIMUM igitur4 dicendum quod idem est fidei
formatæ et informis objectum ; non autem timoris servilis et
casti. Proportio autem commutata non tenet in omnibus, sed
in numeris et magnitudinibus, ut dicitur in I Post, (a 5. 74a, 18 ;
]. 12, n. 8).
249. ■— Ad secundum dicendum quod sicut amicus, quamvis
delectationem habeat ex præsentia amici, non tamen propter
hoc quærit amici præsentiam ut in ipso delectetur, sed propter
amicum ipsum, cui vult conjungi quantumçumque potest ;
ita5 timor castus non timet separationem inquantum est
pœna, sed inquantum est elongatio ab amato.
250. — Ad tertium dicendum quod illud quod est ratio alte­
rius sicut formaliter complens objectum, non pertinet ad alium
habitum vel potentiam, sicut lux et color ; et hoc modo Deus est
ratio diligendi proximum per caritatem. Sed illud quod est ratio
alterius sicut causa, non oportet quod ad eumdem habitum
pertineat nec etiam ad eamdem potentiam ; sicut calor qui est
ratio odoris cognoscitur tactu, odor autem olfactu.
Et similiter separatio a Deo dicitur esse ratio pœnæ æternæ
sicut causa ; unde non oportet ut6 ad eumdem habitum pertineat.

1. βδ om. « supra ». — 2. α « et hoc est
est malum pœnæ ». —· .3. Ed. om. « timor ». 6. Ed. « quod ».

β ·.<■ el ex hoc habeat rationem mali quo<l
Ed. « er^o ». — 5. Ed. od. « et ». —

Solutio II
251. — AD SECUNDAM QUÆSTIONEM dicendum quod in
quolibet dictorum est considerare duos actus. Unum principa­
lem quem timor elicit, scilicet refugere hoc malum vel illud.
Alius est1 secundarius2 quem timor imperat, scilicet facere
aut dimittere hoc vel illud propter fugam illius mali cujus est
timor.
252. — Timor igitur^ initialis^ quantum ad primum actum
non differt5 a timore casto; quia timere pœnas æternas non est
actus timoris initialis, sed compatitur secum istum actum,
sicut et timor castus ; sed actus timoris initialis est timere sepa­
rationem, sicut et casti, quamvis non ita perfecte.
253. — Sed in secundo actu differt6 castus timor et initialis;
quia initialis non solum imperat actum aliquem vel dimis. sionem propter separationem, sed etiam propter pœnam :
quod non contingit in timore casto qui ad solam separationem
oculum habet.
254. — Actus autem imperati per accidens comparantur ad
habitus imperantes ; et ideo timor initialis et castus sunt idem
in substantia habitus, differunt tamen accidenlaliler , ut ex dictis
patet.7

255. — AD PRIMUM igitur8 dicendum quod initialis non
includit servilem secundum essentiam, sed inquantum concur­
runt ad unum actum imperandum.
256. — Ad secundum dicendum quod dividuntur ex opposito
ratione illius accidentis in quo differunt, scilicet perfectionis et
, imperfectionis in actu elicito, et quantum ad motivum9 in actu
imperato, ut dictum est.
257. — Ad tertium dicendum quod timor servilis differt in
objecto et per consequens in principali actu a timore initiali,
non autem initialis a casto. Unde non est similis ratio.

Solutio III
258. ■— AD TERTIAM QUÆSTIONEM dicendum quod in
istis timoribus est duplex actus, ut dictum est. Si igitur10 loquamur de actu elicito, sic aliter dicendum est in timore servili
et aliter in initiali et casto.
1. α « alium ». — 2. a “ secundarium ». — 3. β ed. « ergo ». — 4. α ad. «. et
castus ». — 5. α « differunt ». — 6. αχδ « differunt ». — 7. α om. « differunt ta­
men accidenta liter, ut ex dictis patet ». — 8. β « ergo ». — 9. α « motum ». —
10 Ed. « ergo ».

259. — Actus enim elicitus a timore initiali et casto est timere
separationem, ad quod duo requiruntur : unum ex parle subjecti,
quod imperfectionis est, scilicet possibilitas ad separationem,
quia de impossibili non est timor ; aliud ex parte objecti, scilicet
amor ejus a quo quis timet separari, quia ab eo quod quis non
amat separari non curat ; et hoc perfectionis est.
260. — Augmentum ergo caritatis facit crescere actum timo­
ris separationis quantum ad hoc quod perfectionis est, sed facit
decrescere quantum ad hoc quod imperfectionis est. Et quia
habitus ad hoc sunt ut imperfectionem a subjecto abjiciant, ideo
crescente caritate crescit habitus timoris casti et initialis. Actum
autem quem elicit habitus timoris, qui prius erat servilis, cari­
tas similiter facit descrescere quantum ad possibilitatem pœnæ ;
quia quanto caritas est major, tanto est major remotio a pœna.
Sed non facit ipsum crescere quantum ad comparationem ad
objectum ; quia caritas non est amor directe illius boni cui contrariatur illa pœna. Neque1 iterum quantum ad hoc facit
decrescere nisi secundum comparationem, secundum quod cari­
tate crescente semper extenditur2 magis et magis a timoris casti
actu.
261. — Si autem loquamur de actu imperato ab istis duobus
timoribus, sic nullo modo actum timoris casti diminuit, sed
actum timoris servilis semper diminuit3 ; et perfecta caritas
quantum ad hoc eum foras mittit, ut nunquam jam oculus
habeatur ad pœnam in agendis vel dimittendis. Actum vero
timoris initialis diminuit quantum ad hoc quod habet
oculum4 ad poènam, non autem quantum ad hoc quod habet
oculum ad separationem.
262. — AD PRIMUM igitur dicendum quod initialis in Lit­
tera (7) non dicitur diminui quantum ad hoc quod habet com­
mune cum casto amore, sed quantum ad hoc quod habet com­
mune cum servili.
263. — Ad secundum dicendum quod timor non habet pœnam,
nisi5 quantum respicit aliquid quod contrariatur voluntati
scilicet pœnam ; et hoc est servilis et initialis timoris.
264. ■—Ad tertium et ade alia sequentia patet solutio per id
quod dictum est.

Solutio IV
265. ·— AD QUARTAM QUÆSTIONEM dicendum quod timor,
proprie loquendo, habet malum pro objecto; non autem quod1. 8 et ed. « nec ». — 2. XVPF. « exceditur ». — 3. F. om. per homot. « sed actum
fimoris servilis semper diminuit ». — 4. Ed. om. per homot. « ad pœnam, non aulem quantum ad hoc quod habet oculum ». —- 5. a ad. « in ». — 6. n om. « ad. ».

libet malum, sed malum in arduo constitutum : alias non esset in
irascibili. Malum autem quod facile vinci aut1 vitari potest,
non timemus ; sed odimus tantum. Malum autem separationis
a Deo est in arduissimo constitutum. Unde quando possibili­
tas ad hoc malum tolletur, remanebit adhuc operatio2 hominis
ad Deum ut ad arduum, et ideo tolletur timor quantum ad
hunc actum qui est timere separationem, sed manebit quantum
ad actum qui est admirari vel revereri illud arduum, quod fit
quando ex consideratione tantæ altitudinis homo in propriam
resilit parvitatem.
Et per hoc patet solutio AD PRIMUM.
266. — Ad secundum dicendum quod spes ponit distantiam
ad illud arduum, non autem timor ; et ideo spes non manet sicut
timor.
267. — Ad tertium dicendum quod subdi superiori est de per­
fectione creaturæ, non autem de perfectione Creatoris. Non enim*
quod est perfectionis in uno, est perfectionis in altero et præci­
pue in Deo. Differt enim perfectio naturæ conditæ et glorificatæ et increatæ, ut in II lib. d. 4., dixit Magister.

QUÆSTIO III

DE FORTITUDINE ET DE PIETATE
Deinde quæritur de aliis duobus donis exsequentibus*.
Et primo, quæritur de fortitudine.
Secundo, de pietate.
ARTICULUS I
Quæstiuncula I
II-II, q. 139, a. 1.

268.
QUOD

— AD

PRIMUM

FORTITUDO QUÆ EST

SIC

PROCEDITUR.

DONUM, NON

DIFFERAT

Videtur
A

FORTI­

TUDINE QUÆ EST VIRTUS.

1. Quia, secundum Dionysium in Cæl. hierar. (c. 7, η. 1 ;
G. 3, 206), spiritualium proprietates ex nominibus nos oportet
I. α « vel ». — 2. α « comparatio » — 3. αγ « autem ».
tilnis ».

4. Ed. « subsequent

accipere. Sed habitus virtutis et donum1 communicant in nomine
fortitudinis. Ergo communicant in proprietate ; et ita videntur
esse idem secundum rem.
2. Præterea. Gregorius dicit in I2 Moral, (c. 32, η. 44; L. 75,
547) quod fortitudo est quæ dat confidentiam trepidanti :
et loquitur de dono fortitudinis. Sed hoc idem pertinet ad fortitu­
dinem quæ est virtus, quia est circa timores imperturbatus virtuosus fortis, ut dicitur in III Eth. (γ 12. 1117a, 29 s. ; 1. 18, a.)
Ergo sunt idem.
3. Præterea. Donum, ut dictum est, differt a virtute, inquantum
excedit ipsam. Sed fortitudinis virtus, cum sit circa difficilli­
mum, quod est3 mors, non potest excedi ab aliquo. Ergo donum
fortitudinis non differt a fortitudine virtute4.
269. —- SED CONTRA. Diversorum generum et non subalternatim positorum, diversæ sunt species et differential, secundum
Philosophum in prædicamenlis5 (3. lb, 16). Sed donum et
virtus sunt hujusmodi genera. Ergo fortitudo quæ est in genere
doni differt a fortitudine quæ est in genere virtutis.
270. — Præterea. In lib. De spiritu el anima (c. 20 ; L. 40,
794), dicitur quod « fortitudinis est non lanium terrenas cupiditates
deprimere6, sed penitus oblivisci. » Sed cupiditates non sunt mate­
ria fortitudinis quæ est virtus. Ergo oportet quod intelligatur de
dono fortitudinis ; et ita videtur quod non sit una fortitudo
quæ est donum, et quæ est virtus.
Quæstiuncula II

271. — ULTERIUS. Quæritur quis sit actus ejus in via.
Et videtur quod non habeat unum actum.
1. Quia, sicut communiter dicitur, fortitudo exsequitur in
illis ad quæ non omnes tenentur, in quibus etiam consilium
dirigit, sicut sunt opera supererogationis. Sed hæc non possunt
reduci ad actum unum secundum speciem, cum hujusmodi opera
fere secundum omnes virtutes inveniantur. Ergo fortitudo non
habet unum actum secundum speciem.
2. Præterea. Gregorius dicit quod spiritus fortitudinis est
miraculis et doctrina fulgere. Sed hæc duo sunt diversa genera
et ad invicem, et ad alios actus, qui dono fortitudinis assignan­
tur. Ergo idem quod prius.
1. RA. « habitus, virtutes et donum », P. « et doni ».— 2. αβγό RA. « in principii» ».
■—■ 3. a ad. « etiam ». — 4. α « a fortitudine quæ est virtus », β a virtute fortitudine ».
—■ 5. Ed. « anteprædicamentis ». — 6. NVPF » reprimere ».

|V

DISTINCTIO XXXIV, QUÆST. Ill, ART. I

1159

w
3. Præterea. Augustinus dicit in lib. De doctrina Christiana
X (lib. II, c. 7, n. 10 ; L. 34, 39) ubi loquitur de donis, quod fortitudinis est « ab omni1 transeuntium mortifera jucunditate seip­
sum sequestrare. » Gregorius autem dicit in2 Moral., (I, c. 32,
n. 44 ; L. 75, 547) quod fortitudo contra3 adversa fiduciam dat
trepidanti. Sed hæc duo non reducuntur ad unum genus, cum
unum4 videatur pertinere ad materiam temperantiæ, aliud autem
ad materiam fortitudinis5. Ergo videtur quod non habeant
unum actum.
272. ■— SED CONTRA. Habitus distinguuntur per actus.
Sed fortitudo donum est unus habitus. Ergo habet unum actum.
273. ■— Præterea. Donum est simplicius quam virtus, cum
sit sublimius. Sed fortitudo virtus habet unum actum principa­
lem, scilicet sustinere pericula propter bonum. Ergo multo for­
tius donum fortitudinis habet unum actum.

Quæstiuncula III
274. — ULTERIUS. Quæritur de actu fortitudinis
patria.
Et videtur quod ibi nullum actum habeat.

in

1. Quia in quarta beatitudine ponitur ad statum gloriæ per­
tinens saturari. Sed hoc non significat aliquem actum. Gum ergo
quarta beatitudo dono fortitudinis adaptetur, videtur quod non
habeat aliquem actum in patria.
2. Præterea. Proprium fortitudinis videtur esse difficilia
sustinere. Sed in patria omnis difficultas tolletur, alias non esset
ibi summa delectatio. Ergo non esset ibi summa delectatio. Ergo
non erit ibi actus fortitudinis.
3. Præterea. Fortitudinis actus ad vitam activam pertinet.
Sed vita activa, ut Sancti dicunt, non remanebit in patria, sed
contemplativa tantum. Ergo non erit ibi actus fortitudinis.

275. ■— SED CONTRA. Habitus nihil aliud videtur esse quam
habilitatio ad actum. Unde Commentator dicit in III De anima,
quod habitus est quo quis agit quando vult. Sed habitus forti­
tudinis manebit in patria, ut Magister supra per auctoritates®
probavit. Ergo et actus fortitudinis ibi erit.
276. — Præterea. Habitus sine actu est similis somno, secun­
dum Philosophum in I Eth. (a 9. I098b, 33 ; 1. 12, i). Sed felix
1. Ed. « omnium» contra αβγδ et M'igne. — 2. Ed. « lib. I ». — 3. Ed. « circa ». —
4. F. om. « unum ». — 5. αδ ad. « vel temperantiæ », ed. ad. « vel potentia· », con­
tra βγ. — G. a « auctoritatem ».

1160

SCRIPTUM SUPER LIR. III SENTENTIARUM

et beatus, ut ibi dicitur, non est similis dormienti sed vigilanti,
cum sit in ultima sua perfectione. Ergo cum sit ibi habitus forti­
tudinis, erit et1 actus.

Solutio I
277. — RESPONSIO. Dicendum AD PRIMAM QUÆSTIONEM
quod dona a virtutibus, ut dictum est, differunt, inquantum
dona altiori modo operantur ; et secundum hoc oportet accipere
differentiam doni fortitudinis a fortitudinis virtute2. Modus autem
unicuique3 ex propria mensura præfigitur, ut prius est dictum.
278. — Unde sciendum est quod fortitudinis virtus4 mensuram
sui actus habet humanas vires ; unde ea quæ supergrediun­
tur vires hominis, neque aggreditur, neque sustinet. Unde Phi­
losophus in III Eth. (y 10. 1115» 11 ; 1. 15, b.) dicit .quod fortis
est instupefactibilis ut homo, in his scilicet terribilibus quæ
sunt secundum hominem.
279. — Sed donum fortitudinis habet pro mensura sui actus
divinam potentiam, de cujus auxilio confidit, sicut dicitur in
Ps. xvii, 30 : « In Deo meo transgrediar murum », id est omne quod
posset5 humanæ infirmitati obviare.
280. — AD PRIMUM igitur dicendum quod fortitudo donum
et virtus conveniunt in aliqua proprietate, quia utrumque est
ad aliquid difficile sustinendum ; sed non oportet quod sint om­
nino idem in re.
281. — Ad secundum dicendum quod trepidatio ex duobus
potest consurgere. Uno modo tantum ex difficultate adversan­
tium ; et hanc trepidationem reprimit fortitudinis virtus®.
Alia7 ex difficultate adversantis simul et infirmitate homi'nis ad resistendum, vel etiam impotentia ; et hanc trepidatio­
nem reprimit donum fortitudinis8 et fiducia divini auxilii.
282. ■— Ad tertium dicendum quod virtus fortitudinis9 est
circa difficillima secundum genus, non tamen secundum compa­
rationem ad operantem, quia non excedunt vires ejus ; sed
fortitudinis donum etiam est circa illa quæ excedunt humanam
facultatem ; nec tamen stulte, quia non excedunt facultatem
divinæ potentiæ cui donum illud innititur.

Solutio II
283. - ■ AD SECUNDAM QUÆSTIONEM dicendum quod
quanto aliqua potentia altior est, tanto ad plura se extendit.
Ί. Ed. om. « ct ». — 2. α « a fortitudine quæ est virtus ». — 3. β ad. « rei ». — 'i. α
« fortitudo quæ est virtus per ».— 5. Ed. « potest ».— 6. α « fortitudo quæ est virtus ».
— 7. NVPF. « alio modo ». — 8. « fortitudo quæ est donum ». — 9. « fortitudo quæ
•st virtus ».

Et quia humana facultas est infirma respectu divinæ facultatis,
ideo ad diversas difficultates sunt ordinatæ diversæ humanæ
facultates, et quandoque separantur ab invicem ; aliquis enim
habet facultatem ut facile superare possit difficultates quæ sunt
in delectationibus, qui tamen non facile superare potest difficul­
tates quæ sunt in passionibus illatis ; et sic de aliis. Sed divina
facultas est una et eadem respectu omnium prædictarum diffi­
cultatum.
284. ■— Et ideo, quia fortitudinis virtus facultati humanæ
innititur, non est respectu omnium difficultatum, sed respectu
aliquarum quæ sunt maxime in genere humanarum, unde excel­
lenter fortitudinis nomen habet ; ad alias autem difficultates
sunt ordinatæ aliæ virtutes quæ sunt facultates quædam.
285. — Sed fortitudinis donum utitur divina voluntate quasi
sua, secundum quod in psal. xvn, 1, dicitur : «Diligam ie Domine
virtus1 mea »; et ideo unum donum fortitudinis se extendit ad
omnes difficultates quæ in humanis rebus possunt accidere etiam2
supra facultatem humanam, sicut Apostolus dicebat3 Philip.,
ult., 13 : « Omnia possum in eo qui me confortat. » Et ideo oportet
actum doni fortitudinis accipere circa omnia difficilia proportionaliter4 actui fortitudinis virtutis5 circa quædam difficilia.
286. — Cum autem fortitudo virtus sit circa timores et auda­
cias, habet duos actus : unum qui est aggredi, inquantum mode­
ratur audacias ; alium qui est sustinere, inquantum moderatur
timores. Sed hic actus est principalior, inquantum difficilius est
sustinere difficultates præsentes quam tendere in absentes.
287. — Et similiter actus doni fortitudinis principalis est sus­
tinere omnes difficultates sive in passionibus sive in operationibus ;
et ad hunc ordinatur alius actus qui est difficilia et ardua aggredi
spe6 divini auxilii.
Hi autem duo actus non differunt secundum speciem, quia
unus ad alium ordinatur, et eadem est ratio dirigendi in ipsis ;
et ideo donum fortitudinis habet unum actum secundum speciem.

288. — AD PRIMUM ergo7 dicendum quod, quia supererogationis opera maxime videntur habere difficultatem humanas
vires excedentem, ideo præcipue circa illa dicitur esse donum
fortitudinis, nihilominus est et8 circa alias difficultates, circa quas
est etiam virtus communiter, sed9 non eodem modo, ut dictum
est.
289. — Ad secundum dicendum quod ad virtutem fortitu­
dinis pertinet aliquid dupliciter. Uno modo sicut principale objec1. a om. « virtus ». — 2. α « et ». — 3. α « dicit ». — 4. Ed. « proportionabiiiter ». — 5. α « quæ est virtus ». — 6. F. « spes ». — 7. Ed. « igitur ». — 8. α
« etiam ». — 9. a « et ».

tum vel actus, sicut pericula mortis quæ propter bonum sus­
tinentur. Alio modo sicut instrumenta vel1 auxilia, quibus indi­
get fortis ad suum actum, ut arma et societates bellantium.
Ita etiam donum respicit ipsas difficultates quæ sunt in passio­
nibus et in operationibus humanis principaliter, sed miracula
et doctrinam quasi auxilia ad suum actum ; sicut patet in
Apostolis qui miraculis et doctrina totum mundum sub fide
captivum duxerunt in obsequium Christi. Et secundum hoc
dicit Gregorius quod ad donum fortitudinis pertinet miraculis
et doctrina fulgere.
290. — Ad tertium dicendum quod illa quamvis pertineant
ad diversas virtutes, possunt tamen pertinere ad unum donum,
ut dictum est ; et sic sunt idem objectum specie, secundum
quod specificantur inde unde specificatur donum.

Solutio III

291. ■— AD TERTIAM QUÆSTIONEM dicendum quod qui­
cunque hoc2 operatur secundum aliquam mensuram, oportet
quod habeat aliquem actum secundum quem respicit ad mensu­
ram illam3 et aliquem secundum quem respicit ad mensuratum4.
292. — Unde cum fortitudo mensuret actum suum circa dif­
ficultates ex divina potestate, habet aliquem actum in compara­
tione5 ad difficultates quas sustinet vel aggreditur, et aliquem
in comparatione ad divinam potestatem, cui innititur ; et pri­
mus actus non erit in patria, ubi difficultas nulla erit ; sed secun­
dus erit ibi, quia perfectissime divinæ potentiæ innitetur.
293. — AD PRIMUM ergo dicendum quod etiam in corpora­
libus quamvis saturitas non nominet aliquem actum, tamen
aliquem6 præsupponit, scilicet sumptionem cibi ; ita et satu­
ritas quæ ibi ponitur quæ est repletio omnium ex quorum
defectu difficultas7 contingebat, præsupponit quemdam spi­
ritualem8 esum, secundum quem homo ab ipsa divina potentia
bona prædicta sumit, ei innixus.
294. ·—■ Ad secundum dicendum quod quamvis vita activa
non maneat quantum ad sui essentiam, manet tamen quantum
ad sui mensuram in finem; quia in his quæ activæ vitæ sunt
ex ipsa divina veritate regulamur.
Ad tertium patet solutio ex prædictis.
1. a ad. « etiam ». — 2. γ NVPF om. « hoc ». — 3. β om. « illam ».— 4. αβγν/ιι,
« et aliquem secundum quem respicit ad mensuratum «contra δ et ed. — 5. γ homo',
« in comparatione ...ad divinam potestatem ». — 6. Ed. « aliquid ». — 7. RA. « fas i·
litas ». — 8. RA. ■< specialem ».

ARTICULUS II
IMI, q. 121, a. 1.

295. — AD SECUNDUM SIC PROCEDITUR. Videtur
OUOD PIETAS NON SIT DONUM.

1. Donum enim immediatius ordinat ad Deum quam virtus.
Sed pietas quæ est virtus, immediate in Deum ordinat ; quia
secundum Augustinum in X1 De civ. Dei (c. 1 ; L. 41, 279)
« pietas proprie Dei cultus solet intelligi, quam, græci θπ,αίβιιαν
vocant ». Ergo pietas non est donum, cum non conjungat Deo
immediatius quam pietatis virtus.
2. Præterea. Pietas, secundum Gregorium in I2 Moral.,
(loc. cit) est quæ docet opera misericordi® frequentare. Hæc
autem pietas videtur esse idem cum misericordia quæ est vir­
tus. Ergo cum Gregorius ibi loquatur de pietate quæ ponitur
donum, videtur quod pietas quæ ponitur - donum, sit virtus.
Nulla autem virtus est donum. Ergo pietas nullo modo potest
esse donum.
3. Præterea. Pietas secundum Tullium, in fine primæ rhetoricæ3 {De inventione, 1. II, c. 53) est benevolentia in parentes ;
et ponit eam partem justitiæ. Sed justitia est virtus. Ergo et
pietas. Ergo non est donum.

296. — SED CONTRA est quod dicitur Is., xi : ibi enim inter
dona computatur.
297. -— Præterea. Pietas videtur esse excellentissimum in
tota christiana vita, quia ad omnia valet, ut dicitur I Tim.,
ultimo4 (iv, 8). Et hoc etiam dicit ibi Glossa Ambros.5 Ergo
pietas maxime debet poni donum.
Quæstiuncula II

298. — ULTERIUS. Quæritur de actu pietatis quam habet in
via.
Et videtur quod non habeat unum actum secundum
SPECIEM.

1. Augustinus enim in lib. II De doct. christiana (c. 7 ; L. 34,
39) dicit quod pietatis est honorare sanctos, non contradicere
Scripturæ, sive intellecte, sive non intellect® ; et loquitur ibi
de dono pietatis : quod patet ex his quæ dicit in quodam ser1. α « ix ». — 2. αβγ$ « principio ». — 3. Ed. om. « in fine primæ rhetoricæ ». —
4. Ed. « cap. iv ». — 5. Ex Aajrrosiastro ; L. 17, 500. F.

mone De Trinitale, ubi eumdem actum attribuit pietati, ad quem
secundo loco inter dona ascenditur1. Gregorius autem assignat
ei pro actu, misericordiae operibus insistere. Ergo cum ista
[duo1
2] non reducantur in idem genus, videtur quod actus pietatis
non sit3 idem secundum speciem.
2. Præterea. Pietas, ut communiter dicitur, in eisdem exequitur4 in quibus scientia dirigit. Sed scientia dirigit in omnibus
actibus humanis, quia docet conversari sine offensione in medio
pravæ et perversæ nationis {Phil, n, 15). Ergo et pietas est circa
omnes humanos actus ; et ita non habet solum unum actum in
specie.
3. Præterea. Secunda beatitudo qua dicitur : Beati miles, ad
pietatem reducitur. Sed mititas sive mansuetudo, est circa
passiones iræ, ut Philosophus dicit in VI Eth. (δ 11. 1125b,
26 s ; 1. 13, a. s.). Ergo et circa eadem est pietas. Sed ipsa est
etiam in communicationibus quæ sunt ad alterum, ut patet
per auctoritatem Gregorii inductam. Cum ergo hæc duo non
reducantur ad idem genus, videtur quod pietas non habeat
unum actum secundum speciem.
299. ■— SED CONTRA. Est unus habitus. Ergo habet unum
actum principalem.

Quæstiuncula III

300. — ULTERIUS. Qu æritar de actu ejus in palria.
Et VIDETUR QUOD NON HABEAT IBI ALIQUEM ACTUM.
1. Quia pietas in communicationibus consistit quæ ad alte­
rum sunt. Sed hujusmodi communicationes non erunt in patria,
quia omnes sufficientiam ibi5 a Deo accipient. Propter insuffi­
cientiam enim uniuscujusque in se introductæ sunt commu­
nicationes, ut patet per Philosophum in V Eth. {e 10, 1134a,
27 ; 1. 11, d.) Ergo non erit ibi pietatis actus.
2. Præterea. Ad pietatem pertinet misericordiæ opera fre­
quentare, ut dictum est per auctoritatem Gregorii. Sed ibi non
erunt opera misericordiæ ubi nulla erit miseria. Ergo actus pie­
tatis non erit in patria.
3. Præterea. In secunda beatitudine quæ pertinet ad pieta­
tem, ponitur quantum ad statum patriæ, possessio terræ. Sed
hoc non videtur aliquem actum importare. Ergo pietas in patria
nullum actum habebit.

301. — SED CONTRA. Justitiæ virtus magis videtur in
1. β « attenditur ». — 2. Cod. ct RA. « dona », contra NVPF. — 3. P. ad. « in ».
— 4. AJ. « exquiritur », vel « requiritur ». — 5. α « sibi ».

patria permanere quam fortitudo, ut prius dictum est. Cum ergo
donum fortitudinis quod respondet virtuti fortitudinis, habeat
aliquem actum in patria, multo fortius pietas quæ respondet
justitiæ, ut videtur.
302. — Præterea. In patria nihil erit otiosum et frustra.
Sed habitus frustra esset, si non in actum exiret, quia operatio est
finis habitus. Cum ergo habitus doni pietatis in patria maneat,
et actus ejus ibidem manebit.
Solutio I

303. — RESPONSIO. Dicendum AD PRIMAM QUÆSTIONEM
quod tota moralis materia in tres partes dividitur : scilicet
in delectabilia quæ carnalis affectus prosequitur ; in difficilia
quæ refugit ; et in communicabilia quæ ad alterum sunt quæ
potius in actione quam passione consistunt. In singulis ergo
eorum dirigit et donum et virtus, sed differenter. Virtus enim
dirigit in his accipiens regulam aliquid humanum, sed donum
accipiens pro regula aliquid divinum.
304. ·—In delectationibus ergo virtute dirigimur quasi digni­
tate humanæ naturæ, cujus deturpationem per temporales delec­
tationes refugimus ; sed dono dirigimur quasi regula ipsa digni­
tate divina, a qua separari per inquinationem hujusmodi bono­
rum refugimus : quod ad timorem pertinet.
305. — Similiter patet ex dictis (a. 1, sol. 1) quod differen­
ter· dirigit donum fortitudinis a virtutibus quæ ad difficultates
sustinendas vel aggrediendas ordinantur.
306. — Et similiter contingit in communicationibus qua;
ad alterum sunt ; quia in his dirigunt virtutes, accipientes pro
mensura aliquid humanum, puta observantes decentiam, vel
debitum ejus qui communicationes facit ; sed donum accipit
in his regulam ipsum Deum, ut sicut dictum est in fortitudine1
quod homo aggreditur difficilia utens divina potentia per confi­
dentiam quasi sua ; ita communicat se ad alterum utens eo
quasi seipso, ut scilicet ea quæ ipsum decent in hujusmodi com­
municationibus, quasi Deo unitus exequatur. Unde Domi­
nus, Mat., v, ad beneficentiam cælestis Patris hortatur, qui
solem suum facit oriri super bonos et malos. Et quia communi­
catio quæ ad divina est, nomen pietatis habet ; ideo et donum
quod in communicationibus divinam mensuram habet, pietas
nominatur.

307. — AD PRIMUM ergo2 dicendum quod donum immedia1. Ed. « quod in fortitudine ». — 2. Ed. « igitur ».

tius ordinat ad Deum quantum ad modum operandi, sive men­
suram operis, quam virtus ; non autem quantum ad objectum
vel finem. Quamvis ergo pietas virtus quæ latria dicitur, ipsi
Deo exhibeatur ; in hoc tamen accipit aliquid humanum pro
mensura, scilicet beneficium a Deo acceptum, ratione cujus est
debitor ei ; sed pietas quæ est donum, accipit in hoc aliquid
divinum pro mensura, ut scilicet Deo honorem impendat, non
quia sit ei debitus, sed quia Deus honore dignus est, per quem
modum etiam ipse Deus sibi honori est.
308. — Ad secundum dicendum quod pietas donum in hoc
differt a misericordia, quia misericordia studet ad relevandas
miserias proximorum ex hoc quod sunt conjuncti vel sanguine
vel familiaritate vel saltem naturæ similitudine, in omnibus
aliquid humanum pro mensura accipiens, sicut aliæ virtutes ;
sed pietas donum movetur ad relevandas eorum miserias ex
aliquo divino, scilicet inquantum sunt filii Dei vel divina simi­
litudine insigniti ; unde et magis proprie nomen pietatis habet
quæ divinum quid sonat, quamvis et ipsa misericordia, secundum
Augustinum, X De civit. Dei (c. 1 ; L. 41, 279), more vulgi pietas
dicatur : quod ideo accidit, quia eam sibi Deus quasi sacrifi­
cium placere testatur. Unde et Philosophus dicit in IV Eth.,
(8 5. 1123a, 5 ; 1. 7, g.) quod « dona habent aliquid simile Deo
sacralis1. »
309. — Ad tertium dicendum quod etiam in parentibus est
aliquid divinum respectu filiorum, inquantum ipsi filiis causa sunt
essendi ; et ideo virtus beneficentiæ ad ipsos pietas vocatur ;
accipit tamen mensuram aliquid humanum, ut dictum est, in
quo differt a dono.

Solutio II
310. — AD SECUNDAM QUÆSTIONEM dicendum quod
pietas donum uno et eodem modo2 dirigit in omnibus commu­
nicationibus quæ ad alterum sunt, aliam tamen mensuram acci­
piens quam virtutes : quæ mensura, quia simplex est et una,
ideo pietas unus habitus est3; et ex comparatione ad hanc
mensuram omnis ejus actus specificatur.
311. — AD PRIMUM ergo* dicendum quod donum pietatis
operatur et in materia latriæ et in materia misericordiæ, quamvis
alio modo ab eis ; et ideo non est inconveniens, si illa duo ad
pietatem pertineant5 : exhibere enim reverentiam sacræ Scripturæ et aliis divinis, ad latriam pertinere videtur.
1. α « sacratum » — ‘2. αδ om. ·> modo », sed δ ad. poster, manu. —3. α ad.« quasi »,
RA. ad. « spiritualis », NVP, ad. « specialis ».— 4. Ed. «igitur».— 5. Ed. «pertinent».

DISTINCTIO XXXIV, EXPOSITIO 2ae PARTIS TEXTUS

1167

312. — Ad secundum dicendum quod scientia dirigit in omni\ bus humanis, in quibus exequuntur et timor et pietas et fortitu­
do. Sed per quamdam adaptationem scientia et pietas combi­
nantur ; quia in his quæ ad aiterum sunt1, homo operans quasi
judicium quoddam exercet. Judicium autem et imperium de
agendis ad scientiam pertinet, sicut ad prudentiam. Et similiter
quamdam adaptationem fortitudini consilium combinatur ;
quia in rebus difficilibus, in quibus habet fortitudo executionem,
præcipue consilia inquirimus, quamvis consilium in omnibus
humanis dirigat.
313. ■—■ Ad tertium dicendum quod ira et perturbat hominem
in seipso, et commovet eum ad alium, inquantum est appetitus
vindicte ; et per consequens mansuetudo hominem et in seipso
perficit et ad alterum, et ex hac parte mititas ad pietatem
reducitur.

Solutio III
314. — AD TERTIAM QUÆSTIONEM dicendum quod de
actu pietatis plus potest in patria remanere quam de actu
fortitudinis. Potest enim non tantum i emanere actus qui est
per comparationem ad mensuram quam pietas donum attendit,
scilicet adhaerere ipsi Deo ; sed etiam actus qui est per compara­
tionem ad eos quibus beneficia præstare paratus erat secundum
affectum, ut scilicet benevolentiam ad eos servet et de eorum
bonis congaudeat et de suis etiam largiatur secundum modum
istius vite, secundum quem superiores aliquid influunt inferio­
ribus, secundum doctrinam Dionysii (De csel. hierar., c. 8,
n. 1 ; G. 3, 238).
315. — AD PRIMUM ergo d icendum quod non erit commu­
nicatio ad supplendam indigentiam, sed ad augendam laetitiam.
316. — Ad secundum dicendum quod loquitur2 de pietate
secundum actum quem habet in via.
317. ■— Ad tertium di cendum quod possessi o terræ præsupponit
haustum sufficients a Deo, per quem possint in alios influere
vel secundum affectum vel secundum effectum.

EXPOSITIO SECUNDÆ PARTIS TEXTUS
318. — « Hic timor malus est.» (5) Non enim quandocumque
timetur periculum carnis, dicitur timor humanus, neque quando
timetur amissio boni temporalis, dicitur timor mundanus,
sed tantum quando talis timor est inordinatus ; et ideo semper
sonat in malum.
1. α « ut. y> — 2. RA. « loquimur, » supple « Gregorius.

319. — « Gum autem1 Beda dixit etc. » (6) Bed a distinxit
timores secundum quod retrahunt a malo culpæ, et distinxit
secundum retrahentia quæ sunt duo : pœna futura et separatio
a Deo. Sed Magister distinxit timores secundum inclinationes
ad malum et secundum retractionem, non solum quantum ad
motiva, sed etiam quantum ad status.
320. — « Sed ex2 eo quod mala times, corrigis te3. » (8)
Contra. Augustinus dicit {in psal. cxvm, super illis verbis,
Confige timore tuo carnes meas, L. 37, 1576) quod in timore
servili manet voluntas peccandi. Ergo non conigit se.
Et (licendum quod manet voluntas non absoluta, sed conditionata quæ velleitas dicitur, ut scilicet peccaret, si impune
liceret.
321. — « Sciendum tamen quod uterque timor, etc. » (11)
Videtur hoc esse falsum, quia sapientia est perfectius donum
quam timor, et ita timor non est principium ejus.
Et dicendum quod non est principium sicut causans4 essentiam
ejus, sed sicut dispositio ad ipsam, a quo incipit motus5 in sapien­
tiam perveniens.

1, NVPF. « Cum supra Beda duos dixerit esse timores» . — 2. Ed. om. « ex. » —
3. α om. « te. » — 4. Ed. « creans. » — 5. F. om. « motus. »

Quomodo differant sapientia

et scientia

1. ■— Post præmissa diligenter considerandum est in quo differat sapien­
tia a scientia.
De hoc Augustinus ita ait (lib. XIV De Trin., cap. 1, n. 3 ; L. 42,1037) :
Philosophi disputantes de sapientia definierunt eam dicentes : « Sapientia est
rerum humanarum divinarumque scientia r1. Ego quoque utrarumque rerum
cognitionem, idest divinarum et humanarum, et sapientiam et scientiam
dici posse non nego. Verum juxta distinctionem Apostoli qua dicit : ii Cor.,
ΧΠ, 9) « alii datur sermo scientiæ », illa definitio dividenda est ut rerum
divinarum cognitio sapientia proprie nuncupetur, humanarum vero cogni­
tio proprie scientiæ nomen obtineat. Neque vero quidquid sciri ab homine
potest in rebus humanis, ubi plurimum supervacuae vanitatis et noxiae curio­
sitatis est, huic scientiæ tribuo, sed illud tantum, quo fides saluberrima quæ
ad veram beatitudinem ducit, gignitur, nutritur, defenditur, roboratur :
qua scientia non pollent fideles plurimi, quamvis polleant ipsa fide plurimum.
Aliud est enim scire tantummodo quid homo credere debeat propter adipis­
cendam vitam beatam, aliud est scire quomodo hoc ipsum et piis opituletur
et contra impios defendatur : quæ proprio vocabulo appellatur scientia.
De his quoque duabus virtutibus idem Augustinus differentiam inter
eas assignans super ps. (cxxxv, n. 8, L. 37, 1760) ait : Distat sapientia a
scientia, testante sancto Job, qui quodammodo singula definiens ait (xxvm,
28) : « Sapientia est pietas ; scientia vero est abstinere a malis. » Pietatem
vero hoc loco posuit Dei cultum, quæ græce dicitur θεοσέβαα, quæ est in
cognitione et dilectione ejus quod semper est et incommutabiliter manet, quod
est Deus. Abstinere vero a malis, est « in medio pravæ nationis » (Phil, u,
15) prudenter versari.
Idem quoque inter hæc duo aperte distinguens ait (lib. XII De Trin.
c. 14, n. 22; L. 42, 1009) : Distat ab æternorum contemplatione actio qua
bene utimur temporalibus rebus ; et illa sapientiæ, hæc scientiae deputatur,
quamvis et illa quæ sapientiæ est, possit nuncupari scientia, ut Apostolus
loquitur (7 Cor., xm, 12) ubi dicit : « nunc scio ex parte » : quam scientiam
profecto contemplationem Dei vult intelligi. In hoc ergo differentia est, quia
ad contemplationem sapientia, ad actionem vero scientia pertinet.
Ecce aperte demonstratum est in quo differat spiritus sapientiæ et
spiritus scientiæ, scilicet ut sapientia divinis, scientia humanis attributa
sit rebus.
Ut docet Augustinus (lib. XIII De Trin.) : Utrumque agnoscimus in
Christo, scilicet et rem divinam et rem humanam ; et ideo de ipso habemus
sapientiam et scientiam. Cum enim legitur (Joan., i, 14) ; « Verbum
caro factum est », in Verbo intelligitur verus Dei Filius ; in carne agnosci­
tur verus hominis filius.
Item cum dicitur : Videmus plenum gratiae et veritatis, gratiam refera­
mus ad scientiam et veritatem ad2 sapientiam, quia in Christo sapientia
et scientia fuit plenarie, et nos scientiam et sapientiam de eo habemus qui
est Deus et homo.
1. Tullius, De offtc., lib. II, c. 2. Cfr. Tuscut. disp., lib. V, c. 3.— 2. F. om. «ad ».

In

QUO DIFFERAT SAPIENTIA AB INTELLECTU

2. -— Ostensa differentia inter sapientiam et scientiam, quid distet
inter sapientiam et intellectum videamus.
In hoc differunt illa duo, quia sapientia proprie est de æternis, quæ Veri­
tati æternæ contemplandæ intendit, intelligentia vero non modo de æter­
nis est, sed etiam de rebus invisibilibus et spiritualibus temporaliter exortis.
Per eam enim et natura summa quæ facit omnes naturas, idest divina,
consideratur, et quæ post ipsam sunt spirituales et invisibiles naturæ, ut
angeli et omnes animæ bonæ affectiones conspiciuntur. In hoc ergo diffe­
rentia est, quia sapientia tantum Creator inspicitur, intellectu vero et
Creator et creatura quædam. Item intellectu intelligibilia capimus tan­
tum ; sapientia vero non modo capimus superiora, sed etiam in cognitis
delectamur1.
Sic ergo distingui potest inter illa tria, scilicet scientiam, intellectum et
sapientiam. Scientia valet ad rectam administrationem rerum tempora­
lium et ad bonam inter malos conversationem ; intelligentia ad Creatoris et
creaturarum invisibilium speculationem ; sapientia vero ad solius æternæ
Veritatis contemplationem et delectationem.

Quod intellectus et

scientia de quibus hic agit, non

ILLA SUNT QUÆ NATURALITER HABET HOMO

3. — Et notandum quod intellectus et scientia quæ dicuntur dona
Spiritus sancti, alia sunt ab intellectu et scientia quæ naturaliter sunt in
hominis anima. Hæ enim virtutes sunt quæ per gratiam infunduntur ani­
mis fidelium, ut per eas recte vivant ; illa vero naturaliter habet homo ex
beneficio creationis, a Deo tamen. Per has autem virtutes quæ dicuntur
Spiritus sancti dona, illa naturalia reformantur atque adjuvantur. Ut verbi
gratia, intellectus naturalis peccato obtenebratus, per virtutem quamdam
et gratiam quæ dicitur spiritus intelligentiæ, reformatur atque adjuva­
tur1
2 ad intelligendum ; ita et per illam virtutem quæ dicitur spiritus sapien­
tiae, juvatur atque erigitur mentis ratio ad contemplationem et delecta­
tionem3 æternæ Veritatis.

Quod sapientia ista Dei

est, nec est illa quæ:

Deus

est

4. — Illud etiam sciendum est quod sapientia de qua nunc disserimus,
non est illa Dei sapientia, ut ait Augustinus, (lib. XIV De Trin., c. 1,
n 1 ; L. 42, 1035, 1048) quæ Deus est, sed hominis sapientia ; verumtamen
quæ4 secundum Deum est ac verus et præcipuus cultus ejus est. Si ergo
colat mens hominis Deum, cujus ab eo capax facta est, et cujus esse parti­
ceps potest, sapiens ista fit ; et non sua luce, sed summæ illius lucis parti­
cipatione sapiens fit. Ista ergo hominis sapientia etiam Dei est ; verumta­
men6 ita Dei est ut non ea sapiens sit Deus. Non enim participatione sui
sapiens est Deus8, sicut mentes7 participatione Dei. Sic etiam dicitur
justitia Dei non solum illa qua ipse justus est, sed etiam illa quam dat
homini cum justificat impium.
1. Quæ hic dicuntur de objecto doni intellectus excerpta esse videntur ex Avgvst.
XII De Genes, ad Hit. c. 24, n. 50 (L. 34, 474) ubi idem docetur de « intelligentialumine », quo Deus, spiritus et « omnis animæ allectio bona » intelligitur. Ex Quar. —
2. Quar. « juvatur ». — 3. Quar. « dilectionem ». ■— 4. F. om. « quæ ». —
5. Quar. « verum ». — 6. Quar. am. « Deus ». ·— 7. Quar. « mens ».

DIVISIO TEXTUS
\ 5. ■— « Post præmissa diligenter considerandum est, etc. » (1)
Postquam Magister determinavit de donis, hic ostendit
differentiam quorumdam donorum ad invicem, quæ maxime
convenire videntur, idest sapienliæ, scientiæ et intellectus.
Et dividitur in partes duas. In prima assignat differentiam.
In secunda removet quædam dubia, ibi : « Et notandum quod
intellectus etc. » (3)
Circa primum duo facit. Primo assignat differentiam inter
scientiam et sapientiam ; secundo inter sapientiam et intellec­
tum, ibi : « Ostensa differentia etc. » (2)
« Et notandum, etc. » (3) Hic removet quædam dubia : et primo
circa scientiam et intellectum ; secundo circa sapientiam, ibi :
« Illud etiam sciendum... » (4)
Hic est duplex quæstio.
Primo, de vita activa et contemplativa.
Secundo, de donis perficientibus in utraque vita.

QUÆSTIO I

DE VITA ACTIVA ET CONTEMPLATIVA
Circa primum quæruntur quatuor.

Primo, de divisione vitæ in activam et contemplativam.
Secundo, de vita contemplativa.
Tertio, de activa.
Quarto, de comparatione unius ad aliam.
ARTICULUS I
II-Il, q. 179, a. 1 et 2 ; Z Elh., 1. 5.

6. — AD PRIMUM SIC PROCEDITUR. Videtur

quod

VITA INCONVENIENTER DIVIDATUR PER ACTIVAM ET CONTEMPLA­
TIVAM.

1. « Vivere enim, ut dicit Philosophus in II De anima (04.
415b, 14 ; 1. 7, n. 319) viventibus est esse. » Sed contemplativum
et activum non ostendunt differentiam in essendo, sed magis in
operando. Ergo non sunt differentiæ vitæ.
2. Præterea. Philosophus in II1 De anima (β 2. 431b, 1 ;
1. αβγό « I.

1. 3, η. 258) dicit quod « Vivere secundum hoc principium, scilicet
animam vegetabilem, inest viventibus. » Sed anima vegetabilis
nullo modo participat contemplationem, neque etiam agere
ipsius est, sicut dicitur in VI Eth. (ζ 13. 1144a, 9-10 ; 1. 10, i. j
Ergo vita inconvenienter dividitur per activum et contempla­
tivum1.
3. Præterea. In lib. De causis, (lect. 18 ; I, 273) dicitur quod
vita est continuus motus ab ente sempiterno. Sed motus operatio­
nem importat. Cum ergo omnis operatio sit actio quædam.
videtur quod omnis vita sit activa ; et ita non erit differentia
vitæ activæ2
4. Præterea. Philosophus in II De anima (β 2. 431a, 23 ;
I. 3, n. 255) dividit vivere in quatuor, scilicet nutriri, sentire
et3 moveri secundum locum et intelligere. Ergo insufficienter
dividitur per has duas differentias activum et contemplativum.
5. Præterea. Augustinus in lib. De civ. Dei, (lib. XIX,
c. 3 ; L. 41, 625) apponit tertium membrum, scilicet compositum
ex utroque. Ergo videtur quod insufficienter dividatur4 per
activum et contemplativum.
7. ■— SED IN CONTRARIUM sunt multæ auctoritates Sanc­
quæ dicunt per Martham et Mariam, Luc., x, signi­
ficari6 duas vitas, activam et contemplativam.
8. — Præterea. Vita hominis est secundum id a quo homo est
homo. Hoc autem est intellectus. Cum ergo intellectus divida­
tur in activum et contemplativum, id est speculativum et practicum, videtur quod humana vita in hæc duo dividi debeat.
9. — Præterea. Secundum Philosophum in IX Elh., (, 12.
1172a, 1 sq ; 1. 14, d.) illud dicitur esse uniuscujusque vita in quo
maxime studet, sicut militis in pugnando et ebriosi in potando :
unde et in talibus ad amicos convivere volunt. Sed hoc in quo
maxime studet quis, est illud quod finem suæ vitæ ponit. Cum
igitur finis humanæ vitæ felicitas ponatur, quæ secundum
Philosophos in civilem et contemplativam dividitur, ut patet
in X Elh., (« 7-8. 1177a, 12 sq ; 1. 10 sq.) videtur quod etiam vita
humana in activam et contemplativam dividi debeat.
torum5

10. — RESPONSIO. Dicendum quod nomen vitæ ex hoc
sumptum videtur quod aliquid a seipso potest moveri. Et ideo
ex hoc dicta sunt primo aliqua vivere, quia visa sunt a seipsis
1. Ed. (< activam ct contemplativam. » —
« et. » ·— 4. γ ed. « dividitur. » — 5. Cfr.
(L. 15, 1808) ; August. Serm. 103 et 104 (L.
c. 37. n. 61 (L. 75, 764). — 6. γ ed. « signari-

2. NVP. « activum. » — 3. α ont.
Ambros., in Luc., c. 10, lib. VII, n.-'S'>
38, 614-618) ; Gregor. VI Moral..
»

moveri, sicut plantæ per motum augmenti et animalia per
'motum insuper localem. Ea vero quæ visa sunt non moveri
nisi ab aliis mota, dicta sunt mortua, vel vita carentia, sicut
lapides et ligna.
11. — Unde etiam per quamdam transumptionem ea quorum
principium motus in ipsis est dicuntur viventia, quamvis non
seipsa moveant, sicut aquæ scaturientes impetu sui motus
a terra dicuntur vivere1 ; aquæ autem immobiles congregate
in lacunis dicuntur aquæ mortuæ.
12. — Ulterius, nomen vitæ attributum est omnibus operatio­
nibus quas aliquis a seipso exercet non ab alio motus, etiam si
motus non sint ; sicut nomen motus ad operationem quamlibet
solet transferri, sicut dicitur sentire et intelligere motus. Et
secundum hoc non solum quæ moventur a seipsis vel per aug­
mentum vel localiter dicuntur vivere, sed omnia quæ ex seipsis
appetunt, sentiunt, intelligunt : hæc enim dicuntur operationes
vitæ.
13. —Quamvis2 autem plures dictarum operationum in aliquo
sint, ex illa tamen dicitur vita ejus quæ principalis in ipso est ;
sicut animalium vita dicitur in sentiendo, quamvis etiam nutrian­
tur ; et hominum in intelligendo, quamvis etiam sentiant ; et
hoc non solum est accipiendum secundum naturales potentias,
sed etiam secundum habitus superadditos. Unde vita unius­
cujusque hominis dicitur in hoc consistere in quo summum stu­
dium impendit et curam, ut dicit Philosophus in IX Elh. (i 12.
1172“, 1 sq. ; 1. 14, d.)
14. — Et sic accipiendo vitam, dividitur in activam et contem­
plativam.
Cum enim vita humana ordinata — quia de inordinata non
intendimus, sicut est voluptuosa quæ nec humana est, sed bestialis — consistat3 in operatione intellectus et rationis ; habet1
autem intellectiva pars duas operationes : unam quæ est ipsius
secundum se, aliam quæ ipsius est secundum quod regit infe­
riores vires, erit duplex vita humana : una quæ consistit in opera­
tione quæ est intellectus secundum seipsum, et hæc dicitur
contemplativa ; alia quæ consistit in operatione intellectus et
rationis secundum quod ordinat et regit et imperat inferioribus
partibus, et hæc dicitur activa vita.
15. — Unde secundum Philosophum in VI Elh., (ζ 4. 1140“,
2 sq ; 1. 3, d. sq.) agere proprie dicitur operatio quæ est a volun­
tate imperata, in ipso operante consistens, non in materiam
1. NVPF. « vivæ. » — 2. A. « quantum. » — 3. ay « consistit. > — 4. Ed.
« habeat. »

exteriorem transmutandam transiens, quia hoc es^et facere,
quod est operatio mechanics artis.
Morales enim virtutes quæ in vita activa perficiunt, circa agibilia1 dicuntur.

16. — AD PRIMUM ergo dicendum quod essentia rei ex
operatione ipsius cognoscitur. Et ideo ex operationibus quibus
per prius convenit nomen vitæ, translatum est nomen ad ipsum
esse secundum quod2 aliis est effectivum3 talium operationum.
17. — Ad secundum dicendum quod secundum animam
vegetabilem dicitur esse vivere, non quasi in operationibus ejus
tantum vita consistat ; sed quia operationes ejus4 sunt primæ
operationes vitæ in nobis : per quem modum dicitur secundum
tactum inesse sensus animalibus.
18. — Ad tertium dicendum quod illa auctoritas intelligenda
est de vita qua corpora cælestia ponebantur a quibusdam vivere
velut ex se mota : quam opinionem videtur sequi ille qui librum
illum condidit.
19. ■— Ad quartum dicendum quod Philosophus distinxit
vitam secundum quod est communis omnibus viventibus;
sed nunc loquimur de divisione vitæ humanæ.
20. — Ad quintum dicendum quod illud tertium membrum
apponitur ab Augustino non quantum ad diversitatem vitæ,
sed magis quantum ad diversitatem viventium. Quidam enim
sunt qui exercitiis activæ insistunt principaliter, quamvis
etiam quandoque contemplationis actus exequantur. Quidam
vero sunt qui postpositis curis activæ, principaliter contem­
plationi student. Alii vero qui circa utrumque insistunt.
21. ■— Sunt nihilominus et quædam operationes quæ utrumque
requirunt, sicut prædicatio et doctrina quæ a contemplatione
inchoatæ in actionem terminantur5, sicut a causa in effectum
procedentes ; et hoc medium in extremis includitur.
ARTICULUS II

Quæstiuncula I
II-II, q. 180, a. 1 ; a. 2, ad 1 ; a. 7, ad 1.

22. — AD SECUNDUM

SIC PROCEDITUR. Videtur

QUOD VITA CONTEMPLATIVA CONSISTAT5 TANTUM IN ACTU COGNI-

TIVÆ.

1. Quia contemplationis finis est veritas. Sed veritas tantum
1. αβγδι,κ « actibilia. » — 2. α ad. « in. » — 3. Ed. « alius est effectus », conlra
αβγδηθικλμ. —4. A. om. «ejus,»— 5. α « determinant, βγ F. «terminant». — 6. α

< consistit ».

ad cognitionem pertinet. Ergo vita contemplativa tantum in
operatione cognitivæ consistit.
2. Præterea. Vita contemplativa a Sanctis « otium » dicitur ;
et Philosophus etiam in X Elh., (K 7. 1177b, 4 sq ; 1. 11, a.)
dicit ipsam « vacationem ». Sed voluntas est vis motiva. Cum ergo
motus otio et vacationi repugnet, videtur quod vita contempla­
tiva non consistat in actu affectivae, sed solum in actu cognitivæ.
3. Præterea. Proportionantur operationes habitibus. Sed
dona quæ perficiunt in vita contemplativa tantum, ad cognitionem pertinent, scilicet sapientia et intellectus. Ergo vita1
contemplativa consistit tantum in cognitione.
»

23. — SED CONTRA. Isidorus dicit in lib. Differentiarum,
(II, c. 34, n. 130 ; L. 83, 90) quod « contemplativa vita est quæ
vacans ab omni negotio, in sola Dei dilectione defigitur2. » Sed dilec­
tio ad affectivam pertinet. Ergo vita contemplativa non consistit tantum in cognitione.
24. ■— Præterea. Gustare ad affectum pertinet, sicut videre
ad intellectum. Sed Gregorius dicit (Super Ezech., lib. I, homil.
3, n. 9 ; L. 76, 809) quod « contemplativa vita sapore intimo ventu­
ram jam requiem degustat. » Ergo contemplativa vita non consistit tantum in cognitione.
Quæstiuncula II
IV S. d. 15, q. 4, a. 1, sol. 2, ad 1 ; a. 2, sol. 1, ad 2 ; II-II, q. 180, a. 3.

25. — ULTERIUS. Videtur quod consistat in operatione
rationis.

1. Vita enim contemplativa est vita humana. Sed humana
vita est secundum operationem humanam. Cum ergo operatio
humana sit secundum rationem a qua dicitur homo, videtur
quod vita contemplativa consistat in operatione rationis prin­
cipaliter. ·
2. Præterea. Vita contemplativa præcipue consistit in cogni­
tione divinorum. Sed « invisibilia Dei per ea quæ facta sunt
cognoscuntur », Rom., i, 20. Cognoscere autem ex aliquibus alia,
rationis est. Ergo vita contemplativa præcipue consistit in ope­
ratione rationis.
3. Præterea. Richardus de sancto Victore dicit (in libro I
De contemplatione, c. 5 ; L. 196, 69) : « Contemplationis nostræ
volatus multiformiter variatur ; nunc de inferioribus ad summa3
1. F. « ita ». — 2. F. « deligitur ». — 3.
cendit ».

αβγΖ om. per homot. « summa... des­

[ascendit, nunc de superioribus ad ima] descendit ; et nunc de parte
ad totum , nunc de toto ad pariem discurrit ; nunc a majori, nunc
a minori argumentum trahit. » Sed iste discursus videtur ad ratio­
nem pertinere. Ergo vita contemplativa principaliter in actu
rationis consistit.
26. — SED CONTRA. Bernardus in libro De consideratione
(II, c. 2 ; L. 182, 745), dicit quod contemplatio in hoc distat a
consideratione, quia consideratio « ad inquisitionem magis se
habet », contemplatio autem1 est « oerus certusque animi intuitus. »
Sed intueri est intellectus, inquirere autem rationis. Ergo con­
templativa vita non consistit in actu rationis, sed intellectus.
27. -— Præterea. Secundum Philosophum in X Eth., (« 8.
1178b, 8 sq. ; 1. 12, d.) secundum vitam contemplativam commu­
nicamus cum Deo. Non autem communicamus cum eo seôundum
inquisitionem rationis, sed magis secundum intellectus intuitum.
Ergo vita contemplativa non consistit in actu rationis, sed intel­
lectus tantum.

Quæstiuncula III
II-II, q. 180, a. 4.

28. — ULTERIUS. Videtur

QUOD OMNIS ACTUS

INTELLEC­

TUS AD VITAM CONTEMPLATIVAM PERTINEAT.

1. Sicut enim se habet vita activa ad agibilia, ita se habet
vita12 3contemplativa ad contemplabilia. Sed omnes actus circa
agibilia ad vitam activam pertinent. Ergo omnes actus intellectus
circa intelligibilia ad contemplativam vitam pertinent.
2. Præterea. Vita contemplativa, secundum I h l< ophum
in X Eth. (k 7. 1177a, 25 ; 1. 10, e.) in philosophiae consideratione
consistit. Sed philosophia est de omnibus entibus. Eigo omnis
operatio intellectus peitinet ad vitam contemplativam, cum
intellectus non sit non entium.
3. Præterea. Richardus de sancto Victore (ubi svp., c. 6 ;
L. 196, 70) ponit sex species contemplationis. Prima est, quando
sensibilia per imaginationem considerantes, in eis divinam
sapientiam admiramur. Secunda est, quando earum rationes
inquirimus. Tertia, quando ex visibilibus in invisibilia ascen­
dimus. Quarta, quando remota imaginatione in solis intelligibilibus versamur. Quinta, quando ea consideramus quæ ex
divina revelatione cognoscimus, non humana ratione. Sexta,
quando ea consideramus quibus etiam ratio humana contradi.1. α « vero ». — 2. Ed. om. « vita ».

cere videtur. Sed in his speciebus comprehenditur omnis operatio
intellectus. Ergo omnis operatio intellectus ad vitam contempla­
tivam pertinet.

29. — SED CONTRA. Isidorus in lib. De sum: bono (III Seni..
c. 15, n. 2 ; L. 83, 690) : « Contemplativa vita mundo renuntians,
soli Deo vivere delectatur. » Sed non vivit soli Deo nisi quando
solum Deum cogitat. Ergo non omnis operatio intellectus ad
contemplativam vitam pertinet.
30. — Præterea. Circa idem videtur esse vita contemplativa
et felicitas contemplativa. Sed felicitas contemplativa est tantum
in consideratione nobilissimi intelligibilis, quod constat Deum
esse secundum Philosophum in X Eth. (κ 1. 1177a, 15 ; 1. 10, a>.
Ergo1 contemplativa in sola Dei consideiatione consistit.

Solutio I
31. — RESPONSIO. Dicendum AD PRIMAM QUÆSTIO­
NEM quod vita, secundum quod nunc loquimur, consistit in
operatione cui aliquis principaliter mancipatur : cujus ratione
omnia quæ impedire possunt, dimittit ; quæ autem adjuvant,
quærit et prosequitur. Hoc autem non potest esse nisi per volun­
tatem, cujus est inter opera humana unum præ aliis acceptare,
quidquid sit illud. Voluntas autem cum sit motor omnium
potentiarum animæ, oportet quod ad objecta et actus omnium
potentiarum se habeat, prout habent rationem boni, quia
unusquisque actus debitus cujuscumque potentiæ est, bonum
est. El ideo vita contemplativa consistit in actu cognitivae virtutis
præacceptatæ per affectivam.
32. — Sed cum operatio sit quodammodo media inter operan­
tem9 et objectum, velut perfectio ipsius operantis et perfecta
per objectum a quo speciem recipit, ex duplici parte potest
operatio cognitivæ affectari.
Uno modo inquantum est perfectio cognoscentis ; et talis affec­
tatio operationis cognitivæ procedit ex amore sui, et sic erat
affectio in vita contemplativa Philosophorum.
Alio modo inquantum terminatur ad objectum ; et sic contem­
plationis desiderium procedit ex amore objecti, quia ubi amor,
ibi oculus ; et Mat., vi, 21 : « Ubi est thesaurus tuus, ibi est et cor
tuum » ; et sic habet affectionem vita contemplativa Sancto­
rum de qua loquimur.
33. — Sed tamen contemplatio essentialiter in actu cognitivæ
consistit, prœexigens caritatem ratione praedicta. Unde Grego1. Ed. ad. « vita ». — 2. α « operationem.

rius dicit Super Ezech. (lib. II, hom. 2, n. 8 ; L. 76, 953) : « Con­
templativa vita1 est caritatem Dei et proximi tota mente2 retinere,
ab exteriori actione quiescere ; ita ut nil jam agere libeat, sed cal­
catis curis omnibus, ad videndam /aciem sui Creatoris animus
inardescat. »

34. - - AD PRIMUM igitur dicendum quod finis contempla­
tionis, inquantum contemplatio, est veritas tantum ; sed secun­
dum quod contemplatio accipit rationem vitæ, sic induit ratio­
nem allectati et boni, ut dictum est.
35. ■—· Ad secundum dicendum quod voluntas non solum est
motiva quantum ad exteriores motus qui vacationi repugnant,
sed etiam motuum interiorum, etiam3 ipsius intellectus : qui
quidem motus æquivoce dicuntur, ut patet in III De anima
(r 6. 431a, 6-7 ; 1. 12, n. 766) : sunt enim « actus perfecti » ; et ideo
magis assimilantur quieti quam motui. Et propter hoc qui
operatur secundum intellectum, vacare dicitur ab exteriori4
actione, ut patet in prædicta auctoritate.
36. — Ad tertium dicendum quod habitus contemplativae,
quamvis sit in parte cognitiva, tamen possunt eorum actus a
voluntate imperari vel acceptari ; et sic in eis vita contempla­
tiva consistit.

Solutio II
37. — AD SECUNDAM QUÆSTIONEM dicendum quod
vita contemplativa consistit in illa operatione quam homo præ
aliis acceptat ; unde habet rationem finis respectu aliarum huma­
narum operationum, quia aliæ propter ipsam exercentur.
Inquisitio autem rationis sicut a simplici intuitu intellectus
progreditur, quia ex principiis quæ quis intellectu tenet ad
inquisitionem procedit, ita etiam ad intellectus certitudinem
terminatur, dum conclusiones inventæ in principia resolvuntur,
in quibus certitudinem habent. Et ideo vita contemplativa prin­
cipaliter in operatione intellectus consistit ; et hoc ipsum nomen
contemplationis importat, quod visionem significat.
38. — Utitur tamen inquisitione rationis contemplativus,
ut deveniat ad visionem contemplationis, quam principaliter
intendit ; et hæc inquisitio, secundum Bernardum, (loc. cit.)
dicitur consideratio.
L Ed. « Contemplativa* vitæ. » — 2. a om. « tota mente ». — 3. α « et. » —
'i. Ed; « exteriorum

39. — ad primum ergo1 dicendum quod homo, inquantum
est contemplativus, est aliquid supra hominem ; quia in intellec­
tus simplici visione continuatur homo superioribus substantiis
quæ intelligentjæ Vel angeli dicuntur, sicut animalia continuan­
tur hominibus in vi æstimativa quæ est supremum2 in eis, secun­
dum quam aliquid simile operibus rationis operantur.
40. — Ad secun(jum dicendum quod quamvis creaturæ visi­
biles sint via3 deveniendi in contemplationem divinorum, tamen
in hac [via]4 non consistit principaliter contemplatio, sed in
termino viæ, ut dictum est.
41. ·—· Ad tertium dicendum quod Richardus non intendit
quod in illis discursibus principaliter consistat vita contempla­
tiva, sed quia Utitur eis ad suum finem, sicut dictum est.

Solutio III

i
i
<

ÿ

42. — AD TERTIAM QUÆSTIONEM dicendum quod vita
contemplativa Sanctorum præsupponit amorem ipsius contem­
plati, ex quo procedit. Unde cum vita contemplativa consistat
in operatione quam quis maxime intendit, oportet quod sit circa
contemplationem maxime amati : hoc autem Deus est ; unde
principaliter consistit
operatione intellectus circa Deum. Unde
Gregorius Siiper Ezech. (loc. cit.), dicit quod « contemplation
vita ad solum ridendum principium anhelat », scilicet Deum.
43. — Nihilominus tamen et contemplativus considerat alia,
inquantum ad Dei contemplationem ordinantur sicut ad finem,
puta creaturas in quibus admiratur divinam majestatem et
sapientiam et beneficia Dei ex quibus inaidescit in ejusamorem,
et peccata propria θχ quorum ablutione mundatur cor, ut Deum
videre possit. Unde et nomen contemplationis significat illum
actum principalem quo quis Deum in seipso contemplatur ;
sed speculatio magis nominat illum actum quo quis divina in
rebus creatis quasi in speculo inspicit.
44. — Et similiter etiam felicitas contemplativa, de qua Philo­
sophi tractaverunt, in contemplatione Dei consistit ; quia
secundum Philosophum, X Eth. (« 7. 1177a, 12 sq. ; 1. 10)
consistit in ac|,u altissimæ potentiæ quæ in nobis est, scilicet
intellectus, et in habitu nobilissimo, scilicet sapientia, et etiam5
objecto dignissimo, quod Deus est. Unde etiam6 Philosophi
ultimum tempus vitæ suæ reservabant, ut dicitur, ad content1. Ed « igitur ». _ ο. α « suprema ». — 3. S « janua ». — 4. αβγά RAF. « si­
ta », contra NVP. sed N. ad. in nota : « Id est, creaturarum visibilium aspectu
non sicut prius falsi,
hac Vlta ». — 5. a Om. « etiam ». — 6. F. « enim »·

piandum divina, praecedens tempus in aliis scientiis expendentes,
ut ex illis habiliores fierent ad considerandum divina.
45. — AD PRIMUM ergo dicendum quod actus vitæ activæ
non habent ex seipsis ordinem sicut actus vitæ contemplativæ ;
unde non potest dici, simpliciter loquendo, quod consistat in
aliquo illorum principaliter ; sed quoad aliquem consistit princi­
paliter in hoc in quo ille magis exercitatur ; sicut quidam magis
insistunt operibus justitiæ, quidam vero operibus temperantiæ,
et sic de aliis.
46. ■— Ad secundum dicendum quod Philosophus ibi (« 7.
1177a, 24-25 ; 1. 10, e) accipit philosophiam stride pro sapientia
de divinis, quæ speciali nomine philosophia prima dicitur.
47. — Ad tertium dicendum quod quamvis illa consideret
interdum contemplativus, non1 tamen in his principaliter con­
sistit contemplativa vita.
ARTICULUS III

Quæstiuncula I
II-II, q. 180, a. 2 : q. 181, a. 1 ; Contra retrahentes, c. 7, ad 7 ; X Eth., 1. 12,

48. — AD TERTIUM SIC PROCEDITUR. Videtur
ACTIVA

VITA

A LTERUM

NON

CONSISTAT

PRINCIPALITER

IN

HIS

QUOD

QUÆ

AD

SUNT.

1. Vita enim activa ordinatur ad contemplativam, inquan­
tum disponit hominem ad contemplationis actum. Sed per
virtutes quæ ordinant hominem in seipso, maxime disponitur
homo ad contemplationem, sicut per castitatem, ut dicit Com­
mentator in VII Phys. (text. 20 ; 1. 6, n. 7). Ergo vita activa
præcipue consistit in his quæ sunt hominis ad seipsum.
2. Præterea. Vita contemplativa principaliter consistit in
contemplatione ejus quod maxime diligitur. Ergo et vita activa
similiter. Sed homo magis debet seipsum diligere quam alios in
his quæ virtutis sunt, ut supra d. 29 (q. 1, a. 5) dictum est.
Ergo et vita activa magis consistit in hoc quod homo seipsum
ordinet quam aliis intendat.
3. Præterea. In his præcipue videtur consistere activa vita
in quibus a contemplativa2 dividitur. Sed in bis quæ ad alium
sunt etiam contemplativa communicat, quia ad eamdem
vitam pertinere videtur contemplari et contemplata docere.
1. α

om. « non ». — 2. F. « contemplative ».

In passionibus autem propriis moderandis non communicat
activa vita cum contemplativa. Ergo vita activa præcipue
consistit in his quæ sunt ad seipsum.
49. ■— SED CONTRA. Isidorus in lib. Differentiarum (II,
c. 34, n. 130 ; L. 83, 90) : « Activa vita est quæ in operibus justitiæ
et proximi utilitate versatur. » Sed utrumque istorum ad alterum
pertinere videtur. Ergo in his qua? ad alterum sunt, præcipue
vita activa consistit.
50. —■ Præterea. Vita activa fecunda dicitur ; unde per Liam
significatur. Sed fecunditas ista non consistit nisi in operationibus
quæ fiunt ad alios. Ergo vita activa in his præcipue consistit.

Quæstiuncula II
JI-1I, q. 181, a. 2 ; X Eth., 1. 12.

51. — ULTERIUS. V IDETUR

QUOD

COGNITIO

NULLO .MODO

AD ACTIVAM PERTINEAT.

1. Sicut enim se habet vita contemplativa ad cognitionem,
ita se habet vita activa ad actionem. Ergo proportionalitate
transversa, sicut se habet vita contemplativa ad actionem,
ita se habet vita activa ad cognitionem. Sed nihil actionis ad
contemplativam vitam pertinet. Ergo nihil cognitionis pertinet
ad activam.
2. Præterea. Vita activa consistit totaliter in operationibus
virtutum moralium, ad quas scire parum vel nihil confert, ut
Philosophus dicit in II Eth. (β 2. 1103b, 28 ; 1. 2, a.) Ergo
videtur quod ad activam nihil cognitionis pertineat.
3. Præterea. Si aliqua cognitio ad activam vitam pertineret
præcipue videretur ad ipsam pertinere consideratio propriorum
actuum. Sed considerare peccata quæ quis fecit, pertinet ad
vitam contemplativam, ut dicit Bernardus (lib. V De consid.,
c. 14, n. 32 ; L. 182, 806) qui secundam speciem contempla­
tionis ponit, qua quisque judicia Dei et peccata sua recogitat.
Ergo nulla cognitio ad activam vitam pertinet.

52. ■— SED CONTRA. Ad activam vitam pertinent consilii
et scientiæ dona, quæ quidem cognitionem important. Ergo
aliqua cognitio est in vita activa.
53. ■— Præterea. Philosophus dicit in X Eth. (« 8. 1178a,
16; 1. 12, b), quod prudentia est cognata morali virtuti. Sed
prudentia cognitionem importat. Ergo cum in moralibus virtu-

tibus activa1 constet, videtur quod in activa vita sit aliquid
cognitionis.

Quæstiuncula III
II-II, q. 180, a. 2 ; q. 181, a. 1, ad 3 ; q. 182, a. 3 ;
Contra retrahentes, c. 7, ad 7.

54. — ULTERIUS. V IDETUR

QUOD VITA ACTIVA NON POSSIT

ESSE SIMUL CUM CONTEMPLATIVA.

1. Quia vita de qua hic loquimur, consistit in hoc in quo
homo maxime studet. Sed impossibile est quod homo duobus
summum studium apponat. Ergo impossibile est quod in
homine sit simul vita activa et contemplativa.
2. Præterea. Vita activa significatur per Martham quæ
turbatur circa plurima, Luc., x, 41. Sed turbatio vacationi
repugnat quam contemplatio requirit. Ergo vita activa non est
simul cum contemplativa.
3. Præterea. Vita activa introducit ad contemplativam.
Unde Gregorius (lib. VI Moral., c. 37, n. 59 ; L. 75, 763) :
Qui ad arcem contemplationis ascendere desiderat, prius necesse
est ut in campo actionis se exerceat. Sed quod introducit ad ali­
quid non est necessarium illo adveniente ; quia secundum
Bernardum (lib. V De consid., c. 1 ; L. 182, 788) : « Quid necesse
est scalis tenenti jam solium2 ? » Ergo activa vita non est simul
cum contemplativa.

55. — SED CONTRA est quod Augustinus dicit in lib.
De civ. Dei (XIX, c. 3 ; L. 41, 625) quod « quoddam genus
hominum est compositum ex otioso et actuoso » ; et loquitur de
otio contemplationis.
Gregorius etiam dicit Super Ezech. (lib. II, hom. 2, n. 11 ;
L. 76, 955), quod « plerumque a contemplativa vita ad activam
utiliter animus reflectitur. » Ergo contemplativa vita et activa
possunt esse simul.
56. — Præterea. Beata Virgo3 fuit in utraque vita ; et ideo
secundum Anselmum (hom. in Lue. x ; L. 158, 644 s.), in
Assumptione ejus legitur Evangelium de Martha et Maria
quæ significant vitam4 activam et contemplativam. Sed beata
Virgo fuit tantum viatrix. Ergo in aliquo viatore potest esse
simul activa5 et contemplativa vita.
1. α ad. « vita. »— 2. Migne « Quid opus scalis tenenti jam solium » ; ed. « Quid
opus est scalis » ; α « scalam », β « scalas », contra γδ. ■— 3. a ad. « perfecta. » -—
6. a om. « vitam. » — 5. a ad. « vi1a. »

Solutio I

57. — RESPONSIO. Dicendum AD PRIMAM QUÆSTIONEM
quod activa vita consistit in omnibus agibilibus, sive sint ad
seipsum, sive ad alium ; sed principaliter consistit in his quæ
ad alium sunt, quia « bonum mullorum, secundum Philosophum
in principio Elh. (a 1.1094b, 9-10 ; 1. 2, g.), est divinius quam
bonum unius ». Unde et justitia quæ ad alterum est, a Philo­
sopho in V Eth. (e 3. 1129b, 17 ; 1. 2, d.) dicitur esse « pulcher­
rima virtutum.» Sicut autem vita contemplativa consistit princi­
paliter in optimo contemplabili, ita vita activa in optimo agibili.
58. — AD PRIMUM igitur dicendum quod per ea quæ ad
seipsum sunt homo disponit se tantum ad contemplativam ;
sed1 per ea quæ ad alium comparantur, homo et se et alios dispo­
nit2 : quod3 divinius est.
59. — Ad secundum dicendum quod in hoc ipso quod homo
aliorum saluti ct regimini studet, se plus diligit et sibi meliorem
partem reservat ; quia divinius est et sibi et aliis causam bonæ
operationis esse, quam sibi tantum, sicut dicit Philosophus
in X Eth. (k 10. 1180% 29, I. 15, a.).
60. — Ad tertium dicendum quod doctrina est duplex.
Quædam quæ ad cognitionem veritatis tantum ordinatur ; et
hæc quamvis ad alterum sit, limites tamen vitæ contemplativæ
non exit.
Est autem quædam doctrina quæ ordinatur ad persuadendum
bonos mores, quæ prædicatio dicitur ; et hæc ad vitam activam
pertinet. Unde Gregorius (lib. VI Moral., c. 37, n. 61 ; L. 75,
764) : « Qui ad laborem praedicationis se dirigit, minus videt et
amplius paril », et sic significatur per Liam quæ erat fecunda
et lippis oculis.
61. ·—■ Vel dicendum quod doctrina potest dupliciter consi­
derari.
Uno modo secundum quod est ad exercitium cognitionis 'et pro­
jectum ipsius docentis ; et sic ad vitam contemplativam pertinet.
Alio modo secundum quod intenditur bonum alterius. Sic
autem ea quæ cognitionis sunt etiam speculativae, exercentur
per modum dispositionis rerum temporalium, inter quæ proximus
computatur : quod activæ vitæ est. Et ideo Gregorius dicit
Super Ezech. (lib. II, hom. 2, n. 8 ; L. 76, 953), quod « activa
vita est panem esurienti tribuere, verbum sapientiæ nescientem
docere etc. »
I. Ed. « licet. » — 2. Ed. « disponat. » — 3. α « ad id quod », N. « quia », F.
id>i », contra βγδ.

Solutio II

62. — AD SECUNDAM QUÆSTIONEM dicendum quod
duplex est cognitio. Una « speculativa, cujus finis est veritas »,
secundum Philosophum in II Meta, (a 1.993b, 21 ; 1. 2, n. 290:.
Alia « cujus finis est operatio », quæ est causa et regula eorum
quæ per hominem fiunt.
63. — Quæ autem ab homine fiunt, quædam dicuntur fadi­
bilia quæ fiunt per transmutationem aliquam exterioris materia1,
sicut contingit in operationibus artis mechanics ; quædam vero
non transeunt in transmutationem exterioris materiæ, sed in
moderationem propriarum passionum et operationum.
64. — Ad utrumque autem istorum practice cognitio dirigit.
Unde non omnis practice cognitio in vita activa essentialiter
invenitur, sed illa tantum quæ in agibilibus dirigit quæ sunt
opera virtutis moralis. Hæc enim cognitio ad electionem requi­
ritur, in qua principaliter consistit moralis virtus.
65. — Contemplativa autem cognitio essentialiter non ingre­
ditur activam vitam, quia [in opeiabilibus humanis1], cum non
habeant veritatem nisi contingentem, propter seipsam veritas
nunquam quæreretur. Unde etiam in scientiis moralibus finis
non est cognitio, sed opus, secundum Philosophum in 11 Eth.
β 2. HOS», 28 ; 1. 2, a.)
Sed tamen cognitio contemplativa aeternorum aliquando
pertinet ad activam vitam, non quod sil de essentia ejus, sed
quia præexigitur ad ipsam sicut causa, dum rationes vivendi
ex contemplatione æternorum sumuntur. Sicut enim intellectus
est rationis et principium et terminus, ita et vita contemplativa
respectu activæ. Et ideo Gregorius dicit Super Ezech. (lib. II,
hom. 2, n. 11 ; L. 76, 955), quod « per hoc quod2 contemplativa
mentem accendit, perfectius activa tenetur. »
66. — AD PRIMUM ergo3 dicendum quod actio non dirigit
contemplationem, sicut cognitio activa dirigit actionem ; et
ideo non est similis ratio.
67. — Ad secundum dicendum quod ad virtutem moralem
scire speculative de his quæ ab homine non fiunt, nihil prodest :
de his autem quæ ab homine fiunt, parum confert ; sed scientia
practica multum confert, cum sit regula actionis.
68. ~ Ad tertium dicendum quod præteritum jam transit in
necessarium. Unde consideratio præteritorum peccatorum magis
ad contemplationem quam ad practicam pertinet.
1. αβγ&ηθικλμ « quia oprrabilia humana ». — 2. F. om. » quod ». — 3. Ed. « igitur. »

Solutio III

69. — AD TERTIAM QUÆSTIONEM dicendum quod in
omnibus dispositionibus naturalibus contingit quod dispositio
in suo perfecto esse attingit id ad quod disponit, quod etiam
erat per quamdam inchoationem, dum dispositio ad perfectio­
nem tendebat.
Sicut palet de calore et forma ignis ; quia quando calor com­
pletus est in termino alterationis, forma ignis inducitur, et calor
simul cum forma ignis manet ; dum vero alteratio erat, non
erat forma ignis, nisi secundum quamdam inchoationem.
70. — Vila autem activa est dispositio ad contemplativam.
Unde Isidorus in lib. De sum. bono (III Seni. c. 15, n. 3 ; L. 83,
690) : « Qui prius in vita activa proficit, bene ad contempla­
tionem conscendit. »
Et ideo quamdiu homo non pervenit ad perfectionem in vita
activa, non potest in eo esse contemplativa vita, nisi secundum
quamdam inchoationem imperfecte : tunc enim difficultatem
homo patitur in actibus virtutum moralium et oportet quod
tota sollicitudine ad ipsos intendat, unde retrahitur a studio
contemplationis.
Sed quando jam vita activa perfecta est, tunc operationes
virtutum moralium in promptu habet, ut eis non impeditus
libere contemplationi vacet.
Tamen secundum quod homo est magis vel minus perfectus
in vita activa, circa plura vel pauciora occupari potest activæ
vitæ simul cum contemplativa.
71. — Et quia praelatorum est in utraque vita perfectos esse,
utpote qui medii sunt inter Deum et plebem, a Deo recipientes
per contemplationem et populo tradentes per actionem, ideo
oportet eos in moralibus virtutibus perfectos esse, et similiter
praedicatores ; alias indigne quis prælationis vel prædicationis
officium assumit.
72. — AD PRIMUM ergo1 dicendum quod ad diversa potest
homo principaliter intendere diversis temporibus, quamvis non
simul.
73. ■— Ad secundum dicendum quod turbatio in vita activa
non contingit postquam ad perfectionem venit ; quia tunc jam
delectabiliter et faciliter operatur non perturbatus.
74. — Ad tertium dicendum quod dispositiones quæ essentia­
liter habent imperfectionem annexam, non manent cum eo ad
1. Ed. « igitur. «
COMMENT. IN LIB. SENTENT. - III

— 39

quod disponunt, sicut fides non manet cum visione ; sed aliæ
dispositiones possunt simul maneie, sicut dictum est ; et sic
est de vita activa.
ARTICULUS IV
Quæstiuncula I
IJ-II, q. 152, a. 2 ; q. 182, a. 1 ; q. 188, a. 6 ;
III Cg., c. 63, 133 ; Virt. com. a. 12, ad 24 ; X Eth., 1. 10-12.

75. — AD QUARTUM SIC PROCEDITUR. Videtur quod
activa vita sit nobilior quam contemplativa.
1. Tullius enim, in lib. De offic., (c. 43, n. 154) probat,
præeminentiam justitiæ ad alias virtutes ; quia propter exer­
citium actus ejus, actus aliarum [intermittuntur1]. Sed similiter
aliquis revocatur ab otio contemplationis, ut fructum faciat
per laborem actionis. Ergo vita activa est dignior quam contem­
plativa.
2. Præterea. « Bonum geniis divinius est quam bonum unius »
(I Elh., a 1. 1094», 9-10; 1.2, g.). Sed vita contemplativa consistit
in bono unius hominis, vita activa in bono multorum. Ergo vita
activa est nobilior quam contemplativa.
3. Præterea. In omnibus artibus et potentiis imperans est
nobilius imperato. Sed politica quæ ad vitam activam pertinet,
imperat omnibus disciplinis et disponit de his quæ ad contem­
plativam vitam pertinent, secundum Philosophum in I Eth.
(a 1.1094a, 27 sq. ; 1. 2, d. e.). Ergo vita activa est dignior quam
contemplativa.
4. Præterea. Secundum Dionysium in 3 cap. Cælesl. hier.
(η. 2 ; G. 3, 166), nihil est divinius quam Dei cooperatorem2·
fieri. Hoc autem fit per exercitium activæ qua homo aliorum
reductioni in Deum3 studet. Ergo hoc4 videtur esse nobilis­
simum.

76. — SED CONTRA est quod dicit Dominus, Luc., x, 42 :
« Maria optimam partem elegii. » Per Mariam autem vita contem­
plativa significatur. Ergo vita contemplativa nobilior est quam
activa.
77. ·—Præterea. Quanto vita alicujus est cælesti vitæ similior,
1. αβγδ et ed. præter N. « interimuntur » N. notat " Non sicut prius interimuntur:
Abjici autem aut relinqui Tullius ibi significat, ut videre est versus finem. » Cfr. etiam
responsionem ad 1. et d. 37 (93).— 2. α « operatorem ». — 3. F. « Deo ». — 4. F.
om. « hoc ».

tanto est nobilior. Sed vita contemplativa est similior cælesti
quam activa ; quia in cælesti vita, ut dicit Augustinus, ult.
lib.,Z>e civit. Dei (c. 30, n. 5 ; L. 41, 804) « vacabimus et videbimus ;
videbimus el amabimus ; amabimus et laudabimus » : quod ad
vitam contemplativam pertinet. Ergo vita contemplativa est
nobilior quam activa.

Quæstiuncula II
Supra, d. 30, 64-65 ; II-I1, q. 182, a. 2 ; Quodl., i, q. 7, a. 2 ; m, a. 3, ad 6.

78. — ULTERIUS. Videtur quod etiam vita contempla­
tiva SIT MAJORIS MERITI QUAM ACTIVA.
1. Gregorius enim dicit in moral.1 {Super Ezech., hom. 3,
n. 9 ; L. 76, 809) : « Contemplativa major est merito quam activa ;
quia activa in usu præsentis operis laborat, contemplativa vero
in sapore intimo venturam jam requiem degustat. »
2. Præterea. Supra (d. 30, a. 4) dictum est quod magis con­
sistit meritum in dilectione Dei quam proximi. Sed in contem­
plativa vita magis homo insistit dilectioni Dei2, in activa autem
magis dilectioni3 proximi. Ergo vita4 contemplativa est majoris
meriti quam activa.
3. Præterea. Quanto magis aliquis5 beneficiatur a Deo,
tanto est majoris meriti. Sed secundum Philosophum in X
Eth. {k 9. 1179a, 23 sq. ; 1. 13 f.) Deus maxime beneficial eos qui
contemplationi student, quasi sibi simillimos. Ergo videtur quod
vita contemplativa habeat plus de merito quam activa.

79. — SED CONTRA. Totum meritum hominis consistit
in acceptatione divina. Sed Gregorius dicit Super Ezech. {hom.
12, n. 30 ; L. 76, 932) : « Nullum sacrificium est Deo magis accep­
tum quam regimen animarum6. » Ergo cum hoc pertineat ad
laborem activae, videtur quod in activa sit majus meritum.
80. ■— Præterea. Meritum contra praemium dividitur. Sed
vita contemplativa habet plus de ratione’ præmii quam activa;
quia pascitur a Domino contemplativa, sed activa pascit, ut
Gregorius8 dicit. Ergo activa plus habet de merito.

1. F. om. « in moralibus. » — 2. α ad. « quam proximi. »-— 3. F. om. « dilectioni. »
— 4. Ed. om. « vita ». — 5. γ ed. « aliquid », contra αβδ. — 6. Migne « Nullum
quippe omnipotenti Deo tale est sacrificium, quale est zelus animarum. » — 7. α « plus
habet rationis... » ■— 8. F. om. « dicit ». Apud Gregorivm non occurrere, sed ex
Augustino, Serm. civ η. 1 ; L. 38, 616, colligi posse Nicolai notat. F

Quæstiuncula III
l-II, q. 67, a. 1, ad 2 ; q. 68, a. 6, ad 3 ; II-1I, q. 181, a. 4 ; III Cg., c. 63 ;
Ver., q. 11, a. 4, ad. 1.

81. — ULTERIUS. Videtur QUOD
NON SIT DIUTURNIOR1 QUAM ACTIVA.

CONTEMPLATIVA VITA

1. Vita enim activa fuit in Christo perfecta. Sed ipse fuit
perfectus comprehensor. Ergo vita activa manebit in patria et
ita non est minus diuturna quam contemplativa.
2. Præterea. Homines in patria erunt æquales angelis. Sed
in angelis est utraque vita ; quia quidam sunt assistentes, quod
ad contemplationem pertinet ; quidam ministrantes, quod
pertinet ad actionem. Ergo utraque vita2 etiam in hominibus
in patria erit. Et sic idem quod prius.
3. Præterea. In patria manebunt virtutes cardinales, et
habebunt aliquos actus; similiter etiam 'et omnia3 dona. Sed
virtutes cardinales perficiunt in vita activa, et similiter quædam
dona. Ergo in patria manebit vita activa; Et sic idem quod
prius.
, 82. — SED4 CONTRA. Luc., x, 42 : « Maria optimam pariem
elegit. » Glossa : « Contemplativa hic incipit ei in cælesti patria
perficitur ; activa autem cum corpore deficit. »
83. — Præterea. Philosophus in X Eth., (k 7. 1177a, 21 ;
1. 10, d.) dicit quod contemplativa vita diuturnior est quam
activa.

Solutio I
84. — RESPONSIO. Dicendum AD PRIMAM QUÆSTIONEM
quod duplex est ratio boni.
Aliquid enim dicitur bonum, quod propter seipsum est desi­
derandum. Et sic vita contemplativa simpliciter melior est
quam activa, inquantum magis assimilatur illi vitæ ad quam
per activam et contemplativam nitimur pervenire. Unde et
contemplativa est finis activæ et fini ultimo vicinior.
Aliquid vero dicitur bonum quasi propter aliud eligendum ;
et in hac via vita activa6 præeminet contemplativæ.
85. —■ Vita enim contemplativa non ordinatur ad aliquid aliud
in ipso in quo est ; quia vita æterna non est nisi quædam consum­
matio contemplativæ vitæ quæ per vitam contemplativam in
1. α « divinior. » — 2. α om. « vita. » — 3. a om. « omnia. » — 4. a om. « sed. » —
5. β « Et hæc vita activa. »

præsenti quodammodo prælibatur ; unde non restat quod ordinetur ad aliud, nisi secundum quod bonum unius hominis
ordinatur ad bonum multorum, ad quod propinquius se habet
vita activa quam contemplativa.
86. '— Unde activa quantum ad hanc pariem quæ saluti proximorum studet, est utilior quam1 contemplativa ; sed contemplativa e!st dignior ; quia dignitas2 significat bonitatem alicujus
propter seipsum, utilitas vero propter aliud.
Sed vita activa quæ non ad alium, sed ad se ipsum tantum3
ordinatur, neque dignior neque utilior est4 quam contemplativa,
immo comparatur ad contemplativam sicut utile ad id ad quod
est utile.

87. — AD PRIMUM ergo6 dicendum quod vita contemplativa propter activam intermittitur ad tempus, non simpliciter : seuri ratione utilitatis, non7 ratione dignitatis.
B| 88. — Ad secundum dicendum quod sicut bonum unius
]B consistit in actione et contemplatione ; ita et bonum multitu|B dinis, secundum quod contingit multitudinem contemplationi
Mr vacare. Sed ad bonum multitudinis pervenitur per regimen
Bf activæ vitæ ; unde ex hoc non probatur quod activa sit dignior,
B sed utilior.
|B 89. — Ad tertium dicendum quod politica, ut dicit Philosophus in VI Eth. [i 13. 1145», 8 sq. ; 1. 11, i.), non praecipit
sapientiae et aliis quæ ad vitam contemplativam pertinent,
Hf sed imperat quædam propter ipsa8 ; sicut etiam imperat quædam
propter Deum, cui præcipit sic vel sic cultum exhiberi.
B|
89bis. ■—■ [Ad quartum dicendum quod intelligendum est
IE ratione utilitatis in alterum provenientis9].

Solutio II
90. — AD SECUNDAM QUÆSTIONEM dicendum quod
meritum pendet ex radice caritatis. Unde contingit quandoque
quod in activa quis plus mereatur quam in contemplativa, vel
e converso, secundum quod majorem habet caritatem vel minorem. Nihilominus tamen cum quæritur de duobus in genere
quid sit majoris meriti, intelligendum est quantum pertinet
ad rationem ipsorum actuum, non quantum ad ipsos operantes.
91. — Est ergo duplex meritum : scilicet dimissionis culpæ,
et consecutionis gloriæ.
1. α ad. « sit. » — 2. α ad. « sistit in bonitate et... » — 3. α « est. » — 4. α « neque utilior. » — 5. Ed. « igitur. » — 6. βγόκ om. « seu », contra αθν RANVP. « sed. »
— 7. β « sed. » — 8. α « ipsam. » — 9. αβγθικ et F. om. hanc responsionem.

Quanlum ad primurn1, majoris meriti dicitur activa quam con­
templativa, inquantum laboriosior ; unde habet plus de ratione
satisfactionis.
92. — Quanlum autem ad meriium consecutionis gloriæ, sii;
contemplativa vita est majoris meriti quam activa quantum
ad puritatem ; quia non admiscetur ei tantum de pulvere terre­
norum, sicut fit in activa vita.
93. — Sed quanlum ad intensionem meriti videtur contempla­
tiva iterum majoris meriti illa parle actives quæ circa sui modera­
tionem studet; minoris autem quantum ad illam pariem quæ
profectui aliorum invigilat; quia hoc ipsum videtur esse fortioris
caritatis secundum genus, quod homo, prætermissa consolatione
qua in Dei contemplatione reficitur, gloriam Dei in aliorum
conversione quærat2 ; quia etiam in humana amicitia verus
amicus quaerit magis bonum amici quam de ejus præsentia
delectari.

94. — AD PRIMUM ergo dicendum quod contemplativa
dicitur esse a Gregorio « major merilo », quia minus habet de
impuritate demeriti admixtum.
95. '— Ad secundum dicendum quod ex dilectione Dei videtur
procedere quod homo prætermissa propria consolatione volun­
tatem Dei implere3 studeat in aliorum salutem. Unde Gregorius
Super Ezech., (lib. II, hom. 3, n. 9 ; L. 76, 962) : « Est amanti
animæ non parva consolatio, si cum ipsa differtur, per eam multæ
colligantur. »
96. — Ad tertium dicendum quod Philosophus loquitur
de contemplativa vita per comparationem ad activam quæ in
rebus humanis negotiatur, non autem respectu illius quæ pioximorum saluti insistit.

Solutio III
97. — AD TERTIAM QUÆSTIONEM dicendum quod sicut
dictum est de donis et virtutibus perficientibus in vita activa
quod manent4 in patria, sed non quantum ad eosdem actus ;
similiter etiam dicendum est de vita activa.
Unde vita activa quantum ad illos actus quos modo habet,
quibus turbatur de proximorum necessitatibus et de propriis
passionibus, non remanebit ; quia tunc panem esurienti non
porriget, ut in Glossa inducta subjungitur.
Manebit autem quantum ad alios actus qui erunt virtutum
et donorum in patria.
1. RA. « præmium. » — 2. α « quærit. » — 3. α « adimplere. »— 4. F. « maneb*

98. —Vita autem contemplativa nihilominus est diuturnior
quam activa ; quia manet etiam quoad illos actus quos in via
habet : qui quidem in statu viæ sunt imperfecti, sed in patria
perficientur. Unde Gregorius dicit Super Ezech. (lib. II, hom. 2,
n. 7 ; L. 76, 953), de contemplativa vita : « Eliam cum conlendimus, vix aliquid1 parum attingere valemus. »

99. · AD PRIMUM tamen dicendum quod non est simile de
Christo et de aliis, quia ipse erat verus viator et comprehensor ;
unde simul erat in actu perfecto quantum ad utramque vitam
etiam secundum actus viæ.
100. ·— Ad secundum dicendum quod angeli ex ordine natural
sunt medii inter Deum et homines, et ideo eis competit ministerium custodiæ et hujusmodi ; non autem animabus sanctorum.
101. — Ad tertium patet solutio per id quod dictum est.
Ad alia etiam patet solutio ex dictis2.

B

QUÆSTIO II

I DE DONIS PERFICIENTIBUS IN UTRAQUE VITA
B*

B
B

K
B

Deinde quæritur de donis perficientibus in utraque vita.

Primo, de dono sapientiæ.
Secundo, de dono intellectus.
Tertio, de dono scientiæ.
Quarto, de dono consilii.

B

ARTICULUS I

K

Quæstiuncula I

K

I, q. 1, a. 6, ad 3 ; II-II, q. 45, a. 1.

102. — AD PRIMUM SIC PROCEDITUR. Videtur

B ■

B
■
■

QUOD

SAPIENTIA NON SIT DONUM.

/

1. Sapientia enim in Littera (1) dicitur « cognilio divinorum ».
Hoc autem videtur esse fidei, cujus objectum est veritas prima.
Cum ergo fides non sit donum sed virtus, videtur quod nec
sapientia.
2. Præterea. In Littera (4) dicitur quod « sapientia est cullus
1. Ed. ad.

aut. » — 2. Ed. « prædîctis. «

Dei » : et sumitur de Job, xxviii, 28, secundum aliam transla­
tionem1. Sed latria quæ cultus dicitur, est virtus, et non donum.
Ergo sapientia non est donum.
3. Præterea. Nullum donum habetur per acquisitionem. Sed
sapientia habetur per acquisitionem ; quia Philosophus (Mela.
A 2. 982a, 4 sq. ; 1. 2) philosophiam primam sapientiam nominat,
quæ per doctrinam habetur. Ergo sapientia non est donum.

103. — SED CONTRA. Is., xi, computatur inter alia dona.
104. — Præterea. Dona ponuntur virtutibus altiora. Sed
inter omnes habitus videtur sapientia nobilissimum, maxime
eorum quæ ad cognitionem pertinent, ut Philosophus dicit in
X Elh. (k 7. 1177a, 19-20; 1. 10, c.). Ergo sapientia maxime
debet dici donum.
Quæstiuncula II
1Ι-Π, q. 45, a. 1, ad 2.

105. — ULTERIUS. Videtur

QUOD SAPIENTIA NON SIT TAN­

TUM DE DIVINIS.

1. Quia, sicut dicit Philosophus in principio1
2 Mela. (A 2.
982a, 13 ; 1. 2, n. 38), oportet sapientem certissimum esse de
omnibus. Ergo non est de divinis tantum.
2. Præterea. Ad sapientem pertinet determinare [medium in
virtutibus mpralibus, ut patet per definitionem Philosophi
in II Elh., (β 6. 1106b, 37 ; 1. 7, b.) de virtute. Sed divina non
sunt operabilia a nobis. Ergo cum medium virtutis moralis sit
de operabilibus a nobis, videtur quod non sit sapientia tantum
de divinis.
3. Præterea. Sapientia videtur esse circa illa quorum est
ars mechanica : I Cor., m, 10 : « Ut sapiens architeclus funda­
mentum. posui. » Ergo non est tantum de divinis.

106. — SED CONTRA est quod « sapientia est de causis ollis­
simis », secundum Philosophum in principio Mela. (A 1. 981b,
28 ; 1. 1, n. 34-35). Sed causæ altissimæ sunt divina. Ergo esi
tantum de divinis.
107. — Præterea. Philosophus in VI Elh., (ξ 7. 1141% 20 ;
1. 6, a.) dicit quod sapientia est quasi caput scientiarum. Sed
omnis cognitionis caput est cognitio3 quæ est de divinis. Ergo
sapientia est circa divina.
1. « Nempe secundum ipsam editionem 70 interpretum, in qua legitur
ubi vulgata legit vers. ult. Timor Domini ipsa esl sapientia. » N. — 2. Ed. « I. > —
3. F. om. « caput est cognitio. »

Quæstiuncula III
I, q. 64, a. 1 ; Π-Π, q. 45, a. 2 et 3.

108. —■ ULTERIUS. Videtur quod sapientia non sit in
intellectu, sed in affectu magis.
1. Quia « sapientia secundum nomen suum est », ut dicitur
Eccli., vi, 23. Sed dicitur a sapore. Cum ergo sapor ad gustum
pertineat qui ad affectum transfertur, sicut visus ad intellectum,
videtur quod sapientia sit in affectu.
2. Præterea. In Littera (2) dicitur quod sapientia est in cogni­
tione et dilectione ejus quod semper incommutabiliter manet,
quod est Deus. Sed dilectio ad affectionem pertinet. Ergo
sapientia est in affectione.
3. Piaete^ea. Septima beatitudo, qua dicitur : « Beati pacifici »,
ad sapientiam reducitur. Sed pax ad affectum pertinet. Ergo
et sapientia.

109. — SED CONTRA est quod in Littera (1) definitur per
cognitionem.
f
110. — Præterea. Omnis virtus intellectualis est in parte
cognitiva. Sed sapientia ponitur a Philosopho {Eth. ζ 6. 1141a,
5 sq. ; 1. 5 et 6.) virtus intellectualis. Ergo tam ipsa quam sapien, tia1 donum quod ei respondet, in parte cognitiva est.

Solutio I

111. — RESPONSIO. Dicendum AD PRIMAM CUÆSTIO• NEM quod sapientia secundum nominis sui usum videtur
i importare eminentem quamdam sufficientiam in cognoscendo,
ut et2 in seipso certitudinem habeat de magnis et mirabilibus
ί quæ aliis ignota sunt, et possit de omnibus judicare, quia « unus; quisque bene judicat quæ cognoscit », (I Eth. a 1. lG94h, 28 ;
■ 1. 3, c.) possit etiam et alios ordinare per dictam eminentiam.
;
112. — Hæc autem sufficientia in quibusdam quidem est
■ per studium et doctrinam, adjuncta vivacitati intellectus. Et talis
< sapientia a Philosopho ponitur virtus intellectualis in VI
Eth. (ζ 6. 1141a, 5 sq. ; 1. 5 et C).
113. — Sed in quibusdam talis sufficientia accidit per quamdam
affinitatem ad divina, sicut dicit Dionysus de Hierotheo in
2 cap. De div. nom. (n. 9; G. 3, 647 ; 1. 4, p. 296), quod « patiendo
divina, didicit divina » : et de talibus dicit Apostolus, I Cor.,
Π, 15 : « Spiritualis judicat omnia » : et I Joan., ii3, 27 : « Unctio
docebit vos de omnibus ».
1. F. « sapientia·. » — 2. y ed. « eliam. » — 3. αβ « Ill. »

114. — AD PRIMUM ergo1 dicendum quod sicut se habet
sapientia quæ est virtus intellectualis ad intellectum principio­
rum — quia quodammodo comprehendit ipsum, ut dicitur in
VI2 Eth. (£ 7, 1141a, 19-20 ; 1. 5, d.), secundum quod ex princi­
piis negotiatur circa altissima et difficillima, et de his etiam
quodammodo ordinat, inquantum reducit omnia ad unum
principium, et ejus est disputare contra negantes ipsa·—ita si·
habet sapientia quæ est donum, ad fidem quæ est cognitio
simplex articulorum, quæ sunt principia totius Christiana·
sapientiae.
Procedit enim sapientiae donum ad quamdam deiformem
contemplationem et quodammodo explicitam articulorum quos
fides sub quodam modo involuto tenet secundum humanum
modum. Et ideo sapientia est donum, fides autem virtus.
115. -— Ad secundum dicendum quod sapientia non dicitur
pietas quæ est latria, per essentiam, sed quasi per causam,
quia proxime ad latriam inclinat.
116. — Ad tertium dicendum quod æquivocatio est in sapientia,
ut dictum est.

Solutio II
117. — AD SECUNDAM QUÆSTIONEM dicendum quod,
sicut dictum est, ad sapientem pertinet judicare et ordinare.
Judicium autem de aliquibus fieri non potest nisi per ea qua
sunt lex et regula eorum. Semper autem oportet quod superiora
sint inferiorum regula ; et ideo oportet de infimis per superiora
judicare. Unde quamvis intentio quandoque ab infimis incipial
et ad suprema tendat, tamen judicium nunquam perficitur
nisi per superiora in quibus inferiora resolvuntur. Et ideo
oportet sapientem de altissimis cognitorem esse.
118. — Altissimum autem dicitur dupliciter.
Uno modo simpliciter, quod omnibus præeminet ; et hoc,
modo divina altissima sunt. Unde eum qui simpliciter sapiens
dicitur, oportet circa divina instructum esse.
119. — Alio modo dicitur3 altissimum in genere aliquo ; et
qui circa hoc instructus est, non simpliciter, sed in genere illo
sapiens dicitur ; sicut in artificialibus altissimum est usus illo­
rum propter quem4 fiunt. Unde qui habet artem usualem, qua·
architectonica dicitur, in singulis artificiis sapiens illius artificii
dicitur.
120. — Et per modum istum prudens in rebus humanis quibus
præcipit, sapiens dicitur. Et quia per delectationes et alias
1. α om. « ergo. » ·— 2. F. « VII. » — 3. α om. « dicitur. » — 4. Ed. « quod. «

passiones corrumpitur æstimatio prudentiæ, ut dicitur in VI
Elh. (ζ 5. 1140b, 13-15 ; 1. 4, h.), ideo apud Senecam (ep. 59)
et alios morales Philosophos translatum est nomen sapieniiæ
ad temperantiam et alias morales virtutes, inquantum passiones
refrenant, et sic prudentiam conservant ; unde dicunt quod
sapiens non perturbatur et hujusmodi.
121. ■— Patet ergo quod sapientia quæ simpliciter sapientia
dicitur sive sit virtus intellectualis sive donum de divinis est
principaliter; et inquantum per ea de omnibus aliis judicare
potest1, omnium certissimus esse dicitur.
»
Et per hoc patet solutio ad objecta.
Solutio III
122. — AD TERTIAM QUÆSTIONEM dicendum quod,
sicut dictum est, sapientiæ donum eminentiam2 cognitionis
habet, per quamdam unionem ad divina, quibus non unimur
nisi per amorem, ut qui adhæret Deo, sit unus spiritus3 : I Cor.,
(vi, 17). Unde et Dominus, Joan., xv, 15, secreta Patris se reve­
lasse discipulis dicit, inquantum amici erant. Et ideo sapientiæ
donum dilectionem quasi principium præsupponit, et sic in affec­
tione est.
123. ■— Sed quantum ad essentiam' in cognitione est. Unde
ipsius actus videtur esse et hic [et4] in futuro divina amata
contemplari, et per ea de aliis judicare non solum in speculativis,
sed etiam in agendis, in quibus ex fine judicium sumitur. Et ideo
Gregorius (lib. II Morat., c. 49, n. 77 ; L. 75, 592) sapientiam
contra stultitiam ponit quæ importat errorem circa finem inten­
tum.
124. — AD PRIMUM ergo dicendum quod saporem sapientia
importat quantum ad dilectionem praecedentem, non quantum
ad cognitionem sequentem, nisi ratione delectationis quæ
ipsam cognitionem in actu exequitur5.
125. — Vel dicendum quod dictum Ecclesiastici non intelligitur quantum ad similitudinem nominis cum sapore ; quia
illa similitudo, etsi sit in lingua latina, non tamen est in aliis
linguis. Sed loquitur quantum ad significatum quod omnes
concipiunt de nomine sapientiæ, in quacumque lingua dicatur.
Ad secundum patet solutio per id quod dictum est.
126. ■— Ad tertium dicendum quod pacificatio illa pertinet ad
1. NVP. ad. « sapiens ». — 2. F. « eminentia ». — 3. NVPF. ad. « cum eo ». —
4. αβχδ om. « et ». — 5. « Sic etiam in Manuscript©* dicit N. An non potius tamen
consequitur vel subsequitur P »

effectum ordinationis sapientiæ, quia omnis ordinans pacem
intendit ; non autem quantum ad essentialem ipsius1.
ARTICULUS II

Quæstiuncula I
II-II, q. 8, a. 1.

127. —AD SECUNDUM SIC PROCEDITUR. Videtur

QUOD

INTELLECTUS NON SIT DONUM.

1. Nullum enim donum, secundum quod nunc de dono
loquimur, est nobis a natura. Sed intellectus est nobis natura­
liter insitus. Ergo intellectus non est donum.
2. Præterea. Ea quæ sunt unius divisionis, videntur esse
unius rationis. Sed intellectus quandoque dividitur contra volun­
tatem, quandoque autem contra rationem. Sed voluntas non
est donum neque ratio. Ergo neque intellectus.
3. Præterea. Gregorius dicit in principio Moral, (lib. I,
c. 32, n. 44 ; L. 73, 547), quod « intellectus2 in die suo pascit,
dum de auditis mentem illustrat ». Ergo intellectus est ex auditu
sicut et fides. Sed fides non est donum, sed virtus. Ergo intellec­
tus non est donum.

128. — SED CONTRA est quod dicitur Is., xi, ubi spiritus
intellectus computatur inter septem dona Spiritus sancti.
129. — Præterea. Donorum propria est ratio, ut prius dictum
est, ut per ea quis super humanum modum operetur. Sed opera­
tio intellectus præcipue est supra hominem, ut dicitur in3
Elh. (k 9. 1179a, 23 sq. ; 1. 13, f.). Ergo intellectus maxime
debet dici donum.

Quæstiuncula II
II-II, q. 8, a. 3.

130. — ULTERIUS. Videtur QUOD
NON HABEAT ALIQUEM ACTUM IN VIA.

DONUM

INTELLECTUS

1. Intellectus enim importat quamdam cognitionem sine
obumbratione ; unde Isaac dicit quod « ubi obumbratur intellec­
tus, oritur ratio ». Sed impossibile est quod in statu viæ cognos­
camus sine obumbratione phantasmatum, ut Philosophus
1. α «essentiale», β «essentiam» contra γΰθικ F. RANVP. « ad essentialem ipsius
actum ». — 2. α homol. « intellectus... est ex auditu. » — 3. Ed. ad. « X ».

\ostendit in III De anima (y 8. 432», 8 ; 1. 13, η. 791). Ergo intel'lectus non habet aliquem actum in via.
j 2. Præterea. Dionysius dicit, 1 cap. Cæl. hier. (η. 2 ; G. 3,
122), quod « impossibile est nobis aliter lucere divinum radium,
nisi varietate sacrorum velaminum circumvelalum. » Sed ubi­
cumque est cognoscere per aliqua velamina, oportet esse colla‘ tionem quæ non ad intellectum sed ad rationem pertinet.
Ergo non est possibile quod in statu viæ sit nobis intellectus
■ actus.
3. Præterea. Actus intellectus est videre Deum : hoc enim1
ponitur in sexta beatiludine quæ ad intellectum refertur. Sed
Deum nullus potest videre in hac mortali carne existens. Ergo
in statu viæ non habemus usum intellectus.
4. Præterea. Augustinus dicit in quodam Sermone de timore,
quod intellectus vocatur quo ab omni infirmitate corda mundan­
tur, ut pura intentio dirigatur in finem. Sed impossibile est in statu
viæ ab omni infirmitate corda mundari. Ergo impossibile est
in statu viæ actum intellectus esse.
131. — SED CONTRA. Habitus ordinatur ad actum. Si ergo
actus intellectus a nobis in via haberi non possit2, frustra nobis
donum intellectus daretur.
132. ■— Præterea. Sexta beatitudo ad intellectus donum
refertur. Sed in illa ponitur aliquid pertinens ad statum viæ,
et aliquid ad statum patriæ. Ergo intellectus habet actum in
nobis et quantum ad statum viæ, et quantum ad statum patriæ.

Quæstiuncula III
I-II, q. 68, a. 4 ; II-II, q. 8, a. 6.

133. — ULTERIUS. Tdetur quod
)
I

j

intellectus a sapientia

non differat.

1. Totum enim a parte essentialiter non distinguitur. Sed
intellectus videtur esse totum respectu sapientiæ quæ est tantum
de Deo, cum intellectus sit de3 Deo et spiritualibus creaturis. Ergo
intellectus essentialiter a sapientia non differt.
2. Præterea. Sapientia, ut in Lillera (2) Magister dicit,
delectationem circa divina experitur. Sed hoc idem videtur ad
intellectum pertinere. In consideratione enim4 intellectus est
maxima delectatio, sicut dicit Philosophus in X Elh. («■ 7.
1177a, 22 sq. ; 1. 10, e). Ergo intellectus a sapientia non differt.
3. Præterea. Ad eumdem actum non oportet ordinari diversos
1. αγ om. « enim. » — 2. Ed. « posset. » — 3. F. om. « de. » — 4. F. om. « enim. «

habitus, cum habitus distinguantur per actus. Sed tam sapientia
quam intellectus ordinantur ad contemplationem. Cum ergo
contemplatio sit unus actus, videtur quod sapientia et intellectus
sit unus habitus.

134. — SED CONTRA est quod dividuntur ex opposito.
Is., xi.
135. ·— Præterea. Dona correspondent virtutibus. Sed alia
virtus est intellectus, et alia sapientia, ut patet in VI Elh. (ζ 3.
1139b, 16 sq. ; 1. 3, a ; et 1. 5-6). Ergo et aliud est unum donum
ab alio.

Solutio I
136. — RESPONSIO. Dicendum AD PRIMAM QUÆSTIO­
NEM quod intellectus secundum suum nomen importat cogni­
tionem pertingentem ad intima rei. Unde cum sensus et imagi­
natio circa accidentia occupentur quæ quasi circumstant essen­
tiam rei, intellectus ad essentiam ipsam1 pertingit. Unde, secun­
dum Philosophum in III De anima, (y 6. 430b, 28 ; 1. 11, n. 762)
objectum intellectus est quid.
Sed in apprehensione hujus essentiæ est differentia.
137. ■— Aliquando enim apprehenditur ipsa essentia per seipsam, non quod ad eam ingrediatur intellectus ex ipsis quæ
quasi circumvolvuntur ipsi essentiæ ; et hic est modus apprehen­
dendi a2 substantiis separatis, unde intelligenliæ dicuntur.
138. — Aliquando vero ad intima non pervenitur nisi per
circumposita quasi per quædam ostia ; et hic est modus appre­
hendendi in hominibus, qui ex effectibus et proprietatibus
procedunt ad cognitionem essentiæ rei. Et quia in hoc oportet
esse quemdam discursum, ideo hominis apprehensio ratio
dicitur, quamvis ad intellectum terminetur in hoc quod inqui­
sitio ad essentiam rei perducit.
139. — Unde si aliqua sunt quæ statim sine discursu rationis
apprehendantur, horum non dicitur esse ratio, sed intellectus ;
sicut principia prima quæ quisque statim probat audita. Primo
ergo modo intellectus potentia est, sed hoc3 modo accipiendo,
habitus principiorum dicitur. Sicut autem mens humana in
essentiam rei non ingreditur4 nisi per accidentia, ita etiam in
spiritualia non ingreditur nisi per corporalia et sensibilium
similitudines, ut dicit Dionysius (cap. i De cæl. hier. G. 3, 122 ;
et i cap. De eccl. hier., n. 2 ; G. 3, 374).
1. α « ipsius », ed. « ejus », contra βγδ. ■— 2. F. om. « a. » — 3. Ed. « secundo. »
— 4. α homot. « ingreditur nisi... per corporalia. »

140. — Unde fides quæ spiritualia in speculo et ænigmate
quasi involuta tenere facit, humano modo mentem perficit ;
iet ideo virtus est.
I 141. — Sed si supernatural! lumine mens intantum elevetur
Üt ad ipsa spiritualia aspicienda introducatur, hoc supra huma­
num modum est. Et hoc facit intellectus donum quod de auditis
mentem illustrat, ut ad modum primorum principiorum statim
audita probentur, et ideo intellectus donum est.
Et per hoc patet solutio ad objecta.

Solutio II

142. — AD SECUNDAM QUÆSTIONEM dicendum quod
intellectus ad spiritualia ingreditur dupliciter.
Uno modo per viam remotionis, dum a spiritualibus viam quæ
in corporalibus invenitur, removet.
Alio modo secundum quod ulterius in ipsa spiritualia1 defigit
intuitum.
143. ·— In statu ergo viæ intellectus ingreditur ad spiritualia
primo modo12·, maxime ad divina ; quia in hoc perficitur cognitio
humana secundum statum viæ, ut intelligamus Deum ab omnibus, separatum, super omnia esse, ut dicit Dionysius in3 lib.
De myslica theologia (c. 4 et 5 ; G. 3, 1039). Et ad hoc pervenit
Moyses, qui dicitur intrasse ad caliginem in qua Deus erat,
Exod., xx4, 21. Et propter hoc etiam quantum ad statum viæ
munditia ponitur in sexta beatitudine quæ pertinet ad depurationem intellectus ab omnibus corporalibus.
144. — Sed ad secundum modum pertingere non possumus
in statu viæ, maxime quantum ad Deum ; sed hoc erit in patria.
Unde Gregorius Super Ezech., (lib. II, hom. 2, n. 14 ; L. 7G,
956) : « Quamdiu in hac carne mortali vivitur, nullus ila in
contemplationis virtute proficit, ut in ipso jam incircumscripto
luminis radio mentis oculus infigal... sed quidquid de illo modo
conspicitur, non est ipse, sed sub ipso esi. » Hoc tamen infirmæ
mentis desiderio satisfacit, quia, secundum quod Philosophus dicit in XI De animal. (I Pari, animal, a 5. 64411 24 sq.)
« Amans in parvas comprehensione amati magis delectatur quam
in magna aliorum comprehensione ». Et ideo, ut ipse dicit, illud
parum quod de substantiis separatis cognoscere possumus,
plus desideratur et delectat quam quidquid de aliis rebus cognoscimus.
1. αβδ RAF. ad. « virtutum », y « virtutem », sed N. non abs re notat : « Non in
spiritualia virtutum, ut superllue prius et inepte ; cum prius forte scriptum esset, in
spiritualia intuitum defigit, ct inde quidam spiritualia virtutum reponendum finxerit ». —
2. α ad. «■ etiam. » — 3. F. om. « dicit Dionysius in. » — 4. Ed. « XIX. » —

5. RA. « prima. »

145. — AD PRIMUM ergo dicendum quod umbra quæ in
statu viæ in intellectu nostro est, nos impedit ut in divinam
essentiam mentis oculos defigere [valeamus1].
146. ■— Ad secundum dicendum quod Dionysius loquitur
quantum ad principium revelationis divinorum, in qua quasi
per sermonem quemdam nobis in signis et figuris proponuntur ;
sed ulterius de auditis sic2 per donum intellectus mens illus­
tratur.
147. — Ad tertium dicendum quod videre Deum defigendo
intuitum in essentiam ejus non possumus in statu viæ, sed alio
modo, ut dictum est.
148. ■— Ad quartum dicendum quod Augustinus nominat
« infirmitatem humanam » corporalia phantasmata, quæ oportet
removere per intellectum tendentes in Deum.

Solutio III
149. — AD TERTIAM QUÆSTIONEM dicendum quod
intellectus videtur nominare simplicem apprehensionem ; sed
sapientia nominat quamdam plenitudinem certitudinis ad judi­
candum de apprehensis ; et ideo intellectus videtur pertinere ad
viam inventionis2, sed sapientia ad viam judicii.
150. — Sed4 quia judicium non potest esse de apprehensis
nisi per suprema, quibus sapiens mente unitur, ut quasi in supe­
riori collocatus de omnibus judicet — quæ quidem unio ad divina
per dilectionem est — ideo sapientia circa divina principaliter
est, et habet circa ea delectationem ex dilectione causatam ;
intellectus autem est5 indifferenter circa omnia apprehensa
spiritualia, et delectationem ex amore ad apprehensa causatam,
quantum est in se, non importat.

151. ■— AD PRIMUM ergo dicendum quod non eodem modo
considerat de Deo intellectus et sapientia ; et ideo sapientia non
includitur in intellectu sed alio modo, ut dictum est.
152. — Ad secundum dicendum quod delectatio quæ est in
actu intellectus, causatur ex congruentia operationis ad operan­
tem ; non autem ex dilectione ad ea circa quæ est operatio,
sicut est in sapientia.
153. ■— Ad tertium dicendum quod in contemplatione est
1. αβγδ RA F. « nequeamus », contra NVP; N. ad. in nota : « Sic Manuscriptum, etsi
praemittit at in pro ne in (quod planius est' non sicut prius, nos impedit ut nequeamus,
inepta phrasi. » — 2. NVPF. « sicut. » — 3. RA. « intensionis. » — 4. β « et. » —
5. a om. « est. »

(necessaria apprehensio quæ est per intellectum et judicium,
\quod est per sapientiam ; et ideo necessaria sunt duo1
klona.
ARTICULUS III

Quæstiuncula I
II-II, q. 9, a. 2.

154. — AD TERTIUM SIC PROCEDITUR. Videtur

quod

DONUM SCIENTIÆ NON SIT TANTUM DE HUMANIS, SED ETIAM
DE DIVINIS.

1. Dicit enim Augustinus in Lillera (1) quod scientia donum
est, « qua fides defenditur et roboratur ». Sed fides est de divinis.
Ergo scientia est de divinis.
t
2. Præterea. Scientia donum est alti or quam scientia virtus.
Sed scientia virtus de divinis est, sicut metaphysica, vel etiam
·’"
theologia. Ergo et scientia [donum2] de divinis est.
/
3. Præterea. Caput est conforme membris. Sed sapientia
<
quæ est de divinis, in Mela.3 (A 2. 983a, 5 sq. ; 1. 3, n. 64) dicitur
Î« caput scientiarum » (VI Eth., ζ 6. 1141a, 20; 1. 6, a.) Ergo
scientia de divinis est.

<

jg
C,£
jffp'

155. — SED CONTRA. Per scientiam scimus conversari in
medio pravæ et perversæ nationis, ut in Littera (2) dicitur.
Sed hoc non pertinet ad divma, sed ad humana. Ergo scientia
non est divinorum, sed humanorum.
156. — Præterea. Ad idem non sunt necessarii duo habitus.
Sed ad divina ordinatur sapientia. Ergo scientia non est divinorum.

Quæstiuncula II
S-

Π-Π, q. 9, a. 3.

157. — ULTERIUS. Videtur quod

non sit tantum prac-

TICA, SED ETIAM SPECULATIVA.

9
S

?■

k

1. Quia quanto aliqua cognitio est altior, tanto ad plura se
extendit. Sed scientia donum est altior quam scientia quæ ponitur
virtus intellectualis. Ergo cum scientia qua; est virtus intellectualis, se extendat ad operabilia et speculabilia, videtur quod
multo fortius scientia quæ est donum.
1. α « necessaria », RANVP. om. « duo. » — 2. αβγ$ om. « donum. » —

Meta. »

* J

2. Præterea. Philosophus in principio Meta. (A 2. 982a, 15 ;
1. 2, n. 40), probat quod scientia speculativa est nobilior
quam practica, inquantum per se speculativæ expetuntur,
non autem practicæ. Sed scientia quæ est donum debet esse
altissima scientia. Ergo est magis speculativa quam practica.
3. Præterea. Scientia perficit inferiorem rationem, ut Augus­
tinus dicit (XII De Trin., c. 7 et 14 ; L. 42, 1003-1009) ; inferior
autem ratio contra superiorem dividitur. Superior autem est
tam speculativa quam practica ; quia, secundum Augustinum
(lib. XII De Trin., c. 7 et 14 ; L. 42, 1003-1009), « inhærel æternis
conspiciendis » quod speculationis est, « et consulendis » quod
actionis est. Ergo similiter ratio inferior. Ergo sapientia et
scientia sunt speculativæ et practicæ.
158. ■— SED CONTRA est quod Augustinus dicit (ibid.,
c. 14, 22 ; L. 42, 1009) quod « actio qua bene utimur rebus
temporalibus, scientiæ deputatur ». Sed usus rerum temporalium
ad practicam pertinet. Ergo scientia de qua hic loquimur, est
practica.
159. — Præterea. Ab omnibus dicitur quod scientia donum
dirigit pietatem. Sed pietas ad activam vitam pertinet. Ergo
et scientia. Ergo est practica.
Quæstiuncula III
II-II, q. 167, a. 1.

160. — ULTERIUS. Videtur quod in scientia humano­
rum NON SIT ALIQUID N0XIÆ CURIOSITATIS.
1. Maxime enim cognoscere mala, malum esse videtur. Sed
scientia malorum bona est ; alias in Deo non esset. Ergo in
scientia non potest esse aliquid noxiæ curiositatis.
2. Præterea. Quanto aliquis magis accedit ad suam perfec­
tionem, tanto magis laudabilis est. Sed homo per scientiam
cujuslibet rei perficitur, quia trahitur de potentia ad actum,
cum intellectus noster sit potentia omnia intelligibilia, ut dici­
tur in III De anima (γ 5. 430a, 14-15 ; 1. 10, n. 728). Ergo in
scientia non potest accidere peccatum.
3. Præterea. In medio non est accipere superfluum, sicut
nullus potest esse nimis castus. Sed scientia in medio consistit,
cum sit virtus intellectualis, ut dictum est 33 d.1 (q. 1, a. 3).
Ergo non potest esse superfluitas in sciendo ; et ita non potest
esse aliqua noxietas curiositatis.
1. t. om. « 33 d. »

161. — SED CONTRA. Nullus punitur nisi pro peccato,
rfed Hieronymus (Epist. xxn, ad Euslochium, n. 30; L. 22,
'416), se punitum astruit pro eo quod in libris Ciceronis studebat.
Ergo potest esse in scientia humanorum peccatum.
162. — Præterea. Expendere tempus in inutilibus, videtur
non esse sine peccato. Sed quædam scientiæ videntur esse vel
parum vel nihil utiles ad bene vivendum, cui homo debet totus
insistere, sicut scientiæ mathematicae. Ergo videtur quod in
eis studere sit peccatum.

Solutio I

i

163. — RESPONSIO. Dicendum AD PRIMAM QUÆSTIO­
NEM quod duorum dividentium aliquod commune, illud quod
aliquam excellentiam super rationem communis addit, proprium
nomen ex illa differentia addita accipit. Quod autem nullam
differentiam dignitatis addit, nomen commune retinet ; sicut
patet in proprio et definitione, quia proprium essentiale dicitur
definitio, proprium autem non essentiale vocatur nomine communi proprium.
164. —■ Similiter etiam est in proposito. Omnis enim certitudinalis cognitio alicujus, et præcipue si sit complexi, per
rationis collationem habita, scientia dicitur. Quæ1 est de altissimis, quasi aliarum ordinatrix et judex, proprium nomen
superaddit, et sapientia dicitur ; aliæ vero scientiæ quæ ei
subduntur, simpliciter scientiæ nomen retinent. Et hoc modo
accipiendo scientiam, est tantum de rebus creatis, sapientia
vero de divinis ; sive loquamur in virtutibus intellectualibus,
sive in donis.
165. — AD PRIMUM ergo dicendum quod etiam ex humanis
cognitio divinorum et nutritur et defenditur, quia « invisibilia
Dei per ea quæ facta sunt, intellecta conspiciuntur » (Rom., i, 20).
Ad secundum et tertium patet solutio ex dictis.

<

Solutio II

*

166. — AD SECUNDAM QUÆSTIONEM dicendum quod
sicut est in sensibus corporis quod sensus qui est ad esse, scilicet
tactus, est in omnibus membris ; qui autem sunt ad bene esse
sunt in corde tantum, per quod alia membra reguntur ; ita
etiam est de donis gratuitis quæ in Ecclesia dantur. Quædam

..

1. Ed. « Sed illa quæ », contra αβγ&θικ, β ad. « vero ».

enim sunt de necessitate salutis ; et hæc oportet quod1 omni­
bus membris Christi dentur. Et hujusmodi sunt quæ pertinent
ad gratiam gratum facientem, ut virtutes et dona. Quædam
autem sunt quæ sunt ad bene esse, sicut gratiæ gratis dalæ,
ut operatio miraculorum et hujusmodi ; et hæc non omnibus
Christi membris dantur, sed illis tantum quibus expedit ad
ædificationem fidei.
167. — Cum ergo scientia sit donum et sit circa res creatas,
oportet quod de ratione scientiæ sit tantum illa cognitio quæ
est ad necessitatem salutis. Non est autem de necessitate salutis
cognitio rerum quantum ad naturas et quidditates suas, sed
solum cognitio eorum quæ quis debet facere vel vitare. Et ipsa
scientia contemplativa non pertinet ad rationem doni scientiæ
sed solum scientia practica qua homo quamdam certitudinem
concipit de agendis ea- praesentia Spiritus. Et in hoc differt a
prudentia quæ non certitudinaliter, sed magis æstimative de
agendis judicium habet ; unde et hoc donum a certitudine judicii
nomen habet. Scientia vero quæ ad defensionem fidei ordinatur,
pertinet ad gratiam gratis datam, de qua dicitur I Cor., xn,
8 : « Alii datur sermo scientiæ secundum eumdem spiritum » ;
et non est de necessitate doni, sed de perfectione fidei I Cor.,
xiii, 22. Unde3 dicit Augustinus in Littera (1), quod tali4 scientia
multi qui fidem habent, non pollent.
168. — AD PRIMUM ergo5 dicendum quod scientia altior
non oportet quod extendat se ad plura nisi in illis ad quæ ordi­
natur ; et ita scientia donum ad plura se extendit quam acquisita
scientia6 de operibus humanis, quia in multis illa deficit in quibus
ista dirigit.
169. ■— Ad secundum dicendum quod non oportet dona
quantum ad omnes conditiones esse perfectiora7 virtutibus,
sed quantum ad modum operandi qui est supra hominem,
ut dictum est.
170. -— Ad tertium dicendum quod non est inconveniens
unam potentiam diversis habitibus perfici. Unde et inferior
ratio quæ et speculativa et practica potest esse, perficitur
dono scientiæ quantum ad operabilia, scientiis vero speculativis
inquantum est speculativa. Sapientia autem rationem superio­
rem quantum ad utrumque perficit ; quia superiores rationes
quibus contemplandis sapientia inhæret, etiam operationum
nostrarum regulæ sunt. Unde secundum quod assumit eas ut
regulas operabilium, sic in praxim extenditur.
1. αβδ ad. « in ».— » — 2. F. om. « I Cor., xm, 2. » — 3. a ad. « sicut. d — 4. a.
ad. « etiam. » — 5. αβ om. « ergo », ed. « igitur ». — 6. α om. « scientia. » — 7. αβ
« perfectioris. »

Solutio III
171. — AD TERTIAM QUÆSTIONEM dicendum quod scire,
quantum in se est, nunquam malum est, et per consequens
nec addiscere ; quia cujus generatio est mala, ipsum est malum.
Sed per accidens contingit esse peccatum in sciendo vel addis­
cendo1 sive considerando.
172. — Hoc autem accidens potest accidere vel ex parte
cognoscibilis, vel ex parte cognoscentis.
Ex parte cognoscentis est duplex accidens.
Unum est quando propter occupationem in studio alicujus
scientiæ impeditur ab executione officii ad quod tenetur ; sicut
judex si propter studium geometriæ desisteret a2 causis expe­
diendis, vel sacerdos a confessionibus audiendis quando eas
audire teneretur3.
Aliud est quando propter delectationem in aliqua scientia
veniret in contemptum alicujus quod revereri oportet, sicut
de Hieronymo accidit ; quia tantum delectabatur in ornatu
verborum Tullii, quod desipiebat4 ei incultus sermo prophe­
tarum, ut ipse dicit. Sicut etiam accidit illis qui tantum adhærent
rationibus humanis quod a fide discedunt et eam impugnant.
173. ■—■ Ex parte vero cognoscibilis est Iriplex accidens.
Unum est quando cognoscibile de facili ad malum inclinat,
et præterea in se parvæ utilitatis est. Et propter hoc prohibitæ
sunt scientiæ magicæ, ne homo in exercitium earum labatur.
Aliud est quando cognoscibile est supra potentiam cognos­
centis, sicut dicitur Eccli., m, 22 : « Alliora te ne qusesieris. »
Tertium est quando in se nullius utilitatis est, sicut facta
contingentia hominum. Unde et curiosi dicuntur qui sunt
scrutatores conscientiarum proximi.
174: — In omnibus autem istis tribus contingit quod illud
est uni curiosum5 quod non est curiosum alteri ; quia aliquid
est supra unius intellectum quod non est supra intellectum
alterius ; aliquid etiam est utile uni quod non est utile alteri ;
aliquid etiam facile in peccatum præcipitat6 unum quod non
praecipitat alium.
Et per hoc patet solutio ad objecta.

1. a om. « vel addiscendo. » — 2. β « sicut judex si desisteret propter studium
geometriæ... » — 3. Ed. « tenetur. » — 4. α « displicebat », γ « despiciebat », δ « do
cipiebat ». — 5. F. homot. « curiosum... alteri.» — 6. F. homot. «præcipitat...
alium. »

ARTICULUS IV

Quæstiuncula I
II-II, q. 52, a. 1.

175. — AD QUARTUM

SIC PROCEDITUR. Videtur

QUOD CONSILIUM NON SIT DONUM.

1. Donum enim a seipso quis habere non potest. Sed consi­
lium cuilibet est a seipso ; quia « consilium quæslio est », ut
dicitur in III Eth. {γό. 1112b, 23 ; 1. 8, c.) Quilibet autem quærere
potest. Ergo consilium non est donum.
2. Præterea. Sicut in cognitione practice humana est inqui­
sitio, ita et in cognitione speculativa. Sed in donis pertinentibus
ad vitam contemplativam non ponitur aliquid quod inquisi­
tionem importet1. Cum ergo consilium inquisitionem importet,
videtur2 quod consilium non debeat poni donum dirigens in
vita activa.
3. Præterea. Dona se extendunt ad illa quæ sunt de necessi­
tate salutis, sicut dictum est. Sed consilium, secundum quod
communiter dicitur, dirigit in his ad quæ non omnes tenentur.
Ergo consilium non est donum.

176. — SED CONTRA est quod Is., xi, inter dona computatur.
177. — Præterea. Virtutibus respondent dona. Sed quædam
virtus est ordinata ad bene consiliandum, scilicet eubulia5,
de qua Philosophus in VI Eth. (ζ 10. 1142a, 32 sq. ; 1. 8) deter­
minat. Ergo videtur quod debeat esse aliquod donum quod
perficiat nos ad recte consiliandum.
Quæstiuncula II
II-II, q. 52, a. 2, ad 3.

178. ■— ULTERIUS. Videtur

quod consilium donum non

DIFFERAT A DONO SCIENTIÆ.

1. Scientia enim est qua bene conversamur in medio pravæ
et perversæ nationis (Philip., n, 15). Sed hoc non potest fieri
sine consilio. Ergo consilium non distinguitur a scientia.
2. Præterea. In donis quæ ad executionem pertinent, idem
donum respondet omnibus virtutibus quæ sunt circa mate1. αβ homot. « importet... videtur », sed β supplet in margine. ·— 2. α ad. « ergo. »
— 3. α om. « scilicet eubulia. »

riam unam, sicut pietas omnibus virtutibus quæ sunt circa
communicationes. Sed prudentia et eubulia sunt circa unam
materiam, quia circa actum rationis in agibilibus. Cum ergo
prudentiæ respondeat scientia, eubuliæ autem consilium, videtur
quod consilium et scientia sint unum donum.
3. Præterea. Sicut prudentiæ subservit eubulia, ita et synesis.
Sed præter donum scienti æ quod respondet prudentiæ, non
invenitur aliud donum quod respondeat synesi ad judicium
pertinens. Ergo nec oportet esse aliud donum a scientia quod
respondeat eubuliæ.

179. — SED CONTRA est quod Is., xi, unum alteri connu­
meratur : quod non esset, si unum donum forent.
180. — Præterea. Sicut in speculativis est via inventionis
et judicii, ita et in practicis. Sed in donis pertinentibus ad
vitam contemplativam est aliud donum quod respondet inven­
tioni, scilicet intellectus, et aliud quod respondet judicio, scilicet
sapientia. Ergo et in donis dirigentibus in vita activa, præter
scientiam quæ respondet judicio, erit aliud donum quod pertinet
ad inventionem, et hoc est consilium.
Quæstiuncula III
II-II, q. 52, a. 3.

181. — ULTERIUS. Videtur
ERIT

IN

QUOD

ACTUS

CONSILII

NON

PATRIA.

1. Consilium enim, secundum Gregorium (lib. II Morat.,
c. 49, n. 77 ; L. 75, 592), contra præcipitationem mentem munit ;
et Damascenus dicit, II lib. (De fide, c. 22 ; G. 94, 939) quod
consilium, dubitantis est. Sed in patria non erit præcipitatio
neque dubitatio. Ergo nec1 consilium.
2. Præterea. Consilium inquisitionem et discursum importat,
ut patet per Philosophum in III Eth. (γ 5. 1112b, 20 sq. ; 1. 8)
Sed in patria, secundum Augustinum (XV De Trinit., c. 16,
n. 26 ; L. 42, 1079), « non erunt volubiles cogitationes », sed utemur
deiformi intellectu ad similitudinem angelorum. Ergo in patria
non erit consilii actus.
3. Præterea. Eadem ratione esset ibi actus scientiæ ; nec est
dare in quo unus actus ab alio ibi differat, quia2 ibi inventio non
erit. Ergo non erit ibi actus consilii.
1. Ed. « neque .» — 2. αβ « sed », contra γδ et ed.

182. — SED CONTRA. Directivum nobilius est executive.
Sed in patria erit aliquis actus timoris, fortitudinis et pietatis,
quæ sunt exequentia in vita activa. Ergo multo fortius erit ibi
actus scientiæ et consilii quæ sunt dirigentia.
183. ■— Præterea. Sancti in patria erunt Deo similes. Sed in
Deo est consilium, Is., xxv, 1 : « Consilium tuum verum fiai
secundum aliam litteram. Ergo et in sanctis erit consilii actus.
Solutio p
184. — RESPONSIO. Dicendum AD PRIMAM QUÆSTIONEM
quod secundum Philosophum in III Eth. (γ 4. 1112a, 31 ; 1. 7, h.
— γ 5. 1112», 32 ; 1.8, f.), consilium est quæstio de operabilibus
a nobis, non tamen de omnibus.
Quæ enim determinata sunt qualiter fieri debeant, sicut litte­
rarum figuræ, in dubitationem non veniunt neque in quæstio­
nem ; et ita de eis non est consilium.
Similiter etiam1 cum finis sit principium movens agentem
in omnibus operabilibus, non est consilium de fine, sicut nec
in aliis scientiis est quæstio de principiis illius scientiæ.
Sed de his2 quæ sunt ad finem consilium est3. In his autem recte
consiliatur quis, si debitum finem præstituat ; si media accom­
moda ad finem inveniat, ut non faciat mala propter bona ; si
tempus sit conveniens rebus agendis, ne per diuturnitatem
consilii tempus4 transeat ; et ad hanc rectitudinem consilii
perducit eubulia, ut dicit Philosophus in VI Eth. (ξ 10. 1142b,
16 ; 1. 8, 1.).
185. ■— Sed quia operabilia humana contingentia sunt et
possunt deficere ne ad finem intentum perducantur5, ideo
certitudinem consilii attingere non est humanum, sed divinum,
cujus est per certitudinem eventus contingentium prævidere.
Et ideo oportet quod ad hanc certitudinem mens elevetur
supra humanum modum instinctu Spiritus sancti : « Qui enim
spiritu Dei aguntur, hi filii Dei sunt. » Rom., vm, 14. Et ideo
consilium est donum.

186. — AD PRIMUM ergo dicendum quod donum consilii
non est ad quærendum consilium, sed ad inveniendum.
187. — Ad secundum dicendum quod dona dirigentia in 5 it a
activa sunt circa contingentia ; et ideo oportet quod sit ibi magis
inquisitio quam in contemplativa vita quæ circa æterna est.
1. α om. « etiam », β « et. » — 2. β homoi. « his... autem. »— 3. β om. « consilii m
est. » — 4. α ad. « agendi. » — 5. α « perducant. »

188. — Ad tertium, dicendum quod secundum Philosophum
in III Eth. (γ 5. 111213, 10 ; 1. 7, p.), consilium adhibetur in diffi­
cilibus, in quibus nobis non credimus. Et propter hoc in arduis
ad quæ omnes non tenentur, præcipue est donum consilii, sed
non tantum in illis.

Solutio II
189. — AD SECUNDAM QUÆSTIONEM dicendum quod
habitus dirigentes in vita activa distinguuntur quantum ad
tria.
Primo quantum ad modum operandi ; et sic a virtutibus pru­
dentia et eubulia quæ operantur humano modo, distinguuntur
scientia et consilium quæ operantur supra humanum modum,
ut ex dictis patet.
190. — Alio modo quantum ad actus sive vias quæ exiguntur
ad directionem, quæ sunt in invenire et judicare ; et sic consi­
lium quod consistit in inveniendo, distinguitur a scientia quæ
consistit in judicando de inventis per consilium.
191. — Tertio1 quantum ad medium ; et sic sapientia dis­
tinguitur a scientia, inquantum sapientia quandoque dirigit
in agendis per rationes æternas, scientia autem per rationes
inferiores.
192. — AD PRIMUM ergo dicendum quod ad bene conver­
sandum, ut dictum est, duo requiruntur ; et ideo oportet esse
duo dona.
193. ‘— Ad secundum dicendum quod diversæ virtutes exequentes
circa unum genus materiæ distinguuntur penes diversas partes
materiæ, non penes actus agentis. Et ideo ab unitate actus
poterit inveniri unus modus altior, qui competit uni dono.
Sed virtutes dirigentes pertinent ad diversos actus ex parte
agentis ; et ideo requiruntur diversi modi et diversa dona ele­
vantia ad modos digniores.
194. ■— Ad tertium dicendum quod judicium, quod est synesis.
et præcipere applicanda ad opus quod est prudenliæ, totum
pertinet ad unam viam, scilicet judicativam ; et ideo eis non
respondet nisi unum donum. Sed eubuliæ quæ pertinet ad aliam
viam, respondet aliud donum.
Solutio III

195. — AD TERTIAM QUÆSTIONEM dicendum quod,
sicul dictum est de donis exequentibus in vita activa, quod
1. Ed. ad. * modo ».

remanebunt eorum actus circa mensuram ex qua erat modus
supra hominem in eorum actibus, non autem circa propriam
materiam, quia fortitudo nullam difficultatem sustinebit, ut
dictum est ; Ha in scientia et consilio ; quia in pairia non rema­
nebunt eorum actus, nec contingentia operabilia dubia in quibus
nunc judicant et inveniunt ; unde non oportet quod sit ibi
dubitatio nec1 etiam discursus. Sed2 remanebunt in hoc quod
convertent se ad illum a quo erat certitudo in eorum judicio
et inventione supra humanum modum, et erit actus scientiæ
circa ipsum secundum quod est regula ad judicandum ; actus
vero consilii erit circa ipsum secundum quod est illuminans3
ad inveniendum.
Et secundum hoc patet solutio ab objecta.

EXPOSITIO TEXTUS
196. — « Quo fides saluberrima gignitur. » (1) Hoc intelligendum est quanlum ad distinctionem articulorum, sive quantum
ad exhortationem ad finem, secundum quod fides ex auditu est
non quantum ad habitum fidei qui est ex infusione.
197. — « Abstinere vero a malis etc. » (1) Hoc est timoris sicut
exequentis, scientiae sicut dirigentis.
198. — « Quæ naturaliter sunt in natura hominis, » (3) quanlum
ad seminaria scientiæ, non autem quantum ad habitum com­
pletum. Intellectus autem similiter a natura est.

1. Ed. « neque. » — 2. RA. om. « aed. > — 3. a ad. « et. »

DISTINCTIO XXXVI
De connexione virtutum quæ non separantur

1. — Solet etiam quæri utrum virtutes ita sint sibi conjunct®, ut separatim non possint possideri ab aliquo, sed qui unam habet, omnes habeat.
De hoc Hieronymus ait [In Isai. lvi, 1 ; L. 24, 538) : Omnes virtutes sibi
hærent, ut qui una caruerit, omnibus careat. Qui ergo unam habet, omnes
habet.
Quod quidem probabile est. Cum enim caritas mater sit omnium vir­
tutum, in quocumque mater ipsa est, scilicet caritas, et cuncti filii ejus,
idest virtutes, recte fore creduntur.
Unde Augustinus [In Joan., tract. 83, η. 3 ; L. 35, 1846) : Ubi caritas
est, quid est quod possit deesse ? Ubi autem non est, quid est quod possit
prodesse ? ...Cur enim1 non dicimus, qui hanc virtutem habet, habere omnes,
cum « plenitudo legis sit caritas » [Rom., xm, 10) quæ quanto magis est in
homine, tanto magis est virtute praeditus ; quanto vero minus, tanto minus
inest virtus ; et quanto minus inest virtus, tanto magis inest vitium. [Ep. 167,
c. 3, n. 11 ; L. 33, 738.)
Si CONJUNCTÆ VIRTUTES pariter sint in quocumque sunt

2. ■— Utrum vero pariter quis omnes possideat virtutes, an aliæ magis,
aliæ minus in aliquo ferveant2, quæstio est.
3. — Quibusdam enim videtur quod aliæ magis, aliæ3 minus habean­
tur ab aliquo ; sicut in Job [Jac., v, 11) patientia emicuit, in David
humilitas, in Moyse mansuetudo. Qui etiam concedunt magis aliquem
mereri per aliquam unam virtutem quam per aliam, sicut eam plenius
habet quam aliam. Non tamen magis per aliquam mereri dicunt quam
per caritatem, nec aliquam plenius a quoquam haberi quam caritatem,
Alias igitur magis et alias minus in aliquo esse dicunt, sed nullam
plenius caritate quæ cæteras gignit. Hasque dicunt esse multas facies
quas memorat Apostolus dicens [II Cor., i, 2) : Ex personis multarum
facierum, etc.
4. — Am verius dicunt virtutes omnes et simul et pares esse in quocum­
que sunt, ut qui in una alteri par extiterit, in omnibus eidem æqualis
sit.
Unde Augustinus (VI De Trinit., c. 4, n. 6 ; L. 42, 927) : Virtutes quæ
sunt in animo humano, quamvis alio et alio modo singulas intelligantur,
nullo modo tamen separantur ab invicem, ut quicumque fuerint ecquales,
verbi gratia in fortitudine, aequales sint et prudentia et justitia et temperantia.
Si enim dixeris æquales esse istos in fortitudine, sed illum præstare prudentia,
sequitur ut hujus fortitudo minus prudens sit ; ac per hoc nec fortitudine
æquales sint1, quia est illius fortitudo prudentior. Atque ita de ceteris vir­
tutibus invenies, si omnes eadem consideratione percurras.
1. Quar. « ergo. » — 2. F. « fuerint. »— 3. F. komot. « alia'... minus. »— 4. Quar,
« sunt. »

Ex his clarescit omnes virtutes non solum1 esse connexas, sed etiam pares
in animo hominis.
5. ·— Cum ergo dicitur aliquis aliqua præeminere virtute, ut Abraham
fide, Job patientia, secundum usus exteriores accipiendum est vel in
comparatione aliorum hominum, quia vel humilitatis habitum maxime
præfert vel opus fidei vel alicujus ceterarum virtutum praecipue exse­
quitur.
6. — Unde et ea præ aliis pollere vel inter alios homines singulariter
excellere dicitur secundum hunc modum, scilicet secundum rationem
actuum exteriorum.
Alibi (Ep. 167, c. 2, n. 4 ; L. 33, 735) Augustinus dicit, in aliquo aliam
magis esse virtutem, aliam minus, et unam esse et non alteram. Ait enim
sic : Clarissima disputatione tua satis apparuit non placuisse auctoribus
nostris, immo ipsi Veritati, omnia paria esse peccata, etiamsi hoc de virtu­
tibus verum sit;... quia etsi verum est eum qui habet unam, omnes habere
virtutes, et eum qui unam non habet, nullam habere, nec sic peccata sunt
paria, quia ubi nulla virtus est, nihil rectum est ; nec tamen ideo non est pravo
■pravius, distortoque distortius. Si autem, quod puto esse verius sacrisque
Litteris congruentius, ita sunt animæ intentiones ut corporis membra — non
quod videantur oculis2, sed quod sentiantur affectibus — et alius illuminatur
amplius, alius minus, alius omnino caret lumine ; profecto ut quisque illus­
tratione piæ caritatis affectus est, in alio actu magis, in3 alio minus, in
aliquo nihil; sic dici potest habere aliam, et aliam non habere; et aliam,
magis, aliam minus habere virtutem. Nam et major est in isto caritas quam
in illo. Et ideo11 recte possumus dicere et aliqua in isto, ets nulla in illo,
quantum pertinet ad caritatem quæ pietas est ; et in uno homine quidem6
quod majorem habeat pudicitiam quam patientiam, et majorem hodie quam
heri, si proficit ; et adhuc non habeat continentiam, et habeat non parvam
misericordiam. Et, ut generaliter breviterque complectar quam de virtute
habeo notionem, virtus est caritas, qua id quod diligendum est diligitur.
Hæc in aliis major, in aliis minor, in aliis nulla est : plenissima vero quæ
jam non possit augeri, quamdiu hic homo vivit, in nemine. (Ibid. c. 4,
u. 14, 15 ; coi. 738).
Hic insinuari videtur quod aliquis ea ratione possit dici habere unam
virtutem magis quam aliam, quia per caritatem magis afficitur in actu
unius virtutis quam alterius ; et propter differentiam actuum ipsas vir­
tutes magis vel minus habere dici potest, et aliquam non habere ; cum
tamen omnes simul et pariter habeat quantum ad mentis habitum vel
essentiam cujusque. In actu vero aliam magis7, aliam minus habet, aliam
etiam non habet ; ut vir justus utens conjugio non habet continentiam
in actu, quam tamen habet in habitu.
Cur ergo non dicantur paria peccata ? Forte quia magis facit contra
caritatem qui gravius peccat, minus qui levius. Nemo enim peccat nisi
adversus illam faciendo quæ est « plenitudo Legis ». Ideo recte dicitur
(Jac., ii, 10) : Qui offenderit6 in uno, factus est omnium reus ; idest, contra
caritatem facit, in qua pendent omnia. (Cfr. ibid., c. 5, n. 17).
Quomodo

tota lex in caritate pendet

7··— Cum duo sint præcepta caritatis, in quibus, ut prætaxatum9 est,
« tota Lex pendent et Prophetæ » (Mat., xxn, 40), advertendum est
1. Quar. « modo. » — 2. Quar. « locis. » ·— 3. F. « et. » ·— 4. Quar. om. « Et
ideo. » ·— 5. Quar. om. « et. » — 6. Quar. om. « quidem. » — 7. F. ad. « et. » —
8. F. “ offendit. « — 9. F. « praitactum. »

quomodo hoc fit1, cum in Lege et in Prophetis multa fuerint cæremonialia
mandata, quæ, si ad caritatis sanctificationem pertinuissent, viderentur
nondum debere2 cessare. Quia vero non justificationis gratia, quam facit
caritas, instituta sunt, sed in figura futuri et in onus imposita ; ideo cla­
rescente veritate cessaverunt velut umbra. Verumtamen et ipsa cæremo­
nialia secundum spiritualem sensum quem continent, et omnia moralia, ad
caritatem referuntur. Pertinent enim omnia ad decem mandata in tabu­
lis scripta, ubi omnium summa pestringitur, ex quibus cetera emanant,
sicut in sermone Domini octo virtutes præmittuntur, ad quas cetera
referuntur ; et sicut ad decem mandata decalogi cetera referuntur, ita
et3 ipsa decem ad duo mandata caritatis4. Omnia ergo ad duo mandata
caritatis pertinent ·, quia per caritatem implentur et ad caritatem tam­
quam ad finem referri debent.
Unde Augustinus (Serm. de Laudibus caritatis, n. 2 ; L. 39, 1554) :
Totam magnitudinem et amplitudinem divinorum Eloquiorum possidet cari­
tas, qua Deum proximumque diligimus : quæ radix est omnium bonorum.
Unde Veritas ait (Mat., xxii, 40) : « In his duobus mandatis universa
Lex pendet et prophetæ. » Si ergo non vacat omnes Paginas sanctas perscru­
tari, omnia involucra sermonum evolvere, tene caritatem ubi pendent omnia,
quia perfectio est et finis omnium. Tunc enim præcepta et consilia recte
fiunt, cum referuntur ad diligendum Deum, et proximum propter Deum.
Quod vero timore pœnæ vel aliqua intentione carnali fit, ut non referatur ad
caritatem, nondum fit sicut fieri oportet, quamvis fieri videatur. (Enchirid.,
c. 121 ; L. 40, 288). Inimicus enim justitiæ est qui pœnæ timore non peccat ;
amicus vero qui ejus amore non peccat. (Ep. 145, n. 4 ; L. 33, 594.)
Omnium enim hæc summa est, ut intelligatur Legis et omnium divinarum
Scripturarum plenitudo esse dilectio Dei et proximi. (I Doctr. christ, c. 35,
n. 39 ; L. 34, 34.)

DIVISIO TEXTUS

8. ■— « Solet etiam quæri utrum virtutes etc. » (1)
Postquam determinavit Magister de virtutibus et donis, hic
determinat de connexione eorum.
Dividitur autem hæc pars in duas. In prima determinat de
connexione virtutum ; in secunda de connexione praeceptorum,
quibus actus virtutum imperantur, ibi : « Cum autem duo sint
præcepta caritatis...» (7)
Prima dividitur5 in duas. In prima probat virtutes esse
connexas. In secunda probat eas esse æquales, ibi : « Utrum vero
pariter etc. » (2)
Et circa hoc tria facit. Primo movet quaestionem. Secundo
ponit unam opinionem cum sua probatione, ibi : « Quibusdam
enim videtur etc. » (3) Tertio ponit aliam opinionem quæ vera
est, ibi : « Alii verius dicunt... » (4)
Et circa hoc tria facit. Primo ponit opinionem cum sua proba­
tione. Secundo solvit probationem primæ opinionis, ibi : « Cum
1. Quar. « sit. »·— 2. F. « debuisse. » — 3. F. « om. et. «. — 4. F. homot.« duo
mandata caritatis... pertinent. » — 5. β om. « dividitur. »

ergo dicitur aliquis etc. » (5) Tertio confirmat per auctoritatem,,
ibi : « Secundum hunc modum, scilicet secundum rationem
etc. » (6)
Hic quæruntur sex.

Primo, utrum virtutes politicæ sint connexæ.
Secundo, utrum virtutes gratuitæ.
Tertio, utrum dona.
Quarto, utrum virtutes sint æquales.
Quinto, utrum vitia sint connexa et paria.
Sexto, utrum præcepta connectantur in caritate, ita quod
modus sit in præcepto.
ARTICULUS l
IV S., d. 33, q. 3, a. 2, ad 6 ; I-II, q. 65, a. 1 ; Viri, card·, a. 2 ;
Quodl., xii, q. 15, a. 1 ; VI Eth.^ L 11.

9. — AD PRIMUM SIC PROCEDITUR. Videtur

QUOD VIR­

TUTES POLITICÆ NON SINT CONNEXÆ.

1. Virtutes enim istæ ex actibus acquiruntur, ut probat
Philosophus in II Eth. (β 1. 1103a, 16 sq. ; 1. 1, a.). Sed actus
non sunt connexi. Ergo neque prædictæ virtutes.
2. Præterea. Quæcumque connectuntur, oportet quod in
aliquo uno connectantur. Sed non est dare aliquod unum in quo
connectantur virtutes, nisi prudentiam, in qua connecti non
possunt ; quia cum prudentia sit quasi ars quædam operabilium,
non est inconveniens quod habeat quis prudentiam quantum
ad unam materiam et non quantum ad aliam. Ergo non est neces­
sarium quod virtutes sint connexæ.
3. Præterea. Sicut prudentia ordinat omnes virtutes morales,
ita sapientia ordinat omnes scientias, quasi caput scientiarum,
ut dicitur in1 VI Eth. (ζ 7. 1141a, 20 ; 1. 6, a.). Sed propter hoc
scientiæ non sunt connexæ quia communiter ordinantur2 a
sapientia. Ergo nec propter hoc virtutes morales sunt connexæ,,
quia communiter ordinantur a prudentia.
4. Præterea. Secundum Philosophum in IV Eth. (8 7. 1123b,
5 sq. ; 1. 8, d.), qui circa mediocres honores moderate se habet,
non est magnanimus. Constat autem quod virtuosus est secun­
dum aliam virtutem, quam ipse innominatam dicit. Ergo una
virtus haberi potest alia non habita.
5. Præterea. Ad unamquamque virtutem politicam pertinet
1. Ed. om. « in. « — 2. α homot. « ordinantur... a prudentia. »

medium in propria materia tenere. Sed videmus ad sensum
quod quidam se habent moderate circa materiam unius virtutis
qui non habent se moderate circa materiam alterius. Ergo una
virtus1 politica habetur sine alia.
6. Præterea. Augustinus dicit Ad Hieronymum (Ep. 167,
n. 10 ; L. 33, 736), quod « non esi divina sententia qua dicitur :
Qui habet unam habet omnes. » Ergo cum omnis vera sententia
sit divina, quia secundum Ambrosium2 (In I ad Cor., xu, 3 ;
L. 17, 245) « omne verum, a quocumque dicatur, est a Spiritu
sancto » ; videtur quod non sit vera sententia.
10. ■— SED CONTRA. Philosophus in VI Eth. (ζ 13. 1144b,
21 sq. ; 1. 11, d.), probat quod nullus potest habere prudentiam
nisi habeat virtutes morales, neque potest3 quis habere virtutes
morales nisi prudentiam habeat. Ergo oportet ad hoc quod una
virtus habeatur, omnes simul haberi.
11. ■— Præterea. Tullius dicit (lib. II Tuscul., c. 14, n. 32) :
« Si unam de virtutibus luis amiseris, nullam te habiturum necesse
esl confitearis » ; et loquitur de virtutibus politicis, quia de gra­
tuitis nihil ponit. Ergo virtutes politicæ sunt connexæ.
12. — Præterea. Qui habet castitatem, castus est. Sed qui est
castus, virtuosus est ; qui autem virtuosus est, nullum vitium ei
inest. Ergo qui habet castitatem, caret omni vitio, et ita videtur
habere omnem virtutem ; et eadem ratio est de aliis virtutibus.
Ergo qui habet unam, habet omnes.
13. ■— RESPONSIO. Dicendum quod virtus potest dupliciter
considerari.
Uno modo secundum esse ipsius imperfectum, secundum quod
seminaria virtutum insunt nobis a natura ; et sic virtus dicitur
quædam naturalis inclinatio ad virtutis actum ; et hoc modo
una virtus potest haberi sine alia. Quidam enim sunt naturaliter
apti ad liberalitatem, quidam sunt proni ad luxuriam ex natura
suæ complexionis, et sic etiam contingit in aliis.
14. ·—· Alio modo consideratur virtus secundum esse perfectum
quod ex assuef actione recipit ; et sic accipit nomen politicæ
virtutis. Et hoc modo oportet virtutes omnes esse simul.
15. ·—■ Et potest triplex ratio ex dictis Philosophorum accipi.
Assignatur autem prima a Philosopho in VI Elh. (ζ 13.
1144b, 2 sq. ; 1. 11, a, sq.), quæ sumitur ab eo quo perficitur
quælibet virtus politica. Inest enim homini inclinatio quædam
1. RANVP. om. « virtus. » —2. Ambrosiaster. — 3. α om. « potest.

naturalis1 ad actum prudentiæ, quæ virtus naturalis dicitur,
et vocatur a Philosopho dinolica2, quam nos industriam
dicere possumus : quæ quidem et ad bona et ad mala se habere
potest. Unde non est virtus ; quia virtus est quæ opus habentis
semper bonum reddit. Unde si debeat ad hoc perduci quod semper
ejus judicium sit rectum, oportet quod addatur aliquid per quod
omnis error prohibeatur. Est autem duplex error in judicio.
16. — Unus qui est circa finem, sicut habens habitum vitii,
qui quidem inclinat ad suum actum sicut ad per se bonum. Et
talis error in agendis assimilatur errori qui est circa principia
in speculandis.
Alius error est in prosecutione finis3, qui contingit cum quis
a recta conceptione quam habet de fine, abducitur per passiones :
sicut dicitur quod delectatio corrumpit æstimationem prudentiæ.
Et hic error assimilatur in agendis errori qui est in speculativis
circa decursum4 principiorum ad conclusionem.
17. — Utrumque autem errorem prohibet moralis virtus
quæ in finem rectum inclinationem facit et passionem compri­
mit. Et ideo non potest esse prudentia sine morali virtute,
dico temperantia, fortitudine et hujusmodi.
18. — Similiter etiam® inclinatio naturalis6 ad ea quæ virtutis
sunt, quanto major est, tanto est magis noxia, nisi rationis
discretio adhibeatur ; sicut cæcus quanto fortius currit, tanto
magis offenditur. Et ideo ad hoc quod virtus moralis perficiatur,
oportet quod a prudentia dirigatur. Unde prudentia in defini­
tione moralis virtutis ponitur, ut patet in II Eth. (β 6. 1106»,
36 sq. ; 1. 7, b.). Et ideo oportet virtutes politicas connexas esse.
19. — Alia ratio connexionis sumitur ex his quæ communiter
in omni virtute esse oportet : quorum tamen unumquodque
aliqua virtus principaliter sibi vindicat ; sicut difficile vindicat
sibi fortitudo ; medium inter superfluum et diminutum, quod est
moderatum, vindicat sibi’ temperantia ; rectum vindicat sibi
justitia ; scientiam autem sibi habet prudentia. Et ideo ab his
conditionibus unaquæque dictarum virtutum nomen accipit.
Quia autem « illud quod est maximum in quolibet genere, est causa
aliorum », ideo aliae virtutes participant quodammodo aliquam
prædictarum conditionum ex virtute quæ illud sibi principaliter
vindicat. Quia enim fortis est circa maxime difficilia perseverans,
facile etiam in aliis difficultatibus minoribus perseverabit. Et
hanc causam assignare videtur Seneca qui dicit, (Episl. 67)
1. α « principalis », γηλμ «inest principalis inclinatio quædam ad actum», δ « inest
principalis quædam inclinatio ad actum ». — 2. αδ « Dei noticia. », βγ « demotica. »
— 3. α om. « finis », -χδ « quod ». — 4. Ed. « discursum. » — 5. βδ om. « etiam. »·—
6. a « moralis. » — 7. a homot. « sibi... justitia. »

omne quod bene fit, juste, fortiter, prudenter, temperate fieri.
20. — Tertia ratio potest sumi ex fine quem intendit quælibet
virtus. Quælibet enim virtus operatur propter bonum virtutis.
Unde si bonum virtutis, quemadmodum virtuosum decet,
intendit, nullo modo ab ipso intentionem deflectit. Unde Philo­
sophus dicit in IV Eth. (δ 3. 1121a, 30 sq. ; 1. 4, d. sq.), quod pro­
digus qui expendit non curans bonum, facile in quodcumque1
malum declinat.

21. — AD PRIMUM ergo dicendum quod quando aliquis
exercetur in actu alicujus virtutis, si simul exercetur in actu
alicujus vitii, nunquam acquiret aliquam virtutem, quia non
acquiret2 prudentiam. Unde oportet ad hoc quod una virtus
habeatur, quod bene se habeat quis circa omnia quæ in usum
vitæ veniunt. Et sic istis virtutibus simul cum prudentia acqui­
sitis, ex hoc causabuntur a]iæ virtutes quæ sunt circa ea quæ
non ita frequenter in usum vitæ veniunt, ex hoc ipso quod
ratio assuefacta est inferioribus viribus præesse, et inferiores
ejus nutum sequi, in quo consistit tota ratio moralis virtutis.
22. — Ad secundum dicendum quod ex eodem principio
procedit prudens circa omnes materias virtutum, scilicet ex
intentione boni rationis3. Unde non potest esse quod prudentia
acquiratur secundum unam partem materiæ moralis virtutis et
non secundum aliam, sicut contingit in artibus quantum ad
illas materias circa quas eodem modo operantur ; sicut carpen­
tarius de nuce et4 quercu similiter facit arcam.
23. — Et per hoc etiam patet solutio ad tertium ; quia scientiæ
aliæ addunt principia specialia ad principia communia sapientiæ,
et ideo una illarum potest sciri altera ignorata. Sed morales
virtutes non addunt alia principia super principia prudentiæ ;
immo principia prudentiæ sunt secundum virtutes morales :
quæ quidem principia sunt fines moralium virtutum secundum
Philosophum in X Eth. (k 8. 1178a, 17 ; 1. 12, b.).
24. ■— Ad quartum dicendum quod qui moderate se habet
circa mediocres honores, non habet semper actum magpanimitatis, quia ejus materia non sibi competit, habet tamen habitum
quo etiam circa illas optime se haberet, si materia illa sibi
competeret.
Et similiter est de liberali et magnifico. Non enim est incon­
veniens quod alicui habenti unam virtutem desit exercitium
alterius virtutis, quia non habet materiam.
1. Ed. « quantumcumque ». — 2. Ed. « acquirit ». —

k. Ed. ad. « de ».

3. α

COMMENT. IN LIB. SENTENT. - HI. — 40

om. « rationis ». —

25. — Ad quintum dicendum quod ratio illa procedit de virtu­
tibus naturalibus, ut ex dictis patet.
26. ■— Ad sextum dicendum quod negatur esse divina sententia,
quia non est ex sacra Scriptura prolata1, ut ei necesse sit con­
sentire.
ARTICULUS 11
Supra d. 27, 178-180 ; I-II, q. 65, a. 2 :
I-Π, q. 23, a. 7 : Viri. Card., a. 2.

27. — AD

SECUNDUM SIC PROCEDITUR. Videtur

QUOD VIRTUTES GRATUITÆ NON SINT C0NNEXÆ.

1. Beda2 enim dicit quod Sancti magis illuminantur5 de
virtutibus quas non habent, quam de virtutibus quas habent glorienlur. Ergo habent aliquas virtutes et aliquas non habent.
2. Præterea. Constat quod multi habent fidem4 qui non
habent caritatem. Utraque autem est virtus gratuita. Ergo, etc.
3. Præterea. Christus habuit omnes virtutes alias, cui tamen
defuit fides et spes. Ergo una virtus potest haberi sine alia.
4. Præterea. Perseverantia est quædam virtus. Sed multi
habent virtutes aliquas, in quibus non perseverant. Ergo una
virtus potest haberi sine alia.
5. Præterea. Conjugati et innocentes possunt habere casti­
tatem. Sed conjugati non habent virginitatem» innocentes
autem non habent poenitentiam. Ergo non est necessarium quod
qui habet unam, habeat omnes.
6. Præterea. Nihil est laudabile nisi actus virtutis, neque
vituperabile nisi vitium. Sed in sacra Scriptura quidam laudantur
de uno et vituperantur de alio, ut patet Apoc., n. Ergo potest
haberi una virtus sine alia cujus oppositum vitium habetur.
28. — SED CONTRA. Super illud Ps. cxvin, « Feci judicium
et justitiam ». Glossa : « A parte totum, ut qui habet unam
omnes habeat virtutes ; et qui una caret, omnibus careat. »
29. -s— Idem potest haberi ex Glossa Hieronymi super illud
Is., xvi, 11 : « Venter meus ad Moab quasi cithara sonabit » ;
ubi dicit Glossa (L. 113, 1258) : « Cithara sonum compositum
non emittit, si una chorda rupta fuerit; sic [spiritualis5] venter
Prophetæ, si una virtus defuerit. »
1. a « probata. » — 2. Locus non occurrit.— 3. RA. :« humiliantur. »— 4. F.
« fidem. » — 5. αβγά RA. « sic spiritus vel venter. » Quarn facile spiritualis
spiritus vel legi possit cuique lectionis codicum perito patet. Non abs re N.
tat : « Non spiritus vel venter ut carnaliter prius et stolide »; Quar. in textu S.

navcnturai habet sicut RA.

om.
pro
no­

30. *—■ Præterea. Qui habet caritatem, oportet quod habeat
alias virtutes. Similiter qui habet alias virtutes, oportet quod
habeat caritatem, quæ est forma virtutum. Ergo qui habet
unam virtutem omnes habet.
31. — RESPONSIO. Dicendum quod virtutes gratuitæ, quan­
tum ad id quod essentialiter se habet ad virtutem, connexionem
habent ; quantum autem ad id quod accidit virtuti inquantum
est virtus, quamvis forte non accidat ei inquantum est talis
virtus, non oportet connexionem esse.
Ratio autem connexionis ex tribus potest sumi.
32. — Primo ex caritate quæ est forma virtutum, cum qua omnes
virtutes simul infunduntur.
33. — Secundo ex gratia quæ est quasi totum potentiale ad
virtutes, ex qua quodammodo fluunt virtutes, sicut ex essentia
animæ potentiæ. Unde sicut omnes potentiæ sunt simul, inquan­
tum connectuntur in una1 essentia ; ita omnes virtutes gratuita?
sunt simul, inquantum connectuntur in gratia.
34. — Tertio ex ipsa justitia generali qua justificatur impius,
quæ nihil imperfectum relinquit ; quia impium est a Deo dimi­
diam sperare salutem, ut Sancti2 dicunt. Unde cum quis justi­
ficatur, omnes virtutes ei simul infunduntur.
35. — AD PRIMUM ergo dicendum quod verbum Bedæ
intelligendum est de virtutibus quantum ad usus et3 non quan­
tum ad habitus. Diversi enim Sancti diversimode excedunt se
invicem in usibus diversarum virtutum, secundum quod de
quolibet confessore dictum est, Eccli., xliv, 20 : « Non est inven­
tus similis illi qui conservaret legem excelsi. »
36. ■— Ad secundum dicendum quod sicut virtutes morales
non habent perfectam rationem virtutis, nisi sint directe per
prudentiam ; ita nec virtutes gratuitæ, nisi sint formate per
caritatem. Unde supra d. 23 (q. 3, a. 1, sol. 1) dictum est quod
fides informis non est virtus.
37. ■—· Ad tertium dicendum quod in Christo fuit de fide
quidquid perfectionis est, scilicet visio : hoc enim per se ad vir­
tutem pertinet. Non autem fuit in Christo imperfectio quæ
quidem accidit virtuti, quamvis, per se conveniat fidei.
38. ■— Ad quartum dicendum quod perseverantia uno modo
est specialis virtus, secundum quod dicit propositum persistendi,
ut non recedat quis a ratione recta propter tristitias, ut dicitur
1. Ed. om. « una . » — 2. Nominatim quidem Augustinus in lib. De vera et jaVa
poenitentia, c. 6 ; L. 40, I MS. — 3. α om. et. »

VII Eih. (η 8. 1150a, 14 sq. ; 1. 7, b, sq.) ; et sic est simul de
necessitate cum aliis virtutibus.
Alio modo est quoddam accidens virtutibus, secundum quod
dicit continuationem virtutum usque in finem ; et sic non est
necessario simul cum aliis virtutibus.
39. ■— Ad quintum dicendum quod virginitas non dicit virtu­
tem, sed quoddam accidens virtuti ; unde potest sine peccato
amitti. Poenitentia autem si sit specialis virtus, potest esse in
innocentibus sub conditione, ut scilicet si peccarent, pceniterent, sicut Philosophus dicit de verecundia in IV Eth. (δ 15.
1128”, 29 sq. ; I. 17. k).
40. — Ad sextum dicendum quod non solum laudatur actus
qui est a virtute, sed actus qui est ad virtutem, quo fiunt bona,
sed non bene. Similiter non solum semper vituperatur peccatum
mortale quod expellit virtutem, sed etiam veniale quod est simul
cum virtute.

ARTICULUS III
I-II, q. 68, a. 5.

41. — AD TERTIUM SIC PROCEDITUR. Videtur quod
DONA NON

SINT CONNEXA.

1. I Cor., xii, 8 : « Alii datur per spiritum sermo sapientiæ;
alii sermo scientiæ secundum eumdem spiritum. » Sed sapientia
et scientia sunt dona. Ergo alii datur unum donum, et alii aliud ;
et ita non sunt connexa.
2. Præterea. Gregorius dicit in Moral., (lib. I, c. 32, n. 45;
L. 75, 547) quod « minor esi sapientia, si intellectu careal ». Ergo
sapientia sine intellectu haberi potest.
3. Præterea. Augustinus dicit De sermone Domini in monte
(lib. I, c. 4 ; L. 34, 1234) quod ab uno dono paulatim fit processus
ad aliud. Hoc autem non esset, si necesse foret ea simul esse.
Ergo dona non sunt connexa.
4. Præterea. Plus distat a communi statu virtutum perfectio
transcendens genus virtutis quam perfectio manens in genere
virtutum. Sed qui habet virtutes non oportet quod habeat eas
in perfecto statu virtutum : quæ quidem perfectio in genere vir­
tutis manet. Ergo multo minus oportet quod habeat perfectionem
donorum, quæ genus virtutis transcendit ; et ita dona non connectuntur sibi in gratia, caritate vel justificatione ; nec est
aliud dare in quo sibi connectantur ; ergo1 non sunt connexa.
5. Præterea. Donorum quædam perficiunt in vita activa,
1 . α ad. « dona. »

quædam in contemplativa. Sed multi sunt perfecti in vita activa
qui gradum vitæ contemplativæ nondum attingunt. Ergo dona
non habentur omnia1 simul.
42. ■— SED CONTRA. Quidquid est de necessitate salutis,
oportet esse simul cum gratia. Sed dona sunt de necessitate salutis :
quod patet per Glossam Mat., vi, quæ dicit quod « in donis est
ut operemur mandata, in quibus est ut ad beatitudinem veniamus ».
Ergo videtur quod dona sint connexa in gratia, sicut et virtutes.
43. — Præterea. Sapientiæ donum ex caritate causatur,
ut ex dictis (d. præc.) patet. Ergo quicumque habet caritatem
habet sapientiam. Sed sapientia ponitur in ultimo gradu. Ergo
quicumque habet eam, habet omnia alia dona ; et sic omnia
dona sunt connexa in caritate.
44. — Præterea. Justitia generalis defectus qui peccatum
implicant tollit. Sed contra tales defectus dona dantur, sicut
consilium contra praecipitationem, ut dicit Gregorius (lib. II
Moral., c. 49, n. 77 ; L. 75, 592) et timor contra superbiae timo­
rem. Ergo simul cum justificatur anima, omnia dona infun­
duntur.
45. ‘— RESPONSIO. Dicendum quod sicut dictum est (d. 34,
q. 3, a. 1), donum in hoc transcendit virtutem quod supra modum
humanum operatur : qui quidem modus ex mensura alti ori
quam sit humana mensura, causatur. Huic autem mensurae
quæ Deus est, mens humana per caritatem innititur.
Et ideo modum istum habent2 ex ipsa caritate quantum ad
esse absolutum, quod esse dicimus secundum quod perficiunt in
his quæ sunt necessaria ad salutem.
Sed quantum ad perfectum esse secundum quod dona ad altiora
se extendunt, quod quidem est per gratiam gratis datam, non
oportet quod sint connexa.

46. — AD PRIMUM ergo dicendum quod ibi non ponitur
simpliciter donum sapientiæ et scientiæ, sed sermo sapientiæ
et scientiæ. Et hoc quidem ad perfectionem donorum pertinet,
ut scilicet homo ita sapientia et scientia abundet ut non solum
sibi sufficiat, sed per sermonem in alios redundet ; unde ponitur
inter gratias gratis datas.
47. — Ad secundum dicendum quod dictum Gregorii facit
ad ostendendum connexionem donorum. Vult enim ostendere
quod perfectio unius doni non est sine alio. Unde sapientia quæ
sine intellectu est, et hebes est et rationem doni non habet.
I. β « habent » ; αβ om. « omnia. » —2. α om. « habent.

48. ■—■ Ad tertium dicendum quod gradus ille sive processus
attenditur quantum ad usus donorum ; sicut etiam dicitur quod
fides præcedit et gignit alias virtutes, cum quibus tamen simul
quandoque infunditur,
49. ■—Ad quartum dicendum quod perfectio virtutum secundum
intensionem non est de necessitate salutis, sicut perfectio quæ
est ex donis, ut in omnibus scilicet Deum pro regula habeat.
50. ■— Ad quintum dicendum quod quamvis ad perfectum
statum contemplationis non perveniat omnis qui in vita activa
est, tamen omnis Christianus qui in statu salutis est oportet
quod aliquid de contemplatione participet, cum præceptum sit
omnibus : « Vacate et videte quoniam ego sum Deus », psal. xiv,
2 ; ad quod etiam est tertium præceptum legis.

ARTICULUS IV
II S. d. 42, q, 2, a. 5, ad 6 ; I-II, q. 66, a. 1 et 2 ;
Mal., q. 2, a. 9, ad 8 ; Virt. Card., a. 3.

51. — AD QUARTUM SIC PROCEDITUR. Videtur

quod

VIRTUTES NON SINT ÆQUALES.

1. I Cor., xiii, 13, dicitur quod caritas est major fide et
spe. Sed quaelibet harum est virtus. Ergo una virtus est minor
quam alia.
2. Præterea. Quantitas virtutis objecto mensuratur. Sed
una virtus ad plura se extendit objecta quam alia. Ergo una
virtus est major quam alia.
3. Præterea. Habitus est ad actum habilitare. Sed homo
quandoque est magis habilis ad actum unius virtutis quam ad
actum alterius. Ergo habet unam virtutem magis intensam
quam aliam.
4. Præterea. Supra (d. 25), dictum est quod fides, spes et1
caritas et operatio adæquantur. Sed non omnes operationes
virtutum sunt æquales. Ergo nec omnes virtutes.
5. Præterea. De quolibet Sancto legitur (Eccl., xliv, 20) :
« Non est inventus similis illi, qui conservaret legem excelsi ».
Hoc autem non potest esse nisi quia unus excedit alium secundum
unam, et alius secundum aliam. Ergo in uno homine virtutes
non sunt æquales : alias qui excederet in una, excederet in
omnibus.
52. ■— SED CONTRA est2 quod dicitur Apocal., xxi, 16 :
1. ayS om. « et ». — 2. γ om. « est ».

DISTINCTIO XXXVI, ART. IV

1223

Latera civitatis1 sunt æqualia ; in quo significatur secundum
Glossam (L. 114, 747) quod virtutes gratuite sunt æquales.
53. — Præterea. Per idem per quod habitus causantur, augen­
tur, secundum Philosophum in II Eth. (β 2. 1104a, 27 sq. ;
1. 2, e). Sed omnes habitus virtutum simul infunduntur cum
gratia. Ergo simul augentur cum augmento· gratiæ. Sed quæcumque simul intenduntur et remittuntur, sunt æqualia. Ergo
omnes virtutes sunt æquales.
54. — Præterea. Secundum quantitatem virtutis est quantitas
meriti, et per consequens quantitas præmii. Si ergo una virtus
esset altera major, eidem deberetur majus et minus præmium
quam alteri in quo esset, [et2] e converso : quod est impossibile,
cum non sit nisi unum præmium.

55. ■—■ RESPONSIO. Dicendum quod est æqualitas secundum
quantitatem absolutam, et æqualitas secundum quantitatem com­
paratam, quæ dicitur proportionis æqualitas. Sicut patet in digitis
manus qui non sunt æquales secundum quantitatem absolutam,
cum unus alteri superpositus excedat ipsum, sunt tamen æquales
secundum proportionem ; quia sicut quantitas unius digiti
sufficit ad suum officium, ita et quantitas alterius digiti. Unde
et digiti proportionaliter augentur.
56. — Quantitas ergo absoluta virtutis potest attendi quantum
ad tria : primo quantum ad dignitatem ; secundo quantum ad
objecta ad quæ se extendit ; tertio quantum ad intensionem,
quæ cognoscitur in efficacia et modo agendi.
57. — Et his Iribus modis contingit quod una virtus exceda­
tur ab alia absolute loquendo ; quia una est dignior alia, sicut
caritas fide, et prudentia temperantia.
Item3 .Una est plurium objectorum quam alia, sicut prudentia
quam temperantia.
Hem. Una secundum speciem suam requirit majorem inten­
sionem quam alia ; quia quanto est difficilius objectum tanto
oportet magis contendere4, et intensius in ipsum moveri.
58. ·— Sed secundum quantitatem comparatam sunt æquales,
quia proportionaliter in his tribus se habent respectu suorum
objectorum ; et ideo proportionaliter crescunt.

59. *— AD PRIMUM ergo et secundum patet solutio ex dictis.
Ad tertium dicendum quod hoc quod homo est magis habilis
ad actum unius virtutis quam ad actum alterius, non est ex di­
1. α « caritatis. » — 2. αβγδ om. « et. » ■— 3. y « Præterea ». ■— 4.
«contra tendere. »

RANVP

versitate habituum semper, sed ex diversa dispositione natu­
rali, aut etiam ex exercitio.
60. ■— Ad quartum dicendum quod per operationem accipitur
ibi exterior actus qui per morales virtutes completur, quas oportet
theologicis1 proportionabiliter æquari, ut dictum est.
61. ■— Vel aliter dicendum quod intelligitur de operationibus
quæ essentialiter consequuntur ad virtutes, sicut sunt actus
interiores quod etiam oportet æquales secundum proportionem
esse ; non autem secundum actus exteriores, qui possunt esse
vel expeditiores vel impeditiores propter aliqua accidentia.
62. — Ad quintum dicendum quod hoc dicitur quantum
ad exercitium virtutum et usum, et non quantum ad habitum.
ARTICULUS V
IV S. d. 16, q. 2, a. 1, sol. 2 ; I-II, q. 73, a. 1.

63. — AD QUINTUM SIC PROCEDITUR. Videtur

quod

VITIA SINT CONNEXA.

1. Jacob., ii, 10 : « Qui offendit in uno, factus est omnium
reus ». Sed non efficitur omnium reus mandatorum nisi per
peccata. Ergo qui facit unum peccatum, habet omnia peccata.
2. Præterea. Peccatum nihil videtur esse in anima nisi pri­
vatio virtutis. Sed per unum peccatum mortale privantur omnes
virtutes. Qui ergo habet unum peccatum, habet omnia peccata2.
3. Præterea. Sicut virtutes procedunt ex bono amore Dei,
ita omnia peccata procedunt ex inordinato amore sui, secundum
Augustinum (lib. XIV De civit. Dei, c. 28 ; L. 41, 436). Sed
virtutes habent connexionem propter hoc quod conveniunt in
caritate. Ergo etiam peccata habebunt connexionem propter
inordinatum amorem, ex quo procedunt.
4. Præterea. Virtus et vitium sunt immediate opposita,
ad minus secundum Theologos. Sed nulla virtus inest habenti
aliquod peccatum. Ergo insunt omnia vitia opposita singulis
virtutibus. Et sic egt3 idem quod prius.
5. Præterea. Pronior est homo ad peccatum, ad minus in
statu naturæ corruptæ, quam ad virtutem : virtus enim est
circa difficile. Sed qui habet unam virtutem, habet omnes.
Ergo multo fortius qui habet unum vitium, habet omnia.
64. — SED CONTRA. Peccatum contingit infinitis modis,
secundum Dionysium {De div. nom., c. 4, n. 30 ; G. 3, 730 ;
1. a om. « theologicis ». — 2. γ et cd. om. « peccata ». — «3. γ et cd. om. « est ».

1. 22, p. 459) et1 Philosophum (II Eih. β 5. 1106b, 28-29 ; 1. 7, a.).
Sed impossibile est infinita inesse eidem. Ergo non possunt omnia
peccata2 connexa esse.
65. — Præterea. Philosophus dicit in IV Eth. (δ 11. 1126a,
10-13 ; 1. 13, g.), quod malum si sit integrum, importabile
fieret et seipsum corrumperet. Sed si inessent omnia peccata
uni, esset malitia moralis integra. Ergo hoc non potest stare.
66. — Præterea. Contraria impossibile est inesse eidem.
Sed contrarium est unum vitium alii, sicut prodigalitas illibera­
litati3. Ergo impossibile est esse peccata connexa.
67. ■—■ RESPONSIO. Dicendum quod in peccato duo sunt,
scilicet aversio et conversio. Ex parte aversionis peccata connexio­
nem habent, inquantum avertunt4 a bono 'incommutabili;
sed ex parte conversionis nullo modo connexionem habere possunt,
sicut habent virtutes.
68. — Virtutes enim habent esse ordinatum, quia in ipsa
potentiarum ordinatione consistit ratio virtutis ; sed peccata
præter intentionem et per accidens fiunt ; et ideo non reducuntur
ad rectum ordinem, nec in aliquo uno connecti possunt.
69. — Et præterea. Peccata ex operibus sunt et contingunt
omnifariam nec sunt ab aliquo principio infundente, sicut
virtutes.

70. — AD PRIMUM ergo dicendum quod hoc intelligitur ·
quantum ad amissionem summi boni, a quo omne peccatum
avertit : quo amisso quidquid virtutis habebatur5 deperit,
et omnia virtutum merita mortificantur.
71. ■—■ Ad secundum dicendum quod peccatum quandoque
nominat actum ; quandoque autem nominat maculam quæ est
privatio gratiæ et virtutis per comparationem ad actum praece­
dentem : quandoque etiam nominat reatum qui est obligatio ad
poenam propter actus inordinate commissos. Et ideo secundum
diversos actus diversæ maculæ sunt et diversi reatus, quamvis
sit eadem virtus vel gratia qua privantur.
72. — Ad tertium dicendum quod a caritate procedunt vir­
tutes secundum ordinem rectum, et ideo consonantiam et con­
nexionem habent. Sed ex amore inordinato sequuntur vitia
extra ordinem, et ideo contrarietatem6 ad invicem habent et
multifariam dividuntur.
73. — Ad quartum dicendum quod immediata oppositio,
1. F. om. « et. » — 2. a ad. « inesse eidem et. » — 3. F. « liberalitati. » ■— 4. F.
« avertuntur. »— 5. a.y8 RA. « debebatur », F. « delebatur », contra /3NV. — 6. RA.
»congruitatem. »

secundum Theologos, virtutis et vitii, intelligitur quantum ad
actus et non quantum ad habitus. Aliquis enim per unum
actum peccati mortalis perdit omnes habitus virtutum, non
tamen per illum actum aggeneratur1 in ipso aliquis habitus ;
unde tunc caret utroque habitu. Non est autem inconveniens2
ut in illo qui habet3 actum luxurjæ, et caret per hoc habitu
mansuetudinis inveniatur actus ejus, non quidem ab ipsa
procedens, sed4 ei similis, sicut actus virtutum dicuntur qui
sunt ad virtutem.
74. -—■ Ad quintum dicendum quod ex hoc ipso quod homo
pronior est ad peccandum, non requiruntur tot ad unum pecca­
tum, sicut ad unam virtutem. Et ideo non est necessarium ut
qui habet unum peccatum, habeat omnia, sicut qui habet
unam virtutem, habeat omnes.
Utrum autem omnia peccata sint paria, quære in II lib.
d. 42 (q. 1, a. 5).
ARTICULUS VI
I-II, q. 100, a. 10 ; Ver., q. 23, a. 7, ad 8 ; q. 24, a. 12, ad 16 ; Mal. q. 2, a. 5, ad 7.

75. — AD SEXTUM SIC PROCEDITUR. Videtur

QUOD

MODUS CARITATIS SIT IN PRÆCEPT0.

1. Sicut enim virtutes connectuntur sibi invicem in caritate,
ita et omnia mandata ad caritatem reducuntur. Sed virtutes
ideo connectuntur sibi in caritate, quia per caritatem formantur.
Ergo et præcepta ad caritatem reducuntur, quia modus caritatis
sub praecepto cadit.
2. Præterea. Deui., vi, 5, dicitur : « Diliges Dominum Deum
tuum etc5. » Constat quod ibi praecipitur actus caritatis. Sed ex
actu caritatis modificantur opera quæ sunt in praecepto. Ergo
praedictus modus est in praecepto.
3. Præterea. Mat., xix6, 17, dicitur : « Si vis ad vitam
ingredi, serva mandata ». Sed nullus potest ad vitam ingredi
sine caritate. Ergo modus caritatis est in praecepto.
4. Præterea. Sicut deformationi opponitur formatio, ita
prohibitioni opponitur præceptum. Sed deformatio operum
cadit sub prohibitione. Ergo formatio quæ fit per modum cari­
tatis, cadit sub praecepto.
5. Præterea. Per caritatem actus praeceptorum ordinantur
in finem debitum. Sed hoc cadit sub praecepto, ut patet per
1. αδ « generatur. » — 2. RA. « conveniens. » — 3. α ad. « aliquem. » — 4. VF.
om. « sed. » — 5. F. « prosequitur textum. » — 6. αβ « xvin. »

Apostolum, I Cor., x1, 31 : « Omnia in gloriam Dei facile ».
Ergo et modus caritatis.

76. ■— SED CONTRA. Nihil cadit sub præcepto nisi quod est
in potestate nostra ; unde Hieronymus2 (in Exposit. fidei
cathol.) anathematizat eos qui dicunt Deum aliquid impossibile
homini praecepisse. Sed habere caritatem non est in potestate
nostra. Ergo modus caritatis non cadit sub præcepto.
77. — Præterea. Quicumque omittit hoc quod est de substantia
præcepti, peccat. Sed aliquis diligens Deum dilectione naturali
vel opera pietatis faciens caritate carens, hoc ipso non peccat.
Ergo modus non cadit sub præcepto.
78. — Præterea. Homo in statu innocentiæ, etiamsi
gratiam non habuit, habebat3 unde poterat stare : quod non
esset, si modus esset sub præcepto, quia caderet, si sine modo
præcepta servaret. Ergo modus non est in præcepto.
79. ■— RESPONSIO. Dicendum quod circa hoc sunt quatuor
opiniones.
Prima opinio est quod modus cadil sub præcepto. Quia tamen
illud præceptum est affirmativum, non obligat ad semper,
quamvis obliget semper ; et sic homo non tenetur ex caritate
implere mandata, nisi pro tempore illo quando4 caritatem habet
et sic non obligatur ad impossibile.
Sed hoc dictum non videtur sufficiens ; quia si modus est de
substantia præcepti, simul curret obligatio ad actum et ad
modum. Continget5 autem quod erit tempus honorandi parentes
quando etiam caritatem non habet ; unde videtur quod tunc
teneatur ex caritate implere.
80. — Et ideo Alii dicunt quod æqualiler currit obligatio
præcepti et modi, ut scilicet quandocumque homo tenetur im­
plere præceptum, tenetur implere illud ex caritate. Nec prop­
ter hoc Deus aliquod impossibile præcipit ; quia quamvis homo
per se caritatem habere non possit, tamen potest facere aliquid
unde ipsam a Deo accipiat6 ; quia, secundum Philosophum in
III Eth. (y 5. 1112b, 27 ; 1. 8, d.), « quæ per amicos facimus, aliquo
modo possibilia sunl ».
Sed hoc non potest stare ; quia aliquis7 in peccato mortali
existens, in quolibet actu de genere bonorum quo præceptum
impleret quoad substantiam operis, peccaret peccato omissionis,
inquantum omitteret modum : quod falsum est.
81. — Et ideo Alii dicunt quod modus nullo modo cadit
1. αβ « xiT ». — 2. Pelagius. — 3. α ad. « tamen ». — 4. Ed. « quo ».
« contingit ». — 6. αδ « accipiet ». ■— 7. F. « aliquid ».

5. Ed.

sub præcepto et quod homo sine caritate præceptum legis implet.
Sed hoc videtur vicinum Pelagianæ hæresi quæ ponebat
omnia præcepta sine gratia posse impleri.
82. — Ideo Alii mediam viam tenent et dicunt quod modus
quodammodo in præcepto cadit et quodammodo non.
Dicimur1 enim ad mandata teneri dupliciter. Uno modo ita
quod nisi impleamus hoc ad quod tenemur, sumus omissionis vel
transgressionis rei ; et secundum hoc tenemur solum ad substan­
tiam mandati non ad modum.
Alio modo ita quod si non impleamus id ad quod tenemur,
non percipimus mandati fructum ; et sic tenemur ad substan­
tiam operis et ad modum, sine quo, quantumcumque home
substantiam operis exequatur, ad vitam non perveniet.
83. — Et hæc opinio videtur rationabilior. Constat enim
quod præceptum potest dupliciter considerari.
Uno modo inquantum imponitur secundum necessitatem quam­
dam implendi. Et sic nihil debet imponi alicui nisi quod statim
est in ipso ut impleat ; quod si non implet, punitur, quia sic lex
habet vim coactivam, secundum Philosophum in X Eth. ( K 10.
1180*, 21 ; 1. 10, i.).
Alio modo quantum ad intentionem legislatoris qui per legis
præcepta intendit ad virtutem perducere, ut dicitur in II Eth.
(β 1. 1103b, 3 ; 1. 2, d.). Et sic quantum ad intentionem legis­
latoris modus virtutis cadit sub præcepto, non quantum ad
obligationem legis.

84. — AD PRIMUM ergo dicendum quod præcepta quodam­
modo connectuntur in caritate sicut in fine ; quia per ipsam
fructum mandati observati quis percipit.
85. ■— Ad secundum dicendum quod illo præcepto præcipitur
actus caritatis, non qui sit a caritate, sed qui est2 similis actui
caritatis, sicut est actus naturalis dilectionis.
Vel si præcipiatur actus caritatis, præceptum illud magis est ad
ostendendum quo tendere debeamus, quam ad obligandum,
sicut supra d. 273 (7 et 225), dictum est.
86. — Ad tertium dicendum quod ratio illa procedit quantum
ad intentionem legislatoris, magis quam quantum ad obliga­
tionem legis.
87. — Ad quartum dicendum quod facere actum deformem
et abstinere ab ipso, est in potestate nostra, non autem facere
actum formatum ; et ideo non est similis ratio.
88. ■— Ad quintum dicendum quod modus caritatis plus impor1. αβγ « dicuntur », contra S « dicunt »,
« d. 26. »

θίκ et ed. —

2. Ed. « sed actu. » — 3. α

tat quam relationem operis in finem debitum ; importat enim
quod actus ex habitu caritatis procedat, qua multi carentes,
actus suos in Deum referunt.

1

EXPOSITIO TEXTUS

■
•

89. — « Ubi caritas est, quid est quod1 possit deesse ? » (1)
Ergo omnes aliæ virtutes superfluunt.
Et dicendum quod hoc dicitur propter necessariam connexio­
nem aliarum virtutum, quarum ipsa quodammodo est causa.

f
’

90.·— « Sequitur ut ejus fortitudo minus sit prudens. » (4)
Hoc dicitur secundum quod ab una virtute aliquid in aliam redun­
dat, ut dictum est.

i

i
'

91. — « Quia2 non justificationis gratia etc. » (7) De hoc
dicendum in i dist. IV libri.

t

92. - « Sicut in sermone Domini octo virtutes etc. » Loquitur
de beatitudinibus quæ virtutes dicuntur, inquantum sunt
ctus virtutum.

i

ir

:
;
‘

,

i
I

93. — « Quia per caritatem implentur etc. » (7)
Videtur quod dicat duo contraria, scilicet quod caritas sit
principium et finis mandatorum.
Et dicendum quod hoc non est inconveniens; quia sicul
in naturalibus forma et finis incidunt in unum et3 idem, ita et
in moralibus. Habitus enim, qui est principium actus, ut impe­
rans actum, est etiam quodammodo finis, inquantum ad finem
proprium utitur actu imperato.

94. — « Totam magnitudinem et amplitudinem4 etc. » (7)
Secundum hoc videtur quod prolixitas sacræ Scripturæ sit
superflua.
Et dicendum quod continuentur omnia divina eloquia in
præcepto caritatis sicut in radice, sed oportuit per ramos distingui.

1. a om. « est quod. » — 2. Ed. ad. « vero. » — 3. yS et ed. om. « unum et.
4. F. om. « et amplitudinem »

De

decem præceptis, quomodo contineantur in duobus
MANDATIS

1..— Sed jam distributio Decalogi qui1 in duobus mandatis continetur
consideranda est.
Habet enim Decalogus decem præcepta, quæ sunt decachordum Psalte­
rium, quæ sic sunt distributa, ut tria quæ sunt in prima tabula, pertineant
ad Deum, scilicet ad cognitionem et dilectionem Trinitatis ; septem quæ sunt
in secunda tabula, ad dilectionem proximi. (August., serm. 9, c. 5, n. 6 ;
L. 38, 79.)

De

PRIMO PRÆCEPTO

2. — Primum in prima tabula est, (Exod., xx, 3) Non habebis deos alie­
nos, non facies tibi sculptile, neque omnem similitudinem, etc.
Hæc Obigenes (In Exod., horn. 8, n. 2 ; G. 12, 351) dicit duo esse
mandata, sed Augustinus (In Exod., q. 71 L. 34, 621) unum. Hoc
ipsum enim quod dixerat : Non habebis deos alienos, perfectius explicat,
cum prohibet coli figmenta, scilicet idolum, vel similitudinem alicujus
rei : quæ duo Origenes (loc. cit., n. 3 ; coi. 353) ita dicit distare, ut
idolum sit quod nihil habet simile sui; similitudo vero quæ2 habet speciem
alicujus rei3. Verbi gratia, si quis in auro vel ligno vel alia re faciat
serpentis speciem vel avis vel alius* rei, et statuat ad adorandum, non
idolum, sed similitudinem facit. Qui vero facit speciem quam non videt
oculus, sed animus sibi fingit3, ut si quis humanis membris caput canis vel
arietis formet, vel in uno habitu hominis duas facies ; non similitudinem
sed idolum facit, quia facit quod non habet aliquid simile sui.
Ideo dicit Apostolus (I Cor., vm, 4) quia « idolum nihil est in mundo. »
Non enim aliqua ex rebus constantibus assumitur species, sed quod mens
otiosa et curiosa reperit. Similitudo vero est dum6 aliquid ex his quæ sunt in
cælo vel in terra vel in aquis formatur.
Augustinus vero (In Joan., tract. 1, η. 13 ; L. 35, 1386) ita exponit
illud « Idolum nihil est in mundo » : Idest inter creaturas mundi non est forma
idoli. Materiam enim formavit Deus sed stultitia hominum formam dedit.
Quæcumque facta sunt naturaliter, facta sunt per Verbum ; sed forma homi­
nis in idolo non est facta per Verbum, sicut peccatum non est factum per Ver­
bum, sed7 est nihil, et nihil fiunt homines cum peccant.
3. — Sed quæritur quomodo hic dicatur forma idoli non esse facta per
Verbum, cum alibi legatur : Omnis forma, omnis compago, omnis concordia
partium facta est per Verbum. Hoc autem a diversis varie solvitur.
Quidam enim dicunt omnem formam et quidquid est, a Deo esse, inquan­
tum est, et formam idoli inquantum est vel inquantum est forma, a Deo
esse, sed non inquantum est idoli, id est posita ad adorandum : in hoc

1. F. « quæ. » — 2. Quar. « quod. » — 3. Quar. ad. « ut. » — 4. Ed. « alicujus ».
— 5. Quar. « vidit », « finxit. » — 6. Quar. » cum. » — 7. Ed. « scu ».

enim non est creatura, sed perversio creaturæ1 ; sicut illud quod peccatum
est, inquantum peccatum est, nihil est ; et homines cum peccant, nihil
fiunt quia ab illo qui vere est, separantur.
Unde Hieronymus [Super Ezech., c. 26, 19 ; L. 25, 245 et Ep. 15, n. 4 ;
L. 22, 357) : Quod ex Deo non est, qui solus vere est, non esse dicitur. Ideoque
peccatum quod nos a vero abducit, nil esse vel non esse dicitur.
Alii vero dicunt omnem formam scilicet quæ naturaliter est, et omne
quod naturaliter est, esse a Deo. Sed forma idoli non est naturaliter, quia
naturæ justitiæ non servit. Id enim naturaliter esse dicitur quod simplici
naturæ justitiæ quæ Deus est, militat, non resultat2 et naturam crea­
tam non vitiat.
De SECUNDO PRÆCEPTO
4. — Secundum præceptum est : Non assumes nomen Dei tui in vanum,
quod est dicere secundum litteram : Non jurabis pro nihilo nomen Dei ;
allegorice vero præcipitur, ut non putes creaturam esse Christum Dei Filium,
quia « omnis creatura vanitati subjecta est », [Rom., vm, 20), sed æqualem
Patri. (Isinon., in Exod., c. 29, n. 3 ; L. 83, 301),

De TERTIO PRÆCEPTO
5. —Tertium vero est : Memento ut diem Sabbati sanctifices ; ubi secun­
dum litteram præcipitur sabbati observantia ; allegorice vei o ut requiem
hic a vitiis et in futuro in Dei contemplatione expectes ex Spiritu sancto,
idest ex caritate et dono Dei, non quod Spiritus sanctus sine Patre et
Filio hoc operetur3.
Accepit utique Ecclesia donum hoc, ut in Spiritu sancto fiat remissio pec­
catorum : quam remissionem cum Trinitas faciat, proprie tamen ad Spiri­
tum sanctum dicitur pertinere : quia ipse est « spiritus adoptionis filiorum »,
(Rom., vm, 15) ipse est Patris et Filii amor et connexio vel communitas.
(August., serm. 71, c. 17, n. 28 et 29 ; L. 38, 460 sq.) Ideoque justificatio
nostra et requies ei attribuitur sæpius.
Hæc sunt tria mandata primæ tabulæ ad Deum pertinentia ; et pri­
mum quidem, quod est de uno Deo colendo, pertinet ad Patrem, in quo est
unitas vel auctoritas ; secundum ad Filium, in quo est æqualitas ; tertium
ad Spiritum sanctum, in quo est utriusque communitas.

De mandatis

secundæ tabulæ

6. — In secunda vero tabula erant mandata ad dilectionem proximi per­
tinentia.
Quorum primum ad patrem carnalem refertur, sicut primum primæ tabulée
ad Patrem caelestem, quod est : « Honora patrem tuum et matrem tuam, ut
sis longævus super terram », scilicet viventium. Parentes vero sic sunt
honorandi, ut eis debita reverentia exhibeatur et necessaria ministrentur.
7. — Secundum est : Non occides, ubi secundum litteram, actus homi­
cidii prohibetur, secundum spiritum vero etiam voluntas occidendi.
Unde huic mandato secundum litteram fit superadditio in Evangelio
(Mat., v, 21), quia littera Evangelii exprimitur, quod legis littera non
exprimebatur.
Evangelii littera exprimit intelligentiam spiritualem, id est quam

1. F. « naturæ. » — 2. N. « vel non resistit. » — 3. F. « operatur. »

spirituales habent et secundum quam spiritualiter vivitur. Littera legis
sensum carnalem, id est quem carnales habent et secundum quem carnaliter vivitur, cui facta est superadditio.
8. — Tertium est : « Non mæchaberis », id est, ne cuilibet miscearis, excepto
jœdere matrimonii. A parte enim totum intelligitur. Nomine igitur rnœchiæ
omnis concubitus illicitus, iliorumque membrorum non legitimus usus
prohibitus debet intelligi. (August., in Exod., q. 71, n. 4 ; L. 34, 622.)
9. — Quartum est : Non furtum jacies ; ubi sacrilegium et rapina omnis
prohibetur. Non enim rapinam permisit qui furtum prohibuit, sed furti
nomine bene intelligi voluit omnem illicitam usurpationem rei alienæ.
(Glossa in hunc loc.)
Sacrilegium tribus modis committitur, quando scilicet vel sacrum de
sacro, vel non sacrum de sacro, vel sacrum de non sacro aufertur. (Ivo,
Decret, p. 8, c. 279 ; L. 161, 645). Sacrum vero dicitur quidquid mancipa­
tum est cultui divino, ut ecclesia vel res ecclesiæ.
Hic etiam usura prohibetur, quæ sub rapina continetur.
Unde Hieronymus (lib. VI in Ezech., xvm, 8 ; L. 25, 171) : Usuras
quserere vel fraudare vel rapere nihil interest. Commoda fratri tuo, et accipe
quod dedisti, et nil super,luum quæras, quia superabundantia in usura
computatur.
Est enim usura, ut ait Augustinus (Enarr. in ps. liv. n. 14 ; L. 36,
638), cum quis plus exigit in injuria vel qualibet re, quam acceperit.
Item Hieronymus (In Ezech., xviu, 6 ; L. 25, 176) : Putant aliqui usu­
ram tantum esse in pecunia; sed intelligant usuram vocari superabundantiam,
scilicet quidquid est, si ab eo quod dederit, plus est, ut si in hieme demus decem
modios, et in messe quindecim recipiamus.
Si

Israel,
Ægyptios

furtum fecerunt filii

quando spoliaverunt

10. —Si vero quæritur de filiis Israel, qui, Domino jubente, ab Ægyptiis mutuaverunt vasa argentea et aurea et vestes pretiosas, et asporta­
verunt, utrum furtum commiserint, dicimus, eos qui, ut parerent Deo
jubenti, illud fecerunt, non fecisse furtum nec omnino1 peccasse.
Unde Augustinus (In Exod., q. 39 ; L. 34, 608) : Israelites non fecerunt
furtum, sed Deo jubenti ministerium præbuerunt. Hoc enim Deus jussit,
qui Legem dedit ; sicut minister judicis sine peccato occidit quem lex præcipit, sed si id sponte faciat, homicida est, etiamsi eum occidat quem scit a
judice occidendum. ...Infirmi autem qui ex cupiditate Ægyptios deceperunt,
magis permissi sunt hoc facere illis qui talia jure passi sunt quam jussi.
11. — Hic opponitur (xxu Contra Faustum, c. 71 ; L. 42, 445) quod
etiam boni in illo opere peccaverunt, quia naturalem legem, cui concor­
dat Evangelium et lex moralis præceptionis, transgressi sunt, quæ est :
Quod tibi non vis fieri, alii ne feceris ; quam Veritas scripsit in corde
hominum ; et quia non legebatur2 in corde, iteravit in tabulis, ut voce
forinsecus admota, « redirent3 ad cor » (Is., xlvi, 8) et ibi invenirent
quod extra legerent4. Hanc igitur illi prævaricati videntur in illo facto,
aliis facientes quod nolebant sibi fieri.
Sed ibi subintelligendum est : injuste, ut non alii, scilicet injuste, facias
quod tibi non vis fieri. Alioquin hujus prævaricator est judex, dum punit
reum nolens aliquid tale sibi fieri. Ita etiam et illud Domini verbum
(Mat., vu, 12) : Omnia qusecumque vultis ut faciant vobis homines, de
bonis accipiendum est quæ nobis invicem exhibere debemus.

1. F. « omni modo ». — 2. Quar. « legebat ». — 3. Quar. « rediret ». — 4. Quar.
« inveniret quod extra legeret».

OUINTO PRÆCEPTO

12. — Quintum praeceptum est : Non loqueris contra proximum tuum
falsum testimonium : ubi crimen mendacii et perjurii prohibetur.
13. — Solet autem quæri utrum prohibitum sit omne mendacium.
Quidam dicunt illud tantum prohiberi quod obest et non prodest ei cui dici­
tur. Tale enim non est adversus proximum, ut ideo videatur hoc addidisse
Scriptura. (August., in Exod., q. 71 ; L. 34, 622).
Sed de mendacio magna quæstio est, nec cito explicari potest.

DTVISIO TEXTUS

14. — « Sed jam distributio decalogi etc. » (1)
Postquam determinaxdt Magister de virtutibus et donis
quæ nos ad bene operandum inclinant, in parte ista determinat
de praeceptis legis quibus ad opera virtutum et donorum diri­
gimur.
Dividitur autem in partes duas. In prima determinat de octo
primis mandatis quæ aliquo modo opus respiciunt. In secunda
determinat de duobus mandatis ultimis quæ respiciunt tantum
concupiscentiam cordis, 40 d., ibi : « Sextum præceptum etc. »
Prima in duas. In prima determinat de primis octo mandatis.
In secunda determinat de quibusdam quæ Uno illorum manda­
torum intelliguntur prohiberi : quæ specialem difficultatem
habent, 38 d., ibi : « Sciendum tamen, tria esse genera manda­
torum etc. »
Prima in duas. In prima determinat de præceptis primæ
tabulæ. In secunda de præceptis secundæ tabulæ, ibi : « In se­
cunda vero tabula... » (6)
Prima in très secundum tria mandata de quibus determinat.
Secunda1 incipit ibi : « Secundum præceptum est etc. » (4) Ter­
tia2, ibi : « Memento ut diem sabbati etc. » (5)
Circa primum tria facit. Primo distinguit præcepta. Secundo
exponit primum ipsorum, ibi : « Primum in prima tabula etc. » (2)
Tertio solvit quæstionem ex prædictis ortam, ibi : « Sed quæritur quomodo hic dicatur etc. » (3)
« In secunda vero tabula etc. » (6) Hic determinat de præceptis
secundæ tabulæ. Et dividitur in quinque partes secundum
quinque mandata, quæ satis patent in littera. Quarum quarta
pars dividitur in duas. In prima exponit quartum mandatum (9)
In secunda movet quæstionem ibi : « Si vero quæritur de filiis
Israel etc. » (10) Secunda incipit ibi : « Hic opponitur quod etiam
boni etc. » (11) Et2 similiter quinta pars dividitur in expositionem
præcepti, (12) et quæstionem quæ incipit ibi : « Solet autem
quæri etc. » (13)
1. yâ « Secundum ». — 2. βγδ « Tertium ». — 3. αδ om. « et ».

Hic quæruntur sex.
Primo, de necessitate legis scriptse.
Secundo, de distinctione, ordine et assignatione mandatorum.
Terlio, utrum omnia mandata legis ad hæc decem referantur.
Quarto, utrum dispensationem in aliquo casu recipiant.
Quinio, de observatione sabbati.
Sexto, de usura.

ARTICULUS I

15. —AD PRIMUM SIC PROCEDITUR. Videtur
FUIT NECESSARIUM
DECEM PRÆCEPTIS.

LEGEM SCRIPTAM TRADI,

quod non

MAXIME

DE HIS

1. Ea enim quæ sunt naturaliter scripta in intellectu specula­
tivo, nulla scientia in scripturam colligit, sed utitur eis quantum
indiget unaquæque. Sed hæc decem præcepta sunt naturaliter
scripta in intellectu practico uniuscujusque. Ergo non fuit
necesse ea in scripturam redigere.
2. Præterea. Scriptura videtur esse inventa ad succurrendum
labilitati memorise. Sed alia præcepta legis quæ non sunt ita
scripta in corde hominis, sicut judicialia et cæremonialia, facilius
poterant oblivioni tradi. Ergo ea magis debuerunt in tabulis
lapideis scribi.
3. Præterea. Ea quæ scripto traduntur, ad plebem per
sapientes perveniunt. Sed hæc decem mandata ipsa plebs
immediate audivit a Deo, ut patet Exod., xx. Ergo non debue­
runt in scripto1 redigi.
4. Præterea. Legislator qui intendit sibi subjectos bonos
facere, non debet aliquid pro lege ferre ex quo vitia augeantur,
eo prævidente. Sed ex hoc quod ista mandata obligatoria populo
sunt tradita, prævaricatio crevit. I Cor., xv, 56 : « Virtus peccati
lex ». Glossa2 : « Lex prohibendo auget peccati cupiditatem ».
Ergo non debuerunt hujusmodi præcepta legis a Deo dari,
qui omnia prævidet.
5. Præterea. Servitia coacta sunt minus Deo accepta. Sed
per legem fit coactio quædam, inquantum obligat. Ergo videtur
quod hujusmodi obligatoriam legem edere non debuit.

16. ·— SED CONTRA. Non minor cura est Deo de rebus
1. Ed. « scriptum ». —
44, 298.

2. Ex August.

De perfeci, justitiæ, c. 16, rat. 14 ; L.

humanis quam de rebus naturalibus, quas propter hominem
fecit1. Sed rebus naturalibus certas leges posuit. Ergo etiam rebus
humanis aliquas leges ponere debuit.
17. — Præterea. In quolibet regimine oportet quod voluntas
rectoris rectis2 innotescat. Sed Dei voluntas nobis per legis
præcepta innotescit, inquantum est signum divinæ voluntatis.
Ergo oportuit quod ab ipso qui orbem regit, præcepta mundo
ederentur.
18. — Præterea. In VIII Eth. (0 13. 1161% 11, sq. ; 1. 11, b.)
dicit Philosophus quod rex per imperium suum movet eos
qui in legno suo sunt. Sed Deus omnia movet. Ergo oportuit
quod ad homines ejus imperium deveniret, quo in Deum move­
rentur.

13. — RESPONSIO. Dicendum quod necessarium fuit ea
quæ naturalis ratio dictat, quæ dicuntur ad legem naturæ pertinere, populo in praeceptum dari et in scriptum redigi, propter
quatuor rationes.
20. — Primo, quia per contrariam consuetudinem, qua multi
in peccato præcipitabantur, jam apud multos ratio naturalis
in qua scripta erant, obtenebrata erat.
21. — Secundo, quia etsi in aliquibus vigebat ratio, tamen
amor boni in eis deficiebat ; unde per quamdam coactionem
legis obligatoriæ ad bonum inducendi erant.
22. — Tertio ut ad opera virtutis non solum natura inclinaret,
sed etiam reverentia divini imperii.
23. — Quarto ut magis memoria3 tenerentur, et frequentius
in cogitatione versarentur.
24. — AD PRIMUM ergo4 dicendum quod passiones animæ
non corrumpunt existimationem speculativam, sicut corrumpunt existimationem practicam ; et ideo magis oportuit præcepta
legis naturæ in scriptum5 redigi, quam principia speculativa.
25. — Ad secundum dicendum quod præcepta judicialia et
cæremonialia erant mutabilia secundum diversos status et
conditiones hominum6, sed præcepta ista legis naturæ immobiliter permansura erant, in cujus signum in tabulis lapideis
Deus ea scribi voluit.
26. — Ai tertium dicendum quod ista præcepta omnibus
indita erant in naturali cognitione ; et ideo in hujus signum
Deus toti populo per se ea edidit ; sed propter multos qui secun­
dum passiones vivunt, in quibus judicium rationis obtenebratur,
1. α « facit ».— 2. Ed. om. « rectis ». — 3. αβγδ « memorise ».— 4. Ed. «igitur».
— 5. δ et ed. « scriptis ». — 6. a om. « hominum ».

voluit ut per sapientiores, in quibus rationis judicium viget,
in aliis cognitio horum præceptorum conservaretur ; et ideo
ea scribi voluit.
27. —■ Ad quartum dicendum quod lex, quantum erat in se,
nullo modo nec occasio nec causa erat augendæ cupiditatis, sed
propter corruptionem fomitis hoc contingebat, occasione accepta
ex lege ab ipsis peccantibus, non data ipsis a lege.
28. — Ad quintum dicendum quod boni qui habent voluntatem
bene faciendi non operantur quasi coacti a lege, sed « ipsi sibi
sunt lex » ; unde non propter eos lex est posita, sed propter trans­
gressores, ut dicitur Gal., in, 19, in quibus melius est ut coacti
a malo desistant quam ut mala libere exsequantur.
ARTICULUS II

Quæstiuncula I
I-II, q. 100, a. 7 ; II-II, q. 122, a. 2 sq.

29. — AD SECUNDUM SIC PROCEDITUR. Videtur

quod

PRÆCEPTA DECALOGI INCONVENIENTER ASSIGNENTUR.

1. Præcepta enim legis ad merendum ordinantur. Sed meritum
in aliquo actu consistit. Cum ergo in præceptis negativis non
ponatur aliquis actus, sed solum negetur, videtur quod præcepta
decalogi non debuerunt per negationem assignari.
2. Præterea. Illud ex quo datur aliud intelligi, debet aliquo
modo continere illud. Sed prohibitio majoris mali non continet
prohibitionem minoris mali, nec præceptum magis debiti con­
tinet præceptum minus debiti.
Cum ergo per prohibitionem mœchiæ detur intelligi « omnis
illicitus usus membrorum », ut in Littera (8) dicitur, cum moechia
sit gravius quam simplex fornicatio, videtur quod non fuerit
rectus modus assignandi præceptum, per prohibitionem moechia:
alia minora prohibere.
Et similiter potest objici de honoratione parentum quod est
magis debitum quam beneficia quæ aliis hominibus sunt exhi­
benda, quæ ad hoc præceptum reducuntur.
3. Præterea. Omnia præcepta legis debent æqualiter in
memoria contineri. Ergo cum in tertio præcepto fiat mentio de
memoria, videtur quod eadem ratione debuerit in aliis præceptis
poni.
4. Præterea. Præcepta decalogi ad legem naturalem perti­
nent. Sed legis naturalis dictamen per rationem naturalem est.

Ergo non oportet in aliquo1 præcepto legis aliam rationem assi­
gnari, nisi quod naturalis ratio dictat.
5. Præterea. Omnibus præceptis observatis præmium debetur.
Sed in quarto præcepto præmium ponitur, ut scilicet sit2 longævus
super terram. Ergo eadem ratione in aliis præceptis poni deberet.
Quæstiuncula II
I-II, q. 100, a. 5 ; III Cg., c. 120, 128 ; Car., a. 7, ad 10 ; Rom., c. 13, 1. 2.

30. — ULTERIUS. Videtur

quod non debeant esse decem

LEGIS PRÆCEPTA.

1. Sicut enim dicitur in Glossa Mat., vi, in precibus est ut
impetrentur dona ; in donis ut impleantur mandata ; in mandatis
ut beatitudines consequamur. Sed preces et etiam dona, simi­
liter et beatitudines quodammodo sunt septem. Ergo et mandata
legis debebant esse tantum septem.
2. Præterea. Bom., vn, 8 : « Dilectio proximi legem implevit. »
Sed intentio legislatoris in omnibus præceptis est ut lex impleatur.
Ergo sufficiens fuit unum præceptum tantum, scilicet de dilec­
tione proximi, ponere.
3. Præterea. Bom., vu, 7, dicit Glossa (L. 114, 491) :
« Bona est lex, quæ dum concupiscentiam prohibet, malum prohi­
bet ». Sed præcepta ordinantur contra peccata, ut patet per
Augustinum in lib. De decem chor. (c. 3 ; L. 38, 76). Ergo suffe­
cisset unum præceptum ponere, in quo concupiscentia prohi­
beretur3.

31. ■— 4. SED CONTRA. Videtur quod debeant esse plus1
quam decem. Ubicumque enim contingit esse peccatum in opere,
contingit esse peccatum et in interiori concupiscentia ; quia
consensus in peccatum, peccatum est. Sed furtum et moechia
prohibentur diversis præceptis quantum ad actum et quantum
ad concupiscentiam. Ergo eadem ratione et alia peccata debue­
runt duplicibus præceptis prohiberi.
32. — 5. Præterea. Ut in II lib. d. 47, dicit Magister, Iribus
modis aliquis peccat : scilicet in Deum, in proximum, in seipsum.
Cum ergo quædam præcepta ordinentur contra peccatum in
Deum, quædam vero contra peccatum in proximum, videtur
quod etiam quædam debuerunt ordinari contra peccatum in
seipsum.
33. — 6. Præterea. Secundum Philosophum in II Elh. (β 1.
1103b, 3 ; 1. 2, d.), intentio legislatoris est ad virtutem cives
1. F. « alio. » — 2. αδ « sis ». — 3. αβ8 « prohibetur ». — 4. α « plura ».

inducere.. Unde et de singulis virtutibus aliquid lex præcipit,
sicut patet in V ejusdem1 (e 5. 1130b, 10; 1. 3, 1.). Sed multo
plures virtutes sunt quam decem. Ergo debent esse plura
præcepta.
Quæstiuncula III
I-II, q. 100, a. 6 ; ΙΙ-Π, q. 122, a. 2, sq.

34. — ULTERIUS. Videtur

QUOD

PRÆCEPTA MALE ORDI­

NENTUR.

1. Quia, sicut Gregorius dicit (in Præfat. Naiiv. ; L. 78, 31),
ex visibilibus in amorem invisibilium rapimur. Sed præcepta
secundæ tabulæ ordinant ad dilectionem proximi, quem videmus ;
præcepta vero primæ tabulæ ad dilectionem Dei, qui invisibilis
est. Ergo præcepta secundæ tabulæ prius poni debuerunt.
2. Præterea. Prius est aliquid in corde quam sit in executione
operis. Sed præceptum tertium primæ tabulæ videtur ad cor
pertinere, præceptum vero2 secundum3 ad opus [interius4]
primum autem ad opus exterius, quia ad actus latriæ pertinet.
Ergo inconvenienter ordinantur.
3. Præterea. Secundum Boetium (III lib. De consolai., metr. i;
L. 63, 722) prius extirpanda sunt vitia quam inserantur virtutes.
Sed præcepta negativa ordinantur ad extirpationem vitiorum,
affirmativa autem ad habendas virtutes. Ergo in secunda
tabula præceptum affirmativum non debuit esse primum, sed
ultimum.

Solutio I

35. — RESPONSIO. Dicendum AD PRIMAM QUÆSTIO­
NEM quod cum intentio legislatoris sit ad virtutes homines
inducere, quibus legem tradit, oportet quod illo modo in assi­
gnandis præceptis legis utatur, qui competat viæ ad virtutem ;
quæ quidem est ut ex his quæ magis in promptu sunt, ad5 diffi­
ciliora tendatur ; sicut etiam in disciplinis ex magis notis in
minus nota proceditur.
Et ideo legislator in istis decem præceptis quæ sunt quasi
prima legis initia, illa prohibuit vel praecepit quæ primo occurrunt
facienda vel dimittenda eunti ad virtutem ; et ex his alia intelligi
voluit quæ in eis quasi in suis principiis includuntur ; et propter
hoc plura negativa posuit quam affirmativa, quia magis in
promptu est et facile ut mala dimittantur, quam ut bona perfi1. F. « Ethic. » — 2. αγδ « autem. » — 3. β « secundæ tabulæ. » — 4. αβγ& om.
« interius. » — 5. Ed. « in ».

lis etiam illa prohibuit quæ statim in primo aspectu
dentur, et similiter in bonis illa præcepit quæ
ebita manifestum est.

I

1. Ed. om. « scilicet ».

quæ sunt ad alterum secundum vitam politicam ; quæ quidem
non potest esse nisi hominis ad hominem. Derisibiles enim viden­
tur laudes polilicæ vitæ in deos1 trans/erentes, ut dicitur in X Elh.,
[k 8. 1178», 10 sq. ; 1. 12, d.). Sed lex divina dirigit nos suis
praeceptis in spirituali vita, secundum quam societatem habemus
non solum ad hominem, sed ad Deum, I Joan., i2, 3. Ideo
oportuit praecepta legis divinæ hoc modo distingui quod quædam
dirigerent hominem in his quæ ad Deum spectant, quæ dicuntur
præcepta primas tabulæ ; quædam vero in his quæ spectant ad
proximum, quae dicuntur præcepta secundæ tabulæ.
42. — Ordinatur autem homo ad Deum tripliciter.
Uno modo per meditationem cordis, ut dicitur in ps. xlv, 11 :
« Vacale, et videte quia ego sum Deus », et ad hoc dirigit tertium
præceptum, scilicet sanctificatio sabbati, quo aliquod tempus
deputatur ad vacandum divinis, cessando ab omnibus qua'
hoc otium perturbare possent.
Alio modo per reverentiam oris, quod fit dum laudatur, et
nomen ejus cum reverentia enuntiatur.
Et quia primo occurrit in reverentiam3 divini nominis jurare
quam laudes debitas Deo4 reddere, ideo in secundo praecepto
ponitur : « Non assumes nomen Dei tui in vanum ».
Tertio, ut in opere servilium debitum exhibeatur, quod latria
dicitur, ad cujus actum primum præceptum ordinatur5 similiter
per prohibitionem contrarii6 :[« Non habebis deos alienos7. »]
43. — Ad proximum autem homo dupliciter ordinatur.
Uno modo ut ei beneficium impendatur, quod maxime parentibus
faciendum est. Unde in primo praecepto secundæ tabulæ honoratio parentum praecipitur, in quo intelligitur esse beneficium
proximo exhibendum.
Alio modo ut proximo nocumentum non inferatur : quod quidem
contingit tripliciter.
Primo quantum ad cor ; et sic sunt duo præcepta ultima :
« Non desiderabis uxorem proximi tui » ; et « non concupisces
domum proximi tui ».
Secundo potest inferri nocumentum proximo ore ; et hoc prohi­
betur quinto præcepto : « Non loqueris contra proximum tuum
falsum testimonium », in quo secundum regulam prius datam
detractio et objurgatio et omnia hujusmodi prohibentur.
Tertio infertur proximo nocumentum opere : quod quidem
contingit dupliciter :
Uno modo inquantum subtrahuntur ea quæ sunt necessaria
1. αβγό RA. « Deo ». — 2. αβγό « 3° ; » ed. ad. « et ». — 3. γ RA. « reverentia »,
contra αβδθικ. — 4. a om. « Deo ». — 5. N. ad. « Et ». — 6. N. ad. « puta ».
— 7. αβγό RA. om. « Non habebis deos alienos ».

vitæ; et sic est quartum præceptum : « Non furtum facies. »
Alio modo inquantum ipsi vitæ impedimentum paratur :
quod dupliciter contingit.
Uno modo contra1 vitam qua ipse in seipso [idem2] numero
vivit ; et contra hoc est secundum præceptum : « Non occides » ;
in quo etiam omne nocumentum in personam prohibetur.
Alio modo contra3 vitam qua aliquis vivit in prole idem specie ;
et contra hoc nocumentum est tertium præceptum : « Non mœchaberis », quia adulterium contra certitudinem prolis est.

44. — AD PRIMUM ergo dicendum quod virtutes, dona,
beatitudines, petitiones et præcepta legis, sicut dictum est supra,
correspondent sibi in generali ; quia quælibet istorum se exten­
dunt ad totam humanam vitam. Non tamen oportet quod parti­
culariter singula singulis respondeant, nisi per adaptationem
aliquam, eo quod non est eadem ratio distinguendi in omnibus
prædictis.
45. — Ad secundum dicendum quod dilectio proximi est sicut
prima radix observandi præcepta, prout in dilectione proximi
etiam « dilectio Dei includitur : est enim finis praecepti », ut
dicitur I Tim., i, 5 ; unde tenet locum primi principii in disci­
plinis. Unde sicut ibi post primum principium ad quod omnia
reducuntur, ut dicitur in IV Mela., (γ 3. 1005», 19 sq. ; 1. 6,
n. 600-606) scilicet quod affirmatio et negatio non verificantur4
de eodem, ponuntur alia principia magis propinqua particula­
ribus conditionibus ; ita etiam in lege præter dilectionem proximi
oportuit poni aliqua specialia præcepta quæ dirigerent in parti­
cularibus actibus.
46. —■ Et similiter dicendum ad tertium de concupiscentia
quæ est sicut « radix omnium malorum ».
47. ■— Ad quartum dicendum quod nocumentum quod alicui
in persona infertur, naturalem horrorem habet, nec terminatur
ad aliquod5 reale bonum facientis, sed solum ad bonum æstimatum, quod est vindicta.
Sed nocumentum quod infertur in subtractione rerum, vel in
abusu uxoris, natum est habere quamdam delectationem,
inquantum terminatur ad aliquod bonum reale, ad minus sensi­
bile, ipsius operantis.
Et ideo ista duo nocumenta distinguuntur praeceptis perti­
nentibus ad cor et ad6 actum ; non autem præceptum quod est
de nocumento personæ proximi, talem distinctionem respicit7.
48. —· Ad quintum dicendum quod secundum Philosophum

I
ί

1. Ed. « circa ». — 2. αβγδ om. « idem ». — 3. Ed. « circa ». — 4. Ed. « vcrificatur ». — 5. a « aliquid ». — 6. a om. « ad ». — 7. NVP. ' recipit ».

in V Eth. (e 5. 1130b, 25 ; 1. 3, m.), legislator intendit commune
bonum per lationem legis ; et ideo actus particulares unius
hominis non præcipit nisi secundum quod ad alium ordinantur1.
Et propter hoc etiam quantum ad modum tradendi ista prae­
cepta, hoc medo fuerunt assignanda, ut per ea ordinaretur homo
tantum ad alterum, quamvis in ordinatione ad alterum inclu­
datur etiam ordinatio ad seipsum, sicut in dilectione proximi
includitur dilectio sui.
49. ■— Ad sextum dicendum quod non oportuit in præceptis
decalogi omnium virtutum actus præcipi, quia hoc ad perfec­
tionem virtuosæ vitæ pertinet ; sed oportuit tantum in illis
hominem dirigi per præcepta decalogi quæ primo facienda
occurrunt tendentibus in virtutem, ut dictum est.

Solutio III
50. — AD TERTIAM QUÆSTIONEM dicendum quod prae­
cepta decalogi ordinantur secundum quod primo et principa­
liter facienda vel vitanda occurrunt. Et quia in spirituali vita,
ad cujus directionem decalogus datur, ratio agendi Deus est
quasi finis; ideo præcepta quæ ad Deum ordinant primo ponun­
tur, inter quæ talis ordo consideratur ut prius illud præceptum
ponatur cujus contrarium magis a Deo elongat ; quia gradatim
Deo approximamus a remotioribus discedentes2. Ideo præceptum
quo prohibetur contrarius cultus, per quem homo quasi totaliter
a Deo recedit, prius ponitur quam præceptum quo prohibetur
irreverentia in vane assumendo divinum nomen ; et ultimo
ponitur præceptum de quiete cordis in Deum, in quo homo Deo
maxime appropinquat.
51. — In præceptis autem secundæ iabulæ etiam similis ordo
observatur, ut scilicet prius ponatur illud præceptum quod primo
in bona conservatione occurrit. Et quia prius est ordinatio
hominis ad domesticos quam ad extraneos, ideo præceptum
de honoratione parentum præmittitur aliis quæ ad omnes
communiter pertinent, in quibus etiam præmittuntur prohibi­
tiones illorum quæ principaliter occurrunt cavenda. Tendentibus
autem ad virtutem prius occurrit vitandum nocumentum operis
quam oris, et oris quam cordis. Et inter nocumenta operis
gravius nocumentum prius vitandum occurrit ; et ideo prohi­
bitio homicidii præcedit prohibitionem mœchiæ, quæ præcedit
prohibitionem furti ; et hæ tres prohibitiones præcedunt prohi­
bitionem falsi testimonii. Et ultimo ponitur prohibitio concu­
piscentis, in quo jam perfectio virtutis consistit.
Et per hoc patet solutio ad objecta.
I F. « ordinatur. » — 2. Ed. ad. « et. »

K
gf

I
È

Mal, q. 14, a. 2, ad 14 ; Quodl. vu, q. 7, a. 1, ad 8.

52.— AD TERTIUM SIC PROCEDITUR. Videtur
NON

OMNIA

LEGIS

PRÆCEPTA

AD

HÆC

DECEM

quod

REDUCANTUR.

'
1. Cum enim hæc præcepta jus naturale contineant, non pote' runt ad ea reduci nisi quæ ex jure naturali proficiscuntur. Sed
quædam prohibentur in lege quæ non videntur modo aliquo ex
lege naturali proficisci, quæ nihil differunt utrum sic vel sic fiant,
: antequam lege posita sint, ut quod sacrificetur hircus vel tan­
tus, sicut etiam Philosophus in V Eih. (e 10. 1134», 20 ; 1. 12, c.)
dicit. Ergo non omnia præcepta legis ad hæc decem reducuntur.
f
2. Præterea. Ea quæ sunt diversorum generum, invicem
non reducuntur1 sicut artificialia non reducuntur in principia
naturalia, sed in principium quod est voluntas, ut in VII Meta.,
s (ζ 7. 1032a, 32 sq. ; 1. 6, n. 1044-1045) dicitur. Sed hæc præcepta
naturalia sunt, cum sint de lege naturali. Ergo præcepta cæremonialia quæ sunt alterius generis, ad ipsa non reducuntur.
i
3. Præterea. Manente causa, manent effectus. Sed quædam
præcepta legis mutata sunt illis præceptis manentibus. Ergo
, non reducuntur ad ista sicut ad causam.
i
4. Præterea. Omnia ista præcepta naturalis ratio dictat.
Sed non omnium quæ in lege posita sunt, quærenda est ratio,
ut fl. de leg. et senatus cons. (Pandectarum, lib. I, tit. 3,
leg. 20-21). Ergo non omnia præcepta legis ad hæc reducuntur.
;
5. Præterea. Ubi est eadem causa, et idem effectus. Hæc
'f autem præcepta eadem sunt apud omnes. Cum ergo2 multa
j præcepta legis divinæ et legis civilis apud diversos diversa sunt3,
videtur quod non omnia præcepta legalia ad hæc reducantur.

;>

i)
)
'■

53. — SED CONTRA. Omnia præcepta legis ad dilectionem
Dei et proximi aliqualiter reducuntur ut in præced. dist. dixit
Magister. Sed dilectio Dei et proximi sufficienter continetur in
istio præceptis. Ergo omnia alia præcepta legis ad hæc reducuntur.
54. — Præterea. Sicut Celsus4 dixit, jus est ars æqui et
boni. Sed quidquid continetur in aliqua arte, reducitur ad prima
principia5 illius artis, sicut in scientiis demonstrativis ad digni1. F. homot. « reducuntur... in principia naturalia». —2. a ad.» etiam ». —
3. Ed. « sint ». — 4. Quod hic Celsi nomine prænotatur, esi Juventii Celsi cujus
mentio inter civilis juris interpretes ht, et in Digestis lib. I, tit. 1 de justitia et
jure, leg. 1, refertur ex professo, ubi dicitur « elegantor a Celso definitum ». Nicolai.
■— 5. αβδ « principalia contra γθικ et ed. »

tales. Cum ergo praecepta legis naturalis sint in agibilibus,
sicut principia naturaliter cognita in demonstrativis, videtur
quod omnia praecepta legalia ad hæc praecepta legis naturaliter
reducantur.
55. —· Præterea. Nullum præceptum legis justum est, nisi
rationabiliter positum sit. Sed omnis recta ratiocinatio oportet
quod a naturali cognitione deducatur, quia principium rationis
intellectus principiorum est. Ergo oportet quod omnia legis
praecepta, si justa sunt, a praeceptis legis naturæ deducantur ;
ct sic omnia alia in hæc praecepta reducuntur.

56. ■— RESPONSIO. Dicendum quod in rebus naturalibus
invenitur triplex cursus rerum.
Quædam enim sunt semper, quæ nunquam deficiunt, ex natura
sua1 hoc habentia ut sint, et impediri non possint ; quædam vero
sunt frequenter, quæ in paucioribus impediuntur ; quædam
veio sunt raro, sive2 in minori parte.
Ea autem quæ sunt semper, sunt causa et origo eorum quasunt frequenter et raro ; unde etiam in ea quæ sunt semper3
reducuntur, ut in VI Mela. (e. 2. 1026b, 27 sq ; 1. 2, n. 1182),
probatur ; sicut motus cælestes, qui semper sunt, sunt causa et
regula motus pluviarum et imbrium, qui ut frequenter cur­
runt eodem modo ; et utrique sunt regula et causa casualium
motuum, ut inventionis thesauri vel alicujus hujusmodi, secun­
dum quod homo vel ex pluvia vel ex aliquo hujusmodi, quod ad
motum cæli reducitur, habet occasionem fodiendi in agro4,
ubi thesaurum invenit.
57. — Ita etiam est de legibus, quibus humani5 motus diri­
guntur.
Quædam enim sunt leges quæ ipsi rationi sunt inditæ, quæ
sunt prima mensura et regula omnium humanorum actuum ;
et hæc nullo modo deficiunt, sicut nec regimen rationis deficere
potest, ut aliquando esse non debeat ; et hæ leges jus naturale
dicuntur.
58. ■— Quædam vero leges sunt quæ secundum id quod sunt,
habent rationem ut observari debeant, quamvis aliquibus con­
currentibus earum observatio impediatur ; sicut quod depositum
reddatur deponenti. Impeditur quando gladius furioso depo­
nenti reddendus esset ; et hæ leges similantur his quæ frequenter
in natura accidunt ; et ideo directe et immediate ad jus naturale
reducuntur. Et ideo Tullius, in I Rhetor. {II Inveni., c. 36),
nominat hujusmodi jus a naturali jure profectum.
59. ·— Quædam vero leges sunt quæ secundum se considerata'
I. Ed. om. '<· sua. » — 2. Ed. « vel. » — 3. a ad. « sunt causa et origo et. » —
4. Rd. « agrum. » — 5. α « humana vi.

nullam rationem habere videntur suæ observationis ; sed ratio­
nem hujusmodi nanciscuntur ex aliquibus concurrentibus quar
faciunt decentiam observandi ; et hujusmodi similantur his
quæ raro accidunt in natura. Unde sicut illa non reducuntur
in causas naturales nisi observato concursu omnium, quibus
aliquis rarus eventus accidebat ; ita etiam hujusmodi legalia
quæ dicuntur positiva jura, reducuntur ad legem naturæ non
secundum se absolute, sed consideratis omnibus circumstantiis
particularibus, quæ faciebant decentiam suæ observationis.
Unde patet quod omnia præcepta legis divinæ vel civilis ad
hæc præcepta reducuntur aliquo modo.

60. —AD PRIMUM ergo dicendum quod illa [a lege posita1],
de quibus Philosophus loquitur, secundum se considerata diffe­
rentiam non habent utrum sic vel sic fieri debeant, sed hujus­
modi differentiam sortiuntur ex diversis concurrentibus, ut
dictum est.
61. — Ad secundum dicendum quod artificialia non redu­
cuntur in naturalia ita quod natura sit eorum primum et prin­
cipale principium, sed inquantum ars utitur naturalibus orga­
nis ad complementum artificii.
Similiter etiam præcepta cæremonialia vel juris positivi non
reducuntur ad naturalia quasi ex ipsa natura vim obligandi
habeant ; sed hoc habent ex voluntate instituentis, quæ in ins­
titutione naturali ratione utitur, si recte instituit.
62. — Ad tertium dicendum quod illa præcepta legis quæ
mutata sunt, observantiæ suæ rationem habebant non ex ipsa
substantia facti, sed ex aliquibus circumstantibus causis, sicut
quod oportebat nostræ redemptionis mysterium aliquibus
signis praefigurari2 vel aliquid hujusmodi ; unde cessantibus
his causis, non manet reductio istorum præceptorum ad præ­
cepta naturalia.
63. ■—■ Ad quartum dicendum quod hoc intelligendum est
quantum ad substantiam facti quod lege praecipitur, quod ali­
quando non habet rationem quare sic vel aliter fiat, ut dictum
est.
64. —■ Ad quintum dicendum quod præcepta legis quæ apud
diversos diversa sunt, dependent a præceptis naturalibus quæ
sunt eadem' apud omnes, mediantibus aliquibus circumstantiis,
ut dictum est ; et horum varietas varietatem in jure positivo
causât.
1. αβγθιβ RAF. « illa lege politica ; » N. ad. in nota : « Id est per legem instituta seu
legitima, ut ex græco νομικά dici possunt : Non sicut prius confuso sensu illa lege
politica : In Manuscripto autem tantum illa politica. » — Cf. etiam n. 52. — 2. F.

« præfigurare. »

ARTICULUS IV
I S. d. 47, a. 4 ; I-II, q. 94, a.5, ad 2 ; q. 400, a. 8 ; II-II, q. 104, a. 5, ad 2 ;
Mal., q. 3, a. 1, ad 17 ; q. 15, a. 1, ad 8.

65. — AD QUARTUM SIC PROCEDITUR. Videtur quod
PRÆCEPTA DECALOGI SINT DISPENSABILIA.

1. Quia secundum Philosophum in V Eth., (e 14. 1137b,
28 sq ; 1. 16, h.) in humanis actibus propter eorum varietatem
non potest una communis regula inveniri, quam non opor­
teat in aliquibus casibus deficere ad similitudinem Lesbii"
ædificationis. Sed præcepta legis sunt mensura humanorum
actuum. Cum igitur omne præceptum quod in aliquo casu inter­
mittendum est dispensabile sit, videtur quod omnia præcepta
legis dispensabilia sint.
2. Praeterea. Philosophus dicit in V Eth. (e 10. 1134",
34 sq ; 1.12, g. h.), quod /ustum naturale non est idem apud omnes,
sicut nec alia quæ naturam hominis consequuntur, eadem in
omnibus1 inveniuntur, ut quod dextera sit fortior sinistra, cum
contingat aliquos ambidextres esse. Sed omnia præcepta quæ
non ab omnibus sunt observanda, sunt dispensabilia. Ergo
præcepta Decalogi quæ sunt de jure naturali sunt dispensabilia.
3. Praeterea. Præceptum divinum non potest esse injustum.
Sed Deus aliquando præcepit fieri aliquod contrarium præcep­
tis Decalogi, sicut patet Exod., xn, de spoliatione Ægyptiorum ;
et Osee, i, de accessu ad .fornicariam. Ergo aliquando justum
est fieri contra præcepta Decalogi. Ergo præcepta Decalogi sunt
dispensabilia.
4. Præterea. Inter præcepta Decalogi continetur homicidii
prohibitio. Sed aliquibus casibus contingentibus, judex præcipit hominem occidi, et juste. Ergo et similiter alia præcepta
aliquibus casibus emergentibus possunt non observanda esse.
5. Præterea. Sicut prius dictum est, omnia piæcepta legis
aliquo modo ad præcepta Decalogi reducuntur. Sed prælatis
Ecclesiæ licet in aliquibus legis præceptis dispensare. Ergo et
similiter in præceptis Decalogi.

66. ■— SED CONTRA. Secundum Bernardum in lib. De
præcepto el regula2 (c. 2, n. 3 ; L. 182, 862), nulli licet dispensare
in præcepto quod a suo superiore est impositum. Sed præcepta
Decalogi sunt imposita a Deo qui est superior omnibus. Ergo
nulli licet in præceptis hujusmodi dispensare.
1. α « hominibus ». — 2. F. « et dispensatione ».

67. — Præterea. In quolibet genere est una prima mensura,
quam oportet esse certissimam et infallibilem, ut patet in X
Mela. 1. 1052», 18 sq ; I. 2, n. 1938 — g 6. 1016*, 18 sq ; 1. 8,
n. 872-876). Sed prima mensura omnium humanorum actuum
est lex Decalogi. Ergo in nullo casu ab ea discedere licet, et ita
indispensabilis est.
68. ■— Præterea. Illud quod est per se verum, [semper1] et
ubique est verum. Ergo illud quod est per se justum, semper et
ubique observandum est. Sed præcepta Decalogi sunt hujusmodi.
Ergo etc.
69. —■ RESPONSIO. Dicendum quod in qualibet legislatione
oportet duo considerare : scilicet substantiam legis quæ ponitur,
et id ad quod respicit legislator.
Et sicut lex lata est mensura subditorum in suis actibus, ita
hoc ad quod respicit legislator, quod est legis intentio et finis,
est mensura legis positivae. Sicut ergo actus subditorum sunt
distorti si a lege positiva discordant ; ita lex ipsa2 rectitudinem
non haberet5 si ab intentione legislatoris deficeret, quæ est
rectitudinem constituere et conservare.
70. ■— Si ergo sint aliqua præcepta quæ continent ipsam inten­
tionem legislatoris, impossibile est quod in aliquo casu salva
justitia possit aliquis ab eis deflectere ; sicut si esset hoc præcep­
tum : nulli faciendam esse injuriam. Et ideo cum omnia præcepta
Decalogi sint hujusmodi, impossibile est quod dispensationem
recipiant. Præcepta4 autem quæ legislator edidit, ad mensuram
praedictorum metienda sunt. Unde quamdiu illa præcepta posita
non possunt præteriri sine praejudicio primæ mensuræ ad quam
instituta sunt, nulli licet in eis dispensare.
71. — Si quando vero possunt salva intentione legis præteriri,
tunc est licitum dispensare in illis præceplis ei qui auctoritatem
habel.
72. — Si vero in aliquibus casibus lex posita ab intentione
legislatoris discedat, quia non potuit legislator ad omnes casus
intendere legem statuens, sed ad ea quæ pluries accidunt ;
tunc etiam licitum est legem positam prælerire et intentionem
legislatoris sequi ; sicut patet in eo qui non reddit depositum
impugnanti fidem vel patriam ; et ad hoc perficit quædam vir­
tus quæ vocatur a Philosopho, in V Eth. (e 14. 1137a, 31 sq. ;
1. 16) epieikia, per quam homo, praetermissa lege, legislatoris
intentionem sequitur.
1. αβγ om. <'· semper », δ « Illud est per se, semper et ubique observandum est,
sed... ». — 2. Ed. om. « ipsa ». — 3. F. « habet ». — 4. F. « Præterea ».

73. — AD PRIMUM ergo dicendum quod Philosophus loqui­
tur de præceplis legis positivæ, et non de illis quæ intentionem
legislatoris includunt.
74. ■—■ Ad secundum dicendum quod justum naturale esi
duplex, ut supra dictum est : quoddam quod semper et ubique
est justum, sicut hoc in quo consistit forma justitiæ et virtu­
tis in generali, sicut medium tenere, rectitudinem servare et
alia hujusmodi ; quoddam vero est ex hoc profectum, secundum
Tullium (in II Rhet. de inveni.), et hoc in pluribus ita contingit
sed potest in paucioribus deficere, ut dictum est (ubi sup.) : quod
contingit ex hoc quod hujusmodi justum est applicatio quædam
universalis et primæ mensuræ ad materiam difformem et muta­
bilem ; et de hujusmodi justo loquitur Philosophus.
75. — Ad tertium dicendum quod contra1 præcepta Decalogi,
secundum quod ad Decalogum pertinent, nunquam Deus2 fieri
præcepit. Prohibitio enim furti ad Decalogum pertinetinquantum
res furata aliena est ab accipiente. Retenta ergo hac conditione,
si res illa fiat3 ipsius accipientis, jam non erit contra Decalogum.
Hoc autem non solum Deus, qui est omnium Dominus facere
poterat, sed etiam quandoque homines auctoritatem habentes,
rem quæ unius fuerat alteri conferunt, aliqua ex causa.
76. — Potest tamen Deus in aliquibus factis conditiones con­
trarias Decalogo auferre qui et naturam mutare potest, quod
homo facere non potest ; sicut ab ea quæ non est matrimonio
juncta4, potest auferre hanc conditionem « non suam », sine hoc
quod uxor plenarie fiat, ut sic accedere ad eam non5 sit contra
Decalogum.
77. ■— Ad quartum dicendum quod non prohibetur in Deca­
logo occisio simpliciter, sed occisio ejus qui mortem pati non
debet6.
78. ■— Ad quintum dicendum quod non est eadem ratio de
praeceptis Decalogi, et de aliis præceptis legis, ut ex praedictis
patet.

ARTICULUS V
Quæstiuncula I
I-II, q. 100, a. 5, ad 2 ; II-II, q. 122, a. 4 ; Dec. præc., de in præc. ; Is., c. 56 ;
Coloss., c. 2,1. 4.

79. - - AD QUINTUM SIC PROCEDITUR. Videtur
inconveniens

1.

fuerit

sabbati

observationem

quod

PRÆCIPERE.

Sabbatum enim est septima pars temporis totius vitæ

1. Ed. « circa ». — 2. Ed. ad. « contrarium ». — 3. F. « fuit ». — 4. αδ « unila »,
γ « conjuncta ». — 5. F. om. « non ». — 6. Ed. « debuit ».

hominis. Sed valde irrationabile videtur quod homo septimam
partem viæ suæ in otio amittat, sicut Seneca1 dicit deridens
cæremonias Judæorum, sicut Augustinus narrat2 in lib. De
civ. Dei (lib. VI, c. 11 ; L. 41, 192). Ergo irrationabile fuit
sabbati observantiam præcipere.
2. Præterea. Quanto exercitatio alicujus rei magis discon
tinuatur, tanto homo in illa, re minus proficit. Sed sabbati
observantia instituta ests ad vacandum divinis. Multo autem
continuatius esset exercitium divinorum, si ei cujuslibet diei
una hora saltem deputaretur. Ergo videtur quod ad majorem
profectum hoc fuisset quam diem septimam observare.
3. Præterea. Ab operibus virtutis nullo tempore vacandum
est. Sed opera servilia sunt materia virtutis. Ergo non debuit
præcipi ut die sabbati a servilibus operibus abstineretur.

e

i
r

80. ■— SED CONTRA. Ad legislatorem pertinet omnes humanos
actus moderare. Sed cum « impossibile sit semperi agere », ut
Philosophus in lib. De somn. ei vigil, (c. 1. 454b, 8) dicit, ad
moderationem humanorum actuum pertinet ut aliquod tempus
quieti deputetur. Ergo conveniens fuit ut legislator hoc ins­
titueret.
81. —■ Præterea. Hominibus spirituali5 vita viventibus
maxima cura adhibenda est ut Dei omnipotentiam et providen­
tiam cognoscant. Sed lex Moysi data est ad instruendam spi­
ritualem vitam. Ergo præcipue hoc lege illa debuit præcipi,
quod ad Dei omnipotentiam et providentiam credendam homines assuefaceret. Hoc autem est observatio sabbati, quæ in
memoriam reducit, ut Rabbi Moyses dicit (in lib., Dux haesitan­
tium), principium mundi, cujus factura septima die consummata
est : qua supposita, cunctis etiam simplicibus evidens est Deum
omnipotentem esse, et ex providentia, non ex necessitate agere.
Ergo conveniens fuit ut observatio sabbati lege statueretur.
Quæstiuncula II

82. — ULTERIUS. Videtur
OBSERVANDO

FUERIT

MORALE

QUOD PRÆCEPTUM

DE SABBATO

SIMPLICITER.

Ea enim quæ in unam divisionem veniunt, unius rationis esse
videntur. Sed præceptum de sabbato observando, condividitur
aliis præceptis Decalogi, quæ sunt præcepta moralia legis naturæ.
Ergo præceptum de sabbato est morale.
1. In eo libro quem contra superstitiones condidit, sicut loquitur Augustinus
loc. cit. Sed modo non extat liber iste quem et Tertullianus citat in Apologetico
c. 12, n. 6. Sic F. ex N. — 2. α « recitat Augustinus. » — 3. Ed. « fuit. » — 4. α
om. « semper. » — 5. RA. « speciali. »
COMMENTLN. LIB. SENTENT. - ILI. — 41

2. Præterea. Supper illud Luc., xm, 14, «.S'c.r; dies sunt in quibus
operari licet1 », dicit Glossa (L. 114, 303) : « Lex in sabbato non
hominem curare, sed senilia opera facere, id est peccatis gravari
prohibet. » Sed vacare a peccato est morale præceptum. Ergo et
præceptum de sabbato observando.
3. Præterea. Illud quod habet rationem moralem, videtur
esse morale præceptum. Sed observatio sabbati est hujusmodi ;
quod patet ex causa quam assignat Damascenus, lib. IV (c. 23 ;
G. 94, 1203) : « Vacationis, inquit, gratia quæ esi ad Deum, ei2
ut particulam vitæ Deo tribuant et requiescant senus et subjugale,
sabbati observantia excogitata3 est. » Ergo præceptum de sab­
bato4 observando est morale.
83. — SED CONTRA. Præcepta quæ sunt data in signum
non sunt moralia, sed cæremonialia. Sed præceptum de sabbato
est hujusmodi, ut patet Exod., xxxi, 13 : « Videte ut sabbatum
meum custodiatis, quia signum est inter me et vos. >; Ergo præceptum de sabbato est cæremoniale.
84. — Præterea. Levit., xxvi dicit Glossa5 : « Mandatum
sabbati quamvis in decem mandatis numeratum sil, non tamen ex
eis est. » Videtur ergo quod sit cæremoniale, et non morale.
Quæstiuncula III
85. — ULTERIUS. Videtur QUOD NON

DEBUERIT CESSARE

TEMPORE GRATIÆ.

(
;
!

1. Thurificatio enim, ut dicunt Sancti et Magistri non
cessavit ; quia significat illud quod semper faciendum est, scilicet devotionem orationis. Sed observatio sabbati significat
requiem in Deo, ut Augustinus dicit, Super Exod., (c. 31) quæ
quidem semper facienda est. Ergo non debuit tempore gratiæ
cessare.
2. Præterea. Observatio sabbati ad maximam perfectionem
ordinabat, scilicet ad vacandum divinæ contemplationi. Sed
status gratiæ est perfectior statu legis. Ergo etiam6 magis debet
observari’ in hoc statu quam in illo.
3. Si dicas quod observatur, sed mutata die, scilicet dominica.
Contra. Magis est in reverentia habendum quod ad Divini­
tatem pertinet quam quod ad Christi8 humanitatem. Sed ratio
observandi sabbatum fuit mysterium divinæ quietis. Ergo non
1. Vulgata : « oportet operari. » — 2. α om. « ol. » — 3. α « cogitata. » — 4. F
« sabbata. » — 5. N. ad. « super illud, ita ut decem mulieres, etc. » et in nota : « Ex
Ilesychio sumpta et ejus nomen præ se ferens ». ■— 6. a « et ». — 7. α « servari ». — 8. Ed. om. « Christi ».

fuit observatio sabbati commutanda in observationem dominicæ
propter mysterium resurrectionis, quod Christo sçcundum
humanam naturam competit.
4. Praeterea. Tempore gratiæ tenemur perfectius Deo vacare
quam tempore legis. Sed tempore legis a multis abstinebatur
quæ nunc in die dominico licite fiunt ; non enim erat licitum
coquere, nec itinerare. Ergo observatio sabbati non est mutata
in dominicam. Ergo adhuc debet observatio sabbati remanere.
86. — SED CONTRA. Exod., xxxi, 15 : « Septima dies erit
sabbatum », id est requies. Glossa : « Alia præcepta servanda in
novo Testamento ad litteram non dubitamus ; illud aulem de sabbato
velatum et in mysterio præceptum fuit, ut hodie a nobis non ser­
vetur, sed solum signatum intueamur. »
87. — Praeterea. Damascenus dicit (ubi supra) quod sabbati
observatio excogitata fuit parvulis, et sub elementis mundi ser­
vientibus. Sed a tali servitio liberati sumus per adventum
Christi. Ergo et sabbati observatio cessavit.
. Solutio I

88. — RESPONSIO. Dicendum AD PRIMAM QUÆSTIO­
NEM quod sicul præceptum de sacrificiis habuit aliquam causam
moralem non simpliciter, sed secundum congruentiam illorum
quibus lex dabatur, qui ad idololatriam proni erant, ut Deo
offerrent quod alias idolis obtulissent ; et aliam causam mysti­
cam scilicet ad significandum sacrificium passionis Christi ;
ita et præceptum de observatione sabbati habuit aliquam
causam moralem ex conditione eorum quibus lex dabatur, qui
propter avaritiam eis1 inditam intantum se et sibi subditos
operibus servilibus occupassent quod omnino mens eorum
a divinis subtraheretur ; et hanc causam tangit Damascenus
(ubi supra).
89. — Similiter etiam quia ad errores gentium proni erant,
indicta est eis observatio sabbati ut creationem mundi semper præ
oculis haberent, et sic Deum recognoscerent et timerent : quam
causam tangit Rabbi Moyses (in lib. cit).
90. ■— Habuit nihilominus et causam mysticam triplicem.
Unam allegoricam, ad significandum quietem Christi in sepulcro.
Aliam moralem, ad significandum requiem humanæ mentis a
peccatis et ab omnibus aliis rebus, in quibus requiem non invenit,
nisi in Deo in quo solo est quies.
1. α ad. « naturaliter.

Tertiam anagogicam, ad significandum æternam requiem qua
sancti in gloria quiescent.
Et ideo conveniens fuit institutio sabbati pro tempore illo.

91. ■— AD PRIMUM ergo dicendum quod sabbati tempus non
amittitur, si hoc in sabbato fiat ad quod deputatum est, scilicet
divinorum contemplatio. Sed quia Judæi omissis divinis in
sabbatis nugis et1 inutilibus rebus vacabant, ideo eos Seneca
derisit, ut dicitur Thren., i, 7 : « Viderunt eam hostes, et deriserunt
sabbata ejus. »
92. — Ad secundum dicendum quod labor non solum impedit
contemplationis actum2 dum exercetur, sed etiam postquam
transiit, dum remanent ex labore membra fessa et mens distracta.
Unde convenientius fuit ut unus dies integer divinis deputaretur
quam in singulis diebus aliquæ horæ.
93. -— Ad tertium dicendum quod quandoque actus unius
virtutis intermittendus est propter actum excellentioris virtu­
tis ; sicut opera aliarum virtutum aliquando propter opus jus­
titiæ intermittuntur, ut dicit Tullius in I De offic. (c. 43,
n. 154). Virtutes autem omnes3 contemplativæ sunt digniores
virtutibus activæ4, quarum materia esse possunt servilia opera.
Unde non est inconveniens quod opus servile intermittatur ad
tempus, ut contemplationi vacetur.

Solutio II

94. — AD SECUNDAM QUÆSTIONEM dicendum quod
præceptum de sabbato observando, quantum ad aliquid morale
est, et quantum ad aliquid cæremoniale, et quantum ad aliquid
etiam potest dici judiciale.
Secundum enim illud ejus quod naturalis ratio dictat, præcep­
tum morale est, ut scilicet5 aliquo tempore homo contemplationi
vacet. Sed taxatio temporis in quo vacandum sit, non est de
dictamine legis naturalis, et ideo non6 est morale præceptum.
Sed secundum quod habet pro causa significationem, sic est
cæremoniale.
Secundum autem7 quod habet pro causa conditionem illius
■ populi, cui subveniendum erat per hoc præceptum, judiciale est.
95. — AD PRIMUM ergo dicendum quod connumeratur
aliis præceptis Decalogi quantum ad id quod habet de ratione
moralis præcepti.
1. Ed. « magis. » — 2. F. « actus. » — 3. 5 om. « omnes ». — 4. Ed. « activis », a
ad. « vita». » — 5. a om. scilicet. » — 6. F. om. « non. » — 7. α om. » autem », δ
om. »< quod ».

96. — Ad secundum dicendum quod opera servilia mystice
intelliguntur peccata ; sed ad litteram opera servilia dicuntur
ad quorum exercitium servos deputatos habemus, in quibus
debent artes mechanic» dirigere, quæ contra liberales dividuntur
97. —Ad tertium dicendum quod causæ illæ non sunt morales
nisi considerata conditione illius populi cui lex dabatur. Unde ex
hoc magis potest concludi quod sit judiciale præceptum quam
morale.

Solutio III
\
i

,

:

98. — AD TERTIAM QUÆSTIONEM dicendum quod sabbati
observatio quantum ad illud quod de lege naturali habebat,
prout morale præceptum est, tempore gratiæ non cessavit, immo
perfectius implendum1 est, sicut et alia moralia præcepta.
Et ideo Apostolus, I Cor., vn, dat consilium de virginibus,
ut extra sollicitudinem existentes, semper quæ Dei sunt cogitent.
Sed taxatio diei vel temporis quæ ad legem moralem non per­
tinebat, veniente2 statu gratiæ cessavit, sicut et alia legalia.

99. — AD PRIMUM ergo icendum quod observatio sabbati,
inquantum cæremonialis est, principaliter significat3 requiem
Christi in sepulcro, et per consequens quietem quam habemus
per ipsum, « consepulti cum eo per baptismum in mortem » Rom.,
vi, 4. Unde veniente veritate, figura cessavit. Et non est simile
de thurificatione quæ principaliter non est signum futuri, sed ejus
quod semper esse debet.
100. ■— Ad secundum dicendum quod quia perfectius in nova
lege debemus Deo vacare, ideo non fuit taxandum tempus illis
quibus injungitur, ut sine intermissione orent.
101. —■ Ad tertium dicendum quod observatio dominicæ
non obligat ex præcepto Decalogi nisi quantum ad hoc quod
est de dictamine legis naturæ. Taxatio enim illius diei est ex
institutione Ecclesiæ volentis resurrectionem Christi, cui nos­
tram vitam conformare debemus, in jugi memoria esse. Quamvis
autem resurrectio Christi ei secundum humanitatem conveniat,
tamen opus Divinitatis est quæ4 eum a mortuis suscitavit.
Unde non in minori reverentia est habenda quam requies
artificis, et consummatio operum5 conditionis [facta]6 in die11
1. α « supplendum. » — 2. α

1
jj.··

ad. « ergo. » — 3. Ed. « signat. »— 4. α « quando ».

— 6. RAP. om. « operum. » ■— 5. αβγδθικ RAF. « factæ », NVP « conditoris facta»,
llæc notat N. in marg. : «Non ut in Manuscripto, consummatio operum conditionis
factæ, vel in impressis et in gothico exemplari consummatio factæ. An enim condilio (seu creatio) facta esse die Sabbati dici potest ? et non consummatio conditionis,
vel planius operum conditoris juxta illud complevit Deus die septimo opus suum
quod jecerat, vel in edit. Sixtiana Genes. 2. consummavit. »

sabbati; immo amplius, secundum quod opus conditionis1 opere
reparationis perficitur.
102. — Ad quartum dicendum quod in die dominico2 tenemur
vacare ex constitutione Ecclesiæ ab operibus quæ nos impe­
dire possent a cultu divino qui indicitur in tali die exercendus,
nisi ex causa per eum qui habet auctoritatem, in aliquo dispen­
setur. Neque oportet quod ab omnibus in die dominica cessemus
a quibus in die sabbati cessabant ; quia antiquorum cessatio
ab omnibus operibus servilibus in significationem erat, non
autem nostra cessatio.

ARTICULUS VI
I-Π, q. 105, a. 3, ad 3 ; II-II, q. 78, a. 1 ; Mal. q. 13, a. 4 ; Quodl., m, q. 7, a. 2 ;
De dec. præc., de vu præc. ; I Pol., 1. 8.

103. — AD SEXTUM SIC PROCEDITUR. Videtur quod
usuras accipere non sit peccatum.

1. Nihil enim est peccatum nisi quod est contra præceptum
aliquod morale : cæremonialia autem, et judicialia legis mosaicæ
nos non obligant. Sed præceptum de non accipiendo usurâm,
non est morale, quia præcepta mora lia obligant respectu omnium,
et ad omnes ; sed Deui. xxm, Judæis conceditur quod fene­
rentur, non proximis sed extraneis. Ergo usuras accipere non
est peccatum.
2. Præterea. Constat quod ille qui alicui pecuniam mutuat,
aliquod commodum ei facit. Sed secundum Philosophum
in V Eth. (e 8, 1132b, 33 sq. ; 1. 8, g.), « in retributione commanet
civitas, » ut scilicet quantum3 fecit, tantum ei fiat. Ergo non
est peccatum, sed licitum et justum, ut pro commodo quod
mutuando fecit, aliquod lucrum reportet.
3. Si dicas quod tenebatur ei gratis mutuare, unde in hoc
peccat quod vendit alicui quod ei debebat.
Contra. Secundum hoc ergo non peccabit lucrum de mutuo
quærens, nisi quando mutuare tenetur. Sed non semper tenetur
mutuare. Ergo aliquando licet ei usuras accipere.
4. Præterea. Non minus possum accipere ab eo cui beneficus
extiti, quam ab eo cui nullum beneficium contuli. Sed si aliquis
cui non mutuassem, aliquid mihi daret de suo, etiam si speras­
sem accipere, licite detinere possem. Ergo et ab eo cui beneficus
extiti, mutuum concedendo, licet mihi aliquid expectare, reci­
pere et detinere.
1. RA. « conditoris », sicut jam supra. — 2. F. « dominica », contra αβγδ. —
3. Ed. ad. « quis », contra αβγ8.

5. Præterea. Plus efficitur mihi debitor ille in quem transtuli
dominium rei meæ, quam ille cui solum usum rei meæ concessi.
Sed in rebus in quibus non transfertur dominium, si conce­
dantur ad aliquem usum, licet inde aliquid accipere, sicut patet
in locationibus domorum, equorum et hujusmodi. Ergo multo
amplius licet mihi1 accipere ab eo in quem per mutuum pecunias
meæ dominium transtuli.
6. Præterea. Quicumque communicat alicui in peccato
mortali, peccat mortaliter. Sed ille qui dat usuras accipiens
mutuum, communicat ei qui accipit usuras dans mutuum. Si
ergo accipiens usuras semper peccat, videtur quod et dans :
quod falsum est.

104. — SED CONTRA. Luc., vi2, 35 : « Mutuum date, nihil
inde sperantes. » Contra3 hoc veniunt feneratores. Ergo pec­
cant.
105. — Præterea. Ea quæ’ veniunt in eamdem divisionem
sunt unius rationis. Sed dare pecuniam ad usuram connumeratur
aliis quæ sunt peccata mortalia, ut patet in ps. xiv : « Domine,
quis habitabit etc. » Ergo est peccatum mortale.
106. — Præterea. Ubicumque est turpe lucium est pecca­
tum. Sed Philosophus ponit in IV Elh. (8 3. 1121b, 31 sq. ;
1. 5, d.) feneratores inter turpes lucratores. Ergo etc.
107. — RESPONSIO. Dicendum quod ab omnibus dicitur
communiter quod dare ad usuram peccatum mortale est. Sed
diversi diversas rationes assignant.
Quidam enim dicunt quod ideo pecuniam pro certo lucro
concedere non licet, sicut domum vel equum vel alia hujusmodi,
quia pecunia non deterioratur ex usu, sed aliis rebus aliquid
deperit ex usu.
Sed ista ratio non est generalis ; quia in aliquibus rebus
pro quarum concessione aliquid accipi potest licite, nihil ex
usu deperit, sicut in concessione domus ad usum4 ad unum
diem.
Et præterea. Pretium quod accipitur, non commensuratur
damno quod accidit ex usu rei ; non enim tantum5 deperit in
mutuo quantum datur.
108. — Et ideo Alii assignant aliam rationem, quia videlicet
quando pecunia mutuatur, transfertur dominium, quod non
fit in domo et in aliis rebus. Justum autem6 videtur ut pro usu
rei quæ mea remanet, scilicet domus, aliquid accipere possim ·
1. αδ om. « milii ». — 2. αβγδ « xi ». — 3. RANVP ad. « et », P. « sed », conlra
αβγδ. — k. β om. «. ad usum. » — 5. a « tamen. » — 6. RA. om. « autem. »

sod pro usu rei, scilicet1 pecuniæ, quæ fit alterius ex hoc ips<>
quod mutuatur, aliquid2 accipere, nihil aliud est quam accipere
aliquid ab aliquo pro usu rei propriæ ; et ideo videtur quod est
quædam exactio et peccatum.
Et3 hæc ratio satis probabilis videtur ; et ideo simile accidit
in omnibus rebus in quibus transfertur dominium per mutuum,
sicut granum, vinum et hujusmodi, pro quorum usu nihil
accipere licet ultra valorem ejus quod mutuatum est.
109. — Potest tamen et alia ratio assignari ; quia aliae
res4 ex seipsis habent aliquam utilitatem, pecunia autem non.
sed est mensura utilitatis aliarum rerum, ut patet per Philoso­
phum in V Eth. (e 8. 1133b, 21 sq. ; 1. 9. i). Et ideo pecuniæ usus
non habet mensuram utilitatis ex ipsa pecunia, sed ex rebus
quæ per pecuniam mensurantur secundum industriam6 ejus
qui pecuniam ad res transmutat. Unde accipere majorem pecu­
niam pro minori, nihil aliud esse videtur quam diversificare
mensuram in accipiendo et dando : quod manifeste iniquitatem
continet.
110. — AD PRIMUM ergo6 dicendum quod lex Deuteronomii
loquitur de Judæis respectu aliarum nationum quæ terram
promissionis Judæis divinitus concessam detinebant7 ; et ideo
permissum fuit eis ut8 usuris et quibuscumque exactionibus
extorquerent9 ab injuste possidentibus quod eis juste debebatur,
sicut etiam dicitur de spoliatione Ægyptiorum qui Judæis
mercedem laboris quo eis servierant, subtraxerunt.
111. — Vel dicendum quod sicut libellus repudii permissus est
eis ad duritiam cordis eorum10, ne uxores interficerent, ad quod
proni erant ; ita etiam permissum fuit eis fenerare extraneis,
ne fratribus suis fenerarent, ad quod eos innata avaritia incitabat.
112. — Ad secundum dicendum quod beneficium mutui non
est amplius quam pecunia mutuata ; unde si plus exigitur,
exigitur plus quam debitum est, et ideo est injusta exactio.
113. ■— Ad tertium dicendum quod quamvis homo non teneatur
semper mutuum concedere, tenetur tamen ad hoc ut quandocumque11 mutuum exigit12, non plus exigat quam dederat.
114. — Ad quartum dicendum quod ab eo cui beneficium
contuli, licet mihi tantum sperare et accipere quantum feci
et non plus. Quidquid autem de utilitate contingit ei cui mutuum
dedi ultra mensuram mutui ex pecunia mutuata, hoc est ex
1 AVP. om. « rei, scilicet. » — 2. a om. « aliquid. » — 3. a « Hæc enim », γ8
“ sed ». — 4. Ed. ad. « tmnes », β « aliqua* ». — 5. μ « indifferentiam », sed cor. in
marg. ; ed. « differentiam. » — 6. αδ om. « ergo. » — 7. F. « destinebant. » — 8. Ed.
om. « ut. » ■—■ 9. Ed. « extorquere. » — 10. a om. « eorum », δ « ipsorum ». — 11. o.
« quandoque ». — 12 RA. « exigitur ».

industria ejus qui sagaciter pecunia usus est : industriam autem
ejus sibi vendere non debeo, sicut nec pro stultitia ejus minus
habere debeo.
115. — Ad quintum dicendum quod hoc ipso quod dominium
pecuniae transfertur, est ratio quare pro usu ejus nihil accipere
debeam vel sperare quasi1 mihi debitum.
116. — Ad sextum dicendum quod ille qui usuras dat et
mutuum accipit in necessitate non peccat nec usurario commu­
nicat inquantum hujusmodi, quia non voluntarius usuram2
dat, sed quasi coactus necessitate.

EXPOSITIO TEXTUS
117. — « Hæc Origenes dicit duo esse mandata. » (2) Sicut
Origenes primum mandatum dividit in duo, ita duo ultima
mandata quæ sunt de prohibitione concupiscentiae, conjungit
in unum ; et sic præcepta denarium3 non transcendunt.
118. — « Idolum4 nihil est in mundo. » (2) Hoc autem mul­
tipliciter intelligi potest.
Uno modo inquantum idolum est similitudo ; et sic exponit
Origenes, ut dicatur idolum nihil esse, quia nulla res est in
mundo cujus sit similitudo.

119. — Alio modo potest intelligi de idolo secundum quod
est res quædam ; et hoc dupliciter. Lio modo quantum ad formam
quæ aestimatur esse in idolo et non est in eo, scilicet forma
Divinitatis5. Alio modo quantum ad effectum, quia scilicet ad
peccatum inducit, quod nihil est.
120. — « Non assumes nomen Dii lui in vanum. » (4) Assumere
est ad aliquid sumere. Sumitur autem nomen Dei ad alicujus
veritatis confirmationem per modum juramenti. Si ergo sumatur
ad confirmandum aliquod falsum, quod in se nullo modo confirmabile est, tunc in vanum assumitur, et pro nihilo juratur ;
quia vanum est quod est ad fmem «liquem quem non inducit6,
ut dicitur in II Phys {β 6. 197b, 2 sq. ; 1. 10, n. 9).

121. — « Nomine igitur mu chiæ, omnis illicitus concubi­
tus etc. » (8)
Cum peccatum contra naturam sit gravius quam moechia
videtur quod illud potius prohiberi debuerit, quasi primo tra­
mite relinquendum.
1. RA. « quam ». — 2. α ad. « non «
3. α ad « numerum. » — 4. a « Sed idolum. » — d. Ed. « deitatis. » — 6.
" iiiciudit ». Hæc habet Γ\. in margine :
« Inepte porro prius et contradictorie >rg
π ·, vanum est quod est ad finem aliquem
quem non includit ; nec in impressis tanlu * i i ootjiico exemplari sed ct in ipso Manuscripto per inscitiam Exscripturis, pro mt ■ nai cit vel reipsa non inferi aut adducit».

i

Et dicendum quod quia legislator hominibus legem dabat,
ideo in primis legis mandatis non debebat nisi peccata humana
prohibere ; peccatum autem contra naturam non est humanum,
sed bestiale, secundum Philosophum in VII Elh. (17 6. 1148b,
19 sq. ; 1. 5, b.).
122. — « Ut si in 'hieme credimus decem modios, etc.1» (9)
Hoc est intelligendum, si plus valeant in messe quidecim modii
secundum commune forum quam in hieme decem ; alias si fiat
commensuratio dati et accepti ad valorem pecuniæ, non erit
usura, sed æqualis commutatio.

1. β om. » etc. »

DISTINCTIO XXXVIII
De triplici genere mendacii
1. — Sciendum est tamen tria esse genera mendaciorum.
Sunt enim mendacia quædam pro salute vel commodo alicujus, non mali­
tia, sed benignitate dicta, qualiter obstetrices sunt mentitæ et Raab1.
Est et aliud mendacii genus quod fit joco, quod non fallit : scit enim cui
dicitur, causa joci dici.
Et hæc duo genera mendaciorum non sunt sine culpa, sed non cum
magna.
Perlectis ergo2 non convenit mentiri, nec etiam pro temporali vita ali­
cujus, ne pro corpore alterius animam suam occidant. Licet autem eis
verum tacere, sed non falsum dicere ; ut si quis non vult hominem ad
mortem prodere, verum taceat, sed non falsum dicat.
Tertium vero genus mendacii est quod ex malignitate et duplicitate
procedit3, cunctis valde cavendum.
His innui videtur mendacia illa quæ fiunt joco vel pro salute alicujus,
imperfectis esse venialia peccata ; perfectis vero illud quod pro commodo
alterius dicitur, esse damnabile : quod etiam de mendacio jocoso4 putari
potest præcipue si iteretur.
*

Quod mendacium obstetricum et Raab

fuit veniale

2. — De mendacio autem obstetricum et Raab, quod fuerit veniale
Augustinus tradit dicens (Lib. Ill Qq., in Pent., q. 68 ; L. 34, 708) :

Forsitan sicut obstetrices non remunerates sunt quia mentitæ sunt, sed quia
infantes liberaverunt, et propter hanc misericordiam veniale fuit peccatum, non
tamen nullum ; sic Raab liberata propter liberationem exploratorum, pro
qua fuit veniale peccatum. Sed ne putet quisque5 in ceteris peccatis, si propter
liberationem hominum fiant, ita posse concedi veniam : multa enim mala detes­
tanda talem sequuntur errorem. ...Possumus enim et furando alicui prodesse
si pauper cui datur sentit commodum, et dives cui tollitur non sentit incom­
modum. Ita et adulterando possumus prodesse, si aliqua, nisi ad hoc ei con­
sentiatur, appareat amando moritura, et si vixerit, poenitendo purganda.
Nec ideo peccatum grave negabitur tale adulterium. {Enchir., c. 22 ; L. 40,
244.)

Quod octo sunt genera mendacii
3. — Sciendum est etiam octo esse genera mendacii, ut Augustinus
in libro De mendacio (c. 14, n. 25 ; L. 40, 505) tradit : quæ diligenter notan­
da sunt, ut appareat quod mendacium sit veniale et quod damnabile.
Primum capitale est mendacium longe fugiendum, quod fit in doctrina reli­
gionis, ad quod nulla causa quisquam debet adduci. Secundum quod tale
est ut nulli prosit et® obsit alicui. '1 ertium, quod ita prodest alicui1, ut obsit
1. Ad rem Aug., in ps. 5, n. 7 ; L. 36, 85. — 2. Quar. « vero. » ■— 3. Quar. « pro­
dit. » — 4. Quar. « joci. »■— 5. Quar. « quisquam. »·— 6. Quar. «sed.» — 7. Quar.
« alii, o

alteri. Quartum, quod fit sola mentiendi fallendique libidine ; quod mirum1
mendacium est. Quintum, quod fit placendi cupiditate de suaviloquio. His
omnibus evitatis, sequitur sextum genus, quod nulli obest et prodest alicui,
ut si quis pecuniam alicujus injuste tollendam sciens ubi sit. se nescire men­
tiatur. Septimum, quod et2 nulli obest et prodest alicui, u' si quis nolens
hominem quæsitum ad mortem prodere, mentiatur. Octavum, quod nulli obest
et ad hoc prodest ut ab immunditia corporali tueatur.
In his autem tanto minus quisque peccat cum mentitur, quanto magis a
primo recedit. Quisquis vero aliquod3 genus esse mendacii quod peccatum
non sit, putaverit, decipit seipsum turpiter, cum honestum esse deceptorem
aliorum arbitretur... (ibid. c. 21, n. 42 ; coi. 516.)
Omne ergo genus mendacii summopere fuge, quia omne mendacium non
est a Deo. (Ivo, VIII Pan., c. 126-27 ; L. 161, 1335 sq.)

Quid

sit mendacium

4. ■— Hic videndum est quid sit mendacium et quid sit mentiri, deinde
utrum omne mendacium sit peccatum et quare.
Mendacium est, ut ait Augustinus, (Contra mendacium ad Censentium,
c. 12, n. 26 ; L. 40, 537) falsa significatio vocis cum intentione fallendi.
Ut ergo mendacium sit, necesse est ut falsum proferatur et cum intentione
fallendi : hoc enim malum est proprium mentientis, unum habere clausum
in pectore, aliud promptum in lingua. (Enchir., c. 18 ; L. 40, 241.)
5. ■— Mentiri vero est loqui contra hoc quod animo sentit quis, sive
illud verum sit sive non. Omnis ergo qui loquitur mendacium mentitur,
quia loquitur contra hoc quod animo jentit, idest voluntate fallendi ;
sed non omnis qui mentitur, mendacium dicit, quia quod verum est loqui­
tur aliquando mentiendo, sicut e converso falsum dicendo, aliquando verax
est.
Unde Augustinus (Ench., loc. cit.) : Nemo sane mentions judicandus est,
qui dicit falsum quod putat verum, quia, quantum in ipso est, non fallit ipse,
sed fallitur. Non igitur mendacii arguendus est quii falsa incautius credit
ac pro veris habet ; potiusque e contrario ille mentitur qui dicit verum quod
falsum putat. Quantum enim ad animum ejus attinet, non verum dicit,
quia non quod sentit dicit, quamvis verum inveniatur esse quod dicit. Nec
ille liber est a mendacio qui ore nesciens loquitur verum, sciens autem volun­
tate mentitur.

Quæstio de Judæo

qui dicit

Christum

esse

Deum

6. — Hic quæri solet5, si Judæus dicat Christum esse Deum, cum non
ita sentiat animo, utrum loquatur mendacium.
Non est mendacium quod dicit, quia licet aliter teneat animo,
verum tamen est quod dicit, et ideo non est mendacium ; mentitur
tamen, illud quod verum est dicens.
7. — Quod vero omne mendacium sit peccatum, Augustinus insinuat
(ubi supra) : Mihi inquit, videtur omne mendacium esse peccatum ; sed mul­
tum interesse6 quo animo et de quibus rebus quisque mentiatur. Non enim
sic peccat qui consulendi, ut qui nocendi voluntate mentitur ; nec tantum nocet

1. F. « merum » contra RA et Quar.— 2. Quar. om. « et ».— 3. F. « aliquid.» —
4. F. « quia. » — 5. Quar. remittit ad Huc. de S. V., Sum. Sent, tract. 4, c. 5 ; M.
176, 123. — 6. F. « interest. »

qui viatorem mentiendo in diversa itinera1 mittit, quantum qui viam vitæ
mendacio depravat...
Porro omne mendacium ideo dicendum est esse peccatum, quia hoc debet
loqui homo quod animo gerit, sive illud verum sit, sive putetur et non sit.
Verba enim ideo instituta sunt, non ut per ea homines invicem fallant, sed
ut2 per quæ in alterius notitiam suas cogitationes ferant. Verbis ergo uti ad
fallaciam, non ad quod sunt instituta, peccatum est. Nec ideo etiam ullum
mendacium putandum est non esse peccatum, quia possumus alicui aliquando
prodesse mentiendo : possumus enim, ut prædictum est, et furando et adul­
terando prodesse. ...(Ench., c. 22 ; L. 40, 243). Mendacium quoque non tunc
tantum esse possumus dicere, quando aliquis læditur. Cum enim a sciente dici­
tur falsum, mendacium est, sive quis sive nemo lædatur. (Lib. Ill, in Pent.,
q. 68 ; L. 34, 707.)
Ecce ex his constat omne mendacium esse peccatum. Non tamen de
omni mendacio accipiendum est illud (ps. v, 7) : Perdes omnes qui loquun­
tur mendacium ; nec illud (Sap. 1, 11) : Os quod mentitur, occidit animam.
Nec omne mendacium isto præcepto prohiberi videtur, nec præmissa
descriptione mendacium joci includi.
Ubi

cum periculo erratur, vel non

8. ■— Illud etiam sciendum est quod in quibusdam rebus magno malo, in
quibusdam nullo fallimur... (Ench., c. 19 ; L. 40, 241). In quibusdam rebus
nihil interest ad capessendum Dei regnum, utrum credantur an non, vel
utrum putentur vera an falsa, sive sint sive non. In his errare, idest aliud
pro alio putare, non arbitrandum est peccatum; vel si est, minimum atque
levissimum... (c. 21, n. 7.) Et sunt vera, quamvis non videantur, quæ nisi
credantur, ad vitam æternam non potest perveniri... (c. 20, n. 7). Et licet error
maxima cura cavendus sit, non solummodo in majoribus, sed etiam in mino­
ribus rebus, nec nisi rerum ignorantia possit errari, non est tamen consequens
ut continuo erret quisquis aliquid nescit, sed quisquis se existimat scire quod
nescit : pro vero enim approbat falsum, quod erroris proprium est. Verumtamen in qua re quisquis? erret, interest plurimum. Sunt enim quæ nescire
est melius quam scire. Item nonnullis errare profuit aliquando, sed in via
pedum non in viai morum, (ibid. c. 17, n. 5.)
De Jacob, si

mentitus fuit

9. —Solet etiam5 quæri de Jacob, qui dixit se esse Esau (Gen., xxvu,
19), aliter animo sentiens, utrum mentitus sit.
De hoc Augustinus (Contra mendacium, c. 10, n. 24 ; L. 40, 533) ait :
Jacob quod matre fecit auctore, ut falleret patrem, si diligenter attendatur,
videtur non esse mendacium, sed mysterium. Intendebat enim matri obedire quæ per Spiritum noverat mysterium. Et ideo propter familiare
consilium Spiritus sancti quod mater acceperat, a mendacio excusatur
Jacob.

1. Quar. « diverso itinere. » — 2. Quar. om. « ut. » — 3. Quar. « quisque. » —4. F. om. per homot. « pedum, non in via. » — 5. Quar. om. « etiam. »

DIVISIO TEXTUS

10. —■ « Sciendum est tamen tria esse genera etc. » (1)
Distinctis quinque1 præceptis secundæ tabulæ et expositis,
hic Magister determinat de quibusdam quæ præcepto quinto
contrariantur, scilicet de mendacio et perjurio.
Dividitur autem hæc pars in duas. In prima determinat de
mendacio ; in secunda de perjurio, 39 d. : « Nunc de perjurio
videamus etc. »
Prima2 in duas. In prima3 distinguit diversos modos mendacii.
In secunda definit mendacium, ibi : « Hic videndum est quid sit
mendacium. » (4)
Prima in duas. In prima parte ponit quamdam divisionem
mendacii per quam scitur quod mendacium sit mortale et quod
veniale peccatum. In secunda ponit quamdam aliam, per quam
scitur quod mendacium sit alio gravius, ibi : « Sciendum est
octo esse genera mendacii etc. » (3)
Circa primum duo facit. Primo distinguit tres mendacii modos.
Secundo ex dictis manifestat quoddam quod dubium esse po­
terat, ibi : « De mendacio autem obstetricum etc. » (2)
« Hic videndum est quid sit mendacium etc. » (4) Hic definit
mendacium. Et circa hoc tria facit. Primo ostendit quid sit men­
dacium. Secundo ostendit quod omne mendacium est peccatum,
ibi : « Quod vero omne mendacium etc. » (7) Tertio solvit quoddam
quod videbatur contrarium, ibi : « Solet etiam quæri de Jacob
etc. » (9)
Circa primum fria facit. Primo ostendit quid sit mendacium ;
secundo quid sit mentiri, ibi : « Mentiri vero est etc. » (5) Tertio
solvit quamdam quæstionem, ibi : « Hic quæri solet etc. » (6)
« Quod vero omne mendacium etc. » (7) Circa hoc duo facit.
Primo ostendit in omni mendacio esse peccati periculum ; secundo
ostendit de errore qui est mendacii effectus, quod quandoque
potest esse cum peccato, quandoque sine peccato, ibi : « Illud
etiam sciendum etc. » (8)
Hic quæruntur quinque.

Primo, quid sit mendacium.
Secundo, de divisione quam ponit.
Tertio, utrum omne mendacium sit peccatum.
Quarto, utrum omne mendacium sit peccatum mortale.
Quinto, de ordine mendaciorum in gravitate peccati.
1. αδ « quatuor.

Ed. ad. « pars. » — 3. Ed. « primo. »

ARTICULUS I
II-II, q. 110, a. 1.

11. AD PRIMUM SIC PROCEDITUR. Videtur quod incon­
Littera.

venienter DEFINIATUR MENDACIUM IN

1. Qui enim verum loquitur quod falsum esse credit, mentitur,
sicut dicit Augustinus in lib. De mendacio (c. 3 ; L. 40, 489).
Sed ibi non est falsa vocis significatio1. Ergo male mendacium
definitur esse falsa vocis significatio.
2. Præterea. Mendacium opponitur veritati. Virtus autem
veritatis non solum in dictis, sed etiam2 in factis consistit,
secundum Philosophum in IV Eth. (S 13. 1127a, 19 sq. ; 1. 15, d.)·
Ergo non omne mendacium est falsa vocis significatio.
3. Præterea. Sicut in II lib. (d. 38, q. 1, a. 3) dictum est,
intentio respicit finem ultimum. Sed a fine ultimo non recipit
aliquid speciem, sed a proximo quod est objectum cujus est
voluntas. Cum autem3 in definitione non debeant poni nisi specificantia definitum, videtur quod inconvenienter ponatur in defi­
nitione mendacii intentio fallendi.
4. Præterea. Id quod est commune bene et male factis,
non debet poni in definitione alicujus mali, maxime quasi
completivum definitionis. Sed intentio mala potest communiter
inveniri et in his quæ sunt bona ex genere et in his quæ sunt mala
ex genere ; sicut etiam in proposito patet de illo qui verum
dicit, ne ei credatur, si æstimet quidquid dixerit sibi non credi.
Ergo intentio fallendi non debet poni in definitione mendacii.
5. Præterea. Ille qui joco mentitur fallere non intendit,
quia scit sibi non credi. Sed tamen jocosum mendacium inter
mendacia reputatur. Ergo intentio fallendi non debet poni in
definitione mendacii.

■I

12. — RESPONSIO. Dicendum quod duobus modis in actibus
humanis contingit esse peccatum. Uno modo ex ipsa natura facti,
quod in se malum est, sicut in illis quæ sunt mala ex genere.
Alio modo ex abusu facientis4·, sicut cum quis ea quæ sunt bona
ex genere, ex intentione prava facit.
13. — Mendacium ergo utrumque istorum complectitur ;
quia quantum est de se inordinatum est. Et quia inordinatio in
significando non potest esse nisi ex falsitate significationis, ideo
in mendacio falsa significatio includitur. Falsa autem signifi1. ay om. ultimam sententiam per
— 4. Ed. « scientis ».

homot. — 2. α « cl. » — 3. NVPF. « ergo.»·

.çatio ad rationem peccati in moralibus non sufficit, cum non
sit in potestate hominis verum significare, sicut nec verum scire.
Unde oportet quod sit talis falsa significatio in mendacio, qua
quis volens a redo deviat1. Hoc autem non est, nisi quando
sciens falsum loquitur, quia ignorans non voluntarius est. Ex
hoc autem ipso quod aliquis scienter falsum loquitur, falsitatem
intendit significare. Et ideo completivum in definitione mendacii
ponitur intentio fallendi, sed quasi materiale falsa vocis signi­
ficatio.

14. — AD PRIMUM ergo dicendum quod mentiri et menda­
cium in hoc differunt, quia mendacium nominat aliquid quod
secundum se est de genere malorum per abstraction em suam ;
mentiri autem ratione suæ concretionis importat obliquitatem
sive peccatum ex parte dicentis. Unde aliquis dicendo illud quod
secundum se a vero non deviat, si2 secundum suam opinionem
deviet, mentitur ; non autem quod dicit, est mendacium.
15. ■— Ad secundum dicendum quod vox homini principaliter
data est ad significandum. Unde omne signum quo quis aliquid
significat, nomine vocis intelligitur, et eo mendacium perfici
potest, sicut patet in signis et ritibus monachorum ; sicut et
omnes alii sensus sortiuntur nomen visus, qui est principalior
inter eos.
16. — Ad tertium dicendum quod finis est duplex.
Unus qui est proprius alicui virtuti vel vitio et commensuratur objecto ejus ; et hujusmodi finis intentio ad speciem
virtutis vel vitii pertinet sicut et voluntas objecti. Æqualiter
enim est essentiale fortitudini velle sustinere difficilia et inten­
dere bonum quod est secundum habitum.
Alius est finis communis, sicut felicitas respectu omnium
virtutum ; et intentio hujusmodi finis non specificat virtutem.
17. — Intentio autem quæ in definitione mendacii ponitur est
finis proprii et objecto proportionati. Sicut enim verax vera3
loquitur amore veri, ita mendax falsum loquitur falsitatem
intendens.
18. ■— Ad quartum dicendum quod ex hoc ipso quod factum
quod est de genere bonorum, fit perversa intentione alicui vitio
appropriata, ad speciem illius vitii trahitur, sicut qui vadit ad
Ecclesiam ut furetur. Unde et vera vocis significatio, quando
intentione fallendi fit, ad speciem mendacii trahitur.
19. — Ad ultimum dicendum quod intentio fallendi potest
intelligi dupliciter. Uno modo respectu fallaciæ prout est in ipso
fallente tantum ; alio modo prout est in fallente et in eo fallitur.
1. Ed. « deviet ». — 2. α « sed ». — 3. αγδ « verum ».

20. — Quicumque enim falsum loquitur, quantum est in se,
fallit, quamvis non semper aliquis per ejus verbum fallatur.
Ouicumque ergo sciens falsum loquitur, fallaciam intendit
secundum quod est in fallente. Unde ista intentio fallendi
communis est omni mendacio.
Sed intentio qua aliquis intendit fallaciam non solum ut ipse
fallat, sed ut alii fallantur, non est in mendacio jocoso ; unde
minimum habet de ratione mendacii.

ARTICULUS II
Infra, a. 5 ; II-II, q. 110, a. 2 ;

21. — AD SECUNDUM

De dec. præc., de vni præc. ; in ps. 5.

SIC PROCEDITUR. V IDETUR
DIVIDATUR IN Littera.

OUOD INCONVENIENTER MENDACIUM

1. Ea enim quæ secundum accidens sunt, cum infinita sint,
dimittenda sunt. Sed mendacio, inquantum hujusmodi, accidit
quod fiat joco vel commodo vel damno alicujus. Ergo secundum
ista inconvenienter dividitur mendacium.
2. Præterea. Secundum Philosophum in IV Eih. (δ 14. 1128b,
3-4 ; 1. 16, o) « ludus, cum sit quædam requies, utilis est ad vitam
etiam virtuosi1. » Sed mendacium officiosum dicitur quod fit ad
utilitatem alicujus, jocosum autem quod fit causa joci. Ergo
mendacium jocosum in officioso includitur nec deberet contra
ipsum dividi.
3. Præterea. Philosophus in IV Eth. (8 13. 1127b, 10; 1. 15,1.)
dicit quod aliquis fallax est qui nullius gratia majora existentibus fingit. Sed mendacium jocosum, officiosum et perniciosum
alicujus causa fit. Ergo est aliquod mendacium præter ista tria.
4. Præterea. Augustinus (3) ponit octo mendacii genera.
Ergo insufficienter per tria tantum dividitur.
5. Præterea. Videtur quod in illis octo sit etiam aliqua
superfluitas. Mendacium enim quod fit in doctrina religionis, (3)
non distinguitur ab aliis nisi secundum materiam. Sed materialis
multiplicatio relinquenda est. Ergo non debuit hoc mendacium
contra alia distingui.
6. Præterea. Philosophus in2 IV Eih. {8 13. 1127a, 13 sq. ;
1. 15), dividit mendacium in jactantiam et ironiam. Cum ergo
hæc membra hic prætermittantur, videtur divisio insufficiens.

22. ■— RESPONSIO. Dicendum quod mendacium hic dn iditur,
Ut cognoscatur quomodo diversimode contingit mendacio peccare.
1. Ed. « virtuosam ». — 2. Ed.

om. « in ».

1266

SCRIPTUM SUPER LIB. Ill SENTENTIARUM

Et ideo non assignantur hic1 modi mendacii facientes diversi­
tatem in ipso secundum quod est hujusmodi, sed magis secundum
quod est peccatum. Et propter hoc assignantur ires modi men­
dacii, secundum quod fallacia quæ est mendacii complementum,
in iribus gradibus consistere potest.
23. — Primus gradus est ut sit tantum in fallente qui fallit,
quamvis nullus ab ipso fallatur ; et hoc contingit in mendacio
jocoso.
24. — Secundus gradus est ut fallacia tantum ad opinionem
audientis perveniat, ut scilicet verum æstimet quod falsum
est sibi a2 dicente prolatum; et in hoc gradu consistit menda­
cium officiosum in quo non pervenitur ad plus mali, nisi quod
audiens falsam intentionem concipiat quantum ad intentionem
dicentis.
25. — Tertius gradus est ut secundum ejusdem intentionem
fallacia perducatur ulterius usque ad necessaria3 in rebus vel
persona alicujus ; et hoc est mendacium perniciosum.
26. — Et per hoc patet solutio AD PRIMUM, quia quamvis
hujusmodi accidant mendacio inquantum hujusmodi, non tamen
accidunt ei inquantum peccatum.
27. — Ad secundum dicendum quod quamvis ludus aliquis sit
utilis, non tamen ludus illiberalis4 qualis est ludus mentientis.
28. — Ad tertium dicendum quod ille qui nullius gratia men­
titur, ad mendacium jocosum reducitur, maxime si mentiatur
de indifferentibus et quæ ad nullius damnum pertinere possunt.
Operationes enim ludicræ nullius gratia fiunt, ut dicitur in X Elh.,
{K 6. 1176”, 9 ; 1. 9, e).
29. ■— Ad quartum dicendum quod illa octo genera mendacii
sub tribus primis continentur ; sed ideo magis particulatim divi­
duntur quia in diversis materiis contingit esse majus vel minus
peccatum ; unde tria membra secundæ divisionis reducuntur
ad mendacium perniciosum. Potest enim alicui inferri nocumen­
tum vel in spirituali vita, et sic est primum5 quod fit in doctrina
religionis vel in aliis ; sive nocumentum alicui illatum in nullius
profectum cedat6, quod est secundus modus ; sive cedat in
profectum alicujus, quod est tertius modus.
Duo vero alii modi reducuntur ad mendacium jocosum. Quia
aliquando aliquis mentitur propter suam delectationem quam
habet in mentiendo, et sic est quarius modus ; aliquando autem
propter delectationem alterius cui ex mendacio placet, et sic
est quinius modus.
1, α « hujus ». — 2. aj8y om. « a ». — 3. Ed. « damnum », contra αβγδθικ. —
4. Ed. v- ille talis ».
5. RA. « principium ». — 6. αβδ « cadat ».

Tres vero ultimi modi reducuntur ad mendacium officiosum,
Aliquando enim aliquis mentitur ad vitandum damnum alterius
in pecunia, et sic est sextus modus ; aliquando in persona quantum
ad vitam corporalem, et sic est septimus modus ; aliquando vero
quantum ad ea quæ virtutis sunt, et sic est octavus.
30. ■— Ad quintum dicendum quod materialis multiplicatio
debuit hic tangi, inquantum diversa quantitas culpæ per eam
insinuatur.
31. ■— Ad ultimum dicendum quod Philosophus assignat
duas species mendacii secundum quod opponitur virtuti ; et
ideo divisit mendacium in superfluum quod est jactantia, et
diminutum quod est ironia. Jactator enim est qui majora de se
fingit quam sint ; ironicus autem qui minora1. Hic autem dividitur mendacium ad cognoscendum quantitatem in ipso ; et ideo
oportuit aliter dividere.

ARTICULUS III
'

r,

II-II, q. 69, a. 1, 2 ; q. 110, a. 3 ; Quodl. vm, q. 6, a. 4 ;
In Boet, de Trin. a. 9 ; IV Eth., I. 20.

32. - - AD TERTIUM SIC PROCEDITUR.
Ç
f

fIDETUR

QUOD

NON OMNE MENDACIUM SIT PECCATUM,

?
1. Nullum enim peccatum fit instinctu Spiritus sancti. Sed
> Jacob, ut in Littera (9) dicitur, propter familiare consilium
» Spiritus sancti quod a matre acceperat, dixit se esse primo- .
genitum, cum non esset2 ; et ita mentitus est. Ergo aliquod
' mendacium non est peccatum.
2. Præterea. Nullum peccatum remuneratur a Deo. Sed obs- tetrices Ægypti sunt remuneratæ a Deo3 pro mendacio quod
Pharaoni dixerunt, ut dicitur Exod., i, 20-21. Ergo aliquod
i mendacium non est peccatum.
3. Præterea. Nullus virtuosus, inquantum4 hujusmodi, peccat.
Sed secundum Philosophum in IV Elh. (8 13. 1127”, 7 ; 1. 15, k),
ad virtutem veritatis pertinet declinare ad minus, in quo aliquod
j mendacium est. Ergo non omne mendacium est peccatum.
4. Præterea. Et dicitur IIs Pelr., i, 21 : « Spiritu sancio
inspirati sunl sancti Dei homines » qui Scripturas divinas edi­
derunt. Sed inveniuntur in Scripturis aliquæ locutiones quæ non
sunt veræ secundum quod verba sonant, sicut quod ligna silvæ
i
iverunt ad rhamnum, ut eis imperaret, Judicii ix, 8. Cum ergo
1. RA. « ironia autem quæ majora », N « iron autem qui minora », VP. « ironia
autem quæ minora ». ■— 2. Ed. ad. « C'en, xxiv ». ■— 3. α om. « a Deo ». —
4. α ad. «· est ». —- 5. αβγ8 « I ».

per inspirationem Spiritus sancti non fiat aliquod peccatum,
videtur quod non omne mendacium sit peccatum.
5. Praeterea. Vitium mendacii quod virtuti veritatis oppo­
nitur, non solum est in dictis, sed etiam in factis. Sed sim:
peccato potest aliquis aliquando significare facto quod non est.
sicut de Christo legitur Luc., ull., 28, quod « finxit se longius
ire », similiter et1 Josue qui simulavit se fugere ante habitatores
Hai, (Jos., vm) et2 David qui simulavit se stultum ante regem
Achis (Z Reg., xxi, 13). Ergo et verbo potest aliquis sine peccato
mentiri.
6. Præterea. Mendacium non videtur esse peccatum nisi ex
eo quod fallit. Sed aliquando expedit homini ut in aliquo fallatur
et erret, ut in Lillera (3) dicitur, et in multis casibus patet.
Ergo aliquando potest aliquis sine peccato mentiri.
7. Præterea. Nullus actus congruus est peccatum. Sed men­
dacium officiosum est hujusmodi, quia officium est congruus
actus personæ secundum statuta patriæ. Ergo3, etc.
33. — SED CONTRA. Augustinus in lib. De mend. (c. 21 ;
L. 40, 516), dicit : « Quisquis aliquod genus mendacii quod pecca­
tum non sil, esse putaverit, seipsum turpiter decipit. » Ergo omne
mendacium peccatum est.
34. — Præterea. Omnis inordinatio in actibus humanis, si
voluntaria sit, peccatum est. Sed ubicumque est mendacium,
est aliqua inordinatio, quia adhibetur vox ad significandum
aliquid quod significabile non est. Ergo omne mendacium est
peccatum.
35. — Præterea. Nihil opponitur virtuti nisi peccatum. Sed
omne mendacium opponitur virtuti, quæ est veritas, ut in
IV Elh. (8 13. 1127% 27 sq. ; 1. 15) patet. Ergo omne mendacium
est peccatum.

36. ■—■ RESPONSIO. Dicendum quod cum malum omnifa­
riam contingat, cujuslibet circumstantiae perversitas, etiam
aliis circumstantiis debitis existentibus, peccatum in moribus
facit ; ut si aliquis accipiat unde non debet, quantumcumque
bonum intendat vel aliæ circumstantiæ ordinate videantur,
peccatum non evitabitur4.
Cum autem locutio inventa sit ad exprimendam conceptionem
cordis, quandocumque aliquis loquitur quod in corde non habet,
loquitur quod non debet. Hoc autem contingit in omni mendacio
1. yS ed. « etiam ». — 2. ay8 ad. « de ». — 3. Ed. « Igitur ». — 4. Ed. « evi­
tabit ».

Unde omne mendacium est peccatum, quantumcumque aliquis
propter bonum mentiatur.

37. — AD PRIMUM ergo dicendum quod verba quæ Jacob
protulit, secundum aliquem intellectum necessitatem vel veri­
tatem habuerunt, — sibi enim primogenitura Dei electione1
debebatur — et ad illum intellectum Spiritus sanctus verba
ordinabat, cujus instinctu et2 intellectu loquebatur, sioe ipse
ilium intellectum ex verbis acciperet explicite, sive implicite,
hoc significare intendens3 ad quod Spiritus sanctus ordinabat ;
unde a mendacio excusatur.
Et eadem ratio est de omnibus verbis quæ mendacium sapere
videntur ab illis viris prolata in quibus mendacium concedere
nefarium videtur.
38. — Ad secundum dicendum quod obstetrices mentitæ
sunt ad litteram, nec pro mendacio remuneratæ sunt, sed
pro pietate, quia1 pueros Hebræorum liberaverunt.
39. ·—[Ad tertium dicendum quod in majori includitur minus,
et non e converso. Et quando virtuosus eligit minus dicere5
quam possit, secundum rei veritatem non mentitur, sed
aliquod verum tacet6.]
40. — Ad quartum7 dicendum quod verba quæ in sacra
Scriptura scripta sunt, aut sunt verba ejus qui Scripturam edidit,
aut sunt verba alicujus qui in Scriptura recitatur loquens.
Si primo modo, sic non contingit in eis mendacium, quia in
figurativis locutionibus non est® sensus verborum quem primo
aspectu faciunt, sed quem proferens sub tali modo loquendi
facere intendit, sicut qui dicit quod pratum ridet, intendit
sub quadam rei similitudine significare prati floritionem.
Si autem sunt verba alicujus qui. recitatur loquens, aut
sunt alicujus cujus malitia in Scriptura arguitur, et sic non est
inconveniens quod sint ibi etiam perniciosa9 mendacia, sicut
verba Judaeorum Christum blasphemantium ; aut alicujus qui
commendatur non perfectione virtutis, sed de profectu, sicut
obstetrices commendantur quod in hoc profecerunt quod non
in damnum alicujus, sed in obsequium divinum mentitæ sunt ;
aut sunt verba alicujus qui commendatur de perfectione virtutis,
et in exemplum proponitur ; et tunc est eadem ratio sicut de
verbis Scripturæ.
41. — Ad quintum10 dicendum quod facta non sunt ordinata
de se ad significandum sicut voces ; et ideo non oportet quod si
1. α « dilectione ». — 2. F. om, « et ». — 3. NVP. « intenderet ». — 4. ayb
« qua ». ■— 5. RANVP. ad. « de se », contra δ F. — 6. αβγβικλμ. om. totam res­
ponsionem. — 7. αβγΒικλμ « tertium ». — 8. a ad. in marg. « attendendus ». ·—
9. Ed. om. « perniciosa ». — 10. αβγδΒικλμ « quartum»; et deinceps « ad quintum».

aliquid fiat per quod aliquod factum1 detur intelligi, quod3
hoc ipso fiat quod non debet fieri, sicut dicitur quod non debet
dici quando falsum voce significatur. Unde non oportet quod
omne tale factum peccatum sit, et præcipue quando factum in
significationem alicujus exhibetur : tunc enim eadem ratio est de
illis factis et locutionibus figurativis.
Sicut enim locutio figurativa veritatem habet non a sensu
quem verba habent in primo aspectu, sed ab eo quem loquens
facere intendit ; ita etiam quod Dominus ostendit se velle lon­
gius ire, quasi per similitudinem elongationis in itinere, signi­
ficabat elongationem sui a cognitione discipulorum ; et in hoc
veritatem habebat.
42. — Ad sextum dicendum quod quamvis alicui prosit in
aliquo casu falli, non tamen propter hoc bonum, aliquod malum
faciendum est, sicut nec est furandum ut eleemosynæ dentur.
Et ita cum mendacium de se inordinationem habeat, non est
mentiendum pro quocumque alterius commodo.
43. — Ad ultimum dicendum quod mendacium dicitur offi­
ciosum non ratione sui, sed ratione causæ quæ ad mentiendum
inclinat.
ARTICULUS IV
II-II, q. 70, a. 4 ; q. 110, a. 4 ; De dec. priée., de vin præc. ; ps. 5.

44. — AD QUARTUM SIC PROCEDITUR. Videtur

quod

OMNE MENDACIUM SIT PECCATUM MORTALE.

1. Omne enim peccatum quod in perditionem adducit, est
peccatum mortale. Sed in ps. v, 7, dicitur : « Perdes omnes qui
loquuntur mendacium. » Ergo omne mendacium est peccatum
mortale.
2. Præterea. Omne illud3 quod in subversionem fidei vergit,
est peccatum mortale. Sed mendacium est hujusmodi, ut Augus­
tinus probat in lib. De mendae, (c. 8 ; L. 40, 496). Ergo omne
mendacium est peccatum mortale.
Minor palet ex hoc quod si in aliquo casu mentiri licet, tunc
non semper oportet fidem bono homini adhibere ; et si in aliquo
sibi non creditur, non erit necessitas ut in aliis sibi credatur.
3. Præterea. Si aliquod mendacium excusetur a peccato
mortali, præcipue mendacium officiosum tale esse videtur.
Sed mendacium officiosum est mortale peccatum, cum per ipsum
æterna merces in temporalem commutetur. Gregorius enim
dicit in Glossa Exod., 1 (XVIII Morat., c. 3 ; L. 76, 41 ), de obste­
tricibus : « Benignitatis4 earum merces, quæ in æterna vita remune1. Ed. « falsum ». — 2. Ed. om. « quod ». — 3. Ed. « id ». — 4. F. « Benigni­
tati ».

Γ rari paierai, per culpam mendacii in terrenam recompensationem
B commutata- est. » Ergo omne mendacium est peccatum mortale.

4. Præterea. In Littera (1) dicitur quod perfectis viris damnabile est pro commodo alterius mentiri. Sed nullum peccatum
dicitur esse damnabile, nisi mortale. Ergo mendacium officiosum
perfectis est mortale ; et eadem ratione omne aliud mendacium,
cum mendacium officiosum minus videatur esse damnosum ;
et ita1 per consequens etiam in2 aliis omne mendacium peccatum
mortale est, quia perfecti non sunt pejoris conditionis quam alii.
5. Præterea. Nihil prohibetur divino præcepto nisi peccatum
mortale. Sed in prohibitione falsi festimonii prohibetur omne
mendacium, sicut Augustinus dicit in lib. De mendacio (c. 5,
n. 6 ; L. 40, 491). Ergo omne mendacium est peccatum mortale.

E

45. — SED CONTRA. Propter peccatum mortale non ædificantur spirituales domus. Sed obstetricibus ædificavit Deus
spirituales domos3, secundum Hieronymum [in Isai., cap. lxv).
Ergo obstetrices mentiendo mortaliter non peccaverunt ; et
ita non omne mendacium est mortale peccatum.
46. — Præterea. Nullum peccatum mortale alicui conceditur.
Sed in Glossa Super I Exod. dicitur quod infirmis conceditur
mentiri. Ergo non omne mendacium est peccatum mortale.
47. — Præterea. Gregorius dicit (ubi supra) quod « mendacium officiosum facile credimus relaxari ». Sed peccatum ex hoc
dicitur veniale quod facile remittitur. Ergo mendacium officiosum
est peccatum veniale.

E

48. — RESPONSIO. Dicendum quod peccatum mortale
dicitur quod hominem vita spirituali privat. Spiritualis autem
vita per caritatem est. Unde illa peccata ex sui genere mortalia
sunt quæ contra dilectionem Dei vel proximi vergunt.
49. — Et ideo duplex genus mendacii peccatum mortale ponendum est. Primum quod contra Deum est, sicut cum quis in doctrina religionis mentitur. Secundum est quod in detrimentum
justitiæ ad proximum vergit : sive sit tale mendacium quod ad
perversionem judicii ordinatur, sicut cum quis in loco judicii
falsum dicit ; sive sit in nocumentum alicujus, quod sine mortali
peccato esse non potest.
50. ■— Alia vero mendacia, quia inordinationem quamdam
habent, non tamen a dilectione Dei et proximi avertunt, peccata sunt, sed sunt venialia.

51. — AD PRIMUM ergo dicendum quod auctoritas illa non
loquitur de omni mendacio, sed de pernicioso tantum.
1. Ed. om. « ita » — 2. αγ om. « in u. — 3. αβ « domus » contra γδ ed.

52. — Ad secundum dicendum quod mendacium prolatum,
si æstimetur esse licitum, ipsa æstimatio in subversionem
fidei verget ; non tamen oportet quod omne mendacium ad
subversionem fidei ordinetur, præcipue cum non sit de his quai
ad fidem spectant.
53. ■— Ad tertium dicendum quod de mendacio obstetricum
diversa opinio est.
Quidam enim dicunt quod mendacium fuit ad conservandum1
vitam puerorum, et sic fuit officiosum et veniale peccatum.
Fuit etiam ad conservandum vitam propriam, et sic fuit libi­
dinosum et mortale peccatum.
Sed hoc non videtur rationabile ; quia non minus debet homo
suam vitam tueri quam alterius.
54. — Et ideo Alii dicunt quod in actibus obstetricum tria2
est considerare.
Primo ipsam pietatem qua pueris parcere voluerunt ; et
quantum ad hoc vel meruerunt, vel ad meritum disponebantur.
Et secundum hoc intelligendum est verbum Hieronymi quod
ædificavit eis Deus domos spirituales.
Fuit etiam ibi mendacium quod sive pro liberatione puerorum
sive pro liberatione vitæ propriæ — quod magis videtur subti­
liter discutienti secundum Gregorii dictum — [fuerit3,] peccatum
veniale fuit4 ; et sic habent laudem secundum Augustinum in
lib. De mendacio (c. 27 ; L. 40, 510), non perfectæ justitiæ, sed
profectus ad justitiam.
Fuit etiam ibi omissio confessionis divinæ veritatis et justitiæ,
si tamen5 coram Pharaone tunc confiteri tenebantur ; et quantum
ad hoc potuit ibi esse peccatum mortale. Et secundum hoc potest
intelligi quod merces æterna eis in temporalem commutata est.
Vel si ex hoc mortaliter non peccaverunt, dicitur merces
æterna in temporalem commutata, quia earum benignitas
gratia non informata remunerationem temporalem habuit quæ
gratiæ adjuncta habuisset æternam.
55. — Ad quartum dicendum quod secundum Quosdam
omne mendacium viris perfectis peccatum mortale est : cujus
rationem dupliciter aliqui assignant.
Quidam enim sumunt rationem ex perfectione caritatis, per quam
mens hominis summæ veritati adhæret, adeo quod omne menda­
cium eorum cum deliberatione et6 contemptu est ; unde non potest
esse veniale, sicut nec homo in primo statu venialiter peccare potuit.
Sed hoc nihil est dictu ; quia eadem ratione nullum aliud
peccatum veniale committere possent : quod falsissimum est in7
1. RA. « observandum ». — 2. A. om. « tria ». — 3. αβ ed. om. « fuerit », contra
μ. — 'i. αβ « fuerit », contra γδλμ ed. — 5. N. om. « tamen ». — 6. Ed. ad. « ex ».
— 7. αγδ om. « in ».

quantumcumque perfectissimis viris, cum etiam in Apostolis
peccatum veniale fuerit1. I Joan., i, 8 : « Si dixerimus quod
peccatum non habeamus etc2. »
56. — Alii vero sumunt rationem ex perfectione status secundum
quod aliqui perfectionem in publico prætendunt, ut religiosi et
prælati ; et istis adhibetur fides tamquam conservatoribus
veritatis ; unde si in aliquo a veritate deviarent, nec eis nec aliis
fides adhiberetur, et sic fieret magnum praejudicium veritati.
Sed hoc iterum nihil est ; quia non creditur eis tamquam
conservatoribus veritatis in omnibus eorum factis vel dictis,
sed in illis tantum quæ ad officium conservandæ veritatis spectant,
sicut doctrina et judicium, in quibus si a veritate deviarent,
non est dubium quin peccarent mortaliter.
57. — Et ideo dicendum quod nec mendacium nec aliud8
peccatum quod ex genere suo peccatum mortale non est, per­
fectis viris mortale peccatum fit, nisi sit contra eorum votum.
Sed per accidens potest eis mortale fieri sicut et aliis, ut si
fiat contra conscientiam, quamvis errantem, vel ratione scandali,
vel4 alicujus hujusmodi.
Quod vero dicitur in Littera (1) quod mendacium officiosum
perfectis viris est damnabile, intelligendum est comparative ;
quia in eodem genere peccati magis peccat perfectus quam
imperfectus, quamvis uterque venialiter vel mortaliter. Non
tamen hæc circumstantia aggravans in infinitum aggravat,
ut quod uni est veniale, alteri mortale fiat.
58. — Ad quintum dicendum quod divino præcepto prohi­
betur aliquid dupliciter.
Uno modo directe, quod contra præceptum dicitur ; et sic
prohibetur mendacium perniciosum : quod ex ipsa forma præcepti patet : « Non loqueris contra proximum tuum falsum testi­
monium ». [Exod., xxx, 16).
Alio modo indirecte, quod præter præceptum dicitur ; et sic
mendacium jocosum et officiosum sicut et alia peccata venialia,
præcepto divino prohibentur,

ARTICULUS V
ΙΙ-Π, q. 110, a. 2 ; de dec. præc., de vm præc. ; ps. 5.

59. — AD QUINTUM SIC PROCEDITUR. Videtur
GRADUS
MENDACIORUM IN Littera

INCONVENIENTER
GNENTUR.

QUOD
ASSI­

1. Quandocumque5 enim aliquis falsum scienter loquitur.
1. α ad. « Et ». — 2. Ed. ad. « ipsi nos seducimus ». — 3. Ed. κ aliquod ».
4. αγδ « aut ». — 5. α « quandoque » δ quantumcunnjnc ».

—

mentitur. Sed aliquis disputando falsum scienter loquitur
etiam in his quæ ad fidem pertinent. Ergo dicit mendacium in
doctrina religionis. Sed hoc non est gravius mendacio perni­
cioso. Ergo mendacium quod fit in doctrina, non est primum et
gravissimum mendacium.
2. Præterea. Contingit quod de his quæ ad fidei religionem
pertinent, aliquis joco mentiatur ; nec tamen hoc gravius repu­
taretur quam mendacium vergens in grave damnum proximi.
Ergo idem quod prius.
3. Præterea. Officiosum mendacium plus habet de ratione
mendacii quam jocosum, ut ex dictis patet. Cum ergo1 jocosum
mendacium præponatur officioso, videtur quod inconvenienter
ordinetur.
4. Præterea. Cuicumque malitia propter seipsam placet,
videtur in Spiritum sanctum peccare. Sed peccatum in Spiritum
sanctum est gravissimum, ut in II lib. (d. 43, q. 1, a. 2) dictum
est. Cum ergo2 ille qui mentitur sola mentiendi libidine, in ipsa
malitia delectari videatur, videtur quod hoc mendacium ceteris
sit gravius, quod tamen quarto loco ponitur.
5. Præterea. Quanto majus3 nocumentum per mendacium
evitatur, tanto est minus peccatum. Sed majus damnum est
mors corporis quam corporis immunditia. Ergo septimum men­
dacium quod fit ad tuendam4 vitam, deberet postponi octavo,
quod fit ad tuendum aliquem ab immunditia corporali.
60. — IN CONTRARIUM est auctoritas Augustini in libro
De mendacio (c. 14 ; L. 40, 505).
61. ■— RESPONSIO. Dicendum quod quodlibet peccatum
secundum suum genus habet aliquam quantitatem cui addi
vel subtrahi potest ratione alicujus adjuncti. Unde et quantitas
mendacii secundum tres gradus potest considerari.
Primus gradus est, quando quantitas mendacii ex aliquo
adjuncto augmentatur. Hoc autem adjunctum mendacium
aggravans, est vel profanatio divinorum quæ est conditio maxime
aggravans, et ideo mendacium quod fit in doctrina religionis,
ponitur primum ; vel est nocumentum proximorum quod quidem
mitigatur, si nocumento aliqua utilitas adjungatur ; et ideo in
secundo ordine ponitur mendacium quod5 obest et nulli prodest,
in tertio vero mendacium quod alicui prodest et nulli obest.
62. — Secundus vero gradus mendacii6 est in quo quantitas
I. α '< igitur ». — 2. α « igitur ». — 3. γ « magis », F. « ejus ». — 4. Ed. tuen­
dum ». — 5. NVP. ad. « alicui ». — 6. F. homot. <■ mendacii... consideratur ». ■—

mendacii consideratur sine additione vel diminutione. Sed1
quia· in quolibet genere peccati gravius est peccatum quod ex
habitu procedit inquantum ex majori libidine fit ; ideo in quarto
loco ponitur mendacium quod fit ex libidine mentiendi, quia
unicuique habenti habitum delectabilis est operatio secundum
proprium habitum. Quinio vero loco ponitur mendacium quod
non videtur ex habitu procedere, sed ex intentione alicujus
finis extranei, quæ tamen mendacium non aggravat nec alleviat, sicut quod fit ex intentione placendi vel delectandi.
63. — Tertius gradus est in quo consideratur quantitas mendacii diminuta ex aliquo adjuncto quod est intentio utilitatis,
quæ tanto magis alleviat, quanto damnum est gravius quod
vitatur ; et ideo in sexto loco ponitur mendacium quod fit ad
vitandum sublevationem pecuniæ, septimum mendacium quod
fit ad vitandum occisionem, octavum ad vitandum deturbationem libidinis quod propter propinquitatem consensus vix sine
peccato esse potest.

K
64. — AD PRIMUM ergo dicendum quod ille qui disputando
K falsum loquitur, quamvis scienter, non mentitur, nisi asserendo
■ dicat ; quia non ex sua persona falsum illud enuntiat, sed gerens
B personam veritatem negantis.
B
65. ■— Ad secundum dicendum quod distinctio istorum graB duum et ordo accipiuntur ceteiis paribus ; unde in aliquo casu
B illud quod est secundum, potest esse primum ; et sic est de aliis.
B 66. — Ad tertium dicendum quod quamvis mendacium offi| ciosum habeat plus de ratione mendacii quam jocosum, inquanB tum habet plus de assertione ; tamen officiosum habet minus de
K malo ratione utilitatis adjunctæ, et ideo est minus peccatum.
B
67. —Ad quartum dicendum quod, sicut in lib. II d. penultima
E (q. 1, a. 2) dictum est, non omne peccatum quod fit ex electione
■ habitus, est peccatum in Spiritum sanctum ; alias non esset
E speciale genus peccati. Et ideo hoc mendacium quod fit exmen1 tiendi libidine, cum procedat ex inclinatione habitus et non ex
l\ rebellione voluntatis ad aliquod eorum quibus a peccato libeI ramur, quod est proprium peccati in Spiritum sanctum, non erit
I peccatum in Spiritum sanctum.
I
68. — Ad quintum dicendum quod immunditia corporalis
I hic intelligitur quæ habet vicinitatem ad peccatum, ratione
g
cujus majus damnum reputatur quam corporis mors.

1. β « vel ».

EXPOSITIO TEXTUS
69. —« Nec pro corpore alterius animam suam occidant. » (1)
Quod sic vitari potest secundum Augustinum in lib. De
mendacio (c. 13, n. 22 s. ; L. 40, 503). Si enim aliquis ad mortem
quaeratur, simpliciter nobis interrogatis de eo sine loci determina­
tione, respondendum est quod eum non prodemus, etiam si
oporteat nos tormenta sustinere : pro quo facto quemdam Episco­
pum laudat. Si autem interrogemur1 utrum sit in illo loco
determinato, respondendum est : Scio ubi est, sed non dicam.

70. — « Præcipue si iteretur. » (1) Hoc dicitur inquantum multi­
plicatio venialium disponit ad mortale.
71. ■— « Ut ab immunditia corporali aliquem tueatur. » (3)
Sed quid faciendum est ipsi mulieri, si propter2 immunditiam
quæratur ?
Quidam dicunt quod si sentit se perfectam, non debet menti­
ri ; quia in ipsa violatione3 non consentiet, et sic immunis a
peccato erit. Si autem sentit se imperfectam, debet veniale
peccatum committere potius quam incurrat peccati mortalis
periculum.

72. — Sed melius dicendum quod si propositum non consen­
tiendi habet, spem suam in Deo ponere debet, qui non patitur
tentari supra posse ; et non debet venialiter peccare. Ex hoc
enim ipso quod ponitur aliquid debitum vel dignum fieri, aufertur
omnis ratio peccati. Et ita aliquod4 mendacium non esset pecca­
tum, quod est contra Augustinum.

73. — « Nec5 omne mendacium isto præcepto prohiberi
videtur. » (7) Intelligendum est directe sicut contrarium præ­
cepto.
74. — « Nec præmissa descriptione mendacium joci6 includi. » (7)
Verum est si intelligatur7 intentio fallendi, secundum quod
fallacia est, non tantum in dicente, sed etiam in audiente, quia
fallitur, ut dictum est.

1. δ ed. « interrogamur ». — 2. Ed. ad. « libidinem vel ». — 3. Ed. « ipsius violationem ». — 4. Ed. « omne », contra αβγδθικ ; a « non videtur esse peccatum ».—
5. a ad. « tamen ». — 6. Ed. « jocosum ». — 7. Ed. « intclligitur ».

I
¥

De

perjurio

1. — Nunc de perjurio videamus. Perjurium est mendacium juramento
firmatum. (Hugo, Sent, tract. 4, 6, 5 ; L., 176, 123.)
κ
2. — Hic quæritur utrum sit perjurium ubi non est mendacium.
9
Quod Quibusdam videtur ex auctoritate Hieronymi dicentis (in
ÎJer., iv, 2 ; L. 24, 706) : Advertendum est quod jusjurandum tres habet
comites : veritatem, judicium et justitiam. Si ista defuerint, non erit jurai mentum, sed perjurium. Vbi autem falsum juratur, veritas deest. Si ergo
falsum juretur, etsi non sit ibi intentio fallendi, videtur esse perjurium,
! quia deest veritas.
3. — Quibusdam placet non esse perjurium, ubi non est mendacium ;
; et sicut dicitur aliquando falsum sine mendacio, ita juratur falsum sine
perjurio. Falsum forte dixit Apostolus, cum se venturum ad Corinthios
j promisit (I Cor., xvi, 5) ; nec tamen, sicut ei imponebatur, culpam men; dacii contraxit, quia sic animo sentiebat. Et si juramento illud confir) masset, non perjurium incurrisset, quia, quantum in ipso fuit, verum
dixit ; et si jurationem addidisset, quantum in se foret, verum jurasset,
j etsi aliter evenerit quam dixit. Ideo sicut quis non est mendax nisi aliter
f sentiat animo quam dicit, sive ita sit, sive non ; ita videtur Quibusdam
i. neminem perjurum1 constitui, nisi aliter sentiat in animo quam loquatur,
sive ita sit, sive non.

>

De

i

j
f

triplici modo perjurii

4. — Sed melius creditur et ille pejerare qui falsum voluntate fallendi
jurat, et qui falsum putans quod verum est, jurat, et qui verum putans
quod falsum est, jurat.
Unde Augustinus (De verb. Apost., c. 2, n. 2 ; L., 38, 973) : Homines
falsum jurant, vel cum fallunt, vel cum falluntur. Aut putat homo verum
esse quod falsum est, et temere2 jurat ; aut scit vel putat falsum esse, et tamen
pro vero jurat, et nihilominus cum scelere jurat. Distant autem ista duo
perjuria quæ commemoravi. Fac illum jurare qui verum esse putat pro quo
jurat ; verum putat esse, et tamen falsum est. Non ex animo iste perjurat,
sed fallitur, hoc pro vero habenss quod falsum est, non pro falsa re sciens
jurationem interponit. Da alium qui scit falsum esse, et dicit verum esse, et
jurat tamquam verum sit quod scit falsum esse. Videtis quam ista detestanda
sit bellua ? Fac alium qui putat falsum esse, et jurat tamquam verum sit,
et forte verum est. Verbi gratia, ut intelligatis : pluit in illo loco, interrogas
hominem, et dicit pluisse ; et tunc cumi pluit ibi, sed putat non pluisse,
perjurus est. Interest quemadmodum verbum procedat ex animo. Ream
linguam non facit nisi rea mens sit.
His evidenter traditur quod tripliciter pejerat homo, ut supra diximus,
dum vel sciens falsum jurat, vel putans falsum quod verum est, jurat,
vel æstimans verum quod falsum est, jurat.

1. « perjurium ». — 2. F. « tenere ». — 3. Quar. « habet ». — 4. Ed.om. « cum »

Sed hoc extremum non videtur esse perjurium, vel1 si perjurium nomi­
netur, eo quod falsum juratur, non2 videtur esse reus perjurii qui sie
jurat, quia non est mens ejus rea, et ideo nec lingua.
Immo ejus mens rea est, dum jurare præsumit quod perspicue verum
non deprehendit. Non igitur3 omne perjurium mendacium est, nec omnis
qui pejerat, mentitur ; sed omnis mentiendo jurans pejerat, et omnis
qui falsum jurat, sive mentiens, sive non, pejerat.
5. — Cum vero quis jurat quod verum est, æstimans esse falsum, quæritm
quid sit ibi perjurium. Ipsa enim significatio vocis vera est, quia verum
nescienter loquitur. Non igitur ipsa significatio vel falsum vel menda­
cium est, quia vera est ; et quod verum est, perjurium non videtur esse.
Ad quod dicimus, loqui sic, scilicet contra mentem, sub attestatione
juramenti, esse perjurium. Mentiri ergo adhibita juratione, perjurium
est. Perjurium ergo est vel jurando loqui falsum cum intentione fallendi,
vel jurando loqui falsum sine intentione fallendi, vel jurando loqui verum
cum intentione fallendi.
Oppositio
6. — Hic opponitur : Si omnis qui falsum jurat, pejerat, tunc qui
alicui promittit dare sub certo termino aliquid, quod tamen non faciei,
ex quo juravit, pejeravit, quia falsum juravit : non enim ita futurum
erat ut juravit.
Ad hoc dici potest, quia non omnis qui jurat quod falsum est, ex quu
jurat, perjurus est, sicut iste de quo agimus ; sed ex quo propositum
mutat vel terminum transgreditur, juratio talis fit perjurium reatu.

An JURATIO SIT MALUM

7. — Si autem quæritur utrum jurare sit malum, dicimus aliquando
malum esse, aliquando non.
Sponte enim et sine necessitate jurare, vel falsum jurare, peccatum
grande est. Ex necessitate autem jurare, scilicet vel ad asserendam inno­
centiam, vel ad fcedera pacis confirmanda, vel ad persuadendum audi­
toribus quod est eis utile, malum non est, quia necessarium est.
Unde Augustinus (De serm. Dom. in monte, lib. I, c. 17, n. 51 ; L. 34,
1255) : Juramentum jaciendum est in necessariis, cum pigri sunt homines
credere quod est eis utile. Juratio non est bona ; non tamen mala, cum esi
necessaria ; id est, non est appetenda sicut bona, non tamen fugienda
tamquam mala, cum est necessaria. Non est enim contra præceptum Dei
juratio, sed ita intelligitur Dominus prohibuisse a juramento, ut, quantum
in ipso est, quisque non juret — quod multi jaciunt in ore habentes juratio­
nem tamquam magnum atque suave aliquid — Apostolus enim novit
præceptum Domini, et tamen juravit. (August., in Gal. i, 20, n. 9 ; L. 35,
2110). Prohibemur ergo jurare cupiditate, vel delectatione jurandi.
Quod ergo Christus ait in Evangelio (Mat., v, 34) : « Ego dico vobis,
non jurare omnino » ; ita intelligitur præcepisse, ne quisquam sicut bonum
appetat juramentum et assiduitate jurandi labatur in perjurium. (Augus t.,
I De serm. in monte, loc. cit.). Quod vero addidit : « Sit sermo vester, esi
est, non non » ; bonum est et appetendum : « Quod autem amplius est a
malo est » ; id est, si jurare cogeris, scias de necessitate venire infirmitatis
eorum quibus aliquid suades : quæ infirmitas utique malum est ; unde
quotidie precamur nos liberari, dicentes : « Libera nos a malo ». Ideo non
1. F. « etiam ». — 2. Ed. « ncc ». — 3. Ed. « ergo ».

dixit : « Quod amplius est », malum est. Tu enim non facis malum, qui
bene uteris juratione ; sed « a malo est » illius qui aliter non credit, (loc. cit.)
id est ab infirmitate quæ aliquando pœna est, aliquando pœna et culpa.
Ibi ergo Dominus prohibuit malum, suasit bonum, inclusit necessarium.
De juramento quod fit

per

creaturas

8. — Quæritur utrum etiam liceat jurare per creaturam.
Quod non videtur, cum in Lege scriptum sit (Mat., v, 33) : Reddes

,

autem Domino juramenta tua ; et Christus in Evangelio (ibid. 34) præcipiat « non jurare omnino neque per cælum neque per terram, nec per
Hierosolymam, nec per caput tuum ». Judeeis1 quasi parvulis concessum
fuit jurare per Creatorem, et præceptum ut, si jurare contingeret, non nisi
per Creatorem jurarent, non per creaturam ; quia jurantes per angelos et
i·
elementa, creaturas venerabantur honore; et melius erat hoc exhiberi Deo
j quam creaturis. (Hieron., in Mat., v, 34 ; L. 29, 546). Infirmis ergo illud
A
prohibuit ; sanctis vero qui in creaturis Creatorem venerabantur tantum,
g
non prohibuit. Unde Joseph per salutem Pharaonis juravit (Gen., xlii,
f
15 et 16). Dei judicium in eo veneratus, quo positus erat in infimis. Christus
i. vero ita per creaturas jurare prohibuit, ne vel aliquid divinum in eis
g. crederetur, pro quo reverentia eis deberetur, vel ne per eas jurantes fal'
sum, homines se juramento non teneri putarent.
!

't
i,
'

i
1

Quæ
AN

juratio magis teneatur, an quæ fit per Deum,
quæ fit per Evangelia, vel per creaturas

I
f

■
,
>
'

s

-9. — Si quæritur quis magis teneatur, an qui per Deum, an qui per Evangelium, vel per creaturas jurat, dicimus qui per Deum, quia per eum hæc
facta et sancta sunt.
Unde Chrysostomus : Si qua causa fuerit, modicum videtur facere qui
jurat per Deum; qui vero per Evangelium, majus aliquid fecisse videtur.
Quibus dicendum est : Stulti, Scripturæ propter Deum sanctæ sunt, non
Deus propter Scripturas ; ita et creaturæ sanctæ sunt propter Deum.
(Op. imperf. in Mat. homil. 44 ; G. 56, 883).
Quid

r

(
:
i

est dicere

: « Per Deum »

10. — Hic quæritur quid sit dicere : per Deum juro.
Hoc est testem adhibere Deum. Juravit enim Apostolus dicens (Rom., i,
9) : Testis est mihi Deus ; ac si dixisset, per Deum ita est.
Unde Augustinus (De verb. Apost., c. 6, n. 6 sq. ; L. 38, 975) : Ridi­
culum est putare hoc2 si dicas : « per Deum », juras ; si dicas : « testis est
Deus », non juras. Quid enim3, « per Deum », nisi « testis est Deus » ? Aut
quid est : « testis est Deus », nisi « per Deum » jurarei ? Quid autem est jurare,
nisi jus Deo reddere, quando per Deum juras, jus scilicet veritatis et non
falsitatis ? »
Item (c. 12, n.13 ; L. 38, 978) : Ecce dico caritati vestræ, et qui per
lapidem jurat falsum, perjurus est; quia non lapidem qui non audit,
sed ejus Creatorem adhibet testem. Hoc est ergo jurare per quamlibet
creaturam, scilicet Creatorem ejus testem adhibere.
11- — Est etiam quoddam genus juramenti gravissimum, quod fit per

1. F. ad.
ra re ».

« quidem ». — ‘2. F. « quod ». ■—. 3. Ed. ad. « est ». — 4. Ed. om. « ju­

exsecrationem, ut cum homo dicit : Si istud feci, illud patiar, vel illud con­
tingat filiis meis (August, in ps. vu, n. 3 ; L. 36, 99). Secundum quem mo­
dum accipitur etiam interdum, cum aliquis jurando dicit : per salutem
meam vel per filios meos, et hujusmodi : obligat enim hæc Deo.
Unde Augustinus (De verb. Apost., c. 6, n. 7 ; L. 38, 975) : Cum quis
ait : « per salutem meam », salutem suam obligat Deo. Cum dicit : « per
filios meos », oppignerat eos Deo, ut hoc eveniat in caput eorum quod exit
de ore ipsius : si verum, verum ; si falsum, falsum. Et sicut per hoc jurans
aliquando Deo hoc obligat, ita per Deum jurans, ipsum adhibet testem. 1 u
omni ergo juratione aut Deus testis adhibetur, aut creatura Deo obli­
gatur et oppigneratur, ut hoc sit jurare, scilicet Deum testem adhibere
vel Deo aliquid oppignerare.
De ILLIS QUI JURANT PER FALSOS DEOS

12. — Post hoc quæritur utrum fide ejus utendum sit qui perdæmonia
vel idola juraverit.
De hoc Augustinus scribens ad Publicolam (Epist. xlvii, n. 2 ; L. 33,
184), ait : Te prius considerare volo, utrum si quispiam per deos falsos
juraverit et fidem non servaverit ; nonne1 tibi videtur bis peccasse ? Bis
utique peccavit, quia et juravit per quos non debuit, et contra pollicitam1
fecit fidem, quod non debuit. Ideoque qui utitur fide illius quem constat
jurasse per deos falsos, et utitur non ad malum, sed ad bonum, non peccato
illius se sociat quo3 per daemonia juravit, sed bono pacto ejus qui fidem ser­
vavit. Et sine dubitatione minus malum est per deos falsos jurare veraciter,
quam per Deum verum fallaciter. Quanto enim per quod juratur, magis
sanctum est, tanto magis poenale perjurium est.
Quod JURAMENTUM QUO INCAUTE JURATUR, NON EST OBSERVAN­
DUM J NEC VOTUM VEL PROMISSIO INJUSTE FACTA

13. — Nunc superest investigare4 utrum omne juramentum implen­
dum sit.
Si enim quis aliquid juraverit contra fidem et caritatem, quod obser­
vatum pejorem vergat in exitum, potius est mutandum quam adimplen­
dum.
Unde Ambrosius (De offic., lib. I, c. 50, n. 254 ; L. 16, 100) : Est contra
officium nonnunquam promissum solvere sacramentum, ut Herodes fecit.
Item Isidorus (in II Synonym., n. 58 ; L. 83, 858) : In malis promissis
rescinde fidem ; in turpi voto decretum. Quod incaute vovisti, non facias ;
impia enim est promissio quæ scelere adimpletur.
Idem (in II Sentent., c. 31, n. 9 ; L. 83, 634) : Non esi observandum
sacramentum quo malum incaute promittitur, ut si quis adulteræ perpetuam
fidem cum ea permanendi polliceatur. Tolerabilius est enim non implere
sacramentum quam permanere in stupro.
Item Beda (Homil. in decoll. s. Joan, c. 20 ; L. 94, 239) : Si quid nos
incautius jurare contigerit, quod observatum pejorem vergat in exitum,
libere illud salubriori consilio mutandum noverimus ; ac magis instante
necessitate pejerandum esse nobis quam pro vitando perjurio in aliud cri­
men gravius esse divertendum. Denique juravit David (I Reg., xxv, 13)
1. Quar. « non ». — 2. F. « politicam », contra Migne et Q'u·' Γ· — ·Ί· hd. (( qui »
-— 4. Quar. « videre ».

per Deum occidere Nabal virum stultum ; sed ad primam intercessionem
Abigail feminee prudentis remisit minas. Revocavit ensem in vaginam,
nec aliquid culpee se tali perjurio contraxisse doluit.
Item Augustinus ait (Serm. cccvin, c. 2, n. 2 ; L. 38, 1408) : Quod
David juramentum per sanguinis effusionem non implevit, major pietas
fuit1. Juravit David temere, sed non implevit jurationem majori pietate.
Ex his aliisque pluribus ostenditur quædam juramenta non obser­
vanda esse ; et qui sic jurat, vehementer peccat. Cum autem mutat,
bene facit ; qui autem non mutat, dupliciter peccat ; et quia injuste
juravit, et quia facit quod non debet.
Si

EST

PERJURUS

QUI

NON

FACIT

QUOD

INCAUTE

JURAVIT

14. — Qui vero mutat, utrum perjurus debeat dici, solet quæri.
Beda supra (13) tale juramentum vocavit perjurium.
Joannes etiam Apocrisiarius orientalium sedium dixit (Decr., loc.

cit., cap. 18 ; col. 1145) : Sermo patris nostri Sophronii significat quod
melius est jurantem perjurare quam servare sacramentum in fractione
sanctarum imaginum.
Sed perjurium dicitur tale juramentum non observatum, et pejerare
qui non implet, quia falsum juravit ; non quia inde reus sit quod non
observat, sed quia juravit injustum, ex quo reus est, sicut ille qui pejerat.

De

EO QUI VERBORUM CALLIDITATE JURAT

15. — Hoc etiam sciendum est quod quacumque arte verborum quis
juret, Deus tamen qui conscientise testis est, ita hoc accipit, sicut ille cui
juratur intelligit. Dupliciter autem reus fit qui et nomen Dei in vanum
assumit et proximum in dolo capit. (Ivo, Decret., p. 12, c. 36 ; VIII Pan.,
c. 112 ; L. 161, 789, 1332).

De

illo qui cogit aliquem jurare

16. — Quæritur etiam si peccat qui hominem jurare cogit.
De hoc Augustinus ait [De verbis Apost., c. 10, n. 11 ; L. 38, 978) :
Qui exigit jurationem, multum interest, si nescit illum juraturum falsum,
an scit. Si enim nescit, et ideo dicit : jura mihi ut fides ei sit, non est pecca­
tum, tamen « humana tentatio est ». (I Cor., x, 13) : Si vero scit eum
fecisse, et cogit eum jurare, homicida est.
Idem (in Serm. cccvm de decoll. Joan., c. 4 ; L. 38, 1409) : Si provocat
hominem ad juramentum et scit eum falsum jurare, vincit homicidam ;
quia homicida corpus occisurus est, ille animam ; immo duas animas, et
ejus quem jurare provocavit et suam.

Ex concilio Aurelianensi
17. — Sancta Synodus decrevit nisi pro pace facienda, ut omnes fideles
jejuni ad sacramentum accedant. (Ivo, Decret., p. 12, c. 33 et 69 ; VIII Pan.,
c. 120 ; L. 161, 768, 797, 1334.)

1. Prima sententia habetur solum in
1141.

Decret. Gratiani, causa 22. q. 4, c. 3 ; L. 187,

COMMENT. IN L R. SENTENT. - II'. — 42.

DIVISIO TEXTUS
18. — « Nunc de perjurio videamus etc. » (1)
■ Postquam determinavit Magister de mendacio, hic deter­
minat de perjurio.
Et dividitur in duas partes. In prima determinat de perjurio ;
in secunda de juramento, ibi : « Si autem quæritur utrum jurare
sit malum, etc. » (7)
(urca primum duo facit. Primo definit perjurium. Secundo
circa definitionem movet quamdam quæstionem, ibi : « Hic
quæritur utrum sit perjurium etc. » (2)
Circa quod tria facit. Primo movet quæstionem et ponit
opinionem ad alteram partem quæstionis. Secundo ponit opi­
nionem ad contrariam partem, ibi : « Quibusdam placet, quibus­
dam non placet etc. » (3) Tertio veritatem determinat, ibi : «Sed
melius creditur. >. (4)
Circa quod duo facit. Primo determinat veritatem. Secundo
circa determinationem movet duas quæstiones : quarum prima
incipit ibi : « Cum vero quis jurat etc. » (5) ; secunda ibi : « Hic
opponitur etc. » (6)
« Si autem quaintur1 etc. » (7). Hic determinat de juramento.
Et primo determinat de ipso ex parte jurantis ; secundo ex parte
juramentum exigentis, ibi : « Quæritur etiam, si peccat etc. » (16).
Circa primum tria facit. Primo inquirit an juramentum sit
licitum. Secundo determinat de forma juramenti, ibi : « Quæri­
tur etiam si2 liceat etc. » (8) Tertio determinat de obligatione
ipsius, ibi : « Nunc superest videre etc. » (13)
Circa secundum duo facit. Primo determinat formam debi­
tam juramenti. Secundo inquirit utrum liceat uti juramento
quod habet indebitam formam, ibi : « Post hoc quæritur utrum
[fide ejus3] etc. » (12)
Circa primum duo facit. Primo tangit formam juramenti
quod fit per4 attestationem ; secundo illius quod fit per execrationem, ibi : « Est etiam quoddam genus etc. » (11)
Circa primum duo facit. Primo ponit formam juramenti.
Secundo exponit eam, ibi : « Hic quæritur quid sit dicere etc. » (10)
Circa primum duo facit. Primo ponit formam juramenti
secundum diversa. Secundo comparat juramenta secundum
diversa facta, ibi : « Si autem5 quæritur etc. » (9)
« Nunc superest videre etc. » (13) Hic determinat de obliga­
tione juramenti. Et circa hoc tria facit. Primo ostendit in quo
casu juramentum obliget ; secundo utrum incurratur perjurium
ex juramento non obligatorio, ibi : « Qui vero mutat6 etc. » (14)
1. Ed. « quaeratur ». - - 2. αγ « utrum », δ ad. « juramentum ». — 3. αβγδ RA.
» utrum fidei casus etc. ». — 4. F. homot. « quod fit per... execrationem ». — 5. F.
om. « autem ». — 6. Ed. « immutat ». Tria annuntiantur, sed de facto habentur tantum
1res divisiones. Forsan tertia incipiebat ibi : « Hoc etiam sciendum est » (15).

Quæritur etiam, si peccat etc. » (16) Hic duo facit. Primo
inquirit, utrum liceat juramentum exigere ; secundo quo tempore
ad juramenta convenire debeant, ibi : « Sancta Synodus decre­
vit, etc. » (17).
Hic quæruntur quinque.

Primo, quid sit juramentum.
Secundo, an juramentum sit licitum.
Tertio, de obligatione juramenti.
Quarto, quid sit perjurium.
Quinto, utrum omne perjurium sive juramenti abusio sit
peccatum mortale.
i

ARTICULUS 1
II-1I, q. 89, q. 1.

19. — AD PRIMUM SIC PROCEDITUR. Videtur quod
JURARE NON SIT IDEM QUOD ÜEUM IN TESTEM INVOCARE.

!
'

I

i

1. Aliquando enim, ut in Littera (11) dicitur, licitum est per
creaturas jurare. Sed tunc non videtur invocari divinum testi­
monium, sed magis testimonium creaturæ. Ergo jurare non est
Deum in testem invocare.
2. Præterea. Apostolus ad Hebr. (vi, 16) dicit quod homines
per majorem se jurant ; nec1 hoc solum de Deo intelligitur,
sed etiam de hominibus qui supra nos sunt, quia Joseph per
salutem Pharaonis juravit. Ergo jurare non est idem quod
Deum2 testem invocare.
3. Præterea. Non est idem esse judicem et testem. Sed in
juramento quod fit per execrationem, Deus videtur invocari
ut judex, ut cum dicitur3 : Si hoc feci, ita mihi accidat : qui modus
ponitur Job, xxxi. Ergo non omne juramentum fit per invocationem divini testimonii.
4. Præterea. Accipere testimonium a Deo et ab homine non
differt nisi materialiter. Sed ille qui invocat hominem in testem,
non4 dicitur per hominem jurare. Ergo et ille qui invocat Deum
in testem, non dicitur per Deum jurare.
5. Ptæterea. In Littera (10) dicitur ex verbis Augustini :
« Jurare est jus veritatis Deo reddere ». Sed quicumque verum
dicit, etiam si nullum invocet testimonium, jus veritatis Deo
reddit. Ergo ad juramentum non exigitur invocatio divini
testimonii.
1. α « non ». — 2. Ed. ad. « in ». — 3. Ed. « dicinit

». — 4. a « in testimonio »

20. — SED CONTRA est quod Augustinus dicit et habetur
in Littera (10) : « Quid est jurare1 per Deum, nisi, Testis est Deus ? »
Sed ista est communissima forma jurandi. Ergo juramentum est
invocatio divini testimonii.
21. ■— Præterea. Omne illud quod ad confirmandum aliquid
assumitur, quodammodo dat ei testimonium. Sed in juramento
divina veritas ad confirmationem nostri dicti inducitur. Ergo
jurare est Deum testem invocare.
22. — Præterea. Gontroversiæ non solent nisi testibus termi­
nari. Sed finis omnis controversiæ est juramentum, ut dicit
Apostolus ad Heb., vi, 16. Ergo juramentum videtur esse
aliqua invocatio divini testimonii.

23. ·— RESPONSIO. Dicendum quod juramentum proprie
fit ad confirmationem eorum quæ in dubium veniunt audienti,
de quibus loquens vel certitudinem habet vel dicit se habere ; et
de illis dubiis quæ ex sui natura dubitationem habent, sicut sunt
facta contingentia quæ per rationem confirmari non possunt.
In aliis enim ridiculum videtur juramentum exhibere.
Horum ergo dubiorum2 certitudo fleri non potest nisi per ali­
quem cujus scientiæ nihil desit et cujus veritas infallibilis sit.
Hoc autem in solo Deo invenitur; et ideo ejus testimonium solum
ad hujusmodi confirmationem efficax est.
Sed testimonium ejus aut assumitur ad hujus confirmationem
quod jam exhibitum est ; et hoc non vpcatur juramentum, sed
magis probatio per auctoritatem ; vel invocatur ad exhibendum ;
et hoc proprie juramentum est.
24. — Et ideo aliquod juramentum fit in quo simpliciter divi­
num testimonium invocatur, ut cum dicitur : Testis est mihi
Deus : aliquod vero in quo ipsius testis invocati reverentia,
qui testimonium credibile facit, proponitur vel in seipso, ut cum
dicitur : Per Deum, vel : Vivit Dominus3 ; vel in aliquo ejus
effectu, præcipue4 ut cum juratur per cælum, vel per evangelium,
vel per sanctos. Aliquando vero ipse modus testificationis
specificatur, ut cum dicitur : Si non esi ita, hoc mihi accidat.
25. — AD PRIMUM ergo5 dicendum quod cum quis6 per crea­
turam jurat, etiam7 ejusdem Deum8 invocat. Hoc enim9 potest
dupliciter fieri. Uno modo per aliquam creaturam in qua divina
magnificentia ostenditur quæ in testimonium inducitur. Alio
modo dicitur in illa creatura effectus divinæ testificationis
1. a ont. « juraro ». —2. αγδλμ «duorum », «ed cor. in marg. — 3. αδ « Deus ». —
4. Ed. « præcipuo ». — 5. a om. « ergo ». — 6. Θ « aliquis ». — 7. β et ed. om.
« etiam », contra αγ^Θικ ; κ, ed. « ejus ». — 8. β$ « Dominum ».— 9. NVP. « autem »
contra ajSRA.

exquiri, ut cum dicitur : Per capul meum; vel : Per salutem
meam.
26. ■— Ad secundum dicendum quod Joseph jurans per salu­
tem Pharaonis, utroque dictorum modorum jurare potuit, vel
quasi oppignorans Deo salutem Pharaonis cui astrictus erat ;
vel in potestate Pharaonis divinam magnificentiam venerans
et in testimonium inducens.
27. *— Ad tertium dicendum quod hoc ipso quod Deus judex
efficitur, mendacium vindicans1, testificatur veritatem vel falsi­
tatem dicentis.
28. — Ad quartum dicendum quod sicut veneratio quæ fit
summæ majestati habet specialem modum et nomen præ aliis
venerationibus exhibitis quibuscumque —dicitur enim latria —;
ita etiam invocatio testimonii infallibilis veritatis habet specialem
rationem et nomen testificandi præ aliis testimoniis ; et ideo
invocare hominem in testem2, non est jurare sicut invocare
Deum in testem et similiter servire homini, non est ei latriam
exhibere, sicut servire Deo. Ideo3 tamen licet per creaturam
jurare, non autem creaturæ latriam exhibere, quia testificatio
divina in manifestatione consistit : divina autem4 nobis per
creaturas manifestantur. Sed* latria exhibetur ipsi inquantum
in se summus est, et ideo non exhibetur sibi in aliqua creatura.
29. ■— Ad ultimum dicendum quod tunc proprie dicitur
aliquis jus veritatis dictæ a se Deo reddere, quando in ipsum sicut
in primam originem omnis veritatis suum dictum aliquis5
reducit : quod non fit in simplici assertione. Et ideo sciendum
quod juramentum quod fit per creaturas, quodammodo est
licitum et quodammodo illicitum. Si enim aliquis per creaturam
juret quasi per primam originem veritatis, illicitum est juramen­
tum et ad idolatriam pertinet. Si autem juret quis per creaturam
ut in qua prima veritas relucet6, sic licitum est juramentum.
ARTICULUS II

Quæstiuncula I
II-II, q. 89, a. 5 ; Mt. c. 5.

30. — AD SECUNDUM SIC PROCEDITUR. Videtur

quoD

JURAMENTUM SIT DE PER SE APPETENDIS.

1. Sicut enim in Littera (10) dicitur, « jurare esi jus veritatis
Deo reddere. » IIoc autem est honestissimum et appetendum.
Ergo et juramentum.
1. RA. « indicans ». — 2. Ed. homot. « in testem... et similiter ». — 3. α « Ita ». —
4. N. « enim ». ■— 5. Ed. om. « aliquis ». — 6. α « resultet ».

2. Præterea. In Littera (8) dicitur ex verbis Augustini' :
Quicumque jurat per aliquid, veneratur illud. Sed venerationem
Deo exhibere est appetendum et frequentandum. Ergo juramen­
tum est hujusmodi.
3. Præterea. Omnis actus in quo Deo conformamur est per
se bonus. Sed jurare est hujusmodi, quia in ps. (cix, 4) dicitur :
« Juravit Dominus et non pœnitebit eum. » Ergo juramentum est
per se bonum.

31. — SED CONTRA. Nullius per se boni cupiditas vel
delectatio prohibetur. Sed, sicut dicit Augustinus, (lib. De
mendae., c. 15, n. 28 ; L. 40, 507) prohibemur jurare cupiditate
vel delectatione jurandi. Ergo jurare non est per se bonum.
32. ·— Præterea. Cujuslibet per se boni frequentatio est
utilis. Sed frequens juratio prohibetur in Eccli. xxm, 9 : « Jura­
tioni non assuescat os tuum. »Ergo jurare non est per se8 bonum.
Quæstiuncula II
I I-II, q. 89, a. 2 ; De dec. præc., de n præc. ; Mt., c. 5 ;
Rom., c. 1,1.5; Heb., c. 6, 1. 4.

33. — ULTERIUS. Videtur

QUOD ETIAM NON SIT LICITUM.

1. Omne enim quod prohibetur est illicitum. Sed juramentum
est prohibitum, Mat., v, 34 : « Ego autem dico, non jurare
omnino etc. » ; et Jac., ult., 12 : «Ante omnia, fratres mei, nolite
jurare3 etc. » Ergo juramentum est illicitum.
2. Præterea. Nullius rei voluntas prohibetur, nisi peccati.
Sed voluntas jurandi prohibetur, cum dicitur : « Nolite jurare »,
ut Sancti et Magistri dicunt. Ergo jurare est illicitum.
3. Præterea. In sortibus et judiciis quæ fiunt per ignem et
aquam vel per duellum, exspectatur divinum testimonium ; et
propter hoc sunt prohibita, quia in his videtur esse quædam
Dei tentatio. Sed juramentum est invocatio divini testimonii,
ut dictum est. Ergo juramentum est illicitum.
34. — SED CONTRA est quod Apostolus in multis locis
juravit, ut patet4 Rom., i, 9 : « Testis est mihi Deus, etc. »
35. — Præterea. Nullus actus cadens supra debitam materiam
est illicitus, si non fiat ibi alterius circumstantiæ corruptio. Sed
jurare per Deum est actus cadens super debitam materiam. Ergo
cum non importetur in hoc alicujus circumstantiæ corruptio,
videtur quod sit licitum5.
1. Non ex verbis Augustini revera, sed Hieronymi. -— 2. Ed. om. « per se ». —
3. αβ om. et, Jacob etc... ». — 4. a om. « patet ». — 5. α «illicitum ».

Quæstiuncula III
II-II, q. 89, a. 3 ; q. 98, a. 1, ad 1 ; De dec. præc., de u præc. ; Ml., c. 5.

36. — ULTERIUS. Videtur QUOD NON REQUIRANTUR ISTI
in Littera (2) ponuntur, ad hoc quod

tres comites qui

JURAMENTUM SIT LICITUM, SCILICET VERITAS, JUSTITIA ET JUDI­
CIUM.

1. Ubi enim non est veritas, non est justitia, quia veritas
justitiæ pars est. Sed pars non debet dividi contra totum. Ergo
veritas non debet connumerari justitiæ.
2. Præterea. Judicium non videtur aliud esse quam executio
justitiæ. Ergo posita justitia superfluit1 ponere judicium.
3. Præterea. Juramentum quod fit sine istis comitibus, esi
perjurium, ut in Littera (2) dicitur. Si ergo judicium est comes
juramenti, nunquam licebit jurare extra judicium : quod falsum
est.
4. Præterea. Multa alia requiruntur ad juramentum quam
ista tria, sicut debita forma jurandi, debitum tempus statutum,
ut scilicet jejuni ad juramentum accedant et multa hujusmodi.
Ergo videtur quod non sint tantum tres comites juramenti.
5. Præterea. In omnibus factis nostris requiruntur ista tria.
Ergo non magis debent poni comites juramenti quam aliorum
nostrorum operum.

Solutio I
37. — RESPONSIO. Dicendum AD PRIMAM QUÆSTIO­
NEM quod sicut in confirmatione quæ fit per rationes, duo
sunt, scilicet medium probans et id quod probatur ; ita etiam in
confirmatione juramenti est dictum humanum quasi probandum,
et divinum testimonium quasi medium probans. Medium autem2
secundum artem syllogisticam debet esse ex eodem genere ;
unde in necessariis sumuntur media3 necessaria, et in contin­
gentibus contingentia.
Veritas autem humanorum verborum est minimæ firmitatis,
tum ex hoc quod error facile rationi accidit, tum ex hoc quod
lingua prona est ad defectum ; et ideo divinam veritatem quæ
est omnino infallibilis, ad dicta nostra confirmanda assumere
non multum convenit, nisi necessitas incumbat.
Et ideo juramentum non est computandum inter ea quæ sunt
per se expetenda4, sed inter ea quæ propter necessitatem fiunt,
sicut sunt bona utilia, ut sectio vulneris vel aliquid hujusmodi.
1. i et ed. « superfluum est ». — 2. αβ om. « autem », contra γδ ed. — 3. Ed. om.
« inedia ». — 4. Ed. « appetenda ».

38. — AD PRIMUM ergo dicendum quod supposito quod
jurandum sit, justum est quod per Deum juretur, quia in hoc
vis originis omnis veritatis sibi1 recognoscitur ; non tamen
oportet quod jurare simpliciter sit per se justum et bonum.
39. — Ad secundum dicendum quod veneratio divina consistit
in ipso juramento quasi medio assumpto ; sed applicatio ejus ad
materiam in qua de facili est defectus, non est omnino conveniens.
40. — Ad tertium dicendum quod in juramento divino medium
assumitur ex eodem genere ; quia sicul Deus est immutabilis.
ita2 etiam in dicto suo falsitas esse non potest ; et propter hoc
juramentum ejus est per se bonum, nec est simile de nostro
juramento.

Solutio II

41. — AD SECUNDAM QUÆSTIONEM dicendum quod
aliquid potest habere indecentiam dupliciter : vel per se, vel
ex eo quod sequitur.
Quod autem ex se indecentiam habet, nullo modo potest licitum
esse, quantumcumque necessitas incumbat ; sicut patet in stupro
et in aliis quæ sunt mala ex genere.
Quod autem habet indecentiam propter periculum sequens, duo
requirit ad hoc quod convenienter fiat. Unum est cautela suffi­
cienter cavens illud periculum : aliud est utilitas consequens,
sicut patet in sectione vulneris. Si enim per eam sanitas reddatur,
et talis cautela adhibeatur cjuod membra cetera non lædantur,
convenienter fit. Juramentum autem inconvenientiam quamdam
videtur habere, ut dictum est, propter defectibilitatem humano­
rum verborum, ad quæ assumitur veritas immutabilis.
42. — Si autem humana verba essent hoc modo defectibilia
quod semper necesse esset ea deficere, omnino juramentum de
se indecentiam haberet et nulla necessitate liceret jurare.
Sed quia verba humana non semper deficiunt, sed aliquando
veritatem habent; ideo diligenti cautela adhibita, ut defectus
evitetur, licet jurare propter aliquam necessitatem.
43. — AD PRIMUM ergo dicendum quod juramentum non
omnino est prohibitum neque per Christum, neque per Aposto­
lum ejus; sed est prohibita3 facilitas jurandi propter periculum,
ut scilicet quis non ex quacumque causa juret, nec juramentum
affectet tamquam per se bonum.
1. NVP. « originalis », NVPF. « verbi »; N. ad. in margin'· : Ut reponimus ex
Manuscripto ; non sicut prius in impressis et in gothico, fts originis omnis veritatis
sibi recognoscitur, quo sensu ?» — 2. αβ « et », sed a ad. supra ita », γ « et etiam
— 3. αγ « prohibitum ».

44. ■—· Ad secundum dicendum quod voluntas absoluta est
per se boni ; sed ejus quod est bonum tantum propter imminen­
tem necessitatem, non est voluntas absoluta, sed ex supposi­
tione. In his ergo quæ sunt per se mala, utraque voluntas prohi­
betur ; in his vero quæ sunt per se bona, neutra ; in his vero quæ
sunt bona propter necessitatem aliquam, prohibetur prima
voluntas1 et non secunda ; et hoc modo prohibetur voluntas
jurandi.
45. ■— Ad tertium dicendum quod in prædictis factis ubi
exspectamus divinum judicium vel testimonium, præfigit homo
quasi terminum et modum Deo testimonium reddendi2 ; et
ideo est quædam Dei tentatio, sed in juramento non fit ita, et
ideo non est simile.

Solutio III
46. — AD TERTIAM QUÆSTIONEM dicendum quod ad
hoc quod juramentum sit rectum, tria requiruntur.
Unum ex parte ipsius rei de qua juratur ; et sic requiritur
veritas per quam dictum rei adæquatur, alias dictum non esset
confirmatione dignum.
Aliud requiritur ex parte causae pro qua juratur ; et sic requi­
ritur justitia, alias non esset debita necessitas.
Tertium requiritur ex parte jurantis ; et sic requiritur ut cum
discretione juret, alias non adhiberetur debita cautela ; et sic
est judicium.
47. — AD PRIMUM ergo dicendum quod veritas non acci­
pitur hic secundum quod est pars justitiæ, sed secundum quod
est adæquatio vocis ad rem.
48. ■— Ad secundum dicendum quod judicium non accipitur
hic quod est unius in ordine ad alterum, quod est executio
justitiæ ; sed quod est alicujus ad seipsum in hoc quod discutit
quid facere debeat et quid accidere possit.
Et per hoc patet solutio ad tertium.
49. ■— Ad quartum dicendum quod in judicio quod est discretio
jurantis, includitur debita forma et eventus et tempus et omnia
quæ ex parte jurantis consideranda occurrunt.
50. ·— Ad quintum dicendum quod propter periculum quod in
juramento imminet, præ aliis nostris actibus præcipue jura­
mento isti comites adhibentur.
I. α homot. « voluntas... jurandi ». — 2. αβγμ « reddendo ».

1290

SCRIPTUM SUPER LIB. III SENTENTIARUM

ARTICULUS III
Quæstiuncula I
II-II, q. 89, a. 7 ; Quodl., m, q. 5, a. 2, 4 ; v> q. 13, a. 2 ; xn, q. 14, a. 2.

51. — AD TERTIUM SIC PROCEDITUR. Videtur

cuod

JURAMENTUM INCAUTUM SIT OBLIGATORIUM.

1. Juramentum enim incautum dicitur quod vergit in exitum
malum vel minus bonum. Sed tale fuit juramentum quod Josuc
Gabaonitis exhibuit (Jos.1, ix), quod contra præceptum Dei fuit,
quo praeceperat ne cum Gentibus foedus inirent ; et tamen obser­
vavit illud juramentum, reputans se obligatum. Ergo juramen­
tum incautum est obligatorium.
2. Præterea. Esto quod aliquis juret nunquam se intraturum
religionem, illud juramentum incautum reputatur ; et tamen
videtur quod sit obligatorium, quia sine peccato potest religio­
nem non ingredi ; si autem intret, perjurium incurrit. Quilibet
autem obligatur ad hoc ut bonum illud dimittat quod sine
peccato fieri non potest. Ergo juramentum incautum videtur
obligatorium.
3. Præterea. Si aliquis juret se nunquam prælationem reci­
pere, hoc juramentum similiter reputatur incautum2, eo quod
impeditur utilitas communis ; et tamen, ut videtur, obligat ad
sui observationem ; quia si etiam non jurasset, laudabile est
ut prælationem quis fugiat. Ergo juramentum incautum est
obligatorium.

52. — SED CONTRA. Sicut dicit Bernardus (De præcepto el
dispensatione, c. 2, n. 5 ; L. 182, 863) : Quod pro caritate institiitum est, contra caritatem non militat. Sed juramentum pro
caritate institutum est. Cum ergo per juramentum incautum
caritas impugnetur, quia est de aliquo malo faciendo vel de aliquo
bono omittendo, videtur quod tale juramentum non sit obliga­
torium.
53. — Præterea. Nihil attingit propriam virtutem nisi quando
perfectum est, ut dicitur VII Phys.
3. 246b, 28 ; 1. 6, n. 2).
Sed virtus juramenti est obligare. Cum ergo juramentum perfi­
ciatur tribus comitibus, videtur quod juramentum, ubi tres
comites non occurrant, non sit obligatorium. Sed in omni jura­
mento incauto deest justitia, si illicitum sit quod juratur, ve)
judicium, si per hoc aliquod bonum impediatur. Ergo juramen­
tum incautum non est obligatorium.
1. α « Jud. ix », βδ om. — N. in margine. —- 2. α ad, « in ».

Quæstiuncula II

54. — ULTERIUS. Videtur

QUOD JURAMENTUM COACTUM

NON SIT OBLIGATORIUM.

1. Nullus enim potest ad aliquod speciale obligari, nisi seipsum obliget. Sed nullus dicitur aliquid facere nisi quod volens
facit. Cum ergo juramentum coactum voluntatem jurantis exclu­
dat, videtur quod tale juramentum non sit obligatorium.
2. Præterea. Major est obligatio matrimonii quam juramenti ;
quia si aliquis juravit se nunquam matrimonium initurum, et
postea matrimonium consummaverit, tenetur in matrimonio
perseverare. Sed coactio impedit contractum matrimonii1.
Ergo etiam2 impedit obligationem juramenti.
3. Præterea. Juramentum non obligat nisi hac necessitate3
ut peccatum evitetur. Sed coactio excludit reatum peccati ;
unde Lucia dixit4 : « Si invitam me violare feceris, castitas mihi
duplicabitur ad coronam. » Ergo et5 obligationem juramenti
tollit.

55. — SED CONTRA est auctoritas Augustini (Decret. Gra­
causa 22, q. 4, c. 22; L. 187, 1147) qui respondit ex
consilio B. Ambrosii cuidam qui coactus juraverat quamdam
ducere m® uxorem, quod matrimonium teneret. Ergo videtur
quod coactum juramentum sit obligatorium.
56. ■— Præterea. Juramentum cui non deest aliquis suorum
comitum, est obligatorium. Sed coactio non tollit aliquem comi­
tem juramenti. Ergo non aufert obligationem a juramento.
tiani,

Quæstiuncula III
57. — ULTERIUS. Videtur quod juramentum

non obliget

SECUNDUM INTENTIONEM RECIPIENTIS.

1. Nullus enim debet ad ignotum obligari. Sed intentio jura­
mentum recipientis est mihi ignota. Ergo juramentum meum
non obligat me secundum intentionem illius.
2. Præterea. Juramentum exhibetur ad confirmationem ser­
monis jurantis. Sed intentio jurantis propinquior est sermoni
suo quam intentio alterius. Ergo magis obligat secundum inten­
tionem jurantis quam recipientis.
13. Præterea. Ad obligationem juramenti voluntas jurantis
requiritur qui seipsum obligat. Sed si desit ei intentio se obii1. Ed. « matrimonium ». — 2. αγδ « et ». — 3. α « nisi hac de causa », ed. « nisi in
hac necessitate ». — 4. α « dicit ». — 5. Ed. « etiam ». — 6. Ed. om. « in ».

gandi secundum intentionem recipientis1, non est ibi voluntas
obligationis. Ergo juramentum illud non erit obligatorium secun­
dum intentionem recipientis.
58. ■— SED CONTRA. Juramentum institutum est ut per
ipsum fiat fides de sermonibus jurantis recipienti. Sed hoc non
esset nisi secundum suum intellectum juramentum accipiendum
esset. Ergo juramentum obligat secundum intentionem reci­
pientis.
59. ·— Præterea. Fraus et dolus nemini debet patrocinari.
Hoc autem accideret, si aliquis dolose jurans secundum suam
intentionem tantum obligaretur. Ergo obligatur secundum
intentionem recipientis.
Solutio I

60. — RESPONSIO. Dicendum AD PRIMAM QUÆSTIO­
NEM quod duplex est juramentum : unum assertorium, et
aliud promissorium.
Promissorium juramentum est de eo quod in futurum a jurante
faciendum exspectatur vel per se vel per alium.
Assertorium vero est quod fit ad confirmationem veritatis et
præsentis et præteritæ, si etiam ipsius2 causa non simus3.
In juramento ergo4 assertorio est una tantum obligatio, scilicet
qua quis obligatur ad peccatum, si veritas suo juramento desit.
In juramento autem promissorio est duplex obligatio.
Una qua quis obligatur ad faciendum hoc quod juramento
promisit. Alia qua obligatur ad peccatum, si non fecerit.
61. ·— His ergo visis, sciendum quod sicut non omnis assertio
est digna ut juramento firmetur, ita nec omnis promissio, sed
illa tantum quæ utilitatem aliquam continet. Unde si promissio
quæ est dè aliquo quod salutem impediat, sive sit contrarium
saluti, sive viæ perfectæ in salutem, juramento firmetur, ex hoc
ipso juramentum efficitur indebitum, quasi actus cadens super
indebitam materiam ; unde obligat secunda obligatione quæ est
ad peccatum, nec remanet ei virtus obligandi prima obligatione
ad faciendum. Prima enim obligatio est ad vitandum secundam
obligationem. Unde juramentum quod de necessitate ad pecca­
tum obligat, ipso facto ab alia obligatione vacuatur5.

62. — AD PRIMUM ergo dicendum quod juramentum Josue
non erat de eo quod secundum se esset illicitum, sed de eo quod
1. a om. « recipientis ». — 2. Ed. om. « ipsius ». — 3. α « sumus ». — 4. α om.
« ergo ». — 5. α « evacuatur ».

factum erat illicitum, quia prohibitum ; unde in hoc sulficiebat
servare intentionem prohibentis. Et ideo, ut dicit Ambrosius
in lib. De offic. (lib. Ill, c. 10, n. 69 ; L. 16, 165), mulctavit eos
meliori morte, scilicet obsequio ministerii1 divini, ut esset dementior
sententia ; et sic quodammodo occisi sunt servilitate quæ est
mors interpretativa secundum leges.
63. -— Ad secundum dicendum quod ipso facto quo quis
jurat se religionem non intraturum, perjurus est. Quamvis
enim sibi liceat religionem non intrare, non tamen licet obicem
Spiritui sancto ponere. Et ideo non oportet ut ad cavendum cri­
men perjurii, quod jam vitari non potest, religionis ingressum
omittat.
64. ■— Ad tertium dicendum quod quamvis prælationem fugere
possit quandoque ex bono procedere, tamen pertinaciter resis­
tere, semper malum est, sicut patet in Glossa Gregorii2 Jerem..
i, qui hoc probat exemplo Jeremiæ et Moysi, qui cum primo
récusassent praelationis officium, ad ultimum humiliter obedierunt. Unde hujusmodi juramentum incautum reputatur ; quia,
quantum in se est, providentiæ divinæ præjudicat3, et obedientiam ad superiores excludit, quibus in hoc obedire tenetur.
Solutio II

65. - - AD SECUNDAM QUÆSTIONEM dicendum quod
coactio in juramento assertorio non potest esse sufficiens, quia
nihil potest sufficienter cogere ad hoc quod homo mortaliter
peccet : quod contingit, si falsum cum juramento asserat.
Unde tale juramentum quantumcumque coactum, est obliga­
torium ad peccatum.
66. ■— In juramento autem promissorio sciendum, quod coactio
potest esse sufficienter cogens ad promittendum ; quia ut vitetur4
majus periculum, potest aliquis aliquid promittere sibi damno­
sum : quod sine peccato contingere potest. Et tunc talis coactio,
si sit sufficiens quæ in constantem virum cadere possit, tollit
obligationem juramenti in foro contentioso; quia ei qui vim
intulit, non competit actio ex obligatione illius juramenti.
Sed in foro conscientiae est obligatorium, quia magis debet
homo subire temporale damnum quam fidem frangere. Habet
tamen remedium ut in judicio ab eo repetat.
Quod si juraverit se non repetiturum, potest judici denuntiare
qui ex officio suo debet raptorem ad restituendum cogere.
Si autem juraverit, se non denuntiaturum, contra correptio­
nem fraternam juravit et non tenetur observare.
1. F. « mysterii ». ■— 2. Ex Gregorio, I lib. Regula· pastor., p. 1, c. 7 : L. 77, 20.
— 3. α « dijudicat ». — 4. Ed. « evitetur ».

67. — AD PRIMUM ergo dicendum quod coactio non potest
facere in tali casu violentum absolute, sed violentum mixtum;
quia oportet ut qui jurat, membra moveat ad loquendum, et
sua voluntate : tale autem violentum, ut dicit Philosophus
in III Elh. (y 1. 1110a, 9 sq. ; 1. 1, c.) quamvis simpliciter sit
involuntarium, tamen hic et nunc est voluntarium, quia ad vitan­
dum majus malum vult minus damnum subire.
68. — Ad secundum dicendum quod coactio tollit obligatio­
nem matrimonii, quia non solum requirit consensum, sed etiam
consensum liberum : quod non est in obligatione juramenti.
69. ·— Ad tertium dicendum quod Lucia loquitur de violento
simpliciter, in quo patiens nihil confert agenti. Tale autem
violentum non potest esse in tali. casu.

Solutio III
70. ■— AD TERTIAM QUÆSTIONEM dicendum quod jura­
mentum promissorium, ut dictum est, obligat hac necessitate
ut culpa evitetur. Unde obligat ad omne illud faciendum quo non
facto culpa1 incurritur.
71. ■— Distinguendum est ergo in eo qui jurat ; aut enim simpli­
citer, aut dolose jurat.
Si jurat dolose, ex duabus partibus potest culpa sequi : scilicet
ex fractione juramenti, et ex dolo. Quamvis ergo ex ipsa ratione
juramenti, inquantum juramentum, non obligetur ad servandum
ipsum nisi secundum suam intentionem ; tamen ex necessitate
juramenti, inquantum fuit dolosum, obligatur ad observandum
taliter quod ex dolo alius non lædatur ; et hoc est quando secun­
dum intentionem recipientis implet juramentum.
72. — Si autem simpliter juret absque dolo, tunc in foro cons­
cientiae non obligatur nisi secundum suam intentionem ; sed
in foro contentioso ubi intentio ignoratur, obligatur secundum
quod verba communiter accipi solent.
Et per hoc patet solutio ad objecta.
ARTICULUS IV
II-II, q. 98, a. 1.

73. — AD QUARTUM SIC PROCEDITUR. Videtur quod
PERJURIUM NON SIT MENDACIUM JURAMENTO FIRMATUM.

1. Omne enim mendacium est falsa vocis significatio, ut in
præcedenti dist. dictum est. Sed perjurium potest esse sine
1. α ad. « non ».

falsa vocis significatione ; quia sicut in Littera (4) dicitur, « qui
jurat verum quod putat esse falsum, perjurus est. » Ergo non omne
perjurium est mendacium juramento confirmatum.
2. Præterea. Perjurium quandoque incurritur in juramentis
quæ de futuris contingentibus fiunt. Sed in futuris contingentibus
non est veritas vel falsitas determinata, ut probat Philosophus
(Z Periherm. 6. 17a, 25 ; 1. 9, n. 3), et sic perjurium potest esse
sine falsa vocis significatione et sine mendacio.
3. Præterea. In Littera (4) dicitur quod qui falsum jurat
quod credit esse verum, perjurus est. Sed talis non mentitur.
Ergo perjurium potest esse sine mendacio.
4. Præterea. Hieronymus dicit (In Jerem., iv, 2 ; L. 24, 706),
quod juramentum quod tres comites non habet, est perjurium.
Sed defectus justitiæ vel judicii non facit mendacium, sed solum
defectus veritatis. Ergo non omne perjurium est mendacium.
5. Præterea. Perjurium nihil aliud est, ut videtur, quam
perversum juramentum. Sed juramentum pervertitur non tantum
mendacio, sed etiam per falsam formam jurandi, sicut qui jurat
per idola. Ergo perjurium potest esse sine mendacio.
74. ■— IN CONTRARIUM est definitio quæ in Littera (1)
ponitur.
75. ■— Præterea. Juramentum est ad confirmationem veri­
tatis. Sed mendacium veritati opponitur. Ergo perjurium quod
est perversitas juramenti, est mendacium.
74. —Præterea. « Jurare esi jus veritatis Deo reddere. » (10)
Sed quicumque sine mendacio jurat, jus veritatis Deo reddit.
Ergo sine mendacio est juramentum et non perjuiium.
77. ‘— RESPONSIO. Dicendum quod quælibet res denomina­
tur a suo complemento. Et nomen quod sumitur a defectu
alicujus rei, proprie denominat defectum qui accidit circa com­
plementum alicujus rei. Juramentum autem in confirmatione
veritatis completur, sicut syllogismus in confirmatione conclu­
sionis. Unde sicut dicitur insyllogizatum esse quando conclusio
non sequitur ex præmissis, non autem quando aliqua præmissarum est falsa manente forma debita ; ita etiam perjurium,
quod defectum juramenti nominat, significat defectum qui accidit
in re quæ juramento confirmanda erat1. Defectus autem confir­
mationi veritatis contrarius, est mendacium. Et ideo perjurium,
proprie loquendo, nominat defectum mendacii in juramento.

78. — AD PRIMUM ergo dicendum quod quamvis assertio
1. α om. finem responsionis.

illius qui dicit verum, putans esse falsum, non sit mendacium
absolute, est tamen mendacium in comparatione ad dicentem,
unde et ipse mentiri dicitur ; unde et in hoc perjurio est aliquo
modo mendacium.
79. *— Ad secundum dicendum quod futurum non potest habere
veritatem determinatam nisi in sua causa quæ determinatur ad
effectum illum. Causa autem contingentium quæ per nos fiunt,
est nostra voluntas : quæ quidem determinatur ad effectum per
propositum fixum de aliquo faciendo ; et tale propositum signi­
ficat se habere qui jurat se aliquid facturum. Unde ex hoc ipso
quod jurat illud ad quod fixum propositum non habet, menda­
cium incurrit et perjurium.
80. — Ad tertium dicendum quod juramentum non est exhi­
bendum nisi de eo de quo quis certitudinem habet. Unde qui­
cumque jurat aliquid, significat de se hoc certum esse. De falso
autem certitudo esse non potest. Unde qui jurat falsum quod
putat esse verum, ex ipso modo assertionis1 quodammodo
mendacium incurrit, quamvis assertum ipsum secundum se
non sit mendacium.
81. ·— Ad quartum dicendum quod juramentum promissorium in quo deest justitia vel judicium, aliquo modo continet
mendacium quantum ad id quod fieri debet ; quia unusquisque
tenetur abstinere ab eo quod est illicitum, et bonis perfectio­
ribus2 non contra niti. Unde ex hoc quod jurat aliquid illicitum,
obligatus remanet quodammodo ad mentiendum.
82. ■— Ad quintum dicendum quod non omnis perversitas
juramenti facit perjurium, sed illa tantum quæ est in ejus comple­
mento, ut dictum est.

ARTICULUS V
Quæstiuncula I
II-II, q. 98, a. 3.

83. — AD QUINTUM SIC PROCEDITUR. Videtur quod
NON OMNE PERJURIUM SIT PECCATUM MORTALE.

1. Sicut enim contingit mentiri jocose, ita et perjurare. Sed
mendacium jocosum non est peccatum mortale. Ergo nec perju­
rium.
2. Præterea. Contingit quod propter consuetudinem jurandi
aliquis ex lapsu linguæ falsum jurat; et esset grave dicere
1. RA. « affectionis ». — 2. αβ RANVP « et bonis et perfectioribus », contra
F. « et perfectionibus » om. « et bonis ».

quod talis mortaliter peccaret. Ergo non omne perjurium est
mortale peccatum.
3. Præterea. Sicul jurare falsum, ila et1 jurare sine causa
prohibetur præcepto secundo Decalogi : « Non assumes nomen12
Dei tui in vanum. » (Exod., xx, 7.) Sed jurare sine causa non sem­
per est mortale peccatum. Ergo nec jurare falsum. Ergo ut
prius.

i 84. — SED CONTRA. Augustinus in quodam Sermone
(ίχχχ, c. 4 ; L. 28, 974) dicit quod falsa juratio perniciosa est.
Sèd nihil dicitur esse perniciosum nisi peccatum mortale. Ergo
perjurium est peccatum mortale.
85. ■— Præterea. Omne quod est contrarium præcepto legis,
est peccatum mortale. Sed perjurium directe contrariatur huic
præcepto : « Non assumes nomen Dei tui in vanum3. » Ergo etc.
Quæstiuncula II
II-II, q. 98, a. 4 ; Rom., c. 1, 1. 5.

86. — ULTERIUS. Videtur quod non liceat juramen­
tum RECIPERE VEL EXIGERE.

1. Super4 *illud Rom., i, 9 : « Testis est mihi Deus », dicit Glos­
: « Tu non facis malum qui bene uteris juratione, ut alteri
suadeas quod utile est ; « sed a malo est’», supple illius qui recepit
juramentum. » Ergo recipiens juramentum peccat.
2. Præterea. Ille qui exigit ab aliquo juramentum, vel scit
eum jurare verum, vel scit eum jurare falsum, vel nescit an
falsum an6 verum juret. Si scit eum jurare verum, videtur
peccare, quia pro nihilo facit eum jurare. Si scit eum juraturum7
falsum, homicida illius est, ut in Littera (4) dicitur. Si autem
nesciat [alterutrum8,] de hoc dicit Augustinus9 çuper illud
Rom., i, Testis est mihi Deus : « Non audeo dicere hoc non esse
peccatum, sed humana lentalia est. » Ergo exigere juramentum
quolibet modo peccatum est.
3. Præterea. Rom., i, dicitur quod qui consentiunt male
facientibus, digni sunt morte. Sed qui jurat per idola, peccat
mortaliter ; qui autem ab eo juramentum recipit, videtur ei
consentire. Ergo ad minus recipiens tale juramentum peccat.
sa8

87. — SED CONTRA est quod legitur Gen., xxxi, de Jacob
1, Ed. « et ». — 2. F. om. « nomen ». — 3. α ad. « etc. ». — 4. α « per » ; cd. « Nam
super ». — 5. Ex Augustino, lib. 1 De serm. Domini, c. 17 ; L. 35, 1256. — 6. β
« vel ». — 7. α « jurare ». — 8. αβγ&ηλμ « alterum » et ad. « quia ». — 9. Ex sermone
clxxx, c. 10 ; L. 39, 978.

qui recepit juramentum Laban qui scilicet per deos suos juravit,
nec est dicendum quod peccaverit.
88. — Præterea. Sine quo non potest ordo judiciarius obser­
vari non videtur esse peccatum1. Sed ordo judiciarius in multis
casibus sine receptione juramenti observari non posset. Erso
recipere juramentum non est peccatum.
Solutio I
89. — RESPONSIO. Dicendum AD PRIMAM QUÆSTIO­
NEM quod juramentum est duplex. Quoddam in quo aliquis
percipit se jurare; et tune si falsum jurat, credo quod semper
peccet mortaliter, sive sit juramentum solemne, sive non solemnes ; et præcipue quando percipit esse falsum quod jurat.
90. —Quoddam vero juramentum est in quo homo non atten­
dit ad3 juramentum et quasi non percipit se jurare, sed ex lapsu
linguæ in juramentum prolabitur ; et quia tunc quasi nesciens
jurat, et nesciens non reputatur voluntarius, ideo in tali casu
videtur quis non voluntarie jurare.
Unde si sit falsum hoc de quo jurat, sive percipiat esse fal­
sum, sive non, dummodo non sit mendacium perniciosum,
non dico quod sit ppccatum mortale, sed veniale, valde tamen
cavendum propter vicinitatem ad mortale.
91. — AD PRIMUM ergo dicendum quod non est simile de
mendacio et perjurio ; quia juramentum non est nisi cum magna
cautela adhibendum, ut dictum est, et propter utilitatem ali­
quam, unde si jocose aliquis perjurat, non excusabitur.
Ad secundum patet solutio ex dictis.
92. ·— Ad tertium dicendum quod jurare sine causa non directe
opponitur illi præcepto, sed indirecte. Directe autem opponitur
ei jurare falsum ; quia hoc est quod confirmari non potest,
unde vana est juratio. Unde non oportet quod jurare sine causa
semper sit mortale peccatum, sicut jurare falsum.

Solutio II
93. — AD SECUNDAM QUÆSTIONEM dicendum quod
sicut jurare non semper malum est, sed quandoque est licitum,
quando pro necessitate aliqua et cum cautela juràtur ; ita etiam
juramentum recipere vel exigere ex causa necessaria et aliis
debitis circumstantiis observatis, potest esse sine peccato.
94. — AD PRIMUM ergo dicendum quod non intelligitur
1. F. om. « peccatum ». — 2. δ « simplex ». — 3. α om. « ad ».

’ ibi malum culpæ, sed malum pœnæ, quod est1 ignorantia illius
I qui juramentum recipit ; si enim sciret an esset verum hoc pro
quo juratur, juramento opus non esset.
95. — Ad secundum dicendum quod quando2 aliquis scii vel
probabiliier credit quod aliquis dejerabit3, non licet ei juramen­
tum exigere, nisi forte sit in loco judicii; quia juramentum
in judiciis non tantum exhibetur propter judicem, sed propter
alios, unde non est in potestate ejus juramentum remittere
quod secundum ordinem juris exhibendum esset.
Similiter si sciat eum juralurum verum, potest licite juramen­
tum exigere non pro se, sed pro aliis qui hoc nesciunt.
Si autem dubitet, dubitatio ex tanta suspicione procedere
potest, quod cum peccato erit. Et ideo Augustinus non audet
dicere quod sit sine peccato ; non tamen dicit quod semper sit
peccatum.
96. — Ad tertium dicendum quod ille qui jurat per idola,
peccat quidem quantum ad formam juramenti, sed non quantum
ad assertionem veri vel promissionem alicujus quod redundat
in bonum commune ; et quantum ad hoc potest ei consentiri
sine peccato, sed non quantum ad primum ; et ideo juramento
ejus uti possumus quandoque sine peccato.

EXPOSITIO TEXTUS
97. — « Nunc de perjurio videamus etc. » (1)
Videtur quod tractatum istum ponere debuerit in exposi­
tione secundi præcepti.
Sed4 dicendum quod perjurium ad sui cognitionem præsupponit mendacium ; et ideo necessitate tractandi, post mendacium
de perjurio tractavit.
98. — « Infirmis ergo illud prohibuit. » (8) Propter duo peri­
cula. Primo ne aliquod numen creaturis inesse crederent. Secundo
ne tali juramento se obligari non5 credentes, fidem frangerent.

99. — « Qui vero per Evangelium, majus quiddam fecisse
videtur etc. » (9) Hoc ideo contingit quia in solemni juratione
ubi major deliberatio adhibetur, tali forma in jurando utimur.
100. — « Sancta Synodus decrevit etc. » (17) Ratio institu­
tionis fuit, quia ad juramentum requiritur summa cautela
quæ exigit sobrietatem. Excipiuntur tamen casus illi in quibus
mora protraheret6 periculum, sicut est pro pace facienda.
1. Ed. nd. « ex », contra αβγά. — 2. α « quandocumque ». — 3. F. « pejerabit ».
— 4. a « Et ». — 5. α om. « non ». — 6. δ N. « traheret ».

De

sexto

et

septimo

præcepto

secundæ

tabulæ

1. — Sextum præceptum est [Deut. v, 21) : Non desiderabis uxorem
proximi tui.
Septimum : Non concupisces domum proximi tui, non servum, non
ancillam, etc.
2. — Sed videtur præceptum de non concupiscendis rebus proximi
unum cum eo esse quo dicitur : Non furaberis ; et præceptum de non
concupiscenda uxore unum esse cum eo quo dicitur. Non moechaberis.
Poterat enim præceptum non furandi in illa generalitate intelligi, ubi de
non concupiscenda re proximi præcipitur : et in eo quod dictum est, « non
moechaberis », poterat illuc intelligi, « Non concupisces uxorem proximi
tui ». Sed in illis duobus præceptis non mcechandi et non furandi, ipsa opera
notata sunt et prohibita ; in his vero extremis ipsa concupiscentia. (August.,
in Exod., q. 71 ; L. 34, 621). Multum ergo differunt illa ab istis. Unde
illi præcepto non mcechandi fit superadditio in Evangelic, ubi omnis
concupiscentia moechandi prohibetur.
Quare

lex

comprimere

dicitur

non

animum,

sed

manum

3. — Sed cum hic prohibetur concupiscentia alienæ uxoris et alienæ
rei, quare dicitur Lex comprimere manum et non animum, Evangelium
vero et manum et animum ?
Illud de Lege dicitur secundum cæremonialia, non secundum moralia ;
vel puta in Lege non est generalis prohibitio omnis mortifer® concu­
piscentiæ, ut in Evangelio.
Quid

sit

littera occidens

4. — Si vero quæritur quam dicat1 Apostolus (II Cor., m, 6) litte­
ram occidentem, ea certe est decalogus, qui non dicitur littera occidens, eo
quod mala sit lex; sed quia prohibens peccatum, auget concupiscentiam,
et addit prævaricationem, nisi liberet gratia (August. De Spiritu et litt.,
c. 4, n. 6 ; L. 44, 203) ; quæ gratia non sic abundabat in Lege ut in Evan­
gelio. Lex ergo bona est et tamen occidit sine gratia, cum sit virtus pec­
cati quæ jubet quod sine gratia impleri non potest. Gratia autem deerat,
et ideo littera occidens erat.
5. — Distat autem Evangelii littera a Legis littera, quia diversa sunt
promissa : ibi terrena, hic cælestia promittit. Diversa etiam sacramenta ;
quia illa tantum significabant, hæc conferunt gratiam. Præcepta etiam
diversa quantum ad cæremonialia : nam quantum ad moralia sunt eadem,
sed plenius in Evangelio continentur2.
1. Ed. « vocat ». — 2. Quar. notat :
ps. 73, n. 2 ; L. 36, 931.

« Quæ praecedunt habet

August., Enarrat, in

Epilogus
6. — Audistis decem chordas psalterii utrique sexui impositas, quæ
caritate tangendæ sunt, ut vitiorum feræ occidantur.
Explicit Liber Tertius

DIVISIO TEXTUS
7. — «Sextum præceptum est: Non desiderabis etc. » (1)
Postquam determinavit Magister de præceptis Decalogi quæ
respiciunt opus exterius et locutionem, hic ponit duo ultima
præcepta quæ respiciunt concupiscentiam cordis.
Et circa hoc tria facit. Primo enumerat ipsa præcepta. Secundo
movet quæstiones circa ea, ibi : « Sed videtur præceptum etc. » (2)
Tertio récapitulât quæ1 dixerat et continuat se ad sequentia,
ibi : « Audistis decem chordas etc. » (6)
Circa secundam partem movet duas quæstiones. Prima
est de differentia horum præceptorum ad alia præcepta Decalogi.
Secunda est de differentia totius veteris legis ad novam quæ
ex solutione primæ quæstionis ortum habet ; et hoc ponitur ibi :
« Sed cum hic prohibeatur concupiscentia etc. » (3)
Et circa hoc tria facit. Primo movet quæstionem et eam solvit.
Secundo movet quæstionem de effectu litteræ veteris legis, ibi :
«Si vero quæritur quam dicat2 Apostolus etc. » (4). Tertio bre­
viter colligit differentiam inter litteram Evangelii et litteram
Legis, ibi : « Distat autem Evangelii littera... » (5).

Hic quatuor quæruntur.

Primo, de assignatione istorum præceptorum.
Secundo, utrum verum sit quod lex Moysi tantum manum
cohibuerit.
Tertio, utrum eadem lex justificaret vel occideret.
Quarto, utrum æterna promitteret vel terrena.
ARTICULUS I
8. — AD PRIMUM SIC PROCEDITUR. Videtur quod hæc
DUO PRÆCEPTA INCONVENIENTER ASSIGNENTUR.

1. Præcepta enim negativa ordinantur ad prohibitionem
peccatorum. Sed unum est peccatum cordis et operis, sicut in
II lib. 42 d. (q. 1, a. 1) dictum est. Ergo non debuit alio præcepto
1. Ed. « quod ». — 2. yâ « quare », ed. « vocat ».

prohiberi concupiscentia moechandi vel furandi, quam ipsa
moechia vel1 furtum.
2. Præterea. Sicut in furto et moechia contingit peccare
corde et opere ; ita et in homicidio et aliis peccatis. Sed alia
præcepta non variantur per concupiscentiam2 et opus, neque
affirmativa neque negativa. Ergo nec3 præceptum de furto et
de moechia debuit hoc modo variari.
3. Præterea. Nihil debet lege prohiberi quod licite fieri potest.
Sed licite fieri potest quod aliquis domum proximi sui possideat,
ut si emat eam. Ergo licite potest eam concupiscere. Ergo talis
concupiscentia non debuit lege prohiberi.
4. Præterea. Sicul contingit peccare in concupiscentia rerum
proximi, ita etiam in concupiscentia curiositatis : quam Augus­
tinus dicit esse concupiscentiam oculorum in libro De vera
religione, (c. 38, n. 70 ; L. 34, 153) et similiter in concupiscentia
dignitatum et hujusmodi, circa quas etiam concupiscentias sunt
diversæ virtutes et vitia. Sed præcepta dantur ad inducendum
homines ad virtutem et ad vitiorum prohibitionem4. Ergo de
omnibus istis concupiscentiis debuerunt diversa præcepta dari.
5. Præterea. Omne quod est contrarium præcepto est pecca­
tum mortale. Sed primi motus qui ex corrupta concupiscentia
procedunt, non sunt peccata mortalia. Ergo non debuit dari
præceptum de non concupiscendo.

9. — RESPONSIO. Dicendum quod intentio legis est ut homi­
nes ad virtutem inducantur. Ad virtutem autem non sufficit
ut actus virtutis qualitercumque fiat, sed oportet ut homo
sciens et volens et propter debitum fmem, perseveranter et
delectabiliter operetur.
Similiter etiam non sufficit quod actus contrarius qualiter­
cumque prætermittatur, nisi etiam voluntas illud faciendi
relinquatur®, et passiones inclinantes ad actum illicitum ordi­
nentur.
Et ideo in præceptis Decalogi non debuit solum prohiberi
actus illicitus, sed etiam concupiscentia illicitarum rerum.
10. — AD PRIMUM ergo dicendum quod peccatum cordis et
operis, sicut ibidem dictum est, quando conjunguntur sunt
unum peccatum. Sed quia quandoque in corde peccatur non
perveniendo ad actum, tunc peccatum cordis a peccato exterioris
operis distinguitur ; et ideo etiam diverso præcepto prohibetur.
11. — Ad secundum dicendum quod præcepta affirmativa
1. α « et ». — 2. F. « concupiscentia ». — 3. Ed. « neque ». — 4. RANVP. « a
vitiorum prohibitione ». — 5. Ed. « derelinquatur ».

Γ præcipiunt aliquem actum 'bonum. Bonum autem consurgit ex
diversis coadunatis ad perfectionem suam, quod est ex una et
tota causa, ut dicit Dionysius (De divin, nom., c. 4, n. 30 ;G. 3,
730 ; 1. 22, p. 459). Et ideo hoc ipso quod aliquis bonus actus
præcipitur, omnes conditiones implicantur quæ ad bonitatem
requiruntur. Et ideo præcepta affirmativa non fuerunt distincta
circa idem genus per præceptum operis et cordis.
12. — Peccatum autem quod præcepto negativo prohibetur,
contingit omnifariam ex singularibus defectibus, ut Dionysius
ibid, dicit ; et ideo ad diversa quæ possunt peccatum inducere,
possunt diversa præcepta ordinari. Ideo tamen potius peccatum
furti et mœchiæ hoc modo variatur per diversa præcepta, quam
homicidium vel alia peccata, quia bonum, quantum1 in se est,
C movet concupiscentiam ; objectum autem furti et mœchiæ,
est aliquod bonum temporale ; unde etiam per se concupiscentia
horum sine progressu ad actum, habet quamdam delectationem :
quod non contingit in homicidio, cujus objectum nocumentum
illatum proximo, quod de se horrorem potius quam delecta­
tionem facit.
13. -— Ad tertium dicendum quod non potest licite possideri
domus proximi nisi dominio translato in alterum, et tunc desinit
esse proximi. Et ideo non simpliciter prohibetur concupiscentia
domus, sed concupiscentia domus proximi, cum ipsum concu­
piscenti» nomen, quia intensionem desiderii dicit, in quamdam
superfluitatem sonare videtur2, et ita in malum.
14. — Ad quartum dicendum quod concupiscentia curiositatis
quæ fit per oculos, reducitur ad concupiscentiam delectationis
carnis, ad quam etiam reducuntur delectationes aliorum sensuum
sicut ad principalius. Concupiscentia autem honoris, dignitatis
vel hujusmodi, reducitur ad concupiscentiam temporalium bono­
rum quorum dignitas'numismate mensuratur.
Et sic patet quod omnis concupiscentia aliquo modo istis
duobus mandatis prohibetur, secundum regulam superius de
intellectu præceptorum datam.
15. — Ad quintum dicendum quod lex non datur nisi ratio­
nem habenti. Unde illa concupiscentia tantum directe præcepto
legis prohibetur quæ ad rationis consensum pertingit, quæ
peccatum mortale est. Concupiscentia autem quæ est in primis
motibus non est contra legem, sed præter legem ; et ideo pecca­
tum veniale est.
ί

I

1. Ed. « inquantum ». — 2. Ed. « videatur ».

ARTICULUS II
I-II, q. 107, a. 1, ad 2 ; ps. 18.

16. — AD SECUNDUM SIC PROCEDITUR. Videtur quod
LEX MOSAICA NON SOLUM MANUM, SED ETIAM ANIMUM COHIBERE
DEBEAT.

1. Ejusdem enim est ordinare animum ad virtutem et cohibere
a peccato. Sed lex Mosaica ordinat animum ad virtutem, ut
patet Deui., vi, 5 : « Diliges Dominum Deum tuum ex tolo corde
luo. » Ergo et ipsa etiam cohibet animum a peccato.
2. Præterea. Concupiscentia in anima est. Sed lex vetus
cohibet a concupiscentia, ut patet in his duobus præceptis. Ergo
cohibet animum a peccato1.
3. Si dicatur quod non cohibeat2 ab omni concupiscentia.
Contra. Sub his duobus præceptis, ut dictum est, omnis
concupiscentia prohibetur. Sed hæc duo præcepta3 in veteri
lege edita sunt. Ergo totaliter animum a peccato cohibebat.
4. Si dicas quod hoc intelligitur quoad cæremonialia.
Contra. Cæremonialia enim legis non præcipiebant ab aliquo
peccato abstinere, sed potius quid in figuram esset faciendum.
Ergo non magis manum quam animum cohibebant.
5. Præterea. Lex Moysi perfectior erat quam lex civilis.
Sed lex civilis non tantum cohibet manum, sed etiam animum ;
alias ad virtutem non induceret quæ principaliter in animo
consistit. Ergo et4 lex Mosaica5 non tantum cohibet manum,
sed animum.

17. — SED CONTRA. Lex nova est perfectior quam lex vetus.
Sed nihil potest esse perfectius quam cohibitio animi et manus.
Ergo in lege veteri non cohibebatur utrumque.
18. — Præterea. Mat., v, Dominus supra præcepta legis quæ
ad factum exterius pertinent, sicut de homicidio, facit additio­
nem de interiori actu peccati, sicut de ira : quod non esset, si
lex vetus animum cohiberet. Ergo lex vetus animum non cohi­
bebat.
19. — Præterea. Nihil cohibet animum nisi gratia. Sed vetus
lex gratiam non conferebat. Ergo animum non cohibebat.

20. — RESPONSIO. Dicendum quod coactio legis, secundum
Philosophum in fine Elh. (K 10. 1180a, 4 sq. ; lib. X, 1. 14, f sq.),
ad hoc necessaria est, ut illi qui persuasionibus ad bonum non
1. a om. per homot. totam objectionem. — 2. αγ « cohibebat ».— 3. α om. « præ­
cepta ». — 4. Ed. om. « et ». — 5. a « Moysi ».

inclinantur, per pœnas cogantur. Unde cohibitio legis se extendit
quantum poena inflicta per legem. Sicut autem1 lex vetus infirmis
animis non nisi terrena promittebat, ita etiam pro peccatis
temporalem poenam infligebat, oculum pro oculo, dentem pro
dente.
Pœnæ autem temporales pro peccatis animi infligi non possunt
nisi quatenus in actum exteriorem2 prorumpant3 — alias enim
ab homine de eis judicari non potest — et ideo lex vetus manum
et non animum cohibere dicebatur.
21. — Lex autem nova æterna et4 promittit et comminatur in
praemium et in5 pœnam ; æterna autem poena ab illo judice infli­
gitur qui est cordis scrutator ; et ideo non solum manum, sed
etiam animum cohibet : quod patet in hoc præcepto : « Non
occides », pro cujus transgressione lex vetus hominem occidebat.
Sed pro ira interiori lex nova pœnam aeternam comminatur :
« qui enim irascitur fratri suo, reus erit consitio5 ». Mat., v, 22.

22. — AD PRIMUM ergo dicendum quod lex præceptis
affirmativis et negativis animum ordinabat ad virtutem et a
vitio retrahebat, non tamen contra transgressores hujusmodi
præceptorum pœnam aliquam ordinare poterat, secundum quam
cohibere vel cogere dicitur ; et ideo non sequitur quod animum
cohiberet.
Et per hoc patet solutio ad secundum.
23. -— Ad tertium dicendum quod omnem concupiscentiam
quantum ad genus suum lex prohibebat ; non tamen ab omni
cohibebat per pœnas, sed solum ab ea quæ prorumpebat in
actum.
24. ·— Ad quartum dicendum quod cæremonialia præcepta
indicebant sacrificia pro certis peccatis7, non autem ita pro
peccatis cordis sicut pro peccatis operis ; et ita cæremonialia
magis manum quam animum cohibebant.
25. ■— Ad quintum dicendum quod lex civilis quamvis intendat
per cohibitionem poenarum ad virtutes inducere, non tamen
cogit per pœnas animum, sed solum manum.
ARTICULUS III
I-II, q. 98, a. 1 ; q. 100, a. 12 ; Rom., c. 2, 1. 3 ; c. 3,1. 2 ; Gal., c. 2, 1. 4 ; c. 3, 1. 4.

26. — AD TERTIUM SIC PROCEDITUR. Videtur

QUOD

LEX VETUS JUSTIFICABAT ET NON OCCIDEBAT.

1.

Mat.,

xix,

17 : « Si vis ad vitam ingredi, serva mandata >■ ;

1. α « enim ». — 2. RA. « in actu ex timore ». — 3. F. « prorumpunt ». — 4. Ed.
om. « et ». — 5. Ed. om. « in ». — 6. Ed. « concilio ». ·— 7. α
K operis ».

et loquitur de mandatis Decalogi, sicut ibidem patet. Sed nullus
ad vitam ingreditur nisi justificatus. Ergo lex vetus justificabat.
2. Præterea. Lex est justitiæ quædam doctrina, quia est ars
æqui et boni. Ergo non potest justificare nisi docendo justitiam.
Sed lex vetus justitiam docebat : « nam concupiscentiam nescie­
bam1 esse peccatum, nisi lex diceret: Non concupisces ». Rom., vn,
7. Ergo lex vetus justificabat.
3. Præterea. Omne quod removet dispositiones et causas
mortis non occidit, sed justificat. Lex vetus hoc faciebat,
peccatum prohibendo. Ergo etc.
4. Præterea. « In naturis ita contingit quod unumquodque
ut fit frequenter, ita natum est fieri », ut dicitur in II Phys. (β 8.
199a, 10 ; 1. 13, n. 3). Si ergo lex vetus occidebat ut frequenter,
tunc ad hoc nata erat. Sed omne quod naturam habet ordinatam
ad occisionem, est malum. Ergo lex vetus fuisset mala : quod
falsum est.
5. Præterea. Mors non sequebatur ex veteri lege, nisi per
occasionem. Sed etiam ex lege nova sequitur mors per occasio­
nem2. II Cor., n, 10 : « Aliis sumus odor mortis in mortem ».
Sed propter hoc lex nova non dicitur occidens. Ergo nec lex vetus
occidens, sed justificans debet dici.

27. — SED CONTRA. II Cor., in, 6 : » Littera occidit, spiritus
autem vivificat » ; et loquitur de littera veteris legis. Ergo lex vetus
non justificabat, sed occidebat3.
28. ■—Præterea. Rom., x, 5 : « Justitiam quæ ex lege est, etc.4)
Glossa5 : « Oui operibus legis justificatur, temporalem habel
mercedem, non apud Deum6. » Sed vera justitia est quæ habet
mercedem apud Deum. Ergo lex vetus non justificabat.
29. ■—Præterea. Qui justificatur ex operibus, non justificatur
gratis. Sed justificatio legis non potest esse nisi per opera. Cum
ergo vera justificatio sit gratis, ut patet Rom., m, videtur quod
lex non justificaret.
30. — RESPONSIO. Dicendum quod lex quodammodo justi­
ficabat et quodammodo occidebat.
Ad cujus intellectum sciendum est quod justificare dupliciter
potest hic accipi. Uno modo justitiam facere, alio modo justitiam
docere.
Justitia autem est duplex : quædam acquisita, quædam infusa.
Justitia acquisita ex operibus causatur. Et per hunc modum
1. αδ ad. «scilicet ». — 2. RA. « occisionem ». — 3. Ed. om. « sed occidebat »
contra αβγδθικ. — 4. Ed. ad. « qui fecerit homo vivit in ea ». — 5. Ex Augustino in
3 c;ip. ad. Gal., n. 21 : L. 35, 2119. — 6. α homot. « Deum... Ergo ».

lex civilis homines justos facit, inquantum per exercitium ope­
rum, habitum justitiæ in observatoribus causât. Et per hunc
modum etiam lex Mosaica justificare poterat, justitiam acquisi­
tam causando. Sed de hac justitia nihil ad præsens.
Justitia autem infusa a solo Deo effective est ; unde lex per
opera eam inducere non potest. Sed per legem novam talis
inducitur justitia, quia per sacramenta ejus gratia confertur
quæ justificat formaliter. Sacramenta vero veteris legis gratiam
non conferebant, ut in IV lib. (d. 1, q. 1, a. 5) dicitur. Et ideo
lex vetus nullo modo justificabat quasi justitiam causans, sed
quasi justitiam docens ; quia in observatione mandatorum
ejus, forma justitiæ consistit.
31. — Occidere autem legis littera dicilur et quantum ad
moralia et quantum ad cæremonialia ; sed differenter.
Quia quantum ad cæremonialia, per se loquendo ; tempore
enim gratiæ revelatæ coeperunt esse mortifera.
32. ■— Sed quantum ad moralia non, nisi accidentaliter, inquan­
tum ex ipsa lege peccatum prohibente et auxilium gratiæ contra
ipsam1 non ferente, infirmus periculum mortis sumebat tripli­
citer.
Primo2, ex hoc ipso quod peccati commemorationem faciebat
ei in quo concupiscentia peccati extincta non erat, magis
in ipsum exardescebat, sicut cum aqua ostenditur sitienti.
Secundo, quia ex hoc ipso quod prohibebatur, ponebatur
quasi in quodam alto et difficili ad habendum ; et ideo mens
humana peccato subjecta vehementius in illud tendebat, sicut
scriptum est Prov. ix, 17 : u Aquæ furtivæ dulciores sunt ».
Tertio, quia lex prohibens peccati specialem reatum addebat,
inquantum non solum naturalem legem transgrediebatur, sed
etiam legis scriptæ prævaricator erat.

33. · - AD PRIMUM ergo dicendum quod observatio manda­
torum legis necessaria est ad vitam æternam consequendam,
quia sine ea ad vitam æternam intrare non potest qui tempus
habet operandi ; non tamen observatio mandatorum legis ad
vitam consequendam sufficiebat, nisi modus caritatis adjunge­
retur quam lex nullo modo causare poterat ; et ideo non perfecte
justificabat.
34. — Ad secundum dicendum quod docere justitiam, non
est justitiam facere perfecte, sed solum dispositive. Invenitur
autem aliqua lex, scilicet nova lex quæ justitiam facit effective
per sacramenta quæ gratiam conferunt.
1. Ed. « ipsum ». — 2. Ed. ad. « quia ».

35. — Ad tertium dicendum quod ex1 hoc probatur quod lex
non1 occidebat per se loquendo, sed dispositive justificabat.
36. ■— Ad quartum dicendum quod ratio sequeretur, si causa
mortis esset ex lege, non autem erat ex ea, immo potius ad
contrarium ordinata erat ; sed causa mortis erat ex peccato
eorum quibus lex dabatur ; sicut causa mortis non est ex sole,
si febricitantes ad solem stantes moriuntur.
37. — Ad quintum dicendum quod in lege nova non est aliquis
defectus quin justificare possit, sicut erat in veteri lege ; et ideo
magis poterat accipi occasio mortis ex veteri lege quam ex3
nova. Ex4 nova enim lege non sequitur occasio mortis nisi con­
temnentibus ipsam, quia volentibus observare auxilium praebet ;
sed lex vetus etiam volentibus observare et deficientibus propter
infirmitatem, occasio mortis erat.
ARTICULUS IV

Quæstiuncula I
J-II, q. 91, a. 5 ; q. 99, a. 6 ; q. 107, a. 1, ad 2 ; Rom., c. 8, 1. 3 ; c. 10, 1. 1.

38. — AD QUARTUM SIC PROCEDITUR. Videtur

quod

LEX VETUS NON SOLUM TEMPORALIA, SED ÆTERNA PROMITTEBAT.

1. Illud enim in lege promittitur quod merces legis ponitur.
Sed Deus seipsum mercedem Abrahæ promisit, qui est bonum
æternum, ut patet Genes, xv5, 1. Ergo non solum temporalia,
sed æterna promittebat.
2. Præterea. Quod promittitur in lege, est præmium virtutis.
Sed virtutis præmium debet esse melius virtute. Cum igitur
virtus sit melior omni mercede temporali, videtur quod lex
terrena promittere non debuerit.
3. Præterea. Illud quod est contra rationem virtutis, in lege
fieri non debet. Sed virtuti contrarium est et ejus corruptivum,
ut actus ejus propter bonum terrenum flat. Ergo promissio
terrenorum in lege fleri non debuit.

39. -— SED CONTRA. Illis solis potest homo ad bene facien­
dum invitari, quæ in pretio habet. Sed carnalis populus cui lex
vetus data fuit, sola bona temporalia in pretio habebat. .Ergo
eorum sibi promissio fieri debuit.
40. ·— Præterea. I Cor., xv, 46 : » Non prius quod6 spirituale,
sed quod animale ». Sed lex vetus primo danda7 erat. Ergo non
spiritualis promissio sed8 temporalis in ea fieri debuit.
I. Ed. « per ». ·— 2. F. om. « non ». ·— 3. Ed. om. « ex ». — 4. β « quia ».— 5. αβγ
om. « quod ». — 7. F. « data ». — 8. F. om. « sed ».

« xii ». — 6. α

Quæstiuncula II
I-II, q. 107, a. 1, ad 2.

41. — ULTERIUS. Videtur QUOD LEX VETUS NON DIFFERAT
A NOVA PER RADICEM TIMORIS ET AMORIS.

Differentia enim legis non attenditur ex diversitate observan­
tium legem, sed potius e converso ; cum lex sit reguia et mensura
observantium ipsam. Sed facere aliquid ex timore vel amore
contingit ex diversa dispositione observantium legem. Ergo
penes hoc duæ leges non distinguuntur.
2. Præterea. Nullus fructuose legem1 custodit, nisi qui ex
amore eam observat. Sed in statu veteris legis multi fuerunt
qui eam fructuose observabant, vitam æternam ex hoc prome­
rentes. Ergo lex vetus et nova non distinguuntur per timorem
et amorem.
3. Præterea. Timor servilis qui contra amorem dividitur,
respicit poenam. Sed majoris pœnæ comminatio fit in nova lege
quam in veteri, ut patet Hebr., x2, 29 ; « Quanto, inquit, putatis
deteriora mereri supplicia3 etc. ? » Ergo lex nova magis in timore
consistit quam vetus.
42. — IN CONTRARIUM est quod Augustinus (Contra
Adimant, c. 17, n. 2 ; L. 42, 159) dicit quod brevis differentia
legis et Euangelii esi timor et amor1.
43. ■— Præterea. Rom., vm, 15 : « Non accepistis spiritum
servitutis iterum in timore » ; dicit Glossa : « Præcepta in veteri
lege timore servabantur ».
Quæstiuncula III
I-II, q. 107, a. 4 ; Quodl., vi, q. 8, a. 2 ; Mi. c. 11.

44. — ULTERIUS. Videtur

quod lex vetus non sit magis

ONEROSA QUAM NOVA.

1. Quod enim se habet ex additione ad aliud, plura continet.
Sed lex5 nova addit supra veterem, Mat., v. Ergo plura continet
et ita videtur difficilior.
2. Præterea. Quanto est perfectior status virtutis, tanto
majorem difficultatem habet ; quia ars et virtus circa difficile et
bonum sunt, ut dicitur6 in //’ Eth. (β 2. 1105a, 9 ; 1. 3, i). Sed
'1. a om. « legem ». — 2. αβ « v ». — 3. Ed. ad. « qui Filium Dei conculcaverit ». —4. « Nam hæc est brevissima et apertissima differentia duorum Testamentorum, limor
et amor... » F. « De verbis Apostoli ». — 5. Ed. om. « lex ».— 6. α « dicit Philoso­
phus », γ « est bonum », δ om. « ut dicitur »..·— 7. Ed. præter N. « i », contra ο.βγ$.

status novæ legis est perfectior quam status veteris. Ergo lex
nova est difficilior.
3. Præterea. Infirmis et parvulis levia onera sunt impo­
nenda. Sed illi qui erant in veteri lege, parvulis comparantur ;
qui autem sunt in nova, viris perfectis, ut patet Gal., iv. Ergo
lex nova est gravior quam vetus.

45. — SED CONTRA est quod dicitur Mat., xi, 30 : « Jugum
meum suave est et onus leve. »
46. -— Præterea. Act., xv, 10, dicit Petrus de veteri lege :
«Hoc est onus quod nec nos nec patres nostri potuerunt portare. »
Ergo etc.
Solutio I

47. — RESPONSIO. Dicendum AD PRIMAM QUÆSTIO­
NEM quod secundum Dionysium in 51 cap. Eccles, hier. (η. 2 ;
G. 3, 502), lex nova media est inter Ecclesiam cælestem et statum
veteris legis ; et ideo æterna bona quæ in cælesti Ecclesia palam
et copiose exhibentur, in nova lege manifeste promittuntur :
in veteri autem lege non promittebantur, nisi sub quibusdam
figuris. Unde Hebr., x, 1, dicitur : « Umbram habens lex juturo­
rum bonorum ».
Et hoc propter 1res causas præcipue.
Primo ut ex his quæ cognoscebant, assuefierent etiam a Deo
majora sperare.
Secundo ut non solum cognitio, sed affectus, a temporalibus
ad æterna manuduceretur.
Tertio, quia bona æterna nondum statim eis poterant exhiberi,
nondum soluto pretio ; unde dilatio promissorum inefficacem
faceret apud infirmos promissionem.
48. — AD PRIMUM ergo dicendum quod ubicumque promit­
tuntur æterna in veteri lege, hoc est sub quadam figura et simi­
litudine temporalium ; et secundum hoc 'etiam Deus se merce
dem Abrahæ constituit ad litteram, quasi remuneratorem in
multiplicatione seminis et in terræ promissæ collatione.
49. — Vel dicendum quod hoc intelligitur de promissione
communiter omnibus facta in veteri lege, non autem de illa quæ
fiebat specialiter ad aliquos perfectos viros qui ad legem novam
pertinebant.
50. ■— Ad secundum dicendum quod promissiones temporales
non ponuntur in lege quasi præmia virtutum, sed quasi incita­
menta quædam ad virtutem.
1.

αβγδ « iv ».

51. — Ad tertium dicendum quod sicut facere aliquid timore
pœnæ est contra rationem perfect» virtutis, tamen ducit ad
virtutem ; ita etiam facere aliquid propter retributionem tem­
poralem. Et ideo sicut in lege fit comminatio pœnæ, ita etiam
potest fieri promissio temporalis mercedis.

Solutio II

52. — AD SECUNDAM QUÆSTIONEM dicendum quod ex
ipso modo legislationis apparet quod lex vetus est lex timoris,
lex autem nova lex amoris.
Lex enim nova ex ostensione divinæ caritatis initium sumpsit ;
quia in effusione Sanguinis Jesu Christi, qui fuit perfectissimæ
caritatis signum, novum Testamentum consummatum est.
Lex autem vetus in ostensione divinæ potestatis quæ timorem
incutit, initium sumpsit ; unde et in ipsa legislatione propter
fulgura, voces et tonitrua terror audientes1 invasit, ut dicerent :
« Non loquatur nobis Dominus, ne forte moriamur », Exod., xx, 19.
Et ideo vetus lex homines præcipue inducebat per commina­
tionem poenarum ; nova vero2 lex per beneficia exhibita et spe­
randa ; et hoc satis competebat statui humani generis, ut prius
quasi rudis populus per timorem pœnæ cogeretur, postmodum
vero per amorem in bono perficeretur ; sicut enim timor est via
ad amorem, ita lex vetus ad novam.
53. — AD PRIMUM ergo dicendum quod ista differentia
non tantum sumitur ex parte observantium legem, sed ex modo
editionis legis, ut dictum est.
54. ■— Ad secundum dicendum quod illi qui in veteri lege ex
amore legem observabant, perfecti erant ; unde ad legem novam
pertinebant, in qua est status perfectionis.
55. — Ad tertium dicendum quod quamvis lex ncva majora
supplicia comminetur, tamen comminatio suppliciorum non est
principalis inductio in legem novam, sicut erat in lege veteri ;
sed magis promissio præmiorum et commemoratio beneficiorum
quæ ad amorem incitant. Et ideo lex nova non timorem, sed amo­
rem principalem radicem habet.
Solutio III

56. ·— AD TERTIAM QUÆSTIONEM dicendum quod diffi­
cile et onerosum mensuratur secundum virtutem sustinentis :
aliquid enim onerosum3 est debili quod forti est leve. Et ideo
l. F. « audientur ». — 2. α « autem ». — 3. F. ad. « mensuratur secundum virtu
teni sustinentis : aliquid enim onerosum ».

de onere legis et Evangelii possumus loqui dupliciter : aut
quantum ad gravitatem præceptorum secundum se, aut per
comparationem ad virtutem observantium.
57. — Si primo modo, sic quantum ad numerum præcepta
veleris legis erant magis onerosa, quia lex vetus arctabat ad
cæremonalia multa et judicialia ; lex autem nova ad moralia
tantum, quæ etiam lex naturæ imperat, et in uno verbo abbre­
viate dilectionis Dei et proximi concluduntur.
Sed quantum ad explicationem istorum præceptorum, sic præ­
cepta legis novæ quodammodo sunt difficiliora ; quia magis expli­
catur virtus præceptorum moralium in nova lege quam veteri ;
el superaddit lex nova consilia, quamvis ad ea non cogat; et
quædam etiam prohibet quæ lex vetus permittebat infirmitati1
deferens, sicut libellum repudii et hujusmodi.
58. — Si autem secundo modo, sic absolute lex vetus onero­
sior erat : tum quia auxilium gratiæ non conferebat ad mandata
implenda, sicut nova facit ; tum quia vetus lex per modum
timoris cogebat ad hoc, ad quod nova lex ex amore inducit2,
qui omnia levia facit.

59. - - AD PRIMUM ergo dicendum quod additio novæ legis
ad veterem vel est quantum ad consilia ad quæ nova lex non
obligat, vel est3 quantum ad explicationem eorum quæ in veteri
lege implicite habebantur ; unde ex hoc non potest concludi
quod lex nova sit gravior.
60. — Ad secundum dicendum quod virtuosus ea quæ ad
virtutem pertinet, delectabiliter exequatur, ut dicitur in I Eth.
(«9. 1099a, 12 ; 1. 13, c.). Et4 ideo virtus perfecta levius quantumcumque difficilia exequetur, quam carens virtute facilia : cui
hoc ipsum triste est, quod a delectationibus illicitis.abstineat.
61. — Ad tertium dicendum quod sicut qui tortuosa ligna
dirigunt, ad partem contrariam magis deflectunt, ut sic ad recti­
tudinem veniatur5 ; ita etiam, ut dicitur in 7/ Eth6. (β 9. 1109a,
4 sq. ; 1. 11, d.) tendentibus ad virtutem faciendum est, ut qui
a rectitudine virtutis distorti fuerunt, magis a contrariis virtu­
tis7 abstrahantur. Et propter hoc etiam pcenitentibus graviora
onera imponuntur quam innocentibus. Et ita etiam8 carnali
populo et cervicoso majora opera imponenda fuerunt ad ejus
duritiam edomandam, cum tamen modum ejus non excederet8,
sicut etiam infirmis diæta arctior et pueris disciplina strictior
imponitur.
1. F. « infirmitate ». — 2. α « inducebat », — 3. Ed. " etiam ». — 4. α om. « el. »
— 5. VP. « veniant ». — 6. δ om. « dicitur », F. « ut sic ad rectitudinem etiam, ul
dicitur in II Eth. cap. ix veniatur ; ita tendentibus ». — 7. NVP. « vitiis ». — 8. a
« in ». — 9. F. « excederent ».

62. — « Non ancillam, etc. » (2) Sciendum quod ancilla dupli­
citer concupisci potest. Uno modo ad concubitum, et sic pertinet
ad sextum præceptum ; alio modo ad dominium, et sic pertinet
ad septimum.
EXPOSITIO EPILOGI

63. — « Audistis1 decem chordas psalterii etc. » (6) Per decem
chordas psalterii decem præcepta legis intelliguntur. Sicut enim
David egregius psaltes Israel2 sono citharæ et psalterii spiritum
malum a Saul expellebat, ut dicitur I Reg. xvi, et ursum et leonem
interfecit, ut dicitur3 eodem xvu, ita Christus qui per David
significatur, corda nostra quasi psalterium his decem præceptis
percutiens omnium mortalium peccatorum feras in nobis occidit,
et virtutes perficit quibus ad vitam pervenitur æternam, in qua
cum Christo vivamus per omnia sæcula sæculorum. Amen.

1. a ad. « etiam ». — 2. Ed. οηι. « Israel ». — 3. Ed. ad. ·<■ in ». —
COMMENT. IN LIB. SENTENT. “ III. ---- 43.

